
CUVÂNT ÎNAINTE 


nițiativa noastră de elaborare și publicare a unui Dicfionar de Teologie 

Ortodoxă se înscrie într-un proiect mai amplu, care va cuprinde, alături 
de Enciclopedia Ortodoxiei Româneşti şi de Teologia Ortodoxă în secolul al 
XX-lea și începutul secolului al XXI-lea, şi alte dicționare ale unor discipline 
teologice, care sunt în curs de apariţie sau de pregătire. Aceste instrumente 
de studiu, necesare studenților teologi, preoţilor, reporterilor media și cerce- 
tătorilor, împlinesc un rol didactic și unul misionar, venind în întâmpinarea 
tuturor celor ce doresc să cunoască esenţialul credinței, cultului și spirituali- 
tății creștine ortodoxe. 

Contribuțiile profesorilor de teologie, care s-au străduit să evidenţieze în 
mod științific și sistematic sensurile termenilor teologici și să indice o minimă 
bibliografie de specialitate, constituie rodul unei colaborări între facultățile de 
teologie ortodoxă din cuprinsul Patriarhiei Române. În contextul reînnoiri și 
dinamizării vieţii bisericești din ultima perioadă, s-a intensificat și activitatea 
de cercetare teologică universitară, fapt reflectat prin apariția unor noi volume 
de studii, prin organizarea a numeroase manifestări științifice, prin stabilirea 
de parteneriate externe interuniversitare. 

Anul comemorativ „Preot profesor Dumitru Stăniloae”, sărbătorit printr-o 
serie de manifestări cultural-știinţifice la facultăţile de teologie, dintre care cea 
mai importantă a reprezentat-o Congresul internaţional din luna octombrie 
2013, organizat de Patriarhia Română prin Sectorul Teologic-Educaţional, a 
constituit un prilej de afirmare a specificului teologiei ortodoxe românești și un 
punct de plecare pentru alte cercetări în acest domeniu, care vor determina creș- 
terea calității învățământului teologic universitar. De aceea, considerăm că acest 
Dictionar de Teologie Ortodoxă va stimula activitatea de cercetare academică și va 
contribui la sporirea interesului pentru domeniul teologiei ortodoxe în mediul 
universitar românesc. Pe de altă parte, prin utilizarea eficientă a contribuţiilor 

datorate eminenţilor profesori de teologie din secolul al XX-lea se pune în 
evidență propria noastră tradiție teologică, în scopul unei mai bune cunoașteri a 
ei de către studenți, dar și în mediile universitare de peste hotare. 

Cunoscând și apreciind importanța acestui Dicfionar de Teologie Orfo- 
doxă, binecuvântăm cu bucurie apariția lui la Editura BASILICA a Patri- 
arhiei Române și ne exprimăm speranţa că el va deveni un bun instrument 
de lucru în mâinile studenţilor și ale tuturor celor ce doresc să cunoască 
teologia ortodoxă. 

Mulţumim autorilor care au contribuit la realizarea acestei lucrări majore, 
în special Părinților Profesori Ștefan Buchiu și loan Tulcan, coordonatorii 
Dictionarului, şi considerăm apariția sa un omagiu adus memoriei Părintelui 


Dumitru Stăniloae, la împlinirea a ani de la nașterea sa și a de 





la trecerea sa la Domnul. 


+DANIEL 
PATRIARHUL BISERICII ORTODOXE ROMÂNE 

NOTĂ INTRODUCTIVĂ 


roiectul teologic al unui Dicfionar de Teologie Ortodoxă în Patriarhia 

Română nu este nou; el a fost onorat în condiţiile dificile ale peri- 
oadei comuniste de către un singur autor, părintele profesor Ion Bria (1929- 
2002), la dimensiunile și posibilităţile editoriale din acea vreme. Însă Dicfio- 
narul de Teologie Ortodoxă editat acum la Editura BASILICA poartă amprenta 
viziunii dinamice și misionare a Bisericii noastre din secolul al XXI-lea, 
impulsionată în chip providenţial de Preafericitul Parinte Patriarh Daniel. 
În forma sa incipientă, proiectul a vizat elaborarea unui Dicfionar de Teologie 
Dogmatică, propus spre realizare de către profesorii de Teologie Dogmatică 
de la Facultatea de Teologie Ortodoxă „Justinian Patriarhul” din București și 
Facultatea de Teologie Ortodoxă „Ilarion V. Felea” din Arad. Din inițiativa și 
prin purtarea de grijă a Preafericitului Părinte Patriarh Daniel, acest proiect a 
primit o altă dimensiune și alte implicaţii, reușind să pună în mișcare majori- 
tatea Facultăţilor de Teologie Ortodoxă din Patriarhia Română. 

Reunind contribuţiile mai multor autori din cadrul tuturor disciplinelor 
teologice predate astăzi în învăţământul teologic academic ortodox, lucrarea 
de față reprezintă un amplu demers teologic al Bisericii Ortodoxe Române 
asupra vieţii și teologiei ortodoxe în general. Fiecare disciplină teologică a 
fost reprezentată de o echipă formată din profesori și discipoli ai acestora, 
realizându-se astfel o unitate între generaţii, precum și imaginea unui masiv 
potenţial uman în ceea ce privește cercetarea teologică în România. De 
asemenea, fiecare echipă și-a delimitat terminologia specifică, iar acolo unde 
un termen a fost revendicat de aria mai multor discipline, am încercat să-l 
prezentăm în perspectivă interdisciplinară. Totuși, din acest punct de vedere, 
considerăm că lucrarea este perfectibilă, urmând a fi constant așezată în cele 
mai bune forme de organizare, dată fiind abundența informaţiei și interrela- 


ționarea disciplinelor în cadrul teologiei ortodoxe. 

Anvergura unui asemenea proiect editorial, absolut necesar în contextul 
teologiei ortodoxe actuale din Patriarhia Română, poartă amprenta univer- 
sului în care teologia noastră se dezvoltă astăzi, fiind integrată în universită- 
ţiile de stat din România, fiind astfel provocată pentru a se deschide unitar și 
misionar-educaţional spre o abordare interdisciplinară a realităţiilor socio-u- 
mane și științifice actuale. 

Autorii Dicfionarului încearcă să surprindă în construcția acestuia fermenii 
esențiali ai fiecărei discipline teologice, fără a lăsa în urmă terminologia teologică 
mai puţin folosită în expunerea curentă a studiilor de teologie ortodoxă sau 
în uzul vieţii Bisericii noastre. Extinderea termenilor trataţi diferă în funcţie 
de importanța și implicaţiile teologic-eclesiale și cultural-sociale ale acestora. 

Metoda folosită în elaborarea Dicfionaru/ui este în cea mai mare parte 
istoric-expozitivă, cu implicaţii privind etimologia termenului, evoluţiile isto- 
rice legate de acesta, precum și aspectele doctrinare, eclesiale, interconfesio- 
nale, interreligioase și social-culturale pe care le pune în evidenţă un termen 
sau altul. De asemenea, în ceea ce privește termenii legați direct de credința 
Bisericii, am prezentat fundamentul revelaţional al acestora prezent în Sfânta 
Scriptură și Sfânta Tradiţie, urmând apoi să prezentăm evoluţia și implicațiile 
teologice ale fiecărui termen. Bibliografia cuprinde autori români și străini, 
ortodocși și de alte confesiuni creștine, autori patristici și autori contempo- 
rani, variind în funcţie de importanţa termenului, de implicaţiile acestuia sau, 
uneori, de aria de investigație a autorului. 

Scopul lucrării de față este acela de a oferi credincioșilor Bisericii și celor 
interesaţi, o orientare cât mai sintetică și coerentă, patristică, doctrinară, isto- 
rică, eclesial-liturgică și culturală asupra valorilor și comorilor Ortodoxiei. 

Considerăm că menţionarea acelor cadre didactice care au coordonat pe 
discipline elaborarea și redactarea termenilor cuprinși în Dicfionar reprezintă 
un act necesar în ceea ce privește responsabilitatea asumată, și totodată o 
formă de gratitudine pentru contribuția adusă la apariția acestui instrument 
științific de lucru pentru studenţii teologi, pentru clericii Bisericii Ortodoxe 
Române și pentru publicul larg de cititori. Acești responsabili pe discipline 
teologice sunt următorii: Prof. dr. Cristinel loja (Leologia Dogmatică 
Ortodoxă), Pr. conf. dr. Vasile Vlad (Ieologia Morală), Conf. dr. Adrian 
Lemeni (Apologetică);, Pr. conf. dr. David Pestroiu (Misiologie); Pr. lect. 
dr. Caius Cuţaru (Istoria și Filosofia Religiilor); Pr. lect. dr. Adrian Murg 


ps 


(Studiul Noului Testament); Alexandru Mihăilă (Studiul Vechiului 

Testament); Pr. conf. dr. Daniel Benga (Istoria Bisericească Universală); 
Pr. prof. dr. Emanoil Băbuș (Istoria și Spiritualitatea Bizanțului); Pr. prof. dr. 
Constantin Rus (Dreptul bisericesc), Pr. prof. dr. Vasile Gordon (Omiletică 
și Catehetică); Pr. lect. dr. Lucian Farcașiu (Liturgică); Pr. lect. dr. Stelian 
lonașcu (Muzica bisericească). 

Un cuvânt special de mulțumire îl adresăm membrilor comitetului de 
redactare: Pr. prof. dr. Cristinel loja, Pr. lect dr. Sorin Șelaru și Pr. 


Mihai Burlacu, care s-au ocupat cu ordonarea termenilor, compatibilizarea 





textelor și a bibliografiei, diortosirea întregului material științific. 

Mulţumiri se cuvin adresate tuturor cadrelor didactice universitare din 
întreaga Patriarhie Română, care au răspuns favorabil solicitărilor comitetului 
de coordonare, elaborând termenii de teologie, care compun Dicfionarul. 

Aceleași mulțumiri le adresăm Editurii BASILICA, care a asigurat apariția 
în cele mai bune condiții a Dicrionaru/ui, pe linia celorlalte apariții de excepţie 
de până acum. 

Lucrare de pionierat în teologia ortodoxă română din secolul al XXI-lea, 
în ceea ce privește forma, cuprinderea, finalitatea și implicarea atâtor profesori 
de teologie, Dicfionaru/ de Teologie Ortodoxă se înscrie într-o etapă benefică 
de asumare și exprimare a fundamentelor credinței noastre și de elaborare a 
unor instrumente indispensabile nu numai cercetării teologice, ci și cunoaș- 
terii și recunoașterii Ortodoxiei, ca viață în iubirea Preasfintei Treimi, de către 
publicul larg. 

Pr. Prof. Dr. Ștefan BucuIu, Bucureşti 
Pr. Prof. Dr. loan 'TuLcan, Arad 

SISTEM DE ABREVIERI 


I. Abrevieri generale: 

(ed.)/(eds) — editor/editori, grup de editori 
alin. — aliniatul 

Ap. — apostolic 

Arhiep., arhiep. — Arhiepiscop 
Arhim., arhim. — arhimandrit 

art. — articolul 

asist. — asistent 

asoc. — asociat 

BC — Biserica Romano-Catolică 
BOR -— Biserica Ortodoxă Română 
Can. — canonul 

cap. — capitol, cap 

Cez. — Cezareea 

cf. — confer 

coll. — colecția 

conf. — conferențiar 

coord. — coordonator 


dr. — doctor 
Ec. — ecumenic 
Ed. — Editura 


ed. crit. — ediţie critică 
EIBMBOR - Editura IBMBOR 
eng. — termen englezesc 
Ep., ep. — episcop 

ex. — de exemplu 

fa. — fără an 

fr. — termen franțuzesc 
germ. — termen german 
gr. — termen grecesc 
IPS — Înaltpreasfințitul 
ital. — termen italian 
lat. — termen latin 


ABREVIERI 


lect. — lector 

Mitrop., mitrop. — mitropolit 
ms. — manuscris 

Neocez. — Neocezareea 

nr., no. — numărul 

par. — paragraf 

PF — Preafericitul 

Phd. — Philosophical Doctor 
(doctor științific) 

Pi. pieot 

prof. profesor 

Protos., protos. — protosinghel 
PS — Preasfinţitul 

reed. — reeditare 

rev. — revista 

rom. — termen românesc, în românește 
rus. — termen rusesc 

s.]. — sine /oco 

s.n. — sine nome 

SG — Seria Graeca 

Sin., sin. — Sinodul 

sir. — termen sirian 

SL — Seria Latina 

slav. — termen slavon 

SN -— Serie Nouă 

span. — termen spaniol 

ș.a. — și altele/și alții 

Ș.u. — și următoarele 

trad. — tradus de 

turc. — termen turcesc 

urm. — următoarele 

vol. — volumul 

II. Abrevieri de colecţii și publicaţii: 

AB — Anuarul Bisericesc 

ACS — Aiuto alla Chiesa che Sojjre 
AUC — Anuarul Universității din Cluj 

CA — Collectio Avellana 

CBQ — Cazholic Biblical Quaterly 

CC — Corpus Christianorum 

CCL — Corpus Christianorum Latinorum 
CSEL — Corpus Scriptorum Ecclesiasticorum 
Latinorum 

DACL — Dictionnaire d Archeologie 
Catoligue et de la Liturgie 

DIC — Dictionnaire de Theologie Catholigue 
EREIh — Encyclopedia of Religion and 
Ehics 

ETL — Ephemerides Tbeologicae Lovanienses 
GB - GB 

LIbK — Lexikon fiir Iheologie und Kirche 
MA — Mitropolia Ardealului 

MB — Mitropolia Banatului 

MEPREO — Messager de !'Exarchat du 
Patriarche russe en Europe Occidentale 
MMS — Mitropolia Moldovei și Sucevei 


MO — Mitropolia Olteniei 

NRT — Nouvel Revue Theologigue 

Orz. — Orrodoxia 

PC — Patrimoine — Christianisme 

PG — Patrologia Graeca 

PL — Patrologia Latina 

PSB — Părinţi şi Scriitori Bisericeşti 

RDC — Revue de Droit Canonigue 

RGG — Religion in Geschichte und Gegenwart 
RHPPR — Revue d Histoire et de Philosophie 
Religieuses 

ROOT S — Romanian Orthodox Old 
Testament Studies 

RI — Revista Teologică 

SC — Sources Chretiennes 

SIDIC — Service d "information et 
documentation Juifs-chretiens 

SMIM — Studii şi materiale de istorie medie 
ST-ST 

TDNI — Theological Dictionary of the New 
Testament 

TR — Telegraful Român 





III. Abrevieri ale Canoanelor Bisericii 


Ortodoxe: 
Amfil. — Canonul Sf. Amfilohie de Iconiu 
(7395); 


Anast. — Cuminecarea să se facă cu vrednicie 
(Sfântul Anastasie, patriarhul Antiohiei); 
Anc. — Canoanele primului Sinod local de 
la Ancira (314); 

Ant. — Canoanele Sinodului al IV-lea local 
de la Antiohia (338-341); 

Ap.— Canoanele Sfinţilor Apostoli; 
Atan.— Canoanele Sf. Atanasie cel Mare (4373); 
Cart. Canoanele Sinodului al VIII-lea 
local de la Cartagina (419); 

Ciprian — Canonul Sinodului de la 
Cartagina, ţinut pe timpul Sf. Ciprian al 
Cartaginei, în 255- 256; 

Chiril — Canoanele Sf. Chiril al 
Alexandriei (444); 

C-pol.— Canoanele Sinodului al VII-lea 
local de la Constantinopol (394); 
Dionisie — Canoanele Sf. Dionisie al 
Alexandriei (264); 

Ep. către Rufian — Enciclica Sf. Atanasie 
cel Mare către Rufian; 

Gangra — Canoanele Sinodului al III-lea 
local de la Gangra (340); 

Ghenadie — Enciclica lui Ghenadie, 
patriarhul Constantinopolului (471) 

și a Sinodului cel împreună cu el, 

către toți mitropoliţii 

și către papa Romei; 

Grig. Nyssa — Canoanele Sf. Grigorie de 
Nyssa (1395); 

Grig. Nazianz — Canonul Sf. Grigorie de 
Nazianz (390); 

Grig. Neocez. — Canoanele Sf. Grigorie al 
Neocezareei — Taumaturgul (270/275); 
loan Ajun. — Canoanele Sf. loan 
Ajunătorul (7619); 

Laod. — Canoanele Sinodului al V-lea local 
de la Laodiceea (343); 

Neocez. — Canoanele Sinodului al II-lea 
local de la Neocezareea (315); 

Nichifor — Canoanele Sf. Nichifor 
Măturisitorul (818); 

Nicolae Const. — Canoanele lui Nicolae al 
Constantinopolului (41111); 

Petru Alex. — Canoanele Sf. Petru al 
Alexandriei ($311); 

Sard. — Canoanele Sinodului al VI-lea 
local de la Sardica (343); 

Sin. 1 Ec. — Canoanele Sinodului 1 
Ecumenic de la Niceea (325); 

Sin. Il Ec. Canoanele Sinodului al II-lea 
Ecumenic de la Constantinopol (381); 
Sin. III Ec. Canoanele Sinodului al 
III-lea Ecumenic de la Efes (431); 

Sin. IV Ec.— Canoanele Sinodului al 
IV-lea Ecumenic de la Calcedon (451); 


Trul. — Canoanele Sinodului al V-VI-lea 
Ecumenic de la Constantinopol (691-692) 
— 'Trulan; 

Sin. VII Ec.— Canoanele Sinodului al VII-lea 
Ecumenic de la Constantinopol (787); 

Sf. Sofia — Canoanele Sinodului al XX-lea 
local de la Constantinopol (879); 

Sin. I-II — Canoanele Sinodului al IX-lea 
local de la Constantinopol (861); 

Tarasie — Enciclica Sfântului Tarasie, patriarhul 
Constatinopolului (806), Roma cea nouă, 
către Hadrian, papa Romei celei vechi; 

Teodor Studitul — Scrisoarea Sf. eodor 
Studitul către călugărul Metodiu (7826); 
Teofil Alex. — Canoanele Sf. Teofil al 
Alexandriei (412); 

Tim. Alex. — Canoanele Sf. Timotei al 
Alexandriei (385); 

Vasile — Canoanele Sf. Vasile cel Mare (f379); 
Vasile cel Mare, Cuminecare — Rânduială 
pentru timpul și chipul 

cuminecării (Sf. Vasile cel Mare); 

Vasile cel Mare, Episcopi — Cei rânduiți 
necanonic nu sunt episcopi (Sf. Vasile cel Mare); 
Vasile cel Mare, Povăţuire — Povăţuire către 
preoți pentru slujirea 

Sfintei Liturghii și pentru cuminecare 


(Sf. Vasile cel Mare). 





IV. Abrevieri disciplinare și auxiliare: 
bibl. — termen biblic 

can. — termen specific dreptului canonic 
dogm. — termen specific teologiei dogmatice 


filosof. — termen specific filosofiei 


liturg. — termen liturgic 

mis. — termen specific teologiei misiologice 
muz. — termen muzical sau muzicologie 
pron. — pronunția fonetică 

var. — variabil 

antrop. — antropologie 


ABĂTERE. (can.) Încălcarea unor dispoziții 
legale, prezentând un grad de pericol social 
mai redus decât infracţiunea și pentru care se 
prevăd sancțiuni nepenale, cum ar fi: sancțiuni 
disciplinare, administrative etc. Abazere discipli- 
nară, încălcare, de către o persoană, a regulilor 
de ordine interioară, stabilite în cadrul colecti- 
vului din care face parte. Afazere administrativă 
(contravenţie), încălcare a dispozitivelor prevă- 
zute în legi, decrete sau în acte normative emise 
de organele competente. Aatere de a regulile de 
convietuire socială, încălcare prevăzută de lege 
a unor reguli de convieţuire socială. În cazul 
faptelor care, constituind o abatere discipli- 
nară, administrativă ori o abatere de la regu- 
lile de conviețuire socială, nu sunt prevăzute de 
legea penală, acțiunea penală nu poate fi pusă 
în mișcare sau, dacă a fost pusă în mișcare, 
nu poate fi exercitată [art. 10, lit. b) Codul de 
procedură penală]. Abazere judiciară, încălcarea 
săvârșită în cursul procesului penal pentru care 
organul de urmărire sau instanţa de judecată 
poate aplica o amendă judiciară. 

Incălcarea normelor religioase, morale și cano- 
nice ale Bisericii păgubește atât lucrarea de 
mântuire a celor ce se fac vinovaţi de asemenea 
abateri, cât și mântuirea celorlalți membri ai 
Bisericii, asupra cărora acestea se răsfrâng în 
mod negativ. În condiţiile vieții noastre de 
după căderea în păcat, când este necesar ca 
binele să fie cultivat, iar răul combătut, singurul 
organizator al libertăţii este legea. Bisericii îi 
sunt absolut necesare normele de drept, adică 

normele canonice, care sunt conforme cu 
natura și misiunea ei, definite în învățătura de 
credință ca elemente atât ale Revelaţiei supra- 
naturale, cât și a celei naturale. 

Din aceste motive, autoritatea bisericească este 
îndreptăţită să ia măsurile cele mai potrivite 
pentru îndreptarea celor ce săvârșesc abateri, 
pentru ferirea celorlalți credincioși de influ- 
enţele negative, precum și pentru apărarea 
stării de bună rânduială sau de ordine din 
viața Bisericii, stabilită prin normele canonice. 
Încălcarea normelor de conduită prin care se 
păstrează buna rânduială a vieții bisericești, 
adică a normelor cu caracter religios, moral și 
canonic, este privită mai întâi sub aspectul ei de 
păcat și abia în al doilea rând ca o încălcare ce 
este apreciată prin raportare la textele juridice, 
și la canoanele Bisericii. Cu alte cuvinte, orice 
abatere care se săvârșește de către un membru 
al Bisericii atinge mai întâi un aspect religi- 
os-moral și abia în al doilea rând unul juridic. 
Datorită acestui fapt, toate abaterile pe care le 
săvârșește un membru al Bisericii, indiferent 
cum s-ar numi ele, sunt socotite în esența lor 
păcate, iar gravitatea lor este apreciată după 
gravitatea păcatelor pe care le indică ele. 
Regulamentul de procedură al instanțelor disci- 
Plinare şi de judecată ale Bisericii Ortodoxe 
Române împarte fărădelegile săvârșite de 
clerici și monahi în: abateri și delicte discipli- 
nare (art. 2, 3 RP). Sunt considerate abareri şi 
sancţionate ca atare: (a) neglijenţa sau neascul- 
tarea în îndeplinirea datoriilor bisericești; (b) 

căutarea de certuri și provocare de neînțelegeri 
în sânul Bisericii sau impunerea cu sila a plății 
serviciilor religioase; (c) executarea, înainte de 
a dobândi aprobarea organelor superioare, a 
celor hotărâte ce trebuie să fie în prealabil apro- 
bate de autorităţile superioare; (d) săvârșirea 
celor sfinte într-o altă parohie sau biserică, fără 
aprobarea chiriarhului (episcopului) sau fără 
consimțământul preotului locului; (e) părăsirea 
parohiei, fie ca locuinţă, fie ca serviciu, șederea 
mai multă vreme în afara parohiei, fără voia și 
fără ştirea episcopului respectiv; (f) incorecti- 
tudini săvârșite în afaceri oficiale (constatate 
și sancţionate de autorităţile judecătorești de 
stat); (g) fapte mai puţin grave, săvârșite împo- 
triva ordinii și bunei cuviințe. 
Bibliografie. Arrano, Denis, Rrars, Stephane (eds), 
Dictionnaire de culture juridique, PUF, Paris, 2003; Foca, 
loan N., Canoanele Bisericii Ortodoxe. Note şi Comentarii, 
Sibiu, 2005; Foca, loan N., Drept canonic ortodox, legis- 
Îație şi administrație bisericească, vol. I-II, Ed. Institutului 
Biblic și de Misiune al Bisericii Ortodoxe Române, Bucu- 
rești, 1990; Ionev, Ivan, „Câţiva termeni canonici. Înţe- 
lesul și explicarea lor în dreptul bisericesc ortodox”, în: ST, 
XLI (1989), 4, pp. 78-100; Miraș, Nicodim, Canoanele 
Bisericii Ortodoxe însoțite de comentarii, vol. L-IL, trad. Pr. 
U. Kovincici, N. Popovici, Arad, 1930-1931, 1934-1936; 
Miraș, Nicodim, Drepru/ bisericesc al Bisericii Orientale, 
trad. D. Cornilescu, V. Radu, București, 1915; Muscau, 
Cristina-Daniela, VARTIC, Emilia, Dicfionar de fermeni 
juridici, Ed. Universitară, București, 2008; Naz, R. (ed.), 
Dictionnaire de droit canonigue, 7 vol., Paris, 1935-1965. 
Constantin Rus 


ABSOLUȚIUNE. (can.) Acţiunea prin care 
se nimicește delictul comis sau se trece cu 
vederea pedeapsa impusă și care, prin urmare, 
duce la împăcarea cu Biserica. 

Orice pedeapsă bisericească are ca scop îndrep- 
tarea celui culpabil și supunerea lui față de 
lege. Dacă s-a atins acest scop, Biserica și-a 
atins ținta ei, motivul pedepsei nu mai există și 
pedeapsa ca atare s-a abrogat. Prin intervenția 
căinței și a îndreptării, totuși, nu încetează 
urmările pedepsei și respectivul nu poate să fie 
părtaș fără întârziere la acele drepturi bisericești 
de care s-a bucurat înainte de darea sentinței 
judiciare. Pentru acest scop, este necesară inter- 
venţia judecătorului competent (absoluţiunea 
formală), deoarece numai judecătorul poate da 


sentința sau o poate casâ, poate să dea pedeapsa 
sau o poate abroga. Dreptul de abrogare a 
pedepsei sau a absoluţiunii îl are acela care a 
dat pedeapsa prin pronunțarea sentinței. Deoa- 
rece pronunțarea sentinţei are nevoie de întă- 
rirea episcopului pentru a dobândi putere de 
lege, tot episcopul, care este judecătorul suprem 
pentru orice membru al eparhiei, fie cleric, sau 
laic, are dreptul de absoluţiune. Episcopul, 
care are dreptul să dea sentința asupra oricărui 
membru al eparhiei sale care s-a făcut vinovat 
de încălcarea legii, este de asemenea îndrep- 
tățit să abroge pedeapsa dată. În acest sens, 
Can. 32 Ap. hotărăște: „Preotul sau diaconul 
care a fost suspendat de episcop nu poate fi 
achitat de un alt episcop, ci numai de acela care 
l-a suspendat” și adaugă: „afară de cazul când 
episcopul care l-a suspendat a murit”. Pe lângă 
episcopul competent sau urmașul lui, conform 
canoanelor, cel în cauză poate fi achitat și de 
episcopul care l-a hirotonit pe episcopul mort, 
sau de mitropolit, ori de patriarh. În acest caz, 
absoluțiunea se poate face numai după revizu- 
irea tuturor actelor procesului pe baza cărora 
s-a pronunţat pedeapsa respectivă. 

Pentru dobândirea absoluţiunii, cel în cauză 
trebuie să arate o căință sinceră pentru delictul 
comis, precum și să facă făgăduinţa solemnă că 
nu va mai greși. Această făgăduință trebuie să 
o facă în scris și să o întărească prin jurământ, 
după ce a înaintat-o autorității competente 
pentru absoluţiune. Dacă persoana în cauză este 
vrednică de absoluţiune, atunci aceasta i se dă fie 
scris, fie verbal, fără nicio formalitate exterioară, 
afară de cazul când a fost pedepsită cu anatema. 
În acest din urmă caz, după cum anatema a fost 
făcută printr-un ceremonial bisericesc deosebit, 
respectivul este achitat de asemenea cu un cere- 
monial bisericesc deosebit. Dacă o pedeapsă 
bisericească, de exemplu szspersio a ordine sau 
ab ofjicio, nu este dată pentru un interval de timp 
anume fixat, ci până la o nouă hotărâre judecă- 
torească sau va fi în vigoare până în momentul în 
care condamnatul a meritat trecerea cu vederea a 
pedepsei. Atunci, pedeapsa trebuie să rămână în 
vigoare până când va avea loc revocarea de fapt 
din partea judecătorului. În acest caz, sunt în 

vigoare aceleași dispoziții care tocmai s-au citat 
pentru absoluţiune în general. Absoluţiunea 
are deci, în dreptul canonic ortodox, efectele pe 
care le are amnistia în dreptul de stat, ștergând 
deopotrivă delictul și pedeapsa. Absoluţiunea nu 
se confundă însă cu grafierea, care iartă numai de 
pedeapsă, dar nu șterge și delictul. Absoluţiunea 
nu se confundă însă nici cu iertarea pe care o 
dă duhovnicul, în scaunul duhovniciei, nici cu 
iertarea de epitimiile pe care duhovnicul le-a 
prescris penitentului, ca mijloc de îndreptare, 
după ce a constatat la penitent o sinceră pocă- 
ință și o îndreptare efectivă, fără a mai fi nevoie 
de îndeplinirea epitimiilor. Absoluţiunea se 
referă deci numai la delictele și pedepsele ce țin 
de competența forului extern (v. Comentariul lui 
Balsamon la Can. 46 Cart., în Sintagma Ateniană, 


vol. III, p. 415). 
Bibliografie. Arranp, Denis, Riars, Stephane (eds), 
Dictionnaire de culture juridigue, PUF, Paris, 2003; Foca, 
loan N., Canoanele Bisericii Ortodoxe. Note şi Comentarii, 
Sibiu, 2005; Foca, loan N., Drept canonic ortodox, legis- 
Îație şi administratie bisericească, vol. I-II, Ed. Institutului 
Biblic și de Misiune al Bisericii Ortodoxe Române, Bucu- 
rești, 1990; locu, Ivan, „Câţiva termeni canonici. Înţelesul 
și explicarea lor în dreptul bisericesc ortodox”, în: ST, XLI 
(1989), 4, pp. 78-100; Micaș, Nicodim, Canoane/e Bisericii 
Orfodoxe însotite de comentarii, vol. I-II, trad. Pr. U. Kovin- 
cici, N. Popovici, Arad, vol. I-II, 1930-1931, 1934-1936; 
Miraș, Nicodim, Drepru/ bisericesc al Bisericii Orientale, 
trad. D. Cornilescu, V. Radu, București, 1915; MuscaLv, 
Cristina-Daniela, VARTIC, Emilia, Diczionar de termeni 
juridici, Ed. Universitară, București, 2008; Naz, R. (ed.), 
Dictionnaire de droit canonigue, 7 vol., Paris, 1935-1965. 
Constantin Rus 


ABSTINENȚĂ. (lat. abstinentia) Formă de 
penitență ce constă în abţinerea de la unele 
mâncăruri în anumite zile sau perioade din 
cursul anului liturgic. 

Abstinenţa de la consumul de carne sau de la 
alt aliment trebuie să fie respectată în toate 
miercurile și vinerile din an. De asemenea, 
abstinența este rânduită de către Biserică în 
zilele de post, adică în cele patru posturi mari: 
(Postul Nașterii Domnului, Postul Mare sau 
al Sfintelor Paști, Postul Sf. Apostoli Petru și 
Pavel și Postul Adormirii Maicii Domnului), în 
posturile din ajunul Praznicelor Împărătești, în 
postul din ziua Tăierii capului Sfântului loan 

Botezătorul (29 august), în postul din ziua 
Înălţării Sfintei Cruci (14 septembrie) și în 
zilele de post rânduite de episcopul locului. De 
asemenea, preoții și părinţii trebuie să aibă grijă 
ca și cei ce nu sunt obligați la legea postului și a 
abstinenței, datorită vârstei mici, să fie educați 
cu privire la sensul adevărat al pocăinței. În 
cazuri deosebite, episcopul locului poate să 
înlocuiască parțial sau total postul și abstinența 
cu alte forme de pocăință, mai cu seamă cu 


fapte de caritate și cu practici de pietate. 
Bibliografie. Aranp, Denis, Rrars, Stephane (eds), 
Dictionnaire de culture juridique, PUF, Paris, 2003; Foca, 
loan N., Canoanele Bisericii Ortodoxe. Note şi Comentarii, 
Sibiu, 2005; Foca, loan N., Drepz canonic ortodox, legis- 
Iație şi administrație bisericească, vol. I-II, Ed. Institu- 
tului Biblic și de Misiune al Bisericii Ortodoxe Române, 
București, 1990; Ioncv, Ivan, „Câţiva termeni canonici. 
Înţelesul și explicarea lor în dreptul bisericesc ortodox”, 
în: ST, XLI (1989), 4, pp. 78-100; Miraș, Nicodim, 
Canoanele Bisericii Ortodoxe însotite de comentarii, L-IL, 
trad. Pr. U. Kovincici, N. Popovici, Arad, vol. I-II, 1930- 
1931, 1934-1936; Mirraș, Nicodim, Dreptul bisericesc al 
Bisericii Orientale, trad. D. Cornilescu, V. Radu, Bucu- 
rești, 1915; Muscav, Cristina-Daniela, VARrIc, Emilia, 
Dicţionar de termeni juridici, Ed. Universitară, București, 
2008; Naz, R. (ed.), Dicrionnaire de droit canonigue, 7 vol., 
Paris, 1935-1965. 


Constantin Rus 


ABUZ. (can.) Denumire juridică dată anumitor 
încălcări ale legii. 

În ştiinţele juridice, noțiunea de abuz cunoaște 
mai multe clasificări. Abuzul de drept repre- 
zintă exercitarea unui drept cu rea-credință 
sau într-un mod care contravine scopurilor 
pentru care a fost acordat. Abuzu/ de drept 
procesual constă în exercitarea abuzivă a unui 
drept procesual. 4luzu/ functionarului repre- 
zintă fapta prin care funcţionarul își încalcă 
cu intenție îndatoririle de serviciu, prin neîn- 
deplinirea unui act ori prin îndeplinirea lui 
defectuoasă, prin încălcarea legii. În unele 
condiții, această faptă constituie infracțiune. 
Unele manifestări de abuz ale funcţionarului în 


procesul penal constituie afazeri judiciare. 

Bibliografie. Mraș, Nicodim, Canoane/e Bisericii Orto- 
doxe însoțite de comentarii, vol. I-II, trad. Pr. U. Kovin- 
cici, N. Popovici, Arad, vol. I-II, 1930-1931, 1934-1936; 
Miraș, Nicodim, Dreptul bisericesc al Bisericii Orientale, 

trad. D. Cornilescu, V. Radu, București, 1915; MuscaLv, 
Cristina-Daniela, VARTIC, Emilia, Dicfionar de fermeni 
juridici, Ed. Universitară, București, 2008; Naz, R. (ed.), 
Dictionnaire de droit canonique, 7 vol., Paris, 1935-1965. 
Constantin Rus 


ACĂTIST. (voc. var. ACATIST gr. akatistos 
— care nu stă jos) |. Imn care la origine se cânta 
stând în picioare. 

Acatistul este un imn de preamărire și de 
laudă a Mântuitorului, a Maicii Domnului și 
a sfinților, prin care se cer ajutorul, ocrotirea și 
mijlocirea lor pentru cei care se roagă. Cel mai 
vechi acatist este cel al Maicii Domnului sau 
al Bunei Vestiri. El este atribuit Sf. Roman 
Melodul, imnograf din secolul al VI-lea. 
După unii, el ar fi alcătuit de George Hamar- 
tolos, după asediul arabilor, din 677, după alții 
de patriarhul Serghie al Constantinopolului, 
după asediul avarilor și perșilor din 626, sub 
împăratul Heraclius. Alţii îl atribuie patriar- 
hului Gherman I al Constantinopolului, iar 
alții diaconului Gheorghe Pisidis de la Sfânta 
Sofia. El a fost alcătuit pentru a se aduce 
Maicii Domnului laude și mulțumiri pentru 
că, după tradiţie, a intervenit și a mântuit 
cetatea Constantinopolului cu prilejul unui 
asediu, în urma rugăciunii solemne a credin- 
cioșilor, în Biserica Sfânta Sofia. Imnul acatist 
este alcătuit din 24 de strofe, adică din 12 
icoase și 12 condace. 

Icosul este o cântare bisericească în care se 
laudă faptele și virtuțile unui sfânt. Este numit 
icos (oikog — casă) pentru că reprezintă templul 
sau casa gloriei și a virtuților sfântului. 
Condacul este o cântare de același gen, dar 
mai scurtă. Aparţinând genului liric, condacul 
și icosul sunt expresia evlaviei autorului față 
de Maica Domnului, de Mântuitorul și de 
sfinți. În cazul Acatistului Maicii Domnului, 
icoasele din componența acestuia se termină 
cu expresia „Bucură-te, Mireasă Pururea-Fe- 
cioară”, iar în cazul acatistelor către alți sfinți, 
se termină cu „Bucură-te, Sfinte (N), de unde 
imnul se numește în grecește xeperiouoi (salu- 
tări). Condacul se încheie cu refrenul „Aliluia”. 
După modelul Acatistului Bunei Vestiri s-au 
alcătuit acatiste pentru aproape toți sfinții cu 


prăznuire în toată Ortodoxia și pentru toți 
sfinții români. Acatistul Bunei Vestiri se cântă 
în mod deosebit la utrenia Sâmbetei din săptă- 
mâna a V-a a Postului Mare, numită Denia 
Acatistului Bunei Vestiri. Acest acatist consti- 
tuie temă imnografică pentru pictarea prona- 
osului bisericilor vechi românești și în special 
pentru decorarea bisericilor cu pictură exte- 
rioară din Moldova (Mănăstirea Moldoviţa). 
Acatistul Bunei Vestiri, precum și celelalte 
acatiste, se citesc în cadrul rugăciunii particulare 
de către credincioși. Când le folosim în cadrul 
cultului divin public, atunci le cântăm recitativ, 
iar răspunsurile stranei pentru „Bucură-te” și 
„Aliluia” sunt executate recitativ sau melodic. 
II. Liste cu nume de credincioși vii și dole- 
anțele sau cererile lor, pentru a fi pomenite de 
preoți la diverse slujbe: Sfânta Liturghie, Sfin- 
tele Taine, Sfinte Lerurgii, Litie, Acatiste sau în 
mod particular. 
Pentru pomenirea celor morţi, listele de nume 
se numesc pomelnice (v. POMELNICE). Un 
pomelnic poate cuprinde și nume de credin- 
cioși vii și morţi, iar pentru a-i deosebi, cei 
adormiți sunt marcați prin semnul crucii. 
Bibliografie. AposroL, Marin, „Ultimul gen iconografic: 
Acatistul”, în: GB, XXXII (1973), 11-12, pp. 1335-1348; 
BRANIȘTE, Ene, Lizurgica Generală, Ed. Partener, 12008; 
BRANIȘTE, Ene, BRANIȘTE, Ecaterina, Dicfionar de cunoş- 
tințe religioase, Ed. Diecezană, Caransebeș, 2002; CrRE- 
ȘANU, Badea, Tezaurul liturgic al Sfintei Biserici Creștine 
Ortodoxe, Tipografia Gutenberg, București, 1912; MrrRo- 
FANOVICI, Vasile, TARnAvscHI, Teodor, COTLARCIUC, 
Nectarie, Lifurgica Bisericii Ortodoxe — cursuri universitare, 
Ed. Consiliului Eparhial Ortodox Român din Buco- 
vina, Cernăuţi, 1929; NecuLa, Nicolae D., „Cum trebuie 
scrise sau citite acatistele în cadrul cultului divin public 
ortodox?”, în Tradiție şi înnoire în slujirea liturgică, vol. |, 
Ed. Episcopiei Dunării de Jos, Galaţi, 1996, pp. 46-50; 
TAFRALI, Oreste, „Iconografia imnului acatist”, în: BCMI, 
VII/1914, pp. 49-84, 127-140, 153-173; Tucă, Nicușor, 
Hristologia reflectată în imnografia ortodoxă, teză de 
doctorat, Ed. Arhiepiscopiei Tomisului, Constanţa, 2004. 
Nicolae D. Necula 


ACATISTIER. Carte liturgică ce cuprinde 
imnurile numite acatiste și paraclise. 

Prima ediţie sinodală a Acafiszierului, drept 
carte de cult, în Biserica Ortodoxă Română, 
a apărut în 1971 și cuprindea 29 de acatiste. 

Până la această dată, unele acatiste fuseseră 
tipărite în Ceas/ovul ce/ Mare din 1895 şi 1970. 
Ediţia Acaristierului din 1975 cuprinde acatiste 
netipărite până la această dată, ale unor sfinți 
români canonizați în 1955, cele două Paraclise 
ale Maicii Domnului, cele trei canoane de rugă- 
ciune: către îngerul păzitor, către Mântuitorul 
lisus Hristos și către Sfinţii Îngeri, precum și 
Rânduiala Sfintei Împărtășanii. 

Bibliografie. BRanișrE, Ene, BRANIȘTE, Ecaterina, Diczi- 
onar de cunoștințe religioase, Ed. Diecezană, Caransebeș, 
2002; BRANIșTE, Ene, BRANIȘTE, Ecaterina, Lifurgica 
Generală, Ed. Partener, '2008; CrneșAnu, Badea, Zeza- 
urul liturgic al Sfintei Biserici Creştine Ortodoxe, Tipografia 
Gutenberg, București, 1912; MITRoFrANOVvICI, Vasile, 
TARnavscHI, Teodor, CorraRcruc, Nectarie, Lifurgica 
Bisericii Ortodoxe — cursuri universitare, Ed. Consiliului 


Eparhial Ortodox Român din Bucovina, Cernăuţi, 1929. 
Nicolae D. Necula 


ACHIMIȚI. (gr. akifimitoi;, lat. acoemetae — cei 
neadormiti) Grupare specifică monahismului 
răsăritean, recunoscută pentru votul rugăciunii 
neîncetate către Dumnezeu. 

Această comunitate monahală a fost fondată 
la Constantinopol de egumenul Alexandru 
(e. 350-c. 430), venit în capitala Imperiului 
Bizantin după ce înființase în prealabil o mănăs- 
tire în zona FEufratului. Momentul întemeierii 
acestui așezământ în Constantinopol se înscrie 
în perioada anilor 405-425, fiind localizat în 
apropierea bisericii cu hramul „Sfântul Mina” 
din cartierul Mangana. Regulile comunității, 
fixate de egumenul Alexandru, erau următoa- 
rele: respectarea cu strictețe a votului sărăciei, 
lipsa în totalitate a lucrului manual, misio- 
narism după modelul apostolic și rugăciunea 
neîntreruptă prin cântare continuă. Programul 
liturgic neîncetat era menţinut printr-o succe- 
siune de trei coruri, care se schimbau la fiecare 
opt ore, acoperind astfel întreaga zi. Succesi- 
unea celor 24 de slujbe (câte una pentru fiecare 
oră, cu scurte perioade de pauză) impusă de 
starețul comunității este de fapt o respectare a 
preceptului neo-testamentar: Rugaţi-vă neîn- 
cetat! (1 Tes 5,17). 

Regulile acestea erau absolut inovative pentru 
monahismul bizantin, astfel încât numeroși 

monahi de la mănăstirile din capitala Imperiului 
au fost atrași spre obștea egumenului Alexandru. 
La foarte scurt timp după momentul fondării 
mănăstirii, această comunitate monahală a fost 
obligată de patriarhul Nestorie să părăsească 
orașul, stabilindu-se în Bithynia, în localitatea 
Gomon, pe coasta asiatică a Bosforului, în apro- 
piere de Marea Neagră. La mijlocului secolului 
al V-lea, după ce au schimbat mai multe locuri, 
în timpul egumenului loan, s-au stabilit la Eire- 
naion (actualul Tchiboukli). Populaţia locală din 
Firenaion le-a pus supranumele de acHimizi, ca 
o mărturie a viețuirii lor. Sub conducerea spiri- 
tuală a egumenului Marcel (Markellos), care 
a slujit ca stareț pentru aproximativ 40 de ani, 
obștea monahilor neadormiţi a sporit numeric, 
fiind recunoscută pentru apărarea intransigentă 
a dogmei ortodoxe în faţa monofiziților. De 
altfel, egumenul Marcel a participat la sinodul 
de la Constantinopol din anul 448, semnând 
condamnarea arhimandritului ereziarh Eutihie. 
Din nefericire, ca o consecință a luptei lor viru- 
lente împotriva monofiziților, monahii neador- 
miţi au căzut în erezia nestoriană (dioproso- 
pism), fiind excomunicați de papa loan II, în 
anul 534. În secolul al IX-lea, comunitatea 
monahilor neadormiți s-a reîntors la Constan- 
tinopol sau, cel puţin, a fondat aici un metoc. 
Ultima informație despre existența monahilor 
achimiți este datată la începutul secolului al 
XIII-lea (c. 1200), atunci când viitorul arhie- 
piscop de Novgorod, Antonie, a vizitat capitala 
Imperiului. În descrierea detaliată a locurilor 
sfinte din Constantinopol, el amintește și de 
comunitatea achimiţilor, situată în interiorul 
zidurilor. Se pare că aceasta nu a supraviețuit 
ocupaţiei latine (1204-1261). 

Deși regulile impuse de egumenul Alexandru, 
fondatorul comunităţii, au fost cunoscute în 
extremă a fost atenuat. Astfel se poate explica 
existența la Firenaion a unui scriprorium și 
a uneia dintre cele mai cunoscute biblioteci 
monahale din întregul Orient. Cel puţin în 
prima parte a existenței comunității, aceasta 
includea monahi vorbitori de limba greacă, 
latină și siriacă. 

Bibliografie. Ceas/ovu/ și viețile Sfinţilor monahi neadormiți, 
trad. Diac. [.]. Ică jr, Ed. Deisis, Sibiu, 2006 (cu o amplă 
postfață), Les Moines Acemetes: vies des Saints Alexandre, 
Marcel et Jean Calybite, presentation, trad. Frere ].-M. Bagu- 
enard, în coll. Spiritualize Orientale 47, Begrolles-en-M- 
auges: Abbaye de Bellefontaine, 1988 (trad. fr. ale vieților 
monahilor achimiţi, cu introduceri), Dacnon, G., „La Vie 


ancienne de St. Marcel !Acemăte”, în: Anafecza Bollandiana, 


LXXXVI/1968, pp. 287-321 (originalul grecesc însoţit de 
o introducere); PARGoIRE, ]., „Un Mot sur les Ac&mătes”, 
în: Echos d'Orient, Il (1898-1899), pp. 304-308, 365-372; 
Sroos, E. de, „Vie d'Alexandre !Acemete”, în: Pazro/ogia 
Orietalis, VL, fasc. 5, Ed. Firmin-Didot et Ci, Paris, 1911, 
pp. 658-702 (originalul grecesc, însoţit de o traducere 
în limba latină și o introducere), Poynrovars, 1.M., H 
Eixooitetpăopoc Akoiuqros 4ooloyia, Adivou, 1963. 
Ionuţ Tudorie 


ACOLUT. (gr. akolutos — cel care însorește) 
Rang clerical inferior de origine romană, așa 
cum reiese din recensământul clerului roman 
din anul 251, unde existau 42 de acoluți. 

Termenul de acolut nu era cunoscut în Orientul 
creștin, cu toate că el are origine greacă. Expli- 
carea denumirii prin acest cuvânt de origine 
grec, constă în faptul că până în jurul anului 250 
creștinii din Roma au folosit în Biserică limba 
greacă. Acolutul este echivalent cu ipodiaconul 
din Biserica Orientală, cu toate că în Biserica 
Romană el este considerat ca fiind distinct de 
ipodiacon. La recensământul din 251, în Biserica 
Romei se spune că erau 7 diaconi, 7 ipodiaconi 
și 42 de acoluţi. Fiind membru al clerului infe- 
rior din Biserica primară, acolutul avea atribuții 
în special în cadrul cultului, dar și social-admi- 
nistrative. Se ocupa de pregătirea sfintelor vase 
liturgice, ajuta pe arhiereu să se îmbrace a slujbe, 
avea sarcina să-l ajute pe diacon, se îngrijea de 
ordinea administrativă și comportamentală în 
biserică. Spre exemplu, se îngrijea de iluminarea 
lăcașului de cult (aprindea candelele), îngrijea 
mormintele martirilor, supraveghea ușile bise- 
ricilor, ajuta pe preoți la botez și ungea cu mir 
pe cei botezați. Participa la activitatea catehetică, 
ocupându-se de cei care urmau să primească 
Sfânta Taină a Botezului (catehumenii), ajuta la 
servirea mesei (agapa) și la înmormântări, ducea 
Sfânta Împărtășanie celor bolnavi și menținea 
ordinea în biserică în sectorul rezervat bărba- 
ților. Se împărtășea împreună cu clerul inferior. 


Cu timpul, în Biserica Ortodoxă instituția 
acolutului s-a diminuat sensibil, fiind întâlnită 
numai în catedralele arhierești și prin mănăstiri. 
Instituirea lor se făcea prin hirotesire. În Bise- 
rica Romano-Catolică instituţia acolutului se 


menţine și astăzi, ca în primele veacuri creștine. 
Bibliografie. Ducnesne, L., Origines du culte chretien, 
Paris, 51925; Lecreaa, H., „Acolyte, Exorcisme, Exor- 
ciste”, în FossovEuR, Dicfionnaire d Archeologie Catoligue 
er de la Liturgie,vol. L, 384-386, vol. V, 984-978, pp. 2065- 
2092; MavuarcE, V., „Acolyte”, în: Dictionnaire de Theologie 
Carholigue, vol. |, pp. 312-316; Zroru, C., „Oficiile bise- 
ricești”, în: BOR, 2/1882, pp. 73-78. 


Iulian Isbășoiu 


ACONFESIONĂL. Se referă la o persoană 
sau instituţie care se declară a fi fără religie. 

Din perspectiva statului modern, până în secolul 
al XX-lea, majoritatea statelor erau denomi- 
naționale, adică aveau o religie sau, mai exact, 
o confesiune pe care respectivul stat o recu- 
noștea în constituția sa. Același lucru l-au făcut 
și monarhii, fie atunci când prin decret regal 
recunoșteau o religie, fie atunci când își obligau 
supușii să treacă la o nouă confesiune, în cazul 
Reformei. Astăzi, majoritatea statelor euro- 
pene se declară aconfesionale. Totuși, persistă 
o confuzie între statul aconfesional și cel deno- 
minațional unde există o religie oficială. Statul 
laic se distinge prin aceea că nu ia în sarcina sa 
manifestările publice ale religiei. Statul deno- 
minațional este acela care are o relație clară cu 
o anumită religie sau confesiune, de obicei prin 
intermediul constituției sau altui act politic 
cu forță majoră. Aceste state, care au o religie 
oficială, permit și altor religii sau confesiuni să 
se manifeste liber pe teritoriul lor; în caz contrar 
vorbindu-se despre situația intoleranței religi- 
oase. În Europa sunt cunoscute astăzi următoa- 
rele state ce sunt denominaţionale prin Consti- 
tuție: Regatul Unit al Marii Britanii (Biserica 
Anglicană), Suedia, Danemarca, Finlanda, 


Norvegia și Grecia (Biserica Ortodoxă). 
Bibliografie. CALAHAN, William ]., Church, pozer and 
company în Spain 1750-1874, Harvard University Press, 
Cambridge, 1984; Karvvas, Stathis N., 7Be Rise of Cris- 
tian Democracy in Europe, Cornell University Press, Ithaca, 
New York, 1996. 

Gelu Călina 

ACOPERĂMINTE. (Jizurg.) Obiecte folosite 
în cult, cu formă pătrată sau dreptunghiulară, 
confecționate din material de veșmânt liturgic. 
Se mai numesc și procoveţe. Sunt în număr 
de trei și se folosesc la acoperirea Sfintelor 
Vase la Sfânta Liturghie, unul pentru Sfântul 
Disc, al doilea pentru Sfântul Potir, iar ultimul, 
Aerul, acoperă celelalte două procovețe, fiind 
de dimensiuni mai mari. Acoperământul Sfân- 
tului Potir are o formă de cruce când este desfă- 
șurat. Acoperământul Sfântului Disc are formă 
pătrată şi diferă de Aer datorită dimensiunilor 
care sunt mai mici și lipsei celor două șireturi 
sau cordelușe pe care le are Aerul, ce se folosesc 
la Vohodul Mare, în timpul Sfintei Liturghii, 
pentru fixarea Aerului pe spatele preotului, ele 
fiind legate în jurul gâtului acestuia. 
Acoperămintele își au originea în primele 
veacuri creștine, în șervețelele pe care le foloseau 
slujitorii pentru a acoperi, din motive practice, 
Sfintele Daruri, pâinea și vinul, folosite la săvâr- 
șirea Sfintei Jertfe. Astfel, darurile erau ferite de 
pericolul profanării. Forma actuală a acoperă- 
mintelor datează din secolul al VIII-lea, atunci 
când pâinea euharistică a fost folosită sub forma 
actuală de Agneţ. Pentru a fi distinctă față de 
alte obiecte folosite din altar, pe acoperăminte se 
aplică sau se brodează diferite simboluri creștine 


sau cel puțin Sfânta Cruce. 
Bibliografie. AMANIEU, A., „Antimense”, în Dicfionnaire 
de Droit canonique, publie par R. Naz, vol. |, Paris, 1935; 
AMANIEU, A., „Ântimensium”, în Dicfionnaire d Arche- 
ologie Catoligue et de la Liturgie, vol. |, Paris, 1924, pp. 
2319-2326; BRANIȘTE, Ene, BRANIȘTE, Ecaterina, Dicfi- 
onar enciclopedic de cunoștințe religioase, Ed. Diecezană, 
Caransebeș, 2001; BRANIşTE, Ene, Lifurgica Generală cu 
noțiuni de artă bisericească, Ed. Institutului Biblic și de 
Misiune al Bisericii Ortodoxe Române, București, 1985; 
PETRIDES, $., „Lantimension”, în Dicrionnaire de Tbeologie 
Catoligue, vol. |, Paris, 1923, pp. 1389-1391; Popovrer, C., 
Studii religios-morale şi liturgice, Chişinău, 1934; "Tucă, 
Nicușor, FIrisfologia reflectată în imnografia ortodoxă — teză 
de doctorat, Ed. Arhiepiscopiei "Tomisului, Constanța, 
2004; Tușă, N.M., Sfântul Antimis — Studiu istoric, liturgic 
şi simbolic, Bucureşti, 1943. 

Iulian Isbășoiu 


ACOPERĂMÂNTUL MÂICII DOM- 
NULUI. Sărbătoare în cinstea Maicii 


Domnului, prăznuită la 1 octombrie, amintind 

de o minune care a avut loc în Biserica Maicii 
Domnului din cartierul Vlaherne din Constan- 
tinopol, în vremea împăratului Leon Înțeleptul 
(886-912). 

Este vorba de arătarea în strălucire cerească 
a Sfintei Fecioare Maria către Sf. Andrei cel 
Nebun pentru Hristos, în calitatea ei de ocroti- 
toare și mijlocitoare a creștinilor. La greci și în 
Muntele Athos, sărbătoarea se bucură de multă 
cinstire. Din 1952, sărbătoarea se prăznuiește 
la greci la 28 octombrie, ca sărbătoare naţio- 
nală, amintind de respingerea invaziei italiene 
din 1940 asupra Greciei. În secolul al XII-lea, 
sărbătoarea a fost introdusă și la ruși, iar de la 
ci a trecut și la români, prăznuindu-se mai mult 
în mănăstiri. 

Bibliografie. BRANIșTE, Ene, Lifurgica Generală, Ed. 
Partener, 2008; BnRanișrE, Ene, BRANIȘTE, Ecate- 
rina, Dicfionar de cunoștințe religioase, Ed. Diecezană, 
Caransebeș, 2002; CraeșANv, Badea, Zezauru/ liturgic 
al Sfintei Biserici Creştine Ortodoxe, Tipografia Guten- 
berg, București, 1912; MrrRorAnNovIcI, Vasile, TARNA- 
vscHI, leodor, Corrancruc, Nectarie, Lifurgica Bisericii 
Ortodoxe. Cursuri universitare, Ed. Consiliului Eparhial 
Ortodox Român din Bucovina, Cernăuţi, 1929; Sava, 
Viorel, „Hristocentrismul sărbătorilor mariologice”, în 
„In Biserica Slavei Tale”. Studii de teologie şi spiritualitate 
liturgică, vol. IL, Ed. Golia, Iași, 2004, pp. 69-88; Sava, 


Viorel, „Învățătura despre Maica Domnului și reflectarea 


=» a 


ei în cultul și iconografia ortodoxă”, în „În Biserica Slavei 
Tale”. Studii de teologie şi spiritualitate liturgică, vol. IL, Ed. 
Golia, Iași, 2004, pp. 89-130. 

Nicolae D. Necula 


ACUZĂRE. (can.) Actul procesual prin care o 
persoană era învinuită de săvârșirea unei fapte 
penale de o anumită gravitate (crimă), termenul 
fiind folosit în legislația procesuală anterioară. 
Cel învinuit de o asemenea faptă se numea 
„acuzat”. Astăzi, codul în vigoare folosește 
noţiunile de învinuire, învinuit, inculpat. 
Termenul de acuzare se folosește în opoziție 
cu acela de apărare, ca activitate de strângere 
și prezentare de probe atât în favoarea, cât și 
în defavoarea învinuitului sau inculpatului 
(art. 6 Codul penal). Acuzarea se exercită, de 
regulă, numai de procuror. În cauzele în care 
acțiune penală se pune în mișcare la plângerea 
prealabilă, acuzarea se exercită de partea vătă- 
mată, singură, când procurorul nu participă 

la judecată, sau alături de acesta, în celelalte 
cazuri. După Regulamentul de procedură al 
instanțelor disciplinare şi de judecată ale Bise- 
ricii Ortodoxe Române (art. 186-189), când 
una dintre persoanele bisericești supuse jude- 
căţii este dată în judecată înaintea instanţelor 
bisericești, acuzarea se susține la Consistoriul 
Disciplinar Protopopesc, de către protopop, iar 
la cel Eparhial, de către Inspectorul Eparhial. 
Acuzatorul, înaintea Consistoriilor Bisericești, 
exercită funcția de organ al autorităților pe 
care le reprezintă. În acest scop, acuzatorul va 
susține totdeauna cauzele date în judecată, în 
calitate de organ al Chiriarhului. Acuzatorul 
va pune concluzii scrise în ședință publică, pe 
lângă cele verbale, sau le va depune la președin- 
tele Consistoriului, în termenul ce îi se va fixa. 
Persoanele date în judecata instanțelor biseri- 
cești vor putea fi asistate de apărători. Pe lângă 
fiecare Consistoriu Disciplinar Protopopesc 
vor funcționa cel mult patru apărători; pe lângă 
Consistoriul Eparhial Episcopal, câte cinci 
apărători; iar pe lângă Consistoriul Eparhial de 
la Arhiepiscopie, câte opt apărători. 
Bibliografie. Ara, Denis, Rrars, Stephane (eds.), 
Dictionnaire de culture juridique, PUF, Paris, 2003; Foca, 
Ioan N., Canoanele Bisericii Ortodoxe. Note şi Comentarii, 
Sibiu, 2005; Foca, loan N., Drepz canonic ortodox, legis- 
Îație şi administrație bisericească, vol. I-II, Ed. Institutului 
Biblic și de Misiune al Bisericii Ortodoxe Române, Bucu- 
rești, 1990; Ionev, Ivan, „Câţiva termeni canonici. Înţe- 
lesul și explicarea lor în dreptul bisericesc ortodox”, în: ST, 
XLI (1989), 4, pp. 78-100; Miraș, Nicodim, Canoanele 
Bisericii Ortodoxe însoțite de comentarii, trad. Pr. U. Kovin- 
cici, N. Popovici, Arad, vol. I-II, 1930-1931, 1934-1936; 
Miraș, Nicodim, Drepru/ bisericesc al Bisericii Orientale, 
trad. D. Cornilescu, V. Radu, București, 1915; MuscaLu, 
Cristina-Daniela, VARTIC, Emilia, Dicfionar de fermeni 
juridici, Ed. Universitară, București, 2008; Naz, R. (ed.), 
Dictionnaire de droit canonigue, 7 vol., Paris, 1935-1965. 
Constantin Rus 


ADAM. Nume propriu biblic, conferit 
rimului om creat de Dumnezeu. 

In limba ebraică, adama înseamnă „pământesc” 

sau „din pământ” (£& 2, 7). Adam este omul creat 

de Dumnezeu la început, și din el a creat pe 

femeia lui, pe Eva, al cărei nume vine de la ebra- 

icul Flava care înseamnă „viaţă”; ea fiind „mama 


tuturor celor vii” (fe 3, 20). Adam este prezentat 


în Sfânta Scriptură ca „părinte al neamului 
omenesc” (So/ 10, 1). Adam mai este înţeles și ca 
o tipologie a umanului, adică omul, în general, 
sau neamul omenesc. Adam a fost creat de 
Dumnezeu în mod special, în ziua a șasea, „după 
chipul” lui Dumnezeu, ca o încoronare a creației, 
fiind chemat la asemănarea cu Acesta. 

Adam în Rai. Dumnezeu a așezat pe Adam în 
Rai pentru a rămâne în comuniune cu E] și a 
crește în această comuniune, până la desăvâr- 
șire. Din această perspectivă, starea primor- 
dială a omului era perfectibilă, Adam fiind 
chemat la perfecțiune în sinergie cu harul lui 
Dumnezeu, constitutiv creaţiei. Din „coasta” 
lui Adam creează pe Eva, care va ipostazia în 
mod propriu aceeași ființă, rămânând în comu- 
niune cu Dumnezeu și cu Adam (Ft 1,26-27). 
Adam și Eva, bărbatul și femeia, au demnitate 
egală, ipostaziind în mod diferit aceeași ființă, 
ca persoane distincte. Putem spune totuși că 
femeia a fost creată pentru bărbat, și nu invers, 
Eva fiind creată pentru Adam, ei fiind chemați 
la desăvârșirea comuniunii în Dumnezeu. 
Sfântul Pavel va compara relația dintre bărbat 
și femeie cu relația dintre Hristos și Biserică 
(£/5,22-33), 

Rămânerea lui Adam în Rai era condiționată 
de trecerea unui „examen” în care era cuprinsă 
întreaga „lege morală” și care implica puterea 
lui de a alege. Faptul că Adam, prin interme- 
diul Evei, alege mai mult dialogul cu diavolul 
și centrarea obsesivă pe obiect (pomul cunoș- 
tinţei binelui și răului) duce la o „întunecare a 
chipului”. Potrivit Sf. Maxim Mărturisitorul, 
Adam avea în Rai misiunea să depășească cinci 
dualități: creat-necreat, inteligibil-sensibil, cer 
și pământ, rai și lumea locuită, bărbat și femeie. 
Depășind aceste dualități, ar fi unit creaţia cu 
Dumnezeu în har, de unde calitatea omului 
de micro-macrocosm și de preot al creaţiei. 
Aceste dualități pe care Adam nu a reușit să 
le depășească vor fi depășite în Noul Adam, 
lisus Hristos, Sfântul Maxim prezentând deta- 
liat modul în care s-a realizat această unificare 
pe care o vor urma ascetic-mistic și Sfinţii, în 
cadrul Bisericii, în mod personal-comunitar. 
Căderea lui Adam şi a Evei. Prin Adam a intrat 

păcatul în lume și prin el s-a transmis la toți 
oamenii (Rm 5, 14; 1 Co 15, 22). Ceea ce noi 
moștenim de la Adam este szarea de moralitate 
în care el a căzut și din care, încorporați fiind 
în Tainele Bisericii, suntem ridicaţi de Hristos 
în Duhul Sfânt, având posibilitatea să experi- 
mentăm comuniunea cu Dumnezeu în mod 
plenar „har peste har” (n 1, 16). 

Căderea primilor oameni — Adam și Eva — este 
receptată de Biserică ca „eșec existențial” (după 
Christos Yannaras), ca o cădere din viață în 
supravieţuire (Panayotis Nellas), ca o tragedie 
cosmică, atitudinea omului având impli- 
caţii profunde la acest nivel. Căderea omului 
conduce către ieșirea acestuia din comuni- 
unea cu Dumnezeu, la consecințe cu privire la 
cosmos și la modul de a fi al primilor oameni. 
Ordinea creaţiei primordiale este viciată de 
păcat: sufletul începe să urmeze voilor trupului, 
coborând de pe tronul pe care voia lui Dumnezeu 
îl așezase prin creație. Răsturnarea ierarhiei 
valorilor privitoare la om implică o răsturnare 
a ierarhiei valorilor și în ceea ce privește relația 
om — cosmos, care devine precară. Relaţia om 
— cosmos rămâne autentică în măsura în care 
relația om — Dumnezeu rămâne autentică. Prin 
aceasta, unitatea trup — suflet a omului rămâne 
neviciată de păcat. În Rai, primii oameni nu 
îndurau cele trupești, întrucât „slava cea nespusă” 
îi acoperea, împodobindu-i mai bine decât orice 
îmbrăcăminte. Prin cădere, omul este dezbrăcat 
de haina cea frumoasă, țesută din slava lui 
Dumnezeu și este îmbrăcat — prin pogorământ — 
în haina stricăcioasă, în „haine de piele”. Sf. Vasile 
cel Mare vorbește despre îmbrăcămintea plină 
de har și de lumină în care ar fi fost îmbrăcat 
omul, dacă se statornicea în relaţia iubitoare cu 
Creatorul, în Rai. 

Răsplata renunțării la excesul grijii față de trup 
și reintegrarea într-o ordine paradisiacă în 
Hristos este transfigurarea trupului în lumină, 
schimbarea învelișului cosmic supus descom- 
punerii și morții cu haina de lumină și har a 
Creatorului. Sf. loan Gură de Aur evidențiază 
atât relaţia omului cu cosmosul — omul fiind 
zidit din țărână —, cât și relația omului cu Crea- 
torul cosmosului — omul fiind chemat la viață 

prin suflarea lui Dumnezeu. S7ăpânirea omului 
asupra cosmosului, în autenticitatea ei voită de 
Creator, intră în declin odată cu căderea omului 
din voia Creatorului prin neascultare. Diavolul 
se folosește de cosmos ca de o nea/fă, de unde 
putem trage concluzia implicațiilor soterio- 
logice pe care cosmosul le are. Aici ne referim 
și la regnul animal — șarpele — de care diavolul 
se folosește pentru a o ispiti pe Eva, dar și la 
faptul că relația omului cu Dumnezeu, în Rai, 
se realiza prin intermediul mâncării în sens 
pozitiv. Animalele, care înaintea căderii nu înfri- 
coșau pe om — Adam pune nume animalelor și 
convieţuiește cu ele în Rai —, odată cu căderea, 
devin ostile omului. Totuși, nu toate animalele 
suferă această transformare! Unele dintre ele, 
prin iubirea și pronia Creatorului, sunt lăsate 
în ascultare față de om, în vederea supraviețu- 
irii lui în cadrul cosmosului. Astfel, Dumnezeu 
„l-a osândit la sudoare și osteneală continuă, 
dar a făcut ca multe feluri de animale să-l ajute 
la munca lui”. Căderea omului se răsfrânge și 
asupra cosmosului, după cum restaurarea omului 
atrage și restaurarea cosmosului, care așteaptă să 
fie eliberat de omul sfânt din robia stricăciunii. 
Adam cel vechi — Adam cel Nou. În Noul 'Testa- 
ment, Adam cel dintâi creat este privit în paralel 
cu Adam cel din urmă, cu Iisus Hristos, pentru 
a sublinia rolul fiecăruia în istoria neamului 
omenesc: „Precum în Adam toţi mor, așa și în 
Hristos toţi vor învia” (7 Co 15, 22). Raportul 
dintre Adam cel vechi și Adam cel Nou este 
precizat și dezvoltat de către Sf. Apostol Pavel, 
care îl vede pe Adam ca o prefigurare a Celui 
ce avea să vină, adică lisus Hristos (Rm 5, 14; 
1 Co 15, 45-47). 

Teologia ortodoxă a insistat asupra caracterului 
tipologic al lui Adam în ansamblul umanităţii, 
în care firea umană a fost cuprinsă și recapitu- 
lată, scoțând în evidență în același timp carac- 
terul dinamic al acestei firi asumate de către 
Fiul lui Dumnezeu, în vederea desăvârșirii prin 
Întrupare, Moarte, Înviere și Înălţare. Prin noul 
Adam se restabilește starea de nestricăciune 
pierdută de Adam cel dintâi, omul primind „har 
peste har” și devenind „părtaș al firii dumneze- 
iești” (7 Pr 1,4). 

Sf. loan Gură de Aur face o comparaţie între cei 
doi pomi amintiţi în cartea Facerii, subliniind 
implicaţiile lor soteriologice: pomul cunoștinței 
binelui și răului și lemnul crucii. De asemenea, 
el subliniază că nu pomul din care este interzis 
să se mănânce în Rai a adus răul în cadrul crea- 
ției, ci voinţa liberă a omului, care s-a raportat 
defectuos la porunca lui Dumnezeu. 

Este vorba de două atitudini față de cosmos: 
pe de o parte, a lui Adam, care se raportează 
într-un mod pătimaș față de cosmosul care îi 
este dat în stăpânire, și ca pa/az în care să-și 
câștige desăvârșirea, și pe de altă parte, atitu- 
dinea lui Hristos, care este una jertfelnică și 
euharistică față de creaţie; atitudine pe care și 
creștinii trebuie să o împroprieze prin dimen- 
siunea ascetică-mistică a vieţii lor. Sf. Chiril al 
Alexandriei surprinde paralela Adam — Hristos 
într-o perspectivă soteriologică: Adam — neas- 
cultător și muritor, Hristos — a doua rădăcină 
a neamului omenesc — ascultător și nemuritor. 

Adam și Hristos pun în scena vieții umane două 
viziuni asupra sensului omului în cosmos și a 
sensului cosmosului pentru om. Sunt viziuni 
opuse, prin care se deslușește însăși dialectica 
dintre viață și moarte. Prin atitudinea Sa, Hristos 
ajunge la viață, la înviere, în timp ce prin atitu- 
dinea sa, Adam ajunge în moarte. Adam, prin 
atitudinea sa egoistă, de abordare a materiei 
lumii fără discernământ, și împotriva voii lui 
Dumnezeu, a crezut că va ajunge dumnezeu, deci 
a viață, la desăvârșire. Dar în final, el a descoperit 
goliciunea și moartea, în timp ce Hristos, prin 
atitudinea Sa comunională și jertfelnică, deși în 
aparență a dobândit doar moartea, moartea pe 
cruce — deci în zadar toată jertfa Sa și toată asceza 
Sa —, dar în final a spulberat moartea și a dobândit 
viaţa, a înviat. Astfel, în logica umană căzută în 
păcat, atitudinea lui Adam rămâne atitudinea de 
căpătâi a manifestării omului în lume, a raportării 
omului la materia lumii, acesta având conștiința 
că va reuși să se desăvârșească în cadrul acestei 
logici care se dovedește de fiecare dată o iluzie. 
În Hristos — Noul Adam lumea devine mediu 
al dialogului cu Dumnezeu, mediu transparent 
al comuniunii omului cu Dumnezeu în vederea 
transfigurării și îndumnezeirii. 

Cristinel loja 


ADOPȚIANISM. (lat.  adoprio)  Erezie 
hristologică, apărută în Spania, în secolul al 
VIII-lea, conform căreia Hristos nu este cu 
adevărat Fiul lui Dumnezeu, ci este numai un 
fiu adoptiv prin har. 

Ereziarhii principali au fost Elipandus, arhi- 
episcop de Toledo (aflat sub dominație isla- 
mică), și Felix, episcop de Urgel (aflat sub 
dominație francă). Cel mai probabil, această 
erezie a apărut pe fondul dezbaterilor teologice 
prilejuite de greșeala dogmatică a lui Migetius, 
care răspândise o idee ciudată conform căreia 
Treimea era formată din trei personaje istorice: 
David, lisus și Sfântul Pavel. În mod automat, 
Migetius nu făcea nicio distincție între Hristos 
ca fiu al lui David și Hristos ca Fiu al lui 
Dumnezeu. Ca reacție, Elipandus a introdus 
o despărțire brutală, după model nestorian, 
între umanitatea și divinitatea lui Hristos, 
afirmând că lisus-omul era doar fiu adoptiv 

al lui Dumnezeu. Arhiepiscopul de Toledo a 
fost apărat de Felix de Urgel, care, ulterior, a 
retractat în faţa sinodului reunit la Ratisbonna 
(792). Reîntors în dioceza sa, Felix s-a reîntors 
la erezie și a fost forțat să părăsească scaunul 
episcopal. Întreg episcopatul spaniol a susținut 
punctul de vedere greșit al lui Elipandus, 
căutând să îl argumenteze scripturistic și 
patristic. În urma unei scrisori pe care aceștia 
au trimis-o regelui Carol cel Mare și papei 
Adrian 1 (772-795), primul a convocat un sinod 
la Frankfurt (în anul 794), unde au fost demon- 
tate toate argumentele episcopilor spanioli. 
Cele două documente explicative formulate de 
adunarea episcopilor de la Frankfurt, însoţite 
de o scrisoare a papei Adrian I, au fost trimise 
episcopatului spaniol. Acest corpus epistolar a 
provocat reacția de răspuns din partea lui Felix 
în favoarea ideilor adopțianiste. Ulterior, cele- 
brul dascăl englez de la curtea carolingiană, 
Alcuin, a redactat tratatul dogmatic în șapte 
cărți intitulat Conzra Felicem Urgellensem, iar 
papa Leon III, în anul 798, a convocat un sinod 
la Roma, care l-a condamnat pe Felix de Urgel 
ca eretic. În același an, după o lungă dispută, 
Felix a abjurat din nou. Elipandus și-a păstrat 
punctul de vedere, astfel încât Alcuin s-a simțit 
obligat să redacteze un alt tratat împotriva 
lui, intitulat Afversus Elipandum Toletanum. 
La scurt timp însă, arhiepiscopul Flipandus a 
murit, iar erezia sa a dispărut. 

În secolul al XII-lea, adopțianismul a fost 
revitalizat, într-o formă diferită, de Abelard, 
Gilbert de la Porrce și alți ucenici care, iden- 
tificând natura raţională cu Persoana, au ajuns 
de asemenea la adopţianism, ajungând să nege 
realitatea substanțială a lui Hristos Omul. 
Această formă de neo-adopţianism a fost 
condamnată de papa Alexandru III în anul 
1177. Ulterior, Duns Scotus, Durandus a $. 
Portiano, Vasquez, Francisco Suârez și alții au 
continuat pe această linie, mărturisind dincolo 
de unirea ipostatică posibilitatea unei a doua 
filiaţii, bazată pe graţia divină (grafia unionis). 
Deși această tipologie de interpretare a dogmei 
nu este împotriva învățăturii de credință, totuși 
există riscul ca prin multiplicarea filiațiilor să se 

ajungă la multiplicarea persoanelor și, implicit, 
la erezie. 

De asemenea, cu titlul de zJopfioniszn este defi- 
nită în istoria Bisericii și o ramură specifică a 
monarhianismului, mișcare teologică apărută 
în secolele II-III la Roma, care susţinea că 
există un singur Dumnezeu, Persoanele Treimii 
fiind numai puteri sau moduri de manifestare 
ale Acestuia. Acești eretici monarhieni au fost 
împărțiți în două grupări distincte: monarhienii 
dinamici sau adopționiști și, respectiv, monar- 
hienii modaliștii sau sabelienii. Acești adopţio- 
niști, între care sunt cunoscuţi Artemon, două 
persoane cu numele de 'Iheodotus și, mai ales, 
Pavel de Samosata, susțineau că Logosul lui 
Dumnezeu S-a sălășluit în omul Iisus Hristos, 
fără să se vorbească despre Întrupare. Astfel, 
Hristos este un om asupra Căruia s-a adăugat 
o putere divină impersonală. Această tipologie 
greșită de înțelegere a dogmei trinitare a fost 
combătută de apologetul Tertulian, Sf. Ipolit al 


Romei și Sf. Dionisie al Alexandriei. 

Ionuţ Tudorie 


ADORĂRE. (lat. adorario) Cea mai înaltă 
formă de cinstire care se poate da unei ființe. 

Adorarea se dă numai lui Dumnezeu. În 
Biserica creștină, adorarea se face prin cultul 
divin public, care presupune slujirea și supu- 
nerea necondiționată și deplină Stăpânului 
Dumnezeu în Treime: Tatăl, Fiul și Duhul 
Sfânt. Forma supremă prin care ne exprimăm 

adorarea este jertfa. Cultul de latrie datorat 
lui Dumnezeu se mai numește, cu un termen 
grecesc, și 1 OsocPeia, -ac. Cultul pe care 
îl aducem îngerilor, sfinților, moaștelor și 
icoanelor se numește 4ulie (1 Sovieio, -uc) 
sau venerare (î 1pooKvnoLG, -e00). Sfintei 
Fecioare Maria, fiindcă este mai mare sau 
presus decât toți sfinții în vrednicie, i se acordă 
o formă de cinstire care se numește /iper- 
dulie (i vnepăovizia, -06), adică supravenerare 
sau supracinsfire. (v. DULIE, VENERARE, 
HIPERDULIE, SUPRAVENERARE, 


SUPRACINSTIRE). 


Bibliografie. BRANIȘTE, Ene, Lifurgica Generală, Ed. 
Partener, 12008; BnRAnIșTE, Ene, BRANIȘTE, Ecaterina, 
Dicționar de cunoștințe religioase, Ed. Diecezană, Caran- 
sebeș, 2002; CrneșANu, Badea, Zezauru/ liturgic al Sfintei 
Biserici Creştine Ortodoxe, Tipografia Gutenberg, Bucu- 
rești, 1912; MrrRorAnNovIcI, Vasile, TARnAvscuI, Teodor, 
CorLaRcIuc, Nectarie, Lizurgica Bisericii Ortodoxe. 
Cursuri universitare, Ed. Consiliului Eparhial Ortodox 
Român din Bucovina, Cernăuţi, 1929. 


Nicolae D. Necula 


ADORMIREA MÂICII DOMNULUI. 
Sărbătoare în cinstea Maicii Domnului, 
în amintirea zilei în care Născătoarea de 
Dumnezeu și-a dat obștescul sfârșit. 

Este numită în popor cu termenul slavon 
Uspenia, sau Sfântă Mărie Mare, prăznuită la 
15 august. Conform tradiţiei, consemnate în 
cărțile de cult, la trei zile după adormirea ei, 
Maica Domnului a fost înălțată cu trupul la cer 
de către Fiul său. De aceea, în Apus, sărbătoarea 
se numește Asumprio Beatae Mariae Virginis, 
adică Ridicarea la cer a Sfintei Fecioare Maria. 
Știri despre existența sărbătorii avem din 
secolul al V-lea, când se serba în Siria. Locul de 
origine al sărbătorii este lerusalimul, unde, în 
ziua de 15 august, se serba sfințirea unei biserici 
a Maicii Domnului zidită în secolul al V-lea. În 
secolul al VI-lea, ea este menţionată și în Apus, 
unde se prăznuia la 18 ianuarie. Sărbătoarea 
s-a generalizat în Răsărit în secolul al VI-lea, 
când împăratul bizantin Mauriciu (582-602) 
a refăcut biserica Maicii Domnului din Ghet- 
simani și a fixat definitiv data sărbătorii la 15 
august. Aceasta s-a generalizat și în Apus în 


secolul al VII-lea. Creștinii din Galia și copții 
din Egipt prăznuiesc sărbătoarea Adormirii la 
18 ianuarie. Sărbătoarea este precedată de un 
post de două săptămâni. 

ADULTER. Încălcarea fidelității conjugale de 
către unul dintre soți. 

Săvârșesc, așadar, adulter atât o femeie căsăto- 
rită, când are legături neîngăduite de lege, cu un 
alt bărbat decât soţul său, cât și bărbatul căsă- 
torit care are legături nepermise de lege cu o altă 
femeie decât soţia sa (v. Can. 87,93 Sin. VI Ec.; 
Can. 9,21, 77 Vasile ș.a.). Canoanele condamnă 
și raporturile nelegale ale unui bărbat cu femeie 
văduvă sau cu fecioară, nemăritată, chiar dacă 
asemenea raporturi nu sunt socotite a4u/fer, ci 
desfrânare (v. Can. 21 Vasile). De aceea, atât cel 
vinovat de adulter, cât și cel vinovat de desfrânare 
nu sunt primiți în cler (v. Can.61 Ap.). Adulterul 
este socotit de Mântuitorul ca singurul motiv 
pentru care poate îngădui desfacerea căsătoriei 


sau divorțul (VW 19,9). 

Constantin Rus 


ADVENTISM. (lat. adoentus — venire) 
Ramură a neoprotestantismului, care promo- 
vează cu asiduitate iminenţa Parusiei, a cărei 
dată de desfășurare se pretinde a fi deslușită în 
urma unor combinaţii numerologice preluate 
și interpretate după cărțile biblice profetice, în 
special Danie/ și Apocalipsa. 

După eșecul prognozei efectuate de William 
Miller, vizând anii 1843-1844, cunoscut sub 
sintagma „marea dezamăgire”, mișcarea era pe 
punctul de a se dezintegra, însă a fost reorga- 
nizată de Hiram Edson, dar mai ales de Ellen 
Gould White, care au conferit o dimensiune 
„spirituală” profeţiilor milleriste, afirmând nece- 
sitatea unei acţiuni de curățare a unui așa-zis 
„Sanctuar Ceresc” de către Mesia, potrivit unei 
interpretări proprii a textului Dn 8,14. Astfel, 
teza milleristă este explicată în sensul unei 
parusii invizibile, care anunță apropiata parusie 
vizibilă, prevestită de semne  cataclismice. 
Mișcarea promovează revenirea la vechi practici 
mozaice, precum: hrana selectivă, cu alimente 
considerate „curate”, în sens vetero-testamentar, 
și cinstirea sabatului — de unde și denumirea 
ramurii principale a mișcării: Adventiștii de ziua 
a șaptea (aproape 17 milioane de membri). Alte 
ramuri afiliate: Adventiștii reformiști, Davidi- 
enii, Biserica lui Dumnezeu. Din adventism 
derivă și gruparea Martorii lui Iehova. 

Anul 1844 este important în istoria și învă- 
țătura Bisericii Adventiste de Ziua a Șaptea. 
Predicatorul baptist William Miller (1728- 
1849), folosind indicaţiile numerologice din 

Cartea profetului Daniel, a calculat că venirea 
lui Hristos pe pământ va avea loc în anul 1843. 
Când anul 1843 a trecut fără să se întâmple 
nimic, Miller a pretins că a fost o greșeală în 
trecerea de la anii dinainte de Hristos, la era 
noastră și a mutat data cu un an: FHristos va 
reveni pe 22 octombrie 1844. Adepții lui Miller 
au petrecut ziua respectivă într-o ambianță de 
intensă religiozitate: reuniți în case particu- 
lare sau în case de adunare, cei care au crezut 
în această profeție se rugau, cântau și meditau. 
Când și această profeție s-a dovedit falsă, a 
urmat ceea ce s-a numit „Marea Dezamăgire”, 
o experiență traumatizantă pentru comuni- 
tatea millerită. Cea mai mare parte a grupu- 
rilor millerite au adoptat însă teza avansată de 
alt lider adventist, Hiram Edson (1806-1882), 
și anume că data era justă, dar evenimentul a 
fost greșit interpretat: în 1844 s-a produs ceva 
foarte important, dar nu pe pământ, ci în cer, 
unde Hristos a intrat în partea a doua a Sanc- 
tuarului ceresc. E] a fost primul care a sugerat 
că la sfârșitul celor 2300 de ani de care vorbește 
profetul Daniel, Hristos a intrat în Sfânta Sfin- 
telor pentru a îndeplini o lucrare specială înainte 
de întoarcerea pe pământ. Faţă de profeția lui 
William Miller, Hiram Edson a accentuat 
faptul că sanctuarul care urma să fie curățat nu 
era pe pământ, ci în cer, iar 22 octombrie 1844 
marchează începutul, nu sfârșitul „Zilei cură- 
ţirii”. Această teză, confirmată apoi prin nume- 
roase viziuni, a stat la baza formării Bisericii 
Adventiste de Ziua a 7-a, fiind popularizată 
de publicaţiile adventiste, iar mai târziu, prin 
lucrările lui Hellen Gould White (1827-1915). 
Aceasta a stabilit o legătură între sanctuar, cele 
10 porunci și respectarea sabatului, ceea ce a 
conferit identitate Bisericii Adventiste de Ziua 
a 7-a. Deși venirea lui Hristos era considerată 
iminentă, totuși nicio dată ulterioară nu a mai 
fost fixată. Un alt grup adventist important care 
s-a format după „Marea dezamăgire” din 1844 
a susținut, din contră, că evenimentul așteptat 
era just (sfârșitul lumii), dar data nu era bine 
calculată. Mișcarea născută în jurul acestei 
idei se află la originea actualei „Organizații a 
Martorilor lui lehova”. 

1. Adventism de Ziua a Șaptea. Mișcare 
adventistă legată de mișcarea millerită, care 
s-a dezvoltat în America în prima jumă- 
tate a secolului al XIX-lea, în contextul celei 
de-a doua revigorări a așteptărilor apocalip- 
tice (The Second Great Akwaning). Pastorul 
baptist William Miller (1782-1849) a calculat 
că venirea lui Hristos pe pământ va avea loc 
în anul 1843. Când profeția a fost infirmată, 
Miller a pretins că s-a strecurat o greșeală în 
calcule și că a doua venire a Domnului va avea 
loc în 1844. După „Marea Dezamăgire” din 
1844, o parte a milleriților a refuzat să accepte 
eșecul calculelor, susținând că data era corectă, 
dar că natura evenimentului a fost înțeleasă 
greșit. Astfel, în 1844 s-a produs ceva foarte 
important, dar nu pe pământ, ci în cer, unde 
Hristos a intrat în partea a doua a „Sanctua- 
rului ceresc”, în Sfânta Sfintelor. Această teză a 
fost avansată de Hiram Edson (1806-1882) și a 
fost acceptată de un grup de milleriți în frunte 
cu James White (1821-1881) și Joseph Bates 
(1792-1872). În acest context, o tânără vizi- 
onară, Hellen Gould Harmon (1827-1915), 
s-a căsătorit cu James White pretinzând că 
a început să aibă viziuni. La începutul anilor 
1860, de la acest nucleu de milleriţi s-a creat 
o organizaţie care își avea cartierul general în 
Battle Creek, Michigan, și care totaliza în jur 
3500 de membri. Biserica Adeventiste de Ziua 
a Șaptea a fost fondată oficial în 1863, fiind 
condusă de Hellen White. 

2. Hellen White a contribuit la dezvoltarea 
primelor instituții adventiste: edituri, școli și 
colegii pentru instruirea predicatorilor, școli și 
facultăți de medicină cu orientare naturist-ne- 
medicamentoasă și mâncare vegetariană, toate 
puse în slujba răspândirii mesajului că „sfâr- 
șitul se apropie”. În 1874 au fost trimiși primii 
misionari în Europa. În 1900, adventiștii erau 
prezenţi pe toate continentele și aveau aproape 
100.000 de adepți. Expansiunea adventismului 
a dus la reorganizarea Bisericii Adventiste la 
începutul secolului al XX-lea. În 1903, sediul 
central a fost mutat la Washington DC. În 
același timp, a fost stabilită și o nouă struc- 
tură administrativă. Bisericile locale au fost 


organizate în conferinţe, conferințele, în uniuni, 
și uniunile, în Uniunea Generală Mondială. 
Conferința Generală este un termen care se 
referă atât la sesiunile legislative ale „Bisericii”, 
cât și la corpul administrativ general și este 
condusă de un președinte, de vicepreședinți, 
care au în responsabilitate o arie geografică 
numită „divizie”, și de secretari, fiecare dintre 
aceștia fiind responsabil pentru câte un „depar- 
tament”. Din punct de vedere administrativ, 
Biserica Adventistă are 13 Diviziuni, care sunt 
compuse din biserici, grupate în misiuni sau 
uniuni de biserici. Adventiștii de ziua a șaptea 
dezvoltă un program misionar impresionant, 
prin intermediul instituţiilor educative (peste 
5000 de școli, colegii și universităţi), al cana- 
lelor media (posturi proprii de radio, televi- 
ziune, ziare, reviste) și al agenţiilor umanitare, 
ca Adventist Developement and Relief Agency 
(ADRA), care activează în 140 de ţări. 

3. Tradiţia adventistă provine în mare parte 
din protestantismul conservator. Principalele 
elemente care-i deosebesc pe adventiști de 
protestanți și, în același timp le conferă iden- 
titate sunt credința în întoarcerea iminentă a 
lui Hristos (lat. aJvenzas — venire) și respectarea 
zilei de sâmbătă ca zi de odihnă și închinare. 
O altă învățătură distinctivă este cea refe- 
ritoare la „judecata investigativă”, începută 
într-un moment precis al istoriei, în anul 1844, 
la sfârșitul celor „2300 de ani” ai profeţiei lui 
Daniel, cu scopul de a testa loialitatea oame- 
nilor în vremurile din urmă. Se adaugă credința 
că „darul profeției” s-a manifestat prin Hellen 
G. White, precum și doctrina despre „rămășița 
credincioasă”. 

4. Biserica lui Dumnezeu, spune Hellen G. 
White, este formată din toţi cei care cred în 
Hristos, dar, la sfârșitul timpurilor, o rămășiță, 
și anume Biserica Adventistă de Ziua a Șaptea, 
este chemată să țină poruncile lui Dumnezeu și 
să mărturisească Evanghelia lui Iisus. „Judecata 
investigativă” este o doctrină care are menirea 
de a arăta care dintre cei morți sunt demni de 
prima înviere și care dintre cei vii vor fi răpiți 
la cer în momentul Parusiei Domnului. Bise- 
rica Adventistă de Ziua a Șaptea consideră 

corpul uman „templul lui Dumnezeu” și, în 
consecință, acordă o mare atenţiei stilului de 
viață sănătos (abţinerea de la ţigări, alcool, 
droguri și vegetarismul). Loma Linda Univer- 
sity și Centrul Medical Mondial sunt cunos- 
cute la nivel mondial pentru promovarea 
terapiei radiației cu proton și pentru trans- 
planturile de inimă. Un moment dificil pentru 
imaginea Bisericii Adventiste de Ziua a Șaptea 
a fost evoluţia grupării sectare, cunoscută sub 
numele de „Branch Davidians”, la rândul ei 
ruptă din mișcarea reformatoare a Davidienilor 
(Davidians), care s-au despărțit de adventiști 
în 1929. După un parcurs sinuos, gruparea 
Branch Davidians ajunge la un apogeu al sepa- 
rării de adventiști sub conducerea lui David 
Koresh, în 1983. Koresh credea că gruparea 
lui de credicioși reprezintă nucleul Împărăției 
care va veni și de aceea a considerat necesar să 
o protejeze de „forțele răului” acestei lumi, prin 
înarmare masivă. Conflictul dintre autorităţile 
federale și membrii comunității s-a soldat în 
final cu 88 de morţi (Wacco, Statele Unite, 19 
aprilie 1993). După tragedie, „Biserica Adven- 
tistă” a încercat din răsputeri să se delimiteze 
de această mișcare și să arate că ea nu exprimă 
specificul adventismului. 

5. Millerismul a contribuit mult la identitatea 
adventismului de ziua a șaptea și impactul lui 
se vede în toată istoria adventistă. Spre deose- 
bire de milerism, Biserica Adventistă de Ziua a 
Șaptea a luptat pentru o prelungire a timpului 
eshatologic, prin instituționalizarea adventis- 
mului. Adventismul este un fenomen complex, 
care nu poate fi ușor încadrat și clasificat într-o 
singură noțiune. În cadrul adventismului de 
ziua a șaptea există o diversitate locală aprecia- 
bilă în practici și doctrine, precum și o tensiune 
evidentă între curente avangardist-reformiste 
și un tradiționalism fundamentalist refractar 


dialogului ecumenic. 

Bibliografie. Arpea, Mihai-Andrei, Lumina adevă- 
rului. Un studiu ortodox asupra adventismului şi altor secte 
apropiate, Ed. Christiana, București, 2007; Comșa, PS 
Grigorie Gh., Noua că/ăuză pentru cunoașterea şi comba- 
ferea sectelor religioase, Tiparul 'Tipografiei Diecezane, 
Arad, 1927, CONSTANTINESCU, AL.N., Manual de Secto- 
logie, Tipografia Capitalei, 1929; Dan, Paul, Adevărul 


DICȚIONAR DE TEOLOGIE ORTODOXĂ 


despre mișcarea adventistă, Ed. Alfa-Omega, București, 
2002; Davin, Petre [., Că/ăuza creștină pentru cunoaşterea 
şi apărarea dreptei credințe în fața prozelitismului sectant, 
Arad, 11987; Davin, Petre I., Invazia secfelor asupra 
creștinismului secularizat şi intensificarea prozelitismului 
neopăgân în România, după decembrie 1989,vol. 1, Ed. Crist 
1, București, 1997, vol. II-III, Ed. Europolis, Constanţa, 
1999-2000; Davrn, Petre ., Seczo/ogie sau Apărarea dreptei 
credințe, manual experimental, Ed. Sfintei Arhiepiscopii 
a "Tomisului, Constanţa, 1998; DeneLeAnv, Petru, 
Manual de Sectologie, Lipografia Diecezană, Arad, 1948, 
Leu BOTOoșĂNEANU, PS Grigorie, Sec/e/e din România, 
Tipografia Eparhială „Cartea Românească”, Chișinău, 
1931; Muneșan, Radu Petre, Afifudinea Bisericilor Tradi- 
zionale Europene față de prozelitismul advent. Impactul în 
societatea contemporană, Ed. Universităţii din București, 
2007; NAzARIE, Const., Combaterea principalelor învă- 
zături adventiste, București, 1914; PerRARu, Gheorghe, 
Secte neoprotestante și noi mişcări religioase în România, EA. 
Vasiliana 98, ași, 2006; Tacne, Sterea, Credinţă şi misiune, 
Ed. Sf. Arhiepiscopii a Bucureștilor, 1999. Adventism de 
ziua a șaptea. Buc, Malcolm, „Ihe Seventh-Day Adven- 
tists. FHeretics of American Civil Religion”, în: Sociologica/ 
Analysis, LI (1989), 50, pp. 177-187, DamsTEEGT, Gerard, 
Poundations of the Seventh-Day Adventist lessage and 
Mission, William B. Ferdmans Publishing Company, 
Grand Rapids, MI, 1977; Epwn S. Gaustad (ed.), Ze 
Rise of Adventism. Religion and society în mid-nineteen- 
fh-century America, Ed. Harper and Row, New York, NY, 
1974; INGEMAR, Lenden, 7he Last Trump. An histori- 
co-genetical study of some important chapters in the making 
and development of the Seventb-Day Adventist Church, 
Peter Lang Publishing Company, Las Vegas, NV, 1978; 
LAND, Gary, Adventism în America: A History, William 
B. Ferdmans Publishing Company, Grand Rapids, MI, 
1986; Peanson, Michael, M//enial Dreams and Moral 
Dilemmas. Seventh-Day Adventism and Contemporary 
Erhics, Cambridge University Press, Cambridge, UK, 
1990; Ronan, Numbers L., BurLeR, Johnatan M., 7pe 
Disappointed. Millerism and Millenarianism in the nine- 
feenth century, University of Tennessee Press, Knoxville, 
1993; VancE, Laura, Seventh-Day Adventism în Crisis. 
Gender and Sectarian Change in an Emerging Religion, 
University of Illinois Press, 1999, pp. 13-40. 

Radu Petre Mureșan, David Pestroiu 


ÂER. v. ACOPERĂMINIE,; EPIIAE 
Acoperământul cel mare al Sfintelor Vase. 

În ceea ce priveşte denumirea de Aer, pe lângă 
utilizarea ei pentru a numi acoperământul 
cel mare al Sfintelor Vase, ea s-a extins și la 
pânza care se folosea în Vinerea Sfintelor Păti- 
miri la vohodul de la sfârșitul slujbei pentru 
a se acoperi Sfânta Evanghelie (sec. X-XIII). 

Acest acoperământ a fost înlocuit mai târziu cu 
epitaful (gr. Erurâpiov). 

Epitaful este folosit o singură dată pe an, în 
Săptămâna Sfintelor Pătimiri, la Vecernia din 
Vinerea Mare, când este scos de preot din Sfântul 
Altar și așezat pe o masă în mijlocul bisericii, 
apoi, în timpul slujbei Prohodului Domnului, se 
organizează o procesiune, împreună cu credin- 
cioșii, și se ocolește biserica, după care este așezat 
în Sfântul Altar, pe Sfânta Masă unde rămâne 


până la Înălţarea Domnului. 

Iulian Isbășoiu 


AFIEROSIRE. (gr. afierosis — consacrare, închi- 
nare) |. Aducere, punere înainte a darurilor de 
pâine și de vin pentru Sfânta Fuharistie. 
Darurile sunt aduse de credincioși sub formă 
de prescuri sau pâini și vin. Din prescuri se scot 
şi se pregătesc Sfântul Agneț (v. AGNEŢ) şi 
miridele (v. MIRÎDE) care se așază pe Sfântul 
Disc (v. DISC), iar din vin se toarnă în Sfântul 
Potir (v. POTÎR), iar apoi este amestecat cu apă. 
Acţiunea de scoatere sau pregătire a elementelor 
cuharistice se numește proscomidire (v. PROS- 
COMIDIRE), iar locul unde se face această 
lucrare se numește proscomidiar (v. PROSCO- 
MODIĂR). De la proscomidire până la sfințire, 
darurile sunt afierosite, adică destinate sfințirii. 
II. Sfinţirea unui slujitor prin Taina Hiroto- 
nici, în treapta de diacon, preot și episcop și 
consacrarea lui pentru slujirea lui Dumnezeu. 
În Vechiul Testament, toți întâii născuți de 
parte bărbătească erau afierosiți sau închinați 
Domnului. Mântuitorul lisus Hristos a fost 
afierosit sau închinat Domnului, la 40 de zile 
după naștere, prin aducerea la templu de către 
Fecioara Maria și bătrânul Iosif. 


Biblografie. BRAnIșTE, Ene, Lifurgica Generală, Ed. 
Partener, 12008; BnRanIșTrE, Ene, BRANIȘTE, Ecate- 
rina, Dicţionar de cunoștințe religioase, Ed. Diecezană, 
Caransebeș, 2002; CraeșANv, Badea, Zezauru/ liturgic 
al Sfintei Biserici Creştine Ortodoxe, Tipografia Guten- 
berg, București, 1912; MirrRoFrAnNovIcI, Vasile, TARNA- 
vscHI, leodor, Corrancruc, Nectarie, Lifurgica Bisericii 
Ortodoxe. Cursuri universitare, Ed. Consiliului Eparhial 
Ortodox Român din Bucovina, Cernăuţi, 1929; Sava, 
Viorel, „Hristocentrismul sărbătorilor mariologice”, în 
„În Biserica Slavei Tale”. Studii de teologie și spiritualitate 
liturgică, vol. IL, Ed. Golia, Iași, 2004, pp. 69-88; Sava, 
Viorel, „Învățătura despre Maica Domnului și reflectarea 
ei în cultul și iconografia ortodoxă”, în „În Biserica Slavei 
Tale”. Studii de teologie şi spiritualitate liturgică, vol. IL, Ed. 
Golia, Iași, 2004, pp. 89-130. 

Nicolae D. Necula 


AFINITATE. (can.; lat. afinitas) Alianță sau 
cuscrie; raportul de rudenie ce se stabilește 
între două sau mai multe persoane, în baza unei 
căsătorii. 

Afinitatea este, ca și consângenitatea, rudenie 
fizică, deoarece rezultă din actul fizic al căsăto- 
riei, așa cum consângenitatea rezultă din actul 
fizic al nașterii. 

În dreptul canonic ortodox — care a urmat, în 
privinţa afinități, dispozițiile dreptului roman 
și apoi ale dreptului bizantin — sunt cunoscute 
și aplicate trei feluri de afinități sau de cuscrii: 
(1) afinitatea de felul I sau de un neam, care se 
realizează între soț/soţie și consângenii soțului/ 
soţiei, (2) afinitatea de felul al II-lea sau de 
două neamuri, care există între consângenii 
soțului/soţiei și consângenii celuilalt soț/soție; 
și (3) afinitatea de felul al III-lea sau de trei 
neamuri, care există între afinii sau cuscrii unui 
soţ/soție din prima lui căsătorie și cuscrii lui 
din o a doua căsătorie, sau între cuscrii unui 
membru dintr-o familie de mijloc, cu afinii sau 
cuscri unui alt membru din această familie de 
mijloc (de exemplu: afinii unui frate cu afinii 
fratelui său, căsătoriţi cu soții din familii deose- 
bite; în rudenie de afinitate de felul al III-lea se 
găsește, de asemenea, tatăl vitreg cu fiica vitregă 
a fiicei sale vitrege). Afinitatea de felul I consti- 
tuie impediment la căsătorie, în /inie dreaptă, 
la infinit, atât ascendentă, cât și descendentă, 
asemenea rudeniei de sânge, iar în /inie colafe- 
rală, adică între un soţ și consângenii celuilalt 

soț, Biserica a socotit afinitatea de felul I un 
impediment la căsătorie până la gradul al VI-lea 
inclusiv. Afinitatea de felul al II-lea constituie 
impediment la căsătorie, în toate cazurile, 
până la gradul al V-lea inclusiv, în cazurile 
de confuzie de nume până la gradul al VI-lea 
inclusiv și în cazurile de confuzie de nume 
între ascendenți și descendenți până la gradul 
al VII-lea inclusiv. Dar întrucât Codul Familiei 
și Codul Civil din România nu recunosc sub 
nicio formă afinitatea de felul al II-lea, Biserica 
face pogorămintele necesare, când cei căsătoriți 
civil — aflaţi rude de afinitate de felul al II-lea 
— ar solicita binecuvântarea religioasă a căsăto- 
riei lor. Afinitatea de felul al III-lea — deși nu 
este amintită ca impediment la căsătorie nici în 
Sfânta Scriptură, nici în canoane — a fost însu- 
șită de Biserică din dreptul roman și bizantin, 
oprind căsătoria între asemenea rude până la 
gradul al III-lea. Astfel, tatăl vitreg nu se poate 
căsători, după moartea soţiei sale, cu sora soției 
fiului său vitreg, cu care s-ar găsi încuscrit în 
gradul al III-lea. Codul Familiei și Codul Civil 
din România nu recunosc deloc afinitatea de 


felul al III-lea (a se vedea și CUSCRIA). 

Constantin Rus 


AFURISIRE. Pedeapsă bisericească ce constă 
în oprirea de la Sânta Euharistie, ce se aplică 
membrilor Bisericii care săvârșesc păcate mai 
grave, ori când nu dau ascultare sfatului sau 
dojanei primite pentru abateri sau delicte. 

Afurisirea presupune oprirea de la Sfânta 

Euharistie (Împărtășanie) pe un timp mai scurt 
sau mai îndelungat, după gravitatea delictului 
și după atitudinea de regret sau de pocăință a 
celui ce a greșit. Când afurisirea este prevăzută 
pentru clerici, înseamnă oprirea clerului de la 
săvârșirea lucrărilor sfinte, de asemenea pe un 
timp mai scurt sau mai îndelungat, după gravi- 
tatea delictului săvârșit. Când afurisirea este 
prevăzută pentru clerici caterisiți, ea are urmă- 
rile prevăzute pentru mireni, întrucât, prin 
caterisire, clericul este dezbrăcat de această 
demnitate și coborât în rândul mirenilor (v. 
Cani. 5,8,9,10,12,13,16,24,25,28,29,30 Ap 
ș.a.).Cel afurisit este lipsit de relaţia cu ceilalți 
credincioși din comunitatea Bisericii într-o 
măsură mai mare sau mai mică, după gravitatea 
abaterii sau delictului comis. Cu cât un păcat 
este mai grav, cu atât sunt mai mari și peniten- 
țele și timpul cât poate dura pocăința, și invers. 
La început, pentru cei afurisiți și care se 
pocăiau erau patru grade de pocăință. Primul 
grad (consisfenfia) consta în faptul că peni- 
tentul putea să vină în biserică, la rugăciunile 
comune, cu credincioșii, însă era exclus de la 
Sfânta Împărtășanie. Gradul al II-lea (s4fs- 
fratio) consta în faptul că respectivul putea 
să participe numai la unele rugăciuni în bise- 
rică și, plecat la pământ, mărturisea în public 
păcatul său, iar după ascultarea rugăciunii citite 
pentru el părăsea biserica. În gradul al III-lea 
(audizio), penitentul sta numai în tinda bisericii, 
însă numai pentru ascultarea predicii obișnuite. 
Gradul al IV-lea (zeus) consta în faptul că 
penitenților le era interzisă definitiv intrarea 
în biserică; ei stăteau în fața bisericii, în haine 
de pocăință, și rugau pe credincioși ca, prin 
rugăciunile lor, să le mijlocească iertarea pentru 
păcatele comise. Acest ultim grad de pocăință, 
fiind cel mai greu, se dădea numai acelora care 
se făceau vinovați de un păcat grav. În fiecare 
grad de pocăință, respectivii penitenţi trebuiau 
ani de-a rândul să facă rugăciuni, să fie smeriți, 
să postească, să poarte haine de pocăință etc. 
Cu timpul, aceste penitențe au fost desființate 
și, actualmente, cei afurisiți sunt doar excluși de 
la Sfânta Împărtășanie pe un timp mai scurt sau 
mai îndelungat, după gravitatea faptei comise. 

Constantin Rus 


AGĂPĂ. (gr. agapao — a iubi) |. Termen folosit 
în Noul Testament pentru a exprima iubirea lui 
Dumnezeu față de oameni, precum și iubirea 
credincioșilor față de Dumnezeu, dar și iubirea 
față de semeni. 

Din punct de vedere f/o/ogic, în elenismul 
păgân, alături de &poc (dorința pătimașă după 
frumos, adevăr și bine), puiu (iubirea față de 
prieteni) și oTopyi (unirea naturală), se mai 
cunoaște şi termenul ay&nmo, desemnând 
virtutea preferinței trainice pentru bine. Verbul 
GyaT av, însemnând „a prețui” și „a prefera”, 
se întâlnește des, chiar dacă numai rareori 
sub forma sa accentuată. În textele păgâne de 
până în secolul III d.Hr., termenul oy&nn nu 
se întâlnește. În Septuaginta se întâlnesc atât 
'Epoc, cât şi prăia și oropyi. Folosind apropierea 
semantică a termenilor Gyar'ov și Ono; 
Septuaginta traduce cuvintele provenite de la 
rădăcina NNI (aHab), în mod constant, cu Oyar-. 
Termenul Kn1 acoperă domeniul vast al iubirii 
conjugale (Ft 26, 67), iubirea părintească (Fe 
22, 2) şi iubirea pentru prieteni (7 Rg 18 ș.u.), 
iubirea față de semeni (Lv 19, 18) și iubirea 
faţă de străini (Lo 19, 34; Dr 10, 19). Accentul 
teologic cade asupra iubirii lui Dumnezeu și 
a iubirii față de Acesta (Oseea, Deuteronomul, 
Psalmi). Prin traducerea Septuagintei, întregul 
conţinut al termenului evreiesc RNI (2Pa4) este 
preluat de rădăcina grecescului oyon-. În felul 
acesta, termenul nostru se deosebește limpede, 


prin importanță și prin profilul semantic, de 
înțelesul păgân de până atunci. În iudaismul 
elenistic s-a accentuat tot mai mult tendința 
de a fi folosit cu un conținut teologic și moral 
(Tobit; Filon). În timp ce "oy&nmow este folosit 
tot mai rar, OyâTN câștigă tot mai mult în 
însemnătate, pentru ca în Noul Testament să 
devină o noţiune centrală. 

Sub aspect  exegerico-zeologic, Mântuitorul 
lisus Hristos Însuși a predicat împărăția 
lui Dumnezeu care va să vină (Mc 1, 15) 
drept evenimentul eshatologic al iubirii lui 
Dumnezeu Care va aduce mântuire pentru 
Israel (și neamuri), în ciuda păcatelor acestora. 
Consecințele morale evidențiate de Mântui- 
torul se văd în texte ca Me 12, 28-34 și paralele 
la M4 Le 10, 25-37 şi Le 6, 27-36, cu paralele 
la Mz 5, 38-48; pe de o parte, iubirea față de 
semeni se află în centrul moralei, iar pe de 
altă parte iubirea față de dușmani arată până 
la ce limită puteau merge apostolii, în baza 
milostivirii lui Dumnezeu (Ze 6, 36), pentru 
a combate nedreptatea și păcatul. Agape este 
cea mai importantă virtute a creștinilor (7 Co 
13, 1-3), deoarece Dumnezeu Însuși este iubire 
(7 În 4, 8). Sfântul Pavel pune în centrul epis- 
tolelor sale opera de mântuire a lui Dumnezeu 
(Rm 5, 5-8; 8, 39; 9, 13-25; 11, 2) și a lui 
lisus Hristos (2 Co 5, 14 ș.u.; Rm 8, 35 șu.) 
și folosește termenul zgape pentru a evidenția 
intensitatea, personalitatea și forța creatoare a 
angajamentului Său pentru mântuirea păcăto- 
șilor. Iubirea lui Dumnezeu (7 Co 2,9; 8, 3; Rm 
8,28) şi iubirea lui Hristos (7 Co 16,22; pito) 
sunt, pentru Sfântul Pavel, expresia celei mai 
personale și mai intensive încrederi și conse- 
cinţe a credinței, fiind caracteristica indispen- 
sabilă a existenței creștine. Scrierile ioaneice 
prezintă iubirea ca esență a legăturii dintre 
Tatăl și Fiul (n 3, 35; 10, 17, 14, 31; 17,24-26) 
fiind, prin aceasta, izvorul vieții. Această agape 
se revarsă asupra lumii (n 3, 16), mai întâi 
asupra apostolilor (In 14, 21-23; 17, 23; 1 In 
2, 5-15; 3, 1-2; 4, 8-19), pe care-i menţine în 
comuniune cu Tatăl și cu Fiul (In 14, 20-23; 
15, 9; 17, 24) şi care lucrează în credincioși ca 
iubire a lui Dumnezeu (7 In 4, 20; 5, 1-5), ca 

iubire a lui lisus Hristos (In 8, 42; 14, 15-21, 
23-28; 16, 27: pute) şi, mai ales, ca iubire 
faţă de semeni (n 13, 34-35; 15, 12-17; 7 In 
2, 10; 3, 10-14; 4, 7-20). O cercetare a locurilor 
biblice ale Noului Testament arată limpede că 
principala caracteristică a iubirii, agape este 
deschiderea sufletului față de semenul nostru, 
slujirea acestuia din toate puterile noastre prin 
participarea duhovnicească la acea iubire pe 
care lisus Hristos a avut-o față de Dumnezeu 
și față de oameni. 

II. Masă a dragostei și a înfrăţirii, care se prac- 
tica încă de la începutul Bisericii, după Sfânta 
Euharistie, la care participau toți creștinii care 
luau parte la slujbă. Această masă comună, la 
care erau prezente toate categoriile sociale, 
săraci și bogaţi, era asigurată de cei înstăriți, 
care puneau la dispoziție hrana. 

Despre agape amintesc Sfântul luda (5, 12) 
și Sfântul Apostol Pavel (7 Co 11, 21, 22). În 
Biserica Primară, agapele se țineau înainte sau 
în legătură cu Sfânta Liturghie. După slujba 
religioasă a Sfintei Fuharistii, toți creștinii 
participanţi se reuneau la o masă comună, indi- 
ferent de starea lor socială, atât bogaţi, cât și 
săraci, mâncarea fiind adusă, de obicei, de către 
cei înstăriți. Aceste mese frățești se numeau 
agape şi erau servite la început chiar de către 
Sfinţii Apostoli. Cu timpul, numărul creștinilor 
mărindu-se, sarcina aceasta a revenit ucenicilor 
Apostolilor, pentru ca cei din urmă să poată 
folosi timpul pentru a predica și a săvârși servi- 
ciul divin. Atunci au fost aleși primii șapte 
diaconi ai Bisericii creștine, cu sarcina de a 
organiza și a supraveghea buna desfășurare 
a agapelor atât sub aspect material, cât și sub 
aspect spiritual (FA 6, 1-6). Agapele se ţineau fie 
în tinda bisericilor, fie în case particulare. Infor- 
maţii despre ele avem la Sf. Ignatie Teoforul, în 
Epistola către Smirneni 8, 2, în Didabhia (9-10), 
la Sf. lustin Martirul (4pologia 1, 65-67), la 
Clement Alexandrinul (Pedagogu/ II, 4-8) 
ș.a. Pentru că de-a lungul timpului agape/e 
au degenerat în ospeţe care prilejuiau păcate, 
în dezacord cu contextul euharistic pe care-l 
succedau, ele fost interzise și combătute de unii 
scriitori și Părinţi bisericești ca Sf. Grigorie 

Teologul, Fericitul Augustin, Tertulian, precum 
și de Sinodul din Laodiceea, din 343 (Can.28), 
Sinodul din Cartagina, din anul 419 (Can. 
42) şi Sinodul al VI-lea Ecumenic (680-681), 
prin Can. 74. Astăzi, agapă se numește o masă 
la care participă prietenii. O reminiscență a 
fostelor agape se păstrează în anafura care se 
împarte credincioșilor în biserică, la sfârșitul 
Sfintei Liturghii. 
Bibliografie. AnpERsEN, Carl, Die Kirchen der alten 
Christenheit, Ed. Verlag W. Kohlhammer, Stuttgart-Ber- 
lin-Kâln-Mainz, 1971; Băsuș, Grigorie, „Agapa și Litur- 
ghia”, în: ST, VI (1954), 7-8, pp. 458-472; BRANIȘTE, 
Ene, Liturgica Generală, Ed. Partener, *2008; BRANIȘTE, 
Ene, Liturgica Specială, Ed. Nemira, București, 2002; 
BRANIȘTE, Ene, BRANIȘTE, Ecaterina, Dicfionar de cunoş- 
tințe religioase, Ed. Diecezană, Caransebeș, 2002; Bara, 
Ion, Diczionar de Teologie Ortodoxă, A-Z, Ed. Institutului 
Biblic și de Misiune al Bisericii Ortodoxe Române, Bucu- 
rești, 1994; CIREșANU, Badea, Tezaurul liturgic a] Sfintei 
Biserici Creștine Ortodoxe, Tipografia Gutenberg, Bucu- 
rești, 1912; DENZLER, Georg, ANDERSEN, Carl, „Agape”, 
în Wârterbuch der Kirchengeschichte, vol. V, Deutscher 
Taschenbuch Verlag, Miinchen; Foca, loan N., Canoa- 
nele Bisericii Ortodoxe. Note şi comentarii, Sibiu, *2005; 
HAMMAN, A, „Agape”, în Dicrionnaire Encyclopedigue 
du Christianisme Ancien, vol. |, Les Editions du Cerf; 
MIrRoFANOVICI, Vasile, TARNAvscHI, Teodor, COTLAR- 
cruce, Nectarie, Liturgica Bisericii Ortodoxe — cursuri 
universitare, Ed. Consiliului Eparhial Ortodox Român 
din Bucovina, Cernăuţi, 1929; S&pinc, Thomas Richter, 
Klemens, „Agape”, în Lexikon fir Theologie und Kirche, |, 
220-223, Ed. Herder, Freiburg-Basel-Rom-Minchen, 
1993; VinTILEscu, Petre, Istoria Litrughiei în primele trei 
veacuri, Ed. Nemira, Bucureşti, 2001; Vinrrescu, Petre, 
Liturghiile bizantine privite istoric în structura şi rânduiala 
lor, București, 1943. 

loan Vasile Leb, Nicolae D. Necula 


AGGIORNAMENTO. Aducere la zi, actua- 
lizare; termen ce a marcat dorința de schimbare 
a Conciliului Vatican II (1962-1965). 

Acest conciliu al Bisericii Romano-Catolice 
a fost convocat de papa loan XXIII — Angelo 
Giuseppe Roncalli (25.11.1881-3.06.1963), 
care însă nu a trăit până la închiderea lucrărilor 
acestuia, în 1965. În materia ecumenismului, 
el și-a exprimat preocuparea pentru unitatea 
creștinilor încă de la prima sa cuvântare — cu 
prilejul întronizării sale ca papă — și mai apoi a 
creat un secretariat pentru promovarea unității 

creștinilor; tot el a numit și primul reprezen- 
tant al Bisericii Romano-Catolice la Adunarea 
Generală a Consiliului Mondial al Bisericilor 
care s-a ţinut la New Delhi în 1961. În această 
tendință de aducere la zi a doctrinei Bisericii 
Romano-Catolice, la deschiderea  Conci- 
liul Vatican II, papa loan XXIII a făcut două 
propuneri sinodalilor, și anume: o reformă a 
codului canonic al Bisericii și un sinod local al 
tuturor episcopilor sufragani scaunului apos- 


tolic al episcopului Romei. 
Bibliografie. BowxeR, John, „Aggiornamento”, în He 
Concise Oxford Dictionary of World Religions,1997; LIvIN- 
GsToNE, E.A., „Aggiornamento”, în 7Be Concise Oxford 
Dictionary of the Christian Church, 2000. 

Gelu Călina 


AGHIASMATĂR. 1. Carte de cult care 
cuprinde slujbele Sfintelor Taine și ierurgii. 
Aghiasmatarul este o prescurtare a Molitfelni- 
cului, la început făcând parte din acesta, iar din 
1950 a fost tipărit ca o carte aparte de cult. 

II. Vasul de argint în care se păstrează în biserici 
aghiasma mare și mică. Vas sub formă de căldă- 
rușă de aramă, folosit mai ales în Banat, în care 
se poartă aghiasma mare cu care preoții stropesc 
casele credincioșilor, la soroacele îndătinate. 

III. Construcţie anexă bisericilor paleocreș- 


tine, în care se săvârșea și se păstra aghiasma. 
Bibliografie. BRANIșTE, Ene, Lifurgica Generală, Ed. 
Partener, 2008; BRANIșTE, Ene, BRANIȘTE, Ecaterina, 
Dictionar de cunoștine religioase, Ed. Diecezană, Caran- 
sebeș, 2002; CrneșANu, Badea, Tezaurul liturgic al Sfintei 
Biserici Creștine Ortodoxe, Tipografia Gutenberg, Bucu- 
rești, 1912; MrrRorAnNovIcI, Vasile, TARnAvscur, Teodor, 
CorLARcIuc, Nectarie, Lizurgica Bisericii Ortodoxe. 
Cursuri universitare, Ed. Consiliului Eparhial Ortodox 
Român din Bucovina, Cernăuţi, 1929. 


Nicolae D. Necula 


AGHIASMĂ. (gr. aghiasmos  — sfințire) 
lerurgie ce presupune sfințirea apei și sfințirea 
lucrurilor și obiectelor prin stropirea cu aceasta. 
Este cel mai des săvârșită în activitatea liturgică 
pastorală a preotului. Termenul de ag/iaszmă, 
popular aiasmă, desemnează atât apa sfințită, 
cât și slujba de sfințire a ei. Aghiasma este de 
două feluri: mare și mică. Aghiasma mare (6 
HEYOAG OWaGuoc Tov 550706) se săvârșește o 


dată pe an, în ziua de Bobotează (6 ianuarie), 
în unele parohii fiind săvârșită și în ajunul 
acestui praznic. Se numește aghiasmă mare 
fiindcă are o rânduială mult mai dezvoltată 
decât cea cea a aghiasmei mici, în care intră trei 
paremii, Apostol și Evanghelie, ectenia mare, 
cu cereri speciale pentru sfinţirea apei, marea 
și frumoasa rugăciune de sfințire a apelor, atri- 
buită Sf. Sofronie al Ierusalimului, și dubla 
epicleză, prin invocarea de trei ori a Duhului 
Sfânt pentru sfințirea apei. Se mai numește 
Aghiasmă mare şi pentru că apa de la Bobo- 
tează are o putere deosebită, iar sfințirea ei are 
loc chiar în ziua în care Domnul și Mântuitorul 
lisus Hristos a sfințit apele, prin botezul Său în 
apele lordanului. 

Aghiasma mică (gr. 6 HIKpOg OASE TOv 
i55070v) se mai numește în unele părți și sfeștanie 
sau feștanic, care înseamnă luminare sau slujba 
luminării, sens pe care la început îl avea numai 
aghiasma mare. Aghiasma mică se săvârșește în 
biserică, în casele creștinilor, la râuri și fântâni, 
izvoare, în grădini, ţarine și în orice loc cuviin- 
cios, la cererea credincioșilor. Ea se săvârşeşte în 
biserici în prima zi a fiecărei luni a anului, la 1 
august, adică începutul Postului Sfintei Marii, 
la 1 septembrie, care este începutul anului bise- 
ricesc și la Izvorul Tămăduirii, adică în vinerea 
Săptămânii Luminate, și de câte ori este nevoie. 
Slujba aghiasmei mici este mai scurtă și deose- 
bită de cea a aghiasmei mari. Ambele se găsesc 
în Molitfelnic sau Aghiasmatar. 

Aghiasma mare se păstrează în biserică în 
Aghiasmatar sau în alt vas special și este folo- 
sită la o serie de Slujbe, mai ales ierurgii, cum 
ar fi sfințirea crucii și a troițelor, a clopotului, 
a vaselor și veșmintelor bisericești. Se dă ca 
mîngâiere și credincioșilor care sunt opriți 
de la Sfânta Împărtășanie de către duhovnic. 
Credincioșii o păstrează în vase speciale și o 
consumă după Bobotează, la praznice mari 
și de câte ori este nevoie. Aghiasma mică se 
păstrează în biserică și la casele credincioșilor și 


se consumă mult mai des decât cea mare. 

Bibliografie. BRanIşrEe, Ene și BRANIȘTE, Ecate- 
rina, Dicţionar de cunoștințe religioase, Ed. Diecezană, 
Caransebeș, 2002; BRANIșTE, Ene, Lizurgica Specială, 
Ed. Nemira, București, 2002; BRANIșTE, Ene, Liturgica 

Generală, Ed. Partener, '2008; CrneșAnu, Badea, Zeza- 
urul liturgic al Sfintei Biserici Creştine Ortodoxe, Tipografia 
Gutenberg, București, 1912; MITRoFANOVvICI, Vasile, 
TARNAVSCHI, Teodor, CorLaARcIuc, Nectarie, Lizur- 
gica Bisericii Ortodoxe — cursuri universitare, Ed. Consi- 
liului Eparhial Ortodox Român din Bucovina, Cernăuţi, 
1929; NecuLa, Nicolae D., „Când este bine să se facă 
slujba aghiasmei mici sau a sfeștaniei la casele credincio- 
şilor?”, în Zradizie şi înnoire în slujirea liturgică, vol. L, pp. 
301-305; Necua, Nicolae D., „Care este întrebuințarea 
agheasmei mari și cum se păstrează?”, în Tradiție şi înnoire 
în slujirea liturgică, vol. |, Ed. Episcopiei Dunării de Jos, 
Galaţi, 1996, pp. 298-301; Pop, Irineu IPS, „Apa sfințită — 
organ de vindecare și de har”, în: Buna Vestire, VI (1998), 
1-2; Sava, Viorel, „Boboteaza, în Biserică și în afara ei”, 
în „În Biserica Slavei Tule”. Studii de teologie şi spiritualitate 
liturgică, vol. |, Ed. Erota, lași, 2003, pp. 132-140; VAncA, 
Dumitru, „«Sfințirea cea mică a apei» în secolul XVII în 
Transilvania. Consideraţii pe marginea Molitfelnicului 
de la Bălgrad 1689”, în: Annales Universitatis Apulensis, 
Series Theologica, (2002), 2, pp. 97-122. 

Nicolae D. Necula 


AGNET. (gr. Agnos; lat. Agnus, slav. Agnit) 
Partea centrală și cea mai importantă a unei 
prescuri, de formă pătrată, împărțită în 4 
chenare pe care sunt însemnate inițialele IS, 
HR, NI, KA și care se scoate în cadrul Prosco- 
midiei, pentru a fi pusă pe Sfântul Disc și adusă 
spre sfințire la Sfânta Liturghie, ea transfor- 
mându-se în Trupul Domnului Iisus Hristos. 

Tetragrama „IS HS NI KA” înseamnă „lisus 
Hristos învinge” și se decupează cu copia, sub 
forma unui cub cu rostirile rânduite de Litur- 
ghier, și se așază pe Sfântul Disc, la începutul 
Proscomidiei. El devine, prin sfințire, Trupul 
Domnului sau Sfânta Împărtășanie, împreună 
cu vinul care devine Sângele Domnului. Se 
numește așa pentru că Mântuitorul, prin 
analogie cu mielul pascal al iudeilor, a fost văzut 
mai dinainte, de Isaia prorocul, ca un miel de 
jertfă (s 53, 7-8), iar Sf. loan Botezătorul L-a 
numit chiar Mielu] lui Dumnezeu, Care ridică 
păcatele lumii Un 1, 29). Scoaterea Agneţului 
din prescură închipuie întruparea și nașterea 
Domnului din Sfânta Fecioară. Sfântul Agneţ 


reprezintă trupul omenesc al Mântuitorului. 

Bibliografie. BRANIșTE, Ene, Lifurgica Generală, Ed. 
Partener, 2008; BRAnNIșTE, Ene, BRANIȘTE, Ecaterina, 
Dictionar de cunoștine religioase, Ed. Diecezană, Caran- 
sebeș, 2002; CrneșAnu, Badea, Tezaurul liturgic al Sfintei 

rești, 1912; Mrrnoranovici, Vasile, TARnAvscH1, Teodor, 
CorLaRcIuc, Nectarie, Zifurgica Bisericii Ortodoxe. 
Cursuri universitare, Ed. Consiliului Eparhial Ortodox 
Român din Bucovina, Cernăuţi, 1929. 


Nicolae D. Necula 


AGNOSTICISM. (gr. agnosfos — necunoscut) 
Opinie conform căreia este inutilă căutarea lui 
Dumnezeu, precum și justificarea existenței 
Lui, deoarece consideră că planul senzorial sau 
empiric al omului nu înregistrează vreo dovadă 
a existenţei Acestuia, și chiar dacă ar exista, este 
anevoios și uneori nenecesar modul de a rela- 
ţiona cu El. 

Adesea, agnosticismul postulează existența 
unei ființe transcendente care nu se poate 
revela; deci poate să exprime o anumită căutare 
a lui Dumnezeu, dar și un indiferentism nedi- 
simulat. Poate echivala și cu un ateism practic: 
dacă Dumnezeu nu poate exista pentru gândire, 
rațional, | se poate refuza orice altă formă de 
existență. 

Rădăcinile agnosticismului trebuie căutate în 
scepticismul filosofic, care, deși afirmă existența 
lui Dumnezeu, neagă posibilitatea cunoaș- 
terii Lui. Aceeași observaţie este valabilă și 
în cazul raționalismului kantian. Deși Kant 
afirmă în mod explicit posibilitatea cunoaș- 
terii lui Dumnezeu (Pro/egomene, c. 58), critica 
sa asupra dovezilor speculative ale existenței 
Acestuia, în special asupra dovezii/argumen- 
tului ontologic, conduce la afirmaţia că Abso- 
lutul este incognoscibil. Agnosticismul kantian 
nu exprimă o poziție sceptică asupra cunoaș- 
terii în general, „ci constituie corolarul unei 
afirmații a cunoașterii științifice a lumii feno- 
menale. Dumnezeu nu este cognoscibil, pentru 
că nu este un obiect în sensul pe care îl dă 
termenului știința modernă a naturii. Determi- 
nismul legilor necesare ale naturii fiind admis, 
Dumnezeu devine o ipoteză inutilă”. 

În EA 17, 23, Apostolul Pavel vorbește de 
„Dumnezeul necunoscut” venerat de greci, 
creatorul cosmosului și al omului (v. 24-26), 
în care „trăim și ne mișcăm și suntem” (v. 
28), „Ca ei să caute pe Dumnezeu, doar L-ar 
pipăi şi L-ar găsi, deși nu e departe de fiecare 


35 


dintre no!” (v. 27). Posibilitatea „pipăirii” lui 
Dumnezeu arată faptul că Acesta Se revelează 
în forme multiple, că este prezent și lucrător 
în lume, cunoașterea Lui fiind nu numai posi- 
bilă, ci și necesară. „Pentru că ceea ce se poate 
cunoaște despre Dumnezeu este cunoscut de 
către ei; fiindcă Dumnezeu le-a arătat lor. Cele 
nevăzute ale Lui se văd de la facerea lumii, 
înțelegându-se din făpturi, adică veșnica Lui 
putere și dumnezeire, ca ei să fie fără cuvânt de 
apărare” (Rm 1, 19-20). 

Cunoașterea lui Dumnezeu și a lucrărilor Lui 
se întemeiază pe faptul că El ni Se descoperă 
ca fiind o Fiinţă spirituală personală, pe de 
o parte, iar pe de altă parte, pe posibilitățile 
omului, în calitate de existență personală rațio- 
nală, de a intra în dialog cu Dumnezeu, el fiind 


făcut după chipul Său. 

Sterea 'Tache 


AĂGRAFA. (gr. agrafa — nescrise) "Termen 
tehnic folosit în teologia biblică modernă 
pentru a desemna „orice cuvânt izolat atribuit 
Mântuitorului lisus Hristos pe calea tradiției și 
absent din Evangheliile canonice”(L. VAcAnNAY, 
„Agrapha”). Cu acest sens a fost folosit pentru 
prima dată într-o lucrare din 1776 a teologului 
german ].G. Kârner, iar spre sfârșitul secolului 
al XIX-lea a fost consacrat de un alt teolog 
german, Alfred Resch, prin lucrarea Agrapha: 
aussercanonische Evangelienfragmente (Leipzig, 
1889). În greaca clasică, substantivul agrafon 
(pl. agrafa) însemna pur și simplu nescris. Mai 
târziu, în literatura creștină veche, dobân- 
dește un prim sens tehnic, desemnând tradiția 
orală. Sensul tehnic pe care i l-a dat Kârner nu 
este tocmai cel mai fericit, căci aceste cuvinte 
nescrise în Evanghelii s-au transmis totuși 
prin scris. Mai mult, unele dintre scrierile care 


conțin agrafă sunt mai vechi decât cele patru 
Evanghelii canonice (7 Z&s, 7 Cor, lac). 

Autorii Evangheliilor canonice nu pretind că 
rețin toate cuvintele Mântuitorului. În înche- 
ierea Evangheliei sale, Sfântul loan zice că 
„sunt încă și multe altele pe care le-a făcut 
lisus, care, dacă s-ar fi scris una câte una, soco- 
tesc că lumea aceasta n-ar cuprinde cărțile ce 
s-ar fi scris” (In 21, 25; cf. 20, 30). Chiar dacă 
acest cuvânt pare să se refere doar la faptele 
Mântuitorului, este destul de clar că evanghe- 
listul are în vedere toată activitatea Domnului. 
Iar faptul că scrierea pe care o încheie cu aceste 
cuvinte cuprinde mai mult cuvinte ale lui Iisus 
sau despre EI decât fapre ale Sale ne îndreptă- 
ţeşte să vedem aici și o subliniere a faptului că 
doar puţine dintre cele ce a spus Mântuitorul 
sunt redate în ea. 

Totuși, Evangheliile nu sunt singurele scrieri 
care conţin cuvinte ale Mântuitorului. În cele- 
lalte scrieri ale Noului Testament, în variante 
textuale ale Evangheliilor, în literatura creș- 
tină a primelor veacuri, în cultul Bisericii, dar 
și în scrierile apocrife găsim cuvinte atribuite 
Domnului. Toate acestea pot fi socotite între 
agrafă. A. Resch, în lucrarea sus-amintită, cata- 
loghează 177 de cuvinte atribuite Mântuito- 
rului, iar dintre acestea consideră că doar 74 
pot fi considerate autentice. De la data publi- 
cării cărții lui Resch și până în zilele noastre, în 
ciuda descoperirii unor noi manuscrise conți- 
nând cuvinte atribuite lui lisus, specialiștii au 
redus considerabil numărul celor ce pot fi luate 
în considerare ca autentice. Astfel, de pildă, 
Joachim Jeremias mai reţine doar 21 (Unde- 
kannte Jesusavorte), iar Aurelio de Santos Otero 
(Los evangelios apăcrifos) enumeră 38 de agrafa 
(între acestea nu sunt incluse cele din apocrife 
sau din cultul Bisericii). 

1. Agrafa în canonul Noului Testament. Cele 
mai importante agrafă (în număr de patru) 
sunt cuprinse în Noul Testament. Două dintre 
ele au paralele în Evanghelii. Acestea sunt: (1) 
EA 1, 4-8 (cf. Le 24, 45-49): „În timp ce era 
împreună cu ei le-a poruncit să nu se-nde- 
părteze de lerusalim, ci să aștepte făgăduinţa 
Tatălui «pe care aţi auzit-o de la Mine; că loan 

a botezat cu apă, dar voi veţi fi botezați întru 
Duhul Sfânt, nu mult după aceste zile». Iar ei, 
adunându-se, L-au întrebat, zicând: «Doamne, 
oare în acest timp așeza-vei Iu la loc împărăția 
lui Israel?» lar EI le-a zis: «Nu al vostru este să 
știți anii sau vremile pe care Tatăl întru a Sa 
stăpânire le-a pus; dar putere veți primi prin 
venirea peste voi a Sfântului Duh și-Mi veţi fi 
Mie martori în lerusalim și-n toată ludeea și-n 
Samaria și până la marginea pământului»”. (2) 
1 Co 11,24-25 (cf. M426, 26-28; Me 14, 23-24; 
Le 22, 19-20): „Eu de la Domnul am primit 
ceea ce v-am predat și vouă: Că Domnul lisus, 
în noaptea în care a fost vândut, a luat pâine 
și, mulțumind, a frânt și a zis: «Luaţi, mâncaţi; 
acesta este Trupul Meu Cel ce se frânge pentru 
voi. Aceasta să faceți spre pomenirea Mea”. 
Celelalte două sunt: (1) FA 20, 35: „să vă 
aduceţi aminte de cuvintele Domnului Iisus, 
căci EI a zis: «Mai fericit este a da decât a lua»”. 
(2) 7 Zes 4, 15: „Căci aceasta vă spunem, după 
cuvântul Domnului, că noi, cei vii, cei rămași 
până la venirea Domnului, nu vom lua înainte 
celor adormiţi”. 

Otero include în această categorie și un text din 
Apocalipsa: „lată, Eu vin ca un fur. Fericit cel ce 
priveghează și-și păstrează veșmintele, ca să nu 
umble gol și să i se vadă rușinea!” (16, 15). Nu 
spune însă de ce le omite pe celelalte (1, 17-20; 
mesajele profetice către cele șapte Biserici din 
capi 2-34 11,3; 2216.20). 

2. Agrafa din variantele textuale ale Evanghe- 
iilor canonice. Otero identifică șapte agrafă în 
variantele textuale din diferite manuscrise ale 
Evangheliilor. Cel mai lung este așa-numitul 
loghion al lui Freer, care urmează după Mc 16, 
14 în Codexul lui Freer (sau Washingtonianus). 
Iată textul acestui /oghion: „Şi aceia [Apostolii] 
au răspuns zicând că acest veac al nelegiuirii și 
al necredinței zace sub Satan, care nu îngăduie 
ca ceea ce zace sub puterea duhurilor necurate 
să înțeleagă adevărul și puterea lui Dumnezeu. 
De aceea — au zis ei lui Hristos — arată-ne 
acum dreptatea. Și Hristos le-a răspuns că s-a 
împlinit numărul anilor puterii lui Satan, dar că 
se apropie și alte lucruri îngrozitoare. Și pentru 
cei care au păcătuit, Eu am fost dat morţii ca 

ei să se poată întoarce la adevăr și să nu mai 
păcătuiască, pentru ca să moștenească în cer 
slava dreptăţii, cea duhovnicească și nestrică- 
cioasă” (după I. Karavidopoulos, Evanghelia 
de la Marcu, 515-516). După care, în codexul 
menționat, textul continuă cu versetul 15 și 
următoarele. 

Un alt exemplu găsim în Codexul lui Beza (D), 
unde textul din e 6, 5 este înlocuit de vari- 
anta următoare: „În aceeași zi, văzând pe cineva 
lucrând în zi de sabat, EI [Iisus] i-a zis: Omule, 
dacă știi ce faci, ești fericit; dar dacă nu știi, ești 
blestemat și călcător de lege”. 

3. Agrafa în scrieri patristice. În această categorie 
se găsesc cele mai multe agrafă (26 în catalogul 
lui Otero). În general, acestea sunt cuvinte 
inspirate din textele Evangheliilor canonice. 
Cercetătorii însă nu exclud posibilitatea ca 
unele să fie autentice sau cel puțin bazate pe 
cuvinte ale Mântuitorului care nu sunt cuprinse 
în Evanghelii. Didim cel Orb (1398) citează 
următorul logion: „Căci Domnul Însuși a zis: 
«Cel ce este aproape de Mine este aproape de 
foc, cel ce este departe de Mine este departe 
de Împărăţie»”. Logionul se găsește și în Evan- 
ghelia gnostică după Toma (sec. II) şi la Origen 
(T 254, In Jer. 20, 3). 

4. Agrafa în cultul Bisericii. Lextele liturgice folo- 
site de Biserica Ortodoxă cuprind un singur 
agrafon. Este vorba de un cuvânt al Mântuito- 
rului citat în slujba Sfântului Maslu, în rugă- 
ciunea care urmează celei de-a doua lecturi 
evanghelice, unde citim: „Iu ești Cel ce ai zis: 
«de câte ori vei cădea, scoală-te și te vei mântui”. 
Cuvintele atribuite Domnului de alte scrieri 
decât Evangheliile canonice nu aduc mai nimic 
nou în raport cu învățăturile evanghelice, ele 
însă mărturisesc bogăţia tradiţiilor orale care 
circulau în primele veacuri ale Bisericii. Multe 
dintre agrafă constituie variante sau parafraze 
explicative ale unor cuvinte ale Mântuitorului 
care se găsesc în Evangheliile canonice. Unii 
autori, din eroare, atribuie Domnului cuvinte 
ce se găsesc în Scriptură, dar care nu-l aparțin. 
Alte agrafă sunt pur și simplu creația imagi- 
nației unor oameni evlavioși care atribuie 
Domnului cuvinte care, deși nu-l aparțin, sunt 

în consonanță cu învățăturile evanghelice. În 
ce privește cuvintele atribuite Mântuitorului 
de scrierile apocrife, chiar și atunci când nu se 
îndepărtează de învățătura ortodoxă, asupra lor 
planează suspiciunea de fals, dată fiind natura 
acestor cărți. 

Cercetătorii au respins autenticitatea unei bune 
părți dintre cuvintele atribuite Mântuitorului. 
Cu toate acestea, rezultatele divergente ale 
cercetării contemporane mărturisesc dificul- 
tatea identificării celor cu adevărat autentice. 
Și probabil niciodată nu vom ști precis dacă 
cele acceptate de critica modernă au fost cu 


adevărat rostite de către Mântuitorul. 

la Marcu (în lb. greacă), Ed. Pournaras, “Thessaloniki, 

în coll. Bi//ioreca de Autores Cristianos, Madrid, 2009; 
Rescn, Alfred, Agrapha: Aussercanonische Schrififrag- 
mente, Richardson, 2009; Vacanay, L., „Agrapha”, în 

Daniel Mihoc 


AJUN. (lat. adjunium) Ziua dinaintea unui 
eveniment sau a unei sărbători bisericești 
(ex. ajunul nunţii, ajunul Naşterii Domnului, 
al Botezului, al Paștelui etc.). Fiecare dintre 
ajunurile sărbătorilor au reguli referitoare la 
hrana care se consună, felurile postului care se 
ţine și slujbele care se oficiază. Așa, de exemplu, 
în vechime, în ajunul Nașterii, Botezului, 
Paștelui și Rusaliilor, se botezau catehumenii; 
în ajunul Nașterii și Botezului Domnului se 


citesc ceasurile împărătești. 

Nicolae D. Necula 


AJUNĂRE. Abţinerea completă de la orice fel 
de mâncare și băutură pe un timp anumit, de 
obicei până la apusul soarelui. Mai este numită 
și post negru, total sau integral. 

Este postul ţinut de Mântuitorul înainte de 
începutul activității Sale publice (e 4, 1-2) 
timp de 40 de zile și postul ţinut de Moise pe 
Muntele Sinai (1ș 25, 18) și de Prorocul Ilie 
(3 Rg 19, 8). Ajunul Bobotezei și Vinerea Sfin- 
telor Pătimiri sunt zile de ajunare sau post negru, 
în amintirea catehumenilor, care posteau complet 
în aceste zile, și a Răstignirii Mântuitorului. 
Biblografie. BRanIșTE, Ene, Liturgica Generală, Ed. 
Partener, 2008; BnRanrșTE, Ene, BRANIȘTE, Ecaterina, 

Român din Bucovina, Cernăuţi, 1929. 


Nicolae D. Necula 


ALEGORIE. Procedeu stilistic utilizat în 
literatura teologică pentru a facilita înțelegerea 
unei chestiuni abstracte, prin expunerea unei 
noțiuni concrete. 

De obicei, alegoria face accesibilă o realitate 
exprimabilă abstract prin evocarea unei situ- 
ații similare din plan concret. Planul abstract 
al înțelegerii, respectiv al exprimării strict 
conceptuale, este adesea inaccesibil înțelegerii 
comune; de aceea, pentru o mai ușoară abor- 
dare a unei chestiuni teologice se recurge la 
utilizarea unor cuvinte sau expresii ce formează 
o imagine similară cu aceea ce se dorește suge- 
rată, dar mult mai accesibilă, mult mai anco- 
rată în planul concret. Etimologic, alegoria este 
un neologism, în limba română provenind din 
franțuzescul 4/legorie, ce însemnă „desfășurare 
a închipuirii”, care la rândul său provine din 
grecește: acc (altul) și ay (a aduce, a conduce 
către). În acest context, alegoria înseamnă lucru 
care aduce ceva sau care conduce către altceva. 
Alegoria este în sine o compoziție cu un oare- 
care aspect imagistic, adresată înțelegerii simbo- 
lice, capabilă să conducă către ceea ce se dorește 
dezvăluit. Această compoziţie presupune 

utilizarea de cuvinte și expresii care, puse într-un 
sistem, capătă o funcție simbolică, făcând 
trimitere către ceea ce ea sugerează. Alegoria 
înseamnă adesea și o relație de corespondență 
între simbol și realitate simbolizată, pe baza 
unei chei de corespondență. Alegoriile implică 
un paralelism între noțiuni din cărțile Vechiului 
Testament și noțiuni din cărțile Noului 'esta- 
ment, unde cheia de descifrare a actelor Legii 
Vechi se lămurește și se deschide în sensurile 
Legii Noi. Prin aceasta, Legea Veche dată de 
Dumnezeu prin Moise are un caracter antici- 
pativ către Legea cea Nouă, a Harului. 

Insă nu trebuie confundată alegoria cu simbolul, 
pentru că simbolul are o valoare dincolo de 
cuvinte, pe când alegoria este un procedeu ling- 
vistic. Alegoria, deși are o funcție simbolică, se 
utilizează doar în expunere, pe când simbolul 
funcționează și în afara expunerii lexicale. 

Un clasic exemplu de alegorie îl întâlnim în 
istorisirea prorocului Natan, care-l determină 
pe împăratul David să se pocăiască după ce 
păcătuise cu Batșeba, femeia lui Urie Heteul. 
Această istorisire menționează nedreptatea pe 
care un om bogat, cu multe turme de oi, o face 
unui om sărac care avea o singură oaie (2 Rg 
12, 1-7). De asemenea, alegoria se întâlnește 
și în Sfintele Evanghelii, în cuvintele Mântu- 
itorului Hristos, Care redă tainele Împărăției 
lui Dumnezeu în pilde. Parabola ca procedeu 
de exprimare în Noul “Testament are la bază 
o construcție alegorică. Dintre acestea se 
remarcă Pilda Semănătorului (Mz 13, 3-8), ca 
exemplu standard. Noţiunea abstractă la care se 
face trimitere poate fi după caz, fie un adevăr 
cuprins în Revelația dumnezeiască, descope- 
ribil în universul mistic al omului eshatologic, 
fie o chestiune referitoare la Sfânta Tradiţie, fie 
o realitate de ordin doctrinar, sau una legată de 
viaţa duhovnicească a creștinului. 

Părinţii Bisericii din primele veacuri au dat o 
interpretare alegorică multor noțiuni și eveni- 
mente din Vechiul Legământ, prin corespon- 
dența simbolică pe care o dezvăluiau în Noul 
Testament. În virtutea unei interpretări alego- 
rice, Sf. Apostol Pavel precizează denumirea 
de Lege Nouă și Lege Veche. Astfel, primele 

exerciții hermeneutice care abordau interpre- 
tarea alegorică se regăsesc în teologia Episto- 
lelor Sf. Apostol Pavel (cf. Rr 7, 1-22; 7 Co 9, 
8-9; Ga 3, 12-20; 5, 14; Evr 7, 16-28; sau Iac 
4, 11). Printre cele mai abordate alegorii sunt 
acelea ale poporului Israel și cele cu privire la 
Împărăția Cerurilor (Rzr 9, 6). Alt exemplu de 
abordare alegorică este între Jertfa lui Avraam, 
care nu-l cruţă pe fiul său, Isaac (Ft 22, 12, 
16), și Jerfta Fiului: „Atât de mult a iubit 
Dumnezeu lumea, încât pe unicul Său Fiu L-a 
dat, ca toți cei ce cred în EI să nu piară, ci să 
aibă viaţă veșnică” (n 3, 16). Alegorie este și 
paralela între nunta regelui din Cânzarea cântă- 
rilor şi nunta Fiului de Împărat. Aici, Părinții 
Bisericii au văzut simbolic unirea mistică dintre 
Dumnezeu și om, care este strânsă și sfântă, 
asemenea unei unităţi conjugale. Alegorie este 
și corespondența dintre Adam cel Vechi și 
Adam cel Nou (7 Co 15, 22, 45); și aceea dintre 
cortul mărturiei și trupul omului ca templu 
al Duhului Sfânt — ambele fiind toposuri ale 
sălășluirii lui Dumnezeu. Părinții Bisericii și 
exegeții Scripturilor din primele veacuri creș- 
tine au văzut în aceste alegorii oportunitatea 
unor multiple interpretări, care merg după 
același model alegoric. Acestea sunt adesea 
interpretări ale Părinților la texte ale Vechiului 
Testament și ele se dezvăluie ca alegorii în 
măsura în care înțelegerea sau „contemplația” 
reușesc să le dea un sens mistic, dincolo de cel 
literal. De exemplu, Sf. Grigorie al Nyssei scrie 
în Viaza lui IVloise că „părinţii care nasc copii de 
parte bărbătească” sunt „gândurile înțelepte și 
ocrotitoare”, dar care sunt luați de apa Nilului, 
simbol al „grijilor vieţii” și valorilor comune 
acestei vieți. Acești părinți, precum în cazul 
părinţilor lui Moise, vor să asigure supraviețu- 
irea copiilor lor, împletindu-le un coș și punân- 
du-l pe apă. „Coșul este împletit din anumite 
tăblițe care sunt educaţia din diferite învățături 
și care ţine pe cel purtat de ea deasupra valu- 
rilor vieții”. Și întreaga interpretare privitoare 
la nașterea și copilăria lui Moise se dezvoltă ca 
o amplă alegorie la stările sufletului, captiv în 
exilul păcatului, deturnat de nevoile vieții de la 
o viețuire contemplativă, și nevoit să părăsească 

sistemul de valori în care s-a format, așa cum 
Moise părăsește Egiptul, ca să urce pe Sinai, 
către Dumnezeu (cf. Viaza ui Moise). 

De exemplu, Sf. loan Gură de Aur folosește 
alegoria în Omilia a Il-a la Facere, unde se 
consideră un semănător eficient de învățătură, 
atunci când cei păstoriți își curățesc păcatele la 
începutul Postului Mare, asemenea unui plugar 
care „aruncă seminţele cu dărnicie” atunci când 
vede „ogorul curățit și scăpat de buruienile 
netrebuincioase”. 

Uneori, alegoria pare a fi redusă doar la o simplă 
comparaţie, însă se deosebește de aceasta prin 
complexitatea ei și prin faptul că nu întot- 
deauna oferă și cheia de interpretare. Cheile de 
interpretare ale alegoriei pot fi explicite, cum 
este cazul unei alegorii a Sf. Vasile cel Mare: 
„Nici pe tăbliţa de ceară nu poți scrie, dacă n-ai 
șters de pe ea ceea ce a fost scris acolo înainte, 
dar nici în suflet nu se pot întipări învățătu- 
rile dumnezeiești, dacă nu s-au scos din el mai 
întâi prejudecățile obișnuinței”. Se observă, în 
citatul de mai sus, cum alegoria este redusă ca 
dimensiuni, dar concentrată pe ideea pe care o 
sugerează. Alteori, cheile de interpretare sunt 
implicite, mai ales când aceste alegorii sunt în 
strânsă legătură cu subiectul operei din care 
fac parte, sau când sunt în deplin acord cu 
ideea ori contextul de bază. Alegoria este una 
dintre cele mai utilizate și complexe forme de 
expunere în teologie, iar actualitatea ei rămâne 
valabilă până astăzi. În general, alegoria este 
un procedeu specific exprimării oratorice, care 
implică un anume stil și o dimensiune estetică 
a exprimării. Fa se adresează nu numai înțele- 
gerii simple sau pure, ci și înţelegerii afective, 
ţintind spre orientarea integrală a omului către 
Dumnezeu. Scrierile teologice vechi, carac- 
terizate printr-un stil sapiențial, abundă de 
utilizarea alegoriei, însă în teologia didactică 
alegoria nu figurează printre cele mai preferate 
procedee. Ea este utilizată doar în cazul în care 
este neapărată nevoie de ea, recurgându-se la un 
artificiu explicativ, deoarece exprimările stilului 
oficial sau științific nu tolerează procedee ale 
stilului liric. Acesta este motivul pentru care 
în expunerea tehnică alegoria este mai puțin 


prezentă. Importanţa alegoriei este legată de 
dimensiunea moralizatoare a ei și de faptul că 
predispune omul în toată complexitatea lui la o 


aprofundare amplă a valorilor Revelaţiei. 

ALEXÂNDRIA. (gr. Alexandria, arab. Al-Is- 
kandariyya) Oraş din Egipt, al doilea ca mărime, 
după Cairo, însemnat centru istoric și cultural 
pentru istoria creștinismului și elenismului. 

Cu o populaţie de 3,8 milioane de locuitori, 
orașul se află la 225 km de capitala Cairo. În 
prezent, este port, centru educațional, cultural, 
financiar şi economic. În comparaţie cu trecutul 
său, când era cel mai important port al țării, 
orașul și-a diminuat astăzi din importanță. 

Orașul contemporan se întinde de-a lungul 
țărmului mediteraneean, pe o lungime de 
aproape 30 km. Întemeiat în jurul anului 332 
î.Hr. de Alexandru cel Mare, pe locul unei 
vechi așezări de pescari (Rhakotis), capitală 
începând din vremea lui Ptolemeu I (322-285 
î.FHr.), Alexandria nu a încetat să se dezvolte pe 
parcursul întregii perioade greco-romane. Încă 
din vremea regilor Ptolomeu II și III, acesta era 
un bogat oraș comercial și un renumit centru 
cultural. În anul 30 î.Hr., Octavian face din 
acest oraș capitala provinciei romane Egipt. 
Sediu al unui patriarhat apostolic, între secolele 
II-VI a fost locul unor aprige controverse 
teologice: gnosticismul, arianismul, monofi- 
zismul, monotelismul. Sosirea arabilor în oraș, 

între 642-645, nu a condus spre un declin al 
comerțului, proces favorizat și de privilegiile 
păstrate în zonă de către pisani, genovezi și 
venețieni. Cu timpul însă, orașul intră în declin: 
descoperirea unor noi drumuri comerciale și 
ocuparea orașului de către turci în 1498 vor 
declanșa declinul, acest proces fiind continuat 
și de cucerirea Egiptului de către Napoleon 
Bonaparte în 1798 și de către englezi, în 1801. 
Importanța de altădată este recuperată abia în 
secolul al XIX-lea, în timpul lui Mehmet-Ali. 
Alexandria ocupă un istm stâncos, îngust, situat 
între Marea Mediterană și lacul Mariut. Orașul 
vechi este îngropat sub orașul modern și arhe- 
ologia alexandrină progresează mai ales cu 
ocazia lucrărilor urbanistice. Pe de altă parte, 
scufundarea unei fâșii de litoral a făcut să 
dispară sub apă cea mai mare parte din clădirile 
elenistice: nu se mai văd nici Far, nici Biblio- 
feca, nici Muzeul. Pe insula Pharos din fața 
țărmului Alexandriei a existat în Antichitate 
un far înalt de 135 m, fiind cea mai înaltă 
clădire din acea epocă și cunoscut în istorie ca a 
VII-a minune a Antichității: Farul din Alexan- 
dria. În vârful său se găsea statuia lui Poseidon, 
înaltă de 7 m. Biblioteca din Alexandria a fost 
cea mai mare bibliotecă a Antichității, având 
900.000 de pergamente. Aici lucrau filosofi, 
matematicieni, poeţi, medici. Ei au pus bazele 
calendarului iulian și ale geometriei moderne. 
Astăzi se mai pot vizita încă Serapeumul, cu 
marea sa coloană numită „a lui Pompei” și 
subteranele sale, mormintele cu etaj de la Com 
es-Sugafă, precum și câteva edificii răspândite 
prin orașul modern. La Muzeul Arheologic din 
Alexandria se pot urmări, între monumentele 
strict egiptene, și vasele elenistice, toate încer- 
cări făcute de artiști pentru a împăca stilurile și 
ideile religioase ale Orientului cu cele ale Occi- 
dentului. Se mai pot vedea monumente ale 
comunității ebraice, una dintre comunitățile 
importante de aici, precum și vestigii creștine. 
O tradiţie bazată pe texte târzii (secolele II și 
IV) îl consideră pe Sf. Apostol Marcu drept 
primul episcop al Alexandriei. Un lucru este 
sigur: foarte devreme creștinismul a găsit în 
acest oraș numeroși adepți, precum Apollo, 

venit din Alexandria la Efes. Două texte scrip- 
turistice, de la FA 27, 6, afirmă că un sutaș 
îmbarcă la Mira, pe o corabie din Alexandria, 
pe prizonierii ce trebuiau să ajungă la Roma. 
Printre aceștia se afla și Sf. Apostol Pavel; FA 
28, 11, iar plecarea din Malta spre Italia s-a 
făcut cu o corabie originară tot din Alexandria. 
În secolul al III-lea, creștinismul reușise să 
definească și să-și impună propria identitate în 
fața păgânilor, evreilor sau ereticilor. Luptele au 
continuat, dar literatura creștină din această 
perioadă se caracterizează printr-o viziune 
sintetică și sistematică a învățăturii de credință. 
Această muncă a fost desfășurată în cadrul 
unor școli care și-au fixat ca obiectiv formarea 
creștinilor în cunoașterea Sfintei Scripturi. 
Cele mai cunoscute școli au fost Alexandria și 
Antiohia care, cu timpul, au devenit antagonice 
și se distingeau prin metoda proprie de inter- 
pretare și prin opțiunile teologice. Școala din 
Alexandria utiliza mai mult metoda alegorică, 
încercând să descopere în texte un sens spiri- 
tual, simbolic sau profetic. Ca o reacție la acest 
alegorism, Lucian a fondat, în jurul anului 260, 
școala din Antiohia, îndreptată mai mult către 
exegeza istorică și cea gramaticală a Scripturii. 
Alexandria, al doilea oraș al Imperiului, după 
Roma, era un creuzet cosmopolit în care se 
aflau diferite școli filosofice, culte orientale, o 
comunitate de evrei, creștini ortodocși și gnos- 
tici eterodocși. De mai multe secole, acest oraș 
era un centru cultural foarte activ, iar biblioteca 
era unică în lume. În acest oraș, începând cu 
secolul al III-lea î.Hr., sub dinastia Ptoleme- 
ilor, Biblia a fost tradusă în greacă, pentru evreii 
elenizați. Această traducere, cunoscută și sub 
numele de Sepruaginta, a fost ulterior comen- 
tată de scriitori evrei conform regulilor de 
exegeză elaborate de gramaticienii și filosofii 
greci. La Alexandria a avut loc și întâlnirea 
dintre filosofia greacă și credința creștină. Din 
acest amestec cultural s-a distins personalitatea 
lui Clement Alexandrinul, care, după conver- 
tire, a devenit discipolul filosofului Panten. 
Opera lui Clement a constituit o primă tenta- 
tivă de ridicare a teologiei la rangul de știință, 
iar după moartea sa, Școala din Alexandria a 

trecut sub controlul episcopului, devenind o 
instituţie. Din opera lui Clement s-au păstrat: 
o omilie (Care bogat se va mântui?) şi trei scrieri 
majore (Prorrepricul, Pedagogul şi Stromatele). 
În lucrarea Protrepticul, urmând modelul 
apologiilor, Clement critică idolatria și preia 
argumentele filosofiei, care se opuneau mitu- 
rilor populare. El descrie binefacerile descope- 
rite de Cuvântul lui Dumnezeu, incitându-i pe 
păgâni la alegerea adevăratei filosofii, care este 
creștinismul. În Pedagogu/, el arată că omul are 
nevoie de educaţie asemenea copilului care o 
primeşte de la învățător. Adresându-se crești- 
nilor recent botezați, Clement insistă asupra 
faptului că adevăratul Învățător este Hristos. În 
lucrarea Szromate, el se arată a fi primul umanist 
creștin și unul dintre cei mai de seamă teoreti- 
cieni ai raționalităţii teologice: el încearcă să 
reconcilieze credinţa și raţiunea. Contrar 
predestinației  propovăduite de  gnostici, 
Clement declară că adevăratul gnostic trebuie 
să exerseze libertatea pentru a deveni virtuos. 
Prestigiul Școlii din Alexandria a crescut odată 
cu creaţia imensă a lui Origen (185-253), unul 
dintre cei mai mari gânditori ai antichității 
creștine. Asemenea lui Clement, el a fost 
format în disciplinele profane, dar a beneficiat, 
între altele, de o educaţie creștină din care nu 
lipseau cunoștințe temeinice privind Sfânta 
Scriptură. Cea mai mare parte a operei sale ne 
descoperă personalitatea sa deosebită de exeget 
creștin. El a comentat toate cărțile Vechiului și 
Noului "Testament, fie în omilii cu caracter 
pastoral, fie în comentarii lungi, îndeosebi cele 
la Cântarea Cântărilor sau la Evanghelia după 
Ioan, adevărate explicaţii textuale, istorice, filo- 
sofice și teologice pentru înțelegerea textelor 
biblice. Celebritatea lui Origen ajunsese atât de 
mare, încât guvernatorul roman al Arabiei, 
precum și mama împăratului Alexandru Sever, 
i-au cerut să fie primiți pentru a fi instruiți. 
Origen a inaugurat /ecrio divina, adică o lectură 
meditativă și sistematică a Sfintei Scripturi, 
care juca un rol foarte important în viața spiri- 
tuală a călugărilor din secolul al IV-lea. În 
domeniul teologic, el a reușit să facă o sinteză a 
adevărurilor de credință în lucrarea De 


principiis (Despre principii). EL a scris şi o lucrare 
apologetică intitulată Conzra /ui Cek, în care 
respinge acuzațiile aduse creștinismului de 
către filosoful păgân Cels. Chiar dacă opera sa 
imensă (cca. 2000 de titluri) a permis literaturii 
patristice să atingă în secolul al IV-lea vârsta sa 
de aur, ea a făcut și obiectul unor critici care au 
mers până la acuzaţia de erezie. Cel care a 
deschis dezbaterea asupra acestor acuzații a 
fost Metodiu de Olimp (7311), ajungându-se 
în 553 la condamnarea formală a lui Origen la 
Sinodul al V-lea Ecumenic. Metodiu de Olimp 
a respins în tratatul său Despre înviere învăță- 
tura origenistă cu privire la preexistența sufle- 
telor și învierea într-un corp spiritual, apărând 
ideea că trupul vieții de acum și cel înviat sunt 
identice. Cel mai cunoscut discipol al lui 
Origen a fost Sf. Dionisie al Alexandriei 
(episcop între 248-264), ajuns de altfel și 
conducătorul Școlii catehetice din oraș. Influ- 
ența lui Origen s-a întins și în Cezareea Pales- 
tinei, unul dintre continuatorii săi fiind Pamfil, 
precum și Eusebiu de Cezareea și Sf. Grigorie 
Taumaturgul, care s-au format la această școală. 
După Sf. lustin Martirul și Filosoful, Clement și 
Origen au fost cei care au deschis șirul de scrii- 
tori creștini care au încercat să realizeze o elabo- 
rare conceptuală a filosofiei în favoarea explicării 
dogmelor. Astfel, începând cu secolul al II-lea, 
literatura creștină nu putea fi izolată de curen- 
tele filosofice dominante: platonism și neoplato- 
nism, care sintetiza speculațiile lui Platon și stoi- 
cism. Reprezentantul cel mai elocvent a fost 
Plotin (205-270), născut la Lycopolis (Asuan) 
în Egipt. Pentru el, universul se descoperă în trei 
etape sau „ipostaze”, care emană gradual din 
primul principiu. Din Unul iese spiritul, iar din 
această  dedublare originală apare sufletul. 
Această teorie a „celor trei ipostaze” divine a fost 
folosită de scriitorii creștini pentru a arăta că 
deja pentru păgânii „luminaţi” noţiunea de 
Treime nu era ignorată. Astfel a luat naștere un 
curent de gândire care se sprijinea pe conver- 
genţe pentru a face din filosofia platoniciană una 
dintre bazele teologiei creștine. La Plotin, 
convertirea sufletului nu este nimic altceva decât 
coincidența cu sine însuși, întoarcerea la 

simplicitatea absolută, a Unului pur. După el, 
ființa lui și inteligența omului emană din Bine: 
odată purificat, sufletul se întoarce la originea sa 
divină și se confundă cu ea. Asemenea lui 
Origen, Plotin căuta să intre prin extaz în comu- 
niune cu Unul, principiul suprem al frumuseţii și 
al bunătăţii. Prin această învățătură el dorea să 
dea o formulare rațională care ar fi servit analizei 
creștine a momentelor uniunii cu Dumnezeu. 
Chiar dacă s-a declarat adversar al creștinis- 
mului, Plotin, ca și Porfir, autorul unui tratat 
Contra creștinilor, a devenit în mod paradoxal, 
fără să fi dorit acest lucru, unul dintre filosofi 


care au influențat teologia creștină. 

ALILUIA. (ebr. pal/eluiab — lăudați pe Domnul) 
Cuvânt ebraic care exprimă îndemnul de a-L 
lăuda pe Dumnezeu. 

Îndemnul respectiv se folosea în cultul iudaic, 
mai ales în psalmi, în mod special în Psalmii 
113-118, numiţi și psalmi de laudă sau /Ja/e/ ce/ 
Mare, care se cântau la serbarea Paștelui și prin 
care se aduceau laude lui Dumnezeu. De aici a 
trecut în cultul creștin din Palestina, și apoi în 
toate Bisericile creștine. EI se întrebuința, în tot 
timpul anului bisericesc, la momente vesele și 
triste. În Biserica de Apus, începând cu Grigorie 
cel Mare, s-a folosit numai în perioada de la 
Paști la Rusalii, la marile sărbători, dar nu la 
momentele și sărbătorile cu caracter de pocăință 
și întristare, În Biserica Ortodoxă se folosește 
în tot timpul anului bisericesc și la orice slujbă 
bisericească, în tot timpul postului mare și la 
rânduielile pentru cei morți, pentru motivul că 
formula exprimă bucuria și lauda lui Dumnezeu, 
care trebuie adusă atât în momente de bucurie, 
cât și în cele de tristeţe. Astfel, cuvântul 4/;/pia îl 
întâlnim, în afară de psalmi, după citirea Apos- 
tolului și înainte de Evanghelie, după Imnul 

Heruwvic și Vohodul Mare, la începutul Litur- 
ghiei Darurilor mai înainte sfinţite, la utreniile 
Postului celui Mare, în Săptămâna Patimilor, la 
Denii, la slujbele Înmormântării și Parastasului, 
la citirea acatistelor, la sfinţirea untedelemnului 
la Botez, la ungerea Sfintei Mese cu Sfântul Mir, 


la sfințirea bisericilor etc. 

ALILUIARION. Stih sau stihuri din psalmi 
rânduite a se cânta după citirea pericopelor 
din Apostol. În trecut, acești psalmi se cântau 
în întregime, fiind însoţiţi de refrenul 4/i/uia 
(Lăudați pe Domnul), pe care îl rostea poporul 
după fiecare stih sau verset al psalmului, la servi- 
ciul divin al sinagogii. Din acești psalmi s-au 
mai păstrat astăzi un stih sau două. Când aceste 
stihuri se pun înainte de pericopa din Apostol, 
ele se numesc prochimen (v. PROCHÎMEN) 
adică „text așezat înainte”. Deoarece acești 
psalmi, care urmau după Apostol, erau însoțiți 
de refrenul A/i/uia, ei se mai numesc și psalmi 
alilniatici (v. ALILUIATIC). În practică, stihu- 
rile numite 4/;/uizrion nu se mai pun, ci se cântă 


direct Aliluia. 

liturgic al Sfintei Biserici Creştine Ortodoxe, Tipografia 
Gutenberg, București, 1912; MrrRorANoVvICI, Vasile, 
TARNAVsCHI, Leodor și CorrancIuc, Nectarie, Lizurgica 
Bisericii Ortodoxe — cursuri universitare, Ed. Consiliului 
Eparhial Ortodox Român din Bucovina, Cernăuţi, 1929. 
Nicolae D. Necula 


ALITURGIC. Termen ce desemnează un timp 
„fără liturghie”, fiind folosit pentru a menționa 
zilele din timpul anului bisericesc în care nu se 

săvârșește Sfânta Liturghie. Este tradiţie veche 
ca în Vinerea Sfintelor Pătimiri, sau Vinerea 
Seacă, cum o găsim denumită în popor, luni 
și marți în prima săptămână din Postul Mare, 
miercuri și vineri din săptămâna următoare lăsa- 
tului sec de carne pentru Postul Paștelui (Săptă- 
mâna Brânzei) și vinerea dinaintea sărbătorilor 
Crăciunului și Bobotezei, când aceste praznice 
cad duminica sau lunea, să nu se săvârșească 
Sfânta Liturghie. În zilele respective se oficiază 
rânduiala ceasurilor și a vecerniei. O altă carac- 
teristică a acestor zile este aceea că unii creștini 
ajunează deplin (ţin post negru). 

Bibliografie. BRanrșrE, Ene, BRANIȘTE, Ecaterina, Diczi- 
onar enciclopedic de cunoștințe religioase, Ed. Diecezană, 
Caransebeș, 2001; Moarn, G., Alizurgigues (Jours), în 
Dictionnaire d Archeologie Catolique et de la Liturgie, vol. 
I, pp. 1218-1220; SAaviLLe, $., Lifurgies orientales. La 
Messe, 2 vol., Paris, 1942; VinrrLescu, Petre, Lizurghii/e 
bizantine privite istoric în structura şi rânduiala lor, Bucu- 
reşti, 1943; ZĂGREAN, loan, Sfânta Liturghie privită sub 
aspect istoric, în: MMS, XL (1964), 1-2, pp. 24-42. 


Iulian Isbășoiu 


ALTĂR. (lat. a/farium;, altus — loc înalt) Locul 
cel mai sfânt din arhitectura unei biserici creș- 
tine, destinat exclusiv desfășurării slujbelor 
bisericești. 

Numit și presbiterium (loc al preoților), ro Bnuo, 
-urog (locul cel înalt), 7o iepareiov, -ov (locul 
cel mai sfânt), el reprezintă primul dintre cele 
trei spaţii în care se împarte locașul de cult 
ortodox. El este cuprins între suprafața inte- 
rioară a zidului de răsărit al bisericii și catape- 
teasmă, care-l desparte de naos. Zidul de răsărit 
al altarului are, în general, formă semicirculară, 
în interior, și rotundă sau hexagonală în exterior. 
Spaţiul acesta semicircular reprezintă absida 
principală a bisericii și poate avea, în părțile late- 
rale, două absidiole, adică abside mai mici, care 
poartă numele de proscomidiar (v. PROSCO- 
MIDIAR), la nord, și Ziaconicon (v. DLACO- 
NICON), la sud. Partea superioară a absidei 
altarului are formă de semicalotă. În altar se 
află Sfânta Masă, care simbolizează mormântul 
Domnului. Pe Sfânta Masă se află Sfântul 
Antimis (v. ANTIMIS), Sfânta Evanghelie 
(v. EVANGHELIE), Sfânta Cruce și sfeșnice 


(v. SFEȘNIC). În spatele Sfintei Mese se află 
crucea răstignirii. Tot în altar se mai află cădel- 
nița (v. CĂDELNIŢĂ), tămâia (v. TĂMÂIA) și 
cărbunele, necesare tămâierii sau cădirii. 
Altarul este partea cea mai tainică și mai sfântă 
dintr-o biserică, rezervată clericilor și săvârșirii 
celor mai importante slujbe și lucrări bisericești. 
În Sfântul Altar se săvârşeşte Sfânta Litur- 
ghie, hirotonirea clericilor, sfințirea Sfântului și 
Marelui Mir, a Antimiselor ș.a. În altar, laicii pot 
intra cu binecuvântarea preotului sau episcopului. 
Femeilor nu le este îngăduit să intre în altar. 
Bibliografie. BRanișrE, Ene, BRANIȘTE, Ecaterina, 
Dicţionar de cunoștințe religioase, Ed. Diecezană, Caran- 
sebeș, 2002; Baanrșre, Ene, Liturgica Generală, Ed. 
Partener, *2008; CrREșANU, Badea, Tezauru/ Hizurgic al 
Sfintei Biserici Creștine Ortodoxe, Lipografia Gutenberg, 
București, 1912; MITROFANOVICI, Vasile, TARNAVvSCHI, 
Teodor, Corranciuc, Nectarie, Lifurgica Bisericii Orto- 
doxe — cursuri universitare, Ed. Consiliului Eparhial 
Ortodox Român din Bucovina, Cernăuţi, 1929; NecuLa, 
Nicolae D., „Este îngăduit să se păstreze în sfântul altar 
lucruri care nu cadrează cu sfințenia sa?”, în Tradifie şi 
înnoire în slujirea liturgică, vol. L, pp. 56-60; PETROAIA, 
Lucian, „Simbolistica locașului de cult”, în Zoologie și 
istorie la Dunărea de Jos, Ed. Episcopiei Dunării de Jos, 
Galaţi, 2000, pp. 287-301; Sava, Viorel, „Sfântul Altar — 
hotarul dintre cer și pământ și poarta veșniciei”, în „În 
Biserica Slavei Tale”. Studii de teologie și spiritualitate litur- 
gică, vol. |, Ed. Erota, Iași, 2003, pp. 95-102. 

Nicolae D. Necula (1), loan Chirilă (II) 


AMIN. Cuvânt de origine ebraică, preluat de 
toate limbile liturgice, însemnând așa să fie, așa 
să se întâmple, într-adevăr. 

Servește ca formulă de încheiere a doxologiilor, 
cântărilor, rugăciunilor și ecfoniselor. Folosit ca 
expresie de asociere a credincioșilor la rugăciu- 
nile comune. Primul care vorbește despre această 
întrebuințare este Sf. Iustin Martirul și Filosoful. 
Este folosit de Mântuitorul cu sensul de adevăr. 
Bibliografie. BRANIșTE, Ene, Lifurgica Generală, Ed. 
Partener, +2008; BRAnIșTE, Ene, BRANIȘTE, Ecaterina, 
Dicţionar de cunoștințe religioase, Ed. Diecezană, Caran- 
sebeș, 2002; CrReșANu, Badea, Zozauru/ /iturgic al Sfintei 
Biserici Creștine Ortodoxe, Tipografia Gutenberg, Bucu- 
rești, 1912; MrrRoranovici, Vasile, TARNAvsCHI, leodor, 
CorLaRcIuc, Nectarie, Lifurgica Bisericii Ortodoxe. 
Cursuri universitare, Ed. Consiliului Eparhial Ortodox 


Român din Bucovina, Cernăuţi, 1929. 


Nicolae D. Necula 

AMNISTIE. (can.) Act al puterii de stat prin 
care se înlătură răspunderea penală, executarea 
pedepsei și consecințele condamnării pentru o 
infracțiune săvârșită. Amnistia poate fi genera/ă 
— este acordată pentru orice tip de infracțiune; 
specială — se acordă numai pentru anumite 
infracţiuni; necondiționată — nu se prevede nicio 
condiție pentru a obţine beneficiul ei; condizi- 
onată — este acordată numai sub rezerva înde- 
plinirii uneia sau mai multor condiții. După 
dreptul canonic ortodox, a7mnisfia este actul 
prin care autoritatea bisericească declară nevi- 
novat pe un acuzat — prin anularea delictului 
pentru care era acuzat — și iartă de pedeapsă pe 
un condamnat, ca urmare a anulării delictului 


pentru care a fost condamnat. 

Bibliografie. Arranv, Denis, Rrars, Stephane (ed.), 
Dictionnaire de culture juridique, PUF, Paris, 2003; Foca, 
Ioan N., Canoanele Bisericii Ortodoxe. Note şi Comentarii, 
Sibiu, 2005; Foca, loan N., Drept canonic ortodox, legis- 
Iație şi administrație bisericească, vol. I-II, Ed. Institu- 
tului Biblic și de Misiune al Bisericii Ortodoxe Române, 
București, 1990; loncu, Ivan, „Câţiva termeni canonici. 
Înţelesul și explicarea lor în dreptul bisericesc ortodox”, 
în: ST, XLI (1989), 4, pp. 78-100; Miraș, Nicodim, 
Canoanele Bisericii Ortodoxe însoțite de comentarii, vol. L-IL, 
trad. Pr. U. Kovincici, N. Popovici, Arad, vol. I-II, 1930- 
1931, 1934-1936; Mrraș, Nicodim, Drepzu/ bisericesc al 
Bisericii Orientale, trad. D. Cornilescu, V. Radu, Bucu- 
reşti, 1915; MuscaLv, Cristina-Daniela, VARTIC, Emilia, 
Dictionar de termeni juridici, Ed. Universitară, București, 
2008; Naz, R. (ed.), Dicrionnaire de droit canonigue, 7 vol. 
Paris, 1935-1965. 


Constantin Rus 


AMVON. (gr. amvon, amvano — a se sui, a se 
urca) Estradă din arhitectura vechilor locașuri 
de cult, în dreptul ușilor împărătești, de pe care 
diaconii citeau Evanghelia sau rosteau ecte- 
niile, iar preoții rosteau predica și citeau dipti- 
cele, adică pomelnicele pentru vii și pentru 
morți la Liturghie. 

Multe biserici din vechime aveau două 
amvoane, unul spre sud, de unde se citea 
Apostolul, iar altul spre nord, de unde se citea 
Evanghelia și de unde se predica. El simbo- 
lizează, prin înălțarea cu două sau trei trepte 
mai sus decât naosul, locurile înalte de pe care a 
predicat Mântuitorul. Forma de estradă se mai 
păstrează în unele biserici din Transilvania. Pe 

această estradă se așază analogul pentru citirile 
biblice și predică. De pe aceste amvoane se citea 
odinioară și rugăciunea finală și de concediere a 
credincioșilor de la Liturghie, de unde numele 
de Rugăciunea amvonului, cum este cunoscută 
și azi. În zilele noastre, amvonul, este un balcon 
de dimensiuni reduse, așezat pe un stâlp sau pe 
peretele nordic al naosului, are formă rotundă 
sau hexagonală, de unde se citește Evanghelia 
și se rostește predica. Îl întâlnim mai ales la 
oraș, în bisericile de țară dispărând aproape cu 
totul. EI este împodobit cu sculpturi și picturi 
cu caracter simbolic: porumbelul, ca simbol al 
Duhului Sfânt, crucea, ca simbol al credinței, 
ancora, ca simbol al speranței, inima, ca simbol 
al dragostei, trâmbiţa, ca simbol al propovădu- 
irii Evangheliei, cei patru evangheliști și figuri 
de mari sfinți predicatori: Sf. loan Gură de 
Aur, Sf. Ambrozie de Mediolanum, Sf. Vasile 


cel Mare, Sf. Grigorie Teologul ș.a. 

Bibliografie. BRANIșTE, Ene, Lifurgica Generală, Ed. 
Partener, 2008; BnRanIșTE, Ene, BRANIȘTE, Ecaterina, 
Dicţionar de cunoștințe religioase, Ed. Diecezană, Caran- 
sebeș, 2002; CrReșANu, Badea, Zozauru/ /iturgic al Sfintei 
Biserici Creștine Ortodoxe, Tipografia Gutenberg, Bucu- 
rești, 1912; MrrRoranovici, Vasile, TARNAvsCHI, leodor, 
CorLaRcIuc, Nectarie, Lifurgica Bisericii Ortodoxe. 
Cursuri universitare, Ed. Consiliului Eparhial Ortodox 
Român din Bucovina, Cernăuţi, 1929. 


Nicolae D. Necula 


AN BISERICESC. Unitate calendaristică 
utilizată în cultul ortodox, în cadrul căruia se 
stabilește serviciul divin zilnic. 

Anul bisericesc ortodox are două cicluri de 
datare: unul cu dată fixă, altul cu dată schimbă- 
toare. Ciclul cu dată fixă începe la 1 septembrie. 
În Biserica Romano-Catolică începutul anului 
bisericesc are loc în duminica premergătoare 
datei de 30 noiembrie, numită prima duminica 
din Adventus (Advent) — Postul Crăciunului. 
Tradițional, data de 1 septembrie este aleasă 
pentru că la evrei se considera că în această zi 
a început creaţia lumii (ea este și zi de început a 
anului evreiesc) și tot în această zi și-ar fi început 
activitatea publică și Mântuitorul Iisus Hristos. 
Din punctul de vedere al datei schimbătoare, 
anul bisericesc ortodox este împărțit în trei 


45 


perioade având ca punct de referință sărbă- 
toarea cea mai importantă a creștinilor, Sfintele 
Paști. “Trebuie menţionat că fiecare perioadă 
are denumire în funcție de cartea principală 
de slujbă folosită la strană (7riod, Penticostar 
sau Ocfoih). Prima perioadă este cea a Irio- 
dului, care durează de la Duminica Vameșului 
și a Fariseului până la Duminica Sfintelor 
Paști, adică trei săptămâni înainte de înce- 
perea Postului Mare și șapte săptămâni de la 
începerea Postului. Perioada Penticostarului 
este cuprinsă între Duminica Sfintelor Paști și 
Duminica Tuturor Sfinţilor, Duminica | după 
Rusalii, și ține 8 săptămâni. Perioada Octoi- 
hului este mai mare și cuprinde restul anului 
bisericesc, de la sfârșitul perioadei Penticosta- 
rului până a începutul Triodului. 

Din punct de vedere calendaristic, perioadele 
menționate nu au dată fixă, ele depinzând de 
data sărbătoririi Paştilor. Fiecare perioadă are o 
anumită sărbătoare centrală care reactualizează 
activitatea Mântuitorului nostru Iisus Hristos. 
Nașterea Domnului (care odinioară se sărbă- 
torea în aceeași zi cu Boboteaza) reprezintă 
evenimentul central al Perioadei Octoihului. 
Perioada "Triodului are ca eveniment central 
Vinerea Sfintelor Pătimiri, iar Penticostarul, 
Sfintele Paști, în principal, și sărbătoarea 
Pogorârii Sfântului Duh. Fiecare an bisericesc 
sărbătorește, astfel, evenimente legate de viața 
și activitatea Mântuitorului. Astfel, Perioada 
Octoihului amintește de activitatea profetică 
și didactică a Mântuitorului; cea a Triodului, 
de cea arhierească, iar cea a Penticostarului, de 
cea conducătoare, lisus apărând ca biruitor al 
morții şi mântuitor al lumii. În ceea ce privește 
sărbătorile cuprinse în timpul anului biseri- 
cesc, se vede că acesta îmbină două cicluri: 
unul mobil, care are ca reper data Paştilor — 
ciclul hristologic, sau pascal — și altul fix, care 
prezintă comemorarea sfinților în fiecare zi din 
timpul anului. 

Ciclul mobil are la origine influența calendarului 
evreiesc, iar cel fix este introdus în calendarul 
solar iulian și are origine creștină. Ținând cont 
de interferența celor două cicluri, fiecare zi litur- 
gică reprezintă o combinaţie între ciclul pascal 


(sau hristologic) și cel sanctorial (mineal), astfel 
că și slujbele sunt rezultatul combinării dintre 
cele trei cărți ale primului ciclu (pascal): Octoih, 
Triod sau Penticostar și Mineiele lunilor. Bise- 
rica a încercat să țină vie în viața credincioșilor 
faptele Mântuitorului nostru lisus Hristos, 
comemorându-le prin întocmirea anului biseri- 
cesc. Istoria mântuirii este comemorată periodic 
prin sărbători, posturi și slujbe bisericești săvâr- 
șite fie în fiecare zi, fie în anumite perioade din 
timpul anului. 

Calendarul bisericesc cuprinde patru diviziuni 
liturgice: ziua, săptămâna, luna și anul. 

Ziua liturgică. Este cea mai mică subdiviziune 
de măsură a timpului, rezultată din mișcarea de 
rotaţie a pământului. Ziua liturgică începe seara 
și cuprinde intervalul dintre două seri consecu- 
tive. Ea își are originea în tradiția iudaică (Fe 
1,5, 8; Lo 2, 32) „Și a fost seară și a fost dimi- 
neață, ziua întâi”. Ziua liturgică începe cu slujba 
Vecerniei. Din tradiția iudaică avem ceasuri/e, 
adică slujbe care împart ziua liturgică în patru 
sferturi. Astfel, Ceasul I se săvârșește în prima 
parte a dimineții (6-9 a.m.), Ceasul III (9-12 
a.m.), Ceasul VI (12-15) și Ceasul IX (15-18). 
Ținând cont de importanţa lor religioasă avem 
zile de rând (lucrătoare) și zile de sărbătoare 
(nelucrătoare). Cele mai importante zile de 
sărbătoare sunt Vinerea Sfintelor Pătimiri, 
Duminica Sfintelor Paști și Duminica Rusali- 
ilor, apoi cele legate de evenimente din viețile 
Mântuitorului, Sfintei Fecioare Maria și a 
Sfinţilor mai importanți. 

Săptămâna liturgică este un ciclu de 7 zile, 
moștenit din tradiția iudaică, consacrat de 
Moise, care, în Penzafeuh, vorbește despre 
crearea lumii în 6 zile, după care a urmat 
ziua odihnei. Ca perioadă bisericească, săptă- 
mâna liturgică începe în ziua de Duminică 
(mai precis cu Vecernia de sâmbătă seara) și 
se termină cu Ceasul LX din ziua de sâmbătă. 
Săptămâna liturgică fixează cele opt glasuri ale 
Octoihului din timpul anului. Fiecare glas are 
câte o săptămână și începe cu Duminica Sfin- 
telor Paști (glasul I). Anul bisericesc are 52 de 
săptămâni, fiecare cu o denumire specială dată 
în funcţie de cele două mari sărbători din an: 

Sfintele Paști și Pogorârea Duhului Sfânt (ex.:] 
după Paști, a Il-a după Paști; | după Pogorârea 
Duhului Sfânt, a Il-a după Pogorârea Duhului 
Sfânt). Cele mai importante săptămâni de 
peste an sunt Săptămâna Sfintelor Pătimiri și 
cea a Sfintelor Paști. Fiecare zi a săptămânii 
este dedicată unei anumite cinstiri: Duminica 
— închinată Învierii Domnului, luni — Sfinţilor 
Îngeri, marți — Sfinţilor Proroci, mai ales Sf. 
loan Botezătorul, miercuri și vineri — închinate 
Sfintei Cruci și Sfintelor Pătimiri, joi — Sfin- 
ților Apostoli și Sf. Ierarh Nicolae și sâmbăta 
este închinată pomenirii tuturor celor adormiți 
mai ales mărturisitorilor și mucenicilor. 

Șirul lunilor anului bisericesc nu începe ca la 
cel civil, cu luna ianuarie, ci cu luna septembrie 
și se sfârșește cu luna august. Fiecare lună are 
o carte liturgică specifică, numită Minei, care 
cuprinde slujbe pentru sfinții sărbătoriți în 
fiecare zi a anului. 

Bibliografie. BaanișrE, Ene, „Anul bisericesc (liturgic) și 
subdiviziunile lui”, în: GB, XXI (1962), 11-12, pp. 1085- 
1095; Darmars, ].H., „Le temps de PEglise”, în L/Eg/ise 
er les Eglises, Chevetogne, 1954, pp. 87-103; Loena, A.E., 
L'anne€ du Seigneur, 2 vol., Bruges, 1946; Mouien, L.A., 
La priere de l'Eglise, IL. L'annee liturgigue, Paris, 1924; 
PAnscu, P., Le guide dans /'anne€ liturgique, trad. Labbe 
M. Gautier, 5 vol., Paris, 1935; Perosv, Gr., „Dezvol- 
tarea istorică a anului bisericesc”, în: R7, | (1907), 7-8, 
pp. 22-76; Il (1908), 7-8, p. 280; III (1909), 6-7, p. 311; 
Vieru, Marian, „Cartea și perioada Octoihului, semni- 
ficaţia teologică și importanța lor pentru viața liturgică 
a Bisericii”, în Ocfoihul lui Macarie, 1510-2010. Studii, 
Târgoviște, 2009; Vieru, Marian, „Precizări referi- 
toare la problema calendarului”, în: Ana/ele Universității 
„Valahia” — Facultatea de 'Teologie”, Târgoviște, 2011; 
Tucă, Nicușor, „Semnificaţia perioadei 'Iriodului”, 
în: Îndrumător pastoral — Episcopia Tulcii, II (2010), 2, 
pp. 220-234. 


Iulian Isbășoiu 


ANAFORĂ. (gr. anafora — aducere) Lermen ce 
a desemnat inițial întreaga celebrare cuharistică 
a primilor creștini și abia începând din secolul 
al VI-lea el ajuns să definească strict Marea 
Rugăciune a Sfintei Jertfe din rânduiala Sfintei 
Liturghii, în cursul căreia avea loc prefacerea 
Darurilor. 

Substantivul n avapopă provine de la verbul 
GvapE&po care înseamnă 4 înălța, a ridica, a 

oferi. În limbajul biblic vechitestamentar verbul 
npooptpew (a aduce) este folosit pentru a 
desemna aducerea jertfei la altar, pe când verbul 
GvapEpew este menţionat pentru a marca actul 
de ridicare, de oferire a jertfei pe altar (Io 2, 
14; 2,16; 3, 1-5). Cele două sensuri au fost apoi 
preluate și de terminologia creștină, astfel încât 
prin anafora s-a definit nucleul Liturghiei creș- 
tine, care conţinea atât actul de aducere, cât și 
pe cel de înălțare, ridicare și sfințire a Darurilor, 
accentuându-se însă nuanţa pregnantă și sensul 
de jertfă și de ofrandă a acestui termen. 

În rânduiala Liturghiei ortodoxe, prin Anafora 
cuharistică se înțelege tot șirul de rituri și rugă- 
ciuni citite de preot (cele mai multe în taină) 
cuprinse de la ecfonisul preotului: „Să stăm bine, 
să stăm cu frică, sfânta jertfă (anafora) cu pace să 
o aducem...” până la: „Și ne dă nouă cu o gură și 
o inimă a slăvi și a cânta...”, adică de la rostirea 
Crezului şi până la rugăciunea Tază/ nostru. 
Adresată lui Dumnezeu-latăl, anaforaua 
cuprinde în textul ei toate actele făcute de 
Mântuitorul înainte de Pătimirea Sa, când, 
săvârșind o cină frăţească specifică (pavuro7h), 
EI a Juaz pâinea (1), a binecuvântat-o (2), a 
frânt-o (3), şi a dat-o (4); apoi a /uat paharul 
(5), a multumit (6) și l-a dat ucenicilor (7). Ceea 
ce a făcut Mântuitorul la Cina cea de Taină 
nu a fost decât învestirea cu o nouă semnifi- 
cație și umplerea cu o nouă realitate legate de 
moartea și Invierea Sa a două acte ale liturghiei 
familiale iudaice, acte de care EI era sigur că 
ucenicii le vor face cu regularitate și după Înăl- 
ţarea Sa, căci ele aparțineau existenței lor coti- 
diene. Săvârșind aceste acte, Mântuitorul le-a 
însoţit cu formulele euhologice, consacrate, ale 
cinei iudaice, cum ar fi mulțumirea după cină 
(Zirkat ha-mazon), la care El a adăugat propriile 
Sale cuvinte (cesza este Trupul Meu... și Acesta 
esfe sângele Meu...), pentru a arăta sensul nou 
și unic al celor săvârșite: prevestirea sau anti- 
ciparea sacramentală a jertfei sângeroase și 
mântuitoare, care se va consuma peste o zi și 
care inaugura sau consfințea un nou legământ 
sau testament între Dumnezeu și oameni, 
pecetluit cu sângele sfânt al Celui ce Se va da 
spre răstignire. 

Biserica a continuat ceea ce Mântuitorul a 
făcut la Cina cea de Taină. Aceste acte au fost 
preluate în Biserică și au fost restrânse la patru: 
1. Aducerea: pâinea și vinul erau „luate” și aduse 
la altar; 2. Rugăciunea: proestosul aducea mulțu- 
mire lui Dumnezeu și prin invocarea Sfântului 
Duh darurile erau transformate în Trupul și 
Sângele Domnului; 3. Frângerea: pâinea era 
frântă și împărțită; 4. Împărtășirea: „În această 
formă și în această ordine, aceste patru acțiuni 
constituie nucleul absolut invariabil al fiecărui 
rit euharistic, cunoscut nouă”, afirmă Gregory 
Dix. Aceste acte care fundamentează orice 
celebrare euharistică au fost de la bun început 
însă însoţite de cuvinte, de anumite formule 
euhologice care, până în secolul al IV-lea, au 
fost caracterizate de oralitate și improvizare. 
Faptul că la Cina de Taină Domnul lisus a 
schimbat rugăciunile și binecuvântările cultice 
iudaice și a folosit propriile Sale cuvinte pentru a 
da textelor euhologice un conţinut și un sens nou 
a dat posibilitatea ca în epoca primară, urmând 
acest model, episcopul să aibă o anumită liber- 
tate de a improviza și a-și compune anaforaua 
proprie, iar diversitatea de grupuri etnice din 
care se constituia Biserică a făcut ca în primele 
secole modelele de urmat în celebrarea euharis- 
tică să fie variate și diverse. Astfel, nu au putut 
exista „originale” ale vreunei rugăciuni folosite în 
cultul creștin primar, ci au existat dintru începu- 
turi O varietate de tradiţii orale, care mai târziu 
au fost supuse standardizării treptate. Acest 
proces de uniformizare și de stabilizare va fi luat 
sfârșit abia în secolul al IV-lea, când a fost a fixat 
în scris conținutul textelor euhologice. Astfel, 
în primele secole, anaforaua a cunoscut un 
proces de evoluţie de la diversitate spre unitate, 
în sens invers decât cel conceput de Ferdinand 
Probst la sfârșitul secolului al XIX-lea. Procesul 
de omogenizare și de fixare în scris a început 
odată cu luptele antieretice ain secolul al IV-lea 
și a exprimat dorința de coeziune și de unitate 
dogmatică și liturgică a Bisericii. Anaforaua 
metropolei s-a impus, numeroasele tradiții locale 
au fost înlocuite de altele parțial sau total și au 
supravieţuit doar anaforalele cele mai cunoscute 
și cele impuse de uzanța metropolei. 


Structura anaforalelor euharistice este aproape 
identică în toate riturile liturgice, diferența 
între ele dând-o doar poziționarea dipticelor în 
întregul textului euharistic. Anaforaua bizan- 
tină a Sf. loan Gură de Aur, cea a Sf. Vasile cel 
Mare și cea a Sfântului Iacob, fratele Domnului, 
fac parte din familia de liturghii antiohiene și se 
deschid printr-un Zia/og introductiv, urmat de 
Rugăciunea teologică, prin care se exprimă lauda 
și mulțumirea aduse Tatălui pentru întreaga 
creaţie și pentru împlinirea iconomiei mântu- 
irii. Faptul că Liturghia adevărată se petrece 
în cer, iar oamenii participă la ea împreună cu 
îngerii în ritualul euharistic văzut este sugerat 
de cântarea Trisaghionului biblic, care urmează 
și care introduce apoi Rugăciunea bristologică, 
în care se reiterează întreaga istorie a mântuirii 
neamului omenesc, narațiune care se încheie cu 
amintirea Cinei de Taină și a Cuvintelor de însi- 
fuire. Urmează apoi rugăciunea aducerii aminte 
sau Anamneza: „Aceasta să o faceți întru pome- 
nirea Mea” (se amintește împlinirea poruncii 
Mântuitorului), în care sunt enumerate sintetic 
principalele momente ale drumului jertfei și 
mântuirii: „Aducându-ne aminte așadar de 
toate cele ce s-au făcut pentru noi: de cruce, de 
groapă, de învierea cea de a treia zi, de suirea la 
ceruri [...] și cea de-a doua slăvită iarăși venire”. 
Partea culminantă a anaforalei este FEpic/eza 
(Enikimoic, 1 = invocare, chemare), rugăciunea 
cea mai importantă a Liturghiei, pentru că prin 
ea se săvârșește sfințirea și prefacerea Darurilor. 
Preotul se roagă în taină ca Tatăl să trimită 
Sfântul Duh peste comunitate și peste pâine 
și vin, pentru ca ele să se prefacă în Trupul și 
Sângele Mântuitorului, împlinindu-se astfel 
scopul Sfintei Liturghii, și anume: sfinţirea 
darurilor în vederea sfințirii credincioșilor. 

Conform ritualului bizantin, după epicleză 
urmează Dipticele, rugăciunile de mijlocire 
generală pentru întreaga Biserică, pentru toate 
categoriile de credincioși, vii și morți. În diptice 
este și formula de rugăciune pentru Fecioara 
Maria: „Mai ales pentru Preasfânta...”. La 
strană începe să se cânte Axionu/, iar preotul 
continuă să pomenească pe vii și pe adormiți. O 
Doxologie finală încheie anaforaua euharistică, 

ca fiind cântată cu voce tare, pentru ca poporul 
să poate să răspundă cu „Amin!”, arătându-și 
astfel participarea la întreg actul de aducere și 


sfințire a Darurilor din cadrul Sfintei Liturghii. 
Bibliografie. BouLey, A., From Freedom fo Formula, 
Washington DC, 1981; Bnapsnaw, Paul, „Ihe Homo- 
genization of Christian Liturgy — Ancient and Modern: 
Presidential Address”, în: Su4ia Liturgica, XVI (1996), 
pp. 1-6; CaBasrLA, NICOLAE, SF., Explicarea Sfintei Litur- 
ghii, în PG 150, 368-492, trad. E. Braniște, Explicarea 
Sfintei Liturghii, Bucureşti, 1943; LAMPE, G.W.H., A 
Patristic Greek Lexikon, At the Clarendon Press, Oxford, 
2003, pp. 127-128; Lipperr, E., HENRY, George, 
Scorr, Robert, A Greek-English Lexicon (revised ed.), At 
Clarendon Press, Oxford, 1996, p. 125; PnoBsr, Ferdi- 
nand, Lifurgie der drei ersten christlichen Jabrbunderte, 
Tibingen, 1870; Sprnks, Bryan, „Beware the Liturgical 
Horses! An English Interjection on Anaphoral Evolu- 
tion”, în: Worship, (1985), 59, pp. 211-219; TArr, Robert, 
„How Liturgies Grow: The Evolution of the Byzantine 
Divine Liturgy”, în: Orienzalia Christiana Periodic, 
(1977), 43, pp. 355-378; VINTILESCU, Petre, „Anaforaua 
sau ritul Sfintei Jertfe euharistice”, în: BOR, 7-8/1961, 
pp. 733-754; VINrILescu, Petre, Liturghierul explicat, 
București, 1972. 


Ciprian Streza 


ANĂFURĂ. (var. ANÂFORĂ,; lat. anafora) 
Pâinea sfințită, tăiată în formă de cubuleţe, ce 
se împarte credincioșilor, la sfârșitul Sfintei 
Liturghii, după ce s-au miruit. 

Fa se mai numește și antidor (GvriSopov, 16 — 
antidoron — în loc de dar). Despre aceasta spune 
Sf. Simeon al Tesalonicului: „ară antidorul este 
pâine sfințită, care se face din acea prosforă 
(prescură) din care se scoate agnețul, care se 
jertfește și se face trupul Domnului. Antidorul 
(anafura) se dă în locul darului celui mare al 
înfricoșatei cuminecături (împărtășanii), căci nu 
toți credincioșii sunt vrednici a se împărtăși”. 
Despre pregătirea anaforei, Liturghierul conţine 
următoarele indicaţii tipiconale: „Anafura se taie 
din prescura din care s-a scos Sfântul Agncţ. 
Dacă sunt credincioși mulți și nu ajunge numai 
o prescură se poate tăia și prescura a doua, din 
care s-a scos părticica întru cinstea și pomenirea 
Preasfintei Născătoare de Dumnezeu. Drept 
aceea aceste două prescuri se cade să fie întregi și 
mai mari, iar nu numai peceți, chibzuind astfel 
preotul ca să ajungă pentru anafura”. Anafura se 

taie la proscomidiar, după ce s-au pregătit Daru- 
rile, și se așază pe anaforniță. Ea se sfințește 
în timpul Axionu/ui, când preotul ia vasul cu 
anafură, face cu el semnul Sfintei Cruci înaintea 
Sfântului Disc și a Sfântului Potir, zicând: 
„Pentru rugăciunile Născătoarei de Dumnezeu, 
binecuvintează, Doamne, pâinea aceasta, anafura 
sfinților ăi”. Deoarece se sfințește în timpul 
Axionului, în momentul în care în vechime erau 
citite numele celor care au adus și pentru cei 
care s-au adus Darurile, vii și adormiţi, făcân- 
du-se și pomenirea sfinţilor, în frunte cu Maica 
Domnului, împărțirea anafurei la sfârșitul 
Liturghiei simbolizează rămânerea în comu- 
niune a credincioșilor cu toţi sfinții. Anafura nu 
este un „înlocuitor” al Sfintei Împărtășanii, căci 
nimic nu se poate da în locul lui Hristos prezent 
euharistic, ci ea este un simbol al comuniunii 
noastre cu pleroma Bisericii. Fa se dă credin- 
cioșilor pe nemâncate, pentru că ea este sfințită 
la Sfânta Liturghie după prefacerea Darurilor, 
împărtășind tuturor harul bucuriei comuniunii 
tuturor sfinților cu Hristos cel răstignit și înviat. 
Vechile Pravile și Cărţi de învățătură pentru 
preoți impuneau pentru luarea anafurei aceeași 
pregătire trupească și sufletească ce erau cerute 
și pentru împărtășanie. ot anafura este și pâinea 
numită „Paşte”, binecuvântată și stropită cu vin, 
care se dă credincioșilor în Duminica Învierii, 
după împărtășanie (la slujba de noapte). 
Anaforniţa (gr. 10 apTopoprov,-0v) este un 
vas cultic, precum o tavă sau farfurie înaltă cu 
picior, care poartă anafura, adică pâine binecu- 
vântată de episcop sau preot, care se împarte 
credincioșilor la sfârșitul Sfintei Liturghii, în 
timpul miruitului. 
Bibliografie.  Lizurghier, București, 11956, 21967; 
BRANIȘTE, Ene, Lifurgica Generală, Ed. Partener, 2008; 
BRANIȘTE, Ene, BRANIȘTE, Ecaterina, Diczionar Enci- 
clopedic de cunoştinţe religioase, Ed. Andreiana, Sibiu, 
2010; CrneșAnu, Badea, Tezaurul liturgic al Sfintei Bise- 
rici Creştine Ortodoxe, Tipografia Gutenberg, București, 
1912; MrrRoFrANoOVICI, Vasile, Lifurgica Bisericii Ortodoxe, 
Cernăuţi, 1929; MrrRoranovIci, Vasile, TARNAVSCHI, 
"Teodor, CorLARcIuc, Nectarie, Lifurgica Bisericii Ortodoxe 
— cursuri universitare, Ed. Consiliului Eparhial Ortodox 
Român din Bucovina, Cernăuţi, 1929; VinrILescu, Petre, 
„Anafora sau antidoron”, în: ST, 1-2/1954, pp. 116-145. 
Ciprian Streza, Nicolae D. Necula 

ANAGNOST. (gr. anagnostos — cititor, cifer) 
Titlu dat unor membri ai ierarhiei inferioare 
care aveau ca obligaţie cultică citirea sau lectu- 
rarea textelor sfinte la slujbele divine din bise- 
rică, în primele veacuri. 

Anagnoștii sau lectorii ori citeții, citeau în bise- 
rică pericopele de Apostol, pastoralele, scrisorile 
martirice, paremiile, viețile sfinților. Tot ei aveau 
grijă de cărțile de cult, de aprinderea și stingerea 
lumânărilor în biserică, purtarea sfeșnicelor în 
procesiuni. De asemenea, ajutau și la catehizare. 
Ei erau primiţi în cler prin hirotesie, ca și astăzi. 
Bibliografie. BRANIșTE, Ene, Lifurgica Generală, Ed. 
Partener, 2008; BRANIșTE, Ene, BRANIȘTE, Ecaterina, 
Dicționar de cunoștințe religioase, Ed. Diecezană, Caran- 
sebeș, 2002; CreșANu, Badea, Tezaurul liturgic al Sfintei 
Biserici Creştine Ortodoxe, Tipografia Gutenberg, Bucu- 
rești, 1912; MrrRoFrAnNovIcI, Vasile, TARnAvscuI, Teodor, 
CorLARcIuc, Nectarie, Zizurgica Bisericii Ortodoxe. 
Cursuri universitare, Ed. Consiliului Eparhial Ortodox 


Român din Bucovina, Cernăuţi, 1929. 


Nicolae D. Necula 


ANAGOGIE. Procedură de interpretare, 
specifică hermeneuticii teologice, care pornește 
de la sensul literar al textului către cel mistic. 
Este întâlnit adesea în disciplina curisticii, cea 
care se ocupă cu găsirea unei palete semantice 
ample și totodată potrivite textelor Sfintei Scrip- 
turi, dar și operelor teologiei patristice. Termenul 
provine ca neologism din limba franceză, arago- 
gique, şi este originar, la rândul său, din limba 
greacă, unde prepoziția ova înseamnă „din now”, 
„în sus”, sau „de-a lungul”, „de-a curmezișul”; și 
ayoVo, nume de acțiune de la verbul oyo — care 
înseamnă „a duce”, „a aduce” și „a conduce”, „a 
purta către”, „a orienta” către ceva anume. Așadar, 
„anagogie” reprezintă o resemnificare a înțelesu- 
rilor desprinse din Sfânta Scriptură. Dacă am 
defini termenul prin bogăţia elementului de 
compunere savantă „ana”, „anagogie” înseamnă 
orientare fie „în susul” sau „deasupra” înțelesu- 
rilor desprinse din Revelaţie, fie „de-a lungul” lor, 
fie „de-a curmezișul” lor, în sensul de orientare 
performantă în secțiunea analitică a lor. 

Deci, etimologia acestei noțiuni reflectă 
aproape punctual contextul în care anagogia 
apare: acela al interpretării unui text pornind 


de la sensul literal către cel mistic. Acest lucru 
dovedește faptul că sistemul cosmologiei creș- 
tine, sau principiile pe care creștinii își înte- 
meiau concepția despre univers și realitate, 
era cu totul altul decât al omului „căzut”. Ea 
dezvăluia un om nou, care nu valoriza exclusiv 
„după trup” lumea aceasta, ci îi dădea o semni- 
ficaţie aparte, înaltă, care viza legătura din ce în 
ce mai conturabilă și posibilă între Dumnezeu 
și oameni, dincolo de „aparențele” lumii sensi- 
bile. Această resemnificare a „văzutului” nu-l 
abolea, ci îi dădea o altă pondere în sistemul de 
valori creștin, adică îl subordona acelui aspect 
nevăzut și tainic, dar care constituia de fapt 
planul esenţial al realităţii. Această capacitate 
de a trece dincolo de sensurile sensibile ale 
lumii nu era accesibilă oricum și pentru oricine, 
ci doar pentru cei care trăiau în lume, nu pentru 
lume, nici pentru sine, ci „în Duhul Sfân”. 
Prezenţa mângâietoare a Acestei Persoane a 
Sfintei Treimi devenind țelul creștin, facili- 
tează înțelegerea lumii dincolo de caracterul 
ci relativ și autonom, către o înțelegere duhov- 
nicească a Cosmosului, cu omul integrat în el. 
De asemenea, totalizarea acestor „înţelegeri” 
ale lumii ca fiind un univers „mai presus de 
lume”, precum și cronicizarea lor, conduce către 
contemplaţie, către vederile dumnezeiești. De 
aceea, la Sfânta Taină a Botezului, prin anumite 
rugăciuni, se cere de la Domnul pentru „noul 
luminat”, dobândirea „luminii înţelegătoare”. 

Dat fiind faptul că nu sta în posibilitatea 
oricărui creștin de a-și educa astfel optica 
valorilor lui esenţiale, anagogia este procedeul 
utilizat în teologia creștină pentru a-l ajuta 
pe acesta. Scopul anagogiei este în acest sens 
unul clar formativ duhovnicesc. El vizează 
nu o edificare exclusiv intelectuală așa cum se 
dezvăluie pretinsa „miszică îinte/ectualistă”, ci 
o emfază a omului complet către Dumnezeu, 
cu toate funcţiile condiţiei lui create, în inte- 
gralitatea persoanei sale. Despre raportul cu 
analogia, putem spune că anagogia are la bază 
un tipar analogic, în virtutea căruia se dezvoltă 
sensurile criptate ale scrierilor sfinte. Utilitatea 
anagogiei este argumentată de Mântuitorul 
Hristos atunci când spune ucenicilor Săi că 

Tainele Împărăției Cerurilor sunt descoperite 
oamenilor prin pilde, pentru ca „văzând să nu 
vadă și auzind să nu audă” (Lc 8, 10). 
Anagogia presupune un spectru de sensuri 
menite să convoace mintea (vovg) la deprin- 
derea unei înțelegeri dincolo de înțelegerea 
convențională. De aceea, în procesul anagogic, 
noțiunile operate devin simboluri una pentru 
alta, realitatea însăși devine un sistem de simbo- 
luri dezvăluindu-se treptat și inteligibil, trezind 
în sufletul celui ce înțelege (în sufletul înţele- 
gătorului) un profund sentiment de admiraţie, 
diverse stări afective de pace, liniște, până la 
contemplaţie. Vederea efectivă a „nevăzutului” 
debutează prin „înţelegere”, iar procesul „înţe- 
legerii” se realizează prin anagogie. Majori- 
tatea referințelor anagogice fac trimitere către 
cunoașterea acelor „raţionalități” inerente 
Creaţiei, numite în teologia bizantină de mijloc 
„MoYov, sau principii fundamentale ale lucru- 
rilor create de a origina din Logos, conforme 
cu Logosul, și de a deveni firesc după modelul 
Logosului (kara Tov Aoyov), pentru a fi în 
unitate directă cu Logosul și unele cu altele. 
Una dintre lucrările care abordează într-o 
manieră metodologică anagogia este MIysfa- 
gogia St. Maxim Mărturisitorul. Acest titlu 
are în componenţa sa un element comun cu 
termenul de „anagogie”, și anume verbul „uyo”, 
dovadă a faptului că autorul intenționează prin 
această lucrare să conducă pe destinatarii ei 
către sensurile mistice ale noţiunilor de „bise- 
rică”, „om”, „Cosmos” etc. Demersul autorului 
este unul inductiv, pornind de la noțiunea 
de „biserică” (lăcaș de închinare), stabilind o 
relație analogică în ceea ce privește structura și 
funcționalitatea cu noțiunea de „om”. De pildă, 
naosul este partea trupească, sensibilă, a omului, 
iar pronaosul semnifică partea inteligibilă a lui. 
De asemenea, în biserică vedem o orientare a 
naosului către altar; la fel, și universul sensibil 
se orientează din punct de vedere valoric către 
cel inteligibil. Anagogia constă aici în dezvol- 
tarea unor elemente similare între Biserică și 
om. Alte capitole vorbesc despre similaritatea 
dintre „biserică” și „cosmos”, abordând aceeași 
interpretare binomică: sensibil — inteligibil. 

Altă anagogie este reliefată între slujba Sfintei 
Liturghii și urcușul sufletului către Dumnezeu. 
Astfel, fiecare element de cult din cadrul Sfintei 
Liturghii face o referință analogică la fiecare 
etapă a devenirii sufletului către Dumnezeu. 

Scopul duhovnicesc al anagogiei se adresează 
înțelegerii, dar nu este reductibil doar la funcția 
intelectului, acesta fiind motivul pentru care 
abordarea anagogiei ca procedeu stilistic preva- 
lează în operele ascetico-mistice și mai puţin în 
teologia expozitivă. Datorită fragmentării tot mai 
intense a disciplinelor teologice sau a tendinței 
lor de a se izola una de alta prin excesiva speci- 
alizare, putem spune că există ramuri teologice 
al căror discurs utilizează mai puțin anagogia. 
Procedeul anagogiei este menit să conducă pe 
creștin către acel sistem de valori conform cu cel 
al Revelaţiei dumnezeiești, cu semnificaţia reală 
a Cosmosului, ca operă a lui Dumnezeu, și mai 
ales cu faptul că, paradigmatic, fiecare element 
al lumii create are o raționalitate al cărei arhetip 


este Persoana Logosului. 

ANALOG. (gr. analoghion) Pupitru pliant, 
acoperit cu o pânză brodată sau acoperământ, 
care se așază în fața Ușilor Împărătești, pentru 
citirea de pe el a Evangheliei sau rostirea 
predicii. Acesta se mai așază în mijlocul bise- 
ricii, sub policandru, pentru citirea catismelor, 
sau la icoane, pentru citirea acatistelor sau 


oficierea înmormântării și a parastaselor. 
Bibliografie. BRANIșTE, Ene, Lifurgica Generală, Ed. 

Nicolae D. Necula 


ANALOGIE. Asemănare între două noțiuni, 
situații, stări, idei, fenomene, obiecte etc. pe 
baza unei legi de corespondență. Această 
asemănare poate fi parțială sau totală. 
Asemănarea parțială induce ideea unei inter- 
ferențe pe plan semantic, ceea ce în lingvistică 
conduce la modificarea formei sau a sensului 
unui cuvânt, în funcție influența altuia. De 
aceea, analogia este și un procedeu lingvistic 
complex, menit să faciliteze înțelegerea unei 
realități mai complexe sau mai greu de înțeles 
prin recursul la o asemănare parțială și limita- 
tivă cu un alt obiect, noţiune, idee. 

Etimologic, analogie provine ca neologism din 
termenul francez „analogie”, iar acesta, la rândul 
său, din limba greacă, fiind compus din: „avo”, 
care este o prepoziție ce înseamnă „din now”, 
„în sus”, sau „de-a lungul”, „de-a curmezișul”, 
și „AoyIo” care înseamnă „vorbire despre”, sau 
„ştiință”. O altă explicaţie etimologică se leagă 
de faptul că un termen sau o noţiune reprezintă 
o poartă de intrare către înțelegerea altui termen. 
Termenul „logos” implică în acest caz nu numai 
traducerea generală prin termenul „cuvânt”, ci 
are un spectru semantic mai larg, „logos” desem- 
nând în aceeași măsură și echivalentul românesc 
pentru „idee”, „noțiune”, „termen” etc. 

Originile analogiei se găsesc în gândirea mate- 
matică a Antichității, în cadrul Școlii Pitago- 
reice, și este prima dată atestată la Archystas 
din Tarentum în sensul de proporţie matema- 
tică. Ulterior, a devenit utilizabilă și în filosofie, 
mai ales în cadrul neoplatonismului unde era 
un procedeu de înțelegere a „ființei prime” 
pe baza „ființelor secunde”. În filosofie nu se 
mai păstrează proporționalitatea. Analogia 
este utilizată în Sfânta Scriptură, în Vechiul 
Testament, în visele lui Iacov despre cei șapte 
ani de belșug și șapte de foamete (Fr 41, 26). 


De asemenea, un alt exemplu de analogie este 
îndemnul dat lui Osea de a se căsători cu o 
femeie desfrânată (Os 1,2). În Noul Testament, 
alegoria este utilizată în parabolele rostite de 
Mântuitorul Hristos. 

Analogia este condiționată de existenţa a trei 
elemente constitutive. Acestea sunt elemen- 
tele esențiale minime ale unei analogii. Însă la 
teoreticienii scolastici (cf Anselm de Canter- 
bury, Loma de Aquino, loan Gactanus, Alcuin, 
Francisco Suarez etc.) analogia poate deveni un 
procedeu mai complex, ce implică mai mulți 
termeni. Termenii în plus ai acesteia sunt de 
fapt o suită de termeni intermediari, prin care 
se facilitează înțelegerea primului termen. 

a. Primul element reprezintă o noțiune, idee, 
fenomen, obiect etc. care se dorește sugerat, 
cunoscut. Acest element se numește „termen 
prim” și este exact realitatea care se intenți- 
onează a fi reliefată, este finalitatea cunoaș- 
terii analogice. Pe scurt, acesta este termenul 
„obiect”, adică cel care se dorește a fi cunoscut. 
b. Un al doilea element este tot o noţiune, idee, 
fenomen, obiect, prin care se face cunoscut 
primul element al analogiei. Este numit 
„termen secund” sau „termen intermediar”, 
pentru că intermediază înțelegerea primului 
termen. Datorită unei inaccesibilităţi directe, 
primul element care se dorește a fi cunoscut se 
reflectă prin recursul analogic sau comparativ la 
un al doilea, care este mai accesibil, mai direct, 
nemijlocit. Această inducţie a elementului de 
cunoscut, prin cel intermediar, se face pe baza 
unei similarități structurale sugestive între 
primul obiect, fenomen, noțiune sau idee, cu al 
doilea, adică cel accesibil. 

c. Al treilea element al analogiei îl constituie 
legea de similaritate sau corespondență între cele 
două anterioare. Adică lucrul se cunoaște prin 
asemănarea cu cel prin care se face cunoscut. 
Asemănarea este o noţiune întâlnită și în știin- 
țele exacte, mai ales în cadrul geometriei eucli- 
diene, unde este respectată ideea de proporție. 
Asemănarea în plan lingvistic, și mai ales în 
planul cunoașterii analogice, are însă anumite 
limite. Doar anumite componente ale realității 
intermediare sunt similare cu componente ale 

realității sugerate. Analogia exclude prin defi- 
niție ideea de identificare a realităţii sugerate 
cu realitatea intermediantă, de aceea, în cadrul 
legii de asemănare analogică, proporționalitatea 
are diferite limite, astfel încât doar anumite părți 
constitutive sunt asemenea. Eroarea asemănării 
totale doar pe baza unei asemănări parțiale se 
numește „falsă analogie”. 

Analogia este, din punct de vedere teologic, 
o metodă de cunoaștere a lui Dumnezeu și 
a lucrărilor Sale pornind de la o similitudine 
cu o noţiune, fenomen, obiect din plan creat. 
Cunoașterea analogică este nedeplină și implică 
adesea o dimensiune simbolică. Ea se adre- 
sează, de obicei, unor exigențe ridicate de inte- 
lect, mai precis de planul insuficienţei raționale. 
În gândirea antică, unde persoana omului nu 
este fracționabilă din punct de vedere analitic 
în elemente structurale, iar unitatea fiinţei este 
un etalon imuabil, analogia, ca procedeu de 
cunoaștere, se adresează nu numai intelectului, 
ci în primul rând „minţii” (vovq). Ea este un 
demers adresat înțelegerii care implică integral 
omul, nu doar vreuna din părţile structurale 
ale sale. Analogia, în Antichitate, nu servea ca 
soluție doar în virtutea unei edificări informaţi- 
onale, ci a unei edificări ființiale complete. 
Analogia teologică oferă o perspectivă intu- 
itivă a cunoașterii, deoarece ele fac obiectul 
unui plan așa-zis „speculativ”; iar tot ceea ce nu 
poate fi verificabil prin rațiune se încadrează 
pe un plan speculativ. În realitate, pentru omul 
care crede în Dumnezeu, revelat prin Persoana 
lui Hristos, nu se poate pune problema unui 
plan speculativ disociat de cel rațional, deoa- 
rece această clasificare a cunoașterii după 
criterii verificabile empiric nu există. Credin- 
ciosul pledează pentru o unitate a planurilor 
în cadrul cunoașterii analogice, deci pentru el 
analogia are o valoare exclusiv ontologică. Dacă 
analogia în matematică sau logică se adresează 
unei cunoașteri discursive, în filosofie și teologie 
se adresează unei cunoașteri intuitive. Analogia 
ființei, numită generic analogia entis, este un 
aspect al analogiei prin care se arată posibili- 
tatea unei cunoașteri limitate a lui Dumnezeu, 
din observaţia universului văzut. 

Prin analogie se înțelege atât un demers 
intuitiv, cât și unul discursiv al cunoașterii. 
Analogia intuitivă presupune cunoașterea unui 
obiect necunoscut, inaccesibil din punct de 
vedere empiric, printr-o noțiune accesibilă și 
de proximitate. Adică cunoaștem un lucru „de 
transcendență” prin intermediul unui lucru „de 
apropiere”, care poate fi mai ușor conceptua- 
lizat, deci analogia intuitivă respectă întru totul 
modelul definiției sale. Atunci când analogia are 
în vedere o sugestie, o pregnantă dimensiune 
simbolică, ea se adresează cunoașterii intuitive. 
Spre exemplu, cunoaștem despre Dumnezeu 
prin analogie, dar acea analogie este limitată, 
căci nu dezvăluie complet pe Dumnezeu, deoa- 
rece Acesta este inaccesibil, ci prin intermediul 
unor categorii accesibile. 

Analogia discursivă, pornește de la un model 
analogic concret pentru a identifica tot un 
model analogic concret. Ea presupune o 
cunoaștere saturată, adică un rezultat mulțu- 
mitor despre un lucru. Ea se utilizează cel mai 
bine în cunoașterea lucrurilor fizice, verificabile 
cu simțurile. De pildă, așa cum un vas cu apă ce 
fierbe degajă vapori, în același fel se formează 
norii, prin evaporare. Analogia discursivă 
pledează pentru un model analogic concret, și 
are în prim plan mai degrabă legea de similari- 
tate decât termenii analogici. În teologie, acest 


model analogic este mai puţin operabil. 

ANAMNEZĂ. (gr. anamnisis — amintire, 
pomenire) Caracter al unui ritual sau a unui 
element de ritual destinat aducerii aminte sau 
rememorării unor anumite aspecte sau idei din 
istoria mântuirii. 

Săvârșirea Sfintei Liturghii poate fi socotită un 
răspuns al Bisericii la îndemnul făcut de Mântu- 
itorul la Cina cea de Taină: „Faceţi aceasta spre 
pomenirea Mea” (7 Co 11, 24; Le 22, 19), iar 
anamneza cultică, sau zi4karon, cum apare în 
tradiția cultică iudaică, nu este o simplă amin- 
tire sau rememorare psihologică, ci este actul 
prin care trecutul prezentul și viitorul devin un 
prezent continuu în celebrarea cultică. Actul 
memorial în sens biblic este astfel simultan 
comemorare, prezență și anticipare. El concen- 
trează, din inițiativa divină, lucrarea mântui- 
toare și revelatoare a Dumnezeului celui viu și 
personal, angajat efectiv în istorie, în tripla ei 
dimensiune: trecută, prezentă și viitoare. Anam- 
neza face prezent nu doar trecutul, cât mai ales 
viitorul, de unde și porunca expresă a Mântu- 
itorului la Cina cea de Taină: „Aceasta să o 
faceţi spre pomenirea Mea” (e 22,19). În lisus 
Hristos, istoria se întâlnește cu veșnicia, putând 
fi mereu actualizată, împlinind astfel viitorul. 
Porunca aducerii aminte, adresată de Mântu- 
itorul, nu trebuie interpretată din perspectiva 
premiselor elenistice — afirmă Joachim Jere- 
mias — ci a celor palestiniene, semitice, în care 
subiectul oricărui act cultic este Dumnezeu, 
astfel încât expresia „spre pomenirea Mea ” nu 
înseamnă ca omul să pomenească ce a făcut 
Mântuitorul, adică „repetați frângerea pâinii, 
ca să nu uitaţi de mine”, ci o indicație esha- 
tologic-orientală: „adunaţi-vă în continuare în 
ritul mesei ca și comunitate nouă, ca în acest 
fel Dumnezeu să fie zilnic implorat să ducă la 
împlinire iconomiei mântuitoare în Biserică”. 
Dumnezeu „Își aduce aminte” de Hristos cel 
răstignit, Înviat şi Înălțat, întrucât trimite 
neîncetat pe Sfântul Duh, ca să ÎI facă prezent 
pnevmatic până la cea de-a doua Sa venire. 
Dumnezeu Tatăl este rugat de întreaga comu- 
nitate euharistică, de întreg Trupul lui Hristos, 
ca „pomenind” jertfa Mântuitorului să împli- 
nească promisiunile făcute profeților, făcând 


prezentă în lumea aceasta Împărăţia viitoare, 
prin trimiterea Sfântului Duh. Astfel, pornind 
de la anamneza tuturor actelor iconomiei 
mântuirii, comunitatea poate îndrăzni să ceară 
lui Dumnezeu Tatăl venirea Mângâietorului 
pentru împlinirea finalității ultime a acestor 
acte: venirea în lumea aceasta a eshatonului, 
prin permanentizarea prezenţei lui Hristos în 
celebrarea euharistică. 

Anamneza ca parte a anaforalei euharistice. În 
textul anaforalei euharistice, după relatarea 
despre instituirea Jertfei, urmează imediat 
menționarea a ceea ce Biserica face pentru 
pomenirea sau amintirea a tot ceea ce isus 
Hristos a făcut pentru mântuirea lumii. 
Originile acestei secțiuni a anaforalei euharis- 
tice sunt legate de prezenţa în textul euharistic 
a narațiunii cuvintelor de instituire cu care ea 
alcătuiește o unitate, căci anamneza apare ca un 
răspuns la porunca Mântuitorul de la Cina cea de 
taină: „aceasta să o faceți întru pomenirea Mea” 
(Le 22, 19 şi 1 Co 11,24-25), fiind o mărturisire 
a ceea ce face în mod concret Biserica pentru a 
putea cere venirea Sfântului Duh și împlinirea 
Împărăției viitoare. În toate anaforalele euharis- 
tice anamneza este secţiunea care face trecerea de 
la naraţiunea cuvintelor de instituire la epicleză 
și ea are rolul unei concluzii finale la mulțumirea 
adusă în Rugăciunea hristologică pentru împli- 
nirea întregii iconomii a mântuirii. 

Două tipuri distincte de anamneză pot fi iden- 
tificate în ansamblul de texte euharistice cunos- 
cute până în prezent. Primul tip are ca element 
central menţionarea într-o formă participială a 
substantivului &vă&uvno din Ze 22, 19 și 7 Co 
11,24-25, folosind termenul „ueuvnuEvov sau 
„memores” (aducându-ne aminte). Din această 
categorie fac parte anaforaua Tradiţiei apos- 
tolice, cea din Constituţiile Apostolice, cea a 
Sfântului Vasile cel Mare, cea a Sfântului loan 
Gură de Aur și cea a Sfântului Iacob. 

Cel de-al doilea tip, ce poate fi întâlnit doar 
în anaforalele egiptene, reia terminologia 
paulină din 7 Co 11,24-25 exprimând porunca 
anamnezei prin folosirea verbelor: a vesti 
(KaTayy6)d0), a mărturisi (Ouohoyto) și a 
aștepta (Ano5Eyopot). 

Ciprian Streza 


ANASTASIMATĂR. (gr. anaszasis — înviere) 
Carte de muzică și de slujbă care cuprinde 
cântările învierii de la Vecernia de sâmbătă 
seara și de la Utrenia de duminică dimineaţa, 
pe cele opt glasuri sau ehuri. 

Prima ediţie a Anastasimatarului a fost tipărită 
de Petru Efesiu, la București, în 1820, în limba 
greacă, iar în limba română de către Macarie 
leromonahul, la Viena, în 1823. Ultima ediţie 
a Anastasimatarului, uniformizat, pe cele două 
notații, psaltică și liniară, a fost tipărită de Prof. 
N. Lungu, în două volume: Vecernier, Bucu- 
reşti, 1951 şi Utrenier, București, 1953, retipărit 
în ediția a II-a în 1974 și diortosit, completat și 
corectat de Pr. prof. Nicu Moldoveanu, Pr. lect. 


Victor Frangulea și Pr. lect. Stelian Ionașcu, în 


2002 și 2004. 

Nicolae D. Necula 


ANÂTEMA. Pedeapsa cea mai gravă pe care 
Biserica o aplică membrilor ei, când se fac 
vinovaţi de cele mai grave delicte bisericești și 
după ce niciun mijloc de îndreptare folosit de 
autoritatea bisericească n-a fost luat în consi- 
derare de către cel vinovat, acesta purtându-se 
în continuare cu dispreț față de normele prevă- 
zute pentru asigurarea ordinii, disciplinei și 
unităţii Bisericii, cât și faţă de autoritatea bise- 
ricească chemată să aplice aceste norme. 

Pentru consecințele grave pe care le atrage 
după sine această pedeapsă — interzicându-se 
credincioșilor să aibă raporturi cu cel pedepsit 

— anatema se pronunță în mod cu totul excep- 
țional și numai după ce cazul a fost analizat de 
cea mai înaltă autoritate a Bisericii respective, 


adică de sinod (v. Can. 28 Ap. şi cele paralele). 

Constantin Rus 


ANIMISM. Forme de religiozitate care atribuie 
un suflet fiecărui fenomen sau lucru din natură. 
În mentalitatea animistă, sursele de vitalitate ce 
activează corpurile omenești, animalele, vege- 
tația, obiectele etc., sunt asociate cu spirite, 
care constituie personalitatea genuină a tuturor 
lucrurilor materiale. Analizarea acestui tip de 
religiozitate a dus la elaborarea unei explicații 
raționale a apariției religiei, în cadrul teoriei 
antropologice animiste, prin postularea încli- 
nației omului primitiv de a însufleți elementele 
și fiinţele existente în natură, în a căror mișcare 
ar fi văzut un act de voință. 

Autorul termenului animism şi a teoriei 
omonime este antropologul britanic E.B. Tylor 
(1832-1917). Acesta va raporta viziunea sa 
asupra originii religiei la evoluționismul darwi- 
nian, curentul științific și cultural predominant 
al epocii. Lucrarea sa fundamentală, intitulată 
Primitive Culture (1871), analizează dintr-o 
perspectivă unificatoare evoluţia religioasă 
a umanității, considerând că stadiile diferite 
de percepere a spiritualității de către diferi- 
tele societăți sunt condiționate de gradul de 
educaţie al acestora. Fundamentarea teoriei 
sale pornește de la presupoziţia unei analogii 
comportamentale între populaţiile „sălbatice” 


ci 


(termenul folosit de el) din timpul său și 
mentalitatea unui copil, pe care le consideră, în 
conformitate cu concepţia sa despre educație, 
similare cu cele ale omului primitiv. Visele, vizi- 
unile și în principal moartea sunt considerate 
stimulii esenţiali care au făcut să se dezvolte în 
omul primitiv ideea existenței unei lumi spiri- 
tuale, a cărei configurare acesta și-a dezvol- 
tat-o progresiv. Primele forme de religiozitate 
se nasc, potrivit lui E.B. Tylor, din percepţia 
suprasensibilă a spiritelor celor decedați cu 
care omul primitiv simțea că intră în legătură 
în cadrul experiențelor onirice sau extatice. 
Acestea ar fi fost fenomenele primordiale ce au 
condus la apariția religiei, întrucât au conturat 
ideea de spirit și de spirit liber în natură; în 
acest fel este explicată și apariţia ulterioară a 
credinţei în spiritele apelor, munților etc., exis- 
tentă la anumite populaţii „sălbatice”. 
Animatismul sau dinamismul constituie o dezvol- 
tare a animismului, propusă de R.R. Marett, care 
speculează asupra existenței unui anumit tip de 
„pre-animism”. Această etapă primară a religio- 
zităţii ar fi constat în percepția unei energii sau 
dinamism de factură supranaturală ce se mani- 
festă ca o forță monolitică impersonală; abia 
ulterior, în stadiul animist, ar fi fost evaluată ca o 
complexitate de mișcări, a căror individualizare 
a însemnat și o asociere a acestora cu spiritele. 
Teoria a avut impact în epocă, datorită analogici 
cu invenţia contemporană a electricității, și s-a 
fundamentat pe o serie de cercetări etnografice. 
Conceptul de mana, întâlnit la triburile melane- 
ziene din Pacificul de Sud, sau cele de orenda, 
wakan sau manitou, utilizate de populaţiile 
amerindiene, au fost utilizate drept argumente 
că o religiozitate incipientă ar fi fost inspirată 
de această noţiune de putere sacră supranatu- 
rală manifestată fizic, de asemenea, noțiunile de 
numen şi imperium, întâlnite în religia vechilor 
romani, au fost contextualizate fenomenologic 
acestei teorii. 

Fundamental însă,  deficienţa  animis- 
mului rezidă în incapacitatea sa de a explica 
construcția noțiunii de „supranatural” de către 
omul primitiv. Visele sau stările extatice, prin 
caracterul lor iluzoriu, nu pot crea conștiința 


realității unei lumi supranaturale, ci doar îi 
sunt asociate acesteia, dezvoltându-i o anumită 
imagine, fapt confirmat antropologic și de 
discernământul evident al populațiilor tribale 
„primitive”, care disting între real și iluzoriu. 
Certitudinea existenței  supranaturalului 
exclude astfel întemeierea acestuia pe o succe- 
siune de fenomene psihice abstracte cum sunt 
reprezentările onirice. 

Teoria animistă, prin ideea evoluționistă pe 
care o promova, justifica teoretic politica colo- 
nialistă. Asociind anumite populaţii cu „primi- 
tivismul” nu numai civilizațional, ci și religios, 
inducea ideea unei segregări antropologice, 
încurajând un misionarism exclusivist, care 
identifica progresul civilizațional cu conver- 
tirea. Animismul s-a transformat astfel dintr-o 
teorie speculativă cu privire la originea religiei 
într-o identitate religioasă, atribuită practi- 
cilor cultice și venerației anumitor triburi ce nu 
primiseră creștinismul. 

Forme de religiozitate animiste. Absența unei 
coerențe doctrinare și a unei unități concep- 
tuale a impus totuși o sistematizare relativă a 
structurilor animiste, văzute drept a) credințe în 
spiritele morţilor și ale animalelor; b) credința 
în spirite libere existente în natură; c) credința 
în spirite manifestate în fenomenele naturii. 
Animismul nu dezvoltă o doctrină sau morală, 
ci doar convingeri sau practici ceremoniale și 
rituale. Omul este relativizat, el putând doar 
influența natura, dar neavând capacitatea 
de a o conduce și nici o responsabilitate față 
de aceasta. Fără a fi în armonie cu natura, el 
este terifiat de aceasta și caută, superstițios, să 
menţină prin diferite mijloace (magie, ritua- 
luri etc.) un echilibru fragil a cărui dispariţie îi 
poate amenința însăși existența. 

În contextul încercărilor contemporane de reeva- 
luare a spiritualităților particulare și a tradiţiilor 
religioase izolate, fenomenul animist suscită din 
nou interesul savanților (Graham Harvey, Nurit 
Bird-David). „Noul animism” nu mai urmă- 
reşte explicarea originii religiei, ci propune o 
nouă paradigmă a relaționării omului cu cele- 
lalte ființe sau elemente din natură, prin revi- 
zuirea fundamentelor epistemologice ale vechii 

teorii a lui E.B. Tylor. Dualismul cartezian, ce 
stă la baza acesteia, care obiectivează raportul 
omului cu ființele și natura înconjurătoare este 
abandonat în favoarea unei relaționări ontolo- 
gice dintre oameni și celelalte ființe vii, lucru- 
rile din natură sau spiritele morților; acestea 
devin, în grade diferite, subiecte ale unei naturi 
panspirituale omogene. Personalismul depășește 
deci relaționalitatea interumană, cuprinzând 
și „persoanele non-umane”, împreună cu care 
constituie o comunitate de viaţă. Deosebirea 
„noului animism” față de hilozoism sau panpsi- 
hism constă în postularea unicității și distincției 
spiritelor existente în ființele și lucrurile mate- 
riale, ceea ce exclude, în principiu, și confuzia sa 
cu monismul panteist. 

Idealul „noului animism” nu este însă realizarea 
armoniei omului cu natura și celelalte ființe vii, 
ci re-descoperirea unui tip de metacomuni- 
care, a cărei universalitate transcende deosebi- 
rile culturale, intensitatea ei fiind condiționată 
doar de gradul de raționalitate și conștienti- 
zare a fiecărui subiect. Depășirea raportului 
obiectiv, strict dialogal, dintre om și celelalte 
ființe și elemente ale naturii, considerat limita 
dualismului cartezian, este considerată posibilă 
prin reflectarea asupra modelelor de gândire 
„non-occidentale” de  animism  relațional; 
acestea pot constitui provocări ale gândirii și 
metodelor clasice de cunoaștere în lumea post- 
modernă, garantând totodată respectul pentru 


toate formele de viață din univers. 

Bibliografie. D'Arvierra, Goblet, „Animism”, în: ERE, 

Valentin Ilie 


ANTERIU. (turc. anzeri, de la Anzar, poet 


arab, sec. VI, care purta asemenea haină) Haină 
lungă, largă, din material subțire, pe care o 

poartă oamenii deșertului; în secolele trecute 
era purtat și de boierii români, după modelul 
vechiului costum grecesc și otoman; azi face 
parte din costumul preoţesc. 
Preoţii creștini îl poartă în amintirea vechiului 
biton, purtat de Mântuitorul. Anzeriu (dulamă, 
reverendă, sutană) — haină neagră, lungă până 
în pământ (încheiată cu nasturi de sus până 
jos), purtată ca semn distinctiv de preoții 
ortodocși (diaconi, preoți, episcopi), dar și de 
monahi și monahii. 

Emil Cioară 


ANTICALENDARIÎȘTI. Grupare schisma- 
tică ieșită din Biserica Ortodoxă Română, care 
păstrează în viața religioasă calendarul iulian 
sau stilul vechi. 

Mișcarea împotriva calendarului a început în 
anul 1924, când Biserica Ortodoxă Română a 
îndreptat calendarul în urma recomandărilor 
Conferinţei Interortodoxe de la Constanti- 
nopol din 1923. Această a fost susținută de 
partidele politice din considerente electorale, 
dar și de anumiți intelectuali care credeau că 
îndreptarea calendarului a pricinuit o pertur- 
bare în viaţa religioasă a creștinilor ortodocși. 
În perioada interbelică, anticalendariștii 
(stiliștii) s-au organizat în asociaţii religioase, 
au construit, fără autorizație, mai multe lăcașe 
de cult. Au fost atent monitorizaţi de auto- 
ritățile statului, fiind considerați un pericol 
pentru siguranța statutului, din cauza fanatis- 
mului, agresivității și a legăturilor cu mișcarea 
comunistă în ilegalitate. În perioada comunistă, 
anticalendariștii s-au bucurat de toleranță din 
partea autorităților și au putut să se dezvolte 
nestingherit, având chiar statutul de cult recu- 
noscut între anii 1946-1948. În anul 1955, 
fostul arhiereu Galaction Cordun a devenit 
„mitropolitul” stiliștilor, hirotonind preoți 
și episcopi. Astăzi există mai multe grupări 
stiliste în România, cea mai vizibilă dintre 
acestea fiind „Biserica Ortodoxă de Stil Vechi 
din România”, cu sediul la Slătioara. 
Anticalendariștii (stiliştii) se socotesc „Biserica 
cea adevărată”, singura păstrătoare a dreptei 
credințe, făcând din calendar centrul doctrinei 

și al vieţii religioase. Anticalendariștii (stiliști) 
pretind că prin îndreptarea calendarului s-au 
schimbat dogmele Sfinţilor Părinţi. Singurul 
calendar „bun” este cel vechi, deoarece el ar fi 
fost alcătuit de Sfinţii Părinţi de la Sinodul 1 
Ecumenic. De asemenea, se acordă o atenţie 
excesivă Pida/ionului, care este pus pe aceeași 


treaptă cu Sfânta Scriptură. 

Bibliografie. Perne, David [., Invazia sectelor, Constanța, 
1999, vol. II, pp. 11-38; Perne, David I., „Limpul ca o 
necesitate a înțelegerii misiunii creștine”, în: BOR, 
7-12/1994, pp. 289-290; Muneșan, Radu Petre, S$4/ismu/ 
în România (1924-2011), Ed. Agnos-Sibiu, 2011. 


Radu Petre Mureșan 


ANTIFON. (gr. antifonon — răspuns la un 
verset din psalmi) Stihiră sau tropar mai scurt, 
uneori un simplu verset luat din psalmi și din 
alte cărți biblice, cântare biblică sau imn nou, 
de inspiraţie creștină, care se cântă alternativ, 
de două strane sau grupuri de cântăreți. 

Antifoanele sunt de mai multe feluri: 1. an4- 
foanele catismei, adică părțile din catismă ale 
căror versete se cântă alternativ de două strane; 
2. antifoanele învierii, numite şi tipica” (Ta 
Tor6) sau simbolice, luate din psalmii 102 și 
145, numiţi tipici sau mesianici și se cântă în 
zi de duminică și la unele sărbători, la Sfânta 
Liturghie, după Ectenia mare; 3. anfifoane/e de 
rând, alcătuite din psalmii 91, 92, 93, care se 
cântă în zilele de rând la Liturghie în locul psal- 
milor tipici și în loc de Fericiri, 4. anfifoane/e 
praznicelor împărăteşti, care constau din versete 
luate din psalmii antifonici care însoțesc refre- 
nele speciale: „Pentru rugăciunile Născătoarei” 
și „Mântuiește-ne pe noi, Fiul lui Dumnezeu”, 
la care se adaugă un stih care exprimă sensul 
sărbătorii respective; 5. anfifoanele treptelor sau 
glasurilor (ehurilor). Sunt scurte cântări, execu- 
tate alternativ de cele două strane. Ele sunt 
creaţia Sf. loan Damaschin sau, după alții, ale Sf. 
Teodor Studitul și sunt create pe baza Psalmilor 
119-133, care formează catisma a XVIII-a, care 
se mai numește și Cântarea Treptelor, întrucât 
se cânta pe treptele de la intrarea templului din 
Ierusalim, de către două cete, în stil antifonic. 
Fiecare dintre antifoanele celor opt glasuri 
este format din nouă cântări sau stihuri scurte, 


grupate trei câte trei, în trei antifoane pentru 
fiecare glas, cu excepţia glasului VIII, care este 
împărţit în patru antifoane, având în total 12 
cântări sau stihuri. Împărțirea antifoanelor în 
grupuri de câte trei are semnificație treimică, 
simbolizând lauda neîncetată adusă de cele 
nouă cete îngerești Sfintei Treimi, cu care ne 
unim și noi. Ultimele două versete sau stihuri 
ale fiecărui antifon sunt precedate de S/zvă... Și 
acum. Antifoanele se execută în stil irmologic. 
Din punct de vedere muzical, ele sunt compuse 


în tactul irmologic (4/Jegro-modera?o). 

Nicolae D. Necula, Nicu Moldoveanu, Stelian Ionașcu 


ANTIMIS. (gr. antiminsion — în loc de masă, 
lat. anzimensium) Obiect liturgic confecți- 
onat dintr-o pânză de in sau mătase în formă 
dreptunghiulară, cu dimensiunile de 50-60 cm, 
având zugrăvit pe el scena punerii în mormânt. 
Pe lângă aceasta, pe antimis se mai pictează: 
crucea răstignirii, cununa de spini, ciocanul și 
cuiele, sulița, buretele cu oţet și fiere, cocoșul care 
a cântat de trei ori. În cele patru colțuri ale anti- 
misului se zugrăvesc cei patru Evangheliști, iar 
pe marginea lui se înscriu cuvintele troparului: 
„losif cel cu bun chip...”. Pe spatele lui, într-un 
buzunărel, se așază moaște sau relicve de sfinți. 
În partea de jos, antimisul poartă data și semnă- 
tura ierarhului care l-a dat și parohia căreia 
i-a fost destinat. E este expresia apartenenței 
canonice a preotului față de episcop. De aceea, 
antimisul se reînnoiește întotdeauna la înce- 
putul păstoririi fiecărui episcop nou întronizat. 
Când episcopul îl va opri pe preot de la slujire, 
îi ia mai întâi antimisul, fără de care nu se poate 
săvârși Liturghia. Antimisul datează din vremea 
persecuțiilor din primele secole ale creștinis- 
mului, când creștinii, surprinși de persecutori, 
fugeau cu Sfintele Daruri învelite într-o pânză. 

De asemenea, slujind Liturghia pe mormintele 
martirilor, ei se foloseau tot de o pânză în loc de 
Sfânta Masă. În ambele cazuri, această pânză a 
devenit un fel de Sfântă Masă pe care se putea 
sluji Liturghia, mai ales că în ea se așezau Sfinte 
Moaşte, care a devenit antimis, adică „în loc de 
masă”. El s-a păstrat și după persecuții, fiind 
folosit pe Sfântă Masă și în cazurile în care se 
săvârşeşte Liturghia în afară de altar: pe câmpul 
de luptă, în vreme de calamitate, pe scene, în aer 
liber etc. Antimisul se sfințește de către episcop, 
prin ungere cu Sfântul Mir și stropirea cu apă 
sfințită. EI simbolizează giulgiurile de îngro- 
pare ale Mântuitorului. EI are un acoperământ, 
numit iliton, care simbolizează mahrama de pe 


capul Mântuitorului. 

Nicolae D. Necula 


ANTINOMIE. (gr. anfinomia) Conflict între 
două legi, între două lucruri care susțin ches- 
tiuni diferite, opozitorii, antinomice. 

Antinomia reprezintă depășirea contradicției 
unor termeni care în aparență se opun. Existenţa 
în cadrul aceleiași învățături a unor concepte 
care în aparență se opun induce o contradicție 
internă în planul logicii formale obișnuite. 
De exemplu, unitatea și trinitatea din cadrul 
dogmei Sfintei Treimi, dumnezeirea și omeni- 
tatea Persoanei Fiului lui Dumnezeu, faptul că 
Maria este Maica Domnului și în același timp 
Fecioară ilustrează o gândire de tip antinomic. 
Antinomia presupune o logică în care cunoaș- 
terea nu se epuizează în exprimarea concep- 
tuală supusă rigorilor formale. Antinomia 

nu presupune un obscurantism irațional, ci 
exprimă logica experienţei eclesiale. Această 
logică este legată de viața Bisericii și viața nu 
poate fi epuizată în formule. Antinomia ajută 
la depășirea unei gândiri marcate de autosufici- 
ență și care riscă să devină încremenită și fixistă 
în propriile tipare date de logica formală. Anti- 
nomia favorizează asumarea limitei gândirii 
discursive ca o deschidere spre o cunoaștere 
mai intuitivă, integrativă. 

Antinomia caracterizează apofatismul Iradi- 
ţiei eclesiale. În această perspectivă există o 
împărtășire dinamică din puterea de viață a 
Adevărului în cadrul experienţei duhovnicești 
și eclesiale. Limbajul gândirii antinomice din 
apofatismul teologic exprimă doar graniţa, 
hotarul realităţii definite. Definiţia nu poate 
cuprinde și epuiza realitatea indicată. Anti- 
nomia ne trece de la fixismul conceptelor la 
dinamica vieții, propune o logică racordată la 
exigenţele vieții. 

Experienţa eclesială a Adevărului nu permite 
epuizarea sa într-o formulă obiectivă : „Apofa- 
tismul adevărului bisericesc exclude orice 
percepere obiectivizantă a ortodoxiei. Adevărul 
nu se epuizează în formularea lui. Formularea 
este numai granița adevărului, veșmântul sau 
paza adevărului. Adevărul este realitatea care 
nu se dezminte pe sine, adevărul ultim este 
viața care nu poate fi abolită de moarte. De 
aceea și cunoașterea adevărului nu se poate 
înfăptui prin înţelegerea formulărilor lui, ci 
prin participarea la evenimentul adevărului, 
la adevărul vieții, la imediatul experienței”. 
Gândirea încrezătoare în puterea nelimitată 
a rațiunii umane nu poate concilia formu- 
larea definitivă cu caracterul nedeterminabil 
al adevărului. Antinomia ajută la spargerea 
acestui cerc vicios, indicând o logică prin care 
se trimite către o experiență de viață. Această 
experiență presupune taina persoanei deschisă 
spre comuniune. Taina persoanei nu se epui- 
zează în concepte obiective, în criterii determi- 
nate și operabile prin gândirea discursivă. 
Taina gândirii antinomice presupune întâlnirea 
cu taina persoanei care se dezvăluie în lumina 
adevărului experienței eclesiale. Elemente ale 

logicii antinomice se găsesc și în cercetarea 
științifică. Cuvântul „antinomie” ca termen 
filosofic este relativ recent. Apare la Kant, care îl 
utilizează în Crizica rațiunii pure (1791). Ante- 
rior, fusese un termen teologic și juridic. Deși 
acest termen apare târziu, ideea de caracter 
auto-contradictoriu al rațiunii a parcurs istoria 
gândirii umane. Încă din Antichitate, în spiritul 
vechii Elade în care se încheagă forma științei 
(în sensul recunoscut în prezent), exista această 
marcă a gândirii umane. 

Mai mulţi cercetători au evidențiat că progresul 
cunoașterii grecești constă tocmai în combi- 
nația contrariilor, în forța creatoare de a utiliza 
sensul profund al acestor contrarii care nu se 
exclud. Heraclit, eleaţii, Platon exprimă eloc- 
vent caracterul antinomic al gândirii umane. 
Nicolae Cusanus, prin învățătura sa despre coin- 
cidentia oppositorum, dezvoltă spiritul gândirii 
antinomice. O expresie a acestei gândiri se 
găsește în lucrarea Aplicații ale matematicii 
Ja teologie, scrisă de Cusanus. În paradigma 
științei contemporane se regăsesc implicații 
ale logicii antinomice. Epistemologia științei 
actuale depășește scientismul ideologic, valori- 
ficând creator potențialul gândirii antinomice. 
Cercetările din fizică, matematică, neuroștințe, 
cosmologie evidenţiază numeroase valenţe ale 
antinomiei în cercetarea științifică actuală. 

În perspectiva asumării limitei în demersul 
științific există cadrul favorabil pentru arti- 
cularea unui dialog onest între teologie și 
știință. Natura antinomică a adevărului presu- 
pune relaţia internă dintre rațiune și credință. 
Asumarea logicii antinomice presupune valo- 
rificarea gândirii integrative a Tradiţiei orto- 
doxe. Dimensiunea cuprinzătoare a Iradiţiei 
ortodoxe ne permite să nu înțelegem ortodoxia 
într-o logică bazată pe izolare și pe o defensivă 
zgribulită. Ortodoxia permite un dialog fără 
complexe cu alte tradiţii, religioase sau științi- 
fice, conștientă fiind de împărtășirea plinătății 
Adevărului de viață în lisus Hristos trăit în 
cadrul experienței eclesiale. Logica ortodoxiei 
este universală și dialogică. În felul acesta duhul 
ortodoxiei se distinge de spiritul sectar bazat pe 
o logică a unilateralităţii. 


De fapt, logica antinomică specifică gândirii 
ortodoxe nu insistă doar pe un aspect al învă- 
țăturii. Logica sectară insistă pe un anumit 
aspect,  absolutizându-l și considerându-l 
adevărul exclusiv al învățăturii. „Ortodoxia este 
universală, iar erezia este, în esența ei, partizană. 
Spiritul sectar este egoismul, izolarea spirituală 
care decurge de aici: o teză unilaterală este pusă 
drept fundament al Adevărului absolut și, prin 
aceasta, teza exclude toate aspectele în care 
transpare complementul antinomic la jumătatea 
dată a antinomiei, care este raţional inaccesibilă. 
Obiectul religiei, căzând din cercul trăirii spiri- 
tuale în carnalitatea rațiunii, se divizează incvi- 
tabil în aspecte care se exclud reciproc. Misiunea 
rațiunii ortodoxe constă în reasamblarea tuturor 
cioburilor într-un întreg, pe când rațiunea 


eretică alege fragmentele care îi plac”. 
Bibliografie. FroneNsKI, Pavel, S4/pu/ şi Temelia Adevă- 
rului, Ed. Polirom, lași, 1999; YANNARASs, Christos, 
Abecedar al credintei, trad. Pr. C. Coman, Ed. Bizantină, 
București, 1996. 

Răzvan lonescu, Adrian Lemeni 


ANTIOHIA. Oraș întemeiat de Seleucos 
Nikator în 307 î.Hr., în apropierea ruinelor 
unei așezări mai vechi din vremea lui Anti- 
gonos Monophathalmos. 

Antiohia devine capitala Imperiului Seleucid 
în vremea lui Antioh I (280-261 î.Hr.), deve- 
nind unul dintre cele mai importante centre de 
civilizaţie elenistice. În anul 64 î.Hr. a fost inte- 
grată în Imperiul Roman, cu statutul de cetate 
liberă, după ce Pompei l-a înfrânt pe Antioh 
al XIII-lea, ultimul suveran seleucid. Cuvântul 
Evangheliei găsește repede adepți în Anti- 
ohia, unde pentru prima dată în istorie ucenicii 
Mântuitorului Hristos au primit numele de creș- 
tini (FA 2, 19-26). Tot Antiohia este punctul de 
plecare al călătoriilor misionare ale Sf. Apostol 
Pavel (£A 13, 1-3). În această cetate au avut loc 
și discuţii între Sf. Apostoli Petru și Pavel, cu 
privire la necesitatea observării unor practici din 
Legea Veche de către creștinii proveniți dintre 
păgâni (Ga 2, 11-16), problema fiind tranșată 
la Sinodul din Ierusalim. Hotărârile acestui 
sinod au fost transmise solemn comunității din 


Antiohia (FA 15, 22-33). La rândul ei, Antiohia 

Siriei a reprezentat o importantă comunitate 
creștină. Istoria sa, profund marcată de disputele 
doctrinare, în special de cele legate de arianism 
și nestorianism, nu a împiedicat dezvoltarea în 
secolele IV-V a școlii sale catehetice. Din păcate, 
între Antiohia și Alexandria au existat dispute 
doctrinare violente, transformate în adevărate 
conflicte, care au condus la erezii și schisme. 
Înainte de a atinge apogeul, Școala din Antiohia 
a fost inaugurată de către Lucian, care a murit 
ca martir în 312. Pornind de la sensul literal al 
Sfintei Scripturi, el a elaborat o ediție critică 
a textului grec al Bibliei, care a fost folosită în 
tot Orientul creștin în secolul al IV-lea. Printre 
reprezentanții mai de seamă ai acestei școli îi 
amintim pe: Diodor din Tars (1394), Teodor 
de Mopsuestia, Teodoret de Cyr (393-466), 
Ieronim (342-420) și Rufin de Aquileea (345- 
410). Chiar dacă Școala din Antiohia nu a avut 
idealismul și elanul mistic al celei din Alexan- 
dria, ea a dat teologiei creștine pe cei mai de 
seamă exegeți, între care Sf. loan Gură de Aur. 
Cucerită de arabi în 638, reluată de bizantinii 
conduși de Nichifor Focas, Antiohia va cădea în 
mâinile turcilor selgiucizi în anul 1084. Cruci- 
ații au întemeiat aici capitala unui stat latin în 
anul 1098, iar după mameluci, în anul 1517, 
orașul se va afla sub dominație otomană. Din 
1920, francezii sunt cei care se vor instala aici, 
iar din 1939 până astăzi se află sub adminis- 
trația Turciei. Vechea Antiohie a Siriei, care avea 
peste 300.000 de locuitori, este actuala localitate 
Antakya din “Turcia, care are numai 40.000 de 
locuitori, reputaţia actuală fiind legată de piața 
orașului și de cele câteva vestigii romane. 

Bibliografie. Băguș, Emanoil, Inzroducere în Istoria Bise- 
ricească Universală, Ed. Sophia, București, 2003; BEHR, 
John, Drumul spre Niceea, trad. M.G. Neamţu, Ed. Sophia, 
București, 2004; Encyclopădigue en couleurs, Ed. Larousse, 
Paris, 1993; PELIKAN, Jaroslav, Zradizia creștină, o istorie 
a dezaoltării doctrinei. Naşterea tradiției universale (100- 


600) vol. I, trad. S. Palade, Ed. Polirom, Iași, 2004. 


Emanoil Băbuș 


ANTITRINITARISM. Învăţătură greşită 
privind dogma Sfintei Treimi. 

Creștinismului primelor veacuri i-au 
stat împotrivă două direcţii antitrinitare: 

antitrinitarismul dinamic sau subordinaftionist, 
care așeza Persoanele dumnezeiești într-o 
subordonare verticală și mărturisea o deosebire 
clară între Tatăl și Fiul, ajungându-se uncori 
la diteism, și anfizrinifarismul modalist, care 
păstra unitatea dumnezeiască a Sfintei Treimi, 
însă nu mărturisea Persoanele treimice cu 
însușirile proprii. Prima direcţie a încercat să 
explice dumnezeirea Fiului și raportul cu Tatăl, 
în timp ce a doua direcție a căutat să explice 
monoteismul creștin. Ambele au ajuns însă, în 
final, la negarea dogmei Sfintei Treimi. 
Împotriva antitrinitarismului, Biserica a apărat 
unitatea ființei dumnezeiești și Persoana Fiului 
ca ipostas divin, ca Logos întrupat, mărturi- 
sind și dumnezeirea, și umanitatea Lui. Pentru 
a mărturisi deosebirea ipostatică dintre Tatăl 
și Fiul, unii teologi, precum Iustin Martirul, 
Irineu, Ipolit, Tertulian, Origen ș.a., au preferat 
o formulă aparentă de subordinaționism, 
pornind de la textul biblic: „Tatăl este mai mare 
decât Mine” (n 14, 28). Această învățătură a 
fost mai bine justificată în cazul Persoanei 
Sfântului Duh, textele scripturistice fiind mai 
clare și precise. 

Fondatorul  antitrinitarismul dinamic este 
considerat Ieodot Curelarul, originar din 
Bizanţ. Venind pe la anul 190 la Roma și fiind 
interogat asupra atitudinii sale în fața perse- 
cuţiilor, Teodot a declarat că nu L-a tăgăduit 
pe Dumnezeu, ci pe un om simplu, înțelegând 
că lisus nu este Dumnezeu, ci un simplu om, 
născut din Fecioara Maria prin voinţa Tatălui, 
care a trăit ca toți oamenii, fiind însă foarte evla- 
vios. La botezul în Iordan asupra lui Hristos, 
S-a coborât Duhul Sfânt în chip de porumbel. 
Astfel, El a primit putere dumnezeiască, dar 
nici după aceasta nu poate fi numit Dumnezeu, 
ci cel mult după Învierea din morți. EI își argu- 
menta concepțiile cu texte biblice care vorbesc 
despre umanitatea lui lisus: Dz 18. 15, Ir 18, 
9, 1353,2, MF 12,31, 1 1, 35, 1n 8,40, FA 2, 
22-23 şi 10, 38, 1 Tim 2,5. 

Deși a fost excomunicat de episcopul Victor al 
Romei, leodot a reușit să-și atragă un grup de 
adepți, formând chiar o școală sectară antitri- 
nitară cu tendințe raționaliste și cu interpretare 

gramatical-literară. Această școală a fost condusă 
apoi de Asclepiodot și de Teodot cel Tânăr, care 
împărtășeau aceleași idei. Pentru scurt timp, 
teodotienii au avut un episcop, pe confesorul 
Natalius, numit și primul antipapă, care însă a 
revenit în comunitatea Bisericii, regretând gestul 
făcut. Ultimul reprezentant din Apus al teodoti- 
enilor a fost Artemon, pe la 230-235. 

În Răsărit, erezia a cunoscut o perioadă de revi- 
gorare în a doua jumătate a secolului al III-lea 
prin Pavel de Samosata, episcopul Antiohiei 
(260-269). Sinodul convocat la Antiohia în 
anul 268 a hotărât depunerea lui din treapta 
episcopală, deși nu se știe exact dacă acest lucru 
s-a făcut din cauza rătăcirilor hristologice sau 
datorită indignării episcopatului sirian față de 
moralitatea lui. EI învăța că Dumnezeu este o 
singură persoană, iar Logosul, numit și rați- 
unea sau înțelepciunea dumnezeiască, locuiește 
în El nu ca persoană, ci ca atribut. Logosul nu 
este o persoană și nu are un ipostas propriu, ci 
este impersonal, ca și rațiunea în om. 

lisus, omul născut în mod supranatural din 
Fecioara Maria, nu este Fiu-persoană, ci Logosul 
lui Dumnezeu locuind în omul lisus. Dumnezeu 
Tatăl este unul, iar Fiul lui este ca rațiunea în 
om. Înţelegând ființa sinonimă cu persoana sau 
ipostasul, cl afirma că Logosul nu este deosebit 
ipostatic de Tatăl, ci este deoființă cu Tatăl. 
Logosul este numit fie înţelepciunea lui 
Dumnezeu, fie Duhul Sfânt. El S-a născut din 
Fecioara Maria ca om, asemenea nouă, dar este 
mai bun decât toți oamenii, pentru că este de 
la Duhul Sfânt. Asemenea profeților, în El a 
locuit Logosul dumnezeiesc, dar într-un grad 
mult mai înalt. Legătura dintre Logosul divin 
și lisus Hristos constă într-o unire morală, 
și nu ființială, Logosul locuind în Hristos ca 
într-un templu. 

Uns de Duhul Sfânt la Botez, El a atins perfec- 
țiunea morală, dar nu deține dumnezeirea după 
ființă, căci Logosul este deosebit ființial de 
lisus. lubirea lui față de Dumnezeu și voința 
Lui lipsită de păcat îi conferă superioritatea 
și rămâne nedespărțit de Dumnezeu, iar prin 
puterea lui Dumnezeu ne mântuiește pe noi. 
Prin urmare, lisus Hristos nu este Dumnezeu 


după ființă, ci prin virtutea sa. Dar pentru 
că este înzestrat cu putere dumnezeiască, Il 
numim Dumnezeu. 
Depus din treapta episcopală de sinodul de la 
Antiohia din anul 269, Pavel de Samosata n-a 
vrut să cedeze în favoarea noului ales, Domnus, 
decât atunci când creștinii s-au adresat împă- 
ratului Aurelian. 
Bibliografie. EuseBru, de Cezareea, Istoria bisericească, 5, 
28, 8-12 și 7, 27, 1-2, în Scrieri I, în coll. PSB, vol. 13, 
București, 1987; GRILLMEIER, A., Le Christ dans la tradi- 
tion Chretienne: De /'âge apostolique r Chalcedoine (451), 
Paris, 1973; Gnosv, G., „Aspecte doctrinare din scrierile 
creștine ale secolului II”, în: GB, (1965), 3-4, p. 337 ş.u.; 
HuBnER, R.M., „Die antignotische Glaubensregel des 
Noet von Smyrna”, în: Mijnchen Tbelogische Zeitschrifi, 
40/1989, pp. 279-311; Mancus, W., Der Subordinati- 
onismus als bistoriologisches Phânomen, Miinchen, 1963; 
RIEDMATTEN, H. de, Les acfes du proces de Paul de Samo- 
sate, Fribourg, 1952; Tertulian, Adversus Praxeas, Ed. E. 
Evans, Londra, 1948; Vorcu, C., „Hristologia Părinților 
apostolici”, în: Orz., (1961), 3, p. 405 ș.u. 

Nicolae Chifăr 


ANTOLOGHION. (gr. antologhia — culegere 
de cântări alese, antologie de cântări) Carte de 
muzică în care sunt cuprinse cele mai frumoase 
cântări din tot cursul anului și de la aproape 
toate slujbele. În Biserica Ortodoxă Română 
s-a bucurat de mare circulație Antologhionul 


alcătuit de arhid. Anton V. Uncu. 

Biblografie. BRanrșrEe, Ene, Lifurgica Generală, Ed. 
Partener, 2008; BnRanrșTE, Ene, BRANIȘTE, Ecaterina, 
Dicţionar de cunoștințe religioase, Ed. Diecezană, Caran- 
sebeș, 2002; CrReșANu, Badea, Zezauru/ fiturgic al Sfintei 
Biserici Creștine Ortodoxe, Tipografia Gutenberg, Bucu- 
rești, 1912; MrrRoranovici, Vasile, TARNAvsCHI, leodor, 
CorLARcIuc, Nectarie, Lizurgica Bisericii Ortodoxe. 
Cursuri universitare, Ed. Consiliului Eparhial Ortodox 
Român din Bucovina, Cernăuţi, 1929. 


Nicolae D. Necula 


ANTROPOLOGIE CREȘTINĂ. (gr. 
antropos — om) Ramură a teologiei creștine, ce 
are ca obiect cercetarea omului din perspectiva 
Revelaţiei Dumnezeiești. Antropologia creș- 
tină se constituie într-un capitol important al 
dogmaticii creștin-ortodoxe, care sintetizează 
concepția despre om. 

Din punctul de vedere al teologiei creștine 
ortodoxe, omul se deosebește de toate celelalte 

existenţe. Prin sufletul său, omul aparține lumii 
spirituale, iar prin trupul său, lumii materiale, 
sintetizând întreaga creație, motiv pentru care 
este numit în literatura patristică „microcosmos”. 
Poziţia distinctă a omului în lume este indi- 
cată și de modul în care a fost creat. Dacă 
creaţia în general este adusă la existență prin 
Cuvânt, în crearea omului se manifestă o 
implicare specială a lui Dumnezeu: trupul 
lui a fost creat din pământ și i se dă suflare 
de viață, omul devenind astfel „ființă vie” (Fe 
2, 7). Acest fapt evidenţiază strânsa relaţie a 
omului cu pământul, precum și superioritatea 
lui față de celelalte existențe. În același timp, 
crearea specială a omului demonstrează dubla 
sa constituție, care evidențiază în egală măsură 
atât principiul material, cât și pe cel spiritual. 
Superioritatea omului în creaţie nu are caracter 
onorific, ci funcțional: omul este singura exis- 
tență rațională, deci capabilă de a sesiza rațio- 
nalitatea creației și de a o orienta spre cerul nou 
și pământul nou voite de Dumnezeu. 

Superioritatea omului față de celelalte existențe 
nu exclude solidaritatea acestuia cu restul crea- 
iei și nici responsabilitatea sa față de ansam- 
blul creaţiei: „și a luat Domnul Dumnezeu pe 
omul pe care-l făcuse și l-a pus în raiul cel din 
Eden, ca să-l lucreze și să-l păzească”. Respon- 
sabilitatea omului, în calitatea sa de singură 
existență care gândește, este ilustrată și prin 
faptul că Adam pune nume, definește sau indi- 
vidualizează segmentele creației (Fe 2, 19-20). 
Coexistența sufletului și a trupului, și inter- 
condiționarea lor, au beneficiat de o atenție 
deosebită din partea Părinților Bisericii, care 
au susținut că și trupul este după chipul lui 
Dumnezeu, ţinând cont de faptul că sufletul nu 
se poate manifesta în afara trupului. Astfel, Sf. 
Justin Martirul și Filosoful îl numește pe Adam 
„casă a suflării lui Dumnezeu”, Sfântul Irineu 
compară trupul cu un instrument muzical, iar 
sufletul, cu artistul care cântă la acest instru- 
ment, Fericitul Augustin susţine și el ideea că 
omul nu este definit de trupul singur sau de 
sufletul singur, ci de amândouă. Sf. Grigorie 
Palama este și mai explicit: „Numele de om nu 
se aplică sufletului sau trupului în mod separat, 

ci la amândouă împreună, căci împreună au fost 
create după chipul lui Dumnezeu”. După Sf. 
Atanasie cel Mare, numai datorită faptului că 
sufletul este rațional omul se deosebește de cele- 
lalte făpturi neraționale. Numai omul se rapor- 
tează prin rațiune în afara lui, poate gândi la cele 
ce nu sunt de față și poate memora. Sufletul nu 
este o realitate independentă de trup, „ci inte- 
rior lui, precum cântărețul face să răsune în liră 
sunetele”. Deci caracterul dihotomic al naturii 
omenești este afirmat cu claritate atât de Sfânta 
Scriptură, cât și de Sfânta Tradiţie. 

Pornind de la filosofia lui Platon și Plotin 
privind ființa omului, apolinariștii au susținut 
o concepție trihotomică: omul s-ar compune 
din trup, suflet și spirit. Sufletul este nerați- 
onal sau animal, în timp ce spiritul (pneuma sau 
nous) reprezintă partea raţională a segmentului 
spiritual. În Sfânta Scriptură, natura spirituală a 
omului este desemnată atât prin termenul suflet 
(psihe), cât şi prin termenul spirit (pnevma sau 
nous) (Le 23, 46, 1 Tes 5, 23; Er 4, 12; Iuda 19; 
7 Co 2, 14-25; 2 Co 15, 45). În toate cazurile, 
termenii sunt sinonimi: „sufletul” și „duhul” 
amintiți în aceste texte nu definesc două principii 
deosebite, ci două funcţii sau puteri ale aceleiași 
naturi spirituale. Aceeași observaţie este valabilă 
și în cazul Părinților și scriitorilor bisericești care 
vorbesc despre suflet, spirit sau duh. 

Trupul omului este cel mai complex sistem de 
raționalitate plasticizată, datorită faptului că 
are de la început în structura sa, sufletul. Prin 
suflet, omul nu este doar „ceva”, ci și „cineva”, 
pentru că aceasta presupune conștiința și posi- 
bilitatea reacțiilor libere. 

Trupul ca raționalitate plasticizată își încetează 
existența odată cu moartea, dizolvându-se în 
elementele componente. Pentru că este o rați- 
onalitate subiectivă și conștientă, nu același 
lucru se întâmplă și cu sufletul. Nefiind din 
natura generală, sufletul nu poate dispărea în 
ea, așa cum se întâmplă cu trupul. Deci sufletul 
este nemuritor. Referindu-se la textul din 
Iș 3,6: „Eu sunt [...] Dumnezeul lui Avraam și 
Dumnezeul lui Isaac și Dumnezeul lui Iacob!”, 
Mântuitorul spune: „Nu este Dumnezeu, 
Dumnezeul morţilor, ci al viilor” (Me 22, 32). 

„Căci știm că, dacă acest cort, locuința noastră 
pământească, se va strica, avem zidire de la 
Dumnezeu, casă nefăcută de mână, veșnică, în 
ceruri” (2 Co 5, 8). Această nemurire nu este o 
calitate specifică intrinsecă sufletului, legată de 
natura lui spirituală, ci un dar al lui Dumnezeu, 
prin harul divin. Dumnezeu creează sufletul 
omului cu scopul ca prin acesta principiile 
raționale ale lucrurilor să poată fi ridicate la 
unirea cu principiile eterne ale lumii gândite 
de Dumnezeu, prin cunoaștere și conlu- 
crare. Dialogul și comuniunea între Persoana 
Supremă și persoanele create sunt făcute astfel 
posibile. Deși Scriptura vorbește mai întâi de 
crearea trupului și apoi de insuflarea sufletului, 
aceste două momente trebuie înțelese ca simul- 
tane, pentru că nicio parte a ipostasului om nu 
poate veni la existență mai târziu. Dacă ar fi 
așa, atunci, când s-ar uni, elementele compo- 
nente s-ar transforma, iar omul n-ar mai fi om 
înainte de unirea lor. „Un spirit pur juxtapus 
sufletului ar menţine spiritul nepărtaș sensibi- 
lităţii și pornirilor prilejuite de conviețuirea cu 
trupul și ar menține trupul nepărtaș calității de 
subiect al spiritului și inapt de spiritualizarea sa 
și de rolul de organ al spiritualizării lumii” (Pr. 
D. Stăniloae, 7eo/ogia Dogmatică Ortodoxă). 
Deci omul este o ființă spirituală în trup. Și, 
prin trup, el se ridică deasupra celorlalte exis- 
tențe, pentru că trupul este purtătorul sau 
organul vieţii spirituale. Valoarea trupului 
omenesc a fost evidenţiată prin Întruparea 
Mântuitorului și prin Învierea Sa. Prin înviere, 
și trupul omenesc este destinat eternității, 
alături de suflet. 

Sufletul și trupul vin la existență deodată, la 
început prin creaţie, iar după aceea prin naștere, 
dar nu ca o unitate de substanță, ci ca o unitate 
formată din ambele elemente. Scoaterea Evei 
din coasta lui Adam este un actal lui Dumnezeu. 
Același lucru se întâmplă și cu „scoaterea” fiecărui 
om dintr-o pereche anterioară. 

Concepţia creștină privind umanitatea este 
monogenistă: toți oamenii se nasc din perechea 
originară: Adam și Eva, pe temeiul poruncii 
divine de a crește, înmulți și stăpâni pământul 
(Fe 1, 28). Unitatea neamului omenesc explică 


atât universalitatea păcatului strămoșesc, cât 
și posibilitatea mântuirii în Hristos: „Căci, 
precum în Adam toţi mor, așa și în Hristos, toți 
vor învia” (7 Co 15,22). 

Omul creat după chipul lui Dumnezeu 
are menirea de a ajunge la asemănarea cu 
Dumnezeu. Părinții disting chipul de asemă- 
nare, cu toate că între ele există o intercon- 
diționare desăvârșită. Prin această distincţie, 
ei au precizat ce este chipul și în ce constă 
asemănarea. 

În gândirea Sfinţilor Părinţi, teologia chipului 
este foarte bogată și nuanțată, cu toate că este 
evidentă lipsa oricărei tendințe de sistemati- 
zare. Este evitată orice concepție substanțialistă 
despre chip. Acesta nu este o parte componentă 
a ființei noastre, ci totalitatea ființei omenești 
este creată după chip. „Chipul se manifestă în 
primul rând în structura ierarhică a omului, a 
cărui viață spirituală stă în centrul existenței. 
Din această perspectivă, putem spune că 
menirea omului sau responsabilitatea sa are trei 
direcţii care se intercondiționează: o direcţie 
orientată spre Dumnezeu, una spre sine și spre 


semeni și alta spre natură. 

cosmosul în viziunea Sfântului Maxim Mărturisitorul, trad. 
R. Rus, Ed. Institutului Biblic și de Misiune al Bisericii 
Ortodoxe Române, București, 1999. 

Sterea “Tache 


APATHEIA. (gr. aparia;, lat. impassibilitas) 
Stare duhovnicească în care credinciosul, prin 
împlinirea poruncilor dumnezeiești și deprin- 
derea virtuților, reușește să elimine din ființa sa 
patimile și tendințele păcătoase și să se împăr- 
tășească de sfințenie. 

Spre deosebire de limbajul medical și psiho- 
logic, în care apazbeia este văzută ca o boală ce 
se caracterizează prin instabilitate emoţională, 
opacitate, tulburări nervoase și de comporta- 
ment, depresie etc., înrudită în mare măsură 
cu schizofrenia, în termeni teologici, pazbeia 
desemnează o calitate duhovnicească specială. 
Pentru prima dată, conceptul de apa/eia este 
folosit în antichitate de către filosofia greacă, în 
special de cea stoică. Pentru aceștia, apazheia se 
opune patimilor, suferințelor și strâmtorărilor 
de tot felul, și se referă la atitudinea de indife- 
rență, detașare, calm și liniște pe care înțeleptul 
trebuia să o adopte față de acestea. 

În creștinism, aparheia este mai mult decât o 
simplă tendință negativă de împotrivire față de 
patimi, presupunând un întreg proces duhov- 
nicesc de care se învrednicește doar un număr 
redus de credincioși. Astfel, pentru spirituali- 
tatea creștină, starea de nepătimire implică, în 
același timp, atât un aspect negativ de eliminare 
a patimilor și a răutății din fiinţa umană, cât 
și o latură pozitivă de deprindere a virtuților. 
În acest sens, Sf. Apostol Pavel vorbește despre 
nevoia omorârii patimilor (Co/ 3, 5) și înde- 
părtarea acestora (Ga 5, 24) din ființa noastră 
(Rm 7,4-5) pentru a putea ajunge la împlinirea 
binelui și la dobândirea sfințeniei (7 es 4, 3-7). 
În raport cu tendința negativă pe care credin- 
ciosul trebuie să o aibă față de patimi, zpazbeia 
este definită de Sfinții Părinți și de Scriitorii 
Bisericești drept „lipsa desăvârșită de patimi” 
(Clement Alexandrinul) și renunțarea totală la 
acestea (Origen), sau ca moartea credinciosului 
faţă de tendinţele păcătoase (Sf. Isaac Sirul, Sf. 
Simeon Noul Teolog etc.) și de închipuirile 
pătimașe ale minţii (Sf. Maxim Mărturisitorul). 

Sf. Simeon Noul Teolog spune că, în starea de 
nepătimire, omul își schimbă, în mod radical, 
modul de abordare a existenței, alegând să nu 
mai trăiască în mod pătimaș pentru sine și 
pentru lume, ci doar pentru Dumnezeu. 

Sub aspect pozitiv, apazheia presupune starea de 
virtute. Sf. loan Scărarul spune că nepătimirea 
nu poate fi concepută fără virtute. El se opune 
tuturor tendințelor de reducere a nepătimirii la 
nivelul unei simple neutralități față de păcat, și 
afirmă că nepătimaș este doar cel care devine 
asemenea cu Dumnezeu prin virtute: „Nepă- 
timire a dovedit cel ce a spus: «Am dobândit 
mintea Domnului» (7 Co 6, 1) [...]. Nepătimire 
are sufletul care așa de mult s-a îmbibat de cali- 
tatea virtuţilor, ca cei pătimași, de plăceri”. 

La rândul său, Sf. Petru Damaschin, ca 
păstrător fidel al celor învăţate de Sf. loan 
Scărarul, spune că nepătimirea nu se referă la 
un număr oarecare de virtuți, ci la deprinderea 
tuturor virtuţilor, fiind considerată de acesta 
drept definiția stării de virtute: „Străin lucru și 
minunat este nepătimirea, pentru că poate face 
pe omul care a biruit patimile, prin deprindere, 
imitator al lui Dumnezeu, pe cât e cu putință 
omului [...]; nepătimirea nu este o singură 
virtute, ci un nume pentru toate virtuțile”. 
Pentru Părintele Stăniloae, zpaz/eia apare drept 
culmea nevoințelor ascetice și a împlinirii virtu- 
ților. Ea presupune mai întâi readucerea firii în 
starea de normalitate, prin renunțarea la patimi 
(aspectul negativ), iar apoi includerea acesteia 
în procesul îndumnezeirii (aspectul pozitiv). 
Astfel, prin nepătimire, credinciosul dobân- 
dește pacea lăuntrică și se împărtășește într-un 
mod mult mai pregnant de comuniunea cu 
Dumnezeu. Pentru cel nepătimaș, Dumnezeu 
este prezent peste tot, și nimic din cele ce există 
nu poate fi perceput decât în raport cu El. 
Potrivit Părinților filocalici, apazbeia se dobân- 
dește prin renunțarea la folosirea puterilor sufle- 
tești și trupești în mod pătimaș, și prin activarea 
lor doar în conformitate cu voința lui Dumnezeu. 
Așa cum arată Sf. Grigorie Palama, nu se 
renunță la capacităţile sufletului și ale trupului 
de acţionare, ci doar la modul păcătos al utili- 
zării lor. Nu prin anihilarea laturii pătimitoare 

a sufletului se dobândește nepătimirea, ci prin 
transpunerea acesteia de la nivelul inferior a cel 
superior al vieţii duhovnicești. Referitor la trep- 
tele realizării stării de nepătimire, Sf. Evagrie 
Ponticul spune că apazheia se naște din nădejde, 
răbdare, cuminţenie, înfrânare, păzirea porun- 
cilor, frica de Dumnezeu și din credință, iar ca, 
la rândul ei, dă naștere virtuţii iubirii. Pentru 
Sf. Maxim Mărturisitorul, zpa/heia presupune 
patru etape premergătoare, și anume: oprirea 
de la săvârșirea păcatelor, eliminarea gândurilor 
rele, îndepărtarea părții poftitoare de patimi și 
curățirea totală a minţii de închipuirile păcă- 
toase. Pentru el, apazheia este rodul virtuților. 
Prin virtute mintea se desparte de patimi, iar 
credinciosul începe să se împărtășească de starea 
de nepătimire. 

Chiar dacă apazheia este prezentată de Sfinții 
Părinți ca o stare duhovnicească superioară, 
totuși ei nu vorbesc despre o plinătate de desă- 
vârșire sau de o stagnare finală a virtuţii. Pentru 
ei, apatheia se bucură de o dinamică perma- 
nentă prin care se încearcă ridicarea pe noi 
trepte de sfințenie. 

Rămânând ancorată în latura practică a vieții 
duhovnicești, apa/heia asumă și retrăiește 
continuu tot ceea ce ține de procesul de purifi- 
care și de cultivare a virtuților. Starea de nepă- 
timire devine concretă tocmai prin această 
reactualizare ascetică, prin care se încearcă 
dobândirea unei nepătimiri mult mai profunde 
atât a sufletului și a trupului, cât și a minții și 
a întregii ființe umane. În acest sens, Sfinții 
Părinți atrag atenția că apa/heia nu presupune 
izolarea de ispită și de atacurile diavolești, sau o 
imunitate deplină față de patimă și păcat, ci ea 
este o stare de desăvârșire care se menține vie și 
actuală printr-o continuă luptă duhovnicescă. 
Contrar spiritualității filocalice și patristice răsă- 
ritene, Fericitul Ieronim afirmă că nepătimirea 
este o erezie cu origini filosofice (Pitagora, 
Zenon), care nu are nimic în comun cu creș- 
tinismul. Un exemplu asemănător de negare a 
posibilității nepătimirii în această viață se găsește 
și la contestatarii Sf. Simeon Noul Teolog. 
Potrivit Sfântului Simeon, despre realitatea 
nepătimirii vorbesc chiar sfinţii. Vieţile lor sunt 


dovada indestructibilă a posibilității realizării 
acestei stări de sfințenie. Totodată, el atrage 
atenţia că nepătimirea este accesibilă tuturor 
credincioșilor care se dedică în întregime vieții 
duhovnicești. Dintre mijloacele dare duc la 
nepătimire, Sfântul Simeon amintește: fuga de 
plăceri și de cauzele lor, tăierea voii spre rău, 
mișcarea inimii spre virtute, pocăința, nevo- 
ința, paza limbii, ascultarea, simplitatea, postul, 
înfrânarea, mărturisirea gândurilor, împlinirea 
poruncilor, rugăciunea și conlucrarea perma- 
nentă cu harul dumnezeiesc. El vorbește despre 
o adevărată luptă duhovnicească în care, prin 
purificarea de patimi („omorârea cea dătătoare 
de viață”) și prin deprinderea virtuţilor, credin- 
ciosul ajunge la nepătimire sau la îndumneze- 
irea prin har. 

APOCALIPSĂ. (gr. apolaisis— revelare, desco- 
perire) Ultima carte a Noului Testament, scrisă 
de Evanghelistul loan, exilat de Domițian în 
insula Patmos, în jurul anilor 94-95 d.Hr. 
Aceasta este „descoperirea lui lisus Hristos, pe 
care Dumnezeu I-a dat-o ca să le arate robilor 
Săi cele ce trebuie să se petreacă în curând; și 
EI, prin trimiterea îngerului Său, i-a destăinu- 
it-o robului Său loan, care a mărturisit cuvântul 
lui Dumnezeu și mărturia lui lisus Hristos, pe 
toate câte le-a văzut” (4p 1,1). 

Cuvântul „apocalipsă” este transliterarea precisă 
a termenului grec „apokâlypsis” și înseamnă 
„descoperire”, „revelare”; derivă din verbul 
„apokalyptein”, prin care traducătorii Septu- 
agintei au echivalat verbele ebraice „galâh” și 
„hâsaph”, care însemnau „a descoperi” (Îș 20, 
26) sau „a revela” (7 Rg 2, 27). Genul numit 
„apocaliptic” este prezent în scrierile iudaice, 
începând cu secolul IV î.Hr., dar și în literatura 
creștină a primelor secole. Profeția lui Daniel 
este prima carte a Scripturii care corespunde 
întru totul modelului apocaliptic: „Tie, rege, îţi 
treceau gânduri prin minte [...], pentru ceea ce 
se va întâmpla mai pe urmă, și Cel ce ţi-a desco- 
perit taina ţi-a dat să știi ce va fi” (4p 2, 27). 
Deci scrierile intitulate „apocaliptice” anunță, 
descriu sau descoperă evenimentele din etapa 
finală a istoriei, dimensiunea eshatologică fiind 
esenţială. „Ca atare, și Apocalipsa Sfântului 
loan, deși inspirată, folosește toate mijloacele 
și procedeele genului, precum aproximația 
(ambiguitatea artistică), hiperbola (exagerarea, 
supradimensionarea), fantasticul, pseudonimia 
(substituirea de nume proprii, relaţia nomen — 
cognomen), dar mai ales simbolismul (al culo- 
rilor, al pietrelor și în primul rând al numerelor). 
Datorită dimensiunii sale  eshatologice, 
Apocalipsa Sfântului Loan este socotită de speci- 
aliști drept o recapitulare a istoriei mântuirii, 
cu finalitatea în cerul nou și în pământul nou, 
schimbarea chipului actual al lumii prin desă- 
vârșirea sau transfigurarea lui fiind provocată de 


cea de a doua venire a Mântuitorului Hristos. 

Sterea Tache 


APOCATASTĂZĂ. Doctrină eshatologică 
eronată, potrivit căreia la sfârșitul lumii toți 
oamenii, inclusiv demonii, se vor mântui. 
Termenul de „apocatastază” nu este de origine 
creștină, ci ia naștere în spațiul păgân, fiind 
folosit în filosofia stoică și neopitagoreică, cu 
referire la ideea existenţei ciclice a universului, 
idee specifică lumii vechi. Termenul apocatas- 
tază, este folosit și în creștinism, în special de 
către Origen și Sf. Grigorie al Nyssei. 
Doctrina despre apocatastază, în sens dogmatic, 
aparţine lui Origen, având o inspirație gnos- 
tică. Textul scripturistic care stă la baza acestei 
concepții este la 7 Co 15, 21-28, iar termenul 
„apocatastasis” înseamnă restabilirea tuturor în 
starea de început, de dinainte de cădere, găsin- 
du-se în FA 3, 21. Cu toate acestea, Origen nu 
utilizează des acest cuvânt, și nu se referă întot- 
deauna la procesul revenirii creaturilor a starea 
cea dintâi, adică o stare pură. De pildă, în Despre 
Principii termenul apare de două ori, indicând 
restabilirea de către Hristos a vederii unui orb și 
întoarcerea unei corăbii în port. Chiar Origen 
vorbește despre termenul de apocatastază ca 
de unul deja folosit de cei dinaintea sa, iar în 
acest sens, unul dintre comentatorii operei lui 
Origen, Henri Crouzel, consideră că nu acesta 
ar fi inventatorul apocatastazei. 

Din dorința de a argumenta prin mijloacele unei 
gândiri filosofice străine de Revelaţie propriul 
sistem cosmologic, Origen face unele erori 
care influențează decisiv atât antropologia, cât 
și hristologia și soteriologia sa. Unele aspecte 
ale învăţăturii origeniste au fost condamnate 
la Sinodul al V-lea Ecumenic (Constantinopol 
553), întrucât consecinţele lor sunt necon- 
forme adevărului revelat mărturisit de Biserică, 
relativizând procesul sfințirii omului și susți- 
nând dispariţia Judecăţii de Apoi și mântuirea 

diavolului. Totuși, unii teologi pun problema 
corespondenţei dintre învățătura lui Origen 
și denaturarea acesteia de către origeniști, 
precum și acţiunile „neortodoxe” ale lui Teofil 
al Alexandriei, leronim și nu în ultimul rând 
împăratul Justinian. Optimismul eshatologic 
al acestei concepții îl putem întâlni secvențial 
și în gândirea Sf. Grigorie de Nyssa și Didim 
cel Orb, problema apocatastazei fiind abordată 
și susținută cu argumente și de o seamă de 
teologi și filosofi ortodocși precum V. Soloviov, 
S. Bulgakov, P. Florensky, N. Berdiaev, P. Evdo- 
kimov sau de unii teologi și gânditori apuseni 
precum M. Blondel, G. Marcel, H. de Lubac, 
K. Rahner ș.a. 

Argumentele în favoarea acestei concepții pot 
fi sintetizate astfel: a) chiar dacă cineva ajunge 
în Rai, nu poate fi deplin fericit, știind că cei 
apropiați ai săi sunt în iad; b) Dumnezeu 
nu poate pedepsi veșnic o faptă care nu este 
veșnică, adică nu poate pedepsi nelimitat un 
păcat limitat pentru că s-ar crea o disproporție 
între faptă și răsplată; c) eternitatea iadului se 
arată a fi incompatibilă cu bunătatea și milosti- 
virea lui Dumnezeu. 

Teologia ortodoxă afirmă că Dumnezeu nu 
este numai iubire și bunătate, ci și dreptate, iar 
apocatastaza duce inevitabil la o relativizare a 
conștiinței morale. Cei care ajung în iad aleg 
liber acest drum. Chiar dacă Dumnezeu dorește 
mântuirea tuturor, nu toţi aleg să contribuie la 
mântuirea lor care se realizează în sinergie, în 
colaborare. Acceptarea apocatastazei relativi- 
zează iubirea lui Dumnezeu și implicit liber- 
tatea omului, creând premisele unei „predes- 
tinații universale”. De asemenea, acceptarea 
apocatastazei duce a relativizarea Întrupării și 
Răscumpărării săvârșite de lisus Hristos. Prin 
Întrupare, Moarte, Înviere și Înălțare, Hristos 
creează premisele unei mântuiri universale, 
a unei mântuiri a tuturor oamenilor. Astfel, 
Dumnezeu dorește ca toți oamenii să se mântu- 
iască, deci iadul este un loc indezirabil. lar faptul 
că unii au ajuns în iad nu se datorează voinței 
lui Dumnezeu Care i-a respins și nu i-a dorit 
în Rai, ci faptului că acei oameni au respins ei 
înșiși pe Dumnezeu, deci iadul este absența lui 


Dumnezeu. Altfel spus, nu Dumnezeu pedep- 
sește, ci omul se chinuiește atunci când se auto- 


exclude din relația cu Dumnezeu. 
Bibliografie. BaRanișre, Marin, „Eshatologia în 
concepţia lui Origen”, în: ST, X (1958), 7-8, pp. 440-453; 

Institutului Biblic și de Misiune al Bisericii Ortodoxe 

Cristinel loja 


APOCRISIAÂRH. Reprezentant al unui scaun 
patriarhal pe lângă altă Patriarhie. 

Funcţia  apocrisiarhului presupune bunele 
relații dintre Biserici. Aceasta este veche, 
datând din Evul Mediu, când fiecare Biserică 
avea un reprezentant sau delegat ce participa 
la viața și activitatea altor Biserici. De exemplu, 
Sf. Grigorie cel Mare a fost apocrisiarh la 
Constantinopol timp de 6-7 ani, trimis de papa 
Pelagiu al II-lea (578-587). În romano-catoli- 
cism, funcţia apocrisiarhului este echivalentă 


cu cea a nunţiului apostolic. 

Bibliografie. BRAnrșrE, Ene, BRANIȘTE, Ecaterina, Diczi- 
onar enciclopedic de cunoştinţe religioase, Ed. Diecezană, 
Caransebeș, 2001. 


Iulian Isbășoiu 


APOFATISM. (gr. apofărikos — negativ) 
Metodă de cunoaștere specifică teologiei, în 
care realitatea lucrului cunoscut depășește orice 
formă de definire, indiferent de natura acesteia 
(conceptuală sau lexicală). 

Referitor la cunoașterea lui Dumnezeu sau a 
dumnezeirii, apofatismul este exprimat adesea 
nu prin ceea ce este E], ci prin ceea nu este E], 
aceasta fiind specifică celui care crede experiind 
prezența Lui tainică. În teologia scolastică, 

această metodă de cunoaștere este cunoscută 
ca via negationis. Se numește apofatică, pentru 
că prezența tainică a lui Dumnezeu experiată 
prin ea depășește capacitatea de definire prin 
cuvinte. Din această cauză, această cunoaștere 
e mai adecvată lui Dumnezeu decât cunoaș- 
terea catafatică. 

Apofatismul înseamnă evidența trăită a exis- 
tenţei lui Dumnezeu, după ce au fost negate 
prin transcendere existenţele create. Afir- 
maţiile negative despre Dumnezeu sunt cele 
mai adecvate pentru a exprima profunzimea 
misterului Său. Apofatismul fiind o cunoaș- 
tere experimentală, subiectul stă în fața lui 
Dumnezeu și are evidența prezenţei Lui. Este 
un act de contemplație directă la care se ajunge 
prin asceză și rugăciune. Pe măsură ce un om 
progresează în viaţa duhovnicească, cunoaș- 
terea intelectuală se apropie de contemplare, 
adică de cunoașterea apofatică. Pentru acest 
motiv, Biserica Ortodoxă afirmă posibilitatea 
unui progres în cunoașterea lui Dumnezeu prin 
puterea Duhului Sfânt, în vreme ce teologia 
apuseană accentuează  catafatismul, adică 
cunoașterea lui Dumnezeu prin analogie cu 
lucrurile create. Necesitatea curăţirii de patimi 
arată că nu este vorba de o cunoaștere nega- 
tivă intelectuală, cum a fost înțeleasă în Apus, 
adică o simplă negare a unor afirmaţii rațio- 
nale despre Dumnezeu, ci de o cunoaștere prin 
experiență. Din această cauză, Părinţii răsări- 
teni numesc această apropiere de Dumnezeu 
unire, deci mai mult decât o simplă cunoaștere. 
Pe de altă parte, cunoașterea apofatică nu este 
iraţională, ci suprarațională, adică depășește 
mijloacele obișnuite de cunoaștere. Cunoaș- 
terea deplină a lui Dumnezeu o vom avea în 
viața viitoare, dar experierea lucrărilor dumne- 
zeiești se face aici, printr-o viață înduhovnicită. 
Sf. Grigorie Teologul arată imposibilitatea 
de a prinde în noţiuni prezența tainică a lui 
Dumnezeu și avantajul apofatismului: „Mintea 
prinde numai o umbră a lui Dumnezeu în mod 
foarte obscur și redus, culegând nu din cele ce 
sunt E], ci din cele din jurul Lui, altă imagine 
din fiecare și încropind un fel de chip al adevă- 
rului. Căci EI lunecă înainte de a fi prins și 

scapă înainte de a fi înțeles, luminându-ne 
mintea, dacă este curăţită, cu repeziciunea unui 
fulger care nu stă”. 

Sf. Maxim Mărturisitorul vorbește despre 
„lucruri ale lui Dumnezeu” care au început 
să existe în timp prin participare și despre 
„lucruri ale lui Dumnezeu” care n-au început 
să existe în timp și care sunt „participate” sau 
„la care participă prin har cele care se împăr- 
tăşesc”. Bunătatea, viața, nemurirea, simpli- 
tatea, neschimbabilitatea și infinitatea au 
existat ființial „în preajma” lui Dumnezeu și 
creația se împărtășește de aceste însușiri în 
timp. „Căci fără de început este toată virtutea, 
neavând timpul mai bătrân decât ea, ca una ce 
are pe Dumnezeu din veci ca singurul Părinte 
născător al existenței ei”. Dumnezeu depășește 
în mod infinit calitativ și cantitativ atât pe cele 
care participă, cât și pe cele participate. Deci 
cunoașterea apofatică are ca suport creaţia, 
înțeleasă ca rațiune divină plasticizată. În 
sensurile descoperite prin creație se manifestă 
puterea lui Dumnezeu, dar acestea trebuie 
depășite pentru a putea ajunge la Dumnezeu, 
ca principiu al lucrărilor Sale, fără a Se 
confunda însă cu ele. Sf. loan Gură de Aur 
precizează că dacă iconomiile lui Dumnezeu 
sunt nepătrunse, fără margini, necuprinse, cu 
cât mai de necuprins poate fi EI Însuși? 
Cunoașterea lui Dumnezeu are un caracter 
paradoxal: pe măsură ce se înalță cineva în 
cunoașterea Lui, progresează în același timp în 
înțelegerea tainei Lui de neînțeles. Sf. Grigorie 
de Nyssa, pornind de la exemplul lui Moise, 
spune că acesta, atunci când „a devenit mai 
mare în cunoaștere”, L-a văzut pe Dumnezeu 
„în întuneric”, adică Dumnezeu este prin fire 
mai presus de orice cunoaștere și înțelegere. În 
concepția Sfântului Grigorie, sufletul, eliberat 
de împătimirea față de cele materiale, devine 
ușor și apt „de mișcarea către cele de sus”. Și 
neîntâmpinând obstacole, urcă din ce în ce mai 
mult, „întinzându-se spre cele dinainte [...]. 
Căci dorind prin cele deja obținute să nu se 
lase înălțimea de deasupra, își face fără oprire 
pornirea spre cele de sus, înnoindu-și mereu 
tăria zborului, prin cele săvârșite” . 

Dinamismul cunoașterii lui Dumnezeu ocupă 
un rol important și în gândirea Sf. Dionisie 
Arcopagitul. El nu vede în această cunoaștere 
o sumă de afirmații pozitive sau negative, ca în 
teologia scolastică, ci o cunoaștere experimen- 
tală care numai în exprimare recurge la termeni 
afirmativi și negativi, Dumnezeu fiind „mai 
presus de toate negarea și afirmarea”. 

Dionisie Areopagitul Îl numeşte pe Dumnezeu 
întuneric”, ca fiind Cel total necunoscut. În 
același timp, acest „întuneric” este „lumina 
neapropiată” în care se spune că locuiește 
Dumnezeu (7 7im 6, 16). 

Lumina aceasta depășește capacitatea de sesi- 
zare a vederii. Pentru acest motiv, cel ce se 
învrednicește să-L, cunoască pe Dumnezeu 
ajunge în întunericul dumnezeiesc, „prin însuși 
faptul că nu-L vede, nici nu-L. cunoaște”, 
El fiind mai presus de toate cele sensibile și 
inteligibile. Dumnezeu este dincolo de întu- 
neric și de lumină, nu în sens privativ, ci mai 
presus de ele, pozitivul și negativul raportate 
la Dumnezeu depășesc sensurile lor din lumea 
creată, pentru că E] este „ființa cea mai presus 
de ființă și mintea neînțeleasă și cuvântul de 
negrăit. Nu există cuvânt și înţelegere și numire 
pentru ea, nefiind nimic din cele ce sunt”. 

Sf. Grigorie Palama definitivează învăţă- 
tura Bisericii referitoare la cunoașterea lui 
Dumnezeu. El vorbește de o „vedere mai presus 
de vedere” care nu este ființa lui Dumnezeu, ci 
o experimentare a puterii Lui. Dacă Varlaam 
de Calabria pretindea că cea mai înaltă cunoaș- 
tere a lui Dumnezeu este cea prin negația 
rațională, Sf. Grigorie Palama precizează că 
vederea sau contemplația este superioară teolo- 
gici, „întrucât nu este același lucru a grăi ceva 
despre Dumnezeu și a vedea pe Dumnezeu. 
Căci și teologia negativă este cuvânt. Dar vede- 
rile (contemplaţiile — n.n.) sunt mai presus de 
cuvânt”. Apofatismul echivalează cu sesizarea 
și experimentarea tainei, fără a exclude rațiunea 
sau sentimentul, dar fiind mult mai profund 
decât ele. De exemplu, ca persoană Logosul 
este suprarațional, dar poate fi cunoscut după 
rațiunile prezente în creaţie. Pornind de aici, 
dinamismul cunoașterii apofatice implică și 


creaţia, care trimite la persoana Creatorului. 
Părintele Stăniloae precizează că apofaticul și 
catafaticul nu se exclud, ci se completează reci- 
proc. „Lrăirea apofatică a lui Dumnezeu este 
o caracteristică definitorie a Ortodoxiei (în 
Liturghie, Taine sau ierurgii), pentru că îmbră- 
țișează întreaga creaţie a lui Dumnezeu, în chip 
holistic (Aa7ho0/os). 

Afirmația fundamentală a religiei este că 
Dumnezeu există și poate fi cunoscut. Calea 
negativă a teologiei începe deci prin a arăta 
că tot ceea ce afirmăm despre Dumnezeu este 
insuficient. Nu este vorba de o condamnare a 
discursului, cât de o deschidere a lui către o cât 
mai deplină cuprindere — pe cât este aceasta 
posibil — a Celui care nu poate fi cuprins în 
cuvinte fără inspirație și putere de Sus, prin 
har. Teologia negativă este într-o primă fază o 
critică a teologiei pozitive, din nevoie de mai 
multă adecvare. De unde logica antinomică a 
Părinților, care spun în același timp cine este 
și cine nu este Dumnezeu servindu-se de 
aceleași atribute: iubire, frumusețe, dreptate. 
Apofatismul nu se reduce însă la această primă 
măsură, care ţine mai mult de concept și care 
rămâne totuși operaţie intelectuală întrucât 
mintea cugetă la cele pe care le înlătură. Aceasta 
este doar o primă treaptă a apofatismului, pe 
o scară care, urmând reperelor oferite de Sf. 
Grigorie Palama, o vedem ca având trei trepte. 
Numită și apofatism de gradul întâi, ea are rolul 
fundamental de corector al teologiei pozitive. 
Este o operaţie rațională de contrazicere prin 
completare a afirmațiilor teologiei pozitive. Ea 
funcţionează fundamental ca deschidere, afir- 
mând imposibilitatea epuizării realității divine 
prin concepte umane. Aici își are sursa și crea- 
tivitatea cu care propune noi concepte care să 
ilustreze un incolo de cuprinderea obișnuită a 
conceptelor. Sau, într-o preluare dorit duhov- 
nicească a terminologiei poetului neomoder- 
nist Nichita Stănescu, ele sunt ne-czvinrele, 
acea frământătură nouă a aluatului limbii care 
să permită exprimarea celor de Sus cu ajutorul 
celor de jos, îngăduind acel tip de transparență 
a finitului prin care intuim, fie și „prin ghici- 
tură”, Infinitul. 

Apofatism de gradul doi reprezintă acea 
suspendare, totală, a operaţiilor gândirii, ca 
urmare a câștigării rugăciunii curate de către 
sufletul rugător. În chip evident, nu este rezul- 
tatul unei competențe omenești naturale, ci 
este o harismă. Prin curat se înțelege acea cali- 
tate a rugăciunii prin care aceasta nu mai este 
umbrită de risipire și de împrăștiere. Mintea 
devine unitară și concentrată într-o „respiraţie” 
proprie. Părinţii vorbesc aici despre „coborârea 
minţii în inimă” ca fiind treapta de unificare 
a puterilor sufletești într-o lucrare sinergetică 
cu harul lui Dumnezeu. Nu este vorba deci de 
o pasivitate a minții, ci de un dinamism al ei 
canalizat cu totul către întâlnirea cu Dumnezeu. 
Însă această întâlnire nu se mai petrece pe teri- 
toriul speculațiilor intelectuale, ci a înaintat, 
cu puterea harului, pe tărâmul plin de taină 
al prezenţei divine, acolo unde omul nu mai 
poate ajunge singur. Fa devine contemplare, 
cu puterea iubirii, a Cuiva pe care cuvintele 
și conceptele nu se mai ostenesc să-L, descrie, 
Care este acceptat ca prezență și gustat pe cât 
este posibil prin rugăciune. Părintele Dumitru 
Stăniloae descrie acest apofatism în modul 
următor: „[...] când părăsim orice considerare a 
conceptelor desprinse din natură și orice preo- 
cupare de a le nega măcar, când ne ridicăm deci 
și peste negațiune, ca operaţie intelectuală, și 
peste oarecare simţire apofatică a lor, intrăm 
într-o stare de tăcere produsă de rugăciune”. 

Apofatismul de gradul trei reprezintă unirea 
cu Dumnezeu și experierea luminii necreate 
divine. Este ultima treaptă a rugăciunii. Mintea 
își încetează în întregime lucrarea cognitivă, este 
vorba de o ieșire a ei completă din matca pute- 
rilor naturale pentru a fi inundată de lumina 
divină. „Lumina divină pe care o vede mintea 
în extaz este o arvună a luminii ce înconjoară 
pe sfinţi în viaţa viitoare”, observă Sf. Grigorie 
Palama, este lumina Schimbării la Faţă de pe 
Tabor cu care Dumnezeu îi binecuvântează și 
îi slăvește pe sfinţii săi. Sf. Grigorie numește 
vederea luminii dumnezeiești „cunoștință mai 
presus de înțelegere” sau „neștiință în sens de 
depășire”. Părintele Stăniloae observă că acest 
fel de apofatism este expresia unei covârșitoare 

prezenţe dumnezeiești. Conștiinţa umană se 
dilată și cuprinde ceea ce îi e cu neputinţă să 
cuprindă, cuprindere mediată în întregime de 
prezenţa luminii dumnezeiești necreate. „Când 
Lumina [...] ne îmbărbătează din afară și 
pătrunde înlăuntrul sufletului nostru, atunci și 


noi devenim ca și în afara vremii”. 
Bibliografie. Arrevev, Hilarion, Le mysfere de /a foi — 
introduction a la theologie dogmatigue orthodoxe, Ed. Cerf, 
Paris, 2001; DroNIsIE AREOPAGITUL, SF., Ztologia mistică, 

APOFTEGMĂ. v.  APOFTEGMELE 
PĂRÎNŢILOR. Specie a genului teologic 
narativ, ce redă elemente de biografie sau 
cuvinte ale părinților duhovnicești. 


APOFTEGMELE PĂRINȚILOR. (gr. 
Apoftegma, lat; Apopbtbegmata Patrum — Sentin- 
Zele Părinților) Colecţie de sentinţe sau cuvinte 
înțelepte ale părinţilor pustiei egiptene, mai 
ales din ținutul scetic. 

În retorica antică, ANOPTEYUA era o sentință 
scurtă a unei persoane recunoscute, prilejuită, 
de obicei, de o întrebare adresată acesteia. Se 
cunosc, de pildă, colecția de Apofiegme ale /ace- 
demonienilor, realizată de Plutarh, dar și sentin- 
ţele aflate în Noul Testament, care se referă la 
problemele legate de post, sabat, iertarea păca- 
telor, mărturisirea lui Hristos ș.a. Senzinfele 

părinților provin de la monahii pustiului egip- 
tean din secolul IV-V (între aceștia aflându-se 
și două femei). Culegerile de apoffegme aparțin 
unui gen literar născut din experiența eremi- 
ţilor amintiţi. Ele conţin învățătura orală a 
unui părinte duhovnicesc (4dbas, Geron), rugat 
de cineva să spună un cuvânt de îndrumare 
(Logion, Logos, Rhema). Ele au înregistrat peri- 
oada de înflorire mai întâi în spaţiul de limbă 
greacă și latină din secolul al IV-lea, cuprin- 
zând apoi toate limbile Orientului creștin, 
până în Asia Centrală. Dacă la început cule- 
gerile acestea conțineau experiența și numele 
unor părinți, ele au devenit cu timpul tot mai 
didactice, pierzând din istoricitate. Numele 
multor părinți s-a pierdut, iar sentințele lor au 
fost grupate mai târziu după virtuțile și muncile 
lor. Sub forma scrisă, pot fi diferențiate patru 
feluri de apoftegme: cuvânt mântuitor, cuvânt 
de învățătură, cuvânt înțelept și apoftegma 
anecdotică. Primele culegeri de apoftegme se 
află în scrierile lui Evagrie Ponticul și loan 
Casian, Paladiu ș.a. Marile colecții datează 
de la începutul secolului al cincilea, care au 
generat apoi alte colecţii, ordonând materi- 
alul imens existent (PG 65, 73 A/B). Colec- 
țiile cele mai importante sunt: A/fabericonul, 
în care materialul este ordonat alfabetic, după 
numele vorbitorilor, și colecțiile siszermazice, 
în care materialul este ordonat pe teme, după 
virtuți, comportament etc., parțial traduse în 
coptă și în siriană, armeană, georgiană, etio- 
piană, precum și în limbile mai noi: slavă, 
română, sârbă, bulgară ș.a. Traducerea latină 
a fost făcută de către clericii romani Pelagius 
1 (556-561), loan III (561-574) și Pascha- 
sius de Dumio (sec. al VI-lea). În secolul al 
VII-lea, acest gen de scrieri a cunoscut în loan 
Moschos pe ultimul lor reprezentant creator. 
Istoricul cercetării în acest domeniu este foarte 
diferențiat. H. Rosweyde a publicat în 1615 
în Viza Patrum şase din cele mai cunoscute 
colecţii, ale căror indice este încă utilizabil. 
Mare parte dintre colecții au fost între timp 
publicate în toate limbile Orientului creștin, 
rămânând încă nepublicate unele colecții 
grecești și siriace. 


Bibliografie. Pazericu/ sau Apoftegmele Părinților din Pustiu, 
Ed. Polirom, lași, 2007; Bousser, W., Apoph/hegmara. 
Sfudien zur Geschichte des ăltesten Mânchtums, Libingen, 
1923; FRANK, Karl Suso, „Apophtegmata Patrum”, în: 
LIDK, 1, 849, Ed. Herder, Freiburg-Basel-Rom.Wien, 
1993; Mirea, Bonifaz, Weisung der Văter, Freiburg, 1965 
și Trier, 1980; Esgnoeck, van Michel, „Apophtegmata 
Patrum”, în: RGG, 1, 635, Ed. JCB Mohr, Tibingen, 
1998; Esgnoeck, Michel van, „Apophtegmata Patrum”, 
în Dictionnaire Encyclopedique du Christianisme Ancien, 
vol.I, Les Editions du Cerf, 1990, pp. 192-193; Guy, ].C. 
(ed.), SC 387,1993; ReenauLr, Dom Lucien, Les senzences 
des Pores du desert, collection alphabetigue, 1981; REGNAULT, 
Dom Lucien, Solesmes-Bellefontaine, Les senfences des 
Peres du desert, serie des anonymes, Solesmes-Bellefontaine, 
1985; ReeNAULT, Lucien, La vie guotidienne des Păres du 
desert en Egypte au IV-e siecle, Paris, 1990. 

loan Vasile Leb 


APOLINARISM. Erezie hristologică promo- 
vată de episcopul Apof/inarie de Laodiceea (390), 
în Siria, ce oferea o interpretare eronată privind 
învățătura despre unirea divinului cu umanul în 
persoana Mântuitorului lisus Hristos. 

Tributar elenismului, care afirma ca „două 
lucruri perfecte nu pot deveni unul” (Prag. 
81), el înţelegea că una dintre naturile care 
alcătuiesc persoana divino-umană a lui Hristos 
nu poate fi perfectă. Pornind de la trihoto- 
mismul platonic, Apolinarie așază în locul 
sufletului rațional al lui Hristos Logosul divin 
pentru a da astfel subzistență la ce mai păstrase 
din natura umană, adică trupului și sufletului 
senzitiv. Fiind un mare apărător al credinței 
niceene, el învăţa că Hristos este deosebit de 
noi, la întrupare făcându-Se numai asemenea 
nouă (cf. Fp 2, 7-8). În timp ce la oameni 
sufletul dă viață trupului, în Hristos acest rol îl 
are Logosul divin. Trupul Său luat din Fecioara 
Maria a primit viață prin unire cu Logosul 
divin și nu datorită sufletului rațional, căci lui 
Hristos i-a lipsit acesta. Ca atare, Apolinarie 
afirma: „Logosul Însuși S-a făcut trup fără a-Și 
însuși rațiunea umană, schimbătoare și supusă 
unor reguli date, ci dumnezeirea era rațiunea, 
neschimbătoare și cerească” (Fragzn. 18). El L-a 
descris pe Hristos ca „o singură fire a Logo- 
sului divin întrupat” (Epistola ad lovianum), o 
ființă, un ipostas, o persoană (Fragm. 117, 119; 
163). EL este om într-un mod cu totul deosebit 

(Fragm. 45), un om ceresc (Fragm. 25). Învă- 
țătura lui Apolinarie a fost aspru criticată în 
secolul al IV-lea, în special de Sf. Grigorie de 
Nazianz, Grigorie de Nyssa (Conzra /ui Apoli- 
narie), Epifanie de Salamina, papa Damasus 
și Diodor din Lars, care au recunoscut în 
sistemul lui teologic un atentat la integritatea 
firii umane a lui Hristos, învățând despre 
unirea celor două firi în integritatea lor abso- 
lută. „Una și alta (natură, n.n.), nu unul și altul 
îl constituie pe unul Hristos”. Logosul divin a 
luat firea unui om desăvirșit, trup și suflet rați- 
onal, pe care a unit-o cu firea Sa dumnezeiască 
fără să le schimbe însușirile, (cf. Sf. Grigorie de 
Nazianz, Epistola 101, 20). Se accentua prin- 
cipiul soteriologic: „Ceea ce nu a fost însușit, 
nu poate fi mântuit” (Sf. Grigorie de Nazianz, 
Epistola 101, 32). Prin urmare, Logosul divin a 
trebuit să-Și însușească firea umană completă, 
dacă a vrut să-l mântuiască într-adevăr pe om. 
Și adepții lui (Vitalie al Antiohiei, Timotei 
din Berit și Maxim Cinicul) au fost anate- 
matizaţi de sinoade ţinute atât în Răsărit, cât 
și la Roma. Apolinarismul a fost condamnat 
definitiv la Sinodul al II-lea Ecumenic de la 
Constantinopol (381), Părinţii declarând: „Noi 
păstrăm neatinsă învățătura despre înomenirea 
Domnului, neacceptând existența trupului lui 
Hristos, nici ca fără de suflet, nici ca fără minte 
omenească, nici necomplet (cum zice Apoli- 
narie), ci ştiindu-l perfect întru totul, căci este 
Dumnezeu Cuvântul înainte de veci, dar Care 
s-a făcut om desăvârșit în zilele cele mai de pe 
urmă pentru mântuirea noastră” (Ieodoret de 
Cyr, Istoria bisericească, V, 9, 10-13). 

După moartea lui Apolinarie, adepţii lui s-au 
divizat. Gruparea moderată era condusă de un 
oarecare Valentin, iar extremiștii, care susțineau 
că trupul lui Hristos a coborât din cer, se alătu- 
raseră istoricului Timotei din Berit. În anul 
416, o parte dintre apolinariști au revenit în 
Biserica din Antiohia. 

Deși condamnat, apolinarismul a intensificat 
preocupările teologiei creștine pentru hristo- 
logie. Teologii antiohieni (Diodor din Tars, 
Teodor de Mopsuestia și Teodoret de Cyr), 
influențați de filosofia aristotelică, au accentuat 

atât de mult deosebirea și integritatea celor 
două firi în lisus Hristos, încât au ajuns să nege 


unirea ipostatică. 
Bibliografie. ApoLINARIE, din Laodiceea, „Fragmente”, 
în E. DEKKERS, A. GaaR (ed.), C/zzis patrum Graecorum, 
Steenbrugge, 1961, 3645-3695; 3705-3732; 3735-3741; 
Coman, I.G., „Sinoadele ecumenice și importanţa lor 
pentru viaţa Bisericii”, în: Orz, (1962), 3; Coman, L.G., 
„FHristologia ariană și apolinaristă”, în Și Cuvântul trup S-a 
făcut, Timișoara, 1993, pp. 31-43; Coros, N., „Un cuvânt 
al Sfântului Grigorie Teologul împotriva apolinarismului”, 
în: MA, 3-4/1957, GRIGoRIe DE Nyssa, Sr., Conzra 
lui Apolinarie, ].P. Migne (ed.), PG 45, col. 1269-1278; 
GRIGORIE DE Nyssa, SF., Anfirericul contra lui Apolinarie, 
].P. Migne (ed.), PG 45, col. 1123-1270; GRILLMEIER, A., 
Jesus der Christus im Glauben der Kirche, |, Freiburg, 1990, 
pp. 480-497; LgTzMANN, H., 4po/finaris von Laodicea und 
seine Schule, Lubingen, 1904; Huisnea, R.M., Die Scrifi 
des Apollinarius von Laodicea gegen Photin (Ps.-Athana- 
sius, Contra Sabellianos) und Basilius von Caesarea, Berlin/ 
New-York, 1989; MinrenBeRG, E., Apo/linaris von 
Laodicea, Gâttingen, 1969; Rus, C., „Importanţa canoa- 
nelor Sinodului II ecumenic pentru organizarea și disci- 
plina Bisericii”, în: BOR, 3-4/1983, pp. 272-286. 

Nicolae Chifăr 


APOLIS. (gr. apolisis — eliberare, sfârșit, înche- 
ere; slav. orpust) Formulă de încheiere a slujbei 
divine, în urma căruia credincioșii părăsesc 
locașul de cult. 

Apolisul sau otpustul se rostește adesea din 
faţa ușilor împărătești, de pe solee. Apolis sau 
otpust au toate slujbele cultului divin public, 
iar pentru sărbătorile împărătești, ale Maicii 
Domnului, ale sfinților, în Săptămâna Pati- 
milor și în zilele de peste toată săptămâna, 


otpusturile se deosebesc sau sunt speciale. 
Nicolae D. Necula 


APOLOGETICĂ. (gr. apologhia — apărare) 
I. Disciplină a teologiei sistematice care se ocupă 
de apărarea și argumentarea polemică a crești- 
nismului în fața contestaţiilor exterioare lui. 

II. Preocupare specifică unor Părinţi și Scri- 
itori bisericești din primele veacuri creștine 
de a apăra creștinismul față de contestatarii 
contemporani lor. 

Apologeţii apărau însă nu printr-un gest exte- 
riorist, formal, ci în virtutea a ceea ce cunoș- 
teau în intimitatea ființei lor, din interior, prin 

lucrarea harului. Apologeţii erau mărturisitori, 
nu avocaţi, gestul lor fiind unul de mărturi- 
sire existențială, iar nu de avocatură. Inspirația 
divină, la picioarele căreia așezau jertfelnic 
întreaga lor competență (juridică, filosofică, 
intelectuală), făcea ca aceasta din urmă să 
lucreze cu competenţă teologică, edificatoare 
întru cele de Sus. 

Departe de a fi o realitate de tip mărturisire 
proprie creștinismului primelor veacuri, apolo- 
getica exprimă o dimensiune fundamentală, de 
permanență a Bisericii. Dintru început, atât 
apologeţii, cât și Părinţii Bisericii au încercat 
să răspundă viu preocupărilor epocii lor, din 
interiorul reflecției teologice, adaptându-se 
fiecărui context cultural și social prin deslușirea 
duhovnicească a ceea ce putea însemna trăirea 
lui Dumnezeu într-un context social, cultural, 
istoric bine determinat. Într-o continuitate 
de perspectivă, apologetica nu poate fi tratată 
astăzi ca simplă disciplină teologică acade- 
mică ce ne-ar învăța cum să justificăm raţional 
credința. Apologetica nu este doar justificare, ci 
și mărturie. Orice demers de mărturisire a trăirii 
creștine într-un mod accesibil celui care nu a 
cunoscut încă această experiență transforma- 
toare ține de „apologetică”. Accesibilitatea ţine 
nu atât de abila utilizare de noţiuni și concepte, 
cât, fundamental, de operarea unei deschi- 
deri lăuntrice prin har. Rolul fundamental al 
apologeticii este nu atât de adaptare a conți- 
nutului trăirii creștine la realitatea intelectuală 
sau culturală a cuiva, cât de a ajuta la operarea 
unei deschideri culturale sau intelectuale utile 
deslușirii, din interiorul ființei umane, a filo- 
nului de viață creștin, prin participare la reali- 
tatea harului. Apologetica nu are nimic de-a 
face cu o îndoctrinare, cu o persuasiune ideo- 
logizantă, fie ea și în numele credinței, întrucât 
garanția absolută a demersului apologetic este 
libertatea dată de prezența harului. 

Anselm de Canterbury promova argumentul 
ontologic ca „demonstrare” a existenței lui 
Dumnezeu. Însă, a impune ca necesitate inte- 
lectuală acceptarea existenței lui Dumnezeu 
este o apologetică care contestă libertatea și 
profunzimea persoanei umane, schemele fixe 


de gândire propuse intrând în contradicție cu 
trăirea experienței lui Dumnezeu ca descope- 
rire interioară petrecută în taina inimii, nu de 
la „trup și de la sânge” (Mz 16, 17), experiență 
mărturisită de întreaga Iradiţie creștină. 

Dacă apologetica din perioada de început 
a Bisericii semăna mult cu o respingere a 
unor „atacuri”, maturizarea ei ulterioară ne 
dă dreptul să o considerăm mai degrabă ca 
demers fundamental pozitiv, de afirmare pozi- 
tivă a ortodoxiei în Areopagul culturii unui 
veac anume, apologeții folosind cu îndemâ- 
nare cărămizile conceptuale ale acelei culturi. 
Sfântul Apostol Pavel își începe cuvântul către 
greci pornind de la o prezență familiară aces- 
tora în Areopag, „dumnezeul necunoscut”, de 
care se servește apologetic în scopul relevării 
adevăratului Dumnezeu. Apologetica nu folo- 
sește 4 priori „argumente raționale și științi- 
fice”, aceasta reprezentând doar o adaptare în 
fața modernităţii, în fața argumentaţiei știin- 
ţifice autonom-raţionale, de unde și exigența 
unei apologetici care să integreze acest mod 
de abordare. Apologetica își construiește afir- 
maţia ca un act de credință, din interiorul trăirii 
teologice. Comentariile la Hexaemeron ale Sf. 
Vasile cel Mare sunt un astfel de exemplu; ele 
oferă o privire comparativă între cunoașterea de 
factură științifică și cea teologică a vremii sale, 
sfântul ncezitând să arate diferențe și conver- 
gențe de perspectivă. 

Toată teologia este apologetică, întrucât este 
mărturisitoare. Teologia are ca scop afirmarea 
sfințeniei. Necredinţa nu definește oamenii 
ca dușmani ai creștinilor, ci mai curând atrage 
atenţia asupra căutării lor de înțelegere și de 
sens. Atitudinea către ei nu poate fi decât una 
asumatoare. A-ţi pune viaţa pentru aproapele 
înseamnă a-l ajuta ca în hățișul conceptual al 
gândurilor sale să intre, chiar și prin interme- 
diul raționamentelor, harul care luminează și 
deschide către un orizont spiritual mântuitor, 
care îl împlinește ca om pentru veșnicie. Părin- 
tele prof. lon Bria definește apologetica drept 
„ramură a teologiei sistematice care încearcă 
dovedirea existenței lui Dumnezeu prin probe 
raționale sau prin argumente logice. Creaţie a 


74 Coordonatori: Pr. Prof. Dr. Ştefan Bucnrv, Pr. Prof. Dr. loan TuLcaN 


scolasticii,apologetica a fost introdusă în învăță- 
mântul ortodox sub influența teologiei apusene 
[...]; azi, teologia fundamentală (apologetica) 
este predată înainte de teologia dogmatică, cu 
înțelesul că Evanghelia trebuie să devină mai 
credibilă pe baza demonstrațiilor logice, după 
care credința intervine ca să dea certitudinea 
cunoașterii”. Credem că nu această apologetică 
a fost apologetica dintru început, a Părinților, 
ci mai curând definiția precedentă arată duhul 
străin de ortodoxie în care această apologetică 
s-a configurat în spaţiul eterodox. Evanghelia 
nu are nevoie să capete credibilitate prin nimic, 
ea este credibilă prin Hristos, pentru că cine ÎL 
primește primește și cuvântul Lui. Cuvântul lui 
Hristos se arată „cu putere multă” prin harul 
dumnezeiesc, har fără de care nu există teologie. 
lar apologetica este teologie în măsura în care 
face apel, fie și cu instrumentarul împrumutat 
din câmpul exterior teologiei (al științelor, al 
filosofiei) la inspiraţia dată de har. Duhul Sfânt 
este apologetul prin excelență în Biserică, prin 
El argumentele umane capătă putere de Sus. 
Hristos îi îndemna pe ucenici să nu pregă- 
tească dinainte ce vor spune oamenilor despre 
EI, pentru că Duhul va mărturisi în ei într-un 
fel căruia nimeni nu-i va putea sta împotrivă — 
nu este aceasta o minunată mărturie, dată de 
Însuși Hristos, despre adevărata apologetică 
a Bisericii, inspirată de Duhul? Apologetica 
dintru început nu încerca „dovedirea” existenței 
lui Dumnezeu ca demers intelectual autonom, 
ci dimpotrivă, era gest de teologie autentic în 
măsura în care prin inspiraţia datorată harului 
se dădea mărturia vie că Dumnezeu există și 


poate fi întâlnit și cunoscut. 

Bibliografie. Baia, lon, Dicfionar de zeologie ortodoxă, Ed. 

Institutului Biblic și de Misiune al Bisericii Ortodoxe 

Române, București, 1994; VLăpucă, on, Mic dicționar de 

apologetică ortodoxă, Ed. Bizantină, București, 2002. 
Răzvan lonescu, Adrian Lemeni 


APOLOGIE. v. APOLOGETICĂ. 
APOSTAZIE. Lepădarea sau tăgăduirea 
deplină a credinței ortodoxe și îmbrăţișarea 
unei alte credinţe. 

Clericul care se face vinovat de un asemenea 
delict se exclude definitiv din Biserică, așa cum 

se exclude și mireanul apostat. Clericul care-și 
tăgăduiește numai calitatea de cleric se cate- 
riseşte; dacă se pocăiește, și într-un caz, și în 
altul, se reprimește numai ca laic (Can. 62 Ap.). 
Regulamentul de procedură prevede, în art. 6, 
că „dacă lepădarea de credință s-a făcut sub silă 
fizică, iar clericul a arătat pocăință adâncă, se va 
opri pentru totdeauna de la săvârșirea lucrărilor 
sfinte, însă își va păstra demnitatea de cleric 
(Can. 1 și 2 Anc.). Apostatul este acea persoană 
care s-a lepădat sau a tăgăduit deplin credința 
ortodoxă și a îmbrățișat o altă concepţie. Lepă- 
darea poate fi intenţionată sau silită. În primul 
caz, apostatul se exclude de la Sfânta Împărtă- 
șanie pe toată viaţa, iar în ultimul caz, pe 12 ani 


(Can. 73 Vasile; Can. 2 Grig. Nyssa). 
Bibliografie. Avans, D. și Rrars, S. (ed.), Dicfionnaire 
de culture juridique, PUF, Paris, 2003; Foca, loan N., 
Canoanele Bisericii Ortodoxe. Note și Comentarii, Sibiu, 
2005; Foca, loan N., Drepr canonic ortodox, legislaţie şi 
administrație bisericească, vol. L-II, Ed. Institutului Biblic 
și de Misiune al Bisericii Ortodoxe Române, București, 
1990; loncv, Ivan, „Câţiva termeni canonici. Înţelesul Și 
explicarea lor în dreptul bisericesc ortodox”, în: ST, XLI 
(1989), 4,pp.78-100; Micaș, Nicodim, Canoane/e Bisericii 
Ortodoxe însotite de comentarii, vol. I-II, trad. U. Kovin- 
cici, N. Popovici, Arad, vol. I-II, 1930-1931, 1934-1936; 
Miraș, Nicodim, Dreptul bisericesc al Bisericii Orientale, 
trad. D. Cornilescu, V. Radu, București, 1915; MuscaLu, 
Cristina-Daniela, VARTIC, Emilia, Dicfionar de fermeni 
juridici, Ed. Universitară, București, 2008; Naz, R. (ed.), 
Dictionnaire de droit canonigue, 7 vol., Paris, 1935-1965. 
Constantin Rus 


APOSTIH. (gr. aposfiba, slav. sfivobâna) 
Cântarea bisericească alcătuită din patru — cinci 
stihuri sau strofe. Numele vine de la faptul că 
strofele II, III și IV (în anumite cazuri) sunt 
precedate de un stih. De regulă, stihul este un 
verset din Psalmi și, în cazuri mai rare, din alte 
cărți ale Vechiului Testament. Aceste stihuri 
sunt asemănătoare cu cele de la stihoavnă, și 
reprezintă resturi de psalmi ce se citeau, la 
începutul creștinismului, integral la sfârșitul 
Vecerniei. Din secolul al V-lea, între stihurile 
acestor psalmi s-au intercalat tropare care au 


dat forma actuală a slujbei Vecerniei. 

Bibliografie. BRANIșTE, Ene, Lifurgica Generală, Ed. 
Partener, 12008; BnRanIșTrE, Ene, BRANIȘTE, Ecate- 
rina, Dicţionar de cunoștințe religioase, Ed. Diecezană, 

Caransebeș, 2002; CraeșAnv, Badea, Zezauru/ liturgic 
al Sfintei Biserici Creştine Ortodoxe, Tipografia Guten- 
berg, București, 1912; MrrRoranovicI, Vasile, TARNA- 
vscHI, Teodor, Corrancruc, Nectarie, Lizurgica Bisericii 
Ortodoxe. Cursuri universitare, Ed. Consiliului Eparhial 
Ortodox Român din Bucovina, Cernăuţi, 1929. 

Iulian Isbășoiu 


APOSTOL. 1. (7i4/.) a. În sensul de bază, prin 
apostol se înțelege unul dintre cei 12 ucenici, cei 
mai apropiați ai Mântuitorului lisus Hristos, 
care au fost martori ai misiunii Sale pe pământ, 
și care au fost chemaţi de Acesta pentru a 
participa la lucrarea Sa mântuitoare. b. În sens 
mai larg, apostol este și acea persoană trimisă la 
propovăduire din rânduiala lui Dumnezeu, care 
nu făcea parte din rândul celor doisprezece, dar 
împlinind aceeași misiune ca aceștia (ex. Sf. 
Apostol Pavel, Sf. Apostol Barnaba etc.). 
Substantivul aposzo/ provine de la grecescul 
apostolos (&n69T0)0$), substantiv format prin 
alăturarea prepoziţiei „apo” (and = plecând de 
la) verbului sze//o (orEo = a trimite). Astfel, 
sensul literal al termenului ar fi persoană zrimisă 
cu o misiune, emisar. Şi pentru că, în general, 
scopul trimiterii unui emisar este transmiterea 
unui mesaj, sensul literal ar putea fi redat și 
prin so], mesager. În greaca clasică, termenul 
desemna o persoană trimisă de cineva spre 
împlinirea unei misiuni de ordin administrativ 
sau diplomatic. În Septuaginta apare o singură 
dată; în schimb, în Noul Testament îl întâlnim 
de 79 de ori. În general, astăzi sunt numiți 
apostoli doar cei Doisprezece și Sfântul Pavel. 
Noul 'lestament însă nu rezervă termenul 
doar pentru cei chemaţi special de Domnul 
spre slujire apostolică. Mântuitorul Însuși este 
numit Apostol. lar între colaboratorii Sfân- 
tului Pavel se găsesc câţiva bărbați numiți 
apostoli, fără ca aceasta să implice o lărgire a 
grupului celor aleși special de Domnul. 

Iisus Hristos — Apostolul Tatălui. Cronologic, 
primul Apostol din Noul Testament este 
Mântuitorul Însuși (For 3, 1; In. 20, 21), „pe 
Care Tatăl L-a sfinţit și L-a trimis în lume” (n 
10, 36) „pentru ca lumea să se mântuiască prin- 
tr-Însul” (n 3, 17). EL vine „în numele Tatălui” 
(n 5, 43), împlinește voia Tatălui (n 6, 39) 


săvârșind /pcrările Celui ce L-a trimis Un 9, 4 
4, 34 ş.a.). Tatăl i-a dat „toată puterea în cer și 
pe pământ” (Mz 28, 18), iar EI împărtășește din 
această putere celor pe care-i trimite în lume 
să-l continue lucrarea (Mz 28, 19-20; 18, 18; 
In 20,23). 

Cei Doisprezece — Apostolii lui Hristos. Încă din 
prima parte a activității Sale, Mântuitorul Iisus 
Hristos îi alege pe unii dintre ucenicii Săi „ca 
să fie cu El și să-i trimită să propovăduiască 
și să aibă putere să vindece bolile și să alunge 
demonii” (Me 3, 14-15). Pe aceștia îi numește 
Apostoli (Me 3, 14; Lc 6,13). Numărul lor cores- 
punde numărului seminţiilor lui Israel. Așa cum 
fiii lui lacov au constituit temelia Vechiului 
Israel, pe temelia Apostolilor (£/ 2, 20; 4p 21, 
14) se zidește Noul Israel, Biserica (MW 16, 18), 
piatra fundamentală fiind Hristos (E/2, 20). 

In Noul Testament găsim patru liste ale Celor 
Doisprezece, câte una în fiecare dintre Evan- 
gheliile Sinoptice (M/ 10, 2-4; Mc 3, 16-19; 
Le 6, 14) şi una în Faptele Apostolilor (1, 13). 
Deși între ele există mici deosebiri, numărul 
este întotdeauna același, fapt ce ne obligă să 
stabilim corespondențe între numele care 
diferă. Astfel, ajungem la următoarea listă 
(variantele sunt indicate în paranteze): (1) 
Simon, pe care Mântuitorul l-a numit Chefa 
(= Petru); (2) Andrei, fratele lui Petru; (3) lacov 
și (4) loan, fiii lui Zevedeu; (5) Filip; (6) Barto- 
lomeu (= Natanael din In 1, 45u.); (7) Matei (= 
Levi al lui Alfeu din Me 2, 14; cf. Mz 9, 9-10; 
Lc 5, 27-29); (8) Toma; (9) Iacov al lui Alfeu 
(= Iacov cel Mic din Me 15, 40); (10) Tadeu (= 
„luda, nu Iscarioteanul” din In 14,22; = „luda al 
lui Iacov” din Le. 6, 16 și FA 1,13); (11) Simon 
Zelotul (= Simon Cananeanul din Mz 10, 4 
și Me 3, 18); (12) Iuda Iscarioteanul (= luda 
fiul lui Simon Iscarioteanul din In 13, 26 și 6, 
71)/Matia, ales în locul lui Iuda, după Învierea 
Domnului (FA 1,26). 

Misiunea Celor Doisprezece. “Loţi aceștia au 
fost cu Iisus (Me 3, 14, EA 1, 21-22) în timpul 
activității Sale. Cu excepția lui luda Iscario- 
teanul, toți au fost martori ai Învierii lui lisus 
(FA 1,22). Ei au primit misiunea de a continua 
lucrarea Domnului, mărturisindu-L. până la 

marginile pământului (WM 28, 19; Le 24, 47 
FA 1, 8). Pentru aceasta, Mântuitorul îi inves- 
tește cu autoritatea Sa (Mt 10, 40: „Cel ce vă 
primeşte pe voi, pe Mine Mă primește”), le 
încredințează administrarea Tainei Sfântului 
Botez (MW 28, 19), le dă puterea de a dezlega 
și a lega păcatele oamenilor (In 20, 23; M+ 
16, 19; 18, 18) și îi asigură că Duhul Sfânt, pe 
Care-L va trimite după Înălțarea Sa (n 16,7), 
îi va povăţui „întru tot adevărul” (n 16, 13). 
După Cincizecime, Apostolii devin purtătorii 
mesajului lui Iisus și continuatorii lucrării Sale. 
Evangheliile rețin doar anumite cuvinte ale 
Domnului pe care le-au primit Apostolii, dar 
ne lasă să înțelegem că de-a lungul activității 
Sale publice și apoi după Învierea Sa (vezi și EA 
1, 3) ei au primit multe alte învățături care nu 
au fost consemnate în scris (In 20, 30; 21,25). 
Ei au avut privilegiul de a-L avea zi de zi ca 
Învățător pe Însuși Fiul lui Dumnezeu, Care, 
înainte de Înălțarea la cer, le cere să ia aminte 
să facă și să transmită oaze (nu numai cele 
reținute de autorii Noului Testament) cele ce 
le-a poruncit (MM 28, 20). În împlinirea misi- 
unii lor, ei beneficiază de asistența specială a 
Duhului Sfânt, pe care Domnul L-a făgăduit 
înainte de Pătimiri (In 14, 26; 15, 26). Astfel, 
ei înțeleg cum trebuie să organizeze Bisericile. 
Când nu mai fac față necesităților Bisericii din 
Ierusalim, hirotonesc șapte diaconi (FA 6, 1-6), 
instituind astfel prima treaptă a preoţiei sacra- 
mentale. În comunităţile nou create, dar și la 
Ierusalim, hirotonesc preoți (FA 14,23; FA 15, 
4). Mai târziu, când nevoile Bisericii impun, 
Apostolii instituie o nouă treaptă, care preia 
unele dintre responsabilităţile lor. Astfel sunt 
hirotoniți primii episcopi (2 Zim 1, 6), cărora 
le este încredinţată administrarea Tainei Hiro- 
toniei împreună cu responsabilitatea alegerii 
bărbaţilor potriviți pentru aceasta (7 Tim 5,22; 
Tit 1,5). 

Pavel — Apostolul Neamurilor. La scurt timp 
după moartea Sfântului Ștefan, în urma unei 
chemări speciale (FA 9, 3), Celor Doispre- 
zece li se adaugă prigonitorul Saul, care-și va 
schimba numele în Pavel (FA 13, 9). Totuși 
chemarea apostolică a Sfântului Pavel nu a fost 

recunoscută ușor în Biserică. În primul rând, 
pentru că el nu îndeplinea una dintre cele două 
condiții considerate de Sfântul Petru ca indis- 
pensabile pentru alegerea înlocuitorului lui 
uda: nu a făcut parte dintre apropiații Mântu- 
itorului în timpul activităţii Sale (£A 1,21-22). 
Cât despre cealaltă condiţie, deși era îndeplinită 
— Saul devenind, prin întâlnirea cu Hristos cel 
preamărit pe drumul Damascului, un martor 
al Învierii —, nu putea fi dovedită. Greu putea 
fi dovedită și chemarea sa la slujire apostolică 
și mai ales specificul acesteia, deși Domnul i-a 
descoperit-o și lui Anania (FA 9, 15). De aceea, 
atunci când este pus în situația de a-și justifica 
pretenţia, Sfântul Pavel face apel la rezultatele 
slujirii sale apostolice. Astfel, pentru toți cei de 
bună-credință, devine clar faptul că lui i-a fost 
„încredințată Evanghelia pentru cei netăiați 
împrejur, după cum lui Petru pentru cei tăiați 
împrejur” (Ga 2, 7). 

Alți apostoli în Noul Testament. Alături de Cei 
Doisprezece și Sfântul Pavel, găsim în Noul 
Testament și alți bărbaţi numiţi „apostoli”. Toţi 
aceștia au ca trăsătură comună implicarea activă 
în lucrarea misionară a Bisericii. Sfântul Pavel 
îl prezintă pe Barnaba ca apostol (7 Co 9, 5; Ga 
2, 9; cf. FA 13, 2; 14, 4.14); pe Andronic și pe 
lunias îi recomandă ca fiind „vestiți între apos- 
toli” (Rm 16, 7), referindu-se probabil nu la Cei 
Doisprezece, ci la cercul mai larg al misiona- 
rilor creștini; iar în 7 7es îi socotește pe ucenicii 
săi apropiați Silvan și Timotei „apostoli ai lui 
Hristos” (1, 1; 2, 6). Când scrie filipenilor, îl 
numește pe Epafrodit „apostolul lor (în unele 
traduceri românești substantivul „apostolos” 
este redat aici prin „trimis”, Fim 2, 25). În 2 Co 
8,26, cei însărcinați să ducă banii strânși pentru 
săracii din Ierusalim (Rm 15, 26) sunt numiţi 
„apostoli Bisericilor” (ân6oTo01 EKKAnoLOV). 
Sfântul Pavel pare a-l include, alături de sine, 
și pe Apollo între apostolii care s-au făcut, de 
dragul Evangheliei, „priveliște lumii și îngerilor 
şi oamenilor” (7 Co 4,6.9). 

Alți apostoli în Tradiția Bisericii. Biserica a 
atribuit titlul de „apostoli” și celor șaptezeci 
de ucenici ai Domnului (e 10, 1 ș.u.), dar și 
altor ucenici ai Apostolilor. Astfel, în cărțile de 

cult și în calendar, Sfinții Evangheliști Marcu 
și Luca, care n-au făcut parte din grupul Celor 
Doisprezece, sunt numiți apostoli; apostoli 
sunt considerați și cei șaptezeci de ucenici ai 
Domnului (în 4 ianuarie pomenim „soborul 
celor șaptezeci de apostoli”); apostol este numit 
și Onisim (pomenit în 15 februarie), sclavul 
fugar care a devenit ucenic al Sfântului Pavel. 
Există o categorie specială de sfinți care au primit 
titlul de „întocmai cu Apostolii”. Între aceștia 
sunt Sf. Împărat Constantin cel Mare, Sfântul 
Averchie, episcopul lerapolei, Sfinţii Chiril şi 
Metodiu, apostolii slavilor, ș.a. Lista cuprinde 
și femei care s-au distins în chip deosebit prin 
viața lor sfântă și zelul misionar, precum Sf. 
Maria Magdalena, Sfânta Tecla, Sfânta Elena, 
Sfânta Nina, luminătoarea Georgiei, ș.a. 

Sfinţii Apostoli sunt prăznuiți și separat, la o 
dată proprie, dar și odată cu Sfinţii Apostoli Perru 
și Pavel — sărbătoare prăznuită în toată Orto- 
doxia, la 29 iunie. Fa ne amintește de cei doi 
verhovnici ai Apostolilor, care au primit moarte 
martirică la Roma, în persecuția lui Nero, din 
anul 67. Data serbării lor corespunde cu cea a 
transferării moaștelor lor la locul numit a7 caza- 
cumbas (la catacombe), pe Via Apia din Roma, 
la 258. La Roma sărbătoarea era ţinută încă 
din timpul lui Constantin cel Mare și de aici a 
trecut și în Răsărit, unde era sărbătorită cu mare 
solemnitate, începând din secolul al VI-lea. 
Postul Sfinților Apostoli, cunoscut în popor cu 
denumirea de Postul Sâmpetrului, precedă 
sărbătoarea comună a Sf. Apostoli Petru și 
Pavel, de la 29 iunie. Acest post este rânduit 
de Biserică în cinstea celor doi verhovnici ai 
Apostolilor și în amintirea obiceiului lor de a 
posti înainte de a întreprinde acțiuni de seamă. 
In vechime se mai numea și Poszu/ Cincizecimii, 
căci prin el se cinsteau darurile Sfântului Duh, 
pogorât peste Sfinţii Apostoli la Cincizecime. 
Se mai numește și postul de vară. Postul Sfin- 
ţilor Apostoli are durată variabilă, în funcție 
de data schimbătoare a Paștelui. Postul începe 
luni după Duminica Tuturor Sfinţilor și ţine 
până în ziua de 29 iunie inclusiv, dacă această 
sărbătoare cade miercurea sau vinerea, când 
se dă dezlegare la pește și untdelemn. Durata 


acestui post se întinde de la 8 zile la 42 de 
zile după calendarul iulian. În situaţia actuală, 
când folosim două calendare, postul poate avea 
de la 28 de zile până la desființare, când Paștele 
cade după 1 mai. În această situaţie, Biserica 
înfiinţează un post special de trei zile pentru 
nevoile duhovnicești. Regula de stabilire a 
postului este următoarea: câte zile sunt de la 
data Paștelui, inclusiv, până la 2 mai, inclusiv, 
atâtea zile ţine postul. Postul Sfinţilor Apostoli 
este mai puțin aspru decât cel al Păresimilor. 
Luni, miercuri și vineri se consumă legume 
fără untdelemn, iar marți și joi cu untdelemn; 
sâmbătă și duminica se dezleagă la pește. La 
hramuri se dezleagă la pește. 

II. (Jizurg.) Carte de cult cu conţinut biblic, 
care cuprinde pericopele din Faptele Aposto- 
ilor, epistolele pauline și cele sobornicești, care 
se citesc ca lecturi la slujbele bisericești. Se 
mai numește și Praxiu sau Praxapostol, pentru 
motivul că majoritatea pericopelor sunt luate 
din epistolele și Fapree Sfinzilor Apostoli. În 
latină poartă denumirea de Episfo/arium. 
Bibliografie. 1. BocparRosTE, Gheorghe, „«Cei șapte- 
zeci» după Noul Testament și Sfânta Tradiţie”, în: 
GB, XXXI (1972), 3-4, Bnoscn, ]., Charismen und 
Amter în der Urkirche, Ed. P. Hanstein, Bonn, 1951; 

APOSTOLĂÂT SOCIĂL. Activitate misio- 
nară creștină specifică perioadei contemporane, 
spre a spori și eficientiza propovăduirea creș- 
tină conform condiţiilor societăţii actuale. 

Deoarece creștinismul este o religie misio- 
nară și această poruncă se realizează în sarcina 
profetică a misiunii, acest concept trebuie privit 
în contextul în care a apărut, adică într-o peri- 
oadă de transformări politice și sociale radi- 
cale în România — după abdicarea Regelui 
Mihai (1947) și impunerea unui nou regim 
politic socialist. Prin același tip de transformări 
sociale a trecut întreaga Europă de Est după 
cel de-al Doilea Război Mondial. În cazul 
nostru, persoana care a intuit foarte bine faptul 
că se vor petrece schimbări majore în socie- 
tatea românească a fost Patriarhul Justinian. 
Acesta a dorit și a reușit să pregătească Bise- 
rica Ortodoxă Română pentru a face față unor 
situații inevitabile, considerând că dacă Bise- 
rica reconsideră aspectele socialismului, aceasta 
va fi împlinită în sensul învățăturii lui Hristos. 
El a canalizat acest efort în patru direcţii 
majore: a) noi cursuri pastorale și misionare 
pentru cler și teologi, care să îi pregătească 
pentru noul context socio-politic; b) reorgani- 
zarea administrativă a vieţii monahale, în așa 
fel încât admiterea și pregătirea călugărilor să 
includă și o educaţie gimnazială în unele semi- 
narii, c) reorganizarea școlilor teologice sub 
administrarea directă a Bisericii; d) adaptarea 
discursului bisericesc în așa fel încât să ajute la 
procesul de alfabetizare al oamenilor, dar și în 
sprijinul dezvoltării agriculturii. Foarte mulți 
cercetători vorbesc despre o relativă bunăstare 
a Bisericii Ortodoxe Române în cei 29 ani de 
patriarhat ai lui Justinian Marina (1948-1977). 
Majoritatea predicilor, cuvântărilor și scrierilor 
Patriarhului Justinian au fost adunate într-o 
serie de volume denumite Aposzolar social. În 
Europa Occidentală, deși nu s-au petrecut 
schimbări fundamentale în ceea ce privește 
bazele societăţii moderne, totuși, consecințele 
războiului au cerut noi puncte de vedere teolo- 
gice și o implicare mai profundă a creștinilor 
în societate. În acest sens, papa Paul al Vlea a 
semnat un decret (4posfolicam Actuositatem) în 

care se referea la apostolatul laicilor tocmai pe 
baza faptului că timpurile noastre pretind mai 
mult zel din partea credincioșilor și o implicare 
mai profundă în viața Bisericii. 
Bibliografie. Guennov,]., „ Mission”, în Cazhoficisme, vol. 
TX, 316-320, 1980; Scanre, Alan, „Patriarch Justinian 
of Romania: His Early Social “Thought”, în: Re/igion în 
Communist Lands, vol. V, 3/1977, pp. 164-169. 

Gelu Călina 


APOSTOLICITĂTE. Însușire a Bisericii 
referitoare la veridicitatea, conformitatea și în 
continuitatea acesteia cu activitatea Sfinților 
Apostoli. 

În Crezul Niceo-Constantinopolitan mărtu- 
risim că Biserica lui Hristos este: una, sfântă, 
sobornicească și apostolească. Apostolici- 
tatea Bisericii este una dintre însușirile sau 
trăsăturile fundamentale ale Bisericii ca Trup 
al lui Hristos. Altfel spus, „noul popor” al lui 
Dumnezeu — Biserica — este zidit pe temelia 
Apostolilor, piatra din capul unghiului fiind 
Însuși Iisus Hristos (£/2, 20). 

Termenul de „apostolicitate” provine de la 
termenul de apostol (poszo/os = trimis). Sub 
acest nume sunt cunoscute în Noul Testament 
acele persoane alese, împuternicite și trimise în 
misiune de către lisus Hristos pentru a propo- 
vădui Evanghelia Împărăției lui Dumnezeu. 
Privit strict etimologic, cuvântul „apostol” este 
un titlu pe care îl poartă Însuși Iisus Hristos ca 
Fiul al lui Dumnezeu întrupat, „pe Care Tatăl 
l-a sfinţit și l-a trimis în lume” (n 10, 36). 
Acestui „Apostol” i s-a dat „toată puterea în cer 
și pe pământ” (VI 28, 18). Scopul pentru care 
lisus Hristos ca Apostol ceresc a fost trimis 
în lume este unul îndoit: să facă voia Tatălui 
și să realizeze mântuirea lumii, prin Evan- 
ghelia, Pătimirile, Moartea și Învierea Sa (In 3, 
16-17). Această calitate a lui lisus Hristos este 
exprimată în Noul Testament: lisus Hristos 
este „Împăratul și Învățătorul și „Apostolul și 
Arhiereul mărturisirii noastre” (For 3, 1). 

lisus Hristos a împărtășit calitatea Sa de 
Apostol al Tatălui și celor 12 ucenici pe care 
le-a chemat într-un mod distinct, numindu-i 
Apostoli (Lc 6,13). Pe cei 12 Apostoli, Domnul 


i-a învățat tainele Împărăției lui Dumnezeu, 

conferindu-le totodată și unele harisme, daruri 
sau puteri spirituale. Pe cei 12 Apostoli, lisus 
Hristos — Arhiereul cel veșnic i-a sfinţit (In 17, 
17) și i-a hirotonit în ziua învierii, dându-le 
Duhul Sfânt, precum și puterea de a ierta păca- 
tele (In 20, 21-23). Astfel, înzestrați cu aceste 
daruri, i-a trimis să propovăduiască și să boteze 
toate neamurile (MV/z 28, 18-20). 

După pogorârea Duhului Sfânt asupra lor în 
ziua Cincizecimii, alăturându-li-se și Apostolul 
neamurilor, au primit puterea de a întemeia și 
organiza Biserici pretutindeni, hirotonindu-le 
diaconi, preoți și episcopi (EA 6, 6; 14, 23; 20, 
28; 1 Tim 4, 14; Tir 1, 5). Apostolicitatea Bise- 
ricii exprimă faptul că există o continuitate 
istorică a Bisericii creștine din timpul Aposto- 
ilor până astăzi, dar, pe de altă parte, există în 
Biserică și slujiri apostolice fără de care ea nu 
se poate identifica. Sub forma Tradiţiei (para- 
dosis) şi canonului Noului Testament, Biserica 
este trimisă să propovăduiască Evanghelia lui 
Hristos din puterea și după modelul Apostolilor. 
În al doilea rând, apostolicitatea Bisericii 
exprimă misiunea Apostolilor de a aduna „noul 
popor” al lui Dumnezeu și a-l integra în comu- 
niunea de viață și iubire a Treimii (Mz 28, 19). În 
acest context, putem spune că Hristos și Apos- 
tolii reprezintă structura constitutivă a Bisericii. 
De aceea, apostolicitatea nu reprezintă o autori- 
tate în sine, autonomă, ci ea depinde de relația 
Bisericii cu lisus Hristos. Misiunea acesteia 
decurge din misiunea și încredințarea Aposto- 
lilor, după cum cea a Apostolilor provenea direct 
de la Hristos, iar Hristos ca Fiu al lui Dumnezeu 
întrupat a primit-o de la Tatăl Său (n 17, 18). 
Conţinutul apostolicităţii Bisericii poate fi 
redat sub trei aspecte sau componente esenţiale 
ale ci: 1) mărturia Apostolilor despre Învierea 
lui Hristos, ca primă temelie pe care s-a clădit 
și se va clădi Biserica. Fără credința și mărturia 
Apostolilor despre Învierea Domnului nu ar fi 
putut lua ființă și nu ar fi putut dăinui Bise- 
rica; 2) formularea apostolică a învățăturii lui 
Hristos și redarea de către Apostoli a chipului 
real al lui Hristos care rămâne baza permanentă 
și neschimbată a credinței creștine; 3) Apos- 
tolii au fost primii mijlocitori umani vizibili 


ai Duhului lui Hristos. Prin aceasta, Apos- 
tolii sunt confirmaţi în credinţa și înţelegerea 
atât a Persoanei, cât și a lucrării mântuitoare 
a lui Hristos. Întrucât ei au primit cei dintâi 
pe Duhul Sfânt în mod direct de la Hristos, 
Apostolii sunt confirmaţi în calitatea apostola- 
tului netransmisibil ca propovăduitori și trans- 
miţători ai harului Duhului sfânt. Așa putem 
înțelege strânsa legătură dintre apostolicitatea 
Bisericii și Apostolii Domnului. 

Această structură fundamentală a Bisericii a 
continuat și în epoca postapostolică, Biserica 
organizându-se sub forma unor comunități 
eclesiale locale, structurată în episcop, încon- 
jurat de soborul preoţilor și al diaconilor și de 
poporul credincios. Această realitate eclesială 
s-a perpetuat până în vremea noastră sub forma 


succesiunii apostolice. 
Bibliografie. BRA, Lon, Dicfionar de Teologie Ortodoxă, 
Ed. Institutului Biblic și de Misiune al Bisericii Orto- 
doxe Române, București, 21994, Mrncea, loan, Dicrionar 
al Noului Testament, Ed. Institutului Biblic și de Misiune 
al Bisericii Ortodoxe Române, București, 1995; Popescu, 
Dumitru, Iisus Hristos Pantocrator, Ed. Institutului Biblic 
și de Misiune al Bisericii Ortodoxe Române, București, 
2005; SrănrroAg, Dumitru, Zeo/ogia Dogmatică Ortodoxă, 
vol. II, Ed. Institutului Biblic și de Misiune al Bisericii 

Ioan Tulcan 


APROPRIERE. Însuşire a unei Persoane 
din Sfânta “Treime, prin care își face proprie 
(împropriază) sau co-participă la lucrările 
specifice Celorlalte două. 

Termenul provine de la verbul „a apropria” şi 
înseamnă „a face un lucru să fie potrivit pentru 
un anume sens”. Aproprierea arată faptul că la 
proprietăţile fiecărei Persoane a Sfintei Treimi 
participă într-un anumit grad și celelalte Două 
Persoane, deci particularitatea fiecărui Ipostas 
nu presupune excluderea radicală a celorlalte 
Ipostase. Astfel, dacă Fiul este Mântuitor, se 
poate spune în exfenso că și Tatăl și Duhul Sfânt 
sunt mântuitori. De asemenea, fiecare Persoană 
a Sfintei Treimi are niște particularităţi care o 
fac distinctă de Celelalte. Dar aceste distincții 
numite și predicate nu se referă la o existență 
de Sine, exclusivă a Persoanelor Sfintei "Treimi 
disociate de planul 'Ireimii, ci în interiorul 

Celorlalte. Astfel, vedem că predicatele implică 
și celelalte Ipostase într-o relație de întrepă- 
trundere sau perihoreză. În planul iconomiei 
dumnezeiești, fiecărei Persoane a Sfintei Treimi 
Îi sunt proprii predicatele Celorlalte, deci se 
află într-un raport de apropiere cu Acestea. 
Termenul evocă nu doar posibilitatea și compati- 
bilitatea unei asemenea coparticipări, ci negreșit 
coparticiparea, ca o consecință pe planul iconomic 
a perihorezei, sau întrepătrunderii Ipostasurilor 
Sfintei Treimi din planul teologic. În acest sens, 
conformitatea la care face referire definiţia etimo- 
logică se leagă de definiția teologică prin ideea că 
lucrarea unei Persoane din Sfânta Treime este 
proprie și Celorlalte Două. Spre exemplu, toate 
persoanele Sfintei Treimi participă la același act 
iconomic: creație, pronie, mântuire, dar fiecare 
atât dintr-o postură comună, cât și dintr-o postură 
unică, acestea nefiind în contradicție una cu alta. 
Postura comună este aceea în care toate Persoa- 
nele Sfintei Treimi se situează în același raport 
față de aceeași lucrare, pe când postura unică 
presupune participarea diferită a Persoanelor 
Sfintei Treimi, la aceeași lucrare. Persoana Tatălui 
și a Duhului Sfânt participă la actul mântuirii 
împlinite prin Fiul, dar nu în aceeași calitate ca 
Fiul, ci Tatăl participă ca primitor al jertfei Fiului, 
pe când Fiul, ca aducător pe Sine ca jertfă. Deci, 
în virtutea unei aproprieri unice, doar Fiul S-a 
întrupat, sau doar Duhul S-a pogorât în chip de 
limbi de foc la Cincizecime. Dar aceste copar- 
ticipări dintr-o perspectivă exclusivă la aceeași 
lucrare nu separă Persoanele, ci este temeiul unei 
întrepătrunderi intratrinitare, în care Persoanele 
nu-Și pierd identitatea și nici nu Se confundă, ori 
Îşi permută locurile. 

Ca temeiuri scripturistice pentru apropriere 
găsim relevante versete din Evanghelia după 
loan: Eu şi Tază] Meu, Una suntem (n 10,30), Cel 
ce M-a văzut pe Mine a văzut pe Tatăl n 14,9), 
Cuvintele pe care vi le spun nu le vorbesc de la Mine, 
ci de la Tatăl Care rămâne întru Mine. EI face aceste 
lucrări ale Lui (n 14, 10), Toate câte am auzit de la 
Tatăl] Meu, vi le-am făcut cunoscute (n 15, 15) etc. 
Noţiunea de „apropriere” o întâlnim în hristo- 
logie, în cadrul dogmei despre Unirea Ipostatică. 
Aici, el desemnează posibilitatea ca fiecare fire 

din Ipostasul lui Hristos să comunice însușirile 
sale celeilalte firi. În virtutea acestei communicatio 
idiomatum, Hristos săvârșea pe cele dumneze- 
iești omenește și pe cele omenești dumnezeiește. 
Dar aproprierea principială dintre firea umană 
și dumnezeiască în Hristos nu este menită să 
reflecte o perfectă simetrie prin această comu- 
nicare reciprocă a însușirilor, căci Ipostasul Său 
era centrat pe firea dumnezeiască, nu pe cea 
omenească, deoarece firea dumnezeiască a fost 
dintotdeauna ipostatică în Hristos, pe când 
firea omenească a fost enipostaziată. Astfel, 
aproprierea poate avea întrebuințări concep- 
tuale mai largi, iar în teologia occidentală este 
extinsă nu numai în ceea ce privește hristologia 
și triadologia, ci este un termen comun care 
indică împroprierea, sau imprimarea unui lucru 
cu o caracteristică ca fiind proprie, dar care nu 
o are din fire, sau din oficiu, ca fiind proprie. 
Astfel, aproprierea redă ideea unei caracteris- 
tici sau proprietăți dobândite, nu prezente în 
substanța ei inițială. Importanța aproprierii este 
strâns legată de acel paradox al logicii prezent 
în teologie: conicidentia opposiforum, căci aceasta 
constituie un argument ca un lucru să aibă ca 
propriu ceva ce nu-i este propriu în mod firesc. 
De asemenea, apofatismul este afirmat la nivel 
explicativ prin recursul la apropriere și derivatele 
ei lexicale. Însă fundamentala aplicație a acestui 
concept în teologie este cea care este afirmată în 


dogma trinitară. 

Ștefan Buchiu, Mihai Burlacu 


ARĂTĂREA DOMNULUI. v. EPIFANIE. 


ARGUMENTE RAȚIONĂLE. (Jezambig. 
ARGUMENTE RAŢIONALE PENTRU 
DOVEDIREA EXISTENŢEI LUI 
DUMNEZEU) Structuri logice argumenta- 
tive, prin care se încearcă probarea rațională a 
existenţei lui Dumnezeu. 


Sl 


Numărul argumentelor raționale pentru dove- 
direa existenței lui Dumnezeu este mare și divers, 
în funcţie de obiectele utilizate în argumentația 
propriu-zisă, însă ele sunt reduse de teologia 
sistematică la cinci tipuri: argumentul ontologic, 
argumentul cosmologic, argumentul teologic, 
argumentul teleologic și argumentul cauzal. 
Argumentul ontologic a generat de-a lungul 
timpului mai multe controverse. E se diferențiază 
de celelalte argumente referitoare la existența 
lui Dumnezeu prin faptul că folosește metoda 
deductivă, încercând să dovedească existenţa lui 
Dumnezeu plecând de la ideea de Dumnezeu 
din mintea omului. Argumentul istoric, cosmo- 
logic sau teleologic folosește mintea inductivă 
care plecând de la realități ale lumii naturale, 
dovedește că Dumnezeu este cauza lor. 

Anselm de Canterbury (1033-1109) a avutun rol 
determinant în dezvoltarea argumentului onto- 
logic. Argumentaţia lui Anselm a fost dezvol- 
tată în cadrul controversei pe care a avut-o cu 
călugărul Gaunilo de la Mănăstirea Marmon- 
tier. La baza controversei se află celebra ceartă 
a universaliilor din Evul Mediu, referitoare la 
relația dintre idei și lucruri. Această relație a fost 
prezentată în trei variante: a) realismul extrem — 
ideile sunt anterioare lucrurilor, zniversafia ante 
res (influență platonică); b) realismul moderat 
— ideile și lucrurile sunt intrinsec relaționate, 
universalia in rebus (influență aristotelică); c) 
nominalismul — ideile sunt simple abstracții 
deduse din lucruri, z7iversafia post res (influență 
specifică gândirii protestante). 

Aceste controverse s-au dezvoltat plecând de la 
neînțelegerea relației profunde a reciprocității 
dintre Logos și raționalitatea lumii. Anselm 
punea accentul pe experiența lăuntrică, pe o 
rațiune psihologizată, certitudinea existenței 
lui Dumnezeu fiind validată de exercițiul 
speculativ al unei rațiuni descentrate din relația 
ei structurală cu Logosul-Hristos. Apriorismul 
subiectiv al lui Anselm conduce la o logică 
speculativă constrângătoare. Experiența ecle- 
sială este deturnată, fiind redusă la metafizică 
(Dumnezeu este asociat cu o Idee). 

Gaunilo insistă asupra faptului că existența 
reală nu poate fi dedusă din existența mintală 


(în acest sens, el face o analogie cu legendara 
insulă Atlantida). Din perspectiva teologiei 
fundamentate eclesial, o astfel de dispută este 
una artificială, bazată pe noțiunea abstractă de 
idee mintală sau Fiinţă supremă. 

Taina persoanei și experiența harului trăite 
în viața Bisericii sunt abandonate în cadrul 
disputelor din jurul argumentului ontologic, 
construite prin raționamente abstracte și deta- 
șate de viață. Tradiţia Bisericii consemnează 
că ideea apriorică de Dumnezeu din mintea 
omului afirmată de argumentul ontologic este 
rezultatul unei gândiri autonome în raport cu 
experiența eclesială. 

Argumentul cosmologic — își propune să dove- 
dească existența lui Dumnezeu pornind de la 
caracterul contingent al lumii care postulează 
existența unei cauze absolute. Principiul cauza- 
lităţii este valorificat în cadrul argumentării, 
Dumnezeu fiind identificat cu cauza absolută, 
necondiționată. Principiul raţiunii suficiente 
afirmă că Dumnezeu este cauza supremă a 
lumii contingente. 

Argumentul cosmologic este cunoscut din 
Antichitate (Anaxagoras, Platon, Aristotel, 
Cicero, Seneca). Sfânta Scriptură, precum și 
unii Sfinți Părinţi evidenţiază faptul că prin 
lume, prin revelaţia naturală se poate ajunge la 
Dumnezeu. 

Argumentul cosmologic se întemeiază pe legea 
cauzalităţii, a contingenței și a mișcării. Legea 
cauzalităţii afirmă necesitatea unei cauze abso- 
lute. Legea contingenței, plecând de la contin- 
genţa lumii, afirmă că trebuie să existe o reali- 
tate necondiționată identificată prin cauza 
primă. Legea mișcării, sub influența filosofiei 
aristotelice, opune nemișcarea lui Dumnezeu 
mișcării lumii, Dumnezeu fiind identificat cu 
un motor nemișcat. 

Argumentul cosmologic omite taina relaţiei 
personale trăite în experiența de comuniune 
dintre Dumnezeu și om. De asemenea, funda- 
mentează o legătură exterioară între Dumnezeu 
și lume. Reciprocitatea internă dintre Logos 
— rațiune umană — raționalitatea lumii valo- 
rificată în gândirea fundamentată biblic și 
patristic în cadrul Tradiţiei ortodoxe nu este 

valorificată prin argumentul cosmologic. Auto- 
nomia specifică argumentului cosmologic este 
depășită prin cosmologia tenomă a teologiei 
patristice și eclesiale. 

Argumentul teleologic — se bazează pe legea 
finalităţii. Existența lui Dumnezeu este dedusă 
din ordinea, finalitatea și armonia din lume. 
Gândirea autonomă valorificată în cadrul 
argumentului teleologic înlocuiește ordinea 
dumnezeiască prin una omenească, astfel culti- 
vându-se diverse amăgiri și himere. Hristos 
nu este asumat ca Logos Creator și Proniator 
al lumii, propunându-se o ordine și finalitate 
centrate pe o gândire autonomă și structurate 
în interiorul unei realității imanente. 

Teologia ortodoxă mărturisește constant că 
atât Arhetipul, cât și Telosul întregii creaţii 
este lisus Hristos, Dumnezeu-Omul. "Toate 
sunt și se împlinesc prin EI. Înnoirea creației, 
transfigurarea ei și împlinirea sa eshatologică se 
realizează prin Persoana lui lisus Hristos, Fiul 
lui Dumnezeu. 

Argumentul moral — valorifică legea morală 
și conștiința morală. Legea morală a fost 
atestată din Antichitate (Zenon, Cicero). Sf. 
Apostol Pavel se referă la ea spunând că este 
„înscrisă în inima omului” (Rm 2, 14). Exis- 
tența legii morale naturale este un dat apriorice 
primit de om de la Dumnezeu. Filosoful Kant 
insistă asupra acestei realități. Legea morală 
are caracter impersonal și obiectiv, în timp 
ce conștiința morală are caracter personal și 
subiectiv. Prin conștiința morală este cunoscută 
și împlinită legea morală de către om. Adepții 
argumentului moral arată că legea morală și 
conștiința morală se susţin reciproc. Existenţa 
legii morale și a conștiinței morale constituie 
temeiul argumentului moral pentru dovedirea 
existenţei lui Dumnezeu. 

Teologia ortodoxă subliniază constant că expe- 
riența eclesială nu se reduce la morală, trăirea 
religioasă nu se epuizează în cadrul unei 
anumite etici bazate pe coduri morale. Morala 
autonomă rămâne străină de comuniunea trăită 
personal și comunitar în interiorul comunității 
euharistice. Viaţa întru Hristos depășește o 
morală naturalistă. 

În concluzie, din perspectiva apologeticii 
fundamentate patristic și eclesial, argumen- 
tele raționale pentru dovedirea existenței lui 
Dumnezeu sunt străine de duhul și gândirea 
Tradiţiei Bisericii. Aceste argumente sunt 
dezvoltate pe baza înțelegerii autonomiei lumii 
naturale. În mod contradictoriu, aceste argu- 
mente își propun să dovedească existența lui 
Dumnezeu, dar omițând prezenţa Sa concretă 
și proniatoare în lume. 

Aceste argumente pornesc de la om spre 
Dumnezeu, având un caracter antropocentric, 
distanțându-se de asumarea Revelaţiei divine 
ca o realitate de viață în care există reciprocitate 
între Dumnezeu și om, inițiativa aparţinând lui 
Dumnezeu. Separarea dintre natural și supra- 
natural, dintre rațiune și credință, autonomi- 
zarea rațiunii și omiterea experienței eclesiale 
ca un criteriu de mărturisire al lui lisus Hristos 
ca Adevăr absolut al lumii sunt premise valo- 
rificate în concepțiile referitoare la argumen- 
tele raționale pentru dovedirea existenței lui 
Dumnezeu. 


Răzvan lonescu, Adrian Lemeni 


ARHETIP. (£&. archetype, lat. archetypum) 
Noţiune teologică care denumește un model 
cosmologic ultim. De exemplu, Dumnezeu 
Cuvântul se constituie ca un arhetip al omului. 
Omul se constituie, prin structura sa sinte- 
tică, ca arhetip al creaţiei. Teologia patristică 
insistă pe această dimensiune arhetipală a 
lui Dumnezeu Cuvântul, care este numit, de 
exemplu, în teologia Sf. Maxim Mărturisi- 
torul ca fiind prototip al tuturor celor zidite. 
Uneori, arhetipul este considerat un simbol sau 
o rădăcină prin care se poate explica originea 
sau proveniența. Alteori, are sensul de prototip 
sau model pe care ulterior se dezvoltă lucrurile 
sensibile. De aceea, arhetipul are și un rol călă- 
uzitor, prin care devine o țintă sau finalitate a 


lucrurilor care sunt făcute după acesta. 

ARHIDIACON. Grad clerical onorific, 
specific treptei diaconiei, care desemnează pe 
cel care are o întâietate între diaconi, în cadrul 
centrelor eparhiale (episcopia, arhiepiscopia, 
mitropolia, patriarhia), precum și în alte centre 
bisericești mai mari. 

Titlul de arhidiacon se conferă și în mod 
onorific prin hirotesie. Această treaptă s-a 
născut datorită existenței unui număr mare 
de diaconi, în fruntea cărora trebuia să fie 
rânduit un întâistătător care să-i coordoneze. 
Acestuia îi s-a spus arhidiacon încă din secolul 
al III-lea, pe când numele de protodiacon se 
pare că a apărut mai târziu, întrucât el este 
menționat documentar abia pe la anul 431, în 
legătură cu Sinodul al III-lea Ecumenic de la 
Efes. În tradiţia bisericească, titlul de arhidi- 
acon i se atribuie și diaconului martir Ștefan, 
unul dintre cei șapte instituiți de Sfinții Apos- 
toli spre a sluji în cadrul agapelor. Se înțe- 
lege însă că acest titlu i s-a atribuit mult mai 
târziu, deoarece abia pe la jumătatea secolului 
al III-lea sunt pomeniţi arhidiaconii, și anume 
la Roma, în timpul episcopului Corneliu. Doar 
după ce s-au închegat mai bine Bisericile locale 
s-a simțit nevoia de a se rândui în fruntea unui 
număr mare de diaconi câte un protos al aces- 
tora, căreia să i se zică într-un fel deosebit, spre 
a-i releva poziția mai înaltă față de ceilalți. 

Pe măsură ce numărul diaconilor și importanța 
lucrărilor pe care le săvârșeau au sporit, a crescut 
și rolul arhidiaconului, care a devenit un fel de 
colaborator apropiat al episcopilor, și cooptat 
apoi în treburile de administrație bisericească. 
Datorită acestei strânse colaborări cu episcopii, 
arhidiaconii au dobândit, în Biserica din Apus, 
poziția de vicari ai episcopilor și chiar ai papilor, 
fie în caz de lipsă de la scaunul lor, fie în caz de 
deces al episcopilor sau al papilor, arhidiaconii 
lor le țineau locul în chestiunile administrative și 
uneori le urmau în scaun. Din calitatea de ajută- 
tori apropiați și apoi de principali colaboratori 
și chiar de vicari sau de locţiitori ai episcopilor, 
arhidiaconii au, din secolele VII-VIII, treapta 
de inspectori și căpetenii ale clerului de mir din 
eparhii, ceea ce le-a dus cu timpul și înaintarea 
la treapta de preoți, deși au păstrat până azi în 


Biserica din Apus titlul de arhidiaconi. În noua 
lor calitate, din secolele VIII-IX au dobândit și 
calitatea de canonic ai episcopilor, iar în subor- 
dinea lor au fost instituiți arhidiaconii rurali, 
care s-au mai numit și decani, adică protopopi 
care aveau în circumscripţia lor câte 10 preoți de 
mir. Acesta a fost cursul pe care l-a luat dezvol- 
tarea arhidiaconatului în Biserica din Apus, în 
care se păstrează până și azi demnitatea de arhi- 
diacon cu atribuţiile înalte pe care am văzut că 
le-a dobândit încă la sfârșitul primului mileniu 
creștin. În Biserica din Răsărit, arhidiaconii, deși 
au ajuns la mare cinste, nu au fost avansați în 
funcții administrative superioare preoților, din 
care ar fi apărut ca superiori acestora, însă treapta 


lor a rămas mereu inferioară celei preoțești. 

ARHIEPISCOP. Grad al treptei arhierești 
care desemnează un episcop ce are o înâietate 
în raport cu ceilalți episcopi. 

Acest termen s-a născut și s-a impus în nomen- 
clatura treptelor clerului superior al Bisericii 
din aceleași raţiuni din care s-au născut alți 
termeni asemănători, și anume: termenii de 
arhidiacon, arhipresbiter și arhimandrit, fiecare 
desemnând pe cel dintâi din categoria respec- 
tivă, adică pe protosul lor real sau onorific. 
În înțelesul mai concret și practic pe care l-a 
dobândit acest cuvânt în viața bisericească, el 
nu exprimă o demnitate-tip, așa cum o exprimă 
cuvântul mitropolit, cuvântul exarh sau acela 
de patriarh, ci el exprimă mai multe trepte ale 
demnității episcopale, putând fi atașat, după 

caz, și titlului de mitropolit, și celui de exarh, 
și celui de patriarh, după cum poate fi folosit 
și în mod independent de aceste titluri, expri- 
mând o demnitate proprie sau aparte care nu 
este totuși una determinată, ca celelalte trepte 
superioare bisericești amintite, de faptul că el 
s-ar găsi în fruntea unei unități teritoriale bise- 
ricești aparte, adică în fruntea unei unități-tip. 
De-a lungul istoriei Bisericii, din secolele 
III-IV, de când a început a fi folosit acest titlu 
până azi, el a exprimat uneori pe rând, iar alteori 
concomitent, mai multe demnități înalte biseri- 
cești. Mai întâi, cuvântul arhiepiscop s-a folosit 
prin secolele III-IV pentru a-i desemna pe unii 
episcopi mai bătrâni, mai venerabili sau mai 
merituoși. În acest sens, Sf. Atanasie cel Mare 
le zice arhiepiscopi înaintaşilor săi pe scaunul 
din Alexandria, și anume arhiepiscopul Petru 
(1311) și arhiepiscopul Alexandru (7328). În 
al doilea sens, cuvântul arhiepiscop s-a folosit 
pentru a-i desemna pe principalii ierarhi din 
Biserica primelor veacuri, și anume: pe episcopii 
Romei, Constantinopolului, Alexandriei, Anti- 
ohiei și Ierusalimului. Acestora li se zicea în 
mod curent, în secolul al V-lea, „arhiepiscopi”, 
în actele Sinodului al IV-lea Ecumenic, iar în 
canoanele acestui Sinod (451) sunt menţionaţi 
cu numele de arhiepiscopi, episcopul Constan- 
tinopolului, căruia în Can. 28 Sin. IV Ec.i se 
adresa ca fiind „arhiepiscop”, dar în Can.29 Sin. 
IV Ec. se spune „preacucernicului arhiepiscop 
al Constantinopolului”. Episcopului Leon al 
Romei, i se spunea, în Can. 30 Sin. IV Erc. 
„preacuviosul arhiepiscop Leon”. De asemenea, 
episcopul Alexandriei avea titulatura de „arhi- 
episcop al diecezei egiptene” și „arhiepiscop 
al marii cetăți a alexandrinilor”. Sinodul V 
Ecumenic a conferit dreptul titularilor acestor 
cinci scaune importante de a se numi arhie- 
piscopi. Apoi, titlul de arhiepiscop s-a folosit 
în secolul al V-lea și cu deosebire în secolul al 
VI-lea înainte ca titlu onorific pentru întâistă- 
tătorii unor Biserici sau scaune importante ca: 
Biserica din Cipru și cea din Iviria sau Georgia, 
apoi scaunele din Efes, Tesalonic și Justiniana 
Prima, creată de împăratul Justinian, la anul 535. 
De asemenea, titlul de arhiepiscop s-a dat unor 

mitropoliți sau simpli episcopi începând de 
prin secolul al IV-lea sau al V-lea, când aceștia, 
așa cum arată Can. 12 Sin. IV Ec., au dobândit 
prin hotărâre împărătească o condiție indepen- 
dentă față de mitropoliţii provinciilor în care se 
aflau. Când unor asemenea ierarhi li se dădea 
titlul de arhiepiscop, ei erau scoși parțial de sub 
jurisdicția mitropolitului locului și, cu timpul, 
cei din categoria aceasta au dobândit și titlul 
de arhiepiscopi autocefali. Numărul lor a fost 
destul de mare și instituţia acestor arhiepiscopi 
autocefali, care nu erau decât conducătorii unei 
simple episcopii, s-a păstrat până târziu spre 
sfârșitul epocii bizantine. Deși numiţi episcopi 
autocefali, întrucât fuseseră complet scoși de 
sub jurisdicția mitropoliților de care țineau 
mai înainte și, ca atare, se numeau și exemți 
(scoși), ei au fost supuși totuși într-o oarecare 
dependență, mai mult sacramentală sau litur- 
gică decât jurisdicțională, de patriarhi. Între 
cei din această categorie se numără, din secolul 
al V-lea, și arhiepiscopia Muntelui Sinai, care 
până azi se păstrează ca o unitate autonomă, iar 
nu autocefală, față de Patriarhia Ierusalimului. 
Titlul de arhiepiscop s-a mai dat și întâistătă- 
torilor unor Bisericii autocefale sau autonome, 
cum era cazul arhiepiscopului de Ohrida, ca 
urmaș ar arhiepiscopului de Justiniana Prima, 
arhiepiscopului de Ipek, iar mai târziu, arhiepi- 
scopului Atenei. 

Numele de arhiepiscop s-a dat și se dă cu titlul 
onorific unor episcopi simpli sau unor mitro- 
poliți, exarhilor și patriarhilor. În sfârșit, între 
modul în care se socotește titlul de arhiepiscop 
într-o parte a Bisericii și modul în care el se 
folosește în altă parte există o deosebire aproape 
de neînțeles, și anume: în Bisericile slave și în 
Biserica Română titlul de arhiepiscop este 
socotit a fi inferior titlului de mitropolit, pe când 
în Bisericile de limbă greacă, titlul de arhiepi- 
scop este socotit a fi superior celui de mitropolit. 
Este de menționat că și în Biserica din Apus el 
s-a folosit timp îndelungat cu aceleași înțelesuri 
și se mai folosește și azi ca titlu onorific, socotit 
superior titlului de mitropolit sau cel puţin egal 
cu acesta, nicidecum inferior. Cu privire la o 
caracteristică a arhiepiscopilor apuseni, apărută 


85 


înainte de Schisma cea Mare, mai menţionăm 
că titlul lor exprima faptul că ei se găseau în 
fruntea unei Biserici autocefale, și anume arhi- 
episcopul de Milan, arhiepiscopul de Ravena, 
arhiepiscopul de Lyon, arhiepiscopul de Toledo. 
Apoi s-a introdus rânduiala ca ei să primească 
o distincţie onorifică din partea papei, care 
consta dintr-un fel de orar mai deosebit care 
s-a numit și se numește până azi „pallium”. Cât 
priveşte drepturile și îndatoririle arhiepiscopilor, 
observăm că în afară de drepturile lor onorifice 
care și ele sunt deosebite, toate celelalte decurg 
din calitatea pe care arhiepiscopii o aveau sau o 
au în mod real, adică ei beneficiază de drepturi și 
sunt supuși unor îndatoriri fie ca simpli episcopi, 
fie ca mitropoliți, fie ca exarhi, fie ca patriarhi, fie 
ca simpli stareți de mănăstiri, cum este cazul cu 
arhiepiscopul Muntelui Sinai. 
După legislația Bisericii Ortodoxe Române, titlul 
de arhiepiscop este un titlu onorific inferior celui 
de mitropolit. Ca titlu onorific, el se poate conferi 
unor simpli episcopi, iar în titulatura mitropoli- 
ților indică faptul că aceștia sunt episcopii epar- 
hiei centrale din mitropolie și cu acest titlu s-a 
folosit în mod tradițional și se folosește și azi, 
fiecare mitropolit al Bisericii Ortodoxe Române 
având titulatura de „arhiepiscop și mitropolit”. 
Bibliografie. Arrans, D. și Rrars, S. (ed.), Dicfionnaire 
de culture juridigue, PUF, Paris, 2003; Foca, loan N., 

administrație bisericească, vol. I-II, Ed. Institutului Biblic 
și de Misiune al Bisericii Ortodoxe Române, București, 
1990; lonu, Ivan, „Câţiva termeni canonici. Înţelesul și 
explicarea lor în dreptul bisericesc ortodox”, în: ST, XLI 
(1989), 4,pp.78-100; Micaș, Nicodim, Canoanele Bisericii 
Ortodoxe însoțite de comentarii, vol. L-IL, trad. Pr. U. Kovin- 
cici, N. Popovici, Arad, vol. I-II, 1930-1931, 1934-1936; 
Miraș, Nicodim, Drepru/ bisericesc al Bisericii Orientale, 
trad. D. Cornilescu, V. Radu, București, 1915; MuscaLu, 

ARHIEPISCOPIE. Unitate administra- 
tiv-teritorială bisericească sub conducerea 
unui arhiepiscop, alcătuită dintr-un număr de 
parohii, grupate în protopopiate, și din mănăs- 
tirile aflate pe acel teritoriu. 


Organismele de conducere ale arhiepisco- 
pici sunt: chiriarhul (arhiepiscopul eparhiot), 
Adunarea eparhială, ca organ deliberativ, 
Consiliul eparhial și Permanența Consiliului 
eparhial, ca organisme executive. Adunarea 
eparhială este organism deliberativ pentru 
toate problemele administrative, culturale, 
social-filantropice și patrimoniale ale epar- 
hiei (arhiepiscopiei). Adunarea eparhială se 
compune din reprezentanţii aleși ai clerului și 
ai credincioșilor, în proporție de o treime clerici 
și două treimi mireni, cu o viață morală și reli- 
gioasă demnă de un creștin, care au candidat 
cu binecuvântarea ierarhului locului. Membrii 
mireni în Adunarea eparhială se aleg de către 
delegaţii consiliilor parohiale, constituiți în 
colegii electorale mirenești, pe circumscripții, 
iar membrii clerici se aleg de către toți preoții 
și diaconii în funcţie, constituiți în colegii elec- 
torale preoțești, pe circumscripții. Membrii 
Adunării eparhiale, clerici și mireni, se aleg pe 
termen de 4 ani, putând fi realeși pentru cel 
mult două mandate. 

Numărul membrilor aleși în Adunarea epar- 
hială este de 30. Președintele Adunării epar- 
hiale este arhiepiscopul, iar în caz de vacanță, 
locţiitorul desemnat canonic și statutar. Episco- 
pul-vicar sau arhiereul-vicar este membru de 
drept al Adunării eparhiale, cu vot deliberativ. 
Adunarea eparhială are următoarele atribuţii: 
susține interesele și drepturile Bisericii și ale 
arhiepiscopiei, conform prevederilor canonice, 
statutare și regulamentare bisericești; veghează 
la respectarea, în cuprinsul arhiepiscopiei, 
a măsurilor cu caracter unitar prevăzute de 
Statut, regulamentele bisericești și de hotărâ- 
rile organismelor bisericești centrale privitoare 
la administrarea bunurilor mobile și imobile 
ale unităţilor de cult din întreaga arhiepiscopie, 
precum și a altor bunuri patrimoniale, culturale 
și epitropești ale acestora; susține instituţiile 
și așezămintele culturale, social-filantropice 
și economice ale eparhiei; aprobă înființarea, 
desființarea și delimitarea teritorială a proto- 
popiatelor, la propunerea Consiliului eparhial; 
deleagă un cleric și 2 mireni, dintre membrii 
Adunării eparhiale, ca reprezentanţi eparhiali, 

în Adunarea Naţională Bisericească; alege 
membrii Consiliului eparhial, la propunerea 
arhiepiscopului; desemnează, la propunerea 
arhiepiscopului, 1, 2 sau 3 clerici, ca membri 
în Consistoriul mitropolitan; aprobă raportul 
general anual întocmit de Consiliul eparhial 
și hotărăște măsuri pentru o bună desfășurare 
a activităților arhiepiscopiei; aprobă contul de 
execuţie bugetară și bilanțul financiar-contabil 
al arhiepiscopiei, al instituțiilor și fundațiilor 
sale, precum și măsuri pentru asigurarea bunu- 
rilor bisericești; aprobă bugetul general al arhi- 
episcopiei, al instituțiilor și fundațiilor arhiepi- 
scopale; hotărăște cu privire la modul de admi- 
nistrare a bunurilor arhiepiscopiei, precum și 
ale instituţiilor și fundațiilor arhiepiscopale, în 
conformitate cu dispozițiile legale în vigoare; 
și exercită orice alte atribuții date prin Statutul 
pentru organizarea și funcționarea Bisericii 
Ortodoxe Române și regulamentele bisericești. 
Adunarea eparhială se întrunește în ședință 
anuală de lucru, în primul trimestru al anului, 
iar în ședințe extraordinare, ori de câte ori este 
nevoie. Convocarea Adunării eparhiale, cu 
precizarea ordinii de zi, se face de către preșe- 
dinte, cu cel puţin 14 zile înainte de data fixată 
pentru ședință, iar în cazuri excepţionale, în cel 
mai scurt timp posibil. Adunarea eparhială este 
statutar constituită cu prezenţa a două treimi 
dintre membrii săi și hotărăște valid cu votul 
a jumătate plus unu din numărul membrilor 
prezenţi. De asemenea, Adunarea eparhială 
alege, la începutul fiecărui mandat de 4 ani, 
dintre membrii clerici și mireni, câte 5 Comisii 
de lucru permanente, care vor avea câte un preșe- 
dinte și un raportor din mijlocul lor, desemnați 
de plen, la propunerea președintelui. Aceste 
Comisii ale Adunării eparhiale sunt: comisia 
administrativ-bisericească; comisia culturală 
și educațională; comisia economică, bugetară 
și patrimonială; comisia social-filantropică; 
și comisia organizatorică, juridică și de vali- 
dare. Consiliul eparhial este organism executiv 
al Adunării eparhiale și are în competență 
problemele bisericești administrative, culturale, 
social-filantropice, economice, patrimoniale 
și fundaționale pentru întreaga arhiepiscopie. 

Consiliul eparhial se compune din 9 membri, 
3 clerici și 6 mireni, aleși pe patru ani de 
Adunarea eparhială, dintre membrii ci, și pot fi 
realeși pentru cel mult două mandate. Președin- 
tele Consiliului eparhial este arhiepiscopul, iar 
în caz de vacanţă, locţiitorul desemnat canonic 
și statutar. Episcopul-vicar sau arhiereul-vicar 
este membru de drept al Consiliului eparhial, 
cu vot deliberativ. Vicarul administrativ, consi- 
lierii eparhiali, inspectorul eparhial, secretarul 
eparhial, exarhul, consilierul juridic și conta- 
bilul-șef sunt membrii permanenți ai Consi- 
liului eparhial, cu vot consultativ. Conducătorii 
instituţiilor de învăţământ teologic din arhie- 
piscopie participă la lucrări în calitate de invi- 
taţi. Consiliul eparhial se întrunește la convo- 
carea președintelui de două ori pe an sau ori de 
câte ori este nevoie și este legal constituit cu 
prezenţa a cel puţin două treimi din numărul 
membrilor săi și ia hotărâri cu votul a jumă- 
tate plus unu din numărul membrilor prezenți. 
Consiliul eparhial are următoarele atribuții: 
întocmește darea de seamă anuală asupra acti- 
vității sectoarelor Administraţiei eparhiale, a 
instituţiilor și fundațiilor arhiepiscopale; întoc- 
mește și prezintă Adunării eparhiale contul de 
execuție bugetară și bilanţul financiar-contabil 
al arhiepiscopiei, al instituţiilor și fundațiilor 
sale și propune măsuri de asigurare a bunu- 
rilor bisericești; întocmește bugetul general 
anual al arhiepiscopiei, instituţiilor și funda- 
țiilor sale; propune Adunării eparhiale înfiin- 
ţarea, desființarea și delimitarea teritorială a 
protopopiatelor; sprijină catehizarea copiilor, 
tinerilor și adulților și ia măsuri pentru preocu- 
parea mijloacelor materiale necesare susținerii 
programelor culturale și educativ-religioase 
în arhiepiscopie; îngrijește de bunul mers al 
instituţiilor de învăţământ teologic și al școlilor 
confesionale din arhiepiscopie, în conformitate 
cu prevederile statutate și regulamentare biseri- 
cești; inființează, organizează și supraveghează 
activitatea editurii și tipografiei arhiepiscopiei, 
a atelierelor de lumânări și pentru producerea 
veșmintelor și a obiectelor de cult, precum și 
a magazinelor pentru desfacerea acestora și 
a produselor achiziţionate de la tipografia și 

atelierele IBMBOR; aprobă înființarea, orga- 
nizarea și desființarea de asociaţii și fundații 
bisericești locale care activează în cuprinsul 
arhiepiscopiei, precum și funcționarea pe teri- 
toriul arhiepiscopiei a filialelor asociațiilor și 
fundațiilor bisericești înfiinţate cu binecuvân- 
tarea Sfântului Sinod; hotărăște înființarea 
de fonduri arhiepiscopale destinate ajutorării 
parohiilor sărace, acordării de burse tinerilor 
care se pregătesc în instituţiile de învățământ, 
precum și sprijinirii programelor locale de 
asistență social-filantropică și cultural-misi- 
onară; hotărăște cu privire la transmiterea cu 
orice titlu a folosinţei sau proprietății asupra 
bunurilor imobiliare ale unităţilor bisericești 
din arhiepiscopie (vânzare, cumpărare, închi- 
riere, schimb etc.), precum și asupra grevării 
cu sarcini sau afectării de servituți a bunurilor 
acestor unități, cu excepţia bunurilor sacre care 
sunt inalienabile; în cazul înstrăinării (vânzare, 
donaţie etc.) bunurilor imobiliale ale Centrului 
eparhial (clădiri sau terenuri), Consiliul epar- 
hial propune spre aprobare Adunării eparhiale, 
soluţii statutare. Hotărârile privind înstrăi- 
narea devin valide numai după aprobarea lor 
de către Sinodul mitropolitan; administrează 
bunurile mobile și imobile ale arhiepiscopiei, 
ale instituţiilor și fundațiilor arhiepiscopale, 
în conformitate cu hotărârile Adunării epar- 
hiale; verifică și aprobă raportul anual privind 
situația bunurilor mobile și imobile aflate în 
proprietatea sau folosința unităților de cult din 
arhiepiscopie; verifică respectarea prevederilor 
statutare și reglementare bisericești cu privire 
la alegerile de membri mireni și clerici în orga- 
nismele bisericești deliberative și executive; 
confirmă, suspendă și dizolvă consiliile paro- 
hiale, la sesizarea preotului și la propunerea 
motivată a protopopului, dispunând instituirea 
de comisii interimare până a alegerea unor noi 
organisme parohiale; verifică, aprobă, respinge 
sau modifică hotărârile organismelor parohiale 
în conformitate cu prevederile art. 55 alin. (2) 
din prezentul statut; și exercită orice atribuţii 
care îi sunt date prin statut, regulamente sau 
prin hotărâri ale organismelor centrale biseri- 
cești și ale Adunării eparhiale. Între ședințele 


Consiliului eparhial funcționează Permanența 
Consiliului eparhial. 

Permanenţa Consiliului eparhial se compune 
din arhiepiscop, ca președinte, episcopul-vicar, 
vicarul administrativ, consilierii, inspectorul, 
secretarul, exarhul, consilierul juridic și conta- 
bilul-șef ca membri. Permanența Consiliului 
eparhial se întrunește ca convocarea arhiepi- 
scopului, oride câte ori este nevoie. Hotărârile 
Permanenţei Consiliului eparhial se iau cu 
votul majorității membrilor prezenţi și sunt 
duse la îndeplinire de sectoarele Administra- 
ției eparhiale. Permanența Consiliului epar- 
hial are următoarele atribuţii: examinează și 
definitivează dările de seamă anuale privind 
activităţile sectoarelor Administraţiei epar- 
hiale, ale instituțiilor și fundațiilor eparhiale; 
analizează și definitivează contul de execuție 
bugetară și bilanţul financiar-contabil al arhi- 
episcopiei, al instituţiilor și fundațiilor sale; 
prezintă Consiliului eparhial, spre verificare și 
avizare, proiectul bugetului general al arhiepi- 
scopiei, al instituțiilor și fundațiilor sale; face 
propuneri privind planurile de activitate ale 
editurii și tipografiei arhiepiscopale, precum 
și ale atelierelor arhiepiscopale și mănăstirești; 
aprobă clasificarea pe cazegorii a parobiilor, în 
conformitate cu prevederile art. 47 din prezentul 
Statut; face propuneri Consiliului eparhial 
privind modul de administrare a bunurilor 
mobile și imobile ale arhiepiscopii, ale insti- 
tuțiilor și fundațiilor sale; aprobă înființarea și 
organizarea de instituții cu caracter economic, 
cu sau fără personalitate juridică, distincte de 
arhiepiscopie sau de unităţile din jurisdicția ei, 
pentru susținerea activităților misionar-pas- 
torale și social-filantropice; administrează 
fondurile arhiepiscopale, ale instituțiilor și 
fundațiilor arhiepiscopale destinate ajutorării 
parohiilor sărace, acordării de burse tinerilor 
care se pregătesc în instituţiile de învățământ, 
precum și sprijinirii programelor locale de 
asistență social-filantropică și cultural-misi- 
onară; aprobă proiectele de investiții în limita 
bugetului anual al arhiepiscopiei; face demer- 
suri către autoritățile publice centrale și locale 
pentru obţinerea de sprijin destinat susținerii 

activităţilor pastoral-misionare, culturale și 
social-filantropice ale arhiepiscopiei și unită- 
ților sale, restaurării monumentelor bisericești, 
precum și construirii de noi biserici în cuprinsul 
arhiepiscopiei; aprobă proiectele de buget 
și conturile de execuţie bugetară ale proto- 
popiatelor, ale parohiilor și ale mănăstirilor; 
întocmește raportul către Consiliul eparhial 
privind inventarul protopopiatelor, parohiilor 
și mănăstirilor; examinează și aprobă donațiile, 
sponsorizările și legatele ce se face în folosul 
arhiepiscopiei, în conformitate cu legislația în 
vigoare; decide cu privire la contestaţiile făcute 
împotriva hotărârilor organismelor parohiale; 
și exercită orice atribuții care îi sunt date prin 
statut, regulamente sau hotărâri ale Adunării 


eparhiale și ale Consiliului eparhial. 
Bibliografie. Sfafuru/ pentru organizarea și functionarea 
Bisericii Ortodoxe Române, Ed. Institutului Biblic și de 
Misiune al Bisericii Ortodoxe Române, București, 2008; 
ALLAns, D. și Rrars, S. (ed.), Dicfionnaire de culture juri- 
digue, PUF, Paris, 2003; Foca, loan N., Canoanele Bisericii 
Ortodoxe. Note şi Comentarii, Sibiu, 2005; Foca, loan N., 
Drept canonic ortodox, legislație şi administraţie bisericească, 
vol. I-II, Ed. Institutului Biblic și de Misiune al Bisericii 
Ortodoxe Române, București, 1990; loncu, Ivan, „Câţiva 
termeni canonici. Înţelesul și explicarea lor în dreptul bise- 
ricesc ortodox”, în: ST, XLI (1989), 4, pp. 78-100; MiLaș, 
Nicodim, Canoanele Bisericii Ortodoxe însorite de comentarii, 
vol. I-II, trad. Pr. U. Kovincici, N. Popovici, Arad, vol. I-II, 
1930-1931, 1934-1936; Mrraș, Nicodim, Dreptul bisericesc 
al Bisericii Orientale, trad. D. Cornilescu, V. Radu, Bucu- 
rești, 1915; MuscaLuv, Cristina-Daniela, VARTIC, Emilia, 
Dictionar de termeni juridici, Ed. Universitară, București, 
2008; Naz, R. (ed.), Dicfiornaire de droit canonigue, 7 vol., 
Paris, 1935-1965 ; WERcKkMEISTER, Jean, Peri Diction- 
naire de Droit Canonigue, Ed. Cerf, Paris, 1993. 


Constantin Rus 


ARHIERATICON. (gr. arierarikon) Carte 
de cult rezervată arhiereilor sau ierarhilor, care 
cuprinde rânduiala slujbelor divine săvârșite 
de aceștia: Sfânta Liturghie, hirotoniile, hiro- 
tesiile, sfințirea Antimiselor, sfințirea Sfântului 
și Marelui Mir, sfințirea bisericilor, pe care 
o poate săvârși, însă, cu delegaţie, și un iero- 
monah sau preot cu rang onorific sau admi- 
nistrativ. Arhieraticonul a circulat la început în 
limba greacă și slavonă, prima traducere româ- 
nească a lui făcându-se de Axinte Uricarul, în 

secolul al XVIII-lea. Prima ediție tipărită a 
Arhieraticonului a apărut la Blaj, în 1777, fiind 


tradus din limba greacă. 

Bibliografie. BRANIșTE, Ene, Lifurgica Generală, Ed. 
Partener, 2008; BnRanIșTE, Ene, BRANIȘTE, Ecaterina, 
Dicţionar de cunoștințe religioase, Ed. Diecezană, Caran- 
sebeș, 2002; CrReșAnu, Badea, Zozauru/ /iturgic al Sfintei 
Biserici Creștine Ortodoxe, Tipografia Gutenberg, Bucu- 
rești, 1912; Mrrnoranovici, Vasile, TAnnAvscH1, Teodor, 
CorLaRcIuc, Nectarie, Lifurgica Bisericii Ortodoxe. 
Cursuri universitare, Ed. Consiliului Eparhial Ortodox 
Român din Bucovina, Cernăuţi, 1929. 


Nicolae D. Necula 


ARHIEREU. Cea mai înaltă treaptă a ierar- 
hiei sacramentale a Bisericii. 

Denumirea de arhiereu arată starea harică a 
celui care poartă acest nume, precum și slujirea 
lui. Ea este sinonimă cu denumirea de ierarh. 
Când un arhiereu devine titularul unei eparhii 
sau episcopii, se numește episcop. În funcție de 
unitatea bisericească administrativă pe care o 
conduce: episcopie, arhiepiscopie, mitropolie 
sau patriarhie, arhiereul se numește episcop, 
arhiepiscop, mitropolit sau patriarh. "Toate 
aceste denumiri sunt însă onorifice, căci fiecare 
dintre titularii lor rămâne la starea de arhi- 
ereu. Toţi sunt arhierei sau ierarhi. Vicarii de 
la episcopii se cheamă arhierei vicari, iar cei de 
la patriarhie, episcopi vicari patriarhali. Din 
punct de vedere haric, toți sunt egali, de la arhi- 


ereul vicar la patriarh. 
Bibliografie. BRAnișrE, Ene, Lifurgica Generală, Ed. 
Partener, 2008; BRANIȘTE, Ene, BRANIȘTE, Ecaterina, 
Dicţionar de cunoștințe religioase, Ed. Diecezană, Caran- 
sebeș, 2002; CrneșAnu, Badea, Tezaurul liturgic al Sfintei 
Biserici Creștine Ortodoxe, Lipografia Gutenberg, București, 
1912; Vieru, Marian, Sfânta Taină a Preoției în riturile 
creștine actuale, Ed. „Valahia” University Press, Târgoviște, 
2008; Vieru, Marian, Zemeiuri scripturistice și patristice 
cu privire la Preotie, Ed. „Valahia” University Press, Lârgo- 
viște, 2008; Vîrcru, Marian, „Preoţia în riturile creștine”, 
în Volumul Simpozionului Ecumenic „Tineri Teologi în 
dialog”, Sibiu, 2007; Vieru, Marian, „Hirotesia și hiro- 
tonia potrivit Bisericii Ortodoxe”, în: Analele Universității 
<Valabia», Facultatea de Teologie, Târgoviște, 2010. 
Nicolae D. Necula 


ARHIMANDRIT. (gr. arhimandritos— domn, con- 
ducător, mandra — sat, aşezământ, mânăstire) Cea 
mai înaltă distincție onorifică a clerului monahal. 

De obicei, stareţii sau conducătorii de mănăs- 
tiri sunt arhimandriţi. Arhimandritul este o 
treaptă monahală aproape tot atât de veche ca 
și cea de egumen, dar, ca și aceea, n-a fost legată 
inițial de niciuna dintre treptele stării preoțești. 
Arhimandriţii erau conducătorii de mănăstiri, 
simpli călugări aleși spre a conduce unele obşti 
monahale mai mari, ca apoi acest titlu să se 
dea numai conducătorilor de mari așezăminte 
mănăstirești, numite de obicei lavre. Primind 
cu timpul starea preoțească, s-a stabilit că, spre 
a se putea conferi prin hirotesie treapta de 
arhimandrit, călugărul respectiv trebuie să aibă 


hirotonia întru preot. 
Bibliografie. Arrann, D. și Rrars, S. (ed.), Dicfionnaire 
de culture juridigue, PUF, Paris, 2003; Foca, loan N., 
Canoanele Bisericii Ortodoxe. Note şi Comentarii, Sibiu, 
2005; Foca, loan N., Drepr canonic ortodox, legislație şi 
administrație bisericească, vol. L-II, Ed. Institutului Biblic 
și de Misiune al Bisericii Ortodoxe Române, București, 
1990; loneu, Ivan, „Câţiva termeni canonici. Înţelesul Și 

(1989), 4,pp.78-100; Micaș, Nicodim, Canoane/e Bisericii 
Ortodoxe însotite de comentarii, Vol. L-IL, trad. Pr. U. Kovin- 
cici, N. Popovici, Arad, vol. I-II, 1930-1931, 1934-1936; 
Miraș, Nicodim, Drepru/ bisericesc al Bisericii Orientale, 
trad. D. Cornilescu, V. Radu, București, 1915; Muscau, 
Cristina-Daniela, VARTIC, Emilia, Dicfionar de fermeni 
juridici, Ed. Universitară, București, 2008; Naz, R. (ed.), 
Dictionnaire de droit canonigue, 7 vol., Paris, 1935-1965. 
Nicolae D. Necula, Constantin Rus 


ARHONDĂR. Vieţuitorul monahal care are 
rolul de a administra camerele de oaspeţi ale 
unei mănăstiri. Acestea sunt numite arhon- 
daric (dpyovâdpiş, 6 — arhondaris). 


Iulian Isbășoiu 


ARIANISM. Erezie care neagă dumnezeirea 
Fiului, implicit și egalitatea și deoființimea 
(consubstanţialitatea) Lui cu Tatăl. 
Arianismul este o concepţie rațional-umană 
de înțelegere a creștinismului, o coborâre a lui 
de la înălțimea de religie revelată de Dumne- 
zeu- Tatăl prin Însuși Fiul Său, lisus Hristos, la 
nivelul religiilor naturale păgâne. Arianismul 
acreditează teoria unui monoteism raționalist, 
cu scopul de a câștiga elita lumii greco-romane 
la concepţia despre un Dumnezeu pluralist 
(summus Deus). 


Influențat de interpretarea  istorico-literală 
a Sfintei Scripturi promovată de școala din 
Antiohia, unde activase și preotul Lucian, 
condamnat ca eretic antitrinitar, și de prin- 
cipiile gnostico-filosofice ale gnosticismului 
alexandrin promovat de Basilide și Valentin, 
Arie, iniţiatorul ereziei, încerca să explice filo- 
sofic, folosindu-se însă de citate biblice, taina 
întrupării Logosului pe bază raționalistă. 

Numai  Dumnezeu-latăl este principiul 
necreat și nenăscut, iar denumirea de „Iată” 
include în sine întâietatea și superioritatea Sa 
față de Fiul și, în același timp, stabilește infe- 
rioritatea Fiului față de Tatăl (In 14, 28). Fiul 
este creat prin voinţa Tatălui, nu din ființa Lui, 
ci din nimic, ca prima Sa creatură, dar nu din 
veșnicie. Fiul are un început (Ps 2, 7; Evr 1,5; 
Pr 8, 22), în timp ce Tatăl este fără de început. 
Fiind o creatură a Tatălui, Fiul nu poate fi 
numit deoființă cu EI. Deși Fiul este o creatură 
schimbătoare, mărginită, imperfectă și capabilă 
de a păcătui, i se cuvine cinstire pentru că prin 
El Dumnezeu a creat totul, inclusiv timpul. 
Dumnezeu, principiul nevăzut și nepătruns, nu 
putea crea universul material decât prin inter- 
mediul unui Demiurg, pentru a nu se întina 
de materia degradată, cum învățau gnosticii. 
La crearea universului, Fiul a primit măreția și 
puterea creatoare a Tatălui. De aceea El poate 
fi numit Dumnezeu, căci, datorită harului 
dumnezeiesc primit de la Tatăl, a devenit Fiu 
adoptiv al Tatălui. Divinitatea Fiului nu este 
identică cu a Tatălui, pentru că este o divini- 
tate împrumutată, El nefiind Dumnezeu prin 
fiinţă, ci prin participare. În concluzie, Arie 
învață că „Dumnezeu n-a fost întotdeauna 
Tată, ci a devenit în timp; Fiul n-a existat din 
veșnicie, căci nu era înainte de a se naște; El 
nu este din Tatăl, ci din nimic. Nu este propriu 
fiinţei Tatălui, căci este o creatură. Hristos nu 
este Dumnezeu adevărat, ci S-a îndumnezeit 
prin participare” (Sf. Atanasie cel Mare). Se 
nega astfel dumnezeirea Fiului și egalitatea și 
consubstanţialitatea Lui cu Dumnezeu-Tatăl, 
susținându-se subordinaționismul promovat 
de episcopul Pavel de Samosata, condamnat ca 
eretic de un sinod ţinut la Antiohia în anul 268. 

Arie era preot la biserica Baucalis, una dintre 
cele mai însemnate din Alexandria. Începând 
cu anul 318, el și-a expus public învățătura sa 
greșită, câștigând mulți adepţi printre preoții, 
diaconii și călugării din Alexandria. Episcopul 
Alexandru, văzând că erezia are mare aderență 
printre creștini și păgâni și a devenit un real 
pericol pentru Biserică, a convocat pe episcopii 
din Egipt, Siria și Pentapole într-un sinod 
ţinut la Alexandria în anul 320/321. După 
confruntări teologice între episcopi și Arie, 
sinodul a aprobat în unanimitate învățătura 
că Fiul lui Dumnezeu este deoființă și veșnic 
cu Tatăl. Arie, episcopii Secundus de Ptole- 
maida, Iheonas de Marmarica și alți câţiva 
preoți și diaconi adepți ai arianismului au fost 
excomunicați. Cu toate acestea, arianismul 
era promovat de unii clerici și credincioși din 
Egipt, Libia, Pentapole, dar și din Palestina 
și Asia Mică. 

După condamnare, Arie s-a refugiat la 
episcopul Eusebiu de Cezareea Palestinei, care 
a intervenit pentru el la episcopul Alexandru, 
rugându-l să nu-l alunge din Biserică. În anul 
323 a plecat la Nicomidia, unde a fost găzduit 
de episcopul Eusebiu, care se bucura de mare 
cinste la curtea imperială, fiind sprijinit de 
Constanţia, sora împăratului Constantin cel 
Mare și soția lui Liciniu, împăratul Orientului. 
Eusebiu a convocatun sinod, care s-a pronunțat 
împotriva deciziilor celui de la Alexandria, 
din anul 320/321. Episcopul Alexandru urma 
să-l reprimească pe Arie în comuniunea Bise- 
ricii. Tot la Nicomidia, Arie a compus 7ha/ia 
sau Bancherul, o culegere de imnuri și cântări 
bisericești, ușor de memorat și interpretat de 
credincioși, dar care conţineau într-o formă 
mascată doctrina ariană. Asterios din Capa- 
docia a propagat arianismul în tot Orientul, 
câștigând mulți adepți chiar în rândul episco- 
pilor. Astfel, episcopul Alexandru a scris mai 
multor episcopi, demascând și respingând 
cu argumente scripturistice erezia ariană, și a 
refuzat reprimirea lui Arie în Biserică. Însă un 
nou sinod ținut la Cezareea Palestinei a hotărât 
ca Arie și adepţii lui excomunicați de sinodul 
de la Alexandria să-și reia funcțiile. 

Astfel, arienii au revenit în Alexandria, conti- 
nuând propaganda și provocând mari tulburări 
în Biserică. Imnele religioase ale lui Arie erau 
interpretate în port și pe străzile orașului, de 
marinari, negustori și călători, iar în pieţe se 
discuta teologie, ajungându-se ca păgânii să 
ironizeze creștinismul. 

La 18 septembrie 324, Liciniu a fost învins 
de Constantin cel Mare la Chrisopolis, lângă 
Calcedon. Imperiul Roman avea din nou un 
singur suveran care considera că unitatea de 
credință a Bisericii este un element fundamental 
pentru asigurarea unității imperiului. Fiind 
informat că tocmai unitatea de credință este 
tulburată de disputele ariene, Constantin cel 
Mare a trimis prin episcopul Osius de Cordoba 
câte o scrisoare lui Arie și episcopului Alexandru 
al Alexandriei, cerându-le să se împace, înţele- 
gând disputa lor teologică o simplă ceartă de 
cuvinte. Nici scrisorile împăratului și nici insis- 
tențele episcopului Osius de Cordoba n-au reușit 
să liniștească spiritele agitate din Alexandria. În 
aceste condiţii, s-a impus convocarea primului 
sinod ecumenic, care a condamnat categoric aria- 
nismul, mărturisind prin Simbolul de credință 
de la Niceea Jumnezeirea Fiului și egalitatea şi 


consubstantialitatea Lui cu Dumnezeu- Tatăl. 

ARTĂ LITURGICĂ. "Totalitatea creaţiilor 
artistice religioase din sculptură, pictură, arhi- 
tectură, broderie și țesătură pentru obiectele 
folosite în cult. 

Arhitectura bisericească a început să se dezvolte 
odată cu începerea persecuțiilor, când locașurile 
în care se întâlneau creștinii pentru a săvârși 
rânduielile bisericești au devenit neîncăpătoare 
și insuficiente. Creștinii încep să se adapteze 
noilor cerințe, mărindu-și bisericile pe care le 
aveau sau construind altele noi. Cu timpul apar 
biserici mari și spaţioase, care folosesc stiluri 
arhitectonice diferite, fie împrumutând ce era 
mai frumos din stilurile pe care le utilizau 
păgânii în sculptură, pictură sau arhitectură, fie 
începând să își creeze noi moduri de gândire 
arhitectonice, care în timp vor da naștere unor 
curente arhitectonice inovatoare. Astfel apare 
arta creștină cu specificul ei teologic. Cel care 
contribuie în mod esenţial la inițierea unei 
noi epoci în arta creștine este Sf. Constantin 
cel Mare prin decretul de libertate a creștinis- 
mului. El patronează construcția în tot impe- 
riul a unor biserici monumentale cum ar fi cele 
din Constantinopol, Ierusalim, Betleem etc. 
Bisericile încep să fie construite după reguli 
stricte: locurile pe care se construiau erau coli- 
nele cele mai înalte, având poziția cu altarul 
spre răsărit. În primele secole, planurile biseri- 
cilor erau foarte variate: dreptunghiular, pătrat, 
cruciform, poligonal sau rotund. Cu timpul se 
impune un stil arhitectonic cu planul drept- 
unghiular, alungit. Din acest plan au derivat 
ulterior și alte tipuri de plan, care erau core- 
late cu ideile teologilor privind simbolismul 
Bisericii, precum și după concepțiile estestice 
ale epocilor în care s-au construit, precum și 
în funcţie de materialele și posibilitățile ctito- 
rilor respectivi. Astfel, apar în viața creștină mai 
multe stiluri arhitecturale: basilical, bizantin 
(în Răsărit), romanic, gotic, al Renașterii și 
clasicist (în Apus). De asemenea, în arta bise- 
ricească pictura ocupă un loc foarte important, 
datorită rolului său ca mijloc de comunicare 
între credincios și Dumnezeu și între credin- 
cios și sfinții Săi. Icoana oferă sentimentul 
prezenței reale a celui reprezentat. Bisericile 


ortodoxe au fost întotdeauna împodobite cu 
picturi în interiorul lor și în unele cazuri chiar 
și în exterior (de ex., unele biserici românești 
din nordul Moldovei). Rareori, datorită unor 
factori excepționali (lipsa materială, influențe 
culturale, mai ales în Ardeal), bisericile orto- 
doxe sunt lipsite de pictură murală. Faptul că 
icoana ocupă un loc important în viața coti- 
diană a credinciosului este întărit de prezența 
ci în fiecare locuinţă a creștinilor, de cele mai 
multe ori în fiecare cameră din casă. Cultul 
divin public cuprinde o mulțime de gesturi 
liturgice ale clerului și credincioșilor săvârșite 
de aceștia ca expresie a respectului ce îl acordă 
icoanelor. Atât preoții, cât și credincioșii, atunci 
când pășesc în sfânta biserică, se închină la 
icoanele de la iconostas și la o parte dintre cele 
de pe catapeteasmă. În timpul cădirilor, preoții 
cădesc toate icoanele din biserică, iar atunci 
când săvârșesc slujbele acatistelor sau paracli- 
selor, o fac în fața icoanelor praznicelor sau 
sfinților în cinstea cărora se săvârșește slujba 
respectivă. La celelalte slujbe, săvârșite în afara 
bisericii, fie particulare (ierurgii), fie comune 
(ex. rugăciuni de ploaie), icoana este nelipsită. 
Astfel, pictura bisericească în general, și icoana 
în special, fac parte integrantă din viața Bise- 
ricii, și nu pot fi excluse niciodată din ființa ei 
sacramentală. Menirea ei în Biserică, ne spune 
Părintele prof. Ene Braniște, este aceea de „a 
reda chipul lui Dumnezeu reflectat în creație 
(Cerurile spun slava lui Dumnezeu...) şi resta- 
bilit în frumusețea și curăția ei originară, prin 
Hristos; conţinutul ei este ființa umană care 
tinde către asemănarea cu Duhul, omul trans- 
figurat”. Din rândul țesăturilor și broderi- 
ilor amintim toate obiectele de cult care sunt 
folosite fie pentru a împodobi biserica (dvera, 
podoabele pentru iconostas sau mesele din 
biserică, acoperămintele de pe sfânta masă 
ș.a.), fie cele folosite în cult (Sfântul Antimis, 
Sfântul Aer, acoperămintele Sfintelor Vase) sau 
veșmintele preoțești. Toate aceste obiecte au 
ţesute, imprimate sau aplicate pe ele diferite 
simboluri creștine (crucea, viţa de vie, peștele, 
porumbelul etc.), ori icoane ale praznicelor 
sau sfinților. Tot din cadrul artei eclesiastice 

fac parte obiectele bisericești lucrate în metal 
sau lemn. Aici amintim Sfintele Vase, coperţile 
Sfintelor Evanghelii (ferecăturile) sau ale altor 
cărți de cult, crucile, candelele, iconostasele etc. 
Bibliografie. BAnnEA, loan, Arza creștină în România, VOL. 
I-V, Ed. Institutului Biblic și de Misiune al Bisericii Orto- 
doxe Române, București, 1979, 1981, 1983, 1985, 1989; 
BRANIȘTE, Ene, Lifurgica Generală — cu noțiuni de artă bise- 
ricească, arhitectură şi pictură creştină, Ed. Institutului Biblic 
și de Misiune al Bisericii Ortodoxe Române, București, 
1993; BREHIER, Louis, L/ar/ Chrefien. Son dăveloppement 
iconographique. Des origines ă nos jours, Paris, 1928; Brehier, 
Louis, Manuel d'archeologie chretienne, Paris, 1907; CrRe- 
ȘEANU, Badea, Zezauru/ liturgic al Sfintei Biserici Creştine 
Orfodoxe de Răsărit, vol. IL, București, 1911; CoNSTAN- 
TINESCU — IAșI, P., Arza şi creștinismul, Chișinău, 1926; 
DeBvvysr, F., „Architectural Setting”, în ].G. Davies (ed.), 
A Dictionary of Liturgy and Worship, London, 1972; Dieu, 
Charles, Manuel J'Art bizantin, Paris, 31926; FABRE, A., 
Manuel d'art chretien. EHistoire generale de 1 art chretien depuis 
les origines jusguă nos jours, Paris, 1928; LAzAREv, Viktor, 
Istoria picturii bizantine, vol. L-INL, trad. F. Chiţescu, Ed. 
Meridiane, București, 1980; MuREșIANU, Sever, Icono/ogia 
creștină occidentală şi orientală, Bucureşti, 1893; Naum, 
Alexandru, Istoria artei de la începutul creștinismului până în 
sec. al XIX-lea, vol. |: Vechea artă creștină în Apus; vol. IL: 
Vechea artăcreştină în Răsărit, laşi, 1925, 1937, VINTILESCU, 
Petre, „Dezvoltarea și răspândirea arhitecturii bizantine”, 
în: BOR, LXXXV (1976), 1-2, pp. 180-209; VINTILESCU, 
Petre, „Arhitectura bizantină în Principatele Române”, în: 
BOR, LXXVI (1967), 9-10, pp. 584-601. 


Iulian Isbășoiu 


ÂRTOS. Denumire dată pâinii care se folo- 
sește la slujba Litiei de la Vecerniile din ajunul 
marilor sărbători sau a hramurilor bisericilor. 

Vine din cuvântul grecesc „O &pTrog”, care 
înseamnă „pâine”. De obicei este o pâine îndul- 
cită și dospită. Regula este să se aducă cinci 
pâini rotunde care se sfințesc de preot după ce 
rostește o rugăciune care amintește de înmul- 
țirea celor cinci pâini și a celor doi pești de 
Mântuitorul, când a săturat în pustie peste cinci 
mii de bărbaţi în afară de femei și copii. Alături 
de cele cinci pâini credincioșii aduc și grâu, vin 
și untdelemn pe care preotul le sfințește odată 
cu pâinile. La sfârșitul slujbei, artosul este 


stropit cu vin și se împarte credincioșilor. 

Bibliografie. BRAnIșTrE, Ene, „Litia. Studiu comparativ 
al rânduielii ei în diferite liturghiere și manuale de tipic”, 
în: ST, VIII (1956), 5-6, pp. 376-388; BnanișrE, Ene, 
„Serviciul Litiei”, în: BOR, LXXXVIII (1970), 9-10, pp. 

1233-1245; BRANIȘTE, Ene, BRANIȘTE, Ecaterina, Diczi- 
onar enciclopedic de cunoştinţe religioase, Ed. Diecezană, 
Caransebeș, 2001. 


Iulian Isbășoiu 


ASCEZĂ. Proces de despătimire ce presu- 
pune sinergia sau conlucrarea a doi factori: cel 
dumnezeiesc și cel omenesc. 

Spiritualitatea Evangheliei este o spiritualitate 
teonomă, o spiritualitate a sinergiei divino-u- 
mane. Potrivit învățăturii ortodoxe, este impo- 
sibilă izbăvirea de păcat numai prin străduință 
omenească, fără Dumnezeu; omul degenerează 
în autonomie sau heteronomie și este strivit 
între voința umană și cea demonică. Asceza nu 
este doar tema sau subiectul activității umane, ci, 
în principal, ascultarea de harul lui Dumnezeu, 
fructul sinergiei divino-umane. Omul oferă 
libertatea și lucrarea, iar Dumnezeu, harul și 
iubirea. Această sinergie este măsura capacită- 
ților morale umane, a conștiinței și a respon- 
sabilității umane, măsura personalității creștine 
sau a vieții și sfinţeniei. Creștinul conlucrează 
cu Dumnezeu Care dă, crește și desăvârșește 
toate ale omului. Harul este posibilitatea care 
revelează libertatea noastră, posibilitatea care 
o vindecă, o întregește, o transfigurează într-o 
libertate reală și adevărată, adică acea libertate 
care se instaurează numai în bine și în fapta 
bună, în iubire și cu iubire. Harul e fereastra 
deschisă spre infinitatea lui Dumnezeu ca 
Persoană, sau comuniune treimică de Persoane, 
odată ce Dumnezeu ne-a pus prin har în relație 
cu Sine. Harul scoate din limitele actuale exis- 
tența noastră, și prin aceasta, satisface în mod 
real setea ei după infinitul personal transcen- 
dent. Ca atare, harul ne dă putinţa împlinirii 
noastre ca și „chip al lui Dumnezeu”, sau ajută 
înaintarea noastră în asemănarea cu El sau în 
infinitatea relației iubitoare cu El. Fiind așa, 
spiritualitatea ortodoxă nu se epuizează, nici nu 
este dependentă de forme moraliste sau obser- 
vaţii legaliste. Este etosul libertăţii și iubirii, o 
iubire liberă și eliberatoare, necreată și creatoare, 
străină de orice imaginaţie, ipocrizie, individu- 
alism, arbitrarietate, un etos liber și încântător, 
cu adevărat smerit și creator, răstignit și slăvit, 
care alcătuiește adevărata structură a libertății. 

Unirea minții cu inima nu este un proces pur 
intelectualist, ci este o stare și o realitate prin 
și cu rugăciune, prin repetarea conștientă și 
simțită a numelui lui Hristos. Mintea nu poate 
să se încredințeze în mod abstract de Dumne- 
zeirea lui Hristos, și deci trebuie făcute oste- 
neli covârșitoare spre a trăi potrivit cuvântului 
Lui sau poruncilor Evangheliei. Conștien- 
tizând în viaţa duhovnicească dimensiunea 
căderii personale, trebuie să trecem printr-o 
permanentă rugăciune de pocăință. Numai 
atunci când ni se va da putinţa de a trăi ceea 
ce Hristos ne-a arătat: cea mai mare deșertare 
de sine (F7p 2, 6), ne vom învrednici de venirea 
„puterii de sus”, fie în chipul limbilor de foc ale 
Cincizecimii, fie ca negrăita Lumină a Labo- 
rului. Prin aceasta, Sfântul Duh a devenit în 
noi o putere actuală, revărsată din Hristos, care 
luminează toate colțurile umbrite ale inimii și 
minţii noastre și observă și surprinde din prima 
clipă toată mișcarea păcătoasă, fie ea cât de 
firavă şi de ascunsă, la început. Astfel, Îl vedem 
pe Hristos în noi, dobândim simțirea „minţii ” 
și a „inimii ” pentru Hristos. Până nu s-a făcut 
această trezire și conștientizare în minte a 
prezenţei lui Hristos, trebuie să batem la ușa ei, 
prin gândurile jertfite lui Hristos, în nădejdea 
că ne vom împărtăși de simţirea prezenţei Lui, 
a iubirii Lui chenotice, și prin aceasta, ni se va 
deschide inima. 

Asceză şi Mistică. După curățirea de păcate și 
dobândirea virtuţilor, prin împlinirea porun- 
cilor, creștinul care se nevoiește se învrednicește 
de iluminarea dumnezeiască, de nepătimire și 
îndumnezeire. Lrebuie observat că aceste etape, 
a iluminării, a nepătimirii și a îndumnezeirii 
sunt în legătură una cu alta, sunt de nedespărțit 
și, de obicei, Sfinţii Părinţi le folosesc conco- 
mitent. După Sf. Nicolae Cabasila, iluminarea 
omului vine prin Sfântul Duh din momentul 
Botezului, însă presupune pentru învederare și 
făptuire multe eforturi, sinergia umană. Ilumi- 
narea omului se asociază la mulți Părinţi cu 
vederea lui Dumnezeu sau cu lumina necreată 
de care se învrednicesc să se împărtășească în 
viață asceții bine plăcuţi lui Dumnezeu. 
Nepătimirea nu este tăgăduirea sau desființarea 


puterilor sufletului, ci transformarea lor întru 
Hristos, în dorința de Dumnezeu. Sf. Grigorie 
Palama descrie calea credinciosului spre 
îndumnezeire: „Rămâi departe de răutate, să te 
găsești în spațiul virtuţii, să ai în minte lucră- 
rile pocăinței și, rămânând lângă Dumnezeu, 
nu vei primi numai desăvârșirea virtuții umane, 
dar și virtuțile cele dumnezeiești vor fi ale tale, 
prin locuirea Dumnezeiescului Duh, pentru că 
așa se îndumnezeiește omul, căci acela care se 
alipește de Dumnezeu cu lucrările virtuţii se 
face un duh cu Dumnezeu prin harul Sfântului 
Duh ” (Syggrammata, vol. IV). Îndumnezeirea 
este unirea omului cu Sfânta 'Treime, în urma 
căreia omul poartă în sine aproape toate însuși- 
rile dumnezeiești. 

Îndumnezeirea omului înseamnă participarea 
la energiile dumnezeiești necreate, comuniunea 
cu Dumnezeu, asemănarea omului cu „însușirile 
dumnezeiești ”. Sfânta Treime are bunătatea și 
virtuțile după natură, în timp ce omul le dobân- 
dește prin împărtășire. Dar această participare 
la Dumnezeu este veșnică și acest fapt consti- 
tuie pentru om marele dar al Sfintei Treimi. Nu 
numai că ne salvează de păcat, ci ne și oferă posi- 
bilitatea să devenim „părtași dumnezeieștii firi” 
(2 Pr 1,4). Această perspectivă eshatologică îi 
oferă cea mai mare putere credinciosului care se 
nevoiește pentru a dispreţui plăcerea păcatului: 
să se elibereze de robia patimilor și să trăiască 
măsura și vocaţia, fericirea și slava „copiilor lui 
Dumnezeu ” (Rm 8,21). 

Bibliografie. GrackazoeLov, S., Comuniunea îndum- 
nezeirii. Sinteza Fristologiei și Pnevmatologiei în opera 
Sfântului Grigore Palama, Atena, 2001; ParRonov, G., 
ÎIndumnezeirea omului prin lumina concepțiilor eshatologice 
ale teologiei ortodoxe, Atena, 1995; STĂNILOAE, Dumitru, 
Ascetica şi Mistica Bisericii Ortodoxe, Ed. Lnstitutului Biblic 


și de Misiune al Bisericii Ortodoxe Române, 1991. 
“Teofan Mada 


ASCULTĂRE CANONICĂ. Formă de 
abnegație necesară în Biserică pentru constitu- 
irea tuturor membrilor ci într-o singură voință, 
intenţionată de Capul acesteia, lisus Hristos. 

Întreaga „urmare a lui Hristos”, adică întreaga 
supunere față de poruncile Mântuitorului și 
ale conducătorilor bisericești, întemeiată pe 

cuvintele Domnului: „Cine vă ascultă pe voi, 
pe Mine Mă ascultă, și cine vă nesocotește 
pe voi, pe Mine Mă nesocotește; iar cel ce 
Mă nesocotește pe Mine, nesocotește pe Cel 
ce M-a trimis pe Mine”. În cadrul Bisericii 
deosebim trei categorii de ascultări: (1) ascul- 
tarea pe care o datorează credincioșii clerului 
slujitor, ea fiind de natură religioasă și morală, 
având menirea de a crea cadrul necesar unei 
bune desfășurări a vieţii religioase. În cadrul 
acestei ascultări, raportul dintre credincioși 
și clerici este acela al fiilor față de părinții lor 
duhovnicești, după însăși porunca Mântui- 
torului, Care ne-a chemat la ascultarea de fi 
ai aceluiași Părinte; (2) ascultarea la care sunt 
chemaţi clericii față de treptele ierarhiei supe- 
rioare, datorită stării harice a acestora în raport 
cu demnitatea de stare harică pe care o deţine 
episcopul; și (3) ascultarea în cadrul cinului 
monahal. Această ascultare nu are nicio apli- 
care în viața credincioșilor sau a clerului de mir. 
Ascultarea canonică își are originea în rapor- 
turile canonice dintre membrii ierarhiei supe- 
rioare față de aceia care ocupă un rang inferior. 
Ascultarea canonică, începând de la diacon în 
sus, este stabilită prin Can. 13, 14, 15 Sin. I-II. 
În special, canoanele vorbesc de ascultarea față 
de episcop, pe care îl numesc „părintele spiri- 
tual al preoților”. 

Canoanele hotărăsc pentru neascultarea de 
episcop depunerea clericilor respectivi și numesc 
procedeul unor asemenea neascultători „dorință 
de stăpânire și violență” (Can. 31 Ap.; Can. 9 
Sin. I-11). Au fost cazuri când unii preoți, care 
slujeau la instituţiile sociale ce nu erau sub juris- 
dicția nemijlocită a episcopului, nu au dorit să 
asculte de episcopul eparhiot. Can. 8 al Sin. IV 
Ec. supune pe asemenea preoți pedepsei cano- 
nice și hotărăște ca fiecare cleric, fără deosebire, 
să se supună episcopului său și să depindă de 
el în orice privință. După canoane, și atunci se 
dă pedeapsă pentru neascultare când episcopul 
ridică pe cineva la un rang mai înalt, în Biserică, 
și candidatul se opune acestei înaintări (Can. 31 
Cart.). După Can. 13 Sin. I-II, pentru justifi- 
carea neascultării față de episcop, clericii nu 
pot aduce delicte de care s-ar fi făcut vinovat 

episcopul. Cei care fac acest lucru pierd nu numai 
demnitatea ierarhică din Biserică, ci și numele 
de cleric, iar laicii care aprobă o asemenea neas- 
cultare sunt excluși din Biserică. Singurul caz în 
care clericii pot refuza ascultarea față de episcop, 
în orice timp, fără să aștepte hotărârea sino- 
dului, este când un episcop predică în Biserică 
o învăţătură eretică. În acest caz, Can. 13 Sin. 
I-II hotărăște ca preoții respectivi nu numai că 
nu sunt supuși pedepselor canonice, dar au parte 
de cinstea care se cuvine celor drept credincioși, 
deoarece nu au condamnat pe un episcop, ci pe 
un pseudo-episcop. 

Bibliografie. Sarutul pentru organizarea şi functionarea 
Bisericii Ortodoxe Române, Ed. Institutului Biblic și de 
Misiune al Bisericii Ortodoxe Române, București, 2008; 

Juridique, PUF, Paris, 2003; Foca, loan N., Canoanele 
Bisericii Ortodoxe. Note şi Comentarii, Sibiu, 2005; Foca, 
loan N., Drept canonic ortodox, legislație şi administraţie 
bisericească, vol. L-II, Ed. Institutului Biblic și de Misiune 
al Bisericii Ortodoxe Române, București, 1990; loncv, 
Ivan, „Câţiva termeni canonici. Înţelesul și explicarea lor 
în dreptul bisericesc ortodox”, în: ST, XLI (1989), 4, pp. 
78-100; Miraș, Nicodim, Canoanele Bisericii Ortodoxe 
însoțite de comentarii, vol. I-II, trad. Pr. U. Kovincici, N. 
Popovici, Arad, vol. I-II, 1930-1931, 1934-1936; MiLaș, 
Nicodim, Dreptul bisericesc al Bisericii Orientale, trad. D. 
Cornilescu, V. Radu, București, 1915; MuscaLu, Cristi- 

MEISTER, Jean, Peit Dictionnaire de Droit Canonigue, Ed. 
Cerf, Paris, 1993. 


Constantin Rus 


ASEITÂTE. Calitate prin care cineva își are 
existența de la sine și prin sine. 

Atribut prin excelență dumnezeiesc, care se 
referă la vădirea Dumnezeirii ca natură, întreagă 
și deodată, și din veci, în Tatăl, Fiul și Duhul 
Sfânt, toate persoanele dumnezeiești fiind 
fără început. Atributul exprimă independenţa 
totală a lui Dumnezeu, nefiind condiţionat de 
nimeni și de nimic (4p 1, 8; 22, 13). Datorită 
aseității Transcendentului Divin, mintea umană 
nu poate postula decât că nu a putut fi cândva 
când nu a fost nimic. Dumnezeirea n-a fost 
chemată la existență de cineva sau ceva extern. 
Dumnezeu există ca reime de persoane de la 

Sine și prin Sine, dintotdeauna, deci realitate 
personală supraexistentă, infinită, absolută și 
inepuizabilă. Existența prin Sine, din care provin 
toate celelalte existențe, trebuie să aibă și o iubire 
ca să fie fericită, dar și o capacitate a autodeter- 
minării. Conform aseităţii, Dumnezeu nu-Și 
are o cauză externă căreia să-și datoreze exis- 
tența, este de Sine existent. EI Își este propria-l 
cauză, în același timp fiind plinătatea Fiinţei și 
cauza creatoare a tot ceea ce există din lumea 
văzută sau nevăzută (Îș 3, 14), evitându-se astfel 
panteismul. Totul condiţionează și nu este condi- 
ționat de nimic, cuprinzând întreaga existență. 
Ascitatea divină certifică faptul că Dumnezeu 
era, este și va fi, necunoscând începutul sau sfâr- 
șitul, EL Însuși Își este obârşia și cauza naturii 
Sale, despre care numai Singur poate găi în mod 
propriu. Datorită existenței prin Sine, Dumne- 
zeu-Sfânta Treime este izvorul întregii existențe, 
a tuturor actelor și realităţilor (Rm 11, 35-36). 
N-a fost chemat cândva la existență. E mai vechi 
ca mai presus decât orice eventuală chemare la 
existență a Lui. N-a fost chemat vreodată la 
existență. A existat dintotdeauna. A avut exis- 
tența din veșnicie, nefiind produs de vreun act 


prin care să se fi produs. 

Bibliografie. DronisiE AREOPAGITUL, SF., Despre numi- 
rile dumnezeiești, în Opere complete, trad. D. Stăniloae, Ed. 
Paideia, București, 1996; Srănrroae, Dumitru, 7to/ogia 

Mihai Himcinschi 


ASEMĂNĂRE. (gr. Pomoidsis, evr. demuth; 
lat. similitudo) Asemănarea cu Dumnezeu 
reprezintă programul veșnic de îndumnezeire 
a omului. 

Părinţii Bisericii au înțeles în general asemă- 
narea ca fiind desăvârșirea la care este chemat 
omul, creat după chipul lui Dumnezeu. Asemă- 
narea ar trimite către juszizia originalis pierdută 
o dată cu căderea, pe când chipul continuă 
să existe în om chiar după cădere. Însă, dacă 
chipul este un dar constitutiv omului, asemă- 
narea presupune implicarea voinței libere a 
omului în actul sinergic al desăvârșirii, altfel 
spus, experiența liberă și conștientă a harului 
îndumnezeitor. 


Printre primii Părinţi ai Bisericii care fac 
distincția între aspectul onfo/ogic și cel Jinamic, 
adică între ceea ce este și ceea ce devine omul, 
îl putem aminti pe Sf. Irineu de Lyon (1202). 
Origen (1254) îl urmează îndeaproape când 
afirmă că „omul a primit demnitatea de chip 
de la origine, dar asemănarea este rezervată 
pentru desăvârşire”. Această distincţie este 
reluată ulterior de Părinți precum Sf. Vasile 
cel Mare, Sf. Maxim Mărturisitorul (662) sau 
Sf. loan Damaschinul (7749). După acesta din 
urmă, dacă chipul vizează intelectul și liberul 
arbitru, „după asemănare” înseamnă că omul 
este posibil să-i semene în virtute. 
Asemănarea cu Dumnezeu este „forma” pe care 
o ia Dumnezeu în icoana omului, este strălu- 
cire a frumuseţii chipului divin, este veșmântul 
de nuntă pe care-l îmbracă chipul. „Cela ce 
[...] cu chipul Tău cel dumnezeiesc m-ai 
cinstit, iar pentru călcarea poruncii iarăși m-ai 
întors în pământ, din care am fost luat, la Cel 
după asemănare mă ridică și cu frumusețea cea 
dintâi iarăși împodobindu-mă” (Slujba Înmor- 
mântării). Însă devenirea chipului în asemă- 
nare, urcușul acesta „din slavă în slavă” (2 Co 3, 
18) nu este doar o revenire la starea originară, ci 
mai mult decât atât. Astfel, pentru Sf. Vasile cel 
Mare (1379), omul, creat după chip, a primit 
porunca să devină dumnezeu după har. 
Teologii ortodocși contemporani urmează în 
general această direcţie, distincția dintre chip 
și asemănare permițându-le să dezvolte abor- 
darea relațională a persoanei umane. Faptul că 
după cădere chipul lui Dumnezeu din om nu 
ar fi distrus, chiar dacă întunecat, face capabil 
pe om să-și dorească comuniunea cu Crea- 
torul său. Dezvoltarea, transformarea chipului 
în asemănare nu se realizează astfel decât prin 
actul comuniunii cu Dumnezeu, fiind asimi- 
lată cu procesul de îndumnezeire a omului. 
Asemănarea nu reprezintă însă doar stadiul 
final al îndumnezeirii, ci întregul proces de 
dezvoltare a chipului în asemănare. Altfel 
spus, posibilitatea de a progresa este dată 
în chipul însuși, iar asemănarea reprezintă 
deodată călătoria neîntreruptă și starea de 
sfințenie sau de slavă la care suntem chemați. 

Bineînțeles, acest progres este infinit, căci este 


un progres în Dumnezeu infinit. 
Bibliografie. Bara, I., „Asemănare”, în Dicfionar de 
teologie ortodoxă, Ed. Institutului Biblic și de Misiune al 
Bisericii Ortodoxe Române, 1994, p. 39; loan Damas- 
CHINUL, SF., Dogmatica, trad. introd. și note de D. Fecioru, 
Ed. Institutului Biblic și de Misiune al Bisericii Ortodoxe 
Române, 2005; IREnEE de Lyon, Conzre /es heresies, V, în 
coll. SC vol. CLIII, Ed. Cert, Paris, 1969; SrănroaE, D., 
Teologia Dogmatică Ortodoxă, vol. |, Ed. Institutului Biblic 
și de Misiune al Bisericii Ortodoxe Române, 21997. 
Sorin Șelaru 


ASTROLOGIE. Pseudoștiinţă care postulează 
existența unei influențe ezoterice a corpurilor 
cerești asupra caracterului și destinului omului, 
precum și posibilitatea prezicerii unor eveni- 
mente viitoare din istoria societății și a lumii 
prin observarea și interpretarea mișcării astrelor. 
Prezentă în majoritatea civilizațiilor lumii 
și având un caracter parareligios, astrologia a 
coabitat mai mult sau mai puţin pașnic cu toate 
sistemele religioase. Astrologia occidentală, 
răspândită astăzi sub diferite forme în special 
în spaţiul european și cel american, își are 
originea în Mesopotamia, în timpul Imperiului 
Akkadian (sec. XXIII-XXII î.Hr.). Mai târziu, 
asiro-babilonienii au divinizat principalele 
planete prin identificarea lor cu cei mai impor- 
tanţi zei din panteon, transferând asupra aces- 
tora atributele și puterile divinităţilor. Astro- 
logia a ajuns în Europa prin Grecia Antică, 
unde s-a întâlnit cu pasiunea acestui popor 
pentru matematică. După cucerirea Egiptului 
de către Alexandru cel Mare (332 î.Hr.), grecii 
au preluat de la egipteni zodiacul, pe care l-au 
combinat cu cunoștințele lor de astronomie. 
În această perioadă, astrologia se răspândește 
în întreg spațiul elenistic. După încorporarea 
Greciei în Imperiul Roman, împreună cu 
cultura greacă a pătruns în Roma și astrologia, 
unde, odată cu preluarea numelor latine ale 
zodiilor, se încheie procesul de formare al acestei 
pseudoștiințe. Încă din primele veacuri creș- 
tine, datorită atitudinii intransigente a Sfinților 
Părinţi și a scriitorilor bisericești (i.e. Taţian, 
Tertulian, Fericitul Augustin, apoi Sf. loan 
Damaschin) față de astrologie și de fatalismul 

pe care îl implică aceasta, dar și ca rezultat al 
interdicţiilor canonice și legale privind practi- 
cile divinatorii în general, astrologia a cunoscut 
un declin semnificativ. În Occident, aceasta 
avea să reînflorească în Renaștere, pentru ca, în 
perioada Iluminismului, să se ascundă în dife- 
rite societăţi secrete pentru aproape două secole, 
devenind o disciplină ocultă. În prezent, înde- 
osebi ca parte componentă a curentului New 
Age, astrologia înregistrează un reviriment 
unic în istoria sa, aceasta neatingând niciodată 
în trecut proporţiile, popularitatea și prestigiul 
de care se bucură în societatea contemporană. 

Bibliografie. Becr, R., A Brief History of Ancient Astro- 
logy, în coll. Brief Ffistories of the Ancient World, Ed. Blac- 
kwell Publishing, Malden, 2007; Box, B., OZjeczions 
to Astrology, în coll. Impact Series, Prometheus Books, 
Buffalo, 1975; Erape, Mircea, Ocu/ris7n, vrăjitorie şi mode 
culturale. Eseuri de religie comparată, trad. E. Bortă, Ed. 


Humanitas, București, 22006. 
Iulian Damian 


ATEISM. v. AGNOSTICISM. Concepţie 
despre realitate conform căreia se neagă exis- 
tența oricărei divinități. 


ÂTHOS. (gr. Aghion Oros — Sfântul Munte) 
Centru monahal important, în care se regăsesc 
conservate și aplicate spiritualitatea și tradițiile 
creștinismului ortodox. Athos-ul denumește 
un munte (2033 m), precum și peninsula în 
care acesta este localizat, unde trăiesc comuni- 
tăţile monahale amintite. Având lungimea de 
aproximativ 60 km, și o lățime ce variază între 
8 și 12 km, cu o arie totală de 360 km pătrați, 
Peninsula Athos se găseşte în Nordul Greciei, 
în regiunea grecească Macedonia Centrală. În 
această peninsulă se află 20 de mănăstiri, 12 
schituri precum și o mulțime de chilii călugă- 
rești ortodoxe, în care trăiesc mai mult de 1500 
de monahi. Din punct de vedere administrativ, 
regiunea este autonomă, alcătuind un stat 
monastic cu capitala la Karyes (Kapveq). 

În perioada secolelor IX-X, la Constantinopol 
s-au construit trei mari mănăstiri, toate închi- 
nate Maicii Domnului, considerată ocroti- 
toarea orașului, mai ales după ce acoperământul 

ei salvase capitala în anul 924 de sub amenin- 
ţarea bulgarilor lui Simeon (893-927). Prima 
dintre aceste mănăstiri este cunoscută sub 
numele de /lodighizria (a Maicii Domnului 
Arătătoarea Căii). Aceasta a fost ctitorită la 
puţină vreme după înfrângerea iconoclasmului 
de către împăratul Mihail al III-lea (842-867) 
și de mama acestuia, Teodora. La mijlocul 
secolului al XI-lea a fost ridicată o altă mănăs- 
tire, numită FEvergheridos (a Maicii Domnului 
Binefăcătoarea), nu trebuie uitate nici ctito- 
riile istoricului imperial Mihail Ataleiates, 
care în 1077 a ridicat Mănăstirea Panoikfirmon 
(a Maicii Domnului Atotmilostivă) și cea a 
împăratului Constantin al IX-lea Monomahul 
(1042-1054), închinată Sfântului Gheorghe. 
În afara capitalei au fost construite așezăminte 
religioase mai ales în locuri retrase. Un unchi 
al împăratului Nichifor al II-lea Focas, Mihail 
Maleinos, a ctitorit în 922, în regiunea Bitiniei, 
Mănăstirea Kymina, care și-a luat numele de 
la Muntele pe care fusese ridicată. Importanța 
acestei mănăstiri constă și în faptul că aici s-a 
călugărit cel care avea să devină fondatorul 
Marii Lavre, prima mănăstire, cunoscută azi, 
de la Muntele Athos. 

Fâșia de pământ era despărțită în vechime de 
baza Peninsulei printr-un canal, care poartă 
numele regelui persan Xerxes, cel care a ordonat 
construcţia sa în anul 480 î.Hr. Insula care a 
rezultat avea o lățime cuprinsă între 2-13 km, 
iar lungimea era de aproximativ 60 km. După 
toate probabilitățile, Muntele Athos a început 
să fie un loc de retragere pentru călugări încă 
din timpul ultimelor persecuții romane împo- 
triva creștinilor (sec. III-IV), iar în anul 726, 
când a fost dat primul edict împotriva icoa- 
nelor și până în anul 843, un însemnat număr 
de călugări de pe întreg, teritoriul bizantin a 
venit la Muntele Athos. Ei au dus aici acte, 
documente, moaște, obiecte de artă, nume- 
roase icoane. Din această perioadă au început 
să se zidească și primele „lavre” atonite, iar 
dintre chipurile duhovnicești ale acestei peri- 
oade amintim pe Petru Atonitul, fost general 
în armata împăratului Teofil (829-842) și 
pe Eftimie al Tesalonicului, devenit în 862 


stareţul unui așezământ monahal. Constituiţi 
în „lavrele” amintite, călugării s-au răspândit 
pe întreg teritoriul Athosului, fără a fi tulbu- 
rați decât de incursiunile piraterești ale arabilor 
și de pretențiile jurisdicționale ale locuitorilor 
restului Peninsulei Chalcidice. Pentru a-i pune 
la adăpost de diferitele pretenţii ale acestora 
din urmă, împăratul Vasile 1 Macedoneanul, 
printr-un decret emis în anul 885, a oprit 
trecerea ilegală peste canalul Xerxes, declarând 
în mod oficial Athosul ca „loc al călugărilor” și 
i-a scutit de plata oricărui fel de taxe către Stat. 
Această măsură a fost reconfirmată de Leon 
al VI-lea filosoful în anul 911 sau de Roman 
1 Lecapenul în 920, care le-au îngăduit să-și 
agonisească și bunuri personale. 

În aceste condiții, comunitatea eremită de pe 
Muntele Athos s-a consolidat pe toată perioada 
secolului al X-lea, devenind practic o adevărată 
republică monahală sub suzeranitatea Impe- 
riului Bizantin. Stilul de viață al călugărilor 
atoniți a continuat să fie cel idioritmic, dar o 
nouă perioadă se va deschide odată cu prestigiul 
câştigat de generalul Nichifor Focas în luptele 
cu arabii. Acest general a acordat o atenţie 
deosebită vieții monahale, manifestându-și 
chiar intenția de a se călugări într-o zi. Cel ce 
a întemeiat prima mănăstire cu reguli de viață 
chinovitică pe Muntele Athos, Atanasie, era fost 
coleg de arme iar acum duhovnic al lui Nichifor 
Focas. Cu mijloacele puse la dispoziție de fiul 
său duhovnicesc, călugărul Atanasie construiește 
în anul 963, în Sud-Estul Peninsulei, un centru 
monahal care avea două biserici, cu hramurile Sf. 
loan Boatezătorul și Buna-Vestire, o trapeză, o 
bolniță, o casă de oaspeți și alte anexe gospodă- 
rești. Acest așezământ este cunoscut sub numele 
de „Marea Lavră” (Meghistis Lavras) sau „Lavra 
Sfântului Atanasie”. 

În organizarea monahismului atonit, Atanasie 
a introdus stilul de viață chinovial, astfel încât 
mănăstirea sa (cca. 80 călugări) a devenit 
obiectul unor atacuri vehemente din partea 
celorlalți vieţuitori ai Muntelui, care în marea 
lor majoritatea erau idoritmici. Aceștia vedeau 
în noul mod de organizare o derogare de la 
tradiția veche a monahilor atoniți, păstrată ca 

o poruncă apostolică până atunci, precum și 
o amenințare la adresa idealurilor lor. Noua 
organizare monahală a lui Atanasie se baza pe: 
impunerea stilului chinovial, oprirea călugărilor 
de a poseda averi personale, interzicerea deose- 
birii dintre călugării greci și cei aparținând 
altor popoare, supunerea tuturor unui Protos, 
cu drepturi superioare față de cele ale stareților, 
oprirea intrării pe teritoriul Athosului a feme- 
ilor, organizarea comunității monahale în mod 
independent față de orice autoritate. Această 
ultimă directivă a reprezentat linia tradițională 
atonită și a fost confirmată de către împăratul 
Nichifor Il Focas. Lupta dintre grupul atonit 
idioritmic și apărătorii stilului de viață chino- 
vial a durat până în anul 970, când împăratul 
loan 1 Tzmiskes (969-976) aprobă un Tipizon, 
care urma să aibă valabilitate pe întreg teritoriul 
Muntelui Athos. E1a fost semnat și de Atanasie 
alături de alți 54 de conducători ai așezămin- 
telor monahale atonite existente la acea vreme. 
Principalele măsuri înscrise în Tipikon erau: 
se îngăduia la Athos atât viața idioritmică, 
cât și cea chinovială; fiecare mănăstire urma 
să fie condusă de un egumen ajutat de câțiva 
proestoși; toate mănăstirile erau conduse de un 
areopag monahal, format din stareții lor și care 
se întrunea o dată pe an la Karyes, care devenea 
acum capitala Athosului; în fruntea acestui 
areopag, se va afla un profos, numit de împărat 
și hirotonit de patriarhul de la Constantinopol, 
el având atât jurisdicție civilă, cât și bisericească 
asupra întregului Munte. 

Chiar dacă prin acest 7ipikon idealul de viață 
idioritmic și cel chinovial rămân în fond 
neatinse, viitorul imediat va aparține lavrelor de 
tipul celei ridicate de Sfântul Atanasie, a cărui 
ctitorie a rămas creatoare de stil și a devenit 
dominantă pe Munte. Acest lucru s-a putut 
vedea odată cu înființarea noilor așezăminte: 
Iviron, în anii 980-984, Vatoped, în 985 etc. 
Protosul de necontestat al Athosului, Atanasie, 
a murit în anul 1004. În prima jumătate a seco- 
lului al XI-lea s-au înființat noi lavre precum 
Dohiariu, în anul 1030, Esfigmenu și Kara- 
kalu, ambele în jurul anului 1045. Începând 
cu secolul al X-lea, „Sfântul Munte Athos” a 

devenit principalul centru al monahismului 
bizantin și tendința contemplativă a teolo- 
giei ortodoxe. În secolul al XII-lea, în vremea 
împăratului Alexios | Comnenul, Muntele era 
recunoscut peste tot ca fiind inima monahis- 
mului bizantin. Diferitele curente teologice 
contemplative care s-au dezvoltat în mona- 
hismul oriental începând cu Părinţii deșertului 
converg spre Athos, făcând din acest spațiu 


centrul unci vieţi teologice deosebit de intense. 
Bibliografie. Byzanfine Monastic Foudations Documents, 
ed. ]. Thomas, A. Constantinidis-Hero, 5 vol., Washin- 
gton DC, 2000; 7Ze Romanian Principalities along the 
Centuries, Papers of the Symposium held în Bucharest, 
15-18 october 2006; BăBuș, E., Bizanzu/, istorie şi spiri- 

Ed. Științifică, București, 1994; CÂNDEA, Virgil, Mărturii 
româneşti peste hotare. lică enciclopedie, vol. L-IL, Bucu- 
rești, 1991, 1998; MoLrpovEANv, loan, Contribuții la 
istoria relațiilor Ţărilor Române cu luntele Athos (1650- 
1863), Ed. Bizantină, București, 2002; NăsruREL, Petre, 
Le Mont Athos et les Roumains. Recherches sur leur relations 
du milieu du XIP” siecles ă 1654, Institutum, Studiorum 
Orientalum, Roma, 1986. 


Emanoil Băbuș 


AUTOCEFALIE. Principiul fundamental 
de organizare în Biserica Ortodoxă, în temeiul 
căruia ierarhia unei Biserici Ortodoxe consti- 
tuită în mod canonic în sinod, în cuprinsul unui 
stat suveran, exercită în cadrul Bisericii respec- 
tive puterea bisericească deplină, în mod inde- 
pendent de ierarhia oricărei alte Biserici Orto- 
doxe, organizate în același mod, recunoscând 
drept căpetenie supremă numai pe Întemeie- 
torul Bisericii, Domnul nostru lisus Hristos. 

Independența aceasta a fiecărei Biserici Orto- 
doxe autocefale nu pune în primejdie unitatea 
Bisericii Ortodoxe — numită în mod obișnuit 
Ecumenică — a Răsăritului — deoarece, deși 
fiecare Biserică Ortodoxă autocefală exercită, în 
cuprinsul său, în mod independent prin ierarhia 
sa puterea bisericească deplină (învăţătorească, 
sfinţitoare și de conducere), ea este datoare să 
păstreze permanent legătura cu celelalte Bise- 
rici Ortodoxe autocefale, practicând același cult 
și conducându-se de aceleași principii funda- 
mentale canonice în organizarea pe care și-o 

dă și în forma de exercitare a puterii bisericești 
centrale, adică în mod ierarhic colegial-sinodal. 
Principiul autocefaliei este expresia deplinei 
egalități în putere a tuturor Bisericilor Orto- 
doxe autocefale, indiferent de mărirea sau de 
vechimea lor. ar egalitatea în putere a tuturor 
Bisericilor Ortodoxe autocefale se întemeiază 
pe egalitatea în putere a tuturor episcopilor, ca 
urmași în sfera de putere a Sfinţilor Apostoli, pe 
care Mântuitorul Hristos i-a învestit, fără nicio 
deosebire, cu putere egală. Întâietatea onori- 
fică recunoscută unor Scaune nu implică știr- 
birea principiului egalității în putere a tuturor 
Bisericilor autocefale. Pe tema autocefaliei au 
apărut şi o serie de neînțelegeri, unele având 
chiar caracterul de conflicte acute între diver- 
sele Biserici Ortodoxe. Polemicile pe această 
temă au fost întreținute și de unii teologi care, 
neținând seama de rânduiala canonică și prac- 
tica statornicită în Biserică, au formulat unele 
teze prin care s-au îndepărtat de învățătura 
canonică a Bisericii. 

Astfel, unii teologi, îngrijoraţi de soarta Orto- 
doxiei, deplâng fărâmițarea acesteia în Biserici 
particulare, socotind-o ca o stare de decădere, 
și pledează pentru unitatea Ortodoxiei în jurul 
unui tron suprem cu drepturi jurisdicționale 
depline, care în mentalitatea lor nu poate fi 
altul decât cel al Patriarhiei Ecumenice din 
Constantinopol. Alţii, exagerând, încearcă să 
susțină că singurul temei al constituirii unei 
Biserici autocefale ar fi etnicitatea sau naționa- 
litatea, iar alţii, că singura autoritate îndreptățită 
să confere autocefalia ar fi Sinodul ecumenic și 
că autocefaliile conferite după epoca sinoadelor 
ecumenice trebuie supuse examinării și apreci- 
erii unui sinod ecumenic. Din istoria Bisericii 
ca și din textele canoanelor privind autocefalia, 
se constată că diversele unităţi bisericești și-au 
dobândit autocefalia în mai multe feluri: prin 
înființarea lor de Sfinţii Apostoli, prin introdu- 
cerea sistemului mitropolitan, prin organizarea 
unei unităţi în cadrul etnic pe temeiul Can. 34 
și 37 Ap.,prin organizarea unităţilor diecezane, 
prin consacrarea și organizarea unităților 
autocefale de către sinoadele ecumenice în 


temeiul Can. 4, 6 și 7] Ec.; Can.2 și 8 III Ec.; 


(san, 12, 17 si 28 1V Ec Can, 3851.39 VI Ea 
prin organizarea patriarhatelor, prin intervenția 
puterii de stat, prin hotărârea Bisericilor auto- 
cefale, prin consimțământul tacit sau expres al 
tuturor Bisericilor autocefale. Temeiurile sau 
factorii care au determinat apariția și procla- 
marea Bisericilor autocefale, după natura lor, 
sunt: naturale, istorice, dogmatice și canonice. 
Temeiurile naturale sau firești constau în faptul 
că Biserica, sub aspectul ei de comunitate reli- 
gioasă, își modelează unitățile sale după aceleași 
legi naturale după care se organizează și se 
conduce orice comunitate omenească. Izvorul 
temeiurilor istorice îl găsim în practica biseri- 
cească, în istoria și tradiţia bisericească. Leme- 
iurile dogmatice își au izvorul în potrivirea 
rânduielilor de organizare a unităților biseri- 
cești autocefale cu anumite adevăruri dogma- 
tice, care sunt de fapt principiile fundamentale 
ce trebuie observate în organizarea și funcțio- 
narea — în chip independent — a oricăror unități 
bisericești. Temeiurile canonice constau atât în 
textul Can. 34, 35 și 37 Ap., care arată modul 
în care s-au constituit unităţile bisericești 
autocefale în epoca apostolică, și a canoanelor 
sinoadelor ecumenice și locale, care întemeiază 
și dezvoltă și ele principiul autocefaliei, cât și 
în obiceiurile de drept formate prin practica 
bisericească îndelungată. La aceste temeiuri 
s-a mai adăugat și baza politică care se prezintă 
sub două aspecte: sub cel pe care-l reprezintă 
împărțirea omenirii în ţări și state, fie națio- 
nale, fie multinaționale, sau a statelor în unități 
teritoriale administrative și sub acela pe care-l 
reprezintă interesele legitime ale unor state. 
Rânduielile privitoare la constituirea autocefa- 
liei, stabilite pe baza principiilor dogmatice și 
a canoanelor, precum și prin obiceiul de drept, 
adoptate în consensul general al Bisericii, sunt 
următoarele: (a) autocefalia să fie cerută în mod 
canonic. Aceasta înseamnă în primul rând că 
oricărei unităţi bisericești ce dorește autocefalia 
nu-i este îngăduit să se desprindă de subordo- 
narea ierarhică în mod schismatic sau eretic, 
ci numai respectând rânduiala de supunere 
față de ierarhia superioară, deci cerând în mod 
întemeiat ierarhiei superioare să-i încuviințeze 

instituirea într-o unitate autocefală și, în al 
doilea rând, ea mai înseamnă că îndreptățirea 
de a cere autocefalia nu-i revine unui singur 
ierarh, ci numai unui grup de ierarhi, care să 
poată constitui un sinod format din cel puțin 
patru episcopi; (b) autocefalia să fie conferită în 
mod canonic, adică să fie aprobată de sinodul 
Bisericii autocefale competente; și (c) autoce- 
falia să fie recunoscută în mod canonic, adică 
să fie recunoscută de toate Bisericile autoce- 
fale existente și să se obțină consimțământul 
puterii de stat în cazul în care acesta manifestă 
interes pentru constituirea unei Biserici auto- 
cefale. Condiţiile în care se poate proceda — în 
mod canonic — la constituirea unei Biserici 
autocefale sunt următoarele: (a) Biserica ce 
cere autocefalia: să facă dovada statorniciei în 
dreapta credință și păstrarea rânduielilor cano- 
nice și cultice, să aibă cel puţin patru ierarhi, 
să ceară autocefalia de la Biserica-mamă, să 
aibă consimțământul Statului, să facă cunoscut 
și celorlalte Biserici obţinerea autocefaliei; (b) 
Biserica-mamă care acordă autocefalia: să emită 
un „Lomos” sinodal sau un act sinodal prin care 
se conferă formal autocefalia, să facă cunoscut 
și altor Biserici acest act; și (c) Bisericile auto- 
cefale înștiințate de existenţa unei noi Biserici 
autocefale să o recunoască prin scrisori și să o 
accepte ca soră în comuniunea ortodoxă. În 
raporturile ecumenice, drepturile principale de 
care se bucură orice Biserică autocefală sunt: 
să-și spună părerea în orice problemă, să hotă- 
rască împreună cu celelalte Biserici autocefale 
asupra întrunirii unui Sinod ecumenic, să fie 
convocată la Sinodul Ecumenic; să aprobe sau 
să respingă conferirea autocefaliei în Biserici; să 
confere autocefalia cu consimțământul Biseri- 
cilor surori; să stabilească împreună cu Bisericile 
surori ordinea ierarhică onorifică a scaunelor. 

Între obligaţiile ce revin Bisericii autocefale 
menționăm: să respecte unitatea dogmatică, 
canonică și a cultului, să respecte rânduielile 
statului, să se supună hotărârilor sinoadelor 
ecumenice, să se consulte cu celelalte Bise- 
rici surori, să facă cunoscut Bisericilor surori 
orice eveniment, să întrețină corespondență cu 
Bisericile surori, să înscrie în diptice numele 

căpeteniilor Bisericilor surori, să recunoască 
pedepsele aplicate de alte Biserici. Autocefalia 
unei Biserici poate înceta: prin renunțare, prin 
retragerea acestui drept, prin dispariția credin- 
cioșilor, prin voința puterii de stat etc. Prin 
urmare, autocefalia este o instituţie canonică 
veche, care s-a păstrat până azi în Ortodoxie; că 
rânduielile după care s-a procedat în decursul 
timpului la constituirea Bisericii autocefale 
au suferit numeroase schimbări, păstrându-se 
totuși un număr suficient de elemente carac- 
teristice care le definesc până azi; lămurirea 
problemelor ridicate de această instituție se 
poate face numai în lumina canonicităţii prin 
care se înțelege nu numai raportarea rânduie- 
lilor bisericești la simplu text al canoanelor, ci 
aprecierea lor prin prisma adevărurilor dogma- 
tice, cu aplicare la organizarea și conducerea 
Bisericii, apoi raportarea lor la dezvoltarea isto- 
rică a instituției și la rânduielile stabilite prin 
practica îndelungată care le conferea acestora 
puterea legii scrise. 

AUTOMELE. Imn specific muzicii psaltice 
în formă de tropar, care are atât melodia, cât și 
compoziția proprii. 

Vine din grecescul uvrOugiov care înseamnă 
însăşi glăsuitoare, cu aceeași melodie. Ele 
reprezintă model pentru celelalte tropare, mai 
ales în ceea ce privește linia melodică și modul 


de interpretare. 
Bibliografie. BRanrșrE, Ene, BRANIȘTE, Ecaterina, Diczi- 
onar enciclopedic de cunoștințe religioase, Ed. Diecezană, 
Caransebeș, 2001. 


Iulian Isbășoiu 


AUTONOMIE. Principiul fundamental 
canonic, în temeiul căruia Biserica Ortodoxă, 
privită sub aspectul ei extern, ca instituție cu 
sistem juridic propriu, este independentă de 
oricare altă societate, inclusiv față de statul în 
cuprinsul căruia s-a organizat și își desfășoară 
activitatea corespunzătoare misiunii ei. 

În virtutea autonomiei, recunoscută și garan- 
tată de statul respectiv, Biserica își reglemen- 
tează, prin organe proprii, toate chestiunile 
ci religioase, culturale, administrative, funda- 
ționale și epitropești. Statul supraveghează și 
poate controla activitatea Bisericii numai în 
manifestările ei externe, pentru ca acestea să nu 
fie contrare ordinii publice, securității statului 
și bunelor moravuri. Autonomia bisericească, 
în acest înțeles, este numită exzernă, deoarece 
se referă la raporturile Bisericii cu alte societăți 
și îndeosebi cu statul în cuprinsul căruia s-a 
dezvoltat; și apoi pentru a se deosebi de auto- 
nomia înfernă, ce se referă exclusiv la raporturi 
între unități bisericești. Autonomia internă 
este privită, la rândul ei, sub două aspecte: 
primul aspect se referă la raporturile dintre 
două Biserici ortodoxe naţionale, organizate 
cu sinoade proprii, dar nu cu aceeași poziție în 
cadrul Bisericii Ortodoxe ecumenice; ci una, 
cea autonomă, este dependentă, într-o oare- 
care măsură, de o Biserică autocefală, care i-a 
recunoscut autonomia. 

Biserica autocefală garantează față de celelalte 
Biserici autocefale ortodoxia celei autonome, 
ca învățătură și canonicitatea ei, ca organi- 
zare și formă de exercitare a puterii bisericești; 
cel de-al doilea aspect se referă la raporturile 


dintre unitățile bisericești de același rang, din 
cuprinsul unei Biserici autocefale sau auto- 
nome: mitropolii, episcopii (arhiepiscopii), 
protopopiate, parohii, mănăstiri, fundații sau 
așezăminte religioase etc. Unităţile de același 
rang sunt egale între ele și se conduc inde- 
pendent una de alta, prin organe proprii, alese 
după aceleași criterii, dar toate își desfășoară 
activitatea sub supravegherea, îndrumarea și 
controlul autorității ierarhic superioare, pentru 
a aplica toate, în cuprinsul lor, în același spirit, 
măsurile și hotărârile organelor centrale deli- 
berative și executive ale acelei Biserici, astfel se 
asigură unitatea de organizare și de conducere 
în Biserica Ortodoxă autocefală sau autonomă 
respectivă. Cu privire la dependența unei Bise- 
rici autonome de o anumită Biserică autocefală, 
se poate afirma că, în principiu, această depen- 
dență este determinată de calea prin care s-a 
ajuns la înființarea comunităţilor ortodoxe ce 
se constituie în Biserică autonomă. Ca exemp- 
lificare, amintim câteva dintre căile prin care au 
luat ființă comunităţi ortodoxe ce s-au consti- 
tuit apoi în Biserici autonome, pentru a se vedea 
că, într-adevăr, fiecare cale determină și justifică 
o anumită dependență. În primul rând, menți- 
onăm calea ce poate fi socotită drept cea mai 
strâns legată de porunca dată de Mântuitorul 
Sfinţilor Apostoli de a merge și învăța toate 
neamurile, anume atunci când comunităţile 
ortodoxe se constituie în Biserică autonomă au 
luat ființă în urma activității misionare a unei 
Biserici Ortodoxe autocefale, în cuprinsul unui 
stat suveran, în care nu există Biserică Orto- 
doxă naţională. În asemenea cazuri, dreptul ca 
să aprobe constituirea comunităţilor în Biserică 
autonomă revine, fără nicio rezervă, Bisericii 
autocefale prin a cărei activitate misionară au 
luat ființă acele comunități, deoarece această 
Biserică este cea mai în măsură să aprecieze 
dacă dezvoltarea, ca număr și ca organizare, 
a acelor comunități, prezintă garanţia că ele 
s-ar putea conduce în mod autonom, cu sinod 
propriu. Din această categorie, în prezent, se 
pot menţiona: Biserica Ortodoxă Autonomă 
Chineză și Biserica Ortodoxă Autonomă Japo- 
neză, ambele au fost declarate autonome de 

către Sinodul Bisericii Ortodoxe Autocefale 
Ruse, deoarece, într-adevăr, prin activitatea 
misionară a acestei Biserici au luat ființă și au 
fost organizate comunităţile respective, până ce 
au ajuns în situația de a se putea constitui în 
Biserici autonome. 

O altă cale prin care se ajunge ca anumite comu- 
nități să se constituie în Biserică autonomă — sau 
chiar autocefală — este aceea când un teritoriu 
pe care există comunități ortodoxe se desprinde 
din teritoriul aflat sub jurisdicția unei Biserici 
autocefale din cuprinsul unui stat suveran și se 
alipește teritoriului unui alt stat suveran în care 
nu există organizată Biserică ortodoxă de națio- 
nalitatea membrilor comunităților de pe terito- 
riul ce se anexează, sau când teritoriul desprins 
se constituie în stat independent, suveran, 
situație care impune ca și Bisericile sau cultele 
religioase din cuprinsul lui — libere să păstreze 
legături duhovnicești pentru unitatea credinței, 
cu alte culte similare din afară — să nu se afle în 
dependență jurisdicțională de culte sau organi- 
zații religioase din afara hotarelor lui. În acest 
mod au luat ființă: Biserica Ortodoxă Auto- 
nomă din Finlanda, Bisericile ortodoxe autoce- 
fale din Polonia, Cehia și Slovacia. 

O altă cale este aceea când comunitățile reli- 
gioase ce se consideră în unitate bisericească 
autonomă — ca eparhie, arhiepiscopie, mitro- 
polie — au luat ființă ca diaspore ale unei Bise- 
rici ortodoxe naţionale, care a și asigurat acestor 
diaspore asistență religioasă și le-a sprijinit în 
organizarea lor, până ce au ajuns în situaţia de a 
se putea conduce singure, autonom. Asemenea 
unități autonome au, în prezent, în Statele 
Unite ale Americii, Canada, în Australia și în 
Europa Centrală și Occidentală, aproape toate 
Bisericile Ortodoxe autocefale care formează 
Biserica Ortodoxă a Răsăritului. O altă situ- 
aţie care, de asemenea, îndreptățește consti- 
tuirea unor comunități ortodoxe ca Biserică 
autonomă, sau chiar autocefală, se întâlnește 
în statele federative, în cuprinsul cărora există 
republici autonome cu populaţie ortodoxă de 
naționalitatea republicii respective. În această 
categorie poate fi menționată ca mai recentă 
Biserica Ortodoxă Autocefală din Macedonia. 

Așa au existat mai multe Biserici Ortodoxe 
autonome și autocefale în cuprinsul Imperiului 
austro-ungar. În Rusia, în cuprinsul căreia există 
mai multe republici autonome, cu populație 
ortodoxă de naționalitatea republicii respective, 
pot exista, potrivit acestei practici canonice, tot 
atâtea Biserici ortodoxe autonome câte repu- 
blici sunt cu populaţie ortodoxă (de exemplu, 
Biserica Ortodoxă autocefală a Georgiei). O 
altă situaţie, deosebită de cele menţionate mai 
sus — când anumite comunităţi ortodoxe ar 
putea obţine dreptul de a se conduce autonom 
— ar fi aceea când în cuprinsul unui stat suveran, 
în care nu există Biserică ortodoxă naţională —, 
ci, eventual, numai diaspore ortodoxe — au luat 
ființă și s-au dezvoltat comunități ortodoxe cu 
membri de naționalitatea statului respectiv, 
dar nu în urma activității misionare organizate 
a vreunei Biserici ortodoxe autocefale, ci în 
urma acțiunii misionare a unor persoane orto- 
doxe izolate. Comunitățile ortodoxe care se 
formează pe această cale se pot adresa oricăreia 
dintre Bisericile ortodoxe autocefale pentru a le 
lua sub îndrumare duhovnicească și a le acorda, 
eventual, autonomia, dacă aceasta ar constata 
că ele îndeplinesc condiţiile necesare. În această 
categorie poate fi menționată Eparhia catoli- 
că-ortodoxă din Franța, aflată — în prezent, ca 
autonomă — sub îndrumarea duhovnicească a 
Bisericii Ortodoxe Române. 

În izvoarele fundamentale canonice ale Bisericii 
Ortodoxe — Sfânta Scriptură, Sfânta Tradiţie și 
canoanele cu obligativitate generală — se găsesc 
suficiente norme în lumina cărora pot fi apre- 
ciate, pe de o parte, raporturile dintre diferi- 
tele Biserici autocefale între ele și cu Patriarhia 
de Constantinopol și, pe de altă parte, între 
Bisericile autocefale și Bisericile autonome, 
pe care cele dintâi le-au recunoscut, pentru ca 
aceste raporturi să nu slăbească unitatea Bise- 
ricii Ortodoxe, ci, dimpotrivă, s-o cultive și s-o 
întărească, prin permanenta lor colaborare și 
întrajutorare, în spiritul dragostei frățești. 
Bibliografie. Arrans, D., Rrars, S. (ed.), Dicrionnaire 
de culture juridique, PUF, Paris, 2003; Foca, loan N., 
Drept canonic ortodox, legislaţie şi administrație bisericească, 

AUTORITĂTE. (lat. auctoritas) Pentru vechii 
romani, puterea coercitivă imediată (pofeszas) 
era inferioară lui aucforizas, care desemna 
o putere de prestigiu indirectă, cum era de 
exemplu împăratul, de la care reprezentanţii 
săi legitimi își derivau autoritatea. Se crede că 
primul care folosește termenul de zzzorizare în 
patristica latină este Tertulian, care vorbește în 
scrierile sale despre zzczorizas Dei sau Christi. 
În Noul 'Testament, auzorizarea (gr. exousia, 
trad. rom. prin putere sau stăpânire) este legată, 
Sfinţii Evangheliști, direct de Persoana și 
lucrarea Mântuitorului lisus Hristos. Mulţi- 
mile, uimite de înțelepciunea și autoritatea 
(puterea) Lui, atestă că lisus Hristos „învăța ca 
unul Care are autoritate” (Vz 7, 28-29; cf. Me 
1, 22; Mr 13, 54; cf. Mc 6, 2), sutașul roman 
crede în autoritatea Lui (Me 8, 8-9; Lc 7, 7-8), 
iar preoții și bătrânii lui Israel ÎL întreabă cu 
ce autoritate învață și săvârșește minunile 
(Mr 21, 23; cf. Me 11,28). 

Mântuitorul respinge tentația afirmării de 
Sine, a stăpânirii sau a transformării autorității 
Sale într-una dominatoare, egoistă, constrân- 
gătoare pentru oameni atunci când, ispitit de 


diavol, refuză să facă minuni pentru Sine (cf. 
Mt 4, 1-11). EL arată astfel că autoritatea Sa 
este una slujitoare și că sursa autorităţii vine 
din comuniunea cu Dumnezeu, omul fiind 
înainte de toate ființă teologică. De altfel, auto- 
ritatea lui lisus Hristos, fundamentată pe între- 
pătrunderea (perihoreza) firii umane de către 
firea divină, este una mărturisitoare, adică nu 
există decalaj între învățătura și viața Sa, între 
ce spune și ce face. Ea se manifestă prin cuvânt, 
faptă, minuni și lucrare dumnezeiască de iertare 
a păcatelor (MA. 9,6; cf. Me. 2,10). Autoritatea 
Mântuitorului se plinește prin cruce, moarte și 
înviere, asumate de bunăvoie, de aceea vorbim 
de o autoritate jertfitoare, smerită, răstignită, 
model al oricărei autorități creștine: „Pentru 
aceasta Mă iubește Tatăl, fiindcă Eu Îmi pun 
sufletul, ca iarăși să-l iau. Nimeni nu-l ia de la 
Mine, ci Eu de la Mine Însumi îl pun. Aufo- 
ritate/ putere (exousian) am Eu ca să-l pun și 
autoritate/putere (exousian) am iarăși ca să-l 
iau. Această poruncă am primit-o de la Tatăl 
Mew” (In 10, 17-18). 

În Biserică: Domnul (Kyrios) transmite această 
autoritate ucenicilor Săi încă de la alegerea lor, 
trimițându-i să propovăduiască Evanghelia 
Împărăției, oferindu-le autoritatea asupra 
duhurilor celor necurate și puterea de vindecare 
(WM 10, 1-42; cf. Me 6, 7; Lc 9, 1). Mântuitorul 
Hristos, Căruia I s-a dat de către Tatăl deplina 
autoritate în cer și pe pământ (M/ 28, 18; In 
17, 2), oferă Bisericii autoritatea să dezlege pe 
pământ în numele Său sau să ierte păcatele 
prin darul Duhului Sfânt (cf. M/ 18,18; In 
20, 21-23), să continue opera Sa mântuitoare 
făcând ucenici, învățând și botezând, cu promi- 
siunea că E] și Duhul Său o vor asista până la 
sfârșitul veacului (7 28, 19-20; In 14, 16-17). 
lar celor care L-au primit și care cred în numele 
Lui, le dă putere să se facă fii ai lui Dumnezeu 
prin har (n 1, 12). Astfel, ceea ce primește 
Biserica prin Apostoli și apoi prin succesorii 
lor, episcopii, și ceea transmite ea mai departe, 
constituie o autoritate a învățăturii evanghelice 
şi a harului Sfântului Duh. În acest sens, auto- 
ritatea încredințată și primită de Biserică este 
deodată o autoritate de mărturisire (marzyria) 

și de slujire (diakonia), un act de intendență 
care trimite mereu către Domnul Hristos prin 
Duhul Sfânt. De aceea, mijloacele prin care 
este purtat dialogul viu al Bisericii lui Hristos 
prin Duhul Său cel Sfânt, sunt factori de auto- 
ritate în Biserică. Acestea sunt Sfânta Scrip- 
tură, Sfânta Tradiţie cu dogmele și canoanele 
sale, cultul liturgic, preoția sacramentală. 

În sens restrâns, autoritatea în Biserică se referă 
la exercitarea slujirii sacramentale, misionare și 
pastorale de către ierarhia bisericească. Păstorii 
comunităţilor eclesiale (episcopii și trimiși lor, 
preoții) primesc autoritatea în dar ca slujire, 
fiind chemaţi de Dumnezeu și consacrați 
pentru a săvârși Sfintele Taine, a propovădui și 
a păstra cu fidelitate credința și a păstori din 
dragoste pentru a-i conduce pe credincioși la 
mântuire (cf. 4 Pr 5, 1-5). lconomi ai Tainelor 
lui Dumnezeu (7 Co 4,1), ei sunt astfel împre- 
ună-lucrători cu Dumnezeu pentru sfințirea 
oamenilor (cf. 7 Co 3, 6-9 ; 2 Co 6, 1). De fapt, 
conținutul și finalitatea autorității eclesiale nu 
sunt altele decât mântuirea, îndumnezeirea sau 
sfințirea membrilor Bisericii și de aceea doar 
sfințenia conduce către adevărata autoritate. 
Dimensiunea duhovnicească a autorităţii este 
centrală în Ortodoxie, viața sfântă fiind semn al 
unei autorități autentice. Structurile de autori- 
tate sunt fidele mesajului evanghelic în măsura 
în care fac să transpară prin ele iubirea trinitară, 
orice opacizare sau lipsă de transparență deve- 
nind piedică în fața unei adevărate libertăți 
în vederea comuniunii, îndepărtând mireasa 
de Mirele iubitor: „Simone, fiul lui Ilona, Mă 
iubești? EI I-a zis: Da, Doamne, Iu știi că Te 
iubesc. Zis-a lisus lui: Păstorește oile Mele” 
(n 21, 16). Forţa autorităţii eclesiale vine din 
mărturisirea adevărului și a iubirii, din respec- 
tarea libertăţii, din experierea vieții în Duhului 
Sfânt, din manifestarea comuniunii de iubire 
a Preasfintei Treimi și din slujirea comuniunii 
omului cu Dumnezeu. 

După model trinitar, auzorizatea în Biserică 
se manifestă în mod personal, sinodal și ecle- 
sial, modalităţile ei concrete de exercitare fiind 
reglementate de canoanele Bisericii. Potrivit 
eclesiologiei ortodoxe, autoritatea în Biserică 

este reprezentată de către: chiriarh (episcopul 
locului) — la nivelul unei eparhii, Sinodul mitro- 
politan — la nivelul unei mitropolii, Sinodul 
unei Biserici autocefale — la nivelul acelei Bise- 
rici autocefale, Sinodul ecumenic — la nivelul 
întregii Biserici. 

În ceea ce privește adevărul de credință, 
teologii ortodocși subliniază faptul că autori- 
tatea bisericească în sine nu este sursă sau izvor 
al adevărului și ea nu poate substitui Biserica, 
„stâlp și temelie a adevărului” (7 Tim 3, 15). 
Duhul Sfânt este cel care dă puterea de a vorbi 
cu autoritate (Le 12, 11). De aceea, începând 
cu Sinodul de la Ierusalim descris de cartea 
Faptele Apostolilor în capitolul 15, Apostolii și, 
mai apoi, episcopii adunați în sinod au decis 
în probleme de credință folosind formula: 
„Părutu-s-a Duhului Sfânt și nouă” (FA 15, 
28). Episcopii, în calitate de urmași ai Apos- 
tolilor ce au primit de la Hristos autoritatea 
de a edifica Biserica Sa (cf. 2 Co 10, 8), au 
misiunea de a predica tuturor Evanghelia, de 
a păstra tezaurul mărturisirii apostolice și de 
a-l transmite mai departe generațiilor viitoare 
până la a doua venire a Domnului (cf. 2 Zi 
1, 12). Astfel, episcopul este, în Biserica locală 
pe care o conduce ca păstor și părinte pe calea 
mântuirii, cel dintâi Învățător al Evangheliei. 
lar Biserica locală pomenește pe episcop în 
timpul Sfintei Liturghii, cerând lui Dumnezeu 
să-l dăruiască „drept învățând cuvântul adevă- 
rului Tău” (cf. 2 Tim 2, 15). 

Însă autoritatea episcopului nu se rezumă doar 
la eparhia sa, ci se manifestă prin comuniu- 
nea-sinodalitate cu ceilalți episcopi la nivelul 
Bisericii regionale și al Bisericii întregi. Astfel, 
episcopii adunați în sinod au autoritatea 
formală de a învăţa, apăra și formula învățătura 
de credință și canoanele necesare pentru orân- 
duirea vieţii bisericești. În cadrul sinodalității 
episcopatului ortodox, atât la nivel regional (cf. 
Can. 34 Ap.), cât și la nivelul Bisericii întregi, 
există o recunoaștere a celui dintâi dintre ei ca 
fiind „primul între egali”. 

Pe de altă parte, în virtutea Botezului și a 
Mirungerii, fiecare membru al Bisericii exer- 
cită o formă de autoritate în Trupul lui Hristos, 

întreaga comunitate și fiecare persoană din ea 
fiind purtătoare a „conștiinței Bisericii” („senzszs 
ecclesiae”, „ekklesiastike  syneidesis”). Această 
conștiința plenară a Bisericii poate confirma, 
prin procesul receptării, autenticitatea hotărâ- 
rilor episcopatului, adică fidelitatea acestora cu 
„credința dată sfinților, odată pentru totdeauna” 
(Iuda 1, 3). 

Bibliografie. BRA, .,, Autoritate”, în Dicfionar de teologie 
ortodoxă, Ed. Institutului Biblic și de Misiune al Bisericii 
Ortodoxe Române, 1994, pp. 45-47; DANIEL, Patriarche 
de Roumanie, La joie de /a fidelite, Ed. Cerf, Paris, 2009; 
DomBEs, „Un seul Maitre”. L'autorite doctrinale dans 
PEglise, Ed. Bayard, 2005; SAARINEN, R., „Autorite”, 
în Dictionnaire critigue de theologie, Ed. Quadrige/PUF, 
Paris, 1998, pp. 117-119; SrănrLoaE, D., „Autoritatea 
Bisericii”, în: ST, (1964), 3-4, pp. 183-215. 


Sorin Șelaru 


AXION. Imn închinat Maicii Domnului, care 
se cântă la Sfânta Liturghie, după Sfințirea 
Darurilor, mai precis după ecfonisul: „Mai ales 
pentru Preasfânta, curata, Preabinecuvântata, 
Mărita Stăpâna Noastră, de Dumnezeu Născă- 
toarea și pururea Fecioara Maria”. 

Denumirea de axion provine de la primele 
cuvinte ale textului grecesc al cântării (axion 
esin os alitos), Cuvine-se cu adevărat... şi este 
format din două părți: prima, Cuvine-se..., este o 
completare târzie (sec. X-XI) a călugărilor atho- 
niți, ca o parafrazare și introducere lămuritoare 
a textului inițial, care după această perioadă va 
forma a doua parte a axionului: Ceea ce ești mai 
cinstită..., cunoscută ca aparținând lui Cosma 
Melodul (sec. al VIII-lea). Axionul Czoine-se cu 
adevărat sau Vrednică esti cu adevărat se cântă în 
tot timpul anului la Liturghia Sf. loan Gură de 
Aur, exceptând pe cele de la Praznicele Împă- 
rătești, când este înlocuit de irmosul cântării a 
IX-a a canonului sărbătorii respective. La Litur- 
ghia Sf. Vasile cel Mare este înlocuit de axionul 
De tine se bucură, ceea ce eşti plină de dar, iar în 
Joia Mare și în Sâmbăta Mare tot de irmosul 


cântării a IX-a a canonului zilei. 

Bibliografie. BRANIȘTE, Ene, Lifurgica Generală, Ed. 
Partener, 12008; BnRAnNIşTE, Ene, BRANIȘTE, Ecaterina, 
Dicționar de cunoștințe religioase, Ed. Diecezană, Caran- 
sebeș, 2002; Craeșanu, Badea, Zezauru/ liturgic al 
Sfintei Biserici Creştine Ortodoxe, Tipografia Gutenberg, 

Teodor, Corranciuc, Nectarie, Lifurgica Bisericii Orto- 
doxe. Cursuri universitare, Ed. Consiliului Eparhial 
Ortodox Român din Bucovina, Cernăuţi, 1929. 

Nicolae D. Necula, Nicu Moldoveanu, Stelian Ionașcu 


ÂZIMĂ. (gr. azimos) Pâinea nedospită, fără 
drojdie, plămădeală sau aluat, folosită de evrei 
la sărbătorile Paştilor (de la termenul ebraic 
Pesach, care înseamnă Trecere). 

Sărbătoarea Paştilor le amintea evreilor de 
ieșirea lor din ţara Egiptului și de trecerea în 
chip minunat a Mării Roșii, către țara Canaa- 
nului, fiind sărbătorită în fiecare an în ziua de 
14 Nissan, coincizând cu luna plină după echi- 
nocţiul de primăvară. Sărbătoarea Paştilor dura 
la evrei 8 zile. Pentru că în zilele acestei sărbători 
evreii foloseau doar azimă în locul pâinii obiș- 
nuite, sărbătoarea se mai numea și a „azimilor”. 
În vechea tradiţie iudaică, azimele însoțesc jert- 
fele (1; 23, 18; 34,25), constituind hrana popo- 
rului lui Israel în timpul sărbătorii de primăvară 
(Iș 23, 15; 34-18). Această sărbătoare distinctă 
a azimelor se va uni cu timpul cu sărbătoarea 
Paştilor, care va intra în conștiința evreilor ca 
fiind principala sărbătoare a anului liturgic, în 
amintirea ieșirii din robia egipteană. 
Romano-catolicii folosesc azima la Sfânta 
Împărtășanie, în vreme ce în Biserica Ortodoxă, 
la Sfânta Euharistie, este folosită pâinea dospită, 
plecându-se de la realitatea faptului că Mântui- 
torul lisus Hristos a instituit Sfânta Liturghie la 
Cina cea de Taină, care a fost celebrată Joi seara, 
dinaintea Vinerii Paştilor, când încă la evrei se 
consuma pâinea dospită, pentru că nu începuseră 
încă zilele azimelor. Așadar, Mântuitorul Hristos 
a folosit la Cina cea de Taină, când a instituit 
Sfânta Liturghie, pâinea dospită, și nu azimă. 
Bibliografie. Dicfionar grec-român al Noului Testament, 
Societatea Biblică Interconfesioanală din România, 
București, 1999, p. 15; Vocabular de Teologie Biblică, Ed. 
Arhiepiscopiei Romano-Catolice de București, 2001, pp. 
48, 508, 510, 534, 602, 664; ABRUDAN, Dumitru, CORNI- 
Țescu, Emilian, Arheo/ogie Biblică, Ed. Institutului Biblic 
și de Misiune Ortodoxă, București, 1994, pp. 313-318; 
BRANIȘTE, Ene, BRANIȘTE, Ecaterina, Dicfionar de cunoş- 


fințe religioase, Editura Andreiană, 2010, p. 52. 


Lucian Farcașiu 

BALDACHIN. Acoperiș sub formă de boltă, 
sprijinit pe patru coloane mici care se înalță în 
cele patru colțuri ale Sfintei Mese. 

Baldachinul sau „cibarul” simbolizează cerul. 
De aceea, pe interiorul lui se pictează soarele, 
luna și stelele. În centrul baldachinului este 
suspendat un porumbel din aur sau din argint, 
ca simbol al Duhului Sfânt, cu puterea căruia se 
sfințesc Darurile de pâine și vin. În acest vas se 
păstra Sfânta Împărtășanie pentru bolnavi. Din 
această cauză se numea Porumbeflul eubharistic 
(n nepiorepă, ns — porumbel). Locul acestui 
porumbel a fost luat de chivot, iar baldachinele 


sunt tot mai rare. 

Bibliografie. BRANIșTE, Ene, Lifurgica Generală, Ed. 
Partener, 2008; BRANIșTE, Ene, BRANIȘTE, Ecaterina, 
Dicționar de cunoștințe religioase, Ed. Diecezană, Caran- 
sebeș, 2002; CreșANu, Badea, Tezaurul liturgic al Sfintei 
Biserici Creştine Ortodoxe, Tipografia Gutenberg, Bucu- 
rești, 1912; MrrRoranNovIci, Vasile, TARnAvscuI, Teodor, 
CorLaRcIuc, Nectarie, Lizurgica Bisericii Ortodoxe. 
Cursuri universitare, Ed. Consiliului Eparhial Ortodox 
Român din Bucovina, Cernăuţi, 1929. 


Nicolae D. Necula 


BAPTISM. Ramură a neoprotestantismului 
care promovează necesitatea efectuării bote- 
zului la maturitate, prin imersie completă în 
apă, după mărturisirea prealabilă a acceptării lui 
lisus Hristos ca Mântuitor personal. Baptiștii 
preiau din protestantism principalele elemente 
definitorii privind doctrina și practicile de cult. 
Cred în Sfânta Treime, păcatul strămoșesc, 
necesitatea răscumpărării, divinitatea și mesi- 
anitatea lui Hristos, mântuirea numai prin 

credință, raiul și iadul veșnice, autoritatea și 
inspirația Scripturii, preoția universală. Nu 
acceptă Sfintele Taine, ci au păstrat, pe filieră 
protestantă, două simboluri: Botezul, care nu 
șterge păcatul originar, și Cina Domnului, la 
care prezența lui Hristos este doar prefigu- 
rată. Istoric, apariția baptismului este legată 
de numele lui John Smith (1554-1612). În 
prezent, majoritatea baptiștilor sunt organizați 
în sistemul autonomiei locale (congregaţiona- 
list), afiliindu-se unor structuri globale (numite 
Convenții), doar din raţiuni de cooperare. 
Activităţile cultice sunt prezidate de pastori, 
presbiteri și diaconi. Baptiștii cunosc divi- 
zări în multiple ramificații: fundamentaliști, 
reformaţi, moderați, liberali, episcopalieni etc. 
În România, baptiştii au pătruns prin etnicii 
germani și maghiari, în secolul al XIX-lea. 
Actualmente, sunt recunoscuți oficial în Legea 
cultelor, sub titulatura Uniunea Bisericilor 


Creştine Baptiste. 

Bibliografie. Comşa, PS Grigorie Gh., Noua căăuză pentru 

Davin, Petre I., Invazia sectelor asupra creştinismului secu- 

Sf. Arhiepiscopii a Bucureștilor, 1999. 

David Pestroiu 


BAPTISTERIU. (gr. baprisitirion, baptizo — a 
boteza, a cufunda, a afunda) Construcţie anexă 
cu acoperișul în formă de turlă, pe lângă vechile 
biserici creștine, având ca destinaţie botezul 
catehumenilor. Baptisteriile aveau două încă- 
peri: prima era o anticameră, în care avea loc 
prima parte a botezului, ce constă în exorcis- 
mele, lepădarea de diavolul, unirea cu Hristos și 
mărturisirea credinței; a doua, o cameră circu- 
lară sau dreptunghiulară, în care exista bazinul 
cu apă în care se făcea botezul, numit colimvitră 
(Koivufi0po). Bazinul era înconjurat de un 
gard mic de marmură, cu unul sau două spații 
libere, prevăzute cu trepte prin care se intra 
și se ieșea din apă. Baptisteriile aveau adân- 
cimi cuprinse între 0,45 m și 1,8 m. Apa era 
adusă prin țevi de plumb de la izvoare naturale: 
fântâni, râuri, izvoare. Interiorul baptisteriilor 
se picta cu scene baptismale: Botezul Mântu- 
itorului Hristos, potopul, porumbei, ca simbo- 
luri ale Duhului Sfânt. Unele baptisterii au fost 
transformate în biserici, altele s-au păstrat până 
azi, mai ales în Italia, la Verona, Pisa, Florenţa, 
în Franța la Riez, Poitiers, la Constantinopol. 
Descoperirile arheologice arată existența unor 
baptisterii și în Dobrogea, pe lângă unele 
biserici cum erau cele din Callatis, Axiopolis, 
Adamelisi. Din secolele VII-VIII, când cate- 
humenatul a dispărut și s-a generalizat pedo- 
baptismul, adică botezul copiilor, nu s-au mai 
construit baptisterii, iar botezul se săvârșea 
într-un vas special, mobil, un cazan de aramă 


numit crisfe/niză, creştinătoare sau colimvitră. 
Bibliografie. BRANIȘTE, Ene, Lifurgica Generală, Ed. 

Nicolae D. Necula 


BASILICĂ. Edificiu public situat în for, în 
care aveau loc întrunirile cetățenești și politice, 
judecăţile și tranzacţiile comerciale. 

Basilicile erau publice și particulare. Basilicile 
publice sau civile erau construcţii în formă de 
săli dreptunghiulare, împărțite în trei și uneori 
cinci secțiuni longitudinale, numite naosuri 
sau nave, unite în partea superioară prin 
arcuri longitudinale, numite arhitrave. Nava 
centrală era mai largă și mai înaltă decât cele- 
lalte. Intrarea se făcea pe la un capăt al sălii, 
printr-o ușă sau trei. La capătul opus al sălii 
era o încăpere semicirculară numită absidă 
sau conchă, în care se afla tribuna magistraților 
și oratorilor, numită vima (Bnuo). Plafonul 
sau acoperișul era drept, fără ornamentație. 
Acoperișul era în două pante pe naosul 
central, și într-una pe absidele laterale. Navele 
erau despărțite de coloane. Unele dintre aceste 
basilici, fiind încăpătoare, au fost dăruite de 
Constantin cel Mare creștinilor care, cu unele 
modificări și amenajări, le-au transformat în 
locașuri de cult, păstrându-le forma și denu- 
mirea, dar dându-le alt sens. Locașul împăra- 
tului pământesc a devenit locașul Împăratului 
ceresc, casa lui Dumnezeu, loc sfânt de adunare 
și rugăciune al creștinilor. Aceștia au folosit 
pentru nevoile cultului și basilicile civile sau 
particulare, care erau săli mai mari din casele 
unor creștini mai bogați. Ele nu erau împăr- 
ţite în nave, dar aveau absidă la ambele cape- 
tele ale sălii și erau înconjurate de galerii. Ele 
au fost transformate în basilici creștine, iar în 
alte cazuri, pe locul acestor case, s-au înălțat 
viitoarele basilici. Pe lângă basilicile păgâne, 
transformate în biserici, și adaptate la nevoile 
cultului, s-au construit și basilici creștine, 
care au păstrat planul și forma de construcție 
a vechilor edificii, dând naștere stilului basi- 
lical în arhitectura bisericească. Basilicile 
erau de două feluri: de oraș și de cimitir. Ele 
s-au construit și pe pământ românesc, fiind 
descoperite în vechile cetăţi precum Histria, 
Tropaeum Traiani, Tomis, Axiopolis (Cerna- 
vodă), Carsium (Hârșova), Troesmis (Iglița), 
Sucidava (Celei), Drobeta (Turnu-Severin) și 
Morissena — Giridava (Cenad). 

rești, 1912; MrrRoranovici, Vasile, TAnnAvscHI, Teodor, 
CorLaRcIuc, Nectarie, Lizurgica Bisericii Ortodoxe. 
Cursuri universitare, Ed. Consiliului Eparhial Ortodox 
Român din Bucovina, Cernăuţi, 1929; VAnca, Dumitru, 
„Instituirea și dezvoltarea cultului creștin”, în: Credinza 

Nicolae D. Necula 


BĂTRÂN. "Termen generic ce reprezintă 
traducerea directă a biblicului preslizer. 

Este utilizat de neoprotestanți pentru a 
denumi o treaptă a ierarhiei lor administra- 
tive (non-sacramentale). Deși nu menţionează 
valoarea hirotoniei ca Taină, există un ritual de 
consacrare a băfrânilor, care include și punerea 
mâinilor. Odată consacraţi, aceștia pot efectua 
slujiri rituale, fără pretenția transmiterii harului 


nevăzut al Duhului Sfânt. 
Bibliografie. Comşa, PS Grigorie Gh., Noua călăuză 
pentru cunoașterea şi combaterea sectelor religioase, Liparul 
Tipografiei Diecezane, Arad, 1927; CONSTANTINESCU, 
AL.N., Manual de Sectologie, Tipografia Capitalei, 1929; 
Davrn, Petre 1., Călăuza creștină pentru cunoașterea şi 
apărarea dreptei credințe în fața prozelitismului sectant, 
Arad, 11987. 

David Pestroiu 


BEDERNIȚĂ. Element vestimentar de cult 
purtat de arhierei sau de preoții cu ranguri 
onorifice înalte. Este în forma unui romb de 
mărime medie, suspendat în partea dreaptă 
sub brâu și are motive iconice sau cruciforme. 
Simbolismul acesteia este legat de lupta 
duhovnicească purtată; de aceea ea se numește 
„sabie a Duhulu:”. 


Bibliografie. BRANIȘTE, Ene, Liturgica Generală, 
Ed. Partener, *2008; BRANIșTE, Ene, BRANIȘTE, Ecate- 
rina, Dicţionar de cunoştinze religioase, Ed. Diecezană, 
Caransebeș, 2002. 

Nicolae D. Necula 


BEELZEBUL. (var. BAĂL-ZEBUB; cbr. 
Baal Zebib — Stăpânul muștelor sau Baal 
printul; gr. Beelzebul) Zeu al Ecron-ului, pe care 
a vrut să-l consulte regele Ohozia, rănit fiind, 
pentru a afla dacă se va vindeca (7 Rg 1, 2-16). 


DICŢIONAR DE TEOLOGIE ORTODOXĂ 


Profetul Ilie însă anunță pedeapsa divină 
pentru acest gest de a consulta un idol păgân. 
Regele va muri pentru că nu L-a întrebat pe 
Yahwe, ci a mers la Baal-Zebub. 

Vine din ebraicul 237 1312, unde Ba '4/, „domn”, 
poate desemna atât zeitatea canaanită princi- 
pală, cât și un titlu generic folosit pentru zeul 
Ba 'al sau a oricărei zeități masculine. Cercetă- 
torii spun că, la Ecron, Baal-Zebub era adorat 
într-un cult local. Totuși, din expresia Baal- 
Zebub, termenul „zebub” este cel mai contro- 
versat. El poate fi redat fie prin zei, posibil 
forma sa originală, fie 2// ar fi o formă perver- 
tită de la z/, intenţionată de copiștii israeliți. 
Cei care susțin prima opinie traduc z6/4b prin 
„muscă” sau „muște” (cf. Is 7, 18; Ecc 10, 1), 
interpretând sintagma prin „stăpânul muștei” 
sau „muștelor”. Astfel, Baal-Zebub, zeitatea 
din Ecron, ar fi avut putere asupra muștelor, 
putând trimite sau respinge muștele purtătoare 
de boli vătămătoare sau de alte plăgi. Baal- 
Zebub amintește de victoria lui Baal asupra 
muștelor monstruoase, adică a demonilor, iar 
numele lui poate trimite la „muștele morții”, 
din Ecc 10, 1. Unii l-au asemuit cu zeul grecesc 
Zeus Apomuios, „alungătorul muștelor” sau 
cu zeul roman Myiagrus. El mai este respon- 
sabil cu alungarea molimei, fiind considerat 
un zeu al sănătății. Rămâne un mister de ce 
Ohozia, care nu suferea de nicio boală, ci era 
numai rănit în urma căzăturii printre gratiile 
foișorului său, apelează totuși la această zeitate 
ecronită, ale cărei atribuţii erau unele speci- 
fice: alungarea muștelor aducătoare de boli 
și a molimelor. Deși nu poate fi susținută cu 
argumente puternice, unii au crezut că Baal- 
Zebub dădea oracole prin intermediul zborului 
muștelor sau a bâzâitului lor, reprezentări ale 
muștelor de aur fiind descoperite în așezările 
filistene vechi. Cercetătorul C.H. Gordon 
crede că „stăpânul muștelor” trebuie comparat 
cu muștele descoperite pe pecețile cilindrice 
ugarite, simboluri ale divinității, deși părerea 
sa a fost destul de contestată. Fensham, refe- 
rindu-se la focul prezent în narațiunea din 
4 Regi 1 și în alte texte referitoare la prorocul 
Ilie, crede că zelib poate însemna „foc”, 

deoarece db în textele ugarite este paralel cu 
îs, „foc”, iar ebraicul zbb ar proveni din d/b 
prin schimbarea literei d cu z, de unde avem 
redarea „Baal focul”. Totuşi, înțelesul lui d? 
din pasajele ugarite rămâne incert. 

A doua părere importantă este că Baal Zebul 
ar fi fost denumirea originală a zeității, și nu 
Zebub, „muscă”, însă aceasta ar fi fost pervertită 
în mod intenţionat de copiștii israeliți pentru 
a-și exprima disprețul pentru zeitatea păgână 
și pentru adoratorii ei. Acest lucru ar putea fi 
adevărat, deoarece există câteva locuri în scrip- 
tura ebraică în care numele Baal este prezent în 
numele compuse ale unor persoane. De exemplu, 
bâser, „ruşine ia locul lui Za 'a/, „stăpân în numele 
Mefiboșet și Ișboșet, în locul celor originale: 
Mefibaal și Ișbaal. Cât privește înțelesul original 
al lui Zebul, 27, el este comparat cu ebraicul 
zEbul, „loc înalt, locuință suspendată”, de unde 
avem înțelesul „stăpânul locurilor înalte”. Beel- 
zebul numit „stăpânul cerului” era un zeu al 
cerului. La aceeași concluzie se ajunge accen- 
tuând faptul că z6/4/, înseamnă fie „templu”, fie 
„cer”, iar în perioada elenistă, adversarul cel mai 
important al lui Yahwe era cerescul Baal (aram. 
b'Î 3myn). Mai mult, termenul a fost întrebu- 
ințat ca sinonim pentru cer, creștinii fiind incluși 
în categoria celor care-și „întind mâna înspre 
templu (z644/)”. Cuvântul z/, tradus prin „cel 
bolnav”, apare și în literatura ugarită, însă este 
neclar dacă acesta ar fi și înțelesul real pentru 
locul din Z Rg 1, „stăpânul celui bolnav”, deoarece 
implică sensul de boală sau molimă. Alți cerce- 
tători spun că 2// înseamnă „prinț”, plecând tot 
de la mitologia ugarită în care Baal este numit de 
câteva ori „prințul pământului”, sau simplu z2/ 
b'7, „prinţul Baal”, respectând ordinea specifică 
a cuvintelor întâlnite în textele ugarite pentru 
un nume divin: rsp 2/7, „prințul Reșef” și yrh zb/, 
„prințul Yarikh”. Deci Baal-Zebub ar fi „Baal 
prințul”, „prințul Baal” sau „Baal este prinț”. 
Trebuie menţionate și ipotezele că 2 ar sta la 
baza numelor tribului Zabulon, Zebul (77 9,28) 
și Izabela, fiica lui Etbaal (3 Rg 16, 31), sau cea 
mai puțin probabilă potrivit căreia Beelzebul era 
„stăpânul excrementelor” sens luat din limbile 
înrudite cu ebraica, aramaica, siriaca și araba. 


Exista în Antichitate practica împrumutării 
numelor zeităților păgâne importante pentru a 
desemna demonii din religia proprie. Așadar, 
Baal-Zebub devine Satan, prințul demonilor 
(Vz 12, 24, 27) în religia israelită. Alte păreri 
includ: legătura termenului cu aramaicul Ze '£/ 
debăbă, „vrăjmaș, adversar” (M/ 13, 39) unde 
diavolul este numit ek7hros, „vrăjmaș”) sau cu 
aramaicul VE'2/ dbâbă”, „stăpânul muștelor”, 
plecând de la jocul de cuvinte ZE £/ gebâbă - 
DE '€/ dibăbă. 

În concluzie, analizând toate elementele pe 
care le-au avut, cercetătorii nu au ajuns la 
un consens general cu privire la acest nume. 
Însă, în lumina pericopei 4 Regi 1, a mărtu- 
riilor ugarite și a tendinței scribilor israeliți de 
a deforma anumite nume se poate spune că 
Baal Zebub, „stăpânul muștei/muștelor”, este 
o sintagmă defăimătoare pentru Baal Zebul, 
„Baal prințul”. 

În Noul'Testament, Hristos este acuzat că săvâr- 
șește acte magice, scoțând demonii cu ajutorul 
lui Beelzebul, „prințul demonilor” (40 archân 
fân daimoniăn) care este Satan (Me 3, 22-26; 
Mr 12,24-27, Le 11, 15-19). Altfel spus, EI ar fi 
fost posedat de puterea lui Beelzebul specifică 
practicii vrăjitorești, acuză care s-a menținut 
până în secolul al IV-lea d.Hr. printre păgâni. 
Origen, în In Numeros homilia 13, 5, afirmă că 
„cei care-l invocă pe Beelzebul sunt magicieni”. 
Această asociere cu Satan este specifică Noului 
Testament, dar și Vechiului Testament. În 
Sfânta Evanghelie după Matei, la 10, 25 chiar 
lisus îi menționează numele în convorbirea cu 
apostolii, avertizându-i asupra patimilor ce le 
vor îndura în numele Lui. Un text dificil de la 
Ras Ibn Hani, care pare să înfățișeze un ritual 
apotropaic în care Baal alungă demonii-muscă 
(dhbm) de la o persoană bolnavă, fiind comparat 
cu episodul nou-testamentar din Marei 12, 24, 
în care fariseii îl acuză pe Mântuitorul că scoate 


demonii cu Beelzebul. 

Bibliografie. Aune, D.E., „Beelzebul”, în BROMILEY, 
Geoffrey W. (ed.), 7He International Standard Bible Ency- 

„Baal-Zebub, Beelzebul”, în Woov, D.R.W., Mansnarr, 
1. Howard (ed.), New Bib/e Dictionary, InterVarsity Press, 

Cristinel latan 


BETANIȘTI. Membrii unei grupări de 
pretinsă redeșteptare spirituală a Bisericii 
Reformate de etnie maghiară din Transilvania, 
apărută la Vulcan, în 1922. 

Termenul provine de la Betania, localitate 
biblică situată aproape de Ierusalim. Betaniștii 
reprezintă o structură echivalentă creștinilor 
după Evanghelie sau mișcării frăfești, în rândul 
maghiarilor din România. Din rândul acestora, 
se remarcă pastorul Ferenc Visky, condamnat 
la detenție în perioada comunistă. Reorganizați 
după 1989, continuă să fie în dizgrația Bise- 
ricii Reformate, care îi condamnă, prin vocea 


episcopului Laszlo "Tokes. 
Bibliografie. ConsrANTINESsCU, Al.N., Manual de Secto- 
logie, Tipografia Capitalei, 1929; Davro, Petre ., Câ/ăvza 
creştină pentru cunoaşterea și apărarea dreptei credințe în 
fata prozelitismului sectant, Arad, 11987; Davio, Petre L., 
Sectologie sau Apărarea dreptei credințe, manual experi- 
mental, Ed. Sfintei Arhiepiscopii a Tomisului, Constanța, 
1998; DEHELEANU, Petru, Manual de Sectologie, Tipo- 
grafia Diecezană, Arad, 1948. 

David Pestroiu 


BIBLIA. (gr. fa biblia — cărțile) v. SFÂNTA 
SCRIPTURĂ. 


BIGAMIE. Faptă nelegiuită a aceluia care, 


căsătorit fiind, încheie o nouă căsătorie. 


DICŢIONAR DE TEOLOGIE ORTODOXĂ 


În cazul unei fapte de bigamie, se pedepsesc atât 
cel care este deja căsătorit, și intră într-o relaţie 
adulteră, dar și acela care, necăsătorit fiind, se 
căsătorește cu o persoană de care cunoaște că 
este căsătorită. Nu se va considera infracțiune 
fapta de mai sus, dacă oricare dintre cele două 
căsătorii ar fi declarată nulă, dar pentru alte 


motive decât bigamia. 

Bibliografie. Foca, loan N., Drepr canonic ortodox, 
legislație şi administrație bisericească, vol. L-IL, Ed. Institu- 
tului Biblic și de Misiune al Bisericii Ortodoxe Române, 
București, 1990; loncv, Ivan, „Câţiva termeni canonici. 
Înţelesul și explicarea lor în dreptul bisericesc ortodox”, 
în: ST, XLI (1989), 4, pp. 78-100; Miraș, Nicodim, 
Canoanele Bisericii Ortodoxe însoțite de comentarii, vol. L-Il, 
trad. Pr. U. Kovincici, N. Popovici, Arad, vol. I-II, 1930- 
1931, 1934-1936; MuscaLv, Cristina-Daniela, VARTIC, 
Emilia, Dictionar de termeni juridici, Ed. Universitară, 
București, 2008. 


Constantin Rus 


BIGOTISM. Fanatism religios, habotnicie. 
Bigotismul este o stare de exagerare perma- 
nentă a manifestărilor religioase exterioare, 
lipsită de concretețe în planul trăirii duhovni- 
cești autentice. Factor favorizant al prozelitis- 
mului. Prezintă pericolul potențial al dezvol- 
tării unor probleme patologice grave, mai ales 
atunci când se asociază cu psihoze apocaliptice, 


sexualitatea deviată etc. 

Bibliografie. PerRARu, Gheorghe, Zeo/ogie fundamentală 

şi misionară. Ecumenism, Ed. Performantica, Iași, 2006. 
David Pestroiu 


BINECUVÂNTĂRE. 1. Act sfânt și sfinţitor, 
acţiune și mișcare de cult care marchează înce- 
putul slujbelor divine, cu o formulă specială 
care se deosebește după însemnătatea sau 
importanța slujbei sau serviciului divin pe care 
îl avem de săvârșit. Din acest punct de vedere, 
putem vorbi despre două feluri de binecu- 
vântare: mare și mică. Binecuvântarea mare 
este următoarea: Binecuvântată este împărăția 
Tatălui şi a Fiului şi a Sfântului Dub, acum și 
pururea şi în vecii vecilor. Amin. Această bine- 
cuvântare se rostește la începutul Sfintei Litur- 
ghii și al următoarelor Sfinte Taine: Botezul, 
Cununia și Maslul. Binecuvântarea mică este: 
Binecuvântat este Dumnezeul nostru, totdeauna, 

acum şi pururea şi în vecii vecilor. Amin. Această 
binecuvântare se rostește la începutul laudelor 
bisericești: Vecernie, Pavecerniță mare și mică, 
Miezonoptică, Utrenie, Ceasul al III-lea 
și Ceasul al IX-lea (ceasul I și al VI-lea nu 
au binecuvântare) și la mijloceasurile 1 și al 
III-lea, al VI-lea și al LX-lea neavând binecu- 
vântare. De asemenea, rostim binecuvântarea 
mică la Taina Spovedaniei sau a Mărturisirii, 
la ierurgii și la celelalte slujbe sau rânduieli 
din cuprinsul Ceaslovului și al Molitfelnicului. 
Tainele Mirungerii, Împărtășaniei și a Hiroto- 
nici nu au binecuvântare, căci se săvârșesc în 
cadrul altor slujbe, adică, prima intră în rându- 
iala Botezului, iar celelalte două, în rânduiala 
Sfintei Liturghii. Binecuvântarea, atât cea 
mare, cât și cea mică, o rostește episcopul sau 
preotul, diaconul zicând doar îndemnul pentru 
rostirea ci. În afară de acestea mai există și a 
treia binecuvântare pe care o rostim la slujba 
Utreniei, care este binecuvântarea propriu- 
zisă a acestei laude și pe care o rostim, după 
partea introductivă, înaintea celor șase psalmi: 
Slavă Sfintei şi celei de o fiinţă şi de viață făcă- 
foarei şi nedespărțitei Treimi, totdeauna, acum şi 
pururea şi în vecii vecilor. Amin. Aceeași bine- 
cuvântare o mai întâlnim la slujba Ze Dezm- 
ului, la Rugăciunea de multumire sau Cununia 
de aur, de argint și de platină și la Utrenia din 
noaptea Învierii și în Săptămâna luminată. 
Toate aceste formule de binecuvântare au 
semnificaţie teologico-simbolică. La prima, 
binecuvântăm pe Dumnezeu în unitatea 
fiinţei sau esenței Sale. Prin binecuvântarea 
mare preamărim împărăția lui Dumnezeu și 
Îl binecuvântăm în Treimea Persoanelor, iar 
în cea de-a treia, preamărim Sfânta Treime în 
ființa și însușirile ei. Toate trei sunt o formă 
de rugăciune prin care aducem lui Dumnezeu 
laudă și preamărire ca să intrăm în legătură cu 
EI, căci de Dumnezeu nu ne putem apropia 
decât în stare de rugăciune. Toate cele trei sunt 
însoţite de acte și gesturi liturgice; la prima 
facem semnul crucii, la a doua facem semnul 
crucii cu Evanghelia peste Sfântul Antimis, 
apa de sfințit și peste untdelemn și făină, iar la 
utrenie cădim de trei ori. 


II. Semn prin care împărtășim pe cei binecuvân- 
fați de sfintenia și darurile lui Dumnezeu. În 
această categorie intră toate binecuvântările din 
timpul Sfintei Liturghii: binecuvântarea intrării 
la Vohodul mic, a vremii cântării celei sfinte 
pentru diacon, binecuvântarea scaunului celui 
de sus, a cititorului Apostolului și a credincio- 
șilor cu Pace zie, cifitorule! şi Pace futuror!, bine- 
cuvântarea diaconului înainte și după citirea 
Evangheliei, după ieșirea cu cinstitele daruri, a 
credincioșilor înainte de Crez și după, cu mâna 
şi crucea, a Sfântului Agneț (v. AGNEŢ) şi 
a potirului, a amândurora, a diaconului, după 
epicleză (v. EPICLEZĂ), a anafurei, a diaco- 
nului și credincioșilor înainte de 7a7ă/ nostru, a 
căldurii, a credincioșilor înainte de împărtășire, 
la Rugăciunea amvonului și înainte de otpust. 
3. Semn şi act prin care se sfințesc cinstitele Daruri 
și prinoasele aduse de credincioși: pâine, grâu, vin, 
untdelemn la Litie, sau când se aduc daruri la 
sărbători, coliva, salcia de Florii, strugurii, la 6 
August, sau cărnurile, ouăle și pasca ori pașze/e 
la Inviere. La orice binecuvântare, episcopul 
folosește ambele mâini, preotul numai mâna 
dreaptă, iar diaconul nu binecuvântează. Bine- 
cuvântarea, fiind act sfânt și sfințitor, mijlocește 
harul lui Dumnezeu pe care slujitorii îl împăr- 
tăşesc credincioșilor. 

4. Aprobare, permisiune, învoire de a săvârși ceva, 
de a întreprinde lucrări în interiorul Bisericii. 
5. Semn însoțitor al formulei de salut. Preoţii care 
au încheiat căsătorii nelegitime, nu au voie 
să binecuvânteze. Binecuvântarea se face cu 
crucea sau cu mâna, având degetele așezate în 


formă de cruce. 

Bibliografie. BRANIșTE, Ene, Lifurgica Generală, Ed. 
Partener, 2008; BnRanIșTE, Ene, BRANIȘTE, Ecaterina, 
Dicţionar de cunoștine religioase, Ed. Diecezană, Caran- 
sebeș, 2002; CraeșANu, Badea, Zezauru/ fiturgic al Sfintei 
Biserici Creștine Ortodoxe, Tipografia Gutenberg, Bucu- 
rești, 1912; Mrrnoranovici, Vasile, TARnAvscH1, Teodor, 

Nicolae D. Necula 


BINECUVÂNTĂRI. Cântări sau imne bise- 
ricești sub formă de tropare care se cântă prece- 
date sau însoțite de stihul al doisprezecelea al 

Psalmului 118: „Binecuvântat ești, Doamne, 
învaţă-ne pe noi îndreptările “Tale”, de la care 
au primit denumirea de binecuvântări. Se 
pare că la începutul vieții creștine psalmul 
se cânta în întregime, iar mai târziu, când au 
apărut compozițiile imnografice, sub forma 
acestor tropare, ele au fost cântate intercalat 
printre versetele acestui psalm, apoi numai cu 
acest verset înainte, renunțându-se la celelalte 
versete ale psalmului. Există două feluri de 
binecuvântări: 1. ale Învierii, care constau în 
șase tropare, dintre care patru se cântă cu stihul 
„Binecuvântat ești Doamne...”, al cincilea cu 
„Slavă...” și al șaselea cu „Și acum”. Ele se cântă 
la Utrenia Duminicilor, după a treia catismă 
sau după ultimele sedelne. La Duminica fiului 
risipitor, a lăsatului sec de carne și la cea a lăsa- 
tului sec de brânză, se cântă după polieleul „La 
râul Babilonului”. În Duminicile care coincid 
cu un Praznic Împărătesc, sau cu sărbătoarea 
unui sfânt cu polieleu, se cântă mai întâi Po/ie- 
leul şi apoi Binecuvântările Învierii, îndată 
după Mărimurile de la Polieleu, fără „Slavă... 
Și acum”. Binecuvântările Învierii se mai cântă 
și la Denia Prohodului de Vineri, din Săptă- 
mâna Patimilor, imediat după Prohod, ca o 
anticipare a vestirii Învierii. 2. Binecuvântările 
morților, din slujbele funebre, închinate pome- 
nirii morților, care sunt o serie de opt tropare, 
și dintre care șase având stihul „Binecuvântat 
ești, Doamne...”, al șaptelea având „Slavă”, și 
al optulea având înainte „Și acum”. Atât Bine- 
cuvântările Învierii, cât și cele ale morţilor, se 
cântă pe glasul sau ehul V, irmologic. 
Bibliografie. BRANIȘTE, Ene, Lifurgica Generală, Ed. 
Partener, 2008; BRANIșTE, Ene, BRANIȘTE, Ecaterina, 
Dicționar de cunoștine religioase, Ed. Diecezană, Caran- 
sebeș, 2002; CraeșANu, Badea, Tezaurul liturgic al Sfintei 
Biserici Creştine Ortodoxe, Tipografia Gutenberg, Bucu- 
rești, 1912; MrrRorAnNovIcI, Vasile, TARnAvscuI, Teodor, 
CorLaRcIuc, Nectarie, Zizurgica Bisericii Ortodoxe. 
Cursuri universitare, Ed. Consiliului Eparhial Ortodox 
Român din Bucovina, Cernăuţi, 1929. 


Nicolae D. Necula 
BIOETICĂ. Disciplină teologică ce se 


ocupă de aspectele religios-morale ale actelor 
medicale. 

Ortodoxia a preluat conceptul de etică din 
cugetarea filosofică din raţiuni de ordin 
practic. Spre exemplu, simțindu-se chemată 
să răspundă unor preocupări curente, la inter- 
ferenţa dintre biologia umană și tehnologie, 
ortodoxia contemporană a dezvoltat o reflecţie 
specifică privind gestul medical care poartă 
astăzi numele de Zioezică. Astfel, dacă în mod 
tradițional etica se constituie ca un element de 
filosofie, fiind numită și „filosofie practică”, ca 
una care își pune „problema justificării modu- 
rilor de comportare și acţiune care determină 
practica vieții umane în domeniul individual 
și social”, preluarea problematicii eticii de 
către teologie o renaște ca reflecţie de ordin 
teologic, prin raportare la axiologia valorilor 
propuse de Hristos umanităţii întregi. Astfel, 
în fața pluralității de etici cu care ne obișnu- 
iește contemporaneitatea, tributare perspecti- 
velor antropologice diferite pe care le propun 
culturile și religiile lumii de astăzi, ortodoxia 
răspunde întrebării „care etică pentru bioe- 
tică?” din interiorul propriului sistem de valori, 
făcând referire nu atât la un sistem de norme și 
reguli exterioare omului, cât la duhovnicie ca 
gest de căutare a harului în spaţiul interiori- 
tății umane prin raportare la Adevărul-Hristos, 
Cel deplin și întreg prezent în Biserica Sa. 
Întru Hristos, etica și morala converg într-unul 
și același demers, și aceasta în pofida compe- 
tențelor specifice: „Etica studiază comporta- 
mentul uman. Ea este privită de regulă ca o 
știință descriptivă care încearcă să înțeleagă și 
să analizeze principiile și valorile fundamen- 
tale care guvernează conduita umană. Teologia 
morală, pe de altă parte, este considerată de 
obicei ca fiind prescriptivă: ea propune impe- 
rativele ce orânduiesc viața morală ca răspuns 
la poruncile divine, așa cum apar ele în Sfânta 
Scriptură și în alte surse ale Sfintei Tradiţii. În 
general, etica creștină și teologia morală creș- 
tină sunt echivalente atâta timp cât emiterea de 
judecăți morale implică, prin chiar natura sa, o 
strădanie spre sfințenie. Astfel, sub numele de 
etică, Ortodoxia propune în fapt reperele vieții 
duhovnicești, în conștiința că teologia, departe 
de a fi un demers de morală sau de etică, după 

înţelesul cugetării autonome, este un gest de 
viaţă care duce la întâlnirea cu harul dumne- 
zeiesc. Aceasta constituie, de altfel, și speci- 
ficitatea gestului eticii ortodoxe în contextul 
eticilor lumii contemporane. 

Integrarea bioeticii, ca disciplină teologică 
academică, în ortodoxia contemporană se 
datorează preocupărilor de pionierat ale părin- 
telui John Breck, cel care pare a fi artizanul și 
inițiatorul primului curs de bioetică ortodoxă la 


nivel panortodox. 

Bibliografie. Beck, John, Dar sacru a/ vierii, Ed. Patmos, 
Cluj-Napoca, 2001; Finsr, Maria; TRinKs, Jurgen, Manua/ 
de filozofie, Ed. Humanitas, București, 1997. 


Răzvan lonescu, Adrian Lemeni 


BISECT. Referitor la ani, an bisect. 

Anul bisect este acela care are cu o zi mai mult 
decât un an obișnuit, adică 366 de zile, față de 
365 de zile. Anii bisecți se succed o dată la 4 
ani. Datorită faptului că perioada mișcării de 
rotație completă a Pământului în jurul Soarelui 
nu reprezintă un număr exact de zile, ci are 
365,2422 zile, este nevoie ca din când în când, 
să se adauge unui an civil, o zi suplimentară. 
Acest lucru se întâmplă din 4 în 4 ani, prin 
adăugarea unei zi în plus lunii februarie, care 
astfel, aproape la fiecare ciclu de 4 ani, are 29 
de zile în loc de 28, iar anul are 366 de zile în 
loc de 365. Această măsură a fost luată dato- 
rită faptului că, dacă nu s-ar fi adăugat o zi la 
fiecare 4 ani anotimpurile s-ar fi deplasat față 
de calendar astfel încât în aproximativ 700 de 
ani luna iulie ar fi fost o lună de iarnă. Atunci 
când a avut loc reforma gregoriană a calenda- 
rului s-a fixat și o regulă de calcul în așa fel 
încât perioada de 365,2422 de zile, să fie cât 
mai exactă. Astfel, un an este bisect atunci când 
este divizibil cu 4, exceptând cazurile când este 
divizibil cu 100, dar fără a fi divizibil cu 400. 
De exemplu, avem ani bisecți obișnuiți, divi- 
zibili cu 4: 1876, 1964, 2012...etc.. În schimb, 
anii divizibili cu 100, sunt nebisecți: 1800, 
1900, 2100, 2200 etc., pe când anii divizibili 
cu 100, dar și cu 400, așa cum am arătat mai 
sus, sunt bisecți: 2000, 2400, 2800... etc. Expli- 
când etimologia cuvântului bisect, părintele 
profesor Ene Braniște, scrie: „În calendarul 


roman, fiecare lună avea trei zile cu denumiri 
speciale: data de 1 se numea calende, data de 
5 (în unele luni, data de 7) none și data de 13 
(sau 15) ide. Celelalte zile ale lunii se precizau 
în raport cu numărul de zile rămase până la cele 
mai apropiate calende, none sau ide. Deoarece 
romanii numărau zilele începând de la sfâr- 
șitul lunii, ei nu ziceau, de ex. 28 februarie, ci 
„a doua zi înainte de calendele lui Marte”, sau 
pentru 27 februarie ziceau „a treia zi înainte de 
calendele lui Marte”, ș.a.m.d. În vechiul calcul 
al calendarului, când s-a adăugat o zi în plus 
în luna februarie, după procedeul lor, romanii 
n-au pus-o la sfârșitul lunii, ci înainte de 23-24 
februarie, care era a 7-a, în anii obișnuiți, sau 
a şasea înainte de calendele lui Marte. În anii 
bisecți (28 zile), după a 5-a zi înainte de calen- 
dele lui Marte, se socoteau 2 zile una după alta, 
cu aceeași dată: „a șasea înainte de calendele lui 
Marte” și încă odată a șasea era „bis sextus” De 
aici, denumirea de bisect, sau bisextil, care s-a 


dat anilor, când luna februarie are 29 de zile”. 
Bibliografie. Baanișre, Ene, BRANIȘTE,  Ecate- 
rina, Dicționar enciclopedic de cunoștințe religioase, Ed. 
Diecezană, Caransebeș, 2001, pp. 79-82; BucEeavsKI, 
O., „Discuţii pascale”, în: GB, XXX (1971), 3-4, pp. 
256-259; CânneEA, Spiridon, „Marile reforme calendaris- 
tice și data serbării Paştilor”, în: MB, XIV (1964), 11-12, 
pp. 698-705; CânpEA, Spiridon, „Necesitatea unității 
pascale creștine”, în: MA, X (1965), 4-6, pp. 371-418; 
Ceoea, Ilie, „Cuvânt de lămurire în legătură cu rătăci- 
rile stiliștilor”, în: BOR, LXXIII (1955), 3-4, pp. 251-294; 
GneoRcHIv, V., „Sfintele Paști și reforma calendaristică 
ortodoxă română”, în: Candela, XL (1929), 1-3, pp. 1-85; 
HENRY, W., „Calendrier”, în: DACL, vol. II, 1585-1593; 
LECLERQ, H., „Kalendaria”, în: DACL, vol. VIII, 624-667; 
ScRIBAN, ., „Chestiunea calendarului”, în: BOR, XIVI 
(1924), 7, p. 137; VAncnEsE, Paul, „Data Paștelui și revi- 
zuirea calendarului în Bisericile Ortodoxe”, în: MB, XX 
(1970), 1-3, pp. 20-37. 


Iulian Isbășoiu 


BISERICA ORTODOXĂ A ALBÂNIEI. 
(alban. Kisha Orzodokse Autogefale Shgiperise) 
Una dintre cele paisprezece Biserici Orto- 
doxe autocefale, care are în jurisdicție teritoriul 
Republicii Albania. 

Din punct de vedere istoric, răspândirea creș- 
tinismului în provincia romană Illyricum, teri- 
toriul de azi al Albaniei, s-a realizat încă din 

vremea Sf. Apostol Pavel, considerat creștină- 
torul Albaniei. Constantin cel Mare, născut 
în apropierea Albaniei de astăzi, în Moesia, a 
fost cel care a contribuit la sprijinirea și conso- 
lidarea religiei creștine în provincia romană 
Illyricum. Provincia Illyricum a supravie- 
țuit până în secolul al VI-lea, de aici fiind 
originar împăratul Justinian cel Mare. Biserica 
Apuseană a avut jurisdicție asupra provinciei 
Illyricum până în anul 732, când împăratul 
bizantin Leon al III-lea a arondat Patriarhiei 
de Constantinopol această provincie. 'Terito- 
riul Albaniei a fost parte a Țaratului Bulgar și a 
Țaratului Sârb, în perioada medievală. În urma 
schismei din 1054, nordul Albaniei a rămas 
sub influență catolică, iar centrul și sudul sub 
influență ortodoxă. Creștinismul răsăritean, 
de tradiţie ortodoxă, sub influență bizantină, 
bulgară și sârbă, s-a impus în Albania. Istoricul 
bizantin Mihail Attaliates se referă la poporul 
creștin „Albanoi”, în scrierea sa „Istoria”, în anii 
1079-1080. În timpul ocupaţiei sârbești, s-a 
creat primul stat albanez medieval, Principatul 
din Arber, în nordul Albaniei de azi, având 
capitala la Kruja. Creștinismul de rit apusean 
a pătruns în Albania în secolele XII-XIII, mai 
ales prin înființarea statului latin Ducatul de 
Durr&s, stăpânit de venețieni. În fața perico- 
lului otoman, principatele albaneze s-au unit, 
sub conducerea lui George Kastrioti Skan- 
derbeg, care a repurtat numeroase victorii 
împotriva armatei otomane, apărând suvera- 
nitatea Albaniei și credinţa ortodoxă în faţa 
Islamului. Între anii 1481 și 1912, Albania s-a 
aflat sub stăpânirea Imperiului Otoman, iar 
milioane de albanezi s-au convertit la Islam, 
mai ales în secolul al XVII-lea. Creștinismul 
ortodox a rămas dominant doar în sudul Alba- 
niei, în rândul albanezilor Tosk. Creștinii orto- 
docși din Albania au depins de Patriarhia de 
Constantinopol, în perioada stăpânirii turcești, 
slujbele bisericești, predicile și activitățile cultu- 
rale desfășurându-se în limba greacă. După 
proclamarea independenţei Albaniei, în 1912, 
a început o mișcare de emancipare culturală 
și religioasă, preoţii albanezi dorind obținerea 
autocefaliei bisericeşti. În anul 1912, preotul 

albanez Fan Noli a fost hirotonit episcop, deve- 
nind întâi-stătătorul Bisericii Albaniei. Bise- 
rica Ortodoxă din Albania și-a declarat auto- 
cefalia în 17 septembrie 1922, la un congres în 
Berat, proclamaţie reînnoită în anul 1929. Din 
1922, Biserica Albaniei a amendat trei statute 
de organizare și funcționare. Autocefalia Bise- 
ricii Ortodoxe din Albania a fost recunoscută 
de Patriarhia Ortodoxă din Constantinopol 
în anul 1937, în timpul patriarhului Veniamin 
I. După al Doilea Război Mondial, Bise- 
rica Ortodoxă din Albania a suferit în timpul 
dictaturii comuniste a lui Enver Hoxha, fiind 
supusă celui mai umilitor tratament. În anul 
1952, arhiepiscopul Kristofor Kisi de Tirana 
a fost asasinat de poliția albaneză, din ordinul 
dictatorului Hoxha. Inspirat de revoluția 
culturală din China, Hoxha declară Albania 
primul stat ateist din lume în anul 1967, dând 
un decret prin care au fost închise toate bise- 
ricile și moscheile. Toate manifestările religi- 
oase, publice și private, au fost scoase în afara 
legii. Sute de preoţi ortodocși și imami au fost 
închiși și uciși, după anul 1967. 

După încheierea perioadei comuniste, doar 22 
de preoți ortodocși au rămas în viaţă, în Albania. 
În 24 iunie 1992 a fost numit arhiepiscop de 
Tirana Anastasios Yannoulatos, profesor la 
Universitatea din Atena și episcop în Kenya, 
care nu a fost primit bine de către naționaliștii 
albanezi. În timpul păstoririi sale, arhiepiscopul 
Anastasios și-a câștigat respectul tuturor, prin 
strădania depusă pentru reorganizarea Bisericii 
Ortodoxe din Albania. Cele mai multe parohii 
ortodoxe din Albania folosesc limba albaneză 
în cult, la celebrarea Liturghiei și a celorlalte 
slujbe, iar cele care folosesc limba greacă se 
diferențiază de restul comunităților ortodoxe, 
datorită folosirii limbii moderne grecești, și nu 
a celei din Antichitate. În anul 1996, arhiepi- 
scopul Anastasios a demarat construirea unui 
complex la Mănăstirea Sfântul Vlash, lângă 
Durres, care adăpostește Academia Teologică 
unde se pregătesc viitorii clerici și profesori de 
religie. În anul 2008, Biserica Ortodoxă a Alba- 
niei avea 135 de clerici, 150 de biserici care au 
fost construite după anul 1990, iar peste 160 de 

biserici închise în perioada comunistă au fost 
reparate. Biserica Ortodoxă din Albania are un 
post de radio, numit Ngjallja, o revistă pentru 
tineri, o revistă de știri publicată în engleză, 
numită News from Orthodoxy in Albania și 
desfășoară o rodnică activitate socială, având 
clinici medicale, de imagistică, programe de 
ajutorare a persoanelor cu dizabilități și a orfa- 
nilor. O statistică din anul 2009 arată că în 
Albania sunt aproximativ 600.000 de creștini 


ortodocși, majoritatea trăind în sudul țării. 
Bibliografie. FonEsr, Jim, 7Be resurrection of the Church în 
Albania. Voices of Orthodox Christians, World Council of 
Churches Publication, Geneva, 2002; Gawavcun, G., Ze 
Crescent and the Eagle: Ottoman rule, Islam and the Alba- 
nians, 1874-1913, .B. Tauris, New York, 2006. 

Marius epelea 


BISERICA ORTODOXĂ A CEHIEI ȘI 
SLOVÂCIEI. Una dintre cele paisprezece 
Biserici Ortodoxe autocefale, care are în juris- 
dicție teritoriul statelor Cehia și Slovacia. 

Primele mărturii ale pătrunderii religiei creș- 
tine în părțile Boemiei, Moraviei și Sileziei se 
leagă de Sfinţii Chiril și Metodiu, Apostolii 
slavilor, în secolul al IX-lea. Sfinţii Chiril și 
Metodiu au adus în Europa centrală tradiția 
creștinismului răsăritean, introducând alfa- 
betul slav și cultul ortodox. Fructuoasa muncă 
a fraților Chiril și Metodiu nu a durat mult, 
căci după trecerea acestora a cele veșnice Bise- 
rica Apuseană a impus ritul latin și celebrarea 
în limba latină, papa Ștefan al V-lea cerând 
ucenicilor rămași în Moravia să părăsească 
aceste ținuturi. Creștinismul ortodox nu a fost 
tolerat în Boemia, Moravia și Silezia, datorită 
influenței Bisericii Catolice și a curții imperiale 
de la Viena. După primul război mondial, care 
a avut drept consecințe și destrămarea Impe- 
riului Austro-Ungar și nașterea Cehoslovaciei, 
au fost înlăturate barierele legale și administra- 
tive legate de creștinismul ortodox, mulți creș- 
tini din noua republică fiind atrași de frumu- 
sețea cultică și dogmatică a Bisericii Orto- 
doxe. Preotul romano-catolic Mat&j Pavlik s-a 
convertit la ortodoxie, fiind hirotonit episcop 
ortodox la Belgrad de către patriarhul Dimitri 
al Serbiei în anul 1921, primind la tunderea în 


monahism numele Gorazd. Episcopul Gorazd 
poate fi considerat ctitorul Bisericii Ortodoxe 
în Cehoslovacia. Acesta a întreprins nume- 
roase vizite pastorale în Boemia, Moravia și 
Slovacia, îngrijindu-se personal de construirea 
a 11 biserici numai în Boemia. A încurajat și 
binecuvântat traducerea slujbelor bisericești 
în limba cehă și s-a ostenit pentru publicarea 
principalelor cărți de cult ortodoxe. Până la 
începerea celui de al doilea război mondial 
Biserica Ortodoxă din Cehoslovacia a ajuns 
să fie respectată și integrată deplin în conști- 
ința cehilor și a slovacilor. În timpul ocupației 
naziste, Biserica Ortodoxă din Cehoslovacia 
a suferit mult, datorită faptului că ocupanţii 
germani i-au bănuit pe clericii ortodocși de 
sprijin acordat partizanilor. După atentatul 
împotriva lui Reinhard Heydrich, conducătorul 
german al Cehoslovaciei, din cauza implicării 
clericilor ortodocși în ascunderea și susţinerea 
patrioţilor cehi și slovaci, un număr de preoți 
precum și episcopul Gorazd au fost uciși de 
trupele SS drept represalii, în toamna anului 
1942. Germanii au interzis Bisericii Ortodoxe 
să mai oficieze slujbe, toate bisericile și capelele 
ortodoxe fiind închise în același an. Un număr 
de peste 300 de clerici și credincioși ortodocși 
cehi și slovaci au fost executați de trupele SS 
germane în timpul ocupaţiei naziste, condu- 
cerea și preoțimea Bisericii Ortodoxe din Ceho- 
slovacia fiind decimată. După cel de-al Doilea 
Război Mondial, Biserica Ortodoxă a încercat 
să se organizeze și să revină la o viaţă liturgică 
și canonică normală. În anul 1951, Patriarhia 
Moscovei a acordat autocefalia Bisericii Orto- 
doxe din Cehoslovacia, gest nerecunoscut de 
Patriarhia de Constantinopol, care considera 
această biserică doar autonomă, aflată sub 
autoritatea sa, precum Biserica din Finlanda. 
Patriarhia ecumenică a acordat tomosul de 
autocefalie Bisericii din Cehia și Slovacia abia 
în anul 1998. În anul 1961, Biserica Ortodoxă 
din Serbia l-a canonizat ca martir pe episcopul 
Gorazd, ucis de naziști în 1942. În anul 1987, 
Biserica din Cehia și Slovacia l-a canonizat, 
de asemenea, într-o slujbă solemnă ţinută în 
Olomouc, în Moravia. După separarea Cehiei 

de Slovacia, în anul 1993, s-a menţinut unitatea 
dogmatică și canonică a Bisericii Ortodoxe 
din Cehia și Slovacia, dar din punct de vedere 
administrativ s-au înfiinţat Biserica Ortodoxă 
din ţinuturile Cehiei și Biserica Ortodoxă din 
Slovacia, organizate în patru eparhii, la Praga, 
Presov, Olomouc-Brno și Kosice-Michalovce. 
Sediul mitropoliei a fost mutat de la Praga la 
Presov, unde actualul mitropolit Hristofor, ales 
și întronizat în anul 2006, păstorește peste apro- 
ximativ 100.000 de credincioși. În Cehia sunt 
82 de parohii, 51 în Boemia și 31 în Moravia 
și Silezia, iar în Slovacia există 91 de parohii. 
Biserica Ortodoxă din Cehia și Slovacia are o 
facultate de teologie ortodoxă la Presov, unde 
sunt pregătiți viitorii clerici. 
Bibliografie. HavricEk, T., „Ihe Czechoslovak Orthodox 
Church”, în Eastern Christianity and the cold war, 1945- 
1991, Ed. Routledge, New York, 2010; Șesan, M., 
„Mitropolia Ortodoxă Cehoslovacă”, în: MMS, XXXVII 
(1961), 3-4, pp. 314-318. 

BISERICA ORTODOXĂ A CIPRULUI. 
Este una dintre cele mai vechi Biserici din 
creștinism, numărându-se printre cele paispre- 
zece Biserici Ortodoxe autocefale și autonome. 
Rădăcinile religiei creștine în insula Cipru pot 
fi găsite în perioada apostolică. Sf. Apostol 
Pavel, împreună cu ucenicii Marcu și Barnaba, 
a început prima sa călătorie misionară în Cipru, 
în anul 45 d.Hr. În timpul acestei călătorii, în 
cetatea Pafos, proconsulul Paulus Sergius a fost 

rimul demnitar roman convertit la creștinism. 
În jurul anului 50, Sf. Apostol Barnaba, însoţit 
de evanghelistul Marcu, s-a întors în Cipru, 
avându-și reședința la Salamis. Barnaba este 
considerat de istorici primul episcop al insulei 
Cipru și al cetății Salamis. În anul 57, Sfântul 
Apostol Barnaba a fost lapidat la marginea 
cetății Salamis, fiind unul dintre primii martiri 
ai credinței creștine. Creștinismul s-a răspândit 
în întreaga insulă până la sfârșitul secolului 
al IV-lea, când cel mai marcant episcop al 
Ciprului este Epifanie din Salamis, cetate 
numită apoi Constantia. Dependenţa cano- 
nică și administrativă de Patriarhia Antiohiei 
a încetat în anul 431, când participanții la al 

III-lea Sinod Ecumenic au acordat autoce- 
falia Bisericii Ciprului, prin Can. 8. Împăratul 
roman Zenon a ridicat Biserica Ciprului la 
rang de arhiepiscopie (mitropolie). În anul 478, 
arhiepiscopul Anthemios a găsit mormântul 
și moaștele Sf. Apostol Barnaba. Drept recu- 
noștință, împăratul Zenon a acordat dreptul 
arhiepiscopului din Cipru să poarte purpură 
imperială în loc de tradiționalul anteriu negru, 
folosit în Bisericile din Orient, și să poarte 
un sceptru imperial în locul cârjei episcopale. 
După destrămarea Imperiului Roman, Cipru 
s-a aflat sub stăpânirea Imperiului Roman de 
Răsărit. În secolul al VII-lea, mai ales din anul 
649, locuitorii insulei Cipru au suferit nume- 
roase invazii arabe. Deși arabii nu au stăpânit 
insula decât temporar, au produs numeroase 
distrugeri. În această perioadă, arhiepiscopul 
însuși s-a refugiat pe teritoriul Imperiului 
Bizantin, întemeind cetatea Nea Justiniana. 
După întoarcerea din exil, în anul 698, când 
arabii sunt alungaţi din insulă, întâistătătorul 
Ciprului primește numele „arhiepiscop de Nea 
Justiniana și a întregului Cipru”, titlu păstrat 
până astăzi. Din cauza distrugerilor săvârșite de 
musulmani, nicio biserică de zid din perioada 
secolelor IV-VII nu a supravieţuit, iar nume- 
roase localități, precum Salamis, au fost distruse 
și nu au mai fost reconstruite niciodată. Stăpâ- 
nirea bizantină a fost restaurată deplin abia 
în anul 965, în timpul domniei împăratului 
Nikephoros al II-lea Phocas. Relativa epocă de 
pace și prosperitate pentru creștinii ciprioți s-a 
încheiat în secolul al XII-lea, când bizantinii au 
pierdut controlul asupra Ciprului. 

În anul 1191, regele englez Richard Inimă de 
Leu a capturat insula de la Isaac Comnenul 
și a vândut-o, un an mai târziu, cavalerilor 
templieri. În anul 1192, Guy de Lusignan 
a preluat insula de la cavalerii templieri, iar 
urmașii săi din dinastia Lusignan au fost regi 
catolici ai Ciprului, care a continuat să aibă 
o populație majoritar ortodoxă, până în anul 
1473, când Republica Veneţia preia controlul 
asupra insulei. În timpul îndelungatei stăpâniri 
latine au fost construite biserici catolice, au fost 
întemeiate episcopii latine și au fost aduși în 

Cipru numeroși misionari catolici. În această 
perioadă, regii catolici ai Ciprului au redus 
numărul episcopiilor ortodoxe de la 14 la 4, 
forțându-i pe cei rămași să părăsească cetățile și 
să se stabilească la sate. Fiecare episcop ortodox 
se afla sub directa ascultare administrativă, dar 
nu dogmatică și liturgică, față de un episcop 
catolic. Episcopii, preoţii și monahii orto- 
docși au fost supuși unor numeroase umilințe 
în secolele XII-XV, ajungându-se adesea 
chiar la violențe și presiuni. Cu toate acestea, 
ortodocșii și catolicii au ajuns să aibă legături 
normale și au coexistat pașnic în cea mai mare 
parte a stăpânirii latine. Venețienii au stăpânit 
insula Cipru până în anul 1570. În această 
perioadă au fortificat principalele orașe și au 
folosit porturile ca noduri comerciale pentru 
comerțul din Marea Mediterană. Societatea 
din Cipru s-a împărțit în două: clasa nobiliară 
apuseană, conducătoare a insulei, ce constituia 
o minoritate catolică, și clasa oamenilor simpli, 
lucrători, agricultori și meșteșugari, de origine 
cipriotă ortodoxă, majoritari în insula Cipru. 
În anul 1570, turcii cuceresc insula Cipru și 
schimbă raporturile demografice din insulă, 
pentru aproape trei secole. Turcii l-au investit 
pe arhiepiscopul de Cipru cu gestionarea 
guvernării poporului cipriot ortodox și cu 
perceperea taxelor către statul otoman, insti- 
tuind sistemul Rum Millet în insulă. Turcii au 
recunoscut Biserica Ortodoxă din Cipru drept 
singura Biserică creștină din insulă, până la 
sfârșitul secolului al XIX-lea. În timpul stăpâ- 
nirii turcești, mulți creștini ciprioți ortodocși, 
datorită avantajelor economice și politice, 
s-au convertit la Islam, fiind numiți „linopam- 
pakoi”. După şocul iniţial al cuceririi insulei, 
ciprioții ortodocși i-au primit cu simpatie pe 
turci, datorită resentimentelor provocate de 
aspra stăpânire latină și venețiană. Stăpânitorii 
turci i-au tratat pe creștinii ciprioți ortodocși 
cu bunăvoință, îngăduindu-le să-și practice 
nestingheriți cultul și să aibă proprietăți. Chiar 
în timpul turcilor, arhiepiscopul Ciprului avea 
o mare influență în guvernarea insulei. 

În anul 1821, ciprioţii greci, cuprinși de entuzi- 
asmul războiului dintre greci și turci, au încercat 


să se răscoale împotriva stăpânirii otomane. 
Arhiepiscopul Kyprianos, alți trei episcopi şi 
numeroși preoți au fost uciși de turci. Stăpâ- 
nirea otomană a Ciprului a durat până în anul 
1878, când Marea Britanie câștigă insula, prin 
pacea de la Berlin. În timpul englezilor, Bise- 
rica Ciprului s-a bucurat de o și mai mare 
libertate și protecție decât în timpul turcilor. 
Totuși, din motive administrative și politice, 
au existat anumite conflicte, doi episcopi orto- 
docși au fost exilați în anul 1931, iar tronul 
arhiepiscopiei de Nea Justiniana a rămas 
vacant din 1933 până în anul 1946. În anul 
1950, Makarios al III-lea a fost ales arhiepi- 
scopul Ciprului; a avut o contribuţie însemnată 
la obţinerea independenței insulei. Britanicii 
au condus destinele insulei Cipru până în anul 
1960, când, în urma unei înțelegeri între Marea 
Britanie, Turcia și Grecia, Cipru își proclamă 
independența, iar arhiepiscopul Makarios al 
III-lea este ales președinte al noii republici. În 
urma loviturii de stat grecești din anul 1974, 
pentru a proteja interesele importantei mino- 
rități turce din insulă, Turcia invadează militar 
nordul Ciprului în 20 iulie 1974. Drept urmare, 
se înființează Republica Turcă a Ciprului de 
Nord, ce cuprinde aproximativ 35% din teri- 
toriul insulei. Sute de mii de creștini ortodocși 
sunt nevoiţi să își părăsească locuințele, refu- 
giindu-se în sud, și doar 20.000 de creștini 
ortodocși și catolici aleg să rămână în nord, în 
anul 2001 numărul lor fiind mai mic de 1000. 
În partea ocupată a insulei au rămas 514 bise- 
rici, capele și mănăstiri ortodoxe, multe dintre 
ale au fost transformate în moschei, muzee 
sau au fost închise. Speculanții de antichități 
au furat și au vândut pe piața neagră a antichi- 
tăților aproximativ 15.000 de icoane și obiecte 
de artă creștină de mare valoare, începând cu 
anul 1974. În anul 1979, Biserica Ciprului a 
adoptat un nou statut de organizare și func- 
ţionare, ce l-a înlocuit pe cel din anul 1914. 
Actualul întâi-stătător al Bisericii Ciprului 
este Hrysostom al II-lea Dimitriou, ales arhi- 
episcop de Nea Justiniana în anul 2006, cu 
reședința la Nicosia. Biserica Ciprului are 8 
mitropolii, la: Pafos, Kition, Kyrenia, Limassol, 

Morphou, Constantia, Kykkos, Tamassos și 
Trimithous și 7 episcopii, la: Karpasia, Arsinoe, 
Amathus, Ledra, Kytros, Neapolis și Mesaoria. 
Biserica Ortodoxă a Ciprului are circa 500.000 


de credincioși, în zilele noastre. 

BISERICA ORTODOXĂ A FINLÂNDEI. 
(îinland. Suomen orfodoksinen kirkko) Este una 
dintre Bisericile Ortodoxe autonome, aflate 
sub oblăduirea Patriarhiei de Constantinopol. 

Finlanda este una dintre țările europene unde 
religia creștină s-a răspândit cel mai târziu, în 
Evul Mediu, spre sfârșitul secolului al XI-lea. 
Creștinismul sub formă răsăriteană a pătruns 
în Finlanda din părţile Rusiei (mai ales din 
zona Kiev şi Novgorod) și ale ţărilor baltice 
și sub formă apuseană din zona Suediei și a 
Norvegiei. În secolul al XIII-lea, creștinii din 
Finlanda s-au aflat în mijlocul confruntărilor 
dintre Suedia și Novgorod, confruntări care 
au dus la conflicte între ortodocși și catolici. 
Majoritatea misionarilor creștini ortodocși au 
provenit din rândul monahilor ruși din zona 
Kareliei, cele mai cunoscute fiind mănăstirile 
din Valaam și Konevsky. 

Unul dintre cei mai populari sfinți din zona 
Kareliei, care a contribuit la răspândirea creș- 
tinismului ortodox în Finlanda, a fost Sf. 
Alexandru din Svir. Reforma protestantă și-a 
pus amprenta asupra creștinismului din Suedia, 
cea mai puternică țară din nordul Europei, cu 
influențe în Finlanda. În timpul războaielor 
cu caracter religios din secolele XVI-XVII, 
soldaţii suedezi au distrus zeci de biserici 
ortodoxe, precum și mănăstirile de la Valaam 
și Konevsky. Prin tratatul de pace din 1617, 
de la Stolbova, Karelia și țările baltice au fost 
cedate Suediei de Rusia. În timpul stăpânirii 
suedeze asupra Finlandei, luteranii au căutat să 
îi constrângă pe creștinii ortodocși să accepte 
protestantismul, niciun preot ortodox rus nu a 

mai primit permisiune să locuiască în Finlanda. 
Creștinismul luteran a fost singura religie 
acceptată în Suedia, creștinismul ortodox 
nefiind recunoscut oficial. Zeci de mii de creș- 
tini ortodocși, ruși și finlandezi, s-au refugiat 
în Imperiul Rus, pentru a scăpa de opresiunea 
suedezilor. Finlandezii luterani au fost sprijiniți 
de statul suedez și au beneficiat de multe privi- 
legii, în secolele XVI-XVII. În urma războaielor 
dintre Rusia și Suedia, din 1700-1721 și 1741- 
1743, Suedia a pierdut teritorii importante în 
favoarea Rusiei, printre care Karelia și cea mai 
mare parte a Finlandei. Mănăstirea Valaam 
a fost reconstruită și sfințită în anul 1719 și 
mănăstirea Konevsky în anul 1716. După 
obţinerea Finlandei, Rusia a favorizat munca 
misionarilor ortodocși, permițând revenirea în 
Finlanda a preoților ortodocși izgoniți de 
suedezi. Ţarii ruși s-au interesat personal de 
reconstruirea bisericilor distruse în timpul 
stăpânirii suedeze. Finlanda a devenit un mare 
ducat autonom în cadrul Rusiei, în anul 1809. 
Pe lângă Biserica Luterană, Biserica Ortodoxă 
a fost recunoscută de către noul ducat finlandez. 
Mulţi creștini ortodocși din Finlanda au fost 
ruși, majoritatea finlandezilor fiind de confe- 
siune luterană, în secolele XVIII-XIX. În 
secolul al XIX-lea, pe lângă creștinii ortodocși 
ruși, care foloseau limba slavonă în cult, s-au 
remarcat creștinii ortodocși finlandezi, care 
foloseau limba finlandeză în cult. În secolul al 
XIX-lea, Rusia a încurajat construirea a zeci de 
biserici ortodoxe în Finlanda, cea mai repre- 
zentativă fiind catedrala Uspenski din Helsinki 
(construită între anii 1862-1868). În timpul 
stăpânirii rusești din Finlanda, majoritatea 
preoţilor erau de naționalitate rusă, foarte puţini 
cunoscând limba finlandeză. Primii episcopi 
finlandezi au fost hirotoniți începând cu anul 
1892, cu permisiunea țarului Nikolai al II-lea 
Romanov. Finlanda și-a declarat independența 
față de Rusia în anul 1917, iar Biserica Orto- 
doxă a Finlandei și-a declarat autonomia faţă 
de Biserica Ortodoxă din Rusia. Constituţia 
finlandeză din 1919 garanta drepturi egale 
pentru Biserica Ortodoxă și pentru Biserica 
Luterană. În anul 1923, Biserica Ortodoxă din 

Finlanda s-a separat total de Biserica Ortodoxă 
din Rusia, devenind o biserică autonomă sub 
oblăduirea Patriarhiei din Constantinopol și 
adoptând calendarul gregorian. S-au adoptat o 
serie de reforme administrative după anul 1923, 
printre care înlocuirea limbii slavone în cult cu 
limba finlandeză. Până la izbucnirea celui de 
al doilea război mondial, majoritatea crești- 
nilor ortodocși viețuiau în Karelia. Ca urmare 
a izbucnirii conflictului cu Uniunea Sovietică, 
numeroși creștini ortodocși, drept rezultat al 
pierderii de teritorii finlandeze, au fost nevoiți 
să se refugieze în alte zone ale Finlandei. 
Istorica mănăstire Valaam a fost evacuată în 
anul 1940 și s-a înființat o nouă mănăstire, 
Noul Valamo, la sudul actualei graniţe dintre 
Finlanda și Rusia, în Heinăvesi. Monahii de la 
istorica mănăstire Konevsky s-au alăturat și ei 
obștii din Noul Valamo. 

După încheierea celui de al Doilea Război 
Mondial s-a reconfigurat întreaga organizare a 
Bisericii Ortodoxe din Finlanda. S-au consti- 
tuit noi parohii și s-au construit zeci de noi 
biserici. Sediul arhiepiscopiei din Finlanda a 
fost mutat la Kuopio. Până la începutul anilor 
1970, numărul credincioșilor ortodocși din 
Finlanda a scăzut, apoi a început să crească, 
datorită muncii misionare depuse de arhie- 
piscopul Paavali al Finlandei. Arhiepiscopul 
Paavali al Kareliei și al întregii Finlande a 
înnoit viața liturgică și spirituală a creștinilor 
ortodocși finlandezi. În zilele noastre, Bise- 
rica Ortodoxă din Finlanda are trei eparhii, 
la Karelia, Helsinki și Oulu, numărând circa 
60.000 de credincioși. Ca o particularitate față 
de celelalte Biserici Ortodoxe, Biserica Orto- 
doxă din Finlanda celebrează Învierea după 
calendarul gregorian, fapt ce a generat anumite 
dispute cu alte Biserici surori. Actualul arhi- 
episcop, Leo Makkonen, s-a născut în anul 
1948 și este primat al Kareliei și al întregii 
Finlande din anul 2001. Biserica Ortodoxă din 
Finlanda are 24 de parohii, peste 124 de clerici 
și două mănăstiri. 

BISERICA ORTODOXĂ A GRECIEI. 
Este una dintre cele paisprezece Biserici Orto- 
doxe autocefale, care are în jurisdicție jumă- 
tatea de sud a Greciei. 

Biserica Ortodoxă din Grecia și-a declarat 
independența față de Patriarhia din Constan- 
tinopol în anul 1833, dar nu a obținut această 
recunoaștere decât în 1850. Majoritatea terito- 
riului Bisericii grecești se datorează granițelor 
stabilite prin războiul balcanic din 1912-1913, 
când nordul Greciei s-a aflat sub jurisdicția 
Patriarhiei din Constantinopol, iar restul țării a 
rămas sub jurisdicția Arhiepiscopiei din Atena. 
Biserica Ortodoxă a Greciei și clericii ei, depin- 
zând atunci de Patriarhia din Constantinopol, 
a fost alături de poporul grec în războiul de 
eliberare din 1821, câștigându-și prin aceasta 
un important statut în viaţa statului elen 
modern. Noul stat elen a recunoscut indepen- 
dența Arhiepiscopiei de Atena în viața Bise- 
ricii Ortodoxe din Grecia. Constituţia Bisericii 
Ortodoxe din Grecia prevede ca toate botezu- 
rile și căsătoriile efectuate în Biserica Ortodoxă 
din Grecia să fie recunoscute drept legale și 
echivalente cu uniunile matrimoniale și decla- 
rațiile de botez echivalente din domeniul civil, 
iar certificatele emise de clericii ortodocși greci 
sunt valide și constituie dovada și garanția 
oficierii Tainei Cununici și Tainei Botezului în 
rândul credincioșilor greci ortodocși. Legătura 
dintre statul modern grec și Biserica Ortodoxă 
a fost asigurată de Ministerul educaţiei naţio- 
nale și al afacerilor religioase. Sinodul Bisericii 
Ortodoxe din Grecia este alcătuit din ierarhi 
care au statut de mitropoliți, aflat sub preșe- 
dinția arhiepiscopului de Atena și al întregii 
Elade. Biserica Ortodoxă din Grecia are în 
componență 81 de dieceze, dintre care 36 se 
află și azi sub jurisdicția nominală și spirituală a 
Patriarhiei de Constantinopol, dar sunt admi- 
nistrate de Sinodul Bisericii din Grecia, teri- 
toriile din nordul Greciei fiind numite Nâai 
Chârai (noile teritorii), dobândite de Grecia 

abia în preajma Primului Război Mondial. 
Nu fac parte din cadrul Bisericii Ortodoxe din 
Grecia Muntele Athos, precum și diecezele din 
Creta și Dodecanez, care se află sub directa 
jurisdicție a Patriarhiei de Constantinopol. 
Întâistătătorul Bisericii Ortodoxe din Grecia 
este leronim al II-lea, întronizat în anul 2008. 
Biserica Ortodoxă a Greciei numără aproxi- 


mativ 11 milioane de credincioși. 

BISERICA ORTODOXĂ A POLO- 
NIEI. (polon. Po/ski Auzokefăliczny Koscidt 
Prawoslawny) Este una dintre cele paisprezece 
Biserici Ortodoxe autocefale, care are în juris- 
dicţie teritoriul Poloniei. 

Creștinismul s-a răspândit în Polonia medie- 
vală sub forma sa apuseană, în secolul al X-lea. 
Polonia aliată cu Lituania a format unul dintre 
cele mai puternice state europene în secolele 
XIV-XVI. Începând cu secolul al XVIII-lea, 
statul polonez s-a confruntat cu o criză majoră, 
în anul 1772 Rusia, Austria și Prusia împărțind 
între ele pentru prima dată teritoriile Poloniei. 
După mai multe războaie, în anul 1795 are loc 
ultima împărțire a Poloniei între cele trei mari 
imperii, iar statul polonez a încetat să mai existe. 
După împărţirea Poloniei, în teritoriile din 
răsărit, pierdute în favoarea Rusiei, cei mai mulți 
credincioși erau ortodocși, sub jurisdicţia Bise- 
ricii Ortodoxe Ruse. În teritoriile anexate de 
Austria și de Prusia, cei mai mulți creștini polo- 
nezi erau catolici. După Primul Război Mondial 
și după destrămarea Imperiilor Austro-Ungar, 
German și Țarist a fost reînființat statul polonez, 
recunoscut prin tratatele de pace. 

După războiul dintre Polonia și statul bolșevic 
rus (1919-1922), mulţi credincioși ortodocși 
s-au refugiat din Bielorusia, din Ucraina și din 
Rusia în părțile răsăritene ale Poloniei, fugind 
din pricina persecuțiilor bolșevice. În anul 1922, 
Sinodul Bisericii Ortodoxe din Polonia și-a 
proclamat autocefalia, hotărând despărțirea de 

Biserica Ortodoxă Rusă. În urma refugierii a 
sute de mii de creștini și a persecuției politice 
a Bisericii Ortodoxe în Rusia, pentru necesități 
pastorale, Patriarhia din Constantinopol, sub 
păstorirea patriarhului Constantin al VI-lea, a 
recunoscut autocefalia Bisericii Ortodoxe din 
Polonia în anul 1924, autocefalie nerecunos- 
cută, din motive politice, de Patriarhia Rusă. 
Majoritatea ierarhilor și clericilor din Biserica 
Poloniei erau de etnie rusă, iar mai mult de două 
treimi din numărul credincioșilor ortodocși din 
Polonia erau ucraineni, ceea ce a dus la anumite 
tensiuni în perioada interbelică. Autorităţile 
poloneze au impus anumite restricții Bisericii 
Ortodoxe din Polonia, până la izbucnirea celui 
de-al Doilea Război Mondial, dorind eman- 
ciparea acestei biserici de sub dominaţia rusă 
și ucraineană. Numeroase biserici ortodoxe au 
fost distruse, iar altele transformate în biserici 
romano-catolice, statul polonez tolerând inti- 
midarea creştinilor ortodocși. În urma împăr- 
ţirii Poloniei între sovietici și naziști, în anul 
1939, creștinii ortodocși din teritoriile răsă- 
ritene anexate de Moscova, care nu au mai 
fost niciodată retrocedate Poloniei, au revenit 
sub jurisdicţia Patriarhiei Ruse, în timp ce 
comunităţile ortodoxe din teritoriile contro- 
late de germani au rămas sub jurisdicţia Bise- 
ricii Ortodoxe din Polonia. Al Doilea Război 
Mondial și pacea de la Paris au bulversat statul 
și societatea poloneză. Polonia a pierdut terito- 
riile din răsărit în favoarea Uniunii Sovietice, 
primind în compensație teritorii germane în 
partea apuseană a țării. Mai mult de trei sfer- 
turi din credincioșii și parohiile ortodoxe din 
Polonia au ajuns în componența Patriarhiei 
Ruse, după anul 1947. În anul 1948, Patriarhia 
Rusă a acordat autocefalia Bisericii Ortodoxe 
din Polonia. După cel de-al Doilea Război 
Mondial, Biserica Ortodoxă din Polonia s-a 
integrat firesc în statul polonez, fiind recu- 
noscută și respectată, drept a doua Biserică 
din Polonia, după Biserica Romano-Catolică. 
Biserica Ortodoxă din Polonia are aproximativ 
600.000 de credincioși, 220 de parohii, 400 de 
clerici și șapte eparhii: la Varșovia, Biatystok, 
L6dz, Wroctaw, Lublin, Przemysl și Rio de 

Janeiro. Pregătirea teologică a clericilor polo- 
nezi este asigurată de o catedră de teologie la 
Universitatea din Bialystok și de o catedră de 
teologie la Academia de Teologie din Varșovia. 
Mitropolitul Varșoviei și al întregii Polonii este 
Sawa Hrycuniak, din anul 1998. 

Bibliografie. Șesan, M., „Mitropolia Ortodoxă Polonă”, în: 
MMS, XXXVI (1960), 7-8, pp. 497-501; Wwnor, E., „Ihe 
Polish Orthodox Church”, în: Faszern Christianity and the 
cold avar, 1945-1991, Ed. Routledge, New York, 2010. 


Marius epelea 


BISERICĂ. (gr. vasi/i4i) Cuvântul Biserică 
îmbracă sensuri multiple: I. el poate desemna 
fie un locaș de rugăciune creștin; II. fic, în sens 
canonic, organizarea Bisericii la nivel local, 
regional sau universal (vorbim astfel despre 
Biserica Ortodoxă Română sau despre Biserica 
Ortodoxă); III. fie, în înțeles dogmatic, comu- 
niunca vie a credincioșilor cu Dumnezeu și în 
Dumnezeu, o realitate divino-umană, o taină ce 
greu poate fi circumscrisă unei simple definiții. 
Terminologie: cuvântul grecesc EKKAmoia (lat. 
ecclesia), termen prin care Noul Testament 
desemnează Biserica, înseamnă „adunare, 
convocare sau comunitate a celor aleși/chemaţi” 
(KAETOI). Așa erau numite primele comuni- 
tăți creștine, care se adunau pentru săvârșirea 
Euharistiei. În majoritatea limbilor de sorginte 
latină acest termen desemnează Biserica, atât 
în sens general, cât și particular de locaș de 
cult (Eglise, Chiesa, Iglesia). Limbile slave și 
germanice au extins numele folosit pentru 
locașul de cult la dimensiunea generală a Bise- 
ricii. Astfel, cuvântul grecesc „kyriake” („casă 
împărătească”) a devenit: „Kirche”, „Church”, 
„HEpKOBb — ţercovi”. Așa s-a întâmplat și în 
limba română, unde cuvântul „Basilica”, de 
la grecescul Book — „comunicare a împă- 
ratului, locul unde împăratul administrează 
dreptatea”, a devenit „biserică” (v. BASILICĂ). 
Din punct de vedere ortografic, atunci când se 
vorbește despre Biserică în general, fie în înțeles 
dogmatic de Trup al Hristos în Duhul Sfânt, 
fie canonic, când se desemnează întreaga Bise- 
rică Ortodoxă sau o anumită Biserică locală, 
se folosește termenul cu majusculă (Biserică). 
Când se vorbește despre biserică în calitate de 


locaș de închinare, adică locul unde se adună 
credincioșii pentru cult, se scrie cu literă mică, 
fiind nume comun (biserică). 

'Exkinoio a fost folosit de traducătorii Septu- 
agintei, alături de ovvoyoy, pentru a traduce 
evreiescul gaba/ (adunare politică și cultuală). 
Numai că adunările creștinilor din Noul Testa- 
ment, fără să rupă legătura cu Legământul cel 
Vechi, trăiau și mărturiseau conștiința vie atât a 
originalității mesajului lor, cât și a identităţii lor 
specifice. Mesajul celor adunați în Biserică era 
fundamentat pe Învierea Domnului, pe pogo- 
rârea Duhului Sfânt și pe certitudinea că Împă- 
răția lui Dumnezeu este deja în lume. Puter- 
nicul sentiment eshatologic, care anima lăuntric 
viața primelor comunităţi ale creștinilor (cf. EA 
11, 26), făcea ca aceștia să se simtă „împreună 
cetățeni cu sfinții și casnici ai lui Dumnezeu” 
(E/ 2, 19), „Biserica celor întâi născuţi, care 
sunt scriși în ceruri și de Dumnezeu” (FEvr 12, 
23), „templu al lui Dumnezeu” (7 Co 3, 16), 
„popor al lui Dumnezeu” (or 4, 9), „trupul 
lui Hristos” — Rm 12, 4 ; 1 Co 12, 13, 27, Ef 
1, 22-23; 5, 23; Col 1, 18, „mireasa lui Hristos” 
— Ap 21, 2; 22, 17, „seminţie aleasă [...] neam 
sfânt, popor agonisit de Dumnezeu” (7 P/2,9). 
Constituire: Mântuitorul Însuși a anunțat 
întemeierea Bisericii, atunci când i-a spus lui 
Petru: „Și Eu îţi zic ţie că tu ești Petru și pe 
această piatră voi zidi Biserica Mea și porțile 
iadului nu o vor birui” (M/ 16, 18). Faptul 
alegerii ucenicilor și trimiterea lor la propovă- 
duire marchează specificitatea Bisericii creș- 
tine: „Adevărat grăiesc vouă: Oricâte veți lega 
pe pământ, vor fi legate și în cer, și oricâte veți 
dezlega pe pământ, vor fi dezlegate și în cer” 
(WM 18, 18). Proclamând venirea iminentă a 
Împărăției lui Dumnezeu, Mântuitorul Iisus 
Hristos îi învață pe ucenici calea spre Împărăție, 
iar ucenicii pun în practică Evanghelia iubirii și 
a jertfei a unui Dumnezeu bun și milostiv, izvor 
de viață, de comuniune și de fericire veșnică. 
După Paști, și mai ales după pogorârea Duhului 
Sfânt, ucenicii au început sa se adune în e4//esia. 
În cartea Faptele Apostolilor întâlnim, de fapt, 
descrierea modului în care era organizată 
comunitatea creștină primară. Astfel în cap. 

2, 42-47 se spune despre cei ce-L urmau pe 
Hristos că „stăruiau în învățătura apostolilor și 
în koinonia (comuniune), în frângerea pâinii și 
în rugăciuni. ar toți cei ce credeau erau laolaltă 
și aveau toate de obște. Și își vindeau bunurile 
și averile și le împărțeau tuturor, după cum avea 
nevoie fiecare. Și în fiecare zi, stăruiau într-un 
cuget în templu și, frângând pâinea în casă, luau 
împreună hrana întru bucurie și întru curăția 
inimii. Lăudând pe Dumnezeu și având har la 
tot poporul. lar Domnul adăuga zilnic Bisericii 
pe cei ce se mântuiau”. 

Fundamentul acestei conștiințe și trăiri originale 
este legat direct de persoana lui Iisus Hristos (£/ 
2,20). Biserica este întemeiată sau instituită de 
Mântuitorul nostru lisus Hristos în persoana 
Sa, prin întrupare — numită, de Părinţi „ușa 
Bisericii”, jertfă, înviere și înălțare. Toate aceste 
acte i-au marcat umanitatea asumată, având și 
consecințe eclesiologice. Biserica, poporul lui 
Dumnezeu, are „răscumpărarea prin sângele 
Lui” (EA 20, 28; Col 1, 14). Creștinii formează 
o comunitate prin existenţa lor în Hristos (Ga 
2, 20) (expresia „în Hristos” — apare de 64 de 
ori în corpusul paulin), iar Hristos se identifică 
cu fiecare dintre ei (FA 9 — „Saule, Saule, de 
ce Mă prigonești?”). Acest sentiment de trăire 
comună în FHristos, de apartenență reciprocă, 
este consecința unei noi vieți și a comuniunii în 
același mesaj evanghelic (credință), dar mai ales 
al împărtășirii euharistice cu același Hristos: 
„Credincios este Dumnezeu, prin Care ați 
fost chemaţi la comuniunea (foinonia) cu Fiul 
Său Iisus Hristos, Domnul nostru” (7 Co 1,9). 
Toţi cei ce participă la Hristos formează astfel 
un singur trup: Trupul lui Hristos — Biserica: 
„Iar voi sunteți trupul lui Hristos și mădulare 
(fiecare) în parte” (7 Co 12,27). 

Înainte de Cincizecime, fundamentul Bisericii 
era așadar pus, dar numai în Trupul lui Hristos. 
Pogorârea Duhului Sfânt la Cincizecime face 
posibilă comunicarea operei mântuitoare reali- 
zată de FHristos în umanitatea Sa personală 
către ființele umane, constituindu-se real, Bise- 
rica. Cincizecimea reprezintă astfel împlinirea 
acțiunii mântuitoare și inaugurarea unei noi 
gândiri și trăiri în Duhul. De fapt, Duhul noii 

vieți este principiul existenței și vitalității Bise- 
ricii (FA 9, 31), Cel ce asigură atât diversitatea 
harismelor, dar și Cel ce constituie și menține 
în unitate Trupul lui Hristos: „Darurile sunt 
felurite, dar același Duh” (7 Co 12, 4), „Și toate 
acestea le lucrează unul și același Duh, împăr- 
ţind fiecăruia deosebi, după cum voiește” (7 Co 
13, 1); 

Taina Bisericii: Imaginile folosite de Noul 
Testament și de Părinţi pentru descrierea Bise- 
ricii spun mult despre ea, dar nu-i epuizează 
taina. Biserica este hristocentrică și hristoforă; 
este pnevmatocentrică și pnevmatoforă — adică 
trinitară, însă înglobează și realitatea umană a 
celor chemaţi, de aceea eclesiologia ortodoxă 
preferă oricărei definiții, folosirea descrierii și 
a termenilor simbolici. Biserica este o mani- 
festare a „creaţiei noi”, despre care vorbește 
Sf. Evanghelist loan în Apocalipsă, simbol și 
arvună a Împărăției care se pogoară din cer 
învăluită de slava lui Dumnezeu: „Am văzut 
cetate sfântă, noul Ierusalim, pogorându-se 
din cer de la Dumnezeu, gătită ca o mireasă, 
împodobită pentru mirele ei [...]. Iată, cortul 
lui Dumnezeu cu oamenii. El va sălășlui cu ei și 
vor fi poporul Lui, iar EI va fi Dumnezeu care 
este cu ei” (4p 21, 2-3). Biserica este o realitate 
nouă, unică, teandrică, care nu se poate explica 
perfect prin imaginile sau analogiile care există 
în lume. De aceea spunem că Taina Bisericii 
are o structură antinomică, precum taina lui 
Hristos. Două realități, divină și umană, într-o 
unitate indivizibilă și perfectă, dar fără ameste- 
care sau schimbare. Acestea trebuie distinse cu 
grijă, însă nu se pot separa (cf. George Floro- 
vsky). Realitatea divină și umană, realitatea 
instituțională și cea duhovnicească, realitatea 
istorică și cea eshatologică a Bisericii trebuie 
afirmate deodată atunci când vorbim despre 
realitatea Bisericii. 

Atributele Simbolul de credință 
niceo-constantinopolitan sintetizează princi- 
palele atribute sau însușiri ale Bisericii: ea este 
una, sfântă, sobornicească şi apostolică. 

Una (v. UNITĂTE) se referă atât la unitate, cât 
și la unicitate, iar teologii ortodocși văd o inter- 
dependență între cele două sensuri. Unitatea dă 

unicitatea și unicitatea unitatea. Biserica este 
una pentru că Dumnezeu Sfânta Treime este 
Una (n 17,21),unul este Capul Trupului (£F1, 
22; 4,15; 5,23), unul este Trupul lui Hristos, în 
care este prezent și lucrează unul și același Duh 
Sfânt (7 Co 12,4-13,27) pentru unitatea oame- 
nilor cu Dumnezeu și în Dumnezeu; pentru că 
Mântuitorul lisus Hristos S-a răstignit și S-a 
adus ca jertfă de răscumpărare o dată pentru 
totdeauna (Eor 9, 12 ; Rm 6, 10), iar creș- 
tinii se împărtășesc din același Hristos, Care 
Se împarte și nu se desparte: „Că o pâine, un 
trup, suntem cei mulți; căci toți ne împărtășim 
dintr-o pâine” (7 Co 10, 17). Unitatea Bisericii 
este unitate supranaturală, în Dumnezeu și cu 
Dumnezeu. Unitatea și unicitatea Bisericii se 
manifestă prin mărturisirea aceleiași credințe, 
prin săvârșirea și participarea la aceleași Taine, 
sub conducerea aceleiași ierarhii; împărtășind 
același mod de viață și nutrind aceeași speranță 
în dobândirea comuniunii depline în Împărăția 
lui Dumnezeu (cf. £f4, 4-5). Bisericile locale 
nu împart Biserica una, ci sunt manifestarea 
Bisericii lui Hristos într-un anumit loc. 
Sfințenia. Biserica este sfântă, curată, fără de 
păcat, pentru că este Trup al lui Hristos, Care 
este Unul Sfânt; pentru că este Cincizecime 
continuă, în care Duhul Sfânt, prezent în ea, 
coboară mereu ca s-o înnoiască și s-o sfințească; 
pentru că Hristos „a iubit Biserica, și S-a dat 
pe Sine pentru ea, ca s-o sfințească curățind-o” 
(£/5, 25-26). Ea este locul și spaţiul particular 
al manifestării lucrării și slavei lui Dumnezeu, 
laborator al sfințirii credincioșilor. Sfințenia 
Bisericii nu înseamnă că toți membrii săi sunt 
sfinți, ci că în Biserică, prin participarea la 
comuniunea sfinților, la cele sfinte, ne împăr- 
tășim de fapt din sfințenia lui Dumnezeu și 
creștem în comuniunea cu E]. 

Sobornicitatea (v.  SOBORNICITĂTE). În 
traducerea ortodoxă în limba română, cel de-al 
treilea atribut al Bisericii din Crez, nu a fost 
redat cu termenul de cazofic (ă), cum ar fi fost 
firesc pentru o Biserică de limbă romanică, ci 
cu sobornicesc (ească), adjectiv care provine din 
limba slavonă, de la soZornyi (sobornaya), care 
traduce cuvântul grecesc Za7hoflike din expresia: 

katholiken Ekklestan, în versiunea slavonă a 
Simbolului de credință niceo-constantinopo- 
litan („a sălorului besearecă” — Coresi 1559; 
„săbornică Biserică” — Dosoftei 1679). Aceasta, 
probabil, atât ca urmare a influenței limbii 
slavone în vocabularul de cult al Bisericii 
noastre, cât și puternicei încărcături confesio- 
nale a termenului catolic. 

Cât privește sensurile sobornicității (catoli- 
cităţii), interpretarea ortodoxă accentuează 
în mod special ideea de plenifudine sau între- 
gime, afirmând, pe de o parte, autenticitatea, 
ortodoxia, fidelitatea față de Adevărul plenar, 
lisus Hristos, iar pe de altă parte, unitatea sau 
comuniunea a care suntem chemați în Duhul 
Sfânt. Criteriul acestei sobornicități este dat de 
prezența deplină a lui Hristos și a Duhului în 
întreaga Biserică, în fiecare Biserică locală și 
chiar în fiecare credincios, cu condiția păstrării 
comuniunii cu restul Trupului. Urmând această 
perspectivă, unii teologi ortodocși disting 
între sobornicitatea ca plenitudine interioară și 
universalitatea creştină înţeleasă ca ecumeni- 
citate, cea din urmă nefiind pentru ei decât o 
consecință a plenitudinii interne, o calitate sau 
o manifestare exterioară a acesteia. Plenitu- 
dinea sau catolicitatea nu este condiționată de 
ecumenicitate, adevărul nu este condiționat de 
număr, fiind, precum sfințenia, ceva intrinsec 
Bisericii. Totuși, chiar dacă universalitatea este 
condiționată de catolicitate, chiar dacă aspectul 
intern-calitativ îl determină pe cel extern-can- 
titativ, și nu invers, este evident că ele sunt 
într-o strânsă unitate. Fiecare se împărtășește 
de tot sau primește totul numai în cadrul între- 
gului, adică în comuniune. Plenitudinea sau 
întregimea nu se pot realiza în izolare, ci în 
unitate. Biserica este sobornicească, ecumenică, 
universală, adică deschisă tuturor, destinată să 
cuprindă tot pământul. De fapt, orice gândire 
sobornicească trebuie să ţină cont de unitatea 
și diversitatea din Sfânta Treime, Biserica fiind 
icoană a comuniunii trinitare. 

Apostolicitatea  (. APOSTOLICITÂTE). 
Biserica este apostolică în primul rând pentru 
faptul că ea este zidită pe temelia Apostolilor 
(E/2, 20), care au primit putere de sus să fie 

martori ai lui Hristos, învățând Evanghelia Sa, 
săvârșind Tainele, întemeind comunităţi creș- 
tine peste tot, „până la marginile pământului” 
(FA 1, 8). Biserica este apostolică pentru că a 
păstrat întreagă și neschimbată învățătura lui 
Hristos transmisă prin Sfinţii Apostoli, dar și 
pentru că a păstrat succesiunea apostolică în 
har, începând cu epoca Sfinţilor Apostoli până 
astăzi. Apostolii și-au ales succesori, instituiți 
prin punerea mâinilor și invocarea Duhului 
Sfânt (episcopi, preoți și diaconi), cu misiunea 
de a continua lucrarea acestora până la sfârșitul 


veacurilor. 

BISERICĂ APOSTOLICĂ. Biserica în 
perioada apostolică, rezultată în urma propo- 
văduirii apostolice. 

Mântuitorul lisus Hristos a întemeiat Biserica 
Sa, punând în frunte pe Apostolii Săi, confe- 
rindu-i astfel și una din însușirile fundamen- 
tale: apostolicitatea. Se știe că, la Înălțarea 
Mântuitorului, credincioșii Lui formau două 
grupuri cunoscute: unul în Galileea (peste 500 
de membri, 7 Co 15, 6), altul la lerusalim (120 
de membri; FA 1, 15), trăind în rugăciune, în 
așteptarea Mântuitorului promis (n 15, 26) 
și a botezului lor cu Duhul Sfânt (FA, 1, 4-5). 
Apostolii au completat numărul lor, alegând 
prin sorți, în locul lui Iuda, pe Matia, dintre 
credincioșii care, ca și ei, urmăriseră tot timpul 

cuvântul și activitatea Mântuitorului. După 
zece zile de la Înălțare, făgăduinţa făcută de 
lisus s-a împlinit, prin pogorârea Sfântului 
Duh, la 29 martie 783 a.u.c. sau 33 d.Hr., întă- 
rindu-i pe Apostoli cu puteri și daruri supra- 
naturale pentru misiunea lor în lume (FA, 2). 
Acum, la Cincizecime, a fost întemeiată, în 
chip văzut, Biserica lui Dumnezeu, care prin 
propovăduirea Apostolilor se va răspândi și 
organiza în întreaga lume. Prima comuni- 
tate formată acum la lerusalim avea „ca la trei 
mii de suflete”. Creștinii duceau o viaţă nouă 
„Stăruind în învățătura Apostolilor, în comu- 
niune, în frângerea pâinii şi în rugăciuni” (FA 2, 
42). Ei proveneau dintre iudeii și prozeliţii din 
Palestina și din diaspora. La început, creștinii 
mergeau la templu, pentru rugăciune. Consti- 
tuiau însă o comunitate proprie, având un 
cult special, frângerea pâinii şi un nou mod de 
viaţă. Tot în templu predicau și Apostolii care 
adeseori făceau minuni. Succesul lor îi neli- 
niștea însă pe conducătorii iudei (FA 4, 1-2) 
care nu acceptau Învierea lui Hristos. Creşterea 
numărului creștinilor îi îngrijora (FA 4, 4), fapt 
pentru care Apostolii au fost arestaţi, aduși în 
fața Sinedriului și cercetaţi cu privire la puterea 
și numele lui Hristos, pe care ÎI propovăduiau. 
Petru a mărturisit cu curaj pe lisus cel Răstignit 
de iudei și înviat de Dumnezeu. Sinedriștii, 
puși în dificultate de curajul lui Petru și de 
prezența paraliticului vindecat, se mulțumesc 
doar să-i amenințe și să le interzică să mai 
vorbească în numele lui Iisus, după care Apos- 
tolii sunt eliberați. Creștinii trăiau în pietate și 
dragoste frăţească, având „o inimă și un suflet”. 
Credincioșii din lerusalim au realizat benevol 
și parțial comunitatea bunurilor, aducând fiecare 
„la picioarele Apostolilor” obolul lor. De aici 
se dădea ajutor fiecăruia „după trebuință” (FA 
4, 36-37). Deşi certați, urmăriți și închiși (FA, 
6, 12-24), Apostolii făceau noi prozeliți, cres- 
când astfel numărul credincioșilor. Dar odată 
cu înmulţirea credincioșilor creștea și numărul 
greutăților. Așa încât, la propunerea Aposto- 
lilor, creştinii au ales șapte bărbaţi „plini de Duh 
și înțelepciune”, asupra cărora Apostolii şi-au 
pus mâinile cu rugăciune. Erau primii slujitori 

hirotoniți, Jiaconii. Aceștia erau: Ștefan, Filip, 
Prohor, Nicanor, Timon, Parmena și Nicolae. 
Sarcina lor era aceea de a supraveghea și 
asigura buna rânduială la mesele comune, dar 
puteau și predica (FA 6, 1-6). Prin botezarea 
familiei sutașului Corneliu (FA 10) se câștigă 
un principiu important: acela al primirii la 
creștinism și a celorlalte neamuri, nu numai 
a iudeilor. Acest lucru va fi stipulat în mod 
expres la Sinodu/ apostolic ţinut la lerusalim, la 
anul 48/50 (EA 15, 1-29). Sinodul apostolic a 
hotărât și regiunile misiunii Apostolilor: Petru 
la Babilon, Andrei în Sciţia, Iacob al lui Alfeu în 
Egipt, luda Tadeu la Armeni, Matei în Arabia 
și Persia, Filip în Siria și Matia în Etiopia. În 
Antiohia s-au remarcat curând Barbana și Saul, 
care între timp devenise creștin. Aici „s-au 
numit mai întâi ucenicii creștini” (FA 11,26). 

În fruntea comunității din Ierusalim se afla Lacob 
cel Mare, „fratele Domnului”, socotit de tradiție 
primul ei episcop. Sf. Apostol Pavel îl stima în 
chip deosebit și-l numea „stâlp al Bisericii”. Se 
bucura însă de o mare autoritate, fiind rudă 
cu Mântuitorul (văr), dar și datorită vieţii sale 
ascetice, pline de evlavie. A rămas în Ierusalim, 
păstorind în liniște până la moarte (61-62). O 
tradiţie consemnată de Eusebiu al Cezareei, în 
Istoria bisericească (II, 1), spune că Sf. Apostol 
Petru a predicat și în Macedonia și probabil și 
în Pont. Lradiţia, relativ târzie (secolele III-IV ), 
care-l numește „episcop” întâi în Antiohia, 
apoi în Roma, pe care se bazează primatul 
papal, are un caracter legendar, provenind din 
scrieri apocrife și este contrară Fapre/or istorice 
cunoscute. Se știe că Apostolii nu au păstorit 
ca episcopi în niciun oraș din timpul lor, deoa- 
rece ei așezau episcopi în cetăți. Demnitatea de 
Apostol era superioară demnităţii de episcop. 
Istoricii bisericești romano-catolici, dintre cei 
mai de seamă, recunosc că ceea ce se știe despre 
Sfântul Petru, este faptul că el a mers la Roma, 
a desfășurat aici câtva timp o activitate misio- 
nară și a murit ca martir. Cel mai mare misionar 
între păgâni a fost însă Sf. Apostol Pavel, care a 

Una Sancta. 


loan Vasile Leb 


BISERICI VECHI ORIENTÂLE. Biserici 
care în urma disputelor hristologice din secolele 
IV-VII, în special după Sinodul IV Ecumenic 
de la Calcedon (451), au rupt comuniunea cu 
Biserica Constantinopolului. 

Pe lângă așa-numiții necalcedonieni, numiţi și 
monofiziți, trebuie amintiți nestorienii și maro- 
niții, detașați de creștinismul ortodox bizantin 
în urma Sinodului al III-lea, respectiv al IV-lea 
Ecumenic. În ciuda mai multor încercări de a 
ajunge la un consens teologic, în mod special 
în timpul împăratului Justinian (527-565), 
totuși bisericile din ținuturile amintite s-au 
desprins de comuniunea cu Biserica bizantină 
(melkită), constituindu-se în biserici de sine 
stătătoare, fără comuniune euharistică cu cele 
calcedoniene. În spaţiul sirian, care, comparat 
cu Egiptul, nu a fost unul omogen pe plan 
geografic, etnic și cultural, s-au format atât 
Biserica nestoriană (siriacă orientală), cât și cea 
siro-iacobită (siriacă occidentală), iar mai apoi 
cea maronită. 

Pe lângă conotaţia religioasă a separării acestor 
biserici de Bizanţ, un rol important l-a jucat 
dimensiunea naţională, aceste biserici fiind 
situate în areale culturale bine definite la limita 
Imperiului Bizantin. Aria geografică în care 
se situează aceste biserici este cea a Orien- 
tului Apropiat și Mijlociu, unele fiind situate 
chiar în interiorul Asiei (Biserica Indiei) sau al 
Africii (Biserica Etiopiei). 

O caracteristică comună a lor este faptul că s-au 
aflat, începând din secolul al VII-lea, sub domi- 
nația arabă islamică, mai apoi mongolă și turcă, 
într-un regim de minoritate religioasă, cu drep- 
turi restrânse și obligaţii fiscale mărite. Încă din 
perioada cruciadelor au intrat în contact cu creș- 
tinismul latin, ajungându-se la uniri cu latinii (de 
ex. maroniți) sau la influențe evidente (de ex. 
armenii). Bisericile Vechi Orientale sunt urmă- 
toarele: Biserica Apostolică Asiriană de Răsărit 
(Nestoriană);, Biserica Siro-iacobită;, Biserica 
Coptă; Biserica Etiopiană; Biserica Apostolică 
Armeană; Biserica creștinilor tomiți din India și 
Biserica Maronită. 

Biserica Apostolică Asiriană de Răsărit (Nesto- 
riană). La şcoala teologică din Edessa era repre- 
zentat dioprosopismul mai departe, chiar după 
condamnarea lui Nestorie în anul 431. Teologii 
normativi ai acestei școli erau Diodor de Tars și 
Teodor de Mopsuestia. După moartea lui Ibas 
de Edessa în 457 s-a ajuns la atacuri puternice 
ale monofiziților împotriva acestei școli. Repre- 
zentanţii nestorianismului au emigrat la Nisibi, 
în spațiul persan, unde s-a dezvoltat adevă- 
ratul centru al bisericilor nestoriene. Centrul 
nestorienilor s-a mutat către sfârșitul secolului 
al V-lea la Seleucia — Ctesifon, întemeindu-se 
un catolicosat propriu. Într-un sinod ţinut la 
Beth Lapath (484), această biserică a aderat 
oficial la hristologia nestoriană. Din secolul al 
VII-lea au ajuns sub dominaţia arabilor isla- 
mici, mutându-și centrul în 762 la Bagdad, iar 
în 782 la Mosul, în nordul Mesopotamiei. 
Între secolele V-XIII au desfășurat nenumă- 
rate misiuni în imperiul persan, ajungând chiar 
până în India și China, dar și în sud-vest, în 
Peninsula Arabică. Expansiunea nestoriană în 
zona centrală a Asiei s-a remarcat prin puterea 

de inculturare a Evangheliei în spaţii cultu- 
rale și politice diferite, pluralitatea de limbi și 
literaturi utilizate în misiune alături de siriacă, 
din care s-au păstrat până azi fragmente, fiind 
o dovadă pentru această misiune unică în 
istoria creștinismului oriental. Creștinismul 
a fost răspândit în Afghanistan, Uzbekistan, 
Siberia Meridională, Tibet, Mongolia, China, 
Manciuria. La sfârșitul secolului al XIII-lea a 
fost ales chiar un catholicos turco-mongol. 

La sfârșitul secolului al XIII-lea, biserica 
nestoriană număra 25 de mitropolii cu 200 
de episcopii sufragane, întinzându-se din 
Orientul Apropiat până în China. Cu toate 
acestea, nestorianismul a fost mereu minori- 
tate tolerată, fără a fi religie de stat vreodată. 
Astfel, în faţa invaziei lui Timurlenk nu au fost 
protejaţi de nimeni. Distanțele uriașe dintre 
eparhii au dus la imposibilitatea unei organi- 
zări temeinice. Nestorienii s-au adaptat foarte 
mult la culturile pe care le-au încreștinat, încât 
granița dintre inculturare și sincretism a fost 
adesea incertă. Au suferit influenţe din partea 
șamanismului și budismului, ceea ce a dus la 
scindări înlăuntrul lor. 

O dată cu întoarcerea în direcție filoislamică a 
dominaţiei mongole (sec. al XIV-lea), nestori- 
enii au fost supuși la persecuții de către turci, 
kurzi sau persani, ceea ce a dus a distrugerea 
aproape totală a acestor comunități. Între seco- 
lele XV-XX s-au aflat sub stăpânirea turcilor 
otomani. Datorită misiunilor latine în Orient, 
în anul 1552, o parte a Bisericii Asiriene s-a 
unit cu Roma și este cunoscută sub numele de 
Biserica Caldeică. Aceasta numără azi în jur de 
o jumătate de milion de credincioși. 

La începutul veacului al XX-lea au fost deportați 
și persecutați de turci și kurzi, care i-au acuzat de 
colaboraţionism cu britanicii. Peste o treime din 
populaţia creștină și-a găsit moartea, iar ceilalți 
au emigrat. După ce un cazbolicos al acestei bise- 
rici a fost ucis în 1918, iar urmașul său a murit 
în 1920 într-un lagăr de refugiați, capul Bise- 
ricii Asiriene a fost exilat, mutându-și reședința 
la San Francisco, iar mai apoi la Chicago. Azi, 
mai există mici comunități de creștini asirieni în 


Iran, Irak, Siria, Liban, India, America de Nord 

și Australia, numărul acestora ridicându-se la 
aproximativ 400.000. Din 1976 este condusă de 
catholicosul Mar Dinkha IV. 

Biserica Siro-lacobită. Biserica siro-iacobită are 
doi întemeietori: Sever al Antiohiei (512-518) 
a pus bazele teologiei monofizite siriene, iar 
Jacob Baradaeus (490-578), episcop monofizit 
cu reședința în Edessa, a hirotonit peste 30 de 
episcopi în orașele aflate în mâna calcedoni- 
enilor, creând astfel o ierarhie paralelă cu cea 
a bisericii melkite. În 557-558 a hirotonit pe 
Sergiu de Tella ca patriarh cu sediul în Anti- 
ohia, seria patriarhilor iacobiți neîntrerupân- 
du-se până azi. La început, episcopii nu rezidau 
în orașele pentru care au fost hirotoniți, acestea 
aflându-se sub jurisdicție imperială, ci în 
mânăstiri. Aria teritorială a acestei biserici s-a 
situat între Marea Mediterană și Mesopotamia, 
de la vest la est, și între Armenia și Palestina, 
de la nord la sud. După reunificarea politică 
a acestei arii sub stăpânirea arabă, centrul de 
greutate s-a mutat către partea orientală, având 
centrele cele mai importante în Edessa (Urfa) 
și Amida (Diyarbakir), în sud-estul Turciei de 
azi, și Mossul în Irakul de azi. În această regiune 
au conviețuit și melkiţii, aflați preponderant în 
fâșia urbană mai elenizată de la Marea Medi- 
terană, cât și nestorienii aflați preponderant în 
aria mesopotamiană. 

În fața deselor cuceriri musulmane, bastionul 
cel mai sigur pentru supraviețuirea bisericii 
siro-iacobite a fost oferit de monahism. Alături 
de Mănăstirea Mar Mattai (Sfântul Matei) de 
lângă Mosul, „Muntele Athos” al iacobiţilor a 
fost regiunea Tur Abdin (muntele slujitorilor 
lui Dumnezeu), situată în zona muntoasă a 
Turciei de Sud-Est. 

Aflată la începutul mileniului al II-lea sub 
stăpânire musulmană, biserica de aici urma 
regulile comunităţilor religioase minoritare, 
respectând dreptul islamic și plătind taxele 
necesare unei libertăţi de credință limitate. 
Cu toate acestea, între secolele al XI-lea și al 
XIII-lea, biserica iacobită a cunoscut o renaș- 
tere extraordinară datorită Patriarhului Mihail 
(mort 1199) şi mitropolitului Mesopotamiei, 
Grigorie Bar Hebracus (1226-1286), capabil să 

articuleze o teologie iacobită ca răspuns la soli- 
citările islamului. Această înflorire coincide cu 
epoca stăpânirii mongole, dar aderarea mongo- 
lilor la islam (1295) marchează începutul unei 
decadențe, care răvășește această biserică, înce- 
pând cu prigoana lui Timur Lenk din secolul 
al XIV-lea. Dacă în secolul al XIII-lea biserica 
aceasta avea 20 de mitropolii, cu 120 episcopii 
sufragane, în secolul al XVII-lea structura ecle- 
siastică mai cuprindea numai 5 mitropoliți, cu 
20 de episcopii sufragane. 

Deși în 1882 le-a fost recunoscut dreptul 
unui millet, totuși nu au fost scutiți de perse- 
cuţiile turcești din Primul Război Mondial, 
când aproximativ 186.000 de iacobiți din zona 
Tur-Abdin (Sud-Estul Turciei de azi) și-au 
găsit moartea. Reședința patriarhală a fost 
mutată din Amida la Mardin, iar apoi la Dair 
az-Zatran, pentru ca în 1959 să fie mutată la 
Damasc, unde se află și azi. Numărul credincio- 
șilor iacobiţi, răspândiţi în Siria, Liban, Turcia, 
Israel, Europa și America este de 250.000. Sub 
jurisdicția patriarhului Mar Ignatius Zakka I, 
din 1980 patriarh siariaco-ortodox al Antiohiei 
și al întregului Răsărit, se află azi și 1.000.000 
de creștini din India. 

Biserica Coptă. Monofiziţii din Egipt și-au luat 
numele de copţi, probabil o corupere a cuvân- 
tului „Aegyptos”. Aceștia erau descendenți ai 
vechilor egipteni, numindu-i pe ortodocșii din 
Egipt mmelkiți (cuvânt derivat din aramaicul 
melek = rege). Politica lui Justinian a contribuit 
la formarea și distanțarea definitivă a confesi- 
unii copte din Egipt, în urma refuzului patri- 
arhului Teodosie al Alexandriei de a semna 
actele Sinodului din Constantinopol 536, când 
s-a încercat împăcarea celor două facțiuni. În 
timpul patriarhului Veniamin a început cuce- 
rirea arabă (639), lucru care a condus la izolarea 
bisericii egiptene de Bizanţ și la introducerea 
limbii arabe ca limbă oficială la începutul seco- 
lului al VIII-lea. În urma mai multor răscoale 
împotriva arabilor înăbușite în secolele al 
VIII-lea și al IX-lea au avut loc multe conver- 
tiri la islam, astfel că musulmanii deţineau 
deja în secolul al IX-lea majoritatea. În timpul 
califatului Fatimid de la Cairo (969-1171), al 

mamelucilor și al Imperiului Otoman (1517), 
copţii au trăit în toleranță, deși au existat și 
epoci de persecuții și distrugeri de biserici. În 
1798 au invadat Egiptul armatele lui Napo- 
leon, iar copţii au luptat de partea francezilor, 
în ciuda avertismentelor patriarhului Marcu de 
atunci, fapt ce a condus după eșecul atacului 
francez la represalii asupra acestora. După 
decăderea ce a urmat, sub patriarhul Chiril al 
IV-lea (1854-1861) biserica copților a cunoscut 
o adevărată renaștere, intensificându-se cate- 
heza și formarea preoților, înființându-se școli 
publice etc. Cel care a continuat și aprofundat 
acest reviriment a fost patriarhul Chiril al 
VI-lea (1959-1971), când relaţiile dintre stat și 
biserică s-au îmbunătăţit, iar mânăstirile, viaţa 
spirituală și activitatea pastorală au cunoscut o 
mare înflorire. Această tendință se continuă și 
în timpul actualului patriarh al Bisericii Copte, 
Shenuda al III-lea. Din timpul patriarhatului 
lui Hristodulos (1047-1077) sediul patriarhiei 
copte a fost mutat la Cairo, unde se află până 
azi. Numărul creștinilor copți este estimat între 
8 și 10 milioane. 

Biserica Etiopiană. În secolele VI şi VII copții au 
realizat misiuni însemnate în Nubia și Etiopia, 
făcând astfel ca teologia de nuanță monofizită 
să se răspândească și în acele ținuturi. Tot în 
acest timp, Etiopia a fost izolată prin cuceririle 
islamice de restul bisericilor creștine, dezvol- 
tând un creștinism inconfundabil și cu multe 
caracteristici proprii. Biserica Etiopiană a 
rămas legată de cea coptă de-a lungul veacu- 
rilor, patriarhul copt fiind cel care alegea și 
întroniza Mitropolitul Etiopiei, care se numea 
Abuna. Biserica Etiopiei era o biserică de stat, 
relațiile dintre suzeran și biserică fiind foarte 
strânse. Pe lângă islam, etiopienii au avut de 
luptat împotriva propagandei uniate catolice, 
susținută de portughezi. lezuiții au desfășurat 
misiuni în Etiopia între 1557-1632, reușind 
să convertească la catolicism chiar pe regele 
Susenyos (1632-1667). Cu toate acestea și în 
ciuda unirii cu Roma din 1662, Biserica și-a 
păstrat vechea credință. După o luptă îndelun- 
gată, patriarhul copt a numit în 1951 pentru 
prima oară un etiopian pe tronul mitropolitan, 

pe Abuna Basileios. În 1959, Biserica Etiopiei 
a obținut autonomie deplină față de Biserica 
Coptă, ridicându-l pe Basileios la rangul de 
patriarh. Această bucurie avea să fie umbrită 
în 1974 de revolta militară care a desființat 
monarhia și a condus Etiopia la instaurarea 
comunismului, prin apropierea de Uniunea 
Sovietică. Acest regim marxist a început în 
1977 cu ample persecuții și demolări de bise- 
rici, care au durat până în 1991. În 1992 a fost 
ales patriarh Pavlos, care s-a străduit să inten- 
sifice misiunea Bisericii în societate prin cate- 
heză și formarea preoţilor. Reședința Abunei 
Pavlos al Etiopiei se află la Addis Abeba, el 
fiind păstorul a peste 16 milioane de creștini 
etiopieni. Biserica Etiopiană este astfel cea mai 
mare biserică veche orientală din lume. După 
ce la 24 mai 1993 s-a proclamat independența 
Eritreei, o fostă provincie etiopiană, de ţara- 
mamă, Patriarhul Shenuda al Egiptului a hiro- 
tonit episcopi în Eritreea în 1994, consfințind 
autocefalia Bisericii din Eritreea sub primatul 
onorific al papei din Alexandria. În 1998, 
întâistătătorul acestei biserici, Abuna Philipos, 
a fost ridicat la rangul de patriarh, păstorind în 
jur de 1.700.000 credincioși. 

Biserica Apostolică Armeană. Lot sub influ- 
ența iacobiţilor a rămas în tabăra bisericilor 
monofizite și Biserica Armeană, care a respins 
hotărârile Sinodului IV Ecumenic ca fiind 
nestoriene, apropiindu-se de sirienii chiri- 
lieni. Aceștia nu au participat la sinod din 
cauza stăpânirii persane, dar după dobândirea 
libertăţii au acceptat mai întâi /Jenofikonul la 
Sinodul de la Valarschapat (491), iar mai apoi 
la Sinoadele din Dvin (505 și 552), trecând 
de partea anticalcedonienilor. Începând cu 
anul 654, Biserica Armeană s-a aflat sub stăpâ- 
nirea arabă musulmană. Armenii au emigrat în 
masă din teritoriul lor și s-au așezat în veacul 
al XII-lea în Cilicia (Sudul Turciei), întemeind 
un regat armean în 1198, care a fost mai apoi 
distrus de mameluci în 1375. Chiar catolicosul 
armean și-a avut reședința aici, în Sis, până 
în veacul al XV-lea. Datorită contactului pe 
care l-au avut cu latinii, armenii din Cilicia au 
suferit numeroase influențe apusene, care au 

culminat cu semnarea actelor sinodului unio- 
nist de la Ferrara-Florenţa în 1439 de către 
catolicosul Constantin VI, care a murit chiar la 
scurt timp după aceea în Florenţa. Adversarii 
unirii s-au impus însă în Armenia și au ales un 
nou catolicos, pe Kirakos (1441-1443), care 
va purta numele de catolicos al tuturor arme- 
nilor cu sediul în Ecimiadzin, creându-se astfel 
o schismă. Catolicosul din Cilicia va purta 
numele de Catholicos al Marii Case de Cilicia, 
fiind deportat din Turcia în urma genocidului 
asupra armenilor de la începutul veacului al 
XX-lea. Azi își are sediul în Antelias, lângă 
Beirut. Așa se face că Biserica Armeană are 
până azi doi catolicoși și doi patriarhi, unul de 
Ierusalim (1311) și unul de Constantinopol 
(1461). Datorită acestor cuceriri consecutive 
mulți armeni au ales calea exilului în India și 
Persia, dar și în Rusia, Polonia și România. În 
timpul lui Alexandru cel Bun, aceștia posedau 
în Moldova însemnate privilegii comerciale. 
În veacul al XIV-lea, orașul Lvov din regatul 
Poloniei devenise deja un renumit centru al 
culturii și comerțului armean. 

În secolul al XIX-lea, Rusia reușește să cuce- 
rească mari teritorii în Caucaz, între care și 
pe cel armean, supunând biserica și poporul 
armean la un proces intens de rusificare, prin 
închiderea școlilor armenești și confiscarea 
averilor bisericești (1903). Biserica Armeană 
nu a putut fi subordonată Bisericii Ortodoxe 
Ruse datorită diferenţelor doctrinare existente 
între acestea. 

Cu toate acestea, mulți armeni trăiau încă 
pe teritoriul Imperiului Otoman. La sfâr- 
șitul veacului al XIX-lea și începutul veacului 
al XX-lea, minoritatea armeană din spațiul 
turc, care era superioară din punct de vedere 
economic, cultural și spiritual, a căzut victimă 
fanatismului naționalist ture. Numeroase 
masacre asupra armenilor au condus între 1884 
și 1915 la uciderea a peste un milion de armeni, 
un adevărat genocid fără egal la acea vreme. 

În anul 1920, Armenia a fost anexată Uniunii 
Sovietice, intrând în sfera de influență a 
bolşevicilor. Catolicoșii Kevork V (1912- 
1930) şi Choren (1932-1938) au reușit, 

printr-o strategie de adaptare la noua realitate, 
să păstreze vie viața eclesială, în ciuda națio- 
nalizării școlilor și averilor bisericești. Dato- 
rită sprijinului dat rușilor în timpul celui de-al 
doilea război mondial Biserica Armeană și-a 
obţinut unele libertăţi, printre care alegerea 
unui nou catolicos în persoana lui Kevork VI. 
(1945-1952). Atât sub el, cât și sub urmașul 
său Vasken I (1955-1994), care era originar din 
România, Biserica Armeniei a reușit să se reor- 
ganizeze, prin numirea a zeci de noi ierarhi, 
întemeierea unui seminar în Ecimiadzin și noi 
publicații. Exista, de asemenea, o viață religi- 
oasă ascunsă, mulți armeni botezându-se și 
cununându-se departe de ochii lumii. Diaspora 
armeană a jucat un rol esenţial în această peri- 
oadă, fiind alături financiar de cei rămași acasă. 
La 21 septembrie 1991, Republica Armenia 
și-a obținut independența. Biserica se bucură 
de atunci de libertate deplină, la fel ca în 
România, dar are de restaurat locașuri de 
cult și de reorganizat eparhiile. După catoli- 
cosul Karekin I (1995-1999), astăzi conduce 
Biserica Armeană catolicosul Karekin II. 
Reședința sa se află la Ecimiadzin, iar Bise- 
rica Armeană numără în jur de 3 milioane de 
credincioși. 

Biserica creştinilor tomiti din India. Creştinii 
indieni, numiţi și creștinii Sfântului Toma, își 
revendică originea de la apostolul care a pipăit 
rănile Mântuitorului lisus Hristos după Înviere 
și trăiesc până azi în statul Kerala, slujind în 
limba malayalam. Creștinii de aici au stat de-a 
lungul veacurilor în legătură cu cei din imperiul 
persan, în special cu nestorienii. După misiu- 
nile franciscanilor și dominicanilor din veacu- 
rile al XIII-lea și al XIV-lea, iar în special după 
sosirea portughezilor în 1498, au avut loc mai 
multe convertiri ale acestora la catolicism. În 
1599 a luat ființă o Biserică unită cu Roma, 
dar în 1665 multe comunități simțind înstră- 
inarea de propria tradiție s-au adresat patriar- 
hului iacobit al Antiohiei. Schismele au conti- 
nuat, astfel că azi există în India cinci biserici 
deosebite, aflate sub influențe catolice, protes- 
tante sau iacobite. Cele două mari ramuri sunt 
Biserica Ortodoxă Siriacă lacobită Malankara, 

care aparține patriarhiei antiohiene și Biserica 
Ortodoxă Malankara a Răsăritului, care este 
autocefală. Ultima are sediul în Kottayam și 
este condusă de Mar Basileios Thoma din 1991, 
având în jurisdicție 1,5 milioane credincioși. 
Biserica Maronită. Îşi trage numele de la 
starețul sirian Maron (7423), care a strâns în 
jurul său mulți asceţi care au întemeiat mai apoi 
Mănăstirea Sfântului Maron în Liban. După 
ce au opus rezistență monofiziților acceptând 
Calcedonul, mai apoi au respins, se pare, hotă- 
rârile Sinodului VI Ecumenic. La sfârșitul 
secolului al VI-lea și începutul secolului al 
VII-lea s-au transformat dintr-o mișcare asce- 
tică într-o biserică autocefală, alegându-și un 
patriarh propriu. Persecutată ca biserică atât 
de iacobiţi, cât și de melkiți și califii arabi, în 
1182 a acceptat unirea cu Biserica Romei. Azi, 
maroniții sunt în comuniune totală cu Biserica 
Romano-Catolică. La sfârșitul secolului trecut 
existau între 1.800.000 și 3.000.000 de maro- 
niți în întreaga lume. 

BOTEZ. (gr. baprismo, de la baptizo — afun- 
dare sau scufundare în apă) Prima dintre cele 
șapte Taine prin care cel care o primește devine 
creștin și membru al Bisericii. 

Botezul este instituit de Mântuitorul Iisus 
Hristos, după slăvita Sa Înviere: „Mergând, 
învăţaţi toate neamurile, botezându-le în 
numele Tatălui și al Fiului și al Sfântului Duh” 
(Mz 28, 19). E1 se săvârșește în numele Sfintei 
Treimi. Primul botez creștin a fost săvârșit la 
Cincizecime. Primitorul Botezului este orice 
persoană care n-a fost botezată, copil sau 
vârstnic. În Biserica Ortodoxă este generalizat 
botezul copiilor sau pedobaptismul. E se săvâr- 
șește de către episcop sau preot, în apă proas- 
pătă sfințită, prin întreita cufundare și rostirea 
corectă a formulei Botezului. În caz de nece- 
sitate, el poate fi săvârșit de diacon și de orice 
creștin, prin turnarea asupra pruncului a apei, 
țărânii sau ierbii, pentru ca persoana respectivă 
să nu moară nebotezată. Botezul prin turnare 
sau stropire este admis numai în cazuri de 
excepţie, îndeosebi de boală. Cel botezat este 
însoţit de naș, care mărturisește credința creș- 
tină în numele celui care se botează. Botezul 
aduce ștergerea păcatului strămoșesc, iar la 
persoanele mature, și păcatele personale. Pe 
lângă botezul obișnuit și cel de necesitate, mai 
exista botezul sângelui, primit de către martiri, 
prin vărsarea sângelui pentru Hristos, și Zofezu/ 
dorinței, primit de cei dinainte de Hristos, care 
au murit cu credința în venirea Lui și de cei ce 
au dorit botezul, dar nu l-au săvârșit. 
Rânduiala Tainei Sfântului Botez, cuprinsă în 
Molitfelnic, cuprinde mai multe elemente: 

I. Pregătirea pentru Taina Sfântului Botez. Din 
punct de vedere liturgic, această Sfântă Taină 
a păstrat forma și structura pe care o avea în 
vremea când majoritatea celor botezați erau 
adulți. Astfel, candidaţii la Botez, numiţi cate- 
humeni, erau introduși în mod progresiv în 
viața Bisericii, prin intermediul unor ritualuri 
speciale care comportau exorcisme, rugăciuni și 
explicări ale sfintei Scripturi. Această pregătire 
implica întreaga comunitate care la rândul ei 
se pregătea în vederea primirii de noi membrii. 
Biserica întreagă este schimbată, îmbogăţită, 


împlinită, când un fiu al lui Dumnezeu se inte- 
grează în sânul ei și devine mădular al Trupului 
lui Hristos. 

Catehumenatul. În Biserica veche, cel care dorea 
să devină creștin era adus înaintea episco- 
pului bisericii locale de către nașii săi, adică de 
membrii comunităţii creștine care deveneau 
garanți ai bunei credințe și ai seriozităţii inten- 
iilor celui interesat de a fi botezat, precum și 
garanții caracterului autentic al convertirii lui. 
Episcopul înscria numele lui în registrul catehu- 
menilor. Apoi el făcea de trei ori semnul crucii 
peste fața catehumenului și punea mâna peste 
capul lui, ceea ce însemna că Hristos primea 
această persoană, scriind-o în Cartea Vieţii. 
Mâna episcopului — mâna lui Hristos Însuși 
— protejează, acoperă, „sub acoperământul 
aripilor Sale”. Catehumenul este informat 
despre scopul ultim al Botezului: întoarcerea 
la adevărata viață, la viața pe care omul a pier- 
dut-o prin păcat. 

1. Exorcismele. Exorcismele vin să sublinieze 
tocmai faptul că răul nu este doar o simplă 
absenţă binelui. Originea răului ar fi deci nu 
ignoranța și imperfecțiunea, ci tocmai exis- 
tenţa lucrării vrăjmașului în lume. Omul se 
va confrunta inevitabil cu ostilitățile diavo- 
lului atunci când va dori mântuirea sufletului. 
Tocmai de aceea, lucrarea sa trebuie îndepăr- 
tată, alungată, pentru ca noi să putem înainta. 
Diavolul nu poate nimic împotriva lui Hristos, 
dar poate împotriva noastră. Exorcismele sunt 
astfel începutul luptei în viața creștină. Prin 
exorcisme, preotul vorbește diavolului cu un 
cuvânt cu putere. Exorcismul exprimă în mod 
perfect o realitate și o împlinește, făcând posibil 
ceea ce anunță. Atunci când exorcizează pe 
catehumen, preotul, conform indicaţiilor de la 
capitolul respectiv, „suflă de trei ori peste gura, 
fruntea și pieptul” celui ce se botează. Aceasta 
întrucât respiraţia este funcţia biologică esen- 
ţială care ne păstrează în viață, funcție care ne 
face total dependenţi de lume. 

2. Lepădarea de Satana. Acest ritual, precum și 
cel ce urmează imediat după el, se situa altădată 
puţin înainte de Botezul propriu-zis, în Vinerea 
sau Sâmbăta cea Mare. Cel ce se botează este 

„întors cu fața către Apus”. Apusul, adică locul 
unde se culcă soarele, constituie aici simbolul 
întunericului, „ținutul lui Satan”. Catehumenul 
înfruntă acum pe Satan, fiindcă exorcismele i-au 
permis să renunţe la el, să-l respingă, faptul de a 
se întoarce cu fața către Apus constituind un act 
de libertate, primul act liber al omului eliberat 
de sub stăpânirea diavolului. Indicaţia din 
Molitfelnic prevede, că în acest moment cate- 
humenul stă cu faţa spre Apus, „fără haine, fără 
încălțări, și cu brațele ridicate”. Catehumenul 
vede cum dispare tot ceea ce acoperea în ochii 
lui starea de rob. De aici înainte, el știe că era 
rob, „iar captivii sunt goi și desculți”. EI știe din 
ce rău a fost eliberat și spre ce bine se grăbește. 
În epoca în care a fost stabilită rânduiala 
aceasta, catehumenii trăiau într-o lume păgână, 
a cărei existență era impregnată de pompa 
diaboli. Nu numai că cel care se boteza știa 
foarte bine la ce anume renunța, dar era și pe 
deplin conștient de calea cea strâmtă, de viața 
grea, cu adevărat neconformă și radical diferită 
de cea din jurul lui — viața spre care îl ducea 
renunțarea la Satana. „Suflă-l și scuipă-l pe 
Satana” — îl îndeamnă preotul pe catehumen. 
Războiul este declarat. Începe o luptă reală a 
cărei miză este viaţa veșnică. Acesta este sensul 
ultim al opțiunii noastre. 

3. Unirea cu Hristos. Apoi „îl întoarce (pe cel ce 
vine către Sfântul Botez — n.n.) spre Răsărit”. 
Întorcându-se înspre răsăritul simbolic de unde 
răsare soarele, omul se întoarce înspre zorii celei 
de a opta zi, convertindu-se la Hristos, Lumina 
lumii. Urmează unirea cu Hristos. „A se uni 
cu Hristos”. Cuvântul grecesc folosit pentru 
„unire” este cel de enosis, însemnând adeziune, 
atașament, tocmai contrariul apostaziei, cuvânt 
folosit pentru lepădare și al cărui sens literal era 
acela de ruptură, de separare. 

Catehumenul exclamă: „Cred lui ca unui 
Împărat şi Dumnezeu!” Această hotărâre este 
luată odată pentru totdeauna și acest jură- 
mânt este pronunțat odată pentru totdeauna. 
În concepția creștină, decizia de a crede 
Lui Hristos ca unui Împărat și Dumnezeu 
se traduce în mărturisirea credinței, care 
înseamnă adeziunea, apartenența totală față 

de Cineva care trebuie urmat și ascultat până 
la capăt. A crede în Hristos ca Dumnezeu nu 
este suficient, căci și dracii cred în EI (In 2, 19). 
Doar acceptându-L ca Împărat și Dumnezeu, 
înseamnă a decide a urma întreaga viață slujirii 
Lui, trăind după poruncile Sale. A mărturisi că 
Hristos este împărat înseamnă că Împărăția pe 
care a descoperit-o nu este numai o Împărăție 
situată într-un viitor îndepărtat și cețos, ci se 
referă tocmai la faptul că noi aparţinem acestei 
Împărății, aici și acum. 

4. Mărturisirea de credință. Adevărul păstrat de 
Biserică în Tradiţie urmează să devină credința 
și chiar viaţa noului membru al Bisericii. „Mă 
închin Tatălui și Fiului și Sfântului Duh, Treimii 
celei de o ființă și nedespărțită” — exclamă acesta. 
Lepădarea de Satana era pecetluită prin suflarea 
și scuiparea lui. Unirea cu Hristos este acum 
pecetluită prin închinarea în fața Sfintei Treimi. 
A-L cunoaște pe Hristos înseamnă a cunoaște 
pe Tatăl Său și pe Sfântul Duh, pe Dumnezeu 
ca Treime. Odată declarată adeziunea la Hristos 
Cel în Treime, și odată mărturisită această 
disponibilitate, totul este de acum gata pentru 
marele eveniment: cel al morţii și învierii, după 
chipul Morţii și al Învierii lui Hristos. 

II. Taina propriu-zisă a Sfântului Botez. 

7. Binecuvântarea Împărăției. „Binecuvântată 
este Împărăţia Tatălui și a Fiului și a Sfântului 
Duh, acum și pururea și în veci vecilor. Amin”. 
Taina Botezului era săvârșită în contextul 
adunării euharistice. Această doxologie de la 
începutul slujbei Tainei anunță Împărăția lui 
Dumnezeu ca temă și obiectiv ultim al Bote- 
zului, în sensul în care fiecare Taină este, prin 
natura și funcția ei, o adevărată trecere spre 
această Împărăție. 

2. Rugăciunea din taină a preotului. Rugăciunea 
care se rostește de către preot în taină, cerând de 
la Dumnezeu să-l facă vrednic de a săvârși această 
„taină mare și preaînaltă”, ne amintește înfricoșă- 
toarea responsabilitate a preotului. Rugăciunea 
ne descoperă că Botezul nu este un scop în sine, 
ci începutul unui proces în care întreaga obște, și 
mai ales păstorul, urmează să joace un rol decisiv. 
Acesta este procesul prin care „chipul lui Hristos” 
este imprimat celui nou botezat. 

3. Taina apei. Botezul începe prin binecu- 
vântarea apei și tocmai această binecuvântare 
ne descoperă întreaga dimensiune a Iainei, 
conţinutul ei și adâncimea ei cosmică. Altfel 
spus, tocmai sfințirea apei este cea care mani- 
festă valoarea reală a Botezului. Preotul, stând 
înaintea cristelniței cu apă, ca și cum ar privi 
întreaga lume creată la începuturi — așa cum va 
fi făcut și primul om deschizându-și ochii peste 
slava lui Dumnezeu și contemplând tot ceea ce 
a făcut EI pentru răscumpărarea și mântuirea 
noastră — proclamă: „Mare ești Doamne și 
minunate sunt lucrurile Tale și nici un cuvânt 
nu este de ajuns spre lauda minunilor Tale”. 
Binecuvântarea baptismală a apei înseamnă 
re-crearea materiei, și astfel a lumii în Hristos. 
Este dăruirea acestei lumi făcută omului. 

4. Untdelemnul bucuriei. Untdelemnul este o 
sursă naturală de lumină și deci de bucurie. 
Prin ungerea cu untdelemn a apei și a trupului 
catehumenului care are loc înaintea Botezului, 
untdelemnul mai întâi este simbol al vieţii, în 
sensul plinătății și al bucuriei, și al participării 
la taina vieţii celei noi pe care o va descoperi 
Botezul. Are loc mai întâi exorcizarea untde- 
lemnului, eliberarea lui, întoarcerea la funcția 
lui reală, așa cum a fost înfățișată în simbo- 
lismul său. „Se unge robul lui Dumnezeu (N), 
cu untdelemnul bucuriei [...]”. Acesta înseamnă 
recrearea omului, „a trupului său, a mădula- 
relor și a simţurilor”. Omul a pierdut frumu- 
sețea spirituală; el și-a întunecat chipul. Acesta 
trebuie așadar refăcut și restabilit. Botezul nu 
privește numai sufletul, ci omul în întregime. 
Sensul ungerii prebaptismale ca re-creaţie a 
omului prin iertarea păcatelor și însănătoșire 
este minunat exprimată în următoarea rugă- 
ciune a episcopului Serapion de Ihmuis (sec. 
IV) „[...] și ungem cu untdelemnul Mirun- 
gerii pe cei care cu cunoștință se apropie de 
această renaștere divină; Te rugăm să faci ca 
Domnul nostru lisus Hristos să lucreze în ei, 
vindecându-i și insuflându-le putere și energie, 
și prin acest untdelemn al ungerii El să desco- 
pere și să alunge din sufletul lor, din trupul 
lor, din duhul lor, toată pecetea păcatului și a 
neorânduielii ori al greșelilor satanice, și prin 


harul său să le dăruiască iertarea păcatelor, ca 
murind păcatului să viețuiască în înțelepciune, 
și fiind re-creați prin această ungere, și fiind 
curăţiți prin această scufundare, și fiind reuniți 
în Duhul, să fie de acum vrednici de a birui 
toată lucrarea cea potrivnică și toate vicleniile 
care-l vor lupta în această lume și astfel să fie 
uniți cu poporul Domnului și Mântuitorului 
nostru Hristos”. 

5. Botezul. Actul afundării şi semnificația sa. 
Taina Botezului fără credință ar însemna 
magie, un act total exterior și arbitrar, care ar 
anula libertatea omului. Dar numai Dumnezeu, 
răspunzând credinței, realizează acesta posibi- 
litate, făcând din aceasta cu adevărat ceea ce 
credința dorește: moarte și înviere cu Hristos. 
Cum se pot aplica toate acestea la pruncii care 
nu au în mod vădit nici credință personală și 
conștientă, nici dorință personală? Biserica 
Ortodoxă nu a acceptat niciodată că actul 
credinţei s-ar reduce doar la credința personală. 
Aici este vorba despre credința lui Hristos care 
ne-a fost dată, care a devenit credința noastră, 
dorința noastră, credința care după Pavel 
„face să locuiască Hristos în inimile voastre” 
(£/3,17). Credinţa este un dar al lui Dumnezeu, 
unde credința este un răspuns la o chemare, și 
în același timp este însăși realitatea care consti- 
tuie obiectul chemării. 

De la începuturile sale, Biserica a săvârșit 
Botezul prin întreită afundare. Cuvântul Zorez, 
de altfel, derivă de la termenul grecesc baprizo 
care înseamnă afundare. Mărturiile biblice 
abundă în acest sens, demonstrând săvârșirea 
Botezului prin afundare (a se vedea doar FA 
8, 35-38. Socotim textul acesta scripturistic 
suficient de explicit pentru justificarea prac- 
ticii Botezului prin afundare în apă). Întreaga 
Tradiţia apostolică este, de altfel, fermă în a 
afirma necesitatea săvârșirii botezului prin 
întreită afundare. Amintim în acest sens, Can. 
47 şi 50 Ap., Can. 50 Ap., precum și Can. 7 Sin. 
II Ec. “Textele acestor canoane cuprind regula 
acribiei (regula Bisericii!), atât în ceea ce privește 
săvârșirea Tainei Sfântului Botez prin întreită 
afundare, cât și în ceea ce privește botezarea 
ereticilor ce nu fuseseră botezați prin întreită 

afundare. Observăm că nu se amintește în nici 
un loc despre vreun alt mod de săvârșire a Tainei 
Botezului, decât acela al întreitei afundări. 
Semnificația afundării de la Botez. Asimilaţi 
Vlorţii şi Învierii lui Hristos. Cât priveşte Bise- 
rica Veche, ea știa că în Botez noi murim real- 
mente și înviem cu Hristos, pentru că acesta era 
experienţa intimă a Tainei baptismale. Moartea 
Celui nemuritor face din aceasta o moarte 
răscumpărătoare, moarte pentru mântuirea 
noastră. Moartea devine astfel trecerea naturală 
de la moarte a viață. „Cu moartea pe moarte 
călcând” aduce în vedere bucuria cea mai 
proprie creștinismului, atât de evidentă în Bise- 
rica Veche, bucuria nesfârșită în fața abolirii 
morții. „Moartea a fost înghițită de biruință. 
Unde îţi este moarte biruinţa? Unde-ţi este, 
moarte boldul?” (7 Co 15, 54-55). Încă şi mai 
evident, în tradiţia noastră liturgică „Hristos a 
Înviat și nimeni nu mai este în morminte”. 

6. Veşmântul alb (haina luminoasă). Noul botezat 
este îmbrăcat într-un veșmânt alb pe care textele 
liturgice îl numesc veșmânt al luminii. Rânduiala 
îmbrăcării celui nou botezat în haina luminoasă 
completează și pecetluiește botezul însuși, faptul 
îmbrăcării hainei albe, răspunzând gestului 
dezbrăcării hainelor vechi pe care-l face catehu- 
menul înainte de Botez, corespunzând goliciunii 
lui înainte de a intra în apa răscumpărării, și pe 
de altă parte, inaugurând cea de-a doua parte 
a slujbei inițierii: Mirungerea, darul Sfântului 
Duh. Dezbrăcând hainele purtate înainte de 
Botez, catehumenul leapădă omul cel vechi și 
viața lui anterioară. Faptul de a îmbrăca haina 
de lumină semnifică mai întâi revenirea omului 
la integritatea și la nevoința avute în Paradis, 
recuperarea adevăratei naturi mascate de păcat. 
Sfântul Ambrozie compară cămașa botezului 
cu veșmintele lui Hristos de pe Tabor. Hristos 
transfigurat face să apară umanitatea perfectă și 
fără de păcat, nu goală, ci îmbrăcată în veșminte 
albe ca zăpada, în lumina necreată a slavei divine. 
Suntem îmbrăcaţi în aceasta cămașă străluci- 
toare pentru a putea fi unși. 

7. Pecetea darului Dubului Sfânt. Mirungerea 
este aceea Taină care dă noilor botezați daru- 
rile Sfântului Duh, necesare vieţii lor creștine. 

Mirungerea nu este doar un element organic 
al Botezului, ci ea este încheierea, împlinirea și 
încununarea Botezului, așa cum și actul sacra- 
mental care urmează — Împărtășirea — este înche- 
ierea și împlinirea Mirungerii. Pecetea Sfântului 
Duh este, în mod evident, un act nou, care deși 
pregătit și făcut posibil prin Botez, dă slujbei de 
inițiere o dimensiune atât de radical nouă, încât 
Biserica a precizat că este vorba de o altă Taină — 
un dar și o Sfântă Taină distinctă de Botez. 

8. Înconjurarea cristelniței. Procesiunea  bucu- 
iei. Preotul, cădind, împreună cu nașii care îl 
ţin în braţe pe pruncul nou botezat și miruns, 
înconjoară cristelnița, într-o procesiune a bucu- 
riei, timp în care se cântă: „Câzi în Hristos v-aţi 
botezat în Îristos v-aţi şi îmbrăca? (Ga 3, 27). 
A ne îmbrăca în Hristos înseamnă primirea 
prin Botez a vieţii Lui ca viață a noastră și, de 
asemenea, a credinței Lui, a dorinței Lui, ca 
pe însăși conținutul vieții noastre. Biserica nu 
botează toți copiii, ci numai pe aceia care aparțin 
Bisericii, prin intermediul fie al părinţilor, fie al 
nașilor responsabili, care cu alte cuvinte sunt 
aduși la Botez din interiorul comunității. 

Încă o dată noi, am fost martorii îndurării și 
iertării divine, ai re-creării lumii și a omului în 
această lume. Ne aflăm încă o dată la începuturi: 
un nou om a fost confirmat după chipul celui 
ce l-a zidit, o nouă lume este umplută de slava 
divină: „Veseliţi-vă în Domnul și vă bucuraţi, 
drepţilor și vă lăudați toți cei drepți la inimă” 
(Ps 31). Semnificaţia duhovnicească și teologică 
a procesiunii postbaptismale este aceea că în 
noua viață primită prin Botez și pecetluită prin 
Mirungere se descoperă trecerea acestei lumi 
către Împărăţia lui Dumnezeu, ca o procesiune 
spre ziua fără de apus a veșniciei lui Dumnezeu. 
9. Lecturile biblice. Urmează citirea lectu- 
rilor biblice, Apostolul (Rp 6, 3-11) și Evan- 
ghelia (Mz 28, 16-20), care împreună dezvoltă 
întreaga teologie a Botezului. 

10. Rugăciunile şi ştergerea Sfântului şi Marelui 
Mir. Ultima parte a slujbei Botezului — spălarea 
Mirului și tunderea — se fac în cadrul aceleiași 
rânduieli, imediat după lecturile biblice. Noul 
creștin este pe punctul de a fi trimis în lume, așa 
cum am văzut mai sus, ca martor al lui Hristos, 

ca un luptător al Împărăției lui Dumnezeu 
împotriva  stăpânitorului lumii acesteia 
(diavolul). „Capetele voastre, Domnului să 
le plecaţi” zice preotul și, plecând capul, noul 
creștin face dovada supunerii, arătând că este 
gata să accepte disciplina vieții în Hristos, 
că va căuta slava Domnului său. Veșmântul 
alb este ridicat, scos și Sfântul Mir este șters, 
căci acestea au fost date nu pentru a fi simple 
însemne, ci realitatea însăși, pentru a fi trans- 
formate în viață. 

11. Tunderea. Noua viață începe printr-o 
jertfă adusă lui Dumnezeu, adică dăruirea lui 
Dumnezeu cu bucurie și mulțumire a ceea ce 
devenise în această lume simbolul frumuseţii 
decăzute a omului: părul, ca acoperământ. 
Tunderea părului este prima jertfa liberă și 
fericită a omului, făcută lui Dumnezeu. Acest 
lucru este mai evident în cazul pruncilor: într- 
adevăr, pruncul nu posedă nimic încă să-i ofere 
lui Dumnezeu și de aceea luăm din puținul păr 
pe care-l are. 

12. Botezul, Mirungerea şi Eubaristia. Dacă 
Mirungerea încununează Botezul, Euharistia 
înseamnă încununarea Mirungerii. În Botez, 
noi renaștem din apă și din Duh, și această 
naștere ne deschide spre primirea darului Sfân- 
tului Duh, care ne deschide accesul în Biserică, 
permițându-ne să stăm la masa lui Hristos, în 
Împărăţia Sa. Dacă Euharistia este realmente 
Taina Bisericii, atunci, în mod necesar, a intra 
în Biserică înseamnă a intra în Euharistie și 
Euharistia este realmente împlinirea Botezului. 
Chiar în forma ei actuală, slujba Botezului este 
orientată dincolo de ea însăși și ne amintește 
că Botezul este esenţial îndreptat spre Bise- 
rică, iar Biserica este structurată ca Biserică, 
în Euharistie. Rânduiala baptismală este acum 
împlinită și încheiată. Viața normală urmează 
să înceapă. Atunci când slujba baptismală este 


încheiată, Botezul își începe lucrarea lui în noi. 

Lucian Farcașiu 


BOTEZUL DOMNULUI. Eveniment din 
istoria mântuirii, în care Domnul lisus Hristos 
este botezat la râul lordan, de către Sfântul loan. 
Este numit în popor Boforeaza, Epifănia sau 
Teofania (H 'Enupâveru, Ta Geopăveiu Tov 
Kwpiov — Arătarea Domnului) și este și o 
sărbătoare împărătească instituită în amin- 
tirea botezului primit de Mântuitorul din 
mâna Sfântului loan Botezătorul în lordan 
(Mz 3, 13-17). Se mai numește și arătarea 
Domnului sau a Dumnezeirii, pentru că, la 
botezul Mântuitorului, El S-a arătat pentru 
prima dată lumii ca Mesia și de asemenea S-a 
arătat întreagă Sfânta Treime: Fiul care Se 
boteza în lordan, Duhul Sfânt, coborându-Se 
sub formă de porumbel, și Tatăl mărturisind 
din cer: „Acesta este Fiul Meu cel iubit întru care 
am binevoit” (Mr 3, 13-17). Botezul Domnului 
se serbează pe 6 ianuarie. Este una dintre cele 
mai vechi sărbători creștine, menţionată încă 
din secolul al III-lea. La început s-a serbat 
împreună cu Nașterea Domnului, până în 
secolul al IV-lea, când au fost separate. Denu- 
mirea de Epifanie se mai păstrează la greci și 
la catolici. Sărbătoarea mai are și denumirea 
de sărbătoarea luminilor, căci de Bobotează se 
botezau catehumenii în vechime, botezul fiind 
socotit ca o luminare. Ajunul Bobotezei este 
zi de post negru sau ajunare. În aceeași zi se 
săvârșesc în biserică Ceasurile împărătești și se 

sfințesc apele. De asemenea, în ziua Botezului 
se face sfințirea mare a apei sau agheasma mare. 
În ajun și în zilele premergătoare Botezului 
Domnului, preoţii stropesc casele și gospodă- 


riile credincioșilor cu agheasmă mare. 

BRÂU. (gr. zonarion;, lat. cingulum) Veșmânt 
liturgic cu care se încing preoții sau episcopii la 
anumite slujbe bisericești. 

E] este o piesă vestimentară confecționată din 
aceeași stofă sau material cu celelalte veșminte 
liturgice, lung de 50-60 de centimetri și lat de 
8-10 centimetri, având în capete două șnururi. 
Preotul și arhiereul folosesc brâul pentru săvâr- 
șirea Sfintei Liturghii sau a celorlalte slujbe 
unde trebuie îmbrăcate toate veșmintele. După 
ce îl binecuvântează și sărută crucea de la 
mijlocul lui, clericul se încinge cu el peste stihar 
și epitrahil, rostind rugăciunea cuvenită: „Bine- 
cuvântat este Dumnezeu, Cel ce mă încinge cu 
putere și a făcut fără prihană calea mea, Cel ce 
întocmește picioarele mele ca ale cerbului și 
peste cele înalte mă pune” (Ps 17, 35-37). 

In tâlcuirea liturgică a Sfântului Gherman 
(1729), patriarhul Constantinopolului, brâul 


„înfățișează bunăcuviința cu care Hristos, 

împărăţind, S-a încins cu puterea nemăsurată 
a dumnezeirii”. El semnifică și puterea ce s-a 
dat arhiereului de la Dumnezeu, cât și datoria 
slujirii, pentru că cel ce slujește se încinge, după 
tâlcuirea Sf. Simeon al Tesalonicului (41429), 
dar și ștergarul (fota) cu care s-a încins Mântu- 
itorul Hristos când a spălat picioarele uceni- 
cilor, în seara Cinei de 'Taină. 
Bibliografie. BRanIșrE, Ene, Lifurgica generală, Ed. 
Institutului Biblic și de Misiune al Bisericii Ortodoxe 
Române, București, 1993, pp, 618-619; BRAnIșTE, Ene, 
Liturgica teoretică. Manual pentru seminariile teologice, 
Ed. Institutului Biblic și de Misiune al Bisericii Orto- 
doxe Române, București, 1978, p. 140; BRanIșTE, Ene, 
BRANIȘTE, Ecaterina, Dicţionar enciclopedic de cunoștinfe 
religioase, Editura Diecezană, Caransebeș, 2001, p. 73; 
GREGORIAN, Vasile, Veșminzele liturgice în Biserica Orto- 
doxă, Tipografia Sfintei Mitropolii a Olteniei, Craiova, 
1941, pp. 71-80; Mrrnoranovicr, Vasile, TARNAvSCHI, 
Teodor, Corranciuc, Nectarie, Lifurgica Bisericii Orto- 
doxe, |: Liturgica Generală, Chişinău, 1929, p. 256; VINTI- 
LESCU, Petre, Lizurghierul explicat, Ed. Institutului Biblic 
și de Misiune al Bisericii Ortodoxe Române, București, 
1972, pp. 106-107. 

Gheorghe Ispas 


BUNAVESTIRE. Eveniment din istoria 
mântuirii, în care Arhanghelul Gavriil vestește 
Fecioarei Maria că voia lui Dumnezeu este 
să-L întrupeze pe Fiul Său Născut mai înainte 
de veci, și să-L nască prunc. 

Praznic închinat Sfintei Fecioare Maria, în 
amintirea evenimentului în care Arhanghelul 
Gavriil i-a vestit că va naște pe Mântuitorul 
Hristos (Le 1, 26-28). În Apus este numită 
sărbătoarea Zămislirii Domnului. Se prăznu- 
iește pe 25 martie. 

Bibliografie. Băurar, PS Visarion, Învățătura mari- 
ologică a Sfântului Nicolae Cabasila, teza de doctorat; 
BRANIȘTE, Ene, Liifurgica Generală, Ed. Partener, *2008; 
BRANIȘTE, Ene, BRANIȘTE, Ecaterina, Dicfionar de cunoş- 
tințe religioase, Ed. Diecezană, Caransebeș, 2002; CHIRA, 
PS Justinian, Viaza Maicii Domnului, Cluj-Napoca, 1986; 
Sava, Viorel, „Cultul Maicii Domnului în Catolicism și 
Ortodoxie — studiu comparativ”, în „În Biserica Slavei 
Tale”. Studii de teologie și spiritualitate liturgică, vol. IL, 
Ed. Golia, Iași, 2004, pp. 131-162; Sava, Viorel, „FH.ris- 
tocentrismul sărbătorilor mariologice”, în „În Biserica 
Slavei Tale”. Studii de teologie şi spiritualitate liturgică, vol. 
II, Ed. Golia, Iași, 2004, pp. 69-88; Sava, Viorel, „Învăţă- 
tura despre Maica Domnului și reflectarea ei în cultul și 
iconografia ortodoxă”, în „În Biserica Slavei Tale”. Studii 

de teologie şi spiritualitate liturgică, vol. IL, Ed. Golia, lași, 
2004, pp. 89-130; Seviciu, PS Timotei, „Cultul Maicii 
Domnului la români”, în: Arca, Il (1991), 8 (19)/1991. 


Nicolae D. Necula 


BURETE. Obiect de cult utilizat la strân- 
gerea firmiturilor de pe Sfântul Disc sau de 
pe Sfântul Antimis, ori la ștergerea acestora, la 
ștergerea de firimituri de pe mâinile clericilor, 
ori a obiectelor de cult pe care firmiturile se pot 
depune. 

Buretele nu se utilizează la ștergerea tuturor 
firmiturilor, de exemplu din anaforniță sau 
alte firmituri străine de Sfânta Fubharistie, 
ci doar la obiectele și actele legate de Sfânta 
Euharistie. De aceea, buretele se păstrează doar 
în Sfântul Antimis. Buretele este atât natural, 


confecționat din corpul unei vietăţi marine, 
ușor, elastic și poros, care absoarbe lichide (gr. 
6 070YY0Ş și 1 ONOVVI0, spongia, penicillium, 
penicullus, purificatorium);, acesta poate fi însă și 
sintetic, obținut din masă plastică. 

În Noul Testament îl întâlnim în timpul eveni- 
mentelor legate de Pătimirile Mântuitorului, 
când a fost înmuiat în oţet și i s-a dat Mântui- 
torului să bea. Prima menţiune scrisă, cu privire 


la întrebuinţarea buretelui, o avem de la Sf. 
loan Gură de Aur. 


Bibliografie. BRAnișre, Ene, Lifurgica Generală cu 
noțiuni de artă bisericească, Ed. Institutului Biblic și de 
Misiune al Bisericii Ortodoxe Române, București, 1985, 
pp. 509-510; Mincea, loan, Dicfionar a/ Noului Testa- 
ment, Ed. Institutului Biblic și de Misiune al Bisericii 
Ortodoxe Române, București, 1995. 


Iulian Isbășoiu 

CAFÂS. (turc. Kafas sau Kafes) Balcon deschis, 
ca un pod deasupra pronaosului, alipit de pere- 
tele vestic al bisericii, la care se urcă pe o scară fixă 


și care servește drept loc pentru corul bisericii. 

Bibliografie. BRANIșTE, Ene, Lifurgica Generală, Ed. 
Partener, 2008; BaanIşTrE, Ene, BRANIȘTE, Ecaterina, 
Dicționar de cunoștințe religioase, Ed. Diecezană, Caran- 


sebeș, 2002. 
Nicolae D. Necula 


CALENDĂR. (lat. ca/endarium, rom. popular 
călindar) Sistem care expune succesiunea unită- 
ților de timp, precum zilele lunile, anotimpurile 
sau anii. Originea calendarului religios se află 
în Sfânta Scriptură, acolo unde se vorbește la 
Facerea lumii de crearea celor doi luminători, 
soarele și luna care să delimiteze anotimpu- 
rile, zilele și anii (Zr 1, 14 și 16). Calendarul 
cuprinde mai multe unități de măsurare a 
timpului, și anume: 

a. Ziua solară medie care reprezintă inter- 
valul de timp dintre două faze consecutive 
ale soarelui la meridian sau cât ţine o rotaţie 
completă a pământului în jurul axei sale. Ziua 
are ca subunități de măsură: ora împărțită în 60 
de minute, fiecare minut la rândul său având 
60 de secunde. Epoca modernă aduce la cunoș- 
tința omului și subunități ale secundei: nano- 
secundele, în așa fel încât timpul să fie măsurat 
cât mai corect posibil. 

b. A doua unitate de măsurare a timpului este 
săptămâna. Săptămâna reprezintă intervalul 
cuprins între faze consecutive ale lunii (de 
exemplu dintre luna nouă și primul pătrar, de 

la primul pătrar la luna plină, de la lună plină 
la ultimul pătrar și de la ultimul pătrar la luna 
nouă). Evoluţia durează șapte zile. 

c. Următoarea unitate de măsurare a timpului 
este luna și reprezintă intervalul de timp în care 
luna face o rotație completă în jurul pământului. 
d. Cea mai mare unitate de bază de măsurare a 
timpului este anul tropic, solar sau astronomic. 
El măsoară intervalul de timp în care pământul 
face o rotație completă în jurul soarelui sau 
răstimpul dintre două treceri consecutive ale 
soarelui la echinocțiul de primăvară. 

Anul tropic are 365 de zile, 5 ore, 45 minute şi 
45 secunde. Ținând cont de faptul că anul tropic 
nu are un număr fix de zile, pentru a se regla în 
mod practic diferența de o zi care apărea la un 
interval de 4 ani, s-a instituit anul civil care la 
fiecare 4 ani are o durată de 366 zile (an bisect). 
Acest lucru l-a făcut în anul 46 î.Hr. Sosigene, 
un astronom din Alexandria (Egipt) care a trăit 
în timpul domniei împăratului roman Iulius 
Cezar. Prin introducerea celei de-a 366-a zi la 
fiecare al 4-lea an, el și-a propus să echivaleze 
anul civil cu cel astronomic. Calendarul iulian 
(numit așa după numele împăratului în timpul 
căruia a apărut) a intrat în uzul creștinilor, cu 
mențiunea că săptămâna de 8 zile (octada) 
folosită de romani a fost înlocuită cu cea de 
7 zile moştenită de la evrei. În timp însă a 
apărut o problemă care avea să aibă repercu- 
siuni serioase în istoria creștinismului. 

Astfel, când Sosigene a calculat durata zilei care 
se adăuga din 4 în 4 ani, a rotunjit perioada care 

se cumula de la fiecare an (5 ore, 48 minute și 46 
de secunde) la 6 ore, rezultând astfel o diferență 
de 11 minute și 14-16 secunde cu care anul civil 
sau calendaristic era mai lung decât anul astro- 
nomic. Această diferență, neglijabilă atunci, 
avea să aducă la un interval de 128 de ani, un 
decalaj de o zi între anul civil și cel astronomic, 
cel dintâi rămânând în urmă față de celălalt cu o 
zi. Diferenţa a devenit o problemă pentru Bise- 
rică în momentul în care se calcula data anuală a 
Paştilor, pentru că în urma deciziei Sinodului 1 
Ecumenic de la Niceea (325) s-a stabilit fixarea 
echinocțiului de primăvară la data de 21 martie, 
iar data Paştilor să fie în prima duminică cu 
lună plină după echinocțiul de primăvară. 
Ținând însă cont de faptul că diferența de o zi 
la interval de 128 de ani între anul civil și cel 
astronomic se mărea, s-a ajuns ca în secolul al 
XVI-lea ea să fie de 10 zile și, prin urmare, atât 
data echinocțiului de primăvară și implicit data 
anuală a Paştilor erau calculate greșit. 

Astfel, în Occidentul creștin, la Sinodul de 
la Trident din anul 1582, papa Grigorie al 
XIII-lea a propus o nouă reformă a calenda- 
rului care s-a concretizat prin suprimarea celor 
zece zile care reprezentau perioada de rămâ- 
nere în urmă a anului civil față de cel astro- 
nomic astfel data de 5 octombrie devenind 15 
octombrie. Prin suprimarea din când în când a 
ultimei zile a anului bisect (a 366-a zi) coinci- 
dența anului civil cu cel astronomic este asigu- 
rată pentru o perioadă de aproximativ 3400 ani. 
Bisericile Ortodoxe din răsărit au considerat 
reforma gregoriană, implicit calendarul grego- 
rian, o atitudine prozelită a Bisericii apusene și, 
prin urmare, au refuzat aplicarea lui rămânând 
la calendarul iulian, neîndreptat. Astfel, crești- 
nismul s-a mai divizat o dată și din punct de 
vedere al aplicării calendarului având din acest 
moment două stiluri: stilul vechi (calendarul 
iulian) și stilul nou (calendarul gregorian). 
Cursul firesc al istoriei avea să aducă reacţiile 
normale din partea vieții publice astfel încât 
statele încep să adopte calendarul gregorian: 
Bulgaria și Rusia în 1918, Serbia și România 
în 1919 și Grecia în 1923. Această atitudine a 
lumii civile avea să forțeze Bisericile Ortodoxe 


să ia măsuri cu privire la aplicarea calenda- 
rului îndreptat și în viaţa Bisericii. Astfel, în 
anul 1923, un congres internaţional ținut la 
Constantinopol, a realizat un nou calcul al 
calendarului care mărește perioada de coinci- 
dență a anului civil cu cel astronomic până la 
circa 4400 de ani. Cu toate încercările diploma- 
tice bisericești, o parte dintre Bisericile Orto- 
doxe autocefale nu a acceptat noua reformă 
și a rămas la aplicarea calendarului iulian (pe 
stil vechi) de exemplu: Biserica rusă, Biserica 
sârbă, Bisericile din Patriarhia Ierusalimului și 
mănăstirile Muntelui Athos (Biserica Bulgariei 
a trecut în 1962). Divizarea Bisericii Ortodoxe 
în privința calendarului, a forțat luarea unei 
măsuri de compromis care există până astăzi. 
Astfel s-a hotărât ca toți credincioșii orto- 
docși (cei de pe stil nou) să serbeze Paștile și 
sărbătorile calculate în funcție de data lui după 
calendarul iulian (pe stil vechi), iar sărbătorile 
cu date fixe, după calendarul îndreptat în anul 
1923. Astfel, actualmente, în Biserica Orto- 
doxă există două tipuri de calendar — unul pe 
stil vechi (calendarul iulian), iar altul pe stil nou 
(calendarul iulian îndreptat) care ţine Paștile și 
sărbătorile dependente de data lui pe stil vechi, 


iar cele cu dată fixă, pe stil nou. 

Bibliografie. BRanrșrE, Ene, BRANIȘTE, Ecaterina, Diczi- 
onar enciclopedic de cunoștințe religioase, Ed. Diecezană, 
Caransebeș, 2001, pp. 79-82; Bucevsar, O., „Discuţii 
pascale”, în: GB, XXX (1971), 3-4, pp. 256-259; CÂNDEA, 
Spiridon, „Necesitatea unității pascale creștine”, în: MA, 
X (1965), 4-6, pp. 371-418; Cânpea, Spiridon, „Marile 
reforme calendaristice și data serbării Paştilor”, în: MB, XIV 
(1964), 11-12, pp. 698-705; Ceoea, Ilie, „Cuvânt de lămu- 
rire în legătură cu rătăcirile stiliștilor”, în: BOR, LĂXIII 
(1955), 3-4, pp. 251-294, GneoRcHrv, V., „Sfintele Paști 
și reforma calendaristică ortodoxă română”, în: Candela, XL 
(1929), 1-3, pp. 1-85; HenRy, W,, „Calendrier”, în: DACL, 
vol. II, 1585-1593; LecLeRQ, H., „Kalendaria”, în: DACZ, 
vol. VIII, col. 624-667; MrrRoFANovIcI, Vasile, TARNA- 
vscHI, Leodor, Corrancruc, Nectarie, Lifurgica Bisericii 
Orfodoxe — cursuri universitare, Ed. Consiliului Eparhial 
Ortodox Român din Bucovina, Cernăuţi, 1929; NecuLa, 
Nicolae, D., „Problema datei Paștelui în creștinătatea actuală”, 
în: G/asul adevărului, X (1999), 101-103, pp. 9-16; Popescu, 
Teodor M., „Problema stabilizării datei Paştilor. Privire 
istorică asupra divergenţelor computurilor pascale. Încercări 
de îndreptare. Greutatea și necesitatea unui acord. Propu- 
neri și posibilități”, în: Or, XVI (1964), 3, pp. 334-344; 
SALAVILLE, S., La formation du calendrier liturgigue byzantin, 

Vatican, 1936; Sava, Viorel, „Argumente liturgice în 
favoarea îndreptării calendarului”, în „În Biserica Slavei 
Tale”. Studii de teologie și spiritualitate liturgică, vol. |, Ed. 
Erota, Iași, 2003, pp. 168-183; ScRIBAN, I., „Chestiunea 
calendarului”, în: BOR, XLVI (1924), 7, pp. 136-149; San, 
Liviu, „Pentru serbarea Sfintelor Paști la aceeași dată în 
întreaga creștinătate”, în: ST, XXII (1970), 5-6, pp. 368-383; 
VAnRcHESE, Paul, „Data Paștelui și revizuirea calendarului în 
Bisericile Ortodoxe”, în: MB, XX (1970), 1-3, pp. 20-37; 
Virerv, Marian, „Precizări referitoare la problema calen- 
darului”, în: Analele Universității „Valahia — Facultatea de 
Teologie, Târgoviște, 2011, pp. 77-86. 


Iulian Isbășoiu 


CAMILAFCĂ. Potcapul acoperit cu un văl 
negru care atârnă până la jumătatea spatelui, pe 
care îl poartă călugării atunci când participă la 
rânduiala liturgică din Biserică. 

Ea face parte din veșmintele monahale, fiind 
primită la tunderea în monahism de către noul 
călugăr, cu următoarele cuvinte: „Fratele nostru 
(N, monahul) a luat logodirea marelui și înge- 
rescului chip; în numele Tatălui și al Fiului 
și al Sfântului Duh. Să zicem pentru dânsul: 
Doamne miluiește”. 'Tâlcuind semnificația 
acestui veșmânt, Sf. Simeon al Tesalonicului 
arată: „După aceea îi dă camilafea nerăutății, ca 
un coif al mântuirii, zicând: 

„Pentru umbrirea darului cel de la Dumnezew”, 
pentru înălțarea stăpânitoarei minți, care se dă 
prin smerenie și nerăutate, ca să fie ca pruncii 
cei fără răutate, și încă pentru paza cea de la 
Dumnezeu a capului cu toate simţurile. Acesta 
atârnă și dinainte la piept și dindărăt, pentru 
mintea cea socotitoare și pentru inimă”. 
Bibliografie. Mo/rife/nic, Ed. Institutului Biblic și de 
Misiune al Bisericii Ortodoxe Române, București, 1992; 
BRANIȘTE, Ene, BRANIȘTE, Ecaterina, Dicfionar enciclo- 
pedic de cunoștințe religioase, Ed. Diecezană, Caransebeș, 
2001; SIMEON AL IESALONICULUI, SF., Trazaz asupra 
zuturor dogmelor credinţei noastre ortodoxe, după principii 
puse de Domnul nostru Iisus FHristos şi urmaşii Săi, vol. IL, 
Ed. Arhiepiscopiei Sucevei și Rădăuţilor, 2003. 


Lucian Farcașiu 


CÂNDELĂ. (gr. kandila — lumină) Obiect 
liturgic întrebuințat în locașul de cult pentru a 
ilumina înaintea unei icoane, în faţa căreia este 
fixat sau suspendat printr-un sistem de scripeți. 
Candelele se confecţionează din diverse metale: 

aramă, alamă sau argint, sub formă de cupe sau 
pahar, care se încrustează sau perforează și în 
care se așază pahare de sticlă colorată, care se 
umplu cu untdelemn. Pe marginile paharului se 
așază o punte cu o feștilă care se aprinde și arde 
până se consumă untdelemnul. Ele pot fi lumi- 
nate și electric. Candelele se folosesc în biserici, 
în casele credincioșilor, în cimitire, la căpătâiul 
morților, și la troițele de la răspântii și de pe 
marginea drumurilor. Lumina candelei este un 
omagiu adus sfinților și celor răposați și o jertfă 
îndreptată către Dumnezeu. 
Bibliografie. BRANIșTE, Ene, Lifurgica Generală, Ed. 
Partener, +2008; BRAnIșTE, Ene, BRANIȘTE, Ecaterina, 
Dicţionar de cunoștințe religioase, Ed. Diecezană, Caran- 
sebeș, 2002; CrReșANu, Badea, Zezauru/ fiturgic al Sfintei 
Biserici Creștine Ortodoxe, Tipografia Gutenberg, Bucu- 
rești, 1912; MrrRorAnovici, Vasile, TARNAvsCHI, leodor, 
CorLARcIuc, Nectarie, Lizurgica Bisericii Ortodoxe. 
Cursuri universitare, Ed. Consiliului Eparhial Ortodox 
Român din Bucovina, Cernăuţi, 1929; VaAnca, Dumitru, 
„Instituirea și dezvoltarea cultului creștin”, în: Credinza 
Ortodoxă, VII (2002), 2, pp. 203-230. 

Nicolae D. Necula 


CANON. (gr. kanon — normă, regulă) |. (bibl.) 
Listă sau înșirare de nume, așa cum este lista 
cărților Sfintei Scripturi sau Canonul Sfintei 
Scripturi. 

II. Lista cu numele sfinților dintr-un calendar 
sau Canonul sfinților. De aceea, acţiunea de a 
declara o persoană ca sfântă se numește cano- 
nizare, adică trecerea ei în catalogul sau lista 
sfinților. 

III. (can.) Hotărâre, lege sau normă dată de 
Sfinţii Apostoli, sinoadele ecumenice, locale 
sau ale Sfinţilor Părinţi, cu conţinut admi- 
nistrativ, liturgic și disciplinar, după care se 
conduce Biserica. În acest sens, canoanele sunt 
legi bisericești. Strânse la un loc cu cele civile, 
în colecţii speciale, ele alcătuiesc nomocanoa- 
nele sau pravilele care cuprind legile bisericești 
și civile după care se organizează, conduce și 
administrează Biserica. 

IV. (spiriz.) Îndreptar sau normă după care 
ne orânduim viaţa noastră duhovnicească. Cu 
acest sens îl folosim în cadrul Spovedaniei, 
canonul cuprinzând modalități de sancționare 
a păcatelor pentru ispășirea lor. Cu această 


141 


întrebuințare, canonul mai poartă denumirea de 
epitimie, adică de ispășire sau de certare pentru 
o faptă rea săvârșită. Canonul sau epitimia 
nu trebuie înțelese ca pedepse pentru păcatul 
comis, căci ele nu au rol vindicativ, adică de 
răzbunare sau răsplată pentru ceva săvârșit, ci 
de vindecare, îndreptare sau tămăduire. 

V. (Jizurg.) Gen de poezie religioasă și de cântare 
bisericească folosit mai ales la utrenie, adică slujba 
de dimineață, așezat în partea a doua a acestui 
serviciu divin. Canoanele sunt inspirate din 
cântările poetice ale Vechiului și Noului Lesta- 
ment. Canoanele sunt compuse din mai multe 
cântări, ode, tropare, catavasii, alcătuite după 
reguli precise, privind forma și legătura dintre 
ele, pentru ca împreună să formeze un singur 
tot. De regulă canoanele sunt compuse din nouă 
ode, dar sunt și cazuri când ele au numai trei sau 
două ode, ca în perioada Triodului. La rândul ei, 
fiecare odă sau cântare este formată din trei, până 
la nouă tropare, care sunt compuse după struc- 
tura primului tropar, numit irmos sau catavasie, 
care servește ca model pentru celelalte strofe, 
pentru melodie și numărul de versuri și silabe. 
Cele nouă ode au fost inspirate de cele nouă imne 
biblice pe care imnografii creștini le-au reprodus 
sau interpretat alegoric. Canonul este una dintre 
cele mai dezvoltate forme ale poeziei imnogra- 
fice și dezvoltă în conținutul lui o temă unică: 
Învierea Mântuitorului sau alte evenimente din 
viața Sa, cinstirea Maicii Domnului sau a unor 
sfinţi. De aceea avem: Canoanele Învierii, ale 
Crucii, ale Sfintei Fecioare, ale Sfintei Treimi. 
Canoanele le întâlnim de regulă la slujba Utre- 
niei sau de dimineață. Dar întâlnim canoane și 
în cadrul altor slujbe. Astfel, la Pavecerniţa cea 
Mare, din timpul Postului Mare, avem Canonul 
Sf. Andrei Criteanul, un poem alcătuit din 265 
de tropare, care se cântă în primele patru zile din 
prima săptămână a Postului Mare și la Denia 
de Joi în săptămâna a cincea. La Miezonoptica 
din Duminici există canonul Sfintei Treimi sau 
Troeșnicul, alcătuit din nouă ode, care preamă- 
rește dogma Sfintei Treimi. De asemenea, există 
Canonul Sfântului Arsenie, care se pune în 
partea pregătitoare a Sfântului Maslu, și canonul 
de la înmormântare. 

Nicolae D. Necula 


CANONIZÂRE. (lat. canonizare; ngr. 
Kavovi(o, — a reglementa, a legifera, a ordona, 
a include în canon) Procedură canonică prin 
care Biserica uniformizează și generalizează 
cinstirea unei persoane care prin viață și învă- 
țătură este pildă de trăire în Hristos. 

În Biserica primelor veacuri, canonizarea se făcea 
de către comunitatea locală, sub responsabilitatea 
episcopului. Cu timpul, procedura de canoni- 
zare a fost încredințată Sinodului, fiind de fapt 
o receptare la nivel regional a unei cinstiri mani- 
festate la nivel local, eparhial. Biserica nu a căutat 
să impună cultul unui sfânt, ea l-a constatat și a 
binecuvântat această cinstire, generalizând-o prin 
înscrierea în calendarul Bisericii și prin unifor- 
mizarea acelei cinstiri, aprobând tipicul liturgic, 
imnele și reprezentările iconografice respective. 
Nu putem vorbi de o procedură de canonizare 
strictă și unanim folosită în Biserica Ortodoxă, 
tocmai pentru că nu a fost niciodată vorba de 
o instituționalizare a sfințeniei. Sinodul Bise- 
ricii autocefale este cel care are responsabili- 
tatea împlinirii rânduielii și fiecare Biserică a 
stabilit pașii de urmat pentru a păstra orto- 
doxia acestui act. 

Din practica bisericilor autocefale se pot reține 
câțiva pași unanim acceptați. Prima etapă este 

constituirea unei comisii sinodale care cerce- 
tează modul de manifestare a cinstirii respec- 
tive și a roadelor care s-au manifestat deja. 
Raportul acestei comisii urmează să fie asumat 
prin aprobare de către Sinodul Bisericii auto- 
cefale și se dă o hotărâre privind canonizarea 
solemnă urmând redactarea unui text privind 
viața sfântului, precizarea tipicului cinstirii și 
întocmirea rânduielii slujbei. Toate acestea, 
împreună cu icoana sfântului, sunt supuse 
spre aprobare Sfântului Sinod, aprobare ce se 
concretizează într-un act sinodal care reia cele 
mai importante aspecte din cadrul canonizării. 
Canonizarea solemnă a unui sfânt este încu- 
nunată de un tipic ce marchează întreaga zi 
liturgică, începând cu vecernia, rugăciunea de 
pomenire, privegherea și Liturghia arhierească 
la care participă prin membrii Sfântului Sinod, 
cler și credincioși, întreaga Biserică. 

După canonizarea oficială, actul sinodal este 
publicat și comunicat Bisericilor ortodoxe 
surori, icoana și textul slujbei sfântului sunt 
răspândite în popor, iar data de cinstire este 


înscrisă în calendar. 

doxe Române, București, 1978, p. 278. 


Patriciu Vlaicu 


CÂNTOR. v. PSALT. 


CAPADOCIENI.  (dezambig. PĂRINȚI 
CAPADOCIENI) "Termen folosit pentru a 
desemna Sfinţii Părinţi și autorii creștini origi- 
nari din provincia Capadocia, Asia Mică, din 
veacul al IV-lea și începutul secolului al V-lea. 
Provincia romană Capadocia a fost una dintre 
regiunile imperiului care au cunoscut religia 

creștină încă din secolul I, creștinismul ajun- 
gând la maxima înflorire în secolele IV-V. Cei 
mai cunoscuţi sunt Părinţii capadocieni, Sf. 
Vasile cel Mare, Sf. Grigorie Teologul și Sf. 
Grigorie de Nyssa. Sf. Vasile cel Mare (330- 
379) a fost arhiepiscop în Cezareea Capado- 
ciei, Sf. Grigorie Teologul (329-389) a fost 
episcop de Sasima și arhiepiscop de Constan- 
tinopol, iar Sf. Grigorie de Nyssa (330-395) 
a fost episcop de Nyssa. Părinţii capadocieni 
au contribuit în mare măsură la dezvoltarea 
teologiei creștine din secolul al IV-lea, mai 
ales în ceea ce privește teologia trinitară și 
au combătut arianismul, fiind promotori ai 
crezului niceean. Ieologia părinţilor capado- 
cieni a avut o influență remarcabilă în alcătuirea 
ultimelor articole de credință ale Simbolului 
adoptat de Sinodul al II-lea de la Constanti- 
nopol, în anul 381. Scrierile părinților capado- 
cieni sunt fundamentale în cristalizarea teolo- 
giei trinitare, fiind un răspuns la ereziile ariană 
și apolinaristă. Sf. Vasile cel Mare a depus o 
muncă asiduă pentru a-i readuce pe semiarieni 
la dreapta credință. Cei trei părinți capadocieni 
au consacrat expresiile Fiinţă (ousia în grecește) 
și Persoane (yposzaseis în grecește) pentru a 
teologhisi despre Sfânta Treime. Viaţa și scri- 
erile părinţilor capadocieni au influențat viața 
Bisericii în secolul al IV-lea dar și mai târziu. 
Autori moderni au considerat că Sf. Vasile cel 
Mare poate fi numit „om al acţiunii” (datorită 
implicării sale active în asistența socială), Sf. 
Grigorie de Nazianz a fost numit „oratorul” 
(pentru elocința și frumuseţea cuvântărilor 
sale) iar Sf. Grigorie de Nyssa a fost numit 
„gânditorul” (pentru profunzimea scrierilor 
sale teologice). Pe lângă părinţii capadocieni, 
din grupul autorilor capadocieni mai fac parte 
și alți scriitori creștini din antichitate: Petru 
al Sebastiei, Amflohie din Iconium, Marcel 
din Ancyra, Vasile din Ancyra și Asterie al 
Amasiei. Sf. Petru al Sebastiei (340-391) a fost 
episcop în cetatea Sebaste din Armenia. l-a 
susținut pe Sf. Vasile cel Mare și pe Sf. Grigorie 
din Nazianz în lupta împotriva arianismului. 
A participat la al II-lea Sinod Ecumenic din 
anul 381. Nu se cunosc urme ale activității sale 

literare. Sf. Amfilohie din Iconium (339-403) 
a fost episcop al cetăţii Iconium. A fost rudă 
a Sf. Grigorie din Nazianz și apropiat al Sf. 
Vasile cel Mare. A luat parte la al II-lea Sinod 
Ecumenic de la Constantinopol și i-a susţinut 
pe Vasile cel Mare și pe Grigorie din Nazianz 
în acțiunile lor de combatere a ereziei ariene. 
A combătut macedonianismul, prietenul său 
Vasile cel Mare dedicându-i scrierea „Despre 
Sfântul Duh”. A scris o lucrare despre Sfântul 
Duh, ce nu s-a păstrat, Fericitul Ieronim o 
cunoștea. A fost prețuit de contemporani și 
de istoricii bisericești care vorbesc despre el 
în cuvinte laudative. Marcel din Ancyra (295- 
374) a fost episcop al cetăţii Ancyra. A luat 
parte la Sinodul ] Ecumenic de la Niceea, fiind 
un puternic susținător al credinței ortodoxe și 
un opozant al arianismului. În ultima parte a 
vieții a fost acuzat de sabelianism și condamnat 
de un sinod. A avut de suferit din partea arie- 
nilor, datorită susţinerii crezului niceean. A fost 
prețuit de Sf. Atanasie cel Mare, care nu a rupt 
comuniunea cu el și tratat aspru de Sf. Vasile cel 
Mare. Marcelienii (adepţii săi) au fost condam- 
nați la Sinodul al II-lea Ecumenic din anul 
381, dar nu și Marcel din Ancyra ca persoană. 
Sf. Asterie al Amasiei (350-410) a fost episcop 
al cetății Amasia. Nu s-a implicat în polemici 
teologice, a rămas cunoscut datorită predicilor 
sale remarcabile, fiind unul dintre cei mai buni 


oratori ai vremii sale. 

CAPELĂ. (lat. capella) Biserică de mici 
dimensiuni, bisericuță. 

Istoria lui își are originea în Franţa, în secolul 
al VIII-lea, și a fost folosit pentru a denumi 
bisericuţa în care era depusă o capă, o manta, a 
Sf. Martin de Tours. Această manta era consi- 
derată relicvă sfântă pentru că fusese purtată 
de Sfântul Martin, episcop de Tours, sfânt 
ce avea să devină în anul 1371 protector al 
Franţei. Acesta a fost un soldat milostiv care 
în bunătatea sa și-a împărțit mantaua (cappa) 
cu un sărac. Capa era purtată peste tot de regii 
Franţei, ajutându-i să câștige luptele în care 
erau implicați. De asemenea, pe această capă se 
făceau jurăminte în justiție. Cultul capei Sfân- 
tului Martin își are originea la jumătatea seco- 
lului al VII-lea d.Hr. 

Existența capelelor urcă înainte de secolul al 
VIII-lea, chiar în antichitatea romană, când 
se obișnuia ca familiile înstărite să aibă în case 
mici altare de jertfă pentru memoria strămo- 
șilor. De asemenea, în primele veacuri creștine 
se săvârșeau slujbele divine în încăperi mici din 
casele creștinilor. 

Amenajarea unor bisericuțe particulare cores- 
pundea dorinței creștinilor din primele veacuri 
de a se ruga mai mult. Această atitudine nu 
avea să împiedice pe credincioși să participe 
și la cultul divin public, ei frecventând cu 
regularitate și viața religioasă a comunității 
din care făceau parte. Numărul capelelor, în 
primele veacuri creștine, s-a mărit și la insis- 
tenţa ierarhilor vremii. Constatând lipsa loca- 
șurilor de cult, mai ales la ţară, ierarhii au 
îndemnat persoanele mai înstărite să constru- 
iască capele (paraclise) în casele lor, să angajeze 
preoți și diaconi care să oficieze zilnic slujbe, 
să le educe copiii și să le ocrotească familiile 
prin rugăciuni. După convertirea împăra- 
tului Constantin apar capelele imperiale. Lui 
i se atribuie construcția unei capele în palatul 
imperial capelă numită Biserica Domnului. 
Capela era împodobită cu podoabe preți- 
oase și era deservită de clerul angajat special 
să slujească aici. Împăratul deţinea și o capelă 
mobilă pe care o lua cu sine în campaniile 
militare. Cu toate că în perioadele următoare 

au apărut împărați arieni sau eretici instituția 
capelei nu a dispărut. Din contră, Teodosie cel 
Mic (sec. V) a dus la extrem prezenţa acestui 
locaș, încât a instituit în palatul său o viață 
monahală. Tot fastul care se petrecea în aceste 
capele imperiale avea să-și pună amprenta pe 
evoluţia ulterioară a serviciilor divine, a deco- 
rării bisericilor și a veșmintelor liturgice. În 
capelele imperiale, pe lângă rugăciuni particu- 
lare, se săvârșeau, când era nevoie, toate servi- 
ciile divine. Capele imperiale au apărut peste 
tot, atât în răsăritul, cât și în apusul creștin. Se 
spune că, în Franța, regele Clovis avea o capelă 
la curtea sa. În țara noastră, domnitorii și-au 
construit capele în palatele reședință (Curtea 
de Argeș, Câmpulung, Târgoviște, București, 
Suceava sau ași), în locuinţele de la moșii sau 
în centrele militare. La fel au procedat și țarii 
ruși. Unele dintre capelele domnești au devenit 
biserici de enorie. În țara noastră, după cum 
menţionează diaconul sirian Paul de Alep, mai 
toate curțile boierești aveau un paraclis frumos 
împodobit în care se rugau membrii familiilor 
și în care slujeau preoți special rânduiți. Aceste 
capele erau proprietatea moșierilor și se puteau 
vinde sau cumpăra odată cu moșia respectivă. 
Datorită faptului că erau sate în care nu exista 
o biserică a comunităţii, oamenii veneau și se 
rugau în aceste capele boierești care cu timpul 
au devenit biserici parohiale (ex. Bisericile: Sf. 
Gheorghe din Mogoșoaia, din comuna Arbore, 
din Doicești Dâmbovița, din Sîngeru Prahova, 
din Ipotești etc.). Chiar dacă s-au construit 
după aceea biserici mari și spațioase, s-a păstrat 
obiceiul de a se amenaja capele, mai ales în 
reședințele episcopale, mănăstiri, cimitire, școli, 
unități militare, închisori etc. 

CAPERNAUM. (br. Kepar Nahum, gr. 
Kafarnaum — satul lui Naum) Orășel situat în 
nord-vestul lacului Tiberiada (Marea Gali- 
leii/Marea  Tiberiadei/Lacul  Ghenizaret/ 
Lacul Kinneret), arabii care locuiesc în regiune 
numindu-l 7a/ham sau Tel] Hm, cunoscut mai 
ales pentru faptul că Mântuitorul lisus Hristos 
și-a desfășurat o parte din lucrarea Sa pămân- 
tească în acesta. 

Capernaum a fost principala așezare din Gali- 
leea în care a locuit Mântuitorul Hristos după 
începutul activităţii Sale misionare (M/ 4, 13; 
Mc 2, 1) și alungarea Sa din Nazaret (MZ 9, 
1), fiind cel mai important orășel de pe malul 
nordic al Mării Galileei. Este pomenit numai 
în Evanghelii și niciun text dinainte de secolul 
1 d.Hr. nu-l menţionează. Așa de drag I-a fost 
acest loc, încât L-a numit „cetatea Sa” (WM 9, 
1). Aici se afla și o sinagogă mare construită cu 
ajutorul sutașului local (Ze 7, 2-5). Deși Mântu- 
itorul a săvârșit minuni în Capernaum (M/ 8, 5; 
Me 1, 21-28; 2, 1-12; Le 7, 1-10; In 4, 46-54) 
și a predicat în sinagoga locală (Lc 4, 31-38; 
In 6, 22-59), El a și condamnat aspru așezarea 
pentru încăpățânarea și neascultarea sa (M/ 11, 
23-24). Nu există nicio dovadă clară că denu- 
mirea orășelului are vreo legătură cu prorocul 
Naum, deși a fost descoperită o inscripție la 
gura de vărsare a râului Yarmuk, menționând 
Kepar Nahum-ul. Mai târziu, în epoca primei 
revolte iudaice, istoricul losif Flaviu a fost adus 
aici (Cepharnocus, în manuscris) pentru a fi 
tratat în urma rănilor căpătate în luptă (Viza 
72). După câteva secole, localitatea a fost aban- 
donată și uitată complet până în anul 1894, 
când ruinele au fost dobândite de Custodia 
Franciscană a Ţării Sfinte (Cusfodia di Terra 
Santa) de la arabii As-Samakiyeh. Primele 
săpături arheologice au fost făcute de H. Kohl 
și C. Watzinger în anul 1905, la nava centrală 
și estică a sinagogii, precum și la cea vestică, 
dar în mai mică măsură, ceea ce a putut duce 
la creionarea planului clădirii inițiale. Săpă- 
turile au luat avânt și tot din același an ele au 
continuat sub îndrumarea lui F.V. Hinterkeuser 
până la izbucnirea Primului Război Mondial 
(1905-1914). Odată cu terminarea războiului, 

săpăturile au fost reluate și s-au desfășurat 
până în anul 1921 sub conducerea lui PG. 
Orfali, care publică prima monografie a așezării 
Capharnaum et ses ruines, deşi incompletă din 
cauza decesului său prematur, și începe lucrul 
la restaurarea sinagogii. În perioada aprilie 
1968-1985, au fost redeschise săpăturile de V. 
Corbo și S. Loftreda, care au condus 18 expe- 
diții arheologice. În urma lor s-au descoperit 
mai multe clădiri, inclusiv casa lui Simon Petru, 
dar și sinagoga sutașului roman ce se afla dede- 
subtul fundaţiei celei ridicate în secolul IV-V 
d.Hr. Până la excavaţiile din 1968, nu era vizi- 
bilă nicio urmă a localităţii din vremea Mântu- 
itorului. Orășelul a fost construit după un plan 
ortogonal (Pippodamian) ce cuprindea o arteră 
principală (cardo maximus) dispusă după axa 
nord-sud și mai multe străduţe (decumani) ce o 
intersectau dispuse est-vest. În interiorul supra- 
fețelor create de intersecţia arterei principale 
cu cele secundare s-au construit case, grupate 
într-un fel de insule. Se pare că această dispu- 
nere, dar și descoperirile arheologice, i-au putut 
ajuta pe arheologi să dateze întemeierea așezării 
în perioada elenistică, așezarea continuând să se 
dezvolte după acest plan până la abandonarea 
survenită în secolul al VII-lea d.Hr., odată cu 
invazia musulmanilor. Totuși, se pare că vatra 
sa este mult mai veche, din secolul al XIII-lea 
î.Hr., fiind descoperite urmele unei locuințe 
din perioada bronzului târziu sub rămășițele 
pardoselii vechii sinagogi. Mai mult, în urma 
campaniilor din 1984-1985, care au atins stra- 
turile cele mai vechi (inferioare), arheologii au 
descoperit locuinţe cu resturi ceramice aparți- 
nând atât perioadei persane (538-332 î.Hr.), cât 
și epocii bronzului mijlociu (1900-1550 î.Hr.) 
ce au fost ulterior înglobate în planul urbanistic 
elenistic. În sat, locuinţele erau de două feluri: 
tip „clan” și tip individual. Cele de tip „clan” 
erau construite în jurul unor curți interioare, 
în număr de până la trei, iar în jurul acestora 
erau camerele orientate cu faţa spre interior. 
Exista o singură intrare în casă, dinspre stradă, 
împodobită cu un pridvor și suporţi cu pivoți 
pentru ușa de lemn. Ferestrele camerelor se 
deschideau spre curtea interioară, niciodată spre 


stradă. Viaţa de familie se desfășura în curțile 
caselor în care existau vetre, teascuri cu pietre 
de moară pentru făină și prese de mână. Tot aici 
existau scări cu ajutorul cărora se putea ajunge 
pe acoperișul construit din grinzi de lemn, 
acoperit cu un strat de pământ bătătorit. Una 
dintre casele deosebite din Capernaum este cea 
a lui Simon Petru, care este menţionată adesea 
în Noul Testament (M 8, 14; 17, 25; Mc 1, 29; 
2,1; 3,20; 9,33), fiind locul în care Mântuitorul 
a șezut adesea. Ea a fost descoperită în 1968, în 
prima campanie de săpături din acea perioadă 
în colțul sud-estic al unei suprafețe (insule) 
extinse ce se întindea de la malul lacului până la 
străduța datând din perioada elenistică. Latura 
nordică era situată chiar sub balconul sinagogii, 
în timp ce în fața laturii estice se deschidea o 
zonă întinsă învecinată cu cardo maximus despre 
care se vorbește în Mc 1, 33 și 2, 2. Rămăși- 
ţele arheologice ne arată că această casă a fost 
construită în perioada elenistică, Simon Petru 
cumpărând-o atunci când s-a stabilit cu familia 
sa acolo. Intrarea în casă se făcea dinspre zona 
întinsă din est; aceasta avea trei curți interioare 
în jurul cărora se găseau numeroase camere 
de locuit. Două camere din latura sudică a 
curții de nord au fost transformate în perioada 
apostolică într-o bisericuță. Pelerinii creștini 
din primele veacuri au lăsat pe pereții acestor 
camere inscripții religioase în limbile greacă, 
latină, siriacă și aramaică. Casa a fost restaurată 
în secolul al IV-lea d.Hr., fiind menţionată de 
pelerina Egeria în scrierile sale. În a doua jumă- 
tate a secolului al V-lea d.Hr., casa lui Simon 
Petru, inclusiv mica bisericuţă, au fost dărâmate 
pentru a face loc unei biserici octogonale mai 
mari ridicată în amintirea locului unde a fost 
casa lui Petru. Odată cu invazia musulmană din 
Palestina din 638 d.Hr., Capernaumul a fost 
abandonat și cele două clădiri importante din 
localitate, biserica din casa lui Petru și sinagoga 
s-au deteriorat, ajungând ruine. Invadatorii 
arabi nou sosiți care s-au așezat pe vatra așezării 
abandonate în timpul omaiazilor (661-750 
d.Hr.) n-au avut interesul să refacă edificiile 
creștine și iudaice și au început să le jefuiască. În 
afara casei lui Petru, celelalte clădiri importante 

din Capernaum erau cele două sinagogi, cea 
albă și cea a sutașului roman, excavate parțial 
de Kohl și Watzinger în 1905 și definitivate de 
Orfali în 1921. 

Din Capernaum au venit cel puţin trei dintre 
apostolii Mântuitorului: Petru, Andrei, deși 
originari din Betsaida (n 1, 44) s-au mutat aici 
(Me 1,29), și vameșul Matei (MM 9, 9). Orăşelul 
era gazda unui sutaș roman și a unei garnizoane 
(WM 8,5-9), a unei vămi (M49,9) şi a unui slujitor 
regal de rang înalt (In 4,46). Populaţia nu depășea 
1000-1500 de oameni, locuitorii ocupându-se 
mai ales cu pescuitul din bărci mici (s-au găsit 
numeroase cârlige de undiţe). Descoperirea 
unei astfel de corăbii în apropiere de kibbutzul 
Ginnosar este un exemplu elocvent pentru tipul 
de ambarcaţiuni folosite de pescarii galileeni. Un 
drum important, ce ducea spre Siria, trecea prin 
Capernaum, dovadă stând o bornă kilometrică 


romană din secolul al II-lea d.Hr. 

Bibliografie. Conso, Virgilio C., „Capernaum”, în FREE- 
DMAN, David Noel (ed.), 7Ze Anchor Yale Bible Dictio- 
nary, vol. IL, Ed. Doubleday, New York, 1996; ErwELr, 
Walter A., ComMFroRT, Philip Wesley (ed.), Zynga/e Bible 
Dictionary, Lyndale House Publishers, Wheaton, Illi- 
nois, 2001; Kane, ].P., „Capernaum”, în Woov, D.R.W,, 
MaRsHaALr, |. Howard (ed.), Nez Bif/e Dictionary, Înter- 
Varsity Press, Leicester, England/Downers Grove, Illi- 
nois, 31996; Mounce, R.H., „Capernaum”, în BROMILEY, 
Geoftrey W. (ed.), 7Be International Standard Bible Ency- 
chopedia, Revised, vol. L, William B. Eerdmans Publishing 
Company, Grand Rapids, Michigan, 1992; Mvens, Allen 
C. (ed.), Ze Eerdmans Bible Dictionary, William B. Eerd- 
mans Publishing Company, Grand Rapids, Michigan, 
1987, Rep, Jonathan L., „Capernaum”, în FREEDMAN, 
David Noel, Mvyeas, Allen C., Beck, Astrid B. (ed.), 
Eerdmans Dictionary of the Bible, William B. Eerd- 
mans Publishing Company, Grand Rapids, Michigan/ 
Cambridge, U.K., 2000; WerceLr, Morris A., „Caper- 

Cristinel latan 


CÂRTE CANONICĂ. Document care 
atestă statutul canonic al unui cleric, eliberat de 
episcopul locului în cazul în care un cleric este 
transferat într-o altă eparhie. 

Ea este transmisă direct episcopului în a 
cărui jurisdicție are loc transferul și cuprinde 

toate datele referitoare la hirotesii, hirotonie, 
distincții și sancțiuni. Trebuie făcută distincţia 
între cartea canonică și recomandarea cano- 
nică. Aceasta din urmă este o scrisoare de reco- 
mandare, în care se atestă că un cleric are hiro- 
tonie validă și că poate sluji temporar în altă 
jurisdicție, cu aprobarea episcopului respectiv. 
A se vedea Can. 12 și 33 Ap.; 13 Sin. IV Ec; 


17 Sin. VI Ec. 
Bibliografie. Bnânzev, N., Sfânta Biserică, episcopii și 
preotii, Lugoj, 1937; Crunea, A., „Despre ascultare”, în: 
GB, 1-2/1966; PascHER, ]., „LEveque et son presbite- 
rium”, în: Concilium, 2/1965; SrăncuLescu, L., „Ascul- 
tarea canonică”, în: ST, 7-8/1962. 

Patriciu Vlaicu 


CÂRTEA PSÂLMILOR. Carte din cele 39 
de scrieri ale Vechiului Testament care cuprinde 
150 de psalmi canonici și unul necanonic. Pe 
lângă faptul că este cea mai lungă cartea a 
întregii Scripturi, Psaltirea este cea mai diver- 
sificată scriere, atât din punct de vedere literar, 
cât şi teologic. Încă de la apariția ei, aceasta s-a 
bucurat de un prestigiu impresionant. Veacuri 
de-a rândul ea a constituit sursa principală de 
rugăciune pentru cultul divin public, dar și 
pentru cel particular. Din acest motiv, Cartea 
Psalmilor este astăzi cea mai cunoscută și mai 
citită scriere a Sfintei Scripturi. 

Titlul. Potrivit tradiţiei rabinice, colecția psal- 
milor este cunoscută sub numele de Sepher 
Tehillim — Cartea imnelor sau a cântărilor de 
laudă. Cu toate că termenul fehi//a” (laudă), 
de la care provine acest titlu, nu apare decât în 
suprascrierea unui singur psalm (145), totuși 
s-a generalizat această denumire pentru a 
sugera importanța pe care o are acest tip de 
cântare în raportarea omului la Dumnezeu. 
Datorită menţiunii: „Aici se sfârșesc rugăciu- 
nile (zephi/lor) lui David, fiul lui lesei” din Ps 
72,20 (IM), care concluzionează cartea a II-a, 
unii au considerat că ar fi mai potrivită denu- 
mirea de Sepher Tephillim — Cartea rugăciu- 
nilor. Septuaginta utilizează termenul psa/mos, 
adică traducerea cuvântului mizmor (substantiv 
derivat de la verbul zamar — „a cânta la un 
instrument cu coarde”) ce apare în suprascri- 
erea a 57 de psalmi în TM, pentru a denumi 

această colecţie. Astfel că, în codicele Vati- 
canus, cartea este intitulată Psa/mi, iar în codi- 
cele Alexandrinus apare cu numele Psa/firion, 
termen care, la origine, desemna un instrument 
cu coarde (un fel de harfă) ce acompania aceste 
cântări. Textul latin păstrează și el această 
denumire și, prin urmare, are ca titlu sintagma 
Liber Psalmorum. 

Datare. Colecţia celor 150 de psalmi, a apărut 
în timpul reformei religioase desfășurate de 
regele David sau sub domnia lui Solomon și 
a fost destinată cultului. Psalmi care alcătu- 
iesc Psaltirea provin din mai multe colecții și 
subcolecţii localizate în perimetrul geografic 
al Levantului antic, în mai multe perioade 
ale istoriei poporului Israel. Autorul principal 
al acestei colecţii de imne este regele David, 
prima carte a Cronicilor menționând chiar 
momentul în care aceasta a compus primul 
psalm de laudă (16, 7). Printre autori mai 
amintim pe Moise, regele Solomon, Asaf, fiii 
lui Core, Heman și Etam Fzrahitul, profeții 
Agheu și Zaharia, precum și câţiva autori 
anonimi pre și postexilici. Din acestea reiese 
faptul că majoritatea psalmilor au fost scriși în 
perioada regatului davidic și în timpul domniei 
regelui Solomon. Apariţia acestor cântări a 
fost generată de nevoile pe care dimensiunea 
doxologică a serviciului liturgic, promovată de 
reforma religioasă a regelui David, le impunea. 
Cealaltă parte a psalmilor a fost colecționată 
de către Ezdra în perioada imediat următoare 
exilului babilonian din raţiuni asemănătoare. 
Lui îi se datorează importanţa crescândă pe 
care psalmii au avut-o în perioada reconstruirii 
Templului de către Zorobabel. 

Autori. Cu toate că rabinii și chiar unii Sfinți 
Părinţi (Sf. loan Hrisostom, Sf. Ambrozie, 
Sf. Augustin, Teodoret de Cir etc.) au atri- 
buit întreaga Psaltire regelui David, doar 73 
de psalmi sau 84 (după Septuaginta, Vulgata 
și Peșito) îi aparțin acestuia (1-40, 50-71, 85, 
90, 92-103, 107-109, 132, 137-144). Lectura 
atentă a psalmilor și a suprascrierilor acestora 
denotă existenţa mai multor autori. Astfel că 
lui Moise îi se atribuie Ps 89, iar lui Solomon 
Ps 71 și 126. Lui Asaf, fiul levitului Berechia 


(7 Par 15, 17), maestru de cântări la Templu 
(7 Par 6, 39; 25, 1-2; 2 Par 5, 12) în perioada 
reformei religioase davidice, îi sunt atribuiți 12 
psalmi (49, 72-82). Fiilor lui Core, ce făceau 
parte dintr-o familie evită implicată în condu- 
cerea Templului din Ierusalim, le sunt atribuiți 
11 psalmi (41-48, 83, 84, 86, 87). În 2 Par 20, 
19, fiii lui Core sunt menţionaţi alături de fiii 
lui Cahat în postura de conducători ai popo- 
rului în rugăciune. Lui Heman, unul dintre fiii 
lui Mahol (3 Rg 4, 31) i se atribuie psalmul 87. 
Alături de fraţii săi Etan, Calcol și Darda (7 Par 
2, 6), acesta era considerat unul din înțelepții 
proverbiali ai lui Israel cu care a fost comparat 
regele Solomon. Lui Etam Ezrahitul, fiul lui 
Zara, fratele lui Heman (7 Par 2, 6) i s-a atri- 
buit psalmul 88. În LXX, numele Ezrabiteanul 
este citit Israeliteanul. Profetului postexilic 
Agheu, care și-a desfășurat activitatea în leru- 
salim în perioada rezidirii Templului de către 
Zorobabel, pe lângă scrierea sa profetica, LXX 
îi atribuie Ps 145-148, Vulgata — Ps 111 și 145, 
iar traducerea siriacă (Peșito) — Ps 125-126, 
145-146. Profetului Zaharia, fiul lui Berechia 
(Zh 1, 1-7), care poate fi identificat cu preotul 
Zaharia, amintit de Neemia în 12, 16, capul 
familiei Iddo, din timpul arhieriei lui Ioachim, 
i se atribuie de către LXX Psalmii 145-148. Pe 
lângă aceștia, originalul ebraic are 49 de psalmi 
anonimi, în timp ce LXX și Vulgata au numai 
40. Din această categorie, unui anonim din 
timpul regelui lezechia i se atribuie Ps 91, unui 
om necăjit despre care nu se știe în ce perioadă 
a trăit i se recunoaște autoritatea asupra Ps 
101, unui anonim îi sunt atribuiţi Ps 104-106, 
112-118, 134-136 și 149-150 care au ca 
suprascriere termenul 4/e/pia, unui anonim din 
timpul lui Neemia i se recunoaște autoritatea 
asupra psalmului 111, iar unor autori anonimi 
Îi se atribuie psa/mii treptelor (119-133). 

Număr. Pe lângă cei 150 de psalmi din origi- 
nalul ebraic, Septuaginta conține încă un psalm 
pe care îl atribuie lui David cu menţiunea că 
„nu se numără printre cei o sută cincizeci”. În 
edițiile românești ale Scripturii și implicit ale 
Psaltirii, acest psalm necanonic este poziționat 
imediat după cei 150. În afară de acesta, în 

Vechiul "Testament sunt întâlnite și alte texte 
care pot fi încadrate în aceiași categorie literară, 
cărora li se poate atribui, fără ezitare, numirea 
de psalmi: Îș 15, 1-18, 21; Dr 32, 1-43; 1 Rg2, 
1-10; 2 Rg22,1-51; 7ob 3, 11-15; 15 12,1-6;21, 
1-5; 26, 1-19; 38, 9, 20; 42, 10-17; 63, 17-64; 
Am 4, 13; 5, 8; Mi 7, 18-20; Sof'3, 14-17; 42 3 
etc. În ceea ce privește numerotarea psalmilor, 
între textul ebraic și cel grecesc există câteva 
diferențe. Astfel că, TM împarte Ps 9 în două, 
rezultând Ps 9 și 10, în timp ce LXX păstrează 
doar un psalm. Decalajul produs suferă o nouă 
modificare atunci când LXX alcătuiește Ps 
113 din doi psalmi (Ps 114-115 din TM). În 
schimb, Ps 116 din TM este împărțit în două 
de LXX (114-115) revenind din nou prin 
aceasta la decalajul de un psalm după modi- 
ficarea produsă la psalmii anteriori. Spre sfâr- 
șitul Psaltirii, Ps 147 din TM este la rândul lui 
împărțit în LXX în două (146-147), astfel încât 
ultimii psalmi își corespund în numerotare. 






































TM LXX 
1-8 1-8 
9-10 9 
11-113 10-112 
114-115 113 

116 114-115 
117-146 116-145 
147 146-147 
148-150 148-150 





Subdivizare. Influenţaţi de structura internă 
și de poziționarea neîntâmplătoare a psal- 
milor în Psaltire, traducătorii Septuagintei au 
considerat firească subdivizarea acestei cărți în 
cinci categorii care au o formă artistică simi- 
lară (I — 1-40; II — 41-71; III — 72-88; IV — 
98-105; V — 106-150). Acest fapt a generat 
în cadrul iudaismului corelarea Cărţii Psal- 
milor cu Pentateuhul, deoarece într-un midraș 
(Ps 1, 2) se afirmă că: „Moise a dat lui Israel 
cele cinci cărți ale Torei și pentru a corespunde 
cu ele, David le-a dat israeliților Cartea Psal- 
milor care are tot cinci cărți”. Asumând această 
idee, rabinii și chiar interpreţii contemporani 

au încercat să pună în legătură tematică cele 
cinci părți ale psaltirii cu fiecare din cărțile 
Legii. Astfel că aceștia au ajuns la concluzia 
că Psaltirea poate fi numită Carzea Cugerării 
Ja Lege. Cu alte cuvinte, fiecare psalm devine o 
meditaţie la un fragment din Tora, după cum 
spunea Rabbi Scheinerman. 

Acest mod de raportare la psalmi a fost acceptat 
și în creștinism. Hipolit, episcopul Romei 
(Ț236), considera Psaltirea un nou Pentateuh: 
„Cartea Psalmilor conţine învățături noi faţă 
de Legile lui Moise. Din acest motiv, după 
scrierile lui Moise, aceasta este a doua carte 
de legi” (Exposifion of the Psalms). Din cuvin- 
tele acestuia reiese că învățăturile din psalmi 
nu s-au rezumat doar la simpla menționare a 
legilor mozaice, ci au dezvoltat sensuri noi care 
au depășit cu mult prescripțiile lui Moise. Din 
acest motiv, Sf. Vasile cel Mare (4379) afirma 
că în psalmi „se află învățătura desăvârșită 
despre Dumnezeu” (Ommifii Ja Psalmi 1, 2), iar 
Sf. Grigorie de Nyssa (400) consideră fiecare 
carte a psalmilor o treaptă nouă spre dobân- 
direa desăvârșirii (La fizlurile Psalmilor). 

O altă subdivizare a psalmilor s-a făcut pe 
baza principalelor colecţii: psalmii davi- 
dici (3-40, 50-71, 138-150), psalmii lui Core 
(41-48, 83-84, 86-87), psalmii lui Asaf (49, 
72-82), psalmii elohiști (41-82), psalmii regali 
(93-100), psalmii treptelor (119-133), psalmii 
Aleluia (110-118, 134, 146-150). 

În cultul creștin, Psaltirea a fost împărțită în 
20 de subdiviziuni numite catisme. Catisma | 
cuprinde psalmii de la 1 la 8, Catisma a II-a 
(9-16), Catisma a IIl-a (17-23), Catisma a 
IV-a (24-31), Catisma a V-a (32-36), Catisma 
a Vl-a (37-45), Catisma a VIl-a (46-54), 
Catisma a VIll-a (55-63), Catisma a LX-a 
(64-69), Catisma a X-a (70-76), Catisma a XI-a 
(77-84), Catisma a XII-a (85-90), Catisma a 
XIII-a (91-100), Catisma a XIV-a (101-104), 
Catisma a XV-a (105-108), Catisma a XVI-a 
(109-117), Catisma a XVII-a (118), Catisma 
a XVIII-a (119-133), Catisma a XIX-a (133- 
142), Catisma a XX-a (143-150). 

Categorii de psalmi. Având în vedere conți- 
nutul variat al psalmilor, este aproape imposibil 

să se realizeze o clasificare logică a acestora 
după cuprins. Chiar dacă bogăția tematică nu 
permite o structurare rigidă, totuși psalmii pot 
fi grupați în câteva clase, după ideea domi- 
nantă: psalmi de laudă, psalmi de implorare și 
psalmi didactici. 

Psalmii de laudă sunt de cele mai multe ori în 
strânsă legătură cu cultul și au un aspect comu- 
nitar. Aceste imne au ca scop principal preamă- 
rirea lui Dumnezeu prin evidenţierea atribu- 
telor Sale. În această categorie pot fi clasificate: 
imnele adresate Dumnezeului Legământului, în 
care Israel aduce laudă Domnului din diferite 
motive (8, 18, 32, 99, 102, 103, 110, 112, 113, 
116, 134, 135, 144-150); psalmii Împărăției, în 
care Dumnezeu este preamărit în calitatea Sa 
de Stăpân al Universului (22, 95-97); cântă- 
rile Sionului, în care este evidențiată prezenta 
protectoare a lui Dumnezeu (45, 47, 75, 83, 86, 
122); psalmii treptelor, care subliniază bucuria 
apropierii de Dumnezeu (119-133) și psalmii 
regali, care se focalizează treptat asupra imaginii 
unui rege ideal (Mesia) prin care Dumnezeu Își 
va împlini iconomia mântuirii (2, 17, 19,20, 44, 
71, 88, 100, 109, 131, 143). 

Psalmii de implorare însumează imnele care 
împletesc cererea după ajutor cu mărturisirea 
încrederii și cu aducerea de mulțumire. Aceștia 
pot să fie exprimaţi fie într-o manieră indivi- 
duală (5-7, 12, 16, 21,24, 25,27, 30, 34, 35, 37, 
38, 41, 42, 50, 53-56, 58, 60, 62, 63, 68-70, 85, 
87, 101, 108, 119, 129, 139-142), fie într-una 
colectivă (11,43,57,59, 73,78, 79, 82, 84, 89,93, 
107, 122, 136). În acești psalmi predomină ideea 
de suferință care implică inevitabil intervenția 
nemijlocită a lui Dumnezeu pentru a aduce 
izbăvire. Implorarea are ca fundament principal 
mila, dreptatea și credincioșia lui Dumnezeu. 
Având în vedere nădejdea vie că Dumnezeu 
va împlini de fiecare dată cererile, psalmii sunt 
pătrunși de sentimentul aducerii de mulțumire 
(9,.29,31,33,39,40,91,106,115,137). 

Psalmii didactici sunt indicaţi de multe ori în 
Psaltire prin mențiunea pentru înfelegere din 
suprascriere și au ca scop realizarea unor cadre 
pedagogice în vederea formării spirituale. În 
această secţiune pot fi incluși: psalmii istorici 


care arată pronia lui Dumnezeu față de poporul 
ales în perioada exodului din Egipt (77, 104, 
105); psalmii care prezintă rigorile ce trebuie 
îndeplinite de cel care se apropie de Dumnezeu 
(14, 23, 133); psalmii care amintesc de exigen- 
ţele Legământului (13, 49, 51, 52, 74, 80, 94) 
și de psalmii redactați în stilul literaturii sapi- 
ențiale care îl învață pe om că împlinirea Legii 
este garanţia fericirii (1, 36, 48, 72, 111, 118, 
126,133). 

Urilizarea în cult și în rugăciunile particulare. 
Psaltirea a fost considerată de către cercetători 
drept cartea de imne al celui de-al doilea Templu 
datorită utilizării ei frecvente după întoarcerea 
din exilul babilonian. Însă folosirea psalmilor 
la templu datează din perioada reformei religi- 
oase desfășurate la inițiativa regelui David, când 
cultul primește o dimensiune doxologică (7 Par 
16, 1-7; Ezd 3, 10-11). În opinia unor exegeți 
(H. Gunkel, S. Mowinckel și A. Weiser), majo- 
ritatea psalmilor au fost creați pentru serviciul 
liturgic de la templu. Pe lângă conţinutul care 
face trimitere la diverse evenimente liturgice, 
psalmii mai sunt poziționați în sfera cultului de 
titlurile lor, precum și de referințele făcute la 
diferite instrumente întrebuințate în practicile 
de la templu: trâmbiță confecționată dintr-un 
corn de berbec sau din argint, chimval, timpan, 
liră (alăută), harfă, caval (organ) etc. În ceea 
ce privește modul în care psalmii erau folosiți 
în cult, cel puţin în cazul primului Templu, 
nu avem mărturii semnificative. Însă, dacă ne 
raportăm la cel de-al doilea Templu, situația 
este mult mai clară. În serviciul de fiecare zi, 
când se oferea sacrificiul, preoţii suflau în trom- 
pete, iar cântăreții templului cântau psalmi cu 
instrumente muzicale. După jertfă se cânta 
psalmul zilei, atât dimineaţa, cât și seara. În 
zilele de sărbătoare și în alte ocazii impor- 
tante, erau cântaţi psalmii prescriși. Astfel, Ps 
112-117, ce alcătuiesc colecţia A/e/uia erau 
cântați la Paști, la sărbătoarea Săptămânilor, la 
cea a Corturilor, la Hanuka și la sărbătorile de 
Lună nouă. Psa/mii treptelor erau cântați de cei 
care urcau spre lerusalim, la cele trei sărbători 
mari: sărbătoarea Azimelor, a Săptămânilor și a 
Corturilor. Cea mai importantă ocazie pentru 

cântarea de psalmi era sărbătoarea Corturilor, 
celebrată la luna plină din Tișri, luna a șaptea 
a anului iudaic. Prin utilizarea lor în structu- 
rile liturgice, psalmii au fost puși la îndemâna 
întregii comunităţi. Asumarea acestora de către 
popor a fost înlesnită de importanța pe care 
cultul o avea în viața personală a fiecărui iudeu, 
dar și de forma lirică în care învățăturile teolo- 
gice și trăirile sufletești erau expuse. 

Psalmii n-au lipsit din preocupările și cultul 
creștin nici după ce Biserica s-a separat defi- 
nitiv de sinagogă; din contră, aceștia au 
dobândit parcă o și mai mare preponderență. 
Apologetul "Tertulian consemnează faptul că 
în timpul său (sec. al II-lea d.Hr.) psalmii erau 
folosiți ca structuri cultice de bază în adunările 
creștine (Despre suflet 9,4). Documentul creștin 
Constituţiile apostolice care datează din secolul 
al III-lea, semnalează aceiași practică. Obice- 
iuri similare se întâlnesc și în Bisericile Orien- 
tale, unde creștinii care se adunau noaptea în 
sărbători, pentru priveghere și cântau întreaga 
Psaltire. Într-un studiu amplu, Sr. loan Casian 
descrie rânduielile monahale care priveau 
citirea psalmilor. El constată că în mănăsti- 
rile din Tebaida Egiptului, monahii citeau 
zilnic 12 psalmi la vecernie și la privegherea 
de noapte, iar în mănăstirile din Palestina și 
Mesopotamia observă că la sfârșitul ceasu- 
rilor al III-lea, al VI-lea și al IX-lea se citeau 
de regulă trei psalmi (Despre norma canonică). 
Clement Alexandrinul ne oferă o privire mult 
mai extinsă asupra folosirii psalmilor. Acesta 
arată că între creștini exista obiceiul de a cânta 
psalmi, chiar și atunci când se mânca la masă. 
Este foarte probabil ca obiceiul încetățenit la 
agapele creștine, de după serviciul religios, să fi 
fost preluat de creștini și în viața lor particulară 
(Pedagogul 3, 44). În Occident, cântarea alter- 
nativă a psalmilor a fost introdusă în structurile 
cultului pe vremea Sf. Ambrozie al Milanului. 
În afara cultului și a rugăciunilor particulare, 
psalmii au fost considerați folositori și pentru 
formarea spirituală a credincioșilor. Biserica 
a încurajat constant, pe lângă folosirea aces- 
tora în rugăciune, studiul și meditaţia asupra 
lor. Folosirea frecventă a textelor din psalmi 

a favorizat memorarea și asumare acestora în 
vederea desăvârșirii duhovnicești. În acest sens, 
Sf. Vasile cel Mare scrie: „Psalmul este carte 
elementară de învățătură pentru cei ce intră 
în viață, creștere pentru cei ce înaintează în 
vârstă, întărire pentru cei maturi” (Omijii la 
Psalmi 1, 2). Se recomanda, așadar, ca psalmii 
să fie folosiți de toate categoriile sociale și de 
toți oamenii. Timpul și locul în care se rosteau 
psalmii nu mai trebuia să constituie o problemă, 
fiindcă după memorarea lor, oamenii se puteau 
ruga oriunde și oricând. Sf. Grigorie de Nyssa 
amintește într-o scrisoare în care narează viața 
surorii sale, Sfânta Macrina, de obiceiul pe care 
îl avea aceasta (încă de la vârsta de 12 ani) de a 
citi Psaltirea zilnic, la mai multe ceasuri potri- 
vite din zi (Despre viața Sfintei Macrina). 
Dimensiunea teologico-morală. Datorită faptului 
că în cuprinsul ei au fost desfășurate, într-o 
manieră rezumativă, majoritatea toroturilor 
care au alcătuit Legea, Cartea Psalmilor a fost 
considerată expresia lirică a "orei. Motivul 
principal care a determinat această numire a 
ţinut de poziționarea centrală a lui Dumnezeu 
în sistemul ei doctrinar. Indiferent de structura 
sau de tipul psalmului (cântări religioase, imne, 
meditații, rugăciuni), Dumnezeu era elementul 
principal la care se raportau toate ființele și 
lucrurile. Orice psalm scoate în evidență, fie 
direct, fie indirect unicitatea, pronia, înțelep- 
ciunea, slava, puterea, dreptatea și mai ales 
îndurarea lui Dumnezeu față de om. Așadar, 
prin conţinutul lor focalizat pe lupta intimă a 
omului care caută comuniunea cu Dumnezeu, 
psalmii au devenit o paradigmă a realizării 
urcușului spre desăvârșire. Lecturarea acestora 
viza dobândirea cuvântului biblic, ca mijloc 
esențial prin care o persoană putea trăi comu- 
niunea cu Dumnezeul cel viu. 

Ar fi nepotrivit să se treacă cu vederea dimensi- 
unea mesianică ce este dezvoltată într-o manieră 
deosebit de amplă în psalmi. Aportul adus de 
Psaltire în dezvoltarea prevestirilor și prefigu- 
rărilor hristologice este semnificativ. Dacă până 
la David se știa că Mesia va fi un om, învestit 
de Dumnezeu cu o putere spirituală superioară, 
care va ieși din seminția lui luda într-o perioadă 

încă nedeterminată, de acum se știe că acesta nu 
va fi doar un om, ci chiar Fiul lui Dumnezeu. 
Pentru o perspectivă mai extinsă voi reda în cele 
ce urmează câteva din coordonatele mesianis- 
mului revelat în Cartea Psalmilor: Mesia va fi 
Dumnezeu (2, 7; 39, 4-7, 44, 95; 109), Mesia 
va fi om (15, 9-11; 21, 1-22; 29, 6-9; 30, 11; 
34, 1-28; 39, 9-11; 40, 9; 68, 1-29; în special 8; 
89,18; 101,1-11); Mesia va veni ca Rege a lui 
Israel (2; 8; 23; 44; 71; 100; 101); Mesia va fi 
respins în calitatea Sa de rege (2; 54-63; 88; 
101); Mesia va avea misiune mântuitoare (2, 
6-9, 4, 4-5,10; 7, 1-10,18; 101,12-22; 109, 4); 
Mesia va fi pregătit pentru moarte (15; 88; 101, 
24-28; 108); Mesia va fi trădat (7; 16; 34; 40,9); 
Mesia va fi crucificat (2, 1-3; 21, 1-21; 68, 1-29); 
Mesia va merge în șeol (29, 1-9; 39, 1-17, 40, 
1-13; 87, 1-18); Mesia va învia (15; 17; 20; 29; 
33; 39, 1-17; 40, 10-13; 85; 117, 16-29); Mesia 
va fi preot după rânduiala lui Melchisedec (109); 
Mesia va mântui neamurile la fel ca pe iudei (21, 
27-31; 44, 9-15; 116; 138); Mesia se va întoarce 
de-a dreapta Tatălui ca să mântuiască pe fiii lui 
Israel (43; 73; 82; 84; 95-97; 136; 146; 147); 
Mesia va întemeia o împărăție veșnică în Israel 
(2, 7-12; 14, 1-5; 23; 28; 36; 44-47, 65-67, 71; 
98-100; 110-112; 131; 144; 149; 150). 

Valoarea dogmatică a psalmilor este de netăgă- 
duit, deoarece, după Tora, Psaltirea este cartea 
care dezvoltă și subliniază învățăturile esențiale 
care vizează relația omului cu Dumnezeu. „Ce 
nu poți învăța din psalmi — se întreabă retoric 
Sf. Vasile cel Mare? Oare nu măreţia bărbă- 
ției? Oare nu exactitatea dreptății? Oare nu 
sfințenia fecioriei? Oare nu desăvârșirea înţe- 
lepciunii? Oare nu chipul pocăinței? Oare nu 
măsura răbdării? Oare nu tot ce ai putea spune 
despre faptele cele bune? În psalmi este cu 
putință să găsești învățătura desăvârșită despre 
Dumnezeu, prevestirea despre venirea în trup a 
lui Hristos, ameninţarea cu judecata, nădejdea 
învierii, frica de pedeapsă, făgăduințele slavei, 
descoperirile tainelor; toate sunt strânse, ca 
într-o mare și obștească vistierie, în Cartea 
Psalmilor” (Ommifii la Psalmi 1,2). 

Unul dintre motivele principale care au deter- 
minat folosirea intensă a psalmilor de către 


creștini a fost varietatea conţinutului care viza 
trăirea interioară a omului. Zbuciumul sufle- 
tesc, dilemele în fața contradicțiilor cotidiene, 
durerea, necazul sau exaltările pline de feri- 
cire au fost atât de bine conturate în Psaltire, 
încât asumarea lor de către credinciosul care 
dorește liniștirea și apropierea de Dumnezeu 
se produce în cel mai firesc mod posibil. Diver- 
sitatea trăirilor sufletești descrise în Psalmi au 
oferit oricărui om posibilitatea de a se apropia 
de această carte și de a-și însuși stihurile care-i 
făceau sufletul să vibreze de dorul dumneze- 
iesc. Cartea Psalmilor îl ajută pe credincios să 
se vindece de patimi, în calea sa spre îndumne- 
zeire, deoarece conţinutul lor, plin de morali- 
tate, oferă exemple nenumărate de ridicare din 
păcat. De multe ori, aghiograful începe rugă- 
ciunea sa din adâncul păcatului și al morții, dar 
o sfârșește în sfera comuniunii dumnezeiești. În 
acest sens, Sfântul Augustin spunea că psalmii 
sunt „domolirea patimilor, frâul mâniei, școala 
cumpătării” (Exposifions on the Psalms), iar 
Casiodor afirma că psalmii cuprind cuvântul 
luminos care vindecă inima rănită de moarte 
(Explanation of the Psalm). Prin învățăturile și 
exemplificările pedagogice, Psaltirea călăuzește 
pe om spre împărăţia lui Dumnezeu, oferin- 
du-i posibilitatea de a alege între cele două căi: 
cea care duce la pieire și cea care îndumneze- 
iește. Accesibilitatea și efectul benefic pe care 
l-a avut folosirea ei în viaţa celor credincioși 
a făcut ca acest text veterotestamentar să fie 
asumat de fiecare generaţie atât în iudaism, cât 
Și în creștinism. 

Comentariile patristice la psalmi. Dezvoltând 
metoda de interpretare alegorică, prin repre- 
zentaţii ei de seamă, Școala din Alexandria 
a realizat primele comentarii exegetice ale 
Psaltirii. Se presupune că primul dintre ele a 
fost scris, potrivit lui Eusebiu de Cezareea, de 
întemeietorul școlii, Panten, dar informația 
istoricului este destul de neclară. Acestuia i-a 
urmat Origen, care, folosind metoda alego- 
rică, a alcătuit un comentariu extins la Psalmi 
(Exposirio în Psalmos, în PG 12, col. 1053-1686; 
17, 105-150). Alte comentarii au fost alcă- 
tuite de: Sf. Atanasie cel Mare, Fxposifiones 

în Psalmos, în PG 27, col. 60-545, 548-589, Sf. 
Chiril al Alexandriei, FExposifio în Psa/mos, în 
PG 69, col. 767-1274; Didim cel Orb, Ep/icari- 
ones în Psalmos, în PG 33, 1155-1622; Eusebiu 
de Cezareea, Commentaria în Psalmos, în PG 
23, coll. 66-1396; 24, 9-76 și Isihie al lerusa- 
limului, FExposizio în Psa/mos, în PG 27, coll. 
849-1344, 93, 1179-1340. Școala din Antiohia, 
care promova interpretarea literală a Scripturii, 
s-a bucurat și ea de mulți adepți. Ca urmare 
a acestui fapt, cele mai multe comentarii la 
psalmi s-au scris folosindu-se această metodă. 
Dintre reprezentații cei mai de seamă ai școlii 
amintim pe Apolinarie din Laodiceea, Infer- 
pretatio în Psalmos, în PG 32, col. 1313-1537; 
Diodor din Tars, Fragmenta în Psalmos, în PG 
33, col. 1587-1628; Sf. loan Gură de Aur, Expo- 
sitio în Psalmos, în PG 55, col. 39-498; Teodor 
de Mopsuestia, Fragmenza în Psa/mos, în PG 66, 
col. 641-696 și Teodoret de Cir, Inferpretafio în 
Psalmos, în PG 80, col. 857-1997. Subliniind 
aspectul mistico-moral al Psalmilor, Școala din 
Cezareea Capadociei a încercat să mențină un 
echilibru între cele două metode deja consa- 
crate de interpretare. Sf. Vasile cel Mare, repre- 
zentantul emblematic al acestei școli, a încercat 
să identifice pe lângă înțelesul istoric al unui 
text scripturistic și un sens tainic pe care să îl 
aplice necesităţilor spirituale. Pe lângă comen- 
tariul său (/lomi/iae în Psalmos, în PG 29, col. 
209-424) amintim pe cele ale lui: Asteriu de 
Cezareea, Flomijiae in Psalmos, în PG 40, col. 
389-478; Sf. Grigorie de Nyssa, In inscriptiones 
Psalmorum, în PG 44, col. 431-608; Eustațiu 
al “Tesalonicului, Fp/icafiones în Psalmos, în 
PG 142, col. 1197-1272; Orazio în Psalmum 
XLVIII, în PG 135, col. 520-530 și Eftimie 
Zigabenul, Expositio în Psa/mos, în PG 129, col. 
41-1326. În Biserica de Apus metoda alegorică 
de interpretare a Psaltirii a fost predominantă. 
Aceasta s-a datorat influenței semnificative a 
Sfântului Ambrozie (4po/ogia ajtera Prophetae 
David, în PL 14, col. 887A-916C; Apologia 
Prophetae David ad Teodosium Augustus, în 
PL 14, col. 851B-884B; Enarrafionem in XII 
Psalmos Davidicos, în PL 14, col. 921A-1160D; 
În Psa/mul David CĂXVIII. Expositio, în PL 15, 

col. 1197-1526A) şi a Fericitului Augustin 
(Enarrationes in Psalmos, în PL 36, col. 67-1027; 
37,1033-1967), cu toate că luniliu și Cassiodor 
(n Psa/terium Expositio, în PL 70, 25-1056C) 
au încercat să modifice această tendință, 
promovând modul antiohian de interpretare. Se 
cuvine să menționăm că un rol de intermediere 
între cele două școli (Alexandria și Antiohia) a 
fost asumat de Fericitul Ieronim (Breviarum în 
Psa/mos, în PL 26, col. 821-1270; Liber de expo- 
sifione Psalmorum, în PL 26, col. 1277-1300B). 
Acesta a militat pentru o expunere istorică și 
gramaticală cu toate că din scrierile sale reiese 
că a inclinat mai mult spre metoda alegorică. 
Dintre ceilalți exegeți apuseni amintim pe: Sf. 
Grigorie cel Mare, In Septum Psa/mos Poeni- 
fentiales Expositio, în PL 79, col. 549-658B; Sf. 
Ilarie de Pictavium, Zractazus Super Psa/mos, 
în PL 9, col. 231-890A; Psa/morum XV XXXI 
ef XLI Interpretatio, în PL 9, col. 891-908D și 
Rufin, Comentarius in LXXV Psalmos, în PL 
21, col. 645-960B. În Biserica Răsăriteană au 
mai alcătuit comentarii la psalmi Ghenadie al 
Constantinopolului, Fragmenta în Psalmos, în 
PG 85, col. 1665-1668 și Nichifor Vlemmides, 
Expositio în Psalmos, în PG 142, col. 1321-1622. 

loan Chirilă 


CATAFATISM. (gr. haztapharikos —  afir- 
mativ) Formă de cunoaștere a lui Dumnezeu 
în teologie, ce reprezintă o expresie a efortului 
rațiunii umane de a-L reprezenta și a-L mărtu- 
risi pe Dumnezeu, făcând apel la concepte și la 
noțiuni decelate din trăirea curentă, din natură, 
din lumea înconjurătoare. 

Catafatism reprezintă ceea ce putem afirma 
despre Dumnezeu. Este un demers nu atât 
fotografic, cât iconic, în măsura în care prin 
intermediul „culorilor” și „formelor”, care ţin 
de cele „văzute”, de „jos”, înțelegându-se prin 
acestea instrumentarul conceptual și ideatic 
dezvoltat în vederea cunoașterii lumii încon- 
jurătoare, le reprezentăm și ne împărtășim din 
cele „nevăzute”, de „Sus”. Catafatismul propune 
gestul pozitiv al identificării lui Dumnezeu prin 
intermediul a ceea ce poate vehicula conceptual 
mintea umană. Așa cum nu poate fi zugrăvită 
o icoană fără sprijinul elementelor naturale care 
intră în compoziţia ei, tot așa vorbirea despre 
Dumnezeu are nevoie de sprijinul conceptelor și 
de exercițiul gândirii omenești conceptuale. Însă 
odată cu utilitatea discursului catafatic se afirmă 
deopotrivă și neputința lui structurală: nu numai 
că nu putem avea pretenţia epuizării obiectului 
cunoașterii teologice prin reprezentările oferite, 
dar și adecvarea lor la realitate este infinit 
suferindă, întrucât Dumnezeu scapă oricărei 
circumscrieri conceptuale. De aceea, ortodoxia 
nu îngăduie o teologie catafatică autonomă față 
de teologia apofatică (a se vedea: apofatism), 


cu alte cuvinte, autosuficientă: „Adevărul nu se 
epuizează în formularea lui. Formularea este 
numai granița adevărului, veșmântul sau paza 
adevărului. Adevărul este realitatea care nu se 
dezminte pe sine — adevărul ultim este viața 
care nu poate fi abolită de moarte. De aceea și 
cunoașterea adevărului nu se poate înfăptui prin 
înțelegerea formulărilor lui, ci prin participarea 
la evenimentul adevărului, la adevărul vieții, la 
imediatul experienţei”. 

Apofatismul cere prezența  catafatismului: 
Cunoașterea apofatică, atunci când vrea cât 
de cât să se tălmăcească pe sine, trebuie să 
recurgă la termenii cunoașterii intelectuale, 
umplându-i însă mereu cu un înțeles mai 
adânc decât îl pot reda noțiunile intelectuale. 
Numirile lui Dumnezeu, numite și azribufele 
Sale, sunt forme conceptuale prin care trăi- 
torii de Dumnezeu L-au identificat și L-au 
mărturisit lumii pe Dumnezeu. În secolul al 
V-lea, tratatul Numele divine al Sf. Dionisie 
Arcopagitul oferea o sistematizare a teolo- 
giei creștine, și, deopotrivă, o cuprinzătoare 
analiză a atributelor lui Dumnezeu (numite 
nume divine). În general, „numele” atribuite lui 
Dumnezeu caracterizează prezența Sa în lume 
printr-o analogie lume-Dumnezeu la formă 
superlativă. Aceste atribute pun în evidență 
ceea ce Dumnezeu este și are într-o plenitu- 
dine care se exprimă printr-un dincolo de orice 
cuprindere umană. Dacă în Vechiul Testament 
aceste nume se referă mai curând la trăsături 
de tip interior uman (bunătate, lumină, iubire, 
adevăr, putere, demnitate), Noul Testament 
propune, în virtutea Întrupării Fiului, o lărgire 
a perspectivei. Astfel, Mântuitorul este, prin 
imaginile simbolice pe care le oferă EI Însuși 
ucenicilor, Mielul lui Dumnezeu, Cale sau Ușă 
către Împărăţia Cerurilor. 

Așa cum icoana este ontologic distinctă de Cel 
reprezentat în ea, dar slujește ca punte între cele 
două lumi, în măsura în care oferă posibilitatea 
experimentării unei legături între persoana 
umană cunoscătoare și Cel reprezentat prin 
intermediul reprezentării, tot așa catafatismul 
conturează o imagine-icoană a lui Dumnezeu 
cu ajutorul rațiunii, oferind prin cărămizile 

conceptuale ale registrului înțelegerii curente 
repere care să extindă înțelegerea către întâl- 
nirea cu Cel de necuprins cu înțelegerea. Cata- 
fatismul este un vector către Dumnezeu prin 
intermediul celor naturale: „Că Dumnezeu 
există și este cauza făcătoare și susținătoare a 
tuturor, ne învaţă vederea și legea naturală: cea 
dintâi privind cele văzute și bine orânduite și 
minunate [|...]; a doua, deducând din cele văzute 
și bine orânduite pe Conducătorul lor [...]. 
Fiindcă nici cel ce privește o chitară minunat 
întocmită și buna ei armonie și orânduirea cei, 
sau cel ce ascultă cântarea chitarei, n-ar putea să 
nu cugete la creatorul chitarei. [...] Așa ne este 
evident și nouă că Cel ce le-a creat pe toate cele 
făcute, le mișcă și le conservă, chiar dacă nu-L 
cuprindem cu înțelegerea”. Teologia catafatică 
este ceea ce putem afirma despre Dumnezeu 
în conștiința limitării (infinite a) celor afirmate. 
Remarcăm insuficiența definiţiilor de dicți- 
onar contemporane privind conceptul „cata- 
fatism”. În Le Peri Roberz (dicţionar de „refe- 
rință al limbii franceze”, cf. autori) ediţia iunie 
2000, termenul lipseşte. În Oxford Dictionary 
of English termenul desemnează: „teologie (a 
cunoașterii lui Dumnezeu) realizată prin defi- 
nirea lui Dumnezeu prin propoziţii afirmative. 


Opusul lui catafatic”. 
Bibliografie. GaicoRre DE NAzIANZ, SF, Oration 
XXVIII, în 7Beologica, IL, în PG 36, 33; STĂNILOAE, 
Dumitru, Zto/ogia dogmatică ortodoxă, vol. |, Ed. Institu- 
tului Biblic și de Misiune al Bisericii Ortodoxe Române, 
București, 1996; YANNARAS, Christos, Abecedar a] credinței, 
Ed. Bizantină, București, 1996. 

Răzvan lonescu, Adrian Lemeni 


CATAPETEASMĂ. (gr. kazaperasma — văl, 
perdea) Perete despărțitor dintre naos și altar, 
confecționat din lemn sau din zid, menit să 
separe evenimentele legate de Taina Sfintei 
Euharistii de privirile credincioșilor din naos. 

Mai este numit și tâmplă (70 z&uziov, 00) sau 
iconostas (70 £IKOvoGTĂg10v, 00, susfinător de 
icoane). Motivația acestei separaţii este dată 
de caracterul de Taină al Sfintei Euharistii ce 
nu poate fi interpretată, elucidată, conceptua- 
lizată sau banalizată de cunoașterea condiţiei 
omenești. De asemenea, existența catapetesmei 

arată că laina nu poate fi privită dintr-o 
perspectivă fizică, și nici abordată conceptual 
astfel, de aceea ea ascunde ochilor celor din 
naos prefacerea Sfintele Daruri. Aceasta este 
purtătoare de icoane deoarece singura formă de 
cunoaștere reală a Tainci, în această viaţă, vine 
dintr-o perspectivă iconică. 

Bibliografie. BRANIșTE, Ene, Lifurgica Generală, Ed. 
Partener, +2008; BRaAnIșTrE, Ene, BRANIȘTE, Ecaterina, 
Dicţionar de cunoștințe religioase, Ed. Diecezană, Caran- 
sebeș, 2002; CrReșAnu, Badea, Zozauru/ /iturgic al Sfintei 
Biserici Creștine Ortodoxe, Tipografia Gutenberg, Bucu- 
rești, 1912; SevrcIv, PS Timotei, „Îngrijirea și împodo- 
birea sfintelor locașuri”, în: Îndrumător bisericesc, vol. |, 
Timișoara, 1980, pp. 60-65, VAnca, Dumitru, „Înstituirea 
și dezvoltarea cultului creștin”, în: Credința Ortodoxă, VII 


(2002), 2, pp. 203-230. 
Nicolae D. Necula, Mihai Burlacu 


CATAVĂSIE. (gr. Hazavasis — coborâre) Denu- 
mire dată primului tropar al fiecăreia dintre 
cele nouă ode ale canonului, numite irmoase. 

Numele de catavasie (coborâre) vine de la faptul 
că atunci când cântăreții executau aceste cântări, 
ei coborau din cele două strane și veneau în 
mijlocul bisericii unde cântau împreună irmosul. 
Catavasiile sunt un rezumat al celor nouă ode 
ale canonului și servesc drept model de cântare a 
troparelor canonului. Catavasii proprii au praz- 
nicele împărătești, care nu sunt altceva decât 
irmoasele odelor canonului acestor sărbători. De 
asemenea, au catavasii proprii unele duminici ale 
Triodului și zilele Săptămânii Patimilor. Cântate 
la utrenie, la momentul Canonului, regula și 
perioada cântării lor o găsim în Catavasier sau 


Octoihul Mic. 
Bibliografie. Sava, Viorel, „Cultul divin ortodox — spaţiul 
care înveșnicește tinereţea”, în „În Biserica Slavei Tule” 
Studii de teologie şi spiritualitate liturgică, vol. |, Ed. Erota, 
Iași, 2003, pp. 15-28; Sava, Viorel, „Cultul divin ortodox, 
punte de unire între cei ce cred și cale către Hristos”, în 
„În Biserica Slavei Tule”. Studii de feologie şi spiritualitate 
liturgică, vol. |, Ed. Erota, Iași, 2003, pp. 29-50; VAnca, 
Dumitru, „Instituirea și dezvoltarea cultului creștin”, în 
Credinta Ortodoxă, VII (2002), 2, pp. 203-230. 

Nicolae D. Necula 


CATAVASIER. v. OCTOÎH. 1. Carte de cult, 
cu conţinut rezumat sau extras din Octoihul 
mare, care cuprinde cântările învierii pe cele 

opt glasuri, de la slujbele de sâmbătă seara și 
duminică dimineața; catavasiile praznicelor 
împărătești, ale Triodului și Penticostarului, 
polieleele și mărimurile sărbătorilor din cursul 
anului bisericesc; svetilnele învierii; stihirile 
Evangheliilor sau voscresnele; doxologia mare 
și podobiile celor opt glasuri. 
II. Carte de muzică bisericească, care cuprinde: 
catavasiile, svetilnele învierii, voscresnele și 
doxologiile. Unele catavasiere numite și Irmo- 
loghioane, cuprind și alte cântări ale utreniei: 
„Dumnezeu este Domnul...”, sedelnele, bine- 
cuvântările, troparele și condacele sărbătorilor 
împărătești, „Ceea ce ești mai cinstită...”, axioa- 
nele praznicale și podobiile celor opt glasuri. 
Bibliografie. BRANIȘTE, Ene, Lifurgica Generală, Ed. 
Partener, 12008; BnRAnIșTE, Ene, BRANIȘTE, Ecaterina, 
Dicţionar de cunoștințe religioase, Ed. Diecezană, Caran- 
sebeș, 2002; CraeșANu, Badea, Tezaurul liturgic al Sfintei 
Biserici Creştine Ortodoxe, Tipografia Gutenberg, Bucu- 
rești, 1912; Sava, Viorel, „Cultul divin ortodox — spaţiul 
care înveșnicește tinereţea”, în „În Biserica Slavei Tule” 
Studii de teologie şi spiritualitate liturgică, vol. L, Ed. Erota, 
Iași, 2003, pp. 15-28; Sava, Viorel, „Cultul divin ortodox, 
punte de unire între cei ce cred și cale către Hristos”, în 
„În Biserica Slavei Tule”. Studii de teologie și spiritualitate 
liturgică, vol. L, Ed. Erota, lași, 2003, pp. 29-50; VAncA, 
Dumitru, „Instituirea și dezvoltarea cultului creștin”, în 
Credinta Ortodoxă, VII (2002), 2, pp. 203-230. 

Nicolae D. Necula 


CATEDRÂLĂ. v. BISERICĂ. (lat. cazBedra; gr. 
catedra — scaun, bancă, loc pentru aşezare) Lăcaş de 
cult de dimensiuni impunătoare. Biserica cate- 
drală este biserica în care își are catedra — tronul, 
episcopul locului. Biserica catedrală este numită 
simplu și catedrală. Termenul a intrat în limba 
română pe filieră franceză. În franceză a apărut 
în perioada carolingiană, când s-a impus altor 
expresii cum ar fi mater ecclesia sau ecclesia major. 
Catedrala este locașul de cult de referință al unei 
eparhii. Sub influența tradiției romano-catolice, 
au fost numite cu acest cuvânt și Bisericile mai 
impunătoare dintr-o eparhie, această numire 
neavând însă o valoare canonică. Caracterul de 
Biserică catedrală nu este dat de măreția unui 
locaș de cult, ci de faptul că acest locaș este locul 
principal în care își exercită slujirea episcopală 
episcopul locului. 


Bibliografie. EnRrANDE-BRANDENBURG, Alain, La 
cathedrale, Ed. Fayard, Paris, 1989; NecuLa, Nicolae D., 
„Simbolismul locașului de cult în opera liturgică a Sfân- 
tului Simeon, Arhiepiscopul Tesalonicului (sec. XV”, în: 
GB, XLII (1983), 9-12; SIMEON AL TESALONICULUI, SE., 
„Despre biserică și târnosirea ei”, în Zrac/ asupra tuturor 
dogmelor credinței noastre ortodoxe, trad. Loma Teodorescu, 
București, 1866; Tură, Nica, Sfântul Antimis (Studiu 
istoric, liturgic și simbolic), București, 1943; EvpoxIMov, 
Paul, Orzodoxia, trad. Dr. 1. loan Popa, Ed. Institutului 
Biblic și de Misiune al Bisericii Ortodoxe Române, 
București, 1996; WenzLEeR, Claude, „Les cathedrales 
gothiques”, în Mlemoires de /'histoire, Ed. Ouest-France, 
Paris, 2000. 


Patriciu Vlaicu 


CATEHET. (gr. Harihitis; vb. katibin — a suna, 
a răsuna de sus în jos, a spune ceva de la loc înalt, a 
învăța pe altul) Persoană care se ocupă cu cate- 
hizarea sau cu învăţarea altora a învățăturii de 
credință creștină. 

Potrivit analizelor etimologice, termenul 
„catehet” devine astfel sinonim cu „învățător”. 
În perioada catehumenatului, catehetul era 
persoana care-i instruia pe „catehumeni” 
(aspiranții la Taina Botezului/creștinism). De 
obicei, catehetul (xaznyn7g) era unul dintre 
preoți (presbyfer doctor), sau chiar un creștin laic 
capabil să-i învețe (doczor audientium). Cate- 
heţii, uneori ajutaţi de lectori (/eczores doctorum 
audientium), îi învățau în mod corespunzător 
adevărurile de credință și de morală, în adună- 
rile ce se ţineau în anumite locuri speciale, 
cu timpul în școlile catehetice, iar pe cei mai 
înaintați chiar în biserici. Între cateheți trebuie 
socotiți, astfel, conducătorii și profesorii 
școlilor catehetice, cum au fost Panten, Origen, 
Clement Alexandrinul (Școala din Alexandria), 
Pamfil (Școala din Cezareea Palestinei), Lucian 
de Samosata, Dorotei (Școala din Antiohia) 
etc. Tot între cateheții din Biserica primară un 
rol remarcabil l-au avut didascalii (v. mai jos). 
De-a lungul timpului, în accepțiunea largă a 
termenului, prin „catehet” s-a înțeles persoana 
care s-a ocupat de instruirea religioasă, fie din 
rândurile clericilor, fie al mirenilor, atât în sfin- 
tele lăcașuri, cât și în școli, în familii, instituţii 
etc. În Noul Testament termenul „catehet” 
(„învăţător”) apare explicit în epistola către 

Galateni: „Cel care primește cuvântul învăță- 
turii să facă parte învățătorului său din toate 
bunurile” „Catehetul” (învăzăzoru/) este, de 
fapt, sinonim cu „didascalul” despre care tot Sf. 
Apostol Pavel vorbește, atunci când enumeră 
harismaticii (apostoli, proferi, didascali) (1 Co 12, 
28). De asemenea, atunci când vorbește despre 
Biserică — Trup al lui Hristos, Cel Care i-a dat 
(rânduit) diferite slujiri: „Koi avroc E5woKev 
TODG HEV GNOGTOAOVG, ToVG 6E TpopnTac, 
TOVG 6E EVOVYEMOTAG, TOVG SE NoiEvag Koi 
Îi5aok6i.ovg” (£f4, 11). Între îndatoririle cate- 
heților-didascali era aceea de a instrui catehu- 
menii (aspiranţii la Botez/creștinism). 

Modelul desăvârșit al cateheţilor din toate 
timpurile este Mânruizorul Iisus Hristos, Care, 
odată cu slujirile de Arhiereu și Împărat, a exer- 
citat și misiunea de Învățător. EI era numit în 
mod obișnuit Învățătorul (Rabbi, A10ă0Ka0].0G) 
apelativ pe care Însuși l-a confirmat: „Voi Mă 
numiţi pe Mine Învățătorul și Domnul și bine 
ziceți, că sunt” (In 13, 13). La începutul misi- 
unii Sale, audiența era restrânsă (12 apostoli), 
dar în scurtă vreme „mulţimea ÎL îmbulzea ca 
să asculte cuvântul lui Dumnezeu” (e 5, 1). 
Calitatea de învățător era cerută în mod firesc 
de caracterul doctrinar, dogmatic, al crești- 
nismului. Spre deosebire de păgânism, crești- 
nismul este o religie-învățătură și trebuia, în 
consecință, să aibă neapărat un învățător reli- 
gios. Politeismul grec și roman era o religie fără 
dogme, nepropunând adevăruri de credință, 
fiind, de fapt, un cult a cărui justificare se 
pierdea, teoretic, în legendă, mit, superstiție. 
In contrast, creștinismul nu s-a mărginit la 
dimensiunea cultică, liturgică, cu toate că a fost 
și ea prezentă dintru început, ci și-a conturat 
o doctrină/o teologie, pe baza învățăturilor 
doctrinare propovăduite de cel mai mare Învă- 
țător. Fericiţi ascultătorii Săi contemporani! 
Uimiţi adversarii Săi! Chiar și cei mai înverșu- 
nați dintre aceștia au recunoscut, cu nedisimu- 
lată admiraţie: „Niciodată n-a vorbit vreun om 
ca Omul acesta!” (In 7, 46). Care era, de fapt, 
„secretul” acestei supremații didactice incontes- 
tabile? Răspunsul ni-l dă Evanghelistul Matei 


atunci când spune: “Ii învăţa ca unul care are 

putere, iar nu cum îi învățau cărturarii lor” (7, 
29). lar puterea izvora din persoana Sa dumne- 
zeiască, căci Omul- Hristos este, în același timp, 
întărit permanent, împuternicit, de Dumneze- 
ul-Hristos, prin coabitarea tainică a celor două 
firi, nedespărțite, neîmpărțite, neamestecate 
și neschimbate. El este Pedagogul prin exce- 
lență, paradigmă a tuturor pedagogiilor, din 
orice timp și loc. Părintele bisericesc, Clement 
Alexandrinul, a fost, pe bună dreptate, inspirat 
atunci când Mântuitorului lisus Hristos — 
Pedagogul desăvârșit I-a consacrat una dintre 
cele mai însemnate scrieri, Peagogu/, în care 
spune la un moment dat: „Pedagogul nostru 
este Sfântul Dumnezeu Iisus, Cuvântul, Care 
conduce întreaga omenire. Însuși iubitorul de 
oameni Dumnezeu ne este Pedagog” (Scrieri, 
în coll. PSB, vol. IV, p. 198). 

In limbajul omiletic și catehetic din zilele 
noastre, termenul „catehet” nu mai este între- 
buinţat în mod curent, decât arareori, cu toate 
că DEX-ul prevede acest cuvânt (catehet: 
persoană care predă catehismul; profesor de 
religie). Este mult mai prezent, în schimb, în 
limbajul catehetic al Bisericii Romano-Cato- 
lice și al celor Protestante (fr. cazechisze, engl. 
cafechist, germ. Kafechet), cu explicaţii apropiate 
ale termenului în majoritatea dicționarelor și 
enciclopediilor apusene: persoană care predă/ 
învață principiile învațăturii creștine. Statutul 
pentru organizarea și funcționarea Bisericii 
Ortodoxe Române prevede în mod expres 
care sunt persoanele îndatorate și îndreptățite 
pentru misiunea catehizării. Astfel, în art. 50, 
lit. a) referitor la atribuţiile preotului paroh, 
se precizează: „Catehizează copiii, tinerii 
și adulţii, conform îndrumărilor centrului 
eparhial”. ar în art. 52, alin. (3) se prevede: 
„Preoţii și diaconii, personalul didactic din 
învățământul teologic și cel care predă religia, 
studenţii în teologie, precum și dascălii (cântă- 
reții), au îndatorirea pastorală și misionară de 
a face catehizare în parohiile la care slujesc 
sau în care locuiesc, în acord cu preotul paroh, 
conform normelor stabilite de către Sfântul 
Sinod și centrele eparhiale”. Așadar, în zilele 
noastre, cafebefii sunt, în marea lor majoritate, 

slujitorii consacrați prin Taina Hirotoniei, 
arhierei, preoți și diaconi, care cafehizează 
(învată) „cu timp și fără timp” Q Tim 4, 2) cele 
ce ţin de doctrina și viața creștină. Dar, tot în 
categoria cateheților trebuie considerați și laicii 
cu pregătire teologică: profesorii de teologie, 
clerici și mireni, de la Facultăţi și Seminarii; 
profesorii de religie din școli (licee, gimnazii, 
școli primare și chiar grădinițe); tinerii teologi 
(seminariști și studenți) care îl sprijină pe preot 
în misiunea catehetică din parohie (ca de ex. la 
programul „Hristos împărtășit copiilor”, „Alege 
școala” etc.); simpli credincioși, buni cunoscă- 
tori ai învățăturii creștine, cu o conduită morală 
și duhovnicească exemplară. O menţiune 
specială merită laicii creștini intelectuali, care, 
odată cu exercitarea profesiei lor, au sprijinit 
și sprijină cateheza ortodoxă, prin cuvântul și 
scrisul lor, ca de pildă: Simion Mehedinţi, lon 
Găvănescul, G.G. Antonescu, Onisifor Ghibu, 
Nae lonescu, Ștefan Bârsănescu, Constantin 
Narly, Vasile Băncilă, Mircea Vulcănescu, 
Nicolae Paulescu, Vasile Voiculescu, Ernest 
Bernea, Constantin Noica, Petre Ţuţea, Virgil 
Cândea, Daniel 'Turcea, loan Alexandru, Dan 
Puric, Constantin Cucoș etc. 

Catehetul-profesor. În șirul persoanelor abili- 
tate cu misiunea catehizării un loc bine definit 
îl deţin profesorii de teologie și de religie, din 
învățământul universitar și preuniversitar. În 
limitele competențelor specifice, fiecare își 
asumă și îndatoriri misionar-catehetice, odată 
cu obligațiile curente. În mod special însă, 
profesorii care predau Catehetica în Facultăţi 
și Seminarii, totodată, profesorii care predau 
Religia în școli, au îndatoriri sporite pe linia 
alcătuirii programelor analitice, dar și a conți- 
nuturilor cu specific catehetic. Misiunea profe- 
sorilor de religie din școlile primare, gimnazii și 
licee are însă un impact cu totul special. Vârsta 
fragedă a copiilor și frământările sufletești ale 
adolescenților solicită profesorului o ţinută 
moral-duhovnicească întru totul corespun- 
zătoare adevărurilor transmise. În acest sens, 
Părintele Galeriu atrăgea atenția că „profesorul 
de religie este un martor și un mărturisitor. Un 
martor al adevărului revelat și un mărturisitor 


al unui crez. Dar nu al unui crez oarecare, ci 
al Crezului ortodox”. Aici trebuie să vedem și 
identitatea etimologică dintre cuvintele „martir” 
și „martor”. Grecescul uăpros, -vpos, de unde 
provin ambii termeni, desemnează pe cineva 
care depune o mărturie, în special în probleme 
de credință, suferind pentru ea chiar pedeapsa 
capitală, jertfa, martirajul. În acest sens, profe- 
sorul trebuie să fie un martor și mărturisitor jert- 
felnic al credinței ortodoxe. Sensul de „mărtu- 
risitor” al profesorului, în general, nu doar al 
celui de religie, reiese și din izvorul etimologic 
al termenului: „profesor” este întâlnit ca atare în 
dicționarul latin (professor = specialist, profesor). 
În fapt, este un cuvânt compus: „pro”, prep. 
cu ablativ (înainzea, în faza) şi vb. „fazeor — eri 
— fassus sum” (a mărturisi, a arăta). Vocabularul 
latin are, totodată, verbul tranzitiv (deponent) 


„profiteor, eri, fessus sum” (a declara, a mărturisi). 
Bibliografie. Sfarutul pentru Organizarea şi Funcționarea 
Bisericii Ortodoxe Române, Ed. Institutului Biblic și de 
Misiune al Bisericii Ortodoxe Române București, 2008; 
CăLucăR, Dumitru, Careherica, Manual pentru Institutele 
Teologice, București, 1976; CLEMENT ALEXANDRINUL, 
Scrieri, în coll. PSB, vol. IV, Ed. Institutului Biblic și de 
Misiune al Bisericii Ortodoxe Române, trad. D. Fecioru, 
București, 1982; Cucoș, Constantin, Educația religioasă. 
Repere teoretice şi metodice, Ed. Polirom, 22009, cap. „lisus 
Hristos ca Învățător Suprem”, pp. 113-115; GALERIV, 
Constantin, „Mântuitorul lisus Hristos, Învățătorul 
nostru suprem”, în: Orz, XXXV (1983), 1, pp. 34-61; 
GoRDpoN, Vasile, Inzroducere în Catehetica Ortodoxă, Ed. 
Sophia, București, 2004; RĂMUREANU, Șesan, BopoGAE, 
T., Istoria Bisericească Universală, Ed. Institutului Biblic și 
de Misiune al Bisericii Ortodoxe Române, vol. I, Bucu- 
rești, 1987, Sarz, lesus Lopez, „Catecumenado”, în: 
Nuevo Diccionario de Catequctica, vol. I, Ed. Pedrosa, San 
Pablo — Madrid, 1999; ScuwERIn, Eckart, „Catechist”, în 
The Encyclopedia of Christianity, Michigan, 1999. 

Vasile Gordon 


CATEHUMEN. (gr. kafehumenos, lat. cate- 
bumenus) Persoană care se pregătea, prin 
instrucție specială, să primească botezul creștin. 
Catehumenatul este o stare intermediară între 
cea de necreștin și cea de creștin. Instituţia cate- 
humenatului a existat până în secolul al V-lea. 
Perioada catehumenatului era mai scurtă, timp 
în care candidaţii învățau adevărurile de bază ale 
credinței creștine. Rânduiala catehumenatului 

avea loc separat de botez. Astăzi, când este 
generalizat pedobaptismul, adică botezul copi- 
ilor, el se face unit cu Botezul. În vechime, admi- 
terea pentru botez a catehumenilor era stabilită 
de episcop, care, după o perioadă de pregătire, 
făcea examinarea și trierea candidaţilor. Acest 
examen, care se numea £EETOO!G (scrutinia), se 
făcea în miercurea săptămânii a patra a Sfân- 
tului și Marelui Post, urmând ca ei să se boteze 
la sărbătoarea Paștelui. În acea miercuri avea loc 
înscrierea candidaţilor pentru botez, devenind 
competentes, poriOuevor sau PozriOuevor, 
adică apți pentru botez și erau pomeniți special 
la Liturghia Darurilor mai înainte sfinţite, în a 
doua jumătate a Postului la ectenia și rugăciunea 
pentru cei spre luminare, Botezul fiind socotit 
luminare. Se făcea apoi evanghelizarea lor, adică 
lepădarea de Satana, și unirea cu Hristos, însoțită 
de mărturisirea credinței în Hristos, în vinerea 
Patimilor. Întrunirea și catehizarea lor se făcea în 
săli speciale existente pe lângă bisericile creștine 
vechi. De atunci Biserica păstrează denumirea 
de liturghia catehumenilor, la care participau 
și ci, și Rânduiala la facerea catehumenului din 


prima parte a Botezului. 
Bibliografie. Braniște, Ene, Lifurgica Generală, Ed. 
Partener, 2008; BaanIşTrE, Ene, BRANIȘTE, Ecaterina, 
Dicționar de cunoștințe religioase, Ed. Diecezană, Caran- 
sebeș, 2002; Craeșanu, Badea, Zezauru/ liturgic a/ 
Sfintei Biserici Creştine Ortodoxe, Tipografia Gutenberg, 
București, 1912; MrrRoFANoVvICI, Vasile, TARNAvsCHI, 
Teodor, Corrancruc, Nectarie, Lifurgica Bisericii Orto- 
doxe — cursuri universitare —, Ed. Consiliului Eparhial 
Ortodox Român din Bucovina, Cernăuţi, 1929; VAnca, 
Dumitru, „Instituirea și dezvoltarea cultului creștin”, în: 
Credinta Ortodoxă, VII (2002), 2, pp. 203-230; Vieru, 
Marian, „Tainele încorporării în Hristos în Omiliile cate- 
hetice ale episcopului Teodor de Mopsuestia”, în: Ana/ele 
Universității „Valabia” — Facultatea de Teologie, Târgo- 
viște, 2005, pp. 364-382; Vieru, Marian, „Sfântul loan 
Gură de Aur, tâlcuitor al Tainei Botezului în catehezele 
sale baptismale”, în 4/mana/h Bisericesc, Ed. Arhiepiscopiei 
Târgoviștei, Târgoviște, 2006, pp. 58-65; Vieru, Marian, 
„Tainele încorporării în Hristos după catehezele Sfân- 
tului Chiril al Ierusalimului”, în 4/manah Bisericesc, Ed. 

Sfântului Ambrozie al Milanului”, în: Ana/e/e Universi- 
fății „Valabia” — Facultatea de 'Teologie, Târgoviște, 2006, 
pp. 205-225. 

Nicolae D. Necula 

CATEHUMENĂÂT. Instituţie pastoral-didac- 
tică a Bisericii care se ocupă cu predarea învă- 
ţăturii de credință. 

Catehumenatul era în Biserica primelor secole 
perioada de încercare și însușire a vieţuirii creș- 
tine înainte de botez, ce urma convertirii la 
creștinism. Existența acestei forme de intrare 
în creștinism este atestată, în forma sa clasică, 
din secolul al II-lea și a cunoscut perioada de 
glorie în secolul al IV-lea. S-au păstrat din acest 
secol cateheze pre- și postbaptismale de la mari 
părinţi ai Bisericii, precum Sf. Chiril al lerusali- 
mului, Sf. Vasile cel Mare, Sf. loan Gură de Aur, 
Sf. Ambrozie al Milanului etc., din care poate 
fi refăcut întreg cursul catehumenal. Începând 
din secolul al V-lea, când graniţa dintre Bise- 
rica creștină și societate începea treptat, treptat 
să dispară, prin convertirea lumii păgâne, cate- 
humenatul se afla pe o pantă descendentă. 
Polemica dusă de Părinţii Bisericii împotriva 
amânării botezului, practicată de mase largi de 
oameni, a avut deci succes, drept urmare din 
secolul al VI-lea impunându-se tot mai mult 
pedobaptismul. 

Cu toate acestea catehumenatul se întâlnește 
în Apus în Evul Mediu, ca o parte compo- 
nentă a misiunii, el trebuind să preceadă bote- 
zului. În timpul Reformei, se poate vorbi de un 
catehumenat postbaptismal, numit catehume- 
natul casei și al școlii, acesta fiind strâns legat 
de învățarea catehismului. Până astăzi, misio- 
narii creștini din toate continentele instituie 
un catehumenat al celor ce doresc să îmbră- 
țișeze creștinismul. Astfel, catehumenatul 
vechii Biserici a primit în decursul veacurilor 
un caracter de model, fiind prezent până azi în 
bisericile misionare. 

Deși până în secolul al II-lea nu avem dovezi 
clare despre existența instituţiei catehume- 
natului, catehumenat poate fi și trimiterea 
ucenicilor la propovăduire de către Mântui- 
torul lisus Hristos după învierea Sa, în care 
distingem două aspecte ale misiunii încredin- 
ţate lor: „Mergând învăţaţi toate neamurile, 
botezându-le în numele Tatălui și al Fiului și 
al Sfântului Duh“ (Me 28, 19). Învăţarea este 
așezată înaintea botezului. Această tradiție a 

unei instruiri scripturistice și moral-teologice 
înainte de botez este confirmată de către Sfânta 
Scriptură în mai multe locuri (FA 8, 26-39; Er 
6, 1-3; 1 Co 15, 1-5). Didahia celor doisprezece 
apostoli precizează la începutul capitolului al 
VII-lea: „După ce ați spus mai înainte toate 
cele de mai sus „botezați în numele Tatălui și 
al Fiului și al Sfântului Duh“ în apă proaspătă”. 
Cea ce se prezentase mai sus era învățătura 
cu privire la cele două căi, a vieții și a morții, 
o învăţătură cu caracter eminamente moral. 
Didahia confirmă astfel aspectul etic al cate- 
hezei prebaptismale în epoca postapostolică. 

Primele dovezi clare despre existența cate- 
humenatului ca instituție a Bisericii, care se 
conducea după anumite norme precis stabilite, 
le avem în Zradifio Apostolica, un regulament 
bisericesc datând din jurul anului 200 și atri- 
buit lui Hippolit al Romei. Tradiţia Aposto- 
lică prezintă catehumenatul ca fiind o stare de 
sine stătătoare în Biserică având două faze: 1. 
Anunţarea pentru catehumenat, care presu- 
punea renunțarea la unele meserii și hotărârea 
de a duce o viață creștină; 2. Anunţarea pentru 
Botez cu scurt timp înaintea Paștelui, care era 
urmată de cateheză, post și exorcizări. Factorii 
care au determinat această evoluție sunt greu 
de identificat, dar se pare că este vorba de o 
disciplină, pe care Biserica a fost nevoită să o 
impună datorită numărului tot mai mare al 
celor care voiau să devină creștini, cât și dato- 
rită experienţelor triste din timpul persecuțiilor. 
Din aceste două faze ale pregătirii pentru 
botez s-au născut în secolul al IV-lea două 
categorii de membri ai catehumenatului. După 
un examen, noul convertit era admis în rândul 
catehumenilor, iar după 2-3 ani era trecut în 
cea de-a doua categorie a fotizomenilor, a celor 
pentru luminare, și a auditorilor („audienzes”), 
sau competenţilor („compefentes”) sau aleşilor 
(„elecfi”) în Apus. Pe lângă cateheze, post și 
exorcizări, un ritual foarte important al pregă- 
tirii era format din riturile numite 7radizio ef 
redditio symboli, în cadrul cărora catehumenului 
îi era încredințat Simbolul credinței, pe care 
trebuia să îl înveţe pe de rost și să îl rostească 
în fața episcopului cu câteva zile înainte de 

botez. Pregătirea catehumenală se realiza pe tot 
parcursul Postului Mare și se încheia cu botezul 
în noaptea învierii. După botez, neofitul parti- 
cipa pentru prima oară la Liturghia euharistică 
şi primea Sfânta Împărtășanie. 

În unele centre creștine, precum Ierusalim sau 
Milano, sunt atestate în secolul al IV-lea și cate- 
hezele mistagogice. Acestea erau ţinute neofi- 
ților în timpul Săptămânii Luminate și aveau 
menirea de a elucida aspecte ale învățăturii 
creştine ce nu le-au fost încredințate înaintea 


botezului din considerente pedagogice. 
Bibliografie. Arois, Stenzel $.]., Die Taufe. Eine gene- 
tische Erhlărung der Tăufliturgie, Verlag, Felizian Rauch, 

zului în primele secole creștine“, în: Orz, XIII (1961), 3, 
pp. 393-404. 

Daniel Benga 


CATISMĂ. (gr. kazisma — şedere, de la atizo 
— a şedea) Grupă de psalmi care în timp ce se 
citește, permite șederea jos în strane. 

Catismele se mai numesc în unele cărți de 
slujbă, cum ar fi Liturghierul, Tipicul bisericesc, 
Triodul, stihologii ale Psaltirii, pentru că psalmii 
sunt alcătuiți din stihuri. Cei 150 psalmi ai lui 
David, care alcătuiesc Psaltirea, sunt împărțiți 
în 20 de catisme, cu mai mulți sau mai puţini 
psalmi, care se folosesc în diversele slujbe ale 
cultului divin public ortodox, după cum arată 
Regula de la începutul Psaltirii. La utrenie, de 
exemplu, se citesc vara două catisme, iar iarna 

trei catisme. Citirea catismelor se face cu ușile 
împărătești și dvera închise, amintind perioada 
de pocăință dinainte de venirea Mântuitorului. 
Împărțirea psalmilor în catisme se atribuie 
Părinților Sinodului de la Laodiceea (sec. IV) 


sau Sf. loan Gură de Aur. 

Nicolae D. Necula 


CATOLICISM. | V. 
ROMÂNO-CATOLICISM. 


CATOLICITÂTE. v. SOBORNICITATE. 
Însușire a Bisericii indicată de Simbolul 
Niceo-Constantinopolitan. 

Ca expresie tehnică, „Biserică Catolică” este 
folosită pentru prima dată de Ignatie al Antio- 
hiei, care spune: „Unde este Hristos acolo este 
Biserica catolică” (Fpiszola căzre Smirneni 8, 2). 
Potrivit acestei semnificații Biserica Îl are pe 
Hristos întreg cu toate darurile Lui mântuitoare 
și îndumnezeitoare și fiecare Biserică locală, chiar 
fiecare credincios Îl are pe Hristos întreg, dar 
numai rămânând în întregul Trupului Bisericii. 
„Așa cum în orice celulă a unui corp este corpul 
întreg cu lucrarea lui, cu specificul lui, așa este în 
orice mădular sau parte a ei Biserica întreagă, și 
prin aceasta Hristos întreg, dar numai întrucât 
respectivul mădular rămâne în Biserică”. 
Biserica se caracterizează prin catolicitate, 
în sensul de „întreg”, de universalitate, fiind 
trimisă să propovăduiască Evanghelia până la 
marginile pământului (EA 1, 8). Această însu- 
șire a Bisericii exprimă cel mai bine deschi- 
derea „ecumenică” și dinamismul misionar 
al Bisericii, având menirea să cuprindă toate 
locurile și timpurile, toate culturile și popoa- 
rele pământului. Biserica Apuseană a reținut cu 
preponderență această dimensiune universală a 
Bisericii, lăsând în umbră cealaltă dimensiune 

a catolicității adică cea interioară, verticală 
care înseamnă plenitudinea mijloacelor de 
mântuire lăsate de Hristos pentru a cuprinde 
în Biserică toate popoarele. Astfel, „creșterea” 
Bisericii constă în desăvârșirea plenitudinii sale 
lăuntrice adică a sobornicităţii ei interne, nu 
în extinderea spaţială, geografică și numerică, 
aceasta din urmă fiind de fapt nu cauza sau 
temelia catolicității Bisericii, ci scopul pe care 
îl are de a se extinde în toată lumea. 
Plenitudinea mijloacelor de mântuire pe care 
le are Biserica pe temeiul catolicităţii ei pot 
fi exprimate de cele patru elemente funda- 
mentale menţionate în FA 2, 42: a) învățătura 
Apostolilor, adică mărturisirea de credință de 
la început; b) cultul divin și în primul rând 
Fuharistia și celelalte Taine; c) slujirea preo- 
țească primită într-o succesiune apostolică 
prin punerea mâinilor și rugăciune; d) comu- 
niunea frăţească. Noul Testament evidențiază 
acest statut de catolicitate al Bisericilor locale 
înfiinţate de Apostolii Domnului la Ierusalim, 
Roma, Corint, Efes etc., întrucât ele aveau 
coordonatele esențiale ale Bisericii în pleni- 
tudinea lor (Ff 1, 23; Co/ 2, 10). Pornind de 
la această dimensiune interioară a catolici- 
tății, nu putem exclude și chemarea Bisericii 
la universalitate în timp și spațiu, adică aceea 
de a cuprinde în ea toate neamurile, culturile și 
limbile. Continuitatea în timp se asigură prin 
slujirea preoțească sacramentală în contextul 
succesiunii și a tradiției apostolice. Extinderea 
Bisericii în timp și spațiu are loc prin misiunea 
adică prin propovăduirea Evangheliei și săvâr- 
şirea Tainelor. „Lraducătorii slavi ai Crezului 
niceo-constantinopolitan au redat termenul 
grec kafoliki prin sobornuiu, din resentiment 
față de Biserica din Apus, dar probabil și 
pentru că sensul de universală dat de această 
Biserică cuvântului cazbolizi nu redă fidel înțe- 
lesul acestuia”. Prin cuvântul sobornicitate 
aplicat însușirilor Bisericii se exprimă în mod 
special modalitatea conciliară, sinodală, de 
păstrare a învățăturii Bisericii la nivel episcopal, 
dar și practicarea sau trăirea învățăturii creștine 
într-un mod comunitar, ca expresie a comuni- 
unii generale a vieții Bisericii. 

LOAE, Dumitru, „Sfântul Duh și sobornicitatea Bisericii”, 
în: Or, XIX (1967), 1, pp. 32-48; Tucan, loan, Misterul 
mântuirii în Hristos şi în Biserică, Ed. Universităţii „Aurel 
Vlaicu”, Arad, 52007. 


Ioan Tulcan 


CAUZALITĂTE. (lat. causa — cauză) Prin- 
cipiu teologico-filosofic ce definește faptul că 
orice eveniment, lucru, fapt, obiect, etc. are o 
cauză, adică se datorează cuiva. 

Pornind de aici, știința modernă a dedus ideea 
determinismului natural. Începând cu secolul 
al XVIII-lea, cauzalitatea nu mai este văzută ca 
persistând în lucruri, ci în spiritul care gândește 
aceste lucruri. Așa s-a ajuns la empirismul și 
scepticismul lui David Hume, conform căruia 
cauzalitatea este o obișnuință a spiritului, 
născută din observarea relaţiei între feno- 
mene. August Comte înlocuiește conceptul 
de „cauzalitate” cu cel de „lege fizică” sau de 
relaţie între fenomene, care „nu justifică inte- 
rogația asupra mecanismului de producere care 
există între unul și celălalt” (Fi/osofia de /a A la 
Z, p. 73). Kant consideră cauzalitatea drept o 
structură a priori a intelectului: dacă în natură 
nu există o succesiune haotică de fenomene, 
ci doar cauze și efecte, acest fapt este posibil 
pentru că a priori știm că orice eveniment are 
o cauză (Fi/osofia de la A la Z, p. 74). Pornind 
de la cauzalitatea definită filosofic, teologia 
creștină consideră lumea și omul efecte ale 
unei cauze supreme, care nu poate fi alta decât 
Dumnezeu. Cauzalitatea este stâlpul de susți- 
nere al argumentului cosmologic. Dacă în lume 
se observă o intercondiționare a lucrurilor și a 
fenomenelor, este necesar ca lumea să fie rezul- 
tatul unei cauze necondiționate sau absolute. 


Rațiunea Îl postulează pe Dumnezeu drept 
Cauza supremă a cosmosului contingent în care 
trăim. Și dacă Dumnezeu este Creatorul, lumea 
nu poate avea ceva rău în structura ei. Revelația 
divină i-a ajutat pe Părinţii Bisericii să opereze 
o adevărată reconstrucție a cosmologici antice, 
pentru a depăși opoziția dintre lumea sensi- 
bilă și cea inteligibilă. Așa a apărut cosmologia 
creștină, în care materia și spiritul constituie o 
singură lume, prin ordinea sa rațională și armo- 
nioasă, cu centrul de greutate în Logosul prin 
care toate s-au făcut. Dacă toate au fost făcute 
prin Logos, lumea este rațională în structura ei 
și are menirea de a cultiva atât dialogul inte- 
ruman, cât și dialogul omului cu Dumnezeu, 
păstrându-și în același timp unitatea ontolo- 
gică. Deci, în teologia creștină cauza lumii este 
Dumnezeu Creatorul. El creează lumea nu 
dintr-o materie coeternă cu EI, ci din nimic. 
Creaţia nu este expresia unei necesităţi interne 
sau externe. Dumnezeu creează în mod liber și 
din iubire, în timp, cu un motiv și un scop bine 
definite. EI este atât Creatorul, cât și Răscum- 
părătorul creaţiei. Pentru acest motiv, în inte- 
gralitatea sa, creaţia este destinată îndumne- 
zeirii și incoruptibilității, transparenţei, prin 
lumina și slava care izvorăsc din ființa Sfintei 
Treimi, ca plinătate a energiilor necreate. 

O definiție simplă și pertinentă a cauzalității 
ne este oferită de fizicianul Max Planck. În 
contextul studiului privind prezența și acțiunea 
cauzalităţii în natură, el consideră că „atunci 
când vorbim de o relaţie cauzală între două 
evenimente succesive, această expresie semni- 
fică în chip evident o legătură în formă de lege 
care leagă aceste două evenimente dintre care 
primul este numit cauză și al doilea efect”. Max 
Born percepe cauzalitatea ca bazându-se pe 
existența intrinsecă a trei postulate metodo- 
logice. Întâi de toate, cauzalitatea este o lege 
care presupune existența unei entități „efect” 
care depinde de existența unei entități „cauză”, 
prin entitate înțelegând obiect fizic, fenomen, 
situație sau eveniment. Cauzalitatea implică 
antecedență în măsura în care cauza precede 
sau este simultană efectului pe scala timpului. 
Deopotrivă, contiguitatea se referă la faptul că 

atât cauza, cât și efectul sunt relaționate prin- 
tr-un lanţ de entități care intermediază relația 
între cele două. 

Cauzalitatea pare a fi ceva care structurează 
profund lumea în care trăim: „odată cu noți- 
unea de cauzalitate, atingem ceva care este 
fundamental, o noţiune care este în fond inde- 
pendentă de simţurile umane și de inteligența 
umană; [...] este vorba de fapt de un principiu 
ale cărui rădăcini cele mai profunde sunt a fi 
căutate în lumea reală, în lumea care scapă 
posibilităților unui control științific direct”. Pe 
de altă parte, înțelegerea clasică a cauzalității 
a fost pusă definitiv în criză de fizica cuantică, 
de unde și necesitatea contemporană a unei 
reevaluări: „Principiul de cauzalitate, mai ales 
în forma sa clasică, nu mai are o cuprindere 
absolut generală, întrucât aplicarea sa la lumea 
atomilor s-a arătat a fi în final un eșec. Pentru 
toţi care se interesează de valoarea și de sensul 
cercetării științifice, nimic nu ar fi mai urgent 
decât a examina din nou și de mai aproape 
ceea ce constituie esența proprie legilor natu- 
rale”. Cauzalitatea a alimentat în trecut deter- 
minismul în fizică, determinism pe care fizica 
cuantică îl subminează definitiv (incluzând aici 
postulatele lui Max Born, enunțate mai sus) 
printr-o viziune nouă asupra naturii la nivelul 
„infinitului mic”. 

Bibliografie. ArANAsIE CEL MARE, SF., Cuvânt împotriva 
elinilor, în Scrieri, L, trad., întrod. şi note de Pr. Prof. D. 
Stăniloae, Ed. Institutului Biblic și de Misiune al Bise- 
ricii Ortodoxe Române, București, 1987; GRIGORIE DE 
Nyssa, Sr., Cuvânt apologeric la Hexaemeron, în Scrieri, 
II, trad. și note Pr. TI. Bodogae, Ed. Institutului Biblic 
și de Misiune al Bisericii Ortodoxe Române, București, 
1998; Panck, Max, Iniziation ă la physigque, Ed. Flam- 
marion, 1941; Popescu, Dumitru, Apologetica rațio- 
nal-dubounicească a Ortodoxiei, Ed. Cartea Ortodoxă, 
Alexandria, 2009; Srăniroag, Dumitru, „Creaţia ca 
dar și tainele Bisericii”, în: Or, 1/1976; STĂNILOAE, 
Dumitru, Ztologia Dogmatică Ortodoxă, Ed. Institutului 
Biblic și de Misiune al Bisericii Ortodoxe Române, vol. 
III, București, 1978; Srănrroae, Dumitru, „De la crea- 
ţiune la întruparea Cuvântului și de la simbol la icoană”, 
în: GB, 12/1957, Srănrroae, Dumitru, „Dinamica crea- 
ţiei în Biserică”, în: Or4., 3-4/1957; STĂNILOAE, Dumitru, 
„Sfânta Treime — creatoarea, mântuitoarea și ținta veșnică 
a tuturor credincioșilor”, în Ortodoxia nr.2/1986; STĂNI- 
LOAE, Dumitru, „Sfânta "Treime și creaţia lumii din iubire 

în timp”, în: MO, 2/1987, VsiLe CEL MARE, SF., Omifii 
Ia Flexaemeron, în Scrieri, |, trad., introd. Pr. D. Fecioru, 
Ed. Institutului Biblic și de Misiune al Bisericii Ortodoxe 
Române, București, 1986. 


Sterea Tache, Răzvan Ionescu, Adrian Lemeni 


CAZÂNIE. Carte de cult care cuprinde expli- 
care evangheliilor și predici tematice pe seama 
evangheliilor care se citesc într-un an bisericesc 
în duminici și sărbători. 

Și predicile cuprinse în această colecţie se 
numesc tot cazanii. Prima Cazanie tipărită la 
noi a apărut la Govora, în 1642, fiind o tradu- 
cere. Cea mai importantă cazanie, tipărită la 
noi este a Sf. Mitropolit Varlaam al Moldovei, 
cunoscută sub numele de Cazanie sau Carte 
românescă de învățătură la Duminicile de peste 
an și la praznice împărăteşti şi la svânţii mari, 
lași, 1643. Ea este o traducere și prelucrare 


după izvoare grecești și slavone. 

Bibliografie. BRANIșTE, Ene, Lifurgica Generală, Ed. 
Partener, 2008; BnRanIșTE, Ene, BRANIȘTE, Ecaterina, 
Dicţionar de cunoștințe religioase, Ed. Diecezană, Caran- 
sebeș, 2002; CrReșANu, Badea, Zezauru/ /iturgic al Sfintei 
Biserici Creștine Ortodoxe, Tipografia Gutenberg, Bucu- 
rești, 1912; Mrrnoranovici, Vasile, TAnnAvscH1, Teodor, 
CorLaRcIuc, Nectarie, Lifurgica Bisericii Ortodoxe. 
Cursuri universitare, Ed. Consiliului Eparhial Ortodox 
Român din Bucovina, Cernăuţi, 1929. 


Nicolae D. Necula 


CĂDELNIȚĂ. (slav. fadiinica) Obiect de 
cult care se folosește la cădire sau tămâiere în 
biserică și la diverse servicii liturgice. 

Cădelniţa este un vas ca un pahar de formă 
ovală, lucrat din metal, atârnat de trei sau patru 
lănţișoare de un capac, prevăzut cu un belciug, 
pentru a putea fi ţinut în mână. Capacul este 
prevăzut și cu un orificiu prin care trece alt 
lănţișor cu belciug la capăt care acționează 
partea de deasupra cădelniței, mobilă, și care dă 
voie fumului să iasă în afară. În paharul cădel- 
niței se pune jeratic sau cărbuni speciali aprinși 
peste care se pune tămâia. Cădelnița și cădirea 
sau căditul sunt moștenite din cultul Vechiului 
Testament. De la formele simple, care erau ca 
niște vase de argilă, ceramică sau metal, forma 
cădelniței a evoluat. Formele cădelnițelor pe 
care le folosim astăzi, ar data de prin secolul 

al XII-lea. Feţele cădelniței pot fi gravate cu 
figuri de animale sau plante, arătând că întreaga 
făptură, împreună cu oamenii înalță jertfă 
lui Dumnezeu. Cădelnița, care răspândește 
mirosul de tămâie, simbolizează buna mireasmă 
a învățăturii de credință, cu care trebuie să se 
asemene credincioșii (Sfântul Ambrozie). După 
Gherman al Constantinopolului, cădelnița 
simbolizează umanitatea Mântuitorului, jarul 
divinitatea Sa, iar fumul este mireasma Duhului 
Sfânt. Cădirea, căditul sau tămâierea este actul 
de cult care are loc în diferite momente ale sluj- 


belor, cu semnificaţie simbolică. 

Bibliografie. BRANIȘTE, Ene, Lifurgica Generală, Ed. 
Partener, 2008; BnanIşTrE, Ene, BRANIȘTE, Ecaterina, 
Dicționar de cunoștințe religioase, Ed. Diecezană, Caran- 
sebeș, 2002; CrReșANu, Badea, Tezaurul liturgic al Sfintei 
Biserici Creștine Ortodoxe, Tipografia Gutenberg, Bucu- 
rești, 1912; MrrRorAnNovIcI, Vasile, TARnAvscuI, Teodor, 
CorLARcIuc, Nectarie, Lizurgica Bisericii Ortodoxe. 
Cursuri universitare, Ed. Consiliului Eparhial Ortodox 
Român din Bucovina, Cernăuţi, 1929. 


Nicolae D. Necula 


CĂLDĂRUȘĂ. Obiect de cult sub forma unui 
recipient de dimensiune mică în care se pune 
aghiasma folosită de preot la sfințirea caselor în 
ajunul Bobotezei sau la începutul fiecărei luni 
(zi întâi), în anumite regiuni ale țării. 

Cu această ocazie, preotul înmoaie un mănunchi 
de busuioc în aghiasmă și stropește casele și 
creștetul capetelor celor prezenţi în casă și le dă 
să sărute Sfânta Cruce. Acest gest simbolizează 


Botezul Mântuitorului în râul lordan. 
Bibliografie. BRANIșTE, Ene, Lifurgica Generală, Ed. 
Partener, 2008; BaanIşTrE, Ene, BRANIȘTE, Ecaterina, 
Dicționar de cunoștințe religioase, Ed. Diecezană, Caran- 
sebeș, 2002; CreșANu, Badea, Tezaurul liturgic al Sfintei 
Biserici Creştine Ortodoxe, Tipografia Gutenberg, Bucu- 
rești, 1912; MrrRorAnNovIci, Vasile, TARnAvscuI, Teodor, 
CorLARcIuc, Nectarie, Lizurgica Bisericii Ortodoxe. 
Cursuri universitare, Ed. Consiliului Eparhial Ortodox 
Român din Bucovina, Cernăuţi, 1929. 

Iulian Isbășoiu 


CĂLDURĂ. v. TÎPLOTĂ. Apa caldă care se 
toarnă în Sfântul Potir la momentul împărtă- 
șirii în cadrul Sfintei Liturghii. 

După frângerea Sfântul Agncţ și așezarea în 
Sfântul Potir a părticelei cu semnul IS preotul ia 


tiplota (vasul pentru căldură) și binecuvântează 
apa caldă din ea, zicând: „Binecuvântată este 
căldura sfinților Tăi...” și o toarnă în potir, rostind 
„Căldura credinței plină de Duhul Sfânt”. 

În potir se toarnă apă caldă spre înfățișarea 
puterii de viață făcătoare a Mântuitorului, din 
a cărui coastă au curs dimpreună sânge și apă, 
nefiind încă rece corpul și prin urmare conser- 
vând în el căldură. Prin cuvintele „Binecuvân- 
tată este căldura sfinților Tăi...”, protosul bine- 
cuvântează căldura credinţei soborului slujito- 
rilor și a tuturor drepteredincioșilor creștini care 
pășesc spre împărtășire cu frică de Dumnezeu 
și cu dragoste. Cuvintele „Căldura credinţei 
plină de Duhul Sfânt” mărturisesc faptul că 
această căldură a credinței se produce în inte- 
riorul nostru prin lucrarea Sfântului Duh; iar 
noi, privind cu smerenie la Sfintele Taine, ne 
umplem inimile de credință vie și lucrătoare. 
Căldura se toarnă în potir cu puţin înainte de 
împărtășire, pentru ca împreunarea Trupului și 
a Sângelui lui Hristos euharistic prin punerea 
părticelei IS în Sfântul Potir, să dobândească 
putere fierbinte, care în timpul împărtășirii 
produce fiecărui credincios ce vine la potir 
simţirea că se cuminecă cu sângele viu al 
Domnului, care ar curge aievea din coasta Sa 
împunsă cu sulița. Spre o astfel de interpretare 
ne conduc cuvintele Sf. Simeon al Tesalonicului 
care zice: „După aceea toarnă în potir apă caldă, 
iar aceasta o face spre a mărturisi despre corpul 
mort al Domnului și sufletul dumnezeiesc 
despărțit de corp că au rămas făcătoare de viață, 
nedespărțindu-se nici dumnezeirea, nici lucră- 
rile Duhului. Și fiind apa caldă, prin căldură 
dând semn de viață, se toarnă ea (în potir) în 
timpul cuminecăturii pentru ca atingându-ne 
buzele de potir și împărtășindu-ne cu sângele, 
să credem că bem din coasta cea de viață făcă- 
toare. Nedespărţindu-se dumnezeirea (de corp), 
turnarea căldurii închipuiește aceasta, căci e și 
scris că foc este Dumnezeul nostru”. 

Căldura simbolizează, așadar, căldura Duhului 
celui de viață făcător, arătând că, chiar în 
moarte, Dumnezeirea nu a fost despărțită 
de Sfântul “Trup, ca dumnezeiescul suflet. 
Ea închipuie și principiul sau căldura vieții 

pe care Sfântul Duh o toarnă din nou, prin 
înviere, în mădularele moarte, precum spune 
psalmistul: „Irimite-vei Duhul Tău și se vor 
zidi și vei înnoi fața pământului” (Ps 103, 31). 
Turnarea Căldurii în Sfântul Sânge are deci 
scopul de a ne reprezenta și mai expresiv învi- 
erea Domnului, simbolizată puțin mai înainte 
prin punerea părticelei IS din Sfântul Agneţ în 
potir. lar că învierea e opera Sfântului Duh și 
în același timp un mister al credinței, o arată 
și formula sacramentală însoţitoare („Căldura 
credinţei Sfântului Duh...”). 
În sfârșit, după alți interpreți ai Sfintei Litur- 
ghii, căldura simbolizează pe Duhul Sfânt, 
care în Sfânta Scriptură se aseamănă cu focul 
și cu apa; iar turnarea ei în potir închipuie 
pogorârea Duhului Sfânt peste Biserică, în 
ziua Cincizecimii, ori căldura credinţei cu care 
trebuie să ne împărtășim. 
Bibliografie. Barsamon, "Teodor, Comentar Ja canonul 
32 Trulan şi Răsp. canonice, 19, în Sintagma Ateniană, vol. 
II-IV, Atena, 1852; BRANIșTE, Ene, Lifurgica Generală, 
Ed. Partener, 12008; BnanrșrE, Ene, Lifurgica Specială, 
Ed. Lumea Credinței, București, 12005; BaanrşTE, Ene, 
BRANIȘTE, Ecaterina, Dicfionar de cunoștințe religioase, Ed. 
Diecezană, Caransebeș, 2002; Casca, Nicolae, Zâ/ru- 
irea Dumnezeieştii Liturghii, Ed. Arhiepiscopiei Bucureș- 
tilor, București, 1989; CrReșANU, Badea, Tezaurul liturgic al 
Sfintei Biserici Creştine Ortodoxe, vol. IL, Tipografia Guten- 
berg, București, 1911; MITROFANOVICI, Vasile Lifur- 
gica Bisericii Ortodoxe, Ed. Consiliului Eparhial Ortodox 
Român din Bucovina, Cernăuţi, 1929; SIMEON AL TESALO- 
NICULUI, SF., Expositio de divine Temple, în PG 105, p. 741. 
Marian Vâlciu 


CĂLUGĂR. v. MONÂH. 
CĂLUGĂRIE. v. MONAHISM. 


CĂŢUIE. (gr. kafion — tămâietoare) Vas sau obiect 
liturgic întrebuințat pentru a tămâia în biserică. 

Spre deosebire de cădelniță, cățuia are forma 
unei tăvițe cu capac traforat, confecționată din 
metal, prevăzută cu mâner scurt și cu clopoței. 


Ele se folosesc în mănăstire și de către călugăriţe. 
Bibliografie. BRANIșTE, Ene, Lifurgica Generală, Ed. 
Partener, 2008; BRANIșTE, Ene, BRANIȘTE, Ecaterina, 
Dicționar de cunoștințe religioase, Ed. Diecezană, Caran- 
sebeș, 2002. 

Nicolae D. Necula 


DICŢIONAR DE TEOLOGIE ORTODOXĂ 


CÂNTĂRE. 1. (7nuz.) Intonare muzicală a 
unui imn în cadrul cultului. Intonarea cântă- 
rilor se face după anumite reguli ale muzicii 
bisericești și prezintă un anumit specific stilistic 
al acesteia. 

II. (/ifurg.) Fragment care cuprinde mai multe 
tropare la un loc, și care definește împărțirea 
unui canon în cadrul cultului. Un canon se 
împarte în 8 cântări, adică în grupuri de tropare 
care se citesc sau se intonează. O cântare 
conține de obicei patru sau cinci tropare, cu 
stihuri între ele, iar ultimele două tropare ale 
acesteia au înainte stihul doxologic „Slavă...”, 
respectiv „Și acum...”. 

Cântarea responsorică este cel mai vechi mod 
de cântare din cadrul cultului creștin și singurul 
până prin sec. al IV-lea. Își are numele de la 
răspunsurile sub formă de refren date în cult de 
către poporul credincios versetului din psalmi 
intonat de către cântăreț. Astfel, versetele psal- 
milor erau acompaniate de răspunsuri scurte, 
precum. „Aliluia” (la Ps 134) sau „Auzi-mă 
Doamne” (la Ps 140). În veacul al IV-lea Sfântul 
Atanasie dă dispoziţie ca diaconul să citească 
un psalm iar poporul să răspundă cu refrenul 
„Că în veac este mila Lui”. Încă și astăzi acest 
refren este cântat la Ps 135. 

III. (fg.) Termen care denumește dimensiunea 
doxologică sau laudativă adusă lui Dumnezeu 


de către făpturile Sale. 

Bibliografie. CroaRă, Emil, „Cântarea și Rugăciunea — 
forme de exprimare ale limbajului liturgic”, în: Orizon- 
furi Teologice, 1/2010, pp. 74-86; Sava, Viorel, „Cântarea 
și arta bisericească în tradiţia bizantină. Locul și semni- 
ficaţiile lor în cadrul cultului divin”, în: Dialog Teologic 
(revista Institutului Teologic Romano-Catolic Iași), VII 
(2004), 14, pp. 149-163; VinriLescu, Petre, Despre poezia 
imnografică din cărțile de ritual şi cântarea bisericească, Ed. 
Renașterea, Cluj-Napoca, 2005. 


Cristian Cercel 


CÂNTĂRE ANTIFONICĂ. Cântarea anti- 
fonică (anfifonos — voce care dă replica unei alte 
voci) Referitor la alternarea succesivă a grupelor 
de cântăreți, care cântau versetele psalmului 
reluând melodia la octavă, dat fiind că bărbaţii 
formau o grupă de cântăreți, iar femeile cealaltă. 
La sfârșit, intonau un refren comun. Biserica 

veacului al IV-lea a văzut în cântarea antifonică 
un mijloc eficient în combaterea ereziilor, ai 
căror aderenţi întrebuințau și ei cântarea anti- 
fonică. Provenită din mediul sirian, cântarea 
antifonică s-a răspândit și în spaţiul greco- 
roman, fiind utilizată în Antiohia la mijlocul 
secolului al IV-lea pentru combaterea ereziei 


ariene. 

Bibliografie. CroaRă, Emil, „Cântarea și Rugăciunea — 
forme de exprimare ale limbajului liturgic”, în: Orizon- 
furi Teologice, 1/2010, pp. 74-86; Sava, Viorel, „Cântarea 
și arta bisericească în tradiţia bizantină. Locul și semni- 
ficaţiile lor în cadrul cultului divin”, în: Dialog Teologic 
(revista Institutului Teologic Romano-Catolic Iași), VII 
(2004), 14, pp. 149-163; VinriLescu, Petre, Despre poezia 
imnografică din cărțile de ritual şi cântarea bisericească, Ed. 
Renașterea, Cluj-Napoca, 2005. 


Cristian Cercel 


CÂNTĂREȚ BISERICESC. v. PSÂIT. 
Persoană responsabilă cu intonarea și buna 
desfășurare a cântărilor de strană, singur sau 
ajutat de alți cântăreţi benevoli. De obicei 
este absolvent al unei școli de cântăreți bise- 
ricești. Potrivit rânduielii Bisericii, face parte 
din clerul inferior. Sinonime: cantor, dascăl, 
pălimar, țârcovnic. 

Bibliografie. Dicfionar de termeni muzicali, Ed. Enciclo- 
pedică, București, 2010; BRanIșTE, Ene, „Lemeiuri biblice 
și tradiționale pentru cântarea în comun a credincioșilor”, 
în: ST, VI (1954), 1-2, pp. 17-38; Popescu, N.M., „Rolul 
cântăreților bisericești în trecut și viitor”, în: Cu/ura 
(București), VIII (1919), pp. 144-149; Sava, Viorel, 
„Cântarea și arta bisericească în tradiţia bizantină. Locul 
și semnificațiile lor în cadrul cultului divin”, în: Dialog 
Teologic (revista Institutului Teologic Romano-Catolic 
Iași), VII (2004), 14, pp. 149-163. 


Cristian Cercel 


CÂRJĂ ARHIEREASCĂ. 'Toiagul păstoresc 
sau paterița, este un baston subțire cofecționat 
din metal și mai rar din lemn, înalt de aproape 
2 metri, care se termină, la capătul de sus, cu 
doi șerpi care privesc unul către celălalt, având 
în mijlocul lor un glob cu cruce. 

Tot în partea de sus, cârja are o îmbrăcăminte 
brodată, din material scump, care înlesnește 
purtarea ei. Cârja se folosește numai când arhi- 
ereul slujește. Când intră în biserică și asistă 
la slujbă, el poartă un baston obișnuit. Cârja 


arhierească își are modelul în toiagul lui Aaron 
ce odrăslise și înfrunzise și reprezintă semnul 
autorității arhierești asupra turmei încredințate 
spre păstorire. Cei doi șerpi simbolizează înţe- 
lepciunea pastorală (M/ 10, 16), dar și faptul 
că lisus Hristos a biruit prin cruce puterea 
șarpelui, adică a diavolului. Globul și crucea ne 
arată că arhiereul păstorește turma în numele 
lui lisus Hristos care, prin cruce, a mântuit 


neamul omenesc. 
Bibliografie. BRANIșTE, Ene, Lifurgica Generală, Ed. 
Partener, 2008; BnRanIșTE, Ene, BRANIȘTE, Ecaterina, 
Dicţionar de cunoștine religioase, Ed. Diecezană, Caran- 
sebeș, 2002; CrReșANu, Badea, Zozauru/ /iturgic al Sfintei 
Biserici Creștine Ortodoxe, Tipografia Gutenberg, Bucu- 
rești, 1912; MrrnRoranovici, Vasile, TAnnAvscH1, Teodor, 
CorLaRcIuc, Nectarie, Lifurgica Bisericii Ortodoxe. 
Cursuri universitare, Ed. Consiliului Eparhial Ortodox 
Român din Bucovina, Cernăuţi, 1929; VAnca, Dumitru, 
„Instituirea și dezvoltarea cultului creștin”, în: Credinza 
Ortodoxă, VII (2002), 2, pp. 203-230. 

Nicolae D. Necula 


CEÂRTA CELOR TREI CAPITOLE. 
Evenimentul de condamnare în cadrul dispu- 
telor hristologice a operei integrale sau parțiale 
a episcopilor Teodor de Mopsuestia, Teodoret 
de Cyr și Ibas de Edesa. 

Teodor de Mopsuestia (428), ucenic al lui 
Diodor din Tars și dascăl al lui Nestorie, teolog 
profund realist, a fost de fapt creatorul nestoria- 
nismului, căci în unele dintre afirmaţiile sale s-a 
exprimat mai radical decât Nestorie. Murind 
înainte de izbucnirea crizei nestoriene, Sinodul 
al III-lea Ecumenic nu s-a ocupat de operele 
lui, de aceea ele au fost răspândite în tradu- 
cere siriană, armeană și persană. Denunţat de 
episcopul Rabuna de Edesa și condamnat de Sf. 
Chiril al Alexandriei și Proclu al Constantino- 
polului, el și opera sa au rămas totuși necondam- 
nate și la Sinodul al IV-lea Ecumenic pe motiv 
că el nu mai era în viață. Leodoret de Cyr (458), 
discipol al lui Teodor de Mopsuestia, prieten și 
apărător al lui Nestorie până la Sinodul de la 
Calcedon, episcop talentat și misionar vestit, 
cu mare prestație teologică în spațiul antio- 
hian, participant la două sinoade ecumenice 
(Efes 431 şi Calcedon 451) a fost condamnat 
la Sinodul de la Efes din anul 449 și reabilitat 

la Sinodul de la Calcedon. EI a fost acuzat că a 
respins în mai multe rânduri hristologia Sfân- 
tului Chiril pe care o considera apolinaristă și 
că l-a condamnat pe acesta la sinodul de la Efes 
prezidat de loan al Antiohiei. De asemenea, era 
acuzat de alexandrini că a continuat să respingă 
hristologia Sfântului Chiril, deși se pare că el 
este autorul formulei de unire semnate în anul 
433. Sinodul al IV-lea Ecumenic l-a reabilitat 
după ce a subscris condamnarea lui Nestorie și 
l-a numit „dascăl ortodox” pentru că denunțase 
monofizitismul lui Eutihie în lucrarea Eraniszes, 
încă din anul 447. 

Evoluţia lui 'Leodoret de la nestorianism la 
Ortodoxie a presărat unele dintre operele lui 
cu formule nestoriene, așa încât Biserica a 
fost mereu circumspectă privind ortodoxia lui. 
Astfel, în operele lui întâlnim concepția despre 
unirea relațională a celor două firi ale Mântu- 
itorului, despre adorarea lui Toma ca fiind 
adresată nu lui Hristos cel înviat din morți, ci 
lui Dumnezeu care L-a înviat pe acesta din 
mormânt și despre respingerea apelativului 
„Născătoare de Dumnezeu” dat Fecioarei Maria, 
anatematizând pe cei care susțineau unirea 
ipostatică a firilor. Reabilitarea lui la Calcedon, 
fără a fi condamnate formulările nestoriene, 
crea o mare confuzie, nestorienii prevalându-se 
de aceste expresii ca aparținând unui teolog 
complet ortodox. De aceea, revizuirea operelor 
lui Leodoret și condamnarea tezelor greșite erau 
necesare pentru a se păstra ceea ce era autentic 
ortodox la cel reabilitat la Calcedon. 

Ibas de Edesa (4457), un alt reprezentant al 
curentului antiohian, într-o scrisoare adresată 
episcopului Maris de Ardașir în Persia, critica 
aspru Sinodul al III-lea Ecumenic și pe Sfântul 
Chiril. Sinodul de la Tyr a constatat că această 
scrisoare a fost trimisă după semnarea formulei 
de unire din anul 433, iar refuzul lui Ibas de a-l 
anatematiza pe Nestorie și adepţii lui și de a 
primi hotărârile Sinodului al III-lea Ecumenic 
i-a adus depunerea din scaunul episcopal. La 
Sinodul al IV-lea Ecumenic, Ibas a declarat că 
scrisoarea către Maris nu-i aparține. Acceptând 
deciziile Sinodului al III-lea Ecumenic și hris- 
tologia Sfântului Chiril și anatematizându-l pe 

Nestorie și învățătura lui, sinodul a considerat 
că nu poate fi el autorul acelei scrisori atâta timp 
cât el prin mărturisirea sa ortodoxă condamnă 
formulările ei nestoriene. Prin urmare, Sinodul 
de la Calcedon nu l-a reabilitat pe Ibas pentru 
că ar fi considerat această scrisoare ortodoxă, ci 
pentru faptul că el a anatematizat-o ca nesto- 
riană și pe Nestorie, acceptând hotărârile Sino- 
dului al III-lea Ecumenic și teologia Sfântului 
Chiril despre unirea ipostatică a firilor Mântui- 
torului. Nu s-a putut stabili la Calcedon auten- 
ticitatea scrisorii, iar Ibas avea tot interesul să 
o renege, dacă îi aparţinea cu adevărat, pentru 
a fi anulate consecințele, adică depunerea din 
scaunul episcopal stabilită la sinoadele de la 
Tyr şi de la Efes (449). 

Problema Ce/or zrei Capitole a devenit subiect de 
discuție între calcedonieni și necalcedonieni în 
timpul împăratului Justinian 1. Chiar în cuvân- 
tarea de întronizare ca patriarh, Sever al Antio- 
hiei anatematiza pe Diodor din Tars și Teodor 
de Mopsuestia, ca dascăli ai lui Nestorie, și 
pe Teodoret de Cyr, Ibas de Edesa și alții ca 
susținători ai nestorianismului și combatanți 
ai Sfântului Chiril și ai Sinodului al III-lea 
ecumenic. La conferința din anii 532-533 
necalcedonienii au motivat că resping Sinodul 
de la Calcedon pentru că acesta a reabilitat 
pe susţinătorii nestorianismului condamnați 
la Efes (449). Astfel, împăratul Justinian |, 
sfătuit probabil de episcopul necalcedonian și 
origenist Teodor Askidas, dădu un edict prin 
care condamnă Cele zrei Capitole. Publicat 
după condamnarea origenismului în anul 543, 
actul este considerat opera necalcedonienilor 
și origeniștilor. În realitate, autorul lui este 
împăratul Justinian I care urmărea eliminarea 
tuturor ereziilor și refacerea unității bisericești. 
Chiar dacă inițial s-au opus semnării edictului, 
patriarhii răsăriteni Mina al Constantinopo- 
lului, Zoil al Alexandriei, Efrem al Antiohiei 
și Petru al lerusalimului au cedat presiunilor 
împăratului. Papa Vigiliu și episcopatul occi- 
dental au respins edictul, considerându-l un 
atentat la autoritatea Sinodului de la Calcedon 
și motivând că nu pot fi condamnate persoane 
trecute la cele veșnice. Episcopul Fecundus de 

Hermiane a scris un tratat: Apologia celor trei 
Capitole și a rupt comuniunea cu patriarhul 
Mina al Constantinopolului. 

Papa Vigiliu obținuse scaunul episcopal din 
Roma cu sprijinul curții imperiale. De aceea, 
el a fost chemat în capitala bizantină pentru a 
semna edictul. La 25 ianuarie 547 papa sosi la 
Constantinopol și la întâlnirea avută cu împă- 
ratul promise că va condamna Ce/e zrei Capitole. 
La scurt timp însă îl excomunică pe patriarhul 
Mina, impunându-i 14 luni de penitență pentru 
că a semnat edictul imperial. Temându-se de 
reacția împăratului, se retrase în biserica Sfântul 
Serghie din palatul Hormisda, de unde a fost 
luat cu forța de poliția imperială. După mai 
multe discuţii, papa Vigiliu a fost convins să 
cedeze. E] a convocat într-o conferință teologică 
pe cei 70 de episcopi occidentali și africani aflați 
în Constantinopol și printr-un document numit 
Judicatum erau condamnate Cele zrei Capitole, 
la 15 aprilie 548, precizându-se că prin aceasta 
nu se intenționează nici o știrbire a autorității 
Sinodului de la Calcedon. Pe baza acestui docu- 
ment împăratul ordona episcopilor să adere la 
condamnarea Ce/or trei Capitole. 

Decretul papal a întâmpinat opoziția episco- 
pilor din Africa, Dalmația, Illyricum și Seythia 
Minor. Episcopii africani s-au întâlnit într-un 
sinod la Bizacena, în anul 550, și au respins 
condamnarea Ce/or trei Capitole. Intrigat de 
acestea, împăratul chemă la Constantinopol 
pe episcopii africani. Văzând rezistența lor, 
a dispus depunerea și exilarea lor, în timp ce 
episcopii care le-au luat locul au semnat J/dica- 
fum-ul. De asemenea, episcopii illyrieni au ţinut 
un sinod și l-au depus din scaunul episcopal pe 
Benenatus de Justiniana Prima, opunându-se 
astfel condamnării Ce/or zrei Capitole. 

Papa Vigiliu, fiind conștient de faptul că prin 
emiterea Judicarum-ului își pierde susținerea 
episcopatului apusean, ceru împăratului, în 
aprilie 550, restituirea documentului și-l sfătui 
să convoace un sinod ecumenic pentru a obţine 
consensul episcopal pentru condamnarea Ce/or 
Zrei Capitole. Împăratul acceptă cererea, dar ceru 
papei să depună un jurământ prin care se obliga 
să sprijine realizarea acestui act. Retragerea 


Judicatum-ului nu a aplanat agitația episco- 
patului apusean în legătură cu problema Ce/or 
zrei Capitole. În plus, papa Vigiliu rămânea 
în continuare la Constantinopol pentru a-și 
respecta jurământul. Schimbarea situaţiei 
dădu de gândit lui Teodor Askidas. EI făcu tot 
posibilul ca Ce/e zrei Capitole să fie condam- 
nate. Astfel, în anul 551, împăratul Justinian 
I publică al doilea edict pentru condamnarea 
Celor trei Capitole. Conţinutul lui era aproape 
identic cu al primului, însă cuprindea și o inter- 
pretare chiriliană a formulei de la Calcedon. 
Solicitat să-l semneze, papa Vigiliu refuză și 
rupse legătura cu semnatarii lui, printre care se 
numărau patriarhul Mina al Constantinopo- 
lului și Teodor Askidas. Reacţia dură a împă- 
ratului îl determină pe papa să se refugieze în 
biserica Sfântul Petru din palatul Hormisda, 
în luna iulie 551. Aici se pronunță ferm împo- 
triva edictului și ceru să fie convocat sinodul 
ecumenic. Forţat de poliția imperială, el reveni 
în palatul Placidia după ce primi asigurări că nu 
i se va mai întâmpla nimic. Datorită constrân- 
gerii pentru semnarea edictului, papa fugi în 
noaptea de 23 decembrie 551 în biserica Sfânta 
Eftimia din Calcedon. Aici a publicat Encicica 
către Biserica universală în care relatează despre 
presiunile făcute asupra lui de împărat pentru 
a schimba condamnarea Celor zrei Capitole şi 
despre tulburările provocate în Biserică după 
publicarea celui de-al doilea edict imperial. 
Cele Trei Capitole au fost condamnate definitiv 
de Sinodul al V-lea ecumenic de la Constanti- 


nopol, din anul 553. 

Împăratul Justinian I şi ereziile, Bucureşti, 1935; STAN, L., 
„Împăratul Justinian, Sinodul V ecumenic și papalitatea”, 

Nicolae Chifăr 


CEASLOV. (slav. ceasfovă) Carte liturgică sau 
de ritual a Bisericii Ortodoxe care cuprinde 
rânduiala celor șapte Laude bisericești, care, 
în ritualul catolic poartă denumirea de Ore 
(ceasuri) canonice. 

Cele șapte laude bisericești sunt: Vecernia sau 
slujba de seară, Pavecernița sau Dupăcinarea, 
Miezonoptica, slujba de la miezul nopții sau 
Polunoșniţa, Utrenia sau slujba de dimineață, și 
Ceasurile: ], III, VI și LX, adică slujbele săvâr- 
șite la cele patru sferturi ale zilei. Pe lângă slujba 
celor șapte Laude, Ceaslovul mai cuprinde și 
alte rânduieli de slujbe: Obedniţa, Paraclise, 
Acatiste, rânduiala Împărtășirii, Canonul de 
pocăință, Sinaxarul sau numele sfinților din 
cele 12 luni ale anului. Ceaslovul se folosește 
atât la altar, cât și la strană. La alcătuirea lui 
au contribuit Sf. Sava cel Sfinţit (581), Sf. 
loan Damaschin (7749) și Sf. Teodor Studitul 
(1823). La romano-catolici îi corespunde 


cartea intitulată Breviarium. 

Nicolae D. Necula 


CEÂSURI LITURGICE. Slujbe bisericești 
care fac parte din cele șapte Laude bisericești. 

Ele se încadrează în categoria Laudelor mici, 
care conţin în rânduiala lor mai mult lecturi, 
citite la strană, rolul preotului fiind redus. 
Rânduiala lor o găsim în Ceaslov. Ceasu- 
rile se slujesc numai în mănăstiri și catedrale 

chiriarhale. Ele se citesc în pronaosul bisericii, 
ca și la Pavecernița și Miezonoptică, la începutul 
celor patru sferturi ale zilei: ceasul I, la ora 6, 
ceasul III, la ora 9, ceasul VI, la ora 12, iar ceasul 
IX, la ora 3 p.m. În practică, ele sunt unite cu 
cele două laude mari, Utrenia și Vecernia și se 
citesc astfel: ceasurile I, III și VI, se citesc dimi- 
neaţa, între Utrenie și Liturghie, iar ceasul IX 
seara, înainte de Vecernie. Ceasurile cuprind în 
structura sau rânduiala lor, trei părți alcătuite din 
psalmi, câte trei pentru fiecare, o serie de tropare 
și condace, și o rugăciune de încheiere, Ceasurile 
III și IX au binecuvântare de început și rugă- 
ciunile începătoare, Ceasurile I și VI încep fără 
binecuvântare. În trei zile din anul bisericesc, în 
ajunul Nașterii Domnului, în ajunul Bobotezei 
și în Vinerea Patimilor ceasurile au o rându- 
ială specială. Ele se numesc Ceasurije Mari 
sau Ceasurile împărătești, fiindcă sunt ceasurile 
celor mai mari praznice împărătești (Crăciunul, 
Boboteaza și Paștele) și fiindcă la ele participau 
odinioară împăratul Bizanțului, la Constan- 
tinopol, iar în Ţările Române, domnitorii. 
Rânduiala ceasurilor împărătești din Vinerea 
Patimilor este atribuită lui Chiril al Alexandriei, 
iar troparele de la celelalte două, lui Sofronie al 
Ierusalimului. Rânduiala lor este solemnă și au 
ca piese specifice pericopele, Paremie, Apostol 
și Evanghelie. Tot ceasuri cu rânduială specific 
sunt și cele numite Ceasuri pascale, săvârșite în 
ziua de Paști și în toată Săptămâna Luminată și 
la odovania Paștelui, a căror rânduială o găsim 


în Penticostar. 

Nicolae D. Necula 


CELE TREI CAPITOLE. v. CEARTA 


CELOR TREI CAPITOLE, SINODUL AL 
V-LEA ECUMENIC. 

CELIBÂT. (lat. cae/ibazus) Mod de viață liber 
ales de o persoană, un bărbat sau o femeie, care 
decide să nu se mai căsătorească sau însoțească 
cu cineva (celibatar, celibatară). 

Este necesar să reiterăm faptul că celibatul se 
distinge de alte două moduri de viață, și anume 
de căsătorie și de monahism. Primul mod de 
viață pe care îl descriem succint este căsă- 
toria, ea fiind un mod de viață în comuniune 
de iubire și de bunuri a două persoane de sex 
opus, adică a unui bărbat și a unei femei, Taină 
ce este binecuvântată de Biserică și nu trebuie 
confundată cu încercarea recentă a cuplurilor 
homosexuale de a primi dreptul la această 
instituţie tradițională, sfințită de Mântuitorul 
nostru lisus Hristos. Celălalt mod de viață este 
monahismul sau călugăria și înseamnă alegerea 
făcută de către o persoană majoră de a urma un 
mod de viață dominant liturgic, într-o mănăs- 
tire alături de persoane de același sex, cunoscut 
fiind faptul că monahismul are la bază o sepa- 
rare a persoanelor în comunități sau mănăstiri 
de femei și altele de bărbaţi. Monahii au trei 
voturi pe care le respectă și după care trăiesc: 
votul castităţii, al sărăciei și cel al ascultării de 
superior. Preotul celibatar este bărbatul care nu 
trăiește într-o mănăstire, dar care respectă votul 
castității și pe cel al ascultării față de superior. 
În Biserica Ortodoxă, bărbaţii care vor să fie 
preoți au trei posibilităţi, fie ca monah (iero- 
monah), fie ca persoană căsătorită (preot de 
mir); a treia opţiune este cea de preot celibatar. 
În Biserica Romano-Catolică, celibatul este 
obligatoriu pentru cei care doresc să devină 
preoți, dar există, de asemenea și multe ordine 


monahale în care bărbaţii pot fi preoți. 
Bibliografie. Dicionarul explicativ al limbii române, 
Academia Română, Institutul de Lingvistică „lorgu 
Iordan”, Ed. Univers Enciclopedic Gold, 22009; FEncyc/o- 
pedia of Catholicism, San Francisco, Ed. Harper Collins, 

Gelu Călina 


CER. Denumire biblică și teologică ce se referă 
la lumea spirituală. Loc și stare ce depășește 
posibilitățile perceptive ale omului comun, și 
care este propriu lumii spirituale. 


Odată cu propovăduirea apostolică s-a concre- 
tizat și posibilitatea vederilor nevăzute. Ele 
sunt numite adesea ridicări ale minţii la cer, 
ridicări în duh, răpire la al treilea cer etc. Cerz/ 
este simbolul transcendenței, al inaccesibili- 
tăţii, de aceea, mistica eclesială îl dezvăluie ca 
fiind acel lucru pierdut de către Adam când 
a fost scos din Eden. Despre Enoh spune 
Scriptura că a fost plăcut de Dumnezeu, și 
Acesta l-a luat și nu s-a mai aflat (Ft 5, 24), 
iar despre Ilie că a fost ridicat la cer în căruță 
de foc, în ochii ucenicului său, Elisei (4 Rg 2, 
11). De asemenea, vedeniile prorocilor au fost 
considerate ridicări în duh, descoperiri în duh, 
grăiri ale Domnului către ei etc. Toate aceste 
acte de inspiraţie atestă posibilitatea reală de 
pregustare a dimensiunii duhovnicești a vieții 
materiale, a unui plan material care împru- 
mută caracteristici spirituale. Din interferența 
planului „natural și „supranatural” sunt posibile 
minunile și profețiile, raiul ca mediu de viețuire 
al sfinților în Dumnezeu, fiind paradigma lor. 
Echivalenţa în plan lingvistic a cerului cu raiul 
este atestată de Sf. Apostol Pavel care afirmă 
că a fost răpit până la al treilea cer, iar în rai 
a auzit și văzut lucruri pe care ochii nu le-au 
văzut și urechea nu le-a auzit, grăirea nu poate 
să le spună îar la inima omului nu s-au suit (2 
Co 12, 2-4). 

Efortul oamenilor care se desăvârșesc țintește 
către câștigarea raiului, acesta fiind dezideratul 
întregii literaturi ascetice. Sf. loan Scărarul 
insistă pe metoda de desăvârșire, de aceea, opera 
sa fundamentală, Scara raiului, se concretizează 
ca un florilegiu ce dezbate amplu toate etapele 
și circumstanţele sufletului în ascensiunea lui. 
Raiul este legat, în acest context, de ideea de 
ascensiune. "Totodată, majoritatea părinților 
asceți arată că raiul este legat direct de trăirea 
omului în Dumnezeu și vizează împărtășirea 
lui de harul Duhului Sfânt. 

al Bisericii Ortodoxe Române, București, 2006; Cazhofic 
Encyclopedia, vol. VII, Ed. Robert Appleton Company, 

„Sensul metaforei grădinii în tradiţia ebraică”, în: Zto/ogie 
şi Viață, serie nouă, XX (2010), 1-3; Wascuke, Ernst 
Joachim, „Die Funktion des Gartens im Alten Testa- 
ment”, în Garfendiskurse, Peter Lang Verlag, Frankfurt 
am Main, 2007. 

Ștefan Buchiu, Mihai Burlacu, Constantin Oancea 


CHENOZĂ. Starea de smerenie a Fiului lui 
Dumnezeu, atât ca acceptare din veșnicie a 
Întrupării și a Jertfei, cât și ca asumare a condi- 
ției umane prin Întrupare, ca trăire a ei în cali- 
tate de Logos înomenit și ca jertfă sfințitoare 
prin Patimile și Moartea Sa pe Cruce. 

Textul biblic cel mai elocvent care vorbește 
despre chenoză este cel de la F/p 2, 5-11, iar în 
cadrul lui, Sr. Apostol Pavel surprinde chenoza 
lui Hristos în întreaga ei desfășurare și comple- 
xitate. Verbul biblic utilizat este „kev6o”, de 
unde a derivat și substantivului „KEvooIş, 
des întâlnit ulterior în scrierile patristice. În 
greaca veche, „KevOow” înseamnă „a se deșerta”, 
„a se goli”, „a se pustii” (Ae&w6v 7ns Apyoiac 
E)ânvuns liwoonc, A Parristic Greek Lexicon). 
În ciuda dificultăţilor hermeneutice pe care le 
ridică, termenul „Kev6ow” are un sens pozitiv 
în contextele hristologice biblice și patristice, 
desemnând asumarea de către Logosul divin a 
limitărilor specifice naturii umane, fără aban- 
donarea niciunui atribut divin. Atunci când se 
raportează la Întrupare, chenoza are sensul de 
„condescendență” a Fiului lui Dumnezeu, care 
Se „pogoară” la măsurile firii umane pentru a 
o prelua în Ipostasul său. Raportată a întreaga 
viață a Mântuitorului, de la leagăn la mormânt, 
dar în special la activitatea Sa publică, chenoza 
constă în smerenia Logosului întrupat care vine 
la oameni sub „chip de rob”, deci cu chipul fami- 
iar al fratelui, pentru a fi în maximă apropiere 
față de ei și pentru a nu-i îndepărta înfrico- 
șându-i. În Patimile și în Moartea pe Cruce a 
Mântuitorului, chenoza e în primul rând ascul- 
tare deplină a Fiului față de Tatăl și acceptare de 
bunăvoie a morții pentru mântuirea noastră. În 
scrierile patristice e evidențiată mai ales chenoza 
Întrupării, a Patimilor și a Morţii pe Cruce. 

Părintele Dumitru Stăniloae distinge două 
etape ale chenozei: una anterioară, iar alta 
posterioară Întrupării. Prima este chenoza mai 
înainte de veci a Logosului și constă în hotă- 
rârea Acestuia de a deveni om și de a-și asuma 
toate consecinţele Întrupării, în special pătimi- 
rile, adică Crucea: „Voința divină referitoare la 
mântuire și răscumpărare este o hotărâre veșnică 
și pre-temporală, «sfatul cel din veci» (£/3, 11), 
«taina cea din veci ascunsă în Dumnezeu» (E 
3, 9) de la începutul lumii. Fiul lui Dumnezeu 
este «din veșnicie» menit Intrupării și Crucii, și 
prin urmare Acesta este Mielul «cunoscut mai 
dinainte de întemeierea lumii» (7 Pr 1, 19-20.), 
«Mielul înjunghiat de la întemeierea lumii» (4p 
13, 8)” (G. Florovsky). Această fază este denu- 
mită de Sergiu Bulgakov „chenoză cerească”, iar 
o terminologie asemănătoare cu a sa, specială 
prin ineditul ei, este utilizată îndeosebi în spațiul 
Ortodoxiei ruse. Crucea drumului terestru a lui 
Hristos constituie Crucea chenozei cerești și 
de asemenea, ascultarea pământească a Fiului 
a fost fundamentată în ascultarea Sa cerească. 
Mitropolitul Filaret al Moscovei, se explică 
astfel această învăţătură biblică: „Crucea lui 
lisus, compusă din dușmănia iudeilor și din 
necredința neamurilor, nu este doar imaginea 
terestră, ci și umbra Crucii cerești a dragostei”. 
În viața smerită a Mântuitorului se înfăptu- 
iește planul iconomiei cel mai înainte de veci, 
care presupune și chenoza. Prin urmare, a doua 
etapă, chenoza pământească, este consecința 
logică a chenozei cerești. 

Chenoza propriu-zisă începe odată cu 
asumarea iconomică a naturii umane de către 
Fiul lui Dumnezeu. Spre deosebire de firea 
Sa dumnezeiască, liberă de orice constrângeri, 
firea Sa umană a fost marcată de consecin- 
ţele căderii lui Adam. Acestea sunt „pătimi- 
rile firești ireproșabile” precum oboseala, setea, 
foamea, frica, durerea (Sf. Maxim Mărturi- 
sitorul). Prin transformarea acestor pătimiri 
sau instincte nepăcătoase în patimi, omul își 
pierde libertatea împărătească față de creaţie, 
devine rob al ei, iar chipul divin imprimat în 
firea sa se atenuează și lasă loc chipului de rob. 
Oboseala devine prilej de moliciune spirituală 

și fizică, setea și foamea duc la lăcomie, iar frica 
și durerea pot degenera în lașitate și în căutarea 
plăcerilor. Ca Adam cel Nou, Hristos a mani- 
festat aceste afecte ireproșabile din punct de 
vedere moral, dar le-a menţinut curate, în 
granițele lor biologice și chiar le-a depășit prin 
libertatea totală arătată față de ele. Mântuitorul 
a purtat doar „asemănarea! stricăciunii specifice 
omului și nu stricăciunea în sine pentru că, deși 
a fost ispitit, nu a păcătuit și deși a suportat 
durerea și moartea, trupul Său nu a fost atins 
de descompunere nici chiar în mormânt (Sf. 
Grigorie de Nyssa). În calitate de purtător al 
„chipului de rob”, Mântuitorul îl poate numi 
pe Dumnezeu „Lată” al Său iar pe noi frați ai 
Săi. Însă, Sr. loan Damaschin remarcă faptul că 
denumirea de „rob” a Fiului poate fi acceptată 
doar într-o anumită măsură, pentru că Hristos, 
după firea Sa divină, este co-natural cu Tatăl 
și prin urmare El este totodată „Stăpânul și 
Domnul întregii creații”. Ca și Chip al Tatălui, 
EI restituie chipului uman asumat frumusețea sa 
ontologică, restaurându-l în libertatea sa origi- 
nară. Prin coborârea Sa la om, El asumă destinul 
tragic al omului îndepărtat de Dumnezeu, pentru 
a-l vindeca de rătăcire și însingurare: „Dumne- 
zeu-Cuvântul întrupat l-a asumat pe cel străin, 
pe celălalt, pe cel complet diferit. A ieșit din 
Sine Însuși, rămânând în același timp EI Însuși, 
pentru ca dragostea Sa, care îi cuprinde pe toți 
și pe toate, să realizeze irealizabilul, să izvorască 
apă din piatră. A asumat firea umană cea stri- 
cată de păcat, l-a asumat pe Adam cel izgonit 
din paradis, pe cel greșit și rătăcitor, pentru a-l 
vindeca de infirmitatea sa. Și mai mult decât 
atât, a devenit EI Însuși străin și rătăcitor, astfel 
încât prin «simpatia» și familiaritatea Sa cu noi 
să manifeste taina iubirii care ajunge până la 
Cruce” (Hrisostom Stamoulis). 

În epoca Vechiului “Testament, vederea lui 
Dumnezeu de către oameni nu se putea realiza 
în mod direct ci prin intermediul unor simboluri 
sau a unor imagini revelate. Pe Muntele Sinai, 
Moise, care îi cere explicit lui Dumnezeu expe- 
riența vederii Sale, află că niciun om nu poate 
vedea „faţa” lui Dumnezeu și să rămână viu (cf. 
Iș 33, 20). EI reușește să vadă doar „spatele” lui 

Dumnezeu, adică o parte infimă din măreția 
infinită a Dumnezeirii, greu de suportat în toată 
splendoarea sa de către ființa umană. Dumnezeu 
este perceput mai degrabă ca un „mysterium 
fremendum et fascinosum”, a cărui prezență e 
manifestată de semne precum cutremurul, focul 
sau sunetul trâmbiței. Slava Sa, inaccesibilă 
peregrinilor prin Pustiul Sinai, strălucește doar 
pe chipul lui Moise (cf. 1ș 34, 29). Comunicarea 
cu poporul iudeu, cu lumea în ansamblul ei, are 
loc prin intermediul profeților Săi și prezența 
Sa se intensifică în interiorul unor spații cultice 
sacre, interzise celor mai mulți. 

În epoca Noului Testament, Logosul coboară 
printre oameni cu chipul blând al semenului, 
fără să înfricoșeze prin apariția Sa. Dimpo- 
trivă, smerenia Îl face vulnerabil începând de 
la nașterea umilă din Betleem și culminând cu 
procesul care Îl aduce în fața arhiereilor Anna 
și Caiafa, a guvernatorului Pilat și a regelui 
Irod Antipa. Chenoza „filtrează” slava dumne- 
zeiască și o adaptează la măsura suportabilității 
ei din partea oamenilor; nu o anulează, nici nu 
o obturează, ci o „pogoară” la nivelul de acce- 
sibilitate al omului. „Dacă nu S-ar fi coborât 
la posibilitățile noastre de primire a bogăției 
Lui, nu ne-ar fi îmbogățit pe noi, ci sau ne-ar fi 
lăsat așa cum eram, sau ne-ar fi desființat prin 
atotputernicia manifestată a Sa. Coborârea Lui 
e condiţia întâlnirii cu noi la nivelul în care 
putem primi bogăţia Lui. Coborârea Lui e 
condiţia îndumnezeirii noastre” (D. Stăniloae). 
Sub chipul blând și smerit al Fiului, distanța 
dintre creat și necreat este anulată și omul are 
acces la ceea ce înainte îi fusese inaccesibil. 

În general, Părinţii formulează această relație 
în sensul afirmării unui echilibru paradoxal 
între slava dumnezeiască a Fiului și umilința 
Sa ca om. Cele două aspecte nu se anulează 
reciproc, nu se contrazic, ca în teologia cheno- 
tică protestantă. În stare de chenoză, Hristos 
rămâne totodată și „Domn al slavei” (7 Co 2, 8). 
Aceasta e afirmaţia fundamentală a hristologiei 
ortodoxe cu privire la raportul chenoză-slavă și 
care nu admite posibilitatea ca Logosul divin 
să-și piardă sau să-și altereze natura divină 
sau vreunul din atributele dumnezeiești prin 

Întrupare. Există însă și o serie de expresii 
patristice derutante și care par a privi acest 
raport sub un alt unghi. Este vorba de afirma- 
țiile conform cărora prin chenoză Hristos „se 
golește” de slava Sa sau își „micșorează” slava 
(Sf. Grigorie de Nazianz; Sf. Chiril al Alexan- 
driei). Cum trebuie înţelese acestea? Luând 
„chip de rob”, Fiul nu își manifestă în mod 
deschis, înfricoșător și covârșitor slava divină, ci 
„filtrată” prin umanitatea asumată, impregnată 
deci de blândețe, milă, modestie, corporalitate. 
„Oamenii nu puteau suporta vederea dezvăluită 
a lui Dumnezeu. Pentru neputinţa lor, și pentru 
a putea intra în comuniune cu ei, S-a supus 
chenozei. Fiul lui Dumnezeu Și-a învăluit 
atotputernicia în manifestarea ei către oameni, 
în mijloacele suportabile ale formelor umane, 
cum se învăluie o lumină prea puternică într-un 
material care îi temperează intensitatea, deși în 
sine e activată în deplinătatea ei” (D. Stăniloae). 
Deși nu renunță la demnitatea de a fi egal cu 
Dumnezeu, și-o expune contestărilor din partea 
celor care refuză să recunoască măreţia dumne- 
zeiască a minunilor şi cuvintelor Sale. Într-un 
anumit sens, Fiul Se „golește” „de demnitatea 
ce 1 se cuvine prin fire”, deci de demnitatea de 
a fi recunoscut ca Dumnezeu egal cu Tatăl, de 
către oameni (Sf. Chiril al Alexandriei). Trebuie 
să precizăm că această „golire”, la fel precum 
„golirea de slavă”, nu este o golire fiinţială, căci 
Logosul rămâne ființial ceea ce era și înainte de 
Întrupare. „Golirea” Fiului vine, pe de o parte, 
din trăirea limitărilor umane, a chipului de rob, 
dar mai mult din incapacitatea oamenilor de 
a surprinde bogăţia divino-umană a persoanei 
lui Hristos. Este smerenia de a nu fi recunoscut 
de toți ca Dumnezeu, o smerenie care decurge 
din chenoza asumării chipului de rob și care o 
amplifică pe aceasta. Golirea de slavă și lipsa de 
slavă a Mântuitorului nu se raportează la firea 
Sa divină ci la cea umană. Fiul, deși S-a întrupat 
„n-a căzut din tăria și slava de la început fiindcă 
a îmbrăcat trupul nostru slab și lipsit cu totul de 
slavă”. Din iubire față de noi, „S-a pogorât întru 
smerenie, golindu-Se pentru umanitate (subl. n.) 
prin chipul de rob”. Dumnezeu „S-a pogorât la 
lipsa noastră de slavă”, adică la „lipsa de slavă a 

firii omenești” (Sfântul Chiril). Prin Întrupare, 
Fiul se împărtășește de lipsa de slavă a umani- 
tății asumate (finitudine în cunoaștere, putere 
etc.), lipsă cu atât mai evidentă în contrast cu 
strălucirea slavei dumnezcirii Sale. Mai există 
însă și un al doilea sens în care Fiul Se golește de 
slavă. Este deșertarea de slavă ca cinste primită 
din partea oamenilor; este smerenia Celui care 
nu face minuni pentru a impresiona și a-și 
atrage laude; este modestia Celui care fuge de 
o slavă lumească și atunci când este aclamat 
de mulțimi la intrarea în Ierusalim, și atunci 
când este provocat de iudei să Se coboare de pe 
Cruce pentru a fi crezut. Aceste puţine exemple 
sintetizează atitudinea discretă a Mântuitorului, 
care vrea în permanenţă să lase loc credinței, 
liberei alegeri, să nu bruscheze impunându-Se 
cu o evidență de netăgăduit. În ultimă instanță, 
chenoza lui Hristos rămâne o taină care trebuie 


adorată în tăcere. 

Florin Tomoioagă 


CHIRIĂRH. v. EPISCOP. (ngr. Kiriarhos; 
kiriarho — a stăpâni, a domina, kirios — domn, 
stăpân, conducător) Chiriarhul este episcopul 
locului, cel ce are deplina autoritate biseri- 
cească la nivelul eparhiei. 


Patriciu Vlaicu 

CHINONIC. (gr. koinonicon — ceea ce este 
comun) Cântare (de cele mai multe ori verset, 
stih de psalm) executată la strană spre sfârșitul 
Sfintei Liturghii, după Unu/ Sfânt...» în stilul 
papadic, concomitent cu împărtășirea (cumi- 
necarea) clericilor și credincioșilor. 

Chinonicele sunt: duminicale, săptămânale 
(zile de rând), praznicale și pentru toate cele- 
lalte sărbători din cursul anului bisericesc, 
alcătuite pe toate ehurile. În Transilvania și 
Banat se numește priceastnă sau priceasnă 
(pricestnti — „preacurat”). Textul chinonicelor 
este legat, fie de sărbătoarea respectivă, fie de 
actul de chinonie (împărtășire, comuniune) și 
se încheie, de obicei, cu 4/i/uia. În biserica ce 
posedă cor, chinonicul este înlocuit, uneori, 


prin așa-numitul „concert”. 

Nicu Moldoveanu, Stelian Ionașcu, Nicolae D. Necula 


CHIP. (anzrop.) Fundament al antropolo- 
giei ortodoxe, tema omului — chip creat al lui 
Dumnezeu, exprimă relația specială a ființei 
umane cu Dumnezeu și cu lumea. 

Referatul biblic al creaţiei spune că omul a 
fost creat de Dumnezeu „după chipul” Său 
(gr. eikân, ebr. 7se/em, lat. imago): Fe 1, 26-27: 
„Să facem om după chipul și după asemănarea 
Noastră [...] Și a făcut Dumnezeu pe om după 
chipul Său; după chipul lui Dumnezeu l-a 
făcut; a făcut bărbat și femeie” (cf. și Fe 5, 1; Ps 
8,.6;8012,23). 

În Noul Testament, conceptul de chip al lui 
Dumnezeu este folosit în special de către Sf. 
Apostol Pavel, care reinterpretează hristo- 
logic și eclesiologic tema chipului: a) chipul 
lui Dumnezeu este Hristos: cf. 2 Co 4, 4: 
„Hristos, Care este chipul lui Dumnezeu (ein 
fou Theou)”;, Col 1, 15: „Acesta este chipul lui 

Dumnezeu celui nevăzut (eiZân fou Theou ou 
aoratou)”, Evr 1, 2-3: „ne-a grăit nouă prin 
Fiul [...] Care, fiind strălucirea slavei și chipul 
persoanei Lui (Fharacter 7& hypostaseos autou)”; 
b) din perspectivă eclesiologică — oamenii 
conformați chipului sunt încorporați în 
Hristos: Tatăl ne-a predestinat la asemănarea 
cu chipul Fiului Său (A 8, 29); bărbatul este 
chip și slavă a lui Dumnezeu (eik6n ai doxa 
Theou) (1 Co 11,7); după cum am purtat chipul 
primului Adam, să purtăm și chipul lui Adam 
cel ceresc (7 Co 15, 49), cei care acceptă prin 
credință descoperirea lui lisus Hristos sunt 
chemați să se prefacă în chipul Său (2 Co 3, 18); 
omul nou se înnoiește, spre deplină cunoștință, 
după chipul Celui ce l-a zidit (Co/3, 10). 

În teologia patristică: Chiar dacă referințele 
biblice nu sunt foarte numeroase, importanța 
acordată de către tradiția creștină face din 
această noţiune un concept central al antro- 
pologiei creștine. Totuși, nu se poate afirma că 
există un acord patristic sau o doctrină siste- 
matică referitoare la tema chipului. Unii au 
considerat sufletul, firea rațională și voluntară a 
omului, ca fiind chipul lui Dumnezeu din om; 
alții însăși constituția fizică a omului — poziția 
verticală și privirea omului îndreptată în sus; 
pentru alții chipul constă în dominația omului 
asupra creației; alții au văzut chipul ca reflec- 
tând comuniunea întratrinitară etc. 

La originea sintezelor făcute în secolul al 
XX-lea de către teologi din toate tradiţiile 
creștine par totuși să stea cele două interpre- 
tări principale ale chipului: cea „substanțialistă” 
(analogia entis) şi cea „relațională” (anaJogia 
relationis). După prima dintre ele, chipul lui 
Dumnezeu este considerat ca fiind o proprie- 
tate constitutivă a firii umane. E] se găsește în 
„calități”, „capacități” sau „facultăţi” pe care le 
posedă omul și care îi conferă un statut privile- 
giat atât față de creaţie în general, cât și înaintea 
Creatorului său. Printre toate aceste calități 
care reflectă chipul, raționalitatea și liberul 
arbitru sunt cele mai cunoscute. Creați după 
chipul lui Dumnezeu, noi suntem capabili să 
gândim, să vorbim și să acționăm, dând un sens 
lumii prin descifrarea sensurilor ascunse în ea 

de la creaţie și devenind astfel ființe euharistice 
sau preoți ai creaţiei. Începând cu Sf. Grigorie 
de Nyssa (395), faptul că omul este chip al lui 
Dumnezeu semnifică, de asemenea, că este o 
ființă liberă. Este puternicul accent al Părinților 
greci pe voința liberă a omului care respinge 
atât fatalismul viziunii păgâne despre lume, 
cât și înţelegerea dualistă a păcatului originar. 
Deciziile noastre sunt decizii libere, respon- 
sabile, consecință directă a capacității noastre 
de gândire. După Fericitul Augustin, crearea 
omului după chipul Dumnezeului trinitar ar 
presupune că există în sufletul omului vestigii 
ale Treimii (vesfigia Trinizaris), adică facultăţile 
sufletului: rațiunea, conștiința și voința. Locul 
prin excelență al chipului este deci sufletul 
omului și este adevărat că marea majoritate a 
Părinților au ales o astfel de perspectivă. 

Cu toate acestea, trupul uman nu este lăsat în 
afara amprentei modelului divin. Sunt autori 
patristici care, fideli concepției biblice despre 
ființa umană privită ca un tot, subliniază cu 
putere importanța trupului în antropologie. 
După Sfântul Irineu (4203), omul întreg este 
chip al lui Dumnezeu. La alți Părinți, după 
care chipul vizează umanitatea în general și 
nu numai individul în particular, găsim accen- 
tuarea sensului social al chipului. Sf. Grigorie 
de Nyssa stabilește reciprocitatea dintre chipul 
fiecăruia dintre noi și chipul unic pe care-l 
formează umanitatea în general. Există simetrie 
între unitatea refăcută de Fiul lui Dumnezeu și 
cea a unicului trup al lui Hristos. Chipul despre 
care este vorba în cartea Genezei nu este numai 
cel al primului om, ci cel al lui Hristos total, așa 
cum se va prezenta el, odată încheiată istoria 
tuturor oamenilor: toți oamenii în Hristos nu 
vor forma decât un chip al lui Dumnezeu. 

În teologia contemporană: În secolul al XX-lea, 
teologi creștini, având la îndemână și mijloa- 
cele furnizate de filosofia existențialistă și 
personalistă, gândesc din ce în ce mai mult 
ființa umană în termeni relaționali, acceptând 
prezența efectivă a chipului lui Dumnezeu în 
om, însă accentul este deplasat către aspectul 
relațional/comunional al persoanei umane. În 
această perspectivă, faptul că ființele umane 

sunt create după chipul lui Dumnezeu exprimă 
înainte de toate o „orientare, o direcţie, o relație” 
fundamentată pe „înrudirea” și relația specială a 
omului cu Dumnezeu. 

Chipul este o „calitate”, un „dar” pe care omul 
l-a primit a crearea sa și care face capabil ființa 
umană de o asemenea relaţie cu Creatorul său. 
Făcut pentru Dumnezeu, sufletul este atras spre 
EI, este „dor/dorință după Dumnezeu”. Chipul 
lui Dumnezeu în om este tocmai această „facul- 
tate înnăscută”, „capacitatea” de comuniune și 
„aspiraţia” după această comuniune. Ea stabi- 
lește o legătură de rudenie între creatură, creată 
după chip, și Creatorul ei. Expresia patristică 
„Dumnezeu s-a făcut om ca omul să devină 
Dumnezeu” presupune tocmai această legă- 
tură de înrudire stabilită la Creaţie. Creaţia și 
mântuirea se găsesc astfel intim legate. Creată 
„capabilă” pentru dumnezeire, natura umană 
devine în Hristos natura ipostasului Fiului 
lui Dumnezeu, deoarece „bunătatea imensă a 
lui Dumnezeu întâlnește în om o ființă creată 
după chipul Săw”. 

Natura umană a fost creată bună de către 
Dumnezeu, capabilă să se unească cu divi- 
nitatea și capabilă de îndumnezeire. Nu era 
îndumnezeită, ci capabilă să se ridice la stadiul 
de comuniune perfectă cu Creatorul ei. Prin 
„suflarea de viață” (pneuma), care face din om 
„fiinţă vie” (Fe 2, 6), se dă omului nu numai un 
suflet, ci și harul Creatorului, adică viața rați- 
onală și viața în comuniune, viața spirituală a 
omului. Prin acest „organ de comuniune cu 
transcendentul”, „marcă” sau „pecete” a originii 
sale cerești, Creatorul pune în om suportul 
spiritual care-l face capabil de comuniune și 
care îi dă posibilitatea să răspundă chemării 
divine. „În calitate de țărână, sunt legat de viața 
de aici, dar fiind în același timp o părticică 
dumnezeiască, port în mine dorul după viața 
de apoi” (Sf. Grigorie Teologul). Acest dialog 
început la Creaţie este destinat să se prelun- 
gească în veșnicie, deoarece este dar divin și nu 
este distrus în totalitate prin greșeala umană. 
„Chipul slavei “Tale celei negrăite sunt, deși 
port rănile păcatelor” (Slujba Înmormântării). 
De aceea, chiar dacă vede păcatul ca o veritabilă 

degradare ontologică și nu doar etică, teologia 
ortodoxă susține că după cădere rămâne în om 
un anumit har, deci o aspirație după comu- 
niune, chiar dacă întunecată. Căderea este 
rezultatul utilizării greșite a voinţei: ea este 
cea care pervertește firea umană, creată bună 
de Dumnezeu. Nu natura umană se opune lui 
Dumnezeu, ci păcatul. Chipul lui Dumnezeu 
se menţine în om chiar după cădere, dar este 
întunecat de păcat și nu se activează complet 
în asemănare. Chiar atunci când se activează, 
poate s-o facă într-un sens greșit, căutând infi- 
nitul în lucruri finite. Totuși, numai „veșnicia 
unei comuniuni personale cu o sursă perso- 
nală de viață absolută oferă tuturor persoa- 
nelor umane împlinirea sensului lor, dându-le 
în același timp posibilitatea unei comuniuni 
veșnice și perfecte între ele însele” (D. Stăni- 
loae). Interpretat astfel, chipul antrenează o 
concepție dinamică a persoanei umane: Homo 
viator, tot timpul în mișcare către comuniunea 
perfectă cu Creatorul său. 

Chipul și «după» chipul: Începând cu Sfântul 
Irineu și Origen, Părinţii greci în special au 
făcut distincția următoare: Hristos repre- 
zintă chipul lui Dumnezeu, iar omul chipul 
lui Hristos. Altfel spus, omul nu este, vorbind 
în sens strict, chip: el este după chipul sau 
chip al Chipului. Astfel, doctrina chipului lui 
Dumnezeu s-a dezvoltat din punct de vedere 
teologic, nu a priori, ci a posteriori, plecând 
de la hristologie, așa cum a fost ea definită de 
Calcedon (Dumnezeu adevărat și om adevărat). 
De fapt, noul Adam este cel ce suscită interesul 
pentru primul, deoarece adevăratul chip al lui 
Dumnezeu nu se găsește la începutul, ci la sfâr- 
șitul istoriei. Omul are, astfel, o structură și un 
destin hristologice. Hristos este arhetipul după 
care a fost modelat omul și către care tinde, 
revelație nu numai a lui Dumnezeu către om, 
ci și a omului către om: „El spune: aici vedeți 
ceea ce trebuie să fie o ființă umană” (S. Kirke- 
gaard). După această înţelegere hristocentrică 
a ființei umane, a fi „după chipul” reprezintă 
„un dar, însă și un ţel”, „o zestre care trebuie 
să conducă la nuntă”, la deplina comuniune 
numită de tradiţia ortodoxă „îndumnezeire” sau 


„hristificare” (P. Nellas). Cei „asemenea chipului 
Fiului” (Rm 8, 29), devin fraţi cu Hristos și fii 
ai lui Dumnezeu prin har. Creat după chipul 
Dumnezeului trinitar, omul intră în relaţie cu 
Dumnezeu Treime, structură a supremei iubiri, 
și e chemat să realizeze pe plan uman o viață de 
comuniune „după chipul” comuniunii trinitare. 
De aceea, Ireimea reprezintă fundamentul 
ultim și ţinta eternă a ființei umane, care există 
și se actualizează în persoane prin comuniune. 
Bibliografie. Bunrea, P. (ed.), Flumain ă /image de 
Dieu, Ed. Labor et Fides, Geneve, 1989; Duovoc, C., 

Han, D.]., Etre image de Dieu, Le stewardship de | bumain 

1994; SrăniLoat, D., „Omul și Dumnezew”, în: Szudii de 
teologie dogmatică ortodoxă, Craiova, 1991, pp. 155-303. 
Sorin Șelaru 


CHIVOT. (gr. ivofon, kivotion — cutie, casetă). 
Obiect liturgic ca o cutie de metal prețios, în 
general argint, lucrat în formă de bisericuţă, o 
miniatură a bisericii respective sau a alteia, care 
stă tot timpul pe Sfânta Masă din altar, și în 
care se păstrează Sfânta Împărtășanie pentru 
bolnavi şi Sfântul Agneţ pentru Liturghia 
Darurilor mai înainte sfințite, de la pregătirea 
lui, până la săvârșirea acesteia. Chivotul simbo- 
lizează năstrapa sau vasul cu mană care se păstra 
în sicriul legii din Vechiul Testament. Chivo- 
tele, având destinaţie sfântă, au fost lucrate cu 


multă măiestrie, ca adevărate podoabe de artă. 

Nicolae D. Necula 


CIMITIR. Locul de înmormântare a celor 
trecuți din această viață. 

Între locașurile secundare (auxiliare) de cult se 
numără și locurile de înmormântare — cimi- 
tirele (coemezerium sau sepulcrum = mormânt, 
fr. cimetiere = cimitir, arhaic ţintirim = loc de 
repaos). Referitor la acesta, Sf. loan Gură de 
Aur spunea astfel: „De aceea se și cheamă locul 
acesta cimitir, ca să știți că cei răposați și depuși 
aici nu sunt morţi, ci sunt culcaţi și dorm”. 
Prin aceste cuvinte se reflectă credinţa creștină 
privitoare la nemurirea sufletului, căci moartea 
în viziune ortodoxă, este privită ca un somn (In 
11, 11-13) din care cei adormiţi se vor deștepta 
la trâmbiţa arhanghelului, care va vesti cea de-a 
doua venire a Mântuitorului Hristos și Jude- 
cata de apoi (7 Zes 4, 13-17). Așadar, cimitirele 
sunt locurile de înmormântare de care se leagă 
atât cultul morţilor, cât și cultul sfinților și al 
martirilor. În astfel de locuri speciale odihnesc 
morții noștri și potrivit cultului ortodox, aici 
ne îndeplinim datoriile religioase sau rituale și 
tradiționale față de ei. 

Cimitirele sunt situate, de obicei, în apropierea 
unei biserici, pentru ca, și după trecerea din 
această viață, creștinii să repauseze lângă locul 
în care au primit viaţa și hrana lor spirituală. 
Vizitarea mormintelor, aducerea-aminte de cei 
adormiți și înălțarea rugăciunilor de mijlocire 
pentru ei este înlesnită astfel, celor ce frecven- 
tează biserica, locul în care se aduce neîncetat 
Sfânta Jertfă atât pentru vii, cât și pentru cei 
morți. Monumentul cel mai potrivit pentru un 
creștin adormit este Sfânta Cruce, o mărturie a 
credinţei în Hristos Iisus cel răstignit și înviat, 
în speranța Învierii și a vieții celei veșnice. Sfinții 
Părinți ai Bisericii au așezat în rânduiala cultică 
o slujbă specială de sfințire a cimitirului, care 
cuprinde în general cântări, rugăciuni speciale, 
citire din Apostol și Sfânta Evanghelie. Toată 
această desfășurare a slujbei exprimă credința 
în îndurarea lui Dumnezeu față de creștinii 

adormiţi în credința vie în Hristos. De aceea, 
după sfințire cimitirul este și rămâne un loc 
de pietate, de reculegere și rugăciune pentru 


odihna sufletelor celor trecuţi la Domnul. 

Marian Vâlciu 


CINA DOMNULUI. v. EUHARISTIE. (224 
cena — cină) Denumire sinonimică a Iainei 
Sfintei Euharistii, sau a Sfintei Cuminecături, 
dar preferată în special de cultele protestante și 
denominațiunile neoprotestante, considerând 
că acest termen, exclusiv biblic, exprimă cel mai 
corect doctrina despre caracterul strict come- 
morativ al Tainei Sfintei Fuharistii. 

Accentuând caracterul strict istoric al eveni- 
mentului petrecut la Cina cea de Taină, consu- 
mată de către lisus cu ucenicii săi pentru ultima 
dată pe pământ (MM 26, 26-29; Me 14, 22-25; 
Lc 22, 15-20), protestanții și neoprotestanții 
nu-i recunosc caracterul de jertfă și de taină, 
nici prezența reală și personală a Mântuitorului 
lisus Hristos în elementele materiale de pâine 
și vin prefăcute în Trupul și Sângele Său, în 
timpul Sfintei Liturghii. De aceea, consumarea 
Cinei, de regulă într-o anume duminică din 
lună, în adunările protestante și neoprotestante, 
nu necesită o pregătire ascetică deosebită, ci 
doar o revizuire subiectivă a propriei conștiințe, 
postul și ajunarea nefiind obligatorii. Lute- 
ranii consideră că la Cina Domnului, Hristos 
este prezent doar spiritual, neînțeles și, even- 
tual, supranatural, fără explicații suplimentare. 
Pentru adepţii lui Zwingli, pâinea și vinul de 
la Cina duminicală nu sunt garanţii ale cumi- 
necării reale cu Hristos, ci doar imagini come- 
morative ale Celui ce a fost răstignit și apoi a 
murit. Calvinii consideră Cina doar o simplă 
amintire prin care ne unim spiritual cu isus, o 

unire ascunsă și nedefinită. În spațiul neopro- 
testant, Cina Domnului este doar un memorial, 
o promisiune, o proclamare a morții lui Iisus, 
o profeție a Mântuitorului, cel mult o comu- 
niune spirituală cu scopul adâncirii credinței 
și evlaviei creștine. Așa se explică faptul că 
elementele de pâine și vin diferă ca formă de 
la o grupare la alta: pâine dospită, azimă, vin, 
must nefermentat etc, și se consumă, de regulă, 
neamestecate. Ca efect, consumarea Cinei nu 
iartă păcatele și nu este spre viața cea de veci, ci 
pomenirea/amintirea unor evenimente tragice 
din viaţa lui lisus. 

Mihai Himcinschi 


CINCIZECIME. Duminică numită și a 
Pogorârii Duhului Sfânt, sau a Rusaliilor, în 
care se sărbătorește pogorârea Sfântului Duh 
în a cincizecea zi de la Invierea Mântuitorului 
lisus Hristos, peste Sfinţi Apostoli, dăruin- 
du-le puterea lucrătoare a lui lisus Hristos și 
întemeind, astfel, Biserica. 

Evenimentul și sărbătoarea pogorârii Duhului 
Sfânt la cincizeci de zile după Învierea 
Domnului Hristos au fost anunțate de profeții 
mesianici ai Vechiului Testament (J0;/ 3, 1; 
cf. FA 2, 1-21). Cincizecimea mai este numită 
și „capătul sărbătorilor”, întrucât prin ea se 
încheie istoria mântuirii realizate de Hristos, 
„turnarea” Duhului peste omenire sau botezul 
cu Duhul Sfânt fiind una din slujirile lui 
Mesia. Sfântul Duh S-a pogorât asupra Sfin- 
ților Apostoli în chip de „limbi de foc și au 
șezut pe fiecare dintre ei. Și s-au umplut toți de 


Duhul Sfânt și au început să vorbească în alte 
limbi, precum le dădea lor Duhul a grăi” (EA 
2, 3-4). Era a zecea zi de la Înălțarea Mântu- 
itorului la Cer și a cincizecea zi de la Învierea 
Sa din morți. EI Însuși le spusese Apostolilor 
că, după înălțarea Sa la Cer, le va trimite pe 
Duhul, spre a-i călăuzi în împlinirea misiunii 
încredințate lor, de a vesti Evanghelia Sa: „lar 
când va veni Acela, Duhul Adevărului, vă va 
călăuzi la tot adevărul [...] Acela Mă va slăvi, 
pentru că din al Meu va lua și vă va vesti” (n 
16, 13-14). Duhul Sfânt lucrase și înainte de 
Cincizecime, însă pogorându-Se acum, El 
S-a arătat în ipostas propriu, pentru a duce 
lumea la desăvârșire. Acum începe „iconomia” 
sau lucrarea propriu-zisă a Duhului Sfânt, 
ca unul care adună poporul lui Dumnezeu 
în trupul lui Hristos. Venirea Duhului este 
semnul împăcării dintre Dumnezeu și om în 
lisus Hristos, după cum oprirea Duhului a 
fost semnul mâniei lui Dumnezeu. Sf. Apostol 
loan spune că înainte de cruce nu era Duhul 
Sfânt în lume, fiindcă nu se făcuse împăcarea 
cu Dumnezeu prin jertfa Fiului, iar Fiul nu se 
proslăvise ca dreptate pentru ascultarea Sa: „Că 
încă nu era dat Duhul, pentru că isus încă nu 
fusese proslăvit” (In 7, 39). De aceea, Mântui- 
torul spune că înălțarea Sa le Cer este necesară, 
pentru a trimite pe Duhul ca semn și ca „dar al 
împăcării” cu Dumnezeu prin jertfa Sa (n 16, 
7). Duhul Sfânt este, așadar, acela care împăr- 
tășește efectul jertfei lui Iisus Hristos, cel ce dă 
mărturie că am primit înfierea, că am devenit în 
Hristos fii ai lui Dumnezeu după har: „Duhul 
Însuși mărturisește împreună cu duhul nostru 
că suntem fii al lui Dumnezew” (Rm 8, 16). 

Cincizecimea este, totodată, și ziua întemeierii 
Bisericii creștine, deoarece în urma propovădu- 
irii Sf. Apostoli, întăriți fiind de Duhul Sfânt, 
s-au botezat 3000 de oameni, constituind, 
astfel, prima comunitate creștină (FA 2, 41). 
Fa a fost înzestrată cu tot ceea ce era necesar 
noii comunități creștine: propovăduirea Evan- 
gheliei, Sfintele "Taine, harismele, diaconia. 
Existenţa istorică, continuitatea cu apostolii și 
orice acțiune sacramentală a Bisericii depind 
acum de invocarea Duhului Sfânt. Semnificația 

Cincizecimii constă în faptul că de acum Duhul 
Sfânt pătrunde definitiv în istorie, neexistând 
timp și spaţiu fără prezența personală, venirea 
reală și lucrarea efectivă a lui Dumnezeu. De 
ziua Cincizecimii era multă lume la lerusalim, 
și toți cei care-i ascultau pe Apostoli se mirau 
că fiecare auzea vorbindu-i-se în limba proprie. 
Diversitatea aceasta a popoarelor reprezentate 
acum este, între altele, și un simbol pentru 
universalitatea Bisericii creștine. La evrei, 
cincizecimea era sărbătoarea primelor roade, a 
secerișului, dar și ziua în care Moise a primit 
de la Dumnezeu Tablele Legii. În sinagogă 
erau înălțate cântări și rugăciuni, iar casele erau 
împodobite cu verdeață. De aici, dar și în amin- 
tirea limbilor de foc, creștinii ortodocși aduc la 
biserică frunze de nuc și de tei, pe care preotul 
le sfințește și le împarte credincioșilor, la sfâr- 
şitul Liturghiei. În sâmbăta dinaintea Rusa- 
liilor se pomenesc morții (sâmbăta morţilor 
sau Moșii de vară), de care se leagă numeroase 
datini, credințe și obiceiuri. Sărbătoarea se 
mai numește și Rusalii, întrucât ea înlocuiește 
vechea sărbătoare romană Rosa/ia. 

În primele secole, Cincizecimea era strâns 
legată de Sfintele Paști, fiind considerată ca o 
încheiere a cestora. Se caracteriza prin bucurie, 
concretizată prin interdicția de a posti și de a 
îngenunchea. Se cânta Aliluia, se citea neîn- 
cetat din Faptele Apostolilor și se reaminteau 
minunile făcute de Domnul în Biserica Sa 
(vezi la Sfântul Irineu, Origen, Hipolit, Lertu- 
lian, Sfântul Ambrozie). În secolul al IV-lea s-a 
fixat obiceiul ca Cincizecimea să fie sărbătorită 
la cincizeci de zile după Înviere (Can. 43 Elv.). 
Sinodul | Ecumenic de la Niceea (325), prin 
Can. 20 a stabilit că la slujba acestei sărbători 
să nu se îngenuncheze, ca în celelalte dumi- 
nici. Spre sfârșitul aceluiași secol, la Constan- 
tinopol, a fost precizată și semnificația sărbă- 
torii, ca amintind de darurile Duhului Sfânt. 
La Roma era evocat darul Legii Noi și al cobo- 
rârii Duhului Sfânt, iar la Mailand (Milano) se 
sărbătorea încheierea ciclului pascal. Treptat, 
s-a ajuns la despărţirea celor două sărbători, 
Cincizecimea sărbătorindu-se la cincizeci de 
zile, făcând, astfel, loc și sărbătoririi Înălţării 

Domnului. Această evoluţie s-a încheiat în 
secolul al V-lea, cum reiese din textele Feri- 
citului Augustin, Sf. Paulin de Nola, Leon cel 
Mare ș.a. 
Bibliobrafie. CesrARI, Giuseppe, //anno lifurgico: storia, 
teologia e celebrazione, Casa Editrice Marietti, 1992; 
EvpoxImov, Paul, „La Pentecâte”, în: Les €/apes de Pan 
de grace, Ed. Delachaux et Niestle, Neuchâtel, 1962, pp. 
107-125; Foca, loan N., Canoanele Bisericii Ortodoxe. 
Note şi comentarii, Sibiu, 52005; STEMBERGER-ALFONS, 
Weiser-Adolf Adam, „Pfingsten. Pfingstfest”, în: L7K 8, 
pp. 187-189. 

loan Vasile Leb 


CLER. (gr. 4/iros) Denumire dată slujitorilor 
bisericești sau ierarhiei sacramentale. 

Clerul se împarte în două părți: c/eru/ superior 
și clerul inferior. Din clerul superior fac parte: 
episcopii, preoții și diaconii, iar din cel inferior: 
ipodiaconii, psalții sau cântăreții și anagnoștii, 
citeţii sau lectorii. În vechime, din clerul infe- 
rior mai făceau parte: diaconițele, exorciștii, 
acoluțţii, ostiarii, portarii sau ușierii, groparii sau 
înmormântătorii, care au dispărut cu timpul. 
Membrii clerului superior primesc slujirea în 
treapta respectivă prin Taina Hirotoniei, (v. 
HIROTONIE), iar cei din clerul inferior, prin 


hirotesie (v. HIROTESIE). 
Bibliografie. BRANIșTE, Ene, Lifurgica Generală, Ed. 
Partener, 2008; BnRAnIșTrE, Ene, BRANIȘTE, Ecate- 
rina, Dicfionar de cunoștințe religioase, Ed. Diecezană, 
Caransebeș, 2002; CraeșANv, Badea, Zezauru/ liturgic 
al Sfintei Biserici Creştine Ortodoxe, Tipografia Guten- 
berg, București, 1912; MrrRorAnovicI, Vasile, TARNA- 
vscHI, Leodor, Corranciruc, Nectarie, /ifurgica Bisericii 
Orfodoxe. Cursuri universitare, Ed. Consiliului Eparhial 
Ortodox Român din Bucovina, Cernăuţi, 1929; VANcA, 
Dumitru, „Instituirea și dezvoltarea cultului creștin”, în: 
Credinta Ortodoxă, VII (2002), 2, pp. 203-230; Vie, 
Marian, Sfânta Taină a Preoției în riturile creştine actuale, 
Ed. „Valahia” University Press, Târgoviște, 2008; Vieru, 
Marian, Temeiuri scripturistice și patristice cu privire la 
Preoție, Ed. „Valahia” University Press, Târgoviște, 2008; 
Vieru, Marian, Flirofesia şi birotonia potrivit Bisericii 
Orfodoxe, în: „Analele Universităţii Valahia” — Facultatea 
de Teologie, Târgoviște, 2010. 

Nicolae D. Necula 


CLOPOT. (slav. klapati — a lovi) Obiect de 


cult de forma unei cupe alungite, cu partea 
largă întoarsă în jos și deschisă. 

De partea de sus, care este rotundă și închisă, 
atârnă o bară de metal, cu capătul de jos terminat 
în formă de bulb, care se numește limba clopo- 
tului. Clopotele, indiferent de mărimea lor, 
sunt turnate, adică confecționate, dintr-un aliaj 
special în care predomină alama. Clopotele se 
acționează electric sau se baz manual, trăgân- 
du-se de o frânghie legată de o bară meta- 
lică care constituie un sistem de pârghie, care 
face ca limba să se miște și să se lovească de 
pereţii clopotului. După ritmul acestor loviri, 
se disting scopurile pentru care se bat clopo- 
tele: începutul slujbelor, zilele de sărbătoare, 
moment importante din timpul serviciilor 
divine, moartea sau înmormântarea unui 
credincios ș.a. În ultimul caz, glasul clopotului 
simbolizează și trâmbiţa cu care arhanghelul va 
vesti sfârșitul lumii și învierea morţilor, pentru 
înfricoșătoarea judecată de apoi (MM 24, 31; 7 
Co 15, 20). Scopul clopotelor a fost sintetizat 
de dictonul pe care îl găsim frecvent înscris pe 
ele: Vizos voca, morfuos Plange, fulgura frange, 
adică, Chem pe cei vii, plâng pe cei morți şi alung 
fulgerele. De aceea, în afară de biserică, s-au 
mai folosit clopote și în instituţii publice laice, 
pentru a anunța anumite ore fixe legate de 
activități specifice. Clopotele au avut și funcții 
de utilitate publică, vestind diverse pericole 
publice: incendii, năvăliri războinice, calami- 
tăți. Clopotele au fost folosite pentru prima 
dată în Campania (Italia) și au fost introduse în 
biserică de episcopul Paulin de Nolla, în secolul 
al V-lea. Din Italia au fost aduse în Franţa. În 
Apus ele s-au generalizat în secolul al VII-lea, 
iar din secolul al IX-lea s-au introdus și în 
Răsărit. Până la introducerea lor, rolul clopo- 
telor a fost îndeplinit de zoacă. Clopotele sunt 
așezate în construcții speciale numite c/opornite. 
Cel mai mare clopot din lume, numit c/opofu/ 
Zar, se află în interiorul Kremlinului, având o 


greutate de 213,5 tone. 
Bibliografie. Pr'rnoara, Lucian, „Clopotul. Studiu isto- 
rico-liturgic”, în: Artcast, 32006: Lucrările simpozionului 
internațional „Turnătoria de la rigoarea tehnicii la artă, 
Galaţi, 4-5 mai 2006, Ed. Academica, Galaţi, pp. 22-26; 
Vanca, Dumitru, „Instituirea și dezvoltarea cultului 
creștin”, în: Credința Ortodoxă, VII (2002), 2, pp. 203-230. 
Nicolae D. Necula 


CLOPOTNIȚĂ. Construcţii sau încăperi 
anumite pentru așezarea în ele a clopotelor, 
întrebuințate în cadrul sfintelor slujbe. 

Clopotnița poate fi unul dintre turnurile din față, 
de deasupra bisericii, fiind zidită din piatră, cără- 
midă sau lemn. De obicei, clopotnițele au formă 
de turnuri circulare sau poligonale, înalte, cu mai 
multe etaje, clopotele fiind așezate cel mai sus, 
pentru ca sunetul lor să fie auzit la mari depăr- 
tări; de aceea încăperea de sus, unde sunt clopo- 
tele, are formă de foișor deschis sau are zidu- 
rile străpunse de goluri, în fiecare parte. Atunci 
când clopotniţele constituiau clădiri separate de 
locașul bisericii, fiind însă întotdeauna situate în 
apropierea Bisericii, clopotnițele aveau de obicei 
formă de turnuri circulare (rotunde) sau poli- 
gonale (pătrate, hexagonale, octogonale, mai rar 
dreptunghiulare), fiind făcute din zid (piatră sau 


cărămidă) sau din lemn. 
Bibliografie. BRANIșTE, Ene, Lifurgica Generală, Ed. 
Partener, +2008; BRaAnIșTrE, Ene, BRANIȘTE, Ecaterina, 
Dicţionar de cunoștințe religioase, Ed. Diecezană, Caran- 
sebeș, 2002; CrReșANu, Badea, Zozauru/ /iturgic al Sfintei 
Biserici Creștine Ortodoxe, Tipografia Gutenberg, Bucu- 
rești, 1912; Mrrnoranovici, Vasile, TAnnAvscH1, Teodor, 
CorLaRcIuc, Nectarie, Lizurgica Bisericii Ortodoxe. 
Cursuri universitare, Ed. Consiliului Eparhial Ortodox 
Român din Bucovina, Cernăuţi, 1929. 

Lucian Farcașiu 


COD CANONIC. Colecţie oficială și auten- 
tică de legi bisericești, care formulează întreg 
dreptul Bisericii Catolice. 

Prima lucrare oficială care a purtat acest nume 
este Codex juris canonici, promulgat în data de 
27 mai 1917, formulând norme juridice gene- 
rale, rezultat al centralizării latine care a urmat 
Conciliul 1 Vatican. Un cod pentru Biseri- 
cile Orientale a fost promulgat apoi de către 
Papa Pius al XII-lea. Papa loan Paul al II-lea 
a promulgat în data de 25 ianuarie 1983, un 
nou cod care își propune integrarea evolu- 
ţiilor aduse de Conciliul Vatican II. Un nou 
cod al Bisericilor Orientale a fost promulgat 
de același papă în 1990. Până la aceste docu- 
mente moderne ale Bisericii Romano-ca- 
tolice, numele de Cod (Codex) a fost dat rar 
și neoficial, chiar dacă putem să constatăm 


180 Coordonatori: Pr. Prof. Dr. Ștefan Bucur, Pr. Prof. Dr. loan TuLcaN 


existența mai multor inițiative de codificare a 
legislaţiei bisericești. Putem cita drept coduri 
anterioare Codex Canonum Ecclesiae Africanae 
(sec. al V-lea), Codex FEcc/esiae Flispanae (sec. al 


VII-lea), Codex Canonum (sec. al VIII-lea). 
Bibliografie. Codu/ de Drept canonic, trad. |. ămaș, Ed. 
Sapienţia, lași, 2004; Dicfionnaire de Droit Canoniqgue, 
7 vol., Ed. Letouzey et Ane, Paris, 1935-1965; CHIA- 
PPETTA, L., [/ codice di diritto canonico, commento giuridico 
pastorale, vol. Il, Ed. Dehoniane, Napoli, 1988; HenvanA, 
]., Elementos de derecho constitucional canânico, Funsa, 
Pamplona, 1987; Legnas, G., GAUDEMENT, ]., FJiszoire du 
droit et des institutions de | 'Eglise en Occident, 14 vol., Ed. 
Sirey puis Cujas, Paris, 1955-1990; VALDRINI, P. ez afii, 
Droit canonigue, Ed. Precis Dalloz, Dalloz, Paris, 1989. 


Patriciu Vlaicu 


COGNOSCIBIL. (lat. cognoscibilis — care 
poate fi cunoscut) Calitate a unui lucru de a 
putea fi cunoscut; lucrul respectiv va fi din 
această privință cognoscibil. 

Realitatea cognoscibilă este cea supusă cunoaș- 
terii. Din punct de vedere teologic, ființa lui 
Dumnezeu nu este cognoscibilă, este mai 
presus de cunoaștere și nu poate fi împărtă- 
șită. Fiinţa lui Dumnezeu rămâne de nepă- 
truns. Însă este posibilă participarea la viața 
lui Dumnezeu, prin împărtășirea de slava 
necreată a lui Dumnezeu. Harul reprezintă 
această lucrare necreată, care este o manifestare 
a ființei divine prin Persoanele Sfintei Treimi. 
Experiența harului permite o cunoaștere a 
realităţii ca vedere duhovnicească învăluită în 
lumina dumnezeiască necreată. 

Tradiţia ortodoxă afirmă că fiinţa lui Dumnezeu 
nu este cognoscibilă: Sfântul Maxim zice: „Cel 
ce după ființă e tuturor neîmpărtășibil, voind să 
se împărtășească celor ce pot, în alt chip, nu iese 
câtuși de puțin din ascunzimea cea după ființă”. 
Sf. Atanasie cel Mare încă zice: „Nu fiinţa lui 
Dumnezeu au văzut-o sfinţii, ci slava”. lar Sf. 
Vasile cel Mare grăiește: „Noi din lucrările Lui 
spunem că cunoaștem pe Dumnezeul nostru, 
de ființă nu pretindem că ne putem apropia. 
Căci lucrările Lui coboară la noi, dar ființa Lui 
rămâne inaccesibilă”. 

Limitele realității cognoscibile presupun o 
cuviință a cunoașterii. Identitatea cunoașterii 

teologice nu se epuizează într-un discurs, 
oricât de abil și de riguros elaborat ar fi el. Fa 
nu este o expresie a unei dexterități și capacități 
a logicii formale. Taina cunoașterii teologice se 
deslușește în experiența duhovnicească și ecle- 
sială luminată de har, în întâlnirea cu Persoana 
Fiului lui Dumnezeu, Logosul care recapitu- 
lează raţiunile lumii. Din perspectiva gnoseo- 
logiei patristice ancorate în Tradiţia eclesială 
există o cuviință a cunoașterii. 

Sf. Apostol Pavel îl îndeamnă pe ucenicul său 
Timotei să păzească cu luare aminte cele încre- 
dințate, depărtându-se de „glasurile deșarte, 
cele spurcate și de vorbele potrivnice ale științei 
mincinoase” (7 7izm 6, 20). Pavel îi atrage atenţia 
lui Timotei asupra faptului că sunt învățători care 
vor să acomodeze și să alinieze taina Evanghe- 
liei conform înțelepciunii proprii. În momentul 
în care taina Cuvântului întrupat este redusă la 
inteligența umană, taina cunoașterii teologice 
este mutilată. „Că va fi vreme când învățătura 
cea sănătoasă nu o vor primi; ci după poftele 
lor își vor alege loruși învățători, gâdilându-i la 
urechi. Și de la adevăr auzul își vor întoarce, iar 
la basme se vor pleca” (7 im 4, 3-4). 

În acest context, Apostolul Pavel îl îndeamnă pe 
Timotei: „Nevoiește-te să te arăţi pe tine însuţi 
lămurit înaintea lui Dumnezeu, lucrător neru- 
șinat drept, învățând cuvântul adevărului. lar de 
cuvintele deșarte, cele spurcate te ferește; că spre 
mai multă păgânătate vor spori [...]. ar de între- 
bările cele nebune și neînțelepte te ferește, știind 
că nasc vrăjbi” (2 Tim 2, 15, 16,23). 
Cunoașterea adevărată nu poate să rodească 
în condiţiile unei mentalități bazate pe logică 
sofistă, polemică gratuită, așteptarea confirmării 
din partea publicului. În momentul în care se 
conturează o disponibilitate reală, lăuntrică de 
a primi și de a mărturisi Cuvântul Tradiţiei, în 
anonimatul de forță al acesteia și fără pretenția 
de evidenţiere proprie, se poate vorbi de o bună 
aşezare în raport cu adevărata cunoaștere. În 
această perspectivă, cugetarea devine roditoare 
și mărturisitoare în Duh și Adevăr. 
Imposibilitatea de a cunoaște deplin realitatea 
lui Dumnezeu și a lumii nu înseamnă agnos- 
ticism sau refuzul cunoașterii, ci valorificarea 


181 


disponibilității apofatice a minții și a potenţia- 
lului creator al dogmei. 

Bibliografie. GarcoRig DE NaAzIanz, SF., Cele cinci 
cuvântări teologice, Ed. Anastasia, București, 1993; 
Lossky, Vladimir, Zeo/ogia mistică a Bisericii de Răsări!, 
trad. Pr. V. Răducă, Ed. Anastasia, București; STĂNILOAE, 
Dumitru, Viaza şi învățătura Sfântului Grigorie Palama, 
Ed. Scripta, București, 1993. 


Răzvan lonescu, Adrian Lemeni 


COLECŢIE CANONICĂ. Lucrare care 
reunește norme canonice ale Bisericii: canoane 
și elemente de legislaţie bisericească. 

Termenul cojeczie a intrat în limba română din 
latinescul „collectio” care desemnează acţi- 
unea de „a aduna, reuni”. În primele secole 
după Hristos, pilda Apostolilor a fost vie și 
comunitățile ţineau predania lor fără a simți 
nevoia de a institui norme distincte de viață 
creștină. Pe măsură ce mărturia apostolilor nu 
a mai aparţinut prezentului, ci a început să fie 
o tradiție transmisă, s-a simţit nevoia fixării în 
scris a acestei învățături. Astfel s-au constituit 
colecţiile zise apostolice texte care prezintă 
practica canonică a Bisericii de dinainte de 
Primul sinod ecumenic. Unele dintre aceste 
texte conțin canoane, altele sunt compilații. 
Pe lângă capitolul 15 din Faptele Apostolilor, 
sub numele Sfinţilor Apostoli s au păstrat alte 
10 colecții: Didahia celor 12 Apostoli, Canoanele 
lui Ipolit, Epitome Constitutionum Apostolorum, 
Constitutiones Ecclesiae Aegypticae, Rânduielile 
Sfinților Apostoli prin Clement, Canones Apos- 
folorum  Ecclesiastici,  Constituţiile Apostolice, 
Didascalia, Optateuchos, Statutele şi canoanele 
Sf. Apostoli prin Clement. Dintre acestea, de o 
deosebită importanță sunt lucrările Digahia 
celor 12 Apostoli, Tradizia Apostolică a lui 
Hipolit, al Romei și Constituţiile apostolice. 
In același context general, la începutul seco- 
lului al III-lea a apărut și Zradizia Apostolică a 
lui Hipolit al Romei, considerată a fi un tratat 
liturgico-canonic. Această lucrare este foarte 
importantă datorită referirilor pe care le face la 
atitudinile practice față de viața creștină și față 
de instituţiile care se înfiripau în Biserică. Tot 
din primele secole avem și Conszifuţiile aposto- 
Jice, lucrare datată în jurul anului 380, în care 


apar canoanele apostolice, acestea fiind primele 
norme bisericești cu o structură internă. Odată 
cu dezvoltarea sinodalităţii, în Biserică s-a 
dezvoltat practica elaborării de, norme cano- 
nice ale Bisericii și s-au realizat colecţii de 
canoane, fie cu scopul de a păstra și pune în 
valoare acest patrimoniu normativ, fie pentru 
a-l transmite Bisericilor surori. In secolele 
IV-IX s-a împlinit opera de formulare cano- 
nică, fundamentală pentru Biserica Ortodoxă, 
sistematizată în anul 883 prin ceea ce numim 
noi Colecţia fundamentală de canoane, numită 
și Nomocanonului lui Fotie, care cuprinde 
patru categorii de canoane: apostolice, ale 
Sinoadelor ecumenice, ale sinoadelor locale 
și ale Sfinților Părinți. La acestea, în secolul 
al XIX-lea, s-a adăugat cea de-a cincea cate- 
gorie de canoane, și anume cele întregitoare. 
Ea a fost tradusă în limba română încă din 
secolul al XVI-lea, cuprinsă parțial sau integral 
în pravilele românești. Această colecţie a fost 
editată în ediţii noi, cele mai importante fiind 
realizate de Nicodim Milaș și loan N. Floca, 
ultima fiind și o punere în valoare a traduce- 
rilor și comentariilor profesorului Liviu Stan. 
Colectia de canoane a Bisericii Ortodoxe este cel 
mai important izvor, cuprinzând un număr de 
770 de canoane, ce constituie aspectul statornic 
al 'Tradiţiei canonice a Bisericii Ortodoxe. Ea 
cuprinde: Canoanele Apostolice — 85 canoane; 
Canoanele Sinoadelor Ecumenice: | Ec. (325) 
— 20 canoane; Il Ec. (381) — 7 canoane; III Ec. 
(431) — 8 canoane; IV Ec. Calcedon (451) — 30 
canoane; Irulan (690-691) — 102 canoane; VII 
Ec. (787) — 22 canoane. Canoanele sinoadelor 
locale: Cartagina I (256) — 1 canon; Ancira 
(314) — 25 canoane; Neocezarea (314-319) — 
15 canoane; Gangra (340) — 21 canoane; Anti- 
ohia (341) — 25 canoane; Sardica (343-344) 
— 21 canoane; Laodiceea (sfârșitul sec. IV) — 
60 canoane; Constantinopol (394) — 1 canon; 
Cartagina II (419) — 133 canoane; Constanti- 
nopol I-II (861) — 17 canoane; Constantinopol 
— Sf. Sofia (879) — 3 canoane. Canoanele Sfin- 
ţilor Părinţi: Dionisie al Alexandriei (264) — 4 
canoane; Sf. Grigorie al Neocezareei (1270) — 
11 canoane; Petru al Alexandriei (311) = 15 

canoane; Sf. Atanasie al Alexandriei (|373) = 3 
[5] canoane; Sf. Vasile cel Mare (379) — 92 
[96] canoane; "Timotei al Alexandriei (7385) 
— 18 [29] canoane; Sf. Grigorie de Nazianz 
(390) — 1 canon; Sf. Amfilohie de Iconiu 
(1403) — 1 canon; Sf. Grigorie de Nyssa (395) 
— 8 canoane; Teofil al Alexandriei (412) — 14 
canoane; Sf. Chiril al Alexandriei (444) — 5 
[8] canoane; Ghenadie al Constantinopolului 
(1471) — 1 canon (scrisoare enciclică către toți 
mitropoliţii — 459), Tarasie al Constantino- 
polului (806) — 1 canon (scrisoare către papa 
Adrian I despre simonie). În perioada postbi- 
zantină, în ţările ortodoxe au apărut Colecții 
grecești, slavone și române Colecţiile grecești: 
Călugărul Agapie publică în anul 1787 un 
codice la Veneţia și Paris. Călugărul Chris- 
tofor publică în anul 1788, la Constantinopol, 
un Kanonicon. Nomocanonul lui Cotelerie este 
o compilație împărțită în 30 de părți. Această 
lucrare a fost întrebuințată la alcătuirea colec- 
ției românești Pravila cea Mică de la Govora 
din 1640. Pidalionul este alcătuit de doi călu- 
gări de la muntele Athos, Nicodim și Agapie, 
la cererea Patriarhului Neofit al VII-lea al 
Constantinopolului. Redactarea Pidalionului 
s-a făcut la anul 1793 și după aprobarea lui de 
către Sinodul din Constantinopol a fost tipărit 
la Leipzig în anul 1800 sub îngrijirea ieromo- 
nahului Teodorit. Sintagma Ateniană editată 
de Ralli și Potli între anii 1852-1859 sub 
denumirea de Sintagma Sfintelor și dumnezeieş- 
filor canoane în 6 volume. Ghedeon a editat la 
Constantinopol colecția actelor patriarhatului 
din Constantinopol între anii 1888-1890. 

Colecţiile slavone: Kormciaia kniga, care își 
datorează originea în forma unor manus- 
crise sârbești mai vechi. Numirea aceasta este 
identică cu aceea de Pida/ion. Ea a servit ca 
model ediției actuale tipărite de arhiepiscopul 
sârb Sava, pe la începutul secolului XIII. Din 
Sârbia, Kormciaia kniga a trecut în Bulgaria, 
de unde în anul 1262 a fost trimisă în Rusia 
de către despotul bulgar Iacov Sviatoslav la 
cererea mitropolitului Chiril al II-lea. Korm- 
ciaia kniga cuprinde patru părți. Prima parte 
cuprinde un tratat istoric despre schisma dintre 


DICŢIONAR DE TEOLOGIE ORTODOXĂ 


biserici și despre încreștinarea rușilor, despre 
sinoadele ecumenice și particulare, precum și 
despre Nomocanonul în 14 titluri. Partea a 
II-a conţine în 41 de capitole Sinopsa canonică 
comentată de Alexie Aristen. Partea a III-a 
cuprinde legile practico-bisericești, iar partea a 
IV-a este un epilog. Kniga Pravi] s-a editat în 
anul 1839 din ordinul și cu aprobarea Sfântului 
Sinod al Bisericii Ruse. La anul 1876 a apărut la 
Moscova, în limba rusă, Pravi/a de Ja Moscova, 
în trei volume. La sârbi, s-a publicat în 1884 
colecția numită Zbornic, adică Colecţia canoa- 
nelor apostolice, ale sinoadelor ecumenice și 
locale și ale Sfinţilor Părinţi. A fost tradusă din 
grecește după Sintagma Ateniană. 

Între anii 1895-1896 a apărut Colecţia de 
canoane a Bisericii Ortodoxe însoţite de comen- 
tarii, în două volume, publicată de Nicodim 
Milaș, colecție tradusă în românește de Uroș 
Kovincici și prof. dr. Nicolae Popovici, Arad, 
2 volume, 1930-1931; 1934-1936. Cele mai 
importante colecții tipărite în limba română 
sunt: Pravila lui Coresi — Braşov 1563 sau 
1570-1580, Pravi/a cea mică de la Govora 
(1640-1641), numită și Pravila lui Matei 
Basarab, o compilație realizată după izvoarele 
generale, ultima ei publicare fiind realizată în 
anul 1885; Șapte Taine ale Bisericii sau Pravila 
cea pe scurt aleasă, tipărită la lași, în anul 1644, 
un îndrumător practic destinat clerului, prima 
pravilă tipărită în Moldova. Pravila lui Vasile 
Lupu intitulată Carte românească de învățătură 
de la Pravilele împărăteşti, tipărită la lași, în anul 
1646, lege oficială a statului Moldovei; Prazvi/a 
cea Mare a lui Matei Basarab sau Îndreptarea 
Legii, tipărită la Târgoviște, în anul 1652, în 
vigoare în toate cele trei provincii românești 
până la sfârșitul secolului al XIX-lea, ca un 
Cod al Bisericii, o îmbinare de legi, canoane și 


izvoare bizantine. 

Bibliografie. Borre, B., Les p/us anciens collecfions cano- 

loan N., Din istoria Dreptului românesc, |: Dreptul scris, 
Sibiu, 1993; Foca, loan N., Canoanele Bisericii Orto- 
doxe, Note și comentarii, Sibiu, 21993; GAUDEMET, ]., 
Les Sources du droit canonigue (VIIle-XXe siăcle), Ed. 

Letouzey et An6, Paris 1907; Jannov, P.P., Discipline 
generale antigue (IV e —LX e sitcles). Les Canons des Synodes 
Particuliers, Tipografia Italo-Orientale «St. Nilo», 1962, 

Patriciu Vlaicu 


COLEGIALITÂTE EPISCOPALĂ. v. 
SINOD. 


COLIMVITRĂ. (gr. olimyvitra) Cristelniţă 
sau creștinătoare; vas sub formă de cazan, cu 
un picior înalt, cu două toarte, folosit pentru 
botezul pruncilor. 

Apa, care se toarnă în cristelniță pentru săvâr- 
șirea botezului, ca și cristelnița, care înlocu- 
iește baptisteriile de altădată, simbolizează 
apa lordanului, în care s-a botezat Hristos, și 
mormântul în care a fost îngropat. Apa din cris- 
telniță se sfințește de către preot sau episcop, cu 
invocarea Duhului Sfânt, iar după botez ea se 
aruncă într-un loc curat, ferit de întinare, numit 
umivalniță. Afundarea pruncului, de trei ori, 
în apa botezului, și scoaterea lui de trei ori, în 
numele Sfintei Treimi, simbolizează moartea și 
îngroparea cu Hristos și învierea împreună cu 


E]. Este semnificaţia majoră a Botezului creștin. 
Bibliografie. BRANIȘTE, Ene, Lifurgica Generală, Ed. 
Partener, 2008; BRanIşTrE, Ene, BRANIȘTE, Ecaterina, 
Dicționar de cunoștințe religioase, Ed. Diecezană, Caran- 
sebeș, 2002; CreșANu, Badea, Tezaurul liturgic al Sfintei 
Biserici Creştine Ortodoxe, Tipografia Gutenberg, Bucu- 
rești, 1912; MrrRorAnNovIcI, Vasile, TARNAvscuI, Teodor, 
CorLARcIuc, Nectarie, Lizurgica Bisericii Ortodoxe. 
Cursuri universitare, Ed. Consiliului Eparhial Ortodox 
Român din Bucovina, Cernăuţi, 1929; VAnca, Dumitru, 
„Instituirea și dezvoltarea cultului creștin”, în: Credinza 
Ortodoxă, VII (2002), 2, pp. 203-230; Vanca, Dumitru, 
„Spaţiul sacru al Bisericii până la Constantin cel Mare”, 


în: Credinta Ortodoxă, VIII (2003), 2. 
Nicolae D. Necula 


COLIVĂ. (gr. Zo/iva) Aliment din grâu legat prin 
fierbere, îndulcit, care reprezintă o ofrandă adusă 
pentru cei adormiți la zilele lor de pomenire. 

Coliva se pregătește din grâu fiert, amestecat cu 
miere și zahăr și cu alte ingrediente și aromate. 
Fa simbolizează trupul celui răposat, grâul 


fiind elementul principal al hranei omului. 
Coliva este și expresie văzută, materială a învă- 
țăturii noastre despre înviere și nemurire, bobul 
de grâu fiind dat ca exemplu pentru înviere. Ca 
să aducă roadă, el trebuie îngropat în pământ, 
să putrezească și apoi să răsară, să crească și să 
rodească (In 12, 24, 1 Co 15, 36). Dulciurile 
și ingredientele folosite la pregătirea colivei 
simbolizează virtuțile sfinților sau dulceața 
vieții veșnice pe care dorim să le câștige și cei 
răposaţi. Coliva se folosește la înmormântare, 
apoi la toate soroacele de pomenire a morţilor: 
la nouă zile, la 40 de zile, la trei, șase și nouă 
luni, la un an de la deces, apoi în fiecare an până 
la șapte ani, la sâmbetele morților. Împreună 
cu coliva se întrebuințează pâine sub formă 
de colaci, vin și lumânări, care simbolizează 
Trupul, Sângele și Lumina lui Hristos. Vinul 
cu care se stropește trupul celui răposat, coliva, 
mormântul și groapa ne aduc aminte și de 
aromatele și balsamul cu care a fost uns trupul 
Mântuitorului, ca și de Sfântul Sânge din 
Sfânta Euharistie, ca și de nemurire și înviere 
pentru viața veșnică. Când vinul este amestecat 
cu untdelemn, la înmormântare, sau cu apă 
îndulcită cu miere sau cu aghiasmă, amestecul 
poartă denumirea de paos sau paus, iar stropirea 
trupului celui decedat simbolizează curățirea 
de păcate și odihna veșnică. La înmormântare 
se mai întrebuințează și pomu/, adică un copăcel 
sau brăduţ, împodobit cu fructe, zaharicale și 
lumănărele, care se înfige în mormânt, ca 
simbol al vieții și al morţii. 

Bibliografie. BRANIșTE, Ene, Lifurgica Generală, Ed. 
Partener, 2008; BnRaAnIșTE, Ene, BRANIȘTE, Ecaterina, 
Dicţionar de cunoștințe religioase, Ed. Diecezană, Caran- 
sebeș, 2002; CrReșANu, Badea, Zozauru/ /iturgic al Sfintei 
Biserici Creștine Ortodoxe, Tipografia Gutenberg, Bucu- 
rești, 1912; MrrRorAnovIci, Vasile, TARNAvsCHI, leodor, 
CorLaRcIuc, Nectarie, Lifurgica Bisericii Ortodoxe. 


Cursuri universitare, Ed. Consiliului Eparhial Ortodox 
Român din Bucovina, Cernăuţi, 1929. 


Nicolae D. Necula 


COMUNITATE. (lat. communitas) Grup 
de persoane care sunt legate prin mărturi- 
sirea sau exprimarea unei credințe sau prin- 
cipii religioase comune, a unei morale sau cod 

comportamental și a unei practici și tradiții 
religioase specifice; prin aceste elemente este 
susținută particularitatea unui grup religios, ce 
se distinge atât în peisajul social, cât și față de 
alte comunităţi religioase. 

Specific comunităţii religioase este însă conști- 
inţa unei relații între membri acesteia dincolo 
de expresia empirică a normelor și simbolurilor 
vizibile, datorată unei Providenţe sau ordini 
supranaturale care este izvorul fundamental 
al coeziunii comunitare. Din acest motiv, în 
numeroase cazuri, comunităţile religioase 
extind apartenența membrilor lor nu doar sub 
aspect spațial, ci și temporal. 

În sens restrâns, termenul este folosit și pentru 
anumite grupuri religioase ce se disting în 
cadrul societăţii, prin organizarea conform 
unor reguli religioase și instituții specifice 
(parohii, mănăstiri etc.). 

Folosiţi uneori cu sens cvasi-sinonim, cei doi 
termeni ce caracterizează un grup social reflectă 
totuși două dimensiuni specifice de încadrare a 
existenței umane. 

Societatea vede omul ca individ și mijloc de 
producţie, încadrând necesitățile acestuia 
într-un anumit spațiu și timp. Relaţiile indivi- 
dului cu ceilalți membrii ai societății se bazează 
pe adeziune proprie a acestuia și pe un consens 
de natură contractuală. 

Comunitatea înţelege omul ca persoană cu 
caracter particular (gen, vârstă etc.), ce are o 
relație simbiotică cu ceilalți membri, printr-o 
legătură organică sau de rudenie, precum și un 
destin istoric și metaistoric comun. Nevoile 
acestuia nu sunt apreciate exclusiv sub aspectul 
producției sau al eficienței pragmatice, cât din 
perspectiva unei coabitări materiale și spirituale. 
Deși comunitatea religioasă este inclusă în soci- 
etate, ea tinde în mod asimptotic să o cuprindă, 
și să o transforme pe aceasta conform propri- 
ilor principii. La rândul ei, societatea fixează 
cadrele și normele de manifestare ale comuni- 
tății/comunităților religioase potrivit criteriilor 
sale politico-civilizaționale. Fiind subiectul 
ambelor dimensiuni sociale, comportamentul 
uman este disputat uneori atât de normele 
religioase, cât și de legile sociale, care îi fixează 

anumite cadre de manifestare. Uneori, anumite 
societăți capătă un caracter eminamente reli- 
gios sau chiar teocratic, dar ele nu pot să func- 
ționeze decât relativ după criterii comunitare, 
chiar dacă aplică un cod religios. Aceasta 
pentru că o comunitate religioasă autentică este 
condiționată de o raportare intimă și organică 
intensă față de un Principiu transcendent, nu 
doar prin reglementări de natură strict juridică. 
De aceea, numeroase comunități religioase 
afirmă că manifestarea lor plenară este posibilă 
în anumite cadre teologice care depășesc sfera 
imanentului sau în momente când intervenţia 
transcendentului este evidentă în istorie. 

În ceea ce priveşte așa-numitele sociezăți reli- 
gioase, fie cu caracter secret sau public (ordine 
religioase, societăţi masonice etc.), ele nu se 
remarcă printr-o coeziune comunitară bazată 
pe principii clasice, ci în special pe solidaritatea 
elitistă a membrilor, atingerea unor idealuri și 
obiective concrete, precum și a unui deziderat 
universalist mundan. În mod fundamental, 
orice comunitate religioasă își afirmă respon- 
sabilitatea și capacitatea de a constitui mediul 
ce oferă omului posibilitatea dezvoltării sale 
spirituale și atingerea unui statut ontologic în 


conformitate cu vocaţia sa în lume. 
Bibliografie. Cnoss, Simon, 77a//y Devozed, 7he challenge 
of new monasticism, Ed. Authentic Media, 2010; JAMES, 

Valentin Ilie 


COMUNIUNE. (lat. communio) Act sau mani- 
festare personală prin care aceasta se pune în legă- 
tură cu o altă persoană sau cu mai multe persoane. 
Formă de conviețuire armonioasă între două 
sau mai multe persoane. 

În teologie, prin comuniunea personală se înțe- 
lege legătura veșnică de iubire dintre om și 
Dumnezeu, dintre om și Hristos. De asemenea, 
în ceea ce privește dogma Sfintei Treimi, 
comuniunea personală dintre Ipostasurile 

dumnezeiești este atât de strânsă încât ea 
este numită intersubiectivitate sau perihoreză. 
Comuniunea personală se realizează doar între 
subiecți ce posedă conștiință, deci doar între 
Persoanele Sfintei Treimi, oameni și îngeri. Din 
acest punct de vedere, comuniunea este un act 
de voință și de libertate. În ceea ce priveşte legă- 
tura dintre Ipostasurile Sfintei Treimi, acestea 
sunt interioare Unul Altuia, și născându-Se sau 
purcezând din Tatăl, comuniunea Lor este una 
și după ființă, nu numai după voință. 

Părintele Dumitru Stăniloae, punând accentul 
pe importanța persoanei, arată că libertatea ca 
formă de asemănare dintre om și Dumnezeu 
nu poate fi exercitată deplin decât prin inter- 
mediul persoanei. lar persoana nu este o formă 
de subzistență de sine, sau luată în sine, ci este 
una destinată să fie pusă în valoare de o altă 
persoană, prin raportul cu o altă persoană. 
Astfel, persoana nu se dezvăluie pe sine și 
nici nu se actualizează decât relaționând cu o 
altă persoană, deci cu o unitate ființială liberă, 
similară ei. Deci comuniunea este în acest 
caz emulația legăturii dintre persoane, de a 
se raporta una la alta, de a se pune în valoare 
una pe alta, nu una în detrimentul alteia, ci în 
sensul comuniunii dintre ele. De aceea, comu- 
niunea, nu are o valență destructivă la adresa 
persoanei, ci este una care pune în valoare 
persoana, dar este și un rezultat al ci. Irăsătura 
fundamentală a persoanei, de a se evidenția pe 
sine doar în comuniune; de asemenea, comuni- 
unea ca raport existenţial este realizabilă doar 
în persoană. 

Modelul suprem de comuniune este dat de 
Persoanele Sfintei 'Ireimi, prin perihoreză. 
În acest caz, al Persoanelor dumnezeiești, nu 
mai este vorba neapărat de o comuniune, în 
sensul clasic al cuvântului, ci de o formă de 
unitate superioară însăși comuniunii. Comu- 
niunea dintre Persoanele Sfintei Treimi este 
mai mult decât simpla comuniune în accep- 
ţiune comună; este o comuniune necreată, care 
implică mai presus de orice demers epistemic, 
Persoanele Sfintei Treimi. Astfel, perihoreza 
este un termen care evocă apofatismul comu- 
niunii intratrinitare. 


În plan creat, comuniunea este o imitație 
graduală a perihorezei trinitare, deci în mod 
natural valori adiacente ale comuniunii precum 
comunicarea, cuvântul, solidaritatea, consensul, 
coparticiparea sau aproprierea creaturală sunt 
forme de exprimare a comuniunii. Comuni- 
unea nu este o virtute care evidenţiază exclusiv 
particularităţile sau distincțiile unei persoane, 
ci le pune în comun unele cu altele, le evocă 
în concordanță cu cele similare ale celeilalte 
sau ale celorlalte persoane, distincţiile nefiind 
un prilej de separare, ci unul de comodat, de 
complementaritate. Fiind, prin definiţie, o 
virtute a unității conștiente, comuniunea este 
diametral opusă delimitării personale, deci și 
impersonalismului, ca principiu. 

Dacă Persoanele Sfintei Treimi își regăsesc 
comuniunea recapitulabilă într-o unitate de 
ființă, numită omousie sau deofiinfime, persoa- 
nele umane își regăsesc originația comuniunii 
lor în Persoana Fiului. Persoana unificatoare a 
Fiului Întrupat, devine centru nu numai pentru 
comuniunea interumană, ci și pentru comuni- 
unea omului cu Dumnezeu, dar și a creaţiei 
cu omul și cu Dumnezeu. Persoana Logosului 
are acel caracter central nu doar din perspec- 
tiva ideii de persoană, ci în primul rând din 
aceea a raționalităţii tuturor lucrurilor create 
în ansamblu, cât și particularitatea fiecăruia. 
Astfel, spune Sfântul Maxim, că fiecare lucru 
are o relaţie unică cu Logosul, Care îi este cauză, 
mijloc și scop, dar și lucrurile între ele, nu altfel 
decât prin Logos. Analog creaţiei inteligibile, 
personale, Fiul este Persoana centrală relevată 
ca început, mijloc și finalitate a ei. Deci comu- 
niunea este modalitatea asemănării chipului cu 
Arhetipul; extrapolând, mântuirea este redată 
ca o datorie și împlinire a comuniunii dintre 
oameni, dar și a comuniunii dintre Dumnezeu 
și om. În cazul relației dintre o Persoană divină 
și o persoană umană, nu se pot pretinde genera- 
lizări mai forțate decât ceea ce descoperă Reve- 
laţia. Așadar, comuniunea dintre o persoană 
umană și una divină este realizabilă în Hristos. 
Expunerea aceasta nu admite ideea unei comu- 
niuni dintre o persoană umană și Persoana lui 
Hristos, fără a fi implicate și Celelalte Persoane 

ale Sfintei Treimi, tot în virtutea comuniunii 
perihoretice, ci faptul că o persoană umană este 
în comuniune cu Hristos, înseamnă că este în 
comuniune și cu Tatăl și cu Duhul Sfânt. Dar 
și vocația comuniunii dintre persoanele umane, 
între ele, este realizată tot în umanitatea reca- 
pitulată a lui Hristos, deci comuniunea poate fi 
privită ca o hristificare exclusivă. 

Termenul grecesc pentru comuniune este 
KOIvovIa, şi este echivalentul aproape exact al 
celui latin, communio. În amblele limbi clasice, 
termenii fac parte dintr-o familie lexicală 
bogată, având numeroase derivații de compu- 
nere cu alți termeni cărora le conferă atributul 
de „comun” sau ideea de „unitate”. "Termenul 
grercesc are un regim de utilizare antonimic cu 
1010G, care face trimitere către particularitate, 
către existența singulară sau neraportabilă la 
altceva. În limba latină biblică, termenii deri- 
vaţi de la grecescul xorvog, sunt traduși adesea 
cu termeni care derivă de la mznis sau munus, 
de aici co-muniune. În limba ebraică nu are un 
echivalent clar, ci este traducerea a triagramei 
hbr (ăâi — vocalizat Paburabh) ceea ce înseamnă 
unitatea poporului în jurul lui Iahve. Ebraica 
târzie, a fariseilor și comentatorilor Legii, îi 
dă sensul de solidaritate a comunităţii în jurul 
învățătorului. Termenul de xorvog, este utilizat 
în Sfânta Scriptură cu sensul pe care îl oferă 
conceptul românesc de comaniune. În greaca 
veche el semnifica unitatea dată de o clasifi- 
care, categorie, etc., totodată menţinând ideea 
de totalitate a celor asumaţi în aceste categorii. 
Observăm că termenul implică și ideea de parti- 
cipare, de incluziune, care vizează pe toți, fapt 
ce a condus către o oportunitate imensă pentru 
teologia scrisă de a evoca conceptul de Biserică, 
ori caracteristicile ei. Majoritatea Părinților 
Bisericii utilizează acest concept pentru a arăta 
felul în care trebuie înţeleasă Biserica, iubirea 
aproapelui, frăția în Hristos, și mai târziu, după 
cum redă Sf. Maxim, vocaţia rațională a tuturor 
lucrurilor în Logosul, Cuvântul lui Dumnezeu. 
Comuniunea este termenul cel mai des utilizat 
pentru exprimarea unităţii tuturor în Hristos. 
Astfel, vorbim despre o comuniune eclesială. 
Dacă Biserica își găsește ca fundament al 

unității, unitatea în Hristos, după modelul 
Sfintei “Treimi, aceasta este explicabilă prin 
apartenența voită sau liberă, prin adeziunea 
fiecărui membru al ei. Astfel, Biserica își 
găsește în conceptul de „comuniune” virtutea 
funcţionării ei, căci dacă ea semnifică unirea 
tuturor în Hristos, semnul acestei unități se 
regăsește nu numai în harul unificator, ci și în 
voinţa celui ce se menţine în unitatea Bisericii. 
Vorbim despre menţinere, căci nu adeziunea 
formală este cea care asigură caracterul unitar, 
ci o adeziune dovedită prin fapte, ce presu- 
pune atât lucrarea harului, dar mai ales menţi- 
nerea în el, prin faptele bune, prin atitudinea 
smerită și iubitoare. Comuniunea eclesială este 
în această situație atât cauză, cât și consecință 
a viețuirii în har. Sf. Ignatie Teoforul exprimă 
ideea unității Bisericii prin koinonia, adică prin 
comuniune, arătând că este condiția unității ei. 
Comuniunea implică cu necesitate un prin- 
cipiu în jurul căruia gravitează elementele 
unităţii, deci Biserica înseamnă comuniunea în 
Hristos a tuturor oamenilor, comuniunea ecle- 
sială fiind exprimată prin persoana episcopului 
sau a întâi-stătătorului eparhic, iar comuniunea 
euharistică însemnând unitatea credincioșilor 
în Trupul tainic al lui Hristos. Membrii Bise- 
ricii se află în relaţie de comuniune indiferent 
de treptele ierarhice sau harice. Acest lucru 
face posibil ca Fuharistia să fie săvârșită doar 
dacă săvârșitorul este în comuniune cu ceilalți 
slujitori, cu întâi-stătătorii, și mai ales cu toți 
credincioșii (Mz 5, 24). 

Mihai Burlacu 


COMUNIUNE EUHARISTICĂ. Desem- 
nează actul împărtășirii mai multor persoane, 
precum și principiul canonic al împărtășirii mai 
multor comunități creștine din același Potir, în 
cadrul aceluiași ritual. 

Comuniunea eubaristică desemnează unitatea 
de ritual. De asemenea, Părinţii Bisericii argu- 
mentează la unison importanța Sfintei Taine a 
Euharistiei pentru unitatea Bisericii, deoarece 
ea sădește și întărește în Hristos pe creștinii 
botezați. De aceea, comuniunea lor priete- 
nească, sau simpla legătură amabilă, nu este 

suficientă pentru a fi solidari în jurul lui Hristos, 
ci este nevoie de împărtășirea cu Sfântul Trup 
și Sfântul Său Sânge. Cei care se împărtășesc 
după același rit liturgic, se consideră că sunt în 
aceeași comuniune euharistică. Cei care se pot 
împărtăși din același Potir sunt în comuniune, 
iar Bisericile care au aceeași unitate anaforalică 
sunt în comuniune. Condiţia comuniunii nu 
este dată doar de actul formal al împărtășirii, 
ci de resimțţirea ei în suflet ca valoare ființială, 
conform opiniei Sf. Simeon Noul 'Ieolog. 
Comuniunea eclesială înseamnă și legătura 
dintre Cap și mădulare, dar și a mădularelor 
între ele, care conlucrează coordonate de același 
Cap. Asemenea, și comuniunea euharistică 
presupune împărtășirea tuturor cu Hristos. 

Comuniunea are un sens fundamental în 
ceea ce privește mântuirea, deoarece aceasta 
este văzută în creștinism ca fiind comuniune. 
Iubirea la care face referire textul Sfântului 
loan Evanghelistul (7 In 4, 16), şi preluat ulte- 
rior ca mesaj al creștinismului, este imposibil 


de realizat în absenţa comuniunii. 

Ștefan Buchiu, Mihai Burlacu 


CONCEPT. (lat. conceptus) Ansamblu de idei 
privitoare la un lucru care-l determină și deli- 
mitează definitoriu în sfera cunoașterii. 

Conceptul are o anvergură dincolo de planul 
personal-subiectiv, având în plan epistemic un 
caracter convenient. Conceptul a fost în general 
asociat cu ideea. Istoria conceptului este în 
strânsă legătură cu cea a ideii. Plecând de la 
filosofia lui Platon, până în filosofia modernă 


și contemporancitate, se poate observa această 
relaționare. Conceptul este specific cunoașterii 
științifice și filosofice. Conceptul reprezintă 
un mod de reprezentare universală, mediată 
în raport cu realitatea studiată. Conceptul se 
diferențiază de idee prin faptul că el este rezul- 
tatul unui act de conceptualizare. Aristotel este 
cel care evidențiază realitatea conceptului, ca 
fiind o entitate distinctă prin care se exprimă o 
cunoaștere mediată și universală. 

De-a lungul timpului, conceptul a fost asociat 
pe de o parte cu efortul de a exprima prin defi- 
niții obiective realitatea studiată, iar pe de altă 
parte cu capacitatea de a exprima prin noțiuni 
abstracte rezultatele obținute în urma observa- 
țiilor empirice. În epistemologia contemporană 
conceptul devine garanția științei care se face 
la modul concret, plecându-se de la această 
dimensiune empirică. În acest fel se exprimă 
obiectivitatea științifică, aceasta fiind o rezul- 
tantă a datelor experimentale și a procesului 
de conceptualizare. Hempel, Nagel, Lautman, 
Bachelard acordă o importanță deosebită 
conceptului, arătând poziția sa funcțională în 
cadrul unei teorii științifice. 

În contemporaneitate, plecându-se de la apli- 
cabilitatea imediată a unor teorii științifice, 
conceptul este în strânsă legătură cu modelarea 
unor fenomene naturale. Conceptul dobândește 
tot mai mult o dimensiune practică. El exprimă 
articularea teoriei conceptuale cu realitatea 
imediată și modelată prin intermediul unor 
algoritmi. Conceptul este un element cheie 
pentru gândirea discursivă, bazată pe demon- 
strație și pe capacitatea de a construi algoritmi 
în procesul de gândire. FI este în strânsă legă- 
tură cu coerenţa unei teorii științifice. 

În gândirea teologică se poate vorbi de prezența 
și importanța conceptului în efortul de siste- 
matizare a teologiei. Însă teologia, fie ea de 
expresie conceptuală, nu se epuizează în forma 
sa sistematică. Coerența învățăturii de credință 
este eclesială și consistenţa teologiei pleacă 
de la această premisă. Învățătura Bisericii nu 
poate fi rezumată la expunerea sistematică 
a doctrinei, oricât de elaborată ar fi maniera 
prezentării. Manualele de școală ne-au obișnuit 

cu o teologie sistematică, facilă în elaborare și 
înțelegere, comodă prin consecințele ei, morti- 
ficatoare în esența ei. Prezentarea deficienței 
metodologiei sistematice de teologhisire nu 
înseamnă încurajarea unei teologii lipsite 
de claritate și de coerență. Forța teologiei 
duhovnicești nu stă în frazeologia pompoasă 
și încărcată, care se pretinde a fi o adâncire a 
unor taine de nepătruns, ci în puterea de viață 
ce mișcă inimile și minţile celor însetați de 
Adevăr. Teologia sistematizată excesiv dimi- 
nuează componenta existențială a cunoașterii 
autentice, transformându-se în simplu pretext 
de speculație care sporește trufia celor care se 


îndeletnicesc cu ea. 

Bibliografie. SanaRov, Sofronie, Nașterea întru Împă- 
răția cea neclătită, Ed. Reîntregirea, Alba-lulia, 2003; 
ScHMID, Anne-Frangoise, Concepf, în: Dominique 
LecouRr (ed.), Dicfionnaire d'bistorie et philosophie des 
sciences, Ed. Quadrige/Puf, Paris, 1999, pp. 224-226. 


Răzvan lonescu, Adrian Lemeni 


CONCUBINĂJ. (can.) Convieţuirea dintre un 
bărbat și o femeie fără a fi uniţi prin Taina Nunții. 
Termenul își are originea în latinescul „concum- 
bere”, care semnifică „a dormi cu cineva”. Can. 
26 Vasile arată că Biserica recomandă despăr- 


țirea celor care trăiesc într-o astfel de legătură. 
Bibliografie. Dicrionnaire de Droit Canonigue, 7 vol., 
Letouzey et Ane, Paris, 1935-1965; Foca, loan N., 
Drept canonic ortodox, legislaţie şi administraţie bisericească, 
vol. I-II, Ed. Institutului Biblic și de Misiune al Bisericii 
Ortodoxe Române, București, 1990; Ivan, Lorgu, „Câţiva 
termeni canonici. Înţelesul și explicarea lor în dreptul 
bisericesc ortodox, în: ST, XLI (1989), 4, pp. 78-100; 

nigue, Les Editions du Cerf, Paris, 1993. 


Patriciu Vlaicu 


CONDĂC. (gr. konzakion; kontakos — băț, sul) 
Tropar în cultul bisericesc, iniţial carton pe care 
se înfășurau, sub formă de suluri, manuscrisele. 
Prin analogie, proodele „aruncate în fruntea 
poemului” s-au numit condace. Unii îl derivă 
de la gr. onfos = mic, scurt, întrucât condacul 
conţine esența sau rezumatul sărbătorii descrise 
mai pe larg în icos. Alţii îl derivă de la același 
termen care înseamnă prăjină, baston, țepușă 
sau suliță, cu o semnificaţie identică celei a 

cuvântului 7omos = tom, volum, sul de papirus 
sau pergament, pe care se scriau imnurile, 
păstrate înfășurate pe un bastonaș rotund, de 
lemn, numit konfos, numele acestuia a trecut și 
la pergamentul înfășurat pe el, condac însem- 
nând „sulul cu imnuri” sau, printr-o derivare 
figurată, însuși imnul, scris pe pergamentul 
înfășurat pe bastonaș. Când acesta era scris 
pe ambele părți, era numit fonzakia, denumire 
întrebuințată și pentru a se desemna mai multe 
imnuri grupate împreună. Ca formă, condacul 
este un poem constând într-un număr variabil 
de strofe, între 18 și 30, toate cu aceeași struc- 
tură ritmică și număr egal de versuri (20-30), 
ce reproduc, fiecare în parte, prin număr de 
accente și silabe ritmice, versul corespunzător 
din prima strofă model numită irmos. Deci, 
condacul este construit pe baza unui irmos 
compus anume pentru aceasta. În fruntea 
vechilor condace figura întotdeauna o strofă 
poetică izolată, mai scurtă, numită k/4u/ion = 
proodă sau antestrofă sau provimion, indepen- 
dent și din punct de vedere melodic (inclusiv 
metric) față de irmos și tropare. Kukulionul se 
termina cu un refren numit efimion, repetat la 
sfârșitul fiecărui tropar. Aceasta ar presupune 
că modul de cântare era antifonic, adică psal- 
tului sau preotului îi răspundeau credincioșii, 
cântând numai refrenul. Strofele sunt legate 
între ele prin aceeași temă, iar literele inițiale 
ale acestora formează un acrostih ce redă alfa- 
betul sau numele imnografului. Primul autor de 
condace cunoscut, și totodată, cel mai cunoscut, 
este Roman Melodul (sec. VI), care a compus 
Condacul Crăciunului: 
(Fecioara, astăzi...) şi pe cel al acatistului (7'iper 
mabo — Apărătoarei Doamne) atribuit, de unii, 
Patriarhului Serghie al Constantinopolului 
(1638), iar de alţii, diaconului Gheorghe din 
Pisidia (v. ACATIST). La început, condacul 
s-a numit imn, psalm, poem, cântec, laudă sau 
chiar rugăciune, denumirea actuală primind-o 
în sec. al IX-lea. Din întregul condac s-au 
păstrat în cărţile de cult (începând cu sec. 
X-XI) doar două strofe care sunt intercalate 
între cântarea a VI-a a canoanelor Utreniei și 
sinaxarul zilei, sub numele de condac și icos. 


ÎI Partenos  simeron 


189 


Condac — imn sau cântare bisericească, pe care 
după cântările a treia și a șasea ale canonului 
din Minee, Octoih, Triod și Penticostar, care 
se cântă și la Liturghie după troparele de la 
vohodul mic precum în rânduiala Laudelor 
mici: pavecerniță, miezonoptică și ceasuri. 
Ceea ce numim astăzi condac nu este decât o 
rămășiță sau rest din condacele de odinioară, 
care erau compoziții poetice mari, niște poeme 
imnografice alcătuite din 18-24 de strofe sau 
tropare, fiecare strofă având între 20-30 de 
versuri, păstrând aceeași structură în ceea ce 
privește numărul de silabe și locul accentelor, cu 
strofe legate între ele de aceeași temă, formând 
o cale de expunere a momentelor principale 
din viaţa și activitatea Mântuitorului, a Maicii 
Domnului și a sfinților. Strofele se legau între 
ele prin acrostih. Vechile condace aveau în față 
o strofă care avea în comun cu celelalte strofe 
ale condacului melodia și refrenul. Această 
strofă se numea KOVKODĂLOV sau 1poiulov, 
adică antestrofă sau introducere. Din întreg 
condacul de altădată, azi s-au mai păstrat în 
cărțile de cult, această strofă, numită condac, și 
cea imediat următoare, numită îcos, care servea 
ca model pentru celelalte strofe ale condacului. 
Celelalte strofe ale condacului au ieșit din uz 
și din cărţile de cult. Perioada de înflorire a 
condacului în imnografie a fost între secolele 
VI şi VII. Cel mai mare autor de condace a 
fost Sf. Roman Melodul din secolul al VI-lea. 
Lui i se atribuie alcătuirea condacului Nașterii 
Domnului, Fecioara astăzi şi cel al Acatistului 
Buneivestiri, Apărăfoare Doamnă. După cum se 
știe, Acatistul Buneivestiri este alcătuit din 24 


de icoase și condace. 

din Bucovina, Cernăuţi, 1929; PeTRoAIA, Lucian, „Suflete 
al meu, trezește-te!”, în: Călăuză Ortodoxă, VIII (1998), 
113; VAncA, Dumitru, „Instituirea și dezvoltarea cultului 

CONFERINŢĂ PANORTODOXĂ. Întâl- 
nire la care participă reprezentanţi oficiali ai 
tuturor Bisericilor Ortodoxe autocefale și în 
care se iau unele hotărâri de strângere a rela- 
țiilor dintre acestea, precum și cu privire la 
relaţiile Bisericii Ortodoxe cu celelalte biserici 
creștine, sau comunități religioase, precum și 
față de problemele vremii. 

Expresia „conferințe panortodoxe” desemnează 
o instituție specială în cadrul Bisericilor Orto- 
doxe pe parcursul secolului al XX-lea. Confe- 
rinţele panortodoxe nu trebuie confundate cu 
întrunirile pan- sau inter-ortodoxe, care de cele 
mai multe ori au avut un caracter consultativ, 
pe când conferințele panortodoxe au luat hotă- 
râri cu caracter obligatoriu pentru toate Biseri- 
cile Ortodoxe locale. 

Dintre întrunirile panortodoxe desfășurate în 
prima jumătate a secolului al XX-lea amintim 
următoarele: 

Conferinta panortodoxă de la Constantinopol, 
dintre 10 mai și 8 iunie 1923, în timpul patri- 
arhului ecumenic Meletie IV Metaxakis (1921- 
1923). La această conferință au participat 
aproape toate Bisericile ortodoxe cu excepția 
Bisericii Ortodoxe Ruse. Tema principală care 
a fost dezbătută în cadrul acestei întruniri a fost 
reforma sau îndreptarea calendarului iulian, 
rămas în urmă cu 13 zile față de calendarul civil. 
Conferința de la Vatoped, dintre 8 şi 23 iunie 
1930, în cadrul căreia au fost supuse dezba- 
terii 17 teme în vederea pregătirii lor pentru un 
Sinod panortodox. Aceste teme se pot împărți 
în trei categorii: 1. leme referitoare la organi- 
zarea și disciplina internă a Bisericii Ortodoxe, 
și anume: întărirea și reorganizarea monahis- 
mului, educarea temeinică a tinerilor teologi, 
codificarea sfintelor canoane, căsătoria a doua 
a preoților, divorțul, uniformizarea instanţelor 
bisericești. Din punct de vedere liturgic s-a 
discutat și despre alcătuirea unui tipic comun 
pentru toate Bisericile Ortodoxe. 2. Teme 
referitoare la relațiile frățești dintre Bisericile 
Ortodoxe și modul de proclamare a autono- 
miei și a autocefaliei unei Bisericii ortodoxe. 3. 
Teme referitoare la relațiile Bisericii Ortodoxe 
cu Apusul, dar și cu Răsăritul. 

Conferința panortodoxă de la Moscova, dintre 8-18 
iulie 1948, care a discutat următoarele teme: 1. 
Vaticanul și Biserica Ortodoxă; 2. Validitatea 
hirotoniilor anglicane; 3. Biserica Ortodoxă și 
Mișcarea Fcumenică și 4. Calendarul bisericesc. 
Prima grupă de patru conferințe panortodoxe 
propriu-zise au fost: 

1. Prima Conferinţă Panortodoxă a fost convo- 
cată la Rhodos, desfășurată între 24 septembrie 
și 1 octombrie 1961. Această conferință, la 
care au participat delegaţi ai tuturor Bisericilor 
Ortodoxe, s-au constituit șase comisii, fiecăreia 
încredințându-i-se spre dezbatere câte o temă, 
după cum urmează: 1. Despre credință, dogmă 
și cultul bisericesc; 2. Despre administrația și 
disciplina bisericească și despre Ortodoxie în 
lume; 3. Despre raporturile Bisericilor Orto- 
doxe între ele; 4. Despre temele teologice și 
problemele sociale; 5. Raporturile Bisericii 
ortodoxe cu Bisericile răsăritene necalcedo- 
niene și 6. Raporturile Bisericii ortodoxe cu 
Bisericile apusene. 

2. A doua Conferinţă panortodoxă de la Rodos 
s-a ținut între 26-29 septembrie 1963, având 
ca temă principală relațiile Bisericii Orto- 
doxe cu celelalte confesiuni creștine, în special 
cu Biserica Romano-Catolică. Conferinţa a 
dezbătut două probleme: 1. Problema trimi- 
terii de observatori la cea de-a doua sesiune 
a Conciliului II Vatican; 2. Propunerea Patri- 
arhiei Ecumenice ca Bisericile Ortodoxe să 
stabilească, pe bază de egalitate, un dialog cu 
Biserica Romano-Catolică. Cu privire la trimi- 
terea de observatori la Conciliul Il Vatican, în 
ședința din 28 septembrie s-a hotărât ca fiecare 
Biserică Ortodoxă Autocefală să aibă libertatea 
să decidă în mod liber în această chestiune. 

3. A treia Conferinţă panortodoxă de la Rhodos, 
desfășurată între 1-15 noiembrie 1964, a avut 
pe ordinea de zi următoarele teme: 1. Dialogul 
cu Biserica Romano-Catolică; 2. Reluarea 
dialogului cu Biserica Anglicană; 3. Reluarea 
tratativelor cu Biserica Veche-Catolică. Cu 
privire la dialogul cu Biserica Romano-Cato- 
lică s-a stabilit că pentru începerea unui dialog 
teologic real este necesară o pregătirea atentă, 
precum și crearea de condiții corespunzătoare. 

4. A patra Conferinţă panortodoxă s-a ținut tot 
la Chambesy, lângă Geneva — Elveţia, în anul 
1968. Pe ordinea de zi au fost următoarele 
teme: 1. Stabilirea unui plan de lucru în vederea 
întrunirii unui mare Sinod Panortodox, care să 
se pronunţe asupra temelor înscrise pe lista 
primei Conferințe panortodoxe de la Rhodos 
din 1961; 2. Examinarea progresului realizat cu 
privire la relaţiile Bisericii Ortodoxe cu Biserica 
Romano-Catolică, cu Bisericile Vechi-Orien- 
tale și cu Bisericile Luterane; examinarea posi- 
bilităţii unei acţiuni mai eficiente a Bisericii 
Ortodoxe în cadrul Consiliului Ecumenic al 
Bisericilor. După dezbateri s-au hotărât urmă- 
toarele: 1. Pregătirea temelor pentru viitorul 
Mare Sinod al Bisericii Ortodoxe de Răsărit 
cu următorul conținut;: Izvoarele revelației; 
participarea mai largă a elementului laic în 
viața de cult și în general a Bisericii; readap- 
tarea dispozițiilor bisericești despre post la 
cerințele epocii actuale; impedimentele la căsă- 
torie; chestiunea calendaristică și Iconomia în 
Biserica Ortodoxă. 

Pe baza hotărârilor luate la cele patru confe- 
rințe panortodoxe s-a trecut la faza pregăti- 
toare a Sfântului și Marelui Sinod al Bisericii 
Ortodoxe prin organizarea a următoarelor 
Conferințe Panortodoxe Presinodale: 

Prima Conferinta Panortodoxă Presinodală s-a 
desfășurat între 21 și 30 noiembrie 1976, fiind 
precedată de o consfătuire a șefilor delegaților, 
în care s-a fixat ordinea de zi, după cum urmează: 
1. Revizuirea listei temelor pentru Sfântul și 
Marele Sind; 2. Examinarea metodelor pentru 
pregătirea Sinodului; 3. Evaluarea dialogurilor 
de până acum cu Bisericile creștine și cu Consi- 
liul Ecumenic al Bisericilor; și 4. Studierea 
sărbătoririi Paştilor la o dată comună de către 
toți creștinii. Această conferință a hotărât apoi 
în unanimitate, ca viitorul Sfânt și Mare Sinod 
să se ocupe de următoarele 10 teme: 1. Diaspora 
ortodoxă; 2. Autocefalia și modul proclamării 
ei; 3. Autonomia și modul proclamării ei; 4. 
Dipticele; 5. Problema calendarului comun; 6. 
Impedimentele la căsătorie; 7. Reacomodarea 
rânduielilor bisericești despre post; 8. Rela- 
iile Bisericilor Ortodoxe cu celelalte Biserici 


191 


creștine; 9. Ortodoxia și Mișcarea Ecumenică 
și 10. Contribuţia Bisericii Ortodoxe locale la 
promovarea idealurilor creștine ale păcii, liber- 
tății, frățietății și iubirii între popoare și înlătu- 
rare discriminărilor rasiale. 

A l-a Conferința Panortodoxă Presinodală destă- 
șurată tot la Cambesy, între 3-12 septembrie 
1982, a adoptat textele elaborate cu privire la 
următoarele teme: 1. Impedimentele la căsătorie; 
2. Readaptarea prescripțiilor bisericești privi- 
toare la post, potrivit cerințelor epocii actuale; 
3. Problema calendarului și a serbării comune a 
Paştilor de către toți creștinii și 4. O problemă 
specială pusă de Biserica Ortodoxă Bulgară: 
dacă monahii rasofori pot deveni episcopi. 

A III Conferinţă Panortodoxă Presinodală, destă- 
șurată între 28 octombrie și 6 noiembrie 1986 
la Chambesy. Potrivit hotărârilor luate la cea 
de-a doua Conferință preconciliară din anul 
1982 sarcina acestei Conferinţe a constat în 
studierea și elaborarea următoarelor patru 
teme: 1. Readaptarea hotărârilor bisericești 
privind postul; 2. Relaţiile Bisericilor Ortodoxe 
cu ansamblul lumii creștine; 3. Ortodoxia și 
Mișcarea Ecumenică; și Contribuţia Bisericilor 
Ortodoxe locale la realizarea idealurilor creștine 
de pace, de libertate, de frățietate și de dragoste 
între popoare și la înlăturarea discriminărilor 
sociale. Conferinţa a adoptat încă două texte: 
1. Regulamentul Conferințelor Panortodoxe 
Preconciliare; 2. Procedura și ordinea de zi a 
celei de-a IV-a Conferinţe Panortodoxe Precon- 
ciliare. În ultimul document au fost înscrise și 
aprobate ultimele patru teme, și anume: 1. Dias- 
pora; 2. Autocefalia și felul cum trebuie să fie 
proclamată; 3. Autonomia și felul cum trebuie 
proclamată și 4. Dipticele. 

A 4-a Conferință Panortodoxă Presinodală, destă- 
șurată între 6-13 iunie 2009 tot la Chambssy. 
a discutat, a îmbunătăţit textele din 1990, 1993 
și 1995 şi le-a aprobat în unanimitate. Textul 
adoptat de către cea de a 4-a Conferință Panor- 
todoxă Presinodală cu privire la diaspora orto- 
doxă are la bază textele elaborate la întrunirile 
inter-ortodoxe din 1990 și 1993 și cuprinde 
7 paragrafe, dintre care paragraful 1 cu două 
alineate (a și b) și paragraful 2 cu 3 alineate (a, 


|192 


b si c). Regulamentul propus de către întrunire 
inter-ortodoxă din anul 1995 a fost de asemenea 
adoptat în unanimitate. Acest regulament 
conţine 13 articole, cu un total de 32 paragrafe. 
Lista revăzută cu cele 12 regiuni ale adună- 
rilor episcopale se află în paragraful 3 după 
cum urmează: 1. America de Nord și America 
Centrala, 2. America de Sud; 3. Australia, 
Noua Zeelandă și Oceania; 4. Marea Britanie și 
Irlanda; 5. Franţa; 6. Belgia, Olanda și Luxem- 
burg; 7. Austria; 8. Italia și Malta; 9. Elveţia și 
Lichtenstein; 10. Germania; 11. Ţările scandi- 
nave (fără Finlanda) și 12. Spania și Portugalia. 
D. In sfârșit, printre întrunirile inter-ortodoxe 
care au avut un impact pentru viața Bisericilor 
Ortodoxe amintim și Congresele Facultăţilor 
de Teologie Ortodoxă. 

Primul Congres al Facultăților de Teologie Orto- 
doxă a avut loc la Atena, între 29 noiembrie - 6 
decembrie 1936 și a luat în dezbatere două mari 
teme: 1. Poziţia științei teologice în Biserica 
Ortodoxă. 2. Chestiuni teologice preliminare 
ale unor probleme bisericești. În cadrul celei 
de-a doua teme, principala problemă a fost 
convocarea neîntârziată a unui Sinod general 
al Bisericii Ortodoxe, pe care unii l-au numit 
Sinod Panortodox, iar alţii Sinod Ecumenic. 
Al II-lea Congres al Facultăţilor de Teologie Orto- 
doxă s-a desfășurat între 16-19 august 1976, 
tot la Atena și a dezbătut următoarele teme: 1. 
Teologia ca expresie a vieții și conștiinței Bise- 
ricii; 2. Teologia ca expresie a prezenței Bise- 
ricii în lume și 3. Teologia ca reînnoire a vieții 
Bisericilor. 

Congresele  Facultăţilor de Teologie care 
au urmat au avut din păcate un caracter de 
improvizație, mai întâi cu privire la pregă- 
tirea tematicii care urma să fie discutată, iar 
apoi cu privire la participare, căci nu au mai 
participat toate Facultăţile de Teologie, mai 
ales datorită faptului că acestea s-au înmulțit. 
Cu toate acestea, congresele Facultăţilor de 
Teologie Ortodoxă au avut un rol esenţial în 
ceea ce privește înnoirea gândirii teologice 
în cadrul Bisericii Ortodoxe. După secole de 
teologie scolastică, preluată prin diverse canale 
din Occident, aceste congrese au contribuit 

la reorientarea gândirii teologice ortodoxe 
spre izvoarele autentice ale Ortodoxiei și 
prin redescoperirea și revalorizarea operelor 
Sfinţilor Părinți. 

Viorel loniţă 


CONFESIUNE. (lat. confessio — mărturisire) 
I. Credinţă mărturisită în cadrul unei ramuri 
a creștinismului. Totodată înseamnă și actul 
mărturisirii credinței respective, marcat prin- 
tr-un atare document. 

Confesiunea face referință la credința mărtu- 
risită în cadrul unei ramuri a creștinismului, 
dar și la actul mărturisiri ei. Acestea sunt cele 
două sensuri de bază: primul și cel fundamental 
eclesiologic, de grupare a Bisericilor în cadrul 
aceleiași religii după criteriul unei unități 
doctrinare, iar al doilea sens este dat de actul 
mărturisirii prin care o Biserică locală, sau un 
grup de Biserici locale își proclamă doctrina, 
sau tematic, anumite chestiuni din aceasta. 

1. Din punct de vedere eclesiologic, în creș- 
tinism avem trei confesiuni: creștinismul 
ortodox, romano-catolicismul și protestan- 
tismul. În acest caz, termenul de confesiune 
denumește o anumită unitate doctrinară și 
de cult care constituie endemismul fiecăreia 
din cele trei mai sus amintite. Denumirea 
aceasta este specifică teologiei moderne, căci 
în perioada medievală confesiunile se numeau 
reciproc Biserici  schismatice. Denumirea 
propriu-zis de confesiune dată Bisericilor de 
rit răsăritean, celei romano-catolice, precum și 

celor protestante a apărut mai târziu, în secolul 
al XIX-lea, odată cu Conciliul 1 Vatican. Până 
atunci, această denumire a fost dată mai întâi 
Bisericilor Protestante. Ele erau numite simplu 
confesiuni, pentru că în absența unui corp 
instituţional articulat care să le reprezinte, ele 
se bazau pe mărturisiri de credință, deci după 
credința mărturisită de acestea. În limbajul 
teologic s-a extins această referință terminolo- 
gică asupra formaţiunii eclesiale respective, iar 
cu timpul s-a impus în privința tuturor bise- 
ricilor creștine sub această denumire, inclusiv 
Bisericile Ortodoxe. Biserica romano-catolică, 
fiind practic o singură unitate jurisdicțională, 
s-a considerat uneori improprie denumirea ei 
de „confesiune”. În materie eclesiologică, prin- 
cipalele ramuri ale creștinismului păstrează 
denumirea de confesiuni. 

2. Ca act al mărturisirii, confesiunea apare 
odată cu Reforma, atunci când adepţii acesteia 
rescriu conținutul credinței creștine, dezlipit 
de orice influență instituțional-bisericească. 
Prima dintre acestea este Confessio Augustana, 
după exemplul căreia, fiecare reformator local 
își redacta propria confesiune, asemeni celei 
lutherane, rezultând, astfel, mărturisirile de 
credință ale lui Zwingli, Huss, Calvin. Confe- 
siunea ca Mărturisire de credință protestantă, 
devine normativă pentru fiecare ramură a 
Reformei (Confesiunea Lutherană de la Augs- 
burg — 1530, Catehismul Calvin de la Geneva 
— 1542-1545, Confesiunea Belgică — 1561, 
Catehismul Reformat de la Heidelberg — 1563, 
Cele 39 Articole Anglicane — 1563, Confesi- 
unea Presbiteriană de la Westminster — 1648). 
După acest model, neoprotestanţii s-au rami- 
ficat, propunând sute de mărturisiri doctrinare, 
numite, similar, confesiuni. Periodic, acestea 
pot fi revizuite și/sau îmbunătăţite. Confesi- 
unile de credință protestante căutau să ofere 
un creștinism recuperat de sub tutela clerului, 
de sub tutela abuzurilor, accesibil tuturor, 
dar și indulgent cu slăbiciunile oamenilor. 
Sub aceeași formă, și Biserica romano-ca- 
tolică, caută în perioada imediat următoare, 
prin Contrareformă să-și expună sistematic 
mărturisirile de credință. Acest lucru nu era o 

noutate, cel puţin în Romano-catolicism. Încă 
din perioada papei Grigorie cel Mare, și de la 
Sf. loan Damaschinul, mărturisirile de credință 
se profilau ca veritabile compendii de dogme, 
ca sinteze a tot ceea ce Biserica acumulase la 
nivel de experiență eclesială. După Reformă, se 
cunosc aparițiile multor mărturisiri de credință 
sub forma catehismelor, sub apariția abun- 
dentă a dogmaticilor, al căror rol era acela de 
a sublinia specificul unei credințe revelate și 
a dimensiunii instituționale a Bisericii. Înce- 
pând cu Conciliul de la Trident, mărturisirile 
de credință au constituit formulele de conflict 
între reformiști și catolici. 

Și în cadrul creștinismului ortodox, Bisericile 
vor căuta în secolele următoare să-și înteme- 
ieze mărturisiri de credință care să expună 
rezumativ concepţia lor doctrinară. Se poate 
pretinde că dialogul interconfesional creștin 
își are baza pe caracterul comparativ al acestor 
mărturisiri de credință, atât înainte de Reformă, 
începând cu sinoadele unioniste, dar și după 
Reformă. Măsurile și deciziile consemnate în 
sinoadele unioniste sau în grupurile de dialog, 
nu au constituit niciodată în sens larg o mărtu- 
risire de credință a unităţii creștine. Astfel, 
mărturisirile de credință ortodoxe, dintre care 
cele mai însemnate sunt: cea a mitropolitului 
Petru Movilă, a Patriarhului Gherman, a lui 
Mitrofan Critopulos, precum și altele; și-au 
păstrat valoarea și sunt considerate adevărate 
monumente de ale Sf. Tradiţii. 

II. Actul propriu zis de recunoaștere a unei 
vine, în plan juridic sau sacramental, legat de 
Taina Mărturisiri, acest sens fiind unul mai 
restrâns. Confesiune înseamnă mărturisire, 
făcând referire exact la Taina Sf. Mărturisiri, 
însă în limba română este utilizabil mai mult 


„spovedanie” de la slavonescul „ispovedanjie”. 

CONSACRĂRE. (lat. consecrare, fr. consacrer) 
Dedicare, afierosire, consfințire, confirmare, 
recunoaștere a capacității, a meritelor cuiva 
într-un anumit domeniu. 

EI este folosit atât în limbajul teologic, cât și 
în cel profan, în ambele aflându-se în legătură 
cu noțiunea de sacru. Din punct de vedere 
teologic, termenul de consacrare are proveni- 
ență grecească — ye/poTovia —, care este tradus 
la rândul său ca punerea mâinilor. Astfel, prin 
analogie, consacrarea cuiva în sânul Bisericii 
înseamnă încredințarea în mâinile acestuia 
a unui serviciu liturgic și deci Sfânta Taină a 
Hirotoniei poate fi privită ca și consacrarea 
viitorului sacerdot. Totuși în limbajul teologic 
curent, cuvântul consacrare este mult mai mult 
folosit în Biserica Romano-Catolică, spre 
deosebire de celelalte Biserici și denominațiuni 
creștine. În Biserica Ortodoxă, pentru consa- 
crarea cuiva spre serviciul liturgic se folosește 
termenul hirotonie, iar pentru închinarea sau 
dedicarea anumitor obiecte pentru cultul reli- 
gios sunt folosite cuvintele: sfnzire sau 4fiero- 
sire. Întâlnim termenul de consacrare şi în cele- 
lalte Biserici, mai ales în legătură cu dedicarea 
unui locaș cultului și de aceea, în cazuri excep- 
ționale, există și un serviciu al de-consacrării, 
atunci când o clădire care a slujit drept locaș de 
cult urmează să fie vândută sau demolată (vezi 


cazul bisericilor din Anglia). 
Bibliografie. Baia, lon, Dicfionar de Ttologie Ortodoxă 
A-Z, Ed. Institutului Biblic și de Misiune al Bisericii 

Ortodoxe Române, București,?1994; HRis'rov, Andruţos, 
Simbolica, trad. |. Moisescu, Ed. Centrului Mitropolitan 
al Olteniei, Craiova, 1955. 

Gelu Călina 


CONSANGVINITĂTE. (lat. consanguinitas, 
adj. consanguineus — înrudit prin sânge) Inrudire 
prin legătură de sânge, prin legătură genetică. 

Consangvinitatea este rudenia dobândită prin 
descendență din urmași comun. Ea poate fi 
descendentă sau ascendentă, pe linie directă, 
atunci când descendența este nemijlocită sau 
colaterală, atunci când unul dintre înaintași 
este ascendent comun. Consangvinitatea este 
întotdeauna impediment, iar pe linie colaterală 


este impediment până în gradul VII inclusiv. 
Bibliografie. Dicrionnaire de Droit Canonigue, 7 vol., Ed. 
Letouzey et Ane, Paris, 1935-1965; CONSTANTINESCU, 
1. M., De impedimentis matrimoni. De la acrivia canonică 
Ia iconomia bisericească, Ed. Universitaria, Craiova, 2010; 
FLeuRY, ]., Recherches historigues sur les empechements de 
parente dans le mariage canonigue des origines aux făusses 
decretales, Paris, 1933; Miraș, Nicodim, Dreptul Bisericesc 
Oriental, Lipografia „Gutenberg”, București, 1915. 


Patriciu Vlaicu 


CONSILIU. (lat. consilium — deliberare, dezba- 
fere) Organism consultativ sau executiv al unei 
entități, expresie a manifestării comunicării, 
eventual a comuniunii și coresponsabilității. 

În cadrul Bisericii Ortodoxe Române termenul 
este folosit pentru a desemna organisme execu- 
tive la nivelul parohiei (consiliu parohial), la 
nivelul Eparhiei (Consiliul Eparhial, Perma- 
nența Consiliului Eparhial), la nivelul Patriar- 
hiei (Consiliul Naţional Bisericesc, Permanența 
Consiliului Naţional Bisericesc) sau în cadrul 
altor entități canonice sau juridice înființate 
prin decizie a autorităţii bisericești (Consiliul 
duhovnicesc, Consiliul consultativ). Biserica, 
prin organismele sale reprezentative sau prin 
delegați, poate participa la entități care poartă 
denumirea de consiliu, cu sau fără personalitate 
juridică, având ca scop comunicarea sau colabo- 
rarea în domenii în care Biserica are vocaţia de 


a interveni alături sau împreună cu alte entități. 
Bibliografie. „Regulamentul pentru organizarea vieții 
monahale și funcţionarea administrativă și disciplinară 
a mănăstirilor”, în: Legiuirile Bisericii Ortodoxe Române — 
extras, Ed. Institutului Biblic și de Misiune al Bisericii 

Ortodoxe Române, București, 2002, pp. 99-136; Szarurul 
pentru organizarea şi funcționarea Bisericii Ortodoxe 
Române, 2011; Foca, loan, Drept canonic ortodox, legis- 
Îație şi administrație bisericească, vol. I-II, Ed. Institutului 
Biblic și de Misiune al Bisericii Ortodoxe Române, Bucu- 
rești, 1990; Ivan, lorgu, „Câţiva termeni canonici. Înţe- 
lesul și explicarea lor în dreptul bisericesc ortodox”, în: ST, 
XLI (1989),4,pp.78-100; Popovrcr, N., Manual de Drept 
Bisericesc Ortodox Oriental cu privire specială la Dreptul 
Particular al Bisericii Ortodoxe Române, vol. |, Arad, 1925; 
ScHMEMANN, Alexander, Biserică, lume, misiune, trad. M. 
Vinţeler, Ed. Reîntregirea, Alba Iulia, 2006. 


Patriciu Vlaicu 


CONSISTORIU. (lat. consistorium; cf. consis- 
fere — a se opri, a se așeza undeva, a sta, a rămâne 
pe loc, loc de adunare, loc de judecată) Organism 
de judecată bisericească. 

În conformitate cu Statutul de organizare și 
funcţionare al Bisericii Ortodoxe Române, 
mai multe organisme de judecată bisericească 
poartă denumirea de consistoriu: Consistoriul 
disciplinar protopopesc; Consistoriul eparhial 
și Consistoriul eparhial monahal; Consisto- 
riul  mitropolitan,Consistoriul mitropolitan 
monahal și Consistoriul Superior Bisericesc 
(de judecare în recurs). Consistoriul disci- 
plinar protopopesc este instanța disciplinară 
și de judecată pentru personalul neclerical și 
organismul de împăcare pentru neînțelegerile 
ivite în rândul personalului bisericesc, precum 
și între parohieni și preot (articolul 149 din 
Statutul BOR). Consistoriul disciplinar proto- 
popesc funcționează pe lângă fiecare protopo- 
piat, cu aprobarea chiriarhului, și este format 
dintr-un președinte cleric și trei membri, dintre 
care doi membri clerici, numiți pe termen de 
patru ani, de către chiriarh, dintre preoții din 
protopopiat, cu cel puţin gradul II, doctori, 
absolvenți de masterat sau licenţiaţi în teologie, 
care au cunoștințe canonice și juridice, precum 
și un membru din rândul cântăreților biseri- 
cești din protopopiat. Consistoriul disciplinar 
protopopesc are un grefier desemnat de preșe- 
dinte și numit de chiriarh. Când sunt judecate 
cazuri ale preoților, membrul mirean (cântă- 
rețul) nu participă la ședința de judecată. Dacă, 
prin hotărârea dată de Consistoriul disciplinar 
protopopesc, părțile nu s-au declarat împăcate, 

cazul se transferă, în ultimă instanță, la Consis- 
toriul eparhial. Hotărârile Consistoriului disci- 
plinar protopopesc privind cântăreții biseri- 
cești sunt definitive, după aprobarea lor de 
către chiriarh și nu pot fi atacate în recurs la 
Consistoriul eparhial, cu excepţia celor care 
prevăd pedeapsa destituirii acestora. Consis- 
toriul eparhial este instanță disciplinară și de 
judecată pentru abaterile și delictele clerului 
de mir, care judecă din încredințarea chiriar- 
hului și propune acestuia spre aprobare, hotă- 
râri privind sancţionarea acestora. Hotărârile 
Consistoriului eparhial devin definitive după 
aprobarea lor de către chiriarh. Când se judecă 
numai cazuri ale personalului neclerical, în care 
s-a aplicat pedeapsa destituirii, la ședință parti- 
cipă și un cântăreț bisericesc numit de chiriarh, 
la propunerea protopopului, altul decât cel care 
face parte din Consistoriul disciplinar proto- 
popesc. Hotărârile Consistoriului protopo- 
pesc în cazul destituirii personalului neclerical, 
atacate cu recurs la Consistoriul eparhial, devin 
definitive și irevocabile, după ce hotărârea 
Consistoriului eparhial a fost aprobată de către 
chiriarh. Consistoriul Eparhial este format din 
3 membri titulari și 2 membri supleanți. 
Membrii acestui Consistoriu sunt preoți, cu cel 
puţin gradul II, doctori, absolvenți de masterat 
sau licenţiaţi în teologie, care au cunoștințe 
canonice și juridice. Consistoriul eparhial are 
un grefier cleric, numit de chiriarh. Membrii 
Consistoriului Eparhial se aleg la propunerea 
chiriarhului de către Adunarea eparhială, pe 
termen de 4 ani. 

Numirea membrilor precum și a președin- 
telui, din rândul titularilor, se face prin decizie 
chiriarhală. Consistoriul eparhial monahal 
este instanță disciplinară și de judecată pentru 
abaterile și delictele clerului monahal. Hotă- 
rârile Consistoriului eparhial monahal devin 
definitive după aprobarea lor de către chiriarh. 
Acesta funcționează la fiecare arhiepiscopie 
și episcopie, din încredințarea chiriarhului și 
este format din 3 membri titulari și 2 membri 
supleanți. Numirea membrilor Consistoriului 
eparhial monahal, precum și a președintelui, 
din rândul titularilor, se face prin decizie 


chiriarhală, pe o perioadă de 4 ani. Grefierul 
este numit de chiriarh, din rândul clerului 
monahal de la Centrul eparhial. 

Eparhiile care nu au un număr suficient de 
monahi pentru a constitui Consistoriul epar- 
hial monahal, cu acordul mitropolitului locului, 
pot apela la un Consistoriu eparhial monahal 
al unei eparhii învecinate. Consistoriul mitro- 
politan (art. 153) este instanță disciplinară 
și de judecată a recursurilor clerului de mir 
aparţinând de eparhiile sufragane mitropoliei, 
sancționat cu depunerea din treapta preoţiei, 
precum și a apelurilor împotriva hotărârilor 
de caterisire. Hotărârile Consistoriului mitro- 
politan privind depunerea din treapta preoţiei 
sunt definitive și irevocabile, după aprobarea de 
către Sinodul mitropolitan. Hotărârile Consis- 
toriului mitropolitan privind apelul împotriva 
pedepsei caterisirii se aprobă de către mitropo- 
litul locului și pot fi atacate cu recurs la Consis- 
toriul Superior Bisericesc. 

Acest consistoriu funcţionează la fiecare mitro- 
polie, din încredințarea Sinodului Mitropo- 
litan, şi este format din 3-5 membri titulari și 
2 supleanți, aprobaţi de Sinodul mitropolitan, 
dintre preoții desemnaţi de Adunările epar- 
hiale ale eparhiilor din mitropolie (aleși pe o 
perioadă de 4 ani), alții decât cei desemnaţi în 
Consistoriile eparhiale, care îndeplinesc condi- 
țiile prevăzute de art. 150 alin. (4) din Statut. 
Președintele Consistoriului mitropolitan este 
numit prin decizie a mitropolitului dintre 
membrii acestuia, aprobați de Sinodul mitropo- 
litan, iar grefierul este numit tot de mitropolit, 
din personalul clerical al Centrului eparhial de 
reședință a mitropoliei. Consistoriul mitropo- 
litan monahal este instanță disciplinară și de 
judecată a recursurilor clerului monahal aparți- 
nând de eparhiile sufragane mitropoliei, sancți- 
onat cu depunerea din treapta preoţiei, precum 
și a apelurilor împotriva hotărârilor de caterisire. 
Hotărârile Consistoriului mitropolitan monahal 
privind depunerea din treapta preoţiei sunt defi- 
nitive și irevocabile, după aprobarea de către 
Sinodul mitropolitan. Hotărârile Consistoriului 
mitropolitan monahal privind apelul împotriva 
pedepsei caterisirii se aprobă de mitropolitul 

locului și pot fi atacate cu recurs la Consistoriul 
Superior Bisericesc. Consistoriul mitropolitan 
monahal funcționează a fiecare mitropolie, din 
încredințarea Sinodului Mitropolitan, și este 
format din 3-5 membri titulari și doi supleanți, 
numiți de mitropolit dintre arhimandriții și 
protosinghelii recomandați de eparhiile din 
mitropolie, alții decât cei desemnaţi în consis- 
toriile eparhiale monahale. Președintele Consis- 
toriului mitropolitan monahal este numit prin 
decizie a mitropolitului dintre membrii acestuia, 
aprobați de Sinodul mitropolitan, iar grefierul 
este numit tot de mitropolit, din personalul 
clerical monahal al Centrului eparhial de reșe- 
dință a mitropoliei. Consistoriul Superior Bise- 
ricesc este cea mai înaltă instanță disciplinară și 
de judecată pentru clerul de mir sau monahal, 
care judecă recursurile împotriva hotărârilor de 
caterisire pronunțate de un consistoriu eparhial 
și menținute de un consistoriu mitropolitan. 
Hotărârile Consistoriului Superior Bisericesc 
privind recursurile împotriva pedepsei cateri- 
sirii sunt definitive și irevocabile, după apro- 
barea lor de către Sfântul Sinod. Consistoriul 
Superior Bisericesc funcționează la Patriarhia 
Română și este format din 6 membri, preoți 
având gradul I, desemnaţi de sinoadele mitro- 
politane din ţară, alții decât cei desemnați 
în consistoriile eparhiale sau mitropolitane. 
În cazul judecării recursurilor în materie de 
caterisire ale unor clerici din rândul cinului 
monahal pronunţate de un consistoriu eparhial 
monahal și menținute de un consistoriu mitro- 
politan monahal, la ședințe participă, în calitate 
de membru, și un exarh de mănăstiri, care are 
competențele necesare pentru această misiune. 
În cazul judecării recursurilor în materie de 
caterisire pronunțate de un consistoriu eparhial 
și menținute de un consistoriu mitropolitan 
din afara granițelor țării, la ședințe participă, 
în calitate de membru, și un cleric desemnat 
de Sinodul mitropolitan respectiv. Președin- 
tele Consistoriului Superior Bisericesc este 
numit prin decizie a Patriarhului dintre cei șase 
membri aprobați de Sfântul Sinod, iar grefierul 
este numit de Patriarh din personalul Cancela- 
riei Sfântului Sinod. 

Patriciu Vlaicu 


CONSTANTINOPOL. (lat. Conszantino- 
polis; gr. Konstantinoupolis) Vechea denumire a 
orașului Istanbul de astăzi, aflat în Turcia. 

Numele său original a fost Bizanţ (greacă: 
Byzantion). Constantinopol este o adap- 
tare la fonetica limbii române a cuvântului 
„Konstantinoupolis”, care înseamnă „Cetatea 
lui Constantin” în limba greacă, după împă- 
ratul Constantin cel Mare, care l-a transformat 
în capitala Imperiului Bizantin la 11 mai 330 
d. Hr. În limba română veche, Constantino- 
polul era denumit 7ărigrad, adică „Cetatea 
Împăratului” sau a „Cezarului”, cu referire 
la faptul că până în anul 1453 Constantino- 
polul a fost reședința Imperiului Roman de 
Răsărit. Numele Zărigrad a pătruns pe filieră 
slavonă. Pe 29 mai 1453 Imperiul Otoman a 
cucerit Constantinopolul împreună cu întregul 
Imperiu Bizantin, devenind capitala Turciei. 
Otomanii își numeau orașul-capitală în mai 
multe feluri, inclusiv Constantinopol, Stambul, 
Istanbul etc. Istanbul a devenit nume oficial în 
1930, provenind probabil dintr-o prescurtare 
a numelui Constantinopol sau de la expresia 
grecească eis fin Polin („înspre Oraș”, unde 
Orașul este evident Constantinopolul). S.B. 
Dașkov în Împărazi bizantini este de părere, 
la fel ca A.P. Kazhdan, în Oxford Dictionary 
of Byzantium, că E1S rqv IIO/1v este expresia 
care a fost coruptă de către turci, care încercau 
să o pronunțe ca „Iszanbu/”. Denumirea de 
Constantinopol nu mai este oficială din 1930, 
dar alături de denumirea „1 Po/” (însemnând 
pur și simplu „Orașu/”) ea continuă să fie folo- 
sită în mod curent în limba greacă. Patriarhia 
Ecumenică de Constantinopol și patriarhul 

Constantinopolului poartă în continuare în 
denumirea sa vechiul nume al orașului. Noua 
capitală a fost construită în spațiul vechii cetăți 
antice Byzantion, a cărei legendă amintea 
de numele de origine tracă, a doi eroi mitici: 
Byzas, fiul unei nimfe și a unui rege și Antes de 
unde a rezultat Byz-Ant-ion. O cetate relativ 
modestă, Byzantion era inclusă în provincia 
Tracia, iar zidurile ei au fost distruse de către 
Septimiu Sever în 195-196, pentru a-i pedepsi 
locuitorii ce-și manifestaseră simpatia pentru 
adversarul său politic. Datorită importanței 
sale strategice, cetatea este reconstruită și 
ameliorată urbanistic în anul 250. Înconjurată 
de un nou zid, care marca un perimetru de cca 
5 km., cetatea era aprovizionată cu apă prin- 
tr-un apeduct construit în vremea lui Hadrian 
(apeductul zis și al lui „Valens” există și astăzi) 
și avea aprox. 20.000 de locuitori. În peisajul 
urban existau o Acropolă cu templele sale, un 
amfiteatru (Kynegion), termele lui Zeuxip, un 
hipodrom asemănător cu Circus Maximus 
din Roma și o stradă principală. Mutarea 
viitoarei capitale de la Roma pe malul vestic 
al Bosforului se explică prin rațiuni strategice 
și economice. De aici, se putea supraveghea 
frontiera cea mai amenințată a Dunării de Jos 
și în același timp dușmanul persan. Schim- 
burile comerciale dintre orașele din bazinul 
Mării Negre și Grecia nu se puteau face decât 
pe aici; nici o corabie nu putea trece dintr-o 
parte în alta fără asentimentul locuitorilor din 
Bizanț. Imperiul roman fusese un imperiu 
circummediteranean și, în competiția pentru 
ocuparea rolului de capitală a unui Imperiu cu 
o asemenea structură geografică, s-ar părea că 
Byzantium suferea și el de unul dintre handi- 
capurile Romei. În timp ce Roma era un oraș 
situat prea departe spre apus, s-ar putea spune 
că şi Constantinopolul era plasat prea departe 
spre răsărit. Baza puterii unui Imperiu circum- 
mediteranean o constituie în mod necesar 
supremaţia navală în apele Mediteranei. Roma 
i-a smuls Cartaginei această supremație în 
primul război punic și această realizare i-a 
oferit Romei posibilitatea de a-și stabili ascen- 
dentul politic asupra întregului perimetru 


al Mediteranei în decurs de mai puțin de un 
secol, după ce devenise puterea supremă navală 
în această mare înconjurată din toate părțile de 
uscat. Totuși, după criterii navale, nici Roma, 
dar nici Constantinopolul nu aveau poziția cea 
mai bună pentru capitala unui Imperiu maritim 
circummediteranean. De aceea, alegerea cetății 
se explică mai ales prin rațiuni strategice: era 
un spațiu avansat al Europei, legat de Dyrra- 
chion sau Apollonia la Marea Adriatică și de 
Tesalonic prin Via Egnatia. De asemenea, se 
putea realiza un control și un acces mult mai 
eficient la Marea Neagră și în zona de trecere 
spre Asia. Pe celălalt mal al orașului, Calce- 
donul era punctul de plecare al unor drumuri 
terestre foarte importante ce ajungeau până la 
Nicomidia și Niceea, iar mai departe la Ancira 
(actuala capitală a Turciei, Ankara), Cezareea 
Capadociei (Kayseri) și Eufrat, având posibi- 
litatea creării de noi legături cu Antiohia prin 
Doryleea (Eskieșehir), Iconium (Konya) și 
Cilicia. În acest context așezarea Constantino- 
polului era convenabilă și din punct de vedere 
administrativ: curierii și funcționarii puteau 
circula între provincii și Constantinopol cu 
mai multă ușurință decât între provincii și 
Roma, deoarece Constantinopolul era un 
port maritim la țărmul a două mase de uscat, 
Europa de sud-est și Anatolia, pe când Roma 
era inaccesibilă pentru vase maritime și se afla 
așezată pe o insulă izolată de masa de uscat a 
Europei continentale prin barierele succesive 
ale munților Apenini și Alpi. Aceste avantaje 
au contat mult în decizia luată de Constantin, 
chiar dacă existau și unele dezavantaje: absența 
unor condiţii naturale terestre de apărare, insu- 
ficiența rezervelor de apă sau vântul ce sufla 
puternic, mai ales vara, dinspre nord, punând 
în dificultate corăbiile, ce se îndreptau prin 
Dardanele spre Marea Neagră. 

Mai puţin de 6 ani au fost necesari între decizia 
de construire a noii Rome și inaugurarea din 
11 mai 330. Chiar dacă orașul modern ture 
Istanbul a acoperit o bună parte a vechiului 
Constantinopol, arheologii au reușit să retra- 
seze caracteristicile principale ale orașului lui 
Constantin, a cărui plan reflectă marile sale 

ambiţii. Mai întâi, el a mărit suprafața anti- 
cului Byzantion de 4-5 ori și a ridicat un zid 
de la Marea de Marmara și până la Cornul de 
Aur. Pentru a popula această suprafață, el a luat 
o serie de măsuri practice: vasele încărcate cu 
grâu din Egipt, având destinația Roma, făceau 
o escală la Constantinopol pentru a asigura 
în mod gratuit aprovizionarea cu hrană a noii 
capitale, iar construcţiile noi erau scutite de 
impozite. Orașul devine în scurt timp atră- 
gător, astfel încât în 412, Teodosie al II-lea 
(408-450) se vede nevoit să ridice alte ziduri, 
dublând practic suprafața de la 750 ha. până la 
1.450 ha, o nouă extindere având loc în secolul 
al VII-lea prin includerea cartierului de N. al 
Vlahernelor, în care se afla celebrul sanctuar 
al Maicii Domnului. În mai puţin de un secol, 
populaţia care număra cca 500.000 de suflete, 
ajunge s-o depășească pe cea a Romei. Între 
timp Constantin mărește hipodromul, a cărui 
suprafață o egalează pe cea a Circului Maximus 
din Roma și devine spațiul divertismentului 
public și al aparițiilor imperiale. Ca și la Roma, 
el construiește alături un palat imperial numit 
Dafne, baza viitorului mare palat, ce va comu- 
nica direct cu loja imperială a hipodromului. 
Palatul era precedat de o piaţă numită Augus- 
teon, în onoarea mamei sale Augusta, împără- 
teasa Elena, a cărei statuie era plasată în vârful 
unei coloane din porfiră. În fața acestei statui, a 
fost construită o biserică pentru senat, care avea 
un rol limitat în Imperiu și din care făcea parte 
elita societăţii. Încă din momentul începutului 
lucrărilor, la noua capitală, era clară intenția 
împăratului de a construi o adevărată „nouă 
Romă” și nu o bază militară temporară. În jurul 
palatului, al bisericii și al hipodromului, zeci 
de mii de muncitori și artizani au lucrat zi și 
noapte, pentru ca acest oraș să devină, într-o 
oarecare măsură, asemănător vechii capi- 
tale a Imperiului: Roma. Orașul conceput de 
Constantin nu era o simplă replică a Romei. 

Plasat pe o peninsulă, topografia sa era total 
diferită de cea a vechii capitale, privată de 
accesul la mare, iar infrastructura urbană era 
creată într-o altă atmosferă. Chiar dacă pentru 
unii este dificil de precizat angajamentul 

personal al lui Constantin față de creștinism, 
orașul întemeiat de el a avut încă de la început 
un caracter specific creștin. La Roma, bisericile 
pe care le-a fondat erau plasate în cimitire peri- 
ferice, pe când la Constantinopol el a poruncit 
să fie construite în centrul orașului, iar prima 
catedrală a fost ridicată în apropierea Augus- 
teonului. Desemnată în izvoare drept „vechea 
biserică”, ea a fost închinată Mântuitorului, cu 
numele de Hagia Firene sau „pacea divină”. 
Unul dintre fii lui Constantin, Constanțiu al 
II-lea (337-361) va consacra în 360 o a doua 
catedrală, Hagia Sofia („înţelepciunea divină”), 
pe un teren situat la nord de Augusteon și 
destinat probabil încă de la început unei astfel 
de construcţii. Catedrala și reședința episco- 
pului se găseau în centrul capitalei, în fața 
palatului imperial fiind separate de Augus- 
teon. Acest plan urbanistic original — palatul 
imperial, piața cea mare și biserica — simbo- 
liza dublul fundament al statului bizantin, 
marca rolul capitalei ca centru al tuturor pute- 
rilor. În acest cadru monumental, ritualizarea 
progresivă a ceremoniilor nu se limita numai 
la palat, ci sublinia toate ieșirile împăratului, 
începând cu prezența sa obligatorie la spec- 
tacolele din hipodrom și la slujbele religioase, 
ocazii directe de întâlnire, uneori de confrun- 
tare, între suveran și supuși. Dreptul bizantin 
va formula mai târziu aceste aspecte printr-o 
exprimare coerentă, în care clerul (sacerdofium) 
și puterea imperială (Zasi/eia) trebuiau să cola- 
boreze pentru apărarea credinței și coerenţa 
activităţilor umane. Această schemă va fi 
reluată în Evul Mediu în planul urbanistic al 
unor orașe importante precum Ravena, Veneţia 
sau Moscova. 

Alte construcţii creștine, fondate de Constantin 
în orașul său, toate având planul basilical, sunt 
bisericile închinate martirilor locali Mochie și 
Acachie, precum și propriul său mausoleu la 
biserica Sfinții Apostoli, pe cea mai înaltă colină 
a cetăţii. La sfârșitul secolului al IV-lea locașu- 
rile de cult creștine punctau principalele artere 
ale Constantinopolului, pe care se desfășurau 
și cele mai importante procesiuni religioase. 
Orașul va fi închinat, de către întemeietorul 

său, Sfintei Fecioare Maria. Cu șase ani în 
urmă, Bizanțul nu era decât un orășel grecesc 
ca atâtea altele, acum, reconstruit și rebotezat, 
el era „Noua Romă”, aceasta fiind noua denu- 
mire oficială deja gravată pe unul din stâlpii 
curții de justiţie recent construită. Reședință 
imperială din secolul al IV-lea, centrul celor 
mai importante servicii administrative, orașul 
s-a transformat rapid într-o capitală politică, 
religioasă și intelectuală a Imperiului. Incinta 
sa formată de zidurile lui Constantin (secolul 
al IV-lea) și ale lui Teodosie al II-lea (secolul al 
V-lea), precum și alte fortificaţii edificate de-a 
lungul coastei abrupte, au transformat orașul 
într-o adevărată citadelă greu de cucerit. Acest 
lucru s-a putut demonstra în urma asalturilor 
hunilor din 558, avarilor aliați cu perșii în 626, 
arabilor în 673-677 și al rușilor din 941, care 
nu au reușit să cucerească orașul lui Constantin 
cel Mare. Administraţia acestui oraș, cu peste 
500.000 de locuitori, a fost încredințată unui 
arhonte, iar din 359 prefectului orașului sau epar- 
bului. Constantinopolul a fost și scena unor 
conflicte violente, care au opus facțiuni rivale 
precum roșii și verzii pe de-o parte, și albaș- 
trii și albii, pe de altă parte. După războiul civil 
din 602-610, Heraclius a limitat rolul acestor 
facțiuni la organizarea strictă a jocurilor din 
circ. Până la 1453, Constantinopolul a rămas 
cel mai mare emporium al Evului Mediu. Pe 
aici treceau foarte multe produse: din Orient 
(mătase și mirodenii), grâu din Bulgaria, sclavi 
slavi, blănuri din Nordul Europei, vinuri din 
Creta, Grecia și Italia, lemn din Dalmația etc. 
Activitatea comercială și prezenţa curții impe- 
riale au condus la dezvoltarea industriei de 
lux și a prelucrării: tapiserii din lână, ţesături 
brodate din aur, argint perle, bijuterii și fildeș 
sculptat. Activităţile comerciale erau concen- 
trate pe artera principală a orașului, numită 
Mesa, situată forumul lui Constantin și Palatul 
imperial. Importanța comercială a Constanti- 
nopolului a atras numeroși comercianți străini, 
grupaţi în colonii, cele mai importante fiind cele 
italiene: venețienii, genovezii și pisanii. Veneţi- 
enii la Galata și genovezii la Pera au constituit 
adevărate formaţiuni independente, la care s-a 

adăugat o colonie catalană în 1290, precum și 
coloniști provensali (sec. XIV ) și florentini (sec. 
XV). După căderea Constantinopolului sub 
cruciați în 1204, urmează un declin economic 
agravat și de cel demografic, după epidemia 
de ciumă din 1348-1349 sau alte epidemii din 
1416, 1447-1448. Capitala sărăcită și depopu- 
lată și-a pierdut treptat din măreția de altădată 
și a fost cucerită în final de turci pe data de 29 
mai 1453. Odată cu căderea Constantinopo- 


lului a luat sfârșit și Imperiul Bizantin. 
Bibliografie. Băguș, Emanoil, Bizanfu/, istorie și spiritu- 
alitate, revizuită şi adăugită, Ed. Sophia, București, 22010; 
DacRon, G., Naissance d'une capitale. Constantinopole et 
ses institutions de 330 ă 451, Paris, 1974, Dașkov, S.B., 
Dicţionar de împărați bizantini, trad. V., D. Onofrei, Ed. 
Enciclopedică, București, 1999; Encyclopedique en couleurs, 
Larousse, Paris, 1993; Kapran, Michel, Bizan;, trad. |. D. 
Brana, Ed. Nemira, București, 2010; Kaznpan, A.P (ed.), 
Oxford Dictionary of Byzantium, Oxford, 1991, 42007; 
Manso, C., Le developpement urbain de Constantinople, 
Paris, 1985; MarnsTonE, R.]., Hagia Sophia. Architecture, 
Structure and Liturgy of Justinians Great Church, Londra, 
1988; Marnews, Ih.F., ZBe byzantine churches of Istanbul, 
a photographic survey, State University Press, Pennsyl- 
vania, 1976; Necreoerv, N., Byzantine Constantinople: 
monuments, topography and everyday life, Leyde, 2001; 
RUNCIMAN, Steven, Căderea Constantinopolului, trad. A. 
Elian, Nemira, București 2011; YeRAsIMoSs, St., Constan- 
tinople Istanbul s Eistorical Heritage, Paris, 2000. 

Emanoil Băbuș 


CONSTITUȚII APOSTOLICE. Colecţie 
de documente epigrafice, redactate în a doua 
jumătate a secolului al IV-lea (probabil în anul 
380, Antiohia) ce „constituie cea mai mare 
colecţie de drept bisericesc și liturgică a Anti- 
chităţii” (Berthold Altaner). 

Constituţiile Apostolice fac parte din categoria 
vechilor regulamente bisericești (church orders, 
Kirchenordnungen). Atribuite lui Clement al 
Romei, Consrizufiile Apostolice sunt o colecție 
de izvoare în opt cărți. Primele șase cărți sunt 
formate dintr-o prelucrare din secolul al IV-lea 
a Didascaliei siriene, intervenţiile compilato- 
rului concentrându-se în a doua jumătate a 
textului, adică în ultimele trei cărți, pentru ca 
finalul să fie modificat în totalitate. După ce în 
cartea a șaptea întâlnim o prelucrare a Dida- 
piei, în cartea a opta întâlnim o nouă recenzie 


Coordonatori: Pr. Prof. Dr. Ştefan Bucnrv, Pr. Prof. Dr. loan TuLcaN 


a Tradiţiei apostolice, urmată în partea a doua 
de o colecţie de rugăciuni cu influenţe iudaice, 
o rânduială baptismală și o listă a episcopilor 
instituiți de Sfinții Apostoli. Conszizuziile apos- 
folice conţin în finalul cărții a opta și colecția 
Canoanelor Apostolice, în număr de 85. Această 
colecție canonică a fost compilată din hotărâri 
sinodale mai vechi, luate la Sinodul din Anti- 
ohia (340) sau Laodiceea (360), precum și din 
alte surse neidentificate. Canoane/e Apostolice 
constituie până azi cea mai veche sursă a drep- 
tului canonic răsăritean, în timp ce în Apus au 
fost receptate doar primele 50 de canoane. 
În epoca disputelor hristologice, Constizu- 
ziile apostolice au fost respinse de biserică prin 
celebrul Can. 2 Quinisext (Constantinopol, 
692), datorită depistării unor concepții eretice 
în textul acestora. Părinţii sinodali au precizat 
însă că cele 85 de canoane apostolice „de acum 
înainte să rămână tari şi statornice, spre tămădu- 
irea sufletelor şi vindecarea suferintelor” . Cercetă- 
torii moderni au remarcat într-adevăr tendințe 
ariene și apolinariste în Consrizuzii/e aposto- 
lice, confirmând astfel sentința părinților de 
la Sinodul Quinisext. Această decizie poate fi 
considerată punctul final al influenței acestor 
texte asupra vieții bisericii. 
Bibliografie. Les Constifutions Apostoligues, vol. 1-3, trad. 
intr. Marcel Metzger, în coll. SC 320, 329, 336, Ed. Cerf, 
Paris, 1985-1987; ALTANER, Berthold, STurBER, Alfred, 
Patrologie. Leben, Schriften und Lebre der Kirchenvăter, Frei- 
burg, 1978; Foca, loan N., Canoanele Bisericii Ortodoxe. 
Note şi comentarii, s.., 1993; FUNK, Franz Xaver, Die Aposto- 
Jischen Konstitutionen. Eine litterar-bistorische Untersuchung, 
Frankfurt am Main, 1970; Ică, loan, I., jr, Canonul Orfo- 
doxiei, vol. |: Canonul apostolic al primelor secole, Ed. Deisis, 
Sibiu, 2008; MerzoeR, Marcel, „Apostolische Konstitu- 
tionen“, în: Ref/igion în Geschichte und Gegenwart, Vierte, 
vollig neu bearbeitete Auflage, 1/1998, 652. 

Daniel Benga 


CONSTITUȚII BISERICEȘTI. Docu- 
mente canonico-liturgice din primele veacuri, 
fundamentale pentru refacerea vieții liturgice, a 
dreptului canonic și a organizării instituționale 
a Bisericii antice. În limba română mai sunt 
numite: „Orânduiri bisericești“, „Întocmiri 
bisericești”, „Rânduieli bisericești” sau „Regu- 
lamente bisericești”. 


DICȚIONAR DE TEOLOGIE ORTODOXĂ 


Unităţile literare de bază ale acestor vechi 
texte bisericești sunt: Digahia (spre anul 100), 
Traditio apostolica (spre anul 200) și Didascalia 
apostolorum (prima parte a secolului al III-lea). 
În timp ce Didahia și Didascalia siriană s-au 
născut sigur în spațiul siriano-palestinian, pater- 
nitatea Sf. Ipolit al Romei cu privire la Zradifio 
apostolica a fost pusă sub semnul întrebării de 
diverși cercetători, care optează mai degrabă 
pentru apartenența acesteia la spațiul egiptean. 
De Tradirio apostolica depind literar alte trei 
Constituţii bisericeşti: Canoanele lui Ipolit (secolul 
al IV-lea), Epifome Constifutionum Apostolorum 
(începutul secolului al V-lea) și Zesfamentum 
Domini (începutul secolului al V-lea). 

Cele șase texte amintite se află într-o relație 
de dependenţă literară foarte complexă, fiin- 
du-ne transmise în colecții renumite precum 
Constituţiile Apostolice (secolul IV), Octazeuhul 
Clementin (secolul V) şi Fragmentum Vero- 
nense (palimpsest latin din secolul al VIII-lea), 
pentru a le numi doar pe cele mai importante. 
Datorită prelucrării lor constante și adaptării 
la diferitele condiţii de existență ale comuni- 
tăților creștine antice, aceste documente litur- 
gico-canonice au primit numele de „literatură 
vie” sau „tradiţiile vii” ale Antichității creștine. 
Această „literatură vie” avea ca funcțiune prin- 
cipală orânduirea practicilor existente în comu- 
nitățile creștine. Variantele de text diferă foarte 
adesea, originalele s-au pierdut, iar la aceasta 
se adaugă și discrepanțele rezultate din tradu- 
cerile în limbi orientale, precum siriană, arabă, 
etiopiană, sahidică, bohairică etc. Cu toate 
acestea, unele din aceste scrieri s-au bucurat de 
ediţii critice foarte competente, care facilitează 
accesul la un text foarte apropiat de cel original. 
Constituţiile bisericeşti reprezintă transcrierea 
parțială a tradiţiilor orale de origine apostolică 
și postapostolică, păstrate de-a lungul primelor 
trei veacuri în comunităţile creștine. Infor- 
maţiile păstrate în aceste texte, referitoare la 
cultul, sărbătorile, prescripțiile morale, ierarhia 
bisericească, disciplina, asistența socială etc. 
practicate de primele comunități creștine, sunt 
indispensabile și fundamentale pentru recon- 
stituirea vieții și a organizării acestora. 

Gegenwart, Vierte, vâllig neu bearbeitete Auflage, 1/1998, 
652; MonescHinI Claudio, NoRELII, Enrico, Iszoria Jize- 

Daniel Benga 


CONTINGENT. (lat. contingere — a fine de, 
a se raporta la) Se referă la ceva nenecesar, la 
ceea ce se poate produce sau nu în afara oricărei 
determinări. Este ceea ce se opune necesarului, 
determinării. 

Îndepărtarea contingenței din reflecția moder- 
nității trebuie înțeleasă ca consecință a noii 
configurări a științelor naturii. Precizându-și 
acum în chip revoluționar domeniul de compe- 
tenţă, ele se vor preocupa exclusiv de descri- 
eri-reprezentări ale fenomenelor și nu de o 
eventuală evaluare a finalităţii lor (care eventual 
să atingă și ontologia, „de ce-ul” fenomenelor). 
Modernitatea a contribuit decisiv la o demar- 
care de competențe între știință și teologie, 
valabilă și astăzi. Însă revoluția conceptuală, 
petrecută între timp, prin afirmarea nedetermi- 
nării și ontologiei fizicii cuantice, prin evaluarea 
contemporană a limitelor gândirii axiomatice 
(în lectură godeliană) sau ale gândirii computa- 
ționale (mașina lui Turing), toate acestea invită 
astăzi la o reevaluare a conceptelor de hazard, 
necesitate, contingență. Știm că știința contem- 
porană poate asuma conceptul de contingență 
într-o evaluare proprie, din interiorul demer- 
sului său. 

O adevărată provocare în planul cunoașterii 
rămâne aceea de a reevalua astăzi în ce măsură 
conceptul de contingență poate redeveni 
fermentul creator al întâlnirii între „cum”-ul și 
„de ce”-ul fenomenelor, ca punte subtilă care 
să reunească în chip complementar știința și 
teologia în profund respect reciproc de compe- 


tenţe specifice. 

Bibliografie. Le Peri Robert — dictionnaire de la langue 
franţaise, Ed. Dictionnaires le Robert, Paris, 2000; 

Răzvan lonescu, Adrian Lemeni 


COPIE. Obiect liturgic, ca un cuțit de metal în 
formă de lance, care se folosește la slujba Pros- 
comidiei pentru pregătirea cinstitelor daruri de 
pâine, adică Sfântul Agneţ și miridele. 

Mânerul copiei se termină în formă de cruce. 
Copia a fost introdusă odată cu dezvoltarea 
Proscomidiei, în secolele VI-VII, și se folo- 
sește numai în ritul bizantin. Prima mențiune a 
copiei o găsim la Sf. Gherman al Constantino- 
polului, în comentariul său liturgic din secolul 
al VIII-lea, Conzemplație mistică. EL o compară 
cu lancea sau sulița cu care a fost împuns 


Mântuitorul în coastă, pe cruce. 
Bibliografie. BRANIșTE, Ene, Lifurgica Generală, Ed. 
Partener, +2008; BRaAnIșTE, Ene, BRANIȘTE, Ecaterina, 

Nicolae D. Necula 


COSMOGONIE. (gr. Fosmogonia — naşterea 
lumii) Termen utilizat atât în limbajul știin- 
țific, cât și în cel religios pentru a desemna 
apariția sau creația universului, a cadrelor 
ordinii cosmice primordiale sau momentul 

incipient în care lumea, așa cum este perce- 
pută, a început să se manifeste. 

În cadrul credințelor și ideilor religioase se 
pot întâlni o pluralitate de modele cosmogo- 
nice expuse, în special, în miturile creaționiste 
sau exprimate în analizele filosofico-religioase 
asupra originii universului. Ele tratează despre 
apariția timpului, a lumii și despre acțiunile 
fondatoare ale ființelor primordiale ce preced 
și fixează ordinea actuală a universului. Exis- 
tența miturilor creaționiste sau analiza elabo- 
rată a cosmogoniei, deși diferite sub aspectul 
complexităţii în numeroase religii, marchează 
atingerea unui stadiu superior al gândirii și 
problematizării religioase. 

Există o legătură intrinsecă între cosmogonie 
și principiile morale dezvoltate în cadrul unei 
religii. Codul etic al multor religii este dedus 
din scopul, vocaţia, potențialul sau limitele cu 
care a fost înzestrat omul în momentul crea- 
ției; cosmogonia inspiră însă doar fundamen- 
tele etice comunitare și individuale (raportul cu 
Dumnezeu, cu natura și semenii), nu normele 
comportamentale concrete. 

Dimensiunea etică a unei cosmogonii poate fi 
înțeleasă doar în întregul context al expunerii 
sale: conţinutul propriu-zis al mitului, struc- 
tura textelor sacre, terminologia lingvistică sau 
ordinea factuală a scenelor miturilor creaţio- 
niste. În cadrul unei astfel de analize exhaus- 
tive, actele fondatoare ale zeilor și eroilor din 
anumite mitologii, precum și comportamentul 
(uneori imoral) sunt evaluate simbolic și 
limitat, neavând o corespondență directă cu 
codul moral religios. Prin urmare axiologia 
unei comunități religioase poate fi opusă sau 
neutră în raport cu evaluarea morală a acți- 
unii mitologice creaţioniste (ex. sacrificiul 
primordial), pe care o explică și o reiterează 
comportamental sau ritual doar conform unei 
hermeneutici proprii. 

Tipuri de cosmogonii. Miturile creaţioniste 
conțin anumite accente fundamentale care 
pot genera o clasificare teoretică a structurilor 
cosmogonice. 

a. Cosmogonii în care este subliniată acțiunea 
unui creator suprem cu un caracter personal și 

supranatural care creează lumea din nimic sau 
dintr-o materie preexistentă, în mod direct sau 
prin intermediul unor instrumente sau agenți 
(cuvânt, voință, slujitori celești etc.). 

b. Cosmogonii în care primează accentul pus 
pe caracterul spiritualizat sau iluzoriu al crea- 
ției, în care apariția lumii nu se datorează unui 
act voluntar sau concret. Modelul neoplatonic 
al emanației universului din Fiinţa absolută 
sau cel al monismului vedantin, în analiza lor 
religios-filosofică abstractă pe care o fac cu 
privire la originarea lumii, ilustrează acest tip 
de cosmogonie. 

c. Cosmogonii cu caracter dualist în care 
originea lumii este fixată în dialectica dintre 
un haos preexistent și intervenția procesului 
de modelare al acestuia. Miturile creaţioniste 
evidenţiază tensiunea cosmogonică dintre cele 
două dimensiuni ale ordinii și haosului, a căror 
antiteză perpetuă constituie o expresie a echili- 
brului cosmic al universului actual. 
Cosmogoniile cu o profundă dimensiune empi- 
rică sunt evidente în miturile în care originea 
lumii este raportată ireductibil la elemente 
naturale sau fizice de la care evoluează treptat 


până la forma prezentă. 
Bibliografie. Ecrane, Mircea, „Cosmogonic Myth and 
«Sacred History», în: Religious Studies, Il (1967), 2, pp. 
171-183; LeemMInG, David Adams, LEEMING, Margaret 
Adams, A Dictionary of Creation, Myths Oxford University 
Press, New York, 2009; Rus, Remus, „Cosideraţii asupra 
concepțiilor biblică și mesopotamiană despre creaţie”, 
în: GB, XXXIX (1980), 6-9, pp. 524-534, SanpERs, G., 
„Cosmogony”, în: Berard L. MARTHALER (ed.), Ie New 
Catholic Encyclopedia, vol. IV, Ihe Catholic University of 
America, Ed. Gale, 2003; YouncEear, S.G., „Cosmogony 
and Cosmology”, în: James Hasrinss (ed.), Encyclopaedia 
of Religion and Ethics, vol. IV, Edinburgh, 1908-1927; 
WerzsăcKER, C.F. von, Zhe Reevance of Science, Creation 
and Cosmogony, Ed. Collins, London, 1964. 

Valentin Ilie 


COSMOLOGIE. 1. Concepţie 
despre cosmos (v. COSMOS). 

II. Disciplină teologică, precum și capitol al 
teologiei ortodoxe, care expune și aprofun- 
dează concepția despre geneza, natura, struc- 
tura și sensul cosmosului. Aceasta operează cu 
informații provenite atât din ramura științelor 


generală 

exacte (fizică, chimie, fizică quantică, astro- 
nomie) și fac referire la cosmosul material, dar 
și din ramura științelor umaniste (filosofia, 
teologia, sociologia, psihologia, istoria), refe- 
rindu-se și la cosmosul inteligibil. 

Mihai Burlacu 


COSMOS. (gr. Zosmos — ordine, ordine a lumii, 
univers) Lume, univers; totalitatea elementelor 
care există și care ființează într-un sistem unic 
ȘI armonios. 

Dacă teologia propune prin referatul Genezei 
nu atât o cosmologie (de unde irelevanţa oricărei 
întreprinderi intelectuale de a căuta concor- 
dism între datele Scripturii, care nu este carte 
de știință, și reprezentările curente ale cosmo- 
logiei științifice), cât o teologie a creaţiei (și, la 
limită, eventual o cosmogonie), este interesant 
să remarcăm în ce măsură gestul teologiei nu 
este atât de reprezentare, cât de interpretare. 
Părinţii Bisericii, și în special Sfinţii Vasile cel 
Mare și Grigorie de Nyssa, au propus gestul 
credinţei ca gest normativ al lecturării teologice 
al unei creații care se poate dezvălui căutătorului 
însetat de înțelegere atât prin revelația biblică, 
cât și prin intermediul cunoștințelor științi- 
fice. Fundamentală gestului teologiei rămâne 
însă grila de lectură propusă, care să ferească de 
deformări ideologice sau de erezie. Părinții s-au 
arătat de altfel pasionaţi în a înțelege comple- 
xitatea omului și a cosmosului, pe om numin- 
du-l adesea, cu admiraţie, micro-cosmos, şi chiar 
macro-cosmos, ca unul care poate cuprinde prin 
înțelegere cosmosul însuși, iar pe cosmos l-au 
numit macro-anthropos, arătând prin aceasta în 
ce chip erau conștienți teologic de poziția și 
de importanța omului în univers și de legătura 
universului cu omul. Preocupările teologiei nu 
au fost niciodată de ordin strict științific, de tip 
cosmologic, ci ele au vizat o înțelegere a omului 
și a cosmosului în legătura lor cu Dumnezeu, 
accentul punându-se pe semnificare și interpre- 
tare, iar nu pe rigoarea reprezentării (care poate 
cădea în sarcina cosmologiei ca știință). Teologia 
propune o cosmoantropologie ca gest de asumare 
a problematicii omului și a cosmosului în chip 
unificat, în lumina descoperirii revelate. 

naire des concepts philosophiques, Ed. CNRS Editions — 
Larousse, 2006. 


Răzvan lonescu, Adrian Lemeni 


CRĂCIUN. Nume popular dat sărbătorii 
împărătești a Nașterii Domnului, prăznuită la 
25 decembrie. Originea acestui nume a fost 
și este încă controversată, unii socotindu-l de 
origine slavă, alții de origine română. Unii îl 
derivă de la carnafionem = mâncare de carne, 
alții de la Cpriszi Jeiunium = postul lui Hristos, 
alții de la Co/afionem = chemare, convocare, 
întrunire. Unii cred că vine de la Creazionem 
= creație, zidire, adică restaurarea sau recreerea 


lumii prin nașterea Mântuitorului. 
Biblografie. FncAșru, Lucian, „Praznicele Împărătești 
ale Mântuitorului legate de ciclul Nașterii, Consideraţii 
istorico-liturgice”, în: Teologia, XI (2006), 4, pp. 81-101; 
FAnRcAșIU, Lucian, „Leologia imnografică a Praznicului 
Nașterii Domnului”, în: 4/farul Banatului, IX (2005), 4, 
pp. 56-68; VAnca, Dumitru, „Înstituirea și dezvoltarea 
cultului creștin”, în: Credinza Ortodoxă, VII (2002), 2, 
pp. 203-230. 

Nicolae D. Necula 


CREAȚIE. I. Termen specific teologiei ce 
desemnează întregul cosmos în contextul 
creării lui de Dumnezeu. Acest fapt înseamnă 
totalitatea creaturilor, adică întreaga creaţie a 
lui Dumnezeu (7 Zi 4,4). Lumea a fost creată 
ca cer și pământ din nimic, ex nibilo (2 Mac 7, 
28) și nu dintr-o materie preexistentă creației 
pe care Dumnezeu, potrivit filosofiei antice, ar 
fi organizat-o. Lumea spirituală, adică „cerul, 
este tot creată, supunându-se acelorași legi 
ale creației. Prin faptul că Dumnezeu a adus 
toate făpturile de la neființă la ființă, El este 
Creatorul prin voinţa Sa atotputernică. Astfel, 
creația nu este o emanaţie din Dumnezeu, ci 
este în legătură cu Dumnezeu prin energiile 
divine necreate și este chemată să participe în 
mod liber la viața dumnezeiască. Părinţii au 
fost nevoiți să apeleze la termenul ex nîhi/o, 
întrucât ei nu au beneficiat de originalitatea 
termenului Zârâ; ei au găsit în Septuagintă 
verbele poiein sau Ffizein, sau în versiune latină 
facere şi creare. Sensul acestor verbe nu excludea 
existența unei materii prealabile creației, iar 

pentru a depăși această dificultate terminolo- 
gică au folosit termenul ex ni/î/0. Cosmologia 
antică nu a cunoscut conceptul de creație ex 
nibilo, divinitatea absolută sau anumiţi zei, 
aveau doar rolul unor demiurgi care au prelu- 
crat o materie preexistentă, limitându-se prin 
aceasta însăși divinitatea care era pusă într-un 
raport de dependență față de materie, precum 
și într-un raport paralel veșnic cu materia. 

Filosofia greacă nu avea doar un cuvânt pentru 
creaţie. Singurii termeni de care dispune limba 
grea că npartrew (acţiunea morală) și notew 
(producere artistică și tehnică), exclud creaţia, 
producerea din nimic. Teologia patristică, prin 
întâlnirea ei cu elenismul, va schimba accentul 
de pe cosmologie pe studiul creaţiei care presu- 
pune un nou mod de a privi lucrurile, mod 
facilitat și de semnificaţia termenului „ktisis”, 
care se deosebește fundamental de demnio- 
Urgos. „În limba greacă există o diferenţiere 
clară între cele două cuvinte care desemnează 
creația: Jemiourgia și tisis. Cuvântul „demio- 
urgos” înseamnă „artizan”, cel ce decorează un 
lucru existent”. Cuvântul „cosmos înseamnă 


„ornament”. Așadar, „demiurgul cosmosului” 


desemnează în special „decoratorul, artizanul”. 
Aceasta dă naștere opiniei filosofiei grecești 
antice că Dumnezeu a creat lumea dintr-un 
material existent, că universul este legat de 
lumea neschimbătoare a ideilor și este, mai 
degrabă, o elaborare, o creaţie decorativă. Dar 
cuvântul „kfisis” ne indică mai ales pe cineva 
care aduce la lumină, care creează ceva ce nu a 
mai existat înainte. De aceea în limbajul biseri- 
cesc cuvântul „Z7i5is” este folosit mai mult decât 
„cosmos”. lar când vorbim despre crearea lumii, 
trebuie să o fixăm într-un cadru ortodox, ceea 
ce înseamnă crearea celor existente dintr-un 
material inexistent”. 

Învățătura creștină despre creație ne ferește atât 
de panteism, care confundă pe Dumnezeu cu 
lumea imanentă, ajungându-se la idolatrie, cât 
și de dualism, care separă pe Dumnezeu Cel 
absolut și transcendent de realitatea imanentă. 
Ideea biblică despre creație, era opusă teoriei 
platonice privitoare la neschimbabilitatea lui 
Dumnezeu și eternitatea cosmosului, acesta 

fiind astfel conceput în cosmologia antică, chiar 
în structura sa constitutivă etern și imuabil. 
De asemenea, concepția biblică despre creația 
ex nihilo depăşea nu numai platonismul, ci și 
stoicismul, care prin panteismul său confunda 
creația cu Dumnezeu. 

Învățătura creștină despre creație ne ferește atât 
de panteism, care confundă pe Dumnezeu cu 
lumea imanentă, ajungându-se la idolatrie, cât 
și de dualism, care separă pe Dumnezeu Cel 
absolut și transcendent de realitatea imanentă. 
Ideea biblică despre creație, era opusă teoriei 
platonice privitoare la neschimbabilitatea lui 
Dumnezeu și eternitatea cosmosului, acesta 
fiind astfel conceput în cosmologia antică, chiar 
în structura sa constitutivă, etern și imuabil. 
De asemenea, concepția biblică despre creația 
ex nihilo depășea nu numai platonismul ci și 
stoicismul, care prin panteismul său confunda 
creația cu Dumnezeu. 

Rolul Logosului în creație. Pentru a exprima 
raportul dintre Dumnezeu și creație, Părinții 
Bisericii fac apel la conceptul de „logos”, pe 
care îl transformă fundamental, conferin- 
du-i conotaţii creștine. Prin teologia biblică, 
teologia Logosului dobândește conotaţii 
cosmologice și soteriologice distincte, Logosul 
fiind identificat cu lisus Hristos, Creatorul și 
Mântuitorul întregii creaţii. Dincolo de termi- 
nologie, Logosul creștin primește alt conţinut 
decât cel profesat variat în cadrul filosofiei 
antice, conținut, care are implicații cosmolo- 
gice, antropologice, soteriologice și chiar ecle- 
siologice profunde. Atât filosofia antică, cât și 
prorocii Vechiului Testament l-au cunoscut pe 
Logos în funcţie de receptivitatea fiecăruia și de 
modul revelațional distinct. Filosofia profană 
este socotită în general de Părinţii Bisericii 
ca fiind pregătitoare a gândirii creștine. În 
acest sens, Sf. Iustin Martirul și Filosoful, 
Taţian Asirianul, Teofil al Antiohiei, Clement 
Alexandrinul și Origen, dezvoltă teoria L.ogos- 
ului spermatikos, adică teoria Hristosului frag- 
mentar sau Înţelepciunea divină fragmentară 
precreştină răspândită în lume, Dumnezeu 
conducând pe evrei prin Lege — dată de același 
Logos neîntrupat pe Sinai —, iar pe păgâni prin 

Logos, sesizat raţional în cadrul creației. Astfel, 
filosofii au receptat acel /ogos spermafikos, iar 
patriarhii și prorocii Vechiului Testament l-au 
receptat prin teofanii, participând astfel la har 
și la cunoașterea directă a lui Dumnezeu. Cu 
toate acestea, filosofii și prorocii constituie o 
unitate inseparabilă care arată modul revelației 
lui Dumnezeu în creaţie și istorie 

Astfel, Logosul în perspectivă creștină era 
văzut drept criteriu viu al creaţiei, în sensul 
că, evitând orice formă de intelectualism pe 
care în cadrul filozofiei antice îl implica noți- 
unea de „logos”, Părinţii Bisericii vor identi- 
fica Logosul cu Viaţa, Acesta fiind de fapt Fiul 
lui Dumnezeu născut din veci din Tatăl, iar în 
timpurile cele din urmă făcut om de la Duhul 
Sfânt și din Fecioara Maria. Detașându-se de 
conceptul de /ogos, specific culturii grecești, 
Părinţii Bisericii se apleacă asupra înțelesului 
revelaţional al Logosului, ca și Cale, Adevăr și 
Viaţă. Ei arată că lumea este rațională, rațio- 
nalitate care își are fundamentul în Dumne- 
zeu-Logosul și derivă din E], în sensul că toate 
lucrurile își au rațiunile lor în Logosul dumne- 
zeiesc sau în Rațiunea supremă. Plecând de 
aici, teologia ortodoxă vorbește despre centrali- 
tatea Logosului- Hristos în creație, văzându-L 
ca Logos Creator, Mântuitor, Judecător. 
Teologia patristică accentuează  înrădăci- 
narea creaţiei în Rațiunea divină, în Cuvântul 
Tatălui, care susține creaţia, combinând contra- 
riile prezente în ea și armonizându-le în El. 
Astfel, Cuvântul, armonizând  contrariile, 
alcătuiește în mod magistral o unică rându- 
ială frumoasă și armonioasă a lumii. Făcând 
distincție între principiul esenţei/naturii (logos 
ousias/physeos) şi modul de existență (zropos 
byparxeos), teologia patristică arată că în lumea 
creată nu există numai o fixitate a rațiunilor 
și a speciilor create în diversitatea lor, ci și o 
mișcare „tropică” ce duce spre unificarea prin- 
cipiilor în cauza lor finală. Nimic în lume nu 
există fără a avea un sens, o rațiune, o frumusețe 
care se referă la o singură realitate, în același 
timp sensibilă și inteligibilă. Părinţii Bisericii 
aseamănă această armonie a întregului univers 
cu o melodie care este auzită și descifrată de 

rațiunea-minte, care depășește simţurile prin 
contemplarea armoniei universului asemănat 
cu armonia unei simfonii. 

Distincfia creat — necreat. Distincția făcută între 
creat şi necreat, care are un fundament biblic, 
este în concepția Sfinților Părinți primordială 
în timp ce celelalte distincţii de sorginte filo- 
sofică, precum cele între sezzsii/ și inteligibil, 
născut și nenăscut, materie şi spirit, trup și suflet, 
sunt secundare și dependente de prima care 
avea să răstoarne pentru totdeauna paradigma 
fundamentală a gândirii cosmologice grecești. 
Diferenţierea între creat și necreat este radicală, 
în relaţie cu cea între născut și nenăscut a filo- 
sofiei dualiste, în ceea ce privește factorul crea- 
ţiei și în continuare până la faptul că, creatul 
include și cosmosul sensibil și cel inteligibil în 
timp ce născutul filosofiei dualiste este doar 
elementul material și sensibil. 

Armonia, unitatea, frumusetea şi bunătatea 
creației. Armonia cosmică este opera Crea- 
torului, care pune toate părțile lumii într-un 
tot armonic în acord cu El. Sfântul Vasile 
vorbește despre armonia și rânduiala creației 
pe fiecare palier al ei: lumea anorganică, lumea 
plantelor, lumea peștilor și a păsărilor, lumea 
animalelor și în sfârșit omul. Această rânduială 
o aprofundează în relaţie cu zilele creației pe 
care le comentează în Omifii Ja Hexaimeron. 
În aceste omilii, Sfântul Vasile dorește să ne 
acomodeze cu o creaţie frumoasă, organizată 
și plină de podoabă, creaţie care are în vedere 
în mod permanent pe Creatorul ei. Armonia 
și buna rânduială din cosmos este dată perma- 
nent ca exemplu creștinilor în vederea armoni- 
zării și organizării vieţii lor în conformitate cu 
voința Creatorului. Animalele au o constituție 
compatibilă cu scopul lor pe pământ, așa încât 
niciunul dintre mădularele lor nu este de prisos. 
Frumusețea creaţiei servește scopului pentru 
care a fost făcută și anume contemplarea în ea 
a măreției Creatorului. 

Observăm că frumusețea cosmosului nu 
are valoare în sine dacă nu este raportată la 
Dumnezeu și contemplată de om în vederea 
ridicării și desăvârșirii sale. De asemenea, 
observăm că, cosmosul este adresat omului, 

capacităţii sale de a-l observa, admira și 
contempla, ca prin ordinea, armonia și frumu- 
sețea lui să îl ridice pe acesta spre Dumnezeu 
Creatorul. Prin Hristos Logosul, toate lucru- 
rile își au centralitatea și alcătuirea ţinându-se 
laolaltă și făcând parte dintr-un sistem cosmic 
care are ca fundament unic Logosul care nu 
este numai începutul, ci și mijlocul și sfârșitul 
universului. Unitatea creației are drept funda- 
ment nu un substrat cosmic, ci Însuși Logosul. 
Pentru Sfântul Vasile și sufletul este frumos 
privit în simetria puterilor sale, însă frumu- 
sețea autentică prin excelență o constituie 
firea dumnezeiască, care poate fi contemplată 
de o minte curată, despătimită și nealipită 
de determinările cosmice. Contemplarea lui 
Dumnezeu în har face ca în chipul omului să se 
întipărească ceva din frumuseţea dumnezeiască 
contemplată după exemplul lui Moise, care 
vorbind cu Dumnezeu, fața lui a primit ceva 
din frumuseţea lui Dumnezeu. Aceasta este 
frumusețea sufletului unui om sfânt care devine 
stare a sufletului său, care se arată și în trup. 

Spaţiul, timpul și mișcarea sunt concepute de 
Părinţii Bisericii ca dimensiuni ale creației 
care, în manifestarea lor, au implicaţii soterio- 
logice. Spaţiul este „loc” al mântuirii, iar timpul 
este „timp” al mântuirii. Părinţii Bisericii nu 
percep o cosmologie care să nu conțină impli- 
caii soteriologice sau o soteriologie a-cosmică. 
Problematica spațiului ca dimensiune a cosmo- 
logiei este abordată în cadrul discuţiilor despre 
incomprehensibilitatea ființei lui Dumnezeu, 
subliniindu-se că „ideea de spațiu sau de 
interval nu apare decât deodată cu creația”. 
Mintea noastră orientată spaţial și încadrată 
în timp, nu poate pătrunde natura nemărgi- 
nită a Dumnezeirii. Fiinţa lui Dumnezeu este 
întru totul apofatică, ea nu poate fi percepută 
și măsurată prin intervale de timp și spațiu, 
ci impune Zăcerea și admirația. Limpul este 
timp al mântuirii. Atât timpul, cât și mișcarea 
și spaţiul fac parte din creaţia lui Dumnezeu, 
acestea trimițând permanent spre Creatorul 
lor. Timpul și mișcarea, sau altfel spus prima 
mișcare în timp este prezentă în lumea văzută 
încă din prima zi a facerii. Totuși facerea 

cerului și a pământului s-a făcut într-o clipă și 
în afară de timp, începurul, fiind în concepția 
Sfântului Vasile ceva indivizibi/ și fără dimen- 
siune. Limpul nu este o dimensiune specială în 
interiorul cosmosului, ci este supus cadrului 
creatural, creația nefăcându-se în timp, ci odată 
cu timpul. Începutul timpului este numit ziua 
una şi nu ziua întâi, pentru a arăta înrudirea 
cu veacul, unicitatea veacului. Spre deosebire 
de acest veac este amintită și ziua 4 opta, care 
se află în afara acestui timp săptămânal. Dar 
„Scriptura, ca să ducă mintea noastră spre viața 
ce va să fie, a numit „una” icoana veacului, pârga 
zilelor, pe cea de o vârstă cu lumina, sfânta 
duminică, cea cinstită cu învierea Domnului”. 
Sfântul Vasile arată coexistența timpului și 
mișcării în creație, timpul neafectând însușirile 
celor ce se mișcă, orientate fiind spre sfârșitul 
lumii și deci a timpului. 

Sf. Maxim Mărturisitorul subliniază faptul că 
întreaga creație se împarte în cele inteligibile, 
mai presus de timp, ca unele ce au primit înce- 
putul existenței în veacul netemporal, și cele 
sensibile, temporale, făcute în timp. Omul, 
prin constituția sa trup-suflet, prin capacitatea 
naturală specifică celor două părți ale creației, și 
circumscrie și este circumscris; este circumscris 
prin ființă și circumscrie prin putere. Dumnezeu 
este mai presus de toate, adică de timp, de veac, 
de spaţiu. Pentru EI, originea și ținta timpului 
este eternitatea, timpul fiind mediul inerent 
și constitutiv al existenţei create, dar și mediu 
în care făptura progresează spre desăvârșire. 
Teologia patristică vorbește astfel despre un 
dinamism al creaţiei care implică o concepție 
„energetică” despre firea creată, care este orien- 
tată și se mișcă înspre originea și Creatorul ei, 
fapt ce arată că fiecare ființă își are ideea, rați- 
unea sa, în Dumnezeu, spre care și tinde în mod 
infinit. Împrumutând acest concept de mișcare 
din teologia Sf. Maxim Mărturisitorul, Părin- 
tele Dumitru Stăniloae arată că toate ființele și 
întreaga creație are nevoia și capacitatea de a 
se mișca înspre Dumnezeu și înspre plinătatea 
lor. Mișcarea creaturii dobândește un caracter 
de reciprocitate și anume: tendința întipărită în 
om către Dumnezeu și atracția lui Dumnezeu 

prin care ele pot înainta spre odihna finală în 
eternitatea divină. 

Deci scopul kinesis-ului este 7Jeosis-ul, care 
se realizează prin participarea la dimensiunea 
de viaţă a Logosului Hristos. Acest progres 
înspre îndumnezeire este consecința directă a 
dialogului care există între rațiunea umană și 
Rațiunea divină în și prin intermediul creației, 
care este plină de raționalitate. Astfel, cosmosul 
devine punctul de plecare al urcușului spre 
cunoașterea lui Dumnezeu. 

II. Actul creator propriu-zis (4/îsis) prin care 
Dumnezeu Tatăl „cheamă la ființă cele ce încă 
nu sunt” (Rm 4, 17), adică lumea văzută și 
nevăzută și pe care o așează într-un raport și 
într-un dialog, existențial cu E]. 

Deci, creația își are cauza și scopul în 
Dumnezeu, făcându-l pe Dumnezeu transpa- 
rent prin ea, în calitate de operă a înțelepciunii 
și bunătăţii Sale (Rr 1, 19-20). Prin creaţie se 
arată iubirea, bunătatea, atotputernicia și înțe- 
lepciunea lui Dumnezeu (Ps 103; Iov 38). În 
Sfânta Scriptură întâlnim mai multe mărturii 
din care rezultă că Dumnezeu a creat lumea și 
toate câte există în ea, EI fiind Domnul cerului 
și al pământului (FA 17, 24). Psalmistul David 
mărturisește despre crearea lumii astfel: „Cu 
cuvântul Domnului cerurile s-au întărit și cu 
Duhul gurii Lui toată puterea lor [...]. Că E1 
a zis și s-au făcut, EI a poruncit și s-au zidit” 
(Ps 32, 6-9). Toate cele create au fost aduse la 
existență prin Cuvântul veșnic al Tatălui sau 
prin Fiul Său existent „dinainte de întemeierea 
lumii” (7 P/ 1, 20). Sf. Apostol Pavel arată că 
întru Fiul „au fost făcute toate cele din ceruri 
și cele de pe pământ, cele văzute și cele nevă- 
zute, fie tronuri, fie domnii, fie începătorii, fie 
stăpânii. Toate s-au făcut prin EI și pentru EP 
(Ca11,16; Bor 1,2). 

Referatul biblic despre creație. În ceea ce privește 
referatul biblic al creaţiei din Facere, trebuie 
să se facă o distincţie între mesajul revelat și 
forma în care s-a redactat acest conținut care 
aparţine mediului cultural semitic din perioada 
dinainte de Hristos. Acest conţinut asupra 
creaţiei îl cunoaștem prin Revelaţie și el nu 
este rodul evoluţiilor, ideilor cosmologice sau 


al unor speculații, fapt pentru care nu trebuie 
confundat nici cu mitologia, nici cu cosmolo- 
giile antichităţii. Întreaga creaţie a fost adusă 
la existență de către Dumnezeu în șase zile, 
fiecare treaptă a existenței constituind premisă 
a existenţei celeilalte. Ca o încununare a actului 
creator al lui Dumnezeu, în ziua a șasea a 
fost creat omul după chipul lui Dumnezeu și 
chemat la o nesfârșită asemănare cu EI (fe 1, 
26; 2). Potrivit lui Grigorie de Nyssa, evoluția 
creării lumii de la simplu la complex nu se 
desfășoară în afara proniei și acțiunii divine, de 
unde caracterul teocentric al creației, caracter 
care nu face abstracție de cel antropocen- 
tric, înțelegând omul ca szăpân al cosmosului. 
Astfel, caracterul evolutiv al creaţiei presupune 
o înglobare și o sinteză în etapa superioară a 
etapelor anterioare așa încât, „în alcătuirea 
ființelor cugetătoare sunt cuprinse și celelalte 
elemente, după cum și în categoria celor cu 
simţire vie se cuprind și speciile materiale, până 
când în lumea acestora din urmă nu mai sunt și 
altele. Este evident așadar că, întocmai ca pe o 
scară gradată a caracteristicilor proprii fiecărui 
gen de viețuire, natura urmează un urcuș de la 
cele mai mici spre cele desăvârșite”. 

Sfânta “Treime este în același timp origine și 
început al creației; origine pentru că din veșnicie 
există în Dumnezeu „paradigmele” întregii 
creaţii, iar început pentru că aceste paradigme 
au devenit „raţiuni plasticizate” prin voința 
creatoare a Persoanelor 'Treimice. Deci, lumea 
ca idee a existat în Dumnezeu din veci, numai 
realizarea ei s-a făcut în timp. Creată „ex nihilo”, 
lumea este operă rațională a lui Dumnezeu 
Treime, care implică armonie, ordine și frumu- 
sețe. Sfântul Irineu expune într-un stil adânc 
noua cosmologie, relaţia Dumnezeu-lume, 
afirmând recapitularea întregii creații prin 
și în Logos. Dacă primele generaţii de creș- 
tini au reluat credința monoteistă despre un 
Dumnezeu Creator, Tatăl, Care este originea 
tuturor celor ce există, Sfântul Irineu dezvoltă o 
teologie a creaţiei în care intervin Fiul și Duhul 
Sfânt. Cu toate acestea Sfântul Irineu afirmă 
unitatea și diferenţa dintre cele trei Persoane 
în acțiunea creatoare. Se pare că Irineu a 

preluat din Păszoru/ lui Herma, Porunca L, cele 
trei verbe — a crea, a face și a rândui — pentru 
a preciza rolul care revine fiecăreia dintre cele 
trei Persoane divine în acțiunea lor comună. 
Astfel, Tatăl creează, Fiul înfăptuieşte, Duhul 
Sfânt organizează. Acţiunea divină este unică 
pentru că Tatăl este singurul ei principiu, Tatăl 
a creat totul prin EI Însuși ceea ce înseamnă 
prin Cuvânt și prin Înțelepciune. Acţiunea este 
trinitară pentru că Tatăl nu lucrează niciodată 
fără Fiul și Duhul Sfânt. 

Creaţia ca și operă a iubirii lui Dumnezeu nu 
a fost adusă la existență din vreo necesitate 
internă a lui Dumnezeu, ci din bunătate și din 
dorința de a participa și alte fiinţe la iubirea 
dintre Personale Treimii. „loate câte a vrut 
Domnul a făcut în cer și pe pământ, în mări 
și în toate adâncurile” (Ps 134, 6). Prin creaţie 
Dumnezeu așează în lume și în om aspirația 
iubitoare și liberă spre E], care este o aspirație 
spre desăvârșire. Cu toate acestea distincția 
dintre Dumnezeu și lume este una fundamen- 
tală, întrucât deși lumea participă la infinitatea 
lui Dumnezeu, niciodată nu va deveni infi- 
nită. Potrivit teologiei ortodoxe, creaţia este 
operă a Sfintei Treimi, Duhul lui Dumnezeu 
fiind prezent în creaţie încă de la început (Fe 
1, 2). De aceea Părinţii Bisericii au mărturisit 
că Dumnezeu Tatăl a făcut lumea prin Fiul 
în Duhul Sfânt. Plecând de la rolul Fiului și 
Duhului Sfânt în procesul creaţiei și folosin- 
du-se de cele două concepte: /ogos și pnevma, 
teologia patristică a afirmat că lumea și struc- 
tura €i intimă este „cuvântătoare” prin relația 
ei cu Cuvântul și este „duhovnicească” prin 
relația ei cu Duhul Sfânt, aspecte ce eviden- 
țiază atât raționalitatea internă a creaţiei cu 
mesajul ei pentru om, care este chemat să-l 
descifreze, cât și dimensiunea apofatică a crea- 
ţiei, stabilindu-se așadar o anumită relaţie între 
raționalitate și taină, între rațiune și mistică la 
nivel cosmologic. 

Răul în creație. Părinţii Bisericii au răspuns 
diferitelor provocări ale filosofiei antice și ale 
sistemelor gnostice privind originea răului în 
cadrul creaţiei. Sfântul Vasile combate concep- 
ţiile gnostice care considerau înfunericu/ ca 

fiind însuși răul, avându-și început în el însuși 
și fiind potrivnic al bunătăţii lui Dumnezeu. El 
arată că întunericul nu este o puterea conducă- 
toare și rea ce luptă împotriva binelui, ci răul 
stă în libertatea și voinţa omului. EI dedică o 
omilie problematicii răului în creaţie, demon- 
strând că Dumnezeu nu este autorul relelor. Fl 
afirmă în acest sens: „nu socoti pe Dumnezeu 
autor al existenței răului și nici nu-ți închipui 
că răul are o existență proprie. Răul nu există 
aparte, ca o ființă oarecare, și nici nu putem să 
ni-l imaginăm ca o ființă independentă de-si- 
ne-stătătoare. Răul nu este decât lipsa binelui 
[...]. Răul nu este necreat, după cum susțin 
ereticii, care acordă răului aceeași valoare ca 
și naturii binelui, ca și când și binele și răul ar 
fi fără de început și veșnice și anterioare crea- 
ției lumii; dar nici creat. Dacă toate sunt de la 
Dumnezeu cum e cu putință ca răul să derive 
din bine? Nici urâtul nu derivă din frumos și 
nici viciul din virtute. Citește Cartea Facerii 
lumii! Vei găsi acolo scris că „toate sunt bune și 
foarte bune”. Deci răul n-a fost creat împreună 
cu cele bune. Dar nici creaturile spirituale, 
făcute de Creator, n-au fost aduse la existență 


amestecate cu răul”. 

Cristinel oja 


CREAŢIONISM. Concepţie cosmologică 
conform căreia lumea este creată, deci are 
un Creator. 

Trebuie făcută distincţia între teologia crea- 
ției și creaționism. Orice fel de componentă 


ideologică tinde să deturneze semnificația 
profundă din teologia creației. Creaţia lumii 
presupune existența unui Dumnezeu Creator 
care a făcut și susține lumea, conducând-o 
spre sensul ei ultim. Diferite tradiţii religioase 
presupun crearea lumii. Din perspectivă creș- 
tină, Dumnezeu este deodată Creator, Mântu- 
itor și Sfințitor al lumii. Persoanele Sfintei 
Treimi participă tainic și împreună la crearea, 
mântuirea și sfinţirea întregii existenţe. 
Tradiţia patristică mărturiseşte că întreaga 
creaţie este structurată și se împlinește în isus 
Hristos, Acesta fiind Pantocratorul lumii. 
Temeiul și sensul ultim al lumii este hristo- 
centric. Sf. Maxim Mărturisitorul afirmă că 
Hristos este începutul, mijlocul și sfârșitul 
existenței: „Începutul, mijlocul și sfârșitul exis- 
tențelor este Dumnezeu [...] Este început ca 
Făcător, mijloc ca Proniator, și sfârșit ca Cel ce 
le circumscrie. Căci din EI și prin EI și spre 
El sunt toate.” Pentru evitarea unor confuzii 
este importantă elucidarea semnificației termi- 
nologiei folosite. Creaționismul nu reprezintă 
teologia creaţiei, iar evoluționismul este diferit 
de evoluţie (înţeleasă ca o dinamică ce exprimă 
reciprocitatea dintre Creator și creație). Atât 
creaționismul, cât și evoluționismul repre- 
zintă expresii ale unei înțelegeri ideologizate 
referitoare la taina lumii. Există o tendință a 
creaționismului care refuză și contestă din 
principiu demersul științific, considerându-l o 
legitimare a unor poziţii ireconciliabile cu exis- 
tența lui Dumnezeu. Există o altă componentă, 
mișcarea creaționismului științific, prin care se 
încearcă legitimarea prin argumente științifice 
a credinței în Dumnezeu ca Făcător al lumii. 
Creaționismul apare într-un context al radica- 
lizării unor poziții din pricina controverselor 
generate de teoria evoluționistă din secolul al 
XIX-lea. Creaționismul apare în Statele Unite. 
Până în jurul anilor 1850 exista o armonie 
între religie, filosofie, știință. Frau recunoscute 
trei surse ale cunoașterii: rațiunea (se stabi- 
lește legătura între idei), natura (furnizează 
datele), Revelația Scripturilor. Această linie a 
fost dezvoltată de gândirea realistă a filosofului 
scoţian Thomas Reid. 

După războiul de secesiune (1861-1865), 
prin dezvoltarea universităţilor se dezvoltă 
tot mai mult secularizarea, critica raţionalistă, 
inclusiv în studierea Sfintei Scripturi. Apar 
tot mai mulți susținători ai lui Darwin, dar de 
asemenea și oponenți înverșunați. În anii 1920 
mișcarea anti-evoluționistă se amplifică. Apare 
noțiunea de findamentalism asociată interpre- 
tării literale a Sfintei Scripturi. Unul dintre 
susținătorii fervenți ai anti-evoluționismului 
este William J]. Bryan, care se luptă pentru 
eliminarea predării evoluționismului în școli. 
Paradoxal, în Statele Unite, o consolidare a 
evoluționismului apare după lansarea primului 
Sputnik sovietic la 4 octombrie 1957.Cao reacţie, 
în Statele Unite apar mai multe programe vaste 
de cercetare. Dintre acestea, două sunt în dome- 
niul biologiei, vizând problematica evoluționis- 
mului: BSCS (Biological Sciences Curriculum 
Study) și MACOS (Man, a Cause of Study). 
Acestea oferă o perspectivă evoluționistă și arti- 
culează biologia cu ştiinţele sociale. În 1963, 
Henry Morris împreună cu Walter Lammerts, 
William Tinkle, Duane Gish înființează CRS 
(Creation Research Society) prin care urmărește 
să arate incompatibilitaea evoluţionismului cu 
Sfânta Scriptură și să legitimeze prin argumente 
științifice Geneza. Prin înființarea în 1972 a 
ICR (Institut for Creation Research), mișcarea 
creaționistă dispune de o structură permanentă 
de cercetare și publicare. În Europa controversa 
dintre creaţionism și evoluționism nu este atât 
de înverșunată ca în SUA. 

Este important să avem în vedere că acest gen 
de controversă nu apare în spaţiul de manifes- 
tare al Tradiţiei ortodoxe. Disputa creaționism 
— evoluţionism poartă amprenta unei înțelegeri 
ideologizate a creaţiei. Taina lumii este eludată 
și se încearcă fie o explicare autonomă a lumii, 
fie adoptarea unei poziții exclusiv supranatu- 
raliste. Din perspectiva Tradiţiei ortodoxe, în 
mod fundamental se afirmă teonomia, reci- 
procitatea dintre natural și supranatural, dintre 
Dumnezeu și creaţie. Asumând această poziţie 
cuprinzătoare, teologia creației nu este circum- 
scrisă unei teorii cosmologice, ci trimite la 
doxologia creaţiei. 

În acest sens, sunt foarte actuale cuvintele Sf. 
Vasile cel Mare referitoare la diferitele erori 
din teoriile cosmologice din vremea sa și la 
necesitatea ca teologia creaţiei să conducă la 


asumarea doxologică a lumii. 

Răzvan lonescu, Adrian Lemeni 


CREDINȚĂ. (lat. credo, credere — a crede, 
credentia) Conform Sf. Apostol Pavel, „credința 
este adeverirea celor nădăjduite, dovedirea 
lucrurilor nevăzute [...]. Prin credință înţe- 
legem că s-au întemeiat veacurile prin cuvântul 
lui Dumnezeu, de s-au făcut din nimic cele ce 
se văd [...]. Fără credință dar, nu este cu putință 
să fim plăcuţi lui Dumnezeu, căci cine se 
apropie de Dumnezeu trebuie să creadă că El 
este și că se face răsplătitor celor care Îl caută” 
(Eor 11,1,3,6). 

Credința nu este o simplă adeziune teoretică, 
formală, ci ea presupune o legătură personală cu 
Dumnezeu, care face posibilă împărtășirea de 
puterea Lui. În urma acestei împărtășiri murim 
față de păcat și ajungem la propria înviere, din 
puterea învierii Lui. Nu faptele săvârșite pe baza 
vreunei legi normative impersonale mântuiesc, 
ci faptele izvorâte din puterea lui Hristos sălăș- 
luit în noi. Prin fapte dezvoltăm comuniunea 
cu Hristos începută prin credință. Pentru aceste 
motive, credința nu poate fi decât „lucrătoare 
prin iubire”, credinţa prin care ne însușim starea 
de dreptate a Mântuitorului Hristos, câștigată în 
urma morții și învierii Lui. Atunci când această 
stare de dreptate nu se manifestă prin fapte 
iubitoare față de aproapele, ea nu există de fapt, 
ținând cont de faptul că Hristos a murit și a 
înviat din iubire pentru om, iar faptele Lui sunt 
în egală măsură expresia iubirii și a responsabi- 
lităţii pentru „frații” Săi. lubirea noastră — spune 
Părintele Stăniloae — este un răspuns la iubirea 
lui Hristos. „Dacă n-ar fi iubirea Lui care să 
pătrundă în noi și să ne atragă spre EI, ne-am 
comporta ca niște nesimțiți” (7o/ogia Dogmatică 


Ortodoxă, vol. II, p. 368). 

Dacă faptele care nu sunt din credința în 
Hristos nu au valoare pentru mântuire, tot 
așa, credința care nu se manifestă prin fapte 
nu este o credință reală, fiind moartă în ea 
însăși. Credință fără fapte au și demonii, fără 
ca această credință să-i ajute cu ceva. Părintele 
Avraam și-a arătat credința prin fapte, arătând 
strânsa lor condiţionare, ca și Rahab, desfrâ- 
nata. „Căci precum trupul fără de suflet mort 
este, astfel și credința fără de fapte moartă este” 
(ac 2, 8-26). 

Creștinismul este fundamental  mărturi- 
sire despre lisus Hristos ca fiind Dumnezeu. 
Mărturisirea dumnezeirii Sale nu poate veni 
însă „de la trup și sânge” (M/ 16, 17), potrivit 
cuvintelor Mântuitorului adresate lui Petru 
și, prin el, lumii întregi. Ea presupune un alt 
registru de înțelegere, fundamentându-se în 
interiorul său pe un dar de revelare dumne- 
zeiesc. Este descoperire de la Tatăl ceresc, Cel 
care mărturisește la Schimbarea la față a lui 
Hristos: „Aceasta este Fiul meu Cel iubit, întru 
Care am binevoit"(M 17,5). Numai prin har, 
întru Duhul Sfânt, poate fi mărturisit Hristos, 
Fiul Omului, ca fiind Fiul lui Dumnezeu. lar 
mărturisirea se face în registrul credinței, fiind 
în chip fundamental o experiență dialogică, 
adică participativă la realitatea dumnezeiască. 
Ea nu poate fi expresia unei validări autonome 
la nivelul materialității din simplu motiv că o 
depășește, o transcende. 

Din punct de vedere teologic, credința a fost 
definită ca fiind facultatea de a primi revelația 
divină, de a cunoaște lumea supranaturală, de a 
trece într-o altă ordine de existență. Fa este o 
putere de legătură între divin și uman, de unde 
afinitatea ei cu religia (I. Bria). Nu întâmplător 
învățătura Bisericii a fost exprimată prin simbo- 
luri de credință. Crezul constituie certitudinea 
că cele afirmate sunt reale în mod subiectiv 
și obiectiv. Creștinismul are în centrul lui 
credința ca mijloc de cunoaștere a unei realități 
care se situează dincolo de lumea contingentă. 
Drept urmare, argumentele raţionale pentru 
dovedirea existenţei lui Dumnezeu, deși sunt 
probe utile și solide, nu pot înlocui sau elimina 
credința. Ele pot convinge rațiunea, dar nu pot 

să convertească, adică să preschimbe cugetul 
și viața omului. Sfânta Scriptură este de aceea 
plină de multe exemple de credință. În Vechiul 
Testament amintim credinţa în promisiunea 
mesianică făcută de Dumnezeu poporului ales: 
această așteptare mesianică se fondează pe 
promisiunea făcută profeților, iar cei care vor 
crede în această făgăduință devin descendenții 
lui Avraam, „tatăl credinţei” (M. Eliade). Prin 
credința în lisus Hristos, toate neamurile vor 
primi binecuvântarea lui Avraam și înfierea 
(Ga 3, 7-14, 4,4-7). 

Credința nu se rezumă la o adeziune inte- 
lectuală la existenţa lui Dumnezeu (în acest 
sens și demonii „cred”, cf. Jac 2, 19). Credinţa 
posedă într-adevăr un caracter epistemo- 
logic (7 In 1, 5), este un mod de cunoaștere 
și contemplaţie a Adevărului, dar ea posedă 
și un profund caracter soteriologic: „credința 
ta te-a mântuit” (Me 9, 12), ceea ce înseamnă 
că, „lucrătoare prin iubire” (Ga 5, 6), credința 
reprezintă un mod de viață. În acest ultim sens 
credinţa presupune relația personală a omului 
cu Dumnezeu, dialogul iubirii ce se realizează 
prin acceptarea făgăduințelor lui Dumnezeu 
(străpungerea inimii, cf. FA 2, 37). Credinţa în 
lisus Hristos determină deopotrivă un nou stil 
de viață, o transformare spirituală prin pocă- 
ință (FA 2, 38), ca şi trasarea unui destin pentru 
veșnicie (2 Co 5, 1). Chiar dacă aici pe pământ 
cunoașterea este parțială, „ca prin oglindă” (7 
Co 13, 12), ea este o condiţie sine qua non 
pentru mântuire, căci „fără de credință nu este 
cu putință a plăcea lui Dumnezeu” (Bor 11,7). 
Credința implică un caracter dialogal, siner- 
getic. Ea este un act liber, bilateral, divi- 
no-uman: pe de o parte, Dumnezeu Însuși se 
revelează, iar pe de altă parte, omul Îi primește 
cuvântul, Îl recunoaște și urmează indicaţi- 
ilor voinței Lui. În opinia Părintelui Pavel 
Florensky, credința posedă un caracter dinamic 
în decursul căruia pot fi identificate următoa- 
rele trei etape: 1) Credo guia absurdum, „cred 
tocmai fiindcă e absurd”: este încrederea totală 
și victoria voinţei asupra ezitărilor ce-l rețin 
pe om în îndoielile cotidiene; 2) Credo ur inte- 
/ligam, „cred ca să înțeleg”: este etapa în care 

afirmăm: „acum cred și nădăjduiesc să înțeleg 
ceea ce cred”; 3) inze//igo ut credam, „înţeleg, ca 
să cred”: este etapa finală, în care credința este 
izvorul unei înțelegeri superioare; din acest 
moment, deși cunosc încă doar în parte, fron- 
tierele cunoașterii și ale credinței se confundă. 
Teologia ortodoxă confirmă ca punct de plecare 
al cunoașterii încrederea. Astfel, cunoașterea nu 
este sesizarea unui obiect neînsuflețit de către 
un subiect cunoscător, ci este o comuniune vie 
între persoane, în care fiecare este subiectul 
și obiectul celuilalt. Este motivul pentru care, 
întrebând ce este adevărul?, Pilat nu primește 
răspuns de la Adevărul Însuși. Întrebarea este 
inutilă, căci el nu este capabil să recunoască pe 
lisus Hristos-Adevărul ca adevăr, adică să se 
încreadă în persoana lui Iisus Care, apoi, S-ar 
fi revelat lui. 

Relaţia indisolubilă între credință și încredere a 
fost, de altfel, afirmată cu tărie de Mântuitorul 
Însuși. Texte scripturistice ca cele de la Mr 6, 
28-30 şi 10, 29-31 atestă faptul că Dumnezeu 
este Creatorul și Proniatorul întregii lumi în 
cadrul căreia o poziție deosebită o ocupă omul. 
Credința acestuia față de Dumnezeu trebuie, 
deci, să se manifeste, mai întâi de toate, ca 
încredere totală față de E]. Doar prin încrederea 
în Dumnezeu, omul poate înfrunta cele mai 
mari necazuri și cele mai cumplite încercări. 
De reținut este că din credința în Dumnezeu 
se naște frica de Dumnezeu, fără de care nu 
este cu putință cunoașterea Lui. Deosebită 
de frica naturală, aceasta se manifestă prin 
ținerea poruncilor și duce la chiar cunoașterea 
lui Dumnezeu. Fiind absolut necesară pentru 
mântuire, înțelegem acum de ce lisus Hristos 
îl cheamă pe om pe calea credinței, să meargă 
„împotriva oricărei nădejdi, cu nădejde” (Rm 
4,18). Versetul „căci prin credință umblăm, 
nu prin vedere” (2 Co 5, 7) atestă credința ca 
temelie și forță motrică a vieții creștine. Fără 
credință nu ar fi posibilă dezvoltarea celorlalte 
două virtuţi teologice, nădejdea și dragostea. 
Credinţa le sprijină pe cele nădăjduite, fiind 
„ipostas” al celor nădăjduite (Bor 11, 1). 
Astfel, credința ce sporește și se preschimbă în 
nădejde ajunge mai apoi să se desăvârșească, 


DICŢIONAR DE TEOLOGIE ORTODOXĂ 


prefăcându-se în iubire, care este Dumnezeu 
Insuși. În acest sens, Mântuitorul lisus Hristos 
afirma „Eu sunt calea, adevărul și viaţa” (In 14, 
6), credința în El reprezentând singura garanţie 
pentru calea pe care să o urmeze creștinul. 
Credinţa în Hristos este legată de mărturi- 
sirea numelui Său, îndeosebi a morţii și învi- 
erii Lui: „tot cel ce va mărturisi întru Mine 
înaintea oamenilor, voi mărturisi și Eu întru 
el înaintea Tatălui Meu cel din ceruri; iar cel 
ce Mă va tăgădui înaintea oamenilor, și Eu îl 
voi tăgădui pe el” (M/ 10, 32-33, Le 12, 8-9). 
Desigur, pentru a-L, mărturisi cu adevărat 
cineva pe Hristos, trebuie să fie în legătură și 
în comuniune cu E]. De altfel, încă de la înce- 
putul Bisericii mărturisirea credinței creștine 
este legată de Taina Sfântului Botez, care îl face 
pe om membru al trupului lui Hristos, părtaș 
crucii și învierii Sale. 

Pentru caracterul credinței creștine relevantă 
este, așadar, taina dumnezeieștii întrupări. 
Cunoașterea adevărului dumnezeiesc este 
cunoașterea vieţii celei adevărate. Adevărul 
credinței creștine este adevărul comuniunii 
personale și al vieții adevărate. În felul acesta, 
credinţa, care începe de la recunoașterea datelor 
istorice ale descoperirii lui Dumnezeu, duce 
la experiența duhovnicească a prezenței Lui. 
Înțelegem acum nu doar că în legătura omului 
cu Dumnezeu e necesară credința, ci și faptul 
că aceasta din urmă creează o nouă formă de 
cunoaștere — o cunoaștere ce depășește dimen- 
siunea intelectuală și se dezvoltă la nivelul 
libertăţii Duhului ca o comuniune existențială. 
Credința fără fapte este moartă, în sensul în 
care credința se exprimă prin fapte (ac 2, 26). 
Faptele exprimă credința, în timp ce credința 
adeverește faptele. Trebuie respinse deopo- 
trivă opiniile care socotesc că mântuirea poate 
surveni și fără împlinirea poruncilor, exclusiv 
din credință, la fel cum trebuie respinsă și 
ideea că faptele în sine sunt garanţia accederii 
la Împărăţia lui Dumnezeu, ca o plată dato- 
rată. Este adevărat că mântuirea sau pierderea 
omului depind de credința sau necredința aces- 
tuia în Hristos, care l-a răscumpărat și îndreptat 
pe om prin întrupare, viață de jertfă, moarte 

pe cruce, înviere și înălțare. Pe de altă parte, 
faptele bune nu trebuie neglijate; ele nu repre- 
zintă mijloace de răscumpărare a mântuirii, ci 
expresia firească a credinţei. Nu este cu putință 
a crede în Dumnezeu și în același timp a-ți uri 
sau a-ți neglija aproapele; măsura iubirii aproa- 
pelui, după modelul lui Dumnezeu, Care Își 
iubește toate făpturile, arată și măsura credinței. 
În fine, nu trebuie uitat că nu faptele în sine 
sunt meritorii. Dumnezeu nu cere omului doar 
fapte, ci și intenții generoase și bunăvoință; 
faptele omenești sunt apreciate de E] în funcție 
de intenţia și scopul omului. 

Credinţa nu este un gest individual, ci eclesial. 
Un episod evanghelic revelator în acest sens este 
recunoașterea lui Hristos cerută de Toma: nu cu 
ajutorul simţurilor, demers de autonomie față de 
duhovnicie, ci gest de încredere în mărturia celor- 
lalţi, care era mărturia Bisericii. Hristos arată 
adevăratele măsuri ale credinţei cerute omului: 
„fericiţi cei ce nu au văzut și au crezut” (In 20, 
29). Este o nouă fericire, adăugată celor spuse pe 
munte, respectiv celei adresate lui Petru: „fericit 
ești Simone, fiule al lui lonâ, ca nu trup și sânge 
ți-au descoperit ţie aceasta, ci Tatăl Meu, cel din 
ceruri” (M/ 16, 17). Cu o săptămână înainte, 
venind în mijlocul ucenicilor Săi prin ușile încu- 
iate, Mântuitorul se oferise Singur, din proprie 
inițiativă, spre cercetare ucenicilor: „a venit Iisus 
și a stat în mijloc și le-a zis: Pace vouă! Și zicând 
acestea, le-a arătat mâinile și coasta sa” (In 20, 
19-20). Ea va deveni: „ce am auzit, ce am văzut 
cu ochii noștri, ce am privit și mâinile noastre au 
pipăit [...] vă vestim și vouă, ca să aveţi împărtă- 
șire cu noi. lar împărtășirea noastră este cu Tatăl 
și cu Fiul Său, lisus Hristos” (7 In 1, 1-3), prin 
care apostolii vor da lumii întregi mărturia că 
Hristos este Domnul. 

Paradigmatic pentru realitatea credinței, mersul 
lui Petru pe mare ne învață cum să credem. 
Îl cere oare Petru ca pe un experiment fizic? 
Nu, ci cu o ţintă precisă: Mântuitorul. Cere 
să meargă către EI, către Dumnezeu. Cere 
binecuvântare cu putere de Sus. Este limpede 
că dacă ar fi vrut să înoate, ar fi fost un gest 
autonom față de duhovnicie, fără nici o valoare. 
Or, Petru îndrăznește să facă tocmai ceea ce 


omului îi este imposibil în chip autonom, 
cere ceea ce Dumnezeu poate face. Mai mult, 
gustă asprimea unei astfel de căi: drumul către 
Dumnezeu este presărat cu tentaţiile îndoielii, 
și de la starea duhovnicească a încrederii, a 
credinței, lui Petru privirea îi alunecă pe furiș 
la realitatea concretă a simțurilor. lar căderea 
sub simțuri clatină, scufundă. Nu greutatea 
îl afundă, ci necredința ca rătăcire a atenţiei 
duhovnicești venită prin lucrarea simţurilor. 
Moment în care Mântuitorul îl mustră prin 
Petru: „puţin credinciosule, pentru ce te-ai 
îndoit?”, învățându-ne că duhovnicia guver- 
nează materialitatea și nu invers. 

Episoadele întâlnirii Mântuitorului cu ucenicii 
Săi după Înviere dau mărturii similare în ceea 
ce priveşte necesitatea lucrării harului, prin 
credință, în recunoașterea lui Hristos. Hristos 
cel înviat este și nu mai este același. Trăsăturile 
sale fizice, transfigurate de patimă și Înviere, 
nu mai permit aceeași ușurință a identificării 
ca înainte de moarte. Validarea prin simţuri 
nu poate fi deci autonomă față de har. Ceea 
ce Îl mărturisește fundamental pe Hristos este 
inconfundabilul prezenței Sale, prin harul care 
luminează această recunoaștere în inimile celor 
care Îl întâlnesc. Evanghelia după Ioan rela- 
tează cum lisus invită pe ucenici să mănânce 
și „niciunul dintre ucenici nu îndrăznea să-L 
întrebe: Cine ești tu? Știind că este Domnul” 
(n 21, 12). Dacă știau, de ce să-L mai întrebe? 
Această derută și deopotrivă recunoaș- 
tere mărturisesc o schimbare fundamentală. 
Schimbarea o va face pe Maria, înainte de a-L 
recunoaște, să creadă că este grădinarul. Sau 
pe Luca și Cleopa, în drumul spre Emaus, să 
discute cu E] fără să știe cu Cine vorbesc: „Oare 
nu ardea în noi inima noastră, când ne vorbea 
pe cale și când ne tâlcuia Scripturile?” (Le 24, 
32). Gestul frângerii pâinii, prin care Hristos se 
oferă ca jertfă euharistică — simultan a dispari- 
ţiei cu trupul din mijlocul lor — arată modul în 
care prezenţa Sa se va permanentiza în lume, 
deschide ochii lăuntrici spre împărzășirea cu El. 
lar acesta se produce în registrul credinței. 
Credința ţine fundamental de un gest de 
împărtășire cu Hristos. Ea nu poate fi, ca 

pentru “oma d'Aquino și pentru teologia 
scolastică, „un proces rațional prin care sufletul 
încearcă să înțeleagă adevărul divin, adevărul 
acesta fiind identificat cu doctrina oficială a 
Bisericii“, întrucât nu raţiunea este miezul cei, 
ci lucrarea harului dumnezeiesc. lar înţelegere 
înseamnă pentru creștin exclusiv împărtășire 
din realitatea pe care Dumnezeu i-o desco- 
peră dincolo de puterile minţii sale. Pe de altă 
parte, opunându-se perspectivei scolastice de 
a accentua latura intelectuală, teologia protes- 
tantă reformată a văzut în credință mai mult 
un act volitiv, de „acceptare personală” a lucrării 
lui Dumnezeu, de „încredere“. Protestan- 
tismul descoperă semnificația vechi-testamen- 
tară a credinţei în sensul de „cunoaștere a lui 
Dumnezeu“ (Is 43, 10), iar cea nou-testamen- 
tară privește: „încrederea, o încredere simplă în 
afirmaţiile dumnezeiești și în autoritatea divină 
întrupată în persoana lui isus Hristos”. 

Faţă de cele două perspective, Ortodoxia 
propune un alt fel de înțelegere. Este evident 
faptul că, evanghelic, credința la care cheamă 
Hristos reprezintă o putere de transformare a 
persoanei în coordonatele unei deschideri către 
lucrarea harului. Apostolii au ieșit în lume după 
ce „s-au îmbrăcat cu putere de Sus”la momentul 
Cincizecimii, moment în care, prin propovă- 
duirea acestora, au crezut în Hristos circa trei 
mii de persoane. Credința cere o raportare vie 
la Dumnezeu ca interlocutor personal, împli- 
nită prin iubire. Credinţa nu este însă o simplă 
lucrare corespunzând unei compartiment al 
sufletului uman, ea depășește un simplu act 
volitiv, un act raţional sau unul sentimental. 
Chiar și suma acestora nu poate epuiza actul 
credinţei. Acel „totul este cu putință celui care 
crede”, mărturisit de Sf. Serafim de Sarov 
înainte de minunea vindecării unei persoane 
paralizate, ne ajută să înțelegem credința ca 
pe o altfel de putere decât cea psihosomatică. 
Este, deci, credinţa un act de adeziune intelec- 
tuală sau o angajare existenţială? Amândouă în 
același timp, și mai mult decât atât. Este o trăire 
a persoanei întregi, în fondul ei o deschidere tot 
mai adâncă către harul lui Dumnezeu, o conlu- 
crare cu Dumnezeu, realizată prin curățirea 

inimii. Maturizarea ei corespunde unei tot 
mai intense participări a omului la realitatea 
dumnezeiască. Doar în forma sa incipientă se 
poate întâmpla ca credința să ceară cu precă- 
dere o dimensiune volitivă ori sentimentală în 
detrimentul uneia intelectuale, observă părin- 
tele John Breck : „Credinţa incipientă a unui 
fost agnostic sau ateu [...] se sprijină de obicei 
pe o suspendare temporară a facultății cogni- 
tive, deoarece conținutul propovăduirii Bise- 
ricii nu poate fi verificat direct prin evidență 
empirică. Dedicarea sa se bazează pe o convin- 
gere a inimii, și nu pe una a minții. Cu toate 
acestea, „credința oarbă” nu poate fi veșnică. 
Obiectul credinţei trebuie să devină obiectul 
cunoașterii, o cunoaștere spirituală personală 
care include și, în același timp, trece dincolo de 
înţelegerea rațională. Dobândirea unei astfel de 
cunoașteri cere experierea directă, personală și 
intimă, a Celui în care ţi-ai pus credința”. 

Însă această suspendare a rațiunii vine pe 
fondul unei neputințe, urmare a deschiderii 
către o realitate care depășește posibilitatea 
de investigare a rațiunii, cel puţin cu compe- 
tența de până acum. Revenirea ulterioară este 
o revenire întru o rațiune cu o forță înnoită de 
pătrundere, ceea ce presupune în prealabil un 
fel de acceptare a răstignirii rațiunii în vederea 
învierii sale în Hristos. 

Părintele Dumitru Stăniloae afirmă credința, 
în duhul experienței spiritualităţii ortodoxe, ca 
pe o condiție primordială a purificării omului, 
adică a curățirii omului interior. Este primul 
pas în viața duhovnicească, „este prin fire înce- 
putul virtuților”, după cum observă Sf. Maxim 
Mărturisitorul, care adaugă că „binele fiind 
sfârșitul virtuților este concentrat înlăuntrul 
credinţei”. Credinţa este binele concentrat, 
iar binele este credința actualizată?. Scopul 
vieții creștine este desăvârșirea realizată prin 
unirea cu FHristos. Parcurgerea drumului se 
face în mai multe etape și presupune o amplă 
lucrare de curăţire a omului lăuntric în vederea 
deschiderii sale tot mai depline către prezența 
lucrătoare a lui Dumnezeu. Această devenire 
produce o intensificare a energiilor spirituale 
din om, deseori însoțită de tot felul de harisme, 


2.15 


harisme care duc pe om dincolo de puterile sale 
naturale. Credinţa devine încetul cu încetul 
„vedere” a lui Dumnezeu. 

Știința propune gestul îndoielii sistematice 
ca premisă în vederea câștigului în rigoare și 
precizie în ceea ce privește rezultatul inves- 
tigaţiilor sale. Dacă îndoiala, opusă în mod 
antinomic încrederii/credinței, este parte inte- 
grantă din gestul științific, și deci îl structu- 
rează, în ce măsură credința poate avea loc în 
interiorul demersului științific? 

Există o primă și fundamentală credință a 
omului de știință în caracterul rațional și inte- 
ligibil al lumii. Inteligibilitatea se exprimă prin 
capacitatea omului de a înțelege rațiunile lumii 
în care trăiește și pe care nu le-ar investiga dacă 
nu le-ar crede, chiar înaintea descoperirii lor, 
permeabile exerciţiului gândirii sale. Charles 
Townes, laureat al premiului Nobel, afirmă în 
acest sens că: „Omul de știință are nevoie de 
credință atunci când se pune pe lucru, și de o 
credință încă și mai mare pentru a duce la bun 
sfârșit muncile cele mai dificile. De ce? Pentru 
că trebuie să se angajeze personal în a crede că 
există o ordine în univers și că spiritul uman, 
și în fapt propriul său spirit, e capabil să înțe- 
leagă această ordine. Fără această credință nu 
ar fi existat nici un interes sa încerci să înţelegi 
o lume presupus dezordonată și incomprehen- 
sibilă. O astfel de lume ne-ar fi dus la epoca 
superstițiilor, când omul gândea că forțe capri- 
cioase manipulează universul său”. Charles 
Townes remarcă deopotrivă un alt aspect al 
credinței manifeste în gestul științific: există 
o realitate unică și obiectivă, care se manifestă 
printr-o ordine accesibilă înțelegerii tuturor. 
El amintește în acest sens butada lui Finstein, 
gravată în holul Universităţii din Princeton: 
„Dumnezeu este subtil, însă nu malițios”. Cu 
alte cuvinte, complexitatea pe care o experi- 
mentăm în lume nu exprimă nicidecum arbi- 
trariu și lipsă de logică. 

Dar rațiunea umană este infinit mai complexă 
decât calculabilitatea: „Leoremele lui Gâdel 
nu argumentează în favoarea existenței unui 
adevăr matematic inaccesibil, ci în favoarea 
faptului că înțelegerea și intuiţia umană se află 


dincolo de argumente formale și proceduri 
calculabile”. 

lar credinţa omului de știință tocmai în acest 
sens este remarcabilă, întrucât exercită încre- 
derea în capacitatea rațiunii umane de a penetra 
prin înțelegere structura lumii în toată profun- 
zimea și complexitatea ei de manifestare. Este o 
încredere care în viziunea lui Finstein acoperă 
ceea ce, în cheie de lectură strict științifică, nu 
va fi înțeles niciodată. 

O altă formă de credință pare a se manifesta 
la oamenii de știință prin intermediul para- 
digmei în interiorul căreia își dezvoltă căută- 
rile. Inserarea lor într-o anume viziune asupra 
lumii scapă demersului strict științific. Ea intră 
în orizontul mai larg al unei structuri dobân- 
dite prin educație și prin cultură și se exprimă 
printr-un anume mod de așteptare în privința 
răspunsurilor pe care le pot obţine. Deopotrivă, 
această viziune face manifestă, în planul strict 
al competenţei științifice, încrederea omului de 
știință în veridicitatea lucrărilor predecesorilor 
sau colegilor săi, lucrări care se configurează ca 
formă de cultură, fie ea și de tip științific, prin 
care cercetătorul își bazează propriul demers. 
De altfel, încrederea în munca tuturor celor care 
formează la un anume moment comunitatea 
științifică o vedem ca pe o trăsătură firească a 
gestului științific. Și este fundamental încre- 
dere în măsura în care nu are la bază verificarea 
concretă și efectivă a muncii celorlalți. lată 
cum o caracterizează Jean Kovalevsky, fizician 
francez: „Sunt om de ştiinţă. Înţeleg metodele 
de cercetare și de raționare utilizate de colegi, 
dar în 99% din cazuri sunt incapabil să le verific 
experienţele [...]. Pentru mine [...], acţiunea 
ARN-ului sau neurotransmiţătorilor, calculul 
predicatelor, teoria quarcilor sau organizarea 
cristalelor lichide este (ca limba, n.n) ebraică. 
Cu toate acestea, am încredere în colegii mei 
și cred în rezultatele lor, în același mod în care 
și ei au încredere atunci când le prezint speci- 
alitatea mea științifică pe care, în general, nu o 
înţeleg nici ei mai bine”. 

Există, în fine, credința manifestată sub forma 
primirii unor intuiţii prin care subiectul cunos- 
cător șfie, într-un registru diferit de cel al 

dezvoltării logice comune, ceva ce nu a fost 
supus încă verificării. lată în acest sens expe- 
riența relatată de Henri Poincare, după eșecuri 
de luni de zile petrecute în căutarea unei soluții 
privind grupurile fuchsiene: „[...] Peripeţiile 
călătoriei m-au obligat să uit de lucrările mele 
matematice. Ajunși la Coutances, am urcat 
într-un omnibuz pentru nu știu ce plimbare; în 
momentul în care am pus piciorul pe treaptă, 
mi-a venit ideea — fără ca nimic din gându- 
rile mele dinainte să fi părut a o pregăti — că 
transformările de care mă folosisem eu pentru 
a defini funcţiile fuchsiene erau identice cu 
cele ale geometriei neeuclidiene. [...] am avut 
numaidecât certitudinea adevărului. La întoar- 
cerea la Caen, am verificat rezultatul la rece, 
pentru a fi cu conștiința împăcată”. Această 
credință este deci manifestată ca încredere 
nețărmurită într-o „certitudine” care se reve- 
lează interior și care se poate verifica ulterior „la 
rece” prin utilizarea aparatului de tip științific. 
O posibilă completare la cele sugerate până 
acum ca direcții de manifestare a credinței în 
gestul științific vine prin observaţiile făcute de 
fizicianul C. W. Francis Everitt. El sugerează 
trei planuri ale participării credinței în viața 
științifică, distingând între credința „confor- 
mistă”, credința „aventurieră” și credinţa „puri- 
ficatoare”. Credinţa „conformistă”, al cărei 
fond a fost sugerat deja mai sus, consistă în 
a ne înclina în fața învățăturii și credințelor 
comunității științifice: „Este imposibil”, veți 
spune, „metoda științifică verifică totul prin 
experiență”. Fără a menţiona numeroasele 
dificultăți filosofice inerente acestui punct de 
vedere, răspund că în practică acest lucru este 
fals. Câţi fizicieni au verificat fiecare etapă, 
empirică sau logică, din cele care s-au succedat 
după cercetările lui Galilei și până la dinamica 
lui Hamilton? Noi verificăm doar câteva deri- 
vate academice, esențialmente superficiale, și 


acceptăm restul printr-un act de credință”. 

CREȘTINISM. Denumire dată religiei 
creștine și adepților ei, care au ca manifestare 
centrală credința în isus Hristos. 

Creștinism vine de la creștin, ce are ca origine 
latinescul Christus (Hristos). 

Este o credință religioasă amplă, cu învățătură, 
morală, cult, cu reprezentare semnificativă în 
cultura și civilizația lumii, și care i-a marcat 
existența în mod decisiv. Creștinismul nu este 
reductibil doar la un ansamblu de credințe, 
ci are o amploare mult mai largă, astfel încât 
vorbim despre creștinism și din punct de 
vedere social, și din punct de vedere filosofic, și 
din punct de vedere politic, și chiar economic. 

Aceste abordări ale creștinismului din afara 
categoriilor în care el se definește, contribuie și 
mai mult la amploarea acestuia pe plan global 
și istoric. Din această perspectivă, creștinismul 
se caracterizează prin universalitate. 
Amploarea creștinismului și abordarea aces- 
tuia în toate registrele vieţii omenești îl face 
o religie unică și în ceea ce privește caracterul 
formativ al acestuia. Devenirea, transformarea, 
progresul societății omenești sunt direct legate 
de existența creștinismului. 

Istoric. Creștinismul a fost întemeiat de lisus 
Hristos și transmis de Sfinţii Apostoli și 
ucenicii Săi, prin puterea Sfântul Duh. Acest 
Duh rămâne și se actualizează din prima 
comunitate de creștini până azi. Comunitatea 
este un concept fundamental în creștinism 
deoarece porunca lui lisus Hristos, că iubirea 
semenilor este o condiție „sine qua non” a 
iubirii lui Dumnezeu care este inaccesibil (Iacob 
5). Astfel, după 50 de zile de la înălțarea la cer 
a lui Hristos, fapt petrecut în anul 33, Duhul 
Sfânt, a treia Persoană a Sf. Treimi se coboară 
peste apostoli și peste toți cei care crezuseră, 
extinzând comuniunea Sf. Treimi și asupra 
oamenilor. Prima comunitate care a crezut la 
cuvântarea Sf. Apostol Petru, numărând 3000 
de suflete s-a numit Biserică. Termenul de 
Biserică, sau „ecclesia” în limba greacă, însem- 
nând „cei chemaţi”, presupunea chiar crești- 
nismul. Apoi, crezând tot mai mulți, se înfi- 
inţau comunităţi creștine în toate locurile unde 
propovăduiau apostolii. Primii credincioșii nou 
botezați, care s-au numit creștini, sunt cei din 
cetatea Antiohiei, majoritatea dintre aceștia 
nefiind de etnie iudaică. 

Comunitățile nou formate au luat avânt în tot 
Imperiul Roman, iar noii adepți au fost adesea 
întâmpinați cu ostilitate, deoarece concepția 
despre transcendența unui Dumnezeu, dar și 
posibilitatea întrupării Lui, precum și motivația 
unei vieți viitoare îi determina pe creștini să nu 
mai accepte religia de stat politeistă, ceea ce era 
sinonim, în înțelegerea îngustă a autorităților, cu 
subminarea ordinii de stat romane, a cutumelor 
și a puterii imperiale. Din această cauză începe 
o etapă de prigoane, și oficiale, și neoficiale, atât 


sociologice, cât și ideologice împotriva creștinis- 
mului, și care durează până în secolul al IV-lea. 
În această etapă, creștinismul este nevoit să se 
definească instituțional și social. 

Odată cu Împăratul Constantin cel Mare, creș- 
tinismul intră într-o etapă decisivă din punct 
de vedere instituțional, deoarece beneficiază de 
drepturi egale cu alte religii, ba chiar are și unele 
avantaje. Astfel creștinismul se repoziționează 
în funcţie de celelalte instituţii ale statului și 
cu statul însuși. De menţionat este faptul că 
fiecare comunitate creștină se organiza într-o 
Biserică locală, cu caracter autocefal, dar care 
erau în comuniune de credință și ritual. 

Din acest secol al IV-lea, începe epoca dispu- 
telor hristologice, care au ca preocupare apro- 
fundarea credinței despre Persoana lui Hristos, 
și unde se constată ruptura de credință a unor 
comunități față de altele, ori față de comuni- 
tatea eclesială originală. Epoca marilor sinteze 
începe odată cu secolul al VIII-lea, unde se 
centralizează toate ideile importante din peri- 
oada apostolilor și până atunci, așa cum sunt 
ele sintetizate în literatura teologică cultă, dar 
și în literatura ascetico-practică. 

Din secolul al X-lea, creștinătatea se împarte 
între cultura greacă și cea latină, nemairămâ- 
nând în comuniune de ritual. Excesele insti- 
tuționale ale creștinătății din apus conduc la 
reforme începând cu secolul al XVI-lea, când 
apar mai multe facțiuni creștine, mai liberale 
în interpretarea Scripturii și a întregii Tradiţii 
de până atunci. Pluralismul lor și lipsa lor de 
unitate va conduce către un creștinism frag- 
mentar și chiar către un neo-creștinism în 
contradicție cu propria sa tradiţie. Lot în acest 
context se va contura spiritul Renașterii și, 
ulterior, curentele postume acestuia. În răsărit, 
creștinismul ortodox rămâne într-o unitate 
de credință și ritual, cu excepţiile bisericilor 
necalcedoniene despărțite încă din perioada 
disputelor hristologice. Din punct de vedere 
sociologic, creștinismul are o valoare însem- 
nată pentru civilizația omenească, deoarece 
introduce la nivel de „imperaţie sau datorie 
morală” ideea de iertare a semenilor atunci 
când greșesc. Acest lucru permite societăților 

în dimensiunea lor oficială să fie mai tolerante, 
mai flexibile după om. Se pune accentul foarte 
mult pe binele făcut celorlalți. 

Doctrina. lisus Hristos este Fiul lui Dumnezeu 
Întrupat, care s-a născut mai presus de fire, din 
Fecioara Maria. Nașterea Sa minunată este o 
învățătură distinctă a creștinismului, deoarece 
născându-Se fără contribuţie bărbătească, a 
recapitulat firea umană în Persoana Sa, în 
afara oricărui afect uman. De aici decurge și 
lipsa de păcat a umanităţii Sale. În schimb, 
umanitatea asumată de Acesta a păstrat efec- 
tele păcatului strămoșesc, pentru ca moartea ca 
accident al firii umane să fie biruită prin inter- 
mediul umanităţii însăși. Asumarea umanităţii 
lui Hristos nu a condus la o transformare sau 
mutație de vreun fel a dumnezeirii Lui, ci după 
expresia Sf. Maxim Mărturisitorul: „rămâ- 
nând ceea ce era, a devenit și ceea ce nu era”. 
Astfel, credinţa fundamentală a creștinismului 
este aceea că Persoana lui lisus Hristos posedă 
o fire dumnezeiască din veșnicie, pe care este 
centrat Ipostasul lui, dar și una umană luată 
prin întrupare din Fecioara Maria. O altă 
credință fundamentală a creștinismului este 
aceea că isus Hristos a înviat din morți. Lotuși 
au existat și există facțiuni ale creștinismului, 
dar minoritare, fie desprinse din el, fie străine 
de acesta, dar care au utilizat parțial învățături 
creștine, în care nu este agreată Înnvierea lui 
Hristos și implicit învățătura Sa despre învierea 
morților. Creștinismul majoritar confirmă și 
promovează dintotdeauna Învierea lui Hristos 
a treia zi, și a morților la sfârșitul veacurilor. 
Una din cele mai mari învățături a creștinis- 
mului majoritar constă în faptul că Dumnezeu 
este o comuniune tripersonală, respectiv Tatăl, 
Fiul și Sf. Duh, atât de intimă încât Aceștia 
ipostaziază complet aceeași Fiinţă dumne- 
zeiască, fiind interior și intersubiectiv Unul 
Altuia. Iarăşi, nici această învățătură nu este 
acceptată în totalitate de toată creștinătatea. 
Apoi, alte chestiuni specifice creștinismului 
majoritar îl reprezintă Sf. Tainele, sau Sacra- 
mentele. Prin acestea Dumnezeu împărtășește 
nevăzut ajutorul Său către comunitatea celor ce 
cred autentic în El. Nu toate grupările creștine 

recunosc aceleași sacramente, iar dintre toate 
acestea, Botezul și Euharistia au o mai largă 
recunoaștere interconfesională. 

Sensul vieții omului în creștinism este viețuirea 
după voia lui Dumnezeu, în vederea dobândirii 
Împărăției Cerurilor, aceea fiind chiar comuni- 
unea cu Dumnezeu sau viața veșnică. Aspectul 
practic al acestei căutări a voii lui Dumnezeu 
diferă de la o confesiune la alta, de la o epocă la 
alta, etica și mentalităţile abordând divers acest 
aspect. Persoana lui lisus Hristos și devoțiunea 
către Acesta, constituie principalul criteriu de 
apartenenţă la creștinism. 

Organizare. Actualmente se găsesc trei mari 
confesiuni creștine care se recunosc reciproc: 
creștinismul ortodox,  romano-catolicismul 
și protestantismul. Specificul fiecăreia dintre 
ele se regăsește atât la nivel organizatoric, 
cât și doctrinar. Ele nu se numesc erezii, în 
sensul separării radicale dintre ortodoxie și 
Bisericile necalcedoniene, de exemplu, ci se 
numesc simplu: confesiuni, deoarece fiecăreia 
îi corespunde un anumit tip de mărturisire de 
credință. În limbajul teologic de astăzi, denu- 
mirea de „erezie” nu mai este utilizată pe scară 
largă precum în teologia primelor veacuri, 
de aceea, această denumire este rezervată de 
obicei doar învățăturilor de credință eronate, și 
mai puţin confesiunilor sau denominațiunilor 
creștine care le profesează. Această măsură 
a fost stabilită pentru păstrarea unui caracter 
decent al dialogului interconfesional. Un alt 
motiv pentru care nu poate fi numită „erezie” 
este acela că erezia fiind o concepție aflată în 
dezacord cu Revelația dumnezeiască, se poate 
insinua uneori și în opiniile teologice particu- 
lare, indiferent de confesiunea celui ce le emite. 
Deci datorită rolului particular în care tinde să 
se manifeste, erezia devine o denumire peio- 
rativă. Doctrinele oficiale ale celor trei mari 
confesiuni creștine au puncte în comun, dar și 
diferenţe. Dintre acestea, romano-catolicismul 
și creștinismul ortodox răsăritean au mai multe 
aspecte doctrinare comune, pe când protestan- 
tismul se distanțează de cele două confesiuni 
mai sus amintite prin mai multe chestiuni. 
Diferenţele majore, recunoscute bilateral, între 

romano-catolicism și creștinismul ortodox, 
începând de la sinoadele unioniste și până azi, 
se reduc la următoarele chestiuni: Învățătura 
despre Filioque, Învățătura despre purgatoriu, 
Primatul papal, Împărtășirea cu azimă, iar 
dintre cele mai noi fiind „Imaculata concepţie”. 
Pe lângă acestea rămân și alte diferenţe, mai 
mici ca însemnătate sau mai subtile: tendința 
unei teologii „substanțialiste” în romano-cato- 
licism și a unei teologii „personaliste” în creș- 
tinismul ortodox, și diverse diferențe de ritual. 
Protestantismul, desprins din romano-cato- 
licism, se distanțează enorm de celelalte două 
confesiuni printr-o tendință de suspendare 
a Tradiţiei, de reinterpretare a Revelaţiei în 
afara Sfintei Tradiţii. De aceea, Sfânta Scrip- 
tură devine centrul preocupărilor teologice „ad 
litteram” al teologilor protestanți, pe fondul 
unei liberalizări a erminiei. Așadar, Scriptura 
poate fi interpretată și în absența implicării 
morale, harice, unde criteriile erminlei sunt 
cele natural-empirice. De asemenea, contex- 
tele Scripturistice devin simple cronici, care 
sunt acceptate și în absența unei implicări exis- 
tențiale din partea celui care „teologhisește”. 
Aceste tendinţe tind să reducă creștinismul 
doar la proiecția ui istorică, la nivelul de eveni- 
ment deposedat de valoarea lui soteriologică 
reală pentru condiția umană. lar ca exemplu 
aducem în discuţie cazul lutheranismului, sau 
al Bisericilor Evanghelice, care infirmă impor- 
tanța Sfintelor Taine, precum și reducţia lor la 
două dintre ele, considerate ca fiind esenţiale: 
Botezul și Euharistia. Chiar și acestea nu au 
importanță reală în protestantism, ci mai mult 
una simbolico-anamnetică. 

În afara celor trei mari confesiuni creştine, 
există multe grupări denominative creștine, 
organizate într-o măsură mai mare sau mai 
mică după un model eclesial, dar acestea nu 
mai păstrează un sistem doctrinar unitar, 
inteligibil și închegat, deoarece au rupt orice 
formă de comuniune nu numai cu confesiu- 
nile existente, ci și cu Sfânta Iradiţie. Crești- 
nismul autentic se distinge în primul rând prin 
manifestarea plenară și extraordinară a harului 
lui Dumnezeu în viața credincioșilor, nu doar 


la nivel individual, ci, în primul rând, la nivel 
colectiv, iar Sfânta Euharistie, precum și cele- 
lalte Sfinte Taine, sunt certificări ale prezenţei 
lucrătoare dumnezeiești cu rezultate clare: 
îndumnezeirea certificată de existența sfinților, 
adică a celor ce rămân vii pentru Dumnezeu, a 
minunilor, a profeţiilor care se adeveresc, etc. 
Prezenţa acestora impune confesiunii respec- 


tive un caracter autentic. 

Mihai Burlacu 


CREZ. v. SIMBOL DE CREDÎNŢĂ. 
CRISTELNIȚĂ. v. COLIMVITRĂ. 


CRUCE. (lat. crux) Semn sacru distinctiv al 
creștinismului reprezentat de intersecția a două 
linii, una verticală și una orizontală. 

I. Obiect de tortură specific perioadei antice 
rezervat deținuților, prizonierilor, tâlharilor, sau 
celor vrednici de o moarte rușinoasă. Mântu- 
itorul lisus Hristos a fost răstignit pe cruce, 
înnobilând acest semn. 

Termenul grecesc sfauros şi cel latin crux se 
refereau numai la stâlpul vertical din lemn (cra 
simplex), pe care erau răstigniți mulți condam- 
nați la moarte. Crucea era și un vechi simbol 
cosmic anterior creștinismului care repre- 
zenta soarele și armonia contrariilor, existând 
încă din antichitate mai multe tipuri de cruci, 
romanii — care au preluat metoda răstignirii pe 
cruce de la cartaginezi — folosind trei tipuri: a) 
crux comissa, care avea forma literei TI; b) crux 
immissa sau crucea latină veche cu patru brațe; 
C) crux decussata sau crucea Sfântului Andrei 
în forma literei X. Crucea era considerată un 
obiect de tortură și suferință. 

II. (fig. )Ansamblul tuturor evenimentelor și 
actelor din viața unui creștin prin care acesta 
trebuie să treacă pentru a-și agonisi Împărăția 
lui Dumnezeu (ex. fiecare om are o cruce de purtat). 

Crucea are origini pre-creștine, odată cu răstig- 
nirea Domnului Hristos pe ea, sensul ei trans- 
formându-se fundamental, din obiect de sufe- 
rință, în altar de jertfă care dă sens suferinței, în 
altar al iubirii lui Dumnezeu față de lume, în 
punte dintre cer și pământ. 

Crucea în Vechiul Testament. Sfânta Cruce este 
unul dintre cele dintâi simboluri creștine, repre- 
zentând taina credinței creștine: Patima, Răstig- 
nirea și Moartea lui lisus Hristos. Cuvântul 
„Cruce” este folosit atât în sens propriu sau 
material, cât și în sens figurat sau spiritual. 
Crucea a fost prefigurată încă din Vechiul Testa- 
ment prin diferite obiecte, metafore sau semne 
ca: lemnele purtate de Isaac în spate, altarul, 
toiagul lui Aaron și al lui Moise, stâlpul pe care 
Moise a ridicat șarpele de aramă, binecuvân- 
tarea fiilor lui losif de către Iacob, cu mâinile 
încrucișate, mâinile întinse de către Moise, prin 
care Israel a biruit pe amaleciți, semnul grafic al 
lui lezechiel. Toţi Părinţii Bisericii au văzut în 
litera „thauw”, ultima literă a alfabetului ebraic, 
semnul Crucii sau taina Crucii lui Hristos cu 
care trebuie să se însemneze cei ce doresc să 
scape nevătămaţi (1 9, 4-6). 

Crucea în Noul Testament. În Noul Testament, 
întâlnim cuvântul Cruce în ambele înțelesuri. 
În sens propriu Crucea este lemnul în formă 
de Cruce pe care Hristos a fost răstignit (n 
19, 17, 19; Mz 27, 32, 40, 42; Mc 15, 21). Pe 
această Cruce a fost pironit lisus Hristos, a fost 
împuns de către un ostaș cu sulița în coastă 
din care a curs sânge și apă (In 19, 34). De pe 
Cruce a încredinţat pe mama Sa lui loan Apos- 
tolul ca să-i poarte de grijă, a rostit cele șapte 
cuvinte care au o semnificație importantă în 
iconomia mântuirii (Le 23, 34, 23, 43; In 19, 
26; 19, 23; 19, 30; Lc 23,46). Braţele Crucii au 
o semnificaţie fiecare în parte: braţul orizontal 
indică jertfa lui Hristos care se răsfrânge asupra 
întregii creații — om și cosmos — în timp ce 
braţul vertical indică refacerea legăturii dintre 
Dumnezeu și om, dintre cer și pământ, trimi- 
țând continuu spre posibilitatea de îndumne- 
zeire deschisă omului. Semnul Sfintei Cruci 
îl întâlnim mai întâi în ritualul Botezului, iar 
începând cu secolul al III-lea, în Africa și la 

Roma, însemnarea cu Sfânta Cruce constituie 
primul rit de iniţiere a catehumenilor. 

În sens figurat întâlnim cuvântul Cruce atunci 
când Mântuitorul îndeamnă la purtarea ei: 
„Oricine vrea să vină după Mine să se lepede 
de sine și să-Mi urmeze Mie” (Me 8, 34; Mr 10, 
38; 16,24; Le 9,23; 14,27). Înainte de Hristos, 
Crucea era un instrument de necinste, de 
tortură și mijloc de pedeapsă pentru răufăcători, 
care erau considerați blestemaţi (D721,20-23). 
lisus Hristos este Mielul lui Dumnezeu care 
ridică păcatele lumii (n 1, 29), răscumpărând 
neamul omenesc pe Cruce (7 Pr 2, 24). „Căci 
Hristos ne-a răscumpărat din blestemul Legii 
făcându-Se pentru noi blestem; pentru că scris 
este: blestemat este tot cel spânzurat pe lemn” 
(Ga 3, 13). Cuvântul „lemn” înseamnă în acest 
text Crucea din lemn. Răstignindu-se Hristos 
pe Cruce, aceasta a devenit altarul de jertfă prin 
care s-a nimicit păcatul și moartea și prin care 
s-a împăcat omenirea cea căzută cu Dumnezeu 
care atât de mult a iubit lumea încât a dat pe 
Unicul Său Fiu preţ de răscumpărare pentru ea 
(n 3,16). Fiind stropită și sfințită cu sângele lui 
Hristos a devenit altarul jertfirii lui Hristos de 
mare sfințenie, cu mult mai mult decât altarul 
și toate obiectele sfinte din Templu. După 
cum nu poate exista altar fără jertfă și invers, 
tot astfel din momentul jertfirii lui Hristos, 
crucea devine una cu El și se numește „Crucea 
Domnului” (Ga 6, 14), „Crucea lui lisus” (In 19, 
25) sau „Crucea lui Hristos” (7 Co 1, 17; Ga 
6, 12; Fi 3, 18). În felul acesta Crucea devine 
mijlocul de răscumpărare și împăcare a oame- 
nilor cu Dumnezeu și al comuniunii oamenilor 
între ei, căci „El este pacea noastră, El Care a 
făcut din cele două, una surpând peretele cel 
din mijloc al despărțiturii, desființând vrăj- 
mășia în Trupul Său, legea poruncilor și învă- 
țăturile ei, ca întru Sine pe cei doi să-i zidească 
într-un singur om nou și să întemeieze pacea 
și să împace cu Dumnezeu pe amândoi, uniți 
într-un trup prin cruce, omorând prin ea vrăj- 
mășia” (Ef2, 14-16). 

Crucea exprimă jertfa răscumpărătoare a lui 
Hristos, recapitulând întreaga Sa viaţă: „El 
a purtat păcatele noastre în trupul Său, pe 

lemn, pentru ca noi, murind față de păcate, să 
viețuim dreptăţii: cu a cărui rană v-aţi vindecat” 
(1 Prr 2,24). 

Cruce şi Înviere. Crucea este inerentă lucrării 
răscumpărătoare și iubirii lui Dumnezeu față 
de om. Întruparea lui Hristos nu este ruptă 
de Cruce și de Înviere care descoperă înțe- 
lesul tuturor £ipurifor și ghicifurilor din Sfânta 
Scriptură care vorbeau despre Hristos, centrul 
întregii creaţii. „aina întrupării Cuvântului 
cuprinde în sine înțelesul tuturor ghiciturilor și 
tipurilor din Scriptură, și știința tuturor făptu- 
rilor văzute și cugetate. Căci cel ce a cunoscut 
taina crucii și a mormântului a înțeles rațiunile 
celor mai înainte spuse; iar cel ce a cunoscut 
înțelesul tainic al Invierii a cunoscut scopul 
spre care Dumnezeu a întemeiat toate de mai 
înainte”. Astfel, Creaţia și Învierea sunt pentru 
Sfântul Maxim două momente complemen- 
tare ale aceleași deschideri a lui Dumnezeu 
spre făptură. Prin teologia Logosului, care 
împreună ziditor fiind cu Tatăl și cu Duhul 
Sfânt și care este Ipostasul ce se întrupează, se 
descoperă relația strânsă între Creaţie, Cruce 
și Înviere. Teologia ortodoxă nu a separat 
Crucea de Înviere după cum n-a separat nici 
Întruparea de Îndumnezeire. Numai în lumina 
Învierii se poate observa realitatea tragică a 
Crucii și păcatului, dar și puterea atotbirui- 
toare a lui Dumnezeu. Credinţa creștină are și 
o dimensiune paradoxală în sensul că puterea 
lui Dumnezeu se manifestă tocmai în suferință, 
în Cruce (2 Co 12, 10). Învierea lui Hristos a 
dezvăluit Apostolilor Săi adevărata semnifi- 
caţie a Crucii, adâncul de taină al Jertfei, dar 
și măreţia iertării și iubirii lui Dumnezeu. De 
aceea, Crucea este o piatră de poticneală pentru 
necredincioși (7 Co 1, 20-23). 

În spiritualitatea ortodoxă cinstirea adusă Crucii 
este nedespărțită de lauda Învierii: „Crucii Tale 
ne închinăm Hristoase și sfântă Învierea Ta o 
lăudăm și o mărim”. Crucea lui Hristos și-a 
dat roadele ei prin propovăduirea Apostolilor 
(7 Co 1, 17) care mărturisesc pe Hristos, Cel 
răstignit și înviat. Pentru Hristos, Crucea a fost 
nu numai un mijloc al pătimirii, ci și mijlocul 
preamăririi Sale în Care a pătimit, așa cum 

EI Însuși mărturisește: „Părinte preamăreș- 
te-Mă acum la Tine Insuţi cu slava pe care am 
avut-o la Tine mai înainte de a fi lumea” (n 17, 
1-5). Primii creștini nu au despărțit Crucea de 
Hristos, ci au mărturisit pe Hristos cel răstignit 
și înviat, identificând învățătura despre Cruce 
cu „puterea lui Dumnezeu”. Această învățătura 
era „pentru iudei sminteală, iar pentru neamuri 
nebunie” (7 Co 1, 18, 23). Erau mulţi care se 
purtau ca și „dușmani ai crucii lui Hristos” (F/ 
3, 18) şi implicit ca și dușmani ai Învierii. 
Cinstirea Sfintei Cruci. Crucea a fost folosită 
ca semn de binecuvântare cu mâna de către 
Mântuitorul care binecuvântează copii, pâinile 
în pustie, pâinea și vinul la instituirea Euharis- 
tiei și la arătarea de la Emaus, pe Apostoli când 
intră prin ușile încuiate și când se înalță la ceruri. 
Plecând de la acestea, și Apostolii și primii creș- 
tini au început să se închine cu semnul Crucii. 
Cinstirea Sfintei Cruci a primit o atenție 
sporită, mai ales după ce împărăteasa Elena a 
descoperit Crucea Mântuitorului la Ierusalim 
(326), iar împăratul Constantin cel Mare a 
adoptat Crucea ca simbol pentru steagurile și 
monedele sale după anul 312, când l-a biruit pe 
Maxenţiu în urma unei viziuni a Crucii pe cer 
însoțită de cuvintele (In boc signo vinces — Întru 
acest semn vei învinge). Sinodul al VII-lea 
Ecumenic (Niceea 787) a stabilit definitiv că 
modul de cinstire al Crucii este asemenea celui 
referitor la cinstirea Icoanelor. Multe dintre 
bisericile creștine sunt construite în formă de 
cruce și poartă în vârful lor Sfânta Cruce ca 
semn al biruinței asupra răului. Prin închinarea 
la Sfânta Cruce, credincioșii se închină Celui 
răstignit pe ea din iubire față de întreaga creaţie, 
Celui care le dăruiește viață din viața mormân- 
tului din care Hristos a înviat. Taina Crucii este 
cinstită prin cântări zilnice, mai ales în zilele de 
post, Biserica închinându-i în special trei zile 
de cinstire: 1 august Scoaterea Sfintei Cruci; 14 
septembrie Înălțarea Sfintei Cruci, duminica a 
III-a din Postul Paştilor numită și „Duminica 


Sfintei Cruci”. 

CRUCIADE. Nume dat expedițiilor pe care 
le-au organizat creștinii din Occident, în Evul 
Mediu, pentru alungarea musulmanilor din 
Țara Sfântă. 

Cruciadele au pornit în secolele XI-XIV din 
țările apusene ale Europei și constituie, în 
istoria Evului Mediu, un fenomen complex. 
Ele au rămas în memoria colectivă, alimen- 
tată și de literatură sau cinematografie, drept o 
mare epopee, cu episoade multiple. Amintirea 
lor, transformată și de legendă, a rămas atât de 
vie încât cuvântul a sfârșit prin a desemna în 
vocabularul occidental acea inițiativă pornită 
în numele unui ideal comun împotriva unui 
dușman comun. Pe lângă motivele de ordin 
religios, cruciadele au avut și cauze politice sau 
economice bine disimulate sub ideologia reli- 
gioasă a eliberării Locurilor Sfinte. În ciuda 
tradiției creștine primare, care condamna folo- 
sirea armelor, Biserica din Occident a lansat, 
începând cu secolul al IV-lea, teoria „războ- 
iului just”: necesitatea folosirii forței, a războ- 
iului împotriva ereticilor, pe care armele spiri- 
tuale nu-i puteau convinge. Prin promisiunea 
de recompense cerești făcută combatanților, 
s-a trecut de la noțiunea de „război drept” la 
cea de „război sfânt”. La sfârșitul secolului al 
X-lea și începutul secolului al XI-lea, Biserica 
Occidentală a încercat să creștineze mora- 
vurile societății militare, propunând cavale- 
rului ideal, protecția celor slabi și menţinerea 
păcii prin lupta împotriva dușmanilor. Conci- 
liul de la Narbonne din anul 1054 declara că 
cel „care omoară un creștin, varsă sângele lui 
Hristos”. Multă vreme cruciatul a fost descris 
de textele medievale ca un pelerin, cel care face 
o călătorie la Ierusalim. Pelerinajul la Locurile 
Sfinte devine un element primordial al cruci- 
adei, iar dificultățile traseului, făceau parte din 

spiritualitatea pelerinajului. În afară de spiritul 
de bravură și aventură, cruciații urmăreau și 
câștigarea de averi, precum și crearea unor State 
de tip feudal, pe care apoi să le exploateze. De la 
cruciade, cavalerii occidentali au așteptat totul: 
mântuirea veșnică, satisfacerea spiritului de 
aventură, iar cei mai mulți, bogăţiile fabuloase 
ale Orientului. Ele se explică și prin creșterea 
demografică a populației din țările occidentale, 
care impunea o expansiune externă, iar aceasta 
nu se putea realiza decât în Răsărit. Cruciadele 
puteau oferi celui înrolat, unor țărani, posibi- 
litatea ameliorării propriei situaţii, a recon- 
stituirii averilor uneori prin jaf, o mai bună 
repartiție a proprietăţii. De asemenea, înrolarea 
unor combatanți profesioniști a permis menţi- 
nerea păcii în Occident, furnizându-le acestora 
ocazia folosirii propriei energii pe alte fronturi. 
Iniţiativa cruciadelor aparţine în general papei, 
conducătorul spiritual: el predica cruciada 
sau încredința predica clerului autorizat și 
uneori trimișilor pontificali. De la cruciada a 
Il-a (1147-1149) până la a IV-a (1202-1204), 
cistercienii au fost însărcinați cu predica, iar 
din secolul al XIII-lea acest rol a fost preluat 
de ordinele cerșetoare. Finanțarea cruciadelor 
era obținută pe trei căi: prin intermediul cruci- 
aților: baronii își vindeau pământurile sau le 
ofereau comunităţilor eclesiastice. În secolul 
al XII-lea, seniorul putea cere vasalilor săi un 
ajutor financiar pentru plecarea în cruciadă; 
prin regi: primul impozit perceput de regi 
pentru cruciade a fost dijma saladină impusă în 
Franţa şi Anglia, pe bunurile mobiliare și veni- 
turi. De la simple ajutoare benevole pe vremea 
lui Ludovic al VII-lea în 1147, s-a trecut la 
impozitul pe care-l pretindea Filip August la 
întoarcerea sa din ara Sfântă; prin Biserică: 
pentru cruciada a IV-a (1202-1204) coexistau 
colecta și taxa ca forme de obţinere a fondurilor. 
În ciuda unei puternice opoziții, decima a fost 
introdusă pentru prima dată în 1199, mai întâi 
clerului într-un procent de 40% din venituri, iar 
ceva mai târziu și cardinalilor 10%. Cruciatul 
beneficia de privilegii exclusiv spirituale, iar din 
secolul al XII-lea, papalitatea acorda celui care 
se angaja în astfel de operațiuni militare o serie 

de avantaje materiale. Prin „privilegiile Crucii”, 
precizate mai bine în 1145, în bula Quanrum 
praedecessores, cruciatul, familia sa și bunurile 
sale erau plasate sub protecţia Bisericii. De 
asemenea, pe durata desfășurări unei cruciade, 
plata dobânzilor pentru diferitele împrumu- 
turi contractate era suspendată și un moratoriu 
permitea cruciatului să-și plătească datoriile la 
întoarcerea din campanie. 

Prima cruciadă (1096-1099) a fost decisă la 
sinodul de la Clermont, inițiator fiind papa 
Urban al Il-lea,în 1095. Ela prezentat în predica 
sa principiile acestei prime acțiuni de eliberare 
a Locurilor Sfinte, insistând pe ajutorul ce 
trebuia acordat creștinilor din Orient, oprimați 
de turci. Acest subiect a fost repede înlocuit de 
tema eliberării mormântului lui Hristos, recu- 
cerirea și apărarea sa. Celui care murea pe drum 
sau în timpul luptelor, papa îi promitea iertarea 
păcatelor. În prima fază a acestei cruciade 
masele populare constituite într-o armată 
nedisciplinată, au trecut prin Ungaria, Serbia și 
Bulgaria, ajungând la Constantinopol în ziua 
de 1 august 1096. Împăratul Alexios I i-a trecut 
în Asia, unde au fost nimiciți de turci în apropi- 
erea localităţii Niceea. Adevărata cruciadă, cea 
a nobililor a ajuns la Constantinopol, Alexios | 
reușind să obțină de a ei un jurământ de vasa- 
tate. Cruciații au reușit să cucerească pe rând 
Niceea, Edessa, Antiohia, iar lerusalimul în 15 
iulie 1099. Ei au înființat primele state latine în 
Orient: la Edessa, care a durat până în 1144, la 
Antiohia, care a durat din 1098 până la 1268, 
la Ierusalim, primul „rege” fiind Godefroy de 
Bouillon (22 iulie 1099 — 18 iulie 1100), cel 
care a refuzat coroana de rege acolo unde Iisus 
Hristos primise coroana de spini. Titlul de 
„rege al Ierusalimului” s-a acordat la 25 decem- 
brie 1110 fratelui său Balduin I de Boulogne 
(1110-1118). În locul patriarhului ortodox, 
latinii au pus un patriarh catolic. Stabilirea 
cruciaților în Palestina, după eliberarea lerusa- 
limului, la 15 iulie 1099, este considerată a fi 
începutul colonialismului european. 

A doua cruciadă (1147-1149) a avut ca princi- 
pală motivaţie eliberarea Edessei, cucerită defi- 
nitiv de turci în 1146. Îndemnul la această nouă 


inițiativă militară a fost dat de papa Eugeniu al 
III-lea, iar Bernard de Clairveaux a fost cel care a 
predicat-o. Iniţiativa a rămas fără rezultat pentru 
occidentali, între anii 1140 și 1149, cruciații 
ridicând la Ierusalim o biserică a Golgotei și una 
a Sfântului Mormânt. Din acest moment, latinii 
au început să aibă drepturi la Sfântul Mormânt. 
Cruciada a III-a (1189-1192) a pornit în 
momentul în care sultanul Egiptului Saladin, 
în anul 1187, după 88 de ani de stăpânire latină, 
cucerește Ierusalimul. La cruciada a III-a 
au participat trei mari monarhi ai Apusului: 
împăratul german Frederic | Barbarossa (1152- 
1190), regele englez Richard Inimă de Leu 
(1189-1199) și regele Filip al II-lea al Franţei 
(1180-1223). Această cruciadă s-a soldat 
practic cu un nou eșec, dar s-a putut observa 
mai bine că entuziasmul religios al celor săraci 
a fost exploatat de ambițiile nobililor. 

Cruciada a IV-a (1202-1204) a fost predicată 
de papa Inocenţiu al III-lea (1198-1216), cu 
scopul eliberării Ierusalimului. Acest papă a 
fost cel mai mare teoretician al cruciadei, cel 
care a alcătuit o doctrină coerentă: din acest 
moment, textele au fixat cu exactitate condi- 
țiile obținerii indulgențelor, ierarhizate la sfâr- 
șitul secolului al XII-lea în funcţie de serviciile 
aduse cruciadei. De la începutul secolului al 
XIII-lea, credincioșilor li se promitea parti- 
ciparea la cruciadă prin rugăciuni, procesiuni 
religioase, ofrande și susținere financiară a 
celor care urmau să plece, papalitatea inau- 
gurând mișcarea de spiritualizare a cruciadei. 
La rândul ei, Republica Veneţia s-a angajat să 
asigure transportul cruciaților cu propria flota, 
în schimbul unei sume importante de bani. 
Conducătorii veritabili ai acestei cruciade au 
fost: papa Inocenţiu al III-lea, partizan al unirii 
Bisericilor sub conducerea Romei și Enrico 
Dandolo, care încarna ambițiile economice ale 
Veneţiei. Cruciada avea drept obiectiv Egiptul, 
de care depindea Palestina. În aceeași perioadă 
se afla în Occident Alexios al IV-lea, fiul împă- 
ratului Isaac al II-lea Anghelos (1185-1195), 
înlăturat de pe tron și orbit de fratele său, 
Alexios al III-lea Anghelos (1195-1203), și 


care venise în Apus să ceară ajutor cruciaților, în 

schimbul unei recompense, pentru înscăunarea 
tatălui său. El a promis totodată supunerea 
Bisericii grecești autorității scaunului papal. 
Dandolo a acceptat propunerea, gândindu-se 
îndeosebi la avantajele Veneţiei de pe urma 
acestei situaţii. În noile condiții flota venețiană 
își modifică traseul și în loc să se îndrepte spre 
Egipt, merge către Bizanţ unde ajunge în 1204. 
Alexios al III-lea este detronat, Isaac Anghelos 
și fiul său Alexios al IV-lea sunt repuși în drep- 
turi. Imediat grecii au înțeles că acești doi suve- 
rani nu urmau să fie decât niște instrumente 
docile în mâna latinilor și a papei. De aceea, pe 
25 ianuarie 1204 are loc un fel de revoluție la 
Constantinopol soldată cu răsturnarea lui Isaac 
al II-lea şi a fiului său. Noul împărat, Alexios al 
V-lea nu poate onora promisiunile și cruciații 
iau cu asalt Constantinopolul în Vinerea Pati- 
milor a anului 1204. Timp de trei zile și trei 
nopți au loc scene penibile, în locul apărării și 
eliberării creștinilor în fața musulmanilor, așa 
cum fusese predicată această cruciadă, asistăm 
la deturnarea cruciaților de la ținta lor inițială. 
Cruciada a IV-a este deci un fapt exemplar 
pentru orice istoric, deoarece originile sale 
sunt multiple și dificil de ierarhizat. Nu trebuie 
uitat faptul că alături de cauzele externe, 
apetitul economic italian, coaliția politică 
germano-normandă, ostilitatea religioasă și 
xenofobia, s-au adăugat și o serie de fenomene 
interne care au fragilizat Imperiul în ultimele 
decenii ale secolului al XII-lea. 

În locul Imperiului Bizantin, cruciații au creat 
Imperiul latin de Constantinopol (1204-1261), 
punând rege pe Balduin de Flandra (1204- 
1205). Teritoriul capitalei a fost împărțit între 
Balduin și Dandolo, acesta din urmă fiind 
singur exceptat de la depunerea jurământului 
de vasalitate faţă de Balduin. În sfârșit, Veneţia 
primea insulele loniene, cea mai mare parte 
a insulelor din Marea Egee, Rodosul, Creta, 
spații importante din Peloponez, Tracia. Astfel, 
Cruciada a IV-a oferea Veneţiei posibilitatea 
deținerii unui adevărat Imperiu colonial și a 
unei hegemonii economice în regiune. Cuce- 
firea și jefuirea Constantinopolului din 13 
aprilie 1204 și crearea unui Imperiu latin între 

1204-1261 la Constantinopol, au contribuit la 
slăbirea gravă a Imperiului Bizantin, consti- 
tuind una din cauzele principale ale cuceririi lui 
de către turci la 29 mai 1453. Efectul cel mai 
evident al acestei cruciade a fost însă ruptura 
definitivă a unităţii creștine. Ireparabilul, în 
ochii bizantinilor, fusese comis. Pentru «ei, 
occidentalii până atunci suspecți, devin acum 
culpabili. În fața „violenței acestor barbari, 
spunea Nichita Choniates, nu ne rămâne decât 
să constatăm că ei nu aparțin lumii civilizate”. 
Ortodoxia a devenit acum vectorul esenţial al 
unui naționalism din în ce mai exacerbat, ajun- 
gându-se, un secol mai târziu, să se vorbească 
până în îndepărtata Rusie, de ororile comise de 
latini la Constantinopol. 

Pe ruinele Imperiului Bizantin, alături de Impe- 
riul latin de Constantinopol, s-au organizat 
într-o manieră feudală, o serie de principate 
vasale: regatul "Tesalonicului, ducatul Atenei 
și al Tebei, principatul Ahaiei. Din Imperiul 
Bizantin mai rămâneau doar trei părți, care 
păstrau încă statutul de independență: Imperiul 
grec de 'Trebizonda (1204-1261), Imperiul grec 
de la Niceea (1204-1261) și Despotatul de Epir. 
Imperiul de la Niceea a fost fondat de Teodor 
Laskaris (1204-1222), căruia i-a urmat energicul 
Ioan al III-lea Ducas Vatatzes (1222-1254). Era 
clar că latinii nu doreau existența acestui Stat, de 
aceea armatele lor au declanșat o puternică ofen- 
sivă în Asia Mică. Din fericire ei au fost nevoiți 
să facă față unei puternice concentrări armate 
în Balcani, formată din greci și bulgari, conduși 
de țarul Ioniţă Caloian. La bătălia de la Adri- 
anopole, din aprilie 1205, cruciații sunt zdrobiţi, 
împăratul Balduin, ucis, iar Dandolo moare și el 
la puţin timp după această dată. Evenimentul 
este considerabil, pentru că dominația occiden- 
tală în Orient cunoaște un prim eșec, iar Impe- 
riul de la Niceea este salvat. Pe viitor, Imperiul 
Bizantin, pornind tocmai de la Niceea, va reuși 
să se reformeze, chiar dacă pentru acest lucru a 
fost nevoie de 50 de ani de confuzie, timp în care 
Imperiul latin de la Constantinopol a supravie- 
țuit unor condiții penibile. 

Succesorul lui Balduin la Constantinopol a fost 
fratele său Henric, care la început a înregistrat 

unele victorii, dar în final a fost învins de loan 
Vatatzes. EI a reușit să cucerească Adrianopole 
și a luat din mâna bulgarilor importante teritorii 
din Macedonia și Tracia, precum și Tesalonicul. 
Opera sa a fost desăvârșită de Mihail Paleo- 
logul în ziua de 25 iulie 1261, când Constan- 
tinopolul a fost recucerit din mâna latinilor, 
împăratul și patriarhul latin refugiindu-se în 
Occident. Astfel, se prăbușea Imperiul latin, cel 
care de mai multă vreme ducea o existență difi- 
cilă: pentru a putea trăi împăratul vindea Sfinte 
Moaşte și se încălzea cu lemnul recuperat din 
construcția propriului palat. La rândul său, 
Imperiul bizantin recent reconstituit, era acum 
un Stat epuizat, care se va îndrepta după două 
secole de decadență spre ruină. 

Cruciada a V-a (1228-1220) a cunoscut o prima 
fază în care regele Andrei al II-lea al Ungariei 
(1205-1235) împreună cu ducele Leopold al 
VII-lea al Austriei și cu alți nobili din Austria 
și Bavaria, au întreprins câteva expediţii în jurul 
Iordanului fără rezultate notabile. 

Faza a II-a a constituit-o plecarea spre Răsărit 
a împăratului Germaniei, Frederic al II-lea 
(1215-1250), conducătorul principal al cruci- 
adei a V-a. Expediția acestuia nu s-a făcut sub 
auspiciile papei, ci pe cont propriu, de aceea 
papa Grigorie al X-lea (1228-1241) l-a exco- 
municat în 1228. În ciuda acestui „handicap”, 
Frederic al II-lea a reușit, prin negocieri, să 
obțină pe o perioadă de 10 ani de la sultanul 
Egiptului Malik al Kamil, Ierusalimul (fără 
moscheia lui Omar), Bethleemul, Nazaretul și 
teritoriul Sidonului din Fenicia. Toate aceste 
teritorii erau obţinute în schimbul încetării 
luptelor dintre creștini și musulmani. În urma 
tratatului, Frederic al II-lea și-a făcut intrarea 
în lerusalim la 17 martie 1229 și și-a pus singur 
coroana pe cap. lerusalimul a rămas în mâinile 
creștinilor până la 23 august 1244, când este 
definitiv pierdut de cavalerii latini. 

Cruciada a VI-a a fost determinată de pierderea 
Ierusalimului în 1244. În aceste condiții papa 
Inocenţiu al IV-lea (1243-1253) îndeamnă 
creștinătatea, la sinodul de la Lyon din 1245, 
la o nouă cruciadă. Cu toată ostilitatea față de 
ideea de cruciadă, Ludovic al IX-lea cel Sfânt 

(1226-1279), pleacă în 1248 într-o nouă expe- 
diție. După ce a iernat în 1248 în insula Cipru, 
în primăvara anului 1249 s-a îndreptat spre 
Egipt, iar în 5-6 iunie 1249 a cucerit portul 
Damieta. În cele din urmă regele a fost înfrânt 
de egipteni și pentru a fi răscumpărat cedează 
cetatea Damieta. În Orient, Ludovic al IX-lea 
a mai rămas încă 4 ani (1250-1254), iar în 1254 
face un pelerinaj la Bethleem, după care s-a 
întors în Franţa, fără să fi putut elibera lerusa- 
limul. Mai mult chiar, în 1268 Antiohia a căzut 
în mâinile musulmanilor. 

Același rege al Franţei, Ludovic al IX-lea în 
1270, a plecat într-o nouă cruciadă (a VII-a), 
de data aceasta în Tunisia, cu speranța că de aici 
va putea ataca Egiptul. Numai că în urma unei 
ciume el moare, locul fiindu-i luat de fiul său 
Filip al III-lea, care după încheierea unui armis- 
tițiu cu arabii se întoarce în Franţa. Astfel au luat 
sfârșit așa-zisele cruciade clasice, totalul tuturor 
incursiunilor occidentale în Orient depășind în 
realitate numărul de șapte, ajungând la circa de 
12 expediţii între Europa și Palestina. Cruci- 
adele au preocupat Occidentul mai mult de 
două secole, iar consecințele lor se resimt până 
astăzi. Ele au permis Occidentului să-și dezvolte 
conștiința unităţii sale, au facilitat amestecul în 
Biserică a cavaleriei, au acordat drept la cuvânt 
și la acțiune maselor sărace și prost înarmate. 
Ele au crescut de asemenea prestigiul și puterea 
papei sau forța monarhilor, dar prin momentul 
1204 au transformat schisma din 1054 într-un 
fapt definitiv și inexpiabil. 

Bibliografie. Bano, Michel, Cruciadele, Ed. Artemis, 
București, 1999; BăBuș, Emanoil, Bizantul între Occi- 
dentul creştin şi Orientul islamic (secolele VII-XV), Ed. 
Sophia, București, 2005; Cazan, Florentina, Cracia- 
dele, momente de confluență între două civilizații şi culturi, 
Academia Română, București, 1990; CoMNENA, Ana, 
Alexiada, 2 vol., trad. M. Marinescu, Ed. Minerva, Bucu- 
rești, 1977; MANTIN, Peter, Cruciadele, Ed. All, București, 
2001; MavER, H.E., Geschichte der Kreuzziige, Ed. Hahn, 
Hanover, 1965; MoRrsson, Cecile, Cruciadele, Ed. Meri- 
diane, București, 1998; Rrey, John-Smith, 47/as of ze 
Crusades, New York, Oxford, 1991; RuNCIMAN, Steven, 4 
History of the Crusades, Cambridge, 1975; Serron, K.M., 
A FHistory of the Crusades, 4 vol., University of Pensylvania 
Press, Philadelphia, 1955-1957. 


Emanoil Băbuș 


Coordonatori: Pr. Prof. Dr. Ştefan Bucnrv, Pr. Prof. Dr. loan TuLcaN 


CRUCIFICÂRE. Acţiunea de a răstigni pe 
cruce pe cineva. 

Iniţial desemna un stâlp vertical, ascuţit, din 
lemn, înfipt adânc în pământ, fiind folosit în 
două moduri: ca mod de apărare și ca instru- 
ment de tortură. 

Ca mod de apărare stâlpii erau așezați unii lângă 
alții pentru a forma un fel de gard sau palisadă 
defensivă în jurul cetăților, iar ca instrument de 
tortură erau utilizați pentru atârnarea crimi- 
nalilor sau a celor care încălcau legile, până 
la moarte, iar dacă ucigașul deja murise, era 
atârnat pe lemn în semn de oprobriu public. 
Atât verbul oTovp6o (s/aur0â), „a întări cu o 
palisadă, a pune stâlpi”, cât și compusul său 
GVAGTALPOO (anasfauroă), „a îngrădi, a împre- 
jmui” păstrează aceeași ambivalență a înţele- 
sului. Ambele verbe au și sensul secundar de 
„a crucifica”. Crucificarea este actul de fixare în 
cuie sau legare a unei persoane vii pe o cruce 
(szauros), stâlp (sko/ops) sau lemn (xy/on). Câte- 
odată erau crucificați și morții, după cum s-a 
precizat. Herodot folosește de regulă verbul 
GvaGkoAorile (anasko/opiză), „a agăța pe stâlp, 
a trage în ţeapă” când vorbește de persoanele 
vii crucificate, și verbul &vaGTuvpOo, (anasza- 
uroâ), pentru cei morţi. losif Flaviu folosește 
numai verbul (&va)oTavp6o |(ana)szauros], cu 
aceleași semnificaţii, iar Filon din Alexandria 
numai verbul &vaokoorilo (anaskolopiză). În 
Noul Testament apare frecvent verbul oTovp6o 
(sZauro6), ce implică folosirea substantivului 
sfauros pentru crucea lui Hristos, și nu a lui 
skolops. Cruce și crucificarea provin din limba 
latină din crux, crucifigo. 

Crucificarea la păgâni. Crucificarea este amin- 
tită prima oară la perși. Herodot în Iszoria sa, 
spune că perșii practicau crucificarea ca o formă 
de execuţie. Astfel Darius (-512-485 î.Hr.) a 
crucificat nu mai puţin de 3000 de locuitori ai 
Babilonului. Grecii au adoptat această metodă 
mai târziu. Se pare că și indienii, asirienii, sciți, 
locuitorii din Tauris și tracii practicau crucifi- 
carea, deși sursele care amintesc acest lucru nu 
sunt foarte sigure. Diodorus Siculus mențio- 
nează faptul că celții îi crucificau pe criminali 
ca ofrandă adusă zeilor lor, iar Tacitus spune 


DICŢIONAR DE TEOLOGIE ORTODOXĂ 


că germanii și bretonii practicau crucificarea. 
Sallust și luliu Cezar aminteau crucificarea la 
locuitorii Numidiei (Africa de nord), și mulți 
alți scriitori antici spuneau despre cartaginezi că 
folosesc crucificarea. De la cartaginezi romanii 
ar fi împrumutat această metodă de tortură. 
Predecesoarea crucificării, în Orientul Mijlociu 
antic, se pare că a fost tragerea în țeapă, adică 
împingerea persoanei vii într-un stâlp ascuţit, 
practicată de asirieni pentru executarea dezer- 
torilor, a prizonierilor de război și a rebelilor. 
Însă textele vechi nu sunt întotdeauna exacte cu 
privire la metoda folosită, astfel încât din descri- 
erea acestora nu se poate spune dacă ele se refe- 
reau la crucificare sau la tragerea în țeapă. La 
greci și romani, crucificarea nu se aplica oame- 
nilor liberi sau cetățenilor, fiind considerată la 
romani servi/e supplicium, adică „pedeapsa scla- 
vilor”. Romanii foloseau, în schimb, atârnarea 
de copacul neroditor (arZor înfelix) pentru cetă- 
ţenii săi în cazuri de înaltă trădare sau a unui 
delict grav, fiind considerată totuși o pedeapsă 
excepţională. Juristul roman Julius Paulus (- 200 
î.Hr.) enumeră crucificarea (crux) printre cele 3 
summa supplicia, „pedepsele supreme”: crematio, 
„arderea”, crux, „crucificarea” și deco//ario, „deca- 
pitarea”. Câteodată, decapitarea era înlocuită cu 
damnatio ad bestias, „aruncarea victimei anima- 
lelor sălbatice”. Grecii utilizau fixarea în scân- 
dura lată (7ympanum), iar dacă cel pedepsit era 
țintuit în cuie, metoda era foarte asemănătoare 
cu crucificarea. 

Crucificarea la evrei. Trebuie spus că evreii 
cunoșteau un fel de crucificare, anume atâr- 
narea pe lemn (de exemplu regele Saul a fost 
răstignit pe zidurile cetății Betșeanului de 
filisteni, după ce fusese mai întâi decapitat, 
1 Rg 31, 9-10). Crucificarea, așa cum apare 
în Noul Testament, era o metodă păgână de 
pedeapsă, pe când atârnarea de copaci apare 
menţionată în Pentateuh. Prin urmare, cruci- 
ficarea, cum este înțeleasă astăzi, nu apare în 
Vechiul “Testament (deși termenul sfzuroă 
apare în Septuaginta la FEsz 7, 10, el redă de 
fapt ebraicul, uCaCa, râd, sa spânzura”, și nu 
„a crucifica”). Israeliții pedepseau prin lapidare. 
Legea prescria ca idolatrii și blasfematorii, 


221 


după lapidare, să fie atârnați de copaci pentru 
a vădi că au fost afurisiți de Dumnezeu 
(Dr 21, 23). După ce erau expuși public, cada- 
vrele trebuiau îngropate până la lăsarea serii, 
regulă aplicată mai târziu și celor crucificați, 
pentru a nu profana pământul. Romanii, în 
cucerirea ludeei, au întrebuințat în mod excesiv 
crucificarea, necunoscută evreilor, pe care însă 
locuitorii n-au acceptat-o ca mod legitim de 
pedepsire. Există totuși dovezi că, încă din 
perioada elenistică și hașmoneană (pre-ro- 
mană), iudeii au împrumutat crucificarea așa 
cum o practicau păgânii, folosindu-o în cazuri 
de înaltă trădare sau revoltă. Iosif Flaviu rela- 
tează cum în timpul domniei lui Antioh al 
IV-lea Epifanes în 167 î.Hr., evreii rămași 
credincioși legii străbune au fost crucificați, 
iar în timpul lui Alexandru laneus (103-76 
î.FHr.), acesta a poruncit ca 800 dintre captivii 
unei cetăți capturate să fie țintuiți pe cruce, în 
timpul ce el benchetuia cu concubinele sale. 
Crucificarea devenise o metodă de pedeapsă 
militară și politică, pe care Irod cel Mare 
(74/73-4 î.Hr.) nu a folosit-o, fie ca un gest de 
disociere față de conducătorii hașmoneni locali 
dinaintea sa, fie probabil ca un gest de câștigare 
a poporului de partea sa. În textele eseniene 
(171QTemple 64, 6-13), crucificarea era aplicată 
pentru o pedeapsă gravă, rezultat al diferitelor 
nelegiuiri. Unii cred că tribunalele de judecată 
evreiești, după secolul al II-lea î.Hr., practicau 
metoda romană a crucificării. Ea a continuat 
să fie aplicată până în perioada împăratului 
Constantin cel Mare care a abolit-o, conside- 
rând-o o insultă la adresa creștinismului. Ea 
nu a dispărut complet însă, fiind înlocuită prin 
tragerea în furci (furca) în formă de Y, o metodă 
mai puţin crudă pentru că cel căruia i se aplica 
deceda imediat, spre deosebire de crucificare al 
cărei prim scop era torturarea și apoi moartea. 
Maniera în care se Practica crucificarea. În 
general, victimele erau în viață pentru ca tortura 
să fie mai mare, deși crucificarea se folosea și 
ca metodă de etalare a corpului unei victime 
în semn de oprobriu public și blestem. În 
Imperiul Roman, ea era precedată de biciuire 
(lagellum). Forma crucii folosite varia și ea. La 

început avea numai forma unui stâlp vertical, 
apoi forma unui stâlp cu o bucată de lemn 
așezată perpendicular pe acela, formând cumva 
litera „I” (crux commissa), sau chiar dede- 
subtul vârfului, în cea mai cunoscută formă din 
simbolistica creștină (crzx îmmisa). Victimele 
își duceau crucea la locul execuției sau cel puțin 
purtau o grindă transversală (pafibu/um), apoi 
erau dezbrăcați complet și legaţi sau ţintuiți de 
acea grindă cu mâinile larg întinse. Apoi erau 
ridicați și așezați pe o bucată de lemn (se4i/e, 
sedicula) sau pe o pană mică de lemn ce era 
legată de grinda verticală pentru a susține greu- 
tatea corporală. Victima era țintuită de cruce cu 
funii, iar picioarele sau călcâiele erau bătute în 
cuie de grindă. Moartea intervenea lent, câte- 
odată după zile întregi de chin groaznic, mai 
ales că organele interne ale victimei nu erau în 
prealabil lezate. Biciuirea până la sânge, efec- 
tuată înaintea răstignirii, grăbea moartea pe 
cruce și atenua agonia sa. Atârnat astfel era 
lăsat singur la dispoziția păsărilor, muștelor și 
a trecătorilor care adesea adresau cuvinte de 
ocară. Uneori cadavrul era lăsat să putrezească 
pe cruce în semn de înjosire totală. Existau și 
persoane rezistente care supraviețuiau supli- 
ciului după multe ore de crucificare. În aceste 
condiții moartea era grăbită prin zdrobirea 
fluierelor picioarelor (crura fracta,  crurifra- 
gium). În perioada romană târzie se folosea mai 
ales crucea „grecească” a Sfântului Andrei (X) 
pentru crucificarea tâlharilor. 

Răstignirea lui lisus îmbina elemente speci- 
fice crucificării romane și iudaice. Mântuitorul 
Hristos Și-a prorocit moartea prin cruce (MV/ 
20, 19; 26, 2) şi a unor apostoli (VI 23, 34). 
Crucificarea Sa este relatată în M/ 27, Me 15, 
Lc 23 și In 19, fiind amintită în restul Noului 
Testament în FA 2, 36; 4, 10; 7 Co 2, 8; Ga 
3, 1; Ap 11, 8. Spre deosebire de crucificarea 
clasică, în care victima își purta crucea spre 
locul execuţiei, în cazul lui Hristos Simon din 
Cirene a fost obligat s-o ducă până la locul 
numit Golgota (âECERâEEGECI, „locul 
căpăţânii”). Se pare că Hristos a fost pironit 
de mâini (Lc 24, 39; In 20, 25) şi de picioare 
(Le 24, 39) pe cruce, alături de EI fiind așezați 

doi tâlhari. Vina pentru care a fost crucificat 
atârna deasupra capului: „Regele iudeilor”. De 
asemenea, lisus a refuzat să bea amestecul de 
vin și oţet pentru alinarea suferințelor. Înainte 
de a-Și da duhul în jurul ceasului al șaselea (ora 
3 după amiaza), a rostit cuvintele din Ps 21, 1: 
„Dumnezeul meu, Dumnezeul meu, ia aminte 
la mine, pentru ce m-ai părăsit?”. Trupul Său 
a fost dat jos de pe cruce, ca urmare a permi- 
siunii dată de Pilat lui Iosif din Arimateea, și 
pus într-un mormânt nou. Răspunderea pentru 
moartea Mântuitorului este atribuită de Fvan- 
ghelii atât romanilor, cât și unor lideri iudei. 
Era necesară decizia lui Pilat pentru efectuarea 
crucificării pentru că tribunalul iudaic, Sanhe- 
drinul, nu avea autoritatea de a aplica pedeapsa 
cu moartea. 

Crucea lui Hristos a devenit semn de rușine 
(Er 12, 2), piatră de poticnire pentru iudei 
și nebunie pentru greci (7 Co 1, 23; Ga 5,11), 
mai ales că niciun text din Vechiul Testament 
și din literatura iudaică nu pomenește faptul 
că Mesia va muri răstignit pe cruce, semn al 
blestemului divin. Necredincioșilor li se părea 
o nebunie să creadă că Hristos cel răstignit era 
Fiul lui Dumnezeu, Cel care va judeca lumea 
(7 Co 1, 18). lustin Martirul și Filosoful (100- 
165 d.Hr.) constata cât de jignitor era faptul de 
a recunoaște natura divină a unui om crucificat 
(1 Apol. 13, 4), iar Meliton de Sardes admitea 
„scandalul” existent în credința creștină și în 
Hristos răstignitul. 

Teologia crucii. St. Apostol Pavel vedea în 
răstignire semnul smereniei lui Hristos 
(Fp 2, 8) şi al iubirii dumnezeiești (Ga 2, 20). 
Răstignirea descoperă puterea și înțelepciunea 
lui Dumnezeu (7 Co 1, 24; 2 Co 13, 4), aduce 
eliberarea de sub jugul păcatului (Co/ 2, 14) și 
de sub „blestemul Legii” (Ga 3, 13), răspândind 
pacea și împăcarea asupra omenirii (Co/ 1, 20; 
Ef2, 16). Creștinul este cel care-și răstignește 
pe cruce viața păcătoasă (Rm 6, 6; Ga 2, 20; 6, 
14), aceasta eliberându-l de sub tirania Legii pe 
cel care a murit împreună cu Hristos (Ga 2,19). 


Crucea și învierea sunt temelia vieții creștine. 
Bibliografie. Bunke, D.G., „Cross; Crucify”, în: 

Cristinel latan 


CTITOR. Creştin care, cu învoirea episco- 
pului locului, a zidit cu mijloacele sale o bise- 
rică, fie pe proprietatea sa, fie pe a altora, înzes- 
trând-o cu toate cele necesare cultului și între- 
ţinerii slujitorilor bisericești. 

Un astfel de credincios al Bisericii primește 
așa-numitul drept ctitoricesc, prin care este 
îndreptățit la administrarea averii unei bise- 
rici sau a unui institut cu scop bisericesc, ca 
excepţie în ceea ce privește în general admi- 
nistrarea averii bisericești, fără ca acest drept să 
mai aparţină, așadar, vreunei epitropii. 

După încetarea persecuțiilor asupra creștinilor, 
în timpul lui Constantin cel Mare, religia creș- 
tină a fost recunoscută, prin urmare Biserica, 
având o existență legală, a primit și dreptul de 
a poseda bunuri, adică un patrimoniu. În acest 
context, unii credincioși au construit biserici 
pe proprietăţile lor sau pe alte locuri, înzes- 
trându-le cu tot ceea ce era necesar cultului și 
pentru întreținerea clerului, astfel de creștini 
fiind direct interesați în administrarea după 
cuviință a bunurilor bisericești cu care înzes- 
traseră bisericile sau instituţiile cu scop bise- 
ricesc. Pentru aceasta, Biserica a recunoscut 
pe seama acestor persoane (numite ctitori) 
anumite drepturi, ca privilegii, pe care le exer- 
citau în dependență față de episcopul locului, 

cum ar fi administrarea averii bisericești sau 
numirea clericilor la respectivele biserici. Privi- 
legii primeau și acei credincioși ai Bisericii care 
numai restaurau o biserică și care asigurau toate 
cele necesare unui demn serviciu divin, precum 
și personalului bisericesc. Mai târziu, în timpul 
împăratului Justinian, prin legislația sa civil-bi- 
sericească, respectiv prin Novela 123 (546), 
toate aceste privilegii au primit formă legală, 
formând dreptul de ctitor, care nu trebuie să se 
confunde cu dreptul de patronaj dezvoltat în 
Biserica Apusului. 

Astfel, din epoca împăratului Justinian s-a 
reglementat, în mod special, dreptul de ctitor, 
adică toate drepturile și obligaţiile ctitoricești, 
în conformitate cu dreptul canonic al Bisericii, 
care nu accepta recunoașterea legală a dreptului 
de proprietate pe seama ctitorilor pentru bise- 
ricile și mănăstirile întemeiate ca milostenie 
și fără să recunoască, după cum afirmă mitro- 
politul canonist Andrei Șaguna, dreptul ctito- 
rului, legiferat de Justinian, de a numi clerici 
pentru ctitoria sa. Fără a fi acceptat de Biserică, 
din timpul împăratului Constantin cel Mare se 
poate vorbi totuși de recunoașterea civilă a unui 
drept de proprietate al particularilor asupra 
edificiilor consacrate, după cum susține și cano- 
nistul ]. Zhishman, și se îngăduia acestora să 
dobândească bunuri sfinte și să construiască pe 
proprietăţile lor, fără donaţie, biserici și capele. 
Consecința acestui fapt consta în abuzurile 
proprietarilor, care încercau să se folosească 
de bunurile bisericești în interes personal, în 
același timp intervenind în numirea preoților 
și a stareților. De biserici particulare se pome- 
nește și în legislația din timpul împăraților 
Valentinian al II-lea și Teodosie I sau în cea 
a împăraţilor Honorius și Arcadius, din care 
reiese că laicii puteau avea drept de propri- 
etate asupra bisericilor și capelelor pe care le 
și puteau înstrăina. Pentru a pune capăt unor 
practici necanonice, mai întâi împăratul Anas- 
tasie (510) a interzis înstrăinarea bisericilor 
și a capelelor către eretici, iar mai apoi Justi- 
nian a legiferat prin novela 67, în conformi- 
tate cu sfintele canoane (Can. 31, 34 Ap.; 5,6 
Gangra; 4 IV Ec.), obligativitatea celui ce avea 

să zidească o biserică de a obţine binecuvân- 
tarea episcopului locului și acceptarea obligaţiei 
și oferirea de garanţii de a întreţine biserica și 
personalul bisericesc, urmând să doneze bise- 
ricii bunurile ctitorite. Așadar, de la împăratul 
Justinian avem cea mai completă legiferare 
civilă a dreptului de ctitor, conform tradiției 
canonice a Bisericii, care nu se confunda cu 
dreptul de patronaj, străin de ceea ce înseamnă 
administrarea canonică a averii bisericești. Cei 
ce nu se conformau și continuau cu săvârșirea 
Sfintelor Taine, împotriva voii episcopului, în 
capele și biserici particulare, deci fără binecu- 
vântarea episcopului și fără a se conforma legii, 
erau pedepsiți cu confiscarea caselor și vânzarea 
lor în folosul tezaurului public. 

Un mijloc de evitare a abuzurilor din partea 
laicilor care întemeiau și înzestrau biserici a fost 
actul consacrării, fără de care biserica respectivă 
nu ar fi fost redată cultului divin, iar în cazul 
în care aceștia nu respectau condiţiile canonice 
impuse de autoritatea competentă bisericească, 
atunci episcopul interzicea preoților să slujească 
în astfel de biserici, sub pedeapsa caterisirii 
(Can. 31 Sin. VI Ec.). Nu numai laicii, dar și 
clericii și călugării au încălcat prevederile cano- 
nice, mai ales din rândurile călugărilor, care au 
ridicat mănăstiri fără binecuvântarea episco- 
pului, determinând atât autoritatea politică, dar 
și autoritatea bisericească să dispună că nimeni 
și nicăieri nu poate să ridice o mănăstire fără 
învoirea episcopului locului (Can. 4 Sin. IV ec.; 
17 Sin. VII Ec.). 

După epoca de înflorire a dreptului bizantin a 
împăratului Justinian, în timpul lui Carol cel 
Mare s-a recunoscut dreptul de proprietate al 
laicilor asupra bisericilor ctitorite, cu consecin- 
ţele firești, îngăduindu-se din 794 oamenilor 
liberi chiar dreptul de a înstrăina locașurile de 
cult cu condiția de a nu fi schimbată destinația, 
adică să nu înceteze de a fi folosite pentru cult. 
Abuzurile create au dus în mod firesc la înlocu- 
irea dreptului real de proprietate într-un drept 
personal de patronaj. 

Cu privire la persoanele fizice, cel mai erudit 
canonist ortodox, episcopul Nicodim Milaș 
arată în tratatul său sistematic numit Dreptu/ 

bisericesc oriental (trad. după ediţia a Il-a 
germană de D.I. Cornilescu și Vasile S. Radu, 
revăzută de 1. Mihălcescu, București, 1915, 
p. 439): „Acest drept poate să-l câștige orice 
persoană fizică ce aparţine bisericii ortodoxe și 
se bucură pe deplin de drepturile civile și bise- 
ricești, fără deosebire de stare, sex și chemare, 
cu privire la orice biserică, la oraș sau la țară, cu 
privire la o mănăstire sau instituție de binefa- 
cere, care depinde de autoritatea bisericească”. 
Dar, în Biserica Ortodoxă, atât persoanele 
fizice, cât și cele juridice care funcționează legal 
pot să dobândească acest drept de ctitor de la 
autoritatea bisericească, mai precis, episcopul 
competent, analizând condițiile mai sus menți- 
onate, atribuie numai drepturile și obliga- 
țiile care vizează exclusiv afacerile externe ale 
obiectului dreptului ctitoricesc. 

Drepturile și obligaţiile ctitorului nu afectează 
în niciun fel drepturile spirituale ale episco- 
pului, care are jurisdicție necondiționată asupra 
tuturor bisericilor, mănăstirilor și instituţiilor 
de binefacere cu scop bisericesc de pe terito- 
riul său canonic (graniţele eparhici sale), toate 
aceste drepturi și îndatoriri privind clădirea 
respectivă, mijloacele de întreţinere a clădirii 
și a personalului, precum și raportul cu auto- 
ritatea competentă bisericească, trebuind să fie 
menționate în chip explicit în actul sau docu- 
mentul de fundaţie sau de întemeiere (F/Afori- 
koon tupikovn), încheiat de ctitor în acord cu 
episcopul eparhiot în a cărui jurisdicție bise- 
ricească se află ctitoria sa. Acest document 
de fundaţie primește autoritate de lege atunci 
când este redactat în condițiile legale, având 
caracter imperativ pentru toate timpurile și 
pentru toate persoanele, atât pentru ctitor, cât 
și pentru autoritatea bisericească, fiind păstrat 
în arhiva eparhială. 

Între datoriile ctitorului privind bisericile, 
mănăstirile sau alte instituţii bisericești care 
fac obiectul dreptului de ctitor, menționăm: 
1. datoria de a se îngriji de buna stare a clădi- 
rilor, de înzestrarea bisericii cu obiectele de cult 
necesare, cu veșminte, cărți etc. și întreținerea 
bisericii și a personalului bisericesc; 2. datoria 
de a se îngriji de săvârșirea slujbelor la timpul 

liturgic prescris și de pomenirea tuturor bine- 
făcătorilor vii sau adormiţi la sfintele slujbe; 3. 
datoria de a se îngriji de buna administrare a 
bunurilor bisericești și de sporirea acestora; 4. 
datoria de a respecta dreptul de jurisdicție a 
episcopului locului asupra bisericii respective. 
Referitor la drepturile ctitorului, acestea sunt: 
1. administrarea averii bisericești în conformi- 
tate cu prevederile dreptului canonic; 2. posibi- 
litatea recomandării, nu a numirii directe, către 
episcopul eparhiot a clericului care urmează a 
fi numit pe seama bisericii ctitorite, făcând aici 
precizarea că episcopul competent își păstrează 
dreptul de a alege dintre mai mulți candidați 
pe cel mai vrednic în cazul în care cel propus 
inițial nu îndeplinește toate condițiile cano- 
nice; 3. primește anumite privilegii specifice, 
precum dreptul special în cadrul cultului, de a 
fi pomenit la slujbe (chiar s-au creat liste de 
ctitori și alți binefăcători ai Bisericilor), de a 
avea o poziție de întâietate cu ocazia adună- 
rilor bisericești, de a ocupa un loc de onoare în 
biserică sau de a fi pictat împreună cu familia 
în pronaosul bisericii ș.a. Facem precizarea că 
unele drepturi și obligaţii ale ctitorilor s-au 
generalizat, având la bază legislaţia bizantină, 
dar și numeroase tipice aprobate de Patriarhia 
de Constantinopol care cuprindeau rânduieli 
privitoare la săvârșirea anumitor slujbe, la viața 
monastică și la administrarea bunurilor mănăs- 
tirilor, care au trecut și în Biserica noastră, 
ctitorii folosindu-le ca temei pentru întocmirea 
actelor de ctitorie. 

Ctitorul unei biserici, mănăstiri sau a unei 
fundaţii cu scop bisericesc poate să piardă 
privilegiile conferite de autoritatea bisericească 
atunci când nu îndeplinește datoriile sale 
consemnate în chip pozitiv în actul sau docu- 
mentul de fundaţie, mai precis atunci când nu 
administrează averea bisericească, neglijează 
datoria de a înzestra și întreţine biserica și perso- 
nalul bisericesc, devine nedemn de privilegiile 
acordate sau atunci când nesocotește compe- 
tenţa autorității bisericești. În aceste condiţii, 
episcopul locului are dreptul de a retrage privi- 
legiile acordate ctitorului, fie că este persoană 
fizică, fie că este persoană juridică, privându-l 

de dreptul de ctitor și dispunând asupra insti- 
tuţiei respective, în conformitate cu doctrina 
canonică și cu legislaţia civilă. 

Există și posibilitatea ca acest drept de ctitor să 
înceteze în condiţiile în care,după moartea ctito- 
rului, nu există moștenitori legali și nici vreun 
testament în care să fie desemnat un moște- 
nitor testamentar, dreptul de ctitor trecând pe 
seama comunității respective ca persoană juri- 
dică. În timp, dreptul ctitoricesc s-a exercitat în 
mod diferit în Bisericile autocefale locale, după 
propriile legislații bisericești, ţinându-se cont 
și de legislaţiile statelor. Astfel, administrarea 
averii bisericești a trecut în competența epitro- 
piilor, iar dreptul de a recomanda clericii s-a 
exercitat în mod diferit în Bisericile locale, fie 
de către comunităţile de credincioși (mai ales 
acolo unde au devenit subiect al dreptului de 
ctitor), fie de către consistoriile eparhiale sau 
de către episcopi. În trecutul Bisericii noastre, 
acest drept de ctitor s-a exercitat și s-a păstrat 
în adevăratul său sens, cu excepția Bisericii din 
Bucovina unde dreptul de ctitor s-a transformat 
în drept de patronaj, împotriva dreptului bise- 
ricesc oriental, prin decizia imperială a lui losif 
al II-lea nr. 23526 din 16 octombrie 1788, prin 
care fiecare biserică trebuia să aibă patronul ei. 
Cu toate acestea, în Biserica Ortodoxă, ctitorii 
se bucurau de privilegii consemnate în actul de 
fundaţie, fără a fi în contradicție cu rânduielile 
canonice și cu prevederile legale (Sint. At. II p. 
651). Într-adevăr, faptul că unii dintre ctitori, 
laici, cât și clerici, au exercitat drept de propri- 
etate și de administrare asupra bunurilor bise- 
ricești, a dus la înmulţirea abuzurilor și chiar 
la concepția greșită conform căreia fondatorul 
rămâne proprietar și beneficiar al bisericii sau 
mănăstirii construite. Aceasta i-a determinat 
și pe unii episcopi să-și neglijeze eparhiile 
și să investească veniturile în construirea de 
mănăstiri, uneori prin acapararea veniturilor 
mănăstirilor și a altor instituții religioase din 
eparhiile respective. Aceste abuzuri ale laicilor 
și ale clericilor de a fi proprietari de biserici și 
mănăstiri, dispunând asupra bunurilor biseri- 
cești, chiar vânzându-le după ce în prealabil 
le donaseră bisericii, nu au putut constitui 


232 


o normă, întrucât contraziceau principiul 
conform căruia un obicei practicat timp înde- 
lungat nu poate primi valoare normativă dacă 
se află în contradicţie cu legislaţia și cu normele 
canonice (Sint. At. I, p. 39), privilegiile ctito- 
rilor fiind o concesie în semn de recunoștință 
din partea Bisericii pentru milostenia și senti- 
mentele pioase ale ctitorilor și nu o consecință 
firească a dreptului de proprietate, cum greșit 
s-a înțeles uncori. 

Însă, pentru a se înțelege corect privilegiile 
ctitorului de biserici sau mănăstiri și raportul cu 
autoritatea bisericească, relevant este Can. 1 Sin. 
I-II (Întemeierea mănăstirilor. Neînstrăinarea 
averilor lor. Mănăstiri patronale) (861) în care 
se precizează că mănăstirile nu se pot întemeia 
fără binecuvântarea episcopului competent, iar 
averea lor trebuie să rămână intactă, fără a fi folo- 
sită în scopuri străine de rânduiala bisericească și 


fără să treacă în proprietatea particularilor. 
Bibliografie. AncnInoPoL, G., Ce se întelege prin avere 
bisericească, București, 1937; CRoNT, Gh., „Dreptul de 
ctitorie în Ţara Românească și Moldova. Constituirea și 
natura juridică a fundațiilor din Evul Mediu”, în: SMIM, 
IV (1960), Foca, loan N., JoANTĂ, Sorin, A7ministrarie 
bisericească parohială şi legislaţie, Sibiu, 2001; Foca, loan 
N., Canoanele Bisericii Ortodoxe. Note şi comentarii, Sibiu, 
32005; Foca, loan N., Drept canonic ortodox. Legislaţie și 
administrație bisericească, vol. |, Ed. Institutului Biblic și de 
Misiune al Bisericii Ortodoxe Române, București, 1990; 
IvAN, lorgu, Bunuri/e bisericeşti în primele şase secole, Bucu- 
rești, 1937; Mraș, Nicodim, Drepru/ bisericesc oriental, 
trad. după ediţia a II-a germană de D.. Cornilescu, V. S. 
Radu, revăzută de I. Mihălcescu, București, 1915; STAN, 
Liviu, „lubește pe aproapele tăw”, în: MO, 9-1/19592; 
ȘAGUNA, Andreiu, Compendiu de Dreptul canonic al Unei 
Sântei Soborniceşti şi Apostoleşti Biserici, Sibiu, %1913. 
Iulian Mihai L.. Constantinescu 


CULI. (lat. co/eo-co/ere, co/ui, cultum — a cultiva, 
a respecta, a adora) 'Lotalitatea formelor. și 
actelor religioase prin care intrăm în legătură 
cu Dumnezeu, exprimându-ne adorarea față de 
EI, preacinstirea Maicii Domnului și venerarea 
Sfinţilor, și urmărind sfințirea omului și a firii și 
împărtășirea de harul dumnezeiesc. 

Cultul face parte din religie. Cultul este intern 
și extern. Cultul intern exprimă ideea pe care 
o avem despre divinitate. Manifestată în afară 
prin forme și acte speciale ele devin cult extern. 

Între cele două forme de cult trebuie să fie o 
strânsă legătură, sentimentul religios fiind 
corect exprimat prin forme externe, pentru a 
ne feri de bigotism și de formalism. Cultul este 
individual, redus la forme proprii de exprimare, 
și co/ectiv, săvârşit în biserică. Spre deosebire de 
cel particular, cultul colectiv are câteva reguli 
specifice: 1. este săvârșit numai de cler, adică 
de persoane anume pregătite și sfinţite în acest 
scop; 2. se săvârșește la momente determinate; 
3. are loc în locașurile de cult consacrate; 4. Se 
săvârșește după un anumit tipic sau rânduială. 
Și între cele două forme de cult trebuie să fie o 
strânsă legătură. 

Trăsăturile caracteristice ale cultului ortodox 
sunt: 1. Caracterul sacrificial și ierarhic, adică are 
la bază Jertfa răscumpărătoare a Mântuitorului 
și este slujit de ierarhia bisericească: episcopi, 
preoți și diaconi; 2. Uniformitate și stabilitate, 
adică se desfășoară după reguli precise și fixe 
și exprimă stabilitate, realizând unitatea Orto- 
doxiei, 3. bogăţia, varietatea, și frumuseţea 
elementelor de artă puse în serviciul lui, ceea 
ce-i dă măreție și strălucire; 4. Caracterul eclesi- 
ologic și comunitar, cultivând rugăciunea colec- 
tivă;, 5. Simbolismul sau caracterul epifanic și 
eshatologic, exprimat prin ideile înalte pe care 
le cuprinde; 6. Pancosmismul sau universalismul 
său, cuprinzând în sfera lui omul și firea încon- 
jurătoare. Cultul Bisericii Ortodoxe își încheie 
evoluţia, în formele fundamentale, odată cu 
perioada patristică (sec. VIII). 

In explicarea cuvântului cult trebuie luată în 
considerare polisemia sa, el fiind deopotrivă 
folosit în mediile religioase și sociologice. Din 
punct de vedere sociologic, prin termenul de 
cult se subliniază admiraţia pentru o persoană, 
un ideal sau un lucru, iar din punct de vedere 
religios, el desemnează un sistem particular de 
slujire religioasă cu referire specială la riturile 
și ceremoniile unei anumite grupări religioase 
sau, liturgic vorbind, actele sacramentale care se 
desfășoară în sânul comunităţii religioase. Din 
punct de vedere misionar se observă o evoluție 
clară a acestui termen de la ceremonie religioasă 
către o grupare religioasă. Astfel, prin influ- 
enţa teologiei germane (Ernst Troeltsch) s-a 

încercat distingerea a trei categorii de credin- 
cioși: bisericești, sectarieni și mistici, pentru 
ca mai târziu, în sânul sociologiei germane să 
apară o împărţire a grupărilor religioase în: 
biserici, denominaţii, secte și culte (Howard 
P. Becker). În prezent, prin cu/z se înțelege un 
grup religios deviant care își derivă inspirația în 
afara culturii religioase predominante. Aceste 
devieri de la credințele religioase predominante 
aduc de cele mai multe ori conflicte în socie- 
tățile unde apar. Tot din punct de vedere reli- 
gios-sociologic, trebuie făcută distincția între 
sectă și cult şi anume: sectele sunt acele grupări 
care la un moment dat s-au rupt prin schismă 
dintr-o grupare religioasă tradițională, păstrând 
în continuare anumite practici și manifestări 
tradiționale, iar cultele apar spontan, în jurul 


unor noi credințe și practici. 
Bibliografie. Sava, Viorel, „Cultul divin ortodox, punte 
de unire între cei ce cred și cale către Hristos”, în: „În 
Biserica Slavei Tale”. Studii de teologie și spiritualitate 
liturgică, vol. |, Ed. Erota, lași, 2003, pp. 29-50; Sava, 
Viorel, „Cultul divin ortodox — spaţiul care înveșnicește 
tinereţea”, în: „În Biserica Slavei Tale”. Studii de teologie 
şi spiritualitate liturgică, vol. |, Ed. Erota, ași, 2003, pp. 
15-28; Sraeza, IPS Laurenţiu, „Originea și sensul divin 
al cultului ortodox”, în: MO, XLI (1989), 3, pp. 40-51; 
Tucă, Nicușor, „Cultul ortodox-expresie a învăţăturii de 
credință”, în: Ana/ele Universității Ovidius — Constanţa, | 
(2002-2003), 1, pp. 104-108; Vanca, Dumitru, „Institu- 
irea și dezvoltarea cultului creștin”, în: Credinta Ortodoxă, 
VII (2002), 2, pp. 203-230; Vieru, Marian, „Mărturisirea 
dreptei credințe prin cultul ortodox”, în: Aufocefălia Bise- 
ricii şi IVlărturisirea credinfei, Ed. Doxologia, lași, 2011, pp. 
164-172; Wayne, House, Charzs of Curs, Sects, and Reli- 
gious IMovements, Ed. Grand Rapids, Zondervan, 2000; 
Wookev, Stephen, When a Church Becomes a Cult, Ed. 
Hodder & Stouhgton, London, 1996. 

Nicolae D. Necula, Gelu Călina 


CULTIVĂRE. Acţiune de dezvoltare şi 
elevaţie a persoanei omului în comuniune cu 
Persoana lui lisus Hristos. 

Originar, cuvântul cultură se referea la ceea ce 
se obținea prin cultivarea pământului. De unde 
și agri-cultura, semnificând operaţiile necesare 
creșterii vegetalelor utile omului și animalelor. 
Hristos oferă o perspectivă duhovnicească 
noţiunilor de cultură și cultivare prin asumarea 
sufletului omului ca „pământ” pe care trebuie să 

însămânțeze Dumnezeu pentru a rodi roadele 
Împărăției cerurilor. Efortului de cultivare i 
se asociază deopotrivă împotrivirea duhov- 
nicească de a primi însămânțarea din partea 
diavolului, și deci a culege mai târziu roadele ei 
nefaste, pervertite. lar dacă unii aleg a face din 
cultivarea buruienilor păcatului cultura vieții 
lor, Hristos este precis când cere aceluia care 
dorește să-l urmeze Lui efort duhovnicesc în 
a lupta cu acest fel de cultivare pervertită, fie 
ea și involuntară, până la eradicarea desăvârșită 
a păcatului. Întru Hristos, așa cum cultivarea 
pământului înseamnă îngrijirea de tot ceea ce 
este necesar pentru ca plantele să vină la viață 
și să se dezvolte — pământul trebuie fertilizat și 
însămânțat, plantele în creștere trebuie supra- 
vegheate, udate periodic, păzite de prădători 
și de buruieni și de spini, iar în cele din urmă 
culese — tot așa sufletele necesită îngrijire 
pentru ca sămânța împărăției lui Dumnezeu 
să dea roadă. Edificatoare, în sensul compa- 
rației între cultivarea pământului și cultivarea 
întru împărăţia cerurilor, este pilda semănă- 
torului (MM 13, 18-23). Mântuitorul vorbeşte 
de modul în care cuvântul împărăției este de 
primit spre rodire. Sămânța-cuvânt poate 
cădea lângă drum - cazul sufletului care nu 
înţelege cuvântul, care trece alături de semnifi- 
caţia lui mântuitoare, care deci îl ratează -, sau 
pe loc pietros - cazul sufletului care primește 
cuvântul fără rădăcină -, sau în spini - cazul 
cuvântului înăbușit de efemerităţile vieții aces- 
teia - sau, în cel mai fericit caz, cuvântul este 
plantat în pământ bun, aduce rod „și face: unul 
o sută, altul șaizeci, altul treizeci”. Îndemnul 
este limpede: să devenim pământ bun, din cel 
care aduce roadă. Să fim făptuitorii eficienți ai 
împărăției cerurilor. Ceea ce face pe Sf. Serafim 
de Sarov să îndemne cu putere, ca răspuns la 
întrebarea ucenicului său Motovilov — „cum să 
practicăm în Hristos [...] virtuţi [...] pentru a 
obține harul Sfântului Duh?”: „Negociaţi în 
același fel harul Sfântului Duh în toate [...] 
pe care le practicați în numele lui Hristos. Dar 
negociați cât mai bine aceste daruri spirituale, 
utilizându-le de preferință pe acelea care vă 
aduc cel mai mare beneficiu. Și capitalul scos 

din aceste minunate beneficii ale harului depu- 
neți-l în contul de economii al lui Dumnezeu 
cu taxe imateriale: nu patru sau șase la sută, ci 
sută la sută sau chiar infinit mai mult”. 

Sfântul Serafim vorbește de profit; investiția 
nu este în fapte bune văzute ca bune în sine, 
ci în Hristos, în Care ne investim ca viață prin 
faptele noastre și Întru Care profitul se măsoară 
în har, în participare la împărăţia cerurilor. De 
aceea Sfântul Serafim vede în cazul fecioarelor 
nebune din pilda celor zece fecioare nu o insu- 
ficiență a faptelor bune, ci o lipsă de ancorare 
a faptelor lor în har. Dramatică, întrucât „acest 
mod de viață, fondat în mod unic pe practicarea 
virtuţilor, fără a fi examinat într-un mod minu- 
țios dacă ele aduc harul Sfântului Duh, și cât 
anume”, nu duce către rai, afirmă Sfântul. lar 
cine nu adună cu Hristos risipește. lată, deci, că 
dacă scopul culturilor lumii poate fi pregătirea 
omului pentru aici, o investiție pentru a culege 
acum, cultura în sens de cultivare a prezenței 
dumnezeiești în om ţintește către dincolo, 
prin cele de aici, și având în vedere eficiența 
câștigării celor de acolo. Este ceea ce numește 
părintele Rafail Noica „cultură a Duhului”, 
cultura prin care Duhul Sfânt cuprinde inima 
omului, o cultivă întru taina îndumnezeirii 


posibile omului prin harul dumnezeiesc. 
Bibliografie. Dicrionnaire encyclopedigue de la langue 
franţaise, Ed. Hachette, 1995; SERAPHIM DE SAROV, SF., 
L'Entretien avec Wlotovilov, Ed. Arfuyen, Orbey, 2002; 
Noica, Rafail, Cu/fura Duhului, Ed. Reîntregirea, Alba 
Iulia, 2002; PELIKAN, Jaroslav, Jesus /hrough 1he centuries 
— Fis Place în the FHistory of Culture, Yale University Press, 
New Haven and London, 1985. 

CULTURĂ. Acţiunea de cultivare şi rezultatul 
ei. v. CULTIVÂRE. 

Dacă într-un sens larg contemporan cultură 
poate însemna „ansamblul de cunoștințe achi- 
ziţionat de un individ” ori efect al unei „dezvol- 
tări a facultăților intelectuale”, în perspectivă 
teologică conceptul de cultură rămâne indisoci- 
abil legat celui de cultivare, cu trimitere deopo- 
trivă la cu/zus (lat.), cult. Om de cultură este 
omul cultivat. Dar cum orice gest de cultivare 
presupune o alegere, ne putem întreba, căutând 

prin aceasta exercitarea unui gest de discernă- 
mânt, întru ce fel de cultură ne cultivăm? Între- 
barea ni se arată cu atât mai pertinentă teologic 
cu cât descoperim la nivel social polivalența 
termenului de „cultură”. Sunt ușor sesizabile 
propunerile contemporane de exercițiu de 
cultivare a păcatului, asumate ca gest de cultură 
și justificate adesea în numele libertăţii indi- 
vidului sau a drepturilor minorităților de tot 
felul. Cultivarea unor valori pervertite, bolnave 
și cu impact distructiv în structurarea pentru 
veșnicie a omului este, să o recunoaștem, tot o 
cultură, chiar dacă constituie în fapt, față de tot 
ceea ce înseamnă axiologia mântuitoare a valo- 
rilor umane întru Hristos, o anti-cultură. 

Cultura teologică, ca gest de cultivare a omului 
întru cele de Sus, este trans-culturală față de 
culturile lumii, pe care, de altfel, le poate ferti- 
liza teologic, înduhovnicindu-le. Venirea lui 
Hristos este fundamentală și copleșitoare nu 
numai pentru adâncirea înțelegerii teologice 
a omului, ci și pentru cultura sa în general. 
Întruparea Mântuitorului desparte . istoria 
umanității în două perioade: înainte de Hristos 
(î.Hr.) și după Hristos (d.FHr.). Există cercetă- 
tori care s-au aplecat asupra culturilor premer- 
gătoare lui Hristos, făcând diferența între cele 
în care un Mesia era așteptat și cele în care nu 
era așteptat. Și au constatat că mărturia creș- 
tină, asemeni paradoxalului „nimic nu pare mai 
ciudat decât un răspuns la o întrebare care nu 
a fost pusă”, este de a-L afirma pe Hristos ca 
răspuns adresat tuturor, fără excepție. Între- 
barea, neconștientizată în unele culturi, și deci 
neformulată, este de fapt prezentă în mod 
fundamental în toate. Aceasta întrucât toate 
culturile se interesează de om. lar Hristos este 
răspunsul, ca om și Dumnezeu și împlinire a 
omului în chip universal. Hristos este omul așa 
cum L-a gândit Dumnezeu, omul dumneze- 
iesc, cultivat de prezența dumnezeirii în chip 
desăvârșit ca Unul ce este Dumnezeu și care 
s-a arătat în umanitatea Sa Fiu ascultător 
Tatălui întru toate, și deci pe deplin roditor. 
Cultura teologică este un răspuns util tuturor 
culturilor în măsura în care oferă reperele deve- 
nirii omului întru modelul omului, Hristos, 

toate culturile relaționându-se la om. Cultul 
reprezintă gestul de cultivare al omului întru 


experierea prezenței lui Dumnezeu. 
Bibliografie. Dicrionnaire encyclopedigue de la langue 
franţaise, Ed. Hachette, 1995; SERAPHIM DE SAROV, SF., 
L'Entretien avec Wlotovilov, Ed. Arfuyen, Orbey, 2002; 

Iulia, 2002; PELIKAN, Jaroslav, Jesus /hrough the centuries 
— Fis Place în the FHistory of Culture, Yale University Press, 
New Haven and London, 1985. 

CUMINECĂRE. 1. Împărtășanie, materia 
Sfântului Trup și a scumpului Sânge al 
Domnului nostru lisus Hristos, care se oferă 
spre împărtăşire. v. EUHARISTIE. 

II. Acţiunea propriu-zisă de împărtășire, 
consumarea materiei Sf. Trup și scumpului 


Sânge ale Domnului nostru lisus Hristos, 
potrivire. v. IMPARTAȘIRE. 


CUNOÂȘTERE. (gr. gnosis, lat. cognifio) 
Procesul de percepere rațională și duhovni- 
cească a adevărului descoperit de Dumnezeu 
prin Revelaţie. Cunoașterea, în sensul comun și 
filosofic, definește activitatea prin care omul ia 
act de datele experienţei și încearcă să le înțe- 
leagă sau să le explice. În teologie, aceasta defi- 
nește Cunoașterea lui Dumnezeu și a lucră- 
rilor Lui are o importanță deosebită pentru 
om, datorită faptului că evidențiază valoarea 
și demnitatea lui, în calitatea de purtător al 
chipului lui Dumnezeu. Această cunoaștere îi 
asigură omului și accesul la starea de desăvâr- 
șire spirituală, care îi asigură fericirea, atât în 
viața aceasta, cât și în eternitate. Legarea feri- 
cirii de cunoașterea lui Dumnezeu este expri- 
mată în mod clar chiar de Mântuitorul Hristos: 
„Și aceasta este viaţa veșnică: să Te cunoască pe 
Tine, singurul Dumnezeu adevărat și pe isus 
Hristos, pe Care L-ai trimis” (n 17, 3). 

Cunoașterea lui Dumnezeu și a lucrărilor Lui 
se întemeiază pe faptul că El ni Se descoperă ca 
fiind o ființă spirituală personală, pe de o parte, 
iar pe de altă parte, pe posibilitățile omului, în 
calitate de existență personală rațională, de a 
intra în dialog cu Dumnezeu, el fiind făcut după 
chipul Său. La cunoașterea lui Dumnezeu, omul 

poate ajunge pe două căi: naturală și supranatu- 
rală. La baza cunoașterii naturale se află raționa- 
litatea creaţiei, care arată înțelepciunea și mărirea 
Creatorului: „Cerurile spun slava lui Dumnezeu 
și facerea mâinilor Lui o vestește tăria” (Ps 18, 
1). Dacă omul Îl poate cunoaște pe Dumnezeu 
în acest fel, „aceasta se datorează faptului că 
Logosul a sădit în firea oamenilor și facultatea 
cunoașterii Lui prin raționalitatea creației”, dar 
și o dispoziţie sau înclinaţie firească a omului 
spre Dumnezeu, care cultivată poate duce la 
cunoaștere. Pe cale supranaturală îl cunoaștem 
pe Dumnezeu prin Revelaţie. Calea suprana- 
turală pleacă de la Dumnezeu spre oameni și 
exprimă, deci, inițiativa lui Dumnezeu în acest 
proces. Este mai completă și mai sigură decât 
cea naturală, eliminând posibilitatea ca omul 
să-L confunde pe Dumnezeu cu natura. Acestei 
căi supranaturale îi corespunde și în om un 
organ de sesizare: credința produsă prin lucrarea 
Sfântului Duh. 

În ambele cazuri, cunoașterea lui Dumnezeu 
este nedeplină, indirectă, analogică și simbo- 
lică, deci are un caracter limitat, Dumnezeu, 
fiind mai presus de orice noțiune, atribut sau 
simbol. Dacă persoana umană este inepuizabilă 
în conţinutul ei, cu atât mai mult este inepui- 
zabilă Persoana divină supremă, Care rămâne 
ascunsă chiar și atunci când se descoperă. 
Referindu-se la această realitate, Sf. Grigorie 
de Nazians precizează: „Mintea prinde numai 
o umbră a lui Dumnezeu în mod foarte obscur 
și redus, culegând nu din cele ce sunt EI, ci din 
cele din jurul Său, altă imagine din fiecare și 
încropind un fel de chip al adevărului. Căci EI 
lunecă înainte de a fi prins și scapă înainte de 
a fi înţeles, luminând mintea, dacă este cură- 
țită, cu repeziciunea unui fulger care nu stă”. 
Cunoașterea supranaturală, prin Revelaţie, are 
un caracter paradoxal: pe de o parte, Dumnezeu 
poate fi văzut: „Căci am văzut slava Lui [...], 
plin de har și de adevăr” (n 1, 14), iar pe de 
altă parte, Dumnezeu „locuiește întru lumină 
neapropiată, pe Care nu L-a văzut nimeni 
dintre oameni, nici nu poate să-L vadă” (7 Tim 
6, 16). Caracterul acesta paradoxal este dat de 
persoană, care evidențiază atât taina naturii 

incomunicabile, cât și comunicabilitatea ei prin 
energiile divine necreate. Această comunicabi- 
litate prin energiile divine necreate constituie 
baza teologiei catafatice, în timp ce incomu- 
nicabilitatea după ființă constituie subiectul 
cunoașterii apofatice. 

Cele două feluri de cunoaștere se completează 
reciproc. Cunoștinţele dobândite pe cale cata- 
fatică trebuie adâncite prin cunoașterea apofa- 
tică, în timp ce cunoașterea apofatică, pentru a fi 
coerentă, trebuie să recurgă la termenii cunoaș- 
terii raționale, cărora le dă însă un conținut 
mult mai adânc. De exemplu, atributele lui 
Dumnezeu nu sunt numai gândite, ci și expe- 
riate. Și în cunoașterea rațională, omul își dă 
seama că infinitatea lui Dumnezeu e mai mult 
decât o poate prinde el în concepte și, pentru 
acest motiv, o corectează printr-o negare. Ceea 
ce deosebește cunoașterea apofatică de cea cata- 
fatică este faptul că în prima omul trăiește mai 
clar prezența lui Dumnezeu ca persoană, fără 
ca această prezență să fie exclusă în cunoașterea 
rațională. În ambele cunoașteri, revelația supra- 
naturală are rolul de mijlocitor: cunoașterea 
apofatică, fără revelaţie, ar experia prezenţa lui 
Dumnezeu în mod impersonal. Pentru acest 
motiv, nu trebuie să deosebim cunoașterea 
apofatică de cea rațională prin faptul că prima 
ar fi o cunoaștere supranaturală revelată, iar a 
doua, o cunoaștere pur naturală. Ambele au 
la bază Revelația supranaturală, atunci când 
este vorba de cunoașterea lui Dumnezeu ca 
persoană. Este adevărat, cunoașterea rațională 
nu face uz de tot conținutul Revelaţiei supra- 
naturale. Pentru acest motiv, găsim cunoaștere 
catafatică și la oameni care nu s-au împărtășit 
în niciun fel de revelație. Pe măsură ce un om 
progresează în viața duhovnicească, cunoașterea 
intelectuală se apropie de contemplare, adică de 
cunoașterea apofatică. Pentru acest motiv, Bise- 
rica Ortodoxă afirmă posibilitatea unui progres 
în cunoașterea lui Dumnezeu, care are drept 
scop prefacerea chipului în asemănare. Părin- 
tele Stăniloae încheie în rândul modalităților 
de cunoaștere și cunoașterea lui Dumnezeu în 
împrejurări concrete ale vieții. Dacă cunoaș- 
terea catafatică are un caracter intelectual, iar 

cea apofatică este o performanță accesibilă 
numai celor îmbunătăţiţi duhovnicește, toți 
credincioșii Îl pot cunoaște pe Dumnezeu 
în acţiunea Lui providențială, prin care sunt 
conduși în diferite împrejurări din viață, uneori 
hărăzindu-le bunuri, alteori privându-i într-un 
mod pedagogic de ele. Și în primul caz și în 
cel de-al doilea este stimulată responsabilitatea 
noastră față de Dumnezeu și față de semeni. 
Dumnezeu ne oferă bunuri și ne invită să ne 
unim cu E] și cu semenii sau ne mustră că 
n-am făcut aceasta și ne îndeamnă să ne căim și 
să facem în viitor ceea ce n-am făcut în trecut. 
Îndeosebi împrejurările nefavorabile sensibi- 
lizează în mod deosebit sufletul omului, care 
se situează într-un vis-ă-vis existențial față de 
Dumnezeu și intră cu EI într-un dialog patetic, 
în încercarea de a înțelege și de a suporta sufe- 
rința. În aceste situaţii, Dumnezeu nu mai este 
o realitate bănuită sau posibilă, ci una prezentă, 
chiar și în situaţia celor ce se declară necre- 
dincioși. Dialogul acesta este exprimat într-o 
manieră impresionantă în special în Psalmi și 
în Cartea lui lov. 

Pe Dumnezeu Îl putem cunoaște și prin soli- 
citările semenilor noștri. În apelurile acestora, 
noi trebuie să sesizăm însăși chemarea Mântu- 
itorului Hristos: „Atunci drepții îi vor răspunde 
zicând: Doamne, când Te-am văzut flămând și 
Te-am hrănit? Sau când Ți-am dat să bei?... lar 
Împăratul, răspunzând, le va zice: Adevărat zic 
vouă, întrucât aţi făcut unuia dintr-acești frați 
ai Mei prea mici, Mie Mi-aţi făcut” (Mr 25, 
37-40). De fapt, în mâna întinsă a săracului 
trebuie să vedem chiar mâna lui Hristos, iar 
în fața chinuită de suferință a acestuia, faţa lui 
Hristos, Care se identifică astfel cu persoana 
umană aflată în suferință. 

Cunoașterea lui Dumnezeu în împrejurări 
concrete ale vieţii este o cunoaștere existen- 
țială, în care experiem caracterul personal al 
lui Dumnezeu și marea Sa iubire față de noi, 
în caliate de Creator, Proniator și Mântuitor. 
Pentru acest motiv, elementele catafatice se 
combină în mod armonios cu cele apofatice. 
Din perspectivă ortodoxă cunoașterea este 
o expresie a experienței eclesiale, o măsură 

a nevoinței duhovnicești și a vederii luminii 
necreate. Această cunoaștere este bazată pe 
gnoseologia patristică. Fără să fie o teologie 
incompatibilă cu exigenţele culturale ale 
vremii, cunoașterea Sfinților Părinţi era anco- 
rată în actul de viață fundamental concentrat în 
experiența nemijlocită a unirii cu Hristos Cel 
răstignit și înviat. Cunoașterea înseamnă viață, 
trăire și unire cu Izvorul vieții și al cunoașterii 
și totodată implică mărturisirea acestei experi- 
enţe directe: „Și aceasta este viaţa veșnică: să Te 
cunoască pe Tine, singurul Dumnezeu adevărat, 
și pe Iisus Hristos pe Care L-ai trimis” (n 17, 
3). Viaţa cea adevărată, înrădăcinată în veșnicie 
înseamnă cunoașterea lui Dumnezeu, posibilă 
pentru oameni prin Întruparea lui Hristos, Fiul 
Dumnezeului Celui viu. 

Gnoseologia ortodoxă nu reduce cunoașterea 
la o problemă în sine, care-și epuizează moti- 
vaţia și elaborarea într-un eșafodaj conceptual, 
fără rezonanță în viaţa cotidiană. Cunoaș- 
terea, în mod imperativ, răspunde unor nevoi 
concrete, legate de actul de viaţă trăit în lume 
și în Biserică. Ceea ce se urmărește nu este 
etalarea unor cunoștințe exprimate în cuvinte 
meșteșugite și prețioase, menite să fascineze la 
nivel intelectual, ci mărturisirea unei cunoaș- 
teri fundamentate pe experiența duhovnicească 
și eclesială, cu putere de a schimba mințile și 
inimile oamenilor. Cunoașterea lui Dumnezeu 
e o taină care poate fi deslușită și asumată doar 
în laboratorul sfințitor al experienţei eclesiale, 
deoarece unirea cu Hristos e posibilă doar prin 
Duhul Sfânt în Biserică. Taina lui Dumnezeu 
nu poate fi explicitată exclusiv la nivel discursiv 
și nici disecată în mod analitic. Forța cunoaș- 
terii, întemeiată în Duhul Sfânt, nu constă 
în acumularea informaţiilor sau în măiestria 
cuvintelor rostite, oricât de impresionante ar fi 
acestea, ci în adeverirea puterii Duhului Sfânt, 
cu profunde implicaţii existenţiale. În acest 
sens linia Sf. Apostol Pavel este continuată 
și exprimată elocvent în tradiția cunoașterii 
patristice: „Și eu, fraților, când am venit la voi 
și v-am vestit taina lui Dumnezeu, n-am venit 
ca iscusit cuvântător sau ca înțelept [...] lar 
cuvântul meu și propovăduirea mea nu stăteau 

în cuvinte de înduplecare ale înțelepciunii 
omenești, ci în adeverirea Duhului și a puterii 
[...] Iar noi n-am primit duhul lumii, ci Duhul 
lui Dumnezeu, ca să cunoaștem cele dăruite 
nouă de Dumnezeu; pe care le și grăim, dar în 
cuvinte învățate de la Duhul Sfânt, lămurind 
lucruri duhovnicești oamenilor duhovnicești” 
(7 Co 2, 1,4, 12-13). 

Prezenţa autorităţii harismatice-duhovnicești, 
ca reper esențial în actul cunoașterii la Sfinţii 
Părinţi, nu anulează funcția cognitivă în plan 
natural. Există o reciprocitate între apofatism 
și catafatism, care se fundamentează pe relația 
intrinsecă dintre natural și supranatural în 
cadrul Revelaţiei dumnezeiești. În acest sens, 
merită investigată atitudinea Sfinţilor Părinți 
în demersul lor gnoseologic în contextul 
culturii vremurilor lor. Se va putea verifica 
dimensiunea cuprinzătoare a  gnoseologiei 
ortodoxe, care nu este exclusivă, ci inclusivă, 
dar fără să-și reducă identitatea la o cultură 
sau alta. Este esențial ca în fundamentarea și 
elaborarea cunoașterii teologice contemporane 
să fie recuperată și valorificată această atitudine 
a Sfinţilor Părinţi, nu atât prin cunoașterea în 
literă a textelor patristice și folosirea lor pentru 
legitimarea propriilor idei, ci mai ales prin 
efortul de înscriere în aceeași continuitate de 
duh, în același fel de a fi și a cunoaște al Sfin- 
ţilor Părinţi. În mentalitatea contemporană, în 
care cunoașterea este cuprinsă între o compi- 
lare intertextuală conjuncturală și căutarea 
ostentativă și cu orice preț a originalității, este 
imperativă dobândirea semnificației originare, 
și nu originale, a textelor patristice. Astfel, se 
poate obţine o bună vecinătate a subiectului 
cercetător cu duhul Tradiţiei, deoarece Tradiţia 
este cea care exprimă rodul cunoașterii teolo- 
gice proprii, în măsura existenței unei conti- 
nuități de duh, și nu teologul este cel care 
explicitează și interpretează Tradiţia în funcție 
de niște criterii exterioare Tradiţii propriu- 
zise. Pentru păstrarea adevăratei identități a 
cunoașterii teologice se impune recuperarea 
dimensiunii practice și existențiale a teolo- 
giei. Nu este vorba doar de coerenţa rezultată 
din coincidența ideilor expuse de autor cu 


viaţa lui efectivă, ci mai ales de formarea unei 
conștiințe care să reglementeze o reciproci- 
tate între subiectul cercetător și obiectul de 
cercetat, izvorâtă dintr-un act de viață. Astfel, 
va fi posibilă prezența subiectului în obiectul 
de cercetat, actul cunoașterii devenind un act 
de viaţă, iar consecința unei astfel de cunoașteri 
nu va fi doar transmiterea de informații, ci și de 
convingeri existenţiale. 

Adevărata cunoaștere este o metanoia, o 
înnoire a minţii, o transformare a omului întreg. 
Cunoașterea ca rod al pocăinţei ne ferește de o 


cunoaștere amăgitoare, generatoare de trufie. 

Sterea Tache, Răzvan Ionescu, Adrian Lemeni 


CUNUNIE. Sfântă Taină prin care Biserica 
binecuvintează și consfinţește căsătoria, adică 
legătura dintre bărbat și femeie în scopul înte- 
meierii familiei, ajutorului reciproc și al nașterii 
de prunci. 

Săvârșitorii cununiei sunt preoții sau episcopii. 
Călugării nu pot săvârși Taina Cununiei pentru 
că nu pot lua parte la dansul ritual de la sfâr- 
şitul acestei Sfinte aine. Primitorii Tainei 
sunt o pereche alcătuită din bărbat și femeie, 
fără impedimente canonice, adică nefiind în 
vreun grad de rudenie trupească sau spirituală, 
care și-au exprimat reciproc consimțământul. 
Biserica Ortodoxă nu admite căsătoria homo- 
sexualilor. Cât privește căsătoriile mixte, între 
ortodocși și creștini de alte confesiuni, ele sunt 
îngăduite numai dacă cel de altă credință trece 
la ortodoxie. Cei care aparţin altor religii sunt 
obligaţi să se convertească la Ortodoxie. Nașii 

sau nunii care asistă pe fini sunt obligați să fie 
ortodocși, căsătoriţi și cu viaţă morală exem- 
plară. Cununia se oficiază în bisericile paro- 
hiale. În mănăstiri nu este îngăduită săvârşirea 
căsătoriei. În case particulare, ea este îngăduită 
numai cu dezlegare. Slujba cununiei are loc de 
obicei duminica, după Sfânta Liturghie. După 
porunca a IX-a a Bisericii, nu se fac nunţi în 
următoarele zile: în cele patru posturi mari 
de peste an, ca și în toate zilele de post: mier- 
curi, vineri, Înălțarea Sfintei Cruci (14 sept.) 
și Tăierea capului Sf. loan Botezătorul (29 
august); în Săptămâna Luminată, în perioada 
dintre Crăciun și Bobotează, în toate praznicele 
împărătești și în ajunul lor. Slujba Nunții este 
precedată de logodnă, care este bine să se săvâr- 
șească odată cu aceasta. Cât privește rându- 
iala liturgică a acestei Sfinte Taine, potrivit 
Molitfelnicului, ea are următoarea rânduială și 
desfășurare: 

Explicația mistico-simbolică a Tainei Cununiei. 
1. Logodna. Logodna reprezintă esența și 
forma concretă a consimţământului dat între 
două persoane, fiind în același timp și o pregă- 
tire pentru Cununie. Prin binecuvântarea lui 
Dumnezeu Logodna devine astfel, legământ 
sfânt încheiat în Hristos. Privitor la rându- 
iala liturgică a slujbei Logodnei și semnifi- 
caţia ei mistico-simbolică, trebuie să spunem 
că ea cuprinde mai multe etape. Astfel, după 
ectenia mare cu cereri speciale, preotul rostește 
prima rugăciune „Dumnezeule cel veșnic...”, 
cerând lui Dumnezeu, ca prin lucrarea harului 
Duhului Sfânt „să adune întru unire ceea ce 
a fost despărțit și să pună dragostea legătură 
neîntreruptă”. Cea de-a doua rugăciune din 
slujba Logodnei ne aduce înainte arhetipul 
divin al Căsătoriei, și anume nuntirea dintre 
Hristos și Biserica Sa. A treia rugăciune a slujbei 
Logodnei nu este mai puţin bogată în înțele- 
suri, dezvăluind semnificația punerii inelelor 
și mai apoi a schimbării lor între logodnici. În 
sensul acesta este pomenit losif din Vechiul 
Testament. Pecetea regală săpată în sigiliul 
inelului era semnul puterii lui și garanţia care 
confirma încrederea și atașamentul regelui față 
de el. De asemenea, Tamara, chemată în faţa 

judecătorului luda, arată inelul care-i amin- 
tește judecătorului făgăduinţa făcută, obligân- 
du-l să-i fie credincios. În sfârșit, fiului risi- 
pitor revenit acasă tatăl îi pune inelul în deget, 
ca semn al iertării și al demnității împărătești 
restituite. 

Întâlnirea logodnicilor este pecetluită cu inelul 
făgăduinței  dumnezeiești. Punerea acestui 
inel în cadrul slujbei Logodnei semnifică 
însăși istoria umanității în rezumat: Fiul lui 
Dumnezeu este salvat prin credincioșia Tatălui, 
iar inelul este semnul văzut al acestei lucrări 
izbăvitoare. Actul divin este astfel însoţit 
imediat de un dar împărătesc: „Fie ca îngerul 
Domnului să meargă înaintea lor în toate zilele 
vieții lor”. Inelul este simbolul frapant al unității 
într-o singură ființă, într-un singur destin, în 
sensul în care, îngerul comunităţii conjugale 
călăuzește făgăduinţa celor doi pentru o iubire 
veşnică, către Împărăție”. Inelul este mai întâi 
semn al făgăduinței lui Dumnezeu către om, și 
în al doilea rând, semn al logodirii omului cu 
Dumnezeu. Întrebuințarea inelelor la Logodnă 
este un obicei vechi, precreștin, pe care Biserica 
l-a preluat și l-a consfințit, prin încadrarea lui 
în slujba bisericească. Așa după cum reiese din 
cele afirmate mai sus, sensul Logodnei creștine 
este acela de reintegrare a celor doi în credință, 
în adevăr și în dragoste. Punerea inelelor este 
dovada noii vieți la care sunt chemați mirii: în 
comuniunea Duhului Sfânt. 

2. Cununia. Pe când Cununia se făcea separat 
de Logodnă în mod obligatoriu, mirii intrau 
solemn în Biserică în timp ce se cânta Psalmul 
127. Intrarea mirilor în Biserică nu doar simbo- 
lizează, ci este intrarea căsătoriei în Biserică: 
Intrarea poporului lui Dumnezeu în Împărăția 
cerurilor. Venirea mirilor în Biserică spre a se 
cununa, este socotită o umblare în căile Lui. 
În Biserica Vechiului Legământ, acest psalm 
se cânta în momentul când preoții mergeau în 
sanctuarul “Templului la marile Praznice. „Să 
te binecuvinteze pe tine Domnul din Sion și 
să vezi bunătăţile Ierusalimului în toate zilele 
vieții tale”. Cântarea psalmului 127 ÎL invocă 
pe Domnul și Îi cere binecuvântarea din Sion. 
Sionul înseamnă deodată „loc al mântuirii” 

(Is 46, 13) şi „lerusalim”, sinonim al Împărăției 
mesianice. Încă de la început, această chemare 
are o semnificație atât de bogată și îi înalță 
dintr-o dată pe miri deasupra orizonturilor 
pământene. Ea îi învață adevărata atitudine 
conjugală, adică faptul că în orice clipă („în 
toate zilele vieţii tale”) omul, de pe pământ, 
privește Răsăritul. Cununia terestră pune astfel 
început suișului pe Sion, în lumina Taborului. 
Binecuvântarea Împărăției lui Dumnezeu, 
care urmează îndată după cântarea psalmului 
127, oferă o perspectivă eshatologică a Taincei. 
Această Binecuvântare a Împărăției este aceiași 
cu cea a Sfintei Liturghii, arătând faptul că la 
începuturi, Taina Cununiei era legată de Sfânta 
Liturghie, fiind parte a acesteia. Preotul, dând 
binecuvântarea cea mare (Binecuvântată este 
Împărăţia...), însemnează cu semnul Sfintei 
Cruci, cu Sfânta Evanghelie, deasupra Cunu- 
niilor, care sunt puse pe masa în fața căreia 
se săvârşeşte Taina Cununiei. Cununile, prin 
binecuvântare, ies astfel din realitatea terestră 
a lumii acesteia, pentru a fi primite și ele în 
Împărăţia Cerurilor. 

a. Ecteniile. Cei ce sunt chemaţi să fie un singur 
trup se unesc cu Hristos, prin Taina Nunții 
și nu după patimă, iar scopul și finalitatea lor 
este mântuirea. Darul nașterii de prunci este, 
întâi de toate, darul lui Dumnezeu, cu mirii 
împlinindu-se porunca dată de Creator omului 
prin binecuvântare: „Creșteţi și vă înmulțiți și 
umpleți pământul și-l stăpâniți” 
b. Rugăciunile — premergătoare 
Rugăciunea întâia de la Taina Cununiei, prin 
invocarea familiilor patriarhale, a marilor 
personalități ale Vechiului Legământ, reunind 
astfel cele două testamente într-o singură 
iconomie a mântuirii. Evenimentele pomenite 
vorbesc și slăvesc neclătinata credincioșie a lui 
Dumnezeu. Impunătorul cortegiu al Patriar- 
hilor se sfârșește cu Zaharia și Elisabeta pe de 
o parte, și cu loachim și Ana de cealaltă parte. 
Acestea sunt însoţirile binecuvântate care au 
născut arhetipurile umane: cel al masculinului, 
Sr. loan Botezătorul; și cel al femininului, 
Fecioara, „mireasă nenuntită”, din care, „fără 
stricăciune, S-a născut Dumnezeu Cuvântul”, 


încununării. 


Mirele împărătesc. Rugăciunile revin de mai 
multe ori, pentru a cere castitatea conjugală 
și patul nupțial neîntinat. Ele evocă nunta din 
Cana Galileii, introducând simbolismul iubirii 
transfigurate, devenită harismatică. Exemplele 
continuă, evocând pe Enoh, Ilie și Sem, pe care 
Dumnezeu i-a luat la cer încă de pe când acești 
profeţi erau în viață. Menţionarea lor este 
una deosebit de importantă, în sensul în care 
cei care se unesc, sunt puși în fața prefigurării 
umane a Înălţării Domnului, iar orizonturile 
lor terestre nu limitează cu nimic suișul comun 
al soţilor. Acest minunat echilibru dintre cer 
și pământ ne readuce în concretul existenței. 
Astfel, binecuvântările care sunt rostite asupra 
mirilor se extind asupra întregului univers, sfin- 
ţindu-i rodnicia, căruia omul îi este stăpân — 
iconom. Rugăciunile Nunții amintesc în acest 
sens și precizează scopul bunurilor pământești, 
care sunt chemate să se pogoare asupra mirilor: 
„ca să dea și celor lipsiţi... pentru mântuirea 
lor”. Bogăția bucuriei ospăţului îndreaptă 
și sensibilizează atenţia omului, făcându-l 
deschis și predispunându-l să ia seama la orice 
singurătate, suferință și părăsire departe de 
Dumnezeu. De acum soții sunt pentru toți 
la persoana a doua, ei fiind pentru toți cerșe- 
torul bogat în Dumnezeu și fratele sărman al 
tuturor oamenilor cărora le dorește cu tot focul 
inimii mântuirea. Astfel, primele două rugă- 
ciuni din Taina Nunții, ne conduc de la tema 
Creaţiei la tema mântuirii. În prima rugăciune 
din Taina Cununiei, exemplele lui Avraam și 
Sarei nu scot în evidenţă bucuria unirii lor, ci 
mai ales conceperea și nașterea minunată din 
căsniciile lor. Evocarea marilor personalități 
dinaintea invocării binecuvântării ne arată că 
nașterea duhovnicească, desăvârșirea este, în 
perspectiva Noului Legământ, mai importantă 
decât nașterea trupească și-i cheamă pe miri 
către o mutație de la trup la Duh, ceea ce face 
Dumnezeu prin actul creaţiei: ia țărâna din 
pământ, îl face pe om -— biologic, și apoi suflă 
în fața lui suflare de viaţă și-l face viu — Duh. 

Zămislirea pruncilor este o participare la Taina 
lui Hristos. Crucea de care este legată Împă- 
răția este legată în acest mod și de faptul că 

fără de Cruce nu se realizează iubirea. Crucea 
înseamnă înfrânare de la egoismul păcatelor și 
pocăința pentru ele. Bărbatul și femeia regă- 
sesc în Hristos, care este începutul și sfârșitul, 
unirea lor perfectă. Experienţa iubirii jertfel- 
nice se realizează cel mai bine în familie, soţul 
și soția urcând pe scara iubirii în jertfire unul 
față de celălalt și a lor față de copii, și pentru că 
sunt mădulare ale trupului lui Hristos. Astfel, 
numai după ce au primit Sfânta Împărtășanie 
în cadrul Sfintei Liturghii și au devenit un 
singur gând și un singur trup în Hristos, mirii 
cer în Taina Nunții, unirea lor și pentru viața 
cotidiană. Ultima rugăciune dintre cele trei ale 
Cununiei este de fapt epic/eza Tainei: „Însuţi și 
acum, Stăpâne, înfinde mâna Ta din sfântul tău 
locaș şi unește pe robul Tău (N) cu roaba Ta (N), 
pentru că de către tine se însoțește bărbatul cu 
femeia. Unește-i pe dânșii într-un gând; încu- 
nunează-ă într-un trup; dăruiește-le lor roadă 
pântecelui, dobândire de prunci buni”. Unirea 
mâinilor mirelui și miresei este chipul văzut 
al modului nevăzut în care Duhul Sfânt reali- 
zează unirea celor doi într-un singur trup. 

c. Încununarea. Punerea Cununilor pe capul 
mirilor. Aşezarea cununiilor pe capetele mirilor 
simbolizează încununarea acestora de către 
Biserică pentru curăția și fecioria în care au 
trăit ei până la Taina Nunții. Spre cununa cea 
neveștejită a măririi sunt chemati toți creș- 
tinii. „Doamne Dumnezeu nostru cu mărire 
și cu cinste încununează-i pe dânșii”. Slava 
și cinstea trebuie înțelese după imaginea 
Slavei și a Cinstei ce se cuvine lui Hristos. 
Astfel, logodnicii, în faţa lui Hristos care este 
prezent în Taină, primesc slava care încunu- 
nează constituirea ființei lor unice și preotul îi 
înalță la această demitate prin epicleza Taincei: 
„Doamne, Dumnezeul nostru, cu mărire și 
cu cinste...”. Acesta este momentul efectiv al 
Tainei, timpul Cincizecimii conjugale, adică 
Pogorârea Duhului Sfânt care rezidește noua 
făptură. Rugăciunea centrală a ritualului încu- 
nunării este foarte revelatoare, ea cuprinzând 
și unind începutul și sfârșitul destinului uman: 
mirii sunt încununați cu mărire şi cu cinste. Căsă- 
toria apare, astfel, ca locul de unire dintre alfa și 

omega destinului uman. 

d. Lecturile Biblice. Mirii, după încununare, 
împodobiţi cu acest simbol, ascultă citirea 
Epistolei către Efeseni (5, 20-33) și a Evan- 
gheliei de la loan (2, 1-11). Ei iau aminte la 
inepuizabila bogăție a textelor amintite mai sus. 
Minunea care are loc la nunta din Cana Galilei, 
evocată în Taina Cununiei, scoate în evidență 
dimensiunea euharistică, eclesiologică și hris- 
tologică a Tainei, anunțând transformarea stării 
naturale a lucrurilor, într-o celebrare a bucuriei 
prezenţei lui Dumnezeu printre oameni. 

e. Împărtășirea mirilor din potirul eubharistic. 
Structura liturgică a Tainei a fost concepută ca 
o Liturghie Euharistică. Tocmai de aceea, după 
citirile biblice urmează, exact ca și la Sfânta 
Liturghie, ectenia întreită, ectenia cererilor 
și invocarea rugăciunii Zază/ nostru. În slujba 
ortodoxă actuală, acest context euharistic al 
Căsătoriei este accentuat în conţinutul chino- 
nicului: „Paharul mântuirii voi lua și numele 
Domnului voi chema”, în timp ce mirii gustă 
din potirul euharistic, căci Sfânta Împărtășanie 
pecetluiește și desăvârșește Cununia. În situ- 
ația în care mirii s-au împărtășit mai înainte 
la Sfânta Liturghie, Taina Cununiei urmând 
săvârșirii acesteia, mirii iau în acest moment 
din paharul comun, acest pahar fiind acceptat 
ca substitut al Sfântului Potir și al împărtă- 
șirii euharistice. Paharul comun a fost așezat 
în locul Sfintei Împărtășanii, în momentul în 
care mirii nu mai erau în măsură să primească 
Sfânta Împărtășanie, din pricina nevredniciei 
lor sau a faptului că nu și-au păstrat curăția 
până în momentul primirii Tainei Nunții. 

f..  Troparele din timpul dansului liturgic. 
Urmează procesiunea solemnă a preotului, 
mirilor și nașilor, un rezumat simbolic de fapt 
al dansului nupțial de odinioară. Astfel, alaiul 
este condus de preot, mirii având mâinile unite. 
Troparul „Isaie dănţuiește, Fecioara a avut în 
pântece...” este o icoană a Maicii Domnului 
Odighitria sau Călauzitoarea, care vine să 
arate soților că întruparea privește direct viața 
oamenilor, îndeosebi relaţia lor intimă, conju- 
gală. Natura profundă a Căsătoriei creștine, așa 
cum a fost înțeleasă în tradiția ortodoxă, unirea 

deci a mirilor reprezintă o mărturie a Împără- 
ției lui Dumnezeu. Procesiunea-dans nupțial 
continuă în timpul cântării troparului Sfin- 
ţilor Mucenici: „Sfinţilor mucenici, care bine 
v-aţi nevoit și v-aţi încununat, rugați-vă lui 
Dumnezeu pentru noi”. Prin cântarea acestui 
tropar, Cununia și procesiunea în sine a mirilor 
este îndreptată către același capăt al drumului, 
arătând sfârșitul luminos al drumului vieții. 
Astfel, cei doi fac să ţâșnească din iubirea lor 
reciprocă această minunată rugăciune a Sfin- 
ţilor Mucenici: „Pe Tine, Mirele meu, Te 
doresc; căutându-le mă lupt și mă răstignesc 
cu Tine; în apa Botezului Tău mă îngrop și 
sufăr pentru Tine, ca să trăiesc în Tine”. Acest 
tropar vine, o dată în plus, să sublinieze faptul 
că iubirea desăvârșită este iubirea răstignită. În 
acest cadru și în acest înţeles, cununile mirilor 
închipuie cununa de spini a Domnului, singura 
care poate da sens celorlalte cununi. De altfel, 
de-a lungul întregii lor vieți, mirii vor auzi 
ecoul, mai mult sau mai puţin îndepărtat, al 
troparului Sfinților Mucenici. Întreita ocolire a 
mesei din timpul acestei procesiuni este o triplă 
intensificare a simbolului cercului. Aceasta este 
și semnificația procesiunilor liturgice din jurul 
templului. Reproducând simbolic infinitul, ele 
transformă un spațiu oarecare în spațiu sacru. 
Dacă timpul sacru, liturgic, răspunde însetării 
după Paradisul pierdut și anticipează Împă- 
răția, drumul vieții conjugale nu mai este un 
simplu itinerar, el fiind plasat în axa veșniciei. 
&. Rugăciunile finale şi Otpustul. Rugăciunile de la 
sfârșitul slujbei Tainei, mijlocesc de la Dumnezeu: 
„binecuvintează intrările și ieșirile lor”. Textele 
din 2 Rg 3,25; 3 Rg 3,7; EA 13, 24; Lc 13, 24 se 
referă la importanţa care a fost totdeauna acor- 
dată „intrărilor”, căci cel care știe să intre și să iasă 
„cu vrednicie” este stăpân pe propriul său destin. 
Ultima rugăciune a Tainei Cununiei coboară în 
timp și dă binecuvântarea pentru o viață lungă și 
dobândirea de mulți urmași. 

Otpustul regăsește esențialul puterii primite 
prin Sfânta Taină, pomenindu-i pe Sfinţii 
Împărați cei întocmai cu Apostolii, Constantin 
și maica sa Elena „cei întocmai cu Apostolii 
și care au văzut Crucea Ta pe cer”. Plasarea 

demnităţii lor împărătești, pusă sub semnul 
Crucii biruitoare, este o trimitere la Preoţia 
împărătească a soţilor. Dar acești sfinți sunt 
cinstiți mai cu seamă pentru că sunt „întocmai” 
cu Apostolii, pentru răspândirea misionară 
a credinţei. Ultimele cuvinte ale rânduielii îi 
întoarce așadar pe soți spre misiunea lor apos- 
tolică: mărturisirea credinței prin viața lor, 
prin Preoţia lor conjugală. Cununia a doua 
și a treia sunt socotite /aină, căci se rostește 
formula Tainei Nunții, numai unele rugăciuni 
fiind înlocuite. Așa-zisele căsătorii sau nunți 
de argint, aur sau platină, sunt doar slujbe de 
mulţumire, nu Sfinte Taine. 

Împărărie, Ed. Fundaţia „Tradiţia Românească”, Bucu- 

CUSCRIE. (lat. consocrum) Înrudirea prin 
alianță între părinții a doi soți, cuscrul fiind tatăl 
unuia dintre soți în raport cu părinții celuilalt 
soţ; (la pl. — cuscrii) părinţii unuia dintre soți în 
raport cu părinții celuilalt soț. 

Din perspectiva dreptului canonic ortodox, 
rudenia (afinitatea sau  alianfa; 
OYYOTELO, affinițas) sau așa-numita înrudire 
neproprie, cum o întâlnim numită de Profe- 
sorul Boroianu, constă în raportul de intimi- 
tate care ia naștere între două sau mai multe 
persoane pe baza actului fizic al căsătoriei, 
respectiv între membrii a două sau mai multe 
familii, prin intermediul căsătoriei a două 
persoane din aceste familii sau prin interme- 
diul unui șir de căsătorii prin care se leagă 
între ele mai multe familii. Această înrudire, 
urmând normele dreptului roman și mai apoi 
bizantin numai pentru unele rudenii de cuscrie 
(„Bonestas publica”), nu constituie decât în 
anumite limite o piedică la căsătorie, în funcție 
de aceste limite, rudenia cuscriei fiind de trei 
feluri: cuscria de felul întâi sau de un neam (între 
un soţ și consângenii celuilalt soţ), cascria de 
felul doi sau de două neamuri (între consângenii 
unui soţ și consângenii celuilalt soţ) și cuscria de 
felul trei sau de trei neamuri (între cuscrii unui 
soț din prima căsătorie și cuscrii lui din a doua 
căsătorie; între cuscrii unui membru dintr-o 
familie de mijloc, cu cuscrii unui alt membru 
din aceeași familie de mijloc). Această cuscrie 
este cea propriu-zisă, întrucât se mai mențio- 
nează de canoniști și cuscria în sens restrâns, 
care ia naștere prin logodna bisericească, prin 
legăturile nelegitime sau prin adopţie, numită 
și guasi-cuscrie sau guasi-afjinitas. Gradele 
rudeniei fizice a cuscriei se calculează mult 
mai dificil decât în cazul rudeniei de sânge, 
urmându-se schema arborelui genealogic, dar 
trebuind să se aibă în vedere două sau trei tulpini 
ale neamurilor, numărându-se numai nașterile, 
nu și persoanele căsătorite, iar soțul cu soția „se 
confundă într-o singură persoană, ca având o 
singură naștere” după principiul biblic: „Pentru 
aceea va lăsa omul pe tatăl său și pe mama sa 
și se va lipi de femeia sa și vor fi amândoi un 
trup” (WM 19, 5; Fe 2, 24) şi avându-se în vedere 


cuscriei 

viziunea Sf. Vasile cel Mare din Can. 87. Astfel, 
bărbatul se află în rudenia cuscriei cu rudele de 
sânge ale soției și invers, fiind în același grad al 
rudeniei cuscriei corespunzător gradului rude- 
nici de sânge în care se află soția cu rudenia sa, 
iar raportul între două cercuri de familie nu se 
numește rudenie de sânge, ci de cuscrie. Pentru 
ultimul fel de cuscrie, facem menţiunea că se 
întemeiază pe două căsătorii diferite între trei 
cercuri familiale, în acest caz gradele de cuscrie 
numărându-se ca și la cuscria născută între 
două familii printr-o singură căsătorie, adică 
numărul gradelor găsite în familia unui soț se 
adaugă la numărul gradelor găsite în familia 
celuilalt soț. Așadar, căsătoria soților, adică prin 
împlinirea prescripţiilor civile și bisericești, 
produce cuscria între rudele lor de sânge, deși 
între soți nu poate exista rudenie. 

Unii canoniști abordează rudenia fizică a 
cuscriei întemeiată pe căsătorie, subliniind 
cuscria de două neamuri și de trei neamuri, 
cuscria de felul întâi, care se află la temelia 
celorlalte două feluri de cuscrie, fiind amintită 


împreună cu rudenia cuscriei de două neamuri. 

DANIEL. Nume vechitestamentar iudaic, 
care se traduce „Dumnezeu este judecătorul 
meu”. În Vechiul Testament acest nume a fost 
purtat de: 1. cel de-al doilea fiu al lui David 
care s-a născut în Hebron (7 Par 3, 1), ful lui 
Abigail din Carmel, fosta soţie a lui Nabal 
(7 Rg 25). În 2 Rg 3, 3, acesta apare și sub 
numele Chileab. În opinia specialiştilor, scrierea 
acestui nume a fost coruptă, deoarece ultimele 
trei consoane ale cuvântului (bal) sunt identice 
cu primele trei litere ale următorului cuvânt. În 
sprijinul acestei supoziţii este adus și numele 
acestuia din originalul grecesc (Dalouia). Prin 
urmare, forma menționată în 7 Par 3, 3 este cea 
corectă. Datorită faptului că acesta nu mai este 
amintit nici măcar în cadrul luptei pentru tron, 
se crede că a murit de timpuriu; 2. o persoană 
enigmatică, care s-a remarcat prin dreptate 
(z 14, 14, 20) și înţelepciune (Jz 28, 3), care 
se pare că a fost cunoscută la fel ca Noe și lov, 
cu care este menționat în două din versetele 
citate; 3. un preot din neamul lui Itamar, care 
s-a întors din exil odată cu Ezdra (8, 2) și care 
a pecetluit reînnoirea legământului din timpul 
lui Neemia (e 10, 6), 4. cel mai important 
purtător al acestui nume este personajul prin- 
cipal din cartea canonică a lui Daniel și din 
adaosurile acesteia întâlnite în Septuaginta 
(Isforia Susanei, Istoria omorârii balaurului şi a 
sfărâmării lui Bel). Daniel a fost unul dintre cei 
patru tineri de viță nobilă din fiii lui luda (1, 6) 
care au fost aleși de către Așpenaz, mai marele 
famenilor lui Nabucodonosor, ca să slujească la 

palatul regelui. Aceștia urmau să fie inițiați în 
limba, istoria și datinile chaldeene, vreme de 
trei ani, ca să poată corespunde demnităţilor 
în care aveau să fie numiţi. Pe lângă calităţile 
trupești și intelectuale, Daniel s-a remarcat prin 
statornicia sa în legea părintească. Pentru a nu 
se întina prin gustarea din bucatele și din vinul 
de la masa regelui, Daniel a cerut îngăduința de 
a mânca doar bucate din zarzavaturi și de a bea 
numai apă (Dn 1, 8-13). Despre familia sa însă 
nu se spune nimic în Scriptură. Iosif Flaviu 
susține că Daniel, ca și ceilalți trei tineri care 
s-au distins prin înțelepciunea lor, făceau parte 
din familia regală, fiind rudenii apropiate cu 
regele Sedechia. Tot el menţionează faptul că 
„Daniel era mai dibaci decât ceilalți, mai ales în 
tălmăcirea viselor, iar acest har al lui, era un dar 
al lui Dumnezeu” (Anfichitări iudaice 10, 10, cf. 
Dn 1, 17). Pentru acest fapt (Dn 5, 12) Nabu- 
codonosor i-a dat lui Daniel un nume nou 
derivat din limba lui: Beltșaţar, forma ebraizată 
a lui Baafshu-uzur (viaţa lui protejează). După 
cercetarea înțelepciunii celor patru tineri de 
către rege, aceștia au fost găsiți de zece ori mai 
înţelepţi decât toți magii caldeeni (1, 18-21) 
și prin urmare au fost așezați în demnități pe 
măsura lor. 

Daniel s-a făcut remarcat înaintea lui Nabuco- 
donosor prin capacitatea sa extraordinară de a 
cunoaște conţinutul unui vis și de a descoperi 
înțelesul acestuia (2, 26-47). Acest fapt i-a adus 
multă preţuire înaintea regelui, încât acesta a 
poruncit ca de îndată să fie pus guvernator 

peste tot ținutul Babilonului și căpetenie peste 
toți înțelepții Imperiului (2, 48). În urma desci- 
frării și tâlcuirii cuvintelor scrise de o mână 
tainică pe un perete din sala în care regele 
Belșaţar ținea un ospăț, Daniel a fost numit al 
treilea conducător în Imperiu după rege (5,29). 
În timpul domniei lui Darius Medul, Daniel 
și-a păstrat demnitatea, fiind numit, alături de 
încă două persoane, dregător peste cei 120 de 
satrapi (6, 2-3). Datorită priceperii sale, regele 
avea de gând să îl numească pe Daniel mai 
mare peste tot regatul, dar din pricina unelti- 
rilor acesta a fost aruncat într-o groapă cu lei. 
Scăpând nevătămat de acolo, Daniel a conti- 
nuat să rămână mare demnitar până în primul 
(1,21; 6,28) sau al treilea an (10, 1) al domniei 
lui Cirus cel Mare. 

Pe lângă textele din cartea care îi poartă numele 
(1,6,8,9,11,21; 2,13, 14, 17-20,24,27;4,5, 
16; 5, 14, 13, 17; 6, 3, 4, 14, 15, 21,22, 24, 25, 
27 7 1 fi 152848, 1 15,273 9,2, 22; 102, 
7, 11, 12; 12,4, 5,9), Daniel mai este amintit 
la sfârșitul scrierii anaghinoscomena Iszoria 
Susanei, când o izbăvește prin înțelepciunea sa 
de lapidare (1,44, 51,54, 59, 62, 64), și în celă- 
lalt adaos al cărţii Daniel (Iszoria omorării bala- 
urului şi a sfărâmării lui Bel), când ucide bala- 
urul și demască șiretlicul preoţilor care slujeau 
în templul idolului Bel (1,2, 4, 8,10, 11,13, 15, 
17, 20, 23, 26, 28, 30-32, 35, 37, 39, 41, 45-48). 
În 7 Mac 2, 20 şi în 3 Mac 6, 7 se amintește 
episodul izbăvirii profetului din groapa cu lei, 
iar în M424, 15 însuși Mântuitorul face referire 
la profeția care prevestește urâciunea pustiirii în 
cetatea lerusalimului. 

Potrivit 7radifiei rabinice, Daniel a fost un 
descendent al familiei regale. Soarta sa și a 
celorlalți trei tineri (Anania, Azaria și Misael) 
a fost profețită de Isaia regelui lezechia prin 
cuvintele: „feciorii care vor ieși din tine și 
îi vei naște, vor lua. Și vor fi eunuci la curtea 
regelui din Babilon” (Is 39, 7; cf. Sanbedrin 93b; 
Pirke de-Rabi Eliezer 52, ORIGEN, Comentariu 
Ia Matei 15, 5). Daniel s-a remarcat încă din 
tinerețea lui prin înțelepciune, cazul izbăvirii 
Susanei fiind elocvent. În urma demascării 
celor doi bătrâni adulteri, despre Daniel s-a 

spus: „dacă acesta ar fi într-un taler al unei 
balanţe, iar ceilalți înţelepţi ai păgânilor ar fi 
toți așezați în celălalt, balanța ar înclina spre 
Daniel” (Yoma 77a). În timpul lui Nabuco- 
donosor, Daniel a devenit atât de cunoscut 
încât profetul lezechiel îl pune ca reper de 
comparație  contemporanului său  Hiram 
(prinţul 'Tirului din Jz 28) care cerea să i se 
aducă onoruri dumnezeiești (Geneza Raba 
96). Pentru a vedea cât era de prețuit Daniel, 
în ochii lui Nabucodonosor, este suficient să 
amintim faptul că atunci când acesta a inten- 
ționat să așeze idolul de aur spre închinare în 
câmpul Deira, regele l-a trimis pe Daniel cu 
o misiune undeva departe, știind bine că dacă 
va rămâne în regat, va prefera să moară în acel 
cuptor decât să se închine idolului (Sanbedrin 
93a, cf. Cântarea Cântărilor Raba VII, 3). 

Johanan ben Zakkai mărturisea despre Daniel, 
care era „om plăcut lui Dumnezeu” (Dn 10,11), 
că acesta își petrecea viața făcând milostenie și 
rugăciuni (42074 Rabinul Nathan 4). Datorită 
acestui fapt, unii din dregători au uneltit împo- 
triva lui Daniel și au cerut regelui să interzică 
tuturor supușilor ca timp de treizeci de zile să 
înalțe rugăciuni vreunui alt dumnezeu afară 
de el. Având în vedere faptul că Daniel nu s-a 
supus, regele a fost constrâns de către dregători 
să-și țină cuvântul și să-l arunce în groapa cu 
lei. După ce l-au coborât în groapa respectivă, 
supușii regelui au pus deasupra o piatră mare 
care s-a rotit singură din Palestina până în 
Babilon pentru acest scop. Dumnezeu a trimis 
însă un înger care a luat forma unui leu ca să 
stea pe piatră, astfel încât uneltitorii lui Daniel 
să nu-l mai poată supăra (Midraş Tebilim 24). 
Leii l-au primit pe Daniel la fel cum câinii își 
întâmpină stăpânii veniți de departe (Yosippor 
3, 8b). Dimineaţa, regele a venit la groapă și 
l-a strigat pe Daniel, dar acesta nu i-a răspuns 
chiar de la început pentru că rostea Șema 
(Midraș Tebilim 24, 116), după ce şi-a petrecut 
noaptea în rugăciune, timp în care leii stăteau 
liniștiți. Văzând minunea, regele a poruncit 
ca toți acuzatorii lui Daniel să fie aruncați în 
groapă. Îmbătrânind, Daniel a cerut regelui să 
îi permită să se retragă din demnitatea sa și să 

îl pună în locul lui pe Zorobabel. După unii, 
acesta s-a retras în Șușan unde și-a continuat 
viața pioasă până la sfârșitul vieții (Yosippon 3, 
9d-10a), iar după alţii s-a întors în lerusalim 
după edictul lui Cirus (Cânzarea Cântărilor 
Raba 7,8). 

Personalitatea lui Daniel a fost adeseori evocată 
în scrierile Sfinţilor Părinţi. Dorind să demon- 
streze faptul că înțelepciunea cuprinsă în toată 
știința își trage originea de la Dumnezeu, și 
că unii oameni răi sau demoni pot denatura 
sensul acesteia, Origen invocă episodul pregă- 
tirii lui Daniel și a celorlalți tineri aflați la 
curtea regelui Babilonului. Aici el se folosește 
de textul ebraic pentru a scoate în evidență 
faptul că Dumnezeu le-a dat pe lângă înțelep- 
ciune și puterea de a discerne: „Dumnezeu le-a 
dat știință și prudenţă în toată înțelepciunea 
scrierii, iar Daniel fu înțelept în a tâlcui vede- 
niile şi visele” (Omifii Ja Numeri XVIII, 3). În 
corespondenţa pe care Sf. Atanasie cel Mare a 
avut-o cu Episcopul Serapion, ierarhul alexan- 
drin subliniază înțelepciunea lui Daniel, care, 
în duh profetic fiind, a înțeles că Fiul nu este 
o creatură, ci creatorul tuturor lucrurilor: „lar 
Daniel a cunoscut pe Fiul lui Dumnezeu, dar a 
cunoscut și lucrurile lui Dumnezeu. Și pe Fiul 
L-a văzut răcorind cuptorul (3, 25). lar despre 
lucruri a spus: „Binecuvântaţi toate lucrurile 
Domnului pe Domnul” (Cântarea celor zrei 
fineri). Şi pe fiecare dintre făpturi le-a înșirat. 
Dar pe Fiul nu l-a numărat între ele, știind că 
nu este lucru, ci că prin El s-au făcut lucrurile. 
De aceea L-a lăudat și L-a preaînălțat în Tatăl 
(Epistola I către Serapion 2, 6). Făcând trimitere 
la Daniel, într-o omilie despre post, Sf. Vasile cel 
Mare arată maniera în care acest efort trupesc 
poate să influențeze atitudinea unor animale 
sălbatice: „Daniil, bărbatul doririlor, care n-a 
mâncat pâine și n-a băut apă trei săptămâni, 
când a fost aruncat în groapa cu lei, i-a învățat și 
pe lei să postească. Ca și cum i-ar fi fost trupul 
făcut din piatră sau din altă materie tare, leii 
n-au putut să-și înfigă dinții în el. Postul a călit 
trupul lui Daniil ca pe o călitură de fier, încât, 
ajungând de nebiruit, leii nici n-au deschis gura 
împotriva sfântului” (Ozi/ii şi cuvântări 1, 7). 

Încercând să motiveze afirmația scripturistică 
potrivit căreia Daniel era „bărbatul doririlor” 
(Dn 9, 23), Isaia Pustnicul consideră că acesta 
și-a biruit pornirile trupului și a revenit în cele 
ale firii în care totul se rezumă la dorirea lui 
Dumnezeu: „Cel ce voiește să revină la cele 
ale firii, să taie toate voile lui cele după trup, 
până statornicește pe om în cele conforme firii. 
Dorirea cea după fire este dorirea minții și ea 
nu este fără dorirea lui Dumnezeu; precum nu 
este nici iubirea celor conforme firii. De aceea 
s-a numit Daniel, bărbatul doririlor” (Douăzeci 

Ioan Chirilă 


DAR.v. HAR, HARISME. 


DĂRURI. (Jezambig. SFINTELE DÂRURI) 
Pâinea și vinul aduse ca materii pentru săvâr- 
șirea Sfintei Euharistii. Darurile sunt aduse 
la Proscomidiar unde sunt pregătite de către 
preot. Apoi, după Vohodul cel mare, darurile 
sunt puse pe Sfânta Masă, unde sunt sfințite 
în timpul rânduielii liturgice. În primele patru 
sau cinci veacuri, rânduiala primirii și pregătirii 
darurilor de pâine și vin pentru Sfânta Jertfă 
avea loc la începutul Liturghiei credincioșilor, 
în momentul corespunzător astăzi Heruvi- 
cului sau a ieșirii cu Cinstitele Daruri, întrucât 
darurile puteau fi aduse la Sfânta Liturghie 

numai de către credincioșii botezați, singurii 
care puteau să rămână în sfântul locaș la săvâr- 
șirea Liturghiei euharistice. Ei prezentau daru- 
rile lor diaconilor, odată cu pomelnicele lor. 
Diaconii puneau aceste daruri de pâine și vin 
în cămăruța Sfântului Altar, numită proscomi- 
diar sau pastoforion. La timpul cuvenit, diaconii 
alegeau din pâinile aduse la proscomidiar pe 
cele mai potrivite pentru a fi afierosite pentru 
Sfânta Jertfă și, aducându-le la Sfântul Altar, 
le puneau împreună cu vinul pe Sfânta Masă 
a Altarului. Episcopul sau preotul proestos le 
afierosea ca daruri de jertfă, printr-o rugăciune 
scurtă sau printr-o formulă de binecuvântare, 


pe care o rostea asupra lor înainte de a le sfinți. 
Bibliografie. Baanișre, Ene, Lifurgica Specială, Ed. 
Nemira, București, 2002; BRANIȘTE, E., BRANIȘTE, 
Ecaterina, Dicionar Enciclopedic de Cunoştinţe Religioase, 

Lucian Farcașiu 


DAVID. Nume vechitestamentar care se 
traduce prin „cel iubit” și se referă la cel de-al 
doilea și cel mai important rege al lui Israel 
(1010-970 î. Hr.). Cu toate că a dobândit 
puterea în circumstanțe extrem de dificile, 
David a reușit să cucerească Ierusalimul și să 
îl transforme în capitală, să unifice triburile 
israelite și să întemeieze un imperiu care se 
întindea de la granițele Egiptului până la cele 
ale Mesopotamiei. Acesta s-a evidenţiat prin 
numeroasele sale calități, fiind totodată un 
păstor destoinic, un muzician talentat, un psal- 
mist inegalabil, un războinic neînfricat și un 
conducător abil. Cea mai proeminentă însușire 
a sa este cea de rege prin excelență, ca stan- 
dard pentru regii următori și ca simbol mesi- 
anic. Se presupune că numele său, care apare 
de mai bine de 1000 de ori în textul masoretic 
și de 59 de ori în Noul Lestament, provine din 
rădăcina dzvd (dragoste) și înseamnă „cel iubit” 
(cf. 2 Rg 12, 25). Datorită utilizării numelui 
dawidum în textele de la Mari, unii cercetători 
au considerat că „david” este mai degrabă un 
titlu decât un nume propriu care ar putea fi 
tradus cu „general” sau „conducător de oști”. În 
acest caz, interpreții sugerează că numele său 


real era Elhanan (cf. 2 Rg 21, 19), iar David era 


un nume regal, asumat în timpul ascensiunii 
sale. Prezumția acestora este destul de forțată, 
având în vedere că Elhanan, pe care aceștia îl 
identifică cu David, ucisese pe Lahmi, fratele 
lui Goliat, iar nu pe Goliat însuși (cf. 7 Par 
20, 5), iar traducerea lui Jawidurm, care trebuie 
relaționată cu akadinanul abdăm, ar însemna 
mai degrabă „înfrânt”. 

Istoria lui David este descrisă amănunțit în 
primele trei cărți ale Regilor (ulterior a fost 
relatată și în 7 Paralipomena). Principalele 
etape ale vieţii sale sunt: ungerea sa ca rege de 
către Samuel (7 Rg 16, 1-13); David cântă din 
harfă lui Saul (11, 16-23); David și Goliat (17, 
12-58), prietenia dintre David și lonatan (18, 
1-5), elogierea biruinţelor lui David (18, 1-8); 
primele uneltiri ale lui Saul (18, 8-17); David 
ajunge ginerele regelui (18, 22-27); Saul prigo- 
nește pe David (19, 1-7), David este scăpat 
de Micol (19, 11-17); fuga lui David la Rama 
(19, 18-24); încercarea lui lonatan de a domoli 
mânia lui Saul (20, 1-43); fuga lui David la 
Nobe (21, 1-9); David fuge la regele Achiș 
(21, 10-15); David la Adulam și Miţpa (22, 
1-5); David în cetatea Chelia (23, 1-14); 
urmărirea lui David în pustiul Zif și Maon 
(23, 15-29); cruţarea lui Saul în peştera din 
Enghedi (24, 1-22), David și Nabal (25, 1-35); 
David se căsătorește cu Abigail (25, 36-44); 
David cruță din nou viaţa lui Saul (26, 1-25); 
șederea lui David în hotarele filistenilor la 
Țiclag (27, 1-12); David este trimis de Achiș 
înapoi în Ticlag, din tabăra filistenilor care 
luptau cu israeliții (29, 1-11); David biru- 
iește pe amaleciţii care au prădat cetatea în 
care locuia (30, 1-31); David plânge moartea 
lui Saul și Ionatan (2 Rg 1, 1-27); David este 
uns rege în Hebron peste seminţia lui luda 
(2, 1-7); întărirea lui David și înmulţirea familiei 
lui (3, 1-5); înţelegerea dintre David și Abner 
(3, 5-21); uciderea lui Abner de către loab și 
plângerea sa de către David (3, 22-39); David 
răzbună moartea lui Ișboșet (4, 1-12); David 
ajunge rege peste tot Israelul (5, 1-5), cuce- 
rirea lerusalimului (5, 6-10); familia lui David 
(5, 13-16); înfrângerea filistenilor (5, 17-25); 
aducerea chivotului din casa lui Aminadab 


248 Coordonatori: Pr. Prof. Dr. Ștefan Bucnru, Pr. Prof. Dr. loan TuLcaN 


(6, 1-11); strămutarea chivotului din casa la 
Obed-Edom la Ierusalim (6, 12-23); David 
pregătește materialele pentru casa Domnului 
(7, 1-16); David mulțumește în rugăciune lui 
Dumnezeu (7, 17-29); biruințele lui David 
(8, 1-14); dregătorii lui David (8, 15-18); David 
răsplăteşte pe Mefiboșet (9, 1-13); războiul 
cu amoniţii (10, 1-19); David și Batșeba (11, 
1-27); mustrarea lui David de către Natan (12, 
1-14); moartea copilului zămislit în nelegiuire 
și nașterea lui Solomon (12, 15-25); cuce- 
rirea cetăţii Raba și supunerea amoniţilor (12, 
26-31); fratricidul lui Abesalom (13, 1-38); 
iertarea și întoarcerea lui Abesalom (14, 1-33); 
rebeliunea lui Abesalom și fuga lui David (15, 
1-37); pribegia lui David (16-17); înfrângerea 
lui Abesalom (18, 1-18); jeluirea lui David 
pentru moartea lui Abesalom (19, 1-8); întoar- 
cerea lui David în Ierusalim (19, 9-17); milos- 
tivirea lui David față de Șimei și Mefiboșet 
(19, 16-30); David mulțumește lui Barzelai 
(19, 31-40); răzvrătirea lui Șeba și reconfir- 
marea suveranității lui David (20, 1-26); David 
răscumpără uciderea ghibeoniţilor (21, 1-14); 
înfrângerea din nou a filistenilor (21, 15-22); 
cântarea de mulţumire a lui David (22, 1-52); o 
nouă cântare (23, 1-7); vitejii lui David (23, 9, 
39); numărarea poporului și pedeapsa cu ciumă 
(24, 1-25); bătrâneţea lui David (3 Rg 1,9-10); 
mijlocirea Batșebei pentru Solomon (1, 11-31); 
ungerea lui Solomon ca rege (1, 32-40); ulti- 
mele învățături și cerințe date lui Solomon 
înainte de moarte sa (2, 1-9) și moartea lui 
David (2, 10-11). 

Ioan Chirilă, Alexandru Moldovan 


DECALGOG. Cele 10 porunci date de 
Dumnezeu oamenilor prin profetul Moise, pe 
Muntele Sinai. Noţiunea de poruncă pune în 
evidență accentele religioase și morale pe care le 
cuprinde Legea veșnică și Legea morală natu- 
rală. De regulă, atunci când se rostește cuvântul 
„poruncă” nu avem în vedere legea emanată de 
organismele legiuitoare ale statului civil, ci, mai 
degrabă, revendicările lui Dumnezeu în raport 
cu omenirea. Lermenul de poruncă a fost apro- 
piat (până la confiscare) de ceea ce numim 
Decalog sau Cele zece porunci. Analizând noți- 
unea de poruncă, observăm că ea poate îmbrăca 
fie un înţeles accentuat juridic, fie unul legat de 
noțiunea de libertate. 

Eticile filosofice și cele religioase din spaţiul 
Tradiţiei apusene definesc porunca îndeosebi 
într-o perspectivă juridică. Respectiv, aceasta 
ar fi o dispoziție precisă a legii dumnezeiești 
ce obligă la împlinirea unui bine dinainte 
determinat și care oprește săvârșirea unei 
fapte nepermise. Conform acestei viziuni, 
între Dumnezeu și om ar exista o distanţă și 
un raport exterior pe care normele și poruncile 
revendicative, venite din partea lui Dumnezeu, 
le-ar umple și le-ar reglementa. Dumnezeu 
și-ar exprima voia prin porunci care obligă la 
săvârșirea binelui și la evitarea faptelor socotite 
rele și reprobabile din punct de vedere moral. 
Omul este obligat să-și conformeze deci- 
ziile și comportamentul la comandamentele 

exprimate de porunci și, în măsura în care 
o face, este socotit drept și moral. Ar fi de 
observat că această perspectivă este proprie 
nu numai creștinismului apusean, ci și stării 
adamice, adică omul căzut în păcat, descrise 
de paginile Vechiului Testament. ludaismul, în 
perioada de după apariția mișcării fariseice, a 
accentuat aceeași înțelegere juridică a porun- 
cilor, pe care le-a înmulțit până la încercarea de 
a reglementa prin norme toate aspectele vieții 
zilnice. Dintr-o alianță cu Dumnezeu, poporul 
ales — sub orientarea partidei fariseilor — a trans- 
format raportul cu Dumnezeu într-o relație 
obiectivată de mulțimea și precizia porun- 
cilor. Teologia apuseană medievală va prelua 
și dezvolta această perspectivă de înțelegere și 
cuprindere a relației Dumnezeu-om doar în 
spaţiul normelor, generând așa-numitul mora- 
lism. "Totul trebuie perceput pe linia formală, 
juridică, în funcţie de reglementările porun- 
cilor sau a normelor morale. Viaţa creștină și 
virtutea sunt rezumate la seturi sau coduri de 
porunci. Împlinirea lor formală ar asigura posi- 
bilitatea virtuții și ar da certitudinea mântuirii. 
În Tradiţia ortodoxă, definirea poruncii are în 
vedere libertatea umană, ca funcţie constitutivă 
a chipului dumnezeiesc al omului. Teologia 
răsăriteană pleacă de la premisa că Dumnezeu 
a înzestrat firea umană cu un mod de a fi ce se 
exprimă într-o multitudine de daruri și vocații. 
Poruncile dumnezeiești nu solicită altceva 
decât talanţii cu care Dumnezeu a îmbrăcat 
natura umană. Astfel, porunca lui Dumnezeu 
nu apare deloc drept o dispoziţie restrictivă și 
exterioară aspirației omului, care l-ar obliga 
înspre un bine dinainte și arbitrar determinat 
și impus, sau care l-ar opri de la fapte socotite 
rele, ci, mai degrabă, ca o trebuință interioară, 
pe care omul o regăsește întru sine și pe care o 
simte ca fiind însăși dorinţa sa cea mai intimă. 
Prin urmare, revendicarea (porunca) divină 
față de om are același conținut cu aspirația sau 
vocaţia fundamentală a firii omului. Porunca 
iese, în acest fel, din formalismul și juri- 
dismul ce obiectivează relaţia om-Dumnezeu 
și capătă un preponderent caracter de interi- 
oritate (interioritatea reprezintă locul inimii 

firii umane, adică adâncul cel mai profund al 
naturii umane, unde fără a amestecare și fără 
despărțire Dumnezeu, porunca Sa și libertatea 
omului sunt în unitate deplină). Prin caracterul 
de interioritate porunca nu pierde din sfera 
sa nici imperativul divin și nu se obiectivează 
(devenind normă abstractă și exterioară vieții 
omului) și nici nu se diluează spre a se pierde în 
relativismul umanist. Porunca dumnezeiască, 
în viziunea Iradiţiei Ortodoxe, nu-L obiecti- 
vează pe Dumnezeu, adică nu-L îndepărtează 
și nici nu-L izolează undeva într-o transcen- 
dență abstractă de unde ar emite norme menite 
să reglementeze „corect” viața omului. Fiind 
expresie a darurilor constitutive ale chipului 
dumnezeiesc al omului, porunca nu este o 
normă ce vrea să pună în acord și armonie două 
realități străine și abstractizate una de cealaltă 
(adică pe Dumnezeu și pe om), ci este expresia 
unității firești dintre voia lui Dumnezeu și 
voia (libertatea) omului. Porunca nu este, în ea 
însăși, o normă obiectivă și abstractă emisă de 
legiuitor către legiuit, ci o realitate ce exprimă 
deopotrivă hotarul voinței creatoare a lui 
Dumnezeu și tensiunea ultimă a firii umane 
și manifestarea ei cea mai autentică. Dacă firea 
omului nu ar fi înzestrată anticipat cu daruri de 
la Dumnezeu, care să exprime în același timp 
planul și voința Sa față de destinul omului și al 
creației, și cu vocaţiile cele mai firești ale inti- 
mităţii umane, poruncile, din expresii intrinseci 
ale libertăţii divine și umane, s-ar obiectiva și 
ar deveni coduri, norme, prescripții obiective 
ce-ar reglementa juridic viața umană și raportul 
cu Dumnezeu. Însă orice poruncă pe care 
Dumnezeu o exprimă în raport cu omul presu- 
pune prezența anticipată a unui dar în structura 
naturii umane și a creației. Dumnezeu a dat 
omului darul (vocaţia) și tot EI a dat și porunca 
legată de acel dar, iar porunca este resimțită 
de om ca un „deja” al firii sale. Fără această 
perspectivă — porunca: temei și vocație intimă 
a naturii omului — apare pericolul de a-L vedea 
pe Dumnezeu ca pe o realitate ce se impune 
discreționar și arbitrar, iar poruncile Lui și 
binele din acestea ca pe niște restricționări 
ale libertăţii și împliniri umane. În concluzie, 

pentru radiţia creștină răsăriteană, porun- 
cile lui Dumnezeu sunt, în aceeași măsură, și 
expresia voinței Sale suverane și iubitoare, dar 
și expresia cea mai deplină a libertății umane și 
vocaţia firească a naturii noastre. 

Concluzia aceasta se verifică însă doar în starea 
edenică (pentru Adam cel necăzut în păcat) 
și în cea hristică — respectiv în ordinea exis- 
tenţială restaurată de Mântuitorul Hristos. În 
starea adamică (cea a căderii), porunca este 
sesizată îndeosebi ca interdicție. Întâia poruncă 
dată oamenilor în Eden — „în mijlocul raiului 
era pomul vieții și pomul cunoștinței binelui 
și răului” (+ 2, 9); „roade din pomii raiului 
putem să mâncăm, numai din rodul pomului 
din mijlocul raiului ne-a zis Dumnezeu: 
«să nu mâncaţi din el, nici să vă atingeți de 
el, ca să nu muriți»” (i 3, 2-3) — exprima 
nu aspectul de interdicție, ci dimpotrivă. 
Porunca sublinia raportul: om-hrană-Dum- 
nezeu, și accentua unitatea, dependența și baza 
umanului în Dumnezeu. Hrana (roadele crea- 
ţiei, a pomilor raiului) susținea viața doar în 
legătură cu Dumnezeu, doar ca un dar al lui 
Dumnezeu. Porunca accentua că omul, chip al 
lui Dumnezeu, este el însuși (chipul) darul lui 
Dumnezeu către om și că viaţa umană nu se 
poate susține decât în legătură, în comuniune 
cu Dumnezeu, izvorul unic al vieții. Porunca 
solicita omul la această perspectivă. Și ea presu- 
punea harul deja existent în om — respectiv 
chipul care-i esența umanului — ce putea 
evalua porunca și-o putea împlini prin pute- 
rile chipului. Porunca viza faptul că nu pomii, 
nu zidirea, nu hrana susțin viaţa omului ca 
viață veșnică. Zicând „să nu mâncaţi, ca să nu 
muriţi”, porunca lui Dumnezeu nu era o inter- 
dicție menită să-l priveze pe om de libertate și 
plinătatea vieții, ci era o lămurire, o prevestire 
și o explicare a unui destin posibil față de care 
omul putea să se atașeze. Dumnezeu aver- 
tiza pe Adam că a mânca, socotind că zidirea 
și hrana sunt izvorul și susținătoarele vieții și 
nu Dumnezeu, însemna atașarea de moarte și 
lipsirea de viață. Acestea, pentru că Viaţa ce 
nu poate fi atinsă de stricăciunea trecerii și a 
distrugerii o posedă întru Sine și de la Sine 

doar Dumnezeu. Zidirea posedă elementele 
necesare supraviețuirii biologice a omului, însă 
nu de la sine și prin sine, ci ca dar și lucrare 
a lui Dumnezeu. Ispitirea demonică vrea să 
răstoarne tocmai această perspectivă. Diavolul 
sugerează primilor oameni că: a) porunca lui 
Dumnezeu este norma restrictivă și inter- 
dictivă, iar Dumnezeu un Stăpân arbitrar și 
discreționar: „Dumnezeu știe că în ziua în care 
veţi mânca din el, vi se vor deschide ochii și 
veţi fi ca Dumnezeu” (Zt 3, 5); b) Dumnezeu 
nu este: izvorul unic al vieții și nici susținătorul 
ci, ci zidirea (hrana): „veţi mânca din el (pom) 
[...] și veţi fi ca Dumnezew”. Așadar, Diavolul 
reduce porunca lui Dumnezeu de la statutul de 
temei și vocaţie a naturii umane la cel de normă 
obiectivă ce reglementează interdictiv relația 
dintre două realităţi străine și abstracte una de 
cealaltă, respectiv dintre Stăpân (Dumnezeu) 
și sclav (omul). Dumnezeu este obiectivat, 
adică distanțat și abstractizat într-un „departe”, 
într-un univers propriu de unde dă legi și 
porunci străine de libertatea și vocaţia firii 
umane. Porunca divină, sugerează Diavolul, 
este doar o normă obiectivă menită să apere 
o ordine arbitrar și discreționar stabilită de 
Dumnezeu. Împropriindu-și această perspec- 
tivă, omul căderii, descris de paginile Vechiului 
Testament, se va raporta atât la Dumnezeu, cât 
și la poruncile Lui ca la niște realități străine 
și opresive. Lespezile de piatră ale celor Zece 
porunci, glasul profeților, precum și nenumăra- 
tele intervenţii miraculoase ale lui Dumnezeu 
în istoria alianței Lui cu poporul evreu, au 
fost înregistrate de firea căzută a omului drept 
interdicții, limitări și norme rigide. 

Întruparea lui Dumnezeu în istorie a însemnat 
și restaurarea ontologică a naturii umane. Firea 
omului a fost rezidită, prin ridicarea și centrarea 
ci, în Ipostasul divino-uman al Domnului, întru 
care s-a împărtășit de atributele firii dumne- 
zeiești. Prin Taina Bisericii, subiectul uman se 
face părtaș lucrării restauratoare a lui Hristos: 
„A primi Botezul înseamnă a primi însăși 
existenţa, înseamnă a fi creați din nimic” (Sf. 
Nicolae Cabasila). Sf. loan Gură de Aur scrie 
că în Taina Botezului „nu preotul te botează, 


251 


ci Dumnezeu Însuși atinge creștetul tău” și 
rostește omului: „Fiul Meu ești tu, Eu astăzi 
te-am născut”, și că sentința „pământ ești și în 
pământ te vei întoarce” se anulează, iar „făptura 
se îmbracă în virtute [...] se sprijină de nemu- 
rire [...] poartă cununa dreptăţii, ca totul în ea 
să arate vrednicia ei împărătească prin asemă- 
narea cu frumuseţea Arhetipului” (Sf. Grigore 
de Nyssa). Botezul este o facere din nou a 
omului, superioară facerii inițiale a lui Adam. 
„Întâiul om a fost zidit în ziua a șasea, scrie Sf. 
Ioan Gură de Aur, dar omul nou este zidit în 
ziua întâi, căci prin Botez — care este învierea 
noastră, Paștele nostru, Duminica noastră — 
ne întoarcem în ziua întâi, în care a fost zidită 
lumina”. Dacă pentru omul inițial a fost de 
trebuință „să-i facem ajutor potrivit pentru el”, 
starea întru care firea umană este ridicată prin 
Botez este incomparabil superioară: „nimic 
asemănător în Botez, această creaţie din nou. 
De ce ajutor ar mai avea nevoie cel ce primește 
harul Duhului Sfânt și care este desăvârșit în 
Trupul lui Hristos?” Aceasta este așadar resta- 
urarea ontologică a firii umane în Hristos. 


Ea presupune pe lângă restaurarea „inimii” 


omului și refacerea raportului dintre aceasta 
și porunca lui Dumnezeu. În lisus Hristos 
Domnul, poruncile lui Dumnezeu sunt resim- 
țite de către om, la fel ca-n starea primordială, 
drept temeiuri și vocaţii ale sale. Legea însăși 
este „plinită” de către Mântuitorul în sensul 
că este dezbrăcată de orice înţeles interdictiv 
arbitrar. Porunca devine nouă: „poruncă nouă 
vă dau vouă: să vă iubiți unul pe altul!”. Este 
absolut nouă pentru că nouă este starea exis- 
tențială (descrisă mai sus) întru care Hristos a 
ridicat firea umană. Pentru creștin, ca mădular 
al Bisericii lui Hristos, porunca izvorăște și își 
primește conținutul și sensul din întâlnirea și 
comuniunea cu lucrarea și Persoana lui Hristos, 
din cadrul iconomiei treimice. Integrarea vieții 
omului în Biserică prin Sfintele Taine face cu 
putință ca porunca nouă a lui Hristos să fie 
devansată de harurile sacramentale ce îmbracă 
„inima” omului, astfel încât împlinirea ei să fie 
nu doar cu putință, ci resimțită de firea omului 
drept spaţiul libertăţii sale depline. Porunca, în 


stadiul restaurării în Hristos, este o chemare la 
desăvârșire, la o viaţă cu adevărat dumnezeiască. 
Este o chemare la a concretiza în existență ceea 
ce omul a devenit (a fost făcut) în Botez: un 
hristofor și un transfigurat prin har. Împli- 
nirea poruncilor, pentru omul renăscut în har, 
înseamnă o asumare tot mai deplină a unirii cu 
Dumnezeu, realizată deja în Botez, înseamnă 
o liturghisire a darurilor sacramentale și o 
prelungire a lor asupra tuturor aspectelor vieții 
pământești a omului și asupra întregii creații. 
In lumina acestei perspective, în spiritualitatea 
ortodoxă se afirmă că „Dumnezeu este ascuns 
în poruncile Lui (adică în darurile hristice ce 
îmbracă firea umană prin Sfintele Taine) și 
că Se arată pe măsura împlinirii lor (adică în 
măsura transferării conținutului poruncilor în 
toate aspectele vieții zilnice)”. În aceeași viziune 
se poate afirma că „nu noi ţinem poruncile, ci 
poruncile ne (sus)ţin pe noi”, în sensul că viața 
creștină virtuoasă nu este (în primul rând) 
consecința unui comportamentarism „corect”, 
ci mai degrabă consecinţa unor temeiuri (daruri 
și daturi) dăruite firii omului în apele renăscă- 
toare ale Sfintelor Taine, pe care poruncile le 
actualizează în existența zilnică drept prezență 
și lucrare a lui Dumnezeu în om. 

Legea pozitivă premozaică. Vechiul Testament 
reprezintă alianța dintre Dumnezeu și poporul 
ales al evreilor, prin care Dumnezeu chema 
omenirea în spațiul lucrării Sale proniatoare 
spre a o salva de la înstăpânirea diavolului și 
a morţii veșnice asupra lumii. Omul căzut din 
comuniunea cu Dumnezeu și, deci, dintr-o 
existență harică, a intrat într-un eșec ontologic 
care-l făcea neputincios în fața păcatului („Nu 
fac binele pe care-l voiesc, ci răul pe care nu-l 
voiesc, pe acela îl săvârșesc [...]. Grăsesc, deci, 
în mine, care voiesc să fac bine, legea că răul 
este legat de mine. Că, după omul cel lăuntric, 
mă bucur de legea lui Dumnezeu. Dar văd în 
mădularele mele o altă lege, luptându-se împo- 
triva legii minții mele și făcându-mă rob legii 
păcatului, care este în mădularele mele” (Rr 
7, 19-23). Poruncile lui Dumnezeu, redate în 
Vechiul “Testament, aveau menirea de a activa 
libertatea omului, degradată și ea de păcat, spre 

nu a opta cu totul pentru moarte. Legea sau 
porunca lui Dumnezeu, „sfântă, dreaptă și bună” 
(Rm 7, 12), contrasta cu starea căzută a firii 
umane și scotea în evidență (punea în lumină) 
impasul existenţial al omului („porunca dată 
spre viață, mi s-a aflat a fi spre moarte”, adică 
punea în evidență viețuirea înspre moarte a 
omului). Poruncile lui Dumnezeu erau funda- 
mentele, cadrele sau bornele ce indicau hotarul 
despărțitor dintre viață și moarte (Lo 26), 
dintre existență și nonexistență. Prin fiecare 
patriarh al vechii alianțe, Dumnezeu oferea 
omului reperele vieții, chiar dacă firea căzută a 
acestuia le sesiza doar ca restricții și limitări ale 
aşa-zisei sale libertăţi. Legea dinaintea Întru- 
pării dăruia și un orizont (destul de ambiguu) 
asupra vieţii veșnice, dar oferea, înainte de toate, 
posibilitatea unei viețuiri terestre religioase și 
morale ameliorate. Poruncile lui Dumnezeu, 
de dinaintea venirii lui Hristos, puteau cel 
mult să salveze condiţia terestră a omului, prin 
aceea că-i ajutau libertatea să nu opteze defi- 
nitiv pentru moarte și iad. Duhul și lucrarea lui 
Dumnezeu și-au făcut simțită prezența în felu- 
rite forme, nu numai în poruncile vechi-tes- 
tamentare, ci și în religiile nerevelate. Rostul 
„poruncilor”, născute din religiozitatea firească 
a omului (funcţie a chipului dumnezeiesc din 
orice om), era acela de a conserva creaţia în 
hotarele existenței temporale. Pe de altă parte, 
atât Legea veche, cât și diferitele coduri morale 
din religiile nerevelate erau deschideri și pregă- 
tiri (pedagog) spre Întruparea lui Hristos. Ele 
au ameliorat condiţia terestră a omului, dar nu 
au putut să transgreseze moartea și nici să biru- 
iască iadul și puterea celui rău. Abia în Hristos 
omul va fi ridicat ontologic deasupra morții, 
iadului și diavolului. Înainte de Decalog, 
Dumnezeu a dăruit omenirii dreptare și porunci 
în mod deosebit prin Noe și Avraam. Tradiţia 
iudaică stabilește șapte porunci noahitice: a nu 
trăi fără dregătorie; a nu huli pe Dumnezeu; a 
nu cădea în idolatrie; a nu se căsători consân- 
geni; a nu vărsa sânge; a nu răpi; a nu mânca 
sânge, animale sufocate și/sau sfâșiate. Aceeași 
tradiție vorbește despre legământul dintre 
Dumnezeu și Avraam — respectiv făgăduinţa 

lui Dumnezeu că-i va înmulții pe evrei ca 
stelele cerului și nisipul mării și că în Avraam 
se vor binecuvânta toate seminţiile pământului 
—, legământ întărit prin actul tăierii împrejur. 
Legea mozaică. Legea mozaică reprezintă 
ansamblul de legi și rânduieli morale, religioase 
și sociale pe care Dumnezeu le-a descoperit 
poporului ales prin profetul Moise. Menirea 
Legii mozaice a fost, pe de o parte, aceea de 
a pregăti umanitatea în vederea Întrupării lui 
Dumnezeu în istorie și, pe de altă parte, de 
a menține pe cât cu putință creația și pe om 
în hotarele vieţii. Înțelegerea și interpretarea 
Legii mozaice presupune abordarea ei atât 
într-o cheie istorico-culturală a zonei geogra- 
fice în care s-a născut, cât și într-o perspectivă 
profetică creștină. Legea mozaică prezintă trei 
aspecte: unul social-politic (prin care poporul 
evreu era organizat într-un stat teocratic), 
altul cultico-ceremonial (ansamblul de rându- 
ieli cultice legate de Cortul Adunării) și altul 
de ordin moral doctrinar (cele Zece porunci 
ca fundamente ale existenţei religos-morale). 
Odată cu anul 70 d.FHr., când statul evreu și-a 
încetat existența istorică pentru nouăspre- 
zece secole, aspectul politic al Legii mozaice 
s-a perimat. Dimensiunea ceremonială a 
Legii, care constituie miezul religiei mozaice, 
a cunoscut după anul 70 d.Hr. dinamica unei 
reașezări și reinterpretări permanente în comu- 
nitățile iudaice, în funcţie de destinul cu care 
evreii s-au confruntat în zbuciumata lor istorie. 
Pentru creștini rânduielile cultice ale Cortului 
Sfânt și ale Templului prezintă importanţă atât 
pentru rolul lor pregătitor în vederea constitu- 
irii Bisericii, cât și pentru semnificația profetică 
a ceremoniilor cultice. Întruparea Domnului și 
aspectele lucrării Sale răscumpărătoare sunt 
tainic cuprinse atât în prescripţiile cultice 
iudaice, cât și în evenimentele din istoria popo- 
rului ales și a personalităților sale. Pornind de 
la Sf. Apostol Pavel, pentru care cultul iudaic 
era „umbră a bunurilor viitoare” (7 Co 10, 1) 
și „cortul închipuire sau umbră a lucrurilor 
cerești” (Evr 8, 5), scrierile Sfinţilor Părinţi 
oferă o profundă lectură teologică, în cheie 
hristică, a Legii mozaice ceremoniale. 

Aspectul moral al Legii lui Moise este cuprins 
pe scurt în așa-numitul Deca/og sau Ce/e zece 
Porunci. În Faptele Apostolilor (7, 38) sunt soco- 
tite drept „cuvintele vieții”, întrucât „omul care 
le împlinește va trăi prin ele” (Lo 18, 5). Cele 
zece porunci reprezintă vârful moralității și reli- 
giozității omenirii din afara lui Hristos. „Cel 
ce cunoaște istoria tuturor religiilor, va ajunge 
la concluzia că în domeniul vieţii religioase 
dinainte de creștinism, Decalogul este cea mai 
înaltă operă, căci în timp ce legiuitorii antichității 
tratează lucruri mari sau mărunte într-o ames- 
tecătură pestriță, la o valoare egală, Decalogul 
cuprinde datele fundamentale ale vieții religi- 
os-morale pentru toate timpurile și neamurile”. 
Decalogul exprimă culmea revelaţiei dinaintea 
Intrupării, accentuând unitatea și spiritualitatea 
lui Dumnezeu și stabilește liniile fundamentale 
ale ordinii morale pentru comunitățile umane. 
Bibliografie. Carehismul Bisericii Romano-Catolice, Ed. 
Arhiepiscopia Romano-Catolică, București, 1993, pp. 

DEFĂIMĂRE. (can.; lat. diffamo — a defăima) 
Se referă la acţiunea de a defăima, a vorbi de rău, 
ponegrind și bârfind pe cineva, contestându-i 
calitățile, pătându-i-se onoarea prin atribu- 
irea de fapte nedemne, însemnând calomniere, 
batjocură, umilire, dispreţ, desconsiderare. 

În dreptul canonic ortodox se vizează în mod 
precis, în chip pozitiv (Can. 55, 56, 84 Ap.; 21 
Sin. IV Ec.; 3 Sard.; 8, 19, 128 Cart.; 89 Vasile; 
14 “Teofil Alex.), defăimarea aproapelui sau o 
anume autoritate (bisericească sau civilă) prin 
acuze de fapte necinstite aduse neîntemeiat, 
fiind un delict împotriva onoarei care antre- 
nează dreptul penal bisericesc, adică pedeapsa 
caterisirii pentru clerici, mirenii fiind afurisiți. 

Pentru a se bucura de autoritate colectivă, dar și 
individuală, evitându-se defăimarea demnității 
ierarhice, episcopii adunați în sinod au îndato- 
rirea sfântă de a hotărî în Duhul Sfânt, exis- 
tând și posibilitatea luării de hotărâri în afara 
voinței lui Dumnezeu. Bucurându-se de auto- 
ritate și fiind asemănați cu cei ce conduc desti- 
nele poporului, Can. 55 Ap. îi îndeamnă pe 
clerici să nu-i ocărască, să nu-i defăimeze sau 
să-i vorbească de rău pe episcopi, căci altfel vor 
fi supuși caterisirii. Prin pedepsele prevăzute 
se urmărește stăvilirea purtării necuviincioase 
a clerului față de episcopi, pentru prevenirea 
scandalului între credincioși, prin exemplul rău. 
Cei ce hulesc și defăimează nu se pot bucura de 
respect din partea comunității, întrucât ei înșiși 
nu respectă pe cei ce le sunt superiori. Astfel, 
clericii care se poartă cu răutate și clevetire nu 
se mai pot păstra pe calea dreptăţii, compromi- 
țând propria demnitate și ca urmare Biserica 
aplică pedepsele canonice cuvenite. 

La fel sunt caterisiți și acei episcopi care se 
despart prin schismă de mitropolitul lor, sub 
pretext de acuze și defăimare la adresa acestuia. 
Prevederea canonică apostolică trebuie privită 
în contextul în care fiecare dintre episcopi 
păzeşte demnitatea episcopală fără a-i sminti pe 
clerici sau pe credincioșii simpli. Dacă membrii 
hirotoniți ai clerului sunt caterisiţi, cei ce sunt 
membri ai clerului inferior sunt îndepărtați din 
slujbă. La rândul lor, fiecare dintre membrii 
mireni ai Bisericii trebuie să se cerceteze pe 

sine înainte de a ridica glas (pâră) împotriva 
clericilor, fie de instituire divină, fie bisericească 
(ierarhia jurisdicțională), căci cei ce clevetesc 
nu sunt primiți a aduce acuze ierarhiei. 

Dând expresie principiului ierarhic și ca o 
urmare firească a Can. 55 Ap., prevederea 
Can. 56 Ap. interzice defăimarea preotului și 
a diaconului de către clericii inferiori: „Dacă 
vreun cleric îl va calomnia pe un preot sau pe 
un diacon, să fie afurisit”, întrucât respectul 
datorat preoţilor și diaconilor este același 
pe care-l datorează episcopului. Totuși, nu 
se prevede pedeapsa caterisirii, ci pedeapsa 
afurisirii, adică a suspendării lor din funcție, 
avându-se în vedere și ierarhizarea pedep- 
selor privind ierarhia bisericească. Cercetarea 
cu atenție a candidaţilor la preoție, care este 
în responsabilitatea episcopului competent, 
ținându-se cont de vocaţie ca cea mai impor- 
tantă condiție pentru intrarea în cler și apoi de 
toate celelalte categorii de condiţii (religioase, 
morale, intelectuale, fizice și sociale), ar duce 
la eliminarea faptelor de defăimare a auto- 
rităților bisericești și laice de către clerici. În 
acest context, Sf. Vasile cel Mare își manifesta 
mâhnirea către horepiscopi pentru intrarea în 
cler a celor necercetaţi temeinic, care adesea 
provocau dezordine în viaţa bisericească prin 
atitudinea lor: „Foarte mă mâhnește că în 
timpul din urmă canoanele Părinților au fost 
părăsite și s-a scos din Biserică toată strictețea; 
și mă tem că indiferența aceasta, înaintând 
cu încetul pe calea sa, afacerile Bisericii să nu 
ajungă în deplină tulburare. Obiceiul încetă- 
ţenit în vechime în bisericile lui Dumnezeu 
primea pe slujitorii Bisericii după ce îi cerceta 
cu toată temeinicia; și se cerceta cu de-amă- 
nuntul întregul lor mod de viață, de nu sunt 
bârfitori, de nu sunt bețivi, de nu sunt aplecați 
spre gâlcevi, de și-au educat tinerețea lor ca să 
poată săvârși cele sfinte, fără de care nimeni nu 
va vedea pe Domnul”. Părintele capadocian, 
constatând înmulţirea clericilor nevrednici, 
unii bârfitori și defăimători, alții bețivi, alții 
provocatori de gâlcevi ș.a., care au intrat în 
cler din motive străine de viața bisericească, ci 
pur omenești (ex. de frica înrolării în armată), 

promovați de diaconi și de preoți, dintre rude- 
niile sau dintre prietenii lor, a recurs la horepi- 
scopi pentru restabilirea disciplinei în Biserică, 
urmând ca aceștia din urmă să-i recruteze pe 
clericii vrednici, iar Sfântul Părinte hotăra în 
privința primirii lor în cler. 

Pe lângă condamnarea defăimării clericilor 
aflați pe trepte superioare ale ierarhiei biseri- 
cești de către clerul inferior, Sfintele Canoane 
interzic și defăimarea stăpânirii de stat și a 
dregătorilor, clericii fiind caterisiți, iar mirenii 
afurisiți: „Dacă cineva ar ocări fără dreptate pe 
împărat (cârmuitor) sau pe dregător, să sufere 
pedeapsa și, dacă este cleric, să se caterisească, 
iar dacă este laic, să se afurisească” (Can. 84 
Ap.). Defăimarea stăpânirii de stat, pe care o 
regăsim menționată explicit în textul canonului 
mai sus arătat, constituie o abatere de la datoria 
creștinilor de a fi loiali față de stat, lipsa loia- 
lităţii prin ignorarea principiului canonic cu 
fundament biblic al loialității Bisericii față de 
stat și a normelor canonice cu caracter impe- 
rativ duce la aplicarea pedepselor canonice. A 
fi loiali statului înseamnă a respecta legislația 
de stat și suveranitatea statului, implicând un 
comportament corect și responsabil în rapor- 
turile sociale create între membrii Bisericii, 
care sunt și membri ai statului. Prin urmare, 
acţiunea de a defăima, pe care o întâlnim 
reglementată în doctrina canonică a Bisericii, 
este condamnată de autoritatea bisericească 
atât în raporturile dintre membrii Bisericii, în 
virtutea principiului canonic sinodal-ierarhic, 
cât și cu autoritatea de stat, conform princi- 
piului canonic al loialității Bisericii față de stat, 
gravitatea pedepselor bisericești aplicate expri- 
mând starea creată prin știrbirea demnității și 
a autorităţii organelor superioare de conducere, 


ducând la dezordine în Biserică și în stat. 

DEGRADĂRE. (can.; lat. degredior — a cobori) 
Desemnează acțiunea de degradaţie, de înjosire, 
coborâre sau retrogradare, ca pedeapsă care duce 
la pierderea gradului avut anterior. Conform 
legislației canonice ortodoxe, episcopul care 
este valid hirotonit, primind astfel vrednicia sau 
demnitatea treptei preoţiei de instituire divină 
a episcopatului, nu poate fi niciodată degradat 
sau retrogradat la treapta inferioară de presbiter, 
aceasta fiind considerată a fi ierosilie (sacrilegiu). 
La fel, nici preoții sau diaconii nu pot fi degra- 
daţi. Această practică a Bisericii este fundamen- 
tată canonic, întrucât dacă un episcop nu este 
vrednic să săvârșească Sfintele Taine, este firesc 
că nu poate fi vrednic să le săvârșească nici ca 
presbiter. Textul Can. 29 Sin. IV Ec. este rele- 
vant în acest sens, cu toate controversele ulteri- 
oare (a se vedea și Can. 20 Trul.), arhiepiscopul 
Constantinopolului, Anatolie, precizând urmă- 
toarele: „Aceștia despre care se spune că au fost 
coborâţi de la vrednicia (demnitatea) episcopală 
în treapta presbiterului, dacă sunt condamnați 
din unele pricini binecuvântate, cu drept cuvânt 
nu sunt vrednici nici măcar de cinstirea presbi- 
terului, iar dacă fără vreo pricină (cauză) bine- 
cuvântată au fost coborâți (retrogradați) într-o 
treaptă mai mică, sunt vrednici, dacă s-ar vădi 
(arăta) nevinovaţi, să-și ia din nou vrednicia 
(demnitatea) episcopală și preoţia” (Can. 36 Ap.; 
8 Sin. 1 Ec.; 3, 26 'Irul.; 1,2 Anc.; 9 Neocez.; 
27, 70 Vasile). 

Din perspectiva legislaţiei canonice ortodoxe, 
degradarea nu vizează puterea harică, adică nu 

se reduce la restrângerea sau micșorarea acestei 
stări harice dobândite prin hirotonie pentru 
fiecare treaptă a preoţiei de instituire divină, ci 
priveşte numai restrângerea anumitor atribuții 
care țin de respectiva treaptă ierarhică. 

Conform dreptului canonic al Bisericii Orto- 
doxe, candidatul la hirotonie trebuie să înde- 
plinească toate condițiile canonice pentru a fi 
vrednic de misiunea sa pastorală, de a se ridica 
la nivelul autorității primite, dar și pentru a fi 
în măsură să se impună prin autoritate perso- 
nală la nivelul funcţiei sale. De aceea, condi- 
ţiile religioase, morale, fizice, sociale și, nu în 
ultimul rând, vocaţia, ca cea mai importantă 
condiție pentru preoție, sunt condiții obliga- 
torii pentru funcția primită. Prin urmare, cel ce 
nu este vrednic a sluji pe o treaptă superioară 
a preoţiei, fiind îndepărtat, nu se poate bucura 
de demnitatea specifică treptelor inferioare, 
întrucât devine nedemn de a servi în oricare 
dintre treptele preoţiei. Cu toate acestea, 
atunci când un cleric este îndepărtat pentru 
anumite motive fără temei, aflându-se în situ- 
ația de a nu putea sau de a nu avea un loc spre 
a sluji potrivit demnității sale sacerdotale, în 
asemenea condiţii, fără a se săvârși sacrilegiu, 
clericul poate îndeplini și o funcţie inferioară 
(Can. 8 Sin. 1 Ec.). Lrebuie precizat faptul că 
nu trebuie să se confunde degradarea cu depu- 
nerea din treaptă. Prin pedeapsa degradării, în 
Biserica primară s-a înțeles degradarea vino- 
vatului până la ultimul loc între cei ce ocupă 
același rang. Can. 7 Trul. stă mărturie: „dacă 
va îndrăzni cineva, mânat fiind de cutezanță 
despotică, să facă una ca aceasta, acela scoțân- 
du-se din treapta sa, să fie ultimul dintre toți în 
ceata la care se numără, în Biserica sa”, așadar, 
fără să existe o identificare a pedepselor degra- 
dării cu cea a depunerii din treaptă, precum 
la romano-catolici. În acest sens, în Biserica 
Ortodoxă Română, spre deosebire de vechea 
legislaţie bisericească, actualul Regulament 
de procedură al instanțelor disciplinare și de 
judecată prevede ca primă pedeapsă definitivă 
degradarea definitivă a celui ce este vinovat 
din rangurile bisericești și onorifice (cf. art. 4, 
alin. a), constatându-se cu ușurință că această 

pedeapsă a degradării nu se confundă cu cea 
a depunerii din treaptă sau a caterisirii. Prin 
urmare, degradarea se referă numai la limitarea 
totală a anumitor atribuţii specifice fiecărei 


trepte a ierarhiei. 

Iulian Mihai L. Constantinescu 


DEISM. (lat. Deus — Dumnezeu, divinitate) 
Concepţie filosofico-religioasă conform căreia 
este admisă existența lui Dumnezeu, dar fără 
a fi admisă vreo formă de revelare sau vreo 
intervenție a Sa în creaţie; de aceea în deism 
se consideră că Dumnezeu este nedeterminabil 
identitar. 

Deismul reprezintă „poziţia filosofică a celor 
care admit existența unei divinități fără a 
accepta religia revelată sau dogmele ei”. 
Deismul respinge Biserica, Scriptura (în sens 
de text revelat), preoția și, în general, tot ce 
ţine de Revelaţie sau de afirmarea unei relaţii 
în termeni de cult cu transcendentul. Deismul 
afirmă existența unei Fiinţe Supreme — Creator, 
dar neagă posibilitatea unui dialog cu Aceasta. 
Vorbim de o evoluţie a conceptului: „Această 
noțiune intermediară între teismul creștin și 

ateism apare în sec. al XVI-lea. Nu mai este 
vorba de transcendența divină, ci de imanență. 
Autenticitatea istorică a revelaţiei în Scripturi 
este contestată: Fiinţa Supremă devine direct 
perceptibilă facultăților omului. [...] odată cu 
Kant distingem între deism și teism. Ultimul 
încearcă prin rațiune să descopere natura lui 
Dumnezeu, în timp ce deismul se mulțu- 
mește să afirme existența lui Dumnezeu, fără 
a pretinde că o poate înțelege [...]. În anturajul 
lui Newton, și alimentat de noua înțelegere a 
lumii pe care teoriile lui lăsau să se întrevadă, 
deismul dă naștere ideii de religie naturală 
care generează ca ecou primele Constituţii ale 
lui Anderson și care fondează francmasoneria 
modernă în 1723”. 

Se pot inventaria două concepții asupra Fiinţei 
Supreme în deism: „unii consideră că trebuie 
acceptată existența unei Fiinţe Supreme eterne, 
infinite, inteligente, creatoare, conservatoare 
și stăpână a Universului, care prezidează toate 
mișcările și evenimentele care rezultă (Newton), 
alții văd această Fiinţă ca fiind eternă, supremă, 
infinită, inteligentă, care guvernează lumea cu 
ordine și înțelepciune, urmând în conduita Sa 
regulile imuabile ale adevărului, ordinii, binelui 
moral, pentru că ea este înțelepciunea, adevărul 
și sfințenia prin excelență. Regulile eterne ale 
bunei ordini sunt obligatorii pentru toate ființele 
raționale”. Deismul newtonian poate fi asociat 
cu perspectiva existenței unui ceasornicar care a 
construit ceasul (universul), lăsându-l să funcţi- 


oneze fără vreo intervenţie a Sa ulterioară. 
Bibliografie. Le Peri Robert — dictionnaire de la langue 
franţaise, Ed. Dictionnaires le Robert, Paris, 2000; 
BARBOUR, lan G., Re/igion and science — historical and 
contemporary issues, Ed. Harper, San Francisco, 1997. 
Răzvan lonescu, Adrian Lemeni 


DEMISIE. (lat. missionis — zrimitere, însărci- 
nare) Voința manifestată într-un act unilateral, 
cererea scrisă, prin care cel ce este implicat 
într-o misiune, într-o demnitate, se retrage din 
funcțiunea respectivă. Termenul este de origine 
latină (Jemissiă, - ânis — lăsare în os, coborâre), 
exprimând contrariul lui 75556, -ânis — zrimi- 
fere, adică renunțarea liberă la misiunea încre- 
dințată, adică după ce inițial s-a acceptat tot 

liber demnitatea și funcţia respectivă (Can. 6, 
20,81,83 Ap 3, 7, le Sin. 1V Bes 21 Taul. 
10 Sin. VII Ec.; 16 Cart.; 11 Sin. 1-11). Cel ce 
renunță la preoție pentru o slujbă lumească, cu 
siguranță nu are vocație pentru preoție și nu s-a 
cercetat pe sine, nu a reflectat îndeajuns asupra 
importanței și a responsabilității preoțești, în 
deplină libertate, neglijând greutatea jugului 
slujirii preotului, care trebuie să fie credin- 
cios slujirii preoțești până la sfârșitul vieţii, ca 
iconom al tainelor dumnezeiești și ca slujitor 
al lui Hristos (7 Co 4, 1-2). Astfel, atitudinea 
unor astfel de clerici, care pentru unele plăceri 
lumești cu mare ușurință și inconsecvență 
renunță de bunăvoie la misiunea sa asumată 
prin hirotonie, este considerată, în tradiția 
canonică a Bisericii Ortodoxe, drept infide- 
litate, o gravă încălcare a jurământului de la 
hirotonie depus înaintea lui Dumnezeu, chiar 
trădare a Bisericii. 

Unirea preotului cu Biserica lui Hristos prin 
harul Sfintei Taine a Preoţiei, prin sublimitatea 
și sfințenia slujirii sacerdotale a lui Hristos 
în Biserică, este asemănată unirii bărbatului 
cu femeia sa în Taina Cununiei, având drept 
icoană unirea deplină dintre Hristos și Bise- 
rica Sa. Tocmai această legătură indisolubilă a 
făcut să nu se amintească în Sfintele Canoane 
despre motive canonice pentru ieșirea din cler, 
întrucât prin hirotonie trebuie să se stăruie pe 
calea fără întoarcere, spre împlinirea datori- 
ilor spirituale. Pentru acest motiv, în Biserica 
Romano-Catolică s-a născut învățătura despre 
caracterul indelebil al preoţiei (sec. XII), care 
a primit o importanță dogmatică deosebită la 
Conciliul tridentin (sec. XVI). Indisolubilitatea 
absolută dintre cel ce este hirotonit și Biserică, 
precum și teoria despre caracterul indelebil 
al harului preoţiei, de altfel condamnată în 
Ortodoxie, stau în strânsă legătură cu prac- 
tica actuală a celibatului preoților în Biserica 
Romano-Catolică. 

Având un fundament biblic, Sfintele Canoane, 
aflate în Colecţia oficială a Bisericii Ortodoxe, 
îi condamnă pe acei clerici care abandonează 
slujirea preoțească din rațiuni pur materialiste, 
lumești, neputând cel ce a fost rânduit în cler să 

practice vreo slujbă profană (Can. 81, 83 Ap.). 
Can. 62 Ap. se exprimă lămurit, condamnând 
părăsirea slujirii preoțești prin acte scrise, și 
neadmiţând vreun motiv canonic. A renunța în 
scris la preoție este împotriva normelor scrise 
ale Bisericii, a tradiției canonice bisericești, 
urmând ca cei ce sunt într-adevăr nevrednici 
pentru preoție, implicându-se aici și respon- 
sabilitatea episcopului competent care i-a 
hirotonit, să se supună dreptului penal bise- 
ricesc prin condamnarea lor de către tribuna- 
lele bisericești (Can. 21 Trul.), fiind supuși nu 
numai caterisirii, ci chiar și anatemei. Menţi- 
onăm că prin caterisire trebuie să se înțeleagă 
acea pedeapsă (poena vindicativa), impusă de o 
instanță de judecată bisericească, prin care un 
cleric este privat permanent de treapta sa pentru 
unele păcate grele. Pentru aceasta, clericul nu 
se poate întoarce din proprie inițiativă la starea 
de laic, neputând demisiona din preoţie pentru 
avantaje materiale, întrucât aceasta contravine 
principiului Nemo ex suo delicto meliorem suam 
conditionem facere potest, ci ar putea cere numai 
să fie deprivat de funcţiile sale, pe baza mărtu- 
risirii vreunui păcat care l-ar opri de la exer- 
citarea puterii bisericești din starea clericală. 
Astfel, după hirotonie, slujirea preoțească este 
o îndatorire pentru întreaga viață la care nu se 
poate renunța unilateral. Astăzi, demisia din 
preoţie reflectă înțelegerea preoţiei ca o simplă 
profesie care exclude sfințirea prin hirotonie, 
o acțiune împotriva Dreptului canonic scris, 
căreia ar trebui să-i urmeze caterisirea. Însă 
organele competente bisericești sunt oarecum 
constrânse să aplice principiul iconomiei bise- 
ricești, fără abuz, înțelegându-se că iconomia 
nu este o practică ordinară în Biserică, ci un 
remediu, o excepție care nu știrbește autori- 
tatea dreptului pozitiv, Zonaras afirmând că nu 
se poate ca ceea ce se întâmplă adeseori să fie 


perceput drept o lege bisericească. 

DEMON. v. SATÂNA. 


DEMONIZÂT. Persoană chinuită de diavoli 
pentru anumite păcate. 

Cei ce se află într-o astfel de stare de boală nu 
au o libertate deplină, fiind stăpâniți de puterea 
celui viclean, putând discuta aici din perspec- 
tiva dreptului canonic de problema discernă- 
mântului sau de consimțământul manifestat la 
primirea cu liberă voință a harului sfințitor al 
Sfintelor Taine, despre statutul avut de unii ca 
aceștia în viaţa Bisericii. 

După dreptul canonic ortodox, cei ce sunt 
îndrăciți sau care suferă de boli mintale grave, 
fără să conștientizeze liber importanța actelor 
săvârșite, nu pot primi Sfintele Taine ale Bise- 
ricii în această stare fiind, adică nu se pot nici 
boteza, nici hirotoni, nici cununa sau primi 
o altă Taină a Bisericii, întrucât ar dezonora 
prin starea lor, prin repulsia manifestată și prin 
hula lor lucrarea sfinţitoare a lui Dumnezeu. În 
textul Can. 60 Irul. se face distincţie între cei ce 
sunt cu adevărat demonizați și cei ce se prefă- 
ceau că sunt într-o astfel de robie a diavolului, 
pentru amăgirea oamenilor și pentru exploa- 
tarea credulității unora: „De aceea și pe cei ce 
se prefac (simulează) a fi îndrăciți, și din pricina 
stricăciunii obiceiurilor (moravurilor) lor, în 
mod meșteșugit închipuie cele acelora (fapte), i 
s-a părut (sinodului) ca în orice chip să-i certe 
pe aceștia cu aceleași aspre nevoințe și munci, 
cărora după dreptate sunt supuși cei cu adevărat 
îndrăciți, spre slobozire de lucrarea diavolului”. 
Insă, în sprijinul susţinerii imposibilității 
administrării Sfintelor "Taine celor îndră- 
ciți sau care suferă de boli psihice grave, 
putem invoca normele canonice 2, 3, 4 ale lui 
Timotei al Alexandriei (1385), care a parti- 
cipat activ la Sinodul al II-lea Ecumenic de 

la Constantinopol din 381, fiind ucenic al Sf. 
Atanasie cel Mare, el răspunzând mai multor 
episcopi și clerici din vremea sa la întrebă- 
rile acestora pentru rezolvarea unor probleme 
ivite la nivelul comunităţilor locale. Timotei 
al Alexandriei precizează neputința primirii 
Sfintei Taine a Botezului de către cel îndrăcit. 
Cu privire la primirea Sfintei Taine a Euharis- 
tici, Timotei al Alexandriei răspunde în Can. 3: 
„Dacă nu trădează Taina, nici în alt chip oare- 
care nu o hulește, să se împărtășească, dar nu 
în fiecare zi, căci destul este numai duminica”. 
De aici se desprinde concluzia că cei aflați în 
această stare de boală nu au aceleași drepturi și 
obligații ca cei sănătoși. Însă cum cei bolnavi 
au nevoie de doctor, Euharistia fiind o merinde 
foarte necesară, cei îndrăciţi, în momentele 
lor de luciditate, după cum afirmă Zonaras și 
Balsamon, pot primi Sfânta Taină, doar dacă 
nu o batjocoresc, nu o desconsideră și nu o 
hulesc. Alţi canoniști, precum Alexie Aristen 
sau Harmenopulos, consideră că îndrăciţii se 
pot împărtăși, însă numai în duminici, această 
poziţie fiind discutabilă în raport cu cele susți- 
nute de loan Zonaras și Teodor Balsamon. Cei 
care suferă de boli, fără a exista vreo legătură cu 
puterea diavolului, se pot împărtăși, însă nicio- 
dată cei îndrăciți, întrucât nu există comunicare 
între lumină și întuneric. 

Așadar, demonizaţii au un statut aparte în 
Biserică, fiind privaţi de la primirea Sfintelor 
Taine, făcându-se, în același timp, distincție 
între gravitatea stărilor în care se află și a 
bolilor respective, dar și între starea de mani- 
festare a bolii lor și momentele de luciditate 
pasageră, pedepsindu-i, în același timp, pe cei 
care apelează la prefăcătorie pentru unele inte- 


rese personale. 

DENIE. (slav. vdenie — priveghere, slujbă 
nocturnă) Denumire dată unor slujbe de dimi- 
neață sau utrenii care se săvârșesc seara, în prima 
parte a nopții dinaintea sărbătorii respective. 
Spre deosebire de priveghere, care cuprinde 
Vecernia mare, Litia și Utrenia, săvârșite 
împreună, prin denie se înțelege slujba utre- 
nici săvârșită în ajunul zilei respective, singură. 
Deniile sunt specifice Postului Mare. Deniile 
săvârșite în Biserica Ortodoxă sunt: Denia 
de miercuri și vineri din săptămâna a cincea 
a Postului Mare. Ele sunt utrenii de joi și 
sâmbătă dimineața. Denia de miercuri se mai 
cheamă și a Canonului celui Mare, căci citim în 
cadrul ei tot Canonul de pocăință al Sf. Andrei 
Criteanul, iar cea de Vineri a Acatistului Bunei 
Vestiri, căci citim în rânduiala ei acest imn. Lot 
denii se numesc apoi toate utreniile zilelor de 
rând din Săptămâna Pătimirilor, de duminică 
seara până vineri seara. Cele mai importante 
sunt: Denia de Joi seara sau a celor 12 Evan- 
ghelii (denia mică) și Denia de vineri seara sau 
a Prohodului (denia mare), când înconjurăm 
biserica cu Sfântul Epitaf. Sunt slujbe de o 
rară frumusețe, duioșie și bogăţie euhologică, 
gustate din plin de credincioși. 

Român din Bucovina, Cernăuţi, 1929; PETROAIA, 
Lucian, „Calea Deniilor”, în: Anzares, V (2002), pp. 46-48; 
Sava, Viorel, „Săptămâna Sfintelor Patimi — călătorie cu 

caţia zilelor Săptămânii Patimilor în spiritualitatea orto- 

DEPUNERE. (lat. deponere — a pune jos, a 
părăsi, a renunța la ceva) Pedeapsă canonică ce 
desemnează noțiunea de excludere din treaptă. 
Noţiunea de depunere din treaptă, înfățișată în 
termeni diferiți în limba greacă, este întâlnită și 
în textul Can. 5 Ant., 17 Sin. Ec., 32 Vasile, 
21 'Trul., folosindu-se în textul Can. 16 Ap. şi 
69 Vasile și termeni diverși. 

Dacă în Biserica Romano-Catolică pedeapsa 
depunerii a fost înţeleasă în sensul degradării, 
a retrogradării, în Orient nu s-a făcut confuzie 
între pedepsele depunerii și degradării (vezi 
și degradare). În schimb, au existat confuzii 
privind noțiunea de depunere din treaptă și 
cea de caterisire. Elocventă este interpretarea 
Can. 18 și 27 Sin. IV Ec. asupra căreia sunt 
diferențe între canoniști. Dispoziţia Can. 18 
Sin. IV Ec. prevede pedeapsa depunerii pentru 
clericii de mir și din mănăstiri care sunt vino- 
vaţi de infracțiunea conspirației sau complici- 
tății, unii ca aceștia trebuind să cadă din treapta 
lor, adică să fie depuși din treaptă. Canoniștii 
bizantini, Balsamon, Zonaras și Aristen, au 
avut viziuni diferite asupra pedepsei aplicate 
clericilor vinovaţi de săvârșirea acestei infrac- 
țiuni. În timp ce în comentariul lui Balsamon 
se vorbește de caterisire, ceilalți doi canoniști, 
Zonaras și Aristen, au considerat că trebuie 
aplicată pedeapsa depunerii din treaptă. Cu 
privire la Can. 27 Sin. IV Ec., se prevede 
pedeapsa depunerii din treaptă (gradu proprio) 
pentru clericii care răpesc femei sau care sunt 
complici. Spre deosebire de Nicodim Milaș, 
care susține pedeapsa caterisirii pentru astfel 
de delicte, în traducerea latină, Sf. Dionisie 
Exiguul vorbește despre depunere, folosind 
expresia „decidant gradu proprio”, adică depu- 
nerea din propria treaptă, întâlnind, în același 
timp, și expresia „de gradu suo eum dejecerint”, 
pentru a se desemna pedeapsa depunerii. 

Pedeapsa depunerii este întâlnită frecvent în 
Biserica Răsăritului, în ciuda faptului că de-a 
lungul vremii modul în care a fost înțeleasă 
depunerea din treaptă a fost diferit. După 
mărturiile canonice ale Bisericii primare, 
pedeapsa depunerii a avut trei sensuri dife- 
rite ale aplicării ei: 1. oprirea de la săvârșirea 
lucrărilor sfinte pentru un anumit timp (Can. 
14 Sard.; 19, 133 Cart.; 20 Sin. IV Ec. 3 Sin. 
VI Ec.); 2. oprirea definitivă de la săvârșirea 
anumitor lucrări sfinte (Can. 9 Neocez.), 3. 
oprirea definitivă de la funcțiile preoțești, însă 
cu păstrarea demnităţii preoțești și a numelui de 
cleric (Can. 8, 9 Neocez.; 1 Anc.; 3, 26 Sin. VI 
Ec.; 27 Vasile). Depunerea propriu-zisă, adică 
depunerea definitivă sau pentru totdeauna era 
urmată de aplicarea pedepsei caterisirii, deși 
adesea s-a făcut confuzie, sau mai precis, s-au 
identificat termenii de depunere cu cel de cate- 
risire. Un exemplu în acest sens, privind identi- 
ficarea celor doi termeni, depunere și caterisire, 
îl găsim la canonistul clasic bizantin din sec. 
al XII-lea, loan Zonaras, care, referindu-se la 
Can. 2 Anc. (314), vedea pedeapsa depunerii 
din treaptă ca pe o cădere din treapta preoțească 
și excludere din Biserică, o astfel de interpre- 
tare influențând poziţiile canoniștilor orto- 
docși de mai târziu. Deși în textul Can. 2 Anc. 
se prevede pedeapsa depunerii din treaptă, în 
sensul că acel cleric vinovat este privat pentru 
totdeauna de funcțiile preoțești, în același 
timp păstrând demnitatea și numele de cleric, 
Zonaras păstrează linia specifică mentalității 
și terminologiei vremii sale. Tot Părinţii Sino- 
dului de la Ancira, în Can. 1, au îngăduit cleri- 
cilor depuși din treaptă să păstreze demnitatea 
preoțească, împărtășindu-se așadar „de cinste 
și de ședere”, fără a fi iertați pentru exercitarea 
puterii bisericești (învățătorească, sfințitoare 
sau conducătoare) în această perioadă. 

Pedeapsa depunerii din treaptă este prevăzută 
de numeroase canoane. Vom face referire numai 
la câteva dintre ele. Pornind de la Părinţii Sino- 
dului local de la Ancira, constatăm că în Can. 
2 se statornicește un principiu conform căruia 
un cleric depus din treaptă poate să fie iertat 
numai de episcopul care a pronunțat pedeapsa. 

Conform Can. 9 Neocez., preotul depus 
rămâne cu toate onorurile preoțești, păstrând 
dreptul de a se împărtăși în altar cu ceilalți 
preoți, după interpretarea canonistului N. 
Milaș, pentru că s-a mărturisit de păcatul său 
înainte de hirotonie, în același timp trebuind să 
fie caterisit dacă nu va mărturisi păcatul devenit 
deja public. Pedeapsa depunerii se regăsește și 
în Can. 2 Sin. | Ec. de la Niceea (325), fiind 
depus din treaptă acel cleric care ar fi păcătuit 
sufletește, vădit cu doi sau trei martori, fără să fi 
stat timp suficient în fiecare treaptă a preoţiei. 
Dacă s-ar opune pedepsei depunerii trebuie 
caterisit pentru nesupunere față de hotărârea 
Părinților sinodali. Sf. Vasile cel Mare a înțeles 
prin depunere din treaptă oprirea clericilor de la 
săvârșirea lucrărilor sfinte, depunerea preotului 
pentru o abatere din neștiință, limitându-se la 
oprirea de a săvârși Sfintele Taine și ierurgii. 
Însă, în această stare aflându-se clericul, sub 
pedeapsa depunerii, totuși el poate să stea 
împreună cu presbiterii (Can. 27). Comentând 
acest canon, Nicodim Milaș prevedea ca pentru 
acel cleric care ar săvârși o abatere de la disci- 
plina Bisericii se va aplica pedeapsa depunerii 
din treaptă, adică i se ridică numai dreptul de 
a săvârși sfintele slujbe, păstrând numirea de 
preot și onoarea șederii împreună cu preoții. Și 
Can. 1 Neocez. prevede pedeapsa depunerii din 
treaptă, deși în acest caz au existat deosebiri de 
interpretare, plecând și de la confuzia existentă 
între depunere și caterisire. Astfel, preoţii care 
s-ar căsători după hirotonie (hirotonia fiind 
impediment absolut pentru căsătorie), se supun 
pedepsei depunerii. În timp ce unii cano- 
niști mai noi au interpretat dispoziția Can. 1 
Neocez. în sensul depunerii preotului căsătorit 
după hirotonie, adică a scoaterii lui din treapta 
sa, canonistul bizantin Zonaras vede în aceasta 
aplicarea pedepsei caterisirii, întrucât acel cleric 
care ar fi îndrăznit să se căsătorească după ce a 
fost trecut în catalogul ieraticesc trebuie să fie 
scos din demnitatea sa și caterisit. Cu privire 
la episcop, Can. 9 Sin. III Ec. dispune pentru 
episcopul depus păstrarea de către acesta a 
numelui, cinstei și a comuniunii de episcop, 
înțelegându-se de aici de către unii canoniști că 

demisia înaintată de episcop sinodului trebuie 
să fie urmată de depunere, iar de către cano- 
niștii clasici bizantini că demisiei episcopului îi 
urmează excomunicarea (afurisirea). 

Din păcate, au existat și canoniști ortodocși 
români, precum Valerian Șesan și Spiridon 
Cândea, care au identificat cele două noţiuni de 
depunere și caterisire, care vedeau în depunerea 
din treaptă pierderea de către un cleric a tuturor 
drepturilor care ţin de exercitarea puterii bise- 
ricești, această pedeapsă numindu-se și cateri- 
sire, degradare sau excludere din cler. Această 
identificare noţional-semantică a fost preluată 
și în unele manuale sau studii. Alţi canoniști, 
precum Nicodim Milaș și Liviu Stan, urmând 
legislaţia canonică și practica judiciară a Bise- 
ricii Ortodoxe, au înțeles prin noțiunea de 
depunere din treaptă oprirea pentru totdeauna 
de la funcțiile preoțești cu păstrarea numelui 
și a onoarei clericale. Așadar, după legislația 
canonică ortodoxă, prin pedeapsa depunerii 
din treaptă s-a înțeles oprirea pentru totdeauna 
a clericilor de la săvârșirea sfintelor slujbe, mai 
ales de la săvârșirea Sfintei Liturghii, păstrând 
totuși numele și onoarea șederii împreună cu 


ceilalți clerici din treapta lor. 

DESCÂNTEC. (lat. discanzare) În limbajul 
popular tradițional, termenul desemnează o 
formulă magică (în versuri) însoțită de gesturi, cu 
care se descântă și care se crede că lecuiește de o 
anumită boală sau dezleagă un farmec sau deochi. 
Cuvântul descântec este un cuvânt compus 
(des + cântec), care explicat ad /izferam 
înseamnă „ieșirea dintr-un cântec” sau „desfa- 
cerea unui cântec”. Așadar, se consideră că 
o astfel de manifestare ocultă contracarează 
farmecele și vrăjitoriile. Deși aceste ritualuri 
sunt foarte răspândite în mediul rural, Biserica 
nu le acceptă, arătând netemeinicia lor. Mai 
mult, împotriva practicării oricărui tip de vrăji- 
torie, Biserica, încă din cele mai vechi timpuri, 
a formulat canoane prin care Sfinții Părinții îi 
osândesc pe vrăjitori drept „fii ai diavolului”, 
ca unelte ale celui rău, care strâmbă realitatea, 
ori înfățișând-o așa cum vor ei pentru câștig 
material, dar mai ales pentru a-i îndepărta de 
Dumnezeu. În acest sens, descântecul, deochiul 
și toate vrăjitoriile se încadrează în categoria 
păcatelor de moarte, alături de ucidere, desfrâ- 
nare, erezii și altele. Sf. Vasile cel Mare spune 
că vrăjitorii ar trebui osândiți (condamnați la 
pocăință) ca și ucigașii de oameni (Can. 65), 
iar cei care merg la vrăjitori se osândesc tot 
ca ucigașii (Can. 72), adică fiind opriți de la 
împărtășirea cu Trupul și Sângele Domnului 
timp de 6 ani. 

DESFACEREA CĂSĂTORIEI. v. 


DIVORŢ. 


DESFRÂNÂRE. Se referă la trăirea în 
desfrâu sau la conviețuirea imorală și ilegală a 
unui bărbat cu o femeie, arătând diferite legă- 
turi neîngăduite de Biserică, precum adulter, 
desfrâu sau concubinaj. 

Potrivit cuvintelor Mântuitorului cu privire la 
desfacerea căsătoriei pentru adulter (V/ 19, 
8-9), Biserica a urmat această învățătură, recu- 
noscând desfacerea căsătoriei pentru adulter, 
dar cu cercetarea cazului ca nu cumva femeia 
să fi fost silită la păcat (Can. 49 Vasile). Adul- 
terul sau patima desfrânării (porneia) „constă 
în întrebuințarea patologică pe care omul o dă 
sexualității sale”. O astfel de patimă a apărut 
ca urmare a păcatului protopărinților noștri. 
În starea de după păcat, relațiile trupești nu 
sunt condamnate, ele permițând perpetuarea 
neamului omenesc, dar în cadrul căsătoriei 
este de condamnat folosirea funcţiei sexuale 
în mod necumpătat, prin folosirea ei contrară 
scopului ei firesc, contra naturii. Dând dovadă 
de necumpătare, omul, învăluit de mrejele 
păcatului, tinde spre folosirea sexualității 
numai pentru dobândirea plăcerii și, făcând 
din aceasta un scop în sine, el caută astfel de 
plăceri și în afara căsătoriei, încălcând astfel 
obligația matrimonială de fidelitate reciprocă. 
Având în vedere faptul că adulterul este cel mai 
important motiv de divorț, vom aborda mai jos 
doctrina canonică a Bisericii față de infideli- 
tatea soţilor în căsătorie, mai ales că numeroase 
canoane fac referire la aceasta, dar și despre 
starea celor desfrânați din perspectiva Drep- 
tului canonic ortodox. 

Biserica admite adulterul ca motiv de divorț, 
ca încălcare a credinței și fidelității conjugale la 
care sunt datori cei doi soți, întemeindu-se atât 
pe cuvintele Mântuitorului (V 19, 9; 5, 32), 
cât și pe normele canonice care caracterizează 
adulterul ca cel mai important motiv de divorț. 
Observăm că, deși după învățătura Mântui- 
torului (MZ 5, 32; 19, 9) despărțirea de soția 
adulteră era numai o permisiune, în perioada 
post-apostolică, perioadă specifică întăririi 

disciplinei bisericești în comunităţile locale, 
repudierea soţiei adultere a devenit o obligație 
morală, nemaifiind o simplă permisiune. 

Având în vedere scopul căsătoriei, precum și 
delictul grav al adulterului, Biserica a admis și 
alte motive de divorț, menţionate de legislația 
greco-romană, cauze de divorț care presupun 
adulterul și care distrug scopul și principiul 
legăturii conjugale între soți. Astfel, pe lângă 
adulterul dovedit, mai sunt considerate motive 
de divorț și împrejurările care însoțesc adul- 
terul și menţionate de canonistul Nicodim 
Milaș, cum ar fi cursele care periclitează viața, 
îndreptate contra existenței căsătoriei, de un 
soț contra celuilalt soț, partea nevinovată având 
dreptul să ceară divorțul. Soţul are dreptul să 
divorțeze atunci când: a) soţia este vinovată de 
avort intenționat, prin aceasta împiedicându-se 
scopul căsătoriei, nașterea de prunci; b) cu 
intenţia de a păcătui, asistă la ospețele bărba- 
ţilor străini; c) când fără motive întemeiate și 
fără consimțământul soţului petrece noaptea 
în case străine; d) fără voia soțului vizitează 
locuri de petreceri indecente. Soţia are dreptul 
de a divorța atunci când: a) bărbatul încearcă 
s-o dezonoreze față de alți bărbaţi; b) o acuză 
public și pe nedrept de adulter; c) are relaţii 
nepermise în public sau în ascuns, în casa sa 
sau în alta cu o altă femeie (Nomocanonul LX, 
25, XIII, 4, 10; Sintagma Ateniană 1, 193, 295, 
312). Sfintele canoane fac referire și la clerici. 
Unii ca aceștia erau pedepsiți aspru pentru 
căderea în adulter, fiind caterisiţi chiar dacă 
erau dovediți după intrarea în cler (Can. 25 
Ap.). Cu privire la soțiile lor, aceștia trebuiau 
să divorțeze de soțiile care au săvârșit adulter, 
altfel, ei încetând de a mai fi clerici (Can. 8 
Neocez.; 21, 62 loan Ajun.). Astfel, nu poate 
intra în preoție, cel a cărui soție este adulteră, 
precum spune Can. 8 Neocez. „Se dispune ca 
femeia care s-a făcut adulteră după hirotonia 
soțului să se demită, sau dânsul să înceteze de 
la preoţie” (Can. 21 loan Ajun.), urmând ca în 
Can. 62 să fie prevăzută și o pedeapsă pentru 
soția adulteră a preotului sau a diaconului, 
aceasta fiind pedepsită cu trei ani, „mâncând 
uscat după al nouălea ceas din zi și făcând în 

fiecare zi 300 de metanii”. Sf. loan Ajunătorul 
justifică această pedeapsă, mai grea decât a 
celorlalte femei adultere, prin faptul că păcatul 
lor îi ucide pe bărbaţii lor, fiind cauza cateri- 
sirii lor. Dacă soţii doresc păstrarea soțiilor lor, 
fiind pătați și ei de păcatul acestora, ca unii ce 
sunt un singur trup prin căsătorie, atunci se vor 
caterisi, iar dacă doresc păstrarea preoţiei vor 
trebui să se despartă de soțiile lor încă înainte 
de a se împreuna cu ele după adulter, așa cum 


prevede și Can. 8 Neocez. 

DEVOLUȚIUNE. (can.; lat. devoluzio — cobo- 
râre) Drept rezervat categoriilor de ierarhi sau 
exarhi cu eparhii sufragane eparhiei lor, de a se 
coborî sau de a interveni în acestea, în cazul 
în care ierarhii titulari manifestă neglijență, 
pentru a institui economi, de a completa postu- 
rile vacante sau pentru a rezolva unele ches- 
tiuni de ordin bisericesc, fără a mai cere acordul 
ierarhului locului. 

Dreptul de devoluţiune se instituie în virtutea 
dispoziţiilor Can. 52, 55 Cart. și 11 Sin. VII 
Ec. Chiar și episcopul eparhiot poate institui 
econom la mănăstire, pentru cazurile în care 
egumenul nu completează acest post. Redăm 
aici textul Can. 11 Sin. VII Ec., care este clasic 
pentru dreptul de devoluţiune în Biserică: 
„Fiind cu toţii îndatoraţi (obligați) să păzim 
dumnezeieștile canoane, suntem datori să-l 


ținem cu orice chip nevătămat și pe cel care 
zice să fie economi în fiecare biserică. Și dacă 
fiecare mitropolit așază econom în biserica 
lui, bine este. lar de nu, episcopului (patriar- 
hului) Constantinopolului îi este îngăduit ca 
din propria sa putere să rânduiască (instituie) 
econom în biserica aceluia. Așijderea și mitro- 
poliţilor, dacă episcopii supuși lor nu voiesc (nu 
se hotărăsc) să așeze economi în bisericile lor, 
același lucru (aceeași rânduială) să se păzească 
(observe) și în privinţa mănăstirilor” (Can. 38, 
41 Ap.; 25,26 Sin. IV Ec.; 35 Trul.; 12 Sin. VII 
Ec.; 15 Anc.; 7, 8 Gangra; 24, 25 Ant.; 26, 33 
Cart.; 7 Sin. 1-11, 10 Teofil Alex.; 2 Chiril). 
Întreaga lucrare, funcţionare şi conducere a 
Bisericii se desfășoară după rânduieli canonice 
și tradiționale statornicite în timp, ierarhia de 
instituire divină participând activ a viața prac- 
tică bisericească, fiind element esenţial al Bise- 
ricii și imprimând acesteia rânduieli de condu- 
cere și de organizare. Principiul ierarhic, prin- 
cipiu cu fond dogmatic și juridic, un fundament 
al organizării și conducerii Bisericii, vizează 
atât raporturile dintre toți slujitorii bisericești, 
dintre slujitorii de instituire divină, aflați pe 
trepte diferite ale stării harice, cât și raporturile 
dintre organele de conducere și dintre func- 
țiile îndeplinite în Biserică. Acestui principiu 
ierarhic i se dă expresie prin ascultarea cano- 
nică, prin care treptele inferioare ale clerului 
se subordonează și se supun celor superioare, 
credincioșii se supun ierarhiei, iar ierarhia 
sinoadelor, precum și prin dreptul de devolu- 
ţiune, care constituie, așadar, o expresie directă 
a principiului ierarhic. Astfel, dreptul de devo- 
luţiune este prezent în viața Bisericii încă de la 
început, dându-i-se expresie în întreaga legis- 
laţie bisericească, avându-se în vedere faptul 
că Biserica are o organizare sinodal-ierarhică, 
iar autoritățile superioare de conducere își 
păstrează întotdeauna dreptul de îndrumare, 
control și supraveghere asupra organelor infe- 
rioare de conducere. 

Fără a fi numit în mod expres, din textul Can. 
11 Sin. VII Ec., menţionat mai sus, reiese că 
dreptul de devoluţiune este firesc în cadrul 
oricărei instituții care este organizată ierarhic, 

fiind un drept de intervenție devolutivă, adică 
o coborâre a autorității superioare în cadrul 
de competență a autorității inferioare, încât 
se substituie acesteia în scopul aplicării legii. 
Putem afirma că acest drept este unul special, 
în sensul că el nu se exercită constant, precum 
celelalte drepturi, ci în mod excepţional, atunci 
când există împrejurări concrete în care auto- 
ritatea superioară trebuie să-și exercite dreptul 
unei intervenții devolutive. 

Se poate constata că prin acest drept de devo- 
luţiune se exprimă dreptul de coborâre sau 
intervenţie al autorităţii bisericești individuale 
superioare în cadrul eparhiilor sufragane, pentru 
instituirea economilor, dar și pentru alte ches- 
tiuni bisericești. Prin urmare, prin conţinutul 
acestui drept de devoluțiune, în sens larg, trebuie 
să se înţeleagă, nu numai instituirea econo- 
milor de către organele superioare de condu- 
cere dintr-o administrație, așa cum afirmă unii 
teologii, ci și dreptul acestora de a interveni și a 
impune celor ce sunt organe inferioare atât apli- 
carea legii pentru cazurile neaplicării ei, cât și 
aplicarea legii în mod corect atunci când legea 
este interpretată și aplicată greșit. Această inter- 
venţie se produce conform legislaţiei bisericești 
și uzanțelor, adică în anumite cazuri și după 
două sau trei avertismente sau apeluri la resta- 
bilirea ordinii. Fără afectarea autonomiei bise- 
ricești a unităților teritorial-administrative, prin 
exercitarea dreptului de devoluţiune organul 
superior de conducere bisericească se coboară 
din sfera sa de competență specifică demnității 
sale în administraţie, într-un cadru inferior de 
competență, dând expresie unui drept care este 
exercitat numai în mod extraordinar, nu obiș- 
nuit, întrucât el ţine, natural, de competența 
organului inferior de conducere. Astfel, cel ce 
este organ superior de conducere bisericească 
exercită în granițele competenţei organului 
inferior un drept extraordinar, însă numai în 
condiții speciale: atunci când legea nu este apli- 
cată de organul inferior sau este aplicată greșit în 
cadrul funcţiei lui. În același timp, acest drept nu 
trebuie să fie exercitat în mod abuziv, un regretat 
canonist al Bisericii noastre afirmând: „Dreptul 
de devoluţiune nu trebuie nicidecum înțeles și 

nici nu poate fi exercitat ca un drept discreți- 
onar, în virtutea căruia toate autoritățile inferi- 
oare bisericești ar fi la bunul plac al autorităților 
superioare, și anume, preoții la bunul plac al 
protopopilor, protopopii la bunul plac al episco- 
pilor, apoi episcopii la bunul plac al arhiepisco- 
pilor, iar aceștia la bunul plac al patriarhilor”. 
Într-adevăr, o astfel de percepție a dreptului de 
devoluţiune ar afecta grav rânduiala bisericească 
tradițională a Bisericii, precum și dispozițiile 
normelor canonice și a întregii legislații biseri- 
cești post-sinodale. Așadar, dreptul de devolu- 
țiune decurge în mod firesc din aplicarea prin- 
cipiului ierarhic, întotdeauna existând și fiind 
recunoscut în viața practică bisericească dreptul 
organelor superioare bisericești de control și de 
dispoziție, organele inferioare ale unei admi- 
nistrații supunându-se intervenției organelor 
superioare în cazurile extraordinare sau excep- 
ționale, fiind un corectiv în aceste împrejurări 


bine determinate. 
Bibliografie. Bonoranv, D.G., Dreptul bisericesc, vol. II, 
Iași, 1899; Foca, loan N., Canoanele Bisericii Ortodoxe. 

A... Stan, Ed. Gnosis, București, 2000; Mraș, Nicodim, 
Dreptul bisericesc oriental, trad. D.l. Cornilescu, V.S. Radu, 
București, 1915; Pînvu, C., „Dreptul de devoluţiune”, în: 
ST, 7-8/1954, SrăNcuLEscU, A., „Ascultarea canonică”, 

DEZBINÂRE. v. SCHISMĂ. Starea creată 
prin învrăjbire, neînțelegere, discordie, conflict, 
ceartă, schismă. Biserica este organizată ca un 
organism viu, cu diferite mădulare, membri sau 
stări diferite, unele esenţiale Bisericii, altele, 
însă împreună participă la săvârșirea lucrărilor 
bisericești. Pe baza principiului organic sau 
constituțional-bisericesc, unităţile bisericești 
și organele de conducere se constituie prin 
voința tuturor membrilor Bisericii, toate lucră- 
rile bisericești fiind săvârșite prin colaborarea 
membrilor săi, aceștia fiind necesari funcțio- 
nării și împlinirii scopului Bisericii. 

Unitatea Bisericii, ca organism alcătuit unitar 
din trei categorii de membri, se menţine neal- 
terată ca unitate dogmatică, liturgică și cano- 
nică prin aplicarea Dreptului ei canonic în viața 
practică, a principiilor canonice și a întregii 
legislații canonice, ţinându-se cont și de 
doctrina canonică. Astfel, principiului ierarhic 
i se dă expresie deplină prin subordonarea sau 
supunerea (ascultarea canonică) treptelor infe- 
rioare celor superioare ale ierarhiei bisericești, 
credincioșii supunându-se ierarhiei, iar ierarhia 
sinoadelor, ca organe colegiale superioare de 
conducere bisericească. Pornind de la funda- 
mentul biblic: „Cine vă ascultă pe voi pe Mine 
Mă ascultă” (Ze 10, 16), Părinţii sinodali au 
statornicit în textul canoanelor ascultarea cano- 
nică (Can. 8, 23 IV Ec.; 57 Laod.; 31 Cart.), 
fiind un adevărat principiu pe baza căruia se 
poate menține unitatea Bisericii, fără dezbinări 
sau schisme în sânul comunităților creștine. 
Astfel, cei ce nesocotesc rânduiala bisericească, 
defăimând și nesocotind autoritatea și demni- 
tatea clericală sau de stat, încercând să producă 
disensiuni și dezbinări în cadrul Bisericii, prin 
neascultare, fie că sunt clerici sau laici, sunt 
condamnaţi în textul canoanelor (Can. 31 Ap.; 
6 Sin. Il Ec.; 3 Sin. III Ec. 18 Sin. IV Ec; 
31, 34 Trul.; 6 Gangra; 14 Sard.; 5 Ant.; 10,11 
Cart.; 9, 13, 14, 15 I-II; 1 Vasile). 

DEZLEGÂREA DE AFURISIRE. v. 
AFURISÎRE. Suprimarea interdicției de 
împărtășire cu Sfintele Taine. Dezlegarea de 
afurisire, referindu-se la aplicarea pedepselor 
bisericești, vizează, în primul rând, autoritatea 


care a pronunțat pedeapsa și competența cei, 
precum și pe primitorul pedepsei. Prin hiro- 
tonia episcopului se primește o destinație 
precisă, o jurisdicție sau competență limitată, 
adică dreptul de a exercita deplin puterea 
bisericească în cele trei ramuri ale ci, învăță- 
torească, sfințitoare și conducătoare, dar numai 
în granițele eparhiei sale, fără ca vreun alt 
episcop să intervină prin imixtiune bisericească 
în treburile altei eparhii autonome în cadrul 
unei Biserici autocefale. Prin urmare, pentru a 
se păstra ordinea canonică în Biserică, un cleric 
afurisit (sl. aforisari) de un episcop nu poate 
fi dezlegat de afurisire decât de acesta sau de 
succesorul său legitim, fie chiar și numai locţi- 
itor al viitorului episcop (Can. 12, 13, 16, 32 
Ap.; 5 Sin. Ec.; 6 Sin. Il Ec.; 6 Ant.; 13 Sard.; 
11,29,133 Cart.). Astfel, Can. 32.Ap., ale cărui 
prevederi au fost preluate ulterior și în textul 
altor canoane, arată precis că preoții și diaconii 
afurisiți de un episcop nu pot fi primiţi de un 
alt episcop, ci numai de cel ce a pronunțat 
pedeapsa canonică pot fi dezlegați, dacă acesta 
din urmă se află în viață. Acest canon este o 
prelungire a Can. 12, 13 și 16 Ap. în care se 
face menţiunea că se interzice episcopului să-i 
primească în comunitatea sa pe acei clerici 
afurisiți în mod valid de episcopul competent. 
O încălcare a acestei prevederi canonice duce la 
banalizarea și desconsiderarea pedepselor bise- 
ricești, în speță a afurisaniei sau a caterisirii, 
a autorității și demnității episcopale, însuși 
scopul pedepsei devenind o iluzie. Pentru a fi 
prevenită, posibilitatea unei astfel de practici a 
desconsiderării afurisaniei de vreun episcop sau 
de comunitatea credincioșilor, având în vedere 
statutul special al celor canonisiți astfel în 
Biserică, au fost introduse „scrisorile de reco- 
mandare” sau cărţile canonice emise de fiecare 
episcop competent pentru clericii care ies din 
eparhie, tocmai pentru ca pe baza lor episcopul 
care-i primește să poată cunoaște starea cano- 
nică a fiecăruia. Pentru că este vorba de oprirea 
pentru săvârșirea funcţiilor preoțești, dezle- 
garea de afurisire poate fi pronunțată și de un 
alt episcop decât cel care a pronunțat pedeapsa, 
dacă acesta nu mai este în viață, însă dezlegarea 

se pronunță numai de acel episcop care a 
moștenit demnitatea arhierească a episcopului 
răposat. Mai mult, Teodor Balsamon a susţinut 
că acel cleric pus sub interdicție poate fi 
dezlegat de afurisire și de arhiereul care l-a 
hirotonit pe cel răposat, adică mitropolitul 
sau patriarhul, însă numai după o cercetare 
aprofundată pentru cunoașterea adevărului. 
Numeroase alte canoane prevăd aceasta, însă 
Sinodul local de la Antiohia (341), ţinând cont 
de canoanele Primului Sinod Ecumenic de la 
Niceea, adaugă o nouă posibilitate de dezle- 
gare de afurisire din partea sinodului plenar 
al provinciei: „Dacă cineva a fost excomunicat 
de episcopul său, acela să nu se primească mai 
înainte de alţii, dacă nu s-ar primi de însuși 
episcopul său, sau ținându-se sinod și prezen- 
tându-se, s-ar apăra și, convingând sinodul, 
ar primi altă sentință. Și hotărârea aceasta are 
valoare pentru mireni și presbiteri și diaconi și 
pentru toți cei din canon” (Can. 6). La puţin 
timp după acest sinod, Can. 13 Sard. (343) 
hotărăște în spiritul prevederilor apostolice: 
„Episcopul Osiu zise: Să aprobe toți și acestea: 
Dacă vreun diacon, sau presbiter, sau oricare 
dintre clerici ar fi excomunicat și s-ar refugia 
la alt episcop, care-l cunoaște și știe că s-a 
dezbinat de comuniunea cu episcopul său, nu 
trebuie să-i acorde aceluia comuniunea, făcând 
ocară fratelui său episcop. lar de ar îndrăzni să 
facă aceasta, să știe că, adunându-se episcopii, 
va fi tras la răspundere. Zis-au episcopii: Hotă- 
rârea aceasta va păstra totdeauna pacea și va 
menţine unitatea tuturora”. 

Este important să facem aici mențiunea Can. 5 
Sin. ] Ec., care a stat la temelia legislaţiei cano- 
nice ulterioare și care lămurește problema la care 
facem referire. Părinţii de la Niceea au dispus: 
„Privitor la cei excomunicați, fie dintre clerici, 
fie dintre mireni, să rămână în vigoare sentința 
dată de episcopii fiecărei provincii; să fie aceasta 
în conformitate cu rânduiala (regula) care cere 
ca cei afurisiți (excluși) de unii episcopi să nu 
fie primiţi de alții. Dar fiecare caz să se exami- 
neze spre a se vedea dacă cei în cauză n-au fost 
excluși din vreun motiv de lașitate (micime 
de suflet), sau din duh de ceartă sau din vreun 

simțământ de apatie din partea episcopului. 
Pentru aceea, să aibă loc o cercetare cuvenită, 
părând bine și potrivit ca în fiecare provincie să 
se țină sinod de două ori pe an, așa încât toți 
episcopii din provincie stând laolaltă, să poată 
examina astfel de chestiuni; și așa cei care, după 
părerea generală, nu vor fi ascultat de episcopul 
lor vor fi socotiți de-a dreptul excomunicați de 
toți, până când socotesc potrivit episcopii ca să 
dea o sentință mai îndurătoare”. În acord cu 
hotărârile apostolice, Părinţii de la Niceea au 
subliniat un principiu important pentru disci- 
plina vieţii bisericești, anume că o pedeapsă 
pronunțată de un episcop împotriva clericilor și 
laicilor de sub autoritatea sa trebuie să fie recu- 
noscută și respectată ca validă de toți episcopii. 
Pentru că această reglementare canonică nu a 
fost respectată întotdeauna, sinoadele ulteri- 
oare au repetat-o în hotărârile lor, întrucât unii 
episcopi nesocoteau hotărârile canonice atunci 
când considerau că unele sentinţe nu erau bine 
întemeiate. Pentru înlăturarea abuzului din 
partea episcopilor (din lașitate, duh de ceartă 
sau simțământ de apatie), pedepsele pronun- 
țate nejustificat de vreun episcop se pot înlă- 
tura, iar cele socotite prea severe se pot reduce, 
prin apelul făcut la sinodul provinciei. De fapt, 
Can. 5 Sin. Ec. (325) stă la temelia legisla- 
ției privind apelul care s-a dezvoltat și clari- 
ficat în decursul sec. al IV-lea. Prin întrunirea 
celor două sinoade provinciale semestriale pe 
an, s-a urmărit și revizuirea pedepselor biseri- 
cești pronunțate de episcopi, urmând ca preoții 
și diaconii care se consideră că au fost tratați 
nepotrivit să facă apel la sinod care va reexa- 
mina cauzele sancţiunilor (Can. 20 Ant.). Într- 
adevăr, este de competenţa sinodului provinciei, 
sinodalitatea aparținând însăși naturii Bisericii, 
pentru a examina chestiunile legate de doctrină 
și pentru soluționarea conflictelor bisericești 
(Can. 37 Ap.), Părinţii de la Antiohia subliniind 
competența și activitatea judiciară a sinodului 
provinciei după nevoile Bisericii pentru rezol- 
varea chestiunilor controversate. 

Așadar, dezlegarea de afurisire este de compe- 
tența episcopului care a pronunțat sentința, iar 
dacă acesta nu s-ar mai găsi în viață, dezlegarea 

poate fi pronunțată de succesorul său, fie și 
locţiitor, fie de arhiereul care l-a hirotonit pe 
cel ce a pronunțat inițial pedeapsa (mitropolitul 
sau patriarhul), însă după o cercetare aprofun- 
dată, fie prin apelul la sinodul provinciei care va 


reexamina cauza Și se va pronunța în consecință. 

DEZLEGÂREA POSTULUI. Acţiunea de 
a ridica interdicțiile specifice postului. 

Acţiunea de a dezlega, de a desface o legă- 
tură, de a elibera de unele îndatoriri este 
redată în limba greacă prin termenii: /uvein 
și /uusin. Dezlegarea postului în anumite 
împrejurări excepţionale este o îngăduință a 
Bisericii, o dispensare pentru anumite cate- 
gorii de credincioși, într-un anumit context. 
Autoritatea bisericească, prin iconomie bise- 
ricească, îi dispensează, instituind, astfel, un 
regim derogatoriu pentru dezlegarea postului, 
în anumite cazuri, fără a se face abuz. Astfel, 
cei bolnavi sunt dispensaţi de a posti (Can. 69 
Ap.; 10 Tim. Alex.). În ceea ce privește Sfânta 
Taină a Cununiei și logodna sunt oprite de 
Biserică a se săvârși în posturile de peste an: 

Postul Paştilor, căci „nu se cuvine a ţine nunți 
sau zile de naștere în Patruzecime” (Can. 52 
Laod.), interzicându-se săvârșirea de nunți și 
de zile de naștere în Postul Mare pentru că 
„nu se cuvine ca, creștinii, mergând la nunți, să 
joace sau să sară, ci să mănânce sau să dejuneze 
cuviincios, precum se cuvine creștinilor” (Can. 
53 Laod.); Postul Nașterii Domnului; Postul 
Sfinţilor Apostoli Petru și Pavel și Postul 
Adormirii Maicii Domnului, alte posturi fiind 
și: miercurea și vinerea în cursul săptămânii, 
precum și sărbătorile care sunt prăznuite cu 
post: Tăierea Capului Sfântului loan Bote- 
zătorul (29 august) şi Înălțarea Sfintei Cruci 
(14 septembrie). Săvârşirea cununiilor mai este 
oprită, de asemenea, între Sărbătoarea Nașterii 
Domnului (Crăciunul) și Botezul Domnului, 
precum și în Săptămâna Luminată a Învierii 
până la Duminica Sfântului Apostol "Toma, 
atunci când credincioșii ar trebui să petreacă 
în chip duhovnicesc, evitând petrecerile de tot 
felul, între care și petrecerea de nuntă. În acest 
sens, Părinţii Sinodului Trulan precizează prin 
Can. 66: „Se cuvine ca, de la sfânta zi a Învi- 
erii lui Hristos, Dumnezeul nostru până la 
noua duminică (duminica următoare) întreaga 
săptămână să o petreacă credincioșii fără între- 
rupere în sfânta Biserică, în psalmi și cântece 
(imne) petrecând și în cântări duhovnicești, 
bucurându-se întru Hristos, și sărbătorind 
și îndeletnicindu-se cu citirea dumnezeieș- 
tilor Scripturi și îndestulându-se cu Sfintele 
Taine. Căci astfel vom fi și înviați împreună 
cu Hristos și împreună înălțați. De aceea, în 
nici un chip să nu se facă în zilele arătate aler- 
gări de cai sau alte jocuri obștești (populare). 
Există și pentru cazurile excepţionale posibi- 
litatea dezlegării, a dispensei, însă, în general, 
recomandabil este de a se evita primirea Sfintei 
Taine a Cununiei în timpul oprit de Biserică, 
iar episcopii să evite a dezlega pentru adminis- 
trarea Tainei Cununicei în post. 

În privința postului, Biserica Ortodoxă învață 
prin a doua poruncă bisericească: „Să ţinem 
toate posturile de peste an”, iar a noua poruncă 
bisericească face referire tocmai la nunți și 
alte ospeţe în perioada de post: „Să nu facem 

nunți și ospețe sau alte petreceri în timpul 
posturilor”. Perioada postului este hotărâtă de 
Biserică drept mijloc de înfrânare a poftelor 
rele, pentru biruirea ispitelor și a păcatelor 
prin rugăciune stăruitoare. Numai prin post și 
rugăciune, prin credința lucrătoare prin iubire 
(Ga 5, 6), credinţă care are drept roade faptele 
bune, omul poate să propășească în virtute, 
să-și atingă scopul existențial, prin actualizarea 
chipului lui Dumnezeu din el și tinderea onto- 
logică spre asemănarea cu Creatorul, Mântui- 
torul, Sfinţitorul și Judecătorul lui și unirea cu 
E]. Prin urmare, Biserica interzice săvârșirea de 
nunți în post, precum și în timpul praznicelor 
împărătești, pentru că astfel de evenimente 
sunt prilejuri de veselie, incompatibile atât cu 
perioada de post — în care este interzisă parti- 
ciparea la bucurii și plăceri, postul fiind o peri- 
oadă de înfrânare trupească și sufletească —, cât 
și cu marile sărbători creștine a căror bucurie 
duhovnicească poate fi umbrită de veselia 


nunții și transformată în desfătare lumească. 

București, 1935; Evpokrmov, Paul, Sacremenz de amour. 
Le mystere conjugal ă la lumicre de la tradition orthodoxe, 
Paris, 1980; Foca, loan N., Canoanele Bisericii Orto- 
doxe, note şi comentarii, București, 1991; Miaș, Nicodim, 
Dreptul bisericesc oriental, trad. D.l. Cornilescu și V.S. 
Radu, București, 1915; NecuLa, Nicolae, Zradifie și 
înnoire în slujirea liturgică, vol. Il, Ed. Institutului Biblic 
și de Misiune al Bisericii Ortodoxe Române, București, 
2004; ȘAcunA, Andrei, Compendiu de Drept canonic al 
unei Sântei Sobornicești și Apostoleşti Biserici, Sibiu, 1913. 
Iulian Mihai L. Constantinescu 


DEZLEGĂRI. Rugăciuni și rânduieli liturgice 
săvârșite pentru anumite persoane în vederea 
eliberării acestora de povara păcatelor sufletești 
sau de întinăciunea păcatelor trupești fără de 
voie (legate de rânduiala firii) sau rugăciuni 
prin care lucrurile sunt curățite de atingerea 
cu ceva spurcat. Biserica a rânduit o seamă de 
ierurgii care să redea fiilor ei curăția pierdută și 
să îi pună din nou în legătură cu Harul dumne- 
zeiesc. În rândul dezlegărilor pot fi enumerate: 
ierurgiile în legătură cu Botezul (Rânduiala în 

ziua dintâi la femeia lăuză, Rugăciunea când 
leapădă femeia, Molitfa femeii la 40 de zile 
după naștere), Molitvele de iertare și de dezle- 
gare de blestem sau de jurământ, Rugăciunile 
pentru curățirea fântânii sau a vaselor spurcate, 
Slujba preotului care se ispitește în vis, Rugă- 
ciunea la a opta zi după cununie ș.a. 


Bibliografie. BRANIȘTE, Ene, Liturgica Specială, Ed. 
Lumea Credinței, București, 2005; BRANIșTE, Ene, 
BRANIȘTE, Ecaterina, Dicţionar Enciclopedic de Cunoş- 
tințe Religioase, Ed. Diecezană Caransebeș, 2001; Vieru, 
Marian, „Molitvele Sfântului Vasile cel Mare în practica 
liturgică a Bisericii”, în: Analele Universității „Valahia” 
Târgoviște, 2009, pp. 196-203. 


Cristian Cercel 


DEZNĂDEJDE. v. NĂDEJDE. Păcat 
capital ce presupune lipsa încrederii în iubirea 
lui Dumnezeu față de oameni sau în loialitatea 
Lui față de om. 


DIAĂCON. (gr. diakonos — slujitor) Treaptă 
ierarhică inferioară instituită în perioada apos- 
tolică, ai cărei membri ajută treptele clericale 
superioare la îndeplinirea funcțiilor sacerdotale, 
fiind menţionaţi în paginile Noului Testament 
(EA 6, 1-6). În Bisericile Protestante, cuvântul 
diaconie este folosit pentru a exprima aspecte 
ale slujirii aproapelui, mai ales în cazul copi- 
ilor, bolnavilor și celor aflați în nevoi. Instituţia 
diaconatului ia ființă prin alegerea și hiroto- 
nirea celor șapte diaconi de către Sfinții Apos- 
toli. Diaconii aveau un rol însemnat în Bise- 
rica primară, îndeplinind mai multe funcții și 
slujiri, atât în cultul bisericesc, cât și în viața 
de obşte eclesială, ajutând comunităţile creș- 
tine prin slujirea și ajutorarea văduvelor, fecioa- 
relor, orfanilor, bătrânilor, bolnavilor și a celor 
închiși pentru mărturisirea credinței. Diaconii 
duceau și ofereau Euharistia celor bolnavi care 
nu puteau participa la Liturghie, asistau și luau 
parte la toate Sfintele Taine și la slujbele bise- 
ricești, mai ales la săvârșirea Sfintei Liturghii și 
a Botezului, aveau în grijă păstrarea Sfintelor 
Vase și ale Sfintelor Scripturi, coordonau pregă- 
tirea și organizarea agapelor, păstrau ordinea 
în adunările creștine, se ocupau de ajutorarea 
concretă a văduvelor și de creșterea orfanilor, 

vizitau mărturisitorii creștini închiși, serveau 
drept mesageri între bisericile locale, adminis- 
trau actele și proprietăţile bisericești, aveau în 
grijă cimitirele exclusiv creștine (după mărturia 
autorilor creștini Sf. lustin Martirul, Ipolit al 
Romei, Eusebiu din Cezareea Palestinei). 
Autorii creştini din primele veacuri care vorbesc 
despre diaconi sunt: Sf. Clement Romanul, Sf. 
Ignatie al Antiohiei, Sf. Policarp al Smirnei, Sf. 
Irineu din Lugdunum, Clement Alexandrinul, 
precum și scrierile Didahia, Păstorul lui Herma. 
Diaconii erau considerați ajutători și colabora- 
tori ai episcopilor, în unele comunități creștine 
având un rol administrativ mai mare decât cel al 
preoților, aducând la îndeplinire toate ordinele 
și rugăminţile episcopilor. Importanța acor- 
dată diaconilor a devenit atât de mare, încât în 
anumite comunități creștine aceștia se consi- 
derau superiori preoților, după mărturia Feri- 
citului leronim, cel care folosește pentru prima 
dată termenul de arhidiacon, pentru a desemna 
pe cel mai mare dintre diaconi. Numărul diaco- 
nilor în comunitățile creștine era mai mare în 
marile cetăți, anumiţi episcopi limitând numărul 
acestora la șapte, după modelul diaconilor din 
perioada apostolică, până aproape de perioada 
medievală. În ceea ce priveşte veșmintele litur- 
gice, în ambele tradiții liturgice, răsăriteană și 
apuseană, încă de la început diaconii s-au distins 
prin purtarea dalmaticii (stiharul) și a orarului, 
orarul devenind în scurt timp veșmântul liturgic 
caracteristic al diaconilor, fiind purtat pe umărul 
stâng. Dacă astăzi treapta diaconatului este 
privită, în majoritatea cazurilor, doar ca o trecere 
către preoție, în Biserica primară diaconii rămâ- 
neau în această treaptă liturgică toată viața, cu 
mici excepţii. Diaconia a rămas neschimbată în 
Biserica Ortodoxă, suferind puţine evoluţii până 
în perioada modernă. În cultul ortodox diaconii 
au un rol însemnat în: rostirea ecteniilor, citirea 
pericopelor evanghelice, cădirea poporului și a 
icoanelor, rostirea anumitor rugăciuni și a unui 
dialog cu preoții și episcopii în Anaforaua litur- 
gică. Diaconii contemporani poartă stihar, orar 
şi mânecuțe. 

Termenul diacon înseamnă slujitor, în limba 
română desemnând numai slujirea bisericească, 


nu și alte categorii de slujiri. Diaconii, ca sluji- 
tori bisericești, fac parte prin hirotonia validă 
administrată canonic de episcopul competent 
(eparhiot sau delegat al acestuia — Can. 2 Ap.), 
reprezentând cea de-a treia treaptă a ierarhiei 
sacramentale, de instituire divină, fiind ajutători 
prin împreună lucrare harică în cadrul cultului, 
fără a putea participa la administrarea puterii 
bisericești fără încredințarea episcopului (Can. 
13,39 4p.), Încă din Biserica veche, diaconii au 
îndeplinit funcții sacerdotale și administrative, 
impunându-se în rândul clerului și al credin- 
cioșilor, fiind, după episcopi, cei mai urmăriți 
în timpul persecuțiilor tocmai pentru că ei se 
ocupau de activitatea socială a Bisericii și de 
administrarea bunurilor bisericești. Ei s-au 
implicat activ în lucrarea misionară a Bisericii, 
precum și în exercitarea puterii sfințitoare în 
comunitățile în care au propovăduit, au cate- 
hizat și au săvârșit servicii divine simple. Cinstea 
dobândită de membrii treptei diaconiei, în 
virtutea suferințelor și a muceniciei pricinuite 
de implicarea lor în administrația bisericească, 
a contribuit la ridicarea acestora la demnități 
superioare stării lor harice, cu responsabilități 
în administraţie ca cei mai apropiați sfetnici ai 
ierarhilor. Trebuie menţionat faptul că în Bise- 
rica veche au existat două categorii de diaconi, 
unii consacrați cultului, ca împreună slujitori cu 
preoţii și cu episcopii, iar alții rânduiți pentru 
treburi administrative. Deși toți se bucurau de 
aceeași stare harică dobândită prin hirotonie, ca 
membri ai treptei diaconatului, diaconii desti- 
nați activității practice, administrative, sociale a 
Bisericii s-au bucurat de cinstea dobândită în 
urma persecuțiilor. În timp, nu s-a mai făcut 
distincţie între cele două categorii de diaconi, 
membrii treptei preoţiei de instituire divină a 
diaconatului păstrând și exercitând următoa- 
rele drepturi: a. dreptul de a participa în mod 
obligatoriu, alături de preoți și de episcopi, la 
exercitarea puterii învățătorești, în limitele 
impuse lor de normele canonice; b. dreptul de 
a participa la exercitarea puterii sfințitoare, prin 
împreună lucrarea harică, în calitatea lor de 
ajutoare, în cadrul cultului, ale preoţilor și ale 
episcopilor, aceștia având dreptul de a conlucra 

la săvârșirea Sfintelor Taine și a ierurgiilor, fără 
a le putea săvârși singuri (cu excepţia cazurilor 
de necesitate și numai pentru anumite lucrări 
sfinţitoare, cum ar fi de ex. administrarea Tainei 
Botezului pentru muribunzi); c. dreptul de a 
exercita actele puterii jurisdicţionale, condu- 
cătoare sau pastorale, colaborând cu preoții 
și cu episcopii. Astfel, diaconii au participat 
și participă, ca membri cu toate drepturile, la 
toate lucrările organelor deliberative ale Bise- 
ricii, inclusiv în cadrul sinoadelor ecumenice, 
în același timp având dreptul de a face parte ca 
membri din instanţele de judecată ale Bisericii 
pentru mireni și pentru cei din treapta diaco- 
natului, dar și de a participa la acte de admi- 
nistraţie economică. Primitorii Sfintei Taine 
a Hirotoniei în treapta de diacon sunt numai 
creștinii bărbaţi, valid botezați, care îndepli- 
nesc toate condițiile canonice pentru intrarea 
în cler, respectiv pentru prima treaptă a clerului 
superior (diaconatul), cea mai importantă fiind 
vocația sau chemarea pentru slujirea preo- 
ţească. Pe lângă dorința de a se dedica slujirii 
preoțești, candidații la hirotonia întru diacon 
trebuie să îndeplinească toate categoriile de 
condiții canonice, și anume: condiţiile religi- 
oase (botezul valid; dreapta credință personală 
și a membrilor familiei — Can. 36 Cart.; să fie 
de parte bărbătească; să treacă mai întâi prin 
treptele inferioare — Can. 10 Sard.; 6 rul. 
17 Sin. 1-11); condiţiile morale (ţinuta morală 
personală, a familiei, în speță a soției — Can. 
18 Ap.); condiţiile intelectuale (o deosebită 
pregătire intelectuală, o formaţie culturală la 
nivelul societăţii; urmarea studiilor de speciali- 
tate, a cursurilor și a examenelor pentru verifi- 
carea cunoștințelor); condițiile fizice (sănătatea 
privind integritatea corporală — Can. 78-79 
Ap.; vârsta canonică — Can. 16 Cart.; 14 Trul.); 
condiţiile sociale (libertatea de a alege personal, 
fără presiuni sau influențe externe, intrarea în 
cler; îndeplinirea condiţiilor canonice privind 
starea civilă a candidaţilor pentru hirotonie). 

Prin hirotonia canonică primită de la episcop, 
diaconul primește o destinaţie precisă, pe seama 
unei biserici, având o jurisdicție delimitată în 
granițele căreia exercită puterea bisericească, 

bineînțeles în limitele canonice și în virtutea 
atribuţiilor specifice treptei diaconatului. Prin 
urmare, un diacon nu se poate muta într-o altă 
eparhie fără învoirea episcopului și nu poate 
fi primit fără carte canonică sau de recoman- 
dare (Can. 33 Ap.), altfel ar trebui să nu mai 
liturghisească și să se împărtășească asemenea 
laicilor (Can. 15 Ap.; 15 Sin. 1 Ec.). În cazul 
în care diaconul nu revine, prin intervenția 
episcopului, la parohia pe seama căreia a fost 
hirotonit, atunci trebuie să se caterisească (Can. 
3 Ant.). Referindu-ne la starea civilă a diaco- 
nilor, se poate afirma că primele norme cano- 
nice au condiţionat pe candidaţii la preoţie în 
cele trei trepte de instituire divină, ca aceștia să 
aibă o căsătorie în sens creștin, fără să fi avut 
o viață în desfrâu și căsătoriți de mai multe 
ori: „Cel care s-a legat cu două căsătorii după 
botez, sau care a luat concubină (ţiitoare), nu 
poate să fie episcop sau presbiter sau diacon, 
sau peste tot orice altceva din rândul clerului 
(din catalogul stării preoțești)” (Can. 17 Ap.). 
Prin acest canon sunt interzise două căsătorii 
numai după laina Sfântului Botez pentru 
candidații la preoţie, deci și pentru diaconi, 
precum și însoțirea cu concubine, deși până în 
secolele V-VI cei căsătoriți puteau avea legal și 
concubine. Dacă pentru laici căsătoria a doua 
este tolerată, pentru membrii clerului a doua 
căsătorie nu este permisă, pentru că hirotonia 
antrenează promovarea concepției creștine a 
unicităţii căsătoriei în „Hristos și în Biserică”, 
ea fiind impediment pentru intrarea în cler, 
iar hirotonia devine impediment pentru orice 
căsătorie. O astfel de căsătorie o vizează și pe 
soția diaconului, căci: „Cel ce a luat în căsătorie 
văduvă, sau lepădată (alungată) sau desfrânată, 
sau sclavă, sau vreuna dintre cele de pe scenă 
(actriţă), nu poate să fie episcop sau presbiter sau 
diacon, sau peste tot orice din rândul clerului 
(din catalogul stării preoțești)” — Can. 18 Ap., 
printr-o astfel de prevedere canonică urmă- 
rindu-se asigurarea moralității familiei diaco- 
nului pentru ca acesta să-și poată desfășura în 
bune condiții atribuţiile sale. Prin tradiție, pe 
temelia normei Vechiului Testament cu privire 
la arhierei (Lo 21, 10-14), aproape reprodusă şi 

în textul Can. 18 Ap., iar nu prin vreo normă 
canonică, astăzi există rânduiala potrivit căreia 
un candidat la preoție trebuie să se căsătorească 
numai cu o fecioară, deci cu o persoană a cărei 
stare morală nu este discutabilă. 

Mai târziu, potrivit dispoziţiilor canonice, 
Biserica a interzis căsătoria după primirea 
Sfintei Taine a Preoţiei în treptele ierarhice de 
diacon, preot și episcop. Membrii clerului de 
instituire divină se pot căsători înainte de hiro- 
tonie și anume înainte de hirotonia în treapta 
de diacon, putând să rămână și necăsătoriți 
după voința lor, căsătoria nefiind obligatorie. 
În unele canoane (Can. 26 Ap.; Can. 6 Sin. 
VI Ec.) se prevede chiar căsătoria înainte de 
primirea treptei de ipodiacon, extinzându-se 
rânduiala canonică și la treptele de instituire 
bisericească. Așadar, în Biserica veche atât 
diaconii și preoții, cât și episcopii aveau liber- 
tatea de a se căsători sau nu, dar și libertatea de 
a alege între căsătoria înainte sau după hiro- 
tonie. Această libertate deplină se întemeia pe 
rânduiala lăsată de Sfinţii Apostoli, prin care 
clericii dispuneau asupra stării lor civile care 
li se părea mai potrivită. Singura restricție în 
această privință era cea referitoare la mono- 
gamie, care trebuia să fie respectată, în raport 
cu bigamia care se practica legal după legile 
romane și mozaice, putându-se avea pe lângă 
soție și o concubină. Cu timpul s-a impus, pe 
cale de obicei, rânduiala potrivit căreia clericii 
trebuiau să se căsătorească numai înainte de 
hirotonie, dar fără să fie luate măsuri pentru 
oprirea celor care încă se mai căsătoreau și după 
primirea hirotoniei. Prima normă canonică, 
prin care s-a impus căsătoria numai înainte 
de hirotonie, a fost Can. 26 Ap., care permite 
căsătoria după intrarea în cler numai citeților 
și cântăreților: „Dintre cei care au intrat în cler 
neînsurați, orânduim că se pot căsători numai 
citeții și psalții (cântăreții), care vor”. Deși 
interzice căsătoria după hirotonie, canonul nu 
prevede pedepse pentru cei ce ar încălca această 
rânduială, pentru că astfel de pedepse nu au un 
temei justificabil. Până la intrarea în vigoare a 
rânduielii statornicite de Can. 26 Ap., clericii 
erau liberi să se căsătorească și după hirotonie, 


ei având posibilitatea de a alege starea lor civilă 
de căsătoriți sau celibatari, fără a confunda aici 
starea celibatară cu cea monahală care încă nu 
fusese recunoscută instituțional de Biserică. 
Sinodul local de la Ancira (314), prin Can. 10, 
permite căsătoria diaconilor după hirotonie, 
dacă aceștia au mărturisit înainte dorința de a 
se căsători, iar pentru cei ce ar încălca această 
rânduială și se căsătoresc, ei fiind rânduiți 
pentru a rămâne celibatari, canonul dispune 
încetarea din diaconie: „Ioţi cei ce sunt puși 
diaconi, dacă, chiar la punerea lor au mărturisit 
și au zis că trebuie să se însoare, fiindcă nu pot 
rămâne așa, aceștia însurându-se după aceasta 
să rămână în slujbă pentru că li s-a dat lor voie 
de către episcop. Dacă însă oarecare, tăcând și 
primindu-se la hirotonie cu condiția să rămână 
așa, dar dacă după aceea s-au însurat, să înceteze 
din diaconie”. Această rânduială bisericească 
a fost mai târziu formal interzisă, prin legea 
123, de împăratul Justinian. Totuși, canonistul 
Zonaras (sec. al XII-lea), comentând dispo- 
ziţia Can. 26 Ap., face menţiunea că în vremea 
sa era încă în uz practica rânduită de Can. 10 
Anc., însă extinsă și pentru preoți și ipodiaconi, 
adică aceștia erau întrebaţi înainte de hirotonie 
sau hirotesie dacă doreau să se căsătorească, iar 
dacă își manifestau această dorință erau îndru- 
maţi să se căsătorească înainte de hirotonie, 
altfel erau caterisiţi. Ulterior, Can. 6 Sin. VI 
Ec., reproducând Can. 26 Ap., a interzis căsă- 
toria după hirotonie pentru ipodiaconi, diaconi 
și preoți, putându-se căsători numai înainte de 
hirotonie sau hirotesie, prevăzându-se pentru 
încălcarea normei canonice pedeapsa cate- 
risirii. De fapt, se poate constata din practica 
bisericească faptul că hirotonia nu constituie 
un impediment de natură dogmatică la căsă- 
torie, ci un impediment de natură morală, de 
disciplină pastorală, pe când interdicția de a 
se căsători de mai multe ori și nu cu o văduvă 
sau divorțată se fundamentează pe respectarea 
absolutei monogamii a clerului pentru urmarea 
învățăturii Sfintei Scripturi. 

La Congresul panortodox de la Constanti- 
nopol din 1923 s-a hotărât îngăduința căsă- 
toriei a doua pentru diaconii și preoții văduvi 

prin deces, ca o măsură ce nu este împotriva 
învățăturii evanghelice, sinoadele locale putând 
aproba o astfel de căsătorie la propunerea 
episcopului competent. Această hotărâre a fost 
însușită de Bisericile locale. Sinodul Patriar- 
hiei Ecumenice și-a însușit această hotărâre în 
ședința din 23 iulie 1923. Biserica Ortodoxă 
Română, fiind preocupată de această problemă, 
a hotărât în ședința Sfântului Sinod din 12 
martie 1936, următoarele: „Chestiunea recăsă- 
toririi preoților se rezervă pentru viitorul Sinod 
Ecumenic”, dar această problemă fiind reluată 
în 1952, Sfântul Sinod al Bisericii Ortodoxe 
Române a dispus lăsarea acestei probleme pe 
seama fiecărui episcop, spre a se rezolva de la 
caz la caz, prin respectarea canoanelor și hotă- 
rârilor ecumenice și prin aplicarea iconomiei 
bisericești. Dar, dacă disciplina bisericească a 
interzis căsătoria după hirotonie și a dispus ca 
episcopii să nu fie căsătoriți, totuși căsătoria nu 
devine o stare inferioară, ea rămâne o taină a 
Bisericii binecuvântată de Dumnezeu. În acest 
sens, Sinodul Trulan a hotărât că „dacă cineva 
lucrând  (procedând) împotriva canoanelor 
apostolice, ar îndrăzni să lipsească de legătură 
și însoţire cu femeie legiuită, pe careva dintre 
cei sfințiți (clerici) — zicem adică, dintre presbi- 
teri sau diaconi sau ipodiaconi — să se cateri- 
sească. Așijderea și dacă vreun presbiter sau 
diacon alungă pe soţia sa sub cuvânt (pretext) 
de evlavie, să se afurisească, iar stăruind (persis- 


tând), să se caterisească” — Can. 13 Trul. 

DIACONICON. (gr. Ziafonifon) Absidiolă 
situată în partea sudică a altarului, numită și 
veșmântar pentru că în acest spaţiu se găsesc 
veșmintele bisericești, cărțile de slujbă, lumâ- 
nări ș.a. Denumirea vine de la faptul că admi- 
nistrarea lui era lăsată pe seama diaconilor. 
În bisericile romano-catolice, acest spaţiu se 


numește sacristie. 
Bibliografie. BRANIșTE, Ene, Lizurgica Generală, Ed. 
Partener, 2008; BnanișrE, Ene, BRANIȘTE, Ecate- 

Nicolae D. Necula 


DIACONIE. (var. DIACONĂT) Cel de-al 
treilea grad ierarhic de instituire divină. Când 
facem referire la membrii Bisericii, afirmăm că 
există trei categorii de membri, clerul, mirenii 
sau aicii și monahii, primele două categorii 
fiind esențiale Bisericii, fără de care nu poate 


213 


exista. Însă, termenul de cler este strâns legat 
de alți doi termeni: ierarhie și preoție. Prin 
ierarhie se înţelege totalitatea treptelor ierar- 
hice de instituire divină, adică: episcopatul sau 
arhieria, presbiteratul și diaconatul. Astfel, 
diaconatul face parte, ca fiind cea de-a treia, 
dintre treptele ierarhiei superioare sau ierarhiei 
sacramentale, membrii acestor trepte ierarhice 
fiind instituiți prin Sfânta Taină a Preoţiei sau 
a Hirotoniei. Diaconatul, alături de presbiterat 
și episcopat, ca grade superioare, formează 
temelia ierarhiei bisericești, fiind de instituire 
divină, cu fundament biblic, aceste grade nepu- 
tând fi nici mai puține și nici mai multe. 
Originea acestei trepte ierarhice a diaconatului 
o regăsim în Sfânta Scriptură, diaconii fiind 
una dintre treptele slujirii preoțești sacramen- 
tale, ajutându-i pe episcopi și pe preoți (F/p 
1, 1; 1 Tim 3, 8-12; 5, 22), deosebindu-se de 
categoria diaconilor, rânduiți pentru a servi la 
agape, care formau o categorie nouă, diferită. 
Și unii și alții au fost hirotoniți de Sfinții Apos- 
toli, atât diaconii din prima categorie, cât și cei 
aleși pentru a servi la agape, aceștia din urmă 
nefiind excluși de la slujirea la altar, constituind 
ultimul grad al ierarhiei de instituire divină. 
Caracterul sacramental al diaconatului nu 
poate fi pus la îndoială. În acest sens avem 
temeiuri biblice, patristice și canonice. Astfel, 
dintre diaconii hirotoniți de Sfinții Apos- 
toli, cunoaștem că Ștefan și Filip exercitau 
puterea bisericească, specifică preoţiei valide, 
adică învățau și botezau (FA 6, 8; 8, 5, 12, 38), 
diaconii trebuind să aibă aceleași calități ca și 
episcopii, după cum le cere Apostolul neamu- 
rilor, deși membrii treptei diaconatului sunt 
subordonați întotdeauna, în virtutea prin- 
cipiului ierarhic și prin ascultare canonică 
atât presbiterilor, cât și episcopilor. Sfântul 
Ignatie vede în diaconi pe slujitorii Bisericii 
lui Dumnezeu, spunând că aceștia sunt subor- 
donați episcopului ca harului lui Dumnezeu, 
dar și presbiterilor ca Legii lui lisus Hristos. 
Și în textul canoanelor găsim prevederi privind 
diaconatul, ca treaptă a ierarhiei sacramen- 
tale, diaconii fiind servitori ai episcopului și 
ai presbiterului, fără a sta înaintea lor, fiind 


amintiți după episcopi și după presbiteri (Can. 
18 Sin. 1 Ec.; Can. 20 Laod.). Însă cei ce fac 
parte din treapta diaconatului prin hirotonie 
nu sunt numai simpli servitori sau slujitori ai 
membrilor treptelor superioare ale ierarhiei de 
instituire divină, ci sunt ajutători sacramentali 
în cadrul cultului, în virtutea stării lor harice, a 
capabilităţii harice primite prin Sfânta Taină a 
Preoţiei în treapta diaconatului. Avându-se în 
vedere locul și poziţia diaconatului în Biserică, 
membrii acestei trepte ierarhice au dobândit 
anumite responsabilități asupra treptelor infe- 
rioare (Can. 20 Laod.), dar și poziţii impor- 
tante în administraţia bisericească (Can. 7 
Trul.), din încredințarea episcopilor. Mai mult, 
urmându-se pilda Sfinților Apostoli, s-a impus 
practica de a institui șapte diaconi la centrele 
mari bisericești, această rânduială fiind întărită 
canonic (Can. 15 Neocez.; Can. 16 Trul.), iar 
acolo unde numărul lor era mai mare, diaconii 
erau întrebuințați în administrația eparhială și 
în activitatea socială a centrelor mari eparhiale. 
Bibliografie. Bonoranv, D.G., Dreptul Bisericesc, vol. II, 

Iulian Mihai L. Constantinescu 


DIACONITĂ. (gr. diakonissa) Treaptă a 
clerului inferior adresată femeilor, neimplicată 
în slujirea euharistică. 

Instituția diaconitelor este reglementată în textul 
canoanelor (Can. 15 Sin. IV Ec.; 14 Trul.; 44 
Vasile) cuprinse în Co/ecfia de canoane a Bise- 
ricii Ortodoxe, acestea fiind căzute în desuetu- 
dine prin neaplicare, fără a vorbi de o abro- 
gare expresă a lor, deoarece diaconițele, ca o 
categorie aparte de slujitori bisericești, nu mai 
există astăzi în viața Bisericii. În Biserica veche, 
dintre grupările religioase care s-au impus în 

dezvoltarea vieții bisericești, prin implicarea 
în activitatea învățătorească a Bisericii, activi- 
tatea socială, menționăm grupările văduvelor, 
a presbiterelor, a diaconițelor etc., acestea ca 
grupări de femei care trăiau în înfrânare și 
nevinovăție. Toate aceste grupări de femei au 
existat încă din perioada apostolică, diaconițele, 
ca femei pioase, remarcându-se prin activitatea 
lor în sânul Bisericilor locale, fiind astfel cea 
mai importantă grupare dintre cele menționate 
mai sus. Ele erau în permanență sub suprave- 
gherea clerului, fie că trăiau în familiile lor, fie 
că viețuiau în consorfium. 

Diaconiţele erau recrutate dintre fecioarele sau 
văduvele afierosite, după vârsta de 40 de ani, 
prevăzută drept vârsta minimă canonică (Can. 
15 Sin. IV Ec.; 14, 40 Trul.). În timp vârsta 
minimă pentru hirotesia diaconițelor fie a 
crescut, fie s-a redus, de la 60 de ani (Co, Juszi- 
nian 1, 3,9), care era vârsta minimă a văduvelor 
dintre care erau alese diaconițele, până la 50 de 
ani (prin legea lui Justinian din 535, în caz de 
excepţie, diaconițele mai tinere de 50 de ani 
erau obligate să vieţuiască în mănăstire) și, mai 
apoi, 40 de ani (Nove/a 123, 13). Vârsta minimă 
pentru hirotesia diaconițelor a scăzut chiar 
sub vârsta prevăzută în legea lui Justinian din 
anul 546 (40 de ani), un motiv constituindu-l 
alegerea celor căsătoriți în treapta de episcop, 
acceptat de Biserică drept motiv canonic de 
divorț și posibilitatea soțiilor celor aleși în 
demnitatea episcopală să fie înaintate în slujba 
diaconiței, după vrednicia lor. Acest motiv de 
divorţ este menţionat de Can. 12 și 48 Trul. lată 
dispoziţiile Can. 48 Trul.: „Femeia celui ridicat 
la vrednicia (demnitatea) episcopiei, divorțând 
mai înainte de bărbatul său, prin înțelegere 
întreolaltă (reciprocă) după hirotonia episco- 
pală asupra lui (ea) să intre într-o mănăstire 
zidită departe de sălașul (locuința) episcopului 
și să aibă parte (beneficieze) de îngrijirea cea 
din partea episcopului; iar de s-ar arăta vred- 
nică să se înainteze și la treapta (slujba) diaco- 
niței”. Acest canon a fost interpretat mai mult 
ca o recomandare, mai ales că nu este însoţit de 
sancțiuni pentru nerespectarea lui, el devenind 
obligatoriu mai târziu, prin secolele XIII-XIV. 

Potrivit dispoziţiilor Can. 48 Trul., soţia celui 
chemat la demnitatea episcopală poate divorța 
prin înţelegere reciprocă înainte de primirea de 
către soț a demnității de episcop, așadar prin 
consimțământ mutual (caz acceptat de Bise- 
rică), aceasta urmând să intre într-o mănăstire 
cât mai îndepărtată de eparhia lui, în care să 
se călugărească, după cum găsim în Pida/ion, 
deși nu se face în mod expres această precizare 
în canon. Așadar, soția preotului, prin consim- 
țământ mutual, acceptat aici după Balsamon 
numai pentru că soția consimte la intrarea 
în viața chinovială din mănăstire, trebuia să 
accepte liber desfacerea căsătoriei, „divortium 
bona gratia”, și trăind într-o mănăstire se 
exclude posibilitatea de a se recăsători. Astfel, 
soția episcopului trebuia să se retragă într-o 
mănăstire unde putea fi diaconiță, înțelegând 
prin aceasta o slujbă nemonahală, o slujire 
asemenea diaconițelor din viața laică. Însă mult 
mai târziu, în secolele XIII-XIV, a devenit 
obligatorie interpretarea  dispoziţiei  cano- 
nului conform căreia soția episcopului trebuia 
să intre în monahism, iar episcopul să devină 
monah. Conform Can. 48 Trul., episcopul este 
dator să-i asigure cele de nevoie spre îndestu- 
larea vieţii (de va fi săracă), iar de va fi ea vred- 
nică să se facă și diaconiță. Dacă după ridicarea 
în treapta de episcop cei doi nu mai doreau să 
se despartă, episcopul era caterisit (Can. 12 
Trul.), o astfel de pedeapsă nefiind prevăzută şi 
în Can. 48 rul. 

Diaconiţele erau primite numai prin hirotesia 
săvârșită de către episcop, nu de preot, prin 
ungerea capului, depunând votul castității în 
formă solemnă, chiar mai solemnă decât vădu- 
vele sau fecioarele. Conform Novelei 6 a lui 
Justinian, diaconiţele puteau vieţui în cadrul 
parohiilor sau al mănăstirilor, la primirea lor 
fiind informate în fața celorlalte diaconițe că 
încălcarea votului castităţii duce la pierderea 
capului, bunurile lor trecând pe seama bise- 
ricilor parohiale sau a mănăstirilor în care au 
trăit. Făgăduința castităţii, în sens larg, era 
impediment la încheierea unei căsătorii atât 
pentru monahii care depuneau votul castității la 
intrarea în monahism, cât și pentru diaconițele 

sau fecioarele care se făgăduiau Domnului. În 
acest sens, Sinodul de la Ancira, prin Can. 19, 
a dispus: „Cei ce făgăduind fecioria, violează 
votul, să se supună hotărârii pentru cei ce se 
căsătoresc a doua oară. Așijderea, am oprit 
ca fecioarele să vieţuiască împreună cu oare- 
care bărbaţi ca surori”, fecioarele care încălcau 
votul castității fiind pedepsite numai ca cei ce 
se căsătoreau a doua oară, adică erau oprite 
un an de la primirea Sfintei Euharistii (Can. 
4 Vasile), neavând dreptul să vieţuiască cu 
bărbați ca nu cumva să aducă sminteală între 
credincioși. Sf. Vasile cel Mare, făcând referire 
la Can. 19 Anc., în răspunsul dat lui Amfilohie 
(Can. 18), apreciază că fecioarele afierosite 
care au căzut în desfrânare nu este suficient să 
se supună unei pedepse de un an, ci având în 
vedere evoluția vieții spirituale în comunitățile 
locale, ele trebuie să se supună pedepsei adul- 
terelor, adică unei epitimii de 15 ani. Această 
poziţie este justificată de Sfântul Părinte pe 
temei scripturistic (7 Zim 5, 11-12), făcând 
diferența între starea de văduvie și starea fecioa- 
relor afierosite, dintre care erau alese diaconiţele, 
aceasta din urmă fiind superioară celei dintâi și 
pedeapsa trebuind să fie pe măsură. Însă, sunt 
pedepsite numai fecioarele care au depus votul 
fecioriei, fiind în Biserica lui Hristos, nu și cele 
care se aflau în societăți eretice în afara Bise- 
ricii, aceste voturi nefiind valabile (Can. 20 
Vasile). Sf. Vasile cel Mare, pentru a menţine 
ordinea bisericească și pentru a nu-i încuraja 
pe eretici să aducă obiecții împotriva Bisericii, 
a interzis celor ce au depus votul castităţii, 
precum și celor ce intraseră în cler necăsătoriți 
(adică persoanelor canonice) și apoi au căzut în 
desfrâu, să nu trăiască cu persoana cu care au 
păcătuit și cu atât mai puţin să încheie căsătorie 
cu ea: „Desfrâul persoanelor canonice să nu se 
socotească de nuntă, și cu tot chipul să se rupă 
însoţirea lor; căci aceasta este de folos și Bise- 
ricii spre întărire, și ereticilor nu le va da prilej 
împotriva noastră, precum că prin îngăduirea de 
a păcătui i-am atrage spre noi” (Can. 6). 

Observăm că, pe lângă monahi, au existat și 
fecioare care depuneau votul fecioriei pentru 
întreaga viață, sau instituția diaconițelor, votul 


lor fiind depus înaintea episcopului locului. 
Instituţia diaconiţelor s-a organizat în sec. al 
IV-lea, ele fiind considerate logodnicele lui 
Hristos și rânduite prin hirotesie (Can. 15 Sin. 
IV Ec.) dintre fecioarele sfinte. Fecioarele sau 
diaconițele nu se puteau căsători după depu- 
nerea votului castităţii, o căsătorie a lor fiind 
considerată bigamie și pedepsită acum cu 
excluderea din comunitatea creștină. Așa au 
hotărât Părinţii Sinodului de la Calcedon, căci: 
„Nu este îngăduit ca fecioara care s-a închinat 
(consfințit, consacrat) pe sine Domnului 
Dumnezeu, de asemenea nici monabhiilor (călu- 
gărițelor), să încheie căsătorie. lar dacă s-ar afla 
făcând aceasta să fie afurisite (excomunicate). 
Dar am orânduit (hotărât), ca episcopul locului 
să aibă putere de a fi cu pogorământ (umanitar, 
cu omenie, cu îngăduință) față de acestea” — 
Can. 16. Totuși, gravitatea faptei lor era lăsată 
la aprecierea episcopului, ca singurul judecător 
competent, care putea să le excludă din comu- 
nitatea religioasă sau putea să aplice o pedeapsă 
mai severă. În urma unei astfel de căsătorii erau 
pedepsiţi și bărbaţii cu care ele se căsătoreau, 
căsătoria numindu-se confubernium, iar copiii 
rezultați din căsătorie erau socotiți în afară de 
lege. Diaconiţele făceau parte dintre slujitorii 
Bisericii, numărate în rândul clerului, legislația 
bisericească și de Stat conferindu-le drepturi și 
privilegii. Erau supuse clerului, făcând ascul- 
tare de cler în bisericile parohiale și de stareţe 
în mănăstiri, fiind enumerate întotdeauna după 
diaconi care le îndrumau în activităţile speci- 
fice lor. Dintre îndatoririle lor menţionăm: se 
implicau în ajutorul acordat preoților la botezul 
femeilor, prin ungerea acestora cu untdelemn 
sfințit; se îngrijeau de fecioare și de văduve care 
făceau ascultare față de diaconițe; supravegheau 
împreună cu diaconii buna rânduială din bise- 
rică; însoțeau femeile care doreau să se adreseze 
clerului; catehizau pe neofite; se implicau activ 
în activitatea socială, de ajutorare a femeilor în 
nevoi, îngrijindu-se și de instituţiile de asistență 
socială; făceau și alte activități din încredin- 
țarea clerului. Gruparea diaconiţelor s-a păstrat 
în viața Bisericii timp îndelungat și în Răsărit 
și în Apus, alături de grupările văduvelor și a 

fecioarelor, dar superioară acestora, activând 
alături de starea monahală, diferită de aceasta, 


fiind așadar o grupare paramonastică. 

DIALOG ECUMENIC ȘI INTERRELI- 
GIOS. (gr. dialogos — conversaţie) Discuţii în 
cadru oficial între Biserici sau între instituții 
religioase. Dialogul ecumenic, așa cum este 
cunoscut astăzi, este o consecință a mișcării 
ecumenice, ale cărei începuturi se regăsesc în 
încercările confesiunilor ieșite din Reformă 
de a relua dialogul cu Bisericile istorice tradi- 
ționale. Astfel, sunt cunoscute proiectele lui 
Melanchton de a iniția un dialog cu Patriarhul 
Ecumenic loasaf al II-lea (1555-1565), schim- 
burile de scrisori între teologii luterani din 
Tubingen și Patriarhul Ieremia al II-lea (1573- 
1581), dialogul cu Biserica Anglicană iniţiat de 
Patriarhul Chiril Lucaris (41638) și continuat 
de Mitrofan Cretopulos (1639). La sfârșitul 
sec. al XIX-lea și la începutul sec. al XX-lea 
sunt create următoarele organisme intercon- 
fesionale: Alianza evanghelică (1864), Fede- 
rafia universală a asociațiilor creştine de studenți 
(1895) și Alianța mondială pentru Promovarea 
prieteniei internaționale prin Biserici (1914). În 
același context, Biserica Ortodoxă emite două 
documente foarte importante din perspec- 
tiva dialogului ecumenic: Enciclica Patriarhiei 
Ecumenice prin care se propune formarea unei 
ligi a Bisericilor (1920) și Scrisoarea Patriar- 
hului Ioachim al III-lea care se referă la rela- 
ţiile interconfesionale (1924). 

În primele decenii ale sec. al XX-lea existau 
deja trei mari mișcări creștine orientate spre 

cultivarea dialogului ecumenic: Viază şi Actiune 
sau creștinismul practic, inițiată de Nathan 
Sâderblom (1866-1931), care urmărea conso- 
lidarea cooperării intercreștine pentru promo- 
varea păcii și a slujirii umanităţii; Credinză şi 
Organizare sau creștinismul teologic, inițiată 
de episcopul anglican Charles Henry Brent 
(1862-1929), care urmărea găsirea unei baze 
teologice comune, și Consihiul international 
al misiunilor (1921), care avea ca scop coor- 
donarea societăților misionare. Primele două 
mișcări hotărăsc (în anul 1937) formarea 
Consiliului Ecumenic al Bisericilor, deziderat 
împlinit în anul 1948, când se întrunește prima 
adunare generală la Amsterdam (22 august-4 
septembrie), în asociaţie cu Consiliul inter- 
național al misiunilor, integrat în Consiliul 
Ecumenic la cea de a treia adunare generală, 
ţinută la New Delhi, în anul 1961 (19 noiem- 
brie-5 decembrie). 

Ținând cont de faptul că nevoia de unitate 
creștină a dus la constituirea Consiliului 
Ecumenic al Bisericilor, la început, în contextul 
entuziasmului general, s-a crezut că această 
unitate se poate realiza în scurt timp și trecân- 
du-se cu ușurință peste deosebirile dogmatice. 
Bisericile Ortodoxe au contribuit ca accentul să 
se deplaseze de la preocuparea spre o unitate 
concepută în spirit relativizant, la o preocupare 
axată pe problemele cooperării practice. Patri- 
arhul Justinian a precizat că ecumenismul nu 
trebuie să implice pentru nicio Biserică relati- 
vismul în materie de dogmă: „Poziţia dogma- 
tică pe care se situează fiecare Biserică, atunci 
când mărturisește că ea singură reprezintă 
adevărul și că acest adevăr este condiția pe care 
o pune tuturor celorlalte în vederea unirii [...], 
rămâne cea mai de seamă piatră de poticnire în 
calea tuturor încercărilor de unire a Bisericilor. 
În materie de dogmă, nu se poate face niciun 
compromis”. Această constatare nu trebuia să 
împiedice Bisericile de la slujirea comună prac- 
tică a lumii. Mai mult, în această slujire comună 
se poate manifesta unitatea creștină, care nu 
presupune starea de unire a Bisericilor. În acti- 
vitatea Consiliului Ecumenic, responsabili- 
tatea pentru unitatea creștină trebuie corelată 

cu responsabilitatea față de lume, pentru ca 
ecumenismul să fie unul „integral. 

Pentru ca aceste deziderate să devină realități, 
Ortodoxia a situat în centrul preocupărilor sale 
cu caracter ecumenic învățătura despre Sfânta 
Treime, precum și corespondenţa dintre teologie 
și iconomie. Ortodoxia a susținut nu numai ca 
dogma trinitară să fie inclusă în mod explicit în 
baza teologică a Consiliului Ecumenic, ci și ca 
interpretarea personală, ipostatică, să fie apli- 
cată eclesiologiei. Deși este clar pentru toată 
lumea că posibilitatea unirii Bisericilor este 
rezervată unui viitor care exclude orice preci- 
zare, în teologia apuseană se încearcă impu- 
nerea ideii de teologie ecumenică, coroborată 
cu cea de spiritualitate ecumenică, a căror fina- 
litate ar trebui să fie unitate creștină. Această 
teologie are menirea de a înlătura pietrele care 
blochează calea spre înțelegerea ecumenică și 
este reprezentată în special de Yves Congar 
(Creștini dezbinaţi, 1937; Diferențe şi comu- 
niune, 1982), de Heinrich Fries și Karl Rahner 
(Unirea Bisericilor, o posibilitate reală, 1983) şi 
de Oscar Cullmann (Unizazea prin diversitate, 
1986), din partea teologiei protestante. Dacă în 
cazul teologilor catolici se urmărește realizarea 
unui model de Ziversifaze reconciliată, ca o etapă 
intermediară spre modelul unității organice, 
imposibil de realizat în condițiile actuale, Cull- 
mann consideră că în stadiul actual se regă- 
sesc toate condițiile necesare pentru realizarea 
comuniunii tuturor creștinilor. 

Reputatul ecumenist Hans Kiing face o trecere 
spectaculoasă de la /eo/ogia ecumenică la zeologia 
religiilor. In lucrările: Creștinismul şi religiile 
lumii (1984) şi Creștinismul şi religiozitatea 
chineză (1988), Kiing trece de la dialogul inter- 
confesional la cel interreligios, sau de la ecume- 
nismul a4 înzra la cel ad extra. „Ecumenismul” 
nu trebuie redus doar la comunitatea Biseri- 
cilor creștine, ci trebuie extins la comunitatea 
marilor religii, pentru că el definește întregul 
pământ locuit, nu doar părți ale lui. Fcume- 
nismul eclesial trebuie să devină parte integrantă 
a ecumenismului mondial, pentru că feologia 
ecumenică deschide calea spre dialogul cu cele- 
lalte religii. Aceste idei sunt dezvoltate și în 

lucrările: O feo/ogie pentru mileniul trei (1987) 
și Proiect a] unei etici planetare (1990). Tema 
fundamentală a teologiei religiilor este, de fapt, 
o întrebare: necreștinii se pot mântui sau nu? 
În mediul protestant, reprezentat de teologia 
dialectică, răspunsul este negativ, în timp ce 
în teologia catolică răspunsul este pozitiv. 
Extra Ecclesiam nuila salus este contrabalansat 
de Paciendi guod in se est, Deus non denegatr 
gratiam (Dumnezeu nu refuză grația Sa celui 
ce face ce poate), dacă trăiește cinstit și moral, 
chiar și fără a fi creștin. Opţiunea aceasta este 
reprezentată de teologi precum Jean Danielou 
(Taina mântuirii neamurilor, 1946; Taina celei 
de a doua veniri, 1948), Karl Rahner (Încercări 
teologice, 1962; Tratat fundamental al credinţei, 
1976), Heinz Robert Schlette (Re/igi;7e ca zemă 
a teologiei, 1963), Raimundo Panikkar, creatorul 
expresiei „ecumenism ecumenic” etc. Conciliul 
II Vatican manifestă aceeași deschidere spre 
relaţiile cu religiile necreștine, neexcluzând 
posibilitatea mântuirii celor care ţin de ele, 
dar precizând, în același timp, faptul că Bise- 
rica reprezintă calea „ordinară” spre mântuire, 
de vreme ce este singura care posedă totali- 
tatea mijloacelor care pot duce la mântuire. 
Ideea unei teologii a religiilor necreștine nu 
este nouă. Tema a început să fie tratată (sub 
diferite aspecte) începând cu Conferința misi- 
onară mondială de la Edinburg (1910) și de la 
Ierusalim (1928). Consiliul Ecumenic al Bise- 
ricilor nu s-a pronunţat în mod tranșant asupra 
problemei: deși în afară de Hristos nu pot fi 
indicate și alte căi care să ducă la mântuire, 
nimeni nu poate stabili limite pentru puterea 
răscumpărătoare a lui Dumnezeu (Conferinta 
misionară de la San Antonio, 1989). 

În teologia românească, referindu-se la posi- 
bilitatea sau imposibilitatea mântuirii celor 
din afara Bisericii Una, Pr. Dumitru Stăniloae 
precizează: „Într-un fel creația întreagă se află 
obiectiv încadrată în razele aceluiași Logos 
preincarnaţional, deci în faza Bisericii dinainte 
de Hristos, chemată să devină Biserica lui 
Hristos. Obiectiv și subiectiv, întreaga omenire 
de diferite credinţe cunoaște într-o oarecare 
măsură pe Logosul preincarnaţional [...]. 

O anumită biserică subzistă și astăzi în afară 
de creștinism, întrucât există încă anumite 
legături ontologice ale forțelor umane între ele 
și cu Logosul dumnezeiesc. Cu atât mai mult 
există această biserică în celelalte formațiuni 
creștine, dată fiind legătura lor prin credință cu 
Hristos, Logosul întrupat, și fiindcă au în parte 
o credință comună în Hristos cu Biserica Orto- 
doxă, Biserica deplină”. Concluzia nu poate fi 
decât următoarea: cei care fără voia lor participă 
nedeplin la Hristos, aici și acum, pot avea șansa 
participării nedepline la E] și în viaţa viitoare, 
conform spusei Mântuitorului: „În casa Tatălui 


Meu multe locașuri sunt” (În 14,2). 

DIÂSPORA ORTODOXĂ. (gr. Ziaspora — 
împrăștiere, a trăi despărțit) Lotalitatea comuni- 
tăților creștin ortodoxe care funcționează risi- 
pite în anumite state sau societăți, unde sunt 
minoritare. 

Termenul diaspora se găsește atât în litera- 
tura greacă antică (Aristotel, Plutarh, Solon, 
Epicur), cât și în istoria izraeliților care, dato- 
rită diverselor stăpâniri care au venit peste ei, 
au fost nevoiţi să întemeieze comunități în 
afara Palestinei. Fie că au fost deportaţi, fie 
pentru a face negoț, iudeii au fondat colonii în 
Mesopotamia, Persia, Egipt, Cirenaica, Cipru 
ș.a. Termenul diaspora este folosit și în Noul 
Testament, pentru creștinii proveniţi dintre 
păgâni sau dintre iudeii din afara Palestinei. 
În epoca modernă, după Reformă, a început să 
existe diaspora confesională, catolică sau protes- 
tantă, din Europa sau America. Prin termenul 

diaspora ortodoxă sunt desemnate toate 
comunitățile ortodoxe care s-au întemeiat în 
afara granițelor unei Biserici Ortodoxe mame 
(Patriarhia  Ecumenică, Patriarhia  Alexan- 
driei, Antiohiei, lerusalimului, Moscovei, 
Patriarhia Sârbă, Română sau Bulgară etc.), 
fie în Europa, America, Africa, Australia sau 
în altă parte a lumii. Evenimente politice, ca 
Războiul Balcanic (1912/1913), Revoluţia 
Bolșevică din octombrie 1917, Primul și Al 
Doilea Război Mondial (1914-1918; 1939- 
1945), Războiul Greco-lure (1921/1922), 
sau naționalismul islamic din Orientul Apro- 
piat, precum și cauze economice, au generat 
un val de migraţie a ortodocșilor, mai ales în 
America, Australia și Europa de Vest, care 
s-au organizat acolo și din punct de vedere 
bisericesc. Ele păstrează, în general, legătura 
jurisdicţională cu Biserica mamă, organizarea 
eclesială făcându-se în baza principiului etnic. 
Existența unor dieceze paralele care aparțin, 
uneori, aceluiași patriarhat, sunt în contra- 
dicţie cu structura Bisericii Primare (Can. 8 
Sin. | Ec.) și eclesiologiei ortodoxe. De aceea, 
problema diasporei se află pe agenda viitorului 
Sfânt și Mare Sinod al bisericilor ortodoxe. 
Ca o etapă provizorie, cea de A III-a Comisie 
Interortodoxă Pregătitoare, din 1990, a propus 
constituirea de Adunări episcopale, alcătuite din 
episcopii ortodocși canonici din fiecare regiune 
în care există parohii ortodoxe. Apoi, cea de a 
IV-a Comisie Pregătitoare, din 1993, a precizat 
și aceste regiuni astfel: 1. America de Nord și 
Centrală, 2. America de Sud, 3. Australia, 4. 
Marea Britanie, 5. Franţa, 6. Belgia și Olanda, 
7. Austria și Italia, 8. Germania. Deocamdată 
bisericile ortodoxe nu au ajuns la o reglemen- 
tare precisă a chestiunilor privind diaspora, care 
să corespundă eclesiologiei lor. Căci, deși sunt 
toate de acord că realizarea unității administra- 
tive a diasporei ortodoxe nu se poate face decât 
pe baza tradiţiei canonice (Can. 2,3 Sin. Il Ec., 
28 Sin. IV Ec., 34 Ap.), canoanele respective 
sunt interpretate diferit de către biserici. Pe 
când Patriarhia Ecumenică consideră că ea ar 
trebui să aibă jurisdicție asupra întregii dias- 
pore, unele biserici contestă această pretenţie, 


279 


bazându-se pe principiul etnic și misionar. Un 
anumit progres a fost înregistrat de către cea 
de A IV-a Conferinţă Preconciliară Panortodoxă 
de la Chambesy (6-13 iunie 2009), unde s-a 
stabilit crearea de Conferințe episcopale în 
12 regiuni: 1. America de Nord și Centrală, 2. 
America de Sud, 3. Australia, Noua Zeelandă și 
Oceania, 4. Marea Britanie și Irlanda, 5. Franţa, 
6. Belgia, Olanda și Luxemburg, 7. Austria, 8. 
Italia și Malta, 9. Elveţia și Liechtenstein, 10. 
Germania, 11. Scandinavia (fără Finlanda) 
și 12. Spania și Portugalia. A fost stabilit, de 
asemenea, Szafurul Conferințelor Episcopale 
din diaspora ortodoxă. Loată lumea este însă 
de acord că această stare nu este decât una de 
tranziție și că rezolvarea problemei diasporei 
va trebui găsită numai sinodal, în consens, pe 
baza canoanelor și a tradiţiei ortodoxe. O nouă 
sesiune a Comisiei Pregătitoare Interortodoxe 
(Chambâsy, 22-26 februarie 2011) a reluat 
discutarea problemei autocefaliei și a proce- 
durii ce trebuie urmată pentru dobândirea 
acesteia, fără însă a se ajunge la un consens. 
Ambele probleme sunt strâns legate și au o 
mare importanță, fapt pentru care ele trebuie 
să-și găsească rezolvarea înainte de convocarea 
Sfântului şi Marelui Sinod Ortodox. 

Din perspectiva Dreptului bisericesc termenul 
diaspora se referea inițial la Jiasporaua iudaică, 
adică la iudeii împrăștiați printre elini sau 
printre alte popoare unde au înființat sinagogi 
prin care făceau numeroși prozeliți. Ideea de 
diaspora a apărut și în creștinism, în Biserica 
Ortodoxă fiind înţeleasă ca fiind acele comu- 
nități ortodoxe organizate în afara granițelor 
Bisericilor autocefale, ca Biserici mamă și 
care au dreptul de jurisdicție asupra propriilor 
diaspore, în calitatea lor de Biserici autoce- 
fale. Astfel, principiul autocefaliei bisericești este 
strâns legat de diaspora şi de exercitarea jurisdlic- 
ziei asupra ei. Numeroase controverse la nivel 
interortodox s-au născut în ultimele decenii cu 
privire la statutul canonic al Diasporei orto- 
doxe. În sânul Ortodoxiei ecumenice s-au 
purtat numeroase discuții pe marginea institu- 
ției autocefaliei, ca formă de organizare a unită- 
ților teritoriale bisericești ortodoxe, precum și 


cu privire la procedura constituirii lor și aceasta 
în ciuda rânduielilor canonice și practicii tradi- 
ţionale a Bisericii. Deși au existat și există 
numeroase disensiuni privind instituția autoce- 
faliei și jurisdicțiile bisericești în diaspora, toți 
canoniștii acceptă că interpretarea canoanelor 
care vizează principiul autocefaliei nu se poate 
realiza decât în lumina datelor istorice care la 
rândul lor trebuie să fie raportate la doctrina 
canonică ortodoxă. 

După cum constata Pr. Liviu Stan, noile teze 
ce s-au emis pe la jumătatea sec. al XX-lea, pe 
lângă caracterul lor provocator în Ortodoxie, 
aveau să nesocotească principiile dogmatice și 
canonice ale Bisericii Ortodoxe, prin acestea 
contestându-se chiar canonicitatea actelor de 
proclamare a autocefaliilor de către vechile 
patriarhii. Aceste teze, din păcate îmbrăţișate 
și astăzi în lumea ortodoxă greacă, susțineau 
competența exclusivă a autorității sinodului 
ecumenic de proclamare a autocefaliei unită- 
ților bisericești teritoriale, toate autocefaliile 
post-sinodale (după 787) având un simplu 
caracter provizoriu, acestea fiind nedepline 
canonic, excepţie făcând Patriarhiile istorice. 
Susţinându-se nedeplinătatea canonică a auto- 
cefaliilor post-sinodale și necesitatea supunerii 
lor examinării unui viitor Sinod Ecumenic, se 
pune la îndoială nu numai noțiunea de canoni- 
citate, dar și canonicitatea în relaţiile interorto- 
doxe după epoca sinoadelor ecumenice. Aceste 
teze necanonice, străine de eclesiologia orto- 
doxă și de întreaga doctrină canonică a Bisericii 
noastre, au avut răsunet în Ortodoxie și încă 
mai au, punând la îndoială unitatea ecumenică 
a Bisericii Ortodoxe, cea „una, sfântă, sobor- 
nicească și apostolească”. Aceste poziţii ale 
Profesorului Trembelas au fost lansate înaintea 
debutului Comisiilor interortodoxe și a Confe- 
rințelor Panortodoxe și Presinodale pentru 
pregătirea Sfântului și Marelui Sinod al Bise- 
ricii Ortodoxe, tocmai pentru a deschide calea 
dialogului aprins asupra problemei autocefaliei, 
cu adevărat o problemă cu implicații canonice 
în raporturile interortodoxe, încă nerezol- 
vată în ciuda hotărârilor de principiu luate în 
cadrul întrunirilor interortodoxe de la Centrul 

Ortodox al Patriarhiei Ecumenice de la Cham- 
besy/Geneva (Elveţia). 

Ali teologi, ignorând rânduiala canonică orto- 
doxă, neacceptând existența Bisericilor parti- 
culare, susțin refacerea unității Ortodoxiei prin 
recunoașterea de către Bisericile locale a dreptu- 
rilor de jurisdicție deplină ale unui „tron suprem”, 
adică Patriarhia Ecumenică de Constantinopol. 
Toate aceste teze necanonice reclamă îndrep- 
tățit clarificarea raporturilor jurisdicționale inte- 
rortodoxe, distincția precisă între autocefalie și 
autonomie, precum și procedura recunoașterii și 
proclamării autocefaliei Bisericilor locale consti- 
tuite independent din punct de vedere adminis- 
trativ-jurisdicțional pe bază sinodal-ierarhică. 
Principiul etnic este un fundament divin şi canonic 
al autocefaliei şi al dreptului de jurisdicție asupra 
propriei diaspore. Neamul face parte din opera 
de creare a lumii, purtând astfel pecetea veșni- 
ciei și perpetuându-se numai prin credință și 
încredere în ajutorul lui Dumnezeu. După cum 
afirmă și canonistul român Iorgu Ivan, familia 
constituie baza fiecărui neam, iar limba proprie 
fiecărui neam este un semn distinctiv și mijloc 
de exteriorizare a religiozității, fiind o rânduială 
divină ca fiecare neam să aibă limba sa. Neres- 
pectarea specificului fiecărui neam, a limbii și 
a tradiţiilor sale, este cu adevărat o încălcare a 
rânduielii divine, toate acestea fiind mai ușor 
înțelese prin considerarea Revelaţiei divine 
a Vechiului și a Noului Testament. Legătura 
etnică este un principiu canonic pentru orga- 
nizarea Bisericii, însuși Mântuitorul Hristos, 
întemeind Biserica pentru toți oamenii, a 
înzestrat-o și cu principii de organizare și 
conducere. Principiile de organizare și condu- 
cere bisericească, alături de mijloacele spiri- 
tuale aflate la dispoziția Bisericii pentru împli- 
nirea scopului său existenţial, aveau să asigure 
în timp unitatea Bisericii, cu toată diversitatea 
de neamuri și de limbi ale celor ce deveneau 
subiecte de drept în Biserică prin adminis- 
trarea Sfintei Taine a Botezului. Autoritatea 
de drept divin a principiilor stabilite de Sfinţii 
Apostoli în organizarea și conducerea Bisericii 
nu poate fi pusă la îndoială. Aceste principii 
au fost fixate în textul canoanelor, relevant în 

acest sens fiind Can. 34 Ap., care, pe lângă alte 
principii de organizare și funcționare a Bise- 
ricii (ex. principiul ierarhic, principiul sinodal, 
principiul autonomiei, principiul autocefaliei, 
principiul teritorial), cuprinde și principiul 
e/nic prin care se înțelege „organizarea Bisericii 
unui neam cu episcopi și preoți din acel neam, 
obligați să propovăduiască dreapta învățătură 
și să săvârșească întregul cult — Sfintele Taine 
și ierurgiile — în limba neamului, respectân- 
du-i tradiţiile și obiceiurile care nu contravin 
doctrinei și moralei ortodoxe”. 

În dezvoltarea organizării bisericești și a adap- 
tării ei la organizarea administrativă a statului, 
constatăm că Părinţii Sinoadelor ecumenice 
au afirmat egalitatea și independența unităților 
bisericești autocefale mai mari, fără a se bucura 
de drepturi jurisdicționale unele față de altele, în 
același timp întărind elementul etnic ca indis- 
pensabil în organizarea unei Biserici autoce- 
fale, ca rânduială divină. Principiul etnic a fost 
invocat de Biserici pentru obţinerea neatârnării 
lor față de jurisdicțiile străine, cum este cazul 
Bisericii Georgiei sau a Rusiei, însăși Patri- 
arhia de Constantinopol citând textul Can. 34 
Ap. la recunoașterea autocefaliei Bisericii Rusiei 
(1448). În acest context, termenul „etnos” a fost 
interpretat corect de către Patriarhia Ecume- 
nică, în sens de „neam”. Mai târziu acest termen 
a fost interpretat greșit de către istoricii și cano- 
niștii greci, tocmai pentru a justifica pretențiile 
neîntemeiate ale Patriarhiei de Constantinopol 
asupra jurisdicției întregii diaspore. Astfel, 
termenul „etnos” a fost redus la înțelesul de 
eparhie, asemenea Can. 9 Ant., continuându-se 
cu interpretarea eronată a Can. 28 Sin. IV Ec. 
Cu toate acestea, legătura etnică este un temei 
al dreptului și datoriei fiecărei Biserici autoce- 
fale de a organiza și îndruma viața religioasă 
a propriilor diaspore atât pentru păstrarea 
credinţei ortodoxe strămoșești, cât și pentru a 
beneficia în diaspora de ceea ce Biserica mamă 
împărtășește sub aspect spiritual fiilor din 
cuprinsul respectivului stat național. 

Încă de la începuturile creștinismului, cei plecați 
în diaspora păstrau legătura cu episcopul în a 
cărui comunitate primiseră botezul, numai așa 

aveau liniștea deplină că se află în permanentă 
comuniune spirituală cu membrii comunității 
de care s-au despărțit și cu întreaga Biserică. 
Acest fapt este exprimat și de Can. 2 Sin. II 
Ec. care stabilește ca toate diasporele aflate în 
afara Imperiului roman să se administreze după 
obicei, adică de către episcopii sub a căror juris- 
dicţie au fost înainte de a ajunge sub barbari. Un 
secol mai târziu, Părinţii Sinodului IV Ecumenic 
de la Calcedon (451), prin Can. 28, un canon 
recunoscut ca fiind într-adevăr controversat, 
neacceptat de Biserica Romano-Catolică și mult 
discutat în sânul Ortodoxiei ecumenice, au recu- 
noscut scaunului de Constantinopol dreptul de 
jurisdicție asupra diecezelor Asiei, Pontului și 
Traciei. O astfel de excepţie nu poate fi consi- 
derată contrară vechiului obicei conform căruia 
fiecare întâistătător al diecezei exercita jurisdicția 
asupra mitropoliților sufragani, ci o asemenea 
excepție, adoptată din motive politice, poate fi 
considerată, după cum afirmă Profesorul Iorgu 
Ivan, ca o confirmare a vechiului obicei la care 
s-au referit Can. 6 Sin.] Ec. și Can.2 Sin. Il Ec., 
prin care s-a respectat principiul teritorialității 
canonice ca fiecare episcop al diecezei să-și exer- 


cite jurisdicția numai în granițele diecezei sale. 

Ioan Vasile Leb, lulian Mihai L. Constantinescu 


DIATÂXĂ. (gr. diazaxis — rânduială, regulă) 
Nume dat unor documente liturgice care 
cuprind rânduiala după care se săvârșește o 
slujbă bisericească. Cea mai cunoscută diataxă 
sau rânduială liturgică este alcătuită de patri- 
arhul Constantinopolului, Filotei al IV-lea 
Kokinos, din sec. al XIV-lea. Ea este impor- 
tantă pentru că prezintă rânduiala slujbelor 
divine din faza de încheiere a dezvoltării 
cultului divin ortodox. Fa rămâne unul dintre 
izvoarele cele mai de seamă pentru cunoașterea 


evoluţiei cultului divin public ortodox. 
Bibliografie. BRANIșTE, Ene, Lizurgica Generală, Ed. 
Partener, +2008; BRAnIșTE, Ene, BRANIȘTE, Ecaterina, 
Dicţionar de cunoștine religioase, Ed. Diecezană, Caran- 
sebeș, 2002; CrReșANu, Badea, Zozauru/ /iturgic al Sfintei 
Biserici Creștine Ortodoxe, Tipografia Gutenberg, Bucu- 
rești, 1912; MrrnRoranovici, Vasile, TAnnAvscH1, Teodor, 
CorLaRcIuc, Nectarie, Lifurgica Bisericii Ortodoxe. 
Cursuri universitare, Ed. Consiliului Eparhial Ortodox 
Român din Bucovina, Cernăuţi, 1929. 


Nicolae D. Necula 


DIÂVOL. v. SATÂNA. (gr. diabolos — cel care 
dezbină) Denumire dată îngerilor răzvrătiți, 
care dezbină și desolidarizează pe oameni de 
Dumnezeu și între ci. 


DICHER. (gr. Zikeri) Sfeşnic mic portabil, 
cu două lumânări, folosit de episcop pentru 
binecuvântare la slujbele arhierești, în momen- 
tele cele mai importante, mai ales din Litur- 
ghie. Dicherul este simbolul celor două firi din 


persoana Mântuitorului. 

Sfintei Biserici Creștine Ortodoxe, Tipografia Gutenberg, 

București, 1912; MrrRorANoVvIcI, Vasile, TARNAVSCHI, 
Teodor, Corrancruc, Nectarie, Lifurgica Bisericii Orto- 
doxe. Cursuri universitare, Ed. Consiliului Eparhial 
Ortodox Român din Bucovina, Cernăuţi, 1929. 


Nicolae D. Necula 


DIODE. Se numesc în muzica psaltică canoa- 
nele formate din doar două ode sau irmoase. 
Astfel de canoane se găsesc în cartea de slujbă 
numită 7rio4, fiind specifice slujbelor din zilele 


de peste săptămână ale Postului Mare. 
Bibliografie. BaRAnIșTrE, Ene, Lizurgica Generală, Ed. 
Partener, 2008; BRANIșTE, Ene, BRANIȘTE, Ecaterina, 
Dicționar de cunoștințe religioase, Ed. Diecezană, Caran- 

Român din Bucovina, Cernăuţi, 1929. 

Lucian Farcașiu 


DIOPROSOPISM. (gr. dio — doi; prosopen 
— persoană) v. NESTORIANISM. Concepţie 
potrivit căreia lisus Hristos posedă două 
persoane distincte: una dumnezeiască și una 
omenească. 


DIORTOSIRE. Îndreptare, corectare; 
aducerea la zi a limbajului bisericesc întrebu- 
ințat în cărțile de cult. 


Cristian Cercel 


DIPTICE. (dipfihos— pliat în două, în două părți) 
I. Coperţi de lemn, legate cu balamale și care se 
pot închide ca o carte. Pe părțile interioare ale 
acestor coperţi se zugrăvesc icoane sau se înscriu 
pomelnicele cu vii și morți pentru care preotul se 
roagă la Sf. Liturghie, după ce a terminat marea 
rugăciune a Sfintei Jertfe (anaforaua). 

II. Pomelnic sau listă de nume care sunt pome- 
nite la Sf. Liturghie, la slujbele bisericești, care 
atestă comuniunea eclesială. Această rugăciune 
de mijlocire generală, pentru vii și morţi, pe 
care preotul o face după epicleză (rugăciunea 
Sf. Jertfe) poartă denumirea de diptice (de la 
faptul că numele celor pentru care se roagă sunt 
înscrise în aceste registre, sub formă de coperţi 
care se închid. 

Denumirea de „diptice” dată acestei ultime 
părți a anaforalei euharistice se datorează 
unei vechi practici liturgice de a fi pomenite, 
în rugăciunea de mijlocire de după prefacerea 
darurilor, numele credincioșilor, atât a celor vii, 
cât și a celor adormiţi ai unei anumite comu- 
nităţi. Aceste pomeniri erau făcute pe baza 
unor liste cu nume ce luau forma unor carnete, 
care erau alcătuite din două coperte de aur, de 
argint sau de alt metal și care erau unite între 
ele pentru a se putea închide una peste alta. Pe 
fețele lor erau scrise numele ce trebuiau pome- 
nite, atât ale celor vii, cât și ale celor adormiţi. 
Când însă șirul numelor de pomenit era prea 
lung, se adăugau între cele două coperte încă 
una, două, trei sau mai multe foi de pergament 
sau de papirus, obținându-se astfel adevărate 
caiete sau cărți. De la această conformaţie ele 
au primit denumirea de diptice. 

Pomenirea numelor putea fi făcută în diferite 
momente ale Sfintei Liturghii, fie în ectenii, fie 
în rânduiala proscomidiei, fie în cadrul anafo- 
ralei cuharistice. Robert Taft a demonstrat 
faptul că în sec. al IV-lea au existat două tradiții 
distincte de pomenire a numelor în Sfânta 
Liturghie. Prima dintre ele, specifică Ciliciei și 
Mesopotamiei, asocia dipticele cu momentul 
aducerii darurilor pentru Sfânta Euharistie, 
când erau reținute numele atât ale celor care 
aduceau, cât și ale celor pentru care erau aduse 
prescurile pentru a fi mai apoi citite de către 
diaconi chiar înainte de începutul anaforalei 
euharistice. În cea de a doua tradiţie, ce carac- 
teriza restul teritoriilor Răsăritului ortodox, 
pomenirea numelor a fost inserată în cererile 
de după epicleza cuharistică. Această tradiție 
s-a extins cu timpul și ea s-a impus, chiar și în 
regiunile în care la origini dipticele erau citite 
înainte de anafora, exceptând acele teritorii 
care nu au fost în zona de influență a Bizan- 
țului. Prin urmare, în această parte a anaforalei, 
ce este definită prin termenul consacrat de 
„diptice”, două elemente pot fi distincte: pe de o 
parte, cererile ce urmează epiclezei euharistice, 
iar pe de altă parte, dipticele propriu-zise, adică 
pomenirea pe nume atât a celor adormiți, cât și 
a celor vii ce a fost inserată în această rugăciune 

de cerere de după prefacerea darurilor. Când 
și cum s-a petrecut această adăugare a pome- 
nirii numelor în anaforaua euharistică nu poate 
fi precizat cu siguranță, însă istoria evoluţiei 
Liturghiei indică faptul că și după mutarea 
proscomidiei la începutul sinaxei euharistice 
(secolele V-VI) pomenirile numelor cu voce 
tare, asociate acestui ritual, au fost în conti- 
nuare făcute în unele tradiţii liturgice, precum 
cea est-siriană și cea maronită, tot înainte de 
începutul anaforalei, adică în locul ocupat 
inițial de rânduiala proscomidiei, pe când în 
alte tradiții, precum cea bizantină, antiohiană și 
ierusalimiteană, ele au fost inserate în canonul 
euharistic, în rugăciunea de după epicleză, mai 
precis au fost „atrase” de către cererile pentru 
diversele categorii de credincioși rostite după 
prefacerea darurilor. 

Analiza vechilor texte euharistice precum: 
Didahia (10, 5), Euhologionul lui Serapion 
de 'Ihmuis, Conszifuriile Apostolice (VIII, 12, 
40-49), Testamentum Domini (|, 23), Anato- 
raua Sfinţilor Apostoli Addai și Mari și papi- 
rusurile Szrasfourg Gr. 254, John Rylands 465 
și Der Balizeh indică faptul că rugăciunea 
de cerere de după prefacerea darurilor a fost 
dintru început o parte integrantă a cano- 
nului euharistic, originea ei putând fi găsită în 
secțiunea a treia de cerere (Rae — „ai milă, 
Doamne”) a binecuvântării după cină (dirkaz 
ba mazon) ce completa schema euhologică 
iudaică: binecuvântare — mulțumire — cerere, ce 
a fost mai apoi preluată și transpusă în cultul 
creștin. Pe acest element străvechi a putut fi 
„grefată” pomenirea numelor, care nu a avut 
un loc stabil, fiind adesea asociată fie ecteniilor 
de la începutul Liturghiei, fie ecteniilor pentru 
cei credincioși, fie înainte de începutul anafo- 
ralei euharistice, fie la sfârșitul ci, la cererile de 
după epicleză. 

Prima menționare a dipticelor în sensul propriu 
al cuvântului, de citire a numelor, o face Teodor 
de Mopsuestia în Omi/ia 15 în care amintește 
de pomenirea pe nume a viilor și a morților de 
către diacon înainte de anaforaua euharistică, 
pentru ca în Omilia 16 el să vorbească și de 
cererile pe care preotul le face după epicleză. 


Introducerea rostirii numelor celor vii și a celor 
adormiți în anaforaua euharistică a operat 
o grupare și totodată o structurare în jurul 
acestor pomeniri a cererilor rostite de preot 
după epicleză, de așa manieră încât această 
întreagă secțiune de cereri a fost împărțită 
în două mari părţi, și anume, una consacrată 
pomenirii celor vii și alta dedicată pomenirii 
celor adormiți. Succesiunea celor două părți 
este diferită în diversele tradiţii liturgice răsări- 
tene, astfel în cea egipteană, palestiniană și cea 
est-siriană pomenirea celor vii precede pe cea a 
celor adormiți, urmând imediat după epicleză, 
ca o directă continuare a cererilor exprimate 
după invocarea Sfântului Duh asupra credin- 
cioșilor și asupra darurilor, pe când în tradiția 
bizantină și cea armeană dipticele pentru cei 
adormiți au fost asimilate pomenirii sfinților și 
au fost plasate înaintea dipticelor pentru cei vii. 
Dipticele pentru cei vii au fost la început 
simple pomeniri ale membrilor unei comuni- 
tății și erau variabile, cuprinzând numele celor 
care aduceau și ale celor pentru care erau aduse 
darurile. Cu timpul însă, odată cu evoluția 
Bisericii, pomenirile pentru cei vii au devenit 
oficiale, menţionând și pe toți membrii ierarhiei 
Bisericii locale, ajungând astfel să fie o expresie 
a comuniunii inter-eclesiale. Robert Taft este 
de părere că dipticele simple, parohiale și spon- 
tane ale comunităţii au coexistat un timp cu 
cele ierarhice și oficiale, dar au fost cu timpul 
înlocuite cu totul de acestea din urmă. 
Dipticele pentru cei adormiţi au cunoscut și 
ele o evoluție asemănătoare de la simplitate 
spre diversitate. La început ele au fost doar 
simple comemorări ale creștinilor adormiți ai 
unei comunități, pentru ca mai apoi ele să fie 
extinse și să ajungă să cuprindă întreaga succe- 
siune apostolică a Bisericii locale. Pomenirii 
celor adormiți i-a fost asociată și menționarea 
sfinților care inițial a fost un element separat 
al textului euharistic, iar această fuziune a dus 
ca în ritul bizantin și armean dipticele pentru 
cei morți să premeargă pe cele pentru cei vii, 
ajungându-se astfel să fie menţionată în cere- 
rile după prefacerea darurilor întreaga Biserică, 
atât cea triumfătoare, cât și cea luptătoare. 


284 Coordonatori: Pr. Prof. Dr. Ștefan Bucnru, Pr. Prof. Dr. loan TuLcaN 


Pomenirea numelor celor adormiţi era făcută 
la început de diacon cu voce tare după rostirea 
ecfonisului: „Mai ales pe/cu Preasfânta, 
Curata, Preabinecuvântata Fecioara Maria”, 
iar numele celor vii erau rostite tot cu voce 
tare, tot de către diacon, după un alt ecfonis 
al preotului: „Întâi pomenește, Doamne”. Din 
sec. al XI-lea numele atât ale celor vii, cât și 
ale celor adormiţi nu au mai fost pomenite cu 
voce tare de diacon, ci au ajuns să fie rostite 
cu voce joasă și să fie tot mai mult asimilate 
cererilor ce erau spuse în taină de către preot 
sau episcop pentru aceste categorii de credin- 
cioși, ajungându-se la situaţia ca în anaforalele 
cuharistice aflate astăzi în uz să nu mai existe 


diptice decât cu numele. 

Ciprian Streza 


DISC. Obiect liturgic, de forma unei farfurii 
întinse, confecționat din metal prețios, cu un 
picior de susţinere, pe care se așază Sfântul 
Agneţ și miridele la Proscomodie. 

El simbolizează vasul cu preparatele pentru 
Cina cea de Taină. EI se întrebuințează, 
împreună cu Potirul în care se toarnă vin și apă. 
La Vohodul Mare este adus odată cu potirul 
pe Sfânta Masă și așezat pe Sfântul Antimis. 
După sfințirea darurilor și împărtășirea preo- 
tului și a credincioșilor, el este adus, împreună 
cu Sfântul Potir, la Proscomidiar, unde rămâne 
până la liturghia următoare. Sfântul Disc are 
dublă semnificație: reprezintă atât patul sau 
năsălia pe care a fost așezat trupul mort al 
Mântuitorului după pogorârea de pe cruce, 
dar și ieslea în care a fost așezat Mântuitorul 
după naștere. 

CorLaRcIuc, Nectarie, Lifurgica Bisericii Ortodoxe. 
Cursuri universitare, Ed. Consiliului Eparhial Ortodox 
Român din Bucovina, Cernăuţi, 1929. 


Nicolae D. Necula 


DISCIPLINĂ. (lat. disciplina — formare, 
educaţie, conținutul educației) Formă organizată 
de cunoaștere, într-un domeniu tematic definit. 
Demersul disciplinar și-a arătat eficiența de-a 
lungul timpului, cantitativ (ducând la o creștere 
în dinamică exponențială a cunoștințelor pe 
care omul le posedă la nivel fenomenologic) și 
calitativ (propune o cunoaștere precisă, într-un 
domeniu de competenţă bine precizat): „Fecun- 
ditatea disciplinei în istoria științelor nu mai 
trebuie demonstrată. Pe de o parte, ea operează 
circumscrierea unui domeniu de competență 
fără de care cunoașterea s-ar fluidifica, ar deveni 
vagă. Pe de altă parte, ea dezvăluie, extrage sau 
construiește un obiect netrivial pentru studiul 
științific”. Disciplinaritatea comportă o serie 
de dezavantaje. Specializarea, caracteristică 
a demersului disciplinar, presupune implicit 
asumarea conștientă a unui anume risc de 
reducționism. Astfel, familiarizarea exclusivă 
cu un anume obiect de studiu, prin prisma 
unei anume metode ori tributară unei anume 
paradigme de abordare, conduce la o sărăcire în 
plan conex, cunoașterea colaterală tinzând a fi 
redusă la minim: „instituția disciplinară antre- 
nează riscul unei hiperspecializări a cercetăto- 
rului și, deopotrivă, cel al unei individualizări a 
obiectului studiat pentru care riscăm să uităm 
că este extras sau construit. Obiectul disciplinei 
va fi perceput ca obiect în sine, legăturile și soli- 
daritatea acestui obiect cu altele, tratate de alte 
discipline, vor fi neglijate, deopotrivă cu legă- 
turile și solidaritatea cu universul din care face 
parte. Frontiera disciplinară, limbajul și concep- 
tele sale vor izola disciplina în raport cu altele 
și cu problemele care constituie preocupările 
celorlalte. Spiritul hiperdisciplinar va deveni un 

spirit de proprietar care interzice orice incur- 
siune străină în parcela sa de cunoaștere. Știm 
că la origine cuvântul disciplină desemna un 
bici mic destinat a se autoflagela, permițând 
deci autocritica. În sensul său degradat, disci- 
plina devine un mijloc de a flagela pe cel care se 
aventurează în domeniul ideilor pe care speci- 
alistul le vede ca proprietatea sa”. Disciplinari- 
tatea poate duce a o pierdere a aptitudinii de 
contextualizare, adică de a putea sesiza impor- 
tanţa unei informaţii în contextul său natural, 
precum și o scădere a capacității de globali- 
zare, adică de a introduce cunoștințele într-un 
ansamblu mai mult sau mai puțin organizat. 
Sistemul este mai mult decât suma părților, de 
unde rezultă și necesitatea unei gândiri care să 
răspundă întâlnirii cu realitatea. Știința însăși nu 
este doar demers disciplinar, în măsura în care 
„istoria științelor nu este numai cea a consti- 
tuirii și proliferării disciplinelor, dar în același 
timp și cea a rupturii frontierelor disciplinare, 
ale impietărilor exercitate de o problemă dintr-o 
disciplină asupra altei discipline, a circulației 
conceptelor, a formării de discipline hibride 
care vor sfârși prin a căpăta autonomie. Este în 
fine istoria formării complexelor în care disci- 
plinele se asociază și se combină spre a forma 
o masă compactă”. 

Corectiv demersului de fragmentare, de parce- 
lare, de compartimentare indus de disciplina- 
ritate în gândirea modernă, pluridisciplinari- 
tatea, interdisciplinaritatea și transdisciplinari- 


tatea își propun să ofere soluții. 
Bibliografie. DescaRrEs, Ren€, Discurs despre metoda 
de a ne conduce rațiunea şi a căuta adevărul în ştiinţe, FA. 
Academiei Române, 1990; MoRin, Edgar, „Sur Linterdis- 
ciplinarite”, în: Bu/erin Interactif du Centre International 
de Recherches et Etudes transdisciplinaires, 2/1994; MoRIn, 
Edgar, „Reforme de pensee, transdisciplinarite, reforme 
de PUniversite”, în: Morivazion, 24/1997. 

Răzvan lonescu, Adrian Lemeni 


DISCIPLINĂ ARCÂNĂ. (lat. disciplina 
arcani) 'Lermen teologic prin care se desem- 
nează instruirea în tainele credinței creștine 
și se referă la practica Bisericii primare de 
a nu dezvălui cele mai importante aspecte 
ale cultului creștin, mai ales cele privitoare 

la Sfintele Taine păgânilor, pentru a nu oferi 
ocazii legate de ridiculizare sau profanare. 

Aceeași regulă se aplica și catehumenilor, care 
erau instruiți în tainele credinței creștine și 
în cultul creștin treptat, cele mai importante 
aspecte legate de Taine fiind păstrate secrete 
până când se considera că pregătirea pentru 
Botez este suficient de bună, iar candidaţii au 
bună credință și au destule cunoștințe pentru a 
înțelege. Această practică a Bisericii din anti- 
chitate este bine cunoscută, numele acordat, de 
origine modernă, fiind folosit abia din sec. al 
XVII-lea. Disciplina arcană nu a fost obser- 
vată de la începutul răspândirii creștinismului 
în practica Bisericii din primele veacuri, ea s-a 
dezvoltat în secolele II-III, în fața ameninţă- 
rilor din perioada persecuțiilor. După încetarea 
persecuțiilor, s-a simţit nevoia păstrării unei 
rezerve față de numeroșii catehumeni care au 
dorit să primească Botezul creștin, astfel încât 
disciplina arcană are efect mai mult asupra 
catehumenilor, în secolele IV-V, când păgâ- 
nismul era încă puternic. Dacă creștinilor le era 
interzis să vorbească în fața păgânilor despre 
credința creștină și despre Sfintele Taine, cate- 
humenii aveau un acces gradat la tezaurul 
tradiției bisericești. Cel mai semnificativ gest 
în această privință era neadmiterea catehume- 
nilor la Liturghia euharistică, ei trebuind să 
părăsească locașurile de cult după prima parte 
a Liturghiei. Anumiți autori creștini consideră 
că apariția și dezvoltarea disciplinei arcane 
s-a făcut și sub influența religiilor păgâne de 
mistere, ce practicau o inițiere mistică, rezer- 
vată doar celor aleși. Chiar dacă din punct de 
vedere al organizării se poate vorbi despre o 
asemănare între protejarea accesului la tradiția 
creștină și la religiile de mistere, din punct de 
vedere al conținutului nu se poate face nicio 
paralelă între creștinism și păgânism. După 
momentul de la Mediolanum, din anul 313, 
se poate vorbi despre un aflux de catehumeni 
în Biserică, motiv ce a determinat întărirea 
disciplinei arcane, pentru a spori calitatea 
convertirilor. Păstrarea secretului față de Sfin- 
tele Taine a constituit o dorință mai mare față 
de momentul Botezului, într-o perioadă când 

milioane de catehumeni se mulțumeau cu acest 
statut, amânând primirea acestei taine până 
aproape de sfârșitul vieții. Disciplina arcană a 
întărit instituţia catehumenatului, făcând mai 
atractivă convertirea la creștinism și primirea 
Tainei Botezului. Numeroși părinți ai Bisericii 
și scriitori bisericești au subliniat importanța 
disciplinei arcane, vorbind despre o tradiție 
nescrisă, despre o tradiție mistică rezervată 
doar celor care primesc Taina Botezului: Tertu- 
lian, Origen, Clement din Alexandria. Anumiți 
autori creștini din Antichitate fac o distincție 
clară în ceea ce privește gradul până la care 
catehumenii erau instruiți în dogma și în cultul 
creștin și creștinii botezați, cărora li se explica 
pe larg tot ce era legat de Sfintele Taine și de 
credința creștină: Sf. Chiril al Ierusalimului, 
Sf. Vasile cel Mare, Sf. Grigorie Teologul, Sf. 
Ambrozie din Mediolanum, Sf. loan Gură de 


Aur, Fericitul leronim, Sf. Chiril al Alexandriei. 
Bibliografie. BasaRAB, M., „Sfântul Vasile cel Mare și 
apelul la Tradiţia Părinților”, în: RT, 4/2009, pp. 75-95; 
JAcos, C., „Arkandisziplin”, Allegorese, Mystagogie: Ein 
neuer Zugang zur Tbeologie des Ambrosius von Mailand, Ed. 
Anton Hain, Frankfurt, 1990; SATTERLEE, C.A., Ambro- 
ses of Milan Method of Moystagogical Preaching, Liturgical 
Press, Collegeville, 2002. 

Marius epelea 


DISCURSIVITĂTE. (lat. Ziscurrere — a merge 
dintr-un loc în altul, a colinda de colo până colo, a 
parcurge) Caracter al unei cunoașteri exprimând 
acea manieră de a cunoaște (prin dezvoltare 
intelectual — rațională) pornind de la termeni de 
tipul „dacă”, „însă” și concluzionând cu termeni 
de tipul „prin urmare”, „așadar”, „deci”. 

Mai concret, cunoaștere discursivă înseamnă 
„a cunoaște încetul cu încetul, prin acte succe- 
sive [...]; înseamnă a compara obiectele și a 
le raporta unele la altele; a recurge, pentru a 
descoperi un adevăr nou, la adevăruri dinainte 
descoperite; a deduce un adevăr nou cu ajutorul 
altora intermediare, din altul deja cunoscut; a 
încerca într-o direcție descoperirea adevărului, 
pentru ca, văzând că nu se află în acea direcție, 
să apucăm spre alta, unde bănuim că s-ar afla; 
înseamnă a înlănțui judecăți după judecăți și a 
obţine astfel serii întregi de cunoștințe”. 


DICŢIONAR DE TEOLOGIE ORTODOXĂ 


Definitoriu pentru cunoașterea discursivă este 
faptul că cunoștințele: a. „se dobândesc în mod 
succesiv, având pentru aceasta nevoie de timp. 
Cum ele formează serii mai mult sau mai puțin 
lungi, ele sunt dobândite prin mișcări multiple 
ale gândirii, ceea ce este totuna cu a spune 
printr-o gândire discontinuă. Cunoașterea 
obiectelor cu ajutorul unor astfel de cunoștințe 
se face încetul cu încetul, din etapă în etapă, 
până la etapa socotită ultimă, care însă cu 
timpul se dovedește a fi provizorie”; b. „nu sunt 
rezultatul contactului direct și intim al subiec- 
tului cunoscător cu obiectul de cunoscut, ci ele 
sunt cunoștințe mediate, adică sunt totdeauna 
mijlocite de alte cunoștințe”; c. „se obțin prin 
aceea că obiectele sunt raportate unele Ia altele, 
că se ignoră aspectul lor particular și diferenţial, 
pentru a se reține numai aspectele lor comune”; 
d. „sunt cunoștințe relative. Ele nu sunt în stare 
să exprime ceea ce lucrurile sunt în ele însele, 
ci numai ceea ce sunt în raport cu altele: fondul 
adânc, intim al lucrurilor, rămâne pururea inac- 
cesibil cunoștințelor discursive”; e. „au neapă- 
rată nevoie de limbaj. Procedând succesiv, etapă 
cu etapă, ele au nevoie să rețină, să fixeze ceea 
ce a fost sesizat mai înainte, pentru ca atunci 
când procesul cunoașterii a înaintat cunoștin- 
țele anterior dobândite să stea la dispoziţie [...]. 
Limbajul fixează și consolidează cunoștințele 
discursive: fără limbaj, ele ar curge și ar dispărea 
fără urmă”. 

Discursivitatea pare a fi o trăsătură proprie 
științelor și improprie teologiei. Nici știința 
nu este însă în întregime discursivă, după cum 
nici teologia nu este în întregime nediscur- 
sivă, astfel putând vorbi mai curând de grade 
de discursivitate diferite. Constatăm că există 
științe care par a fi mai discursive decât altele 
(cu cât o disciplină științifică acceptă o forma- 
lizare matematică mai completă, cu atât este 
mai discursivă), după cum există momente 
de discursivitate mai evidente decât altele în 
cadrul aceleiași științe (în fizică, formalizarea 
matematică a unei descoperiri fizice este un 
gest de discursivitate tare față de momentul de 
tip pătrundere prin intuiție prin care cercetă- 
torului i se înfățișează o rezolvare a problemei 

și care cere gestul ulterior al verificării prin- 
tr-o formalizare la nivel logic și conceptual). 
Deopotrivă, gestul teologiei este prin exce- 
lență nediscursiv (împărtășirea din prezența 
lui Dumnezeu nu este la nivelul intelectului, 
ci ființial, cu toată ființa, traducându-se ulte- 
rior la nivel de impresii, gânduri, concepte), dar 
o anume discursivitate este inerentă teologiei 
(spre exemplu, teologiei de expresie academică, 
cum este cazul științelor biblice, a exegezei ca 
metodă istorico-critică de analiză a textului, sau 
al arheologiei biblice). De semnalizat excesul 
de discursivitate în teologie prin gestul scolas- 
ticii care formaliza discursul teologic la nivel 
logic, propunându-se o apologetică a „demon- 
strării” existenței lui Dumnezeu prin categorii 


logico-filosofice. 
Bibliografie. BAcpasaR, Nicolae, Ztoria cunoștinrei, Ed. 
Univers Enciclopedic, București, 1995. 

Răzvan lonescu, Adrian Lemeni 


DISPARITĂTE DE CULI. (can; lat. cu/fus 
disparitas) Neconcordanță dată de faptul că cei 
doi soți ai unei familii au religii sau confesiuni 
diferite. 

Termenul de disparitate de cult este în strânsă 
legătură cu cel de căsătorie mixtă. Căsătoria 
mixtă (gaumo miktov) desemnează legătura 
conjugală dintre două persoane care fac parte 
din diferite confesiuni religioase, inter-creștine 
(creștini botezați valid). Astfel, prin căsătorie 
mixtă se înțelege căsătoria în care fiecare dintre 
soți își păstrează adeziunea față de confesiunea 
de care aparține prin Botez și este un termen 
distinct de alte concepte, precum convertire 
religioasă, asimilare religioasă, asimilare cultu- 
rală, dezafiliere religioasă, apostazie și comu- 
nicare interetnică, termeni folosiţi și de unele 
științe actuale. Cu toate acestea, în ciuda deose- 
birii făcute, aceste provocări sunt ridicate din ce 
în ce mai mult și se simte nevoia aprofundării și 
explicării lor în contextul proiectării unei căsă- 
torii mixte din punct de vedere religios. Când 
se vorbește de căsătorii mixte, trebuie să se țină 
cont că în studiile recente se face o deosebire 
clară între două tipuri de căsătorii: una contrac- 
tată între un ortodox (sau catolic) și o persoană 


nebotezată creștin, denumită și căsătorie cu 
disparitate de cult (căsătorie _interreligioasă), 
și cea de-a doua între două persoane creștine, 
dar cu deosebire confesională (numită simplu 
căsătorie mixtă sau interconfesională). Astfel, 
pentru a evita confuziile privind termenul de 
căsătorie mixtă, trebuie ca acesta să fie înțeles 
ca referindu-se strict la cea de-a doua categorie, 
căsătoriile interconfesionale. Sunt și canoniști 
care împart căsătoriile mixte în două categorii: 
căsătoriile interconfesionale (7mixza re/igio) Și 
căsătoriile interreligioase (Zisparizas cultus). În 
acest studiu vom face distincţie între căsătoriile 
mixte și cele interreligioase sau cu disparitate 
de cult. După cum precizam mai înainte, prin 
căsătorie cu disparitate de cult înţelegem acele 
căsătorii interreligioase, iar prin căsăzorie mixtă 
(gaumo miktov) se înţelege legătura conjugală 
dintre două persoane care fac parte din diferite 
confesiuni creștine, această noţiune de „căsă- 
torie mixtă” nefiind întâlnită în textul canoa- 
nelor, fiind un produs nou al teoriei Drep- 
tului canonic. Totuși, numeroase canoane fac 
mențiune despre existența unor astfel de căsă- 
torii între persoane de credințe diferite încă 
din epoca primară a creștinismului (căsătorii 
cu disparitate de cult). Teologul ]. Meyendorft 
afirmă că astfel de căsătorii au fost celebrate 
frecvent în trecut, menționând, în același timp, 
posibilitatea încheierii și în prezent a unor astfel 
de căsătorii, care adesea s-au arătat mai dura- 
bile și mai fericite decât unele încheiate între 
ortodocșii doar cu numele, care niciodată nu 
au înţeles sensul căsătoriei creștine și respon- 
sabilitățile pe care și le-au asumat înaintea lui 
Hristos în Taina Cununiei. 

Căsătoriile între persoane de credințe diferite 
au fost întotdeauna condamnate de Biserică, 
fie prin sinoadele convocate în Răsărit, fie în 
Apus. Pe baza dispoziţiilor canonice, căsătoriile 
creştinilor cu cei de alte credințe erau interzise, 
iar cei ce încălcau dispoziţiile bisericești erau 
chiar excomunicați din comunitățile religi- 
oase la care aceștia aderaseră. Astfel, Can. 31 
Laod., care este întărit de Can. 10 Laod. și de 
Can. 14 Sin. IV Ec. au interzis încheierea de 
căsătorii între creștini și necreștini, fiind totuși 

îngăduite cu condiția ca partea necreștină să 
făgăduiască trecerea la creștinism, adică ea va 
deveni prin primirea Sfintei Taine a Botezului 
subiect de drept, cu drepturi și îndatoriri, în 
cadrul comunităţii creștine. Făgăduinţa presu- 
pune și actul de aderare la credința creștină, nu 
numai simpla promisiune de trecere a crești- 
nism într-un viitor neprecizat. Can. 10 Laod. 
face precizarea: „Nu se cuvine ca cei ce sunt ai 
Bisericii să împreune cu nebăgare de seamă pe 
fiii lor cu ereticii prin legătura căsătoriei”, iar 
31 Laodiceea: „Cu niciun eretic nu se cuvine a 
încheia căsătorie, sau a se da fiii sau fiicele după 
eretici, ci mai ales a-i lua, dacă ar făgădui că se 
fac creștini”, arătându-se că în principiu, astfel 
de căsătorii sunt interzise, admiţându-se sub 
condiția convertirii. Unii canoniști ortodocși 
au interpretat Can. 10 Laod. ca referindu-se 
la căsătoriile ortodocșilor (păstrători ai dreptei 
credinţe creștine nealterate) cu toţi cei anate- 
matizați de Biserica Ortodoxă, prin căderea 
lor în erezii deja anatematizate de Biserică 
(Can. 1 Sin. Il Ec.; 1 Vasile; 45 Ap.). La fel, 
Părinţii de la Calcedon, folosind Can. 10 și 31 
Laod., au interzis citeților și cântăreților (psal- 
ților), prin Can. 14, căsătoriile lor cu eretici. 
Astfel de căsătorii erau permise numai atunci 
când persoana neortodoxă se angaja că va trece 
la Ortodoxie: „De vreme ce în unele eparhii 
(mitropolii) se permite citeţilor (lectorilor) și 
cântăreților să se căsătorească (și după hiro- 
tesie), sfântul sinod a orânduit (hotărât) să nu 
fie îngăduit vreunuia dintre aceștia să ia femeie 
eterodoxă. lar cei ce dintr-o astfel de căsătorie 
au și dobândit copii, dacă au apucat să-i boteze 
a eretici pe cei născuți dintr-înșii, să-i aducă pe 
aceștia la împreunarea cu soborniceasca Bise- 
rică (în comuniunea Bisericii sobornicești), iar 
dacă nu i-au botezat, să nu poată (să nu le fie 
permis) să-i boteze pe aceștia la eretici, și nici 
să-i lege spre căsătorie cu eretic ori cu iudeu, 
ori cu păgân, decât numai dacă fața (persoana) 
care va să se lege (prin căsătorie) cu cel ortodox, 
ar făgădui (promite) că va trece la credința 
ortodoxă. lar dacă cineva ar călca această orân- 
duire (hotărâre) a sfântului sinod, să fie supus 
pedepsei canonice” (Can. 14 Sin. IV Ec.). 


DICŢIONAR DE TEOLOGIE ORTODOXĂ 


În timp ce Biserica a interzis căsătoria cu eretici, 
unirea în căsătorie cu schismatici a fost tole- 
rată. Panaghiotis Hristinakis apreciază faptul 
că dispoziţia Can. 14 Sin. IV Ec. a constituit 
o stimulare pentru părinți de a nu-și căsători 
copiii cu eterodocși, nici măcar prin căsătorii 
legale, acest canon interzicând orice căsătorie 
cu femei eretice. Căsătoriile cu persoane de 
alte credinţe (eterodocși) nu pot fi acceptate 
sau tolerate în Biserica Ortodoxă, întrucât 
avându-se în vedere toate temeiurile dogma- 
tice și canonice, unirea bărbatului cu femeia în 
Ortodoxie este „Taină mare”, care nu poate fi 
desconsiderată prin necredința soților sau prin 
indiferentism religios. 

Dispoziţia Can. 72 'Trul., care interzice bărba- 
tului ortodox însoţirea cu femeia eretică, dar 
și femeii ortodoxe însoțirea cu bărbatul eretic, 
prevede că o astfel de însoţire nelegiuită, fiind 
încheiată, trebuie să fie considerată nulă și să 
fie desfăcută: „Nu este iertat bărbatului ortodox 
să se însoţească cu femeia eretică, nici femeia 
ortodoxă să se căsătorească cu bărbat eretic; 
ci de s-ar și vădi despre cineva că a făcut așa 
ceva, căsătoria să se considere nulă și însoțirea 
nelegiuită să se dezlege; căci nu trebuie a se uni 
cele neamestecate, nici să se împreuneze oaia 
ci lupul, nici starea păcătoșilor cu părtașii lui 
Hristos; iar dacă va călca cineva cele hotărâte de 
noi, să se afurisească. Dacă însă unii, găsindu-se 
încă în necredință, și nefiind încă numărați în 
turma ortodocșilor, s-au însoţit prin căsătorie 
legiuită, și apoi unul, alegând binele, a venit la 
lumina adevărului, iar celălalt se ţine de legă- 
tura rătăcirii, nealegând a privi razele dumne- 
zeiești (dar necredincioasa soţie consimte să 
trăiască cu soțul cel credincios, sau viceversa, 
cel necredincios cu cea credincioasă), să nu se 
despartă, după dumnezeiescul Apostol: fiindcă 
bărbatul necredincios se sfințește prin femeie, 
și femeia necredincioasă se sfințește prin bărbat 
(7 Co 7, 14). Astfel, căsătoriile ortodocșilor cu 
ereticii erau interzise, eventualele însoțiri fiind 
ilegale și trebuiau să se anuleze. Încălcarea 
Can. 72 aduce drept consecință excomuni- 
carea (excluderea din Biserică). Bazându-se pe 
principiul paulin (7 Co 7, 12-16), Can. 72 Trul. 

permite menținerea legăturii căsătoriei celor ce, 
încheind mai înainte căsătoria ca păgâni, unul 
dintre soți s-a convertit la creștinism, putând 
astfel să vorbim de așa-zisele căsătorii cu dispa- 
ritate de cult. Toleranța față de căsătoriile între 
persoane de credințe diferite, în general, este 
explicabilă. În cadrul primelor comunități de 
creștini (comunități mixte, formate din păgâni 
și evrei convertiți la creștinism), existau nume- 
roase cazuri în care numai un soț era convertit 
la creștinism, celălalt rămânând în credința sa. 
Pentru ca o astfel de căsătorie să se menţină 
trebuia ca partea eterodoxă să manifeste 
dorința de a păstra legătura căsătoriei cu cel 
convertit. Legalitatea acestei căsătorii era recu- 
noscută tocmai pentru faptul că era încheiată 
înainte ca unul dintre soți să devină prin Botez 
ortodox. În aceste condiţii, Biserica Orto- 
doxă, urmând principiul apostolic, după cum 
afirmă și canonistul Nicodim Milaș, nu poate 
decât să recunoască legalitatea acestei căsătorii 
întrucât ea nu desface legăturile de familie și 
nu poate exercita silnicie asupra sentimentelor 
și a voinţei libere a soţilor, întrucât „Dumnezeu 
ne-a chemat spre pace”, așa cum se exprimă 
apostolul. A se recunoaște benevol de către 
partea eterodoxă însoţirea cu partea eterodoxă, 
constituie o garanţie a faptului că trecerea la 
dreapta credință a părţii ortodoxe s-a făcut 
în deplină libertate, fără constrângere și fără 
repulsie manifestată de cel eterodox, în același 
timp, oferind nădejdea convertirii, fiind un 
imbold pentru partea eterodoxă să adere liber 
la comuniunea împreună cu Hristos. În același 
timp, în contextul unei căsătorii cu cei de alte 
credinţe, credința Bisericii Ortodoxe trebuie să 
predomine, în sensul că soțul ortodox trebuie să 
se bucure de întreaga libertate în manifestarea 
credinţei, a propriei religiozități, prin partici- 
parea la slujbele Bisericii, „manifestând influ- 
ență morală asupra întregii vieți familiale”, în 
așa fel încât și soțul necredincios putându-se 
sfinți prin legătura căsătoriei cu soțul credin- 
cios, iar copiii lor fiind astfel „sfinți” și nu „necu- 
rați”, tocmai pentru că sunt rod al unei legături 
cinstite, Însuși Hristos sfințind toate într-o 
căsătorie binecuvântată. Astfel, copiii rezultați 

din căsătoriile interreligioase, conform privile- 
giului paulin, trebuie să fie botezați, crescuți și 
educați în credința Bisericii Ortodoxe. 
Considerăm că de reală importanţă în dialogul 
inter-ortodox este A Il-a Conferinţă Panor- 
fodoxă Presinodală (3-12 septembrie 1982, 
Chambâsy), care s-a pronunţat și asupra căsă- 
toriilor mixte între „ortodocși și eterodocși”, 
dar și între „ortodocși și necreștini sau necre- 
dincioși”, hotărând: Căsătoria între ortodocși 
și neortodocși este oprită după acrivia cano- 
nică. Totuși, poate fi celebrată prin iconomie 
și dragoste de om, cu condiţia expresă ca toți 
copiii proveniţi dintr-o astfel de căsătorie să 
fie botezați și educați în Biserica Ortodoxă. 
Bisericile Ortodoxe locale pot lua decizii prin 
aplicarea iconomiei după cazuri și după nevoile 
pastorale; căsătoria între ortodocși și necreș- 
tini sau necredincioși este absolut oprită după 
acrivia canonică. Bisericile Ortodoxe locale pot 
hotărî, cu privire la aceste căsătorii, să aplice 
iconomia ţinând cont de nevoile pastorale. 
Bibliografie. ArmonE, Pier V., Le droiz des sacrements, cours 
universitaire, Fribourg, 2002; CoNsTANTINESCU, lulian 
Mihai, De impedimentis matrimonii. De la acrivia canonică 
Ia iconomia bisericească, Ed. Universitaria, Craiova, 2011; 

Loyla School of Theology, Quezon City, 2000; Dună, 

marriages in the orthodox tradition and practice of the 
slavic churches”, în: Kanon, 6/1983;, Scnoueee, ].-P, Le 

Bruxelles, 1991; SenrAux, Alain, Droif canonigue, Paris, 
1996; Sevoacă, Ștefan, „Căsătoria creștină”, în: MMS, 
XVIII (1967), 9-10; Soane, Gheorghe, „Impedimente la 
căsătorie. Necesitatea asigurării unei practici uniforme în 
toată Biserica Ortodoxă”, în: Orz., XIII (1961), 4, SoARE, 

Gh.I., „Impedimentele la căsătorie și motivele de divorț”, 
în: BOR, LXI (1943), 4-6; Soane, Gh.I., Impedimentele 
Ia căsătorie şi motivele de divorț, Lipografia Cărţilor Bise- 
ricești, București, 1943; SweerIne, M., Les Eglises et les 
mariages mixtes, Ed. Cert, Paris, 1969; Sweerine, M., 

Iulian Mihai L. Constantinescu 


DISPENSĂ. (lat. dispensatio — distribuire, 
administrare) Administrarea puterii bisericești 
prin aplicarea principiului iconomiei bisericești 
în sens de pogorământ, ca opus al acriviei cano- 
nice, în sensul că Biserica având la dispoziție 
toate mijloacele necesare mântuirii credincio- 
șilor, le administrează sau le chivernisește, fie 
după acrivie, fie cu pogorământ pentru atingerea 
scopului Bisericii, mântuirea membrilor ei. 
Termenii de iconomie, dispensă, acrivie sunt 
folosiți curent în terminologia Dreptului 
canonic pentru a arăta două atitudini ale Bise- 
ricii atunci când face uz de mijloacele sale de 
mântuire. Unii canoniști au echivalat termenul 
de iconomie cu cel de dispensă (pogorământ), 
iar alții consideră că aplicarea principiului 
iconomiei bisericești se face fie în sensul acriviei 
canonice, fie în sens de pogorământ. După cum 
afirmă canonistul P. LHuillier, prin termenul 
„iconomie” s-a înţeles atitudinea de condescen- 
dență care se traduce în excepţii punctuale de 
la norme, atitudinea de iubire a Bisericii față 
de acei membri ai săi care încalcă prescripţiile 
canonice, iar termenul de „acrivie” arătând fide- 
litatea Bisericii față de aplicarea prescripţiilor 
canonice pentru fiecare credincios. 

Iconomia bisericească s-a făcut prezentă întot- 
deauna în Biserica Ortodoxă, acest termen 
venind din grecescul o;konomia care derivă din 
oikonomein, compus din oikos (casă, locuință, 
ceea ce aparţine casei) și nomein (a distribui, a 
împărți, a administra, a conduce). lermenul de 
iconomie poate fi folosit în numeroase sensuri, 
constatându-se bogăţia de aplicări mai ales 
creștine. În sens propriu, profan, prin oiko- 
nomia înţelegem conducerea unei case, admi- 
nistrarea acesteia, iar prin extensie se poate 
înțelege într-un sens larg o administrare sau 
conducere. Acest termen, așa cum afirma K. 
Duchatelez, a cunoscut în timp aplicații și 

sensuri diverse de o mare valoare în domeniul 
religios: „Vechilor greci le plăcea să celebreze 
universul bine ordonat, armonios — cosmosul 
—, şi să descrie providența față de oameni ca o 
operă a iconomiei divine”, iar Sfânta Scriptură 
și Părinţii greci au privit într-un chip cu totul 
special iconomia divină a mântuirii în Hristos. 
Astfel, în Epistola către Efeseni (1, 3-10; 3, 
9), Sf. Apostol Pavel arată imaginea mântuirii 
în Hristos și realizarea sa în timpurile mesia- 
nice și eshatologice, Sfinții Părinți aplicând 
noțiunea de iconomie la viața lui Hristos, 
iconomia incluzând și un mod profund uman 
de a acționa: „lisus desfășoară o pedagogie 
adaptată slăbiciunii omului pentru a-l invita și 
conduce la mântuire”. În consecință, iconomia 
deși este plină de îngăduință și de o continuă 
acomodare, totuși ea nu se îndepărtează și nici 
nu suprimă idealul urmărit. În timp, începând 
cu Sf. Vasile cel Mare (sec. IV) şi Sf. Chiril al 
Alexandriei (sec. V), se observă că noțiunea 
de iconomie bisericească s-a aplicat în chipuri 
diferite: taine, morală, drept canonic ș.a., exis- 
tența acesteia fiind deosebit de importantă la 
nivelul comunităţilor creștine, prin ea mărtu- 
risindu-se o istorie activă, o continuă evoluţie, 
dificil de a se arăta o precisă coerență. 

Iconomia bisericească se găsește printre prin- 
cipiile canonice cu fond dogmatic și juridic 
pentru organizarea Bisericii Ortodoxe, condu- 
cerea bisericească, purtătoarea puterii biseri- 
cești, aplicând mijloacele de mântuire, așa cum 
apreciază, pentru interesul suprem. bisericesc, 
dobândirea mântuirii membrilor săi. Chiver- 
nisirea harului sfințitor, a puterii sfințitoare, 
are ca scop „validarea sau împlinirea lucrărilor 
nedepline de această natură, cum este cazul 
cu tainele eterodocșilor care pot fi validate pe 
cale de iconomie” (ex. Botezul, căsătoria religi- 
oasă). Pentru faptul că Biserica nu poate lipsi 
pe nimeni de mântuire, deschizând larg ușile 
mântuirii pentru cei ce mărturisesc dreapta 
credință (FA 14,27, 1 Tim 2,4), slujitorii bise- 
ricești fiind „iconomi ai tainelor lui Dumnezeu” 
(7 Co 4, 1; 1 Pr 4, 10), dar și pentru că unii 
dintre membrii Bisericii încalcă, cu știință sau 
cu neștiință, legile bisericești sau au nevoie de 

dispensă, principiul iconomiei este de actua- 
litate, fiind statornicit în canoanele Bisericii 
(Can. 16 Sin. IV Ec.; 102 Sin. VI Ec.; 2,5, 
7 Anc.), cât și în actuala legislaţie a Bisericii 
Ortodoxe Române, întrucât chiriarhul „acordă 
dispense bisericești de căsătorie și recăsătorire 
pentru credincioșii mireni, în limita prevede- 
rilor canonice” (art. 88 lit. r. St.). 

În lucrarea de mântuire a Bisericii se foloseşte 
atât acrivia (exactitatea), cât și iconomia: „în 
Biserica lui Hristos se păstrează două feluri de 
conducere și de îndreptare: unul se numește 
acrivia, iar altul se numește iconomia sau pogo- 
rământul, cu care — când cu unul, când cu 
altul — conduce spre mântuirea sufletelor, prin 
iconomia Duhului”. Patriarhul Dositei al leru- 
salimului afirmă: „lucrurile bisericești se consi- 
deră în două chipuri: după acrivie (exactitate) și 
după iconomie. Și atunci când nu pot avea loc 
cele după acrivie, au loc cele după iconomie”. 
Acrivia și iconomia sunt cele două dimensiuni 
care definesc limitele în care Biserica își desfă- 
șoară activitatea cu privire la membrii ei, dar 
și față de cei care nu sunt membri ai Bisericii, 
fiind două modalități potrivit cărora Biserica 
lucrează și înaintează pe calea folosirii mijloa- 
celor de mântuire. Astfel, dispensa poate fi 
justificată și de imposibilitatea practică de a 
aplica o normă generală în circumstanţe parti- 
culare, fără a intra în categoria iconomiei încăl- 
cările arbitrare ale normelor aflate în vigoare. 
Așa cum afirma Profesorul H. Alivizatos, prin- 
cipiul iconomiei a găsit câmpul cel mai vast 
de aplicare în domeniul matrimonial, privind 
îndeosebi impedimentele rezultate din rudenia 
naturală, spirituală sau a afinități și aceasta din 
cauza tendinței de extindere în timp a gradelor 
prohibitive la căsătorie. Dar, iconomia biseri- 
cească se aplică și în materia divorțului, deși 
canoniștii ortodocși s-au arătat mai degrabă 
împotriva aplicării iconomiei, insistând mai 
mult asupra diferențelor esenţiale între legis- 
laţia mozaică și cea antică păgână, pe de o 
parte, și normele bisericești, pe de altă parte, 
arătând că Biserica nu permitea divorțul decât 
pentru cauze determinate. După cum observă 
canonistul P. LHuillier, canoniștii ortodocși 


nu tratează și problema divorțului atunci când 
este abordat principiul iconomiei bisericești în 
legătură cu domeniul matrimonial, ei accen- 
tuând aplicarea iconomiei pentru gradele de 
rudenie și pentru căsătoriile mixte. 

Așadar, rolul iconomiei bisericești este de a 
corecta în unele situaţii rigoarea legii, fără a se 
putea afirma că atitudinea pastorală a Bisericii 
este sinonimă cu indulgența nelimitată, evitân- 
du-se abuzul autorităţii competente privind 
acordarea dispensei. Prin urmare, urmân- 
du-se tradiția patristică, este necesar astăzi să 
se impună epitimii pentru cazurile celor care 
săvârșesc delicte fără circumstanţe atenuante, 
ţinându-se cont și de acrivia canonică pentru a 
nu se cădea în extrema banalizării aplicabilității 
normelor canonice. Privind acrivia canonică, 
putem afirma că întreaga viață a omului rapor- 
tată la Dumnezeu este reglementată bisericește 
după învățătura Sfintei Scripturi și după canoa- 
nele Bisericii, acest raport om-Dumnezeu fiind 
el însuși un raport de canonicitate, de acrivie 
canonică, iar „aceasta presupune, pe de o parte, 
receptarea corectă și completă a adevărului 
revelat și a harului și, pe de altă parte, libera 
conformitate, corectă și completă a canoanelor 
stabilite de Biserică”. 

Canonistul Nicodim Milaș afirmă că Biserica 
nu poate acorda dispense pentru unele impe- 
dimente matrimoniale, acest lucru putând fi 
realizat numai de un viitor Sinod ecumenic 
care va trebui să rezolve multe probleme ale 
regimului matrimonial și să legifereze de o 
manieră uniformă pe temelie canonică. În situ- 
aţii extraordinare, când ordinea bisericească 
este pusă în pericol, canoanele Bisericii permit 
sinoadelor locale să interpreteze și să aplice 
legea cu indulgență pentru unele persoane. 
Dacă impedimentele matrimoniale sunt stabi- 
lite de autoritatea bisericească în afara Sino- 
dului ecumenic, atunci acestea pot fi abrogate 
sau dispensate de episcopul local cu permiterea 
căsătoriei respective. După cum afirmă cano- 
nistul Milaș, „dispensa sau trecerea cu vederea a 
unui impediment, pentru acele persoane cărora 
li se acordă o asemenea trecere cu vederea, 
formează un act de grație din partea Bisericii, 

pentru care persoana respectivă trebuie să 
se arate îndeosebi recunoscătoare Bisericii. 
Această recunoștință trebuie dovedită practic 
printr-o faptă bună și plăcută lui Dumnezeu. 
De regulă, aceasta se face prin daruri pentru 
Biserică sau pentru o societate de binefa- 
ceri, după decizia autorității bisericești care a 
dat dispensa. Această decizie, actualmente, se 
numește penitență matrimonială”. 

Biserica Ortodoxă a acordat întotdeauna 
dispense prin aplicarea iconomiei bisericești. 
Dispensa este acordată de autoritatea compe- 
tentă, dar numai pentru rațiuni serioase, argu- 
mentele aduse trebuind să fie bine analizate, cu 
multă atenţie și responsabilitate, pentru ca în 
urma examinării dispensa să poată fi acordată 
sau refuzată. În contextul actual, respectarea 
canoanelor după acrivie pare a fi din ce în ce 
mai dificil de realizat, în același timp, Biserica 
având dreptul de aplicare a dispenselor, prin 
iconomia bisericească, pentru că ea adminis- 
trează propriile mijloace de mântuire lăsate la 
dispoziția ei de Mântuitorul Hristos și aceasta 
pentru realizarea scopului existențial, mântu- 
irea lumii. Însă acest raport acrivie canonică — 
iconomie bisericească diteră în sânul Ortodoxiei, 
la nivelul Bisericilor locale, aplicarea iconomiei 
bisericești fiind la dispoziția fiecărui episcop și 
sinod local, diferențierile fiind justificate și prin 
problemele pastorale diferite existente în sânul 


comunităților locale. 

DIVINÂȚIE. (lat.  divinafio  —  preves- 
fire, ghicire, cu sensul de cunoaștere a voinței 
divine) Practica ocultă neconformă cu voia 
lui Dumnezeu, de a descifra necunoscutul și 
de a afla trecutul, prezentul și viitorul pe alte 
căi decât cele ale înlănțuirii logice și cauzale. 
Termenul s-a generalizat cu sensul de prezicere 
a viitorului. Prezentă, începând cu preistoria, 
în toate culturile lumii, divinaţia a fost iniţial 
legată de religie, constituind un mod de a afla 
voința zeilor sau a altor ființe supranaturale și 
a modului cum poate fi aceasta dusă la îndepli- 
nire individual sau de către întreaga comuni- 
tate. În timp, divinația a evoluat într-o practică 
parareligioasă, fiind frecvent asociată cu magia. 
După instaurarea creștinismului, aceasta a fost 
interzisă, însă a supraviețuit sub diferite forme 
până în prezent. 

In privinţa tehnicilor folosite, există două tipuri 
de divinaţie: naturală și operațională. Divinaţia 
naturală constă în observarea și interpretarea 
fenomenelor și evenimentelor din natură sau a 
unor elemente de fiziologie umană, considerate 
drept semne sau indicii ale unor evenimente 
viitoare. Ţin de divinaţia naturală chiromanţia, 
meteoromanţia, ornitomanţia, dendromanţia, 
geomanțţia, astrologia ș.a. Divinaţia operaţio- 
nală constă în invocarea expresă a unor desco- 
periri și în manipularea unui instrumentar 
specific (cărți, fum, zaruri, cărți de joc, cuțite, 
pietre etc.) sau spirite ori forțe oculte care se 
consideră că au puterea de a cunoaște trecutul, 
prezentul și viitorul. Pot fi incluse în cadrul 
divinației operaționale tehnici precum: necro- 
manția, oniromanţia, bibliomanţia (deschiderea 
unei cărți la întâmplare și revelarea viitorului în 
funcţie de primul pasaj de la pagina deschisă), 
cartomanția, aritmomanția ș.a. 

Biserica a condamnat categoric divinaţia, consi- 
derând-o opusă prin conţinut, origine, scop și 
consecinţe adevăratei revelații a lui Dumnezeu 
și profetismului autentic, reprezentând o lucrare 
a diavolului prin care creștinii sunt îndepăr- 
taţi de adevărata credință. Sfânta Scriptură se 
exprimă fără echivoc împotriva divinaţia (Lo 
20,6, 27.D418,9-14,22;. 23, 134 23, 16; 23, 
31-32; MB 3, 5; Mr 7, 15-16; FA 8,9-11; 13,6; 

16, 16-18). În ceea ce priveşte Sfânta Tradiţie, 
au luat atitudine împotriva diferitelor forme de 
divinaţie Sf. loan Gură de Aur, Minucius Felix, 
Fericitul Augustin, Niceta de Remesiana, iar 
Sinodul de la Ancira (Can. 24), Sinodul de la 
Laodiceea (Can. 36), Sinodul Trulan (Can. 61) 
prescriu penitențe severe pentru creștinii care 
apelează la practici divinatorii. 

Bibliografie. Cunny, P., Voss, A., (ed.), Seeing zvizh Diffe- 
rent Eyes: Essays în Astrology and Divination, Cambridge 
Scholars Publishing, New Castle, 2007; Lorwe, M., 
BLAcKER, C. (eds), Divinazion and Oracles, Ed. George 
Allen and Unwin, London, 1981; VAsrrescu, Emilian, 
„Divinaţia, falsa prezicere a viitorului”, în: S7, VI (1954), 
9-10, pp. 554-576. 


Iulian Damian 


DIVORŢ. (lat. Jivorfium — divorț, despărțire, 
loc de despărțire) Desfacerea căsătoriei încheiate 
legal. Spre deosebire de Biserica Romano-Ca- 
tolică, unde divorţul nu este acceptat, ci numai, 
în anumite cazuri, separarea soților („ori 
mensae et babitationis”), şi aceasta în virtutea 
doctrinei indisolubilităţii absolute a căsătoriei 
sacramentale valide, încheiată și consumată, în 
Biserica Ortodoxă divorțul este tolerat pentru 
motive determinate, ca dispensă divină. Între 
Occident și Orient, în timp, a sporit diferența 
în evoluția generală a dreptului matrimonial 
privind formarea și desfacerea legăturii matri- 
moniale, Occidentul accentuând noţiunea 
sa de indisolubilitate a căsătoriei, în timp ce 
Orientul, potrivit principiului iconomiei bise- 
ricești, a tolerat căsătoriile succesive în limitele 
prevăzute de normele canonice, avându-se în 
vedere și faptul că divorţul poate crea impedi- 
mente a căsătorie, provenind, fie din natura sa, 
fie din statutul persoanei divorțate în Biserică. 
Prin apariţia creștinismului, căsătoria a primit 
caracterul unităţii și indisolubilităţii, fiind ridi- 
cată de Hristos la rang de taină și asemănată 
cu legătura tainică între Hristos și Biserica Sa. 
Principiul evanghelic al indisolubilității căsăto- 
riei este: „ceea ce Dumnezeu a unit omul să nu 
despartă” (M/ 19, 6). Dintru început Biserica 
creștină a luptat împotriva divorțului, mai ales 
împotriva divorțului prin liber consimțământ, 
lucrând pentru promovarea unei vieți trăită în 


spirit creștin într-o societate aflată în declin. 
Sfânta Scriptură nu admite divorțul decât 
pentru adulter: „Eu însă vă spun că oricine-și 
lasă femeia, în afara pricinii de desfrânare, o 
face să săvârșească adulter, iar cel ce o va lua pe 
cea lăsată, adulter săvârșește” (M7 5, 32). Astfel, 
căsătoria este indisolubilă, ea fiind instituită 
de Dumnezeu încă de la originile umanităţii, 
iar Mântuitorul Hristos a ridicat-o la rang 
de taină, întărind ceea ce Dumnezeu a insti- 
tuit în rai și combătând repudierile permise de 
Moise pentru starea de păcat a „omului vechi”, 
recăsătorirea privindu-l numai pe acesta, nu și 
pe oamenii Împărăției lui Dumnezeu. Adul- 
terul nu este compatibil cu natura căsătoriei, 
Însuși Mântuitorul recunoscând ca inexistentă 
o legătură matrimonială încheiată înainte de 
adulter. Prin urmare, căsătoria fiind indisolu- 
bilă prin natura ei, poate totuși să fie desfăcută 
pentru motive bine determinate. Teologul grec 
Panayotis Trembellas precizează că indisolu- 
bilitatea căsătoriei se confundă într-o măsură 
cu unicitatea sau cu monogamia, temeiurile 
scripturistice în favoarea monogamiei arătând 
de fapt indisolubilitatea legăturii matrimoniale. 
Faptul că omul va lăsa pe tatăl său și pe mama 
sa și se va uni cu femeia sa unică și va forma 
cu ea „un singur trup”, arată că o căsătorie nu 
poate să fie încheiată decât între două persoane 
de sex diferit, unirea lor fiind indisolubilă. Dacă 
omul nu trebuie să separe ceea ce Dumnezeu 
a unit, atunci divorțul, prin care cei doi soți 
care formează „un singur trup” sunt separați 
unul de celălalt, este atât contrar naturii, cât 
și legii, aşa cum afirma Profesorul Trembellas. 
Este contrar naturii pentru că este destrămat 
unicul trup în care sunt uniți cei doi soți prin 
Taina Cununiei și contrar legii pentru că ceea 
ce Dumnezeu a unit este separat prin divorț. 
Totuși, singura rațiune pentru care legătura 
matrimonială poate fi desfăcută, recunoscută și 
repetată de două ori de Hristos, în Evanghelia 
după Matei, este adulterul. 

În virtutea prescripțiilor biblice și pe baza învă- 
țăturii Sfinților Părinți și a scriitorilor bisericești, 
precum Justin Martirul, Atenagora Atenianul, 
Teofil al Antiohiei, Vasile al Ancirei, Clement 

Alexandrinul, loan Gură de Aur, Vasile cel 
Mare, Grigorie de Nyssa, Grigorie de Nazianz, 
s-a păstrat tradiția că este indisolubilă căsătoria 
cu excepția morții și a infidelității unuia dintre 
soți. Faptul că adulterul apare ca motiv de divorț 
numai la Sf. Evanghelist Matei a dat naștere la 
numeroase controverse, susținute mai cu seamă 
de adversarii divorțului care au interpretat 
diferit termenul grecesc porneia, ca abatere 
anterioară căsătoriei și nu ca adulter așa cum 
este interpretat atât în Vechiul Testament, cât 
și în Noul Testament. Totuși, teologii și cano- 
niștii ortodocși, pe baza textelor de la Matei (19, 
1-9, 5, 31-32), au susţinut că adulterul autori- 
zează pronunțarea desfacerii căsătoriei, cazul 
desfrânării dând dreptul soţului separat pentru 
violarea unirii indisolubile a căsătoriei să se 
poată recăsători fără a fi învinuit de adulter, deși 
această concluzie nu a fost unanimă în cursul 
timpului. Dar, divorțul, tolerat de Biserica Orto- 
doxă ca dispensă divină, acordat în mod legitim, 
conferă dreptul soțului trădat de a se recăsători, 
dar nu și o obligaţie, recăsătorirea fiind tolerată 
prin iconomie bisericească. 

In decursul vremii, Biserica a mai admis și 
alte motive de divorț care decurg din noți- 
unea de adulter, precum și din cea de moarte, 
înțelegându-se aici nu numai moartea natu- 
rală, ci și moartea religioasă sau morală. Dacă 
prin moartea naturală căsătoria încetează, prin 
moartea morală sau religioasă aceasta se desface 
pentru că se distruge baza morală și religioasă a 
ci, fără să se mai tindă spre împlinirea scopului 
căsătoriei pe baza iubirii reciproce. Legătura 
matrimonială încetează din cauza alterării prin 
păcat a temeliei ei. În timp, au existat motive 
de divorț impuse prin legislația de stat care 
n-au fost acceptate de către Biserică, precum 
și motive de divorț admise de legile bisericești, 
dar neacceptate prin legea de stat. Numărul 
acestor motive, precum și gravitatea lor, au fost 
întotdeauna privite diferit de cele două insti- 
tuții, de Stat și de Biserică, fiind perioade în 
care numărul motivelor de divorț a fost foarte 
mare, acestea fiind precizate în amănunt de 
legea civilă. Biserica n-a stabilit niciodată o listă 
precisă a motivelor de divorț, orientându-se 

după normele ei religioase și morale, precum și 
după legea civilă (relevantă fiind nove/a 117 din 
anul 542 a lui Justinian) pentru a admite sau 
nu divorțul. Dacă în cazul adulterului Biserica 
a admis divorțul, după cuvântul Mântuitorului, 
pentru alte motive ea s-a împotrivit, apărând 
întotdeauna trăinicia căsătoriei și a familiei 
creștine, urmând atât ceea ce Însuși Mântui- 
torul a spus: „ceea ce a împreunat Dumnezeu, 
omul să nu despartă” (V// 19,6), precum și învă- 
țătura paulină: „legatu-te-ai cu femeia, nu căuta 
despărțirea” (7 Co 7, 27) și „celor căsătoriți, nu 
eu, ci Domnul le poruncește: femeia să nu se 
despartă de bărbat” (7 Co 7, 10). Atunci când 
canoanele Bisericii nu s-au pronunțat pentru 
anumite motive de divorț, se avea în vedere 
legislaţia civilă în materie, iar acolo unde legea 
civilă nu se pronunţa ferm, canoniștii Bisericii 
cereau ca reglementările bisericești să fie întă- 
rite prin legi de stat pentru a le spori autori- 
tatea. Motivele canonice de divorț acceptate de 
Biserica Ortodoxă se găsesc în Nomocanonul în 
XIV titluri, orice motiv de divorț impus prin 
lege civilă, dacă nu se află în această colecție, nu 
poate fi acceptat. 

După legislația civilă din România, în vigoare 
astăzi, divorţul se acordă de către instanţa de 
judecată numai pentru motive temeinice, atunci 
când nu se mai pot stabili raporturi între soți și 
nu se mai poate continua conviețuirea lor. Dacă 
în vechea legislaţie, în funcție de motivele de 
divorț, se putea acorda termen de conciliere și 
de gândire sau se putea proceda direct la fixarea 
termenului de judecată, prin noua reglementare 
este regretabil faptul că s-au înlăturat terme- 
nele de conciliere și de gândire, adoptându-se 
o procedură unică: președintele instanței de 
judecată, primind cererea de divorț, va da recla- 
mantului sfaturi de împăcare, iar dacă acesta va 
susține în continuare cererea sa de divorţ, se va 
fixa termen pentru judecarea cauzei (art. 613 
C. proc. civ.). Așadar, exceptând acordul soţilor 
pentru divorț, pentru pronunțarea divorțului 
trebuie îndeplinite unele condiții, motivele de 
divorț nefiind precizate de legislația civilă în 
vigoare, ci le găsim numai în practica judiciară. 
Având în vedere misiunea Bisericii și împlinirea 

scopului ei pământesc, pentru evitarea neînțele- 
gerilor, a tulburărilor, dar și sub influența legis- 
laţiilor civile, slujitorii bisericești, conștienți 
fiind că este cu neputinţă împuținarea puterii 
legislative a Bisericii în timp, după încheierea 
„canonului canoanelor”, au găsit de cuviință să 
introducă norme noi privind motivele de divorț 
pentru evitarea consecinţelor grave ce se nasc 
prin menținerea unor căsătorii care nu-și mai 
pot atinge scopul, primejduindu-se atât viața 
fizică, cât şi viața morală sau religioasă a soților. 
Dacă divorțul a fost acceptat de Mântuitorul 
Hristos pentru motive bine determinate, 
precum moartea și adulterul, acesta având ca 
efect moartea morală a soțului vinovat, pornind 
de aici, Biserica a socotit în timp că mai există 
și alte motive care pot provoca moartea morală, 
religioasă, fizică parțială sau civilă a unuia 
dintre soți, pronunțând divorțul bisericesc și 
pentru alte categorii de motive asimilate cu 
moartea, socotindu-se că ele produc efecte 
asemănătoare cu moartea fizică, deși nu iden- 
tice. Astfel, precum prin moartea fizică înce- 
tează legătura matrimonială, așa și alte cauze 
grave pot produce încetarea legăturii căsătoriei. 
Motivele de divorț admise de Biserică au fost 
în timp din ce în ce mai limitate, Biserica 
„împăcând principiile Bisericii cu slăbiciunile 
naturii omenești”. Ele se pot clasifica în: a) 
motive care atrag pedepse pentru soțul din vina 
căruia s-a desfăcut căsătoria; b) motive care nu 
atrag; nicio pedeapsă pentru amândouă părțile, 
așa cum le găsim la canonistul Nicodim Milaș. 
O altă clasificare este: a) motive hotărâte de 
Biserică și întemeiate pe izvoare canonice; b) 
motive hotărâte de stat și primite de Biserică; 
c) motive de divorț cuprinse în dreptul civil, dar 
neprimite de Biserică, nici material, nici formal. 
O clasificare a motivelor de divorț care are în 
vedere asimilarea unora dintre ele cu principa- 
lele motive de desfacere a căsătoriei, moartea și 
adulterul, o întâlnim în Drepzu/ canonic ortodox 
al Pr. Prof. loan N. Floca, motive împărțite în 
4 categorii: 1. motive care provoacă moartea 
religioasă (apostazia, erezia și ţinerea la Botez a 
propriului fiu); 2. motive care provoacă moartea 
morală (alienaţia incurabilă, crima, avortul, 

atentatul la viaţa soțului, osânda gravă din 
partea duhovnicului care se dă pentru păcate 
foarte grele, cum sunt cele strigătoare a cer, 
adulterul, boala venerică, silirea la acte imorale, 
refuzul convieţuirii conjugale); 3. motive care 
provoacă moartea fizică parțială (meputinţa 
împlinirii îndatoririlor conjugale sau impo- 
tenţa, boala gravă incurabilă și contagioasă 
(lepra etc.); 4. motive care provoacă moarfea 
civilă (declararea unui soţ ca dispărut, anularea 
unei căsătorii prin hotărâre judecătorească, 
călugărirea și alegerea de episcop). 

Însă, precum prin Sfânta Taină a Cununici se 
împărtășește harul Sfântului Duh, legătura de 
taină dintre soți fiind înălțată la demnitatea 
reprezentării unirii duhovnicești dintre Hristos 
și Biserică, în urma pronunțării divorțului civil 
trebuie să fie desfăcută și această legătură de 
taină dintre soți prin divorț bisericesc cu efect 
haric, fiind pronunțat de episcop care are pleni- 
tudinea harică în Biserică. Ne permitem să 
folosim cel mult termenul de „divorţ bisericesc” 
sau „divorț religios” pentru desfacerea legăturii 
de taină dintre soți, cunoscând că termenul 
„divorț” nu poate fi religios, fiind propriu legis- 
laţiei civile și fără să fie o realitate care să apar- 
țină vieţii bisericești, Biserica găsindu-l precizat 
de legea romană (4ivortium; repudium). 
Divorțul bisericesc este „calea oficială și corectă 
pentru dobândirea desfacerii căsătoriei și a 
posibilității contractării unei alte căsătorii”. El 
se pronunță și se aprobă numai de episcopul 
eparhiot și nu de un alt organ administrativ, pe 
baza hotărârii definitive a instanţei de judecată 
și a cererii celor doi. Așadar, divorţul bisericesc, 
fiind pronunţat de episcop în urma divorțului 
civil, „poate fi considerat ca un act cu efecte 
harice”. Profesorul Iorgu Ivan susţine că „soții 
care au mai fost căsătoriți religios (înainte de 
a li se oficia noua cununie) trebuie să obţină 
desfacerea căsătoriei religioase anterioare, care 
se aprobă numai dacă motivele pentru care s-a 
aprobat divorțul sunt admise și de Biserică 
pentru desfacerea căsătoriei”, înțelegându-se 
de aici că numai după desfacerea căsătoriei reli- 
gioase anterioare preotul poate săvârși cununia 
soților care mai fuseseră căsătoriți religios. 

Faţă de această rânduială canonică, Părintele 
Profesor Nicolae Dură întărește ideea nuli- 
tății căsătoriei celor care ar încălca rânduiala și 
aceasta pentru că respectivii soți ar fi bigami 
din punct de vedere religios, bigamia fiind 
combătută atât de Biserică, cât și de legea civilă. 
Astfel, apreciem că trebuie să se pună accent 
pe divorțul bisericesc — act cu efecte barice, căci 
susținându-se teoria divorțului bisericesc ca un 
simplu act fără implicaţii harice, adică fără a 
desface în chip real legătura de taină a celor doi, 
dobândită prin Sfânta Taină a Cununiei, se pot 
naște numeroase concepții greșite cu privire 
la divorț, concepții care umbresc importanța 
și necesitatea lui, ignorarea desfacerii legă- 
turii de taină, încurajând poligamia, așa cum 
afirma Pr. loan Floca. Subliniem că episcopul, 
având deplinătatea puterii harice în Biserică, 
pronunță divorțul bisericesc ca „act cu efecte 
harice”, scopul acestui divorț fiind acela de a-i 
separa haric pe foștii soți. În acest sens, cano- 
nistul P. L'Huillier afirmă: „În ţările unde există 
divorț civil, credincioșii ortodocși se adresează 
autorităților bisericești (episcopului locului — 
n.n.) după ce a fost pronunţată judecarea civilă 
a divorţului”, continuând că eventualul refuz al 
autorității competente de a pronunța divorțul 
exclude posibilitatea altei căsătorii religioase. 
Posibilitatea autorităţii bisericești de a refuza 
desfacerea căsătoriei în urma divorțului civil se 
întemeiază tocmai pe recunoașterea menținerii 
stării harice după desfacerea civilă a căsătoriei. 
Fiind desfăcută în chip real, legătura de taină 
a celor doi soți, nu putem susţine că divorțul 
bisericesc este un simplu act constatator al stării 
de păcat și prin urmare a pierderii legăturii de 
har, ci act cu implicaţii harice, sacramentale, 
susținând în acest sens necesitatea unui ritual 
potrivit acestui moment, nu simplificarea exce- 
sivă a modului de acordare a divorțului biseri- 
cesc, cu consecinţe de concepție grave. 

Prin urmare, divorțul bisericesc trebuie privit 
ca act cu efecte harice prin care se desface legă- 
tura de taină a căsătoriei existente religios, fără 
o astfel de dezlegare susținându-se în mod 
tacit tolerarea bigamiei, trigamiei sau a poli- 
gamiei. Mântuitorul Hristos afirmă unitatea 

indisolubilă a căsătoriei: „lar Eu zic vouă că 
oricine va lăsa pe femeia sa, în afară de pricină 
de desfrânare, și se va însura cu alta, săvâr- 
șește adulter, și cine s-a însurat cu cea lăsată 
săvârșește adulter” (VI 19, 9). Așadar, cel ce-și 
lasă femeia pentru alta săvârșește adulter, ca 
și cel ce o ia pe cea părăsită. Unitatea soților 
(monogamia) în căsătorie este o lege firească 
dată de Dumnezeu omului, întemeindu-se pe 
faptul că Dumnezeu l-a creat pe om ca bărbat 
și ca femeie, alcătuind o unitate. Fiecare dintre 
soți devine om întreg prin unirea cu celălalt în 
căsătorie, iar această unitate nu se poate desface 
și reface cu o altă persoană. Potrivit cuvin- 
telor Mântuitorului (WM 19, 4-6), Biserica nu 
divorțează pe cei căsătoriți, aceștia nemaifiind 
„doi, ci un trup”, Biserica pronunțând divorțul 
pentru cei divorțați civil, când legătura soților a 
fost alterată prin trădarea iubirii reciproce fără 
de care nu mai poate exista căsătorie. 

Iulian Mihai L. Constantinescu 


DOCHETISM. (gr. dokeo — a părea) Învă- 
țătură hristologică care limitează omenitatea 
reală a lui lisus Hristos, Fiul lui Dumnezeu, 
prin preluarea unui trup de o anumită calitate 
sau aparent, afirmă că omenitatea lui Hristos nu 
ține de persoana Acestuia și învaţă că Pătimirile 
și Moartea lui lisus Hristos au fost și ele doar 
aparente, nefiind suportate de către Mântui- 
torul, ci de altcineva (Simon din Cirene). De 
fapt, acestea nu sunt decât încercări nereușite 
de a explica Întruparea și Pătimirile Domnului 
într-o manieră dualistico-spritualistă, exclu- 
zând tot ceea ce ar părea nedemn pentru Fiul 
lui Dumnezeu. Pe de altă parte, nu este vorba 
despre o grupare din Biserica primelor veacuri, 
ai cărei membri se numeau docheri (Gorkizai), 
ci, mai degrabă, despre o tendință de a subes- 
tima realitatea istorică a operei mântuitoare 
a lui Dumnezeu, pe care o reinterpretează 
într-un context platonician, în care realitățile 
veritabile ale lumii inteligibile se opun reali- 
tăților aparente ale lumii sensibile. Există o 
mare diversitate de docheți. Cei despre care 
ne vorbește Sf. Evanghelist loan în epistolele 
sale, precum și Sf. Ignatie al Antiohiei (Episzola 
către Smirneni 1-3; Epistola către Tralieni 9), 
neglijau omenitatea reală a lui lisus ca funda- 
ment al mântuirii. Împotriva acestora, Clement 
Romanul a accentuat valoarea unică și veșnică 
a trupului uman, îndemnându-ne „să păstrăm 
trupul ca pe un templu al lui Dumnezeu” 
(2 Co 9, 1-5). Pentru a elimina orice legă- 
tură între demiurg și Mântuitorul, Marcion 
admitea un trup „ceresc”. Din aceleași consi- 
derente, Apelles vorbea despre un trup asemă- 
nător celor luate de îngeri când voiau să se facă 
văzuți. Numai valentinienii pot fi considerați 


docheți în sensul strict al termenului. După 
aceștia, Mântuitorul a asumat numai ceea 
ce trebuia mântuit, excluzând, așadar, orice 
substanță corporală. Deși dochetismul, așa cum 
l-am prezentat mai sus, era caracteristica prin- 
cipală a ereziilor combătute de către Tertulian 
și Sf. Ipolit Romanul, tentația de a minimaliza 
valoarea mântuitoare a Întrupării (întrupare 
ce include și existența „slăbiciunii” în omul 
lisus) nu va lipsi niciodată din teologia creș- 
tină, în ciuda unor concluzii exagerate în prac- 
ticarea vieţii creștine (ca subestimarea valo- 
rilor trupești ale sexualității sau ale căsătoriei). 
Un anume dochetism se găsește și în Coran 
(4, 157), unde se spune despre moartea pe cruce 
a Mântuitorului: „Dar ei nu l-au omorât și nu 
l-au răstignit, ci mai degrabă pe unul asemenea 
lui”. Întrucât Dumnezeu nu-l părăseşte nicio- 
dată pe profetul său, în sura 4, 158 se spune că 
de aceea, pe durata răstignirii, Dumnezeu l-a 
luat pe lisus la EI, fără a spune însă cine a murit 


pe cruce în locul lui Iisus. 

loan Vasile Leb 


DOCTRINĂ. (lat. goczrina, &. doctrine) 
Desemnează un număr mare de învățături sau 
instrucțiuni, principii de învățătură sau poziții, 
precum corpul de învățături în domeniul siste- 
melor credinţei sau științelor. 

Cuvântul corespunzător din limba greacă 
este la baza etimologiei cuvântului catehism. 
Deseori, doctrina implică în mod special 
dogme religioase, așa cum sunt promulgate de 
Biserică. Doctrina se poate folosi și cu privire 
la un principiu de lege, în tradițiile dreptului 
comun, stabilite prin tradiţii sau prin istoria 
unor decizii trecute. Depășind barierele inter- 
confesionale, termenul de doctrină echiva- 
lează cu cel de învățătură sau dogmă. De 
aceea întâlnim alternativ acești termeni cu 

specificaţia că Biserica Ortodoxă îi preferă pe 
cei de dogmă sau învățătură, în timp ce Biserica 
Romano-Catolică, pe cel de doctrină. În voca- 
bularul Sinoadelor Ecumenice, termenul de 
dogmă (doctrină) înseamnă expresia conciliară, 
cu autoritate obligatorie explicită a credinței 
Bisericii. Teologii fac distincţie între dogme 
(doctrine), care au autoritatea unui sinod, teolo- 
gumene, adică învățături de mare circulaţie în 
Biserică, dar care nu au consensul unanim al 
Bisericii și păreri teologice sau opinii teologice, 
adică interpretări particulare ale unor teologi 
sau școli de teologie, care însă nu contravin 
consensului Tradiţiei. 

Prin doctrină se înţelege și ansamblul concep- 
țiilor unei religii sau confesiuni despre 
Dumnezeu, om, univers, creaţie etc. Acestea 
sunt compuse din credinţe universal valabile în 
cadrul respectivei religii sau confesiuni, care au 
o anumită uniformitate și, de asemenea, care 
definesc poziția și activitatea misionară a aces- 
tora. Doctrina este un ansamblu conceptual 
larg, de durată lungă din punct de vedere istoric 
și văzută ca un element fix de identificare a 
respectivei religii sau confesiuni. În cadrul creș- 
tinismului doctrina are un caracter fix în ceea 
ce privește conținutul său și un caracter flexibil, 
dinamic, în ceea ce privește forma sa. Deși este 
pusă sub alte cuvinte, doctrina nu se schimbă, 
ci rămâne aceeași; ea presupunând adaptarea 
aceluiași conținut revelat la specificul fiecărei 
epoci sau culturi. 

În anumite privinţe este utilizabil cuvântul de 
doctrină, pentru a desemna dogmele. Doctrina 
nu este sinonimă cu dogma, ci include dogmele, 
nefiind reductibilă la vreuna din ele, chiar dacă 
fac parte din componenţa sa. Doctrina nu face 
trimitere la o dogmă într-un mod singular, 
fără a le implica și pe celelalte. Pr. Dumitru 
Stăniloae arată că există o complementaritate 
a dogmelor, o „vocaţie” a lor de a fi în legătură 
unele cu altele, astfel încât interpretarea fiecă- 
reia nu se face disociat de celelalte. Deci, ansam- 
blul acestora, caracterul lor implicit, este ceea 
ce noi numim doctrină creștină. De exemplu, 
dogma hristologică are legătură cu cea cosmo- 
logică, cu cea soteriologică, se regăsește și în cea 

triadologică, în cea a Sfintelor Taine, dar și în 
cea eshatologică. 

Doctrina este un element constitutiv al religi- 
ilor, deoarece expune sistematic și după rigo- 
rile inteligibilității credința efectivă a omului 
implicat în actul religios. Din punct de vedere 
etimologic, doctrina provine din traducerea 
vulgară a termenului grecesc 6r5ara, didahia, 
care înseamnă „predanie”, „propovăduire”. 
Aceasta se constituie încă din epoca apostolică 
ca un fel de kerigmă ce însoțește conținutul 
Revelaţiei și este reprezentativă deoarece tota- 
lizează înțelesurile Sfintelor Evanghelii. Ele 
se ofereau și s-au dezvoltat în perioada cate- 
humenatului, iar apoi în perioada disputelor 
hristologice. În epoca marilor sinteze, dogmele 
și explicaţiile lor iau o formă rezumativ-uni- 
tară, figurând sub titlul generic de „dogma- 
tică”. Doctrina în sens teologic are un caracter 
totalitar, de sine, este exprimabilă într-o formă 
flexibilă, dar are un conținut imuabil. Doctri- 
nele conferă identitate unei credinţe religioase, 
îi asigură o etalare inteligibilă și sistematizează 
conținutul acesteia. Caracterul ei totalitar nu 
trebuie înţeles ca un defect, ci ca o calitate, căci 
doctrina pune în același plan inteligibil toate 
ideile Revelaţiei și erminiile lor. De aceea, nu 
se poate vorbi de doctrină la singularul unei 
dogme, fără a le implica și pe celelalte. 

În cadrul filosofiei, termenul este des întâlnit 
pentru a desemna concepția amplă și capi- 
tală a unui autor, curent sau școală filosofică 
despre un repertoriu larg; de teme conceptuale. 
De exemplu: „doctrina lui Aristotel despre 
suflet este diferită de aceea a pozitivismului 
francez”. Această afirmaţie are în vedere faptul 
că doctrina este un element de bază în ceea ce 
priveşte concepția de largă circulație a unui 
lucru. Fa are la bază credințe primare și în 
funcţie de care se poate întemeia un univers 
metafizic, precum și criteriile evaluării filoso- 
fice ale acestuia. Școala scolastică, în special 
cea tomistă, este punctul de fuziune al teolo- 
giei cu filosofia, unanim recunoscut de ambele 
domenii disciplinare, unde doctrina este consi- 
derată partea esenţială a unei culturi. Referitor 
la teoretizarea doctrinală, pornind de a originea 

ideilor, din opera lui Aristotel, și până la feno- 
menologia sec. al XX-lea, definiția doctrinei a 
suferit mici variații, printre care confuzia ei cu 
dogma, adică părere întemeietoare sau bazală 
despre un lucru anume. Dimpotrivă, dogma a 
căpătat un sens peiorativ în filosofie, aceasta 
devenind dintr-o teză imuabilă în una defec- 
tuos de inflexibilă, inoperabilă. 

Doctrina tinde ca să fie utilizată în teologia 
modernă și contemporană și cu sensurile ei filo- 
sofice, pentru a conferi o flexibilitate mai mare 
în exprimare și înţelegere, însă aceasta trebuie 
să fie precaut utilizată, conform părerii Pr. D. 
Stăniloae, cu trimitere continuă și în interiorul 


experienţei eclesiale. 

Mihai Burlacu, Gelu Călina 


DOGMÂTICĂ. (gr. dogma — opinie, hotărâre) 
Disciplina teologică care se ocupă cu studiul 
sau interpretarea dogmelor și are o istorie 
relativ recentă, deși termenul este folosit din 
Antichitate, dar cu alte sensuri. 

Înainte de a fi folosit ca substantiv, termenul 
„dogmatică” a fost folosit ca adjectiv pentru a 
defini o activitate intelectuală de activităţile 
practice sau etice. În anul 1634, umanistul 
luteran G. Calixt asociază adjectivul „dogma- 
tică” cu substantivul „teologie”, deschizând 
astfel drumul teologului luteran L.F. Reinhart, 
care în anul 1659 folosește termenul „teologie 
dogmatică” în titlul unei lucrări. De aici înainte, 
termenul este folosit din ce în ce mai frecvent, 
în sec. al XVIII-lea devenind unul comun. 
Din această perioadă „teologia dogmatică” 
presupune distincția de „teologia morală”, 
care începe să funcționeze ca disciplină auto- 
nomă, și de „teologia scolastică”, care nu acorda 
niciun fel de atenţie cercetării istorice asupra 


învățăturilor dogmatice. Deși titulatura de 
„teologie dogmatică” s-a cristalizat în contextul 
precizat deja, încercările de prezentare siste- 
matică a învățăturii de credință creștine sunt 
mult mai vechi. Astfel, primele încercări care 
acoperă în parte sensul dat astăzi disciplinei 
aparțin lui Origen (Peri Ar4hân), Sf. Grigorie 
de Nyssa (Marea cuvântare catehetică) şi St. 
loan Damaschin (Expunerea precisă a dreptei 
credinte). În teologia latină, Fericitul Augustin 
oferă prima expunere sistematică a învățăturii 
de credință în De doczrina christiana, lucrare 
care va influenţa în mod decisiv teologia cato- 
lică. Începând cu Summa aurea a lui Guilaume 
d'Auxerre (1231), procesul de sistematizare 
al învățăturii de credință suferă o mutație 
fundamentală, teologia sprijinindu-se pe filo- 
sofia aristotelică, în timp ce relația cu Scriptura 
pierde din importanță. Această relaţie (de data 
aceasta exclusivă) va fi restabilită chiar de la 
început în teologia protestantă de Melanchton 
prin Loci communes (1535) şi de Calvin prin 
Institutio christianae religionis (1539). 

Din perspectivă ortodoxă, dogmele constituie 
subiectul Dogmaticii, aceasta trebuind să le 
interpreteze pentru a scoate la iveală conținutul 
lor mântuitor infinit, ajutată de o explicare 
bazată pe Sfânta Scriptură și pe Sfânta Tradiţie. 
„Dogmele creștine sunt, după forma lor, punc- 
tele planului de mântuire și de îndumnezeire 
a noastră, cuprinse și realizate în Revelația 
dumnezeiască supranaturală, care a culminat 
în Hristos, și păstrate, propovăduite, aplicate 
și explicate sau definite de Biserică. Ca atare, 
ele reprezintă adevăruri de credință necesare 
pentru mântuire [...]. Adevărul atotcuprin- 
zător este propriu-zis Sfânta Treime, comu- 
niunea Persoanelor supreme; dar Fa lucrează 
mântuirea prin Fiul lui Dumnezeu, Ipos- 
tasul divin care unește în Sine dumnezeirea și 
umanitatea, dorind să adune în Sine toate. În 
Logosul divin își au originea și baza, existența 
și sensurile toate și prin întruparea Lui adună 
toate creaturile în Sine. Dogmele explicitează, 
deci, pe Hristos și lucrarea Lui de recapitulare 
a tuturor în EI. Nevoia explicării formulelor 
precise ale dogmelor este justificată de faptul 

că ele cuprind atât raportul lui Dumnezeu 
Cel infinit cu creaţia finită, cât și acțiunea Lui 
neîntreruptă pentru îndumnezeirea acesteia. 
Ca atare, deși definite în formă, dogmele au 
un conținut infinit care se cere mereu eviden- 
țiat, fără a putea fi epuizat vreodată. Explicarea 
aceasta trebuie să ţină cont de contextul în care 
se face, adică de nevoile prezente ale Bisericii 
care nu sunt întotdeauna aceleași, noutatea lor 
provocând aspecte noi în înțelegerea și expli- 
carea dogmei. 

Formulele dogmatice au un caracter paradoxal, 
pentru că se referă în special la Persoane: ființa 
lui Dumnezeu este una, dar Persoanele sunt trei; 
este neschimbabil, dar mereu nou în acțiunea 
Lui proniatoare etc. Paradoxul este propriu și 
persoanei umane, care rămâne mereu aceeași, 
dar manifestările ei sunt întotdeauna noi. Și 
relațiile dintre persoane au caracter paradoxal: 
fiecare este autonomă, dar nu se poate împlini 
decât în relaţia cu celelalte. 

Tocmai acest conţinut paradoxal în care infi- 
nitul și finitul se întâlnesc, păstrându-și totuși 
identitatea, asigură progresul real al cercetării 
dogmatice, pentru că: „Niciodată nu se poate 
epuiza explicarea naturii divine și umane în 
bogăţia lor de viață și în caracterul lor inalte- 
rabil, cum nu se poate epuiza descrierea adân- 
cimii și complexităţii lor într-o Persoană care 
este Ea însăși o taină inepuizabilă, mereu nouă 
și totuși inalterabilă”. 

Atunci când explică conţinutul infinit al 
formulelor precise ale dogmelor, teologia este 
o expresie lărgită a dogmelor sau ține în mod 
organic de dogme. Acest adevăr fundamental 
a fost ilustrat de faptul că Biserica, chiar de 
la începuturile ei, a făcut teologie pornind de 
la dogmele specificate în Crez și în spiritul 
exclusiv al acestora, opţiunea arbitrară fiind 
socotită întotdeauna erezie. Deci, dogma 
nu este o teorie subiectivă, adaptabilă după 
măsura celui care operează cu ea, în contexte 
diferite sau după necesități specifice perso- 
nale, ci o normă obiectivă cu originea în voia 
lui Dumnezeu, manifestată în mod expres prin 
Revelaţie, asimilată de Biserică și integrată în 
sistemul ei de gândire și de trăire. Nevoia de 

aprofundare a dogmei, pentru a o face accesi- 
bilă credincioșilor și pentru a răspunde proble- 
melor fiecărei epoci, în vederea promovării și 
susținerii unei spiritualități care să ilustreze 
eficiența Revelaţiei în timp, a constituit întot- 
deauna atât mobilul, cât și suportul cercetării 
dogmatice la Părinți. 

Cercetarea dogmatică prezentă nu poate face 
abstracție de jalonările dogmatice clasice, pentru 
că altfel iese din contextul Tradiţiei sau din 
conținutul vieţii reale a Bisericii, situându-se, în 
cel mai fericit caz, într-un vis-A-vis fără nicio 
relevanță practică. Așa au procedat părinții 
când au interpretat și aprofundat dogmele, deci 
atunci când au făcut cercetare dogmatică: și-au 
însușit tezaurul doctrinar acumulat de Bise- 
rică până în acel moment și, numai pornind de 
la acesta și în spiritul acestuia, au asigurat un 
progres real al cercetării, dogma fiind inepui- 
zabilă în conţinutul ei. Așa procedează Biserica 
și astăzi; cu siguranță, tot așa va proceda și în 
viitor, pentru a evita greșelile. 

Din perspectiva Părintelui Stăniloae, pentru 
a putea vorbi de un progres real al Teologiei 
dogmatice, sunt necesare trei condiții: fideli- 
tatea față de Revelația trăită și experimentată 
de Biserică, responsabilitatea față de credin- 
cioșii care beneficiază de ea și deschiderea faţă 
de viitorul eshatologic. Când aceste condiţii nu 
sunt îndeplinite, teologia demonstrează lipsa 
de responsabilitate față de Revelaţie și față 
de credincioșii din timpul respectiv. Ignorarea 
datelor fundamentale ale Revelaţiei privează 
teologia de sensul ei real, relativismul și subiec- 
tivismul devenind astfel notele sau caracteris- 
ticile ei fundamentale. Atunci când teologia 
se cantonează într-un trecut care nu mai are 
nicio relevanță pentru prezent sau într-un 
prezent sau viitor scoase din contextul gândirii 
și trăirii Bisericii, devine anacronică și inefi- 
cientă. „eologia trebuie să fie, ca și Biserica, 
apostolică, contemporană cu fiecare epocă 
și profetic eshatologică [...]. Teologia creș- 
tină care răspunde tuturor condițiilor amin- 
tite promovează progresul și ca atare ușurează 
eficiența Revelaţiei în continuare neîntreruptă. 
În acest sens, ea este o teologie a credinței, a 

nădejdii și a dragostei [...]. Prin aceste trei însu- 
șiri, teologia este tradițională și în același timp 
contemporană și profetic eshatologică. Ea este 
fidelă trecutului, dar nu închisă în trecut, este 
fidelă omenirii de azi, dar are privirea deschisă 

dincolo de faza ei actuală”. 

Dicţionar de Teologie Ortodoxă, Ed. Institutului Biblic și de 
Misiune al Bisericii Ortodoxe Române, București, 1994; 
Bucnru, Ștefan, Dogmă și teologie, Ed. Sigma, București, 
2006; Bucnrv, Ștefan, "Turan, Cristian (ed.), Merode de 

onal de Teologie Dogmatică, Ed. Sigma, București, 2009; 
CuirEscu, N., ToDoRAN, Î., PETREUȚĂ, Î., 7tologia 
Dogmatică şi Simbolică, vol. IL, Cluj-Napoca, 2004; 
Lacos'E, Jean-Yves (ed.), Dicfionnaire critigue de theologie, 
Ed. Quadrige/PUF, 2002; Srănrroae, Dumitru, 7to/ogia 
Dogmatică Ortodoxă, vol. |, Ed. Institutului Biblic și de 
Misiune al Bisericii Ortodoxe Române, București, 1978. 
Sterea Tache 


DOGMATISM. Atitudine prin care se pot 
admite și demonstra adevăruri certe sau chiar 
absolute, mai ales în domeniul metafizic. 

În comparație cu scepticismul care presu- 
pune o îndoială radicală asupra posibilităților 
rațiunii, dogmatismul presupune credința în 
atotputernicia rațiunii. Kant a încercat să evite 
aceste extreme prin criticism, un fel de tribunal 
al rațiunii care să stabilească condițiile în care 
aceasta poate emite pretenția sa de a cunoaște 
obiectele. Termenul se regăsește și în contextul 
modernismului care a tulburat Biserica 
Romano-Catolică la sfârșitul sec. al XIX-lea 
și începutul sec. al XX-lea, prin încercarea sa 
de a adapta Biserica lumii moderne, încercare 
pe care Roma a văzut-o ca un ansamblu de 
erori doctrinare sau rod al tendințelor hetero- 
doxe. Între altele (natura Revelaţiei și a inspi- 
rației divine, personalitatea lui Hristos și rolul 
Său autentic în originea Bisericii și a Tainelor, 
natura și funcţia Tradiţiei, limitele progresului 
dogmatic, autoritatea magisteriului), moder- 
nismul a pus și problema cunoașterii dogma- 
tice. Lucien Laberthoniere (1860-1932) elabo- 
rează o teorie a cunoașterii morale și religioase, 
în dubla sa calitate de teolog și filosof. Conform 


acestei teorii, subiectivitatea persoanei nu poate 
fi separată de asentimentul liber al rațiunii la 
adevărul revelat. „Personalismul creștin” este 
fondat pe ceea ce Labertthonniere numește 
„metafizica iubirii”. Persoanele sunt autonome, 
dar și comunitare în același timp. Ele formează 
realitatea prin excelență și au rațiunea exis- 
tenţei în actul creator divin, izvorul unităţii lor. 
Existența personală, care presupune rațiune și 
voință, capătă prin raportare la Dumnezeu și 
la semeni un caracter moral care o angajează. 
Acesta este sensul „dogmatismului moral” 
laberthonian susținut, în special, în lucrările: 
Problema religioasă (1897) și Dogmatismul 
moral (1898). Gândirea teologică a lui Laber- 
thonnitre critică vehement tomismul, fiind 
influențat de Fericitul Augustin și Pascal, în 
special. 

Pavel Florenski vorbește de un „dogma- 
tism” care se poate manifesta în Dogmatică, 
anulând-o sau transformând-o în altceva. Dacă 
în istoria științei și a filosofiei s-a încercat 
continuu elaborarea unui sistem de concepte 
care să rezume materialul științific cunoscut, și 
Dogmatica „este necesară ca sistem de scheme 
fundamentale pentru cele mai valoroase trăiri, 
ca ghid de buzunar al vieţii veșnice”. Dacă ea 
nu este legată în mod structural de viață și 
de relația trăită și experimentată a omului cu 
Dumnezeu, „schemele fundamentale” devin 
o simplă colecţie de texte și de cuvinte, și în 
loc de Dogmatică avem dogmatism. Dogma- 
tica nu este o simplă colecție de teorii demon- 
strabile sau nedemonstrabile, ci istoria vie 
a comuniunii omului și a cosmosului cu 
Dumnezeu, comuniune care duce la îndumne- 
zeire. Dogmatica răspunde nevoii existențiale 
a omului de Dumnezeu în care și prin care se 
împlinește, ea potolește sau împlinește foamea 
și setea nu de pâine și de apă „ci de auzit cuvin- 
tele Domnului” (47 8, 11-12). Dacă știm doar 
cum spune Dogmatica, dar nu știm ce, de ce 
și pentru ce spune, „dogmatica se transformă 
într-un iscusit amuzament scolastic, alcătuit 
din semne convenționale, dar care, prin valoarea 
sa, nu se ridică cu nimic deasupra jocului de șah 
[...]. Cuvântul magic este: umplerea schemelor 

teologice cu conținut psihologic, pentru a le 
lega de trăirea nemijlocită, pentru ca dintr-un 
preparat păstrat în alcool, să le transformăm în 
nervii și oasele vieții adevărate”. 

Cnirrescu, N., TODORAN, Î., PETREUȚĂ, I., 7tologia 
Dogmatică şi Simbolică, vol. IL, Cluj-Napoca, 2004; 
Lacos'E, Jean-Yves (ed.), Dicfionnaire critigue de theologie, 

Dogmatică Ortodoxă, vol. |, Ed. Institutului Biblic și de 
Misiune al Bisericii Ortodoxe Române, București, 1978. 

DOGMĂ. (gr. dogma — opinie, părere, concepție) 
Opinie oficială a unei religii sau a unui sistem 
religios despre diverse concepte generale 
precum divinitatea, omul, lumea. 

În creștinismul ortodox, dogmele „explicitează 
pe Hristos și lucrarea Lui de recapitulare a 
tuturor în E”, Hristos fiind „dogma vie, atot- 
cuprinzătoare și lucrătoare a întregii mântuiri”. 
De aceea dogmele sunt văzute ca și „expresii ale 
planului de mântuire și îndumnezeire în lisus 
Hristos”, având drept fundament Ireimea ca 
„structură a supremei iubiri”. 

Cuvântul dogmă provine din limba greacă de 
la Gox&o care înseamnă „a părea”. La vechii 
greci GOyua primește sensul de părere bine 
întemeiată care se pronunță, evoluând spre 
„hotărâre formală”, „poruncă”, „decret”, „lege”. 
Intr-o primă fază pot fi afirmate două înțele- 
suri ale cuvântului 6oyua: a) un înţeles politic, 
de poruncă, decret, lege; b) un înţeles filosofic 
ca adevăr filosofic fundamental, principiu logic, 
sistem, teorie. În Vechiul Testament se întâl- 
nește doar sensul de poruncă, decret dat de 
autoritatea politică (Dn 2, 13), porunci ale lui 
Dumnezeu (Jz 20, 25) sau decret cu cuprins 
religios (2 Mac 15, 36). În Noul Testament 
întâlnim pe lângă sensul politic și pe cel reli- 
gios. Cuvântul 6oyua apare în Noul Testament 

în următoarele locuri: Lc 2, 1 (sens politic), FA 
17, 7 (sens politic); Co/ 2, 14 (sens religios), £f 
2, 15 (sens religios); FA 16, 4 (sensul de adevăr 
revelat formulat de sinod — se referă la hotărâ- 
rile Sinodului Apostolic de la Ierusalim). 
Dogmă și Scriptură. Dogmele au un profund 
caracter biblic. Ele au fost fundamentate 
biblic atunci când au fost formulate pentru a 
răspunde diferitelor provocări lansate de erezii 
la adresa învățăturii și vieţii Bisericii. Una 
dintre cele mai vechi scrieri creștine Învăzărura 
celor 12 Apostoli vorbeşte despre „dogma Evan- 
gheliei”, iar Sf. Ignatie Teoforul, ucenic direct 
al Sfinţilor Apostoli, îndeamnă pe creștinii din 
timpul său să se sârguiască a fi tari „în dogmele 
Domnului și ale Apostolilor”. Astfel, dogma 
are un caracter stabil întrucât este consecventă 
cu ceea ce a învăţat Hristos și Apostolii. Ceea 
ce Apostolii au propovăduit, Părinţii au păstrat, 
formându-se astfel conștiința dogmatică a 
Bisericii, delimitată strict de diferitele păreri 
personale, structurate mai mult filosofic decât 
revelaţional. Dogmele nu adaugă vreun adevăr 
nou Sfintei Scripturi, de aceea Părinții aveau 
conștiința că vestesc ceea ce au propovăduit 
Apostolii și însuși Iisus Hristos. 

Sf. Atanasie cel Mare precizează Episcopului 
Serapion de 'Ihmuis că cele ce i le-a scris, le-a 
scris „după credința apostolică predată nouă de 
Părinți, neadăugând nimic din afară, ci ceea ce 
am învățat, am pus în scris în acord cu Sfintele 
Scripturi”. Arienii, cugetând „în afara Scrip- 
turilor”, înțeleg „Scripturile de Dumnezeu 
insuflate după cugetările omenești”. Împotriva 
unor astfel de interpretări în afara Scripturilor, 
Sfântul Atanasie insistă privitor la dogma despre 
dumnezeirea Fiului că „acesta este conţinutul 
credinței primit de la apostoli prin Părinți”. 
Formularea credinţei la Sinoade nu s-a făcut 
împotriva Scripturilor sau având ca pretext 
faptul că în Scripturi nu ar exista îndeajuns 
această credință, ci s-a făcut în vederea afir- 
mării acesteia în conformitate cu Scripturile, 
precum și în vederea interpretării acestora din 
perspectiva “Iradiţiei. Cei ce citesc hotărârile 
de la Niceea pot să-și amintească prin ele de 
credința prezentă în Scripturi. „În zadar aleargă 

deci aceștia răspândind pretextul că au cerut să 
se adune sinoadele acestea din pricina credinței. 
Este mai îndestulătoare dumnezeiasca Scriptură 
decât toate. lar dacă este necesar și un sinod 
pentru aceasta, să se țină cele ale Părinților. Căci 
acestea nu le-au născocit nici cei ce s-au adunat 
la Niceea, ci au scris așa de bine despre ea, că 
cei ce citesc cu sinceritate cele scrise ale acelora 
pot să-și amintească prin ele credința dreaptă în 
Hristos aflată în dumnezeieștile Scripturi”. 
Credinţa în dumnezeirea Fiului a fost experiată 
și s-a păstrat din vechime, fiind propovăduită 
de proroci, evangheliști, apostoli și părinți. O 
schimbare sau o înlocuire a ei ar fi un act de 
nesocotire a atâtor sfinți, mărturisitori, martiri 
și propovăduitori ai acestei dogme „care au 
rămas cugetând toate după vechea rânduială 
a Bisericii”. Sf. Antonie cel Mare, în ultima sa 
cuvântare către monahii „din muntele de afară”, 
îi îndeamnă să păstreze predania Părinților și 
dreapta credință în lisus Hristos pe care au 
învățat-o din Scriptură. 

Din această perspectivă dogma este un adevăr 
de credință descoperit de Dumnezeu, păstrat, 
formulat, apărat și propovăduit de Biserică în 
vederea mântuirii oamenilor, având caracter 
neschimbabil. În urma formulării lor de către 
Biserică, dogmele devin normative, indicatoare 
de drum drept în viața credincioșilor pentru 
mântuirea lor. Prin formularea acestor adevă- 
ruri. revelate pe care le avem în Sfânta Scrip- 
tură, Biserica își pune în lucrare puterea cu care 
a fost investită de FHristos de a fi „stâlpul și 
temelia Adevărului” (7 Tim 3, 15). 

Sfinţii Părinți au asemănat dogmele cu niște 
„turnuri de apărare a adevărului” sau cu „faruri” 
care luminează calea noastră, mai ales la încruci- 
șări sau la intersecții, iar cei care propovăduiesc 
aceste adevăruri au fost asemănaţi cu candelele 
care proiectează lumina lor asupra credincio- 
șilor. Sf. Maxim Mărturisitorul, vorbind despre 
Biserică ca poartă ce duce la mântuire, spune 
că acea poartă este înconjurată de turnuri, adică 
de întăriturile dogmelor dumnezeiești. 
Dogmele, potrivit Părinților Bisericii nu au fost 
cuvinte, ci lucruri, fapt ce va influența într-un 
mod nou întreaga exprimare eclesială a credinței 


în cadrul Tradiţiei după o dublă metodologie. Sf. 
loan Gură de Aur atrage atenţia asupra relației 
dintre dogme și viață: „Să ne străduim să punem 
în sufletele noastre învățăturile cele sănătoase și, 
odată cu asta, să ducem și viață curată, pentru ca 
și viaţa să dea mărturie de dogmele noastre, dar 
și dogmele să ne arate viața vrednică de credință. 
Nu avem niciun folos dacă dogmele ne sunt 
drepte, dar viața stricată; și iarăși nici nu putem 
câştiga ceva de folos pentru mântuirea noastră 
dacă avem viață curată, dar nu ţinem seamă de 
dogme [...]. Tot așa și creștinului nu-i sunt de 
niciun folos dogmele drepte, dacă viața lui este 
stricată. De aceea și Hristos fericește pe cei ce au 
și viața curată și dogmele drepte zicând: „Fericit 
cel ce face și învață”. Dogmele explicitează 
Taina lui Hristos prezent și lucrător în Biserică 
și creație așa încât cine crede în ceea ce exprimă 
ele rămâne în comuniune cu Hristos. Ele sunt 
absolut necesare pentru dobândirea sfințeniei, 
întrucât se fundamentează pe Revelația divină 
care are drept scop desăvârșirea sau îndumneze- 
irea omului și prin el a întregii creaţii. Comuni- 
unea dintre cel ce crede și Hristos, ca Persoană 
vie și ca și conținut al dogmelor, ne ajută să 
afirmăm faptul că ele nu conțin elemente care 
constrâng, libertatea omului, ci conţinutul lor 
viu dă permanent omului puterea de a se mani- 
festa liber dincolo de patimi și păcat, scoțându-l 
astfel din starea de stricăciune și moarte. Astfel, 
dogmele nu sunt doar simple formule, ci sunt 
„conținuturi de viață” capabile să întrețină și să 
adâncească comuniunea cu Hristos și cu Sfinții. 
Nikos Matsoukas explică această fundamen- 
tare a expunerii credinței prin dogme, pe viață, 
pe conținutul credinței Bisericii și nu separat 
de acesta sau de viața prezentă și experimen- 
tată în cadrul eclesial: „Din secolul al treilea și, 
în principal, până în secolul al optulea, cei care 
s-au ocupat de expunerea învățăturii dogma- 
tice nu au căzut niciodată în cursa schemelor 
teoretice ale adevărurilor dogmatice, nici nu au 
pus drept bază centrală noțiunea de dogmă în 
formă teoretică. De altfel, nu au întreprins și 
nici nu le-a trecut prin minte să scrie un sistem 
al învăţăturii dogmatice al Bisericii Orto- 
doxe. Drept bază au avut totdeauna conținutul 

credinţei, așa cum era acesta: viu, combativ și 
întrupat în toate formele vieții eclesiastice. De 
aceea cultul, arta, canoanele, hotărârile sinodale 
și oricare altă dimensiune a Tradiţiei se întâl- 
nesc în mod neseparat în ceea ce trăiau credin- 
cioșii drept conținut al credinței ortodoxe. 
Finisarea teoretică a fost o lucrare care urmărea, 
într-un mod concis, uzul complet și unitar al 
învățăturii dogmatice. Aceasta ajuta înălțarea 
și elucidarea modului de viață al credincioșilor, 
încât pur și simplu să aibă limpezită concepția 
mediului spiritual în interiorul căruia trăiau 
și respirau”. Astfel, dogmele îmbie spre trăire, 
spre experiere a lor la nivel personal și comuni- 
tar-eclesial, prin intermediul dimensiunii culti- 
ce-sacramentale a Bisericii, și nu spre speculații 
sterile, care nu au legătură cu viața și cu scopul 
ci, care este îndumnezeirea omului și transfigu- 
rarea cosmosului. Speculaţiile asupra dogmelor, 
speculații care nu au de-a face cu întruparea 
dogmelor în viața persoanei și a comunității, 
sunt semnul divorțului dintre teologie și spiri- 
tualitate, pe de o parte, și teologie și cult, pe 
de altă parte, divorț care diminuează drastic 
vizibilitatea asupra misterului credinței, asupra 
adevărului revelat care nu poate fi conceput în 
afara unei dimensiuni paradoxale și cuprinză- 
toare, pe care o susţine din plin unitatea expe- 
rimentală dintre dogmă-spiritualitate-cult. 

În Ortodoxie dogma nu este concepută a fi 
ruptă de spiritualitate și de cult, ci este privită 
într-o unitate indisolubilă cu spiritualitatea și 
cultul Bisericii. Numai privită într-o asemenea 
perspectivă, dogma iradiază implicaţii ontolo- 
gice profunde, este înțeleasă ca viață și nu ca un 
simplu concept rigid, ermetic și distant-abstract, 
care ar duce la dogmatism. Astfel, în întreaga 
teologie patristică dogmele nu sunt văzute ca 
și simple concepte intelectuale, ci ca adevăruri 
de credință întrupate, adevăruri care, în conști- 
ința creștinilor, sunt întotdeauna relaționate 
strâns cu spiritualitatea și cu cultul Bisericii. În 
Răsăritul creștin nu numai dogma, ci și spiritu- 
alitatea, cu întreaga ei viziune asupra omului și 
lumii și asupra destinului lor soteriologic, are un 
pronunțat caracter eclesial-sacramental. Acest 
fapt, evită, în Răsăritul creștin, propagarea unei 

spiritualități individualiste, ruptă de dimen- 
siunea eclesial-sacramentală a existenței și 
implicit de adevărul dogmelor. Dacă dogma este 
separată de cult, ea devine o simplă construcție 
intelectuală-subiectivă, un element de metafizică 
prin care gânditorul se raportează reducționist 
la misterul divin, iar dacă cultul este separat de 
dogmă, el devine un ansamblu de rituri supuse 
subiectivismului uman. 

Reflexia teologică s-a hrănit întotdeauna în 
Răsărit din tradiţia vie a Bisericii, din Litur- 
ghia ei — care a creat cadrele unei vieți creștine 
unde se decantau toate învățăturile noi apărute 
și unde ereziile se sfărâmau tocmai de această 
viață cultică și eclesială — și nu de simple cuvinte 
sau de un sistem creștin despărțit de experiența 
Bisericii și, în definitiv, fără viață. Expresia 
liturgică a dogmei se poate identifica, în Răsă- 
ritul creștin, în Simbolul niceean și în forma 
dezvoltată a acestuia, ca Simbol niceo-constan- 
tinopolitan. Chiar și formula hristologică de la 
Calcedon, cu toate că nu este direct o mărturi- 
sire liturgică, este formulată sub influență litur- 
gică în același mod în care au fost introduse în 
conținutul ei afirmaţiile cele mai importante 
ale mărturisirii Sinodului de la Niceea (325). 
Formulele unor sinoade care nu sunt confir- 
mate liturgic-cultic, nu primesc aceeași valoare 
și autoritate ca și cele confirmate liturgic-cultic. 
Mărturisirea cultică, în cele mai multe dintre 
cazuri, depășește formulările sinodale, mărtu- 
risirea liturgică fiind semnul fundamental al 
ortodoxiei unei învățături. În acest sens, hotărâ- 
rile dogmatice ale sinoadelor palamite din sec. 
al XIV-lea, în legătură cu tema luminii taborice 
și caracterul necreat al harului, sunt recepțio- 
nate de întreaga Biserică tocmai prin mărtu- 
risirea liturgică, în timp ce definițiile sinoa- 
delor de la Constantinopol din sec. al XVII-lea 
despre transsubstanțierea euharistică, nefiind 
confirmate liturgic, nu au dobândit aceeași 
valoare și autoritate, așa încât, o învățătură, 
chiar și formulată sinodal, care nu primește 
relevanţă cultică, liturgică, rămâne o învăţătură 
fără prea mare autoritate. Dogma, dacă nu se 
fundamentează pe cult și nu se transformă în 
doxologie, riscă să devină distantă pentru viața 

oamenilor, rece și de neînțeles. În Ortodoxie, 
cultul devine doxologie, iar tradiția dogmatică 
devine tradiţie cultică, doxologică, accesibilă 
și prezentă în mod pronunţat la nivelul vieții 
comunitare și personale a creștinilor. Cuvântul 
lui Dumnezeu, mărturisit în cult și în dogme, 
devine — prin această interrelaționare dintre 
cult și dogmă — un adevăr trăit atât la nivel 
personal, cât și la nivel comunitar. Fără această 
interrelaționare, dogma riscă să rămână izolată 
de viață, iar cultul riscă să devină un set de cere- 
monii în care subiectivismul și de aici pietismul 
credinţei să ocupe un loc central. 

Legătura interioară dintre dogmă și cult se 
evidențiază și în pecetea pe care o lasă asupra 
cultului luptele doctrinare din viața Bisericii, 
cultul fiind o adevărată forță ilustrativă, pentru 
credincioșii simpli, a credinței autentice în 
contrast cu erezia. Astfel, vom ilustra cu câteva 
texte liturgice acest aspect. Este ilustrată în 
textele liturgice receptarea de către Biserică 
a ereziei lui Arie ca început al tuturor celor- 
lalte erezii hristologice. În cult este prezentată 
sinteza tuturor ereziilor combătute la sinoa- 
dele anterioare, ca o rememorare a luptelor pe 
care Biserica le-a purtat secole de-a rândul în 
afirmarea și mărturisirea credinței ei. Delimi- 
tarea dintre credința sobornicească a Bisericii, 
formulată în dogme și experimentată în cult 
și spiritualitate, și ereziile, ca provocări seri- 
oase la adresa unităţii și sobornicității Bisericii, 
este categorică. Această delimitare nu se reali- 
zează doar la nivelul conceptelor, ci, mai ales, 
la nivelul persoanelor care au mărturisit, fie în 
chip sobornicesc credința Bisericii fundamen- 
tată revelațional, fie în chip eretic și periculos o 
credință construită mai mult pe bazele filoso- 
fiei păgâne și a cultelor orientale de inspirație 
gnostică decât pe Revelația divină a Vechiului 
și Noului Testament: „Pe Pir, pe Serghie și pe 
Onorie, împreună cu Eutihie, pe Dioscor și 
pe răul Nestorie i-ați surpat și din amândouă 
prăpăstiile lor ați mântuit turma lui Hristos, 
măriților; cu îndoită fire, și unul după ipostas, 
pe Hristos în chip luminat propovăduind, și 
neamestecat cu singure lucrările arătându-L. 
Acestuia și închinându-ne, ca unui om și 


Dumnezeu desăvârșit, împreună cu Tatăl și cu 
Duhul, acum pe voi vă mărim”. Alt text: „Osâr- 
duitori păzitori ai așezămintelor apostolești ați 
fost, Sfinților Părinţi, căci, cu dreaptă credință 
învățând o ființă a Sfintei Treimi a fi, hula lui 
Arie sobornicește aţi surpat; cu care împreună 
și pe Macedonie, luptătorul împotriva Duhului 
Sfânt, biruindu-l, ați defăimat pe Nestorie, pe 
Eutihie și pe Dioscor, pe Sabelie și pe Sever cel 
fără de cap. De amăgirea acelora rugați-vă să 
ne izbăvim noi, ca viaţa noastră nespurcată în 
credință să se păzească”. 

Aprecierile lui Vladimir Lossky la adresa unității 
nedespărțite dintre mistică și teologie, dogmă și 
spiritualitate, subliniază și faptul că atunci când 
se vorbește despre teologia mistică a tradiţiei 
răsăritene, acest lucru nu se poate realiza decât 
în cadrele dogmatice ale Bisericii Ortodoxe. 
Deci, nu putem avea o înțelegere autentică a 
mesajului dogmatic mântuitor fără o experiență 
a acestuia, după cum nu putem vorbi de o expe- 
riență creștină autentică în afara adevărurilor 
dumnezeiești, adică, nefundamentată dogmatic. 
Plecând de aici, putem afirma că fundamentul 
teologiei răsăritene nu constă în vreun sistem 
de concepte, chiar teologice, ci că regula rugă- 
ciunii determină regula credinței, dar și regula 
credinței determină regula rugăciunii. Totuși, 
regula rugăciunii ferește teologia de autosufi- 
ciență și autonomie față de mediul liturgic și 
eclesial, evitând stagnarea teologiei în cadre 
strict raționale și fără viață, în timp ce teologia, 
care este una eclesială, are rolul de a elimina din 
cadrul liturgic, subiectivismul, raționalismul sec 
și chiar pietismul. De aceea, putem afirma că 
în Răsăritul creștin Liturghia este structurată 
teologic, iar teologia este structurată și funda- 
mentată liturgic, contemplativ și mistic. 

În limbajul Părinților Bisericii de Răsărit, ambii 
termeni: teologie și spiritualitate/mistică, sunt 
redați în chip firesc prin același cuvânt — 7heo- 
logie. 'Leologia are un înțeles deopotrivă mai 
larg și mai restrâns decât noțiunea noastră; 
este mai restrâns pentru că se limitează strict 
la o vorbire despre Dumnezeu și este mai 
larg pentru că nu înseamnă numai învățătura 
despre Dumnezeu, despre Sfânta Treime, ci 

și contemplarea Treimii. Așadar, în Răsăritul 
creștin, dogma și experiența, dogma și spiritua- 
itatea nu pot să existe în mod autentic una fără 
cealaltă; nu exisă spiritualitate fără dogmă, iar 
dogma trebuie să fie întrupată prin spirituali- 
tate în cult. 

Astfel, pentru Tradiţia Răsăritului creștin 
dogmele nu sunt expresia experienţelor religi- 
oase individualiste și exterioare, ci sunt expresia 
Revelaţiei și a precizării aspectelor ei în cadrul 
Bisericii, ele stând la temelia vieţii creștinului 
în comuniune cu Dumnezeu și cu semenii, 
la temelia identităţii sale eclesiale și a dina- 
mismului său spre Împărăţia lui Dumnezeu. 
Această comuniune pe care noi o adâncim 
cu Hristos în dogme, dar întotdeauna această 
adâncire este strâns relaționată cu spirituali- 
tatea și cu cultul Bisericii, deschide în ființa 
noastră orizontul nemărginit al sfințeniei ca dar 
al lui Hristos făcut nouă în Duhul. În dogme 
Biserica nu definește „conținuturi noi”, ci pe 
același Hristos pe care l-au prorocit prorocii și 
l-au propovăduit Apostolii, pe același Hristos 
întru Care a culminat Revelația. 

Prin dogme, arată Părintele Stăniloae, Reve- 
laţia primește un aspect bisericesc, expresiile 
sau dogmele Revelaţiei devenind astfel expre- 
siile sau dogmele Bisericii. Toţi cei care cred 
în conţinutul lor infinit rămân în comuniune 
de viață nu numai cu Hristos, care se explici- 
tează de către Biserică în dogme, ci și cu Sfinții 
care l-au prorocit și propovăduit pe Hristos în 
decursul veacurilor. 

Dogmă și dogmatizare. Biserica, când dogma- 
tizează adevărurile de credință descoperite, 
are conștiința că în felul acesta apără aceste 
adevăruri de răstălmăciri și pe credincioși de 
rătăciri. În dogme, Biserica recunoaște conți- 
nutul deplin și dezvoltarea ortodoxă a învăță- 
turii apostolice transmisă fie prin tradiția scrisă, 
fie prin cea orală. În vocabularul sinoadelor 
ecumenice, dogmă înseamnă expresia sobor- 
nicească cu autoritate obligatorie explicită a 
credinței Bisericii. Dogma este echivalentă cu 
„oros”, adică norma de credință sau definiția 
doctrinară și se deosebește, dar nu se separă, 
de „canon”, care are sensul unei prescripții 

disciplinare sau reguli cultice. Cu privire la 
dogme trebuie să mai reținem următoarele: 1) 
Biserica propovăduiește dogmele întrucât ele 
exprimă acea „regula fidei”, adică conținutul 
obiectiv, normativ și unitar al mărturisirii ei de 
credință; 2) Biserica în virtutea infailibilității 
ei, adică a acelei harisme primite de la Duhul 
Sfânt, investește o învățătură sau o doctrină cu 
o autoritate dogmatică prin formulare sinodală, 
întrucât episcopii au chemarea și misiunea de a 
propovădui învățătura de credință în continu- 
itate cu învățătura apostolilor. Această propo- 
văduire a episcopilor trebuie să fie receptată de 
întreaga Biserică care astfel confirmă această 
învățătură în mod viu; 3) Părinţii răsăriteni, 
având o viziune apofatică asupra revelaţiei, 
preferă să folosească categoriile misterului, 
iar învățătura revelată o îmbracă într-o haină 
doxologică; 4) prin dogmă se deschide în fața 
credincioșilor un orizont infinit de cunoaștere 
a lui Dumnezeu și a lucrării Sale mântuitoare. 
Sinodul ecumenic este cel care conferă unei 
învățături revelate de Dumnezeu, calitatea 
de dogmă. 'lerminologia dogmatică însăși 
constituie un criteriu esenţial pentru inter- 
pretarea hotărârilor dogmatice ale sinoadelor 
ecumenice. Ortodoxia n-a făcut un exces din 
actul de dogmatizare, uzând de acesta numai 
în situaţii extreme, de amenințare a înţelegerii 
corecte a adevărului de credință. Dogmatizarea 
nu epuizează transmiterea 'Iradiţiei, întrucât 
există și alte moduri de comunicare a aces- 
teia: cultul divin, liturghia, imnografia, icono- 
grafia. Prin dogmatizarea sau acomodarea 
raţiunii omului cu taina, Biserica a evitat, în 
plan triadologic, separarea ființei de persoane 
în Dumnezeu (care ar fi dus fie la mono- 
teism, fie la politeism), caracterul impersonal 
aplicat ființei divine și extins și persoanelor 
(care ar fi dus la panteism), separaţia persoa- 
nelor divine (care ar fi dus la spargerea comu- 
niunii Treimice), precum și absenţa energiilor 
divine necreate (care ar fi rupt legătura dintre 
Dumnezeu și om). În plan hristologic această 
operație de acomodare a rațiunii cu taina a 
evitat punerea sub semnul întrebării atât a 
realității Întrupării, cât și a Răscumpărării prin 

separarea sau contopirea celor două firi în lisus 
Hristos, precum și anularea modului teandric 
al Persoanei lui Hristos prin absența energiilor 
necreate, singure în stare să acopere distanța 
ontologică dintre Dumnezeu și om în Hristos. 
Dogmă şi erezie. Trebuie să afirmăm că atât 
dogma, cât și erezia nu constituie în principiu 
axiome teoretice care mai apoi trec în practică, 
ci constituie forme de viață, care într-un anumit 
cadru istoric se întâlnesc și se ciocnesc, întrucât 
dogma ca și viață dreaptă nu poate conviețui 
liniștită cu erezia, care în ultimă instanță este 
alterarea acestei vieți. Deci, atât dogma, cât și 
erezia sunt evaluate nu din perspectiva criteri- 
ilor întâietății istorice, ci din perspectiva și în 
acord cu criteriile vicţii, care sunt mărturisite la 
nivel personal și comunitar de purtătorii ei în 
Hristos și Biserică. Potrivit Pr. Dumitru Stăni- 
loae, „dogmele creștine sunt după forma lor 
punctele planului de mântuire și de îndumne- 
zeire a noastră, cuprinse și realizate în Revelația 
dumnezeiască supranaturală care a culminat 
în Hristos, și păstrate, propovăduite, aplicate 
și explicate sau definite de Biserică. Ca atare, 
ele reprezintă adevăruri de credință necesare 
pentru mântuire”. Observăm caracterul soteri- 
ologic al dogmelor Bisericii. 

Părinţii Bisericii s-au opus adaptării revelației 
divine la capacitățile rațiunii umane, accen- 
tuând faptul că nu trebuie să-L, coborâm pe 
Dumnezeu la măsurile omului, ci omul trebuie 
ridicat — păstrându-se distincția fundamen- 
tală dintre creat și necreat — la măsurile lui 
Dumnezeu, adică să devină un Dumnezeu 
după har sau prin participare. Sfinții Părinți 
n-au substituit filozofia antică sau științele 
omenești din vremea lor revelației divine 
biblice, ci au învăţat „că raționalizarea excesivă 
a misterului existenței duce la reducționismul 
care împiedică adevărata cunoaștere. Gândirea 
lor logică și sistematică este mereu combinată 
cu o gândire antinomică și apofatică, deschisă 
spre mister, ca plenitudine inepuizabilă de 
cunoaștere”. Structura antinomică a dogmelor 
pretinde experierea dogmelor în vederea 
deslușirii sensului lor mântuitor, care include 
accesibilitatea la gândirea antinomică ce 


depășește logica obișnuită, realizând o cunoaș- 
tere pe verticalitate. O cunoaștere pe vertica- 
litate implică problematica harului, transfi- 
gurarea persoanei prin participarea acesteia la 
viața lui Dumnezeu, descoperită în Logosul 
Său, fără a anula valoarea mijloacelor unei 
cunoașteri orizontale, imanente. Dar, distinc- 
ţiile și antinomiile din triadologie, hristologie 
și până în antropologie și cosmologie nu pot 
fi surprinse în adâncul lor de calea rațională a 
cunoașterii, care le-ar împărți, punând accentul 
când pe un aspect când pe altul, neputându-le 
concepe împreună și dând astfel naștere erezi- 
ilor. Părinţii Bisericii, printr-o cunoaștere inte- 
gratoare care nu exclude și nu separă nici rați- 
unea, nici spiritualitatea, au reușit să surprindă 
în formule dogmatice revelația Dumnezeului 
viu și personal al Bibliei și creației Sale. Prin 
prezența antinomiilor și a paradoxurilor nu 
avem de-a face cu o cunoaștere iraţională în 
sensul de întunecime, neștiință, ci de o cunoaș- 
tere supraraţională, care depășește raţiunea, 
dar nu o anulează. Adevărul din dogme este o 
contradicție pentru rațiune în exprimarea lui 
verbală și de aceea este nevoie pentru înțele- 
gerea lui de dimensiunea ascetică-mistică a 
Bisericii, care implică și asceza și mistica rați- 
unii care se realizează printr-o relație strânsă cu 
credința. Astfel, în cadrul procesului personal 
de despătimire și îndumnezeire este despăti- 
mită în cadrul persoanei umane și mintea, care 
urcă treptat treptele îndumnezeirii odată cu 
întreaga ființă umană. 

Dogma, departe de a fi fructul unor căutări 
intelectuale sau rezultatul gândirii teolo- 
gice, este în chip fundamental expresia 
verbală a unei evidențe. Dogma nu reprezintă 
decât concluziile învățăturii care analizează 
descriptiv conţinutul credinței, așa cum se 
manifestă acesta în viața și monumentele Bise- 
ricii. Dogma, ca și Evanghelia, sunt „expresii 
ale aceluiași Duh al Bisericii. Nici când a scris 
Evanghelia Biserica nu face filologie, nici când 
a formulat dogma nu face filosofie, ci, și într-un 
caz și în altul, exprimă plinătatea vieții celei 
noi, care se ascunde în ea. De aceea, nici Evan- 
ghelia nu poate fi înțeleasă în afara Bisericii, 

nici dogma în afara cultului. Această unitate 
interioară între Adevăr și viață este puterea și 
semnul caracteristic al Bisericii. Toate există în 
ea într-un mod nou, divino-uman”. 

În acest context, care reclamă exprimarea rela- 
ției dintre rațiune și taină, trebuie să afirmăm 
că unicul rol al rațiunii, înaintea tainei ce struc- 
turează și conţine dogma, a rămas formularea 
și uzul sistematic al dogmei. Dar prelucrarea 
științifică a datelor istorice și filologice, care se 
face prin intermediul rațiunii, este diferită de 
comuniunea existenței împreună cu conținutul 
dogmei, care se realizează la nivelul omului 
integral. Fără această distincție ne vom plasa 
fără tăgadă în interiorul modelului de gândire 
scolastic, unde rațiunea are posibilitatea, prin 
cercetare, să aprofundeze adevărul dogmei și 
să descopere chiar opinii noi. Deci, depășind 
gândirea scolastică a relației dintre dogmă și 
rațiune, folosirea limbajului filosofic și știin- 
țific pentru formularea adevărurilor dogmatice 
este, în viziune ortodoxă, o altă lucrare care se 
realizează și ea, dincolo de orice autonomie, 
în cadrul experienței. Doar în acest mod este 
menţinută funcționalitatea științei, filosofiei, 
teologiei, realizându-se, dincolo de separatis- 
mele și autonomiile scolastice, „restaurarea rați- 
unii în cadrele funcționării ei în conformitate 
cu firea și nu se înțelege dogma prin cercetarea 
exercitată de o rațiune izolată”. Părinţii Bise- 
ricii atrăgeau atenţia ereticilor din timpul lor 
că prin aplicarea cadrelor gândirii filosofice la 
dimensiunea de viață a datului revelațional nu 
făceau altceva decât să relativizeze taina, înca- 
drând-o între jaloanele necesare, dar înguste și 
insuficiente, ale gândirii omenești. Astfel, în loc 
să deschidă rațiunea spre o realitate mai cuprin- 
zătoare, prin raţionalizarea tainei se realiza un 
reducționism care nu numai că relativiza taina, 
ci o și deposeda de viață. Există, de asemenea, 
atitudini diferite ale raţiunii în fața dogmei. 
Într-un fel reacționează rațiunea autonomă și 
în alt fel reacționează rațiunea teonomă, puri- 
ficată prin har. Libertatea omului joacă un rol 
fundamental în acest sens. Altfel spus, într-un 
anumit fel reacționează omul autonom înaintea 
dogmei și în alt fel omul religios, credincios, 

creștinul autentic. Pentru primul, dogma este, 
în cel mai fericit caz, obiect de cercetare anali- 
tică, fără conotaţii ontologice, pentru cel de-al 
doilea, dogma este viață, cu profunde implicații 
personal-ontologice și soteriologice. 
Adevărurile de credință nu sunt mai prejos 
decât dogmele, întrucât ele există atât în Sfânta 
Scriptură, cât și în Sfânta Tradiţie, fiind crezute 
și experimentate de către Biserică. Dar pentru 
ca aceste adevăruri de credință să primească în 
sens strict calitatea de dogme, ele vor fi veri- 
ficate prin criteriul Tradiţiei, exprimat în sec. 
al IV-lea de Vicenţiu de Lerini sau de ceea ce 
numim consensus ecclesiae dispersae. Exemple în 
acest sens sunt Sfintele Taine, natura harului 
s.a. Adevărurilor de credință care primesc 
consensul Bisericii nu le lipsesc decât defi- 
nirea solemnă și formularea în cadrul unui 
Sinod Ecumenic, pentru a deveni în sens 
strict dogme. Pr. Dumitru Stăniloae afirmă 
că dogmele „reprezintă adevăruri de credință 
necesare pentru mântuire”. 

Între dogmă şi teologie există o legătură orga- 
nică, dogma nefiind doar o afirmare a unui 
adevăr de credință prin hotărâre sinodală, ci o 
exprimare a vieții și teologiei unei comunități. 
Nu numai dogmele exprimă teologia Bise- 
ricii, ci și teologia pune în lumină dogmele în 
Biserică. Desigur, rezultatele explicării teolo- 
gice care devin permanente în Biserică devin 
ceea ce numim învăţătura Bisericii, identică 
cu Tradiţia bisericească în sens larg, deosebit 
de necesară credincioșilor în vederea pătrun- 
derii adânci a înțelesului dogmelor. Astfel, 
teologia este chemată să pătrundă în „conți- 
nutul atotcuprinzător și infinit al formulelor 
dogmatice”, rămânând în același timp „în 
cadrul formulelor generale și totuși precise 
ale dogmelor”. Acest exercițiu duce la ceea ce 
Părintele Stăniloae subliniase: „toată teologia 
care explicitează conţinutul infinit din cadrul 
formulelor precise ale dogmelor este o expresie 
lărgită a acestor dogme”. 

În Dogmaticile de școală ale sec. al XIX-lea 
întâlnim în general dogmele împărțite după 
anumite criterii, fără a lipsi și viziunea critică 
a dogmatiștilor asupra acestei împărțiri. De 

pildă, Mitropolitul Macarie analizează critic 
diferitele împărțiri ale dogmelor și sensul aces- 
tora din perspectiva dogmatici ortodoxe: 1) în 
raport cu condițiile lor esenţiale se împart în 
dogme biblice și bisericești, împărțire pe care o 
consideră neîntemeiată; 2) în raport cu dezvol- 
tarea lor se împart în dogme dezvoltate și 
nedezvoltate, care se întemeiază chiar pe natura 
lucrului; 3) în raporturile dintre ele se împart în 
dogme generale și particulare, ultimele fondate 
pe cele dintâi; 4) în raport cu spiritul omului se 
împart în dogme necuprinse de minte și dogme 
înțelese; 5) în raport cu mântuirea omului se 
împart în dogme fundamentale și nefunda- 
mentale — împărțire criticată aspru de Macarie 
ca fiind inițiată de protestanți și neadecvată 
în teologia ortodoxă; 6) dogme generale sau 
comune cu bisericile apusene și dogme particu- 
lare și deosebitoare specifice Bisericii Ortodoxe. 
Tot potrivit acestor Dogmatici — elaborate de 
Mitropolitul Macarie, Episcopul Silvestru de 
Canev, profesorii Alexiu Comoroșan și Iosif 
Olariu — dezvoltarea dogmelor nu va înceta, ci 
acestea se vor dezvolta în funcție de provocările 
ridicate la adresa credinţei ortodoxe în vederea 
soluționării acestora. O asemenea viziune 
asupra împărțirii dogmelor trebuie receptată 
ţinând cont de contextul în care se afla teologia 
ortodoxă în sec. al XIX-lea, manualele ei de 
Dogmatică fiind elaborate sub o puternică 
influență a teologiei apusene. 

Pr. Dumitru Stăniloae — a cărui Dogmatică 
păstrează în mare măsură structura Dogma- 
ticilor de școală, depășindu-le radical în ceea 
ce privește conținutul — va împărți dogmele 
după schema Revelaţiei, în naturale și supra- 
naturale. În această perspectivă, el va afirma că 
„sensul dogmelor Revelaţiei supranaturale are 
o claritate mai mare ca cel al dogmelor natu- 
rale, întrucât face pe Dumnezeu mai evident 
ca Persoană”. Redescoperirea teologiei patris- 
tice și a palamismului dă o altă perspectivă 
asupra dogmelor Părintelui Stăniloae, care nu 
le receptează atât sistematic, cât unitar, dinamic 
și funcțional, în corespondență cu datele Reve- 


laţiei și cu experiența dintotdeauna a Bisericii. 

Cristinel loja 


DOJÂNĂ. Pedeapsă bisericească aplicată 
numai clericilor, ce constă într-o mustrare. 

Dojana arhierească (mustrarea sau avertis- 
mentul) este o pedeapsă canonică numită de 
canonistul Nicodim Milaș admonestare (gr. 
paravbibsi). În dispoziţiile normelor cano- 
nice regăsim pedepse bisericești generale, care 
se pot aplica tuturor membrilor Bisericii, dar 
și pedepse specifice, pentru fapte ilicite, unor 
categorii de membri ai Bisericii, în cazul 

nostru dojana fiind o pedeapsă pentru clerici. 
După doctrina canonică ortodoxă, o astfel de 
pedeapsă, a dojanei sau a mustrării, poate fi 
pronunțată fie personal de episcopul eparhiot, 
fie de către autoritatea colegială superioară, 
adică de sinod (pentru episcopi). Pentru cazu- 
rile în care dojana se pronunță de sinod, cel ce 
se face vinovat de comiterea unor fapte ilicite 
este dojenit, mustrat sau admonestat public, 
fiind astfel mai aspră decât cea pronunțată de 
episcop. Cele mai vechi monumente ale drep- 
tului canonic (vezi Consz. aposz. IL, 48), precum 
și textul canoanelor (Can. 19 Sin. IV Ec.; 8 
Trul.; 25 Ant.; 13 Sard.) fac referire la dojană, 
ca pedeapsă bisericească, însă majoritatea 
vizează dojana publică. 

Conform  Regu/amentului de procedură al 
instanțelor disciplinare şi de judecată ale Bisericii 
Ortodoxe Române se face distincție între pedep- 
sele aplicate de episcopul eparhiot și pedepsele 
aplicate de episcop și de instanțele de jude- 
cată, după legislaţia canonică, ultimele fiind de 
două categorii: pedepse vremelnice și pedepse 
disciplinare. Dojana este o pedeapsă specifică 
stării clericale și cea mai ușoară dintre ele, care 
face parte din categoria pedepselor vremelnice, 
putând fi aplicată direct de chiriarhul locului sau 
de instanţa de judecată: „Chiriarhul și instan- 
țele de judecată bisericească aplică persoanelor 
supuse judecății, după gravitatea cazului, în 
conformitate cu dispoziţiile canonice și ale 
prezentului Regulament, următoarele pedepse: 
a. Avertismentul sau dojana duhovnicească” (ca 
pedeapsă vremelnică). În același timp, art. 50 
din același Regulament prevede dreptul chiri- 
arhului de a pronunța direct această pedeapsă: 
„Chiriarhul, pe baza unei anchete regulamen- 
tare, sau a unui raport sau referat al organelor 
administrative în subordine, are dreptul să 
aplice direct și fără drept de recurs, din partea 
celui sancţionat, următoarele pedepse disci- 
plinare, prevăzute în art. 4 din Regulament: a. 

Avertismentul și dojana arhierească”. 
Bibliografie. „Regulamentul de procedură al instan- 

Iulian Mihai L.. Constantinescu 


DOXOLOGIE. (gr. doxologhia —  slăvire, 
mărire, imn de slavă) Lmnul îngeresc, cântat de 
îngeri la Nașterea Domnului Hristos (Lc 2, 14), 
denumit după primul ei stih: „Slavă întru cei 
de sus, lui Dumnezeu”, reprezentând cea mai 
veche parte a serviciului Utreniei. 

Când este cântată în duminici și în sărbători 
se numește 4oxo/ogie mare, iar când este citită 
în restul zilelor, se numește Joxo/ogia mică. ot 
doxologie mică se numește uneori ecfonisul ce 
încheie ecteniile mici, mari, întreite, speciale 
sau rugăciunile, precum și imnul trinitar din 
sec. al IV-lea: „Slavă Tatălui și Fiului și Sfân- 
tului Duh”. Doxologia mare este cunoscută 
încă de la sfârșitul sec. I, dovezi despre existența 
ei în cult găsindu-se în Consizuiile Apostolice, 
Codicele Alexandrin, la SE. Atanasie cel Mare 
(1374), la Sf. loan Gură de Aur (407) și la 
alții. Amândouă doxologiile sunt primele imne 
creștine deosebite de cele din Sfânta Scrip- 
tură. Ecfonisele tuturor ecteniilor întâlnite în 
cultul divin pot fi considerate doxologii mici, 
căci preamăresc și amintesc despre persoanele 
Sfintei Treimi. În trecut, doxologia se cânta la 
apariția soarelui, fiind introdusă prin îndemnul 
„Slavă Ţie Celui ce ne-ai arătat lumina”, indi- 
când pe Cel ce ne-a adus lumina naturală și cea 
spirituală. 

Bibliografie. BRANIșTE, Ene, Lifurgica Generală, Ed. 
Partener, 2008; BnRaAnIșTE, Ene, BRANIȘTE, Ecaterina, 
Dicţionar de cunoștințe religioase, Ed. Diecezană, Caran- 
sebeș, 2002; CrReșANu, Badea, Zezauru/ fiturgic al Sfintei 


Biserici Creștine Ortodoxe, Tipografia Gutenberg, Bucu- 
rești, 1912; Mrrnoranovici, Vasile, TAnnAvscH1, Teodor, 

Nicu Moldoveanu, Stelian Ionașcu, Nicolae D. Necula 


DRAC. v. SATÂNA. 


DRAHMĂ. (gr. drabmi) Monedă grecească 
din argint aproximativ egală cu dinarul roman, 
amintită în Sfânta Scriptură. 

În versiunea Septuagintei, varianta grecească 
a Vechiului “Testament, este redată prin: 27Y 
(beqa *) — „jumătate de șekel” (Fe 24, 22; Is 38, 
26), wp? (segel) — „șekel” (os 7, 21) sau 7328 
(darkâm) — „drahmă” (1 Ezr 2, 69). În Noul 
Testament este menţionată numai în Luca 
(15, 8, 9) în parabola despre drahma cea pier- 
dută, parte a zestrei fiecărei femei. Ea valora 
în această perioadă aproximativ un sfert (1/4) 
dintr-un şekel de argint palestinian (M/ 17, 
24). Plata taxei templului de jumătate de șekel 
(didrahma sau 2 drahme) trebuia achitată de 
toți bărbaţii adulți, fiind impusă de rabini. Irod 
cel Mare îi plătește cu 150 de drahme pe soldaţii 
săi, însă o sumă de 100 de drahme primită în 
dar era considerată o sumă nu prea mare de 
soldaţii lui Marcu Antoniu. Au fost și vremuri 
când valoarea monedei era una considera- 
bilă, o singură drahmă fiind suficientă pentru 
cumpărarea unei oi sau pentru plata unei zile 
de lucru. În timpul împăratului Nero, drahma 
a fost înlocuită de echivalentul ei dinarul, care 
valora 16000 dintr-un talant (2a/anfon) sau 
1100 (1/70 potrivit altora) dintr-o mină (7714). 
Cu toate acestea, 10 drahme nu reprezentau o 
sumă mare de bani. 

La muzeul britanic din Londra se păstrează 
o drahmă numită yehud-ică, probabil emisă 
în sec. al IV-lea î.Hr. (ca. 360 î.Hr.), care 
are reprezentat pe față un cap al unui om cu 
barbă protejat de un coif corintian, pe revers o 
figură cu barbă ce stă pe o roată înaripată, iar 
pe cant are încrustat un cap al zeului egiptean 
Bes. Numele yehud apare înscris pe revers și 
s-a crezut multă vreme că scenele reprezentate 
pe monedă sunt din profeția lui lezechiel, cap. 
1 și 10, în care carul ceresc al lui Dumnezeu 
este purtat pe roţile înaripate ale heruvimilor, 


lucru aproape imposibil, ținând cont de aversi- 
unea autorităților iudaice din această perioadă 
împotriva reprezentării oricărei imagini a lui 
Yahwe sau a heruvimilor de după reforma lui 
Ezdra. Cel mai probabil, moneda a fost emisă 
de satrapul Mazday, în numele guvernului 
persan, pentru a susţine activitatea comercială 
din ludeea după revolta lui Tachos. Folosirea ei 
trebuie să fi fost una limitată ca arie, de vreme 
ce astfel de monede nu s-au mai descoperit și 
în altă parte. 

În sec. al II-lea d.Hr., drahma, sub forma tetra- 
drahmei, cântărea 14 grame și avea 27 mm 
diametru. Aceasta fost emisă în timpul primei 
revolte iudaice, sub conducerea lui Bar Kokhba 
(132-133 d.Hcr.), în încercarea de a restaura 
templul și serviciul liturgic. Moneda are înfăți- 
șată pe o parte fațada templului, o inscripție cu 
numele „lerusalim” și un obiect, posibil chivotul 
legii. Pe revers apar un ///av (obiect folosit la 
sărbătoarea Corturilor), un ezrog (fruct folosit 
în celebrarea sărbătorii Corturilor) și inscripția 


„un an de a eliberarea Israelului”. 

Cristinel latan 


DREPT CANONIC. 1. Sistem juridic bise- 
ricesc care reglementează statutul, funcționarea 
și caracteristicile instituţiilor și organismelor 
bisericești, precum și drepturile și îndatoririle 
persoanelor din Biserică. II. Disciplină teolo- 
gică care studiază legislaţia, măsurile biseri- 
cești, precum și implicaţiile acestora. Aceasta 

face parte prin conținutul său din ramura de 
discipline sistematic-practice, fără a ignora 
și principiile dreptului în general, de care se 
folosește. În Dicţionarul Explicativ al Limbii 
Române regăsim sensurile cuvântului Zreps, 
în strânsă legătură cu noţiunile de dreptate și 
de dreptar. Astfel, întâlnim un prim sens, cel 
material, adică de /inie dreaptă care uneşte două 
puncte din spațiu pe drumul cel mai scurt, dar şi 
sensul material, privind poziţia perfect verti- 
cală pentru lucruri și ființe, în același timp fiind 
arătat sensul moral. 

Pentru fixarea cu precizie a obiectului drep- 
tului trebuie definită noțiunea de drept și 
noţiunea de Biserică din perspectivă juridică. 
Când vorbim despre știința Dreptului canonic 
în spaţiul ortodox și despre studierea sa este 
important să se precizeze definiția Dreptului 
canonic, obiectul și metoda sa de cercetare, 
locul ocupat în sistemul general al științelor, 
precum și relația cu alte științe și diferenți- 
erile existente. Obiectul de preocupare și de 
studiu, precum și metoda de cercetare sunt cu 
adevărat condiţii sine gua non pentru a vorbi 
de o știință. Astfel, prin știință (lat. scienzia, 
-ae, doctrina, -ae, cognifio, -onis), în general, se 
înţelege acel ansamblu sistematic de cunoștințe 
teoretice veridice despre cele două realități, 
obiectivă și subiectivă, format în cursul isto- 
riei și care se dezvoltă în timp pe baza prac- 
ticii sociale. Dreptul Bisericii constituie tota- 
litatea normelor date de Mântuitorul Hristos 
și de organele competente bisericești pentru a 
reglementa viaţa socială în sânul Bisericii. Ca 
disciplină teologic-juridică expune principiile 
și normele de drept după care se conduce și 
se organizează Biserica, în schimb, ca știință 
teologic-juridică, Dreptul canonic se ocupă cu 
„cercetarea, studierea și analizarea metodică și 
cu expunerea sistematică, adică cu închegarea 
într-un sistem logic a rânduielilor, principi- 
ilor și normelor de drept după care se conduce 
Biserica Ortodoxă”, obiectul Dreptului Bise- 
ricii vizând reglementarea raporturile dintre 
membrii Bisericii, precum și dintre membri 
și autoritate, fiind așa-zisul drept intern. Însă 
raporturile Bisericii cu cei din afară sau cu 

Statul, adică așa-zisul drept extern, nefiind 
reglementate în mod unilateral de către Bise- 
rică, ci prin înțelegere cu organismele din afară, 
nu pot face parte din Dreptul canonic al Bise- 
ricii, aşa cum consideră canonistul Nicodim 
Milaș sau chiar și alți canoniști, ele intrând în 
domeniul politicii bisericești. 

În sec. al XIX-lea, în Ortodoxie, avându-se 
în vedere lipsa manualelor sistematice și deci 
necunoașterea legislaţiei canonice a Bisericii, 
precum și importanța instituției la care se 
referă Dreptul canonic, s-a simţit nevoia tot 
mai acut să se sistematizeze întreaga materie a 
Dreptului canonic, să fie prelucrată științific și 
expusă în așa fel încât să se cunoască pornirea 
dintr-un principiu fundamental și direcția spre 
un scop bine precizat, tocmai această expunere 
sistematică a Dreptului canonic formând știința 
lui. Știința Dreptului Bisericii are un caracter 
pozitiv care exclude argumentările subiective, 
neputându-se accepta metoda raționalistă 
promovată în Occident în sec. al XVIII-lea, 
respinsă chiar de canoniștii romano-catolici și 
protestanți. Scopul științei Dreptului Bisericii 
fiind expunerea originii și dezvoltării dreptului 
canonic, menționarea fundamentului său, stabi- 
lirea criteriului, cu ajutorul logicii juridice și a 
legii istorice, cum susține Milaș, după care sunt 
analizate schimbările survenite la nivelul insti- 
tuţiilor locale în anumite împrejurări și măsura 
în care acestea corespund prescripțiilor funda- 
mentale ale vieții Bisericii. Sistemul de tratare 
a Dreptului canonic promovat de Nicodim 
Milaș avea în vedere faptul că Biserica este 
comunitatea credincioșilor, cu scop precis, care 
se dezvoltă după norme stabilite, numai această 
direcție formând obiectul științei Dreptului 
Bisericii, delimitându-se de obiectul științelor 
teologice. Știința Dreptului Bisericii, pentru 
a fi și o știință de drept, trebuie să delimiteze 
instituţiile juridice de cele nejuridice din Bise- 
rică. Însă nu toți canoniștii vremii erau de acord 
cu promovarea diferitelor sisteme, întrucât 
principiile Dreptului Bisericii sunt aplicabile 
în general, independent de voința persoanelor, 
fiind un drept public în Biserică: „deci nu poate 
fi vorba de o diviziune a dreptului bisericesc, 

după cum fac unii, fără temei, și numai pentru 
plăcerea de a se zice că dau la lumină sisteme 
de tratare a dreptului bisericesc”, cum afirma 
profesorul român Dimitrie Boroianu. 

Prin urmare, o problemă mare a canoniștilor sec. 
al XIX-lea, care au inițiat sistematizarea Drep- 
tului canonic în Biserica Ortodoxă, a fost lipsa 
unei metode de studiu și de cercetare științifică 
unanim acceptată. Așa se poate explica folosirea 
masivă a bibliografiei occidentale, romano-ca- 
tolică și protestantă, față de care primii noștri 
canoniști, care au alcătuit manuale și tratate 
sistematice, au avut un respect deosebit, într-o 
epocă în care în Orientul ortodox cunoașterea 
legislaţiei canonice nu era la îndemâna oricui. 
De fapt, nu se poate vorbi de cercetare științi- 
fică, respectiv de o știință bine determinată în 
cadrul unui sistem mai larg de științe, dacă nu 
se bazează pe folosirea unei metodologii, adică 
a unui ansamblu de metode care să ajute studi- 
erea Dreptului canonic în complexitatea sa. Așa 
cum precizează juriștii, metoda se referă la un 
complex de operații intelectuale care se folosesc 
în scopul atingerii obiectivelor privind cunoaș- 
terea unui fenomen. Din perspectiva cercetării 
juridice, principalele metode de cercetare sunt: 
metoda logică și metoda istorică. Astfel, în 
timp, atât metoda logică s-a dezvoltat și aplicat 
în cercetarea fenomenului juridic, impunân- 
du-se chiar logica juridică, cât și metoda isto- 
rică, cea care studiază dreptul în perspectiva și 
evoluția sa istorică. O altă metodă importantă 
este cea a comparatismului, care vizează studi- 
erea comparativă a instituţiilor și a diferitelor 
sisteme juridice. Tocmai această situaţie, a difi- 
cultăţii de a găsi o metodă în care să fie rânduită 
materia Dreptului canonic, a constituit o mare 
problemă, care a dat naștere la numeroase 
discuții privind promovarea diferitelor sisteme 
de drept, dar și privind originalitatea lucrărilor 
din această perioadă a nașterii științei Dreptului 
canonic ortodox. Într-adevăr era dificil pentru 
că, pe de o parte, trebuia să se respecte cerințele 
științei în general, iar pe de altă parte, trebuia să 
corespundă scopului științei Dreptului Bisericii 
în special. Pentru că nu exista un sistem bine 
precizat și unanim acceptat, fiecare își rânduia 


materialul cum dorea, după propria concepție 
și după știința sa, canonistul român Dimitrie 
Boroianu afirmând în tratatul său sistematic 
Dreptul bisericesc, la sfârșitul sec. al XIX-lea: 
„În general se obișnuise a se studia această 
disciplină teologică într-un mod practic, adică 
se expuneau regulile după care să se conducă 
membrii Bisericii în activitatea lor, așa după 
cum se reglementează prin măsurile luate de 
sinoade. În felul acesta Dreptul bisericesc apare 
steril și nesusceptibil de progres” (D.G. Boro- 
ianu, Dreptul bisericesc, vol. IL, p. 16). Pentru a se 
ieși din acest mod practic de expunere a Drep- 
tului Bisericii, canonistul român propune înte- 
meierea expunerii pe datele istorice și pe noți- 
unile de filosofie, luându-se ca punct de plecare 
starea actuală a dreptului și mergând până la 
originea lui, promovând metoda istorico-gene- 
tică împotriva tendinței de divizare a dreptului 
în numeroase sisteme de tratare a Dreptului 
canonic după placul fiecăruia. Faţă de metoda 
istorico-filosofică, Milaș era rezervat întrucât 
aceasta prezintă riscul, în viziunea sa, de a se 
aduce atingere însăși doctrinei dreptului. 

Din cele menționate se constată că Dreptul 
canonic al Bisericii se naște dintr-o necesitate 
dată de organizarea independentă a Bisericii, 
care nu este condiționată de diferitele împreju- 
rări legate de loc și timp. Privind forma drep- 
tului, pe care o regăsim și în Dreptul de stat, 
în sec. al XIX-lea se putea vorbi și în Orto- 
doxie despre cele două sensuri ale Dreptului 
canonic. În sensul său subiectiv, Dreptul canonic 
cuprinde drepturile membrilor săi, ca organism 
social, fie ca persoane fizice, fie ca persoane juri- 
dice, neputându-se susține teza conform căreia 
Biserica este subiect al Dreptului, întrucât ea 
nu este nici persoană juridică în sensul filo- 
sofiei dreptului, nici corporație în care să fie 
uniți indivizii într-un anumit scop. Din punct 
de vedere obiectiv, Dreptul Bisericii cuprinde 
toate formele de drept care reglementează viața 


externă a Bisericii, ca organism social. 

DUALISM. (lat. dualis — din două entități, doi) 
Concepţie ce exprimă în filosofie existența a 
două principii ireductibile (termenul pare a fi 
fost utilizat pentru prima oară în sec. XVIII de 
către Christian Wolf). 

Ține de dualism opoziția spirit-materie. Versi- 
unea cea mai cunoscută de dualism este cea 
propusă de Descartes, cel care teoretizează dife- 
rența dintre trup și spirit, cel din urmă înțeles 
ca substanță imaterială. În teologia creștină, 
dualismul îmbracă prin excelență forma afir- 
mării opoziţiei dintre Dumnezeu și diavol, 
dintre bine și rău, dintre lumină și întuneric. 
Contextul în care conceptul de dualism este larg 
utilizat în științe este cel al fizicii cuantice, în 
sec. al XX-lea formulându-se de către fizicieni 
numitul „dualism undă-corpuscul”. Prin acesta 
se exprimă gestul paradoxal de a alătura două 
noțiuni opuse (opuse în contextul fizicii clasice), 

dar în mod egal și simultan valabile ca unele 
care sunt demonstrabile experimental în ceea ce 
priveşte obiectul cuantic: acesta din urmă este 
și undă și corpuscul, ține, deci, și de „materie”, 
și de „câmp”. De altfel, noţiunile de „materie” și 
„câmp” nu mai corespund în forma lor „clasică” 
exigențelor conceptuale ale fizicii cuantice. 
Lumina are caracter corpuscular și ondulatoriu, 
afirmând astfel natura dualistă a luminii. 


Răzvan lonescu, Adrian Lemeni 


DUHOVNIC. Părinte spiritual, episcop sau 
preot, care exercită valid, deci canonic, puterea 
bisericească, respectiv administrează Sfânta 
Taină a Spovedaniei, a Mărturisirii sau a 
Pocăinţei. 

În cazul preoţilor se cere ca acestora, pe lângă 
starea harică sau capabilitatea harică primită prin 
hirotonie, în virtutea căreia poate administra Sf. 
Taină a Spovedaniei, să i se confere prin hiro- 
tesie și dreptul, dezlegarea, împuternicirea sau 
binecuvântarea de a administra Taina Spove- 
daniei, adică printr-o ierurgie specială numită 
dubovnicie sau facerea duhovnicului. Această 
practică s-a introdus pentru că vârsta minimă 
pentru intrarea în cler a scăzut, în cazul preo- 
ilor, invocându-se imaturitatea și lipsa de expe- 
riență a preoților duhovnici. O astfel de ierurgie, 
a facerii duhovnicului, nu se amintește în cazul 
episcopilor, întrucât s-a menţinut pentru aceștia 
ca vârstă minimă, 30 de ani. Preotul duhovnic 
poate funcționa atât la nivelul bisericilor paro- 
hiale, cât și în cadrul mănăstirilor, în acest din 
urmă caz fiind ales dintre monahii bătrâni și 
evlavioși, mărturisind toți monahii, având în 
același timp atribuţii precise și în cadrul consi- 
liului duhovnicesc al mănăstirii. 

Sf. Taină a Spovedaniei, administrată de episcop 
sau de preotul duhovnic este cea mai importantă 
dintre Sfintele Taine cu privire la lucrarea de 
zidire sufletească a credincioșilor, fiind de reală 
importanță pentru orice creștin, deoarece prin 
conlucrarea duhovnicului, ca părinte duhov- 
nicesc, cu fiul duhovnicesc se săvârșește marea 
taină a împăcării omului cu Dumnezeu. Prin 
mărturisire, preotul duhovnic este primul jude- 
cător al credincioșilor, care judecă după chipul 

pocăinței (Can. 2 Vasile), având posibilitatea 
de a cunoaște atașamentul păstoriților față de 
credință, asigurându-se un echilibru moral și 
religios în cadrul comunității de viaţă în Hristos, 
Sf. Taină a Spovedaniei fiind, în același timp, și o 
„instituție de pedagogie divină” prin care sufletul 
este condus spre o adevărată educaţie în sens 
creștin. Duhovnicul are îndatorirea să păstreze 
secretul mărturisirii (Can. 37 Vasile; 132 Cart.; 
28 Nichifor), în condiţiile în care în practica 
Bisericii s-a impus în timp numai rânduiala 
mărturisirii secrete. 

Biserica Ortodoxă a evidenţiat întotdeauna, 
prin slujitorii ei sfințiți, prin duhovnici, nece- 
sitatea Sf. Taine a Spovedaniei (Pocăinţei sau 
Mărturisirii) pentru viaţa duhovnicească a 
credincioșilor, iar pentru faptul că greșelile 
morale dezorganizează viața harică necesară 
mântuirii în căsătorie, Însuși Mântuitorul a pus 
la îndemâna credincioșilor mijlocul de curăţire 
și de ușurare sufletească pentru normalizarea 
vieții harice, așa cum afirma Pr. Orest Buce- 
vschi. Dat fiind efectul mărturisiri, lipsa conlu- 
crării credincioșilor cu preotul lor duhovnic în 
scaunul spovedaniei, i-ar aduce pe aceștia în 
situația de a fi sfâșiați, cum se exprimă Părin- 
tele Stăniloae, „de tot felul de tendințe contra- 
dictorii ce nu se pot unifica într-o mare și clară 
tensiune spre o ţintă superioară” („Mărturisirea, 
mijloc de creștere duhovnicească”, în: VO, VIII 
(1956), 4-5, p. 168), prin păcat omul neputând 
să înainteze pe calea urcușului său duhovnicesc 
„cu frică și cu cutremur” (F7p 2, 12). 

Ca urmași ai Sfinţilor Apostoli, preoții duhov- 
nici trebuie să exercite cu seriozitate puterea 
lui Hristos (n 20, 22-23), fiind demni de luat 
în seamă, având garanţia obiectivă că au fost 
aleși de Hristos, lucrând ca învățători, medici 
spirituali și judecători. Ca învățător, preotul 
duhovnic trezește în sufletul fiilor săi duhovni- 
cești dorul de ridicare spirituală prin sfaturi lapi- 
dare, fără ocolișuri și menajamente, învăţându-i 
elemente esenţiale ale învățăturii de credință 
a Bisericii noastre. Așadar, preotul duhovnic 
poate cunoaște stadiul însușirii dreptei credințe 
de către fiii săi duhovnicești, mai ales în cazul 
celor care frecventează rar cultul Bisericii sau pe 

care preotul îi cunoaște mai puțin sub aspectul 
vieții duhovnicești, întrebările având un rol 
misionar deosebit din perspectiva scurtei cate- 
hizări a penitentului în scaunul mărturisirii. 
Ca medic spiritual, preotul duhovnic identifică 
boala, prescriind tratamentul curativ, după sfatu- 
rile ce se impun, deși aceasta este o lucrare care 
reclamă însușiri alese ale preotului duhovnic. 
Duhovnicul, identificând boala sufletească a 
credinciosului care își mărturisește păcatele, 
sincer, complet și cu căință, îi administrează 
acestuia doctoria duhovnicească necesară pentru 
păcatele mărturisite (Can. 1, 8 Grig. Nyssa; 102 
Trul.). Ca judecător, preotul duhovnic pronunță 
sentința de achitare, nu pe cea de condamnare 
asemenea Marelui Judecător. EI aplică normele 
canonice care reglementează Sf. Taină a Spove- 
daniei, fiind necesar un îndrumător canonic care 
să vină în sprijinul preotului duhovnic pentru 
soluționarea diferitelor probleme ridicate de 
administrarea epitimiilor (gr. eztiripua — cearfă, 
pedeapsă). Pocăinţa personală de păcate nu este 
suficientă, ci trebuie urmată de mărturisirea 
păcatelor fiecăruia înaintea lui Dumnezeu, în 
scaunul spovedaniei, cu căință și cu hotărârea 
de a se îndrepta. Prin urmare, duhovnicul admi- 
nistrând epitimii, ca cele mai simple pedepse cu 
caracter educativ, de îndreptare și nu vindicativ 
și care nu țin de esența tainei, poate să apeleze 
la pedeapsa excomunicării în sens de oprire de 
la Taina Euharistiei, dar niciodată nu poate să 
interzică intrarea în Biserică a celor ce mărtu- 
risesc păcate grele (Can. 28 Nichifor). Pregătiți 
fiind prin mărturisirea păcatelor și prin admi- 
nistrarea epitimiilor, respectiv prin dezlegarea de 
păcate, epitimiile fiind „o doctorie, iar părintele 
duhovnic caută raportul organic între cel bolnav 
și mijlocul de vindecare” (Paul Evdokimov, 
Ortodoxia, p. 316), credincioșii Bisericii primesc 
Sf. Taină a Euharistiei, Taina deplinei împăcări 
cu sine,cu Dumnezeu și cu întreaga comunitate. 
Dar, prin Sf. Taină a Spovedaniei se realizează 
și o pastoraţie individuală, fiind pentru preotul 
duhovnic și cel mai bun mijloc de constatare 
a eventualelor impedimente pentru adminis- 
trarea anumitor Sfinte Taine, precum Sf. Taină 
a Cununici. Acum, preotul care este nu numai 

învățător și medic spiritual, ci și judecător, 
pentru a săvârși Taina Cununiei celor doi soți 
trebuie să constate dacă îndeplinesc condițiile 
canonice pentru a fi căsătoriți religios. Căsă- 
toria civilă, încheiată de soţi înainte de căsă- 
toria religioasă, conform legislaţiei în vigoare, 
nu-l absolvă complet pe preot de cercetarea 
îndeplinirii condițiilor bisericești, asemenea 
ofițerului de stare civilă pentru aspectul civil 
al căsătoriei. Este necesară această practică în 
contextul inexistenței unei declaraţii a soților 
și nici a unei chestionări a lor în fața Altarului 
și a comunității, cum s-a practicat în trecutul 
Bisericii noastre, când credincioșii ar fi putut 
face opoziție dacă nu exista practica vestirilor, 
deosebit de importantă și de necesară. Prin 
urmare, deși soții își manifestă liber consimță- 
mântul public la întrebarea ofițerului de stare 
civilă, totuși acesta trebuie să fie constatat și de 
preotul oficiant, pe lângă consensul de a se căsă- 
tori, existând și o altă dimensiune a consimță- 
mântului și anume consensul mutual al soților 
de a se căsători și religios. Dacă cei doi nu 
consimt pentru administrarea Tainei Cununici, 
mărturisind aceasta preotului duhovnic, acesta 
nu trebuie să accepte automatismul săvârșirii 
Tainei unirii bărbatului cu femeia în Hristos și 
în Biserică. Duhovnicul este dator să cerceteze 
în scaunul spovedaniei, nu numai dacă cei doi 
soți „își plac unul altuia” și consimt să se căsăto- 
rească religios, dar și celelalte condiţii canonice 
care nu se regăsesc printre condiţiile cerute 
pentru validitatea încheierii căsătoriei civile, 
fiind specifice cununiei. 

Astfel, importanţa Sf. Taine a Spovedaniei 
pentru purificarea și sporirea vieţii duhovni- 
cești a credincioșilor, îl determină pe duhovnic 
să fie atent în privința administrării ei, mai ales 
că cei ce se prezintă spre a se mărturisi au o 
structură morală foarte variată, trebuind să se 
procedeze cu chibzuinţă și îngăduință cu cei 
ce mărturisesc de bunăvoie păcatele (Can. 30 
Nichifor). 

DUHUL SFÂNT. Este una dintre cele Trei 
Persoane ale Sfintei Treimi, egală și consub- 
stanţială cu Tatăl și cu Fiul. 

Descoperirea Sfântului Duh se face treptat 
în istoria mântuirii, mai întâi prin caracterul 
trinitar al lui Dumnezeu afirmat în Revelația 
vetero-testamentară. La cunoașterea Duhului 
ca Persoană pot ajunge doar drepții care s-au 
curăţit. Dintre aceștia amintim pe profeții 
Vechiului "Testament care au avut conștiința 
unui Dumnezeu ipostaziat ca Duh Sfânt. 
Dar dezvăluirea totală pentru toți a avut loc 
după trimiterea Mângâietorului, care de la 
Tatăl purcede, după Înălțarea Fiului la cer. 
Din acest motiv, actul Pogorârii Sale este unul 
dintre cele mai însemnate evenimente pentru 
istoria mântuirii, deoarece prezența Sa devine 
una plenară și conștientă. Această prezență se 
adresează tuturor oamenilor, iar puterea lucră- 
rilor Lui se observă în atitudinea ucenicilor 
lui Hristos care ies la propovăduire, dar și în 
mulțimea mare de daruri cu care încununează 
Biserica. Pogorârea Sa este considerată ca fiind 
temeiul Bisericii, deoarece Duhul Sfânt atestă 
comuniunea între persoanele umane, dar mai 
ales între acelea și Hristos. 

Teologia Patristică a văzut în Persoana Duhului 
Sfânt aspectul lucrător prin excelență al Sfintei 
Treimi în om. Acest caracter direct al lucrării Lui 

în om face ca existenţele create să intre într-o 
legătură nemijlocită cu Creatorul, prin ener- 
giile Sale necreate. De aceea, prezența Duhului 
Sfânt conferă un caracter ultim al omului în 
Dumnezeu, o proximitate de planul eshatologic. 
Astfel, și faptele făcute în prezenţa aceasta au 
o dimensiune anticipativ eshatologică, Anania 
și Safira murind că au minţit pe Duhul Sfânt. 
De asemenea, Mântuitorul spune că păcatul 
împotriva Duhului Sfânt nu are iertare „nici în 
veacul de acum, nici în cel ce o să vină”. Mai mult, 
prin Persoana Duhului Sfânt este realizabilă în 
oameni extinderea lui Hristos. Teologia primei 
etape apostolice face referire la Persoana Sfân- 
tului Duh ca fiind statornică în cei ce primesc 
Botezul, după cum vedem că spune Sf. Apostol 
Pavel. Intrarea în creștinism este văzută ca fiind 
comuniunea cu Hristos nedisociată de Duhul 
Sfânt. Teologia apologetică și polemică face refe- 
rință la Duhul Sfânt ca una dintre Persoanele Sf. 
Treimi, după binecuvântarea paulină de la Cor 
(13, 13): „Harul Domnului nostru Iisus Hristos, 
dragostea lui Dumnezeu Tatăl și împărtășirea 
Sfântului Duh, să fie cu voi, cu toți”. Concepţiile 
antitrinitare, venite din gnosticismul elenistic, 
au pretins că Duhul Sfânt, ca și Fiul, nu puteau 
face parte din unitatea lui Dumnezeu, ci țin de 
o condiție intermediară dintre creat și necreat. 
Pnevmatomahii sau macedonienii, după Mace- 
donie, unul dintre patriarhii Constantinopolului, 
semiarian la origine, susțineau neconsubstanția- 
litatea și neveșnicia Duhului Sfânt cu Tatăl și cu 
Fiul. Împotriva acestei opinii, Sf. Vasile cel Mare, 
într-o lucrare despre Persoana Duhului Sfânt, în 
care dovedește scripturistic realitatea ei, prezența 
și valoarea ei soteriologică, nedisociată de 
Persoana lui Hristos și a Tatălui. Tot Sf. Vasile cel 
Mare remarcă unitatea de ființă a Sfintei Treimi, 
prelungită în lucrarea unică pe plan iconomic. 

Mistica și ascetica creștină consideră Persoana 
Duhului Sfânt ca fiind ţinta dobândirii creștinului 
din această viață, după cum afirmă Sf. Serafim al 
Sarovului: „scopul vieții creștine este dobândirea 
Duhului Sfânt”. Această dobândire a Duhului se 
realizează încă de la începutul Bisericii, Duhul 
Sfânt fiind Cel ce cu Pogorârea Sa întemeiază 
Biserica. Existența ei, ființa ei se întemeiază pe 


apartenența celor ce cred în Hristos, uniți prin 
lucrarea tainică a Duhului Sfânt. Această lucrare 
este tainică pentru că nu se sesizează doar cu 
puterile naturale ale omului, ci cu puterile sufle- 
tești ale omului curățit în prealabil. Caracterul 
tainic nu se reduce doar la planul spiritual, ci și la 
cel material, Duhul Sfânt lucrând în materie în 
mod plenar așa cum lucrează și pe plan spiritual, 
dar lucrarea Sa este insesizabilă, chiar și pe plan 
material, dacă materia nu este valorizată dintr-o 
perspectivă spirituală. 

Dobândirea Duhului Sfânt se face în Biserică 
prin împărtășirea de Sfintele Taine, care sunt 
lucrări duble divino-umane, în care ajutorul 
Duhului Sfânt este dăruit într-un cadru insti- 
tuţionalizat, dar nu regularizat, deoarece voința 
Duhului Sfânt este independentă de orice voință 
creată, „Duhul suflând unde voiește” și de obicei 
se dăruiește oamenilor pe măsura dispoziției lor 
de a-L primi pe Hristos nu doar prin credință, ci 
și prin fapte. 

Creșterea Bisericii se face prin harul Sfântului 
Duh, întărirea ei de asemenea, astfel încât Duhul 
Sfânt conferă ceea ce teologia numește daruri 
ale Duhului Sfânt. Ele se dau fiecărui credincios 
prin Taina Mirungerii, deci odată cu primirea 
Sfântului Botez, când Hristos ia chip în sufletul 
omului, așa cum afirmă Sf. Simeon Noul Teolog. 
Aceste Daruri ale Duhului permit omului un 
profil dedicat creșterii lui Hristos în om până la 
asemănarea omului cu EL, „vârsta bărbatului desă- 
vârșit”. Ele sunt reale și ajută omul să se schimbe 
în bine, să aibă pe parcursul vieții sale trupești o 
voință gnomică suficient de puternică pentru a 
se direcționa în integralitatea persoanei sale către 
Dumnezeu, după cum afirmă Sf. Maxim Mărtu- 
risitorul. Cele șapte Daruri ale Duhului Sfânt 
sunt enumerate de Sf. Apostol Pavel, veridicitatea 
lor fiind expresia unor confirmări din perioada 
Bisericii primelor veacuri, respectiv din peri- 
oada formării ei. Cele șapte daruri ale Duhului 
Sfânt sunt: înțelepciunea, înțelegerea, cunoștința, 
voința, smerenia, curajul și frica de Dumnezeu. 
Sf. Apostol Pavel enumeră mai multe daruri ale 
Duhului Sfânt în 7 Cor (12, 8-10): înţelepciunea, 
credința, cunoștința, darul vindecărilor, facerea de 
minuni, prorocia, deosebirea duhurilor, vorbirea 

în limbi (glosolalia), tălmăcirea limbilor, în total 
9 daruri. Însă acestea sunt daruri excepționale 
sau dăruite pentru extinderea și statornicia Bise- 
ricii. Acestea există până astăzi și devin lucrătoare 
după părerea Pr. Dumitru Stăniloae, în „condiții 
insesizabile din punct de vedere sensibil”. Sfântul 
Pavel spune că toate acestea le lucrează „unul 
și același Duh”, arătând unitatea lucrărilor în 
persoana Duhului Sfânt. 

Multe din tendințele sectelor, ereziilor și denomi- 
națiunilor creștine au căutat o recuperare exclusiv 
a rolului Duhului în cadrul mântuirii încât au 
ajuns să marginalizeze mântuirea în Hristos sau 
chiar să o nege, aplicând un raport concurențial 
din punct de vedere soteriologic între Persoanele 
Fiului și Duhului Sfânt. Astfel, au fost grupări 
creștine care aveau un profil preponderent pnev- 
matologic, cu preocupări specifice și care ajun- 
geau să cultive ideea mântuirii în afara trupului 
și inutilitatea materiei. Dintre acestea amintim: 
mișcările gnostico-maniheice, bogumilii, catarii, 
montaniștii și mișcările harismatice neoprotes- 
tante contemporane. Chiar și Bisericile mono- 
fizite insistă pe această tendință de supralicitare 
pnevmatologică, deoarece susținând omenitatea 
minimală în Hristos, mântuirea nu se mai poate 
realiza ontologic prin Ipostasul Fiului, ci Duhul 
este cel care reface discreționar legătura firii 
omenești deja distrusă de cea dumnezeiască, din 
Persoana lui Hristos. 

Un capitol important al pnevmatologiei îl repre- 
zintă purcederea Duhului Sfânt. Începând cu sec. 
al VI-lea, la un sinod local din Toledo, în anul 
589, se introduce în Crez formula Fi/iogue, adică 
„și de la Fiul”, arătând că Duhul purcede de la 
Fiul în același mod precum purcede de la Tatăl. 
Probabil, semiarianismul, care mai rezista încă în 
Europa, mai ales printre popoarele germanice, 
nu putea concepe ideea de consubstanțialitate a 
Fiului cu Tatăl, și de aceea ea trebuia reflectată în 
Crezul niceean, nu numai în primele articole, ci 
și în ceea ce privește purcederea Duhului Sfânt. 
Justificarea ulterioară a romano-catolicismului, 
care a extins această expresie oficial în toată Bise- 
rica, este însă alta: Fiul nu putea să aibă un rol 
pasiv în trimiterea Duhului în lume de la Tatăl, 
ci trebuia să participe activ la aceasta, de aceea 

era în aceeași măsură purcezător, prin asta necre- 
zându-se că se relativizează ideea de proprietate 
ipostatică a Persoanelor Sfintei Treimi. Teologia 
ortodoxă a nuanțat lucrurile privitor la Filioque, 
nepermițând această expresie în cult deoarece 
considera că trimiterea Duhului în lume este o 
acțiune iconomică, iar purcederea Lui de către 
Tatăl era o proprietate ontologică rezervată 
strict Persoanei 'Tatălui. Trimiterea de către Fiul, 
așa cum este exprimată în mai multe rânduri în 
Evanghelia după loan, este expresia unei alte 
descoperiri trinitare care se observă în momentul 
Botezului lui Hristos: că Duhul Sfânt purcede 
din Tatăl și odihnește pe Fiul, ca semn al iubirii 
Tatălui pentru Fiul. Astfel, Duhul odihnește nu 
numai din veșnicie peste Fiul, ci și temporal, 
asupra omenității asumate de EI. În acest context 
se înțelege și denumirea de Duhu/ Fiu/ui sau 
Duhul Domnului. 

Persoana Duhului Sfânt, din punct de vedere 
analitic-teologic, se constituie într-un obiect 
dificil de analiză, deoarece Aceasta nu poate fi 
reținut într-un concept similar celorlalte concepte 
teologice. Oricât de spirituale și supraraționale, 
sau oricât de sublime ar fi referințele la Duhul 
Sfânt, Persoana Sa rămâne într-un grad maxim 
de apofatism față de cunoașterea umană rațio- 
nal-discursivă. Duhul Sfânt Se lasă cunoscut 
pe măsura vredniciei personale a fiecăruia, iar 
comuniunea cu E] este imposibil de redat: „ceea 
ce ochiul n-a văzut, urechea n-a auzit și la inima 


omului nu s-au suit”. 

tutului Biblic și de Misiune al Bisericii Ortodoxe Române, 

sale, Ed. Institutului Biblic și de Misiune al Bisericii Orto- 
doxe Române, București, 1992; Srmeon Nou TEoLoG, SF., 
Discursuri teologice și etice, trad. diac. L. Ică, Ed. Deisis, Sibiu, 
2002; SrănrLoAag, Dumitru, Zeo/ogia Dogmatică Ortodoxă, 
vol. III, Ed. Institutului Biblic și de Misiune al Bisericii 

DULÂMĂ. Haină neagră cu mâneci lungi, 
lungă până la pământ și, de regulă, încinsă 
la brâu, purtată de monahi și clericii de mir. 
Denumirea de dulamă este întâlnită mai mult 
în mediul monahal, ea fiind prima piesă vesti- 
mentară lungă a monahilor de sub rasă, iar 
în cazul novicilor aspiranţi la călugărie fiind 
singura haină lungă purtată la vedere. În cazul 
clericilor de mir, denumirea de dulamă este 
înlocuită adesea cu cea de reverendă sau sutană. 
În Antichitate, atât bărbaţii, cât și femeile 
purtau o asemenea haină lungă de diferite 
culori, pe când preoţii și, în special, monahii le 
aveau de culoare neagră, semnificând smerenia 
și pocăinţa. Abia de prin sec.al VIII-lea bărbaţii 
laici, în Apus, au început să poarte pantaloni pe 
dedesubt, renunțând treptat la dulamă, care a 
rămas specifică bizantinilor. 
Dulama nu este o haină festivă. În asemenea 
cazuri clericii purtau și rasă, care este o haină 
neagră mai largă, subțire și neîncinsă, cu 
mâneci largi și care se mai poartă și astăzi ca 
piesă vestimentară în lumea monahală și de 
către clerul de mir din Grecia. În Muntele 
Athos se obișnuiește ca toţi clericii și monahii 
care participă la slujbele bisericești să poarte nu 
numai dulamă, ci și rasă. 
Clericii de mir sunt datori să poarte dulama 
atât în timpul slujbelor bisericești, cât și în afara 
slujbelor în spațiul public, de obicei în parohia 
unde păstoresc pe enoriașii lor spre mântuire, 
fapt ce semnifică haina cea lungă a Mântuito- 
rului Hristos. Prin aceasta, ei impun o ţinută 
demnă și mărturisitoare a credinţei și a slujirii 
preoțești. 
Bibliografie. Vestitorul Ortodoxiei, X (1999), 236; 
BRANIȘTE, Ene, Lifurgica teoretică. Manual pentru semina- 
riile teologice, Ed. Institutului Biblic și de Misiune al Bise- 
ricii Ortodoxe Române, București, 1978, p. 138; BRANIȘTE, 
Ene, BRANIȘTE, Ecaterina, Dicţionar enciclopedic de cunoș- 
tinte religioase, Ed. Diecezană Caransebeș, 2001, p. 411; 
GREGORIAN, Vasile, Veșmintele /iturgice în Biserica Ortodoxă, 
Tipografia Sfintei Mitropolii a Olteniei, Craiova, 1941, pp. 
14-20; NecuLa, Nicolae, Zradizie şi înnoire în slujirea litur- 
gică, vol. II, Ed. Episcopiei Dunării de Jos, Galaţi, 2001, 
pp. 380-387; Vinrrvescu, Petre, Lifurghierul explicat, Ed. 
Institutului Biblic și de Misiune al Bisericii Ortodoxe 
Române, București, 1972, p. 9%. 

Gheorghe Ispas 


DULIE. (gr. duia — venerare) Nume cu care 
definim cultul pe care îl aducem sfinților. Maicii 
Domnului îi aducem un cult de supravenerare și 
preacinstire, iar lui Dumnezeu îi aducem cult de 


adorare sau latrie (n Aarpeia., aq). 
Bibliografie. BRANIșTE, Ene, Lifurgica Generală, Ed. 
Partener, +2008; BaAnIșTrE, Ene, BRANIȘTE, Ecaterina, 
Dicţionar de cunoștințe religioase, Ed. Diecezană, Caransebeș, 
2002; CrREșANU, Badea, Tezaurul liturgic al Sfintei Biserici 
Creștine Ortodoxe, Tipografia Gutenberg, București, 1912; 
MrrRoFaANovICI, Vasile, TARnAvscHI, Teodor, COTLAR- 
cruc, Nectarie, Lifurgica Bisericii Ortodoxe. Cursuri univer- 
sitare, Ed. Consiliului Eparhial Ortodox Român din Buco- 
vina, Cernăuţi, 1929. 

Nicolae D. Necula 


DUMINICA ORTODOXIEI. Duminică din 
Postul Mare, din Perioada 'Iriodului, în care se 
prăznuiește restabilirea, din timpul împărătesei 
bizantine Teodora (843), a cultului și valorii icoa- 
nelor în Ortodoxie. 

Împăratul Teofil a murit la 22 ianuarie 842 
sub anatema iconodulilor. Soţia sa Teodora, în 
calitatea de regentă a fiului ei minor, Mihail al 
III-lea, a hotărât convocarea unui sinod care 
să restabilească cultul icoanelor. A ordonat 
chemarea din exil a iconodulilor, iar scaunul 
patriarhal din Constantinopol l-a încredințat 
lui Metodie, persecutat de împăratul Mihail 
al II-lea. Sinodul de la Constantinopol, din 
11 martie 843, a condamnat cele două sinoade 
iconoclaste, de la Hieria (754) și Constanti- 
nopol (815), şi a confirmat hotărârile celor șapte 
sinoade ecumenice, aprobând cultul icoanelor 
și anatematizând pe iconoclaști. Episcopii care 
n-au respectat aceste hotărâri au fost înlăturați 
și înlocuiți cu iconoduli care au pătimit în timpul 
persecuției iconoclaste. 

Patriarhul Metodie (843-847), un om al păcii 
și al reconcilierii, a declarat în faţa sinodului, la 
rugămintea 'Teodorei, că împăratul 'eofil nu a 
fost un iconoclast convins și că tainic a crezut în 
cultul icoanelor, iar împărăteasa a depus mărturie 
că pe patul de moarte a cerut să i se aducă icoane 
pe care le-a cinstit cu evlavie. Cei prezenți au fost 
de acord ca împăratul să fie dezlegat de anatemă 
și să se facă rugăciuni pentru odihna sufletului lui. 
Restaurarea cultului icoanelor s-a făcut în cadrul 

unei Liturghii festive oficiată la 11 mai 843 în 
catedrala Sfânta Sofia din Constantinopol. 
Întrucât Sinodul de la Constantinopol s-a ținut 
în ajunul primei duminici a Postului Mare, iar 
restabilirea cultului icoanelor a fost considerată 
o nouă victorie a Ortodoxiei asupra ereziilor, s-a 
stabilit ca în fiecare an această duminică, numită 
Duminica Ortodoxiei, să comemoreze biruința 
Bisericii asupra tuturor ereziilor. Documentul 
numit Synodicon, alcătuit probabil de Patriarhul 
Metodie al Constantinopolului, mărturisind 
învățătura ortodoxă a Bisericii, condamnă toate 
ereziile și pe toți ereticii, începând cu Simon 
Magul și sfârșind cu iconoclaștii. Synodicon-ul, 
introdus în celebrarea liturgică a „Praznicului 
Ortodoxiei”, proclamă triumful asupra icono- 
clasmului ca pe un triumf al adevăratei credințe 
asupra tuturor ereziilor, cuprinzând și o come- 
morare solemnă a tuturor celor care au contri- 
buit la această biruință și o condamnare a tuturor 


adversarilor Ortodoxiei. 
Bibliografie. Dumerce, G., Nizâa II, Mainz, 1985, pp. 
242-259; GouILLARD, ]., „Le Synodikon de POrthodoxie: 
Edition et commentaire”, în: Travaux ef Memoires, Il 
(1967), pp. 1-316; GovrARD, ]., „Nouveaux temoins du 
Synodicon de POrthodoxie”, în: Bo/landiana, C (1982), pp. 
459-462; DARRoUZES,]., „Le patriarche Mâthode contre les 
iconoclastes et les studites”, în: Revue des Etudes Byzantines, 
XLV (1987), pp. 59-75; Ică, loan 1. jr, „Synodikonul Orto- 
doxiei. Prezentare și traducere adnotată”, în: MA, 7-8/1985, 
pp. 440-457; Laza, R.]. (ed.), „Patriarchen der ikonoklas- 
tischen Zeit. Germanos I. — Methodios I. (715-847), în: 
Berliner Byzantinische Studien, 5/1999, pp. 183-261. 
Nicolae Chifăr 


DUMINICĂ. (gr. Kiriaki — zi domneacă, lat. 
dominica dies) Ziua săptămânală de sărbătoare a 
creștinilor și zi de odihnă. 

Este cunoscută și sub numele de Ziza Soarelui, 
mai ales de către creștinii proveniți dintre păgâni, 
Mântuitorul socotindu-se pe Sine „Lumina 
lumii” (n 8, 12). Din sec. al IV-lea înainte s-a 
generalizat ca zi de odihnă în Imperiul roman, de 
către Constantin cel Mare, în anul 321. Ea a înlo- 
cuit sabatul iudaic pentru următoarele motive: 1. 
este ziua Învierii Domnului, „cea dintâi a săptă- 
mânii” (WM 28, 1), cum o numește Scriptura, 
Învierea fiind cel mai mare eveniment din istoria 
mântuirii și temelie a credinței noastre ortodoxe; 


DICŢIONAR DE TEOLOGIE ORTODOXĂ 


2. în zi de Duminică s-a pogorât Duhul Sfânt 
peste Sfinţii Apostoli și a luat ființă în mod văzut 
Biserica; 3. după Înviere, Mântuitorul s-a arătat 
de două ori ucenicilor în zi de Duminică. Dumi- 
nica a fost ziua în care creștinii frângeau pâinea, 
adică săvârșeau Sfânta Liturghie. Anul bisericesc 
cuprinde 52 de duminici, dintre care opt în peri- 
oada Penticostarului, zece în perioada Triodului 
și restul, între 28-38, în funcție de data Paștelui, 


în perioada Octoihului. 
Bibliografie. BRANIșTE, Ene, Lifurgica Generală, Ed. 
Partener, +2008; BRAnIșTE, Ene, BRANIȘTE, Ecaterina, 
Dicţionar de cunoștințe religioase, Ed. Diecezană, Caransebeș, 
2002; CrREșANU, Badea, Tezaurul liturgic al Sfintei Biserici 
Creștine Ortodoxe, Lipografia Gutenberg, București, 1912; 
MIrRoFANOVICI, Vasile, TARNAvscHI, Leodor, COTLAR- 
cruc, Nectarie, Lifurgica Bisericii Ortodoxe. Cursuri univer- 
sitare, Ed. Consiliului Eparhial Ortodox Român din Buco- 
vina, Cernăuţi, 1929. 

Nicolae D. Necula 


DUMNEZEIRE. v. SFÂNTA TREIME, 
OMOUSIE. "Termen teologie consacrat în 
teologia patristică (gr. IBeias) ce se referă la firea 
dumnezeiască. 


DUMNEZEU. (lat. Domine Deus — Domnul 
Dumnezeu) v. SFÂNTA TREÎME, LAHVE. 


DVERĂ. (Slav. ver) Perdeaua ușilor împă- 
rătești, adică cele două uși din mijlocul catape- 
tesmei. Acestea fiind mai scunde decât spaţiul 
în care se fixează, partea de sus rămasă goală se 
acoperă cu dvera. DDvera este confecționată din 
material prețios, de diferite culori, și brodată cu 
motive și simboluri religioase, în special Sfânta 
Cruce. Dvera se închide și se deschide în funcție 
de tipicul slujbelor. 
Bibliografie. BRANIșTE, Ene, Lifurgica Generală, Ed. 
Partener, +2008; BRAnIșTrE, Ene, BRANIȘTE, Ecaterina, 
Dicţionar de cunoștințe religioase, Ed. Diecezană, Caransebeș, 
2002; CrREșANU, Badea, Zezauru/ /iturgic al Sfintei Biserici 
Creștine Ortodoxe, Lipografia Gutenberg, București, 1912; 
MIrRoFANOVICI, Vasile, TARNAvscHI, Leodor, COTLAR- 
cruc, Nectarie, Lifurgica Bisericii Ortodoxe. Cursuri univer- 
sitare, Ed. Consiliului Eparhial Ortodox Român din Buco- 
vina, Cernăuţi, 1929. 

ECFONIS. (gr. ekfonis — strigare, aclamare, 
ekfoneo — a ridica sau înălța glasul, a striga) Formulă 
de încheiere a ecteniilor și a rugăciunilor citite cu 
voce tare sau în taină, la slujbele divine. 

Fiecare ectenie și rugăciune își are ecfonisul ei, 
care se rostește numai de preot sau de episcop. 
Diaconii nu rostesc ecfonis. Ecfonisul mai este 
cunoscut și cu denumirea de vosglas (v. Vosglas), 
adică voce înaltă. Ectenia mare are ecfonisul Că 
Tie se cuvine toată slava [...], ecteniile mici au 
diferite ecfonise: Că a Ta este stăpânirea [...], Că 
bun şi iubitor de oameni |...], ectenia întreită: Că 


milostiv şi iubitor de oameni [...] etc. 

Bibliografie. BRANIȘTE, Ene, Lifurgica Generală, Ed. 
Partener, 2008; BRANIșTE, Ene; BRANIȘTE, Ecate- 
rina, Dicţionar de cunoștințe religioase, Ed. Diecezană, 
Caransebeș, 2002; CraeșAnv, Badea, Zezauru/ liturgic 
al Sfintei Biserici Creştine Ortodoxe, Tipografia Guten- 
berg, București, 1912; Mrrnoranovici, Vasile; TARNA- 
vscHI, Teodor; Corrancruc, Nectarie, Lizurgica Bisericii 
Ortodoxe. Cursuri universitare, Ed. Consiliului Eparhial 
Ortodox Român din Bucovina, Cernăuţi, 1929. 


Nicolae D. Necula 


ECLESIĂRH. (gr. e//isiarbis) Monah în grija 
căruia se află lăcașul bisericesc și buna desfășu- 
rare a cultului divin. 

În perioada de glorie a Imperiului Bizantin, 
eclesiarhului îi revenea rolul de conducător al 
cântării. În tipiconul mănăstirii constantino- 
politane Vevaias Elpidos este specificat faptul 
că monabhia care își asuma slujirea de eclesiarh 
trebuie să stăpânească bine cântarea psaltică, ea 
fiind responsabilă în instruirea începătoarelor 
în arta cântării. 

ECLESIOLOGIE. (gr. e4/lesia, lat. ecclesia) 
v. BISERICĂ. Capitol important al teologiei, 
care dezvoltă învățătura despre Biserică. 

Este locul în care Biserica reflectează la ea 
însăși, spaţiu aflat la confluența cercetărilor 
sistematice, istorice și practice, pe care ea le 
aprofundează și le explică. Dificultatea princi- 
pală a eclesiologiei constă în definirea Bisericii, 
obiect al studiului. Termenul însuși de Biserică 
îmbracă o multiplicitate de sensuri, desem- 
nând atât o realitate spirituală, cât și una vizi- 
bilă, adunarea credincioșilor, structură, ierarhie, 
comunitate locală și universală, misiune în 
lume etc., precum și lăcașul de cult. Aceasta 
este o consecință a caracterului teandric și 
sacramental al Bisericii, de unde complexitatea 
echilibrării diferitelor aspecte. Astfel, există pe 
de o parte riscul ignorării specificului Bisericii, 
adică lucrarea sa dumnezeiască sau legătura sa 
intimă cu Dumnezeu, dacă cercetarea eclesio- 
logică se limitează doar la datele văzute și ușor 
accesibile logicii umane. Pe de altă parte, dacă 
se insistă numai pe aspectul spiritual-nevăzut 
al Bisericii, nu se mai poate explica ancorarea 
sa în realitatea văzută și legătura Bisericii cu 
societatea, existând riscul căderii într-un idea- 
lism abstract. 

În primul mileniu creștin, nu putem vorbi 
despre o dezvoltare sistematică a eclesiologiei, 
cele două dogme fundamentale, trinitară și 

hristologică, ținând prim-planul dezbaterilor 
doctrinare. Părinţi precum Sf. Ignatie al Anti- 
ohiei (107), Sf. Irineu de Lyon (7202), Ipolit 
Romanul (1235), Sfântul Ciprian (1258), Sf. 
Vasile cel Mare (f379), Fericitul Augustin 
(1430) dezvoltă diferite aspecte ale Bisericii. 
Sinodul Ecumenic de la Constantinopol din 
381 atribuie Bisericii însușirile de „una, sfântă, 
soborniciească și apostolică”. Totuși nu găsim 
expuneri sistematice despre Biserică nici în 
tratatele dogmatice ale Sfinților Părinți, nici 
în hotărârile Sinoadelor Ecumenice, nici chiar 
în expunerile doctrinare redactate de Biserica 
Ortodoxă în sec. XVII-XVIII. În Apus, o dată 
cu unificarea dreptului canonic realizată în sec. 
al XII-lea, apar și primele tratate de eclesio- 
logie sistematică. Unul dintre cele mai cunos- 
cute este cel al dominicanului spaniol Juan 
de Torquemada — Summa de Ecclesia (-1450). 
Cât privește reformatorii, aceștia au încercat 
să ofere eclesiologiei o orientare mai mult 
dogmatică și catehetică, scoțând-o din chingile 
dreptului roman. 

Începând însă cu sec. al XIX-lea, eclesiologia 
începe să se dezvolte sistematic în diversele 
școli latine de teologie din Apus, precum cea de 
la Tibingen, cu vestitul J.A. Mshler. Conciliul 
Vatican ] nu reușește să promulge, în 1870, din 
schema De ecc/esia, decât capitolul 9, și anume 
Pastor aeternus. Chiar dacă apar mai apoi unele 
enciclice papale centrate pe dogma Bisericii, 
totuși sinteza eclesiologică mult dorită de 
Biserica Romano-Catolică își găsește expresia 
oficială la Conciliul Vatican II. Imaginat 
de Papa loan al XXIII-lea ca un „conciliu 
pastoral”, Vatican II reprezintă primul conciliu 
din istoria Bisericii Romano-Catolice care 
tratează formal despre Biserică, „un conciliu al 
Bisericii despre Biserică”. 

În spaţiul ortodox, teologi ai neopatristicii 
precum S. Bulgakov, G. Florovsky sau P. Evdo- 
kimov afirmau, către mijlocul sec. al XX-lea, 
că nu exista încă un tratat sistematic despre 
Biserică și că eclesiologia ortodoxă se afla încă 
într-un stadiu „pre-teologic”. Biserica, spunea 
Bulgakov în anii *30, este o realitate pe care 
mai degrabă o trăieşti, decât obiect al studiului. 


Totuși, marii teologi ortodocși contemporani, 
căutând să precizeze identitatea Bisericii Orto- 
doxe, au aprofundat fiecare dintre ei aspecte 
importante ale eclesiologiei. Una dintre notele 
marcante ale revalorizării eclesiologice reali- 
zate de teologii ortodocși din sec. al XX-lea a 
fost legarea directă a eclesiologiei atât de taina 
unirii celor două firi distincte în unica Persoană 
a Mântuitorului lisus Hristos, ceea ce a permis 
definirea constituției teandrice a Bisericii, cât 
și de cea a Preasfintei Treimi, ceea ce a permis 
dezvoltarea unei eclesiologii a comuniunii cu 
mare impact în teologia ecumenică. În același 
sens, eclesiologia de tip sobornost și eclesiologia 
cuharistică, dezvoltate de teologii ortodocși, 
accentuează rolul Bisericii locale și sinodali- 
tatea episcopatului în cadrul comuniunii Bise- 
ricii întregi. Sensibilitatea deosebită la teofania 
lui Dumnezeu-Ireime în Taina lui Hristos și 
a Bisericii a făcut ca eclesiologia ortodoxă să 
dezvolte îndeosebi o concepţie sacramentală 
și iconică a Bisericii. Această concepție sacra- 
mentală trebuie înțeleasă ca fiind orientată 
spre ținta sau scopul ultim: unirea/comuni- 
unea omului cu Dumnezeu, adică theosis-ul/ 
îndumnezeirea. 

Cât priveşte locul și importanța eclesiologiei 
în cadrul general al teologiei, nu există un 
consens între teologi. Pentru unii, ea nu este 
decât o consecință a hristologiei sau a triado- 
logiei, pentru alții nu este decât un capitol al 
pnevmatologiei, iar pentru alții indisociabilă 
de eshatologie; pentru unii este „cheia de boltă” 
a dogmaticii, pentru alții un simplu apendice 
al dogmaticii sau chiar al dreptului canonic. 
În general, sintezele dogmatice situează ecle- 
siologia după hristologie, în cadrul operei de 
mântuire a lumii. Biserica este înțeleasă ca 
fiind „rofus Christus: corpus ef caput”, extindere 
a lui Hristos în credincioși. Există și unii (mai 
puţini) care o așază după pnevmatologie (dacă 
sintezele lor dogmatice cuprind un asemenea 
capitol), iar aceasta în continuitate cu simboa- 
lele de credință care situau articolul despre 
Biserică imediat după cel care tratează despre 
Duhul Sfânt. Sunt însă și excepții, cum este 
cazul lui Serghei Bulgakov, care, în Orrodoxia 

sa, ia ca punct de plecare Biserica conside- 
rată „nu ca instituţie, ci ca viață nouă cu și în 
Hristos, animată de Duhul Sfânt”. De fapt, 
odată cu „secolul Bisericii”, ortodocșii, „plasați 
în situaţii istorice noi și obligaţi să rezolve 
problemele pe care Bizanțul nu le-a cunoscut” 
(]. Meyendorft), au realizat cât de sensibile 
sunt anumite probleme eclesiologice chiar în 
contextul dialogului interortodox și mai ales 
al pregătirii îndelungate a Sfântului și Marelui 
Sinod Panortodox. 

În plan ecumenic, după un secol și mai bine de 
dialog și reflecţie eclesiologică, teologia orto- 
doxă încă nu a precizat foarte clar criteriile 
de eclesialitate ale celorlalte tradiții creștine. 
Aceasta face ca în practică să existe diferenţe 
între viziunea diferitelor Biserici ortodoxe 
autocefale cu privire la recunoașterea tainelor 
heterodoxe, iar ca teologii și ierarhii ortodocși 
să numească cu termenul de „Biserică” și alte 
tradiții creștine sau să folosească termenul de 
„Biserică” și la plural, în dialogul ecumenic. 
Chiar dacă, așa cum se precizează de fiecare 
dată în cadrul dialogului teologic dezvoltat 
cu romano-catolicii, „participanții ortodocși 
au simțit că este important să accentueze 
faptul că utilizarea [...] termenilor de «Bise- 
rică», «Biserica universală», «Biserica indivi- 
zibilă» și «Trupul lui Hristos» nu subminează 
în niciun fel înțelegerea de sine a Bisericii 
Ortodoxe drept «Biserica una, sfântă, sobor- 
nicească și apostolică» mărturisită în Crezul 


niceo-constantinopolitan”. 

ECLESIOLOGIE EUHARISTICĂ. 
Curent al eclesiologiei ortodoxe care a marcat 
renașterea neopatristică din sec. al XX-lea 
și care pune accentul în principal pe legătura 
intimă dintre Biserică și Fuharistie. 
Fundamentându-se pe gândirea paulină, pentru 
care „a se aduna în biserică” înseamnă adunarea 
pentru săvârşirea Euharistiei (cf. 7 Co 11, 18), 
eclesiologia euharistică afirmă că adevărata 
natură a Bisericii se manifestă, în special, în 
sinaxa sau adunarea euharistică. Aceasta arată 
unitatea credincioșilor într-un loc anume (cf. 7 
Co 11,20; Co/ 4, 15), care materializează și face 
vizibilă unitatea lor în Trupul lui Hristos. 
Literatura patristică înțelege Euharistia ca taina 
unității Bisericii deoarece între comuniunea 
euharistică și comuniunea într-un singur Trup 
al lui Hristos există nu numai o analogie, ci și 
o relaţie de cauzalitate: suntem un Trup pentru 
că mâncăm o singură pâine: „Că o pâine, un 
trup, suntem cei mulți; căci toți ne împărtășim 
dintr-o pâine” (7 Co 10, 17). Sf. loan Gură de 
Aur (7407), comentând acest text, afirmă: „Ce 
este deci această pâine? Este Trupul lui Hristos. 
Ce devin cei ce o primesc? Trupul lui Hristos: 
nu mai multe trupuri ci un singur trup. De fapt, 
așa cum pâinea este una, chiar dacă este consti- 
tuită din multe boabe de grâu care, chiar dacă 
nu le vedem, se găsesc în ea, încât diferența lor 
dispare datorită fuziunii lor perfecte, tot așa noi 
suntem uniți unii cu alții și toți împreună cu 
Hristos” (Omi/ii Ja 1 Corinteni). 

Astfel, Euharistia nu este considerată ca fiind 
doar una dintre Tainele Bisericii, ci ca Taina 
Bisericii prin excelență, adică deodată Taina în 
care Biserica este Biserică, Taina în care Bise- 
rica se descoperă ca taină sau sacrament și unde 
Euharistia înglobează întreaga realitate a Bise- 
ricii. Euharistia reprezintă și actualizează Bise- 
rica însăși, iar Biserica este Euharistia extinsă 
în credincioși. 

Considerând Euharistia ca fiind locul prin 
excelență al manifestării sau al epifaniei identi- 
tății Bisericii, teologii care au promovat eclesi- 
ologia euharistică au pus în evidență, cu precă- 
dere, importanța Bisericii oca/e în eclesiologie. 
Printre pionierii care sistematizează în sec. 

al XX-lea această învățătură poate fi amintit 
părintele Nicolae  Afanasiev (1893-1966), 
profesor de eclesiologie și de istorie bisericească 
la Institutul Ortodox „Saint Serge” din Paris. 
Acesta descoperă în „eclesiologia euharistică” a 
Bisericii primelor veacuri o alternativă eclesio- 
logică viabilă la ceea ce numește el „eclesiologia 
universalistă” dezvoltată în Imperiul Roman 
încă de la Sf. Ciprian al Cartaginei și receptată 
în mare parte atât de Biserica Ortodoxă, cât și 
de cea Romano-Catolică. Afanasiev crede că, 
urmându-i lui Ciprian, ambele tradiții creștine 
afirmă unicitatea Bisericii, deci faptul că nu 
poate exista decât o singură Biserică adevărată, 
pentru că altfel ar trebui recunoscută existența 
a două Trupuri ale lui Hristos. Altfel spus, 
după eclesiologia universalistă, pentru orto- 
docși, singura Biserică adevărată este Biserica 
Ortodoxă, iar pentru romano-catolici, Biserica 
Romano-Catolică, deoarece, în natura sa, Bise- 
rica nu poate fi divizată. Însă, din perspectiva 
eclesiologiei euharistice, afirmă Afanasiev, nu 
există „Biserică universală”, ci doar Biserică 
locală și comuniune a Bisericilor locale. Fiecare 
Biserică locală este Biserică sobornicească, 
adică deplină. Aceasta deoarece în adunarea 
euharistică a fiecărei Biserici locale, Hristos 
este prezent în plenitudinea Trupului Său, iar 
fundamentul slujirii episcopale se înrădăci- 
nează tocmai în sinaxa euharistică. De aceea, 
teza fundamentală a eclesiologiei euharistice 
ar fi următoarea: „Acolo unde este adunarea 
euharistică, acolo este Biserica în deplinătatea 
și catolicitatea ei”. Semnul distinctiv al Bisericii 
este sinaxa euharistică, căci aceasta reprezintă 
principiul unității Bisericii. 

Cu larg ecou atât în lumea ortodoxă, dar și în 
cea romano-catolică, ideile lui Afanasiev au 
fost mai apoi continuate și corectate de teologi 
precum Al. Schmemann, ]. Meyendorft, B. 
Bobrinskoy sau I. Zizioulas. În spaţiul româ- 
nesc, părintele Stăniloae a arătat consecințele 
pozitive, dar și limitele eclesiologiei euharis- 
tice a lui Afanasiev, prin sublinierea faptului 
că unitatea eclesială, unitatea în credință și 
unitatea în Euharistie sunt toate trei insepa- 
rabile și interdependente. Conform teologului 


român, în primul rând, punerea în opoziție a 
localului și a universalului este o falsă opoziţie, 
deoarece Biserica locală posedă plenitudinea 
eclesială tocmai pentru că nu se separă de 
comuniunea Bisericii; apoi, garantul autentici- 
tății Fuharistiei este dreapta credință și episco- 
patul autentic (arătând legătura intimă dintre 
credinţă și Taine); și, în fine, caracterul eclesial 
plenar al fiecărei comunități locale face inutilă 
ideea unei superiorități eclesiale de drept divin 
a unei Biserici locale față de alta (v. PRIMÂT). 
Receptarea critică a eclesiologiei euharistice 
promovate de Afanasiev, prin corectarea și apro- 
fundarea ei, a făcut ca aceasta să câștige din ce în 
ce mai mult teren în teologia ortodoxă contem- 
porană. Eclesiologia euharistică are marele merit 
de a fi scos în prim-plan legătura intimă dintre 
Biserică și Euharistie, dintre Trupul mistic al 
lui Hristos și Trupul Său sacramental. În același 
timp, sublinierea importanței Bisericii locale 
are efecte importante în aprofundarea și articu- 
larea altor teme majore în eclesiologie, precum: 
comuniunea eclesială, episcopatul, sinodalitatea, 


primatul, autoritatea în Biserică. 

ECONOM. Administrator al bunurilor bise- 
ricești, instituit de episcop și lucrând după 
indicațiile acestuia. 

Despre apariția economului în Biserică nu 
avem prea multe date istorice. Cert este faptul 
Că, deși instituţia economului a existat înainte 
de Sinodul al IV-lea Ecumenic de la Calcedon 
(451), acum Părinţii sinodali au întărit prin 
Can. 26 obligativitatea prezenţei economilor în 
fiecare eparhie: „De vreme ce în unele Biserici, 
după cum am auzit din zvon, episcopii mânuiesc 
(administrează) fără economi bunurile Bisericii, 
i s-a părut (sinodului) ca fiecare Biserică ce are 
episcop să aibă și econom din clerul propriu (al 
Bisericii), care să chivernisească (administreze) 
cele bisericești după socotința episcopului său, 
ca nu cumva să fie fără de martori gospodă- 
rirea Bisericii și ca din (lucrul) acesta să se 
risipească bunurile ci și să se înfiereze (stig- 
matizeze) preoțimea cu defăimarea; iar dacă el 
(episcopul) nu ar face lucrul acesta, să fie supus 
dumnezeieştilor canoane” (a se vedea și Can. 
38,41 Ap Can. 25 Sin. IV Ec Can. 35 Trul.; 
Can. 11, 12 Sin. VII Ec.; Can. 15 Anc.; Can. 7, 
8 Gangra; Can. 24,25 Ant.; Can. 26, 33 Cart.; 
Can. 7 Sin. I-II, Can. 10 Teofil Alex.; Can. 2 
Chiril). Deși în textul acestui canon se impune 
obligativitatea economilor instituiți de episcop 
din rândul clericilor eparhiei sale, totuși, în 
practica bisericească, au existat și economi aleși 
dintre laici, urmărindu-se în acest caz criteriul 
corectitudinii și al priceperii. Avându-se ca 
temei biblic textul din FA 6, 2, episcopii au ales 
pe economi dintre diaconi, mai precis dintre 
diaconii consacraţi activității administrative și 
sociale în Biserică, pentru ca să nu aducă vreun 
prejudiciu autorităţii episcopale și personale, 
cât și instituției Bisericii. Astfel, Părinţii de 
la Calcedon au hotărât ca bunurile temporale 
ale Bisericii să fie administrate de un econom, 
acesta lucrând numai în concordanță cu hotă- 
rârile episcopului și cu consensul colegiului 
preoților. Atunci când o Biserică era vădu- 
vită, economul, conform Can. 25 Sin. IV Ec, 
era dator să păstreze nevătămat venitul acelei 
Biserici. De aceea, episcopul care nu se îngrijea 
de instituirea economilor în eparhiile lor era 

supus dumnezeieştilor canoane, iar în virtutea 
dreptului de devoluţiune (Can. 11 Sin. VII 
Ec.), autoritatea ierarhică superioară (mitro- 
politul, exarhul, patriarhul) putea interveni în 
granițele unei competențe inferioare, printr-un 
drept extraordinar, pentru a numi economi (v. 
DEVOLUŢIUNE). 

In timpurile mai noi, economul sau iconomul, 
la nivelul organizării mănăstirilor, se îngri- 
jește de întreaga gospodărie a mănăstirii, 
despre această categorie de economi făcân- 
du-se precizare expresă în textul Can. 11 Sin. 
VII Ec. (Niceea, 787): „dacă fiecare mitropolit 
așază econom în biserica lui, este bine. lar de 
nu, episcopului (patriarhului) Constantinopo- 
lului îi este îngăduit ca din propria sa putere 
să rânduiască (instituie) econom în bise- 
rica aceluia. Asemenea și mitropoliților, dacă 
episcopii supuși lor nu voiesc (nu se hotărăsc) 
să așeze economi în bisericile lor, același lucru 
(aceiași rânduială) să se păzească (observe) și în 
privința mănăstirilor”. 

tului Biblic și de Misiune al Bisericii Ortodoxe Române, 
București, 1996; Miraș, Nicodim, Drepru/ Bisericesc 

Iulian Mihai L. Constantinescu 


ECTENIE. (gr. ekzenis — rugăciune prelungită, 
stăruitoare) Grupare de stihuri, intonate de 
preot sau diacon în stil recitativ, la care cântă- 
rețul sau corul răspund cu Doamne miluiește, 
Dă Doamne, Tie, Doamne. 

Ectenia se mai numește: a) sinapsă (sinapsis 
— legătură, unire), căci unește într-o singură 
rugăciune mai multe cereri; b) eirinikai (en 
eirini — cu pace), cuvânt care introduce ectenia 
mare și în cuprinsul căreia se găsesc cereri de 
pace; c) Jiakonikai (diakon — diacon), pentru că 
erau rostite, la început, numai de diaconi. Ecte- 
niile sunt de origine apostolică (sec. [), folosirea 
lor în cult fiind atestată de Sf. lustin Martirul 
și de Tertulian (sec. al II-lea), de Sf. loan Gură 
de Aur și Fericitul Augustin (sec. al IV-lea), 
de Sf. Chiril al Ierusalimului (sec. IV-V) etc. 
După conţinutul lor, ecteniile se împart în: 
ectenie mare (14 stihuri, la care se mai adaugă, 
în unele cazuri, stihuri speciale), ectenie mică 
(4 stihuri), ectenia întreită (8 stihuri), ectenia 
de cerere (6 stihuri), ectenie de mulţumire etc. 
Ecteniile se încheie cu un ecfonis rostit de preot 
sau episcop. Ectenia exprimă esența Bisericii 
care unește pe toți membrii ei în trupul său 
mistic, prin rugăciune. Ea este simbol al rugă- 
ciunii unite: Faceţi rugăciuni, cereri, mulțu- 
miri pentru toți oamenii: pentru împărați, 
pentru toţi care sunt în dregătorii (7 Tim 2, 1). 
Ectenia este una dintre formele cele mai vechi 
ale rugăciunii și cea mai importantă pentru că 
arată caracterul universal al cultului și al Bise- 
ricii, cuprinzând pe membrii ei de orice stare, 
cultură religios-morală și nevoile spirituale și 
materiale ale creștinilor. Cererile ecteniilor se 
disting prin inteligibilitate și scurtime, fiind 
gustate de credincioși. Ele se întâlnesc la toate 
slujbele divine. 

Bibliografie. BRANIȘTE, Ene, Lifurgica Generală, Ed. 
Partener, 12008; BRANIșTE, Ene; BRANIȘTE, Ecate- 

Nicolae D. Necula, Nicu Moldoveanu, Stelian Ionașcu 


EDEN. Termen biblic ce denumește numele 
locului sau al grădinii unde au locuit Adam și Eva. 
Grădina Edenului este, mai mult decât atât, un 
loc mistic, care nu se lasă încadrat în timp și 
spaţiu. „Limpul” grădinii Edenului este unul 
preistoric, este încă timpul creației. Grădina 
aparține responsabilităţilor pe care Creatorul 
Însuși le trasează încă de la început creaturii 
sale, omul. Altfel spus, grădina Raiului este, 
conform referatului biblic, o moștenire pe care 
Dumnezeu o lasă oamenilor. Din punctul de 
vedere al autorului, Edenul s-ar situa la Est. 
Numirea Tigrului și a Eufratului lasă impresia 
unei situări concrete în Mesopotamia. Însă 
celelalte două râuri, Fison și Gihon, nu pot fi 
nicidecum identificate. Tocmai aceasta ar putea 
fi dorința autorului: de a sublinia faptul că 
grădina Edenului are ceva în comun cu lumea 
aceasta, însă nu se (mai) găsește în ea. 
Termenul ebraic „eden” se poate traduce prin 
„desfătare”, „deliciu”, dar și prin „a fi fertil, 
îmbelșugat”. 

Literatura rabinică zugrăvește Edenul ceresc în 
termeni idilici, ca pe un loc străbătut de patru 
fluvii: de lapte, de vin, de balsam și de miere. 
„În fiecare colţ al grădinii sunt șase sute de mii 
de îngeri care Îl laudă pe Domnul cu glasuri 
dintre cele mai suave. Dumnezeu Însuși Se 
află în grădină și tălmăcește Tora drepţilor din 
toate epocile”. 

Grădina este simbol al ordinii și alvieții, convin- 
gere pe care o întâlnim în întregul Orient. Prin 
proprietăţile sale, grădina este considerată 
un microcosmos, în care viața înflorește și se 
regenerează. Ea este însăși garanţia vieții și a 
regenerării. Scriptura ebraică reflectă aceste 
convingeri prin exemplificarea în textul ei a 
unor grădini, fie cultivate, fie de promenadă, 
locuri care capătă sensuri mistice, ascunse. Dar 
niciuna dintre acestea nu a stârnit un asemenea 
interes precum Edenul biblic. 

EGUMEN. Termen ce desemnează pe condu- 
cătorul unei mănăstiri sau schit, fiind ales 
dintre monahii cu viață exemplară, având capa- 
citatea pentru a fi un bun exemplu monahilor 
săi, păstrând ordinea și disciplina între frați, 
prin autoritatea sa morală. 

Încă de la începutul organizării vieții cenobi- 
tice monahale, mănăstirile au fost conduse și 
supravegheate de superiori care inițial au purtat 
numele de „avva”, fiind părinte al celorlalți 
monahi, care purtau numele de frați, pe temeiul 
iubirii frăţești, întrucât și în cazul acestor 
mănăstiri s-a urmat modelul de organizare 
familial. Titlul de „avva” a fost păstrat în timp 
numai ca titlu de onoare, pe seama stareților 
apărând alte numiri, precum cea de egumen și 
de arhimandrit. Totuși, s-a făcut distincție între 
aceste din urmă numiri, arhimandriți fiind 
numiți stareții mănăstirilor mari, iar egumeni 
fiind numiţi stareții mănăstirilor mai mici. În 
legislaţia canonică ortodoxă și în doctrină se 
face mențiune despre noțiunea de egumen mai 
frecvent în comparaţie cu cea de arhimandrit, 
întrucât titlul de egumen era numirea obișnuită 
dată starețului, iar mănăstirile mai mici erau 
mai numeroase decât cele mari. 

Conducătorul suprem al oricărui așezământ 
monahal este episcopul locului, care, prin dele- 
gare, dă posibilitatea superiorului, adică stare- 
țului (pentru mănăstiri) sau egumenului (pentru 
schituri), de a conduce. Pentru păstrarea unei 
cât mai bune rânduieli, în mănăstiri se regăsește 
o ierarhizare a organelor de conducere, uniper- 
sonale sau colegiale, din conducerea mănăs- 
tirii făcând parte, pe lângă stareţ (egumen), și 
celelalte sectoare de activitate reprezentate de: 
Soborul mănăstiresc, Consiliul duhovnicesc, 
Consiliul Economic și Consiliul de disciplină. 
Astăzi, conform articolului 1 al Regu/amenzu/ui 
Pentru organizarea vieții monahale şi funcționarea 
administrativă şi disciplinară a mănăstirilor, se 
precizează că în Biserica Ortodoxă Română 
funcționează ca așezăminte monahale, mănăs- 
tirea, schitul și metocul, persoanele prin care se 
exercită cârmuirea chiriarhală în cadrul acestora 
fiind: starețul, egumenul și metocarul (art. 31 
Regulile Monahale). Între aceste așezăminte 

monahale, schitul, condus de un egumen, este o 
obște mai mică de monahi, care viețuiesc după 
aceleași rânduieli ca în mănăstire, fiind aflate 
sub administrarea Centrului eparhial sau a unei 
mănăstiri (art. 6 Regulile Monahale). Astfel, „ca 
împuternicit al Chiriarhului și părinte duhov- 
nicesc al obștii mănăstirii, stareţul, ajutat de 
egumen, conduce mănăstirea, potrivit cu sfintele 
canoane, pravila monahală, hotărârile Sfântului 
Sinod și îndrumările Chiriarhului locului” (art. 
32 Regulile Monahale). 

Conform Sfarurului pentru organizarea și func- 
fionarea Bisericii Ortodoxe Române, schiturile, 
care sunt conduse de egumeni, funcționează 
în subordinea mănăstirii care este rânduită de 
Chiriarh sau direct în subordinea Centrului 
eparhial (Can. 4, 8, 24 Sin. IV Ec.; Can. 41 
Trul.; Can. 12, 17 Sin. VII Ec.; Can. Sin. 
I-II), existând și posibilitatea ridicării schitu- 
rilor conduse de egumeni la rang de mănăstire, 
cu urmarea procedurii statutare. Chiriarhul 
locului este conducătorul canonic art. 78, 
alin. (1) Statut] al mănăstirilor și al schiturilor 
conduse de stareți și de egumeni, cu excepția 
stavropighiilor patriarhale. Stareţii, precum și 
egumenii (la nivel de schituri) se numesc direct 
de Chiriarh [Can. 80 Cart.; Can. 1 Sin. I-II; 
art. art. 78, alin. (2) Statut], dacă îndeplinesc 
condiţiile statutare (art. 78 Statut), iar în cazul 
mănăstirilor mai mari, episcopul va numi pe 
unul dintre primii 3 candidați desemnaţi de 
sobor, în urma alegerilor. Egumenii din eparhie, 
alături de stareți, participă la sinaxele stareților 
şi egumenilor [art. 82 alin. (1) Statut], dar și la 
sinaxele monahale mitropolitane. 

Potrivit legislației canonice ortodoxe, între 
drepturile și îndatoririle canonice ale egume- 
nului menționăm: Conducerea și supravegherea 
călugărilor, supunându-se pedepsei canonice 
dacă va neglija această îndatorire (Can. 3 Sin. 
I-II); Respectarea perioadei de ucenicie (novi- 
ciat), fiind înlăturat din egumenie dacă ar primi 
în monahism fără această ucenicie (Can. 5 Sin. 
I-II); păstrarea averii mănăstirii, fără a o împu- 
ţina, altfel trebuind să fie exclus din mănăstire 
(Can.12 Sin. VII Ec.); pentru ieșirea din mănăs- 
tire, călugării au nevoie de învoirea egumenului 

(Can. 46 Trul.), egumenul care este hirotonit 
preot are dreptul de a hirotesi citeți și ipodia- 
coni în mănăstire (Can. 14 Sin. VII Ec.; Can. 
6 Nichifor); egumenul să nu primească bani de 
la cei ce întră în mănăstire, altfel va fi caterisit 
(Can. 19 Sin. VII Ec.); egumenul este numit 
de episcop (Can. 80 Cart.; Can. 1 Sin. 1-11); nu 
poate fi numit un egumen dintr-o altă eparhie, 
decât dacă prezintă scrisoarea de demitere de 
la episcopul competent (Can. 80 Cart.); legă- 
tura pusă unui călugăr de către egumenul său, 
poate fi dezlegată de episcop (Can. 7 Nicolae 
al Const.). 

trație bisericească parohială și legislaţie, Sibiu, 2001; IVAN, 

EH. (gr. îfos — glas, melodie) v. GLAS 
BISERICESC. 


EKTHESIS. (gr. Ehfesis piseos) Decret de 
expunere a credinței emis de împăratul Hera- 
clius (5 oct. 610 — ț11 feb. 641), la sfârșitul 
anului 638. 

Deoarece atenția îi fusese deturnată în ultimii 
ani (633-638) de campaniile împotriva Impe- 
riului Sasanid (622-629) și de respingerea 
pericolului arab, Heraclius a reîncercat să reali- 
zeze unanimitatea religioasă prin impunerea, 


prin decret imperial, a monotelismului, în 
locul monoenergismului, vehement și aproape 
general contestat. 

Decretul, intitulat Expunere a 
(ExOeors Tijs niorews) şi afișat în pronaosul 
Sfintei Sofia (oct. 638), a fost inspirat de Patri- 
arhul Serghie I (18 apr. 610 — 9 dec. 638), 
asistat de Pyrrhos, succesorul său în scaun (20 
dec. 638 — 29 sept. 641; 8/9 ian.-1 iun. 654), 
pe atunci egumenul Mănăstirii Chrysopolis. 
După o scurtă expunere a dogmei trinitare 
și hristologice, strict pe linia Calcedonului, 
Ehrhesis-ul interzicea cercetarea chestiunii 
controversate a lucrărilor Mântuitorului și 
împiedica folosirea sintagmelor de „una” (pia 
&vEpyera) sau „două energii” (6vo EvEpyeruu), 
ambele prezentând inconveniente: nu exista 
un consens al Sfinților Părinţi în privința orto- 
doxiei formulei „o unică lucrare”, unii dintre ei 
avertizând că ar implica o distrugere a natu- 
rilor unite ipostatic în Persoana Mântuitorului; 
tot așa cum sintagma „două lucrări”, o inovaţie 
recentă, scandalizase pe foarte mulți, întrucât 
implica în mod necesar existența a două voințe 
contrare în Persoana lui Hristos, deci a două 
persoane cu voințe în conflict. Interzicând să se 
mai vorbească de una sau două lucrări, Fhrhe- 
sis-ul sublinia că Același Hristos lucrează și 
cele omenești și cele dumnezeiești. Pentru a se 
exprima unitatea ipostatică și înlătura impresia 
că în Hristos există două voințe contrare, 
Ekthesis-ul impune formula „o singură voință 
(Ev 06inna) a Domnului nostru Iisus Hristos”. 
Dorind să pună capăt disputei monoenergiste, 
Ekrhesis-ul aprindea criza monotelită. Sugerat 
ab înitio în textele programatice monoener- 
giste, monotelismul devenea doctrina oficială a 
statului bizantin. 

Decretul imperial a fost confirmat imediat de 
autoritatea bisericească: în ultimele luni ale 
patriarhatului lui Serghie I, un sinod a aprobat 
Ekthesis-ul şi a condamnat pe clericii care-l 
vor respinge la depunere, iar pe monahi și laici 
la excomunicare (nov./dec. 638). Îndată după 
înscăunarea noului patriarh, Pyrrhos, un nou 
sinod a aprobat, o dată în plus, E4resis-ul. O 
scrisoare enciclică (EykVkiuoc E71oT0)]) făcea 

cunoscute tuturor hotărârile acestui sinod. 
Succesorii Papei Honorius I (625 — ț12 oct. 
638), Severinus (640), loan al IV-lea (640- 
642), Teodor 1 (642-649) și Martin 1 (649- 
653), au respins FEkh/hesis-ul şi au declarat 
monotelismul o erezie. În septembrie 648, 
împăratul Constans al II-lea (642-668) a 
promulgat 7ypos-ul (Twnog nepi nioTeoş), o 
nouă regulă de credință care înlocuia F/h/hes- 
îs-ul: fără a condamna direct monotelismul, 
Typos-ul interzicea orice discuție pe marginea 
subiectului lucrărilor și voințelor Mântuito- 
rului și prevedea sancțiuni pentru cei care-l 
vor nesocoti. Ehzhesis-ul a fost condamnat de 
Conciliul de la Lateran (649) și de Sinodul al 
VI-lea Ecumenic (680-681). 


Bibliografie. Conci/ium universale Constantinopolitanum 
fertium (Acta conciliorum  oecumenicorum. sub auspiciis 

XXIX (1930), pp. 16-28; Mansi, ].D., Sacrorum Concili- 

Expensis Antonii Zatta, Florenţa, 1765. 


Sebastian Nazâru 


ELOCUTIO. (lat. loguor — a vorbi, exprimare, 
fel de exprimare, stil, gr. lexis — limbaj, expresie, 
sfi)) Stil şi limbaj în predică. 

În contextul celorlalte diviziuni clasice 
(învențio, dispositio, memoria şi actio), privite 
ca etape ale unei structurări progresive, e/ocufio 
reprezintă acea funcție discursivă estetizantă 
prin care oratorul alege și utilizează mijloa- 
cele lingvistice adecvate scopului comunicării. 
Termenul a fost consacrat de retorul latin Quin- 
tilian, în monumentala sinteză asupra retoricii 
antice, Insfifufio oratoria, însă originile concep- 
tului sunt mult mai îndepărtate, datorându-se 
preocupării umane crescânde pentru calitatea 
estetică a vorbirii sau a scrierii. Dezbătută 
amplu de Aristotel, mai întâi în Poefica, apoi 


DICŢIONAR DE TEOLOGIE ORTODOXĂ 


în Retorica (dintr-o perspectivă considerabil 
extinsă față de cea a primei opere menționate, 
unde era vizat exclusiv textul poetic), ideea de 
stil sau elocuţie a devenit o temă prolifică a 
filologiei universale, generând analitici dintre 
cele mai variate: oratorică, lingvistică, literară, 
comunicațională etc. Din perspectiva defini- 
ției logico-filosofice a acţiunii, actele noastre 
verbale (speech acts) implică, în mod deliberat 
și cu o finalitate prestabilită, modificarea reali- 
tății psihologice, culturale și, prin acestea, de ce 
nu, istorice. De aici se poate deduce cu ușurință 
faptul că intenționalitatea și scopurile discur- 
sive se concretizează implicit în dimensiunea 


elocuţionară a textului. 
Bibliografie. AnisrorEr, Retorica, Ed. Iri, București, 

MUNTEANU, Ștefan, Inzroducere în stilistica operei lite- 
rare, Ed. de Vest, Timișoara, 1995; PAnarrEscu, V. 
(ed.), Terminologie poerică şi retorică, Ed. Universităţii 
„Al. 1. Cuza”, lași, 1994; QuINTILIAN, Arfa oratorică, 
vol. I-III, trad. M. Hetco, Ed. Minerva, București, 
1974, SăăvăsTRU, Constantin, Mic ratat de oratorie, 
Ed. Universităţii „Al. I. Cuza”, lași, 2006; ZAFIv, 
Rodica, „Ethos, pathos și logos în textul predicii”, în 
Garron, Al., Gaura, Sorin, MiLică, loan, (eds), Zexz 
şi discurs religios, vol. IL, Ed. Universităţii „Al. |. Cuza”, 
Iași, 2010, pp. 27-38. 

Marius Daniel Ciobotă 


ENDOTION. (gr. endofion) Acoperământ al 
Sfintei Mese așezat peste prima îmbrăcăminte 
a ei (cămașă), care simbolizează strălucirea feţei 
Mântuitorului Hristos pe Tabor. 

Bibliografie. BRANIșTE, Ene, Lifurgica Generală, Ed. 
Partener, 12008; BnRanișrE, Ene; BRANIȘTE, Ecate- 
rina, Dicţionar de cunoștințe religioase, Ed. Diecezană, 
Caransebeș, 2002; Craeșanv, Badea, Tezaurul /iturgic a] 
Sfintei Biserici Creştine Ortodoxe, Tipografia Gutenberg, 
București, 1912; MrrnorAnovIci, Vasile; TARNAVSCHI; 
Teodor, Corrancruc, Nectarie, Liturgica Bisericii Orto- 
doxe. Cursuri universitare, Ed. Consiliului Eparhial 
Ortodox Român din Bucovina, Cernăuţi, 1929. 

ENERGII NECREATE. (gr. energeia — putere 
de actiune, lucrare) Lucrări ale lui Dumnezeu care, 
deși sunt necreate, se manifestă în plan creat. 
Învățătura despre energiile divine necreate este 
fundamentală pentru teologia ortodoxă, dato- 
rită faptului că prin ea este susținută credința în 
caracterul personal al lui Dumnezeu, credința 
în îndumnezeirea omului și în transfigurarea 
eshatologică a creației. 

Teologia ortodoxă a făcut întotdeauna 
distincție între ființa și energiile divine necreate 
sau lucrările lui Dumnezeu. Pentru acest motiv, 
s-a spus că Dumnezeu este cognoscibil după 
lucrările sau energiile Lui, prin care a creat, 
proniază și mântuiește lumea, și incognos- 
cibil sau transcendent după ființa Sa. Pornind 
de la această distincție, Părinţii Îl numesc pe 
Dumnezeu „Cel cu multe nume”, atunci când 
se referă la lucrări sau energii, și „Cel fără de 
nume”, atunci când se referă la ființa Sa. „Fiinţa 
lui Dumnezeu — spune Sf. Grigore Palama — 
cea mai presus de ființă este fără nume, nepu- 
tându-se exprima și depășind înțelesul oricărui 
nume; lucrările au însă fiecare nume. De aceea, 
neavând un nume propriu pentru acea suprafi- 
ință, o numim cu numele lucrărilor” (cf. Zeo/ogia 
dogmatică și ortodoxă, p. 314). 

Criticându-l pe Eunomie, Sf. Vasile cel Mare 
precizează că niciodată conținutul unei ființe 
nu poate fi epuizat prin concepte. Dacă obser- 
vaţia este valabilă în cazul cunoașterii ființelor 
create, cu atât mai mult nu se poate exprima în 
concepte conținutul ființial al realității divine. 
"Toate numele pe care le găsim în Scriptură ni-L 
arată pe Dumnezeu așa cum ni Se revelează El 
Însuși. Prin urmare: „Atunci când afirmăm că 
Îl cunoaștem pe Dumnezeul nostru prin ener- 
giile Sale, nu promitem deloc că ar putea fi 
apropiat în ființa Sa. Căci, dacă lucrările Sale 
coboară până la noi, ființa Sa rămâne inacce- 
sibilă” (Epistola 234 către Amfilobiu, în Scrieri, 
vol. III, București, 1998, p. 483). Şi pentru Sf. 
Grigorie de Nyssa este evidentă neputința de 
a ajunge la contemplarea esențelor, chiar și în 
cazul lucrurilor create. În cazul cunoașterii lui 
Dumnezeu, cuvântul pierde orice valoare atunci 
când gândirea devine contemplaţie. În această 


situație, „există doar un singur nume care să 
exprime ființa divină, și anume mirarea care ne 
cuprinde atunci când ne gândim la Dumnezeu” 
(Tâ/cuire la Cântarea Cântărilor, în Scrieri, vol. 
I, București, 1982, p. 279). Conceptele, atât 
cele pozitive, cât și cele negative, nu definesc 
ființa Sa neaccesibilă, ci doar ceea ce Îl încon- 
joară. „Prin urmare, este adevărat că cel curat cu 
inima ÎL vede pe Dumnezeu, dar și că nimeni 
nu L-a văzut vreodată pe Dumnezeu. De fapt, 
Cel Ce este nevăzut prin natură devine vizibil 
prin energiile Sale, arătându-ni-Se în circum- 
stanțe particulare ale naturii Sale” (Despre Feri- 
ciri, în Scrieri, vol. , p. 381). 

Și din punctul de vedere al Sf. loan Damas- 
chin, numele care se dau lui Dumnezeu nu 
exprimă ceea ce este EI în ființa Sa, ci ceea ce 
nu este. Referindu-se la expresia Sf. Apostol 
Petru, Sf. Grigorie Palama spune că aceasta 
are un caracter antinomic, care o înrudește cu 
dogma Sfintei Treimi. Așa cum Dumnezeu 
este deodată Unul și Trei, tot așa „natura 
dumnezeiască trebuie să fie numită, în același 
timp, neparticipabilă și, într-un anume înțeles, 
participabilă; ajungem la împărtășirea de 
natura lui Dumnezeu, dar totuși ea rămâne 
cu totul inaccesibilă. Trebuie să le afirmăm pe 
amândouă deodată și să păstrăm antinomia lor 
ca pe un criteriu al slavei” (po/ogie mai extinsă, 
cf. Dumitru Stăniloae, Viaza şi învărărura 
Sfântului Grigore Palama, Ed. Scripta, Bucu- 
rești, 1993, p. 230). Dacă am participa la ființa 
lui Dumnezeu, atunci noi înșine am deveni 
dumnezei prin fire. Prin urmare, concluzia se 
impune: Dumnezeu rămâne inaccesibil după 
ființă. Dacă Dumnezeu ni S-ar împărtăși după 
unul dintre cele trei Ipostasuri, atunci am putea 
vorbi despre unire ipostatică și în cazul nostru. 
Astfel, nu putem participa nici la fiinţa, nici la 
Ipostasurile “Treimi. Pentru a ieși din impas, 
trebuie susținută o altă distincţie în Dumnezeu, 
deosebită de cea existentă între ființă și persoană, 
care să susțină atât caracterul Său incomensu- 
rabil, cât și posibilitatea comunicării. Această 
distincție se referă la energiile sau lucrările 
dumnezeiești. Acestea sunt puteri naturale 
și inseparabile de ființă, prin care Dumnezeu 

purcede în afară, Se comunică sau Se dăruiește: 
„Iluminarea și harul dumnezeiesc și îndumne- 
zeitor nu este ființa, ci energia lui Dumnezeu, 
o putere și o lucrare comună Treimii”. Așadar, 
după Sf. Grigore Palama, „spunând că putem 
participa la natura dumnezeiască, nu în Sine, ci 
în energiile Sale, rămânem în limitele evlaviei” 
(cf. Vladimir Lossky, Zeo/ogia mistică a Bisericii 
de Răsărit, p. 100). Așa cum ființa și persoana 
se deosebesc, cu toate că Dumnezeu este Unul, 
la fel se deosebește și ființa de lucrare, cu toate 
că Dumnezeu este Cel Care lucrează. Și dacă 
este imposibil ca cineva să existe fără ființă sau 
natură, în egală măsură este imposibil ca cineva 
să lucreze, lipsit fiind de puterea naturală lucră- 
toare, de energie. „Dacă uneori spunem că sunt 
același lucru, nu o spunem fiindcă ar fi tot una 
ceea ce indică cele două nume [...], ci și din 
motivul că lucrarea este în chip suprafiresc 
inepuizabilă și necuprinsă, calitate pe care o are 
numai Dumnezeu, singur fiind în chip negrăit 
veșnic lucrător, fără schimbare. Așadar, nu în 
sensul că lucrarea este ființă și nu din ființă, ci 
pentru că Dumnezeu, avându-le toate concen- 
trat și unitar, le lucrează pe toate fără să se 
împartă și fiind întreg strâns în Sine și nepără- 
sindu-Se niciodată prin purcederea spre fiecare, 
este întreg și singur în toate, ca Cel neîmpărțit 
în cele împărțite” (4po/ogie mai extinsă..., p. 
217). „Noi înţelegem că ființa și lucrarea sunt 
una, nu reducându-le la același sens, ci conside- 
rându-le nedespărțite. Dumnezeu întreg, unic 
și etern fiind cunoscut neîmpărțit prin fiecare 
din lucrări. Din aceasta se vede că Dumnezeu 
nu este compus, ci simplu” (4po/ogie mai 
extinsă... ,p.219). 

Acuzat de adversarii săi că, admițând o deose- 
bire între ființă și lucrări, Îl face pe Dumnezeu 
compus, Sfântul Grigorie răspunde că nu poate 
fi cineva compus cu propria lucrare, așa cum 
raza nu este compusă pentru că luminează, 
lumina fiind o lucrare a razei. O ființă fără 
lucrare este o simplă iluzie, neavând un suport 
real. După Varlaam și Achindin, energiile sunt 
fie esența însăși în calitate de act pur (defi- 
niție dată de Aristotel lui Dumnezeu, singura 
realitate care se sustrage devenirii), fie niște 

efecte create, având esența drept cauză. Pentru 
ci există esenţa dumnezeiască, existau efectele 
sale create, dar nu existau lucrările dumneze- 
iești sau energiile. 

Sf. Grigorie Palama precizează că Dumnezeu 
este numele unei lucrări și derivă de la „a se 
întinde și a le proteja pe toate” sau de la „a privi” 
toate. De aici trage concluzia că Ela privit aceste 
lucrări înainte de facerea lor, cugetându-le 
netemporal. Apoi, fiecare lucrare este produsă, 
de fapt, la momentul mai dinainte hotărât, 
după conceptul netemporal al voii Lui, concept 
pe care îl numește „predeterminare și icoană și 
model”. „Ceea ce se face este creat. Predetermi- 
narea însă și voirea dumnezeiască și preștiința 
coexistă din veci cu fiinţa lui Dumnezeu și sunt 
fără de început și necreate. Dar niciuna dintre 
ele nu este ființa lui Dumnezeu. Este atât de 
departe de a fi aceasta ființa lui Dumnezeu, 
încât Vasile cel Mare zice [...] că preștiința lui 
Dumnezeu despre ceva n-are început, dar se 
sfârșește după ce s-a petrecut lucrul preștiut” 
(Apologie mai extinsă..., p. 219). 

Precum Persoanele, energiile divine nu sunt 
elemente ale ființei dumnezeiești, separate 
de Treimea a căror manifestare comună sunt; 
nu sunt nici accidente ale naturii și nici ființe 
ipostatice, așa cum sunt Persoanele. Ţinând 
în mod natural de ființa comună a ipostasu- 
rilor, ele sunt comune Persoanelor. „Învăţă- 
tura Părinților despre persoanele cuvântului și 
Duhului, considerate drept chipuri desăvârșite 
ale lui Dumnezeu, nu poate fi explicată decât 
în același sens, adică în planul cel din afară 
al Treimi, arătându-Se în lume prin energie” 
(Vladimir Lossky, Ztologia mistică a Bisericii 
de Răsărit...» p. 100). Prin urmare, prin lucră- 
rile lor, cele trei Persoane pot fi experiate ca 
aproape de noi sau locuind în noi. Faptul că nu 
ne împărtășim de Ele după ființă nu înseamnă 
că nu ne unim cu Ele. Astfel, prin har, ca 
lucrare sau energie comună a celor trei Ipos- 
tasuri, este prezent în noi atât Tatăl, cât și Fiul 
și Duhul Sfânt. Gândirea Părinților a văzut în 
teologie misterul intrinsec al Sfintei Treimi 
descoperit prin Revelaţie, în timp ce manifes- 
tările în afară ale lui Dumnezeu sau Treimea 

cunoscută în raporturile Sale cu ființa creată 
priveau domeniul iconomiei. Conform acestei 
împărțiri, energiile s-ar situa la mijloc: ele 
aparţin atât teologiei, în calitatea lor de lucrări 
sau energii nedespărţite de Sfânta Treime, dar 
și iconomiei, pentru că Dumnezeu Se desco- 
peră făpturilor Sale prin energiile „care coboară 
până la noi”, așa cum spune Sf. Vasile cel Mare. 
În ordinea manifestării iconomice a Treimii 
în lume, orice energie provine de la Tatăl și 
se comunică prin Fiul, în Duhul Sfânt. Prin 
distincția pe care o face între ființă și energii, 
Ortodoxia se distanțează atât de panteismul 
religiilor orientale, care confundă Creatorul 
cu creația, dar păstrează în același timp și 
distanța de separație deistă pe care creștinismul 
apusean a introdus-o între Dumnezeu și lume. 
În timp ce existența energiilor necreate a favo- 
rizat dezvoltarea unei spiritualități dinamice, 
absența lor a dus la prăbușirea spiritualității 
creștine și la provocarea crizei spirituale care 
confruntă lumea contemporană. Ignorarea 
energiilor divine necreate este sinonimă cu 
refuzul scării de diamante pe care Dumnezeu 
coboară în Biserică și în creaţie și pe care omul 
ar putea urca spre Dumnezeu, prin iubire și 
transfigurare. 

Dumnezeu Se face cunoscut și accesibil 
gândirii și trăirii noastre prin lucrările sau ener- 
giile Sale divine, necreate și veșnice. Prin aceste 
lucrări, Dumnezeu produce și susține ansam- 
blul realității create care, pentru acest motiv, are 
în structura lui anumite corespondențe tainice 
în Dumnezeu. La rândul lor, aceste lucrări 
evidenţiază în creaţie însușirile sesizabile ale 
lui Dumnezeu, pentru că Acesta le-a înzestrat 
cu însușiri asemănătoare, dar infinit inferioare 
Lui. Contemplând lucrările lui Dumnezeu 
prezente și manifestate în creație, mintea 
omului înaintează spre însușirile sau atributele 
lui Dumnezeu, care, în acest sens, sunt niște 
concluzii asupra acțiunilor sau lucrărilor lui 
Dumnezeu în lume. 

Prin atributele divine, omul sesizează atât 
prezența și lucrarea lui Dumnezeu în lume, 
cât și transcendenţa Lui. Factorul care asigură 
atât transcendența, cât și prezența, este 


caracterul Său personal. Persoana divină tran- 
scende orice atribut, dar și suma atributelor. 
Ele nu epuizează nici ființa lui Dumnezeu, 
nici persoanele în care subzistă ființa în mod 
integral, ci se situează, așa cum zic Părinții, 
„în jurul fiinţei lui Dumnezeu”. Constituind 
o totalitate polifonică, atributele nu divi- 
zează ființa lui Dumnezeu și nici nu li se 

oate atribui o existență distinctă de aceasta. 
In Sfânta Scriptură, Dumnezeu Se autodefi- 
nește ca adevăr, lumină, bunătate etc. Aceasta 
înseamnă că toate aceste atribute, cu toate 
diferențele pe care le presupun, sunt insepa- 
rabile prin natura lor de ființa lui Dumnezeu 
și o exprimă, atât cât este posibil din partea 
omului. Înţelepciunea lui Dumnezeu „cea de 
multe feluri” (£/3, 10) se manifestă „în multe 
rânduri și în multe chipuri” (For 1, 1), atât în 
lumea văzută, cât și în cea nevăzută. „Potrivit 
planului veșnic al lui Dumnezeu, atribu- 
tele divine sunt expresia lucrării Sale față 
de lume, pentru ca EI să o conducă prin ele 
spre îndumnezeirea ei” (Pr. Prof. Dr. Dumitru 
Popescu, Iisus Hristos Pantocrator, Ed. Institu- 
tului Biblic și de Misiune al Bisericii Orto- 


doxe Române, București, 2005, p. 99). 
Bibliografie. BArrgaR, Frangoise, „Energie (physique), 
în: Dicfionnaire d'historie et philosophie des sciences, Ed. 
Quadrige/PUF, Paris, 1999, pp. 342-347; GRIGORIE 
PALAMA, SF., Cuvânt despre sfânta lumină şi despre împăr- 
fășirea dumnezeiască şi îndumnezeitoare, în Filocalia, vol. 
VII, București, 1997; Lossxy, V., Zto/ogia mistică a Bise- 
ricii de Răsărit, trad. V. Răducă, Ed. Anastasia, 1993; 

Ed. Deisis, Sibiu, 1995; MevENDORFE, ]., Sfântul Grigorie 
Palama şi mistica ortodoxă, trad. A. Pagu, Ed. Enciclo- 
pedică, București, 1995; Popescu, Dumitru, „Ieologia 
Sfinţilor Trei lerarhi și actualitatea ei”, în vol. 7eo/ogie 
şi cultură, București, 1993, pp. 65-72; SIMEON Nou 
“TeoLos, SF., Les Cazecheses, 34-36, în coll. Sources Chrezi- 
ennes, vol. CXIII, Paris, 1965; SrăNILoAE, D., „Semni- 
ficaţia luminii dumnezeiești în spiritualitatea și cultul 
Bisericii Ortodoxe”, în: Orz., 3-4/1976;, STăNILoAE, D., 
Teologia dogmatică ortodoxă, vol. |, Ed. Institutului Biblic 
și de Misiune al Bisericii Ortodoxe Române, 1978; 
STĂNILOAE, D., „Natură și har în teologia bizantină”, în: 
Ort., 3/1974; STĂNILOAE, D., Viaţa şi învățătura Sfântului 
Grigorie Palama, Ed. Scripta, București, 1993; VAcHos, 

ENERGUMENI. (lat. energumenus, ŞI. ener- 
gumenos) Nume atribuit în primele veacuri 
creștine persoanelor stăpânite de demoni. 

În organizarea Bisericii primelor veacuri, ener- 
gumenii alcătuiau o grupă distinctă a comuni- 
tăților creștine iar de vindecarea lor se ocupau 
exorciștii. Pentru ei existau rugăciuni și ectenii 
speciale în cadrul Sfintei Liturghii. Energu- 
menii erau admiși doar la prima parte a Sfintei 
Liturghii (asemenea catehumenilor, fotizome- 
nilor și penitenţilor). Imediat după concedi- 
erea catehumenilor, diaconul rostea îndemnul: 
„Rugaţi-vă toți cei stăpâniți de duhuri necurate! 
Toţi să ne rugăm cu osârdie pentru ei, pentru 
ca iubitorul de oameni Dumnezeu să certe prin 
Hristos duhurile cele rele și necurate”. La sfâr- 
șitul ecteniei pentru energumeni, aceștia erau 
îndemnați să-și plece capetele pentru a primi 
binecuvântarea episcopului, care rostea și o 


rugăciune asupra lor. 
Bibliografie. Les Consfifutions Apostoligues, VINIL, 7, în coll. 
Sources Chretiennes, vol. CCCXXXVI;, BRANIșTE, Ene, 
Liturgică Generală, Ed. Institutului Biblic și de Misiune al 
Bisericii Ortodoxe Române, București, 1993. 

Cristian Cercel 


ENGOLPION. Obiect sfânt, propriu treptei 
arhierești, în formă de medalion-iconiță, lucrat 
din email sau din metal prețios, atârnat de gât 
cu un lănţișor, având în iconiță chipul Mântui- 
torului sau al Maicii Domnului. 

Engolpionul a fost inspirat de hoșenul sau 
pectoralul arhieresc al Vechiului Testament în 
care se păstra Urim și Tumim, adică arătarea și 
adevărul, talismane sfinte care preînchipuie pe 
Hristos și Maica Domnului. Se pare că engol- 
pioanele au înlocuit relicvariile, adică mici cutii 
cu moaște purtate de stareți apoi de arhierei. În 
trecut, engolpioanele aveau și formă de cruce, 
apoi, din sec. al XVIII-lea, s-a păstrat numai 
cea de medalion. Arhiereul poartă permanent 


engolpionul, iar la slujbă se așază peste sacos. 

Bibliografie. Baanrșre, Ene, Lifurgica Generală, Ed. 
Partener, 12008; BnRanișrE, Ene; BRANIȘTE, Ecate- 
rina, Dicţionar de cunoştinze religioase, Ed. Diecezană, 
Caransebeș, 2002; CrReșAnu, Badea, Tezaurul /iturgic a] 
Sfintei Biserici Creştine Ortodoxe, Tipografia Gutenberg, 
București, 1912; MrrRorANoVvICI, Vasile; TARNAVvSCHI, 


DICŢIONAR DE TEOLOGIE ORTODOXĂ 


Teodor; Corrancruc, Nectarie, Lifurgica Bisericii Orto- 

Ortodox Român din Bucovina, Cernăuţi, 1929. 

ENIPOSTAZIERE. Desemnează atât posi- 
bilitatea, cât și actul unui ipostas de a-și asuma 
sau împropria o fire pe care nu o avea sau care 
nu-i aparţine, alături de firea proprie. 
Termenul se referă strict la Ipostasul Cuvân- 
tului Care a luat firea umană, ca și cum ar fi 
fost proprie Lui, și a actualizat-o alături și 
prin comunicarea, întrepătrunderea sau apro- 
prierea cu firea dumnezeiască pe care o avea 
dintotdeauna. 

Termenul se leagă direct de terminologia trini- 
tară elaborată la Primul Sinod Ecumenic de la 
Niceea, precum și în scrierile Părinților veacu- 
rilor IV-V, unde s-a făcut distincţia dintre fire și 
ipostas. Termenii de „fire” și „ipostas” (pvo1G și 
VNO6TAGIG) sunt preluaţi din terminologia filo- 
sofică elenistică, dar nuanțate adecvat pentru a 
explica inteligibil, pe cât se poate, adevărurile 
descoperirilor dumnezeiești. În acest context, 
termenul „fire” nu mai exprima în teologie 
ceea ce exprima în filosofia elenistică, adică 
faptul particular de a ființa, ci faptul de a ființa 
comun unei singure specii. Așadar, specia, fiind 
compusă din mai mulți indivizi, era echivocă 
referința la nivel individual (personal). Prin 
urmare, noțiunea de „fire” devine la Părinţii 
de la Niceea sinonimă, într-un fel, cu „ousia”, 
termen ce desemnează „faptul de a ființa” la 
modul general, care este comun tuturor speci- 
ilor și genurilor, deci este comun întregii exis- 
tenţe „in se”. 

Ipostasul — provenind de la vno și STutş — 
semnifică „stare de dedesubt” sau „substare”, 
adică starea concretă de existență a unei indi- 
viduaţii. Așadar, ipostasul reprezintă cel mai 
apropiat mod de a exprima particularitatea unui 
lucru dintr-o mulțime, în care fiecare dintre 
aceste elemente ale mulțimii își evidențiază 
atât nota distinctivă, cât și pe cea comună cu 
a altor ipostase similare lui, întregind spectrul 
firii din care face parte. Prin urmare, ipostasul 
constituie exprimarea unei existențe concrete, 
iar firea sau ousia, starea abstractă a ei. Prima 

face parte din planul actual, real, cea de-a doua, 
din planul abstract, potențial. Firea nu există 
realmente decât atunci când este ipostaziată, 
deci când este actualizată pe plan concret de 
o individuație, până atunci ea rămânând doar 
într-un plan teoretic. Ipostasul este cel care dă 
sens unei firi, iar în cazul lumii inteligibile, el a 
fost numit de Părinţi persoană sau npoconov. 
Însă Părinţii, când au trasat aceste valențe termi- 
nologice, nu au avut în vedere expres exemplul 
unor persoane umane învăluite în aceeași fire 
sau care au firea omenească, respectiv umani- 
tatea ca fire comună. Ei au ajuns la acest rezultat 
gândind cum se poate exprima existența mono- 
ființială a lui Dumnezeu în chip tripersonal. 
Astfel, au numit ousia fondul comun al Celor 
Trei Persoane, iar Persoanele Ipostase, unde 
fiecare Ipostas dumnezeiesc cuprinde în Sine 
întreaga fire dumnezeiască fără vreo lipsă, dar, 
în același timp, aceeași fire care este comună și 
Tatălui, şi Fiului, și Sfântului Duh. 

Disputele hristologice din sec. al V-lea ating 
tema celor două firi din Persoana lui Hristos, 
cea dumnezeiască și cea omenească, și a rapor- 
tului dintre ele. Pentru a exista o distincție 
clară între aceste firi din Persoana lui Hristos, 
ele au fost separate, dar pentru a nu altera 
unitatea Persoanei, ele sunt unite și comunică. 
Raportul dintre firea umană și cea dumneze- 
iască din Hristos nu era perfect egal, ci firea 
dumnezeiască era cea care conducea pe cea 
umană, căreia îi era ascultătoare. De asemenea, 
Ipostasul Cuvântului întrupat era centrat nu 
pe firea omenească, ci pe cea dumnezeiască, 
de aceea, firea dumnezeiască avea o pondere 
mai însemnată. Dar acest lucru nu însemna 
că firea omenească nu a fost asumată deplin, 
ci că Persoana lui Hristos rămâne în conti- 
nuare într-o relație perihoretică cu celelalte 
Persoane ale Sfintei Treimi, deși a asumat o 
fire care nu era a Sa. 

Această asumare a firii omenești a fost numită 
de teologul bizantin Leonţiu, eniposzaziere. 
Adept al poziţiei calcedoniene, a făcut această 
remarcă pentru a clarifica terminologia echi- 
vocă alexandrină exprimată mai pretențios de 
Sf. Chiril al Alexandriei, sub formula: „o singură 


fire a lui Dumnezeu întrupată”. Prin aceasta, se 
afirma posibilitatea ca o fire omenească să poată 
intra în Sfânta Treime, prin urmare relativitatea 
acesteia nu „contamina” cu ceva dumnezeirea 
perihoretică a Persoanelor Sfintei Treimi, ci era 
asumată ipostatic ca și cum ea s-ar activa nu 
printr-un ipostas omenesc, ci prin Însuși Ipos- 
tasul Cuvântului. Cu alte cuvinte, Dumnezeu 
Însuși trăiește în limitele umanului dându-i 
sens pilduitor, dar, în același, timp recapitulân- 
du-l cu totul. Enipostazierea a făcut posibilă 
îndumnezeirea firii umane prin comunicarea 
reciprocă a însușirilor fiecărei firi. 

Din acest punct de vedere, Pr. Dumitru Stăni- 
loae afirmă valoarea conceptului de „persoană” 
înaintea celui de „fire”, spunând că o fire nu 
poate comunica cu o alta decât prin inter- 
mediu ipostatic. Și în acest caz, fiind vorba 
de Persoana lui Hristos, enipostazierea a fost 
posibilă datorită compatibilității dintre om și 
Dumnezeu, precum cea dintre chip și Arhetip. 
Leonţiu de Bizanţ se încadrează în rândul 
apărătorilor doctrinei calcedoniene care au 
sprijinit cu această formulă distincția dintre 
firile divină și umană din Hristos, fără a le 
disocia până la o ipostaziabilitate de sine și fără 
a le da o pondere egală în Ipostasul Cuvântului. 
În cultura bizantină ulterioară sec. al VII-lea, 
expresia lui Leonţiu are un caracter marginal, 
deoarece formula de la Calcedon era completă 
și nu lăsa loc de vreun echivoc, nefiind nece- 
sară vreo explicație suplimentară. Formula lui 
Leonţiu apăruse dintr-o aprofundare expli- 
cativă a dogmei calcedoniene. Este posibil ca 
aceasta să fie și răspunsul la dioprosopismul 
școlilor nestoriene, a căror sorginte mergea 
până la Teodoret al Cyrului, semn că identifi- 
carea ideologică a cauzei este cea care impune 
formule auxiliare pentru aprofundare. Mono- 
fizitismul a rezistat la nivel teologic mult timp 
în spațiul culturii alexandrine, până la cuceririle 
arabe, de aceea reacția lui Leonţiu de Bizanț 
este deschisă și constituie unica opoziție în fața 
amplorii monofizite. 

Dar formula este preluată și susţinută de Sf. 
loan Damaschin, care era un exponent al 
școlii antiohiene, semn că enipostazierea nu 

era doar o formulă endemică teologiei bizan- 
tine, ci era una corectă ce acoperea toată 
problematica disputelor diofizitismului din 
Persoana lui Hristos. În lucrarea Expunere a 
credinței ortodoxe, St. loan Damaschin preci- 
zează posibilitatea „enipostazierii”, arătând 
că Trupul lui Hristos sau umanitatea Lui nu 
avea un ipostas propriu deși era completă, ci 
subzista doar prin Ipostasul Logosului. Se 
poate pretinde, din acest punct de vedere, o 
asemănare cu apolinarismul, dar doctrina 
Părinților postcalcedonieni se deosebea de 
aceea a lui Apolinarie din Laodiceea, căci ei 
susțineau deplinătatea firii omenești, chiar 
dacă era inclusă într-un Ipostas care deja 
ipostazia o fire dumnezeiască. 

Formula este preluată mai târziu de către 
teologia scolastică târzie, în sec. al XVI-lea, și 
este prezentă în studiile patrologice întreprinse 
odată cu reeditarea surselor creștine după desco- 
perirea tiparului. O largă referire la aceasta 
face teologul protestant Karl Barth, arătând că 
Dumnezeu subzistă ca om în același fel în care 
subzista ipostatic ca Dumnezeu. De asemenea, 
au mai existat și alte poziții mai puţin acorda- 
bile cu teologia Sf. loan Damaschin, majoritatea 
invocând o poziție similară cu cea a lui Apoli- 
narie din Laodiceea, adică a umanităţii incom- 
plete din Hristos dacă nu are un ipostas propriu 
uman. O poziţie clasică este reprezentată în 
teologia românească de Pr. Dumitru Stăniloae, 
care arată că enipostazierea implică o umani- 
tate a lui Hristos cu caracter recapitulativ, însă 
autentică și deoființială cu firile risipite iposta- 
ziate în oameni. Astfel, adevărata actualizare a 
firii umane o obține Ipostasul Cuvântului, iar 
oamenii, prin recapitularea lor în acea umanitate 


enipostaziată a lui Hristos. 

EPARHIE. Unitate administrativ-teritorială 
bisericească păstorită de un episcop. 

Termenul este împrumutat din terminologia 
civilă, din organizarea administrativ-teritorială 
a Statului, înțelegându-se astăzi, din punct 
de vedere bisericesc, acea unitate administra- 
tiv-teritorială bisericească în cadrul unei unități 
administrativ-teritoriale bisericești mai mari 
(ex. mitropolia care cuprinde parohii, protopo- 
piate, mănăstiri și eparhii), fiind condusă de un 
episcop eparhiot sau titular care exercită puterea 
bisericească numai în granițele eparhiei sale 
(iar. 35 Ape 2 Sin; II Ea 20 Taul 16 Anca 
3, 11 Sard.; 13, 22 Ant.) şi se află în fruntea 
organelor de conducere colegiale la nivel de 
eparhie. Eparhia era, în Imperiul Roman, o 
unitate administrativ-teritorială condusă de un 
eparh, Biserica împrumutând acest termen în 
cadrul procesului de acomodare a organizării 
administrativ-teritoriale bisericești cu cea a 
Statului, prin aplicarea principiului teritorial 
(Can. 17 Sin. IV Ec.; Can. 38 Irul.), de aceea 
apare mai târziu, după termenii de parohie sau 
enorie. Astfel, acest termen a rămas astăzi în 
uzul dreptului administrativ bisericesc, desem- 
nând o provincie bisericească în fruntea căreia 
se află un eparhiot (eparh), adică un episcop 
titular care o conduce împreună cu celelalte 
organe competente de conducere bisericească 
în mod autonom în raport cu celelalte eparhii 
de același grad. Termenul de eparhie este 
unul generic, raportat la cel de episcopie, care 
vizează numai unitatea bisericească adminis- 
trativ-teritorială condusă de un episcop (Can. 
7 Sin. I-II), după cum arhiepiscopia se referă 
la unitatea administrativ-teritorială care are în 
frunte un arhiepiscop. 

Sfinţii Apostoli, fiind conștienți de autoritatea 
lor unică și irepetabilă primită de la Mântu- 
itorul lisus Hristos, bucurându-se de juris- 
dicție universală în virtutea harului extraor- 
dinar al apostoliei, au propovăduit Evanghelia 
Mântuitorului nostru lisus Hristos până la 

marginile lumii (V 28, 19), depășind grani- 
ţele unci singure comunități, întemeind nume- 
roase Biserici locale, pe care le-au înzestrat cu 
o conducere autocefală, prin hirotonia episco- 
pilor în fruntea lor. Aceste comunităţi locale, 
conduse de episcopi, se administrau indepen- 
dent una de cealaltă, deși toți episcopii condu- 
ceau în comuniune întreaga Biserică, fără a 
dispune de jurisdicție universală, ci numai 
locală, deci limitată la granițele parohiilor lor 
episcopale. Prin urmare, încă din epoca apos- 
tolică, până în sec. II-III, Bisericile locale sau 
parohiile episcopale erau conduse în mod auto- 
cefal de episcopi, ulterior conducerea unităților 
bisericești trecând pe seama sinoadelor locale, 
provinciale (Can. 34, 37 Ap.), prin introdu- 
cerea sistemului mitropolitan (sec. al IV-lea) 
sinoadele mitropolitane fiind alcătuite din 
episcopii provinciei în frunte cu mitropolitul 
(Cano. 4, 5, 6, 7 Sin. 1 Ec.). Astfel, în vechile 
izvoare ale Dreptului canonic parohia viza 
ținutul unui episcop (parohiile episcopale care 
au preexistat eparhiilor mitropolitane), însem- 
nând, de fapt, ceea ce numim noi astăzi prin 
eparhie. După răspândirea Creștinismului, 
când episcopii își aveau reședința în orașele 
mari, fără a mai exista în alte orașe mai mici, 
credincioșii acestor comunități formau parohii 
conduse de către un preot paroh. Parohiile 
formau protopopiate care erau dependente de 
episcopul cetăţii. Episcopii orașelor mai mici se 
adresau episcopului capitalei provinciilor poli- 
tice, născându-se un drept de supraveghere al 
episcopilor capitale de provincii asupra celor- 
lalți episcopi din acel ținut. Din sec. al IV-lea, 
mai precis de la Sinodul I Ecumenic de la 
Niceea, s-a introdus sistemul mitropolitan 
(Can. 4, 5, 6, 7 Sin. Ec.), iar acești episcopi 
ai capitalelor provinciilor s-au numit mitro- 
poliți. Mitropolia corespundea unei provincii 
politice, regăsind pentru aceasta numirea de 
eparciva în izvoarele de Drept canonic. Ulte- 
rior, s-au dezvoltat exarhatele și patriarhatele, 
urmându-se principiul teritorial și dezvoltarea 


organizării administrativ-teritoriale a Statului. 

Iulian Mihai L. Constantinescu 


EPECTAĂZĂ. (gr. epektasis) Defineşte tensi- 
unea profundă și preocuparea constantă a 
credinciosului de înaintare continuă în cunoaș- 
terea și trăirea lui Dumnezeu. 

Epectaza se referă la aspectul dinamic al vieții 
duhovnicești și exprimă modul în care se reali- 
zează îndumnezeirea persoanei umane. 
Textele biblice fundamentale ale învățăturii 
despre epectază sunt cele de la MIZ 5, 48; 16,24; 
In 12,26; Le 9,23; 1 Co 10, 12; 2 Co 3, 18; E/4, 
12-15; Fhp 1,25; 3, 12-14. 

La Fl 3,14 — „Uitând cele ce sunt în urma mea, 
și tinzând (Enekrewopnevoc) către cele dinainte, 
alerg la ţintă, la răsplata chemării de sus, a lui 
Dumnezeu, întru Hristos lisus” —, Sf. Apostol 
Pavel folosește cuvântul epectază în sensul de 
tindere necontenită spre treptele superioare sau 
de înaintare nesfârșită spre realizarea desăvâr- 
șirii. Astfel, epectaza plasează procesul mântuirii 
în dimensiunea dinamicii continue, iar credin- 
ciosul este comparat cu atletul care aleargă tot 
timpul (7 Co 9, 24; 2 Tim 4, 7) spre dobândirea 
de noi daruri ale sfințeniei de la Dumnezeu. 
Ideile învățăturii despre epectază sunt 
prezente atât în Sfânta Scriptură, cât și în 
operele Sfinţilor Părinţi și ale Scriitorilor 
bisericești (Sf. Irineu al Lyonului, Clement 
Alexandrinul, Origen, Sf. Vasile cel Mare, 
Sf. Maxim Mărturisitorul, Sf. Simeon Noul 
Teolog, Sf. Grigorie Palama etc.), însă cel 

dintâi sistematizator și exponent puternic al 
ei este Sf. Grigorie de Nyssa. În special, în 
cele trei opere principale ale sale: Despre viaza 
Iui Moise, Tâlcuire la Cântarea Cântărilor şi 
Despre Fericiri, St. Grigorie de Nyssa trasează 
principalele coordonate ale învățăturii despre 
epectază. Astfel, aceasta este văzută ca o auto- 
depășire duhovnicească permanentă și ca o 
înaintare fără de stagnare care este prezentă 
în toate etapele vieții spirituale (purificare, 
iluminare și îndumnezeire). Este, așa cum 
afirmă Jean Daniclou, o luptă intensă de creș- 
tere în sfințenie pe care sufletul o trăiește de-a 
lungul tuturor treptelor duhovnicești. 

Orice stare duhovnicească dobândită deschide 
sufletul spre noi perspective de sfințenie și nu-l 
lasă pe acesta niciodată să se rezume la stadiul 
atins, ci îl plasează în dinamismul tinderii infi- 
nite spre Dumnezeu cel infinit. 

Astfel, la Sf. Grigorie de Nyssa se întâlnește o 
înșiruire a epectazelor, unite într-un crescendo 
continuu, și o derulare progresivă a stărilor de 
desăvârșire. El nu se oprește la o măsură oare- 
care de virtute sau de sfințenie, ci merge la 
nesfârșit spre o înălțime nelimitată și o împăr- 
tăşire tot mai profundă de harul dumnezeiesc. 

Cu toate că este mai presus de lume, prin ființa 
Sa, totuși Dumnezeu este prezent și lucrează 
în umanitate și în creaţie prin energiile Sale 
necreate, atrăgându-i și păstrându-i pe aceștia 
în comuniunea cu Sine. Energiile necreate 
atrag și, în același timp, întăresc și lărgesc 
sufletul, îl fac mult mai capabil, prin susținerea 
pe care i-o acordă, de a realiza întinderi mult 
mai puternice către Dumnezeu. În acest sens, 
epectaza presupune o sinergie constantă între 
nevoitor și harul dumnezeiesc care nu cunoaște 
nicio stagnare. În prezentarea procesului pe 
care-l cunoaște desăvârșirea, Părinţii filocalici 
și cei ai pustiei fac referire, în mod constant, 
la aceste aspecte. Ei vorbesc despre o stare de 
epectază chiar la nivelul purificării și al împli- 
nirii virtuții, arătând că ascetul nu trebuie să se 
mulțumească niciodată cu binele și cu virtuțile 
împlinite, ci trebuie să dorească încontinuu să 
se înalțe pe noi trepte duhovnicești superioare. 
Limitarea procesului îndumnezeirii omului de 

un anumit număr de fapte bune și reducerea 
acestuia la o formă suficientă de desăvârșire 
se opun chiar învățăturii despre infinitatea lui 
Dumnezeu. Dacă omului i se neagă posibili- 
tatea epectazei, atunci se ajunge să se declare 
incapacitatea lui Dumnezeu de deschidere spre 
umanitate și calitatea Sa de sursă a desăvârșirii. 
Acesta este și motivul pentru care Sf. Grigorie 
de Nyssa prezintă tot timpul învățătura despre 
epectază în strânsă legătură cu doctrina despre 
infinitatea lui Dumnezeu. Fiind infinit și necu- 
prins, Dumnezeu ne oferă posibilități infinite 
de înaintare în sfințenie și în comuniunea cu 
E]. Tocmai de aceea, în relaţia cu Dumnezeu, 
sufletul uman nu poate fi cuprins niciodată de 
vreo formă de saţietate plictisitoare, ci se simte 
atras din ce în ce mai mult de Dumnezeu, spre 
a se ridica pe noi trepte de desăvârșire. 

Epectaza presupune atât un aspect de stabi- 
litate, cât și unul de mișcare (Jean Daniclou), 
prin care se experimentează, în același timp, pe 
de o parte bucuria prezenței și a împărtășirii 
de Dumnezeu, iar pe de altă parte tensiunea 
și atracția profundă spre o stare mai înaltă 
de comuniune. Astfel, în procesul epectazei 
continue, sufletul trăiește în mod simultan 
bucuria comuniunii cu Dumnezeu, atracția 
deosebită pe care Dumnezeu o realizează față 
de el, dar și tensiunea sa ontologică de împli- 
nire a unei deschideri mult mai ample față de 
Dumnezeu. Toate aceste acte și trăiri mistice 
îl plasează pe credincios în procesul întinderii 
fără de sfârșit al vieţii duhovnicești. EI Îl are 
pe Dumnezeu, dar Îl dorește și mai mult. Se 
împărtășește de tainele dumnezeiește, dar, 
totodată, trăiește și tensiunea vederii întru 
slavă a lui Dumnezeu. Prezenţa lui Dumnezeu 
în viața sa nu-i produce o stare de sațietate, ci, 
din contră, trezește în sufletul său o foame și 
o sete mult mai arzătoare după Acesta, fără a 
exista vreodată o saturație finală: „Sufletul care 
vede pe Dumnezeu și primește în sine dorul cel 
bun după frumusețea nestricăcioasă are necon- 
tenit o poftă nouă spre ceea ce este deasupra, 
neslăbindu-și niciodată dorul prin săturare. De 
aceea, nu încetează de a se întinde spre cele 
dinainte și de a ieși din aceea în ce este și de a 

pătrunde mai înăuntru, unde încă nu a fost. Și 
ceea ce i se arată lui mereu mai minunat și mai 
mare socotește mai prejos de ceea ce urmează, 
pentru faptul că ceea ce află în chip necontenit 
este neîndoielnic mai frumos decât ceea ce a 
atins înainte. Este ceea ce se întâmplă și lui 
Pavel, care murea în fiecare zi (7 Co 15, 11), 
fiindcă mereu trecea la o viață nouă, făcân- 
du-se necontenit mort faţă de ceea ce a trecut 
și dând uitării cele străbătute înainte” (Ză/cuire 
Ia Cântarea Cântărilor). 

EPICLEZĂ. (gr. epiklisis — invocare) Rugă- 
ciune în care Sfântul Duh este invocat pentru a 
sfinți materia Sfintelor Taine și pe credincioși. 
Epicleza este o secţiune a anaforalei euharis- 
tice, în care preotul cere lui Dumnezeu-Tatăl 
să trimită Duhul Sfânt asupra credincioșilor și 
asupra Darurilor pentru a le sfinți și a le trans- 
forma în Trupul și Sângele Mântuitorului lisus 
Hristos. 

Substantivul grec Enixânors ce provine de la 
verbul EnikaAto, care înseamnă a chema, a 
invoca, este termenul uzual folosit în cult. 
Originea epiclezei poate fi găsită în schema 
cuhologică iudaică: binecuvântare — mulțu- 
mire — cerere, ce a fost preluată și reformu- 
lată în cultul creștin devenind astfel structura 
de bază a oricărui text euharistic. Secțiunea 
a treia de cerere (Ra/hem - ai milă, Doamne) a 
binecuvântării după cină (birkaz ha mazon) a 
fost modelul originar preluat din cultul iudaic 
după care în Liturghia apostolică erau formu- 
late cererile comunității care culminau printr-o 
invocare de venire a Mântuitorului. O astfel 
de epicleză simplă a fost expresia „Maranatha” 
din Didabia 10, 5, ce are sensul imperativ de: 
„Vino, Doamne!”, sau repetata chemare a 
Numelui Mântuitorului și a Sfântului Duh, așa 
cum apare în Acfe/e apocrife ale [ui Toma, scrise 
în jurul anului 200, în Siria. 

Sf. Iustin Martirul și Filosoful vorbește, în 
Apologia 1, 66, 2, de pâinea ce a fost sfințită 
„prin cuvântul rugăciunii, care este de la EP. 
Marele apologet subliniază astfel faptul că 
transformarea elementelor euharistice avea 
loc în urma unei rugăciuni care era rostită în 
conformitate cu modelul oferit de Mântuitorul 
la Cina cea de Taină. 

O primă mărturie certă a unei epicleze 
euharistice poate fi găsită în Tradiția apos- 
folică a Stântului Ipolit, în care Sfântul Duh 
este invocat asupra darurilor și asupra credin- 
cioșilor, fără însă a se preciza în mod expres 
cererea de transformare a pâinii și vinului în 
Trupul și Sângele Mântuitorului, cum o vor 
face epiclezele euharistice de mai târziu: „Și 
ne rugăm să trimiţi Duhul Tău cel Sfânt peste 
darurile sfintei Tale Biserici; adunând-o pe 

ea într-unul, dă celor care participă la sfintele 
(Tale Taine) de a se împărtăși, spre umplere de 
Duhul Sfânt, pentru întărirea credinței lor în 
adevăr” |„E£ perimus ut mittas Spiritum tuum 
sanctum în oblationem sanctae ecclesiae; în unum 
congregans, des omnibus qui percepiunt de sanctis 
în repletionem Spiritus sancti, ad confirmati- 
onem fidei in veritate” |. 

În primele trei secole, în condiţiile în care 
terminologia trinitară nu fusese încă preci- 
zată, pentru prefacerea darurilor era invocat și 
Logosul divin, așa cum este cazul anaforalei lui 
Serapion din Ihmuis: 

„Dumnezeule al adevărului, să vină Cuvântul 
Tău cel Sfânt asupra pâinii acesteia, pentru 
ca pâinea să se facă Trupul Cuvântului, și 
asupra potirului acestuia, ca să devină Sângele 
adevărului”. 

Începând din sec. al IV-lea, odată cu defini- 
țiile dogmatice ale primelor sinoade ecume- 
nice, epicleza a atins forma ei definitivă, în 
care rolul sfințitor era atribuit în exclusivitate 
Persoanei Sfântului Duh și în care era menţi- 
onată și cererea specială de prefacere a pâinii și 
vinului în Trupul și Sângele Mântuitorului. În 
acest sens, mărturia Sf. Chiril al lerusalimului 
din Cafehezele mistagogice (V, 7) este elocventă: 
„Apoi sfințindu-ne pe noi înșine prin aceste 
imnuri duhovnicești, rugăm pe Dumnezeu cel 
iubitor de oameni să trimită Duhul Său cel 
Sfânt peste darurile puse înainte, pentru ca să 
prefacă pâinea în Trupul lui Hristos și vinul în 
Sângele lui Hristos” (A. Piedagne). 

Evoluţia anaforalei a reprezentat un amplu 
proces, ce a făcut ca această secțiune atât 
de importantă a textului euharistic să apară 
în poziţii diferite în Liturghiile Răsăritului 
Ortodox. Astfel, în tradiția alexandrină, epicleza 
urmează după Itrisaghionul biblic, în contextul 
laudei aduse Creatorului a toate. Ideea umplerii 
de slavă a toate, prin venirea Mântuitorului 
în lume, este, în anaforaua Sfântului Marcu, 
punctul de plecare și premisa cererii pentru ca 
și darurile puse înainte să se umple de binecu- 
vântare prin venirea Sfântului Duh. În tradiția 
est-siriană, epicleza apare la sfârșitul anaforalei 
fiind strâns legată de doxologia finală, iar în cea 

vest-siriană ea alcătuiește un tot unitar alături 
de cuvintele de instituire și anamneză. 

În opinia lui Robert Taft, sensul evoluţiei 
epiclezei a fost de la „invocarea Logosului la cea 
a Sfântului Duh”, însă G. Winkler a nuanţat 
acest punct de vedere arătând că epicleza a 
evoluat de la invocarea Numelui Mântuito- 
rului sau a Sfântului Duh la cererea concretă 
de trimitere a Mângâietorului asupra darurilor. 
Cercetătoarea de la Tiibingen a făcut distincția 
între două tipuri fundamentale de anaforale 
euharistice, unul sirian — epicletic — și altul grec 
— hristocentric: în primul dintre ele, prin impe- 
rativul „vino!”, Sfântul Duhul este invocaz să 
coboare asupra comunităţii, iar într-o evoluție 
ulterioară și asupra darurilor, pe când în cel de 
al doilea tip, în epicleza ce este strâns legată 
de cuvintele de instituire și de anamneză, este 
cerută trimiterea Sfântului Duh de către Tatăl 
sau Fiul asupra darurilor (G. Winkler). 
Diferența aceasta fundamentală între cele două 
tipuri de epicleză fusese remarcată încă din 
1972 de Sebastian Brock, care a demonstrat că 
cele mai vechi texte euharistice folosesc verbul 
„a veni” pentru a invoca venirea Mântuitorului 
sau a Sfântului Duh, pe când în anaforalele mai 
evoluate ale sec. al V-lea, verbul dominant este „a 
trimite”, căci Tatăl sau Însuși Mântuitorul isus 
Hristos este rugat să trimită Duhul Sfânt asupra 


credincioșilor și asupra darurilor (S. Brock). 

Ciprian Streza 


EPIFANIE. (gr. Epifania-— Arătarea Domnului) 
Nume dat sărbătorii Botezului Domnului sau 
Bobotezei, pentru că în această zi Mântuitorul, 
Care, de la naștere, stătuse necunoscut până 
atunci, S-a arătat sau a ieșit pentru prima oară 
în lume, fiind arătat și mărturisit ca Mesia, 
„Mielul lui Dumnezeu care ridică păcatele 
lumii” (n 1, 29), şi Fiu al lui Dumnezeu, de 
către loan Botezătorul și de către Tatăl din 
ceruri. 

Atunci S-a arătat pentru prima dată întreagă 
Sfânta 'Ireime sau Dumnezeirea, Fiul Care 
Se botează în lordan, Duhul Sfânt, Care Se 
pogoară în chip de porumbel, și Tatăl din cer, 
Care mărturisește: „Acesta este Fiul Meu Cel 


iubit, întru Care am binevoit” (Mt 3, 17). 

EPIGONAT. (gr. epigonation) v. BEDER- 
NIŢA. Numele grecesc al distincţiei pe care o 
poartă episcopul sau preotul. 

Bibliografie. BRANIȘTE, Ene, Lifurgica Generală, Ed. 
Partener, 12008; BRANIșTE, Ene; BRANIȘTE, Ecate- 
rina, Dicţionar de cunoștințe religioase, Ed. Diecezană, 

EPISCOP. (gr. episcopos — supraveghetor) 
Organul de conducere bisericească, uniper- 
sonal, care exercită deplin, în virtutea deplină- 
tății stării harice primite prin hirotonie validă 
(Can. 1 Ap.;4 Sin. 1 Ec.; 13,49 Cart.), întreaga 
putere bisericească în granițele eparhiei sale, în 
jurisdicția proprie în care are competență. În 
Biserică, episcopii se află pe treapta cea mai 
înaltă a ierarhiei de instituire divină, numită 
episcopat, fiind rânduiți în Biserică de Sfinţii 
Apostoli, de la care ni s-a transmis prin succe- 
siune apostolică preoția în cele trei trepte de 
instituire divină. Termenul de episcop vizează 
pe acei ierarhi titulari sau episcopi cu scaun, în 
comparaţie cu termenul de arhiereu care face 
referire la episcopii ajutători, vicari sau fără 
scaun, episcopul eparhiot fiind o treaptă onori- 
fică superioară celei de arhiereu, deși episcopii 
se mai numesc și arhierei din perspectiva 
locului și a importanţei pe care o ocupă în cler, 
ca membri ai celei mai înalte trepte a preoţiei. 
Din timpul Sfinţilor Apostoli, episcopii se aflau 
în fruntea comunităţilor (bisericilor) locale 
autocefale, fiind hirotoniți de Sfinţii Apostoli 
(Ziz 1, 5; 1 Tim 4, 14) ca urmași ai lor pentru 
exercitarea puterii bisericești, din mandat 
divin. Deși au existat unele confuzii noţionale 
privind cei doi termeni episcop și presbiter, 
întrucât episcopii bătrâni erau numiți și presbi- 
teri, iar presbiterii se numeau și episcopi, mai 
mult episcopii se numeau și apostoli pentru 
evitarea acestei confuzii terminologice, nici- 
odată nu a existat această confuzie la nivelul 
stării harice dobândite prin hirotonie sau a 
poziției ocupate de aceștia pe treptele ierarhiei 
de instituire divină. Însă, niciodată nu a existat 
vreo confuzie între Sfinţii Apostoli și episcopii 
rânduiți de ei, Apostolii fiind înzestrați cu o 
harismă extraordinară a apostolatului, care nu 
s-a transmis prin succesiune apostolică, exis- 
tând distincţii între Apostoli și episcopi. Nu 

se poate vorbi de o degradare (retrogradare) în 
ceea ce-i privește pe Sfinţii Apostoli, în sensul 
că unii dintre aceștia ar fi fost episcopi. Nici 
Apostolii nu au fost episcopi și nici episcopii 
nu au fost Apostoli. Astfel, episcopii, ca urmași 
ai Apostolilor, cum înșiși se numeau (Carta- 
gina, 419), așezați fiind de aceștia prin cetăţi, 
erau numiți Ange/i ecclesiae, având în Biserică 
rolul îngerilor în ierarhia cerească. Episcopului 
i s-a dat puterea de a transmite darul preoţiei, 
rânduind în Biserică preoți și diaconi (Can. 2 
Ap.), toţi clericii inferiori și monahii (Can. 4, 
8,24 Sin. IV Ec., 41 Trul.; 12, 17 Sin. VII Ec.) 
fiind în jurisdicția episcopului locului, făcând 
ascultare canonică față de acesta (Can. 34 Ap.; 
8 Sin. IV Ec.; 31, 102 Trul.; 14 Sin. VII Ec; 
9 Ant.), prin respectarea demnităţii episcopale, 
aplicându-se principiul ierarhic întotdeauna în 
viaţa Bisericii, care funcționează ca un orga- 
nism viu (principiul organic). Prin urmare, 
purtând grijă de eparhiile lor (Can. 123 Cart.), 
episcopii rânduiesc canonic slujitori bisericești 
în eparhie (Can. 68, 76 Ap.; 23 Ant; 2 Sin. IV 
Ec.; 22 'Irul,), membri ai ierarhiei de instituire 
divină sau bisericească. 

Episcopii rânduiţi canonic în eparhii (Can. 36 
Ap.; 17 Ant.; 74 Cart.; 16 Sin. I-II; 8 Sin. | 
Ec.) prin hirotonie validă (Can. 1 Ap.; 4 Sin. 
I Ec.), bine examinaţi (Can. 2 Sin. VII Ec; 
12 Laod.), cu respectarea tuturor condiţi- 
ilor canonice pentru intrarea în cler, exercită 
deplin în eparhiile lor, ca episcopi autonomi, 
întreaga putere bisericească de a învăţa, sfinți 
și a conduce, având, în virtutea demnităţii lor, 
cele mai multe îndatoriri și drepturi în Biserică, 
fiind astfel socotiți ca fiind treapta principală 
a preoţiei. Locul și importanța episcopului în 
Biserică sunt subliniate de Sfântul Ciprian, 
care arată că existența Bisericii se reazemă pe 
prezența episcopilor în Biserică, pe autori- 
tatea lor, ei fiind stâlpii Bisericii, ca purtători ai 
întregii lucrări a Bisericii, ca organe care dețin 
deplinătatea harului preoţiei. Fără episcopi, care 
sunt conducătorii Bisericilor locale care dețin 
mijloacele fără de care Biserica nu poate exista, 
nu se poate vorbi de lucrare de mântuire. Între 
Biserică și episcopi există o strânsă legătură, 

deși ei nu sunt singurii purtători ai succesi- 
unii apostolice, dar episcopii sunt aceia care 
întăresc unitatea Bisericii (unitate dogmatică, 
liturgică și canonică) prin unitatea dintre ci, 
prin unitatea episcopatului și prin respectarea 
nealterată a sinodalităţii, ca cea care garantează 
deplin canonicitatea în Biserică. 

Numeroase norme canonice fac referire la 
administrarea Sfintei Taine a Preoţiei, săvâr- 
șită de episcop, dar și la drepturile și obliga- 
țiile episcopilor în Biserică. Părintele profesor 
Liviu Stan, în lucrarea Îndrumărorul canonic, 
analizează pe larg statutul juridico-canonic 
al episcopului. Așadar, în Biserică, cei ce sunt 
organe de conducere bisericească individuale 
sau unipersonale, episcopii, exercită puterea 
bisericească în cele trei ramuri ale ei, având 
astfel îndatoriri și drepturi care ţin direct fie 
de puterea învățătorească, fie de cea sfințitoare, 
fie de cea conducătoare. Dintre acestea menţi- 
onăm: a. Puterea învățătorească [dreptul de 
întâi propovăduitor în granițele sale jurisdicți- 
onale, de competență; dreptul și îndatorirea de 
a păstra dreapta credință; dreptul și îndatorirea 
de a organiza învățământul religios și teologic 
în eparhia sa; dreptul și îndatorirea de a aplica 
mijloacele necesare apărării dreptei credințe — 
(Can. 58 Ap.; 19 Irul.)]; b. Puterea sfinţitoare 
[dreptul de a hirotoni episcopi, preoți și diaconi 
cu respectarea normelor canonice; dreptul 
de a săvârși toate Sfintele Taine; dreptul de a 
sfinți antimisele; dreptul de a sfinți Sfântul și 
Marele Mir, singur, asistat de un alt episcop 
sau în sobor; dreptul de a săvârși toate ierur- 
giile; dreptul de sfințire a bisericilor; dreptul de 
a tunde în monahism; dreptul de a-i împăca pe 
penitenţi cu Biserica (Can.2 Ap.; 6,43, 89, 126 
Cart.)], c. Puterea jurisdicţională sau conducă- 
toare [dreptul de legiuitor local pentru eparhia 
sa; dreptul de judecător bisericesc principal în 
cadrul său de competență; dreptul de principal 
organ executiv al eparhici (Can. 40, 74,75 Ap.; 
24 Ant. 5, 12 Sin. 1 Ec.; 9, 16, 17 Sin. IV Ec, 
4 Sin. VII Ex 2,5, 7 Anne; 8, 19, 33, 81, 128, 
219 Cart.; 1, 74, 84, 85 Vasile). 

În ceea ce priveşte starea civilă a episco- 
pilor, putem spune că astăzi avem în Biserica 

Ortodoxă, prin tradiție, obligativitatea depu- 
nerii voturilor monahale pentru candidații 
la episcopat, deși Sinodul Trulan (Constan- 
tinopol, 692) a impus, prin Can. 12, numai 
celibatul. În Noul Testament, întâlnim pe 
unii dintre Sfinţii Apostoli ca fiind căsătoriți, 
cum este Sf. Apostol Petru, iar acest statut 
de căsătorit a fost considerat ca normal și 
pentru urmașii lor, fără să contravină cu înalta 
lor chemare la slujirea preoțească. Astfel, Sf. 
Apostol Pavel, care nu fusese niciodată căsă- 
torit, îi scrie ucenicului său Timotei, pe care-l 
rânduise episcop în Efes: „Se cuvine, dar, ca 
episcopul să fie fără de prihană, bărbat al unei 
singure femei [...], bine chivernisind casa lui, 
având copii ascultători, cu toată bunăcuviința” 
( Tim 3, 2-4). Iniţial, membrii ierarhiei de 
instituire divină, episcopii, preoții și diaconii, se 
puteau căsători fie înainte, fie după hirotonie. 
Primele norme canonice au stabilit ca cei ce 
sunt candidaţi la preoție să nu aibă o viață de 
desfrâu sau să fi fost căsătoriți de mai multe 
ori: „Cel care s-a legat cu două căsătorii după 
botez sau care a luat concubină (ţiitoare) nu 
poate să fie episcop, sau presbiter, sau diacon, 
sau peste tot orice altceva din rândul clerului 
(din catalogul stării preoțești)” (Can. 17 Ap.). 
Astfel, sunt interzise două căsătorii după Botez 
pentru candidații la preoţie, dar și însoțirea cu 
concubine sau alte categorii de femei pentru 
episcopi (Can. 3 Sin. 1 Ec.). 

Potrivit dispoziţiilor canonice, Biserica a 
interzis în timp administrarea Sfintei Taine a 
Preoţiei înainte de căsătorie, hirotonia deve- 
nind un impediment absolut pentru căsătorie 
(Can. 26 Ap.; Can. 6 Sin. VI Ec.). Însă, pentru 
episcopi s-a interzis căsătoria (Can. 48 VI Ec.), 
impunându-se starea civilă a celibatului (Can. 
12 Sin. VI Ec.), pentru ca ulterior să fie impusă 
prin tradiţie starea monahală. Astfel, Sinodul 
Trulan nu a interzis celibatarilor demnitatea 
episcopală, ci a impus celibatul episcopilor, iar 
celor căsătoriți li s-a permis ridicarea la rang de 
episcop, dar cu condiţia separării de soție prin 
consimțământ mutual, urmând ca ea să intre 
într-o mănăstire cât mai îndepărtată și să fie 
întreținută de episcop (Can. 48 Trul.). Astăzi, 


se mai practică foarte rar divorțul prin consens 
mutual pentru alegerea în treapta de episcop. 
Practica generală în Ortodoxie este de a fi aleși 
episcopii dintre preoții celibatari, văduvi sau 
monahi. Revenirea la vechea practică biseri- 
cească de a fi aleși pentru episcopat și cei căsă- 
toriți depinde numai de decizia unui Sinod 
Ecumenic al Bisericii Ortodoxe. 

Bibliografie. Legiuirije Bisericii Ortodoxe Române (extras), 
Ed. Institutului Biblic și de Misiune al Bisericii Ortodoxe 
Române, București, 2003; BoRoranv, D.G., Drepru/ bise- 
ricesc, vol. II, lași, 1899; Buzan, Sever, „Hirotonie și Hiro- 
tesie”, în: Orz., IX (1957), 4; CrosorEa, D.I., „Chemarea 
preoțească”, în: MA, 1-2/1973; ConcAR, Y., L'Episcopat de 
P'Eglise universelle, Paris, 1952; CRONȚ, G., Alegerea ierar- 
hilor în Biserica Ortodoxă, Bucureşti, 1937, ERBICEANU, 
C., „Despre ierarhie”, în: BOR, 9/1904-1905; Foca, loan 
N., Canoanele Bisericii Ortodoxe. Note şi comentarii, Sibiu, 
32005; Foca, loan N., Drepz canonic ortodox. Legislație și 
administrație bisericească, vol. |, Ed. Institutului Biblic și de 
Misiune al Bisericii Ortodoxe Române, București, 1990; 
GĂINĂ, Dumitru [., „Sfinţii Apostoli și Episcopii”, în: 
ST, XIV (1962), 9-10; Gărnă, Dumitru, „Unele rânduieli 
canonice privitoare la episcop”, în: GB, 9-10/1965; MrRon, 
Vasile, „Aplicarea puterii bisericești în Biserica Ortodoxă”, 
în: ST, XLVIII (1996), 1-2; Moisescu, | lusTIn, Ierarhia 
bisericească în epoca apostolică, Ed. Centrului Mitropolitan 
al Olteniei, Craiova, 1955; MUNTEANU, Al., „Întărirea 
disciplinei clerului potrivit sfintelor canoane și legiuirilor 
actuale ale Bisericii Ortodoxe Române”, în: GB, XXXIX 
(1980), 6-9; Pour, A.R., „Lepiscopat dans la structure 
institutionelle de PEglise”, în: Verbum caro, XIII (1959), 
49; Phimas, Vlassios, Droif canon. Une perspective ortho- 
doxe, Chambâsy-Geneve, 1998; San, Liviu, „Îndrumător 
canonic”, în vol. Legiuiri/e Bisericii Ortodoxe Române, Ed. 
Institutului Biblic și de Misiune al Bisericii Ortodoxe 
Române, București, 1953; Teoponescu, F., „Episcopii 
eparhioți în Biserica veche”, în: MMS, 7-8/1968; VERZAN, 
Sabin, „Cârmuirea Bisericii în Epoca Apostolică”, în: ST, 
VII (1955), 5-6. 


Iulian Mihai L. Constantinescu 


EPISCOPÂT. (gr. episkopos — supraveghetor) 
Treaptă superioară sau gradul cel mai înalt al 
preoţiei de instituire divină, bucurându-se de 
întâietate prin puterea episcopală moștenită de 
la Apostoli, pentru deplinătatea puterii harice și 
pentru poziția ocupată în administraţia biseri- 
cească. Membrii episcopatului, episcopii, sunt 
urmașii Sfinților Apostoli, însă fără a se confunda 
cu aceștia. Episcopat nu înseamnă apostolat și 
nici invers. Distincţiile sunt numeroase. 

În Biserică, episcopatul se impune prin starea 
harică moștenită prin succesiune apostolică, 
întâietatea lui fiind dată și de drepturile privind 
exercitarea puterii bisericești în dependență cu 
deplinătatea stării harice, prin episcopat rându- 
indu-se celelalte trepte ale ierarhiei de insti- 
tuire divină (presbiteratul și diaconatul). Dacă 
presbiteratul și diaconatul se instituie în Bise- 
rică de un singur episcop, treapta superioară a 
episcopatului, distinctă de celelalte, se instituie 
de mai mulți episcopi (Can. 4 Sin. ] Ec.). Astfel, 
gradele inferioare sunt rânduite numai de către 
episcopat (Can. 18 Sard.; 4 Sin. IV Ec.). Pe 
lângă aceste drepturi, episcopatul deține cea mai 
înaltă poziţie în administraţie, toți ceilalți sluji- 
tori bisericești care exercită puterea bisericească 
primind acest drept numai prin instituirea lor 
de către episcop, adică prin hirotonie, prin care 
se primește atât starea harică a preoţiei, cât și 
dreptul de exercitare validă a puterii bisericești. 
Episcopatul și celelalte două trepte ale preo- 
ției de instituire divină sunt trepte sau grade 
clericale esenţiale Bisericii, fără de care aceasta 
nu poate exista, fiind instituite de Sfinții Apos- 
toli, preoția transmițându-se neîntrerupt prin 
succesiune apostolică până astăzi în Biserică. 
Prezenţa episcopatului în Biserică garantează 
exercitarea autentică a puterii bisericești, prin 
hirotoniile valide, canonice, de aceea și respon- 
sabilitățile multiple, drepturile și obligaţiile lui 
sporesc demnitatea episcopală în sânul comu- 
nităților de credincioși. 

Bibliografie. Bonoranv, D.G., Dreprul bisericesc, vol. IL, 
lași, 1899; Buzan, Sever, „Hirotonie și Hirotesie”, în: 
Ort., LX (1957), 4; Crogorea, D.I., „Chemarea preo- 
ţească”, în: MA, 1-2/1973; ERBICEANU, C., „Despre 
ierarhie”, în: BOR, 9/1904-1905; Foca, loan N., Canoa- 
nele Bisericii Ortodoxe. Note și comentarii, Sibiu, 52005; 
Foca, loan N., Drepz canonic ortodox. Legislație și admi- 
nistrație bisericească, vol. IL, Ed. Institutului Biblic și de 
Misiune al Bisericii Ortodoxe Române, București, 1990; 
Legiuirile Bisericii Ortodoxe Române (extras), Ed. Institu- 
tului Biblic și de Misiune al Bisericii Ortodoxe Române, 
București, 2003; GăInă, Dumitru [., „Sfinții Apostoli și 
Episcopii”, în: ST, XIV (1962), 9-10; Gărnă, Dumitru, 
„Unele rânduieli canonice privitoare la episcop”, în: GB, 
9-10/1965; Mrnon, Vasile, „Aplicarea puterii biseri- 
cești în Biserica Ortodoxă”, în: ST, XLVIII (1996), 1-2; 
Morsescu, + lusrIN, Ierarhia bisericească în epoca apos- 
folică, Ed. Centrului Mitropolitan al Olteniei, Craiova, 
1955; MUNTEANU, Al., „Întărirea disciplinei clerului 

potrivit sfintelor canoane și legiuirilor actuale ale Bisericii 
Ortodoxe Române”, în: GB, XXXIX (1980), 6-9; Phoas, 
Vlassios, Droiz canon. Une perspective orthodoxe, Cham- 
besy-Geneve, 1998; San, Liviu, „Indrumător canonic”, 
în vol. Legiuirile Bisericii Ortodoxe Române, Ed. Institu- 
tului Biblic și de Misiune al Bisericii Ortodoxe Române, 
București, 2003; VERZAN, Sabin, „Cârmuirea Bisericii în 
Epoca Apostolică”, în: ST, VII (1955), 5-6. 

Iulian Mihai L. Constantinescu 


EPISCOPIE. v. EPARHIE. 


EPISTEMOLOGIE. (gr. episteme — cunoaş- 
fere, știință, logos — discurs) Domeniu teoretic 
și disciplină didactică care se ocupă cu studiul 
cunoașterii teoretice a lucrurilor. 
Epistemologia științifică actuală poate constitui 
cadru de deschidere și de întâlnire cu diferite 
forme de cunoaștere. Paradigma contempo- 
rană a științei presupune mutații epistemolo- 
gice semnificative. Premisele științei moderne, 
bazate pe matematizarea fenomenelor fizice de 
către Galilei, pe construirea filosofiei carteziene 
în care adevărul cunoașterii poate fi dobândit 
printr-o mazhesis universalis, pe principiile 
fizicii clasice elaborate de Newton, vor favoriza 
o interpretare filosofică tendențioasă a datelor 
științifice. Astfel, ia naștere gândirea mecani- 
cistă și deterministă care proclamă autosufici- 
ența științei analitice în cunoaștere. Știința este 
înlocuită de către scientism, care va ideologiza 
rezultatele cercetării științifice și va determina 
o opoziţie artificială între teologie și știință. 

În epistemologia științifică actuală s-a optat 
pentru o metodologie necarteziană, depășin- 
du-se astfel autosuficiența arogantă a scientis- 
mului empirist și pozitivist. Principiile epis- 
temologice fundamentale ale fizicii cuantice, 
teoremei lui Gâdel, a fenomenelor neliniare 
postulează existența limitei în demersul știin- 
țific. Thomas Kuhn, în lucrarea sa, Szructura 
revoluției științifice, şi Karl Popper, în cartea 
Logica descoperirii științifice, evidenţiază premi- 
sele și liniile directoare ale epistemologiei știin- 
țifice din contemporaneitate. 

Epistemologia științifică actuală, recuperând 
valoarea sensului și a simbolului în cunoaștere, 
asumă limita ca deschidere, nu ca închidere, 

dezvoltând astfel posibilitatea dialogului dintre 
teologie și știință în planul cunoașterii. „Am putea 
spune că evocarea situaţiei pluraliste a științei 
poate fi interpretată ea însăși ca un semn. Este 
indiciul unei situaţii generale a rațiunii umane 
care reprezintă în sine o întrebare deschisă desci- 
frării. Noi suntem o măsură a adevărului, dar nu 
știm în totalitate care sunt exigenţele acestui 
adevăr. Ne aflăm într-o claritate și, totodată, 
într-o mare taină. Rațiunea umană poartă în ea 
însăși o transparență, dar niciodată nu va putea 
fi explicitată pe deplin. Este suficient de lucidă 
cât să-și recunoască propriile limite, însă fără a 
fi semnul finitudinii. Marchează, mai degrabă, 
urma finitudinii conștientă de propria neputinţă, 
dar care are îndrăzneala să spere în deschiderea 
către infinit”. 

Din perspectivă ortodoxă, dialogul teologiei 
cu știința trebuie fundamentat și dezvoltat în 
duhul "Tradiţiei patristice, deoarece gnoseo- 
logia patristică constituie stâlpul de referință 
al oricărui angajament al teologiei în dialogul 
cu ştiinţa. În contextul contemporan al întâl- 
nirii dintre diferite tradiţii religioase, diverse 
culturi și teorii științifice, conturarea unei 
veritabile conștiințe a dialogului este indis- 
pensabilă. Atitudinea Sfinţilor Părinţi față de 
știința vremii lor, demersul lor gnoseologic în 
cadrul existenței unei multitudini de concepții 
culturale și filosofice pot constitui un model ce 
poate fi valorificat astăzi. Recursul la un astfel 
de model nu presupune preluarea literală a 
soluţiilor patristice date în diferite momente 
ale istoriei, ci efortul dobândirii conștiinței 
Sfinţilor Părinţi prin care se pot da răspun- 
suri viabile la problemele concrete ale socie- 
tății contemporane. Cu precădere, trebuie să se 
urmărească recuperarea și valorificarea duhului, 
nu a literei în care Sfinții Părinți au răspuns la 
provocările culturii din vremea lor. Paradigma 
științei contemporane oferă cadrul unei întâl- 
niri reale între perspectiva teologică și cea 
științifică asupra lumii. Reprezentanţi de vârf 
ai comunităților savanților din contemporane- 
itate recunosc astăzi imposibilitatea științei de 
a atinge și a epuiza adevărul lumii și al omului 
printr-o cercetare exclusiv analitică și empirică. 


În condiţiile recunoașterii și asumării limi- 
telor posibilităților umane în actul cunoașterii, 
savantul este mai aproape de Adevăr decât în 
cazul unei conștiințe demiurgice care pretinde 
că poate ști și predetermina totul într-un mod 
discursiv. Într-un asemenea cadru, există șansa 
ca teologia și știința să nu fie considerate a se 
situa pe poziţii ireconciliabile. 
Bibliografie. LADRIERE, Jean, L'arficulafion du sens, Ed. 
Cerf , Paris, 1970. 


Răzvan lonescu, Adrian Lemeni 


EPITÂF. (gr. epitafion) L. Obiect de cult, 
confecționat din pânză de in, mătase, catifea 
sau mușama, care are pictată în mijloc scena 
punerii în mormânt a Domnului. 

Se întrebuințează numai în Vinerea Pătimirilor, 
când se scoate din altar în procesiune, a vecernia 
din ziua respectivă, și se așază în mijlocul bise- 
ricii, pe o masă. În fața lui se cântă Prohodul, 
apoi se înconjoară biserica cu el în procesiune, 
simbolizând trupul mort al Domnului pe care 
îl îngropăm, după care este așezat pe Sfânta 
Masă din Altar, unde rămâne până la Înăl- 
ţarea Domnului. Epitaful s-a dezvoltat din 
sec. al XIV-lea din acoperământul cu care se 
învelea Evanghelia la Vohodul de la Vecernie, 
iar ceremonia s-a prelungit și în afara bisericii 
cu înconjurarea. Epitafele vechi sunt adevărate 
opere de artă în domeniul ţesăturilor și brode- 
riilor. Cele mai vechi epitafe liturgice datează 
din sec. al XIV-lea, dintre acestea fiind demne 
de amintit Epitaful Sf. Nicodim de la Tismana 
și cele de la Cozia. Există și un epitaf al Maicii 
Domnului, cu scena Adormirii ei, folosit la 
prohodul Maicii Domnului din 14 august. 


II. Inscripţie pe o piatră de mormânt. 
Bibliografie. Aposror, Marin, „Epitaful liturgic și între- 
buinţarea lui în cultul orthodox”, în: GB, XIX (1960), 
11-12, pp. 111-126; BRANIȘTE, Ene, Lifurgica Generală, 
Ed. Partener, *2008; BRanrșrE, Ene; BRANIȘTE, Ecate- 
rina, Dicţionar de cunoștințe religioase, Ed. Diecezană, 
Caransebeș, 2002; CrReșANv, Badea, Zezauru/ liturgic 
al Sfintei Biserici Creştine Ortodoxe, Tipografia Guten- 
berg, București, 1912; MrrRorANovICI, Vasile; TARNA- 
vscui, leodor; CorLaRcruc, Nectarie, Lifurgica Bisericii 
Ortodoxe, Ed. Consiliului Eparhial Ortodox Român din 
Bucovina, Cernăuţi, 1929. 


Nicolae D. Necula 

EPITRAHIL. (gr. epizrabilion — peste grumaz, 
în jurul gâtului) Veşmânt liturgic, purtat de 
preot și episcop, confecţionat din stofă de 
calitate. 

El atârnă pe piept, fiind astfel croit ca prin 
partea de sus să se poată introduce capul și 
să se așeze în jurul gâtului. EI are cusute pe el 
una sau mai multe cruci, iar în partea de jos 
se termină cu franjuri. Forma lui a evoluat în 
timp. Epitrahilul este veșmântul de bază al 
preotului, fără de care nu poate săvârși nicio 
slujbă. EI simbolizează puterea harului primit 


de preot și jugul cel bun al slujirii lui Hristos. 
Bibliografie. Aposror, Marin, „Epitaful liturgic și între- 
buinţarea lui în cultul orthodox”, în: GB, XIX (1960), 
11-12, pp. 111-126; BRANIȘTE, Ene, Lifurgica Generală, 
Ed. Partener, *2008; BRanrșrE, Ene; BRANIȘTE, Ecate- 
rina, Dicţionar de cunoștințe religioase, Ed. Diecezană, 
Caransebeș, 2002; CraeșAnv, Badea, Zezauru/ liturgic 
al Sfintei Biserici Creştine Ortodoxe, Tipografia Guten- 
berg, București, 1912; MrrnoranovIci, Vasile; TARNA- 
vscHI, leodor; Corrancruc, Nectarie, Lifurgica Bisericii 
Ortodoxe, Ed. Consiliului Eparhial Ortodox Român din 
Bucovina, Cernăuţi, 1929. 


Nicolae D. Necula 


ESENIENI.  Grupare religioasă iudaică, 
considerată de Iosif Flaviu drept „cea de-a treia 
școală de filosofie”, după farisei și saduchei 
(Iszoria războiului iudaic Il, 3), care a trăit în 
perioada sec. III-II î.Hr. în cadrul cetăților 
Țării Sfinte, iar apoi, în urma unui conflict cu 
conducerea religioasă, s-a retras în deșertul 
ludeei până în anul 68 d.Hr. 

În privinţa etimologiei, s-au emis mai multe 
ipoteze, dar niciuna nu a fost argumentată într-o 
manieră satisfăcătoare. Filon susține că denu- 
mirea de esenieni (gr. essenos şi essaios) ar putea 
proveni din grecescul /osîoi care înseamnă pioși, 
cuvioși, deși explicația nu este în concordanță 
riguroasă cu limba greacă. El optează pentru 
această variantă având în vedere atât legătura 
dintre termenul grecesc și aramaicul Passaya, 
echivalentul ebraicului Basigei, care înseamnă 
cei pioși, cât și scrupulozitatea cu care membrii 
grupării respectau regulile privitoare la cură- 
țenia sufletească și trupească (De viza contem- 
plativa). O altă variantă propune derivarea 
cuvântului din aramaicul assaya — vindecători, 

însă demersul nu are susţinere practică, deoa- 
rece ritualurile vindecătoare erau destul de rar 
întâlnite în cadrul grupării. O alternativă potri- 
vită ar putea fi cea care indică proveniența din 
ebraicul ,osim — făcători, după sintagma făcători 
ai Legii din documentul qumranit 7Qp Hala- 
kkuk 7, 11. Deşi nu menționează proveniența 
denumirii, istoricul Iosif Flaviu folosește cele 
două denumiri ale esenienilor, atât essaioi, cât și 
esseioi, ultima corespunzând latinescului esseni, 
transcripție folosită de către Plinius cel Bătrân 
(istoria naturale 5, 17). 

Istoricii consideră că esenienii și-au făcut 
apariția ca grupare religioasă din rândurile 
hasidimilor epocii Macabeilor, la fel ca fariseii, 
undeva între mijlocul sec. al II-lea î.Hr. și sec. 
] î.Hr, cel mai probabil sub domnia lui lonatan 
(160-142), ca reacție la atitudinea nepăsătoare 
a liderilor spirituali față de valorile iudaismului. 
Dintre motivele care au generat retragerea lor 
din societatea iudaică amintim următoarele: 
decadența clerului și pervertirea ritualurilor 
de la templu; acceptarea influențelor eleniste 
impuse de Antioh al IV-lea Epifanes și îndepăr- 
tarea de datinile strămoșești; neglijarea slujirii 
sacerdotale; compromiterea funcţiei arhierești 
prin abuzurile regalității din timpul lui loan 
Hircan 1 (134-104 î.Hr.) etc. Ca urmare a 
acestor cauze ce tindeau să se generalizeze la 
toate structurile societății, o parte dintre iudeii 
ce și-au păstrat loialitatea față de legea strămo- 
șească au rupt legătura cu iudaismul oficial și 
au format o comunitate ce avea la bază o serie 
de reguli severe, în care toate bunurile era puse 
la dispoziția membrilor acesteia. Datorită prin- 
cipiilor de revigorare morală promovate de 
liderii esenienilor, gruparea a câștigat într-un 
timp relativ scurt un număr impresionant de 
adepți. Filon și Iosif Flaviu susțin că numărul 
acestora se ridica la 4.000 de membri, cel din 
urmă menţionând numele celor mai impor- 
tante persoane ce au ales acest nou mod de 
viețuire (Isforia războiului iudaic Il, 8). Eseni- 
enii au trăit, în prima fază, în cadrul orașelor și 
satelor din întreaga ludeea, îndeletnicindu-se 
cu agricultura și cu studiul în comun al moralei, 
al problemelor religioase și al cărților sfinte. 

Retragerea lor în pustia de lângă Marea Moartă 
și izolarea lor totală de societatea iudaică a avut 
loc abia după un timp (sec. al II-lea î.Hr.). 

În Istoria războiului iudeilor împotriva romanilor 
(UI, 8, 1-16), losif Flaviu descrie amănunţit 
modul lor de viață, exigenţele de natură spiri- 
tuală și câteva repere din sistemul doctrinar al 
esenienilor. Istoricul precizează faptul că dintre 
cele trei mari grupări religioase ale iudeilor, 
aceștia sunt cei mai uniţi și virtuoși (II, 8, 2). 
Considerând plăcerile simțurilor drept o nele- 
giuire, esenienii trăiesc în castitate, căutând să 
se pună la adăpost de destrăbălarea femeilor, 
pe care le acuză de infidelitate. Prin viața lor 
austeră, aceștia nădăjduiesc să dobândească 
virtuțile care sunt semnul stăpânirii de sine (II, 
8, 2). Numindu-i „înţelepţi vistieri ai mâniei, 
strunitori ai pasiunilor, pilde ale fidelității, 
slujitorii păcii” (II, 8, 6), losif Flaviu le admiră 
disprețul față de bogăţie și elogiază capacitatea 
lor de a avea toate bunurile în comun. De fapt, 
una dintre exigenţele admiterii în comuni- 
tate constă în încredințarea întregii averi unor 
persoane anume alese din rândul esenienilor 
chiar de la începutul noviciatului. În aceste 
condiții, membrilor li se pun la dispoziţie toate 
lucrurile agonisite de comunitate ca și cum ar 
fi propria lor avuţie. Din acest motiv, când ei 
plecau în călătorie, nu luau asupra lor altceva 
decât armele cu care să se apere de tâlhari, 
pentru că orice comunitate eseniană le oferea 
aceleași privilegii ca gruparea de care apar- 
țineau. Grija față de cei străini era prioritară, 
astfel încât în fiecare localitate exista câte o 
persoană anume rânduită pentru îngrijirea 
oaspeţilor sectei, prin acordarea de mâncare, 
îmbrăcăminte și locuință. Între esenieni nu 
existau cumpărări și vânzări, pentru că fiecare 
primea de la ceilalți ceea ce îi lipsea și, fără 
un contraserviciu, aveau dreptul de a cere de 
la oricare membru ceea ce poftesc, atâta vreme 
cât lucrul respectiv nu intra în contradicție cu 
principiile și regulile lor (II, 8, 3-4). 

loan Chirilă 


ESENȚĂ. v. FIRE. (lat. essenzia) Denumire 
clasică latină pentru ce desemnează, pe de o 
parte, ființa sau firea unui lucru, iar pe de altă 
parte substanța sau materialul din care este 
făcut un lucru. În teologie, se referă la firea 
dumnezeiască sau la natura dumnezeirii și 


traduce termenul grecesc 04sia. 
Mihai Burlacu 


ESHATOLOGIE. (gr. eschafon, eschata — 
final, ultim, cele din urmă) Capitol al teologiei 
dogmatice care se ocupă cu studierea eveni- 
mentelor din urmă ale acestei creaţii. 

Din perspectivă creștină, istoria are trei etape: de 
la începuturi până la Mântuitorul Hristos, de la 
Mântuitorul Hristos până la sfârșitul chipului 
actual al lumii și etapa care urmează după acest 
sfârșit. Eshatologia se referă la această etapă 

finală care transcende istoria, durând veșnic și, 
prin urmare, nemaifiind urmată de alte etape. 
Această existență veșnică este fericită pentru 
cei care au cultivat comuniunea cu Dumnezeu 
și nefericită pentru cei care au refuzat-o. Între 
eshatologie și iconomia mântuirii există o 
legătură foarte strânsă, comuniunea eternă cu 
Dumnezeu fiind, în general, scopul creației 
sau finalitatea pe care Dumnezeu a avut-o în 
vedere atunci când a adus la existență din nimic 
cosmosul și omul. 

Viaţa eternă de după moarte sau dimensiunea 
eshatologică a existenței a fost deja experimen- 
tată prin Mântuitorul Hristos Care a înviat ca 
om din morți. Datorită faptului că cei care cred 
în Hristos sunt în comuniune cu EI, învierea și 
viața eternă au început și pentru ei ca anticipare 
sau arvună. Pentru acest motiv, Apostolul Pavel 
spunea că în Hristos sau prin Hristos au ajuns 
și la noi „sfârșiturile veacurilor” (7 Co 10, 11). 
Pregustarea existenței eshatologice și condițiile 
ci sunt amintite chiar de Mântuitorul Hristos: 
„Adevărat, adevărat zic vouă: Cel ce ascultă 
cuvântul Meu și crede în Cel ce M-a trimis 
are viaţă veșnică și la judecată nu va veni, ci s-a 
mutat din moarte la viaţă” (n 5, 24). 

Raportul dintre istorie și eshatologie este inter- 
pretat diferit în cele trei mari confesiuni creș- 
tine. Astfel, dacă în teologia catolică Împărăția 
lui Dumnezeu este identificată cu Biserica 
și, implicit, eshatologia este plasată în cadrul 
istoriei, în teologia protestantă Împărăția lui 
Dumnezeu este atât de separată de Biserica 
văzută, încât eshatologia nu poate fi situată 
decât la sfârșitul istoriei. Teologul luteran O. 
Culmann pune în circulație conceptul de „esha- 
tologia intermediară” care ilustrează tensiunea 
între trecut și viitor, între „deja realizat” și „încă 
nerealizat”, manifestând o deschidere istorică 
spre transcendența împărăției lui Dumnezeu, 
deși Hristos rămâne deasupra istoriei. 
Conform gândirii teologice a Sf. Maxim 
Mărturisitorul, Dumnezeu împarte veacurile 
și le rânduiește pe unele pentru lucrarea prin 
care S-a făcut pe Sine om, iar pe altele pentru 
lucrarea prin care face pe om dumnezeu. „Dacă 
Domnul nostru lisus Hristos este începutul, 

mijlocul și sfârșitul tuturor veacurilor, trecute, 
prezente și viitoare, pe drept cuvânt putem 
zice că a ajuns la noi, în virtualitatea credinței, 
sfârșitul veacurilor destinate îndumnezeirii 
celor vrednici, ce se va face arătat după har în 
viitor” (Răspunsuri către Talasie). Aşadar, istoria 
și eshatologia se întâlnesc în persoana Mântu- 
itorului Hristos, în care coexistă începutul, 
mijlocul și sfârșitul tuturor veacurilor. 

În rugăciunea euharistică, a doua venire a 
Mântuitorului este invocată ca parte din istoria 
mântuirii. „Aducându-ne aminte, așadar, de 
această poruncă mântuitoare și de toate cele ce 
s-au făcut pentru noi: de cruce, de groapă, de 
învierea cea de a treia zi, de înălțarea la ceruri, 
de șederea cea de-a dreapta și de cea de a doua 
și mărita iarăși-venire”. 

Origen și Sf. Grigorie de Nyssa susțin profunda 
solidaritate a Mântuitorului Hristos cu omul și 
cu lumea; E] suferă împreună cu noi în vederea 
desăvârșirii noastre, chiar dacă nu întâlnește 
întotdeauna și colaborarea efortului nostru. 
În acest demers, ei pornesc de la textul din 7 
Co 15, 28: „lar când toate vor fi supuse Lui, 
atunci și Fiul Însuși Se va supune Celui ce i-a 
supus Lui toate, ca Dumnezeu să fie toate în 
toţi”. Origen explică textul astfel: atunci când 
ne doare un mădular, suferă trupul întreg; 
și „pentru că suntem mădulare ale trupului 
Lui” (E/ 5, 30), în acest trup se regăsește nu 
numai întreg neamul omenesc, ci și întreaga 
creaţie. Dacă cineva dintre noi, în calitatea sa 
de mădular al trupului lui Hristos, este atins 
de rana vreunui păcat, se spune despre EI că 
nu este încă supus lui Dumnezeu. Atunci când 
toate mădularele care formează trupul vor fi 
sănătoase și nu vor suferi de boala neascultării, 
fiind supuse lui Dumnezeu, cu îndreptăţire se 
va spune și despre EI că este supus Tatălui. 

La fel ca Mântuitorul Hristos, nici sfinții nu 
așteaptă pasiv sfârșitul chipului actual al lumii, 
ci se implică prin iubirea și rugăciunea lor în 
devenirea ei, conformă cu voia lui Dumnezeu. 
Și credincioșii de pe pământ așteaptă sfârșitul 
chipului actual al lumii ca modalitate de a se 
uni deplin cu Hristos și de a se odihni în El. 
Fiecare își va primi fericirea sau nefericirea 

totală la judecata care va urma sfârșitului 
chipului actual al lumii. Această judecată va 
evidenția faptul că istoria este opera comună a 
întregii omeniri și că fiecare ins are o impor- 
tanță și o răspundere proprie înaintea lui 
Dumnezeu pentru întreaga creație. 

Ajungând la sfârșitul ei istoric, creaţia trece 
în eternitate, ca cer nou și pământ nou, adică 
transfigurată și îndumnezeită, în Hristos și prin 
Hristos. „Și am văzut cetatea sfântă, noul leru- 
salim, pogorându-se din cer de la Dumnezeu 
ca o mireasă împodobită pentru mirele ei 
[...]. Având slava lui Dumnezeu. Lumina ei 
era asemenea cu cea a pietrei de mare preţ, ca 
piatra de iaspis, limpede cum este cristalul [...]. 
Și templu n-am văzut în ea, pentru că Domnul 
Dumnezeu, Atotţiitorul, și Mielul este templul 
ei. Și cetatea nu are trebuință de soare, nici de 
lună să o lumineze, căci slava lui Dumnezeu a 
luminat-o, şi făclia ei este Mielul [...]. Și porţile 
cetăţii nu se vor mai închide ziua, căci noapte 
nu va mai fi acolo [...]. Și în cetate nu va putea 
intra nimic pângărit și nimeni care este dedat 
cu spurcăciunea și cu minciuna, ci numai cei 
scriși în Cartea vieţii Mielului” (4p 21, 2, 11, 
22-23, 23,27), 

Deși învățătura ortodoxă vede creația ca un 
întreg, indivizibil, există teologi ortodocși care 
introduc o separație dualistă radicală între om 
și creație. N. Berdiaev, influențat de filosofia 
existențialistă, separă creația obiectivă (mate- 
rială) de cea subiectivă (spirituală) și crede că 
numai aceasta din urmă poate fi transfigurată 
de Dumnezeu. Pentru acest motiv, la sfâr- 
șitul chipului actual al lumii, creaţia trebuie să 
moară, nu pentru a rămâne definitiv în moarte, 
ci pentru a învia definitiv într-o altă exis- 
tență, în care își va putea împlini aspirația spre 
desăvârșire. 

Berdiaev nu crede că subiectele umane pot 
comunica între ele prin realitatea obiectelor și 
nici nu vede posibilitatea de a le transfigura prin 
spirit, pentru ca Dumnezeu să devină accesibil 
și prin ele. Subiectele umane se realizează în 
special prin actele de creaţie artistică, literară 
sau filosofică. Pentru acest motiv, moartea 
și învierea se realizează numai prin puterea 


spiritului uman, fără asocierea cu puterea lui 
Dumnezeu. Deși neagă valoarea ordinii obiec- 
tive din istorie, Berdiaev pune mare preț pe 
realizările artistice și filosofice, ignorând faptul 
că în parte acestea sunt o lucrare comună de 
transfigurare a creației obiective, prin care 
aceasta devine transparentă pentru Dumnezeu 
și semeni. Fiecare „creator” va fi judecat după 
măsura în care a contribuit la această trans- 
figurare „care constă în a face transparente 
structurile iubirii și frumuseții spirituale divine 
în relaţiile interumane, în cadrul cosmic [...]. 
În felul acesta, așteptarea judecății universale 
este un factor important de stimulare a crea- 
ţiei în lume, de participare a fiecăruia la opera 
comună dată ei de Dumnezeu, pentru a face 
transparent pe Dumnezeu în relaţiile dintre 
semeni și în cadrul creaţiei” (Dumitru Stăni- 
loae, Zeo/ogia Dogmatică Ortodoxă, vol. Il). P. 
Florensky consideră că, în existența pămân- 
tească, manifestările Duhului nu pot avea nici 
durată și nici deplinătate. Cunoașterea deplină 
a puterii Duhului și îndumnezeirea creației se 
vor produce numai la sfârșit. Până atunci, nu se 
poate spune că istoria tinde către sfârșitul ei. 
N. Afanasiev are aceeași viziune dualistă asupra 
istoriei la fel ca Berdiaev. În istorie coexistă doi 
eoni: unul „nou” și altul „vechi” sau al lumii, fără 
a se influența în vreun fel. Nici pentru el istoria 
nu înaintează spre un sfârșit. 

Mântuitorul Hristos este în același timp atât 
ținta creaţiei, cât și conducătorul spre această 
ţintă. „Dar Hristos ajută la conducerea aceasta 
a creaţiei spre El și o împlinește în EI, la sfâr- 
șitul ei, nu numai ca factor ce lucrează înlăun- 
trul ei, în totalitatea ei, într-un fel necunoscut, 
iar în creștini într-un fel mai conștient, ci și ca 
judecător final al ei. Însăși conștiința unei jude- 
căți finale la care ne vom prezenta dă creștinilor 
puterea activității în istorie, pentru conducerea 
ei spre Împărăția lui Dumnezeu. Fiecare va fi 
judecat la sfârșit în fața tuturor, în fața rezulta- 
tului final al istoriei. Prin aceasta se va arăta că 
fiecare este chemat să lucreze binele nu numai 
în cercul închis al semenilor săi (în egoismul 
perechii căsătorite care a evitat nașterea de 
prunci, în egoismul tribului, rudelor de sânge 

etc., în egoismul neamului), ci și pentru cauzele 
generale ale omenirii. De aceea și morții 
dinainte vor fi judecați din nou atunci, pentru 
că atunci se va vedea în ce măsură faptele lor au 
determinat pe cei ce au trăit după ei să lucreze 
bine sau rău pentru toată umanitatea și pentru 
dezvoltarea ei” (Dumitru Stăniloae, 7zo/ogia 
Dogmatică Ortodoxă, vol. ll). 

Sterea Tache 


ESOTERIC. (var. EZOTERIC; gr. esoterikds 
— interior, secret, ascuns, misterios) |. Informaţie 
sau adevăr destinat numai unui cerc restrâns de 
inițiați. 


Profanul sau „cel care stă în afara templului” 


desemnează o persoană neiniţiată. Pentru a-și 
depăși condiția defavorizată, acesta trebuia să 
beneficieze de învățătura și de sprijinul spiri- 
tual al unui maestru. Această învățătură trebuia 
transmisă numai verbal, interdicția consemnării 
scrise fiind categorică, pentru a se putea evita 
astfel pericolul profanării din partea neiniția- 
ților. Nu era vorba de o interdicție discrimina- 
torie, ci de o necesitate didactică: doctrina sau 
învățătura esoterică nu putea fi înțeleasă decât 
de cei pregătiți în acest sens. Astfel, încă din 
Antichitate s-a făcut o distincţie clară între 
caracterul esoteric și cel exoteric al unei învă- 
țături. De exemplu, operele esoterice ale lui 
Aristotel erau destinate numai discipolilor săi, 
adică celor pregătiți sau inițiați în acest sens, 
în timp ce operele lui exoterice erau destinate 
publicului larg, pentru că înțelegerea acestora 
nu era condiționată de o pregătire specială sau 

de o iniţiere. Conceptul desemnează cunoș- 
tințe și învățături obținute în urma percep- 
ţiei unor fenomene spirituale, accesibile doar 
inițiaților. Termenul vine din cuvântul grecesc 
esâterikos care înseamnă „interior”. Termenul se 
poate referi, de asemenea, la studiul academic 
al mișcărilor religioase esoterice sau la mișcări 
religioase alternative ai căror adepți au credințe, 
practici și experiențe care se disting de princi- 
palele tradiții religioase. Curentele spirituale 
ce se declară esoterice sunt de o mare diversi- 
tate: alchimia, astrologia, antropozofia, misti- 
cismul creștin, magia, mesmerismul, rosicruci- 
anismul, swedenborgianismul, teosofia și alte 
curente teosofice asociate cu învățăturile Elenei 
Blavatsky. Noţiunea care definește esoterismul 
este misterul, fie că este vorba de o învățătură 
spirituală sau de o organizaţie inițiatică. 

Esoterismul, înțeles ca modalitate specifică de 
transmitere a unei doctrine filosofice sau religi- 
oase numai unui grup restrâns de inițiați, este 
foarte bine ilustrat de Misterele din Eleusis și 
de Religiile de Mistere. În Misterele din Eleusis, 
inițierea presupunea mai multe trepte. Misterele 
Mici nu reclamau păstrarea secretului, artiștii și 
literaţii putând face referire la ele. Însă, Marile 
Mistere (ze/eze) sau riturile secrete nu sunt cunos- 
cute nici astăzi, cercetătorii fiind constrânși, din 
această cauză, să emită doar ipoteze. De același 
privilegiu beneficia și experienţa finală (epopreia) 
sau viziunea supremă, actul culminant al iniți- 
erii care avea loc — probabil — noaptea, benefi- 
ciarii fiind numai cei a căror iniţiere începuse 
din anul trecut. Se știe că ceremoniile legate de 
Marile Mistere durau opt zile, că la ele parti- 
cipau „toţi cei care aveau mâinile pure”, inclusiv 
sclavii și femeile care îndepliniseră riturile preli- 
minare. Erau aduse de la Eleusis obiectele sacre 
(Biera), erau folosite scurte formule liturgice 
(Jegomena) al căror conținut nu este cunoscut. 
Cei care participau la ceremonii (77ys7;) purtau 
torţe aprinse, imitând-o pe zeița Demeter care 
o căuta pe Kore, ritualurile (Zromena) făcând 
trimitere la o călătorie prin întuneric care sfârșea 
prin ajungerea mystului într-o pajiște luminată 
ete. S-a încercat reconstituirea ritualului iniți- 
atic pornind de la formula secretă (synzhema) 

accesibilă doar mystilor, consemnată de Clement 
din Alexandria (Prozepficos, Il, 21, 2), fără ca 
această încercare să se bucure de unanimitatea 
cercetătorilor. 

În același context sunt situate şi informaţiile 
oferite de Ipolit, în sec. al III-lea (Phi/os0p- 
boumena, V, 38-41), și de episcopul Asterie 
al Amasiei, în sec. al V-lea (Fngomion pentru 
Sfinții Martiri). „Se poate admite că Misterele 
din Eleusis erau solidare cu o mistică agricolă 
și este probabil că sacralitatea operei sexuale, 
a fertilității vegetale și a hranei a modelat, cel 
puţin în parte, scenariul inițiatic. În acest caz, 
trebuie presupus că era vorba despre sacra- 
mente pe jumătate uitate, care își pierdu- 
seră semnificația primordială. Dacă inițierea 
eleusiană făcea posibilă astfel de experiențe 
«primordiale», care revelau misterul și sacrali- 
tatea hranei, a activității sexuale, a procreaţiei, 
a morţii rituale — Eleusis merita, pe bună drep- 
tate, renumele său de «loc sfânt» și de sursă de 
«miracole». Totuși, este greu de crezut că îniţi- 
erea supremă se limita la o anamneză de sacra- 
mente arhaice. Eleusis descoperise, cu sigu- 
ranță, o nouă dimensiune religioasă. Misterele 
erau vestite mai ales pentru unele «revelații» cu 
privire la cele două zeițe. Or, atare «revelații» 
reclamau «secretul» ca o condiţie sine gua non 
[...]. Ceea ce singularizează «secretul» eleusian 
este faptul de a fi devenit un model exemplar 
pentru Cultele de Mistere. Valoarea religioasă 
a «secretului» va fi exaltată în epoca elenistică. 
Mitologizarea secretelor iniţiatice și herme- 
neutica lor vor încuraja cu timpul speculații 
nenumărate, care vor sfârși prin a modela stilul 
unei întregi epoci”. Așa se explică faptul că, la 
început, întregul prin care noi definim astăzi 
știința și arta implica și valoarea culturală a 
secretului la care aveau acces numai cei inițiați. 
„Secretele meseriei”, atunci, făceau trimitere 
la „inițierea” indispensabilă, în timp ce astăzi 
impun o „informație” elementară. 

II. Termen propriu teozofiei și gnosticismului 
modern utilizat astăzi în Occident, adepţii lui 
separându-l cu fermitate de termenul „ocult/ 
ocultism”, deși această separare nu este întru 
totul îndreptățită. 


Se afirmă că tendința de a limita noțiunea 
de „esoterism” la o informaţie secretă sau la 
inițiere în general, precum și ispita de a-l referi 
exclusiv la un mod de a gândi și de a acţiona 
în afara Bisericii este neștiințifică și contrapro- 
ductivă. Văzut așa, ceea ce este denumit „esote- 
rism” nu reprezintă decât o parte nereprezenta- 
tivă a întregului și face posibil pericolul de a-l 
confunda cu practicile individuale și colective 
inerente majorităţii tradiţiilor religioase, tot 
așa cum face posibil pericolul de a considera 
ca esoterism orice formă de sectă sau de erezie 
și, în sens invers, de a considera ca eretică orice 
formă de esoterism. Prin urmare, esoterismul 
definește o realitate culturală și spirituală cu 
identitate specifică, deși se intersectează cu 
majoritatea formelor de religiozitate, pe care le 
și armonizează. 

Rădăcinile esoterismului modern se văd în 
Antichitatea greco-romană, în ocultismul 
Renașterii, cunoscut sub numele de mișcarea 
rosicruciană, francmasoneria sec. al XVIII-lea, 
spiritualismul și teosofia sec. al XIX-lea. Esote- 
rismul contemporan se hrănește mai ales din 
viziunile lui Emanuel Swedenborg (1688- 
1772), din spiritismul lui Allan Kardec (1804- 
1869), din ocultismul lui Eliphas Levi (1810- 
1875), din teozofia Elenei Petrovna Blavatsky 
(1831-1891) şi antroposofia lui Rudolf Steiner 
(1861-1925), din philosophia perenis a lui 
Ren6 Guenon (1885-1951). Influenţa teozo- 
fiei și a prelungirilor ei, antropozofia și școala 
arcană, a fost decisivă pentru dezvoltarea esote- 
rismului. Elena Blavatsky susținea că India și 
Orientul în general conţin tradiţii esoterice, pe 
care Europa trebuie să le redescopere. 
Esoterismul este compus din următoarele prin- 
cipii și teorii: corespondența între toate părțile 
invizibile ale cosmosului, convingerea că natura 
este o entitate vie, animată de o forță a vieţii, 
prezenţa unor elemente care mediază cunoaș- 
terea spirituală (simboluri, ritualuri, îngeri, 
viziuni), concordanța între diferite tradiții reli- 
gioase (phi/osopbia perennis), transmiterea învă- 
țăturilor spirituale, prin iniţiere, de la maestru 
la ucenic. În sec. al XX-lea, teosofia a fost 
reformulată de Annie Bessant, Alice Bailey sau 

Rudolf Steiner, ale căror teorii au devenit surse 
pentru o serie întreagă de mișcări contempo- 
rane post-teosofice. Pentru a-i demonstra iden- 
titatea și specificitatea, adepții esoterismului 
propun cinci note sau elemente caracteristice: 
a) Concordanţa sau „teoria corespondenţelor 
care presupune tendința de a descifra raportu- 
rile ascunse care ar exista între părțile univer- 
sului sau în relația divinitate-om-natură; 

b) Concordismul sau proiectul de a descoperi 
în toate tradiţiile religioase aspecte comune, 
pornind de la o „tradiţie primordială”, ante- 
rioară diverselor tradiții religioase. Aspectul 
acesta este motivat de nevoia unei cunoașteri 
„superioare”, în sensul „gnozei”; 

c) Concordanţa presupune o formă de imagi- 
nație înclinată să evidenţieze modalităţile 
de mediere precum: rituri, simboluri, spirite 
intermediare, cărora i se acordă o importanță 
deosebită. Această imaginaţie face posibilă atât 
cunoașterea de sine, cât și cunoașterea lumii și 
a divinității, corespondențele și semnificațiile 
acestor raporturi. 

d) Deşi anumite sisteme esoterice își limitează 
preocupările la nivelul divinului și al spiritu- 
alului, majoritatea curentelor esoterice occi- 
dentale acordă naturii o importanță deosebită. 
Complexă și capabilă de revelări multiple, natura 
trebuie „citită” ca o carte; de aici derivă necesi- 
tatea unei „știinţe” și a unei „filosofii” a naturii; 
e) Esoterismul nu separă gândirea de experi- 
ență. „Gnoza” este tocmai gândirea inspirată 
și vizionară în care „ochii de foc” (adică perce- 
perea care străpunge opacitatea lumii sensibile) 
și „ochii trupești” (adică mentalul sau capaci- 
tatea de a gândi) au funcţii distincte. Gnoza 
face posibil accesul la niveluri superioare de 
existență, provocând schimbarea sau transfor- 
marea atât a unei părți din natură, cât și, în 
special, a celui care experimentează procesul. 
În ultimii ani, în România, au loc o serie de 
conferințe, cursuri și seminare cu teme esote- 
rice. Există, de asemenea, cluburi esoterice, 
unde cei interesați pot găsi meniuri vegeta- 
riane, ceaiuri ecologice, librării axate pe teme 
de spiritualitate, esoterism și dezvoltare perso- 
nală, magazine de bijuterii din argint și cristale 


dă 

semiprețioase, pot participa la serate muzicale, 
excursii și tabere tematice, expoziții și vizionări 
de filme, pot participa, de asemenea, la ședințe 
de consiliere în astrologie, dezvoltare personală, 
coaching pe teme legate de profesie, cuplu, 


situații problematice din biografia personală. 
Bibliografie.  Dicfionnaire de  Spiritualite,  Fasc. 
XCXI-XCVIII, Beauchesne, Paris, 1990, col. 549-551; 
Dicţionar de filosofie, Ed. Politică, București, 1978; Ency- 
clopaedia Universalis, vol. VIII, Ed. ă Paris, pp. 683-687; 
BnossE, Jacques, Maeșrrii spirituali, trad. lulia Mănescu, 
Pro Editură și Tipografie, 2007; Erape, Mircea, Iszoria 
credințelor şi ideilor religioase, trad. Cezar Baltag, Ed. 
Univers Enciclopedic, București, 2000; FaBny, ]., Le /heo- 
sophe de Francfort Johann Friedrich von Meyer (1772-1949) 
et lesoterisme en Allemagne au debut du XIXe siecle, Berne, 
1989; FArvRE, A., Acces de /&soferisme occidental, Paris, 
1986; HANEGRAAFF, Wouter ]., „Lhe Study of Western 
Esotericism: New Approaches to Christian and Secular 
Culture”, în ANES, Peter; GEERTZ, Armin W.; WARNE, 
Randi R. (eds), Nez Approaches to the Study of Religion, 
vol. I: Regiona/, Critical, and Historical Approaches, Ed. 
Walter de Gruyter, Berlin/New York, 2004; Mavea, 
Jean Francois, Les nowve/Jes voies de la spiritualite, Lage de 
P'homme, 1993. 

Sterea Tache, Radu Petre Mureșan 


ETERODOX. Termen generic care denu- 
mește o persoană care nu aparține Bisericii 
Ortodoxe sau ale cărei convingeri nu sunt orto- 
doxe. Eterodoxă este acea persoană ale cărei 
convingeri personale sunt diferite de cele ale 
dreptei credințe păstrate în Biserică. În crești- 
nismul ortodox, s-a păstrat preocuparea pentru 
conservarea adevărului de credință așa cum a 
fost el revelat de Dumnezeu, deoarece acesta 
este necesar mântuirii omului, deci are valoare 
soteriologică. Există persoane botezate în creș- 
tinismul ortodox, care fac parte formal din 
Biserică, dar ale căror concepţii personale sunt 
diferite de ale Bisericii, ele fiind tributare unor 
concepţii eterodoxe sau alternative la adevărul 
Revelaţiei dumnezeiești. Eterodoxia presupune 
ansamblul de credinţe și păreri personale care 


diferă de cele revelate. 
David Pestroiu 


EUHARISTIE. (gr. efbaristias — multumire, 
recunoștință) Este o Sfântă Taină în care, sub 
chipul pâinii și al vinului, se împărtășește 

credincioșilor Însuși Trupul și Însuși Sângele 
lui Hristos, spre iertarea păcatelor și spre 
viaţa de veci. 

Prin prefacerea pâinii și a vinului în Însuși 
Trupul și Însuși Sângele Mântuitorului, cu 
puterea Duhului Sfânt invocată de episcop sau 
preot, se înfăptuieşte real și nesângeros jertfa 
de pe Cruce a Mântuitorului. Sfânta Fuharistie 
este centrul Sfintei Liturghii și o permanentă 
actualizare a jertfei de pe Cruce a Mântuito- 
rului. Taina Sfintei Euharistii sau a Împărtășa- 
nici este săvârșită numai de episcop și de preot. 
Primitorii sunt credincioșii care trebuie să se 
pregătească prin post și spovedanie. Împăr- 
tăşirea se face în cursul Sfintei Liturghii, la 
invitația preotului: „Cu frică de Dumnezeu, 
cu credință și cu dragoste să vă apropiați!”. 
Clericii se împărtășesc ori de câte ori slujesc 
Sfânta Liturghie, iar credincioșii atunci când 
sunt pregătiți pentru aceasta. 

Numele pe care îl dăm acestei Sfinte Taine 
provine de la cuvântul grecesc n eVxuptoria, 
-AG, care înseamnă mulțumire sau recunoștință. 
Ca termen tehnic, acesta apare la Sf. Ignatie al 
Antiohiei: „sârguiţi-vă dar să vă adunaţi mai 
ales pentru Euharistia lui Dumnezeu”. Sfânta 
Fuharistie este concepută atât ca Taină, cât 
și ca Jertfă. În limbaj teologic, transformarea 
pâinii și a vinului în Trupul și Sângele Mântu- 
itorului poartă numele de prefacere. Cuvântul 
prefacere este traducerea din greacă a lui 
ueră&Boin. Acest termen are sensul de „schim- 
bare a elementelor, prefacere”. 

După Sfinți Evangheliști, instituirea Sfintei 
Euharistii este legată de „zilele azimelor” sau 
Paștile iudaic. Conform acestora, Cina cea de 
Taină la care a fost instituită Sfânta Euharistie a 
avut loc în ajunul morţii pe Cruce a Domnului, 
adică joi seara. Cuvintele de instituire a Sfintei 
Euharistii sunt următoarele: „lisus luând pâinea 
și binecuvântând, a frânt și a dat ucenicilor Săi, 
zicând: „Luaţi, mâncaţi, acesta este Trupul 
Mew”. Luând apoi paharul și mulțumind, le-a 
dat lor zicând: „Beţi dintru acesta toţi, Acesta 
este Sângele Meu, al Legii celei noi, care pentru 
mulți se varsă, spre iertarea păcatelor” (cf. M/ 
26, 2-28; Me 14, 22-24; Le 22, 19-20; 1 Co 11, 


23-25). După proclamarea solemnă a acestor 
cuvinte de instituire, Mântuitorul le poruncește 
Apostolilor Săi: „Aceasta să o faceţi întru pome- 
nirea Mea” ( Lc 22, 19; 1 Co 11,24). Din studiul 
atent al versetelor biblice privitoare la această 
Sfântă Taină se desprind câteva probleme care 
pot fi supuse interpretării și care necesită un 
studiu atent. Aceste probleme pe care le ridică 
textul biblic sunt următoarele: timpul institu- 
irii Sfintei Taine a Euharistiei, materia folosită 
pentru această Sfântă Taină (pâine dospită sau 
nedospită), momentul prefacerii elementelor în 
Trupul și Sângele Mântuitorului. 

Referitor la timpul instituirii Sfintei Euharistii, 
părerile sunt împărțite între ortodocși și 
romano-catolici. Biserica Ortodoxă susține 
că timpul instituirii acestei Sfinte Taine a fost 
seara zilei de joi, 13 Nissan, deci cu două zile 
înainte de Paști. La polul opus, romano-catolici 
susțin că Cina cea de Taină și implicit instituirea 
Euharistiei au avut loc seara, în ajunul zilei de 
14 Nissan, deci este vorba de chiar Cina Pascală. 
Ziua de 14 Nissan era socotită Paștile iudaic, 
sărbătorit cu mare evlavie în cinstea ieșirii popo- 
rului iudeu din robia egipteană. Credința Bise- 
ricii Ortodoxe, întemeiată pe mărturia evan- 
gheliilor sinoptice (Mz 27, 1; Me 15, 1; Le 23, 
1; Mz 27, 57; Mc 15, 46; Lc 23, 56; Mc 15, 42) 
consideră că Cina cea de Taină a avut loc cu o zi 
înainte de Paști și că, prin urmare, Mântuitorul 
a folosit pentru Sfânta Taină a Euharistiei pâine 
dospită. Practica Bisericii primare a fost aceeași, 
adică a întrebuințării pentru săvârșirea Fuharis- 
tiei a pâinii dospite, adică arfos, nu azimă (FA 2, 
42-46; 20, 7; 1 Co 10, 16; 11,21). 

Al doilea element al Euharistiei, conform refe- 
ratului biblic, este vinul. Vinul euharistic este 
amestecat de către preot cu apă la Proscomidie, 
practica aceasta amintind de coasta străpunsă a 
Mântuitorului, din care „a ieșit sânge și apă” (n 
19, 34). Practica aceasta a amestecării vinului 
cu apă a existat și în Biserica primelor veacuri, 
mărturie având în acest sens pe vechii Părinți ai 
Bisericii. Amestecarea vinului cu apă la Sfânta 
Euharistie este atestată și de ritualurile celor 
mai vechi Liturghii, fapt ce demonstrează veri- 
dicitatea afirmațiilor noastre. 

Întreaga tradiţie patristică demonstrează 
că prefacerea pâinii și a vinului în Trupul și 
Sângele Domnului a avut loc prin binecuvân- 
tarea pe care Domnul a rostit-o asupra lor. 

În învățătura Bisericii Ortodoxe, Sfânta 
Euharistie are un întreit caracter: de Taină, de 
Jertfă și de ospăț comemorativ. Dintre aceste 
trei aspecte, o importanță majoră o au primele 
două, cel din urmă fiind considerat mai mult 
un aspect secundar. Fuharistia este, mai presus 
de orice, Taina prefacerii pâinii și a vinului în 
Trupul și Sângele Mântuitorului, împărtă- 
șindu-se credincioșilor în chip real. Ca jertfă, 
Sfânta Euharistie este actualizarea pe Sfintele 
Altare, până la sfârșitul veacurilor, a jertfei 
de pe Cruce a Mântuitorului, ea având toate 
elementele caracteristice unei jertfe. 

În fne, aspectul comemorativ sau anamnetic al 
Sfintei Euharistii se referă la aducerea aminte 
a întregii opere mântuitoare a lui Hristos, după 
porunca dată de Mântuitorul Hristos Apostolilor 
Săi: „Aceasta să o faceți întru pomenirea Mea” 
(Le 22,19), completată de Sfântul Apostol Pavel: 
„Căci ori de câte ori veţi mânca pâinea aceasta 
și veți bea paharul acesta, moartea Domnului 
vestiți, până când va veni”(7 Co 11,26). 

I. Aspectul de Taină al Eubaristiei. În mod 
excepțional, în Sfânta Taină a Euharistici, creș- 
tinul are posibilitatea de a se întâlni în chip real 
cu Însuși Mântuitorul Iisus Hristos, sub chipul 
pâinii și al vinului. Întreaga tradiție patristică 
a Bisericii dă mărturie asupra faptului că încă 
de la început, în privința Euharistiei, învățătura 
Bisericii a fost una singură, și anume, aceea că 
odată cu prefacerea elementelor de pâine și vin, 
credincioșilor li se împărtășește, în chip real, 
însuși Trupul și însuși Sângele Mântuitorului. 
Prezenţa reală a Trupului și Sângelui Mântui- 
torului în Dumnezeiasca Fuharistie începe din 
momentul prefacerii darurilor la Sfânta Litur- 
ghie, prin invocarea Duhului Sfânt, moment 
numit Epicleza Euharistică. 

În Biserică, prefacerea pâinii și a vinului în 
Trupul și Sângele Domnului se realizează 
prin lucrarea Duhului Sfânt, la rugăciunea de 
invocare rostită de săvârșitor. Această prefa- 
cere are loc în timpul Sfintei Liturghii, ea 

purtând numele de epicleză (emkinois Tov 
Aniov Ilvevuoros). Prefacerea este o minune, 
căci pâinea și vinul, materii ale acestei lumi, se 
metamorfozează într-o realitate care nu este 
din lumea aceasta. Nu este o transformare în 
limitele acestei lumi, ci prefacere, transcen- 
dere metafizică sau coincidență a unui lucru 
transcendent într-unul imanent. Biserica 
romano-catolică, contrar doctrinei ortodoxe, 
învață că sfințirea pâinii și a vinului nu se 
face prin rugăciunea de invocare a puterilor 
Duhului Sfânt, ci prin cuvintele de instituire 
ale Mântuitorului. Susținerea romano-catoli- 
cilor este total eronată, ea negăsindu-și temei 
nici în Sfânta Scriptură, nici în Tradiţia patris- 
tică a Bisericii. Epicleza euharistică apare ca o 
prezență neîntreruptă în Liturghiile ortodoxe 
din primele veacuri creștine. 

Dacă prezența reală a Domnului în Euharistie cu 
Trupul și Sângele Său este o certitudine, se naște 
întrebarea asupra felului în care se realizează 
această prezență sau despre raportul Trupului 
și al Sângelui lui Hristos cu elementele pâinii și 
vinului. În viziunea ortodoxă şi romano-catolică, 
Domnul este prezent în Euharistie prin prefa- 
cerea pâinii și a vinului în Trupul și Sângele Lui, 
încât din momentul prefacerii pâinea și vinul au 
încetat propriu-zis să mai existe. 

Domnul nostru lisus Hristos este prezent în 
Fuharistie nu numai cu Trupul și cu Sângele 
Său, ci și cu sufletul și cu dumnezeirea Sa, prin 
urmare cu întreaga Sa ființă, ca Dumnezeu și 
om. Mântuitorul Hristos este prezent în Sfânta 
Fuharistie permanent, atât timp cât elemen- 
tele euharistice există, anume cât sunt păstrate 
nealterat. Domnul este prezent întreg; în fiecare 
părticică a pâinii și vinului, căci Hristos este 
Unul în ființa Sa și nu poate fi împărțit. Prin 
împărtășire, nu se împarte ființa lui Hristos, ci 
numai înfățișarea externă a elementelor euharis- 
tice. Același Trup și Sânge al Domnului, unul 
întreg și nedespărțit, există pretutindeni în 
Biserică. Mântuitorul fiind, prin prefacere, real 
prezent în Euharistie, acesteia i se cuvine aceeași 
închinare, (adorare) ca Persoanei Mântuito- 
rului. Închinarea aceasta se cuvine pâinii și 
vinului sfințit, nu întrucât sunt privite abstract, 

ci concret, pentru că ele constituie materia 
Persoanei lui Dumnezeu-Cuvântul. Precum 
natura omenească a Mântuitorului este obiect 
de închinare nu privită în sine, ci pentru că este 
unită ipostatic cu Dumnezeu-Cuvântul, tot 
așa Preacinstitelor Daruri li se aduce închinare 
dumnezeiască nu privite în sine, ci în raport cu 
persoana lui Dumnezeu-Omul căreia aparțin. 
II. Aspectul de Jerzfă al Eubaristiei. Mântuitorul 
nostru lisus Hristos a instituit, la Cina cea 
de "Taină, Sfânta Euharistie, aceasta având un 
dublu aspect: ca taină și ca jertfă. Prin însăși 
faptul că Domnul a instituit Euharistia sub 
dubla formă (pâine, pe de o parte, și vin, de 
cealaltă parte), a indicat prin această despărțire 
mistică a trupului de sânge ideea că ea duce, 
necondiționat, la conceptul de jertfă. Un alt 
argument care pledează pentru acest caracter 
de jertfă al Euharistiei ar fi adaosurile care 
stau alături de cuvintele de instituire a Tainei: 
„Acesta este trupul Meu, care pentru voi se 
frânge sau se frânge” și „Acesta este sângele 
Meu, sângele Legii celei noi, care pentru voi și 
pentru mulți se varsă spre iertarea păcatelor”; 
„acest pahar, Legea cea nouă în sângele Meu 
care pentru voi se varsă” (7 Co 11, 24; Lc 22, 
19; M4 26, 28; Lc 22, 20). Toate aceste expresii 
fac evident caracterul de jertfă al Euharistiei, 
întrucât vărsarea sângelui pentru alţii spre 
iertarea păcatelor constituie, după cum se știe, 
ființa oricărei jertfe adevărate de ispășire. 
Mărturii patristice. Caracterul de jertfă al 
Fuharistiei este confirmat și de Sfânta Tradiţie, 
prin scrierile Sfinţilor Părinţi. În scrierile 
Părinților Bisericii se găsesc denumiri ale 
Sfintei Euharistii care indică caracterul ei de 
jertfă, ca de pildă: a/zar, masă, jertfă, aducere, 
închinare, slujbă, a aduce, a jertfi, a aduce sacri- 
ficii, (OvovasTiptov, Tpuneta, Ovow, tepetov). 
Totodată, găsim și expresii care și ele arată 
același caracter de jertfă. În acest sens, ea este 
denumită și „jertfa noastră”. „Jertfa cea nouă a 
Noului “Testament”, în care „lisus Hristos se 
oferă întâi pe Sine ca jertfă Tatălui și aceasta a 
poruncit să se facă spre pomenirea Sa” și „să fie 
jertfit EI Însuși în locul animalelor ce se jert- 
feau în Legea Veche”, căci „Cel ce se jertfește 


este Însuși jertfa și a voit ca Taina care se săvâr- 
șește zilnic, să fie jertfa Bisericii”. 

A-L vedea pe Hristos în starea Sa de jertfă de 
pe cruce este un rod al credinţei care izvorăște 
din prefacere. În Sfânta Taină a Eubharistiei, 
credinciosul se împărtășește cu Hristos cel 
jertfit, mort și înviat pentru mântuirea noastră. 
III. Roadele Sfintei Eubaristii în viața credin- 
cioşilor şi a Bisericii. Consecința aceasta reiese 
foarte clar și din formula de administrare a lor: 
„Se împărtășește robul lui Dumnezeu (N) cu 
cinstitul și Sfântul Trup și Sânge al Domnului, 
Dumnezeului și Mântuitorului nostru lisus 
Hristos, spre iertarea păcatelor și spre viața de 
veci. Amin.”. Can. 28 Trul. arată că împărtă- 
șania „produce viață și dă iertare de păcate”. 
Euharistia este izvor de viață spirituală pentru 
că ni-L oferă pe FHristos, descoperit în mod 
deplin de sufletele noastre. Prin Euharistie, 
credinciosul înaintează spre Împărăția lui 
Dumnezeu, cel ce gustă din Euharistie expe- 
rimentând de fapt, în mod anticipat, Împă- 
răția lui Dumnezeu. În sensul acesta grăieşte 
și rugăciunea liturgică: „Dă-ne nouă să ne 
împărtășim cu Tine mai cu adevărat în ziua cea 
neînserată a Împărăției Tale”. Cu alte cuvinte, 
„învrednicește-ne prin această împărtășire cu 
Trupul și Sângele Tău cuharistic să ajungem 
să ne împărtășim și de vederea directă a slavei 
Tale, în viața veșnică”. Așadar, viaţa veșnică, 
primită prin împărtășirea de Sângele și Trupul 
Domnului, dăruiește viața veșnică pentru că cei 
ce gustă din ele, gustă din însuși izvorul vieții. 
Euharistia, în calitatea pe care o are, de repre- 
zentare reală a jertfei de pe cruce a Domnului, 
aduce cu sine aceleași roade ca și aceea, tinzând 
spre același scop la fel ca jertfa de pe Golgota. 
Astfel, jertfa constă în lauda care se aduce de 
către creatura raţională Tatălui, în recunoaș- 
terea Lui ca singurul și supremul Stăpânitor 
peste toate, dar constă și în totala predare a 
creaturii raționale Tatălui. Hristos, făcându-Se 
om, Îi aduce în această calitate, în veac, laudă 
Tatălui, în numele oamenilor, și se predă Lui. 
Euharistia, ca jertfă de mulțumire, este o laudă 
a bunătăţii dumnezeiești adresată de preot și 
de comunitate lui Dumnezeu ca mulțumire. 

Preotul și comunitatea, neputând să-și exprime 
altfel recunoştinţa ei, aduce pe lisus Hristos 
în calitate de jertfă nesângeroasă. Acest aspect 
al jertfei euharistice, de mulțumire, îndreptată 
spre Dumnezeu, este exprimată în întreaga 
Sfântă Liturghie. 

Euharistia, fiind în mod principal o jertfă de 
ispășire pentru vii și morţi, este, în același timp, 
și o jertfă de laudă și de cerere. Cererea aceasta 
este o necesitate pentru ca Duhul Sfânt să vină 
peste daruri și peste comunitate, astfel încât, 
prefăcându-le în Trupul și Sângele jertfit al 
lui Iisus Hristos, să umple de un mare duh de 
jertfă credincioșii care se vor împărtăși din ele. 
Sfânta Euharistie este nu numai jertfa Mântu- 
itorului, ci și a noastră, a credincioșilor, a Bise- 
ricii, care se jertfește împreună cu Hristos, 
prin mijlocirea preotului. Jertfa aceasta, pe 
care o aducem din partea noastră în Sfânta 
Liturghie, este atât materială, exprimată în 
ofranda de pâine și vin, care sunt produse ale 
pământului și roade ale muncii noastre, cât și 
spirituală, exprimată prin cântările de laudă și 
rugăciuni de mulțumire înălțate de credincioși. 
Așadar, starea de jertfă a lui Hristos trebuie să 
fie urmată de către jertfa fiecăruia dintre noi. 
În Liturghie, așadar, întâi ne împărtășim de 
Hristos ca jertfă și apoi suntem în stare să ne 


aducem pe noi înșine ca jertfe. 

Lucian Farcașiu 


EUNOMIENI. Arieni extremiști, care s-au 
manifestat în a doua jumătate a sec. al IV-lea. 
Ei considerau că Fiul nu are nimic asemă- 
nător Tatălui, este inferior Lui și, prin urmare, 
neasemănător cu Tatăl. Cei mai reprezentativi 
erau Aetiu, Eunomiu și Eudoxiu. Aetiu, diacon 
în Antiohia, susţinea că așa cum cele deose- 
bite după fire au și nume diferite, tot astfel și 
cele cu nume diferite sunt deosebite după fire. 
Raportând acest principiu la Sfânta Treime, 
concluziona că Tatăl și Fiul, având nume dife- 
rite, se deosebesc între ei după ființă. Funomiu, 
ucenicul lui Aetiu, susţinea că Tatăl fiind 
Dumnezeu unic și infinit, nu poate ieși din 
ființa Sa, nu poate fi cauza ipostasurilor divine. 
Nașterea Fiului ar însemna o corupere a ființei 
Sale simple și, de aceea, actul nașterii Fiului din 
Tatăl este înţeles, în viziunea eunomienilor, ca 
un act de creație. Fiul este prima și singura Lui 
creaţie, care primește energia divină ca putere 
creatoare, ca produs al Tatălui în Fiul nease- 
mănător Lui. Și Duhul Sfânt este o creatură a 
Tatălui, la care a colaborat și Fiul. De aceea, | 
se cuvine cinstire în al treilea rând. 
Cooptându-l de partea lor pe episcopul 
Fudoxiu al Antiohiei, eunomienii au reușit 
să-și impună învățătura lor la sinodul de la 

Sirmium (357), care înlătura atât termenul 
ortodox omousios, cât și pe cel semiarian omiou- 
sios, mărturisind că Fiul este neasemănător 
cu Tatăl în toate și după ființă. Nemulțumiți, 
semiarienii s-au opus reintegrării lui Actiu în 
Biserica Antiohiei. Astfel, prin sinodul de la 
Ancyra (358), au aprobat 19 anatematisme 
împotriva anomeilor. Aetiu și Funomiu au fost 
exilați din ordinul împăratului Constanțiu, iar 
adepții lor obligați să adere la formula omieană 
(Fiul este asemănător în toate și după Scripturi 
cu 'atăl) aprobată de sinoadele de la Seleu- 
cia-Rimini, din anul 359. 

Renunţând la învățătura anomiană, Eunomiu 
și Eudoxiu au fost reabilitați, primul primind 
scaunul de la Cizic, iar al doilea pe cel din 
Constantinopol. Funomiu a revenit însă la 
vechea erezie, fapt pentru care sinodul de la 
Antiohia l-a depus din treapta episcopală. 
În anul 361, a scris prima Apologie, în care 
susţine că Tatăl, fiind nenăscut, Se distinge ca 
Dumnezeu de orice altă ființă. Fiul este născut 
și, de aceea, are o natură neasemănătoare cu a 
Tatălui. EI este creat din nimic și a fost adoptat 
de la început de Tatăl, nu doar datorită vieții 
Sale virtuoase, cum afirma Arie. Cartea a fost 
combătută cu competență de Sf. Vasile cel 
Mare în tratatul Contra lui Eunomie. Abia 
după moartea părintelui capadocian, Eunomie 
a cutezat să scrie a doua Apologie, care a fost 
combătută de Sf. Grigorie de Nyssa. Delimi- 
tându-se de Eudoxiu, Eunomiu a fost exilat de 
împăratul Valens în anul 368. Anomeii au fost 
supuși condamnării prin cele două edicte impe- 
riale din anii 379 și 380, emise de Teodosie cel 
Mare, și definitiv la Sinodul al II-lea Ecumenic. 
Eunomiu a fost din nou exilat la Halmiris, în 
Seythia Minor, și apoi la Cezareea Capadociei, 
murind la Dacora în anul 394/395. Ultimul 
reprezentant al lor a fost istoricul Filostorgiu, 


adormit în anul 425. 

Nicolae Chifăr 


EUTANASIE. (gr. ef — armonios, frumos, bun; 
fanatos — moarte, efianasia — moarte frumoasă, 
Jiniştită) Practică medicală modernă prin care 
pacientul este omorât asistat, cu propriul acord, 
pentru a-i curma suferințele extreme. 

Termenul a apărut în sec. al XVIII-lea, cu 
sensul de „moarte bună, liniștită, fericită” 
(Francis Bacon). Astăzi are cu totul alt sens: 
„uciderea din milă a unei persoane, cu scopul de 
a-i suprima în mod radical suferințele extreme 
și de a înlătura povara prea mare pentru familie 
și societate” (Cristian Gavrilovici, Inzroducere 
în bioetică). Exutanasia voluntară presupune 
faptul că bolnavul are discernământ, nu are 
o depresie tratabilă și solicită în mod repetat 
suprimarea suferințelor, fiind convins că boala 
sa este incurabilă. Despre eutanasia involun- 
tară vorbim când bolnavul are capacitatea de 
a decide, dar nu a fost întrebat asupra actului 
cutanasiei sau a fost întrebat, dar s-a abținut de 
la un răspuns. Eutanasie nevoluntară este aceea 
când bolnavul nu poate să-și exprime acordul 
din cauza degradării fizice și mentale avansate. 
Consimțământul este dat de familie sau prin 
hotărâre judecătorească. Eutanasia este activă 
când moartea este produsă în mod voit de către 
o persoană, la cererea bolnavului, cu ajutorul 
unui mijloc tanatogen (supradoze medica- 
mentoase, inhalare de monoxid de carbon 

sau substanțe anestezice, injecții intravenoase 
cu ac, insulină, clorură de potasiu). Eutanasia 
pasivă presupune neinstituirea tratamentului, 
abandon terapeutic sau întreruperea medica- 
ției, ceea ce duce la grăbirea morții. Cryptotha- 
nasia reprezintă moartea provocată de medica- 
mentele la care limita dintre doza terapeutică 
și doza toxică este foarte mică (morfina la un 
bolnav cu cancer și insuficiență respiratorie). 
Disthanasia presupune abandonarea unui 
bolnav menţinut un timp în viață prin eforturi 
imense, folosind toate sistemele performante 
(eroice) de susținere. Cryothanasia înseamnă 
congelarea la minus 200 “C a unui pacient 
aflat în comă profundă sau în primele secunde 
după stopul cardiac. Eutanasia economică este 
conceptul conform căruia bolnavii vârstnici 
ar putea fi abandonaţi terapeutic din rațiuni 
economice (cheltuieli mari pentru menţinerea 
în viață). Există şi o eutanasie socială în cazul 
repartiției inechitabile a mijloacelor și finan- 
țelor publice pentru sănătate din sânul unei 
comunităţii (oraș, sat, judeţ, ţară). Eutanasia 
spirituală este un concept teologic, inspirat din 
textul de la Iov 2, 9-10: „Atunci nevasta lui a 
zis către el: «Ie ţii mereu în statornicia ta. Bles- 
teamă pe Dumnezeu și mori”. 
Un argument împotriva eutanasiei îl constituie 
faptul că omul este vinovat de suferințele lui, căci 
a căzut prin neascultare. Dumnezeu nu a făcut 
suferința. Prin urmare, a recurge la actul euta- 
nasic înseamnă a împropria de doua ori moartea. 
Prin asumarea suferinței, păcatele sunt ispășite 
încă de aici, iar asumarea crucii este mântuitoare 
(WM 10, 38; Le 24,26; Er 12,7, 2 Tim 3,11). 
Pavel Chirilă 


EVANGHELIE. 1. Vestea cea bună; propo- 
văduirea apostolilor trimiși de Hristos pentru 
a vesti apropierea Împărăției lui Dumnezeu și 
posibilitatea câștigării ei prin comuniunea cu 
Hristos, Dumnezeu Întrupat. 

În Noul Testament, cuvântul „evanghelie” nu se 
referea la o carte sau la o scriere, ci însemna, 
înainte de toate, potrivit sensului cuvântului 
grecesc 70 EvoyyeMov din care derivă, „vestea 
cea bună” (Me 1, 1), cât și propovăduirea veștii 

bune. În literatura clasică, în limba greacă 
precreştină, cuvântul 70 Evoyytimov indica 
răsplata dată pentru aducerea de vești bune, 
în special cele legate de victorii în războaie, 
desemnând cu timpul conținutul însuși al 
acestei vestiri. Mai târziu, cuvântul „evan- 
ghelie” a fost aplicat și altor mesaje aducătoare 
de bucurie pentru popor. Astfel, în cultul impe- 
rial, nașterea împăratului era considerată de 
supușii săi o „veste bună”; la fel era considerată 
și prezenţa sa într-un anumit loc. 

II. Scriere apostolică care evocă evenimentele 
din jurul vieţii pământești a lui lisus Hristos, 
precum și a Persoanei Sale. Se cunosc mai 
multe evanghelii, însă canonice sunt doar patru 
dintre ele. 

Septuaginta traduce prin 19 EvoyyEMov 
cuvântul ebraic /*ssrâ, care în Vechiul 'Lesta- 
ment avea aceeași semnificație, de a răspândi 
vestea bună, în special veștile legate de victoriile 
lui Israel sau ale lui Dumnezeu, prin poporul 
ales, asupra dușmanilor săi (s 40, 9; 52, 7; 61, 
1). Evanghelia reprezintă vestea cea bună că 
Dumnezeu a împlinit în Fiul Său Întrupat, 
lisus Hristos, toate făgăduințele făcute odini- 
oară lui Israel și că prin El a fost deschisă, 
astfel, calea mântuirii pentru toate neamurile. 
Evanghelistul Marcu își începe relatarea sa cu 
aceste cuvinte: „Începutul Evangheliei lui lisus 
Hristos, Fiul lui Dumnezeu” (Me 1, 1). Această 
„evanghelie”, în viziunea sa, cuprinde făgădu- 
inţele erei mesianice făcute de Dumnezeu lui 
Israel, făgăduinţe care s-au împlinit în lisus 
Hristos și care trebuie vestite tuturor oame- 
nilor: „Și trebuie ca mai întâi Evanghelia să se 
propovăduiască la toate neamurile” (Me 13, 10). 
Pentru Sfântul Matei, Hristos este Cel Care 
vestește „evanghelia împărăției” (V 4, 23; 9, 
35; 24, 14), iar Sfântul Luca folosește formula 
verbală evoyyeiitew (proclamarea veștii celei 
bune) pentru a descrie activitatea propovăduirii 
evangheliei acestei împărăţii (Lc 8, 1; 16, 16). În 
viziunea Sf. Apostol Pavel „evanghelia” indică 
mesajul operei de mântuire a lui Dumnezeu în 
Iisus Hristos. Din cele 76 de locuri în care apare 
acest cuvânt în Noul Testament, 60 se găsesc în 
corpusul paulin. Pentru Sfântul Pavel, cuvântul 

&voyyE)uov reprezintă termenul clasic pentru a 
indica harul lui Dumnezeu, căruia omul trebuie 
să-i răspundă cu credința sa. Uneori, Sfântul 
Pavel folosește expresia „evanghelia mea”, însă 
în mai mult de 20 de locuri el folosește cuvântul 
„evanghelie” fără adjectivul posesiv. Acest detaliu 
indică faptul că cititorii săi erau familiarizați cu 
acest termen. Prezenţa semnificativă a acestui 
termen în literatura paulină i-a determinat pe 
unii exegeți să afirme că Sf. Apostol Pavel este 
cel care ar fi introdus acest cuvânt în vocabu- 
larul Noului “Testament. G. Strecher s-a gândit 
că Sf. Apostol Pavel a fost influenţat de folosirea 
acestui cuvânt în sfera cultului împăratului. În 
acest cult era folosit substantivul Evoyy£iuov, iar 
împăratul era numit GOTHpP (mântuitor), pentru 
a se indica mântuirea care se manifesta în guver- 
narea suveranului. 

Peter Stuhlmacher este de părere că originea 
și baza religioasă a acestui substantiv s-ar găsi 
în spațiul lingvistic semitic-palestinian și că 
Sf. Apostol Pavel a preluat acest termen din 
Tradiţia Bisericii primelor veacuri și, în mod 
special, de la eleniști (iudeii de limbă greacă), 
care ar fi tradus cu Evoyyâluov termenul ebraic 
Fsărâ (vestea unei victorii). Folosirea termenului 
„Evanghelie” pentru desemnarea primelor patru 
cărți ale Noului 'Lestament este de dată mai 
târzie, probabil sec. al II-lea d.Hr. Prima dovadă 
a folosirii cuvântului „evanghelie” pentru primele 
patru scrieri ale Noului Testament o avem de pe 
la anul 150, în Apologia Ia Sf. lustin Martirul, în 
care se vorbește despre „memoriile” Apostolilor, 
„care se numesc Evanghelii”. Așadar, cuvântul 
„evanghelie” nu a desemnat la origine o operă 
istorică sau literară. Dar dacă titlul de „evan- 
ghelie” a fost dat celor patru scrieri atribuite în 
Noul Testament lui Matei, Marcu, Luca și loan, 
aceasta s-a făcut pentru că fiecare dintre acești 
autori proclamă „vestea cea bună” exprimată în 
cuvintele și faptele ui lisus, adică în întreaga Sa 
activitate mântuitoare, care a culminat cu Păti- 
mirile, Moartea, Învierea şi Înălțarea Sa la cer. 
Termenul Evoyytmov este însoţit în Noul 
Testament de alți termeni apropiați: ebâyyedog 
= evanghelizator; evomyehitonoi = a evanghe- 
liza, a binevesti; evayyeluoTc = cel care aduce 


vestea bună, evanghelist, binevestitor. Noi îi 
numim pe autorii Sfintelor Evanghelii „evan- 
gheliști”, termenul indicând trecerea de la orali- 
tatea mesajului la forma scrisă. În Evanghelia 
după Marcu se spune că după ce loan a fost 
întemnițat, lisus a venit în Galileea, „propovă- 
duind Evanghelia împărăției lui Dumnezeu” (70 
EvoyyElov rîig Baouieiag od Be05) [Me 1, 14] 
și zicând: „Plinitu-s-a vremea” (Ilenihporau 6 
Koup0G) „și împărăţia lui Dumnezeu s-a apro- 
piat” (ypuev 1] Buaoueia 105 0e05) „Pocăiţi-vă 
și credeți” (uerovosire Kati morevere) „în Evan- 
ghelie” (&v 7 evoyyeM6)). 

In literatura paulină, întâlnim de mai multe 
ori expresiile: „Evanghelia lui Dumnezeu” și 
„Evanghelia lui Hristos”. Este foarte probabil 
ca prima expresie să aibă în vedere originea 
Evangheliei, iar cea de-a doua să se refere la 
conținutul acesteia, care este Domnul Hristos 
și opera Sa mântuitoare. Mesajul Evangheliei 
este instrumentul eficace prin care Dumnezeu 
a descoperit oamenilor dreptatea Sa (Rr 1,17). 
Sf. Apostol Pavel afirmă, în mai multe locuri, că 
îndepărtarea de mesajul Evangheliei înseamnă 
îndepărtarea de Dumnezeu și își exprimă 
temerea că „veneticul” le-ar putea propovădui 
credincioșilor din Corint „un alt lisus” decât 
Cel pe Care L-a propovăduit el, sau „un alt 
duh” decât Cel pe Care l-au primit, ori o „altă 
evanghelie” decât Aceea pe care au acceptat-o 
deja (2 Co 11, 4). În scrierile Sfântului Pavel 
sunt folosiți termenii „evanghelie” și „har” în 
același context, asta însemnând că harul divin 
mântuitor este în strânsă legătură cu „adevărul 
Evangheliei” (Ga 2, 5, 14). 

III. Carte utilizată în cult, unde sunt consem- 
nate toate cele patru Evanghelii canonice, 
împărţite în fragmente, numite pericope, care 
se citesc pe zile, de-a lungul Anului Liturgic, în 
cadrul ritualului. 

Aceasta cuprinde, de asemenea, și însem- 
nări privitoare la modul cum se citesc, pe zile, 
respectivele pericope. Datorită faptului că se 
întrebuințează la ritual, Evanghelia nu este doar 
o carte de cult, ci și un obiect liturgic. Ea se află 
pe Sfânta Masă (deasupra Sfântului Antimis) 
și se scoate din Sfântul Altar cu ocazia citirii 

din aceasta ori pentru închinarea credincioșilor. 
Fiind un obiect liturgic, ea este împodobită 
adesea cu coperţi metalice, aurite sau argintate, 
pe are sunt încrustate medalioane cu miniaturi 
ale Sfinţilor Evangheliști, cu icoana Învierii sau 
Sfânta Cruce. 

Evanghelia aceasta mai este denumită FEvan- 
gheliar sau Tetraevangheliar și cuprinde peri- 
copele sau părțile din cele patru Evanghelii 
care sunt stabilite să se citească la slujbele 
divine, la Sfânta Liturghie, la Sfintele Taine 
și Ierurgii. În Sfânta Evanghelie, aceste frag- 
mente sau pericope sunt denumite „evan- 
ghelii” (de ex. cele 12 Evanghelii ale Învierii), 
această numire fiind improprie, pentru că nu 
se referă la Evanghelia ca scriere completă a 
Noului “Testament, ci la anumite fragmente 
din aceasta. Șirul pericopelor începe cu sărbă- 
toarea Paştilor și se termină cu pericopa citită 
la slujba Învierii. Urmează o secțiune unde 
sunt cele unsprezece pericope ale Învierii, 
denumite și „Evanghelii ale Învierii”, iar după 
acestea, o altă secțiune unde pericopele sunt 
citite în ordinea calendaristică a Anului Bise- 
ricesc, începând cu luna septembrie până în 
luna august. Spre sfârșitul Evangheliarului 
găsim un alt grup de pericope citite în diverse 
perioade și la diverse categorii de slujbe și de 
sfinți. Evanghelistarul este un tabel cronologic 
unde se arată cum se face citirea corectă a peri- 
copelor, deoarece acestea variază în funcție de 
an, sau de data Paştilor. La sfârșit, se află o 
listă care prevede data Paștilor în următorii 


ani, numită Pascalia. 

Bibliografie. BRANIȘTE, Ene, Lifurgica Generală, Ed. 
Partener, 12008; BnRanișrE, Ene; BRANIȘTE, Ecate- 
rina, Dicţionar de cunoştinze religioase, Ed. Diecezană, 
Caransebeș, 2002; CrReșAnu, Badea, Tezaurul /iturgic a] 
Sfintei Biserici Creştine Ortodoxe, Tipografia Gutenberg, 

doxe. Cursuri universitare, Ed. Consiliului Eparhial 

Alexandru Moldovan, Nicolae D. Necula 
EVANGHELISTÂR. Schemă alcătuită din 


35 de tabele, inserată la sfârșitul Evangheliei, 
care cuprinde șirul sau ordinea pericopelor 

care sunt rânduite a se citi în fiecare an, stabi- 
lite după data schimbătoare a Paştilor. Evan- 
ghelistarul ne arată cum și când se citesc 
Evangheliile Învierii, ordinea glasurilor. și 


voscresnelor de rând. 
Nicolae D. Necula 


EVHOLOGHIE. (gr. efbologhia — rugăciune 
de binecuvântare) Nume grecesc al ierurgiei. v. 


IERURGIE. 
Nicolae D. Necula 


EVHOLOGHIU. (gr. evhologhion) 
Molitfelnic. Carte liturgică în care sunt 
cuprinse slujbele Sfintelor Taine și Ierurgii. 
De asemenea, ea cuprinde și diverse molitfe, 
rânduieli și slujbe cerute de necesitățile spiri- 
tuale ale creștinilor, rânduieli și rugăciuni la 
diferite trebuințe, neputințe și boli, binecu- 
vântări și sfințiri, rânduielile tunderii în mona- 
hism, ale sfințirii obiectelor de cult, posturi și 
praznice împărătești. Acesta are la sfârșit și un 
sinaxar pe tot anul. 
Molitfelnicul s-a alcătuit pe parcursul mai 
multor secole  (IV-IX),  îmbogăţindu-se 
continuu, în funcție de necesitățile Bisericii și 
ale credincioșilor. Prima traducere și tipărire a 
Molitfelnicului în limba română a avut loc la 
Târgoviște, în 1709. 

Nicolae D. Necula 


EVOLUȚIE. (lat. evo/uzio — derulare) Lrans- 
formare, devenire, progres. 

La modul general, „a evolua” înseamnă a se 
transforma gradual, de o manieră progresivă. 
Termenul derivat de „evoluţie” a căpătat noto- 
rietate odată cu apariţia viziunii darwiniene 
asupra apariţiei speciilor tot mai complexe 
prin transformarea celor mai puțin complexe 
și culminând cu apariția omului. De remarcat 
că însuși referatul biblic despre creație din 
Vechiul “Testament prezintă devenirea crea- 
ției într-un mod gradual, printr-o evoluţie, 
fără ca prin aceasta să înțeleagă transformarea 
din specii mai puțin complexe în altele mai 
complexe (doctrină numită transformism sau 
evoluționism). 

Este necesar să remarcăm în acest context că 
referatul Creaţiei este un text de teologie, cu 
alte cuvinte identifică și subliniază lucrarea lui 
Dumnezeu în lume, și nu un tratat timpuriu 
de știință, ca să putem avea pretenția deslușirii 
unei reprezentări științifice a lumii în sensul 
exigențelor științelor de după modernitate. 
Teologia se simte chemată însă să se exprime 
în ceea ce privește diferitele teorii științifice (de 
exemplu, privind „cum-ul” concret al apariției 
speciilor), nu atât ca gest de concurenţă privind 
reprezentarea de factură științifică, întrucât nici 
nu are pretenţia unei asemenea competențe, 
ci atrăgând doar atenţia atunci când viziunea 
științifică exprimată prin consecințele ei intră 
în conflict cu viziunea teologică a Bisericii. 
Ortodoxia nu cunoaște creaţionism sau evolu- 
ționism științific (ca încercare de credibilizare a 
unei viziuni ideologice prin argumente științi- 
fice) Ea afirmă, deopotrivă, evoluţia (în sens de 
gradare a venirii la ființă a plantelor și anima- 
lelor de la simplu către complex, văzând toto- 
dată în apariția omului un gest creator cu totul 
special din partea lui Dumnezeu — a se vedea 
referatul biblic) și creaţia (Dumnezeu este 
cauza existenţei lumii, în calitate de Creator). 
Teoria evoluționistă apare într-un context ideo- 
logic mai larg. Ea este în directă continuitate cu 
mitul progresului dezvoltat odată cu moderni- 
tatea. Nici Antichitatea, nici Evul Mediu sau 
Renașterea nu au cunoscut ideea modernă a 
unui proces continuu și nelimitat. Primii pași în 
dezvoltarea unei concepții filosofice bazate pe 
progres îi fac gânditorii Niccolo Machiavelli și 
Jean Bodin în sec. al XVI-lea. În sec. al XVII-lea, 
filosoful metodei experimentale, Francis Bacon, 
publică două lucrări rămase celebre: Novum 
Organonum şi Nova Atlantis. În prima lucrare, 
el arată autoritatea noii științe moderne bazate 
pe experiment și metode empirice de cercetare. 
Pe coperta cărții era scrisă deviza: „mulți vor 
trece dincolo de hotarele vechilor cunoștințe 
despre lume și astfel știința va spori”. În a doua 
carte, filosoful descrie viaţa fericită, datorită 
progresului, de pe o insulă condusă de savanții 
organizați într-o instituție a înțelepciunii 
numită Casa /ui Solomon. 


Aceste principii, care vor dezvolta mentali- 
tatea lumii moderne, vor favoriza formarea 
unei adevărate ideologii a progresului. Această 
ideologie va fi susținută de optimismul dat de 
descoperirile științifice și tehnice din secolele 
următoare revoluției științifice din moderni- 
tate. Secolul luminilor, prin filosofia iluministă, 
va întări această ideologie, iar revoluția fran- 
ceză, expresia politică a filosofiei iluministe, va 
avea pretenţia să realizeze ideea de progres prin 
impunerea domniei rațiunii umane autonome. 
Preluând din filosofia pozitivistă, mai multe 
teorii din diversele domenii ale științei se vor 
arăta mai curând rodul unor interpretări ideo- 
logice decât efectiv concepții coerente bazate 
pe fapte reale. 

Teoria evoluționistă din biologie apare într-un 
asemenea cadru, fiind relaţionată cu alte 
concepții din diferite domenii. De exemplu, 
teoria lui Laplace, în astronomie, și cea a lui 
Lyell, în geologie, au legătură cu teoria evolu- 
ţionistă a lui Darwin și Lamarck din biologie. 
Teoria evoluționistă deschide noi perspective 
mitului progresului. De acum, progresul se 
confundă cu însăși ideea de evoluţie. Herbert 
Spencer dezvoltă o adevărată filosofie a evolu- 
ției. El spune că omenirea va ajunge la o mora- 
litate organică. Atunci oamenii vor face binele 
în mod natural, astfel viața devenind mai bună 
și mai fericită. Teoria evoluționistă va influ- 
enţa și concepția despre religie (teoriile despre 
originea religiei — Max Muller, Hartmann în 
sec. al XIX-lea), sociologia, psihologia (intuiţi- 
onismul lui Bergson). 

Teoria evoluționistă se bazează pe niște prin- 
cipii. În mare, aceste principii pot fi rezumate la 
următoarele: lumea este inteligibilă, ea poate și 
trebuie descrisă după exigenţele logicii formale 
ale matematicii; exigenţele științifice impun o 
autosuficiență a legilor naturii în explicarea rați- 
onală. Știința nu trebuie să recunoască o inter- 
venţie exterioară care să perturbe cursul natural 
al transformărilor și schimburilor de energie; 
inteligibilitatea lumii presupune universalitatea 
legilor naturale. Evenimentele trecute trebuie 
analizate în funcţie de legile stabilite azi și veri- 
ficate în experiențele prezente; universalitatea 

legilor naturii face ca fenomenul viului să 
nu țină exclusiv de biologie, ci să fie integrat 
într-un fenomen natural cosmic (istoria omului 
este legată de istoria cosmosului), diversitatea 
formelor de viață nu este ireductibilă. Fiinţele 
vii trebuie studiate, căutând o explicare gene- 
rală. Acestea trebuie puse în continuitate unele 
cu altele și continuitatea se face după o arbo- 
rescență unde ființele se diferențiază începând 
cu un strămoș comun, printr-o succesiune de 
transformări; ființa umană nu trebuie exclusă 
observației și explicației științifice. 

Bibliografie. Dicfionnaire encyclopedigue de la langue 
franţaise, Ed. Hachette, 1995; LEMENI, Adrian, Sensul 
esbatologic al creaţiei, Ed. Asab, București, 2007; SANDU, 
Gheorghe, Fvo/uzia spre Creator, Ed. Mitropoliei Olte- 
niei, Craiova, 2003; SAnpu, Gheorghe, Șfiinză şi Credină, 
Ed. Mitropoliei Olteniei, Craiova, 2007. 


Răzvan lonescu, Adrian Lemeni 


EVOLUȚIONISM. Evoluţionismulrepre- 
zintă o distorsionare ideologică a rezultatelor 
din știință și vizează, în cele din urmă, expli- 
carea originii și funcționării lumii în mod 
autonom de realitatea lui Dumnezeu. Inclusiv 
la centenarul din 1959, organizat în onoarea 
darwinismului, savantul Gaftron afirma despre 
teoria lui Darwin: „Este o teorie elegantă, dar 
nici o fărâmă de dovadă, nici măcar un singur 
fapt, nu ne forțează să o credem. Ceea ce 
există este doar dorința omului de știință de 
a nu admite discontinuitate în natură și de a 
nu presupune un act creator care este pentru 
totdeauna dincolo de înțelegere.” 

Teoria evoluționistă, deși este prezentată ca 
teorie științifică, rămâne doar o ipoteză nedu- 
blată de exigenţele impuse pentru recunoaș- 
terea ei ca teorie științifică. Bineînţeles, inte- 
grată într-o paradigmă mai largă, ea s-a impus 
în conștiința colectivă, nu prin rigurozitate 
științifică, ci prin asiduitate ideologică. Una 
dintre probele redutabile ale evoluționismului 
ar fi apariția de noi specii prin evoluţie. „Dacă 
ar fi posibil acest lucru prin evoluţie, s-ar putea 
creiona mai departe un scenariu care, tot prin 
evoluţie, să ducă la categorii sistematice mai 
mari, eventual până la cuprinderea întregii lumi 
vii, ceea ce ar face nenecesară creația specială 

a lui Dumnezeu. Cu toate eforturile științei, 
așa ceva nu s-a putut obține. Bariera amintită 
s-a dovedit de netrecut. Așa că teoria evoluțio- 
nistă nu este decât o ipoteză. În fond, nici nu-și 
merită numele de teorie. O teorie vine să explice 
fapte care o preced, iar în acest caz faptele pe 
care le teoretizează lipsesc cu desăvârșire. Ne 
aflăm în faţa unei simple ipoteze. De fapt, în 
cercurile lor, oamenii de știință recunosc acest 
lucru și numai în afară, în fața celor neavizați, 


prezintă lucrurile ca certitudini”. 

Bibliografie. Dicfionnaire encyclopedigue de la langue 

Răzvan lonescu, Adrian Lemeni 


EVREU. Membru al poporului israelit. 
Despre poporul israelit este consemnat, în 
Sfânta Scriptură, că este face parte din ramura 
popoarelor semitice, având ca strămoș pe patri- 
arhul biblic Avraam. 

Avraam, în urma chemării lui Dumnezeu, 
părăsește, în sec. al XVIII-lea î.FHr., ţinutul 
său natal din Urul Caldeii, împreună cu soția 
sa Sara, nepotul său Lot și cu toate bunurile 
sale, stabilindu-se în Haran, iar mai târziu 
în Canaan. Deoarece ipoteza că Avraam, ca 
strămoș al unui neam, ar fi doar capul unei 
singure familii, cercetătorii Bibliei și istoricii 
văd în el mai degrabă conducătorul unui trib 
semit numeros, lucru pe care îl observăm și 
din Ft 14, 15, unde ne este prezentată lupta 
dintre Avraam și oamenii săi cu regii Amrafel 
al Senaarului, Arioc al Elasarului, Kedarlaomer 
al Elamului și Tidal al Gutinului, pe care îi 
învinge. Locuitorii Canaanului le-au dat evre- 
ilor, proaspăt sosiți, numele de iur;m, deoarece 
și-au făcut apariția de la răsărit de Iordan, în 
limba semită eder însemnând pare. Astfel, 
ivrim sau ibrim sunt cei veniţi de peste râu sau 
din partea de est a lordanului. 

De la stabilirea lui Avraam aici, timp de 
aproximativ patru generații, evreii își vor 
face simțită prezența în Canaan, iar datorită 
ocupației lor de bază — păstoritul —, vor intra 

în contact nu doar cu canaaniții, ci și cu filis- 
tenii, situați pe coasta de sud-est a Medite- 
ranei, și chiar cu egiptenii. 

Cu timpul, evreii, datorită tratativelor purtate 
cu băștinașii, vor intra în posesia unor teri- 
torii restrânse în sudul țării, la Hebron, care 
va deveni și loc de îngropare pentru patriarhii 
Avraam, Isaac și Iacov. De la patriarhul Iacov, 
care în urma luptei cu îngerul Domnului la 
Penuel (4 32, 28), în timpul reîntoarcerii din 
Caldeea, primise numele de Israe/ (bărbatul care 
l-a văzut pe Dumnezeu), evreii își vor lua și ei 
numele de israe/ifi. Tot în timpul patriarhului 
Iacov, evreii se vor stabili în Egipt, datorită unei 
secete prelungite, unde Iosif, unul dintre cei 12 
fii ai lui Lacov, primise o funcție politică înaltă, 
fiind al doilea după faraon. Conform Sfintei 
Scripturi, evreii vor sta în Egipt timp de 400 de 
ani. Ca urmare a deteriorării relaţiilor între ei și 
egipteni, aceștia vor părăsi Egiptul sub condu- 
cerea lui Moise, care îndeplinea în acest fel un 
mandat divin. 

După ieșirea din Egipt, evreii nu vor intra 
imediat în Canaan, ci se vor peregrina prin 
deșert timp de 40 de ani. Abia după moartea 
lui Moise și sub conducerea lui Iosua aceștia 
vor intra în Țara făgăduinței. După moartea 
lui losua, conducerea poporului va fi preluată 
de bătrâni, iar mai târziu de către judecă- 
tori, care, în anumite perioade de timp, erau 
chemaţi să apere credința monoteistă și țara 
de invaziile unor popoare străine. În timpul 
ultimul judecător — Samuel —, se va introduce 
ca formă de guvernământ monarhia, primul 
rege fiind Saul (1050 î.Hr.) din seminţia 
lui Veniamin, acesta fiind urmat de David 
(1013-973 î.Hr.) și Solomon (973-933 î.Hr.), 
sub aceștia statul Israel atingând apogeul 
puterii sale. Sub domnia lui Roboam, fiul 
lui Solomon, regatul va intra într-o stare de 
decadență, lucru care va duce la divizarea lui 
în două regate distincte: regatul de sud sau 
uda, cu capitala la Ierusalim, și regatul de 
nord, Efraim sau Israel, cu capitala la Samaria. 
Relaţiile încordate între cele două state, 
apelul la puteri străine pentru soluționarea 
conflictelor și îndepărtarea de la legământul 


cu lahve și de la credința monoteistă vor duce 
inevitabil la prăbușirea celor două regate, 
astfel că Regatul de Nord va fi desființat de 
către asirieni în 722 î.Hr., iar în 586 î.Hr. 
regatul lui Iuda va împărtăși și el aceeași 
soartă, fiind cucerit de către babilonieni, iar 
evreii fiind deportaţi în Babilon, de unde se 
vor întoarce după 70 de ani, sub conducerea 
prințului Zorobabel și a arhiereului losua, sub 
a căror îndrumare se va reconstrui și templul 
din Ierusalim. Totuși, un nou stat indepen- 
dent va fi constituit în 165 î.Hr., de luda, 
supranumit Macabeul, în urma unei revolte 
împotriva sirienilor. Acest stat va fi cucerit de 
romani în 63 î.Hr., iar din 37 î.Hr. Prin încu- 
viinţarea lui Marc Antoniu și a lui Augustus, 
pe tron va urca Irod Idumeul. Din 44 d.Hr., 
Iudeea va fi guvernată de procuratori romani. 
În anul 70 d.Hr., statul evreu este distrus de 
romani, pentru evrei începând astfel perioada 
diasporei. Statul evreu a fost reînființat abia 
în anul 1948. 


Bibliografie. Asnupan, Dumitru, „Creștinismul și 
mozaismul în perspectiva dialogului interreligios” (teză 
de doctorat), în: MA, XXIV (1979), 1-3; ABRUDAN, 
Dumitru, „Religia evreilor, iudaismul”, în: MA, XXXI 
(1986), 5; Dicfionar enciclopedic de iudaism, Ed. Hasefer, 
București, 2000. 

“Teodor Baba 


EXAPOSTILĂRIE. (gr. exapostilaria anas- 
fasima, exapostello — a trimite) Cântări în 
serviciul Utreniei (unsprezece la număr), ce 
se execută pe glasul al II-lea, între oda a 9-a a 
canonului și laude (hvalite). 

Textul lor amintește de trimiterea femeilor 
mironosițe către Apostoli, după Învierea 
Mântuitorului Hristos, și trimiterea Apos- 
tolilor către popoarele păgâne, spre propovă- 
duire. Ele stau în legătură cu cele 11 Evan- 
ghelii ale Învierii, pe care le parafrazează sau 
le rezumă, autorul lor fiind Leon al VI-lea 
Filosoful (886-912) sau fiul său, Constantin 
al VII-lea Porfirogenetul (913-959). Mai sunt 
numite și svetilne (de la svez -lumină) sau 
luminânde, deoarece se cântau în momentul 


în care soarele începea să răsară. 
Nicu Moldoveanu, Stelian Ionașcu 

EXONĂÂRTEX. (gr. exonarfix - findă sau 
pridvor) Pridvor închis, în partea de apus a 
bisericii, sau deschis, cu patru stâlpi de susți- 
nere, așezat în fața ușii de intrare în pronaosul 
bisericii. La bisericile cu exonartex închis, în 
interiorul acestuia sunt pictate următoarele 
teme: Judecata de Apoi, Scara lui Iacov, Adam 
și Eva în Rai, Scara Sf. loan Scărarul, Vămile 


văzduhului ș.a. 

Bibliografie. BRANIșTE, Ene, Lifurgica Generală, Ed. 
Partener, 12008; BRANIșTE, Ene; BRANIȘTE, Ecate- 
rina, Dicţionar de cunoștințe religioase, Ed. Diecezană, 
Caransebeș, 2002; Craeșanv, Badea, Zezauru/ liturgic 
al Sfintei Biserici Creştine Ortodoxe, Tipografia Guten- 
berg, București, 1912; MrrnoranovIci, Vasile; TARNA- 
vscuI, Teodor; Corrancruc, Nectarie, Lizurgica Bisericii 
Ortodoxe. Cursuri universitare, Ed. Consiliului Eparhial 
Ortodox Român din Bucovina, Cernăuţi, 1929. 


Nicolae D. Necula 


EXORCISM. (gr. exorkismos, lat. exorcismus 
- Jegare prin jurământ) Practica religioasă de 
alungare a demonilor dintr-o persoană sau loc. 
Această practică face parte din sistemul de 
credinţe a mai multor culturi și religii, având la 
bază un ritual în care entitatea este provocată 
la un jurământ sau îi este poruncit să plece, în 
numele unei puteri superioare. 

Strâns legat de termenul de s&opkiouoţ, este 
cel de s&opkioTnl, care este tradus prin exor- 
cist, adică cel care alungă sau scoate demonii 
sau duhurile rele dintr-un om posedat, prin 
conjurare în numele lui Dumnezeu și prin 
rugăciuni. De la acest termen de origine greacă 
a rămas și numele rugăciunilor de alungare a 
demonilor, așa-zisele lepădări care sunt citite 
de către preot înainte de oficierea Tainei Sfân- 
tului Botez. Așadar, exorcismul este un act 
săvârșit de Biserică, prin care, în numele lui 
lisus Hristos, o persoană este apărată de influ- 
ența diavolului și eliberată de sub stăpânirea 
lui. Potrivit învățăturii de credință a Bisericii, 
din cauza păcatului neascultării, diavolul a pus 
stăpânire asupra oamenilor, însă prin lucrarea 
de răscumpărare a lui lisus Hristos, puterea 
diavolului a fost învinsă: „Acum este judecata 
acestei lumi; acum stăpânitorul lumii acesteia 
va fi aruncat afară” (n 12, 31; Evr 2, 14 ). La 

Judecata de Apoi, domnia și puterea diavolului 
va fi frântă în mod desăvârșit și definitiv. După 
alegerea Sfinţilor Apostoli, Mântuitorul le-a 
dat acestora și puterea de a scoate demoni în 
numele Lui : „pe demoni scoateți-i afară” (MI 
10, 8; Me 16, 17; Lc 11, 19-20). Această putere 
a fost lăsată atât Sfinţilor Apostoli, cât și Bise- 
ricii și este folosită de aceasta mai ales în rugă- 
ciunile de dinaintea Tainei Sfântului Botez sau 
în alte rugăciuni, cum ar fi molitfele Sf. Vasile 
cel Mare și ale Sf. loan Gură de Aur, citite doar 
în condiții speciale. 
Bibliografie. Barry, Anatole, Dicfionnaire  Grec- 
Franţais, Ed. Hachette, Paris, 2000; Guru, Gheorghe, 
Dictionar Latin-Român, Ed. Humanitas, București, 
2007; Krrrer, Gerhard, ZBeo/ogical Dictionary of the New 
Testament, vol. 2: A-H, W.M.B. Eerdmans Publishing 
Company, Grands Rapids, Michigan, 1999; LippEL- 
HenRy, George; ScoTrT, Robert, Greel-English Lexicon, 
Clarendon Press, Oxford, 1996; Lossky, Nicholas et al., 
Dictionary of the Ecumenical Movement, WC.C. Publica- 
tions, Geneva, 2010; Mincea, loan, Diczionar a/ Noului 
Testament A-Z, Ed. Institutului Biblic și de Misiune al 
Bisericii Ortodoxe Române, București, 1995; NecoIȚă, 
Athanase, Zeoogia biblică a Vechiului Testament, Ed. 
Sophia, București, 2004. 

Doru Fer 


EXORCIST. (gr. exorkistis) Membru al 
clerului de rang inferior, atestat documentar 
în sec. al II-lea, hirotesit, care avea ca sarcină 
alungarea duhurilor necurate din cei posedaţi 
și îngrijirea acestora. 

Incepând cu sec. IV-V, ei citeau exorcismele 
din rânduiala Botezului. Când ei au dispărut ca 
treaptă a clerului inferior, atribuţiile lor au fost 
preluate de episcopi și preoți. Se mai păstrează 
ca treaptă în Biserica Romano-Catolică. 
Bibliografie. BRANIșTE, Ene, Lifurgica Generală, Ed. 
Partener, 2008; BRanrșrE, Ene; BRANIȘTE, Ecaterina, 
Dicţionar de cunoștințe religioase, Ed. Diecezană, Caran- 
sebeș, 2002; CrneșAnv, Badea, Zozauru/ /iturgic al Sfintei 
Biserici Creștine Ortodoxe, Tipografia Gutenberg, Bucu- 
rești, 1912; MrraoranovIci, Vasile; TARNAvsCHI, Leodor; 
CorLARcIuc, Nectarie, Lizurgica Bisericii Ortodoxe. 
Cursuri universitare, Ed. Consiliului Eparhial Ortodox 
Român din Bucovina, Cernăuţi, 1929; NecuLa, Nicolae 
D., „Când se citesc Molitfele Sfântului Vasile cel Mare”, 
în Nicolae D. Necula, Zradizie și înnoire în slujirea itur- 


gică, vol. |, Ed. Institutului Biblic și de Misiune al Bisericii 
Ortodoxe Române, București, 2001, pp. 309-313; Vieru, 

Marian, „Molitfele Sfântului Vasile cel Mare în practica 

liturgică a Bisericii”, în: Ana/ele Universității „Valabia” — 

Facultatea de Teologie, Târgovişte, 2009, pp. 196-203. 
Nicolae D. Necula 


EXORDIUM. (lat. exordium — început, gr. 
Proimion — intrare, preambul sau preludiu al unei 
cuvântări) Introducerea din cadrul predicii. 
Conform principiilor clasice ale Retoricii, este 
prima dintre etapele construcției discursive 
(exordiu, naraţiune, dovedire, respingere, pero- 
rație), echivalentul np6ioyoc-ului din tragedia 
și poezia antică. În viziunea lui Aristotel, 
exordiumul este o „deschidere de drum”, iar o 
asemenea deschidere trebuie să fie incitantă, 
abilă și, în același timp, limpede. Introducerea 
prefigurează, în linii mari, conținutul expu- 
nerii, motiv pentru care adesea se încheie cu un 
enunţ (proposifio) care formulează clar și direct 
subiectul. Retorica romană îi atribuia două 
subdiviziuni interferente funcțional: insinuatio 
și captatio benevolentiae. Fie prin actualizarea 
unor cunoștințe dobândite anterior, fie prin 
făurirea unei dispoziții afective ad hoc, exor- 
diumul pregătește receptivitatea auditoriului 
pentru mesajul tematic ce va fi aprofundat, prin 
explicații și argumentări, în tratarea predicii. 
Bibliografie. CARNEGIE, Dale, Cam să vorbim în public, 
trad. I.M. Nistor, Ed. Curtea Veche, București, 2007; 
CICERO, Arta oratoriei, Ed. Saeculum Visual, Bucu- 
rești, 2007; GoRpon, Vasile, Infroducere în Omilerică, 
Ed. Universităţii din București, București, 2001; BELv, 
Dumitru, Curs de Omiletică (dactilografiat), Biblioteca 
Arhiepiscopiei Sibiului, Sibiu, 1968; Lone, Thomas G., 
„Pawn to King Four: Sermon Introductions and Commu- 
nicational Design”, în: Reformed Review, XL (1986), 
1, pp. 27-35; McCuRE, John S$., Preaching Words. 144 
Key Terms în FHomiletics, Westminster John Knox Press, 
Louisville/London, 2007; SărăvăsrRu, Constantin, Mic 


/ratat de oratorie, Ed. Universităţii „AL. |. Cuza”, lași, 2006. 
Marius Daniel Ciobotă 


EXPERIERE. (spiriz.)  Simţirea prezenței 
dumnezeiești nu doar pe cale teoretică, ci și pe 
cale duhovnicească. 

Nu există teologie decuplată de manifestarea 
harului, prin acesta producându-se partici- 
parea omului la realitatea dumnezeiască cea 
de dincolo de posibilitățile umane de accedere. 
Dacă în sensul științei moderne afirmăm că 


omul experimentează, realizează experimente, 
adică produce manipulări ale fenomenelor 
descoperite în natură cu ajutorul unui aparat 
tehnic de investigare și având ca scop dobân- 
direa unor informaţii cât mai precise despre 
acestea, în mod teologic vorbim, mai curând, 
de experiență, respectiv de experiere, cele două 
exprimând gestul de împărtășire a omului din 
realitatea pe care Dumnezeu, cu harul Său, i-o 
descoperă. Departe de problematica manipu- 
Lării obiectului cunoașterii sale, proprie științei, 
teologia înfățișează un chip de cunoaștere prin 
care omul experiază în integralitatea ființei sale, 
iar obiectul cunoașterii sale este prezență perso- 
nală care presupune gest de întâlnire dialogic. 
Tradiţia Bisericii dă mărturie asupra centrali- 
tății experienței în viața Bisericii. Fără faptul 
viu al gestului de viață religioasă, teologia 
se pervertește până la a deveni discurs fără 
conținut, simplă manipulare de concepte pe 
marginea unor subiecte religioase. Viaţa Bise- 
ricii se structurează în jurul cultului: liturghia 
este taina prin excelență a vieții Bisericii, expe- 
riența fundamentală prin care omul se struc- 
turează în gest de împărtășire din viaţa pe care 
Dumnezeu i-o dezvăluie. Liturghia prelungește 
la infinit momentul Cincizecimii în măsura în 
care nu este altceva decât o repetată Cincize- 
cime — pogorâre a Duhului Sfânt peste comu- 
nitatea rugătoare, pe care o sfințește. Liturghia 
este gestul de rugăciune al Bisericii, gest prin 
care Biserica se naște continuu. În acest mediu 
de mântuire, anticipare concretă a Împărăției 
Cerurilor, omul experimentează liturgic, iar 
spaţiul liturgic constituie prin excelență locul 
mântuirii, laboratorul experienței creștine 
centrate pe gestul împărtășirii cu Hristos. 
Demersul întâlnirii lui Dumnezeu trece, în mod 
necesar, prin gestul curățirii inimii, întrucât 
doar experiența curăţirii inimii duce la experi- 
ența „vederii” lui Dumnezeu. Pocăinţa, numită 
și „înnoirea minţii” (metanoia), este, în fondul 
ei, o deschidere personală către lucrarea harului. 
Experiența creștină se adresează omului lăun- 
tric, interior: se pornește la drum printr-un 
efort de lepădare a patimilor, adică de renun- 
ţare treptată la acele comportamente bolnave 

și pervertite care irosesc puterile sufletești, și se 
crește treptat în dobândirea virtuților, ca drum 
de intensă regenerare a simţurilor duhovni- 
cești. Inima curăţită de păcat devine astfel tot 
mai „transparentă” prezenței lui Dumnezeu 
și, printr-o tot mai deplină „coborâre a minţii 
în inimă”, omul se întâlnește cu Hristos cel 
sălășluit în altarul sufletului său la momentul 
săvârșirii tainei botezului. Unificarea tuturor 
compartimentelor conștiinței umane în aceeași 
lucrare și unirea activității minţii cu simţirea 
inimii sunt afirmate de experiența misticii 
ortodoxe ca mijloc de vindecare a schizofreniei 
lăuntrice care separă atât de frecvent inteli- 
gența de simțire la omul contemporan. 

Atât experimentul științific, cât și experiența 
de tip religios sunt rezultatul unui demers 
personal de filtrare interioară a realităţii. Știința 
o face printr-un filtru intelectual de tip cuge- 
tare logică, filtru continuu perfecționat prin 
dezvoltare metodologică. Teologia, nefiind atât 
mod de gândire, cât mod de ființare, de trăire, 
propune un altfel de filtru, al inimii antre- 
nate prin rugăciune în a surprinde inspirația 
Duhului. În Hristos, spune Sf. Apostol Pavel, 
nu mai este omul psihologic, ci omul duhovni- 
cesc. Nu mai este omul care reacționează după 
legea firii, ci omul în care Duhul Sfânt locuiește 
și inspiră modul de ființare. Dacă știința afirmă 
cartezianul „cuget, deci exist”, văzând în exerci- 
ţiul intelectual un fel de dovadă și de condiţie a 
ființării, teologia exprimă conștiința experierii 
Fiinţei veșnice, în demers de fiu ascultător către 
Părinte, prin iubire, traducându-l prin existen- 
țialul „iubesc, deci exist”. lubind pe Dumnezeu, 
mă unesc cu Cel Ce este veșnic, și împărtășin- 
du-mă prin această unire din actul ființării Lui, 
sădesc în mine implicit veșnicia. Experienţa 
teologică poartă o implicită dimensiune esha- 
tologică, presupune o proiectare experiențială 
dincolo de spațiu-timp. 

Experiența religioasă a fost deseori contestată 
de unii oameni de știință. Alţii au observat însă 
că gradul de încredere în ambele feluri de expe- 
riență, științifică și teologică, ţine de o validare 
comunitară: „Paralelismul între experimentul 
științific și experiența mistică ar putea să pară 

surprinzător din perspectiva naturii diferite a 
acestor două acte de observaţie. Fizicienii își 
realizează experimentele în echipă, cu ajutorul 
unei aparaturi sofisticate [...]. Experimentele 
științifice pot fi repetate oricând, de oricine, 
în timp ce experiența mistică este rezervată 
câtorva adepți [...]. Dar o examinare mai atentă 
arată că deosebirile între cele două tipuri de 
observaţie rezidă numai în modurile de abor- 
dare respective și nu în complexitatea sau în 
gradul de încredere pe care îl inspiră. Oricine ar 
dori să repete experimentele de fizică atomică 
efectuate de oamenii de știință ar avea nevoie 
de ani de studiu. Numai după aceea persoana 
în cauză va fi în stare să pună naturii între- 
bări despre un anumit fenomen și să înțeleagă 
răspunsul pe care îl va primi”. 

Omul de știință, lucrând singur sau în echipă, 
dezvoltă experimentul încadrat în paradigma 
acceptată de comunitatea științifică căreia îi 
aparţine și căreia îi încredințează rezultatele 
muncii sale, prin raportarea la spiritul critic 
al comunității ştiinţifice. În chip similar, creș- 
tinul trăiește experiența personal, dar luând în 
considerare conștiința eclesială la care rapor- 
tează toată trăirea sa, prin gestul duhovni- 
ciei. Mai mult, atât experiența teologică, cât 
și experimentul științific presupun o coerență 
interioară în vederea dezvoltării cunoașterii: 
în teologie primează ascultarea duhovnicească, 
încadrarea într-o linie de conduită cu reguli și 
libertate coordonate prin paternitatea duhov- 
nicească, în timp ce în știință, regulile logicii 
și competența profesională, raportate a spiritul 
critic comunitar, asigură coerenţa demersului 
de experimentare. Ambele demersuri, atât 
științific, cât și teologic, presupun o creștere 
gradată: teologia prin experimentare în „labo- 
ratorul” vieţii liturgice, iar știința prin cercetare 
în laboratorul asociat disciplinei în interiorul 
căreia are loc cercetarea. 

Pe de altă parte, să remarcăm că problematica 
repetabilității experienţei religioase ar putea 
părea dificilă celor familiarizați exclusiv cu 
perspectiva metodologiei științifice. Cu toate 
acestea, experienţa religioasă — ne-o arată viața 
Bisericii — este împărtășibilă, comunicabilă și 

repetabilă. De exemplu, una dintre realităţile 
cele mai uzuale din viața creștină, repetabilă 
la infinit — dar nu determinist, ci în gest de 
relație personală între om și Dumnezeu —, este 
experiența gustării prezenței harului. Există, 
spun cei experimentați în rugăciune, față de 
simţirea de început a harului, stări infinit mai 
fine și deci mai greu comunicabile, care privesc 
în viața duhovnicească experiența creșterii 
lăuntrice în Hristos. Dificultatea ţine aici doar 
aparent de lipsa repetabilităţii. În fapt, așa cum 
în cercetarea științifică experimentul presu- 
pune o anumită competență metodologică și 
conceptuală, fără de care acesta este imposibil 
de repetat, în teologie experienţa poate cere o 
„competenţă personală” de primire (curăţie a 
inimii, sau o minimă deschidere către aceasta), 
rezultat al unui efort de purificare și de curățire 
a omului lăuntric. Exemplul cel mai evident 
este cel dat de experiența continuu împărtă- 
șibilă de rugăciune din relația părinte duhov- 
nicesc - ucenic. Ne amintim, în acest context, 
experiența simțirii prezenței luminii necreate 
la care Sf. Serafim de Sarov îl face părtaș pe 
ucenicul său, Motovilov. Această lumină, inac- 
cesibilă simţurilor, este identică cu cea în care 
Mântuitorul Se arată ucenicilor pe Tabor. Deși 
personală, deci profund subiectivă, experiența 
duhovnicească este repetabilă și comunicabilă, 
însă niciodată ca iniţiativă autonomă puterilor 
omului, ci ca dar de la Dumnezeu. 

Paralelismul între cele două demersuri — expe- 
riența teologică și experimentul științific — 
subliniază și precizează, deopotrivă, natura 
diferită a celor două. În timp ce aparatura 


tehnică încearcă „prelungirea” omului în exte- 
rior, puterea de pătrundere a rațiunii oferind 
coerență și sistematizare demersului de obser- 
vare a naturii, trăirea creștină presupune creș- 
terea omului interior, creștere prin care simțu- 
rile spirituale, regenerate, restaurate determină 
o transfigurare a participării persoanei umane 
în lume. Fondul experimentului științific 
rămâne producerea unor informaţii precise 
privind natura, interogarea sa fiind declarată 
eficientă dacă aceasta a răspuns într-o corectă 
încadrare în paradigma de investigare, în timp 
ce „obiectul” experienţei teologice este o reali- 
tate personală transcendentă care scapă funda- 
mental oricărei manipulări de către om, și care 
nu poate fi cunoscută autentic decât în măsura 
în care omul se deschide harului divin. Astfel, 
Dumnezeu, prin rugăciune, este rugat să înles- 
nească și să călăuzească participarea omului 
la realitatea dumnezeiască și, prin aceasta, 
deopotrivă, la realitatea profundă a acestei 
lumi. Ortodoxia — „dreapta credință” — nu se 
dorește decât expresia unei autentice rapor- 
tări la Dumnezeu, prin har, cu alte cuvinte 
un răspuns nevoii fundamentale a omului de 
a-L cunoaște pe Dumnezeu așa care este El 


cu adevărat. 

FAMILIE. Grup de persoane înrudite, alcă- 
tuite de obicei din părinți și copii, care convie- 
țuiesc și se gospodăresc împreună. 

În Vechiul "Testament, familia (bait) este la 
baza societăţii israelite. Astfel se explică faptul 
că scrierile de înțelepciune prezintă drept ţel 
al vieții omului „construirea unei case”, adică 
întemeierea unei familii. Organizată pe prin- 
cipii patriarhale, familia israelită era alcătuită 
din soţ, soție, adică generaţiile mai vârstnice, și 
copiii, iar alături de aceștia și slugile casei, erau 
uneori socotiți membri ai familiei. 

Prima poruncă dată omului în rai a fost aceea 
a perpetuării speciei umane și a dominării 
pământului: „Daţi roadă și vă înmulțiți și 
umpleți pământul și-l stăpâniţi!” (Ft 1,28). Dar 
procesul de înmulţire a oamenilor nu este unul 
pur biologic, și care să depindă doar de om, ci 
Dumnezeu intervine proniator în creația Sa, 
promițând celui drept mulți descendenţi (Ft 
15, 5; 16, 10; 22, 17; 26, 4). Conceperea este 
prezentată deseori ca rezultat al rugăciunii, 
fiind un semn al binecuvântării lui Yahve (Fe 
29,32; 33, 543 he 1,2024 25 127,3). Aseul- 
tarea și împlinirea poruncilor lui Dumnezeu 
aduce binecuvântarea „rodului pântecelui”, sau, 
în caz contrar, blestemul (Dz 28, 2-4, în paralel 
cu. De 28,15-18), 

Pe de o parte, fertilitatea unei femei și nașterea 
de mulți prunci erau deseori lăudate în socie- 
tatea israelită. Această problematică este mult 
mai des abordată în Vechiul 'Testament, decât 
în cel Nou. De cealaltă parte, cine nu avea copii 

era considerat de comunitate un blestemat și 
pedepsit de Dumnezeu (Ft 30, 1; 20, 17-18),un 
încercat (Ft 16, 2; 30,2; 3 Rg 1,5) și un om fără 
viitor (Fr 15, 2). În familie, o femeie fără copii 
își putea pierde rangul de primă-soţie, fiind 
ironizată și batjocorită. Din acest motiv Avram 
s-a plâns lui Yahve (e 15, 2-3), iar Ana a fost 
tratată cu vorbe de batjocură de Penina, a doua 
soţie a lui Elcana (3 Rg 1, 5-6). A muri fără 
să lași moștenitori era expresia blestemului lui 
Dumnezeu și tocmai de aceea relaţiile sexuale 
în afara căsătoriei erau aspru pedepsite (Lo 
20, 20-21). În aceste condiții, căsătoria de 
levirat era permisă, dar numai în împrejurări 
speciale, concrete (Ft 38, 8, Dr 25, 5-10). 

Textele Vechiului "Lestament relatează cu 
precădere nașterea fiilor, accentuând că aceasta 
era una dintre principalele îndatoriri ale unei 
femei, de îndeplinirea căreia depindea însăși 
existența familiei (Fe 30,1, 3 Rg 1). În Noul 
Testament întâlnim chiar menţiunea că femeia 
„se va mântui prin nașterea de fii” (7 Tim 
2, 15 paral. cu 5, 14). Acest aspect este întâlnit 
și la alte popoare antice, întrucât se considera 
că nașterea de băieți aduce părinţilor avan- 
taje sociale. Fiii perpetuau numele și tradiția 
familiei, în timp ce fetele, la căsătoria lor, 
deveneau membre ale altor familii. R. Judah a 
cuprins acesta în cuvintele: „Lumea are nevoie 
și de bărbaţi și de femei, dar fericit este acela 
a cărui copii sunt fii” (Pesahim 65a). În ceea 
ce privește numărul minim de copii pe care o 
familie trebuia să-l aibă conform legii, opiniile 

se împart între Școala lui Shammai și Școala 
lui Hillel. Conform celei dintâi, soţul și soţia ar 
trebui să aibă cel puţin doi fii și două fiice, în 
timp ce Hillel stabilește un minim de câte un 
copil de fiecare sex (Yebazmozh 62a). 
Genealogiile accentuează importanța  israe- 
liţilor ca popor ales. Teritoriul primit ca dar 
de la Yahve trebuia să rămână în proprietatea 
lui Israel (Lo 25, 25). În acest sens, una dintre 
legile levitice stipula chiar faptul că un copil 
străin putea deveni „averea” unei israelit, dacă 
acesta locuia pe teritoriul său. Copiii sunt 
încununare și sens al vieţii, ei dau siguranță și 
putere întregii familii (Pr 17, 6; Ps 127, 3-5; 
128, 3; Iov 5, 25; Sir 25, 10). Literatura sapi- 
ențială accentuează importanța existenței 
copiilor în familie și societate, întrucât aceștia 
sunt o garanție a siguranței și perpetuării fami- 
liei, a viitorului succes social și economic, iar, 
din punct de vedere religios, ei reprezentau 
siguranța transmiterii Legii și a continuității 
cinstirii lui Yahve. Mai mult, Ps 127, 3-5 arată 
că fiii sunt un semn al puterii. 

Copilul nu are drepturi deosebite și este consi- 
derat inferior adultului. De aceea, principiile 
educării lui erau formulate preponderent negativ: 
el trebuie să se teamă de Yahve și să aibă încre- 
dere în E]. Idealul copilului israelit era, astfel, cel 
al robului temător de Dumnezeu din tinerețile 
sale (7 Rg 18, 12c). Educaţia în familia israe- 
lită avea rol socio-economic, cultural și religios. 
Învățarea meseriei tatălui putea însemna asigu- 
rarea unui viitor loc de muncă, dar și a continui- 
tăţii unei tradiții meșteșugărești. În cazul fetelor, 
moralitatea și faptul de a fi bună gospodină 
echivalau cu idealul de soţie. Imaginea dragostei 
tatălui față de fiul său se regăsește în credința 
iudaică în raportul de paternitate-filiație dintre 
Dumnezeu și om, acesta presupunând atât ideea 
proniei divine pentru umanitate, cât și cea a 


disciplinării celui neascultător. 

Constantin Oancea 
FANATISM. Fervoare generatoare de reacții 
extreme, în favoarea unor concepții religioase. 
David Pestroiu 


FARISEU. Membru al celei mai mari şi mai 
influente grupări religioase iudaice, contem- 
porane activității pământești a Mântuitorului 
lisus Hristos, și care se distingeau prin inter- 
pretarea și practicarea într-un mod formal 
exagerat a Legii. 

În Noul Testament sunt pomenite frecvent 
anumite grupări și partide religioase, implicate 
direct în evenimentele care au marcat începu- 
turile istoriei creştine. În limba ebraică membri 
acestei grupări sunt numiți perzșim (Y6i Gil) iar 
în aramaică perișaia (6rucf), de unde grecescul 
pap1oă101 (farisei), transcris apoi în toate limbile 
moderne. Cuvântul ebraic perușim este un 
participiu pasiv al verbului Giu, care se traduce 
cu „a separa”, „a distinge”. În acord cu acest sens 
al verbului, fariseii ar fi prin urmare „cei sepa- 
raţi”, „cei selecționați”, „cei aleși”, „diferiți de 
restul conaţionalilor lor”, adică de poporul de 
rând numit 'am bă dret. Fariseii se numesc sau 
au fost numiţi astfel întrucât ei s-au îndepărtat 
atât de lucrurile socotite impure sau necurate, 
cât și de persoanele capabile să cauzeze o înti- 
nare legală, prin contactul cu ele. Toţi scriitorii 
antici îi prezintă ca pe niște oameni separați de 
tot ceea ce era vulgar, necurat, întinat, formând 
între ei un fel de cerc închis. Ei îi desconsiderau 
pe oamenii de rând, numindu-i „mulţime bles- 
temată care nu cunoaște legea” (In 7, 49). Faţă 
de stăpânirea romană, fariseii vor practica o 
rezistență pasivă, evitând însă să se lase antre- 
nați într-o luptă deschisă împotriva acesteia. A 
fi un popor sfânt, ales și dedicat lui Iahve era 
scopul oricărui evreu pios, dar atingerea acestui 
scop prin atenta observare a prescripțiilor 
Legii mozaice, prin cunoașterea și interpre- 
tarea ei adesea rigidă era specific tagmei farise- 
ilor. Respectarea meticuloasă a zilei de odihnă, 
a normelor de purificare rituală și a zeciuielii 
era o caracteristică a lor. Fariseii acceptau 

prescripțiile Legii scrise, dar respectau cu 
desăvârșire și Legea orală. Credeau în liber- 
tatea umană aflată sub controlul Providenței 
divine, credeau în învierea obștească, în îngeri, 
în voința liberă sau liberul arbitru și așteptau 
venirea lui Mesia. 
Viziunea religioasă fundamentală a farise- 
ilor le-a permis acestora să-și lase o amprentă 
permanentă asupra iudaismului. În ochii lor, 
religia primează peste toate celelalte lucruri. 
Insistenţa cu care fariseii susțineau valoarea 
tradiției orale constituia deopotrivă forța și 
slăbiciunea lor. Era aproape imposibil pentru 
un fariseu să-și părăsească locuința, să servească 
hrana sau să întreprindă orice altă acțiune fără 
a încălca una dintre infinitele prescripții legale 
pe care ei înșiși le-au formulat. 
În Sfânta Evanghelie fariseii apar ca adversari 
ai Mântuitorului. Atitudinea lor potrivnică 
și ostilă s-a manifestat mai întâi față de loan 
Botezătorul. În timp ce aproape toate clasele 
sociale ale vremii respective mergeau în masă 
la Iordan pentru a primi botezul Înaintemer- 
gătorului (Le 3, 7-14), fariseii și saducheii se 
deplasau și ei acolo pentru a-l spiona pe loan 
(Mr 3,7). 

Alexandru Moldovan 


FECIOARA MARIA. v. TEOTOKOS. 


FECIORIE. Starea cuiva care nu a avut relații 
de natură sexuală și nu a experimentat în mod 
voluntar plăceri carnale, trăind în nevinovăție 
și curăţie. Poate fi atribuită în aceeași măsură 
atât bărbatului, cât și femeii, deși în decursul 
vremurilor, din punct de vedere religios-moral, 
fecioria ca virtute se raportează într-o mai 
mare măsură la femeie. 

În religiile necreștine, fecioria unei femei tinere 
era preţuită și respectată, constituind expresia 
purității, prospețimii și tinereții, garanția integri- 
tăţii forțelor vitale. În multe dintre culturile stră- 
vechi, fecioria avea legătură cu practicile de natură 
religioasă. Existau diverse ritualuri care pretin- 
deau din partea săvârșitorilor o anumită puri- 
tate sexuală, pornindu-se probabil de la credința 
că integritatea forțelor naturale permitea unirea 

magică sau mistică cu forțele cosmice. 

În Vechiul “Testament era complet necunos- 
cută opțiunea rămânerii în feciorie, ca stare 
permanentă în decursul vieţii, din conside- 
rente de natură religioasă. Opţiunea firească 
pentru israeliții adulți era aceea a căsătoriei, 
însă femeilor [i se pretindea fecioria premari- 
tală, care era ocrotită de legea mozaică. Astfel, 
potrivit Iș 22, 16-17, un bărbat care seducea 
o fecioară nelogodită, necinstind-o astfel, fie 
o lua de soţie, fie, dacă tatăl fetei nu era de 
acord cu căsătoria, era obligat să plătească o 
sumă de bani pentru înzestrarea fetei. În D22, 
28-29 găsim înăsprită această prevedere prin 
aceea că bărbatul care necinstea fecioara era 
obligat să o ia în căsătorie, fără a se mai putea 
despărți vreodată de ea, iar tatăl fetei primea 
de la acela cincizeci de sicli de argint. Tot din 
Deuteronom aflăm că unirea consimțită între 
o fecioară logodită și un bărbat, altul decât 
viitorul soț, era socotită adulter și ambii făptu- 
itori erau condamnaţi la uciderea cu pietre (D 
22, 23-24). O prevedere aparte îi vizează pe 
preoţii Legii Vechi care, având în vedere sfin- 
ţenia misiunii lor, nu se puteau căsători decât 
cu o fecioară. Cartea Leviticului consemnează 
interdicția preoților de a lua în căsătorie femei 
desfrânate, necinstite sau divorțate (Lo 21, 7), 
iar profetul lezechiel interzice preoților căsă- 
toria cu femei văduve, exceptând cazul vădu- 
velor de preoți (Jz 44, 22). Un respect deosebit 
pentru feciorie se cerea și din partea fiicei de 
preot care, dacă ar fi căzut în desfrânare, necin- 
stindu-și astfel tatăl și implicit slujirea sfântă a 
acestuia, urma să fie pedepsită cu moartea, prin 
ardere (Lo 21,9). 

În Noul Testament fecioria practicată din 
considerente de natură spirituală este conside- 
rată superioară căsătoriei, Mântuitorul Însuși 
lăudând pe cei care de bunăvoie „s-au făcut 
fameni pe ei înșiși, pentru împărăţia cerurilor” 
(VI 19, 12). Prin exemplul vieţii Sale pămân- 
tești El a ilustrat în chipul cel mai înalt cu 
putință fecioria cea adevărată și desăvârșită și 
ne-a îndreptățit spre alegerea ei. Răspunzând 
unor nedumeriri ale creștinilor din Corint, Sf. 
Apostol Pavel vorbește despre raportul dintre 

feciorie și căsătorie (7 Co 7), reiterând același 
sfat evanghelic al fecioriei, pe care Mântui- 
torul îl dăduse Apostolilor, fără însă a neglija 
sau minimaliza rosturile înalte pentru care a 
fost instituită căsătoria. Dându-se pe sine ca 
exemplu, el întărește pe cei care, pentru a se 
putea dedica în voie slujirii lui Dumnezeu, se 
hotărăsc să îmbrăţișeze fecioria, dar în același 
timp sfătuiește pe fiecare să rămână în starea 
socială în care se află și să se mulțumească, 
pentru moment, cu libertatea morală și cu 
egalitatea spirituală pe care le-au dobândit 
prin Taina Sfântului Botez, renunțând la orice 
acţiune izvorâtă din preocupări străine de 
caracterul strict religios al chemării creștine. 
Adevărata feciorie este, în concepția aposto- 
lului, aceea care se împlinește „și cu sufletul și 
cu trupul” (7 Co 7, 34). 

Tradiţia patristică a consemnat în pagini alese 
ale multor Sfinți Părinţi și scriitori bisericești 
înalta prețuire de care s-a bucurat virtutea 
fecioriei în rândurile creștinilor din cele mai 
vechi timpuri. Astfel, încă de la sfârșitul 
primului veac creștin și începutul celui de-al 
doilea se fac menţiuni despre creștini zeloși 
care, dorind să-și dedice viața trăirii în Hristos, 
au îmbrățișat starea feciorii, laolaltă cu sărăcia 
de bunăvoie și practicarea unei vieți asce- 
tice, toate acestea concretizându-se ceva mai 
târziu în apariția monahismului. Cu trecerea 
timpului fecioria a fost prețuită și practicată 
într-o măsură crescândă, numeroasele mărturii 
de la sfârșitul secolului al doilea și mai ales din 
secolul al treilea atestând existența unei cate- 
gorii aparte a fecioarelor, ocupând un loc de 
cinste în Biserică. Apartenența la această cate- 
gorie se făcea printr-un ritual de consacrare 
care includea un jurământ de castitate, a cărui 
încălcare atrăgea după sine sancţiuni, prevă- 
zute de canoanele unor sinoade (vezi Sinodul 
de la Ancira, Can. 19). Sfântul Ciprian are 
cuvinte de mare laudă la adresa fecioarelor, 
numindu-le: „floarea Bisericii, podoaba și 
frumuseţea harului duhovnicesc, starea cea 
firească a nevinovăției originare; desăvâr- 
șită realizare, vrednică de laudă oamenilor și 
cinstirea îngerilor; chipul lui Dumnezeu care 

imită viaţa cea sfântă a Domnului”. Asupra 
fecioriei s-au aplecat în paginile operelor lor 
și alți autori patristici precum Metodiu de 
Olimp, Sf. Atanasie cel Mare, Sf. Vasile cel 
Mare, Sf. Grigorie de Nyssa, Sf. loan Gură de 
Aur în Răsărit, sau Sf. Ambrozie și Fericitul 
leronim în Apus. Se mai cuvine menţionată 
existența în primele secole a așa-numitelor 
fecioare subintroduse, fecioare care locuiau 
în casele unor clerici, sub pretextul asistării și 
protejării lor de către aceștia. Această formă 
de coabitare a suscitat îndoieli și a atras critici 
vehemente din partea unor slujitori ai Bisericii 


între care se detașează Sf. loan Gură de Aur. 

copiilor, trad. D. Fecioru, Ed. Institutului Biblic și de 
Misiune al Bisericii Ortodoxe Române București, 2001; 
TEOFILACT AL BULGARIEI, SF., Zâ/cuirea Epistolei întâi 
către Corinteni și a Epistolei a doua către Corinteni a slăvi- 
tului şi prea-lăudatului Apostol Pavel, Ed. Cartea Orto- 
doxă, București, 2005. 

Adrian Vasile 


FELON. (gr. felonis, lat. casula, paenula;, slav. 
sfita) Veşmânt sub formă de pelerină, purtat de 
preot pe deasupra celorlalte veșminte. 

De origine ebraică, s-a păstrat sub forma 
penulei romane, adică o manta sau pelerină 
rotundă, fără mâneci, atârnând până jos și având 
o deschizătură prin care se introduce capul la 
îmbrăcare. Până în secolul al XIV-lea acesta era 
veșmântul comun preoţilor și episcopilor, când 
ierarhii l-au înlocuit cu sacosul. Când felonul 
era confecționat cu mai multe cruci pe el, era 
numit polistavrion, fiind purtat de mitropoliți 

și patriarhi. Cu o cruce era purtat de episcopi. 
El este confecționat dintr-o stofă prețioasă, 
de culori diferite. La început culoarea era cea 
albă. În timpul posturilor se purta felonul de 
culoare roșie, iar în Săptămâna Pătimirilor, 
felon de culoare închisă ca la slujbele funebre. 
Astăzi, felonul are aplicată o cruce pe spate 
sau o iconiță cu Mântuitorul Hristos, Maica 
Domnului sau un sfânt. Felonul simbolizează 
mantia sau hlamida roșie cu care Mântuitorul a 


fost îmbrăcat în timpul Pătimirilor. 

Bibliografie. BRANIșTE, Ene, Lifurgica Generală, Ed. 
Partener, 12008; BnRAnIşTE, Ene, BRANIȘTE, Ecaterina, 
Dicționar de cunoștințe religioase, Ed. Diecezană, Caran- 
sebeș, 2002; CrneșANu, Badea, Zezauru/ liturgic al Sfintei 
Biserici Creștine Ortodoxe, Tipografia Gutenberg, Bucu- 
rești, 1912; MrrRoranovici, Vasile, TAnnAvscHI, Teodor, 
CorLARcIuc, Nectarie, Lizurgica Bisericii Ortodoxe. 
Cursuri universitare, Ed. Consiliului Eparhial Ortodox 
Român din Bucovina, Cernăuţi, 1929. 


Nicolae D. Necula 


FEMINISM. (&. făminisme) Mișcare protes- 
tatară susținută de către femei și care are ca 
obiective principale: atacul legal împotriva 
tuturor formelor de discriminare pe baza dife- 
renței dintre bărbat și femeie, atacul împo- 
triva socializării tradiționale în funcţie de 
sex și atacul împotriva practicilor sexismului 
instituţionalizat. 

Ideea de feminism este veche, ea apărând o 
dată cu primele contestări publice ale tratării 
femeilor ca sex inferior și cu cerința acestora 
pentru consideraţie generală. Evoluţia acestei 
mișcări a cunoscut trei etape importante, în care 
s-a luptat pentru apărarea drepturilor femeii și 
pentru libertatea acesteia (Prima Etapă — de la 
mijlocul secolului al XIV-lea, continuând până 
aproape de începutul secolului al XX-lea; A 
II-a Etapă - între anii 1960 și 1970, în care se 
militează pentru egalitate în toate domeniile de 
activitate: familie, educaţie, loc de muncă etc.; 
A Ill-a Etapă — începând din anii 1970, care 
pune accent pe identitățile diferite constituite 
pe criterii de rasă, etnie, clasă socială, națio- 
nalitate, religie). Celor trei valuri li se alătură, 
de asemenea, și post-feminismul, termen 
creat și introdus începând cu anii '90 de către 

mass-media, care reușește astfel să-și impună 
viziunea despre cum au evoluat mișcările femi- 
niste după cel de-al doilea val. Post-feminismul 
a dorit să introducă ideea că tot ceea ce există, 
ceea ce se produce, poate fi universal acceptat, 
restricțiile și canoanele de orice tip fiind anulate. 
Diversitatea și flexibilitatea este ceea ce caracte- 
rizează gândirea post-feministă, în opoziție cu 
constrângerile feministe ale anilor '60. 

Bibliografie. CuLranv, loan Petru, Eliade, Mircea, Diczi- 
onar al religiilor, Ed. Polirom, lași, 2007; GarEns, Moira, 
PFeminism și filosofie. Perspective asupra diferentei şi egalității, 
Ed. Polirom, București, 2001; Dicfionarul explicativ al 
limbii române, Academia Română, Institutul de Lingvistică 


„Lorgu lordan”, Ed. Univers Enciclopedic Gold,22009. 
Gelu Călina 


FERTILIZÂRE IN VITRO. Tehnică ce 
constă în extragerea ovarelor mature (celula 
germinativă feminină), plasarea lor într-un 
mediu de cultură (artificial, extracorporal), 
fecundarea lor cu spermatozoizi (celulă germi- 
nativă masculină) obținută prin masturbare 
sau din banca de spermă, urmată de transferul 
embrionului în trompa uterină (organul tubular 
care face legătura între ovar și uter). 

Reușita acestei tehnici este evaluată astfel de 
către Elio Sgreccia: recoltarea ovarului matur 
— 95%, fecundarea — 90%; dezvoltarea în vitro 
— 58%; sarcini la început — 17,1% sarcini duse 
la termen — 6,7 %. (Elio Sgreccia, Manuel de 
Biothehnieque). 

Sindromul de hipersensibilitate ovariană presu- 
pune creșterea de volum a ovarelor, ascite, trom- 
boze, icter, insuficiență respiratorie acută; creș- 
terea incidenței complicațţiilor fetale: 60-80% 
dintre avorturile spontane din primul trimestru 
de sarcină sunt datorate alterării cromozomiale 
a ovarelor obținute prin stimulare sau se dato- 
rează administrării de gonadotropină umană și 
citrat de clomifen. O altă consecință a Ferti- 
lizării În Vizro este incidenţa crescută a sarci- 
nilor multiple și a sarcinilor ectopice (dublă 
faţă de sarcinile fiziologice). Printre probleme 
etice amintim faptul că recoltarea spermei prin 
masturbare este un impediment moral din 
punct de vedere creștin-ortodox al practicării 
acestei metode deoarece actul procreaţiei este 

disociat de relația sexuală dintre soți. Conform 
dogmei creștine există o reflectare a antropolo- 
giei dihotonomice trup-suflet a ființei umane 
în actul procreaţiei, pentru a se naște o nouă 
ființă, trupurile și sufletele soților trebuie să se 
unească deopotrivă, cuprinse de iubirea nedes- 
părțită, aceea iubire care face din unire un act 
corporal-spiritual. O parte din embrioni mor 
fatalmente în timpul procedurii, ceea ce dă o 
notă de criminalitate întregului sistem. Pentru 
o reușită de 6,7% surplusul de embrioni au o 
soartă tragică: ei sunt eliminați sau folosiți în 
diferite experimente, transferați unei alte femei, 
depuși la o bancă de embrioni, congelați pentru 
o perioadă nedeterminată, așteptând o utilizare 
ulterioară. Aceste chestiuni creează posibili- 
tatea păcătuirii prin desfrânare, căci folosind 
sperma altui bărbat (inseminare heterotrofă) 
adică spermă heterologă, riscul de consanguini- 
tate crește mult, cel puţin în comunitățile mici. 
Tehnica Fertilizării In Vizro altereză noţiunea 
de maternitate, permițând preluarea embrio- 
nului de către o mamă surogat (negenică), și 
prin aceasta, actul procreaţiei este desacralizat 
complet deoarece momentul decisiv al procrea- 
ției nu este decât o manipulare a unui operator 
străin complet starea sentimentală și duhovni- 
cească a cuplului. Tehnica este anormală și prin 
faptul că permite transferul de embrioni donați 
(aparținând unui cuplu care nu are nici o legă- 
tură cu mama gestantă), creând confuzii grave 
privitoare la identitatea embrionului: genetică, 
parentală, socială, juridică. 

Pavel Chirilă 


FESTIVISM. "Tendinţă de a minimaliza 
sensul duhovnicesc al slujirii, în favoarea unor 
exprimări liturgice ample sub aspectul formelor, 
însă lipsite de fondul trăirii intense, interioare. 
Bibliografie. Pesraoru, David, Lizurghie și 
misiune, Ed. Reîntregirea, Alba Iulia, 2012. 


David Pestroiu 


FIINŢĂ. v. FIRE. Subiect sau obiect care este, 
și care ființează. 

Ființa se constituie ca o categorie conceptuală 
unică, deoarece prin ea se definește apodictic 


orice alt fapt sau manifestare. Fiinţa, fiind o 
precondiție și o determinare fundamentală a 
tuturor lucrurilor, nu poate fi definită datorită 
preeminenței ei, adică anteriorității sale, față 
de tot ceea ce o întruchipează. Nu se poate 
spune ce este ființa, pentru că actul analitic al 
vorbirii despre ea provine din interiorul faptului 
de a fi, deci din interiorul condiționării ei. Din 
acest motiv, ființa este o categorie conceptuală 
cu un grad maxim de abstractizare, situându-se 
într-un raport de apofatism absolut față de 
puterea analitică a conștiinței omului. În acest 
sens, nimeni nu poate spune ce este exact ființa, 
căci noi constatăm doar actul de a ființa al lucru- 
rilor. Izvorul ființei, sau al faptului de a fi, este 
Însuşi Dumnezeu, iar EI este singura Fiinţă care 
se situează în afara condiționării faptului de a 
fi. Din acest motiv este numit „Dătător al vieţii” 
adică al faptului de a fi, și EI este Creator, adică 


cel care aduce din neființă la ființă. 
Bibliografie. HerpecEeR, Martin, Fiinză și timp, ed. 
Humanitas, București, 2002; Srăniroag, Dumitru, 
Teologia Dogmatică Ortodoxă, vol. 1, Ed. Institutului 
Biblic și de Misiune al Bisericii Ortodoxe Române, 
București, 1996. 

Mihai Burlacu 


FILIAŢIE DUPĂ HAR. Expresie specifică 
teologiei dogmatice ortodoxe, care are rădăcini 
biblice, în special, în epistolele pauline (R7 8, 
17; Ga 4,7) şi se referă la calitatea pe care o 
dobândim noi oamenii, în lisus Hristos, aceea 
de a deveni fii ai Tatălui. 

Teologia Răsăriteană arată că, dacă Fiul este 
Fiu al Tatălui prin natură, noi oamenii, în 
măsura în care ne asemănăm cu Fiul, prin 
asceză, împlinirea poruncilor și împărtășire cu 
Sfintele Taine, devenim fii ai Tatălui, în Hristos. 
Înfierea firii omenești s-a făcut prin Întruparea 
Cuvântului. Omul, neputând să devină prin 
sine însuși fiu, Fiul S-a făcut om și, astfel, omul 
a fost înfiat. Înfierea firii omenești în Hristos 
nu este pur și simplu simbolică, ci reală. Replă- 
mădind în Sine Însuși firea omului, Hristos 
și-a făcut-o firea Sa proprie. Astfel că, orice 
persoană omenească botezată în numele Sfintei 
Treimi primește forma nemuritoare asemenea 
lui Hristos, viața nouă nemuritoare și existenţa 

nouă în Hristos. Aceste trei elemente alcătuiesc 
conținutul real al înfierii omului. 

Filiaţia după har și exigenţele ei sunt exprimate 
în diferite pilde din Sfintele Evanghelii. Pilda 
Fiului Risipitor (e 15, 11-24), spre exemplu, 
pune accentul pe pocăință, iar Pilda Celor Doi 
Fii (Mz 21, 28-32), pe împlinirea poruncilor. 
Filiaţia divină, ca restaurare a omului în har, este 
opera Sfintei Treimi realizată în Iisus Hristos și 
pusă la îndemâna fiecărei persoane prin Tainele 
Bisericii, până la sfârșitul veacurilor. În Tainele 
Bisericii — Botez, Mirungere, Euharistie — omul, 
nu doar că este reconfigurat și reprimit ca fiu, la 
taina Împărăției lui Dumnezeu, ci se și uneşte cu 
Trupul și Sângele lui lisus Hristos, arătând că, 
în har, această calitate nu va avea sfârșit, va fi un 
experiment „din salvă, în slavă”. 

Prin sintagma „filiație după har”, Teologia Orto- 
doxă afirmă pe de-o parte, măreția chemării 
omului de a deveni fiu al lui Dumnezeu și de a 
experimenta veșnic taina iubirii lui Dumnezeu 
iar, pe de altă parte, evită atât confundarea 
omului cu Dumnezeu, în sens panteist, cât și 
despărțirea omului de Dumnezeu, în sens deist. 
Prin aceasta se afirmă, de fapt, trecerea de la 
„după chip”, la „asemănare”, adică la familiari- 
tatea dintre Dumnezeu și om, în har. 
Bibliografie. loja, Cristinel, Rafizne și mistică în teologia 
ortodoxă, Ed. Universităţii „Aurel Vlaicu”, Arad, 2008; 
Louru, Andrew, Infroducere în teologia ortodoxă, Ed. 
Doxologia, lași, 2014; NeLras, Panayotis, Omul — anima! 
îndumnezeit, Ed. Deisis, Sibiu, 1994; NeLLas, Panayotis, 
Hristos, Dreptatea lui Dumnezeu și îndumnezeirea noastră 
— pentru o soteriologie ortodoxă, Ed. Deisis, Sibiu, 2012; 
ROMANIDES, loannis, Zto/ogia patristică, Ed. Metafraze, 


București, 2012. 
Marcel Tang 


FILIOQUE.  Învăţătură romano-catolică 
despre purcederea Duhului Sfânt nu numai de 
la Tatăl, ci și de la Fiul (lat. gzi a Pare Filiogue 
procedit.. 

Cu privire la relaţia dintre Fiul și Duhul Sfânt 
s-au conturat două abordări opuse: cea capa- 
dociană și cea augustiniană. Prima susține 
monarhia Tatălui, adică Tatăl este singurul prin- 
cipiu, izvorul și cauza Dumnezeirii și propune 
termenul perichoresis, adică întrepătrunderea și 


DICŢIONAR DE TEOLOGIE ORTODOXĂ 


reciprocitatea Persoanelor divine. Sf. Grigorie 
de Nyssa și Sf. Grigorie Palama spun că Fiul 
mijlocește și nu cauzează purcederea Duhului 
din 'Tatăl. Sfântul Fotie, Patriarhul Constan- 
tinopolului a propus formula: Duhul purcede 
numai de la Tatăl. Răsăritul creștin a ţinut să 
nu fie compromisă unicitatea fiecărei Persoane 
a Sfintei 'Ireimi, evitând tendinţele moda- 
liste. Din acest motiv ortodocșii nu acceptă 
conjuncția și care presupune o cauză dublă în 
purcederea Duhului. Pe de altă parte, în Apus, 
Augustin a susținut că Fiul ar fi, într-un fel, 
cauza Duhului, afirmaţie care ar compromite 
monarhia Tatălui, confundând relaţiile veșnice 
cu relaţiile iconomice ale Persoanelor Treimice. 
S-a ajuns la afirmarea acestei învățături despre 
dubla purcedere a Duhului Sfânt, pornindu-se 
de la realitatea trimiterii Sfântului Duh în 
lume după Înălțarea la cer a lui Hristos. Susţi- 
nătorii lui Filioque afirmau că dacă Hristos a 
trimis pe Duhul Sfânt în lume înseamnă că 
El are autoritate asupra Lui și acest fapt s-ar 
datora purcederii Duhului Sfânt și de la Fiul. 
Unii teologi romano-catolici au susţinut chiar 
că trimiterea Sfântului Duh în lume de către 
Fiul ar fi același lucru cu purcederea Lui și de la 
Fiul. În realitate, purcederea este un act veșnic 
al lui Dumnezeu Tatăl pe când trimiterea Lui 
în lume de către Fiul este un act petrecut în 
timp. Mântuitorul spune: „Eu voi ruga pe Tatăl 
și alt Mângâietor vă va da vouă ca să rămână cu 
voi în veac” (In 14, 16). Sau: „Dacă nu Mă voi 
duce, Mângâietorul nu va veni la voi, iar dacă 
Mă voi duce ÎL voi trimite la voi” (In 16,7). 
Unii teologi apuseni încearcă să justifice adaosul 
Filioque prin expresia folosită de unii Părinți 
ai Bisericii că Duhul Sfânt purcede prin Fiul. 
Sensul acestei expresii este legat tot de trimiterea 
în lume a Sfântului Duh de către Fiul, adică 
Duhul Sfânt este trimis în lume prin Fiul. De 
aici, nu se poate trage concluzia că Duhul este 
trimis în lume prin Fiul, întrucât ar proveni de la 
EI prin purcedere. Sfântul Chiril al Alexandriei 
spune în acest sens: „Sfântul Duh provine din 
Tatăl prin Fiul, adică EI provine de la Tatăl după 
ființă și se dăruiește creaturii, prin Fiul” (Conzra 
lui Iulian L, 34, 34, PG 706, col. 556). 

Teologia ortodoxă a considerat întotdeauna că 
Tatăl naște pe Fiul și purcede pe Duhul Sfânt, 
deoarece Duhul Sfânt este expresia iubirii 
pe care 'Latăl o manifestă și o revarsă asupra 
Fiului. Duhul Sfânt nu purcede și nu trece 
dincolo de Fiul, pentru că după Fiul nu mai 
există vreo altă Persoană divină față de care 
Tatăl să-și manifeste iubirea Sa. Duhul Sfânt 
purcede de la Tatăl și rămâne în Fiul, pentru că 
este legătura interioară dintre Tatăl și Fiul, prin 
care Tatăl rămâne în Fiul și Fiul în Tatăl, după 
cum spune Mântuitorul: „Precum Tu Părinte 
în Mine și Eu în Tine, așa și aceștia în Noi să 
fie una, ca lumea să creadă că Tu M-ai trimis” 
(n 17,21). 

Din punct de vedere istoric, Filioque este o învă- 
țătură fundamentată pe câteva aserțiuni triado- 
logice ale Fericitului Augustin. Ea a fost asumată 
oficial de Biserica din Spania, la cel de-al III-lea 
Sinod de la Toledo (589), ţinut în timpul regelui 
Reccared al vizigoților, în vederea afirmării mai 
întemeiate a dumnezeirii Fiului în fața puter- 
nicelor reminiscenţe ariene din gândirea vizigo- 
ților, ce renunțaseră deja la arianism. Începând 
cu această decizie sinodală locală, Fi/jogue a fost 
acceptat mai întâi în Spania și Galia, devenind 
apoi doctrină oficială în Imperiul Carolingian o 
dată cu Sinodul de la Aachen din 809. Biserica 
Romei nu a acceptat însă Fi/iogue, care a devenit 
mai întâi temă de controversă între franci și 
latini. În anul 1014 papa Benedict al VIII-lea, 
la cererea împăratului german Henric al II-lea, 
a acceptat introducerea adaosului /Fi/iogue în 
Crezul  Niceno-Constantinopolitan. Promul- 
garea acestei învățături ca doctrină oficială în 
cadrul unor concilii cu pretenţie „ecumenică” 
(Aachen 809, Lyon 1274), însă doar simple 
sinoade locale din punct de vedere ortodox, a 
îngreunat foarte mult dialogul dintre Răsărit și 
Apus pe această temă. 

Răspunsul ortodox la Fi/iogue a venit mai întâi 
în cadrul disputelor dintre Roma și Constan- 
tinopol pentru jurisdicţia asupra noii Biserici 
bulgare, Encic/ica patriarhului Fotie către patri- 
arhii răsăriteni din 867 fiind un reper în acest 
sens. Patriarhului Fotie i-au urmat o mulțime 
de noi poziționări, toate împotriva acestui 


adaos, deși cu nuanțe diferite. Respins de patri- 
arhul Mihail Cerularie în cadrul disputelor cu 
Cardinalul Humbert din 1054, impus delega- 
ţiilor răsăritene la Sinoadele de la Lyon (1274) 
și Ferrara-Florenţa (1348-1349), adaosul Fi/i- 
ogue nu a fost acceptat de teologii răsăriteni 
fideli vechii credințe a Bisericii, fiind criticat 
și respins atât în Răspunsurile Patriarhului 
Ecumenic leremia al II-lea către teologii din 
Tibingen (1573-1581), cât și în Mărzurisirile 
de credință ale veacului al XVII-lea. Mișcarea 
ecumenică a veacurilor al XIX-lea și al XX-lea 
a condus la reluarea dezbaterilor pe marginea 
acestei teme, soluţiile oferite arătându-se insu- 
ficiente pentru obținerea unui acord teologic 
între Bisericile Ortodoxe ale Răsăritului și 
cea Romano-Catolică și cele protestante ale 
Apusului. 

Cea mai simplă soluție pentru depășirea adao- 
sului Fi/iogue constă în eliminarea acestuia 
din Crezul Constantinopolitan din 381 de 
către Bisericile Apusului și renunțarea totală la 
această învățătură. Această soluţie a fost deja 
implementată în sensul în care atât catolicii, 
cât și protestanții rostesc Crezul fără Fi/iogue, 
atunci când sunt ortodocși de față la slujbele 
lor. Aceasta „soluţie” nu rezolvă însă problema 
de fond a acestei învățături apusene. Au existat 
atât teologi apuseni, cât și ortodocși care au 
considerat Fi/iogue o simplă opinie teologică 
(V. Bolotov, Olivier Clement, ]. M. Garrigues 
și Jurgen Moltmann). Cu alte cuvinte, Fi/iogue 
nu ar fi necesar pentru mântuire, nefiind astfel 
un obstacol în calea unității văzute a Bisericii. 
Teologia ortodoxă nu a acceptat aceste „rezol- 
vări” prezentate mai sus și a încercat să se 
deschidă și să vină în întâmpinarea a ceea ce 
Michel Stavrou a numit „intuitia Fi/iogue” a 
Apusului, oferind unicul răspuns posibil cu 
privire la relația dintre Fiul și Duhul Sfânt la 
nivelul Treimii imanente, dar păstrând cu sfin- 
ţenie monarhia Tatălui. Preafericitul Părinte 
Patriarh Daniel, alături de pr. prof. Dumitru 
Stăniloae, pr. prof. Dumitru Popescu, diac. 
prof. loan I. Ică și alți teologi români, s-au 
pronunțat pentru definirea poziţiei ortodoxe 
față de Fi/iogue printr-o interpretare ce poate 

fi sintetizată astfel: Duhul Sfânt este totodată 
Duhul Tatălui și Duhul Fiului conform Reve- 
laţiei biblice, dar în mod diferit. Duhul Sfânt 
purcede (ekporeuomai) din Tatăl în sensul rela- 
ţiilor de origine, astfel că Tatăl rămâne unicul 
principiu în Sfânta Treime, iese (proienai) prin 
Fiul în sensul relațiilor de existență intratrini- 
tară și se odihnește în Fiul din care strălucește. 
Odihna în Fiul și strălucirea lui din Fiul îl face 
a fi „Duhul Fiului”. 

Această formulare schematică a relaţiilor 
intratrinitare la nivelul Treimii imanente, nu 
al celei iconomice, unde Fi/iogue nu prezintă 
probleme, respectă misterul Sfintei “Treimi, 
lăsând un spaţiu larg de înțelegere a acestuia în 
cadrul perihorezei treimice și este în același timp 
în conformitate cu hotărârile Sinodului de la 
Constantinopol din 1285, convocat de împăratul 
Andronic II Paleologul (1282-1328) în palatul 
imperial din Vlaherne, sub președinția patriar- 
hului ecumenic Grigorie II Cipriotul (1283- 
1289), al cărui horos dogmatic reprezintă „unicul 
document sinoda/ oficial al Bisericii Ortodoxe 
care elucidează pozitiv, în toată complexitatea 
ei, problema dogmazică reală creată prin introdu- 
cerea unilaterală de către Biserica Apuseană în 
textul articolului pnevmatologic al Simbolului 
constantinopolitan din 381 a adaosului Fili- 
oque” (Ioan I. Ică jr). 

Teologii apuseni nu au reușit să explice, în 
cadrul dialogului teologic, până azi. în mod clar 
și satisfăcător, cum se păstrează distincția dintre 
Tatăl și Fiul și unicitatea ipostaselor acestora în 
cazul unei purcederi comune veșnice a Duhului 
Sfânt concomitent din Tatăl și din Fiul. Astfel, 
diferențele dintre Răsărit și Apus în problema 
Filiogue rămân substanțiale, iar greutatea tradi- 
țiilor teologice ce stau în spatele lor face împă- 


carea teologică a acestora foarte dificilă. 

clarificări ecumenice principale? Un răspuns ortodox”, în: 
Teologia și Viața, VIII, LXXIV (1998), 5-12, pp. 34-44; 

al Bisericii Ortodoxe Române, București, 2005; STĂNI- 

Ioan Tulcan, Daniel Benga 


FILOCALIA. (gr. philokalia — iubirea de 
frumos) Colecţie de scrieri ascetice și mistice 
alcătuite de Sfinţii Părinți și scriitori bisericești 
din Răsărit între secolele IV și XIV. 

Titlul complet al colecţiei este Fi/oca/ia sau cude- 
gere din scrierile Sfinților Părinţi, care arată Cum se 
poate omul curăți, lumina și desăvârși. În ordinea 
celor douăsprezece volume ale Fi/oca/iei româ- 
nești autorii textelor filocalice sunt următorii: 
Sf. Antonie cel Mare, Evagrie Ponticul, loan 
Casian, Nil Ascetul, Marcu Ascetul, Diadoch 
al Foticeei, Isaia Pustnicul, Sf. Maxim Mărtu- 
risitorul, Talasie Libianul, Isihie Sinaitul, Filotei 
Sinaitul, loan Carpatiul, Avva Filimon, Sf. loan 
Damaschin, Teodor al Edesei, Teognost, Ilie 
Ecdicul, Teofan Monahul, Sf. Petru Damas- 
chinul, Sf. Simeon Noul Teolog, Cuviosul 
Nichita Stithatul, Nichifor din singurătate, 
Mitropolitul Teolipt al Filadelfiei, Sf. Grigorie 
Sinaitul, Sf. Grigorie Palama, Calist și Ignatie 
Xanthopol, Calist Patriarhul, Calist Angeli- 
cude, Calist Catafygiotul, Sf. Simeon Noul 

Teolog, Teofan, Sf. Nicodim Aghioritul, Sf. loan 
Scărarul, Avva Dorotei, Sf. Isaac Sirul, Sf. Varsa- 
nufie și loan, Cuviosul Isaia Pustnicul. Carac- 
terul special al acestei colecții de texte teologice 
duhovnicești este tocmai acela că textele filo- 
calice nu sunt destinate studierii teoretice, ci 
au un caracter practic, fiind învățături practice 
ale Părinților pentru creșterea duhovnicească. 
Textele nu se adresează numai monahilor, ci 
și preoților de mir și tuturor laicilor. Practica 
rugăciunii lui isus, paza minţii, lupta duhovni- 
cească după tradiția isihastă, curățirea de patimi 
și sădirea virtuţilor, vederea lui Dumnezeu și 
îndumnezeirea sunt temele fundamentale ale 
Părinților Filocaliei. 

O primă colecţie de texte filocalice au realizat 
în secolul al IV-lea Sf. Vasile cel Mare și 
Sfântul Grigorie Teologul prin gruparea unor 
excerpte din opera lui Origen. Filocalia, așa 
cum este cunoscută azi în Răsăritul ortodox, a 
fost alcătuită și tipărită la Veneţia, în 1782 de 
către monahul Nicodim Aghioritul. A doua 
ediţie a fost publicată de Panagiot At. Izelati 
la Atena, în anul 1893. Filocalia a fost tradusă 
în limba slavonă în școala Sf. Paisie Velici- 
kovschi de la Neamţ, sub numele „Dobro- 
toliubie”, în anul 1793. Receptarea acestei 
traduceri în monahismul rus a condus la o 
mișcare de înnoire duhovnicească a acestuia, 
pornită în special de la Mânăstirea Optina. Pr. 
Dumitru Stăniloae a muncit aproape o jumă- 
tate de veac la traducerea din limba greacă 
a celor douăsprezece volume din Fi/oca/ia 
românească (1946-1991). Pe lângă traducere, 
fiecare text filocalic este precedat de o bogată 
introducere și comentat în ample note de 
subsol. Traducătorul român și-a permis să facă 
unele modificări în ceea ce privește alegerea 
textelor din Filocalia greacă, despre care a 
relatat amănunţit în introducerile respecti- 


velor volume. 
Bibliografie. „Cuvântul înainte” al Pr. Dumitru Stăniloae 
la Filocalia, vol. I, Tipografia Arhidiecezană, Sibiu, 1946; 
Benea, Daniel, Merodo/ogia cercetării științifice în teologia 
istorică, Ed. Sophia, București, 2005; Henker, Willi, 
„Philokalia”, în: Re/igion und Geschichte und Gegenwar?, 
TV (2003), 6, 1288-1289. 

Daniel Benga 


FIRE. "Termen din domeniul teoretic care 
arată specificul unui lucru, caracterul său 
general, hotarele sale naturale în cadrele căreia 
se manifestă. 

Firea este acel aspect general al unui lucru care 
se regăsește și în alte lucruri similare lui. Prin 
fire se dă o notă definitorie lucrurilor, inclu- 
zându-le într-o categorie de sine. Firea este un 
dat, conferit prin actul existenței și nu poate 
depinde de mișcarea (devenirea) unui lucru. 
Din punct de vedere filosofic, firea este cea care 
determină mersul și dinamica lucrurilor de care 
este ipostaziată, iar acestea se definesc prin ea. 

Din punct de vedere teologic, firea este înțe- 
leasă nuanțat, adică din perspectiva terminolo- 
giei trinitare, unde ea reprezintă un fond comun 
de însușiri care se regăsesc în indivizi diferiți, 
dar care o ipostaziază. Dacă în filosofia preso- 
cratică firea are o preeminență imuabilă asupra 
lucrurilor, în creștinism firea nu este definită de 
ipostas, mai ales în cadrul ipostaselor sau subs- 
tărilor personale. Ci ipostasul sau persona este 
cel care prin repetitivitate poate decide speci- 
ficul unei firi, ori distincţiile acesteia. Firea este 
într-o întrepătrundere unitară cu ipostasul ei, 
astfel încât există o unică realitatea ontologică 
care nu trebuie fragmentată. De aceea, prin fire 
se desemna în primele veacuri creștine fondul 
general al unui ipostas în sensul conținutului 
ipostatic, încât ipostasul însuși se numea prin 
extindere fire. Așa se explică utilizarea expresiei 
de fire (pvoig), de către Sf. Chiril al Alexandriei 
în Anatematisme, creând impresia unui pseu- 
do-monofizism privitor la Persoana lui Hristos. 
Odată cu teologia calcedoniană se arată preci- 
zează sensul ultim al firii, adică aceea de 
conținut ipostatic care depinde de condiția 
Ipostasului: pentru Ipostasele dumnezeiești, 
firea nu este o condiționare, dar nici o expresie 
a voinței, ci după cum afirmă Sf. Chiril al 
Alexandriei, există un raport perfect echili- 
brat între Ipostas și firea ei. Teologia modernă 
insistă asupra planului epistemic al conceptului 
de fire, arătând imposibilitatea existenței aces- 
teia în absența ipostazierii sale. Pr. Dumitru 
Stăniloae susţine în acest sens că firea nu poate 
exista decât ipostaziată. 

Este utilizat de filosofia elenistică, și desem- 
nează cadrele care au un ascendent asupra 
lucrurilor. Natura este o barieră creaturală 
în limitele căreia se manifestă toate acestea. 
Relaţia dintre natură și idei (e15eq), speci- 
fică filosofiei platonice, admite posibilitatea 
ca planul ideal să fie preeminent asupra celui 
concret. În acest sens, firea este văzută ca natură, 
deci ca dat peste care nu poate trece. Leologia 
occidentală ajunge să înțeleagă firea nu ca un 
conținut ipostatic precum gândirea greacă, ci 
ipostasul este perceput ca o modalitate a firii. 
Pentru a se evita unele confuzii între natura ca 
ordine și limită a creaţiei, și natura ca dimen- 
siune substanţială a lucrului concret, se recurge 
în teologia latină, odată cu Fericitul Augustin 
la termenii de esenţă și substanță. Fsenfia, -ae 
promulgă dimensiunea materiei fie fizice, fie 
metafizice a unui ipostas, iar szsfanfia este 
traducerea propriu zisă a termenului grecesc 
ipostas, sau substarea unei stări. 

Concepţia despre ființă, natură, esență îmbracă 
forme dintre cele mai diverse. În cadrul biblic 
vechi-testamentar, Dumnezeu îi spune lui 
Moise „Eu sunt Cel ce sunt”, referindu-Se 
la Sine ca „Cel ce este”. Această denumire a 
lui Dumnezeu, prin care implică și totodată 
suprascrie categoria existenței, arată că ființa 
prin excelență este proprie doar lui Dumnezeu, 
iar așa cum susține și filosofia elenistică, și unii 
exponenți din școala teologică alexandrină, 
Dumnezeu este Fiinţă primă, iar creaţia ființă 
secundă, ea participând la plenitudinea Fiinţei 
doar prin comuniune. 

În Sfintele Evanghelii, Domnul Iisus Hristos 
vorbește nu despre ființă, ci despre viață ca 
persistență a ființei, ca realizare desăvârșită a 
ființei. Ceva ce nu ființează plenar, degeaba fiin- 
ţează: „ce-i va folosi omului de va câștiga lumea 
întreagă iar sufletul și-l va pierde”, „aceasta este 
viața veșnică...” sau „Eu sunt Calea, Adevărul 
și Viaţa”. Epistolele pauline și sobornicești 
apostolice, păstrează același registru ca al Sfin- 
telor Evanghelii, inclusiv Cartea Apocalipsei, 
care arată că etapa finală a existenței este viața 
veșnică sau moartea veșnică, dacă ființa creată 
nu se împlinește în comuniunea cu Dumnezeu. 

Teologia Părinților  Apostolici, respectiv 
Didahia și celelalte scrieri epistolare, vorbesc 
despre ființă referindu-se la faptul de a fi, la 
fiinţare, sau manifestarea ființei. Aceste scrieri 
fac referire mai puțin la ființă, în sensul avansat 
de filosofie. Teologia apologetică croiește un 
drum mai însemnat prin conceptul de ființă, 
deoarece trebuie să răspundă unor provocări 
venite dintr-o direcție cosmologică păgână sau 
filosofică. Aceasta este etapa când se avan- 
sează noţiunile de ființă privitor la unitatea și 
unicitatea lui Dumnezeu, respectiv la Sfânta 
Treime. Existenţa ereziilor a deschis calea 
către aprofundări ale ideii de ființă, anticipând 
toate chestiunile hristologice de mai târziu. 
De exemplu, Apolinarie din Laodiceea insistă 
pe faptul că omul lisus Hristos devine Fiul 
lui Dumnezeu în momentul în care Logosul 
substituie cu succes partea rațională a omului, 
în speță sufletul. Acest lucru arată o fire 
omenească nedeplină în Hristos, și era rodul 
convingerii lui Apolinarie că o fire trebuie să 
fie completă doar ipostaziată, unde firea deține 
în structura sa și ipostasul, incluzându-l. Pe 
aceeași linie au mers și teologia dioprosopistă 
nestoriană, care admite firea ca fiind completă 
doar într-un ipostas omenesc similar, subscris 
Ipostasului Fiului. Chiar și unii monofiziţi, 
precum Dioscur al Alexandriei, Eusebiu de 
Dorylaeum, arhimandritul Eutihie, concep 
firea ca fiind imposibil de enipostaziat decât 
într-un ipostas similar ei. În concepția aces- 
tora, firea omenească din Hristos se pierde în 
cea dumnezeiească, deoarece firea este inte- 
grală doar ipostaziată într-un ipostas cores- 
punzător ei, nu într-unul străin ei. În schimb, 
monofiziți precum 'Teodoret al Cyrului, Sever 
al Antiohiei, considerau că firea omenească 
din Hristos este absorbită din alt motiv: din 
acela că tocmai absenţa unui Ipostas omenesc, 
în genul conceput de nestorieni, oprea firile să 
fuzioneze. După aceștia, Hristos avea o singură 
fire hibridă, rezultat al fuziunii dintre cea 
dumnezeiască și cea umană, în care predomină 
infinit cea dumnezeiască. 

Leonţiu de Bizanţ aduce în discuţie spre 
sfârșitul secolului al V-lea, denumirea de 

enipostaziere, care atestă posibilitatea unei 
ipostazieri în Hristos și a unei firi care nu îi 
este proprie. În opinia acestuia, firea este impo- 
sibilă în absenţa ipostasului, dar nu obliga- 
toriu într-un ipostas corespunzător ei. Astfel 
este admisă posibilitatea unei firi într-un alt 
ipostas, în speță, posibilitatea ca firea umană 
să fie ipostaziată în Ipostasul dumnezeiesc al 
Cuvântului. În acest sens, Sf. Maxim Mărturi- 
sitorul admite ideea ipostasului compus și arată 
că firea nu este reductibilă doar la partea mate- 
rială a omului, ci și la cea spirituală. Conform 
acestei idei, integralitatea unei firi presupune și 
trupul, și sufletul, asemenea cum integralitatea 
persoanei presupune și trup, și suflet. 

Teologia marilor sinteze se reîntoarce la 
semnificația prehristologică a ființei. Prin Sf. 
Dionisie Areopagitul, prin Sf. loan Damas- 
chin, Sf. Fotie cel Mare, se pune în evidență 
firea ca un concept definit în afara acțiunii de 
ipostaziere, deci sub aspectul apofatismului ei 
teoretic. Acest lucru culminează cu conflictul 
dintre cultura bizantină și cea latină, privi- 
toare la resimţirea ființei lui Dumnezeu. Pe de 
o parte, latinii mizau pe o cunoaștere analo- 
gică, iar teologia scolastică argumenta acest 
lucru și avea în vedere ținta firii ca preemi- 
nentă ipostasului, iar grecii considerau firea 
de neconceptualizat, dar sesizabilă fragmentar 
prin Persoană și evident prin energii necreate. 
Divergența privitoare la fire a avut mai multe 
episoade: în Apus, Toma de Aquino și Bona- 
ventura, în răsărit Sf. Simeon Noul Teolog și 
sincelul Ștefan, apoi Sf. Grigorie Palama și 
Varlaam de Calabria. Controversa Fi/iogue 
era o chestiune legată de purcederea Duhul 
ca act de fire dumnezeiască. Teologia occiden- 
tală a Reformei, dar și cea a Contrareformei 
se sprijină pe concepția scolastică a preemi- 
nenței firii asupra formelor ei concrete, adică 
a firii asupra ipostaselor. Ea face o referire 
mai degrabă la capitolul cosmologic, decât 
la cel triadologic și hristologic. Dacă această 
epocă patristică a marilor sinteze abordează 
tema firii sub raport prehristologic, scolas- 
tica încearcă să dea o notă extra-hristologică 
conceptului de fire. 


Gândirea modernă a Renașterii definește 
firea pe cadrele ei extra-hristologice, decu- 
plând odată cu Descartes conceptul de ființă 
de cel de fire. Prin ființă se va înțelege faptul 
de a ființa, de la Hegel și până la Heidegger. 
Teologia contemporană a trebuit să aibă în 
evidență și aceste referiri non-tradiționale ale 
ființei, ajugându-se la asimilarea lor adaptivă 
către un fel de existenţialism creștin, mai ales 
în teologia sistematică a confesiunilor protes- 
tante. Teologia ortodoxă a păstrat sensurile 
tradiționale ale ființei, prin recursul repetat la 
sensul pe care aceasta îl avea în operele Sfin- 
ților Părinţi și în operele marilor mistici. În 
teologia românească, Pr. Dumitru Stăniloae 
nu abordează ființa separat de persoană, lucru 
specific ortodoxiei, evitându-se astfel o teologie 
esențialistă. Istoria arată că aceasta din urmă a 
avut să se definească în afara tradiției creștine. 
Reminiscenţe ale unei teologii esenţialiste se 
găsesc până astăzi și la unii teologi ortodocși, 
de pildă Serghei Bulgakov, care în doctrina sa 
despre Sofia necreată, o identifică pe aceasta 
cu omousia Sfintei Treimi. Concepţia teologică 
despre fire, dacă nu este raportată la dimensi- 
unea patristică, se va defini aproape iremedi- 
abil prin conținuturi bazate nu pe Revelația 
Dumnezeiască, ci pe o cunoaștere a omului 


comun și autonom de creștinism. 

Mihai Burlacu 


FISIS. v. FIRE. Denumirea în limba greacă a 


termenului „fire”. 


FIUL LUI DUMNEZEU. v. IISUS 


HRISTOS. 

FLORIILE. Nume popular al praznicului 
Intrării Domnului în Ierusalim, serbat cu o 
săptămână înainte de Inviere. 
Bibliografie. BRANIȘTE, Ene, Lifurgica Generală, Ed. 
Partener, 12008; Bnanrșre, Ene, BRANIşTE, Ecate- 
rina, Dicţionar de cunoștințe religioase, Ed. Diecezană, 
Caransebeș, 2002; Sava, Viorel, „Sărbătorile împărătești 
ale Mântuitorului în Biserica Ortodoxă — evaluare în 
perspectiva dialogului ortodox - romano-catolic”, în: „În 
Biserica Slavei Tale”. Studii de teologie şi spiritualitate litur- 
gică, vol. Il, Ed. Golia, Iași, 2004, pp. 31-50. 

Nicolae D. Necula 


FORMALISM. (lat. forma — aspect exterior) 
Prioritatea formei asupra fondului unui lucru. 
Aceasta presupune judecarea unui lucru, 
obiect, ființă din perspectiva formei sale sau 
în mod superficial. 

În filosofie și matematică, formalismul s-a 
dezvoltat ca o doctrină distinctă, privitoare 
la judecarea unui lucru. Poziţia formalistă are 
în mod intrinsec atașată conex încrederea în 
puterea demersului logic constituit exclusiv 
din argumente formale și proceduri calculabile. 
Formulată de Hilbert în 1920, doctrina forma- 
listă în filosofie va fi combătută în 1931 nu prin 
mijloace filosofice, ci din însuși interiorul mate- 
maticii, prin lucrările lui Kurt Gâdel care va 
arăta că în orice sistem axiomatic (unde se defi- 
nește o logică formală) există propoziţii mate- 
matice pe care nici o procedură sistematică nu 
permite a le demonstra dacă sunt adevărate sau 
nu. Astăzi vorbim de limbaje formale făcând 
apel la tipuri de limbaje asociate calculului de 
predicate matematice (teoria ansamblurilor 
a lui Lens sau limbajul aritmeticii al lui Lar). 
Definirea unui „limbaj” permite dezvoltarea de 
„propoziții”, aceasta făcând apel la „operatori” 
exprimați prin „simboluri”. 

În discursul teologic, formalismul reprezintă 
un concept utilizabil în teologia fundamentală 
și cea apologetică, și are în vedere analiza unui 
lucru din perspectiva formei sale, adică într-un 
mod superficial. Formalismul este un fenomen 
legat de domeniul gnoscologiei sau al cunoaș- 
terii, indicând modalitatea de cunoaștere a 
lucrurilor după forma lor. Acesta este propriu 
oamenilor care au o viziune materialistă asupra 

realității, căci tot ceea ce ţine de materie 
implică planul formelor lucrurilor. Derivat din 
materialism, formalismul este o doctrină apli- 
cată unui mod de cunoaștere specific omului 
autonom. Dimpotrivă, perspectiva Revelaţiei 
dumnezeiești asupra realității implică o dimen- 
siune transcendentă a lucrurilor, imposibil de 
perceput în forme, și de aceea, formalismul ca 
mod de cunoaștere prin reducția la formă, este 


imposibil de acordat la creștinism. 

Bibliografie. Davies, Paul, Z/Espriz de Dieu, Ed. 
Hachette Litteratures, 2001; Manron, Mathieu, Forma- 
lisme (mathematiques), în: Dictionnaire d'historie et philo- 
sophie des sciences, Ed. Quadrige/PUF, Paris, 1999. 


Răzvan lonescu, Adrian Lemeni 


FRÂŢII DOMNULUI. Doctrină neopro- 
testantă de natură eretică, afirmând existența 
unor frați trupești ai lui lisus Hristos, negând 
astfel învățătura ortodoxă potrivit căreia Maica 
Domnului este pururea fecioară. 

Bazându-se pe interpretarea literală a unor 
texte biblice (MI 12, 46-48 şi 13, 55-56 și 
Me 6, 3), se arată și numele acestora: Iosif, 
Iacov, Simeon și Iuda. Cuvântul frate (4/- în 
ebr.; ade/fos — în gr.) este o expresie generală 
și înseamnă rudă, nepot, văr, neam sau, prin 
extensie, frate de rugăciune, de suferință, de 
muncă. Avraam îl numește pe Lot frate (Fe 
13,8 ), ca mai apoi să arate că era nepotul său 
(fiul fratelui său - Fe 14, 12). „Fraţii” pomeniţi 
se socotesc faţă de Hristos slujitori și robi (Jac 
1,1 și Iuda 1). luda chiar își zice: „Rob al lui 
lisus Hristos și frate al lui Iacov”, nicidecum 
frate al Domnului. Se cunosc mai multe 
femei în Noul Testament, care poartă numele 
de „Maria”. Una dintre ele, mama lui Iacov și 
a lui losif (Iosie), este confundată de neopro- 
testanți cu Maica Domnului. În Evanghelia 
după loan (19, 25), sunt prezentate în mod 
explicit cele trei femei care poartă numele 
Maria: Maica Domnului; Maria lui Cleopa 
(„sora sa” și mamă a lui lacov și losif-losie) și 
Maria Magdalena. Dar nici Maica Domnului 
și Maria lui Cleopa nu erau surori, ci, cel 
mai probabil, verișoare, de unde reiese că 
„fraţii” pomeniţi sunt verișori de gradul II cu 
Iisus Hristos. 

David Pestroiu 


FUNDAMENTALISM. (fi. fondamen- 
falisme) Fanatism religios, caracterizat, în 
general, prin refuzul adepților de a participa la 
acțiuni comune cu persoane sau grupuri care 
nu le împărtășesc credințele și practicile. 
Bibliografie. Davio, Petre I., Că/ăuza creştină pentru 
cunoașterea şi apărarea dreptei credințe în fața prozeli- 
fismului sectant, Arad, 1987, Davio, Petre I., Invazia 
sectelor asupra creştinismului secularizat și intensificarea 
prozelitismului neopăgân în România, după decembrie 
1989, vol. 1, Ed. Crist-l, București, 1997, vol. 2-3, Ed. 

GLAS BISERICESC. Termen muzical 
bizantin prin care se înțelege schema melodică 
model, proprie fiecăreia din cele opt grupări 
ale cântărilor bizantine, ce poate fi definită 
prin complexul de elemente: scară muzicală cu 
structură proprie, sistem de cadențe, formule 
melodice specifice. 

Acest sistem își are originea în vechea practică 
și teorie elină combinată și completată în timp 
de practica Orientului Apropiat, având la bază 
surse siriene, ebraice, babiloniene și chiar hitit. 
Cert este că denumirile ehurilor: dorian, lidian, 
frigian, milesian, își au originea în amalgamul 
de populaţii care au alcătuit în antichitate 
poporul elen, iar mai târziu imperiul bizantin. 
Ca și armoniile grecești, cele opt ehuri sunt 
împărțite în două grupe: aufenzice și plagale. Prin 
secolele X-XI, ehurile erau indicate prin nume- 
ralele ordinale grecești: (A, B, G, D) (auten- 
tice), adică [I, II, III, IV] și [V, VI, VII, VIII] 
(plagale). După ce, prin sec. XI-XII, pentru 
mai multă precizie, indicarea este însoțită și de 
una sau mai multe nume, din sec. al XIII-lea 
se aplică denumirile toponimice eline: dorian, 
lidian, frigian etc. Niciuna dintre aceste denu- 
miri nu ajută la cunoașterea structurii scărilor 
și a naturii intervalelor ce le compun, grama- 
ticile fiind și ele sumare și insuficient lămuri- 
toare. În general, se merge pe ideea că scările 
churilor bizantine au fost, ca și cele gregoriene, 
de la început diatonice, cromatizările ivindu-se 
prin secolul al XIII-lea, deși există date despre 
cromatisme mai vechi. În afară de aceasta, 

scările muzicale sunt privite prin prisma 
octavei, cel mult prin înlănțuirea sau alăturarea 
unor tetracorduri diatonice, deși la grecii vechi, 
la perso-arabi și în psaltica actuală se recunoaște 
și existența genurilor cromatic și enarmonic, ca 
și a mai multor sisteme sonore pe baza cărora 
iau naștere diferite melodii. Se consideră că 
churile se succed în ordinea numerotării lor 
prin trepte alăturate și că plagalele se află la 
cvinta inferioară a autenticelor. Potrivit acestei 
concepţii, ehurile s-ar încadra în octava re'-re?. 
Teoretic, se consideră că există opt ehuri, însă, 
în realitate, numărul acestora este mult mai 
mare, având în vedere: existența mai multor 
stiluri în cadrul aceluiași eh (irmologic, stihi- 
raric și papadic); menţionarea unor formule ale 
churilor existente în sec. al XIII-lea: nenano, 
nana şi leghetos şi a unor ehuri "mijlocașe”, 
ca și a unor mutații prin ftorale, în secolul al 
XIV-lea. De asemenea, prosomiile prezintă 
adesea particularități distincte în raport cu 
churile cărora le sunt atașate, iar stilurile de 
care am amintit, nu numai că prezintă trăsă- 
turi stilistice aparte în cadrul fiecărui eh, dar 
și structurale și cadențiale. În afară de aceasta, 
indicarea scărilor prin octave cu diviziune 
armonică (majore) pentru autentice și arit- 
metică (minore) pentru plagale, nu ajută la 
cunoașterea varietății de scări și structuri 
modale întâlnite în muzica bizantină. Anali- 
zând manuscrise din perioadele modio-bizan- 
tină și neo-bizantină, se pot concluziona urmă- 
toarele: a) ehurile nu se încadrează în schemele 

unor moduri octaviante; b) numărul schemelor 
modale este mult mai mare decât al ehurilor, 
ceea ce poate fi explicat atât prin evoluţia artei 
bizantine, cât și prin influența culturii muzicale 
din centrele de unde provin manuscrisele; c) în 
perioada veche, aceleași scheme modale pot fi 
întâlnite atât în cântările irmologice, cât și în 
cele stihirarice, dar, treptat, fiecare stil a căpătat 


o structură aparte. 

Bibliografie. CroaRă, Emil, „Cântarea și Rugăciunea — 

și arta bisericească în tradiţia bizantină. Locul și semni- 
ficaţiile lor în cadrul cultului divin”, în: Dialog Teologic 
(revista Institutului Teologic Romano-Catolic Iași), VII 
(2004), 14, pp. 149-163; VinriLescu, Petre, Despre poezia 
imnografică din cărţile de ritual şi cântarea bisericească, Ed. 
Renașterea, Cluj-Napoca, 2005. 


Nicu Moldoveanu, Stelian Ionașcu 


GNOSEOLOGIE. (gr. gnosis — cunoaștere; 
logos — discurs) Ramură disciplinară a teolo- 
giei care priveşte cunoașterea în conformitate 
cu Revelația, și cunoașterea lui Dumnezeu în 
mod special. 

Dincolo de cultura dobândită, gnoseo- 
logia patristică are ca fundament credinţa. O 
cunoaștere în afara credinței nu poate fi conce- 
pută. Credința nu este redusă la o dimensiune 
psihologică, ci implică împărtășirea reală a 
credinciosului din raţiunile dumnezeiești ale 
lucrurilor, prin faptul că acesta trăiește adeve- 
rirea celor nevăzute. Credinciosul nu trăiește 
credința în mod imaginar, ca o sugestie a unor 
realități posibile dintr-o altă existență. Prin 
credință este posibilă împărtășirea reală din 
fundamentele realităţilor, din realitatea cea 
mai reală. În felul acesta, cunoașterea devine 
o vedere reală a celor nevăzute, iar gnoseo- 
logia presupune o descriere a celor împărtășite 
prin credință. Doar prin credință gnoseologia 
patristică își manifestă caracterul ei ontologic, 
deoarece credinciosul are acces la fundamentul 
ontologic al lumii dat de rațiunea dumneze- 
iască a fiecărui lucru. 

Astfel, credința este o premisă fundamentală a 
gnoseologiei patristice. Nu se poate ajunge la 
o înțelegere a lumii, la înțelepciune adevărată 


fără credință. Atât cunoașterea celor sensibile, 
cât și contemplarea celor inteligibile se face 
prin credință, fiind posibilă o fericită cunoaș- 
tere a lui Dumnezeu: „Fericiţi cei ce nu au 
văzut și au crezut” (In 20, 29). Întreaga istorie 
a relațiilor omului cu Dumnezeu, actele petre- 
cute în iconomia mântuirii pot fi înțelese doar 
prin credinţă. Totodată credința ne conduce 
la Arhetipul și Telosul întregii creaţii (cosmos 
și istorie): lisus Hristos, Fiul Dumnezeului 
Celui viu. „lar credința este încredințarea celor 
nădăjduite, dovedirea lucrurilor celor nevăzute 
[...]. Prin credință înțelegem că s-au întemeiat 
veacurile prin cuvântul lui Dumnezeu, de s-au 
făcut din nimic cele ce se văd” (For 11, 1,3). 
În gnoseologia patristică cunoașterea nu se 
bazează pe demonstrațiile date de evidențele 
obținute prin simțuri. Cunoașterea prin senzaţii 
(GucOnoewş vov) cât și cea discursivă, explici- 
tată prin raționamentele create prin furnizarea 
datelor de către simţuri (emornueş) rămân în 
sfera opiniilor. Contemplarea Adevărului lumii 
ţine exclusiv de credință și în acest fel credința 
își vădește preeminenţa în actul cunoașterii. 
Sunt diferite nivele de percepere și de cunoaș- 
tere a realităţii, însă adevărata cunoaștere se 
bazează mereu pe credință. 

Pentru Sfântul Clement filosofia creștină, înțe- 
leasă ca o gnoză desăvârșită, constă în contem- 
plare, împlinirea poruncilor lui Dumnezeu și 
formarea omului virtuos. Toate acestea sunt 
posibile prin credință. O gnoză construită fără 
credință este amăgitoare și dătătoare de slavă 
deșartă, deoarece ea tratează despre lucruri 
imaginare cu încrederea în forța proprie a rați- 
onamentelor umane. Filosofia creștină admite 
reciprocitatea dintre credință și rațiune, însă 
demonstraţia științifică este consolidată de 
credință. Astfel demersul raţiunii luminate 
de credință realizează demonstrații științifice 
prin care se transmit adevărurile descoperite 
de Dumnezeu. 

Sfântul Clement explică semnificația diferitelor 
tipuri de știință (emornun). E1Âno1g este știința 
lucrurilor distincte în funcţie de diferite cate- 
gorii existente. Euneipw este o știință descrip- 
tivă a datelor obținute prin simţuri, care observă 

aceste date în cazul fiecărui lucru sensibil în 
parte. Nonoi este o știință a inteligenței care 
presupune inclusiv intuiţia. Zvveorc este știința 
raporturilor posibile între lucruri care eviden- 
țiază capacitatea de realizare a conexiunilor 
dintre lucruri, conducând la o înţelegere inte- 
grală a realităţii. Ivo este știința ființei lumii 
în sine, o știință adaptată contingenței, dar care 
conduce la contemplarea rațiunilor transcen- 
dente ale realităţilor imanente. Astfel, printr-o 
înlănțuire a acestor multiple științe este posibil 
urcușul omului în efortul său gnoseologic, ajun- 
gându-se ca prin credință să se contemple și să 
se împlinească adevărul lucrurilor cunoscute. 
Cunoașterea ancorată în gnoseologia patristică 
este mereu contemporană, în sensul că actuali- 
zează, pentru nevoile fiecărei epoci, cunoașterea 
în Sfântul Duh trăită în experiența sfințitoare a 
Bisericii. Contextul actual impune dezvoltarea 
unei asemenea teologii, cu responsabilitate ecle- 
sială, care poate oferi răspunsuri problemelor 
provocatoare ale științei contemporane, în duhul 
Sfinţilor Părinţi. O teologie care se rezumă doar 
la a repeta exterior formule vechi (fie ele în 
formă patristică) este insuficientă. 

Comoditatea acestui mod de gândire nepar- 
ticipativ poate fi depășită doar prin curajul 
asumării exigențelor eclesiale ale inteligenței 
creștine. Părintele Dumitru Stăniloae arată că 
o adevărată teologie trebuie să fie fidelă Reve- 
laţiei împlinite în Hristos și experimentată fără 
încetare în viața Bisericii, să aibă responsabili- 
tate față de credincioșii din orice epocă, să aibă 
deschidere eshatologică. Cunoașterea teologică 
fidelă gnoseologiei patristice păstrează mereu 
vie condiția divino-umanității exersată în viața 
eclesială, în mod special prin Sfânta Liturghie. 
Acest mod de a cunoaște este prin excelență 
participativ, astfel încât principiile și rezultatele 
cunoașterii nu sunt posedate, ci ele sunt expresii 
ale participării la Adevărul divino-umanității lui 
Hristos, extins prin Duhul Sfânt la viaţa Bise- 
ricii. Participarea, ca principiu al cunoașterii, 
pune în centrul cunoașterii teologice dragostea 
de Dumnezeu ca o măsură a cunoașterii adevă- 
rate. Cel care iubește mai mult în Hristos ajunge 
la o cunoaștere mai adevărată și mai profundă (7 

In 4, 7-8). Dragostea, ca fundament suprem al 
cunoașterii creștine, nu trebuie redusă la o trăire 
psihologică, adesea confundată cu o pietate indi- 
viduală dulceagă, ci ea își are temeiul în comuni- 
unea eclesială deplină, cu toți sfinții și cu pute- 
rile cerești. 

Cunoașterea teologică în consonanță cu gnose- 
ologia patristică se fondează pe realitatea 
credinței. Cunoașterea prin credință depășește 
orice concepție formală întrucât, dincolo de 
logica formală, ea implică o logică participa- 
tivă la ceva mai presus de realitatea imanentă. 
Credința nu este un simplu sentiment psiho- 
logic dat de încrederea în ceva sau în cineva, ci 
este mai ales certitudinea dezvăluită în parti- 
ciparea ontologică la evenimentul comuni- 
unii cu Dumnezeu. Prin această participare, 
credinciosul contemplă, dincolo de posibilită- 
țile cunoașterii discursive, realitățile cerești. Și 
această experiență este pregustată încă de acum 
și aici, desăvârșindu-se în veșnicia din împă- 
răția lui Dumnezeu. Cunoașterea teologică are 
o ontologie iconică întrucât ea nu se epuizează 
într-o teorie care reduce realitatea studiată la 
concepte imanente. Ontologia iconică permite 
ca gnoseologia teologică să fie unitară, integrând 
cuvântul scris al Evangheliei, cel rostit (sau scris) 
al “Tradiţiei, precum și realităţile concrete ale 
experienței liturgice. Nu există cunoaștere teolo- 


gică veridică fără valorificarea ontologiei iconice. 

GNOSTICISM. (gr. gnosis -— cunoaştere) 
Mișcare religioasă complexă, cristalizată în 
secolul al II-lea d. Hr. In general, Părinţii Bisericii 

au considerat gnosticismul ca avându-și punctul 
de plecare în creștinism, însă în prezent ipoteza 
conform căreia această mișcare își are obârșia în 
diferite curente de gândire din cercurile religi- 
oase păgâne, este mai ușor de argumentat. 

Gnosticismul a îmbrăcat forme diverse, fiind 
îndeobște asociat cu numele unor eretici sau 
schismatici creștini: Valentinus, Basilides și 
Marcion. În sistemul de gândire gnostic o 
importanță centrală era acordată gnozei, presu- 
pusei cunoașteri a lui Dumnezeu prin Revelaţie, 
dar și problemei originii și finalităţii omenirii. 
Izvorul cunoașterii gnostice erau înșiși Apostolii, 
de la care, printr-o tradiţie secretă sau prin reve- 
lare directă, ar fi primit-o adepții gnosticismului. 
Sistemele de gândire de tip gnostic acoperă o 
arie destul de largă de concepte, atât cele care 
utilizează o autentică speculație filosofică, cât și 
unele care sunt constituite din amestecuri ciudate 
de elemente mitologice, rituri magice și învăță- 
turi creștine. Deși Sfânta Scriptură este folosită 
în argumentarea unora dintre învățăturile aces- 
tora, iar lui lisus Hristos îi acordă un loc special, 
totuși, în cele mai importante principii gnostice 
interpretarea elementelor preluate din crești- 
nism diferă substanţial în raport cu ortodoxia 
credinței creștine. Specific învățăturii gnostice 
este distincția dintre Demiurg sau Dumne- 
zeul creator și Ființa Divină, care este descrisă 
ca fiind total transcendentă și incognoscibilă. 
Din această Fiinţă Divină a apărut Demiurgul 
în urma unor serii succesive de eoni (emanații). 
Prin căderea unora dintre eonii de pe treptele 
superioare s-a ajuns la crearea lumii văzute, care 
este imperfectă și antagonică cu lumea spiri- 
tuală. Însă, în unii dintre oameni se găsește și o 
sămânță sau o mică parte din lumina nealterată 
a divinității, iar prin gnoză și prin riturile care 
îi sunt asociate acest element spiritual poate fi 
salvat din mediul material rău, întorcându-se 
acolo unde îi este locul, la Fiinţa Divină. Acești 
oameni erau numiți spirifuafi (nvevpuOTIKoi), în 
timp ce restul oamenilor erau numiți mazeria/i 
sau carnali (VMKoi sau GupKikoi). Unii gnostici 
au adăugat și o a treia categorie intermediară: 
psibicii (yoyukoi). Misiunea lui Hristos era aceea 
de a veni ca un trimis al Fiinţei Divine, aducând 

cu Sine groza. Ca Fiinţă Divină EI nu și-a 
asumat nicidecum un trup omenesc și nici nu 
a murit, ci a locuit doar temporar într-o ființă 
umană, lisus, sau Și-a asumat un corp uman 
aparent. Cei mai cunoscuţi scriitori bisericești 
anti-gnostici au fost Sf. Irineu de Lugdunum, 
Tertulian și Sf. Ipolit al Romei, fiecare dintre 
aceștia subliniind legăturile ideatice păgâne ale 
gnosticismului. Până în secolul XX refutaţiile 
incluse în operele acestor Părinți ai Bisericii au 
constituit cele mai importante izvoare indirecte 
cu privire la sistemele de gândire gnostice. În anii 
1945-1946 la Nag Hammadi a fost descoperită 
o colecție de texte în limba coptă, cuprinzând 
peste 40 de tratate, diferite ca stil de redactare 
și ca datare, toate provenind din medii gnostice. 
Deși copiile descoperite nu depășesc secolul al 
IV-lea, unele dintre acestea se pare că aparțin 
secolului al II-lea sau provin chiar din secolul |. 
Această descoperire a adus noi ipoteze asupra 
originii gnosticismului, deși încă multe detalii 
sunt neclare. Dacă până atunci, în mod general 
se considera că apariția sectelor gnostice și 
elaborarea mitologiilor lor specifice se înscria 
în perioada creștină, deși unele dintre ideile 
lor mai importante (simbolismul luminii sau 
utilizarea în sistemul religios a conceptului 
de gnoză) aparțin perioadei pre-creștine, după 
acest moment cercetătorii germani R. Reitzen- 
stein, W. Bousset și R. Bultmann au susţinut 
ipoteza gnosticismului pre-creștin, subliniind 
faptul că sectele iudaice pre-creștine au oferit 
un pământ fertil dezvoltării ideilor gnos- 
tice. Evreii au dezvoltat tradiţia interpretării 
alegorice a cărților Vechiului Testament, care 
a dat naștere unei literaturi extra-canonice de 
dimensiuni considerabile, puternic influen- 
ţată de gândirea religioasă iraniană (zoroas- 
trism). Pe de altă parte, evreii vorbitori de 
limbă greacă, precum Filon, au încercat să își 
explice credința în termenii filosofiei grecești. 
De asemenea, scriitori religioși egipteni aparți- 
nând școlii hermetice au împrumutat idei inte- 
resante atât din filosofia greacă, cât și din cartea 
Facerii, ajungând să discute despre o adaptare 
a mitului egiptean al lui Isis. În sfârșit, peste 
acest amalgam de idei au fost introduse și teme 

specific creștine, fie ca idei dominante, fie ca 
idei pur decorative (în cele mai multe dintre 
cazuri, dacă luăm în considerare unilateral 
documentele de la Nag Hammadi). 

Colecția descoperită în Egipt este o dovadă 
evidentă a tuturor acestor influențe, deși poate 
influenţa filosofiei grecești sau a creștinismului 
este mai puţin evidentă decât în celebrele texte 
provenite din mediul valentinian. Deși după 
secolul al III-lea gnosticismul a încetat să mai 
reprezinte un pericol pentru comunităţile creș- 
tine, acest curent religios a reușit să supravie- 
țuiască sub diferite forme și nuanțe timp de 
mai multe secole. Astfel, secta maniheilor înte- 
meiată de persanul Mani în secolul al III-lea 
s-a întins până în Turkestan și a continuat să 
existe până în secolul al XIII-lea. De asemenea, 
sectele albigenzilor și catarilor, apărute în Occi- 
dentul medieval, în Franţa, Germania și Italia, 
sunt în mod obișnuit puse în relație cu sistemul 
gnostic de gândire. O singură sectă gnostică a 
reușit să supraviețuiască până în prezent: secta 
mandeenilor mesopotamieni. 

La începuturile creștinismului, termenul „gnoză” 
definea o cunoaștere specială, dobândită prin- 
tr-o inițiere specifică, deosebită de credința 
simplă (pistis). Această cunoaștere este sinonimă 
cu o știință eliberatoare care mântuiește în sine 
și prin sine, fiind sinonimă cu mântuirea. Pentru 
acest motiv, „gnosticismul” sau „gnoza” definește 
orice doctrină întemeiată pe teoria sau pe expe- 
riența obținerii mântuirii prin cunoaștere. 
Odată cu apariția creștinismului, două mari 
preocupări agitau spiritele în Imperiul Roman. 
Prima dintre ele se referea la viața religioasă, pe 
care mitologia oficială nu o mai satisfăcea, dato- 
rită faptului că doctrinele specifice erau ignorate 
sau părăsite, existând o orientare constantă spre 
cultele orientale. Cea de a doua viza domeniul 
filosofic, care se întindea pe spaţii din ce în ce 
mai largi, prin intermediul limbii și al școlilor 
filosofice grecești. Și pentru că nici una din 
aceste preocupări prioritare nu reușea să ofere 
soluții care să mulțumească pe toată lumea, de 
foarte multe ori ele fuzionau, în încercarea de a 
oferi variante noi și satisfăcătoare preocupărilor 
de ordin spiritual ale epocii. 

În această atmosferă de efervescenţă religioasă 
și filosofică, creștinismul a adus elemente noi, a 
căror importanță nu putea fi neglijată. Totuși, 
pentru anumite personalități ale timpului, era 
greu să renunţe la moștenirea religioasă și cultu- 
rală. Din această cauză a apărut necesitatea 
acomodării preceptelor evanghelice la mentali- 
tatea religioasă și culturală a timpului. 

Marea majoritate a cercetătorilor crede că așa au 
apărut sistemele gnostice. Pornind de aici, gnos- 
ticismul poate fi definit drept efortul gândirii 
filosofice cu caracter religios, sau efortul gândirii 
religioase de a da tainelor creștine o explicare 
filosofică mai profundă, mai elaborată decât cea 
pe care o dădea credinţa. Astfel, gnoza se substi- 
tuia revelației. Evident, este vorba de gnoză cu 
caracter eretic, comună secolului al II-lea, care 
a încercat să înlocuiască astfel postulatele reve- 
laţiei, spre deosebire de gnoza creștină, specifică 
secolului al III-lea, care va încerca să dea învă- 
țăturii creștine o explicație din care nu lipsesc 
termenii strict filosofici, cu toate acestea ea fiind 
conformă revelație. 

Sistemele gnostice sunt atât de diverse, iar 
doctrina atât de complexă și de neunitară, 
încât este foarte greu de făcut o sistematizare. 
Totuși, liniile directoare pot fi sistematizate în 
trei direcții mari: învățătura despre Dumnezeu, 
învățătura despre creație și cea privind revelația 
și răscumpărarea. 

1. În forma sa generală, învățătura gnostică despre 
Dumnezeu neagă unitatea Acestuia, admi- 
țând două principii absolute și eterne: spiritul și 
materia, în gnosticismul alexandrin sau egiptean, 
dependent de platonism. În gnosticismul sirian, 
dependent de dualismul persan, existau două 
principii spirituale absolute, dar structural opuse: 
binele și răul. Al doilea principiu primordial sau 
principiul spiritual rău explica atât natura, cât 
și originea răului prezent în lume, o preocupare 
gnostică constantă. În egală măsură, în gnosti- 
cism s-a pus și problema unei alternative: există 
un principiu sau două principii? În primul caz, 
răul derivă din bine și atunci binele nu este chiar 
atât de bun și răul nu este chiar atât de rău. În al 
doilea caz, Binele și Răul sunt despărțite, neexis- 
tând posibilitatea amestecării. 

Este vizibilă aici influența platonismului asupra 
unor segmente gnostice. Conform acestui sistem 
filosofic, tipurile primordiale ale tuturor formelor 
materiale sau spirituale din lumea finită existau 
deja în divinitate, înainte de crearea lumii, formând 
așa-zisa lume ideală. Plecând de aici, gnosticismul 
admite drept complement al divinității supreme 
o lume spirituală eternă, care constituie tipul 
primordial a tot ce este bun în lumea materială, cu 
deosebirea că ideile eterne devin eoni care emană 
din ființa supremă originară printr-un proces de 
centrifugare, care presupune o îndepărtare progre- 
sivă a acestora de principiul cauzator. Emanând 
din esența divină, printr-o participare care este în 
același timp și o alterare a acesteia, eonii sunt exis- 
tențe intermediare între divinitate și materie. Fi 
emană din divinitate perechi, masculin și feminin, 
formând o sizigie (unire, reuniune). Dumnezeul 
gnostic produce în el prima sizigie (idee neac- 
ceptată de toate sistemele gnostice: unii îl consi- 
deră asexuat, alții androgin sau hermafrodit), iar 
aceasta o produce pe a doua, a doua pe a treia etc. 
"Toate aceste perechi produc pliroma sau plenitu- 
dinea. Pe măsură ce eonii se îndepărtează de 
divinitate, devin mai puţin perfecţi. Mai mult, 
în urma acestei degradări progresive, la jumă- 
tatea seriei de eoni s-a produs un accident: unul 
dintre eoni „a păcătuit”, din această cauză fiind 
exclus din pliromă. Căzut într-o lume interme- 
diară, o populează cu o nouă serie de eoni, răi 
ca și el, și inferioară eonilor din seria primară. 
Acest eon rău și izgonit creează lumea și omul. 
Este numit „Demiurgul”, un fel de geniu rău, 
care trebuie izolat. 

2. Creaţia este rezultatul „întâlnirii” celor două 
principii absolute. Așa se explică prezenţa binelui 
și a răului în lume. Și aici, deosebirile dintre 
gnoza alexandrină și cea siriacă definesc accen- 
tele puse pe un aspect sau altul al problemei. 
Astfel, după unii, eonii de ordin inferior au 
format lumea dintr-o materie preexistentă, ca 
și pe om, asigurându-și astfel dominaţia asupra 
amândurora. După alții, omul și-ar datora prin- 
cipalele elemente ale existenței sale unui con 
superior, care a detașat din lumea suprasensibilă 
un germen divin, o scânteie pe care a așezat-o 
în lucrarea mizerabilă a eonilor inferiori. În fine, 
după alții, forțele spirituale ale principiului rău 


au invadat prin violență împărăţia luminii, cuce- 
rind „bucăți” din aceasta, pe care le-au aruncat 
în materie, sau creatorul lumii a fost el însuși al 
doilea principiu negativ, ostil primului. Acesta a 
creat lumea dintr-o materie obscură, a chemat 
la existență oamenii și s-a declarat conducătorul 
poporului evreu, pentru a-l ţine în ascultare. 
Prezenţa sau absența gemenului divin împarte 
oamenii în trei categorii: spiritualii (pnevma- 
ticii) sau cei care posedă elementul divin, și din 
această cauză nu pot face rău, mântuirea lor fiind 
astfel asigurată; psihicii, care se pot mântui prin 
gnoză, aceasta asigurând un echilibru între bine 
și rău; și cei materiali (carnali, trupești), destinați 
în mod iremediabil distrugerii. 

3. Conform sistemelor gnostice, revelaţia, atât a 
Vechiului Testament, cât și cea a Noului Lesta- 
ment, nu este lucrarea dumnezeului suprem, ci 
a unui eon din pliromă, care se unește în mod 
accidental cu Iisus, de la Botez până la moarte, 
având din umanitate doar aparențele, datorită 
opoziției structurale dintre spirit și materie. 
Fiind rea, materia nu este compatibilă cu mântu- 
irea, nu poate fi parte integrantă a Răscumpără- 
torului, deci nu poate fi asociată cu lucrarea Sa. 
Mântuitorul nu a avut nevoie de un trup real, 
pentru că răscumpărarea nu se face prin patimi 
și prin moarte, ci exclusiv prin gnoză. După alții, 
trupul nu a fost luat din materie, ci a coborât 
din cer, trecând numai prin Maria. Mai mult, 
Demiurgul, creatorul universului și dumnezeul 
evreilor, nu aparţine acelorași plirome de unde 
a ieșit conul Iisus FHristos, ci îi este ostil. Divi- 
nităţii supreme i s-a făcut milă de „bucăţile” de 
lumină surghiunite în materie și a trimis pentru 
eliberarea acestora eonul sau mântuitorul ieșit 
din pliromă. Acest proces va fi încheiat numai 
atunci când se va realiza separarea completă a 
spiritului de material. Și în acest caz, eonul ieșit 
din pliromă realizează o unire supranaturală cu 
adevăratul om Iisus, pentru a putea face posi- 
bilă dispersarea gnozei autentice, care singură 
asigură mântuirea. Astfel, punctul culminant 
al iconomiei divine, întruparea, nu este decât 
apariția temporară a unui eon inferior, care nu 
face altceva decât să-și înșele contemporanii. 
Gnosticismul neagă principiul inteligenței 
ecosistemice, conform căruia lumea a fost creată 

de o cauză inteligentă (raţională), deci personală 
și iubitoare, dar și principiul antropic, după care 
lumea a fost creată pentru om și omul pentru 
lume. Demiurgul care a creat lumea este igno- 
rant, iar lumea creată de el este rea. Omul este 
superior acestei lumi, pentru că deține o „scân- 
teie divină” și țelul său este acela de a evada 
din lume. Cel răstignit nu este lisus Hristos, 
ci Simon Cirineanul, adevăratul „mântuitor”, 
surâzând undeva în umbra crucii, ironizând 
pe „demiurgul” cel rău și pe acoliții săi. Atunci 
când răscumpărarea elementului divin disipat în 
creație va fi împlinită și va fi restabilită ordinea în 
lumile superioare, prin supunerea demiurgului, 
restaurarea universală va fi împlinită. Cu acest 
prilej, lumea materială va fi distrusă și odată cu 
ca și oamenii care n-au fost „mântuiţi”. 

4. Sf. Irineu al Lyonului, în Adversus haereses, 
analizează critic și sistematic sistemele gnos- 
tice și personalitățile gnostice reprezentative. 
Deși rezultatele demersului său nu sunt accep- 
tate de majoritatea cercetătorilor moderni, cel 
puţin pentru anumite segmente ale teologiei, 
ele sunt obiective, reprezentând puncte de reper 
obligatorii pentru cercetările ulterioare. Astfel, 
după Sf. Irineu, Simon Magul este „părintele 
tuturor ereziilor”, fiind urmat de Menandru, 
Saturnin, Basilide, cel „mai elevat și persuasiv”, 
Carpocrat şi Cerint. Toţi acești eretici gnostici 
sunt „strămoșii” ereziei lui Valentin, barbelienii 
și ofiții fiind considerați „părinții” spirituali ai 
„celebrului” eretic. Din aceste ultime ramuri 
gnostice „a ieșit fiara cu multe capete, care este 
școala lui Valentin”. La Valentin și ucenicii săi 
este mult mai evident caracterul teosofic al 
acestei ramuri gnostice, decât în celelalte cazuri 
amintite. Descoperirile de la Nag-Hammadi 
(în special Fvanghelia adevărului) au contribuit 
la o mai bună cunoaștere a gnozei valentiniene. 
În contextul sistemelor gnostice, marcionismul 
ocupă un loc distinct, cu toate că unii specia- 
liști nu-l consideră sistem gnostic prin exce- 
lență, ci o formă voalată a gnosticismului, în 
special datorită faptului că Marcion nu a acordat 
aproape nici o importanță „speculațiilor și reve- 
riilor” gnostice propriu-zise. În același context, 
și maniheismul ocupă un loc privilegiat. EI se 
consideră deținătorul celei mai perfecte gnoze, 

transmise prin Mani, ultimul „descoperitor” și 
„vârful” tuturor profețiilor, trimis pentru a crea 
Biserica timpurilor din urmă, cea a „Împărăției 
luminii” etc. 

Tertulian rezumă în mod magistral preocupă- 
rile doctrinare gnostice: „În sfârșit, ereziile înseși 
sunt sprijinite de filozofie. De acolo vin eonii 
și nu mai știu care forme infinite, ori trinitatea 
omului la Valentin, un discipol al lui Platon, de 
acolo și Dumnezeul lui Marcion, mai bun fiindcă 
este liniștit. Afirmația că sufletul piere vine de la 
Epicur, iar aceea că trupurile nu vor învia este 
susținută de toate școlile filosofice. Acolo unde 
materia este socotită deopotrivă cu Dumnezeu 
aflăm învățătura lui Zenon, iar unde este vorba 
de un Dumnezeu cu însușirile focului, îl găsim 
pe Heraclit. Și la eretici, ca și la filosofi, același 
aluat se frământă, aceleași gânduri se încâlcesc: 
de unde este răul și care este cauza lui? De unde 
și în ce chip vine omul? Și, întrebare pusă de 
curând de Valentin: de unde vine Dumnezeu? 
Fără îndoială din enthymesă și din ectromată 
„.. Sărmanul Aristotel, care i-a învățat dialec- 
tica aceasta, meșteră la zidit, ca și la dărâmat, 
schimbătoare în planuri, nefirească în presupu- 
neri, greoaie în dovezi, închinată unei lupte vătă- 
mătoare ei înseși, în toate șovăind, ca să nu mai 
isprăvească nimic. lată de unde vin acele basme 
și gencalogii fără sfârșit, acele întrebări nefolosi- 
toare, acele discuţii care se întind pe nesimţite, 
ca un cancer” (De praescripfione haereticorum, 
în Apologeți de limbă latină, PSB 3, Ed. Institu- 
tului Biblic și de Misiune al Bisericii Ortodoxe 
Române, București, 1981, p. 143). 

Structurat pe coordonatele prezentate, gnos- 
ticismul constituia pentru Biserică un pericol 
considerabil. În loc să „înnobileze” credința 
creștină, s-o ridice la gradul de abstractizare 
al filosofiei lui Platon sau Plotin, așa cum am 
văzut că a fost dorința iniţială, gnoza tindea să 
o distrugă. Aproape că nu există punct impor- 
tant de credinţă care să nu fi fost atacat: învă- 
țătura despre Dumnezeu, revelație, creaţie, 
răscumpărare, persoana Mântuitorului, legea 
morală, eshatologia etc., toate sunt în contra- 
dicţie cu învățătura Evangheliei. Un amestec 
filosofic curios, la care s-au adăugat „achiziţiile” 
din misterele, religiile și mitologiile păgâne. 

Din această cauză, s-a spus cu îndreptăţire că 
gnosticismul nu a fost altceva decât un acut și 
virulent proces de secularizare a creștinismului. 
Ținând cont de faptul că gnosticismul clasic nu 
a dispărut, ci s-a perpetuat în istorie sub diferite 
forme, până în zilele noastre, și astăzi, alături de 
alți factori, el susține procesul de secularizare. 

Herald, București, 2008; PETREMENT, S$., Le Dieu separe: 
les origines du gnosticisme, Ed. Cert, Paris, 1984, Pistis 
Sophia, L-IL, Ed. Herald, București, 2007; Puecu, Henri- 
Charles, Despre gnoză şi gnosticism, Ed. Herald, București, 
2007; Qviseer, G., Gnosis als Weltreligion, Origo, Ziirich, 
1951, Runporen, K., Die Gnosis: Wesen und Geschichte 
einer spătantiken Religion, Ed. Vandenhoeck & Ruprecht, 
Gottingen, 1990; Scnoeps, H.]., Urgemeinde — Judenchris- 
fentum — Gnosis. Paulus: die Theologie des Apostles im Liichte 
der jiidlischen Religionsgeschichte, Ed. G. Olms, Hildesheim 
NY, 1999; ScHwANE, Joseph, Zfiszoire des dogmes, vol. |, 
Paris, 1903; SIMONETTI, M., Zeszi gnostici cristiani, Laterza, 
Bari, 1970; TIxERONT, ]-, Flisfoire des dogmes, |, Paris, 1924; 
TRESMONTANT, Claude, La metaphysigue du christianisme et 
Ia naisance de la philosophie cretienne. Probleme de la creation 
et de l'antropologie des origines ă Saint Augustin, Editions du 
Seuil, 1961; Yamaucni, E.M., Pre-Cpristian Gnosticism: A 
Survey of the Proposed Evidences, Ed. Baker Book House, 
Grand Rapids MI, 1983. 

Sterea Tache, Ionuţ Tudorie 


GROPÂRI. Înmormântători, persoane care se 
ocupă cu serviciile funerare. 

Ei au fost socotiți ca membri ai clerului inferior, 
în primele veacuri creștine. În perioada prigoa- 
nelor ei alcătuiau o breaslă aparte, în sarcina 
lor revenind săparea galeriilor din catacombe, 
repartizarea locurilor de înmormântare, între- 
ținerea și îngrijirea mormintelor, în special cele 


aparținând martirilor. O grupare similară cu cea 
a groparilor, dar care nu era inclusă în cler, va 
crea mai târziu, în Bizanţ, împăratul Justinian. 
Aceștia purtau numele de decani sau Jeczicarii, 
adică dricari sau purtători de năsălie și aveau ca 


sarcină înmormântarea gratuită a săracilor. 
Bibliografie. BRAnIşTE, Enc, Lifurgica Generală, Ed. Însti- 
tutului Biblic și de Misiune al Bisericii Ortodoxe Române, 
București, 1993. 

Cristian Cercel 


GROPNIȚĂ. Încăpere distinctă, între naos 
și pronaos, în interiorul bisericilor moldovene 
din secolele XVI-XVIII, menită să cuprindă 
mormintele ctitorilor. Zidurile transversale 
care delimitează gropnița de naos și pronaos 
au o singură ușă de comunicare (ex. la Neamţ 
și la Humor). În unele cazuri, aceste ziduri au 
fost suprimate cu ocazia restaurărilor. Deoa- 
rece gropnița nu întră sub incidența erminiilor, 
programul ei iconografic prezintă o alcătuire 
originală. Astfel, gropniţa de a biserica mânăs- 
tirii Humor înfățișează viața Maicii Domnului 
în 24 de imagini, 16 scene privind faptele 
arhanghelului Mihail, imaginile ctitorilor etc. 
Aceeași gropniță este boltită în semicilindru 
dispus transversal, iar deasupra sa se află o 
tainiță, încăpere la care se ajunge pe o scară în 
spirală situată în colțul de nord-vest al grop- 
niței. Gropniţa nu a fost, în perioada amintită, 
singura soluție arhitecturală pentru adăpos- 
tirea osemintelor ctitorilor. În aceeași epocă, 
alte biserici moldovene posedă firide în pereţii 
laterali ai naosului, protejate de baldachine de 
piatră. În alte cazuri, mormintele ctitorilor sunt 
aliniate de-a lungul pereților laterali ai naosului 


și pronaosului. 

Bibliografie. Arza Creștină în România, vol. V, Ed. Institu- 
tului Biblic și de Misiune al Bisericii Ortodoxe Române, 
București, București, 1989; BRANIȘTE, Ene, BRANIȘTE, 
Ecaterina, Diczionar Enciclopedic de Cunoştinţe Religioase, 
Ed. Diecezana, Caransebeș, 2001. 


Cristian Cercel 


GURU. (7pis.) Lider spiritual în religiile orien- 
tale. Pretins conducător spiritual în sectele de 
proveniență orientală. Promotor al unor practici 


deviate, constrângătoare la adresa adepților. 
David Pestroiu 

HÂINE DE PIELE. Expresie biblică ce 
desemnează cu ce i-a îmbrăcat Dumnezeu pe 
primii oameni după ce au fost scoși din rai, în 
urma păcatului strămoșesc. 

„Apoi a făcut Domnul Dumnezeu lui Adam și 
femeii lui îmbrăcăminte de piele și i-a îmbrăcat” 
(2 3,21). În Septuaginta, expresia este „kifonai 
dermatinous”, unde numele „kifonai” este un 
plural ce se traduce prin „haine” sau „tunici”, iar 
„dermatinous” este un adjectiv nominal, traduc- 
tibil „de piele”, arătând substanța din care este 
făcut numele pe care-l determină. „Haine de 
piele” este o expresie în care accentul nu cade 
pe materialul din care sunt făcute hainele, 
nefiind vorba de vreo haină similară cu cele 
pe care le purtăm noi astăzi, confecționată 
dintr-o piele animală. De aceea, și interpre- 
tarea acestei expresii este preponderent alego- 
rică. Părinții Bisericii nu s-au gândit deloc la 
un articol vestimentar, și au susţinut la unison 
că este vorba despre un mediu de relaționare. 
La acest lucru s-a ajuns pornind de la înțelesul 
de bază pe care-l dezvoltă pielea pentru corp, și 
anume de înveliș și pliromă. Pielea este mediul 
care definește limita corpului, dar și mediul 
prin care interacționează cu lucrurile din afară, 
respectiv simţul tactil. Și cum simţul tactil este 
mai dezvoltat la nevăzători, este lesne de dedus 
alegoria hainelor de piele. Deci, căderea în 
păcat al lui Adam a fost nefastă la adresa firii 
omenești în accepțiune generală și extinsă la 
toți urmașii lui Adam, astfel încât prezența lui 
Dumnezeu nu mai era distinsă prin opacitatea 

păcatului. Păcatul silea la o vedere deformată 
a comuniunii cu Dumnezeu, de aceea, apare 
rușinea, și odată cu aceasta, necesitatea îmbră- 
cării, adică insuportabilitatea conștiinței proxi- 
mităţii lui Dumnezeu. Această insuportabili- 
tate și deformare a percepţiei lui Dumnezeu 
putea să conducă la deznădejde, de aici rezultă 
că Adam s-a ascuns din pudoare de la fața lui 
Dumnezeu. Atunci, Dumnezeu, ca remediu, a 
făcut aceste haine de piele cu care i-a îmbrăcat 
pe primii oameni, pentru ca aceștia să aibă 
un mediu interstiţial adecvat de cunoaș- 
tere a proximității Lui. lar acea cunoaștere la 
care fac referire hainele de piele este cunoaș- 
terea empirică ce devine bazală pentru omul 
căzut, fapt sesizat din raportarea oamenilor în 
general la valori preponderent materiale, adică 
legate de trup, și apoi la acelea spirituale, care 
trec într-un plan secund. Prin hainele de piele, 
se înțelege acea tendință naturală a omului de 
a cunoaște prin intermediul planului mate- 
rial, sau de a conferi valoarea primară lucru- 
rilor prin planul material. Această măsură este 
interpretată de Sf. loan Gură de Aur ca fiind 
o profilaxie pentru ca omul să poată avea un 
stabiliment de unde să pornească la cucerirea 
înţelegerii duhovnicești. Căci atunci când 
Dumnezeu a făcut primilor oameni hainele de 
piele, a creat de fapt un simbol pentru înțe- 
legerea duhovnicească a creaţiei, a omului 
și prestaţiei sale în creație. Hainele de piele 
sunt icoane ale hainelor luminoase purtate de 
oamenii duhovnicești. 

Această expresie are o explicaţie pretențioasă 
pentru că ţine de un anumit grad de angajare 
duhovnicească pentru a fi înțeleasă. Substanţa 
acestei expresii trimite către raportarea impli- 
cită la concepția despre creaţie și despre cădere, 
și anticipează antitetic învelișul eshatologic de 
lumină, sau modul cunoașterii prin har a rațio- 
nalității cosmosului. 

Bibliografie. loan Harsosrom, SF., Omni/ii Ja Facere, în 
coll. PSB, vol. XXI, Ed. Institutului Biblic și de Misiune 


al Bisericii Ortodoxe Române, București, 1987. 


Ștefan Buchiu, Mihai Burlacu 


HAR. (gr. Paris) v. ENERGII NECREATE. 
Energia necreată a lui Dumnezeu ce izvorăște 
din Fiinţa dumnezeiască a celor trei ipostasuri, 
rămânând nedespărțită de E]. 

Harul se numește în principiu „harul lui 
Dumnezeu” (FA 14, 26; 1 Co 15, 10; Evr 
12, 15; 7 Prr 5, 12), dar și „harul Domnului 
nostru lisus Hristos” (FA 15, 11; 2 Co 13, 13). 
Harul s-a oferit oamenilor prin Mântuitorul 
Hristos (In 1, 17), ca expresie a dragostei lui 
Dumnezeu concretizată, în ultimă instanță, în 
trimiterea Sfântului Duh (A 5, 5), consecință 
a jertfei de pe cruce. Împăcarea cu Dumnezeu 
ne-a ridicat din robia păcatului, sfințindu-ne 
prin harul mântuitor, ce ne aduce la statutul de 
fii ai lui Dumnezeu (Rm 8, 15-17; Ga 4, 6-7). 
Această energie, lucrare sau putere a Duhului 
Sfânt, este un dar gratuit al lui Dumnezeu (£/ 
2, 4-8; Rm 11, 5; 2 Tes 2, 16), oferit pentru a 
îndrepta pe oameni din starea de păcat (£/2, 
4-5; Rm 3, 23-24; Ga 1, 3-5). 

Harul se oferă în primul rând prin Botez, apoi 
prin celelalte Sfinte Taine. Prezența și lucrarea 
harului este condiţia mântuirii noastre, fiind 
oferit „după măsura darului lui Hristos” (E/4, 
7), pentru că există o stare de har la care ne-a 
adus Mântuitorul Hristos (Rm 5, 1-2; 7 Co 
15, 10; 7 Pr 5, 12), dar există și posibilitatea 
înmulțirii acestui har în sensul dobândirii de 
„har peste har” (n 1, 16; Rm 5, 20; 2 Co 4, 15; 
9, 8; 1 Tim 1, 12, 14), ceea ce este o chemare 
spre sfințenie, adică o „creștere în bar” (2 Prr 
3, 18), pe linia dobândirii stării de îndum- 
nezeire, sporind în virtuţi, pentru a deveni 
„părtaşi ai dumnezeieștii firi” (2 Prr 1, 4-8), sau 

a dobândirii harismelor (7 Co 12, 4-11; Rm 2, 
6-8; 1 Pr 4, 10). Creștinii se pot întări în har, 
la vreme de ispită (2 Zim 2, 1), dacă știu să se 
smerească (Jac 4, 5-6). Purtătorii harului preo- 
ției au îndatorirea „aprinderii” harului special 
pe care-l poartă ( 2 Tim 1, 6), pentru a-l oferi 
prin diferite modalităţi cultice credincioșilor 
obișnuiți, inclusiv prin propovăduirea evan- 
gheliei iubirii (Co/ 4, 6). Există și posibilitatea, 
des întâlnită, a pierderii harului, prin atitu- 
dine de nepăsare față de credința în Domnul 
nostru lisus Hristos (Ga 5, 4; 1 Tim 4, 14), sau 
prin opoziţia față de credința adevărată (Ga 2, 
21; Tit 3, 10-11; Eor 6, 4-6; 10, 25), batjoco- 
rind „duhul harului” (Eor 10, 29). Dincolo de 
aspectul creșterii în har prin virtuți, există și o 
perspectivă a primirii harului desăvârșit, dar nu 
mai devreme de timpul Parusici, „la arătarea lui 
Iisus Hristos” (7 Prr 1, 13). Pentru că harul este 
esențial procesului mântuirii, condiție a împă- 
cării cu Dumnezeu, dar și forță susținătoare 
în mântuirea subiectivă, zidită prin credință și 
fapte bune (Fp 2, 12-13), binecuvântarea apos- 
tolică l-a invocat consecvent (Rm 1, 7; 16,20; 1 
Co 1,4; 15,57, 1 Pr 1,2; 2 Ptr 1,2), devenind o 
formulă liturgică consacrată (2 Co 13, 13). 

Bibliografie. Baia, loan, Dicfionar de Ttologie Ortodoxă, 
Ed. Institutului Biblic și de Misiune al Bisericii Orto- 
doxe Române, București, 1994; Leon-DurouR, Xavier, 
Vocabular de teologie biblică, Ed. Arhiep. Romano-Cato- 
lice, București, 2001; Mincea, loan, Dicionar a/ Noului 


Testament, Ed. Institutului Biblic și de Misiune al Bise- 
ricii Ortodoxe Române, București, 1995. 


Mihail Teodorescu 


HARISMÂTIC. 1. Se referă la un creștin 
care este înzestrat cu o harismă. Harisma este 
dăruită de Dumnezeu spre vindecarea sufle- 
tească și trupească a comunității, spre zidirea ei. 
II. (HARISMÂTICI, &. charismatigue, it. 
carismatico) Mișcare de sorginte neoprotes- 
tantă, care a cuprins în prezent multe Biserici 
creștine, apărută la începutul sec. al XX-lea, 
caracterizată de pretenția întoarcerii la starea 
de spirit a Bisericii Primare, cu referire directă 
la momentul Pogorârii Duhului Sfânt. 

În consecință, se propagă posibilitatea acce- 
sării harismelor apostolice: vorbirea în limbi, 

profeția, tămăduirea, discernerea duhurilor. Din 
perspectivă ortodoxă, acest mod de înțelegere 
a glosolaliei este inacceptabil: dacă apostolii 
primiseră cunoștința limbilor străine spre a le 
fi facilitată activitatea de predicare, harismaticii 
moderni emit sunete neinteligibile, pretinzând 
că acestea sunt „limbi îngerești” și având nevoie, 
obligatoriu, de „translator”, care este, evident, 
tot un adept al mișcării. Cu tot avertismentul 
paulin — „darul limbilor va înceta” (7 Co 13, 
8), expansiunea mișcării este spectaculoasă 
în prezent, dacă analizăm faptul că, la numai 
100 de ani de la lansare, devine cea mai proli- 
fică ramură protestantă în multe țări ale lumii 
(printre care și România). La începutul anilor 
1960, mișcarea pătrunde în sânul Bisericilor 
tradiționale, mai întâi în Protestantism, iar în 
1967, în Biserica Romano-Catolică. Există 
mici interferenţe și în Ortodoxie, cu grupuri 
izolate din Oastea Domnului (România) sau 
practicanți ai radiesteziei. Printre neoprotes- 
tanți, întâlnim adepți harismatici nu numai 
penticostali, ci și baptiști, adventiști, metodiști, 
episcopalieni etc. 
Bibliografie. Comșa, PS Grigorie Gh., Noua căliuză 
pentru cunoașterea și combaterea sectelor religioase, Liparul 
Tipografiei Diecezane, Arad, 1927; CONSTANTINESCU, 
AL.N., Manual de Sectologie, Tipografia Capitalei, 1929; 
Davrn, Petre I., Călăuza creștină pentru cunoașterea şi 
apărarea dreptei credinţe în faza prozelitismului sectant, Arad, 
1987; Davin, Petre I., Invazia sectelor asupra creștinis- 
mului secularizat și intensificarea prozelitismului neopăgân 
în România, după decembrie 1989, vol. |, Ed. Crist-l, 
București, 1997, vol. II-III, Ed. Europolis, Constanţa, 
1999-2000; Davin, Petre ., Seczo/ogie sau Apărarea dreptei 
credințe, manual experimental, Ed. Sfintei Arhiepiscopii a 
"Tomisului, Constanţa, 1998; DeneLEANU, Petru, Manua/ 
de Sectologie, Tipografia Diecezană, Arad, 1948; Leu 
BOTOșĂNEANU, Grigorie, Secfe/e din România, Lipo- 
grafia Eparhială „Cartea Românească”, Chișinău, 1931; 
PETRARU, Gheorghe, Secfe neoprotestante și noi mişcări 
religioase în România, Ed. Vasiliana 98, ași, 2006; TacHE, 
Sterea, Credinză şi misiune, Ed. SE. Arhiepiscopii a Bucu- 
reștilor, 1999. 

David Pestroiu 


HARISMĂ. Dar special dat de Dumnezeu 
unei persoane, spre zidirea comunității eclesiale. 
Termenul „harismă” provine de la grecescul 
xăpioua, din familia de cuvinte a verbului 

xapiLonau, care înseamnă a dărui, a da, a acorda, 
a ierta. Din aceeași familie de cuvinte (având 
aceeași rădăcină: ap) fac parte și termenii: 
XOpiG (Jar, grafie), XApIr6o  (făvorizez), 
EDXAPIOTEO (multumesc). Până în perioada 
Noului 'Iestament, cuvântul X&pioua apare 
extrem de rar în greaca clasică (Barclay, 152). 
Nici LXX nu cunoaște acest termen decât în 
unele variante textuale. Astfel, în Înrelepciunea 
Iui Iisus Sirah 7, 33, X&pr din cele mai multe 
manuscrise apare ca Xâ&piouo în Codex Sinai- 
ticus și în unele minuscule. În aceeași carte, 
la 38, 30 în loc de xpioua cum au majoritatea 
manuscriselor, Codex Vaticanus are X&pioua. 
Dacă prima variantă menționată are șanse să fie 
autentică, cea de-a doua este, evident o greșeală 
de copiere. La acestea, mai putem adăuga și 
traducerea grecească a Vechiului Testament 
făcută de Teodotion, unde în Ps 33, 22, avem 
xăpioua în loc de Eheoc. Filon din Alexandria 
folosește pluralul xă&piouara în înțelesuri de 
„daruri de la Dumnezew”, sau „favoare” (Legum 
Allegoriae, 3.24 şi 3.78). În Noul Testament, 
el este specific Sfântului Pavel (dacă socotim 
și pastoralele ca pauline), deoarece din cele 17 
apariții ale sale, 16 sunt în corpus-ul paulin, și 
una în 7 Pezru (4, 10). Felul în care Apostolul 
utilizează termenul va constitui baza biblică 
pentru teologia creștină de mai târziu, care face 
din acest cuvânt un ferminus fehnicus. Distri- 
buţia celor 16 apariții în Epistolele pauline 
este următoarea: 6 ocurenţe în Epistola către 
Romani, 7 în 1 Corinteni, câte una în Episto- 
lele 2 Corinteni, 1 Timotei şi 2 Timotei. Putem 
observa că toate aceste apariții sunt într-un 
context soteriologic, și că, aşa cum remarcă 
Conzelmann (p. 394), termenul x&pioua este 
legat de x&pr, pe de o parte și de nvedua, pe 
de alta. Acești termeni sunt înrudiţi nu numai 
etimologic, ci și teologic. Frecvența lui x&pis 
este mult mai mare în Noul Testament (155 
ocurenţe) și prezența sa nu este limitată doar la 
corpus-ul paulin. EI a evoluat în gândirea greacă 
de la un sens profan, acela de „favoare”, „dispo- 
ziţie plăcută” „plăcere”, într-un sens religios de 
putere a divinității. Traducătorii Septuagintei 
preferă pe X&p1 pentru termeni ebraici precum 

Pen —„bunăvoinţă, „favoare”, „har”, sau besed 
— care înseamnă: „credincioșie”, „loialitate”, 
„îndurare”, „bunăvoinţă”, „milostenie”, „bună- 
tate”, „dar” și care sunt aplicaţi atât raporturilor 
dintre oameni, cât și raportului poporului ales 
cu Dumnezeu. În Noul Testament, pe lângă 
sensul profan, i se adaugă unul teologic, mult 
mai profund decât cele prezente în gândirea 
greacă sau în Vechiul Testament. Mai ales la 
Sf. Apostol Pavel, xăprş este înțeles și folosit 
în primul rând pentru a desemna puterea sau 
energia divină care actualizează și transmite 
roadele jertfei lui Hristos, fiind împărtășită 
credincioșilor prin Sfântul Duh în Biserică. 
În Epistolele sale, Sf. Apostol Pavel dezvoltă 
învățătura despre harul dumnezeiesc, arătând 
că acesta este absolut necesar pentru mântuire, 
este un dar gratuit din partea lui Dumnezeu, 
are inițiativa în procesul mântuirii, are un 
caracter universal, conferă omului adevărata 
libertate, mântuirea (îndreptarea) se realizează 
prin colaborarea omului cu harul etc. 

In acest context mai larg în care abundă folo- 
sirea lui X&pic, Apostolul Pavel folosește și 
X&pio pal. În Epistola către Romani, XApiSpa este 
sinonim cu X&p1g în contextul paralelismului 
antitetic dintre Adam și Hristos, desemnând 
harul divin dat spre mântuire prin Hristos (5, 
15.16; 6,23). Probabil că aici Apostolul preferă 
pe X&pioua lui X&pis pentru a sublinia, încă o 
dată, gratuitatea harului. Pentru cuvântul „dar” 
Sfântul Pavel folosește însă și substantivul 
doped, iar în construcții mai complexe apar 
toți cei trei termeni: „Dar nu este cu greșeala 
cum este cu harul (£ chdrisma) căci dacă prin 
greșeala unuia cei mulți au murit, cu mult mai 
mult harul (Ze chăris) lui Dumnezeu și darul 
(He doreă) Lui au prisosit asupra celor mulți, 
prin harul (en chdrifi) unui singur Om, lisus 
Hristos” (Rm 5, 15). 

Apostolul distinge însă între cei doi termeni, 
și acest lucru îl putem observa clar în Rm 12, 
6 unde X&pr și X&piopa apar împreună: „Dar 
avem felurite daruri (xăpriopuuru) după harul 
(pâp1G) ce ni s-a dat”. În cele două apariții din 
Epistolele Pastorale (7 Zim 4, 14; 2 Tim 1, 6), 
el semnifică harul special al preoţiei. Așadar, 

Timotei se deosebește de ceilalți credincioși 
prin darul special (xăproua) al preoţiei primit 
prin punerea mâinilor Apostolului. Un caz 
extrem de interesant îl reprezintă 7 Co 7, 7, 
unde căsătoria sau fecioria este desemnată de 
Apostol prin termenul x&pioua. Același înțeles, 
dar nu aplicat doar situației căsătoriei sau 
fecioriei, îl putem întâlni la 7 Pr 4, 10, unde 
termenul desemnează darul dat de Dumnezeu 
fiecărui om. Nu în ultimul rând, xăproua se 
referă la darurile duhovnicești, ceea ce noi 
numim „harisme” (Rm 1, 11; 11,29; 1 Co 12,9; 
28, 30; 2 Co 1, 11). Așadar, termenul xăproua 
are mai multe sensuri în Noul Testament: 

a. ca sinonim a lui xp, ca harul special ce se 
dă prin punerea mâinilor (hirotonie) (7 Zim 4, 
14, 2 Tim 1, 6), dar duhovnicesc dat fiecărui 
om (7 Prr 4, 10), ca dar în ceea ce privește căsă- 
toria sau fecioria, (7 Co 7, 7) ca „daruri duhov- 
nicești”, sau „harisme”. 

Între xăpiouo și nvedpa există o legătură pe 
care am putea-o defini ca fiind de tipul cauză- 
efect între nvedua și Xa&pioua. Prima manifes- 
tare a harismelor are loc imediat după Pogo- 
rârea Sfântului Duh și se manifestă prin Sfinții 
Apostoli în Biserica Ierusalimului (£4 2-3), apoi 
în Cezareea și Samaria (FA 8), Antiohia Siriei 
(FA 13, 1), răspândindu-se apoi odată cu înte- 
meierea comunităților locale în aproape întreg 
bazinul Mării Mediterane. Este de prisos să 
mai subliniem că primirea harului care rodește 
în harisme se împărtășea în chip obișnuit prin 
botez și punerea mâinilor (FA 19, 1-6). 
Expresia Xăpioua nvevpuorikov („daruri duhov- 
nicești”) pe care o folosește Apostolul Pavel 
în prologul Epistolei către Romani (1, 11) 
împreună cu expresia nepi 6E T0V 1VEVuATIKGV 
(„cât priveşte cele — darurile — duhovnicești”) de 
la începutul secțiunii despre harisme din FEpis- 
fola 1 către Corinteni (12, 1) subliniază încă o 
dată legătura dintre xăpioua și mvedua. Pe de 
altă parte, folosirea lui x&piouo într-o paletă 
mai largă, așa cum am văzut mai sus, demon- 
strează fără echivoc, că pentru autorii noutes- 
tamentari el nu era redus doar la desemnarea 
unor daruri speciale, spectaculoase, ale Duhului. 
Am putea mai degrabă afirma că termenul arată 

în Noul Testament nimic altceva decât rodirea 
harului Duhului Sfânt primit prin botez în viața 
credincioșilor. Așadar, harismele sunt expresii 
concrete a harului. Această rodire o putem înţe- 
lege atât ca o chemare sau un dar personal, cât 
și ca dar special destinat zidirii comunității. Însă 
termenul X&piouo, nu acoperă conceptul de dar 
spiritual în Noul Testament, de aceea prezența 
acestor daruri nu se limitează la locurile unde 
apare termenul xăpioua. De fapt, putem iden- 
tifica în corpus-ul paulin harisme care sunt 
desemnate cu nume specifice. Se pot identi- 
fica astfel, patru liste cu cele mai cuprinzătoare 
clasificări ale harismelor: 7 Co 12, 8-10, în care 
apar ca harisme: cuvântul înțelepciunii, cuvântul 
cunoștinței sau înţelegerii, credința făcătoare de 
minuni, darul tămăduirilor, facerea de minuni, 
prorocia, deosebirea duhurilor, vorbirea în limbi, 
tălmăcirea limbilor, 7 Co 12, 28-30 — unde 
avem harismatici (posfoli, proroci, învățători), 
și harisme: darul săvârșirii minunilor, darul 
vindecărilor, cel al ajutorărilor (milosteniilor), 
apoi darul cârmuirii, vorbirii în limbi, tălmăcirii 
limbilor; Rr 12, 6-8 - proroci, slujitori, învăţă- 
tori, îndemnători (sau sprijinitori), milostivi (cei 
care împart ajutoare), întâi-stătători sau cârmui- 
tori, mângâietori sau apărători. 

Întrucât Epistolele pauline sunt scrieri ocazi- 
onale, redactate în contexte concrete pentru a 
răspunde unor nevoi specifice, și nu manuale 
sistematice de teologie, putem înțelege că 
listele de mai sus nu redau toate harismele exis- 
tente în Biserica primară. Apostolul Pavel ne 
spune însă că toate aceste harisme, și probabil 
și altele, se exercitau în Biserică în disciplină 
și ascultare de Apostoli (cf. 7 Co 14, 26-35). 
Două din cele două liste, apar în 7 Co cap. 12, 
întrucât se pare că membrii tinerei comunități 
aveau dificultăți în raportarea corectă la aceste 
daruri ale Duhului Sfânt, această problemă 
extinzându-se și la o oarecare confuzie în ceea 
ce privește ierarhia acestora, dar și a locului 
harismaticului și chiar al harismelor în orga- 
nismul Bisericii. Răspunzând acestor nelămu- 
riri, Apostolul le dedică un spaţiu extins în 
cuprinsul Epistolei 7 Corinzeni (cap. 12-14). 
După Sfântul Pavel harismele sunt „felurite 


DICŢIONAR DE TEOLOGIE ORTODOXĂ 


slujiri” (12, 5) în cadrul aceluiași trup al Bise- 
ricii — o imagine eclesiologică dezvoltată de 
Apostol și în alte Epistole (în £/4, 12, Sfântul 
Pavel după ce înainte dăduse o nouă liste cu 
harisme, spune că ele se dau pentru „zidirea 
trupului lui Hristos”). Stabilind o oarecare 
ierarhie, Apostolul așază în fruntea virtuţilor și 
a harismelor dragostea, care „nu cade niciodată” 
(13, 8), și pe care toți creștinii sunt chemaţi cu 
poruncă dumnezeiască să o caute (cf. In 15, 12. 
17). Criteriul pe care Sfântul Pavel îl impune 
este acela al folosului pe care îl au harismele 
pentru „zidirea” Bisericii. Capitolul 14 este 
dedicat mai cu seamă glosolaliei, pentru care 
corintenii aveau o preferință. Apostolul, fără să 
conteste darul vorbirii în limbi, se străduiește 
să potolească entuziasmul lor și să îi cheme la o 
abordare matură („nu fiţi copii fără de minte”, 
1 Co 14,20) spre folosul comunităţii și în bună 
rânduială, îndemnând în final și la o anumită 
râvnă pentru darul prorociei, fără însă a opri 
vorbirea în limbi (14, 39). Se pare că acest 
corectiv adus de Apostol pe această temă a adus 
roade și, așa cum putem constata din literatura 
creștină, dintr-o perspectivă a istoriei efectelor 
(wwirkungsgeschichte), Biserica a operat o schim- 
bare de accent, astfel încât, fără ca harismele să 
dispară, virtutea dragostei, care este totodată și 
smerenie, și jertfă, este pusă în prim plan. 

Pe de altă parte, trebuie să subliniem faptul 
că harismele, ca roade sau rodire a harului 
Duhului Sfânt, sunt rezultatul colaborării sau 
a împreună lucrării omului cu Dumnezeu. În 
acest sens, încă în veacul al IV-lea, Sf. Chiril 
al Ierusalimului vorbește în Cazehezele sale 
de Duhul Sfânt Care lucrează în cei bote- 
zaţi barisme, pe care el le numește „virtuți”. 
Termenul virzure şi expresia îi ajută trimit 
evident la efortul celui ce primește darul, care 
trebuie înţeles ca rezultat al întâlnirii harului 
lui Dumnezeu cu voinţa și lucrarea umană, deci 
ca sinergie. Potrivit Părinților Bisericii, orice 
virtute nu este atât rezultatul efortului personal, 
cât darul lui Dumnezeu, însă acesta nu rodește 
fără răspunsul omului. Așa cum observăm, în 
această listă apar harisme speciale, cum sunt 
profeția și alungarea demonilor, alături de 

unele virtuți creștine obișnuite: postul, milos- 
tenia, viața ascetică, sau chiar mucenicia. 

În ceea ce priveşte unele dintre harismele spec- 
taculoase care apar în listele Sfântului Pavel, 
Sf. loan Gură de Aur remarcă, încă din veacul 
al IV-lea, faptul că unele dintre acestea erau 
necunoscute Bisericii din vremea sa (Omi/ia 
a XXIX-a la 1 Corinteni). Același lucru l-am 
putea afirma și noi astăzi. Explicația acestui 
fenomen, aproape unanim acceptată, este aceea 
că harismele au fost necesare Bisericii primare 
și s-au manifestat mai ales atunci în scop misi- 
onar. Dacă luăm în considerare însă termenul 
X&piopo, așa cum apare el în Noul Testament, 
precum și unele harisme din listele ce apar în 
Epistolele pauline, vom sesiza că explicaţia de 
mai sus nu este întru totul mulțumitoare. Mai 
degrabă, așa cum am văzut, este vorba nu de 
dispariţia harismelor, ci de schimbarea accen- 
tului de pe aceste daruri speciale pe dragostea 
creștină după corectivul paulin. Întrucât în 
cultul primelor comunități creștine, alături 
de „frângerea pâinii” manifestarea diferitelor 
harisme completau adunările liturgice, odată 
cu dezvoltarea cultului, aceste manifestări 
ale darurilor personale, au trecut din dome- 
niul public în cel privat, dar nu au dispărut. 
Bunăoară, cuvântul înfelepciunii și cuvântul 
cunoștinței din 7 Corinteni 12, 8 sunt iden- 
tificate de Părinţii Bisericii ca fiind harisma 
înțelegerii și interpretării Sfintei Scripturi, 
prezente permanent în viața Bisericii (Sf. 
Chiril al Alexandriei, Sf. loan Damaschin, Sf. 
Teofilact al Bulgariei, Sf. Diadoh al Foticeii). 
De fapt, harismele nu au dispărut, și nu pot să 
dispară, pentru că ele sunt intrinsec legate de 
viața Bisericii, ca rodiri concrete ale harului pe 
care Duhul Sfânt îl revarsă necontenit în Bise- 
rică. În acest sens, Biserica nu este altceva decât 


o comunitate harismatică. 

HÂRȚI. Termen popular ce desemnează zilele 
în care postul se întrerupe fie din motive praz- 
nicale, fie din motive practice. 

Zile de bari sunt cele de miercuri și vineri 
în săptămâna întâi pascală, în săptămâna 
întâi după Rusalii; de asemenea, miercuri și 
vineri în perioada dintre Nașterea și Botezul 
Domnului, miercuri și vineri în „săptămâna 
brânzei” (următoare Duminicii Vameșului și 
a Fariseului), sărbătorile Nașterii și Botezului 
Domnului atunci când acestea se întâmplă să 
fie miercuri sau vineri. Etimologic, termenul 
barți este o prescurtare a cuvântului neo-grec 
apryifBovpryi — artghivourighi, o formă denatu- 
rată a cuvântului armean araciovoroh (termenul 
liturgic — araciovoraț) care denumește postul 
anterior Păresimilor sau postul premiţiilor . La 
armeni acest post ia sfârșit în sâmbăta Sfântului 
Serghie (Sarchis), cu două săptămâni înaintea 
Postului Paștelui. 

Cristian Cercel 


HEDONISM. Concepţie filosofică promo- 
toare a unui stil de viață având drept scop expe- 
rimentarea plăcerii. 

Valorificată intens în postmodernitate, în detri- 
mentul învățăturii creștine, care promovează 
preeminența fericirii veșnice în detrimentul 


celei telurice. 

David Pestroiu 


HENOTEISM. (gr. en — unu, Tbeos — zeu) 
Desemnează acea formă de religiozitate expri- 
mată prin adoraţia exclusivă adresată unui 
zeu, fără însă a omite existența, sacralitatea și 
puterea altor divinități. 

Cu un sens asemănător este utilizat termenul 
kathenotheism (kath și bena — unul câte unul) 
care presupune interschimbabilitatea periodică 
pe locul principal a divinităţilor unui panteon. 
Asociată cu henoteismul, însă distinctă de acesta, 
este și 7mono/arria, prin care se înțelege adorația 
unei singure divinităţi și ignorarea altor zeități, 
chiar dacă este acceptată existența lor. 
Termenul a fost folosit pentru prima oară de 
Friedrich Schelling (1775-1854) pentru a 
desemna o formă incipientă de monoteism, dar 
sensul său propriu-zis a fost acordat de Max 
Muller (1823-1900). Analizând panteonul 
hindus, el constată că devoțiunea supremă față 
de un anumit zeu este repetată în cazul altor 
zei, fără a exista o contradicție sau o limitare 
a puterii vreunuia dintre ei. Această formă 
de monoteism alternativ, considerată uneori o 
expresie a emotivității, dispoziției sau necesi- 
tății, este diferită, spre exemplu, de politeismul 
din panteonul timpuriu grec sau roman, unde 
sistemul de organizare presupunea o ierarhie 

neschimbabilă condusă de un zeu suprem. 
Flenoteismul a tost apreciat de M. Muller drept 
faza precedentă politeismului sau monoteis- 
mului; în această accepție el a propus identi- 
ficarea lui cu monolatria, atribuind această 
formă de devoțiune poporului evreu în peri- 
oada precedentă primirii legii mozaice. Ipoteza 
sa a fost susținută de E. Hartman care consi- 
deră henoteismul drept religia naturală origi- 
nară, neutră față de monoteism, politeism sau 
panteism, care constă în identitatea de esență 
a tuturor zeilor. Tot ca un stadiu al dezvoltării 
religiei, situat însă între politeism și mono- 
teism, a fost încadrat și de antropologul evolu- 
ţionist E.B. Tylor (1832-1917). 

Teoria lui M. Muller a fost respinsă datorită 
caracterului ei speculativ. Conceptul henoteist a 
fost evaluat ca o expresie eclectică a monoteis- 
mului, politeismului și monolatriei, prin care 
s-a încercat să se ofere o explicație evoluționistă 
diferitelor sisteme religioase. De asemenea, 
istoricul Friedrich Heiler (1892-1967), face o 
distincţie între monolatrie — adorarea exclusivă 
a unei divinități de către un grup social deter- 
minat, care admite, dar ignoră existența altor 
divinități — și formula henoteistă ce presu- 
pune alternanța divinităților dintr-un anume 
panteon. Actualmente, deși tendințe henoteiste 
sunt identificate în cadrul diferitelor religii, ele 
nu sunt evaluate ca etape intermediare ale unei 
evoluţii religioase, ci doar analizate din punct 
de vedere fenomenologice drept modele pluri- 
forme de adorare ale unei esențe divine unice. 
Fără a putea cataloga henoteismul drept un 
sistem religios coerent sau stabil, explicația dată 
apariției și dezvoltării sale este cu precădere 
una istorică sau culturală, el putând fi contex- 
tualizat mediilor sincretiste. Alegerea zeității 
principale într-o structură henoteistă apare ca 
rezultat al influențelor culturale, geografice, 
politice sau istorice. Deși henoteismul este 
sesizabil în numeroase religii (greco-romană, 
babiloniană, sincretiste eleniste etc.), expre- 
siile clasice sunt observabile în vechea religie 
egipteană, unde un zeu căpăta preeminență 
absolută atunci când orașul pe care îl patrona 
devenea centrul regatului; religia vechilor daci, 

centrată în jurul figurii mitice a lui Zamolxis, ce 
este secondat de divinități precum Gebeleizis 
sau Bendis; adoraţia triadei Brahma, Vișnu și 
Șiva, care reprezintă în mediul hindus creația, 
echilibrul și distrugerea și se succed periodic în 


cadrul unui ciclu cosmic. 

Valentin Ilie 


HENOTIKON. (gr. enofikon — act de unire) 
Decret de unire dat de împăratul bizantin 
Zenon în anul 482, prin care încerca să aducă 
pacea religioasă în Imperiu. 

Învățătura adoptată la Calcedon nu a fost din 
păcate acceptată de toată Biserica, conducând 
la o divizare care se menţine până astăzi. Pentru 
creștinii din secolul al V-lea, definiția adoptată 
la Calcedon era mai degrabă o negaţie a unei 
experiențe religioase anterioare, astfel încât 
hotărârile lui nu mulțumeau decât pe câțiva 
antiohieni, pe moderaţii de la Constantinopol, 
precum și pe trimișii romani. În Egipt însă, 
Calcedonul reprezenta o trădare a principiilor 
marelui Chiril. Călugării sirieni se vor alia cu 
egiptenii, sloganul fiind: Ca/cedonul este o reabi- 
itare a lui Nestorie. În martie 457, la Alexan- 
dria, poporul alege propriul patriarh monofizit 
în persoana lui Timotei Elurul, iar Proterius 
este omorât, În 475, monofiziții își asigură și 
scaunul Antiohiei prin alegerea unui oarecare 
Petru. Autorităţile înțeleg acum că monofiziții 
erau susținuți de forțe importante, amenințând 
practic unitatea politică a Imperiului. În 475, 
uzurpatorul Basiliskos, cel care l-a înlocuit 
pentru puţin timp pe Zenon, publică o Enci- 
clică, care de fapt condamna Calcedonul, cerând 
episcopilor să-și pună semnăturile pe acest act. 
Între 500 și 700 de episcopi s-au supus îndem- 
nului imperial. Revenit la putere în 476, Zenon 
susține mai întâi ortodoxia calcedoniană, dar 


sub influența patriarhului de la Constanti- 
nopol, Acachie, și în fața creșterii alarmante 
a monofizismului în Egipt, Siria și Palestina, 
publică în 482 Flenotikonul, un decret dogmatic 
în care era recunoscută valabilitatea deciziilor 
celor trei Sinoade Ecumenice, pe care le consi- 
dera suficiente, anatematizând atât pe Nestorie, 
cât și pe Eutihie, dar și pe cei care învățau o 
doctrină divergentă. Textul abandona formula 
de la Calcedon și o adopta pe cea a lui Chiril al 
Alexandriei. Măsura a condus la crearea unui al 
treilea partid, ce cuprindea pe partizanii unirii, 
pe lângă ortodocși și monofiziți, amplificând 
astfel anarhia din stat. În forma și conţinutul 
său, Flenotikonul era o încercare de a duce dezba- 
terea la nivelul conceptelor hristologice și de a-l 
sustrage piedicilor terminologice. Dacă nu ar fi 
avut alte implicații controversele hristologice 
puteau fi rezolvate pe baza unei întoarceri la 
situaţia care a urmat reconcilierii dintre Sfântul 
Chiril și loan al Antiohiei, din 433. Textul nu 
crea însă premisele favorabile acestui demers, 
menționând pe de-o parte condamnarea euti- 
hienilor la Calcedon, iar pe de alta, se referea la 
Calcedon într-un context defavorabil. Cu toate 
acestea, pe planul relaţiilor bisericești, au avut 
loc câteva modificări notabile: toate scaunele 
episcopale mai importante au intrat din nou în 
comuniune. Petru Mongius, cel care îl înlocuise 
pe Timotei Elur, a fost recunoscut arhiepiscop 
al Alexandriei, iar Acachie al Constantinopo- 
lului intra în mod oficial în comuniune cu el. 
Deoarece poziția oficială a Constantinopo- 
lului era în chip firesc cea calcedoniană, Petru 
scria lui Acachie următoarele: „Fiind condu- 
cătorul nostru al tuturor, ați unit Biserica lui 
Dumnezeu și ne-aţi convins cu probe de netă- 
găduit că Sinodul ţinut la Calcedon nu a făcut 
nimic contrar celui ținut la Niceea, confirmând 
hotărârile Părinților de la Niceea”. Această 
recunoaștere chiar și formală a Calcedonului de 
către un șef al opoziţiei, a constituit un eveni- 
ment ce părea să justifice politica lui Acachie. 
Din păcate, Mongius se va confrunta în Egipt 
cu rebeliunea monastică, care-l condamnă 
pentru faptul că intrase în comuniune cu calce- 
donieni. Unii se vor separa de conducătorul 


398 Coordonatori: Pr. Prof. Dr. Ștefan Bucur, Pr. Prof. Dr. loan TuLcaN 


lor (numiţi acefali, pentru că nu mai aveau 
conducător), arhiepiscopul în astfel de condiţii, 
dând dovadă și de multă instabilitate, aruncând 
anatema asupra Calcedonului și a Zomosu/ui 
lui Leon I cel Mare, papa Romei. La Antiohia, 
arhiepiscopul Calendion, fiind strict calcedo- 
nian, a respins Flenofikonul, dar este compromis 
prin implicarea sa într-un complot politic ce 
viza răsturnarea lui Zenon. Urmarea: este exilat 
în 484. Scaunul va fi recuperat de Petru Fullon, 
care nu numai că recunoaște /lenofikonul, dar 
devine și un propagandist activ, introducând la 
un moment dat în practica liturgică Trisaghi- 
onul. Din păcate, promovarea Trisaghionului și 
opoziția față de calcedonieni vor contribui la 
promovarea unui adevărat slogan monofizit. 

Chiar și în Palestina, unde Calcedonul era 
susținut de călugări, /lenorikonul/ a fost 
acceptat la Ierusalim, iar personalități calce- 
doniene au salutat unificarea Bisericii. Situ- 
aţia creată de Flenorikon, așa cum era descrisă 
de istoricul Evagrie: „în acele zile, Sinodul de 
la Calcedon a fost declarat în mod deschis 
ca oficial de Biserică, dar nici respins de toți. 
Fiecare episcop acționa după propria convin- 
gere”, nu putea să se prelungească, doar dacă 
nu exista un real consens asupra fondului 
hristologic și o interpretare acceptabilă pentru 
tradiția Bisericii. Numai că perioada lui 
Zenon și cea al lui Anastasius (491-518), nu 
vor face decât să favorizeze un monofizism 
care respingea ambiguitățile și insista asupra 
respingerii clare a Sinodului. Pentru mai 
multe decenii, Biserica din Constantinopol, 
sub Acachie și succesorii săi, a rămas practic 
singurul centru care a rezistat acestei tendințe. 
Paradoxal, episcopii capitalei, susținătorii 
naturali ai politicii imperiale, erau singurii 
care se opuneau. Aliaţii naturali ai Calcedo- 
nului, erau în mod firesc papii de la Roma, 
relația dintre cele două scaune fiind întreruptă 
însă de atitudinea lui Acachie. Se va ajunge 
astfel la așa-numită schismă acachiană, care 
va dura până în 518. În privința lui Acachie, 
ortodocșii nu-l considerau formal respon- 
sabil de un document publicat de împărat, iar 
legătura sa cu Petru Mongius nu putea fi un 

argument împotriva sa, deoarece rezulta din 
recunoașterea formală a Calcedonului de către 


acesta din urmă. 

Bibliografie. FEncyc/opedigue en couleurs, Larousse, Paris, 
1993; Fistoire du christianisme, Paris, 1998; BăBuș, 
Emanoil, Bizanzu/, istorie şi spiritualitate, Ed. Xopia, 
București, 22010; Bănescu, N., Iszoria Imperiului Bizantin, 
I: Imperiul creștin și asaltul invaziilor (313-610), IL: Impe- 
riul Bizantin clasic (610-1081), București, Ed. Anastasia, 
2000-2003; BReHIER, Louis, Cioi/izazia bizantină, Ed. 
Științifică, București, 1994; BREZEANU, Stelian, O Isforie a 
Bizanțului, Ed. Meronia, Bucureşti, 2004; KAzHDAN, A.P. 
(ed.), Oxford Dictionary of Byzantium, Ed. Oxford, 1991, 
VasIuiEv, A.A., Istoria Imperiului Bizantin, trad. L.A. 
Tudorie, V.A. Carabă, S.L. Nazâru, Polirom, Iași, 2010. 


Emanoil Băbuș 


HERMENEUTICĂ. (gr. hermeneutike — arta 
interpretării) Știință și practică a interpretării. 

Hermeneutica a apărut ca disciplină teologică 
în mediul protestant, configurând încercarea de 
a găsi criterii valabile de interpretare a Scripturii 
pentru omul contemporan. Căutarea exege- 
ților protestanți de credibilizare a cuvântului 
scripturistic pentru omul structurat de cultura 
actuală (cel mai adesea de factură tehno-științi- 
fică), și care trăiește într-o oarecare autonomie 
față de raportarea la Dumnezeu, a făcut ca 
hermeneutica propusă de aceștia să devină mai 
curând o întreprindere științifică decât teolo- 
gică. Câștigul pe care gestul științific îl aduce 
în interiorul acestei cercetări a textului Bibliei 
nu poate înlocui însă hermeneutica în sens de 
gest inspirat, prin care Însuși Duhul Sfânt călă- 
uzește căutătorul de viață veșnică prin tâlcu- 
irea cea-de-viaţă-făcătoare petrecută în taina 
inimii cercetate și sensibilizate de către harul 
dumnezeiesc. Cuvântul scripturistic lecturat 
printr-o grilă de lectură științifică poate fi de 
folos numai în măsura în care acesta nu se diso- 
ciază de lucrarea harică, prin care se descoperă 
mistagogic tainele împărăției lui Dumnezeu în 
inima omului însetat de mântuire. lar lepădarea 
de către protestantism a izvoarelor harului — 
Sfintele Taine, preoţia sacramentală — face ca 
această exegeză să ajungă deseori la concluzii 
care nu-și arată continuitatea cu demersul 
similar al Sfinţilor Părinţi. Pentru ortodox, 
criteriul  hermeneutic indispensabil este 

inspirația dată de har, cea prin care competen- 
țele tehnice și științifice se sublimează punând 
în lucrare o înțelegere care se inspiră din relația 
favorizată de rugăciune credincios-H.ristos. 
Natura adevăratei hermeneutici rămâne iniți- 
erea și inspirația dinamică a Duhului și nici- 
decum o reţetă de interpretare rigidă a cărei 
garanție de competență ar fi rigoarea gestului 
științific; este inspirația hrănită liturgic prin 
gestul eclesial, al rugăciunii Bisericii. 

Bibliografie. Back, John, Prferea cuvântului în Biserica 
dreptmăritoare, Ed. Institutului Biblic și de Misiune al 
Bisericii Ortodoxe Române, București, 1999; GnassIE, 
William ]., ZZermeneutics în Science and Religion, în (Gale) 


Encyclopedia of Science and Religion, 2003, Ed. Macmillan 
Reference, USA. 


Răzvan lonescu, Adrian Lemeni 


HERUVIC. (gr. Peruuikon) Imnul heruvic, imn 
specific Sfintei Liturghii, cântat la strană în 
prima parte a Liturghiei credincioșilor, are drept 
scop solemnizarea ritualului ieșirii/intrării cu 
Cinstitele daruri (Vohodul Mare). Sub denu- 
mirea de FJeruaic sunt cunoscute patru imne: 

a) „Noi, care pe heruvimi cu taină închipuim și 
făcătoarei de viață Treimi întreit-sfântă cântare 
aducem, toată grija cea lumească acum să o 
lepădăm -— (se face ieșirea cu Cinstitele Daruri) 
— Ca pe Împăratul tuturor să-L primim, pe Cel 
înconjurat în chip nevăzut de cetele îngerești. 
Aliluia. Aliluia. Aliluia”, specific, deopotrivă, 
Liturghiei Sf. loan Gură de Aur și celei a Sf. 
Vasile cel Mare; 

b) „Cinei Tale celei de Taină, astăzi, Fiul lui 
Dumnezeu, părtaș mă primește, că nu voi spune 
vrăjmașilor Tăi Taina Ta, nici sărutare Îţi voi da 
ca luda — (se face ieșirea cu Cinstitele Daruri) 
—, ci, ca tâlharul, mărturisindu-mă, strig ie: 
Pomenește-mă, Doamne, când vei veni întru 
împărăția Ta. Aliluia, Aliluia. Aliluia”, specific 
Liturghiei Sfântului Vasile cel Mare oficiată în 
Joia Sfintelor Pătimiri; 

c) „Să tacă tot trupul omenesc și să stea cu frică 
și cu cutremur și nimic pământesc întru sine 
să nu gândească, căci Împăratul împăraților și 
Domnul domnilor vine să Se junghie și să Se 
dea mâncare credincioșilor, și merg înaintea 
Lui cetele îngerești cu toată începătoria și 


stăpânia — (se face ieșirea cu Cinstitele Daruri) 
— heruvimii cei cu ochi mulți și serafimii cei 
cu câte șase aripi, fețele acoperindu-și și stri- 
gând cântarea: Aliluia. Aliluia. Aliluia”, specific 
Liturghiei Sf. Vasile cel Mare oficiată în 
Sâmbăta Sfintelor Pătimiri; 

d) „Acum puterile cerești împreună cu noi 
nevăzut slujesc, că, iată, intră Împăratul slavei, 
iată jertfa tainică săvârșită de dânsele este 
înconjurată — (se face ieșirea cu Sfintele Daruri) 
— cu credință și cu dragoste să ne apropiem, ca 
părtași ai vieții veșnice să ne facem. Aliluia. 
Aliluia. Aliluia”, specific Liturghiei Darurilor 
mai înainte sfinţite. 

În timpul cântării primei părți a Heruvicului, 
la Liturghia Sf. loan Gură de Aur și la cea a 
Sf. Vasile cel Mare, preotul, în Sfântul Altar, 
citește în taină Rugăciunea Heruwvicului, după 
care cădește Altarul și naosul bisericii, pregătind 
ieșirea cu Cinstitele Daruri și solemnizând acest 
moment. Atât Heruvicul, cât și rugăciunea pe 
care preotul o citește, în taină, în Sfântul Altar, 
au un dublu scop: pe de o parte, să pregătească 
pe slujitorii și pe credincioșii participanți la 
Sfânta Liturghie pentru a primi pe „Împăratul 
slavei” Care vine „înconjurat în chip nevăzut de 
cetele îngereşti , iar pe de altă parte, să accentueze 
caracterul mistic al Sfintei Liturghii. 

Prezenţa ritualului Vohodului Mare sau al 
Intrării cu Cinstitele Daruri este semnalată, 
sporadic, la jumătatea secolului al VI-lea. Patri- 
arhul Eutihie al Constantinopolului (552-565) 
dezaproba pe cei care încurajau pe credincioși 
să cânte un anumit imn în timp ce Darurile 
de pâine și vin, pregătite pentru a fi sfințite 
la Sfânta Liturghie, erau transferate la Sfânta 
Masă. Puțin mai târziu, în anul 574, împăratul 
Justin, printr-un Decret, consacra introducerea 
imnului Heruvic în Sfânta Liturghie. În iden- 
tificarea lui, opiniile cercetătorilor se îndreaptă 
spre cel specific Liturghiei Sf. Vasile cel Mare 
(„Să tacă tot trupul”), întrucât această Litur- 
ghie era uzuală pentru tradiția bizantină în 


vremea aceea. Vezi și Vohod. 

Bibliografie. Tarr, Robert F., „A History of the Liturgy 
of St. John Chrysostom”, în 7Be Greaz Entrance. A History 
of the Transfer of Gifis and other Pre-anaforal Rites, vol. IL, 
în Orientalia Christiana Analecta, 200, Pontificio Instituto 

Orientale, Roma, *2004; Vinrirescu, Petre, Lizurgbieru/ 
explicat, Ed. Institutului Biblic și de Misiune al Bisericii 
Ortodoxe Române, București, 1998. 

Viorel Sava 


HIEROFANIE. (gr. lerophania —  arătare 
sacră) Manifestare a lui Dumnezeu în orizontul 
percepției conștiente a omului. 

Este un act al revelației dumnezeiești. Pentru 
ca ființa umană să se comporte religios, pentru 
a putea vorbi despre tipologia lui homo religi- 
osus, este imperios necesar să existe o manifes- 
tare ad extra a sacrului. În această privință nu 
putem avea în vedere un sacru nemanifestat, ci 
unul prezent în istorie prin hierofanie. Mircea 
Eliade a propus termenul de hierofanie, care 
reprezintă axa centrală a hermeneuticii experi- 
enței sacrului. Este un termen care, după cum 
afirmă și cel care l-a propus „este la îndemână” 
și „nu are nevoie de lămuriri suplimentare”, 
exprimând ceea ce este cuprins în conținutul 
său etimologic, adică ni se arată ceva sacru. Din 
momentul în care omul începe să creadă într-o 
realitate absolută care se manifestă în lume, 
el devine un Pomo religiosus. Din momentul 
în care începe să-și conformeze întreaga viață 
după noi norme, să se comporte într-un mod 
diferit decât o făcea înainte, el acţionează ca un 
Bomo religiosus. 

Istoria religiilor omenirii, în ansamblul său, este 
constituită dintr-o acumulare de hierofanii, de 
la cele mai elementare, cum ar fi manifestarea 
sacrului într-un copac, piatră etc. și până la 
întruparea Fiului lui Dumnezeu în Persoana 
istorică a lui lisus Hristos — suprema hierofanie, 
făcând însă necesara distincție între unele și 
celelalte. Despre varietatea hierofaniilor vorbea 
și ].M. Velasco, arătând că numărul lor este 
foarte mare, că se organizează în constelații, 
dând naștere acelor structuri care fac posibile 
morfologiile sacrului. Asemenea sisteme hiero- 
fanice constituie forma originară prin care 
omul atribuie sens la ceea ce-l înconjoară. 

Din punct de vedere structural, în fiecare 
hierofanie sau manifestare a sacrului ne aflăm 
în prezența a trei elemente: obiectul natural 
sau ființa prin intermediul căruia se manifestă 
sacrul; realitatea invizibilă și transcendentă, care 

este divinul; mijlocitorul, adică obiectul natural 
sau ființa care va fi investită cu o nouă dimen- 
siune: sacralitatea. În cazul omului consacrat, 
investit cu sfințenie, acesta rămâne om, în pofida 
investirii sale. Chiar dacă toate hierofaniile au 
aceeași structură și se prezintă ca fiind omogene, 
ele sunt, cu toate acestea, eterogene din punctul 
de vedere al formei: rituri, mituri, forme divine, 
obiecte, simboluri, animale, plante, oameni. 
Sacrul se manifestă deci, pentru Pomo religiosus, 
la nivele diferite, ceea ce explică marea varietate 
a experiențelor religioase. 

Hierofaniile prezintă mai multe note defi- 
nitorii. Dintre acestea amintim în primul 
rând: aspectul lor reve/az, istoric și paradoxal. 
Sacrul manifest este perceput mai curând 
ca o revelaţie, ceea ce concordă cu viziunea 
creștină asupra manifestării lui Dumnezeu 
prin descoperirea Sa și a voii Sale oamenilor. 
Așa se explică faptul că unul dintre aspectele 
fundamentale ale hierofaniei este cel de rea/i- 
fate revelată, deoarece hierofania presupune 
descoperirea, sub diferite forme, a sacrului. 
Un alt aspect al hierofaniei este cel sforic, pe 
care-l îmbracă cu necesitate orice manifestare 
sacră, căci în prezența unor hierofanii ne aflăm 
în fața unor documente istorice. Însă sacrul nu 
se manifestă niciodată în stare pură, ci prin 
intermediul unor obiecte naturale, al mitu- 
rilor, simbolurilor, persoanelor, purtătoare 
de mister. De aceea, M. Eliade va sublinia 
paradoxul pe care-l incumbă orice hierofanie, 
deoarece și cel mai banal obiect devine altceva 
— purtător al unei puteri sacre — fără a înceta 
să rămână ceea ce era anterior, nemodificân- 
du-se în ordine ontologică. 

În al doilea rând, putem vorbi despre carac- 
terul zniversa/ al hierofaniilor, despre varie- 
tatea și multiplicitatea lor. Hierofaniile pot avea 
o destinaţie locală sau pot dobândi va/ene 
universale. Un exemplu relevant în acest sens 
este cel iudaic, în care hierofania jahvistă, prin 
mijlocirea creștinismului, a dobândit o răspân- 
dire universală, suferind precizările cunos- 
cute (Dumnezeu Unul în ființă și întreit în 
Persoane) în urma Revelaţiei depline aduse de 
Mântuitorul lisus Hristos. Rezultă că anumite 

hierofanii (rituri, culte, forme divine, simboluri 
etc.) sunt sau devin plurivalente sau universa- 
liste; altele rămân locale și „istorice”; inaccesi- 
bile celorlalte culturi. 

M. Eliade arată că există mai multe grade în 
înțelegerea unei hierofanii, că aceeași hierofanie 
este înțeleasă într-un fel de credincioșii obiș- 
nuiți și într-un cu totul alt fel de elitele religi- 
oase. Însă concluzia la care ajunge este că ambele 
interpretări sunt valabile, coerente, fiecare dintre 
ele prezentând o modalitate reală și autentică a 
sacrului manifestat. Ffierofaniile se prezintă ca 
fiind foarte variafe și eferogene. În această cate- 
gorie se înscriu riturile, miturile, formele divine, 
simbolurile, oamenii consacrați, animalele, plan- 
tele sau locurile sacre etc. ar fiecare din aceste 
categorii de hierofanii are propria sa morfologie 
de o bogăţie extraordinară. 

Hierofaniile trebuie văzute ca fiind posibile în 
orice domeniu al vieții fiziologice, economice, 
sociale sau spirituale, deoarece nu există un 
anumit obiect, gest, funcție fiziologică, ființă, 
joc etc. care să nu fi fost vreodată sacralizat, 
transformat în hierofanie pe parcursul înde- 
lungatei istorii religioase a omenirii. Asistăm, 
astfel, la o 7mz/fiplicare a bierofăniilor, care-l vor 
însoți pe om în toate manifestările sale. Atât 
varietatea, cât și multiplicitatea manifestărilor 
sacrului ne arată că omului religios îi plăcea să 
trăiască într-un mediu saturat de sacralitate, 
că dorea să fie înconjurat în permanență de 
obiecte sacre, că își consacra spațiul și timpul 
în care trăia uneori, iar gesturile și faptele sale 
aveau și ele un rost, întrucât erau întemeiate 
întru sacru. 

Această accentuată tendință de sacralizare nu 
devenea niciodată ceva excesiv, căci în acest 
caz ar fi făcut imposibilă chiar viețuirea. Este 
suficient să ne gândim la sacrul de interdicție 
pus în evidență prin mecanismul /abv-ului și 
la pericolul /abz-izării întregului spaţiu locuit, 
transformându-l în ceva inutilizabil. De aceea 
au existat întotdeauna, în cadrul oricărei religii, 
alături de obiecte sacre și obiecte profane, 
alături de ființe, locuri și persoane sacre și echi- 
valentele lor profane, ceea ce a făcut posibilă o 
dialectică a hierofaniilor. Dialectica Pierofaniei 


presupune o alegere mai mult sau mai puțin 
manifestă, o singularizare. Un obiect devine 
sacru în măsura în care încorporează (adică 
revelează) „altceva” decât pe sine. O hiero- 
fanie presupune o alegere, o detașare a obiec- 
tului hierofanic de mediul înconjurător. Chiar 
și atunci când hierofania pare generalizată la 
o întreagă zonă cosmică, cum ar fi cerul, de 
exemplu, rămâne întotdeauna un rest de profa- 
nitate, un spațiu de manifestare al omului. 
Există mai multe calități care scot un obiect din 
sfera profană și-l introduc în cea sacră, trans- 
formându-l într-un obiect supus venerației 
sau fricii. Printre acestea amintim caracterul 
insolit, singular, nou, străin, perfect, monstruos 
etc. al acestuia, care pun în evidență ambiva- 
lența sacrului. 

In istoria tradiţiilor religioase ale omenirii 
ne confruntăm cu un număr foarte mare de 
devalorizări și de revalorizări ale hierofaniilor 
primordiale. De fapt, acesta este și specificul 
religios al omenirii, al procesului manifestării 
sacrului, deoarece pentru cel ce ajunge bene- 
ficiarul unei noi revelații, cum ar fi de pildă 
mozaismul pentru lumea semitică, creștinismul 
pentru cea greco-romană sau islamul pentru 
religiozitatea politeistă a arabilor preisla- 
mici, vechile hierofanii își pierd atât sensul lor 
originar (acela de manifestare a unei modali- 
tăți a sacrului), dar sunt văzute și ca obstacole 
în calea desăvârșirii noii experiențe religioase. 
Noii credincioși, primitori ai unei revelații 
depline acum, nu pot valoriza în plan religios 


hierofaniile acceptate odinioară. 

HILIASM. (gr. pilii — o mie) Învățătura esha- 
tologică greșită, conform căreia Hristos va 
reveni pe pământ pentru a domni împreună cu 
drepții timp de o mie de ani înainte de Învierea 
de obşte și Judecata de Apoi. 

Această învățătură creștină este bazată pe inter- 
pretarea unor pasaje din cartea prorocului Daniel, 
pe o serie de idei din literatura apocaliptică 
iudaică pre-creștină (în special cartea 2 Ezdra), 
precum și pe cărțile necanonice ale lui Enoh. 
Însă, peste toate, principalul izvor este capitolul 
20 al Apocalipsei (în special vv. 1-5). Cei care au 
îmbrățișat de-a lungul timpul această concepție 
pot fi împărțiți în două grupe: pre-milenariști și 
post-milenariști. Primii susțin că mi//ennium-ul 
va urma celei de-a Doua Veniri a lui Hristos, iar 
sfinții vor petrece această perioadă fie în rai, fie 
pe pământ. Gruparea post-milenariștilor consi- 
deră că această perioadă va preceda momentul 
celei de-a Doua Veniri a lui Hristos, pregătind 
calea pentru acest eveniment prin impunerea 
dreptăţii pe pământ. Punctul de plecare al 
ideilor de tip milenarist este concepția iudaică 
despre regatul mesianic, perceput ca o dominație 
politică și materială. Astfel, în prima fază, aceste 
idei se regăsesc frecvent în mediul creștin asiatic. 
În primele secole creștine, concepții de tip 
milenarism s-au răspândit printre gnostici 
și montaniști, dar și printre autori creștini 
recunoscuţi: Sf. Justin Martirul și Filosoful, 
Meliton de Sardes, Sf. Irineu de Lugdunum 
și Sf. Ipolit al Romei, aceștia îmbrățișând în 
general idei pre-milenariste. De asemenea, 
tabloul milenarist a inclus frecvent menţiuni 
despre plăcerile carnale (a se vedea descrierile 
lui Papias din Hierapolis și Cerint) pe care 
le vor gusta sfinţii în perioada celor 1000 ani. 
Astfel, Origen și Fericitul Augustin au atacat 
întregul concept, care însă a supraviețuit. În 
perioada Evului Mediu, principalul exponent al 
ideilor milenariste în Occident a fost loachim 
de Fiore/Flora (1135-1202), ale cărui idei au 
suscitat interes în Biserica Romană, dar au fost 
abordate cu suspiciune de ierarhia bisericească. 
În timpul Reformei, numeroși Anabaptiști 
și Fraţi Moravi (Unizas Frazrum) au preluat 
idei milenariste. Astfel, în secolele XVI-XVII, 

idei despre împărătia de o mie de ani au fost 
răspândite la scara largă. Mișcările pietiste 
din Germania secolelor XVII-XVIII au fost 
puternic influențate de această învățătură esha- 
tologică. De asemenea, în secolul al XVIII-lea 
unele grupuri de creștini din Anglia au preluat 
concepte milenariste de la hughenoți (calvinii) 
francezi. În secolul următor, ideile apocalip- 
tice și milenariste au aflat numeroși adepți în 
S.U.A. și Marea Britanie, între care îi amintim 
pe discipolii lui Edward Irving (1792-1834), 
Frăția din Plymouth şi adventiștii, ultimii reîn- 
viind realmente învățătura greșită despre împă- 
rătia de o mie de ani de după cea de-a Doua 
Venire a lui Hristos (pre-milenarism). În sfârșit, 
în secolul al XX-lea, Bisericile locale din Asia, 
Africa şi America de Sud au dezvoltat o serie 
de credinţe diferite, pornind de la ideea de bază 
a milenarismului. Ca răspuns la toate aceste 
alunecări de la credinţă, în anul 1944, Biserica 
Romano-Catolică a emis un decret îndreptat 
împotriva post-milenarismului. În general, cele 
mai reprezentative Biserici creștine au abordat 


acest subiect cu multă rezervă. 

HIROTONIE. (gr. irofonia — întinderea 
mâinilor) Sfântă Taină (slujbă) prin care o 
persoană de parte bărbătească este consacrată 
într-una dintre cele trei trepte ale slujirii preo- 
țești: diacon, preot, episcop (arhiereu). 

Despre fiecare în parte dintre cele trei trepte 
ale slujirii preoțești dau mărturie cărțile Sfintei 
Scripturi: diaconatul — FA 6, 6; preoţia — FA 14, 
23; episcopatul — FA 20, 28. 

În primele veacuri creștine, comunitatea era 
aceea care alegea din rândul ei pe cel mai 
vrednic și îl înainta episcopului în vederea 
consacrării lui într-una din cele trei trepte ale 
preoţiei sfințitoare. Un fiu al comunității ales 
prin vot devenea părintele ei prin consacrare, 
prin actul punerii mâinilor episcopului și prin 
chemarea Duhului Sfânt. 

În cadrul Tainei Hirotoniei, harul slujirii preo- 
țești se acordă prin punerea mâinilor episco- 
pilor, practică de origine apostolică, menţi- 
onată și aceasta în Noul Testament (7 Zim 4, 
14; 2 Tim 1, 6). Pentru primele două trepte ale 
slujirii preoțești, respectiv diaconatul și preoția, 
hirotonia este oficiată de un singur episcop. În 
cazul treptei de episcop, hirotonia este săvâr- 
șită de 2-3 episcopi (Can. 1 Ap.), prezența 
acestora semnificând comuniunea în har și în 
dreapta credință cu Biserica de pretutindeni. În 
Biserica Ortodoxă hirotonia se face numai cu 
destinaţie, de aceea, chiar în cadrul ritualului 
hirotoniei preotului este menţionată parohia 
pentru care acesta este hirotonit, iar în cazul 
hirotoniei episcopului este menționată eparhia 
pentru care se face respectiva alegere și hiro- 
tonie. Sfântul Simeon, Arhiepiscopul 'Tesa- 
lonicului, interpretează menţionarea numelui 
parohiei sau al eparhiei în cadrul ritualului 
hirotoniei ca pe o „cununie” a candidatului cu 
respectiva comunitate. Slujitorii sfințiți prin 
Taina Hirotoniei au o misiune întreită în Bise- 
rică: de a sfinţi (şi de a vindeca) sufletește și 
trupește pe credincioși, de a-i conduce și de a-i 
îndruma pastoral ca să progreseze duhovnicește 
și să-și dobândească mântuirea și de a-i învăța 
dreapta credință. Episcopul, care prin hirotonie 
primește plinătatea harului și totodată plină- 
tatea întreitei slujiri, este consacrat la începutul 


Sfintei Liturghii, între imnul „Sfinte Dumne- 
zeule...” şi lecturile din Apostol și Evanghelic. 
Păstrarea neîntreruptă a harului preoţiei în 
Biserică, prin Taina Hirotoniei, și mărturi- 
sirea dreptei credințe, de la Sfinții Apostoli 
și până astăzi, poartă denumirea de succe- 
siune apostolică. Hirotonia, ca act prin care 
se conferă harul, este tot atât de veche ca și 
Biserica. Elementele esenţiale ale Hirotoniei, 
rugăciunea şi punerea mâinilor, sunt reprezen- 
tate chiar de Sfânta Scriptură, așa cum reiese 
din FA 14, 23 şi 1 Tim 5, 22. Această practică 
existentă din primele zile ale creștinismului, 
cuprinsă esențial în Scriptură, a fost amplificată 
odată cu dezvoltarea tuturor formelor de cult, 
și străbate întreaga istorie a Bisericii prin ceea 
ce se numește succesiune apostolică. Elemen- 
tele componente ale acesteia sunt succesiunea 
în credință și succesiunea în har. Succesiunea 
apostolică înseamnă succesiunea neîntreruptă 
de la Apostoli a slujirii preoțești (și arhierești), 
și anume continuarea succesivă a episcopilor 
până la noi, prin hirotonie canonică, de către 
episcopii dinaintea lor, ca și transmiterea învă- 
țăturii, a rânduielii și puterii apostolice, deci 
înseamnă succesiunea în credință și în mărturi- 
sirea apostolică și în slujirea și viața apostolică, 
nu numai a episcopilor ci și a celorlalți clerici 
și credincioși, deci a întregii Biserici. În Epis- 
fola către Corinteni, Clement Romanul afirmă, 
printre altele, că Apostolii „au pus episcopi 
[...] și le-au dat lor în grijă ca la moartea lor, 
să le continue slujirea alți bărbați încercați”, 
sau „predicând, dar, apostolii în țări și cetăţi, au 
pus episcopi și diaconi pentru cei ce aveau să 
creadă, pe cei care au crezut întâi, după ce au 
fost aprobați de Domnul”. Referirile cele mai 
vechi la ritualul Hirotoniei, în Răsărit, le aflăm 
în diferitele rânduieli bisericești, cum sunt: 
Constituţiile Apostolice, Testamentum Domini, L, 
38, Canoanele lui Ipolit, 33, 39-42, iar în Apus 
Sacramentarul Gregorian (PL XXXIII, 222). Cât 
privește explicarea Hirotoniei, date importante 
aflăm la marii tâlcuitori ai secolelor XIV-XV, 
Nicolae Cabasila și Sf. Simeon al Tesalonicului. 
Hirotonia se săvârșește în cadrul Sfintei Litur- 
ghii în Sfântul Altar, de care slujirea preoțească 

este legată, săvârșitorul fiind numai episcopul, 
unul singur pentru hirotonia diaconului și 
preotului și doi sau mai mulți pentru hirotonia 
episcopului. Potrivit rânduielii prevăzute de 
Arhieraticon, hirotonia întru episcop se face 
la începutul Sfintei Liturghii, imediat după 
„Sfinte Dumnezeule”. Aceasta are o motivaţie 
istorică și anume, în vechime, arhiereul parti- 
cipa la slujbă începând cu acest moment, și o 
motivaţie care ţine de puterea harică, episco- 
patul fiind treapta ierarhiei sacramentale ce 
deține plinătatea harului. Hirotonia întru preot 
se face după Vohodul Mare, înainte de sfințirea 
Cinstitelor Daruri, arătându-se prin aceasta că, 
prin hirotonie, el primește puterea de a săvârși 
Sfânta Liturghie. Hirotonia întru diacon are 
loc îndată după sfințirea Darurilor, arătându-se 
că el singur nu poate oficia sfințirea acestuia. 
În primele secole creștine, alături de ierarhia 
sacramentală, exista clerul inferior, cu nume- 
roasele lui trepte, din care s-au mai păstrat doar 
două: anagostul (citețul) și ipodiaconul. În ritu- 
alul ortodox, aceste două trepte se dobândesc 
prin hirotesie, și se săvârșesc înaintea Sfintei 
Liturghii, în naos. 

După ce a primit hirotesia întru ipodiacon, 
candidatul la diaconat rămâne în fața icoanei 
împărătești a Mântuitorului, până în timpul 
Herwvicului, când vine în faţa Ușilor Împă- 
rătești și toarnă episcopului apă pentru a se 
spăla pe mâini, apoi rămâne în fața icoanei 
împărătești a Maicii Domnului până în timpul 
Axionului, când intră în Sfântul Altar și din 
nou toarnă apă episcopului pentru a se spăla 
pe mâini. Apoi, purtat de doi diaconi, merge în 
naos, unde cu fața spre Răsărit face trei metanii, 
după care diaconii ducându-l spre arhiereu. 
Ipodiaconul îngenunchează în fața arhiere- 
ului, care îl binecuvintează, Arhiereul îl ia apoi 
de mână și îl introduce în Sfântul Altar, unde 
este preluat de doi diaconi. Arhiereul se așază 
pe un jilț în partea de nord a Sfintei Mese, cu 
fața spre credincioși, iar candidatul, purtat de 
cei doi diaconi, înconjoară Sfânta Masă de trei 
ori, cântându-se pe rând troparele: „Sfinților 
Mucenici...”, „Slavă ţie Hristoase Dumne- 
zeule”, „Isaie dănțuiește...”. 

După Sf. Simeon al Tesalonicului, la Hiro- 
tonie se cântă aceleași tropare ca și la cununie, 
deoarece Hirotonia nu este decât o cununie 
a noului slujitor cu Biserica lui Hristos. Sunt 
pomeniţi Sfinții Mucenici, pentru că ei sunt 
prezenţi prin moaștele care se află la temelia 
Sfintei Mese și în Sfântul Antimis și pentru că 
el intră în rândul acelora care au mărturisit pe 
Hristos și L-au slujit propovăduindu-l cuvântul 
și dându-și viața pentru EI. Purtarea candida- 
tului la hirotonie de către diaconi sau preoți 
semnifică inițierea lui în tainele treptei respec- 
tive și primirea lui în rândul cetei lor. 

După înconjurarea Sfintei Mese, candidatul 
îngenunchează (candidatul la diaconat doar 
cu piciorul drept, arătând prin aceasta că nu 
va primi preoţia deplină) în latura de miazăzi 
a Sfintei Mese, cu mâinile așezate cruciș pe ea, 
de care își reazemă capul asemenea Sfântului 
Ioan la Cina cea de Taină (n 13, 23), Sfânta 
Masă reprezentând pe Hristos. Episcopul 
ridicându-se din jilț, vine lângă candidat, își 
descoperă capul, așază omoforul, apoi mâinile 
cruciș pe capul candidatului și rostește rugă- 
ciunea de consacrare: „Dumnezeiescul har, 
Cela ce totdeauna pe cele neputincioase le 
vindecă și pe cele cu lipsă le plinește, prohi- 
risește pe pre cucernicul ipodiacon (N) în 
diacon (diacon în preot, preot în arhiereu); să 
ne rugăm dar pentru dânsul să vină peste el 
harul întru tot Sfântului Duh”. Urmează două 
rugăciuni, având între ele o ectenie. Hirotonia 
este actul de sfințire într-una din cele trei 
trepte ale ierarhiei sacramentale, dar acest act 
vine ca să plinească darurile și virtuțile pe care 
candidatul le posedă: „Iu, Stăpâne al tuturor 
și pe robul tău acesta pe care l-ai învrednicit 
a intra în slujba diaconiei, umple-l de toată 
credința, dragostea, puterea și sfințenia, prin 
venirea Sfântului și de viață făcătorului Tău 
Duh asupra lui”. După aceasta, episcopul iese 
pe solee împreună cu noul hirotonit și, înainte 
de a-i înmâna veșmintele diaconești, le arată 
către popor, exclamând : „Vrednic este”, la 
care corul și poporul cântă „Vrednic este”. 
Referitor la acest act, Teofil al Alexandriei 
spune în Can. 7: 

„În privința celor ce vor avea să se hirotonească, 
rânduiala să fie aceasta: ca preoțimea întreagă 
să consimtă și să-l aleagă și apoi episcopii să-l 
examineze, și consimțind cu preoțimea în mijlocul 
bisericii să-i hirotonească, fiind de față poporul și 
episcopul, se adresează (poporului) dacă poate să 
mărturisească și poporul pentru dânsul”. 

În comentariul acestui canon se spune: 
„Așadar, pentru ca un candidat să poată fi 
învrednicit de hirotonisirea în cinul preoţesc, 
potrivit canonului prezent, trebuie ca preoțimea 
bisericii respective să consimtă și să aleagă pe 
candidat, ca episcopul personal să-l examineze 
și să acorde alegerea și, în fine, cu prilejul hiro- 
toniei, poporul în biserică să mărturisească prin 
viu grai că într-adevăr este vrednic de hiroto- 
nisire cel ce în public este declarat vrednic de 
către episcop”. 

Prin răspunsul dat de popor se confirmă vred- 
nicia, dar în același timp, răspunsul poporului 
este și o invocare ca cel hirotonit să fie întărit 
în această vrednicie. Hirotonia se săvârșește în 
fața poporului, preotul este hirotonit pentru 
popor, iar poporul se roagă pentru vrednicia 
acelui păstor. Prin acesta, încă din momentul 
hirotoniei, între păstor și păstoriți se stabilește 
o legătură harică, formând din toți și din toate 
o unitate desăvârșită pe care Sfinţii Părinţi o 
aseamănă cu Nunta. 

După sfinţirea darurilor, noul preot primește 
de la episcop, pe un Disc, Sfântul Agneţ și 
atenționarea: „Primește odorul acesta și îl 
păzeşte pe el până la a doua venire a Domnului 
nostru lisus Hristos, când EI are să-l ceară de 
la Tine”. Aceasta atrage atenția asupra răspun- 
derii care revine preotului, atât în ce privește 
purtarea de grijă față de Sfântul Trup ca împăr- 
tășanie, avându-se în vedere întreaga activitate 
sfințitoare a preotului, dar și față de Trupul lui 
Hristos ca Biserică. 

Hirotonia episcopului, față de cea a diaconului 
și a preotului, este mai dezvoltată, fiind prece- 
dată de o cercetare mai amănunțită asupra 
învățăturii de credință pe care candidatul la 
episcopat, ipopsifiul, o mărturisește. Definind 
demnitatea arhierească, Părintele Stăniloae 
spune: „Episcopii sunt ramurile care, pornind 


din aceeași tulpină apostolică, extind harul și 
conținutul vieții apostolice în toate rămurelele, 
care sunt preoții, și în toate frunzele sau roadele, 
care sunt credincioșii. Prezenţa a doi-trei 
episcopi la hirotonia unui episcop, potrivit 
Can. 1 și 2 Ap., și Mărturisirea de credință în 
fața lor, vor să arate că noul candidat are aceeași 
credință cu episcopii care-l hirotonisesc și că 
toți la un loc se împărtășesc de harul transmis 
neîntrerupt din vremea apostolică și că mărtu- 
risesc aceeași credință primită de la Mântui- 
torul, prin Apostoli”. 

Rânduiala Hirotoniei se prezintă ca o nouă 
creație. În secolul al XIV-lea, Fvologhiul /ui 
Serapion, într-una dintre rugăciunile Iainei 
Hirotoniei, consemna următoarele: „Întinde 
mâna, Stăpâne, Dumnezeule al cerului, Tată 
al Unuia Născut al Tău, peste acest om și ne 
rugăm ca Duhul Adevărului să vină în el”. 
Aceeaşi mână, care coboară la crearea omului 
și modelează pe om, este invocată în rându- 
iala Hirotoniei, cu același scop, ca să modeleze. 
Dumnezeu îl modelează pe slujitor după Sine, 
căci pentru Sine, și pe ale Sale le va sluji. Mâna 
lui Dumnezeu este prezentă și lucrează și în 
cadrul celorlalte Sfinte Taine. La Hirotonie, 
cel care creează din nou, este harul divin, care 


coboară prin punerea mâinilor arhiereului. 

ten”, XLIV, 2 și XLII, 4, în coll. PSB, vol. I, București, 
1979; CoorELo, Dumitru M., „Hirotonia în ritul liturgic 
bizantin (studiu istorico-liturgic), în: ST, XXVII (1975) 
7-8, pp. 573-582; Juncă, Eugen, „Explicarea Sfintei Taine 
a Preoţiei”, în: Mitropolia Banatului, XXXV (1985) 5-6, 
pp. 315-323; NecuLa, Nicolae D., „Există preoți cu har și 
preoți fără har?”, în: Zradifie și înnoire în slujirea liturgică, 
Ed. Institutului Biblic și de Misiune al Bisericii Ortodoxe 
Române, București, pp. 231-235; Sava, Viorel, „Laina 
Hirotoniei în Ortodoxie și Catolicism — studiu liturgic”, în 
Sfintele Taine în traditia liturgică romano-catolică — prezen- 
tare şi evaluare din perspectivă ortodoxă, Ed. Performantica, 
Iași, 2007, pp. 189-212; Sava, Viorel, „Iaina Hirotoniei în 
ritul liturgic ortodox și în cel catolic”, în: Ana/e/e Științifice 
ale Universităţii „Al. L. Cuza“, laşi, 1997-1998, pp. 203-216; 
STĂNILOAE, Dumitru, Zeologia Dogmatică Ortodoxă, 
vol. III, București, 1978; Vieru, Marian, „Hirotesia și 

hirotonia potrivit Bisericii Ortodoxe”, în: Ana/e/e Universi- 
fății „Valahia — Facultatea de Teologie, Târgoviște, 2010, pp. 
113-122; Vieru, Marian, Sfânta Tăină a Preoţiei în riturile 
creştine actuale, „Valahia” University Press, Târgoviște, 2008; 
Vieru, Marian, Temeiuri scripturistice şi patristice cu privire 
Ia Preotie, „Valahia” University Press, Târgoviște, 2008. 


Viorel Sava 


HIROTESIE. (gr. irofesia — punerea 
mâinilor) Slujbă religioasă din rândul ierurgi- 
ilor prin care se conferă harul slujirii într-una 
din treptele clerului inferior (citeţ, ipodiacon 
etc.) sau de acordare a unor ranguri bisericești 
onorifice unor preoți care s-au remarcat prin 
activități pastorale, misionare și administrative 
deosebite (distincţiile sunt: sachelar și iconom 
stavrofor sau purtător de cruce) sau unor 
călugări (distincţiile sunt: sincel, protosincel, 
arhimandrit). 

Hirotesia este o slujbă de binecuvântare, o 
ierurgie, în timp ce FHirotonia este Sfântă 
Taină, cea dintâi oficiindu-se în naosul bisericii, 
înainte de începerea Sfintei Liturghii, cea din 
urmă, Hirotonia, oficiindu-se în Sfântul Altar, 
în timpul Sfintei Liturghii. Întrucât hirotesiile 
sunt săvârșite de către episcop, rânduiala lor se 
află în cartea de slujbe specifică acestei trepte 


ierarhice, numită Arhieraticon. 

Bibliografie. DemerREscu, Dragomir, „Hirotonia și 
Hirotesia”, în: Biserica Ortodoxă Română, XL (1916) 4, pp. 
325-336; Vieru, Marian, „Hirotesia și hirotonia potrivit 
Bisericii Ortodoxe”, în: Analele Universității „Valahia — 
Facultatea de Teologie, Târgoviște, 2010, pp. 113-123; 
Vieru, Marian, Sfânta Taină a Preoţiei în riturile creş- 
fine actuale, „Valahia” University Press, Târgoviște, 2008; 
Vieru, Marian, Temeiuri scripturistice şi patristice cu privire 
Ia Preotie, „Valahia” University Press, Târgoviște, 2008. 


Viorel Sava 


HOLISM. (f. polisme) Concepţie metafi- 
zică idealistă de la începutul sec. al XX-lea, 
care interpretează mistic teza ireductibilității 
întregului la suma părților sale, socotind drept 
„factor integrator” al lumii un principiu imate- 
rial și incognoscibil. 

În contextul credințelor New Age, holismul se 
prezintă ca o alternativă la principalele forme 
de dualism care s-au dezvoltat de-a lungul 
timpului în tradiția iudeo-creștină, respectiv: 
distincția dintre Creator și creaţie, distincția 

dintre om și creație, distincția dintre spirit și 
materie. În termeni abstracți, holismul poate fi 
conceput ca: a) bazar pe posibilitatea de a reduce 
foate manifestările la o Sursă Ultimă. Această 
„Sursă Ultimă” este o „energie impersonală”, 
care apare când transcendentă, când imanentă 
creaţiei. b) bazar pe interconectivitatea univer- 
sală a oricărui lucru din univers. Unele curente 
sau grupări holiste susţin că fiecare lucru din 
univers este legat de celălalt în virtutea faptului 
că fiecare participă la sau emerge din aceeași 
sursă. Altele susțin că această interconectivitate 
universală se caracterizează prin absenţa unei 
surse sau a unui centru privilegiat (Dumnezeu 
conceput ca o sferă al cărei centru este pretu- 
tindeni, iar circumferința nicăieri); c) bazar pe 
dialectica universală între polarităţi complemen- 
zare. În lucrările New Age există o tendință de 
a descrie natura holistică a realităţii în termeni 
de armonie dinamică a opoziţiilor. De exemplu, 
în scrierile New Age, bărbaţii sunt încurajați să 
descopere latura feminină din ei, iar femeile 
să-și descopere latura masculină, cu scopul de 
a dobândi un echilibru sănătos în viaţă. Altele, 
din contră, accentuează nevoia ca femeile să-și 
descopere adevărata feminitate, iar bărbaţii să-i 
descopere adevărata masculinitate. Cu precă- 
dere, neopăgânismul este polarizat între ener- 


giile masculine și cele feminine. 

Bibliografie. HAnEGRAFF, Wouter, New Age Religion and 

Western Culture, LACROIX, Michel, ideologie du New Age. 
Radu Petre Mureșan 


HOMO RELIGIOSUS. (lat. Flomo religi- 
osus — omul religios) Concept specific istoriei și 
filosofiei religiilor care denumește omul total, 
omul care se raportează în permanență la sacru 
și care are un sistem axiologic clar, orientat 
religios. 

El a existat dintotdeauna, deoarece, după cum 
arată M. Eliade, sacrul reprezintă un element 
înscris în structura conștiinței umane și nu un 
stadiu în evoluţia acesteia, însă un studiu siste- 
matic asupra categoriei lui /omo religiosus s-a 
realizat mult mai târziu în istorie, chiar dacă 
mărturii asupra diferitelor religii au existat încă 
din antichitate. 

Primele studii asupra omului religios își au înce- 
putul în secolul al XVII-lea și continuă în secolul 
al XVIII-lea. Amintim în acest sens pietismul lui 
Fenelon și al Doamnei de Guyon, acele co//egia 
pietatis (colegii ale pietăţii) înființate la Frank- 
furt de către P.]. Spener în anul 1670. Jumătate 
de secol mai târziu, în Anglia, ]. Wesley se stră- 
duiește să introducă pietatea în anglicanism. În 
secolul al XVIII-lea, Giambattista Vico publică 
lucrarea Scienza nouva, în care distinge trei etape 
ale civilizaţiei: mitică, eroică, umană, și identi- 
fică în om un adevăr etern (verias aeferna), o 
cunoaștere imanentă a lui Dumnezeu. Potrivit 
lui G. Vico, religia reprezintă principala dimen- 
siune a existenței umane, omul neputând trăi 
fără credințe și fără mituri. 

Dacă până în acest moment putem vorbi despre 
o muncă de pionierat în decriptarea lui homo 
religiosus, preocupările riguroase și sistematice, 
în această direcție, apar la începutul secolului al 
XX-lea, odată cu studiile întreprinse de Rudolf 
Otto, Nathan Sâderblom, Gerardus van der 
Leeuw, Max Scheler, Joachim Wach, Raffaele 
Pettazzoni, Georges Dumezil și Mircea Eliade. 
În secolul al XX-lea, 4omo religiosus s-a îmbo- 
gățit şi cu alte înțelesuri. În viziunea lui Max 
Scheler, omul religios se deosebește de cele- 
lalte tipologii umane, în sensul că acesta este 
exemplar în integralitatea sa. Există mai multe 
feluri de Bomo religiosus, potrivit lui Scheler, 
dintre care cel mai important este omo refi- 
giosus originar, adică fondatorul, în sensul că 
este instrumentul prin excelență al revelației 
sacrului. Un alt gânditor preocupat de Pomo 
religiosus a fost Joachim Wach, care abor- 
dând sociologic această tipologie, consideră 
că autoritatea religioasă nu depinde de marele 
prestigiu al unui om, de calităţile intrinseci ale 
acestuia, ci de efectele istorice și sociale ale 
carismei. Nathan Sâderblom analizează expe- 
riența divinului pe care o face omul în diferitele 
religii istorice. Omul arhaic descoperă o putere 
numită mana, dar care nu este nici anonimă, 
nici impersonal, nici colectivă. Omul intuiește 
această putere spirituală al cărei dinamism se 
reflectă în comportamentul său. Descope- 
rind această forță, omul primitiv dobândește 


sentimentul existenței unei realități care tran- 
scende această lume: în el se naște sentimentul 
divinului. Omul arhaic experimentează senti- 
mentul sacrului, care îl poartă spre cunoașterea 
existenţei lui Dumnezeu. Pentru N. Ssderblom, 
sacrul constituie trăsătura esenţială a divinului, 
înţeles în sens religios, iar distincția dintre sacru 
și profan reprezintă pentru el esența fenome- 
nului religios, idee pe care o va prelua și M. 
Eliade. Rudolf Otto este primul care încearcă 
să pătrundă în psihologia lui Pomo religiosus. În 
opera sa Das Fei/ige (Sacrul), el distinge două 
tipuri de oameni: de-o parte stă omul natural, 
care nu înțelege sensul mântuirii; de altă parte 
este omul „duhovnicesc” și care descoperă valo- 
rile care îi scapă omului natural. Acest om stă 
în centrul istoriei religioase a omenirii. Potrivit 
lui Otto, omul spiritual, pe calea simbolică și 
mistică descoperă și înțelege nzzpinosu/, divinul. 
Există mai multe etape psihologice ale acestei 
înțelegeri: sentimentul de creatură, care face să 
se nască în om un sentiment de dependență, 
etapa fremendum-ului, adică a emoţiei religioase 
care se află la originea ascezei, a vieţii eroice, 
a zelului în prezența lui Dumnezeu cel Viu, 
etapa acelui myszeriuzm, care face să apară numi- 
nosul ca ceva cu totul Altfel (Das ganz andere), 
iar ultima etapă, cea a lui fascinans, constituie 
experiența beatitudinii religioase: o adevărată și 
proprie experiență a misterului. Gerardus van 
der Leeuw și-a concentrat eforturile, căutând 
să înțeleagă experiența trăită și mărturia refe- 
ritoare la această experiență. Pentru van der 
Leeuw, homo religiosus nu înseamnă un lider 
religios sau o realitate individuală, ci o reali- 
tate generică, una ce nu se referă la individ, 
ci la specia umană în ansamblu. Religia are 
două fațete, în viziunea lui G. van der Lecuw: 
cea a misterului și cea a experienței trăite de 
către om, răspunsul omului în fața misterului, 
iar experienţa religioasă este răspunsul omului 
care se află în fața misterului și care întâlnește 
puterea misterioasă. În această întâlnire, a 
omului cu puterea, stă mântuirea propovăduită 
de religii: sensul vieţii, evoluţia și dobândirea 
unei vieți noi. Omul își determină propria 
conduită sau o modifică potrivit experienței 

pe care o are despre puterea misterioasă. În 
comportamentul său intră elemente cum ar fi: 
purificarea, sacrificiul, divinația, sărbătorile sau 
consacrarea. Dacă R. Otto a analizat omul reli- 
gios, mai ales ca tip psihologic, van der Leeuw 
l-a studiat mai curând sub aspectul comporta- 
mentului său. Întreaga teorie asupra sacrului a 
lui G. van der Leeuw se organizează în jurul 
noțiunii de putere. Prin intermediul sacrului, 
considerat ca putere, definește el omul religios, 
adică omul care crede în prezența unei puteri, 
sacrul, și care își modelează propriul compor- 
tament pornind de la această credință. Mircea 
Eliade avea să impună în conștiința omului 
secolului al XX-lea o nouă tipologie umană, 
cea a lui Pomo religiosus, a omului total, care 
are ca reper principal și orientativ sacrul și care 
trăiește într-o lume plină de simboluri. Refe- 
rindu-se la acest om, Eliade afirma că „omul 
s-a constituit ca atare, mai exact modul său de 
a fi în lume este să fie religios, să trăiască expe- 
riența sacrului. Deschiderea către sacru îl face 
pe homo religiosus capabil să se cunoască pe sine 
cunoscând lumea. Această dublă cunoaștere 
este esenţială, pentru că face din el un Oz zoza/. 
Prin homo religiosus îşi revelează omul existența 
umană, dimensiunile ei cele mai profunde 
și mai creatoare”. De fapt, descoperirea lui 
homo religiosus înseamnă descoperirea omului 
dintotdeauna, căci istoria nu înregistrează 
vreun moment în care această tipologie umană 
să nu fi existat, sacrul reprezentând un element 
constitutiv al ființei umane, deci și raportarea 
la sacru devine constitutivă vieţuirii umane. În 
viziunea eliadiană, doar omul religios are acces 
la o cunoaștere integrală, totală, a lumii; a unei 
lumi pătrunse de misterul sacralității în mani- 
festare. În acest context, scopul istoriei religi- 
ilor este acela de a cerceta ceea ce rezultă din 
întâlnirea omului cu sacrul — Pomo religiosus, 
cu alte cuvinte afirmarea omului desăvârșit, a 
omului total. Omul religios asumă în lume un 
mod specific de existență, care se exprimă în 
numeroase forme religioase pe care istoria ni 
le descoperă. El se recunoaște după stilul său 
de viață. Flomo religiosus se caracterizează prin 
credința în existența unei realităţi absolute, 

sacrul, care transcende această lume, unde 
totuși se manifestă sanctificând-o și făcând-o 
reală. Omul religios trăiește o experiență religi- 
oasă; se află într-o serie de situații existențiale 
care-l pun în raport cu Transcendentul. 

Dacă omul religios apare, din perspectiva isto- 
riei religiilor, ca un om în același timp istoric și 
transistoric, în ultimul timp se vorbește tot mai 
mult de o nouă tipologie, cea a omului areli- 
gios. Acesta ar fi omul care refuză transcen- 
dența, acceptă relativitatea „realității” și ajunge 
până la a se îndoi de sensul existenţei. Acest tip 
uman a început să înflorească mai ales în soci- 
cetăţile occidentale moderne. EI se construiește 
pe sine însuși desacralizând lumea și consideră, 
în mod fals, că Dumnezeu este obstacolul prin 
excelență în calea libertăţii sale. El coboară din 
stirpea lui Pomo religiosus printr-un proces de 
desacralizare continuă, dar păstrează nume- 
roase urme ale comportamentului omului 
religios al cărui moștenitor este, deoarece nu 
putem vorbi despre o desacralizare absolută a 
persoanei umane. E] a camuflat adevărurile de 
credință în mitologii laice, iar ritualurile reli- 
gioase le-a degradat în adevărate procesiuni 
aparent laice. Procesul de desacralizare a dus, 
de altfel, la nașterea ideologiilor, a misticilor 
politice, a anumitor mișcări laice care fac caz 
de tehnicile de inițiere și de nostalgia originilor. 
Însă această desacralizare și secularizare tot mai 
accentuată își au și reversul lor, care va însemna 
o reconsiderare a valorilor religioase și modului 
religios de viețuire, deoarece categoria antropo- 


logică a lui Pomo religiosus este una perenă. 

Caius Cuţaru 


HVALITE. v. LAUDE. 


Coordonatori: Pr. Prof. Dr. Ştefan Bucnrv, Pr. Prof. Dr. loan TuLcaN 


IAD. (gr. hades — iad) Stare și loc de chin 
produse de autoizolarea celor ce refuză comu- 
niunea cu Dumnezeu și iubirea Acestuia, 
precum și a semenilor. 

Etimologic, provine de la grecescul 'A5ns, care 
în mitologia antică greacă era zeul din tărâmul 
infernului. De asemenea, și tărâmul purta aceeași 
denumire ca zeul, el fiind un loc de chin pentru 
majoritatea muritorilor. Exista la vechii greci ideea 
unei împliniri bune, a unei existențe fericite după 
moarte sortită de zei celor fie nevinovați, adică 
copiilor, fie celor virtuoși: Câmpiile Elizee. Acest 
fapt atestă reminiscența unei revelații primordiale 
în culturile nerecepte ale Revelaţiei Speciale. 

În cultura iudaică el se numea șeol (iâău - 
Șol) şi era socotit tărâmul umbrelor sau al 
morţilor (Nm 16, 30-34), unde arde un foc 
mistuitor care nu epuizează pe cel mistuit (2 
Rg 1, 9-12). Profetul Isaia spune că acolo este 
locuinţa morţilor, unde viermele celor de acolo 
nu doarme, iar focul lor este de nestins (Is 66, 
24). Șeolul sau locuinţa morţilor privește exact 
starea păcătosului și este evocat adesea cu pier- 
derea lui de către Domnul prin pământul care 
se deschide (Nm 16, 30) şi-l înghite într-un foc 
întunecos. El mai este numit și gheenă, termen 
grec provenit de la denumirea Ben Flinnom, 
valea plină cu leșuri peste ruinele Ierusali- 
mului, atunci când Domnul va face judecată, 
așa cum afirmă profetul Ieremia (Ir 19, 2-15). 
Această referință are o valoare eshatologică și 
este reluată în Sfintele Evanghelii, cu sensul de 
balast, gunoi, rest destinat focului. 

În Noul Testament, conceptul este reluat de 
Sf. loan Botezătorul, care vestește că cei ce 
nu aduc roadă vor arde cu foc nestins (M/ 
3,12). Mântuitorul Hristos arată clar existenţa 
iadului prin expresii echivalente, deci într-un 
mod implicit în parabole: a străinului care 
nu are haină de nuntă (M/ 22, 13), a dator- 
nicului nemilostiv (WM 18, 34), a slugii care 
își îngroapă talantul (Mz 25, 30), a bogatului 
căruia i-a rodit țarina (Le 12, 20-21). Mântu- 
itorul Hristos vorbește în repetate rânduri 
despre gheenă sau focul gheenei, zugrăvită ca 
un loc al chinului veșnic, al focului nestins și al 
viermelui neadormit. Întegritatea nu trebuie să 
fie un motiv de refuz al vieţii veșnice, căci mai 
bine se taie un mădular care smintește (ochiul, 
mâna) decât omul să ardă integral în gheenă 
(Mc 9, 43; 47). Cea mai amplă viziune asupra 
iadului este reliefată de tabloul Înfricoşătoarei 
Judecăţi din Evanghelia după Matei, cap. 25, 
unde îl numește ca fiind „focul cel veșnic gătit 
diavolului și îngerilor lui” (Mz 25, 41). O altă 
referință majoră este cea din Evanghelia după 
loan, unde se spune că unii vor învia spre viață 
veșnică, iar alții spre osândă veșnică (In 5,29), 
dovadă a faptului că aceste chinuri vor fi și 
fizice, nu numai spirituale. 

Aceeași temă este reluată și de Sf. Apostol 
Pavel în Prima Epistolă către Tesaloniceni, în 
contextul Parusiei (7 Zes 4, 13-17). Legat de 
caracterul lor veșnic pomenește Sf. Evanghe- 
list loan în Cartea Apocalipsei, unde arată că 
„iadul și moartea au fost aruncate în iezerul de 

foc”, precum și cei al căror nume nu s-a aflat 
în cartea vieții (4p 20, 14-15). 

Teologia Părinților privitoare la iad este unitară 
și nu admite vreun derapaj de la Revelația scrisă. 
Însă una dintre problemele fundamentale care 
subminează concepția despre iad este aceea a 
apocatastazei, adică a caracterului temporal al 
chinurilor. Aceasta nu este o teorie elaborată 
coerent, ci este o părere teologică secundă, 
specifică doar anumitor teologi. În forma ei 
clasică, apocatastaza este prezentată de Origen 
ca rod al iubirii veșnice a lui Dumnezeu, Care 
nu poate permite un chin veșnic pentru niște 
greșeli temporare. În anumite frecvențe mode- 
rate, și Sf. Grigorie de Nyssa susţine o valoare 
pedagogică a iadului, dar nu și faptul că această 
pedagogie este una epistemică, nu reală. Prin 
urmare, este pedagogică pentru cei vii și care 
mai pot face ceva, nu pentru cei care sunt 
deja în iad. Caracterul ireversibil al chinurilor 
rezultă din libera exercitare a voinței, concre- 
tizată într-o stabilizare de caracter. Astfel, 
sufletul nu mai voiește să-și părăsească starea 
de care s-a legat afectiv, ci rămâne captiv în ea, 
într-o formă similară cu dependența. Stabili- 
zarea este o idee esenţială întâlnită la Sf. Maxim 
Mărturisitorul, prin ea atestându-se caracterul 
omului ce pornește, gradual, de la maleabil 
către o stare amorfă. lar ceea ce starea amorfă 
surprinde în suflet, în aceea îl stabilizează, în 
stabilitatea afectivă pe care și-a cultivat-o în 
viață. Astfel, dacă a iubit pe Dumnezeu și L-a 
căutat, stabilitatea lui în această iubire îl face 
ireversibil către o stare de neiubire, iar dacă a 
iubit altceva în viață, s-a fixat afectiv pe acelea 
și nu mai poate iubi altceva sau pe Dumnezeu. 
Astfel, Avraam spune că între cei fericiți și cei 
chinuiți este o prăpastie de netrecut. Aceasta 
este dovada elocventă că apocatastaza nu are 
temei în Evanghelie, deci ireversibilitatea 
iadului este un adevăr. 

Dar se mai poate reveni la problema reversibi- 
ităţii iadului în cazul rugăciunilor pentru cei 
adormiţi. Această atitudine a fost înţeleasă ca 
una substitutivă de către mulți teologi, fapt ce a 
condus la ideea unei echivalențe compensatorii, 
pe care cei în viață o pot aduce celor adormiți. 


Totuși, devenirea într-o stare mai bună în cazul 
celor din iad este valabilă doar dacă în viața lor 
pământească au avut o oarecare dispoziţie de 
a se apropia de Dumnezeu, dar nu au fructi- 
ficat-o deplin. Dumnezeu a dat Bisericii, atât 
triumfătoare cât și lucrătoare, putere gestionară 
asupra celor care au manifestat, într-o oarecare 
măsură, dragoste și interes pentru mântuirea 
lor, dar n-au perseverat pe această cale. Doar 
din această perspectivă se poate vorbi de o 
reversibilitate, dar numai de la rău spre bine, nu 
invers. Dar a considera apocatastaza o formă de 
reversibilitate a tuturor făpturilor sau stărilor 
este imposibil. 

Iadul semnifică, din punct de vedere material, 
un loc de chin, iar din punct de vedere spiri- 
tual o stare de chin. Resimţirea lui, din punctul 
de vedere al omului, ţine de ambivalența firii 
umane de a fi concomitent și trup și suflet. 
Chinul este și trupesc, dar mai ales sufletesc. 
Din punct de vedere sufletesc, este o stare 
de necomuniune cu Dumnezeu, de izolare, 
de disperare a întregii ființe pentru că nu-și 
găsește sens în afara comuniunii cu Dumnezeu, 
dar nici nu vrea în comuniune cu Dumnezeu. 
Este considerată starea de a iubi iremediabil 
ceea ce nu merită iubit, adică ego-ul în locul lui 
Dumnezeu și aproapelui, astfel încât cel care 
pătimește nu-și poate satisface niciodată, la 
modul absolut, o dragoste de sine așa cum o 
oferă Dumnezeu. În situația aceasta se înscriu 
toți cei care au decis să-și substituie cu ego-ul 
lor propria nevoie de Dumnezeu, iar cum 
acesta nu poate suplini ontologic ceea ce împli- 
nește Dumnezeu în oameni, această intangi- 
bilitate este chinuitoare. ladul este considerat 
adesea de teologi ca fiind lipsa de răspuns a 
creației conștiente la dragostea lui Dumnezeu 
sau evitarea lui Dumnezeu ca partener dialogic. 
Dragostea lui Dumnezeu față de om nu poate 
fi niciodată suplinită de nimic, de aceea substi- 
tuirea ci cu dragostea față de sine, cu tot instru- 
mentarul aferent, înseamnă moartea sufletului. 
Dat fiind faptul că majoritatea oamenilor nu 
are o percepţie duhovnicească a vieții, aceste 
subiecte sunt izolate la periferia preocupărilor 
curente și contestabile și se încadrează dialectic 

în rândul aporiilor, al dilemelor fundamentale. 
În contemporaneitate, există multe credințe, 
curente și teorii care infirmă existența iadului 
sau au o concepţie deformată despre el, dife- 
rită de aceea a teologiei biblice și patristice. În 
materialism, iadul este plasat în rândul noțiu- 
nilor speculative, fără o dovadă empirică. De 
aceea, teologiei moderne și contemporane îi 
este greu să găsească un mod de aprofundare 
a acestor chestiuni, deoarece ele fac parte din 
taina „veacului ce va să vină”. Totuși, dintre 
teologii contemporani care au căutat să argu- 
menteze ca realistă noțiunea de iad, precum 
și cele de rai, înviere de obşte, Parusie, etc., se 

LĂHVE. Numele lui Dumnezeu, descoperit 
chiar de Acesta lui Moise, notat prin tetra- 
grama YHWH. 

Spre deosebire de societatea actuală, în care un 
nume nu este altceva decât un semn distinctiv, 
o numire strict convenţională ce poate fi 
înlocuită printr-un cod de cifre, în Antichi- 
tate acesta deținea un rol privilegiat, fiind un 
instrument de cunoaștere și o sursă de putere. 
Cunoașterea numelui permitea omului să intre 
într-o stare de comunicare/comuniune cu cel 
numit, iar acela care știa numele vreunei divi- 
nități sau persoane putea să o cheme și să rela- 
ționeze cu ea. Din acest motiv, în mentalitatea 
semitică, numele nu era doar apelativul unei 
ființe, ci și expresia ipostasului lor și, mai mult 
încă, manifestarea unei alterități personale. 
Când Moise a fost trimis de Dumnezeu ca 
să vestească poporului aflat în robia egipteană 
eliberarea, acesta a cerut Domnului să îi desco- 
pere numele, deoarece presupunea că israeliții 
îl vor întreba despre EI (1ș 3, 13). Din numele 

Lui, bătrânii poporului puteau înțelege care era 
natura și atributele acestui Dumnezeu, precum 
veridicitatea existenței Sale. 

În iudaism, YHWH este numele ființial al lui 
Iahve și cuprindea ceea ce era în Sine Dumnezeu, 
făcând trimitere directă la relația Sa cu poporul 
ales, căruia i S-a revelat într-un mod nemijlocit. 
Destăinuirea numelui reprezenta o modalitate 
prin care Dumnezeu Își făcea cunoscută natura 
și calitățile Sale. Din acest motiv, descoperirea 
extraordinară a numelui Său ființial (YHWH) 
în Muntele Horeb, la cerința lui Moise, purta 
în sine ceea ce putea fi cunoscut sau exprimat 
despre Dumnezeu. Prin urmare, revelarea 
numelui implica relația de comuniune dintre 
cel ce se descoperea și persoana care primea 
revelația, oferind posibilitatea celei din urmă 
să-i cunoască ființa. 

Considerat sfânt prin Sine Însuși, Yahwe este 
numele fiinţial al lui Dumnezeu. Acesta repre- 
zintă cel mai important titlu pentru Dumnezeu, 
deoarece este chiar numele Său propriu pe care 
l-a descoperit poporului ales. Evreii îl consi- 
derau numele prin excelență, numele cel mare 
glorios și teribil, numele ascuns și misterios, 
numele esenței. 

„Orice alt nume este corelat cu o anumită acti- 
vitate a Sa, însă Numele Său esenţial nu are un 
înțeles comun și o semnificație concretă. Or 
lipsa sa de semnificaţie arată tocmai poziția 
pe care o are în centrul Fiinţei și al Creaţiei, a 
cărei temelie este. Fără a avea un anume sens, 
conferă sens tuturor existenţelor”. 

Principalele numiri ale lui Dumnezeu sunt în 
număr de șapte și sunt categorisite în trei grupe: 
prima clasă, ce cuprinde numele £/, E/obim și 
Adonay, îl definește pe Dumnezeu în raport cu 
omul și lumea, cea de-a treia indică trăsăturile 
perfecțiunii interioare a lui Dumnezeu prin alte 
trei denumiri E/yon, Șadday şi Qadoș, iar cea 
de-a doua, care constituie baza și cauza celor- 
lalte, conţine numele suprem al lui Dumnezeu: 
Yahwe. Pe lângă aceste nume sfinte, în Vechiul 
Testament sunt folosite și alte numiri precum: 
EI-Olam — Dumnezeul cel veșnic; E/-Roi — 
Dumnezeu care ne vede; E/-Berit — Dumne- 
zeul Legământului;, E/-Hay — Dumnezeul cel 

viu; [Yahwe] Tevaor — Domnul oștirilor, Gado/ 
[Yahuwe] — Mare este Domnul, 4b — Părinte; 
Melek — Rege; Baal —- Domn FHaşem — Numele. 
Spre deosebire de toate aceste numiri, care 
din punct de vedere gramatical sunt nume 
substantivale sau adjectivale, apelative comune 
care prin folosirea lor repetată la adresa lui 
Dumnezeu au devenit nume proprii. 
Tetragrama (YHWH) este un nume atribuit 
numai lui Dumnezeu și ocupă în propoziție 
întotdeauna funcția de subiect și niciodată pe 
cea de predicat, cu toate că provine dintr-o 
formă verbală arhaică. 

În ceea ce privește rădăcina din care derivă 
YHWH, s-au emis, datorită etimologiei 
incerte a numelui, mai multe ipoteze pe care le 
vom aminti tangențial. Cea mai reprezentativă 
dintre acestea a fost propusă de S.D. Goitein, 
care susținea proveniența dintr-o rădăcina 
arăbească /wy care are trei sensuri: a. a iubi, b. 
a cădea / a se aşterne, c. a sufla. Preferând primul 
sens al termenului, care subliniază aspectele 
afective ale monoteismului, exegetul traducea 
tetragrama prin Ce/ iubitor, indicând pe de-o 
parte iubirea nemărginită a lui Dumnezeu, iar 
pe cealaltă îndrăzneala și devoţiunea care cer 
exclusivitatea acestei iubiri. 

Cu toate că unele prezumțţii au fost susținute 
prin argumente pertinente, încă nu s-a dovedit 
că israeliții antici asociau numele Yahwe cu 
vreun alt verb, afară de z fi. În cazul acestei 
variante acreditate de majoritatea specialiștilor, 
nu au ajuns însă la un acord comun în ceea 
ce privește forma verbului. Unii consideră că 
este o structură finită (ga/ imperfect), iar alții 
cauzală (/iphi]). Dacă în primul caz tetragrama 
se traduce prin E/esfe, E/ va fi sau E] Se înfăți- 
șează pe Sine prezent, în cel de-al doilea acesta 
poate primi sensul de £/ Jefermină fiinfarea sau 
EI aduce la viață. 

Interpretarea acestui nume, în calitatea sa de 
structură verbală finită, este întâlnită în Îș 3, 14. 
Ca răspuns la interogaţia lui Moise, care anti- 
cipa întrebările israeliților privitoare la acest 
Dumnezeu eliberator, Domnul spune: Eu sun 
Ce] ce este şi adaugă „Așa să spui fiilor lui Israel: 
Cel ce este m-a trimis la voi!”. Diferenţa dintre 

această formă verbală și numele YHWH poate 
fi explicată în felul următor: rădăcina PwP este 
înțeleasă drept o variantă a verbului py/ (a 
i), care era în uzanţă în timpul lui Moise, iar 
prefixul pentru persoana a treia este perceput 
ca o obiectivare secundară a persoanei I; astfel 
că yhwy este interpretat aici ca Pyh (Eu sunt). 
Pentru K. van der Toorn, expresia folosită de 
Dumnezeu pentru a-și descrie numele Său 
poate fi receptată ca o promisiune (Ev voi fi cu 
siguranță acolo) sau ca o aluzie la incomparabili- 
tatea ființei Sale (Fu san ce/ ce este, fără pereche). 
W. Elwell consideră că Tetragrama este modul 
în care Dumnezeul lui Israel își arată unici- 
tatea. W.F. Albright a interpretat expresia din 
Iș 3, 14 prin cuvintele E/ aduce Ja viază orice 
vine la viață, subliniind calitatea de Creator a 
Domnului. Această tâlcuire este împărtășită de 
Edmond Jacob care susține că numele respectiv 
„este o expresie a unui Dumnezeu viu” Care Își 
manifestă puterea asupra vieții. Tot el consi- 
deră că, prin numele Său revelat, Dumnezeu 
Îşi descoperă veșnicia naturii Sale. Folosind 
conotaţiile filosofice pe care le implică tradu- 
cerea grecească a Tetragramei (ego eimi o on), 
Gerhard von Rad afirmă că această formulă 
axiomatică este o definire a ființei Sale prin 
care Dumnezeu Își exprimă atotputernicia 
și aseitatea, precum și un semn că El va fi 
prezent pretutindeni și oricând lângă poporul 
Său. În completarea celor susținute de von 
Rad, teologul francez Edouard Cothenet ţine 
să precizeze faptul că numele divin YHWH 
nu exprimă ființa metafizică, ci mai degrabă 
prezenţa folositoare și dorința Domnului de a 
fi lângă poporul Său. În acest fel, Dumnezeu 
Se manifestă ca Unul Care aude plângerea isra- 
eliților și Își îndeplinește făgăduințele făcute 
părinților lor. 

In spațiul românesc, ne vom mărgini doar la 
doi reprezentanți: profesorul Vasile Loichiţă și 
orientalistul Athanasie Negoiţă. Primul dintre 
aceștia oferă două perspective teologice de 
interpretare: una fi/osofică-dogmatică, iar cealaltă 
isforico-revelațională. Prima cale îl înfățișează 
pe Dumnezeu ca pe o ființă personală și spiri- 
tuală absolută Ce posedă în sine însăși cauza 

și toate condiţiile ființării Sale. Cea de-a doua 
cale îl prezintă pe Dumnezeu în ipostaza de 
Părinte ocrotitor Care Și-a manifestat purtarea 
Sa de grijă încă din timpul patriarhilor și Care, 
în virtutea neschimbabilităţii Sale, dorește 
să-Și încredinţeze poporul de credincioșia Sa. 
Mergând în aceeași direcție interpretativă, după 
o atentă analiză gramaticală a textului din Îș 3, 
14, A. Negoiţă expune următoarea concluzie: 
„În numele Yahweh se află noţiunea ființei ca 
ceva neschimbător, independent de altă ființă, 
dar această noţiune nu este concepută ca ceva 
abstract sau speculativ, ci în mod concret, având 
în vedere legăturile istorice ale lui Yahweh cu 
poporul Săw”. În concluzie, putem afirma că 
pentru a determina semnificația corectă a 
acestui nume de sorginte biblică este imperios 
necesar să se aibă în vedere că „singura etimo- 
logie care contează (în acest caz — n.n.) este cea 
teologico-revelaţională”. 

În opinia Sfinţilor Părinţi, numele pe care 
Și-l atribuie Dumnezeu, în dialogul Său cu 
Moise, este unic, ] se potrivește și 1 se cuvine 
numai Lui. Sf. Chiril al Alexandriei afirmă 
faptul că Dumnezeu „este cu adevărat Ce/ ce 
este, iar numele acesta nu 1 se cuvine decât Lui 
singur, în mod propriu și special, chiar dacă 
prin abuz acest nume se dă și altora. Numai 
lui Dumnezeu 1 se poate spune în sens propriu 
Cel ce este, căci numai El este prin Sine. Toate 
celelalte pot primi acest nume numai prin abuz, 
căci ele primesc pe esze de la altcineva și până la 
urmă de la Dumnezeu Însuși, Care nu primește 
existenţa de la nimeni.”. 

Explicând însemnătatea acestui nume dumne- 
zeiesc, Sf. Grigorie de Nyssa identifică pe Ce/ 
ce este cu adevărul. „Ce ce este cu adevărat este 
Cel ce are prin firea Sa existența, Cel a cărui 
ființă se identifică cu existența, Cel Care nu 
primește existența de la altul ca înfăptuitoare a 
ființei Sale gândite de acela. E] singur Se poate 
numi Ce/ ce este, pentru că dacă numele cuiva 
redă fiinţa Lui, ființa Lui fiind una cu existenţa, 
EI poate fi numit Ce/ ce este” (Despre viața lui 
Moise, 43). Sf. Dionisie Areopagitul consideră 
că prin acest nume Dumnezeu nu numai că Se 
descoperă, ci Se și preaslăvește neîncetat „cu 

numele ce indică pe cel mai întâi din daru- 
rile Sale, când este numit în chip deosebit și 
mai presus de toate Ce/ ce esfe. Căci El având 
în chip deosebit preexistență și preexcelență, a 
făcut mai dinainte toată existența, existența în 
sine precum și toate felurile deosebite de a fi 
în chiar această existență. Și principiile tuturor 
celor ce există participă la existență și sunt 
principii (origini). 

Din cele expuse mai sus, reiese că revelarea 
de Sine a lui Dumnezeu a fost un privilegiu 
acordat poporului Său. Acestuia i s-a dat 
posibilitatea să-L. cunoască pe Dumnezeul 
părinţilor și să intre într-o relație personală 
cu EL prin invocarea numelui și prin respec- 
tarea poruncilor Lui. Momentul descoperirii 
numelui ființial al lui Dumnezeu a reprezentat 
pentru israeliți garanția cea mai fermă că făgă- 
duinţele făcute patriarhilor vor fi împlinite și 
dovada că Dumnezeu cel viu și adevărat, Fiinţa 
supremă în Care subzistă toate cele create, va 
fi prezent întotdeauna și pretutindeni lângă ei. 
Trebuie să elucidăm încă o chestiune privitoare 
la “Tetragramă: interdicţia pronunțării acestui 
nume. Dincolo de dezbaterea asupra modului 
de pronunțare corectă a numelui YHWH, 
trebuie descoperit motivul care a generat inter- 
dicția rostirii lui și implicaţiile pe care acest 
fapt le-a cauzat în timp. Din nefericire, nu se 
știe cu exactitate perioada din care evreii au 
încetat să mai rostească numele sfânt al lui 
Dumnezeu. Deși unii rabini au considerat că 
originea acestei practici este destul de timpurie, 
în Vechiul “Testament s-au descoperit câteva 
texte din care reiese că în sec. al V-lea î.Hr., 
imediat după întoarcerea din robia babiloniană, 
Tetragrama încă era pronunțată în vorbirea 
directă (cf. Ne 8, 6). Se pare că rostirea ei nu 
încetase nici în timpul profetului Daniel, care 
a pronunțat numele Yahwe în rugăciunea sa 
particulară (Dn 9, 10). Din cercetările recente a 
reieșit faptul că interdicția pronunțării numelui 
inefabil a fost cauzat pe interpretarea eronată a 
textului din Za 24, 16 care interzicea rostirea 
numelui lui Dumnezeu. Pe lângă înţelesul de 
pronunța, a stipula, verbul (bqn — nagab) poate 
fi interpretat și cu sensul de 4 V/esfezna, a buli. 

Contextul în care Moise rostește sentința de 
mai sus, poruncită chiar de Domnul, implică 
mai degrabă folosirea celui de-al doilea sens. 
Prin urmare, sesizăm că interdicția nu viza 
o pronunțare obișnuită, ci una hulitoare, 
blasfematoare. 

Perpetuând această eroare interpretativă, 
Talmudul a certificat pronunțarea numelui 
YHWH doar o dată pe an, în Ziua Ispășirii 
(Yom Kippur), când arhiereul intra în Sfânta 
Sfintelor. lar când acesta rostea cu voce puter- 
nică Numele slăvit și venerat înainte preo- 
ților și poporului adunat în curtea Templului, 
i se răspundea după o prosternare cu fața la 
pământ: „Binecuvântat să fie Numele Său slăvit 
și suveran pentru totdeauna și în veșnicie!”. În 
virtutea acestei prevederi, cel care a pronunțat 
pentru ultima dată numele a fost Simon cel 
Drept, ultimul arhiereu în timpul căruia a fost 
distrus templul. 

Datorită acestor interdicții, etragrama a 
primit în perioada talmudică denumirea de Șem 
bameforaş, o construcție cu un conținut format 
din mai multe înțelesuri. În timp, sensul secundar 
al participiului 7eforaș (făinuir sau separat) a 
început să primeze înaintea înțelesului de bază 
(făcut cunoscut, rostit sau explicat), în așa fel încât 
YHWH a devenit „Numele care se sustrăgea 
oricărei explicaţii, tăinuit”. Începând cu peri- 
oada Ahemenizilor, numele Yahwe a ajuns un 
nume-tabu, fiind înlocuit în uzul liturgic cu/ 
prin mai multe apelative. Cele mai des întâlnite 
dintre acestea sunt: 4donay (Doamne, Stăpânul 
meu) şi Fla-Șem (Numele). Folosirea celui din 
urmă ca substitut al Tetragramei este motivată 
de David A. Cooper în felul următor: „Nu vrem 
să-i dăm un nume, așa că îl numim Nome/e, fiind 
prea înfricoșător ca să fie numit, dar înfricoșarea 
se poate trăi”. Evreii tradiționaliști din zilele 
noastre folosesc în locul cuvântului YHWH 
doar termenul Name/e, deoarece consideră că 
Adonay nu mai este potrivit să reprezinte numele 
lui Dumnezeu. 

Numele lui Dumnezeu este semn al prezenței 
personale. Pentru a percepe corect modul în 
care Dumnezeu este prezent în și prin numele 
Său, trebuie cunoscut statutul numelui față de 


persoana pe care o reprezintă. Chiar dacă mulți 
exegeți privesc legătura dintre Dumnezeu 
și numele Său într-un raport de identitate, 
numele nu este echivalentul deplin al entității 
pe care o reprezintă, cu toate că definește esența 
persoanei și poate fi chiar un substitut pentru 
ea. Opinia Pr. Pavel Florenski, care susținea că: 
„Numele lui Dumnezeu este Dumnezeu; dar 
Dumnezeu nu este nume”, punctează ferm 
nuanțele pe care le presupune această relație și 
stabilește limitele noţiunii analizate, preîntâm- 
pinând eventualele confuzii. 

Fiind o manifestare 44 exzra a lui Dumnezeu, 
numele devine semnul care indică prezența 
personală și lucrarea nevăzută a Acestuia. 
Persoana divină Care Se află în nume Se 
comportă în așa fel încât, din momentul invo- 
cării, omului i se oferă certitudinea că înaintea 
sa nu se află altcineva decât Dumnezeu Însuși. 
Conștiința prezenței nemijlocite a Domnului 
prin / în numele Său a fost statornicită și de 
interdicția promulgată în cea de-a treia poruncă 
din Decalog în care se interzicea luarea numelui 
dumnezeiesc în deșert (Îș 20, 7). Acest lucru 
este motivat prin importanța acestei prescripții 
în prisma faptului că numele este forma prin 
care omul reprezintă și cunoaște: „Cine va 
degrada numele lui Dumnezeu va degrada 
propriul său concept despre Dumnezeu și va 
îndepărta însăși manifestarea lui Dumnezeu 
din interiorul ființei lui. De aceea Mântuitorul 
Hristos în rugăciunea Tatăl nostru ne învață să 
sfințim numele lui Dumnezeu înainte de cere- 
rile rugăciunii”. 

Numele nu este un talisman magic, prin care 
omul devine capabil să stăpânească prezența 
divinității, ci este mijlocul prin care el intră în 
comuniune, punctul de plecare al unei lucrări 
sinergice și elementul ce determină partici- 
parea sa la o prezenţă infinit împărtășibilă 
și, în același timp, inaccesibilă. Conlucrarea 
deplină dintre om și Dumnezeu se împlinește 
în rugăciune: „Sinergia între numele omului, ca 
oglindă a spiritului uman, și Numele divin, ca 
prezență, lucrare și transfigurare, se realizează 
prin rugăciunea inimii [...]. Invocarea Numelui 
divin ne zidește după prototipul Celui pe 

Care îl purtăm nevăzut în noi de la Facere. 
Prezenţa Lui în noi, prin numele Său, ne face 
feofori sau bristofori, ceea ce reprezintă sensul 
vieţii noastre”. Așadar, prezenţa lui Dumnezeu 
presupune și așezarea omului în comuniune, 
adică venirea sa în proximitatea divinității, 
deschiderea lui față de energia Sa și oferirea 
vieţii „o jertfă vie în mâinile Lu'”. 

Ultimul argument pe care îl aducem în susți- 
nerea demersului nostru este însuși numele lui 
Dumnezeu: Eu sunt Cel ce este (ş 3, 14). Repe- 
tarea intenționată și succesivă a cuvântului /y/a 
(Eu sun?) sugerează intenţia lui Dumnezeu de a 
face cât mai evidentă lui Moise prezența Sa. Pe 
cât de absent a fost Yahwe în viața israeliților 
robiți, pe atât de prezent urma să fie în călătoria 
pe care poporul ales avea să o facă prin pustie. De 
acum înainte, Dumnezeu avea să fie cunoscut 
sub numele de Yahwe, nume care incorpora 
promisiunea Domnului de a fi prezent oriunde 
și oricând va fi nevoie de ajutorul Său. Reflec- 
tând la evenimentul în care Dumnezeu și-a 
făcut cunoscut numele, Michel Quenot notează: 
„Acest Eu sunt Cel ce sunt, descoperit lui Moise 
în rugul aprins, mă invită la ființă. Numele Său 
mă străbate ca o pară de foc și revitalizează 
duhul meu și inima mea, se impregnează la fel 
ca imaginea icoanei. Prezenţă!”. 

Invocarea numelui Domnului reprezintă 
chemarea prin care omul Îl face prezent în mod 
real pe Dumnezeu. Rostirea numelui premerge 
ipostazierea realităţii definite, fiindcă „numele 
cheamă de îndată sufletul pe care îl desem- 
nează”. Prin urmare, invocarea este însoțită de 
o arătate imediată a lui Dumnezeu pentru că 


Numele este forma prezenței Sale. 

Ioan Chirilă 


ICOANĂ. (gr. iZon; lat. imago — chip, repre- 
zentare) Reprezentare imagistică a chipului 
Persoanelor dumnezeiești, Maicii Domnului, 
sfinților ori îngerilor, precum și a unor scene 
și evenimente din viața acestora sau din istoria 
mântuirii, destinată cinstirii lui Dumnezeu și 
a sfinților reprezentaţi și prin care se edifică 
conștiința prezenței lor nemijlocite. 

Icoana este un simbol prin care sunt cunos- 
cute Persoanele dumnezeiești sau ale sfinților 
ori dogme sau caracteristici proprii acestora, 
dar care sunt inaccesibile rațional. Element de 

cunoaștere simbolică a unui adevăr revelat. 
Termenul desemna iniţial orice formă de 
reprezentare, dar cu timpul a început să denote 
o formă specifică a picturii sacre din interiorul 
teologiei bizantine. Imaginile sacre îi reprezintă 
pe Mântuitorul Hristos, pe Maica Domnului și 
pe alți sfinți, iar cinstirea acordată acestora se 
bazează pe principiul: venerarea icoanelor trece 
la cel zugrăvit pe icoană. 

Creștinii au folosit, încă de a început, imagi- 
nile împreună cu mărturiile verbale ale evan- 
gheliei propovăduite de Mântuitorul Hristos. 
Primele reprezentări iconografice erau simple, 
mai degrabă simbolice: Hristos ca păstor, ca 
miel, ca pește (făcându-se trimitere la grecescul 
Ichthys, acronim pentru Iisus Hristos, Fiul lui 
Dumnezeu, Mântuitorul, deși, conform unor 
tradiții, reprezentarea figurii Mântuitorului 
Hristos merge până în vremea Mântuito- 
rului Hristos Însuși (legenda lui Abgar, regele 
Edessei, legenda despre „imaginea nefăcută 
de mână” sau legenda Sfintei Veronica, despre 
mahrama cu care a fost ștearsă fața Mântuito- 
rului în drumul spre Golgota). 

Din momentul în care creștinismul a devenit 
religia oficială a Imperiului Roman, arta creș- 
tină a început să joace un rol foarte impor- 
tant. Imagini cu Mântuitorul Hristos, Maica 
Domnului, martiri, sfinți sau scene din Vechiul 
și Noul Testament au început să fie folosite 
în cult ca obiecte de cinstire și exprimare a 
credinței. Cinstirea publică a icoanelor a fost 
interzisă în perioada crizei iconoclaste (sec. 
VIII-IX). conoclasmul (distrugerea icoanelor) 
a început în prima parte a sec. al VIII-lea, sub 
domnia împăratului Leon al III-lea Isaurul, și 
a ținut până în 843, când împărăteasa Teodora 
i-a pus capăt. În perioada iconoclastă, icoa- 
nele au fost distruse și mulţi dintre cei care le 
cinsteau au fost persecutați. 

Pentru a putea înțelege complexitatea peri- 
oadei iconoclaste trebuie precizat contextul 
teologic ce a influențat apariția sa și repercu- 
siunile acestei lupte. Pe fond teologic, icono- 
clasmul a apărut în contextul controverselor 
nestoriene și monofizite. Adversarii icoanelor 
pun în discuţie natura care este reprezentată 


în acestea: care dintre cele două naturi ale 
lui Hristos este descrisă — cea umană sau cea 
divină? Dacă este vorba despre cea umană, 
atunci venerarea icoanelor nu ar fi decât o nouă 
formă de nestorianism, implicând în acest fel 
o separare a celor două naturi în icoană. Dacă 
este vorba despre cea divină, atunci s-ar ajunge 
fie la o formă de monofizitism, în care natura 
umană s-ar fi pierdut în cea divină, fie la pura 
blasfemie, întrucât natura divină este necu- 
noscută, invizibilă, inefabilă și deci nu poate 
fi descrisă sau reprezentată într-o imagine. 
La această dispută hristologică s-a adăugat 
și argumentul că venerarea icoanelor, a unor 
obiecte materiale, nu reprezintă decât o nouă 
formă de idolatrie. 

Apărătorii dreptei credinţe [Sf. loan Damas- 
chin, Sfinții Părinți de la Sinodul al VII-lea 
Ecumenic (Niceea, 787), Sf. 'Teodor Studitul] 
au precizat că icoana lui Hristos nu înfăți- 
șează nici firea umană, nici pe cea divină, ci 
Persoana dumnezeiască întrupată sau ipostasul 
Său. Pentru teologia creștină, fundamentul 
icoanelor stă în realitatea Întrupării Fiului lui 
Dumnezeu: „Și Cuvântul trup S-a făcut” (n 
1, 14). De altfel, Părinţii adunaţi la Niceea în 
787 au ţinut să precizeze importanța doctrinei 
Întrupării Fiului lui Dumnezeu pentru stabi- 
lirea învățăturii corecte despre cinstirea icoa- 
nelor. Prin Întrupare se subliniază, într-un mod 
dincolo de orice tăgadă, participarea trupului 
și a materiei la lucrarea de mântuire a lumii. 
Astfel, în Întrupare necircumscrisul devine 
circumscris prin atotputernicia dumnezeiască, 
întreaga materie este asumată, iar Cuvântul cel 
nevăzut, „Chipul lui Dumnezeu cel nevăzut” 
(Co/ 1, 15), Se face pe Sine vizibil și deci poate 
fi reprezentat în mod vizibil. 

În ceea ce privește acuzaţia de idolatrie, textele 
Sinodului de la Niceea sunt foarte clare. În 
enunțuri sunt folosite comentariile Sf. loan 
Damaschin, care reia la rândul său o formulă ce 
aparţine Sf. Vasile cel Mare. Acesta din urmă 
sublinia faptul că cinstirea care este arătată 
imaginii trece către prototip. Așadar, atunci 
când o icoană este venerată, cinstirea se va referi 
la Mântuitorul Hristos, la Maica Domnului 

sau la sfinţii reprezentaţi, nu la lemnul sau 
vopseaua folosite pentru a crea icoana. De 
asemenea, Părinţii vor preciza și că trebuie 
făcută o distincţie între „cinstirea” icoanelor și 
„adorarea” care se cuvine numai lui Dumnezeu. 
Perioada iconoclastă s-a încheiat în anul 843, 
iar amintirea acelui moment se face în prima 
duminică a Postului Mare, duminică ce este 
îndeobște cunoscută ca Duminica Ortodoxiei. 
La finalul acestei perioade, argumentarea 
hristologică a icoanelor a cunoscut implicații 
foarte importante. Astfel, textele liturgice 
vor sublinia că venerarea icoanelor reprezintă 
o expresie văzută a luării în serios și accep- 
tării consecințelor dogmatice ale Întrupării 
Mântuitorului Hristos. 

În ceea ce priveşte repercusiunile iconoclas- 
mului, acestea au fost resimţite mult mai 
puternic în Apus. Papa Adrian Ia trimis legaţii 
papali la cel de-Al VII-lea Sinod Ecumenic și 
hotărârile sinodului au fost primite la Roma. În 
același timp, Carol cel Mare și teologii din jurul 
său, bazându-se pe o traducere total eronată a 
hotărârilor Sinodului de la Niceea, au atacat 
și respins în chip violent venerarea icoanelor 
începând cu anul 790. Ei i-au acuzat pe „Greci” 
că „adoră” icoanele (tocmai ceea ce sinodul 
respinsese) și, în același timp, i-au numit eretici. 
Aceste acuzaţii se pot regăsi în Cărțile Caroline 
(Libri Carolini), fiind repetate în mod solemn 
în cadrul Sinodului de la Frankfurt (794). 
Deși Papa Adrian ] și succesorul acestuia, Leon 
al III-lea, au rezistat presiunii făcute de Carol cel 
Mare, apărând Ortodoxia, teologii carolingieni 
au continuat să considere suspicioasă practica 
răsăriteană până în sec. al IX-lea. Reminis- 
cențe ale acestei suspiciuni au rămas în Creș- 
tinismul Apusean unde s-a dezvoltat tendința 
de a considera icoanele, frescele, mozaicurile și 
statuile ca simple decoraţiuni sau ajutor vizual 
pentru neînvățați. Foarte important de precizat 
este că iconoclaștii reformatori au amintit de 
Cărţile Caroline pentru a denunța „supersti- 
iile” Apusului medieval în ceea ce privește 
venerarea icoanelor și aceasta ca replică pentru 
sinodul de la Trent care se referă la cel de la 
Niceea (787). 

În ciuda diversităţii imposibil de negat, dato- 
rate în bună măsură geniului fiecărei epoci și 
locaţii, există o puternică unitate în arta vizuală 
a Bisericii de-a lungul perioadei cuprinse între 
sec. al III-lea și al XII-lea. Anumite caracte- 
ristici a ceea ce astăzi ar putea fi descris ca artă 
bizantină (chipul, arhitectura peisagistică, lipsa 
reprezentărilor naturaliste, perspectiva inversă 
etc.) puteau fi găsite în tot Apusul creștin până 
în perioada romantică. După schisma dintre 
Est și Vest de la 1054, Apusul a început să 
elimine aceste caractere ale picturilor sfinte și 
a adoptat din ce în ce mai mult „realism”, în 
sensul naturalist al cuvântului, și o libertate din 
ce în ce mai mare față de principiile teologice 
hotărâte în cadrul celui de-Al VII-lea Sinod 
Ecumenic (Niceea, 787). În Răsăritul creştin, 
maniera de reprezentare în iconografie a rămas 
aceeași până la „decadența” din sec. al XVII-lea. 
Odată cu sec. al XX-lea, se poate constata o 
revenire la caracteristicile artei tradiționale. 

În contextul ecumenic al sec. al XX-lea, s-a 
observat un alt fenomen demn de amintit și 
ale cărui consecințe trebuie să fie pe deplin 
evaluate: icoanele, care din raţiuni istorice 
evidente au fost asociate cu Bizanțul și cu Bise- 
rica Ortodoxă, au început să devină din ce în ce 
mai folosite, atât în lăcașurile de cult și locu- 
inţele credincioșilor romano-catolici, cât și în 
bisericile anglicane și chiar protestante, ca să 
nu mai vorbim de adunările ecumenice. Și mai 
interesant este faptul că ele sunt apreciate chiar 
și de necreștini. Pictura de icoane este prac- 
ticată atât în spaţiul Ortodox, dar și în afara 
acestui spațiu. Dacă aceasta este doar o „modă” 
trecătoare nu putem spune cu precizie, însă cu 
siguranță putem vorbi de oportunitatea de a 
ne reaminti locul artei sacre vizuale în interi- 
orul Ortodoxiei, unde nu a încetat niciodată să 
existe (în ciuda anumitor perioade de declin). 
Icoanele, din perspectiva Bisericii Ortodoxe, 
fidelă Sinodului al VII-lea Ecumenic, sunt 
„teologie în culori”. Cu alte cuvinte, respon- 
sabilitatea teologilor, a căror slujire în cadrul 
Bisericii constă în strădania de a predica lumii 
contemporane adevărul Mântuitorului Iisus 
Hristos, care este același ieri și azi și în veci 

(Evr 13, 8), se regăsește în egală măsură în 
rândul pictorilor de icoane. Iconografia este artă 
liturgică. Este parte a cultului unde adevărul 
Împărăției nu este doar predicat, ci experiat, 
într-un mod tainic, ca o pregustare. De aceea, 
toate reprezentările vizuale fac referire la reali- 
tatea transfigurată a tuturor lucrurilor chemate 
la mântuire. De aici vine și maniera stilizată, 


nenaturalistă a reprezentărilor. i 

Gheorghe Holbea 


ICONOCLÂSM. Erezie şi atitudine îndrep- 
tată împotriva cultului sfintelor icoane. 

Erezia susţinută cu tenacitate de împărați 
bizantini și de o parte a episcopatului răsări- 
tean, în perioadele 726-780 și 815-842, a nece- 
sitat luarea unei poziții oficiale de către Bise- 
rică în cadrul sinodal, dându-se fundamentarea 
teologică și hristologică cinstirii icoanelor în 
anul 787. 

Iconoclasmul imperial bizantin a început 
în anul 726, când împăratul Leon al III-lea 
Isaurul a impus primele măsuri de înlăturare a 
icoanelor din biserici și locurile publice, consi- 
derând că prin cinstirea icoanelor se încalcă 
porunca a Il-a Decalogului (Îș 20, 4-5) şi se 
alunecă astfel în idolatrie. Reacţia fermă antii- 
conoclastă a populaţiei, clerului și monahilor 
din Constantinopol, soldată cu unele acte de 
violență, revoltele din capitală și din themele 
europene, l-au determinat pe împăratul Leon 
al III-lea să caute o justificare oficială a icono- 
clasmului, care să primească acordul „Bise- 
ricii”. Nereușind să câștige de partea sa nici 
pe Papa Grigorie al II-lea (715-731), nici pe 
Patriarhul Gherman I al Constantinopolului 
(715-730), care i-a cerut convocarea unui sinod 
ecumenic, considerându-se „împărat și preot” și 
contând pe sprijinul unor episcopi orientali, el 


a convocat la Constantinopol, în anul 730, un 
silentium, o conferință teologică. Excluzând pe 
Patriarhul Gherman, care a refuzat să adere la 
iconoclasm, cei prezenți au semnat hotărârile 
acestui presupus sinod și astfel iconoclasmul 
era legiferat. Patriarhul Gherman a fost depus 
și în locul lui a fost ales Anastasie (730-754), 
un adept al iconomabhiei. Prin urmare, icono- 
clasmul devenea învățătură aprobată de împărat 
și de Biserică și propagată ca atare. 

Din punct de vedere teologic, cultul icoanelor 
nu a fost apărat numai de Papa Grigorie al 
II-lea (care a trimis două scrisori împăratului 
Leon al III-lea, arătând că acesta nu are dreptul 
să se amestece în treburile Bisericii și că folo- 
sirea și cinstirea icoanelor este în conformitate 
cu învățătura Bisericii, prin icoane transmițân- 
du-se aceleași învățături de credință ca prin 
cuvântul evangheliei) și Patriarhul Gherman 
I al Constantinopolului (care, în scrisorile 
sale către Episcopul Constantin de Nakoleia, 
Mitropolitul loan al Synadei și Episcopul 
Toma de Claudiopolis, arată că cinstirea icoa- 
nelor este diferită de adorarea lui Dumnezeu 
și că această cinstire se aduce icoanei datorită 
Întrupării lui Hristos), ci mai ales de Sf. loan 
Damaschin care, prin cele trei tratate împotriva 
iconoclaștilor, transferă disputa iconoclastă 
despre cinstirea icoanelor de la acuzația de 
idolatrie la acuzaţia de nestorianism sau mono- 
fizitism, deci în spaţiul teologiei hristologice. 
Iconoclasmul imperial nu a produs numai o 
mare criză religioasă în Imperiul bizantin, ci a 
afectat legăturile firești dintre Constantinopol 
și Roma sau Patriarhiile Orientale. Criza 
iconoclastă nu s-a generalizat însă în timpul 
împăratului Leon al III-lea și nu se poate 
vorbi de o distrugere sistematică a icoanelor 
așa cum a fost dispusă în timpul Patriarhului 
Niceta, în anul 768. Multe biserici și palatul 
patriarhal din Constantinopol și-au păstrat 
frescele și mozaicurile, este drept, mai mult cu 
rol decorativ decât liturgic, până la moartea 
împăratului (18 iunie 741). 

Noul împărat, Constantin al V-lea (741-775), 
a continuat politica iconoclastă și s-a străduit 
să dea acesteia o mai mare amploare printr-o 

decizie sinodală. EI însuși a compus mai multe 
tratate (două păstrate doar fragmentar) pentru 
instruirea clerului și credincioșilor în spirit 
iconoclast și depistarea episcopilor iconoduli, 
care erau apoi înlocuiți samavolnic cu episcopi 
iconoclaști. În felul acesta, s-a asigurat prezența 
a 338 de episcopi la sinodul iconoclast de la 
Hieria, care s-a desfășurat între 10 februarie și 
8 august 754. 

De asemenea, circulau în acea vreme mai 
multe scrieri cu conţinut iconoclast, puse sub 
autoritatea Sf. Epifanie de Salamina: Epistola 
dogmatică, Tratat contra icoanelor, Scrisoarea 
către împăratul Teodosie I . Din aceste scrieri 
aflăm despre tipuri de icoane ale sfinților, iar 
soluţiile propuse de el pentru înlăturarea icoa- 
nelor (perdelele pictate, folosite pentru înmor- 
mântarea săracilor, frescele văruite, mozaicurile 
interzise pe viitor) au fost aplicate de icono- 
claști după sinodul de la FHieria. Deși se știe că 
Sfântul Epifanie nu a fost un adept al icoanelor, 
cum reiese din Zesamentul său, aceste scrieri 
nu-i aparțin, ci sunt o compilație mai târzie și 
au fost folosite de iconoclaști ca atare. 

La Hieria s-au pus în discuție mai multe 
aspecte legate de cultul icoanelor. Deși s-a 
accentuat în continuare acuzaţia de idolatrie 
(cinstirea creaturii în locul Creatorului), sino- 
dalii și-au formulat învățătura lor iconoclastă, 
prevalându-se de dogma hristologică. Preluând 
concepția împăratului Constantin al V-lea 
despre identitatea de fiinţă dintre icoană şi proto- 
fipul ei, sinodul a acreditat învățătura despre 
Sfânta Eubaristie ca singura icoană adevărată 
a lui Elristos. Sinodalii au înțeles relaţia icoa- 
nă-prototip ca identitate de ființă. 

Nu mai folosesc ca argument principal 
acuzația de idolatrie, ci preiau teoria dezvol- 
tată de împăratul Constantin al V-lea, după 
care cinstirea icoanelor contrazice dogma 
hristologică. Astfel, iconodulii sunt acuzați că, 
zugrăvind icoana Mântuitorului, fie reprezintă 
Dumnezeirea necircumscrisă a lui Hristos 
prin circumscriere în trupul creat, ceea ce este 
greșeala „circumscrierii”, fie că amestecă acea 
neamestecată unire mărturisită de sinodul de 
la Calcedon, pentru că ei cred că pot zugrăvi 

împreună cu natura umană și ceva din natura 
divină. Astfel se cade în greșeala amestecării și 
se aduce Dumnezeirii îndoită blasfemie, prin 
circumscriere și prin amestecare, asemenea 
ereziilor lui Arie, Dioscor și Eutihie. 

Dacă însă iconodulii spun că zugrăvesc numai 
icoana trupului pe care l-am văzut, l-am pipăit 
și cu care am conviețuit — argumentau mai 
departe iconoclaștii —, ei cad în greșeala despăr- 
țirii. Pentru că ei separă trupul de Dumnezeire 
și îi dau un ipostas propriu, pe care intențio- 
nează să-l picteze, introduc în Sfânta Treime 
o a patra persoană și zugrăvesc ceea ce a fost 
adoptat de Dumnezeire ca ceva neîndumne- 
zeit. Prin urmare, cei care cred că pot zugrăvi 
icoana lui Hristos comit o dublă greșeală: fie că 
zugrăvesc Dumnezeirea și o amestecă cu trupul 
(erezia monofizită), fie că zugrăvesc trupul lui 
Hristos neîndumnezeit și despărțit în mod 
singular ca ipostas de sine stătător. Ei se iden- 
tifică astfel cu nestorienii. 

Iconoclaștii însă au exclus termenul (neschimbat) 
când au explicat unirea ipostatică. Prin urmare, 
ci au înțeles și au explicat Dogma Întrupării lui 
Hristos în manieră monofizită, unirea ipostatică 
făcându-se prin schimbabilitatea firilor. Astfel 
stând lucrurile, sinodalii de la Hieria nu puteau 
accepta zugrăvirea icoanei lui Hristos din cauza 
Întrupării Sale și hotărau: „Dacă cutează cineva 
să zugrăvească în culori sub forma chipului 
omenesc ființa necircumscrisă sau persoana 
Logosului divin, pentru că S-a întrupat și dacă 
nu recunoaște mai vârtos pe Dumnezeu, care 
nici după Întrupare nu poate fi circumscris, să 
fie anatema” (Mansi, 13, 337C). 

Decizia finală a Sinodului de la Hieria a fost 
formulată astfel: „Bazându-ne pe Sfintele 
Scripturi date de Dumnezeu și ancorați de 
stânca închinării lui Dumnezeu în Duh și 
adevăr, noi toți care purtăm demnitatea preo- 
ţească și ne-am adunat în numele Sfintei și de 
Viaţă Făcătoarei Treimi, hotărâm unanim că 
orice icoană, fie că este făcută din orice mate- 
rial, fie că este pictată, trebuie să fie de acum 
înainte îndepărtată din bisericile creștine ca 
ceva străin și detestabil și că nimeni să nu cuteze 
pe viitor să mai practice meșteșugul păgân al 

zugravului de icoane. Cine mai îndrăznește să 
zugrăvească icoane sau să le cinstească sau să le 
așeze în biserici sau să le păstreze în casele lor, 
de este episcop, preot sau diacon trebuie să fie 
depus, iar de este laic sau călugăr să fie anate- 
mizat și făcut răspunzător de legile imperiale, 
ca dușman al poruncilor lui Dumnezeu și al 
dogmelor lăsate de Sfinţii Părinţi”. 

Vasele și veșmintele liturgice nu trebuie însă 
îndepărtate sau nefolosite, chiar dacă aveau 
icoane zugrăvite sau cusute pe el. 

Odată cu ratificarea iconoclasmului ca învă- 
ţătură deliberată de un „sinod ecumenic”, s-a 
trecut la înlăturarea icoanelor și reprimarea 
apărătorilor acestora. Datorită creării unei 
puternice opoziții din partea călugărilor și 
credincioșilor, împăratul a dispus ca hotărârile 
Sinodului de la Hieria să fie semnate, pe lângă 
episcopi, și de preoții și călugării din întreg 
Imperiul Bizantin. 

În plus, multe mănăstiri au fost incendiate, 
distruse sau transformate în cazărmi și adăpos- 
turi pentru cai și materiale necesare armatei. 
În multe biserici, frescele și mozaicurile au 
fost distruse sau acoperite cu tencuială, în locul 
lor zugrăvindu-se scene de vânătoare, călărie, 
pescuit sau acrobație. În timp ce în Bizanţ 
iconoclasmul lua proporții, fiind susţinut chiar 
de episcopat, la Roma și în Orient se menținea 
poziţia favorabilă cultului icoanelor. Singurele 
posesiuni bizantine în Occident, Pentapolis și 
exarhatul de Ravena, ocupat de lombarzi în anul 
754, au fost cucerite de regele franc Pepin cel 
Scurt (741-768) și oferite Romei ca „Patrimo- 
niul Sfântului Petru”. Sinodul convocat de Papa 
Ștefan al IV-lea (768-772) în Basilica Salvator 
din palatul Lateran, în aprilie 769, condamna 
sinodul iconoclast de la Hieria și confirma cultul 
icoanelor pe baza textelor patristice. 

De asemenea, Patriarhul Teodor 1 al lerusa- 
limului (752/754-767) a ţinut un sinod care 
a condamnat iconoclasmul, iar în anul 764, 
împreună cu patriarhii Teodor al Antiohiei și 
Cozma al Alexandriei, anatematiza, în Dumi- 
nica Pogorârii Sfântului Duh, pe Episcopul 
Cozma de Epiphania, în Siria, pentru că îmbră- 
țișase iconoclasmul. După moartea împăratului 


Constantin al V-lea, la 14 septembrie 775, 
iconoclasmul bizantin a intrat în faza de declin. 
Noul împărat, Leon al IV-lea Hazarul (775- 
780), a încetat persecutările și a permis întoar- 
cerea celor exilați. Doar în anul 779 câţiva 
demnitari au fost maltratați și călugăriți pentru 
că cinsteau icoanele, iar împărăteasa Irina 
exilată tot din același motiv, fiind învinuită de 
încălcarea jurământului făcut înaintea împăra- 
tului Constantin al V-lea. Moartea împăratului 
Leon al IV-lea, la 8 septembrie 780, a pus capăt 
primei faze a iconoclasmului bizantin. 
Iconoclasmul a cunoscut a doua fază la înce- 
putul sec. al IX-lea. Împăratul Leon al V-lea 
Armeanul (813-820) a schimbat politica reli- 
gioase din nou în favoarea iconoclasmului. El 
a cerut unei comisii să întocmească un flori- 
legiu patristic împotriva cultului icoanelor. 
Patriarhul Nichifor a condamnat manevrele 
iconoclaștilor, a scris două tratate — Anfirr- 
heseis — împotriva lor și a condus procesiunea 
cu icoane din 25 decembrie 814. Pentru toate 
acestea, împăratul a dispus înlocuirea lui cu 
Teodot Melissenos Cassiteras și exilarea lui în 
primăvara anului 815. 

Noul patriarh a convocat sinodul iconoclast în 
Catedrala „Sfânta Sofia” din Constantinopol în 
anul 815. Au fost respinse hotărârile Sinodului 
al VII-lea Ecumenic și reconfirmate hotărâ- 
rile sinodului iconoclast de la Hieria. Icoanele 
trebuiau arse sau distruse în alt mod, iar apără- 
torii lor persecutați. Fostul Patriarh Nichifor 
și Sfântul Teodor, starețul Mănăstirii Studion, 
împreună cu alți episcopi, au fost exilați. Papa 
Pascal al II-lea (817-824) s-a opus cu vehe- 
mență, apărând Sinodul al VII-lea Ecumenic 
și arătând că cinstirea icoanelor este funda- 
mentată pe Întruparea lui Hristos, consecință a 
unirii ipostatice a celor două firi într-o singură 
persoană. De asemenea, iconoclasmul bizantin 
a fost condamnat de Patriarhiile Orientale prin 
sinodul de la Ierusalim, din anul 836. Cei mai 
reprezentativi apărători și teologi ai icoanelor, 
în sec. al LX-lea, au fost Patriarhul Nichifor 1 al 
Constantinopolului și Sf. Teodor Studitul. Ca 
toți apărătorii cultului icoanelor, ei au demon- 
strat că icoana este expresia realității Întrupării 

lui Hristos și cinstirea ei este fundamentată pe 
învățătura hristologică a Bisericii. Episcopatul 
franc s-a pronunțat în sinodul de la Paris, din 
1 noiembrie 825, pentru pictarea icoanelor, 
dar nu pentru venerarea lor. Cu toate acestea, 
iconoclasmul a mai continuat și sub Mihail al 
II-lea Rangabe (820-829) și Teofil (829-842), 
cultul icoanelor fiind reconfirmat de Sinodul 
de la Constantinopol, din 11 martie 843. 

Nicolae Chifăr 


ICONODUL. (gr. îkon — icoană, doulos — 
cinstitor, cinstitor de icoane) Denumire apărută pe 
fondul ereziei iconoclaste, între sec. al VIII-lea 
și al IX-lea, în Imperiul Bizantin, și care făcea 
referire la persoanele care cinsteau icoanele și 
erau de acord cu reprezentarea Mântuitorului 

Hristos și a sfinților pe diferite obiecte de cult. 
Opozanţii iconodulilor erau denumiți în epocă 
iconoclaști (distrugători de icoane) sau icono- 
mahi (luptători împotriva icoanelor). Dintre 
mulții iconoduli ai acelei epoci putem aminti pe 
Sf. loan Damaschin, Sf. Teodor Studitul, împă- 


răteasa Irina sau împărăteasa Teodora. 
Gheorghe Holbea 


ICONOGRAFIE. (gr. ikonografia — scriere sau 
pictare de icoane) Ramură a artelor frumoase ce 
studiază reprezentarea în pictură a temelor reli- 
gioase, dar și crearea și uzul liturgic al icoanelor. 
Iconografia ne ajută să înţelegem tematica și 
simbolismul ansamblului de pictură biseri- 
cească: teme, scene, personaje sfinte. Erminiile 
zugravilor fac parte din această ramură. Erminia 
cuprinde rânduiala după care trebuie aran- 
jate icoanele pe pereții bisericilor, modurile de 
reprezentare ale Mântuitorului Hristos, Maicii 
Domnului, ale unor sfinți, scene biblice etc. 
Discuţiile cu privire la modul de reprezentare 
a lui Dumnezeu și al sfinților, dar mai ales cu 
privire la fundamentul reprezentărilor iconogra- 
fice, s-au purtat mai ales în perioada schismei 
iconoclaste. Hotărârile Sinodului de la Niceea 
spun că iconografia (și de aceea arta sacră în 
general) „stă în deplină concordanță cu predi- 
carea evangheliei”. De aceea, nu trebuie să existe 
nicio contradicție între predicarea Evangheliei și 
ceea ce ochii contemplă (sau ceea ce alte simţuri 
percep). În acest sens, rolul și responsabilitatea 
iconarului sunt asemănătoare teologului care 
trebuie să predice în fiecare epocă evanghelia 
adusă de Mântuitorul Hristos. De aceea, și 
polemica apărută în jurul corectei traduceri 
a cuvântului „iconografie”. Preferând tradu- 
cerea lui ypapia ca „scriere”, și nu ca „pictare”, 
rezultă că iconografia reprezintă „scrierea de 
icoane”. Astfel, icoana este mult mai mult decât 
o simplă compoziție artistică. Ea este martoră 
a adevărului revelat. Totodată, rostul iconogra- 
fiei (și cu aceasta al întregii arte sacre și mai ales 
al liturghiei în general), după spusele aceluiași 
sinod, este mai ales acela de a întări credința în 
Întruparea, cu adevărat reală, a Cuvântului lui 
Dumnezeu, Mântuitorul Hristos. 

Înşiși împărații iconoclaști promovau cultul 
împăratului, ceea ce însemna că figura aces- 
tora apărea pe monede sau pe alte edificii, în 
ciuda poziției de excludere a reprezentărilor 
religioase. Astfel, pe fondul iconoclasmului, 
importanța iconografiei nu privește caracterul 
ei incontestabil, deoarece icoana nu distorsio- 
nează realitatea, ci o sugerează, întrucât fiecare 
cultură a avut și are icoanele ei (chiar și în 
Vechiul Testament se vorbește despre repre- 
zentările Heruvimilor și Serafimilor). Impor- 
tanţa iconografiei este dată de concordanța ci 
cu credinţa creștină. De aici rezultă imensa 
responsabilitate atribuită iconarilor. 

Toate aceste discuţii au avut un efect foarte 
mare asupra modalității de face icoane. Arta 
creștină a devenit cu timpul supusă unor reguli. 
În general, icoanele sunt bidimensionale, 
pictate, sculptate, brodate, mozaic și reprezen- 
tate pe lemn, sticlă sau perete. De asemenea, 
se observă la icoanele bizantine un stil aparte, 
distinct: figurile sunt alungite, persoanele 
sunt impozante, frontalitatea, lumina vine 
de la icoană și nu icoana este luminată, exis- 
tența binomului bucurie-tristeţe, atemporali- 
tate, simetrie etc. Mai presus de aceste calități, 
trebuie amintit că icoanele trebuie făcute într-o 
perioadă de post și rugăciune, ele nefiind simple 
ornamente, ci „teologie în culori”. Icoanele nu 
sunt doar lucruri pur instructive, nici elemente 
opţionale în construirea unei biserici, ci sunt, 
mai degrabă, elemente necesare si expresie a 
Bisericii în rugăciune, făcând prezentă Împă- 
răția Cerurilor. Modalitatea de reprezentare 
a persoanelor și a evenimentelor biblice ne 
revelează o nouă realitate în Biserică, o nouă 
creaţie, un loc al întâlnirii între cer și pământ. 
O altă consecință a controverselor iconoclaste a 
fost crearea manualelor de iconografie, cunos- 
cutele erminii iconografice, cu instrucțiuni 
precise legate de formă, caracteristici distinc- 
tive și culori ce trebuie folosite în reprezentarea 
Mântuitorului Hristos și a sfinților. Astfel, din 
perioada bizantină până în zilele noastre, aceste 
manuale au avut un foarte mare rol în realizarea 
icoanelor. Deși regulile sunt fixe, geniul icona- 
rilor își găsește loc în aceste forme, oferind 


adevărate capodopere de artă și teologie creș- 
tină, așa cum sunt picturile lui Teofan Grecul 
și Andrei Rubliov în Rusia sec. al XIV-lea și 
al XV-lea. Cu toate că iconografia a decăzut în 
perioada dintre sec. al XVIII-lea și începutul 
sec. al XX-lea, sub influența artei religioase 
provenite din Vestul Europei, apeluri impor- 
tante de reînnoire a tradiţiei (făcute în special 
de prințul E. Trubetskoy în Rusia și Photius 
Kontoglou în Grecia) au condus către recupe- 


rarea artei sacre la sfârșitul sec. al XX-lea. 
Bibliografie. CnarzIpAkIs, Manolis, Icons of Parmos: 
Questions of Byzantine and Post-Byzantine Painting, Nati- 
onal Bank of Greece, Atena, 1985; DIoNIsIE DIN FURNA, 
Erminia picturii bizantine, Ed. Sophia, București, 2000; 
FLORENSKY, Pavel, Iconoszasu/, Ed. Anastasia, București, 
1994; GRABAR, Andr6, Byzantine Painting: Historical 
and Critical Study, Skira, Geneva, 1953; KALoKYRES, 
Konstantinos, 7Be Essence of Orthodox Iconography, Holy 
Cross Orthodox Press, Brookline, 1985. 

Gheorghe Holbea 


ICONOMIE. 1. Abordare flexibilă, din 
perspectivă ortodoxă, a unor învățături și 
practici, cu excepţia celor intangibile (dogme, 
canoane). Pogorământ. 

II. Mod prin care Dumnezeu, fiind absolut, 
Se raportează la relativitatea creaţiei. lconomia 
desemnează un act al lui Dumnezeu care se 
răsfrânge dincolo de identitatea Sa, aceasta 
fiind chiar pronia lui Dumnezeu, lucrarea Sa în 
creaţie, în speță, lucrarea mântuitoare a Sa. (ex. 
Treime imanentă, Lreime iconomică). 


David Pestroiu, Mihai Burlacu 


ICONOSTAS. (gr. iZonostasion;, ikon şi stasis 
- susfinător de icoane) Perete de icoane care 
desparte cele două părți principale ale interio- 
rului bisericilor ortodoxe, altarul și naosul. 

Această denumire alternează cu cea de cazape- 
feasmă (KOTANETUGHAL, -T6 — vă/, perdea), denu- 
mire de origine biblică, ce desemna perdeaua 
care despărțea, la Cortul Mărturiei și la templul 
iudaic din lerusalim, Sfânta de Sfânta Sfintelor 
(3 Rg 6, 21). Corespondentul românesc este cel 
de zâmplă, denumire care, după unii cercetători, 
derivă de la grecescul zemnp/on (loc sfinţit, templu). 
Prin asociere cu tâmpla (parte a feţei umane), 

în Transilvania apare denumirea de frunzar (de 
la latinescul froza/e), întrucât, pentru cel care 
priveşte din naosul bisericii catapeteasma, apare 
ca o tâmplă sau ca o frunte a feței omenești. 
Istoria apariției și evoluției catapetesmei în 
bisericile de tip bizantin se măsoară în secole. 
Iniţial, catapeteasma a fost gri/aju/ scund de 
lemn, metal sau piatră care delimita altarul de 
restul bisericii și care avea funcție practică, aceea 
de a opri intrarea credincioșilor laici în altar. 
Purta denumirea de cancefii (lat. cancella, gr. 
KOVKEAAOL, 1) — grilaj). Acest grilaj era compus 
din panouri despărțite prin coloane legate între 
ele, în partea superioară, în plan orizontal, prin- 
tr-o grindă (arhitravă), uneori frumos împodo- 
bită cu sculptură. Trei spaţii libere în acest grilaj 
constituiau trei căi de acces în altar, rezervate 
clericilor. Intrarea din mijloc era acoperită cu o 
perdea pentru a păzi Sfintele Daruri în timpul 
Sfintei Liturghii de privirile celor aflați la slujbă. 
Uneori, grilajul era înlocuit de o perdea, situație 
păstrată până astăzi în bisericile armene. Pe acest 
grilaj, de timpuriu, au fost așezate medalioane cu 
chipul Mântuitorului, al Maicii Domnului, ale 
sfinților îngeri, ale Apostolilor, ale Prorocilor, iar 
în mijloc, într-un medalion, Crucea Răstignirii. 
Din sec. al VI-lea apare și monograma împăra- 
tului Justinian. 

Un pas important în evoluţia iconostasului 
se înregistrează în sec. al IX-lea, când vechiul 
grilaj începe să tindă spre formele iconostasului 
de astăzi. Împăratul Vasile Macedoneanul este 
cel care realizează un grilaj între altar și naos 
prevăzut cu uși laterale (ușile diaconești de 
azi) şi uși centrale (ușile împărătești) și împo- 
dobește arhitrava cu o icoană a Mântuitorului 
care impresiona prin dimensiuni și frumusețe. 
Acesta este momentul când icoanele de pe 
cancelii încep să se înmulțească. Între ele apare 
icoana deisis (5Eno, -h — rugăciune, mijlocire), 
poziționată deasupra ușilor împărătești, icoană 
care va influența întreaga tematică a progra- 
mului iconografic din catapeteasmă. 

Forma actuală a iconostasului s-a fixat în sec. 
al XIV-lea. Ușile din mijloc, numite uși împă- 
rătești, sunt dublate de o perdea numită Zveră 
(slav. veri - ușă). Evoluţia iconostasului nu 

este doar rezultatul evoluţiei artei și arhitec- 
turii bisericești, ci și rezultatul relației dintre 
rugăciunea liturgică și icoană, dintre credința 
exprimată prin rugăciune și credința exprimată 
în imagini și culori. În tradiția catolică și în alte 
tradiții creștine rezultate din reformă, iconos- 


tasul a dispărut total. 

Bibliografie. BRanIșTrE, Ene, Lifurgica Generală, vol. II, 
Ed. Episcopiei Dunării de Jos, Galaţi, 52002; FLoRENsKY, 
Pavel, Iconostasu/, trad. B. Buzilă, Ed. Anastasia, București, 
1994; Tucă, Nicuşor, „Sfintele icoane — oglinzi ale veșni- 


ciei”, în: Sfântul Apostol Andrei, Ul (1999) 4, pp. 32-40. 


Viorel Sava 


ÎCOS. Este una dintre cele două strofe ale 
vechilor condace, fiind așezat la sfârșitul 
cântării a șasea sau, uneori, a cântării a treia a 
Canoanelor Utreniei. 

În trecut, el se cânta după fiecare icos, urmând 
condacul. Astăzi, icosul se citește îndată după 
cântarea condacului. Dacă de regulă condacul 
redă pe scurt conţinutul unei sărbători sau a 
unui praznic, icosul expune același conținut, 
însă mult mai extins, indicând în amănunțime 
datele desfășurării evenimentului prăznuit. 
Atât condacele, cât și icoasele sunt scrise într-o 
singură măsură, încheindu-se în cea mai mare 
parte cu aceleași cuvinte, cântându-se pe același 
ton. Numărul cel mai mare de icoase îl aflăm în 
„Imnul acatist”. În vechime, era prima dintre 
strofele propriu-zise ale condacelor și servea 
ca model celorlalte strofe ca număr de silabe 


și accente. 
Bibliografie. BRANIșTE, Ene, Lifurgica Generală, Ed. 
Partener, 12008; BRAnIșTE, Ene; BRANIȘTE, Ecate- 
rina, Dicţionar de cunoștințe religioase, Ed. Diecezană, 
Caransebeș, 2002; CraeșANv, Badea, Zezauru/ /iturgic 
al Sfintei Biserici Creştine Ortodoxe, Tipografia Guten- 
berg, București, 1912; MrrRorANovICI, Vasile; TARNA- 
vscHi, leodor; CorLaRcruc, Nectarie, Lifurgica Bisericii 
Orfodoxe. Cursuri universitare, Ed. Consiliului Eparhial 
Ortodox Român din Bucovina, Cernăuţi, 1929; VINTI- 
LESCU, Petre, Despre poezia imnografică din cărțile de ritual 
şi cântarea bisericească, Ed. Partener, Galaţi, 2006. 

Stelian lonașcu 


IDIOMELĂ. Imn liturgic al cărui text și 
melodie sunt originale, în sensul că imnograful 
autor a compus nu doar textul, ci și melodia. 
Melodia idiomelei nu constituie un model 

pentru alte tropare, așa cum constituie melodia 
automelei. Cosma Melodul (sec. VII-VIII) și 
Andrei Criteanul (sec. al VIII-lea) se numără 
printre marii imnografi ce pot fi menţionaţi ca 


autori de idiomele. 

Bibliografie. BRANIșTE, Ene, Lifurgica Generală, Ed. 

Arhiepiscopiei Dunării de Jos, Galaţi, 2002; VinrILescu, 

Petre, Despre poezia imnografică din cărțile de ritual şi 

cântarea bisericească, Ed. Renașterea, Cluj-Napoca, 2005. 
Cristian Cercel 


IERURGII. Slujbe, rânduieli şi rugăciuni 
pentru binecuvântarea și sfințirea omului în 
diferite momente și împrejurări din viața sa, 
precum și pentru binecuvântarea și sfințirea 
naturii înconjurătoare și a diferitelor lucruri 
sau obiecte de folos omului. Ele stau de obicei 
în legătură de Sfintele Taine și cu Sfânta Litur- 
ghie, fără să se substituie acestora. 

Unele ierurgii sunt săvârșite ca pregătire pentru 
primirea Sfintelor Taine (cum sunt, de exemplu, 
cele legate de nașterea omului), altele succed 
Tainelor (cum este rugăciunea de opt zile după 
Cununie). Înstituirea lor se întemeiază pe 
cuvântul Sf. Apostol Pavel, care spune că „toată 
făptura lui Dumnezeu este bună și nimic nu este 
de lepădat, dacă se ia cu mulțumire, căci se sfin- 
țește prin cuvântul lui Dumnezeu și prin rugă- 
ciune” (7 Tim 4, 4-5). Despre existenţa lor dă 
mărturie literatura creștină din toate timpurile. 
Între Sfintele Taine și ierurgii există anumite 
deosebiri: Tainele au fost instituite de Mântu- 
itorul Însuși și se referă exclusiv la persoana 
umană, în timp ce ierurgiile au fost instituite 
de Biserică de-a lungul timpului și vizează nu 
numai viața umană, în anumite împrejurări ale 
ci, ci și natura înconjurătoare, spațiul în care 
omul își pregătește mântuirea; cât privește 
necesitatea celor două categorii de slujbe, 
Tainele sunt fundamentale pentru mântuirea 
noastră, unele chiar obligatorii, precum Botezul, 
Pocăința, Euharistia, pe când ierurgiile nu au 
acest caracter de absolută necesitate; lipsa lor 
nu atrage după sine pierderea mântuirii, însă 
primirea lor întărește harul și sfințenia primită 
prin Sfintele Taine. În funcţie de obiectul lor, 
de structura și dimensiunile slujbei, dar și în 
funcţie de efectele lor, ierurgiile se împart în 


mai multe grupe. Cartea de cult care conţine 
slujbele ierurgiilor se numește JMlo/izfe/nic sau 
Ehologhion. 

Mulțimea ierurgiilor conținute în Mo/izfe/nic 
reflectă credința Bisericii că nu doar persoana 
umană este chemată la sfințenie, ci și întreaga 
făptură care, prin rugăciune, se transfigurează 
devenind „cer nou și pământ nou. 

Bibliografie. Mo/izfe/nic, Ed. Institutului Biblic și de 
Misiune al Bisericii Ortodoxe Române, București, 2000; 
BRANIȘTE, Ene, Lifurgica Specială, Ed. Institutului Biblic 
și de Misiune al Bisericii Ortodoxe Române, București, 
1980; NecuLa, Nicolae D., „Care sunt rostul și folosul 
Rugăciunii când leapădă femeia”, în Zradirie şi înnoire 
în slujirea liturgică, vol. IL, Ed. Institutului Biblic și de 
Misiune al Bisericii Ortodoxe Române, București, 2002; 
NecuLa, Nicolae D, „Ce este «Rugăciunea cu copia», 
când și cum se face?”, în Tradiie și înnoire în slujirea litur- 
gică, vol. III, Ed. Institutului Biblic și de Misiune al Bise- 
ricii Ortodoxe Române, București, 2004, pp. 168-177; 
NecuLa, Nicolae D., „Cum interpretăm conţinutul și 
unele expresii ale rugăciunilor din lerurgiile legate de 
naște și botez?”, în Tradiţie şi înnoire în slujirea liturgică, 
vol. III, pp. 243-252; NecuLa, Nicolae D., „Este îngăduit 
să operăm schimbări sau prescurtări în rânduiala Sfin- 
telor Taine și ierurgii?”, în Tradifie și înnoire în slujirea 
liturgică, vol. IV , Ed. „Cuvântul Vieţii”, București, 2010, 
pp. 33-39; Sava, Viorel, „lubirea lui Dumnezeu față de 
creaţia Sa reflectată în cultul ortodox”, în: Zeo/ogie și Viază, 
VII (1997), 1-6, pp. 43-50; Sraeza, f LAURENTIU, „Sfin- 
tele Taine și lerurgiile în viața Bisericii și a credincioșilor”, 
în: RT, III (1993), 3, pp. 310-320; Vanca, Dumitru, „O 
practică liturgică evitată și uitată: Rânduiala la ieșirea cu 
greu a sufletului. Consideraţii pe marginea unui text din 
sec. XVII — Molitfelnicul de la Bălgrad 1689”, în Sensu/ 
vieții, al suferinței şi al morţii, Ed. Reîntregirea, Alba Iulia, 
2008, pp. 546-566. 


Viorel Sava 


IERUSALIM. (ebr. Ierușalem) Este un vechi 
oraș din regiunea istorică Palestina (pentru 
evrei și creștini „Iara Sfântă” sau „ara lui 
Israel”), în Orientul Mijlociu, considerat oraș 
sfânt în iudaism, creștinism și islam. 

Ebraicul Ierușa/aim este derivat din numele 
cananean al cetăţii, Urusa/im, care însemna 
Cetatea lui Salim sau Cetatea Păcii. Pentru creș- 
tini, este cel mai important oraș de pe pământ, 
căci aici s-au desfășurat evenimentele mântuirii 
neamului omenesc: aici Domnul a fost răstignit, 
a murit, a fost îngropat și a înviat și tot de aici S-a 
înălțat la cer. lar la Cinzecime, aici S-a pogorât 

Sfântul Duh asupra Apostolilor, punând astfel 
ultima piatră de temelie a Bisericii. În Sfânta 
Scriptură, găsim peste 1.250 de referiri la leru- 
salim. Numărul acestora devine și mai semni- 
ficativ, dacă ne gândim că a doua localitate din 
Biblic, în ordinea ocurenţelor, este Betelul, care 
este menţionat „doar” de 75 de ori. 

Cetatea Ierusalimului a fost fondată la conflu- 
enţa a trei văi, Valea Hinom (sau Gheena, în 
vest și sud), Valea Chedron (în est) și Valea 
Tiropeon (a Brânzarilor, între cele două). La 
început, așezarea ocupa doar partea sudică 
a platoului calcaros dintre Valea Chedron și 
Valea 'Tiropeon. Acest platou avea altitudinea 
medie de 760 m. Mai târziu, s-a extins spre 
nord și spre vest, dincolo de Valea Tiropeon, 
aceasta ajungând în mijlocul cetății. 

În Biblie, prima mențiune a cetății se găsește în 
Fe 14, 18 (vezi Ps 75, 2), unde apare și numele 
regelui-preot Melchisedec, căruia Avraam i-a 
dat zeciuială din toate (Ze 14, 20). Melchisedec 
este, după Sfânta Scriptură, primul om care este 
numit preot. Și pentru că textul din Facerea 
precizează că acesta era „preot al Dumneze- 
ului-Celui-Preaînalt” (14, 18), suntem obli- 
gaţi să facem o constatare foarte interesantă: 
cu sute de ani înainte de instituirea preoţiei 
lui Aaron, în viitoarea cetate care va cunoaște 
slava dumnezeiască a trăit un preot-slujitor al 
Dumnezeului-Celui- Adevărat. După întoar- 
cerea israeliților din Egipt, un timp capitala a 
fost la Hebron. Regele David a ocupat puternic 
fortificata cetate a iebusiţilor și a făcut din ea 
capitala regatului său (998 î.FHr.). De atunci 
înainte, Lerusalimul, numit și Sion (2 Rg 5,7), 
a mai primit un nume, Cetatea lui David [2 Rg 
5, 7, 6, 10-16; Neem 3, 15; 12, 37; Is 22, 9; în 
Noul Testament, acest nume este dat Betlee- 
mului (Le 2, 4.11)]. În noua sa capitală, David 
ridică un nou cort în care aduce Chivotul 
Legii (2 Rg 6, 2-17). Mai târziu, plănuiește să 
zidească Domnului un templu, dar este înști- 
ințat prin Profetul Natan că privilegiul acesta îl 
va avea urmașul său (2 Rg 7, 2-17). Înţelegând 
că Domnul nu binevoiește ca sfântul lăcaș să fie 
legat de numele unui ucigaș, David se resem- 
nează, dar face eforturi pentru a înlesni munca 

urmașului său. Astfel, alocă o sumă impresio- 
nantă achiziţionării și pregătirii multora dintre 
materialele ce urmau să fie folosite la constru- 
irea Templului. Profeţia rostită de Natan se va 
împlini după moartea regelui David, fiul său, 
Solomon, reușind să zidească primul templu 
din Ierusalim, o construcție splendidă, loc al 
sălășluirii slavei Domnului. În rugăciunea de 
consacrare a sfântului lăcaș, regele subliniază 
dorinţa sa ca acesta să fie loc de întâlnire a 
oamenilor cu Dumnezeu, nu numai a fiilor lui 
Israel, ci și a păgânilor, care, cunoscându-l aici 
pe Dumnezeul-Cel-Adevărat, urmau să devină 
martorii Lui între neamuri (3 Rg 8, 41-43). 

Deși cea mai mare parte a activității Mântuito- 
rului s-a desfășurat departe de Ierusalim, totuși 
„Cetatea Sfântă” (Is 52, 1; M/ 4, 5; 27, 53) a 
avut privilegiul să fie martora celor mai impor- 
tante evenimente din viața Sa și a Bisericii Sale. 
Cronologic, primul eveniment al Noului Testa- 
ment are loc în lerusalim. Slujind în templul 
lui Irod, preotul Zaharia primește bunavestire 
a nașterii Sf. loan Botezătorul (e 1, 5-22). 
La Ierusalim, magii sunt primiți de rod, care 
află de la învăţaţi locul nașterii lui Mesia (2, 
1-6). În a patruzecea zi de la naștere, Pruncul 
lisus este adus la templul din Ierusalim (Zc 2, 
22-38). Apoi, în timpul copilăriei și adoles- 
cenței, face pelerinaje la Ierusalim împreună 
cu părinții (2, 41-49). În timpul activităţii 
Sale publice, Domnul urcă la Ierusalim de mai 
multe ori, cu ocazia unor sărbători. Probabil în 
primăvara anului 28 îl vindecă pe slăbănogul de 
la Scăldătoarea Vitezda (In 5, 1-47). În toamna 
anului următor, petrece Sărbătoarea Cortu- 
rilor la lerusalim (In 7, 2) și în iarna aceluiași 
an (decembrie 29) urcă din nou la lerusalim 
pentru Sărbătoarea Înnoirii templului [Hanuka 
(In 10,22)]. Ultimele zile dinaintea Pătimirilor, 
Domnul le-a petrecut la Ierusalim sau în apro- 
pierea acestuia (726, 1 — 27,66; Mc11,1-15, 
47; Le 19,29 = 23, 56; In 12, 12:— 19,42). Aici 
a instituit Taina Sfintei Euharistii și tot aici 
a fost arestat, judecat, răstignit și îngropat (7 
aprilie 30). Dintre arătările Domnului de după 
Înviere cele mai multe se petrec în Ierusalim 
sau în apropierea acestuia (V// 28, 9-10; Me 16; 

Le 24, In 20). Despărțirea de ucenici va avea 
loc în imediata apropiere a Ierusalimului, pe 
Muntele Măslinilor (Le 24, 50-52; FA 1,9-12). 
După Înălțare, ucenicii rămân în lerusalim (EA 
1, 13u). Aici se va pogori peste ei Duhul Sfânt 
la Cincizecime (FA 2, 1-4) și tot aici Bise- 
rica va face primii pași în împlinirea misiunii 
pe care i-a încredințat-o Domnul înainte de 
Inălțare. Aici au fost hirotoniți primii diaconi; 
aici a primit moarte martirică Sfântul Ștefan 
(FA 7), Sf. Apostol Iacov, fratele lui loan (E4 
12, 1-2), şi Sfântul Iacov, primul episcop de 
scaun al Bisericii (Hegesip, citat de Eusebiu 
de Cezareea, Isforia bisericească, 2.23.9 ș.u.; 
Iosif Flaviu, Anrichizăzi, 20.9.1). La Ierusalim 
s-a ținut primul sinod al Bisericii (48 d.Hr.) 
și tot aici va fi arestat Sfântul Pavel, zece ani 
mai târziu (58 d.Hr.). În ciuda acestei istorii 
plină de evenimente minunate, lerusalimul va 
dispărea pentru o perioadă de pe harta comu- 
nităților creștine. Cu puţin înainte de declan- 
șarea războiului iudaic (66 d.Hr.), creștinii din 
Ierusalim au primit poruncă, prin descoperire, 
să părăsească cetatea și să se refugieze dincolo 
de Iordan, în cetatea Pella din Pereea (Eusebiu 
de Cezareea, Isforia bisericească, 3.5.3). 

IISUS HRISTOS. Persoana a doua a 
Sfintei “Treimi, adică Fiul din veșnicie al lui 
Dumnezeu-latăl Ceresc, care S-a înomenit 
pentru mântuirea lumii. lisus Hristos este o 
Persoană unică pentru că este în același timp 
şi Dumnezeu, și om, deoarece după Întrupare 
a devenit om pentru veșnicie, neîncetând să 
rămână Dumnezeu, fără vreo diminuare. 
Pregătirea omenirii pentru venirea Mântuito- 
rului. Planul lui Dumnezeu referitor la om și 
creație nu a fost decât temporar împiedicat 
în realizarea lui de căderea în păcat. Cu toată 
gravitatea acestuia, chiar din momentul săvâr- 
șirii lui, Dumnezeu le făgăduiește primilor 
oameni venirea Mântuitorului, Care Se va naște 
din „sămânţa femeii” (Fr 3, 15). Această făgă- 
duință este o constantă a Vechiului Testament, 
Avraam, Isaac și lacov beneficiind de reînnoirea 
ei (Fr 22, 18; 49, 10). Profeţiile mesianice atestă 
prezența și lucrarea Cuvântului în Vechiul Testa- 
ment, Care pregătea astfel venirea Sa în trup. 
Și dacă Legea și Prorocii au fost înaintemer- 
gătoarii venirii Sale în trup, „la fel și Cuvântul 
lui Dumnezeu cel întrupat, ridicat întru slavă, 
S-a făcut Însuși înaintemergătorul venirii Sale 
duhovnicești, călăuzind sufletele prin propriile 
Sale cuvinte. Această venire o înfăptuieşte EI 
pururea, preschimbând prin virtuţi pe cei vred- 
nici, din trup în duh, dar o va înfăptui și la sfâr- 
șitul veacului, descoperind în chip vădit cele ce 
erau mai înainte ascunse tuturor” (Sf. Maxim 
Mărturisitorul, Capete zeo/ogice). 

Hotărârea din veci pentru mântuirea lumii 
prin Fiul s-a realizat „la plinirea vremii”, adică 
atunci când lumea a fost pregătită pentru 
primirea Mântuitorului. 

În acest sens, Sf. Grigorie de Nazianz, Sf. Vasile 
cel Mare și Sf. Maxim Mărturisitorul vorbesc 

despre structura progresivă a Revelaţiei, în 
virtutea pedagogiei divine care ţine cont de 
slăbiciunea noastră și de infinitatea înțelep- 
ciunii divine. 

Revelația nu are în vedere doar poporul ales, 
ci și lumea păgână. Astfel, în Vechiul Testa- 
ment, prin cuvinte, fapte și creaţie în general, 
Cuvântul lui Dumnezeu Își face simțită 
prezența pentru a pregăti omenirea în vederea 
întrupării. Pentru acest motiv, Sf. Apostol Pavel 
spune că Legea a fost doar o „Călăuză” sau un 
„Pedagog” spre Hristos (Ga 3, 24), din acest 
motiv Hristos fiind „sfârșitul Legii” (Rm 10,4), 
în sensul desăvârșirii ei (M/ 5, 17). 

Prezenţa Logosului în creație, atât prin rațiunile 
lucrurilor, cât și prin Revelația supranaturală, 
unește istoria cu eshatologia. Pentru acest motiv, 
Sf. Maxim Mărturisitorul conchide: „Iaina 
întrupării Cuvântului cuprinde în sine înțelesul 
tuturor ghiciturilor și tipurilor din Scriptură 
și știința tuturor făpturilor văzute și cugetate. 
Lumea păgână a fost pregătită prin legea morală 
naturală, manifestată în conștiință, despre care 
vorbește Apostolul Pavel (Rm 2, 14-16). 
Universalismul creștin este ilustrat de Mântu- 
itorul Însuși: predică în părțile Gadarei și 
dincolo de Iordan (Ze 8, 7), în părţile Tirului 
și ale Sidonului (V/ 15, 22-28), trimite Apos- 
tolii să vestească Evanghelia la toate popoarele, 
iar la Cincizecime, pe lângă evrei, erau adunați 
la Ierusalim „bărbaţi din toate neamurile câte 
sunt sub cer” (42,15). 

Lumea păgână a fost pregătită și prin accesul la 
Revelația divină, facilitat de traducerea cărților 
Vechiului Testament în limba greacă, în sec. al 
III-lea î.Hr. Pentru acest motiv, unii Părinți și 
scriitori bisericești [Iustin Martirul (4po/ogia |, 
64), Teofil al Antiohiei (Căzre Auolic Il, 37), 
Clement Alexandrinul (Szromaze I, 15, 25)] 
sunt de părere că înțelepții greci au cunoscut 
cărțile sfinte ale evreilor și s-au inspirat din ele. 
Filosofia lumii antice a jucat și ea un rol impor- 
tant în pregătirea lumii păgâne pentru venirea 
Mântuitorului. Pornind de aici, Clement 
Alexandrinul spune că filosofia greacă are 
pentru Antichitate rolul de călăuză sau pedagog 
către Hristos, tot așa cum Vechiul Testament 

l-a avut pentru evrei. Sf. lustin Martirul și 
Filosoful face apel la doctrina stoică, care 
vorbea de existenţa logosului seminal în lume și 
precizează că această învățătură își are originea 
în faptul că Logosul, Fiul lui Dumnezeu, S-a 
revelat parțial și filosofilor păgâni. 

Textul din Eorei 1, 2-3 rezumă „hristologia 
cosmică” sau transcendentală, nevoia de Hristos 
înscrisă în creaţie și în ontologia omului: „În 
zilele acestea mai de pe urmă ne-a grăit nouă 
prin Fiul, pe Care L-a pus moștenitor a toate și 
prin Care a făcut și veacurile; Care, fiind stră- 
lucirea slavei și chipul ființei lui Dumnezeu și 
ţinând toate cu cuvântul puterii Sale, după ce a 
săvârșit curățirea păcatelor noastre a șezut de-a 
dreapta slavei, întru cele preaînalte”. 

Creaţia și mântuirea nu sunt elemente dispa- 
rate sau independente, ci presupun o condițio- 
nare structurală, pentru că ambele sunt depen- 
dente de persoana Logosului: „loate prin 
EI s-au făcut [...]. În EI era viața și viaţa era 
lumina oamenilor” (In 1, 3-4). 

Întruparea Mântuitorului Hristos. Pornind de 
la Sf. Apostol Pavel, care a vorbit de taina creș- 
tinătăţii (7 Tim 3, 16), pe care a raportat-o la 
întruparea și viața Mântuitorului, Părinţii Bise- 
ricii circumscriu întruparea domeniului tainei 
prin excelență în sensul ei creștin, ca prezență 
și lucrare a lui Dumnezeu în lume. „Laina mare” 
constă în faptul că Logosul sau Cuvântul lui 
Dumnezeu “Tatăl S-a întrupat, făcându-Se om, 
fără a înceta de a mai fi Dumnezeu. Păcatul și 
efectele acestuia asupra omului și asupra creației 
nu puteau fi eliminate sau înlăturate decât prin 
întrupare. Moartea, ca ieșire din comuniunea cu 
Dumnezeu, trebuia învinsă prin cineva care este 
Dumnezeu și om. „De aceea, pe drept cuvânt a 
luat EL trup muritor, ca să poată fi nimicită în El 
moartea, iar oamenii cei după chipul Lui să fie 
reînviați. Deci, nu putea împlini altcineva această 
trebuință decât chipul Tatălui” (Sf. Atanasie cel 
Mare, Trazat despre întruparea Cuvântului, XUL, 
în Scrieri, partea 1). 

Dacă prin Întrupare ceea ce devenise stricăcios 
are din nou acces la nestricăciune, iar existența 
omului este reorientată după chipul Tatălui 
prin chipul Fiului, tot prin Întrupare ceea ce 

devenise muritor se împărtășește de nemurire 
prin învierea Mântuitorului Hristos. Noi am 
fost cauza Întrupării Cuvântului, neascultarea 
noastră provocând venirea Sa la noi, pentru a 
ne elibera din robia morții. Cauza Întrupării 
Cuvântului — spune Sf. Grigorie de Nyssa — 
nu poate fi alta decât iubirea față de oameni, 
pornind de la ideea că Dumnezeu Însuși este 
iubire și că iubirea se manifestă în special față 
de o persoană aflată în suferință. 

După Sf. Irineu al Lyonului,cei doi Adam trebuie 
situați în interiorul unei iconomii unice, în care 
nu Adam este cel care explică și condiționează 
pe Hristos, ci Hristos este Cel Care luminează și 
împlinește ceea ce Scriptura numește „chipul și 
asemănarea lui Dumnezew”. Întruparea este deci 
evenimentul central care îmbrățișează istoria și 
oamenii și duce creația întreagă spre împlinirea 
ei. Asumându-Și trupul nostru, Mântuitorul a 
asumat cosmogeneza însăși, refăcând legătura 
intimă între spirit și materie. 

Iconomia exclude schimbarea planului lui 
Dumnezeu. Din această perspectivă, Întru- 
parea este sinonimă cu redescoperirea semnifi- 
cației originare a creației. Întruparea constituie 
punctul culminant al planului lui Dumnezeu 
referitor la om și la creația în general. 

Unirea  ipostatică. Unirea  ipostatică  defi- 
nește modul în care firea dumnezeiască și cea 
omenească se unesc în ipostasul Cuvântului, 
prin Întrupare. Ipostasul Cuvântului Se face și 
ipostasul trupului, compunându-Se din două firi 
desăvârșite, din dumnezeire și omenire. Pentru 
aceste motive, Cuvântul întrupat nu este numai 
Dumnezeu și nici numai om, ci, în același timp, 
Dumnezeu desăvârșit și om desăvârșit. 

Unirea celor două firi este substanțială și reală, 
fără a se înţelege că cele două firi au dat naștere 
unei firi compuse, ci doar că sunt unite în ipos- 
tasul compus al Fiului lui Dumnezeu, păstrân- 
du-se însă specificitatea fiecăreia. 

Unitatea neconfundată a celor două firi în 
ipostasul Cuvântului a constituit axul în jurul 
căruia Părinţii au edificat învățătura despre 
Persoana Mântuitorului Hristos. Pornind de la 
faptul că cele două firi sunt atât de unite încât 
nu pot fi despărțite decât „prin cugetare”, la 


Sinodul al V-lea Ecumenic s-a hotărât: „Dacă 
cineva mărturisind că unirea s-a făcut «din 
două firi» sau spunând «o fire a lui Dumnezeu 
Cuvântul întrupat», nu înțelege acestea așa 
cum au învățat părinții, că realizându-se 
unirea după ipostas din firea dumnezeiască și 
omenească, S-a constituit un Hristos, ci din 
aceste cuvinte deduce că este o singură fire sau 
ființă a dumnezeirii și trupului lui Hristos, să 
fie anatema” (Can. 8). Se precizează învățătura 
Bisericii și față de doctrina lui Nestorie: cei care 
folosesc expresia „în două firi” și nu recunosc 
că din ele s-a constituit prin unire un singur 
ipostas, fără a se desființa deosebirea lor și nu le 
disting numai prin cugetare, ci în mod real ca 
două ipostasuri, „să fie anatema”. 

Părinţii insistă asupra faptului că Mântuitorul 
Hristos a existat ca Fiu al lui Dumnezeu, deci 
ca Ipostas sau Persoană dumnezeiască, înainte 
de Întrupare; născut, după umanitate, din 
Fecioara Maria, este unul și același cu Ipostasul 
dumnezeiesc născut dinainte de veci din Tatăl. 
Leonţiu de Bizanţ s-a folosit, pentru a exprima 
faptul că Iisus Hristos este Același ca persoană 
cu Fiul lui Dumnezeu dinainte de întrupare, de 
termenul „enipostaziere”. 

Consecinfele unirii ipostatice. Coexistența celor 
două firi în persoana Mântuitorului Hristos 
presupune o serie de consecințe și implicații 
care evidențiază efectele întrupării îndrep- 
tate atât spre firea Sa umană, cât și spre noi. 
„Hristos nu ne-ar mântui dacă S-ar manifesta 
ca pur dumnezeiesc prin însușirile și actele firii 
dumnezeiești față de noi, și ca pur omenesc 
prin însușiri și acte ale firii Lui omenești. În 
amândouă cazurile, El n-ar ridica firea Sa 
omenească la o colaborare pentru mântuirea ei 
și a noastră. Mai mult, în amândouă cazurile, 
EI ne-ar rămâne inaccesibil ca Dumnezeu, deci 
unirea celor două firi în Persoana Sa ar rămâne 
necunoscută și ineficace” (Dumitru Stăniloae, 
Teologia Dogmatică Ortodoxă.. 

A. Comunicarea însușirilor. Datorită unității 
Persoanei, între însușirile și lucrările firilor se 
stabilește o comunicare, prin care se evită posi- 
bilitatea manifestărilor unilaterale, fie numai în 
calitate de Dumnezeu, fie numai în calitate de 

om. Datorită acestei comunicări, firii dumne- 
zeiești i se atribuie însușiri și lucrări omenești, 
iar firii omenești, însușiri și lucrări dumneze- 
iești. Sf. Atanasie cel Mare spune că Mântu- 
itorul Hristos flămânzea cu trupul, dar sătura 
dumnezeiește pe cei care flămânzeau; omenește, 
întreabă unde este Lazăr, dar îl înviază dumne- 
zeiește; creștea cu trupul, a mâncat, a băut și 
a pătimit, pentru ca întruparea să nu poată fi 
negată. „Căci cele ce le răbda prin trup, acelea 
le împodobea cu mărire, ca Dumnezeu” (Căzre 
Maxim Filosoful, IV, în Scrieri, partea a doua). 
Pentru acest motiv, noi putem participa la 
dumnezeirea Lui. Neputinţele trupului păti- 
mitor au fost desființate datorită prezenței în 
el a Cuvântului nepătimitor și astfel, stricăcios 
fiind, s-a îmbrăcat în nestricăciune și, muritor 
fiind, s-a îmbrăcat în nemurire (7 Co 15,53). 
B. Chenoza Fiului prin întrupare (kenosis și 
kenoun = a goli, a deșerta, a lipsi, a părăsi). 
Chenoza definește starea de golire sau de 
deșertare, de smerire sau de umilință, asumată 
de Cuvântul lui Dumnezeu, prin Întru pare, 
pentru mântuirea oamenilor: „Cugetaţi în voi 
la fel ca și Hristos Iisus, Care, în chipul lui 
Dumnezeu fiind [...], S-a deșertat pe Sine, 
chip de rob luând, făcându-Se asemenea oame- 
nilor, și la înfățișare aflându-Se ca un om; S-a 
smerit pe Sine, ascultător făcându-Se până la 
moarte — și încă moarte pe cruce. Pentru aceea, 
și Dumnezeu L-a preaînălțat și I-a dăruit Lui 
nume care este mai presus de orice nume” 
(Fi 2, 5-9). Este evident, textul scripturistic 
citat se referă atât la Fiul dinainte de întru- 
pare, cât și la Cel de după întrupare (2 Co 8, 
9). Coborârea și acceptarea stării de umilință 
a Fiului lui Dumnezeu i-a împăcat pe oameni 
cu Dumnezeu „omorând prin ea vrăjmășia” (E/ 
2, 16). „EI a șters cu poruncile (Evangheliei) 
zapisul ce era asupra noastră, care era potrivnic 
nouă, și l-a luat din mijloc, pironindu-l pe 
cruce” (Co/ 2, 14). Cuvântul S-a coborât din 
cer pentru a asuma umanitatea separată de 
Dumnezeu și S-a înălțat la cer împreună cu 
umanitatea asumată și îndumnezeită, fără a 
renunţa (pe parcursul vieţii Sale pământești) la 
puterea dumnezeiască. 

Sf. Chiril al Alexandriei precizează că prin 
întrupare nu firea dumnezeiască a devenit 
pătimitoare, ci Persoana acestei firi, datorită 
faptului că a devenit și Persoana firii omenești. 
Pătimirile ţin de firea omenească, iar Hristos 
Și le-a însușit pentru că S-a făcut om, nu ca 
să cadă sub puterea lor, ci ca să le biruiască cu 
puterea Sa. Leonţiu de Bizanţ face afirmația 
paradoxală că prin pătimirile acceptate prin 
chenoză, Fiul lui Dumnezeu comunică firii 
omenești puterea Sa dumnezeiască. Moartea 
suportată de Hristos este și manifestarea puterii 
prin care este biruită în trup, și cu colaborarea 
acestuia: prin suportarea pătimirilor, trupul 
devine apt pentru a fi instrumentul vindecă- 
rilor și al învierii, ca ultimă treaptă în procesul 
mântuirii. Pentru aceste motive, chenoza este 
semnul iubirii lui Dumnezeu față de oameni, 
iar logica ei nu poate fi alta decât înnoirea firii 
omenești: Chenoza trebuie înțeleasă numai 
printr-o raportare fermă la iconomia mântu- 
irii: Dumnezeu pătrunde în formele noastre de 
existență fără să le anuleze și fără să renunțe la 
exercițiul vreunei însușiri dumnezeiești. 

C. Îndumnezeirea firii omeneşti a Mântuito- 
rului Hristos. Chenoza este strâns legată de 
îndumnezcirea firii omenești a Mântuitorului 
Hristos. Pentru Sf. Atanasie cel Mare, întru- 
parea justifică sau motivează îndumnezeirea 
firii omenești a Mântuitorului și o explică în 
același timp. În calitatea Sa de Făcător a toate, 
Cuvântul asumă și trupul omenesc, pentru a-l 
îndumnezei în Sine, pentru că îndumnezeirea 
nu se poate realiza prin unirea cu o creatură. 
Prin întrupare, Cuvântul Se face „fratele nostru” 
și „Întâiul-născut dintre noi”. Prin trupul Lui 
uman asumat, ne conduce spre împărăția ceru- 
rilor și spre Tatăl. 

D. Fecioara Maria este Născătoare de Dumnezeu. 
Dacă Cel Care Se naște din Fecioara Maria 
este Dumnezeu, respectând logica, cea care 
Îl naște este Născătoare de Dumnezeu, nu 
în sensul că „Dumnezeirea Cuvântului a luat 
din ea începutul existenței, ci în sensul că 
Însuși Cuvântul lui Dumnezeu, Cel născut 
înainte de veci, în afară de timp, din Tatăl 
[...], în zilele cele mai de pe urmă, pentru 

mântuirea noastră, S-a sălășluit în pântecele 
ei, S-a întrupat și S-a născut din ea fără să Se 
schimbe. Sfânta Fecioară n-a născut simplu 
om, ci un Dumnezeu întrupat” (Sf. loan 
Damaschin). 

Prin Întruparea Fiului lui Dumnezeu, asumarea 
naturii noastre, existența și îndumnezeirea ei 
s-au produs simultan. „Nu S-a făcut mai întâi 
om și mai pe urmă Dumnezeu, ci totdeauna, 
din primul moment al existenței, a existat în 
amândouă chipurile, pentru că de la începutul 
zămislirii a avut existența în Însuși Cuvântul” 
(Sf. loan Damaschin, Dogmazica...). 

Dacă Cel Care Se naște din Fecioara Maria ca 
om este și Dumnezeu, lucrarea Sfântului Duh 
în acest proces are o influență și o pondere care 
depășește cu mult „suflarea de viață” făcătoare, 
ca în cazul lui Adam, pentru că prin lucrarea 
Duhului firea umană este ipostaziată în Însuși 
Cuvântul lui Dumnezeu. De calitatea de „Născă- 
toare de Dumnezevw” este legată și pururea-fe- 
cioria Maicii Domnului. Sf. loan Gură de Aur 
circumscrie pururea-fecioria Maicii Domnului 
domeniului tainei prin excelență, dificultatea 
înțelegerii fiind compatibilă cu nașterea Fiului 
din Tatăl: „Să nu socotești apoi că ai aflat totul, 
dacă ai auzit că S-a născut de la Duhul Sfânt. 
Chiar dacă știm asta, totuși sunt multe lucruri 
pe care nu le cunoaștem. De pildă: în ce chip Cel 
nemărginit este cuprins în pântece? În ce chip 
Cel Care ţine lumea este purtat în pântece de 
o femeie? În ce chip Fecioara naște și rămâne 
Fecioară...?” (Omi/ii la Matei, IV, 3). 

Dacă Eva s-a născut fără mamă din coasta 
lui Adam, Fecioara Maria naște, prin puterea 
lui Dumnezeu, nu din bărbat, ci de la Duhul 
Sfânt, „numai din ca însăși, fără întinăciune”. 
E. Lipsa de păcat a Mântuitorului. Lipsa de 
păcat a Mântuitorului este cerută de faptul 
că firea Sa omenească este asumată în Ipos- 
tasul divin care nu poate greși. Datorită 
acestei asumări, umanitatea Mântuitorului 
participă la comuniunea Fiului cu Tatăl și 
cu Duhul Sfânt, deci nu se poate închide sau 
manifesta dușmănos nici față de Dumnezeu, 
nici față de semeni. Datorită acestei realități, 
pe linie umană, se poate vorbi de un progres 


în cunoaștere, dar un progres moral în lisus 
Hristos este de neconceput. 

„Opinia lui Teodor de Mopsuestia și a nesto- 
rienilor, că Hristos S-a perfecționat moral, 
ridicându-Se prin lupta cu patimile la o viață 
morală perfectă, a fost condamnată la Sinodul 
al V-lea Ecumenic (Can. 12). Impecabilitatea 
absolută a Mântuitorului este justificată și 
de faptul că Se naște fără păcatul strămoșesc, 
datorită faptului că este Dumnezeu întrupat. 
Întruparea face posibilă comunicarea energi- 
ilor firilor, prin intermediul Persoanei. Firea 
dumnezeiască comunică celei omenești nepă- 
timirea prin ipostasul lui Hristos, tot așa cum 
firea omenească dă Ipostasului afectele sau 
pătimirile omenești, fără ca acestea să se poată 
activa în mod păcătos. 

Stricarea identității originare a firii prin păcat a 
provocat activarea păcătoasă a afectelor, datorită 
slăbirii lucrării Duhului Sfânt în natura umană. 
Sf. Maxim Mărturisitorul precizează că în 
Mântuitorul Hristos nu a existat un liber arbitru 
uman, care să poată hotări ceva în contradicție cu 
voia lui Dumnezeu, pentru că persoana purtă- 
toare a firii umane a fost Fiul. Acesta poseda 
numai voința naturală a firii care trecea în hotă- 
râri concrete prin ipostasul Cuvântului, care 
activa întotdeauna voința conform cu firea, ceea 
ce era conform și cu voia Sa divină (Dumitru 
Stăniloae, 7to/ogia Dogmatică, vol. Il, p. 93). 
Această „voinţă naturală” asumată, datorită firii 
slăbite de păcat, „stătea sub presiunea foamei, a 
setei, a fricii de moarte, ca și a noastră”. Pentru 
acest motiv, era necesar ca voinţa Sa omenească 
să lupte împotriva acestor afecte, pentru a 
rămâne conformă voii dumnezeiești. Pentru 
acest motiv, Mântuitorul suportă afectele, „fără 
a le lăsa să rodească păcatul”, canalizându-le „în 
limitele trebuinţelor firii” (Dumitru Stăniloae, 
Teologia Dogmatică Ortodoxă, vol. 1). 

Lipsa de păcat a Mântuitorului este frecvent 
afirmată în Sfânta Scriptură. Astfel, Mântui- 
torul Însuși spune despre Sine: „Care dintre voi 
Mă vădește de păcat?” (n 8, 46); tocmai datorită 
faptului că în EI nu este păcat, poate să ridice 
păcatele (7 In 3, 5); Hristos nu a săvârșit niciun 
păcat și în gura Lui nu s-a aflat vicleșug, pentru 

ca și noi să pășim pe urmele Lui (7 Pr 2,21-22); 
El este Arhiereul care suferă cu noi în slăbi- 
ciunile noastre, fiind „ispitit întru toate după 
asemănarea noastră, afară de păcat” (For 4, 15). 
E. O singură închinare adusă Mântuitorului 
Hristos. Închinarea se adresează Persoanei, 
iar Persoana lui Hristos este una: Fiul lui 
Dumnezeu întrupat. Fiind desăvârșit atât după 
dumnezeire, cât și după umanitate, Mântu- 
itorul Hristos este cunoscut „ca întreg după 
unire în părțile din care S-a compus”, ale Lui 
fiind atât minunile, cât și pătimirile. „De aceea 
Îi aducem Lui și ca Celui întrupat o singură 
închinare împreună cu Tatăl și cu Duhul” (Sf. 
Maxim Mărturisitorul, Epistola 15). 

Și Sf. Atanasie cel Mare justifică închinarea 
unică pornind de la unirea ipostatică: creștinii 
nu se închină nici trupului în sine, despăr- 
țindu-l de Cuvânt, nici Cuvântului despărțit 
de trup. „Ci știind [...] că «Cuvântul trup în 
disputa cu erezia lui Nestorie, care împărțea 
ipostasul unic, Biserica a susținut întotdeauna 
unitatea persoanei Mântuitorului Hristos, 
Dumnezeu după ființă, unit cu umanitatea 
îndumnezeită. Dacă Hristos este împărțit în 
două persoane, persoana divină ar putea fi sesi- 
zată doar prin mijlocirea persoanei umane, în 
acest caz relația cu Dumnezeu fiind indirectă, 
ca în cazul prorocilor Vechiului Testament. 
Mântuitorul Însuși vorbește despre necesitatea 
unei singure închinări: „Ca toți să cinstească 
pe Fiul, precum cinstesc pe Tatăl. Cel care nu 
cinstește pe Fiul, nu cinstește pe Tatăl Care 
L-a trimis” (n 5, 23). Sf. Apostol Pavel extinde 
această închinare de la nivelul celor pământești 
la nivelul celor cerești „și al celor de dedesubt” 
(Fi 2, 10), iar Apocalipsa o confirmă. 


Bibliografie. ArAnaAsIE CEL MARE, SF., Cuvânt despre 
întruparea Cuvântului, trad. D. Stăniloae, București, 1987; 
BRIA, Lon, Iisus Hristos, Ed. Enciclopedică, București, 
1992; Cnrrescu, Nicolae; TopoRAn, Isidor; PETREUȚĂ, 
loan, Ztologia dogmatică şi simbolică, Cluj-Napoca, 2005; 
GRIGORIE DE NAZIANZ, SFr., Ce/e cinci cuvântări teolo- 
gice, trad. D. Stăniloae, Ed. Anastasia, București, 1993; 
Maxim MĂRTURISITORUL, SF., Ambigua, trad. D. Stăni- 
loae, București, 1983; PELIKAN, ]., Iisus de-a /ungul seco- 
Ielor, trad. Silvia Palade, Ed. Humanitas, București, 2000; 
Povescu, Dumitru, Iisus Hristos Pantocrator, Ed. Institu- 
tului Biblic și de Misiune al Bisericii Ortodoxe Române, 

București, 2005; Purc, Armand, Iisus. Un profil biografic, 
Ed. Meronia, București, 2006; Srăniroag, Dumitru, 
Chipul evanghelic al lui Lisus Hristos, Sibiu, 1991; STĂNI- 
LOAE, Dumitru, „Definiţia dogmatică de la Calcedon”, 
în: Or4, 2/1951; STĂNILOAE, Dumitru, „Hristologia 
sinoadelor”, în: Orz., 4/1974; STĂNILOAE, Dumitru, Iisus 
Hristos, lumina lumii şi îndumnezeitorul omului, EA. Anas- 
tasia, București, 1993; SrăNILoAE, Dumitru, Iisus Hristos 
sau restaurarea omului, Sibiu, 1943; STrăNILoAE, Dumitru, 
Teologia Dogmatică Ortodoxă, vol. IL, Ed. Institutului 
Biblic și de Misiune al Bisericii Ortodoxe Române, 
București, 1978. 

Sterea Tache 


ILIE. Profet mare vechi testamentar, una dintre 
cele mai puternice personalități din istoria 
poporului Israel, care a activat pe la jumătatea 
sec. al IX-lea î.Hr., în timpul domniei regelui 
Ahab și a lui Ohozia, fiul şi succesorul acestuia 
la cârma regatului Israel. 

Denumirea de 'Lesviteanul indică originea sa 
din Tesba Galaadului (3 Rg 17,1). 

Numele vine din limba ebraică N? — Iahve este 
Dumnezeul meu, redat în grecește Hhuov, Hiioc. 
Ilie în Vechiul Testament. Istorisirile Vechiului 
Testament despre activitatea profetului Ilie 
sunt cuprinse între 3 Rg 17 și 4 Rg2. Ilie a fost 
chemat de Dumnezeu la lucrarea sa în vremuri 
de mari încercări pentru credința poporului, 
la apogeul unei crize religioase provocată de 
regina Izabela, soția lui Ahab și fiica regelui 
Sidonului, care încerca din răsputeri să impună 
în Israel cultul zeului Baal. Credincioasă educa- 
ției din copilărie și mediului de origine, Izabela 
nu doar și-a convins soţul să construiască un 
templu lui Baal în Samaria (3 Rg 16, 31 ș.u.), 
dar a devenit o zeloasă propagandistă pentru 
cultul lui și a persecutat pe cei rămași credin- 
cioși lui Iahve, Dumnezeul lui Isracl. 

Aceasta era situaţia, când Ilie apare deodată 
înaintea lui Ahab ca apărător al lui lahve. 
Regele apostat și poporul urmează să fie 
pedepsit printr-o secetă (17, 1), care durează 
trei ani (18, 1). Providența îl îndrumă pe asprul 
profet la „pârâul Cherit”, o mică apă curgă- 
toare la est de lordan (17, 3). Curând, micul 
curs de apă seacă și Ilie pleacă în Sarepta, în 
teritoriul Sidonului, suferind și el din pricina 
secetei. Ca oaspete al unei văduve sărace, el 


433 


aduce binecuvântarea peste casa ei prin înmul- 
țirea miraculoasă a puţinului ei de mâncare. 
Curând, fiul văduvei moare, dar Ilie readuce 
bucuria îndoliatei mame prin readucere la viață 
a copilului (17,23). 

Simţind că în timpul secetei îndelungate inimile 
supușilor lui Ahab se înmoaie, profetul socotește 
că este timpul acțiunii și hotărăște să recurgă 
la o mișcare de forță, cu scopul de a reaprinde 
flacăra credinței. La sugestia lui, profeții lui 
Baal și ai Astartei, aflați sub protecţia reginei 
Izabela, sunt chemaţi pe Muntele Carmel la o 
confruntare, pentru a se vedea care dintre Baal și 
Iahve va răspunde la chemarea sacerdoților săi, 
ca să consume o jertfă neaprinsă. Urmează una 
dintre cele mai cunoscute și mai plastice imagini 
ale Vechiului "Testament. Profeţii lui Baal 
strigă, dansează, se taie, după practica cultului 
lor, de dimineață până după amiază, într-un 
efort disperat de a convinge propria zeitate să 
mistuie sacrificiul lor, dar nu se întâmplă nimic. 
Apoi, la rugăciunea lui Ilie, Dumnezeu trimite 
din cer foc ce mistuie jertfelnicul împreună 
cu victima sacrificată. Poporul este convins și 
strigă: „Domnul este Dumnezeu; Domnul este 
Dumnezeu” (18, 39). Imediat, Ilie ordonă popo- 
rului să prindă pe profeții zeităților străine și 
să-i ucidă la râul Chișon. La scurtă vreme mult 
așteptata ploaie sosește. 

Uciderea sacerdoților păgâni o înfurie pe regina 
Izabela, care căuta să ia viaţa lui Ilie, motiv 
pentru care acesta este nevoit să se refugieze, 
mai întâi, la Beer-Șeba, iar apoi, din încredin- 
ţare divină, merge la Muntele Horeb, unde 
Dumnezeu îi transmite noi porunci. 

Uciderea unui anume Nabot, pusă la cale de 
regină pentru ca regele Ahab să poată lua în 
stăpânire mult râvnita vie a aceluia, constituie 
pentru profet prilejul de a pronunța judecata lui 
Dumnezeu asupra regelui, incluzând iminentul 
sfârșit al dinastiei sale (3 Rg 21). Tot lie este 
cel care vestește și sfârșitul lui Ohozia, fiul lui 
Ahab si al Izabelei. Ca toate evenimentele din 
viața sa, sfârșitul acestei personalități puternice 
lasă o impresie dramatică în tradiție. Însoţit 
de credinciosul său ucenic Elisei, Ilie trece din 
Betel la Ierihon, apoi peste Iordan, după ce a 


despărțit apele, prin lovirea lor cu mantia sa. Pe 
când cei doi merg pe drum dialogând, apare un 
car de foc cu cai de foc și Ilie este înălțat de un 
vârtej de vânt la cer (4 Rg 2, 1-12). 

Ilie în tradiția iudaică şi în islam. Autoritatea ieșită 
din comun cu care și-a dus la îndeplinire misi- 
unea profetică, forța deosebită degajată de acți- 
unile sale, dăruirea sa totală și puterea credinței 
sale, confirmată în chip special de episodul de 
pe Muntele Carmel, au făcut ca profetul Ilie, 
asemenea lui Moise, să ocupe un loc de frunte în 
conștiința poporului Israel, căci, la fel ca Moise, 
Ilie a apărut într-un moment crucial al istoriei 
religioase și politice a lui Israel. Dacă prin Moise 
Dumnezeu a salvat pe israeliți de sub stăpânirea 
egipteană și i-a format ca popor, prin Ilie a fost 
salvată credința conaţionalilor săi aflați sub 
opresiunea politeismului păgân. Încă din ultima 
parte a Vechiului Testament (Ma/ 3, 23-24), dar 
și din unele tradiții de dată mai târzie, pornin- 
du-se și de la modul în care Ilie și-a sfârșit viața 
pământească, se distinge dimensiunea esha- 
tologică atribuită profetului, prin rolul său de 
vestitor al zilei Domnului. Personalitatea lui 
Ilie și-a lăsat amprenta și în tradiția islamică, 
fiind menționat de Coran în rândul celor drepți, 
amintindu-se misiunea sa de oponent puternic 
al cultului lui Baal. 

Ilie în traditia creştină. Noul 'Lestament evocă 
figura profetului Ilie într-o varietate de contexte. 
Unele mențiuni se rezumă la simpla reamintire 
a faptelor profetului, așa cum sunt ele descrise 
în Vechiul “Testament (Le 9, 54, Rm 11, 2-4, lac 
5, 17-18), altele par a evidenția lucrarea lui Ilie 
ca o paradigmă pentru cea a Mântuitorului (Le 
4, 25-26). După tăierea capului Sf. loan Bote- 
zătorul de către Irod, popularitatea crescândă a 
Mântuitorului dădea naștere unor speculații în 
popor cu privire la adevărata Sa identitate, soco- 
tindu-se că lisus este fie Sf. loan Botezătorul 
înviat, fie Ilie, fie un altul dintre vechii profeți 
(Mc 6, 14-15; 8, 8, 27-28; Mr 16, 13-14, Lc 9, 
7-8; 18-19 ), în timp ce lisus îl identifică pe 
Ilie cu Sf. loan Botezătorul (Me 9, 11-13; M/ 
11, 13-14; 17, 10-13). Prin această identificare, 
Mântuitorul dorea să evidenţieze importanța 
misiunii Sf. loan Botezătorul. loan va fi precedat 

pe Dumnezeu așa cum Ilie va reconcilia pe tatăl 
cu fiul și va îndrepta inimile fiilor către părinți. 
loan a avut un rol special, nu atât de mult în a 
face pregătit drumul pentru Mesia, ci mai ales 
în a pregăti poporul prin pocăință în vederea 
primirii noului Legământ. Zelul predicii sale 
este considerat a fi o reminiscență a lucrării lui 
Ilie. Cinstirea de care se bucura Ilie în popor 
și egalitatea sa cu Moise sunt confirmate de 
momentul Schimbării la Faţă, când cei doi apar 
pe "Labor încadrându-l pe Mântuitorul (M/ 17, 
1-8; Mc 9, 2-8; Lc 9, 28-36). Eshatologia creș- 
tină, pornind de la textul Apocalipsei (11, 3-11) 
conectat cu cel de la Maleahi (3, 23-24), soco- 
teşte că Ilie, alături de Enoh, este unul dintre 
cei doi martori a căror apariție constituie unul 
dintre semnele premergătoare Parusiei. 

Ilie în tradiția patristică. În afara Noului Testa- 
ment, o aluzie la Ilie ca înaintemergător al lui 
Mesia o găsim la Sf. lustin Martirul, în Dia/ogu/ 
său cu iudeul Trifon. ladeul Trifon explică faptul 
că identitatea lui Mesia nu va putea fi aflată până 
când nu va veni Ilie pentru a-l pregăti calea și a 
se manifesta către noi toți. În același sens, găsim 
referiri la Ilie și în lucrările Fericiţilor Ieronim și 
Augustin, acesta din urmă dedicând un capitol 
pasajului din Maleahi, în care explică lucrarea lui 


Ilie în convertirea iudeilor. 
Bibliografie. Viaza și Acatistul Sfântului Proroc Ilie, Ed. 
Mitropoliei Olteniei; AucusTIn, FERICITUL, De civi- 
fate Dei, în CCL, vol. XLVIII, Ed. B. Dombart-A. Kalb, 
Brepols, Turnhout, 1955; Crank, David George, Elijah 
as eschatological high priest: an examination of the Elijah 
zradition in Mal3:23-24, Notre Dame, Indiana, 1975; 
FLavIUS, JosePHuUS, Anfichitări Iudaice, trad. |. Acsan, 
vol. I, Ed. Hasefer, Bucuresti, 2003; lusrin MARTIRUL 
șI FrLosoruL, Sr., Dia/ogul cu iudeul Trifon, în coll. PSB, 
vol. II, Ed. Institutului Biblic și de Misiune al Bisericii 
Ortodoxe Române, București, 1997; RoBINson, J.A.T., 
„Elijah, John and Jesus”, în vol. Zive/ve New Testament 
Studies, 1962, pp. 28-52; LawREncE, Frizzell, „Ihe 
prophet Elijah”, în: SIDIC, XVII (1984), 2. 

Adrian Vasile 


ILITON. (gr. î/io-— a înveli) Pânză care se așeza 
peste vechile altare creştine. În caz de nevoie, 
Sfintele Daruri erau învelite cu această pânză 
și puteau fi astfel transportate în alt loc. Astăzi, 
ilitonul servește ca o învelitoare pentru Sfântul 
Antimis, de care se deosebește însă, prin faptul 

că nu conţine sfinte moaște. Ilitonul simboli- 
zează giulgiul în care a fost înfășurat Trupul 
Domnului la punerea în mormânt; fie acea 
năframă sau sudariu, cu care a fost legat capul 
Mântuitorului Hristos. Această „mahramă” au 
văzut-o Sfinţii Apostoli (Petru și loan) după 
Invierea Domnului „deosebit înfășurată într-un 
alt loc” (In 20, 7). 
Bibliografie. BRANIșTE, Ene, Lifurgica Generală, Ed. 
Partener, 12008; BnRAnIșrE, Ene; BRANIȘTE, Ecate- 
rina, Dicfionar de cunoștințe religioase, Ed. Diecezană, 
Caransebeș, 2002; CraeșANu, Badea, Zezauru/ liturgic 
al Sfintei Biserici Creştine Ortodoxe, Tipografia Guten- 
berg, București, 1912; MrrRorANovICI, Vasile; TARNA- 
vscHi, leodor; CorLaRcruc, Nectarie, Lifurgica Bisericii 
Orfodoxe. Cursuri universitare, Ed. Consiliului Eparhial 
Ortodox Român din Bucovina, Cernăuţi, 1929. 

Marian Vâlciu 


IMANENI. (lat. immanere — care rămâne la/ în) 
Desemnează o lucrare din interior asupra obiec- 
tului la care se raportează, „interior”, semnifi- 
când ceva care ţine de „intimitatea” obiectului și 
exprimat prin această lucrare. Astfel, termenul 
se opune, în mod antinomic, transcendentului, 
exteriorizării acțiunii față de obiect. 

Teologic, imanenţa lui Dumnezeu este afirmată 
în Ortodoxie prin prezența harului — energiilor 
necreate divine care susțin Universul întreg, 
făcându-se punte de trecere peste „prăpastia” 
transcendenței lui Dumnezeu față de creaţia Sa. 
Este afirmată, astfel, în chip paradoxal, deopo- 
trivă transcendența și imanența lui Dumnezeu. 
Dacă transcendența se referă în special la natura 
Sa, despre care omul nu poate ști nimic, imanența 
se exprimă atât prin harul dumnezeiesc, cât și 
prin coneretul Întrupării Fiului lui Dumnezeu 
din care ne împărtășim până la sfârșitul veacu- 
rilor prin jertfa euharistică. 

Observație. A nu se înțelege transcendența 
lui Dumnezeu „metafizic”, spunem aceasta în 
sensul că nu există „exterioritate” proiectată 
dinspre Dumnezeu către creatura Sa. Afirmăm 
„distanța ontologică”, dar Dumnezeu Însuşi o 
depășește prin intimitatea cu care este prezent 


în interiorul creației Sale. 
Bibliografie. Oxford English Dictionary, Oxtord Univer- 
sity Press, 2003. 

IMN. (gr. îmnos) Rugăciune sub forma unei 
poezii, prin care se aduce laudă lui Dumnezeu și 
prin care sunt cinstite faptele și virtuțile sfinților. 
Cunoscute sub denumiri variate (canoane, 
tropare, condace, stihiri), imnurile bisericești 
sau liturgice constituie partea cântată a sfin- 
telor slujbe. Prin intermediul lor, credința Bise- 
ricii este transmisă credincioșilor participanți 
a sfintele slujbe, astfel cultul divin fiind mijloc 
de sfințire a credincioșilor și școală vie în care 
învăţăm dreapta credință. 

Bibliografie. Tucă, Nicușor, „Imnele liturgice orto- 
doxe”, în: Teologos, I (2006), 7-12, pp. 249-263; VINTI- 
LESCU, Petre, Despre poezia imnografică din cărțile de 
ritual şi cântarea bisericească, Ed. Renaşterea, Cluj- 


Napoca, 2005. 


Viorel Sava 


IMNOGRĂEFE.v. MELOD. 


IMNOGRAFIE. Știința de a scrie (compune) 
imnuri. 

Persoanele care, sub inspirație, au alcătuit 
textele imnurilor liturgice sau bisericești și care 
au creat muzica acestor texte poartă numele 
de imnografi. Unii dintre ei sunt cunoscuți 
sub numele de melozi (ex.: Roman Melodul — 
sec. al VI-lea, Sf. loan Damaschin, Cosma de 
Maiuma sau Melodul — sec. VII-VIII; Sfinții 
Iosif și Teodor de la Mănăstirea Studion din 


Constantinopol etc.). 

Bibliografie. MERTICARIU, f VARLAAM, Liferazura patris- 
fică în teologia românească, vol. |, Ed. Basilica, București, 
2009; “Tucă, Nicușor, FHristologia reflectată în imnografia 

Viorel Sava 


IMNOLOGIE. Știința care se ocupă cu 
studiul poeziei religioase sau al imnurilor 
folosite în cadrul cultului divin, iar cei care se 
îndeletnicesc cu studiul acestui gen de poezie 


poartă numele de imno/ogi. 
Viorel Sava 


IMPASIBILITÂTE. (Jezambig. IMPASI- 
BILITATE DIVINĂ) Se referă la impo- 
sibilitatea firii dumnezeiești de a primi în 
interiorul ei sentimente și pătimiri omenești 


(căință, mânie, milă etc.), așa cum îi sunt 
atribuite în mod antropomorfic, în special de 
către Vechiul Testament. 

Un termen teologic cu care stă în corelaţie este 
imutabilitatea, prin care se înțelege neschimba- 
bilitatea lui Dumnezeu, faptul că în ființa Lui nu 
este posibilă nicio schimbare ontologică, nicio 
îmbunătățire interioară și nu poate suferi niciun 
progres moral. Dumnezeu este Cel Ce este, Cel 
Ce rămâne, Cel stabil, credincios, neschimbabil, 
nu doar în ființa Sa, ci și în gândurile, hotărâ- 
rile și actele Sale. Voința lui este identică cu 
binele. Dumnezeu nu se căiește niciodată, nu 
are niciodată păreri de rău, deoarece nu păcătu- 
iește niciodată. Acolo unde Scriptura folosește 
aceste cuvinte și expresii pentru Dumnezeu, se 
întâmplă deoarece Dumnezeu este considerat 
în raportul Său cu lumea (M.L. Farandos). 
Dumnezeu este Fiinţa desăvârșită mai presus de 
ființă, Căreia nu 1 se poate adăuga nimic. 
Impasibilitatea în creştinism şi în filosofia greacă. 
Există o diferență fundamentală între Scrip- 
tură și filosofie: în timp ce gândirea biblică 
în privinţa imutabilităţii divine nu exclude 
mișcarea, filosofia grecească clasică afirmă 
că dumnezeirea este „imobilă. Fiinţa lui 
Dumnezeu, așa cum Se revelează în Scrip- 
tură, nu este statică, ci are trăsăturile „viului” 
și ale dinamicului. Impasibilitatea și imutabi- 
litatea lui Dumnezeu nu sunt incompatibile cu 
„mutabilitatea” și „dinamismul” lui Dumnezeu. 
În opoziție față de filosofia antică elenă, pentru 
care mișcarea constituie o trăsătură a „deve- 
nirii” și, prin urmare, a ființelor imperfecte, în 
gândirea patristică, înțelesul dumnezeirii este 
dinamic. Dumnezeu, pentru Părinți, nu este 
imuabil și incomunicabil față de lume, trăind 
departe de ea, ci comunică cu aceasta prin 
intermediul energiilor Sale, care se manifestă 
în creație și în istorie (G. Martzelos). 
Dumnezeu este mobil, atât în relația Sa 
extratreimică cu lumea, cât și în viaţa și exis- 
tența Sa intratrinitară. Această mișcare intratri- 
nitară a lui Dumnezeu, cu toate că are legătură 
cu ființa Sa, nu implică schimbarea sau modi- 
ficarea firii divine, ci este o veșnică mișcare, 
liberă și iubitoare, care determină specificul 

de existență al celor trei Persoane divine. Sf. 
Maxim Mărturisitorul notează în mod semni- 
ficativ: „Dumnezeu și Tatăl, mișcat atemporal 
și din iubire, a purces la distincția ipostasurilor”. 
Extratreimic, mobilitatea lui Dumnezeu se află 
în legătură cu toată iconomia dumnezeiască, 
dar se manifestă mai pregnant, în special în 
Întruparea și în pătimirea Domnului. Imutabi- 
litatea lui Dumnezeu este considerată de către 
filosofie ca un atribut al atotputerniciei lui. 
Dimpotrivă, în teologia patristică, puterea lui 
de a coborî la oameni prin Întrupare, în spațiu 
și timp, fără a suferi schimbare, este un indiciu 
al iubirii și puterii Sale nesfârșit. 

Imutabilitate şi dinamism în Întrupare. Întru- 
parea aduce veșnicia în sfera temporalului și 
abolește încătușarea spațiului și a timpului. 
Acesta este cea mai mare taină din istorie: 
Dumnezeu, Cel Care a creat lumea, intră în 
limitele inteligibilului. Această pogorâre a lui 
Dumnezeu se petrece fără schimbarea Sa și 
este manifestarea puterii Sale celei mai mari. 
Prin Întrupare, Hristos-Logosul divin întrupat 
a intrat în timp și spaţiu. Această mișcare a 
dragostei este posibilă deoarece în creștinism 
transcendența este personală și nu constituie 
o esență impersonală sau o lege a lumii. Iran- 
scendenţa este un Subiect sau, mai bine zis, o 
însușire a Subiectului suprem. În cazul Întru- 
pării, avem un Subiect Care trimite și un alt 
Subiect Care este trimis. Transcendenţa este 
comuniunea desăvârșită a unor Persoane de altă 
esență decât a lumii. lisus Hristos, fiind Fiul lui 
Dumnezeu trimis în lume ca om, Se sfințește 
ca om în lume, ca să fie și oamenii sfințiți în E], 
ca în Adevăr sau ca în Fiul lui Dumnezeu Care 
este, prin aceasta, sensul vieții pentru ei. Esenţa 
nu se poate coborî, deoarece este supusă legilor 
uniforme. Numai Creatorul atotputernic, 
pentru că este și Persoană liberă, conștientă 
și interesată de făpturile Sale, Se poate cobori 
la făpturile Sale conștiente pentru a le înălța. 
Prin urmare, Întruparea este actul paradoxal 
prin care Cel imobil și veșnic Se autotran- 
scende într-un elan al dragostei, pentru a veni 
în întâmpinarea omului și a-l întâlni în cadrele 
finite și nestatornice ale existenței umane. 

Impasibilitatea și neschimbabilitatea divină în 
contextul Pătimirilor lui Iristos. Mântuitorul 
Hristos, deși este impasibil în natura Sa divină, 
experiază durerile Calvarului datorită firii 
Sale umane, într-o manieră tainică și incom- 
prehensibilă pentru mintea umană. „Unul din 
Treime a pătimit cu trupul”, susţine o cunos- 
cută expresie patristică. Referitor la problema 
cum poate fi conciliată impasibilitatea firii Sale 
divine cu afirmaţia că Logosul a trăit în mod 
real suferința Crucii și a Golgotei, răspunsul 
patristic este următorul: Acela Care a suferit și 
a murit pe cruce a fost Însuși Domnul întrupat, 
dar a suferit și a murit în conformitate cu 
umanitatea Sa. Hristos, Dumnezeu desăvârșit, 
este în același timp și om desăvârșit. Deoa- 
rece în Hristos nu există un ipostas omenesc 
separat de Cuvântul divin, nu a murit un om, 
ci Cel „Ce este EI Însuși Viaţa veșnică, Acela 
Care este întru adevăr Învierea și Viaţa”. Cu 
alte cuvinte, nu a existat o persoană umană care 
să fi murit separat de Logos; a existat întreaga 
plinătate a firii umane, dar nu un ipostas uman 
anume. De aceea, pe Cruce nu a murit un om, 
conform sistemului nestorian, ci Dumnezeu 
cel întrupat, după firea Sa umană. Textul 
liturgic următor este edificator: „Că iată este 
socotit între cei morți Cel Ce locuiește întru 
înălțime, și în mormânt mic, ca un străin, este 
primit” (Canonul din Sâmbăta Mare). Ipos- 
tasul divino-uman însuși face experiența sufe- 
rinței, a morţii și a mormântului, într-un mod 
mai presus de înțelegerea noastră. Ca purtător 
al celor două firi, Logosul a murit și moartea 
s-a petrecut în ipostasul Său. Teologia orto- 
doxă distinge foarte clar, în Hristos cel păti- 
mitor, între latura pătimitoare și cea impasibilă. 
Crucea și moartea lui Hristos nu erau pătimiri 
ale firii dumnezeiești, ci ale firii Sale umane. 
Prima era nemuritoare și impasibilă, în timp 
ce a doua avea posibilitatea gustării morții și 
a patimii. O densă frază patristică surprinde 
acest dublu aspect al chenozei: „Astfel se crede 
și că Dumnezeu cel Unul-născut este impa- 
sibil, și că Hristos este pătimitor”. Firea divină 
a rămas complet impasibilă, deci pătimirea se 
referă doar la firea umană a lui Hristos. 

Asumarea umanităţii de către Fiul nu este un 
fenomen exterior, care să atingă doar superfi- 
cial persoana Logosului, ci un eveniment care 
introduce umanitatea în cea mai strânsă relație 
posibilă cu Acesta. Dumnezeu Cuvântul și-a 
format prin suflet (prin minte, 7045) un trup, 
în care a putut pătimi durerile pe Cruce, dureri 
ce nu erau doar ale trupului, ci le simțea, în 
oarecare fel, și Dumnezeu Cuvântul Însuși, 
făcut ipostas al lor. Unirea ipostatică înseamnă 
că Logosul nu mai era doar Ipostas al dumne- 
zeirii Sale, ci în același timp și al umanității 
Sale. Dacă suportă biciuirile, scuipările, dure- 
rile morții sau moartea, nu suferă doar latura 
umană a lui Hristos sau doar trupul Său, ci 
suferă EI Însuși, suferă Dumnezeu. 

Părinţii n-au folosit termenul nepătimire 
(oun&0ewu) cu sensul pe care i-l atribuie filosofia 
elenă, ci cu sensul absenței oricărui interes egoist 
al lui Dumnezeu în relaţie cu noi. Dumnezeu 
nu este nepătimitor (impasibil) adică indiferent 
la durerea umană, ci este interesat de aceasta și 
participă la ea la două niveluri diferite: 

a. la nivel iposzazic, adică ontologic, în Logosul 
întrupat. „Hristos a putut simți într-un mod 
asemănător ca ipostas dumnezeiesc pătimirile 
firii Sale omenești, fără ca ele să fie ale dumne- 
zeirii Sale, așa cum eu pot simţi în spiritul meu 
înțepăturile trupului, fără ca acestea să fie înțe- 
pături ale spiritului” (D. Stăniloae). 
Ingemănarea dintre spirit și trup în firea umană 
este atât de strânsă, încât, deși spiritul nu este 
materie pentru a simți înțepăturile fizice, le 
resimte datorită legăturii indisolubile dintre el 
și trup. Spiritul și carnea, în natura umană, sunt 
vase comunicante, capabile să exercite înrâuriri 
reciproce dinspre una spre cealaltă, și raportul 
dintre ele constituie o analogie a relației dintre 
firea divină și cea umană în persoana lui Hristos. 
b. la nivelul re/aziei Sa/e cu oamenii, adică în 
plan moral. Hristos, ca Dumnezeu, are milă de 
oameni și participă realmente la durerea lor și 
după Înălțarea Sa la cer. El nu devine „nepă- 
timitor” în sensul de insensibil față de noi, ci 
rămâne pentru totdeauna Arhiereul care și-a 
asumat durerile noastre: „Că nu avem Arhiereu 
care să nu poată suferi cu noi în slăbiciunile 


noastre, ci, ispitit întru toate după asemănarea 


noastră, afară de păcat” (For 4, 15). 

Florin Tomoioagă 


IMPERIUL BIZANTIN. Stat medieval 
creștin, la început de cultură latină, apoi de 
cultură greacă, care a dăinuit din sec. al IV-lea 
până în sec. al XV-lea, conturat în partea de 
răsărit a Imperiului Roman. 

Istoria bizantină pare bine definită, între inau- 
gurarea noii capitale a împăratului Constantin 
cel Mare, pe 11 mai 330, și cucerirea acesteia 
de către otomani, la 29 mai 1453. Cu privire la 
începuturile istoriei bizantine avem până astăzi 
mai multe păreri, care o plasează în timpul 
domniei lui Constantin cel Mare, a lui Heraclius 
sau a împăraţilor isaurieni. În stabilirea unei 
date unanime este dificil de ignorat perioada 
lui Constantin cel Mare și epoca protobizan- 
tină, care au dat Imperiului numeroase caracte- 
ristici fundamentale, transformând principatul 
augustinian de la Roma într-o monarhie creș- 
tină de drept divin, instalată pe malurile Bosfo- 
rului. La vremea aceea, împăratul se gândea la 
o apropiere de frontierele cele mai amenințate, 
Dunăre și Eufrat, fără a avea în vedere crearea 
unui nou Imperiu. Din punct de vedere crono- 
logic, Bizanțul a succedat Imperiului Roman, 

deschizând o eră nouă. Chiar dacă în structura 
sa a păstrat o serie de norme ce au susținut edifi- 
ciul imperial roman, evoluția sa ulterioară ne-a 
descoperit o direcţie diferită. De asemenea, 
Bizanțul se înscrie pe coordonatele elenis- 
mului, orizont cu deschidere amplă spre Anti- 
chitate, reprezentând o sinteză la alcătuirea 
căreia au contribuit factori și valori aparținând 
unor culturi diverse. Rolul Imperiului Bizantin 
în istoria europeană și a poporului român nu 
poate fi neglijat, chiar dacă mulți îl trec uneori 
cu vederea. De fapt, întreaga istorie a creștinis- 
mului, din momentul în care a devenit religie 
liberă, s-a desfășurat în cadrul acestui Imperiu. 
Bizanțul a avut un rol hotărâtor în continuitatea 
daco-romană, în creștinarea noastră, în procesul 
de formare a poporului și a limbii române, în 
organizarea și viața bisericească, în cultură și 
artă. În perioada migrației popoarelor, Impe- 
riul Bizantin a reprezentat singura formațiune 
politică din sud-estul european care a reușit 
să se impună în fața barbarilor, obligându-i pe 
aceștia să dea libertate de viaţă și de credință 
autohtonilor daco-romani. De la Bizanţ a fost 
condusă activitatea misionară de creștinare în 
părțile noastre. Mai târziu, când s-au constituit 
statele feudale independente românești, în sec. 
al XIV-lea, întemeierea mitropoliilor și organi- 
zarea bisericească, formele pe care le-a îmbrăcat 
monahismul, toate s-au făcut în strânsă legătură 
cu Bizanțul. 

Orașul Byzantion, de unde vine și numele de 
Bizanţ, a fost fondat pe malul vestic al Bosfo- 
rului în jurul anului 660 î.Hr. 

Poziţia sa geografică deosebit de favorabilă 
i-a permis să aibă succese economice și poli- 
tice notabile, încă de la înființarea sa. Acest 
oraș domina comerțul dintre Marea Neagră 
și Marea Egee, dintre Europa și Asia Mică, 
fiind ușor de apărat, datorită faptului că acesta 
era înconjurat pe trei laturi de ape. Cu toate 
acestea, Bizanțul nu s-a putut apăra, fiind 
cucerit pentru o scurtă perioadă de perși, la 
sfârșitul sec. al VI-lea î. Hr. Adevărata glorie 
a orașului va începe însă în timpul domniei 
lui Constantin cel Mare, cel care îl va trans- 
forma în capitală a Imperiului. Foarte mulți 

cercetători au considerat că Imperiul Bizantin 
a fost o continuare directă a Imperiului Roman, 
numindu-l chiar, la un moment dat (395), 
Imperiul Roman de Răsărit. Afirmația nu este 
lipsită de temei, deoarece împărații bizantini 
au păstrat o lungă perioadă de timp titulatura 
împăraţilor romani și s-au considerat până la 
sfârșitul imperiului urmașii acestora, reven- 
dicând toate teritoriile asupra cărora aceștia 
stăpâniseră. În Imperiul Bizantin au supravie- 
ţuit forme de organizare statală, administra- 
tivă ori socială de tradiție romană. Dreptul și 
normele juridice romane au rămas în vigoare 
multă vreme, cu modificări neesențiale. Chiar 
și limba oficială a imperiului a fost latina, până 
la începutul sec. al VII-lea. La rândul lor, locu- 
itorii Imperiului Bizantin se numeau pe sine 
romei, iar ţara lor era Romania sau pământul 
roman. Caracterul grecesc al lumii bizantine 
s-a accentuat începând cu sec. al VII-lea, odată 
cu domnia împăratului Heraclius, când latina 
este înlocuită cu greaca. Grecismul va deveni 
mai pregnant în secolele următoare, când între 
Apus și Răsărit vor interveni disensiuni religi- 
oase majore (iconoclasmul, schisme) și chiar 
conflicte politice, așa cum a fost cazul cruci- 
adelor. Vom întâlni pentru bizantini, tot în 
această perioadă, și termeni ca: Pe/Jeni sau he//a- 
dikoi, dar în mod izolat și fără să-l înlocuiască 
pe cel de romei. În cadrul realităţilor bizantine, 
un loc important l-au avut și diferitele influ- 
ențe, fie că au fost orientale, fie occidentale, de 
aceea este foarte important să ținem seama și 
de acest lucru. De la Moscova la Veneţia, de la 
Londra la Paris sau Roma, regi, elite și popoare 
au visat să ajungă la Constantinopol, să-l cuce- 
rească. Leritoriul bizantin a fost unul variabil, 
cunoscând maximul întinderii sale în timpul lui 
Justinian (527-565), când pornea din Spania și 
ajungea până la Eufrat, cuprinzând și ambele 
maluri ale coastei Mediteraneene. 

Prima etapă din istoria bizantină o putem 
delimita între 324 și 632, o perioadă numită 
și romană târzie, datorită predominării 
elementelor romanice, sau etapa protobizan- 
tină. În această perioadă, împărații bizantini 
nu renunță la pretențiile lor de dominație 


439 


asupra întregului Imperiu Roman. Justinian 
1 (527-565) organizează recucerirea parțială 
a Occidentului (Nordul Africii, Italia, Sicilia, 
sud-estul Spaniei), încercând să facă față și 
presiunii persane, hunilor sau slavilor. Tot 
acum au loc și dispute religioase (nestoria- 
nismul, monofizismul). Domnia lui Justinian 
este marcată de publicarea unui cod de legi și 
de o civilizaţie strălucitoare (construirea Bise- 
ricii „Sfânta Sofia”). După domnia sa, urmează 
însă o perioadă de declin, marcată de abando- 
narea politicii occidentale; victoria definitivă 
asupra perșilor, obținută de Heraclius (care-și 
ia titlul de basileu) nu poate compensa expansi- 
unea arabă și pierderea Africii, a Siriei și Egip- 
tului. Cu toate acestea, Imperiul rămâne o forță 
importantă, puterea sa economică fiind simbo- 
lizată de valoarea și stabilitatea monedei de aur. 
A doua perioadă este aceea a evului mediu 
bizantin, care este cuprinsă între anii 632-1204, 
cu două etape: 632-1025, perioada evului 
mediu bizantin timpuriu, și perioada medievală 
bizantină târzie, de la 1025 la 1204. Asistăm 
acum la elenizarea și orientalizarea Imperiului. 
Separarea puterilor civilă și militară, atât de 
îndrăgită de administrația romană, este aban- 
donată odată cu introducerea noului regim al 
themelor. Sub succesorii lui Heraclius (641- 
711), expansiunea arabă a tulburat echilibrul 
bizantin, în timp ce Grecia a fost invadată 
de slavi, iar o mare parte a Italiei a căzut în 
mâinile lombarzilor. Concentrarea. teritorială 
a Imperiului îi conferă însă omogenitate din 
punct de vedere etnic și religios (suprimarea 
opoziției monofizite egiptene și rivalitățile 
dintre Patriarhate au permis restabilirea Orto- 
doxiei, centrată pe patriarhatul de Constan- 
tinopol). Dinastiile isauriană (716-802) și 
amoriană (820-867) aduc o renaștere a Impe- 
riului. Ofensiva arabă este stopată de Leon al 
III-lea (716-740), dar Sicilia este pierdută. De 
asemenea, amenințarea bulgară este controlată. 
Această perioadă este dominată de problema 
iconoclastă, Leon al III-lea și Constantin al 
V-lea (740-775) interzicând cultul sfintelor 
icoane. Restaurat de împărăteasa Irina (790, 
797-802), acest cult este din nou contestat 

de împărații dinastiei de Amorium, antre- 
nând și o ruptură cu Roma (schisma fotiană, 
863). Cultul icoanelor este restabilit în 843, de 
către împărăteasa Teodora. În timpul dinas- 
tiei macedonene (867-886), fondată de Vasile 
1 (867-886), Imperiul atinge apogeul. Bizan- 
tinii încep o contraofensivă împotriva arabilor, 
cu rezultate concrete în Creta, pe Eufrat și în 
Siria; Armenia reintră sub influenţa bizan- 
tină. Vasile al II-lea Bulgaroctonul (976-1025) 
reușește să-i înfrângă definitiv pe bulgari, 
în 1014, și încheie o alianță cu rușii. Pe plan 
extern, vor pierde însă Italia bizantină, cuce- 
rită de normanzi, aceștia ajungând și în Asia 
Mică. Situaţia este stabilizată de Comneni, dar 
venețienii obțin privilegii comerciale (1082) în 
schimbul ajutorului ce urmau să-l primească în 
conflictul cu normanzii. 

În timpul dinastiei Anghelilor (1185-1204), 
Imperiul se va prăbuși (Bulgaria și a Serbia 
își vor proclama independenţa, Constantino- 
polul cade sub ocupaţia latinilor). Anul 1204 
constituie momentul în care Imperiul Bizantin 
este destrămat în urma Cruciadei a IV-a și 
se formează pe o bună parte a teritoriului 
său Imperiul Latin de Răsărit, cu capitala la 
Constantinopol și alte regate și despotate occi- 
dentale. Imperiul Latin de Răsărit va dura 57 
de ani, până în anul 1261, când bizantinii vor 
reuși să recucerească Constantinopolul. De 
asemenea, anul 1204 reprezintă și momentul în 
care Imperiul Bizantin, izgonit din Constan- 
tinopol și de pe o bună parte a Peninsulei 
Balcanice și a Asiei Mici, se va reorganiza în 
trei centre: Niceea, sub conducerea împăra- 
ților dinastiei Lascarizilor, Trapezunt, condus 
de Comneni, și Arta, în Epir, sub dinastia 
Anghelilor. 

Etapa târzie bizantină este cuprinsă între 
1204-1453, fiind caracterizată de numeroase 
dificultăţi politice, economice și sociale, atât 
pe plan intern cât și pe plan extern. Constan- 
tinopolul este recucerit din mâna latinilor în 
1261, de către Mihail al VIII-lea Paleologul, 
împăratul de la Niceea, dar Imperiul este redus 
teritorial, în Asia, la Niceea și, în Europa, 
la Tracia și o parte a Macedoniei, restul 

peninsulei rămânând sub dominaţia latină, iar 
aproape toate insulele, sub stăpânirea vene- 
țienilor și genovezilor. Mihail al VIII-lea 
(1258-1282) va lupta împotriva latinilor, fără 
să poată împiedica dezagregarea Imperiului. 
După ce au cucerit Asia, reducând Imperiul 
la capitală, turcii au dat asaltul final, ucigând 
pe ultimul împărat bizantin, Constantin al 
XI-lea Paleologul, la 29 mai 1453. Ziua în care 
a căzut Constantinopolul nu va reprezenta 
și dispariția completă a Bizanțului, formula 
lansată de Nicolae Iorga, „Bizanţ după Bizanţ” 
exprimând foarte bine continuitatea civiliza- 
ției bizantine și după 1453, atât pe teritoriul 
fostului Imperiu, cât mai ales în teritoriile 
libere: Ţările Române, Rusia, Italia. 

Centrul de conducere în Bizanţ era la 
Constantinopol, în palatul imperial, spațiul în 
care locuia împăratul, dar și comandamentul 
militar și civil. Orice funcționar militar sau 
civil avea și o demnitate palatină, cu un titlu 
nobiliar ce-i conferea un rang ierarhic. Impă- 
ratul era încoronat de către patriarh, în Biserica 
„Sfânta Sofia”. EI se prezenta drept „pios ales 
al lui Dumnezew”, ocupând în cetatea pămân- 
tească locul lui Dumnezeu din cetatea cerească, 
cetatea pământească fiind de fapt imaginea 
Împărăției lui Dumnezeu. Astfel poate fi defi- 
nită natura raportului dintre Biserică și Stat în 
Bizanț. Imperiul Bizantin ignora astfel lupta 
între papă, conducător al Bisericii, și împărat, 
tensiune care va caracteriza Occidentul creștin 
în sec. XI-XII, în numele „libertăţii Bisericii”, 
al superiorității puterii spirituale față de cea 
politică. Împăratul nu putea avea și funcția de 
prim-ministru, acordată de obicei unui funcți- 
onar ales de el. De asemenea, împăratul avea 
libertatea să-și desemneze succesorul. Institu- 
țiile bizantine puteau fi modificate în funcție 


de circumstanțe. 

Emanoil Băbuș 


IMPERIUL LATIN DE CONSTAN- 
TINOPOL. Formaţiune statală întemeiată 
de conducătorii Cruciadei a patra în regiunea 
cucerită din Imperiul Bizantin după ocuparea 
Constantinopolului din 1204 și care a încetat 
să mai existe în 1261. 

Imperiul astfel creat urma să fie urmașul de 
drept al Imperiului Roman de Răsărit, cu un 
împărat occidental, de credință romano-cato- 
lică, încoronat în locul grecilor bizantini orto- 
docși. Balduin, conte de Flandra și de Hainault, 
a fost încoronat ca împărat, sub numele de 
Balduin I, la data de 16 mai 1204. El avea în 
stăpânire Tracia și Asia, în timp ce regatul 
Tesalonicului includea aproape toată Grecia, 
venețienii urmând să ocupe insulele. Balduin 1 
(1204-1205) a fost înfrânt la Adrianopole de 
către ţarul bulgar Ioniță Kaloian și a murit în 
detenţie la Târnovo. Fratele și succesorul său, 
Henric (1206-1216), a redresat situaţia și a 

obținut supunerea mai multor principi greci și 
bulgari. Imperiul Latin de Constantinopol a 
respectat multe dintre tradițiile bizantine, dar 
Biserica Catolică a încercat să realizeze o even- 
tuală unire cu Biserica Ortodoxă, tentativă însă 
eșuată. Economia Imperiului era controlată de 
venețieni. După moartea lui Petru al II-lea de 
Courtenay (1216-1217), cumnatul lui Balduin 
] și al lui Henric I, capturat și asasinat de grecii 
din Epir, Imperiul Latin de la Constantinopol 
înregistrează un evident declin. Statul format 
după 1204 a eșuat în a-și exercita autoritatea 
asupra celorlalte state latine întemeiate pe 
teritoriul Greciei, precum Regatul de Salonic, 
Principatul de Ahaia etc., și a fost slăbit de 
luptele cu bulgarii și cu statele grecești succe- 
soare ale Bizanțului (Imperiul de Niceea, 
despotatul Epirului, Imperiul de Trapezunt), în 
cele din urmă fiind cucerit de către Imperiul 
de Niceea, condus de Mihail al VIII-lea Pale- 
ologul, în anul 1261. Ultimul împărat, Balduin 
al II-lea, a plecat în exil, dar titlul imperial a 
supraviețuit, prin câţiva pretendenți, până în 
sec. al XIV-lea. 

IMPIETÂTE. Sacrilegiu, pângărire a celor 


sfinte, lipsă de respect față de cele sfinte. 
Cristian Cercel 


INCOGNOSCIBIL. Însuşire a unui lucru de 
a nu putea fi cunoscut. 

Taina cunoașterii lui Dumnezeu și a lumii 
este o șansă care ne salvează de formarea 
unor concepte idolatre, amăgitoare în ceea 
ce înseamnă puterea de cunoaștere a omului. 


Atât teologia, cât și știința, asumându-și limi- 
tele cunoașterii, se deschid către taina mai 
presus de exprimare a participării la comu- 
niunea profundă a modului dumnezeiesc de 
a fi. Teologia propune o cunoaștere înțeleasă 
ca vedere a luminii necreate. Această vedere 
înseamnă experiența harului necreat, participare 
la viața lui Dumnezeu prin energiile necreate, 
însă fără să fie posibilă participarea și cunoaș- 
terea ființei lui Dumnezeu. Fiinţa dumneze- 
iască rămâne mai presus de orice cunoaștere, ea 
este incognoscibilă, de necunoscut. 
Incognosibilitatea ființei lui Dumnezeu este 
premisa  apofatismului Tradiţiei ortodoxe. 
Sfinţii Părinţi ai Bisericii s-au luptat cu diferite 
tendințe filosofice, mărturisind această inco- 
gnoscibilitate, tocmai pentru a nu-L circum- 
scrie pe Dumnezeul cel viu unui concept. 
Părinţii capadocieni au luat o atitudine unitară 
și radicală împotriva lui Eunomiu, care profesa 
încrederea în capacitatea cunoașterii umane 
de a cuprinde ființa lui Dumnezeu. Sf. Maxim 
Mărturisitorul, Sf. loan Damaschin și alți mari 
sfinți ai Bisericii au mărturisit că ființa lui 
Dumnezeu este mai presus de orice experiență. 
În contextul disputelor dintre Sf. Grigorie 
Palama și Varlaam al Calabriei, Sfântul 
Grigorie afirmă incognoscibilitatea ființei lui 
Dumnezeu: „Firea cea mai presus de ființa lui 
Dumnezeu nu poate fi nici grăită, nici cuge- 
tată, nici văzută, căci ea este departe de toate 
lucrurile și mai mult decât incognoscibilă, fiind 
purtată de puterile de neînțeles cu mintea ale 
duhurilor cerești, cu neputinţă de cunoscut și 
cu neputinţă de grăit, de nimeni și niciodată. 
Nici în veacul acesta și nici în cel viitor nu este 
nume spre a numi firea dumnezeiască, nici 
cuvânt al sufletului și exprimat de limbă, nici 
atingere simțită ori gândită, nici imagine spre 
a da o anumită cunoaștere în privința ei, afară 
doar de faptul că ea este incognoscibilitatea 
desăvârșită pe care o mărturisim, tăgăduind tot 
ceea ce este și poate fi numit”. 
Incognoscibilitatea reliefează apofatismul, ca 
atitudine constantă a Tradiţiei ortodoxe. În 
această perspectivă este posibilă experiența 
Dumnezeului celui viu în viaţa Bisericii. Teologia 

nu se reduce la o succesiune de concepte, de 
demonstraţii filosofice, ci la participarea, la 
comuniunea eclesială care-L propune pe Hristos 
ca Adevăr concret și viu, ca o persoană supremă 
deschisă spre comuniune. Incognoscibilitatea nu 
înseamnă un refuz al culturii sau al științei, ci 
transgresarea limitelor cunoașterii conceptuale. 
De asemenea, incognoscibilitatea nu înseamnă 
un soi de agnosticism, ci implică libertatea față 
de concept. Aceasta nu presupune nicidecum 
lipsă de rigurozitate și de coerență, ci exprimă 
o coerență de tip eclesial. În această perspectivă 
este posibilă articularea onestă între teologie și 
filosofie, între teologie și știință. 

Conceptul nu poate înlocui realitatea duhov- 
nicească și eclesială „deoarece creștinismul nu 
este o școală filosofică, speculând pe marginea 
conceptelor abstracte, ci, înainte de toate, este 
o împărtășire de Dumnezeul cel viu. lată de 
ce, în ciuda culturii lor filosofice și a înclină- 
rilor lor firești spre speculație, Părinții tradiției 
răsăritene, credincioși principiului apofatic al 
teologiei, au știut să-și oprească gândirea lor pe 
pragul misterului și nu au înlocuit pe Dumnezeu 
prin idoli despre Dumnezeu [...]. Nu s-a pus 
niciodată în Răsărit problema raporturilor 
dintre teologie și filosofie; atitudinea apofatică 
le dădea Părinților Bisericii această libertate și 
o libertate cu care ei foloseau termenii filoso- 
fici, fără a fi în primejdie să fie înțeleși greșit 
sau să cadă într-o teologie a conceptelor [...]. 
Incognoscibilitatea nu înseamnă agnosticism 
sau refuz de a cunoaște pe Dumnezeu. Totuși, 
această cunoaștere se va săvârși totdeauna pe 
calea al cărei capăt adevărat nu este cunoașterea 
raţională, ci unirea, deci îndumnezeirea. Nu va 
fi deci vorba nicicând de o teologie abstractă, 
operând cu concepte, ci de o teologie contem- 
plativă, înălțând minţile către realități ce sunt 
mai presus de înțelegerea rațională”. 
Experiența eclesială este o invitaţie la viața cea 
adevărată a Dumnezeului celui viu Care Se 
unește prin har cu creaţia în Biserica Sa, biruin- 
du-se astfel puterea necunoștinței, a păcatului și 
a morții. „Dumnezeul Bisericii este Fiinţă mai 
presus de orice ființă, Dumnezeire mai presus 
de orice dumnezeire, nume fără de nume, 

principiu mai presus de orice principiu, minte 
ce nu poate fi înțeleasă de mintea omenească, 
cuvânt de negrăit. Cunoașterea lui Dumnezeu 
este astfel o cunoaștere în necunoaștere, o parti- 
cipare la ceea ce nu poate fi participat. Teologia 
este învăţarea a ceea ce nu se învaţă, formularea 
lucrurilor ce nu pot fi formulate, reprezentarea 
celor ce nu pot fi reprezentate, exprimă simi- 
litudini neasemănate, îmbrăţișând toate cele 
ce par a nu se putea întâlni [...]. Iniţierea în 
adevărul Bisericii este participare la felul de 
viață al acesteia, la întrunirea în sărbătoare a 
credincioșilor, care înseamnă realizarea văzută 
și manifestarea umanităţii celei noi, biruitoare 
a morții”. 

Bibliografie. Lossky, Vladimir, Ztologia mistică a Bise- 
ricii de Răsărit, trad. Pr. V. Răducă, Ed. Anastasia, Bucu- 
rești; YANNARAS, Christos, Adecedar a] credinței, trad. C. 


Coman, Ed. Bizantină, București, 1996. 
Răzvan lonescu, Adrian Lemeni 


INCULTURĂȚIE. "Termen care desem- 
nează întruparea mesajului Evangheliei într-o 
anumită arie culturală, în așa fel încât Biserica 
și învățătura ei să fie înțeleasă în lumina experi- 
enței popoarelor care primesc acest mesaj. 

Ideea care stă la baza inculturației a existat în 
gândirea creștină și în activitatea misionară de 
la începuturile Bisericii, fiind un element de 
bază al evanghelizării. Inculturaţia se bazează 
pe un fundament deopotrivă teologic și antro- 
pologic: Întruparea Cuvântului lui Dumnezeu, 
Care S-a făcut membru al unei societăți umane 
situată cultural în spaţiu și timp. Fa se prezintă 
ca un concret prin care viața și mesajul Evan- 
gheliei sunt asimilate de așa manieră încât nu 
numai că Evanghelia se exprimă plecând de 
la și prin intermediul elementelor specifice 
ale acestei culturi, dar se constituie ca o sursă 
de inspirație capabilă să o transforme și să o 
relanseze în toate dimensiunile sale. Ceea ce se 
inculturează mai precis este Evanghelia, care se 


dovedește a avea o veritabilă putere. 
Bibliografie. Bara, Ion; Cnanson, Philippe; GADILLE, 
Jacques; SpINDLER, Marc (eds), Dicfionnaire oecumenigue 
de missiologie. Cents mots pour la mission, Ed. Cert, 2001; 
Minărră, NIFON, Misiologie creștină, Universitatea 
Valahia Târgoviște, 2002. 

INFAILIBILITĂTE PAPÂLĂ.  Dogmă 
romano-catolică prin care se afirmă imposi- 
bilitatea papei de a greși din punct de vedere 
doctrinar. 

Prin constituţia Pastor Aefernus, votată și apro- 
bată la 18 iulie 1870 în cadrul Conciliului | 
Vatican (535 sinodali pentru constituţia Pasfor 
Aeternus şi doar 2 împotrivă, un italian și un 
american), se prevedea: „cu aprobarea sfân- 
tului Conciliu, noi învăţăm și declarăm că este 
dogmă revelată de Dumnezeu ori de câte ori 
Pontiful Roman vorbește de pe tronul lui Petru 
(ex cazhedra), adică în momentul exercitării 
plenare a oficiului său de Păstor și Învățător 
al tuturor creștinilor și prin maxima autori- 
tate apostolică declară că o doctrină privitoare 
la credință sau la morală trebuie considerată 
obligatorie pentru întreaga Biserică”. Această 
putere o posedă ex sese, non autem ex CONSensu 
Ecclesiae (de la sine, nu prin aprobarea Bise- 
ricii). Această constituţie cuprindea, de fapt, 
două dogme: infailibilitatea și primatul de 
jurisdicție universală al papei. Prin primatul 
papal de jurisdicție se arată că episcopul Romei 
posedă cea mai înaltă și absolută putere în bise- 
rică, putând interveni direct în orice dioceză, 
condusă de un episcop. Această definiţie a avut 
de-a lungul deceniilor ce au urmat mult mai 
mare efect decât cea a infailibilității. 

Conciliul | Vatican a fost convocat prin bula 
Aeterni Patris 06 iunie 1868), în care nu era 
menționată expres tema infailibilităţii, și a fost 
deschis festiv în data de 8 decembrie 1869 
în Basilica „Sfântul Petru” din Vatican. După 
primele dezbateri, s-a remarcat că aproxi- 
mativ 80% dintre cei prezenți susțin autori- 
tatea deplină a papei. Atunci s-a adus o petiție 
semnată de 380 sinodali, în care s-a cerut papei 
să se discute tema infailibilității, în timp ce 
136 au fost împotriva acestei dezbateri. Papa a 
sprijinit majoritatea și a propus ca din schema 
numită De Ecc/esia Christi să fie scoase capito- 
lele 11 și 12 și să se redacteze o nouă constituție 
despre papă. La începutul lunii mai a anului 
1870 a început dezbaterea privitoare la această 
dogmă. Opozanţii noii dogme au argumentat 
pe baza Sfintei Scripturi și a Sfintei Tradiţii, 

arătând că acestea nu cuprind o astfel de învă- 
țătură. În urma votului, din 601 sinodali au 
votat 451 pentru infailibilitate, 88 contra (nor 
placet), iar 62 au cerut modificări la text (pacer 
juxta modum). O dogmă trebuia votată însă în 
unanimitate. Opozanţii însă, pentru a nu vota 
împotriva papei în privinţa unei chestiuni care 
îl privea, au părăsit Roma înainte de votarea 
finală. În urma Conciliului | Vatican, s-a născut 
Biserica Veche Catolică, în semn de protest al 


unor profesori de teologie față de noua dogmă. 
Bibliografie. Bonoranu, Dimitrie, Iszoria Bisericii creştine 
de la începutul ei și până în zilele noastre, Fundaţia Anastasia, 

II-lea Conciliu de la Vatican”, în: Or, XVII (1965), 4, pp. 

Daniel Benga 


INFINIT. (lat. infinitas — fără limite) Despre 
un lucru, de a nu avea sfârșit. 

Noţiune a teologiei sistematice referitoare la 
planul absolut, necreat, dumnezeiesc, caracte- 
rizate prin a fi fără sfârșit. Experiența de zi cu 
zi ne aduce, mai curând, în proximitatea repre- 
zentării a finitului decât a infinitului. În timp ce 
gândirii curente conceptul de finit îi apare firesc, 
ca unul care este legat de operaţiile de discrimi- 
nare și de cuantificare pe care le săvârșește curent 
mintea umană, cel de infinit presupune un efort 
de reprezentare mentală marcat întotdeauna 
de o anume aproximativitate. În logica curentă, 
infinit desemnează ceva fără măsură, fără limite, 
peste posibilitățile de cuprindere, ceva „foarte 
mare” sau „peste măsură de mare”. 

Există o încordare, o scrutare lăuntrică a omului, 
în tinderea sa către Dumnezeu. Căutarea unui 
chip de înţelegere, de reprezentare în spațiul 
interiorității umane a lui Dumnezeu îl aduce pe 
om cel mai adesea în proximitatea unor „noțiuni” 
cu care încearcă să traducă” în termeni familiari 
ceea ce îi depășește în realitate posibilitățile de 

reprezentare. Dumnezeu „nu încape” în repre- 
zentările omenești decât cel mult iconic. În 
chipuri diferite, omul gustă și se împărtășește 
dintr-o anumită conștiință a necuprinsului, a 
infinitului propriu Fiinţei Supreme. Mergând 
pe malul mării și adâncit fiind în gândurile 
sale, Fericitul Augustin observă un copilaș care 
făcuse o groapă în nisip și se străduia să care 
apa din mare în groapa sa. Întrebându-l ce face, 
acesta primi răspunsul următor: „mut marea 
în această groapă”, copleșindu-l astfel o nouă 
înțelegere: teologia este strădania de a „muta”, 
de a sălășlui pe Cel infinit în finitul cuprin- 
derii omenești. Cum poate deci omul finit să se 
împărtășească din Cel infinit? Mintea omului 
nu poate să cuprindă acest gest dumnezeiesc, 
iar teologia ortodoxă, prin afirmarea apofatis- 
mului, pune inteligența omenească la adăpost de 
toată întreprinderea de „explicare” a ceva ce doar 
milostivirea dumnezeiască poate face posibil (și 
inteligibil) și care așază pe om ca experiere peste 
marginile limitate ale viețuirii strict omenești. 
Teologia ortodoxă dă mărturie prin chipul de 
viețuire al sfinților despre puterea dumnezeiască 
de a „dilata” conștiința umană pentru a-L primi 
pe Cel necuprins. Chipul acesta de înțelege- 
re-împărtășire din cele ale lui Dumnezeu este 
de necircumscris operaţiilor minţii omenești. 
„După apostoli, unii din Părinţii Bisericii au 
crezut asemenea lor, alții însă au gândit viața cea 
vecinică a celor mântuiţi ca o triumfală neînce- 
tată înălțare către Cel infinit. Gândire proprie 
matematicienilor: noi totdeauna ne asemănăm 
unui oarecare număr, însă Dumnezeu — infi- 
nitului. Între aceștia întotdeauna va rămâne 
o «distanță». În scrierile Părinților se poate 
întâlni gândul că, dacă Dumnezeu ar fi fost cu 
putință de a fi cunoscut până la totala epuizare, 
atunci ar însemna că EI ar fi oarecum finit, iar 
în ce ne privește, aceasta ar duce la sațiu. Noi 
nu ni-L închipuim pe Hristos-omul (7 Zi 2, 
5) ca petrecând într-o neîntreruptă înălțare către 
Tatăl; noi ÎL mărturisim ca Cel Care «S-a suit 
la ceruri și șade de-a dreapta Tatălui» (Crezul) 
[...]. Recunoaștem că o oarecare «distanță onto- 
logică» rămâne pentru noi și în veșnicie [...]. 
Noi, chiar dăruiți fiind cu întreaga deplinătate 

a lui Dumnezeu, rămânem «făptură». Și astfel 
mântuirea desăvârșit constă în includerea omului 
în toată deplinătatea vieții lui Dumnezevw”. 

Taina Întrupării lui Hristos este aceea prin care 
Cel de necuprins va încăpea trupește în pânte- 
cele unei fecioare pe care o numim Născătoare 
de Dumnezeu — 'Iheotokos. Prin nașterea lui 
Hristos, prin asumarea de către Sine a umani- 
tății noastre, omul primește, în chip de negrăit, 
putinţa „dilatării” în a-L cuprinde în sine pe 
Însuși Dumnezeu cel de necuprins. Aceasta 
devine posibil doar în măsura în care omul se 
leapădă de tot ceea ce este pătimaș, adică de 
ceea ce îl umple la infinit cu nimicul, și răspunde 
chemării de a trăi veșnicia în sensul umplerii 


infinite, nesfârșite cu prezența lui Dumnezeu. 
Bibliografie. SAnARov, Arhim. Sofronie, Nașzerea înzru 
împărăția cea neclătită, Ed. Reîntregirea, Alba Iulia, 2003; 

Răzvan lonescu, Adrian Lemeni 


INFORENERGETICĂ. Pseudoștiință care 
se amestecă ocultismul, radiestezia, bioenergia 
și învățăturile creștine. 

Termenul de inforenergetică a fost pus în 
circulație în 1988, de către Dumitriu Clau- 
dian, un pensionar din Iași, fost comandor pe 
nave de cursă lungă. „Știința” inventată de el 
există doar în România și este structurată pe 
11 grade de iniţiere, primul dintre acestea fiind 
inițierea în radiestezie. Principiile de bază ale 
inforenergeticii se bazează pe teoriile acade- 
micianului Eugen Macovschi (1906-1985), 
potrivit căruia materia vie are o structură fizică, 
precum și structuri noesice și supranoesice 
(care reprezintă sufletul), care sunt eterne și se 


reîntrupează. 
Bibliografie. DumrraIv, Claudian, Manual] de radiestezie 
— gradul 1, Ed. Fundaţiei Inforenergetică „Sf. Apostol 
Andrei”, București, 2008; DumIrrRIv, Claudian, Manual 
de inforenergetica — gradul II, Ed. Fundaţiei Inforenerge- 
tică „Sf. Apostol Andrei”, București, 2008; DumIrrRIv, 
Claudian, Manual! de radiestezie — gradul III, Ed. Funda- 

ÎNIMĂ. Noţiune specifică spiritualității creş- 
tine, care desemnează străfundurile persoanei 
sau eul cel mai lăuntric al omului. 

În sens teologic, inima nu se referă la organul 
anatomic al cordului, ci la realitatea complexă pe 
care fiinţa umană o presupune pe plan interior. 
Folosit foarte des atât în Vechiul Testament, cât 
și în Noul Testament, cuvântul inimă se bucură 
de o paletă bogată de sensuri, referindu-se în 
același timp la Dumnezeu, creaţie și om. 

Cu privire la Dumnezeu, termenul inimă se 
referă pe de o parte la realitatea apofatică a 
ființei dumnezeiești (Fe 8, 21; FA 13, 22), iar 
pe de altă parte la voinţa lui Dumnezeu (7 Rg 
2, 35; 1 Rg 13, 14; Ir 3, 15; 2 Rg 7,21; 1 Par 
17,19). La M/11,29, Mântuitorul Hristos este 
prezentat ca fiind „blând și smerit cu inima”, 
lucru ce semnifică viața fără de păcat, chenoza și 
sfințenia dumnezeiască a Fiului lui Dumnezeu 
întrupat. Inima lui Dumnezeu este prezentată 
ca fiind permanent bună, dreaptă, iubitoare (Ps 
32,11; Pr 19,21; Is 46, 10; Ma/3, 6; 15 63,4; Iz 
23, 17-18), plină de înţelepciune (Joz 36, 5) şi 
statornică (Os 14, 5; Ir 32, 37-41). 

În ceea ce priveşte creaţia în general, conceptul 
de inimă este pus în legătură cu animalele și 
dobitoacele pământului (2 Rg 17, 10; Dn 4, 13; 
5,21), cu leviatanul (Jov 41,24), cu marea și cu 
mările (Iș 15, 8, Ps 45, 2; Pr 23, 34; 30, 19; Iz 
28, 2, 8) sau cu pământul: „Că precum a fost 
Iona în pântecele chitului trei zile și trei nopți, 
așa va fi și Fiul Omului în inima pământului 
trei zile și trei nopţi” (M/ 12, 40). 

Pe plan antropologic, conceptul de inimă 
cunoaște cele mai multe sensuri. În Sfânta 
Scriptură, el este cel mai des întâlnit termen 
antropologic și cunoaște nuanțe de factură 
ontologică, morală sau mistică. 

Din perspectiva ontologică, inima apare ca acel 
element psiho-somatic care face referire la senti- 
mentul, rațiunea, voința și conștiința persoanei 
umane. Astfel, inima apare ca loc și ca sursă a 
doririlor și a stărilor emoţionale (Ps 20, 2; Pr 6, 
25; 13,12; 1 Rg1,8; Eee 1, 16-18; 151,5; 57,15; 
1r4, 18; Fe 42,28; Ir 48,41; 49,22; Iş4,14,]416, 
25; Is 24, 7; Pr 14, 10; De 20, 3,8; Ies 2,11; 57, 
2; 2 Par 13,7, Est 5, 1-2; Ir 49,23; Rm 9,2; 2 Co 


2,4; FA 21, 13), ca centru de reflecţie (Fpisr 1, 5; 
Est 6,6, Ir 13,22; Pr 16,23; 23, 15; 2 Rg 7,3; 1 
10, 7; Ir 22, 17, M4 24, 48; Mc 2,6, 8; Le 12, 45; 
21, 14; 24, 38; In 13,2; 2 Co 9,7) şi subconștient 
al persoanei umane (Ze 1,66; 2, 19, 35, 51; 6,45; 
9, 46; Rm 10, 6), ca for decizional și capacitate 
generatoare a acțiunilor voinței (Ft 6, 5; 3 Rg 8, 
17-18; Nm 15, 39; lov 31, 7,9; Ps 83,2; Ir 7,31; 
15 57,17, Dn 1, 8; Est 7, 5) sau ca glas al conşti- 
inţei (Le 24, 32; 1 In 3, 20-21). 

Sub aspect moral, inima omului poate fi curată 
sau păcătoasă. Criteriul după care se analizează 
calitatea ei este Dumnezeu. Inima păcătoasă 
este inima mândră care nu împlinește voința 
divină și care se ridică împotriva lui Dumnezeu 
(1 Par 15,29; 2 Par 12, 14; 26, 16; 32,25; 36, 13; 
2 Par 25, 19; 3 Ezr 1, 50; Ir 4, 14; 11, 8; 16,12; 
Dn 11, 12,25, 28; Bar 2, 30; 4vd 1, 3; Mz 5,28; 
Mc 7,21; M1 9,4; Ap 18,7). Acest tip de inimă 
mai este etichetat și ca inimă învârtoșată (VI 
13, 15; 19, 8, Mc 3, 5, 6, 52; 8, 17, FA 28,27) 
sau netăiată împrejur (Ir 9,26; FA 7,51). Inima 
păcătoasă duce omul la fel de fel de necurății și 
fărădelegi (Rm 1,24; 2, 5; Eur 3, 10), finalitatea 
acţiunilor sale fiind moartea veșnică: „Inima 
oamenilor este plină de răutate și nebunia în 
inima lor dăinuiește toată viaţa lor și se duc în 
același loc cu cei morți” (Fc 9, 3). 

La rândul său, inima curată (EA 2, 46; Ef6, 5; 
Col 3, 22) este inima întoarsă la Dumnezeu (Jz 
11, 19-20), care urăște răul (2 Par 19, 3; Dr 29, 
18-19) și caută adevărul și dreptatea (Cânz 6, 
12). Ea își dă toată silința să împlinească legea 
divină și să-L iubească pe Dumnezeu cu toată 
forța și sinceritatea sa (D/ 10, 12; 26, 16; 7 Par 
29,9: 2 Pur 15, 17 19,9:25,2-30,22; 34,31), 
nu se laudă (2 Co 5, 12), vorbește numai cele 
ale lui Dumnezeu (2 Co 2, 17), ajungând în cele 
din urmă să se împărtășească de slava dumne- 
zeiască: „Fericiţi cei curaţi cu inima, că aceia 
vor vedea pe Dumnezeu” (MZ 5, 8). 

Pe plan mistic, inima omului este într-o 
continuă căutate și trăire a lui Dumnezeu. 
Inima omului este locul de sălășluire a lui 
Dumnezeu. Cartea Osea ni-L prezintă pe 
Dumnezeu ca pe Cel Care se zvârcolește în 
inima Sa în căutarea iubirii inimii omului (11, 

8). El cercetează inimile oamenilor (7 Zes 2, 4 
For 4, 12; Ap 2, 23) și așază în acestea cuvin- 
tele și iubirea Sa. Dumnezeu luminează inima 
(7 Co 4, 5; Ap 17, 17) şi o face pe aceasta să 
trăiască în bucuria prezenței Sale (FA 2, 26): 
„Și tu, Solomon, fiul meu, cunoaște pe Dumne- 
zeul tatălui tău și Îi slujește din toată inima și 
din tot sufletul, căci Domnul cercetează toate 
inimile și cunoaște toată mișcarea gândurilor. 
De ÎL vei căuta pe El, ÎL vei găsi, iar de ÎL vei 
părăsi și EI te va părăsi” (7 Par 28,9). 

În dimensiunea mistică a vieții creştine, Duhul 
Sfânt este prezent în inimile credincioase și 
oferă capacitatea harică de desăvârșire (Rm 8, 
26-29). Pentru cel înduhovnicit, Hristos devine 
viața, pacea și bucuria propriei sale inimii (2 Co 
4,6; Ga 4,6; Ef 1, 18; Flp 4, 7, Col 2, 2; 3, 15; 
2 Tes 2, 16-17): „Și Hristos să Se sălășluiască, 
prin credință, în inimile voastre, înrădăcinați 
și întemeiaţi fiind în iubire” (£f3, 17). Impor- 
tanța deosebită a conceptului de inimă este 
subliniată și de Sfinții Părinți, în mod special 
de Părinţii filocalici, aceștia vorbind în mod 
constant despre necesitatea curăției inimii, 
coborârea minții în inimă în timpul rugăciunii, 
trezvia inimii sau rugăciunea inimii. Bazân- 
du-se pe Sf. Macarie Egipteanul, Sf. Grigorie 
de Nyssa și Sf. loan Damaschin, Sf. Grigorie 
Palama spune că inima este organul sau vasul 
cel ales al minţii. Tot el mai afirmă că inima 
reprezintă omul cel din interior, partea tainică a 
ființei umane în care se realizează și se dezvoltă 
contactul cu harul dumnezeiesc, rolul Rugă- 
ciunii inimii fiind, de fapt, acela al coborârii și 
locuirii harului în străfundurile eu-lui uman. 
Pentru Părintele Dumitru Stăniloae, inima 
reprezintă adâncul minţii sau partea superioară 
a sufletului, prin care persoana umană își mani- 
festă în modul cel mai înalt sensibilitatea față 


de Hristos. 

Nicolae Răzvan Stan 


INTELECT. Funcție umană prin care acesta 
înțelege și cunoaște. Acesta exprimă „capaci- 
tatea de a gândi, de a avea o activitate rațio- 
nală, de a opera cu noțiuni”, termenul fiind dat 
ca echivalent conceptelor de „minte, gândire, 
rațiune” . Dacă științele sunt prin excelență 
gest intelectual, ca unele care traduc în termeni 
de reprezentare intelectuală relația omului 
cu lumea, relație structurată de dorirea sa de 
pătrundere a rațiunilor și semnificaţiilor la 
nivel fenomenologic în vederea înțelegerii, 
teologia este gest de viaţă al omului integral, 
în demers de încredințare a întregii sale ființe 
— intelectual, emoţional, volitiv și somatic — 
lucrării harului dumnezeiesc. Intelectul servește 
gestului teologic numai în măsura în care este 
încredințat ca lucrare duhovniciei, adică inspi- 
rației Duhului care sublimează, înnobilează și 
transfigurează competenţa umană cu întărire 
de Sus. Dacă pentru științe înţelegerea poate fi 
(și) gest pur intelectual, pentru teologie înțele- 
gerea este numai gest de împărtășire din reali- 
tatea pe care Dumnezeu o descoperă omului, 


gest care depășește competențele umane. 
Bibliografie. Dicrionnaire encyclopedigue de la langue 
franţaise, Ed. Hachette, 1995; Diczionarul Explicati al 
Limbii Române (DEX), Ed. Univers Enciclopedic, Bucu- 
rești, 1998. 

INTELIGIBILITĂTE. Însuşirea unui lucru 
de a fi inteligibil. „Succesul metodei științifice 
care conduce la descoperirea secretelor naturii 

este atât de surprinzător, încât ne poate împie- 
dica să ne dăm seama de cel mai mare miracol: 
funcționarea științei. Toţi oamenii, incluzând pe 
oamenii de știință, iau ca firesc faptul că trăim 
într-un univers rațional și ordonat, supus unor 
legi precise pe care rațiunea umană trebuie să le 
descopere. În același timp, motivul acestei stări 
de lucruri rămâne un mister care ne uimește 
[...]. Faptul că știința funcționează, și că func- 
ționează atât de bine, indică ceva extrem de 
semnificativ în organizarea cosmosului”. 

Omul de știință crede în raționalitatea și în 
inteligibilitatea lumii în care trăiește. Aici 
cuvântul „crede” se exprimă cel mai adesea sub 
forma unei convingeri lăuntrice, a unei încre- 
deri, a unui crez intim cum că știința „funcți- 
onează” (evident, este limpede că rezultatele 
acesteia de la modernitate încoace o confirmă). 
„Credinţa” aceasta este gest de curaj de a 
înfrunta o realitate care se arată complexă, și 
pe care nu ai certitudinea că o vei înțelege, deși 
trăiești totodată nădejdea descoperirii semni- 
ficaţiei ei profunde. Einstein afirma această 
„credință” ca pe o uimire fundamentală: „ceea 
ce va rămâne veșnic neinteligibil în privința 
lumii este inteligibilitatea ei”. Totalitatea expe- 
riențelor noastre senzoriale este de așa natură 
încât poate fi ordonată prin gândire, prin 
„operaţii cu concepte și prin crearea și aplicarea 
anumitor legături funcționale între acestea, 
precum și prin coordonarea experiențelor 
senzoriale cu conceptele”. Acest fapt, pe care 
Einstein îl vede a nu putea fi înțeles niciodată 
(afirmaţia este făcută strict din interiorul regis- 
trului științei), dă mărturie asupra unei proble- 
matici a inteligibilității în fapt necircumscripti- 
bile gestului științei. Faptul că rațiunea noastră 
funcționează, ordonând interacțiunea noastră 
cu lumea, nu implică în mod necesar și expli- 
cația de ce funcționează. Sau dacă o implică, o 
implică într-un registru limitat. Interogarea 
într-un alt registru, mai profund, la nivel de 
ființare, este poate mărturia de care demersul 
științei are nevoie pentru a se depăși pe sine 
într-o înțelegere mai cuprinzătoare. Revenind 
însă, constatăm pur și simplu, și avem încre- 
dere, că explicarea prin demers rațional este 


eficientă, că a funcţionat și că funcţionează. 
Charles Townes, laureat al premiului Nobel în 
fizică, afirma această încredere într-o realitate 
unică și obiectivă, care se manifestă printr-o 
ordine accesibilă înțelegerii tuturor, ca gest 
de „credință: „Omul de știință are nevoie de 
credință atunci când se pune pe lucru și de o 
credință încă și mai mare pentru a duce la bun 
sfârșit muncile cele mai dificile. De ce? Pentru 
că trebuie să se angajeze personal în a crede că 
există o ordine în univers și că spiritul uman, și 
în fapt propriul său spirit, este capabil să înțe- 
leagă această ordine. Fără această credință nu 
ar fi existat niciun interes sa încerci să înţelegi 
o lume presupus dezordonată și incomprehen- 
sibilă. O astfel de lume ne-ar fi dus la epoca 
superstiţiilor, când omul gândea că forțe capri- 
cioase manipulează universul său”. Este ceea ce 
butada lui Finstein, gravată în holul Univer- 
sității din Princeton, subliniază: „Dumnezeu 
este subtil, însă nu malițios”. Cu alte cuvinte, 
complexitatea și dificultatea pe care le experi- 
mentăm în lume nu exprimă nicidecum arbi- 
trariu și lipsă de logică. Dacă însă fizica clasică 
ilustra la nivel de concept o inteligibilitate 
oarecum accesibilă (Galilei și Descartes postu- 
lează implicit că descrierea lumii fizice poate fi 
făcută prin utilizarea exclusivă a unor noțiuni 
atât de simple încât nu au nevoie de explicație), 
să remarcăm că efortul cercetătorilor din fizica 
actuală duce la o reconsiderare a inteligibilității 
descoperibile prin prisma unor noi concepte 
(conceptele de câmp electric sau magnetic 
nu sunt noțiuni familiare înțelegerii curente), 
deseori revoluţionare: „În ochii multora, ai 
celor mai mulți [...], știința este o activitate 
care, ca principiu, seamănă celei a unui băiețel 
care descoperă ceasul bunicului său — nu un 
ceas cu cuarț, ci un ceas vechi, cu resort — și 
pe care, din curiozitate, îl deschide, încercând 
să înţeleagă cum funcționează. Bineînţeles că 
acest băiețel își va da repede seama că funcțio- 
narea ceasului este foarte complexă și că pentru 
a putea observa bine ce rotițe apasă asupra 
altora trebuie privit cu luare aminte și reflectat 
cu atenţie. Efectiv, la fel se petrece în știință, 
când întâlnim structuri complexe sau formule 

chimice complicate [...]. Pe de altă parte, în 
explorarea acestui mic băiat, există un remar- 
cabil element de simplitate, acela că nu trebuie 
să descoperi conceptele care servesc înțelegerii. 
Roţile dințate sunt obiecte solide și atât el cât 
și strămoșii lui au dispus de ele neîncetat [...]. 
În multe dintre domeniile științei se întâmplă 
la fel, cercetătorii nu au de inventat conceptele 
care le sunt utile [...]. Într-o mișcare lentă mai 
întâi, și care s-a accelerat între timp, fizica ne-a 
învățat că spiritul uman poate depăși concep- 
tele familiare și că trebuie să o facă neapărat”. 
Noua înțelegere fizică tranșează radical la nivel 
conceptual. Vechile cărămizi conceptuale sunt 
perimate în înțelegerea care se cere adecvată 
noilor exigenţe. Obiectul cuantic „unitate” în 
lumea „infinitului mic” nu mai seamănă cu 
obiectul clasic deoarece este și câmp și materie. 
El reacționează într-un mod pe care-l putem 
caracteriza cu ușurință de „straniu” față de tot 
ceea ce cunoșteam în fizica clasică. Este neloca- 
lizabil (există o probabilitate să-l putem întâlni 
în multiple locuri), „apare” și „dispare” după o 
logică nouă, nu-i putem ști cu precizie poziția 
și viteza din raţiuni care nu ţin de insuficiența 
aparatelor, ci de o neputinţă fundamentală 
intrinsecă investigării la acest nivel. 
„Accelerăm doi protoni. Fiecare are o anumită 
mișcare, o anumită viteză, și deci o anumită 
energie. Îi facem să se întâlnească, apoi se 
separă din nou. După șoc, constatăm că cei doi 
sunt intacți, dar că apar deopotrivă și alte parti- 
cule, care sunt particule întregi, cu masă, sarcină 
electrică și care au fost create în momentul coli- 
ziunii, sub acoperirea energiei totale a proto- 
nilor incidenți. Fenomenul este conform legii 
E=me? de echivalență masă-energie. Dar dacă 
vrem să descriem ce s-a întâmplat prin concep- 
tele clasice, trebuie spus că mișcarea protonilor 
incidenţi a fost transformată în particule. Ori 
o mișcare este o proprietate a obiectelor și, în 
consecință, am evoca aici o transformare a unor 
proprietăţi de obiecte în obiecte [...]. A evoca 
o astfel de transformare poate părea la fel de 
absurd cu a zice că [...], în coliziunea dintre 
două taxiuri, ele reapar intacte, iar mișcarea 
lor a fost transformată în patru, cinci, șase... 

alte taxiuri! Aceasta pentru a înțelege că fizica 
modernă este cu adevărat o depășire necesară a 
conceptelor familiare”. 

Revoluţia la nivel de concept să însemne oare 
că realitatea, în profunzimile ei, este neinteligi- 
bilă sau mai puțin inteligibilă decât ceea ce lăsa 
să se întrevadă fizica clasică? „Este lumea deci 
[...] inteligibilă? La această întrebare cred, cel 
puțin, că putem răspunde de o manieră nuan- 
ţată, dar netă. Dacă prin «lume» înțelegem 
lumea acțiunii umane, realitatea empirică, 
răspunsul este «da»: această lume este inteligi- 
bilă și, grație științei, progresăm în fiecare zi în 
a o cunoaște. Dacă însă prin lume înțelegem 
o natură ca la Spinoza — care este în sine sau 
prin sine independentă de facultăţile noastre — 
atunci răspunsul este nu”. 

Dezbaterea rămâne deschisă: inteligibilitatea 
lumii, în ce cheie de lectură o citim? Ochii 
credinţei sunt ochii care contemplă universul 
întreg în mărturia sa de creație a lui Dumnezeu. 
Or opera reflectând autorul, exprimându-l, 
creștinul se servește de gestul de cunoaștere și 
de aprofundare a operei (lumii întregi) pentru 
a se întâlni cu Creatorul său. Nu este de mirare 
că, teologic, „lecturarea” lumii vădește inteligi- 
bilitate în măsura în care lumea întreagă este 
structurată de Dumnezeul cel inteligibil prin 
lucrarea harului și, deopotrivă, în măsura în 
care omul, făcut după „chipul și asemănarea Sa”, 
manifestă o structură adaptată dialogicului cu 
creația întreagă și cu Dumnezeu Însuși. Inte- 
ligibilitatea, în lectură teologică, poartă deci o 
dublă fundamentare: prin Creatorul inteligent, 
Dumnezeu, Care Se oglindește în opera Sa 
care este lumea, și deopotrivă prin inteligența și 
inteligibilitatea operei care mărturisește iconic 
pe Creator, respectiv prin capacitatea inteli- 
gentă a observatorului (omului) de lecturare a 
operei și, totodată, de dialog cu Autorul prin 
intermediul ei. 

„Înţelegerea” lui Dumnezeu nu aparține însă 
(numai) inteligenței, ci omului întreg, ființial, 
respectiv lucrării harului care dă inteligenței 
posibilitatea de a depăși hotarele firii (și inimii 
de a face gestul adeziunii lăuntrice cu Cel 
Care i se descoperă ca iubire). „Înțelegerea” 

lui Dumnezeu ca trăire lăuntrică a tainei 
descoperirii interlocutorului — Părintelui celui 
viu, provoacă deopotrivă la lecturarea lumii 
ca „mesaj” dinspre Dumnezeu către om. De 
asemenea, „înţelegerea” creaţiei prin gestul 
științei luminat de har este drum către „înţele- 
gerea” Creatorului. Opera și Autorul se mărtu- 
risesc reciproc, iar omul este chemat să le înțe- 
leagă, să se împlinească el însuși prin cunoaș- 
terea acestora. Cartea Creaţiei și Cărțile reve- 
late (Biblia, scrierile Părinților) dau mărturie 
despre același autor, Dumnezeu. Realismul 
teologic ne obligă, totodată, să înțelegem în 
ce măsură catafatismul și apofatismul exprimă 
adâncul gestului omenesc la întâlnirea cu lumea 
și cu Dumnezeu: inteligibilitatea lumii este 
expresia inteligibilității lui Dumnezeu, Care 
Se arată inteligibil, fiind în același timp mai 
presus de toată inteligibilitatea. Inteligibilitatea 
lui Dumnezeu este lucrarea harului care ni-L 
„tâlcuiește” pe Dumnezeu astfel încât să-L 
putem primi la măsurile înțelegerii noastre. 
Sf. Maxim Mărturisitorul vorbește de exis- 
tența unor rațiuni obiective care sunt indepen- 
dente de intervenția noastră subiectivă și care 
își au atât originea, cât și sensul și împlinirea 
în Dumnezeu, Rațiunea supremă, Care le este 
principiu unitar și unificator și Care structu- 
rează „din interior” creaţia. Apropierea omului 
de Dumnezeu nu se realizează printr-un salt 
în afara rațiunii, ci după un îndelungat exer- 
cițiu al raţiunii în cunoașterea sensurilor lucru- 
rilor. În urma acestei exersări, omul ajunge la 
ultima etapă, a contemplării nemijlocite a lui 
Dumnezeu, etapă în care raţiunea face un salt 
în afara posibilităţilor ei naturale (apofatismul 
„copleșește” aici catafatismul). Dumnezeu o 
umple cu un har care o ajută să pătrundă o 
„prezență” inaccesibilă altfel. Cunoașterea lui 


Dumnezeu înseamnă „vedere” a Lui, „unire” 


cu EI, „trăire” la cote dumnezeiești. Ea este 
rațională, dar în sensul de depășire a oricărei 
raționalități, întrucât: „Unirea tainică cu 
Dumnezeu, situată la capătul final al acestui 
urcuș [...], nu este o stare dobândită pe urma 
unei debilități a rațiunii și a unei ignorări a rați- 
unilor lucrurilor, ci de pe urma depășirii tuturor 


posibilităților rațiunii, dusă la suprema forță și 
agerime, la fel ca de pe urma cunoașterii [...] 
înţelesurilor raționale din lucruri”. Sf. Grigorie 
Palama nu ezită să o numească neștiință, dar 
nu în sensul de lipsă, ci în sensul de supraabun- 
dență. Nu este o absenţă a inteligibilităţii, ci o 
revărsare de inteligibilitate care umple mintea 
și se revarsă încă și peste puterile ei. Este deci 
cunoștință și, în același timp, nu mai este, ca 
una ce a ieșit din categoriile cunoașterii rațio- 
nale cu care este obișnuit omul în coordonatele 
puterilor sale naturale. În unirea cu Dumnezeu, 
mintea noastră iese afară din sine și se unește 
cu Dumnezeu ca una devenită „mai presus de 


minte”, spune Sf. Grigorie Palama. 

INTERCOMUNIUNE. v. EUHARISTIE. 
Termen specific teologiei romano-catolice care 
denumește posibilitatea ca fiecare confesiune 
să aibă o unitate bazată pe recunoașterea reci- 
procă a Iainelor. 

Având în vedere că în protestantism vorbim 
de un caracter mai redus al Iainelor lui 
Dumnezeu, intercomuniunea este realiza- 
bilă mai degrabă între catolicism și orto- 
doxie. Un fenomen similar se întâlnește încă 
din Antichitate, când un popor cu o religie 
anume acceptă spre devoțiune și religiile altor 
popoare, îndeosebi popoarele cuceritoare pe 
cele ale popoarelor cucerite, pentru a menţine 
mai mult și mai ușor dominația asupra lor. 
Imperiul Roman a practicat acest gen de 
împrumut pentru a putea întări elementul 
instituțional propriu în provinciile cucerite. 
În regatul evreu antic, acest lucru era privit cu 
ostilitate, el însemnând căderea în idolatrie, 
un păcat capital, urât de Domnul Dumnezeu. 

În perioada medievală, islamul a căutat 
suprimarea forțată a oricărei credințe religi- 
oase cucerite și înlocuirea ei, ideea oricărui 
împrumut religios ieșind din discuție. 
Contrareforma a fost în schimb o acţiune 
amplă care dorea recuperarea prestigiului 
catolic pierdut chiar prin metoda împrumu- 
tului sau acceptării Tainelor de către cele- 
lalte confesiuni creștine. Astfel, a fost posibil 
în Europa Centrală o uniație cu Roma a mai 
multor Biserici locale, ortodoxe în speță, care 
au acceptat nu numai o jurisdicție, ci și o 
tranzitivitate sacramentală, recunoscută reci- 
proc. Astfel, romano-catolicismul recunoaște, 
în acest context, coabitarea mai multor rituri 
liturgice, indiferent de diferențele istorice și 
tradiționale care le separă. 

Intercomuniunea, ca termen, apare în 
contextul Conciliului | Vatican, unde doctrina 
romană vede unitatea Bisericii, precum și 
universalitatea ei în sens jurisdicțional, nu și 
intim, prin recursul la unitatea în Persoana lui 
Hristos. De aici pornind, termenul intercomu- 
niune viza o unitatea a întregii creştinătăţi sub 
aspect doctrinar, moral, dar și ritualic. Cum o 
unitate jurisdicțională și una doctrinară erau 
dificil de realizat, mișcarea ecumenică ce a 
precedat acest conciliu, a vizat, în următoa- 
rele decenii, mai ales din partea romano-ca- 
tolicismului, o unitate care să debuteze măcar 
formal: prin ritual. Această unitate ritualică 
însemna nu uniformizarea ritului în fiecare 
comuniune, ci împărtășirea tuturor creștinilor 
din același potir, fiecare confesiune validând 
Sfânta Euharistie din celelalte confesiuni. În 
acest sens, cazul Bisericilor Unite cu Roma 
oferea un precedent încurajator. 
Intercomuniunea a fost o temă amplu prezentă 
pe agenda mișcării ecumenice, dar a întâmpinat 
foarte multe rezerve din partea confesiunilor 
anglicane, protestante și ortodoxe. Romano-ca- 
tolicismul se arăta ca cea mai deschisă confe- 
siune pentru intercomuniune, însă acest lucru 
nu s-a realizat. Motivul ar fi acela că acceptarea 
reciprocă a împărtășirii cu Sfintele Taine, în 
absenţa unei comuniuni doctrinare, ar relati- 
viza Euharistia ca Taină, implicit validitatea 

ei. lar cum Sfânta Euharistie este Trupul și 
Sângele reale ale lui Hristos, un creștin autentic 
nu se va putea împărtăși de ele decât dintr-o 
formă unică, dintr-un ritual unic căruia îi 
rămâne consecvent. Astfel, intercomuniunea, 
în absența unei comuniuni de credință, precum 
și a unei comuniuni doctrinare, nu are valoare 
soteriologică. 

Un alt argument în favoarea intercomuniunii 
este validitatea interconfesională a Botezului, 
eventual al căsătoriei, în cazul căsătoriilor 
mixte. În acest caz, se ridică problema de ce 
unele Taine pot fi validabile reciproc, iar altele 
nu. Astfel, Dumitru Stăniloae, analizând 
fenomenul ecumenismului, susţine că Sfintele 
Taine au legătură cu doctrina și, prin urmare, 
ele nu pot fi separate. Intercomuniunea 
încearcă o unire în sens strict exterior, fără 
elementul interior, mistic. Tot astfel și Sfintele 
Taine au o dimensiune exterioară, formală, dar 
și una interioară, esenţială, care se leagă direct 
de lucrarea tainică a harului lui Dumnezeu 
în inimile oamenilor care le primesc. De 
aceea, acceptarea intercomuniunii ar însemna 
decuplarea elementului formal al Tainei de 
cel esenţial, mistic. Din această cauză, nu ar 
mai conta forma, ci efectul, iar în acest caz, 
prin aine nu s-ar mai înțelege caracterul 
mulțumitor al omului către Dumnezeu, ci 
doar efectul benefic, mașinal, quasi-magic 
al Sfintelor Taine. În cazul intercomuniunii, 
Sfintele “Taine ar risca să devină niște metode 
de instrumentalizare a harului la discreția 
omului, dincolo de caracterul adorator sau 
sacrificial din partea oamenilor. Ori caracterul 
sacrificial, jertfelnic care trebuie să caracteri- 
zeze omul implicat în primirea Sfintelor Taine 
dispare în momentul în care acesta nu rămâne 
consecvent Tradiţiei Bisericii sale paren- 
tale. Astfel, cum un copil ascultă de obicei 
de părinții naturali și nu de alți părinți decât 
cei ai lui, tot astfel un creștin nu este autentic 
decât dacă ascultă de tradiția Bisericii sale, și 
își asumă exclusivitatea ei. Implicit, acesta se 
împărtășește cu Tainele Bisericii sau confesi- 
unii lui, și nu de ale altor Biserici. Intercomu- 
niunea este doar o tendință formală pe plan 

sacramental de unire a Bisericilor, prin relati- 
vizarea harului, dar și a evlaviei și sincerității 
omului ce primește Sfintele Taine. 
Bibliografie. BognInskoy, Boris, Împărtășirea Sf Duh, 
Ed. Institutului Biblic și de Misiune al Bisericii Orto- 
doxe Române, București, 1999; BnanrșrE, Ene, Liturgica 
generală, Ed. Institutului Biblic și de Misiune al Bise- 
ricii Ortodoxe Române, București, 1991; BuLcAkov, 
Serghei, Dogma eubaristică, Ed. Paidea, 2011; STĂNILOAE, 

INTERDISCIPLINARITÂTE.  Demers 
al cunoașterii științifice care presupune abor- 
darea unui obiect de studiu din perspectiva mai 
multor discipline. 

În perspectiva gândirii moderne, în demersul 
de tip disciplinar, spaţiul dintre discipline și din 
afara disciplinelor se arată asemenea vidului 
din fizica clasică, lipsit de conţinut. Pluridis- 
ciplinaritatea și respectiv interdisciplinaritatea, 
încercând să ofere soluții vizavi de procesul de 
fragmentare a cunoașterii indus de hiperspeci- 
alizare, rămân soluţii în interiorul disciplinelor. 
Transdisciplinaritatea își propune însă o altă 
vocație: a explora spaţiul nu numai din inte- 
riorul, dar și dintre și din afara disciplinelor, 
spațiu care, asemenea vidului din fizica cuan- 
tică, spre deosebire de cel din fizica clasică, se 
arată dens și deci investigabil. 

Termenul de  transdisciplinaritate a fost 
formulat pentru prima oară de Jean Piaget, în 
1970. Basarab Nicolescu definește transdisci- 
plinaritatea cu ajutorul a trei postulate meto- 
dologice: 1. existența mai multor niveluri de 
realitate și de percepţie, cu legi specifice (infi- 
nitul mic, scala umană, infinitul mare); 2. logica 
terțului inclus; 3. complexitatea. Transdiscipli- 
naritatea urmărește un obiect de studiu fără să 
se poticnească de frontierele disciplinare, din 
dorința de a înțelege mai adecvat complexitatea 
lumii în care trăim. „Lransdisciplinaritatea 
privește, după cum o indică prefixul «trans», 
ceea ce se află în același timp între discipline, 
ceea ce trece prin ele și ceea ce este dincolo de 
orice disciplină. Finalitatea ei constă în înțele- 
gerea lumii actuale, unul din imperative fiind 

unitatea cunoașterii”. Cunoașterea disciplinară 
și cunoașterea transdisciplinară nu sunt anta- 
goniste, ci complementare, ambele metodologii 
fiind întemeiate pe spiritul științific. 
Bibliografie. Nicoescu, Basarab, Noi, parficula şi lumea, 
Ed. Junimea, lași, 2007; NrcoLescu, Basarab Zransdisci- 
plinaritatea — manifest, Ed. Junimea, laşi, 2007. 

INTERPRETĂRE BIBLICĂ. Noţiune ce 
însumează un întreg ansamblu de reguli și 
procedee ce au ca ţintă descifrarea sensului și 
mesajului teologic dintr-un text scripturistic, 
precum și transmiterea lui într-o formă corectă 
și inteligibilă. 

La baza acestui concept stă termenul grecesc 
epumveia care provine din verbul epunvevo 
(a tâlcui, a explica, a contribui la înțelegere) 
și desemnează un act explicativ, o interpretare 
concretă a unui text. Cu toate că face parte din 
aceeași sferă semantică cu verbul „EEnyEoonou 
(a explica, a tălmăci, a descrie sau a povesti) și 
se regăsesc în echivalentul latinesc înzerpres, 
interpretatio, înterpreto, interpretarea biblică 
nu este identică cu exegeza. Cea dintâi constă 
într-o expunere teoretică a sarcinilor, premi- 
selor și principiilor înțelegerii textului scriptu- 
ristic, pe când cea de-a doua pune în practică 
regulile și principiile de interpretare definite și 
precizate de hermeneutică. 

Principiile de bază și premisele interpretării 
biblice caracteristice spațiului răsăritean sunt 
următoarele: 

A. Caracterul eclesial al hermeneuticii. Acest 
aspect are în vedere poziționarea întregului 
procedeu de cercetare și explicare a textului 
sfânt în cadrul și-n structurile eclesiale. Preci- 
zarea canonului scripturistic, transmiterea și 
interpretarea lui este o funcţie bine definită, 
o datorie și un dar oferit de Hristos Bisericii 
Sale. Doar această instituţie are autoritatea 
necesară pentru a interpreta corect textul 
revelat și pentru a-l face folositor tuturor 
credincioșilor în vederea câștigării mântuirii. 
În acest sens, Fericitul Augustin afirmă: „N-aș 
putea crede ceea ce este scris, dacă nu m-ar fi 
îndrumat autoritatea Bisericii” (Conzra Epis- 
folam Manichaei 6). 

B. Dimensiunea pneumatică a Sfintei Scripturi. 
Textele biblice sunt rezultatul unei lucrări 
sinergice în care Duhul Sfânt pe de-o parte 
luminează mintea aghiografului pentru a înţe- 
lege conținutul revelat, iar pe cealaltă îl călă- 
uzește să transmită corect mesajul descoperit. 
Aici este vorba de o inspiraţie conceptuală, nu 
de una verbală și, prin urmare, ea trebuie înțe- 
leasă numai în domeniul sensului și al adevă- 
rului dogmatic, nu în formă literal textuală. 
Cel care a inspirat toată Scriptura participă și 
contribuie mai departe, tot într-o manifestare 
sinergică, la interpretarea textului sfânt. 

C. Persoana exegetului ca premisă a interpretării. 
În spațiul răsăritean, interpretarea autentică 
nu se rezumă doar la preocuparea exegetului 
de a analiza strict științific textul scripturistic. 
Această metodă este absolut necesară, însă nu 
și suficientă pentru a atinge scopul principal 
al exegezei: înțelegerea profundă a caracte- 
rului soteriologic al Sfintei Scripturi. De aceea, 
asumarea și experierea textului sfânt în viața 
personală a interpretului, precum și atitudinea 
sa față trupul mistic al lui Hristos au devenit 
premisa unei interpretări credibile. 

D. Caracterul liturgico-bisericesc al exegezei. 
După cum am anticipat în premisa anteri- 
oară, relația interpretului cu Biserica în actul 
exegetic este o condiție sine gua non. Bise- 
fica îi oferă exegetului posibilitatea intrării 
în comuniune cu Logosul dumnezeiesc prin 
Sfintele Taine și, în același timp, devine 
garantul interpretării săvârșite de interpretul 
care stă în comuniune reală cu ea. Astfel, Bise- 
rica, în calitatea ei de păstrătoare a adevărului, 
semnalează eventualele interpretări eronate 
și conferă exegezei creștine un caracter 
constructiv și credibil. 

E. Aserziunile bermeneutice ale tradiției în exegeza 
patristică. Caracterul tradițional al interpretării 
biblice ortodoxe este dobândit prin raportarea 
directă și indispensabilă la tradiția vie prin 
care s-a transmis experiența vieţii bisericești 
în concordanță cu Scriptura. Legătura dintre 
interpretarea patristică și cea actuală constituie 
o premisă de bază a hermeneuticii răsăritene, 
deoarece numai în acest mod se poate realiza o 

continuitatea exegetică intactă, într-un interval 
temporal îndelungat și într-o discontinuitate 
de perioade istorice. 

Interpretarea versetelor scripturistice a fost, în 
decursul timpului, extrem de variată. La acest 
fapt au contribuit atât numărul mare de exegeți, 
cât și structura și conţinutul textelor revelate. 
Așadar, pentru a putea realiza o categorisire a 
acestor tipuri diferite de exegeză, este necesar, 
întâi de toate, să se precizeze sensurile pe care 
le poate avea un textul sfânt. 

a. Sensul literal al Sfintei Scripturi prezintă ideile 
și gândirea aghiografului care sunt expuse în 
conformitate cu regulile morfo-sintactice din 
gramatica limbii în care a redactat scrierea sa. 
Acesta este, în general, sensul de bază al oricărei 
cărți scripturistice, ce reprezintă sensul prim al 
literei. Poate fi întâlnit sub denumirea de sens 
gramatical, istoric sau logic și poate avea uneori 
și un aspect impropriu, figurat, metaforic și 
tropic. Fiind adeptul unei interpretări literale, 
Sf. Vasile cel Mare combate excesele interpre- 
tării alegorice, atunci când textul nu sugerează 
prezenţa unor elemente simbolice: „Cunosc — 
zice — legile alegoriei, deși nu le-am descoperit 
eu, dar le-am descoperit când am citit cele ce 
au scris alții. Aceștia, care nu acceptă sensurile 
obișnuite ale textului, zic că apa nu este apă, 
ci de altă natură [...]. Eu, însă, când zic iarbă, 
înțeleg; iarbă; la fel când zic plantă, pește sau 
animal, pe toate le înțeleg ca în vorbirea obiș- 
nuită” (Omifii la FHlexaemeron 9, 1). 

b. Sensul alegoric. Alegoria este o figură de stil 
care printr-o înșiruire continuă de metafore 
se transformă într-un procedeu artistic ce are 
ca scop concretizarea și personificarea unor 
concepte, în vederea transmiterii unei învăță- 
turi morale. Aceasta poate fi întâlnită, atât în 
Vechiul Testament (ex. cântarea viței de vie ce 
simbolizează pe poporul ales — Ps 79, 9-17; Is 
5,1-5), cât şi în Noul Testament (ex. imaginea 
păstorului cel bun — In 15, 1-16; viţa cea adevă- 
rată — In 15, 1-11; c£. Rm 11, 17-19; EF6, 13). 
Din nefericire, unii exegeți, sub influenţa filo- 
sofiei profane, au încercat să descopere expri- 
mări alegorice în aproape fiecare pericopă 
biblică, pentru a-și fundamenta concepţiile 

lor teologice. Astfel, aceștia au explicat într-o 
manieră alegorică diferite texte al căror sens 
era eminamente istoric, scoțând la lumină un 
înţeles total diferit decât cel care ar fi rezultat 
din interpretarea literală. Pe lângă alegorie, 
Origen, unul dintre cei mai prolifici interpreți 
ai Scripturii în sens alegoric, folosește uneori 
în comentariile sale sensul figurat și simbolic 
al unor noţiuni: „Presupunem deci că acum, în 
chip figurat, toți oamenii pot să conțină vin. 
Eu îi numesc ulcioare și zic că cel rău este plin 
cu vin din via Sodomei, plin cu vin egiptean, 
plin cu vinul vrăjmașilor lui Israel. lar omul 
nevinovat și înaintat în virtute este plin cu vin 
din via Sorec [o vale fertilă] (n.n.) [...], vin pe 
care l-a amestecat înțelepciunea. Așa putem 
presupune că se umplu cu vin ulcioarele, când 
este vorba de virtute și păcat” (Omi/ii la Cartea 
profetului Ieremia 12, 1-2). 

c. Sensul anagogic propune o interpretarea 
spirituală a textului sfânt. Acesta nu anulează 
sensul literal, ci îl însoțește și-l întregește 
prin adăugarea unui sens superior, rezultat 
dintr-o reflexie corelativă sau din raţiuni de 
natură morală. Referindu-se de multe ori la 
adevăruri viitoare cunoscute aghiografului 
cu un anumit timp înainte, sensul anagogic 
poartă și denumirea de sens profetic. În urma 
analizei literale a versetului 12 din Psalmul 
147, Sf. loan Gură de Aur adaugă: „Referitor 
la text sunt de ajuns cele spuse; iar dacă cineva 
dorește să înțeleagă psalmul în mod anagogic, 
nu refuzăm să mergem și pe această cale, 
nevătămând istoria — Doamne fereşte —, ci 
împreună cu aceea, adăugăm și acestea pentru 
cei mai sârguincioși, după putință. Pros/ăvește 
pe Domnul, lerusalime, laudă pe Dumnezeul 
tău, Sioane! Pavel înţelege Ierusalimul de sus, 
despre care zice: lar Ierusalimul de sus este 
liber și este mama noastră, după cum și prin 
Sion înţelege Biserica, zicând: Voi nu v-aţi 
apropiat nici de muntele ce putea fi pipăit, 
nici de focul care arde cu flacără, nici de nor, 
nici de beznă, nici de vijelie, ci v-aţi apropiat 
de cetatea Sionului și de Biserica celor dintâi 
născuţi, care sunt scriși în ceruri [...]” (Expo- 
sifio în Psalmos). 

d. Sensul tipic al Sfintei Scripturi face trimitere 
la o lucrare deosebită a Duhului Sfânt, care prin 
intermediul unei imagini, persoane sau chiar a 
unui eveniment prezintă, într-o formă nede- 
plină, caracterul profetic al unei realități isto- 
rice. Tipul (gr. TVnog — imagine, figură, exemplar 
încă nefinisat) veterotestamentar cuprinde în 
sine toate elementele caracteristice antitipului 
prefigurat pentru a-l putea transpune într-o 
legătură nemijlocită cu acesta. În momentul 
în care apare antitipul, tipul își încheie funcția 
sa, fără însă a fi anulat. Sf. loan Gură de Aur 
susține că: „Lipul nu trebuie separat cu totul 
de adevăr, căci astfel nu ar mai fi tip; nici nu 
trebuie socotit egal cu adevărul, căci iarăși va 
deveni și el adevăr, ci trebuie să rămânem la 
măsura proprie fiecăruia, nu socotind tipul în 
întregime adevăr, dar nici lipsindu-l cu totul de 
acesta. Căci, dacă el are totul, atunci și el este 
adevăr, iar dacă este lipsit cu totul, atunci nu 
poate fi tip” (Omiii la 1 Corinteni). 

Pentru a exemplifica acest sens, vom reda un 
text din opera Sf. Vasile cel Mare: „Adam este 
tip a lui Adam cel viitor (Rn 5, 14), piatra (din 
care au fost adăpați israeliții în pustie) repre- 
zintă tipic pe Hristos (7 Co 10, 4), apa care 
a izvorât din piatră este tipul puterii de viață 
făcătoare a Cuvântului; Mana este tipul pâinii 
celei vii, care s-a pogorât din cer (Dz 8, 3; In 
5, 41), iar șarpele spânzurat pe lemn este tipul 
patimii mântuitoare, care s-a săvârșit pe cruce 
(Nm 21,9) [...]” (Despre Duhul Sfânt 14). 
Școala din Alexandria a fost o creaţie a creș- 
tinismului alexandrin și a mediului intelec- 
tual din marea capitală a Egiptului elenistic. 
Aceasta este prima școala creștină, în sensul 
strict tehnic și științific al cuvântului, un 
institut propriu-zis de învățământ, cu consti- 
tuție organică și cu programă precisă de studii. 
Activitatea ei a luat sfârșit în timpul lui Rodon 
(395), care o transferă la Side în Pamfilia. În 
timpul lui Origen, programa de învățământ 
era orientată spre două cicluri distincte: ciclul 
profan care cuprindea dialectica, științele 
naturii și etica și ciclul creștin orientat spre 
exegeza biblică și filosofia creștină. Metodele 
consacrate de interpretare a Sfintei Scripturi 

la această școală erau cea alegorică și cea 
mistică. Din păcate, multe dintre interpre- 
tările lui Origen care fac trimitere la eveni- 
mentele și personaje veterotestamentare sunt 
exagerate. Totuși, este notabilă capacitatea 
renumitului exeget de a realiza conexiuni între 
cele două Testamente care stârnesc admiraţia. 
Origen trebuie privit însă și ca unul dintre 
cei mai influenți filologi ai Bisericii primelor 
veacuri. Acesta a fost implicat cu adevărat în 
criticismul textual și in compararea diferitelor 
versiuni ale textului sacru. Interpretarea alego- 
rică s-a dovedit a fi folositoare în combaterea 
gnosticismului. Părinţii Bisericii s-au folosit 
de această metodă la fel ca aceștia, pentru a le 
destabiliza învățătura prin propriile lor arme. 
Printre reprezentanții de seamă ai școlii alexan- 
drine îi putem aminti pe Ammoniu, Dionisie 
din Alexandria, Teognost, Pieriu, Hesichiu 
și pe Episcopul Chiril. Deși folosea frecvent 
metoda caracteristică a acestei școli, Sfântul 
Chiril a realizat în general o exegeză destul de 
echilibrată. Acesta obișnuia să își fundamen- 
teze de fiecare dată scripturistic afirmațiile și 
ținea cont de amănuntele gramaticale pe care 
le conţine textul sfânt. În vederea unei exem- 
plificări, am ales un fragment din comentariul 
său la Psalmul 50: „Ca să fii îndreptățit întru 
cuvintele Tale şi să biruieşti când vei judeca Tu (Y. 
5). Eu, zice [David] [n.n.], m-am făcut pricină 
a păcatelor mele, dar dreptatea Ta luminează 
și prin aceasta. Căci făcându-se judecată și 
arătându-se faptele Tale față de mine și îndrăz- 
nelile mele opuse acelora, Tu Te vei arăta drept, 
iar eu mă voi arăta ca cel fără de lege și nemul- 
țumitor. Cuvântul ca nu arată deci aici cauza 
[păcatului] [n.t.]. Căci n-a păcătuit David ca 
să se îndreptățească Dumnezeu, ci, dimpotrivă, 
dreptatea lui Dumnezeu se arată și prin păcatul 
aceluia. Căci Dumnezeu se îngrijește de toți 
oamenii” (Zâ/cuirea psalmilor, p. 55). 

Școala din Antiohia a fost întemeiată în jurul 
anului 260, la iniţiativa Episcopului Lucian 
de Antiohia și ajunge la apogeu în perioada 
360-430, după care decade. Exegeza pe care 
o propunea sistemul antiohian era una știin- 
țifică, bazată pe cercetarea riguroasă a textelor 

scripturistice și pe interpretarea lor istorico-gra- 
maticală. Meritul cel mai de seamă al acestei 
școli a fost elaborarea unei exegeze raționale. 
Moralismul și folosirea filosofiei aristotelice au 
fost două dintre principalele tendințele utilizate 
de reprezentanții școlii (Apolinarie din Laodi- 
ceea, Diodor din Tars, leodor de Mopsuestia și 
Teodoret de Cyr). Emblematică pentru această 
școală a fost și metoda proprie de exegeză utili- 
zată de Sf. loan Gură de Aur, care sublinia cu 
precădere caracterul moralizator al textului 
sfânt. Acesta pornea de la textul Septuagintei 
(pe care îl analiza cu atenţie) și căuta noțiuni 
relevante pentru viaţa duhovnicească. S-ar 
putea spune că Sfântul loan propunea, prin 
omiliile sale exegetice, o adevărată meditaţie 
duhovnicească asupra textului biblic. Iată cum 
tâlcuiește versetul „Când Te-am chemat, m-ai 
auzit, Dumnezeul dreptăţii mele” (Ps 4, 1): 
„Prorocul a spus acestea nu pentru ca noi doar 
să înţelegem că a fost ascultat, ci ca să învăţăm 
cum putem și noi înșine să fim auziți degrabă 
când Îl chemăm pe Dumnezeu și să primim 
cele cerute chiar înainte de sfârșitul rugă- 
ciunii. Căci nu a spus: după ce Te-am chemat 
m-ai auzit, ci când Te-am chemat, m-ai auzit. O 
asemenea promisiune aparține lui Dumnezeu 
Însuși Care spune către cel pe care l-a ascultat 
încă grăind tu, îți voi zice: «lată sunt de fată» Us 
58,9). Pe Dumnezeu nu-L convinge mulțimea 
de vorbe, ci sufletul curat și arătarea faptei celei 
bune” (Zâ/cuire la Psalmi, pp. 159-160). 

Apreciind, după cuviință, importanţa textelor, 
Sfântul loan interpretează uneori strict literal 
Scriptura, ţinând seamă de regulile gramati- 
cale, de însemnarea cuvintelor, de valoarea 
particulelor de legătură și de semnele de 
punctuație. Alteori, trecând cu ușurință peste 
rigorile antiohiene de interpretare, eviden- 
ţiază sensul anagogic al textului sfânt. Acesta 
nu suprimă sensul istorico-literal, ci îl înso- 
ţește și îl întregește prin adăugirea unei idei 
mai înalte, care rezultă din reflecția interpre- 
tului asupra evenimentelor viitoare sau din 
consideraţii de ordin moral. Interpretând 
acest verset în mod anagogic, observăm că 
Sfântul loan nu descoperă în textul istoric o 

idee nouă, cu totul neașteptată, un alt adevăr 
decât cel care rezultă din explicarea grama- 
ticală, ci mai mult extinde ideea existentă și 
asupra altor lucruri mai înalte. 

Subliniind aspectul mistico-moral al Psalmilor, 
școala din Cezareea Palestinei a încercat să 
mențină un echilibru între cele două metode 
deja consacrate de interpretare. Școala din 
Cezareea a fost întemeiată în jurul anului 231 
prin venirea lui Origen în Palestina. Această 
instituţie făcea parte din curentul neo-alexan- 
drin care depășise în mare parte erorile dogma- 
tice și de interpretare ale lui Origen. Promo- 
vând speculația dogmatică, reprezentații ei de 
seamă s-au dovedit a fi cei mai buni apărători 
ai învățăturii trinitare. Sub influența criticii 
antiohiene, aceștia nu mai folosesc atât de mult 
metoda alegorică, iar în discuțiile lor dogma- 
tico-polemice au început să se folosească de 
metoda istorico-gramaticală. Sf. Vasile cel 
Mare, reprezentantul emblematic al acestei 
școli, a încercat să identifice, pe lângă înțe- 
lesul istoric al unui text scripturistic, și un sens 
tainic pe care să îl aplice necesităților spirituale. 
Așa se explică faptul că după fixarea sensului 
gramatical, în anumite texte scripturistice, 
Sfântul Vasile vorbește de un al doilea sens, 
de o a doua interpretare ce se referă la Hristos, 
Biserică sau evenimente din istoria Noului 
Testament. Prin această atitudine, ierarhul 
capadocian a evitat exagerările celor două școli 
exegetice, oferind textului biblic valoarea lui 
plenară. Evidenţiind sensul tipic al Scripturii, 
el nu a anulat dimensiunea literală a textului, ci 
a subliniat valența spirituală pe care acesta o are 
în sine. Este potrivit să îl menţionăm în această 
categorie și pe Sf. Grigorie de Nyssa, cu toate 
că în scrierile sale se observă un interes vădit 
pentru metoda alegorică de interpretare. Încer- 
cările de realizare a unei exegeze echilibrate de 
către părinții capadocieni nu a exclus preferința 
acestora față de una dintre cele două tendințe 
amintite mai sus. Dintre reprezentanţii școlii 
mai amintim pe Asteriu de Cezareea numit 
și Arianul, iar ceva mai târziu pe Eustațiu al 
Tesalonicului (sec. al XII-lea) și pe Euthimie 
Zigabenul (1118). 


În mediul ortodox, ca reacție la direcțiile 
hermeneutice promovate în celelalte Biserici, 
s-a înregistrat o tendință de repoziționare 
și reactualizare a principiilor interpretative 
tradiționale. În acest sens, amintim crite- 
riile contemporane propuse de John Breck în 
vederea realizării unei exegeze ortodoxe: 

a. „Referentul ultim al sintagmei crvânzu/ lui 
Dumnezeu nu este nici textul biblic, nici inter- 
pretarea lui; este persoana Logosului etern, a 
doua Persoană a Sfintei Treimi. 

b. Prin urmare, Scriptura trebuie înțeleasă 
dintr-o perspectivă treimică: inspirată de 
Sfântul Duh, Scriptura dezvăluie persoana și 
lucrarea Fiului lui Dumnezeu, a Cărui misiune 
este, în schimb, să ne dezvăluie nouă făza lui 
Dumnezeu-atăl și să ne deschidă calea înspre 
comuniunea cu E]. 

c. Mărturia Scripturii este rodul unei sinergii, 
adică al cooperării între Dumnezeu și autorul 
uman. Ca realitate teandrică sau divino-umană, 
Scriptura conţine elemente ce sunt condi- 
ționate istoric, cultural și lingvistic. Așadar, 
trebuie reinterpretată în fiecare nouă generație 
din viața Bisericii, sub călăuzirea inspirată a 
Duhului Sfânt. 

d. Cuvântul lui Dumnezeu slujește scopul lui 
Dumnezeu pentru mântuirea lumii. Aceasta 
înseamnă că interpretarea lui este propriu-zis 
eclesială, slujind misiunii Bisericii. Exegeza are 
ca țel ultim împărtășirea cunoașterii mântui- 
toare a lui Dumnezeu; în mod corespunzător, 
scopul exegezei este esenţial soteriologic. 

e. În ce privește relația între Biblie și Tradiţie, 
Biserica susţine că scrierile Noului Testament 
sunt elemente cu funcţie normativă ale Sfintei 
Tradiţii. Tradiţia, ce cuprinde mărturia primită 
(paradosis) și contribuţia personală a autorului, 
oferă conținutul acelor scrieri. Scriptura, inspi- 
rată și investită cu putere de la Duhul Sfânt, 
este canonul sau norma ce determină Tradiţia 
autentică. Sfânta Scriptură nu conţine întreaga 
Tradiţie, însă nimic din ce contrazice Scriptu- 
rile canonice sau este incompatibil cu ele nu 
face parte din Tradiţia autentică. 

e. Relaţia între Vechiul “Testament și Noul 
Testament este cea de la făgăduință la 
împlinire. Întâmplările istorice și cuvintele 


456 Coordonatori: Pr. Prof. Dr. Ștefan Bucnru, Pr. Prof. Dr. loan TuLcaN 


profetice din viaţa lui Israel sunt figuri sau 
realități împlinite în Noul Legământ al lui 
lisus Hristos. Prin urmare, Vechiul 'Iesta- 
ment trebuie interpretat din punct de vedere 
tipologic. Tipologia autentică implică o 
dublă mișcare: din trecut spre viitor (de la 
tip la antitip) și, de asemenea, dinspre viitor 
spre trecut (antitipul este, în mod prevestitor, 
prezent în tip). În consecință, Sfinţii Părinți 
vor afirma că tipul se caracterizează printr-un 
„sens dublu”, literal și spiritual, ce conţine deja 
și într-o oarecare măsură manifestă sau dezvă- 
luie împlinirea eshatologică. 

f. În conformitate cu viziunea patristică, Scrip- 
tura este integral și uniform inspirată de Duhul 
Sfânt. Așadar, poate fi interpretată după legea 
reciprocității exegetice. Aceasta susține că orice 
fragment biblic obscur se poate interpreta în 
lumina unui alt pasaj biblic, care este mai clar, 
indiferent de autor, data alcătuirii sau împreju- 
rările istorice ale scrierii (scrierilor) în discuţie. 
g. În final, pentru a interpreta corect Scrip- 
turile și a înțelege adâncimile adevărului 
cuprins în ele, exegetul trebuie să le interpre- 
teze din interior. Scriptura, cu alte cuvinte, 
prescrie un mod de viață — „Hristos în noi”, 
în termenii Apostolului. Asta înseamnă viața 
trăită în conformitate cu Sfânta Scriptură, cu 
prescripțiile ei morale, dar și cu viziunea ei 
spirituală. Nu putem cunoaște cu adevărat 
Cuvântul lui Dumnezeu — subliniază insis- 
tent Părinții Bisericii — dacă nu ne însușim 
acel Cuvânt și nu ne încredințăm lui cu 
credinţă și cu dragoste”. 

Bibliografie. Interpretarea Bibliei în Biserică, Ed. Arhie- 
piscopiei Romano-Catolice, București, 1995, pp. 12-57; 
BasARAB, Mircea, FErmineutică biblică, Ed. Episcopiei 
Ortodoxe Române, Oradea, 1997, BAsARAB, Mircea, 
Interpretarea Sfintei Scripturi în Biserica Ortodoxă, Ed. 
Alma Mater, Cluj-Napoca, 2005; Baeck, John, Caz 
citim Sf. Scriptură: despre structura limbajului biblic, 
trad. Î. Tămăian, Ed. Reîntregirea, Alba Iulia, 2005; 
Baeck, John, Sfânza Scriptură în Tradiţia Bisericii, trad. 
1. 'Tămăian, Cluj-Napoca, Ed. Patmos, 2003; BuLacu, 
Mihail, Școala exegerică biblică din Antiohia, Ed. lon C. 
Văcărescu, București, 1931; CHIRIL AL ALEXANDRIEI, SF., 
Tălcuirea psalmilor, trad. D. Stăniloae, în: MO, 1/1991; 
CHIRILĂ, loan, „Herminia vasiliană — o paradigmă 
exegetică vie”, în: Sfudia 1/2009, pp. 3-11; COMAN, 

Constantin, FErminia Duhului. Texte fundamentale pentru 
o Ermineutică duhovnicească, Ed. Bizantină, București, 
2002; Conu, Agapie, Sfânta Scriptură şi interpretarea ei 
în opera Sfântului Grigorie de Nyssa, Ed. Teofania, Sibiu, 
2002; FoRenskI, Pavel, Sâ/pu/ și Temelia Adevărului: 
încercare de teodicee ortodoxă în douăsprezece scrisori, trad. 
E. Iordache et al., Ed. Polirom, lași, 1999; loan GuRă DE 
AUR, Se., Tâlcuiri la Psalmi. Tâlcuire la Psalmul 4 (Partea 
T), trad. A. Mihăilă, S. Preda, în: ST, 1/2008; Mrnoc, 
Vasile, „Sensul tipic al Vechiului Testament după I Cor. 
10, 111”, în: MA, 4-61976, pp. 273285; Moisescu, Î 
usTInN, Sf. Scriptură şi interpretarea ei în opera Sf. loan 
Frisostom, Ed. Anastasia, București, 2003; NIkoLAKo- 
POULOS, Konstantin, S7u4ii de teologie biblică. Ermeneutica 
cea ortodoxă și cea occidental. Semnificația noțiunilor imno- 
logice ale Noului Testament, trad. L.V. Leb, Ilie Ursa, Ed. 
Renașterea, Cluj-Napoca, 2008; Panevson, Luigi, Onzo- 
logia libertății, trad. Șt. Mincu, Ed. Pontica, Constanța, 
2005; RrcoruR, Paul, Eseuri de hermeneutică, trad. V. 
Tonoiu, Ed. Humanitas, București, 1995; Rose, Martin, 
Une hermeneutigue de l'Ancien Testament. Comprendre — se 
comprendre — faire comprendre, Labor et Fides, Geneva, 
2003; RovENȚA, Haralambie, Inferprezarea Sf. Scripturi 
după Origen, Râmnicul Vâlcea, 1929; “TorAnă, Stelian, 
Introducere în Studiul Noului Testament. Text şi Canon, 
Epoca Noului Testament, vol. |, Ed. Presa Universitară 
Clujeană, Cluj-Napoca, 2000; Vasire ceL MARE, SF., 
Despre Duhul Sfânt, în coll. PSB, vol. XII, trad. C. Corni- 
ţescu, T. Bodogae, Ed. Institutului Biblic și de Misiune al 
Bisericii Ortodoxe Române, București, 1988; VAsILE CEL 
Mae, Sr., Omilii la FHlexaemeron, în coll. PSB, vol. XVII, 
trad. D. Fecioru, Ed. Institutului Biblic și de Misiune 
al Bisericii Ortodoxe Române, București, 1986; VLav, 
Sofron, Școa/a mitologică. Studiu istoric critic, Lipografia 
Arhidiecezană, Sibiu, 1943. 

Ioan Chirilă 


INTERSUBIECTIVITĂTE. v.  PERI- 
HOREZĂ. Mod de comuniune desăvârșită, 
proprie doar Persoanelor Sfintei Treimi, în care 
fiecare Persoană este interioară Celorlalte două. 
Din punct de vedere filosofic, intersubiectivi- 
tatea atestă legătura, adesea discrepantă, dintre 
experiențele personale ale diferiților indivizi 
sau punerea în raport a concepţiilor subiective 
proprii lor. Acordajul unui univers subiectiv 
către alt univers subiectiv aduce în discuție 
conceptul de subiectivitate sau subiectivism. 
Se pretinde subiectivității un caracter relativ și 
recesiv în ceea ce privește cunoașterea, dar când 
este utilizat termenul de intersubiectivitate, se 


intuiește existența unei realități obiective. 
Mihai Burlacu 

INTOLERÂNȚĂ. (fr. inrolerance) 'Lrăsă- 
tură proprie unui subiect sau unui grup de 
subiecți, de neacceptare a unei fapte, stare sau 
lucru inoportune lor. Antonimul termenului 
foleranță. 

Referindu-ne strict la sensul de „toleranță reli- 
gioasă”, această formulare ar putea semnifica 
relaţiile inegale care se stabilesc între „un subiect 
care își asumă toate drepturile și privilegiile și 
altul care nu mai are niciun drept, este urmărit, 
eliminat”. Exemple de intoleranță religioasă 
ar putea fi persecuția ce a avut loc în Evul 
Mediu: lupta contra sectelor, arderile pe rug, 
generarea de războaie religioase; intoleranța 
înseamnă „0 singură clasă, o singură imagine a 
lui Dumnezeu”. Un astfel de exemplu de into- 
leranță ar putea fi și Inchiziția. Dacă aceasta 
găsea de cuviință — chiar și datorită unei simple 
suspectări — să supună unui interogatoriu 
o întreagă comunitate, atunci comunitatea 
trebuia să se supună. Intoleranța religioasă se 
poate manifesta și ca zora/ifarism religios „inte- 


lectual sau dogmatic” sau exclusivism religios. 
Bibliografie. Curranv, loan Petru; Ecrane, Mircea, 
Dicționar al religiilor, Polirom, lași, 2007; Dicţionarul 
explicativ al limbii române, Ed. Univers Enciclopedic 
Gold, București, 22009. 

Gelu Călina 


INTRĂÂREA DOMNULUI ÎN IERU- 
SALIM. v. FLORIILE. Sărbătoare cunoscută şi 
sub numele de Dinica Szâ/părilor sau a F'lori- 
ilor, este sărbătoare din grupa praznicelor împă- 
rătești închinată intrării triumfale a Mântuito- 
rului nostru lisus Hristos în Ierusalim, înainte 
de Pătimirile Sale, fiind sărbătorită totdeauna 
duminica, dar la o dată ce se schimbă de la un 
an la altul, întrucât face parte din ciclul sărbăto- 
rilor pascale care își modifică data în funcție de 
sărbătoarea Sfintelor Paști. Sărbătoarea aceasta 
are temei în Sfintele Scripturi, evenimentul 
Intrării Mântuitorului în lerusalim fiind descris 
în Evanghelia după Matei (12, 1-10) și în cea 
după loan (12, 12-18). 

Cele mai multe informaţii despre această 
sărbătoare le avem începând din sec. al IV-lea. 
Sf. Epifanie de Salamina, Pelerina Egeria, Sf. 
loan Gură de Aur și alții după ei fac referiri în 


scrierile lor la modul celebrării acestei sărbători 
în vremea aceea și la semnificaţiile ei. În lite- 
ratura veche mai este cunoscută și sub denu- 
mirea de Duminica aspiranților sau a candida- 
zilor la Botez pentru că în această zi catehu- 
menii, care urmau să fie botezați în noaptea 
de Paști, într-o procesiune solemnă, mergeau 
la episcop spre a-i cere să fie admiși la Botez. 
Se mai numea și Duminica grațierilor pentru 
că în această zi împărații obișnuiau să acorde 
graţieri celor condamnați. De Florii, slujitorii 
Bisericii binecuvântează ramurile de salcie și le 
împart credincioșilor, în amintirea ramurilor de 
finic și de măslin purtate de mulțimile care au 
întâmpinat pe Hristos Domnul la intrarea în 
Ierusalim. Ele sunt semne ale biruinței asupra 
morții și păcatului. 

În Bizanţ, solemnitatea sărbătorii era sporită 
de participarea împăratului cu toată suita sa 
la slujbă, iar după modelul acelora procedau și 
domnitorii în Ţările Române. Sărbătoarea Flori- 
ilor marchează sfârșitul Postului Mare de șase 
săptămâni și începutul Săptămânii Sfintelor și 
mântuitoarelor Pătimiri ale Domnului. În seara 


de Florii, în biserici, începe oficierea Deniilor. 
Bibliografie. BRanișrE, Ene, Lizurgica Generală, vol. I, 
Ed. Episcopiei Dunării de Jos, Galaţi, 32002; FARcAȘIU, 
Lucian, Ttologia imnografiei Praznicelor Împărăteşti din 
ciclul pascal. Studiu liturgic-istoric (teză de doctorat), Ed. 
Universităţii „Aurel Vlaicu”, Arad, 2010; FARcAșIV, 
Lucian, „leologia imnografică a Praznicului Intrării 
Domnului în lerusalim”, în: Zto/ogia, X (2006), 2, 
pp. 103-124; Sava, Viorel, „Sărbătorile împărătești 
ale Mântuitorului în Biserica Ortodoxă — evaluare în 
perspectiva dialogului ortodox — romano-catolic”, în „În 
Biserica Slavei Tale”. Studii de teologie și spiritualitate litur- 
gică, vol. II, Ed. Golia, Iași, 2004, pp. 31-50. 


Viorel Sava 


INTRÂREA ÎN BISERICĂ A MÂICII 
DOMNULUI. (ducerea Sfintei Fecioare la 
templu), cunoscută în popor și sub numele 
de Vovidenia sau Ovedenia, prăznuită pe 21 
noiembrie, este una dintre cele patru sărbători 
mari sau cu ţinere dedicate Maicii Domnului. 
Celelalte trei sărbători sunt: Nașterea Maicii 
Domnului (8 septembrie), Buna Vestire (25 
martie) și Adormirea Maicii Domnului (15 
august). Sărbătoarea datează din sec. al VI-lea, 

originile ei fiind în zona Ierusalimului. În anul 
543, împăratul Justinian a zidit la Ierusalim, 
lângă ruinele templului, o biserică pe care a 
dedicat-o Sfintei Fecioare Maria, biserică 
zidită pe ruinele alteia mai vechi. Biserica lui 
Justinian a fost sfințită pe 20 noiembrie, iar 
a doua zi, pe 21, a început să fie sărbătorit 
patronul bisericii sau hramul, în cazul acestei 
biserici hramul fiind „Aducerea la templu 
sau Intrarea în Biserică a Sfintei Fecioare”. 
Cu timpul, accentul s-a mutat de la come- 
morarea anuală a sfințirii pe hramul însuși al 
bisericii. În sec. al VII-lea, această sărbătoare 
era cunoscută și celebrată cu cinste și evlavie 
în tot Răsăritul creștin. Din sec. al VIII-lea, 
se păstrează și predici la această sărbătoare 
rostite de patriarhii sfinți ai Constantinopo- 
lului, Gherman ] și Tarasie. 

În Apusul creștin, această sărbătoare este 
cunoscută abia în sec. al XI-lea, în Anglia, în 
sec. al XIV-lea, în Franța, fiind generalizată 
în Biserica Romano-Catolică în anul 1472, 
în timpul Papei Sixt al IV-lea. A fost înlătu- 
rată pentru o vreme în timpul Papei Pius al 
V-lea și reintrodusă definitiv de Papa Sixt 
al V-lea, în anul 1585. În prezent, face parte 
din fondul de sărbători comun Ortodoxiei și 


Romano-Catolicismului. 

Bibliografie. BRAnișrE, Ene, Lizurgica Generală, vol. I, 
Ed. Episcopiei Dunării de Jos, Galaţi, 52002; Cana, T 
IusTINIAN, Viața Maicii Domnului, Cluj-Napoca, 1986; 
FARcAȘIU, Lucian, „Ieologia imnografică a Praznicului 
Intrării Maicii Domnului în Biserică”, în: Zeo/ogia, X 
(2005), 4, pp. 168-180 ; Sava, „Viorel, „Hristocentrismul 
sărbătorilor mariologice”, în „În Biserica Slavei Tule”, 
Studii de teologie şi spiritualitate liturgică, vol. IL, Ed. Golia, 
Iași, 2004, pp. 69-88; Sava, Viorel, „Învățătura despre 
Maica Domnului și reflectarea ei în cultul și iconografia 
ortodoxă”, în „În Biserica Slavei Tale”. Studii de teologie şi 
spiritualitate liturgică, vol. IL, Ed. Golia, lași, 2004, pp. 
89-103; Sava, Viorel, „Cultul Maicii Domnului în Cato- 
licism și Ortodoxie — studiu comparativ”, în „În Biserica 
Slavei Tale”. Studii de teologie şi spiritualitate liturgică, vol. 
II, Ed. Golia, Iași, 2004, pp. 131-162. 


Viorel Sava 


IOÂN BOTEZĂTORUL. Cel mai mare 
dintre sfinții proroci, contemporan cu Mântui- 
torul lisus și precursor direct al venirii Acestuia 
în lume și Botezător al Lui. 

Izvoarele despre viaţa și lucrarea Sf. loan Bote- 
zătorul sunt Noul Testament și istoricul iudeu 
Iosif Flaviu. Într-o singură menţiune (4nz., 
XVIII, 2), losif Flaviu face aluzie la cauza 
arestării lui loan. Capitolele 3 și 11 din Matei 
cuprind cel mai vast material despre Sf. loan 
Botezătorul. În loc de „botezul pocăinței”, Sf. 
loan Botezătorul vestește o chemare la pocă- 
ință; obiectul proclamării sale nu este un rit, 
ci o atitudine interioară de convertire. Pentru 
Sf. Evanghelist Marcu, Sf. loan Botezătorul 
este I/ie incognito, un Înaintemergător potrivit 
pentru un Mesia care se manifestă „în secret”. 
Sf. Evanghelist Luca se referă mai pe larg la 
Sfântul loan, introducându-l în Evanghelia 
copilăriei, în care, cu multă grijă, profilează 
atât pe acesta, cât și pe lisus Flristos. Cele 
două vestiri și cele două nașteri formează două 
diptice care exprimă strânsa legătură dintre 
cele două persoane care erau și rude. Sfântul 
loan apare clar ca Înaintemergător, asemă- 
nător Sfântului Ilie, care pregătește calea 
Domnului (1,17; cf. Ma/4, 5-6; Sir 48, 10). În 
ceea ce privește Evanghelia a patra, aici prin- 
cipalul rol al Sfântului loan este acela de prim 
martor al lui lisus (n 1, 7-8,15, 19, 32, 34; 3, 
26; 5, 33-36). 

Mai cu seamă, Sfântul Luca folosește Botezul 
lui loan pentru a demarca începutul activității 
lui Iisus, atât în cartea Fapfelor (1, 21-22), (10, 
36-38), cât și în Evanghelia sa (3, 21-22, 23). 
Această poziţie istorică și definire de epocă a 
lui loan este identificată de Iisus în Evanghelia 
după Luca: „Legea și prorocii au fost până la 
loan; de atunci împărăţia lui Dumnezeu se 
binevestește (Ze 16, 16). Și tot la Sfântul Luca 
găsim faptul că lisus întărește această poziție 
istorică cu declaraţia: „Zic vouă: Între cei 
născuţi din femei, nimeni nu este mai mare 
decât loan; dar cel mai mic în împărăția lui 
Dumnezeu este mai mare decât el” (Le 7,28). 
Prorocul Maleahi îl vestește ca fiind „îngerul 
Domnului” care avea să-l pregătească calea (3, 
1). EL este ultimul dintre prorocii Vechiului 
Testament care face legătura cu Noul 'Lesta- 
ment. Titlul „Înaintemergătorul” a devenit 
termenul obișnuit de a-l identifica pe Sf. loan 

Botezătorul în literatura patristică și în icono- 
grafie (icoana numită Deisis). Esenţa acestui 
titlu este anticipată în Evanghelia după Luca, 
prin promisiunea îngerului Gabriel către 
Zaharia, tatăl lui loan: „Și pe mulți din fiii lui 
Israel îi va întoarce la Domnul Dumnezeul lor. 
Și va merge înaintea Lui cu duhul și cu puterea 
lui Ilie” (Le 1, 16-17). De asemenea, titlul este 
anticipat de promisiunea Botezătorului că „vine 
Cel ce este mai tare decât mine” (e 3, 16). În 
Faptele Apostolilor, identificarea rolului lui loan 
de Înaintemergător nu este pusă în gura sa, ca 
în Evanghelia după Luca (3, 15), ci este transfe- 
rată în cuvintele lui lisus către ucenici înainte 
de Înălțare (1, 5) şi apoi în vorbirea Sfântului 
Petru, care folosește cuvinte ale lui Iisus (11, 
16). Sf. Apostol Pavel dezvoltă această idee în 
cuvântarea sa din Antiohia Pisidiei (FA 13,25). 
Sfântul loan provenea dintr-o familie preo- 
ţească. Mama sa, Elisabeta, era dintre fiicele 
lui Aaron, în vreme ce tatăl său, Zaharia, era 
preot din ceata lui Abia și slujea la templul din 
Ierusalim. Se afirmă despre ei că „erau amândoi 
drepți înaintea lui Dumnezeu, umblând 
fără prihană în toate poruncile și rânduielile 
Domnului” (Lc 1, 6). Această origine preo- 
țească este în contrast cu misiunea sa profe- 
tică. Le 1, 36 ne spune că mama lui, Elisabeta, 
era rudă cu Maria, mama lui Iisus. În timp ce 
Zaharia slujea la templu în Ierusalim, Arhan- 
ghelul Gavriil i-a vestit că Elisabeta va naște 
un fiu la bătrâneţe și se va chema loan. Pentru 
că Zaharia s-a îndoit de această veste, a rămas 
mut până ce Elisabeta a născut. 

Din relatarea lui Sfântului Luca aflăm că Sfântul 
loan s-a născut cu aproximativ șase luni înainte 
de nașterea lui lisus. Despre loc știm numai că 
era un oraș din ţinutul muntos al lui luda (1, 
39). Informaţia precisă despre tinerețea sa este 
rezumată în profeția făcută de înger — „mulți 
se vor bucura de nașterea lui. Căci va fi mare 
înaintea Domnului, nu va bea vin, nici altă 
băutură ameţitoare și încă din pântecele mamei 
sale se va umple de Duhul Sfânt” (Le 1, 14-16) 
— și în afirmația scurtă a lui Luca — „lar copilul 
creștea și se întărea cu duhul. Și a fost în pustie 
până în ziua arătării lui către Israel” (Le 1, 80). 


Reputația și înțelegerea spirituală a părinților 
manifestate în întâmplările consemnate sunt o 
dovadă suficientă a faptului că educaţia i-a fost 
o pregătire adecvată pentru marea sa misiune. 
Locul misiunii Botezătorului este situat 
parțial în pustiul din ludeea de Sud și parțial 
în Valea Iordanului. Sunt amintite și două 
locuri, Betania sau Betabara (n 1, 28) și 
Enom, aproape de Salim (n 3, 23). Niciunul 
dintre aceste locuri nu poate fi identificat 
exact. Putem deduce din In 3,23 că a petrecut 
un timp și în Pereea, dincolo de Iordan. 
Neobișnuita înșiruire de date cu care Luca 
marchează începutul misiunii lui loan (Ze 3, 
1-2) dezvăluie interesul său pentru impor- 
tanța evenimentului care înseamnă, deodată, 
începutul activităţii sale profetice și al noii 
iconomii. Prima sa apariție publică este stabi- 
lită în al 15-lea an de domnie al lui Tiberiu, 
probabil 26 sau 27 d.FHr., deoarece primul 
Paști la care a participat lisus nu poate fi datat 
mai târziu de 27 d.Hr. (In 2, 20). 
Îmbrăcămintea și felul de viață ale lui loan erau 
foarte asemănătoare cu cele ale lui Ilie, vechiul 
profet al judecății naționale. Viaţa sa în pustie 
i-a făcut pe unii să-l pună în legătură cu acea 
comunitate iudaică eseniană de lângă Marea 
Moartă. Există, totuși, puține temeiuri pentru 
o astfel de legătură, în afară de purtarea sa asce- 
tică și de faptul că principala reședință a acestei 
secte era aproape de casa sa părintească. Îmbră- 
cămintea lui este singulară: un fel de tunică 
scurtă făcută din păr de cămilă și un brâu din 
piele, cum citim în M/ 3,4 și Mc 1, 6. Purtând 
o îmbrăcăminte dură, loan vrea să se prezinte la 
antipozii „hainelor moi” sau „scumpe” ale celor 
care trăiesc în „palatele regilor” (M/ 11, 8; Lc 7, 
25). Spre deosebire de Ilie și în semn de aust- 
eritate, Sf. loan Botezătorul nu poartă mantie, 
iar tunica lui este făcută din păr de cămilă. 
Astfel, Sfântul loan se prezintă ca un profet în 
stilul lui Ilie, dar accentuând elementele asce- 
tice. Însă ascetismul lui loan se manifestă mai 
ales în hrană. lisus îl va prezenta ca „nemân- 
când pâine și negustând vin” (Le 7, 33; Mz 11, 
18). loan și ucenicii săi evită două produse 
alimentare de bază (pâinea și vinul) și, în plus, 

țin posturi dese și aspre (Me 2, 18 și loc. par.). 
Regimul alimentar al lui loan se restrânge la 
ceea ce poate fi găsit în pustie: „lăcuste și miere 
sălbatică” (Mt 3,4; Mc 1, 6). Beduinii sau locui- 
torii deșertului opăreau lăcustele în apă cu sare 
și apoi le frigeau pe jar. Mierea se lua din stupii 
făcuţi de albine în stânci și scorburi. În ceea ce 
privește vinul, a nu consuma băuturi alcoolice 
era un semn distinctiv al celor ce se consacrau 
lui Dumnezeu, prin jurământ, ca nazirei (cf. 
Nm 6, 3) şi s-ar putea ca Sfântul loan — cum 
indică Lc 1, 15 — să fi fost nazireu în sens strict. 
Nota esenţială în mesajul Sfântului loan a 
fost vestirea apropiatei veniri a erei mesianice. 
Acesta nu considera ereditatea ca o protecție 
în faţa mâniei eshatologice viitoare: „Să nu 
credeți că puteţi zice în voi înșivă: Părinte avem 
pe Avraam, căci vă spun că Dumnezeu poate 
și din pietrele acestea să ridice fii lui Avraam” 
(M 3,9). În loc de ziua așteptată a unei elibe- 
rări de sub opresorul străin, ea avea să fie o zi 
a judecății pentru Israel. Ea însemna bunătate 
pentru cei care se pocăiesc, dar nimicire pentru 
cei lipsiți de Dumnezeu: „EI va aduna grâul în 
jitniță, iar pleava o va arde cu foc nestins” (MV/ 
3, 12). „Acum securea stă la rădăcina pomilor; 
deci orice pom care nu face roadă bună se taie 
și se aruncă în foc” (e 3, 9). Această idee nu 
era poate cu totul neobișnuită, căci faptul că 
întârzierea venirii lui Mesia se datora păcatelor 
poporului și lipsei lui de pocăință era o idee 
comună în mesajul învăţătorilor lor. 

Chemarea la pocăință era, prin urmare, un 
mesaj firesc de pregătire pentru un astfel de 
timp al judecății. Dar, pentru loan, pocăința 
era un lucru foarte real și radical. Ea însemna o 
schimbare completă a inimii și a vieții. „Faceți, 
dar, roade vrednice de pocăință” (e 3, 8). Ce 
erau aceste roade a explicat el în răspunsurile 
către mulțimi, și către vameși, și către soldați 
(Le 3, 10-14). Nu există nicio referire la cere- 
moniile uzuale ale legii sau la vreo schimbare a 
ocupaţiei. Să faci bine/milostenie; să fii cinstit, 
onest; să te abții de la lăcomie; să fii mulțumit 
cu plata. Fără îndoială, Sfântul loan folosea un 
limbaj dur în adresarea către farisei și saduchei, 
cu scopul de a-i deștepta din auto-complacerea 

lor. Cât de orbiţi erau ei de încrederea în cali- 
tatea lor de copii ai lui Avraam și în meritele 
legii este dovedit de faptul că aceste partide 
s-au opus până la sfârșit deopotrivă învă- 
țăturii Sfântului loan și lui lisus. Din aspra 
sa mustrare a păcatului lui Irod Antipa și al 
Irodiadei se vede cu câtă vigoare și neînfricare 
Sfântul loan a accentuat dorința sa de dreptate; 
această neînfricare a condus la arestarea și, în 
final, la moartea sa. 

Ritul simbolic al botezului a fost o parte atât 
de importantă a lucrării lui, încât nu numai că 
i-a dat titlul distinctiv de „Botezătoru/”, ci a 
determinat ca mesajul său să însemne, de fapt, 
„predicarea botezului pocăinţei”. Botezul lui 
loan se primește o singură dată în viață, după 
ce persoana care îl cere manifestă pocăință 
pentru păcatele săvârșite și își arată hotărârea 
să „rodească”: „Faceţi deci roadă vrednică de 
pocăință” (M/ 3, 8; Lc 3, 8). Losif Flaviu arată 
că roada cerută de loan consta într-o viaţă 
care se distinge prin „evlavie”, adică adorare 
și teamă de Dumnezeu, și prin „dreptate” 
față de ceilalți oameni (Anrichizări 18, 5, 2). 
Semnificaţia lui poate fi mai bine înțeleasă 
prin urmărirea antecedentelor sale istorice, 
căci, în vreme ce loan i-a dat ritului o nouă 
semnificație, cu siguranță făcea apel la ideile 
familiare deja iudeilor, cum ar fi: lustraţiile 
cerute de legea levitică (Lv 11 — 15); antici- 
parea spălărilor mesianice anunțată de profeți 
(Za 13, 1; Iz 36, 25-26; Ir 33, 8) şi botezul 
prozeliților. În același timp, botezul său a fost 
o pregătire și o făgăduință a curățirii spirituale 
pe care o va acorda Mesia. „Eu vă botez cu apă 
spre pocăință, dar Cel ce vine după mine este 
mai puternic decât mine, Căruia eu nu sunt 
vrednic să-l duc încălțămintea; Acesta vă va 
boteza cu Duh Sfânt și cu foc” (M/ 3, 11). În 
calitatea sa de „botez al pocăinței”, botezul lui 
loan însemna o renunțare la vechea viață; ca 
o curăţire, el simboliza iertarea păcatelor (Me 
1, 4) şi, ca o pregătire, el implica o făgădu- 
inţă a fidelității față de împărăția lui Mesia. 
Botezul cu apă al lui loan era o preînchipuire 
a botezului desăvârșit cu Duhul Care avea să 
Se pogoare la Cincizecime (cf. FA 19, 1-7) 

Botezul lui isus. În timp ce mulțimile se 
îndreptau spre lordan, lisus a venit și EI să fie 
botezat cu ele, deși nu a săvârșit niciun păcat și 
nici nu a simţit nevoia pocăinței sau a iertării; 
dar, ca o pregătire, rânduită dumnezeiește, 
pentru împărăţia mesianică, era potrivit ca El să 
primească botezul: „loan însă Îl oprea, zicând: 
Eu am trebuință să fiu botezat de Tine, și Tu vii 
la mine? Și răspunzând, lisus a zis către el: Lasă 
acum, că așa se cuvine nouă să împlinim toată 
dreptatea. Atunci L-a lăsat” (M 3, 13-15). În 
ce fel a fost acest act o împlinire a dreptăţii? Nu 
putem crede că lisus a simţit cumva trebuința 
unei pocăințe sau a schimbării felului de viață. 
Nu l-am putea înțelege, mai degrabă, ca o iden- 
tificare cu poporul Său în consacrarea formală a 
vieţii Sale pentru lucrarea Împărăției? 

Cu ocazia sărbătorii neprecizate din In 5,1, 
lisus face referință la mărturia lui loan ca la 
una care a avut loc deja. Prin urmare, cel puțin 
arestarea sa, dacă nu moartea sa, trebuie să fi 
avut loc înainte de acel incident, adică înainte 
de al doilea Paști din activitatea lui Iisus. 
Potrivit relatărilor din Evanghelii, loan a fost 
arestat pentru că a condamnat deschis mariajul 
incestuos al lui Irod cu Irodiada, soţia fratelui 
său, Filip (Ze 3, 19-20; comparativ cu M/ 14, 
3; Mc 6, 17-18). losif spune (4n£., XVIII, v, 2) 
că Irod a l-a ucis pe loan „de frică ca nu cumva 
marea sa influență asupra poporului să o pună 
în puterea sa sau în încercarea de a provoca o 
răscoală. De aceea, datorită temperatului suspi- 
cios a lui Irod, a trimis un prizonier la Macherus 
și acolo l-a ucis pe loan”. Cele spuse de Iosif 
nu contrazic neapărat istoria tragică din Evan- 
ghelii. Dacă Irod voia să-l pedepsească sau să-l 
suprime pentru motivele invocate de evan- 
gheliști, fără îndoială el ar fi voit să susțină ca 
motivaţie publică o anumită vină politică, iar 
cea amintită de losif îi era cea mai la îndemână. 
Cum mulțimile se adunau la botezul său, era 
firesc ca să adune în jurul său un cerc restrâns 
de oameni care să primească o instruire specială 
în ce privește semnificația lucrării sale și să-l 
ajute în activitatea de botezare, care în curând 
trebuie să se fi amplificat dincolo de puterea sa 
de a o săvârși singur. În formarea acestui cere 

restrâns de adepți imediați, el pregătea de fapt 
o bază sigură pentru lucrarea lui Mesia; căci 
mai ales din acest grup restrâns au fost aleși 
ucenicii lui lisus, acest lucru realizându-se prin 
consensul său și prin mărturia sa despre vred- 
nicia superioară a lui lisus și despre caracterul 
temporar al propriei sale misiuni (In 1, 29-44). 
În ce privește substanța pregătirii lor, aflăm de la 
ucenicii lui lisus (Le 11, 1) că ea includea forme 
de rugăciune, iar de la proprii săi ucenici (M/ 9, 
14) aflăm că erau respectate frecvente postiri. De 
asemenea, putem fi siguri că el îi învăța multe 
despre Mesia și lucrarea Sa. Marea fidelitate a 
acestor ucenici față de învățătorul lor se poate 
vedea din preocuparea lor față de popularitatea 
crescândă a lui lisus (In 3,26), din loialitatea faţă 
de el în timpul întemnițării sale și din purtarea 
reverențioasă față de trupul lui după ce a fost 
ucis (Me 6, 29). Lucrarea lui loan era extinsă și 
influența sa era durabilă după cum reiese din 
faptul că, peste 20 de ani, Pavel a aflat în înde- 
părtatul Efes anumiţi ucenici, între care Apollo, 
învățatul iudeu alexandrin, care nu a cunoscut 
alt botez decât cel al lui loan (£A 19, 1-7). 

De la început, loan și-a asumat rolul unui 
herald care pregătește calea pentru epoca mesi- 
anică ce se apropia: „Glasul celui ce strigă în 
pustie: Pregătiți calea Domnului, drepte faceți 
cărările Lui” (MZ 3, 3 şi loc. par.; cf. Is 40, 3). În 
mod clar, el privea lucrarea sa ca inspirată de 
Dumnezeu (In 1, 33), dar era foarte conștient 
de relaţia sa subordonată față de Mesia (Me 
1, 7) şi de caracterul temporar al misiunii sale 
(n 3,30). Nu există neapărat o discrepanță 
între relatarea sinoptică și cea din Evanghelia 
a patra, cu privire la progresul cunoașterii de 
către loan a mesianității lui lisus. După MZ 3, 
14, loan refuză la început să-L boteze pe lisus, 
fiind conștient de superioritatea Lui, în vreme 
ce în În 1, 29-34 el spune că nu L-a cunoscut 
pe lisus până ce nu S-a manifestat prin semnul 
ceresc. Relatarea din In poate însemna doar că 
El nu i-a fost cunoscut lui precis ca Mesia până 
ce nu a fost dat semnul promis. 

Mesajul pe care l-a trimis loan din închisoare 
lui lisus nu arată că el și-ar fi pierdut credința 
în mesianitatea lui Iisus. Întrebarea putea fi și 

în interesul credinței ucenicilor săi sau, după 
altă interpretare, chiar pentru mângâierea sa, în 
temerile datorate întârzierii lui lisus în asumarea 
așteptatei autorități mesianice (așa cum preves- 
tise el despre înfăptuirea iminentă a judecății 
dumnezeiești). lisus nu a fost mai puţin deschis 
în aprecierea Sa față de loan. Dacă lauda poate 
fi măsurată prin vrednicia Celui Care o rostește, 
atunci niciun om nu a primit vreodată o astfel de 
laudă ca cel care a fost numit de lisus „făclia care 
luminează” (In 5, 35), „mai mult decât un proroc” 
(WM 11, 9) şi despre care EI a zis că „nu s-a 
ridicat între cei născuți din femei unul mai mare 
decât loan Botezătorul” (M 11, 11). Tradiţia 
Evangheliei arată că lisus l-a interpretat pe Sf. 
loan Botezătorul ca un personaj asemenea lui 
Ilie (cf. Me 9, 12-13 și. par.; Mr 11, 14). Dacă, 
pe de altă parte, l-a considerat mai mic decât 
cel mai mic din împărăția cerurilor, aceasta 
era o limitare a circumstanțelor, nu a vredni- 
ciei. lisus a adus un mare omagiu caracterului 
divin și valorii botezului lui loan; mai întâi, prin 
acceptarea botezului ioaneic de către EI Însuși, 
ca un pas în împlinirea întregii dreptăți; apoi, 
prin exprimarea repetată, în special în asocierea 
lui cu nașterea din Duhul, ca o condiție necesară 
pentru moștenirea vieții celei veșnice (n 3, 5); și, 
în sfârșit, prin adoptarea botezului ca un simbol 


al uceniciei creștine. 

Ioan Mihoc 


IPACOI. (gr. ipacoi — subascultător) Denu- 
mire dată în vechime răspunsurilor (refre- 
nelor) cântate de către popor în cadrul cântării 
responsoriale a psalmilor. Ipacoiu/ este o stihiră 
(tropar) izolată, constând din anumite versete 
din psalmi sau din unele formule liturgice 
cunoscute și consacrate în uzul liturgic, care 
se repetau ca refren după fiecare verset al psal- 
mului, așa cum a rămas până astăzi în finalu- 
rile cântărilor Treimii, în cântările finale din 
icoasele și condacele Acatistelor și în cele trei 
refrene din slujba Privegherii sau Vecerniei 
Mari („Bine ești cuvântat, Doamne, Cel ce ai 
făcut toate” sau „Aliluia”, de la cântarea Psal- 
mului I: „Fericit bărbatul...”) sau refrenul „Că în 
veac este mila Lui” (Ps 135), din cântarea Polie- 
leului Utreniei, la sărbătorile Mântuitorului și 
ale sfinților. Astăzi, ipacoi se numesc troparele 
sau strofele izolate care se citesc înainte de anti- 
foanele celor opt glasuri de la Utrenia Dumi- 
nicilor și ale Praznicelor, preaslăvind minunea 
Învierii Mântuitorului (duminica) sau eveni- 
mentul prăznuit (la Praznicele Împărătești), 
provenind din greacă și care înseamnă 4 ascu/za 
CU atenţie sau ascultare supusă. Aceasta deoarece 
rostirea lor trebuie ascultată cu multă atenţie, 
ca o vestire sau proclamare solemnă. În Tipicul 
bisericesc se spune: „Ipacoi se tălmăcește subas- 
cultător, adică ascultare supusă, și se cântă în 
zilele Duminicilor, în Sărbătorile împărătești și 
ale Crucii”, arătând supusa ascultare a Mirono- 
sițelor, care s-au dus la mormântul lui Hristos 
și, văzându-L, s-au supus ascultării la cuvintele 
Lui, și în locul întristării au primit bucuria și 
mai vârtos Născătoarei de Dumnezeu; „de 
aceea ipacoi sau subascultarea se citește în zilele 
Învierii”. Tot simbolic, ipacoi (ascultare, ascul- 
tător) se referă la Mântuitorul Hristos, Adam 
cel Nou, Care prin ascultare, împlinind voia 
Tatălui, a șters neascultarea vechiului Adam, pe 
care l-a adus astfel la starea cea dintâi, de cură- 
țire, fără păcat. 


463 


Bibliografie. BRANIȘTE, Ene, Lifurgica Generală, Ed. 
Partener, 2008; BRANIșTE, Ene; BRANIȘTE, Ecate- 
rina, Dicţionar de cunoștințe religioase, Ed. Diecezană, 
Caransebeș, 2002; CraeșAnv, Badea, Zezauru/ /izurgic 
al Sfintei Biserici Creştine Ortodoxe, Tipografia Guten- 
berg, București, 1912; MrrnoranovIci, Vasile; TARNA- 
vscuI, Teodor; Corrancruc, Nectarie, Liturgica Bisericii 
Ortodoxe. Cursuri universitare, Ed. Consiliului Eparhial 
Ortodox Român din Bucovina, Cernăuţi, 1929; VINTI- 
LESCU, Petre, Despre poezia imnografică din cărţile de ritual 
şi cântarea bisericească, Ed. Partener, Galaţi, 2006. 

Lucian Farcașiu 


IPERDULIE. Preacinstirea acordată Maicii 
Domnului. 

Sfânta Fecioară Maria, cea mai sfântă dintre 
femei, care s-a învrednicit de cinstea excepțio- 
nală de a naște cu trup pe Fiul lui Dumnezeu și 
Mântuitorul nostru lisus Hristos, este venerată 
în mod deosebit în cultul ortodox, fiind mai 
mare decât toți sfinții, „mai cinstită decât heru- 
vimii și mai mărită fără de asemănare decât 
serafimii”. 

În limbaj teologic, cinstirea pe care o acordăm 
femeii celei mai sfinte din istoria mântuirii 
neamului omenesc poartă numele de iperdulie 
(bnepăovizia, 1), supravenerare (supracinstire) 
sau preacinstire, fiind superioară și deosebită de 
cinstirea dată celorlalți sfinți. 

Cinstirea Sfintei Fecioare a fost inaugurată 
de Arhanghelul Gavriil, care, la evenimentul 
vestirii nașterii lui Mesia, a salutat-o: „Bucu- 
ră-te, ceea ce ești plină de har, Domnul este cu 
tine. Binecuvântată ești tu între femei!” (Le 1, 
28). Cu același salut de cinste a fost întâmpi- 
nată Fecioara Maria de verișoara sa Elisabeta, 
mama Sf. loan Botezătorul, la prima vizită 
după momentul vestirii îngerului: „Binecuvân- 
tată ești tu între femei și binecuvântat este rodul 
pântecelui tău!” (e 1, 42). În imnul de bucurie, 
de laudă și de mulțumire adus lui Dumnezeu, 
Maica Domnului însăși prevestește starea ei 
excepţională între celelalte femei și venerația 
universală de care se va bucura peste veacuri, 
datorită rolului ei primordial în istoria mântu- 
irii: „Măreşte, suflete al meu, pe Domnul [...] 
că a căutat spre smerenia roabei Sale, că iată, 
de acum mă vor ferici toate neamurile. Că mi-a 
făcut mie mărire Cel Puternic și sfânt (este) 

numele Lui” (Le 1, 46-49). Ulterior, admiraţia 
profundă a oamenilor pentru lucrurile minu- 
nate și pentru cele ce învăța lisus se adresa nu 
doar Lui Însuși, ci se îndrepta și către Fecioara 
Maria: „Fericit este pântecele care Te-a purtat 
și sânii la care ai supt!” (Le 11,27). 

Cinstirea de care se bucura Sfânta Fecioară 
din partea creștinilor a început încă din timpul 
vieții Sale, persoana ei fiind adesea asociată, în 
mod firesc, cu cea a dumnezeiescului Său Fiu 
și înconjurată de toată dragostea și admirația 
celor din jurul Lui. În primele trei secole, cultul 
Maicii Domnului se manifesta latent și sub 
forme mai discrete; iar recunoașterea iperduliei 
în cultul public și dezvoltarea mai de amploare 
a ei se constată abia după libertatea acordată 
de împăratul Constantin cel Mare creștină- 
tății. Cinstirea Maicii Domnului cunoaște 
un progres la începutul sec. al V-lea, datorită 
ereziei dioprosopiste a lui Nestorie, combătută 
și condamnată la Sinodul al III-lea Ecumenic 
(Efes, 431). 

Astăzi, cinstirea Sfintei Fecioare Maria 
cunoaște mai multe forme de exprimare: sărbă- 
tori în cursul anului, închinate special pome- 
nirii ei; cântări și slujbe deosebite (tropare, 
stihiri, canoane, Axionul cântat la fiecare Sfântă 
Liturghie după prefacerea Darurilor ș.a.); slujbe 
speciale, alcătuite spre lauda Fecioarei (Acatiste, 
Paraclise, Prohodul Maicii Domnului); lăcașuri 
de cult ce se află sub ocrotirea Născătoarei de 
Dumnezeu; zugrăvirea pe icoane și pe pereții 
bisericilor a chipului Maicii Domnului; frec- 
vența numelui de Maria cu derivatele sale la 

rina, Dicţionar de cunoștințe religioase, Ed. Diecezană, 
Caransebeș, 2002; CrReșANv, Badea, Zezauru/ /izurgic 
al Sfintei Biserici Creştine Ortodoxe, Tipografia Guten- 
berg, București, 1912; MrrRorANovICcI, Vasile; TARNA- 
vscHi, leodor; CorLaRcruc, Nectarie, Lifurgica Bisericii 
Ortodoxe. Cursuri universitare, Ed. Consiliului Epar- 
hial Ortodox Român din Bucovina, Cernăuţi, 1929; 
PETROAIA, Lucian, „Învățătura despre Maica Domnului 
în cântările Octoihului”, în Zeo/ogie și educație la Dunărea 
de Jos, vol. IV, Ed. Episcopiei Dunării de Jos, Galaţi, 2005, 
pp. 319-366. 

Marian Vâlciu 

IPOSTĂS. (gr. ypo — sub; stasis — stare) Lermen 
specific gândirii grecești antice care desem- 
nează individul unei specii sau forma concre- 
tizată a unei esențe generale. 

Provine din limba greacă prin alipirea a două 
cuvinte: Vno și OTOOIG, care unite înseamnă 
„substare”, adică o stare particularizată, din 
dedesubtul imediat, subsidiar al unei stări 
generale. Termenul denumește din punct de 
vedere filosofic particularitatea unei stări gene- 
rale. Are o origine foarte veche, fiind utilizat în 
filosofia elenistică și, ulterior, în teologia creș- 
tină, în special în temele hristologice. 
Întrebuințarea teologică a termenului apare 
odată cu disputele hristologice ale sec. al IV-lea, 
atunci când acesta desemnează un individ 
concret al unei specii. Aristotelismul împarte 
lucrurile după categoriile de gen și specie, iar 
specia după indivizi sau ipostase. Într-un mod 
similar, Părinţii Primului Sinod Ecumenic au 
fost nevoiţi să facă o distincţie între Persoanele 
Sfintei Ireimi, păstrând în același timp atât 
unitatea, cât și unicitatea Sa. Astfel, au apărut 
conceptele de ființă și persoană, unde în cadrul 
Dogmei triadologice ființa sau ousia face refe- 
rire la unitatea lui Dumnezeu, iar Ipostasul, la 
tripersonalitatea Lui. După cum în cadrul filo- 
sofiei un ipostas desemnează un caracter parti- 
cular al speciei suprasecvente ei, tot astfel și în 
teologie un ipostas desemnează o persoană ce 
ipostaziază o ființă. În acest caz, ființa este defi- 
nită ca fond comun a mai multor indivizi din 
cadrul unei specii, tot astfel caracterul particu- 
larizat al respectivei fiinţe sau a fondului comun 
respectiv se regăsește în ipostas. Ipostasul este 
numit adesea persoană în teologie, deoarece 
ființa, având un caracter abstract, nu poate 
subzista de sine neipostaziată, ci în cadrul unei 
forme concrete. După cum se observă, ființa 
disociată de ipostas are o existență abstractă, ea 
fiind rodul unui discernământ mental necesară 
cunoașterii, însă în plan concret, toate trăsătu- 
rile fondului comun sunt ipostaziate, adică se 
regăsesc în plan concret. 

Ipostasul este utilizat de teologia Bisericii ca 
sinonim cu persoana. Însă există câteva preci- 
zări: teologia primelor veacuri creștine utilizează 

mai des și manifestă o preferință pentru Ipostas 
pentru a desemna Persoanele Sfintei Treimi, 
pe când teologia, de la cea postpatristică până 
la cea contemporană, preferă termenul de 
persoană. Motivele acestor utilizări diferite țin 
de contextul gândirii din fiecare perioadă. 

Teologia primelor veacuri preferă termenul 
de ipostas împrumutat din filosofia elină, 
mai precis din domeniul cosmologiei gene- 
rale, pentru a nu pune o sinonimie perfectă 
între Persoanele dumnezeiești și cele umane. 
Termenul mposonov (prosopon), care denu- 
mește în gândirea greacă antică ceea ce noi 
denumim azi persoană, vine dintr-un fond 
lexical de bază, însemnând fază. Legătura 
dintre persoană ca entitate conștientă de sine, 
liberă, și conceptul de față constă în faptul că 
fața trăda prin elementele ei starea de spirit 
a posesorului ei. Dincolo de aceasta, într-o 
cultură în care a apărut teatrul din vremuri 
imemoriale, cum este cea greacă, măștile se 
puneau pe față pentru a disimula identitatea 
reală, iar pentru a o readuce în prin plan, masca 
era scoasă și deci se descoperea fața, simbolul 
adevăratei identități, a adevăratei personalități, 
cu caracterul ei genuin. Această descoperire 
sau dezvăluire a feţei este actul unei mani- 
festări autentice a persoanei, a unui exercițiu 
de sinceritate; de aceea fața este văzută ca un 
recurs la persoana reală. Termenul este utilizat 
cu preponderență pentru a dezvălui un caracter 
și mai puțin o identitate. Dar cum identi- 
tatea iese în evidență prin caracter, persoana a 
denumit entitatea umană individuală și conști- 
entă de sine. Acest nume era dat doar indivi- 
zilor umani și anticipa distincţiile dintre ei, iar 
conceptul de persoană circula cu acest sens în 
gândirea antică. Tocmai datorită faptului că 
evidenția distincțiile, denumirea de persoană 
a fost evitată de teologia Bisericii în termi- 
nologia trinitară, preferându-se conceptul și 
denumirea de ipostas. Denumirea de ipostas nu 
accentua distincțiile precum persoana, de aceea 
Părinţii au considerat că este mai potrivit un 
termen care favoriza particularitatea unei stări, 
dar cu minime implicaţii asupra elementului 
comun al acelor particularizări. De altfel, Pavel 

de Samosata, un eretic antitrinitar din sec. al 
III-lea, utilizează pentru prima dată termenul 
prosopon sau persoană pentru a denumi Iposta- 
sele Sfintei Treimi. Deci, pentru a nu se ajunge 
la Triteism, o gravă eroare doctrinară, s-a optat 
pentru denumirea de ipostas. 

Ulterior, în cadrul disputelor hristologice, s-a 
ridicat problema divino-umanităţii lui Hristos, 
unde s-a pus în evidență unitatea Ipostasului 
Său Care ipostazia două firi: una omenească 
și una dumnezeiască. Pe cea dumnezeiască o 
ipostazia din veșnicie, iar pe cea omenească 
prin Întrupare din Maica Domnului și de 
la Duhul Sfânt. Având în vedere că pe cea 
omenească o ipostazia dintr-un moment 
temporal dat, teologul Leonţiu din Bizanţ a 
afirmat că aceasta a fost enipostaziată, termen 
ce s-a consacrat mai târziu, odată cu epoca 
patristică a marilor sinteze. Enipostazierea 
desemna ipostazierea într-un Ipostas ce deja 
ipostazia o fire, respectiv firea dumnezeiască. 
În acest sens, s-a pus problema includerii în 
Ipostasul Său veșnic a ceva temporal, care 
nu putea avea o existență particulară de sine 
decât concretizată printr-un Ipostas dumne- 
zeiesc, un lpostas preexistent ei. Dacă în 
plan filosofic este concepută o concomitență 
între ipostas și natura ipostaziată, astfel încât 
acestea nu pot exista de sine, în teologia hris- 
tologică întâlnim un decalaj între un plan 
atemporal, metatemporal, și unul temporal, 
adică firea umană este ipostaziată în Cuvântul 
veșnic. Imposibilitatea acestei concomitențe 
este subliniată prin termenul grecesc sv ce 
înseamnă în, arătând gradul interior al desti- 
nației firii umane. Aceasta a fost ipostaziată în 
Ipostasul veșnic al Cuvântului. 

Termenul de ipostas are largă circulaţie în 
teologia tradițională, precum și în cea ritu- 
alică; majoritatea cântărilor religioase vorbesc 
despre Ipostase ale Sfintei Treimi și mai puţin 
de Persoane. Totuși, termenul de persoană 
revine în prim plan odată cu teologia Sf. loan 
Damaschin, când compendiile teologice ulte- 
rioare nu mai păstrează precauția terminolo- 
gică a sfinţilor capadocieni, datorită schim- 
bării semantice a termenului. Neexistând 


pericolul unui derapaj precum cel triteist ori 
antitrinitar modalist, acest termen a putut fi 
utilizat pe scară largă. 

Un alt motiv pentru care s-a optat pentru 
persoană este teologia chipului, unde omul 
este văzut ca chip al lui Dumnezeu, deci în 
virtutea asemănării cu Dumnezeu. Dacă omul 
este persoană, este pentru că și Sfânta Treime 
este o comuniune tripersonală. În acest sens, 
inductiv, omul ca persoană arată pe Arhetipul 
său, Care este tot Persoană. Asemănarea nu 
presupune doar caracterul unitar al persoanei, 
ci și cel comunional. Așa cum Persoanele 
Sfintei Treimi sunt unite într-o ființă, unitatea 
lor de ființă este un model pentru unitatea 
de ființă a oamenilor în Hristos, care tind să 
devină una, precum și Sfânta Ireime este 
Una. Unitatea ipostatică a lui Hristos nu face 
trimitere doar către o asemănare structurală a 
omului cu Dumnezeu, ci și a uneia relaționale. 
Teologia chipului, care se întemeiază pe cea 
a Logosului, este cadrul optim unde poate fi 
utilizat conceptul de Persoană. Ea pornește de 
la constatarea existenţei istorice a lui Hristos 
ca Persoană umană și ajunge la ideea Persona- 
lităţii lui Dumnezeu. 

Ipostasul pune în evidență ideea de unicitate a 
lui Dumnezeu. De aici s-a ajuns la un echivoc 
în teologia apuseană în ceea ce privește unitatea 
lui Dumnezeu. Ea era înțeleasă ca unitate 
de ființă și mai puțin ca unitate personală de 
comuniune. Din punct de vedere dialectic, 
ipostasul era un concept aplicabil nu numai 
persoanelor, deci ființelor conștiente, ci unei 
largi categorii de lucruri și fenomene. Deci 
pentru a desemna caracterul profund onto- 
logic al Ipostaselor dumnezeiești și, oarecum, 
fiind impropriu să se spună oamenilor că sunt 
ipostase, deoarece nu erau uniți de o fire atât 
de compactă ca cea dumnezeiască, s-a optat 
pentru termenul de persoană deoarece sublinia 
mai dinamic ideea de comuniune. lar persoana 
sau prosopon, respectiv făța, era cea care comu- 
nică eficient și manifestă plenar caracterul ei 
ontologic. Numeroase referințe biblice antro- 
pomorfice la fața lui Dumnezeu evocă ideea 
unui caracter personal al lui Dumnezeu. În 

teologia românească, Pr. Dumitru Stăniloae 
arată legătura dintre persoană și comuniune, 
precum și deplinătatea ființei atunci când ea 
este personală, personalizată. 'eologia sec. 
al XX-lea atrage o nouă formă de definire a 
Persoanei, pornind de la constatarea persoanei 
umane ca având conștiință de sine și deci liber- 
tate. Leologi precum Loski, Berdiaev, Florovski, 
și foarte mulți alții, din toate confesiunile creș- 
tine, recunosc că libertatea și conștiința sunt 
niște funcții sine gua non ale persoanei. Pornind 
de la aceasta, ideea Persoanei dumnezeiești este 
situabilă, conform teologiei Sf. Dionisie Areo- 
pagitul, dincolo de ideea de persoană; însă exis- 
tența de facto a persoanei umane ca chip presu- 
pune existența plenară a Persoanei dumneze- 
iești ca Arhetip. 

Marele avantaj al utilizării conceptului de 
persoană este acela că nu limitează înțelegerea 
la o categorie dată prin care să se definească; 
de altfel, categoriile ontologice ce ţin de ființă 
nu se pot defini prin ceva echivalent, deoarece 
ființa nu are un echivalent conceptual simetric 
ei. Prin utilizarea termenului de Persoană, se 
evită o raportare substanţialistă la Dumnezeu 
ca fire, ca omousie, care de la un punct înainte 
nu mai devine relevantă pentru viața duhov- 
nicească. Dimpotrivă, persoana este conceptul 
care lasă loc abordării reale a lui Dumnezeu în 
același plan uman și ar fi greșit să consemnăm 
că utilizarea conceptului de persoană este un 
soi de umanism mascat. Acest lucru a fost apli- 
cabil lui Dumnezeu odată cu Epoca Luminilor. 
Ipostasul compus este un termen teologic care 
face referire strictă la Persoana lui Hristos. Este 
o Persoană compusă din două firi: una dumne- 
zeiască şi una omenească, în care raportul 
dintre cele două este unul perihoretic, unde 
firile își păstrează identitatea fără să altereze 
identitatea Ipostasului anterioară enipostazi- 
erii firii umane. Compunerea Ipostasului nu 
înseamnă juxtapunerea firilor, ci enipostazierea 
celei umane definește caracterul compozit al 
său. Ipostasul rămâne centrat fundamental și 
după Întrupare pe firea dumnezeiască. 
Ipostazierea se definește prin faptul de a duce 
în plan concret niște trăsături care ţin de planul 

abstract. Fiinţa lucrurilor, înțeleasă ca fond 
comun, nu este ireală, ci doar abstractă. În acest 
caz, abstractizarea nu este sinonimă cu ireali- 
tatea, deoarece aceasta presupune ceva real, dar 
aflat într-un grad depărtat față de conștiința 
observatorului. Concreteţea ţine de recepţia 
celui ce observă, de aceea ea nu induce ideea 
irealităţii, ci doar a ascunderii, a transcendenței, 
nicidecum a inexistenței. 
Se vorbește în filosofia modernă și contempo- 
rană despre o sinonimie dintre ființă și planul 
imaginar al conștiinței umane. Aceste ches- 
tiuni adâncesc mai mult o problemă eluci- 
dată deja în terminologia utilizată de teologia 
trinitară. Fiinţa nu poate fi încadrată de către 
conștiință într-un plan imaginar, ci într-unul 
real, deoarece imaginarul este o prospecție 
conștientă ce admite atât posibilitatea a 
planului real, cât și a celui ireal. lar admiterea 
Revelaţiei ca fiind validă și, evident, credința 
în conţinutul ei conferă o existență reală a 
ființei. Așadar, funcția imaginară, ca rezultat 
al neputinței omenești ori al transcendenței 
dumnezeiești face obiectul unui discernământ 
de ordin imaginar, dar nu unul ireal, ci unul 
admis ca real prin credință. Fiinţa este conce- 
pută ca abstractă nu pentru că trebuie izolată 
de planul ei concret, ci pentru imposibilitatea 
existenței sale decuplate de vocația ei de a fi 
ipostaziată. 
Bibliografie. ARIsTOTEL, Mezafzica, trad. A. Cornea, 
Ed. Humanitas, București, 2001; ATANASIE CEL MARE, 
Sr., Despre Intruparea Cuvântului, în coll. PSB, vol. XV, 
trad. D. Stăniloae, Ed. Institutului Biblic și de Misiune 
al Bisericii Ortodoxe Române, București, 1987; CHIRIL 
AL ALEXANDRIEI, SF., Despre Sfânta Treime, în coll. PSB, 
vol. XL, trad. D. Stăniloae, Ed. Institutului Biblic și de 
Misiune al Bisericii Ortodoxe Române, București, 1994; 
GRIGORIE DE NAZIANZ, SF., Cinci cuvântări teologice, 
trad. Gh. Tilea, Ed. Herald, București, 2008; Kinr, G.S,, 
Pre-socratic Philosophers, Cambridge University Press, 
1984; MaxIM MĂRTURISITORUL, SF., Ambigua, în coll. 
PSB, vol. LXXX, trad. D. Stăniloae, Ed. Institutului 
Biblic și de Misiune al Bisericii Ortodoxe Române, 
București, 1983;  SrăNILoAE, Dumitru,  Zeo/ogia 
dogmatică ortodoxă, vol. |, Ed. Institutului Biblic și de 
Misiune al Bisericii Ortodoxe Române, București, 2005; 
YANNARAS, Christos, Liferzatea moralei, Ed. Anastasia, 
București, 2002. 

Mihai Burlacu 

IPOSTÂS COMPUS. v. IPOSTĂS. Termen 
teologic ce se referă la Ipostasul Cuvântului 
Care, în urma Întrupării, nu mai este un Ipostas 
simplu, ci devine un Ipostas compus din două 
firi: una dumnezeiască și una omenească. În 
concepţiile hristologice dioprosopiste, acest 
termen este preferat pentru că indică nuanța 
compozită prin juxtapunere a Persoanei lui 
Hristos. Conform teologiei ortodoxe însă, 
caracterul compus al Ipostasului Cuvântului nu 
alterează caracterul unitar, astfel încât Ipostasul 
nu este rezultatul compoziției firilor, ci firile 
sunt determinate să fie unite (gr. sinafia; enosis 


ipostatiki) de unitatea Ipostasului. 
Mihai Burlacu 


IPOSTAZIERE. v. IPOSTÂS. Termen ce 
desemnează acţiunea sau starea de a ipostazia. 
Ipostazierea reprezintă starea unei existențe 
concrete de a întruchipa natura unei existențe 


generale. 
Mihai Burlacu 


IRENIC. Atribut al misiunii dialogale orto- 
doxe, care exprimă imparțialitatea, spiritul 
pașnic și atitudinea binevoitoare. 

David Pestroiu 


IRMOLOGHION. (gr. irmologbion) Carte 
de slujbă bisericească, în notație psaltică, în care 
sunt cuprinse irmoase ale canoanelor sărbăto- 
rilor. Manuscrisul Irmo/oghion ca/ofonicon al lui 


Macarie leromonahul cuprinde 20 de irmoase. 
Bibliografie. Dictionar de termeni muzicali, Ed. Enciclope- 
dică, București, 532010; Popescu, N.M., Viaza și activitatea 
dascălului de cântări Macarie Leromonabul, Bucureşti, 1908. 
Cristian Cercel 


ÎRMOS. (gr. îrmos — Jegăzor) Prima strofă din 
cele două cântări care compun un canon. 

Irmosul servește ca model pentru celelalte strofe 
(stihiri) ale odei, cărora le dă melodia și numărul 
de versuri și de silabe din care se compun. 
Irmosul serveşte ca model de cântare și ca legă- 
tură odelor unui canon. Totalitatea rmoasefor 
din odele unui canon formează un rezumat al 
canoanelor și poartă numele de cazavasie (gr. 
catavasia, care înseamnă coborâre), pentru că, în 


timpul cântării, cântăreții coboară ușor din străni 
și vin în mijlocul bisericii. La cele nouă cântări 
(ode) ale canoanelor se cântă catavasii în toate 
duminicile de peste an, la sărbătorile împărătești 
ale Maicii Domnului și ale sfinților cu polieleu și 
doxologie. Catavasiile acestor sărbători se cântă 
la răstimpurile prevăzute în cărțile de slujbă. 
Irmoasele și catavasiile din Minee, Penticostar și 
Triod, cu privire la sărbătorile mari, sunt adunate 


în cartea numită Irno/oghion. 
Bibliografie. BRANIșTE, Ene, Lifurgica Generală, Ed. 
Partener, 12008; BRANIșTE, Ene; BRANIȘTE, Ecate- 
rina, Dicţionar de cunoștințe religioase, Ed. Diecezană, 
Caransebeș, 2002; CrReșANv, Badea, Zezauru/ liturgic 
al Sfintei Biserici Creştine Ortodoxe, Tipografia Guten- 
berg, București, 1912; MrrRorANovICI, Vasile; TARNA- 
vscui, leodor; CorLaRcruc, Nectarie, Lifurgica Bisericii 
Ortodoxe. Cursuri universitare, Ed. Consiliului Eparhial 
Ortodox Român din Bucovina, Cernăuţi, 1929; VINTI- 
LESCU, Petre, Despre poezia imnografică din cărțile de ritual 
şi cântarea bisericească, Ed. Partener, Galaţi, 2006. 

Lucian Farcașiu 


ISIHĂSM. (gr. îsihia — tăcere, linişte, concen- 
frare interioară) Disciplină ascetică de origine 
monahală, născută în sec. IV-V, între călugării 
pustiului sketic, care se osteneau să înainteze 
pe calea desăvârșirii spirituale a urcușului neîn- 
trerupt către Dumnezeu (epectază). 

Între aceștia amintim pe Macarie Egipteanul 
(cca. 300 — cca. 390), Fvagrie Ponticul (346- 
399), din pustiul nitric, epirotul Diadoh a/ 
Foticeei (Î înainte de 486) şi eremitul și apoi 
starețul Mănăstirii „Sfânta Ecaterina” din 
Sinai, Joan Scărarul (cca. 580 — cca. 650). Din 
această asceză contemplativă s-a dezvoltat apoi 
o mișcare spirituală specifică misticii răsăritene, 
al cărei reprezentant de seamă este Sf. Simeon 
Noul Ttolog (949-1022), din vestita Mănăs- 
tire Studion, din Constantinopol. Mișcarea a 
fost reorganizată în sec. XIII-XIV sub forma 
unei mișcări de renaștere spirituală și teologică 
panortodoxă, prin introducerea „rugăciunii lui 
lisus” ca metodă prin care se produce o stare de 
concentrare și de pace lăuntrică, în care sufletul 
ascultă și se deschide lui Dumnezeu. Isihia a 
fost practicată la început de părinții deșertului, 
care au avut ca sursă de inspirație Fi/ocalia și 
care și-au însușit, ca disciplină de dezvoltare a 

vieții interioare, invocarea continuă a numelui 
lui lisus. „Rugăciunea inimii”, numită și 
„rugăciunea lui lisus” sau „rugăciunea pură”, 
constă din repetarea cuvintelor „Doamne 
lisuse Hristoase, Fiul lui Dumnezeu, milu- 
iește-mă pe mine păcătosul” și se bazează pe 
textul din Evanghelia după Luca: „Împărăția 
lui Dumnezeu este în lăuntrul vostru” (17, 21) 
și pe îndemnul Sf. Apostol Pavel: „Rugaţi-vă 
neîncetat” (7 Zes 5, 17) și „stăruiţi în rugăciune” 
(Col 4, 2). Întemeietorul propriu-zis al isihas- 
mului este Sf. loan Scărarul, autorul lucrării 
Scara raiului (Leastuita), care recomandă rugă- 
ciunea „monologică”, adică redusă la un singur 
cuvânt: „lisuse”. Pentru părinții isihaști, teoria 
și practica rugăciunii lui lisus, meditaţia în 
tăcere asupra numelui lui lisus și starea de 
liniște pe care aceasta o produce nu sunt un 
scop în sine. Isihia creează mai degrabă o stare 
în care se practică virtuțile, dintre care cele mai 
importante sunt curăția inimii (apazheia), pocă- 
inţa (mmezanoia) și, mai ales, sobrietatea, trezvia 
sau atenția inimii (77îpsi5). Mișcarea aceasta 
de reînviorare spirituală a fost pornită de la 
Muntele Athos, din Marea Lavră, fondată de 
Sf. Atanasie Athonitul, în anul 963. Isihasmul 
devine apoi un mod de trăire mistic-religios 
specific vieții călugărilor atoniţi, care duceau 
o viață de pustnici, în asceză aspră și viață 
mistic-contemplativă, în tăcere (gr. en îsihia), 
de unde și denumirea de îsihaşti sau sihașrri 
(ex. Danii] Sihastrul). Urmând învățăturile Sf. 
Dionisie Areopagitul și ale Sf. Simeon Noul 
Teolog, aceștia susțineau că printr-o contem- 
plaţie continuă, exercitată mult timp, se poate 
realiza o apropiere atât de mare de Dumnezeu, 
încât se poate ajunge la vederea luminii dumne- 
zeieşti chiar cu ochii trupești (lumina taborică). 
Pentru aceasta era nevoie de o anumită 
metodă: cu ochii deschiși trebuia să se concen- 
treze gândul în așa măsură la rugăciune, încât 
să nu se mai înregistreze, de privirea celui ce 
se roagă, nimic din lumea materială înconjură- 
toare, ci doar lumina divină. Ținuta din timpul 
acestei rugăciuni cerea ca bărbia să fie aple- 
cată spre piept, iar privirea să se fixeze pe un 
punct al corpului, pe abdomen, timp în care se 

rostea neîncetat o rugăciune scurtă: „Doamne 
lisuse Hristoase, miluiește-mă!”, reţinându-se 
în același timp și respirația. La început, prac- 
ticanții acestei metode, numită rugăciunea /ui 
Iisus sau rugăciunea isihastă, nu vedeau nimic, 
însă prin exercițiu ajungeau să vadă o lumină pe 
care o socoteau dumnezeiască, fiind asemenea 
celei văzute de Apostoli pe Muntele Taborului, 
la Schimbarea la Faţă a Domnului. 

În istoria isihasmului s-a declanșat însă o dispută, 
din cauza călugărului grec Varlaam din Calabria, 
care i-a acuzat pe isihaști de superstiții și de fals 
misticism. EI susținea că lumina taborică ar fi o 
lumină creată, nefiind identică cu Dumnezeu, ci 
mărginită și vremelnică, asemenea oricărei crea- 
turi, căci dacă va fi identică cu divinitatea ar fi 
veșnică, dar și invizibilă. Interesant este faptul că, 
în timp ce Varlaam trecea la catolicism, la 1342, 
devenind episcop în Calabria, un călugăr italian 
trecea la Ortodoxie, sub numele de JNic/ifor A7ho- 
nitul. Acesta va scrie lucrarea Despre curăria și 
zrezvia inimii, care va deveni un adevărat manual 
privind metoda isihastă. Teoriile lui Varlaam au 
fost combătute de susținătorul isihasmului, Sf. 
Grigorie Palama, un nobil învățat, care se retră- 
sese în anul 1318 la Muntele Athos, ducând o 
viață mistică și ascetică. Ucenic al lui Nichifor 
Athonitul, Sf. Grigorie Palama susține, împo- 
triva lui Varlaam, că lumina taborică nu este 
creată, ci este o emanaţie divină, veșnică, este 
o lucrare dumnezeiască, o combinare între 
veșnicie și vremelnicie, între lumea de sus și cea 
de jos. Întrucât disputa a luat proporții, a fost 
convocat un sinod (Constantinopol, 1341), care 
s-a pronunțat în favoarea isihasmului. Nemul- 
țumit de acest rezultat, Varlaam a trecut la cato- 
licism, combătând și mai vehement isihasmul. 
Isihasmul a fost definit ca doctrină a Bisericii 
de Răsărit la sinodul ținut la Constantinopol în 
anul 1351. Atunci au fost combătuţi, alături de 
Varlaam, și alți adversari ai doctrinei isihaste. 
Printre cei care l-au susținut au fost teologi 
de frunte ca: Nil Cabasila și Nicolae Cabasila 
(1371), Arhiepiscopul Simeon al 'Tesaloni- 
cului (1429) și monahul de la Athos, Nicodim 
din Naxos, care i-a dat și un nou avânt. Într-un 
sinod ținut la 1368, pe când Isidor era patriarh 

al Constantinopolului, Sf. Grigorie Palama, 
care fusese și episcop al Tesalonicului, a fost 
trecut de Biserica Ortodoxă în rândul sfin- 
ților. Isihasmul s-a răspândit în toată lumea 
ortodoxă, prin intermediul textelor adunate 
la sfârșitul sec. al XVIII-lea sub numele de 
Filocalia. Concepţia isihastă va influența și 
paisianismul românesc, Paisie Velicicovschi, 
întemeietorul lui, trăind în Athos, unde a scris 
o lucrare de reguli monahale, cu titlul Rzgă- 
ciunea minţii. Dacă până nu de mult teologii 
apuseni nu se interesau de isihasm, mai nou, 
există o serie de teologi catolici și protestanți 
interesați să cunoască această învățătură, în 
legătură directă cu învățătura despre urcușul 
neîncetat duhovnicesc (epectază) și îndumne- 
zeirea omului (Iheosis). 
Bibliografie. Fi/oca/ia, vol. VII, trad. D. Stăniloae, Ed. 
Institutului Biblic și de Misiune al Bisericii Ortodoxe 
Române, București, 1977; Baia, I., Dicfionar, Philokalie 
der beiligen Văter der Niichternbeit, vol. UI, Der Christliche 
Osten, Wirzburg, 2004; CnnRyssavers, John (ed.), Ascenz 
to Heaven. The Theology of the FHuman Person according to 
Saint John of the Ladder, Holy Cross Orthodox Press, 
Brookline, 1989; CnnyssavG1s, John, 7Be Deserz îs alive, 
The Joint Board of Christian Education, Melbourne, 
1990; Girer, Lev, 7Be Jesus prayer, St. Vladimir Seminary 
Press, Crestwood, 1987, loAN ScĂRARUL, SF., Scara, trad. 
D. Stăniloae, Ed. Institutului Biblic și de Misiune al Bise- 
ricii Ortodoxe Române, București, 1992; KALrrs, Anasta- 
sios, Von Adam bis Zălibat. Taschenlexikon Orthodoxe Theo- 
Jogie, Theophano Verlag, Miinster, 2008; PALADIE, Istoria 

Grigorie Palamas şi mistica ortodoxă, trad. A. Pagu, Ed. 
Enciclopedică, București, 1995; Pazericul ce cuprinde în 
sine cuvinte folositoare ale sfinților bătrâni, Alba Lulia, 1999; 
REGNAULT, Lucien, Viaza cotidiană a Părinților deşertului 
în Egiptul secolului al IV-lea, Ed. Deisis, Sibiu, 1997; + 
SERAFIM, FZesychasmus: Rumănische Tradition und Kultur, 
Der Christliche Osten, Wirzburg, 2003; Srrănrroae, D., 
Pridre de Jesus et experiences du Saint Esprit, Paris, 1981; 
STĂNILOAE, D., Viaza și învățătura Sfântului Grigorie 
Palama. Cu cele trei tratate traduse, Sibiu, 1938. 

Ioan Vasile Leb 


ISLAM. Religie majoră monoteistă răspân- 
dită preponderent în cultura arabă, al cărei 
întemeietor este Mahomed, considerat profet 
în cadrul acesteia. 


Termenii islam (luxyle — îsfazm) și musulman 
(eoxUe - muslim) sunt două derivate, primul, 
nume de acțiune, al doilea, participiu activ de la 
verbul loxue —as/a7ma „a se supune”, așadar sensul 
lor fiind de „supunere”, respectiv de „supus”, 
subînțelegându-se supus față de Dumnezeu. 
Verbul as/a7a este derivat de la rădăcina s/m 
care are sensul de „integritate”, „desăvârșire”, 
„sănătate”, „pace”, „tihnă” etc. Un cuvânt derivat 
de la aceeași rădăcină — wxule sa/âm „pace”, 
„tihnă”, „mântuire” — este folosit de musulmani 
în formula de salut lUuUla cozi (as-sa/âmu 
„alaikum — pacea/mântuirea fie asupra ta). De 
aici, o altă interpretare dată termenului „islam” 
ar fi aceea de „aflare a păcii întru Dumnezeu”. 
Islamul este religia întemeiată în sec. al VII-lea, 
în Arabia, de către Mahomed. În jurul anului 
610, la vârsta de 40 de ani, el a primit de la 
Dumnezeu mesajul coranic: să lupte împotriva 
idolatriei și să-L propovăduiască pe Unicul 
Dumnezeu, ranscendent și Imanent, Crea- 
torul lumii, singurul Judecător, Atotputernic și 
Mult- milostiv. Aceasta era misiunea principală 
a profetului Mahomed. Primii adepţi au fost 
soţia sa Kadija, vărul Ali, prietenul Abu Bakr 
și câțiva ucenici. Opoziția față de acest grup va 
căpăta accente violente în 622, profetul fiind 
nevoit să se expatrieze de la Mecca la Medina. 
Această refugiere este cunoscută sub numele 
de hegira, anul 622 fiind considerat începutul 
erei musulmane. La Medina, Mahomed a înte- 
meiat prima cetate musulmană, aceasta având 
la bază pact de fraternitate între adepţii săi de 
la Mecca și aliaţii din Medina. În anul 10 al 
hegirei (632), profetul se întoarce la Mecca, 
unde și moare. În acel moment, aproape întreaga 
Peninsulă Arabică aderase la noua religie. Între 
632-661, au succedat profetului patru califi 
(locţiitori): Abu Bakr, unul dintre primii susţi- 
nători, Umar, Uthman și Ali. Este perioada 
coagulării textului coranic și a primelor cuce- 
riri de amploare: Siria, Egiptul și Andaluzia. În 
ătălia de la Siffin (657) s-au confruntat Ali, 
cel de-al patrulea calif, cu Mwawya, guverna- 
torul Siriei. Victoria a revenit celui din urmă, 
acesta fiind considerat întemeietorul dinastiei 
umayyade, care va supraviețui până în 750, an 

în care, după bătălia de la Kufa, va triumfa o 
nouă dinastie, cea abasidă (750-1258). 

În timpul dinastiei abaside, capitala este 
transferată de la Damasc la Bagdad, care 
devine centrul unei importante culturi și civi- 
lizaţii. Perioada de maximă înflorire a fost în 
vremea lui Harun al-Rașid și al succesorilor săi 
(sec. IX-X). În sec. al X-lea, turcii selgiucizi și 
kurzii ayyubizi au constituit principate auto- 
nome, care recunoșteau suveranitatea nominală 
a califilor de la Bagdad. Alături de aceste regate 
existau și alte formațiuni statale nerecunoscute 
de abasizi, printre aceștia putând fi amintiți 
și fatimizii din Egipt. Califatul Abasid a căzut 
în 1258, în timpul invaziei mongole, califul și 
familia sa fiind masacrați. 

Califatul Umayyad de Cordoba. În anul 755, Abd 
al-Rahman, singurul supraviețuitor al masa- 
crului umayyad din 750 ajunge la Cordoba, 
unde va pune bazele unui nou stat. După două 
secole, suveranii din Cordoba au reușit să dea 
unitate țării. Califatul Umayyad de Cordoba 
va dura între 929-1031. Această perioadă a 
avut și două califate opuse, fiecare pretinzând 
o anumită legitimitate, unul la Bagdad, în 
est, și celălalt la Cordoba, la vest. Sub condu- 
cerea lui Hakam al II-lea și a vizirului său, Ibn 
Amir al-Mansur, Cordoba a cunoscut o peri- 
oadă strălucitoare, în care s-au dezvoltat artele, 
literele și științele. După căderea Califatului 
de Cordoba, continuitatea a fost asigurată, în 
sec. XI-XIII, de almoravizii veniți din Senegal 
și instalați în Maroc. Momentele decisive ale 
reconquistei spaniole au fost anul 1085 (cuce- 
rirea cetăţii Toledo) și 1248 (cucerirea Sevillei). 
În urma dizolvării Califatului de Cordoba, din 
cauza reconquistei spaniole, pe rămășițele aces- 
tuia s-a format Emiratul Granadei condus de 
nasrizi, care a supraviețuit până în 1492. 
Aceste două evenimente majore din istoria lumii 
islamice — cucerirea Sevillei de către spanioli 
și căderea Bagdadului în 1258 în fața invaziei 
mongole — au marcat începutul procesului de 
repliere și autoapărarea al musulmanilor. 

În perioada sec. XVI-XX, patru Imperii şi-au 


împărțit spaţiul islamic. 

1. Imperiul Otoman, cu capitala la Istanbul 
(Constantinopol), care includea în granițele sale 
Asia Mică, Mesopotamia, Balcanii, Crimeea, 
insulele Mării Egee, Egiptul și Magrebul 
(cu excepţia Marocului). De-a lungul sec. al 
XIX-lea, Grecia, România și alte țări balcanice 
și-au obținut independenţa, în timp ce Algeria, 
Tunisia, Libia și Egiptul au devenit colonii sau 
protectorate europene. 

2. Imperiul Persan, condus de dinastia safavită, 
având ca religie oficială islamul șiit. 

3. Imperiul Indian al „Marii Mongolii”, având 
ca religie de stat islamul sunit, cu o dezvoltare 
remarcabilă în domeniul artelor și literelor. 
În sec. al XIX-lea, peninsula indiană devine 
colonie a Marii Britanii, iar între 1816-1949, 
Indonezia a fost colonizată de Olanda. 

4. Imperiul Şerifian din Maroc, care şi-a păstrat 
independența față de otomani și care a trecut, 
între 1912-1956, sub protectorat francez. 
Perioada contemporană a fost marcată de 
accesul țărilor islamice la independență. În 
perioada interbelică și în timpul celui de-Al 
Doilea Război Mondial, Arabia, Siria, Libanul, 
Iordania și Egiptul s-au eliberat de sub domi- 
nația otomană, apoi de sub cea engleză și fran- 
ceză. După cel de-Al Doilea Război Mondial, 
asistăm la împărțirea Indiei, independența 
Pakistanului, a Indoneziei, Libiei, Tunisiei, 
Marocului, Mauritaniei și Algeriei. Aceste 
mișcări de independență au fost însoţite de 
voința fermă de dezvoltare economică și socială, 
precum și de dorința recuperării întârzierilor 
tehnologice. Aceste țări independente au avut și 
conștiința valorii lor spirituale, a forței latente și 
a rolului pe care-l pot avea în societatea actuală. 
Islamul este o religie și o comunitate (Umma). 
În timpul vieţii lui Mahomed, comunitatea a 
rămas unită, dar după aceea ea se va diviza în 
3 grupuri ce nu puteau ajunge la un acord în 
privința alegerii succesorului Profetului. Pentru 
unii, majoritatea, califul trebuia ales dintre 
membrii tribului lui Mahomed, cei care erau 
legaţi de tradiţie (sunna), grupul luând numele 
de suniţi (4// a/-sunna wa-l-jama a). Pentru 
alții, mai puţini, califul nu putea fi decât un 
membru al familiei, deci numai Ali și fiii săi. Au 

fost numiți shi'ar Ali, de unde cuvântul şiiţi. În 
sfârșit, pentru o minoritate, califul trebuia să fie 
cel mai demn și cel mai pios dintre musulmani 
„fie el și un sclav negru”, aceștia purtând numele 
de kharijiți. 

Diferenţa dintre sunism și șiism este și de ordin 
religios. Divergenţele dintre suniţi și șiiți creează 
o pluralitate de opinii în islam. Suniţii consideră 
că succesorul Profetului este reprezentantul său 
unic, în calitate de șef al comunității. Califul 
reprezenta puterea politică, conducând comu- 
nitatea și veghind la respectarea șariei (dreptul 
musulman). Șiiţii estimau că urmașul Profetului 
trebuia să fie „depozitarul” cunoștințelor sale și 
„interpretul” științelor religioase. Șiismul, care 
reprezintă 10% din comunitatea musulmană, se 
împarte, după numărul de imami recunoscuţi ca 
succesori al Profetului, în trei: șiismul duode- 
ciman (12 imami), septimanian (7 imami) și cel 
cu 5 imami sau zaidismul. Șiismul duodeciman 
reprezintă religia oficială a Iranului, dar include 
și musulmani din Irak, India, Afganistan și 
Liban. Zaidiţii se găsesc în Yemen. 

În islam există patru școli juridice (școala hane- 
fită, școala malekită, școala șafeită și școala 
hanbalită) constituite la începutul perioadei 
abaside, care vor elabora, pornind de la legea 
islamică, dreptul musulman. În sec. al XVIII-lea, 
din interiorul școlii hanbalite se va naștere 
wahhabismul, o mișcare religioasă conserva- 
toare, austeră și fundamentalistă. 

Școlile religioase rămân atașate izvoarelor tradi- 
ționale ale legii religioase: Coranul, Sunna, rațio- 
namentul prin analogie și consensul comunității. 
Credința în islam este întemeiată pe reflecţie. 
Ordinea din Univers și felul în care funcțio- 
nează, organizarea armonioasă și transformarea 
lui invită pe om la reflectare. Coranul îl invită 
pe om la gândire, examinare și observare. După 
ce a observat, meditat, reflectat și simțit, omul 
alege calea Domnului și trebuie să acționeze în 
funcţie de această alegere. Credinţa în islam este 
un angajament. Dumnezeu, pentru musulmani, 
este Unul, Creator, Inaccesibil, Dragoste. De la 
Adam până la Mahomed, Dumnezeu a vorbit 
oamenilor prin trimișii săi, toți egali, conform 
islamului. Trimișii, în toate timpurile, au avut 

sarcina să transmită un mesaj. Printre acești 
trimiși amintiţi în Coran, menţionăm: Avraam, 
Moise, lisus. Coranul mai vorbește și despre 
îngeri, purtători de ordine, precum Gabriel, cel 
care transmite mesajul dumnezeiesc. 

Moartea, în islam, este o trecere, o întoarcere la 
Dumnezeu. Omul vine de la Dumnezeu și se 
întoarce la El. Practica religioasă a islamului 
presupune 5 obligaţii: mărturisirea de credință 
(„mărturisesc că nu există alt Dumnezeu în 
afara lui Allah și că Mahomed este trimisul său” 
— formulă de convertire la islam), rugăciunea de 
cinci ori pe zi (în zori, la prânz, după-amiaza, la 
apusul soarelui și seara), pomana (zakat), postul 
(în luna Ramadan), pelerinajul (hajj) la Mecca. 
In islam nu există sacerdoțiu propriu-zis, muez- 
zinul fiind cel care cheamă la rugăciune, imamul 
cel care conduce rugăciunea, iar khatibul este 
cel care predică. Diversitatea etnică, lingvis- 
tică, culturală, sociologică și politică nu exclude 
unitatea fundamentală a islamului păstrată de 
origini și până astăzi. 

Emanoil Băbuș 


ISON. (ison — egal, asemenea, acelaşi) |. Semn 
muzical paleo, medio și neobizantin, ce indică și 
astăzi repetarea sunetului precedat, nici urcând, 
nici coborând; 

II. Sunet ţinut continuu, pe diferite trepte muzi- 
cale principale, simplu sau dublu, însoțitor al 
melodiei. Cei care ţin isonul se numesc isonari. 
Este foarte des folosit nu numai în cântarea 
monodică, unisonică, ci și în cântările polifonice 
românești, începând cu sec. al XX-lea. 

Nicu Moldoveanu, Stelian lonașcu 


ISPĂS.v. ÎNĂLŢĂREA DOMNULUI. 


ISRAEL. 1. Nume biblic dat lui Iacov, după ce 
acesta s-a luptat cu Îngerul Domnului. 
Termenul provine din limba ebraică ( îăou€) 
și a fost apoi transliterat și în limba greacă 
(Ioponi) și în limba latină (Israel). Sub această 
formă îl întâlnim pentru prima dată în cartea 
Fe 32, 28, unde Iacov primește acest nume. Prin 
urmare, morfologic este un substantiv propriu, 
masculin, singular. Cu toate acestea, termenul 
este unul compus. Unii cercetători consideră că 
el s-a format de la verbul âaă (el a luptat, el a 
avut putere, el a condus, el a perseverat) și de la 
substantivul propriu fcăiă, âiă, îă (Dumnezeu). 
Alţii consideră că termenul provine din unirea 
cuvintelor: ăcă (bărbat), âăa (el a văzut) și îă 
(Dumnezeu). În concepția Fericitului Ieronim, 
verbul au (el a condus, el a domnit) și substan- 
tivul au (prinţ) sunt cele care compun termenul 
Israel. Dumnezeu i-a schimbat numele din 
Iacov (cel care înlocuiește) în Israel (prinț cu 
Dumnezeu). Dumnezeu îi spune: „pentru că Eu 
sunt Prinț și tu vei fi numit prinț, tu care ai fost 
în stare să te lupți cu Mine. Dacă ai putut să te 
lupţi cu Mine, Care sunt Dumnezeu (sau cu un 
înger, cum interpretează alții), cu atât mai mult 
cu oamenii, adică cu Esau, de care nu trebuie 
să-ți fie frică”. 

Acest nume este expresia concepţiei de luptă, 
de agățare cu fermitate de Dumnezeu, auto- 
depășirea, dar și o confirmare din partea lui 
Dumnezeu a legământului Său cu Iacov. Israel 
trebuie înțeles ca numele legământului lui Iacov, 
nume ce indică legătura sa de viață și de iubire 
față de Dumnezeu. În sens literal, acest termen 
desemnează: o persoană, o seminţie, un ţinut și 
este folosit într-un sens destul de variat, desem- 
nând atât pe lacov și descendenții săi, cât și 

ținutul în care au trăit aceștia, dar și pe adevărații 
creștini (într-un sens spiritual în care nu se mai 
ține seama de apartenența de neam sau locația 
geografică). 

Iacov este prototipul lui lisus. El merge în țară 
străină să-și caute mireasă, lisus, la porunca 
Tatălui, Se duce în țară departe să-Și câștige 
ca mireasă Biserica; deși erau bogaţi, atât el 
cât și tatăl său, Iacov a plecat la drum singur și 
sărac, dormind pe piatră; lisus, al Cărui Tată era 
Stăpânul lumii, nu are unde să-și plece capul 
(VI 8,20); lacov a slujit pentru mireasa sa, lisus 
a suferit 33 de ani pentru Biserică și S-a făcut 
tuturor slugă. Iacov, cu cei 12 fii, a fost proto- 
părintele poporului ales, Iisus, cu cei 12 Apos- 
toli, a fost protopărintele sufletesc al creștinilor. 
Lupta lui Iacov cu îngerul este simbolul rugă- 
ciunii. Precum Iacov a stăruit, a învins pe înger 
și a primit binecuvântare, așa și noi trebuie să 
stăruim în rugăciune, până Dumnezeu ne ascultă 
și ne binecuvântează. Impăcarea lui Iacov cu Isav 
este chipul blândeții lui lisus celui supus la toate. 
II. Popor și stat biblic din Orientul Mijlociu, 
întemeiat din legământul lui Dumnezeu cu 
dreptul Avraam și prin care Dumnezeu lucrează 
mântuirea lumii, urmărind întruparea Sa ca om 
din oamenii ai acestui popor. 

Termenul are și înțelesul spiritual de sămânța 
(spirituală a) lui Iacov (7 Co 10,18; R7r 9,6), fiind 
folosit chiar de creștini cu acest sens. Profeții 
Vechiului "Testament vorbesc despre un viitor 
al poporului Israel. Ei nu se referă întotdeauna 
strict la Israel ca o entitate politică sau o națiune 
organizată. Conceptul rămășiței este dominant 
în mod special pentru Israel, în calitate de comu- 
nitate a legământului de credință. Interpretarea 
strict literală cu privire la Israel ca o entitate poli- 
tico-națională trebuie folosită discret sau chiar 
evitată. Sf. Apostol Petru, în prima sa epistolă 
(2, 9-10), îi descrie pe creștini astfel: „seminție 
aleasă, preoție împărătească, neam sfânt, popor 
agonisit de Dumnezew”. Sf. Apostolul Pavel, în 
Epistola către Romani (9,25), îi numește „popor 
al Meu” (al lui Dumnezeu). Tot Sf. Apostol Pavel 
vorbește despre conaționali, „poporul lui Israel” 
(Rm 9, 3-5), numindu-i pe adevărații credincioși 
în Iisus Hristos. 

Termenul „Israe!” a fost folosit și în sensul de 
„laic”, pentru a-i distinge de preoți, leviţi sau alți 
clerici (Ezr 6,16; 9, 1; 10,25; Ne 11,3) 
Dumnezeu a avut un scop pentru care ales din 
rândul popoarelor pe Israel: 1. Mesia trebuia să 
vină în cadrul unui popor. Dumnezeu l-a ales 
pe Israel, ca apoi, în cadrul acestui popor, să 
poată pregăti venirea lui Mesia și să poată apoi 
fi împărtășit tuturor neamurilor; 2. au avut rolul 
de a primi/scrie/difuza, susţine și păstra Sfânta 
Scriptură; 3. a avut un rol unic de mediator între 
popoare (Îș 19, 4-6); 4. au fost aleși, deși n-aveau 
niciun merit propriu, pur și simplu Dumnezeu 
i-a iubit și i-a ales să-l fie poporul legii (Dr 7, 
7); 5. pentru a-și îndeplini scopul față de lumea 
aflată sub păcat, Dumnezeu a ales poporul Israel 
pentru a-l servitorii legii, trebuind să trăiască 
prin credință și să o demonstreze și națiunilor. 
Israel are datoria de a demonstra tuturor cum 
trebuie să viețuiască un popor, un regat teocratic. 
Acest lucru nu se poate întâmpla decât prin 
credință/încredere/fidelitate totală, prin apli- 
care întreită a legământului din punct de vedere 
spiritual, social și cultural. 

Eusebiu Borca 


IUBIRE. Noţiune complexă, a cărei bogăţie de 
sensuri poate fi redată prin intermediul analizei 
lingvistice a celor patru verbe grecești referitoare 
la dragoste: eran, phylein, stergein și agapan. 

În filosofia greacă clasică, aceste verbe au urmă- 
toarele înțelesuri: 1. eran sau eraszbai înseamnă a 
dirija asupra unui obiect sau persoană un senti- 
ment total, a te abandona lui; acest verb ţine de 
iubirea pasională, de gelozie și chiar de dorința 
senzuală; 2. 2hy/ein exprimă înclinația lăuntrică 
spre o persoană, provocată de o comunitate 
de sentiment și de o anume intimitate. Phy/ia 
înseamnă un sentiment de prietenie, o expri- 
mare tandră a iubirii ce se raportează la dispo- 
ziţia lăuntrică a celor ce se iubesc. Phy/erma este 
sărutul, adică expresia exterioară a acestei inti- 
mități; 3. sfergein nu semnifică o dragoste pasio- 
nală, o aspirație spre ceva sau cineva, ci un senti- 
ment calm și constant aflat în profunzimea celui 
care iubește; cunoașterea acestei iubiri produce 
în subiect o pace sufletească. Ca exemplu, 
trebuie amintită dragostea tandră, calmă și 
sigură a părinților pentru copii, a soțului pentru 
soție sau a cetățeanului pentru patrie; 4. agapan 
nu este nici dragostea pasională, nici fierbinte, 
nici tandră, ci dragostea rațională, bazată pe o 
evaluare a iubitului. Cuvântul se apropie cel mai 
mult de verbele noastre „a aprecia” și „a stima”. 
Pavel Florenski sintetizează astfel cele patru 
categorii ale dragostei în limba greacă: impe- 
tuosul, avântatul eros sau dragostea senzații, 
pasiunea; tandră, organica storge sau dragostea 
datorată stirpei, atașamentul; mai seacă, mai rați- 
onală, agape sau dragostea aprecierii, respectul; 
cordială, sincera filia sau dragostea recunoașterii 
lăuntrice, a iluminării personale, amiciția. 
Termenii filosofici grecești care exprimă 
dragostea au fost preluaţi de Sfânta Scriptură, 
unde însă ei au primit un nou conţinut, fiind 
spiritualizați și impregnați cu ideea de iubire 
harică, dumnezeiască. Interesant este că eran și 
eros sunt cuvinte aproape excluse din Septuaginta 

și care nu apar deloc în cărţile Noului Testa- 
ment. Pe de altă parte, acești termeni și-au găsit 
locul în scrierile patristice ascetico-mistice, ei 
apărând la Sf. Grigorie de Nyssa, Sf. Nicolae 
Cabasila sau Sf. Simeon Noul Teolog [o impor- 
tantă lucrare a acestuia din urmă purtând chiar 
titlul de Frozes (Erosurs)]. 

În ceea ce privește ceilalți termeni, pli/ein a 
început să exprime relațiile creștine de dragoste, 
comuniunea personală dintre aceștia, în timp ce 
agape a dobândit un sens cu totul nou, aproape 
revoluționar: el exprimă dragostea universală, 
vibrantă, a libertății spirituale superioare. Străin, 
așadar, cu totul limbii nebiblice laice din Anti- 
chitate, cuvântul agapan primește în Sfânta 
Scriptură următoarele sensuri: direcționarea 
voinţei (M/ 5, 43-44), iar sprijinit pe decizia 
voinţei, alegerea obiectului dragostei (Fur 1, 9, 
2 Ca 97,1 943, 15, în 13, 19 'sa); în paralel 
cu alegerea și neluarea în consideraţie, alegerea 
negativă (VIZ 6, 24, Le 16, 13, Rm 9, 13); mila 
liberă, neorganică (Le 7,5, 7 Ze 1, 4, etc.); în 
fine, relaţiile reciproce dintre creștini ca dragoste 
sacrificială. Ultima nuanță semantică trimite, 
așadar, la aspectul agapic al societății creștine 
primare, întruchipată în ecclesia și concreti- 
zată prin ospeţele iubirii sau agapele ce au ca 
punct culminant comuniunea euharistică. Pavel 
Florenski insistă și asupra unui alt aspect al 
vieții eclesiale, considerat paralel cu cel agapic, și 
anume cel philic, adică fraternitatea și prietenia. 
În opinia sa,ca să trăieşti în mediul frăției, trebuie 
să ai un prieten, iar ca să ai un prieten, trebuie să 
trăieşti printre frați sau cel puţin să fii spiritual 
aproape de ei. Mai multe texte veterotestamen- 
tare îl fac să tragă concluzia că dragostea philică 
este condiția indispensabilă pentru dragostea 
agapică (vezi: Ec 4, 9-12, Pr 27, 9 şi 17, Sir 6, 
14-17, 9, 10; 14, 11 și 13-14; 37,6, 1 Rg 18, 1-4 
sau vaietele după un prieten din Psa/mu/ 87). În 
Noul Testament, agape și philia pot apărea și ca 
antonime: dragostea uniformă pentru toți, dar și 
dragostea concentrată asupra câtorva sau chiar 
asupra unui singur om; pe de o parte democra- 
tismul cel mai înalt („propovăduiți Evanghelia 
la toată făptura”, Me 16, 15), iar pe de altă parte 
aristocratismul cel mai sever („nu aruncați 

mărgăritare la porci”). Chiar dacă toţi sunt egali 
în comunitatea creștină, în același timp, întreaga 
structură a comunităţii este ierarhică. Textul din 
Lc 8, 9-10 este relevant pentru definirea struc- 
turii comuniunii sacre a ucenicilor lui Hristos: la 
exterior sunt „mulțimile de popor”, apoi vin cei 
din jurul lui Hristos, pe urmă ucenicii și adepții 
de taină (ex. Nicodim, losif din Arimateea sau 
femeile care îl urmau pe Domnul), după aceea, 
„cei doisprezece”, apoi „cei trei” (Petru, lacov și 
loan) şi, în sfârșit, „unul”, „pe care îl iubea Iisus” 
(vezi: In 13, 23, 19, 26; 20, 2 etc.). Că iubirea 
lui Hristos față de toți aceștia este universală și 
că aceeași iubire universală trebuie să predomine 
și în noua comunitate creștină se desprinde din 
trimiterea spre a propovădui „la toate neamurile” 
a celor doisprezece Apostoli „doi câte doi” (Me 
6, 7). În același fel au fost trimiși și cei „șapte- 
zeci” (Lc 10, 1), împlinindu-se astfel cele spuse 
de lisus Hristos Însuşi — că dacă doi sau trei 
sunt adunaţi în numele Său, atunci și EI este în 
mijlocul lor (Mz 18, 19-20). Îndemnul la iubirea 
universală (agape) presupune deci, în mod 
absolut necesar, prietenia individualizată, phi/ia, 
de aici și îndemnul din Le 16, 9: „Faceţi-vă prie- 
teni”. De ce aceasta? Fiindcă prietenia se referă 
la o „unitate dublă”: viaţa în comun înseamnă 
deopotrivă bucurie și suferință comună, adică în 
ultimă instanță unitate deplină (fiecare trăiește 
prin celălalt, amândoi simt cu același sentiment, 
doresc cu aceeași voință, gândesc cu același gând, 
vorbesc pe aceeași voce). 

În ceea ce privește raportul dintre eros și agape, 
trebuie în mod neapărat să fie amintită concepția 
lui Anders Nygren, care subliniază caracterul 
revoluţionar al noțiunii scripturistice de agape, 
opunând-o deopotrivă erosului platonic și legii 
iudaice (nomos). În opinia sa, cei trei termeni — 
lege, eros și agape — sunt noțiuni fundamentale 
și caracteristice atât iudaismului și elenismului, 
cât și creștinismului, între ele existând deosebire 
și chiar antagonism la modul absolut. Aplicând 
această viziune dualistă la noțiunile de iubire, 
teologul luteran postulează totala discontinui- 
tate a noțiunii creștine de iubire (agape) față de 
tot ce a fost înainte — iubirea veterotestamen- 
tară și concepția despre iubire (eros) din filosofia 

antică grecească. lată care ar fi trăsăturile ce 
caracterizează cele două motive fundamentale 
ale iubirii, agape și eros: dacă agape este o iubire 
jertfitoare, erosu este o dorință acaparatoare; 
agape coboară, fiind calea lui Dumnezeu către 
om, pe când eros/ este o mișcare ascendentă, 
fiind calea omului către Dumnezeu; agape este 
har, căci mântuirea este lucrarea iubirii divine, 
pe când erosu/ exprimă efortul omului, ceea ce 
presupune că mântuirea ține de lucrarea acestuia 
din urmă; agape este o iubire altruistă, ce nu caută 
ale sale, ci se dăruiește altora, în timp ce eros// 
este o iubire egocentrică, căutând autoafirmarea; 
agape presupune, ca rezultat al iubirii infinite 
a lui Dumnezeu, libertatea în dăruire, pe când 
erosul presupune o lipsă, de aici pornind dorința 
de a lua și de a poseda; în fine, agape este înainte 
de toate iubirea lui Dumnezeu („Dumnezeu 
este iubire”), chiar și atunci când este atribuită 
omului, ea nefiind altceva decât o imitare a 
iubirii dumnezeiești. Dimpotrivă, erosu/ este în 
primul rând iubirea omului: Dumnezeu este 
obiectul erosu/ui chiar și atunci când este atribuit 
lui Dumnezeu, EI imitând iubirea umană. 

Hermeneutica  antielenistică promovată de 
Nygren a întâmpinat mai multe critici, care au 
arătat că ea nu are nicio bază scripturistică reală, 
ci se înscrie pe linia trasată de Martin Luther, ca 
o reacție dusă la extrem față de un raport juridic 
între Dumnezeu și om. În fapt, iubirea creș- 
tină agape nu poate fi redusă la simpla semni- 
ficaţie a unei idei, așa cum a făcut A. Nygren 
(reamintind de opoziţia dură a lui Luther față 
de Dionisie Areopagitul, înţelegem acum că 
aceasta se explică și datorită folosirii, de către 
acesta din urmă, din abundență, a termenului 
eros pentru a descrie iubirea lui Dumnezeu). Și 
în teologia ortodoxă românească anumite voci 
(vezi D. Belu, 1. Todoran) au respins opinia 
lui Nygren conform căreia tradiția ascetică și 
mistică a reprezentat o trădare a Evangheliei, o 
abdicare a credinței biblice în fața păgânismului 
și, în special, în fața temei erosz/ui ascensional. 
Teologia ortodoxă a evidenţiat, pe de o parte, 
bogăția de nuanțe semantice legate de vocabu- 
larul iubirii, iar pe de altă parte rolul personal 
al omului la realizarea propriei mântuiri prin 


conlucrarea sa cu harul dumnezeiesc prin 
faptele bune. Omul nu este un simplu tub sau 
canal prin care coboară iubirea lui Dumnezeu, 
ci este partener real și colaborator al Său în 
mântuirea proprie. 

În concluzie, faptul că în lexicul noutestamentar 
nu întâlnim termenul eros nu înseamnă că folo- 
sirea sa ulterioară ar fi ilegitimă sau că el nu 
ar fi capabil să exprime, alături de agape, taina 
iubirii lui Dumnezeu și a relației Lui cu omul. 
Din acest motiv, unii autori au insistat asupra 
iubirii creștine ca adevărată sinteză dintre eros 
și agape. Evitându-se orice schematizare sau 
simplificare excesivă, s-a exemplificat cu texte 
din Sfânta Scriptură (n 7, 37, M/ 5, 6; 7,7; 6, 
33 sau 5, 48) că noțiunea de agape implică și 
o trăsătură ascendentă, aspirația de ridicare a 
sufletului omenesc către Dumnezeu, căutarea 
Împărăției Lui. Această năzuință către perfec- 
țiune și sete arzătoare de dreptate și comuniune 
cu Dumnezeu erau, în opinia lui Nygren, trăsă- 
turi caracteristice ale erosu/ui. Dar opoziția eros- 
agape nu este altceva decât consecința concepției 
protestante asupra distrugerii totale a chipului 
lui Dumnezeu în om în urma săvârșirii păcatului 
strămoșesc; este motivul pentru care teza teolo- 
gului luteran privind compromisul dintre zgape 
și eros în creștinism trebuie combătută. Noţiunea 
creștină de iubire, fundamentală pentru învăţă- 
tura creștină, nu poate fi cu adevărat înțeleasă 
în toată bogăţia sa de sensuri decât ţinându-se 
cont de viziunea unitară și globală atât a Sfintei 
Scripturi — Vechiul și Noul Testament —, cât și 
a operei Sfinților Părinți. Pentru a nu se ajunge 
la rezultate false, analiza tuturor termenilor care 
desemnează iubirea — eros, agape, storge și philia — 
rămâne așadar absolut necesară. 

Ciprian Iulian Toroczkai 


IUDA. Nume propriu ebraic întâlnit în Sfânta 
Scriptură. 

În Vechiul Testament se întâlnesc mai multe 
persoane cu acest nume: 3 leviţi (Ezr 3,9; 10,23; 
Ne 12, 8), un beneamit (Ne 31, 9) și o căpetenie 
a lerusalimului (Ve 12, 34). În Noul Testament 
sunt întâlnite 8 persoane cu acest nume: fiul lui 
Israel/lacov; fiul lui Iosif (Ze 3, 30); luda Apos- 
tolul, al lui Iacov (Le 6, 16; FA 1, 13), același cu 
Tadeul, Levi (M 10, 3; Me 3, 18); luda Iscario- 
teanul, luda ruda Domnului, „fratele lui lacov”, 
Iuda „fratele” lui lisus (M/ 13, 55; Mc 6, 3); luda 
Galileanul (£A 5, 37); Barsaba (ZA 1, 23); uda 
din Damasc (FA 9,11). 

Iuda, ca nume, este o prescurtare din ebraicul 
căăâă („lăudat să fie Domnul”), reprezentând 
transliterarea formei grecești a cuvântului 
ebraic căâăă. 

În Vechiul "Testament, cel mai importantă 
personalitate ce poartă acest nume este cel 
de-al patrulea fiu al Patriarhului Iacov. Născut 
la Paddan Aram, înainte ca lacov să se reîn- 
toarcă în Canaan (Fi 35, 23), luda apare ca un 
moderator în certurile familiale dintre losif și 
ceilalți frați ai săi, care erau iritați de prefe- 
rința paternă pentru acesta. El nu s-a alăturat 
fraților săi, Simeon și Levi, pentru a răzbuna, 
prin trădare, ultrajul făcut Dinei (Fe 34). El este 
cel care l-a scăpat pe Iosif de la moarte, propu- 
nând să fie vândut și nu ucis (Ft 37, 26-28). 
Când Iosif, pe care frații săi nu l-au recunoscut, 
a vrut să-l reţină pe Beniamin în Egipt, a rostit 
o pledoarie emoţionantă pentru a nu se ajunge 
aici și a sfârșit prin a se oferi pe sine însuși (Fe 
44, 18-38). În urma acestui discurs, losif nu s-a 
mai putut abține și și-a descoperit identitatea 
în fața fraților săi (Fe 45, 1). 

uda a avut un rol de conducere între fraţii săi. 
Deși nu era întâiul-născut al lui Iacov, patriarhul 
îl trimite pe el să-l informeze pe Iosif despre 
descinderea sa în ţinutul Goșen (Ft 46, 28). 
Din cauza unor greșeli grave, Ruben, Simeon și 

Levi au pierdut calitatea de fii de primul rang, și 
Iacov, pe patul de moarte, i-a dat lui luda bine- 
cuvântarea profetică ce decurgea din dreptul de 
întâi-născut (Fe 49, 3-10). 
Prin Pereţ, luda a fost strămoșul lui David (Ra 
4, 18-22), al lui Hristos (M/ 1, 3-16). 

Eusebiu Borca 


IUDAISM. Una dintre cele trei mari religii 
monoteiste ale lumii, însumând totalitatea 
credințelor și practicilor religioase ale evreilor 
și având ca text sacru Biblia ebraică (în special 
Tora). 

Fundamental pentru iudaism este credința că 
poporul lui Israel este poporul ales de Dumnezeu, 
care trebuie să joace rolul de călăuză pentru cele- 
lalte naţiuni. Orice studiu referitor la iudaism ar 
trebui să înceapă, în mod firesc, cu chemarea 
lui Avraam, cu legământul făcut de Dumnezeu 
cu acesta, pe care apoi l-a reînnoit, ulterior, cu 
Isaac, lacov și Moise. Venerarea lui Dumnezeu 
era concentrată în lerusalim încă din vremea 
lui David. După distrugerea templului, exilul 
babilonian, reîntoarcerea, distrugerea celui de-al 
doilea templu, a urmat împrăștierea evreilor. 

Iudaismul rabinic a apărut pentru a înlocui cultul 
Templului din Ierusalim, iar evreii și-au perpe- 
tuat cultura și religia prin intermediul unei 
tradiții care impunea învățarea și respectarea 
strictă a legilor. Corpusul oral de legi și comen- 
tarii a fost consemnat în Talmud și Mishna. 
Religia s-a menţinut în pofida persecuțiilor. 

În Evul Mediu, apar 2 ramuri ale iudaismului: 
sefarzii, cu centrul în Spania și cu legături 
culturale cu evreii babilonieni, și așchenazii, 
cu centrul în Franța și Germania și cu legături 
cu evreii din Palestina și Roma. Pe elementele 
de misticism, scrierile ezoterice ale Cabbalei, 
în sec. al XVIII-lea apar hasidismul și haskala 
(iluminismul iudaic). În sec. al XIX-lea, 
în Germania, apare iudaismul conservator 
și reformat, ca o încercare de modificare a 
iudaismului ortodox strict. Ca o consecință a 
Reformei, apare sionismul. 

Iudaismul conservator este o formă a iudais- 
mului care mediază între iudaismul reformat 
și cel ortodox, curent dezvoltat printre teologii 
germano-evrei, sub numele Școala Istorică. 
Acești teologi pledau pentru schimbare, dar 
considerau că poziţia reformiștilor este extremă. 
Ei acceptau punctele de vedere ale reformiștilor 
asupra elementelor critice din învățătura de 
bază, dar doreau să respecte legile evreiești cu 
mai multă stricteţe. 

Iudaismul ortodox este religia acelor evrei care 
aderă exclusiv la practicile și credințele tradiți- 
onale, fiind forma oficială de iudaism în Israel. 
Evreii ortodocși consideră că Tora, Mișna și 
Talmudul nu pot suferi schimbări și rămân 
singurele norme care guvernează respectarea 
credinței. Fi respectă cu strictețe practicile refe- 
ritoare la rugăciunea zilnică, restricțiile alimen- 
tare, sabat, studiul aprofundat al Torei. 
Iudaismul vabinic este o formă principală de 
iudaism care s-a dezvoltat după căderea celui 
de-al doilea templu din Ierusalim (70 d.Hr.). Îşi 
are originea în învățăturile fariseilor, care au pus 
accent pe necesitatea interpretării critice a orei. 
Iudaismul rabinic se axează pe studiul Talmudului 
și dezbate posibilele probleme legale și teologice. 
Acest cult și disciplina lui de viață continuă să fie 
practicate de către evreii din toată lumea. 


Iudaismul reformat este o mișcare religioasă 
care a modificat sau abandonat o parte dintre 
credințele și practicele tradiționale, în efortul de 
a adapta iudaismul la lumea modernă. Iniţiat în 
Germania (1809), s-a răspândit apoi în Statele 
Unite (1840), dând dreptul femeilor să stea 
alături de bărbaţi în sinagogă. In cadrul cultului 
au fost introduse orga și corul. De asemenea, au 
fost instituie ceremonii de confirmare pentru 
fete, în paralel cu ceremonia bar mitzvah consa- 
crată băieților. ludaismul reformat nu impune 
obligativitatea cultului religios zilnic, a regu- 
lilor stricte referitoare la regimul alimentar sau 
interzicerea activităților obișnuite pe timpul 
sabatului. 

Eusebiu Borca 


IUDEEA. "Ţinutul central (la sud de Galileea 
și Samaria) al vechii Palestine, locuit de tribul 
lui Iuda, fiind totodată și centrul iudaismului. 
Regiunea și-a primit numele de la luda (fiul lui 
Iacov) și de la urmașii acestuia. 

Termen latin la origine (ludaia), acesta provine 
din ebraicul âââăc, având ca omolog, în limba 

greacă, termenul 'lov5og. Uneori, prin această 
denumire se înţelege întreaga Palestină. 
Termenul, având semnificaţii geografice, nu 
apare decât în Noul Testament. Regiunea cores- 
punde, în mare, cu teritoriul vechiului regat Iuda. 
ludeea avea la sud Muntele Neghev și deșert în 
partea de est, ținutul fiind marginal și nesuste- 
nabil pentru agricultură. 

De-a lungul timpului, seminția lui luda a 
absorbit mai multe populații locale: cheniții 7 
1, 16), chenaziţii, otnieliții (/d 1, 11-15), simeo- 
niții (d 1, 17) și ierahmeliţii. 

Principalele orașe în această provincie erau: 
Ierusalim (capitala și locul în care se afla marele 
templu), Betania, Betleem (s-a născut și a propo- 
văduit lisus — Lc 2, 4), lerihon, Efraim, Emaus, 
Lida, Arimateea, Ain-Karan/Orini (s-a născut 
Sf. loan Botezătorul — Ze 1,39-68), Lope și Gaza 
(porturi la Marea Mediterană). Mântuitorul 
lisus a cutreierat aproape toate cetățile ludeii (In 
3,22; 4,47-54, 7,3; 11,7). 

Regatul luda avea multe avantaje care i-au 
asigurat o mai lungă continuitate decât regatul 
Israel: o frontieră mai puțin expusă inamicilor 
puternici, un sol mai puțin fertil, o populație 
mai rezistentă și mai unită, un centru admi- 
nistrativ și religios fix și venerat, o aristo- 
craţie ereditară, o castă sacerdotală, o armată 
tot timpul subordonată, o succesiune de regi 
neîntreruptă de vreo revoltă. Toate acestea au 
făcut ca luda să supravieţuiască mai mult decât 
regatul Israel cu 135 de ani. 

În anul 701, Senaherib, regele Asiriei, atacă 
și pustiește țara (2 Par 32, 1-8), Lerusalimul 
scăpând ca prin minune de la nimicire (2 Rg 19). 
Prăbușirea Imperiului Asirian și reformele lui 
losia (640-609) i-au favorizat înflorirea pentru 
o vreme. 

Regatul uda a fost distrus de babilonieni în 586 
î.Hr. Urmează deportarea de 70 de ani, care se va 
sfârși prin edictul lui Cirus al Persiei. 

Sub conducerea lui Zorobabel (Șesbaţar) și 
a arhiereului Iosua, evreii se reîntorc în patrie, 
rezidesc templul, apoi zidurile de apărare ale 
Ierusalimului, dar nu își pot constitui un stat 
independent, ci rămân mai departe supuși ai 
imperiului persan, care a rânduit în fruntea lor 
guvernatori aleși dintre ei. 

Datorită faptului că majoritatea celor reveniți 
erau din seminția lui Iuda, s-au așezat pe vechiul 
teritoriu al acesteia, denumirea lor devenind 
aceea iudei. De acum apare numele Iudeea sau 
ţara evreilor, cu toate că mulți dintre ei trăiau în 
afara granițelor (Galileea, Samaria sau chiar în 
afara Palestinei). 

Primul grup revenit sub conducerea lui Zoro- 
babel a oficiat sărbătoarea corturilor, apoi sub 
conducerea profeților Agheu și Zaharia au 
început reconstrucția Templului (520-515 
î.Hr.). Preotul Ezdra a venit în fruntea unui 
grup din robie, a instituit legi severe pentru a 
apăra puritatea neamului. 

În urma cuceririlor lui Alexandru cel Mare, 
stăpânirea persană este înlocuită cu cea greacă. 
In 197 î.Hr., ludeea ajunge sub jurisdicție 
seleucidă, care voia să impună cu forța cultura 
elenistică. Acum începe lupta Macabeilor, care 
s-au împotrivit desființării iudaismului, luptând 
pentru libertatea religioasă. În timpul hasmo- 
neilor, iudeii își câștigă independenţa. Tot în 
această perioadă apar partidele saducheilor, fari- 
seilor, esenienilor etc. 

În Noul estament, ludeea este termenul 
geografic care apare cu referire la regiunea 
corespunzătoare vechiului regat al lui luda, locul 
unde au revenit din robia babilonică și centrul 
iudaismului. 

Irod (37 î.Hr — 4 d.Hr) devine rege al ludeii cu 
sprijin roman. Fiii săi, tetrarhii Irod Antipa, Irod 
Agripa I și Arhelau, urmează la conducere. Cu 
prilejul exilului lui Arhelau, Iudeea este anexată 
provinciei romane Siria, iar împăratul roman 
numește procuratori însărcinați s-o adminis- 
treze. Domnia lui Irod Agripa (41-44) a între- 
rupt, pentru puţin timp, șirul procuratorilor 
care își aveau sediul la Cezareea, port la Marea 
Mediterană. În anul 66 d.Hr. a avut loc revolta 
evreiască, încheiată cu distrugerea, în anul 70 
d.Hr. a lerusalimului. 

Numele ludeea este încă folosit pentru a denumi 
în linii mari aceeași regiune cu Cisiordania. 
Noul "Testament menţionează frecvent ludeea 
(Le 23, 5-7; In 4, 3; 7, 3, EA 1, 8). Frontiera de 
nord a ludeii se întindea de la Jaffa (Iafo), pe 
Mediterana, până într-un punct unde Iordanul 
atinge 16 km depărtare de Marea Moartă. 

Limita sudică poate fi trasată pornind de la 
uedul Ghuzzeh, situat la circa 11 km sud-vest 
de Gaza, trecând prin Beer-Șeba și ajungând la 
sud de Marea Moartă. Lungimea Iudeii, de la 
nord la sud, este de circa 88 km, iar lăţimea, de la 
est [a vest, aproximativ aceeași. 

Eusebiu Borca 


IUDEU. Membru al poporului evreu, făcând 
parte din seminţia lui luda. 

Cuvântul iudeu este de origine ebraică: câââc, 
Ucââăc = iudeu, fiind transliterat și în alte limbi: 
10VĂ010G, -0, -0v (greacă), iudaeus (latină). 

În Scripturi, acest termen este folosit pentru a 
indica: 1. pe unul dintre fiii patriarhului lacov/ 
Israel; 2. pe urmașii săi: a. pe cineva din neamul 
lui uda; b. pe cel ce aparţine Regatului lui uda; 
c.un locuitor al ludeii. 

Termenul de iudeu este un alt nume pentru 
israelit. Astfel, cu aspect religios, este folosit 
termenul iudeu, în timp ce din punct de verdere 
etnic este folosit termenul israelit (In 1,47, F42, 
22: 3, 12: 5,35; 13, 16; 21,28: Rm 9,45 11,142 
Co 11, 22, „Regele/ Împăratul Tudeilor” Me 2, 2; 
27, 11; Me 15,2; Lc 23,3). 


În Noul Testament, termenul „iudeuw” este folosit 
cu referire la membrii credinței iudaice sau la 
liderii lor care îi reprezintă. Astăzi, în special în 
statul Israel, termenul acesta este folosit pentru a 
indica originea etnică și nu neapărat religia. 
Unele texte vorbesc despre iudei, arătându-le 
vicleșugul (Mz 28, 15), fie înclinarea de a 
crede în lisus (In 8, 31) sau vrăjmășia și ura 
împotriva Lui (In 9, 22) sau a apostolilor (2 
Co 11, 24), potrivnici și necredincioși (În 2, 
18-20; 6, 4), care căutau să-L omoare (In 10, 
31). ludeii sunt asociaţi de Apostolul Neamu- 
rilor cu elinii (grecii). 

Seminția/tribul lui luda. Lada, împreună cu trei 
dintre fiii care au supraviețuit, au plecat cu 
Iacov în Egipt (Fe 46, 12; Iș 1, 2). În timpul 
exodului, numărul lor era de 74.600 de bărbaţi 
(Nm 1, 26-27). Tribul mărșăluia la est de cort 
(Nm 2, 3-9; 10, 14), datorită felului lor de a fi, 
„pui de leu”. Sub comanda lui Calev, în timpul 
războaielor de cucerire, ei au reușit să cucerească 
acea parte de țară care apoi le-a fost desem- 
nată spre moștenire. Acesta a fost singurul caz 
când un trib ia moștenirea astfel (Jos 14, 6-15; 
15, 13-19). Moștenirea tribului Iuda a fost, la 
început, o treime din întreaga țară de la vest de 
Iordan (Jos 15). Dar, a avut loc o a doua distri- 
buire a pământurilor, când Simeon primește în 
plus din teritoriul lui luda (Jos 19, 9). Cu toate 
acestea, pământul rămas a fost destul de întins, 
în comparaţie cu ceea ce au primit alte triburi. 
Tribul lui luda a fost cel mai numeros și mai 
important trib al lui Israel și a asimilat diferite 
populaţii străine, chiar pe canaaneeni (Ft 38). 
Binecuvântarea lui lacov (Fr 49, 8-12) proclamă 
întâietatea și puterea lui luda (Iuda este un leu 
tânăr) şi asupra neamurilor învecinate. Seminția 
era compusă din 5 clanuri, provenite din cei 
3 fii și 2 nepoți ai săi (Nm 26, 19-21; 1 Co 2, 
3-6). Beţaleel, conducătorul artizanilor înfru- 
museţării cortului, a fost din tribul lui luda (Îș 
31,2). Al treilea trib menţionat în recensământ 
este luda (N 1, 7), ei constituiau cel mai mare 
număr de războinici (Nm 1, 26). Contingentul 
tribal condus de luda a fost în primele poziții 
ale liniei de marș prin pustie (Wzz 2, 3-9), apoi 
Calev, din seminţia lui luda, l-a însoţit pe losua, 


480 Coordonatori: Pr. Prof. Dr. Ștefan Bucnru, Pr. Prof. Dr. loan TuLcaN 


din tribul lui Efraim, în misiunea de recunoaș- 
tere în Canaan. La al doilea recensământ, luda 
era tot seminția predominantă, una dintre cele 
mai importante (N 26, 22). Seminţia lui luda 
avut un rol special în episodul Exodului și în 
călătoriile prin pustie, a fost liderul avangardei 
(Nm 2, 9). Căpetenii ale tribului: Naason, fiul 
lui Aminadab (la începutul călătoriei prin pustie 
Nm 1,7; 2, 3; 7, 12-17; 10, 14), Caleb, fiul lui 
Iefone (13,6; 34,19). 

Cu prilejul primului recensământ efectuat în 
pustie, s-a constatat că seminția lui luda număra 
74.600 de bărbaţi în stare să poarte armele (1, 
26-27), a doua numărătoare, făcută la Sitim, 
înaintea intrării în Canaan, atestă că această 
seminție dispunea de 76.500 de bărbaţi (26,22). 
Tribul lui luda se numără printre acelea care au 
stat pe Muntele Garizim pentru a binecuvânta 
poporul (Dz 27, 12). Acan, omul a cărui lăcomie 
a pricinuit tulburare întregului popor, era din 
această seminție (Jos 7, 1, 17-18). După moartea 
lui losua, această seminție a fost prima care a 
fost trimisă de Domnul să-și ia în stăpânire teri- 
toriul promis. Întorși din exil, intră în Canaan și 
se stabilesc în regiunea aflată în centrul Pales- 
tinei, la sud de lerusalim/Sion. Multă vreme, s-a 
dezvoltat independent de celelalte seminții, însă 
David, „fiul lui Iuda”, i-a asigurat supremația. 
Teritoriul lui luda nu a fost stabilit prin tragere 
la sorţi la Șilo (Jos 18, 1-10), ci a fost stabilit 
înainte de cucerire (/7 1, 3). Teritoriul acestei 
seminții este descris în cartea losua (15). 

O parte din acest teritoriu a rămas aproape tot 
timpul necucerit (câmpia de la Mediterană de 
către filisteni), o mare parte din ținutul lui luda 
era neproductiv, dar prielnic viticulturii și creș- 
terii animalelor, unele locuri erau considerate 
pustietăți (la sud de Arad și Marea Moartă). 
La scurt timp după cucerirea Canaanului, sunt 
asupriți de împăratul Mesopotamiei, dar Otniel, 
un bărbat din seminţia lui luda, izbăvește 
poporul din robia străină (7 3, 8-11). Dato- 
rită faptului că cele 12 seminții n-au continuat 
cucerirea tuturor cetăților din Canaan, o fâșie 
de pământ despărțea semințiile lui luda, Dan și 
Simeon de celelalte din nord. La est, erau sepa- 
rați de Gad și Ruben prin Marea Moartă. luda 

mai avea de luptat contra filistenilor, din această 
cauză nu participa împreună cu celelalte seminții 
la luptele contra asupritorilor decât foarte rar. 
Iuda este inclusă în regatul lui Saul, apoi îl spri- 
jină pe David (încoronarea lui la Hebron, 2 Rg 
2, 4), compatriotul lor, iar Ierusalimul devine 
capitala întregului regat. Ulterior, devine cel 
mai puternic trib, din care se trag regii David și 
Solomon, și din rândurile lui se va naște Mesia. 
Reunite sub David și Solomon (2 Rg5, 1-3), luda 
și Israel au rămas totuși entități distincte (7 Rg1, 
35). Regele era cel care asigura unitatea acestui 
regat dublu. În partea de sud a vechii Pales- 
tine, în urma scindării regatului după moartea 
regelui Solomon, ia naștere regatul Iuda (933- 
587 î.FHr.), care cuprinde teritoriile seminţiilor 
lui luda și parte din teritoriile semințiilor lui 
Beniamin și Simeon. Acest regat a fost stăpânit 
numai de descendenții lui David. Prima etapă 
a istoriei sale este caracterizată prin dușmănia 
cu Israelul (regii din această perioadă: Roboam, 
Abia, Asa, Iosafat, loram, Ahazia/Ohozia, 
profeții: Isaia și Miheia). A doua etapă a fost 
marcată de pericolul asirian (regii: Atalia, Ioaș, 
Amasia, Uzia/Azaria, lotam, Ahaz, prorocii: 
Ieremia, Sofonie și Naum). A treia etapă a 
istoriei ludeii este caracterizată prin ciocniri 
între Egipt și Asiria, după care urmează robia 
(regii: lezechia, Manase, Amon, losia, loahaz, 
Joiachim, lehonia, Sedechia). De-a lungul 
timpului, 19 împărați, descendenți ai lui David 
(excepţie Atalia, o uzurpatoare), au domnit peste 
acest regat. Perioada de după ruptură poate fi 
rezumată la relaţiile de vrăjmășie dintre cele 
două regate (războaie aproape neîntrerupte în 
primii 60 de ani care au urmat dezbinării), fapt 
de care au profitat națiunile vecine. 

Ahab și losafat acceptă o alianță politică și fami- 
lială, compromis ce a dus la introducerea cultului 
lui Baal în ludeea, factor decisiv care a dus la 
distrugerea acestei împărății, două partide, unul 
fidel cultului Domnului, celălalt adorator al lui 
Baal și a altor zeități păgâne. Tabere în perma- 
nent conflict, jucând rol principal când una când 
alta. În decursul istoriei lui Israel, credincioșia 
față de Domnul făcea să se reverse asupra nați- 
unii binecuvântări materiale și spirituale, în timp 

ce apostazia se lăsa cu uriașe nenorociri. Egiptul 
a fost implicat în istoria lui luda, războaie, dar și 
alianță nefastă, când chaldeii au cucerit lerusa- 
limul, mulți iudei s-au refugiat pe valea Nilului 
(Ir 42-44). 

După ce semințiile din regatul Israel au fost 
împrăștiate de asirieni (722 î.Hr.), seminţiile lui 
luda și Beniamin au rămas singurii moștenitori 
ai promisiunii lui Dumnezeu. Regatul luda a 
rezistat până 586 î. FHr., când a fost cucerit de 
babilonieni, și mulţi locuitori ai regatului au 
fost duși în exil (despre cauzele căderii leru- 
salimului). În anul 538 î.Hr., Cirus cel Mare 
permite întoarcerea iudeilor pe pământul stră- 
moșilor și reconstruirea Templului. De acum, 
istoria tribului lui luda devine istoria iudeilor și 
a iudaismului. Regatul lui luda a fost urmat de 
cel al ludeii. Acest teritoriu a fost sub stăpânire 
succesivă: persană, greacă și romană. 
Bibliografie. Bi//ia sau Sfânta Scriptură, Ed. Institu- 
tului Biblic și de Misiune al Bisericii Ortodoxe Române, 
București, 2001; Dictionar Biblic, Ed. Cartea Creștină, 
Oradea, 1995; Diczionar Biblic, trad. C. Moisa, vol. II: 1-0, 
Ed. Stephanus, București, 1996; Enciclopedia Universală 
Britanică, vol. VI, Ed. Litera, București, 2010; Enciclopedia 
Universală Britanică, vol. VIII, Ed. Litera, București, 2010; 
ABRUDAN, Dumitru; CoanrțEscu, Emilian, Arheologia 
Biblică, Ed. Institutului Biblic și de Misiune al Bisericii 
Ortodoxe Române, Sibiu, 2002; Fovrroux, Danielle et 
al. (eds), Dicrionar cultural al Bibliei, Ed. Nemira, Bucu- 
rești, 1998; GneoRGHE, Constantin, „ludaism și elenism 
în Epistolele Sfântului Pavel”, în: S7, 9-10/1973; FLavrvs, 
Joseenus, Anfichizări Iudaice, vol. Il, Ed. Hasefer, Bucu- 
rești, 2001; Mancu, Grigorie T., Sau/ din Tars, Ed. Arhi- 
diecezană, Sibiu, 1939; Mrnoc, Vasile, „Epistola Sfântului 
Apostol Pavel către Galateni”, în: S7, 3-4/1983; Mincea, 
Ioan, Diczionar al Noului Testament, Ed. Institutului Biblic 
și de Misiune al Bisericii Ortodoxe Române, București, 
1995; Necoră, Athanase, Istoria religiei Vechiului Testa- 
ment, Ed. Sophia, București, 2006; Sonescu, Vasile, Figuri, 
Evenimente şi Locuri Biblice. Dicţionar, Ed. Saeculum 
1. O./Ed. Vestala, București, 1995; TimaR, Magdalena; 
OLARIvV, Constantin, Mic Dicfionar Biblic, Ed. Uranus, 
București, 1992; Usca, loan Sorin, Vechiul Testament 
în tâlcuirea Sfintilor Părinţi, Ed. Christiana, Bucu- 
rești, 2006. 


Eusebiu Borca 


IZVORUL TĂMĂDUIRII. Una dintre cele 
șapte sărbători mici închinate Maicii Domnului. 
Sinaxarul din Vinerea Săptămânii Luminate 


ne descoperă geneza acestei sărbători: Se 
spune că Leon 1 Tracul, numit și Machelie, 
până nu era încă împărat al Bizanțului, se 
afla într-o zi în preajma unei păduri. Aici, el 
găsi pe un om orb, care rătăcea căutând un 
izvor din care să bea apă. Făcându-i-se milă 
de acesta, Leon îl luă de mână și împreună au 
pornit în căutarea apei, însă negăsind niciun 
izvor și dorind să părăsească locul acela, 
Leon aude un glas de sus care îl povăţuiește 
să nu plece pentru că apa pe care o caută este 
aproape. Întorcându-se în pădure ca să caute, 
ostenindu-se și mai tare și negăsind iarăși 
nimic, Leon aude din acel glas, care îi spuse: 
„Împărate, intră în partea cea mai dinlăuntru 
a acestei păduri dese, că vei afla lac; apoi ia 
dintr-însul cu mâinile tale apă tulbure și 
stinge setea orbului, dar să ungi și cu tină 
ochii lui cei întunecați și îndată vei cunoaște 
cine sunt Eu, că de multă vreme locuiesc în 
locul acesta”. Și a făcut Leon după cum îl 
povăţuise glasul și îndată a văzut orbul; iar 
după prorocia Maicii Domnului, la puţin 
timp, a fost uns Leon împărat. Atunci (aprox. 
454 d.Hr.) a zidit o biserică lângă lacul acela 
și multe minuni se săvârșeau acolo. După 
mulți ani, Justinian cel Mare, împăratul 
bizantin, căzu în grea suferință și, pătimind 
el, nu a aflat tămăduire decât la această bise- 
rică. Dorind să mulțumească pentru bine- 
facerea primită, împăratul a refăcut biserica 
și a împodobit-o după cum se cuvine. Apoi, 
împăratul Vasile Macedoneanul și fiul său, 
Leon Înțeleptul, au purtat de grijă acestei 
biserici, în care aveau loc minuni în vremea 
lor: bubele umflate, oftica și multe alte boli se 
vindecau prin darul acelui izvor. 

În această zi de sărbătoare se face sfințirea Apei 
Mici în biserici sau la fântâni și izvoare. În unele 
părți, preoţii fac și botezarea generală a caselor 
credincioșilor cu apă sfințită. 

Bibliografie. Penficoszar, Ed. Institutului Biblic și de 
Misiune al Bisericii Ortodoxe Române, București, 
1980; BRAnIșTE, Ene; BRANIȘTE, Ecaterina, Diczionar 
de cunoștințe religioase, Ed. Diecezană, Caransebeș, 
2002; BRANIșTE, Ene, Liturgica Generală, Ed. Partener, 

ÎMBISERICÎRE. Rânduială care constă în 
citirea unor rugăciuni speciale, în care se amin- 
tește de aducerea Mântuitorului la Templu 
la 40 de zile după naștere și în care se invocă 
binecuvântarea divină pentru buna-creștere și 
sfințirea copilului botezat, la care se adaugă un 
ritual al îmbisericirii pruncului. 

Preotul ia pruncul în braţe și intră cu el în 
biserică, făcând cu dânsul semnul crucii și 
rostind formula: „Se îmbisericește robul lui 
Dumnezeu (numele) în numele Tatălui și al 
Fiului și al Sfântului Duh, acum și pururea și 
în vecii vecilor. Amin”. La intrarea în biserică 
spune rugăciunea: „Intra-voi în casa Îa...”; iar 
în mijlocul naosului repetă formula „Se îmbi- 
sericește...”, dimpreună cu „În mijlocul bisericii 
Te voi lăuda”. De aici îl duce înaintea ușilor 
altarului, rostind din nou „Se îmbisericește...” 
și apoi îl închină la icoanele împărătești și la 
cele laterale, zicând troparele obișnuite. Dacă 
pruncul este de parte bărbătească, preotul îl 
duce în Sfântul Altar, pe ușa dinspre miază- 
noapte și-l închină la cele patru laturi ale Sfintei 
Mese. După ce rostește rugăciunea „Acum libe- 
rează”, preotul îl așază pe prunc înaintea ușilor 
altarului și, închinându-se de trei ori, nașul (în 
lipsa lui, mama pruncului) îl ridică, iar preotul 
face otpustul special. Precizăm că dacă botezul 
pruncului se face în intervalul recomandat de 
Biserică, adică între șapte și patruzeci de zile, 
această rânduială se face în a patruzecea zi. 
Însă, așa cum se întâmplă în practica actuală, 
când botezul pruncilor se face la mai mult de 

) 


patruzeci de zile, rânduiala îmbisericirii prun- 


cului se face îndată după Taina Botezului. 
Bibliografie. Mo/izfe/nic, Ed. Institutului Biblic și de 
Misiune al Bisericii Ortodoxe Române, București, 2006; 
BRANIȘTE, Ene, Liturgica Generală, Ed. Partener, *2008; 
BRANIȘTE, Ene, BRANIȘTE, Ecaterina, Dicfionar de cunoş- 
tințe religioase, Ed. Diecezană, Caransebeș, 2002; CrRE- 
ȘANU, Badea, Tezaurul liturgic al Sfintei Biserici Creștine 
Ortodoxe, Tipografia Gutenberg, București, 1912; MITRo- 
FANOVICI, Vasile, TARNAvscHI, Teodor, CorLARCIUC, 
Nectarie, Liturgica Bisericii Ortodoxe — cursuri universitare, 
Ed. Consiliului Eparhial Ortodox Român din Bucovina, 
Cernăuţi, 1929. 

Marian Vâlciu 


ÎMPĂCĂRE. (can.) Restabilirea normalității 
între oameni aflați în antagonism. Vrăjmășia 
poate produce consecințe sociale grave (MM 
5, 25) şi creează o stare spirituală incompati- 
bilă cu intenţia de ascensiune spirituală (AM 
5, 24), care nu se poate realiza în condiţiile 
răutăţii sufletești, alimentată de egoism (WM 
6, 12, 14-15). Împăcarea sinceră a oame- 
nilor creează disponibilitatea împăcării cu 
Dumnezeu (M/ 18, 32-35), pentru că prin 
păcatul neascultării săvârșit de către proto- 
părinții Adam și Eva, descendenţii lor se află 
continuu în statutul înstrăinării și al opoziției 
față de Părintele ceresc. Pentru soluționarea 
acestei stări, cea de-a doua Persoană a Sfintei 
Treimi s-a întrupat, preluând firea omenească, 
pentru a ne împăca cu Dumnezeu prin ascul- 
tarea Sa deplină, până la moarte (Ga 1, 4; F 
2, 6-11), oferindu-ne posibilitatea de a deveni 
prieteni și frați cu EI, adevărați fii prin har (Rm 

5, 8-11, 2 Co 5, 18), „sfinţi, fără de prihană și 
nevinovaţi” (Co/ 1, 19-22). Împăcarea rămâne 
opera lui Dumnezeu, putând fi considerată „o 
nouă creație”, datorită răscumpărării umani- 
tății în Hristos, care dobândește o fire regene- 
rată și îndumnezeită. Prin credinţa în Domnul 
nostru lisus Hristos și prin Sfintele Taine, 
credincioșii devin „făptură nouă”, deoarece 
Bisericii i s-a încredințat „slujirea împăcării” 
(2 Co 5, 18), concretizată în harul apostolesc și 
preoţesc primit de la Mântuitorul Hristos (n 
20, 21-23). Tocmai de aceea și propovăduirea 
Evangheliei a fost numită „cuvântul împă- 
cării” (2 Co 5, 19), ca învăţătură menită să ofere 
cunoașterea Adevărului în persoana Mântui- 
torului și a jertfei Sale expiatoare, cu efect nu 
doar asupra oamenilor (Rp 11,15), ci și asupra 
cerului (Co/ 1, 20), transfigurând creaţia, dar cu 
efect și asupra celor din iad (Fp 2, 10; 7 Prr 3, 
19). Împăcarea oamenilor cu Dumnezeu este 
componentă a mântuirii obiective, realizată de 


către Domnul nostru lisus Hristos. 
Bibliografie. BRA, loan, Dicfionar de Ttologie Ortodoxă, 
Ed. Institutului Biblic și de Misiune al Bisericii Ortodoxe 
Române, București, 1994; Leon-DurouR, Xavier, Voca- 
bular de teologie biblică, Ed. Arhiepiscopiei Romano-Ca- 
tolice, București, 2001; Mincea, loan, Diczionar al Noului 
Testament, Ed. Institutul Biblic și de Misiune al Bisericii 
Ortodoxe Române, București, 1995. 

Mihail Teodorescu 


ÎMPĂRĂȚIA CERURILOR. v. ÎMPĂ- 
RĂŢIA LUI DUMNEZEU. Denumire dată 
de Însuși Mântuitorul Hristos, referitoare la 
desăvârșirea omului, la faptul de a fi în comu- 
niune veșnic fericită cu Dumnezeu. Raiul se 
numește adesea, în Sfânta Scriptură, și Împă- 
răție a cerurilor sau Împărăția lui Dumnezeu. 
Această denumire nu este specifică nici proro- 
cilor, nici patriarhilor sau drepţilor de dinainte 
de Întruparea Cuvântului, ci este specifică 
Cuvântului Însuși. Ea este principala referință 
a lui Hristos privitoare la rai sau desăvârșire, 
alături de expresia „viața veșnică”. Prorocii au 
afirmat că Dumnezeu este Împărat și că va avea 
o Împărăţie, dar identificarea explicită a raiului 
cu Împărăţia cerurilor o găsim în Noul Testa- 
ment, în cuvintele Domnului. Împărăţia este 

un domeniu guvernat de un împărat, toate cele 
ale împărăției poartă efigia împăratului care 
le conduce, îl dezvăluie pe el ca și conducător. 
Deci, împărăția ca principiu este simbolul 
creaţiei care poartă în raționalitatea ei chipul 
Creatorului și, mai mult, este creația inteligibilă 
care reflectă prin libertatea ei pe Dumnezeu 
ca ţintă și sens al ei. Împărăţia cerurilor este 
un dar de la Dumnezeu, dar care se câștigă, se 
ia cu de-a sila. Aceasta este accesibilă nu doar 
fiilor lui Israel, ci și neamurilor și popoarelor la 
care nu ne așteptăm (M/ 8, 11). Pildele rostite 
de Domnul Hristos despre Împărăţia cerurilor 
vizează tocmai destinaţia desăvârșită a omului. 
Împărăția cerurilor trebuie, cu necesitate, să 
constituie obiectul credinţei, de aceea Domnul 
vorbește în pilde despre ea: pilda semințelor, 
pilda ariei semănate, pilda grăuntelui de 
muștar, pilda aluatului, pilda comorii ascunse 
în țarină, pilda neguțătorului de mărgăritare, 
pilda năvodului și pescarului care alege peștii 
buni de cei răi (M/ 13). Echivalenţa clară 
dintre rai și Împărăția cerurilor este arătată în 
cuvintele Domnului, care afirmă că „drepții 
vor străluci ca soarele în Împărăția Tatălui 
lor” (Mz 13, 43). De asemenea, Domnul arată 
că participarea la Împărăţie se face diferit 
în funcţie de smerenia cugetului: „cine se va 
smeri pe sine ca pruncul acesta, acela este cel 
mai mare în Împărăţia cerurilor” (WM 18, 4); 
acest criteriu implicând și curăţenia (WM 18, 
5), dar și castitatea, arătând pe cei care se fac 
de bunăvoie fameni pentru Împărăţia cerurilor 
(Mz 19, 12). Pruncii trăiesc cu conștiința unei 
apartenențe filiale, de aceea, a unora ca aces- 
tora este Împărăria cerurilor, pe când bogăția 
lumii acesteia sau materialismul este o condiţie 
clară de ratare a ei, căci devine mai dificil de 
câștigat decât posibilitatea cămilei de a intra 
prin urechile acului (Mz 19, 24). Ucenicii 
Domnului, care se încredințţaseră că El este 
Fiul lui Dumnezeu, aveau și încredințarea că 
va fi o Împărăţie fie definită contextului politic 
de atunci, unde Învățătorul va împărăți peste 
Israel (WM 20, 21; Lc 21, 24 sau FA 1, 6), fie 
definită în Duhul Sfânt, în plan eshatologic 
(Me 15, 43; Le 23,42). Împărăția cerurilor este 

gătită de la întemeierea lumii pentru cei ce 
vor crede și-l vor urma Lui, săvârșind faptele 
milosteniei (M/ 25, 34), bând din rodul viței 
cu cei aleși ai Săi în Împărăţia Tatălui (Mz 26, 
29; Me 14, 25) şi instituind astfel Fuharistia 
ca pregustare a Împărăției. În rugăciunea 
domnească, aceeași Împărăţie a Tatălui este 
invocată să vină (Le 11,2), să se plinească, să ia 
chip în sufletele celor drepți. 

Legătura dintre Sfintele Taine și Împărăţia lui 
Dumnezeu este scoasă în evidență în Sfintele 
Evanghelii, prin sublinierea importanței aces- 
tora pentru Împărăţie. Convorbirea Mântu- 
itorului cu Nicodim arată că nașterea de sus 
este o precondiție a intrării în Împărăția lui 
Dumnezeu (In 3, 3), prin aceasta înțelegându-se 
atât Botezul ca Taină de iniţiere, cât și acea înţe- 
legere duhovnicească a realităţii, întreţinută de 
efortul mistic al celui care primește Botezul. 


ÎMPĂRĂȚIA LUI DUMNEZEU. "Termen 
biblic ce semnifică stăpânirea lui Dumnezeu în 
cer și pe pământ, peste îngeri și oameni și peste 
întreg universul. Această învățătură constituie 
o temă fundamentală a Noului Testament. Cu 
această expresie și-a început propovăduirea atât 
Sf. loan Botezătorul, cât și lisus Hristos (WM 
3,2; 4,17; Me 1, 15). Acest termen este folosit 
în Sfânta Scriptură de 112 ori. Chemarea: 
„Pocăiți-vă că s-a apropiat Împărăţia cerurilor!” 
semnifică invitaţia la înnoirea lumii, la stator- 
nicirea Împărăției lui Dumnezeu pe pământ 
precum este și în cer, așa cum ne-a învățat 
Mântuitorul în rugăciunea „latăl nostru” 
(VI 6, 10). Scopul venirii în lume a Fiului lui 
Dumnezeu a fost acela de a întemeia pe pământ 
Împărăţia Lui, Împărăție care este identificată 
cu Biserica Sa pe care nici porțile iadului nu o 
vor birui (Mz 16, 18). Aceasta începe cu acti- 
vitatea Lui publică, cu alegerea Apostolilor, cu 
așezarea Sfintelor “Taine, cu organizarea Bise- 
ricii și cu misiunea încredințată ei peste veacuri 
de a propovădui Evanghelia, de a săvârși Sfin- 
tele Taine și de a călăuzi pe oameni pe calea 
mântuirii. Deci, Biserica reprezintă forma exte- 
rioară văzută a Împărăției lui Dumnezeu pe 
pământ. Unul dintre semnele acestei Împărății 

îl reprezintă săvârșirea de minuni, după cum 
mărturisește Domnul: „lar dacă Eu cu Duhul 
lui Dumnezeu scot pe demoni, iată, a ajuns 
la voi, Împărăția lui Dumnezevw” (MM 12, 28). 
Scopul final al chemării și alegerii Apostolilor, 
dar și al oamenilor la mântuire este Împă- 
răția lui Dumnezeu: „Umblaţi cum se cuvine 
înaintea lui Dumnezeu, Celui ce vă cheamă la 
Împărăţia și slava Sa” (7 es 2, 12). Sau după 
cum spune Sf. Apostol Petru: „Pentru aceea, 
fraților, siliți-vă cu atât mai vârtos să faceți 
temeinică chemarea și alegerea voastră, căci 
făcând acestea nu veţi greși niciodată. Că așa 
vi se va da cu bogăţie intrarea în veșnica Împă- 
răție a Domnului nostru și Mântuitorului lisus 
Hristos” (2 Prr 1, 10-11). 

În Noul Testament, Împărăția lui Dumnezeu 
este asemănată cu sămânța de grâu și muștar 
care au putere de încolțire, de creștere și 
rodire. Această Împărăţie are și o față ascunsă, 
tainică, care nu se vede (e 17, 20-21). Și fiind 
întrebat de farisei când va veni Împărăția lui 
Dumnezeu, le-a răspuns și a zis: „Împărăția lui 
Dumnezeu nu va veni în chip văzut. Și nici nu 
vor zice: lat-o aici sau acolo. Căci, iată, Împă- 
răția lui Dumnezeu este înlăuntrul vostru” 
(Le 17, 20-21). Din referirile Sfintei Scripturi 
privitoare la Împărăția lui Dumnezeu reiese 
faptul că aceasta are o dimensiune concretă, 
palpabilă și exterioară, dar și una interioară, 
nevăzută. Manifestarea deplină a Împărăției lui 
Dumnezeu va fi o realitate concretă la Parusia 
Domnului, când întreaga umanitate și creaţie 
vor fi refăcute. Aceasta este etapa ultimă și 
veșnică a Împărăției lui Dumnezeu, precedată 
de Învierea cea de obşte și de Judecata univer- 
sală, când Împăratul Judecător va despărți pe 
cei buni de cei răi, luându-i pe primii în Împă- 
răția Tatălui Său. Ceilalţi vor fi destinaţi unei 
existențe veșnice lipsită de iubirea, lumina și 
slava lui Dumnezeu. 

Învățătura despre Împărăţia lui Dumnezeu 
este foarte importantă și pentru faptul că arată 
că lumea și istoria nu sunt ermetic închise în 
ele însele, ci au în mod profund aspirația spre 
desăvârșirea lor în Împărăţia lui Dumnezeu. 
Aceasta este lucrarea lui Dumnezeu, este 

ziua Domnului, în care Împăratul veacurilor 
va revărsa peste toți ai Lui binecuvântările și 
darurile sale. Credinţa și nădejdea creștină sunt 
pentru ucenicii lui Hristos un fel de ferment 
duhovnicesc care îi pregătește pentru revelarea 
deplină a Împărăției care va veni. 

Comuniunea celor drepți cu Dumnezeu în 
Împărăţie sporește și se adânceşte neîncetat, 
oferind acestora o bucurie și o fericire negrăită. 
Această comuniune are o dinamică interioară 
care niciodată nu se va sfârși, ci prin iubirea 
Sfintei Treimi, ca pe o scară, se vor înălța cei 
prezenți în Împărăția iubirii. 

Bibliografie. BRrA, Ion, Dicfionar de Ttologie Ortodoxă, 
Ed. Institutului Biblic și de Misiune al Bisericii Ortodoxe 
Române, București, 21994; BRIA, lon, Trazaz de Ttologie 
Dogmatică și Ecumenică, Ed. România Creștină, Bucu- 
reşti, 1999; Mrncea, loan, Diczionar al Noului Testament, 
Ed. Institutului Biblic și de Misiune al Bisericii Ortodoxe 
Române, București, 1995; Popescu, Dumitru, [isas FIristos 
Pantocrator, Ed. Lastitutului Biblic și de Misiune al Bise- 
ricii Ortodoxe Române, București, 2005; TuLcan, loan, 
Misterul mântuirii în Ilristos şi în Biserică, Ed. Universi- 
tății „Aurel Vlaicu”, Arad, 32007, Turcan, loan, Ec/esio- 
logia ortodoxă în teologia românească contemporană. Aspecte, 
implicaţii, tendinte, Ed. Universităţii „Aurel Vlaicu”, Arad, 
2010; Bev, Dumitru, „Împărăția lui Dumnezeu și Bise- 
rica”, în: ST, VIII (1956), 5-6, pp. 299-309. 


Ioan 'Iulcan 


ÎMPĂRTĂȘIRE. v. EUHARISTIE. Cel mai 
important moment al Sfintei Liturghii, indis- 
pensabil săvârșirii acesteia, reprezentând chiar 
scopul ei. 

După împărtășirea clericilor în Sfântul Altar, 
urmează, pe solea din fața acestuia, împăr- 
tăşirea credincioșilor care participă la Sfânta 
Liturghie cu Sfântul Trup și Sânge al Mântu- 
itorului Hristos, sub chipul pâinii și al vinului 
euharistic. Sfânta Împărtășanie trebuie primită 
atât de către preoți, cât și de către credincioși 
ori de câte ori se săvârșește Sfânta Liturghie, 
însă cu pregătirea necesară, ceea ce implică 
Spovedania prealabilă și dezlegarea duhovni- 
cului pentru împărtășire și împlinirea pregă- 
tirii trupești și sufletești (postul din zilele de 
miercuri și vineri sau întreaga perioadă a celor 
patru posturi mari de peste an, citirea cano- 
nului de Împărtășire și participarea măcar la 


slujba Vecerniei și a Utreniei dinaintea săvâr- 
șirii Sfintei Liturghii, împlinirea canonului 
personal de rugăciune). În prima comunitate 
creștină de la Ierusalim, ritmul împărtășirii 
credincioșilor era zilnic, potrivit mărturiilor 
din cartea FA (2, 42, 46): „Și stăruiau în învăţă- 
tura Apostolilor și în împărtășire, în frângerea 
pâinii și în rugăciuni. Și în fiecare zi, stăruiau 
într-un cuget în templu și, frângând pâinea în 
casă, luau împreună hrana întru bucurie și întru 
curăția inimii”. Ulterior, predica Apostolilor 
îndreptându-se și către cei din afara graniţelor 
Țării Sfinte, din pricina preocupării pentru 
propovăduirea cuvântului lui Dumnezeu, frân- 
gerea pâinii se săvârșea mai mult duminica, 
zi care a devenit și prăznuirea săptămânală a 
Paştilor. Săvârșirea frângerii pâinii sau a Sfintei 
Taine a Euharistiei implica în mod obligatoriu 
și împărtășirea celor ce luau parte la ea. În acest 
sens este semnificativă hotărârea enunțată în 
Can.9 Ap.: „Loţi credincioșii care intră în bise- 
rică și ascultă citirea Sfintelor Scripturi, dar nu 
stau la împărtășire să fie excomunicați”. Preve- 
derea de a sta la momentul împărtășirii implica 
desigur și împărtășirea lor cu Sfintele Taine. Și 
mai lămuritoare în această privință este hotă- 
rârea Sinodului din Antiohia (341), prin Can. 
2: „Cei care vin la biserică și ascultă citirea Sfin- 
telor Cărți dar nu vor să ia parte la rugăciunea 
liturgică cu poporul, sau care prin indisciplină 
refuză împărtășirea cu Sfânta Euharistie, toți 
aceia trebuie excluși din Biserică până ce, recu- 
noscându-și greșeala și împlinind canonul 
rânduit aduc roade de pocăință”. Sfinţii Părinți 
ai Bisericii (Sf. Vasile cel Mare, Sf. loan Casian, 
Sf. Chiril al Alexandriei, Sf. Nicolae Cabasila 
ș.a.) subliniază necesitatea împărtășirii cu Sfin- 
tele Taine la fiecare Sfântă Liturghie. De la obli- 
gativitatea împărtășirii cu Sfintele Taine erau 
excluși cei care erau opriți de către duhovnic, 
pentru săvârșirea unor păcate mari. Aceștia se 
numeau penitenți și părăseau locașul bisericii la 
ectenia celor chemaţi. Reprimirea lor în bise- 
rică avea loc după ce își împlineau canonul de 
pocăință, primind tot atunci și împărtășirea cu 
Sfintele Taine. În acest moment ei redeveneau 
mădulare vii ale Bisericii, ceea ce implica și 

comuniunea lor cu Sfintele Taine. Astfel, Bise- 
rica a stabilit ca fiind obligatorie împărtășirea 
în cele patru posturi de peste an sau măcar o 
dată de pe an, de Sfintele Paști. Această hotă- 
râre viza însă o situaţie cu totul nefirească, 
aceea în care cei mai mulți dintre creștini nu se 
împărtășeau cu Sfintele Taine, devenind nepă- 
sători, constituindu-se într-o regulă minimală, 
departe însă de a constitui regula Bisericii în 
ceea ce privește ritmul împărtășirii, fiind mai 
mult o hotărâre specială, pentru o situație 
specială, având mai mult un caracter de pogo- 
rământ. Regula Bisericii rămâne aceeași pentru 
toate timpurile, adică necesitatea împărtășirii 
credincioșilor la fiecare Sfântă Liturghie la care 
participă, excluzând situaţiile speciale care se 
pot ivi (lipsa duhovnicului sau neîmplinirea 
pregătirii necesare pentru primirea ci). 
Bibliografie. Foca, loan N., Canoanele Bisericii Orto- 
doxe — note şi comentarii —, Sibiu, 1993; Gniuș, Benedict, 
În ce condiții ne putem împărtăși, Ed. Bizantină, Bucu- 
reşti, 2003; Ică, loan I., Canonu/ Orzodoxiei, I: Canonul 
Apostolic al primelor secole, VIII: Canonul Hiturgic, Ed. 
Deisis/Stavropoleos, Sibiu, 2008; Ică Ja, Ioan I. (ed.), 
Împărtășirea continuă cu Sfintele Taine. Dosarul unei 
controverse. Mărturiile Tradiții, Ed. Deisis, Sibiu, 2006; 
JOANTĂ, Serafim, „Deasă sau rară împărtășire?”, în vol. 
Despre Dumnezeiasca Împărtășanie cu  Preacuratele lui 
Hristos Taine, Ed. Orthodoxox Kypseli, Tesalonic, 1992; 
Sava, Viorel, „Împărtășirea credincioșilor, între tradiție 
și inovaţie”, în „În Biserica Slavei Tule”. Studii de teologie 
şi spiritualitate liturgică, vol. 1, Ed. Erota, Iași, 2003, pp. 
184-192; Sava, Viorel, „Împărtășirea credincioșilor în 
situații speciale”, în „În Biserica Slavei Tale”. Studii de 
teologie și spiritualitate liturgică, vol. Il, Ed. Golia, lași, 
2004, pp. 179-188; Vieru, Marian, „Euharistia ca Taină 
a comuniunii. Realităţi și perspective liturgico-pastorale 
în contextul relațiilor interbisericești actuale. Punct de 
vedere ortodox”, în vol. Libertate și responsabilitate. Iniţi- 
ative şi limite în dialogul religios, Ed. Reîntregirea, Alba 
Iulia, 2009, pp. 369-382. 


Lucian Farcașiu 


ÎNĂLŢĂREA DOMNULUI. Unul dintre cele 
mai importante evenimente din istoria mântuirii 
neamului omenesc, deoarece prin Înălțare firea 
umană a Domnului Hristos este ridicată și actua- 
lizată pe deplin în perihoreza trinitară. 

Din acest motiv, Înălțarea Domnului este 
punctul de întâlnire dintre planul iconomic și 
cel teologic în ceea ce privește omenitatea lui 

Hristos; este actul de îndumnezeire deplină a ei. 
În Sfânta Evanghelie după Matei și după loan, 
Înălțarea nu este amintită, pentru că ei, fiind 
din rândul celor 12 Apostoli, au avut conști- 
inţa prezenței Lui până la „sfârșitul veacului”. 
De aici, rezultă și explicaţia ulterioară dată de 
Părinţii Bisericii că Înălțarea Domnului nu 
înseamnă absența lui, ci prezenţa interiori- 
zată prin Sfântul Duh. În Sfânta Evanghelie 
după Marcu, se spune că Domnul după ce S-a 
înălțat la cer a stat „de-a dreapta Tatălui” (Me 
16, 19). Şederea de-a dreapta Tatălui se leagă 
direct de ideea de recuperare a umanității în 
Hristos. Ea semnifică instrumentalizarea, 
căci mâna dreaptă era socotită ca fiind prin- 
cipiul dexterităţii, al stăpânirii instrumentare. 
De aceea, când cineva stă de-a dreapta cuiva 
înseamnă că se află disponibil și subsecvent 
voinței celui de-a dreapta căruia stă. Astfel, 
șederea Fiului de-a dreapta Tatălui, menți- 
onată în Evanghelia după Marcu, arată rolul 
efectiv al Înălţării: acela de a situa umanitatea 
lui îndumnezeită în raport filial cu Tatăl, raport 
pe care, de altfel, îl are din veșnicie ca Ipostas. 
Șederea de-a dreapta Tatălui semnifică inclu- 
derea deplină în perihoreza Sfintei Treimi 
a acelei umanități enipostaziate. Ea mai este 
menţionată și în FA (2, 33). Sfânta Evanghelie 
după Luca tratează acest eveniment mai întâi 
anticipându-l: „Și când s-au împlinit zilele 
Înălţării Sale, EI S-a hotărât să meargă la Leru- 
salim” (Le 9, 51). Înălțarea la cer s-a petrecut 
undeva în afara lerusalimului, „până aproape 
spre Betania” (Le 24, 50), în timp ce-i binecu- 
vânta. O descriere mai amplă a Înălţării este 
zugrăvită de Sf. Evanghelist Luca în FA. Aici 
se încadrează în timp evenimentul, dar se și 
precizează cum doi bărbați îmbrăcați în haine 
albe vin la ucenici să le vestească venirea Lui în 
același chip (FA 1, 10), deșteptând conștiința 
eshatologică a lor. 

Sfânta Evanghelie după loan, deși nu consem- 
nează evenimentul, afirmă importanța înălțării 
Fiului Omului după preînchipuirea șarpelui de 
aramă (n 3, 14) sau pentru că Mângâietorul 
să vină (n 14-16). Pogorârea Sfântului Duh 
este un eveniment care depinde de Înălțarea 

Domnului lisus Hristos, spre folosul oame- 
nilor: „căci dacă Eu nu Mă voi duce, Mângâ- 
ietorul nu va veni la voi” (In 16, 7). În aceste 
capitole de la Ioan, găsim că Înălțarea este 
sinonimă cu plecarea lui Hristos la Tatăl. Însă, 
nefiind ucenicii încă „îmbrăcaţi cu putere de 
sus”, erau triști, deoarece, neînțelegând, inter- 
pretau această ducere a lui Hristos ca o plecare 
firească din această lume, nu o înnoire a firii 
omenești pentru veșnicie. 

Prăznuirea Înălţării Domnului are ca resort 
ideea recuperării oamenilor din starea lor 
căzută. Sf. loan Gură de Aur centrează eveni- 
mentul Înălţării Domnului pe ridicarea umani- 
tății asumate de El ca pârgă, de-a dreapta 
Tatălui (Omifii la duminici şi sărbători). După 
Sf. Evanghelist Luca rezultă clar că între 
evenimentul Învierii și cel al Înălţării a existat 
o perioadă de 40 de zile (FA 1, 3), timp în 
care Domnul S-a arătat înaintea apostolilor, a 
ucenicilor și a multor dintre frați. Din punct de 
vedere liturgic, sărbătoarea Înălţării se prăznuia 
odată cu cea a Cincizecimii în primele secole, 
iar în sec. al IV-lea, se sărbătorea separat de 
aceea, joi, la exact 40 de zile de la Înviere. 
Înălțarea Domnului trebuie văzută ca un semn 
al înălțării tuturor celor care se sfințesc întru 
Hristos Domnul, aceasta fiind o paradigmă 
a înălțării omenești odată cu Hristos, în EI. 
Afirmăm că înălțarea la cer a oamenilor care 
se sfințesc este nedisociabilă de a lui Hristos, 
căci „nimeni nu s-a ridicat la cer decât numai 
Fiul Omului Care S-a pogorât din cer” (n 
3, 13). Textul anterior afirmă explicit unici- 
tatea Înălţării, căci nu este o lucrarea creată, 
ci una necreată. Subiectul Înălţării, așa cum se 
desprinde din textul anterior, este Fiul Omului, 
arătându-se prin aceasta exclusivitatea Celui 
care se urcă la cer, ca fiind rezervată doar Celui 
ce S-a pogorât din cer, Efectul acestei Înălțări 
este concomitenta înălțare a tuturor în Hristos, 
Cerul primind pe Hristos, pârga omenității. 
Cuvintele Domnului lisus Hristos: „Când Mă 
voi înălța la cer, pe mulți îi voi trage la Mine” (7 
12, 32) constituie mărturia clară a importanţei 
Înălţării. Directa dependență a înălțării oame- 
nilor de Înălțarea Domnului este consemnată 


astfel: „Înalţă-Te peste ceruri, Dumnezeule, și 
peste tot pământul slava Ta, ca să se izbăvească 
cei plăcuţi ai Tăi” (Ps 107, 5). De asemenea, 
Slava lui Dumnezeu este mai înaltă decât ceru- 
rile (Ps 8, 1). Înălțarea are sensul de transcen- 
dență, inaccesibilitate a lui Dumnezeu pentru 
condiția creaturală facilitată prin actul Înălţării. 
De asemenea, Părinţii Bisericii, vorbind despre 
Înălțare, spun că aceasta este trecerea dincolo 
de tăria numită cer, adică acel hotar despărțitor 
între lumea sensibilă și lumea inteligibilă, iar 
cel care trece dincolo de aceasta este părtaș la 
lumea inteligibilă, părăsind cu totul valorile 
lumii sensibile. În acest sens, deși se spune în 
Scriptură că mulți oameni s-au înălțat la cer 
până la venirea lui Hristos, raiul era închis 
până la învierea Cuvântului. Astfel, Înălţarea 
lui Hristos nu este văzută ca o absenţă a lui 
Hristos din creaţie, ci de o transcendenţă a lui 
Hristos lucrătoare, omniprezentă. De aceea, 
prezenţa lui Hristos este una interiorizată, vizi- 
bilă și accesibilă doar pentru cei care vor dori 
comuniunea cu El, de aceea spune că este până 
la sfârșitul veacului (VW 28, 20). 

Simetria teologică dintre Înălțare și Parusie este 
evidenţiată în baza cărții FA, unde doi „bărbaţi 
îmbrăcaţi în haine albe” (FA 1, 10) le-au spus 
lor că în același fel va și veni (FA 1, 11). Așadar, 
Înălțarea are și o reversibilitate în ipostaza lui 
Hristos ca Judecător al făpturii. Dacă Se înalță 
ca purtător al firii omenești înaintea Tatălui, va 
veni tot în această calitate de Fiu al Omului ca 
să „facă judecată” (In 5, 27). Calitatea de Jude- 
cător este evocată prin termenul înălțare sau un 
derivat lexical de la acesta (Ps 93, 2; 107, 7). 
Aceasta implică și calitatea de preamărire a Sa. 
Preaînălţarea lui Hristos este evocată de Sf. 
Apostol Pavel ca fiind lucrarea de revers a smere- 
niei Sale. În textul de la Fip Q,9) observăm cum 
Înălțarea sau Preaslăvirea lui Hristos este reli- 
efată de chenoză. Micșorarea Lui ca Ipostas a 
condus către preaînălțarea Lui ca om, mai precis, 
a umanității Lui îndumnezeite. Prin chenoză se 
pune temelia înălțării omului la cer. 

Înălțarea — accepțiunea generală a termenului. 
Din această perspectivă generală, termenul de 
„înălțare” în Sfânta Scriptură are un spectru 

larg de semnificații și se referă la nenumărate 
situații care se declină după sensul uzual al 
lui. Din acest motiv, ne referim la Înălțare din 
perspectiva lucrării de îndumnezeire, prezent 
în Sfintele Scripturi. „Înălțarea lui Dumnezeu” 
mai poate însemna și acțiunea de preamărire 
a Lui de către creaţie. Aici nu este vorba doar 
despre creația inteligibilă sau cu o raționali- 
tatea superioară, respectiv îngerii și oamenii, ci 
de toată creaţia. Astfel, când se spune „înălțați 
pe Domnul Dumnezeul nostru” (Ps 98, 10) se 
aduce în prim plan semnificația atitudinii de 
slăvire a Lui. Aceasta este o atitudine oportună 
celor care-L iubesc pe EI (Ps 106, 32; 29, 1). 
Uneori, termenul de „înălțare” nu pare sufi- 
cient și adecvat pentru a evoca complet mărirea 
lui Dumnezeu, de aceea, el este prefixat de 
particula „prea”, care indică gradul superlativ 
absolut. Deci, în asentimentul teologiei numi- 
rilor, pe care o confirmă Sf. Dionisie Areopa- 
gitul, Dumnezeu se „preaînalță” (Zob 12, 6; 13, 
6; Tim 1, 28-65). 

„Ridicarea” (lo 31, 14) semnifică uneori și 
arătarea vizibilă a lui Dumnezeu pentru a fi 
receptat. De aceea, termenul de înălțare mai 
este folosit și cu sensul de îeșire în evidenză sau 
evidenfiere. Astfel, Fiul Omului trebuie să se 
înalțe după cum a fost înălțat în pustie șarpele 
de aramă de către Moise (In 3, 14). Scopul 
înălțării este acela al evidenţierii scopului Său 
mântuitor și a accesibilităţii Sale către toți. 
Acestea indică faptul că înălțarea este o lucrare a 
lui Dumnezeu nu numai din punctul de vedere 
spiritual, neînălțându-se la cer doar sufletul, ci 
este vorba despre o înălțare cu trupul, aici fiind 
vorba de un lucru extraordinar, respectiv despre 
o transcendere a planului materiei așa cum este 
cunoscut acum și unde materia capătă în acest 
sens proprietăți spiritualizate. 

Despre înălțare se poate vorbi și în cazul ridi- 
cării lui Enoh (Ft 5,24) sau lui Ilie (2 Rg 2, 11) 
cu trupul la cer. Variaţiile de traducere prevăd 
și termenii de „ridicare”, „răpire”, „facere nevă- 
zută”. În cazul lui Enoh, Sfânta Scriptură spune 
că „nu a mai fost văzut” deoarece Domnul l-a 
luat la E]. Prorocul Ilie știa dinainte că va fi 
luat la Domnul, dar odată cu el știau și cetele 

prorocilor din Galaad și ucenicul său, Elisei. 
Acesta din urmă a fost martorul acestei răpiri 
în car de foc a lui Ilie, semn distinctiv al 
primirii harului lui Dumnezeu prin instituția 
părinţiei duhovnicești. În Sfânta Tradiţie, Ilie 
și Enoh sunt cei doi oameni ai lui Dumnezeu 
care la sfârșitul veacurilor vor denunța lucrarea 
Fiarei înaintea oamenilor. Ei vor fi omorâţi, 
apoi vor învia și se vor înălța la cer (4p 11, 12). 
Termenul „înălțare” este folosit și ca lucrare a 
lui Dumnezeu în contextul înălțării oamenilor 
din robia patimilor, precum vedem din rugă- 
ciunea Anei (7 Rg 2,7), în Cuvântarea lui Elifaz 
din 'Taman către lov (Jov 5, 11), Psalmi (Ps 74, 
7), Sfintele Evanghelii (WM 23, 12), Epistolele 
Apostolilor (7 Pr 5, 6). Când această „înălțare” 
nu este obiectul unei lucrări a lui Dumnezeu, 
ea devine obiectul unei aroganțe umane, unde 
„înălțarea” capătă înțelesul firii viciate care 
se mândrește: „s-a înălțat inima ta de mărire 
desartă (2 Par.25, 19; Pr 36, 35; Bcc 1,29, etc.), 
Antonimul acesteia este smerenia, care vindecă 
înălțând: „Cine se va înălța pe sine se va smeri, 
și cine se va smeri pe sine se va înălța” (MW 
23, 12). Tot din punct de vedere antropologic 
vorbim despre o înălțare ca urcuș al omului 
către Dumnezeu, ca mișcare a voinței către 
EI, ce motivează un efort personal. Deducem, 
astfel, că mintea trebuie să se înalțe sau să se 
ridice la cele înalte (Jov 28, 15) pentru a se 
apropia de Domnul care este „întru înălțime” 
(7 Rg 2, 10; Ne 9,13). 

Bibliografie. BRAnIșTE, Ene, Lizurgica specială, Ed. 
Lumea credinței, București, 2008; loan GuRĂ DE AUR, 
Sr., Predici la duminici şi sărbători, Ed. Bunavestire, Bacău, 
2005; SrănrroAg, Dumitru, Zeologia Dogmatică Ortodoxă, 
Ed. Institutului Biblic și de Misiune al Bisericii Ortodoxe 


Române, București, 2006. 
Mihai Burlacu 


ÎNĂLŢĂREA SFINTEI CRUCI. Sărbă- 
toare împărătească, ținută la 14 septembrie, 
instituirea ei având la bază două evenimente 
din istoria Sfintei Cruci. |. Descoperirea crucii 
originale, pe care a fost răstignit Mântuitorul 
Hristos, s-a petrecut în anul 326, la stăruin- 
țele împărătesei Elena, mama împăratului 
Constantin cel Mare, tradiţie consemnată de 

istorici, părinți și scriitori bisericești, precum: 
Eusebiu de Cezareea, Sf. Chiril al lerusali- 
mului, Sfântul Ambrozie, Fericitul Ieronim, 
Teodoret, Rufin, Socrate Scolasticul, Sozomen 
etc. Urmare acestei descoperiri, împăratul 
Constantin cel Mare a zidit o biserică pe locul 
Calvarului și al Îngropării Domnului (Biserica 
„Sfântului Mormânt” sau Martyrionul cu Basi- 
lica Sfintei Cruci), sfințită la 13 septembrie 335. 
A doua zi după sfinţirea bisericii, 14 septem- 
brie 335, Patriarhul Macarie al lerusalimului a 
înălțat solemn în văzul poporului, spre vene- 
rare, lemnul Sfintei Cruci descoperit de împă- 
răteasa Elena, act care a constituit începuturile 
sărbătorii Înălţării Sfintei Cruci; II. În anul 
614, când perșii conduși de regele Chosroes au 
invadat locurile sfinte, au luat și odoarele sfinte 
pe care le-au găsit în cale, între acestea și Sfânta 
Cruce a Mântuitorului și le-au dus la Ctesifon, 
în Persia. În anul 629, împăratul bizantin 
Heraclius recuperează Sfânta Cruce pe care 
o încredințează Patriarhului Zaharia. Acesta 
îi redă locul și cinstirea cuvenită, în anul 630, 
în Biserica „Sfântului Mormânt”, eveniment 
care a adâncit și mai mult evlavia credincioșilor 
față de Sfânta Cruce și solemnitatea prazni- 
cului din ziua de 14 septembrie. Comemorarea 
anuală a sfințirii Bisericii „Sfântului Mormânt” 
a pierdut treptat din solemnitate, rămânând, în 
cele din urmă, o zi de înainte-prăznuire a Înăl- 
țării Sfintei Cruci. 

Sărbătoarea Înălţării Sfintei Cruci a avut inițial 
un caracter local, fiind ţinută doar la Ierusalim 
și în împrejurimi. Când împăratul Heraclius, 
voind să protejeze Sfânta Cruce de pericolul 
invaziei arabe asupra locurilor sfinte, a adăpos- 
tit-o în Biserica „Sfânta Sofia” din Constanti- 
nopol (anul 634), sărbătoarea Înălţării Sfintei 
Cruci s-a transferat și în cetatea imperiului. 
Acum se realizează generalizarea acestei sărbă- 
tori în tot Răsăritul creştin. În calendarul roman 
a fost introdusă de Papa Serghei I (687-701), 
care era antiohian de origine. În alte tradiții creș- 
tine, precum cea armeană, sărbătoarea Înălţării 
Sfintei Cruci este ținută în duminica din inter- 
valul 11-17 septembrie. Întrucât ne amintește 
de Pătimirile Mântuitorului, această sărbătoare 


are caracter penitenţial și este ținută cu post. 

Cărţile de cult și calendarul ortodox menţi- 
onează și alte zile de cinstire și de serbare a 
Sfintei Cruci: Duminica a III-a din Postul 
Mare, 1 august, 7 mai, precum și zilele de mier- 


curi și vineri de peste an. 

Bibliografie. BRanișrE, Ene, Lizurgica Generală, vol. 1, 
Ed. Episcopiei Dunării de Jos, Galaţi, 52002; CroBorEa, 
Dan-llie, „Legătura interioară dintre Cruce și Înviere în 
Ortodoxie”, în: MB, XXXIV (1984), 3-4, pp. 123-156; 
DuRă, Nicolae V., „Crucea în lumina tradiţiei dogmatice, 
canonice și liturgice a Bisericii Ortodoxe”, în: O, XXXIV 
(1982), 2, pp. 299-328; ZĂGREAN, loan, „Praznicul Înăl- 
țării Sfintei Cruci”, în: ZR, CXX (1972), 35-36. 


Viorel Sava 


ÎNCHINĂRE. Acţiune și atitudine prin care 
se adoră unicul și adevăratul Dumnezeu al 
cerului și al pământului. Astfel, închinarea îl 
are în centru pe Dumnezeu, nu pe om. Omul 
s-a închinat lui Dumnezeu de la începutul 
existenţei sale. Adam și Eva aveau părtășie în 
mod direct cu Dumnezeu în grădina Edenului 
(Fe 3, 8). Cain și Abel au adus amândoi jertfe 
(ebr. Minhah — „dar, tribut”, tradus ca „jertfă 
de mâncare” în Lu 2, 1), Noe şi urmașii lui au 
chemat „Numele Domnului” (Fe 8,20). Avraam 
a presărat întinsul țării promise cu altare închi- 
nate Domnului pentru arderile de tot (Fe 12, 
7-8; 13,4; 22,9) şi a stat de vorbă cu EI în mod 
apropiat (fe 18, 23-33; 22, 11-18). 

În primele două porunci ale Decalogului se 
arată în mod expres care este adevărata închi- 
nare și cui trebuie adusă: „Eu sunt Domnul 
Dumnezeul tău. Să nu ai alți dumnezei afară 
de mine. Să nu-ți faci chip cioplit, nici vreo 
înfățișare a lucrurilor care sunt sus în ceruri, 
sau jos pe pământ, sau în apele mai de jos decât 
pământul. Să nu te închini înaintea lor și să nu 
le slujești” (1ș 20, 2-5). 

Închinarea efectuată public a ajuns să se facă 
după toate regulile numai după exod (ieșirea 
din Egipt), când cortul a fost făcut la Muntele 
Sinai. După aceea jertfe regulate erau aduse 
zilnic și, în special, de Sabat, iar Dumnezeu 
a rânduit câteva sărbători religioase anuale 
ca prilejuri pentru închinarea publică israe- 


lită (1ș 23, 14-17; Lo 1-7, 16; 23, 4-44; Dr 12, 

16). Această închinare a devenit mai târziu 
concentrată în jurul Templului din Ierusalim. 
Când Templul a fost distrus în anul 586 î.Hr., 
evreii au zidit sinagogi ca locașuri de închinare 
și învățătură în perioada când ei s-au aflat în 
robie, dar și în oricare loc unde s-au stabilit. 
Aceste clădiri au continuat să fie folosite pentru 
închinare, chiar după zidirea celui de-al doilea 
Templu sub conducerea lui Zorobabel (FEzr 
3-6). În perioada Noului Testament existau 
sinagogi în Palestina și în tot cuprinsul Impe- 
riului roman (e 4, 16; In 6, 59; EA 6,9; 13, 14; 
14,1; 17,110; 18,4; 19,8; 22,19). 
Închinarea, în vremea Bisericii primelor veacuri, 
avea loc atât în Templul din Ierusalim, cât și în 
case particulare (EA 2, 46-47). În afara lerusa- 
limului creștinii se închinau, cât li se permitea, 
în sinagogi; când aceasta nu li s-a mai îngăduit, 
ei se întâlneau în altă parte pentru închinare, de 
obicei în case particulare (FA 18, 7; Rm 16, 5; 
Col 4, 15; Fim 2), şi, uneori, chiar în săli publice 
(EA 19,9-10). 

După învățătura creștină, adevărata închinare 
se face în duh și în adevăr (n 4, 23), adică 
închinarea trebuie să fie în conformitate cu 
Revelația divină — descoperirea de Sine a lui 
Dumnezeu, realizată în mod desăvârșit prin 
Fiul (In 14,6; Er 1, 1-2). 

Dacă în Vechiul Testament închinarea se făcea 
în special prin diferite jertfe (N 28-29), în 
Noul Testament, deoarece jertfa de pe Cruce 
a Mântuitorului lisus Hristos a „plinit” aceste 
jertfe, nu mai este nevoie de aceste jertfe și de 
vărsarea de sânge ca parte a închinării creștine 
(Evr 9, 1-10). Prin jertfa euharistică, Bise- 
rica a reactualizat și comemorat permanent 
această jertfă a lui Hristos făcută odată pentru 
totdeauna (7 Co 11, 23-26). De asemenea, 
Biserica este îndemnată să aducă „o jertfă de 
laudă, adică rodul buzelor care mărturisesc 
Numele Lui” (For 13, 15), iar noi să aducem 
trupurile noastre ca „o jertfă vie, sfântă, 
plăcută lui Dumnezeu” (Am 12, 1). În închi- 
narea creștină, noi ne apropiem de Dumnezeu 
din recunoștință pentru ceea ce El a făcut 
pentru noi prin Fiul, Hristos, în Duhul Sfânt. 
Aceasta necesită o ancorare în Ela credinței și 

o recunoaștere a faptului că EI este Domnul și 
Dumnezeul nostru. De asemenea, mai putem 
spune că închinarea sau facerea semnului crucii 
este un gest ritual specific creștin. Este semnul 
mărturisirii credinței creștine și al slăvirii lui 
Dumnezeu. Închinarea este cel mai frecvent 
act liturgic atât în cultul public, cât și în cultul 
particular. La intrarea în biserică preotul (și 
credincioșii) se închină făcând semnul sfintei 
cruci, în numele Sfintei Treimi, pe care o 
mărturisim, rostind: „în numele Tatălui” (și 
mâna dreaptă, cu trei degete adunate — cel 
mare, arătător și mijlociu —, se duce la frunte) 
și „al Fiului” (mâna dreaptă se duce pe piept) 
și „al Sfântului Duh” (mâna se așază pe umărul 
drept), „Amin” (și ducem mâna la umărul 
stâng). Închinarea sau semnul sfintei cruci 
se face în biserică în timpul săvârșirii Sfintei 
Liturghii și slujbelor religioase, dar și în orice 
altă împrejurare a vieții, când credincioșii cer 
ajutorul lui Dumnezeu, aducându-I, în același 
timp, și mulțumiri pentru binefacerile Sale. 
Închinarea nu se face la fel în toate confesiu- 
nile creștine: orzodocșii se închină cu trei degete 
(pe care le duc la frunte, la piept la umărul 
drept și la umărul stâng, simbolizând că: din 
Tatăl S-a născut Hristos, a coborât pe pământ 
și șade de-a dreapta Tatălui), însoţind semnul 
cu cuvintele: „în numele Tatălui, și al Fiului, și 
al Sfântului Dub”, cazoicii fac închinarea cu 
toată palma întinsă; monofiziții (armenii), care 
cred că lisus a avut o singură fire, numai firea 
divină, se închină cu un singur deget. Închi- 
narea se face cu faţa la Răsărit (acolo este răsă- 
ritul soarelui, „acolo este Raiul și Hristos”). 
Formula însoţitoare: „În numele Tatălui...” 
este cea mai veche și generală (WM 28, 19); 
ea s-a transmis prin Sfânta Tradiţie: Mântu- 
itorul trimite pe Apostoli la propovăduire 
spre a încreștina noroadele, „Botezându-le în 
numele Tatălui, al Fiului și al Sfântului Duh”. 
Semnul crucii arată credința în Sfânta Treime, 
în mântuirea omului prin răstignirea lui lisus 
Hristos; înseamnă credința în jertfa Lui și 
hotărârea creștinului de a răstigni pe omul 
cel păcătos din el. Semnul crucii îndepăr- 
tează duhul cel rău, care este păcatul. Biserica 

Ortodoxă începe și sfârșește toate slujbele 
și rugăciunile prin semnul Crucii, invocând 
puterea ei sfințitoare prin care Sfintele Taine 
ajută la sfinţirea și mântuirea omului. Semnul 
Sfintei Cruci însoțește îngenuncherile și 
mătăniile la rugăciune. 

Bibliografie. Sava, Viorel, „Inchinăciunile, metaniile 
și îngenuncherile — acte penitenţiale și acte de cult”, în 
„In Biserica Slavei Tale”. Studii de Teologie și Spiritualitate 
Liturgică, vol. 1, Ed. Erota, lași, 2003, pp. 160-164. 


Tucă Nicușor 


ÎNCHINĂCIUNE. (lat. inclinatio — aplecare 
în fața cuiva, plecăciune, salut) Mătanie mică; 
este acea aplecare a corpului până ce mâna 
ajunge la pământ. 

Se deosebește de metania mare, care este 
compusă din două părți: prima parte constă 
în îngenunchere și plecarea frunții până la 
pământ, partea a două constă în revenirea în 
picioare, în poziţie verticală. Între cele două 
mișcări credinciosul se însemnează cu semnul 
Sfintei Cruci. 

Sufletul își aduce prinosul său prin rugăciune, 
iar trupul își aduce darul său prin mișcări 
evlavioase, închinăciuni și metanii, căci și el va 
fi proslăvit la învierea cea din morți (Sfânzu/ 
Vasile 91, 92). Orice fel de mișcare, în sluj- 
bele bisericești sau în cultul particular, este un 
semn, un simbol că iubim pe Dumnezeu, ca o 
contribuţie a trupului, pentru realizarea închi- 
nării în duh și adevăr (In 4, 20-24, 1 Co 14,25; 
Evr 1, 6; Ap 9, 20; 19, 10). Sfântul Nichifor 
spune: „Duminica și în toată Cincizecimea 
se pot face închinăciuni pentru sărutarea 
icoanelor, dar nu și metanii mari” (Can. 10). 
În Tipicul Mare găsim aceste indicații: „Cele 
douăsprezece închinăciuni se mai numesc și 
metanii mici sau ușoare. Ele se fac după cele 
trei metanii mari cu rugăciunea Sfântului 
Efrem, astfel: Omul stă drept și își face cruce, 
apoi se pleacă cu mâna dreaptă până la pământ, 
zicând pe rând aceste stihuri: Dumnezeule 
milostiv fii mie păcătosul; Dumnezeule cură- 
ţește-mă pe mine păcătosul; Cel ce m-ai zidit 
mântuiește-mă; Doamne, fără de număr am 
păcătuit, iartă-mă. Ele se repetă de trei ori la 
cele 12 închinăciuni. Apoi, se zice rugăciunea 

întreaga a Sfântului Efrem și la sfârșit se mai 
face încă o metanie”. Creștinul trebuie să 
știe când se face închinăciune și când se face 
metanie și cum să-și aducă jertfa rugăciunii 
trupului și a sufletului lor, cu semnificația și 


folosul său duhovnicesc. 

Bibliografie. Necura, Nicolae D., „Este îngăduit a 
se îngenunchea în zilele de duminici în biserică”, în 
Tradiţie şi înnoire în slujirea liturgică, vol. |, Ed. Episcopiei 
Dunării de Jos, Galaţi, 1996, pp. 35-37; NecuLa, Nicolae 
D., „Se îngenunchează și se fac metanii în perioada dintre 
Paște și Rusalii?”, în Zradizie şi înnoire în slujirea liturgică, 
vol. I, pp. 38-41; Sava, Viorel, „Închinăciunile, metaniile 

Tucă Nicușor 


ÎNDREPTĂRE. v. MÂNTUIRE. 


ÎNDUMNEZEIRE. Învățătură ortodoxă 
numită în limba greacă 7Peosis sau despre fili- 
ația divină, care exprimă într-o modalitate 
particulară scopul vieţii creștine ce se găsește în 
scrierile Părinților Bisericii atât din Răsărit, cât 
și din Occident. 

Theosis exprimă posibilitatea ca ființele umane 
să aibă o comuniune și unire reală, prin harul 
necreat, cu Dumnezeu, într-un asemenea grad 
încât noi participăm la natura divină. Peosis 
este un concept derivat din Noul Testament, 
privitor la scopul relației noastre cu Sfânta 
Treime. Dacă am dori să definim în mod 
convenţional creștinismul ca Ortodoxie, am 
spune că el este experimentarea prezenţei celui 
Necreat (a lui Dumnezeu) pe întreaga durată 
a istoriei și potențialul creaţiei (omenirii) de 
a deveni dumnezeu „prin har”. Cel Necreat = 
ceva ce nu a fost creat. Acest termen se aplică 
numai Dumnezeului Celui în treime. Cel creat 
= creaţia în general, având omul în centrul 
său. Dumnezeu nu este o putere „universală”, 
după cum susține terminologia mișcării New 
Age („totul este una, toţi sunt Dumnezeu!”), 
deoarece, fiind Creatorul a toate, El tran- 
scende întregul univers, având în vedere că, în 
esență, EI este „ceva” cu totul diferit (Das ganz 
Andere). Nu există o asociere analogă între cel 
creat și cel Necreat. De aceea, cel Necreat Se 

face cunoscut prin auto-revelarea Sa. Dată 
fiind prezența perpetuă a lui Dumnezeu în 
Hristos, în realitatea istorică, creștinismul 
oferă omenirii „posibilitatea de theosis”, de 
îndumnezeire. Scopul unic și absolut al vieții 
în Hristos este £heosis, în alte cuvinte, unirea 
noastră cu Dumnezeu, pentru ca omul — prin 
participarea la energia necreată a lui Dumnezeu 
— să poată deveni „prin harul lui Dumnezew” 
ceea ce Dumnezeu este prin natură (fără de 
început și fără de sfârșit). Acest lucru este 
semnificat de conceptul de „mântuire” în creș- 
tinism. Nu îmbunătăţirea umană, moralistă, 
ci o re-creare, o re-construcţie în FHristos, a 
omului și a societății, printr-o relaţie existentă 
și existențială cu Hristos, Care este manifes- 
tarea lui Dumnezeu întrupată în istorie. Este 
ceea ce implică cuvintele Apostolului Pavel în 
2 Co (5, 17): „Dacă e cineva în Hristos, acela e o 
nouă creație”. Oricine este unit cu Hristos este 
o nouă creaţie. De aceea, din punct de vedere 
creştin, Întruparea lui Dumnezeu-Cuvântul — 
această „intruziune” mântuitoare a Dumneze- 
ului cel Veșnic și Atemporal în timpul istoric — 
reprezintă începutul unei lumi noi, a unui nou 
ethos, al Întrupării, ethosul omului desăvârșit 
în Hristos, care continuă să vieze în secolele 
succesive în persoana creștinilor autentici — 
Sfinţii. Biserica există în lume atât ca „trupul lui 
Hristos”, cât și „în Hristos”, în vederea oferirii 
mântuirii, prin întrupare în această procedură 
regenerantă. Această sarcină răscumpărătoare 
a Bisericii este îndeplinită prin intermediul 
unei metode terapeutice specifice, numită în 
tradiția ortodoxă îndumnezeire, prin care, de-a 
lungul istoriei, Biserica acţionează ca un spital 
duhovnicesc, sfinţitor. Crearea omului „după 
chipul și asemănarea lui Dumnezeu” înseamnă 
persoană cu rațiune” și „autodeterminare”, 
care constituie și elementele principale ale 
asemănării lui cu Dumnezeu. În consecință, 
este posibil să comunice cu alte persoane și, 
în primul rând, cu izvorul și centrul exis- 
tenței lui, cu Dumnezeu. În special, omul creat 
„după chipul” lui Dumnezeu este, conform 
Sf. Grigorie de Nyssa, „ca un alt Acela”, ca o 
altă ființă dumnezeiască, ceva ca dumnezeu. 

Această coerență îi dă omului posibilitatea nu 
numai să recunoască „chipul” lui Dumnezeu ce 
se găsește înăuntrul lui, dar și să se raporteze 
la Creatorul lui. La Sf. Grigorie de Nyssa nu 
numai sufletul, ci și trupul omenesc participă 
la chip, este creat după chipul lui Dumnezeu 
întrucât identifică chipul cu omul întreg. Adică 
nicio componentă a omului nu are calitatea de 
chip în mod separat, ci numai întrucât omul 
întreg se manifestă prin fiecare parte și funcți- 
onare. Înainte de toate trebuie înlăturată orice 
concepție substanţialistă despre chip. Acesta 
nu este așezat în noi ca o parte a ființei noastre, 
ci totalitatea ființei umane este creată, sculptată 
„după chipul”. Prima expresie a chipului constă 
în structura ierarhică a „omului” cu viața spiri- 
tuală în centru. Chipul este această centrali- 
tate, acest primat al vieții spirituale, animată de 
aspiraţia spre absolut. Este, după Sf. Vasile cel 
Mare, aspirația irezistibilă a spiritului nostru 
spre Dumnezeu. Este setea inepuizabilă, inti- 
mitatea dorului de Dumnezeu, cum se exprimă 
atât de minunat Sf. Grigorie Teologul. Fiecare 
facultate a spiritului uman reflectă chipul, 
dar acesta este în mod esenţial întregul uman 
centrat pe spiritual, spre comuniunea infinită 
cu Dumnezeu, este tensiunea icoanei spre 
arhetip, a chipului spre „obârșia” sa. 

Valoarea cea mai înaltă și iubirea specială a lui 
Dumnezeu pentru om este mărturisită din faptul 
„că după chipul și asemănarea lui Dumnezeu 
l-a făcut Dumnezeu pe om” (Sf. Vasile cel 
Mare). „Care dintre făpturile pământului s-a 
făcut după chipul creatorului?” Omul este după 
chipul lui Dumnezeu pentru că, având un suflet 
înrudit cu Dumnezeu, tinde spre Dumnezeu 
sau se află într-o relaţie de asemănare cu 
Dumnezeu. lar prin această relație de asemă- 
nare menţine neslăbită înrudirea cu Dumnezeu 
(7eosis). Omul se menţine ca chip neslăbit al 
lui Dumnezeu numai dacă, pe temeiul unei 
înrudiri, se menţine între el și Dumnezeu un 
dialog viu, o comuniune continuă, în care este 
activ nu numai Dumnezeu, ci și omul. De la 
cunoașterea la nivelul omului, Duhul Sfânt ne 
mută, prin participare, la cunoașterea la nivelul 
lui Dumnezeu. 

Sf. Grigorie de Nyssa consideră că nu se 
constituie o existență umană autonomă „după 
propriul chip”, mai înainte de participare. 
Omul este, prin esenţă, „trecător” și înfăp- 
tuiește asemănarea cu ceea ce este dumne- 
zeiesc sau satanic, iar aceasta are urmări 
cosmice: omul deviază înspre el întreg planul 
material. „Ioţi oamenii sunt după chipul lui 
Dumnezeu, poate și după asemănarea” cu EI, 
adică au posibilitatea ontologică de a ajunge 
la asemănarea (îndumnezeire) cu Dumnezeu 
„pentru ca chipul lui Dumnezeu să-l cuprindă 
pe Arhetip” (Sf. Grigorie Palama). Cel mai 
important, de fapt, nu este că l-a numit 
stăpânul creației, ci că el a fost creat „după 
chipul și asemănarea” lui Dumnezeu. Acest 
fapt îl face să fie vrednic să-L, cunoască pe 
Dumnezeu și să caute la comuniunea sfinți- 
toare cu E], adică să fie persoană. Se constituie 
astfel condiţia pentru comunicarea, dialogul, 
împărtășirea cu Dumnezeu. Sf. Vasile cel Mare, 
vorbind despre conținutul teologic al expresiei 
„după chipul” și atribuind-o naturii omului, 
o menționează pe aceasta uneori general în 
elementul spiritual al acestuia, adică al sufle- 
tului sau al inimii, alteori în mod obișnuit în 
exprimarea superioară a acestuia, mintea sau 
raţiunea și autodeterminarea, tocmai fiindcă 
acestea compun elementele caracteristice ale 
persoanei, constituind condiția pentru comu- 
niunea cu Dumnezeu. 

Relaţia creaţiei „după chipul” cu rațiunea și 
autodeterminarea prezintă un interes deosebit 
pentru elementul personal al omului căutat 
aici. Pentru că dacă în natura omului există 
depuse elementele distincte fundamentale ale 
persoanei, omul este persoană ontologică „din 
facere”. În special, persoana este aceea care a 
ajuns de la chip la asemănare, îndumnezeire, 
de aceea subliniem că, ontologic, toți oamenii 
putem să ne considerăm persoane, dar sote- 
riologic nu suntem toți persoane, întrucât nu 
am ajuns toţi la asemănare. Poate foarte mult 
să evolueze și să se maturizeze personalitatea 
omului, în timp ce se îndreaptă și progresează 
pe calea „după asemănare”. În lumea închisă a 
fenomenelor nu există decât indivizi; numai 


când se hotărăște de sus omul este o persoană, 
căci persoana este plinirea ipostazierii spiri- 
tuale în om. 

Vorbind acum despre procesul „spre asemă- 
nare”, este necesar să subliniem că, după 
părerea Părinților Capadocieni, aceasta se leagă 
strâns cu teologia „după chipul”. Este vorba 
despre o corelație strânsă și adâncă a două părți 
ale aceleiași funcţii. Putem să caracterizăm 
„după chipul” ca posibilitate de devenire „după 
asemănare”, iar conținutul „după asemănare”, 
ca energie (lucrare) „după chipul”. Cu toate 
că nu trebuie să ne scape faptul că, dincolo 
de legătura dintre ele, „după chipul” și „după 
asemănare” sunt diferite între ele. Chipul nu are 
totul în desăvârșire, dar are înclinația spre ea; 
lipsa se completează de funcționarea lui „după 
asemănare”, care este înclinația libertăţii spre 
dobândirea desăvârșirii printr-o luptă obosi- 
toare într-un demers neîncetat al progresului. 
Aceasta arată că omul nu este ceva împlinit, 
ci ceva ce se formează luptând; nu stăpânește 
numai, ci și dobândește, nu există numai, dar și 
devine (ZIrisfou). Omul este chemat să ajungă la 
deplinătatea naturii lui. Să dobândească comu- 
niunea permanentă cu Dumnezeu, asemănarea 
și unirea cu E] într-o îndumnezeire „după har”. 
Se înțelege că toate acestea trec prin interiorul 
formării unei persoane întregite și autentice 
care constituie ipoteza unui proces de o viață. 
Și aceasta este poziția teologică și patristică 
particulară și contribuţia la sensul și dina- 
mica persoanei; poziţie și atitudine diferită de 
percepția actuală a psihologiei despre „perso- 
nalitate”, o percepţie care identifică sfințenia 
și particularitatea existenței umane, precum 
și ipostasul personal ontologic al omului — 
elemente desigur acceptate de toți —, „persoana” 
aflată „în evoluţie” și în drumul împlinirii în 
Hristos. Persoana se formează în demersul 
unui exerciţiu al libertăţii ce urmărește înăl- 
ţarea naturii sau depășirea ei. Formarea perso- 
nalității înseamnă transfigurarea mișcării în 
lucrare, a voinței gnomice în voință firească, 
a chipului în asemănare, înseamnă înălțarea 
omului în spațiul dumnezeiesc și comuniunea 
lui cu Dumnezeu față către față. 

Persoana umană este ceva ce există ontologic în 
om, pus ca „destin” și „zestre” de la Creator în 
fiecare existență. Nu-i vorba însă despre o struc- 
tură dată de la început și desăvârșită, închisă și 
întregită care — dacă ar fi fost astfel — n-ar avea 
nicio valoare, fiindcă ar funcționa constrângător. 
Dimpotrivă, i s-a propus ca scop spre însușire 
și în consecință persoana este ceva ce devine 
continuu. Este mișcare și viață ce se îndreaptă 
împreună cu omul de la un stadiu primar la unul 
final și care se dobândește zilnic. Din aceasta 
rezultă că omul poate comunica cu alte persoane 
și, cu cât personalitatea lui va evolua și își va 
îmbunătăți posibilitățile, cu atât și dialogul lui 
existențial sfințitor se va înălța calitativ. 

Fiecare ipostas uman se cunoaște pe sine în 
măsura în care cunoaște mai multe ipostasuri și 
depășește distanțele dintre sine și ele. Aspiraţia 
și, în parte, capacitatea realizată a eului uman 
de a fi o unitate simplă și, în același timp, de 
a cuprinde totul și de a fi în relație ontologică 
și dialogică cu celelalte euri, deci de a le avea 
în acest sens în sine ca subiecte, este reali- 
tate îndeplinită desăvârșit în Dumnezeu din 
veci, căci altfel nu s-ar explica modul amintit 
al ireductibilităţii și unităţii ontologice sau al 
relației dialogice a eurilor umane. 
Îndumnezeire şi creație. Omul se găsește mereu 
într-o relație de raport și nu poate exista nicio- 
dată independent nici față de Dumnezeu, nici 
față de semenii lui. Mai mult, nu se raportează 
omul teoretic la adevăruri, ci printr-o relație 
vie cu Adevărul prin excelență, Care este 
Dumnezeu. Boala fiinţei umane este starea de 
cădere a omenirii, împreună cu întreaga creație, 
care suferă — „oftare și gemete împreună” (Rm 
8, 22) — alături de umanitate. Conlucrarea 
psihosomatică armonică este perturbată de 
cădere, care în omul căzut este prezentă prin 
două laturi conexe, cea interioară sau personală 
și cea exterioară sau inter-personală. În prima 
avem o schimbare a destinaţiei omului de la 
viața „conformă naturii” sau „după fire” (7heosis) 
la cea „contra naturii”, perturbarea relaţiilor 
psiho-somatice și, în consecință, scindarea 
personalităţii. Nu mai este imposibil să nu se 
îmbolnăvească natura umană; boala (păcatul) 

a devenit fenomen „fizic, firesc”, nu pentru 
că acesta este inevitabil, ci pentru că acolo au 
condus lucrurile prin libertatea umană. Acest 
diagnostic se aplică fiecărei persoane indi- 
viduale pe temeiul unităţii de ansamblu a 
omenirii (cf. FA 17, 26). Creștinismul ortodox 
nu se limitează granițelor înguste ale unei 
singure religii căreia îi pasă numai de fiii săi, ci, 
la fel ca Domnul, „vrea ca toate popoarele să se 
mântuiască și să ajungă la cunoașterea adevă- 
rului” (7 Tim 2, 4), din moment ce „Dumnezeu 
este Mântuitorul tuturor oamenilor” (7 Zi 4, 
10). Astfel, boala căreia i se adresează crești- 
nismul afectează întreaga omenire, conform 
Rm (5, 12): „moartea a venit asupra tuturor 
popoarelor din moment ce toate au păcătuit” 
(au deviat de a calea lor către 7heosis). 

Nefuncţionarea sau funcționarea sub parametri 
a capacității noetice a omului este esența căderii 
sale. Mult dezbătutul „păcat strămoșesc” a fost 
tocmai nepurtarea de grijă a omului — din acel 
foarte devreme moment al prezenţei sale isto- 
rice — față de păstrarea amintirii lui Dumnezeu 
(comuniunea sa cu Dumnezeu) în interiorul 
inimii sale. Aceasta este starea morbidă la care 
toți urmașii ancestrali iau parte; deoarece nu a 
fost un păcat moral sau personal, ci o boa/ă a 
naturii omului („natura noastră s-a îmbolnăvit, 
din cauza acestui păcat”, constată Sf. Chiril 
al Alexandriei), care se transmite de la om la 
om, la fel ca boala pe care copacul o trans- 
mite tuturor celorlalți copaci care se ivesc din 
el. „A-L vedea pe Dumnezeu din spate” (Îș 
33, 23) înseamnă a contempla lucrările Sale, 
energiile Sale, dar nicidecum esenţa Sa. Deose- 
birea dintre esența și energia lui Dumnezeu, 
deosebire fundamentală pentru Sfântul Vasile 
(PG 32, 869 AB), apoi pentru Sfântul Dionisie 
(PG 3, 640), Sf. loan Damaschin (PG 94, 800 
BC), Sf. Grigorie Palama (PG 150, 1170 C), 
nu are nicio legătură cu simplitatea dumneze- 
iască, un concept nesupus logicii. Dumnezeu 
în Sine este mai presus de orice concept de 
ființă, iar atributele care-l sunt logic inerente 
nu-L exprimă în mod necesar și nici nu pot 
să-L obiectivizeze. Aceasta este deosebirea pe 
care se bazează concepția despre 7heosis, adică 

starea îndumnezeită a ființei omenești, îndu- 
hovnicirea sa prin energiile dumnezeiești. Fa 
răspunde menirii acestor energii de a se mani- 
festa într-un mediu potrivit cu prezenţa lor și 
menirii omului de a se transmuta în lumina lor. 
Astfel, antropologia ortodoxă nu este eticistă, ci 
ontologică; ea este ontologia îndumnezeirii. Fa 
nu vizează dobândirea acestei lumi, ci „răpirea 
Împărăției lui Dumnezew, transformarea 
lăuntrică a lumii în Împărăţie și luminarea sa 
treptată prin energiile dumnezeiești necreate. 
Procesul de terapie „spre asemănare” cuprinde 
asceza umană și virtutea care se săvârșește, se 
împlinește prin renașterea în Hristos, urmând 
ca elementele personale ale creaţiei în devenire 
să se transforme în lucrare. 

Hristos şi îndumnezeirea în Biserică. În centrul 
dramei insondabile a Dumnezeului biblic stă 
Întruparea și nu interacțiunea harului și a păca- 
tului: interacțiunea acelui „fiat” și întâlnirea 
iubirii care coboară de la Dumnezeu — kaza- 
vasis — cu iubirea care urcă de la om — anavasis. 
Cuvântul lui Dumnezeu s-a făcut trup pentru 
a ne face „părtași ai firii dumnezeiești” (2 P/ 1, 
4). Acesta este motivul pentru care Cuvântul 
s-a făcut om și Fiul lui Dumnezeu, Fiu al 
omului: pentru ca omul, intrând în comuniune 
cu Cuvântul și primind astfel înfierea divină, să 
devină fiul lui Dumnezeu (Sfântul Irineu). Fiul 
lui Dumnezeu s-a făcut om pentru a ne face pe 
noi Dumnezeu (Sfântul Atanasie). Dacă trebuie 
să salvăm ceva în această lume, trebuie neapărat 
să salvăm iubirea lui Dumnezeu, pentru că 
El ne-a iubit cel dintâi. Liturghia ne învață 
puternic teocentrismul, lucrarea dumnezeiască, 
și îl descentrează pe om din egoismul indivi- 
dualist; privirea se îndreaptă nu spre ceea ce se 
petrece cu omul, ci înspre ce se petrece în latura 
dumnezeiască. De la Naștere, accentul liturgic 
nu mai cade pe omenescul care cuprinde pe Cel 
necuprins, ci cade pe Cel necuprins care sălăș- 
luiește în omenesc. Cu toate acestea, mistica nu 
se identifică numai cu contemplarea, căci aceasta 
este numai una dintre formele sale. Viaţa mistică 
este, mai presus de orice, viața în Dumnezeu, iar 
dumnezeiescul nu este înainte de toate puterea, 
ci sursa din care izvorăsc noua făptură și noua 


viață. Omul nu reflectă lumina, ci devine lumină. 
Sf. Grigorie Teologul spune că Dumnezeu — 
Lumina arhetipică trece în om. Ajunge astfel să 
dobândească o valoare spirituală. 

Întruparea Fiului lui Dumnezeu arată „marea 
Sa iubire de oameni” și faptul că Dumnezeul 
Treimic nu este numai „iubit”, dar și „iubire”. 
Prin Întruparea și lucrarea lui Hristos nu 
avem numai cea mai evidentă prezență a lui 
Dumnezeu în lume, avem „recapitularea” și 
„recrearea” lumii și a omului. lisus Hristos, 
singurul Om cu adevărat sănătos, restaurează și 
tămăduiește plenar firea umană de toate sufe- 
rințele, bolile, neputințele și imperfecţiunile 
ei. Aceasta este, de fapt, misiunea implicită a 
lucrării iconomice a lui Hristos Mântuitorul. 
lisus Hristos-Omul, pe de o parte, lucrează 
prin viața Sa pământească la asumarea, depă- 
șirea și restaurarea naturii umane căzute (prin 
post, suferință, răstignire și pogorârea la iad), 
iar pe de alta, înalță, sfințește și îndumnezeiește 
natura umană (prin Înviere și Înălțare). 

Aceste două momente ale activităţii iconomice 
a lui Hristos, realizate în Persoana Sa divi- 
no-umană unică, devin momente și principii 
mântuitoare, esenţiale în Biserica Sa. Tradiţia 
Bisericii nu este obiect care să se poată strict 
conceptualiza, ci ea este o trăire vie a Vieţii celei 
noi. răirea este taină simbolică prin esența ci. 
Biserica este Taină, având două dimensiuni: 
una cosmică, prin care Biserica ne descoperă 
adevărata lume a Sfintei “Treimi, lumea cea 
dintru început, la lumina căreia să cunoaștem 
propria noastră chemare spre Împărăția Ei și, 
totodată, actuala noastră cădere de la Ea, iar o 
a doua eshatologică, pentru lumea cea dintru 
început. În viața liturgică ne împărtășim de acel 
eon eshatologic pentru care lumea a fost creată 
și mântuită ca „Dumnezeu să fie totul în toate” 
(1 Co 15,23). 

Deopotrivă cu întruparea Fiului lui Dumnezeu, 
Biserica devine Trupul tainic al lui Hristos. 
lisus Hristos a transferat sau extins tot ceea ce 
EI realizase și obținuse prin Jertfa Sa, în Trupul 
Său, în Taina Bisericii. Prin sau în Biserică, 
începe vindecarea, restaurarea și unirea perso- 
nală a omului cu Dumnezeu. Biserica devine, 


496 Coordonatori: Pr. Prof. Dr. Ștefan Bucnru, Pr. Prof. Dr. loan TuLcaN 


prin Hristos, realitatea divino-umană prelun- 
gită în Sfintele Taine. În acest sens, Hristos 
Însuși instituie și activează, prin Duhul Sfânt, 
Sfintele 'Iaine ale Bisericii, care reprezintă 
consecințe imediate ale activităţii restauratoare, 
mântuitoare și sfințitoare ale lui Hristos. Pentru 
acest motiv, Sfintele Taine, fie că sunt instituite 
în mod expres prin acte văzute, ori prin cuvânt 
sau în mod nevăzut, prin trupul și lucrarea Sa, 
constituie temeiurile insolubile ale vindecării și 
sfințirii (îndumnezeirii) omului. Sfintele Taine 
au drept scop depășirea de către om a naturii 
sale căzute și unirea de către același om, după 
arhetipul lui Hristos, a naturii sale create cu 
natura dumnezeiască necreată. Sfintele Taine 
au, prin sine, o funcţie terapeutică (psiho-so- 
matică) și una prin excelență unificator-în- 
dumnezeitoare în Hristos prin Duhul. 

Scopul prezenței Bisericii în lume — ca și comu- 
niune cu Hristos — nu este o realitate statică, 
de sine, ci poartă în ea împlinirea mandatului 
primit de om la creaţie: vindecarea omului și 
restaurarea comuniunii sale cu Dumnezeu, 
bazată pe inimă, cu alte cuvinte, a capacității 
sale noetice. Tradiţia patristică nu poate fi 
comparată cu o filosofie socială, nici nu poate 
fi redusă la un sistem de morală, după cum nici 
nu poate fi identificată cu un dogmatism reli- 
gios; ea este o metodă terapeutică ce își propune 
sfințirea sau îndumnezeirea noastră. Energia 
noetică a sufletului, care se roagă mental și 
neîncetat în interiorul inimii, este un „instru- 
ment” natural pe care toți îl posedă și care este 
mereu în nevoie de terapie. Nici filosofia și nici 
o altă știință pozitivă sau socială cunoscută nu 
pot vindeca acest „instrument”. De aceea, cazu- 
rile incurabile nici măcar nu știu de existența 
acestui instrument. 

Ttologie şi îndumnezeire. Teologia este experi- 
enţa a ceea ce este mai presus de orice înțele- 
gere. Pentru Sf. Grigorie Teologul, teologia este 
înainte de toate contemplarea Treimii: vederea 
Sfintei Treimi. Tradiţia patristică afirmă că 
nimeni nu poate să aibă vreo vedere directă 
a ființei divine, deoarece aceasta este inco- 
gnoscibilă în sine, însă ea susține că putem să 
vedem lumina dumnezeiască, reflectată înainte 

de toate în oglinda sufletului purificat; acesta 
primește în el discul soarelui și se scufundă în 
sentimentul apropierii de Dumnezeu. 
Cunoașterea aceasta, prin conlucrarea cu 
Logosul, este însăși teologia mistică. Desigur, 
este vorba de Parusia dumnezeiască în suflet, 
care nu poate fi văzută decât cu ochii credinței, 
„ochii Porumbelului”. Nu este vorba să știm 
despre Dumnezeu, ci să-L „avem pe Dumnezeu 
în noi” ( Sf. Grigorie al Nyssei). Omul, potrivit 
Sfântului Maxim (Myszagogia), trebuie să 
dezvolte și în ființa sa calitatea de biserică, 
având în centrul ei pe Dumnezeu, și calitatea sa 
de preot, care slujește lui Dumnezeu în altarul 
inimii sale. Căci, inima sa profundă unde sălăș- 
luiește Dumnezeu este ca un altar pe care se 
află același Dumnezeu Care se află și în inima 
celorlalți credincioși și pe altarul locașului bise- 
ricesc. Inimile pline de Dumnezeu se întâlnesc 
între ele ca unele ce se deschid spre același 
infinit dumnezeiesc și se scaldă în lumina Lui 
iubitoare fără să se contopească între ele și cu 
E], se întâlnesc în același infinit care este și 
temeiul atotputernic al creaţiei și infinitul spre 
care este deschis altarul sau locul cel înalt al 
locașului bisericesc. 

Avva Dorotei descrie această condiționare 
a unirii ființelor create conștiente de unirea 
cu Dumnezeu astfel: „Cu cât este cineva mai 
unit cu aproapele, cu atât este mai unit cu 
Dumnezeu”. 'Lranscendența dumnezeiască 
ne învață că nu putem nicicând să ajungem 
la Dumnezeu decât pornind de la EI, numai 
dacă suntem de mai înainte în El. Teologia 
întâlnește realitatea euharistică: „prin unirea 
cu cel Nemuritor, omul participă la nemu- 
rire”. Teologia mistică devine acest punct în 
care converg catharsisul ascetic al purificării, 
contemplarea luminii reflectate de suflet și 
rațiunea-unire, ceea ce îngăduie ca Sf. Grigorie 
de Nyssa și Sfântul Evagrie să dea această 
definiție teologiei, care explică și noțiunea de 
mistic: „dacă tu ești teolog, te rogi cu adevărat, 
iar dacă te rogi, atunci ești teolog.” 

Prin urmare, este teolog cel care știe să se 
roage. Teologia este comuniunea neîncetată 
cu Dumnezeu sau descrierea prin cuvinte 

teologice a prezenţei luminătoare a Cuvântului. 
Nu este o speculație asupra textelor mistice, ci 
chiar calea mistică, cea care dă naștere unității 
(Sf. Dionisie Areopagitul). Ea cere creștinului 
să se întoarcă la purificarea sufletului, de aceea 
ea este o lucrare harismatică, fiindcă „nimeni 
nu poate să-L cunoască pe Dumnezeu dacă 
nu-l învață însuși Dumnezeu”; și „a vorbi de 
Dumnezeu este lucru însemnat”, spune Sf. 
Grigorie de Nyssa, justificând aceasta când 
declară: „Dar este și mai bine să te purifici 
pentru Dumnezeu (Cuvânzarea 32). Omul 
este asemenea cu Dumnezeu, prin virtute”, iar 
„adevărata teologie ne eliberează de patimi” 
(Sf. Vasile cel Mare). Nu există teologie în 
afară de trăire, nu ești teolog dacă nu urmezi 
calea unirii cu Dumnezeu (Sf. Grigorie 
Teologul,  Cvântarea  feologică  XXVIII). 
Trebuie să oprim gândirea noastră în faţa 
misterului, pentru că teologia este împărtășire 
din Dumnezeul cel viu, Care nu este altceva 
decât principiul apofatic al teologiei. După 
Sfântul Grigorie, limita fixată nouă nu este 
alta decât starea de îndumnezeire (Czvân- 
farea XVI). Dialogul dintre sufletul omului 
și Duhul lui Dumnezeu este o comuniune 
care generează unitatea îndumnezeitoare: 
„Dumnezeu nu Se unește decât cu cei care 
sunt dumnezei” (Sf. Simeon Noul Teolog). 
Duhul Sfânt face dintr-un erudit un teolog, 
căci teologul nu trebuie să se informeze inte- 
lectualicește despre Dumnezeu, ci să se umple 
cu Dumnezeu (Sf. Grigorie de Nyssa). 

Părinţii Capadocieni ne arată că adevărata 
tradiție înseamnă a participa personal la expe- 
riența tainelor descoperite Bisericii de Sfântul 
Duh. EI este unicul și adevăratul mistagog 
al căii apofatice ale cărei negaţii semnalează 
prezenţa Celui Numit, Nemărginit, a desă- 
vârșitei Plinătăţi. Slujba Cincizecimii spune 
că „Sfântul Duh este râul dumnezeiesc ce 
curge de la Tatăl prin Fiul”; EI este lumina 
vieții duhovnicești Care împărtășește simțu- 
rile vieţii veșnice, simțurile realităților mistice 
care sunt deja descoperite, dăruite în mijlocul 
nostru. O adevărată comuniune poartă în ea 
puterea Duhului. Având Duhul, putem și avem 


abilitatea de a comunica, pentru că ea nu este 
strict o metodă, ci o capacitate duhovnicească 
dată de Duhul. 

Antropologie şi Îndumnezeire. Părinţii Bise- 
ricii nu s-au oprit la teologia conceptelor, ci 
au năzuit la „ştiinţa care devine iubire”. lisus 
vorbește despre venirea Sa în cuvinte care 
arată comuniunea: „Noi vom veni și ne vom 
face locuinţă” (n 14,23), de aceea „Dumnezeu 
numește fericire nu o oarecare cunoaștere 
despre EI, ci conlocuirea Sa în om”. Viaţa 
creștină are în vedere unirea îndumnezeitoare 
(theosis) și acționează prin cunoașterea-co- 
muniune, participare. Însă tot ceea ce este 
participat preschimbă în sine pe cel ce parti- 
cipă (Grigorie de Nyssa, Cântarea Cântărilor). 
Omul abordează enigma teologiei în însăși 
structura sa, pentru că este creat după chipul 
lui Dumnezeu unul și întreit. El însuși se trans- 
formă într-o teologie vie, într-un locaș teologic 
prin excelență. Sf. Grigorie de Nyssa pornește 
de la Dumnezeu, adică de la Arhetip, ca să 
înțeleagă tipul și să definească esenţa omului, 
ca chip al Celui ce este. El concepe omul 
plecând de la ceea ce este dumnezeiesc și astfel 
construiește o adevărată teologie a omului. 
Orice ființă omenească are, în germene, un 
fundament personal, are un centru psihologic 
de integrare, care face să graviteze totul în jurul 
sinelui metafizic și formează conștiința de sine; 
acesta este prosopon-ul ca un dat universal 
al firii. Chiar dacă toţi suntem chemaţi să ne 
realizăm ca ipostas, totuși puţini dintre cei 
aleși ajung; să se realizeze. Ipostasul realizează 
conștient asupra sa acel punct înaintat de chip 
al lui Dumnezeu, organul și locul comuniunii 
cu Dumnezeu, care revelează structura tean- 
drică a chipului lui Hristos. În Împărăția esha- 
tologică a lui Dumnezeu „noi vom fi asemenea 
cu E” (7 In 3, 2). Trecerea de la prosopon la 
ipostas se realizează prin gradul de actualizare 
a acestui chip, care nu reprezintă altceva decât 
trecerea de la ființa naturală la ființa hristificată 
prin Sfintele Taine, unde structura omenească 
se reînnoiește după Arhetipul său, Hristos. În 
Hristos, Dumnezeu Se unește cu ceea ce este 
omenesc, iar comuniunea este absolut unică, 

întrucât locul comuniunii este Cuvântul, 
întreaga fire omenească concentrându-se în 
ipostasul Său dumnezeiesc (ajunge enipos- 
taziată), păstrându-și conștiința omenească 
personală, „prosoponică”. În orice om, „după 
chipul lui Hristos”, locul comuniunii este 
persoana omenească și aceea care primește, în 
Hristos, structura sa teandrică, iar prin această 
comuniune ajunge ipostas. La om, teandrismul 
se înfăptuieşte înăuntrul conștiinței de sine, 
unde se înfățișează și conștiința dumnezeiască: 
„Vom veni și ne vom face locuinţă” (În 14,23); 
„nu eu trăiesc, ci Hristos trăiește în mine” (Ga 
2, 20); Apostolul Pavel și-a propus ca scop 
suprem al activității sale pastorale „ca Hristos 
să prindă chip în voi” (Ga 4, 19). 

Omul a fost creat ca să conlucreze cu natura 
lui Dumnezeu, iar Dumnezeu, prin Întrupare, 
participă la natura omenească. Deiformității 
omului îi răspunde omenitatea lui Dumnezeu. 
Chipul lui Dumnezeu în om și chipul omului 
în Dumnezeu înfățișează un termen care 
condiționează în mod obiectiv Întruparea, 
adică posibilitatea ontologică a comuniunii 
celor două lumi. Hristos nu este om desă- 
vârșit, decât pentru faptul că firea Sa este „în 
mod natural” în comuniune cu firea dumne- 
zeiască, cu Dumnezeu desăvârșit. Bineînţeles 
că „în mod natural” nu înseamnă „naturalism”. 
Ceea ce este dumnezeiesc nu este deloc firesc 
omului, căci între dumnezeiesc și omenesc 
este un hiatus ce nu poate fi trecut, pe care îl 
poate transcende numai participarea la harul 
dumnezeiesc. Aceasta este harismatică, fiind 
inerentă naturii omenești: „Dacă ești curat, 
cerul este în tine; în tine vei vedea pe îngeri 
și pe Domnul îngerilor”, spune Sf. Isaac Sirul. 
În străfundul său, omul vede prezența lui 
Dumnezeu în chipul său, Care-i mai intim 
omului decât omul însuși: dumnezeiescul este 
mai omenesc decât omenescul pur, căci acesta 
din urmă nu este decât o abstracţie. Struc- 
tura deiformă a omului face imposibilă orice 
soluționare autonomă a destinului omenesc. 
Sufletul este locul prezenţelor și întâlnirilor 
dialogale, natura sa este conjugală, dialo- 
gică: logodnă sau adulter, aceasta înseamnă 


DICŢIONAR DE TEOLOGIE ORTODOXĂ 


comuniune cu „celălalt” al său. Aici nu este 
vorba să alegem între starea îngerească și cea 
animalică, ci între Dumnezeu și demonic. 
Dumnezeu, în multe feluri stabilește legături 
cu omul. Îl atrage în partea „sensibilă, delicată” 
prin iubire și dulceaţă, pe când pentru partea 
„insensibilă” creează dorul sfânt și minunat 
prin taină. Concomitent, omul se dăruiește 
și el comuniunii cu Dumnezeu Care ne ajută 
să avem contact cu El, să-L, vedem des, ca 
rude, Care se unește cu dumnezeii „după har” 
și este cunoscut de noi. Aceasta înseamnă 
că fără comuniunea cu Dumnezeu — pe care 
El însuși a pus-o, a așezat-o în noi — și fără 
chemarea pe care o activează EI Însuși, orice 
încercare a omului rămâne ineficace, zadar- 
nică: „Nimeni nu poate veni la Mine dacă nu-l 
va atrage Tatăl” (n 6, 44). Acest contact sau 
dor puternic „există în noi firesc” și, împreună 
cu alte înclinații morale înnăscute, sădite, îl 
ajută pe om să mențină o comuniune vie cu 
Dumnezeu. lubirea către Dumnezeu nu se 
învaţă (Sf. Vasile cel Mare). 

Există o evidentă corespondenţă între natura 
omului și chemarea lui Dumnezeu. Constituie 
de altfel moștenirea inițială cea mai impor- 
tantă a comuniunii, în timp ce îl descoperă 
pe Dumnezeu înăuntrul nostru existențial. Îl 
descoperă apoi că lucrează ca persoană a iubirii 
nu la sfârșitul demersului istoric al omului și 
a cosmosului, ca spectator al evoluţiilor, ci se 
găsește în om și în lume de la început și în 
toată incursiunea lor. Se interesează de ei, îi 
iubește, dialoghează, comunică, îi întâlnește și 
are contacte cu ei continuu. De aici izvorăște, 
desigur, răspunsul omului, dar și importanța 
decisivă a dialogului sfinților cu Dumnezeu, în 
timp ce vindecă nevoia personală mai profundă 
a existenței omenești. Este cea mai sfântă 
relație. Omenescul limitat al ființei se rapor- 
tează la Fiinţa Cea Preaînaltă. Omul nesigur și 
scindat caută neliniștit și nerăbdător să-l întâl- 
nească pe Dumnezeu, „față către față”, spre a se 
întregi, dobândind sens și ipostas real și spre a 
se odihni lângă El. Și aceasta denotă că locul 
omului în lume nu se stabilește întâmplător sau 
fatal sau datorită vreunei necesități, ci din relația 

lui existenţială cu Dumnezeu. Telul și sfâr- 
șitul lui este persoana iubită a Creatorului lui. 
Acesta este misterul în căutarea lui Dumnezeu. 
Căutându-L și comunicând cu Dumnezeu, 
omul este întâlnit și cuprins de Dumnezeu, 
îmbrățișat și îndumnezeit de Dumnezeu. 
Urmând „adevărul prin sine”, este luat captiv el 
însuși de Dumnezeu și este pus între cei iubiți 
ai Lui. De aceea, în ultimă analiză, ÎL găsesc 
pe Dumnezeu, ceea ce înseamnă că Îl caut pe 
Dumnezeu și Îl caut fără oprire. Această încli- 
nație și tendință spre Dumnezeu este firească, 
fiind putere iubitoare. 

Îndumnezeire şi viața duhovnicească. Metoda 
terapeutică oferită de către Biserică este viața 
duhovnicească, viaţa în Duhul Sfânt. Sf. 
Grigorie de Nyssa ne-a transmis concepția sa 
despre kerygma antropologică: o ființă nu este 
om, adică sănătos duhovnicește, decât numai 
atunci când este însuflețită de Duhul Sfânt, 
când este „chip asemănător”. Duhul Sfânt face 
dintr-un bolnav, un sănătos, căci omul sănătos 
nu trebuie să se informeze numai teoretic despre 
Dumnezeu, ci să se umple cu Dumnezeu, „ca 
după ce L-am primit în noi, să devenim ceea 
ce este EP”. Fără comuniunea cu Sfântul Duh, 
nu avem o personalitate autentică, ci constituim 
un mod de a fi separat, o existență separată, o 
unitate închisă, un ipostas bolnav. Numai iubirea 
jertfelnică, comunitară și dătătoare de putere 
scindează individualitatea egoistă, bolnavă și o 
vindecă, îndreptând-o spre persoana cealaltă. 
Eu îl întâlnește pe tu, se intersectează cu tu și se 
împlinește astfel comuniunea lui noi. Devenim, 
după expresia Sfântului Vasile, „legaţi unii de 
alții”. Viaţa duhovnicească este experimen- 
tată prin asceza-terapie și participarea la harul 
necreat, prin Sfintele Taine. Sfintele Taine nu 
sunt doar simple acte liturgice, ci ele reprezintă 
expresia modalității ultime de unire a omului 
cu Dumnezeu, precum și mijlocul de vinde- 
care a firii umane de rău, boală și moarte. Dar 
ele nu sunt, însă, nici acte sau momente solitare 
în procesul de mântuire și sfințire a omului, ci 
ele reprezintă, dimpreună cu Taina Bisericii, 
expresia supremă a lucrării iconomice a Mântu- 
itorului lisus Hristos. 


Terapia ascetică este exercițiul transfigurării 
naturii noastre autoguvernante și nespiritua- 
lizate din cauza păcatului, care ne condamnă 
pe termen lung; la o moarte spirituală, despăr- 
ţirea veșnică de harul lui Dumnezeu. Asceza 
aspiră să ne transfigureze patimile — „adevă- 
rata teologie ne eliberează de patimi”, Sf. 
Grigorie Teologul —, cu intenţia de a elibera 
aservirea interioară către punctele de slăbi- 
ciune ale omului și de a participa la Crucea 
lui Hristos și la Învierea Sa. Terapia-ascetică 
nu înseamnă nicidecum distrugerea patimilor, 
ci convertirea lor în „patimă nepătimitoare”, 
ca omul să se concentreze în așteptarea liniș- 
tită a momentului în care Dumnezeu înveș- 
mântează sufletul cu forma luminoasă divină. 
Asceza nu înseamnă „mortificarea simţurilor”, 
ci reordonarea lor, punerea lor în rânduială. 
„Simțurile exersate” ale ascetului îi permit 
perceperea acelei frumuseți care „va mântui 
lumea” (Dostoievski). Însă pentru ca harul 
tămăduitor și sfințitor al Tainelor să aibă 
efectul scontat este pe deplin necesară conlu- 
crarea omului cu harul și voința de a fi vindecat. 
Sfintele Taine ne dăruiesc viaţa în Hristos, dar 
cu „strădania binevoitoare a omului”, scrie Sf. 
Nicolae Cabasila, adăugând că viaţa în Hristos 
stă într-o permanentă împreună lucrare a lui 
Dumnezeu cu omul: „lucrarea pornește de 
la Dumnezeu, din partea noastră se adaugă 
bunăvoința. A Lui este propriu-zis săvârșirea, 
a noastră este dorința de împreună-lucrare”. 
Criteriul terapiei poemantice a Bisericii este 
dobândirea unei vieți spirituale autentice, prin 
deschiderea căii către 7Peosis. Viaţa creștină 
are în vedere unirea îndumnezeitoare, /heosis, 
și acționează prin cunoașterea-comuniune, 
în care tot ceea ce este participat preschimbă 
în sine pe cel ce participă. „Ceea ce este prin 
fire ființa participată, transformă în aceeași 
fire și pe fiinţa care participă” (Sf. Grigorie 
de Nyssa). Sf. Maxim Mărturisitorul descrie 
mântuirea ca un proces ontologic, în care 
creștinii înaintează de la a fi la a fi mai bine, 
până la a fi veșnic. Aceasta se poate vedea 
în moaștele neputrezite ale sfinților care au 
depășit descompunerea biologică. Moaştele 

neputrezite sunt, în tradiția noastră, dovada 
indiscutabilă a împlinirii terapiei ascetice a 
Bisericii. 
Bibliografie. Evpoximov, Paul, Orzodoxia, Ed. Înstitu- 
tului Biblic și de Misiune al Bisericii Ortodoxe Române, 
București, 1996; Fonovsky, G., Apia Ipapr, Exkinoia, 
Ilapă6oois, Tesalonic, 1976; Mana, Teofan, Despări- 
mirea, De la Etică la ființialitate, Ed. Agnos, Sibiu, 2007; 
NeELLas, P., Omul — animal îndumnezeit. Perspective pentru 
o înțelegere ortodoxă a omului, Atena, 1979; MAT=OYKA, 
Nikoc, Aoyuarikr ko Xvufolikr Geoloyia, Tesalonic, 

Tesalonic, 1969; Xenzrov, II., Ipryâprog o Q&046y0ş, o 

Teofan Mada 


ÎNGENUNCHERE. Gest ritualic liturgic 
ce însoțește rugăciunea ce constă într-o anga- 
jare a trupului în rugăciune și un act simbolic 
de supunere desăvârșită a omului cu întreaga 
sa ființă înaintea lui Dumnezeu. În chip 
simbolic, îngenuncherea exprimă căderea 
în păcat la care este supusă mereu persoana 
umană, precum și recunoașterea dependenţei 
faţă de Dumnezeu-Creatorul. Îngenuncherea 
este act de cult și act penitențial, ca osteneală 
a trupului ce se aduce lui Dumnezeu. Privită 
astfel, îngenuncherea este o permanență a 
vieţii noastre duhovnicești particulare și a 
vieţii liturgice obștești. Ca act penitenţial, ea 
însoțește alte osteneli menite să-l ajute pe cel 
păcătos să se îndrepte, să se vindece de păcate. 
Având în vedere că ziua de duminică, sărbă- 
toarea Sfintelor Paști și toată perioada până la 
Rusalii au ca notă dominantă bucuria, Can. 20 
Sin. l Ec. oprește îngenuncherea și metaniile 


în aceste zile. 

ÎNGER. Fiinţă rațional-inteligibilă creată de 
Dumnezeu, cu o fire spirituală și iute, înzes- 
trată cu libertate și care fiind în comuniune 
cu Dumnezeu, este grabnic împlinitoare a 
voinței Lui. 

Ei sunt fiinţe raţionale, care ființează și acțio- 
nează direct și în proximitatea lui Dumnezeu. 
Lumea lor, ca de altfel creația per ansamblu, 
nu era o necesitate pentru Dumnezeu, de 
aceea slujirea pe care o aduc lui Dumnezeu 
nu completează sub nicio formă atotputer- 
nicia Lui. Dimpotrivă, slujirea îngerilor arată 
necesitatea creaţiei de a se afla în asentiment 
cu Creatorul ca unică formă de comuniune cu 
El. Slujirea îngerilor este o necesitate a crea- 
ției pentru a avea o comuniune funcțională 
cu Dumnezeu. Îngerii sunt ființe create, deci 
au un început sau geneză, apoi un stadiu de 
schimbare sau devenire, și apoi un stadiu final 
de stabilitate. În acest sens, îngerii au ajuns deja 
la starea de stabilitate deoarece voința liberă a 
lor se manifestă cu precădere în sensul bun de 
acceptare a comuniunii cu Dumnezeu. 
Libertatea îngerilor este o chestiune fundamen- 
tală a constituţiei lor firești, deci slujirea lor către 
Dumnezeu este rezultatul unei alegeri libere, în 
care s-au stabilizat deja. Stabilizarea îngerilor 
în bine se datorează unei anumite iuțimi a firii 
lor, aceea de a fi grabnic împlinitori. Această 
calitate a lor se datorează, după cum spune Sf. 
loan Damaschin, firii lor care este spirituală, 
căci neavând precum oamenii firea compusă 
într-un mod complex, nu sunt frânați de fasci- 
naţii conexe precum ființele materiale. Astfel, 
toată activitatea și raportarea lor se circumscrie 
unor stări spirituale mai rapid decât poposirea 
pe obiecte materiale. Acesta este motivul pentru 
care universul lor este unul spiritual, el descriind 
orizontul circumscrierii determinative a lor, 
precum și tipul lucrărilor lor. 

Despre îngeri consemnează Sfinții Părinţii că 
au o fire simplă, dar acea simplitate nu este 
similară simplităţii absolute a firii dumneze- 
iești. Vorbind despre promptitudinea îngerilor, 
aceasta este direct legată de sesizabilitatea lor. 
Orizontul lumii spirituale face ca Dumnezeu 
să fie mai rapid vizibil prin lucrările Lui, iar 

atitudinea în fața Lui să fie tranșantă. Lucră- 
rile îngerilor, respectiv slujirea lor, se înca- 
drează în tipologia spirituală a firii lor. Astfel, 
caracterul spiritual îi face prezenţi oriunde cu 
viteza gândului; prezența îngerilor nu trebuie 
înțeleasă ca o formă limitată de atotprezență 
similară cu atotprezenţa lui Dumnezeu, ci ca 
promptitudine, unde dimensiunea și corporali- 
tatea lor nu ţine de amploarea scalară a planului 
fizic, ci de lucrările lor, de stările sufletești. Dacă 
pentru creația văzută spaţialitatea cu dimensiu- 
nile ei este normativă pentru clasificările aces- 
teia, pentru creația spirituală este normativă 
lucrarea, respectiv lucrarea conformă voinței lui 
Dumnezeu. Acest caracter lucrativ al ființării 
lor îi face să fie prezenţi uneori, când îngăduie 
Dumnezeu, și în plan material, deși sunt nema- 
teriali. Lucrarea ca act de libertate este cea care 
asigură posibilitatea interferenţei între planul 
material și spiritual. De aceea, pe planul lucră- 
rilor se întâlnesc cu oamenii, care și ei la rândul 
lor au parte nevăzută: sufletul. Sufletul omului 
este cel care se află pe același plan nevăzut ca 
și îngerii, dar perspectiva unei comunicări 
cu aceștia ţine de iconomia lui Dumnezeu și 
caracterul comun al lucrărilor dintre îngeri și 
oameni. Omul este ființă dihotomică, în care 
trupul și sufletul comunică reciproc și sunt 
legate identitar unul de altul. Astfel, când 
trupul se spiritualizează, iar sufletul se circum- 
scrie fizic, există posibilitatea să perceapă cele 
spirituale, adică lumea îngerească. În acord cu 
îngerii, drepţii se bucură veșnic de Dumnezeu, 
lăudându-L împreună cu ei. 

Este consemnată prezența în Sfânta Scriptură, 
încă din cartea Facerea, atunci când se spune 
că Dumnezeu a creat „cerul și pământul”. Deși 
nu se afirmă explicit existența îngerilor, Sfinţii 
Părinți, dar și tradiţia talmudică iudaică văd 
în termenul „cer” (ovpavog, în limba greacă, și 
uîci (sama), în limba ebraică) nu doar bolta 
cerească care se afișează vederii panoramice, ci 
și universul spiritual în integrum. Cerul semni- 
fică lumea inteligibilă din care fac parte toți 
îngerii, precum și toate manifestările aces- 
tora. Dintru început toți îngerii au fost buni 
și lăudau pe Dumnezeu pentru înțelepciunea 


actului creator: „Când s-au făcut cerurile și 
pământul, lăudatu-M-au cu glas mare toți 
îngerii Mei”, dar din mândrie unii dintre ei 
au devenit ostili voinței lui Dumnezeu și s-au 
întunecat — aceștia sunt diavolii. Diavolii nu 
mai ascultă voința lui Dumnezeu și nici nu se 
mai află împlinitori ai lucrărilor Lui, de aceea 
starea lor s-a numit iad. Mântuitorul spune că 
a văzut căderea acestora „ca un fulger pogorân- 
du-se din cer” (e 10, 18), aceștia voind pier- 
derea oamenilor pentru viața veșnică. Sfânta 
Scriptură arată că îngerii sunt fiinţe care vestesc 
oamenilor voia lui Dumnezeu. Există tendința, 
în filosofie, ca ei să fie socotiți apartenenţi ai 
unei condiţii a intervalului, adică intermediară 
între Dumnezeu și oameni. Însă credința creș- 
tinilor a admis întotdeauna că ei sunt crea- 
turi distincte, cu identitate proprie, care nu se 
confundă cu Dumnezeu, deși sunt împlinitori 
ai voii Lui. Însă această ascultare promptă a lor 
îi face să aibă o anumită transparență, aceea prin 
care se vede însuți Dumnezeu, glasul lor este 
chiar glasul Domnului care se manifestă prin ei. 
De aici rezultă această identificare filosofică a 
îngerilor cu Dumnezeu Însuși. Transluciditatea 
aceasta este argumentată de Părintele Stăniloae 
prin teoria chipului și Arhetipului, funcțio- 
nală în acest caz și în lumea îngerilor. Asemă- 
narea dintre chip și Arhetip creează senzația 
unei coincidențe între ele, între Dumnezeu și 
îngeri. Astfel, denumirea de Îngerul Domnului 
este utilizată adesea de proroci pentru a arăta 
că Domnul este Cel ce grăiește prin ceea ce 
Scriptura numește „Îngerul Domnului” (Îș 3, 
2), este Îngerul care-l împiedică pe Avraam 
ca să-l aducă jertfă pe fiul său Isaac, zicând: 
„Juratu-M-am pe Mine însumi, zice Domnul, 
că de vreme ce ai făcut aceasta și n-ai cruțat 
nici pe singurul tău fiu, pentru Mine” (Fe 22, 
16). De asemenea, Îngerul Domnului vorbește 
lui Iacov de nedreptatea ce i-o făcuse Laban 
(Fe 31, 11). De asemenea, este trimis la Agar 
Egipteanca (Ft 16, 7), vorbește lui Moise (Îș 
3, 2), lui Balaam (Nm 22, 22-36), Ghedeon 
Ud 6, 11), David (2 Par 21, 16), Ilie 2 Rg1, 
3-4), Daniel (Dn 6, 22). Această identitate a 
îngerului Domnului a fost discutată datorită 

felului cum se adresa oamenilor, adică direct cu 
cuvintele lui Dumnezeu, conform J4 (3, 1): „Eu 
v-am scos din Egipt și v-am adus în țara pe 
care am jurat părinților voştri că v-o voi da. Am 
zis: «Niciodată nu voi rupe legământul Meu cu 
voi»”. Acest text lasă să se creadă că acest Înger 
al Domnului este chiar Domnul Însuși, Fiul 
neîntrupat încă, dar cu o înfățișare în Vechiul 
Testament nefamiliară celei din Evanghelii. 
Acest lucru este însă o presupunere, însă același 
Înger al Domnului stă și cu sabia în mână în 
faţa lui Valaam (Nm 22, 23), dar îl îndeamnă 
și pe Sf. Evanghelist loan să nu i se închine 
deoarece este împreună slujitor cu el (4p 19, 
10). Îngerii locuiesc în imediata apropiere a lui 
Dumnezeu, iar Domnul lisus Hristos spune 
că ei văd pururea fața Tatălui ceresc (7 18, 
10). Din același text se desprinde că fiecare 
om are câte un înger păzitor, care, conform 
Sfintei Tradiţii, este încredințat în mod excep- 
țional creștinilor pentru ca să-i păzească de 
la Sfântul Botez. De asemenea, acesta ajută 
sufletul omului pentru mântuire și nu este 
un împlinitor al poftelor acestuia, dacă acesta 
trăiește după trup sau pentru sine. Îngerul 
păzitor este cel care duce sufletul la judecata 
particulară înaintea lui Dumnezeu (e 16, 22). 
Sf. Dionisie Areopagitul afirmă, în lucrarea 
Ierarhia cerească, faptul că îngerii sunt clasificați 
în anumite cete, numite de tradiţie și cete înge- 
rești, în funcție de apropierea sau depărtarea 
misiunii lor. După Sfântul Dionisie cele 9 cete 
îngerești se împart în 3 categorii de câte 3 cete. 
Prima este cea mai apropiată de Dumnezeu 
este formată din Tronuri, Heruvimi și Sera- 
fimi. A doua treaptă este compusă din cetele 
Stăpâniilor, Domniilor, Puterilor, iar cea de-a 
treia din Începătorii, Arhangheli și Îngeri. 
Mărturiile nu sunt inedite, ci ele se regăsesc 
în Sfânta Scriptură, unde se afirmă existența 
heruvimilor ce străjuiau drumul spre pomul 
vieții (Ze 3, 24), sunt sculptați pe capacul chivo- 
tului (Îș 25, 18), iar ei nu știau cum arată aceștia 
dacă nu ar fi avut cunoștință de ci; se arată lui 
lezechiel ca fiind împrejurul Domnului (2 10, 
1-3), Domnul șade pe heruvimi (7 Rg 4, 4; 2 
Rg 6, 2). De asemenea, mai sunt consemnați 

serafimii în cartea profetului Isaia (6, 2), ființe 
îngerești ce zburau înaintea tronului preai- 
nalt pe care stătea Domnul, având 6 aripi, cu 
două acoperindu-și fețele, cu două picioa- 
rele și cu două zburau, zicând cu glas mare: 
„Sfânt, Sfânt, Sfânt, Domnul Savaot, plin este 
cerul și pământul de mărirea Lui” (Is 6, 3). De 
asemenea, mai sunt cunoscuți îngeri grupați în 
cete cerești (7 Rg 22, 19; Ps 68, 17, 148, 2; Dn 
7, 9-10; Ap 5, 11), peste ei fiind căpetenii sau 
arhangheli. Numele a doi dintre aceste căpe- 
tenii sunt cunoscute: Mihail, cel implicat în 
războiul nevăzut (Dn 12, 1; Iuda 9; Ap 12,7) 
și Gavriil, vestitorul întrupării Cuvântului (Dn 
9,21; Le 1, 19-26). Se mai cunoaște numele de 
Rafail (70 3, 16; 5, 4), pe care Sfânta Tradiţie 
îl consideră numele tot al unui arhanghel. 
Cetele 'Tronurilor, Domniilor, Puterilor, Stăpâ- 
niilor, Începătoriilor, Îngerilor sunt cunoscute 
după cuvântul Apostolilor Petru și Pavel, care le 
remarcă nu numai numirile, ci și rangurile (£/1, 
21; Col 1,16; 1 Pr 3,22). Faptul că Sfinţii Apos- 
toli afirmă acest lucru al împărțirii cetelor cerești 
dovedește unitatea credinței în sfinții îngeri și, 
mai ales, autenticitatea ei care s-a perpetuat în 
baza Sfintei Tradiţii. Acest lucru se reflectă ulte- 
rior prin pomenirea ierarhiilor cerești în opera 
Sfântul Dionisie, dar și în cult, după cum afirmă 
o podobie a Bisericii: „Ce vă vom numi, pe voi 
sfinților, Heruvimi, că întru voi s-a odihnit 
Hristos...”, arătându-se că acestea sunt dăruite 
cu multe daruri și investiri de la Dumnezeu, 


pentru împlinirea lucrărilor lor. 

Ștefan Buchiu, Mihai Burlacu 


ÎNMORMÂNTĂRE. Ierurgie bisericească ce 
presupune înhumarea celui adormit. Ritualul 
de înmormântare a fost reconstruit de cerce- 
tători după mărturiile literare ale Vechiului 
Testament, dar și după numeroasele dovezi 
arheologice. Literatura ebraică veche consem- 
nează expresia „a murit și a fost îngropat” 7 
140), 2, 3 8,323 12, 710% 12, 1544 Re 1/23), 
care atestă cutuma înmormântării la evrei. În 
vremea patriarhilor, aceasta însemna îngroparea 


într-un mormânt săpat în piatră (Fe 23, 19, 25, 
9, 49,31; 50,13). De regulă, mormintele oame- 
nilor obișnuiți erau în pământ, în afara orașului 
(precum cele de la marginea Ierusalimului: 2 Rg 
23, 6; Ir 26, 23), în timp ce mormintele regilor 
erau chiar în cetate sau în apropierea zidurilor 
ei (2 Rg 21, 18, 26; 2 Cor 16, 14; 21,20; 28, 27; 
32, 33; Neem 3, 15-16). 

Înmormântarea era îndatorirea familiei (4 
16, 31) și a fiilor defunctului (Zr 25, 9; 35,29). 
Membrii familiei celui mort își sfâșiau hainele, 
bărbaţii își rădeau părul bărbii și al capului și 
îmbrăcau, în semn de doliu, pânză de sac (Fe 
37, 34-35, Is 3, 24, 22, 12; Ir 7,29; 12 7, 18; Lil] 
1, 8; Am 8, 10; Mi 1, 16).Din cauza condiţiilor 
climaterice, mortul era îngropat cât mai rapid, 
chiar și în ziua morţii sale. Corpul acoperit de 
haine sau de o pânză era mai întâi spălat, apoi 
așezat pe o targă (2 Rg 3, 31) și îngropat. După 
tradiția egipteană, cadavrele lui Iacov și Iosif 
au fost îmbălsămate de persoane specializate 
(Fe 50,2, 26), dar această practică nu este ates- 
tată în cultura iudaică. Conform Legii, cada- 
vrul unui nelegiuit trebuia îngropat în grabă, 
fără a fi atins de cineva, întrucât se credea că 
atingerea lui aducea necurăția (Dr 21, 22-23). 
Mormântul acestuia trebuia semnalat printr-o 
grămadă de pietre (Is 7,26; 8,29; 10,27). Timp 
de o săptămână sau chiar mai mult, familia îl 
plângea pe cel mort (Fe 50, 1-2; 4 Rg 14,2). 
In cazul lui Moise, poporul a ţinut doliu timp 
de 30 de zile (Deuz 34, 8), iar cartea 2 Rg face 
referire la doliul ținut de David pentru Saul 
și Ionatan (2 Rg 1, 1-12). Multe dintre aceste 
practici au fost interzise de Legea mozaică, 
întrucât aveau origine canaanită (Lo 19,27-28; 
21,5; Dr 14, 1). Cartea Ir (16, 7-8) face referire 
la oferirea de mâncare după înmormântare. 
Doliul era însoţit de îndelungi tânguiri special 
compuse (2 Rg 1, 17; 2 Cor 35,25), intonate, în 
cazul familiilor înstărite, de bocitoare „profesi- 
oniste” (Ir 9, 16-17, Am 5, 16). În creştinism, 
prin înmormântare se înțelege un ritual sau 
slujbă care însoțește așezarea în mormânt a 
unei persoane care s-a mutat la cele veșnice. 
Acest ritual reflectă credința fiecărei religii cu 
privire la sfârșitul vieții pământești și începutul 

vieţii veșnice. Ritualul înmormântării poartă 
o adâncă pecete confesională. Molitfelnicul 
ortodox conţine slujbe de înmormântare pe 
categorii de vârstă, pe grupe de credincioși și 
pe perioade liturgice. Astfel, avem: Rânduia/a 
înmormântării mirenilor, Rânduiala înmor- 
mântării pruncilor,  Rânduiala 
țării preoților şi a diaconilor de mir, Rânduiala 
înmormântării călugărilor, Rânduiala înmor- 
mântării care se face la Sfintele Paști şi peste toată 
Săptămâna Luminată. Rânduielile bisericești și 
canoanele Bisericii Ortodoxe interzic oficierea 
slujbei de înmormântare sinucigașilor și celor 


care sunt incinerați. 

Constantin Oancea, Viorel Sava 


ÎNSUȘIRILE BISERICII. Din constituția 
teandrică a Bisericii decurg anumite atribute 
sau însușiri ale ei ca rup a lui Hristos Cel 
unul și sfânt extins peste veacuri în umani- 
tate. Simbolul  Niceo-Constantinopolitan 
enumeră aceste atribute sau însușiri ale Bise- 
ricii când afirmă: „Cred [|...] într-una sfântă, 
sobornicească și apostolească Biserică”. Deși 

sunt distincte aceste însușiri, ele se intercon- 
diționează și se întrepătrund reciproc, doar 
împreună constituind întregul, care este Bise- 
rica, Trupul lui Hristos în Duhul Sfânt. 
Unitatea Bisericii este legată de consti- 
tuția Bisericii ca Trup extins al Cuvântului 
întrupat, ea fiind una întrucât există un singur 
trup al Fiului lui Dumnezeu, după cum există 
un singur Dumnezeu și o singură credință a 
Bisericii. Unitatea Bisericii este un dar al lui 
Dumnezeu făcut umanității, dar și o misiune 
a Bisericii de a trăi, mărturisi și evidenția 
această unitate prin credinţa, cultul, misiunea 
și organizarea ei. 

Sfinfenia Bisericii arată că în ea strălucește 
sfințenia Celui care S-a jertfit pentru ea și a 
făcut-o un neam sfânt, o preoţie sfântă (7 Pr 
2, 5, 9). Pentru a dobândi mântuirea în Iisus 
Hristos trebuie să intrăm în orizontul sfinţeniei 
Lui, prezent în Biserică prin Sfintele Taine ca 
lucrări ale Duhului Sfânt. 

Sobornicitatea (catolicitatea) Bisericii exprimă 
destinația sau scopul ultim al ei de a cuprinde 
în sine întreaga umanitate răscumpărată de 
Hristos, precum și trăirea întregului ethos al 
Bisericii de către fiecare mădular în parte al ei. 
Biserica este sobornicească adică este întreagă, 
deplină, pe temeiul relaţiei ei cu Sfânta Treime 
prezentă în viața ei. 

Apostolicitatea Bisericii este însuşirea în virtutea 
căreia Biserica a păstrat întreagă și neschim- 
bată învățătura lui Hristos, așa cum au propo- 
văduit-o Sfinţii Apostoli, dar Biserica este 
apostolică și pentru faptul că ea stă pe temelia 
Apostolilor, piatra cea din capul unghiului fiind 
însuși Hristos, dând permanent mărturie despre 
Tradiţia Apostolică. Apostolicitatea Bisericii 
implică succesiunea apostolică în credință și har, 
începând cu epoca Sfinţilor Apostoli, traversând 


veacurile până în vremea noastră. 

Ioan Tulcan 


ÎNTÂMPINĂREA DOMNULUI. Sărbă- 
toare împărătească sau domnească închinată 
zilei în care Sfânta Fecioară Maria, confor- 
mându-se prescripţiilor Legii Vechi (Lo 12, 8), 
a mers la templul din Ierusalim, la 40 de zile 
de la nașterea Mântuitorului, pentru slujba de 
curățire. Aici, Pruncul Iisus a fost întâmpinat 
de Dreptul Simeon (Ze 2, 22 ș.u.). Este ţinută 
pe 2 februarie. În timp ce tradiția ortodoxă 
pune accentul pe întâmpinarea Domnului de 
către Dreptul Simeon, tradiția romano-cato- 
lică dedică această sărbătoare curăţirii Sfintei 
Fecioare Maria (Feszum Purificationis Beatae 
Mariae Virginis), considerând-o sărbătoare 
mariologică. Prima mențiune documentară 
privitoare la această sărbătoare o găsim în 
Jurnalul de călătorie al pelerinei Egeria, scris 
prin anii 382-384, unde această sărbătoare este 
numită Quadragesimae Epiphania. Întrucât în 
vremea aceea Nașterea Domnului era serbată 
la Ierusalim pe 6 ianuarie, odată cu Epifania, 
Întâmpinarea Domnului era serbată la 40 de 
zile după Epifanie, adică pe 14 februarie. 

Generalizarea sărbătorii Întâmpinării 
Domnului în Răsărit are loc în sec. al VI-lea. 
La Roma a fost introdusă în anul 494 în timpul 
Papei Gelasius. Schimbarea datei de serbare de 
la 2 februarie s-a făcut în anul 534 în timpul și 
la intervenția împăratului Justinian. În prezent 
doar creștinii armeni mai serbează Întâmpi- 
narea Domnului pe 14 februarie. Această sărbă- 


toare este întâlnită și la protestanții luterani. 
Bibliografie. BRAnIșTE, Ene, Lifurgica Generală, vol. 
I, Ed. Episcopiei Dunării de Jos, Galaţi, 2002; Roman, 

Viorel Sava 


ÎNTRUPĂRE. Este actul prin care Fiul lui 
Dumnezeu, născut din veci din Tatăl, a luat trup 
omenesc din Sf. Fecioară Maria, Născătoarea 
de Dumnezeu, devenind și Fiul Omului. Actul 


Întrupării este considerat unul dintre fundamen- 
tele mântuirii neamului omenesc, deoarece prin 
asumarea acestui trup, Fiul a asumat întreaga 
umanitate căzută prin păcatul lui Adam. 

Sf. Evanghelist loan vorbește despre Cuvântul 
veșnic al lui Dumnezeu că Se arată în trup, 
indicând într-un limbaj cvasi-filosofic specific 
acelei perioade faptul că Dumnezeu Fiul 
este paradigmă a întregii creații sau Logos. 
Părinţii Bisericii au gândit că această utilizare a 
conceptelor eline în prologul ioaneic are la bază 
ideea filosofică că Logosul sau Rațiunea are o 
dimensiune practică, ce aduce din plan poten- 
ţial în plan concret un lucru. De aceea, precum 
cuvântul este considerat a fi rostire, adică mate- 
rializarea sonoră a unui gând, așa și Dumnezeu 
Logosul prin Întrupare, a materializat planul 
Său din veșnicie. Expresia „Cuvântul, Trup S-a 
făcut, și am văzut slava Lui” (n 1, 14) arată 
accesibilitatea de Sine a lui Dumnezeu, de a fi 
perceput ca om. Întruparea arată condiționarea 
comuniunii cu Dumnezeu de iubirea semenilor. 
Întruparea propriu-zisă s-a petrecut cu consim- 
țământul Maicii Domnului care atunci când a 
venit Arhanghelul Gavriil să-i vestească ceea 
ce Dumnezeu avea în plan cu ea, aceasta a spus: 
„lată roaba Domnului, fie mie după cuvântul 
tău” (Le 1, 38). Prin acest consimţământ 
întreaga umanitate consimte prin glasul Maicii 
Domnului ca venirea Cuvântului în Trup să se 
petreacă. Sf. Evanghelist Luca redă acest eveni- 
ment cu amănunte, arătând că Dumnezeu S-a 
arătat în trup în chipul firesc trupului. 
Întruparea ca act este cuprinsă în ceea ce, tehnic, 
teologia Bisericii a consemnat prin termenul 
de enipostaziere, adică asumarea firii umane 
în integralitatea sa. De aceea, când vorbim de 
Întrupare la modul particular, aceasta implică 
enipostazierea la modul general. De aceea, 
limbajul teologic și liturgic vorbesc adesea 
despre Trupul lui Hristos ca fiind echivalent firii 
umane a Lui. Așadar, referințele la Trupul Său 
sunt de fapt referințe nu doar la materia trupului 
în sine, adică la carne (To oop5), ci la firea 
omenească integrală, adică trup și raționalitate, 
sau duh însuflețitor (n wwm), cu tot ceea ce are 
o fire umană enipostaziată: voință, intelect, afect. 

Astfel firea omenească însemnă și trup și suflet, 
dar ipostaziabile în Persoana Cuvântului. Apoli- 
narie din Laodiceea, făcând confuzie între suflet 
și persoană, considera că Hristos a luat doar 
trupul, nu și sufletul omenesc cu raționalitatea 
lui, astfel a ajuns să afirme că Logosul a luat doar 
un trup în sensul strict al termenului, ca și cum 
S-ar fi îmbrăcat cu o haină. De aceea, nu trebuie 
făcută confuzia între cei ce consideră că Hristos 
a luat trup szricto sensu şi Hristos a luat trup în 
sens de fire umană, în integralitatea ei. Se spune 
la formula de împărtășire că se ia „Irupul lui 
Hristos”, însă termenul de trup, în cazul de față 
semnifică principiul unificator și recapitulativ al 
trupului, adică firea umană integrală. 

Motivul Întrupării Fiului este acela de mântuire 
a neamului omenesc. Unii Părinții răsăriteni 
au privit mai amplu acest act și unii dintre ei 
au afirmat că Fiul s-ar fi întrupat ca să reca- 
pituleze firea indiferent dacă Adam ar fi căzut 
în păcat sau nu. Dintre aceștia menționăm pe 
Sf. Maxim Mărturisitorul și pe Sf. Grigorie de 
Nyssa, care susțin Întruparea ca act subsidiar 
planului din veșnicie al creației. După aceștia, 
deși comuniunea lui Adam cu Dumnezeu 
dinainte de cădere era directă, firea umană 
trebuia unificată în Persoana Fiului, deoarece 
trebuia extinsă filiația cerească și asupra oame- 
nilor, altminteri, omul ar fi fost doar ca îngerii, 
slugă și nu fiu. Pe de altă parte însă Adam reca- 
pitula întreaga fire umană și nu s-ar fi pus astfel 
problema unei necesităţi a unei alte recapitulări 
în Fiul, deoarece scopul recapitulări este legat 
de ștergerea păcatului strămoșesc. În cazul 
Părinților care susțin Întruparea necondiționată 
de actul căderii, scopul recapitulării este împli- 
nirea persoanei în unitatea de ființă, deoarece 
Adam nu putea să dea umanităţii prin merite 
personale ceea ce putea da Fiul prin extinderea 
filiației Sale. Motivul Întrupării se leagă de 
scopul Întrupării, acestea converg într-o unică 
lucrare mântuitoare. Întruparea este semn al 
solidarităţii lui Dumnezeu cu oamenii, nu 
numai prin intermediul harului, ci prin depli- 
nătatea imanenței Lui în creație, după cuvântul 
Sf. Apostol Pavel care spune că „în EI locuiește 
trupește toată plinătatea dumnezeirii” (Co/ 2, 

9). Acest lucru presupune 
a Cuvântului între oameni, ce marchează 
devenirea Lui co-trupesc cu oamenii. Această 
unitate de fire a oamenilor este realizabilă doar 
prin Întrupare în Persoana Fiului. 


ăci enipostazierea în 

predispunea la păcat personal. Prin acest fapt, 
Fiul „biruiește păcatul în trup”, deoarece firea 
umană a Sa „creștea și se întărea cu duhul” (Le 
2, 40), făcându-se ascultătoare Iatălui. Ea este 
paradigma creșterii personale a fiecărui om în 
Hristos. Prin Întrupare se reactualizează maximal 
omul în Dumnezeu, Fiul rămânând și om 
pentru totdeauna în Ipostasul Său dumnezeiesc. 
Elevaţia firii umane în Hristos a făcut-o vred- 
nică de a intra prin Ipostasul Său în Sf. Lreime. 
Evenimentul Înălţării Domnului marchează 
deplinătatea omenității îndumnezeite de Fiul. 

Prin Întrupare, Fiul nu-Și pierde calitatea 
de Fiu sau caracterul dumnezeiesc al Său, ci 
dumnezeirea Sa rămânând întreagă, devine 
ceea ce nu era. Umanizarea lui Dumnezeu 
nu conduce la pierderea dumnezeirii Lui, ci 
la îndumnezeirea umanităţii pe care o asumă. 
De altfel, nici umanitatea Trupului Său nu 
devine dumnezeiască după fire, după cum 
afirmă majoritatea Părinților (Sf. Atanasie cel 
Mare, Sf. Chiril al Alexandriei, Sf. Grigorie 
de Nazianz, Sf. Maxim Mărturisitorul, Sf. 
loan Damaschin), ci își păstrează identitatea 
omenească deși se îndumnezeiește. Așadar, 
firea omenească în Hristos și firea dumneze- 
iască își comunică reciproc caracteristicile deși 
rămân distincte. Astfel, textul de la F// Q, 
1-12) afirmă aspectul chenotic al Ipostasului și 
nu al firii dumnezeiești, fapt ce permite înțele- 
gerea Întrupării ca „limitare” a lui Dumnezeu, 
dar care nu condiționează deloc firea dumneze- 
iască și nici nu-i impută vreun caracter relativ 
ori vreo necesitate de vreun fel. Întruparea 
lui Dumnezeu pare o limitare a Sa doar din 
perspectiva unei judecăţi natural-umane, dar 
aceasta este văzută ca o formă de atotputernicie 
de Părinţii Bisericii. Întruparea este un act de 
atotputernicie pentru că este un act excepțional 

ca Cineva Atotputernic să Se limiteze, nepier- 
zându-Și atotputernicia. 

Întruparea indică felul în care omul și-l 
împropriază pe Hristos, împărtășirea euharis- 
tică. Pr. Dumitru Stăniloae afirmă că Trupul 
lui Hristos nu este similar în calități unui 
trup uman obișnuit, ci, în virtutea ipostazierii 
sale în Cuvântul, este un Trup recapitulativ. 
El semnifică firea umană care recapitulează 
umanitatea particulară a fiecărei persoane 
umane și conduce ceea ce recapitulează. Trupul 
lui Hristos poartă în Sine caracterul infinit al 
firii dumnezeiești, unde, o dată imprimat, Se 
poate oferi, extinde real prin Euharistie, fără 
să-și piardă unitatea și integritatea, fără să se 
epuizeze: „Se sfarmă și Se împarte Mielul lui 
Dumnezeu, Cel Ce se sfarmă și nu se desparte, 
Cel ce se mănâncă și nu se sfârșește și pe cei 
ce se împărtășesc îi sfințește”. Asumarea perso- 
nală sau subiectivă a acestei umanităţi atotcu- 
prinzătoare se face prin împărtășirea cu Trupul 
real al lui Hristos, deși este perceput în simțuri 
sub forma pâinii și a vinului. Trupul lui Hristos 
grefează persoana celui care se împărtășește pe 
umanitatea îndumnezeită a lui Hristos, deve- 
nind astfel cuprins în Trupul Lui. Prin această 
asimilare în Trupul lui, El devine Cap al celor 
care se împărtășesc, astfel cei ce se împărtășesc 
devin Biserică a lui Dumnezeu. Din acest punct 
de vedere, Sf. Apostol Pavel afirmă că Biserica 
este Trupul lui Hristos, iar Hristos este Capul 
ei (E 5, 23). Acest lucru a condus în teologia 
contemporană către acea eclesiologie euharis- 
tică, unde criteriul de veridicitate eclesială este 
dat de comuniunea euharistică. 

Prin Întrupare, Domnul Se face vizibil în 
b incidența simţurilor și percep- 
ției omenești. Este modul cel mai potrivit de 
veni în lume, „nu cu năluciri, înfricoșându-ne 
pe noi”, ci în chipul firesc în care orice om 
vine pe lume: nașterea. Odată cu trupul au fost 
asumate firesc și onest toate cele ale trupului, 
respectiv viaţa în simţuri, durerea, foamea, 
setea și celelalte nevoi trupești, dar fără ca să 
dea curs unei vieți după trup. Astfel, chinurile 
Sale, ispitirile și postirea din Muntele Caran- 
taniei au fost asumate real. Reacţii firești ale 






oamenilor, precum plânsul, au fost confirmate 
în Sfintele Evanghelii. Suferinţa lui Hristos 
după trup a fost una reală, împotriva oricărei 
suspiciuni și obiecții dochetiste de mai târziu. 
După Învierea Sa din morți, trupul Său a fost 
îmbrăcat în slava pe care o avea înaintea Tatălui 
încă „înainte de a fi lumea” (n 17, 5), pentru 
ca acel Trup să fie mărturia iubirii Sale lucră- 
toare în lume. Trupul slavei are caracteristicile 
unei infinite firi dumnezeiești, este inepuizabil, 
neintrând sub incidența legilor fizice care ne 
determină. EI este un Trup spiritualizat, care 
reflectă slava lucrărilor Ipostasului Său, și este o 


paradigmă a învierii tuturor din morți. 

Ștefan Buchiu, Mihai Burlacu 


ÎNVĂŢĂTORI BISERICEȘTI. Apar încă 
de la începutul Bisericii, se ocupau mai ales cu 
catehizarea credincioșilor în cadrul cultului și 
în afara acestuia, fiind cunoscuţi și sub denu- 
mirea de didascali. Dacă la început erau consi- 
derați harismatici, ei devin în decursul isto- 
riei profesioniști ai învățăturii creștine, în sec. 
al V-lea având încă importanță deosebită în 
viața Bisericii. Fi erau clerici la început, dar 
mai apoi puteau fi și laici cooptați în această 
misiune. Obiectul și forma învăţământului lor 
sunt consemnate în Învărătura celor doisprezece 
Apostoli, Apologia Ia St. Lustin Martirul și Filo- 
soful și Szromarele lui Clement Alexandrinul. 
Didascalii sau învățătorii bisericești sunt ante- 
riori cateheţilor, superiori acestora în instrucție 
și trăirea adevărului, constituindu-se adeseori 
în adevărate repere culturale. Datorită lor apar 

primele școli creștine, ca inițiativă privată, fără 
ca autoritatea bisericească a epocii să fi contri- 
buit cu ceva la această nouă formă de învăță- 
mânt care este și profan și creștin și teologic 
și filosofic. Nu avem multe opere scrise, dar 
Scrisoarea atribuită lui Barnaba, Învățătura celor 
12 Apostoli sau Didabia şi o parte din Epistola 
către Diognet au ca autori învățători bisericești. 
Ei sunt studiaţi ca și creatori de tradiţie auten- 
tică bisericească și teologică. Dintre didascali 
amintim pe Sf. lustin Martirul și Filosoful, 


Taţian Asirianul, Panten, Origen și Rodon. 

Călin Dragoș 


ÎNVIERE. Ridicarea omului din moarte în 
planul vieții veșnice; restaurarea unităţii dintre 
suflet și trup, care sunt despărțite după moarte. 
Învierea lui lisus Hristos este un act de putere 
al Sfintei Treimi. În Noul Testament este atri- 
buită când 'Tatălui: „Dumnezeu L-a înviat din 
morți” (FA 3, 15; 5, 30, 13, 344 17,31; 1 Ia 
1, 10; 7 Co 6, 14; Ro 4, 24), când Fiului. lisus 
Hristos este prezentat în și mai multe locuri ca 
subiect al actului Învierii: „a înviat a treia zi” (7 
Co 15,4; M4 20, 15; Mc 9, 34; Le 18, 33; 24, 34; 
In 6,9; 7,4; 8, 84; 7 Co 12, 16,17; 2 Co 5,15; 
1 Tes 4, 14). Biserica Ortodoxă preamăreşte pe 
Hristos ca subiect al Învierii, cântând: „Hristos 
a înviat din morți, cu moartea pe moarte 
călcând”. Învierea lui Hristos a fost nu numai 
rezultatul unui decret al Tatălui, ci a fost pregă- 
tită de unirea umanității lui cu dumnezeirea în 
persoana Sa dumnezeiască. Realitatea Învierii 
Domnului este atestată de arătările lui Hristos 
cel înviat, experiate, în mod real, de un mare 
număr de membri ai comunităţii creștine din 
Ierusalim, în frunte cu Apostolii (MW 28, 9-10, 
17-18; Mc 16, 12, 14, Le 24, 15-31, 34, 36-48; 
In 20,16,19,23,26,29; In 21, 12,2; FA 1,3,9; 

1 Co 15, 3, 5, 12). Dovada principală a Învierii 
este însăși prezența și manifestarea lui Hristos 
înviat în mijlocul Apostolilor și ucenicilor 
Săi până la Înălțare. Toma face experiența lui 
Hristos înviat în mod personal, ca și Apostolii, 
cărora lisus le-a arătat mâinile și coasta (In 20, 
20-28). O altă dovadă a Învierii este faptul că 
Iisus înviat suflă Duhul Sfânt peste Apostoli 
(In 20, 22). Comuniunea cu Hristos cel înviat 
i-a determinat pe Apostoli să-L propovădu- 
iască cu prețul vieții lor (FA 4, 20). 

Trupul lui Hristos cel înviat este trup pnev- 
matic (soma pnevmatikon), adaptat condi- 
ţiilor spirituale de existență ale Împărăției 
veșnice a lui Dumnezeu. Pătimirea și moartea 
sunt numai o etapă în calea lui Iisus Hristos 
spre Dumnezeu Tatăl. Poporul trebuia să vadă 
și biruința Sa și să se identifice cu E] nu numai 
în suferință, ci și în puterea Sa. Trupul Său 
este un templu plin de prezența și puterea lui 
Dumnezeu, de aceea el nu poate să fie ţinut de 
moarte în mormânt (In 2, 19-22). 

Cu învierea lui Hristos începe o etapă nouă, 
ultima, în istoria omenirii, deoarece, pentru prima 
dată, puterea lui Dumnezeu se arată mai puter- 
nică decât păcatul și moartea. Nimic din cele ale 
istoriei, nici moartea nu poate să reziste la acți- 
unea iubirii lui Dumnezeu în Fiul Său înviat. 
Moartea este învinsă definitiv, o nouă viață apare 
în lume, nu prin reîncarnare sau readucere la viață 
a unui mort, ci prin trecerea lui lisus Hristos la 
o altă existență în sânul lui Dumnezeu, deschi- 
zând perspectiva ridicării creației în planul vieții 
incoruptibile și fără de moarte, în planul pnev- 
matizat al Împărăției lui Dumnezeu. Învierea 
lui Hristos este baza și garanţia învierii tuturor 
oamenilor și izvorul puterii de transfigurare a 
cosmosului întreg; „lar dacă se propovăduiește că 
Hristos a înviat din morți, cum zic unii dintre voi 
că nu este înviere a morților? Dar acum Hristos a 
înviat din morți, fiind începătură (a învierii) celor 
adormiţi [...]. Căci, precum în Adam toți mor, 
așa și în Hristos toți vor învia” (7 Co 15, 12, 20, 
22). lisus Hristos a înviat singur pentru a pune 
în fața noastră perspectiva și nădejdea Învierii; 
învierea cu trupul a persoanei umane individuale 
nu poate avea loc, însă, decât în solidaritate cu 

prefacerea întregii substanțe a cosmosului, la sfâr- 
șitul chipului actual al lumii. De aceea doctrina 
de credință este exprimată în Simbolul credinței 
sub forma unei făgăduințe și așteptări: „Aştept 
învierea morților și viața veacului ce va să fie”. 
În teologia patristică, Învierea este o concluzie 
a Întrupării și Învierii lui Iisus Hristos, Fiul lui 
Dumnezeu. Pe de altă parte, în virtutea consub- 
stanțialității omului cu Logosul întrupat, firea 
omenească participă la toate actele lui Hristos: 
Dumnezeu „ne-a născut din nou prin învierea 
din morți a lui lisus Hristos, spre nădejde vie” (7 
Pr 1, 3). Sf. Grigore de Nazianz vorbește de un 
raport de reciprocitate între Dumnezeu și om în 
actele lui Hristos: „leri m-am îngropat împreună 
cu Tine, Hristoase; astăzi mă ridic împreună 
cu Tine, Cel ce ai înviat. Răstignitu-m-am ieri 
împreună cu Tine; Însuţi împreună mă preamă- 
reşte, Mântuitorule, întru Împărăția Ta”. Pe de 
altă parte, învierea trupului din moarte este un har 
al înnoirii firii noastre. Sursa Învierii este puterea 
care iradiază din trupul înviat al lui Hristos. 
Învierea este anticipată sacramental în Taina 
Botezului (Ro 6, 3-6). În primele secole, 
botezul catehumenilor se săvârșea în Sâmbăta 
Mare, noaptea, între înmormântarea și învierea 
lui Hristos, anume pentru ca cel nou botezat 
să fie, prin afundarea întreită, „contemporan” cu 
evenimentele comemorate (M/ 28, 1). 

Prin învățătura despre învierea morţilor crești- 
nismul arată că moartea nu este o pierdere sau o 
aneantizare a persoanei și personalității omului, 
ci o trecere spre o existență unică cu Dumnezeu 
în veșnicie. Condiţia naturală a trupului se 
păstrează, dar corupția, în sens de disoluţie a 
dispărut. Trupul rămâne ca realitate materială, 
dar funcțiile lui exercitate de simțuri sunt cople- 
șite de facultățile spiritului. De asemenea, sufletul 
există ca o realitate distinctă și este nemuritor, 
dar el participă la slava lui Dumnezeu împreună 
cu trupul. Sufletul este transfigurat de energiile 
dumnezeiești necreate, iar trupul este absorbit 
de sufletul îndumnezeit și este pnevmatizat, 
înduhovnicit. Astfel, la Înviere vom avea un trup 
înduhovnicit, care nu va mai fi supus păcatului și 
morții: „Așa-i cu învierea morților: se seamănă 
întru stricăciune, învie întru nestricăciune; se 


seamănă întru necinste, învie întru slavă; se 
seamănă întru slăbiciune, învie întru putere; se 
seamănă trup firesc, învie trup duhovnicesc. Dacă 
există trup firesc, există și trup duhovnicesc” (7 
Co 15,42-44). Este vorba despre o „făptură nouă” 
(2 Co 5, 17), „căci pentru noi, cetatea noastră este 
de la început în ceruri, de unde-L și așteptăm 
ca Mântuitor pe Domnul lisus Hristos, Care va 
schimba trupul nostru de smerenie spre a-l face 
după chipul trupului Său de slavă” (Ffp 3,20-21). 
Învierea morţilor nu se bazează, în credința 
și pietatea creștină ortodoxă, pe o idee vagă 
despre nemurire, ci pe făgăduinţa și așteptarea 
celei de-a doua veniri a Domnului. Învierea și 
Parusia nu se pot disocia: „Acest Iisus, Care s-a 
înălțat de la noi la cer, așa va și veni cum L-aţi 
văzut voi mergând la cer” (FA 1,11). 

Pentru evrei, Paștele (Pesha — „trecere”) este 
o sărbătoare instituită în amintirea scoaterii 
poporului Israel din Egipt, eliberarea din robia 
egipteană. Pentru creștini, Paștele comemo- 
rează trecerea lui lisus de la moarte la viață (se 
află cu trupul înmormântat de vineri seara până 
în prima zi a săptămânii, duminica dimineața). 
Creștinii au ţinut să se identifice cu biruința 
lui Hristos asupra morții, de aceea comemo- 
rează Învierea în fiecare duminică, prin cele- 
brarea Fuharistiei, instituită de lisus Hristos 
în Joia Pătimirilor. Trupul și Sângele Mielului 
lui Dumnezeu jertfit (In 1, 29) aduce elibe- 
rare și viață tuturor celor ce cred în EI: „Că din 
moarte a viață și de pe pământ la cer, Hristos 
Dumnezeu ne-a trecut pe noi, cei ce cântăm 


cântare de biruință”. 

JERTFĂ. Dar, sacrificiu, efort făcut de cineva 
pentru Dumnezeu, sau pentru o altă cauză, ca 
expresie a iubirii. 

Jertfa, ca mijloc de înlăturare a păcatului, o 
întâlnim atât în Vechiul cât și în Noul Testa- 
ment cu înțelesul de ofrandă adusă ca mulțu- 
mire și slăvire lui Dumnezeu, sub diferite forme. 
Astfel, în Vechiul Testament găsim arderea de 
tot a animalelor, a păsărilor sau aducerea de 
pâine și vin — Jertfa lui Melchisedec), mergând 
chiar până la hotărârea de jertfire a propriului 
fiu, spre a face voia lui Dumnezeu — Jertfa 
lui Avraam). În Noul Testament, însă, ideea 
de jertfă capătă un sens profund, jertfa însem- 
nând dăruire desăvârșită, ca jertfire de sine a 
lui Dumnezeu, așa cum S-a adus pe Sine jertfă 
supremă Mântuitorul, Fiul lui Dumnezeu, 
pentru răscumpărarea omenirii din robia păca- 
tului („Căci Paștile nostru IHristos S-a jertfit 
pentru noi”, spune Sf. Apostol Pavel, în 7 Co 
5,7). Starea de jertfă necontenită a Mântuito- 
rului este actualizată la Sfânta Liturghie prin 
Taina Sfintei Fuharistii, când prin rugăciu- 
nile slujitorilor Bisericii și ale credincioșilor și 
invocarea Sfântului Duh, darurile — pâinea și 
vinul — aduse ca ofrande de către credincioși și 
pregătite de preot pentru slujire se sfințesc prin 
prefacerea în Trupul și Sângele Domnului. Prin 
rugăciunea preotului și a comunităţii liturgice, 
Mântuitorul Hristos, Care este în același timp 
preot, altar și jertfă, este cel care se împarte și 
este mâncat. Jertfa are și un caracter duhov- 
nicesc, prin viața închinată lui Dumnezeu cu 

credință, prin cultivarea virtuţilor și prin faptele 


bune ale fiecărui creștin. 

eucharistigue a la lumiere de VEcriture Sainte et des Pere- 
sanciens, în: MEPREO, 61, 1968; GaenIv, Constantin, 
„Jertfă și răscumpărare”, în: GB, XXXII (1973), 1-2, pp. 
3-164. 


Nicușor Tucă 


JERTFELNIC. Locul din Sfântul Altar pe 
care se săvârșește Jertfa Fuharistică. 

Sub forma unei mese cu patru laturi sau uneori 
rotundă, această masă este sprijinită pe un 
singur picior median, așezat la mijlocul ei, ori 
pe patru picioare. Conform tradiţiei rămasă din 
vremea persecuțiilor, când creștinii săvârșeau 
Sfânta Jertfă în catacombe, pe lespedea de pe 
mormintele martirilor, la piciorul Sfintei Mese 
se îngroapă o părticică din Sfintele Moaşte. 
Sfânta Masă are mai multe simboluri: ea închi- 
puie și ieslea și mormântul Mântuitorului și 
Cina cea de Taină. Sfânta Masă pe care se așază 
darurile de jertfă în timpul Sfintei Liturghii, 
când se prefac în Trupul și Sângele Domnului, 
amintește și de mormântul martirilor care s-au 
jertfit pentru Hristos. Sfânta Masă este învelită 
cu mai multe acoperăminte: mai întâi o pânză 
albă numită cămașă (Kor&Gapk& — katasarka 
= strânsă pe piele), strânsă cu un șnur în jurul 
piciorului, simbolizând giulgiurile cu care a fost 
înfășurat Trupul Domnului la punerea Lui în 
mormânt. În cele patru colțuri ale Sfintei Mese 

se pun icoanele celor patru evangheliști. Aceste 
icoane simbolizează temeiul că se păstrează și 
se predică învățătura lui Hristos așa cum este 
Sfintele Evanghelii. Peste „cămașă” se întinde 
alt acoperământ, făcut din materiale străluci- 
toare (mătase, fir), de culoare roșie sau galben, 
numit endotion (gr. &vâvT6v,r0 — enditon) 
și care simbolizează Schimbarea la Faţă pe 
Muntele Taborului. Peste endotion se întinde 
o bucată de pânză sau stofă, numită iliton (gr. 
eiivo — eilio = a înveli), în care se învelește 
Sfântul Antimis. Pe ea este pictată icoana 
punerii în mormânt a Mântuitorului și unel- 
tele pătimirilor Sale: crucea răstignirii, cununa 
de spini, ciocanul și cuiele, sulița, buretele cu 
oțet și fiere, cocoșul care a cântat de trei ori. La 
cele patru capete ale antimisului sunt pictate 
chipurile Evangheliștilor cu simbolurile lor. La 
un colț al lui, într-un buzunărel, sunt cusute 
moaște de sfinți. De aceea, când Sfânta Litur- 
ghie nu se poate săvârși în biserică, se poate 
face și în altă parte dacă se așterne antimisul 
care poate ţine loc de Sfânta Masă. Asemenea 
situații se pot întâmpla, de exemplu, pe front, în 
spitale etc. Antimisul simbolizează mormântul 
Mântuitorului și giulgiul, iar ilitonul, în care stă 
învelitantimisul, închipuie și giulgiul ori numai 
mahrama (sudariul) cu care a fost înfășurat 
capul Domnului, la punerea Lui în mormânt. 
Pe Sfânta Masă stă permanent Sfânta Cruce, 
Sfânta Evanghelie, Chivotul (gr. KiBoroc, 
KiBoTtov, 16 — kivotos, tokivotion), numit și 
artoforiu sau pixidă sau tabernacol. Este o cutie 
de metal preţios, care are forma unei biserici în 
miniatură. În chivot se păstrează Sfânta Împăr- 
tășanie pentru cei bolnavi și pentru cei botezați. 
Chivotul amintește de vasul cu mană care se 
păstra în Chivotul (Sicriul) Legii din templul 
Vechiului "Testament. 

În vechime și proscomidiarul se numea jertfelnic 
(OvpraoTiptov, 16 — firiastirion) sau ofrandă, 
punere înainte (np60eoig, 1] — profesis) pentru 
că aici se aduc darurile credincioșilor. Prosco- 
midiarul este absidiola de miazănoapte a alta- 
rului, unde preotul pregătește „cinszizele daruri” 
(prescurile și vinul) pentru a fi sfințite la Sfânta 
Liturghie. 

Nicușor Tucă 


JILŢ ARHIERESC. Tron pe solee sau așezat 
la limita dintre naos și absidele de miazăzi 
și miazănoapte, pe care odinioară ședeau la 
slujbă împăratul și patriarhul, iar în prezent stă 
arhiereul. 


JUDECĂTORI. Conducători ai semințiilor 
lui Israel din perioada prestatală postmozaică. 

Activitatea lor este relatată în Cartea Judecă- 
tori (ebr. Șoferiz, gr. Kritai) și parţial în primele 
8 capitole din 1 Regi (1 Samuel). Perioada 
judecătorilor se extinde aproximativ între 1200 
și 1030 î.H., de la moartea lui losua până la 
primul rege israelit, Saul. Ultimul judecător a 
fost Samuel. 

Cartea Judecători prefațează faptele acestora 
cu o relatare a cuceririi (parţiale) a Canaanului 
de către israeliți (1). Aceasta este urmată de 
o sinteză teologică a epocii (2, 1-3, 6). Deși 
Dumnezeu promisese israeliților toată țara, au 
rămas zone necucerite, locuite de alte popoare. 
Această schimbare a survenit deoarece după 
moartea lui Iosua israeliții L-au părăsit pe 
Domnul și au slujit altor dumnezei. Neamurile 
rămase în țară și cele din afara țării au pornit 
războaie împotriva israeliților (2, 1-3, 6). Fiind 
asupriți, israeliții au strigat către Domnul, iar 
EI le-a ridicat de fiecare dată un judecător 
din popor spre a-i izbăvi de primejdia străină. 
Primul judecător este Ozniel, care îi izbăvește 
pe israeliți de asuprirea regelui Mesopota- 
miei (3, 7-11). Seminţia lui Veniamin este 
supusă de o coaliție a moabiţilor și amaleci- 
ților. După optsprezece ani, Domnul îl ridică 
judecător pe od (Ehud). Prin iscusința sa, el 
îl ucide pe regele moabiţilor, Eglon — un om 
exagerat de corpolent, lacom și pervers — chiar 
în reședința acestuia (3, 12-30). Despre Șamgar 
se spune, într-un singur verset, că a ucis șase 
sute de filisteni cu un băț (3, 31). Sprijinit de 

judecătoarea și prorocița Debora, Barac învinge 
trupele canaanite ale regelui labin, conduse de 
generalul Sisera, la râul Chișon (4). Victoria 
este evocată și în cântarea Deborei (5). Gedeon 
a fost supranumit lerubaal (e/r. „s-a sfădit cu 
Baal”), pentru că distrusese altarul lui Baal din 
localitatea sa. Ghedeon și cei 300 de luptători 
ai săi nimicesc hoardele madianite și amalecite 
care cotropeau țara de șapte ani. Făcliile aprinse 
noaptea, trâmbițele și oalele sparte din porunca 
lui Ghedeon, creează haos și confuzie în tabăra 
dușmanilor și aceștia se măcelăresc între ei. 
După victorie, poporul îi propune lui Ghedeon 
să devină rege, dar el refuză, afirmând că rege 
în Israel este Domnul (6-8). Relatarea despre 
Abimelec are puţină legătură cu faptele jude- 
cătorilor anteriori. Ea descrie o încercareeșuată 
de instaurare a regalității în Israel (9). După 
notițele succinte despre 7o/a și Iair, urmează 
din nou o relatare mai lungă, despre judecătorul 
Iefiae Gaaladitul (10-12). Fiu al unei prosti- 
tuate, el este respins de frații săi vitregi și de 
comunitate datorită originii sale și se asociază 
cu oameni fără căpătâi, formând o bandă de 
tâlhari. Bătrânii Galaadului apelează la leftae 
când amoniţii năvălesc în țară, promițându-i că 
îl vor accepta drept conducător dacă va învinge. 
Dar preţul victoriei a fost prea mare, fiindcă 
leftae făgăduise că, în caz de biruință, va aduce 
jertfă Domnului pe prima persoană care-i va 
ieși în întâmpinare din casa sa. Aceasta a fost 
chiar fiica lui și singurul lui copil. În timpul 
său au existat conflicte și între semințiile isra- 
elite (Efraim și Galaad). După o scurtă trecere 
în revistă a judecătorilor Idfan, E/on şi Abdon, 
urmează istoria lui Samson (13-16), proverbial 
pentru forța sa fizică, datorată podoabei capi- 
lare, care atingea limite supraumane în momen- 
tele când era stăpânit de Duhul Domnului. 
Samson ucide un leu cu mâinile goale. Dar 
Samson este stăpânit și de o slăbiciune pentru 
femeile filistene, care îi umbrește harisma și îi 
atrage sfârșitul. Dezamăgit de eșecul căsăto- 
riei cu o femeie filisteană, Samson se răzbună 
omorând filisteni și arzându-le câmpurile de 
cereale. Încercările repetate ale filistenilor de 
a-l captura nu au izbândă până când secretul 

forței sale nu este trădat de o altă femeie de 
care se îndrăgostise (Dalila). După ce îi se taie 
părul în timpul somnului, Samson este capturat 
de filisteni. Aceștia îi scot ochii și îl întemni- 
țează. În închisoare, forța îi revine odată cu 
creșterea părului. În timpul unei petreceri la 
care filistenii se distrau pe seama lui, Samson 
rupe coloanele de susţinere ale clădirii și moare 
alături de cei care se aflau înăuntru.Capitolele 
17-21 nu prezintă istoria vreunui judecător, ci 
dezvăluie moralitatea precară și violența din 
epoca prestatală (idolatria seminției lui Dan și 
nelegiuirea locuitorilor din Ghibeea). 

În cartea Judecători sunt prezentate două cate- 
gorii de judecători. Cei mai mulți sunt lideri 
harismatici, animați de Duhul Domnului, care 
conduc seminţiile israelite în luptele cu popoare 
dușmane. În cele mai multe cazuri, activitatea 
lor s-a desfășurat local, în cadrul unei seminții 
(Ehud — în teritoriul lui Veniamin; Debora 
— în teritoriile lui Zabulon și Neftali, leftae — 
în Galaad), dar ulterior au fost receptaţi și de 
celelalte seminții ca eroi ai întregului Israel. 
Ei sunt numiţi uneori „izbăvitori” (3, 9,15) 
pentru că izbăvesc (2, 16; 3, 31; 6, 14; 13,5) 
seminţiile de asuprirea sau amenințarea cotro- 
pitorilor. Noţiunile de „judecător” sau „a judeca” 
în cazul lor trebuie înţelese în sensul mai larg 
de „a conduce”, așa cum este folosit termenul 
pentru conducătorii tribali în textele de la Mari 
(mileniul 2 î.Hr.). În teologia biblică ei sunt 
numiți „judecători mari”, pentru a fi deose- 
biţi de „judecătorii mici” — cea de a doua cate- 
gorie — despre care ni se vorbește doar într-o 
listă formată din câteva versete: 10, 1-5; 12, (7) 
8-15. Dacă judecătorii mari sunt eroi harisma- 
tici, judecătorii mici nu au activități militare. 
În cazul lor, „a judeca” trebuie înțeles în sensul 
legal și consta foarte probabil în soluționarea 
situaţiilor de conflict apărute între familii din 
una sau mai multe seminţii, pe baza autorității 
de care se bucurau în rândul poporului. Eli și 
Samuel (7 Rg 1-8) au și ei atribuţii de acest 
fel. Judecătorii mici sunt: Tola, air, Ibţan, Elon, 
Abdon. leftae apare în lista judecătorilor mici, 
dar este încadrat între judecătorii mari datorită 
relatării extinse despre activitatea sa (11, 1-12, 

6). Judecătorii mari sunt Otniel, Ehud (Aod), 
Șamgar, Debora, Ghedeon, leftae, Samson. 
Consideraţii teologice. Pare să existe o distanță 
enormă între lucrarea Duhului în judecătorii 
harismatici din vechiul Israel și modul în care 
este descrisă lucrarea Duhului Sfânt în spiri- 
tualitatea creștină. Dar darurile lui Dumnezeu 
se dăruiesc după necesităţile oamenilor și ale 
timpului. Atunci, în vremea judecătorilor, 
harisma consta în putere supraumană și abili- 
tatea de a anima oamenii la luptă, pentru a 
supraviețui. Harisma era primită de judecători 
doar când apărea o strâmtorare de nedepășit 
prin forţe omenești. Relatările biblice despre 
judecători sunt descrieri ale lucrării izbăvitoare 
a lui Dumnezeu în oameni, adaptate necesi- 
tăților acelei epoci. Lecţia lor ultimă este că 
Dumnezeu izbăvește când există pocăință 
sinceră din partea omului. 

Autorii biblici au relatat nu numai succesele 
acestor harismatici, ci și slăbiciunile și eșecu- 
rile lor, vizibile mai ales la leftae și Samson. 
Experiența Duhului — atunci, dar și acum — nu 
reprezintă doar o istorie a izbânzilor, ci în ea 
este cuprinsă și experiența eșecului personal, în 


favoarea triumfului iconomiei lui Dumnezeu. 
Bibliografie. Sepruaginta 2: Iisus Nave, Judecătorii, 
Ruth, 1-4 Regi, Polirom, 2004; Borne, R.G., „Judges, 
Book of”, în The Anchor Bible Dictionary, 3, 1992; 
Gânc, M., Riczer, (Die Neue Echter-Bibel, AT 31), 
Echter Verlag, 1993. 


JURĂMÂNT. (can.; lat. iusiurandum) Practică 
religioasă care constă într-un angajament, o 
promisiune sau o făgăduință făcută de cineva, 
în formă solemnă, de regulă în public, prin- 
tr-o formulă fixă, cu invocarea solemnă a lui 
Dumnezeu, ca martor pentru adevărul unei 
mărturii sau ca garant pentru sinceritatea unei 
promisiuni. 

Jurământul este menţionat atât în Vechiul cât și 
în Noul Testament, fiind admis și argumentat de 
către Sfinții Părinți și, prin urmare, practicat și 
de către Biserica Ortodoxă, care l-a introdus în 
cultul ei. Biserica îl folosește în cazul absolven- 
ților școlilor teologice, licenţiaţilor și doctorilor 
în Teologie, profesorilor școlilor teologice, care 
depun jurământ în biserică, cu mâna dreaptă 

pe Sfânta Evanghelie și Sfânta Cruce, în fața 
Sfântului Altar și a preotului, rostind formule 
specifice. Trebuie menţionat și faptul că Bise- 
rica Ortodoxă nu a oprit niciodată pe credin- 
cioșii săi să depună jurământ dacă legile civile 
și militare o impun. Jurământul este permis ori 
de câte ori este cerut de către o autoritate sau 
prevăzut de alte împrejurări importante. 
Putem vorbi despre două feluri de jură- 
minte: asertoriu (îuramentum assertorium). şi 
de promisiune  (îzramentum  promissorium). 
Primul se raportează la lucruri trecute, iar al 
doilea la lucruri a căror realizare este rezervată 
viitorului. Sfântul Vasile cel Mare vorbește în 
canoanele sale despre practica jurământului, 
despre importanța sa și despre cei ce-și calcă 
jurământul. Astfel, în Can. 10 și 17, Sf. Vasile 
cel Mare rezolvă o situație de făcfo din Bise- 
rica primară, în care exista practica depunerii 
jurământului de către unele persoane care nici- 
odată nu vor intra în cinul preoţesc sau dacă vor 
intra, nu vor părăsi parohia pentru care au fost 
hirotoniți preoți și că niciodată nu vor primi o 
demnitate ierarhică mai înaltă. Prin cele două 
canoane Sf. Vasile cel Mare reglementează de 
drept cele două speţe în care cei doi preoți 
Chiriac și Vianor au depus jurământ. 

În Can. 28, Sf. Vasile cel Mare condamnă jură- 
mântul fără rost, pentru lucruri fără importanță. 
Nu este de condamnat jurământul în sine, ci 
modul practicării lui. În acest sens, Can. 29 
Vasile este elocvent: 

„Stăpânitorilor care se jură să facă rău supușilor 
Îi se cuvine tratament deosebit. Și tratamentul 
pentru aceștia este de două feluri: unul adică îi 
învăța să nu se jure lesne; iar celălalt este să nu 
stăruie în hotărârile cele rele. Drept aceea, fiind 
angajat cineva de mai înainte prin jurământ să 
facă rău altuia, acela să dovedească pocăință 
pentru pripirea jurământului, dar să nu susțină 
răutatea sa cu pretextul respectării jurământului. 
Căci nici lui Irod nu i-a fost de folos că a jurat, 
care, ca să nu calce jurământul, s-a făcut ucigaș 
al Prorocului. În general, jurământul este oprit; 
dar cu atât mai mult se cuvine a se osândi cel ce 
s-a făcut pentru o răutate. Drept aceea, cel ce s-a 
jurat trebuie să se căiască, iar nu să se sârguiască 

a-și împlini nelegiuirea. Examinează adică mai 
pe larg absurditatea. De s-ar jura cineva să 
scoată ochii fratelui, oare bine este a se înfăptui 
una ca aceasta? De s-ar jura cineva să ucidă? 
Sau, în scurt, dacă va călca cineva o poruncă în 
urma jurământului. Că am jurat și am ţinut nu 
păcatul, ci să păzesc judecăţile dreptății Tale (Ps 
118, 106). Și precum porunca se cade a întări cu 
judecăţi nestrămutate, așa se cade în tot chipul a 
se desființa și a se stârpi păcatul”. 

Deja pe timpul lui Constantin cel Mare s-a 
introdus jurământul creștin (cod. Iheod XI, 39, 
3) pentru ca ulterior să fie preluat și de legislația 
lui Iustinian (Cod Iusz. IL, 59, 1.4.20.9). Prin 
Novela 124, lustinian a dispus ca fiecare jude- 
cător să depună jurământul pe Sfânta Evan- 
ghelie, iar prin Novela 123 și 137, legislația 
prevedea ca episcopul să depună jurământ pe 
Sfânta Evanghelie că nu se va practica simonia. 
Can. 94 Irul. prevede afurisirea pentru cei care 
se jură cu jurământ elinesc (păgânesc). 

În legislația bisericească actuală, jurământul 
este prevăzut în procedura judecății bisericești. 
Astfel, în faza declaraţiilor martorilor, în prima 
etapă de ascultare, se prevede ca depoziţiile 
martorilor să se facă sub prestare de jurământ, pe 
Sfânta Cruce și Sfânta Evanghelie: „În numele 
Tatălui și al Fiului și al Sfântului Duh. Eu ... jur 
înaintea Atotputernicului Dumnezeu, care știe 
toate, și mă leg în cuget curat, că am mărturisit 
adevărul, fără ură, nici părtinire, pentru vreuna 
din părți, spunând numai ceea ce am văzut și 
știu. Așa să-mi ajute Dumnezeu” (art. 89, RP). 
După depunerea jurământului, martorul este 
obligat să semneze foaia de jurământ. Dacă nu 
știe semna, jurământul va fi semnat de martor 
prin punerea degetului și certificat de dele- 
gatul eparhial. După depunerea jurământului i 
se atrage atenția martorului că dacă nu spune 
adevărul săvârşeşte infracțiunea de mărturie 
mincinoasă. Călcarea jurământului depus în 
numele lui Dumnezeu este aspru condamnată, 
mai ales în cazul clericilor, care au fost „prinși 
în jurământ strâmb (sperjur)”, mergându-se 
până la pedeapsa caterisirii (Can. 25 Ap.). 
Gravitatea acestei abateri se stabilește în raport 
cu felul în care se depune (privat sau solemn), 

cu importanța problematicii pentru care s-a 
depus jurământul și cu calitatea de slujitor al 
Dumnezeului dreptăţii. Biserica Ortodoxă 
practică jurământul în mod solemn în cadrul 
bisericii și cu asistenţa ierarhiei bisericești. 
Bibliografie. Regu/amentul de procedură al] instanțelor 
disciplinare și de judecată ale Bisericii Ortodoxe Române, 
București, 2003; CoNsSTANTINESCU, Al., „Jurământul 
judiciar în vechiul drept bisericesc”, în: BOR, 19-10/1974, 
pp. 1261-1265; Dnăcnicescu, T., „Despre jurământ și 
urmările lui”, în: BOR, XI (1902-1903), pp. 1298-1307; 
Mocanv, M., „Despre jurământ”, în: MMS, 3-6/1979, 
pp. 341-348; Miraș, Nicodim, Canoanele Bisericii Orfo- 
doxe însoțite de comentarii,vol. L-IIl, Tipografia Diecezană, 
Arad, 1930-1936; Foca, I.N., Canoanele Bisericii Orzo- 
doxe. Note şi comentarii, Sibiu, 52005; Pâsanu, M., „Ches- 
tiunea jurământului”, în: BOR, 10-11/1914, pp. 797-808, 
891-901. 


Emilian — lustinian Roman 


JURISDICȚIE. (lat. jurisdicio) 1. Admi- 
nistrare a justiției în cauzele civile, jurisdicție 
civilă, care, în Roma, era în competența lui 
praetor urbanus (iurisdictio urbana - admi- 
nistrarea justiției cetățenilor) și a lui praezor 
peregrinus (iurisdictio urbana - administrarea 
justiţiei străinilor), înţeles pe care-l găsim și în 
alte limbi de circulaţie internaţională; astfel în 
italiană „amministrazione della giustizia”, în 
franceză „administration de la justice” etc. 

II. Reședința și birourile autorităţii din provin- 
ciile imperiale. Îl regăsim și cu sens figurat, 
însemnând și autoritate, capacitate de a judeca, 
competența de a aplica legea. 

Acest termen este format din două cuvinte: 
substantivul jzs și verbul gicere, iar „jusdicere” 
are înțelesul de „rostire a dreptului, în sensul 
de pronunțare sau stabilire a lui”, care se mate- 
rializează în legea de drept. Prin urmare, noți- 
unea de jurisdicție implică elaborarea și adop- 
tarea legii de drept prin actul numit „legife- 
rare” și apoi aplicarea legii de drept prin actele 
de conducere sau administraţie. În Diczionarul 
explicativ al limbii române, termenul de juris- 
dicţie are de asemenea mai multe sensuri și 
anume: de putere, competență de a judeca a 
unui judecător sau a unei instanțe; totalitatea 
instanțelor judecătorești de același grad; de 
ansamblu al organelor care au competența de 

a judeca pricini de aceeași categorie; de teri- 
toriu în care un judecător sau o instanță jude- 
cătorească își exercită această putere. 

În științele juridice, cuvântul jurisdicție se folo- 
sește în sens de putere jurisdicțională, adică 
de putere conducătoare. Jurisdicția nu ține de 
natura Bisericii, nu derivă din Revelaţie, nu se 
întemeiază pe aceasta și nici nu constituie unul 
din elementele cu care a fost inițial înzestrată 
Biserica pentru a-și putea împlini lucrarea 
mântuitoare. Aceasta nu a existat de la început, 
ci începând din a doua jumătate a secolului 
al III-lea, când a apărut în întregul Imperiu 
Roman. Noţiunea este împrumutată de Bise- 
rică din dreptul roman. De altfel, jurisdicția a 
apărut în aceleași împrejurări și datorită acelo- 
rași cauze care au determinat însușirea de către 
Biserică a legii de drept, fiind introdusă mai 
întâi sub formă de obicei juridic, dându-i-se 
apoi expresie prin texte de lege bisericească 
pozitivă cu caracter juridic. 

„În felul acesta jurisdicția de natură religioasă 
a clerului și, în primul rând, a episcopilor a 
fost dublată de o jurisdicție propriu-zisă, 
adică de una cu caracter juridic. Ea a fost însă 
atribuită diverselor trepte ale slujitorilor bise- 
ricești, ținându-se seama de starea lor harică, 
precum și de îndrumările cuprinse în legătură 
cu slujirea lor atât în Sfânta Scriptură, cât și în 
Tradiţia Apostolică”. 

În domeniul bisericesc, puterea jurisdicțională 
(potestas jurisdictionis) constă în păstrarea și 
menținerea ordinii externe în Biserică. Atât 
termenul specific de jurisdicție, cât și expresia 
putere jurisdicțională cunosc, după canonistul 
I.N. Floca, trei sensuri: 

„În sens de drept general, de a deţine și exer- 
cita întreaga putere bisericească, în limitele 
determinate de ordinea juridică a Bisericii. 
În virtutea acestui drept, organele investite 
cu jurisdicție sau cu putere jurisdicțională, 
pot exercita în Biserică, în limitele competen- 
țelor fiecăreia, atât puterea învățătorească sau 
de propovăduire, cât și pe cea sfințitoare și de 
conducere sau de cârmuire; În sensul de drept 
special de a deţine și exercita în aceleași limite 
determinate de ordinea juridică a Bisericii, a 

treia ramură a puterii bisericești, care datorită 
specificului ei, se și numește propriu, putere 
jurisdicțională; 

În sensul de drept și mai restrâns de a deţine 
și exercita numai o parte din cea de a treia 
ramură a puterii bisericești, adică pe aceea în 
virtutea căreia se exercită așa-zisa putere jude- 
cătorească, adică se îndeplinește funcția jude- 
cătorească în viața Bisericii” 

Puterea jurisdicțională se împarte la rândul ei 
în: putere legislativă, judecătorească și execu- 
tivă. În virtutea puterii legislative, autoritățile 
bisericești emit hotărâri, norme și legi. Puterea 
judecătorească constă în dreptul de a veghea 
ca să nu se încalce legile existente, precum și 
în dreptul de a judeca și a da pedepse credin- 
cioșilor. Puterea executivă constă în suprave- 
gherea administrării problemelor bisericești. 
Puterea jurisdicțională constă în împuterni- 
cirea de a exercita un complex de acțiuni bise- 
ricești din cele trei domenii ale puterii biseri- 
cești în sens obiectiv. Această putere se conferă 
numai acelor persoane care au primit în prea- 
labil Taina Hirotoniei, iar în unele împrejurări 
ea se poate modifica sau chiar șterge. Puterea 
sacramentală se deosebește de cea jurisdicțio- 
nală prin aceea că, pe când cea sacramentală 
se dă prin hirotonie, în urma căruia candidatul 
primește darul de a săvârși Sfintele Taine, cea 
jurisdicțională se conferă printr-un act de 
jurisdicție. Prin hirotonie se primește numai 
facultatea de a administra Sfintele Taine, iar 
prin actul jurisdicțional se dă și dreptul de a 
le săvârși în realitate, într-un anumit cerc de 
competență. 

Bibliografie. Casrrcrroni, L., Mariotti, $., Vocabolario 
della lingua latina, Loescher, Milano, 1996; Foca, loan 
N., Drept canonic ortodox, legislaţie și administraţie biseri- 
cească, vol. I-II, Ed. Institutului Biblic și de Misiune al Bise- 
ricii Ortodoxe Române, București, 1990; Rus, Constantin, 
Drept bisericesc, |, Ed. Mirador, Arad, 2000; San, Liviu, 
„Har și jurisdicție”, în: ST, 1-2/1970, pp. 5-28. 

JUSTIȚIE BISERICEASCĂ. (lat. justitia) 
Sistem de drept bisericesc care presupune o 
legislație proprie, organe legislative și execu- 
torii care exercită un act de justiție propriu. 

În Biserica Ortodoxă Română, instanţele 
disciplinare și de judecată pentru personalul 
bisericesc clerical de mir și monahal, în acti- 
vitate sau pensionat, cât și pentru cântăreți, în 
abaterile de natură administrativă, morală și 
dogmatică sunt: Consistoriu/ disciplinar proto- 
popesc, Consistoriul eparhial şi Consistoriul 
eparhial monahal (de judecare în fond), Consis- 
foriul mitropolitan şi Consistoriul mitropolitan 
monahal (de judecare în apel) și Consiszoriu/ 
Superior Bisericesc (de judecare în recurs). Prin 
urmare, justiția bisericească se realizează prin 
organismele de autoritate ale Bisericii Orto- 
doxe (episcop sau sinod de episcopi), care își 
exercită puterea bisericească fie direct emițând 

sentinţe de judecată, fie prin intermediul unui 
organism ajutător denumit Consistoriu, în 
conformitate cu Sfintele Canoane și tradiția 
Bisericii Ortodoxe Române (art. 148, 1-2, 
St.). Trebuie subliniat faptul că toate „cauzele 
de judecată bisericească se introduc pe rolul 
instanțelor disciplinare și de judecată cu apro- 
barea chiriarhului - în cazul consistoriilor 
protopopești și eparhiale, a mitropolitului - în 
cazul consistoriilor mitropolitane, și a Patriar- 
hului - în cazul Consistoriului Superior Bise- 


ricesc” (Art. 148, 3, St.). 


Bibliografie. Sfazufu/ pentru organizarea și functionarea 
Bisericii Ortodoxe Române, 2011. 
Emilian — lustinian Roman 

KYRIE ELEISON. (gr. Kirie eleison- 
Doamne miluiește) I. Invocaţie aparținând 
cultului creștin, întâlnită pentru prima oară la 
Antiohia, de unde s-a răspândit în Europa. În 
sec. al VI-lea este cuplată cu invocația CPrisze 
eleison. Expresia este preluată și păstrată identic 
(Kirie e/eison) şi în occidentul catolic. Este, de 

fapt, răspunsul dat de credincioși sau strană, 
ecteniilor rostite de diacon sau preot. 

II. Secţiune a misei situată între partea de 
început a acesteia și G/oria în exce/sis Deo. Celebră 
rămâne cântarea corală creată pe acest text de 


compozitorul român Paul Constantinescu. 
Nicu Moldoveanu, Stelian Ionașcu 

LĂIC. v. MIREÂN. 


LAICIZÂRE. s. £., (f. /aicizer) Procesul de 
transformare a unei societăți care în trecut era 
identificată ca fiind apropiată valorilor și insti- 
tuţiilor religioase, într-o societate care devine 
atașată de valorile și instituţiile non-religioase. 
Laicizarea este un fenomen denumit adesea 
și secularizare. Secularizarea sau laicizarea 
au fost termeni abordaţi de teoriile sociale 
și de gânditorii acestor teorii, precum: Karl 
Marx, Sigmund Freud, Max Weber și Emil 
Durkheim, care au promovat ideea că moder- 
nizarea societății are un aport considerabil în 
declinul religiozităţii. Termenul de /zicizare 
are și alte înțelesuri adiționale. Din punct de 
vedere religios și istoric se poate face deose- 
bire între laicizare și secularizare, prin aceea 
că în mediile religioase se vorbește despre 
laicizare ca fiind un proces de desacralizare, 
de profanare a valorilor religioase, și despre 
secularizare ca de confiscare a averilor biseri- 
cești de către stat. Chiar dacă fenomenul laici- 
zării nu este recent, el continuă să se mani- 
feste începând cu Renașterea (sec. XV-XVI), 
iar în prezent se observă o dezvoltare rapidă 


a acestuia. 
Bibliografie. Curanv, loan Petru, Arborele gnozei: 
mitologia gnostică de la creștinismul timpuriu la nibilismul 
modern, Ed. Nemira, București, 1999. 

Gelu Călina 


LAMPADĂR. (Jizurg.) Psaltul care conduce 
strana stângă.v. PSALI:. 

LATRIE. (gr. /azria — cinstire, venerare) v. 
DULIE. 


LĂÂUDE BISERICEȘTI. Slujbe prin care 
Biserica aduce lui Dumnezeu prinosul ei de 
slăvire, laudă și mulţumire. Ele sunt în număr 
de șapte și constituie slujbele serviciului divin 
zilnic al Bisericii Ortodoxe. Întrucât ziua 
liturgică nu începe la miezul nopții, așa cum 
începe ziua calendaristică, ci de seara, și ține 
până în după-amiaza zilei următoare, cele 7 
Laude bisericești, în ordinea în care se succed 
ele în cadrul unei zile liturgice, sunt următoa- 
rele: Vecernia (slujba de seară), Pavecernița sau 
După-cinarea (rugăciunea de după cină sau 
înainte de culcare), Miezonoptica sau Polunoș- 
nița (rugăciunea de la miezul nopţii), Utrenia 
(slujba de dimineaţă) și Ceasurile sau Orele (], 
III, VI, LX), adică rugăciunile care delimitează 
sferturile zilei. Ceasul I nu este Laudă biseri- 
cească de sine stătătoare, de aceea se oficiază 
imediat după Utrenie, ca o prelungire a acesteia. 
Din motive de ordin practic, Laudele biseri- 
cești nu se oficiază în momentele din zi sau 
din noapte indicate de denumirea lor, ci sunt 
grupate în trei cicluri: ciclul I: Ceasul al IX-lea, 
Vecernia și Pavecerniţa -— ciclul rugăciunii 
de seară; ciclul II: Miezonoptica, Utrenia și 
Ceasul | — ciclul rugăciunii de dimineață; 
ciclul III: Ceasul al III-lea și Ceasul al VI-lea 
— ciclul rugăciunii din timpul zilei. Acestora li 
se adaugă Sfânta Liturghie, cea mai importantă 
slujbă în tradiţia liturgică ortodoxă. 

Cele 7 Laude bisericești se oficiază zilnic la 
catedrale și mănăstiri. În practica bisericilor 
de parohie se oficiază doar Laudele mari 
(Vecernia și Utrenia), cărora se adaugă Sfânta 
Liturghie. 

Numărul de șapte al Laudelor se întemeiază 
pe practica Vechiului Testament, potrivit căreia 
credincioșii aduceau laudă lui Dumnezeu de 
șapte ori pe zi: „De șapte ori pe zi Te-am lăudat, 
Doamne, pentru judecăţile dreptății Tale” (Ps 118, 
164). Cele șapte momente de rugăciune sunt 
puse în relație simbolică cu darurile Sfântului 
Duh, care sunt tot șapte la număr, rugăciunea 
însăși fiind un semn al prezenței și lucrării 
Duhului Sfânt în viața noastră. „Însuși Duhul 
se roagă pentru noi, cu suspine negrăite” (Rm 8, 
26), spune Sf. Apostol Pavel. De asemenea, cele 
șapte momente de rugăciune de peste zi sunt 
puse, în chip simbolic, în relație cu cele șapte 
zile ale creaţiei, rugăciunea fiind considerată 
mijlocul de vindecare și restaurare a persoanei 
umane și a făpturii înconjurătoare, care au fost 
afectate de păcat. În șapte zile au fost create 
toate cele văzute și nevăzute, care acum sunt 
re-zidite, re-înnoite prin cele șapte momente 
de rugăciune de peste zi și prin cele șapte Sfinte 
Taine ale Bisericii. 

Procesul de formare a celor 7 Laude biseri- 
cești începe în veacul apostolic și se finalizează 
în veacul al IV-lea, când Sf. Vasile cel Mare 
impune cele șapte momente de rugăciune în 
mănăstirile care se conduceau după Regu/i/e sale 
monahale (mari și mici). Rânduielile de slujbă 
ale celor 7 Laude bisericești sunt cuprinse în 


cartea de cult numită Ceas/oo. 

Bibliografie. Baanișre, Ene, Liturgica Specială, Ed. 
Institutului Biblic și de Misiune al Bisericii Ortodoxe 
Române, București, 1980; Pșcanu, PS Sebastian, „Laude 
bisericești proprii monahilor și laude bisericești specifice 
mirenilor”, în: GB, LVI (1997), 9-12, pp. 341-357. 


Viorel Sava 


LEGĂMÂNT. Învoire reciprocă între două 
sau mai multe părți, prin care-și asumă o serie 
de obligații menite să întărească comuniunea și 
colaborarea lor. În sens biblic, legământul este o 
modalitate de comunicare și angajament reci- 
proc dintre Dumnezeu și oameni. 

Sensul etimologic al ebraicului Zeriz/ este 
înrudit probabil cu termenul asirian Zirifu, 
care are sensul obișnuit de „cătușe”, dar poate 
însemna și „legământ”. Semnificația rădă- 
cinii de la care derivă acest cuvânt asirian este 
incertă. Probabil, ea se referea la faptul de a 
lega/uni] ratifica. Asttel, legământul se referă la 
ceea ce leagă laolaltă părțile. În Vechiul Testa- 
ment, termenul are o întrebuințare obișnuită, 
când legământul este încheiat între oameni, și 
o întrebuințare religioasă distinctă, când este 
încheiat între Dumnezeu și oameni. Există 
încă două nuanţe ale sensului cuvântului ebraic, 
oarecum distincte: una care se referă la legă- 
mântul propriu-zis, adică un acord reciproc 
solemn; și alta, care este mai mult o poruncă, 
adică în locul unei obligaţii asumate de bună- 
voie, o obligaţie care este impusă de un superior 
unui inferior. 

În esență, un legământ omenesc este un acord 
cu o putere solemnă și obligatorie. Fără îndo- 
ială, ideea semitică timpurie de legământ era 
cea care predomina la arabi. 

În relatările vechi-testamentare nu este sigur 
dacă un asemenea act formal este amintit în 
mod expres în legătură cu legămintele înche- 
iate între oameni. În orice caz, atât masa 
sacrificială, cât și stropirea cu sânge a ambelor 
părți - altarul reprezentând pe Yahweh - sunt 
amintite în Iș 24,4-8, cu aluzii în altă parte 
la ratificarea legământului de pe Sinai dintre 
Yahweh și Israel. În legământul lui Dumnezeu 
cu Avraam este o altă ceremonie, foarte sigur 
având același scop. Aceasta este o rânduială 
specială, și anume, tăierea animalelor în două 
părți și trecerea printre bucăţile tăiate (H 15, 
9-18), un obicei la care se face referire și în Ier 
34, 18. Trebuie remarcat aici că ceea ce trece 
printre bucăți este fumul cuptorului și flacăra 
torței arzând, reprezentând pe Dumnezeu, 
nu pe Avraam. Un asemenea act, ar părea că 
trebuie să fie împărtășit de ambele părți, dar, 
în cazul acesta, legământul este în principal o 
făgăduință a lui Yahweh. EI este Cel Care „se 
leagă” pe Sine Însuși. 

În general, legământul lui Dumnezeu cu 
oamenii este o poruncă dumnezeiască - cu 

semne și mărturii din partea lui Dumnezeu 
și cu făgăduințe pentru ascultarea omului și 
pedepse pentru neascultare - o poruncă care 
este acceptată de oameni. 

Un legământ vechi-testamentar este cel 
încheiat între Dumnezeu și Noe (Fe 9, 9-17 și 
alte locuri). În acesta, făgăduinţa este aceea că 
nu va mai fi potop. Un legământ este încheiat 
cu Avraam, dar care-i include pe descendenții 
săi. În acesta, făgăduinţa lui Dumnezeu este 
aceea de a-i înmulți pe urmașii lui Avraam, de 
a la da pământul Canaanului și de a-i face să fie 
o binecuvântare pentru popoare (Fi 15, 18; 17, 
2-21 etc). Un legământ este făcut cu poporul 
israelit la Sinai (Horeb) (ș 19, 5; 24, 7-8; 34, 
10.27-28 etc.), ratificat de o jertfă a legămân- 
tului și stropirea sângelui (1$24, 4-8). Acesta a 
constituit poporul ales al lui Dumnezeu, fiind 
însoțit de făgăduințe pentru ascultare și de 
pedepse pentru neascultare. Acest legământ a 
fost reînnoit în șesurile Moabului (Dz 29, 1). 
În aceste legăminte naţionale, individul își are 
locul său, dar numai ca membru al naţiunii. Dar, 
individul își poate pierde drepturile sale din 
cadrul legământului, prin răzvrătire deliberată 
împotriva lui Yahweh, păcătuind „cu mână tare” 
(Nm 15, 30 ș.u.), după care nu mai era privit 
ca un membru al poporului, fiind „stârpit din 
obştea poporului său”, adică omorât. Aceasta 
este învățătura din Codul Preoţesc (P), care 
este implicată și în alte părți. Un legământ cu 
tribul lui Levi, prin care acesta devine un trib 
preoţesc, este pomenit în Dr 33, 9; Ir 33, 21; 
Mal 2, 4 ş. u. Legământul cu Finees (Nm 25, 
12-13) a stabilit o preoţie veșnică în descen- 
dența sa. Legământul cu Iosua și Israel (Jos 24) 
era un acord din partea lor de a sluji numai lui 
Yahweh. Legământul cu David (2 Rg 7 par.; 7 
Par 17) cuprindea o făgăduință că urmașii săi 
vor avea o împărăție veșnică și vor fi față de 
Dumnezeu în relație de fii. Legământul între 
lehoiada și popor (4 Rg 11, 17 par. 2 Par 23, 3) 
era un acord din partea lor de a fi poporul lui 
Yahweh. Legământul dintre lezechia și popor 
(2 Par 29, 10) consta în principal dintr-un acord 
din partea lor de a reforma cultul; legământul 
dintre losia și popor (7 Rg23,3) consta dintr-un 

acord din partea lor de a asculta Cartea Legii. 
Legământul dintre Ezdra și popor (Ezr 10, 3) 
era o înțelegere din partea lor de a părăsi soțiile 
de alt neam și de a împlini legea. De asemenea, 
și profeții vorbesc despre un nou /egământ, cel 
mai explicit în leremia, dar cu trimiteri și în 
alte părți, care este în legătură cu timpul mesi- 
anic (vezi Is 42, 6; 49, 8; 55, 3; 59,21; 61,8; Ir 
3131.33 ete), 

Legământul de pe Sinai reînnoiește legământul 
cu Avraam și este, într-un anumit fel, precursor 
al legământului cu David. Dar cei care vor 
impulsiona o reînnoire a făgăduinței de fide- 
litate a Israelului față de Dumnezeu, după ce 
poporul a încălcat-o repetat, vor fi profeții. În 
special leremia anunță un „nou legământ”, care 
va consta în primirea lui Dumnezeu în inimă 
pentru totdeauna: „lată vin zile (...) când voi 
încheia cu casa lui Israel și cu casa lui luda 
legământ nou” (r 31, 31). Acesta va fi un „legă- 
mânt veșnic” (Ir 32, 40). Va fi nou nu fiindcă 
legământul de pe Sinai va fi anulat, ci fiindcă 
va fi reînnoit printr-o angajare trăită fără fisuri 
și fără încălcări, cu „o inimă și o cale” (r 32, 
39). Acest nou legământ va avea dimensiuni 
generale și globale, căci „toți de la sine Mă vor 
cunoaște, de la mic până la mare, (...), pentru că 
Eu voi ierta fărădelegile lor și păcatele lor nu le 
voi mai pomeni (Ir 31, 34). 

Israelul se numește pe sine „poporul legă- 
mântului”, fiindcă legământul încheiat de 
Dumnezeu cu el pe muntele Sinai este unul 
dintre pilonii identității sale: Dumnezeu făgă- 
duiește să vegheze asupra lui și să-l ocrotească, 
să-I sprijine și să-l întărească de-a lungul istoriei, 
dacă poporul făgăduiește să trăiască în acord cu 
Legea și cu planurile Domnului. Formula folo- 
sită este aceasta: „le voi fi Dumnezeu, iar ei îmi 
vor fi popor” (Ir 31, 33). 

Folosirea în Noul Testament a noțiunii de /egă- 
mânt urmează pe cea din Vechiul Testament. 
Singura diferență poate fi aflată în trecerea de 
la profeție la împlinire. Nici „legământ”, nici 
„testament” nu reproduc adevăratul sens reli- 
gios al termenului religios Ziazheke, din Biblia 
greacă (LXX). Diazheke este de la început până 
la sfârșit „dispoziția” lui Dumnezeu, declarația 

puternică a voii suverane a lui Dumnezeu în 
istorie, prin care El poruncește relația dintre El 
Însuși și oameni în conformitate cu propriul 
Său scop mântuitor. 

Dintre sinoptici, numai Luca (inclusiv în Fapte) 
folosește Jiafheke într-o măsură mai mare. În 
imnul lui Zaharia din ce 1, 72, diazheze este 
folosit cu privire la făgăduinţa dată lui Avraam. 
Aici, contextul este atât de mult pe linia 
gândirii VI și ludaismului, încât nu poate fi 
nicio îndoială că termenul este folosit în sensul 
tradițional al declarării voii lui Dumnezeu cu 
privire la mântuirea ce avea să vină, făgăduință 
și auto-încredințare. Apariţia epocii mântuirii 
este înțeleasă ca milostivirea lui Dumnezeu 
față de patriarhi și amintirea Sa cu privire la 
legământ este o dovadă a puternicului senti- 
ment al voii mântuitoare a lui Dumnezeu în 
transcendența Sa în raport cu timpul și istoria, 
așa cum rezultă din adresarea lui Petru în FA 
3, 25, unde citează din Fr 22, 18. Voia mântu- 
itoare a lui Dumnezeu pentru om, așa cum a 
fost declarată altădată, a devenit acum o reali- 
tate prezentă în Mesia lisus (v. 26). În FA 7, 
8: „i-a dat lui legământul circumciziei” (cf. 7 
Mac 1, 15), referirea este la porunca circumci- 
ziei dată lui Avraam în Ze 17, 10. Prin urmare, 
Luca urmează concepţia iudaică convențională 
stabilită de LXX, cu toate că vede profeția și 
împlinirea ei din punctul de vedere creștin. 
Cel mai important pasaj sinoptic este zicerea 
lui lisus în legătură cu potirul de la instituirea 
Fuharistiei (Me 14, 24, Mr 26, 28 și 1 Co 11, 
25 într-o formă tradițională, pe care se bazează 
Le 22, 20). Oricare ar fi fost expresia aramaică 
folosită de lisus, dacă EI a vorbit de giazeke, 
atunci, potrivit Sfântului Marcu, El a descris 
vinul roșu din potir ca fiind sângele Său al 
legământului (Ziazheke) sau, potrivit tradiţiei 
pauline, El a descris potirul, adică conținutul 
său, ca Noul Legământ, în virtutea sângelui 
Său. În forma paulină, zicerea este cu privire la 
efectul pe care sângele (sau moartea) lui Iisus 
îl stabilește și anume Noul Legământ, și vinul 
din Cina Domnului este, deci, o reprezentare 
a Noului Legământ. Acordurile din profeția 
lui Ieremia (31, 31) își găsesc ecou în expresia 


„noul legământ” („noua Lege”) pe care lisus 
și-o însușește, pentru prima oară și ultima 
oară, în ocazia specială și unică a Cinei celei 
de Taină. Dar la lisus legământul este „nou” în 
sens dublu. Întâi, prin modul în care se insta- 
urează: prin intermediul morţii lui lisus, care 
reprezintă darul vieţii Sale. În al doilea rând, 
prin modul cum se împărtășește din acest legă- 
mânt: bând din potirul pe care EI îl oferă. Cine 
bea din potirul oferit de lisus se împărtășește 
din mântuirea înscrisă în moartea Sa și în acest 
semn de dăruire. 

Dacă legământul de pe Sinai a fost pecetluit 
prin arderi și sacrificii rituale (cf. Iș cap. 24), 
Noul Legământ este pecetluit prin sacrifi- 
ciul anunţat de lisus la ultima Cină, care este 
propria moarte. Cu ocazia încheierii legămân- 
tului pe Muntele Sinai, Moise a stropit poporul 
cu sângele vițeilor sacrificați și a spus: „Acesta 
este sângele legământului, pe care l-a încheiat 
Domnul cu voi” (1ș 24, 8). 

Când Apostolul Pavel ia în discuţie relația 
dintre făgăduință și Lege în Ga 3, 15 ș.u., el 
introduce o ilustrare din experiența omenească 
comună și compară făgăduinţa lui Dumnezeu 
către Avraam cu dia/hele al unui om, adică cu 
un „testament”. Multitudinea de termeni legali 
folosiți în acest pasaj scoate în evidență că el 
întrebuinţează cuvântul Jiazheke cu sensul legii 
elenistice. Această ilustrare din sfera legală 
pune în lumină intervenţia lui Dumnezeu în 
istoria mântuirii. După cum un testament valid 
nu poate fi contestat sau alterat prin adaosuri, 
tot astfel făgăduinţa lui Dumnezeu (epagge/ia), 
care este „testamentul” Său original, nu poate 
fi invalidată de Legea care s-a dat mai târziu. 
Punctul de comparaţie constă pur și simplu în 
inviolabilitate, inalterabilitate și, deci, valabi- 
litate absolută. Dar trebuie precizat că între- 
buințarea lui diazheke de către Pavel cu sens 
religios este modelată mai degrabă de LXX, 
decât de sensul legal obișnuit. În Romani 11, 
27 (citând Is 59,21; 27,9; cf. Ir 31,33 ş:u.),el 
preia o parte importantă a ideii profetice despre 
diatheke într-o formă care poate denota numai 
planul mântuitor al lui Dumnezeu. În Rm 9, 
4 „legămintele” (gi Ziazhekai) sunt socotite 

între multele privilegii ale lui Israel în istoria 
mântuirii, cărora Pavel le acordă importanță ca 
și creștin, și ele înseamnă desigur declaraţiile 
voii prin care Dumnezeu S-a revelat în făgă- 
duinţele și poruncile din VT (cf. Ziazhehai fon 
pateron în literatura iudaică târzie, din care Ef 
2, 12 individualizează iarhekaitesepanggelias, 
momentele concrete ale manifestărilor istorice 
ale făgăduinţei mântuirii). De asemenea, Apos- 
tolul Pavel urmează înţelegerea biblică tradiţi- 
onală în 2 Co 3, 6, unde expresia Painosdiathe- 
ke(Noul Legământ), al cărui semn distinctiv 
este Duhul, în contrast cu cel vechi care era 
caracterizat prin litera scrisă, ne amintește 
de legământul din leremia 31, 31 ș. u., căruia 
Pavel îi vede acum împlinirea (cf. Rm 11, 27; 
2 Co 3, 6). Vechiul Legământ a fost înlocuit 
și depășit de Noul Legământ, care are o slavă 
mai mare (v. 10). În Galateni 4, 24 ș. u. Sfântul 
Pavel introduce o expunere tipologică a istoriei 
despre Agar și Sara, afirmând că aceste două 
femei care i-au dăruit fii lui Avraam repre- 
zintă două legăminte avfaieisin duo diathekai 
(lit. „acestea sunt două legăminte”), sclava 
Agar fiind legământul sinaitic care-i pune pe 
membrii săi într-o stare de robie, și femeia 
liberă Sara, fiind legământul ceresc care-i 
aduce pe membrii săi într-o stare de libertate; 
aici el are în vedere aceleași Zia/hekai ca și în 
2 Co 3, adică două iconomii din istoria divină, 
a căror diferență majoră poate fi desprinsă din 
diferitele condiții dominante în ele, iudaismul 
care înrobește, pe de o parte, și creștinismul 
care aduce libertatea fiilor lui Dumnezeu, pe 
de altă parte (Ga 5,1; 4,6 ș.u.; Rm 8,15; 2 Co 
3,17). Există două legăminte, dar o singură 
voie divină care conduce istoria mântuirii și 
care se manifestă definitiv în Hristos care este 
în același timp sfârșitul Legii (Ze/osnomou, Rm 
10, 4) şi împlinirea oricărei făgăduințe (2 Co 
1,20). Folosirea expresiei pekainediarheke(Noul 
Legământ) în 7 Co 11, 25, unde apare în rela- 
tarea lui Pavel cu privire la cuvintele Domnului 
de la Cina de Taină, trebuie pusă în legătură cu 
locurile paralele din sinoptici. 

În Evrei, autorul foloseşte diathele cu sensul 
popular de „testament”: 9, 16: „Căci unde este 

testament, trebuie neapărat să fie vorba despre 
moartea celui ce a făcut testamentul. Un testa- 
ment ajunge temeinic după moarte, fiindcă 
nu are nici o putere, câtă vreme trăiește cel ce 
l-a făcut.” Această concluzie legală, totuși, nu 
ne îndreptățește să deducem că termenul este 
folosit în Evrei cu sensul de testament”, sau cel 
puțin nu în acest context. Descrierii superiori- 
tății slujirii ca arhiereu a lui Hristos în ceruri, 
care prin moartea Sa sacrificială a adus o veșnică 
răscumpărare (9, 1-14), autorul îi adaugă (9, 15 
ș. u.) o explicare a necesităţii morții lui Hristos 
pentru mântuire. Hristos este Mijlocitorul 
Noului Legământ. În acest verset, diazheke 
este foarte clar un concept religios. Cele două 
diathekai diferite, și care se exclud reciproc, 
sunt aceleași de care vorbea Ieremia și Pavel. 
Gândirea centrală este cea a unui nou legământ 
(9, 15; 12,24). Fiind al doilea (8, 7), el este mai 
bun decât primul (7, 22). E se bazează pe făgă- 
duinţe mai bune (8, 6); este mai sigur (8, 7); 
este veșnic (13, 20). De aceea, în chip necesar, 
înlocuiește pe cel vechi, care este acum îmbă- 
trânit și aproape pe pieire (8, 13; 9, 1.15.18), ca 
unul care este legat de locuri cultice, de rituri 
și având deficienţe (8,7). Dumnezeu l-a dat pe 
primul pe Sinai (9, 20; Iș 24, 6 ş.u.). A fost 
consacrat de Moise printr-un ritual solemn de 
sânge (9, 18-20). Siguranţa pentru al doilea cu 
darurile sale de mântuire (9, 15) este Persoana 
lui lisus (7, 22; 8, 6; 9, 15; 12, 24). Moartea lui 
lisus înseamnă dedicarea lui (9, 15,18), împli- 
nind răscumpărarea de păcatele săvârșite sub 
primul legământ (9, 15). Sângele lui Hristos 
este sângele legământului veșnic (aia diazheke 
saioniou, 13, 20) (Za 9, 11; Is 55, 3), sângele 
legămintelor (70 aimazes diathekes, 10, 29); anti- 
tipul sângelui din 1ș 24, 6; sfânt și sfinţitor. 
Spre deosebire de Pavel și Ieremia, autorul 
vede esența celor două legăminte în aspectul 
cultic. Ele sunt date și rânduite din punct de 
vedere ritual cu o perspectivă a iertării, ispă- 
șirii și purificării. Noul Legământ, ca /ocus al 
arhieriei cerești a lui Hristos care se jertfește 
pe Sine, este adevărata împlinire a primului, a 
cărui preoție și jertfe pământești erau imper- 
fecte (sia fon epouranion, 8, 5). 

Un alt termen mai rar, oikonomia, prezent în 
1 00 9,17 și Ca 1, 25; ef. 83,249: 1,10) 
apare la Părinții timpurii în legătură cu legă- 
mintele prin care Dumnezeu a adus la împli- 
nire planul Său de mântuire, mai întâi pentru 
vechiul și apoi pentru noul Israel. Oikonomia 
a devenit un termen patristic pentru Fei/s- 
geschichte, fiind strâns asociat cu legămintele 
din istoria mântuirii. 
Bibliografie. Bnepenkame, C.]., „God's Covenant in the 
Prophets”, 7pe O/d Testament Student, vol. IV, (1885), 8, 
pp. 353-357, BnepENkAMP, C.]., „Ihe Covenantand the 
Early Prophets”, în 7pe O/d Testament Student, vol. IV, 
(1884), 3, pp. 123-127; McCaee, Walter T., „Ihe Cove- 
nant Meal in the Old Testament”, în: Journa? of Biblical 
Literature, vol. XIV, (1926),'%, pp. 120-128; PorreR, D., 
„Ihe New Covenant in Jeremiah XXXI, 31-34, Verus 
Testamentum, Vol. XXIII, III, 1983, pp. 347-357, Pure, 
Armand, Iisus — un profil biografic, trad. ].B. Matei, Ed. 
Meronia, București, 2006; SmrrH, Robertson W., Ze 
Religion of the Semites, Londra, 21894; WeinrEeLo, M., 
„Ihe Covenant of Grant in the Old Testament and în the 
Ancient near East”, în: Journa/ of 7he American Oriental 
Society, vol. XC, 2/1970. 

Ioan Mihoc 


LEGE. I. Instrucţiune sau învățătură care deli- 
mitează și orientează preocupările omului, în 
vederea conviețuirii, a armoniei și a dezvoltării 
în relație cu Dumnezeu și cu semenii. 

Acesta este folosit în Vechiul Testament pentru 
a indica, fie o prescripţie legislativă (în sens 
restrâns), fie totalitatea poruncilor și a normelor 
pe care Moise le-a dat poporului ales (în sens 
larg). În Pentateuh, cuvântul zora este folosit 
pentru a desemna totalitatea preceptelor, a 
regulilor, a poruncilor și a interdicțiilor care 
au avut un caracter autoritar datorită proveni- 
enței lor dumnezeiești sau, cel puţin, de origine 
sfântă, chiar dacă au fost maxime morale, uzanţe 
cultice sau decizii legislative. Cu toate că fondul 
legilor a fost foarte variat, inițiatorii acestora 
au fost conștienți de diferențele dintre structu- 
rile juridice, ceremoniale și morale, fapt dovedit 
de numărul mare de sinonime folosit pentru 
termenul lege în Scriptură. În câmpul semantic 
al termenului /ege sunt incluse și cuvintele: 

1. Cuvânt - deber, termen provenit din același 
radical, termenul poate fi tradus prin cuvânt 

sau discurs consecutiv și comprehensibil. Orice 
profeție sau comunicare cerească, precum și 
întregul corp al revelației veterotestamentare 
este numit în mod uzual crvânzul Domnului, 
2. Spusă - imra, termenul este un sinonim poetic 
pentru rbd. Provine din rădăcina rma(a ramifica, 
a răspândi, a zice) şi este utilizat adesea pentru 
un cuvânt rostit, un discurs. De obicei este tradus 
prin termenul cuvâns, fără a se face vreo dife- 
rență între acesta și rbd, cu toate că nu există 
o identitate semantică perfectă. Totuși, pr” mai 
este folosit frecvent pentru a indica o profeție 
imediată, venită direct de la Dumnezeu prin 
proroci pentru a povățui pe om; 

3. Îndreptări - hugqim. Cuvântul este forma 
de plural a substantivului gxo (2 însemna, a 
frasa, a descrie şi a ordona) și poate fi tradus 
în limba română prin orânduiri sau îndreptări 
având sensul de îndreprar, călăuză, ghid, criteriu 
moral. Acesta indica forma scurtă și concisă a 
statutului de administrare legislativă al evre- 
ilor din antichitate, ce era prevăzut cu o listă 
de pedepse; 

4. Judecăţi - mişpetim, fiind forma de plural 
a substantivului care provine din rădăcina 
verbală xpv (a judeca, a determina, a ordona şi a 
discerne), acest cuvânt indică prescripţiile prin 
care o persoană poate discerne binele de rău și 
să ia o decizie corespunzătoare; 

5. Poruncă - mițăt, acest cuvânt provenit din 
radicalul wc (a porunci, a comanda) este folosit 
pentru a preciza ceea ce îi este îngăduit și 
interzis omului să facă. Poruncile implică supu- 
nerea față de cel care le emite; 

6. Mărturii - €dut, termenul provine din rădă- 
cina verbală de și face trimitere la anumite 
lucruri ce depășesc imanentul. Mărturiile sunt 
tipuri și reprezentări ale lucrurilor bune care 
urmează să se descopere. În această categorie 
pot fi incluse toate cuvintele lui Dumnezeu 
descoperite prin profeți, precum și faptele Sale 
consemnate în Sfintele Scripturi. 

7. Învățături - piggidim, substantiv la numărul 
plural ce provine din rădăcina 4gp (a ua /a cunoş- 
fință sau a avea grijă de un lucru, a avea respect 
de, a numi). Învățăturile sunt oferite omului de 
către Dumnezeu în vederea orânduirii vieții. 

Înainte de Moise, viața poporului ales era 
coordonată de obiceiuri și tradiții provenite 
din legile tribale. Astfel de structuri stau la 
baza diverselor legături care au făcut posibilă 
reglementarea relațiilor dintre patriarhi și 
oamenii din zona în care au locuit temporar 
(20, 9-16; 21, 25-32; 31, 44-45; 34, 8-10). 
Este posibil ca viaţa acestora să fi fost influ- 
ențată și de colecţii legislative din Orientul 
Apropiat. Unii chiar consideră că anumite legi 
din codul regelui Ur-nammu din Urul Caldeii 
(ca. 2100 î. Hr.) și din codul lui Hammurabi 
(1900 î. Hr.) au stat și la baza unor prescripţii 
din legile mozaice (ex. legea talionului). În 
ceea ce privește perioada exodului din Egipt 
datele privitoare la codul de legi asumat de 
poporul ales sunt mult mai clare. Legile din 
Pentateuh sunt cuprinse în două colecţii 
majore: cele asociate cu evenimentele de pe 
Sinai (Îș 19 — Nm 10, 10) și cele date de Moise 
în cuvântările sale de despărțire din câmpia 
Moabului (Dr 1-30). În ambele colecții 
contextul redactării cuprinde aluzii semnifica- 
tive la eliberarea poporului din robia egipteană 
de către Dumnezeu, la susținerea și protejarea 
acestuia în pustie și la promisiunea divină de 
a fi părtași făgăduinței făcute părinților lor. 
Legislatorul și sursa tuturor prescripţiilor este 
Dumnezeu, iar Moise este persoana căreia 
i se încredințează misiunea de a păstra și a 
implementa aceste porunci în viața israeliților. 
Fiind oferite în cadrul legământului încheiat 
de Dumnezeu cu poporului Său, legile Penta- 
teuhului acoperă, atât spectrul religios, cât și 
cel social, fără a se realiza o demarcaţie precisă 
între ele și fără a trata chestiunile specifice 
celor două arealuri în maniere diferite. 

Pentateuhul (numit Tora sau Legea) a devenit 
autoritatea centrală permanentă pentru 
religia israelită după întoarcerea poporului 
din robia babiloniană, în timpul lui Ezdra. 
În acest context, promisiunile și amenințările 
din Deuteronom au avut înțeles particular 
puternic pentru cei care s-au întors: blestemele 
și pedepsele au fost ispășite, iar speranța bine- 
cuvântării a revenit în sufletele lor. Încă odată, 
legile Pentateuhului au devenit reperul tuturor 

manifestărilor religioase și sociale în Israel. 
Pentru a menţine această stare pe o perioadă 
cât mai îndelungată, Ezdra a realizat o epurare 
etnică pentru a evita sincretismul și asimilarea 
unor structuri străine legislației mozaice (7 Ezr 
9-19; 1 Mac 1, 11-15), 

Datoria de a menţine și de a administra aceste 
legi aparținea în primul rând conducătorului 
poporului. În perioada regalității, suveranul avea 
autoritatea necesară pentru a veghea și a deter- 
mina pe toți israeliții să se supună în fața Legii 
lui Dumnezeu. Regele Solomon reprezintă 
portretul monarhului ideal, care prin înțelep- 
ciunea sa judeca poporul potrivit prescripțiilor 
legale (3 Rg 3, 9-12). La nivel local, modul de 
respectare a legii era supravegheat de bătrânii 
comunității (Dz 21, 2-3; Ruz 4, 2, 9-11; 3 Rg 
21, 8-11), iar în orașe erau organizate grupări 
(Iz 16, 40) care aveau aceiași menire. Scriptura 
vorbește chiar de o anumită categorie de jude- 
cători care erau investiţi de puterea regală sau 
de conducerea centrală pentru a menţine și a 
aplica legea (2 Par 19, 5; Dr 16, 18; Mi 3,9). 
Preoţii dețineau și ei un rol semnificativ în 
această privință. Îi întâlnim alături de alți jude- 
cători investiţi de autoritatea regală (2 Par. 19, 
8-11), alături de regele însuși (Dz 17, 18-20) 
sau chiar acţionând singuri când celelalte struc- 
turi lipsesc (Dr 17, 8-13; 12 44, 23-24). Un caz 
aparte este constituit de profeţi. Aceștia nu au 
deținut o funcție judecătorească în sensul celor 
amintite, deși aceștia erau persoanele prin care 
Dumnezeu transmitea legile. 

În Israelul antic, legea avea menirea de a-i 
poziționa pe oameni în sfera Legământului, de 
a menţine ordinea socială și de a oferi asigu- 
rări că autoritatea regalității și a Templului 
este recunoscută și acceptată. Cu toate că în 
structurile ei originare legea avea menirea de a 
oferi elementele necesare supraviețuirii într-un 
mediu periculos și ostil, mai târziu, concomitent 
cu societatea israelită, aceasta a devenit extrem 
de complexă. Ca rezultat, structurile legislative 
au devenit mai mult rituale, iar proclamările au 
dobândit un caracter rigid, care a avut probabil 
de-a face cu menţinerea structurilor sociale 
decât cu administrarea dreptății. 

Legile veterotestamentare nu au fost desfi- 
ințate în Nou/ Testament, dimpotrivă au fost 
plinite. Mântuitorul nu a venit să strice Legea, 
ci să o desăvârșească (WM 5, 17-20), iar acest 
fapt se poate observa din îndemnurile Sale care 
vizau asumarea și spiritualizarea legii, oprirea 
gândurilor păcătoase încă din fașă, dobândirea 
dreptăţii, a milei și a smereniei (Le 11, 42; 18, 
18-22). Totuși, în aceste condiţii lisus Hristos 
făcea o separație clară între legile lui Moise și 
tradițiile părintești (Mc 7, 1-8). Când preve- 
derile acestor tradiții contraziceau legea sau 
anulau un aspect din ea (ex. corbanul), Hristos 
le vădea ineficiența și implicit le încălca (ex. a 
mâncat cu vameșii și cu păcătoșii, nu s-a spălat 
pe brațe înainte de mâncare; a săvârșit vinde- 
cări în Șabat — Le 5, 29-30; 7, 34; 15, 1-2; 19, 7; 
6, 6-1 13,40-16), 

Primul semn de detașare față de prevederile 
legislative iudaice este generat de propovă- 
duirea Evangheliei la alte neamuri. Datorită 
noilor convertiți, apostolii au fost puși în fața 
unei dileme majore: necesitatea tăierii împrejur. 
În urma Sinodului apostolic de la lerusalim s-a 
luat o hotărâre fermă în care se afirma neobli- 
gativitatea circumciziei. Asumarea acesteia a 
fost însă mai dificilă, mărturie stând episto- 
lele Sf. Apostol Pavel. Învățăturile apostolului 
neamurilor privitoare la lege se găsesc cu precă- 
dere în epistolele către Galateni și Romani. 
Principala temă dezvoltată în ele vizează rolul 
legii vechi în mântuirea eshatologică. Odată cu 
venirea și jertfa mântuitoare a lui Hristos, legea 
lui Moise și-a încheiat menirea (Rp 1, 16-17; 
3,21-22, 31). De acum, nu litera legii, ci duhul 
legii avea să primeze în viața celor care au fost 
izbăviţi prin lisus Hristos (Rm 8, 2-13; Ga 3, 
2-3; 5, 2-5; 16, 25). Cu toate că Legea e sfântă 
şi porunca € sfântă şi dreaptă şi bună (Rm 7, 12) 
și călăuză spre Hristos (Ga 3, 24) ea devine 
pentru persoana care încă nu a experiat mântu- 
irea în Hristos și viața în Duh doar elementul 
care conștientizează păcatul (Rm 3, 20; 7, 7, 
22-23) și oferă prin exemplificare modalități 
noi de păcătuire (5,20, 7, 8-11). Astfel că dato- 
rită valabilității mântuirii aduse de Hristos, 
Acesta devine sfârșitul Legii (10, 4). 


II. În viziunea patristică legea și prescripțiile 
ei nu sunt altceva decât o cale prin care omul 
reușește să se întâlnească cu Legiuitorul 
Suprem. Acest fapt îl determină pe Eftimie 
Zigabenul să afirme că în categoria celor 
fericiţi se numără doar aceia care „cinstesc 
Legea și cuvintele lui Dumnezeu, iar prin 
cercetare, luare aminte și pricepere înțeleg 
duhovniceasca vistierie ascunsă în ele. Pentru 
că ei, din cercetarea aceasta vor căuta pe 
Dumnezeu cu toată inima lor, fiindcă au văzut 
cugetând frumuseţea Lui și s-au îndulcit din 
prea-dulce lumina Lui.” (Psa/firaa, p. 339). 
Incercând să deslușească maniera prin care 
Dumnezeu alcătuiește legiuirile Sale privi- 
toare la lume, Sf. Nicodim Aghioritul menţi- 
onează câteva etape constitutive: „Cuvânru/ 
sau rațiunea (sensul, ordinea) lui Dumnezeu, 
după cum zice David, este și va rămâne în 
cer, dar și pe pământ, cum zice undeva tot 
David despre o zicere eliptică asemănătoare 
(cf. Ps 102, 19; 113, 11). Acesta este una cu 
adevărul Său, pe care-l vădește din neam în 
neam prin porunca sau poruncile Lui, după 
o rânduială bine-așezată de Dumnezeu. Pe 
această rânduială se întemeiază pământul și 
cei de pe el ca pe o temelie, precum se scrie în 
Psalmul 103, 6. Prin urmare, rațiunea, sensul 
lucrurilor lui Dumnezeu rămâne în cer, în 
Hristos, Rațiunea supremă, iar prin facerea 
lumii, și pe pământ (cf. Ps 18; 113, 11), prin- 
tr-o rânduială, un tipic plin la rândul lui de 
alte îndreptări pe care le alcătuiesc poruncile, 
judecăţile sau alte lucrări legate de rânduiala 
sau tipicul principal”. Teodoret, episcopul 
de Cir, îndeamnă pe cei care vor să urmeze 
poruncile lui Dumnezeu să dobândească 
mult discernământ și de-abia după aceea să 
pornească pe calea virtuţilor: „Ca să lucrăm 
fapta bună după dumnezeiasca Lege, avem 
trebuință de dumnezeiască pricepere: cel ce 
întrebuinţează iubirea de oameni, adică face 
milostenie, să nu caute către mărirea deșartă; 
cel ce urmează viața pustnicească să nu caute 
laudă omenească; cel înfrânat să nu întrebu- 
ințeze înfrânarea din pricina rușinii înverșu- 
nării, ci pentru dorul faptei bune. Deci după 

cuviință se roagă prorocul să dobândească 
dumnezeiască pricepere, ca să afle calea 
îndreptării”. 
Bibliografie. CniRiLă, loan, „Iora sau Legea și Mesia 
în gândirea biblică vechitestamentară și în iudaismul 
contemporan”, în: Anuar, (1994-1996), 3, pp. 37-50; 
FREEDMAN, David N. et alii, Ferdmans Dictionary of 
fheBible, W.B. Ferdmans, GrandRapids, 2000; FnReE- 
DMAN, David N., Be Anchor Bible Dictionary, vol. IV, 
Ed. Doubleday, New York, 1996; Myens, Allen C., 
The Eerdmans Bible Dictionary, Ed. Eerdmans, Grand 
Rapids, 1987; Munreanv, Liviu G., Vechiul Testament 
şi Pentateubul, Ed. Episcopiei Ortodoxe, Cluj-Napoca, 
1937, Paşca-Tușa, Stelian, „Psalmul 118 — elogiul Legii 
lui Dumnezeu”, în: ROOTS, (2010) 2; TeopoRET, de 
Cir, Tâlcuire a celor o sută cincizeci de psalmi ai prorocului 
împărat David, trad. PS losif al Argeșului, Ed. Sf. Mănăs- 
tiri Sfinţii Arhangheli, Petru Vodă, 2003; ZIGABENUL, 
Eftimie, NrcoprmM, Aghioritul, Psa/firea în zâlcuirile Sfin- 
zilor Părinţi, vol. Il, trad. Şt. Voronca, Ed. Egumeniţa, 
Galaţi, 2006; www.jewishencyclopedia.com. 

Ioan Chirilă 


LIBERTĂTE RELIGIOASĂ. Posibilitatea 
unei persoane sau subiect de a-și exercita 
voința și actul acesteia în ceea ce privește religia 
și implicațiile ei. 

Din punct de vedere creștin, libertatea 
înseamnă în primul rând independența față 
de păcat, accentul căzând deci pe libertatea 
internă și nu pe cea externă, pe libertatea 
spirituală, temei al oricărei libertăți ulterioare. 
Bazele drepturilor omului, între care se înscrie 
și libertatea religioasă, au fost puse de însăși 
porunca iubirii dată de Mântuitorul Hristos 
(n 13, 34 „Poruncă nouă dau vouă: Să vă iubiți 
unul pe altul. Precum Eu v-am iubit pe voi, așa 
și voi să vă iubiţi unul pe altul”), care desfiin- 
ţează orice barieră dintre oameni (cf. Ga 3, 28). 
Creștinismul se deosebește, din acest punct de 
vedere, de orice concepţie religioasă a Antichi- 
tății și restabilește în societate vechile drep- 
turi ale omului, drepturi nesocotite din cauza 
păcatului care subjugase omenirea. Drepturile 
și demnitatea cu care fusese înzestrată ființa 
umană, încă de la creaţie, sunt astfel repuse în 
valoare și conştientizarea lor reprezintă un mare 
câștig în fundamentarea teoretică a tuturor 
celorlalte drepturi pretinse. Pe concepția perso- 
nalistă pe care o promovează creștinismul se 

fundamentează toate drepturile omului, drep- 
turi care derivă din legea morală naturală, indi- 
când că multe dintre aceste drepturi au caracter 
neschimbător și imprescriptibil. Între acestea 
amintim: dreptul la viață, libertatea, egalitatea, 
fraternitatea, dreptatea, etc. 

Prin libertate religioasă înțelegem faptul că 
asupra nici unui om nu trebuie să se exercite vreo 
o constrângere în privință religioasă, venită din 
partea unor indivizi sau a unor grupuri sociale și 
nici a vreunei puteri omenești, așa încât acesta 
să nu acționeze, împotriva propriei sale conști- 
inţe religioase, în particular sau în public, atât 
singur, cât și asociat cu alții. Dreptul la libertate 
religioasă nu este unul ce ţine de subiectivismul 
persoanei umane, ci își are izvorul în însuși 
caracterul omului de ființă religioasă. 

Chiar dacă dreptul recunoaște ca pe cea mai 
importantă libertate, libertatea conștiinței, el nu 
se ocupă în mod deosebit cu aceasta, ci cu liber- 
tăţile manifestărilor de conștiință (libertatea 
religioasă, libertatea presei, etc.). Din punct de 
vedere juridic, bazele libertăţii religioase au fost 
puse în articolul 18 din Declaraţia universală a 
drepturilor omului, adoptată la 10 decembrie 
1948 de către Adunarea Generală a Organiza- 
ției Naţiunilor Unite. Potrivit acestei declaraţii: 
„Orice om are dreptul la libertatea gândirii, 
de conștiință și religie; acest drept include 
libertatea de a-și schimba religia sau convin- 
gerea, precum și libertatea de a-și manifesta 
religia sau convingerea, singur sau împreună 
cu alții, atât în mod public, cât și privat, prin 
învățături, practici religioase, cult și îndepli- 
nirea ritualurilor”. 

Prin această Declaraţie se asigură fiecărei 
persoane umane dreptul la libertatea de 
gândire, de conștiință și de credință religi- 
oasă, posibilitatea de a-și schimba religia sau 
convingerile fără a suferi repercusiuni, dar și 
de a-și manifesta în mod individual sau în 
grup, în mod public și privat, convingerile 
religioase. Este scos din calcul orice prejudiciu 
adus unei persoane pe motiv de apartenență 
religioasă. În același timp, este garantată liber- 
tatea de manifestare cultică a persoanelor sau 
a grupurilor religioase. Declaraţia recunoaște 

părinților dreptul de a asigura copiilor lor o 
educaţie religioasă și morală în conformitate 
cu propriile convingeri religioase. 

Situaţia pe care o incriminează implicit arti- 
colul 18 din Declaraţia universală a drepturilor 
omului este una în care intoleranța religioasă, 
ura și conflictele interreligioase au însângerat 
istoria omenirii. Persecuţiile anticreștine din 
primele veacuri, jihadul, cruciadele, inchiziția 
sau pogromurile, războiul de 30 de ani sau 
Noaptea Sfântului Bartolomeu sunt doar câteva 
exemple menite a atrage atenţia asupra intole- 
ranţei religioase din trecutul mai îndepărtat sau 
mai apropiat. Contextul socio-politic postbelic, 
în care apare această Declaraţie (1948), era unul 
sensibil, deoarece ideologiile nu-și spuseseră 
încă ultimul cuvânt. Chiar dacă fascismul, cu 
antisemitismul subînțeles, apusese, comunismul 
va genera în continuare regimuri totalitare în 
care istoria urii împotriva anumitor convingeri 
religioase se va manifesta cu toată puterea. Se 
poate afirma, fără teama de a greși, că ateismul, 
când este protejat de către stat, este contrar 
libertăţii religioase și deci drepturilor omului. În 
țările socialiste, cu doctrină marxist-leninistă, 
libertatea religioasă era redusă doar la libertatea 
cultică, fără posibilitatea de manifestare publică, 
fără putinţa implicării în viaţa socială a comuni- 
tății. Chiar și libertatea cultică era în unele părți 
drastic limitată. În alte țări (ţări musulmane 
sau unele țări din Africa) regimurile politice 
interzic propovăduirea Evangheliei sau desfă- 
șurarea cultului creștin, iar convertirea la creș- 
tinism este considerată apostazie și pedepsită 
chiar cu uciderea. 

Biserica Romano-Catolică a materializat ideea 
de libertate religioasă printr-un document 
elaborat la sfârșitul lucrărilor Conciliului II 
Vatican și intitulat Declaraţia pentru libertatea 
religioasă Dignizafis bumanae, în care sunt 
înfățișate câteva aspecte generale ale libertății 
religioase, precum și indicarea faptului că învă- 
țătura despre libertatea religioasă își are rădăci- 
nile în Revelaţie. 

Într-un raport asupra libertății religioase pe 
glob, dat publicităţii în anul 2000, raport nu 
lipsit de o anumită doză de subiectivism, mai 


erau raportate suficiente țări în care exista o 
legislaţie restrictivă în privința libertăţii religi- 
oase sau presiuni sociale în această privință și 
chiar unele conflicte religioase. 

În concluzie, putem afirma că libertatea reli- 
gioasă a unei comunități poate fi limitată de 
politica statului, dacă acesta dezvoltă un regim 
totalitar și eventual ateu sau de o altă tradiție 
religioasă, dacă legea religioasă devine și legea 
după care se conduce statul, cum este cazul în 
țările islamice, în care acționează prevederile 
legii islamice. Libertatea religioasă rămâne 
însă un deziderat al lumii moderne, un dezi- 
derat valabil pentru toate tradițiile religioase 


ale omenirii. 

2000; Varrcano II, „Dinitatis humanae. Dichiarazione 

Caius Cuţaru 


LIMBÂJ. Ansamblu de forme conveniente, 
verbale sau non-verbale, uniformizate într-un 
sistem logic, menite să faciliteze comunicarea. 

Epistemologia științifică actuală presupune un 
limbaj care depășește ceea ce noi în mod obiș- 
nuit am considera că aparţine științei. Știința 
contemporană, deși pleacă de la cercetarea 
lumii empirice, ridică probleme ce depășesc 
posibilitatea unui răspuns exhaustiv, utilizând 
doar informaţiile analitice care pot fi dezvol- 
tate cu datele empirice ale lumii sensibile. 
Posibilitatea interferării cu  transcendența, 
prezența intuiției în conștiința savanților de 
azi și faptul că adevărul nu poate fi circumscris 
exclusiv unui concept cognoscibil doar în mod 
discursiv au determinat apariția unui limbaj 
științific deschis semnificaţiilor filosofice și 
teologice. Filosofia este chemată să-și asume o 
funcție unificatoare și mediatoare între știință 
și teologie. 

Limbajul credinței, exprimat fie în formă 
evanghelică, fie liturgică, doctrinară sau spiri- 
tuală impune în mod categoric implicarea 
subiectului în discursul rostit sau scris. Într-un 

asemenea discurs, atât experiențele lăuntrice 
cât și experiențele cu lumea exterioară sunt 
transpuse într-un plan existențial în care nu 
se poate face abstracție de o implicare reală a 
subiectului. Totodată, receptarea unui astfel de 
discurs obligă la o poziție de implicare, în care 
receptorul nu poate rămâne neutru, chiar dacă 
în aparență el nu adoptă nici un fel de poziţie, 
ca expresie exterioară de dorită neutralitate. 
Și aici este vorba de un fel de mit al imparți- 
alităţii, care ne cere să nu ne declinăm propria 
poziție. Limbajul religios este ghidat de forța 
unificatoare a experienței. 

Inclusiv astăzi, când teologia este înţeleasă 
adesea doar în forma ei academică, limbajul unei 
teologii înţelese doar ca știință nu ar trebui să 
rămână exterior realităţii descrise. Teologia este 
chemată la redactarea unui limbaj în care să 
transpară în mod inteligibil și coerent mesajul 
credinţei și, totodată, în care să se reflecte fideli- 
tatea față de duhul Tradiţiei. Exigenţa coerenței 
și inteligibilității nu implică neapărat doar un 
limbaj logico-axiomatic, precum exigența fide- 
lităţii nu presupune pasivism, ci actualizare a 
Tradiţiei în contextul contemporan. 

Criteriul verificabilității limbajului nu trebuie 
neapărat eliminat, însă în domeniul teolo- 
giei corectitudinea unei propoziţii nu poate 
fi făcută doar pe baza verificării unei realități 
prezente exclusiv în lumea empirică. Verifica- 
bilitatea este în strânsă legătură cu Revelația 
care exprimă continuitatea unui mod de viață 
în cadrul unei Tradiţii. Este foarte important 
de subliniat că Tradiţia nu reprezintă doar un 
corpus scris sau oral de învățături, ci desem- 
nează în primul rând un mod de viață ce este în 
strânsă legătură cu experienţa eclesială. Această 
experiență eclesială are o continuitate în timp 
și ca se cere actualizată în orice moment al 
istoriei. Limbajul teologiei, chiar în forma sa 
academică, nu trebuie să abdice de la criteriul 
continuității experienței eclesiale. 

Limbajul teologiei este integrativ. El se poate 
deschide celorlalte forme de limbaj, dar nu 
trebuie redus la acestea. Eșecul unei teologii 
exclusiv speculative, care nu depășește dimen- 
siunea imanentă a limbajului, este evident. 

Din moment ce teologia devine doar un act 
de cultură sau un simplu pretext de creare a 
unui limbaj specific în care să se reflecte doar 
motivaţia redusă la plăcerea de a scrie sau a 
vorbi despre Dumnezeu, nu mai poate oferi 
ceva consistent și convingător oamenilor. Nu 
înseamnă că teologia trebuie să se închidă 
culturii sau științei. Dimpotrivă, în duhul 
cuprinzător al ortodoxiei, teologia, în elabo- 
rarea propriului discurs, poate și trebuie să 
îmbrăţișeze și celelalte tipuri de limbaje (filo- 
sofice sau științifice), dar ea trebuie să rămână 
mereu fidelă Revelaţiei. 

Limbajul teologiei trebuie să reflecte caracterul 
dinamic al Revelaţiei ca act de viață. Limbajul 
va căuta nu doar adecvarea unei concepții sau 
alta cu exigenţele unei gândiri formale, ci va 
implica tensiunea relaţiei care se trăiește între 
cel care așteaptă ceva și cel care, din perspec- 
tivă teologică, oferă un răspuns pe baza Reve- 
laţiei înseși. În acest punct, limbajul teologic 
depășește caracterul speculativ și întrupează 
forța vieții care devine cuvânt cu putere multă. 
Puterea cuvântului determină un impact exis- 
tenţial în cel care-l asumă, nu doar un deliciu 
intelectual. Limbajul teologic are menirea de a 
scoate înțelegerea din zona formalului. Consis- 
tența cuvântului provine din viața pe care o 
conține și o transmite cu convingere celorlalți. 
În contact cu diverse tradiţii culturale sau știin- 
țifice!, teologia, deși este deschisă dialogului, 
își asumă în mod transformator diferite lucruri 
din respectivele tradiții pe care le poate folosi 
ca experienţe în descrierea propriei Tradiţii 
luminate de credință. Dar exigenţele teolo- 
giei nu se îndreaptă numai spre păstrarea și 
evidenţierea importanței factorului credinței, ci 
și spre consolidarea unei hermeneutici care să 
nu fie subordonată unor realități exterioare. În 
hermeneutica teologică prioritar nu este elanul 
novator, cât efortul stăruitor de a desluși și de 
a actualiza semnificaţiile originare ale Tradiţiei 


conturate în cadrul experienței eclesiale. 

Răzvan lonescu, Adrian Lemeni 


LINGURIŢĂ. Obiect liturgic din metal, 
de regulă argintat sau aurit, folosit în cadrul 
rânduielii Sfintei Liturghii pentru împărtășirea 
credincioșilor. 

Lingurița este întrebuințată pentru împărtă- 
șirea credincioșilor nu numai în Biserica Orto- 
doxă, ci și în Bisericile orientale necalcedoni- 
cine (la copţii ortodocși și uniți), la etiopieni 
și la sirienii occidentali (iacobiţi), la aceștia 
din urmă fiind folosită numai pentru împăr- 
tăşirea clericilor. Pornind de la aceasta, mulți 
liturgiști din trecut au arătat că lingurița era 
întrebuințată în ritul liturgic bizantin, înainte 
de secolul al IV-lea, când bisericile monofizite 
copte și etiopiene s-au rupt de Biserica Orto- 
doxă, întrebuințarea lor până astăzi fiind soco- 
tită de ca o mărturie utilizării ei și înainte de 
despărțirea lor de Biserica Ortodoxă, în secolul 
al IV-lea. Folosindu-se de o informaţie prove- 
nită de la Nichifor Calist, din sec. 1V, liturgiștii 
din vechime considerau că lingurița a fost 
introdusă în cult de către Sf. loan Gură de Aur. 
Însă, în pofida acestei mărturii, originea uzului 
liturgic al linguriței nu putea fi atât de timpurie. 
Faptul că ea se află în întrebuințarea liturgică 
a bisericilor vechi-orientale poate fi expli- 
cată prin influențele mai târzii pe care cultul 
liturgic bizantin le-a exercitat asupra acestor 
rituri orientale. În favoarea acestei ipoteze vine 
și faptul că în Bisericile necalcedoniene mai 
conservatoare (armeană, nestoriană și maro- 
nită), lingurița nu este folosită în cult. În toate 
Bisericile creștine din primele șapte veacuri, 
întrebuinţarea linguriţei nu este cunoscută. 

În primele veacuri, împărtășirea credincioșilor 
din Biserică se făcea în același fel ca și împăr- 
tășirea clericilor. Astfel, credincioșii primeau 
Sfântul Trup în palma dreaptă, așezată cruciș 
peste cea stângă, iar Sfântul Sânge îl sorbeau 
direct din Sfântul Potir, care era ţinut de către 
diacon. Avem în acest sens mărturia Consfifuzi- 
ilorApostolice, din sec. IV. Alte mărturii în acest 
sens le găsim în Cazeheze/e baptismale ale St. 

Chiril al lerusalimului și în Scrisorile Sf. Vasile 
cel Mare. Rânduiala aceasta a împărtășirii 
credincioșilor cu sfântul Trup primit în palmă 
și cu Sfântul Sânge, direct din Sfântul Potir, se 
păstrează până astăzi în ritul liturgic al nesto- 
rienilor. În alte părți, Sfântul Trup era dăruit 
credincioșilor spre împărtășire în palmă, fiind 
însă îmbibat mai înainte în Sfântul Sânge, așa 
încât Potirul nu mai era folosit. Așa se proce- 
dează până astăzi la armeni. Sf. loan Gură de 
Aur, în Omiliile baptismale ale sale, ne lasă să 
înțelegem că și pe timpul său erau în vigoare 
același mod de împărtășire a laicilor, dându- 
li-se Sfântul Trup în palmă. 

Spre sfârșitul secolului VII, Sinodul Trulan 
(Quinisext, 692), în Can. 101, caută să impună 
această veche practică a împărtășirii, osândin- 
du-i pe cei care „în loc de mână, pregătesc oare- 
care vase de aur, sau din altă materie, pentru 
primirea  dumnezeiescului Dar”. Practica 
aceasta a împărtășirii din palmă se păstrează și 
în sec. al VIII-lea, Sf. loan Damaschin, dând 
o importantă mărturie în acest sens. În același 
secol, patriarhul Gherman al Constantino- 
polului vorbește despre acesta, dar nu indică 
obiectul liturgic pe care-l numim astăzi /ingu- 
rită,ci cleștele format de degetele mâinii preo- 
tului care ținea trupul lui Hristos, „cărbunele 
dumnezeiesc”, dăruindu-l credincioșilor spre 
iertarea păcatelor. În secolul al IX-lea, Can. 10 
al Sinodului local numit I-II (Constantinopol 
861) enumeră printre vasele sfinte folosite la 
slujirea la sfântul altar și /inguriza, osândind 
întrebuințarea neliturgică a acestui obiect 
liturgic. Textul acesta este socotit însă de către 
editorii mai noi ai Pidalionului grecesc ca fiind 
interpolat. 

Cu toate acestea, liturgiștii mai noi presupun că 
folosirea linguriței pentru împărtășirea mirenilor 
trebuie să fi fost introdus, fie și numai pe alocuri, 
încă din sec. al VII-lea, întrucât Sf. Sofronie 
al Ierusalimului (7638) arată în Viaza Sfintei 
Maria Egipteanca (IV, 34) că avvaZosima a luat, 
într-un potir mic, Preacuratul Trup și Sânge 
al Domnului, amestecate, pentru împărtășirea 
Sfintei Maria, ceea ce implică folosirea linguriței 
pentru împărtășirea cu Dumnezeieștile “Taine. 

Se pare că pentru întâia dată linguriţa a fost 
introdusă, după unii liturgiști, în părțile Siriei, 
prin secolul al VII-lea, iar după alții în Egipt, 
generalizându-se folosirea ei în tot Răsăritul, 
începând din secolului al X-lea. 

Explicaţiile practice ale generalizării întrebu- 
ințării linguriței pentru împărtășirea credincio- 
șilor sunt două. Prima explicaţie este aceea că 
se putea întâmpla, fie din neglijența preoților 
slujitori, fie a credincioșilor care veneau să se 
împărtășească, ca să cadă pe jos firimituri din 
Sfântul Trup sau picături din Sfântul Sânge. O 
a doua explicaţie era aceea că unii credincioși 
păstrau Sfântul Trup care li se dădea în palmă, 
întreg sau doar o parte din el, folosindu-l în 
afara locașului Bisericii, fie în scopuri oculte, 
în acte magice sau vrăjitorești, sau îl puteau 
duce acasă celor care erau opriți de la împăr- 
tășirea cu Sfintele Taine, pentru nevrednicia 
lor. Doar punându-se în linguriţă, atât Sfântul 
Trup cât şi Sfântul Sânge, fiind consumat 
îndată de către cei care vin să se împărtășească, 
evitându-se neajunsurile enumerate mai sus. 
Prima menţiune sigură despre întrebuințarea 
lingurifei în rânduiala împărtășirii credincio- 
șilor o găsim în Tâ/cuirea/iturgică a lui Pseu- 
do-Sofronie, din secolele XII-XIII, unde este 
indicat și simbolismul acestui obiect liturgic, 
Astfel, ea simbolizează mai întâi cleștele cu care 
serafimul din viziunea prorocului Isaia (6, 6-7) 
a luat cărbunele de foc, punându-l, din porunca 
Domnului, în gura prorocului, ca semn al cură- 
țirii lui de păcate și al misiunii sale profetice. 
Acest cărbune ceresc închipuie însă pe Hristos 
cel euharistic, de care ne împărtășim în cadrul 
Sfintei Liturghii. Aceiași semnificație simbo- 
lică a linguriţei o găsim, mai târziu, și la Arhi- 
episcopul Simeon al Tesalonicului, în secolul al 
XV-lea: „Arhiereul dă cu lingura celor ce vin să 
se împărtășească, făcând aceasta după vedenia 
lui Isaia prorocul”. Linguriza o închipuie însă și 
pe Maica Domnului, care a purtat în pântecele 


ei Pâinea cea cerească. 

Lucian Farcașiu 


LITÂNIE. (ngr. /izania) Rugăciune. stărui- 
toare, lungă, repetată, de invocare a Mântu- 
itorului, a Maicii Domnului și a sfinților în 
vremuri de mare încercare. 

Derivă de la grecescul A7n, care înseamnă rugă- 
ciune de mijlocire. Lizaniile erau, în primele 
veacuri ale Bisericii, rugăciunile obștești făcute 
de mulțimea credincioșilor, în frunte cu clerul, 
sub formă de procesiune solemnă, afară din 
biserică sau chiar afară din sat sau oraș. Această 
formă de /irie - procesiune, se făcea în vechime 
mai ales în cazuri de mari nenorociri sau cala- 
mităţi (secetă, inundaţii, molime, războaie, 
cutremure etc.) când, prin cântări religioase 
și rugăciuni, se invoca mila și îndurarea lui 
Dumnezeu pentru îndepărtarea nenorocirilor. 
Asemenea litanii sau procesiuni cu rugăciuni 
ocazionale (ex. sfeștanii pentru ploaie, când 
este secetă) le face și azi Biserica Ortodoxă. 
Litii (Jitanii) se numeau și procesiunile de 
noapte, organizate de Sf. loan Gură de Aur 
(când era patriarh la Constantinopol), precum 
și de alți mari ierarhi din secolele IV-V, pentru 
combaterea ereziilor cu ajutorul imnelor orto- 
doxe, cântate de credincioși. La rugăciunile 
vechilor litii procesionale s-a adăugat, cu 
timpul, un ceremonial nou, în cadrul căruia 
se binecuvintează arfose/e (pâinile) aduse de 
credincioși la biserică împreună cu puțin vin 
și untdelemn, la sfârșitul slujbei Vecerniei 

din ajunul marilor praznice, spre cinstirea și 


pomenirea sfinților sărbătoriți. 
Bibliografie. BaanișrE, Ene, „Litia. Studiu comparativ al 
rânduielii ei în diferite Liturghiere și manuale de Tipic”, 
în: ST, VIII (1956), pp. 376-388; BRanrșrE,Ene,,Ser- 
viciul Litiei”, în: Biserica Ortodoxă Română, LXXXVIII 
(1970), 11-12, pp. 1233-1245; VINTILESCU, Petre, Li/ur- 
ghierul explicat, Ed. Institutului Biblic și de Misiune al 
Bisericii Ortodoxe Române, București, 1998. 

Nicușor Tucă, Viorel Sava 


LITIER. Vas liturgic, ca o tavă rotundă, din 
metal, cu patru cupe, în care se pun cele cinci 
pâini (itiile sau artosele), grâul, vinul și untde- 
lemnul spre a fi binecuvântate în cadrul slujbei 
Litiei. 

Viorel Sava 


LITURGHIE. (gr. ifurghia — lucrare publică; 
litos — public şi erga - lucrare) Denumire dată 
celei mai importante și celei mai sfinte slujbe 
divine a Bisericii Ortodoxe. 

Sfânta Liturghie este slujba în cadrul căreia se 
aduce Jertfa Legii Noi, reactualizându-se în 
chip nesângeros Jertfa de pe Cruce a Mântui- 
torului isus Hristos. Este slujbă de laudă și de 
mulțumire prin excelență și mijloc de sfințire 
a credincioșilor prin împărtășirea cu Trupul și 
Sângele Mântuitorului Hristos. 

În perioada precreştină, termenul /ifurghie avea 
un conținut mult mai larg. Prin el era desem- 
nată orice activitate depusă de o persoană în 
slujba comunității. El desemna, totodată, 
și activitatea slujitorilor cultului în lumea 
păgână. În Septuaginta dobândeşte noi sensuri. 
Termenul ebraic aboda/ desemna slujirea preo- 
ților și leviţilor la templu. Cu acest sens este 
întâlnit și în Noul Testament (Le 1, 23; Eur 8, 
26; 9, 21). În Antichitatea creştină, prin Fifur- 
ghie se înțelegea totalitatea slujbelor divine și a 
actelor de cult, adică ceea ce înțelegem astăzi 
prin cultul divin. Cu acest înțeles se folosește 
termenul de liturghie până astăzi în tradițiile 
creștine apusene, protestantă și romano-cato- 
lică. Din secolele V-VI înțelesul termenului 
Liturghie s-a restrâns la Cina cea de Taină și 
la ceea ce înțelegem în prezent prin Lizurghie. 
Istoria Lizurghiei începe la Cina cea de Taină 


unde Mântuitorul fixează elementele de bază 
și materia Jertfei Legii celei Noi. În structura 
simplă de la Cina cea de Taină se afla în esență 
slujba elaborată și solemnă a Liturghiei actuale. 
Așa precum în ghindă este conţinut stejarul tot 
astfel în Cina cea de Taină și în Liturghia apos- 
tolică era conținută Liturghia actuală. Procesul 
de dezvoltare a rânduielii Sfintei Liturghii 
începe din veacul apostolic și se finalizează 
în veacurile XIV-XV. În primele trei secole 
putem vorbi de uniformitate liturgică, în ceea 
ce privește săvârșirea Sfintei Liturghii, elemen- 
tele simple care constituiau ritualul euharistic 
în veacul apostolic fiind respectate cu strictețe 
în toate comunităţile creștine. Din veacul al 
IV-lea, pe fondul dezvoltării tuturor rânduie- 
lilor de cult, grație libertăţii de manifestare de 
care s-a bucurat creștinismul după anul 313, 
apar tipuri locale de oficiere a Sfintei Liturghii, 
dintre acestea impunându-se cele din marile 
centre bisericești, formulare ale Liturghiei care 
au fost însușite de toate comunităţile creștine 
aflate în raza de influenţă a centrelor respective. 
Astfel apar așa-numitele rifuri Jifurgice sursă, 
patru la număr (antiohian, alexandrin, roman 
sau galican) din care s-au dezvoltat Liturghiile 
oficiate în toată lumea creștină, fiind în prezent 
zece la număr. 

În Bisericile Ortodoxe de rit bizantin sunt 
două Sfinte Liturghii: a Sf. loan Gură de 
Aur și a Sf. Vasile cel Mare. În realitate este 
vorba de o singură Sfântă Liturghie cu două 
anaforale de schimb, aparținând celor doi mari 
părinți ai Bisericii. Acestor două Liturghii se 
adaugă Liturghia Darurilor mai înainte sfin- 
țite, care este mai curând o slujbă de împărtă- 
șire a credincioșilor oficiată în zilele de peste 
săptămână din Postul Mare. Alcătuirea Litur- 
ghiei Darurilor mai înainte sfințite este pusă 
pe seama Sf. Grigorie Dialogul, papă al Romei 
spre sfârșitul secolului al VI-lea. 

Structura actuală a Liturghiei ortodoxe se 
compune din: rânduiala Proscomidiei, în cadrul 
căreia preotul, în taină, la proscomidiar (încăpere 
aflată în partea stângă a Sfântului Altar), pregă- 
tește darurile de pâine și vin în vederea sfințirii 
lor la Sfânta Liturghie; Liturghia propriu-zisă, 


534 Coordonatori: Pr. Prof. Dr. Ștefan Bucnru, Pr. Prof. Dr. loan TuLcaN 


constituită din două părți: Liturghia catehu- 
menilor, al cărui conţinut este prin excelență 
didactic, și Liturghia credincioșilor, al cărui 
conţinut este sacramental întrucât în această 
parte are loc invocarea Duhului Sfânt (epicleza) 
spre sfinţirea pâinii și vinului pregătite la Prosco- 
midiar, care din momentul sfințirii devin Trupul 
și Sângele Mântuitorului Hristos. Sfânta Litur- 
ghie urmărește un scop dublu: sfinfirea darurilor 
de pâine şi vin, prin aceasta actualizându-se în 
chip nesângeros Jertfa de pe Cruce a Mântui- 
torului Hristos, și împărfășirea credincioşilor. 
Liturghia este slujba sfântă care definește Orto- 
doxia întrucât întreaga ei rânduială exprimă, sub 
formă de rugăciune, credința Bisericii. 
Bibliografie. Vinricescu, Petre, Lifurghierul explicat, 
Ed. Institutului Biblic și de Misiune al Bisericii Orto- 
doxe Române, București, 1998; Vieru, Marian, „Sfânta 
Liturghie ca realitate a întâlnirii omului cu Dumnezeu”, 
în Sfânta Scriptură și Sfânta Liturghie, izvoare ale vieții 
veşnice, Ed. Trinitas, lași, 2008, pp. 399-407, Vircrv,- 
Marian, „Sfânta Liturghie și semnificaţia ei în viața 
Bisericii și a credincioșilor”, în: 4/manah Bisericesc, Ed. 
Arhiepiscopiei Târgoviștei, Târgoviște, 2008, pp. 44-53; 
Vieru, Marian, „Sfânta Liturghie ca realitate a întâl- 
nirii omului cu Dumnezeu”, în Sfânta Scriptură și Sfânta 
Liturghie, izvoare ale vieții veşnice, Ed. Itinitas, Iaşi, 
2008, pp. 399-407. 


Viorel Sava 


LITURGHIER. (lat. Liturghiarum liber) 
Cartea de slujbă cea mai importantă, folosită 
în cultul Bisericii, în care sunt cuprinse cele 
mai importante slujbe ale acesteia și mai cu 
seamă Dumnezeieștile Liturghii săvârșite în 
Biserica Ortodoxă, precum și alte slujbe legate 
de aceasta. 

Deși, în decursul timpului, această carte de cult 
era denumită Dumnezeieștile şi Sfintele Litur- 
ghii sau Sfintele și Dumnezeieştile Liturghii ale 
celor între sfinți Părinților noștri loan Gură de 
Aur, Vasile cel Mare şi Grigorie Dialogul, înce- 
pând cu ediția acestei cărți de cult din anul 
1956, este întâlnită sub titlul scurt de Zizur- 
ghier. Denumirea aceasta a fost preluată în 
Biserica noastră, din Biserica Greacă. 

Partea principală a Liturghierului o constituie 
textul Sfintelor Liturghii ale Sf. loan Gură de 
Aur, Vasile cel Mare și Grigorie Dialogul (cu 

îndrumări asupra modului și timpului săvârșirii 
lor). El mai cuprinde de asemenea: Rânduielile 
Ceasului al IX-lea, ale Vecerniei mici și mari, 
când se face și Litia, Miezonoptica, Utrenia 
din zilele de duminică, zilele de sărbători și 
a zilelor de rând. În Liturghier sunt cuprinse 
de asemenea: Rânduiala Sfintei Împărtășiri, 
Îndrumări despre otpusturi, ecfonise, stihuri, 
tropare și condace; Otpusturile Vecerniei, Utre- 
nici și Liturghiei din zilele de rând și sărbăto- 
rile împărătești și ale sfinților, Ecfonisele de 
la Denia din Sfânta și Marea Vineri; Isodi- 
coanele de la sărbătorile împărătești, rându- 
ieli și ectenii speciale pentru diferite trebu- 
inţe din viaţa omului: rugăciuni de mulțumire 
pentru binefacerile primite de la Dumnezeu, 
pentru bolnavi, pentru cei ce călătoresc, pentru 
cei din închisori, pentru diferite calamități 
(războaie, secetă, foc etc.), precum și pentru 
orice primejdii din viaţa omului. Toate edițiile 
Liturghierului cuprind diferite rugăciuni 
pentru: binecuvântarea salciei în Duminica 
Floriilor, a colivei, brânzei, ouălor, a cărnurilor 
în Duminica Paştilor, a strugurilor în ziua de 6 
august și rânduiala Litiei pentru cei adormiți. 
Partea finală a acestei cărți liturgice cuprinde 
povăţuiri privitoare la modul slujirii preotului, 
la pregătirea pentru Sfânta Liturghie, la ceea ce 
trebuie să aibă în vedere înaintea și în timpul 
slujbei, la felul cum trebuie să vegheze necon- 
tenit la starea Sfintelor Taine și la neajunsurile 
care se pot întâmpla cu acestea, încheindu-se 
cu Sinaxarul. Ultima parte a Liturghierului are 
anexată slujba Sfintei Liturghii cu arhiereu. 
Referindu-ne la importanța acestei cărți de 
cult trebuie să precizăm faptul că Liturghierul 
cuprinde cea mai complexă și mai puternică 
rugăciune de proslăvire, de mulțumire și de 
cerere adresată lui Dumnezeu, având rădăcini 
până în perioada Vechiului Testament (ca de ex. 
Psalmii), cu roade desăvârșite în epoca nou-tes- 
tamentară, consemnând așadar cea mai însem- 
nată parte din istoria evlaviei omenirii. E] este 
unul dintre principalele documente ale pietății 
creștine, în care s-a revărsat și s-a exprimat 
simţirea religioasă a nenumărate generaţii, pe 
linia neschimbată a dreptei credințe. 


Ei 


Bibliografie./ifurghier, Editura Institutului Biblic și 
de Misiune Ortodoxă, București, 2012; BRanIșTrE, Ene, 
Liturgica Generală, Editura Institutului Biblic și de 
Misiune al Bisericii Ortodoxe Române, București, 1993, 
pp.650-653; BRANIșTE, Ene, BRANIȘTE, Ecaterina, Diczi- 
onar de cunoștințe religioase, Editura Andreiană, 2010, p. 
243; CÂnNnEA, Spiridon, „Liturghie, liturghisire, litur- 
ghier, liturgică” în: MB, XIV (1964), 9-10, pp. 580-591; 
PETROAIA, Lucian, Liturghierul, tezaur de cultură şi spiri- 
tualitate ortodoxă. Studiu asupra edițiilor în limba română 
—ţeză de doctorat — , Editura Arhiepiscopiei Dunării de Jos, 
Galaţi, 2014; VinriLescu, Petre, „Cartea numită Litur- 
ghier”, în: ST, XI (1959), 9-10, pp. 507-524. 


Lucian Farcașiu 


LITURGHIER - MOLITFELNIC. Forma 
primară a două cărți de cult distincte utilizate 
în prezent în Biserica Ortodoxă: Lifurghierul 
și Molitfelnicul. Denumirea de Lifurghier-Mo- 
litfelnic este dată unui Evhologhion, datând din 
secolul al IV-lea, alcătuit de episcopul Serapion 
de 'Ihumis. El conţinea 30 de rugăciuni, parte 
din ele aparținând Sfintei Liturghii, o parte 
din ele aparţinând Sfintelor Taine sau altor 
slujbe oficiate în diferite momente din viața 
omului. Odată cu evoluţia rânduielilor de cult 
cele două cărți și-au dobândit propria identi- 
tate. Prima ediție tipărită a Lizurghierului a fost 
realizată de călugărul Macarie, în anul 1508, 
la Târgoviște, în limba slavonă. Prima ediţie în 
limba română apare în anul 1570, prin oste- 


neala diaconului Coresi. 
Bibliografie. PrrRoara, Lucian, „330 de ani de la tipă- 
rirea Liturghierului Sfântului Mitropolit Dosoftei, la 
Iași, 1679”, în: Danubius, XXVI (2009), pp. 211-226; 
PerRoAIA, Lucian, „A jubilee of Romanian Culture and 
Spirituality: 440 Years Since Printing Coresi's Liturgical 
Book — Liturgikon, Brașov, 1570”, în: Ttologia, XV (2011) 
2, pp. 66-85; Sava, Viorel, „Liturghierul la Iași (1818) 
— prezentare și evaluare în lumina ultimei ediții a Litur- 
ghierului românesc”, în: Sfânza Scriptură și Sfânta Litur- 
ghie - izvoare ale vieții veşnice, Ed. Trinitas, laşi, 2008, pp. 
302-319; VAnca, Dumitru, „Un Liturghier românesc mai 
puţin cunoscut: Bălgrad, 1687”, în: A/zarul Reîntregirii, 
XIV (2008), 3, pp. 233-268. 

Viorel Sava 


LITURGICĂ. Disciplina Teologiei, care se 
ocupă cu prezentarea evoluției istorice și a 
semnificației mistico-simbolice a conținutu- 
rilor cultului divin al Bisericii. 

Cel mai potrivit ni se pare a defini Teologia 
Liturgică ca fiind „Viaţă a Bisericii în Duhul 
Sfânt”. Termenul care denumește știința cultului 
divin public - acela de Lizurgică - nu derivă de 
la cuvântul c4/s, ci de la cel de Lizurghie (care 
înseamnă  împreună-/ucrare,  împreună-șederea 
poporului lui Dumnezeu). Astăzi, prin cuvântul 
Liturghie se înţelege slujba în sine a aducerii 
darurilor de pâine și vin, ca jertfă, pentru a fi 
prefăcute prin lucrarea Duhului Sfânt, în Trupul 
și Sângele Mântuitorului Hristos și apoi dăruite 
credincioșilor, în această formă, pentru împărtă- 
șire. În Biserica veche, însă, termenul Liturghie 
avea un sens mult mai larg, referindu-se la conți- 
nutul întregului cult divin al Bisericii. Liturgica 
nu se restrânge, deci, numai la studiul Sfintei 
Liturghii, ci și la cel al cultului, în general, care 
în ansamblul său este organizat și structurat în 
jurul Sfintei Liturghii. 

Teologia Liturgică nu trebuie confundată cu 
Tipicul, care se limitează la expunerea rându- 
ielilor cultului divin, nici cu Practica liturgică, 
Ritualul sau Ritualistica, căci ea caută să dăru- 
iască o înţelegere mistagogică adică teologi- 
co-duhovnicească asupra întregului cult al 
Bisericii. 

Disciplina care se ocupă de studiul cultului 
divin trebuie înţeleasă ca fiind Teologie Litur- 
gică și nu simplu Liturgică, întrucât cultul 
Bisericii pune învățătura de credință în dimen- 
siunea făptuirii, adică a întrupării teologiei 
ca viață în Hristos. Din această perspectivă, 
Teologia Liturgică stă într-o unitate orga- 
nică cu Teologia Dogmatică și cu Teologia 
Morală. În această accepțiune, a cultului ca 
întrupare a dogmei în dimensiunea făptuirii, 
trebuie să înțelegem că pentru noi ortodocșii, 
dogma exprimă experiența Bisericii, iar nu 
simple principii teoretice, iar experiența orto- 
doxă trimite la Biserică, la cultul divin, la Sfin- 
tele “Taine, la rugăciune și asceză. Ortodoxia 
accentuează, așadar, eclesialitatea experienței, 
subliniind unitatea dintre doxologie și dogmă. 
Tocmai de aceea, Teologia mai nouă, orientată 
mai puternic spre experiența eclesială, pune 
accentul mai mult pe teologia rugăciunii și prin 
aceasta pe celebrare și pe textele cultice. 

In scop de studiu, Teologia Lifurgică este 
împărțită în două părți mari: Teologia Litur- 
gică Generală (cuprinzând noţiunile generale și 
teologia cultului divin al Bisericii, a săvârșito- 
rilor cultului, a timpurilor liturgice, a locașurilor 
de cult, precum și a obiectelor și veșmintelor 
întrebuințate în cadrul său) și Zeo/ogia Litur- 
gică Specială (cuprinzând studiul amănunţit 
al rânduielii, istoriei, descrierii și explicației 
mistico-simbolice a celor Șapte Laude, Sfintei 
Liturghii, Sfintelor Taine și lerurgiilor). 

Bibliografie. BRANIȘTE, Ene, Lifurgica Generală, Ed. 
Institutului Biblic și de Misiune al Bisericii Ortodoxe 
Române, București, 1993; BaanișrE, Ene, Liturgica 
Specială, Ed. Nemira, București, 2002; BRanrșrE, Ene, 
Braniște, Ecaterina, Dicrionar de cunoștințe religioase, Ed. 
Diecezană, Caransebeș, 2002; CrReșAnu, Badea, Zeza- 
urul liturgic al Sfintei Biserici Creştine Ortodoxe, Tipografia 
Gutenberg, București, 1912; Femy, Karl Christian, 
Dogmatica experienţei eclesiale — înnoirea teologiei ortodoxe 
contemporane, Ed. Deisis, București, 1999; MIrTROFANO- 
vIcI, Vasile, TAnnAvscHi, Teodor, CorraRcruc, Nectarie, 
Liturgica Bisericii Ortodoxe, Ed. Consiliului Eparhial 
Ortodox Român din Bucovina, Cernăuţi, 1929; ScHME- 
MANN, Alexander, Inzroducere în Teologia Liturgică, trad. 
lerom. V.Bârzu, Ed. Sofia, București, 2002; ScRIMA, 
Andrâ, Biserica Liturgică, Ed. Humanitas, București, 2005. 


Lucian Farcașiu 


LOGOS. (gr. Jogos — cuvânt, verb, discurs, 
rațiune) Denumire specifică teologiei nou-tes- 
tamentare dată Fiului lui Dumnezeu, adică 
celei de-a Doua Persoane a Sfintei Treimi, care 
S-a întrupat. 

Termenul provine din gândirea veche greacă 
și denumește pe Fiul lui Dumnezeu în calitate 
de paradigmă sau Raţiune a întregii creații. 
„La început era Cuvântul (Logos) și Cuvântul 
(Logos) era la Dumnezeu și Dumnezeu era 
Cuvântul (Logos). [...] Și Cuvântul (Logos) 
trup s-a făcut și S-a sălășluit între noi și am văzut 
slava Lui, slavă ca a Unuia-Născut din Tatăl, plin 
de har și de adevăr” (n 1, 1-14) Evanghelistul 
loan numește pe Fiul lui Dumnezeu, Cel Unul- 
Născut din Dumnezeu-Iatăl, „Logos”— Cuvânt, 
încreștinând astfel un termen aparținând 
culturii filosofice antice. Gestul Sfântului loan 
este remarcabil în măsura în care își propune 
să numească, „să identifice” printr-un termen 
vechi și care în cuprinderea sa semantică reliefa 

întreitul aspect de „cuvânt”- adresare, de „verb”— 
acțiune și de „rațiune” - logică (/ogos arătându-se 
mai cuprinzător decât tardivul rafio- rațiune) 
pe Dumnezeul „cel necunoscut” făcut cunoscut 
lumii prin Întrupare. Astfel că, într-un context 
teologic cum era cel de proveniență iudaică, în 
care până și pronunțarea numelui lui Dumnezeu 
era evitată din evlavie și din tăcere pioasă, 
termenul de „logos”, preluat din instrumen- 
tarul filosofic al diferitelor doctrine aparținând 
culturii elenistice a epocii, și care nu avusese 
de-a face cu teologhisirea Dumnezeului celui 
viu, va avea rolul de a numi pe Cel până acum 
dacă nu nenumit, cel puţin greu de numit. Prin 
gestul său, „ucenicul pe care îl iubea Hristos”, 
ca unul care se arătase a fi un potir mai cuprin- 
zător decât altele al dragostei dumnezeiești, 
transformă cuvântul „logos” din vas al înțelegerii 
omenești în potir cuprinzător teologhisirii de 
Sus și în mod de a pătrunde că „[...] prin Fiul 
Său, Dumnezeu este pentru lume în general 
un glas ce răsună în fire, un semn doveditor al 
existenței Lui, adică „Cuvânt”, și tot prin Fiul, 
Dumnezeu îi este lumii oarecum „Raţiune”, 
adică realitate până la un anumit loc inteligi- 
bilă, sau cauză prin care lumea se ordonează, se 
explică și își explică toate.” 
Dumnezeu-Logosul fiind Creator împreună 
cu Tatăl, și fiind Raţiune, lumea întreagă este 
expresia Sa și deci este rațională, purtând în 
sine o rațiune dumnezeiască care o structurează 
din interior. Numirea de „Logos” divin a Fiului 
lui Dumnezeu dezvăluie înţelesul de Cuvânt, 
punte de comunicare cu Tatăl, dar totodată 
și de Raţiune divină, ipostaziată, prezentă în 
lucrarea de facere a lumii. Lumea trimite prin 
rațiunile (/ogo;, gr.) ei profunde, descoperibile 
prin lucrarea harului dumnezeiesc în lume, 
către Dumnezeu. Este mărturia teologiei 
Părinților Bisericii din cele mai vechi timpuri. 
Sf. Maxim Mărturisitorul spune în acest sens: 
„Cunoștinţele lucrurilor își au rațiunile proprii, 
unite fizic cu ele, spre demonstrarea lor. Prin 
acestea primesc ele definiția lor naturală.” 
Deslușirea rațiunilor (/ogoi) lumii în cheie de 
lectură duhovnicească, adică prin descoperire 
inspirată de har, trimite la Sursa lor: 

„Rațiunea cognitivă încearcă să definească 
rațiunea ontologică a lucrurilor, contemplarea 
le înțelege, adică le vede în legăturile lor cu 
Dumnezeu și în scopul lor. Rațiunea [...] se 
găsește în legătură cu alte raţiuni ontologice ale 
lucrurilor, având misiunea să le definească și să le 
asambleze în mod conștient, să dirijeze mișcarea 
lor și toată influența receptată de subiectul uman 
către Dumnezeu, conform naturii lor. Prin 
aceasta natura noastră devine virtuoasă.” 
Inteligibilitatea teologică a lumii este condiţio- 
nată de prezența harului, care este gest de ajutor 
dumnezeiesc adresat omului în a descoperi 
lumea prin „ochii lui Dumnezevw”. În acest fel, 
rațiunile lumii (/ogo;) trimit toate la Rațiunea 
dumnezeiască ipostaziată, Logosul dumneze- 
iesc, care este Fiul lui Dumnezeu. Este ceea ce 
mărturisește un trăitor al harului dumnezeiesc, 
Calist patriarhul Constantinopolului, spunând: 
„Mă văd umplut de sfânta lumină din inimă 
prin darul lui Dumnezeu [...]. Și așa sunt 
introdus în raţiunile (logoi) făpturilor și văd 
toate rațiunile tuturor unite într-o singură 
Raţiune (Logos) tainică și toate ale Scripturii 
le văd sfârșind în acea Raţiune (Logos).” 
Bibliografie. Cars, Patriarhul, Capeze despre rugă- 
ciune, 40, în Filocalia vol. VIII, București, 1978; Maxim 
MĂRTURISITORUL, sf., Capere gnostice, |, 8, în Filocalia, vol. 
II, Ed. Humanitas, 1999; Srănroae, Dumitru, „Comen- 
tarii la Sfântul Maxim Mărturisitorul”, în Sf. MaxIM 
MĂRTURISITORUL, Ambigua, Les Editions de PAncre, 
Paris, 1994; SrănrroAE, Dumitru, Spiritualitatea ortodoxă 
- ascezica și mistica, Ed. Institutului Biblic și de Misiune al 


Bisericii Ortodoxe Române, București, 1992. 
Răzvan lonescu, Adrian Lemeni 


LUCIFERISM. (fr. /uciferisme) Teoria, învă- 
țătura sau credinţa conform căreia Lucifer 
(Satan) este bun și nu rău. 

Luciferismul este strâns legat de Satanism, cu 
mențiunea că în /uciferism predomină carac- 
terul de decepţie. Printre adepţii acestei secte se 
crede că numele lui Lucifer și ale lui Dumnezeu 
s-au schimbat între ele. Din „doctrina” acestei 
secte putem menţiona faptul că omul a încercat 
timp de mii de ani să se conducă prin propriile 
sale forțe, însă, în mod nesatisfăcător, Calea pe 
care omul a ales-o - și care pare dreaptă - are 
drept sfârșit moartea. Legiuirea omenească 


promovează misterul, injustiția, ura și crima. 
Din punct de vedere misionar trebuie precizat 
că Luciferismul nu constituie în sine o religie, 
ci este un termen-umbrelă pentru mai multe 
sisteme de credință diferite. De asemenea, 
trebuie făcută distincția între Laciferism şi 
Satanism. Adepții Luciferismului slujesc și 
promovează antagonismul față de orice religie 
tradițională. Pentru creștinism, personajul 
antagonist ar fi Lucifer. Oricum, există multe 
alte forme ale acestei „religii” ca Sefianismul, 
prin care adepții cred și urmează zeului egip- 
tean Set. Așa cum se observă, Sefianismul, deși 
face parte din această categorie-umbrelă (Luci- 
ferism), sectologiile actuale evită să-l identifice 
cu acesta din urmă, fiindcă astfel el ar dobândi 
un caracter antagonist față de creștinism, lucru 
care nu este adevărat. Satanismul, spre deose- 
bire de Luciferism, se focalizează pe sinele 
interior al adepților, iar sectologii contempo- 
rani identifică în manifestările sale câteva simi- 
litudini cu practicile religiilor vechi precreștine, 
în special în religiile etice, ca cele din Vechea 
Grecie sau Imperiul Roman. Satanismul nu 
promovează antagonismul, ci mai mult indivi- 


dualismul și egoismul. 
Bibliografie. Cunranu, loan P., Gnosficism şi gândire 
modernă: Hans Jonas, Ed. Polirom, lași, 2007. 

Gelu Călina 


LUMÂNĂRE. Obiect din ceară de formă 
alungită, cu fitil textil la mijloc pentru între- 
ţinerea unei flăcări, destinat iluminatului în 
incinte sau ritualului. 

Lumânarea se întrebuințează în cultul divin încă 
de la începuturile creștinismului, trecând în cultul 
creştin din cultul Legii Vechi. În cult, întrebu- 
ințarea lumânărilor are o însemnătate simbolică, 
ce semnifică adevăruri teologice profunde. 
Lumina materială schimbă faţa întregii creații 
vizibile; ea este simplă, curată, fără ca să scadă; 
ca luminează, încălzește, curăță. În cult, lumina 
materială simbolizează lumina veșnică, pe 
izvorul luminii și al vieţii — pe lisus Hristos. 
Totodată, ea mai poate semnifica lumina 
credinței celei adevărate, speranța, iubirea, 
viaţa, bucuria și adoraţia noastră, indicându-ne 

că și noi trebuie să fim fii ai luminii (7 12, 
36). Materia lumânării este din vechime ceara 
curată. Albina, simbolul virginităţii în antichi- 
tate, culege ceara din cele mai curate și înmi- 
resmate flori. Astfel, ceara folosită ca materie 
primă semnifică trupul lui Hristos, fructul 
trupului Sfânta Maria, Fecioara cea plină de 
mireasma tuturor virtuţilor. 

După momentele în care este folosită în cult, 
lumânarea are diferite semnificații. Lumânarea 
ce se aprinde la citirea Sfintelor Evanghelii 
reprezintă lumina adevărului evanghelic care 
a străbătut întunericul necredinței popoarelor 
dinainte de venirea lui Hristos. La Botez, lumâ- 
nările se aprind pentru luminarea spiritului celui 
botezat, care vine de la întuneric la lumină și prin 
botez devine fiu al luminii. La Cununie, nașii țin 
cele două lumânări mari pentru ca ele să lumi- 
neze calea vieții mirilor, dar și ca o încredințare 
fierbinte a legământului unirii dat pentru toată 
viața. La înmormântare, lumânarea se pune în 
mâna celui adormit spre a-i servi călăuză pe 
drumul de veci. La împărtășire, credincioșii 
vin cu lumânare aprinsă în faţa Sfântului Altar, 
mărturisind astfel că prin cuminecare devin fii 
ai luminii lui Hristos. Atunci când credinciosul 
aprinde o lumânare în Biserică, el dă expresie 
credinței sale în Dumnezeu, Lumina lumii, 
lumânarea devenind astfel un mijloc de legătură 
între om și Dumnezeu. Totodată, arderea lumâ- 
nărilor în Biserică, ca parte integrantă a cultului 
ortodox, și lumina adusă de acestea prin ardere 
este și expresia rugăciunii materiei amorfe care 
astfel este integrată în cultul de adorare a lui 


Dumnezeu. 
Bibliografie. BRANIșTE, Ene, Lifurgica Generală, Ed. 
Partener, 2008; BRANIșTE, Ene, BRANIȘTE, Ecaterina, 
Dicţionar de cunoștințe religioase, Ed. Diecezană, Caran- 
sebeș, 2002; CreșAnu, Badea, Tezauru/ lizurgic al Sfintei 
Biserici Creştine Ortodoxe, vol. II, Tipografia Gutenberg, 
București, 1911; CaRăcIunN, PS Casian, „Rugăciunile pentru 
morți. Sfintele moaște, Sfintele icoane, lumânările și cande- 
lele în cultul ortodox”în Poarza Cerului, Ed. Episcopiei 
Dunării de Jos, Galaţi, 1999, pp. 22-34; MITROFANOVICI, 
Vasile, TARnAvscHr, Leodor, CorLanRcIuc, Nectarie, Lizur- 
gica Bisericii Ortodoxe, Ed. Consiliului Eparhial Ortodox 
Român din Bucovina, Cernăuţi, 1929; SIMEON AL TESA- 
LONICULUI, De sacro Temple, cap. 134, în PG 155. 

Marian Vâlciu 

LUMINĂRE. v. BOTEZ. 


LUMINĂNECREATĂ. (lat. /ymen) Fenomen 
restrâns vederii omului comun, specific vederii 
lui Dumnezeu și a lucrurilor Sale, realizat nu 
numai în simțuri, ci și în afara lor. 

Experiența taborică a Schimbării la Faţă a 
lui Hristos în fața ucenicilor săi este mărturia 
faptului că „slava” lui Dumnezeu este expe- 
riată de sfinți în chip de „lumină”. Nu este 
vorba, nicidecum, de lumina naturală accesibilă 
simţurilor, ci de îmbrăţișarea omului din inte- 
rior de către Taina neraționalizabilă a prezenţei 
supraluminoase a dumnezeirii. Natura acestei 
lumini este pecrează, ea fiind „prelungire” a lui 
Dumnezeu (cel necreat) către oameni, străbă- 
tând astfel distanţa ontologică dintre Creator 
și creatură precum razele soarelui care „prelun- 
gesc” prezenţa acestuia, parcurgând distanțele 
vaste, infinite, și făcându-l „cunoscut” prin 
căldură și lumină la mare depărtare. Distingând 
între lumina fizică, lumina cunoștinței intelec- 
tuale și lumina dumnezeiască — har — energie 
necreată divină prin care Dumnezeu inspiră pe 
om în a trăi cele mai presus de propria-i fire, ca 
împărtășire din prezența simțită a dumnezeirii, 
monahii Sfântului Munte (prin intermediul 
„Iomului aghioritic”) dau mărturia discer- 
nerii competențelor specifice fiecărei lucrări în 
parte: a simţurilor fizice, a cugetării raționale, 
respectiv a gestului de rugăciune care duce la 
„starea” omului „întru Dumnezeu”. Exprimând 
teologic și dogmatic tradiţia de rugăciune a 
misticii ortodoxe, Sf. Grigorie Palama afirmă 
posibilitatea experierii mistice a lui Dumnezeu 
prin energiile sale divine, necreate, care consti- 
tuie lucrări și exprimări dinamice ale prezenței 
divine în creaţie. Aceste energii, „împărtășibile” 
prin practica rugăciunii celor care se ocupă cu 
Jiniștirea, cu isihia, adică cu rugăciunea în efort 
de continuă deparazitare de orice patimă, gând 
sau închipuire, erau mărturisite și ca prezență 
luminoasă, imaterială, de către isihaști. Despre 
realitatea acestei prezenţe luminoase, apărută 
întâia oară ucenicilor Mântuitorului pe muntele 
Tabor, există mărturia vie a întregii tradiții 
mistice și ascetice a Bisericii. Sf. Grigorie 

Palama va fi primul care va sintetiza această 
mărturie printr-o teologie a prezentei lui 
Dumnezeu, teologie pe care oamenii angajați 
pe drumul sfințeniei continuă să o trăiască și 
astăzi în Biserică. În secolul trecut, Sf. Serafim 
de Sarov experia această prezență luminoasă 
dată de Duhul Sfânt, împărtășind-o deopotrivă 
ucenicul său Motovilov, cel care va da mărturie 
despre ea umanităţii întregi. De remarcat că 
„vederea” acestei lumini vine în întâmpinarea 
căutării de înţelegere a omului, a nevoii lui de 
a se ști aflat pe drumul cel bun al descoperirii 
lui Dumnezeu: 

„ Totuși, am insistat, continui să nu înţeleg 
cum pot avea certitudinea de a fi întru Duhul 
Sfânt. [...] părintele Serafim mă strânse tare de 
umeri și spuse: - lată. Suntem, în acest moment, 
ambii în plinătatea Duhului Sfânt. De ce nu 
mă priveşti? - Părinte, i-am spus, nu reușesc! 
Lumini țâșnesc din ochii dumneavoastră. Faţa 
vă este mai strălucitoare decât soarele. Ochii 
mă ard ca un cuptor. - Să n-aveţi frică, adăugă 
părintele Serafim. Aţi devenit la fel de luminos 
ca mine. Suntem în plinătatea Duhului Sfânt. 
Dacă era altfel, nu m-aţi fi putut vedea.” 
„Vederea” lui Dumnezeu este posibilă numai 
celui curat cu inima. Ea nu este experimen- 
tabilă ochilor fizici prin propria lor compe- 
tență, nici cugetării intelectuale prin propria-i 
putere, ci presupune o „pătimire” a prezenței 
lui Dumnezeu Cel care se sălășluiește și 
se arată în om ca prezență. Natura luminii 
dumnezeiești nu este creată. Totodată, omul 
întreg o primește, cu inima, cu mintea și cu 
trupul, într-o „simţire” dincolo de simțţire, 
„pătimind” întreg plinătatea fericirii: „ Ce 
simțiți acum? mă întrebă părintele Serafim. 
- Mă simt incredibil de bine. - Cum adică: 
bine? În ce consistă acest bine? - Resimt în 
sufletul meu o asemenea liniște, o asemenea 
pace ... Nu pot să o descriu prin cuvinte. [...] 
O dulceaţă extraordinară... [...] Inima întreagă 
se revarsă într-o bucurie de nespus.”, respectiv 
primind mângâierea simţirii veșniciei: 
„ainică este firea ei (a luminii, n.n); și în ce 
chipuri să o înfățișăm? Dincolo de simțuri, 
nevăzută — ea uneori se face văzută, iată, 


chiar cu acești ochi trupești. Lină și gingașă 
— ea trage către sine și inima, și mintea, astfel 
încât uiţi pământul, răpindu-te în altă lume. 
Aceasta se întâmplă și în plină zi, și în întune- 
ricul nopţii. Blândă, ea este însă mai puternică 
decât tot ceea ce ne înconjoară. Fa, curios, 
îmbrățișează omul din afară ; însă văzând-o, 
atenţia se adânceşte înlăuntrul omului, în 
inima încălzită de dragoste, dragoste uneori 
compătimitoare, alteori plină de mulțămită. 
Se întâmplă să nu mai simți materialitatea 
: nici cea proprie, nici cea a realității ce te 
înconjoară, și însuți te vezi ca lumină. Fuge 
toată durerea, uitate rămân grijile pământului 
; îngrozirile sunt înghiţite de o dulce pace. [...] 
Când Lumina [|...] ne îmbărbătează din afară 
și pătrunde înlăuntrul sufletului nostru, atunci 


și noi devenim ca și în afara vremii.” 
Bibliografie. KasrLeR, Alfred, Această stranie materie, 
Ed. Politică, București, 1982; NouvEL, Pascal, Lumiere 
(physique), în Dicfionnaire d'historie et philosophie des 
sciences, Ed. Quadrige/ PUF, Paris, 1999, pp. 595-598; 
SERAPHIM, de Sarov, L/Enrrefien avec Mlotovilov, Ed. 
Arfuyen, 2002; SAnARov, Sofronie, arhim., Vom vedea pe 
Dumnezeu precum este, Ed. Sofia, București, 2005. 
Răzvan lonescu, Adrian Lemeni 


LUMINÂNDĂ. "Termen ce denumeşte o 
categorie specială de stihiri sau tropare izolate 
care se cântă înaintea Laudelor, în rânduiala 
slujbei Utreniei. 

Se numesc luminânde, pentru că odinioară 
ele se cântau în momentul când începea să 
se lumineze de ziuă și pentru că, în mai toate 
imnele liturgice care poartă acest nume este 
vorba despre lumină. Svetilnele sau luminân- 
dele au în textul lor dezvoltate, pe lângă ideea 
de lumină și pe aceea de trimitere a Aposto- 
lilor la propovăduire. Denumirea de „/umi- 
nânde”, ca purtătoare sau vestitoare ale ivirii 
luminii, se potrivește după conținut, mai ales 
Svetilnelor sau Luminândelor celor opt glasuri 
din vremea Postului Mare, textul lor găsin- 
du-se atât în Triod cât și în Ceaslov. Pentru 
Svetilnele din celelalte perioade ale anului 
liturgic, și mai ales pentru cele 11 Svetilne 
ale Învierii, care se cântă în cadrul Utreniei 
duminicilor, se potrivește mai degrabă tema 

trimiterii, pentru că în conținutul lor, mai 
mult decât despre lumină, se vorbește despre 
trimiterea Apostolilor după Sfânta Înviere, 
la propovăduire, precum și despre făgăduinţa 
trimiterii Sfântului Duh, făcută de Mântui- 
torul înainte de Înălţarea Sa la cer. Ideea de 
trimitere, desprinsă din conţinutul lor, a dat 
acestor Svetilne ale Învierii și denumirea de 
Exapostilarii. Ele se mai numesc exapostilarii 
sau zrimițătoare pentru că odinioară, în bise- 
rica cea mare din Constantinopol, era trimis 
un cântăreț în mijlocul bisericii, pentru a 
cânta din acest loc aceste imne. Luminândefe, 
Sverilnele sau Exapostilariile stau în legătură 

directă cu cele 11 Sfinte Evanghelii ale Invi- 
erii, pe care le parafrazează. Ele au fost alcă- 
tuite de către împăratul bizantin Constantin 
al VII-lea Porfirogenetul, în sec. X. 
Bibliografie. BRANIșTE, Ene, Lifurgica Generală, Ed. 
Partener, 2008; BnRanrșTE, Ene, BRANIȘTE, Ecaterina, 
Dicţionar de cunoștințe religioase, Ed. Diecezană, Caran- 
sebeș, 2002; CrReșANu, Badea, Zozauru/ /iturgic al Sfintei 
Biserici Creștine Ortodoxe, Tipografia Gutenberg, Bucu- 
rești, 1912; MrrnRoranovici, Vasile, TAnnAvscH1, Teodor, 
CorLARcIuc, Nectarie, Lizurgica Bisericii Ortodoxe. 
Cursuri universitare, Ed. Consiliului Eparhial Ortodox 
Român din Bucovina, Cernăuţi, 1929; ViNriLescu, Petre, 
Despre poezia imnografică din cărțile de ritual și cântarea 
bisericească, Ed. Partener, Galaţi, 2006. 

Lucian FARCAȘIU 

MACEDONIENI. v. PNEVMATOMĂHI. 


MAGIE. (f. magie) Complex de practici prin 
care se consideră posibilă acționarea asupra 
realității înconjurătoare cu ajutorul forțelor 
supranaturale; vrăjitorie. 

În limbajul curent, se disting două categorii 
de magie: neagră — care apelează la puterea 
demonilor — și albă — ca artă de a produce 
fenomene naturale care par miraculoase. În 
contemporaneitate, se face analogie între iluzi- 
onism și magie. Deși magia se încadrează tot 
în categoria vrăjitoriei, între vrăjitorie și magie 
există o mică diferenţă și anume: în vrăjitorie, 
practicantul folosește anumite semne și incan- 
taţii predefinite, pe când în magie, magicianul 
pretinde că, prin cunoaștere, are capacitatea de 


a-și subordona puterile astrale și spirituale. 
Bibliografie. Dicionaru/ explicativ al limbii române, 
Ed. Univers Enciclopedic Gold, 52009; CuLrANv, 
loan Petru; Ecrane, Mircea, Dicfionar al religiilor, Ed. 
Polirom, lași, 2007. 

Gelu Călina 


MÂICA DOMNULUI. v. THEOTOKOS. 


MÂNTIE. (gr. mandias, mandion; lat. cappa, 
pluviale) Veşmânt liturgic pe care îl îmbracă 
arhiereul în anumite momente solemne 
(primirea oficial într-o catedrală, parohie, 
mănăstire) sau la slujbele la care nu îmbracă 
sacosul și stiharul, ci doar omoforul și epitra- 
hilul (ex. la Vecernie, Litie, sfinţirea apei, 
Sfântul Maslu, la închinarea înainte de Sfânta 
Liturghie, la diferite procesiuni etc.). 

Este un veșmânt lung și larg, fără mâneci, ca o 
pelerină bogată, de culoare purpurie, împodo- 
bită pe laturi cu niște benzi numite „fâșii” sau 
„râuri”, încheiată la gât și jos în față, având de o 
parte și de alta a încheieturilor câte două tăblițe 
brodate. Această mantie își are originile în 
mantaua monahală pe care episcopul provenit 
dintre monahi a continuat să o poarte și după 
alegerea sa în această demnitate. Până în veacul 
al XV-lea, mantia a fost purtată de arhierei ca o 
haină obișnuită. 
După veacul al XV-lea, ea capătă întrebuințări 
liturgice, devenind un veșmânt frumos împo- 
dobit. În Biserica Rusă, mantia este purtată și 
de arhimandriți. În Biserica Apuseană, apare ca 
veșmânt liturgic în sec. al XII-lea, se numește 
cappa şi este îmbrăcată de toți clericii. 
Mantia simbolizează veșmântul îngeresc. Cele 
două tăblițe din partea de sus simbolizează 
Tablele Legii, iar cele din partea de jos simbo- 
lizează cele două Testamente ale Sfintei Scrip- 
turi, pe care arhiereul, în calitatea sa de învă- 
țător, le propovăduiește. 

Viorel Sava 


MÂRTOR. (lat. vulg. marar, gr. martir) 
Persoană străină de proces, care a asistat la 
un anumit eveniment și care poate relata cum 
s-a desfășurat evenimentul, iar prin mărturia 
sa verbală prezentată în fața consistoriului 
relatează un fapt trecut, precis și concludent 
pe care îl cunoaște, ajutând astfel la stabilirea 
adevărului și la rezolvarea cauzei. 

Mijlocul de probă nu este martorul, ci depo- 
Ziţia sa, mărturia, care este unul dintre cele 
mai vechi și mai răspândite mijloace de probă, 
fiind cunoscut în toate sistemele probatorii. 
Pentru a deveni martor este necesar ca o astfel 
de persoană să fie cizază în calitate de martor 
de către un organism judiciar. Calitatea de 
martor o are orice persoană fără deosebire de 
sex, vârstă, religie, cetăţenie, situaţie socială etc. 
Potrivit legislaţiei civile în vigoare, persoana 
care, din cauza stării sale fizice (orb, mut, surd) 
sau psihice (debilitate mintală), nu poate reda 
în mod corect faptele percepute, poate fi ascul- 
tată ca martor dacă organul judiciar consideră 


aceasta necesar. 

Emilian-lustinian Roman 


MĂRTORII LUI IEHOVA. Organizaţie 
religioasă globală, pseudo-creștină, de sorginte 
advento-milenaristă, cu profund caracter 
prozelitist. 

Denumită iniţial „Studenţii în Biblie”, gruparea 
a fost fondată de Charles Taze Russell, având 
drept obiectiv esenţial predicția datei Parusiei, 
precedată de cataclisme apocaliptice, sinteti- 
zate sub forma unui război final între bine și 
rău. Actuala denumire a organizației datează 
din 1931. Organizaţia păstrează notele caracte- 
ristice ale învățăturilor protestante, dar promo- 
vează și alte doctrine eretice, ale căror prezen- 
tări au oscilat în timp, în formulări uneori chiar 
antagonice: insistența folosirii numelui Iehova 
pentru Dumnezeu-Iatăl, contestarea dogmei 
trinitare, prin negarea dumnezeirii Fiului și 
Duhului Sfânt (neo-arianism și neo-macedo- 
nianism), milenarism, contestarea existenţei 
sufletului, negarea iadului și chinurilor veșnice. 
În plan moral, se observă izolarea socială a 
adepților, obligaţi să se circumscrie unor reguli 
stricte: distrugerea identităţii, a apartenenței 
de neam și țară (interzicerea drepturilor elec- 
tive, a salutului drapelului și intonării imnului, 

nerecunoașterea autorităţilor statale și a orga- 
nismelor internaționale, suprimarea vieţii 
umane prin respingerea transfuziilor sang- 
vine, a unor forme de transplant, vaccinuri și 
alte tratamente). Consideră satanizată și sata- 
nică orice exprimare religioasă, organizată sau 
nu, în afara preceptelor stricte emise de către 
propria conducere. Cultul este redus la forme 
sumare, întrucât primează aplicarea strategi- 
ilor prozelitiste, cărora li se rezervă cea mai 
mare parte a timpului. Organizaţia prezintă 
o conducere globală, centralizată și autoritară 
(Corpul de Guvernare), cu sediul la Brooklyn, 
New York, care implantează structuri subordo- 
nate, similar structurate, la nivel naţional (Case 
Betel). Pe plan local, organizaţiile sunt formate 
din: supraveghetori de district, bătrâni, pionieri 
cu timp integral și vestitori ai Regatului. Cele 
5 adunări săptămânale se desfășoară în lăcașul 
de cult intitulat Sa/a Regatului. Prozelitismul 
este unul dintre fundamentele grupării, fiind 
alcătuit după reguli stricte care includ: cunoaș- 
terea teritoriului, identificarea posibilelor ţinte, 
memorarea strategiilor de comunicare, consti- 
tuirea și antrenarea grupurilor de misionari, 
colectarea și analiza rapoartelor de teren. În 
România, au pătruns prin etnici maghiari, dar 
și prin românul loan B. Sima (care a revenit 
la Ortodoxie), la începutul sec. al XX-lea. 
După lungi perioade de interdicții, organizația 
este recunoscută, în prezent, între cultele din 


România. 

David Pestroiu 


MÂSLU. (slav. maslo — ulei) Sfântă Taină 
instituită de Mântuitorul spre vindecarea 
celor aflați în suferință trupească și sufletească, 
vindecătorul fiind Însuși Hristos, numit în 
rugăciunile slujbei „Doctorul sufletelor și al 
trupurilor”. Instituirea acestei Taine se sprijină 
pe textul din Evanghelia după Sfântul Marcu 
(16, 17-18), iar practica ei este confirmată încă 
din epoca apostolică (ac 5, 14). 

În ceea ce privește locul și timpul săvârșirii 
Sfintei Taine, trebuie spus că în practică ea are 
loc de preferință în Biserică și, dacă este posibil, 
în prezența bolnavului, ca ungerea să aibă loc 
nemijlocit. Se poate săvârși Maslul și la patul 
bolnavului, când acesta este netransportabil, 
după cum este permis și să se facă Maslul în 
Biserică, în absența bolnavului, dar ducân- 
du-se câteva elemente vestimentare care se vor 
unge cu untdelemn sfințit. Din untdelemnul și 
făina care se duc și se sfințesc, se vor face niște 
turte pe care să le mănânce cel bolnav, dacă îi 
permite starea de sănătate, sau măcar să guste 
puţin untdelemn și va fi uns pe părțile impor- 
tante ale trupului. 

În ceea ce privește timpul săvârșirii Maslului, 
se obișnuiește în Tradiţia Bisericii ca el să fie 
săvârșit în zilele de post de peste săptămână, 
adică miercuri și vineri mai ales, iar uneori și 
luni. Dar această recomandare nu este strictă, 
căci el se poate face în oricare dintre zilele 
săptămânii, când este nevoie sau, cum este 
cazul Maslului de obște, când pot fi prezenți 
cât mai mulți credincioși. Menţionăm că în 
Săptămâna Mare se face Maslu de obște atât 
pentru cei bolnavi, cât și pentru cei sănătoși, 
pentru aceștia din urmă ca o rânduială cu 
caracter penitențial. 

Materia specifică acestei Taine este untde- 
lemnul, care este sfințit după rânduiala stator- 
nicită de Biserică, în urma rugăciunii rostite 
de șapte ori în mod direct și indirect, prin 

toate rugăciunile preoţilor și ale credincio- 
șilor prezenți. Cu acest untdelemn sfințit sunt 
unși bolnavul și toți cei prezenți, dar și hainele 
acestuia, în lipsa lui, în șapte rânduri, în timpul 
celor șapte rugăciuni. Rânduiala acestei slujbe 
este mai complexă; chiar dacă slujesc mai puțini 
preoți, aceștia trebuie să citească în șapte etape 
toate cele rânduite după începutul unei slujbe, 
lecturile abundând în cereri și binecuvântări. 
Taina Sfântului Maslu este săvârșită de mai 
mulți preoți (dacă este posibil, șapte), primitorul 
pregătindu-se pentru primirea acestei Taine 
prin Spovedanie și Împărtășire. Temeiul scrip- 
turistic care respinge săvârșirea Tainei Maslului 
de către un singur preot se găsește în epistola 
Sf. Apostol Iacov, capitolul 5, versetul 14, unde 
se spune: „este cineva bolnav între voi? Să 
cheme preoții Bisericii” și nu preotul Bisericii, 
arătând pluralitatea slujitorilor care trebuie să 
săvârșească această Taină. Prin acest verset nu 
se reglementează în niciun fel numărul sluji- 
torilor. Acest număr care a fost reglementat 
la cifra șapte nu este deloc întâmplător, ci el, 
după cum arată Sf. Simeon al Tesalonicului, 
„s-a luat după numărul celor șapte Daruri ale 
Duhului, despre care scrie Isaia, sau pentru cei 
șapte preoți ai legii celei vechi, care au trâm- 
bițat împrejurul lerihonului, de au surpat zidu- 
rile cu dumnezeiască poruncă — ca și aceștia să 
surpe înălțările păcatului. Sau: fiind sufletul ca 
și mort, rugându-se preoții asemenea de șapte 
ori, să-l învieze după cum a făcut Prorocul 
Elisei copilului Șunamitencei aceleia, plângând 
și de șapte ori rugându-se, sau ca și Ilie, care de 
șapte ori rugându-se, a deschis cerul care era 
închis cu păcatele și la făcut a cobori ploaia”. 
Alţii consideră că numărul șapte ar fi în legă- 
tură cu „șapte peceți și îngeri din Apocalipsă 
sau cu cele șapte virtuți”. 

Din punct de vedere al conținutului și al sensului 
pe care i l-a dat de la început Mântuitorul, 
Maslul stă într-o strânsă legătură cu Pocăinţa, 
Taina prin care se curăță sufletul omului și se dă 
vindecare părții sufletești. Exegeții care explică 
rânduiala 'Iainei spun că ea are două părți: 
partea introductivă, sub forma unei Utrenii, 
și cealaltă care are o rânduială asemănătoare 

celorlalte Sfinte Taine. Slujba începe cu un 
canon de rugăciune în care se cere ajutorul 
Mântuitorului și cel al Maicii Domnului, dar și 
al unor Sfinți cunoscuți precum: Sfinții Iacov, 
ruda Domnului, Nicolae al Mirelor Lichiei, 
Dimitrie, izvorâtorul de Mir, marele apărător al 
lumii în primejdii, Sfântul Pantelimon, purtă- 
torul de chinuri și a celor împreună cu dânsul, 
doctori fără de arginți, precum și a Sf. loan 
Teologul. Cântarea sau citirea atentă a Cano- 
nului descoperă frumusețea lui și, totodată, are 
menirea să ne încredințeze asupra ajutorului 
dumnezeiesc. Repetarea stihului „Stăpâne, 
Hristoase, Milostive, miluiește și tămădu- 
iește pe robul tău”, ca rugăciune de invocare 
a ajutorului dumnezeiesc, conștientizează 
asupra puterii pe care o are Darul lui Hristos, 
care lucrează în Taina Sfântului Maslu. În 
acest canon, Mântuitorul Hristos este numit 
„doctorul și ajutătorul celor ce sunt în dureri, 
Izbăvitorul și Mântuitorul celor neputincioşi”, 
„grabnic ajutător”. Se invocă mila, mângâierea 
și îndurare Sa, pentru alinarea durerilor, rănilor 
și apăsărilor chinurilor celor aflați în suferință. 
Urmează Binecuvântarea cea mare („Binecu- 
vântată este Împărăţia...”), la fel ca la Sfânta 
Liturghie, acest fapt arătând relaţia foarte 
strânsă a Tainei Maslului cu Dumnezeiasca 
Liturghie. Apoi este rostită Ectenia mare, cu 
cereri speciale de binecuvântare și sfințire a 
untdelemnului și pentru tămăduirea celui 
bolnav, și un șir de tropare pentru invocarea 
milei lui Dumnezeu. Apoi urmează unul dintre 
cele mai importante momente ale Taincei, și 
anume rugăciunea pentru binecuvântarea 
untdelemnului. Aceasta se rostește de șapte 
ori, pe rând, de către preoții care slujesc Sfântul 
Maslu. Cu acest untdelemn se va face ungerea 
celui bolnav și a tuturor celor prezenți, de șapte 
ori. Se toarnă untdelemnul în candelă sau în alt 
vas și se aprind șapte lumini, în chipul Daru- 
rilor Duhului. Rugăciunea cere lui Dumnezeu: 
„Doamne, Care cu mila și cu îndurările Tale 
tămăduiești zdrobirile noastre, Însuţi Stăpâne, 
sfințește untdelemnul acesta” care se va face 
„izbăvire de toată patima, de toată boala 
trupească, de toată spurcăciunea trupului și 

a sufletului și de toată răutatea, adică de tot 
vicleșugul și păcatul spre preaslăvirea numelui 
Lui Celui în Treime lăudat. În continuare are 
loc citirea alternativă a pericopelor apostolice, 
a celor evanghelice și a rugăciunilor, în timpul 
acestora din urmă săvârșindu-se și ungerea cu 
untdelemnul sfinţit. Pasajele care se citesc din 
Apostol pun accent pe conduita pe care trebuie 
s-o aibă atât cel aflat în suferință, cât și cei din 
jurul său, familie și apropiați. Prima lectură 
din Apostol are în centru textul care constituie 
însuși temeiul Tainei Maslului, din Epistola Sf. 
Apostol Iacov (5, 10-16), şi anume îndemnul: 
„este cineva bolnav între voi, să cheme preoții 
Bisericii și să se roage pentru el, ungându-l cu 
untdelemn în numele Domnului”. Cei aflați în 
suferință sunt îndemnați „să ia pildă de sufe- 
rință și de îndelungă răbdare pe prorocii care 
au grăit în numele Domnului”. Cel de-al doilea 
Apostol (Rm 15, 1-7), insistă asupra conduitei 
pe care ar trebui să o aibă cei apropiați bolna- 
vului, arătându-se că „datori suntem noi cei tari 
să purtăm slăbiciunile celor neputincioşi”. 

A treia pericopă apostolică (7 Co 12,27-31; 13, 
1-8) reprezintă imnul iubirii creștine, înfăți- 
șând semnele adevăratei iubiri. 

Legătura strânsă a Tainei Maslului cu cea a 
Spovedaniei este semnalată de cea de-a patra 
lectură din Apostol (2 Co 6, 16-18; 7, 1). Aceasta 
se adresează în mod principal bolnavului, căruia 
îi dă posibilitatea să facă mai ușor legătura între 
starea de boală a trupului său, care este nepu- 
tincios, și starea sufletului, care este încărcat de 
păcate. În ultima parte a acestei pericope apos- 
tolice, suntem îndemnați „să ne curățim pe noi 
de toată întinăciunea trupului și a duhului, desă- 
vârșind sfințenia întru frica lui Dumnezew”. 

Ni se prezintă apoi, în al cincilea Apostol (2 
Co 1, 8-11), în duh de rugăciune, suferințele Sf. 
Apostol Pavel îndurate în Asia, precum și foloa- 
sele rugăciunii celor mulți pentru el, fiind subli- 
niat astfel rolul mijlocirii, prin rugăciunea Bise- 
ricii pentru cel aflat în nevoie și suferință. În cel 
de-al șaselea Apostol (Ga 5, 22-26; 6, 1-2), sunt 
prezentate roadele Duhului Sfânt, spre dobân- 
direa cărora este dator a se nevoi fiecare creștin. 
În textul Apostolului suntem îndemnați „să 

purtăm sarcinile unii altora, căci așa împlinim 
legea lui Hristos”. Cel de-al șaptelea Apostol (7 
Tes 5, 14-23) îi îndeamnă pe creștini la solidari- 
tate cu cei aflați în suferință: „îmbărbătați pe cei 
slabi la suflet, sprijiniți pe cei neputincioşi [...] 
dați mulțumire pentru toate”. 

Prima Sfântă Evanghelie prezintă pilda Sama- 
rineanului milostiv (Le 10,25-37),adresându-se 
celor sănătoși și îndemnându-i pe aceștia să nu 
treacă cu vederea pe aproapele lor care se află în 
suferință. În cea de-a doua pericopă evanghe- 
lică, este prezentată pilda vameșului Zaheu (Ze 
19, 1-10), a cărui casă a fost mântuită, pentru 
credința acestuia, pentru că „Fiul Omului a 
venit să caute să mântuiască pe cel pierdut”, 
arătând faptul că mântuirea este universală, 
căci Dumnezeu cel îndelung-răbdător așteaptă 
până la sfârșitul vieții noastre, întoarcerea. În 
cea de-a treia lectură evanghelică (Mz 1, 5-8), 
se face referire la puterea și mijloacele harisma- 
tice, pe care Hristos le-a pus la îndemâna Bise- 
ricii, încă de la întemeierea ei, arătându-se că 
Mântuitorul a „dat ucenicilor săi putere asupra 
duhurilor necurate ca să le scoată și să tămă- 
duiască orice boală și orice neputinţă”. În cea 
de-a patra lectură din Sfânta Evanghelie (MV/ 
8, 14-23), este prezentată vindecarea soacrei 
lui Petru, precum și a altor bolnavi și demo- 
nizați. Cea de-a cincea Sfântă Evanghelie din 
rânduiala Sfântului Maslu redă pilda celor zece 
fecioare (M/ 25, 1-13). Ea cuprinde la sfâr- 
șitul său îndemnul „privegheați și vă rugaţi”, 
arătând că întreaga noastră viață trebuie să fie 
rugăciune, nevoință și priveghere, pentru a nu 
cădea în ispită. Următoare lectură din Sfânta 
Evanghelie, cea de-a șasea, ne prezintă un nou 
caz de demonizare (cel al fiicei cananeencei) 
și vindecarea ei, prin credința mamei sale (MV/ 
20, 21-26). Evanghelia a șaptea, înfățișându-L 
pe Domnul Hristos la masă cu vameșul Matei, 
subliniază faptul „că nu cei sănătoși au nevoie 
de doctor, ci cei bolnavi” și că Mântuitorul „nu 
a venit să-i cheme pe cei drepți la pocăință, ci 
pe cei păcătoşi” (Mz 9, 9-13). 

Implicații eclesial-liturgice şi terapeutic-pastorale, Arad, 
2012, pp. 75-116; Sava, Viorel, „Suferinţa creștinului - 
participare la suferința lui Hristos”, în Biserica Slavei Tale. 
Studii de teologie şi spiritualitate liturgică, vol. |, Ed. Erota, 
Iași, 2003, pp. 246-253; SIMEON AL IESALONICULUI, 
Tratat asupra tuturor dogmelor credinței noastre ortodoxe, 
după principii puse de Domnul isus Hristos şi urmaşii Săi, 
Ed. Arhiepiscopiei Sucevei și Rădăuţilor, 2003; Sraeza, 
+ LAURENȚIU, „Rânduiala tainei Sfântului Maslu, după 
manuscrise liturgice din Biblioteca Arhiepiscopiei Sibi- 
ului”, în Zăina Sfântului Maslu. Implicații eclesial-liturgice 
şi terapeutic-pastorale, Arad, 2012, pp. 10-20. 


Lucian Farcașiu 


MATERIE. (lat. materia — lemn, masă lemnoasă) 
Concept teologic și filosofic referitor la consti- 
tuția și ființa lucrurilor, care privește substanța 
perceptibilă empiric, a alcătuirii acestora. 

Din punct de vedere teologic, materia desem- 
nează, adesea, un lucru văzut, perceptibil în 
simţuri, iar materialitatea, proprietatea de a fi 
perceput în plan fizic. 

Termenul denumește categoria tuturor lucru- 
rilor sau obiectelor, ființelor sau ființărilor 
care pot fi percepute prin simțuri sau care 
sunt specifice planului sensibil, în opoziție cu 
planul inteligibil al existenței, care constituie, 
conform Revelaţiei dumnezeiești, lumea înge- 
rilor sau a duhurilor. 

Din punct de vedere teologic dogmatic, materia 
alcătuiește lumea văzută și devine un punct de 
referință pentru acei oameni care consideră 
că realitatea este constituită doar din ce este 
perceptibil în simţuri, excluzând o componentă 
spirituală a ei. Această viziune se numește 

materialism şi este în dezacord cu teologia 
creștină, care presupune existența materiei și a 
lumii spirituale în același timp. 

Percepția exclusivă a materiei și renegarea lumii 
nevăzute este o consecință a păcatului stră- 
moșesc care atinge, după teologia Sf. Maxim 
Mărturisitorul, pe toți oamenii care ÎL părăsesc 
pe Dumnezeu. Aceștia, îndreptându-și rațiunea 
proprie de la Dumnezeu spre ei înșiși, nu-L mai 
conștientizează ca prezență imediată și cauză a 
realității și nici ca scop. De aceea, aceștia și-au 
îndreptat rațiunea către ei, precum și către un 
scop. Și pentru că își refuză dimensiunea spiri- 
tuală a lor, care reamintește de Dumnezeu ca scop, 
se vor percepe preponderent pe planul material 
al vieții, adică în calitate de trupuri, avându-le ca 
scop. În această privință, toată realitatea va deveni 
importantă doar dacă slujește trupului lor ca scop 
și, prin urmare, materia va deveni mijlocul de 
întreținere al vieții trupești, respectiv al scopului 
lor corupt de la rațiunea originară. 

Sesizând acest rol al materiei, de a fi mijloc de 
obținere a unei pretinse fericiri trupești pentru cei 
împătimiți, unele curente filosofice și teologice 
dualiste au afirmat că materia este ea însăși rea, 
ignorând faptul că Dumnezeu a creat materia. 
Din punct de vedere teologic, materia nu este 
rea, ci modul întrebuințării sale ca scop este rău. 
Materia slujește rațiunii spirituale și volitive a 
ființelor conștiente, deci având un rol instru- 
mental, și nu trebuie să devină un scop în sine. 
Conceptul de materie este prezent și în câmpul 
cugetării filosofice și științifice încă din cele 
mai vechi timpuri, cel puţin începând cu știința 
greacă. Materia și materialitatea fac trimitere 
la universul fizic, la ceea ce cade sub incidența 
simțurilor. Etimologia cuvântului trimite la ideea 
de substanţă, în calitate de constituent de fond a 
tot ceea ce ni se prezintă în lume sub o formă, 
o întindere, o mărime. Materie este cumva ceea 
ce ţine de conținutul lucrurilor prezente în lume. 
Astăzi, acest gen de definiri, oarecum intuitive, 
nefiind în concordanță cu exigenţele științifice, 
se îndreaptă spre a vedea corpul material ca 
„sector de spațiu tridimensional obiectivat prin 
determinarea de efecte locale invariante într-un 
ansamblu de schimbări reglate. Printre aceste 


efecte locale, inerția și impenetrabilitatea (sau cel 
puţin rezistența) ocupă, în mod tradițional, un 
loc central”. 

Credem însă că, în pofida câștigului la nivel de 
precizie cu care contemporaneitatea operează 
în explicarea termenului, „materie” continuă 
să reprezinte un concept a cărui semnificație 
este necircumscriptibilă gestului de cunoaștere 
științific, epistemologic. De remarcat că, dacă 
modernitatea este cea care a transferat explicarea 
termenului dinspre ontologie spre epistemologie, 
mișcarea pare a-și fi găsit o contra-tendință odată 
cu apariția fizicii cuantice și a ontologiei pe care 
aceasta o propune. Istoria conceptului este, prin 
ea însăși, o succesiune de momente de revoluție 
la nivel de înțelegere. Dacă fizica antică asocia 
materia cu obiectul fizic, modernitatea extinde 
conceptul de  materialitate asupra fluidelor 
(lichide, gaze), fluidele neavând formă proprie, 
fiind de densitate variabilă și fără substanțialitate 
neapărat palpabilă. Avem aici exemplul fizicii 
și al chimici fluidelor sec. al XVII-lea, care au 
dus treptat la desolidarizarea ideii de materie de 
cea de corp care să posede consistență și întin- 
dere proprii. Tendinţa va continua în sec. al 
XIX-lea, când se va desemna prin „materie” orice 
„ansamblu de atomi sau molecule”. În contextul 
preocupărilor din sec. al XX-lea privind desco- 
perirea naturii luminii, se va revoluţiona în 
modul cel mai radical înțelegerea materialității: 
obiectul cuantic nu (mai) este nici undă (câmp), 
nici corpuscul (materie), ci amândouă în același 
timp (formularea dualismului undă-corpuscul) 
și, deopotrivă, „altceva” decât ceea ce desemnau 
conceptele clasice de corpuscul sau undă. În 
fapt, contradicția se „rezolvă” doar prin depla- 
sarea conceptuală de la înțelegerea proprie fizicii 
clasice, care se arată eficientă doar la nivel macro- 
scopic, la una adecvată nivelului de „infinit mic” 


și care cere concepte noi. 

Bibliografie. Brrsor, Michel, „Le corps matcriel et 
Tobjet de la physique quantique”, în vol. Qzrest-ce gue la 
matiere, Ed. Le livre de poche, 2000; Espaenar, Bernard 
de, Quesr-ce gue la matiere, Ed. Le livre de poche, 2000; 
LEvy-LeBLoNv, Jean-Marc, „Matitre  (physique/”, 
în Dictionnaire d'historie et philosophie des sciences, Ed. 
Quadrige/PUF, Paris, 1999. 


Răzvan lonescu, Adrian Lemeni 

MĂNĂSTIRE. (gr. monastirion) „O comuni- 
tate de călugări sau călugărițe care s-au hotărât 
în mod liber să-și ducă viața în înfrânare, sărăcie 
de bună voie și ascultare” | Szafuzu/ pentru orga- 
nizarea..., art. 74 alin. (1)]. 

Mănăstirile sunt de două feluri: eparhiale, ce 
depind direct de chiriarhul locului [art. 74 alin. 
(4)], care este conducătorul canonic al mănăs- 
tirilor, schiturilor și metocurilor din eparhia sa, 
și stavropighii, care sunt reglementate „în mod 
excepțional și cu motivații justificate, în acord 
cu tradiţia ortodoxă și cutuma românească, 
întemeiate în interes bisericesc, cu acordul 
prealabil al chiriarhului locului și cu apro- 
barea Sfântului Sinod, pe care le organizează 
și administrează prin delegaţii săi” [art. 26 lit. 
s)]. Mănăstirea este persoană juridică de drept 
privat și utilitate publică, cu drepturile și obliga- 
țiile prevăzute de Sfazuzul/ pentru organizarea și 
functionarea BOR, având dreptul la două coduri 
unice de înregistrare fiscală, atât pentru acti- 
vitatea nonprofit, cât și pentru cea economică 
[art. 41 alin. (1)-(2)]. Conform aceluiași Statut, 
„prin delegaţie din partea chiriarhului, condu- 
cerea mănăstirii este asigurată de stareț(ă), 
a schitului de egumen(ă), iar a metocului de 
persoana anume desemnată ca administrator” 
[art. 78 alin. (1)]. Stareţul(a) și egumenul(a) 
fie se numesc direct de chiriarh dintre „călu- 
gării cei mai vrednici, cu o frumoasă viețuire în 
mănăstire, cu intensă activitate duhovnicească, 
cu studii teologice”, fie sunt aleși, în mănăsti- 
rile cu obște mai mare, în cazul în care chiri- 
arhul a dispus să se facă alegere, dintre primii 3 
candidați desemnaţi de sobor [art. 78 alin. (2)]. 
Stareţul(a) „reprezintă mănăstirea în justiţie, în 
fața autorităţilor locale și față de terți, personal 
sau prin delegați împuterniciţi”, neputând să 
compară în fața instanțelor judecătorești fără 
aprobarea scrisă a chiriarhului, inclusiv în 
cauze de interes personal, din cauza depunerii 
votului monahal al ascultării. Nerespectarea 
acestei prevederi implică sancţiuni canonice și 
disciplinare [art. 78 alin. (4); art. 50 lit. £)]. 

În îndeplinirea atribuţiilor sale de conducere, 
starețul(a) este ajutat(ă) de: Soborul mănăs- 
tiresc, Consiliul duhovnicesc și de învățătură, 

Consiliul economic și Consiliul de disciplină 
[art. 78 alin. (3)]. Szazuzu/ pentru organizarea şi 
functionarea BOR atribuie următoarele îndato- 
riri conducerii mănăstirii (schitului): 

„a) să rânduiască programul în așa fel încât 
mănăstirea (schitul) să devină un loc de aleasă 
viață duhovnicească, de practicare a virtuților 
creștinești, de evlavioasă participare la slujbele 
religioase, de zidire sufletească, atât pentru 
vieţuitori, cât și pentru închinători; 

b) să promoveze îndeletniciri potrivite cu sfin- 
țenia locului, atât pentru folosul viețuitorilor, 
cât și al credincioșilor, dovedind prin fapte 
bune dragoste față de comunitatea monahală, 
de Biserică și de popor; 

c) să vegheze ca toţi vieţuitorii din mănăstiri și 
schituri, evlavioși și înclinați spre studiu, să fie 
îndatoraţi, cu binecuvântare (aprobarea scrisă a 
chiriarhului), să urmeze studii la instituţiile de 
învățământ teologic din eparhie sau din epar- 
hiile învecinate, dacă nu există școli teologice în 
eparhia respectivă; 

d) să coopereze cu Centrul eparhial în organi- 
zarea și susținerea activităţilor social-filantro- 
pice, culturale și misionare ale acestuia, potrivit 
mijloacelor materiale pe care le are mănăstirea 
sau schitul; 

€) să se aprovizioneze cu lumânări și colportaj 
de la Centrul eparhial; 

f) să asigure călugărilor sau călugărițelor 
condiții adecvate vieţii chinoviale” (art. 79). 

La propunerea motivată a chiriarhilor epar- 
hiilor sufragane, Sinodul mitropolitan decide 
înființarea, desființarea și transformarea mănăs- 
tirilor de călugări în mănăstiri de călugăriţe sau 
a mănăstirilor de călugăriţe în mănăstiri de 
călugări, precum și ridicarea schiturilor la rang 
de mănăstiri [art. 75 alin. (1)]. După sfinţirea 
mănăstirii, niciunul dintre ctitori, donatori și 
binefăcători nu are vreun drept de proprietate, 
folosință sau amestec în funcționarea acesteia 
[art. 75 alin. (3)]. 

Statutul pentru organizarea și funcționarea BOR 
prevede posibilitatea ca mănăstirile să găzdu- 
iască, cu aprobarea chiriarhului: 

„a) Şcoli teologice preuniversitare: seminare 
teologice liceale pentru pregătirea teologică a 

personalului monahal în domeniul asistenței 
sociale, al educaţiei religioase și al restaurării 
patrimoniului bisericesc, precum și școli de 
cântăreți bisericești; 

b) Cusrsuri religioase aprobate de chiriarh, 
pentru îndrumarea monahală duhovnicească a 
personalului monahal; 

c) Cursuri de arte și meserii, precum și ateliere 
în domeniile picturii și iconografiei, vitrali- 
ilor și mozaicului religios, sculpturii, broderiei 
artistice, țesătoriei de stofe bisericești și îmbră- 
căminte, argintăriei bisericești, metalelor și 
emailării, croitoriei, țesătoriei de covoare și alte 
activități compatibile cu viața monahală apro- 
bate de chiriarh, personalul monahal fiind dator 
ca, pe lângă ascultările din obște, să lucreze în 
cadrul acestora, acolo unde sunt organizate”. 


(art. 76) 


Bibliografie. Sfafuru/ pentru organizarea și functionarea 
Bisericii Ortodoxe Române, București, 2011; BRANIȘTE, 
Ene; BRANIșTE, Ecaterina, Dicţionar enciclopedic de cunoș- 
tinte religioase, Ed. Diecezană, Caransebeș, 2001; Foca, 
Ioan N.; JoANTĂ, Sorin, Drept bisericesc, vol. L, Sibiu, 2006; 
MUNTEAN, V.V., Organizarea mănăstirilor româneşti. în 
comparație cu cele bizantine (până la 1600), București, 1984. 

Emilian-lustinian Roman 


MĂRIMURI. (gr. mega/inarion, de la megalino 
— mărit, a mări, a preaslăvi, a preamări) Cântări 
care preaslăvesc măreția praznicului sau a 
minunilor și meritelor sfinților sărbătoriți, fiind 
cântate după Polieleu. 

Se numesc Mărimuri pentru că încep întot- 
deauna cu cuvintele: „Mărimu-te pe tine” 
(peyaâwvouev Ge — megalinomen se), având un 
caracter de preamărire. Odinioară, în timpul 
cântării Mărimurilor, se scotea, în mijlocul 
bisericii, icoana praznicului sau a sfântului 
sărbătorit. La unele sărbători sunt două rânduri 
de Mărimuri. Al doilea rând de Mărimuri, care 
începe cu „Veniţi toți credincioșii...”, se mai 
numesc și Pripele. Ele se atribuie unui imnograf 
român din sec. al XIV-lea, Kir Filotei Monahul, 
probabil de la Cozia, fost logofăt al lui Mircea 
cel Mare. Mărimurile se găsesc numai în ritul 
român și slavon (grecii nu le au). Mărimurile 
sunt de origine rusească și se atribuie Feri- 
citului Macarie, filosof și ritor (predicator). 

Stihurile Mărimurilor sunt versete din psalmi, 
potrivite cu evenimentul sau sfântul sărbătorit 
în ziua respectivă. Un alcătuitor de Mărimuri 
este socotit Nichifor Vlemides, teolog bizantin 


(1197-1272). 
Bibliografie. BRANIșTE, Ene, Lifurgica Generală, Ed. 
Institutului Biblic și de Misiune al Bisericii Ortodoxe 
Române, București, 1993; Croganv, Gh., „Pripelele lui 
Filotei Monahul”, în Szzii de ernomuzicologie şi bizanti- 
nologie, vol. IL, București, 1979, pp. 269-292; VINTILESCU, 
Petre, Despre poezia imnografică din cărțile de ritual şi 
cântarea bisericească, Bucureşti, 1937. 

Nicușor Tucă 


MĂRTURISIRI DE CREDINȚĂ. (gr. 
FHomologia tes pisteos; lat. confessio fidei) Acte 
oficiale ale unei Biserici sau confesiuni creștine, 
prin care aceasta își expune, în mod sistematic, 
credința. 

Mărturisirile de credință apar încă de la înce- 
putul Bisericii, respectiv din epoca apostolică, 
aşa cum ne dovedeşte Sfânta Scriptură. În 
acest sens, identificăm o formă de „mărturi- 
sire de credință” foarte concisă chiar în Noul 
Testament: „Iu ești Mesia, Fiul lui Dumnezeu 
Celui viu” (Mz 16, 16) sau „Da, Doamne. 
Eu am crezut că Tu ești Hristosul, Fiul lui 
Dumnezeu, Care a venit în lume” (In 11, 27) 
etc. În scrierile Noului Testament, întâlnim și 
formule de mărturisire a credinţei creștine mult 
mai complexe, cum ar fi la 7 Co 15, 3 ș.u, sau 
Flp 2, 6-11. După modelul biblic, primii creș- 
tini erau obișnuiți să folosească formule mai 
lungi sau mai scurte de mărturisire a credinței 
lor, necesare la catehizarea celor botezați și, mai 
ales, în cadrul serviciilor liturgice. Pe parcursul 
primelor trei secole ale Bisericii, întâlnim astfel 
tradiția mărturisirilor de credință sau a simbo- 
lurilor baptismale, adică a acelor expuneri 
concise ale credinţei creștine folosite în cadrul 
botezului. O mărturie a acestei tradiții găsim 
la Hipolit al Romei (236). Pe lângă rostul lor 
catehetic, adică acela de formare a celor care 
urmau sa se boteze, sau de permanentă zidire 
sufletească prin mărturisirea credinței creștine, 
mărturisirile sau simbolurile de credință din 
primele veacuri au avut și un scop apologetic, 
adică de apărare a credinței celei adevărate în 

fața diferitelor încercări de a o schimba sau 
interpreta greșit. Această funcţie a mărturisi- 
rilor de credință se accentuează încă din sec. al 
II-lea, tocmai prin faptul că ereticii, respectiv 
cei care predicau o învățătură greșită cu privire 
la credința creștină, foloseau și ei formule de 
credință, prin care încercau să răspândească 
erezia lor în cercuri cât mai largi. 

Funcţia mărturisirilor de credință din Biserica 
primelor veacuri se precizează și mai mult odată 
cu lansarea de către Primul Sinod Ecumenic 
(Niceea, 325) a unei mărturisiri ortodoxe 
formulată în 7 articole, cu privire la credința în 
Dumnezeu-latăl și în Dumnezeu-Fiul, care a 
înlocuit diferitele simboluri baptismale locale și 
a devenit credința oficială a Bisericii până astăzi. 
Cele 7 articole de la Niceea au fost completate cu 
altele 5 la Al Doilea Sinod Ecumenic (Constan- 
tinopol, 381), cu privire la Dumnezeu-Duhul 
Sfânt, la Biserică, la Botez, la cea de-a doua 
venire și la viața veșnică. Apare astfel mărturi- 
sirea de credință sau simbolul niceo-constan- 
tinopolitan, care a rămas până astăzi normativ 
pentru Biserica Ortodoxă și care are și o funcţie 
liturgică, prin faptul că este recitat solemn în 
cadrul Sfintei Liturghii, ca parte integrantă a 
acesteia. "Toate cele cinci Sinoade Ecumenice, 
care au urmat primelor două, au confirmat 
caracterul normativ al mărturisirii de credință de 
la Niceea și Constantinopol și au explicitat unele 
sau altele dintre expresiile de credință formulate 
concis în acea mărturisire-simbol. Pe parcursul 
perioadei patristice, adică între sec. V-VIII și 
chiar în perioada post-patristică, respectiv până 
în sec. al XIV-lea, întâlnim la mai mulți Sfinți 
Părinți sau scriitori bisericești expuneri mai largi 
sau mai scurte cu privire la credința creștină, 
cum ar fi cazul catehezelor Sf. Chiril al leru- 
salimului (7386) sau expunerea sistematică și 
foarte detaliată a credinței creștine în Dogmatica 
Sf. loan Damaschin (749). Aceste explicitări 
aveau rostul de a ajuta la o mai bună cunoaștere 
sau la aprofundarea credinței creștine, expusă în 
simbolul niceo-constantinopolitan. 

Un nou stil de mărturisire de credință mult 
mai elaborat sau mai precis, o mărturisire 
de credință ortodoxă cu o altă menire decât 

până în acel moment, apare abia după căderea 
Constantinopolului sub turci (29 mai 1453), 
când Patriarhul Ghenadie al II-lea Scholarios 
(11473), primul patriarh ecumenic sub turci, a 
scris o expunere (mărturisire) a credinţei creș- 
tine, la solicitarea lui Mahomed al II-lea, cuce- 
ritorul Constantinopolului. Mărturisirea de 
credință a Patriarhului Ghenadie Scholarios, 
intitulată Despre calea mântuirii oamenilor, 
scrisă în anul 1456 și compusă din 12 capi- 
tole, după numărul Sfinţilor Apostoli, a fost 
socotită de unii cercetători drept prima scriere 
ortodoxă simbolică, respectiv o scriere în care 
este prezentată credința ortodoxă în raport 
cu altă credință, în aceste caz chiar cu o altă 
religie, respectiv Islamul. Din această perspec- 
tivă, mărturisirea primului patriarh ecumenic, 
după căderea Constantinopolului sub turci, 
are și o importanță deosebită pentru dialogul 
inter-religios din punct de vedere ortodox. 
Mărturisirea aceasta a avut însă un caracter 
personal, chiar dacă a fost scrisă de un patriarh 
ecumenic, pentru că nu a fost aprobată de un 
sinod ortodox, fie și local, deși acest fapt nu 
micșorează cu nimic caracterul excepțional al 
mărturisirii eruditului patriarh. 

Începând din sec. al XVI-lea, după impunerea 
reformei lui Martin Luther (1546) și a lui Jean 
Calvin (1564), mai multe regiuni, locuite în 
majoritate de ortodocși, au ajuns sa fie conduse 
de autorități politice protestante, cum a fost 
cazul Transilvaniei, astfel încât ortodocșii din 
acele părți au fost expuși unei puternice presiuni 
de a accepta credința protestantă. Totodată, în 
cadrul protestantismului se impune, din nevoi 
misionare sau de justificare în faţa autorită- 
ților catolice, stilul mărturisirilor de credință 
sau, mai precis, acela al scrierilor de mărturi- 
sire (Bekenntinsschriften), care reprezentau 
identitatea confesională respectivă. În tradiția 
luterană, o astfel de scriere, rămasă normativă 
în multe biserici evanghelice luterane până 
astăzi, a fost Confessio Augustana, compusă 
de Philip Melanchton (11560), unul dintre 
cei mai apropiați colaboratori ai lui Martin 
Luther, și prezentată, în anul 1530, augustului 
împărat, de aceea numele ei de zuguszana, în 

dieta de la Augsburg, de unde se mai numește 
și Mărturisirea de la Augsburg. Această mărtu- 
risire a fost tradusă în limba greacă, se pare 
chiar de Philip Melanchton însuși, și trimisă 
la Istanbul Patriarhiei Ecumenice, de unde, 
însă, protestanții nu au primit niciun răspuns. 
Tradiţia reformată calvinistă s-a răspândit încă 
și mai mult, începând din sec. al XVI-lea, prin 
adoptarea în diferite biserici protestante a unor 
mărturisiri cum au fost: Confessio Fle/vetica 
Prior (1536) şi apoi Posterior (1562), pentru 
Elveţia, la care trebuie adăugat Cazehismul de 
la Geneva, scris de către Jean Calvin însuși 
în anul 1541; apoi Confessio Gallicana (1559), 
pentru Franța, Confessio Be/gica (1566), pentru 
Ţările de Jos; Confessio Hungarica (1557-58), 
pentru Ungaria și Transilvania, Confessio Polo- 
nica (1570), pentru Polonia etc. Alături de 
apariția unui mare număr de scrieri simbolice 
confesionale, dintre care unele au fost amin- 
tite mai sus, au apărut, în aceeași perioadă de 
timp, şi scrieri simbolice care au încercat să 
împace mai multe curente protestante, cum 
a fost Cafehismul de la Heidelberg (1563), care 
încerca să împace tradiția luterană cu cea 
calvină. Tradiţia scrierilor simbolice a avut o 
influență nefastă în sânul Bisericilor Ortodoxe, 
mai întâi prin faptul că astfel de scrieri simbo- 
lice, fie sub formă de catehism, fie sub aceea de 
mărturisire de credință cu conţinut protestant, 
au fost publicate printre ortodocși, cu scopul 
de a-i atrage la credința protestantă. Astfel de 
exemple se întâlnesc chiar în Transilvania, unde 
a fost publicat un catehism luteran, considerat 
drept prima carte publicată în limba română la 
Sibiu în 1544. Apoi, în 1642, a fost publicat 
la Alba Iulia, în limba română, un catehism 
calvinesc, care a fost combătut de eruditul 
Mitropolit Varlaam al Moldovei, prin lucrarea 
sa Răspuns la Catehismul Calvinesc, publicată la 
Iași în anul 1645. Însă cea mai mare tulburare a 
fost provocată, în sânul Bisericii Ortodoxe, prin 
publicarea la Geneva, în limba latină (1629) și 
apoi în limba greacă (1633), a unei lucrări cu 
conținut protestant calvin, intitulată Mărzuri- 
sirea Răsăriteană a Credintei Creştine, pusă sub 
numele Patriarhului ecumenic Chiril Lucaris 


(1638). În acest fel, problematica și tradiția 
cărților simbolice se transferă pentru aproape 
un secol și în cadrul Bisericilor Ortodoxe. 

Prima mărturisire ortodoxă publicată în sec. al 
XVII-lea a fost aceea a lui Mitrofan Kritopulos, 
ajuns mai târziu patriarh al Alexandriei (1636- 
1639). Mitrofan Kritopulos a făcut studii înde- 
lungate în mai multe țări din Apus, mai ales în 
mediul protestant, trimis fiind de sprijinitorul 
său, Patriarhul ecumenic Chiril Lukaris. Astfel, 
Kritopulos a scris în anul 1625, la rugămintea 
teologilor luterani din Helmstedt, Germania, 
o mărturisire de credință în 23 de capitole. 
Din dorința de a fi pe placul protestanților sau 
cel puţin de a nu-i supăra, Mitrofan a expus 
învățătura ortodoxă, în unele aspecte ale sale, 
de o manieră imprecisă, și anume cu privire la 
numărul tainelor, pe care le împarte în indis- 
pensabile (Botezul, Pocăinţa si Euharistia) și 
benevole (Mirungerea, Hirotonia, Nunta si 
Maslul). De asemenea, în legătură cu pome- 
nirea morţilor, Mitrofan afirma că „Biserica 
lui Hristos a rânduit să fie aduse rugăciuni și 
cereri pentru cei adormiţi, astfel încât, prin 
aceste rugăciuni ce se înalță la Dumnezeu, ori 
să se slobozească cu desăvârșire de suferințele 
ce i-au cuprins, ori să afle o oarecare ușurare și 
mângâiere în închisoarea în care se află sufle- 
tele lor”. Cu privire la chinurile iadului, autorul 
mărturisirii ortodoxe din 1625 socotea că 
acestea se refereau la un foc al conștiinței și nu 
la unul corporal sau spiritual. Mărturisirea lui 
Mitrofan Kritopulos nu a fost discutată oficial 
la niciun sinod, astfel că ea a rămas o scriere 
particulară, pentru care autorul ei a fost socotit 
până astăzi, chiar de către unii teologi orto- 
docși, ca un teolog ortodox protestantizat. 

Cea de-a doua mărturisire de credință ortodoxă 
publicată pe parcursul sec. al XVII-lea a fost 
cea scrisă de mitropolitul român al Kievului, 
Petru Movilă (f1646), în limba latină, cu 
titlul Exposizio fdei Ecclesiae Rusiae minoris. 
Menirea acestei mărturisiri era aceea de a 
combate propaganda protestantă printre orto- 
docși, care se folosise de publicarea unor false 
mărturisiri de credință ortodoxă, așa cum a 
fost aceea atribuită Patriarhului Chiril Lukaris. 

Mărturisirea lui Petru Movilă a fost compusă 
după stilul catehismelor catolice și cuprindea 
261 de întrebări și răspunsuri, împărțite după 
cele trei virtuţi teologice: credinţa (explicarea 
crezului niceo-constantinopolitan), nădejdea 
(explicarea rugăciunii „Iatăl nostru” și a feri- 
cirilor) și dragostea (explicarea Decalogului). 
Sinodul Bisericii din Kiev, din 8-18 septem- 
brie 1640, a discutat mărturisirea lui Petru 
Movilă, dar participanții nu s-au putut pune 
de acord în special asupra a două afirmaţii 
din această mărturisire și anume cu privire la 
existența purgatoriului, precum și cu privire 
la momentul când se prefac sfintele daruri la 
Sfânta Liturghie (epicleza). Astfel s-a ajuns la 
convocarea unui alt sinod, de data aceasta la 
lași, unde domnea voievodul Vasile Lupu, iar în 
scaunul de mitropolit păstorea vestitul Mitro- 
polit Varlaam. Sinodul de la Iași s-a desfășurat 
între 15 septembrie și 27 octombrie 1642, deși 
unii cercetători au exprimat părerea că ar fi fost 
vorba acolo doar de o consultaţie de specialiști. 
În vederea discutării ei la Sinodul de la Iași, 
mărturisirea lui Petru Movilă, care nu a fost de 
faţă la sinod, s-a tradus în limba greacă și a fost 
discutată punct cu punct, cu care prilej au fost 
făcute unele corecturi, astfel ca textul adoptat la 
Iași și confirmat apoi de un sinod din Constan- 
tinopol a fost adoptat ca text oficial în Bise- 
rica Ortodoxă. Astfel, mărturisirea de credință 
a Mitropolitului Petru Movilă a fost prima 
lucrare de acest fel care, în urma aprobării ei 
de către două sinoade ortodoxe, a devenit o 
mărturisire oficială a Bisericii Ortodoxe. 

În sfârșit, a treia și ultima mărturisire ortodoxă 
din sec. al XVII-lea, cu care se și încheie șirul 
textelor simbolice din perioada de confruntare 
a credinței ortodoxe cu prozelitismul occi- 
dental, este aceea scrisă de Patriarhul Dositei 
al Ierusalimului (1707), care a petrecut mai 
mult timp prin Ţările Române, susținând 
publicarea Bibliei de la București (1688), prin 
adresarea unei scrisori către domnitor și mitro- 
polit, scrisoare care a devenit a doua prefață a 
monumentalei publicații românești. Mărturi- 
sirea lui Dositei, care este mai scurtă decât cele 
două prezentate mai sus, cuprinde 18 decrete 

sau afirmații, plus 4 întrebări cu răspunsuri. 
Această mărturisire urmează planul mărturi- 
sirii atribuite lui Chiril Lukaris, de unde înţe- 
legem că tulburarea provocată de acea lucrare 
protestantă preocupă încă spiritele chiar și în 
a doua jumătate a sec. al XVII-lea. Mărturi- 
sirea patriarhului Cetăţii Sfinte, care vorbește 
despre: Dumnezeu, creație, om, providență, 
lisus Hristos, har, Biserică, Sfintele “Taine și 
viața de apoi, a suferit la rândul ei unele influ- 
ențe occidentale, cum ar fi /ransubsantia, pe 
care eruditul ierarh le-a revizuit mai târziu. 
Mărturisirea Patriarhului Dositei a fost apro- 
bată de un sinod de la lerusalim, din 26 martie 
1672, devenind, la rândul ei, una dintre mărtu- 
risirile oficiale de credință ortodoxă, deși nu s-a 
bucurat de circulația mărturisirii Mitropoli- 
tului Petru Movilă. 

Unii teologi ortodocși menționează în șirul 
mărturisirilor de credință ortodoxă sau, mai 
precis, în acela a scrierilor simbolice ortodoxe, 
și răspunsurile Patriarhului ecumenic Ieremia 
al II-lea către teologii luterani de la Tibingen, 
precum și Enciclica patriarhilor ortodocși din 
anul 1848. Patriarhul leremia al II-lea a păstorit 
pe scaunul ecumenic în trei rânduri, între anii 
1572-1595, și a fost contactat de către un grup 
de teologi luterani de la Universitatea din 
Tubingen atât prin scrisori, cât și prin mijlocirea 
unor ambasadori protestanți de pe lângă Înalta 
Poartă, care încercau să-i convingă pe ortodocși 
de veridicitatea credinței lor. Împreună cu scriso- 
rile lor, luteranii i-au trimis patriarhului Confe- 
siunea Augustană în limba greacă, pe care patri- 
arhul a combătut-o punct cu punct. Răspunsurile 
patriarhului și mai ales atitudinea lui, după ce a 
înțeles că nu le poate schimba părerile protestan- 
ților, de a-i ruga să nu-i mai scrie pe probleme 
de doctrină decât numai prietenește, au fost 
apreciate pentru atitudinea sa irenică, precum 
și pentru fermitatea cu care patriarhul a apărat 
punctul de vedere ortodox. Epistola enciclică a 
celor patru patriarhi răsăriteni (Constantinopol, 
Alexandria, Antiohia și Ierusalim) era adresată 
tuturor credincioșilor ortodocși, în anul 1848, ca 
răspuns la scrisoarea Papei Pius al IX-lea inti- 
tulată „Către Răsăriteni”, prin care acesta căuta 

o apropiere de ortodocși. Enciclica patriarhilor 
ortodocși, care cuprindea 23 de paragrafe, prin 
care se sublinia că singura Biserică adevărată 
este Biserica Ortodoxă, afirma, printre altele, că 
între ereziile răspândite, „pentru judecăți pe care 
Dumnezeu le știe, pe o mare parte a pămân- 
tului, a fost cândva arianismul, iar astăzi este și 
Papistășia, dar și aceasta (ca și acela, care a pierit 
cu totul), deși este în putere acum, nu va birui 
până în sfârșit, ci va trece și se va dobori, și în cer 
va răsuna glas mare: Doborâtu-s-a” (4p 12, 10). 
Această enciclică merită menţionată, pentru că 
este primul document oficial din epoca modernă, 
emis de către întâistătătorii patriarhiilor aposto- 
lice, prin care se ia o atitudine fermă față de alte 
confesiuni creștine. 

Pe parcursul sec. al XX-lea, care a marcat 
eliberarea gândirii teologice ortodoxe de sub 
influența scolastică occidentală, precum. și 
dezvoltarea extraordinară a acestei teologii 
prin redescoperirea sau, mai precis, printr-o 
nouă interpretare a Sfinţilor Părinţi, ajun- 
gându-se astfel la o „noua sinteză patristică”, 
după cum spunea unul dintre cei mai repre- 
zentativi teologi ortodocși ai secolului trecut 
(Georges Florovski, ț1979), mărturisirile de 
credință menţionate mai sus au fost asimilate 
și practic depășite de prezentarea „învățăturii 
de credință a Bisericii Ortodoxe” de o manieră 
mult mai completă și la nivelul gândirii teolo- 
gice a vremii, așa cum a fost cazul și în Biserica 
Ortodoxă Română. Pe de altă parte, în calitatea 
lor de cărți simbolice ortodoxe, mărturisirile 
de credință din sec. al XVII-lea au fost depă- 
șite și prin faptul că taina Bisericii Ortodoxe, 
a credinței sale și mai ales a vieții sale ca trup 
tainic al lui Hristos nu poate fi exprimată pe 
deplin în texte abstracte, căci la o cunoaștere 
cât de cât adecvată a acestora se poate ajunge 
numai prin trăirea acestor taine. 


Bibliografie. Erran, Alexandru, Mărzurisirea de credinză 
a Bisericii Ortodoxe, Bucureşti, 1981; Ică, 1.I., „Mărtu- 
risirea de credință a lui Mitrofan Kritopulos” (teză 
de doctorat), în: MA, XVIII (1973), 3 -4, pp. 208-473 
(inclusiv traducerea, pp. 414-473), lonrră, Viorel, „La 
aniversarea a 350 de ani de la Sinodul de la lași”, în: 
Analele Științifice ale Universităţii „Al.I. Cuza”, vol. L, 

Dănuţ, „Importanţa sinoadelor răsăritene din secolul al 
XVII-lea pentru unitatea Ortodoxiei” (teză de doctorat), 
în: Ort, XXXIX (1987), 3-4, pp. 36-104;, RĂMUREANU, 
I., „Mărturisirea de credință a patriarhului ecumenic 
Ghennadie II Scholaris”, în: Orz, XXXVI (1984), 4, pp. 
462-499; SrăNILoAE, Dumitru, Viaza și activitatea patri- 
arbului Dositeiu al Ierusalimului şi legăturile lui cu Ţările 
Românești (teză de doctorat), Cernăuţi, 1929. 

Viorel loniţă 


MÂNECUTE. (gr. epimanihia) Piese vesti- 
mentare aparținând celor trei trepte ale slujirii 
preoțești, care au rolul de a strânge mâne- 
cile stiharului pentru a nu stânjeni mișcările 
mâinilor în timpul serviciilor divine. 
Mai sunt numite și rucavite (slav. ruca - mână). 
Ele nu sunt întâlnite între veșmintele slujito- 
rilor din Vechiul Testament. 
Originile lor sunt neclare. Unii sunt de părere 
că ar fi o formă evoluată a ștergarului (mani- 
pulum) folosit în vechime de credincioși pentru 
a se şterge pe față când, la slujbă, era foarte cald. 
Conform altora, ele ar fi rezultat din broderiile 
care împodobeau în vechime mânecile stiha- 
rului, mai ales la arhierei, fapt menţionat de Sf. 
Gherman al Constantinopolului, în comen- 
tariul său. Acele broderii, la fel ca mânecuţele 
rezultate din ele, simbolizau legăturile folosite 
de iudei pentru a prinde mâinile Mântuitorului 
Hristos când L-au dus la judecată. Ele sunt 
confecționate din același material ca celelalte 
veșminte. Sub forma și denumirea de astăzi, 
mânecuțele sunt menționate din sec. al XI-lea, 
dar erau purtate doar de către arhierei. După 
sec. al XII-lea, ele au fost preluate, sporadic, și 
de către preoți și diaconi, generalizarea purtării 
lor la sfintele slujbe, de către toţi slujitorii sfin- 
țiți, făcându-se în sec. XV-XVII. Mânecuţele 
sunt îmbrăcate la slujbele la care slujitorii 
îmbracă toate veșmintele. Pe lângă semnificaţia 
simbolică arătată mai sus, Sf. Simeon al 'Lesa- 
lonicului spune că mânecuțele simbolizează și 
puterea lui Dumnezeu, Care dă tărie slujito- 
rilor Săi. 
Bibliografie. BRanișrE, Ene, Lizurgica Generală, vol. 1, 
Ed. Episcopiei Dunării de Jos, Galaţi, *2002. 

MÂNTUIRE. Termen ce desemnează scopul 
unic și suprem de salvare a oamenilor de la 
moartea veșnică (care în condiţia actuală este 
o iminenţă), adică de la lipsa comuniunii cu 
Dumnezeu, și, implicit, repunerea oamenilor 
în comuniune cu Dumnezeu sau câștigarea 
vieții veșnice. 

Cuvântul mântuire provine din grecescul soziria, 
respectiv de la verbul sozin, care înseamnă 
câștigarea stării de sfințenie, de desăvârșire a 
omului. În limba latină, soziria este echivalentul 
lui sa/us-zis, care înseamnă mântuire, eliberare, 
vindecare. Conţinutul acestui cuvânt se referă la 
actul în care Dumnezeu, prin Întruparea, Jertfa, 
Moartea și Învierea Fiului Său întrupat, îl resta- 
urează pe om în starea de comuniune perso- 
nală cu EI, dăruindu-i și bogăţia vieții veșnice, 
așa cum spune Sfântul loan: „Dumnezeu ne-a 
dat viaţă veșnică și această viață este întru Fiul 
Său” (7 In 5, 11). Prin urmare, mântuirea nu 
poate veni de la nicio creatură, ci numai de la 
Dumnezeu, motiv pentru care se întrupează 
Însuși Cuvântul "Tatălui (n 3, 16). Darul 
mântuirii făcut de Dumnezeu oamenilor a 
fost pregătit încă în Vechiul Testament. Toate 
profeţiile mesianice ale Vechiului Testament se 
referă la momentul „plinirii vremii” (Ga 4, 4), 
când avea veni Mesia, Cel Care avea să mântu- 
iască pe poporul Său de păcate. Scopul plinirii 
vremii a fost împlinirea iconomiei dumne- 
zeiești de a cuprinde întreaga umanitate în 
iubirea cea veșnică a Sfintei Treimi, „ca să ne 
înfieze prin lisus Hristos după buna plăcere 
a voii Sale” (£/ 1, 5). În Noul Testament, se 
întâlnesc mai multe expresii, parabole, imagini, 
care evidențiază bogăţia și diversitatea aspec- 
telor lucrării mântuitoare a lui Dumnezeu în 
istorie. Toate aceste aspecte se îndreaptă spre 
partea centrală a lucrării mântuitoare care sunt 
Jertfa, Pătimirile, Moartea și Învierea lui isus 
Hristos. „În aceasta este dragostea, nu fiindcă 
noi am iubit pe Dumnezeu, ci fiindcă El ne-a 
iubit pe noi și a trimis pe Fiul Său, jertfă de 
ispășire pentru păcatele noastre” (7 In 4, 10). 
Gândirea Părinților Bisericii cu privire la 
lucrarea mântuirii pune în lumină faptul că 
mântuirea însăși este o lucrare care izvorăște 

din „filantropia” divină, care înseamnă nu numai 
vindecarea naturii umane desfigurată de păcat, 
ci și restaurarea ei în starea de la început, care 
înseamnă revărsarea în oameni a vieţii dumne- 
zeiești. Pentru faptul că Cel Care a realizat 
mântuirea noastră prin Pătimirile, Moartea și 
Învierea Sa se numeşte Mântuitorul, întreaga Sa 
lucrare de izbăvire din păcat și moarte a oame- 
nilor se numește lucrare mântuitoare, așa cum 
întâlnim în repetate rânduri în Noul Testament: 
„Căci întru nimeni altul nu este mântuirea, căci 
nu este sub cer niciun alt nume dat între oameni 
în care trebuie să ne mântuim” (FA 4, 12). lar 
acest nume este Mântuitorul Iisus Hristos, pe 
Care „Dumnezeu prin dreapta Sa, L-a înălțat 
Stăpânitor și Mântuitor” (EA 5, 31). Spre exem- 
plificare, vom indica și alte texte biblice care 
vorbesc despre Mântuitorul și despre lucrarea 
Lui restauratoare (Le 1, 47; EA 5, 11; Ef 5, 23; 
Fip 3,20; 1 Tim 1, 1; 2 Tim 1, 10, Tit, 1, 3-4). 
Deși mântuirea este un dar universal al lui 
Dumnezeu în lisus Hristos, de ea nu se 
împărtășesc în mod mecanic sau automat toți 
oamenii, ci doar cei care cred în Hristos și Îl 
mărturisesc ca Fiu al lui Dumnezeu întrupat. 
Sf. Apostol Pavel subliniază în acest sens: „Pe 
noi, cei ce eram morţi prin greșelile noastre, 
ne-a făcut vii împreună cu Hristos — prin har 
sunteți mântuiți! Și împreună cu El ne-a sculat 
și împreună ne-a așezat întru ceruri, în Hristos 
lisus, ca să arate în veacurile viitoare covârși- 
toarea bogăţie a harului Său prin bunătatea 
cea avut către noi în Hristos lisus. Căci în har 
sunteți mântuiți prin credință și aceasta nu este 
de la voi, este darul lui Dumnezew” (£/2, 5-8). 
Fiind darul lui Dumnezeu, mântuirea se oferă 
gratuit prin Hristos în Duhul Sfânt (2 Co 13, 
13; Ef2, 8) şi se însușește de către ucenicii lui 
Hristos prin credința, nădejdea și dragostea 
lucrătoare prin iubire. Ca atare, putem spune 
că mântuirea o dobândim prin credință, prin 
nădejde și dragoste, dar și că ea se dobândește 
prin răbdare: „cel care va răbda până la sfârșit, 
acela se va mântui” (M/ 10, 22). 

Mântuirea realizată de Hristos prin Pătimi- 
rile, Moartea și Învierea Sa se numește „drep- 
tate” și înseamnă o stare înnoită și sfințită prin 

Duhul iubirii lui Hristos. Începutul mântuirii 
îl face Dumnezeu, prin harul Său, la care omul 
răspunde prin credința sa lucrătoare prin iubire 
(cf. Ga 5, 6), adică manifestată în fapte bune. 
„Cu inima se crede spre dreptate, iar cu gura 
se mărturisește spre mântuire” (Rm 10, 10). 
Dumnezeu dorește mântuirea tuturor oame- 
nilor (7 Tim 2, 4), de aceea EI îi cheamă pe 
toți la mântuire, ceea ce nu înseamnă că toți 
răspund chemării Lui, „căci mulți sunt chemați, 
dar puţini sunt aleși” (M/ 20, 16). 

În Noul Testament, este pusă în evidență și o 
altă cale spre mântuire și anume aceea a Sfintelor 
Taine instituite de Hristos în Biserică pentru a 
împărtăși oamenilor darurile Sale mântuitoare: 
„Cel ce va crede și se va boteza se va mântui” 
(Me 16, 16); „Cel ce mănâncă Trupul Meu și bea 
sângele Meu (referindu-se la Sfânta Fuharistie), 
are viaţă veșnică” (În 6, 54), iar în Taina Mărtu- 
risirii credinciosul dobândește „pocăința spre 
mântuire” (2 Co 7, 10). Starea de mântuire este 
exprimată în Noul Testament în mai multe feluri: 
Împărăția lui Dumnezeu (M/ 6, 33), dreptate 
(Rm 1, 17), îndreptare (Rm 3, 24; 5, 16), răscum- 
părare (7 Co 1, 30; 7 Pr 1, 18-19), înfiere sau 
îndumnezeire (Rp 8, 15; Ga 3, 26), sfințire (7 Co 
1, 30), viaţa veșnică și slava (2 Tim 2, 10). 
Teologia ortodoxă pune un accent special pe 
mântuire în sens de îndumnezeire. Pentru 
aceasta, Părinţii Bisericii au reliefat faptul că 
mântuirea se realizează înăuntrul firii noastre 
potrivit expresiei patristice: „ceea ce a asumat 
Hristos, aceea a și vindecat”. Aceasta înseamnă 
că Hristos nu este numai o realitate obiectivă 
față de om, ci EI este și Cel Care lucrează din 
interiorul omului, așezându-se în interiorul firii 
umane, căci în lucrarea Sa răscumpărătoare toți 
am fost răstigniți împreună cu EI (£/2, 6; Co/ 
2, 20). Firea umană răscumpărată prin lucrarea 
mântuitoare a lui Hristos este o fire îndumne- 
zeită, o creaţie nouă, având consecințe și asupra 
transfigurării întregii creaţii cu care omul este 
solidar. Actul Întrupării și creația sunt insepa- 
rabile în iconomia mântuirii. De aceea, teologia 
ortodoxă insistă asupra dimensiunii cosmice a 
mântuirii. „Calitatea lui lisus Hristos de Logos 
întrupat scoate în evidență legătura indisolubilă 


dintre Persoana Sa și dimensiunea cosmică a 
operei de mântuire pe care a realizat-o pentru 
noi, dar și faptul că Persoana lui lisus Hristos 
rămâne astfel veșnic lucrătoare și centrală în 
viața Bisericii și a lumii”. 
Bibliografie. Bara, lon, Dicfionar de Ttologie Ortodoxă, 
Ed. Institutului Biblic și de Misiune al Bisericii Ortodoxe 
Române, București, 21994; Bara, lon, Trazar de Ttologie 
Dogmatică și Ecumenică, Ed. România Creștină, Bucu- 
rești, 1999; GaALeRIv, Constantin, Jerzfă și Răscumpărare, 
București, 1973; Mincea, loan, Dicfionar a/ Noului Testa- 
ment, Ed. Institutului Biblic și de Misiune al Bisericii 
Ortodoxe Române, București, 1995; Popescu, Dumitru, 
Iisus Hristos Pantocrator, Ed. Institutului Biblic și de 
Misiune al Bisericii Ortodoxe Române, București, 2005; 
TuLcan, loan, Misterul mântuirii în Hristos şi în Biserică, 
Ed. Universităţii „Aurel Vlaicu”, Arad, *2007; STĂNILOAE, 
Dumitru, „Învățătura ortodoxă despre mântuire și conclu- 
ziile ce rezultă din ea pentru slujirea creștină în lume”, în: 
Ort XXIV (1972), 2, pp. 195-21; STĂNILoAE, D., 7tologia 
Dogmatica Ortodoxa, Ed. Institutului Biblic și de Misiune 
al Bisericii Ortodoxe Române, vol. II, București, 32003. 
Ioan Tulcan 


MÂNTUITOR. v. IISUS HRISTOS. 


MELCHIȚI. (gr. 7me/kizai, sir. mălkâyă - 
imperial) Termen folosit pentru a-i desemna pe 
creștinii ortodocși din Siria și Egipt, provincii 
dominate de monofiziți după Sinodul al IV-lea 
Ecumenic (Calcedon, 451). 

Melchiţii au refuzat învățătura monofizită, 
acceptând în schimb hotărârea dogmatică de 
la Calcedon și rămânând astfel în comuniune 
cu scaunul constantinopolitan, fiind catalogați 
pentru aceasta drept oamenii împăratului. Între 
momentul morții lui Proterios, primul episcop 
chalcedonian al Alexandriei (în anul 457) și 
perioada de domnie a împăratului Justinian 
1 (527-565), au fost foarte puţine situaţiile în 
care la conducerea patriarhiilor din Antiohia și 
Alexandria s-au aflat episcopi ortodocși. Însă, 
din anii 537-538 și până la cucerirea arabă din 
sec. al VII-lea, toate cele trei patriarhii orien- 
tale au fost conduse de episcopi chalcedonieni. 
În general, beneficiind și de suportul trupelor 
imperiale, clerul melchit slujea în comunită- 
ţile urbane vorbitoare de limbă greacă, pe când 
monofiziții erau majoritari în mediul rural. 
După cuceririle arabe, melchiţii și-au pierdut 

susținerea politică, vacanțele episcopale au 
devenit din ce în ce mai frecvente, mulți dintre 
episcopi preferând să locuiască în capitala 
Imperiului. În timpul cruciadelor și a domi- 
nației latine asupra Siriei și Palestinei, nume- 
roși episcopi au fost forțați să își părăsească 
scaunele. Între autorii melchiți, îi amintim pe 
George de Martyropolis și pe Constantin și 
Leon de Harran. În contextul literaturii creş- 
tine în limba arabă (literatura creștină siriană), 
aportul melchiților a fost redus în comparație 
cu producțiile autorilor monofiziți. 

În prezent, acest termen este aplicat creștinilor 
de rit bizantin (în special creștinilor uniți cu 
Roma în anul 1684, dar și ortodocși, însă într-o 
măsură mai redusă). În Siria, ortodocșii sunt 
în număr de aproximativ 750.000, majoritatea 
fiind sub jurisdicția patriarhului antiohian, cu 
sediul în Damasc (Siria), iar uniaţii numără 
aproximativ 400.000 credincioși. 

Bibliografie. Descy, S., Introduction ă /'bistoire er Ieccle- 
siologie de ] 'Eglise melkite, Editions Saint Paul, Beyrouth, 


1986; Dick, I., Les Me/kizes: grecs-orthodoxes er grecs-catho- 
Jiques des Patriarcats d Antioche, d'Alexandrie et de Jerusalem, 
Brepols, Turnhout, 1994, Kennepy, H., „Ihe Melkite 
Church from the Islamic Conquest to the Crusades: 
Continuity and Adaptation în the Byzantine Legacy”, în 
vol. e 17% International Byzantine Congress: Major Papers, 
Dumbarton Oaks/Georgetoun University, Washington, D.C. 
August 3-8, 1986, A.D. Caratzas, New Rochelle, 1986, pp. 
325-343; KonoLevsky, C., Flisfoire des Parriarcats Melhites 
(Alexandrie, Antioch, Jerusalem) depuis le schisme monophy- 
site du sixieme siecle jusguă nos jours, Vol. 1/1, 111/1-2, Impr. 
du Senat, Rome, 1909-1911; NAsRarran, ].; HapnpAD, R., 
Histoire du movement litteraire dans | 'Eglise Mlelchite du V au 
XX” siăcle. Contribution ă lEtude de la hitterature arabe chreti- 
enne, vol. II-IV, Peeters/ Editions de PInstitut frangais de 
Damas, Louvain/Damas, 1979-1996. 

Ionuţ Tudorie 


MELISMĂ. (gr. melisma - cânt) Melodie 
bisericească intens ornamentată. Melismele 
se găsesc nu numai în muzica de proveniență 
bizantină, ci și în muzica folclorică și în cea 
religioasă catolică. 

Nicu Moldoveanu, Stelian Ionașcu 


MELOD. Poet şi, în același timp, compozitor 


al unor texte sfinte, pătrunse în cult și așezate 
pe un melos special. 


DICŢIONAR DE TEOLOGIE ORTODOXĂ 


Până în se. al LX-lea, în cântarea bisericească, 
toţi imnografii, adică alcătuitorii de texte sfinte 
pentru slujbele Bisericii, erau și melozi, adică 
alcătuiau și melosul pentru textele compuse 
de ei. După sec. al IX-lea, melozii rămân doar 
imnografi, adică doar alcătuitori de texte litur- 
gice, pe care le aplicau în metrul, ritmul și rima 
unor compoziţii anterioare. Melozii și imno- 
grafii sunt marii poeţi creștini care au compus, 
începând din sec. IV-V, poezia imnografică creș- 
tină, la care se adaugă, desigur, și cântările vechi 
de origine biblică (Psalmii îndeosebi). Poezia 
imnografică intră în structura cultului mai ales 
în cadrul slujbei de dimineață (Utrenia) și în 
cadrul celei de seară (Vecernia), sub forma 
troparelor, condacelor, stihirilor și canoanelor. 

Melozii creștini sunt: Sf Ignatie Teoforul (+107, 
autor de Cânzări şi Imnuri, care a introdus în 
Biserică cântarea antifonică, adică alternată 
între grupurile de credincioși, bărbaţi și femei); 
Sf. Iustin Martirul şi Filosoful (163, autor al 
unor imnuri și reguli de cântare, cuprinse în 
lucrarea Psa/4i5); Sf. Clement Alexandrinul (+215, 
autor a unui imn în șase strofe, închinat Mântu- 
itorului Hristos, în cuprinsul lucrării sale Peda- 
gogul), Antinoghen Martirul, episcopul Sevastiei 
(311, autorul imnului Lumină fină, din cadrul 
slujbei Vecerniei), Sf Afanasie a] Alexandriei 
(1374, a contribuit la înfrumusețarea și omoge- 
nizarea cântării bisericești, întărind autoritatea 
ei în Biserică, lui fiindu-i atribuit troparul 
Născătoare de Dumnezeu, Fecioară!), Sf. Efrem 
Sirul (1373, a scris peste 80 de imnuri în cinstea 
Maicii Domnului, peste 27 de imnuri închinate 
Nașterii Domnului, 13 imnuri închinate Bote- 
zului Domnului; a scris, de asemenea, imnuri 
închinate Păresimilor, Azimelor, Răstignirii 
și Învierii, peste 50 de imnuri despre Bise- 
rică și peste 50 împotriva ereziilor, afirmând 
dreapta credință a Bisericii); Sf Vasile ce/ Mare 
(1379, autor atât al Liturghiei care-i poartă 
numele, cât și al unui mare număr de rugăciuni, 
cuprinse atât în Molitfelnic, cât și în Ceaslov, 
purtând titlul Facere a ui Vasile cel Mare), Sf. 
Grigorie de Nazianz (390, este în mod indirect 
autorul multor imnuri și cântări intrate în cult, 
căci deși el nu a scris imnuri în mod special, a 


Se 


ținut cuvântări și predici cu texte poetice atât 
de frumoase încât textul lor a fost însușit de 
imnografi, aceștia compunându-le doar muzica; 
aceste texte sunt extrase din cuvântările sale 
la Ziua Învierii sau la Nașterea Domnului, ale 
căror cuvinte i-au inspirat pe melozii de mai 
târziu, precum Sf. loan Damaschin, Cosma 
de Maiuma etc.); Sf Ambrozie a/ Mediolanului 
(397, care introduce cântarea antifonică în 
biserica din Milano, care s-a extins mai apoi în 
tot apusul. A alcătuit și imnuri proprii, printre 
care Pe Tine Dumnezeule Te lăudăm); Sf. loan 
Gură de Aur (7407, autor al iure bi care-i 
poartă numele și a unui mare număr de tropare 
cântate la slujbele de noapte, fiind alcătuite 
pentru combaterea arianismului; a alcătuit, 
de asemenea, rugăciuni și cântări cuprinse în 
Molitfelnic, purtând titlul Facerea /ui loan Gură 
de Aur), Sf. Anatolie, patriarhul Constantinopo- 
ului (4458, autor al stihirilor numite „anato- 
licești” — sau „ale lui Anatolie” și al 'Iroparelor 
Învierii, care se cântă sâmbăta la Vecernie); Sf. 
Chiril al Alexandriei (4444, căruia i se atribuie 
introducerea în cult a imnului Năâscăzoare de 
Dumnezeu Fecioară); ), Sf Roman Mlelodul „scri- 
itorul de cântări” sau „dulce cântăretul” (a fost 
episcop al Smirnei în prima jumătate a sec. al 
VI-lea; el a compus aproape 1.000 de imnuri, la 
Praznicele Mântuitorului, ale Maicii Domnului 
și ale sfinților, multe dintre ele păstrându-se 
până astăzi, este socotit creatorul condacelor 
și icoaselor, cel mai frumos dintre acestea fiind 
Condacul Crăciunului: Fecioara astăzi pe Cel 
mai presus de ființă naşte, a mai compus, de 
asemenea, condace la Bobotează și la Întâm- 
pinarea Domnului, la sărbătoarea St Apostoli 
Petru și Pavel, la Duminicile lăsatului sec de 
carne și a Floriilor, la ziua Învierii și a Înălţării 
Domnului la cer etc.); Împăratul Justinian cel 
Mare (care alcătuiește imnul Unu/e Născuz, cu 
scopul combaterii ereziei monofizite); Împă- 
ratul Iustin al LI-lea (4578, care introduce în 
Sfânta Liturghie Imnul Heruvic Noi care pe 
Beruvimi şi chinonicul Cinei Tale celei de taină); 
Sf. Sofronie, patriarhul Ierusalimului (4638, a 
scris foarte multe Triode, precum și numeroase 
tropare și idiomele la Nașterea Domnului și la 


Vinerea Mare și stihira întâia la Sfinţirea cea 
mare a apei, din ziua Bobotezei; lui îi este atri- 
buită, de asemenea, marea rugăciune de sfin- 
țire a apei de la Bobotează); Georghe, episcopul 
Siracuzei (1669, autorul a numeroase tropare 
la Nașterea și sie Domnului, la Sfântul 
Dutmnitru etc.); Sfântul Serghie, patriarhul 
Ooratanio polul (610-638), autorul Acatis- 
tului Maicii Domnului și a unei frumoase 
cântări de mulțumire și laudă către Sfânta 
Fecioară); George Pisidis, diacon al Patriarhiei 
din Constantinopol (lui fiindu-i atribuit Inn 
Fleruaic de la Liturghia Darurilor mai înainte 
Sfinţite: Acum Puterile cele cerești), Sf. Andrei 
Crifeanul (+740, care a compus Usncnul cel 
Mare al Săptămânii a cincea din Postul cel Mare 
și stihuri pentru următoarele Praznice: Nașterea 
Domnului, Întâmpinarea Domnului, Înălțarea 
Sfintei Cruci, Nașterea Maicii Domnului); Sf 
Gherman al Constantinopolului, Sf. loan Damas- 
chin (749, este alcătuitorul unei impresio- 
nante opere imnografice, îmbunătăţind mare 
parte dintre operele existente, compunând pe 
lângă acestea și altele noi; astfel el a compus: 
Canoanele Învierii celor opt glasuri din Octoih, 
stihiri pentru Vecernie și Utrenie, dogmati- 
cile celor opt glasuri, canoane la Nașterea, la 
Botezul Domnului, la Înălțare, la Cincizecime, 
la Schimbarea la Faţă, la Adormirea Maicii 
Domnului etc., troparele de umilință, Axionul 
De tine se bucură, de la Liturghia Sf. Vasile cel 
Mare; a completat, de asemenea, cântările de la 
Slujba Înmormântării);, Cosma de Maiuma sau 
Melodul (781, a scris Canonul Crăciunului, 
canoane la Botezul Domnului, la Întâmpinarea 
Domnului, la Duminica Floriilor, la Joia Mare, 
la Înălțarea la Cer și la Schimbarea Domnului 
la Faţă; lui îi este atribuită partea introductivă 
a Axionului); ), Iosif, (1830) și Teodor Sfuditul 
(826) [cei doi frați studiți sunt socotiți autorii 
Triodului, în sensul că au adunat tot ce se cânta 
până la ei în Sfântul și Marele Post, punând 
imnurile în rânduială, adăugând și compozițiile 
lor proprii: canoane, stihiri, tropare și tricântări]; 
Teofan Mărturisitorul (1843, autor a peste 130 
de canoane din Mineie); Șrefan Graptul (1843, 
este autor al Canoanelor Sfinților Îngeri pentru 

cele opt glasuri ale Octoihului); Josf Graprul, 
scriitorul de cântări sau Imnograful (alcătuitor 
a multe canoane întru cinstirea sfinților din 
Mineie, a canoanelor celor opt glasuri pentru 
zilele de rând ale săptămânii, din Octoih; de la el 
se păstrează 175 de canoane); Jos;f, scriitorul de 
cântări (1883, a compus 48 de canoane pentru 
Mineie, Cântările din toate zilele Penticosta- 
rului, canoane la Acatistele Sfintei Fecioare și 
a Sfinţilor Îngeri, canoane de pocăință la Sf. 
loan Botezătorul, la Sfânta Cruce, la Sfântul 
Nicolae și la toți sfinții; i se atribuie peste 214 
canoane); Mitrofan, Mitropolitul Smirnei (sec. 
al IX-lea, alcătuitor al canoanelor din Octoih 
ale Sfintei Treimi de la Miezonopticele Dumi- 
nicilor); Leon Înțeleptul sau Filosoful, împăratul 
Bizanțului (911, a compus stihirile Evan- 
gheliei și cele 11 svetilne duminicale, stihiri 
la Vecernia Floriilor, precum și alte stihiri din 
Triod și din Mineie) și fiul său, Constantin a/ 
VIII-lea Porfirogenetul, (+959, autor al luminân- 
delor duminicale); Joan Monahul, arhiepiscopul 
Euhaidei (sec. al IX-lea, care a alcătuit 24 de 
canoane de umilință închinate Mântuitorului, 
precum și Canonul Îngerului Păzitor; el a făcut, 
de asemenea, și o codificare a Mineielor, siste- 
matizând canoanele compuse până în vremea 
sa); Sfântul Metodie, patriarhul Constantino- 
polului (846, alcătuitorul rânduielilor pentru 
venirea la credința ortodoxă a necreștinilor, 
precum și ale Mărimurilor la laudele din 21 
mai; potrivit unor liturgiști, el a compus și 
rânduiala slujbei Logodnei și a Cununiei); 
Simeon IVletafrastul (1970, căruia îi este atribuit 
Canonul Cuvioasei Maria Egipteanca și a unor 
rugăciuni din Canonul Sfintei Împărtășanii); 
Nichifor Vlemides (teolog bizantin din sec. al 
XIII-lea, care a alcătuit culegerea de Psalmi aleși 
și Mărimurile sărbătorilor de peste an); Teodor 
Lascaris, împăratul Niceei (sec. al XIII-lea, a 
compus frumosul Paraclis al Maicii Domnului) 
și Nichifor Calist (sec. al XIV-lea, autorul Sina- 


xarelor Triodului și Penticostarului). 

Lucian Farcașiu 


MELOGRĂF. Scriitor şi compozitor de 
melodii în Antichitatea greacă, atât din punct 
de vedere al textului, cât și al liniei melodice. 
În tradiţia și istoria Bisericii, melurgii se mai 
numesc şi melozi. v. MELOD. 


Nicu Moldoveanu, Stelian Ionașcu 


MELURG. (gr. mel/ourgos) Autor al melodiilor 
imnurilor, spre deosebire de imnografi, autorii 


textelor. 
Nicu Moldoveanu, Stelian Ionașcu 


MENOLOG.v. SINAXÂR. 


MESALIANISM. (aram. și sir. msa/lyana — cei 
care se roagă) Erezie cu origini în Orient, posibil 
în Mesopotamia, apărută în a doua jumătate a 
sec. al IV-lea. 

S-a răspândit mai ales în Răsărit, în Asia Mică, 
în Tracia și în Peninsula Balcanică. Mesalienii 
au fost numiţi și euhiți, din grecescul euchezai, 
care are același înțeles cu termenul siriac din 
care provine. Alți autori i-au numit adelfieni 
(de la primul lider al mesalienilor, Adelfios) sau 
lampeţieni (de la unul dintre primii preoți mesa- 
lieni, Lampetius). Primii mesalieni se consi- 
derau inspirați de Sfântul Duh. Sf. Epifanie din 
Salamina este de părere că secta eretică a mesa- 
lienilor a avut la origine o grupare necreștină 
sincretistă, care venera zei păgâni, dar considera 
că zeul suprem este Dumnezeu-Tatăl. Ereticii 
mesalieni au fost condamnaţi în antichitatea 

creștină, mulți părinți bisericești și episcopi 
luând atitudine împotriva lor în cadrul unor 
sinoade: Arhiepiscopul Flavian al Antiohiei 
(în cadrul unui sinod ţinut la Antiohia în anul 
376); Sf. Amfilohie din Iconium (într-un sinod 
ţinut la Side, data nu a fost stabilită cu exacti- 
tate, fiind cuprinsă între 383 şi 390); un sinod 
local ţinut în Constantinopol (426); Sinodul al 
III-lea Ecumenic (431). Chiar și după aceste 
condamnări, secta mesalienilor nu a dispărut, în 
sec. al V-lea fiind condusă de preotul Lampe- 
tius, caterisit de episcopul din Cezareea Capa- 
dociei. Patriarhul monofizit Sever al Antiohiei 
l-a combătut în scris pe Lampetius. Fragmente 
din învățătura mesaliană pot fi reconstituite 
din scrierile Sf. Epifanie al Salaminei, Teodoret 
din Cyr, Sf. Chiril al Alexandriei, preotului 
Timotei din Constantinopol și ale Sf. Fotie 
al Constantinopolului. Mesalienii considerau 
Tainele Bisericii lipsite de utilitate, unica legă- 
tură spirituală între Dumnezeu și oameni fiind 
rugăciunea, de unde și numele acordat acestei 
secte. Se pare că mesalienii au preluat mult din 
doctrina maniheistă, considerând că împotriva 
răului se poate lupta doar prin intermediul 
rugăciunii. Prin puterea rugăciunii, considerau 
că intrau în comuniune cu Sfântul Duh, de 
Care pretindeau că sunt călăuziți. 

Unirea cu Dumnezeu prin intermediul rugă- 
ciunii era țelul suprem al mesalienilor. Disci- 
plina bisericească le era străină mesalienilor, 
nu puneau accent pe viața ascetică, hoinăreau 
din loc în loc, mărturiseau în fața autorităților 
bisericești și civile că nu sunt eretici, ci respectă 
dreapta credință. Nu aveau ocupații stabile, 
se îndeletniceau cu rugăciunea și cu cerșitul. 
Printr-o rugăciune asiduă se putea ajunge, în 
viziune mesaliană, la unirea cu Dumnezeu. În 
privinţa doctrinei, nu sunt eretici antitrinitari, 
dar uneori fac confuzie între Fiinţa și Persoa- 
nele Sfintei Treimi. După căderea în păcat, 
urmașii lui Adam ar fi locuiți de un demon, 
de aceea considerau Botezul lipsit de utilitate, 
deoarece demonii nu erau alungați prin această 
taină. Demonul putea fi alungat doar prin rugă- 
ciune. Esenţa dumnezeirii putea fi simțită prin 
intermediul trupurilor omenești, cu ajutorul 


rugăciunii, datorită dualității materiei. Persoa- 
nele Sfintei Treimi S-au contopit, în concepția 
mesaliană, într-un singur ipostas. Mesalienii 
refuzau cinstirea Crucii și a Fecioarei Maria. În 
cursul istoriei, Dumnezeu a luat diferite forme, 
pentru a fi descoperit oamenilor. Mesalienii 
adevărați ajungeau la desăvârșire doar prin 
unirea cu Dumnezeu. Tainele bisericești erau 
dispreţuite deoarece se considera că acestea 
nu pot asigura eliberarea din robia lumii și a 
răului. Un mesalian care ajungea la desăvârșire 
nu mai era obligat să respecte obligații morale 
sau disciplinare, prin urmare mulți aveau o 
viaţă imorală. În sec. al V-lea, în Armenia, 
mesalienii au fost prigoniți din cauza purtării 
imorale. Creștinii nestorieni din Persia i-au 
determinat pe împărații persani să adopte o 
legislație împotriva acestei secte. Mesalienii au 
supravieţuit, sub diferite numiri, până în sec. al 
IX-lea. Bogomilii și catarii au fost influențați 
de mesalianism, o parte a învățăturii mesaliene 


supraviețuind astfel până în Evul Mediu. 
Bibliografie. Bânzu, V., „Disputa messaliană — doctrină, 
istoric, influenţe”, în: RT, I (2009), pp. 94-164; FrrscHEN, 
K., Messaflianismus und Antimessalianismus: Ein Beispiel 

Messalianer, De Gruyter, Berlin, 1968; Srewanr, C., 
„Working the Earth of the hearP': The Messalian controversy 
în history, text and language to A.D. 431, Oxford Univer- 
sity Press, Oxford, 1991. 

Marius Tepelea 


MESIA. Termen care se traduce prin „Cel Uns” 
și desemnează persoana aleasă de Dumnezeu 
pentru a împlini o misiune, făcând referire 
expresă, în cadrul profeţiilor vechitestamen- 
tare, la Răscumpărătorul din robia păcatului. 
Ungerea era privită ca expresie a acestei alegeri 
și mandatări de către Dumnezeu. 

Termenul provine din limba ebraică (nn) şi 
are corespondent și în celelalte limbi vechi: 
Msooiac (În 1,42; 4,25), tradus în limba greacă 
prin termenul Xpior6s (M/ 1, 1) şi în limba 
latină prin Messias, Christus. Lermenul vine de 

la verbul nn, „el unge”, „a fi consacrat prin- 
tr-o ungere” și „a fi apt de a exercita o funcție 
teocratică”, aceea de preot (Îș 28, 41), mare 
preot (La 4, 3, 16), profet (3 Rg 19, 16), rege (7 
Re 9, 16; 15,1, 17,25 18,50; 20,6; 88, 38,31, 
er 4, 20). La Is 45, 1, termenul este folosit cu 
referire la Cirus, din cauza rolului providențial 
pe care l-a jucat în eliberarea iudeilor. Titlul a 
fost oferit și patriarhilor Avraam, Isaac, dar și 
regelui Cirus al Persiei (Ps 104, 15; Is 45). Cel 
uns era un „reprezentant al liniei regale al lui 
David” (Ps 2, 2; 18, 50; 83, 9; 88, 38, 51; 131, 
10, 17, 4ac 3, 13). În Vechiul Testament, împă- 
rații sau regii, preoţii și prorocii erau „unși” 
de arhiereu pentru exercitarea acestor slujiri 
sau demnități. Termenul mai poate fi tradus 
prin: „miruitul”, „însemnat”, „consacrat”, „uns 
pentru o misiune”. 

Mesia este Cel mult așteptat pentru izbă- 
virea neamului omenesc din robia păcatului. 
El este singurul om care întrunește toate cele 
trei demnități sau slujiri în Persoana Sa și care 
a fost uns ca Împărat, Proroc sau Învățător și 
Arhiereu sau Preot, nu de un arhiereu, ci direct 
de Dumnezeu Tatăl, încă de la zămislirea Lui 
de la Duhul Sfânt și din Sfânta Fecioara Maria. 
Termenul se referă la Prinţul/Regele așteptat de 
către poporul ales, care va împlini și desăvârși 
planul divin în legătură cu mântuirea tuturor. 
Mesia este instrumentul prin care Împărăția lui 
Dumnezeu va fi restabilită în Israel și peste toți 
oamenii. Prin aceasta, iudeii au fost o naţiune 
care trăia în/pentru viitor. 

Hristos, din ungerea și întreita Lui slujire, 
Împăratul, Apostolul și Arhiereul (Fvr 3, 1), a 
împărtășit aceste slujiri și apostolilor, în Ziua 
Învierii, prin suflarea Duhului Sfânt asupra lor 
(n 20, 21-23, adică harul apostoliei, al preo- 
ției și al păstoririi). Termenul „Hristos” a fost 
preluat de creștini de la ebraicul nn și tradus 
prin HiewupEvos, care are înțelesul de „uns”. 
Iisus-Hristos Mesia. Pentru evrei și creștini, 
Mesia este Unsul, Cel Ce a primit din partea lui 
Dumnezeu, prin Duhul Sfânt Care se odihnea 
peste El, puterea de a izbăvi poporul Său și 
a întemeia Împărăția Sa. Expresia „profeție 
mesianică” indică orice prorocire referitoare 

la Persoana, lucrarea și Împărăția lui Hristos. 
Prin extensie, este numită astfel orice profeție 
care vestește mântuirea, slava viitoare, venirea 
Împărăției lui Dumnezeu, chiar fără să-L 
menționeze direct pe Mesia. 

Prorocii vorbesc despre un rege din neamul 
lui David care va fi marele eliberator al popo- 
rului evreu (Ir 23, 5-6). Titlul de Mesia, prin 
excelență, vizează Persoana acestui Prinț pe 
Care L-au vestit profeţii (Dr 9, 25-26, Nm 
24, 17-19), Mântuitorul lisus Hristos. El va 
instaura pentru totdeauna tronul și împărăția 
lui David (Is 9, 5-6). 

Isaia amintește despre Mesia, „oiag din rădă- 
cina lui lesei” (11, 1), afirmând nașterea din 
pântece feciorelnic (7, 14), din neamul lui 
David. Hristos Însuşi face aluzie la acest nume 
când amintește despre profeția din Is 61,1 (Le 
4,21). A-l aștepta pe Mesia înseamnă a aștepta 
un trimis providenţial, un eliberator politic și 
un restaurator religios. Prin gura prorocilor, 
Dumnezeu întreţine poporului său speranța 
mesianică a unei restaurări a lerusalimului, 
în jurul căruia se vor aduna toate neamurile 
(Is 62). Vechiul Testament îl prezintă pe mult 
așteptatul Mesia uneori ca pe un rege puternic, 
alteori ca pe un „drept” smerit și pașnic, dar 
biruitor, ba chiar ca pe un om disprețuit, umilit 
(15 53). În Vechiul Testament, acest nume se 
dădea împăraţilor, regilor, preoților și proro- 
cilor, care erau unși de arhiereu. Unii cercetă- 
tori consideră că acest termen este un produs 
al ludaismului de mai târziu. Folosirea lui este 
validată de Noul Testament (In 1,41; 4, 25; MZ 
24, 23), dar în Vechiul Testament nu se găsește 
decât de două ori (Dn 9, 25-26). 

Caracteristici principale ale mesianismului 
Vechiului “Testament: Is 41, 25; 45, 11-13; 
47, 45, 1-3, 17. Mesia este prototip al marilor 
personalități istorice: Adam, Moise, David. 
Portretul mesianic se poate observa în scrie- 
rile Vechiului Testament, atunci când profeții 
vorbesc despre: Robul Domnului (Is 40-55), 
Unsul cuceritor (Is 1-37), Vlăstarul (Ir 23, 
5 ș.u. și 33, 14), Sămânţa femeii (Is 7, 14), 
Fiul omului (Dr 7), Unsul, Cârmuitorul 
(Dn 9, 24-27). 

Numele de Mesia, „Unsul”, presupune o 
ungere primită de către Mântuitorul (5 1, 
11, 1). Sfântul Petru spune că Tatăl L-a uns 
pe lisus (EA 4, 27), L-a uns în Duhul Sfânt 
și cu putere. Evanghelia nu menţionează 
nicio ungere materială primită de Domnul în 
timpul vieţii Sale. Se referă deci la o ungere 
spirituală, similară, superioară aceleia primite 
de către creștini (7 In 20, 27). Această ungere 
este chiar lucrarea Sfântului Duh, care consfin- 
ţeşte pentru conștiința Bisericii venirea în trup 
a Creatorului Însuși, care este numită „ungere 
spirituală”. Duhul Sfânt L-a uns pe Mântuitor 
în momentul Intrupării Sale (Ze 1, 35, MZ1, 
20) și în ziua botezului Său (M 3, 16; Mc 1, 
10; Lc 3, 22; In 1, 32, 33). Din Epistola către 
Evrei (1, 9), unii Părinţi ai Bisericii au ajuns 
la concluzia că Fiul lui Dumnezeu a fost „uns” 
chiar înainte de Întrupare, alții cred că ungerea 
se referă numai la natura Sa umană. Ungerea 
Duhului Sfânt a fost completă și perfectă 
din prima clipă a Întrupării Mântuitorului. 
Ungerea de la botez a Mântuitorului, de către 
Sf. loan Botezătorul, fără a putea adăuga ceva, a 
fost destinată să ofere un semn vizibil (In 1, 32, 
33) și marchează începutul activităţii publice 
a Mântuitorului. Ungerea divină este chiar 
Mesia, drept pentru care Iisus este Întemeie- 
torul și Capul Impărăției lui Dumnezeu. In Ps 
2 şi 71, Mesia a fost anunţat ca rege desemnat 
de Iahve în Sion pentru a guverna toate popoa- 
rele în dreptate și pace. Ideea unei Împărății 
spirituale condusă de Unsul Domnului este 
prezentă și în Vechiul Testament. 

Pentru iudei, termenul Mesia desemnează 
acea persoană aleasă, numită și „Fiul Omului”, 
„Alesul”, „Fiul lui Dumnezeu”, „Fiul lui 
David”. Talmudul vorbește despre un Mesia 
secundar, „Fiul lui losif”, „Fiul lui Efraim”, care 
a cedat în lupta împotriva puterilor adverse, 
în timp ce Mesia superior, „Fiul lui David”, a 
domnit (D/ 33, 17; Za 12, 10). Mesia ben Iosif, 
un Mesia pământesc, care s-a luptat împotriva 
lui Gog și Magog, dar a fost învins, și Mesia 
ben David, un Mesia spiritual, care pregătește 
lumea pentru Împărăţia lui Dumnezeu. Când 
Bar Kochba, „fiul stelei”, a apărut în ludeea sub 

împăratul Hadrian, evreii doreau să-l vadă ca 
pe Mesia, încât și faimosul Rabbi Akiba l-a 
recunoscut ca atare. 

Notiunea de Mesia la iudeii contemporani. Pentru 
a anunța viitoarea împărăție mesianică, profeții 
au folosit expresii grandioase care, la prima 
vedere, pot crea impresia unei domnii tempo- 
râle (Ie 35, 10; 40, 9-11; 41, 1, 2: 45, 22-25; 
60, 1-22). Victime succesive ale captivității și 
aflați multă vreme sub dominație străină, isra- 
eliții au căutat o consolare în nădejdea împli- 
nirii promisiunilor profetice. Pe de o parte, 
jugul opresiunii politice a fost un avantaj 
pentru ei, iar pe de altă parte, fiind deosebit 
de sensibili și mândri de favorurile divine în 
calitate de „popor ales” (Is 41, 8, 9), au clamat 
dreptul independenței naționale și al hegemo- 
niei universale (Mz 3, 9, Le 24, 21). Israeliţii 
au trăit cu speranța așteptării unui Mesia care 
îi va scăpa de ceea ce îi deranja cel mai mult: 
dominația străină. Ideea despre un Mesia, rege 
temporal, poate fi întâlnită la unii profeți (Ps 
17, 23-46). Regele Irod, concepând un Mesia 
temporal, se decide să-L, omoare pe pruncul 
isus. În episodul înmulțirii pâinilor din deșert, 
galileenii au crezut că au găsit în lisus pe Mesia 
temporal cel mult așteptat și au intenționat 
să-L facă rege (In 6, 15), să-L oblige să-Și preia 
rolul politic potrivit propriilor lor concepții. 
ludeii din Ierusalim s-au scandalizat de ideea 
că lisus este Fiul lui Dumnezeu. Conform 
așteptărilor lor, Mesia trebuia să aibă alte apti- 
tudini politice, în vederea realizării aspirațiilor 
naționale. Fariseii L-au respins pentru că Iisus 
nu era conducătorul politic dispus să salveze 
națiunea de Imperiul Roman. Este interesant 
faptul că, în fața lui Pilat, inamicii Săi L-au 
acuzat politic, acuzaţii conforme cu ideea lor 
referitoare la un mesianism politic: este regele 
iudeilor (n 18, 33), îndeamnă la revoltă (Le 
23, 5), este Hristosul, Mesia (M 27, 22), S-a 
proclamat rege, îndeamnă la revoltă împo- 
triva Cezarului (n 19, 12). În Iisus găsim, 
însă, caracteristicile unui Mesia spiritual, umil, 
care suferă, care pentru iudei nu prezenta nicio 
atenţie, deoarece ei căutau un Mesia temporal 
și dominator. Decepţia lor s-a materializat prin 

următoarea atitudine: după cum lisus n-a fost 
față de romani ceea ce ei așteptau să fie, L-au 
respins, dar L-au acuzat de a fi ceea ce nu a vrut 
să fie, ci ceea ce ei ar fi vrut să fie. 

Răscumpărătorul așteptat, regele viitorului, cel 
ales de Dumnezeu de la naștere, a fost numit 
Mesia. Acest termen, pentru a-l desemna 
pe Răscumpărător, nu apare nici în Vechiul 
Testament, nici în cărţile apocrife. Termenul 
este folosit în acest sens, pentru prima dată, în 
Cartea lui Enoh (compusă probabil în timpul 
lui Irod cel Mare). Prin urmare, se poate afirma 
că ideea unui salvator și răscumpărător nu era 
de la început conectată cu ideea de „ungere”, ci 
cu ideea de rege și mare preot. Ideea răscumpă- 
rării nu a fost totdeauna conectată cu ideea unui 
Mesia personal. În perioada profeților, aceștia 
s-au referit la răscumpărarea așteptată, dar fără 
niciun indiciu la un Mesia personal. În scrierile 
talmudice târzii, Amora R. Hillel spune: „Nu 
va mai fi niciun Mesia pentru Israel, pentru că 
ei deja s-au bucurat de ei în zilele lui lezechia”. 
Rasi, interpretând cele spuse anterior, concluzi- 
onează: „R. Hillel nu neagă speranța mesianică 
în general, el doar nu crede într-un Mesia uman 
pentru timpurile care vor veni, dar se aștepta ca 
Dumnezeu-Uhnul, Sfânt este EI, Însuși va veni 
și va scăpa poporul Său”. Așteptarea mesianică 
este speranța profetică pentru sfârșitul acestor 
vremuri, în care va fi libertate politică, perfec- 
țiune morală și fericire pământească pentru 
poporul Israel, în interiorul hotarelor sale și, de 
asemenea, pentru întreaga umanitate. Regatul 
iudaic al lui Mesia nu a fost niciodată descris ca 
„O împărăție nu din această lume” (n 18,36). În 
acest sens, Mesia a venit să pregătească lumea 
pentru Regatul celui Atotputernic, dar acesta 
era pregătit în această lume. Lumea mesianică 
iudaică era una etică, idealistă și exaltată, dar 
rămânea terestră. Creștinismul a îndepărtat 
partea naționalistă și politică și a lăsat doar 
partea etică și spirituală. Poporul evreu nu 
separa credința, care este spirituală, de viața 
socială, care este practică și politică. Mișcările 
mesianice din Evul Mediu, prin „falșii Mesia”, 
David Alroy şi Shabbatai Zevi, au încercat 
să întemeieze Regatul divin prin misticism, 

cabalism, dorind ca acest regat să fie unul 
pământesc, chiar pe vechiul teritoriu al patriar- 
hilor. Mișcarea iudaică sionistă a considerat că 
au intrat în posesia moștenirii ideii mesianice. 
Deși această idee a suferit modificări în funcție 
de evenimente și circumstanţe, ideea de bază a 
fost întotdeauna aceeași: izbăvirea lui Israel de 
asupritori și din necazuri și mântuirea întregii 
umanități prin salvarea lui Israel. 

Mesia în Noul Testament. Cu timpul, termenul 
„uns cu ulei”, gradat, a devenit un titlu de 
onoare semnificând „ales”, pentru că actul 
ungerii era semnul alegerii și al înălțării. Fără 
îndoială, avem de-a face cu o extensie a înțe- 
lesului acestui termen. Mesia este numele dat 
de creștini lui lisus Hristos. Hristos este, prin 
excelență, Mesia și Salvatorul prevestit încă 
din Vechiul Testament (Ps 2, 2; Dn 9, 24). 
Îngerul a anunțat pe Fecioara Maria că Fiul 
ei va împărăți peste casa lui Iacov (Lc 1, 32) 
și apoi el a avertizat pe păstori că Cel Care se 
naște este Hristos Domnul (Le 2, 11). Acesta 
este numit de către magi „Regele ludeilor”, de 
către Irod, „Hristos”, și de către preoți, prin 
repetarea profeției lui Mihail, „liderul care 
a fost să se pronunţe cu Israel” (M/ 2, 2, 4, 
6). Toate cele trei nume se referă la Același 
personaj Care va domni, iar Irod a văzut în 
El un concurent și a luat măsuri pentru a-L 
îndepărta. lisus Se recunoaște ca Cel uns de 
sus de Tatăl (Le 4, 8). În sinagoga din Nazaret, 
Domnul nostru citește începutul textului 
din Is 61-62, care a anunţat noul regat sub 
o formă alegorică, și Se prezintă pe Sine ca 
Mesia. Domnul lisus Hristos anunţă împli- 
nirea acestei profeții și, prin urmare, fondarea 
regatului mult așteptat. În Evanghelia după 
Luca (4, 17-21), vorbește despre Sine ca 
„despre Cel pe Care Dumnezeu Tatăl L-a 
pecetluit” (In 6, 27), L-a sfinţit (uns) și L-a 
trimis în lume” (In 10, 36). Este numit „Fiul 
lui David” (In 1, 41; 4, 25; M/ 20, 30). EI este 
Fiul lui Dumnezeu, devenit prin Întrupare și 
„Fiul Omului”, trimis să reverse ungerea Lui 
peste toți cei ce cred în EI, harul și harismele 
Duhului Sfânt. A venit să întemeieze o împă- 
răție a lui Dumnezeu pe pământ: Biserica 

(M7 16, 18), cu Tainele ei, să-i lase o Lege 
nouă — Evanghelia — și să rânduiască o nouă 
preoție veșnică și mântuitoare. 

Termenul „Mesia” se întâlnește de două ori, 
numai în Evanghelia după loan (1, 41 și 4,25), 
unde se vorbește despre „Mesia, care se tâlcu- 
iește Hristos”. De la această „tâlcuire”, scrierile 
Noului 'Lestament folosesc echivalentul său în 
limba greacă: Hristos (Me 9, 41; Mr 23, 10). 
lisus a subliniat în mod constant că speranțele 
Vechiului "Testament se împlinesc în lucrarea 
Lui. Sf. loan Botezătorul, auzind despre lucră- 
rile pe care le face Iisus Hristos, L-a întrebat 
dacă EI era „cel care trebuia să vină”, iar lisus a 
răspuns arătând împlinirea cuvânt cu cuvânt a 
celor scrise în Is 35, 5; 61, 1. (M/11,2-5; la Le 
4, 18 arată că acest pasaj s-a împlinit „astăzi”). 
Când Petru afirmă că lisus este Hristosul, 
ucenicii primesc poruncă să ţină lucrul acesta în 
secret, sunt înștiinţaţi că EI trebuie să sufere și 
să fie respins, lucruri incompatibile cu noțiunea 
pe care o aveau ei cu privire la Mesia. Titlul pe 
care l-a folosit lisus când a vorbit în felul acesta 
despre Sine nu a fost Hristos, ci „Fiul Omului” 
(Me 8, 29-33). 

În Evanghelii (Me 14, Le 22), lisus îi declară 
arhiereului că este Mesia, Fiul Omului, a Cărui 
putere se va manifesta desăvârșit printre norii 
cerului. El refuză să-și atribuie vreo misiune de 
ordin politic, în timp ce mulți dintre contem- 
poranii Săi sperau într-o eliberare de sub stăpâ- 
nirea romană. Concepţia lui lisus cu privire la 
rolul mesianic era atât de diferită de conotația 
populară a termenului Hristos, încât preferă să 
evite acest titlu. Misiunea Lui a fost inaugurată 
de declarația pe care a făcut-o Dumnezeu la 
Botezul Lui (Me 1, 11), ale Cărui cuvinte au 
făcut aluzie la două pasaje cheie din Vechiul 
Testament (Ps 2, 7 — scoate în evidenţă rolul 
Lui de Împărat mesianic din spița lui David, 
Is 42, 1 — se arată că acest rol a fost dus la 
îndeplinire prin ascultare, suferință și moartea 
Robului lui Domnului). Această declaraţie a 
clarificat cuvintele lui lisus cu privire la vocația 
Sa mesianică, lucru care se poate vedea din 
pasajele Vechiului “Testament pe care le aduce 
în discuţie atunci când își explică misiunea 

Sa (Is 53). Nu Și-a atribuit multele preziceri 
care vorbeau despre un împărat din neamul lui 
David (excepţie Me 12, 35-37, unde intenția 
Lui a fost aceea de a nega acest aspect al rolului 
lui Mesia) și a evitat titluri ca „Fiul lui David” 
sau „Împăratul lui Israel”, pe care alții le-au 
folosit referitor la EI (Me 10, 47, 15,12; Mt 12, 
23: 21,9, 15: In 12, 13; 18, 38). Dovedirea pe 
față a lui Mesia la intrarea în lerusalim (Me 11, 
1-10) a fost pusă la cale în mod intenţionat, 
pentru a le aduce oamenilor aminte de prorocia 
lui Zaharia, care vorbea despre un împărat 
smerit, aducător de pace, nu de război (Za 9, 
9). Când mulțimea entuziasmată a vrut să-L 
facă rege, în înțelesul tradițional și național al 
cuvântului, EI S-a făcut nevăzut (In 6, 15). isus 
S-a referit explicit la suferințele Lui ca la sufe- 
rinţele lui Hristos (Le 24, 26, 46) numai după 
moartea și învierea Sa, când nu mai exista nicio 
posibilitate ca cineva să-l înțeleagă greșit misi- 
unea, considerându-L. eliberator politic. lisus 
nu a negat că este Hristos, dar a preferat titlul 
de „Fiu al omului” (această expresie apare în 
Noul Testament de 41 de ori, fără să numărăm 
textele paralele în evangheliile sinoptice, și de 
12 ori în Evanghelia după loan). El Și-a însușit 
acest titlu nu numai privitor la slava pe care o va 
avea în viitor (Dn 7, 13), ci şi cu privire la starea 
Lui de umilință de pe pământ și, în special, cu 
privire la suferințele și la moartea Sa. 

In timpul Pătimirilor, Mântuitorul reven- 
dică pentru Sine titlul de Mesia, iar membrii 
Sanhedrinului îl identifică cu cel de „Fiul lui 
Dumnezeu” (WM 26, 63, 64, Me 14, 61, 62; 
Le 22, 66-70). În fața lui Pilat, L-au acuzat 
că pretinde că este Hristos-Regele (Lc 23, 2), 
astfel încât magistratul roman, luând în sensul 
său temporal acest titlu, îl întreabă pe Iisus 
dacă EI este regele iudeilor (Le 23, 3; In 18,33). 
Răspunde afirmativ, dar explică diferențele de 
termeni. Tot cu acest apelativ este insultat în 
timpul crucificării. Domnul nostru a fost uns 
să fie Rege peste tărâmul spiritual, „unsul lui 
Iahve”, „Fiul lui Dumnezeu” (Ps 2). 

În centrul celei mai timpurii propovăduiri creș- 
tine este afirmaţia că lisus, Care a fost respins 
și răstignit de către liderii iudeilor, este Mesia. 


Coordonatori: Pr. Prof. Dr. Ştefan Bucnrv, Pr. Prof. Dr. loan TuLcaN 


Această siguranță se bazează pe Înviere (EA 2, 
36). Creștinii au folosit termenul Hristos nu ca 
un nume pentru lisus, ci ca un titlu în sensul 
lui iniţial de eliberator care este așteptat să 
vină (EA 2, 31, 36; 3, 18, 20; 5, 42; 9, 22; 17, 
3; 18, 5-28). Dacă în timpul lucrării Sale acest 
termen putea induce în eroare, după moartea 
și învierea Lui termenul își pierde nuanța de 
eliberator politic. Termenul este preluat de 
discipolii Săi ca un mijloc de a prezenta iude- 
ilor justeţea afirmațiilor Lui cu privire la iden- 
titatea Sa (faptul că Iisus a fost Mesia în timp 
ce era pe pământ nu a fost singurul lor mesaj, 
principalul mesaj fiind acela că acum, înălțat la 
dreapta Tatălui, lisus a fost întronat ca Împărat 
mesianic — Ps 109, 1; Me 14, 62; FA 2, 34-36). 
lisus nu este un împărat pe tronul lui David 
în lerusalim, ci, ca Domn al lui David, este 
Domnul unei Împărăţii veșnice și cerești, Care 
așteaptă la dreapta Tatălui până toți dușmanii 
Lui Li vor fi puși sub picioare. De pe vremea 
primelor epistole pauline, Hristos a încetat să 
fie un termen tehnic și a devenit un nume, care 
a continuat să fie plin de semnificaţie. Doar 
la Rm 9, 5 cuvântul este folosit cu sensul lui 
tehnic original. 

Numai E poate fi numit cu adevărat „Unsul 
Domnului”. Evreii așteptau un Mesia 
războinic și de aceea au nesocotit „Împărăţia” 
întemeiată pe Mântuitorul, adică Biserica. 
Ei nu au înțeles cuvintele Domnului spuse 
lui Ponţiu Pilat: „Împărăţia Mea nu este din 
lumea aceasta” (In 18, 36). Hristos înseamnă 
tot „Uns”. Mesia sau Hristos este, așadar, Fiul 
lui Dumnezeu Care, prin întrupare, Se face 
„Fiul Omului”, Ce trimite energia necreată a 
harului divin peste toți cei care cred în EI. În 
ziua Învierii, lisus Hristos a dat Sfinţilor Săi 
Apostoli, prin cuvânt și suflare, harul aposto- 
liei, al preoţiei și al păstoririi. Figuri mesianice 
apar și în alte religii și culturi, musulmanii șiiți 
îl așteaptă pe Mahdi, iar Maytreya este figura 


mântuitoare în budism. 

Eusebiu Borca 


METÂNIE. (gr . mezanoia — 
minţii, dincolo de minte) |. Gest liturgic, ritual, 
care însoțește rugăciunea, compus din două 
părți: prima parte constă în îngenunchere 
și plecarea frunții până la pământ, partea a 
două constă în revenirea în picioare, în poziţie 
verticală. Între cele două mișcări, credinciosul 
se însemnează cu sfânta cruce. Metania este 
o angajare a trupului în rugăciune și un exer- 
cițiu de supunere a trupului voinței și ostenelii 
sufletului. În chip simbolic, metania exprimă 
căderea în păcat la care este supusă persoana 
umană și ridicarea din starea de păcat la care 
persoana umană este chemată de Hristos. 
Metania este act de cult și act penitenţial. 
Prin metanie, ca osteneală a trupului, se aduce 
cinstire lui Dumnezeu. Privită astfel, metania 
este o permanență a vieţii noastre duhovni- 
cești particulare și a vieţii liturgice obștești. 
Ca act penitenţial, ea însoțește alte osteneli 
menite să-l ajute pe cel păcătos să se îndrepte, 
să se vindece de păcate. Având în vedere că 
ziua de duminică, sărbătoarea Sfintelor Paști 
și toată perioada până la Rusalii și Rusaliile 
înseși au ca notă dominantă bucuria, Can. 20 
Sin. 1 Ec. (Niceea, 325) oprește metaniile și 
alte acte penitenţiale în aceste zile. 

II. Prin mezanii sau mărănii înțelegem și acel 
șirag; de mărgele purtat de monahi, ca simbol 
al rugăciunii neîncetate, folosit pentru numă- 
rarea rugăciunilor rostite. Atât metania ca gest 
liturgic, cât și metania ca accesoriu folosit în 
timpul rugăciunii personale se întâlnesc și în 
alte tradiţii religioase decât cea creștină. 

III. În lumea monastică, mezanie se asociază 
și cu locul de proveniență sau de debut alvieții 
monahale a unui monah: ex. mănăstirea de 


schimbarea 

metanie, însemnând mănăstirea de tundere 
în călugărie sau unde și-a început ascultarea 


un monah. 

Bibliografie. Necura, Nicolae D., „Este îngăduit a 
se îngenunchea în zilele de duminici în biserică?”, în 
Tradiţie şi înnoire în slujirea liturgică, vol. |, Ed. Episcopiei 
Dunării de Jos, Galaţi, 1996; NecuLa, Nicolae D., „Se 
îngenunchează și se fac metanii în perioada dintre Paște 
şi Rusalii?”, în Zradizie şi înnoire în slujirea liturgică, vol. 
I, Ed. Episcopiei Dunării de Jos, Galaţi, 1996, pp. 38-43; 
Sava, Viorel, „Închinăciunile, metaniile și îngenuncherile 
— acte penitenţiale și acte de cult”, în „În Biserica Slavei 
Tale”. Studii de Teologie şi Spiritualitate Liturgică, vol. L, 
Ed. Erota, lași, 2003, pp. 35-39. 


Viorel Sava 


METANOIA. (gr. mmezanoia) Tradus în limba 
română prin cuvântul pocăinfă, termenul repre- 
zintă un amplu concept teologic dezvoltat, cu 
preponderență, în teologia Părinților deșer- 
tului. Deși în jurul lui s-a scris o întreagă litera- 
tură ascetico-teologică, poate fi rezumat astfel: 
o transformare radicală, ontologică, a între- 
gului mod de viață și de gândire; reînnoirea 
duhului și a simțurilor; respingerea faptelor și 
a gândurilor inspirate de păcat; transfigurarea 
persoanei umane în Hristos. 

Din punct de vedere etimologic, cuvântul 
înseamnă „gând ulterior”, „răzgândire”, în 
sensul de „a-și schimba intenţia”. Sensul 
secundar al cuvântului a fost exploatat de 
Părinţii Bisericii pornind de la verbul zpezanoeo, 
care este un verb compus, desemnând acțiunea 
de „a înţelege (sesiza, pricepe, simți) foarte 
încet, concluzionând că pocăința este un proces 
amplu, ontologic, în care se angajează omul. 
Transformarea sensului prim al cuvântului o 
putem explica și prin aceea că, în evoluţia lor, 
cuvintele nu rămân închise sau nu păstrează, în 
mod necesar, semnificația sugerată de rădăcina 
lor etimologică. 

Evreii aveau locuri unde orice om urmărit 
își putea afla refugiul (cf. Jos 21, 36); refugiul 
creștinului este pocăința. Este imposibil să 
rămânem în pace cu Dumnezeu fără o pocă- 
ință continuă. Cine se consideră fără păcat este 
un mincinos (cf. ] In 1,8) și nu trăiește în pace 
cu Dumnezeu. Dimpotrivă, cel care își recu- 
noaște păcatele află pacea în pocăință. Există 

o legătură profundă între pocăință, smerenie și 
credință. Recunoașterea păcatelor și a stării de 
josnicie în care ne aflăm, din pricina lor, ar fi în 
sine o povară foarte apăsătoare pentru suflet. 
Pocăinţa ne este la îndemână să ne ușurăm de 
ele, iar credința ne spune că toate păcatele ne 
sunt iertate. De aceea, Evanghelia începe prin 
a ne predica pocăința, pentru a ne pregăti să 
primim adevărurile credinței. Fără credință, 
pocăinţa piere ca un pom lipsit de apă. 
Spiritualitatea Răsăriteană vede în acest concept 
de mefanoia pocăința ca lucrare permanentă în 
suflet. Raportată la începutul vieții creștine, 
pocăința presupune întoarcerea de la viaţa în 
păcat, către Dumnezeu. Modelul acesta ne este 
prezentat de către Mântuitorul, în parabola 
fiului risipitor (Le 15, 11-24). Pocăinţa inițială 
nu este suficientă pentru mântuire deoarece 
omul nu este capabil de o biruință desăvârșită 
asupra ispitelor, ci numai în parte. Așadar, este 
necesar un regret care să ne însoţească statornic, 
care să ne smerească statornic. Lucrul acesta 
conduce spre pocăinţa continuă, pocăința exis- 
tenţială, dobândită prin practicarea virtuţilor 
și păzirea poruncilor lui Hristos. Vedem că, de 
fapt, pocăința implică întregul parcurs ascetic 
al omului, ceea ce teologia mistică numește 
purificare. Potrivit Sfinților Părinți, pocăința 
cuprinde și rugăciunea neîncetată, răbdarea 
necazurilor, observarea gândurilor, întregul 
proces de despătimire. Ea este socotită ca 
mijloc de continuă desăvârșire a omului, un 
mijloc prin care el însuși se desăvârșește necon- 
tenit. Fiind o lucrare de continuă desăvârșire, 
pocăința trebuie să ajungă la o treaptă și mai 
înaltă, la pocăința după modelul lui Hristos, 
raportată la pocăința trăită de creștin pentru 
aproapele și pentru lume. Prin urmare, pocă- 
inţa nu trebuie să fie despărțită de dragostea 
de Dumnezeu și de semeni. Ne căim pentru 
că avem dragoste; ne căim pentru că am călcat 
poruncile dragostei; ne căim pentru că nu 
avem destulă dragoste; ne căim nu doar pentru 
păcate, ci și pentru virtuțile noastre, totdeauna 
nedepline. Doar așa pocăința devine o lucrare 
permanentă în conștiința noastră, o prezență 
neîntreruptă, conducând la mai multă iubire. 


Coordonatori: Pr. Prof. Dr. Ştefan Bucnrv, Pr. Prof. Dr. loan TuLcaN 


Trebuie subliniat că pocăința stă în strânsă 
legătură cu Taina Mărturisirii sau a Pocăinţei, 
prin care se iartă toate păcatele prin dezlegarea 
rostită de preot. Cu toate că păcatul este iertat, 
ne spun Părinţii Bisericii, consecințele lui 
rămân. EI lasă urme adânci în sufletul și conști- 
ința noastră care nu dispar decât prin pocăință 
continuă. Acesta este, așadar, o lucrare profundă 
care, pentru a fi eficace, trebuie să fie practicată 
timp îndelungat. Fa începe prin respectarea 
unor reguli exterioare, dar nu devine desăvâr- 
șită decât odată cu schimbarea inimii. 

Conceptul de pocăință este unul extrem de 
amplu și cu numeroase aspecte atât în Noul 
Testament, cât și în teologia patristică. Parabola 
vameșului și a fariseului (Le 18,9-14) dovedește 
înalta demnitate pe care Mântuitorul a oferit-o 
pocăinţei în smerenie. Mai mult, evangheliile 
sinoptice și cartea Faptele Apostolilor prezintă 
pocăința ca un concept inaugural al veștii celei 
bune, legând-o de o nouă cetățenie: Împărăția 
cerurilor. În comunitățile pauline, pocăința este 
văzută ca măsură activă de disciplinare concre- 
tizată în excluderea de la Împărtășanie sau 
chiar din Biserică (cf. 7 Co 10, 21; 11, 26-29; 
5, 1-5; 2 Co 6, 14-18; 2, 5-11; 1 Tim 1,20). În 
epistolele sobornicești, există un evident senti- 
ment că Biserica, înțeleasă drept comunitate 
a vremurilor de pe urmă, nu-i poate adăposti 
pe cei ce păcătuiesc în mod curent (cf. 7 Pr 
4,7; 2 Prr 2, 20-22; 1 In 3, 4-6). În Păstorul 
Jui Flerma, pocăința apare extrem de des, în 
sensul pocăinţei postbaptismale unice și irepe- 
tabile, fiind astfel un precursor al vieţii mona- 
hale. Sintetizând gândirea și practica Bisericii 
primelor veacuri, cu referire specială la Didahia 
celor 12 Apostoli, Epistola lui Barnaba, Clement 
Romanul, "Tertulian, novaţioniști, Clement 
Alexandrinul, Origen, în articulaţie cu epoca 
persecuțiilor, putem afirma, cu siguranță, că 
actul în sine și conceptul de pocăință au luat 
forme diverse în locuri diferite, dependente, în 
primul rând, de episcop, cu implicarea comu- 
nității credincioșilor, ca mijlocitori pentru cei 
căzuţi. Nașterea monahismului a avut un rol 
central în dezvoltarea conceptului de pocăință 
în lumea creștină, începând cu sec. al IV-lea. 

Tot acest secol este perioada în care începe să se 
contureze o sinteză între înțelepciunea deșer- 
tului și teologia și practica Bisericii. Cel care 
va oferi o strălucită sinteză în acest sens, mai 
ales pentru Răsăritul creștin, va fi Sf. loan Gură 
de Aur. Sec. V-VII vor înregistra o amplă arti- 
culare a acestui concept, prin teologia scriito- 
rilor asceți, remarcabili fiind Sf. Marcu Ascetul, 
Diadoh al Foticeii, Sf. Varsanufie și loan din 
Gaza, Sf. loan Scărarul. La acestea adăugăm 
tradiția siriacă și cea apuseană, fiecare cu 
accentele specifice, urmând a adăuga comple- 
tările secolelor următoare, cu insistență asupra 
isihasmului (sec. al XIV-lea) și, mai apoi, neoi- 
sihasmului (sec. al XVIII-lea). 
"Toate aceste accente și dezvoltări trebuie consi- 
derate ca parte a unei tradiţii organice vii, care 
continuă să inspire teologia și spiritualitatea 
contemporană. Această tradiţie ne prezintă 
pocăința ca un cifru pentru trăirea porun- 
cilor lui Hristos, conținând întreaga varietate 
a ascezei și nevoinţei creștine, orientate mereu 
către dobândirea asemănării cu Hristos, prin 
Hristos, singurul izvor al pocăinței și singurul 
ei scop autentic. 
Bibliografie. Arrevev, Ilarion, Zdina credintei, Ed. 
Doxologia, lași, 2014; Fe, Ilarion, Pocăinza, Ed. Scara, 
București, 2000; TonnancE, Alexis, Pocăinza în anfichi- 
fatea târzie, Ed. Doxologia, Iași, 2014; MeGuckin, John 
Anthony, Diczionar de teologie patristică, Ed. Doxologia, 
lași, 2014; Srănioae, Dumitru, Ascefica şi Mistica Bise- 
ricii Ortodoxe, Ed. Institutului Biblic și de Misiune al 
Bisericii Ortodoxe Române, București, 2002; SpIDLIK, 

Marcel Tang 


METOC. (gr. 7o mefohion) „Aşezământ 
monahal alcătuit din case (chilii), lăcaș de cult, 
terenuri și alte bunuri sau numai din case și 
curte împrejmuitoare, în care se orânduiesc de 
către Centrul Eparhial sau, cu aprobarea chiri- 
arhului, și de către unele mănăstiri, câţiva viețu- 
itori (vieţuitoare), având îndatorirea chiverni- 
sirii bunurilor încredințate” (art. 7, RM). 

Conducătorul canonic al metocului este 
chiriarhul locului. Prin delegație din partea 

chiriarhului, conducerea metocului este asigu- 
rată de persoana anume desemnată ca adminis- 
trator |art. 78, alin. (1)]. 

Metocul se află în subordinea mănăstirii 
rânduită de chiriarh sau a Centrului Eparhial 
[art. 74, alin. 9)]. Astfel, „înfiinţarea, desfiin- 
ţarea și transformarea schiturilor și a meto- 
curilor de călugări în schituri și metocuri de 
călugăriţe sau a schiturilor și a metocurilor 
de călugăriţe în schituri și metocuri de călu- 
gări se aprobă de către chiriarh, aducându-se 
la cunoștința Consiliului eparhial” [art. 75, 
alin. (2)]. Odată sfinţit, metocul nu-și poate 
schimba destinaţia, astfel că niciunul dintre 
ctitori, donatori și binefăcători nu are vreun 
drept de proprietate, folosință sau amestec în 
conducerea, administrarea și viața spirituală a 


acestuia [art. 75, alin. (3)]. 

Bibliografie. „Regulamentul pentru organizarea vieții 
monahale și funcționarea administrativă și discipli- 
nară a mănăstirilor”, în vol. Leginirile Bisericii Orto- 
doxe Române (Extras), București, 2003; Srarutul pentru 
organizarea şi funcționarea Bisericii Ortodoxe Române, 
București, 2011; BRANIșrE, Ene; BRANIȘTE, Ecate- 
rina, Diczionar enciclopedic de cunoștințe religioase, 
Ed. Diecezană, Caransebeș, 2001. 


Emilian-lustinian Roman 


MIEZONOPTICĂ. (var. MEZONOP- 
TICĂ) Cea dintâi dintre slujbele care formează 
ciclul rugăciunii zilnice de dimineață. 

În vechime, la fel ca astăzi, în unele mănăstiri, 
Miezonoptica se săvârșea la miezul nopții, în 
tinda bisericii. Astăzi, în cele mai multe mănăs- 
tiri, ea se săvârșește dimineaţa, înaintea Utre- 
niei, în naos. 

Miezonoptica este expresia cea mai concretă 
a privegherii monahale și pustnicești, adică a 
stării de trezvie din timpul nopţii și, totodată, 
simbol și închipuire a laudei neîncetate pe care 
îngerii o aduc pururea lui Dumnezeu în ceruri 
și pe care îndeosebi monahii, care se sârguiesc 
să fie ei înșiși „îngeri în trup”, o săvârșesc în 
vremea viețuirii lor pe pământ. Prin rânduiala 
Miezonopticii, în vreme ce cei mai mulți dorm 
și se odihnesc, monahii și credincioșii cei mai 
zeloși aduc laudă lui Dumnezeu, făcând ncîn- 
cetat rugăciuni de mijlocire pentru lume. 


Originea slujbei Miezonopticii coboară încă 
în primele veacuri, ea fiind imaginea cea mai 
evidentă a privegherilor nocturne din Bise- 
rica primelor veacuri. Astfel, la începutul sec. 
al II-lea, Pliniu cel Tânăr, în scrisoarea adre- 
sată împăratului Traian, scrie despre creștini că 
„aveau obiceiul să se adune într-o anumită zi, 
înainte de ivirea zorilor, cântau alternativ un 
imn lui Hristos, ca unui zeu [...]. După aceea 
se despărțeau, spre a se aduna din nou, pentru 
ca să ia împreună o hrană, de altfel obișnuită și 
nevinovată”. În sec. al III-lea, Ipolit al Romei 
se referă chiar la o veche tradiție potrivit căreia 
întreaga creație — pământul, astrele, arborii, 
apele —, chiar la miezul nopţii, rămâne un 
moment în stare de așteptare, pentru a lăuda pe 
Creator împreună cu îngerii și cu sufletele drep- 
ţilor, la care credincioșii trebuie să se alăture și 
ci prin rugăciunea din acest moment. În același 
secol, Origen amintește despre rugăciunile de la 
miezul nopţii făcute de creștini. De asemenea, 
Sf. Ciprian, episcopul Cartaginei, recomanda 
credincioșilor săi rugăciunea din timpul nopții: 
„Aceia care suntem totdeauna în Hristos, adică 
în lumină, să nu încetăm din rugăciune nici 
în timpul nopții”. În sec. al IV-lea, Sf. Vasile 
cel Mare rânduiește oficierea Miezonopticii 
în rânduiala zilnică de rugăciune a monahilor, 
arătând că dimineaţa trebuie să ne găsească treji 
și cugetând la învățăturile dumnezeiești. La 
sfârșitul sec. al IV-lea, pelerina apuseană Egeria 
arată că duminica, la Ierusalim, ușile Bisericii 
Anastasia (Învierea) se deschideau înainte de 
cântatul cocoșilor, iar credincioșii rămâneau 
aici până dimineața în rugăciuni și imnuri, la 
care luau parte totdeauna preoții și diaconii, 
pregătiți pentru priveghere. În același timp, Sf. 
loan Gură de Aur arată că, în vremea sa, creș- 
tinii cu mai multă râvnă stăruiau în rugăciunea 
de la miezul nopții până dimineaţa, pentru că 
„în timpul acesta și rugăciunile sunt mai curate, 
precum și mintea este mai limpede”. 

Slujba în sine a Miezonopticii este alcătuită 
din două părți distincte. Astfel, prima sa parte 
are un caracter doxologic, adică de slăvire a 
lui Dumnezeu, iar partea a doua se consti- 
tuie într-o rânduială de mijlocire pentru cei 

adormiți. Miezonoptica, deși inițial a fost alcă- 
tuită ca o slujbă pentru miezul nopții, așa cum 
arată și numele ei și cum se săvârșește încă la 
unele biserici de mănăstire sau chiar la biseri- 
cile de mir, ea se săvârșește dimineaţa, atrăgând 
luarea aminte a credincioșilor asupra datoriei 
lor de a se ruga ziua și noaptea, împlinind 
astfel cuvintele Mântuitorului: „Privegheaţi și 
vă rugați, că nu știți ziua, nici ceasul în care va 
veni Fiul Omului” (M/ 25, 13). 

Bibliografie. ArranasIE CEL MARE, SF., cap. 12, 16, 20, 
în PG 28, col. 276; BRANIșTE, Ene, Liturgica Specială, 
Ed. Lumea Credinței, București, 2005; BRANIșTE, Ene; 
BRANIȘTE, Ecaterina, Diczionar enciclopedic de cunoş- 
fințe religioase, Ed. Arhidiecezană, Caransebeș, 2001; 
BRANIȘTE, Marin M., „Însemnările de călătorie ale pele- 
grinei Egeria — sec. IV”, în: MO, XXXIV (1982), 4-6, 
pp. 224-388; CIPRIAN AL CARTAGINEI, SF., De Jominica 
oratione, 35-36, în PL, 4, col. 560C-562A; loan GuRĂ DE 
AuR, Ser., Comentar la Ps. CXXXIII, 3, în PG 55, col. 586; 
loan GuRă DE AUR, SF., Omilia IV, /a cuvintele proro- 
cului Isaia: „Am văzut pe Domnul...”, în PG 56, col. 420; 
Ipourr AL RoMEI, Zradizia Apostolică, 42; ORIGEN, Despre 
rugăciune, 12, în PG 11, col. 453A; SIMEON AL TESALONI- 
CULUI, SF., Despre sfintele rugăciuni, cap. 304, în vol. Tratat 
II, Ed. Arhiepiscopiei Sucevei și Rădăuților, 2003; VAsre 
CEL MARE, Sr., Regulile vieții monahale, Ed. Sophia, 
București, 2005. 


Lucian Farcașiu 


MIJLOCEASURI. Grupe de rugăciuni care 
se citesc numai la mănăstiri, de către monahi, 
în chilii, între Ceasurile liturgice. 

Mijloceasurile sunt patru la număr: M/o- 
ceasul I, care se citeşte între Ceasul ] și Ceasul 
III; M/oceasul III, care se citește între Ceasul 
III și Ceasul VI; M7/oceasu/ VI, care se citește 
între Ceasul VI și Ceasul IX și M/;//oceasu/ 
LĂ, care se citește între ceasul IX și Vecernie. 
Originea acestor Mijloceasuri o aflăm în 
lecturile și rugăciunile personale, pe care 
monahii din vechime erau îndatoraţi să le facă 
în mod particular, fiecare în chilia sa, pentru 
a-și ocupa timpul liber cu rugăciunea și medi- 
tația. Cu timpul, s-a luat obiceiul ca în unele 
mănăstiri, mijloceasurile să se citească chiar în 
biserică, fie în naos, fie în nartică sau pronaos, 
de obicei intercalate după fiecare ceas liturgic. 
Rânduiala Mijloceasurilor a rămas o rugă- 
ciune liturgică destinată doar monahilor, de 

aceea această rânduială nu a intrat niciodată 


în practica obișnuită a bisericilor de mir. 
Bibliografie. BRANIșTE, Ene, Lifurgica Generală, Ed. 
Partener, 12008; BnRAnIșrE, Ene; BRANIȘTE, Ecate- 
rina, Dicfionar de cunoștințe religioase, Ed. Diecezană, 
Caransebeș, 2002; CrReșANv, Badea, Zezauru/ liturgic 
al Sfintei Biserici Creştine Ortodoxe, Tipografia Guten- 
berg, București, 1912; MrrRorANovICI, Vasile; TARNA- 
vscHi, leodor; CorLaRcruc, Nectarie, Lifurgica Bisericii 
Ortodoxe. Cursuri universitare, Ed. Consiliului Eparhial 
Ortodox Român din Bucovina, Cernăuţi, 1929. 

Lucian Farcașiu 


MIJLOCITOR. (gr. mesiziz) Unul dintre 
marile titluri atribuite Mântuitorului nostru 
lisus Hristos în Noul Testament. 

Etimologic (uecirn(), definește o persoană, 
un om care stă la mijloc sau care unește două 
părți aflate în conflict și care are menirea de a le 
împăca. Atunci când termenul de Mijlocitor îi 
este atribuit Mântuitorului nostru lisus Hristos, 
ne referim la faptul că EI este intermediarul 
dintre Dumnezeu și om, EI fiind Cel Care stă 
între Dumnezeu și om, însă nu ca să îi separe, 
ci ca să îi unească. De altfel, lucrarea Mijloci- 
torului este aceea de a înlătura bariera dintre 
Dumnezeu și om: „Căci Unul este Dumnezeu, 
Unul și Mijlocitorul între Dumnezeu și oameni: 
Omul Hristos lisus, Care S-a dat pe Sine preț 
de răscumpărare pentru mulți” (7 Tim 2, 5-6). 
Afirmația Apostolului neamurilor — „Unul este 
Mijlocitorul între Dumnezeu și oameni-Omul 
lisus FHristos” — arată că acest Mijlocitor este 
Unic deoarece doar EI întrunește toate cali- 
tățile și condiţiile, El deținând în Persoana Sa 
cele două firi: „EI este Dumnezeu adevărat și 
Om adevărat”. Calitatea de Mijlocitor a fost 
îndeplinită de către Mântuitorul nostru lisus 
Hristos prin cele trei slujiri sau demnități ale 
Sale, ca Învățător, Proroc și Împărat (cf. Co/ 1, 
18), dar şi în calitatea de Arhiereu, prin Jertfa 
răscumpărătoare, prin intermediul căreia EI 
S-a făcut Mijlocitorul unui testament mai bun 
și desăvârșit, adică al Noului Testament (cf. Evr 
8,6; 9,15). 

Termenul mijlocitor mai este utilizat în cărțile 
Noului “Testament, însă fără a se face trimitere 
la cea de-a doua Persoană a Sfintei Treimi, el 

fiind asociat cu alte persoane care au avut un 
rol determinant în istoria biblică. Moise, spre 
exemplu, este numit de către Sf. Apostol Pavel 
mijlocitor, indicându-se, astfel, rolul lui Moise 
de mijlocitor al Legii Vechi: „Căci întrebându-se 
ce este Legea, răspunde: Ea a fost adăugată 
pentru călcările de lege până când era să vină 
Urmașul, Căruia 1 s-a dat făgăduinţa (Legea) şi 
a fost rânduită prin îngeri în mâna unui mijlo- 
citor. Mijlocitorul nu este al unuia singur, iar 


Dumnezeu este Unul (cf. Ga 3, 19-20). 
Bibliografie. BAruy, Anatole, Dicrionnaire Grec-Frangais, 
Hachette, Paris, 2000; Guru, Gheorghe, Diczionar 
Latin-Român, Ed. Humanitas, București, 2007, KrrrEL, 
Gerhard, TBeologica] Dictionary of the New Testament, 
vol II: A-H, Ferdmans, Grands Rapids, 1999; LIDpEL, 
Henry George; Scorr, Robert, Greek-Enghish Lexicon, 
Clarendon Press, Oxford, 1996; Lossky, Nicholas et al. 
(eds), Dictionary of the Ecumenical Movement, W.C.C. 
Publications, Geneva, 2010; Mincea, loan, Dicfionar 
al Noului Testament A-Z, Ed. Institutului Biblic și de 
Misiune al Bisericii Ortodoxe Române, București, 1995; 
NEcoIȚă, Athanase, 7to/ogia biblică a Vechiului Testament, 
Ed. Sophia, București, 2004. 

Doru Fer 


MILENARISM. Învățătură specifică mișcă- 
rilor eshatologice care s-au dezvoltat la peri- 
feria tradiţiilor religioase și, în special, a 
iudeo-creștinismului, și care se referă, conform 
sensului etimologic, la credința că Hristos va 
întemeia o împărăție de 1.000 de ani la a doua 
Lui venire, o înţelegere deformată a textului de 
la Apocalipsă, unde este vorba de „mii de ani” 
(20, 3,5-7). 

În literatura de specialitate, există doi termeni 
care se folosesc în relație cu milenarismul și 
anume: premilenarism şi postmilenarism. Premi- 
Jenarismul, cunoscut și ca biliasm, afirmă că 
a doua venire a Domnului precedă cei 1.000 
de ani ai Împărăției. În mod general, premi- 
lenariștii cred că instaurarea împărăției lui 
Dumnezeu va fi anunţată de numeroase semne 
ca: predicarea Evangheliei la toate neamu- 
rile, războaie, foamete, cutremure, apariția lui 
Antihrist, o mare perioadă de chinuri. Toate 
aceste catastrofe vor înceta atunci când Hristos 
va veni și va instaura Împărăția Lui pe pământ. 
Mulţi premilenariști, influențați de scrierile lui 


Edward Irving (1792-1834) și John Nelson 
Darby (1800-1882), accentuau ideea de răpire 
a sfinților la cer pentru a fi scutiți de chinuri 
în vremea lui Antihrist (2 Zes 4, 17). Postmi- 
lenarismul afirmă că Hristos va reveni după 
ce Biserica, datorită predicii și activității de 
prozelitism, va conduce oamenii către Împă- 
răţie. Răul nu va fi în totalitate eliminat, dar 
va fi redus la minimum, iar problemele econo- 
mice sau sociale vor fi rezolvate. Inaugurat de 
teologii puritani ai sec. al XVII-lea, postmile- 
narismul este considerat în literatura de speci- 
alitate ca o versiune creștină a ideii seculare de 
progres. Acesta este tipul de milenarism cel 
mai răspândit în cadrul principalelor biserici și 
comunități protestante. Distincția între premi- 
lenarism și postmilenarism este foarte impor- 
tantă în raporturile cu societatea ale grupurilor 
care predică sfârșitul lumii. Postmilenarismul 
pune accent pe acțiunea omului, pe efortul său, 
iar intervenția divină nu se produce decât după 
acest efort și în ideea de a-l răsplăti, de a-l încu- 
nuna. Premilenarismul, din contră, afirmă că 
omul singur nu poate produce decât catastrofe, 


deci intervenţia divină este absolut necesară. 
Bibliografie. „Xuudg”, în Lamee, G.W.H. (ed.), A 
Patristic Greek Lexicon, Clarendon Press, Oxford, 1961, 
p. 1525; CERBELAUD, Domionique, „Millenarisme”, 
în Dictionnaire critigue de theologie, Ed. PUF, 1998, pp. 
726-729; DANIELoV, Jean, 7Peologie du judeo-christia- 
nisme, Paris, 1957; ScnwARrz, Hillel, „Millenarianism: 
An Overview”, în ErrApE, Mircea (ed.), ZZe Encyclopedia 
of Religion, vol. LX, pp. 521-532. 

Radu Petre Mureșan 


MINOLOGHION. (zar. MINOLOGHIU; 
gr. fo minologhion — calendar, numit şi Prolog 
sau Pro/oage) Carte ce cuprinde viețile sfinților 
rânduite după zilele calendaristice. 

Primele Mino/oghii au fost alcătuite în sec. al 
X-lea de Sf. Simeon Metafrastul (Interpretul). 
Supranumele de Metafrastul i-a fost atribuit 
tocmai pentru faptul că el nu se limitează doar 
la ordonarea vieților sfinților după calendar, ci 
le și interpretează. Lucrarea lui a fost conti- 
nuată și completată în sec. al XVIII-lea de 
Mitropolitul Dimitrie al Rostovului, care a 
adunat, |n 12 volume (Mineiele), toate viețile 

sfinților prăznuiți în cele 12 luni. Acestea au 
fost traduse și în limba română și tipărite la 
Mănăstirea Neamţ, la sfârșitul sec. al XVIII-lea, 
de călugărul Isaac. O parte din Minologhion 
fusese deja tradusă din limba greacă și sârbă de 
Mitropolitul Dosoftei al Moldovei și publicată 
la Iași, în 1682, sub titlul Viezi/e sfnzi/or. 


Viorel Sava 


MINTE. (gr. nous) Concept teologic creștin 
care denumește, pe de o parte, activitatea 
conștientă a persoanei, dar, pe de altă parte, și 
componenta cognitivă a acesteia. ermenul are 
profunde implicaţii în antropologia ortodoxă, 
fiind pus în relație strânsă cu conceptele de 
chip, contemplaţie, îndumnezeire, fiind prin 
excelență organul prin care omul pătrunde 
semnificaţiile creaţiei și tainele lui Dumnezeu. 
Nous-ul, în antropologia ortodoxă, este perma- 
nent relaționat cu inima, rațiunea și trupul 
omului chemat la desăvârșire printr-un amplu 
proces ascetic-mistic în interiorul Bisericii. 

Dacă la început s-a crezut că Dumnezeu este 
accesibil doar nous-ului, iar pentru a încreș- 
tina această noțiune s-au depus mari eforturi, 
fără a se ajunge la un rezultat unanim acceptat, 
mai târziu s-a conștientizat faptul că realitatea 
„spirituală”, în sens creștin, nu poate fi redusă 
sau identificată cu cea intelectuală, în sens grec, 
care a substituit termenul nous, biblicului /eo, 
levav. Pentru a evita pătrunderea intelectua- 
lismului în Biserică, Părinţii au depus eforturi 
prin care termenul „minte” (04) a evoluat spre 
termenul kardia, așa încât, dacă pentru Platon 
facultatea prin care omul intră în contact cu 
Dumnezeu este intelectul (77025), fapt ce poate 
implica o anumită parțialitate a omului în 
relația sa cu Dumnezeu, pentru misticii creș- 
tini, în primul rând, relația dintre Dumnezeu și 
om nu se va desfășura doar pe o singură dimen- 
siune a ființei lui, ci va fi una integratoare, una 
care concentrează toate facultăţile omului care 
se adună în inimă. În acest sens, centrul de greu- 
tate în spiritualitate, înțeleasă ca urcuș înspre 
îndumnezeire, nu-l mai ocupă nous-ul, ca în 
mistica evagriană, străin de implicaţii cosmice, 
ci kardia, inima ca centru al ființei umane și 

al cosmosului chemat prin om a transfigurare. 
Echilibrul dintre Macarie, cu accentul pe inimă, 
și Evagrie, cu accentul pe minte, va fi realizat 
de Diadoh al Foticeii. Chiar dacă grecescul 
nous desemnează intelectul nu în sens raționa- 
list, ci drept ansamblul facultăţilor cognitive și 
contemplative, totuși centrul persoanei umane 
se află nu în minte, ci în inimă, în acele stră- 
funduri tainice ale ființei, unde mintea trebuie 
să coboare pentru ca omul, în integralitatea 
ființei sale, să se unească cu Dumnezeu. Deși 
nu anulau mintea, ci îi acordau un rol foarte 
important în procesul cunoașterii, scriitorii 
mistici vedeau centrul vieții și rădăcinile minții 
în inimă. Integritatea persoanei umane constă 
în raportul armonios al acestor două facultăți 
spirituale, inima și mintea, întrucât fără parti- 
ciparea minții intuițiile inimii rămân niște 
impulsuri obscure, iar fără inimă mintea-inteli- 
gență rămâne neputincioasă, aridă. 

De aceea, omul trebuie să-și readucă mintea în 
inimă, din împrăștierea ei exterioară, deoarece 
mintea numai prin inimă vede lumina și expe- 
rimentează iubirea personală a lui Dumnezeu. 
Unirea minţii cu inima înseamnă, în cele 
din urmă, ridicarea minţii peste determină- 
rile cosmosului și o orientare, și o deschidere 
a ei spre infinitul iubirii dumnezeiești la care 
ea participă în mod conștient, fiind unită cu 
inima. Prin întâlnirea minţii cu Duhul Sfânt, 
ea fiind adunată în inimă, această întâlnire 
face ca mintea să-și oprească orice lucrare, 
Duhul Sfânt fiind Cel Care lucrează acum cu 
iubirea Lui în ea, în timp ce inima se află într-o 
mișcare neîncetată, căci prin ea se face lucră- 
toare iubirea Duhului Sfânt. 

Folosindu-se de principiul trinitar, Părintele 
Stăniloae ne face să înţelegem relația care 
există între minte, rațiune și inimă ca chip al 
Treimii, precum și modul în care le putem 
percepe și înțelege: „Dintre cele trei aspecte ale 
sufletului, cel mai descoperit ne este rațiunea 
(Jogos), aceasta având parcă rolul de revelare, așa 
cum îl are în raport cu Sfânta Treime Logosul 
divin. Mintea (045), cu posibilităţile ei mai 
directe de cunoaștere și anume de cunoaștere a 
celor spirituale, ne este mai puțin descoperită. 

Aproape de tot acoperit ne este, la început, 
«duhul» sau «inima», căci «duhul» petrece în 
adâncurile noastre cum petrece Duhul în adân- 
curile Dumnezeirii [...]. «Duh» este un aspect 
și nous altul al aceluiași suflet simplu. «Duhul» 
sau «inima» cuprinde în sine «mintea», sau 
«înţelegerea» și «rațiunea», cum cuprinde 
Duhul Sfânt pe Tatăl și pe Fiul. De asemenea, 
«înţelegerea» cuprinde în sine «inima», sau 
«iubirea» și «rațiunea», iar «rațiunea», «<înţele- 
gerea» și «iubirea»”. 

In procesul cunoașterii există legătură nu numai 
între minte și inimă, ci și între minte și rațiune. 
Deși câteodată Părinţii Bisericii identifică 
mintea cu rațiunea, totuși arată caracteristi- 
cile lor distincte: „Mintea curată vede lucrurile 
drepte, rațiunea exercitată aduce cele văzute 
sub privire. Prin urmare, una este 7pin?ea, care, 
orientată fiind spre coincidența celor opuse, 
vede limpede lucrurile, ducând spre unitatea 
și identitatea prin har, și alta este raziznea, 
gândirea discursivă, întemeiată pe principiul 
logic al contradicţiei și identităţii formale și 
îndreptată spre multiplu, ea fiind aceea care 
formulează și exprimă cele văzute de minte”. 
Sf. Maxim Mărturisitorul arată că „mintea, 
mișcându-se fără să știe spre cauza lucrurilor 
numai prin dorință, «caută» numai, iar rați- 
unea, scrutând raţiunile adevărate din lucruri, 
în chip felurit, le «cercetează». Mintea este 
organul înțelepciunii; raţiunea cunoștinței 
[...]. Astfel, cel ce și-a curăţit mintea de orice 
nălucire sensibilă primește înțelepciune; cel 
ce și-a făcut rațiunea stăpână peste afectele 
înnăscute primește cunoștință”. Referindu-se 
la raportul dintre minte și rațiune, Sf. Maxim 
arată că mintea, luminată fiind de razele 
dumnezeiești, este în stare să vadă cele ce nu 
se văd de cei mulți, iar rațiunea, nefiind împie- 
dicată de nicio pată a patimilor, devine tălmă- 
citoare a celor văzute de minte, grăind despre 
cele ce mintea vede. 

Sf. Maxim Mărturisitorul scoate în evidenţă, 
în special, mișcările paralele ale minții (77025) 
și ale raţiunii (/ogos), mintea — după el — îndru- 
mând activitatea noetică a omului, prin care 
acesta dobândește „cunoștința care nu se uită”, 


în timp ce rațiunea îndrumă activitatea vieții 
practice, al cărei ţel, în fiinţele raționale, este 
virtutea care stă la baza credinței. 

Calist Catafyghiotul arată că sufletul este vovc, 
NOYoG și Tvevuo, adică minte, rațiune și duh, 
după asemănarea Sfintei Treimi. La rândul său, 
Sfântul Maxim afirmă că intelectul, rațiunea 
și spiritul omului trebuie să se conformeze 
arhetipurilor lor: Marele Intelect, Logosul și 
Duhul. Părintele Dumitru Stăniloae spune 
în acest sens: „Lreimea sufletului ca chip al 
Treimii Supreme se menţine și se adâncește în 
asemănare, rămânând în legătură de iubire cu 
arhetipul ei treimic prin iubirea aflătoare în ea 
(prin duhul). Cel ce nu face aceasta își sfâșie 
sufletul treimic, desfăcând iubirea de cuvânt și 
cuvântul de înțelegere (minte) (...). Acest chip 
treimic — este înțeles — ca structură a iubirii nu 
numai prin iubirea ce iradiază din Dumnezeu, 
ci și prin iubirea ce iradiază din ceilalți oameni 
ca focare treimice ale iubirii”. 

Scriitorii filocalici subliniază locul, rolul și 
independența minţii față de trup: „Mintea fără 
trup face multe lucruri bune și rele. Dar trupul 
fără minte nu poate face nici una din acestea, 
deoarece legea slobozeniei se cunoaște înainte 
de faptă”. Totuși, mișcările minţii stau în legă- 
tură și au consecințe directe asupra mișcărilor 
trupului și invers, iar zidul despărțitor prin 
care trupul poftește împotriva duhului și duhul 
împotriva trupului nu se poate surpa fără liniș- 
tire și rugăciune, mintea fără trup neputându-se 
liniști și de aceea este necesară o implementare 
a legilor minţii în dezordinea provocată de 
legile trupului. 

Mintea are menirea de a izbăvi simţurile sufle- 
tului de voile trupului și să le ducă la nepătimire, 
prin aceasta omul pregătindu-se pentru nemurire. 
Mintea stăpânind asupra patimilor face simți- 
rile organ al virtuții, iar dacă patimile stăpânesc 
asupra minții, modelează simțurile spre păcat, 
mintea devenind pământească prin orientarea 
ei spre materie. Patimile nu sunt altceva decât o 
abatere de bunăvoie de a starea conformă firii la 
o stare contrară firii și de aceea sunt iraționale, 
iraționalitate în care nu se situează doar rațiunea 
căzută a omului, ci întreaga ființă umană. În acest 

sens, omul trebuie să evite această stare irațio- 
nală și să devină virtuos. Totuși, Sfinții Părinţi 
fac deosebire între pazimi/e sufletului și patimile 
frupului, însă patimile trupești își au începutul în 
suflet. Astfel, putem afirma că anumite patimi 
privesc atât sufletul cât și trupul. Fiecare patimă 
cuprinde într-o oarecare măsură totalitatea pute- 
rilor sufletului (inteligența, voința, memoria, 
dorința, irascibilitatea, imaginaţia) deși, în mod 
strict vorbind, patimile afectează în mod esențial 
partea pătimașă a sufletului, formată din puterea 
doritoare și puterea irascibilă, care sunt puteri 
pătimașe (naOnruui). 

A trăi în Hristos și în Biserică înseamnă — și 
aceasta ne-o demonstrează și viețile sfinților — a 
dobândi o nouă forma mentis, adică o nouă formă 
de gândire, diferită fundamental de gândirea 
sau mintea omului căzut în cursele propriilor 
păcate sau, altfel spus, de rațiunea autonomă. Sf. 
Grigorie de Nyssa descrie decăderea minții în 
patimile dobitocești, precum și restaurarea aces- 
teia prin virtuți, care coincide cu o viață îmbu- 
nătățită din care transpare, strălucește chipul 
lui Dumnezeu, umbrit până atunci de chipul 
dobitocului. Deci, patima, care se realizează 
cu concursul nemijlocit al minţii, facilitează 
nu numai o cădere a omului din starea de har, 
realizată în Hristos, ci și o desfigurare a chipului 
său, o caricaturizare a lui, prin care nu se mai 
recunoaște ca fiind făptură aleasă a lui Dumne- 
zeu-Creatorul. Starea firească a minții omului 
este de a se uni cu mintea lui Hristos, după cum 
spune și Sfântul Pavel: „Noi, însă, avem gândul 
(mintea) lui Hristos” (7 Co 2,16). Alipirea minții 
de simțuri sau de cerințele hedoniste ale trupului 
duce la autonomie, care înseamnă în ultimă 
instanță moartea minţii, în timp ce viața minții 
este susținută de orientarea ei spre Dumnezeu. 
Sfânta Scriptură vorbește despre oameni stricați 
la minte și lipsiţi de adevăr (7 Zim 6, 5) și tot 
Scriptura ne îndeamnă ca să ne schimbăm viața 
prin înnoirea minţii (Rm 12, 2) şi să nu trăim 
ca păgânii care își petrec viața în deșertăciunea 
minţii lor (£/4, 17). 

Bibliografie. CAsr CATAFYGIOTUL, Despre unirea dumne- 
zeiască şi viața contemplativă, în Dumitru STĂNILOAE, Asce- 


fica şi Mistica Bisericii Ortodoxe, Ed. Institutului Biblic și de 
Misiune al Bisericii Ortodoxe Române, București, 2002; 


DICŢIONAR DE TEOLOGIE ORTODOXĂ 


GRIGORIE DE Nyssa, SF., Despre facerea omului, XVIII, în 
coll. PSB, vol. XXX, Ed. Institutului Biblic și de Misiune al 
Bisericii Ortodoxe Române, București, 1998; Loja, Cris- 
tinel, Raziune și mistică în Teologia Ortodoxă, Ed. Univer- 
sităţii „Aurel Vlaicu”, Arad, 2008; Isara PusrnrcuL, SF. 
Despre păzirea minții în 27 de capete, 14, 26, în Filocalia, 
vol. Î, trad. D. Stăniloae, Ed. Harisma, București, 1993; 
LARCHET, Jean-Claude, Zerapeutica bolilor spirituale, trad. 
M. Bojin, Ed. Sofia, București, 2001; Mancu AscETUL, 
Sr., Despre cei ce-și închipuie că se îndreptează din fapte, 17, în 
Filocalia, vol. I, trad. D. Stăniloae, Ed. Harisma, București, 
1993; Mancu AscETuL, Sr., Despre legea duhovnicească în 
200 de capete, 101, în Filocalia, vol. L, trad. D. Stăniloae, 
Ed. Harisma, București, 1993; MaxIm MĂRTURISITORUL, 
Sr., Ambigua, în coll. PSB, vol. LXXX, trad. D. Stăniloae, 
Ed. Institutului Biblic și de Misiune al Bisericii Ortodoxe 
Române, București, 1983; Maxim MĂăRTURISITORUL, 
Sr., Mystagogia, cosmosul şi sufletul, chipuri ale Bisericii, Ed. 
Institutului Biblic și de Misiune al Bisericii Ortodoxe 
Române, București, 2000; Maxim MĂRTURISITORUL, SF., 
Răspunsuri către Tălasie, 59, 3, 14, în Filocalia, vol. IL, Ed. 
Harisma, București, 1993; SrăNILoAE, Dumitru, n. 499, 
627,628, în Filocalia, vol. VIII, trad. D. Stăniloae, Ed. Insti- 
tutului Biblic și de Misiune al Bisericii Ortodoxe Române, 
București, 1979; TEOLIPT AL FILADELFIEI, Cuvânt despre 
ucrarea cea ascunsă întru FHristos, în Filocalia, vol. VII, trad. 
D. Stăniloae, Ed. Institutului Biblic și de Misiune al Bise- 
ricii Ortodoxe Române, București, 1977. 

Cristinel loja 


MINUNE. Concept teologic referitor la un 
act supranatural sau dumnezeiesc și la conse- 
cinţele acestuia, care depășesc ordinea naturală 
creată, dar și cadrul rațional-inteligibil. 

Minunile cer rațiunii acceptarea imposibilului. 
Eșecul gândirii curente, la o primă întâlnire cu 
minunea, este resimţit, de cele mai multe ori, 
ca o adevărată criză la nivelul conștiinței, iar 
răspunsul omului se poate petrece fie la nivel 
pur raţional, logic, prin respingere-negare, 
respectiv printr-un proces febril de căutare 
la nivel rațional de posibile explicaţii într-o 
logică de tip cauză-efect, fie la nivel teologic, 
duhovnicesc, prin asumarea minunii ca verita- 
bilă teofanie și deci depășind registrul natural 
de interpretare. Pentru creștin, adevărata expe- 
riere a minunii este cea duhovnicească, nu prin 
explicare, dată fiind imposibilitatea rațiunii de 
a circumscrie fenomenul unor rațiuni explica- 
bile exclusiv prin investigare de tip științific. Ea 
presupune gestul de încredere-credință într-o 

semnificaţie mai profundă decât o poate revela 
logica curentă. Minunea este asemenea iceber- 
gului. Partea de la suprafață se sprijină în adânc 
pe o alta, mai mare. Cea din imersiune, din 
adânc îi este fundament celei dintâi și o explică, 
o susține. De aceea, radiografierea minunilor 
într-o lumină a logicii naturale pare din start 
sortită eșecului, ca una care nu va putea even- 
tual decât să pună în evidență anomalia, nefi- 
rescul (iar aici știința poate cu precizie să-și 
utilizeze propria competență), dar partea invi- 
zibilă a minunii, fundamentul său duhovnicesc, 
va rămâne inaccesibil gândirii naturale. 

Știm că minunea nu ţine doar de o depășire 
excepțională a cadrului natural de manifes- 
tare, minunea nu este un accident, ea revelează 
întâi de toate o semnificație duhovnicească 
profundă. Desprinderea minunii de contextul ei 
duhovnicesc reprezintă o deformare a acesteia, 
este o lipsire a corpului minunii de adevărata sa 
coloană vertebrală. O explicare pur științifică a 
unei minuni nu este deci în chip necesar impo- 
sibilă, însă propune doar o imagine intelectuală 
și, prin urmare, limitativă a ceva infinit mai 
complex, al cărui fond scapă înțelegerii curente 
și care ţine de lucrarea harului. 

Creștinismul este un mod de trăire prin 
excelență „minunat”, cu alte cuvinte perma- 
nent structurat de minunea perpetuă pe care 
Dumnezeu o face cu omul în vederea mântu- 
irii lui. Creștinismul este o întrupare a minunii 
în lumea noastră căzută. Știind însă neputința 
firii omenești de a se deschide prezenţei divine 
ca urmare a intrării păcatului în lume, Hristos 
va propovădui însoţindu-Și cuvântul (el însuși 
în sine o minune, ca unul care aduce omului 
har, mântuire) de gesturi, de minuni. Rațiunea 
ultimă a minunilor este departe de un even- 
tual spectacol al ineditului. Ea nu se situează la 
nivelul legilor naturale, depășite sau nu în mod 
excepțional — și aici ar fi competența științei 
să certifice excepţiile, anomaliile. Rațiunea 
ultimă a minunii este în Dumnezeu. Minunea 
este semn de prezență personală, este teofanie. 
Prin eventuala excepție declanșată la nivelul 
legilor fizice, Dumnezeu nu face decât să 
ofere un răspuns iubitor unor profunde nevoi 


umane, esenţială fiind transformarea interi- 
oară, convertirea sufletului. 

Minunile făcute de ucenicii lui Hristos, cu 
puterea dăruită de EI, adevăratul săvârșitor, 
sunt împliniri ale credinței în El. Minunile 
sunt semne prin care Dumnezeu trezește 
realitatea lăuntrică a sufletelor, desprinde 
privirea de teluric, orientând-o către Împă- 
răţia cerurilor. „iudeii cer semne, iar elinii 
caută înţelepciune” (7 Co 1, 22), observă Sf. 
Apostol Pavel, purtând în mijlocul poporului 
iudeu Evanghelia și amintind, nu fără o undă 
de reproș, observaţia Mântuitorului: „dacă nu 
veţi vedea semne și minuni, nu veți crede” (In 
4,48). Minunile devin astfel adeverire, acredi- 
tare, semne ale dumnezeirii în mijlocul unor 
oameni care trebuia să fie treziți pornind de la 
realitatea concretă a simţurilor: „lisus Nazari- 
neanul, bărbat adeverit între voi de Dumnezeu, 
prin puteri, prin minuni și prin semne pe care 
Le-a făcut prin El Dumnezeu în mijlocul 
vostru” (EA 2,22), Îl prezintă Petru mulțimii pe 
Hristos, în ziua Pogorârii Duhului Sfânt. Acest 
har se pogoară și asupra ucenicilor Săi: „și tot 
sufletul era cuprins de teamă, căci multe minuni 
și semne se făceau în lerusalim prin apostoli” 
(FA 2, 43), dându-le putere să Îl mărturisească: 
„Și acum, Doamne”, cer Apostolii, „caută spre 
amenințările lor și dă robilor Tăi să grăiască 
cuvântul "Tău cu toată îndrăzneala, întinzând 
dreapta Ta spre vindecare și săvârșind semne și 
minuni, prin numele Sfântului Tău Fiu lisus” 
(EA 4, 29-30). Efectul cererii lor este imediat: 
„[...] și pe când se rugau astfel, s-a cutremurat 
locul în care erau adunați, și s-au umplut toți de 
Duhul Sfânt și grăiau cu îndrăzneală cuvântul 
lui Dumnezeu” (FA 4,31). 

Fundamentală era transformarea interioară 
produsă în sufletele ucenicilor, cutremurarea 
slăbiciunii lor, întărirea spre mărturisirea 
lui Hristos, ca urmare a experienței interi- 
oare a harului Duhului Sfânt. Pentru creștin, 
cea mai mare minune este lucrarea harului 
lui Dumnezeu în lume, în oameni, în natură, 
prin care întreaga creație gustă putere de viață, 
tinzând a intra pe făgașul normalității acelei 
„noi fizici a trupului înviat al lui Hristos”, 

după cum spune atât de frumos teologul 
francez Olivier Clement. Minune este însăși 
viața, faptul că trăim, că existăm, că ne putem 
bucura de darurile lui Dumnezeu Care ne 
iubește, Care susține lumea — toate energiile 
lui Dumnezeu sunt necreate și în toată creația 
este săvârșit un miracol continuu, al coerenței, 
al conservării, al providenței lui Dumnezeu, 
spune monahul 'Iheoklitos de la Mănăstirea 
Dionisiu din Sfântul Munte Athos. Descope- 
rirea acestei minuni perpetue este însă posibilă 
prin curăţarea ochilor inimii de mâzga păca- 
tului. Minunea este rezultatul rugăciunii și 
semn al unei intervenții divine prin care omul 
deschide ochii către fundamentul duhovnicesc 
al realității. Prin ea, ochii spirituali întreză- 
resc adâncul și o profundă schimbare are loc 
în structura ființei umane. Mersul pe mare 
al lui Petru, învierea din morţi, trecerea prin 
ușile încuiate, postul de patruzeci de zile al lui 
Hristos, vindecările, toate acestea nu fac decât 
să arate acel real profund, miezul lucrurilor, 
care ține de duhovnicesc și care le structurează 
din lăuntrul lor. lar această realitate se arată 
inteligibilă prin ochii credinței într-o cheie de 
raționalitate articulată și deci sesizabilă prin 
lucrarea harului dumnezeiesc. Harul odih- 
nește în omul care își vede propriul păcat, care 
se îngrijește de neputințele sale. Conștiința 
păcatului face ca harul să vină să locuiască în 
om, iar atunci omul însuși devine cea mai mare 
minune: Dumnezeu cel netrupesc Se odihnește 
ca prezență în el și Se arată prin el lumii întregi. 
Vederea omului purtător de Dumnezeu este 
vedere a lui Dumnezeu în om, iar aceasta este 


cea mai mare minune. 

MIR. (gr. fo miron) L. Untedelemn sfințit şi 
aromat folosit pentru ungerea credincioșilor 
atât în cadru ritualic, cât și în afara lui. 

Sfântul și Marele Mir este untdelemn ames- 
tecat cu vin natural și cu 38 de arome. Litur- 
gica ne arată simbolismul acestui număr mare 

de arome, constând în „mulțimea darurilor 
Duhului Sfânt, care se revarsă asupra credincio- 
sului în momentul ungerii cu Sfântul și Marele 
Mir, la rostirea formulei «Pecetea darului 
Duhului Sfânt», precum și asupra bisericilor și 
antimiselor sfințite prin el” (Lifurgica genera/ă, 
p. 264). Din momentul obţinerii autocefaliei în 
anul 1885, Biserica Ortodoxă Română săvâr- 
șește slujba sfințirii Sfântului și Marelui Mir, 
în cadrul Sfintei Liturghii a Sf. Vasile cel Mare, 
în Joia Patimilor, aceasta fiind săvârșită de către 
soborul episcopilor Sfântului Sinod, prezidat 
de patriarhul Bisericii. 

Sfinţirea acestuia se săvârşeşte după o slujbă 
numită Rânduiala la prepararea, fierberea şi sfin- 
firea Mirului, de obicei la interval de câţiva ani, 
însă la nevoie și după trebuință nu este exclusă 
și sfințirea lui anuală. Acest act al sfințirii 
revine în exclusivitate episcopilor, acest lucru 
fiind reglementat de Can. 6 Cart., conform 
căruia „pregătirea Sfântului și Marelui Mir să 
nu se facă de presbiter”. După sfințire, acesta 
este împărțit tuturor eparhiilor Bisericii locale 
autocefale, întrebuințându-se la Sfânta Taină a 
Mirungerii, la sfinţirea bisericilor, paracliselor 
și la sfințirea antimiselor. Toate aceste compo- 
nente amestecate și stropite cu agheasmă se 
pun în vase speciale și se fierb, urmându-se 
rânduiala prevăzută de cărțile de slujbă. Pregă- 
tirile pentru prepararea Sfântului și Marelui 
Mir încep joi, înainte de Florii, și se încheie 
joi, în Săptămâna Sfintelor Pătimiri, când, în 
cadrul Sfintei Liturghii, se face sfințirea de 
către soborul ierarhilor în frunte cu patriarhul 
țării. După sfințire, Sfântul și Marele Mir este 
împărțit tuturor eparhiilor Bisericii Autoce- 
fale sau Patriarhiei în care a avut loc sfinţirea. 
Sfântul și Marele Mir se folosește la adminis- 
trarea Tainei Mirungerii, la sfinţirea bisericilor 
și a antimiselor. 


II. (slav. mir — popor) v. MIREAN. 

Lucian Farcașiu 


MIRACOL. v. MINUNE. 


MIREÂN. Om din popor. Persoană din cea de-a 
doua categorie constitutivă a organismului biseri- 
cesc, pe lângă clerici, fiecare dintre aceste categorii 
având caracterul necesităţii, în sensul că Biserica 
nu poate exista și nu-și poate îndeplini misiunea 
ei decât prin aceste două categorii constitutive ale 
ci, iar nu numai prin vreuna dintre ele. 

Prin acest element, după canonistul I.N. Floca, 
se înțelege „totalitatea credincioșilor creștini 
membri ai Bisericii, care nu au starea preo- 
țească în niciuna din treptele sale și nici cali- 
tatea de slujitori inferiori ai Bisericii, instituiți 
prin hirotesie sau prin alt chip” (Floca, N. loan; 
Joantă, Sorin, Drept bisericesc, p. 105). Pentru 
mirean se mai folosește și un alt termen, cel de 
„laic”. Etimologic, „laic” înseamnă în grecește 
„om profan, neinițiat”, iar prin termenul 
„mirean”, care este de origine slavă, se înţelege 
„om din lumea mare, din masă”, om care face 
parte din pătura de jos a societății. 

1. Mirenii participă la exercitarea puterii învă- 
țătorești în temeiul îndatoririlor de conștiință 
și drepturilor afirmate de-a lungul timpului, 
obligându-se la mărturisirea dreptei credințe, 
după îndemnul Mântuitorului lisus Hristos, 
Care spune: „Oricine va mărturisi pentru Mine 
înaintea oamenilor, mărturisi-voi și Eu pentru 
el înaintea Tatălui Meu, Care este în ceruri. lar 
de cel ce se va lepăda de Mine înaintea oame- 
nilor și Eu Mă voi lepăda de el înaintea Tatălui 
Meu, Care este în ceruri” (Mz 10, 32-33). Prin 
obligația morală de a mărturisi, mirenii au 
fost implicaţi în lucrarea misionară a Bise- 
ricii, mărturisindu-L, pe Hristos celor care 
nu-L cunosc, în lucrarea catehetică-didactică, 


mărturisindu-L. celor mai puţin cunoscători, 
în lucrarea apologetică și, nu în ultimul rând, 
având datoria de mărturisire întregii lumi, prin 
lucrarea teologico-didactică și de păstrare neal- 
terată a dreptei credințe. 

2. Participarea laicilor la exercitarea puterii 
sfințitoare se concretizează, în primul rând, 
prin lucrarea fiecăruia la propria mântuire, 
prin colaborarea cu harul divin, care se revarsă 
asupra lor prin Sfintele Taine, celelalte icrurgii 
și rugăciuni, a căror eficacitate este condiționată 
de credința și vrednicia lor. În același timp, ei 
colaborează și cu clerul, asigurând eficacitatea 
lucrării mântuitoare a Bisericii. Dar mirenii 
au datoria să conlucreze și pentru mântuirea 
întregii obști creștine, în baza chemării gene- 
rale, adică a preoţiei universale, la care aceștia 
răspund prin rugăciunea obștească și partici- 
parea la serviciul divin public. Rânduiala stator- 
nicită de a nu se săvârși Sfânta Liturghie decât 
în prezența credincioșilor subliniază aspectul 
exercitării puterii sfințitoare de către mireni. În 
caz de necesitate, mirenii pot administra Sfânta 
Taină a Botezului. 

3. Participarea laicilor la exercitarea puterii 
jurisdicționale, prin cele trei funcții ale sale 
- funcţia legislativă, judecătorească și execu- 
tivă —, este cea mai vizibilă, la aceasta mirenii 
fiind totdeauna prezenţi. Funcția legislativă se 
exercită prin prezența și lucrarea mirenilor la 
activitatea legiuitoare a Sinoadelor Ecumenice 
și a sinoadelor locale de diverse tipuri, numite 
fie sinoade mixte, fie sinoade generale, soboare, 
congrese sau adunări. Funcţia judecătorească se 
exercită de către mireni prin participarea aces- 
tora la săvârșirea unei lucrări sfințitoare sacra- 
mentale, ca de exemplu: administrarea Sfintei 
Taine a Pocăinței, mărturisirea păcatelor, 
precum și la dezlegarea de ele sau la aplicarea 
epitimiilor, acte care se desfășurau nu numai 
în prezența credincioșilor, ci și cu implicarea 
lor activă. Prezenţa și colaborarea mirenilor se 
impun și la îndeplinirea unui act judecătoresc, 
adică în cadrul unor instanțe disciplinare și 
chiar judecătorești, în cazurile când se judecă 
abateri cu caracter moral sau litigiile dintre 
clerici și mireni. 

Funcţia executivă se concretizează prin punerea 
în executare a hotărârilor instanțelor discipli- 
nare și judecătorești ale Bisericii, a hotărârilor 
organismelor de conducere a acesteia și, mai 
ales, prin colaborarea lor la actele de alegere a 
clerului și a altor organe de conducere a Bise- 
ricii, precum și la actele de administraţie a averii 
bisericești. Elementul laic reprezintă cel de-al 
doilea element constitutiv esenţial al Bisericii, 
fără de care Biserica nu poate exista, după 
cum nu poate exista nici fără cler, elementul 
principal al Bisericii atât prin starea sa harică 
superioară, cât și prin funcția și drepturile ce-i 
sunt asigurate. Deși element secundar, laicii 
sunt colaboratorii permanenți ai clerului atât 
în lucrarea esenţială harică, cât și în lucrarea ei 
social-juridică auxiliară. — 

Emilian-lustinian Roman 


MIRIDE. (gr. mirida — parte, porție) Denumire 
liturgică dată părticelelor (firimiturilor) pe care 
preotul le scoate din prescurile aduse la altar de 
credincioși și le așază pe Sfântul Disc, în jurul 
Sfântului Agneț. 

Ritualul scoaterii miridelor din prescuri este 
prevăzut de Liturghier la capitolul Rânduiala 
Proscomidiei. Preotul folosește cinci prescuri, 
după cum urmează: din prima prescură decu- 
pează partea inscripționată IS, HS, NI, KA, 
numită Sfântul Agneţ, pe care o așază în mijlocul 
Sfântului Disc. Această miridă va fi sfinţită la 
Sfânta Liturghie, devenind Trupul euharistic 
al Domnului; din a doua prescură se scoate o 
miridă de formă triunghiulară, în cinstea și spre 

pomenirea Maicii Domnului, care este așezată 
în partea dreaptă a Sfântului Agneţ; din a treia 
prescură sunt scoase nouă miride în formă de 
triunghi, de dimensiuni mai mici decât cea 
scoasă în cinstea Maicii Domnului, și se așază 
în rând, trei câte trei, în stânga Sfântului Agneţ, 
în cinstea și spre pomenirea a nouă categorii de 
sfinți: îngeri, proroci, apostoli, ierarhi, mucenici, 
cuvioși, doctori fără de arginți, Sfinţii loachim și 
Ana și cei pomeniţi în ziua respectivă, și sfântul 
a cărei Liturghie se săvârşeşte (loan Gură de 
Aur sau Vasile cel Mare); din prescura a patra 
se scot trei miride, de formă triunghiulară, ca 
dimensiuni fiind între cea a Maicii Domnului 
și cele ale cetelor de sfinți, spre pomenirea ierar- 
hului locului, a autorităţilor civile și a poporului 
român, iar a treia spre pomenirea ctitorilor bise- 
ricii în care se face slujba, așezându-le în fața 
Sfântului Agneţ. Tot din prescura a patra se scot 
mai multe miride (firimituri) spre pomenirea 
tuturor credincioșilor vii pentru care s-au adus 
pomelnice și daruri la Sfântul Altar; din a cincea 
prescură se scot miride pentru credincioșii ador- 
miţi. Alături de Sfântul Disc se află Sfântul Potir 
în care preotul toarnă vin și apă, acestea urmând 
să fie sfințite, devenind Sângele Domnului. 
După sfinţirea Darurilor, la momentul împăr- 
tăşirii, preotul și credincioșii se împărtășesc din 
Sfântul Agneţ și din Sfântul Sânge, apoi miri- 
dele de pe Sfântul Disc sunt turnate în Sfântul 
Potir și sunt consumate de preot sau diacon la 
sfârșitul Sfintei Liturghii. 

Bibliografie. Lizurghier, Ed. Institutului Biblic și de 
Misiune al Bisericii Ortodoxe Române, București, 2008; 
BRANIȘTE, Ene, Lifurgica Specială, Ed. Institutului Biblic 
și de Misiune al Bisericii Ortodoxe Române, Bucu- 
rești, 1980; Vinrirescu, Petre, Lizurgbierul explicat, Ed. 
Institutului Biblic și de Misiune al Bisericii Ortodoxe 


Române, București, 1998. 
Viorel Sava 


MIRUNGERE. Taina sfântă în cadrul căreia, 
prin ungerea cu Sfântul și Marele Mir, noul 
botezat primește darurile Sfântului Duh, nece- 
sare vieții lui creștine. 

Prin  Mirungere, creștinul devine  znsz/ 
Domnului, parte din seminția aleasă, din 
preoția împărătească şi din poporul sfânt al lui 

Dumnezeu (7 Prr 2, 5-9). Formula rostită de 
preot în timp ce face ungerea cu Sfântul Mir 
este „Pecetea darului Sfântului Dub”. Prin 
urmare, cel nou botezat este pecetluit cu daru- 
rile Sfântului Duh. Mirungerea se face în 
semnul sfintei cruci la părțile principale ale 
corpului: la frunte, la ochi, la nări, la gură, la 
urechi, pe piept, pe spate, la mâini și la picioare. 
În tradiția ortodoxă, Mirungerea este admi- 
nistrată imediat după Botez și este urmată 
de Sfânta Împărtășanie, toate aceste Sfinte 
Taine fiind numite Zăine/e înifierii creştine sau 
Tainele încorporării (integrării) în Hristos, în 
trupul Său tainic, Biserica. Abia începând cu 
sec. al XII-lea, în tradiţia catolică, Mirungerea, 
numită Confirmare (Sacramentum Confirmati- 
0nis), este administrată independent de Botez, 
atunci când copiii împlinesc vârsta de 12 ani. 

Taina Mirungerii nu este doar un element 
organic a Tainei Botezului, ci ea este împlinirea 
şi încununarea Botezului, așa cum și Împărtă- 
șirea, care urmează după ea, reprezintă înche- 
ierea și împlinirea Mirungerii. Pecetea Sfântului 
Duh este, în mod evident, un act nou care, deși 
pregătit și făcut posibil prin Botez, dă slujbei 
de inițiere o dimensiune nouă, așa încât Bise- 
rica a precizat că este vorba despre o altă Taină 
— un dar și o Sfântă Taină distinctă de Botez. 
Noutatea și caracterul unic al acestei Taine 
constau în faptul că se acordă celui botezat nu 
numai un dar sau altul, sau anumite daruri ale 
Duhului Sfânt, ci pe Însuși Duhul Sfânt ca dar. 
Desăvârșirea Botezului în Mirungere înseamnă 
venirea personală a Sfântului Duh, Care Se 
descoperă omului și rămâne în el. Așadar, 
aceasta înseamnă a cunoaște pe Sfântul Duh, a 
avea pe Sfântul Duh, a fi în Duhul. Sf. Serafim 
de Sarov spunea următoarele: „când Duhul lui 
Dumnezeu coboară peste om și-l acoperă de 
plinătatea Sa, sufletul omenesc este inundat de 
o bucurie nespusă, fiindcă Duhul lui Dumnezeu 
transformă în bucurie tot ce atinge”. Darul 
Sfântului Duh primit în Taina Mirungerii este 
Cincizecimea noastră personală. Duhul Sfânt 
ne pecetluiește, adică ne arată și ne confirmă ca 
mădulare ale Bisericii, trupul lui Hristos, și ca 
cetățeni ai Împărăției lui Dumnezeu. Nouă ne 


revine menirea să-L împropriem, să-L primim 
cu adevărat, să-L facem al nostru. Acesta este 
scopul vieții creștine: dobândirea Duhului Sfânt. 
Noi primim acest dar personal al Duhului 
lui Hristos nu numai pentru că aparținem lui 
Hristos prin credință și iubire, ci și pentru că 
această credință și iubire ne-a făcut să dorim 
viața Lui, să dorim a fi în EI și, prin Botez, 
am fost îmbrăcați în El. Hristos este Unsul 
Domnului și noi primim ungerea Lui. Hristos 
este Fiul și noi suntem adoptați ca fii, ca să 
participăm la viaţa Lui. Pecetea darului Sfân- 
tului Duh este deodată împlinire a Botezului și 
o nouă Laină care-l poartă pe neofit dincolo de 
Botez. Făcându-l hristofor în Hristos, ungân- 
du-l cu ungerea Celui care este Unsul, Sfântul 
Duh deschide omului posibilitatea îndumne- 
zeirii. Aceasta este semnificaţia acestei negrăite 
Taine: aceea că, în Hristos, noi devenim temple 
ale Duhului Sfânt: împărați, preoți și profeți! 
Slujirea împărătească. Hristos „a făcut din noi 
o împărăție de preoți pentru Dumnezeu 'Iatăl 
Său” (FA 1, 6), în EI noi devenind „preoție împă- 
rătească” (7 Pr 2, 9). Dumnezeu dă omului pe 
care-l creează o putere împărătească. E] îl creează 
pe om după chipul său și acesta înseamnă că 
suntem creați după chipul Împăratului, al Aceluia 
Care are toată puterea în cer și pe pământ. Chiar 
în starea lui de cădere, când el abdică de la demni- 
tatea sa împărătească, omul continuă să poarte 
pecetea demnităţii lui originare. Numai că prin 
căderea lui, omul ajunge la pierderea demnității 
lui împărătești. În loc să devină împăratul făpturii, 
omul devine, astfel, sclavul ei. 

În ungerea cu untdelemnul bucuriei, viața cea 
nouă, în Hristos, este anunțată ca fiind putere 
și stăpânire. Omul este îmbrăcat cu veșminte 
împărătești și aceasta înseamnă dobândirea 
demnității împărătești a lui Hristos, pe care omul 
o primește prin pecetea Mirungerii. Hristos ne 
mântuiește reconstituind natura noastră, făcând 
din noi, în mod obligatoriu, o parte integrantă a 
Creaţiei și făcându-ne să fim împărați în aceasta. 
Ungerea împărătească ne reașază, așadar, real- 
mente în dimensiunea împărătească. Această 
dimensiune împărătească o revarsă Duhul 
Sfânt peste noi în Taina Mirungerii. 

Slujirea sacerdotală sau preoțească. Dimensiunea 
sacerdotală a vieții creștine, primită prin darul 
Sfântului Duh, a fost uitată încă și mai mult 
decât demnitatea împărătească redobândită 
de om în Hristos. Gândirea creștină a descins 
într-o falsă dilemă: ori preoția instituțională 
exclude caracterul sacerdotal al tuturor crești- 
nilor, ori caracterul sacerdotal al laicilor și, în 
fapt, al întregii Biserici (definită de Apostol ca 
„preoție împărătească”) exclude, mai mult sau 
mai puţin, preoția instituțională. 

În ceea ce priveşte Biserica veche, atât preoția 
instituţională în Biserică, precum și cea împără- 
tească a Bisericii constituiau cele două dimen- 
siuni esenţiale și complementare ale vieții 
însăși. Vom putea, așadar, vorbi despre două 
dimensiuni existențiale și complementare ale 
Tainei Preoţiei: Preozia împărătească ca mod de 
viață creștină și preozia instituțională ca formă 
esențială a Bisericii. Demnitatea împărătească 
a omului se desăvârșește în preoție, prin care-l 
face cu adevărat stăpân al universului, Hristos 
sfințind lumea și făcând-o părtașă la îndumne- 
zeire. Căderea omului înseamnă renunțarea la 
această chemare sacerdotală, refuzul lui de a fi 
preot. „Ale Tale dintru ale Tale, Ție aducem de 
toate și pentru toate”. Această vocaţie constă 
în a sfinți și a ne transforma și pe noi înșine și 
viața noastră, precum și lumea care ne-a fost 
oferită de Dumnezeu. 

Hristos așază preoţii în Biserică pentru ca 
preoția Lui să poată să fie mereu prezentă și să 
fie mereu „plinirea Celui pe Care Dumnezeu 
îl umple în întregime” (£f/ 1, 23). Preoţia din 
Biserică nu este a celor ce o primesc, ci este 
preoția lui Hristos. 

Slujirea profetică. Ce este darul profetic 
dobândit de om în Taina Mirungerii? Puterea 
dată omului de a discerne totdeauna voia lui 
Dumnezeu, de a auzi glasul Lui și de a fi în 
sânul creaţiei — în lume — martor al înțelepciunii 
divine. Ungerea cu Sfântul Mir este pentru noi 
ridicarea la demnitatea Împărătească, hirotonia 
în preoţia împărătească și dobândirea darului 
profeției. Noi primim toate acestea pentru că 
Sfântul Duh este darul pe care ni-l face Hristos, 
EI Însuși fiind Împărat, Arhiereu și Preot. 

Lucian Farcașiu 


MISIUNE. (lat. mizo, ere - a zrimite, BI. aposte- 
Jein) Vocaţia apostolică a Bisericii de a propovădui 
Evanghelia la toate neamurile, chemându-le la 
convertirea prin credința în Hristos și botezân- 
du-le în numele Sfintei Treimi (MZ28, 19). 

Misiunea creștină își are temeiul adânc și 
punctul de plecare în însăși comuniunea veșnică 
a Sfintei Iieimi, în mișcarea iubirii Tatălui 
către Fiul în Duhul Sfânt și, prin Acesta, către 
întreaga lume și este un act de trimitere: „Așa 
cum Tatăl M-a trimis pe Mine, tot astfel vă 
trimit și Eu pe voi” (n 20, 21). În misiunea 
Apostolilor și a Bisericii apostolice, se perma- 
nentizează în lume, până la sfârșitul veacurilor 
(Mr 28, 20), trimiterea lui Hristos și a Duhului 
Sfânt, care revelează viaţa de comuniune a lui 
Dumnezeu pentru a face părtași la ea. Ca act al 
voinței mântuitoare a lui Dumnezeu, misiunea 
creștină face parte din planul lui Dumnezeu de 
mântuire a lumii, constituind acea parte care se 
realizează în istorie prin Biserică și este un act 
de mărturie a jertfei și învierii lui Hristos (Le 24, 
46-48; 1 Co 1,23) şi de evocare a evenimentelor 
care constituie istoria mântuirii (FA 14,27), ea 
este o chemare mântuitoare adresată celor din 
afara Bisericii și vizează liturghizarea și filocali- 
zarea existenței umane în Biserică, transpunerea 

ei într-un ritm liturgic-sacramental, baptis- 
mal-euharistic și pascal, schimbarea și înnoirea 
omului și a lumii în așteptarea activă a înno- 
irii ultime în Împărăția lui Dumnezeu, a cărei 
pregustare o avem în Biserică. 

Misiunea este un criteriu fundamental al Bise- 
ricii, nu numai în sensul că Biserica este instru- 
mentul și condiția misiunii, ci și că ea, Biserica, 
este scopul sau realizarea misiunii. De la înce- 
putul creștinismului, răspândirea Evangheliei 
a fost inseparabilă de formarea de comunități 
creștine, prin convertirea personală, mărturi- 
sirea credinţei și botezul în Sfânta Treime (FA 
2, 9-10, 37-38, 41). Chemarea misionară a 
Bisericii ţine de natura ei apostolică. Misiunea 
este un act de fidelitate a Bisericii față de cele 
douăsprezece pietre de temelie — cei doispre- 
zece apostoli ai Mielului (4p 21, 14). Aceasta 
arată universalitatea Evangheliei (FA 14, 27), 
care rezultă din universalitatea mântuirii în 
Hristos (7 Tim 3, 16). De aceea, Biserica este 
deschisă pentru toate neamurile și culturile (FA 
1,8; 1 Tim 3, 16) aşa cum arată prezenţa atâtor 
neamuri la Cincizecime (FA 2, 9-12), simbolul 
reconstituirii unităţii omenirii prin reconcili- 
erea în Hristos (FA 10, 34-36). Imaginea Bise- 
ricii la Cincizecime este reversul turnului Babel, 
de aceea proiectul ei apostolic este „zidirea” 
Trupului lui Hristos (£/4, 12). Datoria de a 
predica Evanghelia (EA 11, 17) provine și din 
aceea că adevărul trebuie să fie întrupat în 
fapt (n 3, 21). Motivul misiunii și al oricărei 
acțiuni misionare este iubirea chenotică a lui 
Dumnezeu (In 3, 16; 1 In 4,9), iar scopul este 
pătrunderea Duhului lui Dumnezeu într-o 
situație personală și într-un mediu social. 
Dincolo de convertirea personală, propovădu- 
irea Evangheliei înseamnă și anunțarea eliberării 
celor săraci și celor oprimaţi (Ga 2, 10). Istoria 
misiunii este adesea și istoria eliberării culturale, 
sociale și politice. În fine, Biserica, prin mărturia 
ei, anunță judecata lui Hristos, care se manifestă 
atât în istorie, cât și la sfârșitul acesteia. 

Practica misionară a Bisericii Ortodoxe, atât pe 
plan intern, cât și pe plan extern, a depins de 
condiţiile istorice, uneori nefavorabile, în care 
ea s-a dezvoltat. În aceste condiții, Ortodoxia 


nu a neglijat misiunea în spaţiu, adică Biserica 
în mișcare externă, preocupată cu catolicitatea 
ei geografică, cu extinderea și prezența ei în 
lume, dar ea a preferat misiunea în timp, adică 
Biserica în construire, preocupată de dina- 
mismul ei eclesial, intern istoric, prin succesi- 


unea generaţiilor de creștini. 

contemporană, Ed. Renașterea, Cluj- Napoca, 22010; Bara, 
Ion, „Cent mots pour la mission, sous la direction de lon 
Bria, Philippe Chanson, Jacques Gadille, Marc Spindler”, 
în Dictionnaire Oecumenique De Missiologie, Ed. Cert, 
Paris, 2003; Bara, Ion (ed.), Go Forz/ in Peace. A Pastoral 
and Mlissionary Guidebook, WCC Publication, Geneva, 

Valer Bel 


MISTAGOGIE. (gr. mmystagogia — inițiere în 
mistică) |. (apolog.) Metodă duhovnicească de 
decriptare a adevărurilor revelate, precum și de 
învăţare a vieţii lăuntrice în har, din caracterul 
natural al lucrurilor văzute. 

Descoperirea lucrurilor inteligibile din cele 
sensibile. „Mărturisesc că nu voi spune toate 
cele descoperite de acel bătrân în chip tainic 
(este vorba de Sf. Dionisie Areopagitul, n.n.); 
nici cele spuse, cum au fost înțelese și înfă- 
țișate de el. Căci acela, pe lângă că era [...] 
dascăl a toată învățătura, prin bogăţia virtuţii 
și prin osteneala îndelungată și pricepută cu 
cele dumnezeiești, se făcuse slobod de lanţu- 
rile materiei și de închipuirile ei. Ca urmare, 
avea mintea luminată de razele dumnezeiești 
și de aceea, în stare să vadă îndată cele ce nu 
se văd de cei mulți [...]. Eu voi înfățișa numai 
câte păstrez în amintire și câte pot să înțeleg, în 
chip mai întunecos, dar cu evlavie, prin harul 
lui Dumnezeu, care luminează cele întune- 
coase”. Este mărturia Sf. Maxim Mărturisi- 
torul, în prefața Mlistagogiei sale, referitoare la 
felul în care ţinea să înfăţișeze celorlalți cele 
primite ca înţelegere din partea lui Dumnezeu 

prin propria sa experiență, respectiv ca 
urmare a predaniei Părinților celor învățați de 
Dumnezeu prin viața de rugăciune. Mărturia 
creștină este, prin excelență, cea a unei experi- 
enţe făcute posibile prin harul dumnezeiesc, iar 
condiția înțelegerii este cea a curăţirii inimii. 
Cel învățat în tainele lui Dumnezeu este învățat 
nu atât printr-un fel de gnoză de tip iniţiere în 
cunoștințe, accesibilă de altfel și celor purtă- 
tori de patimi, cât prin gestul mistagogic de 
despătimire care curăță omul lăuntric și îl face 
permeabil prezenței luminoase și dătătoare de 
înţelegere a lui Dumnezeu în om. Descoperirea 
creștină este împărtășire la nivel de duh, nu de 
informaţie. În acest demers, exercitarea pater- 
nității duhovnicești este esenţială: „Cel care 
urcă prima dată pe munte trebuie să urmeze 
un traseu marcat: are nevoie de o călăuză, de 
un însoțitor, de cineva care a urcat deja această 
culme și cunoaște drumul. Acesta este rolul 
«<avvei» sau al părintelui duhovnicesc, geron la 
greci, szarez la ruși, cuvinte care în ambele limbi 
înseamnă bătrânul”. 

Mistagogia creștină reprezintă călăuzirea 
părintească care prelungește iconic către noi 
paternitatea lui Dumnezeu-Tatăl, călăuzire pe 
teritoriul minunat al tainelor lui Dumnezeu 
celor împărtășite oamenilor de către ucenicii lui 
Hristos în urma îndemnului de după Înviere al 
Acestuia: „mergând, învățați toate neamurile, 
botezându-le în numele Tatălui și al Fiului 
și al Sfântului Duh, învățându-le să păzească 
toate câte v-am poruncit vouă, și iată Eu sunt 
cu voi în toate zilele, până la sfârșitul veacului” 
(VI 28, 19-20). Acest îndemn poartă cu sine o 
energie dumnezeiască — har care îl face lucrător 
—, poartă „amin”-ul dumnezeiesc care îl (con) 
sfințește a fi lucrător în conlucrare cu gestul de 
răspuns al omului la apelul dumnezeiesc. Este 
un îndemn mistagogic de iniţiere în Taină, în 
Taina cu care Însuși Hristos îmbracă lăuntric 
persoana umană. Deopotrivă, este un îndemn 
pedagogic de transmitere a unei învățături. 
Domnul este foarte precis cu acest cuvânt — 
este „poruncă” — și privește nu doar câte ceva 
din cele pe care EI le-a încredințat ucenicilor, 
ci „toate”, „toate câte v-am poruncit vouă”(MV/ 

28,20). Universalitatea îndemnului lui Hristos 
este grăitoare, în măsura în care se referă la 
„toate câte v-am poruncit”, la „toate neamu- 
rile”, și El va fi cu noi în „toate zilele” până la 
sfârșitul veacului (V/ 28, 19-20). Mistagogia 
creștină poate fi înțeleasă în acest context 
ca descoperire a plenitudinii devenirii întru 
Hristos, prin participare la plenitudinea pe 
care o pot trăi lăuntric cei care caută a se umple 
de prezenţa lui Dumnezeu. lar chemarea este 
universală, antinomică oricărei egoiste chemări 
care ar privi doar pe câţiva inițiați. Mistagogia 
creștină poartă chipul generozității dumne- 
zeiești care cheamă pe tot omul la mântuire. 
De altfel, preocupaţi până la o profundă ardere 
lăuntrică care făcea din ei adevărat „rug aprins” 
nemistuit, doritori până la jertfa de sine de 
împreună-gustarea Iainei lui Hristos cu tot 
omul doritor de Dumnezeu, Părinţii s-au stră- 
duit să dăruiască, prin însăși viața lor, tuturor 
celor însetați de cunoaștere, reperele necesare 
mântuirii în gest de predanie care așază pe 
om în prezența lui Hristos cel prezent „până 
la sfârșitul veacurilor”: „A transmite predania 
creștină înseamnă mai mult decât a transmite 
niște informaţii. Cuvântul lui Dumnezeu este 
«Foc arzător»! A transmite predania creștină 
înseamnă a fi purtător al unei binecuvântări, 
al unei harisme care face din viața omului un 
Rug Aprins”. 

Departe de a cere lecturarea anamnetică a infor- 
maţiilor unui „nou testament”, predania lui 
Hristos este „noul legământ” dintre Dumnezeu 
și om pecetluit prin însăși Taina Întrupării și 
Învierii Domnului. Iniţierea creștinului presu- 
pune deci gestul morţii și învierii sale prin 
botez, moment de reconfigurare lăuntrică după 
legea harului și, deopotrivă, gest de lepădare (și 
deci început de tămăduire) a rănii grozave pe 
care firea umană o poartă în urma păcatului. În 
virtutea botezului, tot gestul Bisericii adresat 
creștinului este mistagogic. Există însă și unele 
gesturi teologice mai pronunțat mistagogice, 
în măsura în care, printr-un demers similar 
izomorfismului matematicii, cel care relațio- 
nează două structuri complexe într-un mod în 
care fiecărei părți a unei structuri îi corespunde 

o parte similară în cealaltă structură, de o 
manieră în care corespondența reliefează roluri 
similare îndeplinite în respectivele structuri, 
explicaţiile mistagogice reliefează analogii care 
oferă credinciosului posibilitatea intuirii lucru- 
rilor adânci, nefamiliare, ca unele aflate dincolo 
de posibilităţile obișnuite de înțelegere, făcute 
accesibile prin cele familiare, curente: „sfânta 
Biserică a lui Dumnezeu este om, având ca 
suflet ieraticonul, ca minte, dumnezeiescul altar 
și ca trup, naosul. Astfel, ea este chip și asemă- 
nare a omului făcut după chipul și asemănarea 
lui Dumnezeu. Prin naos scoate la înfățișare, ca 
prin trup, înțelepciunea practică; prin ieraticon, 
ca prin suflet, tălmăcește cunoașterea naturală; 
iar prin altar, ca prin minte, străbate la cunoaș- 
terea tainică de Dumnezeu, la teologia mistică. 
Dar și invers, omul este o biserică tainică. Prin 
trup iradiază, ca printr-un naos, partea făptu- 
itoare a sufletului în împlinirile poruncilor 
prin înțelepciunea practică; prin suflet, aduce, 
ca printr-un ieraticon, lui Dumnezeu, folosin- 
du-se de rațiune în cunoașterea naturală, sensu- 
rile desprinse din simțuri, după ce a depărtat 
de la ele în duh tot ce-i material și necurat; iar 
prin minte, ca printr-un altar, cheamă tăcerea 
prealăudată a ascunsei și necunoscutei grăiri a 
Dumnezeirii, cea din adâncurile nepătrunse, 
prin altă tăcere, grăitoare și prea răsunătoare. În 
felul acesta se împreună cu ea prin cunoașterea 
tainică de Dumnezeu, cât este îngăduit omului, 
devenind astfel ceea ce se cuvine să devină cel 
ce s-a învrednicit de sălășluirea lui Dumnezeu 
și a fost însemnat de razele atotluminoase”. 

II. (/izurg.) Acţiunea, lucrarea, arta de a inter- 
preta cultul divin (în special Sfânta Liturghie 
și Sfintele Taine). În perioada de organizare și 
dezvoltare a instituției catehumenatului, dar și 
de înflorire și maturizare a cultului divin, a apărut 
o bogată literatură mistagogică, ce, în primă 
fază, a fost orientată, cu precădere, spre expli- 
carea Sfintei Liturghii și a Tainelor de inițiere 
creștină (Botezul, Mirungerea și Fuharistia). 
Ulterior, această interpretare s-a extins la toate 
rânduielile de cult și la lăcașul bisericesc. Pot 
fi amintite aici Cinci cazeheze mistagogice ale Sf. 


Chiril al lerusalimului (Catehezele XIX-XXII), 


Omiliile catebetice ale lui Teodor de Mopsuestia, 
Catehezele baptismale ale St. loan Gură de Aur, 
Mistagogia Sf. Maxim Mărturisitorul, Descriere 
a bisericii şi contemplaţie mistică a St. Gherman | 


al Constantinopolului etc. 
Bibliografie. CAnacrw, Florin, Cyvânz introductiv — În 
căutarea Rugului Aprins, în Pr. Philoteos PHAROS, Înstră- 
inarea Ethosului creștin, Ed. Platytera, București, 2004; 
Ică, loan I. jr, De /a Dionisie Areopagitul la Simeon al 
Tesalonicului. Integrala comentariilor liturgice bizantine, 
Ed. Deisis, Sibiu, 2011; Maxim MĂRTURISITORUL, SE., 
Mistagogia — cosmosul şi sufletul, chipuri ale Bisericii, Ed. 
Institutului, Biblic și de Misiune al Bisericii Ortodoxe 
Române, București, 2000; Wane, + KaLuisros, Împărăția 
ăuntrică, Ed. Christiana, București, 1996. 

Răzvan lonescu, Adrian Lemeni, Viorel Sava 


MISTER. v. RELIGII DE MISTERE, 
APOFATISM. 


MISTIC. Calitate a unui fenomen, ființă, 
persoană sau lucru religios de a fi tainic, ascuns, 
nedezvăluit sau greu accesibil cunoașterii. 

Termen derivat din și înrudit etimologic cu 
termenul „mister”. În sens profan, așa cum 
rezultă din mitologia greacă și egipteană, 
misterul privea aspectele dramatice ale vieții 
unei zeități care este trecută în lumea morților și 
apoi readusă miraculos la viață (a se vedea mitul 
Persefonei, mitul lui Osiris etc.). În sens creștin, 
misterul apare în Sfânta Scriptură de 28 de ori, 
dintre care 21 de referințe îi aparţin Sf. Apostol 
Pavel, iar restul sunt majoritar veterotesta- 
mentare. Prin raportare la credințele păgâne, 
Sf. Ipolit folosește termenul de zpiszic pentru 
a se referi la acestea. În sens creștin, termenul 
apare la Clement al Alexandriei, Sf. Irineu de 
Lugdunum și la Origen, cu sensul de secret, 
tainic. În primele veacuri creștine, termenul 
se bucură de trei înțelesuri: liturgic — cu refe- 
rință la sensurile alegorice ale Sfintei Liturghii; 
exegetic — cu referință la sensurile alegorice ale 
Sfintei Scripturi; teologic (cf. Origen, Metodiu 
de Olimp etc.) — cu referință la o cunoaștere 
mai adâncă a lucrurilor divine, neaflată eo ipso 
la îndemâna tuturor credincioșilor creștini. Din 
acest fundal etimologic și teologic s-a dezvoltat 
ceea ce denumim astăzi „Misrică a Bisericii” 
sau „Ito/ogie Mistică”. Potrivit Pr. Dumitru 

Stăniloae, mistica trebuie separată de orice 
ocultism îi poate fi atribuit datorită rădăcinii 
etimologice a termenului care o desemnează. 
După Nikolai Berdiaev, creștinismul ortodox 
nu cunoaște secrete, nu deține adevăruri pe 
care dorește să le ţină secrete în mod deliberat, 
pe diferite temeiuri diplomatice, evitându-se 
astfel confuzia cu diferitele organizaţii oculte 
de factură secretă. Astfel, mistica este definită 
fie drept o „experiență a divinului”, o „pregus- 
tare a celor mai înalte bunuri divine” (cf. Pr. 
Dumitru Stăniloae), fie drept „cunoașterea lui 
Dumnezeu prin har, experimentarea luminii și 
suportarea lucrării harului divin” (cf. loan Ică jr), 
fie drept „știința însușirii și gustării lucrurilor 
dumnezeiești pe temeiul unei asemănări cu 
ele și unirii lucrate de către Duhul Sfânt, prin 
insuflarea unei iubiri palpabile pentru ele” (cf. 
L. Lerner), fie — în filosofia de factură catolică 
neotomistă — drept „cunoașterea experimentală 
a adâncimilor lui Dumnezeu sau pasiunea de 
lucrurile dumnezeiești care duce sufletul într-o 
serie de stări și transformări încât încearcă în 
adâncul său atingerea dumnezeirii și simte viața 


lui Dumnezeu” (cf. Jacques Maritain). 
Bibliografie. Caarmrc, Nichifor, Sfintenia — împlinirea 
umanului, Ed. Mitropoliei Moldovei şi Bucovinei, ași, 
1993; DIONISIE AREOPAGITUL, SF. Teologia mistică, în Opere 
complete, Ed. Paideia, București 1996; Lossky, Vladimir, 
Teologia mistică a Bisericii de Răsărit, trad. Pr. V Răducă, 
Ed. Anastasia, București, f-a.; MLADIN, Nicolae, Prelegeri de 
mistică ortodoxă, Ed. Veritas, Târgu-Wlureş, 1996; Lourn, 
Andrew, Originile tradiției mistice creştine, Ed. Deisis, Sibiu, 
2002; STĂNILOAE, Dumitru, Ascefica şi Mistica Bisericii 
Ortodoxe, Ed. Institutului Biblic și de Misiune al Bisericii 
Ortodoxe Române, București, 1991; SzinizoAE, Dumitru, 
Ascetica şi mistica Bisericii Ortodoxe, Ed. Institutului Biblic 
şi de Misiune al Bisericii Ortodoxe Române, Bucureşti, 2002. 
“Teofan Mada 


MIȘCĂRE ECUMENICĂ. v. ECUME- 
NÎSM. (engl. Ecumenica/ Movement) Procesul 
complex întâlnit în toate bisericile creștine pe 
parcursul sec. al XX-lea, deși de intensități 
diferite, cu scopul de a depăși starea de sepa- 
rare și de a se apropia unele de altele, în vederea 
refacerii unităţii Bisericii celei una, potrivit 
rugăciunii Mântuitorului lisus Hristos „ca toți 
să fie una”. 

Mișcarea Ecumenică din sec. al XX-lea a fost 
pregătită prin mai multe acțiuni desfășurate 
pe parcursul secolului precedent, mai ales în 
cadrul mișcărilor de tineret creștin, organizate 
după modelul Asociaţiei tinerilor bărbaţi creș- 
tini (Young ment christian association — YMCA), 
înființată mai întâi în mediul englez în anul 
1844, iar apoi răspândită în toate țările occi- 
dentale. Unele organizaţii locale YMCA, mai 
ales din Franţa și Belgia, au început să folo- 
sească termenul de ecumenic încă din sec. al 
XIX-lea, prin care defineau activităţile lor de 
cooperare dintre diferite tradiţii creștine. Faptul 
că dimensiunea ecumenică a acestei organizații 
nu a fost acceptată de către toți este exprimat 
prin decizia luată la nivel internațional de către 
YMCA, în anul 1904, potrivit căreia abordarea 
ecumenismului, precum și aceea a apartenenței 
la o anumită confesiune (denominaţiona- 
lismul) să fie rezolvate la nivel naţional. Ches- 
tiunea ecumenismului apărea astfel în context 
intercreștin la nivel mondial. La începutul sec. 
al XX-lea, mai precis în anul 1911, YMCA a 
încheiat parteneriate cu unele Biserici Orto- 
doxe, ceea ce a făcut posibilă participarea unor 
tineri ortodocși la această organizație începând 
din anul 1913. O altă organizaţie ecumenică de 
tineret a fost Federaţia Mondială a Studenţilor 
Creștini (Wor/d Student Christian Federation 
-WSCF), înființată în anul 1895, care, alături 
de YMCA, a promovat ideea ecumenismului. 
De aceea, nu întâmplător, mai mulți dintre 
pionierii ecumenismului din prima jumătate 
a sec. al XX-lea au activat mai întâi în cadrul 
organizațiilor ecumenice de tineret, exemplul 
cel mai elocvent fiind cazul lui John R. Mott 
(1865-1955), care, după ce a activat mai mulți 
ani în sânul WSCE, a devenit moderatorul 
conferinței misionare din 1910, iar în 1948 a 
fost ales președinte onorific pe viață al Consi- 
liului Ecumenic al Bisericilor (CEB). 

Începutul formal al Mișcării Ecumenice sau 
chiar actul de naștere a acesteia este consi- 
derat îndeobște a fi fost marcat prin Confe- 
rința Misionară Internaţională, desfășurată 
între 14-23 iunie 1910, la Edinburgh, Scoţia. 
Această conferință nu era prima de acest fel, dar 

s-a impus nu atât prin organizarea ei specială 
și prin caracterul lucrărilor sale, cât mai ales 
prin hotărârea luată de a înființa un comitet 
de continuare, pe care l-a și constituit, pentru 
a continua de o manieră susținută cooperarea 
în domeniul misiunii. De remarcat însă faptul 
că deși primele două conferințe misionare, din 
1888 (Londra) și respectiv 1900 (New York), 
se numeau ecumenice, comitetul internați- 
onal de pregătire a celei de la Edinburgh nu 
a acceptat numirea sau calificarea acesteia ca 
ecumenică, deoarece considera că acest termen 
implică participarea bisericilor și nu numai a 
agențiilor misionare, iar pe de altă parte aprecia 
că termenul „ecumenic” este un termen tehnic 
eclesiastic, care ar presupune o conferință cu 
caracter „profesional și forma!” și nu lucrarea 
împreună a unor oameni practici pentru evan- 
ghelizarea lumii, cum se aștepta să fie acea 
conferință. Să mai precizăm că la Edinburgh 
nu au fost prezente nici Biserica Ortodoxă și 
nici cea Romano-Catolică, astfel că această 
conferință a avut o dimensiune exclusiv protes- 
tantă. Cu toate acestea, reținem viziunea orga- 
nizatorilor asupra ecumenismului, referindu-se 
probabil la contactele teologice dintre Biseri- 
cile tradiționale din a doua jumătate a sec. al 
XIX-lea, inclusiv cele dintre ortodocși și angli- 
cani sau dintre ortodocși și vechii catolici. În 
sfârșit, de conferința de la Edinburgh se leagă, 
în primul rând, organizarea activității misionare 
la nivel mondial, prin înființarea în anul 1921 
a Consiliului Mondial al Misiunilor (Inzernari- 
onal Missionary Council), care a fost integrat în 
anul 1961 în Consiliul Ecumenic al Bisericilor 
(CEB), devenind Comisia pentru Misiune 
Mondială și Evanghelizare (Commission for 
World Mission and Exvangelism). La Edinburgh 
în 1910 au fost prezenți și reprezentanţi ai 
mișcării pentru „Credinţă și Constituţie” (Faizh 
and Order), dintre care amintim pe episcopul 
Charles Brent (1862- 1929). Mișcarea aceasta 
a apărut mai întâi în cadrul Bisericii Protestante 
Episcopaliene din America, în sânul căreia s-a 
și luat inițiativa înființării unui comitet inter- 
național pentru convocarea unei conferințe 
mondiale pentru Credință și Constituţie, așa 


cum a fost cea pentru misiune de la Edinburgh. 
Punctul comun al celor două mișcări i-l consti- 
tuia chestiunea misiunii, căci și susţinătorii 
mișcării pentru Credinţă și Constituţie soco- 
teau că misiunea Bisericilor nu se poate afirma 
fără unitatea lor. 

Mişcarea Ecumenică s-a conturat mai precis 
după Primul Război Mondial, mai ales prin 
apariția a trei direcții de acțiune: 1. Consiliul 
Mondial al Misiunilor; 2. Viaţă și Acţiune; 3. 
Credință și Constituţie. Dacă prima direcție și 
cea de-a treia s-au format încă din deceniul al 
doilea, cea de-a treia s-a afirmat după Primul 
Război Mondial, din dorinţa reprezentan- 
ților diferitelor Biserici de a lucra împreună 
pentru consolidarea păcii și pentru activitatea 
lor socială comună. Iniţiatorul acestei mișcări, 
cunoscută și sub numele de „Mișcarea crești- 
nismului practic” a fost Arhiepiscopul suedez 
Nathan Sâderblom (1866-1931). Începând 
încă din deceniul al III-lea al sec. al XX-lea, 
reprezentanţii Bisericilor Ortodoxe au parti- 
cipat la lucrările mișcării creștinismului 
practic, precum și la acelea ale direcției pentru 
„Credinţă și Constituţie”, dar nu și în cadrul 
Consiliului Mondial al Misiunilor, care era 
format din reprezentanți ai agenţiilor sau 
consiliilor misionare occidentale. Direcţia creș- 
tinismului practic s-a concretizat mai ales prin 
organizarea a două conferințe mondiale, prima 
în anul 1925 la Stockholm, având în fruntea sa 
pe Arhiepiscopul Sâderblom, iar cea de-a doua 
la Oxford, Anglia, în anul 1937. La ambele 
conferințe au participat reprezentanți ai Bise- 
ricilor Ortodoxe, inclusiv ai Bisericii Ortodoxe 
Române. Așa cum arată Arhiepiscopul Soder- 
blom însuși, scopul acestei mișcări era de a uni 
Bisericile între ele pentru a asigura pacea lumii. 
Cu alte cuvinte, această mișcare se referea la 
aspectele practice ale cooperării dintre Bise- 
rici, dar considera că această cooperare nu 
este deplină fără apropierea dintre biserici, 
respectiv fără refacerea unității lor. Mișcarea 
pentru Credinţă și Constituţie s-a concretizat 
la rândul ei prin două conferințe mondiale, 
prima în anul 1927 la Lausanne, Elveţia, iar 
cea de a doua în 1937, la Edinburg, Scoţia. 

Conform inițiatorilor protestanți ai mișcării 
pentru Credinţă și Constituţie, scopul acestor 
conferințe era acela de a decide o bază comună 
sumară pentru unirea tuturor bisericilor, unire 
care ar putea să aibă loc imediat după o astfel 
de conferință. Bisericile Ortodoxe au trimis 
delegați la ambele conferințe mondiale ale 
acestei mișcări, delegaţi care au emis de fiecare 
dată câte un comunicat final propriu, prin care 
au arătat că unirea Bisericilor nu se poate face 
decât pe baza împărtășirii în comun a credinței 
Bisericii din primul mileniu creştin. În dece- 
niul al IV-lea al secolului trecut, cele două 
mișcări, respectiv cea pentru Viaţă și Acţiune, 
precum și cea pentru Credinţă și Constituţie, 
au dus tratative pentru a se uni într-un orga- 
nism comun, care să le coordoneze și să asigure 
cooperarea dintre ele. De altfel, conferințele 
mondiale din 1937 ale celor două mișcări ar fi 
trebuit să se țină în același loc, dar la acea dată 
pregătirile pentru apropierea lor erau încă în 
curs de desfășurare. În acel an însă, s-a hotărât 
unirea lor într-un consiliu mondial, dar izbuc- 
nirea celui de-Al Doilea Război Mondial, la 
1 septembrie 1939, a întârziat aceste lucrări, 
astfel că înființarea Consiliului Ecumenic al 
Bisericilor (FEczzmenica] Council of Churches) a 
avut loc abia în 1948, cu prilejul primei adunări 
generale a acestuia, respectiv prin unirea celor 
două mișcări amintite mai sus. 

Cât privește atitudinea Bisericilor Orto- 
doxe față de Mișcarea Fcumenică de origine 
protestantă, pe parcursul primei jumătăţi a sec. 
al XX-lea, trebuie să amintim că Patriarhia 
Ecumenică a publicat în primăvara anului 
1920 o enciclică adresată tuturor Bisericilor 
creștine de pretutindeni, prin care sugera înfi- 
ințarea unei ligi a Bisericilor, după modelul 
ligii Naţiunilor Unite, care tocmai luase ființă, 
pentru a coordona cooperarea dintre Bise- 
rici. În acea enciclică, Patriarhia Ecumenică 
enumera o serie de chestiuni care ar trebui 
discutate și soluționate împreună de către toate 
Bisericile, cum erau: problema calendarului și 
a găsirii unei date comune pentru sărbătorirea 
împreună a Paştilor, căsătoriile mixte, schim- 
buri de profesori și studenți de teologie etc. 

Patriarhia Ecumenică aprecia în acea enciclică, 
socotită până astăzi Magna Charta a angaja- 
mentului ecumenic ortodox, că promovarea 
cooperării dintre Biserici va fi posibilă numai 
prin renunțarea la prozelitismul la care erau 
expuse Bisericile Ortodoxe din partea Biseri- 
cilor occidentale. Pentru aceeași perioadă de 
timp, trebuie amintit primul congres al Facul- 
tăților de Teologie din întreaga lume, desfă- 
șurat în anul 1936, la Atena, care a discutat și 
atitudinea Bisericii Ortodoxe față de Mișcarea 
Ecumenică, fixând astfel unele criterii pentru 
orientarea ortodocșilor în acest sens. La prima 
adunare generală a CEB de la Amsterdam, au 
fost reprezentate acolo numai Bisericile Orto- 
doxe de limba greacă, căci Bisericile Ortodoxe 
Autocefale aflate sub dominaţia comunistă nu 
au putut fi prezente. Cu toate acestea, printre 
reprezentanţii ortodocși la primele întrunirii 
ale CEB, mai precis până în anul 1961, s-au 
numărat câţiva dintre teologii ortodocși cei 
mai reprezentativi, în frunte cu preotul prof. 
Georges Florovsky (1979), care au precizat, 
mai ales prin decizia luată de Comitetul 
Central al CEB în anul 1950, la 'Ioronto, că 
această organizație nu poate fi o supra-biserică 
și că nu poate vorbi în numele bisericilor decât 
numai cu acordul acestora. 

Din 1948 și până astăzi, CEB, care și-a fixat 
cartierul general încă de la început la Geneva, 
în Elveţia, s-a dezvoltat tot mai mult, ajun- 
gând să includă în 2011 un total de 249 bise- 
rici din întreaga lume, cu excepţia Bisericii 
Romano-Catolice, care s-a deschis oficial 
față de Mișcarea Ecumenică abia prin Conci- 
liul II Vatican (1962-1965) și care a preferat 
să dezvolte relaţii bilaterale cu fiecare grup 
de biserici în parte, chiar și cu CEB. Lucră- 
rile CEB au fost și sunt încă determinate de 
hotărârile adunărilor sale generale, formate 
din delegaţi ai fiecărei biserici membre în 
parte. Din 1948 până în prezent, au avut loc 
următoarele 9 adunări generale ale CEB: 1. 
Amsterdam, Olanda, 22 august — 4 septem- 
brie 1948; 2. Evanston, SUA, 15-31 august, 
1954, 3. New-Delhi, India, 19 noiembrie — 5 
decembrie 1961; 4. Uppsala, Suedia, 4-20 iulie 

1968; 5. Nairobi, Kenya, 23 noiembrie — 10 
decembrie 1975; 6. Vancouver, Canada, 24 
iulie — 10 august, 1983; 7. Canberra, Australia, 
7-21 februarie 1991; 8) Harare, Zimbabwe, 
3-14 decembrie 1998; 9. Porto Alegre, Brazilia, 
14-23 februarie 2006; 10. Busan, Coreea de 
Sud, octombrie 2013. Pe parcursul existenței 
sale, CEB a contribuit la apropierea dintre 
Biserici, la promovarea schimbului de experi- 
ență, la acordarea de ajutoare și burse, precum 
și la adoptarea unor texte utile pentru promo- 
varea strădaniilor de refacere a unității tuturor 
Bisericilor, mai ales prin Comisia pentru 
Credinţă și Constituţie ș.a. Cu toate acestea, 
CEB nu a reușit nici până astăzi să găsească o 
bază comună pentru unirea Bisericilor și nici 
măcar pentru o mai mare apropiere dintre ele, 
mai ales că în ultimele decenii bisericile protes- 
tante au introdus în doctrina și practica lor o 
serie de inovaţii, cum ar fi hirotonia femeilor, 
atitudinea față de practica homosexualității și 
altele, care au făcut tot mai dificilă cooperarea 
Bisericilor Ortodoxe cu bisericile protestante 
în cadrul său, cu atât mai mult cu cât repre- 
zentanţii bisericilor protestante au încercat în 
mai multe rânduri să impună practicile lor ca 
normative și pentru această organizație. 

În legătură cu Mișcarea Ecumenică, se cuvine 
subliniat faptul că aceasta nu trebuie iden- 
tificată sau redusă doar la CEB, chiar dacă 
acesta este unul dintre instrumentele majore 
ale Mișcării Ecumenice, poate chiar cel mai 
calificat. Mișcarea Ecumenică însă se mani- 
festă prin multe alte forme, dincolo de sfera de 
activitate a CEB. În acest sens, amintim activi- 
tatea consiliilor ecumenice bisericești naționale 
(National Council of Chrurches), unele dintre 
ele existând încă dinainte de înființarea CEB. 
Apoi, trebuie amintite și organizaţiile ecume- 
nice regionale (Regiona/ Ecumenical Organi- 
zations), la nivel continental, ambele categorii 
depășind împreună numărul de 100 în întreaga 
lume. Dintre organizaţiile ecumenice regionale, 
cu cea mai mare prezență ortodoxă, amintim 
Conferinţa Bisericilor Europene, înființată în 
anul 1959, în general după modelul de funcțio- 
nare al CEB, precum și Consiliul Bisericilor din 


Orientul Mijlociu, înființat în 1974, organizat 
după sistemul de pe familii de biserici. Aceste 
organizații au promovat mai ales cooperarea 
ecumenică la nivel practic și mai multe Biserici 
Ortodoxe, sau cel puţin eparhii ortodoxe din 
diaspora, au participat activ în cadrul multora 
dintre ele. Toate aceste organizaţii ecume- 
nice formează împreună cu CEB activitatea 
ecumenică sau dialogul ecumenic multilateral, 
față de care, pe parcursul celei de a doua jumă- 
tăți a sec. al XX-lea, s-a afirmat tot mai mult 
dialogul bilateral, care se referă a relații sau 
chiar la dialogul teologic dintre două Biserici 
sau familii de Biserici. Așa cum s-a amintit mai 
sus, Biserica Romano-Catolică a favorizat mai 
ales această formă de activitate ecumenică. La 
rândul lor, chiar dacă Bisericile Ortodoxe sunt 
active în cadrul ecumenismului multilateral, ele 
au dezvoltat în ultimele decenii și dialogul bila- 
teral, fie dintre toate Bisericile Ortodoxe, pe de 
o parte, și alte familii de biserici pe de altă parte, 
cum ar fi dialogul Ortodox-Anglican (începând 
din anul 1973), Ortodox-Vechi Catolic (1975), 
Ortodox-Romano-Catolic (1980), Ortodox- 
Luteran (1981), Ortodox-Vechi Oriental 
(1985) și Ortodox-Reformat (1988), precum și 
unele dialoguri bilaterale dintre unele Biserici 
Ortodoxe și unele Biserici Protestante, cum 
au fost dialogul dintre Patriarhia Ecumenică 
și Biserica Evanghelică din Germania; dintre 
Patriarhia Rusă și Biserica Evanghelică Lute- 
rană din Finlanda; dintre Patriarhia Română 
și Biserica Evanghelică din Germania ș.a.m.d. 
Toate aceste forme de discuţii, dialoguri și 
relații formează împreună Mișcarea Ecume- 
nică, chiar dacă ele nu stau în legătură directă 
unele cu altele. 

Cât privește participarea Bisericilor Ortodoxe, 
în special în cadrul CEB, trebuie amintit că încă 
înainte de înființarea CEB, mai precis între 
9-18 iulie 1948, acestea s-au întrunit într-o 
conferință la Moscova, în cadrul căreia s-a 
arătat că ele nu pot participa la activitatea CEB, 
căci acesta mărturisea doar credința în lisus 
Hristos, adică avea doar o bază hristologică, 
fără să facă nici o menţiune la Sfânta Treime. 
Această obiecţie a fost corectată în constituția 

CEB abia la a treia adunare generală a sa, în 
1961, ceea ce a făcut posibilă intrarea mai 
multor Biserici Ortodoxe ca membre în CEB, 
printre care se numără și Biserica Ortodoxă 
Română. Începând chiar din acel an, parti- 
ciparea ortodocșilor în Mișcarea Ecumenică 
a fost definită print-o serie de hotărâri luate 
la conferințele panortodoxe, care au avut ca 
scop principal pregătirea Sfântului și Marelui 
Sinod al Bisericii Ortodoxe, în cadrul căruia 
se punea și problema relațiilor acestei Biserici 
cu celelalte Biserici creștine și cu Mișcarea 
Ecumenică. Prima Conferinţă panortodoxă s-a 
desfășurat în Insula Rhodos, între 24 septem- 
brie și 1 octombrie 1961, și a discutat printre 
altele și următoarele două teme — 1. Raportu- 
rile Bisericii ortodoxe cu Bisericile răsăritene 
necalcedoniene; 2. Raporturile Bisericii Orto- 
doxe cu Bisericile apusene —, pronunțându-se 
în favoarea cultivării raporturilor intercreștine, 
în spiritul dragostei lui Hristos. 4 doza Confe- 
rință panortodoxă, ţinută la Rhodos, între 26-29 
septembrie 1963, a discutat mai ales relațiile cu 
Biserica Romei, în legătură cu care s-a propus 
ca eventualele relaţii cu aceasta să se desfă- 
șoare pe picior de egalitate. A reia Conferinţă 
panortodoxă s-a întrunit tot în Insula Rhodos, 
între 1-15 noiembrie 1964, aici, în afară de 
continuarea discuțiilor cu privire la relațiile cu 
Biserica Romei, fiind propusă reluarea dialo- 
gului cu Biserica Anglicană, precum și relu- 
area tratativelor cu Biserica Veche-Catolică. 4 
patra Conferință panortodoxă s-a desfășurat la 
Centrul Patriarhiei Ecumenice, pe atunci nou 
înființat la Chambesy, lângă Geneva, în Elveţia, 
în anul 1968. Pe lângă măsurile concrete luate 
în vederea inițierii șirului conferințelor panor- 
todoxe presinodale, această întrunire a purces 
la examinarea progresului realizat cu privire 
la relațiile Bisericii Ortodoxe cu Biserica 
Romano-Catolică, cu Bisericile Vechi Orien- 
tale și cu Bisericile Luterane, precum și la 
examinarea posibilității unei acțiuni mai efici- 
ente a Bisericii Ortodoxe în cadrul Consiliului 
Ecumenic al Bisericilor. În legătură cu acest 
ultim punct, conferința a considerat că Bise- 


rica Ortodoxă, fiind membru deplin al CEB, 

„are datoria să contribuie prin toate mijloacele 
ce-i stau la dispoziție la promovarea și buna 
sporire a CEB”. 

Prima Conferinţă  Panortodoxă  Presinodală 
(Chambesy, 21-30 noiembrie 1976) a fixat 10 
teme, care trebuiau pregătite spre a fi discutate 
la Sfântul și Marele Sinod al Bisericii Orto- 
doxe, iar două dintre aceste teme se refereau 
la Relaţiile Bisericilor Ortodoxe cu ansam- 
blul lumii creștine și la Ortodoxia și Mișcarea 
FEcumenică. Cea de-a treia Conferință Panorto- 
doxă Presinodală (Chambesy, 28 octombrie — 
6 noiembrie 1986) a adoptat câte un text pe 
marginea acestor teme, texte care constituie cele 
mai autorizate linii directoare pentru orien- 
tarea ortodoxă față de Mișcarea Fcumenică. 
După modificările politice din estul Europei 
(1989-1990), s-a produs o schimbare în atitu- 
dinea Bisericilor Ortodoxe față de Mișcarea 
Ecumenică în general, precum și față de CEB 
în special, schimbare datorată, printre altele, 
inovaţiilor intervenite în sânul bisericilor 
protestante, care nu au ţinut cont de dolean- 
țele ortodocșilor de a păstra credința creștină 
conform tradiției Bisericii celei una, ci au 
încercat tot mai mult să determine CEB să 
ia hotărâri în favoarea inovaţiilor lor. Primul 
moment critic în acest sens a fost marcat de 
adunarea generală a CEB de la Canberra, unde 
reprezentanții ortodocși s-au văzut siliți, încă 
odată, să publice o declarație aparte, pentru a 
lua atitudine împotriva tendințelor panteiste 
din teologia protestantă, manifestate acolo. La 
acestea se adaugă faptul că în sânul Bisericilor 
Ortodoxe atitudinea ostilă față de Mișcarea 
Ecumenică se bucură de tot mai mulți adepți, 
care socotesc că Biserica Ortodoxă, în calitatea 
ei de singură Biserică adevărată a lui Hristos, 
nu se poate angaja în dialog, nici în acţiuni de 
cooperare și, cu atât mai puțin, în rugăciune 
comună cu eterodocșii. Această atitudine, încă 
foarte răspândită în sânul tuturor Bisericilor 
Ortodoxe, chiar dacă de o intensitate diferită 
de la o Biserică Ortodoxă Autocefală la alta, 
demonstrează că în sânul acestor Biserici nu 
există încă o bază teologică comună, care să 
precizeze în mod clar până unde se pot angaja 

Bisericile Ortodoxe în relaţiile lor cu cele- 
lalte Biserici creștine și mai ales cu Mișcarea 
Ecumenică. Problema relaţiilor ortodocșilor 
cu CEB a devenit și mai acută după ce două 
dintre Bisericile Ortodoxe Autocefale — Bise- 
rica Ortodoxă a Georgiei, în anul 1997, și apoi 
cea a Bulgariei, în 1998 — s-au retras atât din 
CEB, cât și din Conferința Bisericilor Euro- 
pene, pe motivele că aceste organizații s-ar fi 
manifestat în favoarea unor atitudini protes- 
tante, cum ar fi hirotonirea femeilor sau susți- 
nerea homosexualității. În acest sens, Patriarhia 
Ecumenică a organizat o consultaţie interorto- 
doxă la Tesalonic, Grecia, între 29 aprilie și 2 
mai 1998, unde delegaţii ortodocși au solicitat 
înființarea unei comisii speciale, care să discute 
problema participării Bisericilor Ortodoxe în 
cadrul CEB. Întrunirea de la Tesalonic a subli- 
niat și dificultățile ortodocșilor cu privire la 
rugăciunea împreună cu eterodocșii, recoman- 
dând ca la adunarea generală a CEB progra- 
mată în acel an la Harare, delegaţii ortodocși să 
nu participe la programul de rugăciune. Ches- 
tiunea rugăciunii comune dintre ortodocși și 
eterodocși s-a discutat în același an la mai multe 
întruniri de teologi ortodocși, cu care prilej au 
fost formulate unele criterii cu privire la parti- 
ciparea ortodocșilor la astfel de rugăciuni. 

Adunarea generală a CEB de la Harare (1998) 
a luat în serios doleanțele ortodocșilor și a 
aprobat propunerea înființării unei comisii 
speciale pentru participarea ortodocșilor în 
cadrul CEB. Această comisie a fost formată 
din 60 de membri, jumătate reprezentanți 
ai Bisericilor Ortodoxe Răsăritene și Vechi 
Orientale, iar cealaltă jumătate reprezentanți 
ai altor biserici membre ale CEB, respectiv 
biserici protestante. Între anii 1999-2002, 
comisia specială a elaborat un raport foarte 
amănunțit, care a fost prezentat în septembrie 
2002 Comitetului Central al CEB, care a și 
aprobat acel raport. Comisia a rezumat dole- 
anțele ortodocșilor în următoarele cinci teme: 
1. Eclesiologia, respectiv viziunea diferită între 
protestanți și ortodocși cu privire la Biserică; 2. 
Chestiuni sociale și etice, în care categorie întră 
și chestiunea homosexualității, 3. Rugăciunea 


comună, în legătură cu care s-a arătat că nu 
poate fi vorba de slujbă (worship) ecumenică, 
ci numai de rugăciune, care trebuie organizată 
conform unei anumite tradiţii, căci nu poate 
exista rugăciune ecumenică, rugăciunea având 
un caracter eclesiologic; 4. Procedura de luare a 
deciziilor la întrunirile CEB, care se luau până 
atunci prin vot, după sistemul anglo-saxon, pe 
când ortodocșii au solicitat ca deciziile care pot 
afecta credința Bisericilor să se ia numai prin 
consens, ceea ce a devenit modalitatea curentă 
în CEB, încă de la adunarea de la Porto Alegre 
(2006), 5. Calitatea de membru al CEB, prin 
care s-a precizat criteriile pe care trebuie sa le 
împlinească orice Biserică, spre a putea deveni 
membră a CEB. În legătură cu aceste ches- 
tiuni, comisia specială a recomandat continu- 
area studierii lor, pentru care a fost constituit 
un comitet de continuare. Raportul comisiei 
speciale constituie o bază concretă pentru 
continuarea cooperării ortodocșilor în cadrul 
CEB și, eventual, al Mișcării Ecumenice în 
general. Succesul acestei participări depinde 
însă atât de modul în care ortodocșii înșiși vor 
continua să adâncească aceste măsuri stabilite 
în comun cu partenerii lor, iar pe de altă parte 
și de felul în care partenerii ortodocșilor vor 
respecta aceste condiţii. Din această perspec- 
tivă, viitorul Mișcării Ecumenice depinde în 
mod evident de o evaluare critică a ceea ce s-a 
realizat pe parcursul a aproape o sută de ani de 
activitate comună, evaluare care trebuie să ia 
în considerare nu numai realizările, atâtea câte 
au fost, cât mai ales eșecurile sau dificultățile 
întâlnite pe parcurs, fără a căror depășire nu se 


va putea ajunge la o continuare constructivă. 

Bibliografie. BasepEkIs, Athanasios (ed.), Orzho- 

— Erklârungen — Berichte 1900-2006, Verlag Otto 

putul secolului al XXI-lea, Ed. Basilica, București, 2011, 

Viorel loniţă 


MII. (gr. my£os - poveste) Povestire exemplară 
ce narează fapte care s-au petrecut în principio, 
adică „la începuturi” (în î/Jo fempore), la înce- 
puturile curgerii temporale, într-un moment 
atemporal și primordial. Ca atare, mitul oferă 
modele comportamentale pentru persoana 
umană singulară, dar și pentru marile colectivi- 
tăți umane. FJomo religiosus arhaic se comporta 
într-un anumit fel pentru că în felul acela s-a 
comportat zeul sau eroul civilizator la înce- 
putul timpului. Funcţia esenţială a mitului în 
culturile arhaice și tradiționale era aceea de 
model exemplar al comportamentelor, condi- 
ției și acțiunilor omului. 

Sec. al XX-lea ne-a oferit o nouă înțelegere a 
mitului și a conștiinței mitice. Începând din 
această perioadă, mitul nu a mai fost înțeles 
în accepțiunea pe care i-o dădea romantismul 
secolelor anterioare, ca o relatare fantastică, ca 
o născocire, deci ca ceva neadevărat sau lipsit 
de realitate, ci ca o povestire esenţială, deci 
încărcată de realitate, de adevăr, reprezentând 
temeiul spiritual al existenței. Mircea Eliade 
afirma că miturile sunt adevărate, deoarece sunt 
sacre, deoarece vorbesc despre Fiinţe și eveni- 
mente sacre. Prin urmare, recitând sau ascul- 
tând un mit, se reiau legăturile cu sacrul și cu 
realitatea, depășindu-se astfel condiția profană. 
Mitul este legat de noţiunea de durată, el 
constituindu-se ca o contramăsură la timpul 
profan, care uzează. Există și alte componente 
ale unei mentalități și ale unui comportament 

mitice, cum ar fi narațiunea mitică, persoana 
consacrată, care de obicei narează mitul, ritu- 
alul și spaţiul sacru în care are loc derularea 
ritualului, însă dimensiunea temporală este 
cea care îi conferă mitului miezul, esența sa. 
Mitul realizează o ruptură de nivel, temporală 
și temporară deodată, însemnând o deschidere 
spre Marele Timp. Pentru a accede la real, la 
absolut, la semnificativ, omul societăţilor tradi- 
ționale și cel arhaic simt nevoia ca periodic să 
spargă granițele timpului profan și să acceadă la 
timpul sacru. Aceasta deoarece vieţuirea doar în 
timpul istoric sleiește ființa umană de resursele 
sale energetice și o condamnă la identificarea 
cu non-realitatea, cu devenirea. Prin readucerea 
povestirii exemplare în realitatea cotidiană, 
societățile arhaice și-au menţinut ordinea sacră, 
cea care aducea stabilitatea socială. 

Mitul transmite întotdeauna un adevăr mai 
adânc, el mijlocește inserția unui mister în reali- 
tatea profană, provocând în același timp înțele- 
gerea unor aspecte fundamentale ale condiţiei 
umane. Prin faptul că dezvăluie elementele de 
bază ale condiţiei umane, mitul chiar îi apar- 
ţine acesteia, fiind un element consubstanţial al 
naturii umane. Anumite funcțiuni ale gândirii 
mitice sunt constitutive ființei umane și de 
aceea ele nu apar doar într-un anumit moment 
istoric pentru ca mai apoi să dispară. 

Pentru cultura occidentală, mitologia umani- 
tății a prezentat un deosebit interes, chiar și 
atunci când miturile nu erau privite ca altceva 
decât ca niște povestiri fantastice. Astfel, diverși 
sociologi, antropologi, etnologi, psihologi, filo- 
sofi și istorici ai religiilor s-au aplecat asupra 
mesajelor enigmatice ale miturilor, asupra 
naturii și funcției lor, elaborând o sumă de 
teorii care vin să confirme importanța miturilor 
pentru înțelegerea comportamentului omului 
arhaic. Astfel, amintim animismul evoluționist, 
care îi are ca reprezentanți pe Edward Tylor, 
James George Frazer și Andrew Lang și care se 
inspiră din evoluționismul lui Darwin când fac 
din mit forma sălbatică a limbajului de la înce- 
putul culturii. Unii sociologi, când se apleacă 
asupra mentalității primitive, susțin faptul 
că miturile pot reprezenta mărturiile unei 

„funcţii arhaice” indispensabile ființei umane. 
Unul dintre specialiștii din acest domeniu este 
Lucien Levy-Brubhl, care face din mit o punte 
de legătură între „natură” și „supranatură”. Mitul 
apare ca o gândire monolitică, având caracter 
prelogic, care animă men?alizatea primitivă. 
Potrivit școlii funcționaliste a lui Bronislaw 
Kasper Malinowski (unul dintre cei mai mari 
antropologi ai sec. al XX-lea), rolul mitului nu 
este acela de a explica, el nefiind un răspuns la 
o întrebare de tip științific. Mitul are funcția 
de a consolida practicile cultuale și credințele 
religioase ale unei colectivități. În felul acesta, 
miturile ar reprezenta coloana vertebrală a 
vieții sociale a oamenilor din societăţile arhaice. 
Școala structuralistă a lui Claude Levi-Strauss 
vine cu propunerea de a vedea orice mito- 
logie ca pe o „mitologică”, de a interoga logica 
impregnată în funcția mitului. Pentru a face 
acest lucru, Claude Levi-Strauss alege instru- 
mentele analizei lingvistice. Sistematizarea 
elementelor mitului face să apară „mitemi”. 
Aceștia, structuri permanente ale gândirii 
primitive, sfârșesc prin manifestarea proprie- 
tății regulatoare a mito-logicii: medierea. Și 
psihologia analitică s-a preocupat de studierea 
miturilor din propriul plan de referință. Astfel, 
analiza îl vizează pe subiect, adică pe pomo reli- 
giosus, şi consideră că la baza miturilor s-ar afla 
angoasa. Tainele naturii l-ar înspăimânta pe 
om, iar miturile și mitologia, în general, ar servi 
la înlăturarea fricii provocată de necunoscut. 
Acest tip de argumentare poate fi întâlnit încă 
din Antichitate, de la Lucrețiu, și va fi reluat 
de-a lungul timpului de mai mulți oameni de 
știință, cum ar fi Paul Radin, Henri Bergson etc. 
Psihanaliza va elabora aceste date într-un mod 
mult mai incisiv. Pentru Sigmund Freud crea- 
iile imaginarului colectiv sunt expresia camu- 
flată a conflictelor din inconștient. Societăţile 
arhaice trebuie să facă faţă amintirii obsesive a 
evenimentelor care și-au pus amprenta asupra 
trecerii de la stadiul animal la civilizaţie, reduc- 
ționism cu care nu putem fi de acord. Miturile 
ajută popoarele să suporte reziduurile lăsate de 
hoarda primitivă, uciderea tatălui, consumarea 
cadavrului, remușcarea și venerarea postumă 


a victimei. Pentru Carl Gustav Jung, pentru 
a înțelege mitul, important este reciprocitatea 
individualului și al colectivului. Mitul ar fi 
produsul verbal venit dintr-un strat mai adânc 
al psihicului numit inconştientul colectiv. El ar 
revela „arhetipurile” care împodobesc experi- 
ența cea mai arhaică a umanității, a formelor 
și forțelor inconştientului personal. Astfel, 
potrivit lui C.G. Jung, miturile și mitologia 
traduc originalitatea creatoare a oricărui popor. 
Filosofia critică este o altă sferă a cunoașterii 
preocupată de studierea patrimoniului mito- 
logic al omenirii. Filosofii greci dintru începu- 
turi s-au interogat asupra bogăției excepționale 
a mitologiei din religia greco-romană. Pe de o 
parte, mitul își extrage materialul din imagini și 
din simboluri, din vis și din amintire. El are o 
funcție anamnetică, din acest punct de vedere. 
Pe de altă parte, mitul reflectă un ambient 
cosmic, social și religios; este o reflecţie. Această 
situație epistemologică impune oricărei inter- 
pretări premisele unui proces critic. Gândirea 
modernă a făcut din acest proces critic o „demi- 
tologizare” numită și „demitizare”. Mitul arată 
tuturor culturilor că limbajul și mesajul său 
ascund un adevăr necesar. Pentru Paul Ricoeur, 
mitul reprezintă conjugarea lui „a înțelege” cu 
„a crede”, este „cercul hermeneuticii”. Pentru 
a înțelege trebuie să credem, pentru a crede 
trebuie să înţelegem. Mitul determină o inter- 
pretare religioasă a omului și a lumii, însă este 
dificil să ajungem la aceasta, deoarece diverse 
rigidizări ale raţiunii degradează înţelegerea 
și diferite forme de credulitate degradează 
credința. În sintonie cu preocupările repre- 
zentanților tuturor acestor discipline umaniste 
aflate la graniță cu istoria religiilor, reprezen- 
tanţii acesteia din urmă raportează mitul la 
omul religios. Printre aceștia îi amintim pe 
Joachim Wach, Raffaele Pettazzoni, Gerardus 


van der Leeuw sau Mircea Eliade. 

Caius Cuţaru 


MITRĂ. (gr. mizra) Insignă (ornantă) arhie- 
rească, purtată pe cap în timpul slujbelor divine, 
având forma coroanei sau a diademei împăra- 
ților bizantini de odinioară. 

Mitra arhierească este forma încreștinată 
a cununii sau chidarisu-ului purtat de către 
arhiereii Legii Vechi la Cortul Mărturiei și la 
Templu (ș 28, 4, 37, 39; 39, 28). O astfel de 
cunună ar fi purtat chiar Sf. Apostol loan și 
Sfântul Iacov, fratele Domnului, primul episcop 
al Ierusalimului. Alţi cercetători sunt de părere 
că mizra bizantină îşi are originea în coroana 
împăraţilor bizantini, pe care o imită, în timp 
ce mițra latină, cu formă conică sau piramidală, 
derivă din fiara papală, ale cărei origini sunt în 
camilafia (camelacum) purtată pe cap, în Apus, 
în afara slujbelor divine. 

După tradiție, primii care au purtat mitră 
la serviciile divine au fost episcopul Romei 
și cel al Alexandrei. Silvestru, papa Romei, 
ar fi primit-o ca distincție de la împăratul 
Constantin cel Mare, iar Papa Celestin (sec. 
al V-lea) a acordat-o și Patriarhului Chiril 
al Alexandriei, cel care a prezidat Sinodul al 
III-lea Ecumenic. Această situaţie se menține 
până în sec. al XV-lea, fiind menționată de Sf. 
Simeon al Tesalonicului. În vremea aceea, afară 
de cei doi episcopi, niciun arhiereu nu mai purta 
mitră, slujind cu capetele descoperite „pentru 
că ei au cap pe Hristos, iar la hirotonie nu li s-a 
pus pe cap mitră, ci Evanghelie”. După căderea 
Constantinopolului sub turci (1453), mitra 
a fost preluată și de patriarhul de Constanti- 
nopol, oarecum socotit succesorul împăraților 
bizantini. După unii cercetători, mitropoliţii 
Moldovei au primit dreptul de a purta mitră 
încă de la întemeierea Mitropoliei, primul fiind 
Iosif Mușat, dreptul acesta primindu-l chiar 
de la împăratul loan al VI-lea Cantacuzino. 
Rânduiala ca toți arhiereii să poarte mitră s-a 
generalizat în sec. al XVIII-lea. 

Tradiţia iconografică înfățișează trei tipuri 
de mitră: alexandrină, în forma unei bonete 

de culoare albă, cu o cruce mică deasupra; 
rusească, în formă de căciuliță bogat împodo- 
bită cu pietre scumpe și iconiţe, având o cruce 
deasupra; bizantină, în formă de coroană împă- 
rătească, rotundă și înaltă, ornată cu iconiţe și 
pietre preţioase, folosită în Bisericile grecești, în 
cea românească și în cele ortodoxe din Balcani. 
Când arhiereul își așază mitra pe cap, rostește, 
ca rugăciune, versetele 3-4 din Psa/mu/ 20. 
Mitra simbolizează cununa de spini a Mântu- 
itorului, mahrama de pe capul Lui, dar este și 
semnul demnităţii împărătești a Mântuitorului 
revărsată peste slujitorul său chemat la treapta 
arhieriei. În trecut, în tradiţia ortodoxă rusească 
și în cea românească, pentru merite deosebite, 
mitra era acordată, ca semn distinctiv, și unor 
preoți și arhimandriți (arhimandriți sau proto- 
presbiteri mitrofori). 

Bibliografie. BRAnIșTE, Ene, Lifurgica Generală, vol. |, 
Ed. Episcopiei Dunării de Jos, Galaţi, 32002. 


Viorel Sava 


MITROPOLIE. (gr. mitropolias) Unitate 
administrativ-bisericească episcopală complexă, 
condusă de un mitropolit, care face parte din 
organismele locale ale Bisericilor Ortodoxe. 
Statutul pentru organizarea şi funcționarea Bise- 
ricii Ortodoxe Române defineşte mitropolia, 
sub raport canonic și administrativ, „ca fiind o 
grupare de episcopii și arhiepiscopii, conduse 
de un mitropolit”|art. 110, alin. (1)-(2)]. 
Organismele de conducere sunt: mitropolitul, 
organism individual cu rol executiv, și Sinodul 
mitropolitan, organism colegial, cu rol deli- 
berativ, alcătuit din mitropolit, arhiepiscopii, 
episcopii, episcopii-vicari și arhiereii-vicari de 
la eparhiile sufragane [art. 111, alin. (1)]. 

În prezent, Biserica Ortodoxă Română 
cuprinde 6 mitropolii pe teritoriul țării, 
după cum urmează: Mitropolia Munteniei și 
Dobrogei, Mitropolia Moldovei și Bucovinei, 
Mitropolia Ardealului, Mitropolia Clujului, 
Albei, Crișanei și Maramureșului, Mitropolia 
Olteniei, Mitropolia Banatului, și 3 mitro- 
polii în afara granițelor țării, și anume: Mitro- 
polia Basarabiei, autonomă și de stil vechi și 
Exarhat al Plaiurilor, Mitropolia Ortodoxă 
Română a Europei Occidentale și Meridionale, 

Mitropolia Ortodoxă Română a Germaniei, 
Europei Centrale și de Nord [art. 6, alin. (2)]. 


Bibliografie. Szazutul pentru organizarea şi functionarea 
Bisericii Ortodoxe Române, București, 2011. 
Emilian-lustinian Roman 


MITROPOLIT. (gr. mizropolitis) Rang arhi- 
eresc administrativ acordat unui episcop ce 
conduce o unitate administrativ bisericească 
numită mitropolie. 

Mitropolitul exercită drepturile și îndeplinește 
îndatoririle prevăzute de Sfintele Canoane, 
de tradiția bisericească și de Szazuzu/ pentru 
organizarea şi funcționarea Bisericii Ortodoxe 
Române |art. 114, alin. (1)]. Mitropolitul poartă 
titulatura arhiepiscopiei pe care o păstorește și 
a mitropoliei pe care o conduce [art. 114, alin. 
(2)], purtând ca semn distinctiv cruce pe culion, 
cu camilafcă neagră [art. 114, alin. (3)]. 
Statutul pentru organizarea și funcționarea Bise- 
ricii Ortodoxe Române prevede că mitropolitul 
are următoarele atribuţii: 

„a) convoacă și prezidează Sinodul mitropolitan; 
b) prezidează ședința Sfântului Sinod pentru 
alegerea de arhiepiscopi și episcopi sufragani; 
c) hirotonește, împreună cu alți ierarhi, pe arhi- 
episcopii și episcopii sufragani, precum și pe 
episcopii-vicari și arhiereii-vicari de la eparhiile 
din mitropolie, împreună cu chiriarhii acestora; 
d) emite gramata mitropolitană pentru întroni- 
zarea arhiepiscopilor și episcopilor sufragani și 
îi întronizează; 

e) numește locţiitori de arhiepiscopi și episcopi, 
în caz de vacanţă, la eparhiile sufragane; 

f) efectuează vizite canonice (statutare) în 
eparhiile din mitropolie, la invitaţia chiriarhilor 
acestora; 

g) exercită dreptul de a primi apel și dreptul 
de devoluțiune în eparhiile sufragane pentru 
restabilirea ordinii canonice și administrative; 
h) convoacă sinaxele (consfătuirile) stareților 
și duhovnicilor de la mănăstirile din eparhiile 
sufragane cel puţin o dată la 3 ani; 

i) prezidează comisiile zonale de pictură 
bisericească; 

j) primește sesizările privind arhiepiscopii, 
episcopii,  episcopii-vicari și  arhiereii-vi- 
cari de la eparhiile din mitropolie, dispune, 


în consultare cu patriarhul, cercetarea lor în 
Sinodul Permanent și aduce la cunoștința 
Sfântului Sinod rezultatul cercetării; 

k) emite decizia mitropolitană de numire a 
președintelui Consistoriului mitropolitan și a 
Consistoriului mitropolitan monahal. Comu- 
nică Patriarhiei Române numele unui cleric de 
mir și a unui exarh de mănăstiri din mitropolie, 
desemnați de Sinodul mitropolitan pentru a fi 
membri în Consistoriul Superior Bisericesc; 

]) exercită și alte atribuţii prevăzute de Sfintele 
Canoane, de prezentul statut și regulamentele 
bisericești sau de hotărâri ale Sfântului Sinod” 
[art. 114, alin. (4)]. 


Bibliografie. Szazutul pentru organizarea şi functionarea 
Bisericii Ortodoxe Române, București, 2011. 
Emilian-lustinian Roman 


MOÂRTE. 1. Despărțire a sufletului de 
trup, instalarea definitivă și ireversibilă a unei 
disfuncționalități a trupului și, implicit, dete- 
riorarea lui. 

II. Lipsa comuniunii cu Dumnezeu pentru 
totdeauna; absența lui Dumnezeu ca scop din 
preocupările persoanei umane, aceasta numin- 
du-se moartea a doua și care este văzută în 
teologie ca fiind mai gravă decât moartea 
trupului deoarece este chiar sursa morții fizice. 
Verbul ebraic muz („a muri”) face referire, în 
primul rând, la moartea fizică. 

Adeseori este folosită expresia „a murit și a fost 
îngropat” (/d 10, 2, 5; 8, 32; 12, 7, 10; 12, 15; 4 
Rg 17,23), care arată cutuma înmormântării la 
evrei. Același verb este folosit pentru a desemna 
moartea ca pedeapsă dată de autorități (Fi 42, 
20; 44, 9; Iș 10, 28; 21, 14; Lv 20, 20; Nm 35, 
125 194 17,2,65 18,20; 19, 12 22,25,24, 7,10 
2, 14; Jd 6, 30; 3 Rg 14, 43; 19, 24) sau trimisă 
de Dumnezeu (£t 3, 3; 20, 3; 38, 11; 1ș 11,5; 
12,36; 28,35; 30,20; Lo 8, 35: 10,6-9; 16, 1-2; 
Nm 3, 4; 4, 19-20, 14, 35; 17, 14; 18, 3; 26,11, 
61; D4 5, 22; los 10, 11; fud 6,23; 3 Re 5, 12; 
12, 19; 25, 38-39; 4 Rg6, 7, 12, 13; 1 Rg 19,4; 
2 Rg 14, 6; 1 Par 24, 2; 2 Par 13, 20; Iz 3, 20; 
18, 20-21; 33, 15). Câteva texte fac referire la 
moartea unei naţiuni, în urma judecății divine: 


Am 2,2 (Moab), Ezr 18, 31, 33, 1 (Israel). 

Moartea — mazet — a intrat în lume prin neas- 
cultarea protopărinţilor Adam și Eva (Fe 3, 19; 
1 Par 15, 21-22) și este o consecinţă a păca- 
tului (Am 5, 12), opusă vieții (Dz 30, 15, 19; 
4 Rg 15, 21). Ea este comună tuturor oame- 
nilor și nimeni nu poate scăpa de ea (N 16, 
29). Adeseori, când se face referire la moarte, 
se spune că ea este urmarea unei „bune bătrâ- 
neți” [Zasheva fova] (Fi 15, 15; 25, 8; Jd 8, 32; 
1 Par 29, 28) sau a unei „bătrâneţi îndelungate” 
[seva iamim] (Fe 35, 29; Iov 42, 17, 1 Par 29, 
28). Aceste exprimări se referă întotdeauna la 
importante personalități teologice (Avraam, 
Ghedeon, David, Isaac, lov, lehoiada), carac- 
terizând vârsta acelei persoane ca plinătate a 
vieții, în armonie cu Dumnezeu, pentru care 
moartea este doar o consecinţă naturală. Biblia 
consemnează că Avraam (Fe 15, 15; 25, 8), 
Isaac (Ft 35,29), Ghedeon (77 8, 32) sau David 
(1 Par 29, 28) au murit din cauze naturale, 
prosperi și binecuvântați de Dumnezeu, și au 
fost înmormântați în mormântul familiei (Fe 
15, 15). „Moartea patriarhală”, apărută după o 
viață lungă și la momentul potrivit, doar atunci 
când puterea și vitalitatea intră în declin și este 
așteptată infirmitatea, era văzută ca ideal. 

De cele mai multe ori însă, speranța de viață 
nu depășea 40 de ani, mortalitatea infantilă 
fiind foarte des întâlnită. Multe texte deplâng 
durata scurtă a vieţii (Ps 39, 6; 89, 48; 90, 5; 
102, 12, 24; Iov 14, 2; Eccl 6, 12 ş.a.). În aceste 
condiţii, cel care atingea vârsta de 70, 80 sau 
90 de ani era considerat o persoană binecuvân- 
tată de Dumnezeu. Exceptând relatările refe- 
ritoare la viața patriarhilor din Geneză, doar 
Moise (120 ani), losua (110 ani), lov (140 ani) 
și marele preot lehoiada (130 ani, 2 Par 24, 
15) au depășit vârsta de 100 ani. În schimb, un 
studiu asupra duratei de viață a regilor davidici 
ne arată că moartea intervine, în cazul lor, cu 
câteva excepții, ca urmare a cauzelor nenaturale, 
asasinarea curmând deseori domnia acestora. 
Moartea bună a celui care ajunge la bătrâneţe 
și care are copii care să-i urmeze (Fe 25, 8; 35, 
28-29) este în opoziţie cu „moarte rea”, prema- 
tură (4 Rg 18, 32-33; Is 38, 1-12), violentă (3 
Rg 28, 15-20; 1 Rg 2, 28-33), pe care nimeni 

nu o poate împiedica (Fe 15, 2-3; 4 Rg 18,18). 
Locul celor morţi este numit Șeol (Is 28,15, 18; 
38,18; Os 13,14; Ps 6,6; 49,15; Cânz 8,6; Pr5, 
5; 7,27) sau Abaddon (lov 28, 22). Ideea stării 
omului după moarte diferă în perioada preexi- 
lică de cea postexilică. Antropologia iudaică 
preexilică este dominată de credința că moartea 
este un fenomen natural, o consecință firească 
a vieţii. Existența de după viaţa biologică este 
liniștea morții din Șeol, unde drepții și păcă- 
toșii împart aceeași soartă: despărțirea veșnică 
de Dumnezeu. După exil, sub influența ideilor 
persane și grecești legate de moarte, se credea 
că mortul nu rămâne veșnic în Șeol, că cei 
drepți nu stau dimpreună cu păcătoșii în Șeol, 
ba chiar, sub influența antropologiei grecești, 
după moarte, drepţi se înalță la cer, în timp ce 
păcătoșii coboară în Șeol, loc al pedepsei. 

„Şeol” se referă, fără nicio excepție, la mormânt, 
fapt ce ne-ar face să credem că Șeolul ar fi o 
extensie a mormântului. Faptul că „Șeol” apare 
de 65 de ori în Vechiul Testament, dar niciodată 
cu articol hotărât, dovedește că el este folosit 
ca nume propriu, distinct de mormânt. Într-un 
important număr de pasaje biblice, Șeol apare 
ca loc al făcătorilor de rele (Nm 16, 30, 33; 7 
Rg 2, 6.9; lov 24, 19, Ps 9, 17, 31, 17, 49, 14; 
Pr 5, 5; 7,27; 9, 18; Is 5, 14; 14,9, 11, 15; Iz 
3115-17; 32,21, 27). Doar în puţine texte cei 
drepți sunt în Șeol (Fe 37, 35, Is 38, 10, 17-18). 
Moartea este descrisă uneori ca o adormire (Ps 
13,3; D/ 12,2) și învierea ca o trezire (2 Rg 4,31; 
Iov 14,12; 1526,19;, D412,2),stări care încadrează 
o perioadă de liniște și pace. În Noul Testament, 
moartea Domnului lisus Hristos ocupă locul 
central. Prin biruirea morții în Hristos, moartea 
devine pentru noi somn (/V/49, 24; In 11, 11-13) 
sau, așa cum spune Sf. Apostol Pavel, mutare a 
locuinţei noastre împreună cu Dumnezeu (F/p 
1, 23). Aceasta este considerată o încredințare a 
sufletului lui Dumnezeu (FA 7, 59). Cei drepți 
au convingerea că Dumnezeu se află cu ci la 
moarte și că EI înlătură frica de moarte (7 Co 
15, 55-57, Evr 2, 15). Scrierile neotestamen- 
tare fac referire la moartea sufletească, arătând 
că aceasta este consecința vieții păcătoase (£/2, 
1-5; Co/2, 13), a laxităţii morale (MZ4, 16; Lc1, 

79; Ef 4, 18) cauzată de necredință (In 6, 53; 7 
In 5,12). Mântuitorul o numește „învierea osân- 
dirii” (n 5, 29), iar Sf. Apostol loan o numește 
„a doua moarte” (4p 2, 11; 20, 14; 21, 8), care 
aduce osânda veșnică (V7 25,46; Me 3, 29; 2 Tes 
1, 8-9; 2 Pr 2, 3). Gândul la moarte trebuie să-l 
îndrepte pe om spre săvârșirea faptelor bune (In 
9, 4), pentru că după moartea trupească urmează 
judecata (In 5, 25-29). Mântuitorul Hristos 
ne asigură că toți vor învia după moarte (În 5, 
28-29). 

Bibliografie. Barcev, L.R., Bi//ica/ Perspectives on Death, 
Fortress Press, Philadelphia, 1979; Gowan, Donald E., 
Eschatology în the Old Testament, Fortress Press, Philade- 
Iphia, 1986; WâcnrEeR, L., Der Tod im AT, în coll. Arbe- 
iten zur Theologie, vol. 1/8, Stuttgart, 1967. 


Constantin Oancea 


MOÂȘTE. (sl. mmoşzi) Parte a corpului sau 
obiect aparținând unui sfânt. 

Moaştele sunt rămășițe materiale ale sfinților 
care sunt venerate ca semne ale prezenței lor 
continue în lume. Ele sunt cinstite ca o promi- 
siune a mijlocirii în fața lui Dumnezeu. Modul 
în care moaștele au căpătat valoare religioasă, 
teologică și liturgică în Biserică este legat 
de puterea și persoana sfântului. Rămășițele 
trupești erau venerate ca o mărturie a prezenței 
în lume a sfântului, dar și ca pildă a suferinței pe 
care un martir a îndurat-o, căci minunile care 
erau atribuite moaștelor erau mărturii ale sfin- 
ţeniei. "Termenul, în mod literal, face referire la 
rămășițe trupești, dezgropate și mutate într-o 
biserică, dar poate include orice obiect care a 
avut o relaţie directă cu Mântuitorul Hristos (ex. 
Sfânta Cruce) sau a intrat în contact cu trupul 
unui sfânt. Cultul Sfintelor Moaşte este strâns 
legat de răspândirea Bisericii. Cinstirea arătată 
moaștelor își are rădăcinile în săvârșirea Sfintei 
Fuharistii deasupra mormintelor primilor 
martiri creștini, dar este și fundamental legată 
de credința creștinilor în întruparea Fiului lui 
Dumnezeu și în învierea trupurilor. În acest fel 
creștinii își arătau dezaprobarea față de practica 
incinerării existentă în Imperiul Roman. 

O definire teologică a sfințeniei moaștelor 
lipsește, atât în Vechiul cât și în Noul Testament, 
dar a fost perpetuată pe măsură ce Creștinismul 


se răspândea, ca o dovadă a căutării mijlocirii 
către Dumnezeu, adesea concretizându-se în 
vindecarea bolilor trupești. Cinstirea rămăși- 
țelor trupești de către creștini în vremea perse- 
cuţiilor (în special după moartea Sf. Policarp 
al Smirnei, 177) a devenit element constitutiv 
al cultului unui sfânt, răspândindu-se în toată 
lumea creștină. Deosebit de important a fost 
cultul dezvoltat în Roma, în jurul anului 200, în 
legătură cu „trofeele” (așa cum sunt denumite, 
probabil, rămășițele trupești) Sf. Apostoli Petru 
și Pavel. O dezvoltare asemănătoare a avut loc în 
Ierusalim, în sec. al IV-lea, în legătură cu lemnul 
Sfintei Cruci pe care a fost răstignit Mântuitorul 
Hristos. Cu toate acestea, un asemenea cult 
trebuia să fie precizat. Astfel, Fericitul Augustin 
va arăta (în Cezazea lui Dumnezeu, X, 1) că lui 
Dumnezeu i se cuvine adoraţia (gr. /a7reia), iar 
sfinților cinstire sau venerare (gr. do//eia). Loto- 
dată, Biserica a început să distingă între relicvele 
primare, părți ale corpului care suferiseră tortura 
sau martiriul, și relicvele secundare, obiectele 
cinstite pentru faptul că au intrat în contact cu 
trupul sfântului, astfel purtând amintiri ale unei 
prezențe lumești. Relicvele secundare puteau fi 
deţinute în mod personal și se credea că aveau 
puterea de a proteja. 

În timp ce alte tradiții separă identitar trupul 
de sufletul omului, Părinții Bisericii au asimilat 
rămășițele sfinților trupului spiritual al lui lisus 
Hristos. Ei au descris fragmente ale corpului 
— o mână, un deget sau capul — precum o 
sinecdocă a persoanei Sfântului după moarte, 
astfel anticipând promisiunea Învierii făcute de 
Hristos. Păstrate și așezate în racle de fier sau 
sticlă, asemenea relicve au fost onorate, în mod 
special, pentru puterea lor de a devia cursul 
normal al degradării corpului și datorită vinde- 
cărilor trupești. 

Cultul moaștelor a câștigat în scurt timp un 
loc de seamă în cadrul Bisericii. Dacă Fericitul 
leronim a argumentat că rămășițele pământești 
ale martirilor trebuie cinstite din onoare pentru 
Hristos, ca o consemnare a credinței individuale, 
în timpul Fericitului Augustin (354-430) cultul 
moaștelor s-a extins la a include obiecte asociate 
cu martiriul sau cu persoana individuală. 

Bisericile timpurii erau construite deasupra 
mormântului martirilor, iar în 401, Sinodul de 
la Cartagina a decretat că toate bisericile care 
nu cinstesc moaștele sfinților să fie distruse. În 
Biserica Răsăriteană, venerarea Sfintelor Moaște 
a scăzut în importanță în fața cultului din ce în 
ce mai extins al icoanelor. Cu toate acestea, în 
787, la Sinodul al VII-lea Ecumenic, s-a impus 
ca moaștele să fie prezente în altarele bisericilor 
târnosite și s-a oferit un sens liturgic sărutării 
Sfintelor Moaşte după săvârșirea Sfintei Litur- 
ghii. În timp ce dezgroparea moaștelor întâm- 
pina mai puţine restricții în Răsărit, nevoia 
crescândă pentru relicve în Occident a făcut ca 
interdicțiile privind deschiderea mormintelor să 
fie abandonate. Moaştele erau din ce în ce mai 
des mutate sau transportate în biserici din locu- 
rile de martiraj, aceasta constituind fundamentul 
înmormântării creștine 44 sancfos (în apropierea 
mormintelor sfinţilor). 

Venerarea sfintelor moaște a devenit în Evul 
Mediu o îngrijorare presantă. Biserica era 
văzută ca o casă de adorare, precum și ca un loc 
de venerare a sfinților. Moaştele au continuat 
să fie considerate drept o comoară a orașelor și 
comunităților, dar din momentul în care papa- 
litatea a autorizat mutarea unui mare număr 
de moaște din Răsărit în timpul Cruciadelor, 
instrumente ale Pătimirilor Mântuitorului, 
moaște ale Sfinţilor Apostoli și multe altele au 
umplut Europa. Relicvele erau prețuite de către 
orașe și comunități, iar cultul a crescut atât de 
repede, încât în 1274 venerarea relicvelor era 
interzisă fără aprobare papală. Scolasticul 
"Toma de Aquino a scos în evidență importanța 
relicvelor, ca manifestări ale lui Dumnezeu. El 
a confirmat doctrina Sfintei Mijlociri (dacă o 
putem numi așa) și a privit relicvele ca fiind 
confirmarea promisiunii Învierii. 

Locul remarcabil pe care relicvele au ajuns să îl 
ocupe în calitate de obiecte materiale de vene- 
rare în creștinismul medieval a dus la apariția 
unor reformatori precum Jan Hus (+ 1415) și 
Martin Luther (+ 1546), care au pus la îndo- 
ială valoarea lor ca punte între lumesc și divin. 
Argumentând că adevărata credință era inde- 
pendentă de cultul sfinților, Luther condamna 

venerarea relicvelor ca fiind o invenţie aducă- 
toare de bani a Bisericii lumești. Drept răspuns, 
teologii catolici au apărat importanţa relicvelor 
ca semne ale credinţei care reafirmau rolul lor 
în a ilustra prezența continuă a sfinților în 
Biserică. Cultul relicvelor și-a recâștigat rolul 
proeminent în religiozitatea contra-reformată. 
In timp ce relicvele timpurii erau asociate cu 
lisus Hristos, Fecioara Maria și Apostolii, 
reformațţii catolici au confirmat venerarea relic- 
velor deja existente și au încurajat venerarea 
părților trupului sfânt: mâini, inimi, limbi, 
gât, braţe și sângele sfinților, care erau în mod 
vizibil expuse pe altar. Papa Sixtus al V-lea a 
răspuns la acuzaţiile conform cărora se venerau 
relicve false în momentul când a dat o formă 
juridică autentificării sfinţeniei și a relicvelor în 
1588. Aceasta a păstrat baza doctrinară, funda- 
mentul doctrinar al relicvelor în catolicism, a 
stabilit îndrumări uniforme pentru revizuirea 
cererilor și revendicărilor de sfințenie și a creat 
norme pentru expunerea relicvelor. Noi îndru- 
mări pentru expunerea și afișarea relicvelor au 
fost schițate la sfârșitul sec. al XIX-lea, astfel 
încât să asigure accesul credinciosului indivi- 


dual (fiecărui credincios în parte). 
Bibliografie. BRown, Peter, Be cur of 7he saints: îfs rise 
and function în Latin Christianity, University of Chicago 
Press, Chicago, 1981; CARAGEA, Anton, Sfântul și cultul 
sfinților, Ed. Herald, București, 2009; Geanv, Patrick, 

martyrs, religues, en Afrique chretienne aux premiers siecles. 

Gheorghe Holbea 


MODALISM. Concepţie eretică  triadolo- 
gică conform căreia Dumnezeu este monoper- 
sonal, iar Persoanele Sfintei Treimi la care se 
face referire în Revelaţie și teologie sunt de fapt 
doar moduri ale manifestării unicei Persoane a 
Tatălui. 

Antitrinitarismul modalist a apărut în Orient, 
după care s-a manifestat și la Roma. Ca repre- 
zentanți mai cunoscuți ai acestei erezii sunt 
Noet, Praxeas și Sabeliu. 

Noet din Smirna învăţa că unul Dumnezeu este 
Creatorul tuturor și, ori de câte ori vrea E], Se 
descoperă în lume. E] este nevăzut când nu Se 
descoperă și văzut când Se arată, este nepătruns 
când vrea să fie nepătruns și, când vrea El, Se 
lasă pătruns de mintea umană, este nemuritor, 
dar și muritor. 

Fiul și Tatăl sunt unul și același Dumnezeu, 
Care S-a întrupat din Fecioara Maria și S-a 
descoperit celor cărora a vrut El. EI este Cel 
răstignit, murind pe cruce, EI, cel nemuritor, 
împuns cu sulița, pus în mormânt și înviat a 
treia zi din morți. Dacă Fiul lisus Hristos nu 
este Tatăl Însuși, atunci EI nu este Dumnezeu 
(cf. Ipolit, Adversus haereses, 9, 10). După ce a 
fost excomunicat în Smirna pentru erezia lui, 
Noet a plecat la Roma unde se pare că învăță- 
tura lui era deja cunoscută. 

Praxeas, originar din Asia Mică, a activat 
ca exponent al antitrinitarismului modalist, 
mai întâi la Roma și apoi în Africa. Despre 
învățătura lui Praxeas ne informează 'ertu- 
lian. Tatăl, Creatorul tuturor, S-a sălășluit în 
Fecioara Maria, din care S-a născut ca Fiu 
și a pătimit. Dacă lisus Hristos nu ar fi Tatăl 
întrupat, atunci nu ar avea sens întreita ispitire 
a lui Hristos de către diavol, căci diavolul este 
în conflict cu Dumnezeu, nu cu omul. Tatăl a 
pătimit împreună cu Hristos, căci omul Iisus 
este corpul, iar sufletul este Dumnezeu. Prin 
urmare, Mântuitorul a murit nu după ființa 
sa dumnezeiască, ci după cea omenească: 
„Oui mortus est non ex divina, sed ex bhumana 
substantio” (Lertulian, Adversus Praxeam, 1). 
Sabeliu, originar din Cirenaica, a răspândit 
antitrinitarismul în Libia și Roma, la sfârșitul 
sec. al II-lea și începutul celui de-al III-lea, 
fiind cunoscut de Ipolit, Zefirin și Calist. A 
fost cel mai reprezentativ promotor al anti- 
trinitarismului modalist numit și sabelianism, 
sistemul lui doctrinar fiind mult mai dezvoltat 
și mai complicat decât la ceilalți antitrinitariști. 
El concepea unitatea lui Dumnezeu ca trei 
numiri într-un singur ipostas, Tatăl, Fiul și 
Duhul Sfânt fiind nume diferite date acele- 
iași persoane sau ipostas dumnezeiesc. Același 
Dumnezeu Se descoperă în forme și etape, 


după fiecare manifestare întorcându-Se în 
Sine. Revelația este concepută ca o dilatare 
sau extindere și ca o contracție și revenire în 
Sine. Ca Dumnezeu Tatăl, El S-a descoperit la 
creație, ca Dumnezeu Fiul, la mântuire, iar ca 
Duhul Sfânt, la desăvârșirea, sfințirea și condu- 
cerea Bisericii. Aceste trei forme de manifestare 
sunt înțelese ca trei fețe, dar nu ca trei persoane 
sau ipostase ale unicului Dumnezeu, pentru a 
nu se cădea în politeism. Sabeliu învăţa despre 
revelarea lui Dumnezeu ca Tată, Fiu și Duh 
Sfânt, însă considera ipostasele nu ca proprii, 
personale, ci ca moduri diferite de manifestare 
a ipostasului unic al monadei. 

Erezia sabeliană a fost tolerată de unii episcopi 
ca Zefirin (199-217) și Calist (217-222) ai 
Romei, care, după Ipolit, ar fi acceptat o formă 
de sabelianism, socotind pe Tatăl și pe Fiul un 
singur Dumnezeu în Care Fiul a pătimit, iar 
Tatăl a compătimit împreună cu El. Dionisie 
al Alexandriei (248-264), combătând sabeli- 
anismul în câteva scrisori trimise la Roma, a 
folosit unii termeni în mod incorect. EL învăța 
că Fiul nu este deoființă cu Tatăl, ci este crea- 
tură a Tatălui, pentru a demonstra deosebirea 
personală dintre Tatăl și Fiul. 

Sabelianismul a fost combătut cu vehemenţă de 
Ipolit, Origen, Tertulian, Novaţian și Dionisie al 
Romei, însă idei antitrinitare modaliste apar la 
Arnobiu, Lactanţiu, Marcel de Ancyra, iar mai 
târziu, în sec.al XVI-lea, la socinieni sau unitarieni. 
Combaterea antitrinitarismului a determinat pe 
unii Părinți și scriitori bisericești să adopte subor- 
dinaționismul în Sfânta 'Ireime pentru a arăta 
că Fiul este deosebit de Tatăl, deosebirea fiind 
personală și nu ca formă și mod de manifestare. 
Deoarece problema raporturilor dintre persoa- 
nele Sfintei Treimi nu fusese elucidată, subordi- 
națianismul apare în operele lui Iustin Martirul, 
Irineu, Origen și Ipolit, care au constituit baza 


disputelor trinitare din sec. al IV-lea. 

Nicolae Chifăr 


MODERNITÂTE. Desemnează o epocă 
istorică în care omul se desprinde de paradig- 
mele Creștinismului sau ale clasicismului și 
care coincide cu revoluţia tehnică și industrială. 
Aceasta este născută „după un mileniu de 
războaie religioase și de pedagogie a fricii, ca 
revoltă împotriva  totalitarismului  clerical” 
(Arnold ]. Toynbee crede că modernitatea, așa 
cum o înțelegem astăzi, este o realitate cu rădă- 
cini și structuri specifice Occidentului, care a 
debutat în ultimul sfert al veacului al XV-lea 
și care s-a impus pe două direcții: cea dintâi, 
specifică Occidentului, a însemnat desprin- 
derea omului apusean de tradiția creștină, de 
Dumnezeu și rezumarea lui la sine, iar cea de-a 
doua, debarcarea omului occidental în Orient 
și pretutindeni în lume, cu ajutorul corăbiilor, 
ducând în Lumea Nouă 7;pu/ occidental, pe 
care l-a impus cu o sălbăticie și cruzime fără 
limite). Ea este definită și ca o epocă istorică cu 
conținuturi similare și în Occident, și în Orient 
(Najime Nakamura) sau „nu doar o perioadă 
istorică, ci mai mult decât atât - o formă de 
civilizație umană” (Christos Yannaras). Cerce- 
tătorii sunt de acord că spiritul moderni- 
tății, așa cum s-a configurat în timp, aparține 
conceptual Occidentului, care l-a impus apoi 
restului lumii (Mircea Vulcănescu). EL însu- 
mează o afifudine existențială — adică un fel 
de a trăi și de a înțelege și de a prețui viața 
- pregătită încă din veacurile XII-XIII, prin 
Dante Alighieri, Giotto, Francisc de Assisi, 
Toma d'Aquino și alţii (socotiți precursori ai 
modernităţii), și conturată de evenimentele 
istorice legate de Căderea Constantinopolului 
(1453) şi descoperirea, cam în același timp, a 
Americii (1452-1457). 

Privită retrospectiv și global (nu ctapizat) și 
cântărită mai degrabă prin fazele maturității 
ci, modernitatea a fost adesea socotită necreș- 
tină sau anticreștină. Bunăoară, Arnold ]. 
Toybee afirma: „din punctul de vedere specific 
Occidentului, epoca modernă a istoriei lui a 
început din clipa în care omul a ajuns să nu 
mai fie recunoscător lui Dumnezeu, ci numai 
lui însuși, pentru că izbutea să se elibereze de 
disciplina creștină medievală”. „Complexă, 
adeseori tragică, modernitatea europeană s-a 
născut astfel dintr-o dublă opoziţie: aceea a 
«drepturilor» lui Dumnezeu asupra omului 
și «drepturile» omului asupra lui Dumnezeu. 
Tentată de prometeism, creaţia umană liberă se 
ridică împotriva «Dumnezeului moral», mult 
prea adeseori conceput ca un Dumnezeu-jan- 
darm, tată sadic și castrator” (Olivier Clement). 
Lumea modernă începea să se contureze din 
acele tendinţe ale diferitelor domenii ale exis- 
tenței — politic, social, cultural - care voiau să 
se emancipeze de sub „religiosul” dominant și 
totalitar, astfel încât cetatea terestră să existe și 
să fie guvernată prin autorități independente, 
fiecare cu propriul său domeniu. Statul modern 
să nu aibă pretenţia să conducă Biserica, iar 
Biserica să nu se mai suprapună statului și nici 
să mai controleze totalitar societatea. Știința și 
filosofia să nu fie doar „slujitoare” ale teologiei, 
iar teologia, la rândul ei, să nu fie împiedicată a 
se dezvolta liber (Olivier Clement). 

Reflexia și mișcarea de idei care au conturat 
modernitatea s-au constituit prin ceea ce istoria 
filosofiei denumește Iluminism.  Generaţii 
succesive de filozofi ai epocii iluministe, printre 
care pot fi enumerați la loc de frunte Voltaire, 
Montesquieu, D. Hume, ].-]. Rousseau, D. 
Diderot, ]. D'Alembert, |. Kant, A. Smith, A.Q. 
Turgot, M. de Condorcet, A. Fergurson, au 
luat ca punct de referință cunoașterea „exactă”, 
„obiectivă”, oferită de „științele naturii”, (adică 
acele științe care, deși au fost mai întâi elabo- 
rate în și prin teologie, s-au dezlegat de aceasta 
și s-au exprimat doar printr-o reflecţie naturală 
a unei „ratio” lipsită de orice raportare la divin) 
și au elaborat „sisteme” de gândire pe care le-au 
extins apoi în domeniul uman și social, astfel 

încât, încetul cu încetul, întreaga realitate va fi 
cuprinsă „exhaustiv” în limitele raționalității (ale 
lui „ratio”, noua zeiță a veacurilor al XIX-lea și 
al XX-lea). Gânditorii iluminiști au propus înțe- 
legerea „mai profundă” a condiției umane bazată 
nu pe filosofia morală veche (creștină), ci pe 
„știința morală”, parte și ea dintr-o construcție 
obiectivă-raționalistă mai largă, respectiv „știința 
omului”. În numele unei raționalități științi- 
fice atotcuprinzătoare se impune principiul că, 
atât în cunoașterea naturii, cât și a omului, fie 
ca individ, fie ca membru al unui grup social, 
doar experiența și cunoașterea empirică evaluate 
științific pot să elaboreze „adevărul” despre om și 
lume și că trebuie depășite și respinse „constrân- 
gerile” superstițiilor, proprii ignoranței vechii 
societăți feudale. 

1. Lumea — o realitate autonomă. „Marea inovație 
a sec. al XVII-lea nu este, cum am fi putut 
crede din agenda de studiu a specialiștilor, nici 
mecanicismul, nici libertinajul, nici teologia 
seculară, nici subiectul epistemologic ca piesă 
centrală a ontologiei, nici măcar știința mate- 
matică a naturii ori noua filozofie politică de 
tip Hobbes. Noua inovaţie a sec. al XVII-lea, 
cea din care s-a născut frigul metafizic în care 
trăim de atunci — și de care ne protejăm prin 
multiplicitatea indefinită a confortului material 
—, este ideea că /umea fizică poate fi gândită și 
logic, și ontologic, și teologic ca fiind perfect 
autonomă. Alttel spus, că lumea fizică este un 
sistem închis și izolat, care se poate singur valida 
și al cărui înțeles este epuizat de propria sa exis- 
tență” (H.-R. Patapievici). Autonomia lumii 
înseamnă independenţa ei față de Dumnezeu. 
Și mai mult decât atât, raţionamentul „logic” al 
modernității a mers până la capăt: „dacă lumea 
este cu adevărat autonomă, atunci Dumnezeu 
nu este nicăieri (și niciunde), iar lumea fizică 
formează un sistem izolat și închis [...]. Dacă 
lui Dumnezeu nu I se poate găsi un loc în 
lume, atunci, de facto, Dumnezeu încetează să 
mai existe, indiferent de postexistența Sa insti- 
tuțională, care, un timp, de jure, mai continuă să 
aibă efecte — asemenea acelor cadavre vizibile în 
noapte abia după ce au intrat în descompunere, 
ca urmare a unor reacții chimice luminiscente. 


Problema locului lui Dumnezeu în lume este, 
în fond, problema existenţei lui Dumnezeu. A 
nu fi nicăieri (n4/libi esse) echivalează cu a nu 
exista (non esse) (H.-R. Patapievici). 

2. Renunfarea la Tradiţie. Tradiţia se referă la 
felul în care va/ori/e spirifuale-transcendente 
sunt organizate în raport cu timpul și la felul în 
care ele sunt organizate ca surse ce fundamen- 
tează și mențin structurile vieții individuale și 
obștești. Tradiţia structurează temporalitatea și 
introduce noţiunea de „timp reversibil” (Levi- 
Strauss). Pentru conștiința creștină, „timpul 
reversibil” înseamnă mai mult decât o tempora- 
litate a repetiţiei, în care trecutul este un mijloc 
de organizare a prezentului și a viitorului, fiind 
un eveniment din î//o zempore care, aparținând 
lucrării lui Dumnezeu, Care este supratem- 
poral, are loc acuz, ca act liturgic, asumând 
ontologic prezentul și transfigurându-l. Astfel, 
timpul reversibil se face „timp mântuitor”. 
Actul liturgic, care constituie premisa și miezul 
Tradiţiei, oferă creaţiei șansa unică de a parti- 
cipa la Cel necreat pentru că este locul unde 
transcendența dumnezeiască devine deplin 
exprimabilă. În felul acesta, Tradiţia înseamnă 
mai mult decât o obișnuință sau un obicei 
golit de conținut și practicat de dragul obice- 
iului. În viziunea creștină, timpul și spaţiul pot 
deveni sacre și liturgice, iar prin aceasta exis- 
tenţa umană integrată și încadrată în Tradiţie 
dobândește „securitate ontologică” (Anthony 
Giddens). 

Modernitatea — termen care lingvistic vine 
de la verbul latin ode, „chiar acum”, „recent” 
— înseamnă, înainte de toate, rupere continuă, 
neîncetată divizare, distanțare de tradiția 
statornicită, pentru a iniţia noul, schimbarea, 
transformarea. Cuvântul de ordine al moder- 
nității — remarca Jeremy Bentham -— a fost: 
„trecutul nu ne este de niciun folos”. 

3. Pietismul — opțiunea religioasă a modernității 
initiatoare. Pietismul este consecința religi- 
oasă cât se poate de firească ce a rezultat din 
decizia omului modern de a renunța la aspec- 
tele instituționale și tradiționale ale Bise- 
ricii. Ca apartenență confesională, pietismul 
este socotit ca specific protestantismului 

și a apărut aproximativ la sfârșitul sec. al 
XVII-lea şi începutul celui următor (1690- 
1730), remarcându-se ca o „evlavie practică” 
în opoziţie cu teologia dogmatică a Bisericii 
Catolice (Louis Bouyer). Cu toate că protes- 
tantismul este pietist prin excelență, totuși 
matricea naturală ce a generat pietismul 
trebuie căutată în misticismul catolic. Abor- 
darea individuală a virtuţii, sentimentalitatea 
antropocentrică, transferul religiozității în 
interioritatea individului sunt semnele tipice 
ale misticilor romano-catolici, fie ei simpli 
indivizi, fie grupări organizate și recunoscute 
oficial. Legătura acestora cu corpul eclesial 
este secundară și mai mult formală și juridică. 
4. Relativizarea deosebirilor între confesiunile 
creștine şi între religii. În societatea tradițio- 
nală, Biserica era despărțită net de erezie, iar 
aceasta nu simplist, printr-o distincție teore- 
tică de tip academic, ci prin conștiința că între 
Adevărul absolut sau viața Sfintei Treimi și între 
Adevărul eclesial şi între viaza creafiei (om și 
natura creată) există o acoperire deplină, până 
la identitate (neamestecată). Filosofia lumi- 
nilor propunea o detașare de orice apartenență 
confesională, în sensul tare al cuvântului, și o 
eliminare a ierarhizărilor valorice și obiec- 
tive ale religiilor. Acolo unde Dumnezeu mai 
putea fi recunoscut și crezut, trebuia abordat în 
afara oricăror reguli partizane și confesionale. 
Deosebirile dintre religii și confesiuni sunt 
doar aparente. Dogmele statornicite și crezurile 
obiective trebuiau abandonate. Ideea că nicio 
religie și, cu atât mai puțin, o confesiune nu ar 
fi îndreptăţite să pretindă că sunt absolute a 
făcut carieră între raționaliștii moderni. Sec. al 
XIX-lea, al modernităţii consacrate, va face un 
pas mai departe, propunând nu numai anularea 
clasificărilor valorice și ierarhice dintre confe- 
siuni și religii, ci chiar adoptarea unei religii de 
pe premise ateiste. Respectiv, se va iniția ideea 
că o religie ar fi posibilă chiar și fără credința 
în Dumnezeu. Rolul ei ar fi rezumat la sociali- 
zarea indivizilor. 

Revenind la ideea promovată de raționaliștii 
iluminiști că între confesiuni, între religii, 
între Biserică și erezie trebuie pus semnul de 

egalitate și eliminate ierarhizările valorice, 
amintim că, în etapa următoare a modernităţii 
(sec. XIX-XX), s-a consacrat ideea că dogmele, 
riturile și ceremoniile sunt corsete care anchilo- 
zează gândirea umană, iar religia devine piedică 
pentru formarea unei societăți universale. 
Religiile dogmatice — spun gânditorii moder- 
niști — au avut tendinţa de a uita semnificația 
simbolurilor într-o asemenea măsură încât unii 
venerează nu numai imagini, ci și opinii teolo- 
gice. Ceea ce se uită este că aceste forme au fost 
inițial folosite de religii și confesiuni numai ca 
punct de focalizare a credinței. lar când adora- 
torii confundă simbolurile exterioare cu adânca 
realitate lăuntrică, ei se apropie de idolatrie. 
Renunţarea la simboluri sau relativizarea lor 
ar duce la anularea deosebirilor confesionale și 
s-ar înscrie într-o preţuire superioară a omului. 
Faţă de acest temei al modernității, ar fi de 
observat, într-o perspectivă creștină orto- 
doxă, că relativizarea și egalizarea termenilor 
Adevăr-erezie, Biserică-eterodoxie înseamnă 
a considera drept adevăr și mântuire o simplă 
stare „ameliorată” a modului de existență a 
omului căderii, ceea ce este totuna cu normali- 
zarea morții ca ultima realitate a existenței. În 
acest sens, C. Yannaras notează: „marea erezie 
a vremii noastre este pietismul. E] este o erezie 
în cadrul eclesiologiei: subminează — atunci 
când nu îl neagă pur și simplu — însuși adevărul 
Bisericii. Transpune, deplasează evenimentul 
mântuirii. ÎL permută din morala eclesială în 
morala individuală, în evlavia ruptă de modul 
de existență treimic, de modul de ascultare al 
lui Hristos”. Prin (ca) pietism, modernitatea 
operează o ruptură între viață și Biserică. Bise- 
ricii i se refuză statutul de realitate perihore- 
tică dintre viaţa Sfintei Treimi și umanitate și 
i se neagă lucrarea ei fundamentală — trans- 
figurarea  individualității umane  muritoare 
în ipostas ce participă, prin împărtășire, la 
viața veșnică. Operând ruptura dintre Bise- 
rică și viaţă, modernitatea nu va mai vedea în 
adevărul Bisericii decât o formă intelectuală 
ce intră în preocuparea abstractă a discursului 
teologic. Pietismul, ca spirit al modernității, 
poate, până la urmă, chiar să accepte formal 

definițiile dogmatice, însă le tratează ca pe o 
literă moartă, abstractă, academică, fără legă- 
tură cu viața și experiența existențială. 

5. Naturalismul şi individualismul — optiuni 
fundamentale ale modernității. În centrul lumii 
pe care modernitatea a creionat-o în istorie 
se află individul eliberat de constrângerile 
oricărei autorități atotstăpânitoare. Uniformi- 
tății tradiționale a comunităţilor și societăţilor 
medievale, iluminismul i-a substituit in dividu- 
alismul. Societatea imaginată de iluminiști este 
produsul acțiunii și gândirii independente al 
individualităţilor, considerate sub semnul liber- 
tății de inițiativă și expresie, al egalității în fața 
legii și a oportunităţilor de viață, a toleranței 
față de convingerile religioase sau morale. 
Natura umană a individualităţilor era soco- 
tită pozitivă (bună) și autonomă în raport cu 
revelația religioasă. Individualismul a presupus 
de la început secularizarea persoanei umane și 
emanciparea radicală de sub dogma eclesială. 
Secularizarea omului a însemnat translația 
statutului uman de la persoană la individ. 
Noţiunea de persoană excludea autonomia 
omului față de Dumnezeu și implica o depen- 
dență structurală, funcțională și finală a 
făpturii faţă de Creator. Tezele individualiste 
vor impune individul în toate sferele existen- 
țiale (politică, economie, cultură, etică, socie- 
tate) drept măsură a tuturor lucrurilor. Mircea 
Vulcănescu scrie despre consecințele indivi- 
dualismului asupra societății: (individualismul 
înseamnă) „spargerea comunităţii spirituale și 
prefacerea ei în societate atomistă, în asociație 
voluntară de interese limitate, cu toate urmă- 
rile ei [...]. Efectele acestei spărturi? Orga- 
nizarea societăţii omenești ca juxtapunere de 
individualități distincte. Fiecare dintre ele este 
un univers închis. Comunitatea indivizilor nu 
mai are realitate nici substanţe unitare, ci este 
numai un ansamblu de relații interindividuale. 
Fiecare rămâne străin de ceilalți, dar se poate 
întâlni cu ceilalți pentru conlucrare. Ceea ce 
este unuia scop poate fi altuia mijloc. Unul 
poate folosi pe celălalt. Totul devine astfel 
mijlocire, negoț, instrument. Nu mai este scop 
absolut. Etica devine economie. Și mijlocul 


prin excelență, mijlocul în sine, sensul instru- 
mental în care se concretizează toate aceste 
relaţii posibile este banul”. 

6. Raţionalism, ştiinţă și progres — temeiuri 
ale modernității. Un alt mare fundament al 
modernității iniţiatoare a fost încrederea 
nelimitată în razio (rațiune). În modul cel 
mai firesc, nafuralismul a dus la rafionafism. 
Individul natural, odată ce s-a declarat stăpân 
pe sine și pe destinul său, odată ce a dezarti- 
culat lumea de (din) transcendență, a trebuit 
să abordeze și să explice uriașul mecanism al 
realității doar prin propria sa rațiune. Natura 
are în ea o consistență imuabilă, are cicluri 
fizice rigide și, prin urmare, ea poate fi cuan- 
tificată în formule matematice. Totul poate fi 
cuprins și exprimat prin grilele rațiunii. Până și 
natura proprie a individului prezintă, ca parte 
a naturii, aceeași consistență legică și deci 
poate fi cunoscută și epuizată prin explicații 
raționale. De vreme ce metafizica creștină și 
explicaţiile ei, precum și experienţa Tradiţiei 
au fost înlăturate, rămânea ca, pe baza rați- 
unii naturale, omul și lumea să fie cuprinse 
(cunoscute și organizate) într-un nou sistem 
de cunoaștere. Acesta s-a numit rafionalizarea 
tuturor domeniilor de viață. 

Oricum, tezele iluministe legate de rz/i0, știință 
și progres au constituit temelii ale modernității 
prin care aceasta își apăra și justifica poziția 
și modul de intervenţie în istorie. Perioada 
modernității inițiatoare a lansat termeni și 
idei care vor străbate în timp, configurându-se 
și consacrându-se în perioada următoare a 
modernităţii. „Rațiunea, raționalitatea, raționa- 
lizarea și știința, cucerirea și stăpânirea naturii, 
omul și natura umană, progresul, evoluția și 
revoluţia, industria și spiritul creator, tradiția, 
secularismul și eliberarea de tradiție, individua- 
litatea și individualismul, educaţia și autonomia 
personală, relativismul cultural și decentrarea 
europeană sunt numai câţiva dintre termenii 
care vor deveni simboluri ale unei noi abordări 
a naturii și societăţii și care vor popula toate 
discursurile din sec. al XIX-lea și al XX-lea, 
fără a fi în vreun fel amenințate cu eliminarea” 
(Lazăr Vlăsceanu). 

MOLITFĂ. (var. MOLITVĂ;, slav. molitfă) 
Serviciu divin restrâns ca dimensiuni, alcătuit 
din simple rugăciuni citite în diferite împreju- 
rări din viaţa omului (ex. Moliftele Sf. Vasile cel 
Mare). Cartea de cult în care se găsește această 


grupă de rugăciuni se numește Mlo/izfe/nic. 
Bibliografie. Necura, Nicolae D., „Când se citesc Molit- 
vele Sfântului Vasile cel Mare?”, în Zradizie și înnoire în 
slujirea liturgică, vol. |, Ed. Episcopiei Dunării de Jos, 
Galaţi, 1996, pp. 309-313; Vieru, Marian, „Moliftele 
Sfântului Vasile cel Mare în practica liturgică a Bisericii”, 
în: Analele Universităţii „Valabia” — Facultatea de Teologie, 
Târgoviște, 2009, pp. 196-203. 

MOLITFELNIC. (zar. MOLITVELNIC) 
Cartea liturgică în care sunt cuprinse toate 
slujbele necesare trebuințelor spirituale ale 
creștinului, de la naștere și până la sfârșitul 
vieții pământești. 

Forma actuală a Molizfe/nicului are următorul 
cuprins: Sfintele Tăine şi Ierurgiile (legate de 
acestea) — Botezul, Mărturisirea (Spovedania), 
Nunta, Maslul, Împărtășirea, Sfeştania, Slujba 
înmormântării, Dez/egări și Molhifte, Rânduieli 
şi Rugăciuni la felurite trebuințe, Rânduielile 
funderii în monahism, Rânduieli şi Rugăciuni la 
sfințirea obiectelor de cult, Rânduieli de Slujbe şi 
Rugăciuni la posturi şi praznice împărătești. 
Istoria Mofizfe/nicului începe în veacul al IV-lea 
cu FEvhologhionul lui Serapion, episcop de 
Thmuis (vezi Lizurghier — Molitfelnic). La baza 
formării lui stau textele manuscrise provenite 
de la Sfântul Iacob, Sfântul Marcu și Liturghia 
descrisă în Consfifuţiile Apostolice, cărora se 
adaugă formularele Sfintelor Liturghii de mai 
târziu. Procesul de formare a structurii gene- 
rale a Molizfe/nicului durează până în sec. al 
IX-lea, însă el va continua să se îmbogăţească 
și în secolele următoare. O ediţie de referință 
este cea de la Kiev (1646), a Mitropolitului 
Petru Movilă, tradus și tipărit la Târgoviște de 
Sf. lerarh Antim Ivireanul, în 1709, și retipărit 
la București, în 1722. Aceste cărți stau la baza 


tuturor edițiilor Mo/izfe/nicu/ui românesc. 
Bibliografie. Bărașa, D., „Contribuţia cronicarului 
Dionisie, Fclesiarhul Mitropoliei din București, la îmbo- 

16-46; CăcruLă, Olimp N., „Cartea de cult în ultimul 
deceniu (1948-1958), în: GB, XVII (1958), 6-7, pp. 
554-559; Foca, loan N., „Molitfelnicul ortodox până la 
sfârșitul secolului al XVIII-lea”, în: VA, VII (1962), 1-2, pp. 
93-115; Peraoara, Lucian, „Concluzii și propuneri pentru 
diortosirea cărților de cult. Tradiţia dinamică a Molitfelni- 
cului românesc”, în: Ziaru/ Lumina, VII (2011), 284, 2088, 
p. 11; Sava, Viorel, „Fvhologhionul lui Serapion de Thmuis 
— locul și importanţa lui în istoria și evoluţia Liturghiei și a 
Liturghierului”, în: Analele Științifice ale Universităţii „Al.I. 
Cuza” lași, vol. XIII, Iași, 2008, pp. 59-80. 

MONĂH. Persoană care, prin asumarea unor 
voturi obligatorii ce privesc castitatea, sărăcia 
și ascultarea, își consacră viața întreagă lui 
Dumnezeu, întăririi Bisericii, servind drept 
icoane ale virtuţilor creștine. 

Vieţuitorii așezămintelor călugărești se împart 
în următoarele categorii. Prima categorie sunt 
ucenicii sau novicii, cărora li se mai zice și 
frați, iar în slavonă pos/uşnici, adică ascultători, 
aceștia fiind cei care fac ucenicie. După aceștia 
urmează rasoforii, adică purtătorii de rasă. Fi 
sunt propriu-zis tot frați, dar lor li se dă încu- 
viinţarea să poarte rasa călugărească. După 
ce au împlinit un timp anumit de ucenicie, 
frații sunt admiși la intrarea propriu-zisă în 
monahism, adică la depunerea celor trei voturi 
monahale. Aceasta se realizează în cadrul unei 
ierurgii, în care neofitul este tuns în monahism. 
Prin tunderea monahală, se leapădă podoaba 
părului, simbol al deșertăciunii lumii aces- 
teia. Astfel, cel tuns devine că/ugăr sau monah, 
adică membru al obștii monahale. Tunderea 
în monahism o poate face orice călugăr, cu 
încuviințarea episcopului (Can. 14 Sin. VII 
Ec.). „Lunderea monahală are valoarea unei 
Taine, fiind comparată cu Botezul. La fel ca 
Botezul, monahismul poartă în sine caracterul 
indisolubilității sub raport moral, nu însă și 
haric. Cei care s-au consacrat monahismului 
nu mai pot renunţa la el. Dacă totuși renun- 
ţarea se face, atunci respectivul trebuie să fie 
dat anateme!” (loan N. Floca, Florin Joantă, 
Drept bisericesc, p. 227). 


Emilian-lustinian Roman 


MONAHISM. Statut specific unei categorii 
de creștini denumiți și monahi, care își dedică 
viața lui Dumnezeu prin depunerea unor făgă- 
duințe legate de modul de viețuire, prin acestea 
angajându-se la sărăcie de bunăvoie, ascultare 
și castitate. 

Tunderea monahală implică și o limitare a 
exercitării unor drepturi de către monahi. 
Astfel, monahul nu are voie să se ocupe cu 
afaceri lumești, nu poate fi tutore sau martor, 
nu poate binecuvânta o căsătorie și nici nu 
poate fi naș la botez. 


Oricine este liber să intre în monahism, însă 
trebuie să îndeplinească o serie de condiții 
înainte de intrarea în mănăstire. Astfel, limita 
de vârstă a fost prescrisă de Can. 18 Vasile la 16 
și 17 ani. După primirea în mănăstire, începe 
timpul de examinare. Timpul de noviciat este 
de 3 ani, dar, potrivit Can. 5 C-pol. (861), 
timpul noviciatului poate fi redus la 6 luni. 
Făgăduinţa monahală se făcea după vârsta de 
25 ani împliniţi, iar la călugărițe după vârsta de 
40 de ani. S-a cerut ca majoratul monahal să fie 
stabilit, pentru tunderea în monahism, la vârsta 
de 40 ani (Can. 14 și Can. 40 Trul.). Timpul 
de noviciat era stabilit la trei ani. De asemenea, 
candidatul pentru intrare în monahism trebuie 
să decidă aceasta prin libera sa voință. Canoa- 
nele opresc să se primească în monahism acele 
persoane care sunt legate prin anumite obligații 
sociale (o persoană căsătorită, minori, persoa- 
nele care se găsesc în serviciul public). Primirea 
în monahism pentru plată este simonie. Can. 6 
C-pol. prevede ca cel ce urmează a se călugări 
să se hotărască, înainte de intrarea în mona- 
hism, asupra averii sale. Dacă are copii, atunci 
averea sa personală să se împartă între aceștia. 
Monahul trebuie să renunțe la toate plăcerile 
lumești, să asculte și să se supună, întărind 
acestea prin jurământ. 

Monahismul este o mișcare religioasă instituţi- 
onalizată, ai cărei membri se obligă prin jură- 
mânt la o viaţă în rugăciune, ascultare și sărăcie. 
Acesta nu este o creaţie a Creștinismului. 
Monahismul a apărut, la început, din dorința 
de a sluji lui Dumnezeu, când mulți creștini 
pioși s-au angajat în deplina înfrânare de la tot 
ceea ce-i putea îndepărta de bunuri spirituale, 
fără a părăsi Biserica și societatea. Cu timpul, 
aceștia s-au simțit îndemnați să se retragă 
însă în pustiuri și munți, cât mai departe de 
ispitele omenești. Mulţi creștini s-au dedicat 
astfel unui altfel de vieți. Începând cu sec. al 
II-lea și al III-lea, apare astfel o nouă cate- 
gorie de membri ai Bisericii, alături de clerici 
și laici. Pentru viaţa lor pustnicească, primii 
creștini retrași din societate s-au numit 4na/o- 
reți, retrași, plecați din lume, iar pentru felul 
lor de viață au fost numiţi ascefi, oameni care 

își trăiesc viața în înfrânare; locuinţele lor se 
numeau chinovion (coenovium) sau monastiria, 
mănăstiri, locuri pentru cei ce trăiesc singuri, în 
alte regiuni ale Orientului, locuri unde uneori 
trăiau până la 100 de oameni. Astfel, forma cea 
mai extinsă de mănăstire, alcătuită din multe 
lăcașuri mici, adică din corturi și căsuțe neîn- 
grădite, s-a numit /aoră, loc larg sau întins, 
adică mănăstire întinsă și necuprinsă. 
Schifurile (nume prescurtat din aschifirion) 
au apărut ca așezări mai mici, dependente de 
mănăstirile propriu-zise, fiind formate dintr-un 
număr redus de călugări, ducând o viață asce- 
tică mai pronunțată. Mletocuri/e se situează între 
așezările dependente de mănăstiri, de lavre și 
chiar de schituri. În sec. al IV-lea, au început 
și femeile să se dedice vieții ascetice, având 
mănăstiri proprii, în care însă locuiau călugări 
și călugărițe sub conducerea unui stareț. Astfel 
de mănăstiri mixte au fost desființate în sec. al 
V-lea și interzise în veacul al VI-lea de către 
împăratul lustinian |. 

Paul din "Theba (340), Pahomie cel Mare 
(348), Antonie cel Mare (356), Ilarion (7371) 
și Macarie Egipteanul (7390) sunt considerați 
printre întemeietorii monahismului. Pahomie 
cel Mare stabilește primele reguli ale monahis- 
mului; este vorbe de 194 de reguli prin care se 
organizează viața monahală de obște. Cel care 
a întocmit reguli complete ale vieții monahale 
a fost Sf. Vasile cel Mare; acesta a întocmit, în 
jurul anului 362, două ediţii de reguli, în formă 
catehetică (întrebări și răspunsuri): o ediţie care 
are 55 de reguli și o ediţie cu 313 reguli. Astfel, 
monahul trebuie să renunțe la ce este lumesc și 
la plăcerile lumii, nu trebuie să aibă avere, toate 
averile sale trebuind să treacă în posesia mănăs- 
tirii din care face parte; este obligat la ascul- 
tare necondiționată față de superiorii lui și față 
de cei mai bătrâni; este obligat la renunțarea 
trupească; trebuie să postească și să se supună 
la munci fizice. Monahul trebuie să se consacre 
lui Dumnezeu, să se roage mereu, să citească 
sfintele cărți. De asemenea, monahul trebuie 
să făgăduiască păstrarea acestor reguli cu sfin- 
ţenie. Până la Sinodul al IV-lea Ecumenic, 
monahismul exista ca o grupare deosebită de 


DICŢIONAR DE TEOLOGIE ORTODOXĂ 


oameni pioși, dar funcționând independent de 
jurisdicţia bisericească. Mănăstirile erau auto- 
nome, funcționau cu administrație indepen- 
dentă, depinzând doar de stareț. Monahilor nu 
li se permitea intrarea în cler; ei aveau obligația 
de a asista la serviciile religioase desfășurate 
de clerul parohial. Mai târziu, după înființarea 
de biserici în mănăstiri, duhovnicul mănăstirii 
și stareţul se hirotonea preot (ieromonah) și 
săvârșea serviciul religios în mănăstiri. 
Așezările monahale intră în subordinea ierar- 
hiei bisericești abia în anul 451 (prin canoanele 
Sinodului al IV-lea Ecumenic), indiferent că 
era vorba de cenobiţi, de anahoreți sau de idio- 
ritmici (de cei ce viețuiesc în obști sau de cei 
ce trăiesc singuratici), transformându-se astfel 
într-o instituţie bisericească. Provocând neorân- 
duieli în Biserică, Sinodul de la Calcedon a luat 
hotărârea reglementarea grupărilor monas- 
tice și relațiilor lor cu autoritatea bisericească. 
Acest sinod, care a recunoscut monahismul, a 
stabilit că nicio mănăstire nu poate fi înființată 
fără consimțământul ierarhului competent și 
că, în consecință, toți monahii sunt supuși în 
orice privință acestuia și depind de el, el având 
datoria de a-i supraveghea îndeaproape. De 
asemenea, monahul ce nesocotește făgădu- 
inţele făcute și nu se întoarce în mănăstire cu 
căință cade sub anatemă. Hotărârile sinodului 
interziceau monahilor să se ocupe cu afaceri în 
afară de mănăstire, cu excepția cazurilor în care 
aveau consimțământul episcopului, altfel riscau 
excomunicarea. 

În timpul Sinodului al VII-lea Ecumenic 
(Can. 17-22), Sf. Teodor Studitul a întocmit 
statutul monastic prin care s-a definitivat 
organizarea generală a monahismului, atât 
cu privire la relaţiile interne, cât și la cele 
externe. Alte reguli au fost stabilite de Sf. 
Sava din Palestina, în anul 561, pentru mănăs- 
tirile din Palestina, apoi regulile stabilite de 
către Sf. Atanasie Athonitul, în jurul anilor 
970-971, pentru monahii de la Athos, regu- 
lile stabilite în sec. al XI-lea de către Teodosie 
Pecerski, regulile Sf. Sava stabilite pentru 
mănăstirea sârbească Hilandar de la Athos. 
În cadrul unor Biserici, s-au alcătuit rânduieli 

specifice, așa-numitele zipice (de exemplu, 
regulile lui Paul Everghetinul sau ale lui Paisie 
Velicicovschi). 
În Biserica Apuseană, unul dintre cei mai 
însemnați organizatori ai vieții monahale a 
fost Sf. Benedict de Nursia (543), care a alcă- 
tuit 73 de reguli pe baza regulilor Sf. Vasile 
cel Mare. Începând din veacul al VI-lea, toate 
obștile monahale s-au organizat după regu- 
lile sale. În organizarea internă a mănăstirilor, 
există rânduieli tradiționale. Conducătorul este 
egumenul sau starețul care este ales. Starețul 
este ajutat de soborul mănăstirii, de duhovnic, 
de econom și de alte organe ajutătoare, de un 
consiliu sau un sfat duhovnicesc și de un sfat 
gospodăresc. Inspectorii se numeau sacbelari 
sau exarbi, astăzi ei îndeplinind funcțiile unui 
protopop mănăstiresc. 
Bibliografie. „Regulamentul pentru organizarea vieții 
monahale și funcţionarea administrativă și disciplinară a 
mănăstirilor”, în vol. Legivirile Bisericii Ortodoxe Române, 
(Extras), Ed. Institutului Biblic și de Misiune al Bise- 
ricii Ortodoxe Române, București, 2003; Foca, loan 
N., Canoanele Bisericii Ortodoxe. Note şi comentarii, Sibiu, 
32005; Foca, loan N.; JoAN'TĂ, Sorin, Drept bisericesc, vol. 
1, Sibiu, 2006; Foca, loan N., Drept Canonic Orfodox, 
legislație şi administraţie bisericească, vol. L-IL, Ed. Institu- 
tului Biblic și de Misiune al Bisericii Ortodoxe Române, 
București, 1990; Miraș, Nicodim, Canoanele Bise- 
ricii Ortodoxe însorite de comentarii, vol. I-II, Tipografia 
Diecezană, Arad, 1930-1936; Srarutul pentru organizarea 
şi functionarea Bisericii Ortodoxe Române, București, 2011. 
Emilian-lustinian Roman 


MONARHIA 'TĂTĂLUI. Este concepția 
potrivit căreia, în Sfânta Treime, Persoana 
Tatălui este izvorul dumnezeirii, Acesta comu- 
nicând firea Sa întreagă Fiului, prin nașterea 
mai înainte de veci, și Sfântul Duh, prin purce- 
dere. Dacă unitatea Sfintei "Treimi rezidă, așa 
cum spune Sf. Vasile cel Mare, în „unitatea 
dumnezeirii”, unitatea de dumnezeire este dată 
de Persoana 'Iatălui, ca izvor al ei. Alte teme- 
iuri patristice ale monarhiei Tatălui: monarhia 
Lui este administrată „de către mâinile Sale” 
(Irineu de Lyon, Împotriva ereziilor IV, 7, 4); 
„Doar ca Minte, Tatăl este cauza Cuvântului” 
(Sf. Maxim Mărturisitorul, Întrebări şi dubii |, 
34). Sf. Vasile cel Mare (Scrisori, 52, 4) arată 

că întâietatea Tatălui este dată de locul cauzal 
pe care-l ocupă în Sfânta Treime. Astfel, Tatăl 
este cauză a Fiului și Duhului, pe acest motiv 
întemeindu-și întâietatea. Sf. Grigorie de 
Nazianz spune că Tatăl este „izvorul dumneze- 
irii” (Bene Apye). 

În această unitate monarhică se găsește prin- 
cipiul unităţii, deoarece postularea unei unități 
doar în cadrul dumnezeirii ca fire neiposta- 
ziabilă conduce către o teologie substanţia- 
listă și, mai ales, către una care devalorizează 
conceptul de persoană. Prin monarhia Tatălui, 
unitatea Sfintei Treimi este realizabilă în plan 
concret și personal, nu doar abstract și poten- 
ţial. Paradoxul acestei monarhii este acela că nu 
subminează consubstanțialitatea Ipostaselor, ci 
o întărește. Conceptul de monarhie a Tatălui 
nu poate fi sinonim cu acela al ereziilor monar- 
hianiste, al căror mesaj este acela al surclasării 
valorice a Persoanelor Fiului și Duhului și 
exprimării superiorității dumnezeirii Tatălui, 
datorită acestei poziţii monarhice. Monarhi- 
anismul Părinților capadocieni nu este unul 
care are consecințe asupra consubstanțialității 
ipostatice, ci este unul de identificare a pozi- 
ției ipostatice în Sfânta Treime. Prin aceasta, 
nu se relativizează înţelesul monarhiei în sine, 
ci se constituie fundamentul unei aprecieri 
umane limitorii a unei realități transcendente, 
apofatice. În plus, majoritatea ereziilor monar- 
hianiste sunt anteniceene, pe când concepția 
despre monarhia Tatălui este o expresie în 
deplină cunoștință de cauză a consubstanţiali- 
tății ipostatice. 

Aceasta se leagă direct de textul: „Iatăl este 
mai mare decât Mine” (In 14, 28), rostit de 
Însuși Mântuitorul Hristos, pe care contesta- 
tarii monarhiei Tatălui îl interpretează ca fiind 
rostit într-un context al manifestării umane a 
lui Hristos. Prin urmare, acest text ar exprima 
o ascendență a Tatălui asupra Fiului doar din 
perspectiva firii umane, nu și din perspectiva 
firii dumnezeiești. Această interpretare este 
validată de majoritatea Părinților, însă, pe lângă 
sensul acesta, el mai dezvăluie și o reflecţie din 
planul teologic, al unui raport dintre Persoana 
Tatălui și Persoana Fiului așa cum este ea în 

planul teologic. Afirmația nu trebuie înţeleasă 
sub aspect iconomic, ci planul ei iconomic, care 
furnizează sensul de bază, este icoana unui sens 


teologic al raporturilor intratrinitare. 

Ștefan Buchiu, Mihai Burlacu 


MONOGENISM. (gr. monos — unul, singur, 
genesis — naştere, origine) Concepţie  creș- 
tină legată de antropologie, conform căreia 
toți oamenii se nasc din perechea originară, 
Adam și Eva, pe temeiul poruncii divine de 
a crește, a se înmulți și stăpâni pământul (Fe 
1, 28). Înainte de a-l crea pe Adam, „părintele 
neamului omenesc” ($o/ 10, 1), „nu era nimeni 
care să lucreze pământul” (+ 2, 5) şi înainte 
de crearea Evei, „mama tuturor celor vii” (Fe 3, 
20), „Adam nu avea ajutor care să fie asemenea 
lui” (Fe 2, 70). „Lu ai făcut pe Adam și Iu ai 
făcut pe Eva, femeia lui, pentru a-i fi ajutor și 
sprijin, și din ei s-a născut neamul omenesc” 
(Zob 8, 6). Dumnezeu „a făcut dintr-un sânge 
tot neamul omenesc, ca să locuiască peste 
toată fața pământului [...] ca ei să caute pe 
Dumnezeu, doar L-ar pipăi și L-ar găsi, deși 
nu este departe de fiecare dintre noi” (EA 17, 
26-27). Unitatea neamului omenesc este foarte 
importantă din punct de vedere dogmatic 
deoarece explică atât universalitatea păcatului 
strămoșesc, cât și posibilitatea mântuirii în 
Hristos: „Căci precum în Adam toți mor, așa și 
în Hristos toţi vor învia” (7 Co 15, 22). Foarte 
explicit este textul din Rm 5, 18-19: „Așadar, 
precum prin greșeala unuia a venit osânda 
pentru toți oamenii, așa prin îndreptarea adusă 
de Unul a venit, pentru toți oamenii, îndrep- 
tarea care dă viață; căci precum prin neascul- 
tarea unui om s-au făcut păcătoși cei mulți, tot 
așa prin ascultarea unuia se vor face drepți cei 
mulți”. Fiind iubire și comuniune, Dumnezeu 

a făcut ca întreaga omenire să fie solidară prin 
legătura comuniunii. În virtutea acestei comu- 
niuni, ceea ce există într-o parte se răsfrânge 
asupra întregului. Atât păcatul lui Adam, cât 
și răscumpărarea adusă de Mântuitorul Hristos 
se răsfrâng asupra tuturor oamenilor în virtutea 
acestei comuniuni și astfel toată omenirea 
rămâne solidară în fața lui Dumnezeu. 
Concepţia monogenistă a deținut unanimi- 
tatea în Biserică până în sec. al XVII-lea, când a 
fost contestată de ]. de la Peyrere (1594-1676). 
Acesta vorbește despre existența „preadamiţilor” 
și vede diferitele rase umane ca specii distincte, 
apărute în urma unor creații independente. Așa 
au apărut concepțiile poligeniste care au stat la 
baza teoriilor rasiste și a segregației rasiale. Dacă 
în teologie se vorbește despre monogenism și 
poligenism, în știință se vorbește despre mono- 
filetism şi polifiletism. Monogenismul ar cores- 
punde monofiletismului, care susţine descin- 
derea unui grup de animale sau plante dintr-un 
strămoș comun, deși demonstrarea lui științifică 
este dificilă. Este adevărat că, în ultimii trei mii 
de ani, unitatea genetică, reproductivă și mole- 
culară a omului nu poate fi contestată, dar situ- 
aţia nu a fost întotdeauna aceeași. În urmă cu 
60.000 de ani, ar fi existat două tipuri distincte 
de homo sapiens care au coexistat fără a-și pierde 
identitatea și cu originea comună în Porno erectus. 
Astăzi este la modă ideea că întreaga omenire 
și-ar avea originea într-o „Evă africană”, care ar 
fi trăit în urmă cu 250.000 de ani. Chiar și pentru 
lumea științifică, toate aceste date sunt doar 
simple presupuneri, cel puţin pentru moment. 
Dacă pentru teologia răsăriteană concepția 
monogenistă este indiscutabilă, pentru că 
adevărul dogmatic nu poate fi condiționat 
de un pretins adevăr științific, în teologia 
apuseană, deși se dorește o distincţie (atât 
cât este posibil) între datele teologice și cele 
științifice, s-a ajuns în situația paradoxală de 
a crede că datele Revelaţiei nu pot impune o 
interpretare strict monogenistă, ci numai una 
„în sens larg”, fără a se preciza în niciun fel 
„lărgimea” acestei interpretări. Se precizează 
însă că problema „cuplului originar” nu poate 
fi susținută cu argumente sigure. „Atunci când 

Rahner explică faptul că ipoteza conform 
căreia ar fi existat mai multe perechi originare 
capabile să nască oameni contrazice princi- 
piul iconomiei, pentru că funcția procreatoare 
a unei singure perechi umane este cauza sufi- 
cientă a originii întregii umanități, la nivelul 
științelor pozitive este posibil ca cineva să se 
întrebe dacă este suficient doar un cuplu (fără 
a recurge la minuni) pentru a menţine o specie 
și a-și permite să se răspândească, sau dacă 
pentru împlinirea acestei misiuni nu este nece- 
sară o populație mai numeroasă” (Mysferium 
salutis, 7, p. 33). 

Enciclica FHumani Generis a Papei Pius al 
XI-lea (1950, DS 3897) reprezintă docu- 
mentul cel mai important emis de magiste- 
rium în problema poligenismului. Acest docu- 
ment permite credincioșilor catolici discutarea 
liberă a teoriei evoluției speciilor, cu aplicare 
la originea trupului uman, fără a permite 
aceeași libertate și în ceea ce privește unicitatea 
cuplului originar, considerată ca fundamen- 
tală pentru înţelegerea transmiterii păcatului 
strămoșesc. Posibilitatea concilierii poligenis- 
mului cu dogma depinde exclusiv de inter- 
pretarea teologică a acestei învățături, fără ca 
această posibilitate să fie exclusă formal. Cerce- 
tarea teologică trebuie să facă posibil acordul 
credinţei cu știința în gândirea omului modern. 
Enciclica Flumani Generis a fost precedată de 
o declarație a Comisiei biblice din anul 1909, 
în care se precizează fără nici un echivoc că 
monogenismul, conform Revelaţiei, este o 
realitate istorică. Pe aceeași linie cu enciclica 
Fumani Generis se înscrie și intervenţia Papei 
loan Paul al II-lea, în anul 1966. Referin- 
du-se la tema: „Dogma păcatului originar și 
știința modernă”, el precizează că explicaţiile 
pe care anumiți autori moderni le dau păca- 
tului originar par incompatibile cu învățătura 
autentică a Bisericii. Nefiind încă demonstrat, 
poligenismul nu se poate acorda cu învățătura 
Scripturii, a Tradiţiei și a magisteriului, care 
susțin că păcatul strămoșesc se transmite prin 
naștere și nu printr-un proces imitativ. Fără a 
face nici o referire la enciclica Flumani Generis, 
Catehismul Bisericii Catolice (1992) susţine 


fără niciun echivoc unitatea neamului omenesc. 

Sterea Tache 


MONOTEISM. (gr. monos — unul, Theos — 
Dumnezeu) "Lermen ce desemnează doctrina 
și experiența religioasă care pornește de la 
credinţa existenței unui singur Dumnezeu, 
personal, perceput drept creator al lumii din 
nimic, proniator al creaţiei, originator al feri- 
cirii și desăvârșirii, atotputernic, Căruia 1 se 
cuvine adorarea totală de către toate făpturile, 
judecător, Care răsplătește binele și pedepsește 
răul atât în plan personal sau comunitar, dar și 
temporal sau veșnic. 

Monoteismul se distinge de sistemele filo- 
sofico-religioase care interpretează existența 
divină ca fiind distantă și indiferentă față de 
lume (deism) sau identificându-se cu lumea 
(panteism și monism); principalele puncte lor 
aflate în contrast cu monoteismul sunt: intuiţia 
speculativă a unităţii divine și caracterul imper- 
sonal al acesteia în raport cu lumea. 
Monoteismul se manifestă ca o respingere a 
politeismului, înțeles ca formă de religiozitate 
ce afirmă existența mai multor divinități, de 
asemenea, monoteismul posedă o ortopraxie 
care îl situează în contradicţie cu formele de 
religiozitate sau practicile ce presupun exis- 
tența unor puteri spirituale inferioare ce pot 
fi manipulate prin diferite practici magice sau 
divinatorii (animism). 

Există însă și așa-numite forme de mono- 
teism care se află într-o cvasi-coabitare cu 
politeismul, prin postularea constantă a supre- 
maţiei unui zeu care conduce un panteon de 
zeități — ce sunt, de fapt, expresii ale realității 
divine unice — sau a unei alternanţe ierarhice 
periodice a divinităţilor pe locul principal — 
așa-numitul monoteism alternativ. 

Monoteismul primitiv. Leoria „monoteismului 
primitiv” (Urmonotheismus) ce aparține lui 
Wilhelm Schmidt (1868-1954), preot, antro- 
polog și lingvist austriac, afirmă existența unei 
divinități supreme și unice prezentă în conști- 
inţa tuturor popoarelor primitive; această formă 
de monoteism natural și primar ar fi degradat 
treptat în politeism. Datorită evoluției diferen- 
țiate și influenţei factorilor sociali și culturali, 
diluarea monoteismului primordial nu a fost 
uniformă, astfel că ideea de Fiinţă supremă 
unică s-a conservat în numeroase cazuri. Argu- 
mentele sale, susţinute de dovezi etnografice și 
arheologice preluate din manifestările religi- 
oase a numeroase populații din diferite locuri, 
începând din epoca bronzului și a fierului, au 
fost expuse în lucrarea Der Ursprung der Gorte- 
sidee (Originea ideii de Dumnezeu). FI anali- 
zează concepția religioasă monoteistă a omului 
primitiv ca fiind una rațională, justificată prin 
nevoile sale sociale, morale și emoţionale, o 
premisă logică a progresului material și cultural, 
precum și a conștiinței unităţii și solidarității 
umane întâlnite permanent în istorie. Atribu- 
tele acestei divinități primordiale existente în 
toate culturile au fost identificate, în mare, cu 
cele atribuite în Creștinism lui Dumnezeu, cu 
excepţia celei de creator, pe care W. Schmidt 
o constată redusă doar la „puterea de a crea”. 
Monoteismul este evaluat astfel drept primor- 
dium şi nu primordia, prima și unica formă de 
religiozitate a umanităţii, înainte de separația 
în mai multe forme de religiozitate. 

Deși teoria sa a fost contestată, începând cu R. 
Petazzoni, care consideră că monoteismul este 
o formă de religiozitate evoluată și târzie, ce se 
manifestă în istorie ca o ruptură radicală față de 
politeism, totuși ea are meritul de a confirma o 
formă primordială de teism (Urtheism). Faptul 
că anumite culturi sau religii arhaice dove- 
desc existența acestui teism inițial contrazice 
ipoteza apariției și evoluţiei religiei pornind de 
la o bază animistă. 

Monoteismul religiilor abrabamice. Afirmân- 
du-și originea revelată, Iudaismul, Crești- 
nismul și Islamul profesează un monoteism 
pur. Dumnezeu este creatorul lumii, căreia 

i-a imprimat o rațiune interioară, și al omului, 
căruia i-a descoperit o ordine morală și spiri- 
tuală ce constituie fundamentul relațiilor inte- 
rumane și teologice ale acestuia. În același 
timp, omul — și prin acesta creația — a primit 
un telos realizabil într-un anumit timp istoric. 
Intervenţia lui Dumnezeu în istorie și comuni- 
carea cu omul îl descoperă ca o ființă personală, 
vie, dinamică, aflată în permanentă legătură cu 
creaţia sa, dar distinct față de aceasta. În cadrul 
fiecărui sistem teologic, modul diferit al rapor- 
tului lui Dumnezeu cu omul duce la o înțele- 
gere proprie a monoteismului. 

Monofeismul iudaic. Diferenţa dintre poli- 
teismul păgân și monoteismul iudaic a fost 
înțeleasă de critica raționalistă ca fiind, de 
fapt, o evoluţie de natură aritmetică, stadiul 
religios intermediar care ar fi precedat epoca 
profeților Vechiului “Testament fiind cel de 
monolatrie. Schimbarea de perspectivă pe care 
o aduce monoteismul iudaic se deosebește 
însă de dezvoltarea filosofică sau mitologică 
existentă în cadrul anumitor concepţii religi- 
oase spre diverse forme de cvasi-monoteism. 
Unitatea naturii divine pe care politeismul 
păgân o distinge în spatele multiplicității divi- 
nităților este înțeleasă, în raport cu lumea, 
într-o manieră panteistă și filosofic-ontologică, 
contrastând cu caracterul teist și raportul etic 
al lui Dumnezeu cu umanitatea din mono- 
teismul iudaic. Percepția unității naturii divine 
din spatele diferitelor manifestări ale zeităților, 
prezentă la religiile popoarelor antice (greacă, 
egipteană etc.), nu ajunge să afirme, așa cum 
se întâmplă în ludaism, unicitatea și caracterul 
personal al dumnezeirii în raport cu omul. 
Monoteismul abrahamic nu este deci rezul- 
tatul unei evoluţii etapizate a adorării politeiste 
obţinut în urma observaţiei naturale, ci apare 
ca o ruptură față de aceasta, mult mai târziu el 
primind o fundamentare filosofică. 
Monoteismul creştin. Creştinismul expune învă- 
țătura sa monoteistă despre unitatea și unici- 
tatea lui Dumnezeu, în legătură cu dogma 
trinitară. Unitatea divină și diversitatea Persoa- 
nelor treimice nu sunt privite separate, ci Fiinţa 
divină este conținută de Persoane; este evitată 

astfel existența unei esențe abstracte, dar și 
triteismul. Persoanele treimice, egale și deofi- 
ință, coexistă în perihoreza (întrepătrundere), 
în acest fel unitatea divină devenind dinamică și 
personală. Deși terminologia pentru explicarea 
dogmei treimice a fost preluată din limbajul 
filosofic, termenii ființă (ovoiu) și ipostas 
(On66TW616) au primit un sens nou, evitându-se 
transformarea dogmei treimice într-o abstrac- 
tizare filosofică și, totodată, imprimând mono- 
teismului creștin un caracter personal. În felul 
acesta, monoteismul creștin conţine nu numai 
substratul etic abrahamic, ci și o argumentare 
teologică proprie. 

Monoteismul islamic. Mărturisirea credinței în 
unitatea (77w0hid) şi unicitatea divină constituie 
specificul Islamului și, totodată, primul și indis- 
cutabilul său principiu de credință, cuprins în 
forma cea mai clară în capitolul 112 din Coran. 
Demonstrabilă și printr-o argumentare rațio- 
nală, unitatea și unicitatea divină este singurul 
lucru care poate fi știut despre Dumnezeu, 
Care nu poate fi comparat cu nimic din ceea ce 
este creat. Absoluta transcendență divină depă- 
șește deci categoriile filosofice ale existenței și 
esenței, care pot fi folosite doar pentru lucrurile 
contingente. De aceea, noţiunea de existență 
(vojud) folosită de filosofia islamică cu privire 
la Dumnezeu a fost uneori contestată, întrucât 
ea ar reprezenta o antropomorfizare al lui 
Dumnezeu; răspunsul la această obiecție a fost 
că existența nu este interpretată în sens onto- 
logic, ci experiențial. La fel ca în cazul atribu- 
telor divine, Dumnezeu nu este confundat cu 
existenţa, fiind mai mult decât aceasta, dar, 
totodată, nici existența nu este ceva diferit de 
Dumnezeu. În același mod este perceput și 
caracterul personal al lui Dumnezeu dedus, de 
altfel, din dialogurile existente în Coran. 
Raportul dintre om și Dumnezeu este explicat 
astfel prin conceptul de unitate a existenței 
(vahdat al-vojud), potrivit căruia Dumnezeu 
este singura existență reală de Care întreaga 
creaţie este dependentă și din Care își trage 
fiinţa. Toate ființele, fiind aspecte ale realității 
divine, tind către realizarea unității perfecte; 
Dumnezeu nu este însă redus la această 


unitate, nici nu este confundat cu ea, întrucât 
rămâne inaccesibil în  transcendenţa Sa. 
Teologia, spiritualitatea, arta și practica religi- 
oasă islamică sunt marcate de afirmarea acestui 
monoteism pur și etic, fundamentat pe filosofia 


neoplatonică. 

MOȘI. (dezambig. MOŞII DE IÂRNĂ, DE 
VÂRĂ, DE PRIMĂVARĂ și DE TOÂMNĂ) 
Zile speciale de pomenire generală a celor 
adormiţi. În cursul anului bisericesc, există mai 
multe zile în care Biserica, în rugăciune, mani- 
festă grijă deosebită pentru cei care s-au mutat 
în veșnicie. 

Astfel, ziua de sâmbătă a fiecărei săptămâni 
este închinată pomenirii celor adormiți. La 
hramurile bisericilor și la sărbătorile sfinților 
se săvârșesc, de asemenea, slujbe de pomenire 
a celor adormiți. 

Pe lângă acestea, Biserica a rânduit zile de 
pomenire generală a celor adormiţi. Ele sunt: 
sâmbetele a doua, a treia și a patra din Postul 
Mare, sâmbăta dinaintea Duminicii Lăsa- 
tului sec de carne (a Înfricoșătoarei Judecăţi), 
numită Moșii de iarnă (adică pomenirea tuturor 
moșilor și strămoșilor adormiţi din neam în 
neam), și sâmbăta dinaintea Duminicii Pogo- 
rârii Duhului Sfânt (sâmbăta Rusaliilor), 
numită și Moșii de vară. La Moşii de iarnă îi 
pomenim pe cei adormiţi pentru ca în ziua 
Înfricoșătoarei Judecăți, a cărei pomenire se 

face în ziua următoare, Dumnezeu să-i judece 
cu milă și cu bunătate, iar la Mloşii de vară îi 
pomenim pentru ca darurile Sfântului Duh să 
se coboare și peste ei. 

Prin analogie cu Moșii de iarnă şi de vară, a 
apărut în practica ortodoxă sâmbăta Moși/or 
de toamnă care, nefiind prevăzută de cărțile de 
slujbă, nu are o dată fixă, ţinându-se, în anumite 
zone, între 26 octombrie și 8 noiembrie, în 
altele înainte de începutul Postului Crăciu- 
nului, oricum, în perioada de toamnă. În peri- 
oada de primăvară, sub influența practicii litur- 
gice rusești, a apărut pomenirea celor adormiți 
sub numele de Pașze/e B/ajini/or (slav. blajenii = 
fericit), pomenire care variază ca zi, fiind făcută 
într-una dintre zilele Săptămânii Luminate, în 
Duminica Tomii, sau chiar luni după Dumi- 
nica Tomii. În anumite zone, această pomenire 
este cunoscută sub numele de Moi; de primă- 
vară sau Mloșii de Paşti. În tradiţia românească, 
există și o pomenire generală a eroilor care se 
face în Joia Inălțării Domnului. 

Bibliografie. BRAnişTE, Ene, Lizurgica Generală, vol. |, 
Ed. Episcopiei Dunării de Jos, Galaţi, 52002; CroARĂ, 
Emil, „Rugăciunile bisericii pentru cei răposați — temeiul 
și valoarea lor”, în vol. Zzo/ogie, Istorie, Viază bisericească, 
Oradea, 1998, pp. 235-253; NecuLa, Nicolae D., „Când 
pomenim pe cei răposaţi în Postul Mare”, în Zradifie şi 
înnoire în slujirea liturgică, vol. II, Ed. Institutului Biblic 
și de Misiune al Bisericii Ortodoxe Române, București, 
2004, pp. 260-268; NecuLa, Nicolae D., „Când se merge 
la mormintele celor răposaţi>”, în Tradifie şi înnoire în 
slujirea liturgică, vol. IL, Ed. Episcopiei Dunării de Jos, 
Galaţi, 2001, pp. 439-446; NecuLa, Nicolae D., „Când 
trebuie să ne rugăm pentru cei răposaţi ?”, în Tradifie şi 
înnoire în slujirea liturgică, vol. |, Ed. Episcopiei Dunării 

Viorel Sava 


MONODIE. Cântare pe o singură voce. 
Toată muzica psaltică este monodică, excepţie 
făcând, de un secol și jumătate, cântările Sfintei 

Liturghii și alte cântări sub formă de concerte 
religioase, armonizate de compozitori pricepuți 


în arta corală bisericească. 
Bibliografie. Dicfionar de termeni muzicali, Ed. Enciclo- 
pedică, București, 2010. 


Nicu Moldoveanu, Stelian Ionașcu 


MONOENERGISM. (gr.  monoenerghia) 
Concepţie hristologică conform căreia în 
Persoana lui Hristos este și se manifestă o 
singură lucrare, corespunzătoare unei singure 
firi: celei dumnezeiești. 

Dorind să restabilească unitatea doctrinară 
a unui Imperiu vulnerabil în fața amenințării 
persane, ulterior arabe, înăbușind controver- 
sele teologice care adânceau prăpastia dintre 
capitală și provinciile orientale și alimentau 
tendinţele centrifuge, secesioniste ale acestora, 
împăratul Heraclius (5 oct.610 — 11 feb. 641) 
a nutrit convingerea că reconcilierea cu necal- 
cedonenii din Armenia, Siria și Egipt putea fi 
realizată prin impunerea unei formule teolo- 
gice de compromis. Reintegrarea monofiziților 
era o mai veche obsesie imperială, însă efortu- 
rile lui Basiliskos (475-476), Zenon (474-491) 
sau lustinian (527-565) nu avuseseră rezultate 
notabile. Pe de altă parte, hristologia Sinodului 
de la Calcedon nu fusese deplin asimilată de 
unele cercuri calcedoniene, care aveau convin- 
gerea că dezacordul cu monofiziții moderați 
putea fi lesne depășit, diferențele doctrinare 
fiind neglijabile. Inconsistenţa receptării și 
aprofundării dogmei proclamate de Sinodul al 
IV-lea Ecumenic a împins câțiva înalți ierarhi 
să susțină acest compromis doctrinar. 

Formula de compromis, menită a recon- 
cilia comunităţile monofizite cu  diofiziții 
stricți, recunoștea dualitatea naturilor unite în 
Persoana Mântuitorului, afirmând, în schimb, 
„O singură lucrare feandrică divino-umană” (pia 
Beavâpuch Evepyea, uovog Evepyero) a Mântu- 
itorului. Refuzând categoric să admită două 
lucrări naturale în Persoana Domnului Hristos, 
această dualitate de lucrări naturale conducând 
în mod necesar, potrivit convingerii artizanilor 
monoenergismului, la afirmarea autonomiei, 
autosuficienței și autoipostaticității naturii 

umane, deci la dioprosopism (nestorianism), 
teologii monoenergiști au afirmat o „unică 
lucrare teandrică”, ipostatică (nu naturală!), 
fără a realiza că umanitatea enipostaziată, 
lipsită de o lucrare și o voință proprie, rămâne 
pasivă, inertă, în această unire tainică a firilor 
în Persoana Mântuitorului. În fapt, o singură 
lucrare în Domnul Hristos ar fi însemnat 
negreșit o singură natură, întrucât nu există o 
natură lipsită de lucrarea sa specifică; natura 
Sa umană, lipsită de lucrarea proprie, ar fi 
fost o pură abstracţiune, o iluzie, o aparență 
(dochetism). 

Patriarhul Serghie 1 (18 apr. 610 — Ţ9 dec. 
638), sirian de origine, având poate chiar un 
trecut iacobit, a fost principalul colaborator 
al basileului în înfăptuirea acestui proiect. 
Încă din prima decadă a patriarhatului său, 
Serghie a sondat opinia unor teologi necalce- 
doneni | Ieodor, episcop de Pharan, în Sinai; 
Georgios Arsas și Episcopul egiptean Serghie 
Macaronas; Pavel cel Chior (Mov6pOoipuog), 
liderul monofiziţilor din Cipru; Kyros, episcop 
de Phasis (Poti), în Lazika] față de formula pia 
&vEpyea. S-au constituit, din inițiativa patriar- 
hului, florilegii patristice susceptibile a susține 
formula monoenergistă [piese importante în 
acest dosar patristic erau scrierile Sf. Chiril al 
Alexandriei (412 — $27 iun. 444) şi o pretinsă 
scrisoare a Patriarhului Menas (536-552) adre- 
sată Papei Vigilius (537-555)]. 

Sfântul Sofronie, ignorând succesul politic 
repurtat, a denunțat monoenergismul și s-a 
adresat Patriarhului Serghie I. Sinodul perma- 
nent (synodos endemousa) convocat de patri- 
arhul capitalei, somat să se pronunțe față de 
formula monoenergistă, a votat Psephos-ul 
(Pios, aug. 633) redactat de patriarh, care 
interzicea să se mai vorbească de una sau două 
lucrări în Hristos, fără a se mai scruta în conti- 
nuare această chestiune spinoasă în absența 
unei tradiții patristice concludente. Dorind să 
exprime unitatea Subiectului Care lucrează, 
deopotrivă, cele omenești și cele dumnezeiești, 
Psephos-ul sugera unitatea lucrării Cuvântului 
după unirea celor două naturi. În epistola adre- 
sată de patriarh Papei Honorius, către sfârșitul 


lui 633 sau începutul lui 634, relatând eveni- 
mentele petrecute în ultimele luni, Serghie 
I vorbea și despre inconvenientele ambelor 
sintagme interzise prin Psepos: nu exista un 
consens al Sfinţilor Părinți în privinţa orto- 
doxiei formulei „o unică lucrare”; sintagma 
„două lucrări”, o inovaţie recentă, implica în 
mod necesar existența a două voințe contrare 
în Persoana lui Hristos. Prin excluderea posi- 
bilităţii coexistenței a două voințe distincte, 
considerate în mod necesar contrare, patri- 
arhul bizantin anunța monotelismul, devenit 
doctrină oficială prin E4/hesis-ul din 638. 
În scrisoarea de răspuns, Honorius aproba 
formula  monoenergistă, „recunoscând o 
singură voință (na voluntas) a Domnului 
nostru lisus Hristos, întrucât natura noastră 
a fost cu adevărat asumată de Dumnezeire”. 
Devenit patriarh al Ierusalimului (633/634 
— 11 mar. 638), adresând obișnuita scrisoare 
sinodală prin care notifica celorlalți patriarhi 
întronizarea sa (synodika, epistula inthronistica), 
Sfântul Sofronie a denunțat monoenergismul 
și a mărturisit răspicat dualitatea lucrărilor 
naturale care cooperează în unitatea Iposta- 
sului, consecință inevitabilă a hristologiei Sino- 
dului de la Calcedon, respectând formal însă 
Psephos-ul din 633 și fără a se referi explicit la 
numărul lucrărilor naturale. Probabil, această 
synodika, însoțită de un florilegiu patristic care 
fundamenta dioenergismul, fusese aprobată 
înainte de expediere de un sinod local. 

Suspectându-l pe Sfântul Sofronie de simpatii 
nestoriene, Serghie I a respins această profe- 
siune de credință. În replică, Patriarhul 
Serghie I, asistat de Pyrrhos, succesorul său în 
scaunul patriarhal (638-641; 654), pe atunci 
egumenul Mănăstirii Chrysopolis, a redactat 
în anul 638 un decret intitulat Expunere a 
credinței (“EKOeow Tg nioreo), pe care Hera- 
clius l-a promulgat și l-a afișat în pronaosul 
Sfintei Sofia (oct. 638). După o scurtă expu- 
nere a dogmei trinitare și hristologice, strict 
pe linia Calcedonului, FE4zhesis-ul interzicea 
scrutarea chestiunii controversate a lucrărilor 
Mântuitorului, afirmând că Același Hristos 
lucrează și cele omenești și cele dumnezeiești, 

împiedicând să se mai facă uz de termenii 
„una” (pia &vEpyera) sau „două energii” (6vo 
&vEpyerou), folosindu-se, în schimb, pentru 
a se exprima unitatea ipostatică formula „o 
singură voință” (&v 0£inno) în Hristos. 
Decretul imperial a fost confirmat imediat de 
autoritatea bisericească: în ultimele luni ale 
patriarhatului lui Serghie, un sinod a aprobat 
Ekthesis-ul şi i-a condamnat pe clericii care-l 
vor respinge la depunere, iar pe monahi și laici 
la excomunicare (nov./dec. 638). Îndată după 
înscăunarea noului patriarh, Pyrrhos (20 dec. 
638 — 29 sept. 641; 8/9 ian. — 1 iun. 654), un 
nou sinod aproba, o dată în plus, EAresis-ul. 
O scrisoare enciclică (EykVkAoG En1oToA) 
făcea cunoscute tuturor hotărârile acestui 
sinod. Succesorii Papei Honorius (Ț12 oct. 
638), Severinus (640) și loan al IV-lea (640- 
642), au respins FEhfhesis-ul şi au declarat 
monotelismul o erezie. 

Bibliografie. Arexaxrs, A., „Before the Lateran Council 

Monotheletism”, în: R. BăumEa et al. (eds) Annuarium 
Flistoriae Conciliorum, Synodus. Beitrăge zur Konzilien- 

theletische Streit”, în Ber/iner byzantinistische Studien, vol. 
VI, Ed. Lang, Frankfurt am Main/New York, 2001. 


Sebastian Nazâru 


MONOFIZISM. Erezie conform căreia în 
persoana unică a Mântuitorului lisus Hristos 
ar exista o singură fire și anume cea dumne- 
zeiască, aceasta absorbind-o pe cea omenească 
precum se pierde picătura de apă în imensitatea 
oceanului. 

Astfel, era negată integritatea persoanei divi- 
no-umane a Mântuitorului lisus Hristos, firea 
Sa umană pierzându-și însușirile, însă păstrân- 
du-și caracterul văzut. Întrucât această învăță- 
tură greșită a fost formulată de Eutihie, ea a fost 
cunoscută și sub denumirea de eutihianism. 
Eutihie considera că prin condamnarea lui 
Nestorie, care atribuia firii omenești ipostas 
propriu, antiohienii trebuie să accepte necon- 
diționat formulările Sf. Chiril al Alexandriei, 
chiar în variante expuse de adepţii lui și care, în 
realitate, nu exprimau teologia lui. Formula „o 
singură fire a Logosului divin întrupat”, folo- 
sită de Sfântul Chiril, devenea suport pentru 
teologia monofizită. Astfel, se ajunsese ca 
formule „în două firi” și „din două firi” să fie 
considerate contradictorii, prima apreciată de 
alexandrini ca aparținând hristologiei nesto- 
riene, a doua apreciată de antiohieni ca apar- 
ţinând hristologiei extremiste alexandrine cu 
tendințe spre monofizitism. Prin urmare, se 
profilau două direcţii extremiste: cea alexan- 
drină, spre monofizitism, și cea antiohiană, 
spre dioprosopism. Teodoret de Cyr, deși s-a 
împăcat cu Sfântul Chiril, nu se simțea obligat 
să accepte toate scrierile lui și considera mai 
ales unele formulări din cele 12 Anatema- 
tisme eronate. Când Sfântul Chiril a atacat, în 
anul 437, hristologia antiohiană reprezentată 
de “Teodor de Mopsuestia și Diodor de Tars, 
Teodoret a apărat-o. După moartea lui loan al 
Antiohiei (441/442) și a Sfântului Chiril (444), 
semnatarii 'Tomosului de unire din anul 433, 
relaţiile dintre alexandrini și antiohieni s-au 
deteriorat. Ocuparea mai multe scaune episco- 
pale în Orient cu simpatizanți ai lui Nestorie 
i-a incitat pe alexandrini. 

În Constantinopol, Episcopul Flavian (446- 
449) opta pentru o formulă de sinteză, dar 
monahii grupaţi în jurul arhimandritul Eutihie 
au protestat împotriva formulelor antiohiene. 
La rândul lui, Teodoret de Cyr considera reve- 
nirea la formula Sfântului Chiril drept o reac- 
tivare a apolinarismului sub formă de mono- 
fizitism. El a combătut cu vehemență extre- 
mismul hristologiei alexandrine și a demascat 
pentru prima dată monofizitismul în lucrările 
sale, Franistes și Manual despre basmele ereticilor. 
Considerându-le un grav atentat la memoria și 
teologia Sfântului Chiril, Dioscor al Alexan- 
driei a cerut retractarea lor. Împăratul Teodosie 
al II-lea, influențat de eunucul Hrisafie, finul 
de botez și prietenul lui Eutihie, a ordonat, 
la 18 aprilie 448, arderea scrierilor nestoriene 
care vizau indirect și pe cele ale lui Teodoret 
îndreptate împotriva Sfântului Chiril. Aceste 
ordine i-au instigat pe antiohieni și l-au deter- 
minat pe Teodoret să ţină mai multe sinoade 
la Antiohia. Eutihie a scris Papei Leon că 
nestorienii și-au reînceput propaganda. Papa îi 
răspunde la 1 iunie 448, apreciindu-i vigilența, 
însă evită să se pronunțe împotriva antiohie- 
nilor. Combătând direct formulările antiohiene 
din simbolul de unire, Eutihie își dezvăluie 
concepția  monofizită. Episcopul Domnus 
al Antiohiei (441/442-450), acuzându-l pe 
Eutihie de apolinarism, l-a denunțat împăra- 
tului Teodosie al II-lea, iar episcopul Eusebiu 
de Dorylacum îl informează despre același 
lucru pe Flavian al Constantinopolului (446- 
449). La 8 noiembrie 448, i-a fost cerută sino- 
dului endemic din Constantinopol audierea lui 
Eutihie, acesta fiind acuzat de monofizitism. 
În şedinţa din 12 noiembrie, sinodalilor li s-au 
citit Epistola dogmatică a Stântului Chiril adre- 
sată lui Nestorie și Scrisoarea către Ioan al Anti- 
obiei, care cuprindea și formula de unire din 
anul 433. Ambele documente erau considerate 
ca normative pentru credință. 

Eutihie s-a prezentat la sinod abia la 22 noiem- 
bric, fiind însoţit de o mulțime de monahi și 
o gardă militară. Întrebat dacă mărturisește 
„după unire două firi” sau „pe Domnul după 
întrupare din două firi”, Eutihie a răspuns 


clar: „Mărturisesc că Domnul a fost din două 
firi înainte de întrupare, dar după întrupare nu 
mărturisesc decât o singură fire”. Pe baza acestei 
afirmații, sinodul l-a excomunicat pe Eutihie și 
l-a depus din preoţie. Condamnarea lui a fost 
considerată de alexandrini ca revenire la nesto- 
rianism. Patriarhul Flavian îl informă pe Papa 
Leon asupra celor două afirmaţii apolinariste 
ale lui Eutihie (Domnul este din două firi, dar 
după unire are numai o fire; Trupul Domnului 
nu este de o ființă cu noi) și-i trimise o copie 
după actele sinodului din anul 448. Între timp, 
el primi și scrisoarea împăratului “Teodosie al 
II-lea favorabilă lui Eutihie și îi răspunse, la 
18 februarie 449, că nu poate să se elucideze 
asupra situației și că a cerut episcopului Flavian 
amănunte despre cele petrecute la Constanti- 
nopol. Primind între timp scrisoarea papei, 
Flavian scrise o a doua epistolă, explicând mai 
pe larg erorile lui Eutihie. 

Sfătuit de Dioscor, care îl susținea pe Eutihie, 
împăratul Teodosie al II-lea convoacă un sinod 
ecumenic care urma să se deschidă la 1 august 
449 la Efes. Scopul declarat al sinodului era de 
a examina ortodoxia lui Flavian al Constan- 
tinopolului, acuzat de nestorianism, și de a 
reabilita pe Eutihie, condamnându-se deci- 
ziile Sinodului endemic de la Constantinopol 
din anul 448. Episcopului Teodoret de Cyr i se 
interzise participarea, însă era de față Flavian 
al Constantinopolului și toți cei prezenți la 
sinodul endemic din anul 448. Legaţii papali 
aduceau la sinod Zomosu/ de credință (Epistola 
dogmatică adresată episcopului Flavian) și o 
epistolă adresată sinodalilor, ambele avându-l 
ca autor pe Papa Leon I. Ele rezumau hristo- 
logia tradițională apuseană și căutau să instituie 
o stare de echilibru între formulele antiohiene 
și cele alexandrine. Sinodul de la Efes, deschis 
la 8 august 449, în Biserica „Sfânta Maria”, a 
dezbătut reabilitarea lui Eutihie, care arăta că a 
fost condamnat pentru că nu a vrut să mărturi- 
sească altceva decât ce s-a hotărât la Niceea și 
Efes, solicitând anularea condamnării și pedep- 
sirea celor care au încălcat rânduielile biseri- 
cești și au tulburat unitatea Bisericii. Sinodalii 
au fost de acord cu mărturisirea lui Eutihie, că 

Domnul a fost din două firi înainte de unire, 
dar după unire este numai o fire, și astfel i-a fost 
anulată sentința de caterisire. Prevalându-se de 
Can.7 Sin. III Ec. (Efes), care interzicea modi- 
ficarea Simbolului de credință niceean, Dioscor 
a cerut condamnarea episcopilor Flavian al 
Constantinopolului și Eusebiu de Dorylaeum, 
ceea ce s-a obținut prin intimidarea și violența 
exercitate de soldați și de călugări. De aceea, 
sinodul a fost numit de Papa Leon 1 „sinodul 
tâlhăresc” (Ephesinius non judicium, sed Iatro- 
cinium). S-a refuzat categoric citirea Epistola 
dogmatică a Papei Leon 1. 

La ședințele desfășurate între 20-22 august, 
au urmat 0 nouă serie de condamnări și depu- 
neri din funcții. Ibas din Edessa a fost depus 
pentru că în scrisoarea către Episcopul Maris 
de Ardașir (Persia) a afirmat că Hristos este om 
devenit Dumnezeu și a criticat Anatematis- 
mele Sfântului Chiril. Lui Teodoret de Cyri s-a 
imputat că a scris împotriva Anatematismelor și 
că a respins hotărârile sinodului de la Efes (431) 
într-o epistolă trimisă clericilor, monahilor și 
laicilor înaintea unirii de la 433. Domnus al 
Antiohiei, deși semnase depunerea lui Flavian 
al Constantinopolului, a fost acuzat că în câteva 
epistole adresate lui Dioscor a criticat cele 12 
Anatematisme, caracterizându-le „obscure”. 
Prin deciziile lui, sinodul de la Efes din anul 449 
a anulat împăcarea dintre antiohieni și alexan- 
drini realizată în anul 433. Formulele hristolo- 
gice antiohiene acceptate de Sfântul Chiril erau 
repudiate, iar formulele hristologice chiriliene 
erau interpretate în sens monofizit. Împăratul 
“Teodosie al II-lea, trecând de la o extremă la alta, 
a confirmat deciziile acestui sinod, considerân- 
du-l a doua fază a Sinodului al III-lea Ecumenic. 
În timp ce formula de unire din anul 433 realiza 
în parte împăcarea episcopatului răsăritean, 
sinodul din anul 449 deschidea o nouă schismă 
între episcopii din Siria, Asia și Pont, pe de o 
parte, și cei din Egipt, Palestina și Tracia, pe de 
altă parte. Monofizismul, care constituia un grav 
atentat la integritatea Persoanei divino-umane a 
Mântuitorului lisus Hristos, a fost condamnat 
definitiv la Sinodul al IV-lea Ecumenic de la 
Calcedon, din anul 451. 

Nicolae Chifăr 


MONOTELISM. (gr. monos — unul, telima 
— voință, lat. una voluntas — o singură voință) 
Erezie hristologică de amploare care afirmă că 
Persoana lui lisus Hristos are o singură voință, 
cea dumnezeiască. 

Opoziția vehementă și cvasi-generală față 
de formula monoenergistă l-a determinat pe 
împăratul Heraclius (610-641) să încerce, în 
ultimii ani ai domniei sale, să realizeze unani- 
mitatea religioasă prin impunerea doctrinei 
„voinței unice” în Hristos, care germinase 4 
initio în textele programatice monoenergiste. 
Prin decretul imperial Expunere a credinfei 
["ExOeoc Tîic nioreos (sfârșitul anului 638)], 
monotelismul devenea doctrina oficială a 
statului bizantin. Persoană în două firi, în 
Hristos nu exista, potrivit campionilor mișcării 
monotelite — patriarhii Serghie 1 (18 apr. 610 
— 79 dec. 638), Pyrrhos ai Constantinopolului 
(20 dec. 638 — 29 sept. 641, 8/9 ian. — 1 iun. 

654) și Macarie al Antiohiei (cca 669/670- 
681) — decât o singură voinţă, întrucât a admite 
coexistența a două voințe naturale distincte în 
Persoana lui Hristos presupunea, cu necesitate, 
acceptarea contrarietății lor. Voința umană era 
anihilată, iar integritatea naturii Sale umane 
era sacrificată prin această nouă formulă de 
compromis: Mântuitorul nu putea fi Om 
adevărat dacă umanitatea Sa era lipsită de o 
voință distinctă, deși îndumnezeită. Dorind să 
pună capăt disputei monoenergiste, F4rhesis-ul 
deschidea disputa monotelită. 

Compromisul doctrinar pentru care presa 
suveranul bizantin și patriarhul constanti- 
nopolitan, acceptat fără dificultăți de patri- 
arhii Pyrrhos al Constantinopolului, Kyros al 
Alexandriei (630/631-643/644), Macedonie 
al Antiohiei (639-după 649) şi Serghie din 
loppe, al Ierusalimului, s-a dovedit zadarnic 
în plan politic: în faţa ofensivei musulmane, 
Imperiul a asistat neputincios la pierderea 
provinciilor sale orientale (Palestina, Siria, 
Mesopotamia bizantină, Armenia, Egipt), 
în multe situații comunităţile monofizite 
manifestând față de invadatori cel puţin o 
neutralitate binevoitoare, dacă nu chiar o 
colaborare fățișă. Către 640, monahul Maxim, 
cel mai profund teolog al sec. al VII-lea și 
discipol al Patriarhului Sofronie (633/634- 
638), a început o luptă acerbă împotriva 
monotelismului și a politicii religioase a lui 
Constans al II-lea (641 — 15 iul. 668), avân- 
du-i alături pe Ștefan al Dorei (Palestina) și 
pe Papa Martin 1 (649-653, ț16 sept. 655). 
Sfântul Maxim, campionul diotelismului, a 
găsit susţinere în Palestina, Cipru, în Africa 
de Nord, unde exarhul Gheorghe (628-641) 
era un ferm diotelit, și la Roma, unde papii 
Severinus (640) și loan al IV-lea (640-642), 
Teodor 1 (642-649) și Martin 1 (649-653) 
au respins E4z/esis-ul și au declarat monote- 
lismul o erezie. În iulie 645, în Africa de Nord, 
la Cartagina, a avut loc celebra dispută dintre 
Sfântul Maxim și fostul patriarh monotelit 
Pyrrhos, în prezenţa exarhului Grigorie (641- 
647), în urma căreia ereziarhul s-a declarat 
învins și a revenit declarativ la Ortodoxie. 

Sub imperiul acestei celebre dispute, în cursul 
anului următor (646), mai multe sinoade 
nord-africane au condamnat monotelismul. 
Încercând din răsputeri să potolească disputa, 
în septembrie 648, împăratul Constans al II-lea 
(642 — 15 sept. 668) a promulgat un nou „edict 
privind credința” (7ypos, Tunog nepi TioTeoş). 
Typos-ul, noua regula fidei redactată de Patri- 
arhul Pavel al II-lea (641-653), interzicea orice 
discuție pe marginea subiectului controversat 
al voinţelor și lucrărilor Mântuitorului. Neîn- 
drăznind să aprofundeze hristologia sinoadelor 
de la Calcedon (451) și Constantinopol (553), 
edictul prevedea sancțiuni pentru cei care-l vor 
nesocoti și poruncea înlăturarea FE4r/esis-ului 
din pronaosul Sfintei Sofia. Clericii care neso- 
coteau Zypos-ul erau amenințați cu depunerea, 
monahii cu excomunicarea, iar laicii cu desti- 
tuirea din funcţii și demnități. Echidistanța 
Typos-ului în condamnarea deopotrivă a mono- 
telismului și a diotelismului a compromis însă 
și această încercare imperială de a dezamorsa 
criza teologică. 

La Roma, unde Sfântul Maxim și Ștefan al 
Dorei (Palestina) găsiseră găzduire, sub influ- 
ența acestor mărturisitori ai Ortodoxiei refu- 
giați din Orient, papii Teodor (nov. 642 — Ţ14 
mai 649) și Martin I (5 iul. 649 — 17 iun. 653) 
făceau pregătiri febrile pentru convocarea 
unui sinod care să condamne solemn monote- 
lismul și pe autorii și susținătorii Fk/hesis-ului 
și Typos-ului, în viață sau defuncți. Conciliul 
convocat de Papa Martin s-a reunit la Lateran, 
la 5 octombrie 649, beneficiind de participarea 
a 106 episcopi, majoritatea italieni și nord-afri- 
cani, dar și a numeroși stareți și monahi răsă- 
riteni. Conciliul de la Lateran a anatematizat 
monotelismul, pe propagatorii acestuia și cele 
două edicte imperiale (împiisimam Ecthesim, 
sclerosum Typum), dar şi pe autorii acestora din 
urmă (Iheodor de Pharan, Kyros al Alexan- 
driei, pe Serghie I, Pyrrhos și Pavel, patriarhi 
succesivi ai capitalei). Conciliul condamna pe 
toţi „cei care nu vor mărturisi, urmând Sfinţilor 
Părinţi, două lucrări intim unite ale Unuia și 
Aceluiași Hristos Dumnezeu, dumnezeiască și 
umană, pentru că și printr-una și prin cealaltă 

dintre naturile Sale a lucrat natural mântu- 
irea noastră” și desăvârșirea naturii umane, 
suprimând ceea ce era definitoriu și consti- 
tutiv umanității Sale. Întreaga responsabilitate 
pentru difuzarea ereziei revenea celor condam- 
nați nominal, conciliul menajându-l pe basileu, 
pe care dorea să-l implice în suprimarea ereziei. 
O scrisoare enciclică, încorporând actele 
Conciliului de la Lateran, probabil redactate de 
Sfântul Maxim, a fost expediată suveranului și 
patriarhilor orientali. 

Sfântul Maxim, cel mai temut apărător al cauzei 
diotelite, a fost adus în capitală (655), împreună 
cu doi discipoli, și acuzat de lezmajestate și de 
complicitate la rebeliunea lui Grigorie, exarhul 
nord-african (641-647), înlesnind astfel expan- 
siunea arabă. După acest prim proces, Sfântul 
Maxim a fost exilat la Bizya, în Thracia, împă- 
ratul nepierzându-și încă speranța că-l va 
convinge să accepte Zypos-ul. În primăvara lui 
662, vârstnicul Maxim a fost adus în capitală, 
s-a pus în scenă un al doilea proces politic, 
i-au fost amputate limba și mâna dreaptă și 
a fost surghiunit la Lazika (Colchis), unde a 
răposat la 13 august 662, în fortăreaţa (Faszron) 
Schameris. Noul suveran bizantin, Constantin 
al IV-lea (sept. 668 — 110 iul.? 685), a ajuns 
treptat la concluzia nu mai era necesară găsirea 
unui compromis teologic cu necalcedonenii, 
provinciile populate în majoritate de adversari 
ai Sinodului al IV-lea Ecumenic fiind definitiv 
pierdute în fața ofensivei arabe. Al VI-lea Sinod 
Ecumenic (7 nov. 680 — 16 sept. 681), convocat 
de împăratul bizantin Constantin al IV-lea, a 
condamnat monoenergismul și monotelismul, 
pe promotorii lor, inclusiv pe Papa Honorius 
(625-638) şi pe patriarhii succesivi ai capitalei, 
Serghie 1 (610-638), Pyrrhos (638-641; 654), 
Pavel al II-lea (641-653) și Petru (654-666), și 
a restabilit ortodoxia hristologică. 

O ultimă încercare de reînviere a monote- 
lismului a întreprins, la începutul veacului al 
VIII-lea, uzurpatorul Philippikos-Bardanes 
(711-713). Armean de origine, discipol al cele- 
brului dascăl monotelit Ștefan, unul dintre 
ucenicii Patriarhului Macarie I al Antiohiei 
(cca. 669/670-681), Philippikos, îndată după 

intrarea în metropola imperială, a poruncit 
distrugerea icoanei celui de-Al VI-lea Sinod 
Ecumenic care decora palatul imperial. 
Domnia lui Philippikos, catastrofală sub toate 
aspectele, a fost curmată, iar Anastasios al 
II-lea (713-715), un împărat ortodox, s-a dezis 
de politica religioasă a predecesorului: Sinodul 
de la Constantinopol (680-681) a fost aclamat 
drept Sinod Ecumenic de către cler și popor, 
iar edictul lui Philippikos care anatematiza 
acest sinod a fost revocat. 

Sebastian Nazâru 


MONTANISM. Grupare eretică de nuanță 
apocaliptică care și-a luat numele de la înteme- 
ietorul ei, Montanus. 

Centrul activităţii acestuia a fost în Asia Mică 
(în Frigia), iar momentul a fost sfârșitul sec. al 
II-lea. Astfel, se explică și denumirea de caza- 
frigieni pe care au primit-o cei care au aderat 
la învăţăturile propovăduite de Montanus și de 
cele două prorociţe care l-au însoțit permanent, 
Priscilla și Maximilla. Montanus a început să 
predice în anul 156-157 (Epifanie de Salamina) 
sau în anul 172 (Eusebiu de Cezareea). 
Elementele specifice montanismului erau, în 
plan teoretic, așa-numitele viziuni și profeții 
extatice, care îl aveau pe Montanus drept organ 
pasiv, mai exact, anunțarea iminenţei Parusiei și 
a lerusalimului ceresc (care urma să aibă loc în 
localităţile frigiene Pepuza sau Tymon), iar în 
plan practic, un ascetism riguros și o pocăință 
severă, dezaprobarea celei de-a doua căsătorii 
și părăsirea comunității în timpul persecuți- 
ilor anticreștine, precum și atacarea Bisericii 
oficiale pe motivul compromisurilor față de 
statul păgân. După ce a fost condamnat de 
unele sinoade endemice micro-asiatice, fiind 
considerat o posesiune demonică și nici- 
decum o nouă profeție, Montanus și-a mutat 
centrul de interes spre Occident, în special în 
provincia romană Africa, acolo unde a reușit să 
și-l apropie, în anul 206, pe celebrul apologet 
Tertulian. Deși inițial montaniștii au mărtu- 
risit credința într-un singur Dumnezeu în trei 
Ipostasuri, ulterior au renunțat la dogma trini- 
tară, ajungând să îl identifice pe Montanus cu 
Sfântul Duh. În mod special pentru această 
erezie  antitrinitară, montanismul a fost 
condamnat de numeroși Sfinți Părinți: Firmi- 
lian al Cezareei Capadociei, Chiril al lerusa- 
limului, Vasile cel Mare. De asemenea, a fost 
condamnat și în Occident de Papa Zephyrinus 
(198-217). 

Conform informaţiilor furnizate de Sf. 
Epifanie de Salamina, montaniștii erau răspân- 


diți în Cappadocia, Galatia, Frigia, Cilicia și 


Constantinopol, precum și în Africa de Nord și 
Spania. În sec. al VI-lea, loan de Efes a distrus 
sanctuarul montanist de la Pepuza, împreună 
cu relicvele lui Montanus și ale celor două 
profetese. De asemenea, în anii 721-722, împă- 
ratul isaurian/frigian Leon al III-lea a dispus 
botezarea prin forță a tuturor montaniștilor, 
care însă preferau să se autoincendieze. Se pare 
că această grupare a supravieţuit în Imperiul 
Bizantin până în sec. al LX-lea. 

Ionuţ Tudorie 


MUZICĂ PSĂLTICĂ. (ar. PSÂLTICĂ. 
PSALTICHIE) v. PSALI, NOTÂȚIE 
MUZICĂLĂ BIZANTINĂ. 

NĂOS. (gr. af, naos — navă, corabie; lat. navis) 
Partea de mijloc a interiorului bisericii orto- 
doxe, adică cea dintre altar și pronaos. 

Denumirea simbolică de navă sau corabie 
amintește de corabia lui Noe care a salvat de la 
potop pe cei aflați în ea, sugerând că cei aflați 
în biserică sunt salvați din păcat și moarte și 
sunt purtați spre mântuire. Naosul este locul 
în care în vechime stăteau la slujbă credincioșii 
aflați în deplină armonie cu Hristos. Nu aveau 
voie să stea catehumenii sau penitenții. În inte- 
riorul naosului se află tetrapodul (iconostasul) 
cu icoana hramului în partea dreaptă, icoana 
Maicii Domnului, în partea stângă, amvonul, 
strana arhierească, so/eea sau corul și stranele 
cântăreților. Deasupra naosului, în bisericile 
tradiționale bizantine, se înalță 7zr/a centrală. 
În mijlocul naosului, suspendat de turla centrală 


se află po/icandrul cel mare. 

Bibliografie. BRANIȘTE, Ene, Lizurgica Generală, vol. IL, 
Ed. Episcopiei Dunării de Jos, Galaţi, 532002; Pr'rRoara, 

Viorel Sava 


NÂRTEX. v. NÂRTICĂ. 


NĂRTICĂ. (gr. narfix — cutie, scrin) Partea 
dinspre apus a interiorului bisericii, sau încă- 
perea de la intrare, rezervată odinioară catehu- 
menilor și penitențţilor. 

Este numită și pronaos. În vechime între nartică 
și naos exista un zid despărțitor care, din motive 

de ordin practic, a dispărut în timp. În seco- 
lele XVI-XVII, între pronaos și naos, în bise- 
ricile românești de stil moldovenesc, a apărut 
gropnita sau camera tombală (camera mormin- 
telor) menită să adăpostească mormintele ctito- 
rilor. Deasupra acesteia, la unele biserici, se află 
fainița, o cameră în care erau adăpostite odoa- 
rele bisericii. La bisericile mai noi nartica sau 
pronaosul se prezintă ca o prelungire a naosului 
formând, cu acesta, o încăpere unitară. Delimi- 
tarea lor este doar simulată. Partea superioară a 
pronaosului este de regulă de formă semicircu- 
lară. Mai rar, apare o turlă de dimensiuni mai 


mici decât cea de pe naos. 
Bibliografie. BRANIșTE, Ene, Lifurgica Generală, vol. IL, 
Ed. Episcopiei Dunării de Jos, Galaţi, 52002. 


Viorel Sava 


NAȘ. Creștin ortodox care-și asumă calitatea 
de garant și mărturisitor ai celor ce se botează 
sau se cunună religios. 

Persoana care primește Botezul trebuie asis- 
tată de un naș cu care intră în raport de nășie 
conform Can. 53 'Trul.: „De vreme ce rudenia 
(înrudirea) cea după suflet este mai mare 
decât legătura trupurilor, iar noi am aflat că 
în unele locuri unii primesc copii din sfântul 
și dătătorul de mântuire botez, și după aceea 
încheiau însoţire de nuntă (căsătorie) cu 
mamele văduve ale acelora, orânduim ca, de 
la (canonul) de faţă, nimeni să nu mai facă un 
lucru ca acesta. lar dacă oarecare ar fi prinși 
făcând acest lucru, după canonul de față, unii 
ca aceștia să se lase (depărteze) mai întâi de la 


617 


această însoţire nelegiuită, iar apoi să fie supuși 
certărilor (pedepselor) celor pentru desfrânaţi”. 
Nașul (nașa) trebuie să fie creștin ortodox. Este 
interzis să fie naș cel de altă credinţă, ereticul 
sau schismaticul, deoarece nașul ia răspunderea 
(Can. 45 Cart.) duhovnicească pentru finul său. 
În cazul administrării Taina Cununiei, nașii 
trebuie sa fie căsătoriți și ortodocși (art. 47, al. 
1,RP). Între naș și fin, precum și între consân- 
genii direcţi ai celor doi, în urma administrării 
Tainei Botezului sau a Tainei Cununiei se 
creează un raport de rudenie spirituală sau reli- 
gioasă (nvevuariK GVyyEvELo, cognazio spirifu- 
alis). Aceasta constituie impediment pentru o 
eventuala căsătorie între aceștia. 

Nașii sunt acele persoane care participă la Taina 
Sfântului Botez, purtându-l pe prunc în brațe 
sau însoțesc pe tinerii care primesc Sf. Taină a 
Cununiei. Rolul nașilor care participă la Botez 
este unul activ și constă în rostirea răspunsu- 
rilor liturgice specifice rânduielii facerii cate- 
humenului și de a face mărturisirea de credință 
în locul și în numele celui ce se botează, dacă 
acesta este prunc. Dacă cel ce este botezat este 
adult, mărturisirile le face chiar acesta. Nașii 
sunt considerați ca fiind garanţii sau chezașii 
pruncului, ei luându-și, în felul acesta, anga- 
jamentul solemn, în fața lui Dumnezeu și a 
Bisericii, că fiul lor duhovnicesc va fi crescut 
ca un adevărat creștin și că va deveni un bun 
credincios al Bisericii lui Hristos. Prin parti- 
ciparea activă la slujba Botezului, alături de 
preot (rostirea formulelor liturgice specifice 
Botezului, rostirea mărturisirii de credință, 
prinderea în brațe a pruncului, înconjurarea sau 
dansul ritual în jurul mesei și al cristelniței), 
naşii devin părinții spirituali ai pruncului, 
născându-l la viața cea nouă în Hristos. Ei au 
responsabilități deosebite în ceea ce privește 
viața spirituală și religios-morală a pruncului, 
alături de părinții după trup ai pruncului care 
au în plus și responsabilități pentru viața mate- 
rială. Potrivit învățăturii Biserici Ortodoxe, 
nașul trebuie să fie creștin ortodox și să fie de 
același sex cu cel care se botează (de se va putea, 
fără ca aceasta să fie un lucru fără de care nu 
se poate săvârși Botezul). De asemenea, nașul 


trebuie să fie un bun creștin și mai în vârstă 
(nu copil) decât cel ce este botezat, pentru ca 
astfel, să își poată îndeplini responsabilitățile 
de îndrumător și învățător sufletesc, făcând 
din fiul său duhovnicesc, prin grija și prin 
exemplul personal, un bun creștin. Legătura 
spirituală dintre naș și fin creează un grad de 
rudenie numită rudenie spirituală, care creează 
efecte canonice considerate ca impediment la 
căsătorie. 

Nașii de cununie (nunii) însoțesc pe miri 
atât la logodnă, cât și la cununie, având de 
asemenea un rol activ în desfășurarea Sf. Taine 
a Cununiei. Ei sunt cei ce garantează pentru 
cei ce se cunună cu privire la serozitatea anga- 
jamentelor reciproce și ai trăiniciei hotă- 
rârii luate de viitorii soți privind întemeierea 
familiei. De aceea, la slujba logodnei ci așază 
împreună cu preotul inelele pe degetul inelar 
de la mâna stângă ale finilor, iar la Cununie, 
așază împreună cu preotul cununiile pe cape- 
tele mirilor, iar spre sfârșitul Tainei Cununici, 
de asemenea împreună cu preotul le depun pe 
Sfânta Evanghelie de pe masa Cununiei. La 
Cununic, se recomandă ca nașii trebuie să fie 
mai în vârstă decât finii lor pentru a servi ca 
model și pentru a fi putea să-i îndrume ca niște 
părinți şi învățători ai lor, având o bogată expe- 
riență de viață, trebuie să fie căsătoriți și să aibă 
o viață creștină exemplară. 

Bibliografie. „Regulamentul de procedură al instan- 
ţelor disciplinare și de judecată ale Bisericii Ortodoxe 
Române”, în Legiuirile Bisericii Ortodoxe Române, (Extras), 
Ed. Institutului Biblic și de Misiune al Bisericii Ortodoxe 
Române, București, 2003; Foca, N. loan, Drept canonic 
ortodox, legislaţie şi administrație bisericească, vol. L-U, Ed. 
Institutului Biblic și de Misiune al Bisericii Ortodoxe 
Române , București, 1990; Miraș, Nicodim, Canoanele 
Bisericii Ortodoxe însotite de comentarii, vol. I-III, I-II, 


Tipografia Diecezană, Arad, 1930 — 1936. 


Emilian — lustinian Roman, Marian Vâlciu 


NĂÂȘTEREA DOMNULUI. Praznic împă- 
rătesc cu dată fixă, primul în ordinea cronolo- 
gică a vieții pământești a Mântuitorului, dar și 
în ordinea în care această grupă de sărbători se 
succede în cursul anului bisericesc. În popor 
este numită și Crăciunul. Ţinută la 25 decem- 
brie, această sărbătoare actualizează anual 

Nașterea cu trupul a Domnului nostru Iisus 
Hristos (Le 2, 1-21). 

Vechimea acestei sărbători poate fi urmărită 
în documente până la sfârșitul secolului III, 
când, potrivit unei tradiții consemnată de isto- 
ricul Nichifor Calist, pe timpul prigoanei lui 
Dioclețian și Maximian, mulți creștini, adunați 
să prăznuiască Nașterea Domnului, au ars de 
vii într-o biserică din Nicomidia. Cât privește 
data serbării, în vechime au existat deosebiri 
între cele două părți mari ale lumii creștine. În 
Apus, de prin secolul III, Nașterea Domnului 
era serbată la 25 decembrie, dată fixată în baza 
unei tradiții potrivit căreia recensământul lui 
Cezar Augustus (menţionat de Ze 2, 1 ș.u.) a 
avut loc la 25 decembrie 754 de la fondarea 
Romei (ab Urbe condita). Această tradiţie este 
susținută și de unii Sfinţi Părinţi (Sf. loan Gură 
de Aur, Fericitul Ieronim, Fericitul Augustin). 
În Răsărit, până în a doua jumătate a seco- 
lului IV, Nașterea Domnului era serbată la 6 
ianuarie, odată cu Botezul, această împreu- 
nă-serbare fiind numită Arăzarea Domnului 
(TăBeopâvwou sau Tă Ernupliviu). Această 
practică se întemeia pe tradiția potrivit căreia 
Mântuitorul Hristos S-a botezat în aceeași 
zi în care S-a născut. Iransferul sărbătorii 
Nașterii Domnului la 25 decembrie și în 
Răsărit s-a făcut, mai întâi, la Antiohia, în jurul 
anului 375, și apoi la Constantinopol, în anul 
379, când Sf. Grigorie de Nazianz a ţinut o 
celebră predică al cărei conținut îl va inspira, 
mai târziu, pe Cosma Melodul la alcătuirea 
Canonului Nașterii („FIrisfos Se naște, slăviri-L 
! Hristos din ceruri, întâmpinaţi-L ...”). Data de 
25 decembrie este menţionată și în lista sărbă- 
torilor din Constituziile Apostolice. În prezent 
doar armenii serbează Nașterea Domnului la 6 
ianuarie, la aceeași dată cu Botezul. 

Fixarea datei de 25 decembrie pentru serbarea 
Nașterii Domnului a avut și un scop misionar. 
În preajma solstițiului de iarnă (22-23 decem- 
brie) erau serbările închinate lui Mizra, zeul 
Soarelui (Dies natalis Solis invicti — ziua de 
naștere a Soarelui neînvins). Tot acum erau 
Saturnaliile (în cinstea zeului Saturn) și Juve- 
naliile (sărbătoarea tinerilor). Toate acestea 

erau sărbători zgomotoase care se pretau la 
multe imoralități. Acestora Biserica le vine în 
întâmpinare cu Nașterea lui Hristos „Soarele 
dreptății) (Maleahi 4, 2), „Răsăritul cel de sus” 
(cum cântăm în troparul Nașterii) și „Lumina 
lumii”, cum EL însuşi S-a numit (loan 9, 5). 
Odată cu fixarea sărbătorii Nașterii Domnului 
la 25 decembrie s-au fixat și datele altor 
sărbători, precum: Tăierea-împrejur, Întâmpi- 
narea Domnului, Bunavestire, Nașterea Sfân- 
tului loan Botezătorul. Sărbătoarea Nașterii 
Domnului a fost ţinută, încă din vechime, 
cu multă solemnitate. Erau botezați catehu- 
menii, se vizitau casele credincioșilor cu icoana 
Nașterii, erau oprite spectacolele și jocurile la 
teatru și circuri și încetau actele de penitență. 
Vezi Crăciunul. 

Bibliografie. ArAnasiE CEL MARE, Sf., „La Nașterea 
Domnului”, trad. C. "Toma, în: A/farul Banatului, VII 
(XLVI), (1996), 10-12, pp. 71-75; BRANIȘTE, Ene, Lifur- 
gica Generală, 1, Ed. Episcopiei Dunării de Jos, Galaţi, 
32002; CroBorEa, Daniel, mitrop., Daruri de Crăciun — 
înțelesuri ale sărbătorii Naşterii Domnului, Ed. Lrinitas, lași, 
2005; CoyocaRi, Nicolae, „Crăciunul în tradiția creștină”, 
în: Teologie și Viază, IV (LXX), (1994), 11-12, pp. 35-43; 
CRĂCIUN, IPS Casian, „Aceasta este ziua pe care a făcut-o 
Domnul!”, în: Mreaja Cuvântului, Ed. Episcopiei Dunării 
de Jos, Galaţi, 2004, pp. 405-458; Cnăcrun, IPS Casian, 
„Inceputul mântuirii”, în Ancora veșniciei, Ed. Episcopiei 
Dunării de Jos, Galaţi, 2000, pp. 61-108; Cnăcrun, IPS 

Casian, „Mare-i seara de-astă seară”, în Poarza Cerului, 
Ed. Episcopiei Dunării de Jos, Galaţi, 1999, pp. 168-177; 
CnăcIunN, IPS Casian, „Nașterea Domnului în imnele 
Sfântului Roman Melodu/”, în Poar/a Cerului, Ed. Episco- 
piei Dunării de Jos, Galaţi, 1999, pp. 145-149; CRĂCIUN, 
IPS Casian, „Permanenţa colindelor”, în Poarza Cerului, 
Ed. Episcopiei Dunării de Jos, Galaţi, 1999, pp. 150-158; 
CRĂCIUN, IPS Casian, „Permanenţa ortodoxă prin 
colinde”, în Poarza Cerului, Ed. Episcopiei Dunării de Jos, 
Galaţi, 1999, pp. 159-167; lonescu, I., „Despre originea 
și înțelesul cuvântului „Crăciun” în limba română”, în: 
MO, XIII (1971), 11-12, pp. 823-839; Necnrra, Vasile, 
„Sărbătorile Nașterii Domnului în iconomia mântuirii; 
Revalorificarea mărturiilor neo-testamentare în teologia 
apuseană (catolică și protestantă)”, în: Zto/ogie și Viaţă, X 
(LXXVI) (2000), 7-12, pp. 150-165; NecuLa, Nicolae D., 
„Colindele în viața și spiritualitatea credincioșilor noștri”, 
în: GB, XLVIII (1958), 6, pp. 64-72; NicoLescu-Le- 
ORDENI, Nicolae, „Contribuţii la clarificarea originii 
sărbătorii Crăciunului”, teză de doctorat în teologie, 
în: ST, XXXIX (1987), 3, p. 21 ș.u., 4, pp. 9-78; Nico- 
LESCU-LEORDENI, Nicolae, „Crăciunul”, în: GB, XXV 

(1966), 11-12, pp. 1024-1051; Sava, Viorel, „Sărbătoarea 
Nașterii Domnului în tradiția liturgică ortodoxă și în cea 
romano-catolică - perspectivă istorico - liturgică”, în: 
Ttologie și Viață, X (LXXVI), (2000), 7-12, pp. 139-149. 


Viorel Sava 


NÂȘTEREA  MÂICII DOMNULUI. 
Sărbătoare împărătească în cinstea Nașterii 
Născătoarei de Dumnezeu, numită în popor 
și Sfânta Maria Mică, sărbătorită la 8 septem- 
brie. Faptul că se întâlnește și în tradiția litur- 
gică a unor Biserici Vechi-Orientale (la copți 
și la sirienii iacobiți) conduce spre concluzia 
că a fost instituită înainte de Sinodul de la 
Calcedon (451). Cercetătorii afirmă că această 
sărbătoare apare după Sinodul III Ecumenic 
(431), care a formulat oficial învățătura despre 
Maica Domnului, și Sinodul IV Ecumenic. 
Iniţial, această sărbătoare a fost comemorarea 
anuală a sfințirii unei biserici zidită după anul 
430 la Ierusalim, pe locul unde, după tradiţie, 
fusese casa părinților Sfintei Fecioare. În Apus 
a fost introdusă la sfârșitul secolului al VI-lea 
de papa Serghie I (687-701). Condacul și 
icosul sărbătorii au fost alcătuite în secolul al 
VI-lea de Roman Melodul, iar la începutul 
secolului al VIII-lea Sf. Andrei Criteanul a 
alcătuit canonul Utreniei. În Apus genera- 
lizarea acestei sărbători s-a realizat abia în 
secolele IX-X. Pe 9 septembrie sunt pomeniți 
Sfinţii și dumnezeieștii Părinţi loachim și Ana. 
Vezi și: Maica Domnului, Intrarea în Biserică 
a Maicii Domnului, Bunavestire, Adormirea 


Maicii Domnului, Născătoare de Dumnezeu. 

Bibliografie. AcexA, Nicolae, „Învățătura despre Sfânta 
Fecioară Maria în cărțile de cult”, în: BOR, XCVIII 
(1980), 9-10, pp. 982-999; Băurar, PS Visarion, Învăză- 
tura mariologică a Sfântului Nicolae Cabasila, BEL, D.L., 
Maica Domnului în lumina imnelor liturgice, Caransebeş, 
1942; BRANIȘTE, Ene, Liturgica Generală, 1, Ed. Episco- 
piei Dunării de Jos, Galaţi, 2002; Cina, IPS Iustinian, 
Viaţa Maicii Domnului, Cluj-Napoca, 1986; NecuLa, 
Nicolae D., „Adormirea Maicii Domnului în cultul Bisericii 
Ortodoxe”, în: GB, LIII (1997), 5-8, pp. 27-35; Por, IPS 
Irineu, „Maica Domnului în viața Bisericii și în evlavia 
credincioșilor ortodocși”, în: Or4, XXXVI (1984), 3, pp. 
399-414; Popescu, David, „Nașterea Maicii Domnului”, 
în: GB, XIX (1960),4-8,pp.577-584; Sava, Viorel, „Cultul 
Maicii Domnului în Catolicism și Ortodoxie - studiu 
comparativ”, în: Analele Științifice ale Universităţii «Al, L. 


Cuza» laşi, Seria Teologie, 1993-1994, pp. 245-261; Sava, 
Viorel, „Învățătura despre Maica Domnului și reflectarea 
ei în cultul și iconografia ortodoxă”, în Ana/e/e Științifice 
ale Universității «Al. I. Cuza» lași, Seria Teologie, 1997- 
1998, pp. 57-78 ; Seviciu, IPS Timotei, „Cultul Maicii 
Domnului la români”, în: Arca, Il (1991) 8, p. 8; Sevrcru, 
ÎPS Timotei, „Maica Domnului și Sfânta Biserică”, în: 
Îndrumător bisericesc, misionar şi patriotic, IV (1987), Arad, 


pp. 1-5. 
Viorel Sava 


NATURĂ. (lat. nazurayv. FÎRE.L. Concept 
general și interdisciplinar, care utilizat în 
teologie, exprimă conținutul existenţial al unei 
ființe sau persoane, ori fondul caracterial al 
acestora. În teologia patristică este utilizat în 
două accepțiuni majore. Prima accepțiune este 
cea triadologică niceeană, în care termenul de 
natură este aproximativ sinonim cu grecescul 
ousia. A doua accepțiune este cea hristolo- 
gică calcedoniană, unde natura este sinonimă 
grecescului fsis sau fire. 

II. v. COSMOS.Termen specific cosmologiei 
creștine care desemnează lumea sau cosmosul, 
creaţia lui Dumnezeu. Referindu-ne la natură, 
o înțelegem ca fiind „lumea materială organică 
și anorganică. În sens obiectiv, Nazura nu este 
un produs uman. Într-un sens simbolic, natura 
este o creaţie a înțelegerii umane. În interacți- 
unea lor cu lumea materială, oamenii concep- 
tualizează natura, pentru a putea înțelege 
modul în care aceasta funcționează. Modelele, 
teoriile și legile sunt rezultatul. Ele reflectă 
într-o formă simbolică ceea ce epocile succe- 
sive au înțeles prin natură. Grecii antici aveau 
o viziune „organică” asupra naturii în măsura în 
care atribuiau materiei „brute” funcții intrinseci 
similare celor care caracterizează funcționarea 
organelor într-un organism. Obiectele fizice 
posedau tendințe naturale care le făceau să 
acționeze după legi care corespundeau naturii 
lor intime (esenței) și împlinirii raţiunii, logos- 
ului lor — a se vedea teologia sfântului Maxim 
Mărturisitorul, cel care va trata teologic această 
perspectivă, relaționând obiectele lumii la Raţi- 
unea supremă, Logosul - Hristos. Universul era 
divizat între cele de jos, grosiere (pământul) și 
cele de sus, elevate (sfera cerească, cuprinzând 

astrele, planetele cu mișcări circulare — simbol 
al perfecțiunii, soarele, luna), între cele două 
manifestându-se o diferență de ordin calitativ. 
În urma revoluţiei științifice care marchează 
începutul modernității, în special prin lucrările 
lui Copernic și Newton (prin care se dezvoltă 
mecanica), asistăm la emergenţa unei viziuni 
mecaniciste asupra naturii. Natura apare astfel 
ca uriașul ceasornic, care odată pornit de 
Creator, funcționează după niște legi precise. 
Acest „precis” marchează trecerea de la concep- 
tele calitative ale antichităţii la cele cantitative 
ale modernităţii (materie, mișcare fiind cele 
fundamentale). Dispare diferența calitativă: 
universul întreg este structurat din aceleași 
elemente care corespund ca funcționare acelo- 
rași legi. Se pune în evidență relația dintre 
diferitele componente ale sistemului, vorbim 
(începând cu Laplace) de cauzalitate și de 
determinism. Kant va vedea în natură întâi de 
toate conexiuni după reguli precise, după legi 
ale naturii. 

În fine, revoluția fizicii provocată de fizica 
cuantică determină emergenţa unei noi cate- 
gorii de concepte. Odată cu Maxwell, Faraday 
și Hertz, o nouă imagine asupra naturii este 
propusă, observa Einstein (Fvohfia fizicii, 
1938). Noua viziune asupra naturii se va 
structura înlocuind conceptele fizicii clasice 
(materie, mișcare, timp, spaţiu) cu altele noi, 
netraductibile în limbajul fizicii clasice (discon- 
tinuitate, incertitudine, nonlocalitate, dila- 
tarea timpului, contracția distanței), dând noi 
valenţe celor vechi (cauzalitate, natură, timp), 
respectiv, redefinind concepte vechi (deter- 
minism, simultaneitate, timp absolut, spațiu 
absolut). Teoria relativităţii înlocuiește „parti- 
cula ca unitate fundamentală cu evenimentul în 
spațiu-timp”. Energia este relaționată cu masa 
(prin celebra formulă E=mc?). Noua natură 
poate fi gândită acum în termeni de spațiu- 
timp, energie, informaţie. 

Viziunea Sfinţilor Părinți asupra naturii nu 
este atât la nivel de reprezentare (gest lăsat în 
sarcina științelor și filosofiilor), cât mai ales 
de interpretare. Cu alte cuvinte, datele scrip- 
turistice și Tradiţia nu au misiunea de a oferi 

o înțelegere a lumii la nivel fenomenologic, ci 
sunt gest de teologie, de evidenţiere a lucrării 
dumnezeiești în creaţia întreagă. În acest sens, 
conceptul teologic de natură-cosmos face întâi 
de toate trimitere la cel de creaţie. 

Deopotrivă, conceptul de „natură” îl întâlnim 
în teologie și în accepțiunea (importată din 
filosofie) de ousia - fire - substanță, concept 
care trimite la ideea despre ceea ce este în sine 
obiectul cunoașterii. Utilizarea sa necesită însă 
deosebită prudență mai ales în ceea ce privește 
dogmele Bisericii, trinitară și hristologică, dată 
fiind încărcătura filosofică a termenului și deci 


polisemia sa. 
Bibliografie. WErnenr, Friedel, 7Be scienrist as Philo- 
sopher, Ed. Springer-Verlag, 2005. 


Răzvan lonescu, Adrian Lemeni 


NAZARINENI. (de la toponimul biblic 
Nazareth) Grupare neoprotestantă de nuanță 
pietistă, apărută în Elveţia, la începutul sec. 
XIX. Întemeietorii sunt Johann Jakob Wirz 
(Basel, 1778-1858) și Samuel Heinrich 
Frâhlich (1803-1857). 

Ambii se pretind a fi primitorii unor mesaje 
divine din partea Tatălui și Duhului Sfânt. Cu 
toate acestea, neagă Sfânta Treime și învierea 
lui Hristos, despre care afirmă că a leșinat pe 
cruce. Pocăinţa este obligatorie, fiind urmată de 
botez, care se face între 7 și 14 ani. Se afirmă că 
nu se mai poate păcătui după botez. Se înscriu 
în coordonatele doctrinare specifice protestan- 
tismului. Simbolurile — Botezul și Cina — se 
celebrează cu ceremonii simple. Un fost preot 
catolic — Ignatius Lindl — introduce rugăciu- 
nile pentru morți și credința în sfinți. Cultul se 
oficiază în case de adunare, cu predici și rugă- 
ciuni libere. Pe teritoriul românesc au pătruns 
prin etnici maghiari la sfârșitul sec. XIX. În 
prezent, funcționează Asociaţia Religioasă 
Nazarineană, cu sediul la Arad, recunoscută ca 


atare din 1990. 

Bibliografie. Comșa, PS Grigorie Gh., Noua călăuză 
pentru cunoaşterea şi combaterea sectelor religioase, Liparul 
Tipografiei Diecezane, Arad, 1927; CONSTANTINESCU, 
ALN., Manual de Sectologie, Tipografia Capitalei, 1929; 
Davrn, Petre 1., Că/ăuza creștină pentru cunoașterea şi 
apărarea dreptei credințe în fața prozelitismului sectant, 

Arad, 1987; Davro, Petre I., Invazia sectelor asupra creş- 
finismului secularizat și intensificarea  prozelitismului 
neopăgân în România, după decembrie 1989, vol. LI: Ed. 
Crist-l, București, 1997, vol. II-III, Ed.  Europolis, 
Constanţa, 1999-2000; Davrn, Petre I., Sec/o/ogie sau 
Apărarea dreptei credinte, manual experimental, Ed. Sfintei 
Arhiepiscopii a “Tomisului, Constanţa, 1998; Dene- 
LEANU, Petru, Manual de Sectologie, Tipografia Diecezană, 
Arad, 1948; Leu BoroșănEANU, PS Grigorie, Sece/e din 
România, "Tipografia Eparhială „Cartea Românească”, 
Chișinău, 1931; PerRARU, Gheorghe, Secte neoprotestante 
şi noi mişcări religioase în România, Ed. Vasiliana 98, lași, 
2006; Tacne, Sterea, Credinţă şi misiune, Editura Sfintei 
Arhiepiscopii a Bucureștilor, 1999. 

David Pestroiu 


NĂDEJDE. Virtute morală creștină ce presu- 
pune încrederea pe care o are credinciosul în 
Dumnezeu și în lucrările Sale, precum și în 
împlinirea lor pe viitor. 

Sf. Apostol Pavel îi deosebește pe creștini, ca 
oameni ce posedă nădejde, de ceilalți, „care nu 
au nădejde” (7 Zes 4, 13). Nădejdea creștină 
este sigură și nedezmințită, fiindcă se bizuie 
pe darul necreat al lui Dumnezeu ce se dă în 
lisus Hristos. Drept urmare, ea depășește hota- 
rele morţii și pătrunde în viaţa cea adevărată. 
Sensul eshatologic al nădejdii creștine este 
evident: prin nădejdea în Dumnezeu, creștinul 
se abate de la cele trecătoare și se întoarce către 
cele veșnice; depășește greutăţile acestei lumi și 
participă la bucuria Împărăției lui Dumnezeu. 
Viaţa creștinului primește un nou conținut, 
căci nădejdea trezește la viață participarea la 
învierea lui Hristos. Acest aspect trimite la 
credință: ca și aceasta, nădejdea este legată de 
persoana lui Hristos (EI fiind numit „nădejdea 
creștinilor”, 7 Zim 1, 1). Credinţa dă subzis- 
tență celor nădăjduite, pe când nădejdea le 
menţine ca așteptate în veșnicie (vezi For 11, 
1, respectiv 2 Co 4,18). 

O legătură organică există și între nădejde și 
dragoste. Dragostea lui Dumnezeu îl cheamă 
pe om să răspundă cu dragostea lui proprie, iar 
această dragoste-răspuns, născută din credință, 
crește tocmai prin nădejde. Altfel spus, cu cât 
se întărește nădejdea în Dumnezeu, cu atât 
crește și dragostea către FI. 

Nădejdea necesită în mod absolut necesar 


răbdarea: „lar dacă nădăjduim ce nu vedem, 
așteptăm prin răbdare” (Rm 8, 25). A fi creștin 
cu adevărat înseamnă și a răbda necazurile vieții 
(vezi Er 12, 1). Nădejdea este cea care deter- 
mină o atitudine corectă în viață și mai ales 
cea care îi conferă un caracter dinamic aces- 
teia. Hristos, prin cuvintele „Îndrăzniţi, Eu am 
biruit lumea” (n 16, 33), îi cheamă pe creștini 
să-L urmeze pe calea deschisă de EI, adică să 
aibă curaj și să creadă în biruința asupra lumii. 
Acest lucru l-au făcut și îl fac sfinţii. Biruind 
într-o neîncetată luptă duhovnicească cu pute- 
rile demonice și cu ispitele lumii, ei posedă 
îndrăznire (parresia) în fața lui Dumnezeu. 
Exemplul lor ne dovedește că nădejdea este 
însoțită de curăţenia inimii și de sfințire („Cel 
ce are nădejdea aceasta în EI se curăţește pe 
sine, precum Acela curat este”, 7 In 33). Nu 
trebuie, deci, să uităm că cel ce nădăjduiește în 
Dumnezeu și voiește să fie în comuniune cu 


EI, caută sfințenia și se nevoiește pentru virtute. 
Bibliografie. ManrzARIDIs, Georgios I., Morala crești- 
nă,vol. II: Omul şi Dumnezeu; Omul şi semenul; Pozitio- 
nări şi perspective existențiale şi bioetice, trad. C.C. Coman, 
Ed. Bizantină, București, 2006; SrLuAN Athonitul, Între 
iadul deznădejdii și iadul smereniei. Însemnări duhovniceşti, 
trad. diac. Î.]. Ică jr., Ed. Deisis, Sibiu, 21998; SrrănroAE, 
Dumitru 7eologia Dogmatică Ortodoxă, vol. |, Ed. Institu- 
tului Biblic și de Misiune al Bisericii Ortodoxe Române, 
București, 532003. 

Ciprian Iulian Toroczkai 


NĂSĂLIE. Pat din lemn sau metal, pe care 
sunt așezați cei decedați, în biserică, până la 
înmormântare. 

Viorel Sava 


NĂSCĂTOAREA DE DUMNEZEU. v. 
TEOTOKOS. 


NECROLGOG. (gr. necrologos;, necros - mort, 
logos - cuvânt) Gen al predicii, ce face parte 
din categoria parenezei, fiind cuvântarea ce se 
rostește la slujba înmormântării. 

Dicţionarele limbii grecești clasice nu au 
cuvântul în această formă combinată, pe când 
cele de neogreacă îl includ, ceea ce ne arată că 
termenul s-a format ulterior perioadei clasice. 
Pentru discursul funebru s-au întrebuințat inițial 

termenii Emirâpua şi cel de A6yoc novepipukoc - 
cuvânt panegiric, de laudă, acesta din urmă dato- 
rită faptului că discursul funebru era mai mult 
un cuvânt de laudă, rostit la mormântul celui 
trecut în veșnicie. Nu trebuie făcută confuzia 
între necrolog și panegiric, nici astăzi, nici pentru 
trecut, deși, în general, necrologul conţine și o 
parte panegirică, encomiastică. Propriu-zis, 
termenul A6yog naveyipik6ş a fost întrebuințat 
întâia oară în vremea războiului peloponeziac, 
și-l găsim la Isocraze (436-338). 

Necrologul creștin, ca formă consacrată a 
predicii, își are paternitatea la Sf. Grigorie de 
Nazianz, în Răsărit, și la Sfântul Ambrozie, în 
Apus. Cum va fi fost cuvântarea funebră mai 
devreme, în creștinismul primar, este greu de 
precizat. Părintele dr. loan Zugrav, care are un 
studiu special consacrat cu/fului morților, face 
doar următoarea mențiune: „Rânduiala înmor- 
mântării la primii creștini trebuie să fi fost 
simplă. Pe lângă unele din obiceiurile rămase 
de la evrei, respectiv de la popoarele și religiile 
la care aparținuseră înainte, se vor fi adăugat 
și altele nu curat creștine. Ritul înmormântării 
va fi fost compus din cele patru elemente ale 
cultului: citiri, cântări, predică și rugăciuni“ 
(Cultul morților...» p. 11). 

1. Dezambiguizări semantice. În vorbirea 
curentă, prin „necrolog” nu se înțelege doar 
predica ținută la înmormântare, ci și anunț 
tipărit, cu caracter funebru, propriu-zis un 
text prin care se comunică decesul cuiva, dar 
și datele (ziua, ora) în legătură cu depunerea, 
slujba înmormântării, înhumarea etc. Accepţi- 
unea de text sau anunț funebru (post-mortem) 
o are termenul necrolog și-n alte limbi moderne 
(de ex. franceză: fexfe public dans un journal 
ou magazine peu apres le deces dune personna- 
lite, italiană: necro/ogio - una forma di annuncio 
funebre). Pe de altă parte, cuvântul funebru este 
numit adesea „panegiric”, lăsând să se înțeleagă 
faptul că tonul și conținutul au în vedere, cu 
prioritate, aspectele encomiastice (laudative). 
Din acest motiv, în locul termenului „necrolog” 
este utilizat cel de „elogiu funebru”, sau pur și 
simplu elogiu, echivalentul expresiei laudatio 
funebris din latina clasica (v. Dizionario di 

Omiletica..., p. 439). În ce ne privește, în 
paralel cu accepțiunea laică de anunț funebru, 
avem în atenţie prioritară înțelesul liturgi- 
co-omiletic al necrologului, acela de cuvântare 
(discurs) în cadrul slujbei înmormântării. 

2. Necrologul în perioada patristică şi post-pa- 
fristică. Majoritatea opiniilor converg asupra 
faptului că Sf. Grigorie de Nazianz este crea- 
torul acestui gen literar în literatura patristică. 
De la el ne-au rămas cele mai multe necrolo- 
guri, dintre care unele pot fi ușor confundate cu 
panegiricul, datorită preponderenței aspectului 
encomiastic. Astfel, a rostit discursuri funebre 
în lauda fratelui său Cezar, a surorii Gorgonia, 
a tatălui său Grigorie (numit și ce/ făzrân) şi în 
cinstea Sf. Vasile cel Mare. Precum se vede, trei 
dintre ele sunt rostite pentru membrii familiei, 
obicei mult răspândit în vechime. Pentru Apus, 
pionier al genului e socotit Sfântul Ambrozie, 
de la care ne-au rămas trei cuvântări mai 
cunoscute: la moartea fratelui său Satirus și la 
moartea împăraţilor Valentinian și Teodosie. 
Cât privește epoca post-parristică, până la 
Bossuet, necrologul nu și-a mai găsit un loc 
reprezentativ în literatura omiletică, precum 
în veacul de aur. De altfel, predica, în general, 
cunoaște o anumită decădere. În privința 
necrologului pot fi menţionaţi doar urmă- 
torii: Teodor Studitul (f 826) cu Caz/echesis 
funebris ad matrem suam, Petros, episcop de 
Argos (î după 920), cu o cuvântare funebră la 
Atanasie, episcop de Methona, Mihail Psellos, 
cu un necrolog la moartea lui loan Xifilinos. 
În Evul Mediu se constată aceeași sărăcie a 
necrologului. 

3. Necrologul în Biserica Ortodoxă Română. 
Practic, din categoria necrologului face parte cea 
mai veche predică păstrată în literatura noastră: 
Cuvântarea Iui Neagoe-Vodă Basarab la a doua 
îngropare a oaselor mamei sale Neaga şi copiilor 
săi Petru, loan şi Anghelina la mănăstirea din 
Argeş, publicată pentru prima oară de Nicolae 
Iorga, alături de alte câteva cuvântări funebre. 
Predica datează din prima jumătate a secolului 
al XVI-lea, „după anul 1519,cum se menţio- 
nează în izvoarele omiletice. Prezenţa necrolo- 
gului se semnalează constant de acum încolo, 

nu numai în cărțile tipărite, ci și în numeroa- 
sele manuscrise arhivate la Biblioteca Acade- 
miei Române. Cel mai reprezentativ volum de 
predici din veacul al XVII-lea este cel publicat 
de preotul loan Zoba din Vinţ (Alba), numit 
Sicriul de Aur. Propovedaniile tipărite de preotul 
loan Zoba sunt, nu doar cuvântări de mângâiere 
pentru cei întristați de pierderea cuiva drag, ci 
și lecţii de morală creștină, cu ţintire spre viața 
veșnică. Secolul al XVIII-lea este dominat, pe 
tărâmul propovăduirii, în prima parte, de geniul 
lui Antim Ivireanul, nu doar la modul general, 
ci și în privinţa necrologului. Diga/ii/e publicate 
postum conțin și cuvântări funebre, alături de 
cunoscutele predici pentru duminici și sărbători, 
ca de pildă, Cuvânt de învățătură iară la prestă- 
virea omului. În a doua jumătate a secolului se 
remarcă propovedaniile la morţi ale Pr. Samuil 
Micu Klein, totodată traducerile funebre ale 
acestuia din opera Sf. Vasile cel Mare. Secolul 
al XIX-lea este dominat tot de reprezentanți 
ardeleni, prin zelul de excepţie al altor doi mari 
corifei, Petru Maior și Zaharia Boiu. În secolul 
al XX-lea predica funebră beneficiază, în prima 
jumătate, de predicatori cunoscuți, ca episcopul 
Grigorie Comşa de Arad, Pr. loan Lupaș, Pr. 
Marga Lacob, Pr. David Voniga ş.a. În a doua 
jumătate a secolului, cărțile de predici funebre 
sunt destul de puţine. Cele mai cunoscute s-au 
tipărit prin sârguința Î.P.S. Nicolae Corneanu, 
mitropolitul Banatului și Pr. prof. loan Bunea 
de la Cluj. Anumite volume de predici apărute 
la începutul sec. al XXI-lea, conțin la sfârșit și 
necrologuri, ca, de pildă, la Pr. M. Păcurariu și 
Pr. V. Gordon. Altele au fost tipărite în diferite 
reviste și almanahuri bisericești, în special în cele 
eparhiale. 

4. Necesitatea şi scopul necrologului.Petru Maior, 
cărturarul care a abordat necrologul, spune 
într-una din propovedaniile sale: „O, de câte 
ori s-a întâmplat, cât cel ce a venit să asculte 
propovăduirea pentru o zăbovire deșartă, ba 
aorea și pentru ca să cârtească asupra curgerii 
graiului propovăduitorului, îndulcindu-se de 
râul cel ritoricesc au ascultat cu luare aminte 
adevărul cel vecinic, care pătrunzându-i cele 
din Lăuntru ale inimii lui, cu darul Duhului 


Sfânt, mai îndreptat s-a întors acasă...” (Propo- 
vedanii..., p. 12). Observaţia acestuia surprinde 
pe scurt și scopul: cel ce-l ascultă să se întoarcă 
mai îndreptat acasă, iar termenul de îndrep- 
Zare este folosit în teologia dogmatică drept 
sinonim pentru mântuire. Așadar, rostirea 
necrologului îl ajută pe ascultător să se apropie 
de Dumnezeu. Părintele D. Belu punctează: 
„Lăsând la o parte scopul final al necrologului, 
care se încadrează în acela al propovăduirii în 
general, prin cuvântarea funebră se urmăresc ca 
scopuri apropiate: manifestarea părerii de rău 
pentru pierderea unuia din membrii organis- 
mului parohial, potrivit cuvântului Sf. Pavel 
care zice: Dacă un mădular suferă, toate mădu- 
larele suferă împreună... (1 Co 12, 26); mângâ- 
ierea celor îndoliați; avertizarea credincioșilor 
participanţi la înmormântare de a se lepăda de 
păcat, de a se hotărî pentru o viață nouă și de 
a merge cu hotărâre pe calea aceasta; instruirea 
atât a celor îndoliați cât și a tuturor celorlalți 
participanți...” (Cu privire la necrolog. .., p. 221). 
Bibliografie.Beu, Dumitru, Cars de Omilezică (dactil.), 
Biblioteca Facultăţii de Teologie Sibiu, ms. 485, f.a.; Belu, 
Dumitru, „Cu privire la necrolog”, în: MA, X (1965), 4-6, 
pp. 348-370; Bracro, Amata, „Elogio”, în: Dizionario 
di Omiletica, Ed. Elle Di Ci — Velar, Torino/ Bergamo, 
1998; Bunea, loan, Cuvinte de învățătură la botez, cununie 
şi înmormântare, Cluj - Napoca, 1986; Coman, loan 
Gh., Pazrologie, Manual pentru Institutele Teologice, 
București, 1956; GALERIU, Constantin, „Cuvânt pentru 
rânduielile celor de pe urmă, de la săvârșirea credincio- 
șilor din această viață”, în Îndrumătorul Buzăului, 1984, 
pp. 31-34; GoRnpon, Vasile, Pareneza în s/ujirea pasto- 
ral-misionară a Bisericii, Leză de doctorat, Ed. Înstitu- 
tului Biblic și de Misiune al Bisericii Ortodoxe Române 
, București, 2001; Gonnpon, Vasile, „Importanţa pastorală 
a necrologului”, în: R7, Sibiu, (1998), 2-3, pp. 103-131; 
GoRpon, Vasile, Inzroducere în Omiletică (Curs anul IV 
Teologie Pastorală), Ed. Universităţii, București, 2001; 
GuERIN, Paul, SurcLirrE, Terence, Guide du predica- 
feur ă l'usage des laigues et des pretres, Ed. du Centurion, 
Paris, 1994; Gusri, Dimitrie, Rizorică pentru tinerimea 
studioasă, Ed. Științifică și Pedagogică, București, 21984; 
loRea, Nicolae, Cyvânzări de înmormântare şi pomenire, 
Văleni, 1909; MaroR, Petru, Propovedanii /a îngropăciunea 
oamenilor morți, Buda, 1809; Srănescu, Florian, „Despre 
cuvântările funebre”, în: MB, XIII (1964), 1-3, pp. 60-64; 
ZoBA, loan, Sicriul de aur. Carte de propovedanie la morți,- 
Sebeș, 1683, reed. Anton Goţia, București, 1984; Zucnav, 
Ioan, Cu/ful morţilor, Cernăuţi, 1937. 

Vasile Gordon 

NEGLIJENȚĂ. (can.; lat. negligentia) Formă 
canonică a culpei, constând în atitudinea cuiva 
care nu-și îndeplinește îndatoririle cu destulă 
grijă și nu-și prevede consecințele păgubitoare 
ale faptelor sale. 

Neglijarea îndatoririi pe care o au mai ales 
episcopii și preoţii de a învăța pe credincioșii 
lor dreapta credință, pentru ca aceștia „cunos- 
când cele bune și de dorit și cele nefolositoare și 
de lepădat, își vor îndrepta viața spre mai bine 
și nu vor fi prinși de patima ignoranței” (Can. 
19 Sin. VI Ec.), atrage pedeapsa afurisirii (Can. 
58 Ap.) sau chiar caterisirea, în cazul recidivei. 
La fel, Can. 121 Cart. sancţionează neglijența 
acelor episcopi care ar omite să câștige pentru 
unitatea catolică locurile aparținătoare scau- 
nului lor și să convertească la dreapta credință 
pe ereticii din eparhia lor, supunându-i admo- 
nestării episcopilor din vecinătatea lor. Dacă 
stăruie în neglijență, Can. 123 Cart. prevede că 
episcopul care „va fi neglijent față de eretici, ori 
în privința condicilor, ori în privinţa scaunelor, 
să se admonesteze de către episcopii sârguin- 
cioși vecini și să i se arate neglijența lui, ca să nu 
aibă cuvânt de apărare; iar dacă din ziua în care 
a fost admonestat până în șase luni, petrecând 
în aceeași eparhie, nu ar purta grijă în privința 
celor ce sunt datori a se întoarce la unitatea 
catolicească (ortodoxă), cu unul ca acela să nu 
intre în comuniune până nu va îndeplini acest 
lucru. Și dacă executorul nu ar veni în acele 
locuri, să nu i se pună în sarcina episcopului”. 
Can. 59 Ap. sancţionează clericii care negli- 
jează ajutorul ce trebuie dat celor săraci: „Dacă 
vreun episcop sau presbiter sau diacon nu ar da 
cele de trebuință vreunuia dintre clerici care ar 
fi lipsiţi (săraci), să se afurisească, iar stăruind, 
să se caterisească întocmai ca unul carele a ucis 
pe fratele său”. De asemenea, Can. 58 Ap. sanc- 
ționează cu afurisirea atât clericul, cât și laicul, 
care ar batjocori (ar lua în bătaie de joc) fie pe 
cel șchiop, fie pe cel surd, fie pe cel orb, fie pe 
cel vătămat la picioare. 

Pedepsele bisericești privesc și cazurile de negli- 
jență în exercitarea puterii sfințitoare. În cazul 
în care s-ar săvârși Sfânta Liturghie clericii 
împreună-liturghisitori nu s-ar împărtăși, se 

pedepsesc cu oprirea de a lucrarea celor sfinte 
pe timp de 1-3 luni și cu canonisire la mănăs- 
tire, ca unii ce au călcat ceea ce s-a rânduit și 
ţinut de Biserică (art. 41, al. 3, RP). Excepţii 
se admit numai pentru motive întemeiate. Un 
alt exemplu ar fi administrarea tainei Sfintei 
Cununii fără observarea prescripțiilor civile și 
bisericești, „de se va dovedi că a făcut aceasta 
din neștiință sau neglijență, se va pedepsi cu 
pedeapsa dojanei, iar dacă s-ar dovedi că a 
făcut-o în deplină cunoștință de cauză, se va 
pedepsi cu suspendarea din serviciu pe timp 
determinat” (art. 45, RP). 

Preotul se oprește de la lucrarea celor sfinte 
pe timp determinat, cu canon de pocăință la 
Episcopie sau în Mănăstire, în cazul în care a 
fost chemat de credincioși pentru îndeplinirea 
datoriilor sale și din neglijență a lăsat să moară 
un copil, fără a fi botezat sau un bolnav neîmpăr- 
tășit (art. 44, RP). Se sancţionează cu pedeapsă 
până la transferare neglijarea ritualului prescris 
în săvârșirea celor sfinte, neglijarea și neîmpli- 
nirea datoriei de a predica în biserică, precum 
și neglijarea tuturor îndatoririlor sale oficiale 
rânduite de autorităţile competente (art. 27, 
RP). Clericii, care neglijează norma canonică 
cu privire la căsătoria între ortodocși, asistați 
de nași ortodocși, excepție făcând cazurile care 
au obținut dispensă de la chiriarhul locului sau 
cei de altă confesiune care fac trecerea la orto- 
doxie înaintea căsătoriei, se pedepsesc cu cano- 
nisire la mănăstire sau transfer la o parohie de 
categorie inferioară (art. 47, 48, RP). Sfinţirea 
de biserici fără sfinte moaște este considerata 
neglijență. Episcopului care se face vinovat de 
aceasta, conform Can. 7 Sin. VII Ec.i se aplica 
pedeapsa caterisirii. 

De asemenea, „preotul sau diaconul care, beat, 
sau după ce a mâncat și băut ceva, sau a fumat, 
a îndrăznit să săvârșească Sfânta Liturghie, se 
pedepsește cu caterisirea și se trece în rândul 
mirenilor. Aceeași pedeapsă se aplică și celui 
care a îndrăznit să săvârșească Sfânta Litur- 
ghic, fără să facă Proscomidia, cum și celui care, 
săvârşind Proscomidia și Sfânta Liturghie, lasă 
intenţionat sau din neglijență Sfintele Taine 
nepotrivite” (art. 41, al. 1,2, RP). 

Emilian — lustinian Roman 


NEOFIT. (gr. neofifos) Persoană de curând 
botezată. 

Can. 2 Sin. | Ec. interzice neofitului intrarea 
în cler: „Deoarece multe s-au făcut împotriva 
canonului bisericesc, fie din nevoie, fie în alt 
chip, la stăruința oamenilor, încât oamenii 
abia veniți de la viața păgânească la credință și 
care în scurtă vreme au fost catehizați se aduc 
îndată la baia spirituală, și deodată cu botezarea 
se înaintează la episcopat sau la presbiterat, s-a 
socotit că este bine de acum înainte nimic de 
acest fel să nu se mai facă; pentru că îi trebuie 
timp de mai multă ispitire celui care se cate- 
hizează (catehumenului) și după botez. Căci 
este lămurită scriptura apostolică ce zice: „Nu 
neofit, ca nu mândrindu-se să cadă în osândă 
și în lanţul (cursa) diavolului” (7 Zi 3, 6). lar 
dacă cu trecerea vremii, s-ar afla vreo păcă- 
tuire sufletească cu privire la o persoană (a unei 
persoane) și s-ar dovedi de către doi sau trei 
martori, unul ca acela să înceteze din cler. lar cel 
ce ar face (proceda) împotriva acestora, aceluia 
i se va pune la îndoială calitatea de cleric (în 
privința apartenenţei lui la cler), ca unul care a 


cutezat să se împotrivească marelui sinod”. 
Bibliografie. Foca, I.N., Canoanele Bisericii Ortodoxe. 
Note şi comentarii, Sibiu, 52005; Miaș, Nicodim, Canoa- 
nele Bisericii Ortodoxe însorite de comentarii, vol. L-IIl, I-II, 
Tipografia Diecezană, Arad, 1930 - 1936. 


Emilian — lustinian Roman 


NEOPATRISTICĂ. Curent teologic 
contemporan de redescoperire a Părinților 
Bisericii și a învățăturii lor. 

Gestul este complex și profund în măsura în 
care pentru creștin redescoperire înseamnă 
împărtășire din duhul în care aceștia au înțeles 


viața teologică, respectiv devenire întru pater- 
nitatea lor duhovnicească. El presupune onesta 
structurare a trăirii omului contemporan pe 
calapodul înțelegerii în Hristos, pe care Părinții 
au avut-o în vremea lor. Este prelungirea trăirii 
acestora în viața de azi, nu atât import servil 
de soluții după literă, cât creativă, întru Duhul 
insuflare, ca răspuns la frământările omului 
contemporan. Gestul exprimă „vechiul” în 
sensul continuității în duh cu Părinții, respectiv 
„noul” ca actualitate a răspunsului, ca găsire a 
soluţiilor vis-a-vis de nevoile de mântuire ale 
lumii de azi. „Ne-am silit” — spunea părintele 
Dumitru Stăniloae în prefața Dogmaticii sale 
— „să înţelegem învățătura Bisericii în spiritul 
Părinților, dar în același timp să o înțelegem 
așa cum credem că ar fi înţeles-o ei astăzi. Căci 
ei n-ar fi făcut abstracție de timpul nostru, așa 
cum n-au făcut de al lor”. 

Filonul neopatristicii este duh și nu informație. 
Neopatristică nu înseamnă nicidecum ștergerea 
de praf a scrierilor Părinților și utilizarea aces- 
tora ca bibliografie contemporană („la modă”), ci 
trăirea efectivă, în gest de continuitate, a elanului 
și priceperii lor insuflate de Sus prin care au găsit 
cale de mântuire lor și semenilor lor. 
Neopatristica presupune o schimbare de viață 
așa cum Părinţii înșiși au făcut-o în vremea lor. 
Referirea la ei, astăzi, este referirea la soluţiile 
pe care harul le-a adus în viaţa lor și la actua- 
lizarea acestora tot prin har pentru nevoile de 
acum. Neopatristica presupune gestul înnoirii 
minţii — metanoia și dobândirea înțelegerii și 
inteligenței înduhovnicite. Însă teologia acade- 
mică contemporană poartă însă încă rănile 
pierderii filonului patristic: „Ieologia orto- 
doxă, fie că a continuat să imite vechiul ifos al 
teologiei scolastice apusene, fie a dezvoltat un 
scolasticism „neopatristic”, adică se referă neîn- 
cetat la Sfinții Părinţi ai Bisericii de Răsărit, 
dar nu într-un mod patristic. Cu alte cuvinte, 
teologia neopatristică se referă la Sfinții Părinți 
ca la niște surse bibliografice, iar aceasta nu este 
patristic pentru că Părinţii Bisericii au folosit 
ca surse pentru teologia lor viața bisericească 
și foarte rar se refereau a texte, iar atunci când 
se refereau la texte nu le foloseau ca surse 

bibliografice, ci ca puncte de vedere ale vieții 


eclesiastice pe deplin integrate acesteia”. 
Bibliografie. Pnanos, Philoteos, Înstrăinarea  etho- 
sului creștin, Ed. Platytera, București, 2004; STĂNILOAE, 
Dumitru, Zto/ogia dogmatică ortodoxă, vol. |, Ed. Institu- 
tului Biblic și de Misiune a Bisericii Ortodoxe Române, 
București, 1996. 

Răzvan lonescu, Adrian Lemeni 


NEOPĂGÂNISM. (lat. Paganus- termen prin 
care creștinii din primele secole îi desemnau 
pe politeiștii greco-romani) Revenire la păgâ- 
nism sau la vechile religii precreștine. Termenul 
neo-păgânism este folosit în mediile acade- 
mice, pentru a sublinia discontinuitatea între 
păgânismul pre-creștin și cel actual. Sufixul 
„neo”, în acest caz, subliniază natura nouă, 
aspectul contemporan al acestei mișcări. Există 
o mare varietate de tradiții și credințe în spec- 
trul larg a ceea ce numim neopăgânism. Unii 
neopăgâni venerează mai mulți zei și zeițe, 
alții se concentrează pe o singură forță a vieţii, 
impersonală, fără gen, în fine alții venerează un 
cuplu cosmic, zeul și zeița. Neopăgânismul nu 
vorbește de Dumnezeu ca Persoană, ci fie de o 
forță impersonală care se confundă cu lumea, fie 
vorbește de o pluralitate de zei supra-oameni 
sau patimi omenești personificate. Neopăgâ- 
nismul promovează panteismul, afirmând că 
divinitatea ar fi una cu natura. Neopăgânismul 
nu apare ca o mișcare unitară, nici în ceea ce 
privește ritualurile sau modul de viață. Cu toate 
acestea, neopăgânii subscriu la câteva principii 
comune: acceptarea principiului masculin 
și feminin al Divinităţii (chiar androgin), 
respectul față de natură și înfrățirea cu aceasta, 
adesea deificarea panteistă a naturii; respectul 
pentru forța vitală a universului și pentru ciclu- 
rile fără sfârșit ale vieții și ale morții; faptul că 
fiecare individ este responsabil pentru descope- 
rirea propriului său drum, în armonie cu lumea 
exterioară și cu comunitatea. Această idee este 
exprimată de obicei prin îndemnul: „Fă ce vrei 
atâta timp cât nu rănești pe nimeni”. Un rol 
important în neopăgânism îl joacă ciclurile 
lunare și festivalurile legate de anotimpuri. În 
calendarul păgân, care se numește „roata anului” 
sunt opt festivaluri majore, numite sabaturi: 

Samhaim (1 octombrie), solstițiul de iarnă (21 
decembrie), Imbolc (2 februarie), echinocțiul 
de primăvară (21 martie), Beltane (1 mai), 
solstițiul de vară (24 iunie), Lammas (1 august) 
și echinocțiul de toamnă (21 septembrie). Cel 
mai cunoscut dintre acestea este Samhaim, care 
marchează sfârșitul anului nou păgân, cinstirea 
strămoșilor, întâlnirea cu moartea, celebrat în 
sărbătoarea morților sau Halloween. Ritualu- 
rile neopăgâne cele mai importante sunt legate 
de naștere, de împlinirea unei vârste sau de 
căsătorie și sunt diferite de la un grup la altul. 
O caracteristică majoră a neopăgânismului este că 
Prin ritual nu se urmărește cinstirea divinităților, 
ci cultivarea puterilor personale prin autocon- 
Zrol, autocunoaştere, profeție, vindecare psihică. 
Fiecare adept este responsabil pentru credința 
pe care alege să o adopte, fiecare este respon- 
sabil ce zeitate i se potrivește și ce relație stabi- 
lește cu acea zeitate, fiecare este responsabil 
pentru dezvoltarea sa spirituală și personală. 
Cel mai des întâlnit simbol a neopăgânismului 
este steaua în cinci colțuri, simbolizând cele 
cinci elemente care susțin viaţa pe pământ: 
pământ, cer, foc, apă, spirit. Grupările neopă- 
gâne pot fi împărțite în două mari categorii: 
grupări care urmăresc să reconstruiască vechile 
religii dintr-un anumit grup etnic sau ling- 
vistic sau dintr-o arie geografică (reconstruc- 
ționiste), respectiv grupări care amestecă liber 
tradiții din arii diferite, de la popoare străvechi 
diferite și din epoci istorice diferite (eclec- 
tice). Ca mișcare organizată, neopăgânismul 
s-a dezvoltat în Statele Unite în anii 1960 
când 1962 a luat ființă 7pe Church of All Words 
(CAW'), activă și astăzi. După câţiva ani au 
apărut și federaţiile, cu scopul de a apăra drep- 
turile religioase ale păgânilor. Una din cele mai 
vechi este Pagan Federation International, care 
servește ca element de legătură la nivel inter- 
național între Pagan Federation, întemeiată în 
Anglia în 1971 și grupurile asemănătoare din 
lume. Neopăgânismul cunoaște un mare succes 
în societăţile occidentale. Conform studiilor 
realizate pe baza chestionarelor distribuite 
în timpul festivalurilor, s-a putut constat că 
păgânii sunt în general educați, fac parte din 

clasa de mijloc și sunt în majoritate femei. 
Neopăgânii, în general, nu acceptă ideea de 
convertire. Fi susțin că nu se convertesc atunci 
când întră într-o grupare (coven), ci își reafirmă 
identitatea, adică își reafirmă vechile credințe 
pe care le aveau. Contactul cu neopăgânismul 
se face încă din copilărie, prin desenele animate 
care inspiră din povestiri medievale, jocuri pe 
calculator, cărți și filme care au o tematică 
păgână (e Lord of the Rings, sau Ilarry Porter 
etc). Păgânismul modern are o atitudine nuan- 
țată față de creștinism. Există, pe de o parte, 
un discurs anti-creștin, unde creștinismul apare 
ca un distrugător al popoarelor, al culturii și al 
tradițiilor spirituale, promotorul intoleranței 
și al persecuțiilor. Alte grupări, din contră, 
susțin principiul respectării alterității religioase 
și insistă pe respectarea drepturilor omului. 
Neopăgânismul a găsit un teren fertil în fostele 
state comuniste, dar și în Grecia. În Europa 
Centrală și de Est, cele mai bine organizate 
grupări de acest gen sunt cele din Țările Baltice, 
lucru care a fost pus în legătură cu creștinarea 
târzie a acestor teritorii, în secolele XIII-XIV, 
prin misiunile și cruciadele organizate de Papa- 
litate. În România, popularizarea neopăgânis- 
mului se face prin intermediul workshop-urilor 
de prezentare și a site-urilor de popularizare. 
În prezent există mai multe site-uri neopăgâne, 
printre care cel al asociației Pagan Federation 
International (PFL) cu sediul la Londra (http:// 
www.ro.paganfederation.org/index.html.), cel 
al grupului Romanian Coven sau al grupului 
intitulat Romanian Wiccans, care ţine legă- 
tura cu cei interesați prin intermediul forum- 
ului de discuţii. Alături de aceste potențiale 
grupări neo-păgâne „de import” există și o 
altă categorie, cea a grupărilor pretins „autoh- 
tone”, care luptă pentru reînvierea vechilor 
credințe traco-dacice. Un exemplu în acest 
sens este "Societatea Gebeleizis” (http://www. 
gebeleizis.org/), care promovează zeități din 
panteonul odinist (scandinavic). Este greu de 
evaluat impactul pe care neopăgânismul îl are 
în România la ora actuală. Forumurile deschise 
pe site-urile menționate denotă un anumit 
interes față de acest subiect, fără să știm dacă 


acest interes a dus la constituirea unor grupuri 
organizate după modelul celor occidentale. 
Totul este virtual și, prin urmare, necontro- 
labil. Organizatorii se ascund în spatele unor 
nume fictive, simpatizanții nu pot fi deosebiți 
de simplii curioși, iar legătura dintre ei se face 


prin email sau pe forumurile de discuții. 

Radu Petre Mureșan 
NEPĂTIMIRE. v. APATHEIA. 


NEPOTISM. (lat. nepos) Abuz de putere 
comis de cineva, folosindu-se de autoritatea 
sau de influența personală, pentru a acorda 
avantaje, favoruri sau privilegii rudelor sau 
prietenilor săi. 

Can. 76 Ap. condamnă nepotismul: „Orânduim 
că nu se cuvine ca episcopul să hirotonească în 
demnitatea episcopală pe cine voiește, dăruind-o 
fratelui sau fiului sau altei rude, căci nu este drept 
să se rânduiască moștenitori episcopiei, dăruind 
simțirii (patimei) omenești cele ce sunt ale lui 
Dumnezeu; pentru că nu se cade a pune Biserica 
lui Dumnezeu sub moștenitori. lar dacă va face 
cineva aceasta, hirotonia să rămână fără tărie, iar 


el să se pedepsească cu afurisire”. 

Bibliografie. Foca, I.N., Canoane/e Bisericii Ortodoxe. 
Note și comentarii, Sibiu, 52005; Miaș, Nicodim, Canoa- 
nele Bisericii Ortodoxe însoțite de comentarii, vol. I-II, I-II, 
Tipografia Diecezană, Arad, 1930 - 1936. 


Emilian-lustinian Roman 

NESTORIANISM.  Erezie  hristologică 
promovată de unii reprezentanţi ai școlii anti- 
ohiene, care susţine că firea umană asumată de 
persoana Fiului lui Dumnezeu este completă 
doar atunci când are ipostas propriu omenesc, 
iar de aici rezultând că în Mântuitorul lisus 
Hristos se află două persoane corespunzătoare 
fiecărei firi: una omenească și una dumneze- 
iască. De aceea, această erezie se mai numește 
și Jioprosopism sau, tradus, Zipersonalism. Deoa- 
rece propagarea ei a fost pusă în legătură cu 
monahul antiohian Nestorie, erezia se numește 
nesforianism. Chemat să ocupe scaunul 
episcopal din Constantinopol, Nestorie a găsit 
acolo două grupări care se confruntau în legă- 
tură cu atributul „Născătoare de Dumnezeu 
(Ztorokos) dat Sfintei Fecioare Maria. Desigur, 
întreaga problematică era legată de înțelegerea 
unirii ipostatice în mediul antiohian, Nestorie 
susținând existența celor două firi în Hristos 
dar, în același timp, și faptul că nu poate exista 
o fire completă fără un ipostas propriu. 

Pentru Nestorie unitatea personală este fictivă 
și artificială și nu implică nici o consecință, ea 
fiind o unire voluntară. Persoana supraiposta- 
tică a lui Nestorie, nu reușește să suprime cele 
două ipostasuri sau persoane din componența ci, 
încât Hristos să fie o singură unitate, un singur 
ipostas, ci ele rămân și după unire două esențe 
separate, unite doar în lucrare, voință și cinstire. 
O astfel de unire exclude categoric comunicarea 
însuşirilor celor două firi. Teoria lui Nestorie 
despre imposibilitatea comunicării însușirilor a 
dus implicit la respingerea atributului de MWăscă- 
foare de Dumnezeu sau Maică a lui Dumnezeu 
conferit de Biserică Sfintei Fecioare Maria. 
Prin urmare, declanșarea disputei hristologice 
în Constantinopol a fost cauzată de termenul 
Teotokos. În timp ce Nestorie, Dorotei de Marci- 
anopolis și preotul Anastasie predicau împotriva 
folosirii apelativului Născătoare de Dumnezeu, 
episcopul Proclu al Cizicului a apărat cu fermi- 
tate, în prezența lui Nestorie, termenul 7Peofokos. 
Întrucât Nestorie a început să-și expună în scris 
dezaprobarea pentru termenul Zheorokos, l-a 
determinat pe Sfântul Chiril, episcopul Alexan- 
driei, să apere unitatea personală a lui Hristos 

în scrisoarea pascală din anul 429 numind-o pe 
Fecioara Maria, Maica lui Dumnezeu, nu pentru 
că a născut divinitatea în sine, ci pe Logosul unit 
cu natura umană. 

Doctrina nestoriană a fost propagată și printre 
călugării egipteni provocând discuţii aprinse 
cu privire la termenul ZPeofokos. Sfântul Chiril, 
fără să amintească numele lui Nestorie, a trimis 
o scrisoare pastorală monahilor din Egipt în 
care era combătută învățătura nestoriană și 
apărată unitatea personală a lui Hristos și atri- 
butul Născătoare de Dumnezeu ca doctrină 
ortodoxă. Nestorie a criticat în termeni duri 
această scrisoare și pe autorul ei. Ca răspuns, 
Sfântul Chiril i-a trimis o scrisoare în anul 429 
cerându-i să renunțe la învățăturile greșite. În 
februarie 430, Sfântul Chiril a scris din nou lui 
Nestorie, făcând o expunere precisă și de mare 
profunzime a doctrinei ortodoxe despre unirea 
ipostatică, numită ulterior „Epistola dogmatică 
a Sfântului Chiril. În scrisoarea de răspuns, 
Nestorie și-a argumenta propria învățătură 
cu texte din Sfânta Scriptură și din Simbolul 
de credinţă niceean, considerând că termenul 
sinafeia (unire, conjuncție) definește cel mai 
bine unirea firilor, iar expresia biblică despre 
umanitatea lui Hristos ca templu al Logosului 
este cea mai potrivită. 

Sfântul Chiril, văzând că disputa hristologică 
în loc să se aplaneze se amplifică, a dezvăluit 
public prin scrisori și tratate doctrina greșită a 
lui Nestorie. Folosindu-se de argumente scrip- 
turistice și patristice a compus trei memorii 
cu conţinut dogmatic despre învățătura de 
credință ortodoxă, adresate Curţii imperiale 
din Constantinopol (împăratului Teodosie al 
II-lea, împărăteselor Eudochia și Pulcheria 
și prințeselor Arcadia și Marina), atrăgând 
atenția asupra gravității acestei erezii. Între 
timp, Nestorie informa Biserica Romei despre 
apolinariștilor găsiți de el în Constantinopol, 
care foloseau în mod abuziv cuvântul 7heo- 
fokos, făcând să se înţeleagă că Fecioara Maria 
a născut dumnezeirea. Bănuind acest lucru, 
Sfântul Chiril a trimis papei Celestin (422- 
432) o scrisoare care însoțea un dosar docu- 
mentar alcătuit dintr-o colecție a omiliilor 

lui Nestorie, din epistolele adresate lui de 
Sfântul Chiril și dintr-o apologie contra lui 
Nestorie, informându-l despre erezia promo- 
vată de nestorieni și despre încercările perso- 
nale de a aplana conflictul, soldate cu eșec. Papa 
Celestin, informat și de călugărul Casian care 
cercetase personal cauzele conflictului teologic 
dintre Sfântul Chiril și Nestorie, a convocat un 
sinod la Roma, în luna august 430. Sinodul a 
considerat învățătura Sfântului Chiril corectă 
iar pe Nestorie, acuzat de pelagianism și de 
promovarea unei învățături greșite despre 
unirea firilor în lisus Hristos, l-a ameninţat cu 
depunerea nu-și va retracta învățăturile. Sfân- 
tului Chiril i-a fost încredințată supravegherea 
aplicării acestor decizii. 

Sfântul Chiril încurajat de sprijinul Romei 
a convocat un sinod local la Alexandria, la 
3 noiembrie 430, care a condamnat nestori- 
anismul. Deciziile sinodului au fost incluse 
într-o epistolă dogmatică alcătuită de Sfântul 
Chiril cuprinzând și cele 12 capitole sau 
anatematisme pe care Nestorie trebuia să le 
accepte ca să rămână în comuniunea Bisericii 
Anatematismele rezumau într-o formă concisă 
hristologia Sfântului Chiril, expusă pe larg în 
epistola sinodală. 

În timp ce pentru antiohieni termenii fire și 
ipostas sunt sinonimi definind esența concretă 
cu însușirile ei și se opun termenului persoană, 
care înseamnă individul complet, pentru 
Sfântul Chiril termenii fre, iposzas și persoană 
au în general același înţeles, adică individul 
concret, persoana aparte. De aceea, el vedea în 
cele două firi despre care vorbeau antiohienii 
două persoane separate. Hristologia Sfântului 
Chiril este dominată de persoana Logosului 
întrupat, Dumnezeu desăvârșit și om desă- 
vârșit, care este identic cu Iisus Hristos. În timp 
ce Nestorie accentua permanent existenţa celor 
două elemente (divin și uman) de sine stătă- 
toare în Hristos, Sfântul Chiril accentuează 
mai mult unicitatea lui Hristos fără să renunțe, 
chiar și formal, la mărturisirea credinței despre 
cele două firi ale Mântuitorului. Conceptul 
chirilian despre unirea celor două firi, care 
înseamnă o unire reală, desăvârșită, opusă unirii 


morale, raționale, susținută de antiohieni, este 
evidenţiat în Scrisoarea a II-a cărre Nestorie. 
Coordonatele principale ale teologiei hristolo- 
gice a Sfântului Chiril sunt următoarele: 

1. Unitatea indisolubilă a Logosului cu Trupul 
său care garantează unitatea desăvârșită a lui 
Iisus Hristos fără vreo schimbare a firilor. 

2. Unirea celor două firi în lisus Hristos este 
o unire ipostatică, reală, naturală, adevărată. Fa 
nu înseamnă nici amestec, nici contopire. 

3. Unitatea nu a amestecat firile ci le-a păstrat 
deosebirea. 

4. Firea dumnezeiască nu-și are existența din 
Fecioara Maria, iar lisus Hristos nu este un 
templu în care s-a coborât și a sălășluit Logosul, 
ci FI înseamnă unirea cu acesta din momentul 
zămislirii în pântecele Fecioarei. 

5. Nu sunt doi Fii, ci unul singur conform 
formulei: „O singură fire întrupată a lui 
Dumnezeu-Cuvântul” sau „o singură ipostasă 
întrupată a Logosului”. 

Deși expresia este de proveniență apolinaristă, 
ea a fost folosită de Sf. Atanasie cel Mare, iar 
Sfântul Chiril a comentat-o în sens ortodox 
devenind astfel inițiatorul feoriei enipostazei 
sau a însușirii umanităţii de către Logos, cu un 
secol înaintea lui Leonţiu din Bizanţ. Hristo- 
logia chiriliană o depășea pe cea a antiohienilor 
și a capadocienilor pentru că era clădită pe o 
profundă reflexie trinitară, hristologică și litur- 
gică. De aceea, teologia hristologică a Sfântului 
Chiril a fost determinantă în combaterea nesto- 
rianismului, care s-a făcut definitiv la Sinodul 
al III-lea Ecumenic de la Efes, din anul 431, și 
în formularea doctrinei despre unirea ipostatică 


a celor două firi în lisus Hristos. 

Bibliografie. Baum, W., WinkLeR, D., Die Aposfolische 
Kirche des Ostens. Geschichte der sogenannten Nestorianer, 
Klagenfurt, 2000; Buna, D., ZIriszologia antiobiană de 
la Sfântul Eustațiu al Antiohiei până la Nestorie, Sibiu, 
2004 (cu bogată bibliografie), CnrRrac-DImAnNCEA, N., 
Istoria nestorianismului cu Sinodul al III-lea ecumenic (431), 
Pitești, 1927; CHIRIL AL ALEXANDRIEI, Sf., Anatemna- 
fismele, Migne, în PG 77, 120-121, trad. O. Căciulă, în: 
BOR, 3-4/1937, pp. 129-155; CHIRIL AL ALEXANDRIEI, 
Sf., Despre Sfânta Treime, Migne, în PG 57, 657-1124, col. 
Părinţi și Scriitori Bisericești, vol. XL, trad. D. Stăniloae, 
București, 1994; CHIRIL AL ALEXANDRIEI, Sf., Episfola 
Dogmatică, Migne, în PG 77, 109-120, trad. N. Popovici, 

Începuturile nestorianismului, Sibiu, 1933, pp. 25-33; 
CHIRIL AL ALEXANDRIEI, Sf., Scrisoarea a Il-a către 
Nestorie, Migne, în PG 77,45B-48D, trad. I.G. Coman,,„Și 
Cuvântul trup S-a făcut”, Timișoara, 1993, pp. 102-104; 
Cnrrescu, N., „Contribuţia Bisericii Egiptului la opera 
dogmatică a Bisericii creștine”, în: S7, (1956), 1-2, pp. 
40-58; Cnrpescu, N., „Formula o singură fire întrupată a 
Logosului lui Dumnezew”, în: Ors, (1965), 3, pp. 295-307; 
Coman, L.G., «Și cuvântul trup S-a făcub». Hristologie şi 
mariologie patristică, Limişoara, 1993; GRILLMEIER, A., 
Jesus der Christus im Glaubender Kirche, vol. 1, Freiburg, 
1990; loan CasraN, Sf., Despre întruparea Domnului, 
în coll. PSB, vol. LVII, trad. V. Cojocaru, D. Popescu, 
București, 1990, pp. 749-882; Mrnărcescu, I., Sinodu/ 
al III-lea ecumenic ținut la Efes în 431, București, 21931; 
Mir TARv, C.M., Învățătura despre Maica Domnului până 
Ia Sinodul de la Efes. Perspectivă bristologică, Deva, 2006; 
NESTORIE, Aufobiografie şi Lucrare pseudo-dogmatică, în 
Loors, E. (ed.), Nesforiana. Die Fragmente des Nestorius, 
Halle, 1905; Popovircr, N., Începuturile nestorianismului cu 
specială considerare asupra anatematismelor lui Chiril, Sibiu, 
1933; Sevicru, I., Doctrina bristologică a Sfântului Chiril 
al Alexandriei, Limişoara, 1973 (cu bibliografie bogată); 
STĂNILOAE, D., [isus Hristos sau restaurarea omului, Sibiu, 
1943; Warcnr, W., „Schisma nestoriană” în Isforia Jife- 
raturii siriace, trad. R. Remus, București, 1996, pp. 40-47. 

Nicolae Chifăr 


NESUPUNERE. (can.) Abatere canonică ce 
presupune neascultarea de autoritatea eclesială, 
atunci „când o persoană ar refuza executarea 
ordinelor primite, sau ar refuza supunere și 
ascultare autorităţilor superioare bisericești, sau 
prin cuvinte și scrieri, sau în alt mod ar batjocori 
pe Chiriarh sau actele de autoritate și cele înde- 
plinite de autorităţile bisericești” (art. 15, RP). 
Neascultarea de autorităţi se sancţionează în 
funcţie de gravitatea faptului și conduita vino- 
vatului până la emiterea hotărârii, pedepsin- 
du-se de la dojană până la depunere și caterisire 
(art. 16, RP). Se va pedepsi cu transferare până 
la caterisire clericul care va săvârși lucrări sfinte 
cu de la sine putere, oprit fiind de către Chiri- 
arhul său (art. 17, RP). 

Clericul caterisit după dreptate, pentru vino- 
văţii evidente, ar continua să slujească, „acela să 
se taie cu totul de la Biserică” (Can. 28 Ap.). 
Clericii care nu se supun episcopului lor se 
pedepsesc cu caterisirea, iar mirenii cu afuri- 
sirea (Can. 31 Ap.; Can. 8 Sin. IV Ec.). Can.5 
Ant. prevede: „dacă vreun presbiter ori diacon, 

defăimând pe episcopul său, s-a despărțit pe 
sine de Biserică și a făcut adunare osebită și a 
ridicat altar și, chemându-l episcopul, nu s-ar 
supune, nici nu ar voi să i se plece, nici să-l 
asculte, fiind chemat întâia și a doua oară, acela 
desăvârșit să se caterisească și nicidecum să nu 
mai dobândească serviciul, nici să nu mai poată 
primi cinstea sa. lar de ar stărui în a tulbura și 
răzvrăti Biserica, acela prin stăpânirea externă 


să se pedepsească ca un tulburător”. 

Bibliografie. „Regulamentul de procedură al instan- 
ţelor disciplinare și de judecată ale Bisericii Ortodoxe 
Române”, în Legivirile Bisericii Ortodoxe Române, (Extras), 
Ed. Institutului Biblic și de Misiune al Bisericii Ortodoxe 
Române, București, 2003; Foca, Î.N., Canoanele Bisericii 
Ortodoxe. Note și comentarii, Sibiu,*2005;MiAș, Nicodim, 
Canoanele Bisericii Ortodoxe însoțite de comentarii, vol. 
I-II, I-II, Tipografia Diecezană, Arad, 1930 — 1936. 


Emilian-lustinian Roman 


NOI MIȘCĂRI RELIGIOASE. (engl. new 
religious movements) Sintagmă generică ce a 
denumit inițial acele mișcări religioase rezul- 
tate din întâlnirea dintre religiile tribale și 
religiile universale (creștinismul, budismul sau 
islamul). 

Sensul a fost extins, Noi/e Mişcări Religioase 
ajungând să denumească în special grupările 
religioase apărute după anii '60 ai secolului 
al XX-lea, dar și pe acelea care depășesc total 
sau parțial tipologia tradițională Biserică-sec- 
tă-cult. Sunt considerate Noi Mişcări Religi- 
oase acele grupări care manifestă următoarele 
caracteristici: (a) dimensiuni reduse; (b) repre- 
zentare atipică a populaţiei, existând tendința 
de a atrage adepți dintr-un singur segment de 
vârstă, rasă, posibilități financiare și educaţie; 
(c) se află la prima generaţie de membri; (d) au 
un leadership charismatic, conducătorul fiind 
cel mai adesea și fondatorul; (e) propun sisteme 
de credință (doctrine) lipsite de orice echivoc; 
(£) manifestă tendinţa de a trasa graniţe clare 
în diviziunea noi/ei, interior/exterior;, (g) se 
confruntă cu ostilitatea societăţii în care acti- 
vează. Apărute ca manifestare a unei inventivi- 
tăi în plan religios (ex. Scientologia), în urma 
reînvierii unor tradiții religioase (ex. Neopăgâ- 
nismul), a amalgamării sau reinterpretării mai 

multor doctrine religioase (ex. Teosofia, New 
Age) sau ca rezultat al activităţii misionarilor 
proveniți dintr-un spaţiu cultural și religios 
alogen (ex. ISKCON, Meditaţia Transcenden- 
tală), Noi/e Mişcări Religioase implică, din partea 
Bisericii, o analiză și o atitudine specifice. 

Bibliografie. Anweck, E., Researching New Religious 
Movements: Responses and Redefinitions, Ed. Routledge, 
London, 2006; BARKER, E., „Plus gachange ...”, în: Socia/ 
Compass, vol. XLII, nr. 2, 1995, pp. 165-180; Damian, C.L., 
„«Noi mișcări religioase» — delimitări conceptuale, definiții, 
controverse”, în Sfudia 'Theologica Doctoralia, vol. IL, Ed. 
Junimea, Iași, 2011, pp. 134-151; MErron, ].G., „Intro- 
ducing and Defining the Concept of a New Religion”, în: 
BnomLEy, D.G. (ed.), Zaching New Religious Movements, 
Oxford University Press, New York, 2007, pp. 29-40. 


Iulian Damian 


NOMOFILÂX. (gr. nomos — /ege și filakis — 
pază, strajă, trad. păzitorul legii) Funcție litur- 
gică ce desemna un rang preoţesc din Bise- 
rica bizantină, însărcinat cu supravegherea 
respectării legilor bisericești. La catedrala din 
Constantinopol, nomofilaxul era preotul care 
avea sarcina de a supraveghea respectarea legis- 
laţiei bisericească în administrația Bisericii, atât 
în ierarhia superioară, cât și în cea inferioară. 

Bibliografie. BRanișrE, Ene, BRANIȘTE, Ecaterina, Diczi- 
onar enciclopedic de cunoștințe religioase, Ed. Diecezană, 


Caransebeș, 2001. 


Lucian Farcașiu 


NOTÂŢIE MUZICĂÂLĂ BIZANTINĂ. 
Scrierea muzicii bizantine, ca și maniera de 
cântare, nu sunt străine de practicile mai vechi 
ale Orientului Apropiat, fapt nesurprinzător 
dacă se are în vedere că imnografia, cântarea 
și organizarea Octoihului, s-au dezvoltat în 
centre culturale importante din această zonă 
geografică (Siria, Palestina, Egipt). 

În practica lor muzicală, bizantinii au folosit 
două sisteme de notație: ecfonetică, proprie 
citirii ecfonetice și iasfematică, unde semnele 
reprezintă intervale. 

1. Nofaţia ecfonetică. Este cea mai veche notație 
folosită în muzica bizantină. Cu privire la 
originea ei, părerile diferă: unii specialiști i-au 
atribuit originea orientală, în vechea notație 
sumeriană sau în cea maniheeană, alții în 

semnele prozodice grecești, inventate de Aris- 
tofan din Bizanţ (180 d. Hr.) și folosite ca 
ghid în declamaţie, cu care se aseamănă foarte 
mult, până la denumiri identice. Ca sistem, 
notația ecfonetică era deja constituită în sec. 
al IV-lea, cel mai vechi manuscris în această 
notație datând din secolul al V-lea. Raritatea 
unor astfel de manuscrise în această notație 
nu permit o datare precisă celor anterioare 
secolului al VIII-lea, când începe să crească 
numărul lor. Muzicologul danez Carsten Heg 
delimitează trei faze în dezvoltarea acestei 
notații: a) faza arhaică (sec. VIII-IX); b) faza 
clasică (sec. X-XII); faza de decadență (sec. 
XIII-XV ). Cărţile ce conţin această notație se 
numesc evangheliare și leczionare. 

2. Notaţia diastematică. Lipsa de documen- 
tație muzicală împiedică fixarea precisă a 
momentului apariției acestei notații, cel mai 
vechi manuscris datând din sec. al IX-lea sau 
al X-lea. Însă, dacă avem în vedere încer- 
carea de organizare a Octoihului încă din sec. 
al VI-lea, se poate crede că această notație 
și-a făcut apariția înaintea sec. al VIII-lea. 
În orice caz, este de presupus că organizarea 
imnurilor pe ehuri a impus fixarea cântărilor 
în scris, deci și inventarea unui sistem de 
notație corespunzător. Periodizarea notației 
diastematice este văzută de specialiști astfel: 
A. Paf/eobizantină (sec. VIII-XII, Raina Pali- 
karova -Verdeil;, sec. IX-XII, Egon Wellesz; 
sec. X-XII, 1. D. Petrescu ): B. Mediobizan- 
zină (sec. XII-XIV, Raina Palikarova-Verdeil; 
sec. XII-XIV, Egon Wellesz; sec. XIII-XV, 1. 
D. Petrescu), C. Neolizantină sau kukuzeliană 
(sec. XV-XIX, Raina Palikarova-Verdeil, sec. 
XII-XIX, Egon Wellesz); D. Modernă sau 
cbrysantică, (după 1814). 

Notaţia diastematică pornește de la cea ecfo- 
netică, înmulțindu-i semnele și acordând, cel 
puțin unora, o semnificație intervalică precisă. 
In primele trei faze numărul semnelor crește 
progresiv, pentru ca în ultima să scadă. Ele 
sunt împărțite de specialiști astfel: sezne fone- 
Zice, (fonitica simadia) ce reprezintă intervale, 
sunete, și semne afone (afona simadia), de 
durată, nuanță, expresie. Unele semne afone 

sunt de dimensiuni mai mari (7mega/a simadia 
sau egala ipostaseis) sau mai mici, ele fiind 
denumite, în general, și semne cheironomice 
(Bironomia). Ele se scriu cu cerneală roșie, spre 
deosebire de cele fonetice, scrise cu cerneală 
neagră. După valoarea lor diastematică, semnele 
fonetice se împart în zrupuri (somata), cele ce 
urcă sau coboară și duhuri (pneumata), cele ce 
reprezintă consonantele sau ornamentalele. 

A. Nofaţia paleobizantină  (constantinopoli- 
tană, hagiopolită primitivă, arhaică, liniară etc.) 
prezintă, după H. ]. W. Tillyard, trei faze: a) 
esphigmeniană, după manuscrisul din mânăs- 
tirea Esfhigmenion din Muntele Athos; b) 
chartres, după câteva file din alt manuscris din 
Muntele Athos, aflat în Biblioteca din Char- 
tres; c) andreatică, după Codex 18 al schitului 
Sf. Andrei din Athos. R. Palikarova-Verdeil 
găsește alte etape de dezvoltare a acestei faze: 
a) paleobizantină arhaică (sec. VIII-IX); b) 
kontakariană (sec. IX-XII), după manuscri- 
sele Kontakaria păstrate în Rusia, la Chartres 
și Athos; c) Coislin, după manuscrisul Coislin 
220, de la Biblioteca Naţională din Paris. 

B. Nofaria mediobizantină (hagiopolită, rondă 
sau rotundă, fără ipostasuri mari, damas- 
chiană). Caracteristica de bază a acestei notații 
stă în stabilirea valorii diastematice a semnelor 
fonetice, ceea ce permite transcrierea lor în 
ceea ce au ele esenţial. Pe lângă foarte puţine 
semne diastematice noi, își fac apariția tot mai 
multe semne cheironomice, precum gorgonu/ și 
argonul (semne ale diviziunii unităţii de timp), 
ftoraua specifică formei cromatice nenano și 
alte semne cheironomice, a căror semnificație 
nu se cunoaște. În general, se afirmă că această 
notație ar fi dăinuit până în sec. al XV-lea, 
când a fost înlocuită cu cea neo-bizantină, însă 
manuscrisele muzicale de la Putna, scrise între 
1511- 1560, folosesc în mare măsură notația 
medio-bizantină. 

C. Nozafia neo-bizantină (kukuzeliană, hagio- 
polită recentă) nu prezintă noutăţi din punct 
de vedere al semnelor fonetice ori ritmice, ci 
doar din cel al semnelor cheironomice, care se 
înmulțesc excesiv, ceea ce a dus la confuzii între 
acestea și cele mai vechi, încât interpretarea lor 

a rămas la bunul plac al copiștilor și al psalților. 
Din acest motiv, poate și sub influența muzicii 
occidentale, s-a impus simplificarea acestui 
sistem de scriere. 

D. Nozaţia modernă sau chrysantică — ultima 
etapă evolutivă a notației bizantine, când s-a 
renunțat la tot ce ar fi fost de prisos și s-au 
introdus noi semne, mai ales ritmice, de modu- 
laţie și mărturii, așa încât au rămas zece semne 
vocalice, zece timporale, douăzeci ftorale și 


cinci consonante. 
Nicu Moldoveanu, Stelian Ionașcu 


NOUA EVANGHELIZĂRE. Concept misi- 
ologic actual ce denumește acţiunea concretă 
a Bisericii de a răspândi mesajul Evangheliei 
propriilor credincioși, afectaţi de secularism, în 
scopul redeșteptării conștiinței religioase aces- 
tora. Prima întrebuințare a sintagmei apare 
în Biserica Romano-Catolică, în enciclica 
Evangelii Nuntiandi, a papei Paul VI, fiind 
reluată și amplificată de loan Paul II (Regemp- 
foris IMissio) şi Benedict XVI. Potrivit acestor 
autori, nu este suficientă renașterea persoanei 
prin botez, ci e nevoie de trăirea unei vieți în 
conformitate cu mesajul Evangheliei. Misio- 
logii ortodocși au preluat conceptul cu entu- 
ziasm, insistând asupra necesității unei ofen- 
sive a noii evanghelizări în comunităţile orto- 
doxe aflate în postcomunism. Neoprotestanţii 
încearcă valorificarea conceptului în manieră 
prozelitistă, confundând spaţii geografice 
moștenitoare ale unor vechi tradiții creștine 
sau unele apostolice, cu teritorii locuite de 


oameni care n-au auzit de Hristos. 
Bibliografie. Davrn, Petre I., Călăuza creştină pentru 
cunoașterea și apărarea dreptei credințe în fața prozeli- 
Zismului sectant, Arad, 1987, Davro, Petre I., Invazia 
sectelor asupra creștinismului secularizat şi intensificarea 
prozelitismului neopăgân în România, după decembrie 
1989, vol. I: Ed. Crist-l, București, 1997, vol. II-III: Ed. 
Europolis, Constanţa, 1999-2000; Davr, Petre 1., Seczo- 
logie sau Apărarea dreptei credințe, manual experimental, 
Ed. Sfintei Arhiepiscopii a Tomisului, Constanţa, 1998; 
PETRARU, Gheorghe, Secte neoprotestante și noi mişcări 
religioase în România, Ed. Vasiliana 98, lași, 2006; TAcHE, 
Sterea, Credință şi misiune,Ed. Sf. Arhiepiscopii a Bucu- 
reștilor, 1999. 

David Pestroiu 

NOUS. [pron. nus] v. MINTE. 


NOVICIAT. (lat. noviziatus) Perioada de timp 
scursă dintre primirea în mănăstire (schit) și 
până la tunderea în monahism, cuprinzând trei 
stadii. 

Primul stadiu cuprinde perioada de la primirea 
în mănăstire și până la admiterea noului venit în 
rândul fraților, adică 3 luni, timp în care fratele 
(sora) este considerat începător și este povăţu- 
it(ă) de îndrumătorul duhovnicesc și de duhov- 
nicul său spre toată fapta cea bună și ferirea de tot 
răul și a-și cerceta conștiința sa: toate gândurile, 
cuvintele si faptele sale descoperindu-le, nefă- 
țarnic, părintelui (maicii) său (sale) duhovnicesc, 
în fiecare seară și nimic să nu făptuiască după 
voia sa, chiar dacă i s-ar părea că este bine, ci să 
asculte întru totul de povățuitorul său, știind că 
trebuie să-și taie voia. 

În tot acest timp este responsabilizat cu 
diverse ascultări gospodărești, „pentru a i se 
vădi răbdarea și înclinațiile practice”, și cu 
participarea „cu regularitate la sfintele slujbe, 
pentru a se deprinde cu rânduielile bisericești”. 
Primul stadiu se încheie în momentul în care 
starețul (stareța) va respinge pe novice sau îl 
va propune Chiriarhului pentru admiterea în 
rândul fraților, pe baza referințelor îndrumăto- 
rului duhovnicesc (art. 19, RM). 

Al doilea stadiu cuprinde perioada de timp de 
la admiterea în rândul fraților până la îmbră- 
carea în haina monahală (dulamă). În această 
perioadă de timp fratele (sora), sub supra- 
vegherea  îndrumătorului duhovnicesc, face 
aceleași ascultări, „stăruind să se deprindă și 
mai temeinic în așteptare, în răbdare, în înfrâ- 
nare și tăierea voii”. Al doilea stadiu durează cel 
puţin șase luni și cel mult trei ani și se încheie 
în momentul în care este recomandat Chiriar- 
hului spre a fi trecut în rândul rasoforilor, pe 
temeiul referințelor îndrumătorului duhovni- 
cesc (art. 20, RM). 

AI treilea stadiu cuprinde perioada de timp de 
la îmbrăcarea hainei monahale (rasofor) și până 
la tunderea în monahism. În acest ultim stadiu 
de noviciat, se oficiază slujba din Molitfelnic de 
tundere ca rasofor a candidatului, moment in 


care î se schimbă numele, i se dă rasă, culion, 
camilafcă, centură și metanie. Rasoforul, sub 
îndrumare si supraveghere atentă, trebuie „să 
păzească pravila Bisericii si cele șapte Laude, 
viața de obște, smerenia, tăcerea, portul modest 
si cuviincios si, mai ales, să aibă în tot timpul 
rugăciunea lui Iisus în gură, în minte si în inimă, 
nevoindu-se a-si împreuna lucrul cu rugăciunea”. 
Starea de rasofor durează cel puţin șase luni și 
cel mult trei ani. Potrivit canoanelor 19 Anc. și 
18 Vasile, rasoforului care părăsește mănăstirea, 
în cazul că se căsătorește, i se oficiază numai 
cununia a doua și nu poate fi hirotonit preot. 

După perioada de noviciat urmează tunderea în 


monahism. 

Bibliografie. „Regulamentul pentru organizarea vieții 
monahale și funcţionarea administrativă și disciplinară 
a mănăstirilor”, în Legiuirile Bisericii Ortodoxe Române, 
(Extras), Ed. Institutului Biblic și de Misiune al Bisericii 
Ortodoxe Române, București, 2003; Miaș, Nicodim, 
Canoanele Bisericii Ortodoxe însorite de comentarii, vol. 


I-III, Tipografia Diecezană, Arad, 1930 — 1936. 


Emilian-lustinian Roman 


NUME DIVINE. v. NUMÎRI 


DUMNEZEIEȘTI. 


NUMIRI DUMNEZEIEȘTI. Însușiri atri- 
buite lui Dumnezeu, descoperite fie direct și 
explicit prin Revelația Supranaturală, fie indi- 
rect prin Revelația naturală, în scopul cunoaș- 
terii Sale de către oameni, dar fără posibilitatea 
de a-L cuprinde sau epuiza. 

Din punct de vedere teologic, Sf. Dionisie 
Arcopagitul i se datorează punerea în circulație 
a sintagmei nume dumnezeiești sau divine. 
Terminologie „nume provine din latinescul 
„nomen”, care înseamnă același lucru, respectiv, 
numire, denumire, lucru nominalizat, identificat 
verbal, iar în sens mai amplu disfinczie. Numele 
este o conveniență a limbajului prin care se 
identifică un lucru, un fenomen, obiect etc. 
Pentru identificare este necesar ca numele să fie 
un produs colectiv, să fie omologabil consensual 
pentru ca toți să se raporteze la fel în distingerea 
acestuia. Rațiunea numirii ţine de conservarea 
unei identități. Numele trebuie să fie corelativ și 
să circumscrie realități similare între ele. 

În ceea ce privește Dumnezeu și dumneze- 
irea, numirile sunt pe de o parte produse ale 
limbajului uman pentru ca lucrurile, însușirile 
și actele dumnezeiești să poată fi cunoscute. 
lar pe de altă parte sunt lucruri inspirate, căci 
Dumnezeu ţine seama de aceste numiri ale 
omului, de aceea pe toate cele create „le-a adus 
la Adam, ca să vadă cum le va numi; așa ca 
toate ființele vii să se numească precum le va 
numi Adam” (Fe 2, 19). 

Sf. Dionisie Areopagitul redă în lucrarea sa, 
Numirile  dummnezeieşti caracterul relativ al 
conștiinței create care cunoaște pe Dumnezeu, 
Cel necreat și absolut. Dată fiind infinitatea, 
incomprehensibilitatea lui Dumnezeu, carac- 
terul absolut, numirile dumnezeiești nu pot 
vreodată să redea la modul absolut vreuna din 
calităţile pe care le afirmă deoarece ele reflectă 
limita omului, a conștiinței sale care le produce. 
Numirile sunt rodul unei înțelegeri umane 
limitate, de aceea limbajul acoperă decât ceea 
ce se află în percepție; acesta fiind motivul 
pentru care credința oferă un orizont mult 
mai larg cunoașterii decât conceptualizarea. 
Numirile sunt conferite din perspectiva limitei 
omenești și în virtutea înțelegerii omenești. 
De aceea, Sf. Dionisie susţine că fiecare dintre 
aceste numiri dumnezeiești trebuie să fie înso- 
ţite de o particulă de superlativ absolut adău- 
gată augmentativ, ce marchează caracterul 
absolut la care face trimitere. Astfel bunătatea 
lui Dumnezeu, pentru a ne situa și mai mult în 
adevăr, se numește supra-bunătate, milostivirea 
Lui se numește supra-milostivire, infinitatea 
este numită supra-infinitate (chiar dacă are în 
sine semantica superlativului absolut), știința, 
supra-știință; în limba greacă acestea fiind reli- 
efate de particula vnep, pusă înaintea atribu- 
tului. Totodată, Sf. Dionisie remarcă depășirea 
sensului general al acestor atribute prin negație, 
punând în fața fiecărui nume alfa privativ, cu 
care în limba greacă se exprimă negația. Astfel 
teologia aceasta este văzută de Sf. Dionisie ca 
„una din căile” de numire adevărată. În teologia 
scolastică s-a ocupat mai mult de această ches- 
tiune Toma de Aquino, pe care a numit-o 
via negationis, şi presupunea depășirea limitei 

limbajului prin negarea atributului respectiv. 
Sistematizarea acestor căi de cunoaștere a dus 
la o concepție simetrică între aspectul pozitiv și 
cel negativ al cunoașterii. Via negationis a fost 
văzută de Thomas Gaetanus, într-un registru 
mai degrabă lingvistic, de aceea interesul asupra 
ei nu s-a mai manifestat pe nuanța alternativă 
pe care o avea la Sf. Dionisie, ci pe pertinența 
ei ca metodă. Calea supranumirilor este supe- 
rioară căii negative, deoarece negarea înseamnă 
absență și nedezvăluire, iar Sf. Dionisie argu- 
mentează că „binele nu stă necomunicat”, prin 
aceasta  insinuându-se validitatea ambelor 
aspecte, atât cel afirmativ, cât și cel negativ, 
prin supra-afirmare. În acest sens, în teologia 
ortodoxă nu se vorbește despre o sinonimie 
perfectă între apofatism și via negafionis, ci că 
apofatismul este o sinteză dintre sursa practică 
și cea contemplativă al cunoașterii, ce înglo- 
bează în sine vi4 negafionis ca metodă. 
Facilitatea unei calități pe care o are o numire 
o face indisponibilă adesea când este expe- 
rimentată, această insuficiență a limbajului 
numindu-se apofatism. Limitele nu sunt doar 
ale limbajului, ci ele trimit către limitele fiin- 
ţiale create ale conștiințelor care văd slava lui 
Dumnezeu „pe cât Îi se putea” (Troparul Schim- 
bării la Faţă). 

Cu toate acestea, limbajul și numirile au o 
dimensiune pozitivă astfel încât ele reflectă 
autentico formă de cunoaștere alui Dumnezeu. 
Numirile au deopotrivă și un caracter apofatic 
și unul catafatic, de aceea, acestea se deose- 
besc de concepția nominalistă a limbajului 
prin faptul că sunt revelate. Deci nu conve- 
niența este rațiunea numirilor, ci conveni- 
ența este o consecință a ceea ce este revelat. 
Numirile se mai întâlnesc și sub denumirea de 
atribute, însă această expresie este mai nouă 
și se remarcă în cadrul teologiei occidentale. 
De obicei, când numirile dumnezeiești au în 
vedere ființa dumnezeiască, sau dumnezeirea, 
acestea se numesc atribute. lar când numi- 
rile dumnezeiești au în vedere Persoanele Sf. 
Treimi, sau dimensiunea personală dumne- 
zeiască, acestea implică și /ucrările. Este de 
precizat faptul că acestea nu au doar o valoare 

atributivă în sensul de epitet sau adjectiv, așa 
cum din punct de vedere logico-gramatical 
sunt cunoscute. Numirile dumnezeiești sunt 
complexe deoarece ele reflectă și contextul 
în care sunt conferite. Ele implică și lucră- 
rile pe baza cărora sunt enunțate, de aceea, 
Sf. Grigorie Palama susţine că numirile lui 
Dumnezeu sunt direct exponente ale mani- 
festării lui Dumnezeu. Numirile în teologia 
sa, nu sunt doar rodul minţii create, ci al unei 
teandrii, a prezenței recepte a lui Dumnezeu 
în conștiința creată. De aceea, majoritatea 
numirilor dumnezeiești sunt uneori ele însele 
revelate, nu doar deduse de mintea omului. 
Uneori inspirația dumnezeiască se face pe căi 
naturale și atunci numirile dumnezeiești sunt 
rodul unei înțelegeri inspirate („nu trup și 
sânge ți-au descoperit ție acestea, ci Tatăl Meu 
Cel din ceruri”, Mz 16, 17). Sf. Dionisie arată 
că numirile lui Dumnezeu în afara Revelaţiei 
și a temeiului ei, sunt inoportune. 

Teologia dogmatică didactică vorbește despre 
atribute și clasificarea lor în atribute naturale, 
intelectuale și morale; dar această împărțire are 
la bază un criteriu finit. În realitate, azriburele 
lui Dumnezeu sunt mult mai multe, după diver- 
sitatea lucrărilor Lui. Dintre toate, nu se poate 
spune care este cel fundamental, sau care este 


cel ce dă nota distinctivă firii dumnezeiești. 
Dumnezeirea nu este reductibilă la niciunul 
din atributele ei, de aceea, preeminenţa vreu- 
nuia dintre atribute este o idee ce se depărtează 
de Adevăr. Sf. Dionisie arată că Dumnezeu 
Se caracterizează simultan, inclusiv și ireduc- 
tibil prin fiecare, neîmpărțindu-Se după felul 
numirilor. Autorul consideră această alternanță 
a numirilor între planul niversa/ și cel parzi- 
cular, drept distincții şi unități dumnezeiești. 
Numirile dumnezeiești au un caracter doxo- 
logic, iar crearea și utilizarea lor implică pozi- 
ționarea evlavioasă a celui ce cunoaște. Astfel, 
numirile lui Dumnezeu trebuie să se dea sub 
imperiul unui anumit plasament existenţial, al 
celui care cu evlavie le rostește. Numirile, după 
Sf. Dionisie, au valabilitate în omul evlavios și 
sunt relevante celui care crede și se împărtă- 


șește de harul Sf. Duh. 


Bibliografie. AQurno, Toma de, Summa Theologiae, Ed. 
Științifică, București, 2000; DIONISIE AREOPAGITUL, 
Sf., Despre Numele Dumnezeieşti, în Opere complete, Ed. 
Paideia, București, 1996; GRIGORIE PALAMA, Sf., Zrei 
/ratate contra lui Varlaam, în D. Stăniloae, Viaza și acti- 

Ștefan Buchiu, Mihai Burlacu 

OBEDNITȚĂ. (slav. obed — prânz) Slujbă care 
se citește în mănăstiri, după Ceasul al VI-lea, în 
zilele în care nu se săvârșește Sfânta Liturghie. 
Nu face parte dintre cele șapte Laude biseri- 
cești. Rânduiala ei se găsește în Ceas/ov. Mai 
este numită Zipica (16 und), denumire care, 
după unii cercetători, ar proveni de la Psalmii 
102 și 145, „psalmi tipici” (preînchipuitori sau 
mesianici), care fac parte din rânduiala Obed- 
niței. După Sf. Simeon al Tesalonicului, denu- 
mirea de Tipica vine din faptul că această slujbă 


ar fi o preînchipuire a Sfintei Liturghii. 
Viorel Sava 


OBICEI BISERICESC. (can.) Formă de 
exprimare a unor reguli care s-au format de-a 
lungul timpurilor și care au fost respectate în 
virtutea unei deprinderi îndelungate (consze- 
fudo juris), fără să fie impuse prin constrângere. 
Can. 2 Sin. Il Ec. folosește termenul ovvnOeu 
cu sensul de obicei, variabil între obicei și uz. 
Acest termen desemnează obiceiul care nu 
este înrădăcinat (consuerudo facti). Comenta- 
torii bizantini folosesc acest termen paralel cu 
"00, regăsit în Can. 6 Sin. 1 Ec. Importanța 
obiceiului reiese și din faptul că acesta poate 
fi local (în vigoare într-o episcopie, mitropolie 
sau Biserică autocefală) sau general (în toată 
Biserica Ortodoxă). Obiceiul este considerat în 
tradiția Bisericii Ortodoxe un izvor de drept, 
la fel de important ca și legea scrisă, deosebit 
de aceasta din urmă sub aspectul originii, 
în sensul că obiceiul derivă din convingerea 

membrilor societăţii ca ceva absolut necesar 
pentru societate, ce trebuie păstrat și exercitat 
continuu, pe când legea își are originea în 
voinţa legiuitorului. 

După cum se știe, odată cu apariția statului, el 
a început să acorde forță juridică unor obice- 
iuri, obiceiul constituind un important izvor de 
drept. În acest sens, putem distinge următoa- 
rele raporturi între obicei și lege: 

a) de recunoaștere, consacrare și sancțio- 
nare — dându-le forța juridică acelora pe care 
le consideră utile și necesare consolidării și 
ordinii de drept; 

b) de acceptare și tolerare a acelora care, prin 
semnificația și importanța lor, nu reclamă trans- 
formarea lor în norme cu caracter juridic și ale 
căror prevederi nu contravin ordinii de drept. 

c) de interzicere a acelora care contravin ordinii 


instituite și apărate de puterea de stat. 

Bibliografie. Foca, N. loan, Drept canonic ortodox, legis- 
/ație şi administrație bisericească, vol. L, II, Ed. Institutului 
Biblic și de Misiune a Bisericii Ortodoxe Române, Bucu- 
rești, 1990; GnoLAmM, Samir, „Obiceiul ca izvor în dreptul 
romano-bizantin și în tradiția patristico-canonică a Bise- 
ricii Ortodoxe”, în: ST, 5-6/1975, pp. 452-463; ŞESAN, 
Valerian, Curs de Drept Bisericesc Universal, Cernăuţi, 
1936-1937; Mraș, Nicodim, Drepru/ Bisericesc Oriental, 
trad. ]. Mihălcescu, București, 1915; Miraș, Nicodim, 
Canoanele Bisericii Ortodoxe însoțite de comentarii, vol. 
I-III, Tipografia Diecezană, Arad, 1930-1936. 


Emilian-lustinian Roman 


OCTOIH. (gr. oczo — opt și îhos, eh — glas) 
Carte de cult care dă numele uneia dintre 
cele trei perioade din anul bisericesc, anume 

perioada Octoihului, considerată ca fiind una 
dintre cele mai importante cărți de slujbă din 
cultul Bisericii Ortodoxe. 

Termenul de Octoih vine din limba greacă 
(OKT& şi TIxog — opt glasuri, de unde și arha- 
icul Optglăsarul) și desemnează cartea care 
cuprinde rânduiala slujbelor bisericești de 
seara și dimineața, pe cele opt glasuri, pentru 
duminică și celelalte zile ale săptămânii din 
perioada numită, potrivit cărții despre care 
vorbim, a Octoihului. În cultul Bisericii noastre 
se folosesc Octoihul mare și Octoihul mic, sau 
Catavasierul. Octoihul mare cuprinde rându- 
iala Vecerniei (mică și mare pentru duminici 
și rânduiala Miezonopticii pentru duminici) 
a Utreniei și stihirile Fericirilor de la Sfânta 
Liturghie, pentru fiecare zi din săptămână, 
începând cu ziua duminicii și până sâmbăta 
următoare, pentru toate cele opt glasuri. Astfel, 
fiecare glas în parte are alcătuiri imnografice 
specifice slujbelor amintite mai sus, pentru 
fiecare zi din săptămână (o săptămână glas I, a 
doua săptămână glas II și tot așa, până a săptă- 
mâna a opta și glasul opt, după care succesiunea 
glasurilor se repetă). Alcătuirile imnografice ale 
Octoihului sunt strâns legate de evenimentul 
sau persoanele ce se pomenesc în fiecare zi din 
săptămână: luni — Sfinţii Îngeri, marți — Sfinții 
Proroci și Sfântul loan Botezătorul, miercuri 
și vineri — Sfânta Cruce și Sfintele Patimi ale 
Domnului, joi — Sfinţii Apostoli și Sfântul 
Nicolae, sâmbătă — pomenirea tuturor celor 
adormiţi și duminica — Învierea Domnului. 
Octoihul mic sau Catavasierul este un extras 
al Octoihului mare, care cuprinde numai alcă- 
tuirile imnografice din rânduiala slujbelor de 
duminică, Vecernia, Utrenia și Sfânta Liturghie 
pentru toate cele opt glasuri (rânduiala acestor 
slujbe fiind prezentată în întregime împreună 
cu cântările Învierii numai pentru glasul I, 
pentru celelalte șapte glasuri fiind menţionate 
numai cântările Învierii pentru fiecare glas în 
parte, urmând ca acestea să se introducă la locu- 
rile lor în fiecare slujbă potrivit modelului de la 
glasul 1), la care se adaugă podobiile celor opt 
glasuri, polieleul și mărimurile, binecuvântările 
morților, catavasiile praznicelor împărătești cu 


troparele și condacele lor, luminândele și stihi- 
rile celor 11 Evanghelii. 

Cartea Octoihului, ca toate cărțile de cult de altfel, 
s-a format în timp, la alcătuirea ei contribuind 
mai mulți autori, Sfinți Părinți și ierarhi ai Bise- 
ricii insuflați de Duhul Sfânt, între care amintim: 
Sf. Efrem Sirul (sec. al IV-lea), Anatolie, patri- 
arhul Constantinopolului (sec. al V-lea), Cosma 
Melodul (sec. al IX-lea), Mitrofan, episcopul 
Smirnei (sec. LX), însă cea mai mare contribuţie la 
alcătuirea acestei cărți a avut-o Sf. loan Damas- 
chin (sec. al VIII-lea), numit și „corifeul corului 
melozilor”, cel care a alcătuit toate cântările Învi- 
erii, care se cântă duminica, și tot lui îi revine 
alcătuirea muzicii pentru toate cele opt glasuri 
bisericești. Tocmai de aceea pe prima pagină de 
interior a Octoihului se află reprezentat chipul 
Sf. loan Damaschin. Conţinutul imnografic și 
teologic, pe de o parte, precum și frumusețea. și 
varietatea cântărilor și rugăciunilor din Octoih, 
care corespund nevoilor sufletești ale credincio- 
șilor, pe de altă parte, ne arată că, alături de Litur- 
ghier, cartea de căpătâi a preotului, Octoihul, este 
una dintre cele mai importante, dacă nu cea ai 


importantă carte de strană. 
Bibliografie. Caravasier sau Octoih Mic, Ed. Institutului 
Biblic și de Misiune a Bisericii Ortodoxe Române, Bucu- 
rești, 1987, Octoih Mare, Ed. Institutului Biblic și de 
Misiune a Bisericii Ortodoxe Române, București, 2003; 
BRANIȘTE, Ene, Lifurgica Generală, Ed. Partener, Galaţi, 
12008; BnanrșrE, Ene, BRANIȘTE, Ecaterina, Dicfionar 
de cunoștințe religioase, Ed. Diecezană, Caransebeș, 2002; 
CIREșANU, Badea, Tezaurul liturgic al Sfintei Biserici 
Creştine Ortodoxe, vol. IL, Tipografia Gutenberg, Bucu- 
rești, 1911; MrrRorAnovIcI, Vasile, TARNAvsCHI, Teodor, 
CorLaRcIuc, Nectarie, Lifurgica Bisericii Ortodoxe, Ed. 
Consiliului Eparhial Ortodox Român din Bucovina, 
Cernăuţi, 1929; Onos, Mircea, „Începuturile și dezvol- 
tarea imnografiei creștine în Biserica primară”, în Biserică 
şi multiculturalitate în Europa sfârșitului de mileniu, Presa 
Universitară Clujeană, Cluj-Napoca, 2001, pp. 213-235; 
Tucă, Nicușor „Hristologia Octoihului”, în: Sfânzu/ 
Apostol Andrei (Constanţa), II (1998), 2, pp. 133-151. 
Marian Vâlciu 


ODĂ. (gr. odi — cântare, cântec sau peasnă) 
Cântare care intră în componența unui canon. 
Canonul este o compoziţie alcătuită din mai 
multe cântări care formează împreună o unitate 
imnografică sau liturgică. Aceste cântări (ode, 

peasne sau imne) sunt în număr de nouă, 
atunci când formează un canon complet, dar 
pot avea numai două ode, și se numesc diode, 
sau trei, de unde numele de triode; de aici avem 
și denumirea cărţii și a perioadei Triodului. 
Fiecare odă este formată din câte trei sau mai 
multe strofe, stihiri sau tropare. Aceste strofe 
se supun unor reguli precise în ceea ce privește 
atât structura sau forma, cât și relația dintre ele. 
De asemenea, sunt legate între ele și în ceea 
ce priveşte fondul, printr-o temă unitară, cum 
ar fi proslăvirea Învierii sau a altui eveniment 
din viaţa Mântuitorului, preacinstirea Sfintei 
Fecioare sau venerarea Sfintei Cruci și a unor 
sfinți din calendarul ortodox. Prima strofă a 
unei ode se numește îrmos și servește drept 
model pentru celelalte strofe ale odei, cărora le 


dă atât melodia, numărul de versuri sau silabe. 
Bibliografie. BRANIȘTE, Ene, Lifurgica Generală, Ed. 
Institutului Biblic și de Misiune a Bisericii Ortodoxe 
Române, București, 21993; Bansu-BucuR, Sebastian, 
Lexicon pentru cursurile de Paleografie muzicală bizantină, 
muzică psaltică, tipic, liturgic, imnografie, București, 1992; 
Bouvy, Edmond, Poezes er me/odes, Etude sur les origines du 
rythme tonique dans !'bymnographie de 'Eglise grecque, Ed. 
Nymes, 1886; Gay, G.F.S., Flynns and Worship, 1961; 
Prraa, ].B., Flymnographie de /' Eglise grecque, Roma, 
1867; VinriLescu, Petre, Despre poezia imnografică din 
cărțile de ritual şi cântarea bisericească, Bucureşti, 1937. 
Tucă Nicușor 


ODĂJDII. v. VEŞMÎNTE LITURGICE. 
ODOÂRE. v. VÂSE LITURGICE. 


ODOVÂNIE. (slav. o74ania) Sfârșitul, înche- 
ierea sau dezlegarea sărbătorii. Unele sărbători, 
în special Praznicele împărătești, au înain- 
te-serbare și după-serbare. 

Ultima zi a perioadei de după-serbare poartă 
numele de odovanie. În Ardeal, se foloseşte 
expresia „întropirea” sărbătorii, iar în Banat cea 
de „ieșire” a sărbătorii. În ziua odovaniei unui 
praznic (ziua încheierii sărbătorii), slujba este 
aproape aceeași cu cea din însăși ziua prazni- 
cului (lipsesc doar paremiile și Litia la Vecernie, 
polieleul și Evanghelia la Utrenie, iar la Sfânta 
Liturghie se pun Apostolul și Evanghelia zilei). 


Viorel Sava 

OFICIU BISERICESC. Unităţi de struc- 
tură ale Bisericii, prin care aceasta își exercită 
lucrarea. 

Puterea bisericească, pentru a se aplica în mod 
eficient, se împarte în unități mai mici sau mai 
mari, care sunt încredințate fie unor persoane 
individuale, fie unor grupuri de persoane 
(sinoade, adunări, consilii, permanenţe, comi- 
tete sau colegii). Fiecărei unități de putere, 
după natura ei, îi corespunde o serie de drep- 
turi și obligaţii necesare asigurării îndeplinirii 
lucrărilor folositoare vieţii bisericești. Această 
unitate de putere bisericească se numește, în 
limbajul juridic, oficiu bisericesc, adică tota- 
litatea drepturilor și obligațiilor care definesc 
funcţia unei persoane deținătoare a puterii 
bisericești. 

Dreptul bisericesc împarte oficiile după cum 
urmează: 

1. după conținut — pastorale, didactice, 
administrative; 

2. după importanță — fundamentale și auxiliare; 
3. după titulari — de mir, ale clerului monahal 
și mixte; 

4. după compatibilitate — compatibile și 
incompatibile; 

5. după stabilitate — movibile și inamovibile. 
Înființarea, transformarea sau desființarea unui 
oficiu bisericesc este de competența unității 
bisericești în cauză. 

În ceea ce privește ocuparea oficiilor biseri- 
cești, este de observat că aceasta se poate face 
prin acte ale autorității bisericești și numai în 
momentul în care acestea sunt vacante sau sunt 
nou-înfiinţate. Oficiile bisericești deținute de 
grupuri de persoane nu pot fi niciodată vacante. 
Ocuparea oficiilor vacante se face prin: numire 
sau alegere, hirotonie și instituire formală. 
Aceste acte, odată săvârșite, îndreptăţesc 
persoanele la obţinerea unui oficiu bisericesc, 
dar conferirea însăși a oficiului nu se face decât 
prin instituirea formală în respectivul oficiu. 
Actul respectiv se cheamă singhefie pentru 
preoți și diaconi, și gramază, pentru ierarhi. 
Pentru instituirea formală pentru preoți este 
utilizat termenul de înszalare, iar în cazul 
episcopilor și arhiepiscopilor, de înscăunare sau 

întronizare, care este de fapt o învestitură din 
partea autorității bisericești și de stat. Se poate 
observa diferența dintre desemnarea cuiva prin 
alegere, numire sau hirotonie pentru un anumit 
oficiu, și ocuparea efectivă a acelui oficiu prin 
instituirea formală, adică întronizare (înscău- 
nare), respectiv instalare. 

Numai după instalare, respectiv întronizare, se 
pot exercita actele de administrare a lucrării 
Bisericii. Exercitarea drepturilor înainte de 
ocuparea formală a oficiului sunt nule, nu 


produc efecte juridice. 
Bibliografie. Foca, N. loan, Drepr canonic ortodox, legis- 
Iație şi administrație bisericească, vol. |, Ed. Institutului 
Biblic și de Misiune a Bisericii Ortodoxe Române, Bucu- 
rești, 1990, pp. 228-230; Rus, Constantin, Drepr biseri- 
cesc, |, Ed. Mirador, Arad, 2000; ȘesAn, Valerian, Curs de 
Drept Bisericesc Universal, Cernăuţi, 1936-1937. 
Emilian-lustinian Roman 


OFRÂNDE. v. DÂRURI. Daruri, jertfe. 


OM. Fiinţă personală, raţională, creată de 
Dumnezeu după chipul Său, destinată să tindă 
și să înfăptuiască asemănarea cu Acesta prin 
liberă alegere. 

Omul constituie încheierea și coroana creaţiei. 
La baza concepției biblice despre om stă credința 
că el a fost creat de Dumnezeu din pământ, după 
care Acesta a suflat asupra sa „suflare de viaţă” 
(Fc 2,7). Trupul şi sufletul sunt elementele esen- 
țiale care stau la baza concepției despre om în 
Vechiul “Testament și în tradiția iudaică de mai 
târziu. Omul este o unitate ființială rezultată din 
unirea dintre trup și suflet. În limba ebraică, nu 
există un cuvânt anume pentru trup, separat de 
suflet. Atunci când se fac referiri la natura fizică 
a omului, este întrebuințat termenul basar, carne, 
Zrup viu (Fi 2, 23-24), simbolizând slăbiciunea, 
caracterul trecător al ființei umane (5 40, 6). 
Același cuvânt este folosit și cu semnificația de 
Zrup, cum ar fi, de exemplu, la Iș 30, 32; Nm 8, 
7, 3 Rg 21,27, 4 Rg 4, 34 ş.a. Noţiunea de suflet 
este redată în limba ebraică în principal de doi 
termeni: rua/ și nefeș. 

Întâia semnificație sugerată de termenul nephesh 
este aceea de principiu de viaţă, ființă vie (Fe 
2, 7). Acest termen se folosește acolo unde 

este vorba de manifestări biologice ale omului, 
comune cu cele ale animalelor, sau unde este 
vorba de anumite impulsuri psihice sau trăiri 
precum iubire, ură, jale, bucurie etc. Despre 
nefeș ni se spune în Lo 17, 14 că își are sediul 
în sânge, de aceea israeliților le era interzis să 
consume sânge. Rza/ este adesea folosit pentru 
a indica duhul lui Dumnezeu, dar semnificațiile 
sale sunt multiple. Sufletul (za) este cel care 
însuflețește corpurile. EI este dat de Dumnezeu 
și este nemuritor, iar atunci când se desparte de 
trup, omul încetează din viață (+ 6, 3; Ir 15,9). 
EI este generatorul voinţei și înţelegerii (2 Par 
21, 16; Ag 1, 14), dă naștere la acțiune și viață 
morală, făcând pe om să caute și să înseteze 
după Dumnezeu (Is 26, 9; Ps 62, 2), gândește 
și cercetează (Ps 76, 6). Rua) este strâns legat 
de aspectele vieții morale și religioase ale omului 
(Ps 50, 18; Is 26,9). 

Viaţa lăuntrică a omului, cu intensitatea și 
multiplicitatea proceselor ei, se reflectă și în 
importanța pe care psihologia vechi-testamen- 
tară o atribuie inimii (/20). În multe cazuri, 
referirile la inimă au în vedere procese volițio- 
nale și intelectuale (Os 4, 11), alteori inima este 
considerată sediul minţii și al inteligenţei (So/ 
14,33). 

Tot în legătură cu funcțiunile sufletului stă 
și termenul ebraic neșama/h (suflare), care are 
înţelesul de suflare dătătoare de viaţă și este 
asociată cu suflarea lui Dumnezeu (lov 33, 4). 
Înţelesul acestui termen nu este acela de suflet 
nemuritor implantat de Dumnezeu în trupul 
lui Adam; suflarea de viață descrie într-un mod 
sugestiv darul vieţii dat de Dumnezeu crea- 
turilor Sale, deoarece respirația este un semn 
vital, este o manifestare concretă a vieții. 

În concepția creștină despre crearea omului, 
se pune accentul pe dihotomia ființei umane. 
Omul a fost creat de Dumnezeu atât trup, 
cât și suflet, care în unire dau fiinţa umană. 
Este adevărat că trupul își are rolul lui fiin- 
ţial, nespus de important pentru viața pămân- 
tească a omului, dar principiul esențial, baza 
eului sau a personalității, a existenței conști- 
ente, continue și individuale rămâne sufletul. 
În Noul Testament Mântuitorul își compară 

trupul cu un templu (In 2, 19-21). Trupul este 
socotit locaș al sufletului, Sfinţii Apostoli Petru 
și Pavel comparându-și trupurile cu un cort 
pământesc (7 Co 5, 1, 4, 6; 2 Pr 1, 13, 14). În 
strădania sa către mântuire, principalul context 
în care trebuie privit omul în sfera Noului 
Testament, ființa umană este implicată în inte- 
gritatea ei, atât cu sufletul, cât și cu trupul. Ca 
purtător al vieții omenești, trupul este organul 
de acțiune, iar sufletul lucrează prin mădularele 
din care acesta este compus, nelăsând trupul la 
voia întâmplării, ci ajutându-l să se împotri- 
vească păcatului. Trupul este organul prin care 
se manifestă conduita noastră morală, iar Sf. 
Apostol Pavel ne îndeamnă să aducem trupu- 
rile noastre ca pe o jertfă vie, sfântă, bineplăcută 
lui Dumnezeu (A 12, 1), căci la judecată vom 
fi judecaţi după faptele pe care le vom săvârși 
în trup (2 Co 5, 10). Prin Înviere și trupurile 
noastre vor participa la nemurire, deoarece 
puterea morţii va fi zdrobită o dată cu învi- 
erea generală (7 Co 15, 26). Pentru a desemna 
trupul, Sf. Apostol Pavel folosește termenii 
o&p&, preponderent cu înțelesul de carne vie, 
materia însuflețită a trupului omenesc și 6OH0, 
căruia îi atribuie de preferință înțelesul de trup 
omenesc viu în întregul său, ambii termeni 
ținând de ceea ce Apostolul neamurilor 
numește omu/ din afară. Opus acestuia, Pavel 
vorbește despre o7pu/ /ăuntric, a cărui definire 
implică mai multe noțiuni: 

a. inima, 1 Kap5ia, semnificând eul omenesc, 
lăuntricul, ființa internă a omului în totalitatea 
ci, locul în care se săvârșește legătura dintre 
Dumnezeu și om; 

d, conștiința, GvvelÂNO1G, este aceea care ne arată 
voia lui Dumnezeu, ne servește drept călăuză 
în săvârșirea faptelor, judecând măsura în care 
ele sunt în conformitate cu voia divină, fiind la 
rândul ei judecată de Dumnezeu (7 Co 4); 

€. Cugetarea, mintea,0 Vovs, funcţiune omenească 
spirituală, superioară, cu ajutorul căreia omul 
poate cunoaște voia lui Dumnezeu și o poate 
urma (7 Co 14, 19); 

d. sufletul, n WOXĂ, element constitutiv al 
omului, îndeplinind rolul de însuflețitor al 
trupului omenesc. În alte locuri acest termen 

se găsește fie cu înţelesul de o (Rm 13, 1), fie 
cu acela de lăuntric omenesc, ființă interioară a 
omului (An 2, 9), fie este identificat cu inima 
(Col 3, 23). În fine, mai îmbracă și înţelesul de 
viaţă, atât în sens sufletesc, cât și trupesc (Rp 
16, 4; Fip 2, 30); 

e. duhul, 10 nvevua, termen care, pe lângă înțe- 
lesul de parte constitutivă a omului natural, 
este folosit și pentru a desemna activitatea 
Sfântului Duh în om, sau ca denumire pentru 
a treia persoană a Sfintei Treimi. Duhul poate 
fi socotit acea facultate lăuntrică ce deţine 
cunoașterea interiorului uman, cu alte cuvinte 
conștiința de sine a omului (7 Co 2, 11). Ca 
parte a naturii umane, duhul apare în general 
opus trupului (7 Co 5, 3). Există și câteva texte 
în care termenul are în vedere exprimarea unor 
anumite dispoziţii lăuntrice ale Apostolului ( 
1 Co 4,21; 1 Co 16, 18; 2 Co 2, 13; 2 Co 7,13). 
Terminologia antropologică paulină cuprinde 
și opoziția sugestivă dintre omu/ vechi, om 
al păcatului, și omul nou, renăscut în Hristos, 
trăitor în Duh (Ga 5,25). 

Fiul Omului. Foarte des, apare întrebuințată în 
Noul Testament numirea de Fiz/ Omului, pe 
care Mântuitorul Însuși Și-o asumă. Această 
numire este întâlnită și în Vechiul Testament, 
în cartea profetului Daniel (cap. 7) şi la Iz 3, 
1, profetul însuși fiind apelat cu această titula- 
tură. Atribuită Mântuitorului, numirea de Fiul 
Omului arată că Fiul lui Dumnezeu născut ca 
om din Sfânta Fecioară Maria pe cale supra- 
naturală, luând firea omenească, a devenit 
membru al omenirii. Caracteristicile funda- 
mentale ale Mântuitorului evidenţiate de acest 
apelativ sunt natura omenească, mesianitatea și 
demnitatea Sa judecătorească. 

Omul este o ființă creată de Dumnezeu după 
chipul Său, dihotomică și înzestrată cu liber- 
tate. Etimologic, provine în limba română de 
la latinescul /ommo, hominem, şi probabil are ca 
origine, după majoritatea lingviștilor, substan- 
tivul bumus, care înseamnă /uz, pământ. Acest 
lucru atestă faptul că materia din care este 
făcut omul este lutul, pământul așa cum arată 
prorocul Moise în Cartea Facerii. În limba 
greacă este denumit anzropos (avOponog), ce ar 

semnifica „cel ce privește în sus”. Prima etimo- 
logie arată cadrul implacabil al omului, sau 
condiţia lui pe care nu o poate părăsi, ea fiind 
legată de pământ, cea de-a doua are ca origine 
caracterul supralicitar al omului de a aspira 
dincolo de acea condiţie terestră a sa. 

Din punct de vedere teologic, una dintre cele 
mai ample definiţii ale omului o regăsim în 
opera Sf. Grigorie al Nyssei, când arată că 
rostul acestuia este de a uni pe cele sensibile 
cu cele inteligibile și prin sine, pe acestea cu 
Dumnezeu. Omul este chip al lui Dumnezeu 
însă nu în sensul unei antropomorfii fizicale, ci 
în sensul unei funcționalități și structuri perso- 
nale. Caracterul de chip este descris în Cartea 
Facerii, când Dumnezeu îl creează pe om după 
chipul Său. Pe de altă parte, caracterul de chip, 
dar și caracterul personal, constau și în exis- 
tența libertăţii, dar nu înţeleasă ca atotputer- 
nicie, ci înțeleasă ca posibilitate de a intra în 
comuniune cu Dumnezeu și de păstra aceasta. 
Asemănarea cu El este o chestiune ce ţine de 
voinţă, de exerciţiul libertăţii în această lume. 
Asemănarea constă și în vocaţia personală a 
omului de a se afilia în unitatea unei singure 
fiinţe așa cum Persoanele Sf. Treimi împart în 
chip neîmpărțit aceeași ființă. Asemănarea cu 
Dumnezeu se mai reface și prin posibilitatea 
persoanei de a impune direcție firii sale, adică 
prin mefanoia. Așa cum Fiul lui Dumnezeu 
întrupat a putut să Se micșoreze prin libertate, 
tot prin libertate chenotică, omul ca chip al lui 
Dumnezeu se aseamănă Arhetipului său. 
Omul are raționalitate, iar aceasta presupune 
existența unui tipar arhetipal după care a fost 
creat, în virtutea căruia trebuie să devină. Acest 
model arhetipal, rațional este Cuvântul lui 
Dumnezeu, adică Fiul, a doua Persoană a Sf. 
Treimi. Raţionalitatea omului este o chestiune 
universală, ea trasând limite și distincții condi- 
ției sale create. Raţionalitatea omului este de 
a deveni după modelul Cuvântului, fiu după 
asemănare al lui Dumnezeu. Caracterul filial 
al raţionalității rezidă din misiunea Întrupării 
Fiului de a extinde filiația Sa cerească la un mod 
relativ de existență, respectiv la existența omului. 
Extensiv, fiecare lucru creat are o raționalitate a 


lui, pe care Sf. Maxim Mărturisitorul o vede ca 
vocaţie antropică a cosmosului atât inteligibil, 
cât și sensibil. Dihotomia omului se referă la 
structura lui, acesta fiind una văzută, palpabilă, 
deci care intră sub incidența simţurilor, adică 
trupul; și una nevăzută, insesizabilă empiric, 
adică sufletul. Partea predominantă din punct de 
vedere valoric, sau conducătoare, cum o numește 
teologia mistică este sufletul, deoarece ea consti- 
tuie centrul persoanei. Problema trihotomis- 
mului, sau a trei componente diferite ale ființei 
umane, pretins susținută de textele de la 7 Ze 5, 
2 și Evr 4, 12, susțin ideea unui trup animat de 
un principiu animator al vieții biologice pe care 
îl au nu numai oamenii, ci și celelalte viețuitoare, 
anume psiis (y1m9). 

Oamenii se leagă unii de alții prin aceeași fire, 
pe care au împărțit-o după păcatul strămo- 
șesc, sau au subțiat-o până la ruptură. Astfel, 
firile celor păcătoși rezistă endemic în aceștia, 
rupte de celelalte firi cu care nu mai comunică. 
Dimpotrivă, sfinții, drepții au o fire care comu- 
nică din ce în ce mai mult cu firea celorlalți, 
astfel încât ipostasurile lor se apropie qvasi-pe- 
rihoretic, după modelul perihorezei Persoanelor 
dumnezeiești din Sf. Treime. Acest lucru arată 
vocația comunională a persoanei, și totodată 
mântuirea ca realizare a unității de fire. Periho- 
reza desăvârșită a omului nu numai cu Hristos, 
ci și cu celelalte ipostase umane se realizează 
doar în Persoana lui Hristos, în omenitatea Lui 
îndumnezeită. Recapitularea umanității se face 
tot prin intersubiectivitate. 

Omenitatea, ca fire, este asumată de Hristos, 
Cuvântul și Fiul lui Dumnezeu întrupat. Omul 
este, în acest sens, ținta iubirii lui Dumnezeu, 
care prin întrupare arată noblețea și valoarea pe 
care o acordă din bunăvoință omului. Umani- 
tatea ca fire are un caracter nedesăvârșit odată 
cu căderea în Păcatul originar. De asemenea, 
proprie îi este după această cădere o fundamen- 
tare empirică sau sensibilă a realității, implicit 
a cunoașterii. Întruparea lui Dumnezeu aduce 
remediu acestei viețuiri exclusiviste după trup, 
pentru a se centra pe suflet, respectiv pe raţio- 
nalitatea omului de a fi hristic, hristomorfic. În 
acest sens, împlinirea generală a omului se face 

prin îndumnezeire, omul nefiind nicicând mai 
dumnezeiesc decât atunci când este omenesc. 

Îndreptarea omului sau mântuirea lui este reali- 
zabilă nu decuplând sufletul de trup, ori punând 
între acestea o relație antagonică, ci chiar în trup, 
cu limitările lui naturale. Harul lui Dumnezeu 
dăruit prin Sfintele Taine dovedesc o lucrare 
subtilă asupra omului care se mântuiește, mântu- 
irea fiind un proces ontologic de devenire însă 
fără părăsirea identității de om. Viaţa veșnică 
este comuniunea cu Dumnezeu, care impune 
schimbarea sau comunicarea însușirilor dintre 
trup și suflet, astfel încât caracteristicile lumii 
de acum nu vor mai putea determina cenzitar 
materia trupului, ci va avea calități specifice 
sufletului. Mântuirea nu înseamnă deperso- 
nalizare, ci împărtășirea de un mod de viețuire 
dumnezeiesc fără a pierde caracterul omenesc. 
Acest mod de viețuire eshatologic este pregustat 
în anumite experiențe extatice ale iubitorilor de 
Dumnezeu, ca dovadă anticipativă a mântuirii. 

Bibliografie. Cnrpescu, Nicolae, Zeo/ogia dogmatică, vol. 
II, Ed. Renașterea, Cluj-Napoca, 2002; loan DAmas- 
CHINUL, SF., Dogmatica, Ed. Scripta, București, 1993; 
Maxim MĂRTURISITORUL, Sf. Ambigua, Ed. Institutului 
Biblic și de Misiune a Bisericii Ortodoxe Române, Bucu- 
rești, 1995; Maxim MĂRTURISITORUL, SF., Misagogia, 
Ed. Institutului Biblic și de Misiune a Bisericii Orto- 
doxe Române, 2003; Mracea, loan, Diczionar al Noului 
Testament, Ed. lnstitutului Biblic și de Misiune a Bisericii 


Ortodoxe Române, București, 1995; NecoIă, Atha- 
nase, Zeo/ogia Biblică a Vechiului Testament, Ed. „Credinţa 
noastră”, București, 1992; NeLras, Panayotis, Omul — 
animal îndumnezeit, studiu introductiv și traducere diac. 
Ioan I. Ică jr., Ed. Deisis, Sibiu, 1994; Răpucă, Vasile, 
Antropologia Sfântului Grigore de Nyssa, Ed. Institutului 
Biblic și de Misiune a Bisericii Ortodoxe Române, Bucu- 
rești, 1996; Rus, Remus, „Concepţia despre om în marile 
religii”, teză de doctorat în teologie, în: GB, 7-8/1978, 
pp. 715-915; STĂNILOAE, Dumitru, 7eo/ogia dogmatică 
ortodoxă, vol. Il, Ed. Institutului Biblic și de Misiune a 
Bisericii Ortodoxe Române, București, 2005; THUNBERG, 
Lars, Omul şi cosmosul în viziunea Sf. Maxim Mărturisi- 
forul, trad. R. Rus, Ed. Institutului Biblic și de Misiune a 
Bisericii Ortodoxe Române, 1999; VAsrLe ceL MARE, SF., 
Omilii la Elexaemeron, trad. D. Fecioru, Ed. Sophia, 2004. 

Adrian Vasile, Mihai Burlacu 


OMILETICĂ. (gr. omili/4ki techni) Disciplină 


tradițională a Teologiei Practice, care cuprinde 
normele, principiile și strategiile privind 

elaborarea și rostirea predicii, sub cele patru 
forme clasice de prezentare: omilia, predica 
fematică, panegiricul şi pareneza. 

Ca artă modernă a discursului frumos și 
convingător, Omiletica are la temelie, pe de o 
parte, tradiția iudaică a practicării omiliei de la 
Templu, continuată de tradiția creștină primară, 
pe de alta, retorica greco-romană (antică, 
„păgână”), din care a preluat anumite metode 
și mijloace tehnice de redactare și rostire. Iran- 
sferul unei părți însemnate a tehnicii retorice 
greco-romane în patrimoniul omiletic creștin 
s-a făcut mai ales prin intermediul unor tineri 
pasionați de arta oratorică, deveniți mari Părinți 
propovăduitori ai Bisericii nedespărțite, care au 
studiat în școlile retorice, ca, de pildă, Sfinţii 
Trei lerarhi, Vasile cel Mare, Grigorie Teologul 
și loan Gură de Aur, Sfântul Ambrozie, Feri- 
citul Augustin etc. Trebuie menţionat însă că, 
în pofida similitudinilor de ordin tehnic, conţi- 
nutul omileticii creștine se deosebește funda- 
mental de al retoricii antice. 

Repere istorice, etimologice și biblice. Termenul 
„omiletică” nu era cunoscut nici în Antichitate, 
nici în Evul Mediu, el apărând, ca atare, abia 
în secolul al XVII-lea. În schimb, termenul 
„omilie”, desemnând unul dintre genurile 
predicii, apare în scrieri dine secolele II-III, 
avându-și paternitatea la Origen (185-254), 
preluat din terminologia biblică, după cum 
cel de „predică” a fost consacrat de Tertulian 
(160-240), preluat din retorica greco-romană. 
Apogeul omiliei va fi marcat prin geniul de 
excepţie al Sf. loan Gură de Aur. Ca știință, 
însă, termenul „omiletică” va fi propus de 
germanii W. Leyser (1649), în lucrarea Curszs 
Flomileticus şi S. Gâbel (+1685), în Merhodologia 
Flomiletica. Lor le urmează Bayer, care tipărește 
Compendium theologie bomileticae (Jena, 1677). 
Etimologic, cuvântul omilefică, ca disciplină 
teologică și termenul ompi/ie, ca gen al predicii, 
provin din grecescul „Gurigo”, care înseamnă 
a fi în relație cu, a se întâlni, a convorbi, iar 
„Ouilia”, ca substantiv, înseamnă reuniune, 
adunare, întretinere familială, așadar dialog 
(Gpu4oc= mulțime, adunare). În Noul 'Lesta- 
ment, termenul „Ouria” apare de trei ori: 

1. Lc 24, 14: koi avToi Onidovv 2pog GimovG 
nepi nâvrov TOv GvuBefnk6Tov TovTov (și 
aceia vorbeau între ei despre toate întâmplările 
acestea); 2. FA 20, 11: &vapăc 6E koti KAGONGTOv 
ApTov Ko yevo&uevog Ep” ikavOv TE Gui] oug 
ăxpi avyiic, org EEdOev (și dacă S-a suit și 
a frânt pâinea și a mâncat, a vorbit cu ei mult, 
până-n zori). 3. EA 24, 26: &po kai EArilov Sri 
xpnuara 6oOnoeror avT6 vro 705 Ilaviov: 510 
KO TTVKVOTEPOV AVTOV WETANEUNOuEvoG Opiiei 
0VT& (nădăjduind — Felix, n.n.- totodată că 
Pavel îi va da bani; de aceea trimitea după el mai 
des și sta de vorbă cu e[...). Observăm, așadar, 
că sensul nou-testamentar al verbului Outo 
este de convorbire, înțeles pe care trebuie să-l 
reținem și să-l aplicăm și în demersul omiletic 
de acum și totdeauna, întrucât predica nu 
înseamnă monolog, ci convorbire, de fapt, 
întreită convorbire/comunicare a predicatorului: 
cu Dumnezeu, cu ascultătorii și cu sine însuși. 
În Biserica creștină. Omiletica a făcut parte 
din planurile de învățământ încă de la înte- 
meierea Facultăţilor de teologie, înscriindu-se 
între disciplinele „practice”, alături de Litur- 
gică, Pastorală, Drept și Muzică Bisericească. 
În primii ani ai funcționării Facultăţii de 
Teologie (București, 1881; Iași, 1860; Sibiu, 
1921, Cernăuţi, 1875), următoarele materii 
constituiau o singură „catedră”: Catehetica, 
Omiletica, Liturgica și Pastorala, deloc întâm- 
plător, având în vedere strânsa lor legătură, 
fiind predate, la început, de același profesor. Pe 
parcurs, datorită dezvoltării individuale, fiecare 
disciplină și-a câștigat statut propriu, în funcție 
și de profesorii specializați pentru una sau alta 
dintre ele. La București, Omiletica și-a obţinut 
independența propriu-zisă în anul 1928, dar 
asociată cu Catehetica, avându-l ca titular pe 
părintele Grigorie Cristescu (1928-1938). Ea 
va fi legată apoi, potrivit unei bune orientări, de 
Pastorală, ca de pildă în anii 1939, 1941-1943, 
1948-1955. Din anul 1955, Ornilerica, Catehe- 
fica, cu noțiuni de Pedagogie, vor forma o singură 
„catedră”, care va funcţiona în această formulă 
până în anul 1992, când, o dată cu reintrarea 
Facultăţilor de Teologie în Universitate, vor 
rămâne asociate doar Catehetica și Omiletica, 


Pedagogia, intrând în cvartetul disciplinelor 
din „Modulul pedagogic” (a/ăzuri de Psihologie, 
Metodica predării religiei şi Practica pedagogică). 
Manuale, cursuri și profesori de Omiletică. Ca 
prim tratat de Omiletică este socotită Rizorica 
sau învățătura şi întocmirea frumoasei cuvântări 
(Buda, 1798), atribuită lui loan Piuariu- Molnar, 
fiul preotului ortodox loan Molnar, cunoscut 
și sub numele de „Popa Tunsuw”, persecutat de 
autoritățile politice, datorită zelului său pentru 
apărarea credinței ortodoxe în fața acțiunilor 
de catolicizare. O a doua Omiletică reprezen- 
tativă este o traducere din rusește, originalul 
fiind cuprins într-o lucrare de Pastorală a ierar- 
hilor Gheorghe Koniski și Partenie Sopko- 
vski, apărând în românește în două ediții, la 
Buda (1817) şi la Sibiu (1857), cu binecuvân- 
tarea mitropolitului Andrei Șaguna, cu titlul: 
Teologia pastorală cea pentru preoți de legea orto- 
doxă răsăriteană. Propriu-zis, este cea dintâi 
carte de Omiletică în românește. Tratatul care 
a impus în Biserica noastră, însă, termenul ca 
atare este Omi/erica bisericii dreptcredincioase 
răsăritene, aparţinând eruditului Vasile Mitro- 
fanovici (Cernăuţi, 1875). Este cel dintâi tratat 
modern al acestei discipline, în mare măsură 
valabil și astăzi. 

Ca disciplină teologică, Omiletica va fi predată 
la noi de personalități binecunoscute, unii 
dintre ei alcătuind manuale și cursuri, odată 
cu studii și articole de specialitate. La Bucu- 
rești: Badea Cireșeanu, unul din marii noștri 
liturgiști (Tezaurul Jiturgic, în 3 volume), dar 
de la care ne-a rămas și un Curs /itografiat de 
Omilerică, Bucureşti, 1904; Pr. Marin lonescu 
(nimă și suflet. Omiletica vremurilor noastre. 
Planuri şi exerciţii de predică, Bucureşti, 1927); 
Pr. Grigorie Cristescu (Curs dactil,, în ms.), Pr. 
Mihail Bulacu (Ozpi/ia exegezică biblică, Oradea, 
1929), Arhid. Nicolae Balcă (Curs de dacHi] ); 
pr. Constantin Galeriu (Curs dac4i2,), Pr. Vasile 
Răducă. Titular actual: Pr. Vasile Gordon. La 
Sibiu: Pr. Dumitru Belu (Curs de Omilezică, 
dactil., Biblioteca Facultăţii de Teologie din 
Sibiu, ms. 485, f.a.; Pr. Dumitru Călugăr și Pr. 
Sebastian Șebu. Titular actual: Pr. Constantin 
Necula. Din anul 1990, în România ființează 


644 Coordonatori: Pr. Prof. Dr. Ştefan Bucniv, Pr. Prof. Dr. loan TuLcaN 


mai multe Facultăţi de teologie, iar Omiletica 
este predată peste tot între disciplinele de bază: 
lași (Pr. Costachi Grigoraș), Cluj (Pr. loan 
Toader), Craiova (Pr. Adrian Ivan), Oradea (pr. 
Miron Erdei), Arad (Pr. Filip Albu), Târgoviște 
(Pr. Petre Comșa), Constanţa (Pr. Dănuţ Popo- 
vici), Pitești (Pr. Ilie Ivan). Majoritatea titula- 
rilor actuali au publicat și cursuri de Omiletică, 
odată cu studii și articole de specialitate. 
Bibliografie. Beru, Dumitru, Curs de Omi/erică (curs 
dactil.), Biblioteca Facultăţii de Teologie Sibiu, ms. 485, 
f.a.; BONHOEFFER, Dietrich, La parole de la predication. 
Cours d'homiletigue ă Finkenwalde, trad. H. Mottu, Ed. 
Labor et Fides, Gen&ve, 1992; Bu'rrarck, David, Homi- 
Ietic. Moves and structures, Vanderbilt University, 1985; 
Cnapnpock, Fred. B., Prâcer, trad. ].F. Rebeaud, Gen&ve, 
1991; FouN'TouULus, loannou, Omi/eziki, Lessaloniki, 1985 
(lb. greacă); GaLeRIu, Constantin, „Catedra de omileti- 
că-catehetică, cu noțiuni de pedagogie”, în: Sudii Ttolo- 
gice, XXXIII (1981), 7-10, pp. 578-579; Gonpon, Vasile, 
Introducere în Omiletică, Ed. Universităţii, București, 
2001; GarcoRAș, Costachi, „...Mergând, învătați toate 
neamurile!...”- Bazele hristologice, apostolice şi patristice ale 
Catebericii şi Omileticii, Ed. Trinitas, laşi, 2000; Mira, 
Gheorghe, Rezorica zradifională și reforici moderne, Bucu- 
rești, Ed. A11,1998; MrrRoranovici, Vasile, Ozi/erica bise- 
ricii drepteredincioase răsăritene, Cernăuţi, 1875; MorTv, 
Henry et alii, Le def homietigue. Lexegese au service de la 
prediction, Ed. Labor et Fides, Gentve, 1993; Peraescu, 
Nicolae, Ozni/erica. Manual pentru Seminariile 'Teolo- 
gice, București, 1978; RamBaun, R.P., Traize moderne de 
predication, Lyon - Paris, 1941; SărăvăsTRu, Constantin, 
Mic tratat de oratorie, Ed. Universităţii „Alexandru loan 
Cuza”, Iași, 2006; Teonposte, ep. de Polotk și Gluboksk, 
Omunemura. Teopua yepkoânoii nponoedu (Omiletica. 
Teoria predicii bisericești), 1999, Serghiev Posad, 1999 
(rus.); TneopoRov, Evangelou, Ma/bimara ekhlisiastikis 
ritorikis i omiletikis (Cursuri de retorică sau omiletică biseri- 
cească), Atena, 1976 (în gr.); ToapER, loan, Merode noi în 
practica omiletică, București, Cluj-Napoca, 1997. 

Vasile Gordon 


OMILIE. (gr. omilia, omileo — a vorbi, convorbi, 
dialoga, omilos — multime, adunare) Formă 
primară a oratoriei creștine, în relație funda- 
mentală cu Scriptura și Liturghia, conjunctură 
care i-a conferit caracterul său biblic și comu- 
nitar actual. 

Trebuie specificat însă că, dacă astăzi omilia 
este percepută mai ales ca extensie și aprofun- 
dare a mesajului scripturistic și, deopotrivă, 
ca parte componentă a Liturghiei, iniţial, în 

perioada creștinismului primar, a fost factor 
activ în stabilirea canonului biblic și edificarea 
sinaxei liturgice 

Originea Omiliei. Rădăcinile omiliei, atât din 
punctul de vedere al metodei, cât și în privința 
duhului care o animă, se află în iudaism, pe 
de o parte prin discursul rabinic, iar pe de altă 
parte în cel profetic. Urmând practica hristică 
și apostolică, de a explica texte sacre în cadrul 
cultului, primii oratori creștini, fie iudei, fie 
dintre neamuri, au preluat și generalizat în 
creștinism această habitudine oratorică evre- 
iască. Termenul care o desemnează însă este 
de origine grecească, vizând la început dialogul 
amical dintre filozof și discipol. Etimonul 
grecesc a fost preluat și inserat în scrierile 
nou-testamentare, fiind astfel consacrat în 
lumea creștină. Este reprodus de Apostolul 
Pavel, în formă nominală, când îl citează pe 
Menandru în epistola adresată corintenilor (7 
Co 15, 33) şi de Evanghelistul Luca, în formă 
verbală, atunci când descrie: a) vorbirea lui 
Hristos în drum spre Emaus, eveniment la 
care a fost martor alături de Cleopa (Le 24, 
14-15); b) adresarea publică a Apostolului 
Pavel către troieni (FA 20, 11) și c) dialogul 
particular al acestuia cu procuratorul roman 
Marcus Antonius Felix (£A 24, 26). Nu este 
întru totul exagerat a considera că omilia este o 
sinteză creștină originală între tradiția predica- 
torială iudaică și arta oratorică elenistă, motiv 
pentru care, locul în care avea să se manifeste 
hotărât pentru întâia data, nu putea fi altul 
decât Alexandria, faimosul centru elenistic al 
antichității. 

Omilia în Istorie. Până la Origen, care o intro- 
duce în lumina istoriei, omilia traversează 
timpul într-un  quasi-anonimat. Perioada 
postapostolică, preorigenistă, reprezintă pentru 
omilie echivalentul unui misterios ev preis- 
toric, întrucât cele câteva omilii păstrate din 
această vreme, aparţinând de pildă lui Aris- 
tide din Atena, Ipolit Romanul sau Meliton 
de Sardes, reflectă difuz evoluţia ei. Ele apar 
în diverse centre creștine și sunt văduvite de 
dovezi privind continuitatea directă. Genul se 
datorează prodigiosului teolog Origen, care 

prin profunzimea și mărimea creației omiletice, 
anunță „Ziua Omiliei” (330-430), cunoscută în 
istoriografia eclesiastică drept Veacul de Aur 
al Bisericii. În acest timp avem trei momente 
fundamentale: Răsăritul Omiliei prin opera 
omiletică a Sf. Vasile cel Mare, Zenitul Omiliei 
prin contribuția nepereche a Sf. loan Gură de 
Aur și Amurgul Omiliei prin omiliile Ferici- 
tului Augustin. Toţi ceilalți reprezentanți ai lite- 
raturii patristice, creatori de omilii, gravitează 
în jurul acestor mari personalității, fiecare în 
sine reprezentând un moment al vârstei omiliei 
patristice. O nouă etapă în evoluția omiliei, este 
marcată de Sinodul Trulan (692), care, prin 
Can. 19, îngrădește creația originală, recoman- 
dând imitarea omiliilor patristice. Astfel, apar 
în evul mediu timpuriu vestitele colecții de 
omilii, așa-numitele omi/iare (antologii cunos- 
cute la noi, mult mai târziu, sub denumirea de 
cazanii), prin care creaţia omiletică a Sfinților 
Părinți devine o veritabilă scriptura secunda. 
Paradoxal, tocmai această apreciere superlativă 
a omiliilor iluștrilor antecesori (nu nemeritată, 
dar nici oportună în orice condiţii) a condus 
în timp la minimalizarea genului, provocând 
evanescența sa, încât, apogeul predicii medie- 
vale este de fapt un „Nadir” al Omiliei. Reviri- 
mentul se întrezărește în ajunul Reformei și 
se realizează în momentul declanșării acestei 
mișcării cu adânci schimbări în viaţa creștină. 
Reformatorii, din necesitatea de a motiva noua 
lor viziune asupra creștinismului, se vor îndrepta 
spre omilie, cu accent pe exegeză. La rândul lor, 
reprezentanţii  Contra-Reformei, printr-un 
demers deopotrivă defensiv vizavi de provo- 
cările reformatorilor și clarificator în raport 
cu propria doctrină, apelează de asemenea 
la omilie, concepută mai ales ca racordare a 
predicii tematice medievale la izvorul scrip- 
turistic, conturând astfel omilia mai ales sub 
aspectul său tematic. În acest timp, se revigo- 
rează omilia în ambele sale forme (exegefică 
și fematică), aşa cum este concepută până azi 
cu precădere în cadrul Bisericilor tradițio- 
nale. Evident, în perioada ulterioară Reformei, 
omilia nu a fost lipsită de oponenți, printre cei 
mai virulenți numărându-se pastorul luteran 


Claus Harms, care considera că ea te ghiftu- 
iește, dar nu te satură. Cu asupra măsură a avut 
parte însă de numeroși apologeți redutabili, 
printre care: a) protestanți: Johann Gottfried 
Herder, I/pministul cu Biblia în mână (Alfred 
Niebergall) și Gottfried Menken, Redescope- 
ritorul omiliei (Werner Schiitz);, b) catolici: 
Johann Michael Sailer și Paul Wilhelm von 
Keppler; c) ortodocși: Nichifor Iheotokis, 
Nicolae Velimirovici, Oreste Tarangul, Mihail 
Bulacu, Grigore Comşa, Dumitru Belu ș.a. 
Omilia şi Liturghia. Omilia este de jure parte 
componentă a Sfintei Liturghii, urmând 
imediat după lecturile biblice, însoţindu-le 
îndeaproape, cu rolul de a le revela subiectiv 
sensul, Pic ez nunc, mijlocind astfel întâlnirea 
personal-comunitară cu Hristos și prefațând în 
același timp comuniunea euharistică. Omilia, 
în afara adunării liturgice, rămâne de fapt 
simplă exegeză, chiar dacă este expusă public, 
fiind lipsită de aportul necesar al comunității 
exprimat de Amin-ul liturgic, prin care se 
proclamă autenticitatea interpretării și recu- 
noscută ca act teandric eclesial. Așadar, legă- 
tura cu Liturghia este o particularitate funda- 
mentală a omiliei. 

Omilia şi Scriptura. Relaţia cu Scriptura este 
o altă caracteristică sine gua non a omiliei. 
Binomul Omilie-Scriptură reflectă, în cadrul 
Liturghiei, relația dintre Hristos și Duhul 
Sfânt. Astfel, revelaţia obiectivă hristică, 
consemnată scripturistic, este subiectivizată 
omiletic, conform cuvântului: Acela Mă va 
slăvi, pentru că din al Meu va ua şi vă va vesti 
(n 16, 14). Prin omilie, textul biblic este supus 
unei transfigurări similare aceleia pe care o 
exercită prisma optică în cazul luminii, căci, așa 
precum aceasta descompune lumina în spectrul 
culorilor curcubeului, tot așa omilia vădește 
energiile comprimate în Scripturi. Omilia, 
ca lucrare a Duhului Sfânt, are menirea de a 
contemporaneiza mesajul lui Hristos, de a 
prelua Cuvântul întrupat în literele sacre și a-L 
dezvălui spre cuminecare credincioșilor. Sinte- 
tizând, într-o formulare dogmatico-liturgică, 
omilia preface epicletic substanța biblică şi o îpos- 
taziază spre împărtășirea personală cu Iristos. În 

funcție de modul în care omilia se raportează 
la Scriptură, în speță la pericopa evanghelică 
sau apostolică de interpretat, s-au conturat în 
istorie două tipuri de omilii: a) ommi/ia exegerică, 
atunci când Scriptura este scop în sine, pe baza 
sa împrospătându-se învățătura și descope- 
rindu-se noi adâncimi ele acesteia și b) omi/ia 
tematică, atunci când Scriptura este doar mijloc 
prin care o doctrina, tezaurizată și codificată 
deja, este lămurită și motivată biblic. 

Bibliografie. BonneN, Rudolf, Predig//ebre, Chr. Kaiser 
Guitersloher Verlaghaus, 6, Auflage, Gitersloh, 1993; 
BOoNHOEFFER, Dietrich, La parole de /a predication, 
trad. H. Mottu, Geneve, 1992; Buacu, Mihail, Școala 
exegetică biblică din Antiohia, Bucureşti, 1931; BuLacu, 
Mihail, Omilia exegetică-biblică, Oradea, 1929; Busse, 
Ulrich, Das Nazarerh-Manifest Jesu, Stuttgarter Bibels- 
tudien 91, Stuttgart, 1978; BurrRIck, David, Hozni/eric 
Moves and Structures, SCM Press LID, London, 1987; 
CasrEscu, Grigorie, „Omilie «mare» și omilie «mică» 
sau omilie «tematică» și omilie «exegetică»?, în: MMS, 
XXXIV (1958), 1-2, pp. 46-58; Dună, Nicolae, „Omilia 
biblică și actualitatea ei”, în: S7, XXXV (1983), 1-2, 
pp. 27-43; GoRDonN, Vasile, „Predica, parte integrantă a 
cultului divin”, în: GB, L (1992), 3-4, pp. 42-46; Hinsc- 
HLER, Horst, Bib/isch predigen, Lutherisches Verlaghaus, 
2, Auflage, Hannover, 1988; Honsr, Albrecht, Preziger, 
Verlag W. Kohlhammer, Stuttgart, 1985; MULLea, 
Hans Martin, Flomi/erik — eine evangelische Predigtlehre, 
Berlin, 1996; NreBERGALL, Alfred, „Die Geschichte der 
christlichen Predigt”, în Leizurgia, 2 vol., Kassel, 1955, 
pp. 181-353; ScHNEvYER, Johann Baptist, Die Fomifie, 
Freiburg im Breisgau, 1964; Scnurz, Werner, Gesci- 
chte der christlichen Predigt, Berlin, 1972; STADELMANN, 
Helge, Schrifigemăf predigen — Plădoyer und Anleitung fiir 
die Auslegungspredigt, 3, Ed. Auflage, Wuppertal, 1996; 
TARANGUL, Oreste, Regenerarea predicii, Chișinău, 1934; 
TeiHAAs, Wolfgang, Finfihrung în die Predigtlehre, 5, 
Ed. Unverânderte Auflage, Darmstadt, 1991. 


Constantin Paraschiv 


OMOFOR. (gr. omoforion, omos - umăr şi 
fero - a purta; lat. bumerale, pallium, amictus) 
Veșmânt liturgic specific episcopului, purtat 
pe umeri, în jurul gâtului. Este unul dintre cele 
mai vechi veșminte arhierești, întrebuințarea 
lui fiind atestată încă din secolul al IV-lea. Este 
întâlnit și în Bisericile Vechi-Orientale, cu 
excepţia nestorienilor chaldeeni (persani). 

Originile omoforului ar fi, după unii cercetători, 
în veșmântul purtat de arhiereii Legii Vechi, 
în timpul slujirii la Cortul Sfânt și la templu, 

numit efod sau umerar (Îș 25, 4, 6-7, 39, 2-4), 
după alții ar fi o distincție acordată de împărații 
romani episcopilor Romei, în cursul veacului 
al V-lea, pentru a se deosebi de ceilalți clerici, 
distincție care corespunde astăzi cu veșmântul 
numit pa/lium, din tradiția romano-catolică. 
La început îl purtau doar papii care, uneori, 
îl acordau ca distincție și altor episcopi. În 
prezent îl poartă și primaţii, arhiepiscopii și 
anumiți episcopi privilegiați. 

În Răsărit a fost purtat de la început de toți 
episcopii, fiind considerat simbolul demnității 
episcopale. Când unui episcop i se lua omoforul 
aceasta echivala cu depunerea din treaptă. Până 
în secolul al XVIII-lea culoarea omoforului era 
albă. După această dată el s-a confecționat din 
același material ca și sacosul. Există două tipuri 
de omofor: mare și mic. Cel dintâi se poartă 
numai la începutul Sfintei Liturghii, până la 
citirea Apostolului. Omoforul simbolizează oaia 
cea pierdută pe care, găsind-o păstorul, o poartă 
pe umeri înapoi la turmă. Rânduielile tipiconale 
indică momentele din timpul Sfintei Liturghii 
când arhiereul așază omoforul pe grumaz și când 
îl dă jos, aceste gesturi rituale fiind în funcție de 
semnificația actului liturgic pe care îl săvârșește 
și de rolul arhiereului în săvârșirea lui. 
Bibliografie. BRAnişrE, Ene, Lifurgica Generală, 1, Ed. 
Episcopiei Dunării de Jos, Galaţi, 52002. 


Viorel Sava 


ONTOLOGIE. (gr. on participiul vb. einai - 
ceea ce este, respectiv Jogos — discurs) Disciplină 
sau discurs specific filosofiei, care abordează în 
mod sistematic conceptul de ființă. 

Spre deosebire de Antichitate, modernitatea 
propune un demers științific care se delimi- 
tează riguros de orice afirmaţie privind ceea 
ce este „în ființă” un obiect al cunoașterii știin- 
ţifice. În acest sens viziunea lui Aristotel cum 
că „[...] există o știință care studiază Fiinţa 
așa cum este ea și atributele care îi aparțin în 
chip esențial. Ea nu se confundă cu niciuna 
dintre științele numite particulare, pentru că 
niciuna dintre aceste științe nu consideră în 
general ființa ca ființă, ci decupând o parte 
din ea îi studiază atributele”. Din acest punct 

de vedere, ontologia ar putea fi considerată o 
știință în accepțiunea modernă a termenului. 
Ontologia pare să facă parte mai curând din 
câmpul cercetării filosofice, metafizice. Semna- 
lând dificultatea unei încadrări precise a onto- 
logiei în chiar interiorul filosofiei, remarcăm că 
unii o consideră ca desemnând „generalitatea 
filosofiei ființei prin opoziție cu specializările 
metafizicii (teologie, cosmologie, psihologie). 
Cert este că termenul „ontologie” îl întâlnim 
formulat ca atare la începutul secolului al 
XVII-lea, menţionat în articolul „Abstractio” 
din Lexicon philosophicum al lui Rudolf Gockel 
(deci ca termen filosofic), și definind în acest 
context „filosofia ființei sau a transcedentali- 
ilor” (noţiune aparținând scolasticii). Termenul 
va căpăta mai târziu la Kant un sens „idealist 
și critic”, purtând „[...] funcţia de a determina 
sistemul de concepte și principii de așteptare 
(entendement, fr.) (transcedentaliile scolasticii) 
fără relații cu obiectele date”. 

Ontologia nu poate fi considerată știință, ci 
eventual filosofie. Dată fiind însă particulari- 
tatea obiectului său de cercetare („fiinţa”— ousia; 
ontologia este în fapt o ousia-ologie), și având în 
vedere definiția ontologică pe care Dumnezeu 
Însuși o oferă umanităţii despre Sine - „Eu 
sunt Cel ce sunt” — în Vechiul Testament, ne 
întrebăm legitim: să fie mai curând ontologia 
un gest de teologie? Dacă scolastica apuseană 
părea a accepta ontologia în câmpul preocu- 
părilor sale (cel puţin privind creaţia), teologia 
răsăriteană, afirmând apofatismul absolut în 
ceea ce privește cunoașterea a ceea ce este „în 
ființă” Fiinţa divină, care constituie „obiectul” 
prin excelență al preocupărilor sale (și doar în 
mod secundar creaţia), se regăsește mai curând 
în viziunea conform căreia „[...] ontologia se 
distinge de teologie prin aceea că discursul 
categorial nu are priză asupra Fiinţei divine. 
[...] știința ființei ca ființă trece prin punerea în 
relație predicativă a diferitelor categorii, desti- 
nată să rezolve întrucâtva imposibilitatea unei 
intuiri directe a ființei.” 

Ontologia poate constitui astăzi paradoxalul 
cadru catalizator al unei reînnoite reflecții 
științifice și teologice în măsura în care fizica 


contemporană oferă posibilitatea unei întâlniri 
cu realul îndepărtat, profund, „acoperit”, iar 
teologia propune trăirea concretă a tainicului, 
a apofaticului: „[...] fizica actuală [...] pare a 
furniza trei certitudini. Prima este că răspun- 
surile la chestionarea ontologică nu mai ţin de 
domeniul banalului. Ele nu mai pot fi de tipul: 
„există corpusculi numiţi electroni, neutrino, 
fotoni și quarci, și toate lucrurile care există 
nu sunt decât combinaţii ale corpusculilor în 
chestiune”. A doua este că principiul diviziunii 
prin gândire, scump lui Descartes, dacă este de 
a fi păstrat pentru știință, este de a fi respins 
pentru ontologie. Și a treia, parțial legată de 
a doua, este că fizica actuală nu este o onto- 
logie. [...] Fizica ne poate spune care repre- 
zentări ale realităţii sunt de respins întrucât 
sunt contrarii experienței, dar nu îi aparține a 
ne putea spune cu certitudine dacă cutare sau 
cutare reprezentare este adecvată realității. Și 
atunci, ceea ce există, ființa, ce este? [...] marile 
interogații ale filosofiei perene, pe care le-am 
crezut depășite, se redeschid, dar fără o ștergere 
a celor achiziționate (între timp, n.n)”. Ceea ce 
face pe fizicianul contemporan să se întrebe: 
„Cum putem, în toate acestea, să ne regăsim 
un pic reperele? Va fi aceasta mai curând de 
partea teologiei? O invită, evident, caracterul 
în același timp unitar și transcendent al acestui 
„real ultim”. Dar aceasta va fi, mai curând, îmi 
pare, teologia negativă de tip Dionisie Areo- 
pagitul [...] decât teologia, prea compromisă 
cu „realismul obiectivist” care-și găsește prin- 
cipalele repere la Aristotel” (autorul se referă 
aici la teologia scolastică catolică, n.n). Aceasta 
este o pledoarie pentru nevoia omului de 
știință contemporan, în demersul său de înțe- 
legere a realității profunde, de a se sprijini pe 
reperele gândirii tradiționale autentice, a celei 
neimpurificate de amestecul cugetării filoso- 
fice raționalizatoare. Întâlnirea cu realul, cel 
atât de tainic, pare a cere în mod necesar un 
gest de investigare cât mai cuprinzător și care 
să profite de bogăţia competenţelor specifice 
științei, ale teologiei, și, de ce nu, ale ontolo- 
giei, cu specificitatea demersului său: „Realul 
este departe, este limpede. Întrebare: este el 

fizic sau non-fizic? Înţeleg prin aceasta: este el 
în totalitatea sa descriptibil [...] prin mijloacele 
unci științe exacte (și, de preferință, unificate)? 
Știința, altfel spus, poate ea să vizeze o realitate 
în sine? Poate spera ea într-o zi să devină onto- 
logic, sau, mai precis, ontologia?” Termenul 
„flință” este utilizat aici făcând referire la ceea 
ce există, însuflețit sau neînsuflețit (ere, fr.). 
Chestiunea se pune cu acuitate în fizica cuan- 
tică în măsura în care „obiectul” cuantic este 
un „âtre”, un obiect care nu mai seamănă cu 
nimic obiectului fizicii clasice, fiind și material 


și imaterial, și localizat și nelocalizat. 
Bibliografie. EspacnaT, de Bernard, Physigue contem- 
poraine et intelligibilite du monde, PhiloScience, (2004- 
2005) 1: Espacnar, de Bernard, Florilge pour une autre 
Jecture de l'univers, GoDIN, Christian, Dicfionnaire de 
philosophie, Ed. Fayard — Editions du temps, 2004; Orra- 
VIANI, Didier, Onologie, în Dictionnaire des concepts philo- 
sophiques, Ed. CNRS — Larousse, 2006. 


Răzvan lonescu, Adrian Lemeni 


ORĂR. (gr. orarion; lat. sudarium, strophium, 
Jinteolum, stola) Veşmânt liturgic specific treptei 
diaconatului, care are forma unei fâșii înguste 
de stofă (lăţimea cca 15 cm, lungimea 3,5-4 m) 
făcut din același material ca și stiharul. 
Denumirea acestui veșmânt ar proveni, după 
unii, de la verbul oro, orare (lat.) — a se ruga, 
pentru că, iniţial, orarul a fost o pânză subțire, 
albă, îngustă și lungă, pe care o purtau diaconii 
pe mână pentru a da semnalul la rugăciune. 
După alții, denumirea de orar provine de la os, 
oris (lat.) - gură, amintind de șerveţelul folosit 
în vechime pentru a se șterge credincioșii la 
gură după ce se împărtășeau. A treia opinie, 
aparținând unor canoniști ortodocși, ca Teodor 
Balsamon și Matei Vlastaris, susțin că denu- 
mirea acestui veșmânt derivă de la grecescul 
Op (a vedea, a observa), pentru că cei care îl 
poartă trebuie să fie cu luare aminte la săvâr- 
şirea Sfintelor Taine. 

Prima mențiune despre existența acestui 
veșmânt liturgic datează din veacul al IV-lea 
și o găsim în Can. 22, 23 Laod. (Sinod local 
în Asia Mică). Exegeza liturgică menţionează 
faptul că orarul amintește de ștergarul cu care 
S-a încins Mântuitorul la Cina cea de Taină 

și simbolizează smerenia Lui arătată atunci 
când a spălat picioarele ucenicilor. După 
interpretarea dată de Sf. Simeon al Lesalo- 
nicului, purtarea orarului pe umeri de către 
diacon semnifică aripile îngerești, fapt sugerat 
și de cântarea îngerească „Sfânt, Sfânt, Sfânt, 
Domnul Savaot...” brodată pe el și pe care 


diaconul o rostește atunci când îmbracă orarul. 


Bibliografie. BRAnIșTE, Ene, Lifurgica Generală, vol. |, 
Ed. Episcopiei Dunării de Jos, Galaţi, 52002. 


Viorel Sava 


ORGANIZĂRE. (can.) Formă prin care Bise- 
rica se structurează în plan ierarhic, canonic și 
administrativ. 

Organizarea canonică și administrativ-terito- 
rială a Bisericii Ortodoxe Române se regle- 
mentează prin hotărârea Sfântului Sinod și se 
pune în practică prin intermediul tuturor orga- 
nismelor competente din Biserică. În confor- 
mitate cu prevederea Can. 17 Sin. IV Ec., ce 
prevede că organizarea bisericească urmează 
organizarea administrativ teritorială a statului. 
Organizarea și reorganizarea bisericească 
administrativ-teritorială ar trebui reglementată 
ca atare, însă această prevedere impune o abor- 
dare din perspectiva lucrării Bisericii, în sensul 
că organizarea Statului poate să pună la dispo- 
ziţia Bisericii mijloace care pot facilita misi- 
unea acesteia și nu ca obligativitate. Organi- 
zarea Bisericii Ortodoxe Române este definită 
de sistemul mitropolitan, în cadrul Patriarhiei. 
Astfel, Biserica Ortodoxă Română este orga- 
nizată ca Patriarhie, cu titulatura „Patriarhia 
Română”, arătând că aceasta cuprinde eparhii 
(Arhiepiscopii și Episcopii) grupate în Mitro- 
polii, precum și alte unități în interiorul sau în 
afara granițelor României (art. 6 din Statut). 
Sub raportul orânduirii canonice și administra- 
tive, Biserica Ortodoxă Română cuprinde șase 
mitropolii în granițele țării: 

1. Mitropolia Munteniei și Dobrogei, cu epar- 
hiile: Arhiepiscopia Bucureștilor, cu sediul în 
Municipiul București; Arhiepiscopia omi- 
sului, cu sediul în Municipiul Constanţa; 
Arhiepiscopia Târgoviștei, cu sediul în Muni- 
cipiul Târgoviște; Arhiepiscopia Argeșului și 

Muscelului, cu sediul în Municipiul Curtea 
de Argeș; Arhiepiscopia Buzăului și Vrancei, 
cu sediul în Municipiul Buzău; Arhiepiscopia 
Dunării de Jos, cu sediul în Municipiul Galaţi; 
Episcopia Sloboziei și Călăraşilor, cu sediul 
în Municipiul Slobozia; Episcopia Alexan- 
driei și Teleormanului, cu sediul în Municipiul 
Alexandria; Episcopia Giurgiului, cu sediul 
în Municipiul Giurgiu; Episcopia Tulcei, cu 
sediul în Municipiul Tulcea. 

2. Mitropolia Moldovei și Bucovinei, cu eparhiile: 
Arhiepiscopia Iașilor, cu sediul în Municipiul Iași; 
Arhiepiscopia Sucevei și Rădăuţilor, cu sediul în 
Municipiul Suceava; Arhiepiscopia Romanului 
și Bacăului, cu sediul în Municipiul Roman; 
Episcopia Hușilor, cu sediul în Municipiul Huși. 
3. Mitropolia Ardealului, cu eparhiile: Arhiepi- 
scopia Sibiului, cu sediul în Municipiul Sibiu; 
Episcopia Covasnei și Harghitei, cu sediul în 
Municipiul Miercurea Ciuc. 

4. Mitropolia Clujului, Albei, Crișanei și 
Maramureșului, cu eparhiile: Arhiepiscopia 
Vadului, Feleacului și Clujului, cu sediul în 
Municipiul Cluj-Napoca; Arhiepiscopia Alba 
Iuliei, cu sediul în Municipiul Alba Iulia; 
Episcopia Ortodoxă Română a Oradiei, cu 
sediul în Municipiul Oradea; Episcopia Orto- 
doxă Română a Maramureșului și Sătmarului, 
cu sediul în Municipiul Baia Mare; Episcopia 
Sălajului, cu sediul în Municipiul Zalău. 

5. Mitropolia Olteniei, cu eparhiile: Arhi- 
episcopia Craiovei, cu sediul în Municipiul 
Craiova; Arhiepiscopia Râmnicului, cu sediul 
în Municipiul Râmnicu Vâlcea; Episcopia 
Severinului și Strehaiei, cu sediul în Municipiul 
Drobeta-Iurnu Severin; Episcopia Slatinei și 
Romanaţilor, cu sediul în Municipiul Slatina. 
6. Mitropolia Banatului, cu eparhiile: Arhiepi- 
scopia Timișoarei, cu sediul în Municipiul Timi- 
șoara; Arhiepiscopia Aradului, cu sediul în Muni- 
cipiul Arad; Episcopia Caransebeșului, cu sediul 
în Municipiul Caransebeș; Episcopia Devei și 
Hunedoarei, cu sediul în Municipiul Deva. 

In afara granițelor României: 

7. Mitropolia Basarabiei, autonomă și de stil 
vechi și Exarhat al Plaiurilor, cuprinzând: Arhi- 
episcopia Chișinăului, cu sediul în Municipiul 


Chișinău; Episcopia de Bălți (fostă a Hoti- 
nului), cu sediul în orașul Bălți; Episcopia 
Basarabiei de Sud (fostă de Cetatea Albă-Is- 
mail), cu sediul în orașul Cantemir; Episcopia 
Ortodoxă a Dubăsarilor și a toată Transnistria 
(fostă Misiunea Ortodoxă Română din Trans- 
nistria), cu sediul la Dubăsari. 

8. Mitropolia Ortodoxă Română a Europei 
Occidentale și Meridionale, cuprinzând: Arhi- 
episcopia Ortodoxă Română a Europei Occi- 
dentale, cu sediul la Paris; Episcopia Ortodoxă 
Română a Italiei, cu sediul la Roma; Episcopia 
Ortodoxă Română a Spaniei și Portugaliei, cu 
sediul la Madrid. 

9. Mitropolia Ortodoxă Română a Germa- 
nici, Europei Centrale și de Nord, cuprinzând: 
Arhiepiscopia Ortodoxă Română a Germaniei, 
Austriei și Luxemburgului, cu sediul la Niirn- 
berg; Episcopia Ortodoxă Română a Europei 
de Nord, cu sediul la Stockholm. 

În jurisdicţia directă a Patriarhiei Române mai 
sunt următoarele unități bisericești: Arhiepi- 
scopia Ortodoxă Română a celor două Americi, 
cu sediul la Chicago; Episcopia Daciei Felix, cu 
sediul administrativ în Vârșeț, Episcopia Orto- 
doxă Română din Ungaria, cu sediul în Gyula; 
Episcopia Ortodoxă Română a Australiei și 
Noii Zeelande, cu sediul la Melbourne. 

Pe lângă acestea mai cuprinde în străinătate 
reprezentanțe și comunități ale Patriarhiei 
Române: Reprezentanţa Patriarhiei Române la 
Locurile Sfinte (Așezământul Românesc de la 
lerusalim; Așezământul Românesc de la Ierihon 
cu Centrul de Studii și Pelerinaje „Sfântul 
Cuvios loan lacob”, Așezământul Românesc de 
la lordan), Reprezentanţa Patriarhiei Române 
pe lângă instituţiile europene (Bruxelles), 
Reprezentanţa Patriarhiei Române de la Sofia 
(Bulgaria), Comunitatea Ortodoxă Română 
din 'Lurcia (Istanbul), Comunitatea Ortodoxă 
Română din Africa de Sud (Johannesburg), 
Comunitatea Ortodoxă Română din Cipru 
(Nicosia), Comunitatea Ortodoxă Română din 
Japonia (Tokyo, Osaka), Comunitatea Ortodoxă 
Română din Siria (Damasc) și unităţi orto- 
doxe române care păstrează legături spirituale 
și culturale cu Patriarhia Română, cum sunt: 


650 Coordonatori: Pr. Prof. Dr. Ștefan Bucur, Pr. Prof. Dr. loan TuLcaN 


Așezămintele Românești din Sfântul Munte 
Athos (Prodromu, Lacu și alte schituri sau chilii), 
precum și alte unități asemănătoare acestora. 
Conform tradiției, organizarea canonică a 
Bisericii Ortodoxe Române pune accentul 
pe mijloacele pe care Biserica și le pune la 
dispoziţie pentru o mai bună organizare a 
comuniunii și a unităţii, având organisme 
deliberative, executive și administrative atât la 
nivel central, cât și la nivel local. În Biserica 
Ortodoxă Română, la nivel central, funcţio- 
nează organisme centrale deliberative: Sfântul 
Sinod, Sinodul Permanent, Adunarea Naţio- 
nală Bisericească; organisme centrale execu- 
tive: Patriarhul, Consiliul Naţional Bisericesc, 
Permanența Consiliului Naţional Bisericesc și 
organisme centrale administrative: Cancelaria 
Sfântului Sinod, Administraţia Patriarhală 
(art. 9 din Statut). 

La nivel local, unităţile bisericești compo- 
nente ale Bisericii Ortodoxe Române, orga- 
nizată ca Patriarhie, sunt: parohia, mănăstirea, 
protopopiatul (protoieria), vicariatul, eparhia 
(arhiepiscopia și episcopia), mitropolia (art. 
40 din Statut). Conform prevederii art. 40, 2 
din Statutul pentru organizarea și funcţionarea 
Bisericii Ortodoxe Române, fiecare unitate 
componentă a Bisericii, „are dreptul de a se 
conduce și de a se administra autonom față de 
altă parte componentă de același rang și de a 
participa, prin reprezentanții săi aleși, clerici 
și mireni — în cazul parohiilor și eparhiilor, la 
lucrările unităţilor componente superioare”. 
Toate unităţile componente și organismele 
locale de același grad se constituie și funcți- 
onează într-un mod identic pentru întreaga 
Biserică Ortodoxă Română (art. 40, 4 din 
Statut). Szarurul Pentru organizarea şi funcțio- 
narea Bisericii Ortodoxe Române prevede înfi- 
inţarea de asociaţii, fundaţii și de instituţii cu 
caracter economic la nivel local, pentru susți- 
nerea activităților social-filantropice, soci- 
al-medicale, cultural-educaţionale și misionare 


ale Bisericii (art. 40, 2 din Statut). 
Bibliografie. Szazutul pentru organizarea şi functionarea 
Bisericii Ortodoxe Române, 2011. 

Emilian — Iustinian Roman 


DICŢIONAR DE TEOLOGIE ORTODOXĂ 


ORNÂTE. v. VEȘMÎNTE LITURGICE. 


ORTODOX. 1. Creștin, membru al comuni- 
tății Bisericii Ortodoxe, care mărturisește apar- 
tenența la tradiția apostolică, patristică și post/ 
neo-patristică, în chip neîntrerupt și neschimbat, 
din timpul Mântuitorului și până în prezent, 
printr-o spiritualitate cu un profund caracter 
trinitar, hristologic, pnevmatologic și eclesial. 

A fi ortodox înseamnă a trăi în mod plenar 
viața de comuniune cu Dumnezeu în har, a da 
slavă lui Dumnezeu, trăind o viață neîntinată 
de păcat. În Rai, primii oameni aduceau această 
slăvire lui Dumnezeu-Ireime fără nici o înti- 
năciune. După păcat, ortodoxia, ca stare doxo- 
logică, părăsește firea omului, dar este restabi- 
lită de Fiul lui Dumnezeu întrupat, Mântui- 
torul isus Hristos, și mărturisită întregii lumi 
prin activitatea misionară a Sfinţilor Apostoli, 
iar azi prin Biserica Ortodoxă. În raport cu 
Dumnezeirea, creștinul ortodox are conștiința 
insondabilului, a trăirii inefabile și a sinergis- 
mului teandric. 

II. Calitate a unui lucru sau fapt de a fi aparte- 


nent creștinismului ortodox sau ortodoxiei. 
Bibliografie. Evpoxrmov, Paul, Orzozoxia, trad. I. 1. Popa, 
Ed. Institutului Biblic și de Misiune a Bisericii Ortodoxe 
Române, București 1996; Popescu, Dumitru, Orzodoxie şi 
contemporaneitate, Ed. Diogene, București 1996; Popescu, 
Teodor M., Biserica mărturisitoare, Ed. Credinţa Noastră, 
București 1995 (reedit.), Srănrroae, Dumitru, „Câteva 
trăsături caracteristice ale Ortodoxiei”, în: MO, XXII 
(1970) 7-8, pp. 730-743. 

Himcinschi Mihai 


ORTODOXIE. (gr. orfhos — dreaptă şi doxa 
— părere, opinie, credință, ortodox — dreapta 
credință, închinarea adevărată) Caracteristică 
esențială a Bisericilor din Răsărit de a păstra 
și propovădui credința membrilor ei în modul 
cel mai fidel cu Revelația dumnezeiască și în 
continuitate directă și neîntreruptă cu Tradiţia 
Apostolică, prin intermediul ethosului teolo- 
giei patristice și neopatristice. 

Această credință dreaptă constituie credința 
comună a Bisericii nedespărțite din primul 
mileniu creștin. Cu alte cuvinte, Ortodoxia se 
identifică cu Tradiţia Apostolică trecută prin 

gândirea, experiența și slujirea marilor Părinți ai 
Bisericii, care a fost apoi primită și acceptată prin 
consensul Bisericii de pretutindeni (consensus 
eccelsiae dispersae). Regula credinței apostolice 
a constituit criteriul de bază pentru evoluţiile 
doctrinare ulterioare. De aceea, Biserica a fost 
deosebit de atentă și receptivă la această lucrare 
de primire, păstrare, interpretare și transmi- 
tere a radiţiei Apostolice, considerând orice 
discontinuitate sau abatere de la această regulă a 
credinței, o abandonare a Ortodoxiei. Ortodoxia 
își prezintă, fundamentează și apără dogmele 
credinței tocmai prin această continuitate a filo- 
nului apostolic și patristic, în timp ce celelalte 
Biserici și Confesiuni au apărut printr-un fel de 
separare sau îndepărtare de la această Tradiţie 
neîntreruptă, formându-și mai târziu tradiția lor 
confesională proprie. Spre a exemplifica menți- 
onăm două evenimente istorice majore: Biseri- 
cile așa-numite precalcedoniene sau necalcedo- 
niene au apărut în veacul al V-lea, în contextul 
controverselor hristologice, ele neacceptând 
dogma hristologică de la Calcedon (451); Bise- 
rica Romano-Catolică apare ca și organism 
bisericesc propriu în urma schismei de la 1054, 
conturându-și în evoluţiile ei ulterioare unele 
trăsături confesionale proprii. 

Ortodoxia ca și credință și viață creștină își are 
rădăcinile în Răsărit și se identifică cu gran- 
dioasa sinteză patristică, adică bogăţia teza- 
urului doctrinar, teologic, liturgic și canonic 
sau disciplinar, în care ea identifică coordona- 
tele fundamentale ale credinței apostolice, ale 
cărei consecințe au fost identificate în perioada 
sinoadelor ecumenice. Tradiţia Apostolică însă, 
nu poate fi limitată la doar câteva secole, ci ea 
se află într-un proces continuu de interpretare 
și actualizare potrivit nevoilor, interogațiilor și 
provocărilor fiecărei epoci. În contextul Orto- 
doxiei au apărut mai multe aspecte pe care le 
menţionăm: 1) în veacurile VI-VIII a apărut 
ritul bizantin, în cadrul căruia se află litur- 
ghiile numite bizantine care au o importanță 
excepțională în păstrarea regulii de credință 
apostolice, dar și cu un impact de excepție în 
păstrarea unităţii de cult și de spiritualitate a 
Ortodoxiei; 2) un alt moment semnificativ în 


viața Ortodoxiei îl constituie sinteza dogmatică 
a Sf. loan Damaschin din veacul al VIII-lea, 
lucrare în care autorul ei rezumă, explici- 
tează și interpretează tot ce a avut mai valoros 
întreaga Tradiţie patristică de până la cl; 3) în 
viața Ortodoxiei a avut loc în veacul al XIV-lea 
un eveniment major de revigorare doctri- 
nară și duhovnicească prin mișcarea isihastă, 
reprezentată de Sf. Grigorie Palama (11359). 
Meritul acestei mișcări de înnoire este acela 
de a fi precizat doctrina despre raportul dintre 
ființa lui Dumnezeu incognoscibilă și neapro- 
piată și energiile Sale divine, necreate, prin care 
Dumnezeu se împărtășește oamenilor, energii 
prin care Dumnezeu a creat, providenţiază, 
mântuiește și desăvârșește lumea. 

Odată cu căderea Constantinopolului sub turci 
(1453), centrul Ortodoxiei care a căzut sub 
ocupaţie necreștină a fost redus la o existență 
minimală, pierzându-și influența în lucrarea 
de coordonare teologic-misionară în ansam- 
blul Ortodoxiei. Începând cu veacul al XVI-lea, 
Ortodoxiile locale au avut un rol și o responsa- 
bilitate din ce în ce mai mare în păstrarea și afir- 
marea Ortodoxiei. Spre exemplu putem aminti 
ofensiva romano-catolică și mai apoi protes- 
tantă în spaţiile ortodoxe, determinând Biseri- 
cile Ortodoxe locale să răspundă acestei ofensive 
prin Mărturisiri de credință oficiale, prin care se 
afirma dreapta credință. Începând cu secolul al 
XVIII-lea și până în secolul al XX-lea, Biseri- 
cile Ortodoxe locale au obţinut recunoașterea 
autocefaliei de către Constantinopol, precum 
și rangul de patriarhate. Din acest moment în 
viața Ortodoxiei începe o nouă etapă de afir- 
mare crescândă a Ortodoxiei universale care se 


manifestă ca unitate în diversitate. 
Bibliografie. Baia, Ion, Dicţionar de Ttologie Ortodoxă, 
Ed. Institutului Biblic și de Misiune a Bisericii Ortodoxe 
Române, București, 21994; CLEMENT, Olivier, L/Eglise 
Orthodoxe, Paris, 1961; Evpokrmov, Paul, L/Or/hodoxie, 
Neuchatel, Paris, 1959; Kovarevskv, Maxim, Orzhodoxie er 
Occident, Renaissance d une Eglise locale, Editions Carbonnel, 
Paris, 1990; Şesan, Milan, „Circulaţia cuvântului ortodox 
după 1054, în: MA, 1 (1956), 3-4, pp. 240-253; Şesan, 
Milan, „Ortodoxia. Istoricul noţiunii”, în: MA, I (1956), 
1-2, pp. 63-73; WARE, Timothy, L/Orzhodoxie. L/Eglise des 
sept concilies, Ed. Desclee de Browuwer, Paris, 1963. 

Ioan Tulcan 

ORTOPRAXIE. (gr. orzhos — drept și praxis 
— urare, faptă, slujire) Dreaptă făptuire sau 
slujire; făptuire în conformitate cu credința cea 
dreaptă. 

În textul de la Iacov 2, 26 se subliniază inter- 
dependența celor doi termeni: credința fără 
fapte este moartă, în sensul în care credința 
se exprimă prin fapte. Altfel spus, ortopraxia 
înseamnă viețuirea adecvată, aplicarea corectă 
în practică a unei învățături de credință autentic 
ortodoxe. Dreapta mărturisire și preamărire a 
lui Dumnezeu necesită și slujirea aproapelui și 
a lumii, căci faptele întăresc credința omului, 
o argumentează și-i descoperă finalitatea. De 
aceea, Judecata de Apoi va viza deopotrivă 
credința și faptele omului. 

Putem vorbi despre cu adevărat despre „Orto- 
doxia vie” doar cu referire la ortopraxie, iar 
trăirea religioasă conform dreptei credințe poate 
avea atât o formă individuală (milostenie, post, 
rugăciune personală etc.) cât și una comuni- 
tară (cultul, activitatea socială ca „sacramentul 
fratelui”). Relevantă pentru Pr. prof. loan Bria 
este viziunea Sf. loan Gură de Aur despre mai 
multe căi de mântuire pe care le practică creș- 
tinii — în virtutea preoţiei lor universale primită 
prin “Tainele de iniţiere (Botez, Mirungere, 
Euharistie): 1) Liturghia interioară, individuală, 
care relevă pe omul devenit „templu al Duhului 
Sfânt” și care prin exercitarea rugăciunii perso- 
nale unifică aspectele multiple ale vieții creștine: 
credință, fapte, virtuţi; 2) Liturghia euharistică, 
săvârșită de ierarhia consacrată și concelebrată 
împreună cu adunarea parohială. Scopul ei este 
împărtășirea credincioșilor cu Cel ce aduce și 
Cel ce se aduce, „Pâinea care se coboară din cer”, 
devenind astfel martorii lui Hristos în lume, și 
3) „Liturghia fratelui”, o Liturghie umană deter- 
minată de prezența reală a lui lisus Hristos în 
mijlocul tuturor, bărbaţi și femei, care zac în 
condiții de viață insuportabile — în săraci, sufe- 
rinzi, orfani, văduve, exploataţi, în cei ce nu au 
adăpost, mâncare și mângâiere. Toate aceste trei 
Liturghii au, de altfel, aceeași valoare în fața lui 
Dumnezeu. 

Ortopraxia poate să și decadă însă în simplu 
formalism (vezi săvârșirea rugăciunii și a 

postului „pentru a fi văzuți de oameni”, M/6,5) 


sau în exclusivism fanatic. 
Bibliografie. BRA, Lon, Lizurghia după Liturghie. Misiune 
apostolică şi mărturie creştină — azi, Ed. Athena, București, 
1996; MARinEscu, Adrian, „Ortodoxie și ortopraxie. 
Reflecţii privind importanța, autoritatea și actualitatea 
Părinților pentru omul contemporan (1), în: Zafor, V 
(2012), 12; MaAnoLacHE, Anca, „Ortopraxie”, în: Dilema 
Veche, VII (2010), 320. 

Ciprian Iulian Toroczkai 


OSMOGLÂSNIC. (var. OPTGLĂSÂR) v. 
OCTOIH. 


OSTIAR. (lat. osfiarius) Portar sau ușier din 
Biserica primară; slujitor care făcea parte din 
clerul inferior și care supraveghea ușile bise- 
ricii, în timpul serviciilor divine. Pomeniţi în 
documente, încă din secolul al IV-lea, se crede 
că acești portari sunt urmașii vechilor czrsores 
(curieri sau alergători) — de asemenea, clerici 
inferiori, care în timpul persecuțiilor le arătau 
creștinilor locul și timpul săvârșirii slujbelor în 
catacombe, și care jucau și rolul de curieri între 
diferite biserici, fiind oameni de încredere ai 
episcopilor. 

Portarilor le adresau diaconii strigarea Uși/e, 
ușile, din timpul Liturghiei, astfel încât, aceștia 
să-i scoată pe păgâni, pe catehumeni sau pe 
penitenți din biserică, deoarece urma săvârșirea 
Sfintei Jertfe. 

Începând cu secolul al VI-lea, ostiarii nu mai 
fac parte din cler, locul lor fiind luat de către 
mansionari (sacrisanti), paraclisierii de astăzi. 
În cadrul ierarhiei, ostiarul sau portarul ocupa 
rangul cel mai de jos. În Apus, el era desemnat 
sub mai multe denumiri — gedifuus, janitori 
sau osfiarius, iar în Răsărit, sub numele de 
mv)opos. Înainte de a fi folosit de creştinii 
apuseni, termenul osziarius desemna, în rândul 
păgânilor, o funcţie militară. Cuvântul osfia- 
rius a luat adesea forma usfiarius, formă pe 
care o întâlnim pe câteva epitafe, pe un act de 
vânzare-cumpărare, din anul 551, precum și în 
Missale Francorum, care conţine o binecuvân- 
fare a ostiarilor (Benedictio ustearii). Funcţia 
ostiarului nu era obligatorie celor care voiau 
să acceadă în rândul clerului. El primea totuși 

titulatura de c/eric. Primul text care îi menţio- 
nează pe portari este scrisoarea Papei Corneliu, 
către Episcopul Fabius al Antiohiei, scrisă în 
251, în care el enumeră persoanele clerului 
roman: 46 preoți, 7 diaconi, 7 ipodiaconi, 42 
acoluţi și 52 de clerici inferiori: exorciști, citeți 
și şieri — EEOPyLSTĂG SE Xoi AVAYvOSTAG ANU 
Tv4wpoic 6Vo Xoli nevTnxovTa. 

În pofida rangului lor inferior, în cadrul ierar- 
hiei, portarii erau obligați să-și conformeze viața 
privată celei care era cerută celorlalți clerici. În 
cartea a 6-a a Constituțiilor Apostolice, se menți- 
onează faptul că ostiarii nu trebuie să aibă decât 
o singură femeie, el trebuie să fie, așa cum spune 
Pavel, bărbat al unei singure femei. Erau obli- 
gaţi nu numai la monogamie, ci și la o viață 
cumpătată, la abstinența frecventării anumitor 
locuri care predispun la păcat, după cum aflăm 
și din Can. 24 Laod. Începând cu sec. al VI-lea, 
numărul ostiarilor a crescut, ca de altfel și restul 
clerului, într-o proporție atât de mare încât 
Justinian s-a văzut obligat să limiteze, printr-o 

lege, personalul Bisericii din Constantinopol. 
În ceea ce îi privește pe ostiari, ei nu trebuiau 
să depășească numărul de 100. La Roma acelu- 
iași timp, ușierii au fost înlocuiți cu așa numiții 
mansionarii (sacrisanți), care, ca şi paraclisierii 
de astăzi, nu mai făceau parte din cler. 
Bibliografie. AucusTin, Scrieri a/ese, |: Confessiones, în 
coll. PSB 2, Editura Institutului Biblic și de Misiune a 
Bisericii Ortodoxe Române, București, 1985; BRANIȘTE, 
Ene, Lifurgica Generală, vol. |, Ed. Episcopiei Dunării de 
Jos, Galaţi, 2002; BaanrșTrE, Ene, BRANIȘTE, Ecaterina, 
Dicţionar enciclopedic de cunoştinţe religioase, Ed. Diecezană 
Caransebeș, 2001; Conszizuţiile Apostolice, Il. 26,28, 57, Il. 
11, VI. 17, VIII. 13, 16; EPIFANIE, SF., 4Jversus Haereses, 
1. III, c. II, n. 21; MircuEr, A., „Portiers”, în Dicfionnaire 
de Theologie Catholique, vol. XII, 2, 2600 ș.u.; EuseBru 
DE CEZAREEA, Scrieri, |: Istoria Bisericească. Martirii din 
Palestina, VI. XLIII, 11, în coll. PSB 13, Editura Institu- 
tului Biblic și de Misiune a Bisericii Ortodoxe Române, 
București, 1987; Leceaco, H., „Portier”, în Dicfion- 
naire d'Archeologie Chretienne et de Liturgie, vol. XIV, Ed. 
Letouzey et An6, Paris, 1948, 1526-1533. 


Cezar Pelin 


OTPUST. v. APOLIS. 


Coordonatori: Pr. Prof. Dr. Ştefan Bucnrv, Pr. Prof. Dr. loan TuLcaN 


PAISIANISM. Curent de înnoire spirituală în 
duh isihast, promovat în a doua jumătate a sec. 
al XVIII-lea în mănăstirile moldovene Drago- 
mirna, Secu și Neamț prin lucrarea călugărului 
de origine ucraineană Paisie Velicikovki (1722- 
1794). Traiul auster pe care și l-a impus a atras 
numeroși călugări de origine slavă sau română, 
cu care mai apoi a venit în Moldova. Ceea ce 
a adus nou în monahismul românesc starețul 
Paisie a fost introducerea rugăciunii lui Iisus în 
viața de obște. Pentru a întări rugăciunea, care 
trebuia să fie drum către Hristos, el a concentrat 
în jurul său călugări care vor traduce în limba 
română scrierile filocalice. Astfel, el a creat o 
școală ascetico-filocalică (între ucenicii săi numă- 
rându-se: Ilarion, Macarie, Rafail de la Hurezi, 
Grigorie Dascălul, Gherontie, Ștefan ierodia- 
conul, Isaac ieromonahul, Clement ieromonahul, 
Iosif) care s-a îndeletnicit cu traducerea în limba 
română, după textele athonite, ale scrierilor filo- 
calice. Această creștere spirituală și literară s-a 
desfășurat concomitent cu apariția F'i/ocaliei Sf. 
Nicodim Aghioritul la Veneţia (1782). Astfel, 
prin lucrarea de traducere realizată la Drago- 
mirna, Secu și Neamţ, dar și prin exemplul 
de conducere spirituală pe care l-a dat tuturor 
ucenici săi, care au adus cu ei suflul paisian în 
Tara Românească (Mănăstirile Cernica și 
Căldărușani), stareţul Paisie a îmbogăţit tradiția 
isihastă în spațiul românesc. În anul 1988 a fost 
canonizat de către Biserica Ortodoxă Rusă, iar în 
anul 1992 de către Biserica Ortodoxă Română, 
fiind sărbătorit în ziua de 15 noiembrie. 

Bibliografie. Cerrenrcov, S$., Paisie, szarezul Mănăstirii 
Neamţului din Moldova. Viața, învățătura și influența lui 
asupra Bisericii Ortodoxe, Ed. Nemira, București, 2010; 
EFTIMIE, A., „Influenţa paisiană în mănăstirile româ- 
nești”, în: MA, XI (1966), 4-6, pp. 331-348; FeLea, L.V,, 
Paisie şi paisianismul, Tipografia Eparhiei Ortodoxe 
Române, Cluj, 1940; Ică, loan, jr. (ed.), Paisie de /a Neamt. 
Autobiografia și Vieţile unui staret urmate de urmate de 
Așezăminte şi alte texte, Ed. Deisis, Sibiu, 22002; MiHarL, 
P, „Starețul Paisie de la Neamţ, înnoitorul monahis- 
mului”, în: MMS, XXVIII (1962), 5-6, pp. 409-417; 
Minarr, P, „Traduceri patristice ale starețului Paisie”, în: 
MO, XXIV (1972), 3-4, pp. 217-223; 'Tacniraos, A-E., 
The Revival of Byzantine Moysticism among Slaus and 
Romanians în the XVIII” Century: Texts Relating to the Life 
and Activity of Paisy Velichkousky (1722-1794), Ed. Aris- 
toteleion Panepistemion 'Thessalonikes, Tesalonic, 1986; 
ZAMFIRESCU, Dan (ed.), Paisianismul — un moment româ- 
nesc în istoria spiritualității europene, Ed. Roza Vânturilor, 
București, 1996. 

Ionuţ Tudorie 


PALIMĂR. v. PARACLISIER. 


PANAGHIĂR. Obiect din metal prețios, din 
categoria odoarelor bisericești, întâlnit odini- 
oară la catedrale și mănăstiri, care era folosit la 
ridicarea Panaghiei (slujbă de pomenire a celor 
adormiţi). Avea forma unor farfurii rotunde și 
adânci, formate din două tasuri concave, prinse 
în balamale, cu scobitura înăuntru și cu fețele 
tasurilor frumos împodobite. În acest vas era 
păstrată părticica scoasă din colac, în cadrul 
slujbei de ridicare a Panaghici, în cinstea Preas- 


fintei (Ilavayia) Născătoarei de Dumnezeu. 
Bibliografie. BRanişrE, Ene, Lizurgica Generală, 
vol. I, Ed. Episcopiei Dunării de Jos, Galaţi, *2002; 

ȘERBĂNESCU, N., „Panaghiarul de la Snagov. Câteva 
lămuriri asupra Panaghiarului și rostul său liturgic”, în: 
BOR, LXXXI (1962), 5-6, pp. 543-576. 


Viorel Sava 


PANEGIRIC. (gr. panighiris — cuvântare de 
laudă) Specie laudativă de cuvântare, rostită la 
Praznicele Împărătești ale Maicii Domnului și 
la sărbătorile sfinților. În ultimele două cazuri, 
dată fiind concentrarea ei tematică pe viața 
și faptele oamenilor sfinți, poartă numele de 
predică aghiografică, aparținând deci, într-un 
cadru tipologic mai larg, categoriei predicilor 
isforice tematice. 

Prin intermediul panegiricului se preamăreşte 
un adevăr fundamental de credință (Sfânta 
Treime ș.a.) sau un eveniment de seamă din 
istoria mântuirii (Nașterea, Botezul, Învierea, 
Înălțarea Domnului, Nașterea şi Adormirea 
Maicii Domnului, Nașterea și Soborul Sf. 
loan Botezătorul). Este unul dintre cele patru 
subtipuri utilizate în elocința creștină de astăzi, 
alături de omilie, predica tematică și pareneză 
(cuvântarea ocazională). Originile panegiri- 
cului trebuie căutate în retorica antică (acea 
„proto-știinţă”, cum a numit-o filosoful semi- 
olog Roland Barthes), mai precis în discursu- 
rile elogioase rostite în cinstea eroilor legen- 
dari sau a diverselor personalități publice cu 
merite deosebite. Un astfel de discurs purta 
denumirea de encomion (la origine, concept cu 
valenţe poetico-muzicale), având scopul de a 
scoate în evidență, la scară maximală, calitățile 
unei persoane sau însemnătatea socio-politică 
și morală a unui eveniment. Prin urmare, aceste 
cuvântări aveau un accentuat caracter festiv, 
public, fapt pe care analiza etimologică îl atestă 
din plin: naviyvpig — „sărbătoare”, „adunare a 
întregului popor, pentru o comemorare festivă”, 
„reuniune pentru o sărbătoare solemnă”. 
Excurs istoric. În clasica partiție categorială 
a retoricii antice — genurile judiciar, politic și 
demonstrativ (epideictic) —, panegiricul se înca- 
drează în ultima categorie, numită și orazoria 
de aparat, ai cărei străluciți exponenți au fost 
Isocrate, ca logograf și profesor de retorică 
celebru, și Demostene, ca practician la fel 
de recunoscut. Primului, autor al celebrului 


discurs encomiastic dedicat cetăţii Atena 
(rostit la 380 î.H.), îi datorăm și denumirea 
tehnică de 16yog zovmyopikoc sau „cuvânt 
laudativ”, folosit curent în oratoria laică și 
preluat, muzatis mutandis, de către predicatorii 
Bisericii în acțiunea lor de glorificare liturgi- 
co-discursivă a marilor evenimente și perso- 
nalități creștine. Una dintre cele mai cunos- 
cute astfel de cuvântări din istoria omiletică 
este Cuvântul de multumire către Origen, rostit 
de către Sf. Grigorie Taumaturgul, discipol al 
ilustrului exeget biblic, în anul 238, la Cezareea 
Palestinei. Strălucind prin virtuozităţi lingvis- 
tice și prin tonul profund elogios, acest discurs 
„inaugurează genul literar al encomionului în 
literatura patristică” (I.G. Coman, Parrologie..., 
p. 394). Însă cel care, în efervescenţa cultu- 
rală și religioasă a sec. al IV-lea, va consacra 
panegiricul ca gen omiletic sistematic este Sf. 
Grigorie de Nazianz, numit și „Leologul” — 
pentru profunzimea gândirii și a trăirii sale în 
Hristos, dar și Isocrazele creștin — pentru măies- 
tria sa retorică. În același context al discuţiei 
sunt incluse și panegiricele Sf. loan Gură de 
Aur, mai cu seamă cele închinate Sf. Apostol 
Pavel. Utilizată la început pentru comemorarea 
martirilor (istoria creștinismului timpuriu 
certifică faptul că primele panegirice s-au rostit 
chiar pe mormintele mucenicilor, în vremuri de 
acerbă persecuție) și ca necrolog al unor creș- 
tini distinși, predica panegirică și-a extins ulte- 
rior adresabilitatea la toate categoriile de sfinți. 
Ea este, așadar, concrescută pe filonul evlaviei 
comunitare față de eroii credinţei creștine. 

Competenţele panegiricului. Prin tonul său 
solemn și mișcător, panegiricul omiletic urmă- 
rește intensificarea sentimentelor religioase 
legate de sărbătoarea creștină sau sfântul în 
cauză, constituindu-se într-un factor impor- 
tant de dinamizare a spiritualității creștine. La 
aceasta contribuie semnificativ contextul în care 
este rostit: conform Tradiţiei creștine bimile- 
nare, un praznic împărătesc (al Mântuitorului, 
al Maicii Domnului) sau al unui sfânt este cele- 
brat întotdeauna prin săvârșirea Sfintei Litur- 
ghii, în cadrul căreia credincioșii se împărtășesc 
din Logosul biblic și din Euharistie, cu Însuși 

Iisus Hristos Mântuitorul, Cel „minunat”, adică 
prezent și lucrător, „întru sfinții Săi”. Autentice 
vlăstare duhovnicești ale „viei” sau Trupului 
hristic, sfinții devin repere primordiale pentru 
pedagogia creștină. Ca atare, elementul hristo- 
logic, pnevmatologic și moral, pe care se înte- 
meiază aghiologia ortodoxă, inspiră în mod 
esențial panegiricul omiletic, conturând cu 
vigoare îndemnul de a urma fidel pilda acestor 
personalități sfinte pe calea mântuirii. Prin 
fervoarea și consecvența lor spirituală față de 
valorile Evangheliei, dar și prin tăria pe care 
au arătat-o în lupta cu „cugetul trupului” (Re 
8, 6), sfinţii sunt călăuze luminoase în viaţa 
morală a oricărei epoci. Fi transmit, dincolo de 
toate, forța spirituală a Bisericii vii, a harului 
lucrător și a umanităţii conlucrătoare, în planul 
dialogului teantropic îndumnezeitor. Așadar, 
sfântul este expresia umană plenară a vieții în 
Hristos, accesibile oricui, în termenii credinței 
mărturisitoare, ai iubirii jertfelnice și ai sfințirii 
sacramentale. Aceasta reprezintă, de fapt, coor- 
donata fundamentală a mesajului promovat în 
panegiricul omiletic. 

Izvoarele panegiricului. În general, orice creație 
omiletică are două mari izvoare de conținut: 
Revelația şi viața. Cu alte cuvinte, predicatorul 
articulează mesajul creștin în contextul reali- 
tăților prezente, leagă strâns dogma de viață, 
învederând oamenilor punctul lor intim de 
convergență existențială. În cazul particular al 
panegiricul se poate vorbi de mai multe posi- 
bile surse: a) Sfânta Scriptură: lirismul elogi- 
ativ al Vechiului "Testament (Psa/mii de laudă, 
diferitele pasaje care conţin „cântări” ale unor 
personaje biblice, Cânzarea Cântărilor), frag- 
mente encomiastice din predica Mântuitorului 
(cele nouă Fericiri, rugăciunea de mulțumire și 
preamărire către Tatăl, lăudarea purității copi- 
ilor) și a Sfinţilor Apostoli (elogiul iubirii ca 
virtute creștină fundamentală — celebrul imn 
paulin de la 7 Co 13, 1-8; lauda credinței — For 
11, 1-40; cerul cel nou și pământul cel nou — 4p 
21); b) aghiografia bisericească (Vieţile Sfinţilor 
și sinaxarele); c) literatura ascetică și mistică 
(Filocalia, Patericul etc.), pentru a putea fi 
înțeles efortul de înduhovnicire personală pe 

care l-au depus sfinții și tezaurul didactic ce 
a rezultat din această experiență; d) acaziste/e 
folosite în cultul bisericesc, creații encomiastice 
cu fond dogmatic și moral consistent, dar și cu 
o formă stilistică orientată după criteriile unei 
estetici sacre, superioare, ceea ce le transformă 
în mijloace profund stimulative pentru evlavia 
credincioșilor; e) imnografia ortodoxă din cărțile 
de ritual (Sava de Ja Laudele slujbei Învierii — 
„Ziua Învierii”, Caravasiile Nașterii — „Hristos 
Se naște slăviți-L, Hristos din ceruri, întâmpi- 
naţi-L...”); f) poeziile religioase solemne etc. 
Planul (structura)  panegiricului. Literatura 
omiletică înregistrează, în general, două moda- 
lităţi de redactare: 1. Elemente istorico-bio- 
grafice ale sărbătorii sfântului, împletite, pas 
cu pas, cu învățături moral-duhovnicești; 2. 
Distribuirea informaţiilor în două secțiuni 
oarecum distincte: prima, cu date istorico-bi- 
ografice; a doua, cu evidenţierea unei virtuți 
paradigmatice (sau a mai multora), în scop 
etic și pastoral. „Planul” propriu-zis constă, 
în general, din: fexz (sau „moto”), preluat din 
evanghelia sau din slujba zilei; forzz/ă de adre- 
sare, tratare (partea istorico-biografică și ilus- 
trativ-exemplificatoare), încheierea (îndemnuri 
scurte, persuasive). Mijloacele stilistice ale 
panegiricului sunt dintre cele mai impresive 
și abundente, în cadrele acestui gen predica- 
torial cultivându-se stilul sublim, entuziast, 
energic, pe măsura recunoștinței și venerației 
pe care ecclesia creștină le datorează sfinților. 
Considerat un gen oratoric distinct, în speță 
omiletic, panegiricul valorifică și întruchipează 
lirismul textelor creștine, devenind la rândul 
său un izvor de trăire duhovnicească pentru 
credincioșii care îl ascultă. Este discursul bise- 
ricesc admirativ, angajant, ziditor de caractere 
morale înalte, după chipul duhovnicesc al sfin- 
ților. EI probează, astfel, și o importantă funcție 
pastorală, alături de cea encomiastic-latreutică, 
mobilizând voința credincioșilor în direcția 
asumării preceptelor evanghelice. 

Bibliografie. BâneA, Gheorghe, Peizhous Demiourgos — 
știința şi arta convingerii în antichitatea greco-latină, EA. 
Bibliotheca, Târgoviște, 2004; Barnes, Roland, „Lan- 


cienne rhetorique”, în: Communications, 16/1970, pp. 
172-223; Durv, Constantin, „Panegiricul ca formă a 

predicii în trecut și astăzi. Actualitatea lui pastorală” (teză 
de doctorat), în: Or4, XLIV (1992), 1-2, pp. 97-187; nr. 
3-4, pp. 97-182, și în: O, XLV (1993), 1-2, pp. 103-276; 
GoRDpoN, Vasile, Inzroducere în Omiletică, Ed. Universi- 
tății din București, 2001; GarcoRAș, Costachi, „...Propo- 
văduiți Evanghelia la toată făptural...” — Omiletică şi Cate- 
hetică specială, Ed. Trinitas, lași, 2000; HusBeLr, Harry 
M.,„Chrysostom and Rhetoric”, în: C/assica/ Phi/ology, 19 
(1924), 3, pp. 261-276; loan GuRăĂ DE AUR, SF., Predici 
Ia sărbători împărăteşti și cuvântări de laudă la sfinţi, trad. 
D. Fecioru, Ed. Institutului Biblic și de Misiune al Bise- 
ricii Ortodoxe Române, București, 2002; Maxwer, L., 
Christianization and Communication in Late Antiguity: 
John Chrystom and his community în Antioch, Cambridge 
University Press, 2006; Prernaescu, Nicolae, Omi/erica, 
Ed. Institutului Biblic și de Misiune al Bisericii Orto- 
doxe Române, București, 1977, SroAnE, Thomas O. 
(ed.), Encyclopedia of Rhetoric, Oxford University Press, 
2006; Wnrray, M., Ze Propaganda of Power. The Role 
of Panegyric in Late Antiquity, Ed. Brill, Leiden/Boston/ 
Cologne, 1998. 

Marius Daniel Ciobotă 


PANENTEISM. (gr. pas, pasa, pan — ot, toată; 
en — în; Theos - Dumnezeu) Doctrină filosofică 
inițiată de Karl Christian Friedrich Krause 
(1781-1832) prin care încerca să găsească 
credinței sale o expresie de mediere între 
panteism și teism. Este doctrina prin care „se 
afirmă împreună cu panteismul că Dumnezeu 
conţine în sine însuși lumea, dar se diferențiază 
de panteism și se apropie de teism în măsura 
în care susține ireductibilitatea lui Dumnezeu 
la lume, și deci o transcendență relativă”. Este 
tratată deopotrivă de panenteism, deși include 
o distincție de fond față de panenteismul 
filosofic, perspectiva pe care o mărturisește 
Ortodoxia privind prezența lui Dumnezeu în 
creaţie. Dumnezeu susține neîncetat lumea 
prin energiile sale dumnezeiești care o impreg- 
nează și o sfințesc neîncetat, perspectivă care 
se opune cvasiabandonării creației de către 
Dumnezeu prin „retragerea” Sa în transcen- 
dent, viziune întâlnită în unele teologii raționa- 
liste din Apus: „Panenteismul creștin ortodox 
este distinct de cel fundamentalist prin faptul 
că menţine o distincţie ontologică între creat și 
necreat. Creaţia nu este „parte” din Dumnezeu, 
Dumnezeu este distinct de creaţie. Pe de altă 
parte, Dumnezeu este prezent în interiorul 


creaţiei. [...] cuvântul este „pan-enteism” 
(Dumnezeu locuiește în toate) și nu „panen- 
teism (toate sunt parte din Dumnezeu și 

» 


Dumnezeu este mai mult decât suma tuturor)”. 


Răzvan lonescu, Adrian Lemeni 


PANIHIDĂ. (gr. panibis, termen format din: 


pan — tot, nix — noapte şi verbul ado - a cânta) 


]. Carte de cult care cuprinde slujbele înmor- 
mântării, precum și alte slujbe care se săvârșesc 
de către preot pentru cei răposaţi. Il. Slujbă sau 
priveghere de toată noaptea, însă denumirea 
este dată slujbei ce se face la căpătâiul celui 
decedat în zilele premergătoare înmormântării. 
Ea înlocuiește privegherile pe care creștinii 
le făceau la casa celui decedat în perioada în 
care, din pricina persecuțiilor, înmormântările 
se făceau noaptea. Tot panihidă este numită și 


forma prescurtată a slujbei de parastas. 
Bibliografie. BRanișre, Ene, Liturgica Specială, Ed. 
Institutului Biblic și de Misiune al Bisericii Ortodoxe 
Române, București, 1980. 

Viorel Sava 


PANTEISM. (gr. pan - fot şi Theos - 
Dumnezeu) Doctrină filosofică sau religi- 
oasă care afirmă că Dumnezeu și cosmosul 
au aceeași identitate ființială, în sensul că 
Dumnezeu este de fapt lumea. Perspectiva 
panteismului, specifică religiilor orientale, 
opune creștinismului, cel care mărturisește pe 
Dumnezeu transcendent, respectiv "Treime de 
Persoane, o înţelegere a lui Dumnezeu în chip 
imanent și impersonal. Dacă mântuirea, în 
sens creștin, înseamnă unirea cu Dumnezeu, 
precum o picătură de apă cuprinsă într-o mare 
de mir și care se impregnează de parfumul și de 
proprietăţile celui din urmă, dar nu-și schimbă 
firea, „mântuirea”, în religiile orientale pante- 
iste, reprezintă dizolvarea, topirea în marele 
Tot universal, precum un bulgăre de sare pe 
malul mării care „gustând” prin atingere marea 
se dizolvă încetul cu încetul în aceasta, anean- 
tizându-și chipul personal de ființare. În acest 
sens, arhimandritul Sofronie, comentând cele 
două porunci adresate omului de Dumnezeu 
privitoare la felul în care este chemat omul 
a-L iubi pe Dumnezeu și pe oameni, atrage 

atenţia că dacă Dumnezeu i-ar fi cerut omului 
să Il iubească pe Dumnezeu „ca pe sine însuși”, 
aceasta ar fi fost în fapt o atitudine panteistă. 


Răzvan lonescu, Adrian Lemeni 


PANTOCRĂTOR. (gr. Pantokrator — Afotti- 
itor) Denumire atributivă a lui Dumnezeu prin 
care se subliniază lucrarea Sa de a întreţine exis- 
tența tuturor lucrurilor. Aceasta este înţeleasă 
adesea ca atotputernicie. Termenul presupune 
în chip fundamental o relaţie între puterea lui 
Dumnezeu și voința Acestuia. Puterea și voinţa 
sunt într-o armonie perfectă la Dumnezeu, 
spre deosebire de raportul dintre acestea în 
cazul oamenilor. Cu toate că Dumnezeu poate 
face câte vrea, El nu acţionează în mod arbitrar, 
ci acționează doar în direcția binelui. 

Poporul evreu accentuează această calitate a lui 
Dumnezeu, Care cu „mână tare” i-a scos din 
pământul Egiptului (Îș 13, 3). ahve este Cel 
care îi poate salva pe aleșii Săi și poate face tot 
ceea ce vrea pentru aceștia, întrucât E] este Cel 
care a creat lumea și Cel care o mântuiește (D/ 
4, 32-39). Puterea Sa este suverană, universală 
și liberă, putând să facă toate câte le voiește, 
dar este și iubitoare. Aceasta implică și carac- 
terul lui Dumnezeu de persoană, căci numai 
persoana este mai mult decât puterea pe care 
o manifestă sau ar vrea s-o manifeste; și numai 
Persoana dumnezeiască este mai presus de 
puterea pe care o manifestă și care este mereu 
nelimitată în sursa ci. 

Versiunea grecească a orei a folosit termenul 
Pantocrator pentru a traduce titlul £/ Shaddai 
(„locuitor al munţilor”), atribuit de evrei lui 
Iahve. Astfel, forța dumnezeiască se prezintă 
ca o putere liberă care domină, conduce totul. 
Această putere creează, menţine și poate 
distruge. Nimic nu-l este cu neputinţă (r 32, 
17). În Noul Testament, titlul are o funcție 
liturgică: imnele vorbesc despre legământul cu 
Dumnezeu, paternitatea, domnia și veșnicia Sa 
(2 Co 6, 18; 4p 1, 18). Toate acestea se produc 
într-un context eshatologic: scopul fiind acela 
de a întoarce întreaga creaţie spre slava pascală 
a lui Hristos. Un alt înțeles, într-o traducere 
mai puţin literară, este „conducătorul tuturor” 

sau „țiitorul/susținătorul lumii”. În această 
înţelegere, Pantocrator este un cuvânt compus 
din „atot” (Ilovro) și înţelesul expresiei verbale 
„a împlini ceva” sau „a susține ceva” (KpuTe). 
Această traducere arată mai multe despre 
puterea actuală (în acțiune) a lui Dumnezeu: 
Dumnezeu face și împlinește totul (contrar 
expresiei, Dumnezeu poate face orice). În 
general, în tradiţia creștinismului răsăritean, se 
preferă termenul de „Atotţiitor” celui de „Atot- 
puternic”. În acest sens, Dumnezeu Își mani- 
festă din rezerva infinită a atotputerniciei Sale 
atât cât este necesar conservării, mântuirii și 
conducerii creaturii la desăvârșirea comuniunii 
ei cu El. El nu-Și manifestă atotputernicia Sa 
în mod capricios. Termenul Pantocrator trimite 
și la iconografia creștinismului răsăritean. 
Astfel, este denumită Pantocrator acea icoană 
pictată în bisericile ortodoxe pe bolta naosului 
care reprezintă pe Hristos ca Împărat al lumii, 
Făcător și Stăpân al cerului și al pământului. 
Mântuitorul Hristos este înfățișat bust, înca- 
drat într-un medalion rotund, înconjurat de un 
curcubeu, binecuvântând cu mâna dreaptă și în 
stânga ținând Evanghelia deschisă, pe care sunt 
scrise inițialele a și 4, care reprezintă eterni- 


tatea și atotputernicia lui Dumnezeu. 

Bibliografie. Cnrpescu, Nicolae, Zto/ogia Dogmatică 
şi Simbolică, vol. |, Ed. Renașterea, Cluj-Napoca, 2004; 
Popescu, Dumitru, Iisus Hristos Pantocrator, Ed. Institu- 
tului Biblic și de Misiune al Bisericii Ortodoxe Române, 
București, 2005; Femv, Karl Christian, Dogmazica expe- 
rienfei eclesiale — înnoirea teologiei ortodoxe contemporane, 
Ed. Deisis, Sibiu, 1999; Srăniroag, Dumitru, 7to/ogia 
Dogmatică Ortodoxă, vol. |, Ed. Institutului Biblic și de 
Misiune al Bisericii Ortodoxe Române, București, 2003. 


Gheorghe Holbea 


PÂOS. (var. PÂUS; gr. pafso — a înceta, lat. 
pauso) Vinul pe care preotul îl toarnă peste 
trupul celui decedat înainte de a fi așezat în 
mormânt. 


Viorel Sava 


PARĂBOLĂ. (gr. paravoli — comparaţie, 
exemplu, analogie) v. PILDĂ. Mod de comu- 
nicare analogic al unui mesaj, care face parte 
din terminologia biblică  noutestamentară, 

cunoscută în edițiile românești mai ales prin 
sinonimul „pildă”, de unde și expresia arhicu- 
noscută „pildele Mântuitorului”. 

Din punct de vedere omiletic, parabola (pilda) 
este unul dintre mijloacele preferate ale predicii 
Mântuitorului, prin care și-a expus învăţătu- 
rile în fața ucenicilor și a mulțimilor. Ele sunt 
consemnate în Evangheliile sinoptice (Matei, 
Marcu și Luca) și au dimensiuni diferite, de 
la un verset, până la aproape un întreg capitol. 
Ca număr, bibliștii au în „inventar” între 28 și 
40, datorită utilizării unor criterii diferite de 
identificare. Pentru istoria predicii, parabolele 
Mântuitorului reprezintă un capitol de aur, iar 
pentru propovăduirea de astăzi, inepuizabile 
surse și modele, nu numai pentru „materia” 
cuvântărilor de orice gen (teme, idei, conţinut), 
ci și din punct de vedere stilistic. Oricare dintre 
pildele rostite de Iisus însumează toate calită- 
țile „generale” și „particulare” ale stilului: pe de 
o parte, corectitudinea (gramaticală), concizia, 
precizia, claritatea, puritatea, pe de alta, naru- 
ralefea, armonia stilistică, fineţea, demnitatea etc. 
Retrospectivă retorico-biblică. În plan general, 
cele mai cunoscute parabole sunt cele rostite 
de Mântuitorul Iisus Hristos. Ca mijloc retoric 
apar destul de răspândite în literatura Anti- 
chității, cu mult înainte de Hristos. Bunăoară, 
Aristotel vorbeşte despre parabole ca ilustrații 
la îndemâna filosofului Socrate (Rezorica 2, 20). 
De asemenea, mostre ale vorbirii „în parabole” 
apar în Republica lui Platon și în scrierile unor 
cinici și stoici (Epicur, Discursuri). Cu prepon- 
derență sunt prezente însă în scrierile veterotes- 
tamentare și în alte lucrări de origine iudaică/ 
rabinică. De exemplu, pilda „oiţei”, rostită de 
prorocul Natan drept mustrare pentru David, 
în urma răpirii soției lui Urie și a complicității 
la uciderea acestuia (2 Rg 12, 1-4), sau pilda cu 
„prietenul și via lui” (Is 5, 1-6), o parabolă adap- 
tată, așa cum știm, de Mântuitorul (Pi/da cu 
lucrătorii cei răi ai viei — Mr 21, 33-45). Pildele 
lui lisus se înscriu, practic, în vechea tradiție 
veterotestamentară a masha/ului (aramaicul 
„matala”), ebraicul „masha!” fiind echivalentul 
grecescului napafon din Septuaginta. Termen 
cu polivalențe semantice, „mashal” desemnează 


diferite specii de discursuri imaginative/intu- 
itive, bazate pe comparații, alegorii, fabule, 
simboluri, proverbe etc. 

Motivele — (rațiunile) utilizării  parabolelor. 
Mântuitorul lisus Hristos valorifică toate 
mijloacele vremii Sale pentru a pătrunde cu 
învățătura Sa în inimile contemporanilor. Între 
acestea, parabolele, întrucât urechea ascultăto- 
rilor din acea vreme era familiarizată cu acest 
mijloc persuasiv de comunicare. Principalele 
motive ale întrebuințări parabolelor în predica 
Mântuitorului pot fi concentrate în următoa- 
rele enunţuri: a. pentru ascultătorii simpli, isto- 
rioarele simple, intuitive, care sunt mai ușor de 
ţinut minte; b. prin parabole se pot combate 
mai ușor unele păcate, fără ca cei de față să se 
simtă vizați direct; c. parabola solicită gândirea 
mai mult decât vorbirea directă, contribuind, 
astfel, la ascuţirea și luminarea minţii, unul 
dintre obiectivele prioritare ale predicii; d. 
parabola dă posibilitatea de a feri unele adevă- 
ruri sfinte sau taine dumnezeiești de interpre- 
tări greșite sau subiective. Mântuitorul a spus: 
„Vouă vă este dat să știți tainele împărăției 
cerurilor, iar acelora nu. Pentru aceasta le și 
grăiesc în pilde, ca văzând să nu vadă și auzind 
să nu audă și să nu înţeleagă” (7 13, 13); e. 
în parabole, Mântuitorul utilizează în mod 
desăvârșit principiul „intuiţiei”, recomandat cu 
insistență peste veacuri în toate tratatele peda- 
gogiei moderne, până în zilele noastre, ca fiind 
cel mai eficient principiu de predare-învățare 
(de ex.: pedagogia promovată de I. Pestalozzi, 
numit și „părintele intuiţie”). Peste veacuri, se 
reconfirmă dumnezeiasca pedagogie a Mântu- 
itorului. Cuvântul puternic, cuvântul-imagine 
permite ascultătorului să vizualizeze ceea ce 
i se spune. Predicatorul american Jerry Vines 
amintește un proverb arab care descrie acest 
fenomen: „Cel mai bun orator este cel care 
poate transforma urechea în ochi” (4 guide..., 
p. 90). ot el îndeamnă ca predicatorii să se 
străduiască să vorbească „limba imaginilor”; 
f. caracterul aparent paradoxal (pe de o parte, 
istorioare simple, pe de alta, „pilde” cu expri- 
mări adesea tainice, pline de metafore și 
alegorii), ţine de pedagogia divino-umană a 

Mântuitorului: destinatarii parabolelor erau, 
deopotrivă, atât cei simpli, cât și cei „avan- 
sați”, sau, cum observă R.P. Rambaud, „lapte 
pentru copii și alimente solide pentru cei tari” 
(Traită „+ p. 39). 

Dilemele textului din Matei 13, 13. La o primă 
auzire/lectură, cuvintele Mântuitorului „grăiesc 
în pilde, ca văzând să nu vadă și auzind să nu 
audă și să nu înțeleagă”, par a fi nefirești și 
discriminatorii. Părinţii exegeți ai Scripturii, 
în frunte cu Sf. loan Gură de Aur, au dezlegat 
demult „misterul”, dar este interesant că și în 
zilele noastre există preocupări și controverse 
acerbe, mai ales în rândurile cunoscătorilor 
limbilor sacre (biblice). 

Metode practice de valorificare a parabolelor 
în predică. În tradiția omiletică românească 
întâlnim două metode prioritare de tâlcuire a 
parabolelor: omi/ia exegerică și omilia/predica 
fematică. Ambele se găsesc în cazanii, cele 
mai vechi și mai răspândite cărți de predici. 
Pentru fiecare duminică, în cazanii se prezintă, 
alăturat, omilia exegetică și cea tematică. În 
prima este reprodus și tâlcuit fiecare verset 
al pericopei evanghelice respective, în a doua 
se tratează o temă (dogmatică, morală, litur- 
gică etc.), desprinsă din aceeași pericopă. În 
actualitate, o seamă de predicatori români au 
redactat importante cărți cu predici, în care 
omilia exegetică se împletește cu cea tema- 
tică, din raţiuni misionare practice: răbdarea 
ascultătorilor nu mai este aceeași cu a celor din 
vremea „vechilor cazanii”, iar partea aplicativă 
a oricărei predici actuale se pliază mai bine pe 
sfaturi desprinse din prezentarea unei teme, la 
fel de actuale. În acest sens, literatura noastră 
omiletică înregistrează cărți cu impact pastoral 
major, cum sunt cele semnate de Antonie 
Plămădeală, Ștefan Slevoacă, loan Bunea, Ilie 
Cleopa, Teofil Pârâian, Nicolae Steinhardt, 
Vasile Mihoc, Petre Semen etc. De remarcat 
faptul că, în ultimii ani, Părintele Patriarh 
Daniel publică, în fiecare număr al săptămâna- 
lului Lumina de Duminică, o predică axată pe 
evanghelia duminicii respective, care se înca- 
drează, în general, în categoria omiliilor tema- 
tice: omilii, pentru că fac exegeza pericopelor; 

ematice, întrucât fiecare dintre ele este stră- 
bătută, în mod evident, de un fir „tematic”. 
De aceea, în ziarul Lumina fiecare omilie este 
publicată sub genericul unui titlu tematic, 
într-o inspirată alternanță dogmatică, morală, 
pastoral-misionară etc. 

Bibliografie. AnisrorEr, Rezorica, trad. M.C. Andrieș, 
Ed. Iri, București, 2004; Gonpon, Vasile, „Importanța 
omiletică a stilului”, în: Anuarul Facultății de Ttologie 
Ortodoxă — Universitatea din Bucureşti, VII (2007), pp. 
259-280, GoRnpon, Vasile, Introducere în Omiletică, Ed. 
Universităţii București, 2001; HuLrGREN, Arland ]., 
„Parable”, în 7pe Enciclopedia of Christianity, vol. L, Wm. B. 
Ferdemans Publishing Company, Michigan, 1999; JeRE- 
MIAS, Joachim, Parafolele /ui Iisus, Ed. Anastasia, Bucu- 
rești, 2000; MEHEDINȚI, Simion, Parafofe şi învățături din 
Evanghelie, Ed. Sophia, București, 2002; Mincea, loan, 
Dicţionar al Noului Testament, Ed. Institutului Biblic și de 
Misiune al Bisericii Ortodoxe Române, București, 1995; 
NELson, Thomas, Ze Or/hodox Study Bible, Nashville, 
2008; Peraescu, Nicolae, Oms/erica, București, 1978; 
RamBaun, R.P., Zraife moderne de predication, Lyon/ Paris, 
1941; VINESs, Jerry, A guide fo efjective sermon delivery, 
Moody Press, Chicago, 1986; Zenwrck, M., GROSVENOR, 
Mary, A Grammatical Analysis of the Greek New Testament, 
Ed. Pontificio Istituto Biblico, Roma, 1996; ZuMsTEIN, 

Universitaires de France, Paris, 1998. 


Vasile Gordon 


PARACLIS. (gr. para ehhlisia — capelă, biseri- 
cuță) |. Biserică de mici dimensiuni. Liturgica 
teoretică definește paraclisele drept „biserici 
mai mici, în care se săvârșește cultul parti- 
cular sau public, pentru un număr restrâns 
de credincioși”. În primele secole creștine, 
serviciul religios se desfășura pe mormin- 
tele martirilor, deasupra cărora creștinii au 
construit, ulterior, biserici numite marzyria. 
După recunoașterea oficială a creștinismului 
ca religio licita, paraclisele zidite pe mormin- 
tele martirilor au devenit biserici pentru 
întreaga comunitate creștină. Pe de altă parte, 
au existat numeroase cazuri în care creștinii cu 
o situație materială deosebită și-au construit 
în casele lor paraclise, unde se săvârșeau servi- 
ciile religioase. Astăzi întâlnim paraclise în 
reședința episcopală, mitropolitană și patri- 
arhală, în mănăstiri, în bisericile mari (de 
enori€), în unităţile de învățământ teologic, în 

cadrul unităților militare, în sistemul peniten- 
ciar, în unitățile medicale, în așezămintele de 
asistență socială, în cimitire și în alte instituţii. 
Conform Sfarurului pentru organizarea și func- 
fionarea Bisericii Ortodoxe Române, „paraclisele 
de la reședințele eparhiale se află sub autoritatea 
directă a Chiriarhului, iar cele de la mănăstiri, 
sub autoritatea mănăstirii de care aparțin” [art. 
185, alin. (1)]; „paraclisele, capelele și biseri- 
cile din cadrul unităților militare, din sistemul 
penitenciar, din unităţile medicale, din așeză- 
mintele de asistență socială, din unităţile de 
învățământ și din alte instituţii depind direct 
de Chiriarh, sunt arondate protopopiatelor 
pe raza cărora funcționează și nu li se poate 
schimba destinația. În toate aceste paraclise se 
săvârșesc servicii religioase numai cu aprobarea 
episcopului locului, fiind sfinţite și înzestrate 
după aceleași reguli ca și bisericile parohiale” 
[art. 185, alin. (2)]. 

II. Imn închinat Maicii Domnului sau sfin- 
ților, compus dintr-un Canon, Evanghelie, 
Apostol și Laude, între care se intercalează 
ectenii. Paraclisul se citește sau se cântă fie ca 
rugăciune particulară, fie în biserică ca slujbă, 
mai ales la vreme de mâhnire a sufletului sau 


de nevoie, dar și ca laudă adusă lui Dumnezeu. 
Bibliografie. Szazutul pentru organizarea şi functionarea 
Bisericii Ortodoxe Române, 2011; BRANIȘTE, Ene, NIȚOIU, 
Ghenadie, NepA, Gheorghe, Lizurgica teoretică, Ed. 
Institutului Biblic și de Misiune al Bisericii Ortodoxe 
Române, București, 2002; BRANIșTE, Ene, BRANIȘTE, 
Ecaterina, Dictionar enciclopedic de cunoștințe religioase, 
Ed. Diecezana Caransebeș, 2001. 


Emilian-lustinian Roman 


PAR ACLISIER. (gr. o para/lisiarhis) Persoana 
ajutătoare preotului, având, în special, atribuţii 
administrative și gospodărești, îngrijindu-se 
de curăţenie în biserică, de aprinderea cande- 
lelor și lumânărilor, de toacă și clopote, de 
pregătirea celor necesare pentru slujbă etc.). 
În Sfântul Altar pregătește cădelnița și parti- 
cipă la unele mișcări rituale, cum ar fi Vohodul, 
purtând lumânare aprinsă sau sfeșnic înaintea 
slujitorilor sfințiți. In Bucovina și în Ardeal 
este numit paamar (de la napanov&pioc). În 
alte locuri este numit crâsnic sau făz, iar uneori 

zârcounic (de la slav. ţercov — biserică), denu- 
mirea din urmă fiind dată și cântăreților biseri- 
cești. La catedrale și mănăstiri atribuţiile para- 
clisierului sunt asumate de ec/eziar/. 
Bibliografie. BRANIșTE, Ene, Lifurgica Gene- 
rală, vol. I, Ed. Episcopiei Dunării de Jos, 
Galaţi, 52002. 


Viorel Sava 


PARADIS. v. RÂI. Termenul biblic grecesc 
pentru rai este paradis (O /lapa6er00g), iar 
proveniența acestuia este un subiect contro- 
versat. Majoritatea  lingviștilor afirmă că 
termenul provine de la iranianul pardiz, ce 
înseamnă grădină sau localitate, așezare împre- 
jmuită sau bine delimitată. Este posibil ca în 
culturile nomade, ce vieţuiau în pustiu, grădina 
să denumească același lucru cu așezarea, deoa- 
rece unde erau oaze erau și așezări umane, 
ideea de limită poate fi interpretată prin faptul 
că aceste grădini erau locurile de relaxare predi- 
lectă pentru nobilii persani, iar în cazul Bibliei 
se referea ]a locul delimitat al habitatului uman 
în mijlocul creaţiei, ce face trimitere evidentă 
către o delimitare valorică prin fire a omului de 
restul creaţiei pe care o lucrează. De asemenea, 
termenul este preluat și în iudaism (6oââ —voca- 
lizat paradis), semnificând același lucru. O altă 
explicație etimologică, dar mult mai restrânsă 
și mai puțin credibilă, ar fi aceea a provenienței 
eline. Conform acesteia, termenul se compune 
din două cuvinte: para (napua — dincolo de) și 
diknimi (5ewvvpu , e6e&a, e5eoou — a spune, 
expune, pune în vedere, prezenta, desfășura). 
Deci acesta reflectă dincolo de ceea ce pot 
cuvintele și experiențele reliefa. Așadar, înțe- 
lesul termenului de Paradis este acela de pano- 
ramă, priveliște care nu poate fi expusă, descrisă. 
Termenul era folosit în perioada de expansiune 
a civilizaţiei eleniste, la contactul cu civili- 
zaţia persană, și denumea acele grădini splen- 
dide ale monarhilor și nobililor din Babilon 
care contrastau cu pustiul deșertului. Varianta 
aceasta (Paradis) este întâlnită în Septuaginta 
și în manuscrisele Sfintelor Evanghelii. 

În Vechiul Testament este menţionat doar în 
trei versete: Fcc 2, 5, Cânr 4, 13, Neem 2, 8, texte 

în care nu se referă la grădina Eden. Versi- 
unea grecească a Septuagintei traduce „grădina 
Eden” din F (2-3) prin paradeisos. 
În naraţiunea biblică, Paradisul funcţionează 
de la început ca metaforă. Deși copacii sunt 
relativ des menţionaţi în primele trei capi- 
tole ale Fc, nu știm ce fel de copaci se aflau 
în grădină, cu excepția smochinului (Fe 3, 7). 
În centrul ei se aflau „pomul vieții” și „pomul 
cunoștinței binelui și răului” (Fe 2, 9) și doar 
aceștia joacă un anume rol în referatul creaţiei. 
Doar grădina și cei doi pomi sunt importanți 
pentru viața omului și ei servesc ca locuință, 
hrană, cunoaștere și viață. Precum în Egipt 
grădina era un microcosmos, grădina Edenului 
este locul Creaţiei, al lumii care se închide 
în sine. La începutul referatului creației se 
menționează că „nu era nimeni care să lucreze 
pământul” (Fe 2, 5), iar la sfârșitul acestuia se 
spune că „Domnul l-a scos din grădina Eden ca 
să lucreze pământul, din care fusese luat” (Fe 3, 
23). Grădina devine, astfel, spaţiul în care omul 
este creat desăvârșit și spațiul în care omul 
însuși se împlinește pe sine. Împlinirea creării 
sale vine prin crearea femeii (Fe 2, 18-24) și 
împlinirea sinelui vine ca urmare a gustării din 
pomul oprit, din pomul cunoștinței (Fe 3, 7). 
În grădina Edenului el câştigă tot ce ar avea 
trebuință pentru viață și tot aici pierde totul. El 
câștigă cunoașterea „precum Dumnezeu” (Fe 3, 
5-22), dar nu va fi nicidecum Dumnezeu. La 
sfârșit, rămâne moartea care limitează timpul și 
calea spre copacul vieții rămâne închisă. În scri- 
erile profetice, grădina Edenului este deseori 
menționată ca grădină a Domnului, metaforă a 
pământului binecuvântat, în paralel cu deșertul 
fierbinte, loc de desfășurare a războaielor. 
Înaintea judecății lui Dumnezeu, deșertul este 
precum grădina raiului (Joi/ 2, 3). 

Mihai Burlacu 


PARASTAS. (gr. parastasis — mijlocire, înfăți- 
șare înaintea cuiva) Slujbă de pomenire săvâr- 
șită fie la biserică, fie în casele credincioșilor, fie 
la cimitir, la mormintele celor răposați. Slujba 
parastasului este o prescurtare a slujbei de 
înmormântare. 

Viorel Sava 


PARENEZĂ. Cuvântare bisericească scurtă, 
care se rostește la momente liturgice speciale, 
fie de bucurie (botez, cununie, sfințirea Bise- 
ricii, instalarea preotului în parohie etc.), fie de 
întristare (înmormântare, parastase, calamități 
naturale etc.). 

Pareneza este o noțiune mai puțin cunoscută, 
adesea fiind confundată cu „panegiricul”. De 
aceea, pentru o mai bună cunoaștere a compe- 
tențelor acestui gen omiletic, sunt necesare 
câteva detalieri etimologice, însoţite de prezen- 
tarea unor termeni asociați, aparținând aceleași 
familii lexicale. 

1. Strict etimologic, pareneza provine din verbul 
grecesc napoiveo (a sfătui, a avertiza, a încu- 
raja), respectiv substantivul rapoiveoiq (încura- 
jare, exortaţie, aviz, sfat, recomandare). Practic, 
atât verbul, cât și substantivul sunt compuse 
din prep.napă (de la, lângă, din partea, de...) și 
verbul oiv&o (a lăuda, a aproba, a se resemna, a 
recomanda), respectiv substantivul aiveo1c, sos 
(laudă). Greaca modernă utilizează vb. napoivo 
(a sfătui, a povăţui, a îndemna, a îmboldi). I.M. 
Funtoulis, în tratatul său de Omiletică, plasează 
termenul pareneză la cap. JIep107a7IK0 KHpvyua 
(Predici ocazionale). Dicţionarele limbii latine 
includ și ele termenul paraenesis, eos (aver- 
tisment, prescripţie), iar limbile moderne de 
largă circulație, engleza, franceza și germana, 
au pareneza în lexic, precizând originea clasică 
a cuvântului. 7Ze Oxford English Dictionary 
prezintă substantivul paraenesis  (exortaţie, 
avertisment, consolaţie; compoziţie hortativă) 
și adverbul parenetic (legat de natura pare- 
nezei; hortativ); în franceză doar dicționarele 

mari (Grand Larousse) includ termenul clasic 
pareneză, cele mai mici menționând doar sino- 
nimele: alocuţiune și exortație; pentru Omile- 
tica germană, Parănese înseamnă „Ermah- 
nung” (sfat, îndemn). De asemenea, este inclusă 
expresia „Parânetische Schriften — Schriften 
mit moralischen Inhalt” (scriere cu conţinut 
moral), ceea ce arată că unii consideră pareneza 
doar ca pe o scriere/cuvântare/alocuțiune cu un 
conținut exclusiv moral. În Occident, de altfel, 
termenul pareneză este asociat cel mai adesea 
cu „discursul etic/moral”, așa cum ne apare, pe 
lângă cele arătate mai sus, în Pe Encyclopedia 
of Christianity (Michigan, 1999), prin expresia 
„ethical instruction”. 

2. Dintre termenii „asociaţi” mai cunoscuți sunt: 
paregoreza, predica protreptică, alocuțiunea și 
exortaţia. Paregoreza (gr. napnyopso — adresare, 
exortație, persuasiune, consolare) este preferat ca 
termen în locul parenezei de unii omileți, cum 
ar fi Arhid. prof. Nicolae Balcă, care, în cursul 
său de Omiletică notează: „Predica paregoretică 
are drept scop să determine pe ascultători să 
ia o anumită hotărâre morală, vorbitorul utili- 
zând o expunere clară a anumitor idei și motive, 
pentru trezirea unor sentimente spontane”. 
Predica protreptică (gr. nporpEno — a împinge, 
a provoca, a exorta) este cuvântarea prin care 
vorbitorul îndeamnă, convinge, sfătuiește, având, 
practic, același înțeles cu pareneza și paregoreza. 
Alocuţiunea (lat. alloquor — a vorbi, a consola, 
a exorta) este un discurs ținut ostașilor de un 
comandant militar, rege sau împărat; cuvântare 
ocazională scurtă. 

Exhortaţia (lat. exhortor — a încuraja) este o 
cuvântare sau un discurs prin care se urmă- 
rește stârnirea unor sentimente, dezlănțuirea 
unor acţiuni etc.; încurajare, îndemn, imbold, 
înflăcărare. 

3. Categorii de pareneze. 'Iratatele noastre 
clasice de Omiletică nominalizează, în general, 
trei grupe: 1. simplă; 2. la evenimente (slujbe) de 
bucurie; 3. la evenimente (slujbe) de întristare. 
Pareneza simplă. La anumite sărbători mari, 
cum sunt de pildă Tăierea împrejur, Botezul 
Domnului, Rusaliile etc., cu un serviciu religios 
mai bogat decât de obicei, timpul nu îngăduie 


desfășurarea unei predici sau omilii mai dezvol- 
tate, întrucât s-ar solicita excesiv răbdarea 
credincioșilor. Chiar și la hramul bisericii, când 
slujba este mai lungă ca de obicei, credincioșii 
sunt mai puțin dispuși să asculte o predică prea 
bogată. În asemenea situații, o pareneză simplă 
este mult mai potrivită. Recurgerea la o astfel 
de cuvântare scurtă are multiple efecte bene- 
fice: îl ajută pe preot să se încadreze într-un 
timp optim, pentru a împlini, din punct de 
vedere liturgic, toate cele rânduite, îi scutește pe 
credincioși de un efort suplimentar și, mai ales, 
prin scurtimea ei, se favorizează reținerea cu 
ușurință a îndemnurilor și învățăturilor rostite. 
De altfel, practica aceasta este, de multă vreme, 
aproape generalizată. Părintele V. Mitrofano- 
vici o consemnează ca atare în tratatul său de 
Omiletică, cu aproape 150 de ani în urmă: „Se 
pot face pareneze și în duminici și sărbători, 
în care preotul — din cauza lungimii isprăvilor 
liturgice sau a altor ocupațiuni în păstoria 
sufletească — nu poate ține predici mai lungi, 
precum la Pogorârea Duhului Sfânt, la Botezul 
Domnului”. Chiar și „parenetic simplu”, predi- 
catorii vor avea grijă, totuși, să prezinte concis 
învățăturile ce privesc semnificațiile sărbăto- 
rilor respective. 

Pareneza la evenimente (slujbe) de bucurie, având 
un caracter festiv: la botez, cununie, sfințirea 
bisericii, vizita chiriarhului sau altor persona- 
lităţi, instalarea preotului în parohie, sfințirea 
casei, a unei troițe, la începutul anului școlar 
ș.a. La astfel de evenimente, bucuria sfântă se 
degajă din însuși actul liturgic care se săvârșește, 
cu condiția sine gua non ca slujba să fie săvâr- 
șită cu toată cuviinţa, conform normelor litur- 
gice. Credincioșii sunt sensibilizați sufletește și 
pregătiți din punct de vedere al receptivității 
pentru a asculta o învățătură care să încheie în 
mod fericit ceremonialul respectiv. Predica este 
cea care va face mai inteligibile actele liturgice, 
prin explicarea simbolismelor și prin sfaturile 
practice care se pot da, așteptate cu mare interes 
de către participanți. În practică, însă, nu la 
toate slujbele cărora se poate asocia pareneza 
se vorbește. Mai ales acolo unde programul 
liturgic al zilei este foarte încărcat, există 

tendința de a nu se cuvânta deloc sau aproape 
deloc (la botezuri, cununii, sfinţiri de case etc.). 
O astfel de atitudine nu este corectă. Oricât de 
încărcat ar fi programul preotului, 3-5 minute 
pot fi rezervate oricând unui cuvânt parenetic. 
Practica preoților cu experiență dovedește că 
se poate, iar efectul pozitiv al parenezei, fie și 
scurtă, este incontestabil. 

Pareneza la evenimente triste, însoţind, de fapt, 
slujbele de mângâiere la diferite încercări 
ale vieții: înmormântări, parastase, calami- 
tăți naturale, cazuri de boală și alte momente 
triste. Schimbând registrul stărilor sufletești 
ale omului, de la momentele de bucurie la cele 
triste, ne aducem aminte de cuvintele parene- 
tice ale Sf. Apostol Pavel: „Bucuraţi-vă cu cei 
ce se bucură și plângeți cu cei ce plâng” (Rm 
12, 15). Prin sufletul preotului conștiincios 
trec și se resimt atât bucuriile, cât și necazurile 
păstoriților. EI trebuie să fie neîncetat alături de 
ci, identificându-se sufletește cu stările lor de 
bucurie sau de tristețe. Același Sfânt Apostol 
ne-a lăsat un alt cuvânt exemplificator în acest 
sens: „Deși sunt liber față de toți, m-am făcut 
rob tuturor, ca pe mulți să dobândesc” (7 Co 9, 
19) și, puţin mai departe: „uturor toate m-am 
făcut, ca în orice chip, să mântuiesc pe unii” 
(1 Co 9, 22). Dacă la evenimentele de bucurie, 
însoțite de actul liturgic corespunzător, preotul 
va spori înălțarea sufletească printr-un cuvânt 
adecvat, la evenimentele triste cu atât mai nece- 
sară este rostirea unui cuvânt de mângâiere, 
care să-i ajute pe cei întristați să depășească 
mai ușor încercarea respectivă. În acest mod, 
preotul conştiincios își cultivă și manifestă 
întreaga empatie pastorală față de enoriași. 
Bibliografie. Barca, Nicolae, Curs de Omilerică (dactil.), în 
Biblioteca Facultăţii de Teologie, cota 19351-19356, fia.; 
BELu, Dumitru, Curs de Omiletică (dactil.), în Biblioteca 
Facultăţii de Teologie Sibiu, ms. 485, f.a.; BONHOEFFER, 
Dietrich, La parole de la prădication. Cours d'bomiletigue ă 
Finkenwalde, trad. H. Mottu, Ed. Labor et Fides, Geneva, 
1992; Bunea, loan, Cuvinte de învățătură la botez, cununie 
şi înmormântare, Cluj-Napoca, 1986; Burrnick, David, 
Flomiletic. Wloves and structures, Vanderbilt University, 
1985; FounrouLus, loannou M., Omi/erihi, Tesalonic, 
1985; Comşa, Grigorie, De /a leagăn până la moarte, Arad, 
1927, GoRpon, Vasile, „Genul parenetic în slujirea omile- 
tică a Prea Fericitului Părinte Patriarh “Teoctist. Omagiu 

la împlinirea vârstei de 90 de ani”, în: Anuarul Facultăţii 
de Teologie Justinian Patriarbul, V (2005), pp. 397-410; 
GoRDON, Vasile, Inzroducere în Omiletică, Ed. Universi- 
tății, București, 2001; GoRDon, Vasile, Mergând, învărați... 
Predici pentru toate duminicile și sărbătorile de peste an, cu 
un adaos de 10 cuvântări ocazionale (pareneze), Bucureşti, 
Ed. Institutului Biblic și de Misiune al Bisericii Ortodoxe 
Române, București, 22006; Gonpon, Vasile, Pareneza în 
slujirea pastoral-misionară a Bisericii, E. Institutului Biblic 
și de Misiune al Bisericii Ortodoxe Române, București, 
2001; GonRpon, Vasile, „Pareneza la Cununie. Conside- 
rații teoretice și practice”, în: AB, IX (1998), 4-6, pp. 36-55; 
MrrRoFrANoVvICI, Vasile, Omni/efica Bisericii drepteredincioase 
Răsăritene, Cernăuţi, 1875; MăLLER, Christian, See/sor- 
glich predigen (Die parakletische Dimension von Predigt, 
See/sorgeund Gemeinde), Gottingen, 1990;  PAuLsEen, 
Henning, „Parenese”, în vol. 7Ze Encyclopedia of Christia- 
nity, Michigan, 1999; RamBavn, R.P., Zraize moderne de 
predication, Lyon/Paris, 1941. 

Vasile Gordon 


PAROH. (lat. parochus) Delegat al Chiri- 
arhului și păstorul sufletesc al credincioșilor 
dintr-o parohie. 

Pe plan administrativ, este „conducătorul 
administraţiei parohiale și organ executiv al 
Adunării parohiale și al Comitetului parohial” 
[art. 49, alin. (1)]. Parohul este președintele 
tuturor organismelor colegiale din parohie, 
respectiv: al Adunării parohiale, al Consi- 
liului parohial și al Comitetului parohial [art. 
49, alin. (1)]. Tinând cont de responsabilitatea 
parohului în cadrul întreitei slujiri preoțești, în 
baza calității activităţii desfășurate, numirea 
sau revocarea din oficiul de paroh se face de 
Chiriarh într-o ședință a Permanenţei Consi- 
liului Eparhial [art. 49, alin. Q)]. În funcţie 
de rezultatele pe plan administrativ, misionar 
și pastoral, oficiul parohial se poate încredința 
de către Chiriarh și celorlalți preoți slujitori, 
într-o şedinţă a Permanenţei Consiliului Epar- 
hial [art. 49, alin. (3)]. 

Statutul pentru organizarea şi funcționarea Bise- 
ricii Ortodoxe Române reglementează atribuţiile 
parohului în cadrul întreitei slujiri preoțești, 
învățătorească, sfințitoare și pastoral-misio- 
nară, după cum urmează: „a) săvârșește Sfânta 
Liturghie și Laudele bisericești în dumi- 
nici, sărbători și în alte zile ale săptămânii, cu 
rostirea cuvântului de învățătură; săvârșește 

Sfinte "Taine și ierurgii; catehizează copii, 
tineri și adulți conform îndrumărilor Centrului 
eparhial și asigură accesul zilnic în lăcașul de 
cult, conform programului afișat la intrarea în 
biserică; Preotul paroh sau unul dintre ceilalți 
preoți, dacă sunt mai mulți, cu binecuvântarea 
(aprobarea scrisă a chiriarhului, pentru fiecare 
an școlar, va solicita aprobarea inspectora- 
tului școlar judeţean pentru predarea orelor de 
religie la școala din parohie, dacă acestea nu 
sunt repartizate unui cadru didactic titular sau 
suplinitor; duce la îndeplinire toate dispozițiile 
prezentului statut, ale regulamentelor biseri- 
cești și ale organismelor bisericești centrale și 
eparhiale în ceea ce privește parohia; duce la 
îndeplinire hotărârile organismelor eparhiale 
și dispoziţiile autorităţii superioare bisericești 
(protopop, episcop sau arhiepiscop) referitoare 
la viața parohială; întocmește și duce la înde- 
plinire prevederile programului anual al activi- 
tăților pastoral-misionare, social-filantropice și 
administrativ-gospodărești ale parohiei, comu- 
nicând Centrului eparhial, în scris, și credincio- 
șilor rezultatele acțiunilor întreprinse în acest 
sens; fără aprobarea prealabilă scrisă a chiriar- 
hului, nu poate reprezenta parohia în justiție, în 
fața autorităţilor locale și față de terți, personal 
sau prin delegați. În aceeași măsură, clericii din 
parohii, în virtutea jurământului de ascultare 
(subordonare) față de chiriarh depus la hiro- 
tonie, și, respectiv, monahii, în virtutea votului 
monahal al ascultării, nu pot să compară în fața 
instanțelor judecătorești fără aprobarea prea- 
labilă scrisă a chiriarhului, inclusiv în cauze 
de interes personal; încălcarea acestei preve- 
deri atrage sancțiuni canonice și disciplinare; 
convoacă și prezidează Adunarea parohială, 
Consiliul parohial și Comitetul parohial; 

h) duce la îndeplinire hotărârile Adunării paro- 
hiale și ale Consiliului parohial; 

i) ţine registrul cu evidenţa tuturor parohienilor; 
j) ţine la zi evidența botezaţilor, cununa- 
ților și decedaţilor din parohie în registrele 
speciale (mitricale) și emite certificate de 
botez și de cununie; 

k) administrează patrimoniul parohiei în 
conformitate cu hotărârile Adunării parohiale 

și ale Consiliului parohial și controlează modul 
de administrare a bunurilor instituţiilor cultu- 
rale, social-filantropice și fundaţionale biseri- 
cești din parohie; 

1) întocmește și ţine la zi inventarul bunurilor 
parohiei de orice natură, biblioteca, precum 
și arhiva parohiei. Deţine sigiliul parohiei pe 
durata oficiului de paroh” (art. 50). 

Dacă parohia este mare din punct de vedere al 
numărului de credincioși, urmărindu-se toto- 
dată o pastoraţie și o misiune eficientă, atunci, 
la aceeași biserică, pot sluji mai mulți preoți, 
fiecare având drepturi și obligații prevăzute 
de Regulamentul de ordine interioară. Dintre 
aceștia doar unul singur este paroh. Diferența 
dintre preotul paroh și ceilalți preoți slujitori 
este doar de ordin administrativ, din punct 
de vedere al harului primit la hirotonie sunt 
egali în drepturile și îndatoririle sacramentale, 
învățătorești și pastoral-misionare. O condiție 
expres prevăzută de Statut este ca parohul, 
preoții și diaconii slujitori, precum și personalul 
bisericesc neclerical să locuiască în parohia 
unde slujesc [art. 51, alin. (2)]. 


Bibliografie. Sfafuru] pentru organizarea și functionarea 
Bisericii Ortodoxe Române, 2011; Foca, loan N., JoANTĂ, 
Sorin, Administrație Bisericească Parohială şi Legislaţie, Ed. 
Universităţii „Lucian Blaga” din Sibiu, Sibiu, 22002; Rus, 
Constantin, Drept bisericesc, vol. |, Ed. Mirador, Arad, 2000. 


Emilian-lustinian Roman 


PAROHIE. ( gr. parobia;, lat. paroecia — şedere 
în fară străină, district, eparhie) Unitatea admi- 
nistrativ-bisericească de bază a Bisericii. Este 
un organism colectiv de credincioși ortodocși, 
laici și clerici, bine definită teritorial și care, 
administrativ, este condusă de un preot numit 
paroh. Parohia nu este numai o entitate soci- 
al-administrativă, etnică, religioasă și culturală, 
ci comunitatea care-și mărturisește și trăiește 
efectiv credința dogmatică, liturgică, spirituală 
și, mai ales, euharistică, posedând, indiferent de 
numărul credincioșilor săi, în mod plenar, toate 
mijloacele duhovnicești de sfințire/mântuire 
și călăuzire ale membrilor săi spre Împărăția 
lui Dumnezeu. În acest sens, se poate afirma 
că parohia este și Trupul lui Hristos, Trup 
care Se articulează în limitele și împlinirile 

duhovnicești ale acesteia, în membrii comu- 
nității parohiale, lucrând harul lui Dumnezeu 
din Sfintele Taine prin slujitorii valid hiroto- 
niți. Parohia este spațiul lumesc și duhovnicesc 
care oferă, în mod deplin, imaginea concretă 
a Bisericii Una și modelul creștin palpabil de 
comunitate-societate. Orientarea eclesiologică 
a parohiei este condiție sine gua non pentru 
existența și unitatea acesteia, în caz contrar 


săvârşeşte un act de schismă. 
Bibliografie. Szazutul pentru organizarea şi functionarea 
Bisericii Ortodoxe Române, Ed. Institutului Biblic și 
de Misiune al Bisericii Ortodoxe Române, București, 
2008; Be, Valer, Misiune, parobie, pastoraţie, Ed. Renaş- 
terea, Cluj Napoca, 2006; MerarLINos, Gheorghios D., 
Parohia — Hristos în mijlocul nostru, trad. |. 1că, Ed. Deisis, 
Sibiu, 2004; Timranis, Emilianos, Preoz, parohie, înnoire, 
Ed. Sophia, București, 2001. 

Himcinschi Mihai 


PARUSIE. (gr. parousia - a doua venire, 
prezență) A doua venire a Mântuitorului lisus 
Hristos, care va marca sfârșitul veacurilor. 
Dacă venirea în trup a Mântuitorului de la 
Duhul Sfânt și din Fecioara Maria (Ic 1, 
26-27, 30-35; In 1, 13-14), a fost smerită, a 
doua venire sau Parusia, care se va produce la 
sfârșitul chipului actual al lumii, va fi „cu putere 
și cu slavă multă” (7 24, 30; In 14, 3; 1 Co 15, 
51-52; 1 Zes 3, 13), pentru că va veni ca Împărat 
și Judecător: „Când va veni Fiul Omului întru 
slava Sa și toți sfinţii îngeri cu EI, atunci va 
ședea pe tronul slavei Sale. Și se vor aduna 
înaintea Lui toate neamurile și-i va despărți pe 
unii de alții, precum desparte păstorul oile de 
capre” (M/ 25, 31-32). 

Apostolii Îl roagă pe Mântuitorul să le spună 
„când vor fi acestea și care este semnul venirii 
Tale și al sfârșitului veacului?” (MW 24, 3). 
Mântuitorul le răspunde că Parusia sau a 
doua venire va fi vizibilă pentru toată lumea: 
„Căci precum fulgerul iese de la răsărit și se 
arată până la apus, așa va fi și venirea Fiului 
Omului”. Contextul celei de a doua veniri 
este comparat de Mântuitorul cu contextul în 
care s-a produs potopul lui Noe: „Și precum a 
fost în zilele lui Noe, așa va fi și venirea Fiului 
Omului. Căci precum în zilele acelea dinainte 

de potop oamenii mâncau și beau, se însurau și 
se măritau, până în ziua când a intrat Noe în 
corabie, și n-au știut, până ce a venit potopul 
și i-a luat pe toți, așa va fi și venirea Fiului 
Omului” (M4 24, 37-39). 

Acest eveniment fundamental din istoria 
mântuirii va fi anticipat de următoarele semne: 
1) predicarea Evangheliei la toate popoarele 
(VI 24, 14), 2) convertirea poporului evreu la 
creștinism (Rm 11, 25); 3) înmulţirea fărăde- 
legii și răcirea dragostei între oameni (VI 24, 
10, 12), căderea multora de la credință, datorită 
prorocilor mincinoși (Mz 24, 23-24), înmul- 
ţirea veștilor de războaie și a războaielor (VI 
24, 4-5), mari catastrofe în natură (M/ 14, 7, 
29); 4) venirea lui Enoh și a lui Ilie (4p 19,1); 
5) venirea lui Antihrist (2 Zes 2, 3-11; 1 In 2, 18) 
și a apostolilor săi mincinoși (MI 24, 4-5, 11); 
6) arătarea pe cer a „semnului Fiului Omului”, 
însoțit de venirea Fiului Omului „cu putere și 
cu slavă multă” (WM 24, 30). În același context, 
Mântuitorul le spune Apostolilor că atunci 
când vor vedea toate aceste semne, venirea Sa 
este aproape, „la uși” (M7 24, 23), pe de o parte, 
iar pe de altă parte, îi îndeamnă: „Privegheați, 
deci, că nu știți în care zi vine Domnul vostru”. 
Descrierea acestor semne are un vădit caracter 
ambiguu. Comentându-le, Părintele Stăniloae 
precizează că semnele 1 și 3 sunt prea generale 
pentru a se putea cunoaște cu precizie momentul 
când s-au produs, în timp ce sensul convertirii 
poporului evreu este greu de precizat. Celelalte 
semne pot fi afectate de echivocitate, în sensul 
că pot fi considerate prezente înainte de a se 
produce sau contestate când se vor fi produs 
deja. Situaţia aceasta paradoxală este anticipată 
de Apostolul Petru, astfel: „Întâi, trebuie să știți 
că în zilele cele de apoi vor veni cu batjocură 
batjocoritori care vor umbla după poftele lor și 
vor zice: Unde este făgăduinţa venirii Lui? Că de 
când au adormit părinții, toate așa rămân, ca de 
la începutul făpturii” (2 P/ 3, 3-4). Deci, obiectiv, 
este posibil ca sfârșitul istoriei să fie aproape, 
fără ca, subiectiv, oamenii să cunoască această 
realitate, tot așa cum unii pot considera sfârșitul 
aproape, fără a fi de fapt. Sau, așa cum nu putem 
cunoaște data sau momentul propriului sfârșit, 

tot așa nu putem cunoaște cu precizie momentul 
sfârșitului chipului actual al lumii. Au greșit și 
greşesc cei care au încercat și încearcă în conti- 
nuare să calculeze „cu precizie” data Parusiei, 
ignorând flagrant caracterul ei supranatural și 
imprevizibil: istoria nu va ajunge la sfârșit prin 
ea însăși, ci prin voia lui Dumnezeu și atunci 
când își va fi împlinit rostul, conform planului 
lui Dumnezeu. Sfinții Maxim Mărturisitorul 
și Simeon Noul “Teolog consideră că lumea se 
va sfârși atunci când trupul lui Hristos va fi 
completat cu mădulare care se vor naște și se 
vor adăuga Lui în calitate de Cap al trupului 
Său, care este Biserica. Toţi oamenii au această 
posibilitate, dar nu toți vor aparține trupului lui 
Hristos, ci numai cei care vor și se străduiesc 
în acest sens. Părintele Stăniloae precizează că 
lumea se va sfârși atunci când nu va mai fi aptă 
să dezvolte spiritualitatea infinită concentrată în 
Hristos. Din această perspectivă, se poate vorbi 
de o epuizare a istoriei care nu va fi nici acci- 
dentală și nici silită de providența divină, ci se 
va datora convergenței istoriei cu providența, 
deci întâlnirii libertăţii omului cu lucrarea lui 
Dumnezeu. 

Dacă se vorbește de o epuizare a istoriei, unii 
ar putea fi ispitiți să susțină un eșec al lucrării 
lui Dumnezeu. Această posibilitate este exclusă 
dacă ţinem cont de faptul că omul este destinat 
Învierii și creaţia — în general — transformării, 
deci unei existențe superioare celei antece- 
dente, voită de Dumnezeu și împlinită atunci 
când E] a considerat că este necesar. 

A doua venire a Mântuitorului Hristos sau 
Parusia va fi însoţită de prefacerea chipului 
actual al lumii și de învierea morților sau vor fi 
evenimente care se vor produce simultan. Mai 
precis, prefacerea chipului actual al lumii și învi- 
erea morților vor fi consecința Parusiei. Pentru 
acest motiv, momentul când se vor produce 
este numit „ziua Domnului” (Le 17, 24). Este 
greu de precizat în ce mod se va produce prefa- 
cerea chipului actual al lumii. Referindu-se la 
acest moment, Apostolul Petru precizează: „lar 
ziua Domnului va veni ca un fur, când cerurile 
vor pieri cu vuiet mare, stihiile, arzând, se vor 
desface, și pământul și lucrurile de pe el se vor 


mistui” (2 Pr 3, 10). Tragem de aici concluzia 
că este posibil ca lumea nouă să fie anticipată 
de descompunerea lumii actuale, tot așa cum 
trupurile pentru a învia, trebuie să moară. 
Aceeași idee este susținută și de Apostolul 
Pavel: „lată, taină vă spun vouă: Nu toți vom 
muri, dar toți ne vom schimba deodată, într-o 
clipeală de ochi, la trâmbiţa cea de apoi. Căci 
trâmbiţa va suna și morții vor învia nestrică- 
cioși, iar noi ne vom schimba” (7 Co 15, 51-52). 
Deci, morții vor învia în trupuri nestricăcioase, 
iar cei care vor fi vii în momentul Parusiei vor 
suferi același proces de „schimbare” „într-o 
clipeală de ochi”. Este precizat și motivul acestei 
schimbări cosmice: „Carnea și sângele nu pot 
să moștenească împărăţia lui Dumnezeu, nici 
stricăciunea nu moștenește nestricăciunea”. 

Prefacerea chipului actual al lumii, prefacerea 
trupurilor celor vii și învierea morților vor fi 
provocate de Parusie sau de a doua venire a 
Domnului. Apropierea Sa maximă de lume 
cu trupul Său înviat și transfigurat va produce 
„arderea” chipului vechi al lumii și înnoirea aces- 
teia, pentru a o face compatibilă cu trupul Său 
înviat și cu trupurile transfigurate ale oame- 
nilor. Dacă lumea creată este cuprinsă poten- 
țial în Persoana dumnezeiască neîntrupată, 
lumea transfigurată este cuprinsă în persoana 
Cuvântului întrupat și înviat. Învierea și înno- 
irea trupurilor se va produce în solidaritate cu 
înnoirea cosmosului întreg, „învechit” de păcatul 
oamenilor. Trupul înviat al Mântuitorului va 
fi aluatul care va preface după asemănarea lui 
lumea întreagă. „Căci făptura a fost supusă 
deșertăciunii, nu de voia ei, ci din cauza aceluia 
care a supus-o, cu nădejde, pentru că și făptura 
însăși se va izbăvi din robia stricăciunii, ca să fie 
părtașă la libertatea măririi fiilor lui Dumnezeu. 
Căci ştim că toată făptura împreună suspină și 
împreună are dureri până acum” (Rm 8, 20-22). 
Prin trupul înviat al Mântuitorului Hristos, 
lumina 'Taborului se va extinde asupra întregii 


lumi sau lumea întreagă va fi Taborul generalizat. 
Bibliografie. Orz, 1/1984; ArENAGORA Atenianul, Despre 
învierea morţilor, trad. L. Bodogae, în coll. PSB 2 , Bucu- 
rești, 1980; Bara, lon, Dicfionar de teologie ortodoxă, Ed. 
Institutului Biblic și de Misiune al Bisericii Ortodoxe 
Române, București, 1994; Cnrrescu, N., TODORAN, 

Isidor, PETREUȚĂ, I., Zeologia dogmatică și simbolică, 
vol. II, Ed. Renașterea, Cluj-Napoca, 2005; GALERIU, 
Constantin, „lubirea dumnezeiască și judecata din urmă”, 
în: Orz, 2/1959; loan DamascuIn, Sr., Dogmatica, Ed. 
Seripta, București, 1993; Meropru DE OLIMP, Ag/aofon 
sau Despre înviere, trad. C. Corniţescu, în coll. PSB 10, 
București, 1984; PerREUȚĂ, 1., „Eshatologia ortodoxă în 
comparaţie cu cea romano-catolică”, în: S7, 7-8/1950; 
Popescu, Dumitru, [isus Hristos Pantocrator, Ed. Institu- 
tului Biblic și de Misiune al Bisericii Ortodoxe Române, 
București, 2005; Srănrroae, Dumitru, Zeologia Dogma- 
zică Ortodoxă, vol. III, Ed. Institutului Biblic și de Misiune 
al Bisericii Ortodoxe Române, București, 1978. 

Sterea Tache 


PASTOFORIU. Încăpere mică sau absida 
laterală mai mică, adică o parte lărgită a alta- 
rului, spre nord și sud, care formează proscomi- 
diarul, la nord, și diaconiconul sau schevofola- 
chion, la sud, adică încăperea în care se păstrează 
veșmintele preoțești și cărțile de slujbă; aceste 
absidiole se mai numesc și pastoforii. În aceste 
încăperi se păstrau în vechime și prescurile pe 
care le aduceau credincioșii pentru a fi întrebu- 
ințate la jertfa euharistică. 

Bibliografie. BREnIER, L., 2: ar£ byzantin, 
Paris, 1930; Arparov, M., Iszoria arfei, trad. 
Bruno Colbert, Mihai Isbășescu, vol. I: Arza 
lumii vechi şi a Evului Mediu, Bucureşti, 1962; 
BRANIȘTE, Ene, Liturgica Specială, Ed. Insti- 
tutului Biblic și de Misiune al Bisericii Orto- 
doxe Române, București, 1980; BRANIșTE, Ene, 
BRANIȘTE, Ecaterina, Dicfionar enciclopedic de 
cunoștințe religioase, Ed. Diecezana, Caran- 
sebeș, 2001; BREHIER, L., L/ar7 byzantin, Paris, 
1924; Dieu, Ch., Manuel 4” art byzantin, Paris, 
1925-1926; CoNSTANTINESCU-IAșI, P., Isforia 
artei bizantine, laşi, 1927; DuRET, D., Nofions 
elementaires d! arhitecture religieuse, Paris, 1930; 
EBERSOLT, ]., Momuments d” arhitecture byzan- 
fine, Paris, 1934; GRABAR, A., IL ar/ byzantin, 
Paris, 1938; LecLERG, H., „L art byzantin”, în 
Dictionaire d” Archeologie chretiene et de Liturgie, 
Paris, f.a.; ORLANDOS-ATHENES, A.,„L arhitec- 
ture byzantine”, în vol. L/ ar byzantin, ] art euro- 
peen. Newvieme exposition sous l Eglise du Conseil 
de P' Europe, Atena, 1964, p. 62; TALsor Rice, 
David, 4r4 byzantin, Paris/Bruxelles, 1959. 


Lucian Farcașiu 


DICŢIONAR DE TEOLOGIE ORTODOXĂ 


PASTORÂȚIE. (lat. pasco, ere, pazi, pastum — 
a păstori, a paşte, a brăni, a alimenta) Lucrare 
sfântă a preoţiei slujitoare de a îndruma, 
conduce și hrăni spiritual, prin cuvântul Evan- 
gheliei sau euharistic, pe credincioșii aflați în 
turma cuvântătoare a Bisericii lui Hristos. 
În ordine, alături de evanghelizare, mărturie 
și diaconie, pastorația este un alt aspect misi- 
onar al Bisericii. De la pastorația ca îndeletni- 
cire cotidiană, în Vechiul Testament, evreii au 
ajuns la conștiința că Dumnezeu este Păstorul 
care i-a condus prin pustiu, timp de patruzeci 
de ani, și că doar Lui i se cuvine dreptul de a 
conduce turma cuvântătoare a poporului ales 
(Ps 22, 1-6). În Noul Testament, Hristos îi 
spune lui Petru să pască oile Sale (n 21,16-18). 
Îi dă sarcina de păstor, în sensul de săvârșitor al 
Euharistiei, care este hrana și băutura Bisericii 
(n 6, 51-58). Însuși Mântuitorul Se autointi- 
tulează Păstorul cel Bun (n 10, 11). În Bise- 
rică, după modelul lui Hristos, și preotul este 
considerat păstor, în calitatea lui de slujitor al 
Tainei Euharistiei. Acum se reconstituie actul 
în care Hristos Însuși pe Sine S-a dat pentru 
viața lumii, prin preotul care face pastorația 
propriu-zisă, în lucrarea lui de împărtășire a 
Sfintelor "Taine, care sunt merindele Bisericii. 
Pastoraţia Bisericii se săvârșește în mediul rural 
și urban, pe criterii de vârstă, sex și condiții 
social-umane. 
Bibliografie. Baa, on, „Eclesiologia pastorală”, în: ST, 
XXXI (1979), 1-4, pp. 316-323; GRIGORIE CEL MARE, 
Sr., Cartea Regulei pastorale, trad. Alex. Moisiu, Sibiu, 
1987, PLĂMĂDEALĂ, Antonie, Preotul în Biserică, în lume, 
acasă, Sibiu, 1996. 

Mihai Himcinschi 


PÂȘTI. (ebr. pesa/ — zrecere) Sărbătoare a evre- 
ilor care marca trecerea prin Marea Roșie, adică 
ieșirea din robia egipteană și a creștinismului 
care marchează trecerea odată cu Hristos din 
moarte la viață. 

La evrei, Paștile devin sărbătoarea eliberării din 
robie, a trecerii de la statutul de sclav la cel de 
om liber. Această a doua semnificaţie a devenit 
mai importantă decât prima, iar Filon din 
Alexandria, în Legi/e speciale (11, 147), notează: 
„Sărbătoarea Paștelui este o comemorare și o 

mulţumire [sărbătorind ieșirea] din Egipt a mai 
bine de două milioane de bărbaţi și femei. Ei au 
lăsat atunci în urmă o ţară plină de neomenie, 
unde străinii erau prigoniți și unde, lucru mult 
mai groaznic, se dădea cinstire dumnezeiască 
unor animale lipsite de rațiune, nu doar domes- 
tice, ci și sălbatice”. 

Cuvântul „paște” a fost adoptat și de creștini, 
Paștile creștin simbolizând trecerea de la moarte 
la viață, pentru că prin sacrificiul lui Hristos, 
omenirea a fost eliberată din blestemul strămoșesc. 
Explicaţia creștină a Paștelui o găsim în cuvântul 
de învățătură (sinaxar) din duminica sărbătorii: 
„numim sărbătoarea de azi Paști, după cuvântul 
care în vechiul grai evreiesc înseamnă trecere; 
fiindcă aceasta este ziua în care Dumnezeu a 
adus, la început, lumea dintru neființă întru ființă, 
în această zi smulgând Dumnezeu pe poporul 
israelitean din mâna Faraonului, l-a trecut prin 
Marea Roșie și tot în această zi, S-a pogorât din 
ceruri și S-a sălășluit în pântecele Fecioarei. lar 
acum, smulgând tot neamul omenesc din fundul 
iadului, l-a suit la cer și l-a adus iarăși la vechea 
vrednicie a nemuririi”. 

De aici desprindem că lucrarea de creație a 
lumii este un act pascal, o trecere-aducere a 
făptuirii din neființă la ființă; că evenimentul 
istoric al eliberării poporului evreu este, de 
asemenea, un act pascal, o trecere de la robie 
la libertate; în sfârșit, că opera de mântuire a 
lui Hristos, care-și află împlinirea și încunu- 
narea în faptul Învierii, dăruind Bisericii cel 
mai mare praznic al ei, principiul ei lăuntric și 
frumusețea sublimă a teologiei sale, este tot o 
operă pascală, o trecere-eliberare a celor care 
zăceau „în întuneric și în umbra morții” (e 1, 
79), spre comuniunea veșnică cu Dumnezeu. 
În Noul Testament se aminteşte în multe locuri 
de sărbătoarea pascală iudaică: (M/ 26, 2; 27, 
15; Mc 14, 1; 15, 6; Le 2, 41-42, 22, 15; In 2, 
23: 4,45; 6, 4; 11, 55 12, 12-20 13, 1-29); 
Prin Paști se înţelegea atât sărbătoarea, cât și 
mielul junghiat și fript care se mânca după un 
anumit ritual. Mielul, care era jertfit și mâncat 
la masa pascală a evreilor, a fost considerat ca 
imagine sau preînchipuire a Mântuitorului 
lisus Hristos, Care s-a jertfit ca un miel pentru 


iertarea păcatelor noastre (15 53, 7; În 1,29; FA 
8, 32; 1 Pr 1, 19). Cina cea de 'Laină, antici- 
pare a Jertfei, crucea, mormântul, învierea și 
nemurirea integrală a persoanei, viața veșnică 
sunt trepte și stări duhovnicești care purced și 
se împlinesc în acest dar dumnezeiesc: Paștile. 
Mântuitorul Hristos instituie un Paște nou, 
inaugurat la Cina cea de Taină, care nu a fost 
o cină pascală. Sf. loan Gură de Aur spune: 
„la Cina cea de Taină s-au întâlnit amândouă 
paştile: și paștile iudaic și paștile nostru; Hristos 
a pus unuia capăt, iar celuilalt i-a dat început”. 
Paștelui nou i-a pus început prin instituirea 
Sfintei Euharistii, căci, în timp ce mâncau, 
lisus a luat pâinea, și mulțumind, a rupt și a dat 
ucenicilor săi zicând: „Luaţi, mâncaţi, acesta 
este Trupul Meu [...] apoi, luând paharul și 
mulțumind, l-a dat, zicând: Beţi dintru acesta 
toți [...] aceasta să faceţi spre pomenirea Mea”. 
Aceasta ultimă cină a ţinut locul cinei pascale, 
iar celebrarea ei înlocuia la creștini pe aceea a 
mesei pascale, ea devenind pentru ei un nou 
„Paşti”. Cu acest înţeles este folosit cuvântul 
„Paști” de Sf. Apostol Pavel când zice: „Căci 
Paştile nostru Hristos S-a jertfit pentru noi. 
De aceea să prăznuim nu cu aluatul cel vechi, 
nici cu aluatul răutăţii și al vicleșugului, ci cu 
azimele curăţiei și ale adevărului” (7 Co 5, 7-8). 
În Noul Testament, sensul cel mai profund al 
Paștelui este cel de zrecere de Ja moarte la viață. 
Sf. Evanghelist loan spune: „Noi știm că am 
trecut din moarte la viață” (7 In 3, 14), iar Sf. 
Apostol Pavel zice: „Dumnezeu, pentru multa 
Sa cu care ne-a iubit, pe noi cei ce eram morți 
prin greșelile noastre, ne-a împreună cu Hristos” 
(£/2,4-5). Precum Israel, prin sângele mielului 
pascal în Egipt, a fost scăpat de pedeapsa morții 
primului născut, la fel, noi creștinii, prin sufe- 
rințele și răstignirea Domnului pe cruce, am 
trecut într-o nouă viață, a harului și a adevă- 
rului, mântuindu-ne de păcat. Numai această 
moarte nevinovată și de bunăvoie, adusă ca 
jertfă pe cruce, învederează rostul morții, făcând 
din moarte, care pune capăt vieții, moarte care 
se desființează pe ea însăși, eliberând viața de 
moarte: „Hristos a înviat din morți cu moartea 
pe moarte călcând”. 

Mântuitorul spune: „Eu am venit ca lumea viață 
să aibă și din belșug să aibă” (7 10, 10). Prin 
jertfa și prin învierea Sa, Hristos a devenit noul 
Miel pascal, prin care avem acces la Tatăl, altfel 
zis, un Paște, o trecere la Tatăl. Hristos-Mielul 
pascal este prezentat purtând rănile deschise 
ale sacrificiului. Prin această scenă, Sfântul loan 
vrea să ne facă să înțelegem că FHristos este în 
permanentă stare de Paște (4p 5, 6; 6, 1). Jertfa 
și învierea lui Hristos nu sunt un eveniment 
trecător, ci un fapt continuu, veșnic. Cuvintele 
rostite la instituirea Sfintei Euharistii: „Aceasta 
să o faceți întru pomenirea Mea”, înseamnă 
actualizarea permanentă a jertfei de pe Golgota, 
în chip nesângeros, prin care se face trecerea de 
la moarte la viață: „Cine mănâncă Trupul Meu 
și bea Sângele Meu are viață veșnică”. Sfânta 
Euharistie nu este altceva decât actualizarea 
Cinei pascale din care izvorăște viața: „Irupul 
lui Hristos primim și din izvorul cel fără de 
moarte gustăm”. Când Sf. Apostol Pavel zice: 
„căci Paștile nostru Hristos S-a jertfit pentru 
noi” (7 Co 5, 7), înţelegem că adevăratul Paște 
pentru noi este Hristos cel răstignit. 

Nici în gândirea patristică Paștile nu este o 
sărbătoare despărțită, artificial, de celelalte 
evenimente legate de actul Răscumpărării. Nu 
poate fi Paștile fără Mielul care își varsă sângele 
său. De aceea, Sfinții Părinţi vorbesc despre 
răstignirea lui Hristos și atunci când vorbesc 
despre Paști. Sf. loan Gură de Aur face legătura 
sărbătorii Învierii cu suferințele Mântuitorului 
de pe Golgota: „Adam a păcătuit și a murit, 
Hristos n-a păcătuit, dar a murit. Lucru nou 
și minunat. Acela a păcătuit și a murit, Acesta 
n-a păcătuit si a murit. Cum se poate aceasta? 
Pentru ca acela care a păcătuit si a murit să poată 
fi eliberat de legăturile morții prin mijlocirea 
Aceluia care n-a păcătuit si a murit [...]. Adam 
a fost dator față de diavol care îl ţinea înlănțuit. 
Hristos i-a plătit datoria și l-a slobozit”. lar în 
Cuvântarea I la Rusalii, același Sfânt Părinte 
întreabă: „care este pricina sărbătorii Paştilor? 
Atunci vestim moartea Domnului. Acest lucru 
înseamnă Paștile”. 

În trăirea și conștiința creștină primară Paștile nu 
se limita doar la sărbătorirea Învierii Domnului. 

Peregrina Egeria, care în anul 380 a participat 
la privegherea Paştilor la Ierusalim, mărtu- 
risește că atunci când episcopul a început să 
citească Evanghelia despre învierea Domnului, 
„se auzeau gemete mari și lacrimi și oftaturi 
ale celor de față pentru suferința Domnului”. 
La Cina cea de Taină Mântuitorul a serbat un 
nou paște, diferit de cel al evreilor, asemănător 
cu masa de seară obișnuită la aceștia. Nu s-a 
mâncat miel fript, ci hrană obișnuită, întin- 
gând în blid pâinea; luda iese de la cină pentru 
a împlini trădarea sa; cei prezenți sunt așezați la 
masă, fără a avea ținuta de călătorie pregătită, iar 
la masă s-a consumat vin (Le 22, 17,20). Come- 
morarea anuală a Cinei, care o săvârșeau creștinii 
în seara zilei de 13 Nisan, sau în joia dinaintea 
Duminicii Învierii, a stat la originea sărbătorii 
creștine a Paştilor. Comemorarea consta dintr-o 
masă rituală, care imita Cina și era însoțită de 
săvârșirea Sfintei Fuharistii. Această comemo- 
rare a precedat ceea ce în literatura teologică 
de mai târziu se va numi „Paștile Crucii” (adică 
comemorarea Pătimirilor) și „Paştile Învierii” 
(comemorarea Învierii). 

Primii creștini înțelegeau prin Paști nu numai 
Învierea Domnului, ci şi sărbătoarea Cinei și a 
Pătimirilor Domnului. De aceea, săptămâna pe 
care noi o numim astăzi „Săptămâna Pătimirilor” 
se numea la ei „Săptămâna Paştilor” sau „Zilele 
Paştilor”. Cu timpul însă înțelesul cuvântului 
Paști s-a restrâns numai la sărbătoarea Învi- 
erii, așa cum înțelegem noi astăzi. Creștinii din 
Siria și Asia Mică sărbătoreau Sfintele Paști în 
două etape: mai întâi serbau moartea Domnului 
(Paștile Crucii sau Răstignirii) la 14 Nisan, apoi 
serbau Învierea (Paștile Învierii) la 16 Nisan 
indiferent de ziua săptămânală în care ar fi căzut 
aceste date. Cei mai mulți creștini, însă, urmând 
practica Sf. Apostoli, sărbătoreau Paștile în ziua 
în care a murit și a înviat Domnul. Ei sărbăto- 
reau totdeauna moartea Domnului în vinerea 
cea mai apropiată de 14 Nisan, numind-o și ei 
Paștile Crucii, iar Învierea în Duminica urmă- 
toare care cădea totdeauna după 14 Nisan sau 
după prima lună plină care urma echinocțiului 
de primăvară. Creștinii din Galia serbau Paștile 
la data de 25 martie, dată fixă. 

În anii 162 şi 190, la întâlniri ale ierarhilor orien- 
tali cu cei din Apus, s-a discutat uniformizarea 
serbării datei Paştilor. În anul 232, Episcopul 
Dionisie al Alexandriei a fost delegat de Biseri- 
cile creștine să convoace în Alexandria o confe- 
rință a astronomilor pentru a fixa data serbării 
Sfintelor Paști, pe care să o respecte toți creștinii. 
Istoricul Eusebiu de Cezareea spune că, persis- 
tând aceste diferențe, împăratul Constantin cel 
Mare a luat hotărârea ca Sfintele Paști să fie 
sărbătorite la aceeași dată, hotărârea oficială, 
fiind adoptată la Primul Sinod Ecumenic de la 
Niceea (325) când s-a precizat ca Sfintele Paști 
să fie serbat de toată creștinătatea în prima 
duminică (numai duminica) de după luna plină 
ce urmează echinocţiului de primăvară. Dacă 
în acea duminică se întâmplă să cadă paștele 
evreilor (14 Nisan), atunci Paştile creștin se va 
serba în duminica următoare. 

Fiind legată de un fenomen natural (echinocțiul 
de primăvară) și de luna plină ce urmează, Paștile 
variază în fiecare an ca dată, într-un interval de 
35 de zile (22 martie - 25 aprilie). Îndreptarea 
calendarului iulian, operată în 1923, a produs 
discordie între creștinii care serbau Paștile după 
un calcul modificat cu 13 zile. Întrucât sărbă- 
toarea este anuală, s-a păstrat calculul după 
pascalia comună, diferența sesizându-se doar în 
raport cu Bisericile creștine din Occident. Din 
perioada Sf. Constantin cel Mare, „se luminau 
Bisericile în care se făceau slujba învierii, casele 
creștinilor și orașele, cu făclii înalte și coloane 
de ceară sau torţe aprinse”. Creștinii se salutau 
din acest moment, până la Înălţare, cu salu- 
tarea: „Hristos a înviat!”, la care se răspundea: 


„Adevărat a înviat!”. 

Melniciuc Ilie, Viorel Sava 


PATERIC. (gr. Paferizon, slav. Pazerik — Cartea 
Părinților) Culegere de texte cu profil aghio- 
grafic și sentenţial, ce evocă fapte și cuvinte 
ale unor călugări sihaștri care, pentru curăția 
și sfințenia lor, au rămas în memoria Bisericii, 
fiind trecuți în rândul cuvioșilor și al sfinților. 

În literatura monastică, Pafericu/ este colecția 
ce grupează sentințele și cuvintele părinților 
deșertului, cunoscute sub numele de 4pofzegme/e 
Părinților. Ele transmit experiența și înțelep- 
ciunea părinților celor care doresc să progreseze 
în viața spirituală. De aceea au fost traduse în 
limbile țărilor ortodoxe, fie în slavă, fie în română, 
sârbă, bulgară, georgiană etc., dar și în limba 
latină. Se cunosc și paterice mai noi la ruși (Paze- 
ricul Lavrei Peșterilor din Kiev — Kievo-pecerskij 
paterik), la sârbi (Pecki paterik) sau la români 


(Pazericul românesc, loanichie Bălan). 

PATERIȚĂ. v. CÂRJĂ ARHIEREASCĂ. 


PĂTIMĂ. (gr. pafi, lat. passiones) |. Boală a 
sufletului, ce constă în atașarea ființei omului 
cu capacitatea sa iubitoare de un lucru trecător, 
sau lipsit de importanță, în detrimentul iubirii 
lui Dumnezeu sau al preocupării pentru 
mântuirea sufletului. Pr. Dumitru Stăniloae o 
definește ca fiind „cel mai coborât nivel la care 
poate cădea ființa omenească”. 

Patimile se produc din cauza acordării impor- 
tanței absolute lucrurilor materiale, trecătoare 
și relativizării importanței realităților dumne- 
zeiești. Sf. Maxim Mărturisitorul afirmă că 
patima este consecința preocupării exagerate 
a omului cu nimicul și a dorințelor satisfacerii 
iubirii egoiste de sine. Tocmai în acest sens, 
Sfinţii Părinţi spun că la baza întregii răutăți și 
a tuturor patimilor stă iubirea egoistă a omului 
de sine (piavria). 

Prin patimi, persoana umană este redusă la o 
stare de pasivitate și de sclavie duhovnicească, 
în care facultăţile sufletești acționează doar 
în funcție de impulsurile păcătoase pe care le 
primește fie de la fire, fie de la diavoli sau de 
la semeni. Astfel, ele inoculează omului falsa 
impresie a libertății, pentru ca în cele din 
urmă să-l reducă pe acesta la starea depen- 
denței totale față de păcat. În acest fel, omul 
devine un simplu obiect de săvârșire a patimii, 
iar statutul său de subiect capabil de acte deci- 
zionale este umbrit și îngrădit de pornirile 
păcătoase la care-l constrânge propria fire. Sf. 
Andrei Criteanul spune că patimile îl duc pe 
om la auto-idolatrie, la starea cea mai decă- 
zută în care acesta ajunge să considere plăcerea 
propriul său dumnezeu: „Însumi idol m-am 
făcut, vătămându-mi cu poftele sufletul mew”. 
Exemplul clar al degradării umane, al trăirilor 
și disfuncționalităților sufletești și trupești pe 
care patimile le produc ne este oferit de bogatul 
căruia i-a rodit țarina. Din cauza patimilor, 
acesta ajunge să uite în totalitate de Dumnezeu 
și să-și reducă întreaga existență doar la mate- 
rialitate. Nebunia pe care i-o produc patimile îl 
face pe acesta să-și oblige sufletul să renunțe la 
hrana duhovnicească și să consume doar lucruri 

materiale: „Suflete, ai multe bunătăţi strânse 
pentru mulți ani; odihnește-te, mănâncă, bea, 
veselește-te” (Le 12, 19). Sf. Vasile cel Mare 
spune că bogatul respectiv are o astfel de atitu- 
dine din cauza idolatriei și robiei produse 
de patimi, precum și datorită faptului că el a 
devenit cu totul trupesc: „Ce nebunie! De-ai 
avea suflet de porc, n-ai putea să-i făgăduiești 
sufletului altceva! Atât de dobitoc ești, atât de 
neînţelegător față de bunătăţile sufletești, încât 
dai sufletului mâncărurile destinate trupului și 
toate câte le primește latrina tu le trimiți către 
suflet! De ţi-ar fi sufletul virtuos, de-ai fi plin 
de fapte bune, de-ai fi prieten cu Dumnezeu, 
de-ai avea multe virtuţi, da, atunci ai avea 
dreptul să spui sufletului tău să se bucure! Dar 
pentru că te gândești la cele pământești, pentru 
că pântecele ţi-e dumnezeu, pentru că ești cu 
totul trupesc, robit patimilor, ascultă-ți numele 
ce ți se potrivește, nume pe care nu ți l-au pus 
oamenii, ci însuși Domnul: «Nebune, în această 
noapte, îți vor cere sufletul tău de la tine! lar 
cele ce-ai gătit ale cui vor fi?» (Le 12,20). 

În consecință, patimile introduc în întreaga 
structură psiho-somatică a ființei umane un 
mod de activare irațional, care este contrar lui 
Dumnezeu și chiar firii umane însăși. Sfinții 
Părinți atrag permanent atenţia că patimile 
sunt contrare firii umane. Nefiind conforme cu 
firea și bazându-se în mod exclusiv pe voința 
răzvrătită și păcătoasă a omului, ele se prezintă 
ca o maladie a firii care încearcă să îmbolnă- 
vească toate elementele acesteia: „Căci fiecare 
dintre patimile din noi se face un despot al 
celui robit și, cucerind, precum un tiran, cetatea 
sufletului, chinuiește pe cel pe care l-a supus 
chiar prin supușii de odinioară ai acestuia, folo- 
sindu-se de gândurile noastre după plăcerea lui” 
(Sf. Grigorie de Nyssa, Despre Fericiri, p. 354). 
Cu alte cuvinte, prin patimi omul este scos 
din modul său natural de activare și manifes- 
tare, din raționalitatea și sensul care i-au fost 
date de Dumnezeu prin creaţie, și este aruncat 
într-o lume a himerelor și amăgirilor diavolești: 
„Conţinutul minţii, gândurile, abandonându-și 
centrul rațional, se învârt în jurul lumii exte- 
rioare și-l fac pe om să-și piardă realitatea, 

să devină absent din el însuși și să vâneze în 
afara existenței sale idolii lipsiţi de subzistență 
ai lui însuși” (Panayotis Nellas). Tocmai de 
aceea, consecințele pe care patimile le produc 
sunt grave și rănesc firea umană atât sub aspect 
moral și soteriologic, cât și din punct de vedere 
ontologic. Ele duc la împrăștierea firii, la lupta 
interioară a elementelor acesteia și la împotri- 
virea faţă de Dumnezeu. 

În esența lor, patimile nu se confundă nici cu afec- 
tele și nici cu instinctele, ele fiind opera exclusivă 
a voinței umane, sau mai bine zis a consimțirii 
libere a acesteia la ispitele și propunerile păti- 
mașe spre care diavolul o atrage. Ele nu se produc 
dintr-o dată, ci în urma unui întreg proces psiho- 
logic prin care diavolul încearcă să argumenteze 
utilitatea și beneficiile pe care acestea le pot avea 
pentru persoana umană. Astfel, Sfinţii Părinţi 
vorbesc despre o serie de etape care se derulează 
între propunerea pătimașă și starea propriu-zisă 
de împătimire. De exemplu, Sf. Isihie Sinaitul 
prezintă patru etape (atacul, însoţirea, consim- 
țirea și fapta concretă), Sf. loan Damaschin șapte 
(atacul, însoţirea, patima, lupta, robirea, consim- 
țirea, făptuirea), iar la Sf. loan Scărarul pot fi 
întâlnite șase etape (momeala, însoţirea, consim- 
țirea, robirea, lupta, patima). 

În ceea ce priveşte numărul propriu-zis al pati- 
milor, acesta oscilează de la un autor filocalic 
la altul. Prin Sf. Evagrie Ponticul s-a stabilit și 
s-a generalizat învățătura că patimile ar fi în 
număr de opt, și anume: lăcomia, curvia, iubirea 
de arginţi, tristeţea, mânia, akedia, slava deșartă 
și mândria. Aceste patimi mai sunt cunoscute 
și sub numele de „cele opt gânduri ale răutăţii”, 
ele constituind patimile generale din care se 
nasc multe alte noi patimi. Sf. loan Scărarul, 
identificând mândria cu slava deșartă, vorbește 
doar de șapte patimi fundamentale. 

Pentru Sf. Maxim Mărturisitorul izvorul 
patimilor îl constituie iubirea egoistă. Din 
aceasta se nasc cele trei patimi generale, adică: 
lăcomia, iubirea de arginți și slava deșartă. La 
rândul lor acestea dau naștere la o serie de noi 
patimi, și anume: desfrânarea, lăcomia, zgâr- 
cenia și mândria. lar din acestea se dezvoltă 
noi patimi, și tot așa mai departe: „Când ne 


îngrijim prin plăcere de iubirea trupească de 
noi înșine (priovria) naștem lăcomia pânte- 
celui, mândria, slava deșartă, îngâmfarea, 
iubirea de argint, zgârcenia, tirania, fanfaro- 
nada, aroganța, nechibzuința, nebunia, părerea 
de sine, înfumurarea, disprețul, injuria, necu- 
răția, ușurătatea, risipa, neînfrânarea, frivoli- 
tatea, umblarea cu capul prin nori, moleșeala, 
pornirea de a maltrata, de a lua în râs, vorbirea 
prea multă, vorbirea la nevreme, vorbirea urâtă 
și toate câte mai sunt de felul acesta. lar când 
ascuțim mai mult, prin durere, modul iubirii 
trupești de noi înșine, naștem mânia, pizma, 
ura, dușmănia, ţinerea minte a răului, calomnia, 
bârfeala, intriga, întristarea, deznădejdea, 
defăimarea  providenței, lâncezeala, negli- 
jenţa, descurajarea, deprimarea, puținătatea 
de suflet, plânsul la nevreme, tânguirea, jalea, 
sfărâmarea totală, ciuda, gelozia și toate câte 
ţin de o dispoziţie care a fost lipsită de prile- 
jurile plăcerii. În sfârșit, când din alte pricini 
se amestecă în plăcere durerea, dând perversi- 
tatea (căci așa numesc unii întâlnirea părților 
contrare ale răutăţii), naștem fățărnicia, ironia, 
viclenia, prefăcătoria, lingușirea, dorinţa de-a 
plăcea oamenilor și toate câte sunt născociri 
ale acestui viclean amestec. Căci a le număra 
acum și a le spune toate, cu înfățișările, modu- 
rile, cauzele și vremurile lor, nu este cu putință” 
(Răspunsuri către Tălasie, pp. 30-31). 
Persistarea în sfera patimilor duce la însingu- 
rarea totală a omului și la eșecul definitiv al 
darului vieții. Patimile sunt lipsite de perspec- 
tivă şi nu pot să ofere decât erodarea treptată 
a firii, pentru ca într-un final să abandoneze 
persoana umană în robia morţii veșnice. 

Prin lupta împotriva patimilor și prin curăţie, 
credinciosul, asemenea fiului risipitor, își 
revine în sine (Le 15, 17) şi începe să acţio- 
neze în conformitate cu firea pentru a o recâș- 
tiga. Procesul de despătimire necesită un efort 
ascetic deosebit și dorință puternică și sinceră 
de întoarcere la Dumnezeu și de împăcare cu 
EI, iar eliminarea patimilor din fire se reali- 
zează numai cu ajutorul harului dumnezeiesc 
și pe măsura dobândirii virtuţilor. Cu descri- 
erea elementelor, proceselor, nuanțelor și a 

modurilor de realizare ale demersului duhovni- 
cesc pe care renunțarea la patimi le presupune 
se ocupă purificarea sau prima treaptă a vieții 
duhovnicești. 

II. Pătimire, calvar, chin, suferință. 

Nicolae Răzvan Stan 


PATRAFIR. v. EPITRAHIL. Denumire 
populară dată epitrahilului. 


PATRIARH. (gr. pazriarhis) Cea mai înaltă 
demnitate ierarhică de instituire bisericească 
din Biserica Ortodoxă. Statutul său cunoaște o 
evoluție de-a lungul mai multor secole (Can. 
34 Aps Can. 6 Sin. | Ec Can, 2-3 Sin. Il Bes 
Can. 9, 28 Sin. IV Ec.). Patriarhului îi cores- 
punde instituția numită Pazriarhie. La început, 
termenul de patriarh se folosea în paralel cu 
cel de „exarh”, confundându-se de cele mai 
multe ori termenii. Acesta era considerat doar 
un titlu „onorific”, devenind juridic și canonic 
după al IV-lea Sinod Ecumenic (Can. 28). 
Această demnitate apare în timpul lui Teodosie 

al II-lea (401-450), iar din timpul lui lustinian 
] (527-565) se poate vorbi de „instituţia” patri- 
arhului în sens juridic și canonic. Din sec. al 
V-lea poate fi menţionată și apariţia titlului de 
„patriarh ecumenic”. Drepturile patriarhilor nu 
sunt altceva decât drepturi dezvoltate și ampli- 
ficate progresiv din drepturile mitropoliților și 
ale exarhilor. În Biserica Ortodoxă Română, 
Patriarhul este întâi stătătorul între ierarhii 
acesteia și președintele tuturor organismelor 
centrale deliberative și executive bisericești 
(art. 24). Titulatura sa este: „Preafericirea Sa, 
Preafericitul Părinte (N), Arhiepiscopul Bucu- 
reștilor, Mitropolitul Munteniei și Dobrogei, 
Locţiitorul tronului Cezareei Capadociei și 
Patriarhul Bisericii Ortodoxe Române” sau 
„Patriarhul României” [art. 25, alin. (2)]. 

Ca însemne distinctive, Patriarhul poartă o 
cruce și două engolpioane, reverendă și rasă de 
culoare albă, culion și camilafcă având cruce 
[art. 25, alin. (4)]. Din punct de vedere liturgic, 
la serviciile religioase, Patriarhul este pomenit 
de către Mitropoliți, în conformitate cu Sfintele 
Canoane, cu tradiția panortodoxă și cu practica 
Bisericii Ortodoxe Române |art. 25, alin. (3)]. 
Din perspectivă administrativă, Patriarhul este 
Președintele tuturor organismelor centrale 
deliberative și executive bisericești (art. 24). 
Patriarhul este ajutat pentru buna desfășurare 
a activităților curente de un organism adminis- 
trativ, şi anume: Cabinetul Patriarhului, coor- 
donat de un consilier patriarhal, cu personalul 
corespunzător și serviciile aferente: Secretariat, 
Registratură, Arhivă, Bibliotecă etc. (art. 27). 
În exercitarea drepturilor și îndatoririlor sale, 
Patriarhul emite „tomosuri patriarhale, gramate 
patriarhale, acte patriarhale, decizii și dispoziții 
patriarhale, acte de acordare a unor ordine, 
distincții și ranguri bisericești, prevăzute de 
prezentul statut și de regulamentele bisericești” 
[art. 25, alin. (6)]. Drepturile și îndatoririle 
patriarhului sunt cele prevăzute atât de Sfintele 
Canoane, cât și de Sfazurul pentru organizarea 
şi functionarea Bisericii Ortodoxe Române şi de 
regulamentele bisericești [art. 25, alin. (6)]. 

În Biserica Ortodoxă Română, Patriarhul are 
următoarele atribuţii: 

„a) convoacă și prezidează organismele 
centrale deliberative și executive bisericești 
și veghează pentru ducerea la îndeplinire a 
hotărârilor acestora; 

b) convoacă Sfântul Sinod în cel mult trei zile, 
în cazuri de urgență și de forță majoră; 

c) când constată că aplicarea unei hotărâri a 
Sfântului Sinod nu mai este favorabilă vieții 
bisericești, convoacă Sinodul Permanent, 
într-o ședință extraordinară, pentru a formula 
și propune Sfântului Sinod, spre dezbatere și 
aprobare, o nouă hotărâre prin care se modifică 
sau se completează hotărârea precedentă; 

d) dispune măsurile necesare, potrivit hotărârii 
Sfântului Sinod, pentru pregătirea și sfințirea 
Marelui Mir la Patriarhia Română; 

e) reprezintă Patriarhia Română în relaţiile cu 
autoritățile publice centrale și locale, în justiție 
și față de terți, personal sau prin delegați 
împuterniciți; 

f) reprezintă Biserica Ortodoxă Română în 
relaţiile cu celelalte Biserici Ortodoxe surori, 
personal sau prin delegați; 

g) reprezintă, personal sau prin delegaţi, Bise- 
rica Ortodoxă Română în relaţiile cu celelalte 
Biserici creștine, organizaţii intercreștine, orga- 
nizații religioase și interreligioase, din țară și de 
peste hotare; 

h) adresează scrisori pastorale pentru întreaga 
Biserică Ortodoxă Română, cu încuviințarea 
Sfântului Sinod sau a Sinodului Permanent; 

i) efectuează vizite canonice (statutare) în epar- 
hiile Bisericii Ortodoxe Române, la invitaţia 
chiriarhilor acestora; 

]) efectuează vizite irenice la celelalte Biserici 
Ortodoxe și adresează scrisori irenice întâistă- 
tătorilor acestora, în scopul menţinerii unității 
Ortodoxiei și al promovării comuniunii frățești; 
k) efectuează vizite oficiale la alte Biserici creș- 
tine, la organizaţii creștine, religioase și civile în 
folosul Bisericii Ortodoxe Române; 

|) se îngrijește de îndeplinirea prevederilor 
statutare pentru completarea eparhiilor vacante; 
m) prezidează Sfântul Sinod pentru alegerea 
mitropoliților ortodocși români din țară și din 
afara granițelor; 

n) hirotonește împreună cu alți ierarhi și întro- 
nizează pe mitropoliți; 

0) emite gramata patriarhală pentru întroni- 
zarea mitropoliților și a chiriarhilor din afara 
granițelor țării care se află în jurisdicția directă 
a Patriarhiei Române, gramata pentru acor- 
darea de ranguri onorifice unor ierarhi (arhi- 
episcop sau mitropolit onorific), precum. și 
tomosul patriarhal pentru proclamarea ridicării 
în rang a unei eparhii, pe baza aprobării Sfân- 
tului Sinod; 

p) numește locţiitori de mitropoliți în cazul 
vacanței scaunelor mitropolitane; 

q) sfătuiește frăţește pe ierarhii eparhiilor orto- 
doxe române din ţară și din afara granițelor și 
conciliază eventuale neînțelegeri dintre aceștia; 
r) examinează, în Sinodul Permanent, plânge- 
rile împotriva ierarhilor, iar rezultatul îl aduce 
la cunoștința Sfântului Sinod; 

s) în consultare cu Sinodul Permanent, propune 
Sfântului Sinod candidați de episcop-vicar 
patriarhal și prezidează alegerea acestora; 

t) numește, sancţionează și revocă, într-o 
ședință a Permanenţei Consiliului Naţional 
Bisericesc, personalul de conducere, precum 
și celelalte categorii de personal clerical și 
neclerical de la Cancelaria Sfântului Sinod, de 
la Administraţia Patriarhală, de la Institutul 
Biblic și de Misiune Ortodoxă, de la celelalte 
instituţii centrale bisericești cu scop misionar, 
precum și personalul de la unitățile bisericești 
din interiorul țării și de la reprezentanțele, 
comunităţile și unităţile bisericești din afara 
granițelor țării, aflate în jurisdicția directă a 
Patriarhiei Române; 

u) prin decizie patriarhală dizolvă adunările 
eparhiale în vederea organizării de noi alegeri și 
confirmă noile adunări eparhiale. În cazul unor 
acțiuni potrivnice Bisericii din partea adunării 
eparhiale, la solicitarea chiriarhului locului sau 
a locţiitorului acestuia, Patriarhul, prin decizie, 
dizolvă respectiva adunare eparhială în vederea 
organizării de noi alegeri; 

v) exercită dreptul de a primi apel și dreptul de 
devoluțiune în mitropolii și în eparhiile aflate în 
jurisdicția directă a Patriarhiei Române pentru 
restabilirea ordinii canonice și administrative; 
w) în mod excepţional și cu motivații justifi- 
cate, în acord cu tradiția ortodoxă și cutuma 

românească, poate întemeia stravropighii în 
interes bisericesc, cu acordul prealabil al chiri- 
arhului locului și cu aprobarea Sfântului Sinod, 
pe care le organizează și administrează prin 
delegaţii săi; 

x) conferă distincții patriarhale clericilor și mire- 
nilor din Biserica Ortodoxă Română, precum și 
unor personalități din țară și de peste hotare, 
care sprijină activităţile Patriarhiei Române; 

y) exercită și alte atribuţii prevăzute de Sfintele 
Canoane, de prezentul statut, de regulamentele 
bisericești și cele încredințate de Sfântul Sinod” 
(art. 26). 

În atribuţiile sale executive, Patriarhul este ajutat 
de Cancelaria Sfântului Sinod și Administraţia 
Patriarhală [art. 35 alin. (1)]. Coordonarea aces- 
tora, cât și a tuturor instituţiilor centrale biseri- 
cești se face „din încredințarea Patriarhului, de 
către episcopii-vicari patriarhali sau de către un 


delegat al acestuia” [art. 35, alin. (1)]. 
Bibliografie. Szazutul pentru organizarea şi functionarea 

Emilian-lustinian Roman 


PATRIARHIA  ALEXÂNDRIEI. Una 
dintre cele cinci patriarhii istorice ale primului 
mileniu și una dintre cele paisprezece Biserici 
Ortodoxe autocefale. Întemeietorul Bisericii 
din Alexandria este considerat Sf. Evanghe- 
list Marcu, puţin după anul 42. Creștinismul 
s-a răspândit în Egipt în sec. I-IV, în ciuda 
puternicei rezistenţe păgâne. Al 13-lea episcop 
al Alexandriei, Heracleus (232-249), a fost 
primul care a adoptat numirea de „papă și 
episcop al Alexandriei”. Alături de Roma și 
Antiohia, episcopia Alexandriei, ridicată la 

rang de arhiepiscopie în sec. al IV-lea, este 
printre cele mai vechi comunități creștine din 
lume. După Roma și Constantinopol, Patri- 
arhia Alexandriei a dobândit al treilea statut 
de onoare în cadrul Pentarhiei din perioada 
Sinoadelor ecumenice. Biserica Alexandriei 
era influentă și extrem de bogată, iar patriarhi 
alexandrini, precum Atanasie, Teofil și Chiril, 
au fost respectați și temuți, datorită presti- 
giului și erudiţiei teologice. Încă de la Sinodul 
de la Niceea (325), Patriarhia Alexandriei s-a 
făcut remarcată prin generoasa încredințare a 
calculului datei pascale, ce trebuia să fie apoi 
comunicat celorlalte Biserici. După Sinodul 
al IV-lea de la Calcedon (451), Biserica din 
Alexandria s-a divizat, majoritatea creștinilor 
alegând să facă parte din Biserica monofizită 
necalcedoniană coptă. Creștinii fideli crezului 
de la Calcedon au rămas în Patriarhia ortodo- 
xă-greacă a Alexandriei, fiind însă mult mai 
puțini ca și număr. Controversele hristologice 
legate de formularea teologică adoptată la 
Calcedon au dus la certuri, violențe și dezbi- 
nări, timp de aproape un secol, totul culminând 
cu crearea unei ierarhii monofizite, din sec. al 
VI-lea existând două patriarhii la Alexandria, a 
creștinilor ortodocși și a creștinilor monofiziți. 
Cucerirea arabă a Egiptului, în sec. al VII-lea, 
a îngreunat situaţia creștinilor din Patriarhia 
Alexandriei, care au ajuns o minoritate lipsită 
de multe drepturi, datorită procesului de isla- 
mizare. Diaspora ortodoxă din sec. al XIX-lea a 
schimbat în bine starea Patriarhiei Alexandriei. 
Creștini din Grecia, Siria și Liban s-au stabilit 
în diferite părți ale Africii, majoritatea fiind de 
confesiune ortodoxă. Mulţi greci s-au stabilit 
în Alexandria, începând cu anul 1840, iar 
credinţa ortodoxă a început să înflorească din 
nou în Egipt, școli și tipografii grecești fiind 
înfiinţate. După anul 1920, Patriarhia Alexan- 
driei a obținut jurisdicție peste toate Biseri- 
cile Ortodoxe din Africa. În 1946, grupuri 
de africani ortodocși din Kenya și Uganda au 
fost primite în Patriarhia Ortodoxă Greacă a 
Alexandriei. În ultimii ani, un efort conside- 
rabil misionar a fost iniţiat de către Patriarhul 
Petru al VII-lea. În timpul păstoririi sale ca 

patriarh (1997-2004), a lucrat neobosit pentru 
a răspândi credința creștină ortodoxă în țările 
arabe și în toată Africa, ocupându-se de clerul 
african și încurajând utilizarea limbilor locale în 
viaţa liturgică a Bisericii. Deosebit de sensibil 
la drepturile creștinilor din țările musulmane, a 
lucrat pentru a promova înțelegerea și respectul 
reciproc între creștinii ortodocși și musulmani. 
Astăzi, Patriarhia Alexandriei numără aproxi- 
mativ 300.000 de creștini ortodocși. Primatul 
actual al Patriarhiei din Alexandria este 
Theodor al II-lea, Papă și Patriarh al Alexan- 


driei și a toată Africa. 
Bibliografie. Davis, $.]., Ze Earh Coptic Papacy: 1be 
Egyptian Church and its leadership in late antiguity, Lhe 
American University in Cairo Press, Cairo, 2005; Posnov, 
M., TBe bistory of the Christian Church until the great schism 
of 1054, Ed. Author House, Bloomington, 2004. 

Marius 'Țepelea 


PATRIARHIA ANTIOHIEI. Patriarhia 
greacă ortodoxă a Antiohiei și a întregului 
Răsărit este una dintre cele cinci vechi Patri- 
arhii ale Antichității creștine și una dintre cele 
paisprezece Biserici Ortodoxe autocefale și 
autonome. 

Această Biserică se consideră continuatoarea 
și succesoarea moștenirii apostolice întemeiată 
de Sfinţii Apostoli Petru și Pavel în Antiohia, 
orașul în care pentru prima dată adepţii noii 
religii s-au numit creștini. Antiohia era cel mai 
important oraș al Antichității, după Roma, 
Alexandria și Efes, apoi Constantinopol. În 
cetatea Antiohia (orășelul turcesc Antakya, în 
sud-estul Turciei de azi), adepţii religiei creștine 
au fost numiți pentru prima dată creștini, după 
numele lui lisus Hristos. Sf. Apostol Petru este 
considerat primul episcop al cetăţii Antiohia, 
înainte de a merge la Roma, având un rol hotă- 
râtor în viața comunității creștine din Antiohia, 
alături de Sf. Apostol Pavel. Cetatea Antiohia 
era situată pe malul râului Orontes, fondată 
în sec. al IV-lea î.d.FHr. de către Seleucus 1 
Nicator, unul dintre cei mai viteji și importanți 
generali ai împăratului Alexandru Macedon. 
Unul dintre cei mai influenți și cunoscuţi 
episcopi ai Antiohiei a fost al treilea episcop al 
cetăţii, Sf. Ignatie Teoforul, martirizat la Roma 


în anul 107, în timpul domniei împăratului 
Traian. Până în sec. al IV-lea, episcopul și apoi 
arhiepiscopul de Antiohia a devenit ierarhul 
cel mai important în Asia mică, în provin- 
ciile Siria, Palestina, Mesopotamia, Armenia, 
Capadocia, având episcopii misionare până 
în India, centrul Asiei, Tibet și nordul Mării 
Caspice. Deși a intrat în conflict cu Patriarhia 
de Constantinopol, în vremea Patriarhului 
Nestorie (sirian de origine) și cu Patriarhia 
Alexandriei, în vremea Patriarhului Chiril (în 
problema aceleiași erezii nestoriene), Patriarhia 
Antiohiei a rămas puternică, influentă, misio- 
nară și mărturisitoare a credinţei adevărate, în 
sec. al V-lea. Școala teologică antiohiană, cea 
mai vestită din perioada creștină, alături de cea 
alexandrină, a avut trei perioade de dezvoltare: 
perioada primară a școlii antiohiene (în jurul 
anului 270), perioada de mijloc, sau de înflo- 
rire a școlii (350-433), și perioada târzie a școlii 
antiohiene (anul 433-începutul sec. al VI-lea) 
și reprezentanți iluștri, precum: Diodor din 
Tars, Carterius, Sf. loan Gură de Aur, Theodor 
din Mopsuestia, Iheodoret din Cyr. Teologia 
antiohiană era influențată de raționalism, mulți 
patriarhi antiohieni intrând în conflict cu 
reprezentanți ai teologiei alexandrine, constan- 
tinopolitane și alexandrine. Populaţia orașului 
era estimată de Sf. loan Gură de Aur la apro- 
ximativ 100.000 de persoane, la sfârșitul sec. al 
IV-lea, în vremea împăratului Teodosie |. În a 
doua jumătate a sec. al III-lea, nu mai puţin de 
zece sinoade locale s-au ţinut la Antiohia, ceea 
ce arată importanța și respectul acestei cetăți în 
rândul comunităţilor creștine din Antichitate. 

Controversa iscată în jurul Sinodului de la 
Calcedon, din anul 451, a divizat creștinismul 
răsăritean, provocând prima mare ruptură în 
sânul Bisericii creștine. Acceptarea și respin- 
gerea hotărârilor calcedoniene au declanșat o 
luptă îndelungată în Biserica Antiohiei, între 
creștinii calcedonieni și cei necalcedonieni. 
lerarhia monofizită a luat fiinţă în Antiohia 
în anul 512, prin Patriarhul Sever al Antio- 
hiei, din sec. al VI-lea, cetatea Antiohiei având 
doi patriarhi, unul ortodox și unul monofizit, 
după moartea patriarhului ortodox Flavian 

al Antiohiei, Biserica Ortodoxă din Antiohia 
fiind numită Biserica Greacă a Antiohiei. În 
anul 526, Antiohia a fost lovită de un mare 
cutremur, care a afectat din temelii orașul, 
provocând moartea a aproximativ 250.000 
de persoane. Cutremurul a fost urmat de un 
incendiu devastator, care a distrus și ultimele 
clădiri rămase în picioare din Antiohia. Împă- 
rații lustin 1 și Justinian cel Mare au încercat 
să reclădească orașul și să aducă coloniști în 
Antiohia, lucru reușit parţial. Antiohia a fost 
asediată și devastată în timpul războiului dintre 
bizantini și perși, în timpul împăratului persan 
Chosroes I. În anul 637, arabii cuceresc Anti- 
ohia, cetatea primind numele arab Antakiyyah. 
Orașul a intrat în declin, majoritatea funcți- 
ilor administrative fiind preluate de Damasc. 
Începând cu sec. al VI-lea, Biserica Ortodoxă 
a acceptat, tot mai mult, ritul bizantin liturgic, 
al Patriarhiei din Constantinopol, renunțând 
la specificul ritului sirian. Antiohia a fost recu- 
cerită, pentru scurt timp, de către bizantini 
și armeni, înainte de a fi capturată de turcii 
selgiucizi, în sec. al XI-lea. Cavalerii creștini 
apuseni ai primei cruciade au cucerit Antiohia 
din mâinile musulmanilor, în anul 1098, și au 
întemeiat acolo un stat creștin. În timpul stăpâ- 
nirii cruciaților, patriarhul ortodox al Antiohiei 
a avut cel mai mult de suferit, fiind înlocuit cu 
unul latin. Antiohia a fost recucerită de musul- 
mani în 1148, iar apoi, pentru scurt timp, prin- 
cipii armeni au stăpânit Antiohia. 

După invazia mongolă din sec. al XIII-lea, 
triburile turcomanilor au cucerit Antiohia, o 
cetate ajunsă în ruină, cu doar 300 de familii, 
consemnate a trăi în interiorul zidurilor 
orașului, în anul 1432. Turcii au cucerit Anti- 
ohia în anul 1517, cetatea rămânând sub stăpâ- 
nire turcească până în perioada modernă. În 
sec. al XVIII-lea, datorită alegerii Patriarhului 
Chiril, s-a produs o schismă în Patriarhia Anti- 
ohici, între creștinii rămași fideli credinţei orto- 
doxe și cei care au acceptat unirea cu Biserica 
Romei. Sediul Patriarhiei ortodoxe a Antiohiei 
a fost mutat din Antiohia la Damasc, unde se 
află și astăzi. În timpul stăpânirii musulmane, 
creștinii ortodocși ai Patriarhiei de Antiohia 

au avut mult de suferit, datorită încercării de 
islamizare forțată. Între 1724 și 1898 toți patri- 
arhii Antiohiei au fost greci, la începutul sec. 
al XX-lea începând o mișcare de eliberare de 
sub influența greacă. Actualul patriarh ortodox 
al Antiohiei este Ignatie al IV-lea Hazim, 
ales în anul 1979, iar Patriarhia Antiohiei are 
16 mitropolii în Orientul mijlociu, o mitro- 
polie în Asia și Oceania, una în Europa, 4 în 
America Latină, 9 mitropolii în America de 
Nord și 6 mitropolii onorifice, ale căror sedii 
nu mai există decât în dipticele Bisericii Anti- 
ohiene. În anul 1970 a fost înființat Institutul 
patriarhal de Teologie „Sf. loan din Damasc”, 
cu sediul la Tripoli, în Liban, încorporat în 
Universitatea din Balamand, din anul 1998. 
În urma acordurilor teologice din anii 1989, 
1990 și 1993, Patriarhia Ortodoxă a Antiohiei 
și Biserica Siriacă Orientală au semnat acor- 
duri bilaterale, prin care se angajează la respect 
reciproc, dialog spre calea deplinei comuniuni 
și slujire în iubire. Estimări recente indică un 
număr de aproximativ 1.000.000 de credin- 
cioși ortodocși, aflaţi sub jurisdicția Patriarhiei 
Antiohiei, în perioada contemporană, în Siria, 
în Turcia, în Irak și în întreg Orientul mijlociu. 
Bibliografie. NeaLe, ].M., A Ffiszory of be Holy Eastern 
Church: The Patriarchate of Antioch, vol. IL, Ed. Adamant 
Media Co., Boston, 2001; Tawir, ]., pe Pazriarchaze of 


Antioch throughout history, Ed. Sophia Press, Boston, 2001. 
Marius Tepelea 


PATRIARHIA DE  CONSTANTI- 
NOPOL. Patriarhie din cele cinci istorice, 
întemeiată în Biserica Constantinopolului, 
al cărui patriarh deține titulatura de primul 
în cinstire între întâistătătorii Bisericilor 
Ortodoxe. 

Constantinopolul este un oraș întemeiat de 
Sf. Constantin cel Mare, care a transformat 
Bizanțul, în sec. al IV-lea, în noua sa capitală, 
dându-i numele de Constantinopol. Din acel 
moment asistăm la apariţia a două noi centre 
în sânul Bisericii: Constantinopolul și leru- 
salimul. Interesul lui Constantin pentru Țara 
Sfântă, unde mama sa Elena căutase lemnul 
Sfintei Cruci, este semnificativ cu atât mai 
mult cu cât, pentru el, al doilea oraș sfânt 

era Constantinopolul, pe care-l întemeiase. 
Constantin se simţea poate învestit cu o misiune 
specială în istoria mântuirii: orașul Crucii și 
orașul care a răsărit prin victoria Crucii; cele 
două centre ale lumii: regele iudeilor și regele 
romanilor, reconciliați în persoana sa. Înteme- 
ierea noii capitale în 330 a dat centrului impe- 
rial o nouă dimensiune bisericească: dintr-un 
modest sediu episcopal, Constantinopolul 
era destinat progresului. Este adevărat că la 
început Constantinopolul, ca centru creștin 
al Imperiului, nu lăsa să se întrevadă viitorul 
său: o perioadă destul de lungă el a fost centrul 
arianismului, în timp ce Atanasie întărea 
prestigiul Alexandriei, prin combativitatea sa 
pentru adevăr și libertate. Chiar și atunci când 
Constantinopolul devine ortodox, ostilitatea 
Alexandriei nu slăbește; exemplu cel mai bun 
este disputa dintre Sfântul Chiril și Nestorie, în 
care problemele de putere și de primat ocupau 
un loc important. La cincizeci de ani după înte- 
meierea orașului, Sfinții Părinți participanți la 
al II-lea Sinod ecumenic, au proclamat pentru 
episcopul de la Constantinopol un primat de 
onoare, după cel al Romei, pentru că orașul lui 
Constantin era „noua Romă, orașul împăratului 
și al Senatului” (Can. 3 Sin. Il Ec.). Constanti- 
nopolul nu era pus în fruntea unei regiuni, iar 
din punct de vedere administrativ, episcopul său 
continua să fie unul dintre episcopii diocezei 
Traciei, condusă de mitropolitul Heracleei. În 
realitate canonul care-i acorda „o întâietate 
de onoare”, îl transforma dintr-o dată într-un 
centru pentru Biserica întregului Orient. Este 
clar că cele două structuri bisericești, cea care 
se va dezvolta în mod organic de-a lungul isto- 
riei și cea a Constantinopolului, care devenea 
un simbol, nu coincideau, iar una dintre cele 
două mai devreme sau mai târziu trebuia să se 
supună celeilalte. Acesta este secretul conflic- 
tului, uneori deschis, alteori mocnit, care a 
animat de-a lungul secolelor Alexandria și 
Constantinopolul. Începând cu sec. al VI-lea se 
instituie și titlul de „patriarh ecumenic” pentru 
episcopul de la Constantinopol. Catedrala din 
Constantinopol, Sfânta Sofia, construită în 
timpul împăratului Iustinian (527-565), a fost 


timp de secole centrul vieţii religioase în Impe- 
riul bizantin. Canoanele bisericești și comen- 
tariile tradiționale pe marginea lor, atribuie 
Patriarhiei Ecumenice o serie de prerogative 
(presbeia) pe care nu le regăsim la alte Biserici 
ortodoxe autonome. Deși nu toate sunt unanim 
acceptate, toate au precedente istorice și refe- 
rințe canonice. Conţinutul și chiar existența 
acestor prerogative sunt aprins combătute de 
către anumite Biserici ortodoxe, în special de 
Biserica Ortodoxă Rusă. Redăm mai jos câteva 
dintre aceste prerogative cu punctele lor de 
referință: drepturi egale cu Vechea Romă (Can. 
3 Sin. Il Ec., Can. 28 Sin. IV Ec., Can. 36 Sin. 
Trul.); dreptul de a asculta apeluri referitoare la 
disputele între clerici (Can. 9, 17 Sin. IV Ec.); 
dreptul de a hirotoni episcopi pentru regiuni 
care sunt în afara limitelor canonice definite 
(Can. 28 Sin. IV Ec.); dreptul de a stabili 
mănăstiri de tip stavropighie chiar și în terito- 
riile altor patriarhate (Epanagoge/e). 

După schisma de la 1054 și cucerirea Constan- 
tinopolului din 1204, de către latini, în timpul 
cruciadei a IV-a, ruptura dintre Roma și 
Constantinopol a devenit definitivă. Pe baza 
vechilor canoane bisericești care îi atribuiau 
episcopului de Constantinopol aceleași drep- 
turi cu cele ale episcopului de la Roma, după 
marea schismă, patriarhul ecumenic deținea 
primul loc în ierarhia Bisericilor ortodoxe. 
Poziţia nu este însă comparabilă cu cea a 
episcopului de la Roma, în ierarhia Biseri- 
cilor romano-catolice. Patriarhul ecumenic are 
statutul de primus înfer pares („primul dintre 
cei egali”) în rândul episcopilor ortodocși. 
După cucerirea Constantinopolului de către 
turci, în anul 1453, Patriarhia de Constanti- 
nopol și-a păstrat importanța. Pentru sultan, 
patriarhul a devenit reprezentantul supușilor 
ortodocși ai Imperiului otoman, având astfel o 
anumită autoritate asupra patriarhiilor grecești 
din Alexandria, Antiohia și Ierusalim și ele în 
teritoriile otomane. În timpul lui Mahomed al 
II-lea (1451-1481), cuceritorul Constantino- 
polului, se instaurase regula ca fiecare patriarh 
să fie confirmat în funcţie de Poartă. Până astăzi, 
reședința patriarhului de Constantinopol a 

rămas situată în cartierul Fanar, de la care, pe 
la începutul sec. al XVIII-lea, li s-a tras numele 
și grecilor care locuiau acolo de „fanarioți”. În 
decembrie 1989, a fost inaugurat noul sediu al 
Patriarhiei în același Fanar, după ce reședința 
sa anterioară din sec. al XVII a fost distrusă 
în 1941 într-un incendiu. Înainte de cucerirea 
Constantinopolului, diferite popoare slave 
(sârbi, bulgari etc.) și-au declarat indepen- 
dența față de Patriarhia de la Constantinopol. 
Independența respectivă a fost însă din nou 
anulată în timpul dominaţiei otomane. În sec. 
al XIX-lea și-a dobândit autonomia Biserica 
Ortodoxă a Greciei, urmată de cele ale Serbiei, 
Bulgariei, României și Albaniei. După Primul 
Război Mondial și în timpul Războiului greco- 
turc (1920-1922) s-au produs diferite migrații 
ale minorităţilor grecești, respectiv turce, astfel 
încât n-au mai rămas decât puţini creștini de 
naționalitate greacă pe teritoriul Turciei. Din 
Patriarhia de Constantinopol fac parte acum, pe 
lângă patru eparhii din Turcia, și câteva regiuni 
din Grecia (Creta, Muntele Athos, Rhodos, 
insulele din Dodecanes). Grecii din străinătate 
sunt și ei subordonați Patriarhiei ecumenice, cu 
reședințe episcopale în SUA, Australia, Coreea 
de Sud, Argentina și Europa Occidentală. În 
anul 1996, s-a trecut la restructurarea eparhi- 
ilor de pe continentul american. Dintr-o arhi- 
episcopie panamericană au fost formate patru 
mitropolii, dintre care cea mai mare și mai 
importantă este cea a Statelor Unite. În același 
an s-a înființat o mitropolie la Hong Kong 
pentru comunitățile din China, Singapore, 
India, Indonezia și Filipine. Până în anul 1971, 
Patriarhia de la Constantinopol a avut și o 
Facultate de teologie pe insula Chalki, în apro- 
piere de Istanbul. La Chambesy, în apropiere 
de Geneva (Elveţia), Patriarhia ecumenică a 
înființat în anul 1966 un Centru ortodox, unde 
se află și secretariatul pentru pregătirea viito- 
rului sinod panortodox, precum și un Institut 
de teologie ortodoxă, înființat în 1997. În 1948, 
Patriarhia de Constantinopol a fost membră 
fondatoare a Consiliului Ecumenic al Bise- 
ricilor. În dialogul ecumenic personalitatea 
care s-a distins a fost Patriarhul Athenagoras 

(1948-1972). El a început împreună cu Papa 
Paul al VI-lea dialogul frăţesc al iubirii, care a 
culminat cu declaraţia din 7 decembrie 1965, 
potrivit căreia excomunicarea din 1054 „trebuie 
dată uitării”. Actualul patriarh Ecumenic este 
Preafericirea Sa Bartolomeu I, Arhiepiscop 
al Constantinopolului, care din anul 1991 a 
încercat să consolideze rolul Patriarhiei de la 
Constantinopol în cadrul comunității Bise- 
ricilor ortodoxe și este un promotor activ al 


ecumenismului. 
Bibliografie. Les Regestes des Acfes du Patriarcat de 
Constantinople, vol. |: Les Actes des Patriarches, fasc. L-Il, 
Ed. V. Grummel, Paris, 1932-1947, fasc. 1, Paris, 21971; 
fasc. IV: Les Regesfes de 1208 a 1310, Ed. V. Laurent, Paris, 
1971, fasc. V: Les Regestes de 1310 a 1376, Ed. ]. Darouzes, 
Paris, 1977, fasc. VI: Les Regeszes de 1377 a 1410, Ed. ]. 
Darouzes, Paris, 1979; 7peo, Lncyclpădie catholigue pour 
fous, Droguet-Ardant/Fayard, 1993; Băsuș, E., Bizanzul, 
istorie şi spiritualitate, Ed. Sophia, București, 22010; 
BnossE, Jacques, FIisfoire de /a chretiente d'Orient et d'Oc- 
cident, de la conversion des Barbares au sac de Constantinople 
(406-1204), Fd. Albin Michel, Paris, 1995; DARRouZEs, 
Jean, Notitiae Episcopatum Ecclesiae Constantinopolitanae, 
Paris, 1981; MavEuR, ].M. (ed.), Fistoire du christia- 
nisme, Ed. Desclee, Paris, 1998; WinkLeR, Dietmar W., 
AucusTInN, Klaus, Biserici/e din Răsărit, o scurtă prezen- 
fare, trad. |. Sgarbură, București, 2003. 

Emanoil Băbuș 


PATRIARHIA IERUSALIMULUI. Una 
dintre cele cinci patriarhii istorice și una dintre 
cele paisprezece Biserici Ortodoxe autocefale, a 
cărei jurisdicție se întinde în Israel și în partea 
de sud a Orientului Mijlociu. Biserica din Ieru- 
salim este considerată drept „mamă a tuturor 
Bisericilor”, datorită faptului că lisus Hristos a 
fost răstignit și a înviat în această cetate istorică, 
iar tot aici a fost întemeiată prima Biserică, prin 
pogorârea Sfântului Duh. Sfinţii Apostoli au 
organizat prima Biserică din Ierusalim, înainte 
de a porni spre răspândirea religiei creștine în alte 
părți decât Palestina. Primul episcop al Lerusali- 
mului este considerat a fi Sf. Apostol Iacob, ruda 
Domnului. Distrugerea lerusalimului de către 
romani, în urma celor două războaie iudeo-ro- 
mane, a avut drept urmare destrămarea comuni- 
tăților iudeo-creștine din cadrul episcopiei leru- 
salimului. Până în anul 135, toţi episcopii leru- 
salimului au fost creștini de origine evreiască. 

Noua cetate construită pe ruinele Ierusalimului 
de către romani și numită Aelia Capitolina, 
a avut o comunitate creștină, dar majoritatea 
credincioșilor au provenit din rândul păgânilor. 
Episcopul Ierusalimului s-a aflat sub jurisdicția 
mitropolitului din Cezareea Capadociei. Împă- 
ratul Constantin cel Mare și mama acestuia, 
Elena, au dat un nou suflu vieţii creștine din 
Biserica Ierusalimului, în perioada de început a 
sec. al IV-lea, fiind zidite numeroase Biserici în 
Ierusalim și în Palestina. Alături de Episcopul 
Macarie al lerusalimului, mama împăratului 
Constantin a găsit Sfânta Cruce pe care a fost 
răstignit lisus Hristos, după cum menționează 
istoricul creștin Eusebiu din Cezareea Pales- 
tinei. În anul 313, s-a înființat Frăția Sfântului 
Mormânt, cu scopul de a veghea asupra Bisericii 
Învierii din Ierusalim, de a asigura buna desfă- 
șurare a slujbelor în cel mai renumit locaș bise- 
ricesc din lume și de a asista pelerinii veniți în 
Ierusalim. Sinodul al IV-lea Ecumenic, din anul 
451, a ridicat episcopia din Ierusalim la rang de 
patriarhie, după Roma, Constantinopol, Alexan- 
dria și Antiohia, formându-se astfel Pentarhia 
istorică din primul mileniu creștin. Biserica din 
Ierusalim a trecut de sub jurisdicția Patriarhiei 
din Antiohia, dominată de sirieni, sub patronajul 
împăraţilor romani din Constantinopol, care au 
căutat să grecizeze caracterul creștinismului din 
Patriarhia de Ierusalim. Timp de secole, clerul 
grec a dominat viaţa bisericească a Bisericii din 
Ierusalim. Biserica Ierusalimului a fost afectată 
de controversele iscate în jurul Sinodului de la 
Calcedon, dar nu atât de puternic precum Patri- 
arhiile din Antiohia și Alexandria. În anul 638 
arabii invadează Palestina, Patriarhul Sofronie al 
Ierusalimului fiind nevoit să predea cheile cetății 
califului Omar. 

Dacă la început creștinii au fost bine tratați de 
noii stăpâni arabi ai lerusalimului, la fel și pele- 
rinii, cu timpul situația s-a schimbat, creștinii 
din Ierusalim trecând prin umilințe, persecuții 
și discriminări timp de secole. O scurtă peri- 
oadă de normalitate s-a înregistrat în timpul 
califului Harun al-Rașid, care a înmânat în mod 
simbolic cheile Sfântului Mormânt împăra- 
tului apusean Carol cel Mare. În 15 iulie 1099, 


cavalerii primei cruciade au cucerit Ierusalimul 
de la arabi și au masacrat zeci de mii de locu- 
itori, printre care și mulți creștini. Patriarhul 
ortodox al Ierusalimului a fost alungat și înlo- 
cuit cu unul latin. Primul suveran al Regatului 
Latin de Ierusalim, Godefroy de Bouillon, a 
instituit o Patriarhie latină a Ierusalimului. În 
anul 1187, renumitul conducător arab Salahu 
ad-Din recucerește Ierusalimul din mâinile 
cruciaților și restaurează vechea patriarhie orto- 
doxă a Ierusalimului. După stăpânirea arabă 
a lerusalimului, a urmat stăpânirea turcească 
asupra Locurilor Sfinte, ce a durat până în anul 
1917. Sultan Abd-ul-Mejid 1 (1839-1861) a 
publicat un firman în care sunt prevăzute în 
detaliu drepturile și responsabilitățile exacte ale 
fiecărei comunităţi creștine, ortodoxă, catolică, 
armeană și coptă, la Sfântul Mormânt. Acest 
document a devenit cunoscut ca sfafus guo 
și a fost în continuare o bază a unui protocol 
complex de slujire, szazus guo confirmat și de 
către Marea Britanie și Iordania, până în anul 
1967. După Războiul arabo-israelian, din anul 
1967, şi trecerea orașului vechi în stăpânirea 
Israelului, Knesset-ul a adoptat o lege cu scopul 
de a proteja locurile sfinte, prin care cinci comu- 
nități creștine au în prezent drepturi la Sfântul 
Mormânt: creștinii ortodocși (Patriarhia greacă 
a lerusalimului), latinii (Biserica Romano-Ca- 
tolică), armenii, copții și sirienii. Patriarhul 
Ierusalimului este conducătorul Frăției Sfân- 
tului Mormânt și liderul religios al celor apro- 
ximativ 200.000 de creștini ortodocși din Isracl, 
cei mai mulți dintre ei fiind palestinieni. Din 
anul 2005, patriarhul ortodox al Ierusalimului 


este Teofil al III-lea, fost arhiepiscop de Tabor. 
Bibliografie. Br'rrs, R.B., Souzhern Portals of Byzantium: 
A concise political, historical and demographic survey of the 
Greek Orthodox Patriarchates of Antioch and Jerusalem, 
Ed. Musical Times, London, 2009; Dowurns, L.E., 7Be 
Orthodox Greek Patriarchate of Jerusalem, Ed. Nabu Press, 
Charleston, 2011. 

Marius epelea 


PATRIARHIE. Organizaţie  administra- 
tiv-bisericească superioară, autonomă și auto- 
cefală, condusă în mod sinodal, având în frunte 
un Patriarh. 

Din punct de vedere administrativ, Patriarhia 
este unitatea teritorială superioară cea mai 
consistentă, grupând mai multe mitropolii, 
arhiepiscopii şi episcopii. Apariţia patriar- 
hiilor ca organizații bisericești superioare se 
datorează în mod deosebit pierderii trep- 
tate a independenţei/autocefaliei mitropoli- 
ților în conducerea bisericilor lor, ca urmare a 
acomodării organizaţiilor teritoriale bisericești 
celor politice. Încă din veacul al IV-lea este 
acordată întâietatea de onoare mitropoliților 
care-și aveau reședința în capitalele provinci- 
ilor politice. Astfel de organizaţii superioare 
care grupau în jurul lor mai multe mitropolii 
sunt semnalate în mod implicit în Conszizu- 
ziile Sfintilor Apostoli (VINIL, 10, 7; VII, 46, 2-6) 
și în mod explicit în Can. 6 Sin. 1 Ec. Incer- 
carea de a armoniza administraţia bisericească 
cu cea civilă imperială, evidențiată de Părinţii 
de la Niceea, va pune începutul unei noi insti- 
tuţii în Biserică, numită mai târziu Patriarhie, 
după titulatura episcopilor (Patriarhi) care le 
guvernau. Socrate este primul istoric biseri- 
cesc care vorbește despre instituția patriarha- 
tului, numind-o instituţie nouă și atribuind-o 
Sinodului ecumenic de la Constantinopol, 
din anul 381 (Zzisz. Eccles., lib. 5, p. 8). Titlul 
de „patriarh” va fi utilizat pentru prima dată 
la Sinodul ecumenic de la Calcedon din anul 
451, fiind atribuit arhiepiscopilor principalelor 
dioceze sau provincii bisericești din Răsărit 
și Apus. La acest sinod se face referire atât la 
titlu de patriarh, cât și la instituţia patriarhală, 
episcopul Romei fiind denumit ca veczmenicos 
archiepiscopus et patriarcha, iar ceilalți arhiepi- 
scopi importanți sanczissimi patriarchae singu- 
larum provinciarum. 

În timpul lui Iustinian asistăm la consacrarea 
juridică a demnităţii patriarhale și a instituției 
„patriarhiei”, titlul de patriarh fiind limitat doar 
pentru cele 5 mari scaune apostolice, respectiv 
Roma, Constantinopol, Alexandria, Antiohia și 
Ierusalim, aceste centre episcopale fiind numite 
apoi patriarhii (Novelele 109, 123). În crearea 
patriarhiilor nu s-a ţinut cont strict de orga- 
nizarea administrativ-teritorială civilă, ca și în 
cazul provinciilor/mitropoliilor și a diocezelor/ 

exarhatelor, ci îndeosebi de importanța isto- 
rică, politică și religioasă a unor centre biseri- 
cești care se găseau în fruntea teritoriilor libere 
ale Imperiului roman. Practic, unele patriarhii 
erau organizate în cadrul unei dieceze (cazul 
Bisericii Alexandriei), altele cuprindeau mai 
multe dieceze, neîncadrându-se în limitele 
strict teritoriale ale unei prefecturi. Cu toate 
că nu acopereau spațiul teritorial al celor patru 
prefecturi (Prefectura Orientului, Prefectura 
Iliricului, Prefectura Italiei și Africii și Prefec- 
tura Galiei și Spaniei), patriarhatele apar în 
sistemul administraţiei Imperiului roman ca o 
formă paralelă instituției prefecturilor. 
Consacrarea instituției Patriarhiei în Biserică a 
dus la apariția sinoadelor patriarhale, ca organe 
supreme de conducere în cadrul respectivelor 
unități administrativ-teritoriale. Sistemul cole- 
gial pentarhic (al celor cinci) a funcționat până 
la Schisma din anul 1054, în lipsa întrunirii 
unui Sinod ecumenic, ca autoritate supremă 
în Biserică. Acestui sistem colegial sinodal i 
s-au adăugat și unele centre, precum Cartagina 
și Cipru, care, din punct de vedere teritorial 
administrativ, nu aparţineau niciunuia dintre 
cele cinci patriarhate. În mileniul al doilea, 
celor patru Patriarhii vechi li se vor adăuga, ca 
urmare a creștinării unor popoare, noi centre 
patriarhale, precum: Patriarhia Rusă (1593), 
Patriarhia Sârbă (1920), Patriarhia Română 
(1925), Patriarhia Georgiană (1943), Patriarhia 
Bulgară (1953). 

cats”, în Dic/ionnaire de I'EHistoire du Christianisme, Paris, 
2000, pp. 794-796; Mana, Irimie, „Instituţia patriarha- 
tului în Biserică”, în: MA, XXXV (1990), 6, pp. 50-60; 

Carholigue, vol. XI, Paris, 1932. 


loan Cozma 


PATRIMONIU BISERICESC. Totalitatea 
bunurilor mobile și imobile, a drepturilor și a 
raporturilor active și pasive ale unei persoane 
juridice bisericești (parohii, schituri, mănăstiri, 
protopopiate, arhiepiscopii, mitropolii, patri- 
arhie, asociaţii și fundaţii bisericești), precum și 
a bunurilor aflate în folosința Bisericii. 

1. Noţiunile civile de „patrimoniu” şi „drept patri- 
monial”. Cuvântul patrimoniu este corespon- 
dentul termenului latin pazrimonium, derivat 
din substantivului latin pazer (tată), iar la 
origine desemna bunurile moștenite de la tată 
sau bunurile ereditate de la părinți. Termenul 
ca atare a intrat în limbajul juridic, însă a suferit 
un important transfer semantic, întrucât nu 
mai exprimă relaţia cu trecutul și cu ascen- 
denții, ci o relație cu prezentul și cu persoana 
titulară a drepturilor și obligaţiilor cu conținut 
economic. Noţiunile juridice de pazrimoniu și 
drept patrimonial sunt conexe între ele, expri- 
mând totalitatea drepturilor și obligaţiilor cu 
valoare economică, aparținătoare unei persoane 
juridice sau fizice, precum și bunurile la care se 
referă drepturile și obligațiile respective. 

Din această scurtă definiţie rezultă cele trei 
cerințe indispensabile ale noțiunii juridice de 
patrimoniu: 1) drepturile și obligaţiile să aibă 
valoare pecuniară; 2) drepturile și obligațiile 
patrimoniale să formeze o universalitate juridică; 
3) patrimoniul să fie o universalitate juridică. 

2. Patrimoniul bisericesc şi Dreptul patrimonial 
bisericesc. Noţiunile de parrimoniu bisericesc şi 
drept patrimonial bisericesc derivă din punct de 
vedere tehnico-juridic din noţiunile juridice 
civile de patrimoniu şi drept patrimonial, fiind 
întotdeauna văzute și analizate prin prisma 
bunurilor care formează obiectul patrimo- 
niului. Este o situaţie tributară jurisprudenţei 
romane (clasice și bizantine), de unde Bise- 
rica a moștenit organizarea sa administrativă, 
precum și principalele noțiuni și principii juri- 
dice, dezvoltate mai târziu în două sisteme de 
drept proprii: dreptul canonic latin și dreptul 


canonic oriental. În ambele sisteme, patrimo- 
niul bisericesc a fost văzut ca un lucru care 
reflectă dimensiunea umană a Bisericii. 

Cât privește conceptul ca atare de pazrimoniu 
bisericesc, n-a lipsit în plan doctrinar o adevă- 
rată polemică din parte celor care au susținut 
că se poate vorbi de patrimoniu bisericesc în 
sens extins și în sens restrâns. În sens extins, 
patrimoniul bisericesc este văzut ca o totalitate 
de bunurilor, incluzând aici și bunurile persoa- 
nelor private, persoanelor juridice, precum și 
anumite bunuri ale persoanelor fizice, pe care 
Biserica le folosește pentru atingerea scopurilor 
sale. În sens strict, patrimoniul bisericesc este 
compus din totalitatea bunurilor bisericești, 
aparținătoare persoanelor juridice bisericești. 
O seamă de canoniști, au ajuns la concluzia 
că acest ultim sens exprimă realitatea juridică 
a patrimoniului bisericesc, în timp ce pentru 
primul sens se poate vorbi, mai degrabă, de un 
mozaic patrimonial decât de patrimoniu bise- 
ricesc în sensul propriu al cuvântului. 

3. Necesitatea Bisericii de a avea un patrimoniu. 
Aspectele temporal și spaţial ale Bisericii 
sunt opera aceleași voințe divine a Domnului 
și Mântuitorului nostru lisus Hristos, care a 
creat Biserica pe pământ ca o comunitate de 
credincioși uniţi între ei prin credință, legea 
divină, ierarhie și taine. Mântuitorul nu a 
limitat Biserica doar la credință, ci a vrut-o 
ca o comunitate, societate vizibilă și tempo- 
rală, organizată în spațiu și timp. Sub acest 
profil, Biserica este un organism social ce se 
aseamănă din punct de vedere juridic cu alte 
societăți civile, având toate elementele defi- 
nitorii ale acestora: un număr de membri, 
un scop bine delimitat, mijloace pentru atin- 
gerea scopurilor stabilite și o autoritate care să 
conducă pe membrii ei spre scopul ales. 

4. Dreptul Bisericii de avea un patrimoniu. 
Dreptul Bisericii de a poseda un patrimoniu 
se fondează pe dreptul natural și pe dreptul 
divin (Sf. Scriptură și Sf. Tradiţie). Existența 
Bisericii ca persoană juridică, într-un loc 
bine determinat, implică imediat dreptul de 
avea un patrimoniu cu care să-și asigure atin- 
gerea scopului stabilit de Întemeietorul ei. În 

principiu, așa cum o persoană, prin simplul fapt 
al existenței sale, are dreptul natural de a avea 
un patrimoniu și raporturi de drept patrimo- 
nial, în același mod, recunoscându-se Bisericii 
dreptul la existență, în mod evident trebuie să 
i se recunoască și dreptul de a dobândi, de a 
poseda, de a administra și de a dispune; acte 
juridice fără de care o persoană juridică nu 
poate să-și desfășoare viața sa temporală. Chiar 
dacă puterea bisericească nu este separată de 
puterea civilă, un astfel de fapt nu influențează 
deloc caracterul de sociezas perfecta al Bisericii, 
întrucât nu este Statul cel care o oferă. Așadar, 
din faptul existenţei sale necesare și indepen- 
dente de factorul politic reiese dreptul Bisericii 
ca persoană juridică — și implicit al unităților 
sale administrative — de a avea un patrimoniu, 
de a dobândi și de a utiliza mijloace perma- 
nente, corespondente caracterului ei, cu care 
să asigure scopul stabilit de Întemeietorul 
ci, și de a înstrăina aceste bunuri, deci de a fi 
titular deplin al tuturor atributelor dreptului de 
proprietate: posesia, uzul și dispoziția. 

5. Formarea patrimoniului bisericesc în evoluția 
sa istorică. Perioada apostolică. Modul de trai 
al primelor comunităţi creștine nu era insti- 
tuţionalizat, ci caracterizat mai degrabă de 
o existență comunitară, unde totul aparținea 
tuturor. În Faptele Apostolilor Q, 42-47) se 
afirmă că bunurile erau puse în comun, fiind 
folosite pentru nevoile membrilor comunității 
din Ierusalim, în timp ce la capitolul 4 (32-34) 
se arată că bunurile trebuiau să fie utilizate 
pentru necesităţile celor care aveau nevoie, 
fiind aduse și puse la picioarele Apostolilor. 
Pe lângă textele din Fapre/e Apostolilor, această 
stare de lucruri este susţinută și de Conszizu- 
ziile Apostolice, unde găsim următoarea remarcă: 
„Communicabis omnia cum fratre tuo et non 
dices propria esse; communis enim partici- 
patio a Deo omnibus hominibus praeparata 
fuit” (VII, 12, 5). La acea epocă, bunurile care 
formau patrimoniul Bisericii erau în mare parte 
bunuri mobile, adică oferte și donaţii benevole 
(bani și alimente), care permiteau susținerea 
activităţii Bisericii, orientată în acele timpuri 
în două direcții: cultul și ajutorarea celor săraci. 

Perioada post-apostolică. Viaţa creştinilor în 
primele secole alterna între persecuții și tole- 
ranță. Cu toate acestea, Biserica continuă să 
se întărească, creându-și propriile organe și un 
sistem administrativ intern care îi va permite în 
sec. al III-lea să facă apel la organele Statului 
cât mai puțin posibil. Evident nu se poate vorbi 
în acel timp de un drept de proprietate biseri- 
cească în sensul clasic al cuvântului, cunoscut 
fiind faptul că religia creștină era considerată 
religio illicita. Cu toate acestea, în patrimoniul 
Bisericii intrau și unele bunuri imobile precum 
terenurile pentru cimitire și edificiile care 
serveau pentru celebrări liturgice sau reuniuni. 
Toate aceste bunuri erau de făcfo considerate 
ca patrimoniu al Bisericii, însă ge iure apar- 
ţineau proprietarilor lor, care le-au donat sau 
cumpărat. Edictul împăratului Constantin şi 
importanța lui în formarea patrimoniului biseri- 
cesc. Totul a culminat cu edictul din anul 313 
al împăraţilor Constantin (311-337) şi Liciniu 
(307-324), prin care s-a oferit libertate reli- 
giei creștine, restituindu-se bunurile deținute 
cu titlu corporativ și confiscate în anul 303 de 
împăratul Dioclețian. Acest edict nu doar a 
reabilitat religia creștină la situaţia anterioară 
persecuțiilor împăraţilor Dioclețian și Galeriu, 
ci a oferit un cadru legal care a permis Bisericii 
să iasă de sub vălul fictiv al asociaţiilor funerare 
și să se dezvolte în sensul propriu de comuni- 
tate instituționalizată, ca adevărată persoană 
juridică cu guvern recunoscut și patrimoniu 
stabil propriu (bunuri mobile și imobile). Toate 
acestea au dus la recunoașterea dreptului de 
proprietate al Bisericii și, în consecință, a drep- 
tului de a avea un patrimoniu stabil, adică de 
a poseda bunuri temporale care să-i asigurare 
atingerea propriilor scopuri. 

6. Dreptul patrimonial bisericesc în sfintele 
canoane. În primele trei secole nu găsim norme 
unitare referitoare la formarea și administrarea 
patrimoniului bisericesc. Singurele norme erau 
cele de natură morală, preceptele evanghelice, 
scrierile apostolilor și ale părinţilor. Pe de altă 
parte, Biserica observa cu grijă și legile civile în 
materie, care permiteau comunităților creștine 
să aibă raporturi de drept patrimonial atât cu 

privaţi, cât și cu persoane publice. Biserica a 
adoptat legile civile, introducându-le în viața sa 
bisericească. În acest sens au fost acceptate și 
incluse în limbajul bisericesc terminologia juri- 
dică civilă și unele principii din Dreptul roman. 
În timpul păcii post-constantiniene, regimul 
patrimonial al Bisericii a cunoscut o schim- 
bare importantă atât din punct de vedere struc- 
tural, cât şi doctrinar. Împărații romani intervin 
adeseori pentru a legitima dreptul Bisericii de 
a poseda și dobândi bunuri și, în plus, scutesc 
de la taxe bunurile bisericești, favorizând astfel 
mărirea patrimoniului bisericesc. Disciplina 
patrimonială a Bisericii vechi este distribuită în 
32 de canoane, după cum urmează: Can. 3, 4, 
38, 40, 41, 59 Ap.; Can. 11, 22, 24, 25, 26 Sin. 
IV Ec.; Can. 35,49 Trul.; Can.24,25 Ant.; Can. 
15 Anc.; Can.26, 32, 33, 81,123 Cart.; Can. 55 
Laod.; Can. 1, 6, 7, 10 Sin. I-IL; Can. 10, 11 
Teofil Alex.; Can. 2 Chiril; Can. 4 Nichifor. 

7. Compoziţia patrimoniului bisericesc în legis- 
lația Bisericii Ortodoxe Române. Din punct de 
vedere al compoziţiei sale, în Biserica Ortodoxă 
Română, patrimoniul bisericesc este format 
din totalitatea bunurilor aparținând parohiilor, 
schiturilor, mănăstirilor, protopopiatelor, vica- 
riatelor, episcopiilor, arhiepiscopiilor, mitro- 
poliilor și Patriarhiei, asociaţiilor și fundațiilor 
constituite de Biserică, fondurile destinate unui 
scop bisericesc, averile fundaționale, precum și a 
bunurilor aflate în folosința unităților adminis- 
trative bisericești (art. 171). Din punct de vedere 
al destinaţiei lui, patrimoniul bisericesc cuprinde 
bunuri sacre și bunuri comune [art. 172, alin. 
(1-6)]. Bunurile sacre sunt bunurile care prin 
sfințire sau binecuvântare sunt destinate cultului 
divin. În această categorie intră următoarele 
bunuri: lăcașurile de cult, veșmintele, cărțile și 
cimitirele. Asimilate bunurilor sacre, bucurân- 
du-se de același regim juridic, ca și acestea, sunt: 
casa parohială, vatra parohială și mănăstirească, 
incinta Centrului eparhial, a Centrului patri- 
arhal, reședințele chiriarhale, chiliile mănăsti- 
rilor și schiturilor, bunurile preţioase, cu valoare 
artistică, istorică sau datorită materialului din 
care sun confecționate (picturile, sculpturile, 
ţesăturile artistice, miniaturile, cărțile rare, 


documentele, lucrările din materiale scumpe 
etc.). Bunurile comune sunt bunurile afectate 
întreținerii lăcașurilor de cult, a slujitorilor bise- 
ricești, operelor de caritate și asistență socială și 
medicală și filantropică. Din această categorie 
fac parte următoarele bunuri: edificiile unităților 
de învățământ bisericesc, edificiile administrați- 
ilor bisericești, muzeele religioase, așezămintele 
și instituţiile culturale, social-medicale, filan- 
tropice și economice, terenurile agricole, pădu- 
rile, pășunile, viile, livezile, grădinile, drepturile 
patrimoniale, creanțele, părțile sociale, acțiunile, 
fondurile, hârtiile de valoare, averea în numerar. 
In caz de dubiu cu privire la apartenența unui 
bun la categoria de bunuri sacre, competența în 
a se pronunța în cauză revine Sinodului mitro- 
politan [art. 172, alin (9)]. 

PATRISTICĂ. Termen care denumește peri- 
oada timpurie din istoria literaturii patristice, 
implicit personalităţile Părinților și scriitorilor 
Bisericii, precum și operele acestora. 

Aceasta se întinde de la sfârșitul sec. | d. Hr. 
până în sec. al IV-lea d. FHr., data variind în 
funcție de abordarea teologică: 300, ca cifră 
rotundă, care marchează încheierea unui veac 
și deschiderea spre o altă etapă istorică; 313 
data Edictului de toleranță de la Mediolanum 
al împăratului Constantin cel Mare, 325 anul 
Sinodului | Ecumenic. 

Teologia românească a optat pentru cea de-a 
doua variantă, considerând că atunci s-a deschis 
o nouă direcție în dezvoltarea teologiei creștine. 
Genurile literare din această perioadă se disting 
într-o literatură post-apostolică sau veche bise- 
ricească pe care o putem împărți în următoa- 
rele categorii: epistolară, apologetică, antiere- 
tică și polemică. Dar avem în această perioadă 
și scrieri care nu aparțin strict nici uneia dintre 
aceste grupe, dar care sunt expresia nevoilor 
interioare ale Bisericii. Așa sunt Simbolu/ Apos- 
folic şi Invăţătura celor 12 Apostoli sau Didabhia. 
Caracteristicile principale ale acestei perioade 
sunt: apariția unor lucrări care păstrează duhul 
evanghelic centrat pe dragostea și unitatea creș- 
tinilor, apariția primelor erezii, dintre care gnos- 
ticismul se distinge ca fiind cel mai virulent, 
începutul constituirii primelor școli de teologie 
în rândul cărora școala catehetică din Alexan- 
dria se distinge cu claritate prin apariția unor 
opere pretențioase sub aspect filosofic, teologic 
dar și literar, persecuțiile împăraților romani, dar 
și scrierile anticreștine ale unor autori păgâni au 
generat apariția unui gen distinct de literatură 
apologetică și polemică, sub forma unor scrisori 
sau chiar dialoguri imaginare purtate cu iudeii, 
dar și cu păgânii persecutori, precum și o altă 
categorie de scrieri numite „literatură de subsol”, 
care oferă greutăţi considerabile cercetătorilor, 
așa numitele apocrife ale Noului Testament. 
Cele mai multe apocrife sunt falsuri, de aceea 
ele se complac în anonimat sau pseudo-ano- 
nimat. Majoritatea originalelor s-au pierdut, 
cele ajunse până la noi sunt prelucrări și rema- 
nieri târzii ale celor dintâi. În rândul celor mai 

cunoscute apocrife bisericești, retușate și revi- 
zuite de Biserică, se numără Proroevanghelia lui 
Iacob şi Faptele lui Pavel. 

Genuri literare din perioada I patristică: Scrierile 
mai importante ale acestei perioade patristice 
se pot grupa în mai multe categorii: Părinţii 
Apostolici, Apologeții greci, Apologeții latini, 
Polemiştii, Scriitorii latini, Scriitorii alexandrini, 
Actele martirice, Literatura aghiografică, Litera- 
fura anonimă, Literatura apocrifă şi Literatura 
Pseudo-apostolică. 

Perioada a II-a patristică este cea mai produc- 
tivă sub aspect literar, teologic și conceptual. 
Ea se încadrează în intervalul dintre 313 și 
430, anul morţii Fericitului Augustin, iar după 
unii 451, anul sinodului de la Calcedon, sau 
461, anul morţii papei Leon 1 cel Mare. Stilu- 
rile literare apărute anterior își desăvârșesc 
forma în această perioadă. Apar alte modele, 
cum ar fi: autobiografia, encomionul, istoria 
literară, convorbirile duhovnicești, literatura 
apoftegmelor, poezia, Filocalia, opere asce- 
tice, opere liturgice, opere canonice. Literatura 
acestei perioade este considerată clasică pentru 
evoluția ulterioară atât a vieții bisericești, cât și a 
gândirii creștine. Datorită originalității ideilor, 
formei literare în care este organizat conţi- 
nutul și, mai ales, datorită marilor controverse 
doctrinare care au declanșat o imensă activi- 
tate intelectuală și spirituală, operele acestei 
perioade respectă caracterul științific în sens 
clasic. Ele se vor scrie nu doar în limbile greacă 
și latină, ci și în siriană, arabă, coptă, armeană 
și chiar gotă. La originea dezvoltării literaturii 
din perioada a II-a patristică stau câteva cauze 
de care trebuie să ținem cont pentru a înțelege 
fenomenul literar creștin în profunzimea sa: 
libertatea acordată tuturor cultelor din imperiu — 
care a generat cadrul politic exterior, în vederea 
dezvoltării predicii apostolice, nestingherită de 
autoritatea publică. Pe lângă predica vorbită, 
operele scrise aveau o largă circulație. Cultul se 
poate dezvolta nestingherit, iar spiritualitatea 
creștină pătrunde în straturile intelectuale ale 
societății antice prin convertirea unor oameni 
de mare cultură intelectuală clasică; Zecadenza 
Păgânismului — relevată nu doar sub aspectul 

moral, ci și literar. Creștinismul preia formele 
clasice literare păgâne umplându-le cu conţinut 
nou. Personalitățile unor literați păgâni, care 
încă vor mai activa în plan literar și filosofic, 
cum ar fi Himerios, Ihemistios, Libanios, 
lamblichos, Proclos, Olimpiodoros, Hypatia și 
alții, vor intra adeseori în dialog și chiar conflict 
cu cercurile creștine instruite, fără a mai putea 
genera opere originale de însemnătatea celor 
creștine care apar acum; unifatea imperiului — 
oferă posibilitatea liberei circulații, nu doar a 
ideilor, dar și a problemelor și persoanelor creș- 
tine într-un spațiu multicultural imens. Când 
unitatea imperiului roman nu mai este posi- 
bilă, nici unitatea creștinilor nu se mai poate 
menține decât cu sacrificii imense și pentru 
scurte perioade. Se accentuează orientarea lite- 
raturii creștine în funcție de spaţiul geografic 
de apariție al acesteia, fapt care afectează, din 
nefericire, comuniunea creștinilor. Acest proces 
lent începe cu împărțirea Imperiului roman de 
către Teodosie 1 cel Mare (347-395) și atinge 
culmea prin actul dezbinării de la 1054 dintre 
apuseni și orientali; pacea relativă — a oferit creș- 
tinilor nu doar liniște în vederea organizării cât 
mai bune a misiunii Bisericii, dar și interesul 
împăraţilor romani convertiți la creștinism în 
menținerea unității bisericești și politice; /pza 
cu ereziile — a generat lupte bisericești, politice și 
intelectuale, care au necesitat un consum enorm 
de energie spirituală. În mare parte produsele 
literare ale acestei epoci sunt scrieri antieretice; 
sinoadele ecumenice — patru sinoade ecumenice 
(Niceea, 325; Constantinopol, 381; Efes, 431; 
Calcedon, 451) au marcat în mod definitiv și 
hotărâtor explicarea și fixarea dogmelor creș- 
tine autentice ortodoxe împotriva tuturor celor 
care le-au contestat autenticitatea și succesi- 
unea din predica apostolică. Literatura creștină 
este în strânsă legătură cu hotărârile sinoadelor 
ecumenice care au avut loc în această perioadă, 
explicând și amplificând credința apostolică; 
sistematizarea doctrinei — se ajunge la formarea 
unui adevărat corpus doctrinar al operelor 
care explică, lămuresc, apără și propun, alături 
de hotărârile sinoadelor ecumenice, păstrarea 
nealterată a credinței ortodoxe. Literatura 


acestei perioade este în foarte mare măsură 
exegetică, cu structură și concluzii dogmatice 
și filosofice; dezvoltarea cultului şi a locaşurilor 
de cult — generează apariţia unor lucrări litur- 
gice care să explice evoluția simbolico-teolo- 
gică a formelor de exprimare cultică din ce în 
ce mai elaborate și mai maiestuoase. Slujbele 
divine sunt însoţite de cântări care nu trebuie 
să știrbească adevărul de credință, ci trebuie 
să explice și să propovăduiască aceeași spiritu- 
alitate autentică, apostolică, precum cuvintele 
Sfintei Scripturi. Acum apar marile sistema- 
tizări liturgice, cum ar fi Liturghia Sf. loan 
Gură de Aur și Liturghia Sf. Vasile cel Mare, 
în Răsărit, dar și Liturghia Sfântului Ambrozie 
de Mediolanum, în Apus. Imnografia ia mare 
avânt, dar și muzica, alături de arhitectura care 
caută forma cât mai potrivită sacrului liturgic; 
societatea cultivată a timpului — a dus la alcătu- 
irea unor opere din ce în ce mai elaborate din 
punct de vedere literar, teologic și filosofic. 
Acum apar și reglementări stricte, ca nevoia 
de organizare internă a vieții monahale; /egă- 
fura neîntreruptă cu Sfânta Tradiţie şi Sfânta 
Scriptură, dar şi cu puterea spirituală a credincio- 
şilor — a permis ca duhul apostolic să fie mereu 
autentic și viu, scriitorii autentici creștini neal- 
terând nimic din puterea harică a revelaţiei, ci 
înțelegând-o cât mai clar au putut să o apro- 
fundeze și datorită credinței comunităților în 
care ei erau membrii rugători. Scriitori creștini 
anteriori acestei perioade sunt citiți și citați 
în măsura în care ei au păstrat credința vie a 
Bisericii, nealterând conţinutul credinței apos- 
tolice. Dintre autorii mai importanți ai acestei 
perioade amintim pe Sf. Atanasie cel Mare, 
Didim cel Orb, Sinesiu de Cirene, Isidor Pelu- 
siotul, Eusebiu de Cezareea, Sf. Chiril al leru- 
salimului, Sf. Epifaniu de Salamina, Sf. Vasile 
cel Mare, Sf. Grigorie de Nyssa, Sf. Grigorie 
de Nazianz, Amfilohie de Iconiu, Diodor din 
Tars, eodoret de Cyr, Leodor de Mopsuestia, 
Sf. loan Gură de Aur, Socrate, Sozomen, Filos- 
torgiu, Evagrie Ponticul, Sf. Efrem Sirul, Sf. 
Ilarie de Pictavium, Sf. Ambrozie al Medio- 
lanumului, Sf. Niceta de Remesiana, Fericitul 
Ieronim, Rufin, Sulpiciu Sever, Sf. loan Casian, 

Vincențiu de Lerin, Prudenţiu, Paulin de Nolla, 
Leon cel Mare, Petru Hrisologul. 

Genuri literare din perioada a Il-a patristică. 
Literatura creștină a perioadei a II-a patristice 
este clasificată de majoritatea cercetătorilor în 
două categorii: proză și poezie. Genurile lite- 
rare care s-au dezvoltat din proză sunt: apo/oge- 
fica — tratatele apologetice care se scriu în 
această perioadă sunt diferite de cele din peri- 
oada I patristică, deoarece sunt orientate mai 
mult spre studierea doctrinei creștine în paralel 
cu cea a păgânismului și iudaismului, prin scoa- 
terea în evidență a incontestabilei valori superi- 
oare a celui dintâi. Ea poate fi denumită ca 
apologetică cu caracter general, adresată stratu- 
rilor superioare ale societăţii păgâne. Uneori 
tonul este virulent și intolerant, ca în De errore 
profanarum religionum a lui Firmicus Maternus 
sau Conzra Symmachum a lui Prudenţiu. Se 
scriu însă și răspunsuri la atacurile literaților 
păgâni care continuă să scrie împotriva crești- 
nismul, dintre aceștia cei mai virulenți fiind 
neoplatonicul Porfiriu, cu o lucrare amplă în 15 
capitole, mai precis și mai argumentat decât 
atacul anterior al lui Celsus, lulian Apostatul și 
Hierocles, guvernator al Bitiniei și apoi al 
Alexandriei sub Dioclețian, care va scrie 
Cuvânt iubitor de adevăr către creștini. Acestora 
le vor răspunde numeroși scriitori creștini, 
dintre care amintim doar pe Eusebiu de Ceza- 
reea. El este considerat ca fiind părinte al 
Apologeticii în sens de teologie generală 
comparată și critică. Polemica și dogmatica oferă 
o literatură bogată în expresivitate și angrenaj 
teologic și filosofic. Două sunt direcțiile prin 
care se aprofundează și se lămuresc problema- 
tica trinitară și cea hristologică. Arie, elev al lui 
Lucian de Antiohia va pune în discuţie 
problema trinitară referitoare la Fiul lui 
Dumnezeu, iar cea privitoare la Sfântul Duh va 
fi pusă în discuţie de Macedonie. Implicațiile 
hristologice sunt imense și rezolvarea conformă 
cu Revelația și predica apostolică vor cădea în 
grija a nu mai puţin de patru sinoade ecume- 
nice. Problemele de hristologie se vor relua de 
către Apolinarie, Nestorie și Eutihie. Scrierile 
polemice ale acestei perioade denotă o forță 

intelectuală și spirituală exemplară, dublate de 
un talent literar remarcabil. Între scrierile 
dogmatice și polemice ale acestei perioade 
amintim: Marele cuvânt catebetic al St. Grigorie 
de Nyssa, Ancoratul al Sf. Epitfaniu de Salamina, 
Despre basmele ereticilor al lui Theodoret de Cyr, 
Manual către Laurențiu sau despre credință, 
nădejde şi dragoste al Fericitului Augustin, 
Despre natura omului al lui Nemesiu de Emesa, 
Despre om şi Despre suflet ale Sf. Grigorie de 
Nyssa. Începând cu sec. al V-lea apar Florile 
giile și Catrenele dogmatice, exegeza biblică — în 
această perioadă se află în continuă dezvoltare, 
școlile catehetice neo-alexandrine și antiohiene 
practicând acest gen de scrieri cu toată forța. 
Majoritatea cărților didactice și poetice ale 
Vechiului "Testament, precum și toate cărțile 
Noului "Testament, vor fi interpretate potrivit 
metodelor specifice fiecărei școli catehetice. 
Elementele de bază privind exegeza științifică 
patristică fuseseră deja formulate anterior 
acestei perioade.  Neo-alexandrinii preiau 
metoda alegorică, dar nu ignoră nici metoda 
istorico-literală pe care o utilizează mai ales în 
disputele dogmatice. Alegorismul este uncori 
în totalitate eliminat în favoarea interpretării 
gramaticale, Sf. Atanasie cel Mare, Sf. Chiril al 
Alexandriei, Părinţii Capadocieni fiind ilustra- 
tivi în această privință. Școala antiohiană prac- 
tică metoda interpretării literale. Apusenii 
practică interpretarea literală când este vorba 
de disputele dogmatice, iar în privința interpre- 
tării exegetice a textelor în vederea lămuririi 
învățăturilor Evangheliei, aceștia preferă 
metoda alegorică. Se dezvoltă o serie de specii 
literare exegetice cum ar fi: comentariul, omilia, 
scoliile, note, întrebări și răspunsuri, catrene. 
Principiile ermeneutice nu sunt fixate încă în 
mod unitar, teoria interpretării textelor Sfintei 
Scripturi ţine mai mult de cultura și personali- 
tatea fiecărui exeget și nu de criterii unanim 
acceptate. Una dintre cele dintâi teorii în 
privinţa interpretării textelor biblice o găsim în 
De doctrina christiana a Fericitului Augustin, 
care este pusă sub numele lui Iyconius, un 
autor donatist. În această epocă nu se preferă 
critica de text decât arareori, antiohienii, în 

Răsărit, și Sf. Ambrozie al Mediolanumului și 
Fericitul Ieronim, în Apus; isforia bisericească — 
este o specie literară relativ nou apărută în 
această perioadă. În perioada întâi, Hegesip, 
Iuliu Africanul și Lactanţiu încercaseră o aple- 
care spre metoda literară a istoriei bisericești. 
Cel mai cunoscut reprezentat al acestei peri- 
oade este Eusebiu de Cezareea, considerat și 
„părintele Istoriei bisericești”, fiind supranumit 
„Herodotul creștin”. Principiul de bază al 
acestei opere este succesiunea episcopilor creș- 
tini, adusă până în anul 324. Astfel, el încearcă 
să lege istoria contemporană cu cea a popoa- 
relor de la începutul lumii. În Apus, Sulpiciu 
Sever va scrie o operă omonimă. Rufin va 
continua istoria lui Eusebiu de la 324 la 395, iar 
mai apoi aceasta este reluată de alți trei istorici: 
Socrat, Sozomen și Leodoret, până spre 428 și 
439. Avem încă un istoric important în epocă, 
deși eretic, Filostorgiu. Menţionăm și pe 
Hesihiu de Ierusalim, Timotei Aelurus și Filip 
Sidetul, care scrie o Iszorie creștină în 1000 de 
volume. Prosper de Aquitania continuă cronica 
lui Eusebiu de la 379 până la mijlocul sec. al 
V-lea. Fericitul leronim va traduce Iszoria bise- 
ricească a lui Eusebiu în limba latină, adăugând 
oa treia parte numită Isforie generală, de la anul 
325 la 378. Episcopul Hidatiu din Spania 
continuă cronica lui leronim pentru anii 
379-468. În cadrul istoriilor care se scriu acum 
apare un gen distinct, ereziologia. Prin lucrarea 
Fericitului leronim, De viris i//uszribus, se inau- 
gurează un alt gen, isforia /iterară, demers care 
va continua până spre sfârșitul perioadei a III-a 
patristice. Își face apariția și un gen istoric 
distinct de cele cunoscute până acum, îszoria 
monahilor, precum și redactarea a numeroase 
cronici în care sunt cuprinse viața și petrecerea 
duhovnicească a mai multor asceți. Enumerăm 
câteva lucrări: Istoria monahilor din Egipt, 
lucrare redactată în grecește și tradusă de Rufin 
în limba latină, Isforia Lausiacă alcătuită de 
Paladiu din Helespont în urma vizitelor făcute 
de acesta la monahii din țări precum Egipt, 
Palestina și Italia, Iszoria religioasă a lui Leodoret 
de Cyr, cuprinzând viaţa monahilor îmbunătă- 
țiți din împrejurimea Cyrului. Ramura literară 

a e/ogiului sau encomionului apare prin cuvântă- 
rile ocazionale prilejuite în diverse ocazii, ea 
putând fi identificată la Eusebiu de Cezareea, 
Sf. Grigorie de Nazianz, Sf. Grigorie de Nyssa. 
Autobiografia intră în preocuparea unor perso- 
nalități remarcabile ale epocii, cum ar fi Sf. 
Grigorie de Nazianz și Fericitul Augustin; 
teologia practică este un gen literar distinct care 
se ocupă cu diversele aspecte ale vieții clericale, 
monahale și laice creștine. Apar tratate care se 
ocupă exclusiv de unul dintre aceste aspecte ale 
vieții creștine, celebre fiind tratatele Despre 
preoție ale Sf. Grigorie de Nazianz, Sf. loan 
Gură de Aur, Sf. Ambrozie al Mediolanumului 
și Iulian Pomerius. Un alt tip de scrieri, tot din 
acest gen, sunt tratatele Despre feciorie, dintre 
care enumerăm cele ale Sf. Atanasie cel Mare, 
Sf. Grigorie de Nyssa, Sf. loan Gură de Aur, 
Vasile de Ancyra, Sf. Ambrozie al Mediolanu- 
mului, Fericitul Ieronim. Aspectele vieţii spiri- 
tuale sunt analizate atent, în complexitatea 
dinamicii vieții sufletești, genul literar care le 
subsumează fiind cel fiocafic (iubirea de 
frumos). Numeroși asceți trăitori autentici ai 
credinței, dar și înzestrați cu un bagaj intelec- 
tual exemplar, vor analiza toate aspectele legate 
de viața practică, dar și contemplativă a celor 
care doresc îmbunătăţirea lor duhovnicească. 
Perioada a II-a patristică aduce o dezvoltare a 
teologiei practice prin aprofundarea, elaborarea 
și clarificarea unor procedee de exprimare a 
discursului pastoral: omi/ia, predica tematică, 
predica la zilele sfinților, cuvântarea dogmatică, 
cuvântarea ocazională, cuvântarea de laudă sau 
encomionul, cuvântarea de mulțumire, necrologul. 
Spre sfârșitul perioadei a Il-a patristice se 
reduce originalitatea și spiritul creator al predi- 
catorilor creștini. PeJagogia, alături de Cazehe- 
fică, ia un puternic avânt prin contribuţia Sf. 
Vasile cel Mare, care scrie Omi/ia căzre tineri, a 
Sf. loan Gură de Aur, prin Despre educația copi- 
ilor, și a Sf. Grigorie de Nazianz, prin Cyvân- 
tările funebre. De asemenea, și poeziile Ferici- 
tului Ieronim, precum și numeroasele scrisori 
trimise elevilor săi, contribuie la același lucru. 
Fericitul Augustin și Arnobiu cel Tânăr scriu 
numeroase tratate morale în această direcție. 

Dintre cateheții acestei perioade merită menţi- 
onați Sf. Chiril al Ierusalimului, Sf. Niceta de 
Remesiana și Fericitul Augustin. Drepzu/ bise- 
ricesc este ilustrat de Consfițuţiile Sfinților Apos- 
toli prin Clement. Epistolografia își continuă 
dezvoltarea ei firească începută în perioada 
anterioară, cei mai reprezentativi autori din 
epocă fiind Sf. Atanasie cel Mare, Părinţii 
Capadocieni, Fericitul Augustin și Fericitul 
Ieronim. Genurile literare care s-au dezvoltat 
în cadrul poeziei creștine sunt: epic și Jiric. 
Autorii acestei perioade încearcă transpunerea 
în versuri a cărților istorice a Vechiului și 
Noului "Testament, a vieților unor sfinți mai 
importanți și uneori chiar acte ale martirilor. 
Genul epic apare pentru prima dată în încercă- 
rile poetice. În privinţa structurii acestei poezii, 
genul este deja consacrat în literatura păgână, el 
este doar preluat în vederea utilizării lui ca 
mijloc misionar mai eficient. Poetul Vergiliu 
este cu preponderență modelul epocii. Genul 
liric tormează noutatea poetică pe care o aduc 
creștinii prin formele noi de exprimare, cum ar 
fi imnul creștin și troparul. Deși metrul clasic 
domină și aceste noi orientări, se ajunge la fini- 
sarea unor exprimări poetice originale în care 
domină cu cantitatea silabelor și accentul de 
intensitate al cuvântului. Impnu/ creștin este 
ușor de reținut și este alcătuit simplu, cântat 
adeseori sau doar citit, el oferind încă de la 
începutul apariţiei un instrument liturgic de 
care Biserica nu se va mai dispensa în misiunea 
ci. În Răsărit imnul are deja o tradiţie din peri- 
oada I, fiind utilizat ca mijloc misionar mai ales 
de către eretici. Arie compune o serie de poeme 
religioase populare pentru a-și răspândi învăță- 
tura, Apolinarie de Laodiceea pune aproape 
întreaga Sfântă Scriptură pe versuri, dar și 
răspândește învățătura sa hristologică versifi- 
când-o, Sf. Grigorie de Nazianz scrie o serie de 
poezii antiapolinariste, iar Sf. Efrem Sirul 
exprimă în versuri universul vieţii sale spiri- 
tuale. Sinesiu de Cirene va compune imne sub 
influența stilului clasic, dar și a filosofiei plato- 
nice și neo-platonice, Nonu de Panopolis pune 
Evanghelia după loan în hexametru clasic, 
Vasile de Seleucia pune viața Sfintei Tecla în 

aceeași formă poetică, iar împărăteasa Evdochia 
versifică diverse cărți ale Vechiului Testament. 
Apare un alt tip de poezie liturgică numit 
Zropar, simplificând și condensând manifestă- 
rile evlaviei populare. Monahii Antim, Timo- 
cles și Auxenţiu din Constantinopol vor 
compune tropare în această perioadă, iar Sf. 
Vasile cel Mare, Sf. loan Gură de Aur, Sf. 
Ambrozie al Mediolanumului, sistematizează 
rugăciunile comune în Liturghiile ce le vor 
purta numele, ca forme desăvârșite ale expri- 
mării eclesiale liturgice. Sf. Niceta de Reme- 
siana va alcătui celebrul imn Ze 
Laudamus, începând să apară cărțile liturgice 
sistematizate, sacramentaria sau missalia. 

Bibliografie. Coman, loan G., Pazrologie — Manual 
pentru Institutele Teologice, București 1956; lORDĂ- 

Nicu, Parrologie — Manual pentru seminariile teologice, 

Deum 


Călin Dragoș 


PATROLOGIE. (gr. pazir — părinte, şi logos 
— cuvânt) Disciplină teologică ce se ocupă cu 
studiul biografiei și scrierilor Sfinților Părinţi 
ai Bisericii, a scriitorilor bisericești, precum și a 
contextului acestora. 

Patrologie, ca termen tehnic, a apărut pentru 
prima dată în titlul lucrării teologului luteran 
Johannes Gerhard, odată cu publicarea acesteia 
în 1653 sub denumirea Pazro/ogia. Disciplină 
istorică a teologiei creștine, Patrologia se ocupă 
de studiul sistematic al vieţii, operelor și învă- 
ţăturii Sfinţilor Părinţi, scriitorilor bisericești, 
scriitorilor creștini și didascalilor din primele 
opt secole creștine. Ea folosește metoda studi- 
ilor istorice, îndeosebi a istoriei literare, dar 
se află mereu în strânsă legătură cu celelalte 
discipline teologice oferind izvoare principale 
în dezvoltarea acestora. Este numită și Isforia 
vechii literaturi creştine sau Istoria vechii litera- 
furi bisericești. Prima denumire este folosită mai 
mult în mediile protestante, iar a doua mai mult 
în cele catolice. Aspectele literare ale operelor 


691 


scriitorilor creștini sunt avute în vedere, dar nu 
criteriul literar este cel care primează, ci domi- 
nant este criteriul teologic. 

Patrologia este împărțită în trei perioade: peri- 
oada întâi sau a începuturilor, cuprinzând peri- 
oada între sfârșitul sec. | d.Hr., anul 92 d.FHr., 
data scrierii Apocalipsei Sf. loan Teologul, și 
până la începutul sec. IV d.FHr., anul de hotar 
fiind fixat variat, când anul 300, când anul 313, 
data edictului de toleranță de la Mediolanum și 
începutul libertăţii pentru creștinii din Impe- 
riul Roman, sau anul 325, data Primului Sinod 
Ecumenic de la Niceea. Autorii creștini din 
această perioadă pot fi grupați în părinți apos- 
tolici, apologeţi, polemiști, iar literatura lor este 
una de îndemn și sfat, pastorală și disciplinară 
totodată, a începutului organizării vieții bise- 
ricești, dar și de luptă împotriva atacurilor din 
exterior ale păgânilor și iudeilor, dar și atacu- 
rilor din interior ale ereticilor. Este o literatură 
care se scrie nu numai pe papirus sau perga- 
ment, ci și cu sângele propriu al atâtor scrii- 
tori martiri. Reprezentanți de seamă ai acestei 
perioade sunt Sf. Ignatie al Antiohiei, Sf. lustin 
Martirul și Filosoful, Origen și Tertulian; peri- 
oada a doua sau a înfloririi numită și perioada 
de aur sau clasică a literaturii creștine, înce- 
pând de la 313 sau 325 până la jumătatea sec. 
al V-lea d.Hr., anul de hotar fiind când 430, 
moartea Fericitului Augustin, când 451, data 
Sinodului de la Calcedon, sau 461, data morții 
Papei Leon 1 cel Mare. Această perioadă este 
cea mai bogată și mai originală din punct de 
vedere literar și al conţinutului. Stilurile clasice 
apărute în perioada antecedentă își desăvâr- 
șesc forma. Au loc marile lupte doctrinare în 
jurul Sfintei Treimi, Duhului Sfânt, Persoanei 
lui Hristos, Maicii Domnului, problemelor 
sociale ale Bisericii. Totodată, au loc patru mari 
sinoade ecumenice, pregătindu-se calea pentru 
sistematizarea marilor idei teologice și filoso- 
fice. Reprezentativi pentru această perioadă 
sunt Sf. Atanasie cel Mare, Sf. Vasile cel Mare, 
Sf. Grigorie de Nyssa, Sf. Grigorie de Nazianz, 
Sf. loan Gură de Aur, Sf. Chiril al Alexandriei, 
Sf. Chiril al Ierusalimului, Evagrie Ponticul, 
Sf. Ambrozie al Mediolanului, Sf. Niceta de 

Remesiana, Sf. loan Casian, Fericitul Ieronim, 
Fericitul Augustin, Papa Leon I cel Mars; 
perioada a treia este numită pe nedrept a deca- 
denfei, deoarece originalitatea scrierilor creștine 
apărute acum nu depășește pe cele anterioare, 
ele rezumându-se mai mult la sistematizarea 
doctrinară. Limitele istorice sunt cuprinse între 
461 şi anul 749, data morţii Sf. loan Damas- 
chin, sau 636, data morţii lui Isidor de Sevilla. 
Este considerată perioada de tranziție dinspre 
Antichitatea clasică spre Evul Mediu creștin. 
Ea cuprinde autori de aceeași valoare cu cei 
din perioada a doua, mai puţin originali, dar 
dispuși spre elaborarea unor mari sinteze teolo- 
gice, controversele hristologice, monofizismul 
și monotelismul, precum și luptele iconoclaste 
fiind câteva din marile provocări ale acestei 
epoci. Comentariile liturgice și poezia imno- 
grafică se afirmă la cel mai înalt nivel. Tendinţa 
de sistematizare a doctrinei este dominantă, iar 
teologia intră nu doar în atenția episcopilor, ci 
și a laicilor și chiar a împăraților. Reprezentanți 
de seamă ai acestei perioade sunt Pseudo-Dio- 
nisie Areopagitul, Sf. loan Scărarul, Sf. Maxim 
Mărturisitorul, Papa Grigorie 1 cel Mare, Sf. 
loan Damaschin. Operele cu conținut creștin 
apărute după 749 sunt catalogate ca făcând 
parte din literatura post-patristică, având ca 
dată limită 1453, data căderii Constantino- 
polului sub turci, considerată ca fiind sfârșitul 
politic al Imperiului bizantin. După 1453 lite- 
ratura creștină ortodoxă este văzută ca litera- 
tură neo-patristică în Răsărit. 

Bibliografie. Coman, loan G., Pazrologie — Manual 
pentru Institutele Ttologice, Bucureşti, 1956; LORDĂCHESCU, 
Cicerone, Istoria vechii literaturi creştine, vol. L, Tipografia 
Ţerek și Chaminschi, București, 1934 (reed. Ed. Moldova, 
1996); PpapoeouLos, Stylianos G., Pazrologie, vol. L, trad. 
A. Marinescu, Ed. Bizantină, București, 2006; Vorcv, 
Constantin, DumrrRAșCU, Nicu, Pazrologie — Manual 
pentru seminariile teologice, Ed. Institutului Biblic și de 


Misiune al Bisericii Ortodoxe Române, București, 2004. 


Călin Dragoș 


PATRUZECIME. Perioada de patruzeci de 
zile de post, care ţin de la Duminica Izgonirii 
lui Adam din Rai (Duminica Lăsatului sec de 
brânză) până la Florii, și care este, de fapt, 

perioada Postului Mare. Ultima săptămână 
înainte de Paști, Săptămâna Pătimirilor, este 
o săptămână specială de post închinată Sfin- 
telor Pătimiri. 

Bibliografie. BRAnișTE, Ene, Lizurgica Generală, vol. I, 
Ed. Episcopiei Dunării de Jos, Galaţi, 2002; BRANIȘTE, 
Ene, „Posturile din cursul anului bisericesc”, în: BOR, 
LXXXII (1964), 1-2, pp. 120-138; CroBorea, | DANIEL, 
Foame și Sete după Dumnezeu — înfelesul și folosul postului, 
Ed. Basilica, București, 2008; Necura, Nicolae D., 
Tradiţie şi înnoire în slujirea liturgică, vol. |, Ed. Episco- 
piei Dunării de Jos, Galaţi, 1996; vol. II, Galaţi, 2001; 
ScHMEMANN, Alexander, Poszu/ ce/ Mare, trad. A.L. 
Constantin, Ed. Doris, București, 21998; Sava, Viorel, 
„Postul Mare — «urcuș spre Înviere» pentru tot sufletul 
credincios”, în „În Biserica Slavei Tale”. Studii de teologie 
şi spiritualitate liturgică, vol. |, Ed. Erota, Iași, 2003, pp. 
241-245; "Tucă, Nicușor, „Semnificaţia perioadei Iio- 
dului”, în: Îndrumător pastoral (Episcopia Tulcii), II 
(2010), 2, pp. 220-234. 


Viorel Sava 


PAVECERNIȚĂ. Slujba de seară, care se 
săvârșește în mănăstiri după cină, iar în bise- 
ricile de mir după slujba Vecerniei. Slujba 
Pavecerniţei s-a dezvoltat din rugăciunea de 
mulțumire pe care credincioșii o aduceau lui 
Dumnezeu, în particular, înainte de culcare, 
încă din primele trei veacuri. Acest fapt rezultă 
și din recomandarea pe care o face Clement 
Alexandrinul, în sec. al III-lea: „Este sfânt 
lucru să mulțumim lui Dumnezeu pentru 
toate, înainte de a merge la culcare, căci ne-am 
bucurat de bunătatea și iubirea lui de oameni, 
încât să mergem la somn cu Dumnezeu în 
suflet”. La începutul sec. al IV-lea, Eusebiu de 
Cezareea vorbeşte despre a șaptea laudă zilnică 
de rugăciune, care se săvârșea între masa de 
seară și culcare. Cu toate acestea, se pare că 
până în a doua jumătate a sec. al IV-lea, Pave- 
cernița nu făcea parte din ciclul zilnic obliga- 
toriu de rugăciune al Bisericii. Consacrarea ei 
definitivă, ca slujbă din ciclul zilnic al celor 
Șapte Laude, cu o rânduială stabilă, a avut loc 
în vremea Sf. Vasile cel Mare, în comunită- 
ţile monahale întemeiate de acesta. Astfel, în 
Regulile Mari, aflăm cele mai vechi mențiuni 
despre rânduiala unei astfel de slujbe, ca rându- 
ială intermediară care se săvârșea între Vecernie 
și Miezonoptică. Se poate spune așadar că, 

pe la anul 360, Pavecerniţa se adăugase ca 
a șaptea Laudă în ciclul rânduielii de rugă- 
ciune zilnică a Bisericii. Puțin mai târziu, Sf. 
loan Gură de Aur se referă la aceiași slujbă, 
vorbind despre viața monahilor din vremea 
sa: „După Vecernie, stând puțin, sau mai bine 
zis încheind totul cu imne, se culcă fiecare pe 
așternutul său de paie”. Săvârșirea Pavecerniţei 
a rămas însă o practică izolată și limitată doar 
la monahismul răsăritean din părțile Pontului 
și Antiohiei, întrucât nici pelerina apuseană la 
Locurile Sfinte, Egeria, nici Sf. loan Casian, în 
descrierea rânduielii de rugăciune a comunită- 
ţilor monahale din Egipt, nu amintesc despre 
rânduiala ei. În sec. al V-lea, în Viaza Sfântului 
Ipatie, scrise de discipolul său Calinic, se arată 
că într-o mănăstire din Tracia, după opt zile 
de postire deplină, sfântul a primit de la stareț 
un pahar și pâine, la Dupăcinare, numită aici 
Slujba dinaintea somnului. Slujba aceasta el a 
săvârșit-o apoi, în fiecare zi, alături de celelalte 
laude zilnice, împreună cu ucenicii săi. 

Ca structură a rânduielii cunoaștem două tipuri 
de Pavecerniţe: Pavecernita Mare, care se săvâr- 
șește în vremea Postului Mare în fiecare zi, în 
afara sâmbetelor și duminicilor, zilelor de mier- 
curi și vineri din săptămâna a cincea a Postului 
Mare și a zilelor de miercuri, joi și vineri din 
Săptămâna Pătimirilor, întrucât în aceste zile 
se săvârșește slujba Deniei; Pavecerniza Mică se 
săvârșește în zilele Postului Mare în care nu se 
săvârșește Pavecernița Mare și în toate celelalte 
zile ale anului bisericesc din afara Postului Mare. 
Iniţial a existat o rânduială unică a Pavecerniţei, 
și anume cea cunoscută astăzi sub denumirea 
de Pavecernița Mare, singura de care amin- 
tește Tipicu/ cel Mare al Sfântului Sava. Pave- 
cernița Mică a luat naștere, probabil, prin sec. al 
XIII-lea, fiind o prescurtare a celei mari, Pave- 
cernița Mare rămânând specifică doar Postului 
Mare, așa cum o prezintă Sf. Simeon al Tesalo- 
nicului, în prima jumătate a sec. al XV-lea. 
Slujba Pavecerniței se compune din trei părți 
distincte, închipuind Sfânta Treime. În prima 
parte a slujbei predomină rugăciunea de mulțu- 
mire pentru ziua care a trecut; partea a doua are 
un caracter penitenţial, exprimând mărturisirea 

și pocăinţa pentru păcatele săvârșite, iar partea 
a treia conţine îndeosebi rugăciuni și cereri, 
cerând ajutorul de sus pentru trecerea în pace 
a nopţii care tocmai începe. Privită în semni- 
ficaţia ei  mistico-simbolică,  Pavecerniţa, 
împreună cu rugăciunile celor ce merg spre 
somn, ne amintește de pogorârea Mântuito- 
rului, cu sufletul la iad, în timpul șederii sale 
în mormânt cu trupul, pentru a dezlega din 
robia morții sufletele drepţilor. Pe de altă parte, 
noaptea a fost totdeauna privită cu teamă, ca 
o preînchipuire și simbol al morţii, care poate 
veni oricând, pe neașteptate. De aceea, rugă- 
ciunea pentru iertarea păcatelor la începutul 
nopții trebuie să fie grija firească a creștinilor. 

Bibliografie. CLEMENT ALEXANDRINUL, Pedagogul, IL, 
4, trad. N. Ștefănescu, în Izvoarele Orfodoxei, Bucureşti, 
1939; EusEBIu DE CEZAREEA, Comentariu la Ps. CĂVIII, 
161-164, în PG 23, în coll. 1391; loan GuRă DE AUR, SF., 
Omilia XIV la I Timotei, în PG 52, col. 577; SIMEON AL 


TESALONICULUI, SF., Despre sfintele rugăciuni, 343. 
Lucian Farcașiu 


PĂCÂĂT. Încălcarea sub formă pasivă sau activă 
a legii sau voinței lui Dumnezeu sau ostilitatea 
faţă de Acesta. 

Păcatul este unul, dar Biblia îl definește în 
diverse feluri pentru că are o multitudine de 
manifestări. În Vechiul Testament păcatul este 
definit prin termenul chazza, care înseamnă „a 
se abate de la țintă”, „a greși ținta”, dar și prin 
avon, care semnifică „nedreptate”, ca act deli- 
berat, o vinovăţie morală față de Dumnezeu 
și mult mai rar față de om. Prin acest cuvânt 
se face aluzie la greșeala intenţionat săvârșită 
față de un om, în călcarea normelor etico-so- 
ciale, prin nedreptate, desfrâu, disprețuirea 
aproapelui. 

Cartea Pi/de asimilează păcatul cu cel care rătă- 
cește de la drumul cel drept (19, 2) sau cu cel 
ce cade de la înțelepciune (8, 36). Mai poate fi 
înțeles și ca o acțiune rea sau eronată. Profetul 
Ieremia identifică păcatul cu neascultarea de 
Dumnezeu, ce echivalează cu o boală a sufle- 
tului ce necesită vindecare. 

Preluat din ebraică prin traducerea Septua- 
gintei, cărțile Noului Testament l-au tradus prin 
hamartia şi este foarte des folosit, mai ales de 


Sfântul Pavel, tot cu sensul de „abatere de la ţintă”. 
Scrierile Sf. loan Teologul folosesc termenul 
anomia, cu sens de „fărădelege”, „încălcare a 
poruncii divine”. În greaca clasică, termenul de 
mai sus exprimă și ideea de „faliment”. Eschil, 
spre exemplu, îl folosește cu sensul de „a se abale 
de la scop”, „a devia de la drumul cel drept”, „a 
se rătăci”, iar în sens figurat, „a se înșela”, „a avea 
o opinie falsă” sau „a se îndepărta de la adevăr”. 
Aristotel definea păcatul ca pe o lipsă a virtuții 
din cauza slăbiciunii, a unui accident sau a unei 
cunoașteri eronate și ca urmare nu-l asocia cu 
vinovăția. Eschil îl folosește cu sensul cel mai 
apropiat de cărțile noutestamentare, mai ales 
când precizează că a păcătui înseamnă de fapt „a 
comite o greșeală”. 

Pe plan  religios-moral, cuvântul păcat 
(pamartia) înseamnă tot ceea ce face omul sau 
chiar gândește contrar voii divine. 

În Noul 'Testament, păcat înseamnă ofensa 
adusă lui Dumnezeu și este privit mereu ca un 
act individual (cf. FA 2, 38; 1 Tim 5, 21; 1 PA 
2, 22; Evr 1, 3). Biblia nu-și propune să defi- 
nească păcatul în sine, ci mai curând vrea să 
exprime diferite ipostaze ale acestuia, reco- 
mandând evitarea lui. Refacerea comuniunii cu 
Dumnezeu devenea posibilă prin renunțarea la 
păcat, iar purificarea se realiza prin jertfe. Regele 
David definește păcatul care i-a copleșit întreaga 
ființă ca pe o „sarcină grea care apasă peste mine” 
(Ps 37, 4), iar profetul Zaharia mărturisește că 
păcatul îl simte greu ca pe un talant de plumb (5, 
7). De menţionat că păcatul este legat exclusiv 
de creatura rațională și, de aceea, numai aceasta 
poate conștientiza cu durere că, prin el, se rupe 
și se înstrăinează spiritual de Dumnezeu prin 
ruperea comuniunii cu EI. 

Păcătos apare prin urmare tot omul care săvâr- 
șeşte răul împotriva lui Dumnezeu și a aproa- 
pelui, iar dreptatea divină este înțeleasă ca o 
necontenită încercare de a-l elibera pe om de 
păcat, avertizându-l adesea prin certări că: 
„Sufletul care păcătuiește va muri” (Iz 18, 20). 
O culme a răului și a păcatului este ajungerea 
în faza critică, de a nu mai face diferență între 
ceea ce este bine și rău, a nu mai realiza când 
se lucrează împotriva voii divine. Ajuns în 

acest stadiu de permanentizare a păcatului, 
omul lucrează răul în mod automat, devine ca 
un fel de robot programat de diavol, încât, cu 
timpul, acesta nici nu mai trebuie să intervină 
cu tentația sau ispitirea. Sf. Grigorie de Nyssa 
crede că păcatul începe prin necunoașterea lui 
Dumnezeu, dar nu neapărat o necunoaștere 
teoretică, ci neexperierea prezenței Lui, fiind o 
consecință a unei false independenţe și a unei 
alegeri neimpuse, dar lipsite de sens. Păcatul 
devine foarte repede contagios și face rău și 
celor din jur. Păcatul este nu doar o încălcare a 
unei legi, a unei reguli de conduită morală, ci o 
ruptură a unei comuniuni personale, o neascul- 
tare, cu consecinţe nefericite pentru om. Așadar, 
păcatul apare ca un act de revoltă împotriva lui 
Dumnezeu, dar care se întoarce ca un bumerang 
împotriva celui ce îl comite. Prin păcat omul își 
pierde pacea interioară concretizată prin neli- 
niștea conștiinței (cf. lov 15, 20-25). 

Sfânta Scriptură confirmă că întreaga ființă 
umană este atinsă de păcat: gândurile, senti- 
mentele, voinţa, cuvintele și faptele (cf. Fe 6, 5; 
8, 21; Mr 15, 19; Ga 5, 19-21). Păcatele însă, 
ca și virtuțile, au diferite stadii de dezvoltare. 
Omul poate păcătui față de Dumnezeu și față 
de aproapele său. Numai că și în ce privește 
plata păcatului sunt diferențieri. Biblia ne 
spune că păcatul se pedepsește și în funcție de 
persoana față de care ai păcătuit: „Dacă păcă- 
tuiește cineva față de un om, se vor ruga pentru 
el, dar dacă va păcătui față de Dumnezeu, cine 
se va ruga pentru el?” (7 Rg 2,26). Cât priveşte 
cauza sau mai precis izvorul păcatului, s-a 
dovedit că trebuie căutat în cele trei mari ispite 
cu care Satana l-a încercat și pe Mântuitorul 
Hristos în pustie, și anume: pofta cărnii, pofta 
ochilor și mândria (trufia) vieţii, corespunză- 
toare stadiilor vârstei biologice. Dacă prima 
este destinată tinerilor, a doua omului matur, 
cea de-a treia îi urmărește mai mult pe cei în 
vârstă. A recunoscut-o și psalmistul când i-a 
zis lui Dumnezeu: „Doamne, păcatele tinere- 
ților mele nu le pomeni”. Motivația pedepsirii 
păcatului este pedagogică, adică, prin certare, 
Dumnezeu dorește să-l disciplineze pe om, 
să limiteze extinderea răului, și „să se întoarcă 

și să fie viu” (Iz 18, 23). Prin săvârșirea repe- 
tată a păcatului, chipul lui Dumnezeu din om 
se deformează, este, după spusele lui Origen, 
acoperit cu masca fiarei și a diavolului și, ca 
urmare, facultățile spirituale îi sunt reduse la 
tăcere ori chiar anihilate. Prin păcat, plăcerea 
naturală s-a alterat, mișcându-se împotriva 
firii, spre împlinirea ei prin simțuri. De aceea, 
Dumnezeu, a înfipt — spune Sfântul Maxim — 
în această plăcere, ca pe un mijloc de pedep- 
sire, durerea și moartea, ca să limiteze nebunia 
minţii. Unii moraliști sau teologi responsabili- 
zează lumea și mediul în care se trăiește, alții 
trupul, cum o făceau odinioară maniheii, și nu 
puțini sunt cei care dau vina exclusiv pe diavol 
pentru toate căderile lor. 

După Apostolul Pavel, păcatul însuși are un 
trup, „trupul păcatului” (Rp 6, 6), care trebuie 
nimicit, care, în realitatea nouă a întrupării 
Mântuitorului Hristos, a fost nimicit de însuși 
Mântuitorul Hristos. „Irupul păcatului” (Rm 
6, 6) este probabil același lucru cu „păcatul 
în trup” (7 Co 6, 18), de care noi trebuie să 
fugim sau să-l nimicim, dacă dorim ca trupul 
nostru să fie mădular al lui Hristos și templu 
al Duhului Sfânt. Implicaţiile acestei expresii, 
„trup al păcatului” sau „păcat în trup” care 
trebuie nimicit, sunt foarte importante: păcatul 
nu există acolo, undeva, în afara mea, și eu intru 
în contact cu el; păcatul prinde viață în însuși 
trupul nostru, păcatul se altoiește cu voința 
noastră, pe trupul nostru, și numai așa crește și 
rodește roadă păcatului. Nimicind trupul păca- 
tului, devenim mădulare ale lui Hristos și nu 
mai suntem mădulare ale desfrânării, ale păca- 
tului. Păcatul nu are trupul” lui, ci folosește 
trupul omului, pe care și-l însușește și unde 
își face lăcaș. De aceea, pentru că păcatul nu 
are trupul lui, harul lui Dumnezeu dat întot- 
deauna cu prisosință, biruiește întotdeauna 
căderea (Rm 5, 20-21). Păcatele pot fi: grele, 
săvârșite deliberat și cu bună știință și păcate 
mai puțin grave, săvârșite fără știință sau chiar 
din constrângere. 

În spiritualitatea răsăriteană se specifică 
anumite etape graduale prin care păcatul devine 
lucrător în om: îspifa sau momeala (npoofoiu) 

este universală, întrucât „a nu avea experiența 
momelii răului este propriu firii neschimbabile, 
nu celei omenești”. Ispitele îi vin omului de la 
diavol, de la lume și de la propria sa fire, iar 
cauzele generale ale acestei ispite sunt, potrivit 
aceluiași Sfânt Părinte, cinci: 

a) Pentru ca omul, prin încercare, să dobân- 
dească puterea de a deosebi virtutea de păcat; 
b) Pentru a dobândi prin luptă și durere virtutea 
și a O avea sigură și nestrămutată; 

c) Pentru ca, înaintând în dobândirea și lucrarea 
virtuţii, să dobândească și smerita cugetare; 

d) Pentru ca, din experiența ispitelor, să urâm 
păcatele pe care ele le declanșează, cu ură 
desăvârșită. 

£f) Pentru ca, odată ajunși la nepătimire sau 
biruință asupra păcatelor, încă din faza de 
ispită, să nu uităm slăbiciunea noastră, nici 
puterea Celui ce ne-a ajutat. 

Majoritatea Părinților filocalici vorbesc despre 
trei căpetenii ale dracilor sau despre trei ispitiri 
care atacă sufletul: lăcomia pântecelui, iubirea 
de argint și slava deșartă. 

Diavolul, ne arată Sf. loan Scărarul, ne sapă trei 
gropi, adică trei ispite: prin cea dintâi încearcă să 
ne împiedice să lucrăm binele; prin a doua, chiar 
dacă îl facem, să nu-l facem pentru Dumnezeu, 
ci spre mândria noastră; dacă nu a reușit prin 
aceste două curse, ne dă o îndrăzneală nejus- 
tificată în săvârșirea lui, pentru a ne aduce pe 
culmile mândriei. Sufletul are împotriva acestor 
trei ispite trei arme specifice: pentru cea dintâi 
— sârguința și gândul la moarte; pentru cea de-a 
doua — supunerea și ocara; iar pentru cea din 
urmă — defăimarea de sine. 

Diavolul are o conduită duplicitară sau adoptă 
o dublă strategie: până la săvârșirea faptei rele 
ne dă curaj și îndrăzneală să primim ispita, să 
o însoţim cu gânduri proprii, să consimţim la 
lucrarea ei și să o producem, să o facem, iar după 
săvârșirea păcatului, caută să ne strecoare în 
suflet întristarea și deznădejdea, îngrozindu-ne 
cu iminența judecății. Lupta cu păcatul, în orice 
fază a derulării sale ar fi, înseamnă, de fapt, lupta 
împotriva cauzelor sale. Păcatul este considerat, 
în învățătura ortodoxă, „călcarea cu deplină 
știință și voinţă liberă a voii lui Dumnezeu”. 


Orice păcat începe printr-o cădere a rațiunii 
din adevăr și prin alunecarea vieţii noastre 
într-o direcție greșită, într-o rătăcire alături și 
împotriva firii. Căderea se produce mai întâi în 
plan mintal, interior. De aceea, păcatul poate fi 
definit ca „întrebuinţarea greșită a ideilor, căreia 
îi urmează reaua întrebuințare a lucrurilor”. Sf. 
loan Damaschin vorbește despre păcatele din 
rațiune, precum: necredința, erezia, nebunia, 
hula (blasfemia), de păcate ale iuţimii: ura, 
pizma, uciderea, pomenirea și cugetarea la rău; 
și de păcatele părții poftitoare: lăcomia pânte- 
celui, beţia, curvia, iubirea de avuţii, pofta de 
slavă deșartă și de plăceri trupești. Sf. Maxim 
Mărturisitorul face distincția între păcatul cu 
mintea și cel cu fapta, iar Sf. Isaac Sirul face 
referire la păcatele ce se fac din slăbiciune și 
fără voie, la cele făcute din neștiință, la cele 
făcute cu voie și la păcatul generalizat: patima. 
Potrivit Sfântului Maxim, fazele păcatului 
sunt: atacul (momeala) sau pofta; deprinderea 
(habitudinea) răului sau consimţirea; lucrarea, 
fapta sau săvârșirea. Momeala este gândul adus 
simplu în minte de vrăjmașul. Însoţirea este 
primirea gândului strecurat de vrăjmaș, preocu- 
parea de el și convorbirea plăcută a voii noastre 
cu el. Lupta este împotrivirea cugetării la săvâr- 
șirea păcatului. Patima este ducerea silnică și 
fără voie a inimii stăpânită de prejudecată și 
de o îndelungată obișnuință, deprinderea cu 
gândul strecurat de vrăjmaș, care se naște din 
însoţire și învârtirea necontenită cu cugetări și 
închipuiri în jurul lui. Învoirea este consimțirea 
cu patima din gând. Lucrarea este împlinirea cu 
fapta a gândului pătimaș. În ascetica răsăriteană 
avem lista simplificată în patru momente gene- 
rale: momeala, însoţirea, învoirea sufletului cu 
plăcerea și patima, ca deprindere și obișnuință 
rea a sufletului în practicarea păcatului. Spre 
deosebire de păcat, care are un caracter acci- 
dental, patima este păcatul generalizat, devenit 
obicei sau obișnuință. Patima nu este un singur 
păcat, izolat, ci „o activitate continuă și stator- 
nică prin care săvârșim răul”, un păcat devenit 
cronic, un lanț greu de păcate. Dorința nemăr- 
ginită, manifestată mult mai violent în patimi 
decât în păcat, este dor de existență searbădă, 

ascunsă sub iluzia plinătății de existență, dor 
de sărăcie duhovnicească. Patimile atrag toate 
facultăţile spirituale ale omului, orbindu-le și 
robindu-le, încât aceste facultăţi se îngustează 
și se pervertesc. 

Patimile, fie trupești, fie sufletești, interioare 
sau exterioare, se produc și lucrează după același 
mecanism ca și păcatele, cu deosebirea că în 
patimă acest mecanism se manifestă automat, 
fără deliberare și cu o violenţă deosebită. 
Ascetica ortodoxă vorbește despre următoarele 
opt patimi sau duhuri ale răutății, corespun- 
zând celor opt păcate capitale. Acestea sunt: 

1. Lăcomia pântecelui (gasfromarghia), care se 
manifestă printr-o grijă exagerată spre hrănirea 
trupului. 

2. Desfrânarea (porneia) cu o lucrare pătimașă 
variată: ca relaţie trupească între sexele opuse, 
în afara căsătoriei religioase; relații exagerate 
fără respectarea perioadelor de post și fără fina- 
litatea de a naște copii; onania; relații contra 
firii între același sex; vorbele, glumele, cuvintele 
ușuratice, triviale și necumpătate, care consti- 
tuie aluzii la desfrânare. 

3. lubirea de argint sau avariția (phi/argyria), 
goana exagerată și preocuparea pătimașă de 
obținere a unor bucuri materiale peste strictul 
necesar unei existențe modeste, furtul, înșelă- 
ciunea, asuprirea semenului. 

4. Mânia (orgi). Mânia lumească sau pătimașă 
se manifestă prin uciderea, lovirea, înfurierea, 
strigarea la altă persoană sau orice atitudine 
născută din violență. 

5. Întristarea (Jipe). Există o tristețe datorată 
păcatelor noastre și ale semenilor noștri, prin 
care ne îndepărtăm de la fața lui Dumnezeu. 
Tristeţea sau angoasa se manifestă prin frică, 
deznădejde și ținerea de minte a răului. 

6. Trândăvia (acedia) care ne ispitește sub 
formă de moleșeală, somnolență, lipsă de 
preocupare, delăsare de la îndeplinirea celor 
folositoare vieții. 

7. Slava deșartă (Zenodoxia), conduita epatantă, 
trufia, care sunt manifestate prin dispute neîn- 
cetate în scopul de a ieși în evidență; păreri 
personale trufașe, care prin lipsa lor de discer- 
nere și echilibru, pot duce până la erezie. 

8. Mândria (Pyperifania),  supraestimarea 
noastră și disprețuirea semenilor, nesupunere, 
invidie, clevetire, blasfemie. 

Păcatele și patimile trebuie combătute prin lupta 
împotriva cauzelor care le-au produs, cu scopul 
de a așeza în locul unei patimi, după legea contra- 
riilor, virtutea opusă. Sf. Maxim Mărturisitorul, 
vorbind despre reținerea de la patimi, mențio- 
nează între cauze: frica omenească, slava deșartă, 
dorinţa de înfrânare și teama judecăților dumne- 
zeiești, iar în alt loc vorbește despre șase înfrânări, 
prin care sufletul poate ajunge să-l cunoască pe 
Dumnezeu. Prima înfrânare este cea de la săvâr- 
șirea păcatului, a doua este de la hrană îmbelșu- 
gată, a treia este de la împreunare; a patra este 
înfrânarea de la îndeletnicirile lumești care ne 
limitează timpul cugetării la Dumnezeu; a cincea 
este cea de la pericolul avuţiei; iar a șasea este cea 
de la împlinirea voii proprii. 

Dacă fazele săvârșirii păcatului și a împietririi 
sunt: momeala, însoţirea, consimţirea și fapta 
păcătoasă, în lucrarea de eliberare de patimi 
trebuie să facem drumul invers, până a ajunge 
la nepătimire. De aceea, Sf. Maxim Mărturisi- 
torul vorbește despre patru nepătimiri: 

1) Oprirea de la săvârșirea păcatului cu fapta; 
2) Lepădarea totală a gândurilor pătimașe 
din suflet; 

3) “Totala nemișcare a părţii poftitoare spre 
patimi, 

4) Curăţirea totală, chiar și de închipuirea 
simplă a patimilor. 

Sf. Nicodim Aghioritul distinge trei momente 
ale luptei cu patimile: anterior sau dinainte 
de ispită, din timpul ispitei și următor ispitei. 
Lupta în etapa anterioară ispitei trebuie dusă 
mai ales împotriva cauzelor care o produc, 
iar metoda recomandă nu este stârnirea sau 
declanșarea ei, deoarece nu se știe dacă poate 
fi evitată. 

În lupta împotriva patimilor, pot fi deosebite 
două etape esențiale: 

1) Cunoașterea specificului fiecărei patimi, a 
modurilor de lucrare ale ei, dar și a metodelor 
de eliberare de ea; 

2) Lupta efectivă împotriva patimilor, în 
vederea înlocuirii lor cu virtuțile contrare. 

Această a doua etapă are mai multe faze: 

a) Dezrădăcinarea patimii dominante; 

b) Destrămarea acesteia, prin cunoașterea 
manifestărilor ei și lupta împotriva lor; 

c) Pierderea sau eliberarea de gândurile insti- 
gatoare către patima destrămată; 

d) Fărâmarea, ca îndepărtare și distrugere totală 


a ei și a gândurilor care conduceau spre ea . 
Bibliografie. 7to/ogia morală ortodoxă pentru institutele 
teologice, vol. |, Ed. Institutului Biblic și de Misiune al 
Bisericii Ortodoxe Române, București, 1981; GRIGORIE 
DE Nyssa, Sr., Viaza /ui Moise, trad. |. Buga, Ed. Sf. 
Gheorghe Vechi, 1995; loan DamascHIn, SF., Dogma- 
fica, trad. D. Fecioru, Ed. Scripta, București, 1993; IOAN 
SCĂRARUL, SF., Scara dumnezeiescului urcuș, în Filocalia, 
vol. IX, trad. D. Stăniloae, Ed. Institutului Biblic și de 
Misiune al Bisericii Ortodoxe Române, București, 1980; 
Krr'rEL, Gerhard, FRIEDRICH, Gerhard (ed.), IBeo/ogica/ 
Dictionary of the New Testament abridged in one, Erdmans 
Publishing Company, 1997; Maxim MĂRTURISITORUL, 
Sr., Răspunsuri către Tălasie, în Filocalia, vol. III, trad. 
D. Stăniloae, Ed. Harisma, București, 21994; NrcopIM 
AGHIORITUL, SFr., Războiul nevăzut, Ed. Bunavestire, 
Bacău, 1999; Pora, G., Peraanv, G., „Patimile omenești 
și implicaţiile lor moral-sociale”, în: Teologie și Viază, V 
(1995), 1-3; SEMEN, Petre, Păcazu/ — boală a sufletului — 
coordonate biblice, Ed. Panfilus, Iași, 2004; Teșu, loan C., 
Teologia necazurilor, Ed. Christiana, București, 1998. 
Melniciuc Ilie 


PĂRESIMI. (gr. fesserakosti — a patruzecea, lat. 
OQuadragesima — Patruzecimea) Lermen popular 
care desemnează perioada Postului Mare. 

Precedat de trei săptămâni pregătitoare, Postul 
Mare începe cu lunea de după Duminica Izgo- 
nirii lui Adam din Rai și se încheie în Sâmbăta 
Pătimirilor. Este cel mai lung, cel mai aspru și 
cel mai respectat dintre toate posturile de mai 
multe zile de peste an. După tradiția veche a 
Bisericii, în conformitate cu rânduielile cano- 
nice și liturgice, acest post se ţine astfel: luni și 
marți din prima săptămână și săptămâna Păti- 
mirilor (mai puţin Joia Mare) — post complet, 
iar în timpul celorlalte săptămâni, în afară de 
sâmbete și duminici, se mănâncă uscat, doar o 
dată pe zi. Dezlegări la vin și untdelemn se dau 
la următoarele sărbători, însemnate în calendar 
cu cruce neagră: Aflarea capului Sfântului loan 
Botezătorul (24 februarie), Sfinţii 40 de muce- 
nici din Sevasta (9 martie), Joia Canonului 

Sf. Andrei Criteanul, zilele de 24 și 26 martie 
(înainteprăznuirea și ziua de după Bunaves- 
tire), Sfântul Gheorghe (23 aprilie) și Joia 
Pătimirilor. Din punct de vedere liturgic, nu se 
săvârşeşte Sfânta Liturghie decât sâmbăta (a Sf. 
loan Gură de Aur) și duminica (a Sf. Vasile cel 
Mare, cu excepţia Floriilor) și de Bunavestire. 
În sâmbetele Postului Mare se săvârșese pome- 
nirile generale ale morţilor, iar în toată peri- 
oada postului nu se oficiază Taina Cununieci și 
nu se organizează petreceri, zile aniversare sau 
onomastice, întrucât se păstrează atmosfera 


sobră, de evlavie și de smerenie. 

Bibliografie. BRAnIșTE, Ene, Lifurgica Generală, vol. 
I, Ed. Episcopiei Dunării de Jos, Galaţi, 532002; Pânvv, 
Constantin, „Orânduiri canonice cu privire la Postul 
Mare”, în: GB, XVII (1958), 3, pp. 228-235; PavEr, 
Constantin, „Posturile orânduite de Biserica Ortodoxă 
în condiţiile de viaţă actuale ale credincioșilor”, în: ST, 
XXIX (1977), 5-8, pp. 421-435; ScHMEMANN, Alexander, 
Postul cel Mare, Ed. Doris, București, 21998; ZĂGREAN, 
loan, NecuLa, Nicolae D., „Sensul spiritual al postului, 
în viața creștină și timpul nostru”, în: Orz, XXXI (1979), 
1, pp. 184-194. 


Lucian Petroaia 


PĂRINȚII APOSTOLICI. (lat. Pazres Apos- 
folici) Părinţii și scriitorii creștini din a doua 
jumătate a sec. ] și din prima jumătate a sec. 
al II-lea, care au fost ucenici ai Sfinților Apos- 
toli sau i-au cunoscut pe Apostoli. Deși au 
întindere și valoare teologică și literară diferită, 
textele care s-au păstrat ne dau posibilitatea de 
a avea o privire generală asupra vieții creștine 
din perioada postapostolică în Bisericile din 
Asia Mică, comparată, uneori, cu cea a Bise- 
ricilor din Alexandria sau Roma. Cel dintâi 
editor, patrologul J.B. Cotelier, a publicat, 
în anul 1672, cinci dintre acești părinți sub 
numele de Pazres aevi apostolici: Barnabas, 
Clement Romanul, Ignatie al Antiohiei, Poli- 
carp al Smirnei și Herma. Mai târziu, au fost 
incluse aici și scrierile lui Papias și Scrisoare căzre 
Diognet, aşa încât numărul Părinților apostolici 
a ajuns la șapte. Actualmente, sub acest nume, 
sunt socotiți următorii părinți: C/ement, al 
treilea episcop al Romei, după Petru și Eusebiu. 
A scris Epistola întâi către Corinteni, în care 
cerea creștinilor să păstreze buna înțelegere 

și armonia, după modelul armoniei puse de 
Dumnezeu în creaţia Sa. Clement vorbește 
clar despre succesiunea apostolică, spunând 
că „Hristos a fost trimis de către Dumnezeu, 
iar Apostolii de către Hristos”, confirmând și 
faptul că Apostolii au așezat în cetăţi episcopi 
și diaconi (42, 1-5). EI îi mai numește pe 
episcopi și presbiteri (44, 4-5). Lui Clement i 
se mai atribuie și 4 doua omilie către Corinteni, 
în care este amintită învățătura privind peni- 
tența, întruparea Domnului, precum și Biserica 
preexistentă, adică „Biserica cea dintâi, duhov- 
nicească, cea creată înainte de soare și de lună” 
(14, 1). De asemenea, Clement a recunoscut, de 
la început, valoarea unică și veșnică a trupului 
uman, îndemnându-ne „să păstrăm trupul ca 
pe un templu al lui Dumnezeu” (2 Co 9, 1-5). 
Didahia sau Învătătura celor 12 Apostoli a tost 
descoperită în 1873, la Istanbul, de către Mitro- 
politul Filotei Brienios, și datează de la sfârșitul 
sec. al II-lea. Pe lângă învățătura despre „cele 
două căi”, calea vieții și calea morţii, întâlnim 
aici și instrucțiuni liturgice privind Botezul, 
prin afundare în apă curgătoare, în numele 
Sfintei “Treimi, altele privind Euharistia (cap. 
9-10), agapele (cap. 14), precum și informaţii 
despre profeți și învățători care aveau un rol 
important în organizarea bisericească împreună 
cu episcopii și diaconii. 

Ignatie Teoforul, episcopul Antiohiei, marti- 
rizat în timpul împăratului Traian (107 sau, 
după unii, 110), la Roma. Este autorul a șapte 
epistole trimise către bisericile locale vizitate 
de el pe drumul către Roma, unde a murit 
sfârtecat de fiarele din circ. Patru dintre ele 
(cele către Magnezieni, Tralieni, Efeseni şi 
Romani) au fost scrise din Smirna, iar celelalte 
trei (Smirneni, către Policarp, Filadelfieni) din 
Troas. În ele sunt discutate probleme impor- 
tante, precum: doctrinele false, în special cele 
de factură dochetistă, care negau realitatea 
istorică a întrupării Domnului, și cele iudai- 
zante, care susțineau că lisus este un simplu 
învățător iudeu. Acestora, Ignatie le răspunde 
că „EI (isus) a pătimit cu adevărat și a înviat 
cu adevărat, nu cum spun unii necredincioși, că 

a pătimit în aparență” (Epistola către Smirneni 

II, 1). De asemenea, Sfântul Ignatie se referă la 
diviziunile din Biserică, la necesitatea păstrării 
unităţii locale, la noile rituri și învățături creș- 
tine. EI este cel dintâi care a folosit termenii 
creștinătate (Magnezieni 10, 1, 3; Romani 3, 
4) şi Biserică catolică sau sobornicească (Smir- 
neni 8, 2). Lot el arată că în Biserică există o 
ierarhie întreită: episcopul, care ÎL reprezintă pe 
lisus Hristos, care este chip al Tatălui, presbi- 
ferii, care reprezintă adunarea Apostolilor, și 
diaconii. Fără aceștia nu se poate vorbi despre 
Biserică (Căzre Tralieni III, 1). Subliniind 
importanța Euharistiei, Sfântul Ignatie spune 
că aceasta este „trupul lui Iisus Hristos, leacul 
nemuririi, doctorie pentru a nu muri, ci a trăi 
veșnic în lisus Hristos” (Căzre Efeseni XX, 2). 
Policarp, episcopul Smirnei, a fost ucenic al Sf. 
Apostol loan, împreună cu Papias. Înainte de a 
fi martirizat (156), a scris o Episfolă către Fili- 
peni, în care povestește despre vizita Sfântului 
Ignatie la Smirna, în drumul său spre Roma, și 
despre martiriul suferit de acesta, confirmând 
astfel activitatea și scrierile părintelui antio- 
hian. De asemenea, se mai păstrează și Marti- 
riul Sfântului Policarp, scris de către Biserica 
din Smirna către Biserica din Philomelium, în 
care se arată importanța moaștelor martirilor 
pentru Biserica creștină. 

Scrisoarea lui Pseudo-Barnaba a tost, un timp, 
socotită între scrierile biblice canonice, 
(Clement Alexandrinul și Origen, precum și 
tradiția manuscrisă a Apostolului Barnaba), 
în timp ce Eusebiu al Cezareei (Iszoria Biseri- 
cească 3, 25, 4) şi leronim (De viris î/lustribus 6) 
o treceau între scrierile apocrife. A fost scrisă 
la Alexandria, în jurul anului 135, cu scopul de 
a rezolva conflictul dintre textele din Vechiul 
Testament și învăţătura din Noul Testament. 
Folosind interpretarea alegorică, autorul reia 
doctrina „celor două căi”, ca și învățătura despre 
împărăţia de 1000 de ani (hiliasmul). 

Păstorul (nowuv) lui Ferma, scrisă înainte de 
anul 150, la Roma, în stil apocaliptic, cuprinde 
5 viziuni, 12 porunci și 10 asemănări. n vizi- 
unea a treia, Biserica este prezentată sub forma 
turnului în construcţie, pe când în viziune a 
patra, este prezentată sub forma unei doamne 

bătrâne, ca mijlocitoare a revelaţiei divine. 
Herma îndeamnă la pocăință imediată, întrucât 
venirea Domnului este foarte aproape. 

Papias, episcop de FHierapolis, a fost ucenic al 
Sf. Evanghelist loan și coleg cu Sf. Policarp al 
Smirnei. Pe la anul 130 a alcătuit o compilație 
cu titlul Expunere a învăzăturilor Domnului, 
în care a strâns informaţii despre cuvintele și 
faptele Domnului și ale ucenicilor Săi, pe care 
le-a aflat mai ales de la discipolii Apostolilor. 
Nu s-au păstrat decât câteva fragmente. 
Scrisoarea către Diognet, a fost adresată acestui 
înalt demnitar a cărui identitate a rămas necu- 
noscută, ca și autorul ei, de altfel. Fa este valo- 
roasă întrucât oferă informații importante 
despre creștinismul sec. al II-lea. Unii patrologi 


o pun în rândul lucrărilor apologetice. 
Bibliografie. Scrierile Părinților Apostolici, trad. D. 
Fecioru, în coll. PSB 1, Ed. Institutului Biblic și de 
Misiune al Bisericii Ortodoxe Române, București, 1979; 
ALTANER, B., STUIBER, A., Pafrologie, Ed. Herder, Frei- 
burg-Basel-Wien, 1980; AnpREsEN, C., DENZLER, G., 
Worterbuch der Kirchengeschichte, 1984; Coman, loan G., 
Patrologie, vol. |, Ed. Institutului Biblic și de Misiune al 
Bisericii Ortodoxe Române, București, 1984; DRoBnNER, 
Hubertus R., Lehrbuch der Patrologie, Basel-W ien, 1994; 
LINDEMANN, Andreas, PAuLsEN, Henning (ed.), Die 
Apostolischen Văter: griechisch-deutsche Paralelausgabe, Ed. 
Mohr, Tibingen, 1992; Scnâreen, Georg, „Apostolische 
Văter”, în: L75K, I (1993) 1,p. 875. 

Ioan Vasile Leb 


PEÂSNĂ. (slav. pesnii — cântare) v. ODĂ. 
Cântare, odă, alcătuită din trei, șase, până la 
nouă strofe sau stihiri identice cu prima dintre 
ele, 

Grupate în număr de nouă, pesnele alcătuiesc 
un alt imn, numit canon, care este forma cea mai 
dezvoltată a poeziei religioase creștine, deoarece 
reunește într-o unitate nouă cântări. Canonul 
complet este format din nouă pesne, dar el poate 
fi însă și numai de trei sau două pesne. La baza 
celor 9 pesne, din cadrul canoanelor imnogra- 
fice, se află cele 9 imnuri biblice. Ele au fost 
reproduse de către poeții imnografi creștini, 
fie textual, fie în interpretare alegorică. După 
modelul celor nouă cântări biblice, se alcătu- 
iesc și cele nouă ode sau pesne ale canoanelor. 
Strofele din cadrul unei pesne sunt identice 


cu prima. La rândul lor, pesnele se supun unor 
norme sau reguli determinate, în ceea ce privește 
atât forma, structura, cât și legătura dintre ele. În 
ceea ce privește fondul, sunt legate printr-o temă 
unitară: preaslăvirea Învierii sau a oricărui alt 
eveniment din viața Mântuitorului ori a Sfintei 
Fecioare, a diferiților Sfinți. 

Prima strofă din cadrul fiecărei pesne se numește 
îrmos sau catavasie. Aceasta din urmă servește 
ca etalon pentru celelalte stihiri sau strofe ale 
pesnei, cărora le dă atât melodia, cât și numărul 
de versuri și silabe din care să fie compuse. 
Unele canoane sunt formate numai din două 
pesne sau ode (diode), din trei (triode) sau 
din patru (tetraode). Aceste canoane se află în 
Triod şi se cântă la slujbele din Postul Mare. 
În cadrul canoanelor alcătuite din 9 pesne, de 
obicei, cea de a doua a fost înlăturată din cărțile 
de slujbă, deoarece avea un caracter sumbru 
(pesimist), fiind făcută după modelul bleste- 
mului lui Moise, care a amenințat pe evrei în 
pustie. Pesnele, ca părți componente ale cano- 
nului, au și un conținut simbolic, ele duc cu 
gândul la cele nouă cete îngerești, care preaslă- 
vesc pe Dumnezeu și sunt imitate de Biserica 
pământească, împărțită tot în atâtea categorii 
ierarhice (cete): arhierei, preoţi, diaconi, ipodi- 
aconi, citeţi, cântăreți, clerici inferiori, monahi 
și mireni. Cele nouă ode, cântări sau pesne, ale 
fiecărui canon, se împart în trei grupe de câte 
trei cântări, spre lauda Sfintei Treimi. 


Bibliografie. BRAnIșTE, Ene, Lifurgica Generală, vol. |, 
Ed. Episcopiei Dunării de Jos, Galaţi, 2002; BRANIȘTE, 
Ene, BRANIșTE, Ecaterina, Dicţionar Enciclopedic de 
cunoștințe religioase, Ed. Diecezană Caransebeș, 2001; 
ERBICEANU, G., „Cântarea și imnografia în Biserica 
primitivă”, în: BOR, VII (1883), 1, pp. 37-47; LecLeRca, 
H., „Hymnes”, în Dicfionnaire d'Archeologie Chretienne et 
de Liturgie”, vol. VI, Ed. Letouzey et An, Paris, 1925, pp. 
2826-2928; Tucă, Nicușor, „Imnele liturgice ortodoxe”, 
în: Ibeologos, | (2006), 7-12, pp. 249-263; VINTILESCU, 
Petre, Despre poezia imnografică, din cărțile de ritual şi 
cântarea bisericească, Ed. Partener, Galaţi, 22006. 

Cezar Pelin 


PECETĂR. (var.  PRESTOLNIC, 
PISTORNIC sau PISTOLNIC; slav. p&sto- 


viniku — sigiliu) Obiect cu care se imprimă pe 

prescuri semnul crucii și inițialele tradiționale 
(pecetea Domnului lisus Hristos): IS, XH, NI, 
KA (lisus Hristos Biruitorul). Această pecete 


poate fi întâlnită și pe veșmintele slujitorilor. 
Bibliografie. Baanișre, Ene, Liturgica Specială, Ed. 
Institutului Biblic și de Misiune al Bisericii Ortodoxe 
Române, București, 1985; BRANIȘTE, Ene, BRANIȘTE, 
Ecaterina, Dictionar enciclopedic de cunoștințe religioase, 
Ed. Diecezană Caransebeș, 2001; Cnisrea, Elie Miron, 
Iconografia și întocmirile din internul Bisericei Răsări- 
fene, Tiparul Tipografiei Arhidiecesane, Sibiu, 1905; 
GuiLLAUmME, Denis (ed.), Le Spouznik, nouveau Synec- 
dimos, Ed. Diaconie apostolique, Parma, 1997. 

Cezar Pelin 


PEDEPSE BISERICEȘTI. (can) Măsuri 
de constrângere și moduri de educare morală 
a credincioșilor, clericilor și monahilor, având 
ca scop prevenirea săvârșirii unor păcate sau 
acțiuni antisociale, pedepsirea delictului comis 
și promovarea virtuţilor. 

1. Împărțirea pedepselor bisericești. În funcţie de 
sfera de aplicabilitate, pedepsele bisericești se 
împart în: pedepse generale, aplicabile tuturor 
membrilor Bisericii, și pedepse specifice, aplica- 
bile faptelor ilicite comise de o categorie aparte 
dintre membrii Bisericii, respectiv clericilor, 
monahilor sau cântăreților și paraclisierilor. În 
funcţie de durata lor, pedepsele se împart în: 
pedepse vremelnice (temporare) și pedepse defi- 
nitive. În funcţie de autoritatea competentă 
în administrarea pedepselor bisericești, avem: 
pedepse aplicate atât de ierarbul locului, cât şi de 
instantele bisericeşti de judecată (consistoriile 
bisericești) și pedepse aplicate doar de instanțele 
bisericeşti de judecată. 

Pedepsele generale pentru toţi membri Bisericii 
sunt: 1) epifimia dată de duhovnic, ca instanță 
duhovnicească, pentru faptele comise împotriva 
rânduielilor de viață creștină; 2) excomunicarea 
sau afurisirea, constând în îndepărtarea din 
Biserică prin lipsirea de calitatea de membru al 
Bisericii și implicit prin lipsirea de orice drep- 
turi legate de această calitate; 3) anazema sau 
afurisenia, constă în supunerea celui excomu- 
nicat la cea mai gravă dintre pedepsele biseri- 
cești, anume rostirea unui blestem asupra celui 
ce s-a făcut vinovat de cele mai grave abateri 

împotriva Bisericii. Pedepsele specifice sunt: 
1) cazerisirea, adică lipsirea de starea clericală 
sau preoțească și reducerea respectivei persoane 
la starea laicală sau mirenească (pop. „răspo- 
pire”), 2) depunerea sau pierderea dreptului 
pentru totdeauna de săvârși vreo lucrare sacră, 
fără pierderea calității de preot, cu putinţa de 
fi întrebuințat în administraţia bisericească; 3) 
avertismentul sau dojana;, 4) oprirea de la săvâr- 
şirea anumitor lucrări sfinte, 5) oprirea totală de 
la săvârşirea lucrărilor sfinte pe un anumit timp; 
6) canonisirea la sfintele mănăstiri sau la cate- 
drala episcopală pe o anumită perioadă de timp; 7) 
fransferarea;, 8) degradarea definitivă din rangu- 
rile bisericești; 9) deszizuirea (pentru cântăreți 
și paraclisieri); 10) exc/uderea din monahism 
(pentru monahi și monahii). 

2. Aplicarea pedepselor bisericeşti. Instanţele 
îndreptăţite a aplica pedepse bisericești sunt: 
episcopul (poate aplica doar pedepse vremel- 
nice), instanţele de judecată (consistoriile bise- 
ricești), Sfântul Sinod (local și ecumenic) și 
instanţa duhovnicească (în Taina Spovedaniei). 
În privinţa instanțelor de judecată, la nivelul 
Patriarhiei Române, pentru cauzele privind 
personalul bisericesc clerical și de mir și 
monahal, în activitate sau pensionat, precum 
și pentru cântăreții bisericești, în probleme 
ce privesc abateri de natură administrativă, 
morală și dogmatică, funcționează următoarele 
consistorii: 1) de judecare în fond: Consistoriul 
disciplinar protopopesc, Consistoriul eparhial, 
Consistoriul eparhial monahal; 2) de judecare 
în apel: Consistoriul mitropolitan, Consistoriul 
mitropolitan monahal; 3) de judecare în recurs: 
Consistoriul Superior Bisericesc (art. 148). 
Atât prin scopul urmărit, cât şi prin modul 
aplicării lor, pedepsele bisericești se deose- 
besc de mijloacele de constrângere externă 
pe care le folosește practica judiciară civilă în 
scopul impunerii respectului legilor și a pedep- 
sirii celor care le încalcă: sancțiunile biseri- 
cești sunt mai degrabă de natură religioasă și 
morală și mai puțin de natură coercitivă, având 
în permanență în vedere, indiferent de gravi- 
tatea încălcării normei canonice, vindecarea 
celui ce încalcă legea, îndreptarea lui. Pedepsele 

bisericești au un sens pedagogic, educativ, spre 
deosebire de sensul coercitiv al celor civile sau 
penale. Astfel că, în conformitate cu doctrina 
canonică ortodoxă, cei care aplică pedepse 
bisericești trebuie să urmărească, în primul 
rând, „roadele pocăinței” și să nu judece „după 
timpul de penitență”, ci să ţină „seama de felul 
pocăinţei” (Can. 84 Vasile). Organele îndrep- 
tățite să aplice pedepsele bisericești trebuie să 
dovedească că „nici blândeţea nu este slabă, 
și nici strictețea aspră” (Can. 3, 102 Irul.). 
Episcopul și instanțele disciplinare de jude- 
cată, mai înainte de a judeca pe un păcătos, se 
cuvine a cerceta dispoziția păcătosului, spre a 
nu-l duce la deznădăjduire, și a măsura după 
vrednicie milostivirea (A. Șaguna, Anzhorismos, 
Sibiu, 1861, p. 48). 

Bibliografie. Szazutul pentru organizarea şi functionarea 
Bisericii Ortodoxe Române, 2011; Dună, N.V., „Precizări 
privind unele noţiuni ale Dreptului Canonic Bisericesc 
(depunere, caterisire, excomunicare |afurisire] și anatemă) 
în lumina învăţăturii ortodoxe. Studiu canonic”, în: Or4, 
XXXIX (1987),2, pp. 84-135; Foca, I.N., Drept Canonic 
Ortodox. Legislaţie și administraţie bisericească, vol. Il, Ed. 
Institutului Biblic și de Misiune al Bisericii Ortodoxe 
Române, București, 1990; Moisrv, L.C., „Prescrierea 
delictelor și pedepselor în Dreptul Bisericii Ortodoxe”, în: 


MA, XXVII (1983), 9-10, pp. 568-581; MunrEANu, Alex 


=» 


Armand, „Pedepse aplicate clericilor de către Biserică”, în: 
Or, LXXIX (1961), 9-10, pp. 900-920; Rus, C., „Ghid 
canonic privind abaterile și delictele bisericești”, în: MB, 
XXXV (1985), 9-10, pp. 620-627, ȘAGUNA, A., 4/ho- 
rismos sau Deslușire comparativă asupra broșurii „Dorinţele 
drept-credinciosului cler din Bucovina”, Sibiu, 1861. 

Ioan Cozma 


PEDOBAPTISM. (7pis.) Practica botezului 
copiilor mici, bazată pe învățătura ortodoxă, care 
afirmă necesitatea ștergerii păcatului strămoșesc 
prin „nașterea din nou, din apă și din Duh” (n 
3, 5). Temeiul fundamental al pedobaptismului 
este iubirea părinților pentru prunc, în baza 
căreia nu consideră suficient faptul de a-i fi dat 
viață, ci renașterea sa la noua viață în FHristos, 
prin har. Temeiuri secundare sunt multiple: 
prefigurarea botezului în Vechiul Testament 
prin practica tăierii împrejur, aplicată băieților 
la opt zile de la naștere, chemarea copiilor de 
către Hristos (M/ 19, 14), botezul apostolic al 
unor case întregi, incluzând și copii (Corneliu, 

Ștefana etc.). Vechimea acestei practici este 
menționată în documente din Biserica primelor 
veacuri: Didahia celor 12 Apostoli, scrierile Sfân- 
tului Irineu, Tertulian, Origen și în Zradizia 
Apostolică atribuită lui Ipolit Romanul. Actual- 
mente, pedobaptismul se oficiază în Ortodoxie, 
Catolicism, Lutheranism, Anglicanism, Meto- 
dism, Presbiterianism, Bisericile Vechi-Orien- 
tale ș.a. Printre contestatarii pedobaptismului 
se numără: baptiștii, penticostalii, martorii lui 
Iehova, mormonii, adventiștii, unii evangheliști. 
Bibliografie. Comşa, | GRIGORIE GH., Noua călăuză 
pentru cunoașterea şi combaterea sectelor religioase, Liparul 
Tipografiei Diecezane, Arad, 1927; CONSTANTINESCU, 
AL.N., Manual de Sectologie, Tipografia Capitalei, 1929; 
Davrn, Petre 1., Că/ăuza creștină pentru cunoașterea şi 
apărarea dreptei credințe în fața prozelitismului sectant, 
Arad, 11987; Davin, Petre I., Invazia secfelor asupra 
creștinismului secularizat şi intensificarea prozelitismului 
neopăgân în România, după decembrie 1989, vol. |, Ed. 
Crist-1, București, 1997; vol. II, III, Ed. Europolis, 
Constanţa, 1999-2000; Davrn, Petre I., Seczo/ogie sau 
Apărarea dreptei credinte, manual experimental, Ed. Sfintei 
Arhiepiscopii a Tomisului, Constanţa, 1998; Dene- 
LEANU, Petru, Manual de Sectologie, Tipografia Diecezană, 
Arad, 1948; Leu BOTOșăNEANU, + GRIGORIE, Secfe/e din 
România, "Tipografia Eparhială „Cartea Românească”, 
Chișinău, 1931; PerRARU, Gheorghe, Secte neoprotestante 
şi noi mișcări religioase în România, Ed. Vasiliana 98, lași, 
2006; TAcne, Sterea, Credinză şi misiune, Ed. Sf. Arhiepi- 
scopii a Bucureștilor, 1999. 

David Pestroiu 


PENITENȚĂ. (lat. poenitentia) Pedeapsa 
aplicată în Taina Spovedaniei de către duhovnic 
(ca instanță duhovnicească) se numește peni- 
tență, epitimie sau canon și se deosebește 
de pedepsele bisericești aplicate de celelalte 
instanțe bisericești: penitențele sau epitimiile 
exercită o constrângere numai prin conștiință. 
1. Sancfiunea canoanelor — caracterul lor tera- 
Peutic și pedagogic în iconomia mântuirii. 
Emanând sau aprobând canoane, Părinții Bise- 
ricii au avut în permanență în vedere carac- 
terul lor medical și curativ (așa cum îl declară 
Can. 2 Trul.) și mai puţin cel juridic. Existența 
penitențelor sau epitimiilor în canoane nu 
presupune că omul chinuit de păcat trebuie să 
fie judecat și condamnat prin supunerea fali- 
mentului său cazuisticii impersonale a unei 

legi implacabile. Canoanele definesc și delimi- 
tează acțiunea medicală și curativă a pedago- 
giei bisericești asupra condiției umane oferind 
pe deplin posibilitatea vieții (CH. YANNARAS, 
La libertă dell ethos. Alle radici della crisi morale 
del'Occidente, p. 187). Scopul penitenţei nu 
este neapărat pedepsirea, ci îndeosebi conști- 
entizarea credinciosului de realitatea propriilor 
păcate. Abia atunci când credinciosul își dă 
seama de propriile păcate se naște pocăința; iar 
semnul particular al acesteia sunt lacrimile, fapt 
pentru care Taina Mărturisirii mai este numită 
și „botezul lacrimilor” sau „noul botez”, destinat 
pentru al schimba pe cel care a murdărit primul 
botez. Rostul pocăinţei este de a pune temelia 
unei vieți noi. În Biserica Ortodoxă, penitența 
sau epitimia nu constituie un element consti- 
tutiv indispensabil pocăinţei, deoarece Biserica 
nu pedepsește pentru a ierta. ertarea păcatelor 
se primește indiferent dacă cel care adminis- 
trează Taina Mărturisiri aplică sau nu vreo 
epitimie. Epitimiile sau penitențele sunt incluse 
în această dimensiune terapeutică a Iainci 
Mărturisiri, subordonate acesteia. Duhovnicul 
nu este obligat să impună vreo pedeapsă (peni- 
tență) celui care se mărturisește, ci numai dacă 
consideră că este absolut necesar pentru vinde- 
carea spirituală a acestuia. Prin urmare, impu- 
nerea penitenței are o valoare strict personală 
și ea nu reprezintă pedeapsă pentru răscum- 
părarea iertării, ci măsura conștiinței ascetice a 
Bisericii, lungul drum la care este supusă liber- 
tatea personală a fiecărui credincios pentru a 
fi pusă în armonie cu viaţa în Hristos. Astfel 
că nu este posibil să înțelegem rolul eclesial al 
canoanelor fără a considera rolul lor ascetic. 
Canoanele sunt și rămân cu acest caracter indi- 
cativ, călăuză și măsură totodată a progresului 
vieții spirituale a fiecărui creștin în parte. 

Normativa antică, în general, este astăzi adap- 
tată la realităţile cotidiene. Prin urmare, chiar 
pentru avort mulți duhovnici nu aplică normele 
canonice în sensul lor strict (care opresc de la 
împărtășanie de la 1 la 20 de ani — Can.21 Anc.; 
Can. 91 'Trul.; Can. 2, 8 Vasile; Can. 33, 34, 36 
loan Ajun.), ci își permit, în virtutea Can. 102 
Trul., să facă unele derogări. Astfel, o femeie 

care a avortat poate fi oprită un timp mai scurt 
sau chiar poate fi lăsată să se împărtășească 
(dacă este însărcinată), dându-i-se o epitimie 
compensatorie: să adopte un copil, să boteze 
un copil, să îmbrace și să hrănească o familie 
etc. Modul acesta terapeutic de administrare al 
penitenței reflectă de altfel flexibilitatea pasto- 
rală specifică Bisericii Ortodoxe, cunoscută 
în terminologia eclesiastică ca „iconomie”. În 
accepţiune canonică, iconomia desemnează 
acel procedeu prin care se concede o derogare, 
temporală sau permanentă, de la o prescripţie 
canonică, în determinate condiţii, când se 
consideră că făcându-se așa se poate realiza 
un „mai bine” pentru un credincios sau pentru 
toată Biserica, avându-se în vedere întotdeauna 
conservarea dogmei. 

Realităţile pastorale îi determină în zilele 
noastre pe duhovnici să dezlege totul fără să 
mai impună nicio epitimie, de teamă că, dacă 
o va face, penitentul va pleca la un alt duhovnic 
„mai înțelegător”. Sf. Vasile cel Mare stabilea 
în Can. 3 că „adevărata vindecare este înde- 
părtarea de păcat”, motiv pentru care în Can. 
2 îndemna pe cei ce primesc mărturisirea peni- 
tenţilor să aplice terapia „nu după timp, ci după 
chipul pocăinței”. 

2. Caracterul euharistocentric al penitențelor cano- 
nice. Scopul imediat al penitențelor canonice era 
pedagogic și medicinal, dreptul canonic penal 
oriental având un caracter sacramental, totul 
fiind concentrat în jurul Fuharistiei. Penitenţele 
bisericești, înainte de toate, au ca scop trezirea 
conștiinței celui care a comis o infracțiune 
determinată de canoane, pentru a-l face să înţe- 
leagă devierea sa spirituală și să-l determine să se 
purifice prin lupta spirituală a căinței, și astfel să 
redevină membru funcțional sănătos al corpului 
eclesial, hrănindu-se și crescând printr-o experi- 
ență sacramentală comună continuă. 

3. Caracterul medicinal al penitențelor (pedep- 
selor) bisericeşti — exemple din legislația canonică 
sinodală. Părinţii Primului Sinod Ecumenic 
de la Niceea (325) descriu comportamentul 
canonic penal al Bisericii: fiecare caz trebuie să 
fie examinat în mod singular, pedeapsa trebuind 
să fie aplicată în funcție de dorința penitentului 

de a se pocăi. Sinodul al Patrulea Ecumenic de 
la Calcedon (431), în schimb, oferă dreptul 
episcopului de a aplica sau nu iconomia bise- 
ricească asupra penitenţilor. Părinții Sinodului 
Trulan (691-692) descriu în Can. 102, numit de 
canoniști „cheia canoanelor”, comportamentul 
duhovnicului în scaunul de administrator al 
Tainei Pocăinţei, analizând totodată și natura 
păcatului. Duhovnicul în scaunul spovedaniei, 
în calitate de judecător bisericesc, este adminis- 
tratorul dreptăţii și al milostivirii divine. 

4. Practica penitențială în Orient. Atât Sf. 
Vasile cel Mare (7379), cât și Sf. Grigore de 
Nyssa (7395) insistă în scrierile lor asupra 
caracterului terapeutic al penitenţei canonice. 
Disciplina promovată de ei este influențată de 
exegeza rigoristă origenistă a episcopilor de 
Alexandria: Petru (1311) și Timotei (385). 
Canoanele penitenţiale ale Sf. Vasile cel Mare, 
care opreau de la împărtășanie pentru anumite 
perioade, în funcție de gravitatea păcatului 
comis, continuă o practică penitențială mai 
veche, existentă deja în timpul Sf. Grigore 
Taumaturgul (270) și legiferată la Primul 
Sinod Ecumenic de la Niceea 1 (325) prin 
Can. 5, 8, 11, 12 și 13. Faptul că practica exco- 
municării nu era o noutate creată de Părinţii 
Sinodului de la Niceea o demonstrează îndeo- 
sebi Can. 13, emanat la acest sinod, în care ni 
se vorbește despre „vechea și canonica normă” 
privitoare la posibilitatea împărtășirii celor 
ce erau excomunicați înainte de împlinirea 
termenului de pocăință. 

5. Două tipuri de penitență. Cât priveşte admi- 
nistratorul penitenței în Răsărit, Miguel Arranz 
este de părere că începând cu a sec. al LX-lea se 
pot distinge totuși două tipuri de penitență: 1) 
penitența monastică sau așa numita „mărturisire 
după canonarii”; 2) mărturisirea presbiterală, cu 
chestionar sau fără. Primul tip de mărturisire 
era de regulă făcut în fața unei persoane haris- 
matice, de regulă un monah nehirotonit, numit 
dechomenos sau anadochos, care primea mărturi- 
sirea penitentului și îi aplica epitimia în funcție 
de gravitatea păcatelor comise, de obicei mai 
scurtă decât cea prevăzută în canoane. Textele 
canonico-liturgice din aceea perioadă scot în 


evidență faptul că acești confesori luau asupra 
lor păcatele celor care se mărturiseau, fiind 
responsabil înainte lui Dumnezeu pentru toții 
fii lor spirituali. 

Cel de al doilea tip de mărturisire nu putea fi 
făcută decât în faţa unui preot, ritualul liturgic 
fiind unul destul de simplu. În paralel, se 
dezvoltă, din ce în ce mai mult, ritualul de peni- 
tență monastică, un ritual care pune accentul 
atât pe natura păcatului, cât și pe puterea de 
dezlegare a celui ce administrează mărturisirea. 
Spre sfârșitul sec. al IX-lea și începutul sec. al 
X-lea, aceste ritualuri monastice de mărturisire 
modifică vechiul rit presbiteral ţinând cont de 
maniera nouă de concepere a mărturisirii ca 
examen de conștiință. Este începutul unei 
perioade în care Taina Mărturisirii va deveni 
monopol al monahilor. Începând cu sec. al 
XII-lea, riturilor presbiterale le sunt adăugate 
elemente din practica monastică a interoga- 
toriilor amănunțite, derivate din manualele 
penitenţiale (canonarii). Deja în această peri- 
oadă administrarea ca atare a Tainei Mărturi- 
sirii era de competența exclusivă a preoţilor. 
Cu toate că exista o mare varietate de ritualuri 
de spovedanie, taina ca atare și ritualul în sine 
începe să se uniformizeze treptat în întreaga 


Biserică Ortodoxă. 

CONSTANTINOPOL IOAN AJUNĂTORUL, NICHIFOR IVĂRTURISI- 

loan Cozma 


PENTARHIE. (gr. penta — cinci; arhis — condu- 
cători;, pentarbias— cinci conducători) Formă cole- 
gială de conducere a Bisericii primului mileniu, 
cuprinzând întâistătătorii celor cinci patriarhii 
istorice (tradiționale): Roma, Constantinopol, 
Alexandria, Antiohia și Ierusalim. 

Consacrarea demnității patriarhale și a institu- 
ției Patriarhiei a dus în primul mileniu creștin 
la limitarea titlului de patriarh doar la cele 5 
mari scaune apostolice: Roma, Constantinopol, 
Alexandria, Antiohia și Ierusalim. Această 
ordine a fost stabilită prin Can. 36 Sin. VI Ec. 
(Irulan, 691), care confirma dispoziţiile civile 
în materie (lustinian, Move/e/e 109, 123, 126, 
131, 137), precum şi pe cele bisericești stabi- 
lite de părinţii participanţi la sinoade ecume- 
nice anterioare (Can. 3 Sin. II Ec.; Can. 28 
Sin. IV Ec.). De menţionat este faptul că locul 
acestor scaune patriarhale în cadrul Pentarhiei 
era unul preponderent onorific — toți episcopii 
fiind egali între ei —, în care, dincolo de clasifi- 
care administrativ-instituțională, prima cores- 
ponsabilitatea pastorală. Cel dintâi era consi- 
derat „Primus inter Pares”, ca semn al prețuirii 
scaunului apostolic al cărui păstor era, dar nici- 
decum ca unul care ar fi exercitat vreo autoritate 
absolută asupra celorlalți patriarhi componenți 
ai Pentarhiei. Niciunul dintre cei cinci patri- 
arhi nu putea vorbi în numele întregii Biserici, 
decât în numele Bisericii pe care o păstoreau. 
Numărul de cinci a fost mai apoi pus în cores- 
pondență cu cele cinci simțuri ale corpului 
uman. Prin urmare, considera Patriarhul Petru 
II al Antiohiei (1052-1056), „dacă harul divin a 


stabilit în lume cinci patriarhi, acest număr nu 

poate fi depășit, deoarece Biserica este Trupul 
lui Hristos, capul ei unic, iar cei cinci patriarhi 
corespund celor cinci simţuri ale corpului” (PG 
120; E. Melia, „La Pentarchie”, p. 350). 
Pentarhia, așa cum a fost consacrată juridic de 
către lustinian, ca organism colegial de condu- 
cere al tuturor Bisericilor din cadrul Imperiului 
Roman, va cunoaște o perioadă destul de scurtă 
de funcționare, fiind datorată în special decă- 
derii puterii imperiale bizantine și al pierderii 
controlului administrativ asupra unor teritorii, 
în favoarea longobarzilor și arabilor. Totuși, 
sistemul pentarhic, ca și concept canonic și 
teologic, a continuat să supraviețuiască, fiind 
considerat unul dintre principiile de bază în orga- 
nizarea și conducerea Bisericii primului mileniu. 
Chiar dacă în cadrele Imperiului Roman nu mai 
rămăsese decât Constantinopolul, implicarea 
celorlalte scaune în viaţa bisericească s-a făcut 
simțită deopotrivă; cei cinci patriarhi conti- 
nuând să fie nu numai coparticipanți la comuni- 
unea sinodală (expresie a colegialității sinodale), 
dar și garanții păstrării și transmiterii nealterate 
a patrimoniului doctrinar, liturgic și disciplinar 
în Bisericile păstorite de ei. După Schisma din 
anul 1054, Scaunul de Constantinopol va ocupa 
primul loc, urmat de scaunele de Alexandria, 
Antiohia și lerusalim, la care se vor adăuga apoi 
și noile centre patriarhale create în mileniul al 
doilea, precum: Patriarhia Rusă (1593), Patri- 
arhia Sârbă (1920), Patriarhia Română (1925), 
Patriarhia Georgiană (1943), Patriarhia Bulgară 
(1953). 


Bibliografie. LomBIno, V., „Pentarchia”, în Nuovo Dizio- 
nario patristico e di antichită cristiane, Casa Editrice Mari- 
etti, Genova/Milano, 2008, pp. 4023-4028; MARELLA, 

XXXIV (1988), pp. 209-311; VALpMAN, I., „Pentar- 
chia”, în Enciclopedia del Cristianesimo, Novara, Instituto 
Geografico De Agostini, 1997; YANNARAS, Ch., „Lnsti- 
tution de la Pentarchie aujourd'hui”, în: Conzacrs, XXXI 
(1979), 107, pp. 283-289. 

PENTICOSTÂL.  (dezambig. CULTUL 
PENTICOSTÂL) Cult şi mișcare neoprotes- 
tantă a Mișcării barismatice, care promovează 
necesitatea unui botez suplimentar celui cu 
apă: botezul cu Duhul Sfânt, care conferă cali- 
tatea unei relații directe cu Dumnezeu, prin 
intermediul unor daruri personale, considerate 
a fi similare harismelor apostolice. 

Întemeietorul penticostalismului este considerat 
Charles Parham (1901). În plină expansiune 
prozelitistă, mișcarea atrage prin pretenţia refa- 
cerii atmosferei Bisericii Apostolice, formată în 
mod vizibil la Cinzecime (Penzicosza). De aici și 
denumirile destul de des întâlnite în titulaturile 
grupărilor penticostale, care se descriu ca fiind 
„Apostolice” sau „Nou-Apostolice”, „Universale” 
sau „Universaliste”, „Botezate cu Duhul Sfânt” 
ete. Exprimările specifice harismaticilor conferă 
mișcării, pe de o parte, o expansiune eruptivă 
la nivel mondial, iar pe de altă parte, o dezvol- 
tare disparată, în comunități cu varii desfășu- 
rări doctrinare, dizidenţe și fragmentări. Există, 
bunăoară, penticostali trinitari și penticostali 
antitrinitari, penticostali sâmbătari și penticos- 
tali duminicali etc. În România, au pătruns la 
începutul sec. al XX-lea, la scurtă vreme de la 
apariţie cunoscând o dezvoltare rapidă, ajun- 
gând în prezent cultul neoprotestant cu cel mai 


mare număr de adepţi de la noi. 
Bibliografie. Comșa, + GRIGORIE GH., Noua călăuză 

PENTICOSTĂR. (gr. pentikostarion — a 
cincizecea, Cincizecimea) |. Perioada liturgică 
a anului bisericesc, cuprinsă între ziua | a 
Paştilor și Duminica 1 după Cincizecime, care 
rememorează liturgic timpul dintre Invierea 
Domnului, Înălțarea Sa la ceruri și întemeierea 
Bisericii creștine, la Cincizecime, simbolizând 
biruinţa vieţii asupra morții și biruința virtuții 
asupra păcatului. Penticostarul este una dintre 
cele trei perioade ale anului liturgic, alături 
de Triod și Octoih. Timpul liturgic din peri- 
oada Penticostarului, cuprins între Înviere și 
Înălțare, este numit și perioada pascală. Prima 
săptămână din perioada Penticostarului este 
Săptămâna Luminată; cartea de cult alcătuită 
de Sfinţii imnografi losif Studitul, Cosma al 
Maiumelor și loan Damaschin, care cuprinde 
slujbele ce se săvârșesc în biserici și mănăstiri, în 
perioada Penticostarului. Aceste imne cuprind 
și redau mesajul și bucuria Învierii Domnului. 
Penticostarul cuprinde toate rânduielile speci- 
fice acestei perioade, referitoare la spaţiul 
liturgic, tipicul slujbelor, conținutul cântărilor, 
dar și anumite rânduieli cu caracter unicat din 
cursul anului bisericesc (scoaterea Sfântului 
Agneţ pentru împărtășirea bolnavilor peste 
an, agheasma din Vinerea Luminată — Izvorul 
Tămăduirii, ridicarea Sfântului Epitaf de pe 
Sfânta Masă, Vecernia specială de la praznicul 
Cincizecimii). II. Carte de cult ce cuprinde 
slujbele din perioada Penticostarului, respectiv 
între ziua | a Paştilor și Duminica | după 


Cincizecime. 

Bibliografie. Baanișre, Ene, Liturgica zeorerică, Ed. 
Institutului Biblic și de Misiune al Bisericii Ortodoxe 
Române, București, 72002; Manorrescu-Dinu, Natalia, 
„Penticostarul, oglindă a spiritualităţii”, în vol. Dubu/ 
Sfănt în spiritualitatea ortodoxă, Ed. Renaşterea, Cluj-Na- 
poca, 2005, pp. 125-143; Tucă, Nicușor, „Hristologia 
Penticostarului. Studiu dogmatico-liturgic”, în: Sfântul 
Apostol Andrei, Îl (1999), 4, pp. 163-188. 


Lucian Petroaia 


PERICOPĂ.v. APOSTOL, EVANGHELIE. 
Fragment din Sfânta Scriptură, specifică 
împărțirii din cărțile de cult a Evangheliei și 
Apostolului, care se citește în cadrul slujbelor 
bisericești după o anumită rânduială. 


Coordonatori: Pr. Prof. Dr. Ştefan Bucnrv, Pr. Prof. Dr. loan TuLcaN 


PERIHOREZĂ. (gr. perihoresis; lat. circu- 
mincessio — locuire, petrecere împreună) Lermen 
teologic ce desemnează  întrepătrunderea 
neamestecată, neconfuză și insolubilă a Persoa- 
nelor Sfintei “Treimi, sau intersubiectivitatea 
Lor, adică felul în care Acestea sunt interioare 
Una Alteia. 

Din punct de vedere teologic perihoreza exprimă 
mișcarea de viață și iubire a Persoanelor Sfintei 
Treimi și locuirea acestora una în alta. Învăţă- 
tura de bază a Bisericii este aceea că Dumnezeu 
este unul în ființă și întreit în Persoane sau că 
EI este o singură ființă în trei ipostasuri abso- 
lute, infinite și veșnice. Astfel, putem spune că 
în Dumnezeu există o singură ființă, o singură 
voință și o singură lucrare. Deși Dumnezeu 
este unic, modul Său de a fi sau de a subzista 
este unul treimic: Tatăl, Fiul și Duhul Sfânt. 
Prin acest mod de existenţă treimic, Persoanele 
Treimice se mișcă una spre alta, se deschid una 
spre cealaltă și locuiesc una în cealaltă, fără a 
se contopi sau amesteca. Astfel, când spunem 
Sfânta Treime, ne gândim la cele trei persoane 
sau ipostasuri care au între Ele o comunicare 
desăvârșită, aflându-Se una în cealaltă. 

La baza perihorezei se află deoființimea 
Persoanelor Sfintei Treimi. Ideea de perihoreză 
a existat întotdeauna în Biserica, dar termenul 
de perihoreză, ca atare, îl avem de la Sf. loan 
Damaschin. Prin acest concept se exprimă atât 
unitatea, cât și trinitatea Persoanelor dumneze- 
iești ale Treimii Celei mai presus de fire. 
Perihoreza treimică este mărturisită în Sfânta 
Scriptură prin cuvinte clare. Mântuitorul îi 
spune lui Filip: „Nu crezi tu, că Eu sunt întru 
Tatăl și Tatăl este întru Mine?” (n 14, 10) sau: 
„Tatăl este în Mine și Eu în Tată!” (In 10, 38). 
Înaintea Pătimirilor Sale, Mântuitorul propune 
ucenicilor Săi acel mod de unitate care există 
între EI și Tatăl: „Ca toți să fie una după cum 
Tu Părinte, întru Mine și Eu întru Tine, așa şi 
aceștia întru Noi să fie una, ca lumea să creadă 
că Tu M-ai trimis” (n 17, 21). Persoanele 
Sfintei Treimi, având aceeași ființă, sunt egale 
între Ele, cuvenindu-li-Se Lor aceeași cinste și 
mărire. Afirmând că Tatăl reprezintă principiul 
în Sfânta Treime, nu înţelegem prin aceasta că 

EI ar fi superior Fiului și Duhului Sfânt, deoa- 
rece E] are aceeași ființă, putere și demnitate ca 
și celelalte Două, deosebindu-Se de Ele numai 
prin însușirile sau proprietăţile Lor personale, 
incomunicabile și netransmisibile: „Fiecărui 
subiect treimic îi sunt interioare Celelalte. 
Fiecărui subiect treimic îi sunt, în același timp, 
desăvârșit transparente Celelalte ca alte eu-uri 
ale Sale. Fiul apare în conștiința Tatălui prin 
actul nașterii ca o altă Sine a Sa. După Sfinţii 
Părinţi, Sinea Tatălui nu s-ar cunoaște pe ea 
însăși dacă n-ar avea în oglinda conștiinței Sale 
pe Fiul ca o altă conștiință a Sa”. 

Bibliografie. BRA, Lon, Dicţionar de Teologie Ortodoxă, 
Ed. Institutului Biblic și de Misiune al Bisericii Ortodoxe 
Române, București, 21994; Bara, lon, Trazar de Ttologie 
Dogmatică și Ecumenică, Ed. România Creștină, Bucu- 
rești, 1999; Lorcnrța, Vasile, „Perihoreză și enipostazie 
în dogmatică”, în: Orz, X (1958), 1, pp. 3-14; Popescu, 
Dumitru, Iisus Hristos Pantocrator, Ed. Lastitutului Biblic 
și de Misiune al Bisericii Ortodoxe Române, Bucu- 
rești, 2005; Srănrroae, Dumitru, 7eo/ogia Dogmatică 
Ortodoxă, vol. |, Ed. Institutului Biblic și de Misiune al 
Bisericii Ortodoxe Române, București, 32003; 'TuLcan, 
loan, Teologia știința mărturisitoare despre Dumnezeu, Ed. 
Universităţii „Aurel Vlaicu”, Arad, 22004. 


Ioan 'Iulcan 


PERSOÂNĂ. (gr. prosopon; lat. persona) 
Termen teologic ce desemnează un subiect, 
adică o entitate definită din punct de vedere 
identitar, capabilă să-și autodetermine exis- 
tența prin voință liberă și rațională. 

Acest termen, în limba greacă, avea înţelesul de 
„mască” pe care o foloseau actorii jucând dife- 
rite roluri pe scenă. 

1. Persoana în triadologie. Părinţii Bisericii au 
folosit termenul prosopon mai întâi cu referire 
la Dumnezeu, la Persoanele Treimii. În ceea 
ce privește termenul iposzas, Biserica primelor 
veacuri a exprimat două tradiţii: a) alexandrină, 
care a asociat esenţa cu ipostasul; b) capa- 
dociană, care a asociat ipostasul cu persoana. 
Astfel, la Sinodul I Ecumenic (325), ipostasul a 
fost folosit cu înțelesul de esență, în timp ce la al 
II-lea Sinod Ecumenic (381) ipostasul era legat 
de persoană și distinct de esență. Pentru Sf. loan 
Damaschin termenul ipostas are două înțelesuri: 
a) simpla existență și prin acest înțeles este legat 

de esenţă; b) existenţa unei substanţe individuale 
în sine. Prin urmare, pentru Sf. loan Damaschin 
o persoană este aceea care se distinge de cele de 
aceeași natură cu ea. 

Părinţii Bisericii, în cadrul controverselor tria- 
dologice și hristologice din sec. al IV-lea, au 
dat un conținut ontologic termenului prosopon, 
răspunzând, pe de o parte, sabelianismului, 
care susținea că Dumnezeul creștinilor este 
unul, dar EI lua o mască (prosopon) diferită 
încât în Vechiul 'Lestament era Iată, în Noul 
Testament, Fiu, iar după întemeierea Bisericii, 
Duh Sfânt, și, pe de altă parte, adopţianis- 
mului, care nega dumnezeirea Fiului. Părinţii 
Bisericii, în frunte cu Sf. Vasile cel Mare, afirmă 
în contextul epocii lor că cei care nu acceptă 
ousia comună cad în politeism, iar cei ce nu 
acceptă distincția ipostasurilor cad în iudaism 
(Epistola 210). Astfel, Sf. Vasile cel Mare, spre 
deosebire de formularea dogmatică a Sinodului 
I ecumenic (325), face distincţie între ozsia și 
ipostasis, identificând în același timp ipostasul 
cu persoana, aceasta dobândind conținut onto- 
logic, real. Persoana, în momentul identifi- 
cării cu ipostasul, nu rămâne ceva abstract, ci 
primește conţinut real, ontologic 

2. Persoana lui isus Flristos. Logosul, în 
perspectivă creștină, era văzut drept criteriu viu 
al creaţiei, în sensul că, evitând orice formă de 
intelectualism pe care în cadrul filozofiei antice 
îl implica noţiunea de „logos”, Părinţii Bise- 
ricii vor identifica Logosul cu Viaţa, Acesta 
fiind de fapt Fiul lui Dumnezeu născut din veci 
din Tatăl, iar în timpurile cele din urmă făcut 
om de la Duhul Sfânt și din Fecioara Maria. 
Logosul era identificat cu a doua Persoană a 
Sfintei "Treimi, care în vremurile din urmă 
devine Logos întrupat, lisus Hristos. În modul 
teandric de existență, viața în toate aspectele ei 
este integrată în metabolismul divino-uman al 
Persoanei lui Hristos, pentru a fi redimensio- 
nată, reînnoită și transfigurată în întregul ci. 
Orice aspect al vieţii care nutrește nemurirea 
și îndumnezeirea este necesar să fie altoit pe 
Persoana cea de viață făcătoare a Domnului, pe 
Trupul care a biruit moartea și a extins viaţa, 
ca posibilitate ce atârnă de voința noastră, 


până la marginile lumii acesteia și dincolo de 
ca. Persoana lui lisus Hristos, fără a fi înţeleasă 
într-un sens hristomonist, ci în relaţie periho- 
retică cu reimea, este centrală în creaţie, în 
Biserică, în răscumpărarea și îndumnezeirea 
omului și transfigurarea cosmosului. 

3. Persoana în gnoseologie. Cunoașterea lui 
Dumnezeu ca Persoană este o cunoaștere 
personal-experimentală. Pentru a-L cunoaște 
pe Dumnezeu Cel personal, persoana umană 
este chemată să se angajeze într-un efort asce- 
tic-mistic, integrată fiind eclesial-sacramental. 
Cunoașterea personal-experimentală a Persoa- 
nelor dumnezeiești nu reușește niciodată să le 
epuizeze, Dumnezeu fiind o taină în însăși actul 
revelării Sale. Și totuși, omul poate cunoaște 
ceva din manifestările lui Dumnezeu în creaţie 
și din existența personală a lui Dumnezeu, 
exprimând catafatic ceea ce experimentează. 
Persoana umană scapă oricărei definiții, fiind 
creată după chipul lui Dumnezeu. Adâncimea 
de neajuns a modelului după care a fost creat 
omul face pe om să fie dincolo de orice definiție 
filosofică și științifică. Omul nu poate defini 
omul, ci răspunsul a taina omului se poate da 
doar din perspectiva Revelaţiei, a Celui care a 
creat omul. Astfel, vorbim despre un apofatism 
al persoanei, dar nu despre un apofatism care 
exclude dimensiunea catafatică a cunoașterii. 
În teologie vorbim despre paradoxul persoanei, 
paradox care cuprinde atât dimensiunea apofa- 
tică, cât și cea catafatică a cunoașterii, persoana 
umană fiind raționalitate și taină. Persoana se 
revelează în experiență. Părintele Stăniloae 
explică într-un mod cu totul excepțional carac- 
terul personal al ființei umane, care este atât 
lumină, raționalitate, cât și taină: „Persoana 
umană este, astfel, un răspânditor de lumină și 
căutător și primitor de lumină. Ea răspândește 
lumina și aspiră după tot mai multă lumină. 
Lumina pe care o primește conștient de la alte 
persoane și lucruri o răspândește conștient altor 
persoane. Dar căutarea și primirea continuă a 
luminii și comunicarea ei nesfârșită arată că și 
persoana este, în același timp, o taină nesfâr- 
șită care se vrea cunoscută de ca însăși și să 
facă cunoscută tot mai mult taina ei. Din toate 

părțile îi vine lumina și, deci, în toate părțile 
o caută, dar o și răspândește în toate părțile 
în mod conștient ca lumină proprie, adap- 
tată persoanei sale. Aceasta înseamnă că este 
prin ea însăși lumină și căutătoare de lumină 
la nesfârșit, dar de aceea și o taină. Vrea să se 
lumineze pe ea însăși și să lumineze toate prin 
ea, ca lumină. Toate sunt destinate să fie lumină 
pentru ea, ca adunând lumina lor în lumina sa, 
să răspândească lumina sa și a lor ca lumină 
pentru toți, fără să înceteze vreodată această 
lucrare. Prin aceasta rămâne mereu o taină 
luminoasă și căutătoare de lumină, ce vrea să 
lumineze și să se lumineze la nesfârșit”. 

Antropologia modernă a pledat și pledează 
încă pentru explicarea reducționistă a omului, 
abordat numai din perspectiva biologiei, psiho- 
logiei, sociologiei, limbajului, comunicării, nu și 
din perspectiva sa de ființă teologică. Consti- 
tuția ființei sale, care este o constituție para- 
doxală, presupune o abordare a omului mult mai 
complexă, mult mai adâncă decât abordarea strict 
materialistă şi scientistă. Aceste forme necesare, 
dar limitate, ale cunoașterii amintesc neîncetat 
că omul este o simplă ființă în devenire, care se 
naște și moare în virtutea legilor naturale, supus 
fiind mecanismelor vieții cosmice și psihologice. 
Deci omul, așa cum îl prezintă biologia și psiho- 
logia, ca ființă naturală și socială, este un produs 
al lumii și al proceselor ce se desfășoară în lume. 
Problema fundamentală care se pune este, însă, 
dacă omul din această perspectivă se poate auto- 
cunoaște și deci autosalva. Paul Evdokimov arată 
că „structura deiformă a omului face imposibilă 
orice soluţionare autonomă a destinului său”. 
Adică: omul fără Dumnezeu încetează a mai fi 
om și din acest motiv umanismul antropocen- 
tric nu sfârșește, cum s-ar crede, printr-o afir- 
mare a omului, ci printr-o negare a sa. Dispre- 
ţuirea misterului credinței de către raționalismul 
exacerbat lovește de fapt în misterul și unitatea 
persoanei umane. Misterul uman în care se 
reflectă misterul divinității, după chipul căreia 
omul a fost creat, face imposibilă o cercetare a 
omului doar pe cale obiectual-experimentală, 
prin forțele rațiunii autonome limitate în sine. 
Astfel, studiat din perspectivă antropocentrică, 

omul va rămâne pentru știință un mister, deoa- 
rece el se află dincolo de limitele științei, fiind 
în profunzimea lui o ființă teologică. Caracterul 
paradoxal al Persoanei Logosului întărește și 
pune într-o lumină autentică caracterul para- 
doxal al persoanei umane, create după chipul 
Logosului întrupat. De aceea, explicarea auten- 
tică și plenară a omului nu se poate realiza decât 
din perspectiva Logosului Creator și Mântuitor, 
Arhetipul absolut al omului. 

4. Persoana în antropologie. În ceea ce privește 
omul, Părinţii Bisericii folosesc termenul 
antropos, termen care cuprinde nu numai latura 
biologică a omului, ci și realitatea prezenței 
Duhului Sfânt în el, adică latura duhovni- 
cească, iconică. Astfel, omul este înțeles din 
perspectiva Arhetipului după care a fost creat, 
adică Logosul întrupat, ca ființă teologică. 
Deși între Dumnezeu și om există o distincţie 
fundamentală ca între creat și necreat, termenul 
de persoană, folosit cu referire la Persoanele 
Treimii, a fost folosit în unele cazuri și cu refe- 
rire la om, în antropologie. Sf. loan Damas- 
chin, de exemplu, afirmă că fiecare om este 
un ipostas, identificând totodată ipostasul cu 
persoana. Persoana se referă la trup și suflet 
împreună dincolo de orice formă de spiritu- 
alism și biologism aspiritual. Tot aici trebuie 
să facem distincția între persoană și individ. 
din punct de vedere teologic, prin persoană se 
înţelege omul angajat ascetic-mistic și eclesi- 
al-sacramental în urcușul spre îndumnezeire 
în comuniunea cu Sfânta Treime, în timp ce 
prin individ se înțelege omul care rămâne la un 
înţeles biologic, simțual și pătimaș al vieţuirii. 
Potrivit Mitropolitului Hierotheos Vlachos, 
din punct de vedere ontologic, toți oamenii pot 
fi considerați persoane, chiar și diavolul, însă 
din punct de vedere soteriologic, nu toți sunt 
persoane, ci numai cei ajunși la asemănare, cei 
care au realizat drumul de la chip la asemă- 
nare. rebuie să afirmăm faptul că persoana 
umană se îndumnezeiește în har prin creșterea 
în comuniunea cu Persoanele divine în cadrul 
cosmosului. În măsura în care depășește și nu 
anulează determinismele cosmosului, în măsura 
în care asumă cosmosul și-l transfigurează, 

omul ca persoană se îndumnezeiește în har. 
Astfel, cosmosul se transfigurează în cadrul 
comuniunii dintre persoanele umane și Persoa- 
nele divine. 

5. Persoana în eclesiologie. În cadrul Bise- 
ricii, văzută ca Trup al lui Hristos, persoanele 
umane sunt văzute în comuniune cu Persoa- 
nele Treimii și întreolaltă. Astfel, în perspec- 
tivă eclesială, și implicit sacramentală, vorbim 
de persoană și comuniune. De fapt, oamenii 
sunt chemați să experimenteze în Biserică 
comuniunea de viață a Treimii, relațiile iubi- 
toare dintre Tatăl, Fiul și Sfântul Duh fiind 
model de viață al Bisericii. După acest model 
al Sfintei Treimi, comuniunea nu suprimă 
persoană, nici persoana nu sparge comuniunea, 
ci persoana crește și se afirmă în comuniune. 
Astfel, modelul perihoretic al Treimii ca struc- 
tură a supremei iubiri se reflectă și în Biserică 
ca și koinonia. loannis Zizioulas face distincția 
în ceea ce privește persoana între „ipostasul 
existenței biologice” și „ipostasul existenței 
eclesiale”. Din această perspectivă termenul 
persoană este legat de teologie și de tainele 
Bisericii, de asceză integrată eclesial și nu de 
reductivele concepții filosofic-etice și psiholo- 
gic-științifice contemporane. 

6. Persoana în eshatologie. Persoana umană 
este chemată la îndumnezeire pentru a intra 
în Împărăția lui Dumnezeu. Intrarea în 
Împărăţie se experimentează încă de aici în 
tainele și comuniunea Bisericii, comuniune 
în care persoanele umane rămân conștiente și 
distincte. Astfel, în dimensiunea eshatologică 
persoana umană nu este anulată, nici confun- 
dată cu alte persoane sau cu Persoanele divine 
cu care rămâne veșnic în comuniune. Textul din 
1 Cor (13, 12) poate fi un exemplu în acest sens, 
Apostolul Pavel afirmând că aici vedem ca prin 
oglindă, în ghicitură, iar dincolo, vom vedea 
față către față (prosopon pros prosopon). Deci, 
vom vedea pe Dumnezeu, Persoana divină, față 
către faţă, fiind în același timp și noi persoane. 
Numai fiind persoane vom putea vedea față 
către față, adică Persoană către persoană, rămâ- 
nând distincţi în comuniune. Indumnezeirea 
persoanei umane în har nu înseamnă anulare 

a umanului, ci o împărtășire calitativă continuă 
din harul lui Dumnezeu, așa încât persoana 
umană nu devine altceva, ci se transfigurează 
în lumină, lumina cea neînserată a Împărăției 
destinată persoanelor îndumnezeite. 
Bibliografie. CARREL, Alexis, Orpu/ — ființă necunoscută, 
trad. Lia Busuioceanu, Ed. Tedit FZN, București; Evpo- 

Cristinel loja 


PIETISM. (&. pictisme) Mișcare pornită din 
lutheranism, prin întemeietorul Philipp Jakob 
Spener (1635-1705), ajungând să cuprindă și 
alte ramuri protestante, în special anglicanismul, 
din care se va desprinde, în sec. al XVIII-lea, 
mișcarea metodistă a lui John Wesley. 

Caracteristicile principale ale  pietismului, 
potrivit operei fundamentale a lui Spener, Pia 
desideria, sunt: necesitatea studiilor biblice 
în adunări restrânse, particulare; promovarea 
rolului laicilor în conducerea spirituală a Bise- 
ricii, pe baza conceptului preoţiei universale; 
cunoașterea învățăturii de credință nu-i sufi- 
cientă, atâta vreme cât nu este pusă în prac- 
tică; abordarea cu dragoste a necredincioșilor 
și a celor de alte credințe; dezvoltarea unor 
direcţii noi în educaţia teologică, insistându-se 

asupra aspectelor vocaţionale; orientarea spre 
un discurs (omiletic) axat pe necesitatea trans- 
formării individuale, ca fundament al credinței. 
Mișcările pietiste continuă să existe și astăzi, cu 
observația că promovează mai degrabă senti- 
mentalismul, în detrimentul unei abordări 


realiste a vieții creștine. 
Bibliografie. ANDREICUȚ, loan, „Pietismul sectant — 

David Pestroiu 


PILDĂ. v. PARÂBOLĂ. 


PISÂNIE. (slav. pisanije) Inscripţie sculptată 
sau pictată pe piatră ori metal, așezată de obicei 
pe peretele dinspre apus al bisericii, deasupra 
ușii de intrare, în textul căreia sunt cuprinse 
date cu privire la istoria lăcașului respectiv și la 
ctitorii și binefăcătorii ei. Cu titlul de pisanie 
sunt numite și inscripţiile de pe lespezile 
mormintelor. 

Ocupându-se de pictarea Catedralei din Sibiu, 
Miron Cristea, viitorul patriarh, propune, în 
primul tratat de iconografie apărut în literatura 
de specialitate din țara noastră, un model de 
pisanie, din care distingem mai multe elemente: 
hramul; unitatea ierarhic superioară, în a cărei 
jurisdicție se află; anii de ctitorie; conducerea 
țării în timpul căreia a fost ridicată cate- 
drala, precum și ierarhul locului, din vremea 

respectivă; hotărârea forului superior ierarhic, 
în vederea construirii respectivului lăcaș; prin- 
cipalii ctitori și ostenitori. Aceste inscripții sunt 
de un real folos pentru posteritate, rămânând 
în istorie ca adevărate certificate de naștere și 


acte de identitate. 

Bibliografie. BRAnrșrE, Ene, BRANIȘTE, Ecaterina, Diczi- 
onar enciclopedic de cunoștințe religioase, Ed. Diecezană, 
Caransebeș, 2001; CnisrEa, Elie-Miron, Iconografia și 
întocmirile din internul Bisericii Răsăritene, Liparul Tipo- 
grafiei Arhidiecezane, Sibiu, 1905. 


Cezar Pelin 
PIXIDĂ. (gr. pixis — cutie) v. CHIVOT. 


PNEVMATOMÂHI. (gr. Pneoma — Dub 
și mahi — luptă) Eretici arieni care, interpre- 
tând greșit textul de la Ev (1, 14), învățau că 
Duhul Sfânt este doar un „Duh slujitor”, supe- 
rior naturii spirituale a îngerilor, o creatură a 
Tatălui (n 1, 3), negându-i astfel dumnezeirea, 
egalitatea și consubstanţialitatea cu Tatăl și cu 
Fiul. 

De asemenea, ei argumentau că nu se spune 
nicăieri în Sfânta Scriptură că „Duhul 
este Dumnezeu”, iar expresia „Duh este 
Dumnezeu” (In 4, 24) nu înseamnă altceva 
decât că Dumnezeu este duh, dar nu că tot cel 
ce este duh este și Dumnezeu. Ei nu făceau 
însă corelaţia cu un alt text biblic (2 Co 3, 17) 
din care rezultă dumnezeirea Duhului Sfânt 
(„Domnul este Duhul”), ci argumentau că dacă 
Duhul Sfânt este Dumnezeu atunci El este ori 
Tată ori Fiu, dar pentru că nu este nici unul, 
nici celălalt, atunci El este un simplu spirit. 
Se încerca stabilirea unor raporturi familiale 
în Sfânta Treime după modelul celor umane: 
„Dacă Sfântul Duh nu este creat, atunci El 
este sau fratele lui Dumnezeu-Iatăl sau este 
Tatăl Celui Unuia-Născut, lisus Hristos, sau 
este Fiul lui Hristos sau nepotul lui Dumne- 
zeu-Latăl sau Fiul lui Dumnezeu, dar atunci 
Domnul lisus Hristos nu va mai fi Fiul Cel 
Unul- Născut, întrucât are un frate” (cf. Didim 
cel Orb, Despre Sfântul Duh, 62). Iniţiatorul 
pnevmatomahismului este considerat a fi 
episcopul arian Macedonie al Constantino- 
polului, depus din scaunul episcopal în anul 

360. După numele lui, pnevmatomahii au fost 
numiți macedonieni, iar apoi maratonieni, 
după numele diaconului Maratoniu, depus de 
Sinodul de la Constantinopol din anul 360, 
împreună cu Eustaţie al Sevastei. 

Împotriva ereziei pnevmatomahilor, care nu 
era altceva decât o extindere a arianismului la 
a treia persoană a Sfintei Treimi, s-au ridicat 
Sfinţii Părinţi din a doua jumătate a sec. al 
IV-lea. Sf. Atanasie cel Mare îi comunică prie- 
tenului său, Episcopul Serapion de 'Ihmuis, în 
Egipt, în anul 359, că unii dintre cei care au 
renunţat la arianism învățau că Duhul Sfânt 
este doar o creatură, un spirit slujitor care se 
deosebește de îngeri numai prin grad. Această 
erezie trebuie condamnată pentru că după cum 
Fiul nu poate fi despărțit de Tatăl, tot așa nici 
Duhul Sfânt nu poate fi despărțit de Tatăl și de 
Fiul, căci astfel s-ar desființa unitatea Sfintei 
Treimi. Sfântul Duh purcede de la Tatăl și fiind 
propriu Fiului se dă prin Acesta apostolilor și 
tuturor celor ce cred în EI (Sf. Atanasie cel 
Mare, Epistola ] către Serapion, 2). 

Sinodul alexandrin din anul 362 apăra consub- 
stanțialitatea Sfântului Duh cu Tatăl și cu Fiul 
și cerea antiohienilor să recunoască în Sfânta 
Treime o singură dumnezeire și că Duhul Sfânt 
nu este o creatură sau ceva străin, ci propriu 
și nedespărțit de ființa Fiului și a Tatălui 
(Sf. Atanasie cel Mare, Tomosu/ căzre antio- 
hieni, 3-5). Un alt sinod, convocat de Sfântul 
Atanasie la Alexandria, în timpul împăratului 
Jovian (363-364), a condamnat pe pnevmato- 
mabhii care învățau că Sfântul Duh este „o crea- 
tură şi o făptură făcută prin Fiul” (Sf. Atanasie 
cel Mare, Epistola căzre Iovian, 6). Sf. Vasile 
cel Mare a combătut pe pnevmatomahi în 
lucrarea Despre Sfântul Dub, în care mărturisea 
dumnezeirea, egalitatea și consubstanțialitatea 
persoanelor Sfintei Treimi. Pentru a nu redes- 
chide discuţiile legate de adoptarea terme- 
nului niceean omousios, Sfântul Vasile a evitat 
să-l folosească cu referire la persoana Duhului 
Sfânt și a preferat termenul omodoxas (de 
aceeași cinstire) considerând că dacă se învaţă 
despre aceeași adorare adusă și Duhului Sfânt, 
ca şi Tatălui și Fiului, se mărturisește implicit 

dumnezeirea și deoființimea Lui cu Tatăl și cu 
Fiul. De altfel, în Epistola a VIII-a Sfântul 
Vasile învață clar că Duhul Sfânt este egal și 
nu inferior Tatălui și Fiului și că noi „trebuie 
să mărturisim că Tatăl este Dumnezeu, Fiul, 
Dumnezeu, Duhul Sfânt, Dumnezeu, și 
deoființă cu Tatăl și cu Fiul”. Pnevmatoma- 
hismul a fost combătut de Sfântul Vasile și în 
lucrarea Conzra /ui Eunomiu (Ul, 32-33), un 
arian extremist care învăța că Fiul este crea- 
tura Celui nenăscut, adică a Tatălui, iar Para- 
cletul, sau Duhul Sfânt, este creatura Celui 
Unul-Născut, adică a Fiului. Sf. Epifanie de 
Salamina a combătut pe ereticii pnevmato- 
mahi în lucrarea Panarion sau Contra futuror 
ereziilor (377), iar Sf. Grigorie de Nazianz 
(1390) a înfierat erezia pnevmatomahilor în 
Cuvântarea a V-a teologică. 

Sf. Grigorie de Nyssa a combătut pe pnevma- 
tomahi în tratatul Despre Sfântul Duh contra 
pnevmatomahilor macedonieni, apărând consub- 
stanțialitatea și egalitatea persoanelor Sfintei 
Treimi și învățând că „Latăl este Dumnezeu, 
Fiul este Dumnezeu, Duhul Sfânt este 
Dumnezeu, dar nu sunt trei Dumnezei. Căci 
unul și același este Dumnezeu, deoarece El are 
o singură și aceeași ființă, cu toate că fiecare 
dintre persoane se numește ființă, existență și 
Dumnezeu” (Conzra elinilor despre notiunile 
comune, în PG 45, 177A). Didim din Alexan- 
dria sau Didim cel Orb, cunoscând învățătura 
pnevmatomahilor dintr-o lucrare eretică din 
care citează de mai multe ori în tratatul Despre 
Sfântul Dub şi în cartea a I-a a lucrării Despre 
Sfânta Treime, i-a combătut cu argumente 
clare, oferindu-ne, în același timp, informații 
prețioase despre fundamentarea teologică a 
doctrinei lor. De asemenea, pentru cunoașterea 
doctrinei pnevmatomahilor, sunt relevante 
două dialoguri care formează un tratat inti- 
tulat Conzra macedonienilor, atribuit lui Didim 
cel Orb, din care după toate probabilitățile s-a 
inspirat scriitorul alexandrin la alcătuirea trata- 
tului Despre Sfânta Treime. Este redat textul 
unui Dialog macedonian pentru a oferi citito- 
rilor informaţii precise despre doctrina și argu- 
mentele pnevmatomahilor. La acestea trebuie 

adăugate și cele cinci Dia/oguri pseudo-atana- 
siene despre Sfânta Treime care redau dialogul 
dintre un ortodox și un eretic pnevmatomah. 

Atât episcopatul răsăritean, cât și cel apusean 
era preocupat de combaterea pnevmatoma- 
hismului, deoarece considera, pe de o parte, 
că prin aceasta se dă lovitura de grație arianis- 
mului care încerca să se menţină sub o formă 
voalată prin noua erezie, iar pe de altă parte, 
dorea să evite un conflict de proporția celui cu 
arienii, eliminând noua erezie încă din starea ei 
incipientă. Proclamat august al Orientului la 19 
ianuarie 379, Leodosie cel Mare a promulgat la 
Tesalonic, la 28 februarie 380, un edict decisiv 
pentru susținerea Ortodoxiei niceene, cerând 
tuturor popoarelor supuse lui „să mărturisească 
credința într-o singură Dumnezeire a Tatălui 
și a Fiului și a Sfântului Duh, de aceeași mărire 
în Sfânta Treime”. Edictul a fost reînnoit la 
Constantinopol, la 10 ianuarie 381. Macedo- 
nienii au fost condamnaţi definitiv la Sinodul 


al II-lea Ecumenic de la Constantinopol (381). 
Bibliografie. AmBROZIE, SF., Scrieri II, în coll. PSB 
53, trad. E. Braniște, D. Popescu, D. Negrescu, Bucu- 
reşti, 1994; AMBROZIE, SF., Despre Sfântul Dub, trad. V. 
Răducă, Ed. Anastasia, București, 1997, ATANASIE CEL 
MARE, Sr., Epistolele Î, II, III către Serapion de Tbhmuis 
despre Sfântul Duh, în PG 26, col. 529-680; ATANASIE 
CEL MARE, SF., Scrieri II, în coll. PSB 16, București, 1988; 
GRIGORIE DE Nyssa, SF., Scrieri II, în coll. PSB 30, trad. 
T. Bodogae, București, 1988; GaBoR, A., Biserică și Star în 
timpul lui Teodosie cel Mare, Bucureşti, 2004; GRIGORIE DE 
NAZIANZ, Sr., Ce/e cinci cuvântări teologice, trad. D. Stăni- 
loae, Ed. Anastasia, București, 1993; PrrrL-PERCEVvIC, 
Th., STIRNEMANN, A. (ed.), Das gemeinsame Credo. 1600 
Jabre seit dem Konzil von Konstantinopel, Innsbruck, Wien, 
1983; RĂMUREANU, I., „Sinodul al II-lea ecumenic de la 
Constantinopol (381) — 1600 ani de la întrunirea lui”, în: 
Orz, 3/1981, pp. 285-336; RrrreR, A.M., Das Konzi] von 
Konstantinopel und sein Symbol. Studien zur Geschichte und 
Teologie des II. Oecumenischen Konzils, Gâttigen, 1965; 
Scnurz, H.]., „Das 1 Konzil von Konstantinopel (381), 
în: Der Cpriszliche Osten, 2-6/1981; VAsie cEL MARE, 
Sr., Despre Sfântul Duh, în PG 32, col. 68-217. 

Nicolae Chifăr 


POCĂINȚĂ. v. METANOIA. 


PODOBIE. (gr. 7o podovena — model, normă) 


Sinonim cu stihiră în muzica bisericească. 

Stihiră ce se cântă după o melodie — șablon, ca 
model pentru alte cântări bisericești. Fiecare 
dintre cele opt glasuri bisericești are podobiile 
lui, indicate la începutul stihirilor prin notarea 


primelor cuvinte ale textului imnografic 
Bibliografie. Vin'rinescu, Petre, Despre poezia imnogra- 
fică din cărțile de ritual şi cântare bisericească, Ed. Partener, 
Galaţi, 2006. 


Lucian Petroaia 


POEZIE IMNOGRĂFICĂ. "Totalitatea 
cântărilor bisericești din cultul ortodox, redac- 
tate de bărbați cu viață sfântă, cuprinse în cărțile 
de cult (Iriod, Penticostar, Octoih, Mineie, 
Ceaslov, Liturghier, Molitfelnic, Panihidă, 
Acatistier), care redau în formă teologic-po- 
etică (de imn religios), spre mai buna înţele- 
gere a poporului, adevărurile de credință. Sursa 
inspirației poeziei imnografice este Sfânta 
Scriptură, în care se întâlnesc nenumărate 
cântări biblice: cântarea lui Moise de la ieșirea 
din robia egipteană (Îș 15, 1-9) și din pustia 
Sinaiului (Dr 32, 1-43), Cântarea Anei (7 Rg 
2,1-10), Cartea Psalmilor, cântarea lui Zaharia 
(Le 1, 68-79), cântarea Elisabetei (Le 1, 41-45), 
cântarea Maicii Domnului (Le 1, 46-55). 
După aceste modele au creat cântări și Sfinții 
Clement Alexandrinul, Antinoghen, Efrem 
Sirul, Grigorie de Nazianz, Ambrozie al Medi- 
olanumului, Vasile cel Mare, loan Gură de Aur, 
Patriarhul Anatolie al Ierusalimului, Roman 
Melodul, Cosma Melodul, loan Damaschin. 
Tezaurul liturgic al poeziei imnografice este 
una dintre caracteristicile cultului ortodox, ale 
cărui sărbători strălucesc prin această sublimă 


formă de exprimare a credinței. 

Bibliografie. Bernie, I.C., Poezia biblică, "Tipografia 
George Jorică, Galaţi, 1937; Beu, Dumitru, „Imnele 
liturgice ca izvor omiletic”, în: MA, VI (1960), 3-4, pp. 
141-155; Gnruș, Benedict, „Faptul Răscumpărării în 
imnografia Bisericii Ortodoxe”, în: S7, XXII (1970), 
1-2, pp. 70-103; Srancru, Vasile, „Imnografia și muzica 
bisericească în preocupările de seamă ale Sfinţilor Trei 
Ierarhi”, în: Îndrumător bisericesc, XII (1980), Cluj, pp. 
87-91; VinriLescu, Petre, Despre poezia imnografică în 
cărțile de cult şi de cântare bisericească, Ed. Partener, Galaţi, 
2006; "Tucă, Nicușor, Fristologia reflectată în imnografia 
ortodoxă (teză de doctorat), Ed. Arhiepiscopiei Tomisului, 
Constanţa, 2004. 


Lucian Petroaia 

POGRIBÂNIE. v. ÎNMORMÂNTARE. 


POLICÂNDRU. (lat. candelabrus — sfesnic, 
gr. Zandileri — obiect de luminat) Obiect de 
iluminat, candelabru. 

Un sfeșnic în formă de cerc, cu mai multe 
braţe, suspendat în turla centrală a naosului sau 
de tavanul (turla) pronaosului, în fiecare braţ 
punându-se câte o lumânare sau un bec electric 
pentru iluminat. Sf. Simeon al Tesalonicului 
arăta că policandrul cel mare din mijlocul bise- 
ricii închipuie „tăria cerului și planetele”. Alți 
tâlcuitori spun că acesta simbolizează lumina 
divină care coboară din cer și se revarsă peste 
cei care participă la slujbă. 

Bibliografie. BRANIȘTE, Ene Lizurgica Generală, Ed. 
Partener, 2008; BRANIșTE, Ene, BRANIȘTE, Ecaterina, 
Dicționar de cunoștine religioase, Ed. Diecezană, Caran- 
sebeș, 2002; CrneșANu, Badea, Tezaurul liturgic al Sfintei 
Biserici Creştine Ortodoxe, vol. Il, Tipografia Gutenberg, 
București, 1911; MrrRorANoVvICI, Vasile, Liturgica Bise- 
ricii Ortodoxe, Ed. Consiliului eparhial ortodox român din 


Bucovina, Cernăuţi, 1929; SIMEON AL TESALONICULUI, 
Sr., Tâ/cuire despre sfânta biserică, în PG 155, col. 697-750. 


Marian Vâlciu 


POLIELEU. (gr. poli — mult, eleos — milostiv) 
Cântare al cărei text îl formează versete alese 
din Ps 134 („Robii Domnului”) și 735 („Mărtu- 
risiţi-vă Domnului că este bun...”) care se cântă 
la Utrenia praznicelor și sărbătorilor anumitor 
sfinți, după al doilea rând de Sedelne. 

La sărbătorile Sf. Fecioare Maria, polieleul 
este format din versete ale Ps 44 („Cuvânt 
bun răspuns-a inima mea...”). Refrenul Ps 
135 a făcut ca denumirea acestei cântări să fie 
„polieleu” (refren: „Că în veac e mila Lui...”). 
O altă explicaţie ce se dă acestei denumiri 
este aceea că, în timpul cântării polieleului, se 
aprind toate candelele, ceea ce este mai greu 
de acceptat. Denumirea provine de la folo- 
sirea expresiei „Că în veac este mila Lui”, după 
fiecare verset ales din Ps 135. Praznicele Maicii 
Domnului au un Polieleu special, cu stihuri 
alese din Ps 47 („Cuvânt bun...”). În perioada 
Triodului, la Utrenia din primele trei duminici 
care preced începutul Postului Mare, pe lângă 
psalmii care constituie de regulă polieleul se 


adăugă și Ps 736 („La râul Babilonului...”), 
care amintește de plânsul poporului ales aflat 
în robia babilonică, iar pentru creștini exprimă 
plânsul pentru raiul pierdut prin păcatul proto- 
părinţilor Adam și Eva, dar și plânsul duhov- 
nicesc pentru iertarea păcatelor, în vederea 
călătoriei cu folos pe calea Postului Mare și a 
prăznuirii Invierii Domnului. 
Bibliografie. BRanIșTrE, Ene, „Slujba Utreniei — istorie 
și explicare”, în: ST, XXIV (1972), 1-2, pp. 70-89; 
BRANIȘTE, Ene, Liturgica Specială, Ed. Lumea Credinței, 
București, 2005; Vinrrescu, Petre, „Oficiul Utreniei”, 
în: GB, XXIII (1963), 7-8, pp. 683-699; VINTILESCU, 
Petre, Liturghierul explicat, Ed. Institutului Biblic și de 
Misiune al Bisericii Ortodoxe Române, București, 1998. 
Lucian Petroaia, Nicu Moldoveanu, Stelian Ionașcu 


POLIGENISM. v.  MONOGENISM. 
Concepţie antropologică generală specifică 
teoriilor evoluționiste, conform căreia originea 
omului s-ar datora unei proveniențe multiple, 
din mutaţia sau aportul mai multor perechi de 
indivizi. 


POLIHRONIU. (gr. poi — mul Pronos — 
fimp, ani) Partea finală a slujbei de Te-Deum, 
care cuprinde momentul când arhiereul sau 
preotul, binecuvântând poporul cu sfânta cruce, 
rostește „Mulţi ani trăiască!”, pentru întâistă- 
tătorul pomenit, pentru stăpânire și pentru 
ceilalți rugători prezenți. 
Bibliografie. BRanișrE, Ene, Lifurgica Specială, Ed. 
Lumea Credinței, București, *2005; Suba Învierii şi 
Carte de Tedeum, Ed. Institutului Biblic și de Misiune al 
Bisericii Ortodoxe Române, București, 2000; NicoLav, + 
GHERONTIE, Îndrumătorul Îiturgic cuprinzând vizite cano- 
nice la orașe și sate, Vecernia cu Litie şi Priveghere, Liturghiile 
Sfinților loan Gură de Aur și Grigore Dialogul, cu muzică în 
fext, Lipografia Cărților bisericești, București, 1939. 
Lucian Petroaia 


POLUNOȘNIȚĂ. v. MIEZONOPTICĂ. 


POMÂNĂ. Dar, danie, milostenie, binefacere, 
praznic care se face după o înmormântare sau 
după un parastas și la care, de obicei, se dăru- 
iesc (săracilor) diverse obiecte (ale mortului), 
prinos, comând. Legătura dintre cei vii și cei 
adormiți se fundamentează pe dragostea lui 
Hristos, legătură pe care moartea nu o poate 

distruge. În virtutea comuniunii dintre bise- 
rica luptătoare și cea triumfătoare, cei vii au o 
serie de datorii față de cei adormiţi: să se roage 
pentru ei și să facă fapte de milostenie. După 
moartea cuiva sunt rânduite mai multe slujbe 
de pomenire, ce se săvârșesc la 3, 9, 20 și 40 
de zile (panaghia), apoi, din an în an, pană se 
împlinesc 7 ani. 

În privința soroacelor de pomenire a celor răpo- 
sați, Constifuţiile Apostolice menționează: „Să se 
pomenească ziua a treia a morţilor cu psalmi, 
cu citiri și cu rugăciuni, din pricina Celui ce a 
înviat după trei zile. Și în ziua a noua, pentru 
pomenirea celor rămași în viață și a celor morți. 
Și ziua a patruzecea, după pilda veche, căci așa 
a jelit poporul meu pe Moise. Și în ziua anului, 
spre pomenirea lui (a celui răposat) și să se 
dea săracilor din cele ce au fost ale lui, ca să-l 
pomenească”. Praznicele și pomenirile făcute 
pentru cei adormiți, ca și împărțirea de hrană și 
îmbrăcăminte la sărmani, își întind rădăcinile, 
în timp, până în Antichitatea creștină. Agapele, 
care se săvârșeau după „frângerea pâinii”, aveau 
și acest rol de comemorare a celor trecuți la 
Domnul (convivia finebralia). Pentru cei care 
mureau în nelegiuire nu erau primite niciun 
fel de pomeni: „Cât privește pe nelegiuiți, de 
a-i da săracilor bunurile lumii, întru nimic 
nu-i vei ajuta (pe nelegiuiţi), deoarece, cui îi 
era dușmănoasă nelegiuirea, cât a fost în viață, 
vădit este că-i va fi și după moarte, pentru că 
la Dumnezeu nu este nedreptate”. Sf. Macarie 
Alexandrinul ne dă mărturie clară cu privire la 
soroacele de pomenire a celor adormiţi: „Într- 
adevăr, bine a păstrat Biserica acest obicei, ca să 
aducă jertfă și rugăciune pentru suflet în ziua 
a treia (după moarte). Într-adevăr, este bine 
că Biserica aduce liturghii și săvârșește jertfă 
(euharistică) pentru cel adormit a noua zi (după 
moarte)”. De prin sec. al VII-lea, este atestată 
practica pomenirii generale a morţilor, care se 
face în sâmbetele Postului Mare. După înmor- 
mântare, preotul revine la casa mortului, unde 
face din nou Panihida sau Parastasul pe scurt, 
binecuvântând totodată pomana sau praznicul. 
În unele părți, acum se săvârșește și Agheasma 
mică. Aceasta este o reminiscență a străvechii 

practici păgâne și iudaice a curățirilor, bazată 
pe ideea că atingerea de cadavrele morţilor 
pângărește și că, deci, cei în cauză trebuie să 
fie curățiți. 

Bibliografie. Anronovicr, ţ Iacov, Rânduiala ridicării 
Panaghiei, București, 1899; Benoit, Constantin, „Simbo- 
lurile prânzurilor și al ridicării Panaghiei”, în: BOR, 
XLIX (1931), 9, pp. 564-566; BnanrșrE, Ene, BRANIȘTE, 
Ecaterina, Dicfionar enciclopedic de cunoștințe religioase, EA. 
Diecezană, Caransebeș, 2001; CnrnvasiE, loan, „Rugăciu- 
nile pentru cei adormiţi în învățătura Bisericii Romano-Ca- 
tolice și Ortodoxe”, în: BOR, LXXVII (1959), 3-4, pp. 
385-394; lonescu- AMZA, loan N., Ro/u/ Paraszaselor, 
București, *1937; CRĂCIUN, CAsIAN, „Rugăciunile pentru 
morți. Sfintele moaște, Sfintele icoane, lumânările și cande- 
lele în cultul ortodox”, în Poarta Cerului, Ed. Episcopiei 
Dunării de Jos, Galaţi, 1999, pp. 22-34; ORLeANU-BÂR- 
LĂDEANU, Calistrat, „Rugăciunile Bisericii sau pomenirile 
pentru cei repausaţi în Domnul”, în: BOR, XXVI (1902), 
2-3, pp. 257-268; SrRucARIV, Constantin, „Grija pentru 
cei morți în cultul și spiritualitatea ortodoxă”, în: BOR, CI 
(1983), 9-10, pp. 779-691; + MIrrRoFAN, Viaza repauza- 
zilor noștri, Bucureşti, 1899; Vieru, Marian, „Rugăciunile 
pentru cei adormiţi în Biserica Ortodoxă. Sensurile teolo- 
gice și realitățile liturgico-practice”, în: 4/manabul Bisericesc 
al Arhiepiscopiei Tirgoviștei, Ed. Arhiepiscopiei Târgoviștei, 
2012, pp. 49-56. 


Cezar Pelin 


POMAZÂNIE. (var. POMĂZUÎRE) v. 
UNGERE. 


POMELNIC. v. DIPTICE. Listă cu numele 
de Botez ale persoanelor pentru a fi pomenite 
în cadrul Sfintei Liturghii, la Proscomidie, sau 
în cadrul altor Sfinte Taine sau lerurgii. 


POST. Acţiune și perioadă de curăţire a 
sufletului prin pocăință și cerere a harului lui 
Dumnezeu, exprimată în mod curent prin 
abstinență alimentară de la mâncarea de 
origine animală. |. (7;0/.) 7. Postul în Antichi- 
tatea păgână. Practicarea postului, prezentă 
în toate religiile și folosită cu sensul specific 
de abţinere temporară de la orice hrană pe 
temei religios, este la început mai obișnuită la 
greci decât la romani, dar apoi sub influențe 
străine ea s-a răspândit de-a lungul întregii 
lumi din Antichitate. Originalul, și cel mai 
puternic motiv pentru postire, poate fi aflat în 
frica de demoni, care au căpătat putere asupra 

omului prin mâncare. Postirea era și un mijloc 
eficace în pregătirea pentru unirea cu divini- 
tatea și pentru primirea unor puteri extatice 
sau magice. De asemenea, postul era asociat 
cu doliul. În orice caz, postul lumii greco-ro- 
mane nu este ascetism. EI este un rit care este 
observat în interesul relaţiilor cu spiritele și cu 
zeitățile. „Deși este o practică religioasă univer- 
sală, totuși numai în Revelația biblică postul 
va primi cele mai adânci înțelesuri și cele mai 
bogate valenţe spirituale” (+ Daniel, Patriarhul 
Bisericii Ortodoxe Române, p. 16). 

2. Postul în Vechiul Testament. În Vechiul Testa- 
ment întâlnim diverse tendințe asupra acestui 
subiect, de la cele mai primitive până la cele 
mai originale; acestea din urmă sunt întemeiate 
pe intuiţia suveranităţii absolute a lui Yahweh. 
Hrana vegetală, specifică postului, apare de la 
început drept cea mai firească mâncare pe care 
Ziditorul i-a rânduit-o omului: „lată, vă dau 
toată iarba ce face sămânță de pe toată fața 
pământului și tot pomul ce are rod cu sămânță 
în el. Acestea vor fi hrana voastră” (Fe 1, 29). 
De-abia după potop a fost îngăduită mâncarea 
cărnii (Fe 9, 3). 

Postul trebuie să-l pregătească pe credincios 
pentru întâlnirea cu Dumnezeu, nu în sensul 
unei purificări care-l ridică pe om până la divi- 
nitate, ci în cel al unei așteptări desprinse din 
evenimentul Revelaţiei (1ș 34,28; D79,9;, Dn 9, 
3; 10, 2-12). În sine, postul veterotestamentar 
era puternic infiltrat în istoria poporului și a 
indivizilor. El marchează vremuri de umilință 
și rugăciune în destinul tragic al lui Israel și 
al fiilor săi, mai ales cel al psalmiștilor (2 Rg 
12, 16; Ps 69, 11). Posturile oficiale, integrate 
în cult (Lu 16, 29; 23, 27) sunt, cu siguranță, 
mai vechi decât textele care transmit institu- 
irea lor. Profeţii și-au îndreptat adesea critica 
asupra devierii sensului lor (Is 14, 12; Z) 7, 5; 
Joi] 2, 13), o critică recurentă în paginile Evan- 
gheliei. În Iudaismul de Jos, postul îmbrăca 
adesea un scop interesat: se postea pentru obți- 
nerea ploii, în timpul anumitor catastrofe sau 
calamități naturale, sau existau cazuri când se 
rânduiau posturi generale în timpuri de mari 
nevoi sau necazuri pentru a împăca mânia lui 


Dumnezeu. În timpul de după exil, mai ales 
fariseii excelau prin posturi dese. Ei obișnuiau 
să postească în fiecare săptămână de două ori: 
joia, în amintirea urcării lui Moise pe Muntele 
Sinai, și lunea, în amintirea pogorârii lui de pe 
aceste munte. Dar ei nu se mulțumeau a posti 
numai pentru a-și arăta supunerea lor față de 
voia lui Dumnezeu și, în același timp, și întris- 
tarea lor adâncă pentru păcatele comise, ci 
posteau și pentru a se arăta oamenilor că sunt 
deosebit de pioși. 

Multe aspecte ale postului din Vechiul Testa- 
ment sunt aceleași ca în alte religii. Postul în 
cazul unui deces își are rădăcinile și aici în 
credinţa în demoni, deși în perioada istorică el 
are caracterul unui obicei de doliu, exprimând 
bocetul după cel decedat (7 Rg 31, 13). Înainte 
de primirea celor Zece Porunci, Moise a 
petrecut patruzeci de zile și patruzeci de nopți 
cu Yahweh pe Muntele Sinai, fără a mânca 
sau a bea (ș 34, 28; Dr 9, 9). Daniel a postit 
și s-a mortificat înainte de viziunile sale (Dn 
9, 3; 10, 2). În aceste cazuri, postul pare a fi 
pregătire pentru primirea Revelaţiei. E] îi face 
pe Moise și pe Daniel capabili de a se întâlni 
cu Dumnezeu și de a-l asculta cuvintele Sale. 
Totuși, trăsătura cea mai importantă și una 
care este singulară pentru Vechiul Testament 
este faptul că postul exprimă ascultarea față de 
Dumnezeu. 

Până în zilele Noului Testament, postul ajunge 
să ocupe un loc atât de înalt în practica și în 
percepția ludaismului, încât pentru păgâni el 
este unul dintre semnele distinctive ale evreului 
(cf. Tacit, Ffisz., V, 4; Suetoniu, Aug. Cass, 76, 
3). Ca şi Daniel, autorii de apocalipse de mai 
târziu se pregătesc prin post pentru inspirația 
extatică (FEzr 5, 13, 19; Apoc. siriană a lui Barub 
9, 2). O făgăduinţă este confirmată prin post 
(Zob 7, 12; FA 23, 12, 14), după cum, în multe 
cazuri, este rugăciunea (7 Mac 3, 47; 2 Mac 13, 
12; Bar 1, 5; dr 4, 9; Lc 2, 37). Remușcarea și 
penitența își găsesc expresie în post (Pr 3, 8; 
2 Ezr 9, 3). Postul este o exercitare în virtute, 
după cum se poate vedea din exemplul lui Iosif 
în Egipt (Zesz. Jos. 3, 4 4, 8; 10, 1). Dumnezeu 
îl iubește pe omul virtuos care postește. 

3. Postul în Noul Testament şi în Biserica primelor 
veacuri. Cuvintele lui lisus din Mz 15, 11 (cf. 
Me 7, 15: „Nu ceea ce intră în gură spurcă pe 
om, ci ceea ce iese din gură, aceea spurcă pe 
om”), invocate uneori împotriva postului, nu 
se referă nicidecum la post. Așa cum rezultă 
foarte clar din acel context, Mântuitorul nu 
neagă valoarea postului, ci pretinsa valoare 
religioasă a unei simple reguli igienice. Poziţia 
pe care o adoptă lisus față de post este nouă și 
distinctă. La începutul relatării despre ispitire 
(VI 4,2; Le 4,2), EL a petrecut 40 de zile (și 40 
de nopţi) postind în pustie, ca un nou Moise 
(ș 34, 28; Dr 9, 9). Calea lui Mesia (M/ 3, 17; 
Lc 3, 22) corespunde cu cea a lui Moise. Dar, în 
vreme ce mijlocitorul legământului din Vechiul 
Testament a postit ca pregătire pentru revelația 
din partea lui Dumnezeu, lisus este EI Însuși 
Cuvântul lui Dumnezeu care aduce la expresie 
Revelația desăvârșită a lui Dumnezeu (cf. In 1, 
17). Refuzul Său de hrană nu este un simplu 
exerciţiu ascetic. Ca Unul care a fost dus de 
Duhul (MZ 4, 1; Lc 4, 1b), EL trăiește într-o 
lume în care se aplică condiții de viață diferite 
de cele de pe pământ (MI 4, 11). Atitudinea Sa 
externă față de cultul dominant nu ne lasă nicio 
îndoială că EI ar fi ţinut zilele de post general. În 
Mt 6, 16, lisus presupune că ucenicii Săi se pot 
angaja în post voluntar ca o formă obișnuită a 
disciplinei religioase. Dar semnificația pe care o 
atribuie postului este cu totul alta de cea pe care 
ludaismul tinde s-o asocieze unui obicei. Postul 
este slujire adusă lui Dumnezeu. EI este un 
semn și un simbol al convertirii la Dumnezeu 
(mezanoia), care are loc în ascuns. Afişarea oste- 
ntativă înaintea oamenilor marchează sfârșitul 
adevăratei postiri. Postul înaintea lui Dumnezeu, 
Tatăl celor care se întorc la EI, este bucurie. Deci 
nu mai este loc pentru semnele de tristețe ale 
tânguirii (Me 2, 18). 

Este foarte clar că Mântuitorul așază postul între 
„faptele dreptăţii” (M£ 6, 1), alături de milostenie 
și rugăciune. El vorbește în Predica de pe Munte 
despre un post care trebuie practicat în taină 
(WM 6, 16-18), în discreţie, adică în opoziţie cu 
postul fățarnic, ostentativ: „Când postiți, nu fiți 
trişti ca fățarnicii; că ei își smolesc fețele, ca să 

se arate oamenilor că postesc. Adevărat grăiesc 
vouă, și-au luat plata lor. Tu însă, când postești, 
unge capul tău și fața ta o spală, ca să nu te arăţi 
oamenilor că postești, ci Tatălui tău care este 
în ascuns, și Latăl tău, Care vede în ascuns, îţi 
va răsplăti ţie”. lisus nu se opune în principiu 
pietății iudaice, ci vanității religioase afișate cu 
ocazia postirii. Dumnezeu va recompensa nu 
atât postul în sine, cât mai ales atitudinea interi- 
oară pe care el o exprimă. Postul autentic este cel 
realizat numai înaintea lui Dumnezeu, iar nu în 
chip fățarnic, înaintea oamenilor. 

În general, atitudinea lui isus față de post nu 
este diferită de cea a profeților. Dar rațiunile și 
expresia coneretă sunt proprii Lui, determinate 
unic de conștiința Sa mesianică. A posti de 
dorul Mirelui- Hristos este motivaţia sublimă a 
postului creștin. Astfel, întreg timpul Bisericii, 
până la A Doua Venire a Domnului în slavă, 
timp în care adevărații credincioși suspină de 
dorul Mirelui, este pentru ei, și va fi mereu, un 
timp în care postul își are rolul său, nu numai 
de înfrânare a trupului, ci și ca semn al aștep- 
tării eshatologice. Acest sens eshatologic, a 
posti de dorul Mirelui până la revenirea Sa, este 
exprimat foarte clar de lisus, când au venit la 
EI ucenicii lui loan, întrebându-L.: „Pentru ce 
noi și fariseii postim mult, iar ucenicii Tăi nu 
postesc? Și lisus le-a zis: Pot, oare, fiii nunții 
să fie trişti câtă vreme mirele este cu ei? Dar 
vor veni zile când mirele va fi luat de la ei și 
atunci vor posti” (M/ 9, 14-15; Mc 2, 18-20; Le 
5, 33-35). Același sens eshatologic al postului 
este evidenţiat în cuvintele lui Iisus din Ze (21, 
34): „Luaţi seama a voi înșivă, să nu se îngre- 
uieze inimile voastre de mâncare și de băutură 
și de grijile vieţii, și ziua aceea să vine peste voi 
fără de veste”; aici „ziua aceea” este o referire la 
momentul Parusiei Domnului. 

Într-o discuţie cu ucenicii, după vindecarea 
lunaticului, Domnul a afirmat foarte clar 
puterea pe care o mijlocește postul în lupta 
împotriva diavolului: „Acest neam de demoni 
cu nimic nu poate ieși, decât numai cu rugă- 
ciune și cu post” (Me 9, 29), ceea ce au înţeles 
întotdeauna sfinții, care erau și mari postitori 
sau asceți. 

După Înălțarea Domnului, aflăm despre Sfinții 
Apostoli că posteau (FA 13, 2; 14, 23). Sfântul 
Pavel amintește „posturile” printre mijloacele 
sale de a-I sluji lui Hristos (2 Co 6,5), mărturi- 
sind că el însuși a petrecut „în posturi de multe 
ori” (2 Co 11,27). Pentru propovăduitor, postul 
este o confirmare a trăirii sale conform Evan- 
gheliei: „Îmi chinuiesc trupul și îl supun robiei; 
ca nu cumva, altora propovăduind, eu însumi să 
mă fac netrebnic” (7 Co 9, 27). Adeseori, reco- 
mandă postul, care este o înfrânare a trupului 
ca o „jertfă vie” și o „îmbrăcare” în harul lui 
Hristos: „Vă îndemn, deci, fraţilor, pentru 
îndurările lui Dumnezeu, să înfățișați trupurile 
voastre ca pe o jertfă vie, sfântă, bine plăcută 
lui Dumnezeu, ca pe închinarea voastră cea 
duhovnicească” (Rm 12, 1); sau, alt îndemn: „Să 
umblăm cuviincios ca ziua: nu în ospețe și în 
beții, nu în desfrânări și în fapte de rușine, nu în 
ceartă și în pizmă. Ci îmbrăcaţi-vă în Domnul 
lisus Hristos și grija de trup să nu o faceți 
spre pofte” (Rm 13, 13-14). Aceste îndemnuri 
apostolice sunt, de fapt, îndemnuri la post (V. 
Mihoc, pp. 354-355). Obiceiul de a întări rugă- 
ciunea prin post este adoptat de primii creștini 
în FA 13,3 (la trimiterea misionarilor Barnaba 
și Pavel din Antiohia) și în FA 14,23 (la hiroto- 
nirea preoților de către Pavel și Barnaba pentru 
bisericile nou-întemeiate în sudul Asiei Mici). 
În liturghia obișnuită, profeții și învățătorii din 
Antiohia se pregătesc prin post ca să Îi se arate 
de către Duhul pe cine anume să pună deoparte 
(EA 13, 2). În cercul paulin, „ziua de post” este 
familiară din calendarul iudaic (FA 27,9). 

Mai apoi, în scrierile creștine dintre cele mai 
vechi, cum a fost Didahia sau Învătătura celor 
doisprezece Apostoli (de la sfârșitul sec. 1 d.Hr.), 
este prevăzut postul săptămânal creștin de 
miercuri și vineri, fiind socotit ca ceva de la sine 
înțeles. Didahia atrage numai atenţia ca aceste 
zile de post să fie deosebite de cele ale iude- 
ilor: „Ei (iudeii) postesc lunea și joia. Voi, însă, 
postiți miercurea și vinerea” (8, 1). Credinciosul 
care postește în aceste zile este într-o prive- 
ghere de așteptare a venirii Domnului (Ferma, 
5,1, 1; Lertulian, De Oratione, 19; Lertulian, De 
Ieiunio, 2). Vinerea este aleasă pentru că a fost 

ziua răstignirii, iar miercurea pentru că a fost 
ziua arestării lui lisus (Didasc., 21). 

II. (can.) Postul în “Tradiţia Bisericii este 
rânduit canonic. Din sec. al II-lea, toţi creștinii 
sunt îndatorați să postească în timpul în care 
Domnul a fost în mormânt cu trupul (Postul 
Paştilor) (Eusebiu de Cezareea, Zlisz. Ec, 
V, 24, 12); Mc Q, 20) reprezenta baza biblică 
pentru acest post (Tertulian, De Ieiunio, 2, 13; 
Const. 4p., V, 18, 2). A posti Duminica era 
interzis (Tertulian, De Corona, 3). În Faptele /ui 
Ioan, apostolul își întrerupea postul continuu în 
ziua duminicii. Foarte curând, a devenit o prac- 
tică pentru catehumeni să postească înainte 
de a primi Botezul (Diq,, 7, 4; lust., 4po/,, 61, 
2). Lot așa, cel care botează și alții care participă 
la botez. De obicei, postul este practicat pentru 
a întări rugăciunea (Po/,, 7, 2; Act. Thom., 20, 
145), dar și ca pregătire pentru a primi desco- 
periri cerești (Flerma, 2, 2, 1; 3, 1,2; 3, 10,6) şi, 
în special, posteau așa montaniștii (Tertulian, 
De Ieiunio, 1; 2; 10; leronim, Ep., 41, 3; Ipolit, 
Ref, 8, 192); În actele de binefacere, este o 
faptă bună ajutorarea săracilor cu hrana econo- 
misită prin post (cf. agrafonul păstrat la Origen, 
Flom. în Lo., 10, 2: „beatus est, qui etiam ieiunat 
pro eo, ut alat pauperem”); acest fel de post este 
merituos (Zierma, 5, 3, 8). Chiar înainte de a 
deveni montanist, Tertulian a înţeles postul ca 
o jertfă care împacă cu Dumnezeu (De Pa/i- 
entia, 13; De Oratione, 18; De Carnis Resurrec- 
fione, 8), postul fiind o expresie a părerii de rău 
și pocăinței. 

În toate posturile stabilite de Biserică, înce- 
pând din sec. al II-lea, există o continuitate a 
evlaviei Vechiului Testament și a celei iudaice, 
dar semnificația sa este hristocentrică. În mod 
constant, Părinții Bisericii reamintesc faptul că 
postul trebuie să-i îngăduie creștinului împli- 
nirea datoriei milosteniei. Cu ceea ce cruță din 
hrana sa, el trebuie să poată împlini nevoile 
celor înfometați. Liturghia bizantină proclamă: 
„Postului nostru trupesc, fraților, să-i adăugăm 
postul duhovnicesc [...]. Să dăm pâine celor 
flămânzi, să deschidem casele noastre celor 
săraci, lipsiţi de adăpost (cf. Is 58), ca să 
atragem la noi marea milostivire a lui Hristos”. 

De fapt, învățătura Sfinţilor Părinţi evidențiază 
mai multe aspecte ale postului: 1. căderea a 
însemnat o ruptură a postului, iar postul este 
întoarcere în rai; 2. postul atrage restaurarea 
firii; 3. postul este începutul pocăinței; 4. postul 
ridică mintea spre contemplaţia cerească; 5. 
postul este ospăț mistic, prin împărtășirea din 
Sfintele 'Taine ale lui Hristos (Makarios Simo- 
nopetritul, pp. 94-99). 

Biserica Ortodoxă a stabilit patru perioade 
anuale de post: perioadele dinainte de Paște 
și Crăciun, sărbătoarea Sfinţilor Petru și Pavel 
și Adormirea Maicii Domnului. „Aceste patru 
posturi ritmează viața liturgică a Bisericii 
astăzi. Ele s-au dezvoltat în timp, ca urmare a 
intensificării înțelegerii mai adânci a momen- 
telor din istoria mântuirii și ca cinstire mai 
intensă a sfinților care au iubit pe Hristos și 
L-au mărturisit în lume” (f Daniel, Patriarhul 
Bisericii Ortodoxe Române, p. 50). 

Pravilele postirii au fost rânduite de Biserică 
cu scopul de a-i ajuta pe fiii ei, ca o călăuză 
pentru întreaga obște creștină. Dar, în privința 
măsurii postului, fiecare trebuie să se cerceteze 
pe sine cu ajutorul unui părinte duhovnicesc 
încercat și cu darul dreptei socotințe și să nu-și 
ia asupră-și un post mai presus de puterile sale, 
fiindcă, nu trebuie uitat că postul este pentru 
om, nu omul pentru post (Sf. Ignatie Briancia- 
ninov, p. 113). 

Abţinerea de la mâncare este un semn al liber- 
tății și al biruinței voinței, vizând îndeosebi 
întărirea puterilor sufletești asupra înclinărilor 
spre rău ale trupului, dar și o jertfă a trupului 
adusă Domnului. Temeiuri despre post găsim 
atât în Sfânta Scriptură, cât și în Sfânta 
Tradiţie. În Vechiul Testament, postul a fost 
practicat de către profeții Moise, Ilie și David 
(ș 12, 8; 34, 28; Dr 9, 9; 16, 3), iar în Noul 
Testament, Însuși Mântuitorul a practicat și 
a recomandat postul, arătând totodată care 
sunt condiţiile adevăratului post (M/ 4, 2; 6, 
16-18; 9, 15; Me 2, 20; Le 5, 34-35; 18, 12); de 
asemenea, Sfinții Apostoli au practicat și reco- 
mandat postul (FA 13, 2; 14,23; 7 Co 7,5; 8,8; 
1 Tim 1, 8-9). Didabia celor Doisprezece Apostoli 
(80 d.Hr.) recomanda creștinilor să postească 

în zilele de miercuri și vineri; miercurea fiind 
ziua în care s-a ținut Sfatul iudeilor în care s-a 
hotărât prinderea lui lisus, iar vinerea, ca zi 
în care Domnul a suferit răstignirea pe cruce. 
Constituțiile Apostolice vorbesc de postul din 
Săptămâna Pătimirilor, cu ajunare completă în 
Vinerea și Sâmbăta Mare; post care va fi apoi 
extins la 40 de zile, fiind cunoscut în sec. al 
IV-lea cu denumirea de Postul Sfintelor Paști 
sau Marele Post. Primele norme canonice care 
impun respectarea postului din zilele de mier- 
curi și vineri, precum și a Postului Paștelui, le 
găsim în Can. 69 Ap. Norme similare găsim 
și în Can. 50 Laod. și Can. 56 Trul. În Bise- 
rica Ortodoxă, zilele de post, care trebuie să fie 
observate de către toți credincioșii, sunt: toate 
miercurile și vinerile de peste an, cu excepția 
acelora în care există dezlegare (harţi), anumite 
zile dedicate unor sărbători importante (Înăl- 
țarea Sfintei Cruci — 14 septembrie; Ajunul 
Bobotezei — 5 ianuarie; Tăierea Capului Sf. 
loan Botezătorul — 29 august), precum și cele 
patru perioade mari de post din cursul anului 
bisericesc (Postul Crăciunului; Postul Paștelui 
(7 săptămâni); Postul Sfinţilor Apostoli (luni 
după Duminica tuturor sfinţilor — 29 iunie); 
Postul Adormirii Maicii Domnului (1 august 
— 15 august). Alături de aceste zile de post, 
orice credincios poate să-și asume anumite 
perioade mai scurte sau mai lungi de postire, 
pentru a le aduce jertfă lui Dumnezeu fie ca 
stare de pocăință înainte de primirea Sfintei 
Euharistii, fie pentru invocarea ajutorului 
divin în rezolvarea unor probleme personale 
sau ale celor apropiați lui. 

III. (/izurg.) Sub aspect liturgic, postul este 
lucrarea de mântuire exprimată în cursul unui 
an bisericesc și care este periodizată în funcție 
de marile praznice ale mântuirii. 

EI devine liturgic și, astfel, istoria se îndreaptă 
spre eshafon, iar ca timp al Bisericii se mani- 
festă ca o călătorie înspre Înviere. Credin- 
ciosul, care-și integrează și încadrează viața 
în timpul Bisericii, devine un /omo viazor, 
ce-și trăiește evenimentul existenței într-un 
permanent ritm, pregătire-împlinire. Împli- 
nirea ţine de darurile și de harurile fiecărei 

Liturghii euharistice duminicale și din sărbă- 
tori, iar pregătirea înseamnă orientarea asce- 
tică a întregii vieți morale. Asceza, ca depășire 
și transfigurare a necesității ce robește firea 
lumii, prin nevoile supraviețuirii, este osteneala 
de a deprinde firea cu Învierea. Întrucât prin 
marile Praznice din cuprinsul Anului bisericesc 
(Nașterea, Paștele, Rusaliile etc.) se exprimă 
lucrarea de mântuire pe care Dumnezeu o 
actualizează permanent în lume, participarea 
omului la taina mântuirii solicită pregătire și 
atitudine corespunzătoare. Astfel, viața religi- 
os-morală este integrată și încadrată posturilor 
de peste an și perioadelor liturgice determinate 
de Marile Praznice, respectiv cele ale Irio- 
dului, Penticostarului și Octoihului. Călătoria 
înspre Paște se face pe calea Triodului; perioada 
Penticostarului și cea a Octoihului izvorăsc din 
evenimentul Învierii; Rusaliile, „Paştile de foc”, 
revarsă fiecărei Duminici (1-34 după Rusalii) 
timpul Duhului Sfânt sau timpul Bisericii ca 
timp al lui Hristos. Viaţa morală a credincio- 
sului își împrumută conținutul și dinamismul 
din aceste perioade liturgice. Existența creștină 
este drumul către Învierea care deja a început 
pentru cei integrați în timpul Bisericii. Mora- 
litatea este integrarea și participarea la Învierea 
lui Hristos, însă o participare pe calea ascezei. 
Accesul la Ziua Învierii este cu putință doar 
prin răstignire. lată de ce Liturghia euharis- 
tică duminicală este precedată de postul de 
miercuri și de vineri, iar Paștele de postul și 
perioada Triodului. Asceza are menirea de a 
ne elibera de sub totala dependență de hrană, 
materie și lume. „Sub niciun aspect eliberarea 
noastră nu este una completă. răind încă în 
această lume căzută, în lumea Vechiului Adam, 
fiind parte a ei, încă depindem de hrană. Dar, 
tocmai cum moartea noastră — prin care încă 
trebuie să trecem — a devenit prin moartea 
lui Hristos o punte către viață, hrana pe care 
o mâncăm și viața pe care o susţine poate fi 
viață în Dumnezeu și pentru Dumnezeu. O 
parte din hrana noastră a devenit deja hrană a 
nemurii — Trupul și Sângele lui Hristos Însuși. 
Dar, chiar și pâinea noastră cea de toate zilele, 
pe care o primim de la Dumnezeu, poate fi în 


această viață și în această lume cea care ne 
întărește pe noi și comuniunea noastră harică 
cu Dumnezeu, mai degrabă decât cea care ne 
desparte de Dumnezeu. Numai postirea poate 
realiza această transformare, dându-ne dovada 
existențială că dependența noastră de hrană 
și materie nu este totală, nu este absolută, 
că unite cu rugăciunea, cu harul și cu prea- 
mărirea pot deveni ele însele duhovnicești”. 
Menirea ascezei este de a ne pune în situația 
și posibilitatea abordării hranei, materiei și 
lumii ca elemente duhovnicești, ca modali- 
tăți prin care Dumnezeu ni se împărtășește 
și prin care accedem la Inviere. Postul reașază 
întreaga realitate a vieţii trupești și sufletești 
înaintea lui Dumnezeu și întru Dumnezeu. 
Asceza pedepseşte orice tendință de autono- 
mizare a omului de Dumnezeu și prin aceasta 
redescoperă destinul făpturii: umplerea de 
viaţa Duhului. In postire omul își reîntâlnește 
adevărata sa natură spirituală. 

POSTMODERNITÂTE. Curent cultural de 
actualitate, sincretist și de amploare ce presu- 
pune depășirea tuturor paradigmelor de cultură 
clasică sau tradiţională. 

1. Modernitatea reflexivă sau postmodernitatea. 
Veacul al XX-lea avea să dezică din plin încre- 
derea nelimitată în „ratio” umană, prin însăși 
dinamica cunoașterii rezultată din științele 
pozitive. Descoperirile din domeniul fizicii, 
cum ar fi principiul relativităţii al lui Einstein, 
mecanica cuantică a lui Niels Bohr și Wermer 
Heisenberg, au clătinat naturalismul, mecani- 
cismul și logica universului propuse de moder- 
nitate, arătând că natura și cosmosul sunt 
realități pline de surprize, sunt un complex al 
relațiilor dinamice care se realizează continuu, 
iar nu un mecanism rigid ce ar putea fi compre- 
hensibil total în descrierile rațiunii științifice. 
Caracteristic pentru știința „post-modernă” 
este eliberarea de concepte definitive impuse 
ca adevăruri obiective. Științele post-moderne 
insistă asupra relației dinamice între întreg 
și parte. În locul entităților individuale sunt 
conceptualizate interacțiunile. Astfel, se contu- 
rează o paradigmă științifică inter-relațională, 
fluidizată, în care există o strânsă interdepen- 
denţă între domenii. 

Paradigma științifică pe care o propune fizica 
cuantică ne situează în post-modernitate. 
Universul nu mai este o simplă mașină care 
funcționează după niște legi precis predeter- 
minate. Așadar, noua paradigmă științifică 
a sec. al XX-lea pune sub semnul întrebării 
temeiurile pe care s-a consacrat modernitatea. 
Toate „marile naraţiuni”, care legitimau o 
lume a temeiurilor, se văd amenințate cu diso- 
luţia. Se propune trecerea de la „gândirea tare” 
(raţionalistă, în mod absolut obiectiv până la 
epuizarea realităţii în concepte definitive), la 
așa-numita „gândire slabă”. Aceasta se dorește 
a fi „un mod de a descrie o situaţie generală a 
gândirii care indică diminuarea unei concepții 
realiste, în sens forte a ființei, unei concepții 

convenţionale, comunicaţionale, istoriste, în 
sens slab, a fiinţei” (Gianni Vattimo). Vorbim 
despre sfârșitul modernității sau despre isto- 
virea lumii moderne și despre post-moderni- 
tate. Există păreri împărțite asupra sfârșitului 
modernităţii și debutului postmodernității. 
G. Vattimo, ].F. Lyotard, Pierre Gisel, Patrick 
Evaard, Virgil Nemoianu, Mircea Cărtărescu 
ș.a., propun folosirea termenului de postmo- 
dernitate, ca etapă post-modernă. Ei consideră 
că modernitatea s-a epuizat, s-a istovit, că nu 
mai are ce oferi, și că în toate domeniile exis- 
tenței și-a dovedit limitele. Lazăr Vlăsceanu, 
H.R. Patapievici preferă termenul de moder- 
nitate târzie sau modernitate reflexivă, pornind 
de la ideea că nu există nimic în postmoderni- 
tate care să nu fi fost mai întâi în modernitate. 
Ceea ce cu adevărat s-a epuizat în moderni- 
tate, pentru a deveni postmodernitate, nu este 
modernitatea însăși, ci aspectele ei exterioare. 

Postmodernitatea se situează la limitele proce- 
sului de modernizare, ca trecere la o ordine 
culturală și socială nouă, cu principii de orga- 
nizare diferite cauzate de schimburile geo-po- 
litice recente. Ea apare în spațiul globalizării 
(lumea este o piață globală), al modernizării 
mijloacelor de comunicaţie (internet), al plura- 
lismului haotic, al ideologiilor de tot felul și 
al relativismului moral absolut. Postmoderni- 
tatea este decizia modernității, ajunsă într-o 
explicaţie critică cu sine însăși (Pierre Gisel și 
Patrick Evaard), de a nu mai accepta certitudi- 
nile convenţionale, cu caracter universalist, cu 
care s-a definit modernitatea clasică. Soluția 
pentru modernitatea ajunsă în criză nu va fi 
însă rămânerea, prin accentuare, în cadrele 
temeiurilor pe care modernitatea le-a consa- 
crat, pentru că aceasta ar însemna o soluţie 
nihilistă la o traumă tot nihilistă și, deci, o 
afundare într-o modernitate încă și mai rea. 
Pe de altă parte, negarea principiului fondator 
al modernităţii — „Dumnezeu este mort” — ar 
însemna ieșirea din modernitate sau renunțarea 
modernităţii la sine. Așadar, explicaţia critică 
cu sine însăși a modernităţii, pune moderni- 
tatea într-o dilemă fără soluţie: fie acceptarea 
postmodernităţii recesive, ceea ce ar duce la 

scufundarea într-o încă și mai rea moderni- 
tate, fie la renunțarea modernității la temeiul 
ci fondator, frigul metafizic, ceea ce ar însemna 
negarea de sine a modernităţii și întoarcerea la 
lumea pe care a negat-o și împotriva căreia s-a 
construit. „Singurul mod de a depăși moderni- 
tatea este să te situezi în negarea principiului 
ei fondator — „Gott ist tot”. Cu adevărat, în 
afara modernităţii nu se află decât cel pentru 
care afirmația „Viu este Dumnezeul nostru” a 
devenit o realitate istorică necesară. Aici, fiecare 
cuvânt este important. Contează atât faptul că 
Dumnezeu este, că Dumnezeu, care este prin- 
cipiul universal, este Viu, că Dumnezeu este 
Domnul și că este al nostru, al oamenilor vii, 
muritori, concreți, irepetabili. Nu „zeul” și nici 
„zeii” ne mai pot salva. Ci numai Dumnezevw”. 
Trebuie însă observat că o astfel de așezare în 
ecuație a problemei (zerfizm non dazur) ţine tot 
de „logica obiectivă” a modernităţii. 

2. Noua gnoză și reîntoarcerea sacrului. O temă 
majoră pe care modernitatea reflexivă o abor- 
dează, în cadrul problematizării sale interne, 
este legată de o revenire în forță a simbolului 
sacru în câmpul social sau de o revrăjire a lumii. 
Avem de-a face cu un fenomen complex, care 
nu suferă explicaţii facile și unilaterale și care 
invită la o cercetare atentă. Mai întâi trebuie 
întrebat despre care sacru (simbol) este vorba? 
Modernitatea târzie este inundată de ceea ce 
se ascunde sub formele ocultismului, astrolo- 
giei, spiritismului, parapsihologiei, clarvizi- 
unii, ficțiunile științifice și multe altele. Toate 
acestea par a fi o revanșă a iraționalului împo- 
triva modernităţii seculare, care a stat sub 
semnul unui raționalism excesiv ce a înlăturat 
la periferia societăţii formele religioase tradiți- 
onale. Reculul considerabil al sacrului, ca sacru 
obiectivat în forme tradiţionale, recul impus 
prin liniile de forță ale modernităţii inițiatoare 
și consacrate, a transferat manifestările sacrului 
la nivelul experienței subiective. Irăirea 
sacrului la nivel subiectiv este însă marcată de 
individualism și naturalism, ca teze-premise ale 
modernităţii. Aceste teze sunt prin excelență 
antropocentrice și construiesc un om lipsit de 
transcendență. Recuperarea sacrului, pentru 


un astfel de om, va însemna mai degrabă un 
exercițiu magic, prin care încearcă să-și supună 
lumea, decât o perspectivă ce ia în ecuație 
Revelația și întoarcerea la Tradiţia religioasă 
istorică. Postmodernitatea va înregistra, pe 
această linie, o religiozitate ce se consumă în 
datele și orizontul lumii imanente. Va proli- 
fera ocultismul, ale cărui practici nu vor fi o 
încercare de integrare a omului și a vieţii într-o 
ordine transcendentă-divină, ci, dimpotrivă, 
o încercare de subordonare a forțelor para și 
iraționale la problematica de aici și de acum 
a existenţei. Opţiunea postmodernă pentru o 
știință deschisă, permeabilă unei unificări cu 
multiple forme de cunoaștere, implică riscul 
unor sincretisme. Punându-se problema dialo- 
gului dintre religie și știință, s-a alunecat într-o 
direcție sincretistă, panteistă și neognostică, 
care pare a oferi mirajul unei cunoașteri unitare 
a realității, cunoaștere din care niciun tip de 
experiență nu trebuie exclusă. Această nouă 
gnoză tinde „să unifice totul de la matema- 
tică la politică, de la fizică la misticele orien- 
tale, de la ecologie la teorii feministe” (Adrian 
Lemeni, Pr. Răzvan Ionescu). Ea adună la un 
loc, într-un mod amalgamic, multiple teorii 
din diferite domenii în cadrul cărora știința își 
diluează autoritatea și identitatea consacrată, 
devenind o naraţiune printre altele. Se ajunge 
la dificultatea de a mai distinge între fapt și 
ficțiune, între real și superstiție, toate având în 
discursul postmodern același statut și aceeași 
valoare. În această situație, discursul științific 
este adesea construit social, interferând cu poli- 
ticul, lipsindu-i exactitatea și rigoarea științi- 
fică. Avem de-a face, tot mai accentuat, cu o 
combinaţie între știința modernă și misticele 
orientale (hindusă, budistă, taoistă), combinaţie 
în care aceste mistici sunt „îmbrăcate”, adică 
prezentate, într-un limbaj și haină „științifică”. 
Insatisfacția occidentalilor în fața propriei lor 
tradiții creștine promovează o lipsă de interes 
față de creștinism și o orientare sincretistă 
înspre misticele orientale. Bruno Wurtz afirmă 
că mișcarea New Age este principalul agent al 
lumii postmoderne care orientează prin exce- 
lență spre un sincretism cras, bazat pe misticele 

orientale și spre o sinteză dintre știința occi- 
dentală, tehnologia instrumental-expansivă și 
practicile meditativ-ziditoare, dintre individu- 
ația rațională și mio mysfica. Această formulă 
sincretist-panteistă de reîntoarcere a sacrului 
în lumea occidentală este denumită „revră- 
jire” a lumii. Fa apare ca o contrapondere și ca 
un răspuns la „des-vrăjirea” lumii propusă de 
modernitate, ca o întoarcere la matricea inițială 
panteistă în care cosmosul nu mai este sesizat 
dreptun obiect inert, ci un organism viu. Revră- 
jirea lumii se dorește o re-sacralizare a naturii 
și o întoarcere la cultul Naturii Mame. Omul 
postmodern este, astfel, o replică la pomo faber al 
modernității, care obiectualizase neutru natura 
și lumea. E] se descoperă pe sine drept purtă- 
torul unui univers spiritual capabil să actuali- 
zeze în trupul lui și asupra naturii forțe miracu- 
loase. Astfel, umanitatea postmodernă desco- 
peră lumea „imaginilor lăuntrice”. Și aceasta, 
„nu de către câţiva harismatici și mistici, nu 
de către elemente mediate ce practică magia și 
alte exerciții oculte, ci de către cvasitotalitatea 
societății mondiale actuale. Această descope- 
rire are loc treptat, se manifestă în afirmarea 
tot mai insistentă a rolului viziunii, imaginaţiei, 
kinesteziei, al calităţilor reflectoare, antecon- 
ceptuale ale spiritului, iar odată cu acestea a 
rolului extraordinar al tehnicilor conștient-me- 
tafizice care mizează pe restabilirea funcționali- 
tății, acum încă reprimate, a emisferei cerebrale 
drepte. Opinia oamenilor de știință este tot mai 
rar defavorabilă „parapsihologiei”, domeniu pe 
care nu-l mai califică deloc ca „neo-superstiție”, 
ci, dimpotrivă, îl definește frecvent ca tehnică a 
modelării lăuntrice de lumi exterioare”. Omul 
de știință occidental contemporan pare tot mai 
dispus a-și acomoda (sau chiar subordona) actul 
cercetării științifice unei viziuni mitologice 
asupra lumii. „Integrat în mișcarea New Age, 
omul de știință este concomitent „vrăjitor”, 
atunci când folosește reprezentările animiste, 
mituri și clișeele gnostice, fără să precizeze 
dacă o face metaforic sau definitoriu. Pe de 
altă parte, „vrăjitorii”, respectiv cei care prac- 
tică preferențial ocultismul, îmbrățișează astăzi 
în chip diletant astronomia, biologia, fizica, 

electronica etc., reinterpretându-și domeniul 
fie cu demonstraţia experimentului repetabil, 
fie cu persuasiunea experienței transpersonale, 
susținută de tot mai multe mărturisiri și confe- 
siuni personale. 

Această încercare de susţinere reciprocă 
(misticul și fizicianul ajung la aceeași concluzie, 
unul pornind de la lumea interioară, celălalt 
de la cea exterioară) și de exprimare a unui 
domeniu prin termenii celuilalt, respectiv 
știința se integrează orizontului mistic, iar 
mistica se argumentează și exprimă „știin- 
țific”, nu face decât să creeze o mare confuzie 
în conștiința și așa alienată a omului contem- 
poran. Întrucât mistica orientală este panteistă 
(Brahman, absolutul obiectiv, și Atman, abso- 
lutul subiectiv, sunt identici), omul de știință, 
ce se apropie de taina universului prin grilele 
misticii, va sfârși și el tot în panteism: „vidul 
cuantic este identificat cu vidul taoist, mișcarea 
subatomică este identificată cu dansul lui Shiva, 
nonseparabilitatea cuantică este echivalentă cu 
unitatea conceptelor de Ying și Yang”. Această 
„armonizare” dintre știința și tehnologia occi- 
dentale cu mistica orientală panteistă, la care 
se adaugă mitologia antică (ocultă) realizează 
noua formulă a lumii postmoderne, respectiv 
reîncifrarea magică a lumii. În grilele acesteia 
se desfășoară noua gnoză religioasă care nu 
este altceva decât reinstaurarea în lume a păgâ- 
nismului cu întreg edificiul filosofic gnostic 
(Marko Ivan Rupnik), care şi-a găsit un aliat 
în noul limbaj științific prin care se exprimă 
(Ghislain Lafont). În reîntoarcerea sacrului, la 
sfârșit de modernitate, avem de-a face așadar 
și cu vechiul gnosticism renăscut într-o formă 
cvasi-științifică. Neopăgânismul ce a invadat 
lumea post-modernă și care constituie miezul 
sacrului revenit în spaţiul occidental își exprimă 
temele mistice nu într-un limbaj teologic, 
ci ştiinţific, determinând prezența masivă în 
societatea contemporană a „magiei științifice” 
(Nikolai Berdiaev). Toate acestea exprimă o 
spiritualitate de factură new-age-istă, a cărei 
țel este înlăturarea creștinismului din Europa 
și reinstalarea vechilor credințe indo-europene. 
Trebuie remarcată, în egală măsură, resuscitarea 

interesului față de spiritualitățile tradiționale 
care, astăzi, aparțin pe deplin memoriei religi- 
oase a Occidentului: budismul, hinduismul, ca 
și islamul și iudaismul (Jean Vernette). Acest 
lucru este deosebit de evident în mijloacele de 


comunicare mass-media. 

Paradigma holistă sau revrăjirea vărsătorului, Ed. de Vest, 
Timișoara, 21994. 

Vasile Vlad 


POTCĂP. (slav. poukapu) Acoperământ al 
capului, de formă cilindrică, fără borduri, de 
culoare neagră, purtat de preoții și călugării orto- 
docși. Are forma unui cilindru înalt de 10-15 
cm, cu pereţii tari, îmbrăcat cu stofă sau catifea. 

După rangul clerical, potcapul are marginea 
superioară de culoare neagră, roșie sau violetă. 
Potcapul purtat de călugări are culoare neagră 
și se mai numește și comanac. Când participă la 
serviciul divin, călugării își acoperă potcapul cu 
un văl ce atârnă pe spate, numit cami/aftă, de la 
numele original Fa/imajfkion (din care deducem 
că acoperământul pentru cap ar fi fost confec- 
ționat din păr de cămilă — hammi/os). În Biserica 
Ortodoxă Română, ţinuta oficială a Patriarhului 


este totdeauna de culoare albă. 

Bibliografie. BRAnrșrE, Ene, BRANIȘTE, Ecaterina, Diczi- 
onar Enciclopedic de cunoștințe religioase, Ed. Diecezană, 
Caransebeș, 2001. 


Cezar Pelin 


POTIR. Vas liturgic, de forma unui pahar 
sau unei cupe cu picior, de mărimi diferite, 
făcut din metal prețios (aur sau argint aurit), 
fiind un obiect sfânt, în care la Proscomidie se 
pune vinul și apa, fiind astfel pregătite pentru 
prefacerea lor în Sângele Mântuitorului și 
apoi pentru împărtășirea credincioșilor din 
cadrul Sfintei Liturghii. În trecut, denumirea 
de „potirion” se referea mai mult la conținutul 
Sfântului Potir; pentru vasul în sine se foloseau 
mai mult termenii din uzul zilnic pentru noți- 
unea de pahar: ultimul termen grecesc a dat în 
limba latină cuvântul ca/ix, care este termenul 
consacrat în Apus pentru pofirul liturgic, fiind 
transmis în diverse forme în limba popoarelor 
încreștinate pe filieră romană (franceză — ca/ice; 
spaniolă — ca/iz; engleză — chafice; germană 
— Kelch, Opferkelh etc.). Termenul grecesc 
potir sau potirion s-a impus în exclusivitate 
în limbajul liturgic al popoarelor ortodoxe. 
Termenul de potir (pofirion) este cel folosit 
de Sfinţii evangheliști, referindu-se la potirul 
folosit de Mântuitorul Hristos la Cina cea de 
Taină, acesta impunându-se în limbajul liturgic 
al Bisericii Ortodoxe. De altfel, potirul a fost 
nelipsit de la „frângerea pâinii”, Sf. Apostol 
Pavel referindu-se în epistolele sale la „paharul 
binecuvântării” (7 Co 10, 16, 21: „Paharul bine- 
cuvântării pe care îl binecuvântăm, nu este, 
oare, împărtășirea cu Sângele lui Hristos?”). 

În vechime, când numărul credincioșilor care 
se împărtășeau era foarte mare, se întrebuințau 

mai multe potire, dintre care în unele se turna 
vinul adus de credincioși ca dar pentru săvâr- 
șirea Sfintei Liturghii, în altul se punea vinul 
necesar pentru sfințirea lui din cadrul prefa- 
cerii euharistice, fiind folosit numai de către 
preoți, iar altele erau folosite numai pentru 
împărtășirea credincioșilor, fiind întrebuințate 
și purtate de către diaconi, ele având și toarte. 
Exista, de asemenea, un potir special, folosit 
pentru împărtășirea neofiților. În timp însă, în 
Răsărit, s-a stabilit folosirea unui singur potir la 
Sfânta Liturghie. Acest fapt, adică împărtășirea 
dintr-un singur potir, arată unitatea Sângelui 
și comuniunea duhovnicească a celor care se 
împărtășeau, așa cum subliniază și textul din 
Liturghia Sf. Vasile cel Mare: „iar pe noi pe toți 
care ne împărtășim dintr-o pâine și dintr-un 
potir, să ne unești prin împărtășirea aceluiași 
Duh Sfânt”. La Bisericile unde se împărtă- 
șesc foarte mulți credincioși sunt încă folosite, 
până astăzi, mai multe potire pentru aceasta. La 
început, potirele întrebuințate în cadrul rându- 
ielilor liturgice nu se deosebeau cu nimic de 
paharele întrebuințate în viața zilnică pentru 
băut. De aceea, ele aveau forme și dimensiuni 
foarte variate. În primele secole au existat chiar 
și potire fără picior. Ca formă, putem deosebi 
un tip clasic de potir, predominant până prin 
sec. al VI-lea, altul bizantin, predominant în 
Răsărit după sec. al VI-lea, și altul roman. Ca 
materii pentru potire erau folosite: lemnul, 
onixul, piatra, fildeșul, marmura, alabastrul, 
sticla, aurul sau argintul. 

Odată cu dezvoltarea artei creștine (sec. al 
IV-lea), se constată preocuparea de a împo- 
dobi și ornamenta cupele potirelor cu un 
decor sculptural sau iconografic din ce în ce 
mai variat. Astfel, încă din sec. II-III, Lertu- 
lian amintește despre potire pe a căror cupe 
de sticlă se picta chipul Bunului Păstor. Mai 
târziu, pe cupele potirelor de metal era gravat 
chipul Mântuitorului, al Sfinţilor Apostoli 
sau Cina cea de Taină, împărtășirea Apos- 
tolilor, simboluri sau preînchipuiri euharis- 
tice vechi-testamentare, episoade din viața 
și activitatea Mântuitorului, chipuri de sfinți 
sau îngeri. Printre aceste chipuri se puteau 


DICȚIONAR DE TEOLOGIE ORTODOXĂ 


observa motive ornamentale diverse, vegetale 
(frunze de acant sau frunze de viţă de vie), 
geometrice (cadre de arhitectură), păsări și 
animale simbolice sau flori. Unele potire erau 
împodobite cu perle și pietre scumpe, emai- 
luri sau filigrane. Se gravau, de asemenea, pe 
ele inscripţii, precum: „Beţi dintru acesta toți, 


acesta este sângele Meu ...”. 

Bibliografie. AMBROZIE AL MILANULUI, SF., Despre Sfn- 
fele Taine, în coll. PSB 53, trad. E. Braniște, Ed. Institu- 
tului Biblic și de Misiune al Bisericii Ortodoxe Române, 
București, 1994; BRANIșTE, Ene, BRANIȘTE, Ecaterina, 
Dicţionar enciclopedic de cunoștințe religioase, Constituţiile 
Apostolice, VIII, 12; loan GuRă DE AUR, SF. „Omilia L la 
Evanghelia după Matei”, în coll. PSB 23, trad. D. Fecioru, 
Ed. Institutului Biblic și de Misiune al Bisericii Orto- 
doxe Române, București, 1994; Leceao, H., „Calice”, 
în: Dicfionaire d Archeologie Chretiene et de la Liturgie, 
2/1602, pp. 1637-1638; SOCRATE, SCOLASTICUL, Îsforia 
bisericească VII, 21, în PG 57, col. 781. 


Lucian Farcașiu 


POTNOJĂ. (slav. po/noja — sub picioare) Covor 
rotund, cu caracter liturgic, folosit numai în 


timpul slujbelor la care participă arhiereul, pe 
care este brodat un vultur bicefal. v. VULTUR. 


Dumitru Vanca 


PRÂPORI. (zar. PRÂPURI) Steag bise- 
ricesc, pictat cu imagini de sfinți sau scene 
biblice, cu hramul bisericii respective, prevăzut 
în vârf cu o cruce, și care este purtat în fruntea 
unui cortegiu de înmormântare sau la diverse 
procesiuni. 

Praporii simbolizează steagul lui Hristos în 
jurul căruia se află adunați credincioșii, spre 
a fi protejaţi, în lupta împotriva păcatului, a 
vrăjmașilor văzuţi și nevăzuți; semnifică biru- 
ința lui Hristos împotriva morţii. În acest sens, 
amintim faptul că, în icoana Învierii, de multe 
ori Hristos este pictat ținând în mână un steag. 
Originea praporului urcă în istorie până la 
Constantin cel Mare, care, în urma vedeniei, a 
cusut semnul Sfintei Cruci pe steagurile sale, 
ieșind astfel învingător în lupta cu Maxenţiu. 
În biserică, praporii se păstrează în pronaos. 
Bibliografie. BRAnIșrE, Ene, BRANIȘTE, Ecaterina, Diczi- 
onar Enciclopedic de cunoștințe religioase, Ed. Diecezană 


Caransebeș, 2001. 


Cezar Pelin 

PRÂVILĂ. (Slav. pravilo) Colecţie sau corp 
de legi cu caracter civil și bisericesc (nomoca- 
noane), folosite atât în viața bisericească, cât și 
în cea de stat și care constituie un izvor impor- 
tant de drept canonic și civil, făcând trecerea de 
la dreptul nescris la cel scris. 

În scopul consolidării statului feudal și al 
centralizării puterii, domnii erau interesați 
să introducă noi regulamente juridice și să le 
asigure un caracter uniform, spre deosebire de 
obicei, care prezenta unele trăsături specifice de 
la o regiune a alta. Pravilele bisericești prezintă 
un caracter oficial, căci ele au fost întocmite 
din ordinul domnului și al mitropolitului și 
pe cheltuiala lor. Dispoziţiile din pravile erau 
impuse atât clerului, cât și laicilor, în dome- 
niul religios propriu-zis și în domeniul juridic, 
considerându-se că reglementările de drept 
civil, penal sau procesual țineau tot de dome- 
niul religios. Pravilele bisericești au avut astfel 
o finalitate practică, fiind aplicate în activitatea 
tuturor instanțelor. 

"Toate pravilele românești au ca izvor principal 
colecţiile canonice bizantine. Influenţa bizan- 
tină asupra primelor pravile bisericești apărute 
pe teritoriul țării noastre a fost exercitată în 
forma limbii slavone. Pe la jumătatea sec. al 
XVI-lea, pravilele încep să fie redactate și în 
limba română. Pravilele scrise în limba slavonă 
sunt următoarele: Pravila de la Târgoviște 
(1452), Pravila de la Putna (1581), Pravila de la 
Mănăstirea Bistriţa — Moldova (1618), Pravila 
de la Galaţi (cca. 1710), Pravila de Mănăstirea 
Bistriţa — Oltenia (1636). Cele mai importante 
pravile românești tipărite în limba română au 
fost următoarele: Pravila de la Ieud sau Pravila 
lui Coresi (Brașov, 1563), Pravila Mică sau 
Pravila de la Govora (1640-1641), Șapte Taine 
ale Bisericii sau Pravila pre scurt aleasă (1644), 
Carte românească de învățătură de la Pravilele 
împărătești sau Pravila lui Vasile Lupu (1646), 
Îndreptarea Legii cu Dumnezeu sau Pravila 
Mare (1652). 


Bibliografie. Bujoneanv, I.M., Pravila bisericească 
(numită cea mică) și Pravi/a /ui Mateiu Basarab cu 
canoanele sânilor apostoli (Îndreptarea legei), Bucuresci, 
Tipografia Academiei Române, 1884, CERNEA, Emil, 
Morcur, Emil, Istoria Statului şi Dreptului românesc, 


București, Casa de editură și presă „Șansa” S.R.L., 199%; 
Foca, loan N., Originile Dreptului scris în Biserica Orto- 
doxă Română, Sibiu, 1969; Foca, loan N., Din istoria 
Dreptului românesc, vol. L-Il, Sibiu, 1993; Foca, loan 
N., Drept Canonic Ortodox. Legislaţie şi administraţie bise- 
ricească, vol. I, Ed. Institutului Biblic și de Misiune al 
Bisericii Ortodoxe Române, București, 1990; Îndreptarea 
Legii (1652), Ed. Academiei, București, 1962; SPULBER, 
C.A., Cea mai veche pravilă românească, Cernăuţi, 1930. 
loan Cozma 


PRĂZNIC. v. SĂRBĂTOARE. 


PRAZNICĂR. Catapeteasmă, icoana prazni- 
celor, a sărbătorii zilei liturgice. Poate însemna 
și Minei prescurtat (vezi Antologhion — carte 
bisericească cu slujbele diferitelor praznice). 
Praznicar poate avea și un alt înțeles: în unele 
părți este denumirea unei încăperi anexe, de pe 
lângă biserică, în care se săvârșesc slujbele de 


parastas sau pomenire a celor adormiți. 
Bibliografie. BRanișrE, Ene, BRANIȘTE, Ecaterina, Dicfi- 
onar Enciclopedic de cunoștințe religioase, Ed. Diecezană 
Caransebeș, 2001. 


Cezar Pelin 


PREACINSTIRE. (dezambig. PREACIN- 
STIREA MĂICII DOMNULUI) Denu- 
mire prin care definim cinstirea adusă Maicii 
Domnului care este mai înaltă decât cinstirea 
acordată sfinţilor, deoarece Persoana Maicii 
Domnului depășește prin curăția ei și prin 
harul dăruit de Dumnezeu întreaga făptură. v. 
IPERDULIE. 


PREDESTINĂȚIE.  Concepţie potrivit 
căreia nu există întâmplare, ci toată suita de 
evenimente ale realității au fost premeditate, 
astfel încât este inutilă orice alegere sau mani- 
festare de libertate. 

Aceasta este întâlnită atât în filosofie, cât și în 
teologie. În acest sens teologic, predestinația 
este concepția potrivit căreia oamenii se mântu- 
iesc discreționar, în funcție doar de decizia lui 
Dumnezeu, și nu datorită voinţei sau efortului 
uman. Predestinaţia anulează libertatea omului 
de a se mântui, rezervând doar lui Dumnezeu 
rolul teandriei. Prin aceasta, predestinaţia se 
acordă concepției deiste despre lume, unde 

creaţia are o autonomie maximală și cvasi-me- 
canică față de Creator. Predestinaţia este o 
concepție specifică confesiunii protestante. 
Aceasta a apărut ca reacţie la inițiativele Bise- 
ricii Romano-Catolice medievale de a condi- 
ționa intrarea în rai de plata „indulgențelor” 
emise de aceasta. În mod cert, predestinația 
este o învățătură lipsită de temei revelațional, 
neputându-se niciodată pretinde sau insinua 
vreo încălcare a libertăţii umane. Predestinaţia 
apare sub forma ideii că Dumnezeu este Cel ce 
mântuiește dincolo de opinia Bisericii despre 
mântuire, Biserică ce este compusă din oameni 
supuși greșeli, inclusiv erorii speculative că în 
mod natural nimeni nu știe ce este dincolo de 
moartea trupului. Predestinaţia apare, deci, ca 
o judecată umană limitată, bazată pe statistici 
și mai puțin bazată pe Revelația dumnezeiască. 
Teologia clasifică două tipuri de predestinaţie: 
relativă și absolută. Predestinaţia absolută este 
sesizată doar în cadrul sistemului reformat al 
lui Jean Calvin, care susţine că mântuirea este 
decretul absolut al lui Dumnezeu, prin urmare 
efortul omenesc fiind nul. Predestinaţia relativă 
este întâlnită în special în cadrul lutheranis- 
mului și al celorlalte forme de reformă, unde se 
are în vedere decretul veșnic al lui Dumnezeu, 
dar contează și efortul omului doar sub forma 
actului credinței. Astfel, conform predestina- 
ției relative se mântuiesc doar cei care cred în 
Hristos, fără o altă formă de efort pus în prac- 
tică. Prin aceasta, nu se insistă deloc asupra 
unor chestiuni la care au insistat Părinţii Bise- 
ricii și mai ales Părinţii pustiei: despătimirea. 
Conform predestinaţiei, omul este complet, așa 
cum este acum, găsindu-se doar eronat într-o 
divergență cu Dumnezeu. Această eroare de 
percepţie se datorează greșeli lui Adam. Deci, 
conform acestora, Dumnezeu este Cel care 
decide în locul omului, nefiind importantă 
despătimirea sau vreun efort ascetic. 

Teologia protestantă mai nouă revine însă 
la o formă de predestinație și mai moderată, 
apropiată de doctrina romano-catolică, unde 
libertatea omului are o însemnătate minoră, iar 
despătimirea este înțeleasă doar ca regulă de 
conviețuire tolerantă cu aproapele, fie ca regulă 


DICŢIONAR DE TEOLOGIE ORTODOXĂ 


de viețuire morală. De aici a rezultat celebra 
aporie kantiană a necunoașterii originii și ființei 
legii morale din om. 

O concepţie fundamental creștină are o 
aparentă similaritate cu predestinaţia: aceasta 
fiind preștiința lui Dumnezeu. Este posibil 
ca predestinația protestantă să fi pornit de 
la o înțelegere deficitară a preștiinței lui 
Dumnezeu, din faptul că Dumnezeu dacă 
preștie, este lesne de înțeles că acționează în 
funcţie de preștiința Lui și mai puțin în funcție 
de libertatea omului. lar o idee că Dumnezeu 
preștie totul, dar se preface că nu știe, tocmai 
pentru a lăsa libertatea creaturală manifesta- 
bilă, este o chestiune socotită speculativă. De 
aceea, din admiterea preștiinței lui Dumnezeu 
lucrative decurge normal, în absența unei 
hermeneutici harice, predestinaţia. Probabil 
că ideea conlucrării dintre Dumnezeu și om a 
fost o chestiune sensibilă mai ales în gândirea 
scolastică timpurie, unde mințile curioase de 
ispitire a adevărului decât de posesia lui spre 
mântuire și-au pus problema concurenței 
dintre harului lui Dumnezeu și efortul uman. 
Acest lucru se întâlnește în mistica lui Meister 
Eckhart, unde harul solicită omului, în deme- 
rsul ascetic, o schimbare dincolo de statutul lui 
uman. Dumnezeu cere omului, prin schimbarea 
lui, ceva ce nu este uman, deci deposedarea 
de identitatea lui umană. Se pare că teologia 
apuseană nu a insistat suficient pe teologia 
maximiană a căderii în păcat, a firii corupte de 
consecinţele greșelii lui Adam, și a considerat 
că ceea ce este căzut din fire pare ceva normal 
firii, iar restabilirea firii originare în Hristos, 
prin asceză, ar fi ceva inuman sau un atentat 
la integritatea omului. Chestiunea este foarte 
sensibilă și s-a concretizat adesea în crești- 
nismul romano-catolic cu un capitol teologic 
intitulat: „Raportul dintre har și libertate”. 
Acesta a fost abordat îndeosebi de teologia 
scolastică tomistă și post-tomistă, prin vocile 
lui Francisco Suarez, loannes Gaetanus, Luis 
de Molina. Dacă Toma de Aquino susţinea 
preeminența harului asupra voinței, iar Molina 
importanța capitală a libertății umane, aproape 
de catarism, doctrina congruistă a lui Suarez 

considera că harul și libertatea sunt chestiuni 
însemnate și care se raportează egal una la alta. 
Doctrina congruistă se apropie mai mult de 
concepţia ortodoxă despre harul lui Dumnezeu 
și libertatea omului, unde harul se manifestă în 
aceeași măsură în care și libertatea este pusă 
în lucrare. Raportul dintre har și libertate are 
ca fundament posibilitatea teandriei, iar în 
creștinismul ortodox ele nu sunt concurente 
sau divergente, ci firesc conlucrătoare. Predes- 
tinația are la bază lipsa de sesizare a harului 
de către cei necredincioși. Harul devine sesi- 
zabil prin credință și împlinirea poruncilor. 
Din acest motiv, teologia ortodoxă nu resimte 
necesitatea punerii în raport a harului și liber- 
tăţii. În concepția ortodoxă, predestinaţia nu 
există, deși două dintre textele Sf. Scripturi se 
conturează aparent ca argumente ale acesteia. 
„Prehotărârea” din textul de la Rm (8, 29-30) 
este de fapt o manifestare chenotică a lui 
Dumnezeu de a veni în întâmpinarea celor pe 
care-i preștie că vor colabora cu harul Lui și 
vor intra în comuniune cu El. Prin acest text, 
ca și prin alegerea prorocilor încă înainte de se 
naște, Dumnezeu intervine anticipativ pentru 
viaţa omului, mai ales dacă acesta va căuta 
pe Dumnezeu. În sensul voinței de a mântui 
pe oameni, Acesta intervine în viaţa omului 
până la limita libertăţii acestuia, sau cel puțin 
până la măsura în care și persoanele umane își 
doresc comuniunea cu Acesta, după fiecare caz 
în parte. Dezvăluirea Lui anticipativă este un 
semn al manifestării libertăţii Lui dumneze- 
iești în plan iconomic, ca răspuns anticipativ 
la libertatea celor ce vor voi să lucreze „după a 
Lui bunăvoință”. Prehotărârea din textul de la 
Rm (8,29) mai poate face referință și la drepții 
de dinainte de Întruparea Cuvântului, care 
poartă chipul Fiului, ei fiind hotărâți dinainte 
de Întrupare să poarte acest chip. 

Bibliografie. Aquino, ToMA DE, Summa 7heologiae, 
Ed. Humanitas, 2002; AucusrIn, DE Hrppona, De 
libero arbitro, Ed. Logos, 2006; loan DamascHIn, SF., 
Dogmatica, Ed. Scripta, 1996; STĂNILoAE, Dumitru, 
Teologia dogmatică ortodoxă, vol. Il, Ed. Institutului 
Biblic și de Misiune al Bisericii Ortodoxe Române, 


București, 2005. 
Mihai Burlacu 


PREDICATOR. (lat. praedicator — “vestitor) 
Persoana care rostește un discurs, conducătorul 
unei comunități religioase creștine. Din punct 
de vedere omiletic, predicatorul este slujitorul 
consacrat care transmite credincioșilor învățătu- 
rile dumnezeiești, în scopul luminării minții, a 
sensibilizării inimii și a înduplecării voinței spre 
fapte bune, în vederea mântuirii. Sub influența 
limbii slavone, literatura omiletică a înregistrat și 
termenul de „propovăduitor” (sl. propovediniki), 
de unde și expresia „a propovădui”. 

Scurt istoric: predicatori în Vechiul Testament; 
Mântuitorul Hristos — Învățătorul desăvârşit; 
kerigma apostolică. Încă de la începutul istoriei 
neamului omenesc, în pofida căderii păcatului 
strămoșesc, legătura între Ziditor și făptura Sa 
nu s-a întrerupt. Dumnezeu a vorbit oamenilor 
necontenit și i-a ajutat să se ridice la „starea cea 
dintâi”, adevărul Lui fiind întotdeauna mărtu- 
risit. A existat, deci, continuu, o revelaţie a voii 
Lui, făcută conștiinței neamului omenesc, care 
a fost comunicată, interpretată și întărită prin- 
tr-o lucrare omenească conștientă și indepen- 
dentă, deși condusă în chip supranatural. 
Interpreţii voinței și cuvântului lui Dumnezeu, 
care au explicat uneori mai limpede, alteori 
mai obscur, se pot numi pe bună dreptate 
predicatori, deoarece ei au vestit cuvântul lui 
Dumnezeu, pregătind omenirea pentru întru- 
parea Mântuitorului lisus Hristos. Evident, ne 
ducem cu gândul la proroci, după mărturisirea 
Sf. Apostol Pavel: „După ce Dumnezeu odini- 
oară, în multe feluri și chipuri a vorbit părin- 
ților noștri prin proroci, în zilele acestea mai 
de pe urmă ne-a grăit nouă prin Fiul” (Eor 1, 
1-2). Să nu-i uităm însă pe predecesorii lor, 
între care mai însemnați sunt Noe, Moise și 
Aaron, dar, alături de ei, și alți slujitori ai învă- 
țăturii. Deși darul profeţiei nu era ereditar ca al 
preoţiei, prorocii s-au apropiat mai mult decât 
preoţii Legii vechi de propovăduitorii predicii 
creștine, fiind învățătorii propriu-ziși ai popo- 
rului. “Tematica prioritară a propovăduirii lor 
avea în vedere două coordonate: ponozeismul/ şi 
mesianismul. 

Mântuitorul lisus Hristos este modelul desă- 
vârșit al predicatorilor. EI vorbea ca „Unul care 

are putere, iar nu cum îi învățau cărturarii lor” 
(VI 7, 29), putere ce izvora, de fapt, din ființa 
Sa dumnezeiască, totodată din lipsa de păcat: 
„Cine dintre voi Mă va vădi de păcat?” (n 8, 
16). lisus Hristos, Dumnezeu și om desăvârșit, 
era numit nu întâmplător Rabi (învăţător), El 
însuși mărturisind că pentru a învăţa a venit în 
lume: „Să mergem în orașele și satele care sunt 
mai aproape, ca să vestim și acolo, căci pentru 
aceasta am venit” (Me 1, 38). El este Învăţă- 
torul unic, după propriile-i cuvinte: „Unul 
este Învățătorul vostru” (M4 23, 8), Unul, nu 
în sens de singular și exclusiv, ci de revelator 
suprem al adevărului. Pentru Sfinţii Apostoli, 
predica este întâi de toate o ascultare a poruncii 
Domnului: „Mergând, învăţaţi toate neamu- 
rile”, după cum afirmă Sf. Apostol Pavel: „Căci 
Hristos nu m-a trimis ca să botez, ci să bine- 
vestesc” (7 Co 1, 17); „Poruncă mare stă asupra 
mea. Vai mie dacă nu voi binevesti” (7 Co 9, 
16); totodată un act de ascultare a ucenicilor 
Sf. Apostoli: „Propovăduiește cuvântul, stăru- 
iește cu timp și fără timp”, îndeamnă Sfântul 
Pavel pe Timotei (2 Țim 4,2). Kerigma aposto- 
lică era structurată, în principal, pe firul a două 
procedee: 1. se pleca de la lectura biblică a unui 
text; 2. o anumită temă doctrinară (ex. despre 
Fuharistie — 7 Co 11). Sf. Apostoli s-au dovedit 
buni cunoscători ai psihologiei ascultătorilor, ai 
mentalităţii și culturii lor, factori de care înțe- 
legeau să țină seama în activitatea predicato- 
rială. Temele, argumentele și stilul folosit erau 
perfect adaptate la fondul aperceptiv și la posi- 
bilităţile ascultătorilor. 

Predicatori hirotoniți. În Biserică, preotul are 
chemarea să împlinească întreita slujire, de 
liturghisitor sau sfințitor, conducător sau îndru- 
mător duhovnicesc și propovăduitor sau învă- 
Zător, continuând de-a lungul veacurilor opera 
răscumpărătoare a Mântuitorului. Potrivit 
tradiţiei ortodoxe, slujirea învățătorească nu 
poate fi evaluată decât în contextul celorlalte 
două, propriu-zis între ele existând o legătură 
organică, deoarece accentuarea unei singure 
laturi a activității răscumpărătoare a Mântui- 
torului ar denatura conţinutul esenţial al creș- 
tinismului. Nu se poate afirma că una este mai 

importantă, iar celelalte două ar fi secundare. 
Despre toate trei se afirmă însă că sunt esen- 
ţiale, întrucât ţin de fiinţa sau esenţa Bisericii, 
de aceea, nu pot fi evaluate decât împreună. 
Persoana (calitățile) predicatorului. Alcătuirea 
și rostirea unei predici reușite presupune un 
minimum de calități ale predicatorului, sub 
trei aspecte: inpfelectual, moral și fizic. Corolarul 
însușirilor slujitorului-predicator îl constituie, 
de fapt, aura personalității consacrate, care-l 
deosebește de vorbitorii din alte domenii. 
Personalitatea lui reunește, astfel, toate cali- 
tățile enumerate mai sus și care se manifestă, 
apoi, sub trei dimensiuni complementare: 
mărturisitor, interpret și sfătuitor persuasiv. 
Practic, mărturisitor al Evangheliei, interpret 
al voii lui Dumnezeu și sfătuitor persuasiv, mai 
ales prin exemplul conduitei personale. 
Predicatori laici. Can. 64 rul. oprește ca 
laicul să-și aroge cu de la sine putere dreptul 
de a predica. Dar, cu o pregătire corespunză- 
toare, poate să predice numai sub ascultarea, 
îndrumarea și binecuvântarea ierarhului sau 
a preotului liturghisitor. Este soluţia pentru 
care pledează majoritatea canoniștilor și care 
a fost utilizată încă din primele veacuri creș- 
tine. Teologia românească beneficiază în acest 
subiect de veritabilul tratat Mirenii în Bise- 
rică, elaborat de canonistul pr. prof. dr. Liviu 
Stan, în care se afirmă fără echivoc: „Laicii pot 
predica, cu permisiunea autorității bisericești. 
Pot lua parte, așadar, la oficiul magisteriului. 
Ei pot învăţa în biserică, în virtutea obligaţiei 
generale creștine de a mărturisi credința și în 
virtutea trimiterii generale la slujba cuvântului, 
care-i privește pe toți laicii. Ei pot, așadar, 
învăța, predica, pot face misiune, cateheză, pot 
contribui la întărirea și apărarea credinței prin 
acțiune publică, cu permisiunea și sub controlul 
ierarhiei și prin acțiuni particulare, ca părinți, 
ca membri ai unei familii, ai unei societăți, ca 
nași etc.” (1939, pp. 106-107). Propovăduirea 
unor laici distinși a creat o frumoasă tradiție. 
Chiar în Biserica primelor veacuri întâlnim 
astfel de propovăduitori și mărturisitori laici, 
care au avut un rol covârșitor în răspândirea 
și aprofundarea Evangheliei. Cărţile Noului 

Testament și istoria bisericească au consemnat 
multe amănunte cu privire la aportul crești- 
nilor laici, pe lângă cel al ierarhiei, la misiunea 
de evanghelizare a lumii păgâne. De exemplu, 
în Faptele Apostolilor se spune că, după uciderea 
întâiului mucenic și arhidiacon Ștefan la 
lerusalim, toţi ceilalți creștini (laici) au fugit, 
împrăștiindu-se în toată Palestina și în împre- 
jurimi, căci erau aspru prigoniți de Saul. Dar, 
„risipindu-se treceau binevestind cuvântul” (8, 
4), întemeind, de pildă, Biserica din Antiohia. 
Apoi, dintre harismatici, cei care s-au ocupat 
în mod expres de catehizare au fost didascalii, 
creștini laici cu o misiune didactică specială în 
sânul Bisericii. Ilustrul profesor de teologie, 
regretatul “Teodor M. Popescu, le-a consacrat 
un studiu cu totul excepțional, intitulat Primii 
didascali creştini. Aceştia erau rânduiți de către 
Sf. Apostoli în comunităţile în care așezau 
preoți. Astfel, în timp ce preoţii se ocupau cu 
precădere de săvârșirea cultului divin, didas- 
calii laici aveau în grijă explicarea învățătu- 
rilor evanghelice propovăduite de Sf. Apostoli. 
Funcţia didascalilor a fost preluată de bărbați 
instruiți, care vor întemeia școli catehetice și 
alte instituții de învățământ. 
Bibliografie. Barca, Nicolae, Curs de Omilerică (ms. 
dactil.), Biblioteca Facultăţii de Teologie București, cota 
19351-19356,f.a.; Beu, Dumitru, Curs de Omiletică (ms. 
dactil.), Biblioteca Facultăţii de Teologie Sibiu, ms. 485, 
fa.; Foca, loan N. (ed.), Canoanele Bisericii Ortodoxe, 
Sibiu, 1992; Cnappock, Fred, PrâcHer, trad. ].F. Rebeaud, 
Geneva, 1991; GALERIU, Constantin, „Preoţia ca slujire 
a cuvântului”, în: Ors, XXXI (1979), 2, pp. 294-312; 
Dună, Nicolae, Propovăduirea cuvântului şi Sfintele Tăine. 
Valoarea lor în lucrarea de mântuire, Fd. Institutului Biblic 
și de Misiune al Bisericii Ortodoxe Române, București, 
1988; GnipeLu, Carlo, „Predicatore”, în Dizionario di 
Omiletica, Lorino/Bergamo, 1998; Gonnpon, Vasile, „Este 
îngăduit laicilor să predice în biserică?”, în vol. Biserica și 
Școala. Analize omiletice, catehetice şi pastorale, Bucureşti, 
2003, pp. 92-118; Gonnpon, Vasile, „Factori ai reușitei și 
nereușitei predicii”, în: Logos. Revistă de pastorală catehe- 
zică, 1/2007, pp. 58-63; GoRDon, Vasile, Inzroducere în 
Omiletică, Ed. Universităţii, București, 2001; loan GURĂ 
DE AUR, SF., Omi/ia despre predică, în PG 50, col. 653-662; 
PLĂMĂDEALĂ, Antonie, Preozu] în Biserică, în lume, acasă, 
Sibiu, 1994, STAN, Liviu, Mirenii în Biserică. Importanța 
elementului mirean în Biserică şi participarea lui la exerci- 
tarea puterii bisericeşti, Sibiu, 1939. 

Nicușor Beldiman 

PREDICĂ. (lat. praedico — a spune public, a vesti, 
praedicatio — vestire, anunțare, laudă) Cuvântare 
rostită de un cleric în biserică, în care se explică 
și se comentează un text biblic și se dau credin- 
cioșilor anumite îndrumări morale. 

Din punct de vedere omiletic, predica este un 
act liturgic, integrat în cultul divin, prin care 
slujitorii consacraţi transmit credincioșilor 
învățăturile dumnezeiești, în scopul luminării 
minţii, a sensibilizării inimii și a înduplecării 
voinței spre fapte bune, în vederea mântuirii. 
Este semnificativă, de asemenea, precizarea 
Părintelui D. Belu, potrivit căruia predica este 
actualizarea activității profetice a Mântuito- 
rului, insistând pe faptul că nu este nici reci- 
tare de texte sacre, nicio simplă parafrazare 
ori exegeză, ci interpretarea mesajului divin în 
contextul contemporan. Sub influența limbii 
slavone, literatura omiletică veche a înregistrat 
și termenul de „propovedanie” (slav. nponoBesn 
— predică), de unde și expresia „a propovădu'”. 
Genurile predicii. Lermenul „predică” este unul 
foarte general, cu înțelesul de „cuvântare bise- 
ricească” de orice fel. În practica omiletică însă 
cuvântările bisericești se împart în mai multe 
categorii, potrivit cu slujba, locul, scopul și 
modalitatea în care se rostesc. Este oportun 
să aplicăm aici principiul distincției: bere gocer 
gui bene distinguit („învaţă bine cel ce distinge 
bine”). Astfel, comparând cele mai avizate surse 
bibliografice cu realitatea liturgică din Bise- 
rica noastră, recunoaștem următoarele genuri 
distincte aflate în uz: omi/ia, predica propriu- 
zisă (numită și sinferică), panegiricul şi pareneza. 
1. Omilia are două modalități de expunere: 
omilie exegefică, numită și „omilie mică” sau 
„analitică”, având ca obiectiv explicarea unor 
pericope biblice verset cu verset (uneori fiecare 
cuvânt în cadrul unui anumit verset), omilie 
fematică, numită și „omilie mare”, care tratează 
o singură temă, aleasă din pericopa zilei, de 
obicei a Sfintei Evanghelii, dar uneori și din 
Apostolul rânduit în aceeași zi; 

2. Predica tematică (sintetică) este genul de 
predică ce are specific unitatea materiei, tratând 
doar o singură învăţătură, și sistematizarea 
în prezentarea acestor învățături singulare. 

Clasificarea predicilor femazice se face după 
conținut: biblice, dogmatice, morale, liturgice, 
apologetice (misionare), istorice ș.a.; 

3. Panegiricul este o cuvântare bisericească în 
care se face preaslăvirea unui adevăr funda- 
mental de credință, cum este Sfânta Treime, 
al unui fapt deosebit din istoria mântuirii, ca 
de exemplu Nașterea Domnului, Învierea etc., 
a Maicii Domnului și a Sfinţilor. În practică, 
cele mai dese panegirice întrebuințate sunt cele 
consacrate Maicii Domnului și Sfinţilor, având 
ca scop principal trezirea în sufletele ascultăto- 
rilor a sentimentelor de cinstire și, totodată, de 
imitare a vieții lor exemplare; 

4. Pareneza este o cuvântare bisericească 
simplă care se rostește la momente liturgice 
speciale, fie de bucurie (botez, cununie, sfin- 
țirea Bisericii, instalarea preotului în parohie 
etc.) fie de întristare (înmormântare, parastase, 
calamități naturale). 

Predica — act liturgic şi sinergic. Predica nu este 
un act izolat, ci întotdeauna integrat cultului 
divin. Așa a fost dintru început. Adunările de 
cult din Biserica primelor secole aveau urmă- 
toarele momente liturgice: frângerea pâinii, 
rugăciunea și lauda adusă lui Dumnezeu, citi- 
rile din cărțile sfinte, predica și cântările religi- 
oase, momente unite cu agapele frățești, colec- 
tele pentru săraci și manifestările harismelor. 
Mărturiile din Sfânta Scriptură, cunoscute 
îndeobște (FA 2, 42; 20, 7) sunt întregite cu cele 
din scrierile ulterioare, ca de pildă Apologia I, 
scrisă de Sf. Justin Martirul și Filosoful: „Iar în 
așa-zisa zi a soarelui, se face adunarea tuturor 
celor ce trăiesc la orașe sau la sate și se citesc 
memoriile apostolilor sau scrierile profeților, 
câtă vreme îngăduie timpul. Apoi, după ce citi- 
torul încetează, întâi-stătătorul ţine un cuvânt 
prin care sfătuiește și îndeamnă la imitarea 
acestor frumoase învățături” (PG 6, col. 429). 
În același timp, predica este un act sinergic (de 
împreună-lucrare). Preotul (slujitorul) rostește 
predica, dar învățătura nu este a lui, ci a lui 
Hristos: „Nu ne propovăduim pe noi înșine, 
ci pe Hristos” (2 Co 4, 5). Totodată, slujitorul 
predică în virtutea puterii învățătorești, primită 
prin harul Tainei Hirotoniei, dar înnoită mereu 

prin harul sfintelor slujbe în cadrul cărora 
propovăduiește. Pe de altă parte, slujitorul 
săvârșește o „împreună-lucrare”, rostind învăță- 
turi și din propria experiență și trăire duhovni- 
cească, cu real impact în sufletele ascultătorilor, 
dar numai în măsura în care aceste învățături, 
sfaturi, exemple consună cu cele evanghelice. 
În acest sens, ne apare evident faptul că predi- 
catorul nu este un simplu repetitor al mesajului 
evanghelic, întrucât învățătura Bisericii pe care 
a primit-o devine parte din el însuși; în conse- 
cință, mesajul pe care-l transmite și care nu 
încetează a fi al Bisericii, sfârșește prin a deveni, 
paradoxal, propriul său mesaj. 

Relaţia predicator-ascultător. Predicatorul trebuie 
să aibă permanent conștiința că în actul didactic 
al propovăduirii el este împreună-lucrător cu 
Hristos, nu singular și exclusivist. Dar este 
împreună-lucrător, de asemenea, cu ascultătorii 
săi, care nu sunt doar niște receptori și benefi- 
ciari pasivi, ci factori concreți ai actului educați- 
onal creștin. Predica este guvernată de principiul 
feed-back-ului, pentru că cei doi participanți la 
comunicare (predicatorul şi ascultătorii) se află 
într-o continuă interacțiune și influențare reci- 
procă. Predicatorul trimite mesajul către credin- 
cioși, dar și aceștia, la rândul lor, transmit preo- 
tului semnale pozitive sau negative, care-l deter- 
mină să schimbe mesajul inițial. În acest fel, 
procesul de predicare se înnoiește și se dezvoltă 
la fiecare pas. Deși scopul predicii vizează 
schimbarea ascultătorilor, observăm că, în cadrul 
acestui complex proces, și predicatorul este supus 
schimbării. Alături de el, deși aparent imobil, 
chiar și mesajul transmis este adaptat (schimbaz) 
la noile cerinţe ale ascultătorilor. Cei care nu 
conștientizează deplin importanța ascultătorului 
în predică, riscă să facă artă doar de dragul artei. 
Un predicator iscusit va ști să urmărească în 
permanență, atât în timpul predicii, dar mai ales 
între predici, reacția credincioșilor la mesajul pe 
care îl transmite și își va modifica strategia în 
funcţie de această reacţie. Predica devine, așadar, 
un proces cu doi participanţi activi. Aparent, 
preotul este singurul actor al predicii, în reali- 
tate, însă, sub nicio formă nu trebuie neglijată 
implicarea ascultătorului „tăcut”. 

Predica — rol sacramental şi soteriologic. Potrivit 
învățăturii de credință ortodoxe, reiterăm 
premisa că sfințirea și mântuirea omului sunt 
posibile doar prin harul conferit de Sfintele 
Taine. În același timp, realităţile și mărturiile 
înregistrate pe parcursul a 2000 de ani de creș- 
tinism ne demonstrează că predica nu este 
doar un simplu mijloc de transmitere a unor 
învățături, fără nicio implicaţie sacramentală 
și soteriologică. Concret, predica este instru- 
mentul care poate facilita accesul credincio- 
sului spre cele sfinte, dar poate să-i și conso- 
lideze atașamentul față de Biserică, implicit în 
cele ce vizează mântuirea sufletului. Chiar în 
ziua de naștere a Bisericii în istorie (a Cincize- 
cimii), cei care au ascultat predica rostită de Sf. 
Apostol Petru „au fost pătrunși la inimă” (EA 
2, 37), determinaţi, astfel, să întrebe: „Ce să 
facem”? Urmarea se cunoaște: hotărârea de a se 
boteza, primind, așadar, harul necesar intrării 
în Împărăția lui Dumnezeu. „Pătrunderea la 
inimă” înseamnă, de fapt, o lucrare harică, fiind 
vorba, astfel, de „harul credinței”, după cum 
ne încredințează Sf. Apostol Pavel: „Credința 
este din auzire, iar auzirea prin cuvântul lui 
Hristos” (Rm 10, 17). Minunatul exemplu de 
la Cincizecime s-a repetat (și se va repeta), 
evident, la alte măsuri și „scări”, în tot cursul 
istoriei. Practic, cele trei faze ale propovăduirii, 
întâlnite în Biserica primelor veacuri, erigma, 
cateheza şi predica, sunt reactualizate adesea în 
viața oamenilor. Prin kerigmă se făcea vestirea 
(anunțarea) Evangheliei (și aici „pătrundea” 
harul credinței), prin cateheză instruirea în 
vederea botezului, iar predica, rostită în cadrul 
cultului divin, devenea astfel un act liturgic 
propriu-zis, cu rosturile binecunoscute. 

Predica — îndatorire canonică. Potrivit normelor 
canonice, slujitorii consacrați au obligația 
expresă de a propovădui, chiar dacă actele cultice 
pot avea efect haric deplin și fără prezența 
cuvântului de învățătură. În cazul în care s-ar 
considera că o slujbă nu este „completă” fără 
predică, s-ar crea dependență subiectivă față 
de conștiinciozitatea sau neconștiinciozitatea 
slujitorului respectiv. Cu toate acestea, contri- 
buţia pozitivă a unei predici reușite, în cadrul 

oricărei slujbe, este de netăgăduit, mai ales sub 
aspect pastoral-misionar. De aceea, Părinţii 
Bisericii au fixat canoane exprese în care se 
arată explicit datoria de a predica, menționân- 
du-se și pedepsele la care se expun cei ce nu 
le respectă: „Episcopul sau presbiterul arătând 
nepăsare clerului sau poporului și neînvățân- 
du-i pe aceștia dreapta credință, să se afuri- 
sească, iar stăruind în nepăsare și în lenevie, să 
se caterisească” (Can. 58 Ap.). În același sens se 
pronunță și Can. 19 'Trul.: „Se cuvine ca înainte 
stătătorii Bisericilor să înveţe în fiecare zi, și cu 
deosebire în duminici, întregul cler și popor, 
cuvintele dreptei credinţe”. 

Actualitate şi perspectivă. Predica trebuie să 
răspundă exigenţelor prezente, dar orientată 
mereu în perspectiva veșniciei. De aceea, Părin- 
tele Nicolae Balca evaluează predica reușită din 
perspectivă 7heozropică și theocentrică, izvorul 
nevăzut, dar adânc și inepuizabil al propovădu- 
irii fiind rugăciunea, cale unică de comunicare 
cu Dumnezeu. În esență, predica poate fi actuală 
numai în măsura în care ea se alimentează, ca 
substanță, din imuabila și eterna revelaţie a 
Bisericii. Practic, /heozropism în interpretarea 
doctrinei, dar și anrropocentrism în aplicarea ei. 
Dincolo de text și de temă, predicatorul trebuie 
să vadă, sus, pe verticala Crucii, a Înălţării la 
cer și a celei de-a doua veniri a Domnului și, 
în același timp, pe orizontala existenței plane- 
tare a omului. Numai în aceste condiţii predica 
poate realiza cele două imperative fundamen- 
tale: al acordului cu veșnicia și al conformităţii 


cu actualitatea. 

Vasile Gordon 


PREFĂCERE. (gr. mezavoli — schimbare, 
prefăcere) Cuvânt liturgic folosit în limbajul 
Bisericii Ortodoxe cu referire concretă la 
prefacerea euharistică, moment din cadrul 
dumnezeieștii Liturghii în care, sub chemarea 
și lucrarea Duhului Sfânt, în momentul liturgic 
al Epiclezei, elementele liturgice de pâine și vin 
se prefac real în trupul și Sângele Mântuito- 
rului Hristos. 

După prefacerea lor euharistică, Sfintelor 
Daruri li se cuvine aceeași închinare ca Însuși 
Mântuitorului Hristos, și totuși creștinii nu 
se împărtășesc cu Dumnezeirea sau Fiinţa 
incomprehensibilă a lui Dumnezeu, ci doar 
de harul dumnezeiesc și îndumnezeitor, ca 
lucrare veșnică și continuă în Biserică. Elemen- 
tele materiale de pâine și vin se prefac real în 
toate bisericile ortodoxe, indiferent de așezarea 
geografică pe harta lumii, Hristos fiind Același 
în toate sfintele potire, cu toată slava Sa, jertfit, 
mort, înviat și preaslăvit, întreg în fiecare fărâmi- 
tură. Pâinea și vinul, ca elemente liturgice, au 
o funcţie anamnetică continuă în Liturghie, o 
epifanie și o prezență mereu crescândă și perso- 
nală a lui Hristos (Le 1, 80), de la Proscomidiar 
și până la momentul împărtășirii credincio- 
șilor, dar numai în urma prefacerii, Hristos este 
prezent cu toată Învățătura, Cuvântul, Jertfa și 
Învierea Sa, în Sfânta Liturghie recapitulân- 
du-se întreaga noastră iconomie. Prefacerea 
și împărtășirea euharistică face din Hristos o 
prezență și lucrare personală, duhovnicească, 
eclesială și liturgic-sacramentală. În Biserica 
Romano-Catolică, prefacerea darurilor litur- 
gice de pâine și vin are loc la rostirea cuvin- 
telor: „Luaţi mâncaţi..., beţi din acesta toți...” 
și nu la invocarea și pogorârea Duhului Sfânt, 

ca în tradiția ortodoxă, prefacerea fiind numită 
și zransubstanţiere. În creştinismul protestant 
și neoprotestant nu există prefacere reală a 
pâinii și vinului, Cina Domnului fiind doar o 
amintire a evenimentului din Joia Mare, când 


Hristos petrece cu ucenicii ultimul ospăț. 
Bibliografie. Ică, loan, „Modurile prezenței personale a 
lui Iisus Hristos și a comuniunii cu EI în Sfânta Liturghie 

ziei, Ed. Deisis, Sibiu, 2006; Srănrroae, Dumitru, Spiri- 
tualitate şi comuniune în Liturghia ortodoxă, Ed. Mitropo- 
liei Olteniei, Craiova, 1986. 

Mihai Himcinschi 


PREOT. (gr. presviferos — bătrân, vârstnic; 
lat. praesbiter) Slujitor bisericesc din treapta a 
doua a preoţiei, având misiunea de continua 
în Biserică întreita slujire a lui Hristos (sfinţi- 
toare, învățătorească și conducătoare), excepție 
făcând doar acele acte care sunt de competența 
exclusivă a episcopului. 

Preotul şi slujirea preoțească. Termenul ca atare 
a fost folosit în Noul Testament cu diverse 
sensuri: păstor și cârmuitor al Bisericii — 
apostol (7 Pr 5, 1; 2 In 1, 1), preot (FA 11, 30; 
14, 23; 20, 17; 21, 8; lac 4, 14), episcop (EA 
20, 28; 1 Prr 5, 1; Tit 1, 5). În timpul Sfinților 
Apostoli, preoţii (presbiterii) aveau următoa- 
rele îndatoriri: păstorirea credincioșilor (FA 20, 
28; 1 Ptr 5, 1-2), săvârşirea de rugăciuni pentru 
cei bolnavi și ungerea lor (Jac 5, 14-15), predi- 
carea și învățarea cuvântului lui Dumnezeu 
( Tim 5, 7, 17), îngrijirea de cele spirituale 
și cârmuirea comunităţii (Am 11, 8; 1 15, 
12-13; Evr 13, 7, 17), oferirea lui Dumnezeu 
a rugăciunilor credincioșilor (4p 5, 8). La înce- 
putul sec. al II-lea, slujirea preoțească se deli- 
mitează de cea episcopală, astfel că termenul 
de preot este rezervat exclusiv doar pentru cei 
hirotoniți în cea de a doua treaptă a preoţiei. 
Sf. Ignatie 'Teoforul considera pe episcopi ca 
fiind imaginea Tatălui, iar pe preoți ca cei care 
îi reprezintă pe apostoli (Căzre Magnezieni, 
VI, 1). De asemenea, în Consfifuriile Apostolice, 
preoţii sunt văzuți ca fiind „figura apostolilor” și 

„coroana Bisericii”, îndeplinind rolul de „consi- 
ieri ai episcopului, sinedriul și senatul Bise- 
ricii” (Const. Apost., LL, 26, 7; 11, 28, 4). Rolul lor 
în Biserică este evidențiat atât la nivel eparhial 
(episcopal), ca şi colaboratori ai episcopului, 
cât și la nivel local parohial, ca administratori 
ai parohiilor pentru care au fost delegați. 

La nivel eparhial, preoții, în calitate de cola- 
boratori ai episcopilor, îi ajutau pe aceștia atât 
la săvârșirea slujbelor, cât și la administrarea 
bunurilor eparhiei. Începând cu sec. al III-lea 
găsim primele informaţii despre un colegiu 
presbiteral, ca organ consultativ cu caracter 
permanent pe lângă scaunul episcopal, destinat 
a-l ajuta pe episcop la administrarea eparhiei. 
Această structură colegială va primi în sec. al 
IV-lea confirmare canonică, ca organ perma- 
nent al eparhii, sinoadele ecumenice stabi- 
lind serviciul pe care trebuia să-l îndeplinească 
fiecare membru component (Can. 2, 3, 23, 25, 
26 Sin. IV Ec.; Can. 7 Trul.). În Biserica bizan- 
tină, Consiliul Presbiteral a cunoscut o dezvol- 
tare progresivă atât din punct de vedere al 
componenței, cât și al competențelor, modelul 
principal fiind Patriarhia de Constantinopol, de 
la care s-au inspirat toate Bisericile bizantine. 
Începând cu sec. al VII-lea, Consiliul Prezbi- 
teral era prezent în fiecare Biserică bizantină 
ca o structură canonică indispensabilă în admi- 
nistrarea treburilor bisericești la toate nivelele. 
Denumirea titlurilor administrative și funcţiile 
membrilor care făceau parte din acest consiliu, 
fără îndoială, au cunoscut influența instituţiilor 
civile bizantine. La sfârșitul primului mileniu, 
acest Consiliu avea în Biserica bizantină urmă- 
toarea componență: economul — avea sarcina de 
administra toate bunurile eparhiei;, sacHe/aru/ 
— purta de grijă afacerilor mănăstirești; sche- 
vofilaxul — se îngrijea de casa Bisericii; carfofi- 
/axul— înaltul supraveghetor și administrator al 
registrelor oficiale ale eparhiei; sace/iu/ — însăr- 
cinat cu îngrijirea parohiilor și a clerului paro- 
hial; profecdicul — avocatul superior al Bisericii; 
protoprezbiterul — se ocupa de afacerile litur- 
gice în întreaga eparhie și gira interimatul în 
cazul vacanței scaunului episcopal; canszrisio/u/ 
— supraveghea tezaurul episcopal; referendaru/ 

— mijlocea relaţiile episcopului cu autoritățile 
politice; /ogofezu/ — controla toate socotelile 
și era ajutătorul protecdicului și al cartofila- 
xului; ipomnimatograful (actuarul) — se ocupa 
cu scriptele fiind ajutorul logotetului. Până 
în sec. al XII-lea, din Consiliul Prezbiteral 
puteau să facă parte, alături de preoți și diaconi, 
și monahii. Patriarhul de Constantinopol 
Mihail III (1170-1177) i-a exclus pe monahi 
pe motivul că statutul lor nu este compatibil 
cu activitatea pe care o desfășoară consiliul. 
Consiliul Prezbiteral nu-și înceta activitatea 
pe timpul vacanței scaunului episcopal, ci, 
dimpotrivă, avea sarcina să asigure interimatul. 
În acest sens, Consiliul Prezbiteral alegea 
epitropia, compusă din protopresbiter, econom, 
un arhidiacon sau un preot, care avea sarcina să 
conducă afacerile administrative până la insta- 
larea unui nou episcop. 

În primele secole, parohia era o circumscripție 
bisericească condusă de un episcop, cuprinzând 
de regulă o cetate și așezările dimprejur aflate 
sub jurisdicția acesteia (Consfit. Apost. II, 1, 
1-3; II, 58, 1-2; VIII, 47,34). Preoţii și diaconii 
își desfășurau activitatea lor în bisericile cate- 
drale, ajutându-l pe episcop. Creșterea numă- 
rului de credincioși va duce, la sfârșitul sec. al 
III-lea, la apariţia comunităţilor păstorite cu 
mandatul episcopului de către preoţi. Astfel 
că, la nivel parohial, sarcina lor principală era, 
înainte de toate, săvârșirea cultului divin, dar 
erau autorizaţi să organizeze comunităţile creș- 
tine și din punct de vedere administrativ. În sec. 
al IV-lea, parohia a devenit unitatea adminis- 
trativă locală limitată teritorial la o localitate 
precis determinată (oraș sau sat), sub jurisdicția 
directă a episcopului, având ca păstor un preot 
paroh. Oficiul de paroh capătă un caracter 
ordinar și permanent, episcopul fiind obligat 
a respecta investitura preotului în oficiul de 
paroh, cu excepţia cazului în care acesta ar fi 
comis vreun delict care-l făcea incompatibil 
cu misiunea și oficiul pentru care a fost numit 
(ai. 13,15;31, 39,28 Ap.slCan. 9, D015 Sia. 
I Ec.; Can. 26 'Trul.; Can. 9 Neocez.; Can. 58 
Laod.; Can. 4 Gangra; Can. 10, 11 Cart.; Can. 
13 Sin. I-II; Can. 27 Vasile). În același timp, 

jurisdicția parohului a devenit exclusivă, ceea ce 
înseamnă că în parohia sa numai el era auto- 
rizat să exercite în mod deplin oficiul său, în 
timp ce alți preoți, parohi în altă parohie, nu 
puteau săvârși niciun serviciu fără permisiunea 
sau delegația parohului sau a episcopului epar- 
hiot (Can. 15 Ap.; Can. 15, 16 Sin. 1 Ec.; Can. 
5,10,20,23 Sin. IV Ec.; Can.17,18 'Irul.; Can. 
3 Ant.; Can. 16 Sard.). Aceste drepturi derivă 
din faptul că parohul este reprezentantul și 
locum tenens permanent al episcopului, depen- 
dent de acesta și având în parohia sa dreptul 
de a exercita toată puterea bisericească, cu 
excepţia celor care sunt proprii episcopului sau 
altor autorităţi bisericești. De exemplu, Can. 6 
Cart. interzice preoților să săvârșească urmă- 
toarele: pregătirea și binecuvântarea Sfântului 
și Marelui Mir, consacrarea văduvelor, binecu- 
vântarea edificiilor destinate cultului și amnis- 
tierea penitenților. Între drepturile și îndato- 
ririle parohului intra și dreptul de a fi condu- 
cătorul parohiei (spiritual și administrativ), 
precum și îndatorirea de a administra bunurile 
parohiei conform canoanelor și legislaţiei în 
vigoare. Independența parohiei și caracterul 
permanent, primit de paroh în funcţia sa, nu 
semnifica că el putea să se comporte ca un 
proprietar, făcând abstracţie de episcop, ci 
dimpotrivă Sfintele Canoane ne furnizează 
o serie de norme de drept patrimonial, obli- 
gatoriu a fi respectate de toți clericii, fie că 
erau parohi, diaconi sau însărcinați într-un alt 
sector al vieții bisericești. Astfel, Can. 39 Ap. 
cerea preoților și diaconilor consensul episco- 
pului pentru orice act administrativ pe care 
doreau să-l săvârșească. Respectiva dispoziție 
va fi apoi reluată de Can. 15 Anc. și de Can. 33 
Cart., care interziceau orice înstrăinare făcută 
de preoţi fără consensul episcopului eparhiot. 
De asemenea, dependenţa de episcop nu putea 
fi interpretată ca un act de dominare, deoarece 
parohia, odată constituită și recunoscută de 
autoritatea competentă, primea personalitate 
juridică, așadar dependența jurisdicțională de 
episcopul eparhial nu diminua deloc această 
personalitate. De altfel, unicul reprezentant al 
parohiei era prezbiterul paroh, iar nu episcopul, 

cu excepția cazului în care oficiul parohial era 
vacant. Odată recunoscută parohia ca unitate 
administrativă, intervenția episcopului în 
administrarea unor astfel de comunități nu 
avea un caracter exclusiv și patronal, ci limitat 
numai la un control preventiv, mai degrabă de 
supraveghere și control. Prin urmare, depen- 
dența de episcop se referea doar la nivelul 
raportului ierarhic existent între episcop și 
prezbiter, ultimul cu responsabilitate, respect 
și supunerea ierarhică cuvenită primului, iar 
primul cu cuvenita nepărtinire și ireproșabili- 
tate spre toate lucrurile care intrau în atribu- 
țiile sale de guvernator al Bisericii lui Hristos 
(Constit. Apost. II, 1, 1). _ 
Condiţiile cerute candidaților la preoție. In 
privinţa candidaţilor la preoţie, încă dintru 
începuturile sale, Biserica s-a conformat învă- 
țăturii lui Hristos, care nu a dat harul aposto- 
liei decât bărbaţilor și a stabilit că primitor al 
Tainei Preoţiei poate fi orice creștin de parte 
bărbătească cu vocaţie sacerdotală și care înde- 
plinește anumite condiţii religioase (funda- 
mentale), fizice, morale și intelectuale. 

Condiţii fundamentale: sexul masculin, botezul 
valid, credința dreaptă (Can. 10 Sin. 1 Ec.). 
Condiţii fizice: integritatea corporală, vârsta. 
Prin integritate corporală nu se înțelege lipsa 
cu desăvârșire a defectelor fizice, ci numai 
lipsa acelor însușiri fizice care pot afecta exer- 
citarea slujirii preoțești. Sfintele canoane nu 
opresc pe cel ce este vrednic pentru primirea 
tainei hirotoniei dacă acesta are lipsă un organ 
sau un simţ care nu afectează slujirea preo- 
țească (Can. 77 Ap.). 

Slujirea sacerdotală cere responsabilitate și 
maturitate, motiv pentru care Biserica a impus 
încă de la începuturi o limită de vârstă pentru 
fiecare dintre treptele preoțești. În Constituţie 
Apostolice găsim primele dispoziții referitoare 
la vârsta canonică cerută pentru admiterea în 
treapta episcopală (50 ani — cf. Consfif. Aposz. 
II, 1, 1). Pentru treapta de preot, canoanele 
stabilesc vârsta de 30 de ani, pentru cea de 
diacon vârsta de 25 de ani, iar pentru cea de 
ipodiacon cea de 20 de ani (Can. 11 Neocez.; 
Can. 16 Cart; Can. 14-15 Trul.). În caz de 

nerespectare a vârstei canonice pentru hiro- 
tonic, părinţii Sinodului Trulan dispun cateri- 
sirea celui hirotonit (Can. 15 Trul.). 

Condiții morale: ţinută morală ireproşabilă atât 
pentru candidatul la preoţie, cât și pentru soția 
acestuia. Sfintele canoane cer candidatului la 
hirotonie o ținută morală ireproșabilă, împie- 
dicând intrarea în cler a celor care au avut o 
viaţă imorală sau care au contractat o căsătorie 
nepermisă (a doua căsătorie) sau cu persoane 
cu o viață neadaptată misiunii preoțești; de 
asemenea, opresc din slujirea preoțească pe cei 
ce după intrarea în cler doresc să se căsăto- 
rească sau au căzut în păcatul desfrânării (Can. 
17,18,19,61 Ap.; Can. 3, 6,26 'Trul.; Can. 1,8, 
9, 10 Neocez.; Can. 12 Vasile). 

Alături de aceste impedimente, Sfintele 
Canoane opresc intrarea în cler sau continuarea 
slujirii preoțești și pentru săvârșirea următoa- 
relor fapte: vrăjitoria (Can. 3 Grig. Nyssa; Can. 
65, 72 Vasile), mituirea pentru intrarea în cler 
(Can. 29 Ap.; Can. 2 Sin. IV Ec.; Can. 22-23 
Trul.; Can. 90 Vasile; Ghenadie, Episz. despre 
simonie;, arasie, Epist. despre simonie), uciderea 
cu voie sau fără voie (Can. 5 Grig. Nyssa), însu- 
șirea de bunuri străine (Can. 25 Ap.; Can. 61 
Vasile); cămătăria (Can. 44 Ap.; Can. 17 Sin. 
I Ec.; Can. 10 Trul.; Can. 4 Laod.; Can. 5, 16 
Cart. Can. 6 Grig. Nyssa; Can. 61 Vasile), 
sperjurul (Can. 25 Ap.; Can. 64, 82 Vasile). 
Condiţii intelectuale. Încă din timpurile apos- 
tolice, pregătirea intelectuală a fost una dintre 
condiţiile esenţiale cerute celor ce intrau cler. 
Astfel, Sf. Apostol Pavel enumera între calită- 
țile cerute unui episcop și pe aceea a înțelep- 
ciunii și a deprinderii de a învăţa pe alții (7 Zi 
3,2; Tiz 1,9), iar pentru preoții ce se osteneau 
cu cuvântul și învățătura dispunea să aibă între 
ceilalți clerici o îndoită cinste (7 7im 5, 17); 
evident, calități care nu puteau fi dobândite 
decât printr-o pregătire și o formare intelec- 
tuală foarte serioasă. În Constizuziile Aposto- 
Jice se cerea candidaţilor la episcopat pe lângă 
vârstă și o pregătire intelectuală sau o formaţie 
intelectuală la nivelul societăţii și al timpului 
lor (Consz. Apost. II, 1, 2). Norma respectivă 
va fi reluată apoi în Can. 2 Sin. VII Ec. (787), 

cerându-se episcopilor o cunoaștere teolo- 
gică (Sfânta Scriptură și Psaltirea) și canonică 
(Sfintele Canoane) temeinică. Școlile teologice 
particulare sau bisericești existente încă din sec. 
al II-lea în centre ca Alexandria sau Antiohia 
și, mai târziu, la Constantinopol demonstrează 
preocuparea constantă a Bisericii pentru a avea 
un cler bine pregătit la toate nivelele, cultură 
teologică și profană deopotrivă. 

Preotul şi atribuțiile sale în Biserica Orto- 
doxă Română. În Biserica Ortodoxă Română, 
preotul, în virtutea delegației permanente din 
partea episcopului, este păstorul sufletesc al 
credincioșilor dintr-o parohie, iar în activi- 
tatea administrativă este conducătorul admi- 
nistraţiei parohiale și președinte al Adunării 
parohiale, al Consiliului parohial și al Comi- 
tetului parohial [art. 49, alin. (1)]. Între atribu- 
țiile rezervate preoților parohi, Szafuzu/ pentru 
organizarea şi funcționarea Bisericii Ortodoxe 
Române enumeră: săvârșirea Sfintei Liturghii 
și a laudelor bisericești în duminici și sărbă- 
tori și în alte zile ale săptămânii, cu rostirea 
cuvântului de învățătură; săvârșirea Sfintelor 
Taine și ierurgii; catehizarea copiilor și a adul- 
ților; predarea orelor de religie la școala din 
parohie; îndeplinirea dispoziţiilor bisericești 
prevăzute în statut și regulamente, precum și 
pe cele ale organismelor bisericești centrale și 
eparhiale; întocmirea și ducerea la îndeplinire 
a prevederilor programului anual al activită- 
ților pastoral-misionare, social-filantropice. și 
administrativ-gospodărești ale parohiei; repre- 
zentarea parohiei în justiție, în fața autorităților 
locale și față de terți; convocarea și prezidarea 
Adunării parohiale, a Consiliului parohial și a 
Comitetului parohial; ducerea la îndeplinire 
a hotărârilor Adunării parohiale și ale Consi- 
liului parohial; ţinerea la zi a evidenţei boteza- 
ților, cununaților și decedaților din parohie în 
registre speciale; administrarea patrimoniului 
parohiei în conformitate cu hotărârile Adunării 
parohiale și ale Consiliului parohial; suprave- 
gherea și controlarea modului de administrarea 
a bunurilor instituţiilor culturale, social-filan- 
tropice și fundaționale bisericești din parohie; 
întocmirea și ținerea la zi a inventarului 

bunurilor parohiei de orice natură, precum și a 


arhivei parohiei (art. 50). 

Bibliografie. Scrierile Părinților Apostolici, trad. D. 
Fecioru, București, Ed. Institutului Biblic și de Misiune al 
Bisericii Ortodoxe Române, 1995; Srarurul pentru organi- 
zarea și funcționarea Bisericii Ortodoxe Române, Bucureşti, 
2011; Baia, on, Dicfionar de Teologie Ortodoxă, București, 
Ed. Institutului Biblic și de Misiune al Bisericii Ortodoxe 
Române, 1994; Daon, Constantin (ed.), Canoane/e — zext 
și interpretare, vol. |: Canoanele Apostolice, București, Lipo- 
grafia Cărţilor Bisericești, 1933; Funk, F.X. (ed.), Didas- 
calia et Constitutiones Apostolorum, vol. |, Ed. Poderbornae, 
1995; Ivan, lorgu, Bunurile bisericești în primele 6 secole. 
Situația lor juridică şi canonică, Bucureşti, 1937, MARIO, 
M., Origine storica e giuridica delle parrocchie urbane, Pavia, 
1926; Micaș, Nicodim, Canoanele Bisericii Ortodoxe înso- 
zite de comentarii, vol. I, part. 2, Tipografia Diecezană, 
Arad, 1931; Miaș, Nicodim, Drepru/ bisericesc oriental, 
București, 1915; Popovici, N., Manual de Drept Bisericesc 
Ortodox Oriental cu privire specială la Dreptul Particular al 
Bisericii Ortodoxe Române, vol. |, part. I-II, Arad, 1925. 


loan Cozma 


PREOȚIE. (gr. ierosini, lat. sacerdotium) |. 
Oficiu de slujire în Biserică instituit de Mântu- 
itorul Iisus Hristos, prin care EI Însuși exercită 
lucrarea Sa mântuitoare, aceasta numindu-se în 
limbaj teologic preoție specială sau s/ujitoare. 

Preoţia specială reprezintă starea de consacrare 
doar a acelor membri ai Bisericii aleși și insti- 
tuiți prin Taina Hirotoniei, cu funcții specifice 
sacramentale, didactice și pastorale, destinați a 
continua în Biserică întreita slujire a lui Hristos. 
Poziţia și importanța preoţiei speciale în Bise- 
rică a fost relevată de Sfinţii Apostoli (4 6, 6; 
14, 23; 20, 28; 2 Tim 1, 6-7, Tir 1, 5-9), fiind 
considerată unul dintre mijloacele fundamen- 
tale cu care Mântuitorul a înzestrat Biserica 
și fără de care nu se poate continua lucrarea 
mântuitoare a Bisericii. Preoţia este continua- 
toarea succesiunii apostolice, elementul îndru- 
mător și conducător al Bisericii prin însăși 
starea, lucrarea și rostul ei. Ea deţine cele trei 
ramuri ale puterii bisericești (învăţătorească, 
sfințitoare și cârmuitoare), transmise prin actul 
hirotoniei. Funcţiile sacerdotale propriu-zise se 
pot rezuma astfel: 1) Propovăduirea cuvântului 
(FA 6, 4) sau funcţia de continuitate apostolică 
(Mz 28, 19; In 17, 18); 2) Puterea de a săvârși 
Fuharistia și celelalte Taine (7 Co 11,24), adică 

slujirea sacramentală (In 20, 21-23); 3) Îndru- 
marea pastorală și organizarea eclesială, sau 
funcția pastorală (FA 1, 8; 2, 42-47). 

Actul hirotoniei, prin care se dobândește starea 
preoțească sau preoția, determină anumite 
efecte juridico-canonice atât cu privire la struc- 
tura sacerdotală, cât și cu privire la starea civilă 
a clerului, după cum urmează: cel ce primește 
hirotonia capătă statutul de cleric, devenind 
membru al ierarhiei de instituire divină cu 
toate drepturile și obligațiile treptei în care a 
fost hirotonit; hirotonia în oricare treaptă, dacă 
a fost săvârșită în mod valid, are caracter inde- 
lebil și nu mai poate fi repetată pentru același 
grad ierarhic; hirotonia săvârșită în mod valid 
are caracter personal, harul primit și dreptul 
de exercitare al puterii bisericești în treapta 
pentru care s-a făcut consacrarea sunt proprii 
celui hirotonit și nu pot fi exercitate decât de 
el; odată intrat în mod valid în cler nu se poate 
renunța la statutul de cleric după bunul plac 
(Can. 7 Sin. IV Ec.); cel ce a primit hirotonia 
nu se poate căsători sau recăsători (Can. 3, 6,26 
Trul.); cel ce primește hirotonia își ia asupra sa 
și obligația ascultării canonice față de autorită- 
țile bisericești. 

II. Preofia generală (universală) reprezintă 
o formă de consacrare sacerdotală a tuturor 
membrilor Bisericii (7 Prr 2, 4-10), ca urmare 
a primirii Tainelor Botezului și Mirungerii și a 
încorporării lor în Trupul mistic a lui Hristos, 
pentru a aduce și a se aduce jertfă nevăzută și 
vie Acestuia. v. PREOŢIE UNIVERSÂLĂ. 
Chiar dacă au în comun obiectul preoţiei, 
cele două preoţii sunt deosebite ca natură și 
ca autoritate, fiecare având locul, funcția și 
specificul ei în cadrul Bisericii. Sf. Apostol 
Petru afirmă că preoția este o stare generală a 
tuturor membrilor Bisericii (7 Prr 2, 4-10), a 
cărei origine este preoția unică, netrecătoare 
a Mântuitorului lisus Hristos (For 7, 21-28). 
În virtutea preoţiei generale, mirenii sau laicii 
participă activ la viața Bisericii în toate cele 
trei laturi ale sale: învățătorească, sfințitoare 
și jurisdicțională. Participarea mirenilor la 
exercitarea puterii învățătorești se realizează 
prin opera misionar-pastorală de răspândire a 

adevărurilor de credință și de apărare a lor în 
școli și în alte instituții publice. Participarea 
mirenilor la exercitarea puterii sfințitoare se 
realizează prin colaborarea activă a lor la efica- 
citatea Sfintelor Taine. Lucrarea harului sfin- 
țitor din taine este condiționat de credința și 
vrednicia credincioșilor care le primesc. Ei sunt 
chemaţi astfel să lucreze la mântuirea lor, dar 
și la mântuirea întregii comunități creștine. 
Participarea laicilor la exercitarea puterii juris- 
dicţionale este mărturisită de rânduielile cano- 
nice și bisericești vechi și actuale care stabilesc 
prezența obligatorie a elementului mirean la 
exercitarea celor trei funcții ale puterii jurisdic- 


ționale: legislativă, judecătorească și executivă. 
Bibliografie. BRA, Lon, Dicfionar de Ttologie Ortodoxă, 
București, Ed. Institutului Biblic și de Misiune al Bise- 
ricii Ortodoxe Române, 1994; BRIA, lon, „Preoţie și Bise- 
rică”, în: Orz, 4/1972, pp. 523-534; Foca, loan N., Drepr 
canonic ortodox. Legislaţie şi administraţie bisericească, vol. 
I-II, Ed. Institutului Biblic și de Misiune al Bisericii 
Ortodoxe Române, București, 1990; Foca, loan N., 
Canoanele Bisericii Ortodoxe. Note și comentarii, Sibiu, 
32005; MATEIU, Î., Mirenii și drepturile lor în Biserică, 
Cluj, 1938; Mraș, Nicodim, Drepru/ bisericesc oriental, 
București, 1915; Srran, Liviu, Mirenii în Biserică, Liparul 
Tipografiei Arhidiecezane Sibiu, Sibiu, 1939. 


loan Cozma 


PREOȚIE UNIVERSĂLĂ. Calitate recu- 
noscută tuturor creștinilor botezați de a efectua 
slujirea misionară a Bisericii, sub directa îndru- 
mare a membrilor ierarhiei sacramentale și 
din încredințarea acestora. Singura formă de 
preoție recunoscută de protestanți și neopro- 
testanți (cu excepţia anglicanilor și a grupărilor 
pornite din anglicanism), cu toate că, și aceștia, 
conferă poziţii sacerdotale prin ordinarie 
anumitor persoane, cu rol administrativ sau 
cultic. Temeiul invocat pentru această doctrină 
este 7 Pr Q, 9): „lar voi sunteţi seminţie 
aleasă, preoție împărătească, neam sfânt, popor 
agonisit de Dumnezeu”. Interpretarea decon- 
textualizată, tendenţioasă, se vădește în urma 
analizei unui text ulterior, edificator: 7 Pr (5, 
1): „Pe preoţii cei dintre voi îi rog, ca unul ce 
sunt împreună-preot”. 


Bibliografie. Comșa, GRIGORIE GH., Noua călăuză 
pentru cunoașterea și combaterea sectelor religioase, Liparul 


Tipografiei Diecezane, Arad, 1927; CONSTANTINESCU, 
ALN., Manual de Sectologie, Tipografia Capitalei, 1929; 
Davrp, Petre 1., Că/ăuza creștină pentru cunoașterea şi 
apărarea dreptei credinţe în fața prozelitismului sectant, Arad, 
11987; Daviv, Petre I., Invazia sectelor asupra creștinis- 
mului secularizat și intensificarea prozelitismului neopăgân 
în România, după decembrie 1989, vol. |, Ed. Crist-l, 
București, 1997; vol. II-III, Ed. Europolis, Constanţa, 
1999-2000; Davrn, Petre ., Seczo/ogie sau Apărarea dreptei 
credinte (manual experimental), Ed. Sfintei Arhiepi- 
scopii a Tomisului, Constanţa, 1998; DEHELEANU, Petru, 
Manual de Sectologie, Tipografia Diecezană, Arad, 1948; 
Leu BOTOșĂNEANU, ff GRIGORIE, Secfe/e din România, 
Tipografia Eparhială „Cartea Românească”, Chișinău, 
1931; PerRARU, Gheorghe, Secte neoprotestante și noi 
mișcări religioase în România, Ed. Vasiliana 98, lași, 2006; 
TacuE, Sterea, Credinză și misiune, Ed. Sf. Arhiepiscopii 
a Bucureștilor, 1999. 

David Pestroiu 


PRESBITER. v. PREOT. 


PRESCRIPŢIE. (can. lat.  praescriptio) 
Modalitate juridică de a dobândi (prescripția 
achizitivă) sau de a pierde un drept subiectiv 
sau de a stinge unele obligaţii (prescripția 
extinctivă). Dreptul canonic a preluat insti- 
tuția prescripției din Dreptul roman și nu a 
căutat să ofere o altă interpretare decât cea 
oferită de legislaţia civilă în materie. Prin 
urmare, în materie de prescripţie, fiecare Bise- 
rică locală se conformează normelor juridice 
din acea țară. Dreptul canonic ortodox conţine 
doar câteva dispoziţii speciale referitoare la 
prescripţie, respectiv în materie de jurisdicție 
și referitor la pedepse. În materie de juris- 
dicție, prin prescripţie (prescripria achizitivă), 
episcopul poate dobândi jurisdicția canonică 
asupra acelor parohii care nu aparțin eparhiei 
sale asupra cărora a exercitat timp de 30 de 
ani jurisdicția fără nicio împotrivire din partea 
cuiva (Can. 17,25 'Trul.). Același drept de juris- 
dicție îl are și asupra acelor parohii pe care le 
convertește la ortodoxie din altă eparhie și le 
stăpânește timp de 3 ani, fără a fi stingherit de 
nimeni (Can. 119 Cart.). În materie de pedepse, 
prin prescripţie se înlătură răspunderea sau 
executarea pedepsei, ca urmare a trecerii unei 
perioade de timp prevăzute de lege (prescripria 
extinctivă). În Biserica Ortodoxă Română, 


738 Coordonatori: Pr. Prof. Dr. Ștefan Bucur, Pr. Prof. Dr. loan TuLcaN 


abaterile se prescriu în termen de 3 ani de la 
săvârșirea lor, iar delictele se prescriu în termen 
de 5 ani de la săvârșirea și consumarea lor, dacă 
nu sunt delicte continui. De la această regulă 
sunt totuși exceptate următoarele delicte grave: 
apostazia, erezia, schisma, omorul și recăsăto- 


rirea preoţilor și diaconilor (art. 235). 

Bibliografie. Legivirile Bisericii Ortodoxe Române — extras, 
Ed. Institutului Biblic și de Misiune al Bisericii Ortodoxe 
Române, București, 2003; Foca, loan N., Canoanele 
Bisericii Ortodoxe. Note şi comentarii, Sibiu, 52005; Naz, 
R., „Preseription”, în Dictionnaire de Droit Canonigue, vol. 


VII, 1965, pp. 178-194. 


loan Cozma 


PRESCURĂ. (var. PROSFORĂ; slav. pros- 
kura) Pâinișoară mică, în formă de cruce sau 
rotundă, făcută din aluat dospit. Înainte de 
coacere se aplică pe ea o pecete de lemn (pisto- 
rnic) cu inițialele Mântuitorului Hristos (IS, 
HR, NI, KA -— lisus Hristos, Învingătorul). 
Aceste prescuri sunt aduse de creștini ca 
ofrande (npoopopă, 1), ca daruri, și ele repre- 
zintă materia necesară săvârșirii Sfintei Litur- 
ghii. Din acestea preotul pregătește Cinsti- 
tele Daruri la Proscomidie pentru Sfânta 


Euharistie. 
Bibliografie. MrrRoranovici, Vasile, "TARNAVvSCHI, 
Teodor, Corrancruc, Nectarie, Lifurgica Bisericii Orto- 


doxe — cursuri universitare — , Ed. Consiliului Eparhial 
Ortodox Român din Bucovina, Cernăuţi, 1929. 
Marian Vâlciu 


PRESTOLNIC. (var. PRISTOL, PRESTOL, 
PRESTOLNIC) v. SFÂNTA MÂSĂ, ALTÂR. 


PRICEAÂSNĂ. (slav. pricestna — care parti- 
cipă) Cântare bisericească de sorginte populară, 
dar cu conținut religios, ce se cântă la strană 
în timpul împărtășirii slujitorilor. După sfin- 
țirea Darurilor și cuvintele preotului „Sfin- 
tele Sfinților...”, după care strana cântă: „Unul 
Sfânt, Unul Domn lisus Hristos...”, dacă nu se 
rostește predică și nu se citește nici Cazania, 
se cântă chinonicul, constituit dintr-un verset 
de psalm sau un stih, pe care cântărețul îl into- 
nează în sunete prelungite și al cărui text este 
legat de sărbătoarea zilei sau de actul împărtă- 
șirii. Chinonicul poate fi înlocuit cu un concert 

religios, acolo unde bisericile au cor, sau de alte 


cântări line, care poartă numele de pricesne. 
Bibliografie. Baanișre, Ene, BRANIȘTE,  Ecate- 
rina, Dictionar enciclopedic de cunoștințe religioase, Ed. 
Diecezană Caransebeș, 2001; Vinrrescu, Petre, Despre 
poezia imnografică, din cărțile de ritual şi Cântarea biseri- 
cească, Ed. Partener, Galaţi, 2006. 


Cezar Pelin 


PRICESTNIAR. v. CHINONICĂR. 


PRIDVOR. v. EXONÂRTEX. Încăpere 
închisă, așezată în partea de apus a bisericii. Este 
primul segment al bisericii, înainte de pronaos, 
ca o prelungire a acestuia din urmă. Pridvorul 
corespunde curții (părții celei din afară) a 
Cortului/Templului, unde stătea poporul. La 
bisericile cu pridvor închis, o mare parte din 
temele iconografice din pronaos se zugrăvesc 
aici (Judecata din urmă, Scara lui Iacov, Adam 
și Eva în rai etc.). Printre alte teme zugrăvite 
în pridvor, regăsim Scara Sf. loan Scărarul și 
Vămile Văzduhului, strâns legate de tema Jude- 
cății din urmă. Pridvorul închis se mai găsește 


foarte rar la bisericile mai noi. 

Bibliografie. Baanișre, Ene, BRANIȘTE,  Ecate- 
rina, Dictionar enciclopedic de cunoștințe religioase, Ed. 
Diecezană Caransebeș, 2001; Caisrea, Elie-Miron, 
Iconografia şi întocmirile din internul Bisericei Răsăritene, 
Tiparul Tipografii Arhidiecesane, 1905; BRAnIșTE, Ene, 
Liturgica Generală, vol. Il, Ed. Episcopiei Dunării de Jos, 
Galaţi, 32002; Coman, V., „Biserica, locaș de închinare”, 
în: MA, III (1958), 1-2, pp. 130-132; PeraRoara, Lucian, 
„Simbolistica locașului de cult”, în vol. Zzo/ogie și istorie 
la Dunărea de Jos, Ed. Episcopiei Dunării de Jos, Galaţi, 
2000, pp. 287-301. 


Cezar Pelin 


PRIMÂT. (lat. primus) Titlu atribuit, înce- 
pând cu sec. al IV-lea, unor scaune episcopale 
din Occident și Orient. Cel mai vechi scaun 
episcopal care utilizează titlul de primat este 
cel din Cartagina, întâistătătorii acestei Biserici 
numindu-se „primaţi ai întregii Africi” (primas 
fotius Africae). La sinodul local de la Hippo 
(Can. 29), din anul 393, și la sinodul local de la 
Cartagina (Can. 39), din anul 419, se respinge 
folosirea titulaturilor noi netradiționale pentru 
episcopi și se dispune ca niciunul dintre aceștia, 
indiferent de poziţia lui de întâistătător, să 


ie, 


nu se numească nici exarh al episcopilor, nici 
episcopul cel mai înalt, ci numai „episcop al 
scaunului celui dintâi”. Treptat însă va fi intro- 
dusă demnitatea de mitropolit, care va înlocui 
pe cea de întâistătător, protoierarh sau primepi- 
scop. Tot în sec. al IV-lea a apărut demnitatea 
de mitropolit primat, care putea fi onorifică sau 
reală. Era reală când în cuprinsul unei unități 
teritoriale determinată, formată din mai multe 
mitropolii și constituită ca unitate organiza- 
torică aparte, celui dintâi dintre aceștia i se 
decerna sau i se conferea titlul de mitropolit 
primat, corespunzătoare celui de exarh. Astăzi, 
în Bisericile ortodoxe, termenul de primat este 
folosit în sensul general de cap al unei biserici 
autocefale sau autonome. Toţi capii (primaţii) 
Bisericilor ortodoxe locale sunt egali între ei, 
indiferent de titlul pe care-l poartă. 

În Biserica Catolică, numele de mitropolit 
primat a fost mai des întrebuințat. Multe 
scaune au primit acest titlu datorită impor- 
tanţei lor politice, dintre care amintim: Arles, 
Tesalonic, Toledo, Narbonne, Bourges, Viena, 
Treviso, Mayence, Magdeburg, Lund, Canter- 
bury, York, Saint-Andrew. La Conciliul 1 
Vatican au fost recunoscute cu titlu de primat 
(primas) următoarele scaune arhiepiscopale: 
Antivari (Muntenegru), Braga (Portugalia), 
Malines (Belgia), S. Salvator (Brazilia), Tarra- 
gona (Spania). Acest titlu este doar unul simplu 
onorific, primatul fiind un arhiepiscop al unui 
sediu episcopal care are întâietate ceremonială 
în faţa celorlalte sedii episcopale, în provincia 
eclesiastică, sau în fața sediilor episcopale din 
întreaga regiune, dar fără vreo autoritate asupra 
celorlalți episcopi. Primaţii sunt de obicei 
numiți cardinali și, în general, sunt aleși să 
prezideze peste Conferințele Episcopale. 


PRIMÂT PAPÂL. Învățătură de credință 
formulată de Conciliul Vatican I, în consti- 
tuţia Pastor Aeternus (18 iulie 1870), reîn- 
noită de Conciliul Vatican II, în constituția 
Lumen Gentium, potrivit căreia episcopul de 
Roma deține funcția de păstor suprem și de 
garant al unității Bisericii Universale, ca vicar 
al lui Hristos pe pământ și succesor unic al 


Apostolului Petru. În actuala legislație cano- 
nică a Bisericii Catolice, primatul papal este 
reglementat în Can. 331 din Codex Iuris Cano- 
nici şi Can. 43 din Codex Canonum Ecclesiarum 


Orientalium. 
Bibliografie. BRA, Ion, Dicfionar de Ttologie Ortodoxă, 
București, Ed. Institutului Biblic și de Misiune al Bise- 
ricii Ortodoxe Române, 1994; Craevus, Bouuaert F., 
„Primat”, în Dicfionnaire de Droit Canonigue, vol. VII, 
1965, p. 214; CaisrişoR, M., „Titulatura de primat în 
Biserică”, în: S7, 1-2/1965; Foca, loan N., Drept canonic 
ortodox. Legislaţie și administrație bisericească, vol. |, Ed. 
Institutului Biblic și de Misiune al Bisericii Ortodoxe 
Române, București, 1990; Foca, loan N., Canoanele 
Bisericii Ortodoxe. Note şi comentarii, Sibiu, 52005. 

loan Cozma 


PRINCIPII CANONICE. (can.) Norme de 
bază pe temeiul cărora se elaborează celelalte 
norme de drept după care se organizează și 
funcționează Biserica, ca societate religioasă. 
Principiile canonice sunt cele care dau echili- 
brul între dimensiunea instituțională și orien- 
tarea eshatologică, acestea putând fi formulate 
și exprimate, având în vedere că Biserica este 
legată inseparabil de lucrarea lui Dumnezeu în 
lume. Prin urmare, toate principiile canonice 
trebuie să fie în acord cu învățătura de credință 
a Bisericii, ele de altfel dând expresie normelor 
actuale ale Bisericilor Ortodoxe, care se afirmă 
într-un chip întreit: ca unitate dogmatică, 
cultică și canonică. În funcţie de natura și 
conținutul lor, principiile canonice se împart în 
două mari grupe: 1) Principii cu fond dogmatic 
și juridic; 2) Principii juridice cu fond simplu. 
Principii canonice cu fond dogmatic şi juridic. 
Sunt acele principii care-și trag existența din 
natura văzută și nevăzută, deopotrivă, a Bise- 
ricii, instituție divino-umană. În această cate- 
gorie intră următoarele principii canonice: 

a) Principiul eclesiologic instituțional; 

b) Principiulorganic (constituțional-bisericesc); 
c) Principiul ierarhic; 

d) Principiul sinodalității; 

e) Principiul iconomiei; 

£) Principiul autonomiei externe. 

Principiul eclesiologic instituțional. Acest prin- 
cipiu pune în evidență caracterul Bisericii 
de instituție divină și umană, întemeiată de 

Hristos pe cruce, vizibilă la Rusalii prin pogo- 
rârea Duhului Sfânt și a cărei activitate se 
desfășoară pe pământ, în condiţiile organi- 
zării vieții sociale a membrilor care o compun. 
Conform acestui principiu, Biserica nu este 
numai nevăzută și nici numai văzută, ci văzută 
și nevăzută deopotrivă. 

Principiul organic. Acest principiu mai este 
cunoscut ca principiul alcătuirii și lucrării orga- 
nice a Bisericii sau principiul constituțional 
bisericesc, întrucât el reflectă modul alcătuirii și 
al lucrării bisericești în mod organic prin parti- 
ciparea efectivă a tuturor membrilor Bisericii. 
Fondul dogmatic al acestui principiu reiese din 
învățătura despre natura Bisericii, ca organism 
alcătuit din mai multe mădulare sau categorii 
de membrii, fiecare contribuind îndeplinirea 
misiunii ei. 

Principiul ierarhic. Conform acestui principiu, 
lucrarea și conducerea Bisericii se realizează 
după rânduiala pe care o imprimă întregii vieții 
bisericești ierarhia bisericească de instituire 
divină, în cele trei trepte ale ei (diacon, preot, 
episcop). Acest principiu se aplică la toate 
nivele în Biserică: la raporturile dintre sluji- 
torii de instituire divină, la raporturile dintre 
organele de conducere a Bisericii, la raporturile 
dintre unităţile bisericești. 

Principiul sinodalității. Este acel principiu 
conform căruia conducerea Bisericii este reali- 
zată nu în mod individual, ci colectiv sau cole- 
gial, adică organul superior de conducere este 
sinodul și nu o anumită persoană. Sinodalitatea 
a fost unul dintre principiile canonice de bază 
care au contribuit în mod efectiv la afirmarea și 
menţinerea unităţii în diversitate între Orient și 
Occident și îpso făcfo a ecumenicității creștine. 
Fondul sau aspectul dogmatic al acestui prin- 
cipiu este relevat prin poruncile și învățătura 
Mântuitorului și, mai ales, prin modul în care 
Hristos însuși i-a înzestrat pe Sfinţii Apostoli 
în mod egal cu puterile necesare pentru condu- 
cerea Bisericii, în special sfătuindu-i să nu se 
certe pentru întâietate, ci să lucreze împreună 
(Mz 20, 25-27); lucrarea sinodală a Sfinţilor 
Apostoli, care au pus în practică sfatul Mântu- 
itorului, luând decizii care priveau Biserica 

împreună (FA 1, 15-26: alegerea lui Matia; FA 
6, 1-6: alegerea celor 7 diaconi; FA 15, 6-28: 
sinodul de la Ierusalim); prin modul în care 
Sfânta Tradiţie a precizat învățătura că auto- 
ritatea superioară în Biserică o deţin sinoadele 
la diverse niveluri, iar nu o persoană anume. 
Sinodalitatea nu distruge, nici nu diminuează 
autonomia fiecărui episcop în propria Biserică, 
dimpotrivă, afirmă colegialitatea episcopilor, 
responsabili în propria Biserică și coresponsa- 
bili omnium ecclesiarum, în special în Bisericile 
din propria provincie, regiune, națiune. Can. 34 
Ap. este cel mai vechi text canonic despre acţi- 
unea sinodală, rolul primului fiind recunoscut 
ca un element constitutiv al aceste acțiuni. 
Principiul sinodalității în lumina legislaţiei bise- 
ricești actuale. Acestui principiu i se dă largă 
expresie și în legiuirile actuale ale Bisericii 
noastre, prin modul de constituire și de func- 
ţionare a tuturor organelor colective de condu- 
cere bisericească, începând de la parohie, cea 
mai mică unitate administrativă, și sfârșind cu 
cea mai mare care este patriarhia. Conducerea 
acestor unităţi este încadrată în sinodalitate 
după cea mai autentică rânduială canonică și 
tradiţie ortodoxă. Potrivit acestei rânduieli, 
puterea bisericească se deține și se exercită, 
în forme determinate, pe principiul dragostei 
creştine, care îmbină autoritatea cu libertatea, 
și pe principiul responsabilității generale a 
tuturor membrilor Bisericii. 

Principiul iconomiei. În sens canonic, iconomia 
desemnează acel procedeu canonic prin care 
se concede în anumite condiţii o derogare, 
temporară sau permanentă, de la o prescripţie 
canonică, avându-se permanență în vedere 
binele spiritual al celui asupra căruia se aplică 
sau al Bisericii întregi. Iconomia bisericească 
se aplică asupra lucrărilor de împărtășire a 
Sfintelor Taine, precum și asupra lucrărilor ce 
se săvârșesc prin folosirea mijloacelor puterii 
învățătorești și a celei jurisdicționale. În cazul 
Sfintelor Taine, prin aplicarea iconomiei se 
validează tainele eterodocșilor, iar în cel de 
al doilea caz aplicarea iconomiei are ca scop 
dispensarea de la normele bisericești, precum 
și iertarea sau pedepsirea celor care au încălcat 

normele canonice. Aplicarea iconomiei poate fi 
făcută utilizându-se două principii: îngăduința 
sau condescendența și acrivia sau severitatea. 
Principii canonice cu fond simplu juridic. În 
această categorie intră următoarele principii: 
principiul subsidiarității, principiul autocefa- 
liei; principiul autonomiei interne; principiul 
teritorial; principiul jurisdicțional; principiul 
nomocanonic. 

Principiul  subsidiarității. Acest principiu, 
specific Bisericilor orientale, presupune o 
descentralizare care oferă fiecărei autorități 
bisericești toate puterile proprii, fără să mai fie 
necesară recurgerea de fiecare dată la o auto- 
ritate superioară. La nivel eparhial, principiul 
subsidiarității dă dreptul autorității biseri- 
cești eparhiale (Episcop, Adunarea Eparhială, 
Consiliul Eparhial) de a rezolva toate proble- 
mele de ordin misionar și bisericesc fără să 
fie necesară aprobarea autorităților bisericești 
superioare. Totuși, autoritatea superioară poate 
să intervină doar în cazuri excepționale, cum 
este refuzul sau întârzierea episcopului (în 
cazul eparhiei) sau a mitropolitului (în cazul 
mitropoliei) de a numi economul. În astfel de 
cazuri, autoritatea superioară exercită dreptul 
de devoluţie (Can. 11 Sin. II Ec.), iar nu un 
drept de jurisdicție propriu-zis. Acest drept 
este prevăzut și în Szafuful BOR [art. 26, lit. 
(v)]. Din punct de vedere legislativ, principiul 
subsidiarităţii oferă posibilitatea fiecărei Bise- 
rici locale autonome și autocefale dreptul de 
a se organiza în mod independent și de a și 
alcătui propria legislaţie bisericească, adică de 
a avea pe lângă dreptul comun (legislaţia cano- 
nică sinodală și patristică — Sfintele Canoane) 
și un drept particular propriu. Irebuie să 
precizăm că acest principiu nu creează în Orto- 
doxie o confederație de Biserici autocefale sau 
autonome, ci oferă posibilitate îmbogățirii în 
diversitate a patrimoniului Bisericii ecumenice, 
menținând comuniune între Bisericile locale. 
Acest principiu constituie baza pentru celelalte 
principii cu fond simplu juridic. 

Principiul autocefaliei. Potrivit acestui principiu, 
o unitate bisericească ierarhic, sinodal și terito- 
rial determinată, este de sine stătătoare, într-o 


deplină autonomie de organizare și funcțio- 
nare, păstrând și cultivând unitatea dogmatică, 
cultică și canonică cu celelalte Biserici orto- 
doxe autocefale. Biserica autocefală se organi- 
zează și funcționează după un statut propriu, 
elaborat fără amestec din exterior. Întâistătă- 
torul Bisericii autocefale este ales după preve- 
derile unui Statut de organizare și funcționare 
propriu și el intră în funcție în urma investirii 
de către Sfântul Sinod. Nicio autoritate nu este 
competentă pentru a interveni în organizarea 
și funcționarea Bisericii autocefale. Autocefalia 
Bisericii Ortodoxe Române este stipulată în 
art. 2, alin. (2), din Szazurul BOR, în următorii 
termeni: „Biserica Ortodoxă Română este auto- 
cefală și unitară în organizarea și în lucrarea sa 
pastorală, misionară și administrativă”. 
Principiul autonomiei interne. Acest principiu 
este în strânsă legătură cu principiul subsidi- 
arităţii, exprimând rânduiala canonică potrivit 
căreia în cadrul Bisericii autocefale, Bisericile 
locale, eparhiile, se conduc de sine, prin organe 
proprii, fiind totuși supuse supravegherii, 
controlului și îndrumării, din partea autorită- 
ților bisericești superioare. În Biserica Ortodoxă 
Română, eparhiile din Diaspora au un statut 
de relativă autonomie în raport cu Patriarhia. 
Aceste eparhii sunt sub jurisdicția Patriarhiei 
Române, însă fiecare are un statut propriu de 
organizare, care trebuie să fie aprobat de către 
Biserica autocefală din care fac parte. În acest 
sens, art. 8 alin. (2) din Szazuzu/ BOR stipu- 
lează următoarele: „Episcopiile, arhiepiscopiile, 
mitropoliile și alte unități bisericești din afara 
granițelor țării sunt organizate și funcționează 
în conformitate cu statutele proprii, aprobate 
de Sfântul Sinod, concordante cu Statutul 
pentru organizarea și funcționarea Bisericii 
Ortodoxe Române”. 

Principiul teritorial. Prin acest principiu se înțe- 
lege organizarea teritorială a Bisericii ţinând 
cont de limitele teritoriale ale unităților admi- 
nistrative civile. Acest principiu a stat, încă din 
primii ani ai creștinismului, la baza organizării 
administrative a Bisericii. Astfel, la început, 
s-au constituit parohiile, care cuprindeau teri- 
toriul administrativ al unei cetăți, apoi apar 

enoriile organizate în cadrele administrative 
ale unor unităţi civile mai mici (în general sate 
sau mici cetăți), apar apoi mitropoliile compuse 
din mai multe parohii (cetăţi), în cadrul unei 
provincii romane, și, în cele din urmă, exarha- 
tele, reunind mai multe mitropolii, ca unități 
bisericești corespunzătoare diecezelor de stat. 
Această practică de organizare bisericească, 
care ţinea în permanență cont de împărțirea 
administrativă statală, a fost apoi canoni- 
zată la sinoadele ecumenice de la Calcedon și 
Constantinopol (Trulan), devenind astfel prin- 
cipiu de drept. De asemenea, acest principiu 
are în vedere neamestecul în treburile spirituale 
și administrative ale unei unități administrative 
bisericești. Fiecare episcop sau preot trebuie 
să-și exercite misiunea pastorală și administra- 
tivă în limitele teritoriale ale unității sale admi- 
nistrative. Principiul este consacrat de Can. 2 
Sin. | Ec. Prin urmare, canonul confirmă în 
mod explicit limitele competenţei episcopilor 
în hotarele propriei eparhii, iar în mod implicit 
privește și celelalte unități administrative bise- 
riceşti inferioare (protopopiat, parohie). Încăl- 
carea acestui principiu se numește imixziune 
(eparhială sau parohială), adică amestec în 
treburile spirituale sau administrative ale unei 
alte unități administrative bisericești, pentru 
care clericul nu are competență. O astfel de 
situație este pedepsită în Sfintele Canoane 
chiar cu nulitatea actului sacramental săvârșit 
și caterisirea clericului care a săvârșit-o. În 
Regulamentul de procedură al instanţelor discipli- 
nare şi de judecată ale Bisericii Ortodoxe Române, 
imixtiunea eparhială sau parohială este consi- 
derată abatere [art. 2, lit. (d)], fiind pedepsită 
cu minima pedeapsă a dojanei arhierești și cu 
maximum pedeapsa transferării (art. 18). Prin- 
cipiul jurisdicțional. Strâns legat de principiul 
teritorial este principiul jurisdicţional, înțeles 
ca rânduiala potrivit căreia Taina Hirotoniei se 
săvârșește numai cu o destinaţie precisă, ante- 
rior stabilită. Fundamentul canonic al acestui 
principiu îl constituie Can. 6 rul. Această 
normă este de origine apostolică, Sfinții Apos- 
toli hirotonind episcopi și diaconi cu destinație 
precisă (FA 14, 23). Astfel, Apostolul Pavel îl 

hirotonește episcop pe Tit pentru Creta (7iz 1, 
5), iar pe Timotei îl lasă în Efes (7 Tim 1, 3). 
Principiul nomocanonic. Este principiul conform 
căruia Biserica se conduce atât după legi 
proprii, cât și după legi civile. Principiul acesta 
a fost aplicat încă din primele secole, chiar 
și atunci când Biserica funcționa sub forma 
organizațiilor funerare, nefiind recunoscută ca 
instituţie de către autoritățile civile. Impunerea 
definitivă a principiului nomocanonic în viața 
bisericească a avut loc începând cu sfârșitul 
sec. al V-lea, odată cu apariţia primelor colecții 
mixte de legi bisericești și civile, numite 7707p0- 
canoane. Chiar actul de recunoaștere a persona- 
lităţii juridice a Bisericii este un act ce aparține 
puterii legislative a Statului. Biserica nu poate 
să se încredințeze în toate aspectele normelor 
de stat, deoarece există o viață proprie a Bise- 
ricii, o viață internă care nu afectează în mod 
direct ordinea de drept a Statului, și această 
viață internă se cuvine să fie organizată după 
norme specifice Bisericii, elaborate de către 
aceasta în modul în care tradiţia eclesiastică a 
consacrat această exercitare a puterii legislative 
în Biserică. 

Bibliografie. Szazutul pentru organizarea şi functionarea 
Bisericii Ortodoxe Române, Bucureşti, 2011; Dună, V. 
Nicolae, Le Regime de la synodalite selon la legislation 
canonigue, conciliaire, oecumenigue, du ler millenaire, EA. 
Ametist 92, București, 1999; DuRă, V. Nicolae, „La 
synodalite, Lune des anciennes institutions de IEu- 
rope”, în: Analele Universității Ovidius. Seria: Drept şi 
Știinte Administrative, 1/2007, pp. 8-19; Foca, loan 
N., Drept canonic ortodox. Legislaţie și administraţie bise- 
ricească, vol. I-II, Ed. Institutului Biblic și de Misiune 
al Bisericii Ortodoxe Române, București, 1990; Foca, 
loan N., Canoanele Bisericii Ortodoxe. Note şi comentarii, 
Sibiu, 52005; GoREANVU, Veniamin, „Reflectarea princi- 
piilor fundamentale ale autocefaliei și autonomiei bise- 
ricești în doctrina și practica canonică a Bisericii Orto- 
doxe”, în Rus, Constantin (ed.), 7He p/ace of canonical 
principles în the organization and working of autocepha- 
ous orthodox churches: the canon law international sympo- 
sium, Ed. Universităţii „Aurel Vlaicu”, Arad, 2008, pp. 
270-293; Manea, Irimie, „Principiul jurisdicțional în 

Biserica Ortodoxă”, în Rus, Constantin (ed.), Be place 
of canonical principles in the organization and working of 

symposium, Arad, 2008, pp. 172-202; Mrraș, Nicodim, 

principles în the organization and working of autocepbalous 
orthodox churches: the canon law international symposium, 
Arad, 2008, pp. 135-171; Varcu, Patriciu, „Raportul 
dintre principiile canonice și misiunea Bisericii”, în Rus, 

loan Cozma 


PRINOS. Ofrandă care se aduce la biserică și se 
împarte pentru cei adormiţi (pâine, fructe etc.); 
colac ce se dă preotului la înmormântare (în 
Ardeal, Bucovina). Jertfă din primele roade, adusă 
pentru binecuvântare, la biserică, în anumite 
sărbători (struguri — la Schimbarea la Faţă). 
Asemenea specificații se găsesc și în Mincie. 

Bibliografie. BRanișrE, Ene, BRANIȘTE, Ecaterina, Diczi- 
onar Enciclopedic de cunoștințe religioase, Ed. Diecezană 


Caransebeș, 2001. 


Cezar Pelin 


PRIPEALĂ. (slav. Pripiala — cântare scurtă, 
grăbită) Imn care se cântă întru adorarea lui 
Dumnezeu, preacinstirea Maicii Domnului 
și cinstirea sfinților, după Polieleu, constând 
într-o selecție de versete din psalmi („Mări- 
mu-te...” și „Veniţi toţi...”); scurt stih de 
invocare care precede cântarea troparelor din 
rânduiala Aghiasmei Mici („Preasfântă Născă- 
toare de Dumnezeu...”); cântare doxologică, 
având rol de refren liturgic, pentru cântări și 


imne de preamărire a Maicii Domnului. 
Bibliografie. Baanișre, Ene, Lifurgica Specială, Ed. 
Lumea Credinței, București, +2005; BaRAnIșTE, Ene, 
„Slujba Utreniei — istorie și explicare”, în: ST, XXIV 
(1972), 1-2, pp. 70-89; SrMEDREA, | ir, „Pripealele 
monahului Filotei de la Cozia”, în: MO, VI (1954), 1-3, 
pp. 20-35; VII (1955), 10-12, pp. 526-541; VINTILESCU, 
Petre, Liturghierul explicat, Ed. Institutului Biblic și de 
Misiune al Bisericii Ortodoxe Române, București, 1998; 
VINTILESCU, Petre, „Oficiul Utreniei”, în: GB, XXIII 
(1963), 7-8, pp. 683-699. 


Lucian Petroaia 


PRIVEGHERE. (lat. pervigilium — veghe 
pentru cel mort) Slujba care se săvârşeşte de 
regulă în mănăstiri și catedrale, iar la bisericile 

de enorie la hramuri, în seara și noaptea de 
dinaintea unui praznic împărătesc sau al 
unui sfânt, alcătuită din Vecernie mare, Litie 
și Utrenie; stare de veghe pentru un creștin 
adormit în Domnul, când seara se fac rugă- 
ciuni, se citesc „stâlpii” — Evangheliile Învierii 
— din Panihidă și se fac alte rugăciuni pentru 


sufletul celui adormit. 

Bibliografie. BRanIșrE, Ene, „Istoria și explicarea 
slujbei Vecerniei”, în: BOR, LXXXIV (1966), 5-6, pp. 
513-532; BRANIșTE, Ene, Liturgica Specială, Ed. Lumea 
Credinței, București, 2005; BaanrșrEe, Ene, „Slujba 
Utreniei — istorie și explicare”, în: ST, XXIV (1972), 1-2, 
pp. 70-89; Vinrrrescu, Petre, Lifurghierul explicat, Ed. 
Institutului Biblic și de Misiune al Bisericii Ortodoxe 
Române, București, 1998; VinrrLescu, Petre, „Oficiul 
Utrenie”, în: GB, XXIII (1963), 7-8, pp. 683-69,; 
VINTILESCU, Petre, „Liturghierul explicat. Serviciile de 
seară și de dimineaţă pregătitoare Liturghiei”, în: GB, 
XIX (1960), 9-10, pp. 724-741. 


Lucian Petroaia 


PROBOJENIE. (var. PREOBRAJENIA; 
slav. pri — înainte și obraz — fază, chip) v. 


SCHIMBĂREA LA FĂȚŢĂ. 


PROCESIUNE. (lat. processio, -onis — cortegiu, 
ceremonie, alai) Mişcare planificată a unui grup 
de oameni dintr-un loc în altul, cu un scop reli- 
gios, adesea acompaniată de slujbe religioase. 
De obicei, preoţii merg în frunte, purtând cruci, 
prapuri și intonând cântări religioase, până la 
locul unde are loc slujba. Se pot face rugăciuni 
pentru ploaie, în caz de secetă, pentru încetarea 
molimelor, a războiului și pentru alte calami- 
tăți; la Bobotează, când slujba se face afară sau 
la marginea unui râu. 

În Sf. Scriptură aflăm despre asemenea proce- 
siuni religioase. Exemplu în Vechiul 'Iesta- 
ment, în Cartea Regilor se vorbește despre 
aducerea Chivotului Legii, de către David, de 
la Aminadab, la Ierusalim: „Și, David, cu tot 
poporul care era cu cl, a pornit la Baalat în Iuda, 
ca să aducă chivotul Domnului, asupra căruia 
este chemat numele Domnului Savaot Cel 
ce șade pe heruvimi. Și l-au adus cu chivotul 
Domnului din casa lui Aminadab cea de pe deal 
și Ahio mergea înaintea chivotului Domnului. 
lar David și toți fiii lui Israel cântau înaintea 

Domnului din tot felul de instrumente muzi- 
cale de lemn de chiparos, din harpe, din psaltire, 
din timpane, din fluiere și din chimvale” (2 Rg 
6, 2, 4-5). O altă procesiune este aceea făcută 
de prorocul Ilie, pentru încetarea secetei care 
ținuse trei ani în Israel, în vremea regelui Ahab; 
Ilie, împreună cu preoţii lui Dumnezeu și urmat 
de tot poporul, merge sus pe Muntele Carmel, 
unde înalță un rug, aduce jertfă lui Dumnezeu, 
implorând pe Dumnezeu să trimită din cer foc, 
să se aprindă rugul și să se înalțe la cer fumul 
jertfei, să-L înduplece și să pună capăt secetei 
cumplite. Dumnezeu a ascultat rugăciunile lor și 
ploaia a început să cadă pe pământ (3 Rg 18). O 
procesiune este și înmormântarea, când cortegiul 
se îndreaptă spre mormânt. Cea mai timpurie 
procesiune creștină o găsim relatată în Pe/erinaju/ 
Egeriei (sec. al IV-lea), din care aflăm detalii cu 
privire a ritualurile Săptămânii celei Mari. 

Procesiune este și Vohodul cu Evanghelia, din 
cadrul Sfintei Liturghii, Vohodul Mare, din 
cadrul aceleiași slujbe, înconjurarea bisericii, 
la slujba Prohodului Domnului lisus Hristos 


și altele. 
Bibliografie. BaanişșTE, Ene, BRANIȘTE,  Ecate- 
rina, Dicfionar enciclopedic de cunoștințe religioase, Ed. 
Diecezană, Caransebeș, 2001; „Procession”, în Davies, 
].G. (ed.), pe New Westminster Dictionary of Liturgy and 
Worsbip, he Westminster Press, Philadelphia, 1979; Gy, 
Pierre-Marie, „Annce Liturgique”, în Dicfionniare critigue 
de theologie, Paris, 2007; Lecrenca, H., „Autel”, în Diczi- 
onnaire d'Archeologie Chretienne et de Liturgie, 14/1895- 
1896, Letouzey et An€, Paris, 1948. 

Cezar Pelin 


PROCHIMEN. (gr. prokimenos — cel care este 


aşezat înainte) Verset sau stih aşezat înaintea 
citirii Apostolului, care este intonat recitativ 
în cadrul rânduielii acestei citiri, reminiscență 
a psalmului care odinioară era cântat înaintea 
pericopei apostolice. 
Bibliografie. BRAnIșTE, Ene, „Slujba Utreniei — istorie 
și explicare”, în: S7, XXIV (1972), 1-2, pp. 70-89; 
BRANIȘTE, Ene, „Istoria și explicarea slujbei Vecerniei”, 
în: BOR, LXXXIV (1966), 5-6, pp. 513-532; BRANIȘTE, 
Ene, Liturgica Specială, Ed. Lumea Credinței, București, 
12005, pp. 71-73; Vnriescu, Petre, Liturghierul explicat, 
Ed. Institutului Biblic și de Misiune al Bisericii Ortodoxe 
Române, București, 1998. 

Lucian Petroaia 

PROFANĂRE. (lat. profanare;, gr. ierosileo) 
Actul de pângărire și necinstire a locurilor, 
obiectelor sfinte sau a tradiţiilor sfinte. Sfintele 
canoane consideră acte de profanare urmă- 
toarele: ducerea și folosirea vaselor sfinte din 
biserică acasă (Can. 73 Ap.); însușirea unui 
vas sfințit din biserică și întrebuinţarea lui în 
scopuri necuviincioase (Can. 10 Sin. I-II); 
organizarea de agape în biserică sau așter- 
nerea de culcușuri (Can. 74 Trul.,); comerțul în 
curtea bisericii (Can. 76 Trul.); introducerea de 
animale în biserică sau în curtea bisericii (afară 
de caz de forță majoră — Can. 88 Irul.); repre- 
zentarea Sfintei Cruci pe pământ sau pe pardo- 


seli (Can. 73 Trul.). 

Bibliografie. BnanișrE, Ene, BRANIȘTE, Ecaterina, 
Dicţionar enciclopedic de cunoștințe religioase, Caransebeș, 
Ed. Diecezană, 2001; Foca, loan N., Canoane/e Bise- 
ricii Ortodoxe. Note şi comentarii, Sibiu, *2005; MiLaș, 
Nicodim, Canoanele Bisericii Ortodoxe însoțite de comen- 
farii, vol. |, part. 2, Arad, Tipografia Diecezană, 1931. 


loan Cozma 


PROFET. (ebr. nâ??, gr. prophethes) Persoană 
chemată de Dumnezeu ca să vestească popo- 
rului cuvântul Său. Profetul este, în primul 
rând, vestitorul voii lui Dumnezeu, fiind uneori 
și cel care anunţă evenimente viitoare. Alţi 
termeni întâlniți pentru a desemna un profet 
sunt: „văzător” (rd), „privitor” (cho'ze) şi „omul 
lui Dumnezeu” (3 Hâz/ihim, folosit pentru 


persoane înzestrate cu puteri miraculoase). 
Constantin Oancea 


PROFETISM. Fenomen religios ce presu- 
pune exercitarea funcției profetice într-un 
cadru religios delimitat; cu referință la feno- 
menul profetic evreiesc specific perioadei 
vechitestamentare. Deși tradiţia i-a socotit 
profeți pe Avraam și pe Moise, profetismul 
vechitestamentar, ca fenomen religios, este 
atestat din timpul judecătorilor și se încheie în 
epoca postexilică. 

Diversitatea fenomenului profetic. 'Lerminologia 
variată este indiciul existenței unor categorii 
diverse de fenomene profetice în perioada 
preexilică, dar care n-au mai fost percepute ca 
diferite mai târziu (7 Rg 9, 9: „acela care astăzi 

se numește profet, înainte se numea văzător”). 
Paginile vechitestamentare ne prezintă o varie- 
tate de apariţii profetice: profeți care activează 
singuri sau în colective profetice; bărbați, dar și 
femei; profeți liberi, profeţi de curte și profeți 
cultici; profeți autentici și profeți mincinoși; 
profeți oratori și profeți scriitori etc. Profe- 
tism a existat și la popoare vecine cu Israel, 
fiind amintit chiar în Biblie. Dar asemănările 
cu profetismul israelit se reduc doar la aspecte 
formale, nu și la conţinut. Profetismul din afara 
lui Israel a pierit odată cu civilizațiile care l-au 
găzduit, pe când cuvintele profeților biblici 
s-au transmis din generaţie în generație, astfel 
încât prin Sfânta Scriptură au ajuns până în 
zilele noastre. 

Profetismul preclasic (de la Samuel până la 
Amos). Caracteristic pentru perioada timpurie 
este faptul că Vechiul Testament a reținut 
faptele profeților și doar foarte rar cuvintele 
lor. În timpul lui Saul, profeții trăiau în cete 
pe lângă locuri cultice și profețeau, atunci când 
Duhul lui Dumnezeu venea peste ei. Oricine 
li se alătura „se molipsea” de același compor- 
tament, uneori împotriva voinței lui. În timpul 
lui Elisei, „fiii profeților” trăiau în comunități, 
aveau un conducător și își asigurau traiul prin 
muncă. Profeţi de grup erau și profeții aflați la 
curtea regelui, sprijinind politica acestuia. Li 
se solicitau oracole înainte de începerea unui 
război, la înscăunarea noului rege, la nașterea 
moștenitorului regal etc. Au lăsat o amintire 
negativă posterității (3 Rg 22; Am 7, 14). Greu 
de deosebit de profeții de curte erau profeții 
cultici, deoarece pe lângă curtea regală exista și 
un templu. Erau mijlocitori solicitați să consulte 
voia divină în situaţii cotidiene: boală, bunăs- 
tare etc. La locurile de cult ei activau alături de 
preoți, fiind amintiți adesea împreună, în sens 
critic (Os 4; Mi 3, 11; Ir 2, 26). Dar elementul 
cultic nu trebuie socotit mereu ca o trăsătură 
descalificantă a profetismului, întrucât Samuel 
sau Ilie au adus jertfe primite de Dumnezeu. 
Alţi profeți activau singuri. Samuel, Gad și 
Natan trăiau la curtea regilor Saul, David 
și Solomon, fiind sfătuitorii acestora. Dar 
tot ei îi criticau pe regi pentru abaterile lor 


religios-morale. Ahia din Șilo, Ilie, Elisei, 
Mihea fiul lui Imla și alţii erau personali- 
tăți respectate și temute de regii vremii. Erau 
clarvăzători, făcători de minuni, ocrotitori ai 
sărmanilor, conducători spirituali, harisma- 
tici chemați de Dumnezeu pentru a activa în 
numele Său. Dintre toţi se detașează figura 
profetului Ilie, care a trasat principalele coor- 
donate ale profetismului ulterior: lupta pentru 
apărarea credinței în Dumnezeul cel viu și 
critica nedreptăţilor sociale făptuite de condu- 
cătorii Israelului. 

Profetismul clasic (de la Amos până în epoca 
postexilică). Spre deosebire de cei amintiți mai 
sus, aceștia sunt profeți ale căror cuvântări au 
fost scrise, colecționate și transmise ca și cărți 
ale Sfintei Scripturi. Profeţii autentici nu erau 
legați de instituții și nu proveneau dintr-o clasă 
socială anume: Amos era păstor, Isaia era consi- 
lier regal, leremia și lezechiel proveneau din 
familii preoțești. Profeţii au auzit în interior 
vocea tainică a lui Dumnezeu, Care i-a chemat 
la slujire. Momentul vocației l-i s-a imprimat 
adânc în conștiință (s 6; Ir 1; Iz 1-3). Deși au 
ezitat să accepte chemarea profetică, socotin- 
du-se nevrednici de această slujire înaltă, impe- 
rativul misiunii i-a copleșit (cf. 47 3, 8; Ir 20, 
9). Profeţii autentici nu vesteau cuvântul lor, 
ci cuvântul Domnului („așa spune Domnul”), 
profeţeau doar atunci când le vorbea EI și 
transmiteau solia divină prin cuvântări, însoțite 
uneori de acte simbolice. 

Profeţii au fost cei mai înverșunați luptători ai 
credinței în Dumnezeu. Mesajul cuvântărilor 
profetice era critic când instituțiile statului 
(regalitate, cult) sunt pervertite, voia Domnului 
încălcată sau credinţa în El abandonată (Is 1; 
Mi 3; Am 5; Ir2; Iz 34 etc.). În cuvinte de jude- 
cată, profeții vesteau sfârșitul statului și exilul 
poporului. Datorită cuvintelor grele, profeții 
erau fie ignoraţi (Ir 36, 20 ș.u.), fie au intrat 
în conflict cu instituțiile statului, fiind prigoniți 
de autorități sau chiar de familie (Ir 18, 18 ș.u.; 
20 ș.u.). În ciuda pedepsei divine inevitabile, 
profeţii au anunțat după judecată și mântu- 
irea unei rămășițe din popor care și-a păstrat 
credinţa în Dumnezeu, dar și mântuirea tuturor 

oamenilor (Is 10, 20; Ir 23, Ioi/ 3, 5; 152). 
Cărţile profetice. Profeţii au fost, în primul rând, 
vorbitori. Uneori, Dumnezeu a dat poruncă 
expresă să fie scrise cuvântările profetice (Is 8, 
1; 30, 8; Ir 36, 2). Dar cărțile profetice nu s-au 
scris deodată, ci treptat. Ele sunt rodul unui 
proces care se extinde peste mulți ani. Lradiția 
cuvintelor profetice o datorăm cel mai adesea 
ucenicilor lor, care s-au străduit să le culeagă din 
convingerea că ele sunt cuvintele Domnului, 
valabile și pentru generațiilor următoare. Din 
transmiterea, unirea și prelucrarea cuvântărilor 
s-au născut cărțile profetice. Cele mai multe 
apar în exil și după exil, când cuvintele profe- 
ților sunt confirmate de cursul istoriei. Creș- 
tinii grupează cărțile profetice în: profetii mari 
(Isaia, Ieremia, lezechiel și Daniel) și proferii 
mici sau cartea celor 12 profeți (Osea, oil, 
Amos, Avdie, lona, Miheia, Naum, Avacum, 
Sofonie, Agheu, Zaharia și Maleahi. 
Însemnătatea cărților profetice. Mesajul profe- 
ților reprezintă un apogeu al descoperirii lui 
Dumnezeu înainte de Intrupare. Profeţii ne 
transmit adevăruri profunde despre Dumnezeu 
și despre implicarea Sa în istorie, ne arată că 
soarta poporului Israel și a omenirii nu I-a 
fost indiferentă. Majoritatea cărților profetice 
anunță judecata lui Dumnezeu, dar făgădu- 
iesc vremuri ale iertării și mântuirii. Dintre 
textele mesianice ale Vechiului 'Testament, cele 
mai multe le aflăm în cărțile profetice. Profeții 
nu vorbesc doar de mântuirea propriului lor 
popor, ci proclamă universalitatea mântuirii 
pe care Dumnezeu a pregătit-o pentru toți 
oamenii. Urmând cuvintele Mântuitorului, 
primii creștini au înțeles că toată lucrarea de 
mântuire săvârșită de El a fost anunţată de 
profeţii Vechiului Testament (Ze 24, 25). Cele 
mai multe citate vechitestamentare în cărțile 
Noului Testament sunt texte profetice. Însem- 
nătatea cărților profetice rezultă și din faptul că 
ele au ajuns până la noi, deși datează de peste 
două milenii. Cuvântul unui profet a fost rostit 
o singură dată, într-o clipă a istoriei umane, 
unor oameni dintr-un loc precis. Dar cei care 
l-au auzit l-au transmis generațiilor următoare, 
care trăiau în alt context, confruntându-se cu 

alte probleme, fiindcă le-au socotit cuvintele lui 
Dumnezeu, cuvinte vii, din care se pot adăpa 


toate generațiile. 

Bibliografie. Sudiu/ Vechiului Testament pentru Institutele 
teologice, Ed. Institutului Biblic și de Misiune al Bisericii 
Ortodoxe Române, 1985; JexeMIaAs, ]., „Das Proprium 
der alttestamentlichen Prophetie”, în: /eologische Lite- 
raturzeitung, 119/1994, pp. 483-494; ZENGER, E., „Eige- 
nart und Bedeutung der Prophetie Israels”, în ZENGER, 
E., Finleitung in das Alte Testament, Kohlhammer, 1998, 
pp. 371-381. 


Constantin Oancea 


PROHOD.v. ÎNMORMÂNTĂRE. 


PRONÂOS. (gr. pronaos) Tindă; încăperea de 
la intrarea dinspre apus a bisericii. 

Odinioară, doar în acest segment al bisericii 
aveau voie să ia parte la slujbe catehumenii 
și penitenţii. În vechile biserici pronaosul era 
o încăpere despărțită de naos printr-un zid, 
având uși de comunicare; cu timpul, zidurile au 
fost înlocuite cu arcade susținute de stâlpi, iar 
la bisericile construite în ultimele două secole, 
pronaosul a devenit o prelungire a naosului, de 
care nu mai este despărțit prin nimic. Prona- 
osul este acoperit de cele mai multe ori de o 
boltă semicirculară sau chiar de două, cu sau 
fără turle. Dacă biserica nu are o clopotniță 
separată, atunci, aceasta se află pe pronaos. 

De asemenea, în pronaos se găsește cafasul, un 
fel de balcon deschis spre altar, unde cântă corul 
bisericii, în timpul săvârșirii slujbelor. Pictura 
pronaosului înfățișează sfinți din mineie și 
sfinți români, iar pe peretele de la intrare, în 
dreapta și în stânga ușii, în interior, se află, în 
stânga, tabloul votiv (ctitorii), iar în dreapta, 
portretul ierarhului locului, în vremea căruia 
s-a ctitorit lăcașul respectiv. Pe peretele exte- 
rior al pronaosului, deasupra ușii de la intrare, 
se zugrăvește icoana hramului bisericii și poate 
să existe și pisania. 

În pronaos se săvârșesc pavecernița și miezonop- 
tica. Tot aici se fac și mofifze/e (rugăciuni de 
dezlegare) pentru mamele care au născut, 
pentru tinerii căsătoriți și pentru credincioșii 
care se spovedesc. Înainte, aici se făceau exor- 
cismele (rugăciuni pentru alungarea duhurilor 

rele) celor posedaţi, iar acum se fac lepădările, 
din cadrul Tainei Botezului. În ajunul hramu- 
rilor și al marilor sărbători, aici se săvârșește 
Litia (slujba binecuvântării artoselor). Tot în 
pronaos se află cristelnița sau colimvitra (vasul 
în care se botează copiii) și praporii. 
Bibliografie. „Narthex”, în Davies, ].G. (ed.), 7pe New 
Westminster Dictionary of Liturgy and Worship, 'Lhe 
Westminster Press, Philadelphia, 1979; BRAnIșTE, Ene, 
BRANIȘTE, Ecaterina, Dicţionar enciclopedic de cunoștine 
religioase, Ed. Diecezană, Caransebeș, 2001; CRIsTEA, 
Elie Miron, Iconografia şi întocmirile din internul Bise- 
ricei Răsăritene, Liparul Tipografiei Arhidiecesane, Sibiu, 
1905; Lecrenco, H., „Narthex”, în Dicfionnaire d'Ar- 
cheologie Chretienne et de Liturgie, vol. XII, Ed. Letouzey 
et An6, Paris, 1935, pp. 888-889; PeraRoara, Lucian, 
„Simbolistica locașului de cult”, în vol. Zzo/ogie și îsforie 
la Dunărea de Jos, Ed. Episcopiei Dunării de Jos, Galaţi, 
2000, pp. 287-301. 


Cezar Pelin 


PRONIE. v. PROVIDENŢĂ. 
PROROC. v. PROFET. 


PROPEDEUTICĂ. (gr. paideuein — a învăța) 
Învăţătură preliminară sau pregătitoare în 
vederea aprofundării unei discipline. 

Raportându-se la căutarea existențială a omului 
și la împlinirea ei desăvârșită prin întâlnirea 
cu Hristos, modelul dumnezeiesc al omului 
și omul-Dumnezeu, nu puţini sunt Părinţii 
Bisericii care au văzut în cultură o propedeu- 
tică a întâlnirii cu Dumnezeu prin viața creș- 
tină. Există, în chip evident, roade pozitive 
ale întâlnirii între cultura elenistică de factură 
păgână și creștinism. Spre exemplu, ea a permis 
elaborarea unor formulări conceptuale necesare 
afirmării adevărului de credință în mod contex- 
tual, prin repere permeabile înțelegerii veacului 
respectiv, realizate prin utilizarea, dezvoltarea 
si adaptarea  instrumentarului conceptual 
vehiculat de cultura timpului pentru exigen- 
țele gestului teologic, cel care necesită expri- 
marea unor realități profunde, dumnezeiești, 
cu cărămizile de lut ale cunoașterii umane. 
Se va produce, încetul cu încetul, elaborarea 
unui vocabular teologic și chiar, în sens larg, 
a unei adevărate culturi de respiraţie creștină. 


"Toate acestea afirmă rolul propedeutic al vechii 
culturi elenistice în afirmarea creștinismului. 
Pentru creștinii cultivați, care se convertiseră la 
creștinism relativ târziu, după ce trecuseră prin- 
tr-o educaţie profană, „convertirea [...] apărea 
mai curând ca peripeția finală dintr-o căutare 
a lui Dumnezeu începută prin filosofie. Prin- 
tr-un efect de perspectivă inevitabil, gânditorii 
păgâni le păreau angajați pe calea căreia creș- 
tinismul îi arăta finalul”. În general, Orientul 
se va arăta mai impregnat de cultura greacă 
decât Occidentul. Școala din Alexandria, mai 
ales prin Clement și Origen, va vedea în cultura 
greacă o propedeutică necesară unei cunoașteri 
aprofundate a doctrinei creștine. Epoca părin- 
ților capadocieni este prin excelență epoca 
unei teologii asumatoare de cultură: „Părinții 
greci se vor arăta [...] cei mai primitori față de 
cultura păgână. Tradiţia școlii din Alexandria 
(ea însăși moștenitoare a iudaismului elenistic) 
și influența foarte puternică a lui Origen nu 
sunt străine de aceasta. În afară de Clement și 
de Origen, toți părinții capadocieni, Vasile și 
fratele său Grigorie de Nyssa și prietenul său 
Grigorie de Nazianz, se vor arăta favorabili 
culturii grecești, în care vedeau o propedeutică 
indispensabilă unei cunoașteri aprofundate a 
doctrinei creștine”. 

În contextul de efervescenţă culturală al 
Alexandriei acelor vremuri, adevărat centru de 
culturi și de interculturalitate, înființarea unei 
școli de filosofie de către filosoful stoic Panten, 
convertit la creștinism, va face din acest loc 
în perioada sec. al III-lea unul dintre mediile 
cele mai fervente de gândire creștină. Clement 
Alexandrinul va preda si el la școala fostului 
său profesor. Precum maestrul său, Clement 
este preocupat de edificarea unui învățământ 
formator și integrator în sens eclesial;, va da 
naștere primei alianțe majore între teologia 
creștină și contextul cultural al timpului său: 
Discurs de convingere a Grecilor sau Protreptikos, 
Pedagogul şi Stromatele sunt trei trepte conse- 
cutive, făcând parte dintr-un urcuș integrator 
în coordonatele trăirii creștine. Clement arată 
cum păgânii au căutat adevărul prin interme- 
diul mijloacelor filosofice, dar că Adevărul este 

Hristos. În această perspectivă, filosofiile sunt 
văzute ca propedeutica creștinismului. În vizi- 
unea lui Clement, filosofia grecilor, cea prin 
care Domnul a pregătit, prin intermediul lumi- 
nării rațiunii umane, popoarele care nu cunos- 
cuseră revelația iudaică, pregătește întâlnirea cu 
luminarea dumnezeiască a cunoașterii revelate 
în Hristos. A înlocuit Dumnezeu filosofia prin 
credință? Legământul Vechiului Testament 
servește aici drept răspuns. După cum acesta 
nu a fost abandonat, ci perfecţionat, împlinit 
în Hristos, în mod similar, filosofia, „Vechi 
Testament” al grecilor, este asumată ca gncija 
/heologiae şi se vede împlinită în teologia creș- 
tină. Cultivarea întru cunoștințele și formarea 
gândirii la școala filosofilor poate servi de 
treaptă intermediară, pregătitoare cultivării 
omului întru întâlnirea cu Rațiunea divină, 
Hristos: „Știința, care precede odihna pe care o 
găsim în sfârșit în Hristos, exersează gândirea, 
trezește inteligența, ascute spiritul pentru a se 
instrui în adevărata filosofie, pe care credin- 
cioșii o au datorită Adevărului suprem”. 
Poziţia lui Clement va fi adoptată de Origen, 
cel mai strălucit elev al său la școala din 
Alexandria, un continuator poate mai puțin 
entuziast decât Clement în ceea ce privește 
filosofia greacă, dar, spre deosebire de Tertulian, 
conștient de importanța ei. Clement respingea 
poziția extremistă a acestuia din urmă și afirma 
valenţele culturii: „O astfel de atitudine este 
ruinătoare pentru apostolat [...]. Acest refuz ar 
condamna creștinul să rămână, într-o anumită 
manieră, sărac în mijlocul bogățiilor sale, inter- 
zicându-i să folosească facultăţile sale umane 
de rațiune și de expresie pentru a le comunica, 
a le apăra, a le explora. Tot discernământul ar fi 
suprimat, în pofida acestui cuvânt al Sfântului 
Pavel, deseori invocat de Clement: „Încercați 
tot, alegeţi ce este bun”. 

Fervent exeget, cu o erudiție impresionantă, 
Origen va influența gândirea unor personali- 
tăți ale teologiei de mai târziu, precum Sfinții 
Pamfilie, Vasile cel Mare, Grigorie de Nazianz 
și pe Didim cel orb. El propune dialogul cu 
filosofia, fiind convins de necesitatea cunoaș- 
terii filosofiei pentru afirmarea în context 

filosofic a înțelepciunii creștine; se servește, 
deci, de filosofie în sens apologetic. De aici 
apare și interesul dialogului cu exponențţii 
culturii profane, cum ar fi în cazul său, filosoful 
Cels. Acest dialog, care pentru creștin riscă să 
se petreacă pe un teren necunoscut și străin, 
îl determină să pună la dispoziţia creștinilor 
o adevărată instruire în cadrul programei sale 
școlare. Teologia poate fi îmbogăţită de cultura 
filosofică, creștinul ajungând să conștientizeze 
mai profund datele scripturistice. Totodată, 
creștinul poate judeca cu competenţă diferitele 
doctrine care i se înfățișează înainte, precum 
și compatibilitatea învățăturilor lor cu trăirea 
creștină. Creștinul se servește de filosofie pentru 
a edifica trăirea teologică: „Înainte de a părăsi 
Egiptul evreii au luat de la vecinii lor rămăși- 
ţele de tot felul în scopul de a construi Taber- 
naculul lui Yahve. În același mod, creștinul se 
va servi de tot ceea ce filosofia are utilizabil 
pentru a construi «filosofia divină» a creștinis- 
mului. Lrineu dăduse deja o explicație mai largă 
pe care o mărturisea ca venind de la un preot, 
un discipol apropiat al apostolilor: rămășițele 
luate egiptenilor reprezentau pentru el tot ceea 
ce creștinul putea primi de la civilizația ambi- 
antă [...]. Scopul principal al studiului filoso- 
fiei este edificarea teologiei. După ce au distrus 
Hesebonul, «cetatea gândurilor», creștinul nu 
o lasă în ruine, ci o reconstruiește în maniera 
sa, utilizând materialele care îi convin din ce 
rămâne în orașul demolat”. Mărturia Sf. Vasile 
cel Mare este, de asemenea, grăitoare. Cores- 
pondenţa sa cu Libaniu, fostul său profesor, 
îl arată convins de beneficiile urmării în chip 
propedeutic a formării școlii filosofice a epocii 
ca gest de pregătire pentru filosofia filosofilor, 
care este viața în Hristos. Creștinul trebuie 
să procedeze, însă, cu discernământ, să aleagă 
doar ce este bun. Sfântul Vasile își trimitea 
ucenicii spre a fi formaţi la școala epocii, 
pentru ca ulterior să îi deprindă cu teologia: 
„Noi imităm elevii școlilor militare care prac- 
tică anumite sporturi. În exerciţiile de luptă, 
și chiar de dans, se antrenează astfel încât, în 
momentul luptelor, să poată trage un profit de 
pe urma formării lor sportive”. Lupta de care 

vorbește aici Sfântul Vasile este cea „a desăvâr- 
șirii”, adică cea a construirii omului nu atât din 
afară, cât a celui dinăuntru, profund, prin exer- 
cițiul unei șlefuiri treptate la care educarea în 
disciplinele timpului constituia un ajutor, un 
mediator, un gest propedeutic: „Irebuie să-i 
citim pe poeți, pe romancieri sau pe istorici, pe 
oratori și pe toți oamenii susceptibili de a ne 
putea fi în vreun fel de folos la îngrijirea sufle- 
tului. Vopsitorii tratează în prealabil bucata 
pe care vor să o vopsească; numai după aceea 
adaugă și culoare, purpură sau altceva. La fel 
și noi, dacă concepţia noastră despre bine 
trebuie să rămână de neșters, autorii necreștini 
să ne fi iniţiat în prealabil, iar doar pe urmă 
vom asimila științele sacre și tainele. Este ca și 
cum odată ce ne-am obișnuit să vedem soarele 
în apă, vom putea dirija privirea noastră către 
lumina cea adevărată”. Modelul acestei prope- 
deutici este vechi. Personalități mari ale trăirii 
lui Dumnezeu au făcut-o și înainte de creș- 
tinism, cu profit duhovnicesc, observă Sfântul 
Vasile, spunând: „Vă asigur că Moise, marele 
Moise, care este atât de mare, datorită înțe- 
lepciunii sale, în întreaga lume, și-a exersat 
gândirea sa în științele Egiptului, și astfel a 
ajuns la cugetarea asupra Fiinţei (FA 7, 22). 
Aproape la fel ca el, şi la o epocă mai apropiată 
de a noastră, înțeleptul Daniel din Babilon, 
se afirmă, a frecventat întâi de toate școala 
caldeeană și numai ulterior s-a dăruit studiului 


chestiunilor dumnezeiești (Dn 1, 3-7).” 
Bibliografie. Grson, Etienne, La phiosophie au Moyen 
Age, Ed. Payot, 1986; CLEMENT, Saint, Szromazes, în 
Gison, Etienne, La philosophie au moyen age, Ed. Payot, 
1986; CnouzEr, Henri, Origene, Ed. Le Sycomore, Paris, 
1985; CoRNEANU, Nicolae, Pazristica mirabilia — pagini 
din literatura primelor veacuri creștine, Ed. Polirom, Bucu- 
rești, 2001; Basie DE CEsAREE, „Aux jeunes gens, sur la 
maniere de tirer parti des lettres grecques”, în Foi chrefi- 
enne €5 Culture classique, Paris, 1998. 

Răzvan lonescu, Adrian Lemeni 


PROPEDIE. (muz.; gr. propaideia, de la 
Propaideo — a da învățătură pregătitoare, o 
instrucție preliminară) Introducere în teoria 
și practica muzicii psaltice; carte ce cuprinde 
denumirile și semnificaţiile  neumelor 


(semnelor) muzicale, informaţii despre ehuri, 
stiluri etc. Prima propedie în limba română se 
află în Manuscrisul Românesc nr. 61 din Bibli- 
oteca Academiei Române, scrisă de Filothei 
Jipa, la 1713. 


Nicu Moldoveanu, Stelian Ionașcu 


PROPRIETĂTE BISERICEASCĂ. (ca7.) 
Dreptul unităţilor administrative bisericești, 
componente ale Bisericii, de a poseda, folosi și 
dispune de un bun în mod exclusiv, absolut și 
perpetuu, în interes propriu, în limitele stabilite 
de lege. 

Conţinutul proprietăţii este compus din 
proprietatea propriu-zisă și dreptul de proprie- 
tate. Aproprierea bunurilor de către subiectele 
de drept, titulare ale dreptului de proprietate 
bisericească, este absolută numai dacă titularul 
lor este în măsură să exercite cele trei preroga- 
tive juridice: posesia (ius possidendi), uzul (ius 
utendi, ius fruendi) şi dispoziția (ius abutendi). 
Proprietatea, înțeleasă în forma aceasta, este 
o stare de iure, care reprezintă și se concreti- 
zează de facto cu determinarea poziției juridice 
a subiectului de drept asupra unui bun deter- 
minat, oferindu-i dreptul asupra a tot ceea ce 
produce respectivul bun și asupra a tot ceea 
ce este accesoriu acestuia fie în mod natural, 
fie artificial. Proprietatea nu se confundă 
cu posesia, deoarece aceasta exprimă o stare 
de facto, iar nu una de iure. Posesorul nu este 
proprietarul bunului; unica prerogativă care o 
are este aceea de a se bucura de posesia bunului; 
de aceea, posesia nu trebuie să se confunde cu 
proprietate, dar nici cu era detentie. 
Declararea creștinismului ca re/igio licita a dus 
la recunoașterea Bisericii ca persoană juri- 
dică și, în consecință, a dreptului acesteia de 
a fi subiect exclusiv al dreptului de propri- 
etate bisericească. Nu puţine însă au fost 
polemicile referitoare la cei care puteau să fie 
proprietari de iure a bunurilor bisericești. De-a 
lungul timpului, chestiunea în cauză a dus la 
formularea a diverse teorii, fiind consideraţi ca 
subiecți ai dreptului de proprietate eclesias- 
tică lisus Hristos, un înger, un sfânt, săracii, 
comunitatea bisericească, Statul, Biserica în 

ansamblul său și chiar unele persoane private. 
În primele secole ale creștinismului, această 
problemă nu a preocupat în mod deosebit pe 
Părinţii Bisericii. Biserica, având o situație 
destul de precară, în general comunitatea ecle- 
siastică era considerată ca proprietară de făcfo a 
tuturor bunurilor care se găseau în posesia sa. 
Chiar dacă membrii comunităţii au fost însă 
considerați ca proprietari ai bunurilor, totuși, 
din cauza stării de ilegalitate în care se găsea 
creștinismul în acele timpuri, multe bunuri 
aparţineau de iure membrilor Bisericii și de 
facto erau considerate ca bunuri ale comunității 
eclesiastice. Acest fapt rezultă din modul în 
care împărații au tratat bunurile bisericești în 
timpuri de persecuție și de toleranță, ele fiind 
considerate ca bunuri corporative ale Bisericii, 
reprezentată prin administratorii ei episcopii. 

De amintit sunt și dispoziţiile împăratului 
Constantin referitoare la restituirea bunurilor 
confiscate comunităţilor creștine. Acestea însă 
nu făceau nicio precizare asupra bunurilor bise- 
ricești confiscate persoanelor private, ceea ce 
denotă că, chiar dacă ar fi avut în posesia lor 
bunuri bisericești, care le-ar fi fost confiscate, 
nu Îi s-a recunoscut acest caracter, știindu-se 
că lucrurile sfinte nu pot ajunge în stăpânirea 
particularilor (lorgu D. Ivan, Bunurije bisericești 
în primele 6 secole, p. 58). Cu toate acestea, au 
fost totuși autori care au susținut că în legis- 
laţia romano-creștină post-constantiniană se 
află suficiente probe care ne permit să admitem 
ca subiecte ale dreptului de proprietate bise- 
ricească chiar și persoanele particulare. Un 
exemplu concludent în acest sens este o lege 
din anul 326 a împăratului Constantin cel 
Mare, care permitea ereticilor novaţieni să-și 
păstreze edificiile de cult și cimitirele, dobân- 
dite prin cumpărare sau în alt mod; o dispo- 
ziţie ce ar recunoaște principiul că persoanele 
private puteau să dobândească prin cumpărare 
chiar un imobil bisericesc deja consacrat (Cod. 
Theod. XVI, 5,2). De altfel, în Codex Ihedosi- 
anum, găsim termenii ecc/esia privata și ecclesia 
publica, termeni cu care împărații Valentinian 
II (383-392) şi Teodosie ] (379-395) desemnau 
edificiile de cult aparținătoare adepților 

episcopului eretic Apolinarie de Laodiceea 
(Cod. Theod. XVI, 5, 14). Un alt exemplu este 
oferit de o lege din anul 398 a împăraţilor 
Honoriu și Arcadie în care se amintește de 
bisericile private din casele marilor proprietari, 
pentru care dispune ca să fie aleși preoţi dintre 
locuitorii din acele zone (Cod. 7eo4. XVI, 2, 
33). Capelele și bisericile private se înmulţesc 
treptat, așa încât împăratul lustinian (527-565) 
a interzis prin Nove//a 58 săvârșirea cultului 
în astfel de edificii dacă proprietarii lor nu se 
conformau dispoziţiilor canonice și nu aveau 
aprobarea episcopului locului (R. Schoell, G. 
Kroll (eds), Corpus Iuris Civilis, vol. III, Berlin, 
1959, pp. 314-315). Aceste dispoziţii erau 
întărite de Nove//a 67, care stabilea că nimeni 
nu putea construi o mănăstire, o biserică sau un 
alt edificiu de cult fără consensul episcopului. 
Episcopul putea să dea acest consens după ce 
constata că respectivul edificiu va fi prevăzut cu 
mijloacele materiale necesare pentru desfășu- 
rarea în bune condiții a cultului divin, întreți- 
nerea bisericii și a clerului. WVoze//a 67, de fapt, 
reproducea dispoziţiile Can.4 Sin. IV Ec.(451), 
unde Părinţii sinodali stabiliseră ca „nimeni și 
nicăieri să nu întemeieze sau să ridice mănăs- 
tire sau casă de rugăciune fără învoirea episco- 
pului cetății”. 

Paraclisele sau orice alt locaș de cult, aflate în 
proprietatea unei persoane private, nu au fost 
niciodată considerate bunuri bisericești. Dacă 
însă respectivele locașuri erau sfințite de către 
episcop atunci deveneau bunuri ale Bisericii, 
refuzul proprietarilor de a trece respectivul 
edificiu consacrat în patrimoniul eclesiastic 
avea ca și consecință considerarea acelui locaș 
ca un simplu loc privat de rugăciune, fiind 
oprită săvârșirea oricărei celebrări sacramen- 
tale. Pedepsele prevăzute pentru cei ce ar fi 
încălcat o astfel de normă prohibitivă erau 
caterisirea pentru clerici și afurisirea pentru 
laici. O persoană care dorea să construiască o 
mănăstire sau o biserică, fie direct, fie făcând 
acte donaţie în acest sens, nu putea pretinde 
să aibă un drept asupra respectivelor bunuri. 
Un canon important în acest sens este Can. 1 
Sin. I-II (861), care întărește toate dispozițiile 

anterioare privitoare la fondarea unei biserici 
sau mănăstiri și destinația bunurilor primite 
prin acte de donaţie. Canonul stabilea urmă- 
toarele principii: 1) nici o mănăstire nu poate 
fi înființată fără binecuvântarea episcopului; 2) 
patrimoniul mănăstirilor nu poate fi folosit în 
alte scopuri; 3) bunurile mănăstirilor nu pot 
trece în proprietatea persoanelor particulare; 
4) nici un donator nu poate să se considere în 
continuare ca proprietar al bunurilor donate 
sau să pretindă administrarea acelor bunuri. 
Comentând aceste canoane, canonistul Iorgu 
D. Ivan susţinea că prin acest procedeu se 
permitea episcopului să supravegheze orice 
manifestare de natură religioasă din eparhia sa, 
iar prin dreptul de a se opune la sfințirea unei 
biserici sau capele, atunci când acestea nu înde- 
plineau condiţiile cerute, se asigura respectarea 
canoanelor și a tradiţiei Bisericii privitoare la 
zidirea locașurilor de rugăciune și a proprie- 
tății asupra acestora (cf. lorgu D. Ivan, Bunuri/e 
bisericeşti în primele 6 secole, p. 66). Nu aceeași 
situație o întâlnim în Occident, unde dreptul 
persoanelor private de fi subiect al dreptului 
de proprietate eclesiastică a fost recunoscut 
atât de Biserică, cât și de Stat. În anul 794, 
împăratul Carol cel Mare a permis persoanelor 
libere să posede și să înstrăineze bunuri bise- 
ricești — biserici și capele construite de aceștia 
— cu condiția ca destinația respectivelor loca- 
șuri de cult să nu fie niciodată schimbată. De 
asemenea, Sinodul local de la Roma din anul 
826 dispunea prin Can. 21 ca fondatorilor să 
nu le fie anulat dreptul de proprietate asupra 
bisericilor sau capelelor construite cu aprobarea 
episcopului pe domeniilor lor. Totuși, acest 
drept de proprietate nu avea o valoare abso- 
lută, întrucât, fără consensul episcopului, laicii 
nu puteau să dispună după bunul plac asupra 
clericilor care celebrau în astfel de locașuri de 
cult (Can. 42 Cabionensi Il). 

Proprietatea asupra bunurilor bisericești în legis- 
lația particulară a Bisericii Ortodoxe Române. 
În legislația actuală a Bisericii Ortodoxe 
Române, dreptul de proprietate are ca titu- 
lari numai persoane juridice — excluzând 
cele fizice (private) — organizate în unități 


administrative bisericești, precum: parohii, 
schituri, mănăstiri, protopopiate, vicariate, 
episcopii, arhiepiscopii, mitropolii, patriarhie, 
asociații și fundaţii constituite de Biserică (art. 
171). Aceste unităţi administrative pot deţine, 
folosi și dispune de bunuri mobile și imobile 
în țară și în străinătate, în condiţiile determi- 
nate de legile civile și bisericești în materie. 
Cu toate acestea, teoria proprietăţii divine 
asupra bunurilor bisericești a fost susținută în 
vechime și de către unii reprezentanţi ai Bise- 
ricii Ortodoxe Române. Unul dintre primii ei 
susținători a fost, la început, mitropolitul de 
Transilvania Andrei Șaguna care, în cartea 
sa Compendiu de Drept Canonic, ÎL considera 
pe lisus Hristos ca proprietar al întregului 
patrimoniu bisericesc, fapt pentru care bunu- 
rile ce intrau în acest patrimoniu nu puteau fi 
utilizate decât în scopuri religioase și filantro- 
pice. eoria proprietăţii divine a fost în cele 
din urmă abandonată de Șaguna, deoarece 
în Szazutul organic al Bisericii greco-orientale 
române din Ungaria și Transilvania, din anul 
1868, era consacrat principiul conform căruia 
fiecare dintre părțile constitutive ale Bisericii 
— parohia, protopopiatul, mănăstirea, eparhia 
și mitropolia — aveau dreptul de administrare 
și dispunere în mod independent de bunurile 
lor. Prin urmare, respectivele părți erau consi- 
derate subiecte ale dreptului de proprietate 
bisericească. Concluzionăm prin a arăta că în 
Biserica Ortodoxă Română unităţile adminis- 
trative teritoriale locale — parohia, protopopiat, 
mănăstirea — nu sunt subiecte ale dreptului de 
proprietate în mod absolut și independent. 
Acestea au dreptul să aibă bunuri deoarece 
sunt înainte de toate persoane juridice. Pe de 
altă parte, această capacitate de a avea proprie- 
tăți are rădăcini în capacitatea Bisericii univer- 
sale din timpurile primare de a poseda bunuri 
materiale pentru propriile finalități. O astfel 
de facultate a fost ereditată de unitățile admi- 
nistrative bisericești: parohii, protopopiate, 
episcopii. Parohiile au rămas întotdeauna în 
strânsă dependență cu eparhia mamă, precum 
și eparhia cu Biserica universală, chiar dacă 
eparhiile conservă o certă autonomie. Preotul 

paroh administrează patrimoniul parohiei în 
conformitate cu hotărârile Adunării parohiale 
și ale Consiliului parohial, iar Consiliul epar- 
hial și episcopul supraveghează administrarea 
acestora și aprobă sau refuză unele acte admi- 
nistrative parohiale, protopopiale sau mănăsti- 
rești, tocmai pentru ca bunurile acestor unități 
să fie utilizate în scopuri bisericești și pentru 
a se împiedica abuzurile din partea adminis- 
tratorilor lor. Fiecare unitate administrativă 
locală este subiect al proprietăţii asupra acelei 
părți din patrimoniul general bisericesc, care 
se obţine din donaţii, succesiuni, testamente, 
vânzare-cumpărare sau în alt mod; deci, 
fiecare unitate administrativă locală are toate 
drepturile unui posesor de drept și reprezintă 
pentru sine și față de terți o persoană juridică. 
Bibliografie. Coqu/ civi/ (Legea nr. 287/2009), București, 
Ed. C.H. Beck, 2009; Szazuzu/ pentru organizarea şi func- 

Compendiu de Drept Canonic, Sibiu, 21871; CosrEscu, 

CEZAREEA, Isforia bisericească, |, VII, 30, 19, în coll. PSB 
13; Foca, loan N., Canoanele Bisericii Ortodoxe. Note și 
comentarii, Sibiu, 2005; Foca, loan N., Drept canonic 
ortodox. Legislaţie și administraţie bisericească, vol. L, Bucu- 

loan Cozma 

PROSCOMIDIĂR. Loc în formă de absidă 
situat în partea stângă a Sfântului Altar, în care 
se află o masă de dimensiuni reduse, pe care se 
face slujba proscomidiei. 

La Proscomidiar se aduc darurile de pâine 
și vin ale credincioșilor. Proscomidiarul este 
absida din partea de miazănoapte a altarului, 
unde preotul pregătește pâinea și vinul, adică 
Cinstitele Daruri, binecuvântându-le, pentru a 
fi sfințite în cadrul Sfintei Liturghii. Proscomi- 
diar se numește și masa din această firidă pe 
care se pregătesc darurile și unde se păstrează 
și sfintele vase: potirul, discul, copia, steluța, 
buretele, acoperămintele necesare preotului 
la săvârșirea cultului. Proscomidiarul semni- 
fică în chip epifanic ieslea în care S-a născut 
Hristos în Betleemul ludeii, dar și mormântul 
unde Domnul a fost îngropat, în apropierea 
Golgotei. 


Bibliografie. BRAnIșTE, Ene, Generală; 
BRANIȘTE, Ene, BRANIȘTE, Ecaterina, Dicfionar enciclo- 

cbretien, Paris, 1962; PocknEE, C.E., Be Christian Altar, 
1963; LecLenRco, H. „Basilique”, în Diczionaire d'Arche- 
ologie et de la Liturgie chretiennes, vol. IL, pp. 525-602; 
UspENsKI, Leonid, „Le symbolisme de 1 Eglise”, în Essai 

Leonid, „Simbolistica Bisericii”, în: MMS, XXXV (1960), 

Liturgica 


Lucian Farcașiu 


PROSCOMIDIE. (rar accentuat PROSCO- 
MIDIE; gr. proscomizo — a aduce, a pune înainte, 
a oferi) Rânduiala pregătirii și binecuvântării 
Cinstitelor Daruri, adică a pâinii și vinului, 
pentru jertfa liturgică, adică pentru săvârșirea 
Sfintei Fuharistii. 

Proscomidia este prima parte a Sfintei Litur- 
ghii, fiind săvârșită în Sfântul Altar, în timpul 
Utreniei sau înaintea săvârșirii acesteia. Pros- 
comidia se săvârșește numai de către preot, fără 
participarea credincioșilor, în taină. 

Rânduiala Proscomidiei constă în pregătirea și 
binecuvântarea darurilor de pâine și vin, aduse 
de credincioși, pentru Sfânta Jertfă. Rugăciunea 
de aducere a jertfei sau Rugăciunea Proscomi- 
diei este partea cea mai importantă a rânduielii 


753 


Proscomidiei, prin ea, pâinea și vinul aduse 
de credincioși, primind caracterul de daruri 
pentru jertfa euharistică. Materia jertfei aduse 
pentru Sfânta Liturghie, în cadrul rânduielii 
Proscomidiei, este pâinea și vinul, amestecat cu 
apă, materii pe care Însuși Mântuitorul Hristos 
le-a folosit la Cina cea de Taină. Astfel, pâinea, 
alcătuită din mulţimea boabelor de grâu, și 
vinul, din mulțimea boabelor de struguri, sunt 
chipul comuniunii duhovnicești care îi leagă 
între ei pe toți membrii Bisericii. Biserica este 
trupul lui Hristos, trupul tainic al Domnului, 
în care stau uniţi în iubire toţi credincioșii care 
fac parte din cadrul ei. Darurile credincioșilor 
(pâine, apă și vin), aduse de către ei la Sfântul 
Altar, sunt chipul participării lor concrete 
la săvârșirea Sfintei Jertfe, care se aduce de 
către preot la Sfânta Liturghie. În Biserica 
Ortodoxă, la Sfânta Liturghie este întrebu- 
ințată pâine dospită (arzos) întrucât astfel de 
pâine a folosit și Mântuitorul Hristos la Cina 
cea de Taină, care a avut loc în joia dinaintea 
Paștelui iudaic. Pâinea folosită la Proscomidie 
se numește prescură. Pentru rânduiala Prosco- 
midiei sunt întrebuințate 5 prescuri. Din prima 
prescură preotul scoate agnezu/, adică părti- 
cica de pâine în formă pătrată (având însem- 
nate pe ca literele IIS, HS, NI, KA, adică fiszs 
Hristos învingătorul sau învinge pururea, Care 
se va transforma în cadrul Sfintei Liturghii, în 
momentul Epiclezei sau al Prefacerii în Trupul 
și Sângele Mântuitorului Hristos. Din celelalte 
prescuri se vor scoate miridele: mirida pentru 
Maica Domnului, care se așază în dreapta 
Sfântului Agneţ (preotul zicând: „Stătu-t-a 
Împărăteasa de-a dreapta Ta, îmbrăcată în 
haină aurită și preînfrumusețată”), cele 9 
miride întru cinstirea celor nouă cete de sfinți, 
care sunt așezate în stânga Sfântului Agneţ 
(Sfinţii îngeri, Sfinţii Proroci, Sfinţii Apostoli, 
Sfinţii Ierarhi, Sfinţii Mucenici și Muceniţe, 
Sfinții Cuvioși și Cuvioase, Sfinții Doctori fără 
de arginți, Sfinții drepții, dumnezeieștii Părinți 
Ioachim și Ana, Sfinţii prăznuiţi în ziua litur- 
gică în care se săvârşeşte Sfânta Liturghie și, 
în fine, Sf. loan Gură de Aur sau Sf. Vasile cel 


Mare, a căror Liturghie va fi săvârșită în ziua 


respectivă; miridele pentru episcopul locului, 
conducătorii ţării și ctitorii bisericii, care sunt 
așezate dedesubtul Sfântului Agneţ, precum și 
miridele pentru cei vii și pentru cei adormiţi, 
așezate în partea dreaptă și respectiv în partea 
stângă, în partea de jos a Sfântului Disc. 

La finalul rânduielii Proscomidiei, deasupra 
Sfântului Disc se așază sze/uza. După aceasta, 
darurile de pâine și vin de pe Sfântul Disc și din 
Sfântul Potir sunt acoperite cu Sfintele acoperă- 
minte sau procovete. Apoi, Darurile sunt tămâ- 
iate și se rostește Rugăciunea de binecuvântare 
a lor. Din acest moment, ele sunt „primite în 
jertfelnicul cel mai presus de ceruri”, adică în 
Sfânta Sfintelor cea mai presus de ceruri, înce- 
pând să devină din acest moment, din simple 
daruri, Cinstite Daruri, pentru ca mai apoi, 
la Prefacere, în cadrul Sfintei Liturghii, ele să 
devină Sfinte Daruri. În finalul slujbei, preotul 
face Otpustul slujbei și cădește din nou Daru- 
rile, Proscomidiarul și întregul Sfânt Altar. 
Privită istoric, rânduiala Proscomidiei, a existat 
în rânduiala Liturghiei creștine primare. Fa 
n-a avut însă forma dezvoltată pe care o are 
astăzi. În primele patru sau cinci veacuri, 
rânduiala primirii și pregătirii Darurilor de 
pâine și de vin pentru Sfânta Liturghie avea 
loc la începutul Liturghiei credincioșilor, în 
momentul corespunzător astăzi Heruvicului 
sau leșirii cu Cinstitele Daruri. Darurile erau 
aduse acum numai de către credincioșii bote- 
zaţi, care nu se făceau vinovaţi de păcate grele, 
aceștia putând rămâne până la sfârșitul Litur- 
ghiei euharistice, împărtășindu-se cu Sfintele 
Taine. Aceștia prezentau darurile lor diaco- 
nilor, odată cu pomelnicele lor. Diaconii le 
puneau în încăperea specială a Sfântului Altar, 
numită Proscomidiar (protesis sau pastoforion). 
La timpul potrivit, diaconii alegeau cele mai 
bune pâini pentru săvârșirea Sfintei Jertfe, 
aducându-le pe Sfânta Masă a Altarului, unde 
episcopul sau preotul proistos le binecuvânta 
ca Daruri pentru Sfânta Jertfă, printr-o rugă- 
ciune pe care o rostea asupra lor, înainte de a le 
sfinți. Prin sec. VI-VII a avut loc transferarea 
rânduielii Proscomidiei, din locul ei originar, 
în locul pe care-l are astăzi, adică înaintea 

începutului propriu-zis al Sfintei Liturghii. 
Acest proces a fost unul lent, care a început, 
mai întâi sporadic, încă din sec. al V-lea, și care 
s-a generalizat mai apoi într-un lung interval 
de timp, care se sfârșește înainte de sec. al 
VIII-lea. Cauzele acestei mutații au fost în 
special dispariția disciplinei penitențiale, fapt 
potrivit căruia cei cu păcate grele, care nu se 
puteau împărtăși din această pricină în cadrul 
Sfintei Liturghii, nu mai erau obligați să pără- 
sească locașul Bisericii la ectenia pentru cei 
chemați, putând rămâne aici până la sfârșitul 
acesteia, dar și dezvoltarea crescândă a rându- 
ielii Proscomidiei, ceea ce nu mai îngăduia 
săvârșirea ei în mijlocul Sfintei Liturghii, între 
ectenia pentru cei chemaţi și rânduiala Litur- 
ghiei credincioșilor. În acest context nou creat, 
credincioșii nu mai erau obligați să aștepte 
începutul Liturghiei euharistice pentru a-și 
aduce darurile la Altar, putând să facă acest 
lucru și mai devreme, adică chiar de a sosirea 
lor în Biserică. Odată cu aceste mutații, Pros- 
comidia își schimbă și locul unde era săvârșită. 
Astfel, binecuvântarea darurilor nu se mai 
săvârşeşte la Sfânta Masă, ci pe o masă mai 
mică din stânga Sfintei Mese, în încăperea 
specială numită Proscomidiar sau pastoforion. 
La început, se alegeau pentru săvârșirea Sfintei 
Liturghii pâini întregi, care nu se deosebeau 
cu nimic, ca formă și mărime, de cele între- 
buinţate în mod obișnuit. Aceste pâini erau 
necesare pentru împărtășirea întregului popor 
care participa la săvârșirea Sfintei Liturghii. 
În timp însă împuţinându-se numărul celor 
care se împărtășeau, s-a ajuns la folosirea unei 
singure pâini, iar mai apoi pâinea aceasta s-a 
micșorat treptat, luând forma prescurii de 
astăzi. Cu timpul însă n-a mai fost necesară 
nicio prescură întreagă, pentru pregătirea Sfân- 
tului Trup, începând să fie înscrisă pe prescură 
forma pătrată a agnefului (Agnus, adică Mie)). 
Așa s-a ajuns la formarea primei părți a rându- 
ielii Proscomidiei, adică rânduiala scoaterii 
Agneţului, formând partea cea mai impor- 
tantă a slujbei. Rânduiala pregătirii Sfântului 
Agneţ este amintită încă din sec. al VIII-lea 
în Comentariul liturgic al Sfântului Gherman 

I al Constantinopolului. Unele amănunte ale 
ritualului pregătirii Agneţului și a potirului se 
adaugă până în sec. al XIV-lea, fiind definitiv 
stabilite de Filotei, patriarhul Constantinopo- 
lului în Rânduiala sau Călăuza Sfintei Litur- 
ghii, lucrare în care apare cea dintâi descriere 
amănunțită a rânduielii Proscomidiei, în forma 
cea mai apropiată de cea actuală. Miridele 
derivă din pomenirile nominale, care aveau loc 
la început la Sfânta Masă, în cadrul rugăciunii 
dipticelor, îndată după prefacere. La început 
era adusă o prescură pentru fiecare nume 
pomenit. Mai târziu însă s-a socotit de ajuns 
scoaterea unei singure părticele pentru fiecare 
nume pomenit, fiind așezată pe Sfântul Disc. 
Miridele pentru cele nouă cete de sfinți apar în 
documente pentru întâia oară în sec. al XI-lea, 
originea lor fiind probabil Sf. Munte Athos. 
Cele două rugăciuni rostite înaintea scoaterii 
miridelor pentru cei vii și pentru cei adormiți 
sunt o particularitate a Lifurghierului românesc, 
începând din 1845. Rugăciunea pentru cei vii 
este împrumutată din ectenia de la Litie, iar 
rugăciunea pentru cei adormiţi este inspirată 
din Canonul morţilor Sâmbetei lăsatului sec de 
carne (Moşii de iarnă) și a celui din Sâmbăra 
Rusaliilor (Moșii de vară). Cea mai veche parte 
a rânduielii Proscomidiei este rugăciunea Pros- 
comidiei sau Rugăciunea punerii-înainte, adică 
rugăciunea binecuvântării darurilor. Textul 
acestei rugăciuni îl aflăm în Codicele Barberini 
(sec. al VIII-lea). În rânduiala actuală a Sfintei 
Liturghii, persistă unele elemente ale vechii 
Prosocomidii sau a aducerii Darurilor. Cel mai 
important dintre acestea este rugăciunea pe 
care preotul o citește în taină după Vohodul cu 
Cinstitele Daruri, adică după așezarea acestora 
pe Sfânta Masă, înscrisă în Lizurghier ca fiind 
Rugăciunea punerii-înainte. Aceasta nu este 
altceva decât rugăciunea cu care în vechime 
episcopul sau proistosul binecuvânta darurile 
de pâine și vin aduse de diacon din pastofo- 
rion, pe Sfânta Masă. Proscomidiarul și rându- 
iala în sine a Proscomidiei închipuie în chip 
mistico-simbolic peștera, staulul sau ieslea în 
care S-a născut Mântuitorul, dar și Golgota, 
adică locul Răstignirii Sale. 


755 


Privind în sens mistico-simbolic semnifi- 
cația rânduielii Proscomidiei, miridele scoase 
în cadrul rânduielii Proscomidiei, care sunt 
așezate în jurul Sfântului Agneţ, sunt chipul 
Bisericii triumfătoare şi al Bisericii luptătoare. 
Astfel, chipul Bisericii riumfăzoare sau al Bise- 
ricii cerești, sunt miridele scoase, mai întâi, 
pentru Maica Domnului, așezată în dreapta 
Sfântului Agneţ, deci de-a dreapta Fiului ci; 
apoi miridele scoase pentru cele nouă cete de 
sfinți, împărțiți după cele nouă cete îngerești, 
așezate de-a stânga Sfântului Agneţ. Chip al 
Bisericii biruitoare, adică al celor de pe pământ, 
care se luptă pentru așezarea lor în Împărăția 
Cerească sunt miridele scoase pentru episcopul 
locului, conducători și ctitorii Bisericii, pentru 
cei vii și pentru cei adormiți, miride care sunt 
așezate în partea inferioară a Sfântului Disc, 
deci dedesubtul Sfântului Agneţ. Sensul acesta 
eclesiologic al slujbei Proscomidiei este arătat 
și de Sf. Simion al Tesalonicului: „Am înțeles 
cum prin această dumnezeiască închipuire și 
istorisire a Sfintei Proscomidii vedem pe Iisus 
și întreagă Biserica Lui. Îl vedem în mijloc pe 
Hristos Însuși, Lumina cea adevărată și viaţa 
cea veșnică. EI este în mijloc prin Agneţ, iar 
Maica Lui de-a dreapta, prin miridă, sfinții 
și îngerii de-a stânga, iar dedesubt întreaga 
adunare a credincioșilor Lui, dreptmăritori. 
Aceasta este Iaina cea mare: Dumnezeu 
între oameni și Dumnezeu care S-a întrupat 
pentru dânșii. Aceasta este împărăţia ce va să 
fie și petrecerea vieţii celei veșnice: Dumnezeu 
cu noi, văzut și împărtășit”. Sfântul Agncţ și 
miridele sunt scoase din cele cinci prescuri cu 
ajutorul copiei, care semnifică sulița cu care a 
fost împunsă coasta Mântuitorului Hristos. 
Steluţa așezată deasupra Sfântului Disc, 
spre finalul rânduielii Proscomidiei, semni- 
fică steaua care a fost văzută pe cer de către 
magi la Nașterea Mântuitorului Hristos. 
De aceea, preotul, atunci când așază steluța 
deasupra Sfântului Disc, rostește cuvintele: „Și 
venind steaua a stat deasupra locului unde era 
Pruncul”. Ținând cont de dubla semnificaţie a 
Proscomidiei și a Proscomidiarului (Betleem și 
Golgota), acoperămintele Darurilor semnifică 

scutecele în care a fost înfășat Pruncul Iisus 
după naștere, dar și giulgiurile în care a fost 
învelit Trupul Domnului, înainte de a fi pus 
în mormânt. Lămâierea Darurilor din partea 
finală a slujbei semnifică darurile de tămâie și 
smirnă, aduse de magi la Nașterea Domnului, 
dar și aromatele cu care a fost îmbălsămat 


Trupul Mântuitorului Hristos. 

Lucian Farcașiu 


PROSOMIE. (gr. pProsomios — asemănător, 
analogic) v. PODOBIE. Model muzical după 
care se execută cântările practice din cadrul 
slujbelor bisericești. 

PROTESIS. v. PROSCOMIDIĂR. 


PROTESTANTISM. Protestantismul este 
un termen provenit din sfera politico-reli- 
gioasă, prin care sunt denumite confesiunile 
creștine născute în urma Reformei din sec. al 
XVI-lea. În urma răspândirii ideilor reforma- 
toare ale lui Martin Luther, pe întreg teritoriul 
Germaniei, mai ales în partea de nord, împă- 
ratul Carol Quintul a convocat Dieta de la 
Speyer în 1529, unde a anunţat măsuri drastice 
împotriva adepților ideilor lui Luther. Prin- 
cipii care au aderat la ideile reformatoare ale 
lui Luther au protestat, formându-se un bloc 
catolic și unul protestant. Din acel moment, 
principii protestatari, împreună cu teologii care 
au apărat teologia reformatoare în fața celei 
romano-catolice, au fost numiți protestanți. În 
urma acestui protest împăratul a convocat Dieta 
de la Augsburg în 1530, unde a fost prezentată 
Confessio Augustana, O mărturisire de credință 
lutherană în care sunt expuse pe scurt princi- 
palele puncte de doctrină ale reformei. După 
combaterea ei de către teologii catolici, Philipp 
Melanchthon a redactat, în anul 1531, Apologia 
Confesiunii Augustane, o a doua mărturisire în 
care combătea, la rândul său, tezele Bisericii 
romane. Deoarece nu s-a ajuns la un consens, ci 
divizarea a fost definitivă, principii protestanți 
s-au aliat în Liga Schmalkaldică, în anul 1531, 
pentru a lupta împotriva împăratului Carol 
Quintul și a catolicilor pe care el îi sprijinea. 
Între anii 1546-1547 a avut loc ultimul război 
schmalkaldic, care s-a sfârșit cu învingerea 
principilor protestanți. 

Termenul de protestantism a fost folosit apoi, 
de-a lungul secolelor, pentru a desemna și alte 
confesiuni născute în urma Reformei, pentru ca 
după Primul Război Mondial să se transforme 
într-unul care postulează așa-numitul „prin- 
cipiu protestant”. Paul Tillich (1965) a vorbit 
primul de „principiul protestant”, ca o critică 
permanentă la realitatea creștină și bisericească. 
Protestantismul actual se regăsește în câteva 
principii fundamentale, precum „sola scrip- 
tura”, „solus Christus”, „sola fides” și „ecclesia 
semper reformanda”. Având în vedere această 

claritate a principiilor sale de afirmare, protes- 
tantismul le propune ca bază pentru dialogul 


intercreștin. 
Bibliografie. CnrrăR, Nicolae, Istoria creștinismului, 
vol. III-IV, Ed. Trinitas, lași, 2002-2005; DenzLER, 
Georg, ANDRESEN, Carl, Worferbuch der Kirchengeschichte, 
Deutscher 'Taschenbuch Verlag, Nârdlingen, 1982, pp. 
480-483; Geonce, Timothy, Ztologia Reformatorilor, trad. 
C. Simuţ, Ed. Institutului Biblic „Emanue!” din Oradea, 
Oradea, 1998; Lonse, Bernhard, „Augsburger Beken- 
ntnis (Confessio Augustana)”, în: JPeologische Realenzy- 
klopâdie, 4/1979, pp. 616-628; RANDELL, Keith, Luzher 
şi Reforma în Germania, 1517-1555, trad. H. Niculescu, 
Ed. All, București, 1994; RĂMUREANU, loan, ȘESAN, 
Milan, Bopocae, Teodor, Iszoria Bisericească Universală, 
vol. II, Ed. Institutului Biblic și de Misiune al Bisericii 
Ortodoxe Române, București, 1993; RâsseR, Andreas, 
Kleine Kirchenkunde. Ein Wegweiser durch die christlichen 
Konfessionen und Sondergemeinschajien, Stuttgart, 1997; 
WALLMANN, Johannes, Kirchengeschichte Deutschlands seit 
der Reformation, Lăbingen, 1988. 

Daniel Benga 


PROTOPSĂÂLI. (gr. profopsaltis — cel dintâi 
dintre cântăreți) Psalt principal, al cărui rol 
era acela de a începe și conduce cântarea, 
împreună cu cele două strane conduse de 
domestici; locul său era în mijlocul bise- 
ricii. Pe lângă această funcţie avea și atribuții 
didactice, inițiindu-i pe învățăcei în cântarea 
bisericească și tipic. În biserica Patriarhiei din 
Constantinopol, protopsalt se numea cântă- 


rețul din strana dreaptă. 
Nicu Moldoveanu, Stelian Ionașcu 


PROTOS. (var. PROESTOS, PROISTOS; 
gr. proestos — primat, primul dintre cei egali) 
Calitate de întâistătător, conducător, prezident, 
într-un sobor de preoți, care slujesc împreună. 
Sarcina de proestos o are, în primul rând, 
ierarhul, dacă slujește, iar dacă nu este episcop, 
sarcina revine celui mai în vârstă dintre slujitori 
sau celui cu rangul cel mai înalt. Proestos se 
numește și mai-marele unei mănăstiri (stareţ, 
egumen). 

Bibliografie. BnanișrE, Ene, Liturgica Specială, Ed. 
Institutului Biblic și de Misiune al Bisericii Ortodoxe 
Române, București, 1985; BRANIȘTE, Ene, BRANIȘTE, 
Ecaterina, Dicţionar enciclopedic de cunoștințe religioase, 


Ed. Diecezană Caransebeș, 2001. 
Cezar Pelin 


Țal 


PROVIDENȚĂ. Purtarea de grijă a lui 
Dumnezeu pentru creaţie, ca mersul ei și fina- 
litatea ei să fie spre comuniunea cu Acesta. 
Semnifică ansamblul de acte și intenţii ale lui 
Dumnezeu prin care Acesta lucrează în creaţie. 
Terminologic, providență provine din latinescul 
providentia, care semnifică „înainte vedere”, 
„prevedere”, „spirit prevăzător”. Este _utili- 
zată în teologia latină cu sensul că Dumnezeu 
conduce lumea, purtând de grijă tuturor lucru- 
rilor. EI le conduce, le prevede un anumit drum 
și mijloacele necesare pentru scopul lor. Creaţia 
în sine are ca rațiune unitatea ei în Dumnezeu, 
iar progresul către această finalitate se face tot 
de către Dumnezeu, prin lucrările Lui condu- 
cătoare. Termenul de „a prevede” este legat de 
ideea de purtare de grijă și analiza lui trimite la 
faptul că Dumnezeu este prevăzător în privința 
oricărui lucru creat. lar prevederea este aceea 
că se contabilizează înaintea Lui tot ceea ce 
implică ființarea acelui lucru, încât nimic din 
acel lucru, începând cu crearea lui și până la 
finalitatea lui nu este în afară de Dumnezeu. 
Integritatea ontică a aceluia este preștiută, deci 
drumul pe care-l urmează are legătură cu acel 
caracter iconomic al creaţiei. Providența este 
activitatea conducătoare a creaţiei după niște 
principii dumnezeiești, care adesea se sustrag 
înțelegerii omenești. Latinescul providentia 
este traducerea grecescului pronoia. 

În limba greacă, termenul npovora (pronie) 
semnifică același lucru și este mai vechi decât 
cel de providență. Este compus din prepo- 
ziţia npo (înainte) şi voso (a gândi), iar 
împreună înseamnă: „a gândi anticipativ”, „a 
proiecta”, „a prevede”. Termenul pronie pune 
problema unei înțelepciuni a lui Dumnezeu 
care stă la baza creaţiei. De asemenea, creația 
are impregnată o anumită inteligibilitate din 
care rezultă înțelepciunea cu care Dumnezeu 
lasă să se deruleze evenimentele din existența 
creaţiei. Acestea au în vedere apropierea de EI, 
deci pronia este o prospecție nu numai teore- 
tică a lui Dumnezeu, ci și practică, deoarece 
pronia este deductibilă din înțelegerea inteli- 
gibilităţii creaturale, din faptul că aceasta are 
un sens spre care se îndreaptă. 


Dintre obiecțiile împotriva proniei, cea mai 
însemnată este negarea inteligibilităţii creaţiei 
sau faptul că lumea este rezultatul unui hazard, 
unde natura prin sine se dezvoltă. Prin aceasta 
se pretinde faptul că lumea merge într-o inerție 
proprie, fără o finalitate, și a cărei devenire este 
determinată de legi fizice impersonale, incon- 
știente. Tot pe aceeași linie, deismul susţine 
existența unui Creator absent din creația Sa, iar 
creația are o curgere inerțială, străină de El. 
Termenul pronoia este utilizat încă din scrie- 
rile filosofilor antici, în rândul celor care sesi- 
zează inteligibilitatea lumii și postularea unui 
sens conștient al ei. Se întâlnește la Anaxagora, 
Platon, Aristotel, Xenon, Cicero, la stoicul 
Posidonius și la Filon din Alexandria. Pentru 
aceștia, pronia însemna ordinea tuturor lucru- 
rilor, începând de la ordinea lucrurilor create 
în Cosmos, până la ordinea din casă, dintr-o 
familie etc. De asemenea, pronia însemna și 
grija pentru această ordine, pentru păstrarea ei 
sau înfăptuirea ei. Începând cu epoca creștină, 
filosofia neoplatonică și gnostică o înţelege 
ca înțelepciune dumnezeiască ce constituie 
norma universului. 

În Sfânta Scriptură, purtarea de grijă se întâl- 
nește în orice act iconomic: ordinea celor create 
(Fe 1, 1-31), grija pentru soarta celor drepți, 
precum Enoh (Fe 5, 24), Noe (fe 6, 13-14), 
alegerea din Avraam a poporului ales (Ft 22, 
17), scoaterea din Egipt (ș 14, 16), dăruirea 
Legii (1; 31, 18), cortul mărturiei (1ș 25, 9-14) 
cu chivotul Legii (Jș 37, 1-9). De asemenea, 
trimite judecători (J 2, 16), proroci (Dr 18, 
21), se revelează în cele mai aspre condiții (2 
Co 12,9). 

În Sfintele Evanghelii, Domnul Iisus Hristos 
arată că mobilul acestei purtări de grijă este 
iubirea lui Dumnezeu pentru lume încât a 
trimis și pe „unicul Său Fiu, ca tot cel ce crede 
în El să nu piară, ci să aibă viață veșnică” (n 
17, 3). Pildele despre Împărăția lui Dumnezeu 
sunt dovezi ale finalității creației în comuni- 
unea cu Dumnezeu, rugăciunea din grădina 
Ghetsimani reia unitatea creației după modelul 
Sf. Treimi (n 17, 11). Pronia implică un aspect 
anticipativ, pe care Dumnezeu îl face cunoscut 

apostolilor privitor la Sine: „Fiul Omului va 
să fie dat în mâinile oamenilor, iar a treia zi 
să învieze” (M/ 17, 23). Despre succesiunea 
acestor evenimente, Domnul lisus Hristos 
menționează că ele trebuie să se împlinească 
(Mz 24, 34). 

Despre caracterul „pregnostic” sau „preștiutor” 
al lucrării proniatoare, ne confirmă Sf. Scrip- 
tură atunci când îi spune prorocului leremia 
că a fost ales din pântecele maicii lui (r 1, 
5). Problema preștiinței și predeterminaţiei, 
larg dezbătută în teologie, este în strânsă legă- 
tură cu pronia prin care Dumnezeu lucrează 
anticipativ. 

În teologia patristică pronia este un concept 
central, legat strict de Persoana Fiului Întrupat. 
În mijlocul preocupărilor teologice se află 
Persoana lui Hristos, iar purtarea de grijă a 
lui Dumnezeu pentru creație se manifestă 
prin opera mântuitoare a Sa pe pământ. De 
aceea Părinţii, în calitate de exegeți ai Scrip- 
turilor, au văzut toată lucrarea de pregătire de 
dinainte de Întrupare, ca fiind opera Cuvân- 
tului. Totodată, o lucrare nu poate fi rodul unei 
singure Persoane din Sf. Treime, ci al tuturor, 
ceea ce Biserica numește apropriere. În acest 
sens, pronia este lucrarea întregii Sf. Treimi 
pentru mântuirea omului. Prin această idee, 
Părinţii leagă pronia de dimensiunea trinitară 
a iconomiei. În cosmologia ortodoxă a Părin- 
ților, pronia este văzută ca fiind modelul ideal 
al creaţiei, ea reliefând acel sfat precreator al 
lui Dumnezeu (Fr 1, 26). Aceasta este efortul 
chipului de a ajunge la asemănare concomi- 
tent cu lucrarea Arhetipului de a fructifica 
această tensiune către asemănare. Pronia atestă 
prezența nemijlocită a lui Dumnezeu în creație 
și implicit dovedește existența harului împărtă- 
șibil prin Sfintele Taine. 

Pronia este activitatea lui Dumnezeu care nu 
se remarcă doar pe plan colectiv, ci și pe plan 
individual. Pronia este cea care dă unitate între 
individual și colectiv, integrându-le pe amân- 
două unul într-altul. Ea nu confirmă un model 
sociologic convenţional, ci un model eclesial de 
înfăptuire, cu structura și compatibilitățile ei. 
Prin pronie, Biserica este Împărăţia în devenire. 

Purtarea de grijă a lui Dumnezeu pentru 
creaţie este paradigma și eventual simetria unei 
purtări de grijă a omului pentru mântuirea 
sa în așa fel încât să se împlinească cuvântul 
„căutați mai întâi Împărăţia lui Dumnezeu și 
dreptatea Lui, și toate celelalte vi se vor adăuga 
vouă” (M 6, 33). De aceea, omul nu trebuie să 
poarte de grijă creaţiei în genere decât odată 
cu grija pentru mântuire. Creaţia trebuie inte- 
grată în scopul fundamental al comuniunii 
omului cu Dumnezeu. De asemenea, centra- 
litatea proniei dumnezeiești este reprezentată 
de grija pentru ca omul să aibă viață veșnică, 
sufletul lui fiind mai important decât lumea 
întreagă. Prin pronie sesizăm că lucrarea lui 
Dumnezeu se orientează, în primul rând, spre 
mântuirea omului ca scop fundamental și prin 
aceasta la înnoirea creaţiei concomitent cu 


înnoirea omului. 
Bibliografie. B;//ia, Ed. Institutului Biblic și de Misiune 
al Bisericii Ortodoxe Române, București, 2006 ; IOAN 
DamascHIN, Sr., Dogmatica, Ed. Scripta, București, 
1993; loan GURĂ DE AUR, SF., Dască/ul pocăinfei — Omilii 
şi cuvântări, Ed. Arhiepiscopiei Râmnicului, Râmnicu 
Vâlcea, 1996; loan GuRă DE AUR, Sr., Cele dinzâi omilii 
Ia Facere, Ed. Sophia, București, 2004. 

Ștefan Buchiu, Mihai Burlacu 


PROVINCIE BISERICEASCĂ.  (can.) 
Circumscripţie teritorială administrativă bise- 
ricească, grupând mai multe orașe și având în 
frunte un mitropolit. 

În organizarea sa văzută, Biserica nu a căutat 
să ofere o nouă configuraţie administrativ teri- 
torială unităților sale administrative (parohii, 
episcopii, mitropolii), ci a ţinut seama de împăr- 
țirea teritorială administrativă civilă, adică a 
împrumutat și a adaptat formelor proprii de 
organizare modelul organizării administrative 
ale Imperiului Roman. Dispoziţia Can. 17 Sin. 
IV Ec. este grăitoare în acest sens: „lar dacă 
vreo cetate s-ar fi înnoit prin puterea împă- 
rătească, sau dacă s-ar înnoi de acum înainte, 
atunci alcătuirilor politice și obștești să urmeze 
și orânduirea parohiilor bisericești”. 
Împrumutarea terminologiei administrative 
statale din timpurile respective (mitropolie, 
dieceză, exarhat, eparhie, provincie) pentru 

unitățile sale teritoriale și încercarea de a limita 
pe cât posibil competența jurisdicțională a 
ierarhiei sale între granițele propriei cetăți 
sau provincii (Can. 35 Ap.; Can. 2 Sin. Ec; 
Can. 13, 22 Ant. Can. 13 Anc.; Can. 20 'Trul.) 
constituie o altă dovadă grăitoare a modului în 
care sistemul administrativ eclesial s-a modelat 
pe structurile administrative civile. În trecut, 
termenul provincie era sinonim cu cel de eparhie, 
această unitate administrativă bisericească 
incluzând mai multe cetăți. Între aceste cetăți, 
cea mai importantă din punct de vedere politic, 
economic și cultural primea titlul de metropolă 
(mamă a cetăților). Biserica nu a făcut nimic 
altceva decât să preia această terminologie, 
concedând episcopului cetății metropole titlul 
de mitropolit, adică primul între egali (între 
episcopii cetăților provinciei). În Constituţiile 
Apostolice (II, 1, 3; II, 58, 1-2; VII, 47, 48) 
și în sfintele canoane (Can. 8 Sin. 1 Ec.; Can. 
17 Sin. IV Ec.; Can. 9 Sard.; Can. 71 Cart.), 
circumscripția bisericească condusă de un 
episcop se numea parohie, nu eparhie. În legis- 
laţia canonică sinodală și patristică, termenul 
eparhie desemna o unitate administrativă precis 
determinată, adică provincia bisericească; în 
schimb, termenul parobie desemna Biserica 
locală condusă de episcopul sufragan mitropoli- 
tului. Can. 34 Ap. limitează competenţa episco- 
pului la „parohia și satele de sub stăpânirea sa”. 
Când Părinții sinodali foloseau termenii parolie, 
eparhie, provincie, mitropolie aveau în minte o 
organizare administrativ-teritorială diversă de 
cea de astăzi. Terminologia administrativă s-a 
conservat până astăzi, însă, în substanța sa, a 
suferit modificări importante. În România, de 
exemplu, astăzi, prin termenul eparhie se înțe- 
lege o unitate teritorial-administrativă biseri- 
cească, aflată sub autoritatea canonică a unui 
episcop eparhiot, ce include unul sau cel mult 
două județe — urmând deci împărțirea adminis- 
trativă civilă, însă teritorial necuprinzând decât 
o parte dintr-o provincie —, iar termenul parohie 
este folosit pentru acele unități administrative — 
compuse din clerici și mireni — aflate pe un teri- 
toriu determinat și păstorite de un preot paroh, 
iar nu direct de episcop (art. 43). În schimb, în 


Diaspora ortodoxă românească, sensul terme- 
nului eparhie, din punct de vedere teritorial, este 
mai aproape de cel din primul mileniu, deoarece, 
în cazul acesta, o eparhie are sub jurisdicția sa un 
teritoriu destul de mare, care include chiar mai 
multe provincii civile (de ex.: Episcopia Orto- 
doxă a Italiei, Episcopia Ortodoxă Română 
a Spaniei și Portugaliei, Episcopia Ortodoxă 
Română a Europei de Nord, Episcopia Orto- 
doxă Română a Australiei și Noii Zeelande etc.) 
Bibliografie. Srazutul pentru organizarea şi functionarea 
Bisericii Ortodoxe Române, 2011; Cozma, loan, „Le 
provincie ecclesiastiche tradizione e necessită pastorali 
odierne: argumentatio în iure ed in facto, con speciale rife- 
rimento alla Chiesa Ortodossa Romena”, în: AR, 1/2012; 
Don, Constantin, Canoanele — text şi interpretare, vol. 
I: Canoanele Apostolice, București, Tipografia Cărţilor 
Bisericești, 21933; DuRă, Nicolae V., „Comunitățile orto- 
doxe române de peste hotare, o preocupare permanentă 
a Bisericii Ortodoxe Române”, în: S7, 1/1986; Foca, 
loan N., Drept canonic ortodox. Legislaţie şi administraţie 
bisericească, vol. Il, Ed. Institutului Biblic și de Misiune al 
Bisericii Ortodoxe Române, București, 1990; SALAcHas, 
Dimitrios, I/ Dirito Canonico delle Chiese orientali del 
primo millennio, Ed. Dehoniane, Roma/Bologna, 1997; 
VLarcu, Patriciu D., „Raportul dintre principiile cano- 
nice și misiunea Bisericii”, în vol. Constantin Rus (ed.), 
The Place of Canonical Principles în the Organization and 
Working of Autocepbalous Orthodox Churches. The Canon 
Law International Symposium, Arad, 2008. 

loan Cozma 


PSÂLM. (gr. psa/mos — psalm) Imn. religios 
biblic cântat, la vechii evrei, cu acompania- 
ment de harpă sau rostit (și cântat) la creștini, 
de psalți, de preoţi, de credincioși. Psalmii sunt 
creaţii lirice, cu fond religios. Ei formează una 
dintre cărțile Vechiului Testament, intitulată 
Psalmi şi atribuită regelui David. 

În număr de 151 (150 canonici și 1 psalm 
necanonic), psalmii au fost reuniți în primele 
secole ale creștinismului în cartea numită 
Psaltire. Psalmii au constituit prima formă de 
cântare religioasă în cultul creștin. Lecturile 
biblice erau alternate cu cântarea psalmilor. 
Tematica psalmilor cuprinde marile probleme 
religioase ale Vechiului Testament: Dumnezeu 
și lumea creată de EI, îngerii, omul și destinul 
lui pe pământ și după moarte; momente din 
istoria poporului evreu, lerusalimul și Legea 

lui Dumnezeu, Pronia divină, pedeapsă și 
răsplată, ideea mesianică. Pentru marea bogăție 
de sentimente pioase și religioase a conținu- 
tului lor, psalmii și-au găsit un profund ecou în 
sufletul credincioșilor și, de aceea, de la început 
au intrat în cult ca un mijloc de exprimare a 
slăvirii lui Dumnezeu. Din cultul iudaic, ei au 
intrat, încă din primele veacuri, în cultul creștin. 
Cei dintâi și mai importanţi psalmi folosiți în 
cultul Bisericii primelor veacuri au fost psalmii 
mesianici, în care s-a profețit, mai mult sau mai 
puţin clar, venirea Mântuitorului, viața și acti- 
vitatea, pătimirile și moartea Sa (Ps 2, 21, 33, 
34, 68, 71 ș.a.). La început, psalmii se cântau 
atât în cultul public, cât și în cel particular; 
numărul psalmilor cântați la diferitele servicii 
divine era variabil și în funcţie de cum erau 
fixați și hotărâți de episcopul locului. Cu timpul 
s-a introdus o reglementare. Astăzi, rânduiala 
citirii și cântării psalmilor la fiecare slujbă este 
cuprinsă în cărțile liturgice (Tipicul și Psal- 
tirea). Modul de cântare a psalmilor în Biserica 
veche era cântarea responsorială şi cântarea anti- 
fonică. Cântarea responsorică (responsorială), 
singurul fel de cântare în Biserică până prin 
sec. al IV-lea, era condusă de cântăreţul bise- 
ricii, care cânta versetele din psalmii rânduiți 
la slujba respectivă, iar credincioșii din biserică 
îl acompaniau prin diferite refrene sau răspun- 
suri scurte: „Aliluia” (la Ps 134), „Auzi-mă, 
Doamne!” (la Ps 140), dintre care unele — „Că 
în veac este mila Lui” (la Ps 135) — au rămas 
până astăzi în cultul ortodox. 

Cântarea antifonică (&vTipovoc — antifonos = 
alternativă, care răspunde contrariu) constă 
în executarea întregului psalm de către toți 
credincioșii din biserică, împărțiți în două cete 
(grupe sau coruri), care cântau alternativ verse- 
tele (stihurile) psalmilor: de o parte cântau 
vocile groase (ale bărbaţilor), de cealaltă parte, 
vocile subţiri (ale femeilor și copiilor). La 
sfârșitul psalmului ambele coruri se uneau și 
cântau în comun un final sau un refren, care 
putea să fie un verset din psalm (cum se repetă 
astăzi, de ex., versetele 23 și 25 la sfârșitul Ps 
103, la rânduiala Vecerniei), o formulă doxo- 
logică („Aliluia”) sau imnologică mai nouă, ca 

formula Doxologiei de azi („Slavă Tatălui și 
Fiului și Sfântului Duh”). Acest mod de cântare 
a psalmilor, în care rolul credincioșilor sporește, 
a fost utilizat de Biserică încă din sec. II-III, în 
lupta cu ereziile; generalizarea ui în cult are loc 
în sec. al IV-lea, când se intensifică lupta Bise- 
ricii împotriva ereziilor. Cântarea antifonică 
s-a păstrat până astăzi în cultul ortodox. 
Psalmi aleluici reprezintă stihurile din psalmi, 
care sunt prevăzute a se cânta după citirea 
pericopelor din Apostol. Odinioară, psalmii 
se cântau în întregime și erau însoțiți de 
refrenul „Aliluia”, care înseamnă: „Lăudaţi pe 
Domnul!”, refren cântat de popor după fiecare 
stih sau verset al psalmului, în cântările sina- 
gogice. Dintre acești psalmi s-au păstrat până 
azi doar un stih sau două. Când aceste stihuri 
preced pericopa din Apostol, poartă numele de 
prochimen (0 npokeipevog = așezat înainte); iar 
când aceste stihuri rămase din psalmii aleluia- 
tici sunt rânduite a se cânta după Apostol, se 
numesc 4/e/uiarion (gr. GXAMOvLptov, 10 — 
allilouiarion). În practică, uneori, aceste stihuri, 
deși sunt scrise în Apostol, nu se mai pun după 
citirea Apostolului și în locul lor se cântă doar 
„Aliluia” (de 3 ori). 

Bibliografie. Dicfionar explicatia ilustrat al Limbii Române, 
Ed. Arc și Gunivas, 2007; Acea, Victor, $ imbolistica biblică 
şi creștină — Dicţionar Enciclopedic, Ed. „Invierea”, Arhie- 
piscopia Timișoarei, 22005; AnAnIA, Bartolomeu Valeriu, 
Poezia Vechiului Testament, Ed. Institutului Biblic și de 
Misiune al Bisericii Ortodoxe Române, București, 2000; 
Boroș, Cristian, GoRGAN, Gabriel, Diczionar 7eo/ogic-or- 
fodox, Ed. Dacia, Cluj Napoca, 2006; BnanrșrEe, Ene, 
Liturgica Generală, Ed. Institutului Biblic și de Misiune al 
Bisericii Ortodoxe Române, București, 11993; BRANIȘTE, 
Ene, BRANIȘTE, Ecaterina, Dicfionar Enciclopedic de 
Cunoştinţe Religioase, Ed. Diecezană, Caransebeș, 2001; 
CroBANv, Radu, Mic Dicţionar de Cultură Religioasă, Ed. 
Helicon, Timișoara; Lansa, Tertulian, Credo — Diczionar 
Teologic creștin din perspectiva ecumenismului Catolic, Ed. 
Dacia, Cluj-Napoca, 1997; Vinrrrescu, Petre, Despre 


poezia imnografică din cărțile de ritual și cântarea biseri- 
cească, Ed. Partener, Galaţi, 2006. 


Emil Cioară 


PSÂLMI ALELUIĂTICI. Psalmi de laudă, 
numiți așa după refrenul ebraic „Aliluia” (Ps 
148, 149, 150). Ei sunt o moștenire din vechiul 
cult iudaic și se mai citesc în întregime (cum 

se citeau în trecut) numai în zilele care nu 
au stihuri la Laude, în Minei. La slujba din 
duminici și sărbători au rămas dintre ei numai 
primele două versete ale Ps 778 și câteva stihuri 
din ceilalți psalmi (149, 9; 150, 1-6; 9, 32). 
Fiind rânduiți pe teme, ei marchează caracterul 
momentului slujbei: psa/mii de dimineață (Ps 
112; 87; 4 62), psalmii de seară (Ps 6; Ps 118). 


Emil Cioară 


PSÂLMI ANTIFONICI. Psalmii care se 
cântă la antifoane. În Liturghia ortodoxă, 
psalmii antifonici sunt 102 și 145. Fi s-au 
păstrat în Liturghia catehumenilor din vechea 
rânduială a Liturghiei, împreună cu cele trei 
rugăciuni ale antifoanelor (care se citesc azi 
în taină, la începutul Liturghiei). La început 
psalmii antifonici se cântau în întregime, 
treptat însă între versetele lor s-au intercalat 
imnurile noi, de compoziţie creștină, și astfel 
versetele lor s-au împuţinat. 

Emil Cioară 


PSALMODIE. Cântarea unui psalm într-o 
manieră monotonă, pe un „singur ton”. Este 
mai importantă în Biserica Romano-Cato- 
lică decât în cea Ortodoxă; la romano-catolici, 
psalmodia, în forma cea mai simplă (cântată la 
două coruri sau un solist și un cor) este numită 
antifonală, iar în forma dezvoltată, bogată din 
punct de vedere melodic (extrem de melisma- 
tică) se numește responsoria/ă. Psalmodia este 
moștenită de la templul iudaic, nu psaltichia, 


cum confundă unii. 
Nicu Moldoveanu, Stelian Ionașcu 


PSALI. (gr. psa/fis, psalfodos, lat. psa/mista, 
cantor-cantoris; slv. kantor — cântăreț de strană 
în biserică) Persoană cu pregătire specială și 
desemnată pentru execuția cântărilor în cadrul 
slujbelor bisericești. Psaltul apare printre sluji- 
torii Bisericii mai târziu decât anagnostul 
(numit și lector sau citeţ), ale cărui atribuții 
le va lua, fiind un timp chiar o dedublare a 
lui. În Orient, prin sec. IV-V, erau folosite și 
femei pentru slujba de cântăreț și de lector. 
Până prin sec. VII-VIII, toți credincioșii care 


participau la Sf. Liturghie cântau în biserică 
(cântau imnuri liturgice și dădeau răspunsuri la 
ectenii). Iniţial, funcţia de cântăreţ a fost creată 
cu scopul instruirii credincioșilor și al îndru- 
mării lor în timpul cântării în biserică, mai ales 
din sec. al IV-lea, când începe cântarea antifo- 
nică. Acest rol devine și mai important prin sec. 
al VIII-lea, în faza psaltichiei (cântarea pe 8 
glasuri, sistematizată de Sf. loan Damaschin); 
această cântare nu putea fi executată corect 
decât de cântăreți de profesie. Cântăreţii bise- 
ricești de azi au, în afară de cântarea la strană, 
multiple sarcini, pe care, în Biserica primelor 
veacuri, le îndeplineau persoane special anga- 
jate (dovadă sunt diferitele denumiri ce încă 
i se mai atribuie în vechile cărți bisericești: 
eclesiarh, canonarh, candilapt). În bisericile de 
la sate, toate activitățile mărunte în legătură 
cu nevoile cultului (întreținerea curățeniei în 
biserică, aprinderea candelelor și lumânărilor, 
aducerea celor necesare pentru slujbă, tragerea 
clopotelor, toaca s.a.) sunt îndeplinite azi de 
cântăreț, numit și paracliser și palamar, crâsnic, 
dascăl, diac sau făt (în Bucovina și Ardeal); 
cântăreţul se mai numește și fârcoonic (de La slv. 
fercov = biserică). În „Povăţuirile” de la sfârșitul 
Liturghierului (Bucureşti, 1980, p. 425), cântă- 
reţul este numit și ec/esiarb. În sensul vechi al 
acestui cuvânt, eclesiarhul este călugărul hiro- 
tonit, slujitor în mănăstiri și episcopii, care 
era ajutat de paraclisiarh (paraclisier). Sarcina 
eclesiarhului era să supravegheze executarea 
tipicului (adică a rânduielilor bisericești tradi- 
ţionale), ca și azi la catedrale și la mănăstirile 
mai mari; de asemenea, în unele cărți se mai 
păstrează vechi apelative: canonard (cei care 
cântau canoanele și imnurile), candilapr (aprin- 
zătorul de candele), sarcini care sunt toate 
îndeplinite azi de cântăreţ. 

Bibliografie. Aca, Victor, Simbolistica Biblică și creștină 
— Dicţionar Enciclopedic, Ed. „Invierea”, Arhiepiscopia 
Timișoarei, 22005; BaanrșTrE, Ene, BRANIȘTE, Ecate- 
rina, Dictionar Enciclopedic de Cunoştinţe Religioase, Ed. 
Diecezană, Caransebeș, 2001; BRANIşTE, Ene, Li/urgica 
Generală, Ed. Institutului Biblic și de Misiune al Bise- 
ricii Ortodoxe Române, București, 21993; CIoBANU, 


Radu, Mic Dicţionar de Cultură Religioasă, Ed. Helicon, 
Timișoara; Dictionar explicativ ilustrat al Limbii Române, 

Ed. Arc și Gunivas, 2007; Secne, Luiza, Secu, Mircea, 
Dicționarul de Sinonime al Limbii Române, Ed. Academiei 
RSR, București, 1982; VinriLescu, Petre, Despre poezia 
imnografică din cărțile de ritual şi cântarea bisericească, Ed. 


Partener, Galaţi, 2006. 
Emil Cioară 


PSALTIRE. (gr. Psa/firion, lat. Psalmorum 
liber) |. Carte de cult care cuprinde 150 de 
psalmi canonici, împărțită în 20 de catisme 
sau grupuri de psalmi care se citesc în cadrul 
Laudelor bisericești. Aceasta este folosită 
îndeosebi în mănăstiri, la sfintele slujbe, dar și 
pentru pravila personală a monahilor. 

II. Instrument muzical cu care, în Vechiul 
Testament, se acompaniau cântăreții, pentru 
intonarea cântărilor cultului de la Templul din 
Ierusalim. 

III. Piesă sau exemplar de carte veche de cult 
a psalmilor, manuscrisă sau tipărită, din inven- 
tarele unor mănăstiri, muzee, centre eparhial, 
demonstrând larga utilizare a psalmilor, încă 
din primele secole, în cultul creștin (Psa/- 
firea Șcheiană, Psaltirea Hurmuzachi, Psaltirea 
Voroneteană). 

Bibliografie. BRANIșTE, Ene, Lifurgica Generală, vol. 
IV, Ed. Episcopiei Dunării de Jos, Galaţi, 32002; Usca, 
Ioan, TRAIAN, loan, Vechiul Testament în tâlcuirea Sfin- 
filor Părinți. Psalmii, Ed. Christiana, București, 2009; 
VASILE CEL MARE, SF., Țâ/cuire duhovnicească la Psalmi, 
Ed. Institutului Biblic și de Misiune al Bisericii Orto- 
doxe Române, București, 2006; Vinrirescu, Petre, Despre 
poezia imnografică din cărțile de cult şi cântare bisericească, 


Ed. Partener, Galaţi, 2006. 


Lucian Petroaia 


PURGATORIU. (lat. purgo, are, avi, atum — 
a curăța, a purifica) Punct de doctrină eshato- 
logică al Bisericii Catolice conform căruia, în 
Împărăţia veșnică a lui Dumnezeu, între Rai și 
Iad, mai există un loc în care sufletele păcăto- 
șilor se chinuiesc o perioadă de ispășire deter- 
minată, după care întră în Rai. 

Textul biblic invocat de catolici,scos din context, 
este: „el însă se va mântui, dar așa ca prin foc” (7 
Co 3, 15). St. Apostol Pavel vorbește pe larg (7 
Co 3, 11-15) despre lucrarea de evanghelizare a 
mai multor personaje noutestamentare (Petru, 
Pavel, Apollo etc), nicidecum despre aspectul 

eshatologiei creștine. Propovăduirea fiecăruia, 
vrea să spună textul, se va lămuri, la sfârșitul 
lumii, prin focul dumnezeiesc al Înfricoșă- 
toarei judecăţi (2 P/ 3, 10). Mântuitorul lisus 
Hristos, vorbește doar despre Rai și Iad (M/25, 
31-46; Le 16,19-31; In 5,29), iar Sfinţii Părinţi 
nu pomenesc purgatoriul ca loc interme- 
diar. Doctrina despre purgatoriu: a) alterează 
efectul expiator al jertfei lui Hristos; b) caută 
să se înscrie în doctrina generală a satisfacției 
catolice prin faptul că sufletele păcătoșilor din 
purgatoriu dau și ele satisfacţie lui Dumnezeu, 
suferind pentru cele ce nu au reușit să împli- 
nească pe pământ; c) diminuează efectul Sfintei 
Taine a Spovedaniei (M/ 18, 18); nu precizează 
natura focului izbăvitor; d) prin mântuirea 
tuturor, în purgatoriu, se poate ușor subînțe- 
lege apocatastaza (iertarea tuturor păcătoşilor, 
inclusiv a diavolului), erezie combătută la Sin. 
V Ec. Pe baza doctrinei despre purgatoriu, în 
Evul Mediu, Biserica Catolică a promovat 
învățătura despre indulgențe, aspect aspru 
condamnat de Reforma protestantă de la înce- 
putul sec. al XVI-lea. Sinoadele unioniste de la 
Lyon (1274) și Florenţa (1439) au dat hotărâri 
în favoarea purgatoriului. Fără temei scriptu- 
ristic și patristic, Biserica Ortodoxă consideră 
purgatoriul o erezie, alături de primatul papal, 
filioque, azima liturgică și alte inovaţii doctri- 
nare apusene, iar pentru lumea protestantă un 
prilej de a pune în evidență și mai mult eshato- 
logia individuală. 

Bibliografie. 7zo/ogia Dogmatică (Manual pentru semi- 
nariile teologice), Ed. Institutului Biblic și de Misiune al 
Bisericii Ortodoxe Române, București, 1991; eo/ogia 
Dogmatică şi Simbolică (Manual pentru Institutele Teolo- 
gice), Ed. Institutului Biblic și de Misiune al Bisericii 
Ortodoxe Române, București, 1958; Prozros, Phi/a- 
rete Patric, Noul Catehism catolic contra credinzei Sfinţilor 


Părinți, trad. M. Rusu, Ed. Deisis, Sibiu, 1994. 
Mihai Himcinschi 


MÂICII 


Pururea 


PURUREA  FECIORIA 

DOMNULUI. (gr. Iparfenos = 
Fecioară) Însușire proprie persoanei Maicii 
Domnului de a fi fecioară atât înainte, cât și 
după nașterea Fiului ei, lisus Hristos. Pururea 
fecioria nu presupune doar fecioria trupească a 

Maicii Domnului, ci, în primul rând, cea sufle- 
tească, fapt ce a recomandat-o ca vrednică de a 
naște pe Fiul lui Dumnezeu mai presus de fire. 
În Biserica Ortodoxă, prin hotărârile sinoa- 
delor ecumenice, Fecioarei Maria îi se recunosc 
trei însușiri centrale: Născătoare de Dumnezeu 
(Ogor6kog), pururea-fecioria (AeiwnapO£voc) 
și cinstirea mai presus de toată creația 
(bnep5ovieiu). Conform învățăturii despre 
pururea fecioria Maicii Domnului, aceasta 
a fost fecioară înainte de naștere (Is 7, 14), 
în timpul nașterii și după nașterea Fiului lui 
Dumnezeu întrupat (z 44, 1-3), Mântuitorul 
nostru lisus Hristos. Fecioara Maria, ca mamă 
purtătoare a purității Fiului întrupat, nu putea 
să nu rămână fecioară pe veci. În acest sens, 
prefigurările vechitestamentare sunt relevante: 
rugul care ardea și nu se mistuia (ș 3, 2-3), 
trecerea prin Marea Roșie (Îș cap. 14), Chivotul 
Legii (1ș 25, 10-22), ploaia de pe lână (7 6, 
36-40). Pururea fecioria Maicii Domnului 
nu trebuie văzută doar ca o integritate fizică, 
ci și ca o atitudine spirituală de autodedicare 


completă lui Dumnezeu. 
Bibliografie. Ică, Loan I. jr., Maica Domnului în teologia 
secolului XX şi în spiritualitatea isibhastă a secolului XIV: 
Grigorie Palama, Nicolae Cabasila, Ttofan al Niceei, Ed. 
Deisis, Sibiu, 2008; Maxiu MăRTURISITORUL, SF. Viaza 
Maicii Domnului, trad. L. Ică jr., Ed. Deisis, Sibiu, 1998; 
STĂNILOAE, Dumitru, „Maica Domnului ca mijlocitoare”, 
în: Ors, IV (1952), 3-4, pp. 79-129; SrăNILoAE, Dumitru, 
„Învățătura despre Maica Domnului la ortodocși și cato- 
lici”, în: Orș, Il (1950), 4, pp. 559-609. 

Mihai Himcinschi 


PUTERE BISERICEASCĂ. (can.) Totali- 
tatea mijloacelor religioase, morale și materiale 
de care se servește Biserica pentru săvârșirea 
lucrării sale mântuitoare. 

Mijloacele religioase sunt cele care provin 
din lucrarea pe care a săvârșit-o Mântuitorul 
lisus Hristos când a întemeiat Biserica, iar 
cele morale și materiale provin din voința și 
lucrarea membrilor Bisericii. Mijloacele reli- 
gioase sunt cele care continuă cele trei lucrări 
săvârșite de Mântuitorul Iisus Hristos: învăţă- 
torească sau propovăduitoare, arhierească sau 
sfințitoare și împărătească sau cârmuitoare. 


Toate aceste mijloace au fost folosite de 
Mântuitorul lisus Hristos și de Sfinții Apos- 
toli și formează puterea bisericească specifică. 
Puterea bisericească se deosebește de puterea 
lumească prin aceea că fiind de natură spiri- 
tuală se folosește de mijloace spirituale, pe când 
puterea lumească se folosește pentru atingerea 
scopului ei îndeosebi de mijloace pământești. 
Originea puterii Bisericești rezidă în lucrarea 
de mântuire a Mântuitorului lisus Hristos, 
Conducătorul suprem și nevăzut al Bisericii, 
Cel care i-a înzestrat pe Sfinţii Apostoli cu 
putere de a se folosi de mijloacele conferite de 
El pentru săvârșirea lucrării sale mântuitoare. 
Astfel, Mântuitorul le-a dat Sfinţilor Apostoli 
puterea de a învăţa, de a sfinți sau administra 
Sfintele Taine și puterea de a conduce: „Datu- 
Mi-s-a toată puterea în cer și pe pământ. Drept 
aceea mergând, învăţaţi toate neamurile, bote- 
zându-le în numele Tatălui și al Fiului și al 
Sfântului Duh, învăţându-le să păzească toate 
câte v-am poruncit vouă, și iată Eu cu voi sunt 
în toate zilele până la sfârșitul veacului. Amin” 
(VI 28, 18-20). Apostolii, după Înălțarea la cer 
a Mântuitorului și Pogorârea Duhului Sfânt, au 
exercitat puterea bisericească atât în comun, ca 
adunare sau sinod apostolic, cât și numai câțiva 
dintre ei. Apostolii, la rândul lor, au asigurat 
transmiterea puterii bisericești prin instituirea 
unor anumite persoane prin punerea mâinilor 
și chemarea Duhului Sfânt. Aceste persoane se 
numesc episcopi, apoi prezbiteri, care exercită 
puterea bisericească fiind subordonați episco- 
pilor. Tot astfel, diaconii participă și ei la exer- 
citarea puterii bisericești, dar într-o măsură mai 
restrânsă, în urma plenitudinii puterii primite 
de la Mântuitorul Hristos. 

Subiect al puterii bisericești sunt Apostolii, iar 
după ei urmașii lor direcți, episcopii. Mântu- 
itorul a dat puterea supremă tuturor Aposto- 
lilor în mod egal, iar nu în parte fiecăruia sau 
numai unuia singur dintre ei. Din mai multe 
locuri din Sfânta Scriptură reiese că Mântu- 
itorul a exclus orice putere supremă indivi- 
duală a unui singur Apostol asupra celorlalți, 
ci, dimpotrivă, pe toți i-a înzestrat cu însușiri, 
drepturi și putere egală. Astfel, Mântuitorul 

a hotărât ca fiecare Apostol să poată exercita 
singur puterea bisericească în primă instanță, în 
a doua instanță să o poată exercita câțiva dintre 
ci, iar în ultimă instanță toți împreună, după 
cum reiese din următorul text: „De-ţi va greși 
ție fratele tău, mergi, mustră-l pe el între tine 
și el singur. Și de te va asculta ai câștigat pe 
fratele tău. lar de nu te va asculta, ia cu tine 
încă unul sau doi, ca din gura a doi sau trei 
martori să se statornicească tot cuvântul. Și de 
nu-i va asculta pe ei, supune-l Bisericii; iar de 
nu va asculta nici de Biserică, să-ţi fie ţie ca un 
păgân și vameș” (M/ 18, 15-17). Apoi, când s-a 
ivit ceartă între Apostoli, care dintre ei să fie 
mai mare în Împărăţia cerurilor, Mântuitorul 
a chemat la sine un copil, l-a pus în mijlocul 
lor și a zis: „Adevărat zic vouă: de nu vă veţi 
întoarce și nu veți fi ca pruncii, nu veți intra în 
Împărăţia cerurilor” (MW 18, 1-4). Mama fiilor 
lui Zevedeu a rugat pe Mântuitorul ca fiii ei să 
stea unul de-a dreapta și altul de-a stânga în 
Împărăţia lui Dumnezeu. Când au auzit ceilalți 
Apostoli despre acest lucru s-au întristat. 
Mântuitorul ca să-i liniștească le-a zis: „Știţi 
că ocârmuitorii neamului domnesc peste ele 
și cei mari le stăpânesc. Nu tot așa va fi între 
voi, ci care între voi va vrea să fie mai mare să 
fie slujitorul vostru. Și care între voi va vrea să 
fie întâiul să vă fie vouă slugă” (M/ 20, 21-27). 
După cum acesta este raportul între Apostoli, 
tot așa a fost și este în Biserica Ortodoxă și 
raportul între urmașii Apostolilor, episcopii. 
Deci, fiecare episcop deţine o putere egală cu 
a fiecărui membru al episcopatului și exercită 
puterea supremă în Biserică. Un episcop este 
supus numai unei adunări formată din mai 
mulți episcopi, dar puterea supremă văzută o 
constituie adunarea sau sinodul episcopal care 
reprezintă întreaga Biserică. 

Puterea bisericească poate fi privită din două 
puncte de vedere: din punct de vedere obiectiv 
și din punct de vedere subiectiv. 

a) Din punct de vedere obiectiv. Mântuitorul 
a înzestrat pe Sfinţii Apostoli cu puterea bise- 
ricească atunci când le-a zis: „Datu-Mi-s-a 
toată puterea în cer și pe pământ. Drept 
aceea mergând, învăţaţi toate neamurile, 

botezându-le în numele Tatălui și al Fiului 
și al Sfântului Duh, învățându-le să păzească 
toate câte v-am poruncit vouă, și iată eu cu voi 
sunt în toate zilele până la sfârșitul veacului. 
Amin” (M4/ 28, 18-20). Din aceste cuvinte se 
vede limpede că puterea bisericească se referă 
la trei feluri de acțiuni: învăţarea credincioșilor; 
botezarea și, în general, administrarea Sfintelor 
Taine; păstorirea și conducerea credincioșilor. 
Din punct de vedere obiectiv, puterea biseri- 
cească se împarte în trei ramuri, și anume: 

1. Puterea învățătorească (potestas magisterii), 
care se manifestă prin păstrarea și răspândirea 
credinței creștine. 

2. Puterea sacramentală, sfinţitoare sau preo- 
țească (pofeszas ordinis), care constă în adminis- 
trarea Sfintelor Taine. 

3. Puterea jurisdictională (potestas jurisdictionis), 
care constă în păstrarea și menţinerea ordinii 
externe în Biserică. 

Puterea jurisdicțională se împarte la rândul ei 
în: putere legislativă, judecătorească și execu- 
tivă. În virtutea puterii legislative, autoritățile 
bisericești emit hotărâri, norme și legi. Puterea 
judecătorească constă în dreptul de a veghea ca 
să nu se încalce legile existente, precum și în 
dreptul de a judeca și de a da pedepse credin- 
cioșilor. Puterea executivă constă în suprave- 
gherea administrării problemelor bisericești. 

b) Din punct de vedere subiectiv, puterea bise- 
ricească se împarte în: putere sacramentală și 
putere jurisdicțională. 

1. Puterea sacramentală sau sfinţitoare este 
facultatea de a săvârși Sfintele Taine, precum 
și dreptul de a formula și exprima adevăruri de 
credință și de a le propovădui în mod oficial. 
Această putere se conferă printr-un act sacra- 
mental special, numit hirotonie. 

2. Puterea jurisdictională constă în împuterni- 
cirea de a exercita un complex de acțiuni bise- 
ricești din cele trei domenii a puterii bisericești 
în sens obiectiv. Această putere se conferă 
numai acelor persoane care au primit în prea- 
labil Taina Hirotoniei, iar în unele împrejurări 
ea se poate modifica sau chiar șterge. 

Puterea sacramentală se deosebește de cea 
jurisdicțională prin aceea că, pe când cea 

sacramentală se dă prin hirotonie, în urma 
cărui act sacramental candidatul primește darul 
de a săvârși Sfintele Taine, cea jurisdicțională se 
conferă printr-un act de jurisdicție. Prin hiro- 
tonie se primește numai facultatea de a admi- 
nistra Sfintele Taine, iar prin actul jurisdicți- 
onal se dă și dreptul de a le săvârși în realitate, 
într-un anumit cerc de competență. Deoarece, 
conform învățăturii canonice a Bisericii Orto- 
doxe, nu există hirotonie fără jurisdicție, acest 
adevăr bazându-se pe Can. 6 Sin. IV Ec. 
Modul de exercitare a puterii bisericeşti: oficiile 
bisericeşti. Puterea bisericească pentru a se 
aplica se împarte în unități mai mici sau mai 
mari, care se încredințează unor persoane indi- 
viduale, fie unor grupuri de peroane sau colegii. 
Aceste unități de putere după natura lor, sunt 
constituite dintr-o seamă de drepturi și obligații 
apte să asigure îndeplinirea lucrărilor necesare 
vieții bisericești. O astfel de unitate de putere 
bisericească se numește, în limbajul juridic, 
oficiu, adică puterea lucrătoare activă care este 
pusă efectiv în slujba unei colectivități, pentru 
a satisface o necesitate vitală a acesteia. Oficiul 
bisericesc este o unitate de putere, însumând 
o seamă de drepturi și obligaţii prin exercițiul 
cărora se satisface o necesitate importantă, sau 
o necesitate vitală, a unei unități bisericești. 
După o împărţire generală, admisă de dreptul 
canonic, oficiile bisericești se împart în: 

1. Oficii pastorale, didactice prin care se cârmu- 
iesc credincioșii în scopul de a-i ajuta să-și 
dobândească mântuirea; 

2. Oficii fundamentale și auxiliare; 

3. Oficiile clerului de mir și oficiile clerului 
monahal; 

4. Oficii compatibile, adică care pot fi deţinute 
de aceeași persoană, și incompatibile, care nu 
pot fi obţinute de aceeași persoană. 

Înființarea şi transformare oficiilor bisericești 
sunt de atributul unității bisericești competente. 


În ceea ce privește ocuparea oficiilor bisericești 
este de observat că nici aceasta nu se poate 
face decât prin acte ale autorităţii bisericești. 
Prima condiţie pentru ocuparea unui oficiu 
este ca acesta să fie vacant. Ocuparea oficiilor 
vacante se face prin: numire, alegere, consa- 
crare sau hirotonie, prin instituirea formală sau 
prin introducerea în atribuțiile oficiilor și prin 
consens. Aceste procedee sunt reglementate 
printr-o seamă de dispoziţii canonice și legale, 
care fac o deosebire între desemnarea cuiva 
prin alegere, numire sau hirotonie pentru un 
anumit oficiu și ocuparea efectivă acelui oficiu 
prin instituirea formală, înscăunare, instalare, 
întronizare. Actele din prima categorie, odată 
săvârșite, dau persoanelor în cauză îndreptă- 
țirea la oficiu în vederea căruia au fost numite, 
dar conferirea însăși a oficiului nu se face decât 
prin instituirea formală în respectivul oficiu. 
Actul respectiv se cheamă singhefie, pentru 
preoți și diaconi, și gramată, pentru ierarhi. 
Un alt act care este legat de ceremonia insti- 
tuirii formale în oficiu a gradelor bisericești 
mai înalte (episcopi, mitropoliți) este așa-zisa 
investitură din partea autorităţii bisericești 
și de stat. Introducerea în oficiu sau institu- 
irea formală se numește: însza/are, în ceea ce 
îi privește pe preoți, și înscăunare sau întroni- 
zare, în cazul episcopilor și arhiepiscopilor. 
Exercitarea drepturilor înainte de ocuparea 
formală a oficiului nu produce efecte juridice, 


fiind nulă. 

RACLĂ. (slav. ra4/a; gr. Jarnax — relicvariu, 
sarcofag) Coşciug mic, lădiță pentru moaștele 
unui sfânt. Racla este și o cutioară sau un vas 
în care se pun sfintele moaște, precum și Sf. 


Euharistie. 

Bibliografie. Aca, Victor, Simbolistica biblică şi creştină 
— Dicţionar Enciclopedic, Ed. „Învierea”, Arhiepiscopia 
Timișoarei, 22005; BRAnIșTE, Ene, Lizurgica Generală, 
Ed. Institutului Biblic și de Misiune al Bisericii Orto- 
doxe Române, București, 21993; Lanea, Tertulian, Credo 
— Dictionar Teologic creștin din perspectiva ecumenismului 


Catolic, Ed. Dacia, Cluj-Napoca, 1997. 
Emil Cioară 


RÂI. Nume rostit de Însuși Mântuitorul 
Hristos pentru a desemna starea și locul celor 
fericiți în viaţa veșnică. 

Raiul este un concept larg întâlnit și se carac- 
terizează prin unitate și unicitate. Se întâl- 
nește sub diferite forme lexicale aproape în 
toate sistemele religioase, constituind expresia 
tuturor aspirațiilor umane către desăvârșire 
și infinit. Indiferent de forma sa: loc, stare, 
comuniune, perfecțiune, raiul vizează ideea 
de desăvârșire. Deși este denumit divers: rai, 
paradis, câmpiile Elize, Eden, conceptul este 
unul singur. Totuși desăvârșirea din hinduism 
sau din budism, precum și din alte sisteme reli- 
gioase extrem orientale este izolabilă oarecum 
de cea din creștinism, iudaism, islam, zoroas- 
trism, religiile olimpiene, care particularizează 
raiul ca un loc, nu numai ca o stare. Raiul are 
consistență materială, în înțelesul de mediu 
unde omul își „desfășoară” desăvârșirea, neabo- 
lind identitatea celui care se desăvârșește, ci 

desăvârșirea se manifestă identitar și concret. 
Religiile orientale care vizează o formă de desă- 
vârșire extraparadisiacă, adică o înţeleg; exclusiv 
ca pe o stare, și nu includ accepțiunea de loc, au 
o percepție impersonalistă asupra desăvârșirii. 
Omul își pierde identitatea în aceasta, raiul este 
în fond definibil ca desăvârșire comunională, 
nu risipire sau topire substanţială în principiul 
absolut. Religiile care au o viziune personalistă 
au și o concepție paradisiacă mai conturată. 
Raiul este specific acestora, în religiile imper- 
sonaliste raiul nu are un sens anume. 

Raiul semnifică starea sau locul celor care 
intră în comuniune veșnică și iubitoare cu 
Dumnezeu.  Propriu-zis, comuniunea cu 
Dumnezeu, prezenţa Lui permanentă și „odih- 
nitoare” în inimile celor ce-L iubesc semnifică 
raiul. În limba română, acesta provine de la un 
termen slavon Paă, care semnifică același lucru. 
Termenul iudaic pentru rai este gr (vocalizat 
gan), care se traduce prin „grădină”. Acesta este 
utilizat în cartea F+, ca termen după care este 
tradus cuvântul românesc „rai”. Este de precizat 
faptul că termenul de rai, pentru gândirea 
și spiritualitatea iudaică, se referea doar la 
acea grădină din Eden în care a fost așezat 
Adam. Sensul de rai, ca stare sau comuniune 
cu Dumnezeu, este mult mai târziu, el aparți- 
nând creștinismului. "Totuși, odată cu scrierile 
prorocilor, se conturează ideea de desăvârșire 
a omului prin comuniunea cu Dumnezeu și 
nu fericirea dată de vieţuirea într-un mediu 
ambiental paradisiac. Prin aceasta, asistăm la o 

maturizare a concepţiei despre rai, de la un plan 
materialist, către unul interior. Scrierile proro- 
cilor nu afirmă însă explicit identificarea raiului 
cu desăvârșirea omului, dar acest lucru rezultă 
din aspectul lăuntric al iubirii lui Dumnezeu, 
care este esențial mai ales în scrierile profeților 
mari. Conceptul de rai în sensul de „grădină 
a Edenului” este întâlnit în cartea lui Iez (cf. 
28, 13,14; 31, 3-9), comparativ cu statura pe 
care și-a arogat-o regele Tirului și Asiriei. Ele 
sunt cuprinse în mustrarea Domnului față de 
popoarele respective care s-au depărtat de la EI. 
Raiul nu era înțeles pe scară largă ca loc după 
trecerea din această viață; pentru aceasta evreii 
aveau conceptul de locuință a morţilor (șe0/), 
dar starea fericită nu era definibilă decât prin 
ideea de vieţuire veșnică sau viață veșnică. 

În creștinismul ortodox vorbim despre rai 
în înțelesul de loc sau stare de comuniune cu 
Dumnezeu. El presupune atât acel stadiu al 
desăvârșirii relative a lui Adam de dinaintea 
căderii, cât și stadiu de după recuperarea 
omului pentru comuniunea cu Dumnezeu. O 
componentă interesantă a raiului este creația 
ca și context al desăvârșirii. Acestea sunt 
direct proporționale, raiul implicând unitatea 
creaţiei în om și omul în Dumnezeu. Este o 
relaţie de incluziune ierarhică a cosmosului în 
Dumnezeu, după cum spun Părinţii Bisericii. 
Creaţia nu este reductibilă la vreunul dintre 
elementele sale, nici la ele însele, ci la relația lor 
cu Creatorul. Așadar, raiul are ca trăsătură de 
bază dăinuirea în Dumnezeu sub forma unității 
inteligibile și raționale a creaţiei. El nu poate 
fi conceput decât ca o sumă de concepții care 
trimit către stabilitatea creaţiei în Dumnezeu, 
nu descentrate de Acesta. 

Caracterul topologic al paradisului se vede 
după dimensiunea materială pe care o implică. 
Dacă omul este dihotomic, respectiv trup și 
suflet, fericirea sa vizează ambele planuri ale 
dihotomiei umane, respectiv concomitența 
unui singur rai atât spiritual, cât și material. 
Argumentul decisiv este dat de învierea din 
morți a tuturor, unii spre viață veșnică, alții spre 
osândă veșnică (n 5, 29), de aici rezultând și 
aspectul material al raiului. 


Simetria dintre cartea Ft și Ap este evidentă 
și în privința raiului, exprimat ca o grădină în 
mijlocul căreia se află pomul vieții (4p 2, 7). 
Mântuitorul Hristos, când se referă la exis- 
tenţa desăvârșită a omului, nu o numește altfel 
decât „viață veșnică” sau „împărăție a ceru- 
rilor”. Raiul este astfel numit sub sintagma de 
„Viaţă veșnică”. Aceasta este expresia nemuririi 
omului imprimată în om încă din actul creației 
lui. Deși Legea lui Moise și prorocii au susținut 
imortalitatea omului (Dz 30, 15; Fe 17, 9) 
prin comuniunea cu Dumnezeu, mulți dintre 
contemporanii lui Hristos, care se reclamau 
păstrători ai Legii, au abdicat de la dimensi- 
unea interioară a Legii, spre una formală în 
care-și ascundeau propriul egoism și comodi- 
tate temporară, crezând că Avraam este sortit 
morții, ca și prorocii (În 8, 52), și necrezând în 
viața veșnică. În multe rânduri, Domnul Iisus 
Hristos le spune că viața veșnică este comu- 
niunea cu Dumnezeu ( Mz 19, 16, 29; 25, 46; 
Me 10, 17, 30; Le 10, 25, 28; 18, 18, 30; In 3, 
15-16, 36; 4, 14, 36; 5, 24, 39; 6,27, 40, 47, 54; 
10, 28; 12, 25, 50; 17, 2-3). Viaţa veșnică este 
o temă preluată de epistolele apostolilor unde 
este aprofundată ideea că viața veșnică este 
una negreșit fericită. În acest context vedem că 
viața este considerată prin excelență existența 
bună nesfârșită, iar moartea are înțelesul de 
disfuncție, dezinstrumentalizare. Deci viață au 
doar cei ce păstrează poruncile și le împlinesc, 
iar de moarte au parte cei necredincioși, viețui- 


tori în păcatele lor. 
Mihai Burlacu 


RANG BISERICESC. (can.) Treaptă (titlu, 
demnitate, grad, funcţie) administrativă 
în ierarhia bisericească, acordată anumitor 
persoane din clerul bisericesc. 

Rangurile bisericești se împart în două cate- 
gorii: ranguri de autoritate și ranguri onorifice. 
Rangurile bisericești de autoritate sunt cele care 
obligă persoana căreia i se acordă la responsa- 
bilități specifice demnității la care a fost ridicat; 
se acordă numai ierarhilor, în urma alegerii 
(prin vot secret de către Sfântul Sinod) și 
întronizării. Astfel, avem următoarele ranguri 

sau demnități bisericești de autoritate: Arhie- 
reu-vicar, Episcop-vicar, Episcop, Arhiepiscop, 
Mitropolit, Patriarh. Toţi acești ierarhi sunt 
egali între ei din punct de vedere al harului, dar 
se deosebesc din punct de vedere al oficiului pe 
care-l exercită, fiecare având atribuţii de autori- 
tate specifice. Sfintele canoane consacrau auto- 
ritatea episcopilor, în funcţie de importanța 
orașelor în care aceștia funcționau (Can. 6 Sin. 
I Ec; Can. 3 Sin. Il Ec.; Can. 28 Sin. IV Ec; 
Can. 36, 38 Trul.), precum și după vechimea 
hirotoniei (Can. 86 Cart.). 

Rangurile bisericeşti onorifice se acordă diaco- 
nilor, preoților de mir sau monahilor și nu 
conferă niciun drept sau autoritate în exerci- 
tarea puterii bisericești. Aceste ranguri se acordă 
pentru activitate deosebită în domeniul lucrării 
bisericești, sub raport liturgic, didactic, misio- 
nar-pastoral, cultural-publicistic, social, gospo- 
dăresc-edilitar sau administrativ-economic. 
Rangurile bisericești onorifice pe care le pot 
primi monahii sunt următoarele: arhidiacon, 
singhel, protosinghel și arhimandrit, în cazul 
călugărilor, și stareță cu cruce (stavroforă), în 
cazul călugărițelor. În conformitate cu legis- 
laţia bisericească în vigoare, în Biserica Orto- 
doxă Română, rangurile de arhidiacon, singhel, 
protosinghel și stareță stavroforă se acordă de 
către episcopul locului, iar rangul de arhiman- 
drit se conferă de către episcopul locului, cu 
aprobarea prealabilă a Sfântului Sinod. 
Rangurile bisericești onorifice pe care le poate 
primi clerul de mir sunt următoarele: diaconii 
pot primi rangul bisericesc onorific de arhi- 
diacon, iar preoţii pot primit rangurile onori- 
fice de sachelar, iconom și iconom stavrofor 
(art. 144, Statutul BOR). Rangul de sachelar 
se acordă de către episcopul locului, semnul 
distinctiv al acestui rang fiind brâul albastru. 
Rangul de iconom se acordă de episcopul 
locului, într-o ședință a Permanenţei Consi- 
liului eparhial, preoţilor sachelari, iar semnul 
distinctiv fiind brâul roșu și dreptul de a 
purta bedernița. Rangul de iconom stravofor 
se acordă de episcopul locului, într-o ședință 
a Permanenței Consiliului eparhial, semnul 
distinctiv al acestui rang fiind cruce pectorală, 

brâul roșu și dreptul de a purta la serviciile litur- 
gice bedernița. Rangul de arhidiacon se acordă 
de episcopul locului, într-o ședință a Perma- 
nenţei Consiliului eparhial, semnul distinctiv 
al acestui rang fiind crucea pectorală (art. 145, 
Statutul BOR). În caz de abateri grave, toate 
aceste ranguri pot să fie retrase, iar clericul 
degradat, fie direct de către episcop, fie în baza 
unei hotărâri consistoriale. Investirea clericului 
în rangul respectiv se face prin actul hirotesiei 
de către episcop. 

Bibliografie. Srarutul pentru organizarea şi functionarea 


Bisericii Ortodoxe Române, 2011. 
loan Cozma 


RAȚIONALITÂTE. (lat. rafionalis — rafi- 
onal) Caracterul a ceea ce se supune legilor 
rațiunii, ceea ce poate fi cunoscut sau explicat 
prin intermediul rațiunii. 

Se vehiculează în același context distincția 
între cunoaștere rațională și cunoaștere reve- 
lată, sau între atitudinea rațională și atitudinea 
pasională. Contrariul raționalului este empi- 
ricul, iraționalul, pasionalul, și, deopotrivă, 
iraționalizabilul, misticul. Prin cunoaștere raţi- 
onală se înţelege cunoașterea lumii, ca reflec- 
tare interioară a experiențelor din lumea fizică, 
și presupune prelucrarea impresiilor din exte- 
rior cu ajutorul uneltelor de lucru ale minții 
(conceptualizarea). Raţionalitatea ţine de buna 
utilizare a acestora și este în general asociată 
unei logici. O primă condiţie de raționalitate 
a unei cunoașteri științifice este cea a confor- 
mităţii demersului său cu o logică: „Logica, în 
sensul cel mai strict, consistă într-o reducere a 
obiectului gândirii la un conţinut minimal, în 
care este prezent sau absent, și în mod corelativ 
pentru propoziţia care semnifică acest obiect, 
adevărul sau falsul. Regulile raționamentului 
logic garantează construirea unei propoziții 
plecând de la o alta, păstrând valoarea de 
adevăr a propoziției de la care s-a plecat, și, în 
consecință, garantează că nu se va putea infera 
o propoziţie în același timp adevărată sau falsă”. 
În ceea ce privește problematica evaluării 
raționalității în contextul persoanei umane, 
Gilles Gaston Granger distinge între evaluarea 

raționalității unei proceduri de gândire și cea a 
unui comportament. Prima se referă la înlănțu- 
irea unor propoziţii în conformitate cu anumite 
reguli de gândire, în timp ce a doua raportează 
pe prima la un context mai larg de circumstanțe, 
de cauze și de consecințe. Omul se structurează 
nu numai printr-o dimensiune cognitivă, inte- 
lectuală, cât și relațională, comportamentală. 
Consecinţă firească, evaluarea comportamen- 
tală din perspectiva raționalității devine o nece- 
sitate în multe domenii. Exercițiul rațiunii în 
înțelesul de izvor unic al cunoașterii autentice 
și certe poartă numele de raționalism. Raţio- 
nalismul reprezintă acea ideologie manifestată 
prin intermediul gestului de unilateralizare a 
omului, de accentuare a dimensiunii sale de 
„creier” în detrimentul celorlalte, prin ignorarea 
deliberată a complexității de manifestare și de 
trăire a ființei umane în raport cu lumea. 

Teologia se preocupă cu ființarea omului și nu 
atât cu cugetarea sa. În consecință, raționali- 
tatea teologică nu poate fi circumscrisă unui 
demers intelectual, ea privește omul întreg. 
Deseori percepută ca ruptură, distincția, și, în 
sens larg, relația dintre gestul teologiei, care 
este gestul credinței, și gestul rațiunii poate fi 
înțeleasă în contextul întrebării: este credința 
o manifestare raţională? (și dacă da, ce fel de 
raționalitate implică?) Teologia nu se preocupă 
în a judeca corectitudinea unei gândiri rapor- 
tată la legislaţia unei logici anume. Demersul 
credinţei nu este logic, ci teologic, adică într-o 
logică de adecvare a comportamentului uman 
vizavi de prezența lucrătoare a harului dumne- 
zeiesc. Teologia privește rațiunea în legătură 
directă cu manifestarea existenţială. Teologia 
se ocupă de persoană, a cărei complexitate de 
manifestare este infinit mai mare decât regis- 
trul simplei gândiri. Axiologia teologiei nu este 
edificarea într-o morală, ci urmărește umplerea 
cu prezența lui Hristos. lată de ce o diferență 
fundamentală între raționalitatea de tip știin- 
țific și cea de tip teologic este că prima lucrează 
la nivelul orizontalei, în spaţiul puterilor natu- 
rale (declinându-și în general competenţa în a 
investiga fenomenul teologiei, pentru ea teri- 
toriu prin excelență al iraționalului, sau cel 


puţin al iraţionalizabilului), în timp ce a doua 
se orientează pe verticala harului dumnezeiesc, 
adică dincolo de omenesc. De aceea și deve- 
nirea în registrul ființării este, în sens teologic, 
nu atât intensificare a capacității forțelor inte- 
lectuale, chemate la performanța lor maximă, 
cât împlinire a întregii persoane printr-un 
mod de ființare pe care Părinții nu ezită să îl 
numească „îndumnezeire”. Scrierile trăitorilor 
ortodocși descriu trei mari etape ale vieţii spiri- 
tuale. Prima este cea a despătimirii, respectiv a 
lucrării virtuţilor. Este etapa activă de asceză, 
de eliberare a sufletului de „mișcările neraţio- 
nale ale puterilor sufletești”, după cum observă 
Sf. Maxim Mărturisitorul. Este curățirea omul 
lăuntric de comportamentele pervertite și 
iraționale, care sunt contraziceri ale firii sale 
raționale, respectiv angajarea într-o lucrare de 
virtute. Este deopotrivă renunțarea la inven- 
tarea pătimașă a unor false raționalități, dictate 
de o voinţă alterată de poftă: „Asceza, ca drum 
al celei mai riguroase rațiuni practice și al celei 
mai depline cunoașteri a rațiunii lucrurilor, este 
dovada că la trăirea unirii cu Dumnezeu nu se 
ajunge prin ocolirea raţiunii, ci prin folosirea 
prealabilă a tuturor posibilităților ei, pentru ca și 
din aceasta să se aleagă firea cu o supremă capa- 
citate de a se face vas al înțelegerii supraumane, 
comunicate de harul Sfântului Duh”. A doua 
etapă este cea a contemplării lui Dumnezeu 
prin intermediul lumii, o deslușire a prezenței 
Sale în lume prin intermediul rațiunilor care 
o configurează, care o structurează. Sfântul 
Maxim vorbește de existenţa unor raţiuni 
obiective care sunt independente de intervenția 
noastră, subiectivă, și care își au atât originea, 
cât și sensul și împlinirea în Dumnezeu, Raţi- 
unea supremă, care le este principiu unitar și 
unificator. Apropierea de Dumnezeu nu se 
realizează în om printr-un gest în afara rațiunii, 
ci presupune un îndelungat exercițiu al rațiunii 
în cunoașterea sensurilor lucrurilor cu ajutorul 
harului: „faptul că după Sfinţii Părinţi, pentru 
descoperirea rațiunilor din lucruri se cere o 
îndelungată purificare de patimi și un înde- 
lungat exercițiu, ne arată că nici raţiunea, în 
înțelesul ei comun, nu este aceea care sesizează 

«rațiunile» lucrurilor, și, prin ele, pe Dumnezeu, 
ci este vorba de o rațiune care se exercită și prin 
alegerea faptelor raționale cerute de poruncile 
dumnezeiești și prin «raționalizarea» treptată a 
omului, dobândită prin virtuți”. Viaţa de pocă- 
inţă, de reconsiderare continuă a înţelegerii 
prin operarea unor deschideri tot mai profunde 
către ceea ce Îl mărturiseşte pe Dumnezeu în 
creația Sa duce pe om în proximitatea întâlnirii 
cu Creatorul său. Cunoașterea lui Dumnezeu 
la măsurile mari înseamnă unire cu El și trăire 
la cote dumnezeiești. Fa este rațională, dar 
prin depășire a oricărei raționalități, întrucât: 
„Unirea tainică cu Dumnezeu, situată la capătul 
final al acestui urcuș [...] nu este o stare dobân- 
dită pe urma unei debilități a rațiunii și a unei 
ignorări a rațiunilor lucrurilor, ci de pe urma 
depășirii tuturor posibilităților rațiunii, dusă 
la suprema forță și agerime, ca și de pe urma 
cunoașterii complete a înțelesurilor raționale 
din lucruri”. Sf. Grigorie Palama nu ezită să o 
numească neștiință, nu în sensul de lipsă, ci în 
sensul de supraabundență. Nu este o absență a 
inteligibilității, ci o revărsare de inteligibilitate 
care umple mintea și se revarsă încă și peste 
puterile ei. Este, deci, cunoștință și, în același 
timp, nu mai este ca una ce a ieșit din catego- 
riile cunoașterii raționale, cu care este obișnuit 
omul în coordonatele puterilor sale naturale. 
În unirea cu Dumnezeu mintea noastră iese 
afară din sine și se unește cu Dumnezeu ca 
una devenită „mai presus de minte”, spune Sf. 
Grigorie Palama. 

Raţionalitatea, în sens teologic, este legată de 
asumarea existențială, personală, și deci subiec- 
tivă, a efortului de lepădare de patimi, văzute ca 
trepte de supremă iraționalitate, și de câștigare 
a virtuților, văzute ca trepte de devenire întru 
raționalitate. Este ceea ce caracterizează efortul 
ascetic de lepădare tot mai profundă a iraționa- 
ității exprimate comportamental prin patimă, 
respectiv de adâncire într-o supraraționalitate 
a prezenţei harului, și care conduce trăirea 
umană la o depășire a facultăţilor naturale până 
la puterea de manifestare a harismelor Duhului 
Sfânt. Omul irațional este omul pătimaș, iar 
raționalizarea lui nu se poate face decât prin 

intrarea într-o viață a harului, ca structurare 
personală către sfințenie. Este drumul către 
personalizare, ca ieșire din uniformitatea 
somaticului, animalicului, către devenirea întru 
persoană umană, unică și irepetabilă. Sfințenia 
este prin excelență starea trăirii raționalității 
dumnezeiești. 
Bibliografie. Le Peri Robert — dictionnaire de la langue 
franţaise, Ed. Dictionnaires le Robert, Paris, 2000; 
LADRIERE, Jean, „Rationalite”, în Dicfionnaire d'bis- 
forie et philosophie des sciences, Ed. Quadrige/PUF, Paris, 
1999; GRANGER, Gilles Gaston, „Rationalite et raisonne- 
ment”, în Quest gue /a vie ?, vol. 1, Ed. Odile Jacob, 2000; 
EINSTEIN, Albert, Cum văd eu lumea. Teoria relativității 
pe înțelesul tuturor, Ed. Humanitas, 1996; PAROCHIA, 
Daniel, „Lexperience dans les sciences: mod&les et simu- 
lation”, în Qwesz-ce gue /a vie ?, vol. I, Ed. Odile Jacob; 
STĂNILOAE, Dumitru, Spiritualitatea ortodoxă — ascetica şi 
mistica, Ed. Institutului Biblic și de Misiune al Bisericii 

RÂNDUIELI BISERICEȘTI. Reguli de 
credință și de viață creștină emanate sau recu- 
noscute de autoritatea bisericească și care au 
drept scop organizarea și funcționarea Bisericii, 


precum și sfințirea poporului credincios. 
loan Cozma 


REAL. Însuşire a unui subiect sau obiect de 
a ființa şi posibilitatea de a-i fi percepută fiin- 
ţarea. Realul, conform unei definiții contem- 
porane de dicţionar, reprezintă ceea ce poate 
constitui obiect de cunoaștere. În același 
context, realul este prezentat ca fiind cel care 
desemnează lucrurile și nu ideile, cuvintele, 
numele. Este ceea ce produce efecte, fiind opus 
aparentului, fictivului. Este ceea ce există acum, 
fiind opus posibilului. Este cel care ţine de 
concret si care se opune abstractului. Contra- 
riile realului sunt aparentul, himericul, fabu- 
losul, fictivul, imaginarul, inexistentul, irealul, 
virtualul, dealul, visul. Realul este „ceea ce este”, 
în opoziție cu „ceea ce nu este”, și care ține de 
domeniul imaginarului, virtualului. Prin inter- 
mediul științelor realul pare a fi perceput, în 
general, ca „ceea ce este” în sens material, adică 

accesibil experimentării senzoriale, respectiv 
extensiei acesteia prin intermediul instrumen- 
telor științifice și, respectiv, conceptualizării 
cu ajutorul gândirii, prin intermediul concep- 
telor. Pentru Max Planck realul este „ceea ce 
putem măsura”. În lucrarea sa Imaginea lumii 
în fizica contemporană el numește lume „ansam- 
blul experienţelor pe care le putem avea”. Toată 
problematica raportării la lumea exterioară, 
„care nu se fundamentează pe o experiență, pe 
o observație, este declarată absurdă și respinsă 
ca atare”. Richard Dawkins, fizician contem- 
poran, definește realitatea ca fiind „ceea ce 
ripostează când îi dăm un picior”, în timp ce de 
o manieră mult mai delicată Basarab Nicolescu 
afirmă că Realitatea (scris cu majusculă — 7.7.) 
este cea care rezistă experiențelor, reprezen- 
tărilor, descrierilor, imaginilor, formalizărilor 
noastre matematice. El prezintă, deopotrivă, 
un fundament ontologic al Realităţi: „trebuie 
să-i dăm o dimensiune ontologică noţiunii de 
Realitate, în măsura în care Natura participă 
la ființarea lumii. Realitatea nu este numai o 
construcție socială, consensul unei colectivități, 
un acord intersubiectiv. Ea are, de asemenea, o 
dimensiune transsubiectivă, în măsura în care 
un simplu fapt experimental poate dărâma și 
cea mai frumoasă idee științifică”. 

Real este, deci, „ceea ce este”, în timp ce Reali- 
tatea este legată „de rezistența la experiența 
noastră umană”. Conceptul de niveluri de 
realitate îl face pe “Thierry Magnin să remarce 
că se poate vorbi de existența mai multor nive- 
luri de înţelegere a realităţii de către omul care 
face parte din natura pe care o interoghează. 
Copleșitor pentru om, raționalitatea fiecărui 
nivel se arată accesibilă lui în pofida rupturii 
la nivel de registru de raționalitate. Acest fapt 
nu este lipsit de importanţă în a arăta comple- 
xitatea manierei în care conștiința umană este 
adaptată să pătrundă prin înţelegere natura 
și aceasta dincolo de experiența imediată la o 
scară de mărime adaptată simţurilor sale. 

În teologie, definirea realului pleacă de 
la suprema ființare, care este Dumnezeu. 
Dumnezeu se revelează oamenilor, auto- 
definindu-se ontologic prin „Eu sunt cel ce 


sunt” (Îș 3, 14). Dacă realul pentru științe este 
„ceea ce este”, definiția „rezistă” și teologic în 
măsura în care îl înțelegem pe Dumnezeu 
ca fiind „Cel ce este” prin excelență. Gestul 
teologic de întâlnire cu Realul nu este însă 
prin puterea descoperirii naturale (de jos în 
Sus), ca în științe, ci sub forma de prezență 
care se exprimă prin har, supranatural (de Sus 
în jos), prin descoperire dumnezeiască. Reve- 
laţia afirmă imaterialitatea lui Dumnezeu, 
cel puţin până la momentul Întrupării Fiului 
lui Dumnezeu, iar în acest context teologia 
afirmă Realul dumnezeirii ca fiind imate- 
rial, necreat și cauză, origine și fundament al 
realului lumii create, adică a „ceea ce este” „în 
afara” lui Dumnezeu. Dumnezeu este Cel ce 
are în Sine Însuși cauza existenței Sale, fiind 
deopotrivă cauză și sursă a tot ceea ce există 
în afara Lui, a „ceea ce este” în sens mate- 
rial, iar teologia este experiența întâlnirii cu 
Cel care transcende materialitatea. Se afirmă 
fundamental existența unui nivel de realitate 
în care ființarea este dincolo de cadrul spațiu- 
timp, dar care poate fi experiat din interiorul 
acestuia, și care se traduce astăzi prin trăirea 
în coordonatele vieţii creștine. Rostul reve- 
laţiei vechitestamentare a fost de a deschide 
drumul acestei experieri, iar Întruparea Fiului 
lui Dumnezeu o desăvârșește prin înomenirea 
Celui de dincolo de materie, pentru veșnicie, 
act prin care oamenii pot deveni și ei părtași 
vieţuirii divine, pornind de la trăirea concre- 
tului lumii acesteia, căutând de aici și de acum 
harul dumnezeiesc. Dacă pentru științe Reali- 
tatea definește doar cea ce este experimen- 
tabil, în sens uman din întregul numit Real, 
prin teologie, înțeleasă ca lucrare a harului, se 
poate experimenta ceva mai mult decât simpla 
materialitate a universului, și, dacă acceptăm 
ca valabilă experiența divino-umană a omului 
(adică cea umană ajutată de har), atunci putem 
privi această Realitate, nu ca fiind circum- 
scrisă la ceea ce poate să aducă gestul știin- 
țific, ci într-un sens mult mai larg. În această 
accepțiune, a afirma că „Realul este, prin defi- 
niție, ascuns pentru totdeauna, în timp ce 
Realitatea este accesibilă cunoașterii noastre”, 

se lărgește cu ajutorul definiţiei ontologice 
revelate despre Sine de Însuși Dumnezeu: 
Dumnezeu este Realul — „Cel ce este” —, Cel 
ce există dincolo de orice limitare sau măsură 
de înțelegere umană, iar menirea vieții creștine 
este fundamental cunoașterea lui Dumnezeu: 
„aceasta este viața veșnică, să Te cunoască pe 
Tine, singurul Dumnezeu adevărat” (n 17, 3). 
Cu alte cuvinte, cunoașterea lui „Cel ce este” 
necreat! Evident, vorbim despre o cunoaș- 
tere mediată de energiile Sale necreate și nu 
a ştii ce este E] în ființă. În consecință, și din 
această perspectivă, revenind la cunoașterea 
universului, chiar existența misterului (inepu- 
izabil) privind adâncimile înţelegerii lumii — 
de exemplu, existența infinitului mic sau mare, 
în mod continuu aprofundabile — chiar luând 
în consideraţie revoluțiile conceptuale nece- 
sare, chiar și înţelegerea că orice cunoaștere, 
în loc să închidă, deschide un orizont, nu ne 
îndreptățesc să afirmăm a priori incognoscibi- 
litatea a ceva din univers. Afirmăm aceasta în 
cheie de înțelegere teologică și nu științifică. 
Dumnezeu dorește să împărtășească omului 
toate câte știe EI: „Biserica — și aș zice cultura 
Bisericii — nu ţine de a informa pe orișicine. 
Dumnezeu, prin Biserică, ţine a împărtăși 
omului. Împărtășind omului ceva din viața 
Lui”, omul [...] „merge nu studiind”, ci trăind, 
merge până unde, într-o bună zi, va ști toate 
câte știe Dumnezeu”. 

franţaise, Ed. Dictionnaires le Robert, Paris, 2000; 

REALITĂTE. v. REÂL. Mulțimea tuturor 
lucrurilor existente ce sunt implicate într-un 
unic plan de existență și inteligibilitate. Însu- 
șirea de bază a realităţii este reprezentată de 


„caracterul a ceea ce este real”. 
Mihai Burlacu 

RECITATIV LITURGIC. (lat. recizare — a citi, 
a declama) Mod de citire izoritmică a stihurilor, 
a pericopelor Apostolului și a pericopelor Sfintei 
Evanghelii. În muzica bisericească (bizantină 
și gregoriană), recitativul joacă un rol foarte 
important a citirea pericopelor evanghelice sau 
apostolice, precum și a ecteniilor și a unor rugă- 
ciuni. Cea mai veche notație, cea ecfonetică, fixa 
și întreținea executarea corectă a recitativului 
liturgic, ferindu-l de improvizații nepermis. 
Nicu Moldoveanu, Stelian Ionașcu 


RECUZĂRE. (can.) Facultate concesă unei 
părți într-un proces de a invoca excepția de 
incompatibilitate, dacă nu s-a făcut ulte- 
rior o cerere de abţinere din partea persoanei 
incompatibile. 

În Dreptul canonic, recuzarea este prevăzută 
doar în materie de procedură penală canonică. 
Astfel, Can. 1 Chiril oferă posibilitatea celor 
care sunt judecaţi de forurile bisericești să 
recuze pe judecătorii suspecți din acele foruri. 
În Biserica Ortodoxă Română, instituţia juri- 
dică a recuzării este reglementată de către arti- 
colele 200-204 din Regv/amentu/ de procedură al 
instanțelor disciplinare şi de judecată ale Bisericii 
Orfodoxe Române, unde se dispun următoarele: 
„Art. 200 — Părţile împricinate pot recuza direct 
sau prin apărător pe orice membru al Consis- 
toriului Disciplinar Protopopesc și Eparhial, în 
următoarele cazuri: 

a. Dacă este interesat personal în proces; 

b. Dacă este rudă sau afin cu vreuna din părți 
până la al IV-lea grad inclusiv; 

c. Dacă există dușmănie între el și vreuna din 
părți; 

d. Dacă și-a manifestat public ori privat 
opțiunea sa mai înainte de a se fi pronunțat 
hotărârea; 

e. Dacă a primit de la una din părți daruri sau 
promisiuni de daruri ori de servicii; 

f. Dacă a fost martor în pricină; 

g. Dacă judecătorul este frate, cumnat, ginere 
sau socru cu apărătorul părții; 

h. Dacă judecătorul a fost apărătorul vreunei 
părți în faţa instanței respective sau în fața 
instanței inferioare”. 

REFORMA PATRIARHULUI NICON. 
Reformă a practicii liturgice în Biserica Orto- 
doxă Rusă, realizată în timpul țarilor dinastiei 
Romanov, Alexei (1645-1676) și Fjodor (1676- 
1682). Ca urmare a acestei reforme, realizată 
de Patriarhul Nikon (1652-1657), a avut loc 
schisma (raskol) unei însemnate părți a credin- 
cioșilor ruși de biserica mamă. Patriarhul a fost 
mai întâi căsătorit, iar după moartea copiilor 
s-a înțeles cu soţia sa să meargă amândoi la 
mânăstire. După ce a ajuns, în 1643, egumen 
al celebrei mănăstiri din insulele Solovki din 
Marea Albă, a devenit mai apoi mitropolit 
de Novgorod, iar în 1652 a urcat pe tronul 
patriarhal. 

Unii ierarhi ruși au sesizat că în cărțile de ritual 
ale Bisericii Ruse, dar și în practica liturgică, 
se strecuraseră unele greșeli, în comparație cu 
originalele grecești: semnul crucii era făcut cu 
două degete, crucea avea 8 capete, lisus se scria 
cu un singur pi”, se cânta „aliluia” numai de 
două ori, înconjurul bisericii să se făcea urmând 
direcția de rotire a soarelui, iar la proscomidie 
se foloseau șapte prosfore. 

Prin muncă filologică comparativă s-au 
îndreptat greșelile din cărțile de cult, iar pentru 
aplicarea acestei reforme s-a apelat chiar și la 
forţa armată, ajungându-se la ucideri și arderi 
pe rug ale oponenților, aflați în special în sânul 
monahismului și al poporului de rând. Partida 
acestora era condusă de protopresbiterul 
Avacum, care deși arestat undeva în nordul 
Rusiei, lupta prin cuvânt și scris împotriva 
„înnoirilor” lui Nikon, teologia sa având adânci 
tonuri apocaliptice. Patriarhul și țarul au fost 
considerați reprezentanți ai lui antihrist. În 
acest context, patriarhul Nikon și-a dat demisia 
în anul 1657. 


În anii 1666-1667 a avut loc vestitul sinod 
de la Moscova, la care au participat patriarhii 
Alexandriei și Antiohiei, precum și repre- 
zentanți ai Constantinopolului și ai lerusali- 
mului. Sinodalii au condamnat persoana lui 
Nikon datorită abuzurilor și persecuțiilor, dar 
a aprobat reforma sa, care s-a generalizat în 
întreaga Biserică Rusă, împotriva opoziției 
starovierților sau rascolnicilor. Aceștia au fost 
anatematizați. Datorită persecuțiilor la care 
au fost supuși, aceștia au dezvoltat viziuni 
apocaliptice și de împotrivire față de structurile 
statale și bisericești persecutoare, considerând 
că din timpul Patriarhului Nikon a început 
domnia antihristului, iar sfârșitul este aproape. 
Ramura cea mai radicală (bezpopovţi) a respins 
și ierarhia bisericească și Sfintele Taine. În anul 
1971, Sfântul Sinod al Bisericii Ortodoxe 
Ruse a ridicat condamnarea din 1667, consi- 
derându-i pe vechii ritualiști schismatici, iar nu 
eretici. Numărul acestora se ridica la sfârșitul 


secolului trecut la 3 milioane. 

Bibliografie. Baynen, Erich, Die or/odoxen Kirchen von 
1274 bis 1700, Ed. KGE:, Leipzig, 2004; Coran, Claudiu, 
O istorie a Bisericilor Ortodoxe Slave, Ed. Vasiliana 98, 

București, 2003. 
Daniel Benga 


REFORMĂ. Termenul Reformă se referă la 
mișcarea religioasă intervenită în sec. al XVI-lea 
în sânul creștinismului apusean, în urma căreia 
o mare parte a populaţiei creștine vest-euro- 
pene s-a desprins de Biserica Romei, constitu- 
indu-se în confesiuni separate. Această mișcare 
de reformare a vieții bisericești s-a definitivat pe 
un flux de reformă existent în Apusul Europei, 
încă din sec. al XI-lea, care a condus la refor- 
marea relaţiilor dintre biserică și stat (în celebra 
ceartă pentru investitură din secolele XI-XII), la 
reformarea vieții monahale prin apariția de noi 
ordine, precum și la apariția prereformatorilor în 
țări precum Anglia, Cehia sau Italia. 

Mișcarea de reformă a fost condusă de reforma- 
tori, precum: Martin Luther, Philipp Melanch- 
thon, Huldrich Zwingli, Jean Calvin, Theodor 
Beza, Martin Bucer, John Knox, care au activat 
în Germania, Elveţia, Franța sau Scoţia. Critica 
adusă de aceștia papalității și Bisericii romane 
a vremii s-a bazat pe autoritatea Sfintei Scrip- 
turi, căreia i-au recunoscut o valoare absolută 
în planul mântuirii, referindu-se, în special, 
la abuzurile și practicile economice ale papa- 
lităţii în timpul Evului Mediu târziu. În timp 
ce Martin Luther (1483-1546) aparţine primei 
generaţii de reformatori, acesta declanșând 
reforma din Germania în 1517, prin celebrele 
sale teze împotriva indulgențelor, Jean Calvin 
(1509-1564) aparţine fazei târzii a reformei 
europene. În urma activităţii acestora, a publi- 
caţiilor lor, dar și a numeroaselor dispute și 
războaie religioase, mișcarea de reformă a 
cucerit mase largi de populaţie și teritorii 
extinse, în mod special în centrul și Nordul 
Europei. În esență, doctrina reformatorilor s-a 
întemeiat pe următoarele principii (so/a scrip- 
fura — recunoașterea doar a Sfintei Scripturi ca 
izvor al credinței și al vieții religioase, sola grafia 
și sola fide — mântuirea se obține doar prin har 
și credință, so/us Christus — faptul că nu există 
alți mijlocitori între Dumnezeu și oameni în 
afara lui Hristos), conducând la eliminarea și 
negarea multor elemente ale Sfintei Tradiţii a 
Bisericii romane din viaţa bisericească. 

În urma Reformei s-au născut noi confesiuni 
creștine, între care amintim Biserica Evanghelică 
(confesiune care se revendică de la teologia lui 
Martin Luther) și Biserica Reformată (confe- 
siune care se revendică de la Jean Calvin, ca refor- 
mată conform Sfintei Scripturi). Credinţa evan- 
ghelică s-a răspândit în țări, precum: Germania, 
Danemarca, Norvegia, Suedia și Finlanda, în 
timp ce credința reformată s-a răspândit în 
Elveţia, Franţa, Ţările de Jos, Ungaria și Scoţia. 
Atât credinţa luterană, cât și cea calvină s-au 
răspândit și pe teritoriul actual al României, în 
Transilvania, printre sași (au adoptat treptat 
reforma lui Luther) și unguri (au adoptat treptat 
reforma lui Calvin). În a doua jumătate a sec. 
al XVI-lea a avut loc cristalizarea mai multor 

confesiuni născute din reformă, care și-au consti- 
tuit corpusuri doctrinare proprii, anume Mărtu- 
risiri de credință, în care au sintetizat în câteva 
puncte întreaga lor doctrină. 

Tot în cadrul Reformei europene a avut loc și 
reforma din Anglia. Reforma anglicană nu este 
rezultatul unor contestări ale bisericii tradiți- 
onale de către teologi din interiorul acesteia, 
așa cum s-a întâmplat pe continent, ci a fost 
declanșată de conflictul dintre stat și biserică. 
Dorinţa regelui Henric al VIII-lea (1509- 
1547) de a divorța de Caterina de Aragon și 
a se căsători cu Ana Boleyn, urmată de refuzul 
papei Clement al VII-lea (1523-1534) de a-i 
acorda dispensă pentru această a doua căsătorie, 
a determinat o ruptură ireconciliabilă între 
suveranul englez și papalitate. Astfel, Biserica 
Angliei s-a rupt de Roma și în decursul sec. al 
XVI-lea a definitivat o reformă bisericească, 
care a făcut ca această biserică să fie predomi- 
nant protestantă în credință și catolică în cult. 
Astăzi, confesiunile născute în urma Reformei 
din sec. al XVI-lea și din luptele interconfesi- 
onale ulterioare au ajuns la acorduri teologice 
care le permite intercomuniunea, fiind orga- 
nizate în alianțe sau federaţii mondiale (Fede- 
raţia Luterană Mondială, Alianța Mondială a 
Bisericilor Reformate sau Comuniunea Angli- 
cană), care reunesc toate bisericile din aceeași 


tradiţie teologică din întreaga lume. 

Daniel Benga 


REFUZ. (can.) Act de respingere sau neac- 
ceptare (explicit sau implicit) de către membrii 
Bisericii (clerici, mireni, monahi) a normelor 
bisericești și civile, a îndeplinirii hotărârilor 
bisericești sau de a da cuvenita ascultare și 
supunere față de autorităţile bisericești. Sfin- 
tele canoane prevăd pedepsirea clericilor care 
ar refuza să respecte dispoziţiile canonice și să 
se supună hotărârilor autorității bisericești sau 
îndeamnă pe credincioși la neascultarea față de 
autoritatea bisericească, după cum urmează: 
refuzul clericului de a păstori pe credincioșii 
pentru care a fost hirotonit se pedepsește cu 
afurisirea (Can. 36 Ap.; Can. 17 Ant.); clericii 
din vina cărora credincioșii refuză să primească 
pe episcopul legal se afurisesc (Can. 36 Ap.; 
Can. 18 Ant.); refuzul episcopului care este 
acuzat de a se prezenta în fața forului judecă- 
toresc se pedepsește cu oprirea de a mai litur- 
ghisi (Can. 19 Cart.); refuzul clericului de a 
fi ridicat de către episcop într-o treaptă mai 
înaltă se pedepsește cu oprirea acestuia de a 
mai sluji în treapta din care n-a vrut să iasă 
(Can. 31 Cart.). În Regulamentul de procedură 
al instanțelor disciplinare şi de judecată ale Bise- 
ricii Ortodoxe Române, neascultarea sau refuzul 
întru îndeplinirea îndatoririlor bisericești este 
considerată abatere, iar nesupunerea și refuzul 
de a asculta autoritatea bisericească legală este 
considerată delict, fiind asimilată schismei 
(art. 2, lit. a; art. 13). Neascultarea de autori- 
tăți se consideră atunci când o persoană dintre 
membrii Bisericii (clerici, monahi, cântăreți, 
paraclisieri) ar refuza executarea ordinelor 
primite sau ar refuza supunere și ascultare 
autorităților superioare bisericești, sau prin 
cuvinte și scrieri, sau în alt mod ar batjocori 
pe Episcop sau actele de autoritate și cele 
îndeplinite de autorităţile bisericești (art. 15). 
Pedeapsa prevăzută pentru neascultarea de 
autorități poate fi de la dojană la depunere și 
caterisire, în cazul clericilor (art. 16). 

loan Cozma 


RELICVÂRIU. Cutiuţă (casetă, chivot) 
pentru păstrarea părticelelor de moaște de 
sfinți. Aceste cutiuțe sunt confecţionate de 
regulă din metale preţioase (argint simplu 
sau aurit). Cele mai vechi exemplare păstrate 
la noi reprezintă realizări strălucite ale artei 
prelucrării metalelor. Ele pot avea forme 
diferite (pătrate, rotunde, în formă de cruce 
sau de biserică), frumos încrustate și purtând 
fragmente de oscioare de sfinți. Relicvariile 
păstrează și lucruri sau obiecte provenite de la 
sfinți sau care amintesc despre ei. Biserica le 
păstrează și le cinstește (ex. coroana de spini 
și giulgiul Mântuitorului, brâul și omoforul 
Maicii Domnului, care se păstrează în Bise- 
rica Vlahernelor din Constantinopol, lanţul 
Sfântului Petru (la Roma), mantaua Sfântului 
Martin, patronul Franței (la Tours) ș.a. În cato- 
licism există un tip de relicvariu mic, în formă 
de disc cu capac, confecționat din aur sau argint 
și care se poartă cu lănţișor, ca un pandantiv, 


numit pacifical. 

Emil Cioară 


RELICVĂ. (lat. religua — rămășițe de moaşte) V. 
MOÂȘTE. 


RELIGIE. (lat. religare — a lega) Lermen care, 
în plan noțional general, se referă la ansamblul 
sistemelor de credință, concepțiilor spirituale, 

tradiţiilor, ritualurilor, moralei, codurilor 
comportamentale, modelelor sociale și orga- 
nizaționale, stărilor și sentimentelor mistice 
întâlnite dintotdeauna și pretutindeni, în toate 
culturile și civilizațiile umane, care oferă adep- 
ților și comunităţilor acestora o anumită viziune 
asupra omului, universului și transcendenței, le 
configurează cadrele relaționale individuale și 
comunitare și le stimulează capacitățile senti- 
mentale, voliţionale și raționale în vederea 
depășirii și transformării stării lor inițiale. 
Etimologia latină a termenului (re/egere, re/i- 
gare, reeligere, relinguere) este disputată, iar 
raportarea acestuia strict la mentalitatea reli- 
gioasă romană din care provine, caracterizată 
prin orientarea cu precădere spre realitățile 
imediate, percepute drept teofanii subtile și 
concrete ale nevăzutului, îi circumscriu sensul 
originar din punct de vedere fenomenologic. 
Echivalarea sa, rară sau parțială în alte limbi, 
este făcută, de regulă, prin redarea unei dimen- 
siuni existențiale sau îndatoriri fundamentale a 
acelei civilizații, sau, pur și simplu, este subîn- 
țeleasă drept o normă sinonimă cu existența; 
faptul explică, astfel, de ce în anumite culturi 
ființa religiei nu a fost analizată sau problema- 
tizată per se. Aceste ambiguități denotă dificul- 
tatea de percepție a noţiunii, care a dus până 
la aprecierea eronată conform căreia anumite 
triburi primitive nu ar fi avut religie. 

Definirea religiei este, deci, o întreprindere 
complexă, dată fiind varietatea formelor sale de 
trăire și manifestare spirituală și materială, ceea 
ce face ca încercările în acest sens să pendu- 
leze între generalitate și particularism. Astfel, 
fundamental, structura teistă iudeo-creștină, 
care privește religia drept legătura liberă și 
conștientă a omului cu Dumnezeu, pornește de 
la o concepţie ce face distincție între Creator și 
creaţie, între Dumnezeu și om, imprimând un 
mod de trăire a vicţii în conformitate cu datele 
revelaţionale, anume, credința în Dumnezeu, 
o atitudine interioară de pietate, o formă de 
mărturisire exterioară, anumite instituții care 
reglementează manifestările religioase comu- 
nitare și individuale, promovând, deci, o deli- 
mitare sub diferite forme între planul divin și 

profan. Faţă de această perspectivă, apreciată 
drept dihotomică, întrucât implică distincția 
dintre imanent și transcendent, religiile orien- 
tale postulează fie omniprezența sacrului sau 
divinului, diferențiată gradual în funcţie de 
capacitatea recipientului, însă esenţial iden- 
tică în orice formă a naturii (hinduism), fie o 
conștientizare a prezenței universale a sfin- 
ţeniei și desăvârșirii la nivelul naturii, care 
generează o formă de armonie interrelațională 
umană și naturală și o experiere interioară a 
unităţii celor două dimensiuni (dacism, confu- 
cianism, șintoism) sau, pur și simplu, respin- 
gerea oricărei forme de transcendent și abso- 
lutizarea unui non-personalism înțeles drept 
esența interiorității umane (budism). 
Identificarea unui punct comun care ar putea 
fi acceptat de toate religiile a fost postulat, 
potrivit unei viziuni empirice, drept demersul 
esențial în vederea precizării obiectului religiei, 
în contextul în care adepţii tuturor religiilor își 
afirmă specificitatea propriului crez. Pornind 
de la acest raționament, se pot remarca religii 
cu caracter inclusivist, în special cele revelate, 
care conferă întregii umanități un fe/os comun, 
sau religii întemeiate pe observaţia naturală, 
care relativizează unicitatea propriei credințe, 
afirmând că, în diferite moduri, toate expre- 
siile religioase sunt căi spre desăvârșire. Dat 
fiind caracterul clar determinat al celor dintâi, 
rezultat din configurarea într-o manieră ireduc- 
tibilă a cadrelor mântuirii pe baza datului reve- 
laţional, viziunea lor a fost invocată, dintr-o 
perspectivă teologică, drept reper ale modului 
în care cei care nu cunosc revelația pot participa 
la mântuire. Conform acestei abordării inclu- 
siviste, legea morală naturală este menționată 
frecvent drept criteriu în aprecierea altor căi de 
emancipare spirituală, dar, cu toate acestea, nu 
există o expresie incontestabilă conform căreia 
credinţele precedente sau paralele pot fi accep- 
tate sau nu drept religii, scrierile apologetice 
sau polemice având opinii diverse. 

Abordările cu caracter științific pornesc, de 
asemenea, de la premise determinate, utili- 
zând propriile criterii și metode. Din perspec- 
tivă istorică, studiul religiei este o ramură 

a antropologiei sau sociologiei. Religia este 
dispusă, astfel, într-o relație indisolubilă cu 
cadrul cultural, social, economic sau istoric în 
care se manifestă și catalogată drept un produs 
al acestui context; societatea este considerată 
drept o matrice suficientă pentru a inspira 
ideea de divinitate, prin autoritatea pe care 
o are asupra individului (E. Durkheim). De 
asemenea, din aceeași perspectivă a științelor 
sociale și umaniste, a fost emisă și teza psiho- 
logistă, ce evaluează religia drept suma actelor 
psihice și voliționale care decurg din sinele 
uman. Deși ipoteza ar părea adecvată mani- 
festărilor religioase care dau prioritate expe- 
rienței interioare în fața demersului intelec- 
tual sau structurilor rituale, în fapt, ea reduce 
religia la un complex de elemente psihologice. 
Importante, datorită atenţiei pe care o acordă 
analizei științifice a fenomenului religios, sub 
aspectul studierii sistematice a credinței, ritu- 
alului și instituțiilor, precum și a funcției acor- 
date acestora într-o comunitate religioasă, 
insuficiența acestor eforturi reducționiste de 
a defini religia constă în imposibilitatea deli- 
mitării exhaustive a conceptelor fundamentale 
ale diferitelor sisteme religioase și, prin urmare, 
a identificării corespondenţelor incontestabile 
dintre religii; de asemenea, eludarea aspectului 
transcendent al religiei le limitează exclusiv la 
cadrele psiho-sociale ale existenței, ceea ce face 
ca analizele comparatiste să fie realizate doar 
dintr-o perspectivă deductivă. 

Dificultatea încadrării conceptuale a religiei 
a dus la accentuarea dimensiunii ei intuitive 
și experiențiale. Într-o influentă expresie, ea 
a fost descrisă drept „sentimentul absolutei 
dependențe” (F. Schleiermacher) față de infinit, 
incomparabilă față de alte forme de depen- 
dențe, conștiința religiozității apărând, deci, din 
simțământul contopirii finitului cu absolutul, 
convingere care generează o stare de beatitu- 
dine. Deși corespunde întrucâtva formelor reli- 
gioase primitive, în care experiența și emoția 
ocupă un rol mai important decât credința, 
sau celor în care atenţia acordată efortului de 
emancipare interioară relativizează ritualul sau 
doctrina, totuși această ipoteză a fost apreciată 

drept incompletă, pentru că experiența senti- 
mentală este îndreptată întotdeauna spre 
cineva sau legată de ceva. 

O schimbare notabilă de viziune în analiza reli- 
giilor a constituit-o abordarea fenomenologică, 
prin introducerea drept criteriu al investigației 
a unui element inerent oricărei forme de religi- 
ozitate, ireductibil în sine, anume sacrul. Esenţa 
conștiinței religioase ar rezida, astfel, în senti- 
mentul inefabil care irumpe în om prin expe- 
rierea totalei alterităţii a divinului (R. Otto). 
Manifestat sub o dublă formă, zremendum și 
fascinans, sentimentul de teamă și de atracție, 
totodată, față de grandoarea „celui cu totul 
altul” a fost considerat drept esența experienței 
religioase. Deși, inițial, acest tip de abordare a 
fost considerat potrivit mai degrabă religiilor 
teiste decât celor cu caracter magic sau cu fond 
panteist și monist, abordarea fenomenologică 
a înregistrat un impact însemnat prin postu- 
larea studierii sacrului nu doar în latura sa irați- 
onală, ci în integralitatea sa (M. Eliade), mai 
exact, sacrul a început să fie evaluat nu doar 
sub aspectul contactului intempestiv, direct, 
cu o realitate ce diferă complet de starea natu- 
rală, ci ca un element constitutiv conștiinței 
umane, ceea ce rezultă din perceperea diferen- 
țiată a anumitor aspecte din natură, a existenței 
simbolurilor, a ritualurilor sau din valorizarea 
neomogenă a timpului și spaţiului. Cu toate 
acestea, noţiunea sacrului a continuat să fie 
supusă criticii și analizei modului în care poate 
produce conștiința religioasă. Opinia antropo- 
logică și sociologică care proiectează sacrul, în 
mod ideal, drept o esență mistică separată, iar 
nu 0 categorie experiențială profund integrată 
în mediul cultural, sau concepţia filosofică 
conform căreia reprezintă o construcție compo- 
zită, formată din elemente culturale, lingvistice, 
psihologice sau mentale, accentuează însă difi- 
cultatea înțelegerii procesului de originare sau 
a identificării sentimentul religios. 

Ceea ce se poate observa, totuși, este că, dincolo 
de manierele particulare de interpretare ale 
religiozității și de inseparabilitatea sacrului 
de componentele sau elementele unei culturi, 
există cadre de manifestare în care discursul și 

parcursul religios își modifică forma și conți- 
nutul ca urmare a unor transformări mistice 
și spirituale profunde și apofatice, dezvăluind, 
astfel, țelurile și viziunea asupra desăvârșirii 
a respectivului context religios. Acest tip de 
experiență, care sondează și atinge resortu- 
rile cele mai intime ale unei culturi religioase, 
stimulează transformarea ontologică și eman- 
ciparea spre o anumită formă de transcendență. 
Desăvârșirea, înțeleasă ca o ruptură din ordinea 
obișnuită, este, astfel, demersul omniprezent 
în toate formele de religiozitate, indiferent 
de gradul de rafinament al acestora, dovedind 
că sentimentul religios este înnăscut în ființa 
umană chiar dacă, la început, nu într-o formă 
clară, ci ca un impuls, aspirație și tendință 
spre absolut și veșnicie. Încercarea de expli- 
care sistematică a acestei experiențe profunde, 
organizarea vieții sau promovarea unor modele 
de conduită în funcţie de aceasta configurează 
religia sub aspectul ei istoric, constant influ- 
ențată de mediul cultural în care aceasta se 


manifestă. 

Valentin Ilie 


RELIGII DE MISTERE. (gr. mistiria) 
Culte dezvoltate din tradiţii sau obiceiuri cu o 
vechime considerabilă, dar care au fost practi- 
cate pe scară largă, începând cu sec. al VII-lea 
î. Hr., în special în perioada elenistă și cea 
greco-romană, până în sec. al IV-lea. Pose- 
dând o doctrină secretă, ceremonii specifice 

și un anumit cod comportamental al adep- 
ților, ele au avut în general un caracter neofi- 
cial, deși unele dintre ele au fost recunoscute 
de stat sau chiar instituționalizate ca religii 
oficiale ale cetăţii. Ipotezele privind originea 
și semnificația primară a religiilor de mistere 
sunt variate. Caracterul predominant vegetal al 
multor culte misterice a generat teoria asoci- 
erii existenței umane cu ritmul dispariției și 
renașterii ciclice a naturii (James G. Frazer); o 
altă teorie le leagă de riturile de trecere și de 
organizarea societăților adulte masculine, care 
ar fi apărut în perioada delimitării de o struc- 
tură socială matriarhală (Arnold. V. Gennep, 
M. Eliade); evoluţia lor este fixată, apoi, înce- 
pând cu dezvoltarea culturii agrare, pornind de 
la anumite culte orgiastice ce urmăreau stimu- 
larea productivităţii naturii (Walter Burkert) 
sau de la un sacrificiu practicat în aceeași peri- 
oadă, pus în relaţie cu zeitatea care asigura sursa 
menţinerii vieţii și vegetației (Adolf E. Jensen). 
Deși fundamental ele aparţin mediului pre-in- 
do-european și pre-semitic, totuși structura lor 
cea mai cunoscută este cea a cultelor misterice 
grecești. Acestea au inspirat și forma cultelor 
sincretiste orientale care, datorită elenismului, 
aveau să pătrundă și să se extindă în întreaga 
lume greco-romană. Faptul va deveni foarte 
vizibil după importul cultului zeiței asiatice 
Cybele la Roma, în anul 205 î.Hr. Asociate cu 
acest cult, vor pătrunde în imperiu numeroase 
alte culte orientale, parte dintre ele practicate 
în secret de adepți; ulterior, fascinația acestora 
a contribuit la răspândirea lor în aceleași cadre 
de manifestare esoterică și de disciplină arcană. 
Între cultele misterice cele mai cunoscute 
pot fi enumerate cele din spaţiul grec, anume 
misterele eleusine, dionisiace și orfice, precum 
și curentele religioase orientale: misterele 
mitraice, egiptene (misterele lui Isis), frigiene 
(misterele lui Cybele și Attis) și siriene, a căror 
flexibilitate sincretică a contribuit la extinderea 
lor rapidă în lumea greco-romană; denumirea 
de mistere, atribuită unor culte orientale, nu 
este întru totul congruentă din punct de vedere 
fenomenologic sensului clasic al termenului. 

Spre deosebire de formele instituționalizate ale 

religiei oficiale, juridice și ritualizate, a căror 
practică obligatorie era dovada loialității față 
de cetate sau stat, religiile de mistere ofereau 
satisfacţii spirituale care compensau forma- 
lismul rigid și legalismul existent în religiozi- 
tatea greacă sau romană. Misterele asigurau, 
deci, soluția atingerii unor satisfacţii spiri- 
tuale în această viață, precum și obținerea unei 
dimensiuni existențiale noi, care asigura nemu- 
rirea. De aceea, rolul esenţial în cadrul lor îl 
aveau ceremoniile initiatice care asigurau împăr- 
tășirea propriu-zisă a cunoașterii misterice și 
introducerea neofitului în rândul iniţiaţilor. 
Deși părinţii și scriitorii bisericești (Sf. lustin 
Martirul, “Tertulian, Clement Alexandrinul, 
Arnobiu de Sicca, Sf. Grigorie de Nazianz 
etc.) au polemizat cu păgânismul, condamnând 
practicile religiilor de mistere, începând cu peri- 
oada Renașterii au apărut ipoteze care legau 
originea creștinismului de practicile miste- 
rice. Similaritatea unor acte rituale: botezul 
creștin — inițierea mitraică, euharistia — ofranda 
pâinii (în mitraism), Învierea Mântuitorului 
lisus Hristos — învierea lui Adonis, posesia 
dionisiacă — comuniunea cu Hristos, au fost 
invocate ca argumente în acest sens; pretinse 
influenţe orfice au fost semnalate de anumiţi 
autori și în epistolele pauline (V. Macchioro). 
Majoritatea teoriilor au fost infirmate încă de 
la sfârșitul sec. al XIX-lea, argumentul esențial 
fiind schimbarea de paradigmă adusă de creș- 
tinism, anume istoricitatea lui lisus Hristos 
aflată în contrast total cu expresiile mitologice 
ale misterelor (M. Eliade). Moartea și învierea 
din orfism, spre exemplu, nu poate fi asociată 
cu sensul dat morţii și învierii împreună cu 
Hristos din Rm (6, 11), întrucât jertfa și 
moartea hristică este conștientă și voluntară, 
posedând o profundă dimensiune teologică, 
spre deosebire de moartea lui Dionysos, care 
este evaluată ca un sacrificiu ritual; distincțiile 
au fost de altfel subliniate și tratate de nume- 
roși autori (I.G. Coman, W.K.C. Guthrie, A. 
Boulanger, M.H. Jauregui). Universalitatea 
religiei creștine este, de asemenea, diferită de 
caracterul elitist promovat de misterele păgâne, 
la fel și concepția sa liniară a istoriei față de 


cea ciclică, dominantă în religiile păgâne. De 
asemenea, preluarea unei terminologii sau unor 
noțiuni filosofice în creștinism nu poate fi înțe- 
leasă drept acceptarea unor influențe miste- 
rice, întrucât toate acestea au primit un sens și 
conținut teologic nou. Sub acest aspect, religiile 
de mistere pot fi evaluate chiar ca posesoare ale 
unor elemente favorabile receptării ulterioare a 
creștinismului. 

Valentin Ilie 


REVELÂŢIE. (lat. reve/are — a se descoperi) 
Acţiune a lui Dumnezeu de a se descoperi pe 
Sine omului și conținutul acesteia. Dacă există 
astăzi cunoaștere a lui Dumnezeu în lume este 
pentru că Însuși Dumnezeu a dorit acest lucru 
(7 Co 1, 21). Dumnezeu se revelează pe Sine 
Însuși omului întrucât omul nu este capabil 
prin nicio competență omenească, cu de la sine 
putere, să Îl descopere. „Atât de mult a iubit 
Dumnezeu lumea” (In 3, 16) încât a rânduit ca 
Fiul cel Unul născut mai înainte de veacuri să 
asume prin Întrupare firea omului, să devină 
om, și în acest chip omul cel căzut în păcat să 
poată întâlni ca partener de dialog, persoană 
către persoană, pe omul-Dumnezeu. Desco- 
perirea dumnezeiască este pentru om mutare 
de la moarte la viață — chip de împărtășire din 
viața „Celui ce este” (Îș 3, 14) veșnic. Descope- 
rind pe Dumnezeu omul începe a trăi veșnicia: 
„aceasta este viața veșnică, să Ie cunoască pe 
Tine, singurul Dumnezeu adevărat, și pe lisus 
Hristos pe care L-ai trimis” (In 17, 3). Reve- 
laţia nu poate fi concepută, în niciun chip, ca 
simplă opțiune în plan existenţial pentru om, 
ci ca șansa împlinirii lui la nivel ontologic. 
Chemarea adresată de Dumnezeu încă de la 

facerea omului este o chemare a împreună-vie- 
țuirii veșnice. lar „da-ul” omului a primit în 
istorie chipul Vechiului și Noului Legământ, 
al Vechii și Noii Alianțe (fr. a/liance — îne/ de 
logodnă), al „logodnei” Vechiului "Testament 
care se desăvârșește prin „aina Cununici”, care 
este Noul “Testament — Noul Legământ între 
om și Dumnezeu întru Hristos omul-Dum- 
nezeu. Promiţând fidelitatea sa lui Dumnezeu, 
omul pune începutul bun al ieșirii sale din 
consecinţele „nu-ului” adamic, care dăduse 
consistență morții și distrugerii în lume, gest 
care se va desăvârși prin „da-ul” Învierii venite 
prin Hristos. 

Teonomă și nu autonomă, descoperirea dumne- 
zeiască, în înțelesul său de lucrare mai presus de 
înţelegere, se arată ca fiind Taină de neînțeles și 
de necuprins ca una ce este în strânsă legătură cu 
Dumnezeu. Revelația este gestul dumnezeiesc 
care face posibilă împărtășirea omului din cele 
mai presus de firea sa în măsura în care omul 
răspunde cu „da-ul” său chemării către înveșni- 
cire. Prin Revelaţie, peste abisul ontologic care 
separă creatorul de creatură, se așterne o punte, 
pe care reciprocitatea iubirii o face consis- 
tentă și prin care Dumnezeu se sălășluiește în 
intimitatea celor care vor să devină copiii Săi. 
Asumându-l ca „Iatăl nostru”, copiii se împăr- 
tășesc astfel din harul dumnezeiesc care se face 
în ei pedagogie a mântuirii. Perioada Vechiului 
Legământ, în care Dumnezeu „s-a descoperit 
în multe rânduri și în multe feluri” (ur 1, 
1), culminând cu Legea dată prin Moise, este 
întrucâtva copilăria umanității în drumul ei 
de descoperire-cunoaștere — împărtășire din 
viaţa lui Dumnezeu. Pentru ca, intrând în 
perioada Noului Legământ, pecetluit cu însăși 
Intruparea și Jertfa lui Hristos, la plinirea 
vremii, umanitatea să trăiască Împărăția lui 
Dumnezeu pe pământ, prin Biserică, venită „cu 
putere multă” la Cincizecime și permanentizată 
în Cincizecimea la infinit repetată, actualizată, 
care este jertfa euharistică. În Ortodoxie, gestul 
împărtășirii continue cu Hristos este, departe 
de o pretinsă influență catolică, gestul norma- 
lităţii. Cel care arde de dorul permanentizării 
duhului Liturghiei în viața sa îndrăznește, în 

ascultare de părintele său, să caute continua 
sa participare liturgică, ca expresie concretă a 
opțiunii sale existenţiale pentru viața veșnică. 

Liturghia este trăirea Împărăției, care departe 
de o (psihologică) primire a unor informaţii 
despre Dumnezeu, Îl revelează experiențial 
în gestul rugăciunii duse până la măsurile 
ultime ale împărtășirii cu Sfintele Taine, cu 
Dumnezeu Însuși. Dumnezeu Se împărtă- 
şește, astfel, omului, prin Liturghie, pe Sine 
Însuși și viața Sa. Prin Liturghie, prin așezarea 
omului pe făgașul corectitudinii dogmatice, 
a corectitudinii raportării la El, descoperită 
omenirii prin Revelaţie, omul trăiește dogma 
care nu este altceva decât expresie vie a gestului 
omenesc de întâlnire cu ființarea dumnezeiască 
și care cere minții o părăsire a cugetării în plan 
orizontal pentru a putea primi de Sus cele nece- 
sare mântuirii: „dogma ne pune în fața ființării 
dumnezeiești fără a ne propune vreo explicație 
rațională”. Liturghia este dogma trăită viu prin 
gest de împărtășire, întrucât doar cel ce crede 
curat se poate apropia de Sfintele Taine, gest 
următor dreptei mărturisiri realizate liturgic 
prin mărturisirea Simbolului de credință 
(Crezului). lar binecuvântarea împărtășirii 
cu Dumnezeu vine în urma binecuvântării 
duhovnicului prin cuvintele căruia cuvântul 
lui Dumnezeu cel teologic se grăiește în inima 
omului. Ascultarea de duhovnic este trans-rați- 
onală, este har lucrător peste toată competența 
omenească. lar duhovnicul, prin cuvântul căruia 
Duhul Sfânt lucrează în inima credinciosului, 
are datoria să-și încredinţeze toată cercetarea 
și încordarea duhovnicească primirii celor de 
Sus. În acest chip, insuflarea Duhului Sfânt, 
departe de a fi fost un moment de efervescenţă 
în trăirea Bisericii primelor veacuri, lucrează 
în același sfânt chip și astăzi, în a răspunde 
nevoilor de mântuire ale omului. Ascultarea de 
duhovnic este revelarea lui Dumnezeu în om, 
iar duhovnicul este organ al harului dumneze- 
iesc pentru cel care se adăpostește sub paterni- 
tatea sa duhovnicească. Prin duhovnic, omul se 
configurează duhovnicește pentru a se împăr- 
tăși din prezența dumnezeiască. Gesturile de 
filiaţie sau de paternitate sunt prelungiri ale 

slujirii liturgice. lată experiența în acest sens a 
arhimandritului Sofronie, descrisă de ieromo- 
nahul Nicolai Saharov: „Cuvintele «Liturghia 
de după Liturghie» exprimă cât se poate de bine 
adevăratul caracter al cuvântărilor Starețului: 
cuvântul rostit de el devenea un har povățuitor 
în cele ale tainelor, un fel de prelungire a stării 
liturgice înaintea feței Domnului. În aceste 
cuvântări se putea simţi, cu deosebită putere, 
cât de strâns era legată viziunea lui dogmatică 
cu întregul proces al vieții duhovnicești lăun- 
trice [...]. Starețul se aduna lăuntric cu toată 
ființa sa și, încordat, căuta cuvânt prin rugă- 
ciune. Inima Stareţului, subţiată de mulți ani 
de plâns și suferințe, ca un radar foarte sensibil, 
era în stare să prindă cele mai subțiri mișcări ale 
Duhului care «unde voiește suflă» (In 3, 8). Și, 
parcă, intrând în acel șuvoi al veșniciei, începea 
să vorbească [...], prin cuvântul lui cuprindea 
pe cei de față și le înălța cugetul în acea lume 
unde realitățile dumnezeiești se contemplă ca 
ceva vădit”. Prin cuvântul de părinte, Revelația, 
înțeleasă ca descoperire adresată de Dumnezeu 
Bisericii prin Sfânta Iradiţie și prin Sfânta 
Scriptură, găsește cale spre inima omului în 
chip personalizat, în chip de cuvânt adresat 
de Dumnezeu inimii lui și oferindu-i reperele 
propriei sale mântuiri. Omul cultivat teologic 
nu este nici pe departe omul manipulator de 
repere de tip informaţie religioasă, ci omul 
inspirat, insuflat în duh de rugăciune, care 
încearcă „să prindă”, într-un continuu efort 
de ajustare interioară, ceea ce Duhul dorește 
să-i împărtășească. Cuvântul lui Dumnezeu, 
odată primit, este viu și este părtășie la viața 
divină. Este împărtășire personală din prezența 
dumnezeiască și deopotrivă îndumnezeitoare: 
„Biserica — și aș zice cultura Bisericii — nu ţine 
de a informa pe orișicine. Dumnezeu, prin 
Biserică, ține a împărtăși omului. Împărtășind 
omului ceva din viaţa Lui, omul [...] merge nu 
«studiind», ci trăind, merge până unde, într-o 
bună zi, va şti toate câte știe Dumnezeu”. 

Conceptul de Revelaţie ne apare, mai ales la o 
primă și rapidă vedere, irelevant în contextul 
instrumentarului conceptual științific contem- 
poran. Cu toate acestea, într-un registru 


distinct de cel al înțelegerii teologice, proble- 
matica Revelaţiei nu este în mod necesar exte- 
rioară spațiului științei. Este perspectiva expri- 
mată de Charles Townes (laureat al premiului 
Nobel pentru fizică), cel care aplecându-se cu 
interes asupra ideii de Revelaţie în interiorul 
cercetării științifice, critică opinia conform 
căreia diferența dintre știință și credință ar fi 
justificată prin metodele distincte de a produce 
cunoaștere, la cea dintâi realizându-se prin 
deducție logică și acumulare de date, anali- 
zate prin metode stabilite în sensul evidențierii 
unor generalizări pe care le numim legi, iar la 
cea din urmă pe Revelaţie. EI afirmă că reve- 
laţia se produce și în interiorul actului științific, 
respectiv că imaginea pe care o avem despre 
descoperirea științifică, prin dezvoltare strict 
logică, nu corespunde realității concrete: „Cea 
mai mare parte a marilor descoperiri științifice 
se produce într-un mod mult diferit (de cel 
enunțat mai sus — n.n.) și sunt mai apropiate de 
Revelaţie. În general, termenul nu este utilizat 
în domeniul științific, întrucât avem obișnuința 
de a-l folosi în cel religios. În cercurile știin- 
țifice vorbim de intuiție, de descoperiri acci- 
dentale sau de o strălucitoare idee pe care am 
avut-o. Dacă comparăm însă maniera în care 
marile idei științifice se produc, ne dăm seama 
că ele seamănă într-un mod remarcabil revela- 
țiilor religioase văzute dintr-un unghi care nu 
este mistic”. 

Mărturia sa nu este singulară. Descoperirile 
științifice se produc deseori prin iluminări inte- 
rioare care nu au nimic de-a face cu procesul 
de dezvoltare logică liniară. Lor li se asociază 
uneori intuiţia veridicităţii descoperirii făcute, 
aceasta înainte chiar ca orice validare prin 
instrumentar strict științific să poată fi făcută. 
Exemplele sunt numeroase. Matematicianul și 
fizicianul francez Jules Henri Poincar€ afirma 
că, aflat într-o activitate fără conexiune directă 
cu obiectul preocupărilor sale științifice, într-o 
expediție geologică, a primit brusc în minte 
soluţia care rezolva impasul în care se găsea, 
privind definirea funcțiilor fuchsiene, rămasă 
până atunci fără răspuns. Odată cu ideea în sine 
primită, a simţit și „certitudinea adevărului”. 

Reîntors acasă, verificarea nu va face decât să 
confirme că intuiţia fusese în întregime corectă. 
Altă dată, aflat pe malul mării, va avea ideea că 
transformările aritmetice ale formelor cvadra- 
tice ternare nedefinite erau identice cu cele ale 
geometriei neeuclidiene, ceea ce va putea veri- 
fica mai târziu. Poincar€ pare să vadă aceste 
iluminări ca rezultând din complexitatea minții 
umane, cea care prezintă valențe de creativitate 
exprimabile nu numai în modul de funcționare 
conștient curent: „ceea ce vă va șoca mai întâi 
sunt aceste aparențe de iluminare subită, semne 
vădite ale unei îndelungate munci inconștiente; 
rolul acelei munci inconștiente în invenția 
matematică mi se pare incontestabil”. 
Chimistul german Friederich August Kekule, 
fondatorul. chimiei organice structurale și al 
teoriei benzenului, mărturisea la rândul său: 
„Am căzut într-un fel de visare, și astfel atomii 
au început să se zbenguie în fața ochilor mei. 
Până acum, atunci când aceste mici alcătuiri 
îmi apăruseră, fuseseră tot timpul în mișcare. 
Acum, însă, am văzut cum doi atomi mai mici 
se uniră ca să formeze o pereche; cum unul mai 
larg îmbrăţișă pe cei doi mai mici; cum altul 
și mai mare îmbrăţișă pe trei ori chiar patru 
mai mici; în acest timp întregul se învârtea 
într-un dans ameţitor. Am văzut cum cei mai 
mari formară un lanț, trăgându-i pe cei mai 
mici după ei, dar numai la coadă [...]. Strigătul 
conductorului «Clapham Road» mă trezi din 
visare. Am petrecut însă o parte din noaptea 
următoare încercând să pun pe hârtie măcar 
schițe ale formelor din vis. Aceasta a fost 
originea teoriei structurale”. 

Bibliografie. Împărtășirea continuă cu Sfin- 
fele Taine (dosarul unei controverse — mărturiile 
Traditiei), Ed. Deisis, Sibiu, 2006; NrcoLescu, 
Basarab, Noi, particula şi lumea, Ed. Junimea, 
2007, Norica, Rafail, Cu/zura Duhului, Ed. 
Reîntregirea, Alba Iulia, 2002; Paur, Dirac, 
„Foi et Mystere en Science, Raison et Scepti- 
cisme en Religion”, în Convergences — numero 
special: Science (5 Religion, Universite Interdisci- 
plinaire de Paris, 2000; MaxweLr, James, Fo; e/ 
Mystere en Science, Raison et Scepticisme en Reli- 


gion, p. 35; ROBERTS, Royston M., Serendipizy, 

Accidental Discoveries in Science, Fd. John 
Wiley and Sons, New York, 1989; SAnARoV, 
Sofronie, Arhim., Cuvântări duhovnicești, vol. 
1, Ed. Reîntregirea, Alba Iulia, 2004; SAnARov, 
Sofronie, Arhim., Naşzerea întru Împărăria cea 
Neclătită, Ed. Reîntregirea, Alba Iulia, 2003; 
Townes, Charles, „La convergence entre la 
Science et la Religion”, în vol. Convergences — 
numero special: Science €5 Religion, Universite 


Interdisciplinaire de Paris, 2000. 


Răzvan lonescu, Adrian Lemeni 


REVERENDĂ. (lat. reverenda, vestis — haină, 
uniformă, anteriu) Haină preoțească lungă până 
la glezne, de obicei de culoare neagră, purtată 
de clerici și monahi. 

Termenul reverendă are legătură cu verbul latin 
reverare, ce înseamnă „a stima”. Este un veșmânt 
distinctiv preoţesc, purtat în afară de servicii și 
la serviciile divine sub odăjdii. Lungimea sa, cu 
care acoperă întreg corpul, închipuie că preotul 
trebuie să fie întreg, cu trup cu suflet, în slujba 
lui Dumnezeu. Culoarea talarului, pe lângă 
simbol, mai indică și treapta și vrednicia ierar- 
hică. Preoții poartă reverendă neagră, ca simbol 
al seriozităţii, al lepădării de grijile și de toate 
plăcerile lumești. Protopopii și canonicii o au 
căptușită cu roșu, iar episcopii o au întreagă 
violetă ori numai căptușită cu violet; a cardi- 
nalilor este roșie, a patriarhului și a papei este 
albă, toate ca semn de dignitate mai mare. La 
călugări, reverenda este de culoare neagră ori 
brun închis, fiind confecționată dintr-un mate- 
rial dur, spre a închipui votul călugăresc, lepă- 
darea de lume și cu deosebire sărăcia de bună- 
voie. Reverenda este simbolul căinței, tristeții și 
al bunei cuviințe, de care trebuie să fie pătrunși 
slujitorii lui Dumnezeu. Ca haină de uniformă 
a tagmei îl deosebește pe preot în viața civilă de 
ceilalți slujbași lumești, demonstrând că servi- 


ciul preoţesc este altul decât al acestora. 

Bibliografie. Dictionar explicatia ilustrat al Limbii 
Române, Ed. Arc și Gunivas, 2007; Aca, Victor, Simăo- 
listica biblică şi creștină — Dicţionar Enciclopedic, Ed. „Învi- 
erea”, Arhiepiscopia Timișoarei, 22005; Booș, Cristian, 
GoRcan, Gabriel, Dicţionar reologic-ortodox, Ed. Dacia, 
Cluj Napoca, 2006; BRanișrE, Ene, BRANIȘTE, Ecate- 
rina, Dicţionar Enciclopedic de Cunoştinţe Religioase, Ed. 

Diecezană, Caransebeș, 2001; BRANIșTE, Ene, Lifur- 
gica Generală, Ed. Institutului Biblic și de Misiune a 
Bisericii Ortodoxe Române, București, 21993; Secue, 
Luiza, SecHE, Mircea, Dicfionarul de Sinonime al Limbii 


Române, Ed. Academiei RSR, București, 1982. 
Emil Cioară 


RIPIDĂ. Obiect liturgic de forma unui 
evantai rotund din metal, cu mâner, cu care 
diaconul, în timpul Sfintei Liturghii, apără 
Sfintele “Taine ca să nu cadă ceva în Sfântul 
Potir. Ripida are o origine străveche, fiind 
amintită și în Liturghia Sfântului Iacob 
(numită clementină), din cartea a VIII din 
Constituțiile Apostolice. Ripida de forma unui 
evantai se întrebuința mai ales în Orient și în 
țările calde, nu doar în biserici, ci și în uzul 
civil, din pricina căldurilor mari și a insectelor 
de tot felul. În catedrala din Constantinopol, 
când slujea patriarhul, marele iconom apăra 
Sfintele Daruri cu ripida, stând în dreapta 
Sfintei Mese, îmbrăcat în veșminte diaco- 
nești. Există documente care atestă faptul că 
lucru acesta era făcut chiar de către împărați. 
În Biserica veche, ripidele se făceau din pene 
de păun, din felurite piei lucrate cu deosebită 
fineţe (ca pergamentul) ori chiar din pânză de 
in sau mătase. Astăzi se întrebuințează în cultul 
public al Bisericii ripidele pentru procesiune, 
de formă rotundă de regulă, care sunt confec- 
ționate din metal, prevăzute cu un mâner înalt 
și care sunt purtate de către diaconi sau ipodi- 
aconi la sosirea la Biserică a ierarhului, precum 
și la diferite vohoade și procesiuni. 
Ripida are un simbolism mistic, ea reprezen- 
tând pe heruvimii și serafimii, care nevăzut 
înconjoară pe Împăratul slavei ce tronează pe 
Sf. Masă, ocrotind Sfintele Daruri. Ripidele 
amintesc și de cei doi heruvimi de aur, care 
străjuiau chivotul Legii din Sf. Sfintelor, în 
Templul lui Solomon (2 Par 3, 10-13), precum 
și de heruvimii cu ochi mulți și de serafimii cu 
șase aripi din viziunea lui Isaia (Is 6, 1-2) şi a 
Sfântului loan (4 4, 6-8). 
Bibliografie. GHERMAN AL  CONSTANTINOPOLULUI, 
Sr., Rerum ecclesiae contemplatio, în PG 98, col. 432; 
CONSTANTIN, PORFIROGENETUL, Descrierea rânduielii 
împărătești, IL, 12, în PG 103, col. 769. 

Marian Vâlciu 


RIT. (lat. rizus — cuvânt, text religios) Lotalitatea 
actelor și practicilor de cult, prin care credincioșii 
își exprimă credința; rit confesional — actele și 
practicile de cult specifice unei confesiuni creș- 
tine (ritul ortodox, ritul catolic, riturile protes- 
tante); rit liturgic — particularitățile tradiționale 
și tipiconale care individualizează o Biserică, în 
contextul cultului ortodox (ritul bizantin, ritul 
alexandrin, ritul antiohian, riturile Bisericilor 
necalcedoniene) sau catolic (ritul romano-ca- 
tolic, ritul greco-catolic), sumă de tradiţii creș- 
tine vechi, conservate și menținute în sânul 
câtorva culte recunoscute de stat, în România 
(Biserica Ortodoxă de Rit Vechi, Biserica Lipo- 
venească de rit Vechi), elemente ancestrale de 
cult al unor zeități, îngemănate cu practici religi- 
oase sau magice (invocaţii ale divinității, dansuri 
rituale, cântece cu caracter religios, jertfe). 

Bibliografie. BRAnIșTE, Ene, „Rit, ritual, ritualism”, în: ST, 
XVII (1966), 5-6, pp. 255-260; Vanca, Dumitru, „Unifi- 
carea, uniformizarea și omogenizarea riturilor liturgice”, în: 


Annales Universitatis Apulensis, 31/2003, pp. 123-130. 
Lucian PETROAIA 


RITUAL. "Totalitatea formelor prin care se 
exprimă cultul divin, manifestate și susținute 
prin cuvânt, gest, mișcare, veșmânt, icoană/ 
frescă, obiecte liturgice, cristalizate în forme 
definitive, cu caracter obligatoriu atât pentru 
slujitori, cât și pentru popor. În Biserica Orto- 
doxă, ritualul este cuprins în cărțile de ritual 


sau de tipic bisericesc. 

Bibliografie. BRAnIșTE, Ene, „Rit, ritual, ritualism”, în: 
ST, XVII (1966), 5-6, pp. 255-260; Mrnărreanv, M., 
„Ritualul mai întâi”, în: Păszoru/ Ortodox, XII (1931), 6, 
p. 1; Minonescu, Alexandru „Despre uniformitate în 
acţiunile rituale”, în: BOR, LI (1933), 7-8; Sava, Viorel, 
„Inovaţiile în cult — singularizare liturgică”, în: Ana/ele 
Științifice ale Universităţii „Al. I. Cuza”, 5/1999-2000, pp. 
75-84. 


Lucian Petroaia 


ROBUL LUI DUMNEZEU. v. 


EBED-YAHWEH. 


ROMÂNO-CATOLICISM. Una dintre cele 
trei mari ramuri ale creștinismului, alături de 
Ortodoxie și de Protestantism, cu numărul cel 
mai mare de credincioși. 

Cunoscută sub numele de Biserica Cato- 
lică, Biserica Romană, Apuseană sau Biserica 
Latină, a dezvoltat, încă din sec. IV, o tradiţie, 
o istorie și o teologie proprie, cu obârşie în 
evenimentul Cincizecimii, complementară cu 
Tradiţia răsăriteană și cu cea siriacă, până spre 
finalul primului mileniu. Din acest motiv, Bise- 
rica Catolică este cea mai aproape de învăță- 
tura și tradiţia Ortodoxă, fiind un organism 
sacramental, care actualizează de-a lungul isto- 
riei actul mântuirii, unic și definitiv, împlinit 
de Hristos. Cu toată această apropiere, există 
câteva puncte doctrinare care au dus la sepa- 
rarea celor două Biserici și care împiedică până 
astăzi comuniunea euharistică dintre orto- 
docși și catolici. Esenţiale sunt două: rapor- 
turile Persoanelor în Sfânta Treime, implicit 
problema energiilor divine și primatul papal. 
Cât privește învățătura celor șapte Sinoade 
(Concilii) Ecumenice, aceasta este acceptată 
integral de Biserica Romei, cu atât mai mult cu 
cât Sinodul al II-lea Ecumenic (381), întrunit 
la Constantinopol, prin Caz. 3, va recunoaște 
primatul de onoare al episcopului Romei. Acest 
lucru arată prestigiul deosebit de care se bucura 
Biserica Romei în lumea creștină. Desigur că 
nu era vorba despre o putere a unei biserici 
asupra altora, ci de o autoritate justificată, nu 
doar prin întemeierea ei de către Apostoli, ci și 
prin vechime, ponderea numerică și prestigiul 
de capitală a Imperiului. 

Un scurt excurs istoric cu implicaţiile teologice 
aferente, va defini, pe cât posibil, conceptul și 
termenul de romano-cazolicism. Până la Edictul 
din Milano (313), Apusul împreună cu Răsă- 
ritul vor sta sub grelele încercări ale persecu- 
iilor. Nenumărați martiri vor da mărturie, cu 
prețul vieţii lor, despre învățătura lui Hristos. 
Papa Clement (91-101) se numără printre figu- 
rile luminoase ale Bisericii primelor veacuri, 
numirea sa ca episcop fiind făcută direct de 
Sf. Apostol Petru. Dintre diversele lucrări ce 
i-au fost atribuite, doar una este autentică, 
Epistola către Corinteni, scrisă ca urmare a 
unor dispute apărute în comunitatea creștină 
din Corint. O enumerare, fie ea și selectivă, a 
Părinților și a scriitorilor de seamă din Apus, 

conturează tradiția acestei Biserici: Irineu de 
Lyon (1202), discipol al episcopului martir 
Policarp de Smirna, cunoscut prin lucrarea 
Adversus baereses;, Hipolit al Romei (235), cel 
care a scris Tradiția apostolică, Lertulian (1220), 
primul scriitor de limbă latină, cu importante 
opere polemice și apologetice; Minucius Felix 
(1250), autorul celebrei apologii, sub forma de 
dialog, Oczavius, Ciprian de Cartagina (Ţ258), 
autorul primului tratat de eclesiologie; isto- 
ricul bisericesc Lactanţiu (320). La aceștia 
adăugăm câţiva Părinţi normativi ai sec. al 
IV-lea și următoarele, amintind pe Ilarie de 
Poitiers, autorul tratatului Despre Sfânta Treime; 
Ambrozie de Milan (4397), mare exeget al 
Sfintei Scripturi; papa Leon cel Mare (7461), 
cu o contribuţie esenţială la definirea dogmei 
hristologice de la Calcedon (451); Isidor de 
Sevilia (7636). În timpul papei Damasus (366- 
384), St. Apostol Petru ajunge să fie consi- 
derat nu doar întemeietorul Bisericii creștine 
din Roma, ci și primul ei episcop. La inițiativa 
aceluiași papă, eruditul monah Ieronim, secre- 
tarul său personal, începe să traducă integral 
Biblia, în limba latină, cunoscută în istorie 
sub numele de V//gaza. Următoarea perioadă 
cunoaște activitatea celui mai influent teolog și 
Părinte al Bisericii Romane, Fericitul Augustin 
(1430), ajuns episcop de Hippo, în Africa. 
O altă figură remarcabilă este cea a Sf. loan 
Casian, originar din părțile Dobrogei, fosta 
provincie Seythia Minor, considerat întemeie- 
torul monahismului în spațiul apusean, prezent 
la Roma în anul 404. La jumătate de secol după 
moartea lui, vor apărea primele Reg/i monahale 
pentru călugării apuseni, scrise de Cuviosul 
Benedict de Nursia, reguli gândite, în special, 
pentru comunitatea întemeiată de el, pe culmea 
muntelui Monte Cassino. Odată cu pontifi- 
catul Sf. Grigorie cel Mare (590-604) încep să 
se afirme supremaţia papei în raport cu puterea 
politică a Europei, precum și puterea și presti- 
giul scaunului de la Roma, ceea ce va duce în 
timp la instituționalizarea papalității. Perioada 
cuprinsă între prăbușirea structurilor politice 
ale Imperiului Roman (476) și sec. al X-lea, 
adesea numită „evul mediu întunecat”, a fost 

o perioadă bogată și creativă în evoluția Occi- 
dentului latin. Ierarhia Bisericii ajunge să fie 
singura formă de autoritate latină după prăbu- 
șirea administrației civile imperiale, autoritatea 
acesteia fiind consolidată mai ales în perioada 
carolingiană (sec. VIII-IX). Unul dintre cei 
mai distinși și mai învăţaţi teologi ai acestei 
perioade a fost Boethius (Ţ524). Neoplatonic 
ca formaţie intelectuală, s-a numărat printre 
puţinii latini din acea vreme care mai știau 
limba greacă. Rămâne celebră lucrarea sa 
Consolatio philosophiae, scrisă în închisoare, în 
așteptarea execuției. Un punct critic al relaţiilor 
dintre Apus și Răsărit este Schisma acachiană 
(428-519). La Conciliul al III-lea de la Toledo, 
din anul 589, este adăugat în Crez Fi/iogue. 
Sfinții Patrick și Columba se numără printre 
misionarii cei mai de seamă ai Apusului, cu 
referire a teritoriile nordice (Irlanda și Scoţia). 
Convertirile anglo-saxonilor înregistrează un 
punct luminos în Biserica Romană a acestei 
perioade. Aceste misiuni vor fi descrise în 
detaliu, la un secol de la derularea lor, în stră- 
lucita și captivanta Isforie bisericească, scrisă de 
Beda (+735), un călugăr din Northumbria, cel 
mai mare istoric european al vremii sale. Anul 
800 marchează un moment extrem de impor- 
tant în istoria și devenirea Apusului: prin înco- 
ronarea lui Carol cel Mare, la Roma, ca singur 
împărat al Occidentului, va lua naștere noul 
Imperiu Roman, care, alături de papalitate, vor 
constitui cele două pietre de temelie ale lumii 
medievale occidentale. A doua jumătate a sec. 
al IX-lea, în timpul pontificatului lui Nicolae 
1 (858-867), va aduce o nouă schismă între 
cele două biserici, Schisma fotiană, eveniment 
ce va contribui și mai mult la separarea lumii 
creștine. Schisma are la bază atât motive cano- 
nice și politice — Biserica Romană va susține în 
Bulgaria o misiune concurentă cu cea a bizan- 
tinilor —, cât și motive dogmatice — susținerea 
adăugirii lui Fi/jogue în Crez. În aceste linii și 
direcţii s-a încadrat Biserica de Apus în primul 
mileniu creștin, un mileniu al comuniunii 
dintre Roma și Constantinopol. 

Evenimentele de la 1054, care sunt considerate, 
în genere, punctul culminant al Marii Schisme, 


vor fi, în realitate, o încercare nereușită de 
reapropiere din partea împăratului bizantin. 
Motivele care au făcut-o să eșueze sunt, cu 
toate acestea, instructive. Motivul principal a 
fost, încă o dată, absenţa unui criteriu comun 
pentru soluționarea diferendelor. Patriarhul 
Mihail Cerularie, cu o anumită brutalitate, 
proprie caracterului său, și din raţiuni în care 
elementele politice și religioase erau ameste- 
cate, a întreprins o unificare liturgică a diocezei 
sale de Constantinopol, începând, de fapt, o 
ofensivă împotriva bisericilor de rit latin din 
Constantinopol, care se finalizează prin exco- 
municarea reciprocă. Evenimente cu puternică 
rezonanţă vor individualiza tot mai mult istoria 
catolicismului, dintre care amintim: peri- 
oada cruciadelor (1060-1200), cu apogeul în 
Cruciada a IV-a (1204), finalizată prin înteme- 
ierea Imperiului latin de Constantinopol, care 
va dăinui până în anul 1261; schisma papală 
din timpul pontificatului papei Inocenţiu II 
(1130-1143) și, mai apoi, marea schismă papală 
(1378-1417), centrul Bisericii Catolice mutân- 
du-se pentru câteva decenii la Avignon, în 
Franţa. În aceeași serie, amintim și încercările 
de unire venite din partea bizantinilor, care erau 
amenințați tot mai mult de turci: Conciliul de 
la Lyon (1274) și Conciliul de la Ferrara-Flo- 
renţa (1438-1445), ambele fără niciun rezultat 
atât pentru Apus, cât și pentru Răsărit. Un loc 
aparte, în primele secole al celui de al II-lea 
mileniu, îl ocupă teologii și misticii medievali, 
cei care au pus bazele și au susținut faimosul și 
spectaculosul sistem de învățământ al universi- 
tăților. Lucrările lor pot părea ciudate, pentru 
gândirea modernă, incomprehensibile sau fără 
sens. Acest aspect, împreună cu complexitatea 
intelectuală neștirbită a gândirii, dă teologiei 
medievale o valoare perenă. Este de ajuns o 
simplă înșiruire a numelor acestora pentru a 
ne da seama de impactul scrierilor și gândirii 
lor asupra teologiei și culturii europene: loan 
Scotus Eriugena (f877), considerat primul 
mare gânditor scolastic; Anselm de Cantebury 
(11109), cel care duce gândirea creștină pe 
culmile complexității, Pierre Abelard (1142), 
cel care a jucat un rol esenţial în celebra cearză 

a universaliilor, Petru Lombardul (ț1160), 
profesor și episcop de Paris; Bernard de Clair- 
vaux (71153), personaj care unește în sine omul 
de acţiune și omul meditativ, scriitorul și omul 
politic, misticul și neînduplecatul. Desigur 
că personalitatea dominantă a Evului Mediu 
este cea a faimosului Toma d'Aquino (1274), 
dominican italian, profesor la Universitatea din 
Paris, întemeietorul scolasticii. Bazându-se pe 
secole de tradiție și readucând în prim plan 
gândirea aristotelică, Toma d'Aquino reușește 
să elaboreze mărturisirea de credință definitivă 
a creștinismului medieval care a rămas învăță- 
tura Bisericii Catolice până în ziua de astăzi. 
La fel de străluciți vor fi și teologii ridicați din 
școlile franciscane de inspirație augustiniană 
și plotiniană: Bonaventura (71274), un om cu 
puteri intelectuale și spirituale atât de mari încât 
merită să fie pomenit împreună cu prietenul și 
partenerul său de dialog, Toma d'Aquino; loan 
Duns Scot (1308), pe care Biserica Catolică îl 
numește „doctorul iscusit”. Cel mai important 
mistic și trăitor al acestei perioade este, indis- 
cutabil, Sf. Francisc de Assisi (1226) înteme- 
ietorul Ordinului Franciscan sau al Fraţilor 
Minori (Ordinul Minoriţilor). 

Mijlocul mileniului al II-lea găsește Biserica de 
Apus în plină criză. Pe scena istoriei și în sânul 
creștinismului apare o nouă biserică ruptă din 
sânul celei apusene, cunoscută sub numele de 
Biserica Protestantă. Înaintea acestui eveniment 
care a schimbat nu doar Biserica, ci și lumea, în 
sec. al XIV-lea întâlnim câteva personalități care 
au anticipat Reforma prin atitudinea lor față de 
Biserica Apuseană și, în special, față de capul 
acesteia: John Wyclif (1320-1384), ale cărui 
doctrine le anticipează, ba chiar le depășesc pe 
cele ale lui Luther, savantului gâlcevitor de la 
Oxford, revenindu-i pe bună dreptate supranu- 
mele de „Luceafărul Reformei”; Jan Hus (1369- 
1415), a cărui viață și moarte anunţă, într-un 
mod tragic, sfârșitul Evului Mediu și a marelui 
proiect teologic promovat în această perioadă; 
Girolamo Savonarola (1452-1498), călugăr 
dominican, mare predicator și protestatar 
împotriva clerului catolic și a moravurilor socie- 
tăţii de atunci. Biserica Romană se vede nevoită 

a se confrunta cu marele eveniment al Reformei 
inițiat de un călugăr augustinian, profesor de 
exegeză la Universitatea din Wittenberg, cele- 
brul Martin Luther (1483-1546). La data de 
31 octombrie 1517, acesta afișează 95 de teze 
despre indulgențe, pe ușa universității germane 
din Wittenberg, împotriva abuzurilor catoli- 
cismului. În 1518, Luther este declarat eretic, 
urmând ca doctrina sa să fie amplu dezbătută 
și combătută în cele trei reprize ale Conciliului 
de la Trident (155-1549;, 1551-1552; 1562- 
1563). Mai multe ţări și capitale europene, sub 
influenţa Reformei, întrerup relaţiile cu Roma: 
Henric al VIII-lea al Angliei în 1533; Jean 
Calvin în 1536, stabilindu-se în orașul Geneva; 
John Knox în 1559, cel care răspândește reforma 
în Scoţia. La scurt timp după evenimentul 
Reformei, papalitatea declanșează așa-numita 
Contrareformă, în anul 1545, sub papa Paul al 
III-lea, având sprijinul monarhilor catolici din 
Spania și Imperiul Habsburgic. Sfârșitul celui 
de al II-lea mileniu pare să fi închis un cerc în 
periplul istoric al Bisericii Romane și, în special, 
al papalității, instituția reprezentativă a aces- 
teia a început oferind sprijin spiritual, a devenit 
treptat și deliberat o mare putere seculară, atin- 
gând culmile învățăturii, dar și ale corupției 
lumești. Apoi, încetul cu încetul, și-a restrâns 
rolul politic, renunțând la pretenţiile materiale 
și reafirmându-și poziția de lider spiritual. 
Bibliografie. Baia, loan, Dicţionar de Ttologie Ortodoxă, 
Ed. Institutului Biblic și de Misiune al Bisericii Ortodoxe 
Române, București, 1994; MacCuLrocu, Diarmaid, 
Istoria creștinismului, Ed. Polirom, lași, 2011; FILoRAMO, 
Giovanni, Isforia religiilor, vol. IL, Ed. Polirom, lași, 2008; 
LAroNT, Ghislain, O iszorie teologică a Bisericii, Ed. Deisis, 
Sibiu, 2003; FHirur, Jonathan, Isforia gândirii creștine, Ed. 
Casa Cărţii, Oradea, 2007; MaxweLr-STuART, P.G., 
Cronica papilor, Ed. Rao, București, 2006; MevENDORFT, 
John, Teologia bizantină, Ed. Institutului Biblic și de 
Misiune al Bisericii Ortodoxe Române, București, 1996; 
MEvENDORFF, John, Orzodoxie și catolicitate, Ed. Sophia, 
București, 2003. 

Marcel Tang 


RUDENIE. Relaţia care se stabilește între 
două persoane prin descendența uneia din alta, 
prin descendența a două persoane din a treia 
persoană, prin legătura dintre două sau trei 

familii și printr-un raport asemănător rudeniei. 
Gradele de rudenie. În privinţa calculării 
gradelor de rudenie, Biserica a împrumutat 
modelul roman, în care gradul de înrudire 
era stabilit în funcție de numărul nașterilor 
(fizice, morale sau religioase) care despărțeau 
o persoană de o altă persoană. 

În Dreptul Canonic, legăturile de rudenie se 
clasifică în trei categorii: a) rudenia fizică; b) 
rudenia religioasă; c) rudenia morală. 

Rudenia fizică. Rudenia fizică este determi- 
nată de două feluri de acte fizice: de actul fizic 
al nașterii și de actul civil al căsătoriei. Actul 
fizic al nașterii determină rudenia de sânge sau 
consangvinitatea, iar actul civil/religios al căsă- 
toriei determină rudenia de cuscrie sau afinitatea. 
Rudenia de sânge sau  consangvinitatea 
(ovyyeveig) este rudenia care se stabilește între 
două sau mai multe persoane prin descen- 
dența din înaintași comuni. Rudenia de sânge 
este ascendentă sau descendentă, pe linie 
directă, când descind unii din alții fie nemij- 
locit, fie mijlocit, sau colaterală, când persoa- 
nele nu descind una din alta, dar au un număr 
neîntrerupt de nașteri care le leagă de același 
strămoș comun. Pe linie directă, acest tip de 
rudenie constituie impediment până la infinit, 
iar pe linie colaterală rudenia de sânge consti- 
tuie impediment la căsătorie până în gradul al 
VII-lea inclusiv. 

Rudenia de sânge pe linie directă. Rudenia de 
sânge pe linie directă se stabilește între o 
persoană și ascendențţii, dar și descendenţii 
săi direcţi. În calcularea gradelor de rudenie 
se numără nașterile care separă o persoană de 
altă persoană în linie dreaptă (descendentă sau 
ascendentă), excluzându-se din calcul rădă- 
cina sau strămoșul comun. De asemenea, soțul 
și soţia sunt consideraţi o singură naștere, 
în raport cu consângenii lor. De exemplu, în 
stabilirea gradului de rudenie dintre bunic și 
nepoată (fata copilului său), luăm în calcul 
numai nașterea nepoatei și pe cea a părintelui 
său (fiul sau fiica bunicului), rezultând astfel 
gradul al II-lea de rudenie de sânge pe linie 
directă. lar între tată și copilul său nu se ia în 
calcul decât nașterea copilului, astfel părinții 


și copiii sunt în gradul 1 de rudenie de sânge 
pe linie directă. 

Rudenia de sânge pe linie colaterală. Rudenia 
de sânge pe linie colaterală este determinată 
de legăturile de rudenie care se stabilesc între 
o persoană și ascendenţii și descendenții săi 
colaterali, care au în arborele genealogic același 
strămoș comun. Strămoșul comun este o consi- 
derat, în spița fiecărei neam, o singură persoană. 
Astfel, o persoană întră în relaţie de consangvi- 
nitate pe linie colaterală cu rudele colaterale ale 
tatălui, care au același strămoș comun, precum 
și cu rudele colaterale ale mamei. La fel ca la 
rudenia de sânge pe linie directă, în acest tip 
de rudenie calcularea gradelor de rudenie se 
face ţinându-se cont de numărul nașterilor care 
despart o persoană de altă persoană, excluzând 
strămoșul comun al celor doi. Astfel, în stabi- 
lirea gradului de rudenie dintre doi frați se iau în 
calcul numai nașterile celor doi, excluzându-se 
nașterea strămoșului comun, adică al tatălui 
sau al mamei (copiii născuţi din același tată și 
aceeași mamă se numesc frați germani, copiii 
născuţi din același tată dar din mame diverse 
se numesc frați consangvini, copiii născuți din 
aceeași mamă dar cu taţi diverși se numesc frați 
uferini). În stabilirea gradului de rudenie dintre 
nepoată și unchiul său, frate al tatălui ei, se ia în 
calcul nașterea nepoatei, a tatălui ei și al fratelui 
tatălui (unchiul ei), rezultând astfel o rudenie 
de sânge pe linie colaterală de gradul al III-lea. 
Dispensa de la impedimentul consangvinității. 
Conform. tradiției și practicii bisericești, de 
la impedimentul consangvinităţii se poate 
dispensa până în gradul al V-lea inclusiv, iar 
în cazuri excepționale până în gradul al IV-lea 
inclusiv. Conform articolului 88, lit. w, din 
Statutul pentru organizarea şi funcționarea Bise- 
ricii Ortodoxe Române, episcopul are dreptul 
să acorde dispense bisericești de căsătorie 
și recăsătorire pentru credincioșii mireni, în 
limita prevederilor canonice. Prin urmare, în 
baza acestei prevederi, și consfințind o prac- 
tică îndelungată a vieţii bisericești, autoritatea 
bisericească competentă în acordarea dispensei 
este episcopul locului unde cei doi viitori soți, 
sau cel puțin unul dintre ei, au domiciliul sau 

cvasidomiciliul (rezidenţă sau flotant) sau 
dovedesc că locuiesc în parohia respectivă de 
cel puţin șase luni neîntrerupt. 

În legislația civilă actuală, noul Cod Civil, art. 
274, rudenia de sânge pe linie colaterală consti- 
tuie impediment în contractarea căsătoriei până 
în gradul IV, dar prevede pentru motive temei- 
nice acordarea dispensei și pentru acest grad, 
competența revenindu-i instanței de tutelă în 
a cărei circumscripție își are domiciliul cel care 
cere încuviințarea. 

Rudenia rezultată în urma manipulărilor gene- 
fice. Asimilată rudeniei de sânge este rudenia 
determinată de actul nașterii unui copil, care 
genetic nu aparține mamei purtătoare. Este 
vorba de copiii născuți cu contribuția așa 
ziselor mame surogat sau de împrumut. Între 
mamele așa zise de împrumut şi cel născut se 
naște totuși un raport de rudenie, ce poate fi 
asimilat rudeniei de sânge, care împiedică 
căsătoria între cel născut și mama purtătoare, 
precum și între consangvinii direcți și colaterali 
ai celor doi până la gradul al VII-lea inclusiv. 
Tot în această categorie intră și rudenia rezul- 
tată în urma reproducerii asistată cu un terț 
donator. Noul Cod Civil nu consacră nicio legă- 
tură de rudenie între donator și copilul rezultat. 
În acest sens, art. 441 din Codul Civil dispune: 
„Reproducerea umană asistată medical, cu terț 
donator, nu determină nicio legătură de filiație 
între copil și donator”. 

Rudenia de cuscrie (afinitatea). Cuscria sau afini- 
tatea (OyMoTEiO, afjinițas) este rudenia fizică 
dintre două sau mai multe persoane rezultată 
în urma actului căsătoriei valide dintre două 
persoane. Căsătoria dintre două persoane 
determină raporturi de rudenie între soț și 
rudele consângene ale celuilalt soț, între rudele 
consângene ale unui soţ și rudele consân- 
gene ale celuilalt soț, între afinii celor doi soți. 
Rudenia de cuscrie are un caracter continuu, 
având aceleași efecte juridice și după moartea 
sau divorțul celor doi soți. 

În funcţie de raportul de rudenie pe care-l 
determină, cuscria a fost împărțită în trei cate- 
gorii: cuscria de felul întâi, cuscria de felul al 
doilea, cuscria de felul al treilea. 

Rudenia spirituală. Rudenia spirituală sau reli- 
gioasă (nvevuarik) OvyyEvero, cognario spirifu- 
alis) este raportul de rudenie care se stabilește 
între naș și fin, precum și între consângenii 
direcţi ai celor doi, în urma săvârșirii Tainei 
Botezului sau a Tainei Cununiei. 

Rudenia spirituală din Botez. Actul asistării 
unei persoane la săvârșirea Tainei Sfântului 
Botez, în calitate de garant și mărturisitor 
al celui ce se botează, dă naștere unui raport 
de rudenie între această persoană (naș) și cel 
botezat (fin), precum și între consângenii celor 
doi, care nu permite încheierea ulterioară a unei 
căsătorii între aceștia. Prin urmare, rudenia 
spirituală ia naștere dintr-un botez valid, prin 
participarea liberă și personală a nașului, fără 
vreo constrângere morală sau fizică, la actele ce 
ţin de săvârșirea Botezului, și anume: ținerea 
în braţe (dacă este un prunc) sau prezentarea 
spre a fi botezat (dacă este adult), mărturisirea 
credinței în locul acestuia (dacă este copil) 
și garantarea educaţiei lui religioase. Este 
considerat naș de botez (Gv&50x0s, suscepfores 
sau /evantes) cel care prezintă un necreștin la 
Taina Botezului, mărturisește credința creștină 
în locul celui care se botează (dacă acesta nu 
poate să o facă singur) și garantează pentru 
educaţia creștină a finului său (loan Petreuţă, 
Rudenia spirituală, p. 3). 

Rudenia spirituală din Botez în legislația particu- 
Iară a Bisericii Ortodoxe Române. În materie de 
rudenie spirituală, legislaţia veche românească 
a urmat, cum era și firesc, dispoziţiile bizantine 
cuprinse în colecțiile grecești. În Pravila Mică 
(1640), rudenia spirituală din botez era impe- 
diment la căsătorie până în gradul al III-lea 
inclusiv, fiind oprită căsătoria dintre naș și fină 
(gr. ), dintre naș și mama finei (gr. III), dintre 
naș și sora finei (gr. III), dintre fiul nașului și 
fină (gr. II). Pravila Mare (1652) reia dispozi- 
ţiile consacrate deja în Nomocanonul lui Manui] 
Malaxos din anul 1560 (cap. 157), care opreau 
căsătoria între rudele spirituale pe linie directă 
între descendenţii nașului și descendenții 
finului până la gradul al VII-lea inclusiv. 

Unii canoniștii — urmându-l pe Nicodim Milaș 
— consideră că această rudenie este impediment 

la căsătorie până în gradul al II-lea inclusiv, iar 
în unele cazuri chiar și până în gradul al III-lea, 
dar numai în linie directă între descendenții 
nașului și cei ai finului, pe linie ascendentă 
luându-se în considerare doar părinții finului 
Nășşia la Cununie. Una dintre condiţiile cerute 
la săvârșirea Tainei Cununiei este asistarea celor 
doi miri de către o pereche de nași, cu funcția 
de martori și garanți ai acestora. În unele Bise- 
rici locale, nășia la cununie a fost asimilată cu 
nășia de la botez, considerându-se că dă naștere 
unui raport de rudenie între nași și fini, precum 
și între descendenții pe linie directă ai acestora, 
care nu permite încheierea ulterioară a unei 
căsătorii. Tipul acesta de rudenie spirituală 
nu-l găsim reglementat în legislația canonică 
sinodală și patristică din primul mileniu și nici 
în principalele colecții canonice bizantine, ci el 
s-a impus pe cale de obicei în unele Biserici 
locale, fiind la început considerat impediment 
la căsătorie până în gradul al VII-lea, întocmai 
ca la rudenia de sânge, ca apoi să fie limitat până 
la gradul al III-lea inclusiv. Legislaţia veche a 
Bisericii Ortodoxe Române considera această 
rudenie impediment la căsătorie până în gradul 
al III-lea inclusiv, numai pe linie directă între 
descendenții nașilor și cei ai finilor. Astfel, în 
glava 198 din Pravila Mare (1652) erau inter- 
zise următoarele căsătorii: căsătoria dintre nași 
și fini (gr. 1), dintre nași și copiii finilor (gr. Il), 
dintre copiii nașilor și fini (gr. 11), dintre copiii 
nașilor și copiii finilor (gr. III). 

Rudenia morală. Rudenia morală sau rudenia 
civilă este acel raport de rudenie determinat de 
actul civil al tutelei (înfierii) și de cel al adopției. 
Tutela. Lutela constituie ansamblu dispozițiilor 
legale prin care se urmărește ocrotirea intere- 
selor minorului când acesta este lipsit de ocro- 
tirea părintească. În această materie, Biserica 
noastră a preluat dispoziţiile din Noul Cod 
Civil (art.275) care opresc căsătorie între tutore 
și persoana minoră care se află sub tutela sa, dar 
numai pe durata tutelei. La împlinirea majo- 
ratului, tutorele se poate căsători cu persoana 
tutelată doar dacă între ei nu există alte impe- 
dimente care să împiedice o astfel de unire. 
Adoptia. Articolul 451 din Noul Cod Cizi] 

definește adopția (vioBeoia, adopfio, Jegalis vel 
ficta cognatio) ca fiind „operaţiunea juridică prin 
care se creează legătura de filiație între adop- 
tator și adoptat, precum și legături de rudenie 
între adoptat și rudele adoptatorului”. În legis- 
laţia actuală a Bisericii noastre, adopția creează 
impediment la căsătorie doar până în gradul 
al II-lea inclusiv, fiind interzise următoarele 
căsătorii: căsătoria dintre adoptator și adoptat 
(gr. |), între adoptator și copii celui adoptat (gr. 
II), între copiii adoptatorului și cel adoptat (gr. 
II), ascendenţii adoptatorului și adoptat (gr. II), 
între adoptator și soţia/soţul celui adoptat (gr. 
I), între soţul adoptatorului și cel adoptat (gr. 
[), între soțul adoptatului și soția adoptatorului 
(gr. 1), între soţul adoptatorului și copii adop- 
tatului (gr. Il), între copii naturali ai adoptato- 
rului și soțul/soţia celui adoptat (gr. Il), între 
fraţii adoptivi (gr. Il). Totuși, ţinând cont de 
faptul că legea civilă actuală dă o importanță 
considerabilă rudeniei care rezultă din adopție, 
oprind căsătoriile până la gradul al IV-lea 
inclusiv, este necesar ca Biserica noastră să-și 
revizuiască disciplina în această materie și să 
extindă impedimentul cel puţin până în acele 
grade pe care le consacră Codul Civil. 
Bibliografie. Codu/ Civi/, București, Ed. C.H. Beck, 2009; 
Îndreptarea Legii 1652, Bucureşti, Ed. Academiei Repu- 
blicii Populare Române, 1962; Pida/ion (Cârma Bisericii 

bisericească, Ed. Universitaria, Craiova, 2010; Cozma, 

RUGĂCIUNE. Formă de dialog dintre om 
și Dumnezeu, inițiată de om, și care constituie 
o expresie a voinței omului de a fi în comu- 
niune cu Dumnezeu. În Tradiţia creștină 
răsăriteană, rugăciunea, înțeleasă ca lucrarea 
„Duhului dumnezeiesc în om”, ca Lumina 
nezidită a Sfintei Treimi în firea omenească și 
ca viaţă harică ce străbate toate cele dinlăuntrul 
nostru, este socotită în rândul va/orilor viza/e. 
„Rugăciunea este, după însușirea ei, însoțirea și 
unirea omului cu Dumnezeu; iar după lucrare 
este susținătoare lumii”. Din această însoţire 
și unire, pricinuită de rugăciune, omul dobân- 
dește un principiu de viață care îi înalță și 
trupul și sufletul într-un registru mai profund 
decât cel biologic și cel psihic. Prin rugăciune, 
omul valorifică prezența neamestecată a lui 
Dumnezeu în creaţie și deschiderea Acestuia 
spre comuniune și se face primitor al harului 
Său, înălțându-și astfel viața în Dumnezeu. 
Așadar, între rugăciune și viață se stabilește 
un raport organic, ontologic. Rugăciunea este 
sursa vicții, în sensul de regenerare ontologică 
a vieții omului. 

În Spaţiul Bisericii rugăciunea cultică naște 
din nou viaţa umană, îndreaptă „cusurul firii” 
prin Tainele de iniţiere, iar pe parcursul exis- 
tenţei rugăciunea menţine viaţa și o îndum- 
nezeiește. Rugăciunea realizează neîncetat „o 
nouă creaţie”, întrucât ea înseamnă o împre- 
ună-lucrare a omului cu Dumnezeu „în actul 
zidirii de dumnezei nemuritori”. Rugăciunea 
este răspunsul dat Tatălui ceresc, prin care 
omul se îndumnezeiește. Fiecare putere a firii 
omenești, când este adumbrită de rugăciune, 
devine mai presus de lume. Însă când, prin 
păcat, viața omului se înstrăinează de condițiile 
ei autentice și cade din înălțimea existențială, 
întru care harul rugăciunii a așezat-o, și rugă- 
ciunea ca atare are de suferit. Omul împătimit 
se roagă tot mai puţin pentru că Viaţa Duhului 
s-a împuținat în el. 

Rugăciunea este elementul definitoriu, funda- 
mental al făpturii umane. A fi om înseamnă 
a te ruga. În miezul ei, în ceea ce este ea mai 
profund, firea omenească tinde cu totul spre 
Dumnezeu. lar această mișcare, spre originea 


DICŢIONAR DE TEOLOGIE ORTODOXĂ 


ziditoare a tot ce ființează, se face prin rugă- 
ciune. Rugăciunea este forma cea mai intimă și 
mai deplină prin care se exprimă natura umană. 
Absența rugăciunii din viața zilnică îl coboară 
pe om din ceea ce îi este propriu în subnatură. 
„Rugăciunea îl deosebește pe om de animale”, 
scria Sf. loan Gură de Aur, și îl menţine în 
propria sa fire. lată de ce, indiferent de epoca 
istorică pe care a traversat-o și dincolo de 
specificul cultural și geografic în care a trăit, 
omul s-a manifestat ca făptură ce se roagă. 

Religiile prezente în istoria lumii sunt conse- 
cințe și expresii ale Revelaţiei. Tot astfel, și 
rugăciunea apare și se configurează fie ca un dat 
al firii umane (în cazul religiilor naturaliste), fie 
ca un dar și chip al Revelaţiei Dumnezeiești. 
Așadar, omul ca făptură ce se roagă va avea o 
rugăciune generată de potenţele sacre din struc- 
tura naturii umane și o rugăciune ca lucrare a lui 
Dumnezeu în om și cu omul. Sau, altfel spus, 
există o rugăciune înafara lui Hristos și o rugă- 
ciune ca dar al Întrupării și al Răscumpărării 
realizate de Hristos, Dumnezeu-omul. Vorbim 
astfel despre rugăciunea în datele firii și despre 
rugăciunea din iconomia lucrării mântuitoare 
pe care Dumnezeu o săvârșește în lume sau, 
simplu, despre rugăciune și dreapta rugăciune. 
Rugăciunea și înșelarea demonică. În afara Revela- 
ției omul nu se roagă doar unor proiecții psihice 
ce-l imaginează deformat pe Dumnezeu, ci își 
făurește dumnezei mincinoși, ajungând ca în 
rugăciune să-l cinstească și să-l invoce pe satana. 
În viața Sf. Evanghelist loan, autorul Sinaxarului 
din 26 septembrie povestește că pătimirea 
Sfântul Apostol și a ucenicului său Prohor era 
pricinuită de poporul care se ruga zeitei Artemida 
din Efes și care era de fapt un diavol ce vorbea 
și lucra auzit și simțit prin idolul zeiței: „vizând 
dar demonul ce se afla în capiștea Artemidei 
toate cele ce se făcuseră de Sfântul și cunos- 
când că și pe el era să-l izgonească de acolo, a 
stârnit furie mare în popor împotriva Sfântului 
loan și a ucenicului său Prohor. Cunoscând loan 
prin Duhul Sfânt că pornirea poporului era să 
iasă spre bine, s-a dat cu bunăvoie poporului 
împreună cu ucenicul său Prohor. Și trăgându-i 
poporul până la capiștea Artemidei, se rugară 

ei la Dumnezeu să cadă capiștea, dar să nu 
vatăme pe nimeni din cei ce erau acolo. Și așa, 
căzând capiștea, apostolul zise către demonul 
ce era acolo: «ie îţi zic demone spurcate, câtă 
vreme este de când locuiești aici? Și de ce ai 
pornit tu asupra noastră poporul, mărturisește»! 
lar diavolul strigă tare: «de când locuiesc aici 
sunt 249 de ani și eu i-am pornit pe aceștia toți 
asupra voastră?»”. 

Zeii religiilor naturiste nu sunt doar simple 
patimi și născociri umane pe care mintea 
omenească le-a trecut în abstract, apoi le-a 
absolutizat și personificat sub diverse denumiri 
(Bachus, Afrodita, Ares etc.), ci sunt duhuri ale 
răutăţii care înșală (înșurubându-se pe dimen- 
siunea nevoii de sacru din structura umană) și 
aruncă în întunericul veșnic pe oameni. Acestor 
zeități (de fapt duhuri drăcești) oamenii le-au 
închinat rugăciuni, jertfe și chiar viaţa și 
destinul lor și al lumii. Relatând propovădu- 
irea Sf. Apostol Pavel în Efes, autorul inspirat 
subliniază că distincția fundamentală între 
mesajul creștin și religiile idolatre este dată 
tocmai de închinarea către Dumnezeu, „Cel 
ce este”, și cea către proiecţiile umane defor- 
mate despre Dumnezeu, proiecții care sfârșesc 
în înșelările și chipurile demonice ale zeităților. 
„Un argintar, cu numele Dimitrie, care făcea 
temple de argint Artemisei și da meșterilor 
săi foarte mare câștig, i-a adunat pe aceștia și 
pe cei care lucrau unele ca acestea, și le-a zis: 
Bărbaţilor, știți că din această îndeletnicire 
este câștigul vostru. Și voi vedeţi și auziți că nu 
numai în Efes, ci aproape în toată Asia, Pavel 
acesta, convingând, a întors multă mulțime, 
zicând că nu sunt dumnezei cei făcuți de mâini. 
Din aceasta nu numai că meseria noastră e în 
primejdie să ajungă fără trecere, dar și templul 
marii zeițe Artemisa € în primejdie să nu mai 
aibă nici un preț, iar cu vremea, mărirea ei — 
căreia i se închină toată Asia și toată lumea 
— să fie doborâtă. Și auzind ei și umplându-se 
de mânie, strigau zicând: Mare este Artemisa 
efesenilor!” (FA 19, 24-28). 

Din această pricină, în spiritualitatea creștină 
răsăriteană, încă din veacul apostolic, s-a făcut 
deosebire între rugăciune și dreaptă rugăciune. 


Pentru ca rugăciunea să nu fie confiscată de 
imaginația căzută a insului și nici să nu fie o 
expresie a înșelăciunii demonice din religiile 
idolatre, trebuie să vorbim despre criteriile sau 
condiţiile obiective ale rugăciunii. 

Rugăciunea trebuie să fie expresia unei vieți 
renăscute prin Sfântul Botez. Tradiţia creștină 
răsăriteană știe că accesul la Dumnezeu prin 
rugăciune devine cu putință doar atunci când 
firea umană este refăcută ontologic în Biserică 
prin Sfintele Taine. Sfântul Ciprian sublinia 
în acest sens că doar „omul nou, renăscut și 
redat tainic lui Dumnezeu prin har poate să-L 
numească pe Dumnezeu «Iată», fiindcă doar 
de acum (de la Botez) a început să fie fiu”, în 
vreme ce iudeii și păgânii „nu pot să-L cheme 
pe Dumnezeu ca «Iată» întrucât nu au renaș- 
terea sacramentală”. Renașterea sacramentală 
presupune recentrarea omului în Dumnezeu, 
prin aceea că intimitatea firii („inima”) devine 
locul lui Hristos. Prin Botez natura umană, în 
întreaga sa structură, ca și în toată funcționa- 
litatea ei, devine teandrică, hristoforă și pnev- 
matoforă. „Fericita zi a Botezului, observa Sf. 
Nicolae Cabasila, este socotită de creștini ca 
«tiu a numelui», deoarece tocmai în această 
zi suntem născuți din nou și pecetluiți pentru 
o nouă viețuire, iar sufletul nostru, care până 
atunci nu avea nicio formă și nicio rânduială, își 
ia forma și conţinutul”. Conţinutul rugăciunii 
trebuie să se regăsească în revelația dumneze- 
iască. Comunitatea creștină din primele veacuri 
și-a formulat primele rugăciuni fie preluând 
texte din Vechiul și Noul Testament, fie alcătu- 
indu-le pe baza acestora. Încă de la începuturile 
sale istorice, Biserica și-a configurat propriul său 
mod de a se ruga deosebit de templu și cultul 
iudaic. Rugăciunea creștinilor afirma credința 
în Hristos, ca Fiul lui Dumnezeu Cel întrupat, 
repeta cuvintele Acestuia, și exprima noua învă- 
țătură treimică despre Dumnezeu. Prin urmare, 
încă din vremea apostolică și postapostolică, 
se contura ideea că rugăciunea este autentică 
doar în măsura în care își preia conținutul din 
Revelaţie, fie exspresis verbis (cuvânt de cuvânt, 
ca în Latăl nostru), fie s/ forma unor idei care 
să afirme învățătura dreaptă despre Dumnezeu. 

În acest sens, Origen sublinia: „cel ce se roagă 
trebuie să aibă o idee corectă despre Dumnezew”, 
căci „avem cel mai mare câștig dacă cunoaștem și 
aplicăm modul corect de a ne ruga”, întrucât „nu 
se obține ceva dacă nu te rogi într-un anumit 
mod și cu o anumită credință”. 

Rugăciunea Bisericii constituie temeiul și 
izvorul rugăciunii creștinilor. Pentru Tradiţia 
răsăriteană, Biserica este realitatea ce adună la 
un loc pe Dumnezeu, împreună cu lucrarea Sa 
mântuitoare, și pe om împreună cu toată zidirea. 
În Biserică, serie Origen, „puterile îngerești sunt 
de față la adunările credincioșilor și de față este 
și însăși Puterea Domnului și Mântuitorului 
nostru și, pe lângă aceasta, și duhul sfinților”. Din 
Liturghia (cultul) Bisericii izvorăște întreaga 
rânduială duhovnicească a vieții creștine, precum 
și toate formele de închinare ale credincioșilor. 
Izvorul liturgic sau dimensiunea cultică a vieții 
creștinilor nu este un compartiment pe lângă 
viața cea de toate zilele, niciun simplu apendice 
al acesteia, ci este viața fără de care realitatea 
zilnică a existenţei se reduce la țărână („pământ 
ești și în pământ te vei întoarce”), adică la moarte. 
Liturghia euharistică, precum și slujbele ce alcă- 
tuiesc cultul, departe de a fi simple acte de ritual 
adăugate vieții reale, pentru a-i oferi acesteia un 
cadru propice manifestării pietății individuale 
a credincioșilor, departe de a fi doar categorii 
cultice ce se săvârșesc, conform unui forma- 
lism vecin cu magia, reprezintă manifestarea 
și epifania vieții lui Hristos în făptura zidită. 
Din această pricină, creștinul, și când se roagă 
„de sine”, în cămara sa, se roagă tot ca membru 
al Bisericii. Rugăciunea particulară reprezintă 
prelungirea acasă (în cămara inimii, a chiliei și 
a casei) a rugăciunii celei una a trupului Bise- 
ricii de către fiecare mădular în parte. Temelia și 
conţinutul ei sunt date de rugăciunea sinaxei sau 
adunării liturgice. Ceea ce credinciosul rostește 
în rugăciunea de acasă — Tatăl nostru, Îngerașul, 
Născătoarea, Semnul Crucii, închinăciunile, 
metaniile, diferitele canoane și acatiste — sunt 
cuvintele și gesturile cu care sinaxa liturgică 
se roagă. Înainte de a fi ale sale, rugăciunile și 
gesturile sunt ale Bisericii. „Rugăciunea noastră, 
observa Sfântul Ciprian, este mai înfâi publică şi 

comună”; rugăciunea comunitară în duhul păcii 
și al unității constituie legea rugăciunii pentru 
fiecare credincios în parte. Astfel, închinătorul, 
intrând în cămara sa și rugându-se în ascuns 
Tatălui, prelungește și manifestă acolo Biserica. 
Rugăciunea și dogmele de credință. Rugăciunea 
trebuie să fie expresia Revelaţiei și a „ideii 
corecte (autentice) despre Dumnezew”, pentru 
a se evita atât consumarea ei într-un act psihic 
înscris în imaginaţia subiectivă a rugătorului, 
cât și înșelarea demonică. 

În veacul apostolic, „cuvintele Domnului” și 
epistolele Sfinţilor Apostoli s-au păstrat și 
au circulat în cadrul comunităților bisericești 
locale unde erau citite și tâlcuite în chip liturgic 
la adunările euharistice. Rugăciunea Bisericii 
din primele veacuri ajunge în scurt timp să fie 
o citire, o relatare și o predare liturgică atât a 
Revelaţiei, cât și a „ideii corecte (autentice) 
despre Dumnezeu. Prin urmare, veacul apos- 
tolic a conturat o Biserică a cărei rugăciune 
cultică era circumscrisă și circumscria Revelația 
și doctrina. Vremea postapostolică și secolele 
ce au urmat au confruntat Biserica atât cu noi 
scrieri ce se pretindeau revelate și apostolice, cât 
și cu formule doctrinare străine de tradiţia creș- 
tină primară. Rămânerea în Adevăr a însemnat 
trierea și înlăturarea acestora și prin raportarea 
lor la /ex orandi, adică la rugăciunea cultică cu 
rădăcini apostolice și ca expresie a Revelaţiei 
și doctrinei primare a Bisericii. Prin urmare, 
în perioada postapostolică patristică, /ex orandi 
ajunge criteriu pentru /ex credendi. Rugăciunea 
cuharistică ajunge să valideze și să confirme 
doctrina. Liturghia (în înțelesul de ansamblu 
cultic și de experienţă eclesială) devine legea 
care confirmă sau, dimpotrivă, infirmă învăță- 
turile cu care Biserica s-a confruntat în deve- 
nirea ei istorică. Formulându-și triadologia, 
hristologia ori pnevmatologia, Biserica își 
împlinea oficiul învățătoresc în chip doxologic, 
după formula /ex orandi est ex credendi. Aceasta 
întrucât Duhul mijlocit nouă și lumii în chip 
eclesial-sacramental era totodată și Duhul 
Adevărului, Care făcea cu putință accesul la 
Adevăr, la doctrina dreaptă, la „ideea corectă 
despre Dumnezew. Întreaga taină liturgică 

este înțeleasă în Ortodoxie deopotrivă ca o 
invocare și o coborâre a Duhului, dar și o 
solemnă mărturisire de credință. Sf. loan Gură 
de Aur observa că atunci când este vorba despre 
dreapta credinţă nici o idee nu poate pătrunde 
(nu poate fi acceptată) fără apelul la rugăciune. 
„Fără a fi părtaș la Duhul Sfânt, scria și Ipolit, 
nimeni nu este în stare să înfățișeze tainele 
cerești și să le tâlcuiască”. 

Așadar, încă din antichitatea creștină, în 
Tradiţia răsăriteană s-a impus conștiința că între 
doctrină și rugăciunea cultică există o legătură și 
unitate organică. Una se exprimă prin cealaltă 
și se confirmă reciproc. Fuharistia exprimă și 
confirmă doctrina, iar dogma exprimă și struc- 
turează dogmatic rugăciunea cultică. lată de ce, 
scrie Vladimir Lossky, în conștiința Bisericii 
rugăciunea și dogma sunt inseparabile. În Orto- 
doxie, teologhisirea este nedespărțită de lucrarea 
îndumnezeitoare a rugăciunii și prin aceasta 
teologia devine ea însăși o liturghie sau „calea 
experimentală a unirii cu Dumnezeu”. 

Roadele rugăciunii. În esența ei rugăciunea este 
„lucrarea lui Dumnezeu înlăuntrul nostru”. 
Prin ea închinătorul dobândește cunoașterea 
vie a lui Dumnezeu, iar duhul omului își 
trăiește cu adevărat Paștele, adică trecerea de la 
moarte la viață — viață nemistuită, nepieritoare”. 
Din această părtășie cu Jertfa și Învierea lui 
Hristos, rugăciunea se face în om „izvor de apă 
curgătoare spre viaţa veșnică” (In 5, 14). Rugă- 
ciunea se face „respirația Duhului Sfânt în om”, 
după cuvântul Scripturii că „râuri de apă vie 
vor curge din pântecele lui. lar aceasta a zis-o 
despre Duhul pe care aveau să-l primească” 
(n 7, 38-39). Sf. Grigore Sinaitul spune că 
rugăciunea este Dumnezeu Însuși activ în noi. 
„Roagă-Ie Tu Însuţi în mine”, era invocarea 
constantă a lui Filaret, mitropolitul Moscovei. 
În același fel, mărturisea și Sf. Apostol Pavel: 
„şi pentru că sunteți fii, Dumnezeu L-a trimis 
în inimile voastre pe Duhul Fiului Său care 
strigă: Avva, Părinte! (Ga 4,6). 

Rugăciunea şi transfigurarea vieții umane. Arhi- 
mandritul Sofronie spune că rugăciunea ne 
așază permanent la frontiera dintre două lumi, 
dintre cea trecătoare și cea care va veni (Evr 


13, 14: „căci nu avem aici cetate stătătoare, ci o 
căutăm pe aceea care va să fie”). Prin rugăciune 
năzuim ca dragostea dumnezeiască să locuiască 
tot mai deplin în noi. Aceasta înseamnă deschi- 
derea lumii și a realității noastre trecătoare spre 
a fi locuite de harul lui Dumnezeu. Începe, 
astfel, un proces de tămăduire fundamentală 
de „îndreptare a cusurului firii”. Rugăciunea 
sporește calitatea intrinsecă a vieții umane. Ea 
pătrunde treptat firea noastră și cu timpul naște 
un om nou în Dumnezeu. 

A vedea cu adevărat un lucru din lume și lumea 
ca atare, înseamnă a descoperi sensul lor, logosul 
lor, înseamnă a vedea neobișnuitul în obișnuit, 
nevăzutul în văzut, înseamnă a depăși neutrul 
steril în abordarea lumii. Harul necreat, slava 
atotprezentă a lui Dumnezeu, energia Sa, sunt 
rădăcina însăși a lucrurilor ce alcătuiesc lumea. 
„Duhul Sfânt nu este absent din nicio făptură. 
El susține în existență fiecare făptură, întrucât 
Dumnezeu și Duhul lui Dumnezeu se află, 
prin puterea proniatoare, în toate lucrurile. Și 
El mișcă rațiunea naturală din fiecare”. După 
ce le-a adus pe toate la existență cu putere 
nesfârșită, Dumnezeu le cuprinde, le strânge 
și le ține în jurul Său ca pricină și început și 
scop. Lumea zidită de Dumnezeu este semni- 
ficativă în fiecare element al ei, iar semnifi- 
cațiile au fost încredințate omului. Respectiv, 
vocația lumii este de a participa la plinătatea 
vieții dumnezeiești („pământul să se înalțe la 
dumnezeiesc”) sau de a deveni Împărăția lui 
Dumnezeu. Aceasta este menirea fundamen- 
tală a lumii, iar omului i s-a încredințat reali- 
zarea ei. Omul este punte între Dumnezeu și 
întreaga lume văzută. EI este chemat nu numai 
să umanizeze creaţia, făcând-o cosmos, actu- 
alizând întreaga ei frumuseţe virtuală, ci și să 
mijlocească îndumnezeirea ei. De aceea, mersul 
lumii atârnă de om. Mersul stihiilor nu este 
în afara rugăciunii. Cu rugăciunea, Apostolul 
Pavel „întărea pământul”, „a zguduit în Mace- 
donia temnița, a sfărâmat lanţurile”, pentru că 
puterea pe care o dă apa pomilor, pe aceea o dă 
rugăciunea vieții sfinților. Rugăciunea deter- 
mină istoria și soarta naţiunilor. Este o gândire 
superficială a crede că evenimentele istorice ce 

configurează națiunile țin exclusiv de alianțe 
și de jocul de interese al puterilor ce domină 
într-o epocă sau alta. Cele ce au loc în lume 
și cu lumea sunt consecința Judecăţii pronia- 
toare a lui Dumnezeu asupra libertății umane. 
lar rugăciunea este cea prin care lumea este 
scoasă din prăpastia în care faptele libertății 
umane o aruncă. Rugăciunile sfinților sunt cele 
prin care istoria și națiunile se menţin și sunt 
judecate. „Spune-mi, cum a scăpat Moise pe 
Israel în războaie?, întreabă Sf. loan Gură de 
Aur dintr-o perspectivă teologică asupra isto- 
riei. N-a dat ucenicului său arme și oșteni, ci el 
însuși a pus rugăciunile lui înaintea mulțimii 
dușmanilor! Asta ne învață că rugăciunile 
drepţilor au cu mult mai mare putere decât 
armele, banii și oștirile. Din pricina aceasta 
toată oștirea și multe zeci de mii de oameni 
aveau nădejdea mântuirii lor în rugăciunile 
profetului. Când se ruga Moise, biruiau iudeii, 
când înceta rugăciunea, biruiau vrăjmașii. Cu 
ajutorul rugăciunii, David a biruit în atâtea și 
atâtea războaie, nu mânuind arme, nici mișcând 
lancea, nici scoțând sabia, ci împrejmuindu-se 
cu rugăciunile. Cu ajutorul rugăciunii, Ezechia 
a pus pe fugă mulțimea perșilor. Perșii aduse- 
seră la ziduri mașini de război; Ezechia a întărit 
zidul cu rugăciunile. Și s-a terminat războiul 
fără arme, numai cu ajutorul rugăciunii! Trâm- 
biţa n-a sunat, oștirea a stat liniștită; armele 
nu s-au mișcat și pământul nu s-a înroșit de 
sânge. A fost de ajuns rugăciunea să bage frica 
în dușmani”. În Tradiţia ortodoxă creștină 
rugăciunea este deopotrivă o lucrare dumneze- 
iască și omenească. Ea nu este simplă rostire de 
formule, de texte, ci este o lucrare-slujire prin 
care Dumnezeu printr-o nespusă pogorâre 
(condescendență) pătrunde în registrul uman 
și se sălășluiește întru el, iar omul își întinde 
puterile duhovnicești, într-o încordată sete de 
pocăință, rugăciune fără saț și o dulce iubire. 
„Smerita pogorâre a lui Dumnezeu în om 
aduce cu sine o prefacere radicală a întregii sale 
ființe și o nespusă pace a dragostei în inimă. 
Astfel, rugăciunea descrisă ca o mereu nouă 
creație este înțeleasă ca o împreună lucrare 
a omului cu Dumnezeu în actul zidirii de 

dumnezei nemuritori. O asemenea rugăciune 
este un răspuns dat chemării Tatălui ceresc 
și cel mai de preț mijloc prin care omul este 
îndumnezeit. Fiecare putere a firii omenești, 
când este adumbrită de rugăciunea îndreptată 
către Dumnezeu, devine mai presus de lume”. 
Abia acum rugăciunea este rugăciune ca atare. 
Ea se face pricina vieţii duhovnicești și obârșia 
oricărei virtuți. 
Bibliografie. Pazericu/ egiptean, VII, 10, Pentru multe 
feluri de năluciri şi înșelăciuni diavolești, cu care amăgește 
şi înșală vrăjmaşul pe mulți, vrând ca să-i smintească din 
calea mântuirii, să-i depărteze de Dumnezeu și să le fie lor 
în zadar osteneala lor, Alba lulia, 1993, Boca, Arsenie, 
Cuvânt despre rugăciune, în vol. Mari duhovnici români 
despre rugăciune, Ed. Eikon, Cluj Napoca, 2003; Boca, 
Arsenie, Cuvinte vii, Ed. Charisma, Deva, 2006; CnIRrL 
AL IERUSALIMULUI, SF., Cazeheze, trad. Pr. D. Fecioru, 
Ed. Institutul Biblic și de Misiune al Bisericii Ortodoxe 
Române, București, 2003; EvacRIE, PoNrIcuL, Crvânz 
despre rugăciune, trad. Dumitru Stăniloae, în Fi/ocalia, 
vol. I, Ed. Harisma, București, +1993; GRIGORE DE 
Nyssa, Sr., Despre desăvârșire, trad. T. Bodogae, în coll. 
PSB 30; loan GuRă DE AUR, SF., Despre soartă și Provi- 
denţă. Despre rugăciune. Despre viezuirea după Dumnezeu, 
trad. Pr. D. Fecioru, Ed. Institutului Biblic și de Misiune 
al Bisericii Ortodoxe Române, București, 2005; IOAN 
Gună DE AUR, SF., Cuvânt despre rugăciune, în PG 50, 
col. 779-781; loan SCĂRARUL, SF., Scara dumnezeiescului 
urcuș, în Filocalia, vol. LX, trad. D. Stăniloae, Ed. Insti- 
tutul Biblic și de Misiune al Bisericii Ortodoxe Române, 
București, 1980; ORrcEN, Despre rugăciune, în PG 11, 
col. 416-561; SAnARov, Sofronie, Arhim., Rugăciunea 
— experiența vieți creștine, trad. L.l. Ică jr., Ed. Deisis, 
Sibiu, 1998; ScHMEMANN, Alexander, Pentru viaza 
lumii. Sacramentele şi ortodoxia, trad. A. Jivi, Ed. Insti- 
tutul Biblic și de Misiune al Bisericii Ortodoxe Române, 
București, 2001; Sero, Ihomas, Spirifualitatea Răsă- 
ritului Creștin, vol. II: Rugăciunea, trad. I.I. Ică jr., Ed. 
Deisis, Sibiu, 1998; Srănrroag, Dumitru, Spiriuali- 
fate şi comuniune în Liturghia ortodoxă, Ed. Mitropolia 
Olteniei, Craiova, 1986; ZAHARIA, Arhim., Lărgiţi și voi 
inimile voastre! Lărgirea inimii în teologia Sfântul Siluan 
Atonitul şi a Starețului Sofronie de la Essex, Ed. Reîntre- 
girea, Alba Iulia, 2009. 

Vasile Vlad 


RUGĂCIUNEA DOMNEASCĂ. Rugă- 
ciune pe care Mântuitorul lisus Hristos 
a rostit-o apostolilor, după ce aceștia I-au 
cerut să îi înveţe să se roage. Este rugăciunea 
„Latăl nostru”, cea mai cunoscută rugăciune a 
creștinismului. 

În literatura și conștiința patristică a Bise- 
ricii creștine a primelor veacuri, Rugăciunea 
domnească este socotită inima, regula și pavăza 
rugăciunii: „Doamne, învață-ne să ne rugăm”! 
(Le 11,1). Cererea apostolilor exprima reali- 
tatea și atmosfera revelată vechitestamen- 
tară a fiilor Templului, care se rugau și trăiau 
în spiritul și tradiția iudaică. Însă solicitarea 
ucenicilor descoperea limitele și lipsa de putere 
a rugăciunii de până la Hristos în raportul ei cu 
transfigurarea vieţii și cu transgresarea morții. 
În sensul acesta Rugăciunea domnească depă- 
șește cadrul unei formule verbale ce ar poseda 
o putere de tip magic menită să epuizeze și 
să determine raportul omului cu Dumnezeu. 
Înainte de toate, crede Paul-Marie de la 
Croix, prin rugăciunea „Iatăl nostru” crești- 
nătatea și creștinismul sunt „re-plasate”, reașe- 
zate în leagănul nașterii, în epoca și gândirea 
evanghelică. 

Prin „Iatăl nostru” se afirmă filiația creștină a 
omului în raport cu Dumnezeu. Comentariile 
patristice subliniază că rostirea Rugăciunii 
domnești solicită o stare existențială restau- 
rată în Hristos, singura prin care omul, devenit 
în mod eclesial-sacramental „fiu în Fiul, 
poate să rostească „Iată” în adresarea sa către 
Dumnezeu (Oscar Cullmann). Rezidit în Fiul, 
omul devenit „fiu” își regăsește în această stare 
„propria sa vocaţie” pe care și-o afirmă rostind 
cuvintele rugăciunii. 

Sinteză a rugăciunii, „latăl nostru” conţine 
fundamentele ce definesc autentica închinare, 
respectiv: „afirmarea transcendenței dumneze- 
iești, izvorul adorării și preamăririi, afirmarea 
Dumnezeului Celui Viu, Atotputernic, Unic, 
plin de credincioșie, Atotmilostiv și afirmarea 
lui Dumnezeu ca Mântuitorul care iartă păca- 
tele creaturii Sale și Voinței Căruia se supun 
toate printr-o dependență plină de recunoș- 
tință, de încredere și dragoste”, precum. și 
cadrele practice ale viețuirii creștine. 

Astfel, Rugăciunea domnească exprimă „regula 
fidei”, iar prin raportarea la Tatăl nostru pot 
fi evidențiate „devierile totdeauna posibile” 
în câmpul credinței. Bunăoară, Lemplului 
din lerusalim, care a pierdut atât înțelesul 


autentic al transcendenței, dar și al prezenței 
lui Dumnezeu, pe Care L-a izolat în abstract 
și casa Căruia a transformat-o, după expresia 
Domnului, într-o casă de negustorie și de tâlhari 
(n 2, 16; M4 21, 13), atăl nostru îi mijlocește 
să audă din gura lui Dumnezeu descoperirea 
de Sine a Lui, ca Tată absolut transcendent și 
tot atât de absolut prezent și aproape omului. 
lar „deformări, născute din ipocrizie, acest 
vierme ce roade miezul rugăciunii, lipsind-o de 
însăși substanța sa și transformând-o în forma- 
lisme și aparențe înșelătoare și ostentative, 
„Iatăl nostru” îi oferă rugăciunea autentică și 
completă și-n formă și-n conținut. 

„Tatăl nostru” scoate, apoi, rugăciunea din 
„legalismul” și din practicismul rugăciunii 
formal-determinate și închisă în sine, care 
superficializează, dând impresia practicantului 
deformat că „este în regulă cu Dumnezeu”, 
fără a sesiza că o astfel de rugăciune „l-a 
închis într-un veritabil circuit al morții, prin- 
tr-o dreptate-sfințenie fondată doar pe literă”. 
Aceasta pentru că Rugăciunea domnească 
creează ca atare rugăciunea, scoțând-o din 
strâmtoarea căutării de sine a omului, întru 
larghețea căutării lui Dumnezeu. Regulă a 
rugăciunii, „Latăl nostru”, se exprimă prin 
cuvinte, prin formulă, dar nu este „verbiaj”, ci 
„realitate existențială” ce depășește, fără a nega, 
și cuvintele și sentimentele și gândirea, anco- 
rându-se la nivelul inimii și angajând ființa 
umană în integralitatea sa pe linia darurilor 
Răscumpărării pe care le mijlocește lumii ecle- 
sial Duhul Sfânt. 

„Latăl nostru” solicită nu doar ca umanul să 
fie renăscut în Hristos prin Sfintele Taine, ci 
angajează pe cel ce-l rostește a o viață religi- 
os-morală plină de dinamism, în care „fiecare 
zi înseamnă o mai deplină altoire a sa pe viața 
lui Hristos care locuiește și rămâne întru el. Și 
doar astfel creștinul vorbește ca un adevărat 
fiu al lui Dumnezeu, iubește și se poartă ca 
un adevărat fiu al lui Dumnezeu”. Compen- 
dium și regulă a rugăciunii, „Tatăl nostru” este, 
în tâlcuirile patristice, „breviarum” al vieții și 
credinței creștine, credință care, prin Tatăl 
nostru, este ea însăși rugăciune. 

Rugăciunea „Latăl nostru” în tâlcuirile patris- 
fice din primele cinci secole. Interpretări cate- 
hetice (prebaptismale şi postbapstimale). În 
scrierile Sfinţilor Părinți ai Bisericii primelor 
veacuri cele mai multe tâlcuiri ale Rugăciunii 
domnești se înscriu în legătură cu evenimentul 
Botezului. Predarea Rugăciunii domnești era, 
pentru pregătirea catehumenilor și a neofi- 
ților, o regulă aproape universal observată atât 
în Biserica apuseană, cât și în cea răsăriteană. 
Tâlcuirile la „Latăl nostru” aveau menirea 
fie să ducă pe comperentes în pragul Bote- 
zului, fie, odată botezați, să-i fundamenteze 
teoretic, pe neofiți, asupra darurilor sacra- 
mentale din Tainele de iniţiere pe care le-au 
primit. De aceea, ele se țineau în săptămâna 
premergătoare primirii Tainei Botezului sau 
în săptămâna luminată (în cazul neofiților). 
Între catehezele prebaptismale se înscriu 
predicile latine (Sermones) ale lui Augustin, 
Ps. Augustin, Chromatius (Sermo 40) Petru 
Hrisologul, Ps. Quodvultdeus, Ps. Chrysos- 
tomus și Ps. Chrysostomus latinus. Ar fi de 
observat că toate aparţin Tradiţiei apusene, 
în vreme ce în Tradiţia răsăriteană se înregis- 
trează în legătură cu botezul doar cuvântările 
lui Chiril al Ierusalimului și ale lui Theodor 
de Mopsuestia, însă și acestea adresate neofi- 
ților. „Disciplina arcana” era mai riguroasă în 
Răsărit, iar accentul pe realismul Sf. Taine mai 
subliniat decât în spațiul latin. 

Interpretări ale Rugăciunii domnești în cadrul 
exegezei scripturistice (evanghelice). O a doua 
posibilă grupare a comentariilor la „Iatăl 
nostru” ar fi cele cuprinse în lucrări exegetice 
mai ample, de regulă la Evanghelia după Matei. 
Respectiv, nu avem de a face cu interpretări de 
sine stătătoare la Rugăciunea domnească, ci cu 
tâlcuiri ce aparțin unui cadru exegetic mai larg 
și în care „atăl nostru” este doar un fragment. 
Așa sunt cele două comentarii la Rugăciunea 
domnească ale Sf. loan Gură de Aur, ce aparțin 
contextului exegetic din Omilia a XIX-a la 
Matei şi din Omilia la Poarta cea strâmtă, 
apoi comentariul din De sermone Domini in 
monte al lui Augustin, cel din Comentarium în 
Matthaeum al lui leronim, cel din Tracrarus 14 

(28) în Matthaeum a lui Chromatius și cel din 
Opus imperfectum în Matthaeum. 

În aceste scrieri autorii comentează verset 
după verset Evanghelia după Matei, iar când 
ajung la capitolul 6 (9-13), tâlcuiesc și Rugă- 
ciunea domnească. Interpretarea la „Latăl 
nostru” apare astfel subordonată atât motivului 
general al exegezei, cât și etapei teologice din 
evoluția gândirii autorului. Astfel tâlcuirea 
Sf. loan Gură de Aur din Omifia 19, vede în 
„Tatăl nostru” expresia rugăciunii celor înfiați 
prin Botez, care sunt chemaţi la milostenie și 
viață curată în virtutea orientării eshatologice 
a existenței. Împărăţia ce va veni a pătruns 
deja în viața actuală și prin aceasta existența 
pământească este valorizată din plin. Tâlcuirea 
la „Latăl nostru” din Sfrâmză este poarta accen- 
tuează necesitatea îndreptării vieții în funcție 
de cuvântul lui Dumnezeu. De aceea, exegeza 
cererilor din Rugăciunea domnească eviden- 
țiază permanent nevoia conlucrării dintre om 
și Dumnezeu în vederea mântuirii, în funcție 
de dreptarul scripturistic. 

În viziunea Părinților, „atăl nostru” este o 
rugăciune integrată în cultul liturgic și în mod 
deosebit în legătură cu Botezul și Euharistia. 
Iniţial Rugăciunea domnească nu a avut un 
caracter liturgic (Nosle Maurice Denis-Bo- 
ulet). Indicaţia din Didafie, de a rosti de trei 
ori pe zi „Latăl nostru”, poate constitui un 
ajutor, pentru a înţelege cum a ajuns Rugă- 
ciunea domnească atât o „prescripţie ecle- 
sială”, cât și o rugăciune cultică și sacramen- 
tală. Didahia aparține sfârșitului veacului 
întâi creștin sau, cel mult, începutul celui 
de al doilea. „Iatăl nostru”, deși era o rugă- 
ciune intimă și-n „ascuns”, întrucât exprima 
identitatea creștină și apartenența la Hristos, 
este transmutat în planul comunitar, probabil 
încă de la primele adunări în cadrul Cinei 
Domnului. Dintre laudele și rugăciunile 
comune ale ucenicilor Rugăciunea Domnului 
nu putea să lipsească pentru că reprezenta 
cel mai bine rugăciunea proprie doar creș- 
tinilor. Menţiunea din Didahie, despre 
„Tatăl nostru”, o găsim alături de problema 
Botezului, a Euharistiei și a poruncii de a 

posti miercurea și vinerea. Ele reprezentau 
o „cateheză morală”, adică reprezentau 
condiția minimă sau punctele de referință 
ale comunităţii creștine. Dacă observăm și 
faptul că viitoarea tradiţie catehetică (Tertu- 
lian, Origen, Ciprian) se va structura tot în 
jurul Botezului, Euharistiei și Rugăciunii 
domnești și că tradiția interpretativă răsări- 
teană și apuseană la „Latăl nostru” prezintă 
numeroase similitudini, atunci suntem 
îndreptăți să credem că acestea se datorează 
unei tradiții apostolice inițiale. În cadrul 
acesteia, „Latăl nostru” reprezenta atât „școala 
pentru rugăciune” a comunităţii, cât și forma 
rugăciunii particulare. Deși documentele nu 
ne procură date directe despre întrebuințarea 
Rugăciunii domnești în Liturghia Bisericii 
primelor veacuri, este totuși greu de admis că 
ea ar fi putut lipsi din cadrul proto-liturghiei. 
Autoritatea dumnezeiască a Domnului, ce a 
predat-o ca și valoarea intrinsecă a ei — prin 
aceea că rezumă prin câteva cereri raportul 
cu Dumnezeu, iconomia mântuirii și calea 
desăvârșirii — reprezintă considerații pentru 
care „Iatăl nostru” s-a putut impune de la 
început în vechea Liturghie înaintea oricăror 
altor compoziţii liturgice ale primilor gene- 
raţii de creștinii (Petre Vintilescu). 

„Iatăl nostru” şi omul contemporan. Bise- 
rica este societatea Sfintei Treimi cu omul. 
Cultul, doctrina, icoana, rugăciunea, postul, 
milostenia, virtutea sunt eclesiale, adică 
lucrări treimice în om și împreună cu omul 
și creaţia. În Biserică totul este trimitere la 
Tradiţie, însă nimic nu rămâne simplu isto- 
rism. Pentru că toate stau sub semnul eveni- 
mentului, pe care-l creează Dumnezeu, toate 
sunt intrări sau prezență tainică, dar reală, 
a lui Dumnezeu în istorie. Scrierile patris- 
tice — recunoscute ca atare de Biserică — sunt 
și ele purtătoare de Duh. Deși s-au născut 
ca răspunsuri contextuale — pentru anumite 
comunități ori persoane, vizând curente 
de gândire specifice unei culturi, tradiții 
ori epoci date —, totuși, prin aceea că apro- 
fundează contextul, adâncind răspunsul 
până la atingerea problematicii existenței 


umane ca atare și confruntându-l cu vizi- 
unea lui Dumnezeu, concretizată revelați- 
onal ca Biserică (Cult, Scriptură, Tradiţie), 
scrierile Părinților sunt mereu actuale. De 
pe această poziție putem face apel, pentru 
omul și lumea contemporană, la comentariile 
patristice la „Iatăl nostru”. Să le valorizăm 
dincolo de latura lor contextuală, evidențiind 
din ele aspectele ce surprind condiția umană 
în originea și sensul existenței ei, cu rostul 
de-a o așeza în prezenţa lui Dumnezeu și în 
posibilitatea unei rugăciuni autentice. Sigur, 
mentalitatea contemporană este cu totul alta 
decât cea a primelor veacuri în care s-au scris 
tâlcuirile la „Tatăl nostru”. 

Bibliografie. Didaia sau Învățătura — celor 
doisprezece Apostoli, în coll. PSB 1, trad. Pr. D. 
Fecioru, Ed. Institutul Biblic și de Misiune al 
Bisericii Ortodoxe Române, București, 1979; 
Opus imperfectum în Wlatheum, în PG 56, col. 
611-946; AMBROZIE DE MILAN, SF., Despre 
Sfintele Taine V, în PL 16, col. 469-474 (în rom.: 
AMBROZIE AL MILANULUI, SF., Despre Sfintele 
Tăine, trad. E. Braniște, în: ST, 9-10/1967, pp. 
565-599); AucusTin, De dono perseverantiae, în 
PL 45, col. 993-1034, AucusTInN, De Sermone 
Domini în monte 1, 4, 15-35,în PL 34, col. 1275- 
1285; AucusrIn, Epistola 130 ad Probam, în PL 
33, col. 502-503, 674-676; AucusTIn, Episfolae 
221-224, în coll. CSEL 57, 442-457, AUGUSTIN, 
Sermo 56-59, în PL 38, col. 377-402; CIPRIAN 
DE CARTAGINA, SF., De Dominica Oratione, în 
PL 4, col. 521-544; CULLMANN, Oscar, La priâre 
dans le Nowveau Testament, trad. M. Arnold, Ed. 
Cerf de Paris, 1995; GRIGoRIE DE Nyssa, SF., 
Despre Rugăciunea domnească, în PG 44, col. 
1119-1194, Gaicone DE Nyssa, SF. Scrieri, 
I, trad. Pr. D. Stăniloae, Pr. I. Buga, Ed. Insti- 
tutului Biblic și de Misiune al Bisericii Orto- 
doxe Române, București, 1982, pp. 403-452; 
HAMMAN, Adalbert, La prigre en afrigue chreti- 
enne (Tertulien, Ciprien, Augustin), Ed. Desclâe 
De Brouwer, 1982; IERONIM, Comenzariorum 
în Evangelium Matthaei ad Eusebium, |, în PL 
26, col. 44-45; IERONIM, Dia/ogus adversus Pela- 
gianos, IUL, 15, în PL 33, col. 585; loAN GURĂ 
DE AUR, SF., Despre necesitatea îndreptării 

(rânduirii) vieții după Dumnezeu și despre Calea 
cea strâmtă şi Tălcuirea rugăciunii Tată] nostru), în 
PG 51, col. 41-48; NoiLe, Maurice Denis-Bo- 
ulet, „La place de Notre Pere dans la Liturgie”, 
în: La Maison-Dieu, 85/1966, Ed. Cerf, Paris, 
pp. 69-71; ORIGEN, Despre rugăciune, în PG 
11, col. 416-561; Sprpuik, Thomas, Spirizua/i- 
Zatea Răsăritului creștin, vol. IL: Rugăciunea, trad. 
Diac. 1.]. că Jr., Ed. Deisis, Sibiu, 1998; VINTI- 
LESCU, Petre, Lifurghierul explicat, Ed. Insti- 
tutului Biblic și de Misiune al Bisericii Orto- 
doxe Române, București, 1972; TERTULIAN, De 


Oratione, în PL 1, col. 1152-1165. 
Vasile Vlad 

RUSĂLII. v. CINCIZECÎME. Termenul este 
specific limbii române și arealului româno- 
vlah, venind de la o sărbătoare precreştină 
traco-dacică ce se numea Rozalia sau Rosa/ia. 
Aceasta era o sărbătoare a florilor sau a verii 
ce se desfășura la începutul sezonului cald și 
care coincidea ca timp cu Praznicul Pogorârii 
Duhului Sfânt. Odată cu răspândirea creștinis- 
mului, rolul ei s-a diminuat, fiind înlocuită cu 
Cincizecimea, în schimb păstrându-se denu- 
mirea de Rusalii. Acest tip de „calchiere” se mai 
întâlnește și în cazul altor praznice, precum 


Crăciunul, Ignatul, Floriile, Sânzienele. 
Mihai Burlacu 


799 


SABÂT. Ziua săptămânală de odihnă, a șaptea 
din zilele săptămânii, care începea în seara zilei 
de vineri și se încheia la apusul soarelui din 
ziua de sâmbătă. Termenul ebraic „sabbat” (în 
gr.: „sabbaton”) provine dintr-o rădăcină care 
înseamnă „a înceta; a se odihni”. 

Sabatul în Vechiul Testament. Biblia stabilește 
o corespondență între cele șapte zile ale crea- 
ției şi zilele săptămânii. Așa cum Dumnezeu 
a creat lumea în șase zile, iar în a șaptea S-a 
odihnit (e 2, 2-3), tot aşa și omul, zidit după 
chipul Creatorului, după șase zile de muncă 
trebuie să se odihnească în ziua sabatului (Îș 20, 
11; 31, 12-17). Israeliţii au păzit sabatul încă 
înainte de primirea Legii. În Ieşire 16, sabatul 
este prezentat ca un dar al lui Dumnezeu 
pentru poporul Său. Dumnezeu trimitea mană 
și poporul trebuia să o adune zilnic, cu excepția 
zilei a șaptea, căci Domnul dăruia în ziua a șasea 
o cantitate dublă de hrană. Deși înainte de Ieș. 
16 nu găsim nicio referire la păzirea sabatului 
în Israel, porunca a patra din Decalog prezintă 
sabatul ca fiind instituit de Dumnezeu încă de 
la creaţie: „Adu-ţi aminte de ziua odihnei, ca 
să o sfințești. Șase zile să lucrezi; în ele fă-ți 
toate treburile, dar ziua a șaptea este odihna 
Domnului, Dumnezeului tău; în ea să nu faci 
nicio muncă, nici tu, nici fiul tău, nici fiica ta, 
nici sluga ta, nici slujnica ta, nici boul tău, nici 
asinul tău, nici orice dobitoc al tău, nici stră- 
inul ce poposește a tine, fiindcă în șase zile a 
făcut Domnul cerul și pământul, marea și toate 
cele ce sunt într-însele, iar în ziua a șaptea S-a 

odihnit. De aceea, a binecuvântat Dumnezeu 
Ziua a şaptea și a sfințit-o” (Îș 20, 8-11). 

În legislația levitică sabatul este menționat 
nu doar ca zi de binecuvântare pentru trupul 
omului, ci și pentru sufletul său. Sabatul nu 
trebuia respectat doar ca o măsură igienică, ci și 
pentru sfințenia lui. Era ziua Domnului; timpul 
care trebuia consacrat în întregime Celui ce 
a instituit-o. Acesta era motivul fundamental 
pentru cinstirea acesteia. Sfințenia sabatului era 
marcată și prin jertfa specială care se aducea în 
această zi: pe lângă jertfele obișnuite, în ziua 
de odihnă se aduceau încă doi miei (Nm 28, 
9-10). De asemenea, tot în ziua sabatului se 
puneau pe masa punerii înainte cele douăspre- 
zece pâini prevăzute de Lege (Iv 24, 5-9; 7 Par 
9, 32). În 1ș 31, 12-17 sabatul este un semn al 
Legământului; nepăzirea lui este un sacrilegiu 
ce trebuie pedepsit cu moartea (Nm 15, 32-36). 
Totuși, înainte de exil nu exista o disciplină 
foarte strictă în privința observării reglementă- 
rilor cu privire la sabat. Activităţile domestice 
necesare bunului mers al gospodăriei și călăto- 
riile erau permise (7 Rg 4, 23). Sabatul trebuia 
să fie un timp al bucuriei, nu al privaţiunilor 
(Os 2,11). Episodul arestării și uciderii reginei 
Atalia într-o zi de sabat (7 Rg 11, 5u.) spune 
multe despre percepţia asupra zilei de odihnă 
în această perioadă. 

Exilul babilonian (sec. VI î.H.) marchează un 
punct de turnură în acest domeniu. În timpul 
exilului (597/586-538 î.H.) restricţiile se 
înmulţesc. Dacă Osea (sec. VIII î.H.) vorbea de 

ziua de sabat ca de una de veselie (Os 2, 13), în 
Trito-Isaia (cap. 56-66 din cartea Isaia, redac- 
tate spre sfârșitul sec. VI î.H:), găsim îndemnul 
ca „în ziua cea sfântă să nu faci ce-ţi place ție” 
(58, 13). Profetul leremia și insistă asupra 
necesității unei stricte respectări a sabatului 
(Ir 17, 19- 27). lar Profetul lezechiel, exilat 
fiind împreună cu mulți dintre conaționalii săi, 
afirmă că una dintre cauzele căderii lerusali- 
mului, a distrugerii Templului și a deportării 
este pângărirea sabatului (Jz 20, 11-24). 

În perioada exilului se dezvoltă instituția sina- 
gogală. Membrii comunităţilor iudaice folosesc 
de acum ziua de odihnă pentru a se aduna în 
sinagogă. Astfel, sabatul devine ziua prin exce- 
lenţă a rugăciunii și a studiului Legii și așa va fi 
și în epoca Noului Testament. 

După întoarcerea din exil, printre măsurile luate 
de Neemia un loc important îl ocupă cele privi- 
toare la cinstirea sabatului. Interdicţiile anteri- 
oare privitoare la purtarea poverilor (r17,21u.), 
comerț (47 8, 5) sunt întărite, cu precizarea că 
prin astfel de practici sabatul este profanat (Ve 
13, 15-23). Pentru o bună perioadă de timp 
după Neemia nu mai avem informaţii despre 
sabat. În timpul dominaţiei seleucide, Antioh 
Epifanes a încercat distrugerea religiei iudaice, 
desființând prin lege instituţiile fundamentale 
ale iudaismului, între care și sabatul (168 î.H.). 
Credincioșii zeloși pentru Lege s-au răzvrătit 
și după un război eroic de trei ani au reușit să 
restaureze instituțiile desființate. Un episod din 
prima parte a îndelungatului război macabeic 
este sugestiv pentru atitudinea credincioșilor 
iudei față de sabat. Fiind atacați într-o zi de 
sabat, un grup de ostași iudei preferă să se lase 
măcelăriți decât să calce sabatul apărându-se. 
Evenimentul a constituit un punct de turnură 
în ceea ce privește legislația privitoare la sabat. 
După ce au pierdut aproximativ 1000 de luptă- 
tori, răsculații au hotărât ca de atunci înainte 
să fie îngăduită autoapărarea în ziua de odihnă 
(2 Mac 2, 31-41). Totuși, nu toate acțiunile 
dușmanilor cădeau sub incidența acestei hotă- 
râri. Astfel, atunci când Pompei a construit 
structuri de asediu pentru facilitarea escala- 
dării zidurilor orașului, asediaţii au considerat 


că orice acțiune de împiedicare sau distrugere 
a acestora ar constitui o călcare a sabatului. 
Astfel, romanii au reușit să-și materializeze 
planurile fără vreo obstrucție din partea iude- 
ilor asediați (Iosif Flaviu, Anzichizări iudaice, 
14.4.2-3). Cum s-a ajuns până aici? În perioada 
premergătoare începuturilor Creștinismului, 
cărturarii au dezvoltat legislaţia privitoare la 
sabat, formulând o mulţime de restricții care 
detaliau ce înseamnă a păzi cu adevărat ziua de 
odihnă. În cele două tratate din Mișna dedicate 
sabatului acţiunile interzise sunt sistematizate 
în 39 de clase. Toate cele 39 de tipuri de acțiuni 
sunt apoi discutate, elaborate și detaliate încât 
se ajunge la sute de activități pe care orice 
iudeu care vrea să păzească Legea trebuie să le 
evite în ziua de odihnă. Unele dintre ele frizau 
absurdul, cum este de pildă cazul unei precizări 
care explică ce înseamnă a nu scrie în ziua de 
sabat: „Cel care scrie două litere, cu mâna stângă 
sau cu mâna dreaptă, fie de un fel, fie de două 
feluri, precum și dacă ele sunt scrise cu cerneală 
diferită sau în limbi diferite, este vinovat...”. 
Altă problemă tratată este dacă se poate sau nu 
consuma un ou făcut în ziua de odihnă! Era 
atât de mare numărul de acţiuni incompatibile 
cu odihna sabatului încât rabinii înșiși au ajuns 
la concluzia că păzirea zilei de odihnă conform 
legislaţiei lor era aproape imposibilă. De aceea, 
s-a răspândit vorba că dacă poporul ar păzi 
în detaliu toate prevederile legate de ziua de 
odihnă în două sâmbete consecutive, atunci ar 
veni Împărăția lui Dumnezeu. 

Sabatul în Noul Testament. Nu ştim câte dintre 
sutele de restricții consemnate în Talmud erau 
în vigoare și în timpul Noului Testament, cert 
este că prescripții de genul celei citate mai sus 
avea Domnul în vedere atunci când îi acuză pe 
cărturari că-i împovărează pe oameni cu sarcini 
greu de purtat, în vreme ce ei înșiși nu le împli- 
nesc (Le 11,46). 

Una dintre învăţăturile Mântuitorului, care 
I-au atras dușmănia fariseilor și cărturarilor, 
este cea privitoare la sabat. El se prezintă ca 
„Domn al sabatului” (Me 2, 28; Mz. 12:8; Le 6, 
5) şi amintește că împlinirea poruncii iubirii de 
aproapele este mai importantă decât păzirea 

odihnei sabatului (Me 3, 4). El cinstește ziua 
de odihnă mergând la sinagogă unde exercită 
dreptul pe care-l avea orice israelit de parte 
bărbătească de a lectura public din Scriptură și 
de a predica (Me 1, 21 și par.; Le 4, 16-21; 13, 
10; In 6, 59). O cinstește însă și făcând bine 
celor ce aveau nevoie de mila Sa (ML 3, 1-5; 
In 5, 2-15) şi faptele Sale îi atrag ura implaca- 
bilă a fariseilor și cărturarilor (7 12, 14; Me 
3,6; Le 6, 11; In 5, 16). Dacă cărturarii priveau 
sabatul ca o finalitate în sine, Domnul învaţă că 
ziua de odihnă a fost rânduită pentru folosul 
oamenilor („sabatul a fost făcut pentru om, și 
nu omul pentru sabat”, Mc 2, 27) şi că nevoile 
lor trebuie să aibă prioritate în fața legilor saba- 
tului (Ms 12, 1-14; Me 2,23 — 3, 6; Le 6, 1-11; 
In 5, 1-18). 


De /a sabat la Duminică. Ca „Domn al sabatului” 


(Me 2, 28; Mr 12, 8; Lc 6, 5), Domnul are nu 
numai autoritatea de a restaura înțelesul profund 
al poruncii a patra din Decalog, dar are și puterea 
de a schimba ziua săptămânală de odihnă. Nu 
întâmplător Învierea Sa, adică evenimentul de 
temelie a noii iconomii a lui Dumnezeu, a avut 
loc „după ce a trecut sâmbăta, când se lumina de 
ziua întâi a săptămânii” (M 28, 1). lar primele 
două arătări către Apostoli au avut loc tot în ziua 
cea dintâi a săptămânii” (In 20, 19.26). De aceea, 
ziua aceasta a început să fie numită de către creș- 
tini „Ziua Domnească” (4p 1, 10; Didahia, 14, 
1). La începuturile Bisericii, cinstirea zilei Învi- 
erii nu a însemnat pentru creștini și abandonarea 
sabatului. Un timp iudeo-creștinii au continuat 
să cinstească sabatul, așa cum au continuat și să 
frecventeze sinagogile și templul, folosind aceste 
instituții iudaice nu numai ca loc de rugăciune, 
ci și ca spații potrivite pentru vestirea Evanghe- 
liei (FA 13, 14-47; 16, 13; 17, 2). Cu timpul, în 
contextul rupturii tot mai adânci dintre Biserică 
și iudaism, cinstirea sabatului este abandonată 
complet, Duminica rămânând singura zi săptă- 
mânală de odihnă a creștinilor (FA 20, 7; 1 Co 
16, 1-2; 4p 1,10; Didabia 14,1). 

Bibliografie. Baccnioccur, Samuele, From Sabhazd fo 
Sunday: A Historical Investigation of the Rise of Sunday 
Observance în Early Christianity, 1977; DoveLas, ].D, 

Daniel Mihoc 


SABELIANISM. Grupare distinctă a monar- 
hianismului, mișcare teologică apărută în seco- 
lele II-III, care susţinea că există un singur 
Dumnezeu, Persoanele 'Ireimii fiind numai 
puteri sau moduri de manifestare ale Acestuia. 
Ereticii monarhieni au fost împărțiți în două 
grupări distincte: monarhienii dinamici sau 
adopționiști și, respectiv, monarhienii moda- 
liștii sau sabelienii. Acești monarhieni moda- 
liști, între care sunt cunoscuţi: Noetus, Praxeas 
și, mai ales, Sabellius (de la care și gruparea și-a 
luat supranumele), admiteau o Treime aparentă, 
ca manifestare a aceleiași Persoane dumne- 
zeiești unice. Astfel, în concepţia lor, persoana 
este un mod de manifestare externă a unicului 
Dumnezeu, care se manifestă succesiv în lume, 
ca Tată, ca Fiu şi, respectiv, ca Duh Sfânt. Atunci 
când se manifestă ca Tată EI nu există ca Fiu și 
ca Duh Sfânt şi viceversa. În mod automat, actul 
Întrupării a fost realizat în Persoana Tatălui 
pentru că nu există decât o singură Persoană 
divină. Astfel, Tatăl este Cel care S-a întrupat, a 
suferit și a murit pe Cruce. De la această deviație 
dogmatică au primit și un al treilea supranume: 
patripassieni (de la formula în limba latină: Pazer 
passus, » Latăl a pătimit”). 

Despre Sabellius nu avem foarte multe infor- 
maţii. Foarte probabil, a fost un teolog din 
secolul al III-lea, originar din Roma, ca și 
ceilalți doi monarhieni modaliști, Noetus și 
Praxeas, deși Părinţii greci din secolele ulteri- 
oare (Sf. Vasile cel Mare, Timotei al Constan- 
tinopolului) îl localizează în Libia sau Penta- 
polis. În anul 220, preotul Sabellius a fost 
condamnat la Roma de către papa Callixtus 
(217-222), după care s-a îndreptat spre Libia și 
Egipt, propagându-și ideile monarhiene. 

Deși această tipologie greșită de înțelegere a 
dogmei trinitare a fost combătută în special 
de apologetul "Tertulian, totuși Epifanius de 
Salamina, în anul 375, susținea că adepţi ai lui 
Sabellius pot fi identificați în Mesopotomia 
și la Roma. O parte dintre aderenţii la secta 
montanistă au îmbrățișat învăţăturile sabe- 
lliene. Ca o dovadă a impactului negativ pe 
care l-a produs această erezie în Biserică, Can. 
7 al Sin. II Ec. (Constantinopol, 381) și Can. 
95 rul. (Constantinopol, 691-692) au declarat 
invalid botezul săvârșit de sabellieni. Un tipar 
apropiat de interpretarea monarhică sabelliană 
poate fi regăsit în ideile teologului spaniol 
Miguel Serveto (1511-1553) și cele promo- 
vate de misticul suedez Emanuel Swedberg 
(1688-1772). 


Bibliografie. "TERTULLIANI, Q. Septimii Florentis, 
Adversus Praxean Liber — Tertullians treatise against 
Praxeas, SPCK, London, 1948; TERTULIAN, Tratate 
dogmatice şi apologetice (ediţie bilingvă), coll. Traditia creș- 
fină, 4, Ed. Polirom, Iași, 2007, pp. 445-573; SIMONETTI, 
M., „Sabellio e il Sabellianismo”, în: Sz44 szorico-religiosi, 
4/1980, pp. 7-28; MERENCIANO, A. Soler, „EI Sabelia- 
nismo en el concilio romano del ao 263: la acusaci6n 
contra Dionisio Alejandrino”, în: Srudia Ephemeridis 
Augustinianum, 78/2002, pp. 411-420. 


Ionuţ Tudorie 


SACERDOT. (lat.  sacerdos,  sacerdotis) 
Persoană care are dreptul să oficieze actele 
cultului religios, preot. 

În limba greacă există doi termeni care se referă 
la acest lucru: npeofvorepog și iepevg și eviden- 
țiază o persoană care mediază între oameni și 
divinitate. Sacerdoţii au existat încă din cele 
mai vechi timpuri, chiar și în societățile primi- 
tive. În creștinism, se face o distincţie clară între 
preoţia evreiască și preoţia în Hristos. Astfel, 
pentru creștini, Hristos este Unicul Sacerdot, 
neexistând preoţie în afara lui Hristos. Preoţia 
lui Hristos este prezentă prin acțiunile văzute 
ale episcopilor și preoților, care sunt numiți 
numai prin analogie sacerdoți, fără a diminua 
unicitatea preoţiei lui Hristos care este Preot în 


veac după rânduiala lui Melchisedec. 
Bibliografie. Errape, Mircea, CuLranv, loan P., Diczi- 
onar al religiilor, Ed. Polirom, lași, 2007. 

Gelu Călina 


SACHELĂR. (gr. sakelarios, lat. sace/lum — 
săculeț de bani) Rang onorific, acordat de către 
episcop preoților care au o activitate biseri- 
cească bogată. Semnul distinctiv al acestui 
rang este brâul albastru (art. 145 $ 1, Statutul 
pentru organizarea și funcţionarea Bisericii 
Ortodoxe Române). 

La origine, acest termen desemna persoana 
responsabilă de problemele economice ale 
unei mănăstiri, fiind cel care ţinea evidența 
contabilă a mănăstirii. Mai apoi, titlul acesta 
va fi folosit pentru cei care îndeplineau funcția 
de inspectori eparhiali și care se ocupau cu 
supravegherea și îndrumarea vieții monahale 
din mănăstirile de călugări. Sachelarul era 
inferior economului, cel dintâi fiind adminis- 
tratorul general al bunurilor bisericești, iar cel 
de-al doilea administratorul și exarhul mănăs- 
tirilor de călugări. 

Bibliografie. Sarutul pentru organizarea și funcțio- 
narea Bisericii Ortodoxe Române, 2011; Foca, loan N., 
Drept canonic ortodox. Legislaţie și administraţie biseri- 
cească, vol. I-II, București, Ed. Institutului Biblic și de 


Misiune al Bisericii Ortodoxe Române, 1990; MiLaș, 


Nicodim, Dreptul Bisericesc. Oriental, București, 'Tipo- 
grafia „Gutenberg” 1915. 


loan Cozma 


SACRILEGIU. v. PROFANĂRE. 


SACOS. (gr. sakos; lat. saccus — sac) Veşmânt 
liturgic arhieresc, confecționat din pânză de in, 
lână, mătase, catifea, de culoare albă, purpurie, 
aurie, azurie, simplu sau cu diferite modele 
bisericești, lung până la genunchi, în forma 
unui sac, cu mâneci largi, cu cele două părți 
laterale prinse cu nasturi în formă de clopoței. 
După ce a luat stiharul, epitrahilul, brâul și 
mânecuțele, arhiereul așază Sacosul peste 
stihar, punând apoi și omoforul mare sau mic. 
Modelul inițial al Sacosului este în veșmântul 
arhiereului din Vechiul Testament (Îș 28, 33-34 
și 39, 25-26), dar originea reală a sa stă în tunica 
de ceremonii a bazileului de la Constantinopol, 
care a dăruit acest veșmânt patriarhului din 
capitala imperiului, mai târziu și altor ierarhi. 
Sacosul intră în setul de veșminte arhierești abia 
prin secolul al V-lea, dar generalizarea purtării 

lui se face abia în secolul al XVII-lea. Sacosul 
simbolizează hlamida cu care a fost îmbrăcat 
Mântuitorul Hristos, în timpul Patimilor Sale; 
cei 12 clopoței sunt simbolul Sfinţilor Apostoli, 
care au propovăduit cuvântul Evangheliei și pe 
care arhiereul trebuie să îi urmeze în lucrarea sa 
învățătorească. 
Bibliografie. BRanişrE, Ene, Lizurgica Generală, vol. |, 
Ed. Episcopiei Dunării de Jos, Galaţi, 32002; BRANIȘTE, 
Ene, Lifurgica Teoretică, Ed. Institutului Biblic și de 
Misiune al Bisericii Ortodoxe Române, București, 2002; 
VaAsILE, Gregorian, Veșminfele liturgice în Biserica Orto- 
doxă, Craiova, 1941. 

Lucian Petroaia 


SATÂNA. Nume ebraic (oaTov&() care 
înseamnă potrivnic sau vrăjmaş, redat în limba 
greacă prin termenul (51&fBoi0(), învățătura de 
credință ortodoxă asociindu-l cu îngerii căzuți 
care: „la început au fost îngeri buni, dar apoi 
s-au răzvrătit împotriva lui Dumnezeu, conduși 
fiind de către Lucifer, mai marele cetei căzute”. 
Termenul la care ne vom referi este strâns 
legat de apariția răului în lume, aceasta fiind 
una dintre cele mai misterioase și mai discu- 
tate teme. Apariţia răului în creaţie este legată 
de numele lui Satan. deoarece își are începutul 
în lumea spirituală a cetelor îngerești, în voința 
duhurilor căzute și vrăjmașe lui Dumnezeu, 
fiind o atracţie a voinţei către neant, o tăgă- 
duire a ființei și a creației, o ură furioasă împo- 
triva harului divin. 

Nelegiuirea care se naște în Satana, este deci 
o problemă pur spirituală, diavolul făcându-se 
din proprie inițiativă cauză a căderii, atât 
pentru sine, cât și pentru ceilalți; înainte de el 
nu a păcătuit nimeni, iar el a căzut nu fiindcă în 
natura sa ar fi fost sădită aplecarea spre rău, ci 
fiind creat bun s-a hotărât el însuși spre păcat, 
devenind din arhanghel, diavol, adică cleve- 
titor. Nefiind născut, ci creat de Dumnezeu, 
Lucifer s-a pomenit deodată că este puternic, 
bogat în daruri, fără trup, dar cu o ușoară 
corporalitate spaţială, și astfel a început să fie 
tentat de imaginea și gândul mândriei, într-un 
cuvânt, de setea de autoîndumnezeire. Rămâ- 
nând totuși dependent de Dumnezeu, Lucifer 
dobândește prin cădere o ură față de creația 

divină, o frenezie a distrugerii, o sete după 
neantul din care a fost creat. 

După cădere, Lucifer împreună cu ceata lui sunt 
într-o permanentă luptă împotriva creației și a 
Ziditorului ei. Împotrivindu-se lui Dumnezeu, 
Creatorul lumii, au fost aruncaţi în întuneric, 
nemaiavând stăpânire, nici putere asupra cuiva, 
decât dacă le îngăduie Dumnezeu. Au posi- 
bilitatea să se schimbe și să ia diverse forme, 
după fantezia lor întunecată. Toată răutatea 
și patimile necurate au fost născocite de ei, 
aceștia fiind sursa păcatului care s-a răsfrânt în 
întreaga creație. 

Înainte de a deveni stăpânitorul temporar al 
lumii pământești unde a fost alungat, Satan 
era numit Lucifer — adică purtător de lumină. 
În ciuda faptului că a căzut, el este mai apro- 
piat de Dumnezeu decât de oameni, mai 
păstrând doar o parte din atributele lumii 
angelice, celelalte nemaifiindu-i accesibile 
după cădere. Preocupat de propria perfec- 
ţiune și frumuseţe, Lucifer a îndrăgit-o prea 
mult, uitând de cinstirea pe care i-o datora lui 
Dumnezeu, și atunci, refuzând să privească 
dincolo de perfecțiunea angelică, a rămas să-și 
fie suficient lui însuși. Drama căderii sale este 
iubirea exclusivă de sine. 

Profetul lezechiel îl prezintă pe Lucifer ca 
fiind „Luceafărul strălucitor”, de unde reiese 
că cel rău ar fi o căpetenie a oștilor cerești: 
„Iu erai pecetea desăvârșirii, deplinătatea 
înțelepciunii și cununa frumuseții. Iu te aflai 
în Eden, în grădina lui Dumnezeu; hainele 
tale erau împodobite cu tot felul de pietre 
scumpe... Tu erai heruvimul pus ca să ocro- 
tești; te așezasem pe muntele cel sfânt al lui 
Dumnezeu și umblai prin mijlocul pietrelor 
celor de foc. Fost-ai fără prihană în căile tale 
din ziua facerii tale și până s-a încuibat în 
tine nelegiuirea... Lăuntrul tău s-a umplut de 
nedreptate și ai păcătuit iar Eu te-am izgonit 
pe tine, heruvim ocrotitor, din pietrele cele 
scânteietoare și te-am aruncat din muntele 
lui Dumnezeu, ca pe un necurat. Din pricina 
frumuseții tale s-a îngâmfat inima ta, și pentru 
trufia ta ţi-ai pierdut înțelepciunea. De aceea 
te-am aruncat la pământ...” (Iz 28, 12-17). 

Descrierea prorocului lezechiel este un tablou 
complet a ceea ce s-a întâmplat cu Lucifer și 
care a fost cauza căderii lui. 

Aceste texte, împreună cu afirmaţia Mântuito- 
rului: „L-am văzut pe Satan căzând ca un fulger 
din cer” (Le 10, 18) „stabilesc indiscutabil o 
involuție parțială în mersul firesc a primei lumi.” 
Cu toate acestea, căderea lor nu a fost doar o 
involuţie lentă, o alunecare în întuneric, Sfânta 
Scriptură ne arată ce a urmat acestei întune- 
cări, o intervenție directă din partea Creato- 
rului: „Dumnezeu nu a cruțat pe îngerii care au 
păcătuit, ci i-a aruncat în iad și i-a dat peșterilor 
întunericului”. În momentul în care se contu- 
rează precis o întunecare a unei părți din duhuri, 
apare mâna Celui Prea Înalt pentru a face 
ordine. Sf. Arhanghel Mihail și îngerii rămași 
fideli și credincioși lui Dumnezeu au luat atitu- 
dine: „Și s-a făcut război în cer: Mihail și îngerii 
lui au pornit război cu balaurul. Și se războia și 
balaurul și îngerii lui, și n-a izbutit el, nici nu s-a 
mai găsit pentru ei loc în cer. Și a fost aruncat 
balaurul cel mare, șarpele cel de demult, care se 
cheamă diavol și Satana, cel care înșeală toată 
lumea, a fost aruncat pe pământ și îngerii lui au 
fost aruncați cu el."(4p 12, 7-10) 

Prăbușirea definitivă a Satanei produce o 
liniște în lumea cerească: „Pentru aceasta, 
bucuraţi-vă ceruri și cei care locuiţi în ele” 
(4p 12, 12). Așadar, bucurie mare se naște în 
ceruri, deoarece prin această luptă îngerii buni 
au făcut dreptate, stabilind totodată raportu- 
rile normale între creatură și Creator, locali- 
zând, prin aceasta, poziţia definitivă a răului în 
lumea angelică. Prezența și totodată existența 
celui rău, o vom constata și mai pregnant în 
momentul ispitirii protopărinților noștri Adam 
și Eva. În căderea lor, o mare responsabilitate a 
avut-o și cel rău: „...iar prin pizma diavolului a 
intrat păcatul în lume” (So/ 2, 24); ...șarpele a 
amăgit pe Eva cu vicleșugul său...(7 Co 11, 3), 
ispita diavolească devenind pricină de potic- 
nire a omului și piedică în împlinirea destinului 
hărăzit de creaţie. 

Bibliografie. Barry, Anatole, Dicfionnaire Grec- Francais, 
Ed. Hachette, Paris, 2000; Bucaxov, S., Scara ui Iacoa: 


despre îngeri, trad. F. Mihăescu, Ed. Rosmarin, București, 
2001; Guru, Gheorghe, Dicfionar Latin-Român, Ed. 


Humanitas, București, 2007; Lipper, Henry George, 
ScoTT, Robert, Greek-English Lexicon, Clarendon Press, 
Oxford, 1996; Krrrer, Gerhard, ZPeohogica/ Dictio- 
nary of the New Testament, vol. II: A-H, W.M.B. Eerd- 
mans Publishing Company Grands Rapids, Michigan, 
1999; Lossky, Nicholas, Bonrno, Jose Miguez, PoBEe, 
John, SrRansky, Tom F., Weg, Pauline, Dicrionary of 
he Ecumenical Movement, WCC Publications, Geneva, 
2010; MaAnoLacHE, Anca, „Un capitol de Angelologie”, 
în: ST, 1-2/1955, p. 132; Marsoukas, Nikolaos, Zeo/ogia 
Dogmatică şi Simbolică, vol. IV: Demonologia, trad. C. 
Coman, C.E. Chivu, Ed. Bizantină, București, 2002; 
Mincea, loan, Dicfionar al Noului Testament A-Z, Ed. 
Institutului Biblic și de Misiune al Bisericii Ortodoxe 
Române, București, 1995; Necorţă, Athanasie, 7to/ogia 
Biblică a Vechiului Testament, Ed. Sophia, București, 2004; 
TepELEA, Marius, „Problematica răului și a căderii în 
păcat”, în Orizonturi Ttologice — volum omagial, 2001. 


Doru FER 


SATANISM. Cult consacrat lui Satan şi 
răului. În limbajul contemporan, prin sazanism 
se înțelege acea filozofie bazată pe Biblia Sata- 
nică și pe Biserica lui Satan, fondată de Anton 
Szandor LaVey. 

În această filozofie, Satan devine un simbol 
pozitiv, arhetip al sinelui și al egoismului. Mai 
este cunoscut și sub numele de gemonisz. Deși 
este asociată în cultura populară cu ritualuri ce 
au în prim plan violenţa și cruzimea, filozofia 
Bisericii Satanice are la bază următoarele carac- 
teristici: Individualismul fundamental, bazat pe 
conceptul nietzschean că individul este singurul 
responsabil pentru viața sa și că trebuie să se 
ridice peste perceputa conformitate a maselor 
pentru a găsi o cale în viață. În acest sens, sata- 
nismul fiind influențat de libertarianism, LaVey 
declară că „safaniștii sunt născuți nu făcuți ... au o 
boală numită independență”. De asemenea, sata- 
niștii se opun religiilor care plasează oamenii 
într-un raport de subordonare față de zei (creș- 
tinismul, islamul, iudaismul etc.). Denumirea 
curentului satanist modern pornește de la 
„Satan”, adversarul spiritual al demiurgului din 
tradiția religioasă iudeo-creștină, nume folosit 
pentru a simboliza respingerea de către sataniști 
a principiilor majore ale religiilor iudeo-creș- 
tine. O doctrina a satanismului modern, care 
a prins foarte bine, este următoarea: „Eu sunt 
dumnezeul mew”. Cel mai important eveniment 

din calendarul satanic este ziua de naștere a 
credinciosului, aceasta reprezentând și nașterea 
dumnezeului său. Un fapt surprinzător despre 
satanismul modern este că Satan, perceput ca 
„diavol” în cultura populară, nu este venerat, 
fiind considerat doar un arhetip literar care 
este un exemplu de opoziție față de umilință 
şi credință. În filozofia laveyană, cultul „diavo- 
lului” este văzut ca fiind doar o inversare a creș- 
tinismului și o înţelegere greșită a satanismului. 
Satanismul este împărțit în două categorii prin- 
cipale: Satanismul tradițional, care se preocupă 
de schimbarea evoluţiei noastre și a societăţilor 
în care trăim - creând, de fapt, o nouă specie 
umană și o civilizație care să corespundă acestui 
nou tip de ființă umană și Satanismul Modern 
care promovează individul și nu faptul că omul 
este nesemnificativ, slab și dependent de supra- 
natural. Ei consideră că apartenenţa de supra- 
natural și implicit de o Biserică, presupune mult 
prea multă bătaie de cap, având în vedere că 
“Nimic nu este real (adică totul este permis)”. 
Satanistul Modern nu neagă munca strămo- 
șilor noștri precum face un fanatic, ci el îmbră- 
țișează fiecare idee valoroasă, cultura și magia, 
dar refuză să fie condus de legile unui “preis- 
toric” (ex. isus). Valorile satanismului sunt în 
satanist, drept pentru care ritualurile sataniste 
afirmă puterea simbolului satanic în inteligența, 
istețimea și cultura individului. Pentru un sata- 
nist modern, Satan nu este altceva decât o forță 
a naturii. Satan nu este considerat o zeitate. 
Această forță este considerată partea întunecată 
a naturii. Această “parte întunecată” nu repre- 
zintă neapărat răul, ci doar o parte neexplorată a 
naturii. Satanismul nu cere venerarea lui Satan, 
nu îți cere nici măcar să crezi într-o zeitate. 
Depinde de individ să aleagă ce nivel i se potri- 
vește cel mai bine. Vezi relaţia între satanism și 


luciferism. 
Bibliografie. Mrncea, loan, Dicfionar a/ Noului Testa- 
ment, Bucureşti, 1995. 

Gelu Călina 


SĂPTĂMÂNA LITURGICĂ. Ciclu de 


șapte zile liturgice, care stă la baza împărțirii 
anului bisericesc. 

Începe cu Vecernia de sâmbătă seara și se încheie 
cu slujba Ceasului al LX-lea din sâmbăta urmă- 
toare. Modelul primordial al Săptămânii Litur- 
gice este referatul biblic al zilelor Creaţiei, după 
care vechii evrei și-au organizat timpul, sistem 
pe care l-a preluat și Biserica Creștină. Fiecare zi 
a Săptămânii Liturgice are semnificație specială: 
Duminica este ziua Învierii; lunea este ziua în 
care sunt cinstiți îngerii și toate puterile cerești, 
ca vestitori ai voii lui Dumnezeu către noi și ca 
mijlocitori ai rugăciunilor noastre spre EI; marțea 
este dedicată sfinților proroci, în special Sf. loan 
Botezătorul, ultimul și cel mai de seamă dintre 
proroci; miercurea și vinerea sunt zile de post, 
de rememorare a vinderii Domnului Hristos și 
a Răstignirii Lui și de cinstire a Sfintei Cruci, 
altarul pe care S-a jertfit EI; joia este închinată 
Sfinţilor Apostoli și se reamintește de Cina cea 
de “Taină, când Mântuitorul a instituit Taina 
Sfintei Împărtășanii; sâmbăta este ziua pome- 
nirii morților. Cursul anului liturgic, care are 
52 de săptămâni liturgice începe cu Săptămâna 
Luminată și se sfârșește cu Săptămâna Patimilor 
(numită și Mare). 

Bibliografie. BRanișrE, Ene, Lifurgica Generală, vol. |, Ed. 
Episcopiei Dunării de Jos, Galaţi, 2002; BRanrșrE, Ene, 
Liturgica Ttoretică, Ed. Institutului Biblic și de Misiune al 


Bisericii Ortodoxe Române, București, 2002. 
Lucian Petroaia 


SĂRBĂTOARE. 1. (JiZurg.; slav. ipraznic — 
sărbătoare) Sărbătoare religioasă, zi liturgică în 
care Biserica prăznuiește un momente din viața 
Mântuitorului Hristos sau a Maicii Domnului, 
cu semnificații decisive pentru istoria mântu- 
irii, din viața unor sfinți martiri, cuvioși, ierarhi 
— în general ziua trecerii lor la Domnul sau din 
istoria Bisericii. Sărbătorile închinate Preas- 
fintei Treimi, Mântuitorului și Maicii Domnului 
se numesc praznice împărăteşti sau domnești 
(gr. Kvpiokoi 1] 6eonowui £oproi sau slav. 
TOCNONCKHe npa3aHuku). Sărbătorile închinate 
Mântuitorului sunt de două feluri: cu gază fixă 
(Nașterea Domnului - 25 decembrie, Tăierea 
Împrejur -1 ianuarie, Botezul Domnului - 6 
ianuarie, Întâmpinarea Domnului - 2 februarie, 
Schimbarea la Faţă - 6 august; între acestea sunt 
numărate şi Duminica - Ziua Învierii și Înălțarea 

Sfintei Cruci - 14 septembrie) și cu dază schim- 
bătoare (Învierea Domnului sau Paştile, Înălțarea 
Domnului, Pogorârea Sfântului Duh, Rusaliile 
sau Cincizecimea, Sfânta Treime - în lunea de 
după Rusalii). Sărbătorile Maicii Domnului 
sunt: Nașterea Maicii Domnului (8 septem- 
brie), Intrarea Maicii Domnului în Templu (21 
noiembrie), Bunavestire (25 martie) și Ador- 
mirea Maicii Domnului (15 august); la acestea se 
adaugă și alte 32 de sărbători mai mici, care susțin 
cultul Maicii Domnului în Biserica Ortodoxă. În 
aproape fiecare zi a anului, Biserica prăznuiește 
unul sau mai mulți sfinți. Sfinţii la care poporul 
are o mare evlavie și care sunt prăznuiți cu mai 
mare fast, sunt însemnați în calendar cu roșu. 

II. (spiriz.) Timp sau perioade de timp ale cele- 
brării lui Dumnezeu sau persoanelor sfinților, 
precum și a evenimentelor inerente acestora. 
Tradiţia creștină răsăriteană crede și știe că 
Sărbătoarea este consecința Întrupării Domnului 
în lume și concretizarea în temporal a rela- 
ţiei și comuniunii dintre Dumnezeu și umani- 
tate, dintre cer și pământ, sau „taina modului în 
care Dumnezeu Însuși face unitate cu făptura 
omenească”. Sărbătoarea este timpul întru care 
se revarsă harul și bucuria, pentru că este ziua 
adunării euharistice, întru care Dumnezeu 
coboară și rămâne în lume în chip sensibil pentru 
a ierta, răscumpăra și îndumnezei lumea. Din 
pricina lucrării mântuitoare pe care Dumnezeu 
o săvârșește în Praznic, Sărbătoarea înseamnă 
lumea ajunsă în destinul ei, este Împărăția la care 
deja ospătăm, este unitate a celor văzute cu cele 
veșnice. „Sărbătoarea nu este carnaval cu măști ci 
procesiune cu icoane, este ospățul veșniciei, este 
starea dimpreună cu îngerii și cu sfinții și cu stră- 
moșii la acest ospăț al veșniciei”. 

Timpul liturgic este determinant pentru viața 
moral - religioasă. El oferă vieţii duhovnicești 
consistență și o așază în certitudine, plinătate, 
dinamism și sens. Timpul liturgic integrează 
și încadrează efortul moral al credinciosului. 
Îl integrează în Adevăr (dogmatic) și-l înca- 
drează în dinamismul ce-l imprimă vieţii ritmul 
și darurile liturgice ale sărbătorilor. Integrată și 
încadrată liturgic, viaţa religios-morală devine 
o viață a plinătății pe care o provoacă în om 


Hristos Cel „dinlăuntrul fiecărei clipe”. Iată 
de ce, în Sărbătoare credinciosul nu mai caută 
rațiuni de viaţă altele decât cele intrinseci Praz- 
nicului respectiv. Prezenţa lui Dumnezeu din 
Sărbătoare este suprema rațiune a vieții, căci 
este Împărăția veșnică devansată în condiţii 
pământești. 
Bibliografie. Băpescu, Ilie, Noo/ogie. Cunoaşterea ordinii 
spirituale a lumii. Sistem de sociologie noologică, Ed. Valahia, 
Colecţia Euxin, București, 2002; BăncILă, Vasile, Duhu/ 
sărbătorii, Ed. Anastasia, București, 1996; EvpoxIMov, 
Paul, Orfodoxia, trad. |. Popa, Ed. Institutului Biblic și de 
Misiune al Bisericii Ortodoxe Române, București, 1996; 
FeLmY, Karl Khristian, „Existenţă seculară și viață litur- 
gică”, în Viază liturgică şi etos comunitar, Ed. Mitropolia 
Olteniei, Craiova, 2007; Mornovan, Ilie, Ca/endaru/ 
viu - dialoguri eubaristice între generaţii, Ed. Reîntregirea, 
Alba Iulia, 2007; ScHMEMANN, Alexander, Inzroducere în 
teologia liturgică, trad. V. Bârzul, Ed. Sophia, București, 
2002; YANNARAS, Christos, Liberzatea moralei, trad. M. 
Cantuniari, Ed. Anastasia, București, 2002; ZizrouLas, 
Ioannis, Die Welt în eucharistischer Schau und der Mensch 
von beute (Una Sancta. Zeitschrifi fiir Gkumenische Bewe- 
gung), Meitingen - Freising, 1970. 

Lucian Petroaia, Vasile Vlad 


SĂRINDĂR. (gr. sarantaria - grup de patru- 
zeci) Pomenirea neîntreruptă a unui creștin 
adormit în Domnul, la 40 de liturghii, în cele 
40 de zile de după moarte. 

Conform tradiției patristice, în cea de a 40-a 
zi de la desprinderea sufletului de trup are loc 
judecata particulară a sufletului, pentru care 
se face parastas și „ridicarea Panaghiei”, citirea 
unui pomelnic pentru morţi, la 40 de liturghii, 
consecutiv. În unele zone (Moldova), în loc 
de sărindare se face „purtarea capetelor”, citin- 
du-se pomelnicele pentru morți în sâmbetele 
Postului Mare și aducându-se pentru împărțit 
o colivă mică și prescuri. 

Bibliografie. Aposror, Mihai, „Despre stâlpii care se 
citesc la morți”, în: GB, XIII (1957), 4-5, pp. 265-278; 
BRANIȘTE, Ene, Liturgica Generală, vol. |, Ed. Episco- 
piei Dunării de Jos, Galaţi, 52002; C(ornoiu), „Rugă- 
ciunile Bisericii sau pomenirile pentru cei repausaţi în 
Domnul”, în: BOR, XVI (1902), 2-3, pp. 256-268 și nr. 
4, pp. 373-383; Macea, loan, „Cultul morţilor în Bise- 
rica Ortodoxă, după Sfânta Scriptură și Sfânta Tradiţie”, 
în: Or, XXXVII (1985), 3, pp. 465-495; Zucnav, |., 
Cultul morților. Comemorarea lor (studiu liturgic-pastoral), 
Cernăuţi, 1937. 


Lucian Petroaia 

SÂNUL LUI AVRAAM. Denumire 
conjuncturală a raiului, referitoare la desăvâr- 
șirea omului dinainte de venirea lui Hristos, 
constând în faptul că drepții odihneau la sânz/ 
lui Avraam. 

Acest patriarh, precum și ceilalți drepți ai 
Vechiului Testament, spune Scriptura că erau 
„așezați lângă neamul lor”. Această adăugare se 
făcea în virtutea unei calități recapitulative a 
firii omenești, ca fapta bună să fie socotită ca 
dreptate, iar rudenia sau neamul să fie simbolul 
celor ce fac binele. Astfel, neamul la care se 
adăugau nu ținea doar de sorgintea genetică 
sau biologică, ci el era simbolul celor care lucrau 
dreptatea. Pe acest simbol s-a constituit și ideea 
de popor ales, care la modul intențional nu viza 
o puritate genetică, cât una religios-morală. EI 
este simbolul Împărăziei, Bisericii, raiului, etc. 
Avraam ţinea la sânul său pe săracul Lazăr, 
semn că desăvârșirea implica apartenența la 
neamul patriarhilor care au fost drepți înaintea 
Domnului. Sintagma »sânu/ lui Avraam” a fost 
rostită de Domnul lisus Hristos, prin aceasta 
evidenţiindu-se dimensiunea comunională a 
raiului, nu numai frățească, ci și ierarhică. 


SÂNZIENE. Denumire populară românească 
a datei nașterii Sf. loan Botezătorul, aceasta 
fiind în 24 iunie, după calendarul îndreptat, și 
pe 7 iulie, după calendarul iulian. La origine, se 
crede că Sânzienele ar fi denumit o sărbătoare 
precreştină a verii, peste care a coincis ulterior 
Nașterea Sfântului loan Înaintemergătorul, din 
aceasta păstrându-se doar denumirea. v. IOÂN 


BOTEZĂTORUL. 


SCHIMBÂREA LA FÂȚĂ. 1. Eveniment în 
care Mântuitorul Iisus Hristos ia pe trei dintre 
ucenicii Săi, adică pe Iacob, Petru și pe Ioan, 
pe muntele 'Taborului, și în prezenţa cărora se 
schimbă la față, adică își transfigurează chipul 
prin care se vede dumnezeirea Sa. 

Evenimentul este relatat în Sfânta Scriptură de 
Sfinţii Evangheliști Matei (17, 1-9), Marcu (9, 
2-9) și Luca (9, 28-36). Domnul Hristos arată 
ucenicilor Petru, loan și Lacov, „pe câz Ai se putea”, 
dumnezeirea Sa, prin strălucirea transfigurată a 


DICŢIONAR DE TEOLOGIE ORTODOXĂ 


chipului Său (gr. Meranoppooiş Tov Xpto7ov; 
lat. Transfiguratio Domini nostri Jesu Christi). 
Acest eveniment indică faptul că Iisus Hristos 
este Fiul lui Dumnezeu, adică Dumnezeu 
Însuși după fire, atât cât poate natura 
lui omenească dezvălui, și atât cât limita 
omenească a apostolilor martori poate percepe. 
Prin schimbarea la față, lisus Hristos întărește 
ucenicilor convingerea că EI este Dumnezeu 
Întrupat, și că evenimentele Patimii Lui care 
urmau a scurt timp după aceasta, sunt asumate 
în mod deliberat, de bunăvoie pentru viața 
lumii. De asemenea, Schimbarea la Faţă arată 
natura umană îndumnezeită a lui Hristos, și 
indirect gradul maxim al îndumnezeirii oame- 
nilor care vor urma Lui. Schimbarea la Faţă 
este un moment epifanic, în care participă 
Sfânta "Treime, prin glasul Părintelui Ceresc 
ce mărturisește dumnezeirea Fiului Său Iisus 
Hristos, precum și îndemnul către oameni de 
a-L asculta, dar și prezența implicită a Duhului 
Sfânt în caracterul transfigurat. 

Schimbarea la Faţă arată modul în care omul 
percepe dumnezeirea, ca lumină necreată. 
Teologia creștină ortodoxă insistă asupra rele- 
vanţei luminii necreate, ca fenomen obiectiv, 
real, ce dovedește posibilitatea intervenţiei lui 
Dumnezeu în plan creat, fără să altereze ființa 
ei deși este relativă, și indiferent de prejudecata 
că lumea este aparent o sumă de fenomene 
automate impersonale. 

II. (/izurg.) Praznic liturgic împărătesc, în 
cinstea Domnului lisus Hristos, dedicat eveni- 
mentului Schimbării la Faţă. Acesta are loc 
pe data de 19 august, după calendarul vechi 
(iulian), iar după calendarul îndreptat (grego- 


rian) pe data de 6 august. 

Bibliografie. Cânsrorv, I., „Schimbarea la Faţă a 
Mântuitorului și semnificaţiile ei”, în: S7, XXXVII 
(1985), 3-4, pp. 245-257; FAncașIv, Lucian, „Leologia 
imnografică a Praznicului Schimbări la Faţă a Domnului 
Hristos”, Ztologia, IX (2005), 3, pp. 104-117; Grosanv, 
PS Ioachim, „Slava lui Dumnezeu pe Tabor”, în: Cronica 
Romanului, Il (2002), 8; Maincea, L., „Schimbarea la Faţă 
a Mântuitorului, oglindită în tradiţia patristică și cultică 
ortodoxă”, în: GB, XXXIII (1974), 7-8, pp. 671-679; 
Moca, Dumitru, „Sărbătoarea Schimbării la Faţă a 
Domnului-consideraţii  istorico-liturgice”, în: A/zaru/ 


Banatului, XII (XLIX) (1999), 10-12, pp. 73-87; Sava, 

Viorel, „Sărbătorile împărătești ale Mântuitorului în 
Biserica Ortodoxă — evaluare în perspectiva dialogului 
ortodox — romano-catolic”, în „În Biserica Slavei Tale”, 
Studii de teologie și spiritualitate liturgică, LL, Ed. Golia, 
Iași, 2004, pp. 31-50; Tucă, Nicușor, Irisfologia reflectată 
în imnografia ortodoxă, teză de doctorat, București, 2003. 

Lucian Petroaia, Mihai Burlacu 


SCHISMĂTICI. Cei ce produc schisma sau 
aderă la aceasta. 

Sf. Vasile cel Mare numește schismatici „pe cei 
ce se deosebesc în concepții cu privire la unele ches- 
fiuni şi întrebări bisericeşti corijabile”, dar al căror 
botez este recunoscut ca valid „ca 47 unora care 
sunt încă în Biserică” (Can. 1, Vasile). Despre 
schismatici, comentatorul bizantin Zonara 
afirmă că aceștia învață corect în privința 
credinței și a dogmei, dar s-au despărțit de 
biserică, alcătuindu-și adunări separate. 
Bibliografie. Foca, loan N., Canoanele Bisericii Orto- 


doxe. Note şi comentarii, Sibiu, %2005. 
Ioan Cozma 


SCHISMĂ. (can.; gr. shisma - ruptură, sepa- 
rare, dezbinare, împărțire, lat. schisma) Răzvră- 
tirea de la ordinea administrativă a unui grup 
de clerici și credincioși față de ierarhia cano- 
nică a Bisericii de care aparţineau, urmată de 
separarea formală de aceasta. 

În general, schismele se produc datorită unor 
motive de ordin administrativ sau a unor inter- 
pretări diferite asupra unor chestiuni teolo- 
gice. În istoria Bisericii, astfel de momente de 
ruptură au fost următoarele: Schisma acachiană 
(484-519); Marea Schismă din anul 1054; 
schismele vechilor calendariști și ale rascol- 
nicilor (Biserica Ortodoxă Rusă - sec. XVII, 
Biserica Ortodoxă Română (sec. XX). 

Părinţii Bisericii considerau schisma un rău 
asemănător ereziei, pentru că orice schismă se 
putea transforma în eres. În sfintele canoane 
sunt condamnate atitudinile de separare și 
neascultare față de autoritatea bisericească. 
Astfel, clericul care se desparte de Episcopul 
său, neștiind nicio vină asupra acestuia în 
privința dreptei credințe și a dreptății, acela 
să se caterisească, iar mireanul, să se afuri- 


şească. (Can. 31, Ap Can. 5, Anti Can. 10, 

Cart.; Can. 13-15, Sin. I-11,). De asemenea, 
clericul care se ridică împotriva Episcopului 
său și face schismă, este pedepsit cu anatema 
(Can. 11, Cart.; Can. 6, Gangra), iar episcopii 
care se separă de Sinod, trebuie să fie caterisiți 
(Can. 1-2, Ef.). În Regulamentul de procedură 
al instanțelor disciplinare și de judecată ale Bise- 
ricii Ortodoxe Române, schisma este considerată 
delict (art. 3, lit. 9), putând atrage, în funcție de 
gravitatea faptului (nesupunere și refuzul de a 
asculta de autoritatea bisericească legală), de la 
pedeapsa dojenii până la pedeapsa depunerii și 
a caterisirii (art. 12-16). 

Schisma semnifică și ruperea comuniunii între 
două Biserici surori. Schisma este diferită de 
erezie, căci ereziile nu mai păstrează aceeași 
unitate doctrinară. În cadrul schismei se ajunge 
la drumuri diferite, la imposibilitatea unui 
cult unitar și în final, și la nuanțări diferite ale 
doctrinei. Schisma are tendința de a conduce 
de la ruptură de comuniune, către ruptură de 
cult, către forme ritualice diferite și chiar către 
teologii diferite. Acest lucru este dovedit în 
plan istoric de apariția confesiunilor creștine. 
Incepând cu Schisma cea Mare, din iulie 1054, 
lucrurile au evoluat diferit în creștinismul 
apusean față de cel răsăritean, mai ales în ceea 
ce priveşte cultul. În timp ce în Bisericile Orto- 
doxe s-a continuat ritul bizantin în cult, în 
Biserica romană a apărut o formă mai prescur- 
tată a Liturghiei romane, numită ulterior Misa 
romană. Apoi, teologia Bisericii Ortodoxe a 
subliniat importanța și invulnerabilitatea insti- 
tuțională, în Biserica Greco-bizantină teologia 
a subliniat importanța legăturii mistice, așa 
cum s-a configurat în isihasm. 

Apoi, Biserica romană și Biserica greacă-bi- 
zantină s-au confruntat cu probleme diferite, 
astfel încât încercările de unire de la Lyon 
sau Ferrara - Florența au dovedit că drumul 
lor este diferit și era diferit de mult timp, 
odată ce pasul Schismei s-a înfăptuit. Între 
timp, Biserica romană s-a confruntat cu o altă 
ruptură majoră, Reforma. Măsurile împotriva 
Reformei, sau contrareformiste au condus către 
cristalizarea unor Biserici diferite față de cea a 
primelor veacuri. Astfel, prin schismă se ajunge 

la diferențe de ordin confesional, iar Mărtu- 
risirile de credință protestante, diferite în 
speță de cele catolice arată diferențele doctri- 
nare iminente. Bisericile protestante nu mai 
păstrează așezămintele de ritual ale catolicilor, 
nu mai au aceeași doctrină eclesiologică și de 
aici decurge o serie de repercusiuni și pe plan 
hristologic, soteriologic, triadologic, etc. 

Chiar și între Biserica romano-catolică și cele 
ortodoxe apar câteva distincții importante de 
doctrină, care pun o barieră insurmontabilă în 
calea comuniunii lor. Diferenţele doctrinare 
majore între ele sunt: primatul papal, Filioque, 
Imaculata concepție, Împărtășirea cu azimă, și 
învățătura despre Purgatoriu, despre Tezaurul 
meritelor prisositoare, despre căderea în păcat 
ca pierdere a graţiei create. Toate acestea arată 
că există o diferență între teologia ortodoxă, 
care scoate în evidență caracterul personal al 
lui Dumnezeu, respectiv al Sfintei Treimi, și 
teologia romană, care scoate în evidență odată 
caracterul naturii divine. În 1964, la Ierusalim, 
Patriarhul constantinopolitan Atenagora și 
papa Paul VI au ridicat reciproc anatemele 
emise în 1054, deschizând calea unui dialog 


eclesial mai larg. 

Bibliografie. Bonoranv, Dimitrie, Dreptul bisericesc, 
București, Ed. Anastasia, 2007; Bara, lon, Dicfionar de 
Teologie Ortodoxă, Ed. Institutului Biblic și de Misiune 
al Bisericii Ortodoxe Române, București, 1994; Foca, 
loan N., Canoanele Bisericii Ortodoxe. Note şi comentarii, 
Sibiu, 32005; Popescu, Teodor M., „Geneza și evoluția 
schismei”, în: Or, 2-3/1954, pp. 163-217; RĂMUREANU, 
Ioan, ȘesAN, Milan, Bopocae, Theodor, Iszoria bisericească 
universală, vol. I-II, București, 1975; Rus, Constantin, 
„Schisma și consecinţele ei pentru unitatea Bisericii”, în: 
ST, 9-10/1985, pp. 724-736. 


Ioan Cozma, Mihai Burlacu 


SCHIT. (lav. shit; ngr. skifi) Așezământ 
monahal în care viețuiește, după aceeași rându- 
ială ca și în mănăstire, o obște mai mică de 
călugări sau călugărițe, cu personalitate juridică, 
aflându-se sub administrarea unei mănăstiri sau 
direct a unui Centru Eparhial (cf. art. 6, Regula- 
mentul pentru organizarea vieţii monahale). 

Conducătorul canonic al schiturilor este 
episcopul locului, iar prin delegaţie din partea 
acestuia, conducerea schitului este asigurată de 

egumen/ă (cf. art. 78, Szafutul pentru organi- 
zarea şi functionarea Bisericii Ortodoxe Române). 
Egumenul are aceleași îndatoriri ca și stareţul 
în mănăstire, fiind ajutat la conducerea schi- 
tului de către un consiliu format din econom, 
ecleziarh, arhondar și de secretar, numiţi de 
către episcopul locului, la propunerea starețului 
mănăstirii de care depinde respectivul schit (cf. 
art. 59-62, Regulamentul pentru organizarea 
vieții monabale). 
Bibliografie. „Regulamentul pentru organizarea vieții 
monahale și funcţionarea administrativă și disciplinară 
a mănăstirilor”, în: Legiuirile Bisericii Ortodoxe Române 
- extras, București, Ed. Institutului Biblic și de Misiune 
al Bisericii Ortodoxe Române, 2002, pp. 99-136; Szarurul 
pentru organizarea și funcționarea Bisericii Ortodoxe 
Române, 2011. 

loan Cozma 


SCIENTISM. Denaturare a ştiinţei prin 
ideologizarea rezultatelor științei. 

Această formă ideologizată a științei pretinde 
autosuficiența raţiunii umane. Se crede că 
prin știință se poate explica și prevedea totul. 
În impunerea unei concepții scientiste un rol 
semnificativ l-au avut în plan filosofic ilumi- 
nismul și pozitivismul. Deși majoritatea savan- 
ților onești nu erau opuși credinței, prin impu- 
nerea unei mentalități scientiste s-a instaurat o 
falsă percepție, conform căreia știința ar fi anta- 
gonică religiei. E. Dennert a publicat Re/igia 
fizicienilor, ca răspuns la Enigmele universului 
a lui Haeckel. Lucrarea conține statistici inte- 
resante referitoare la credința savanților din 
științele exacte. În secolul XVIII (cel al „lumi- 
nilor”), din 56 de savanţi doar doi s-au declarat 
necredincioși (matematicianul Lagrange și 
astronomul Halley), unul s-a declarat indi- 
ferent, iar 49 credincioși. În secolul al XIX 
(veacul „necredinţei”), din 430 de savanți, 113 
au o atitudine religioasă necunoscută, 10 sunt 
atei, 10 indiferenți, 279 credincioși. Statisticile 
referitoare la științele cu profil uman sunt și 
mai favorabile religiei. 

Este curios că deși, din punct de vedere calitativ 
și cantitativ, oamenii de știință au fost credin- 
cioși, noi am fost învățați că știința certifică 
teoria materialistă. Ne-am obișnuit să vedem în 

demersul științific o justificare a materialismului. 
Cum se explică această situație? Prin faptul că 
știința a fost ideologizată. Scientismul impune 
o concepție materialistă și mecanicistă despre 
lume. Am învăţat după manuale și studii în care 

pentru demonstrarea materialismului. De fapt, 
ca și în diverse domenii socio-umane (istorie, 
filosofie, economie, psihologie), știința era aser- 
vită unei ideologii a momentului. 

Fizica secolului nostru este marcată de impor- 
tante descoperiri care au schimbat optica fizi- 
cienilor asupra lumii. Dacă până la începutul 
secolului nostru fizica mecanicistă favoriza o 
concepție deterministă (în care nu era nevoie de 
„ipoteza” existenței lui Dumnezeu), astăzi sunt 
tot mai mulți fizicieni care afirmă că orice lucru 
reprezintă un cuvânt prin care Dumnezeu ne 
vorbește. Teoria cuantică (Max Planck), prin- 
cipiul complementarităţii (Niels Bohr), prin- 
cipiul de nedeterminare (Werner Heisenberg), 
dualitatea undă-corpuscul (Louis de Broglie), 
toate aceste descoperiri descoperă limitele rați- 
unii umane. Se afirmă existența unei taine a 
realității care nu poate fi descifrată prin cunoaș- 
tere pozitivistă și față de care pretenţiile scien- 
tismului par fade și absurde. În acest sens, este 
grăitoare mărturia fizicianului român Christian 
Muusceleanu, care și-a făcut studiile în perioada 
interbelică. EI a devenit ateu în cursul superior 
al liceului, influențat de unul din profesorii 
săi. După terminarea facultății de științe din 
București, a plecat la Berlin în vederea docto- 
ratului și a ajuns să studieze cu Max Planck. 
Într-o sâmbătă, el s-a întâlnit cu marele fizician 
în tramvai și acesta îl întreabă pe doctorandul 
român ce face duminică dimineața. Musce- 
leanu a răspuns că avea de gând să facă excursii 
în jurul Berlinului. Atunci savantul l-a invitat 
să meargă cu el la biserică. Mărturisește fizici- 
anul nostru: „Am fost și nu mi-a părut rău, am 
avut una dintre cele mai frumoase zile din viața 
mea. Mă uitam cu admiraţie, dar și umilit, la 
acest titan al științei care parcă se transforma în 
alt om când se ruga cu o adâncă evlavie și cânta 
împreună cu toată lumea. Am plecat împreună 
cu el. Eram un alt om”. 


Multe afirmații ale unor veritabil savanți 
sunt adevărate pledoarii pentru credința în 
Dumnezeu. Ne oprim la una relevantă pentru 
societatea modernă, tributară unei mentalități 
impuse, conform căreia știința înlătură religia. 
lată ce afirmă marele fiziolog Nicolae Paulescu: 
„Ideea de «Dumnezeu» este o noţiune funda- 
mentală, fără de care știința cade în absurd. 
Materialismul ateu a pus stăpânire pe soci- 
etatea modernă, care l-a acceptat orbește - 
pentru că el s-a dat ca expresie a științei, ca 
rezultat sau sinteză a descoperirilor sale cele 
mai recente. E] s-a servit de prestigiul științei, 
el care, ca sistem, este negația științei - pentru a 
se impune mulțimii semidocţilor, incapabili să 
sesizeze amăgeala. Prin aceștia, materialismul 
s-a furișat în școli, unde în mod laș a exploatat 
și exploatează candoarea și naivitatea copiilor 
și tinerilor neexperimentați, care n-au nici 
cunoștințe suficiente, nici spiritul critic destul 
de dezvoltate, pentru a deosebi adevărul de 
falsitate. În felul acesta, el a otrăvit, cu doctrina 
sa răufăcătoare, mai multe generaţii. Ca orice 
eroare, materialismul înseamnă ignoranță, fie 
prin lipsa de cultură, fie prin lipsa de inteli- 
genţă [...]. La 17 ani eram materialist, pentru 
că n-aveam decât un bagaj foarte restrâns de 
cunoștințe asupra materiei brute; pentru că 
rațiunea mea nu era încă dezvoltată și pentru 
că, neavând spirit critic, credeam tot ce citeam: 
că oamenii de știință sunt toți materialiști. Ei 
bine, dacă de atunci n-aș fi câștigat, printr-un 
studiu persistent, cunoștințe noi asupra naturii 
brute și asupra ființelor vii, sau dacă, din neno- 
rocire, facultăţile mele intelectuale ar fi rămas 
în același stadiu ca în vremea copilăriei, sau în 
fine, dacă n-aș fi constatat că adevărații savanți 
resping; sistemul materialist, aș fi și astăzi încă 
o victimă a acestei doctrine. Adepții materia- 
lismului au repetat adesea că știința modernă 
a izgonit definitiv din domeniul său ideea de 
«Dumnezeu»; și au ştiut să manevreze așa de 
bine, că astăzi cuiva îi este rușine să pronunțe 
cuvântul «Dumnezeu» în fața altor persoane. 
Toate acestea s-au făcut în numele științei. 
Și totuși, marii savanți, creatorii și gloriile 
științei, au admis și au proclamat existența lui 

Dumnezeu [...] Un adevărat om de știință nu 
trebuie să spună « nu cred în Dumnezeu», ci 
«știu că Dumnezeu există»” Fragmentul ne 
pare sugestiv pentru reliefarea mentalității de 
tip ideologizare a științei. Ideologizarea științei 
poate să apară mai ales într-o societate dezo- 
rientată din punct de vedere religios și moral. 
Într-o asemenea situație, când trăirea tainei 
prezenței dumnezeiești în lăuntrul omului se 
estompează, și deci își pierde semnificația de far 
călăuzitor al vicţii, ea este substituită de diferi- 
tele ideologii de suprafață, dintre care unele cu 
justificare științifică dorită-cu-orice-preţ. 
Bibliografie. FeeA, Ilarion V., Religia iubirii, Ed. 
Episcopiei Ortodoxe a Aradului, 1994. 


Răzvan lonescu, Adrian Lemeni 


SCIENTOLOGIE. Filozofie religioasă ale 
cărei baze au fost puse de Ron Hubbard în 1954. 
Scientologia este o dezvoltare a dianeticii, 
care se bazează pe ideea că ființele umane 
sunt fefani nemuritori şi că deţin un potenţial 
creativ infinit. etanii nu sunt o parte a univer- 
sului fizic, format din energie, spațiu, timp, dar 
au posibilitatea să-l controleze. Fi au pierdut 
contactul cu originile lor și au rămas în corpu- 
rile persoanelor muritoare ca într-o capcană. 
Apoi s-au mutat dintr-un corp în altul, trecând 
prin vieți succesive, fără să-și amintească starea 
lor originară. Din cauza acestei amnezii, tetanii 
au ajuns să accepte iluzia că nu sunt altceva 
decât corpuri fizice. Astfel, diferența dintre 
dianetică și scientologie apare mai clar. Prima 
este o psihoterapie prin intermediul căreia un 
individ poate ajunge la starea de c/ear. A doua 
depășește această viață, pentru a restitui adep- 
tului puterea, libertatea și creativitatea teta- 
nului care-l locuiește. 

1. Doctrina. Scientologia învață că universul 
este pus în mișcare de impulsul supraviefu- 
irii, care favorizează tenacitatea individului 
în viaţă. Acest impuls nu este altceva decît 
aptitudinea unei persoane, a unui grup, a unei 
rase, de a rezolva problemele legate de supra- 
viețuire. Impulsul supraviețuirii, la un om 
normal, „neaberat” se poate vedea, susțin scien- 
tologii, pe opt paliere sau niveluri, așa numitele 

„dinamici de supravieţuire”, din care primele 
patru se raportează la dianetică, în timp ce 
celelalte au fost adăugate după 1950 și țin de 
scientologie (inamica de sine, dinamica de sex, 
dinamica de grup, dinamica umanității, dina- 
mica vieții, dinamica universului fizic, dina- 
mica gândirii, dinamica gândirii universale). La 
capătul acestor niveluri de dinamică a univer- 
sului, scientologia poate admite existenţa lui 
Dumnezeu ca potențial infinit, însă „Biserica 
scientologică” nu este consecventă în ceea ce 
priveşte învățătura despre divinitate. 

2. Ceremoniile.  Ceremoniile joacă un rol 
marginal în „Biserica scientologică”. Ele au 
fost adăugate atunci când Hubbard s-a decis 
să fondeze o religie, pentru a da scientologiei o 
aparență de Biserică. Acestea se împart în două 
categorii: serviciul religios duminical şi servicii 
ocazionale (atribuirea numelui după naștere, 
căsătoria, consacrarea pastorilor și funeraliile). 
Serviciul religios duminical se bazează pe citiri 
inspirate din cărțile lui Hubbard, în timp ce 
ceremoniile ocazionale sunt impregnate de 
doctrina reîncarnării. Ceremonia de atribuire a 
numelui după naştere este menită să ajute un 
tetan întrupat să se situeze într-un nou corp. 
Căsătoria are rolul de a-l prezenta unui tetan alt 
spirit întrupat cu care va trăi. Rifua/ul funerar 
ajută tetanul să se desprindă de corp pentru a 
intra în alt corp. La înmormântare, se amin- 
teşte audienței că trupul este muritor și că omul 
va progresa prin reîncarnări progresive. Apoi, 
capelanul își ia rămas bun de la cel decedat și îl 
invită să-și ia alt trup. În ceea ce privește /iro- 
fonia, aceasta consistă în introducerea, prezen- 
tarea noului membru în fața congregației. 

3. Controverse. De-a lungul scurtei sale istorii, 
scientologia a iscat numeroase controverse și 
a generat, nu de puţine ori, ostilitate publică. 
Începând din anii '60, a fost subiectul unor 
investigații guvernamentale, sau chiar sancțiuni 
legislative în Statele Unite. Aceste anchete au 
încetat brusc în anii 1990, când autorităţile 
americane au concluzionat că scientologia este 
o religie care acționează în scopuri caritabile, 
că veniturile sunt folosite în aceste scopuri și 
că organizaţia nu aduce nicio atingere ordinii 

publice și societății în ansamblu. Lupta cu 
instituţiile civile continuă încă în Europa, în 
special în Franţa și Germania, unde sciento- 
logia se străduie să fie recunoscută ca religie. În 
general vorbind, scientologia este marginalizată 
și, pe alocuri, chiar ostracizată, din cauza aspec- 
tului ei bizar (un melange de supranatural, dar 
fără referință la Dumnezeu, de spirit comercial, 
de teorii psihologice și de metode proprii de 
dezvoltare personală etc) și a misterului care 
înconjoară procesul de inițiere și a modului în 
care sunt gestionate imensele ei fonduri finan- 
ciare. Ca urmare a criticilor din numeroase 
țări, această clauză a fost abolită teoretic, dar 
în practică ea continuă să funcționeze și astăzi. 
4. Scientologia în România. In ultimii ani, 
ziarele locale și centrale au scris despre diver- 
sele activităţi organizate de voluntarii „Bisericii 
Scientologice” în diferite orașe din România. 
Aşa cum se știe, acești voluntari acționează în 
întreaga lume, colaborând cu lideri locali, cu 
oficialități, cu instituții, cu persoane individuale 
și instruindu-i pe aceștia cum să acorde primul 
ajutor în caz de dezastre. Pe site-ul oficial al 
„Bisericii Scientologice” se estimează că volun- 
tarii „au ajutat” în acest fel peste 1,6 milioane de 
persoane din 114 țări. Primele mențiuni despre 
o prezență consistentă a misionarilor sciento- 
logi în România sunt legate de inundaţiile din 
2006, când scientologii s-au aflat la Craiova, 
unde au organizat seminarii și cursuri de 
instruire cu reprezentanții locali ai Crucii Roșii 
și cu personalul implicat în acordarea primului 
ajutor. Acestora le-au fost aduse la cunoștință 
tehnicile lui Ron Hubbard, care ajută la vinde- 
carea componentei spirituale într-o traumă, așa 
cum susțin adepții scientologiei. O prezență 
importantă a scientologilor în România a fost 
legată de Zuru/ bunăvointei al misionarilor 
scientologi Europa de Est. „Biserica scientolo- 
gică” apreciază că peste 15 000 de români au 
făcut cunoștință cu scientologia ca urmare a 
corturilor instalate în București și în princi- 
palele orașe ale României. De asemenea, în 
România se desfășoară cursuri scientologice ca 
»Ibe Anatomy of the Human Mind” (Limișoara, 
2009). În România, scientologia apare mai 

degrabă ca o curiozitate, fiind „religia lui Tom 
Cruise și a lui John Travolta”, așa cum întâlnim 
în majoritatea titlurilor din presă. Este adevărat 
că „Biserica scientologică” nu are încă un site în 
limba română, ci doar un site dedicat exclusiv 
voluntarilor misionari din România unde sunt 
prezentate „soluţii” la toate problemele lumii de 
azi: stresul și nesiguranța, drogurile, problemele 
în familie, represiunea, problemele de comuni- 
care, boli, emoţii, conflicte, mediul înconjurător 
periculos. Cu toate acestea, cărțile lui L. Ron 
Hubbard, întemeietorul scientologiei, au fost 
publicate la noi în ţară, la mai multe edituri. Ca 
pretutindeni în lume, „Biserica Scientologică” 
folosește și în România mai multe tehnici de 
marketing: distribuirea broșurilor de promo- 
vare, a pliantelor tematice sau de instalarea 
unor panouri publicitare care promovează 


cărțile scientologice și acţiunile umanitare 
Bibliografie. Acnrmescu, Nicolae, Noile Mişcări Reli- 
gioase, Ed. Limes, Cluj-Napoca, 2002; Croșcă, Ciprian 
Marius, Ortodoxia și noile mişcări religioase, Ed. Lumen, 
Iași, 2009; Muneșan, Radu Petre, „Scientologia: Religie 
sau știință?”, ST, 1/2007, pp. 101-130. 

Radu Petre Mureșan 


SCOLĂSTICĂ. (lat. scho/asficus — care apar- 
fine şcolii) Scolastica este la origine o metodă, o 
unealtă de studiu. 

Apare în învățământul academic medieval, 
propunându-și să răspundă, prin intermediul 
rațiunii dialectice, dificultăților de tip contra- 
dicție identificate în textele de filosofie, de 
teologie sau aparținând altor discipline de 
studiu. Scolastica reprezintă un gest de specu- 
laţie intelectuală fondat pe comentarii de text 
și pe analiza rațională critică. Scolastica a fost 
dorită dintru început ca mediu de reconciliere 
între filosofia clasică și teologie. Unii, însă, o 
privesc astăzi ca pe o inițiativă mai amplă, fiind 
încercarea de a structura o cunoaștere unitară, în 
care atât teologia, cât și diferitele științe, sau filo- 
sofia, să-și găsească locul propriu într-un edificiu 
complet care să le cuprindă armonios pe toate. 
Metoda scolasticii era următoarea: scholarul 
(auctor, /a£.- autor) citea un text pe are îlsupunea 
investigării critice de către ucenici. Făcea apel 
la surse complementare de informaţie despre 

materialul ales și încercau împreună să iden- 
tifice punctele de contradicție între multiplele 
surse, emițând păreri-sentinţe (sententiae, /47. 
- sentințe). Cercetau contradicţiile, propunând 
„rezolvare” prin aprofundarea textului la nivel 
filologic și logic. Ca sistem de predare scolastica 
propunea /ecfio, o expunere făcută de profesor 
studenților fără îngăduință însă de feedback 
din partea studenților, respectiv Zispuzario, care 
constituie miezul metodei scolastice și care 
presupunea o dispută intelectuală pro și contra, 
pe marginea unui subiect ales. În mare, scolas- 
tica a produs două genuri de scrieri: guoesfiones 
- se încerca prezentarea părerilor pro și contra 
vizavi de o întrebare centrală, respectiv sz7mma 
- un sistem dorit exhaustiv de interogaţie-răs- 
puns pe o problemă dată („summa theologica” 
a lui Toma d'Aquino își propunea o tratare 
exhaustivă a teologiei creștine). 

Identificăm patru perioade ale scolasticii: 1. 
(sec. XI-XII) perioada descoperirii lucrărilor lui 
Aristotel (școala de la Chartres, Franţa); exegeza 
propunea studiul Scripturii sub aspect literal, 
alegoric, topologic și anagogic; 2. (sec. XII-XIII) 
perioada de înflorire: operele lui Aristotel sunt 
traduse în greacă și latină; 3. (sec XIV-XV ) peri- 
oadă de maturitate; 4. (sec. XV-XVI) universită- 
țile iezuite integrează metoda scolastică. La aceste 
perioade se adaugă încercările contemporane de 
resuscitare a scolasticii printr-o propusă neo-sco- 
lastică. Numele mari ale scolasticii sunt Anselm 
de Canterbury (renumit pentru eforturile sale 
de a oferi o apologetică manifestată ca evidență 
rațională a existenței lui Dumnezeu), Ihoma 
d'Aquino (cunoscut pentru Summa sa teologică), 
Pierre Abelard, John Duns Scot și Bonaventura. 

Scolastica este percepută, dinspre teologia orto- 
doxă, ca un dublu pericol: propune o integrare 
a vieţii teologice (artificializate prin academism 
și transformate din gest liturgic în gest intelec- 
tual, critic) cu filosofia (cea aristoteliciană, în 
primul rând), amestecând competențele speci- 
fice, respectiv separă teologia de viață, fapt 
care se traduce printr-o alterare fundamentală 
a chipului de vieţuire în Hristos, în măsura în 
care „[...] una dintre principalele trăsături ale 
teologiei scolastice este preocuparea acesteia 

cu probleme în întregime străine de neliniștile 
omenești”. Într-o perspectivă ortodoxă, scolas- 
tica apare astăzi mai curând ca gest de dezertare 
de la chipul de teologhisire mărturisit de Părinți 


decât ca demers pozitiv, de autentică teologie. 
Bibliografie. Phanos, Philoteos, Înstrăinarea Ethosului 
creştin, Ed. Platytera, București, 2004. 


Răzvan lonescu, Adrian Lemeni 


SCRIERI SACRE. Scrieri care în diverse 
religii și sisteme religioase sunt considerate 
inspirate de către divinitate și absolut obligatorii 
pentru credincioși, deoarece transmit voința 
divinității în ce privește mântuirea lor. Ele repre- 
zintă principalul reper al unei tradiţii religioase, 
constituind în același timp și izvoarele esenţiale 
pentru cunoașterea respectivei religii. 

În privința paternității scrierilor sacre, oamenii 
nu încercau să și-o atribuie, sau cel puţin nu în 
totalitate. Astfel, la hinduși, Brahma le dăruiește 
oamenilor Vedele, care au fost „auzite” de la zeu 
de către riși, care le-au transmis fără a opera vreo 
modificare; la chinezi, Fuxi desenează primele 
trigrame; la nordici, Odin este descoperitorul 
runelor; la egipteni, Ihot este primul scrib, chiar 
și evreii au cunoscut prima formă de revelaţie, sub 
forma Tablelor Legii, prin intervenţie divină, ele 
fiind scrise „cu degetul lui Dumnezew”: „După 
ce a încetat Dumnezeu de a grăi cu Moise, pe 
Muntele Sinai, i-a dat cele două table ale legii, 
table de piatră, scrise cu degetul lui Dumnezeu” 
(ș 31, 18). Pentru musulmani, Coranul pămân- 
tesc este replica fidelă a Coranului Ceresc, a 
acelui arhetip păstrat în cer. Muhammad a fost 
instrumentul pasiv al revelației primite prin 
intermediul Arhanghelului Gabriel (Gibril). 
De aceea, potrivit islamului, Coranul provine 
direct de la Allah. În creștinism, dacă ne referim 
doar la Noul Testament, descoperirea dumneze- 
iască păstrată la început sub formă orală (Sfânta 
Tradiţie) avea să fie fixată în scris de Apostolii 
Domnului aflați sub inspirația Sfântului Duh, 
care i-a ferit de greșeală în transmiterea conți- 
nutului Revelaţiei. Autorii cărților revelate sunt 
umani, însă au fost inspirați de Duhul Sfânt în 
redactarea cărţilor Noului Testament. Aceeași 
concepție o au creștinii și în privința autorilor 

cărților Vechiului Testament. Pentru alte tradiții 
religioase cărţile care fac parte din canonul 
scripturilor sunt scrieri atribuite întemeietorilor 
sau marilor personalități religioase, devenind 
astfel normative pentru religiile respective. 

Și funcțiunile cărților sfinte variază în funcție 
de tradiţiile religioase la care ne referim. Astfel, 
romanii căutau să afle ce le rezervă viitorul în 
Cărţile sibiline, ajungându-se la un soi de bibli- 
omanţie (o tehnică mantică ce presupunea 
ghicirea cu ajutorul cărții), tibetanii îndepli- 
neau un demers religios citind Carzea fibefană 
a morților, indienii căutau în Vede ocrotirea 
puterilor tainice; la egipteni Cartea morţilor, 
care era compusă dintr-o colecție de rugă- 
ciuni și de formule sacre, era pusă alături de 
corpul defunctului pentru a-i ghida sufletul, 
fără primejdii, în lumea de dincolo; în China 
cărţile sfinte ocupau un loc privilegiat datorită 
faptului că ele transmiteau mesajul divin oame- 
nilor, dar și pentru că transmiteau posterității 
faptele înaintaşilor. În această tradiție, cartea 
constituie intermediarul ideal al Legii, a ritu- 
rilor și al codurilor de comportament. Evreii 
doreau să afle voia lui Yahweh pentru poporul 
ales și misiunea sa între celelalte neamuri, iar 
creștinii doreau să ia parte a istoria mântuirii 
prin cunoașterea Sfintelor Scripturi, să devină 
contemporani cu Hristos, intrând cu EI într-un 
dialog mântuitor. De aceea, Sf. loan Gură de 
Aur spunea că: „citirea Scripturilor este deschi- 
dere a cerurilor, iar gurile Prorocilor sunt gura 
lui Dumnezeu.” 

Cinstirea care li se aduce cărților sacre ale 
omenirii se datorează fie sfințeniei autorului 
care le-a inspirat, fie sfințeniei care se revarsă 
asupra lor datorită menirii pe care o au, aceea 
de a deveni călăuze pentru credincioși pe calea 
ce duce către mântuire, salvare, eliberare etc., 
în funcție de concepţia soteriologică a fiecărei 
religii în parte. 

Pentru a conștientiza importanța cărților sfinte 
în trecutul omenirii, facem precizarea că încă 
de timpuriu s-a făcut distincția între cărțile 
canonice și cele necanonice, între scriptura 
revelată și simpla literatură religioasă, de folos 
și aceasta, dar neavând autoritatea scripturilor. 


Acest fenomen poate fi întâlnit în India, 
Mesopotamia, la evrei și mai târziu în Biserica 
creștină primară. Și în Iran exista un corpus de 
cărți sacre, dintre care unele cărți datează din 


secolul al VI-lea î. Hr. 


Bibliografie. Bovauer, A.C., Comparative religion, 
Penguin Books Ltd., Middlesex, 1973; ComrE, Fernand, 
Cărţile sfinte, trad. D. Purnichescu, Ed. Enciclopedică, 
București, 1994, Moner, Corinne, Dicfionnaire des 
symboles, mythes et croyances, LArchipoche, 2009; Rus, 
Remus, „Scrierile sacre ale marilor religii”, în: Or4, XXV, 
(1973), 1, pp. 66-82; Vasrrescu, Emilian, „Sfânta Scrip- 
tură și literatura sacră a celorlalte religii”, în: Orș, 3/1955, 
pp. 354-378. 


Caius Cuţaru 


SCRIITORI BISERICEȘTI. Autori creș- 
tini care nu au autoritatea teologică și biseri- 
cească a Sfinţilor Părinţi, deși au vechimea, 
fiind contemporani adeseori cu aceștia. 

Ei nu au întotdeauna o învățătură pur orto- 
doxă, iar în ce privește sfințenia vieții, aceasta 
lasă de dorit. Unii dintre ei sunt autori de 
lucrări importante, care ne ajută să înțelegem 
complexitatea vieţii bisericești din diferite 
epoci. Printre scriitorii bisericești amintim 
pe Clement Alexandrinul, Origen, Tertullian, 
Lactanţiu, Eusebiu al Cezareei, Rufin , Teodor 
de Mopsuestia, Fericitul Ieronim și Fericitul 


Augustin. 
Bibliografie. Coman, loan G., Parro/ogie - Manual 
pentru Institutele Teologice, București 1956; IORDĂCHESCU, 
Cicerone, Istoria vechii literaturi creștine, Vol. |, Tipografia 
Ţerek și Chaminschi, București 1934, reed. Ed. Moldova 
1996; PArApoeouLos, Stylianos G., Pazro/ogie, vol. |, trad. 
A. Marinescu, Ed. Bizantină, București 2006; Vorcv, 
Constantin, DumrrRAșcu, Nicu, Patrologie — Manual 
pentru seminariile teologice, Ed. Institutului Biblic și de 
Misiune al Bisericii Ortodoxe Române, București 2004. 
Călin Dragoș 


SECERĂTORI.  Grupare creştină de 
sorginte neoprotestantă, numită și „Creștinii 
ultimelor zile”. 

Interpretând versetul: a/£4/ este ce/ ce seamănă şi 
altul cel ce seceră (În 4, 37), predicatori maghiari, 
originari din Budapesta, au încercat răspân- 
direa propriilor învățături, la începutul sec. 
XX, în Timișoara (Alexandru Torok) și Brașov 
(Ladislau Veg și loan Benedek). Din publicaţiile 

lor, intitulate Muncitorii secerișului, reținem 
împărțirea istoriei umanității potrivit cu para- 
bola lucrătorilor viei. După calcule advente, care 
au drept suport un paralelism sui generis între 
Noe și Hristos, suferind de grave erori științi- 
fice și logice (de pildă, anul „rotunjit” la 360 de 
zile”), se ajunge la promovarea ideii că în prima 
strajă lucrează în vie reformatorii protestanți, 
a doua strajă revine intervenției baptiștilor, a 
treia adventiștilor, iar din a patra — primele două 
ceasuri corespund activității studenților în Biblie 
(vechea denumire a martorilor lui Iehova), iar 
ultimul ceas, a cărui desfășurare istorică are 
drept start anul 1918, este rezervat secerăto- 
rilor. Cu excepţia lui Gheorghe Munteanu, 
predicator român din Ardeoani-Bacău, dezertor 
din armată, nu se cunosc alți lideri ai grupării. 
Lipsită de suportul împlinirii predicțiilor esha- 
tologice, mișcarea s-a dezintegrat. 
Bibliografie. Comşa, PS Grigorie Gh., Noua călăuză 
pentru cunoașterea şi combaterea sectelor religioase, Liparul 
Tipografiei Diecezane, Arad, 1927; CONSTANTINESCU, 
AL.N., Manual de Sectologie, Tipografia Capitalei, 1929; 
Davrn, Petre I., Călăuza creștină pentru cunoașterea şi 
apărarea dreptei credinţe în fața prozelitismului sectant, Arad, 
11987; Davio, Petre I., Invazia secfelor asupra creştinis- 
mului secularizat și intensificarea prozelitismului neopăgân 
în România, după decembrie 1989, vol. |, Ed. Crist-l, 
București, 1997, vol. II-III, Ed. Europolis, Constanţa, 
1999-2000; Davin, Petre ., Seczo/ogie sau Apărarea dreptei 
credințe, manual experimental, Ed. Sfintei Arhiepiscopii a 
"Tomisului, Constanţa, 1998; DeneLEANU, Petru, Manua/ 
de Sectologie, Tipografia Diecezană, Arad, 1948; Leu 
BOTOșĂNEANU, Grigorie, Secfe/e din România, Lipo- 
grafia Eparhială „Cartea Românească”, Chișinău, 1931; 
PETRARU, Gheorghe, Secfe neoprotestante și noi mişcări 
religioase în România, Ed. Vasiliana 98, laşi, 2006; TacuE, 
Sterea, Credință şi misiune, Ed. Sf. Arhiepiscopii a Bucu- 
reștilor, 1999. 

David Pestroiu 


SECTĂ. (lat. secta — partidă, o linie de conduită, 
doctrină, școală filosofică) Grup religios mino- 
ritar, sau o comunitate religioasă, care se rupe de 
Biserică sau de corpul principal și consacrat al 
unei religii. 

În cadrul sectei, noii membri ai comunității își 
alcătuiesc, în jurul unui lider (guru), propria 
doctrină religioasă, străină de Revelația dumne- 
zeiască, cât și propria organizare administrativă. 

Secta poate fi considerată și fenomen social, 
sau politic, pentru că uneori implică doctrina și 
manipularea pur umană la nivelul societății. La 
baza doctrinară a unei secte nu stă dogma, ca 
adevăr de credință revelat și formulat de Biserică, 
ci ideologia religioasă, care este foarte flexibilă 
intereselor de grup. Despărţită de Biserică, secta 
are întotdeauna o atitudine antieclesială, folosin- 
du-se de toate mijloacele și metodele spiritului 
adversativ negativist. Secta nu are continuitate 
apostolică, pentru că nu are istorie și tradiție 
originară. Din acest punct de vedere, secta poate 
fi considerată comunitate apostaziată, eretică, 
care-și impune noile direcții doctrinare prin- 
tr-un prozelitism înverșunat pornit, de cele mai 
multe ori, din partea întemeietorului/condu- 
cătorului de grup, socotit ca fiind întotdeauna 
harismatic. Sectele apar și dispar spontan în 
mediul social, de aceea, este foarte greu procesul 
de inventariere la nivel mondial. Dezvoltând o 
doctrină nouă prin inițiativa adepților săi, secta 
se izolează treptat, și în cele din urmă definitiv, 


de viaţa socială. 
Bibliografie. ABcRarr, Jean-Marie, Mecanigue des 
sectes, Ed. Payot & Rivages, Paris 1996; Luca, Nathalie, 
Frederic Lenoir, Secfes. Mensonges er ideaux, Bayard 
Editions, Paris 1998; MAYER, Jean-Frangois, Les sectes. 
Non-conformismes chretiens et nowvelles religions, Ed. Cerf, 
Paris 1985; PrrRARv, Gheorghe, Or/odoxie și prozelitism, 
Ed. Trinitas, lași; PerRARu, Gheorghe, Secze neoprotes- 
tante şi noi mişcări religioase în România, Ed. Vasiliana'98, 
Iași, 2006; Perau, David I., Invazia sectelor, vol. |, Ed. 
„Crist-1”, București 1997; Vernette, Jean, Les seczes. Que 
sais-je?, Edition PUF, Paris 1990; VERNETTE, Jean, Secze/e, 
Ed. Meridiane, trad. C. Sava, București 1996; VERNETTE, 

Mihai Himcinschi 


SECULARIZĂRE. "Tendinţă ideologică, 
specifică ateismului, de a înlătura orice mani- 
festare religioasă din spaţiul public, și în general 
din orice registru al vieții umane. 

Secularizarea este un termen care provine de 
la latinescul saecz//um, saeculi, care înseamnă 
veac sau secol. Trimiterea face referire la secol ca 
perioadă istorică, și care constituie o formă de 
raportare temporală la realitate. Cei ce trăiesc 
sub auspiciul secolului sau „veacu/ui acestuia” 

sunt ostili la adresa ideii de veșnicie, care [i se 
pare derizorie, de aceea, nu admit posibilitatea 
investiţiei sociale și a vieții umane în general în 
lucruri care nu țin de planul imediat, al „acestui 
veac”. Și cum religia, în special creștinismul, 
militează pentru o investiţie a tuturor eforturilor 
și resurselor umane într-un plan veșnic, seculari- 
zarea investeşte într-un plan imediat, al empiris- 
mului și al edificării ființei umane „aici și acum”. 
Termenul este utilizat în teologia apuseană 
pentru a denumi fenomenul întoarcerii unora 
dintre călugări în lume, la valorile celor care 
trăiesc în timp și pentru timp. Dar consacrarea 
termenului de secz/arizare a apărut într-un 
context sociologic în care majoritatea acțiu- 
nilor unei societăți din spaţiul vest european se 
desfășura doar sub egida unui resort religios. 

Termenul de secularizare are o dublă perspec- 
tivă: una religioasă, în care aceasta este un 
fenomen nociv, ce subminează funcţia reli- 
gioasă a omului de a crede în Dumnezeu sau 
în supranatural, și una laică, areligioasă, care 
o consideră o măsură necesară pentru bunul 
mers și progresul pragmatic al societății umane. 
Din perspectivă laică secularizarea este o stare 
de normalitate, care la rândul ei poate fi de 
două feluri: secularizare radicală, ce presupune 
scoaterea religiei și a religiozităţii din toate 
compartimentele vieții umane, și înlocuirea lor 
eventual cu acele principii umaniste surogat, 
care să satisfacă nevoile spirituale ale omului. 
Dificultatea pe care o întâmpină aceste substi- 
tuiri ale secularizării operate în dreptul reli- 
giozității, constă în faptul că este nevoită să 
recunoască existența spiritului prin recunoaș- 
terea unor nevoi spirituale din om. Al doilea 
fel se referă la secularizarea relativă, care nu 
exclude religia și religiozitatea din valorile 
umane generale, ci le izolează în sfera privată 
a omului. Acest tip de secularizare este adesea 
întâlnit, căci el nu presupune abolirea spiritului 
religios în sine, ci reducerea lui la o dimensiune 
particulară, subiectivă. Din punctul de vedere 
al secularizării relative, religia nu are ce căuta 
în spaţiul public, ci este un produs al reflecției 
personale a fiecăruia. Secularizarea moderată 
își pretinde un caracter obiectiv și se menține 


echidistantă și imparțială față de orice sistem 
religios consacrat, indiferent de dimensiunea 
lui istorică și imixtiunea lui cutumiară. Din 
punct de vedere teologic acest tip de seculari- 
zare este nociv datorită relativismului religios 
pe care-l cultivă. Atitudinea seculară moderată 
nu înseamnă toleranța pluralismului religios, ci 
ignoranța religiei tocmai din cauza varietăţilor 
de manifestare religioasă. 

Din punct de vedere teologic secularizarea este 
o problemă, indiferent de forma moderată sau 
severă a ei, deoarece aceasta subminează posibi- 
litatea ca omul să aibă o legătură cu Dumnezeu, 
cultivând lipsa de necesitate a religiei și irele- 
vanța ei pe plan colectiv. Secularizarea este un 
fenomen cu rezonanțe în educaţie, ea prefabri- 
când o atitudine clară și tranșantă de refuz a 
manifestării religioase încă din etapele inferioare 
ale educaţiei. Neacceptând religia, secularizarea 
abolește, odată cu aceasta, toate dimensiunile 
spirituale ale omului, până la ideea de spirit. În 
absența sufletului și a valorilor spirituale, pros- 
peră valorile materiale; secularizarea fiind uneori 
întruchiparea practică a unui ideal materialist. 
Secularizarea își atinge statutul pe care îl 
cunoaștem astăzi, respectiv cel de separație 
radicală și adesea agresivă și intolerantă dintre 
sacru și profan în perioada modernității consa- 
crate. Secularizare și modernitate sunt doi 
termeni ce nu mai pot fi în nici un fel diso- 
ciați. Oriunde apare secularizarea avem de-a 
face cu un anumit grad de modernitate. Se 
pare că sfera modernității este mai largă decât 
cea a secularizării, deși toate aspectele moder- 
nității, aşa cum s-a consacrat ea în secolele 
XVIII-XIX, presupun un oarecare grad de 
secularizare. Ceea ce sociologia religiilor denu- 
mește secularizare în sens de descreștinare - nu 
este altceva decât efectul modernităţii pe dife- 
ritele sale paliere (economic, politic, intelectual, 
simbolic). Modernitatea este fenomenul global, 
iar secularizarea felul în care modernitatea se 
actualizează în diferite sectoare ale existenței 
sociale. Vom sublinia trei dintre acestea: planul 
tehnico-economic, planul instituțional și planul 
structurilor de credibilitate. 

Între fenomenul secularizării și explozia 

tehnologică apărută în urma industrializării și 
urbanizării există o legătură foarte evidentă. 
Știința modernă, născută ca urmare a concep- 
tului că natura este autonomă, a emis ideea că 
lumea ar fi cognoscibilă în principiu și în tota- 
itatea ei. Această teză, conjugată cu cea a unei 
naturi suficiente sieși și lipsită de orice tran- 
scendență, la care s-a adăugat și promisiunea 
științei de a crea o lume mai dreaptă decât cea 
a trecutului tradițional, o lume a prosperității și 
fericirii, a impulsionat un nemaiîntâlnit proces 
de tehnicizare. Muzaţia tehnicii, ca și a științei, 
de altfel, în modernitate, se referă la sensu/ lor. 
Dacă până atunci (secolul al XVIII-lea), sensul 
lor era subsumat implicit sensului transcen- 
dent, pentru care omul însuși exista, începând 
cu modernitatea consacrată, tehnica și știința 
sunt autonomizate și din mijloace devin scopuri 
pentru ca, apoi, să fie absolufizate. Lehnicizarea 
se extinde, astfel, de la prelucrarea naturii la 
modificarea întregii vieţi umane. ehnica 
pătrunde în toate sferele socio-culturale și poli- 
tice. Fa este prezentă și în sfera preocupărilor 
legate de petrecerea timpului liber și a distrac- 
țiilor în așa măsură încât omul, atunci când nu 
se află într-o stare de reverie pentru a se odihni, 
nu mai știe ce să facă cu răgazul de care dispune 
atunci când acesta nu îi este umplut cu o acti- 
vitate tehnic organizată. Refuzul tehnicii și 
condamnarea ei, din pricina consecințelor înși- 
rate mai sus, ar fi o uriașă greșeală. Problema 
lumii de mâine, hipertehnicizate, nu va fi 
tehnica, ci spiritul tehnicii. ar acest spirit îl va 
impune omul. Până la urmă problema tehnicii 
trimite la antropologie și la cosmologie. 

Instituţiile publice aflate sub egida Bise- 
ricii sunt preluate și controlate de către Stat. 
Partidele politice, sindicatele, jurnalele - care 
până atunci se revendicau drept religioase, 
sau cel puţin sub patronajul spiritului creștin 
-, se secularizează, adică se distanțează atât 
în conținut, cât și în formele de organizare, 
de spaţiul eclesial (Jose Casanova). Distincția 
dintre sfera vieții publice și sfera vieții private 
va deveni o temă preferată pentru lumea 
modernă, distincție care marginalizează încă și 
mai radical prezența Bisericii în câmpul social. 


DICȚIONAR DE TEOLOGIE ORTODOXĂ 


Respectiv, credința va trebui descoperită doar 
într-o perspectivă și preocupare personală și 
mutată din spațiul social, care trebuie să fie 
neutru, doar în domeniul vieții private. Cali- 
tatea de creștin sau cea de membru al unei bise- 
rici este, pentru modernitate, cel mai secundar 
aspect în câmpul relaţiilor sociale. Se pot între- 
ţine și întreprinde angajamente cu ceilalți, din 
spaţiul public, doar într-un orizont economic 
și politic, fără a avea vreo importanță existența 
convingerilor religioase sau tipul acestora. 
Consecința imediată a acestui fapt este negarea 
autorității Bisericii în domeniul eticii. De vreme 
ce Biserica este una dintre sferele vieții sociale, 
de vreme ce credința este o afacere personală, 
de vreme ce raporturile sociale sunt contrac- 
tuale și impersonale și fără conotaţie religioasă, 
urmează că învățătura Bisericii nu mai este 
relevantă în spaţiul eticii sociale. Apare efica 
seculară care are propriile ei fundamente și 
față de care morala religioasă eclesială este un 
subansamblu. Prin urmare, în câmpul social nu 
mai există adevăruri morale transcendente. De 
fapt, nu mai există Adevăr, decât adevăruri sau 
preferinţe arbitrare și subiective ale indivizilor. 
După câteva decenii de carieră ale unei astfel 
de perspective, societatea modernă a generat 
un spaţiu social al renunțării la Adevăr. Chiar 
cei credincioși și încă aparținători ai unei bise- 
rici ajung să aibă o idee foarte vagă despre 
propria lor religie. 

Procesul de raționalizare a întregii realități, 
propus de Iluminism, a pus sub semnul între- 
bării credibilitatea tuturor adevărurilor tradi- 
ţionale, de regulă metafizice, care au hrănit 
multe secole societăţile. Horia Roman Pata- 
pievici propune o analiză asupra secularizării 
în care arată în ce mod lumea modernă a 
ajuns în impasul sau imposibilitatea de a mai 
accepta un Adevăr transcendent, ori de a mai 
putea să crediteze vreo instituţie sau autori- 
tate cu girul credibilității. Separaţia ontologică 
dintre Dumnezeu și lume, cu care operează 
radical modernitatea, așază într-o disconti- 
nuitate întreagă necreatul și creatul. Această 
gândire se va răsfrânge și asupra conceperii 
raportului dintre momentul creării lumii de 

către Dumnezeu și prezența Sa în orișicare 
dintre momentele ulterioare ale existenţei 
lumii. Distanțţarea radicală dintre originea și 
prezentul lumii „asigură, în mod confortabil, 
poziția deismului filosofic şi ştiinţific (care afirmă 
că, pentru a explica cauzele actuale, nu trebuie 
să mergem la cauzele ultime; natura este epui- 
zată de cauzele secundare, prin ignorarea cauzei 
prime; iar cauzalitatea se reduce la inventarierea 
cauzelor eficiente, cu ignorarea celor finale), a 
deismului religios (care afirmă că Dumnezeu are 
un contact activ cu lumea numai în momentul 
creației) și a deismului politic (care stipulează că 
separaţia dintre Biserică |domeniul originii] și 
Stat [domeniul actualități] este, cosmologic 
și ontologic, sădită în natura lucrurilor)”. Fără 
Dumnezeu ca „limită transcendentă”, eman- 
ciparea modernității a intrat pe un făgaș al 
lipsei de criterii și de stabilitate, fără putinţa 
de oprire. Orice constrângere din partea tradi- 
ției, orice etică a îndatoririlor s-au spulberat, 
iar valorile (în special morale) n-au mai avut 
nici o consistență și nici natură proprie. Când 
totul devine imanent, când conţinutul valo- 
rilor nu este fondat vertical, când principiul 
pieţei înghite totul, când structurile de credi- 
bilitate (Biserica prin excelență) sunt negate, 
atunci singurul orizont „conceptual” care mai 
rămâne, pendulează între ideologiile totalitare 
(care-și impun adevărul lor unic) și nihilism. 
lar modernitatea consacrată le-a cunoscut și le 
cunoaște încă pe amândouă. A 

Secularizarea și teologia ortodoxă. In spațiul 
teologiei ortodoxe problema secularizării este 
larg analizată. Vom prezenta două abordări, 
întregitoare reciproc, una care încearcă un dialog 
nemijlocit de limbaj și concepte cu modernitatea 
apuseană și una care îmbie o analiză duhovni- 
cească asupra secularizării. Cea dintâi aparține 


părintelui profesor Dumitru Popescu. 

SEDEAÂLNĂ. (lat. sedeo — şed, a şedea) Strofă 
imnografică din rânduiala Utreniei, în timpul 
căreia credincioșii se pot așeza; psalm (de ex. 
Psalmul 103, din rânduiala Vecerniei) sau 
grupuri de psalmi (de ex. Psalmii de la înce- 
putul Utrenici), în timpul citirii cărora credin- 
cioșii pot şedea în străni. 

Lucian Petroaia 


SFÂNT. (ebr. gadoș; gr. aghios și osios — înțele- 
gându-se o persoană închinată lui Dumnezeu 
sau care reușește să își însușească starea de 
sfințire) Concept religios complex și cu largi 
semnificații, care exprimă însușirea proprie 
lui Dumnezeu de a fi perfect sau desăvârșit, 
precum și posibilitatea ca aceasta să fie transfe- 
rată fiinţelor raţionale. Aceeași semnificaţie o 
are și latinescul sanc/us. 

Sensul termenului „sfânt” în Vechiul Testament. 
În Vechiul Testament noțiunea de sfânt este 
legată de cea de sfințenie, aceasta fiind aplicată 
în primul rând la Dumnezeu. Din cuprinsul 
Vechiului “Testament se desprinde cu clari- 
tate ideea dominantă din care reiese că Iahve 
este Sfânt (La 11, 4, 19, 2; 20, 7; Is 24, 9), idee 
care va fi accentuată de către profeți, aceasta 
devenind, de altfel, una din trăsăturile carac- 
teristice ale scrierilor lor. Iahve era perceput ca 
fiind sfințenia absolută care transcende timpul 
și spațiul. Dumnezeu le descoperă israeliților 
numele Său propriu, nume care era strâns legat 
de construcția gramaticală ă/ăAsfă ăÂuAo 
afăheftă-Fheie (h) așer eheie (h), Eu sunt 
Cel ce sunt (Îș 3, 14) adică Eu sunt Sfântul prin 
excelență, nume revelat poporului în scopul 
invocării lui. Cu acest nume lahve se va arăta și 
se va face cunoscut poporului, dându-i în același 
timp și lui porunca: „fiți sfinți”, poruncă care 
presupunea o responsabilitate morală deosebită 
și care impunea respectarea cu atenție a Decalo- 
gului: „Păziţi legile Mele și le pliniți, că Eu sunt 
Domnul Cel Ce vă sfințește” (Lv 20, 8). Potrivit 
textelor vechitestamentare verbul este atribuit 
lui Iahve și se folosește pentru a exprima, pe 
de o parte identitatea lui Dumnezeu cu Sine 
Însuși, iar pe de altă parte, deosebirea covâr- 
șitoare dintre EI și creatură. Termenul qadoș 
semnifică, așadar, cel mai elocvent atribut al 
lui Dumnezeu. Prin acest termen se exprimă 
o calitate pe care singur Dumnezeu o posedă 
în gradul cel mai înalt, calitate pe care o cere 
și o recomandă și omului să o posede, dacă 

nu în același grad, măcar după puterile sale: 
„Fiţi sfinți, precum sunt Ew” (Lo 2, 12), zice 
Domnul Dumnezeu, adresându-se poporului 
Său pe care l-a ales și care trebuie să-l apar- 
țină. Această apartenenţă este condiționată de 
trăirea conform ordinii divine, poporul prezen- 
tându-se ca un popor sfânt al Dumnezeului 
Celui Sfânt (Ps 77 , 78, 46; Pr 9, 10). De fapt, 
Dumnezeu este izvorul a toată sfințenia, care 
se revarsă peste toată lumea, EI fiind sfințenia 
deplină. În acest sens, în Vechiul Testament 
doar Dumnezeu este numit de trei ori sfânt (Is 
6, 3), în comparaţie cu celelalte ființe și lucruri. 
Întreita denumire sfântă a lui Dumnezeu este, 
de fapt, denumirea manifestărilor lui Dumnezeu 
Cel transcendent, ca frumuseţe, ca strălucire în 
afara frumuseţii divine celei mai presus de fire. 
Dumnezeul lui Israel este Sfânt, pentru că EI 
nu este ca alți dumnezei, ci își are sălașul în cer 
ca un Atotputernic. 

Sensul termenului „sfânt” în Noul Testament. 
În cărțile Noului Testament noţiunea de sfânt 
dy10$ şi 0o10g denumește o persoană închi- 
nată lui Dumnezeu sau una care reușește să își 
însușească starea de sfințire sau care este sfin- 
țită, aceasta deoarece nimeni și nimic nu este 
sfânt, exceptându-l aici pe Dumnezeu, care, 
singur este prin fire sfânt și care împărtășește 
din sfințenia Sa atât celor credincioși, cât și 
unor lucruri sau locuri. Sfânt este numele lui 
Dumnezeu, Cel în Treime Sfânt. 

Dumnezeu 'Iatăl este Sfânt (cf. In 17, 11; 1 
Pr 1, 15; 1 In 2, 20-27; Ap 3, 7; 4, 8; 6, 10). 
Dumnezeu Fiul — lisus Hristos este numit 
Sfântul lui Dumnezeu (cf. Me 1, 24, Le 4, 34, 
In 6, 6; FA 2, 27), de asemenea EI este Arhi- 
ereu Sfânt (cf. For 7, 26)...Cel ce sfințește pe 
cei ce se sfințesc (cf. Evr 2, 11). Duhul Sfânt, 
ca al treilea Ipostas divin, are această denumire 
și însușire care-l arată calitatea de sfințitor 
(ef. Mz 3, 11; Mc 1, 8 Le 1, 41). Îngerii buni, 
care, deși sunt ființe spirituale, sunt și ei numiți 
sfinți, însă sfințenia nu o au de la ei, ci de la 
Dumnezeu prin împărtășire. Starea de sfințenie 
ei o mențin prin efort și slujire. Sfinții au reușit 
să dobândească această stare printr-un efort 
susținut, ei fiind așezați la temelia Bisericii, 

avându-L ca fundament pe Însuși Mântuitorul 
nostru lisus Hristos (cf. £/3, 5). Termenul de 
sfânt era atribuit și creștinilor care, curățiți de 
păcat prin harul Sfântului Botez s-au menţinut 
în el și l-au înmulțit, așa se vorbește de frazi 
sfinți sau toți fraţii (cf. Col 1, 2; Eor 3,1). 
Termenul sfânz este atribuit și unor persoane 
sau lucruri, spre exemplu, se spune despre loan 
Botezătorul că era bărbat drept și sfânt (cf. Me 
6, 20), sau orice întâi născut de parte bărbă- 
tească este chemat sfânt sau închinat Domnului 
(cf. Le 2, 23). Se vorbește de asemenea despre 
adevăruri, locuri și obiecte sfinte: „Nu daţi cele 
sfinte câinilor” (cf. Mz 7, 6). Sfânta și Sfânta 
Sfintelor sunt prezentate ca locuri în care 
Dumnezeu este prezent (cf. Fur 10, 19). 

Din punct de vedere dogmatic sfințenia este un 
atribut specific lui Dumnezeu sau dumneze- 
irii prin care se înțelege caracterul desăvârșit al 
ființei Acestuia, ale Persoanelor dumnezeiești, 
precum și ale lucrărilor dumnezeiești. Sfințenia 
este o calitate care nu se poate evalua exact 
din perspectivă creată, fapt pentru care defi- 
nirea acestui termen este complexă și solicită 
o anumită implicaţie existenţială a celui care o 
definește. Astfel se poate înțelege sfințenia în 
calitate de atotputernicie, alteori de perfecțiune, 
alteori de inaccesibilitate. În general, sfințenia 
este o calitate străină prin definiție condiției 
umane, de aceea ea este specifică doar celei 
dumnezeiești. Ea reprezintă suma tuturor atri- 
butelor absolute ale lui Dumnezeu. O trăsătură 
fundamentală a acesteia este dată de superla- 
tivitatea absolută a tot ceea ce ea presupune, 
astfel încât sfințenia este vârful unui sistem de 
valori universal, ce împinge către absolut orice 
prospecție umană a cunoașterii. 

Atitudinea umană față de sfințenie și față de 
ceea ce este sfânt este una prohibitorie, unde 
omul se cenzurează datorită nevredniciei sale 
pentru relaționarea cu Dumnezeu, cu dumne- 
zeirea, sau cu ceea ce este sfânt. Există o sino- 
nimie între sfințenie și dumnezeire, încât, 
negreșit, ceea ce este dumnezeiesc este inva- 
riabil și sfânt. Despre sorgintea acestui atribut 
putem spune că el nu este o creație umană, o 
proiecție a umanității despre perfecţiune, ci este 


revelat. Acesta este și motivul pentru care nu 
poate fi înțeles pe deplin din punct de vedere 
semantic, din pricina alterităţii sale vizavi de 
condiţia creată. Temeiul revelat se găsește cel 
mai bine exprimat în viziunea lui Isaia unde 
serafimii strigau „Sfânt, Sfânt, Sfânt, Domnul 
Savaot, plin este cerul și pământul de mărirea 
Lui” (Is 6, 3). Sfinţenia presupune desăvârșirea 
sau excelența din toate punctele de vedere, 
de aceea acest atribut este nedeterminabil în 
sensul apofatic al cuvântului. 

Sfinţenia este și un dar al lui Dumnezeu pentru 
creație, aceasta fiind destinată să se sfințească 
în Dumnezeu, prin legătura cu El. Ea este o 
calitate tranzitivă, în sensul că poate fi dăruită 
de Dumnezeu ca Subiect posesor firesc al ei 
și oamenilor sau îngerilor, în măsura în care 
aceștia își exercită voința către El. Ea este 
receptabilă și subiectelor create, căci este conco- 
mitent și o calitate dăruită de Dumnezeu, dar 
și una dobândită, meritorie. Astfel, îndemnul 
lui Dumnezeu către poporul ales arată sfin- 
ţenia ca rod al efortului omenesc de îndum- 
nezeire: „sfințiți-vă și veți fi sfinți, căci Eu, 
Domnul Dumnezeul vostru sfânt sunt” (ș 20, 
7). Din acest text nu desprindem că sfințenia 
este o calitate tangibilă fără Dumnezeu, ci că 
libertatea călăuzită de Dumnezeu este cea care 
îndreaptă creaţia conștientă către sfințenie. 
Sfinţenia este un rezultat al libertății. 

Sfinţenia pune în valoare persoana, deoarece 
aceasta are reflexul comuniunii, este destinată 
relaționării. Fa este moștenirea rezultată din 
relaționarea personală cu Dumnezeu, cu harul 
și lucrările Lui. Ea este dezideratul întregului 
efort omenesc de îndumnezeire. 

Precum Dumnezeu este numit Sfânz, sau 
„Sfântul sfinților”, tot astfel cel care se sfințește 
este numit sfânt. Sfânt, prin excelență, este 
Dumnezeu, ca Cel ce originează sfinţenia și o 
oferă iradiant către creație. El este începutul, 
mijlocul și deplinătatea sfințirii, pentru partici- 
pantul la sfințenia Lui. Creaţia este sfântă prin 
participația la sfinţenia lui Dumnezeu. Sfânt se 
mai numește nu numai cel care a atins stabi- 
litatea eshatologică în bine, ci și cel care deja 
este implicat încă de aici și acum în voia lui 

Dumnezeu. De aceea, Biserica Triumfătoare 
este sfântă într-un mod deplin, iar Biserica 
Luptătoare este sfântă într-un mod relativ, ca 
una ce este deja angajată pe drumul sfințeniei. 
Biserica în sine este un organism destinat sfin- 
țirii, sfințire care vine dinspre Hristos, Capul ei. 
Aceasta este numită „Laborator a] sfințeniei” căci 
cei ce sunt în ea sunt implicați deja în sfințire. 
Sf. Maxim Mărturisitorul relevă această idee 
în Mlistagogia, unde arată că precum Naosul se 
împărtășește din sfințenia Altarului, tot astfel și 
Cosmosul sensibil de sfințenia celui inteligibil, 
precum și Trupul lui Hristos de Persoana Lui 
care-i este Cap. 

Denumirea generică de sfânt este dată acelor 
oameni care au trăit această viață în iubire 
de Dumnezeu și s-au stabilizat în aceasta. Fi 
sunt deja în Dumnezeu, sunt vii, după cum 
mărturisește Scriptura că Dumnezeu este al 
viilor, nu al morților, de aceea moartea lor este 
văzută ca o adormire. La rândul lor, sfinții pot 
transmite sfințenia lor și altor oameni, tot în 
măsura în care aceștia se implică în comuniune 
cu Dumnezeu, devenind astfel mediatori ai 
sfinţeniei către cei care încă se luptă. Din acest 
motiv, ei sunt cinstiți în Biserica Luptătoare 
și li se oferă un cult de adorare. De asemenea, 
aceștia sfințesc nu numai oamenii, ci și lucrurile 
și obiectele cu care au intrat în legătură, natura 
înconjurătoare, toată aceasta devenind sfântă. 
Obiectele incluse în această acţiune de sfințire 
se numesc prin extensie „sfinte”. 

Atitudinea omului și a îngerilor înaintea 
sfințeniei este una doxologică, ce preamă- 
rește pe Dumnezeu ca izvor la sfințeniei. De 
asemenea, atitudinea față de sfinți este una 
de cinstire, deoarece aceasta originează din 
Dumnezeu, Care trăiește în ei, tocmai pentru 
acest motiv cinstirea sfinţilor este diferită de 
cinstirea lui Dumnezeu. Această cinstire se 
extinde și la obiectele care capătă un caracter 
sfânt prin utilizarea lor în planul iconomiei 
dumnezeiești. Cu atributul de sfânt sunt 
denumite majoritatea lucrurilor care au legă- 
tură cu procesul îndumnezeirii persoanelor 
sfinților, sfințenia acestora sau faptele lor se 
impregnează în ceea ce fac, astfel încât multe 


DICŢIONAR DE TEOLOGIE ORTODOXĂ 


din obiectele lor devin depozitare ale harului 
sfințitor pentru alții care vor să se sfințească. 
Adesea, înseși trupurile lor devin purtătoare 
de sfinţenie, pe care o împărtășesc altora după 
vrednicie. Mijlocirea sfinților este în acest 
sens o mijlocire către sfințire. 

Terminologic, sfânt este un cuvânt foarte vechi 
care înseamnă majestatea lui Dumnezeu sau 
puterea Lui activată. Ulterior, acest lucru a 
desemnat și ideea de separare față de ceea ce 
este nesfânt, adică profan (care provine de la 
latinescul pro fănum ce semnifică locul din fața 
templului, adică ideea de exterior, exoterismul 
celui care privește către templu). În limba 
română, proveniența lui este disputabilă între 
latinescul sanczus și slavonescul sviaz (CBATb), 
cea mai mare parte a lingviștilor recunoscând 
sorgintea slavonă. 

În limba scrierilor vetero-testamentare. este 
utilizat termenul „cadoş” (+âă) care provine de 
la un verb, „cadaș” ce înseamnă pa fi sfân?, „a 
fi desăvârșit, „a fi deosebit”, „a fi pus deoparte”. 
Aceste semnificaţii arată exclusivitatea aparte- 
nenţei sfințeniei de Dumnezeu. E este utilizat 
de foarte multe ori în Legea Veche (de 102 ori 
în Cartea leșirii, de 152 de ori în Levitic, de 80 
de ori în Numerii, etc.), toate acestea arătând 
Că și ceea ce este rezervat lui Dumnezeu, dintre 
lucrurile create, devin sfinte. De aici rezultă 
termenul latin „consacrazio” și pe filieră neolo- 
gică în românește „consacrare”, prin acesta înțe- 
legându-se părtășia obiectului creat la sfințenia 
lui Dumnezeu. Sfinţenia este comunicabilă 
fără să se împuţineze, este părtășia creatu- 
rală la desăvârșirea dumnezeiască. Lui Moise 
i se spune că pământul pe care stă este unul 
sfânt, de asemenea sfințenia și sfințirea erau 
un îndemn capital al Domnului către poporul 
evreu. Leviţii și preoții trebuiau să fie curați 
ritualic, deoarece lucrau cele sfinte înaintea 
Domnului, iar profeții denunțau distanța de 
la sfințenie a poporului îndărătnic. Muntele 
Sionului este numit adesea de împăratul 
David ca „munte sfânt”, ca și Cortul mărtu- 
riei, ca și Templul lui Solomon, ce aveau în 
compunere sfânta și sfânta sfintelor. Această 
denumire atestă implicația lui Dumnezeu în 

creaţie, sfințindu-o pe aceasta. Sfânta exprimă 
cosmosul sensibil, iar sfânta sfintelor cosmosul 
inteligibil. Sfânta se împărtășește de sfințenia 
sfintei sfintelor. Aceste denumiri ale încăperilor 
Cortului Mărturiei sunt date de Dumnezeu lui 
Moise, fapt care dovedește originea nepămân- 
tească a termenului. 

În Noul Testament se utilizează cuvântul aghios 
(oriog) pentru „sfinfenie” sau „sfânt”, iar uneori, 
foarte rar, termenul de „Hieros” (mepoc alteori 
1EpP0G), atunci când se referă la slujirea la templu, 
deci de prestația sacramentală a actului sfințirii. 
Aceștia sunt termenii utilizați de Septuaginta și 
ulterior de Părinţii Bisericii. În Sfintele Evan- 
ghelii se întâlnește, pentru prima dată, denumirea 
celei de-a treia Persoane a Sf. Treimi: Duhul 
Sfânt (Le 3,16; In 1,33; M: 3, 11; Mc1,8). 
Teologia patristică a arătat că sfințenia este 
împlinirea tuturor eforturilor omenești pentru 
îndumnezeire. eosis-ul presupune invariabil 
sfințenia, iar existența acesteia este un factor 
ce atestă sălășluirea lui Dumnezeu în om. Fa 
este rezultatul efortului personal și al harului. 
Sfinţenia este determinabilă conștient, după 
cum afirmă Sf. Simeon Noul Teolog, ea debu- 
tează cu nepătimirea, după Părinţii filocalici. 
Caracterul sfânt al omului în această viață este 
unul provizoriu, nesigur, susceptibil la căderi, 
până în clipa morţii, după cum afirmă apof- 
tegmele patericale, abia după moarte se poate 
vorbi despre sfințenia deplină. Sfinţenia este 
trăsătura dominantă a celor ce au conștiință 
eshatologică pronunțată; eshatologia, în acest 
caz, nefiind una istorică, ci una a prezenței. 
De aceea, primii creștini se numeau sfinți, în 
ideea statutului lor aspirant la sfințenie, așa 
cum rezultă din scrierile perioadei apostolice. 
Cristalizarea unei dogme a Sf. Treimi pune în 
valoare ideea modelului trinitar al sfințeniei. 
Comuniunea este baza sfințeniei, iar periho- 
reza Persoanelor dumnezeiești plasează sfin- 
țenia ca rezultat al relaționării, al împlinirii 
persoanei prin comuniune, după cum susține 
Pr. Dumitru Stăniloae. 

Disputele hristologice sunt acelea care lămu- 
resc și felul în care se îndumnezeiește și sfin- 
țește omul în comuniune cu Dumnezeu. 


După cum firea omenească a lui este sfințită 
și îndumnezeită, fără pierderea identităţii sale, 
tot așa și firea recapitulată a tuturor ipostaselor 
omenești se sfințește în legătura mistică cu 
Hristos. În acest sens, daruri precum vederea 
în duh, vederea luminii necreate, prorociile, 
minunile, învățătura, grăirea în limbi și toate 
celelalte harisme sunt manifestări de sfințenie 
ale lui Dumnezeu în omul care face voia Lui. 
Sfinţenia se oferă și se ia din Sfintele Taine, prin 
similaritatea dintre caracterul creat și cel necreat 
al Tainei. Concordanţa teandrică dintre lucrarea 
văzută și cea nevăzută din cadrul Tainei dă posi- 
bilitatea de manifestare a sfințeniei, de mani- 
festare a Duhului Sfânt direct în sufletul celui 
care-L primește, proporțional cu vrednicia sa și 
în funcţie de icnonomia lui Dumnezeu. Însăși 
ideea de liber arbitru își are temeiul pe sfințenie, 
de aceea libertatea creaturală este suverană și 
este respectată de Dumnezeu. 

Chipul lui Dumnezeu în om este acea compa- 
tibilitate structurală de a percepe pe Dumnezeu 
și energiile Sale necreate în deplinătate, în sfin- 
țenia Sa, atât cât poate percepe relativitatea 
condiţiei create. Asemănarea cu EI este sfin- 
ţenia actualizată în sufletul celui drept. Sfin- 
țenia se deprinde prin ascultare, după modelul 
paternal al ascultării Fiului de Tatăl, având 
aplicaţie prin chestiunile duhovnicești ce se 
lucrează în instituţia părintelui duhovnicesc 
către ucenicul său. Canonizarea sfinților în 
Biserică ține mai întâi de dorinţa și manifes- 
tarea extraordinară și explicită a lui Dumnezeu 
de a face văzută dimensiunea personalităților 
sfinților. Prin aceasta, cinstirea sfinților este 
de facto o cinstire a sfințeniei manifestate a lui 
Dumnezeu pentru veșnicie și este ireversibilă. 
De aceea, harul rezidă și prin trupurile lor care 
nu s-au supus legilor descompunerii sau stri- 
căciunii, ci viază tainic deși sunt adormiți. Prin 
aceasta se întărește credinţa că sfinții nu au 


murit, ci sunt vii... 

SFÂNTA MASĂ. (gr. aghia trapeza) Obiect 
cu suprafață plană, de înălțime medie, situat în 
mijlocul Sfântului Altar, și pe care se oficiază 
Sfânta Liturghie. 

Are forma pătrată sau dreptunghiulară, în 
funcţie de spaţiu și de necesităţi, mai rar 
rotundă, construită din piatră, marmură, lemn 
sau metal, așezată, de regulă, pe un singur 
picior, în interiorul căruia se așază părticele 
din Sfintele Moaşte, acestea amintind de peri- 
oada în care creștinii, în timpul persecuțiilor, 
săvârșeau Sfânta Liturghie în catacombe, pe 
mormintele martirilor 

Sfânta Masă simbolizează ieslea Nașterii, 
Mormântul Domnului, masa Cinei de Taină și 
pe Hristos Însuși. 

Pe suprafața Sfintei Mese, în cele patru colțuri, 
sunt aplicate medalioane cu chipurile celor 
patru Sfinți Evangheliști, Matei, Marcu, Luca 
și loan. Ea este acoperită, mai întâi, cu o cămașă 
(gr. KOTOGUPKA - sfrânsă pe corp, pe piele), 
simbolizând giulgiul în care a fost înfășurat 
trupul Domnului. Peste cămașă se așează un alt 
acoperământ, din mătase sau fir, numit enndo- 
fion (gr. 16 &vâvr6v) care simbolizează strălu- 
cirea feței lui Dumnezeu când S-a schimbat 
la față pe Muntele Tabor. Deasupra Sfintei 
Mese este așezat Sfântul Antimis, învelit 
într-o bucată de pânză numită î/ifon (a înveli), 
Sfânta Evanghelie, Sfânta Cruce, Chivotul 
(Artoforiul, Pixida sau 'Tabernacolul) în care 
se păstrează Împărtășania pentru cei bolnavi, 
și sfeșnice cu lumânări. De Sfânta Masă se 

pot atinge, în atitudine de rugăciune, cu toată 
evlavia și buna credință, doar slujitorii sfințiți. 
Viorel Sava 


SFÂNTA SCRIPTURĂ. (lat. scriptura — 
scriere, operă scrisă, text al unui testament) 
Scrierea sfântă a creștinismului ce reunește 
o colecţie de 66 de cărți canonice, sfinte și 
inspirate (2 Tim 3, 16), scrise de proroci, sfinți 
apostoli și de alți oameni aleși (40 de autori), 
pentru ca omul să se mântuiască cunoscân- 
du-L pe Dumnezeu în lucrările și voia Sa. 

Alături de Sfânta Tradiţie, Sfânta Scriptură 
reprezintă un mod de păstrare a Revelaţiei 
dumnezeiești. În conţinutul său, Scriptura 
cuprinde dogme, norme religios-morale, fapte 
și relatări istorice. Pentru că a fost scrisă sub 
inspirația Duhului Sfânt, Scriptura se mai 
numește și Cuvântul lui Dumnezeu. Sfânta 
Scriptură conține două părți, la fel de impor- 
tante: Vechiul “Testament și Noul Testament. 
Vechiul testament cuprinde un număr de 39 
de cărți, iar Noul Testament 27. În edițiile 
ortodoxe ale Sfintei Scripturi, între paginile 
vechiului și a Noului Testament, sunt un număr 
de 14 cărți necanonice, dar „bune de citit” 
pentru credincioși, și care fac parte din litera- 
tura pioasă a istoriei de mântuire a lumii. Deși 
sunt numeroase texte greu de înțeles în pagi- 
nile Scripturii (2 Pr 3, 16), creștinul ortodox are 
dreptul și obligaţia să citească Sfânta Scriptură, 
dar nu o poate interpreta în afara tradiției Bise- 
ricii, pentru că Biserica este singurul garant al 
păstrării și transmiterii adevărului mântuitor 
în sensul voit de Dumnezeu (7 7im 3, 15), 
fiind astfel ferit de rătăcirile ereziilor și lipsit 
de riscul de a-și pierde propria-i mântuire. 
Tâlcuirea textului sfânt necesită o pregătire 
intelectuală și una duhovnicească. În lumea 
protestantă și neoprotestantă, individul este 
cel care deține autoritatea deplină în materie 
de interpretare a textului, pentru că Scriptura 
se explică, se înțelege prin ea însăși, conform 
principiului Scriptura, Scripturae interpres. 
Sfinţii Părinţi ai Bisericii au fost și mari exegeți 
ai Scripturii, pentru că au trăit-o concret în 
Duhul Bisericii lui Hristos. Biserica Ortodoxă 

este fidelă textului sfânt, datorită faptului că 
orice învățătură propovăduită de ea are funda- 
ment scripturistic. 

Mihai Himcinschi 


SFÂNTA TRADIȚIE. (gr. rradimi, lat. 
fraditio — transmitere, predanie) Revelarea lui 
Dumnezeu, asimilată în Biserică și în istoria 
mântuirii, concretizată și statornicită în forme 
spiritual-culturale și materiale determinate. 
Sensurile Sfintei Tradiții. “Tradiţia are două 
sensuri majore: acțiunea de a transmite ceva, o 
învățătură pe cale orală și obiectul sau conți- 
nutul însuși al acestei acțiuni de transmitere, 
adică este vorba de învățătura lui Hristos și 
modul în care aceasta a rodit în viața oamenilor 
și s-a transmis din generaţie în generaţie. În 
viziunea Părintelui Dumitru Stăniloae, tradiția 
are două sensuri: totalitatea modalităţilor de 
trecere a lui Hristos în viața umană, sub forma 
Bisericii și a tuturor lucrărilor Lui de sfințire și 
propovăduire, și în al doilea rând transmiterea 
acestor modalităţi de la generaţie la generație. 
Prin Tradiţie se transmite permanent același 
Hristos, revelat, întreg, în Biserică, pentru ca 
oamenii să se poată împărtăși de darurile lui 
Hristos cel răstignit și înviat. Ca atare, Lradiția 
este prelungirea acțiunii lui Dumnezeu din 
Hristos, descrisă la început în Scriptură. Numai 
prin Iradiţie conținutul Scripturii rămâne 
mereu viu, actual, eficient și dinamic în toată 
integritatea lui în cursul generaţiilor din istorie. 
Tradiţia mai este definită și ca „memoria vie a 
Bisericii” (Serghei Bulgakov), „viaţa Duhului 
în Biserică” (Vladimir Lossky). 

Sfânta Tradiție și Sfânta Scriptură. Referitor 
la Sfânta Iradiţie, trebuie să reținem câteva 
aspecte principale: potrivit mărturiilor evan- 
ghelice propovăduirea orală a precedat Evan- 
ghelia scrisă (In 20, 30; 21, 25). Sf. Apostol 
Pavel confirmă faptul că Tradiţia orală și scrie- 
rile Noului Testament au devenit ceva obiectiv 
în sânul comunităţilor primare, aceste scrieri 
având un caracter ocazional și având aceeași 
valoare ca și Tradiţia orală. „Așadar, fraţilor, 
rămâneţi tari și neclintiți și ţineţi predaniile 
pe care le-aţi primit fie prin cuvânt, fie prin 
epistola noastră” (2 es 2, 15). Tradiţia sau 
Predania în Noul Testament își are originea ei 
în Hristos, care inaugurează o tradiţie nouă și 
care este însăși Legea cea nouă, întemeiată pe 
viața, învățătura, faptele, jertfa pe Cruce, învi- 
erea lui Hristos. Fără Tradiţie, Scriptura sau 
Revelația nu-și actualizează toată eficiența lor 
și nici conținutul Scripturii n-ar avea cum să 
fie aplicat în viaţa oamenilor fără cadrul mai 
larg al Tradiţiei. Toate cântările bisericești care 
sunt alcătuite având la bază texte din Scripturi 
și toate actele liturgice și sacramentale simbo- 
lizează și actualizează în mod eficient aspecte 
ale conținutului Scripturii. Sfânta Scriptură 
fără explicarea liturgică și aplicarea ei în Litur- 
ghic și Taine se desfigurează. Raportul dintre 
Sfânta Scriptură şi Sfânta Tradiţie, este unul de 
completare, susținere și interpretare reciprocă. 
Același Duh Sfânt care a inspirat Scriptura 
asistă Biserica în formularea adevărului revelat 
în Scriptură atunci când proclamă dogmele. 
Deci, atât Sfânta Scriptură, cât și Sfânta 
Tradiţie exprimă Revelația dumnezeiască. 

Scriptura în explicitarea și aplicarea ei are 
nevoie de 'Lradiţie care este vie în Biserică. Prin 
Tradiţie, duhul și viaţa conținută în Scriptură 
se actualizează, iar înțelesul ei se adâncește 
în unitatea dintre dogmă-spiritualitate-cult. 
Astfel, Scriptura rămâne vie în Biserică prin 
Tradiţie, în timp ce 'Lradiţia, prin asumarea ci 
de către Biserică, face posibilă experierea conți- 
nutului Revelaţiei și al Scripturii. Prin Tradiţie, 
Scriptura, ca parte autentică a acesteia, este 
înțeleasă și aplicată în viața Bisericii. „Dacă 
Scriptura n-ar intenționa să treacă pe Hristos 

în viaţa oamenilor și să normeze această viață 
după EI, n-ar avea nevoie de completarea prin 
Tradiţie. Explicarea apostolică a conţinu- 
tului Scripturii, sau prima și deplin autentica 
explicare a ei, coincide în esență cu aplicarea 
conținutului ei, cu trecerea acestui conținut în 
viața omenească prin întemeierea Bisericii, cu 
precizarea concretă a structurilor ei ierarhic-sa- 
cramentale pe baza indicaţiilor Domnului, 
structuri corespunzătoare multiplelor dăruiri 
ale puterii lui Hristos, conform trebuințelor 
credincioșilor și cu precizarea modalităţilor ei 
de viață spirituală și de cult. Conţinutul Tradi- 
ției apostolice nu este în esență decât conținutul 
Scripturii aplicat vieții omenești sau trecut 
în aceasta prin Biserică. Biserica ţine, deci, 
Scriptura, aplicată prin Tradiţie, mereu nouă 
și totuși mereu aceeași. O ţine prin structurile 
ierarhic-sacramentale, precizate de apostoli ca 
mijloace de trecere a conţinutului Revelaţiei 
sau a lui Hristos însuși în viața oamenilor. O 
ține mereu nouă și mereu aceeași prin Tradiția 
originară prin care apostolii au precizat aceste 
structuri, prin care se comunică real Hristos 
în cursul generaţiilor, cu bogăţia inepuizabilă 
a bunătăţilor Lui. Practicarea acestor struc- 
turi ale radiţiei înseamnă primirea integrală a 
lui Hristos prin ele în Biserică, sau a harului 
lui Hristos; dar aceasta nu înseamnă că acest 
Hristos integral nu poate fi explicat mereu, 
scoțându-se la iveală alte și alte semnificaţii 
ale Lui, alte efecte produse de El în suflete. 
Tradiţia, ca explicare mereu îmbogăţită a acelu- 
iași Hristos, nu se poate despărți de primirea 
Lui ca conţinut neschimbat al Tradiţiei, de 
curgerea aceluiași har al Lui, sau de primirea 
aceleiași Persoane a Lui în Biserică prin Sfin- 
tele Taine și prin cuvântul explicativ despre EI”. 
Sf. Clement Romanul îndeamnă pe creștinii din 
Corint să revină la „îndreptarul cel slăvit și sfânt 
al Tradiţiei”. Despre Sfântul Policarp, care sfâr- 
șește ca martir, Sfântul Irineu afirmă că „învă- 
țase, mereu aceeași învățătură pe care a primit-o 
de la Apostoli și păstrând tradiția Bisericii care 
era și singura adevărată”. Sf. Atanasie cel Mare 
precizează episcopului Serapion de 'Ihmuis 
că cele ce i le-a scris, le-a scris „după credința 


DICŢIONAR DE TEOLOGIE ORTODOXĂ 


apostolică predată nouă de Părinți, neadăugând 
nimic din afară, ci ceea ce am învățat, am pus 
în scris în acord cu Sfintele Scripturi”. Arienii, 
cugetând „în afara Scripturilor”, înțeleg „Scrip- 
turile de Dumnezeu insuflate după cugetările 
omenești”. Împotriva unor astfel de interpretări 
în afara Scripturilor, Sfântul Atanasie insistă 
privitor la dogma despre dumnezeirea Fiului 
că „acesta este conținutul credinței primit de la 
Apostoli prin Părinți”. 

Formularea credinţei la Sinoade nu s-a făcut 
împotriva Scripturilor sau având ca pretext 
faptul că în Scripturi nu ar exista îndeajuns 
această credință, ci s-a făcut în vederea afir- 
mării acesteia în conformitate cu Scripturile, 
precum și în vederea interpretării acestora din 
perspectiva Tradiţiei. Cei ce citesc hotărârile 
de la Niceea pot să-și amintească prin ele de 
credinţa prezentă în Scripturi, prorocită de 
Profeți şi propovăduită de Apostoli. „În zadar 
aleargă, deci, aceștia, pretutindeni, răspândind 
pretextul că au cerut să se adune sinoadele 
acestea din pricina credinţei. Este mai îndestu- 
lătoare dumnezeiasca Scriptură decât toate. lar 
dacă este necesar și un sinod pentru aceasta, să 
se ţină cele ale Părinților. Căci acestea nu le-au 
născocit nici cei ce s-au adunat la Niceea, ci 
au scris așa de bine despre ea, că cei ce citesc 
cu sinceritate cele scrise ale acelora pot să-și 
amintească prin ele credința dreaptă în Hristos 
aflată în dumnezeieștile Scripturi”. 

Credința în dumnezeirea Fiului a fost expe- 
riată și s-a păstrat din vechime, fiind propo- 
văduită de Proroci, Evangheliști, Apostoli și 
Părinţi. O schimbare sau înlocuire a ei ar fi un 
act de nesocotire a atâtor sfinți, mărturisitori, 
martiri și propovăduitori ai acestei dogme „care 
au rămas cugetând toate după vechea rându- 
ială a Bisericii”. Sf. Antonie cel Mare, în ultima 
sa cuvântare către monahii „din muntele de 
afară”, îi îndeamnă să păstreze predania Părin- 
ților și dreapta credință în Iisus Hristos pe care 
au învăţat-o din Scriptură. Sf. Vasile cel Mare 
subliniază interrelaționarea dintre Scriptură 
și Tradiţie: „Dintre dogmele păstrate în Bise- 
rică, pe unele le avem din învățătura scrisă, iar 
pe altele le-am primit din tradiția apostolilor. 

Ambele (forme de transmitere) au aceeași 
putere pentru credință. Și oricine are o inițiere 
cât de mică în chestiunile bisericești nu va ridica 
obiecții (împotriva acestei afirmaţii). Fiindcă, 
dacă am încerca să lăsăm la o parte obiceiurile 
(care n-au temei) scris, ca și când n-ar avea mare 
însemnătate, am greși, păgubind Evanghelia în 
cele esențiale. De exemplu, ca să amintesc de 
primul și cel mai obișnuit: ce temei scris au cei 
care speră în numele Domnului nostru Iisus 
Hristos să se însemneze cu semnul crucii? Din 
ce scriere am învățat să ne întoarcem spre răsărit 
în timpul rugăciunii? Care dintre sfinți ne-a 
lăsat în scris cuvintele epiclezei (care se rostesc) 
în timpul sfințirii pâinii (sfintei) Euharistii și al 
potirului binecuvântării? Nu ne mulțumim cu 
acele (cuvinte) pe care le amintește Apostolul 
sau Evanghelia (și de aceea) înainte și după 
Euharistie zicem și altele, pentru că știm din 
învățătura nescrisă că au mare putere în săvâr- 
şirea tainei. În virtutea căror scrieri binecu- 
vântăm apa botezului, untdelemnul ungerii și 
pe cel care se botează? Nu în virtutea tradiției 
(transmise) în mod tainic? În care scriere avem 
temei pentru ungerea cu untdelemn? Obiceiul 
de a afunda de trei ori pe omul (care se botează) 
de unde îl avem? Și celelalte obiceiuri legate de 
botez, cum este lepădarea de satan și de îngerii 
lui, în care scriere (își au temeiul)? Nu (provin 
toate acestea) din învățătura părinților noștri 
păstrată în taină”. 

Sfânta Biserică şi Sfânta Tradiţie. Leologii 
români au subliniat cu prisosință acest raport, 
arătând că între Biserică și Scriptură există o 
legătură reciprocă: Biserica ocrotește Scrip- 
tura, iar Scriptura hrănește Biserica, fiindcă 
ambele sunt garanţia prezenţei lui Hristos în 
viaţa Bisericii. Între Biserică şi Tradiţie există 
o legătură indisolubilă, fiindcă Biserica apare 
odată cu Tradiţia. Biserica se mișcă în înteri- 
orul Revelaţiei, sau al Scripturii și Tradiţiei, în 
timp ce Scriptura își descoperă conținutul în 
interiorul Bisericii și al Tradiţiei, iar Tradiţia 
este vie în interiorul Bisericii. 

Aspectul statornic şi dinamic al Sfintei Tradiţii. 
Tradiţia are două aspecte strâns legate între ele: 
aspectul statornic și aspectul dinamic. Sfânta 


Tradiţie, privită în aspectul ei static, arată că 
Biserica recunoaște fondul Iradiţiei Aposto- 
lice preluat de ea. Aspectul dinamic înseamnă 
dezvoltarea Tradiţiei dumnezeiești potrivit 
nevoilor fiecărei epoci. Primul aspect este fixat în 
scris, putând fi identificat în acele „documente” 
ale Tradiţiei Apostolice pe care le enumerăm: a) 
simbolurile de credință; b) cele 85 de canoane 
apostolice; c) definițiile dogmatice ale celor 7 
sinoade ecumenice și ale celor 9 sinoade parti- 
culare; d) cărțile de slujbă; e) mărturisirile de 
credință ale martirilor; f) definițiile dogmatice 
împotriva ereziilor; g) scrierile Sfinţilor Părinți; 
h) mărturiile istorice și arheologice. 

Aspectul dinamic are o continuitate perma- 
nentă și nu se termină până la sfârșitul veacu- 
rilor. De la întrupare până la înălțare, o parte 
a acelei napă5ooig a fost asimilată de Apos- 
toli şi după înălțare fixată în scris de Apostoli 
și ucenicii lor în cărțile Noului Testament, iar 
cealaltă parte a intrat ca un depozit viu în Bise- 
rică fiind consemnată în scris în primele opt 
veacuri. Despre ea vorbește Sfântul Pavel când 
zice „o Timotei, păzeşte ceea ce ţi s-a încre- 
dinţat” ( Tim 6,20). 

Tradiţia Apostolică formează fondul comun 
tuturor bisericilor locale și a rămas temelia 
mărturisirii de credință a Bisericii ecumenice. 
Aspectul dinamic al Tradiţiei are în vedere 
posibilităţile de acomodare ale Bisericii la 
nevoile fiecărui timp, prin puterea dată ei de 
către întemeietorul și capul ei Hristos prin 
iconomie. Viața Bisericii se desfășoară într-un 
anumit cadru istoric, dar în peregrinarea ei 
istorică ea își păstrează identitatea, deși poate 
primi formal aspecte ce par deosebite de la o 
epocă la alta. Biserica se adaptează cu timpul și 
locul în care trăiește în virtutea iconomiei sale, 
dar fără să-și schimbe identitatea și structura, 
fiind contemporană și actuală în fiecare veac. 
Dar dacă Tradiţia este vie în Biserică cum ne 
raportăm noi la această Tradiţie și cum păstrăm 
echilibrul dintre statornic și dinamic în rapor- 
tarea noastră la conținutul de viață al ci? 
Tradiţia, în fondul ei statornic, este nevoie să 
fie mereu interpretată și aprofundată, devenind 
astfel contemporană cu toate generațiile. Prin 

această adâncire și explicitare continuă a Tradi- 
ției statornice, Biserica rezolvă dilema dintre 
Tradiţie și contemporaneitate, reușind să ofere 
omului de azi răspunsuri clare și constructive 
la problemele și provocările pe care le ridică 
viețuirea lui într-o lume tot mai complexă. 
Această aprofundare și actualizare a Tradiţiei 
statornice a Bisericii se realizează prin ceea ce 
numim aspectul dinamic al Tradiţiei. Aspectul 
dinamic al Tradiţiei dă posibilitatea Bisericii 
de a lucra prin iconomie, actualizând astfel fără 
să dilueze mesajul Evangheliei la exigenţele 
mărturisirii lui în contextul diferitelor epoci 
istorice. Biserica trebuie să asume permanent 
contextul istoric, în care își mărturisește Evan- 
ghelia lui Hristos pentru a o face accesibilă 
omului în vederea transfigurării lui și a lumii în 
care el viețuiește. 

Aspectul dinamic al Tradiţiei, înţeles ca tradiție 
bisericească, crește din aspectul statornic înțeles 
ca Tradiţie Apostolică și rămâne în cadrul ei, 
întrucât în cadrul Tradiţiei Apostolice sunt date 
în mod virtual jaloanele aspectului dinamic 
al 'Tradiţiei până la sfârșitul veacurilor. Astfel, 
această înțelegere vie a conținutului Tradiţiei 
nu numai că facilitează în lumea contempo- 
rană un adevărat comportament apostolic și 
patristic fără o adecvare exterioară și facilă la 
acestea, ci creează premisele unei experiențe 
a sfințeniei lui Dumnezeu în lumea contem- 
porană, în viața omului contemporan. Astfel, 
Tradiţia evită atât pietrificarea ei, cât și deschi- 
derea ei spre o înnoire fără fundament revelați- 
onal în cadrul Bisericii, aducând astfel în viața 
omului contemporan posibilitatea experienței 
lui Dumnezeu în comuniune cu toți Sfinţii. 
Sfânta Tradiţie şi tradițiile. Teologia orto- 
doxă face distincția între Tradiţie și tradiţii, 
între Tradiţia cea una a Bisericii prin care ni 
s-a transmis întreg și neștirbit conţinutul de 
credință şi experienţă al Apostolilor și Părin- 
ților și între diferitele tradiții mitice, magice, 
filosofice sau religioase. Deși există riscul ca în 
interiorul vieţii Bisericii unii dintre creștini să 
confunde 'radiţia cu tradiţiile, punând accent 
mai mult pe cele din urmă decât pe Tradiţia cea 
adevărată a Bisericii, teologia ortodoxă afirmă 

unicitatea și implicaţiile eclesial-sacramentale 
și soteriologice ale Tradiţiei Bisericii, dimen- 
siunea ei vertical-orizontală și ascetic-mistică. 
Modernitatea a dat o lovitură piezișă Tradiţiei 
Bisericii, modului de viață eclesial, încercând 
să o înlocuiască prin recursul la puterile rați- 
unii autonome de la care se așteptau rezultate 
definitive privind sensul și rostul creaţiei, om 
și cosmos. Dacă modernitatea a dat o lovitură 
directă Tradiţii, postmodernitatea va recurge la 
o caricaturizare a acesteia prin sincretism, rela- 
tivism, antropocentrism, semănând confuzia 
subtilă între Tradiţie și tradiţii, chiar obiceiuri. 
În această confuzie nu numai sincretismul, 
relativismul și raționalismul devin dușmani 
ai Tradiţiei autentice a Bisericii, ci și tradiți- 
onalismul, paseismul, anacronismul, idolatria 
formelor, ignorarea experienței eclesiale, și nu 
în ultimul rând, privatizarea credinței omului 
postmodern. Acest asalt concertat al diferitelor 
fenomene prezente în societatea actuală la 
adresa Tradiţiei nu trebuie să ducă la o renun- 
ţare la aceasta, ci la o întărire a creștinilor în 
fidelitate față de ea, fidelitate care nu înseamnă 
în mod distant, o adeziune intelectuală, rigidă, 
ci o asumare în Duhul experienței Bisericii 
păstrătoare a Tradiţiei Apostolice. 

Răspunsul la aceste provocări nu va putea fi 
dat de pe pozițiile unui doctrinarism abstract 
și greoi, ci de pe poziţiile unei mărturisiri 
vii a vieţii și calității vieţii în Hristos. Bise- 
rica, viața și Tradiţia ei trebuie întrupate în 
exemple vii, concrete, deschise dialogului, 
într-un limbaj existenţial și contextual, cu 
implicaţii universale, cu oamenii secolului al 
XXI-lea, cu culturile, religiile, societățile și 
concepțiile de viață actuale. Este nevoie de 
o autodefinire continuă, integrată în mersul 
vieţii, autodefinire centrată în jurul Tradi- 
ției apostolice autentice, care îl experimen- 
tează și prezintă pe Hristos ca Dumnezeu 
și Om adevărat. Este nevoie să arătăm lumii 
că credinţa noastră în lisus Hristos este 
tot ceea ce omul poate experia calitativ mai 
bun aici pe pământ, dincolo de experiențele 
diverse propuse de ideologiile modernităţii și 
post-modernităţii. De asemenea, este nevoie 

să arătăm lumii că noi simţim că în Hristos 
nu murim cu fiecare zi care trece, ci viem, ne 
zidim, ne înnoim în omul nostru interior spre 
viaţa veșnică. Numai asumându-ne Tradiţia 
Bisericii în mod personal și comunitar vom 
reuși să distingem cu adevărat între Tradiţie și 
tradiţii, între mesajul mântuitor al Evanghe- 
liei lui Hristos și diferitele concepţii reductive 
ale modernităţii și postmodernităţii. 

Părinților Apostolici, Ed. Institutului Biblic și de Misiune 
al Bisericii Ortodoxe Române, București, 1979; EuseBru 

coll. PSB 13, trad. Pr. T. Bodogae, Ed. Institutului Biblic 
și de Misiune al Bisericii Ortodoxe Române, București, 
1987; loa, Cristinel, Flomo economicus. Iisus Hristos, sensul 
creației şi insuficiențele purului biologism, Ed. Marineasa, 

coll. PSB 12, trad. C. Corniţescu, I. Bodogae, Ed. Institu- 

Cristinel loja 


SFÂNTA TREIME. Cele Trei Persoane 
dumnezeiești, respectiv Tatăl și Fiul și Duhul 
Sfânt, care sunt implicate într-o comuniune 


interpersonală și intrapersonală, și care alcătu- 
iesc o singură Fiinţă dumnezeiască, respectiv 
un Unic Dumnezeu. 

Sfânta Treime constituie doctrina specifică și 
fundamentală a Noului Testament și implicit 
a creștinismului. Afirmația fundamentală a 
teologiei creștine este aceea că Dumnezeul 
cel unic subzistă în trei persoane sau iposta- 
suri. Această învățătură are implicaţii profunde 
asupra întregii învățături creștine. În teologia 
apuseană și cea răsăriteană s-au cristalizat două 
metode de a prezenta misterul Treimii. În 
tradiția apuseană s-a pornit de la unitatea firii 
dumnezeiești, urmând apoi să se arate identi- 
tatea persoanelor, în timp ce în tradiția răsă- 
riteană se pornește de la realitatea persoanelor 
sau ipostasurilor trinitare, în care se manifestă 
Dumnezeu, subliniindu-se consubstanţialitatea 
sau deoființimea Lor. Părintele Dumitru Stăni- 
loae afirmă că „formula dogmatică a dumneze- 
irii unice în ființă și întreite în persoane este ca 
orice formulă dogmatică mărturisirea credinței 
într-o realitate care ne mântuiește”. Credința 
într-un singur Dumnezeu personal este desco- 
perită în Vechiul Testament (Îș 20, 2-3; Dr 6, 
4; Is 43, 10-11), credință care s-a păstrat și în 
Noul Testament (Me 12, 29; In 17,3). 

În epoca Vechiului Testament, Dumnezeu S-a 
descoperit ca Treime de Persoane, însă într-un 
mod neclar, indirect, deoarece lumea nu a 
fost atunci pregătită să primească cu claritate 
Taina dumnezeirii întreit ipostaziate. Cu toate 
acestea, întâlnim și în Vechiul Testament unele 
mărturii care se referă la Persoanele Sfintei 
Treimi cum ar fi: „Să facem om după chipul 
și asemănarea noastră” (Ft 1,26); „Sfânt, Sfânt, 
Sfânt Domnul Savaot” (s 6, 3; 4p 4, 8), apariția 
celor trei tineri la stejarul Mamvri, cărora 
Avraam le-a adus închinare ca unei singure 
persoane (Ft 18, 1-2). 

În Noul Testament se revelează în mod deplin 
și clar învățătura despre Sfânta Treime, reve- 
laţie făcută de Însuși Fiul lui Dumnezeu. La 
Botezul lui lisus în lordan sunt prezente cele 
trei Persoane: Tatăl care întărește prin glasul 
Său din ceruri că „acesta este Fiul Meu cel 
iubit întru care am binevoit”, Duhul Sfânt S-a 

pogorât în chip de porumbel asupra lui Iisus; 
Fiul însuși, care deși era fără de păcat, acceptă 
să fie botezat de către loan, ca să se împlinească 
toată dreptatea (3, 16-17). Evangheliile au 
păstrat numeroase referiri cu privire la cele trei 
Persoane ale Sfintei Treimi, fie în mod distinct, 
fie. împreună. În predica Sfinților Apos- 
toli Sfânta 'Ireime este mărturisită: predica 
Sf. Apostol Petru din ziua Cincizecimii este 
grăitoare în acest sens (FA 2, 32-33). Apos- 
tolul Pavel adresează Corintenilor un salut 
în numele Sfintei 'Ireimi: „Harul Domnului 
nostru lisus Hristos și dragostea lui Dumnezeu 
Tatăl și împărtășirea Sfântului Duh să fie cu 
voi cu toţi” (2 Co 13, 13). 

Învățătura despre Sfânta Treime s-a închegat 
destul de timpuriu și apare în simbolurile de 
credință din secolul al II-lea la “Teofil al Anti- 
ohiei. Datorită faptului că în jurul acestei 
învățături au apărut unele confuzii, Biserica 
Răsăriteană a răspuns acestora în cadrul sinoa- 
delor ecumenice și locale, subliniind învăță- 
tura despre deoființimea celor trei persoane 
sau ipostasuri în Dumnezeul cel unic. Marii 
Părinţi ai Bisericii ca: Atanasie cel Mare, Chiril 
al Alexandriei, Părinţii Capadocieni au avut un 
rol determinant în precizarea dogmei Sfintei 
Treimi. Câteva teze explicative se impun a fi 
evidenţiate: 1) Dumnezeul Cel viu și revelat 
în istorie are o unică fire, ființă sau natură, o 
singură putere, lucrare și energie comună celor 
trei ipostasuri, altfel spus, există o identitate de 
natură, voință și lucrare perfectă în Dumnezeu. 
Cele trei Persoane au aceeași ființă sau fire în 
mod desăvârșit, motiv pentru care nu putem 
cădea în triteism; 2) Firea dumnezeiască cea 
unică nu poate fi înțeleasă în afara ipostasurilor 
Treimii. Nici unul din cele trei ipostasuri nu 
se cugetă în mod separat și în afara celorlalte 
două. Tatăl este izvorul dumnezeirii, necauzaz 
și nenăscut, Fiul are existenţa Sa personală de 
la Tatăl prin nașzere din veci, iar Duhul Sfânt 
primește existența Sa personală prin purce- 
dere. Consubstanţialitatea Persoanelor divine 
înseamnă că Ele au o unică voință și o unică 
lucrare. Aceasta nu înseamnă că lucrează doar 
una din cele trei, ci ele lucrează unanim în mod 

propriu; 3) În Sfânta Treime există o perma- 
nentă mișcare interpersonală numită „periho- 
reză”, adică este vorba de viața de comuniune și 
iubire absolută între cele trei persoane. 
Dincolo de orice alte considerații sau reflecții cu 
privire la Sfânta Treime, Ea rămâne un mister 
inaccesibil până la capăt rațiunii umane. Învă- 
țătura despre “Treime are o importanţă covâr- 
șitoare pentru teologia creștină, pentru viața 
și misiunea Bisericii și pentru viața duhovni- 
cească a credincioșilor care au acces la misterul 
de viață, iubire și comuniune al Sfintei Treimi 
în Biserică, prin Tainele ci. 

Bibliografie. BoBRINsxkov, Boris, ăina Preasfintei Treimi, 
Ed. Institutului Biblic și de Misiune al Bisericii Ortodoxe 
Române, București, 2007; Bara, lon, Diczionar de Ttologie 
Orfodoxă, Ed. Institutului Biblic și de Misiune al Bisericii 
Ortodoxe Române, București, 21994; Ba1A, lon, Trazar de 
Teologie Dogmatică și Ecumenică, Ed. România Creștină, 
București, 1999; Ba1A, on, „Învățătura despre Dumnezeu 
Sfânta Treime”, în: GB, XXXII (1973), 1-2; Popescu, 
Dumitru, Iisus Hristos Pantocrator, Ed. Institutului Biblic 
și de Misiune al Bisericii Ortodoxe Române, București, 
2005; S'rănioAg, Dumitru, Zto/ogia Dogmatică Orto- 
doxă, vol. ], Ed. Institutului Biblic și de Misiune al Bise- 
ricii Ortodoxe Române, București, 32003;  S'răNILOAE, 
Dumitru, „Fiinţa și ipostasurile în Sfânta “Treime după 
Sfântul Vasile cel Mare”, în Orz, XXXI (1978), 1; LuLcaN, 
loan, Teologia știința mărturisitoare despre Dumnezeu, Ed. 
Universităţii „Aurel Vlaicu”, Arad, 22004. 


Ioan 'lulcan 


SFÂNTUL MUNTE. v. ATHOS. 


SFEȘNIC. (slav. sveznizu) Suport de metal 
sau marmură, în formă cilindrică, cu un suport 
rotund în partea de jos, în partea superioară a 
lui așezându-se lumânări. 

Sfeșnicul poate avea unul sau mai multe brațe, 
fiecare dintre aceste modele având un simbo- 
lism aparte. Astfel, sfeșnicul cu o singură 
lumânare - primikirion închipuie unitatea Sf. 
Treimi; sfeșnicul cu două lumânări Jikirion 
simbolizează cele două firi ale lui Hristos; sfeș- 
nicul cu trei lumânări 7rikirion ne aduce aminte 
de cele trei Persoane al Sf. Treimi; sfeșnicul cu 
șapte lumânări semnifică cele șapte daruri ale 
Duhului Sfânt; iar sfeșnicul cu douăsprezece 
lumânări ne aduce aminte de cei 12 Apostoli ai 
Mântuitorului Hristos. Atunci când arhiereul 

slujește la Sfânta Liturghie, acesta folosește 
pentru a binecuvânta poporul, un sfeșnic cu 
două braţe numit dicher și un altul cu trei braţe 
numit tricher. Trebuie să spunem că pe lângă 
sfeșnicele portabile, în biserică, în fața icoa- 
nelor împărătești de pe catapeteasma Sf. Altar, 
în fiecare biserică ortodoxă, stau două sfeșnice 
mari, fiecare, de regulă, cu câte trei braţe ce 
poartă numele de sfeșnice împărătești. 
Bibliografie. BRANIșTE, Ene, Lifurgica Gene- 
rală, Ed. Partener, 2008; BnRaAnrșTE, Ene, 
BRANIȘTE, Ecaterina, Dicfionar de cunoștințe 
religioase, Ed. Diecezană, Caransebeș, 2002; 
CIREȘANU, Badea, Tezaurul liturgic al Sfintei 
Biserici Creştine Ortodoxe, Tipografia Guten- 
berg, București, 1912; MrrnRoranovici, Vasile, 
TARNAVvSCHI, Teodor, CorLancruc, Nectarie, 
Liturgica Bisericii Ortodoxe. Cursuri universi- 
fare, Ed. Consiliului Eparhial Ortodox Român 
din Bucovina, Cernăuţi, 1929. 


Marian Vâlciu 


SFEȘTÂNIE. v. AGHIASMĂ. Slujbă din 
categoria ierurgiilor, în cadrul căreia se sfințește 
Agheasma mică. 


SFEȘTOC. (zar. SFETOC) Pămătuful 
(mătăuzul,  mănunchiul, stropitoarea) de 
busuioc cu care preotul stropește cu agheasmă 
casele credincioșilor când merge cu botezul (în 
ajunul Bobotezei), la sfeștanii, la înmormân- 
tări și la alte slujbe care impun stropirea cu 
agheasmă. Cuvântul derivă din slavonul zveaz - 
floare. În Biserica Romano-catolică se folosește 
pentru stropirile rituale cu agheasmă un mic 
globuleț din metal, umplut cu burete și găurit, 
prevăzut cu un mâner. Acest obiect de stro- 
pire are forma unui mic buzdugan. Strămoșul 
mătăuzului de stropit din biserica creștină a 
fost isopul din Vechiul Testament, amintit de 
psalmistul David (Ps 50, 7), cu care darurile, 
jertfele și poporul erau stropite spre sfințire și 
ca semn de binecuvântare. În temeiul acestei 
întrebuințări, sfeștocul închipuie suflarea și 
puterea Duhului Sfânt spre binecuvântare, 
curăţire sufletească și sfințire. 


Bibliografie. Aca, Victor, Simbolistica biblică şi creștină 
- Dicţionar Enciclopedic, Ed. Învierea”, Arhiepiscopia 
Timișoarei, 22005; BoLoș, Cristian, GoRcan, Gabriel, 
Dicţionar teologic-ortodox, Ed. Dacia, Cluj Napoca, 2006; 
BRANIȘTE, Ene, BRANIȘTE, Ecaterina, Diczionar Enciclo- 
pedic de Cunoştinţe Religioase, Ed. Diecezană Caransebeș, 
2001; BRaANrșTrE, Ene, Lifurgica Specială, Ed. Nemira, 
București, 32002; Dicţionar explicativ ilustrat al Limbii 
Române, Ed. Arc şi Gunivas, 2007; Secu, Luiza, SECHE, 
Mircea, Dictionarul de Sinonime al Limbii Române, Ed. 
Academiei RSR, București, 1982. 


Emil Cioară 


SFETOC. 1. v. SFEȘTOC. II. Termen folosit 
în Oltenia ce denumește inscripţia ce se pune 
pe icoana unui sfânt cu numele lui, precum și 
inscripţia de pe ruloul ce stă în mâna sfântului 
și pe care se află scris un verset din Sfânta Scrip- 


2) 


tură. Etimologia în acest caz este „//mind”. 


SFINȚII PĂRINȚI. Termen care desem- 
nează o grupă specială a autorilor creștini 
din primele șapte secole, care se disting prin 
anumite caracteristici: 
sensul că învățătura cuprinsă în operele lor 
trebuie să reflecte fidel doctrina Bisericii pe 
baza revelaţiei din Sfânta Scriptură și Sfânta 
Tradiţie, aşa cum Biserica datorită contro- 
verselor a fost nevoită să o clarifice în cadrul 
sinoadelor ecumenice, dar nu este indispensabil 
ca doctrina ortodoxă să meargă în amănunt, 
deoarece unele din aspectele acesteia au fost 
fixate de Biserică ulterior perioadei în care unii 
din ei au trăit; sfinzenia vieții ca trăire reală 
practică a ortodoxiei doctrinei; aprobarea Bise- 
ricii condiție indispensabilă care legitimează 
definitiv; vechimea este circumscrisă primelor 
VIII secole ale erei creștine. 

Primele două condiţii au aspect activ, fiind 
fundamentale și personale. Autorii creștini 
care sunt denumiți astfel trebuie să mărtu- 
risească cu autoritate credința Bisericii, care 
trebuie să concorde cu a celorlalți, trebuie să fi 
trăit în sfințenie, în înțelepciune și în stator- 
nicie, în credință și în comuniune cu Biserica 
universală, sau să fi murit pentru Hristos. Ulti- 
mele două condiţii au aspect pasiv. Aprobarea 
Bisericii este dată prin hotărâri ale sinoadelor 
ecumenice, dar și prin unele decizii bisericești 


doctrina ortodoxă în 

sau uneori, în chip tacit, prin folosirea învăță- 
turii anumitor autori pe care-i recunosc și reco- 
mandă Sfinţii Părinți deja consacraţi. Printre 
Sfinții Părinţi cei mai cunoscuți amintim Sf. 
Atanasie cel Mare, Sf. Vasile cel Mare, Sf. 
Grigorie de Nazianz, Sf. Grigorie de Nyssa, 
Sf. loan Gură de Aur, Sf. Chiril al Alexandriei, 
Sf. Chiril al lerusalimului, Sf. loan Scărarul, Sf. 
Maxim Mărturisitorul, Sf. loan Damaschinul, 
Sf. Ambrozie de Mediolanum, Sf. Grigorie cel 


Mare, papa Romei. 

Bibliografie. Coman, loan G., Pazrologie - Manual 
pentru Institutele Teologice, București 1956; IORDĂCHESCU, 
Cicerone, Istoria vechii literaturi creştine, vol. |, Tipografia 
Ţerek și Chaminschi, București, 1934, reed. Ed. Moldova 
1996; PArApoeouLos, Stylianos G., Pazro/ogie, vol. |, trad. 
A. Marinescu, Ed. Bizantină, București, 2006; Vorcu, 
Constantin, DumrrRAșcU, Nicu, Parrologie -Manual 
pentru seminariile teologice, Ed. Institutului Biblic și de 
Misiune al Bisericii Ortodoxe Române, București, 2004. 


Călin Dragoș 
SFITĂ. v. FELON. 


SIMBOL. (gr. simbolon) Semn, obiect, 
imagine, element prin care o idee abstractă 
devine intuitivă prin reprezentare și poate fi 
mai exact înțeleasă. 

Simbolul semnifică aducerea împreună a două 
planuri care teoretic sunt depărtate. Aducerea 
în același plan a două realități, una simbolizată 
și una simbolizantă, se face doar prin inter- 
mediul unei legi de corespondențe, similar 
procedeului analogiei. Simbolul presupune 
o întruchipare a elementului simbolizat în 
natura sa simbolică, fără a-l reprezenta însă 
real. În acest sens, vorbim și despre o cunoaș- 
tere simbolică, atunci când cunoaștem un lucru 
simbolizat prin intermediul simbolului său. 
Simbolul are în conținutul său ceva reprezen- 
tativ din lucrul pe care-l simbolizează, astfel 
încât cunoașterea acestuia este inconfundabilă. 
În cadrul filosofiei și literaturii, simbolul este 
un procedeu care oferă o formă de cunoaștere, 
dar și o reprezentare estetică a unei realități sau 
lucru simbolizat. Simbolurile în cadrul artelor, 
pot fi constituite într-un sistem pe mai multe 
planuri, care pot interfera; de aceea cunoașterea 

simbolică are nevoie uneori în cadrul artelor de 
o decriptare simbolică. Putem vorbi și de un 
caracter simbolic, mai ales atunci când înțele- 
gerea caută legea de simbolizare între simbol 
și obiectul simbolizat. În filosofie, simbolul 
este un procedeu al exprimării sugestive, unde 
înțelegerea cititorului este cea care dă sens 
simbolului, decriptându-l pe baza unei legi de 
corespondenţă între simbol și lucru simbolizat. 
Stilul mitologic are la bază în mod condiți- 
onal o exprimare simbolică. În literatură este o 
figură de stil care se regăsește adesea în genul 
liric. În celelalte arte este, de asemenea, o formă 
de reprezentare restrânsă și rezumativă a unei 
idei, intenții, realități, obiect, etc. care se vrea 
cunoscută nu într-un fel direct, ci indirect prin 
dezvăluirea progresivă și nedeplină. Simbolul 
nu se adresează unei dezvăluiri spontane, ci 
uneia elaborate, care ţine de elevația destinata- 
rului, adică a receptorului de artă. 

În teologie, simbolul este înțeles într-o dublă 
accepțiune: prima și cea mai importantă este 
referința la simbolul de credință. Acesta este 
un act de mărturisire, rezumativ, dar complet, al 
conținutului credinţei în Dumnezeu. Biserica 
creștină a fost confruntată, în primele veacuri 
creștine, cu interpretări diferite ale Revelaţiei, 
unele în dezacord cu ea, astfel încât au apărut 
ereziile. Pentru a se delimita din punct de 
vedere doctrinar de aceste interpretări eronate 
ale Sf. Revelaţii, sinoadele Ecumenice, dar și 
cele locale, au convenit să exprime credința 
adevărată a lor prin recurgerea la un text care 
să cuprindă cât mai concis, într-o formulă 
exactă, dar și în dimensiuni reduse, accesibile 
tuturor credincioșilor, conţinutul credinței 
creștine. Astfel, mărturisirea de credință 
rămânea imprimată într-un anume limbaj 
care devenea universal, valabil dincolo de orice 
aspect sau specific istoric, de context cultural, 
sau de epocă. Acest fapt presupune degra- 
darea mai lentă a limbajului său ori a semiei 
utilizate într-un simbol de credință, deoarece 
caracterul universal al simbolului îi asigură o 
întreţinere hermeneutică fidelă exprimării și 
sensului său originar. Simbolul de credință nu 
este o soluţie nouă în Biserică, ci una care are 

origini până în perioada apostolică deoarece, 
primul sinod consemnat al Bisericii, cel Apos- 
tolic, a emis un crez valabil în perioada Bisericii 
primare, dar care a fost probabil consemnat în 
scris mai târziu de anul 50 d. Hr., anul întru- 
nirii acestuia. Au existat mai multe simboluri 
de credință după acest model, se presupune că 
fiecare Biserică locală din primele patru secole 
își dezvolta un simbol de credință propriu ca 
exprimare și limbaj, dar identic în conținut cu 
celelalte existente. Istoria bisericească consem- 
nează circulația în paralel a mai multor simbo- 
luri de credință, cum sunt Simbolul atanasian, 
Simbolul Bisericii din Alexandria, Simbolul de 
credință roman, dar fără ca acestea să constituie 
un motiv de divergență doctrinară deoarece 
susțineau aceeași învățătură. În schimb, ereziile 
primelor veacuri creștine au construit simbo- 
luri de credință proprii, deci în dezacord cu cele 
existente. Acest fapt a condus negreșit către un 
control al circulației simbolurilor de credință, 
control materializat prin nevoia unor sinoade 
ecumenice, pentru a conveni asupra unui unic 
simbol de credință, iar în secolul IV, și cele 
următoare, acela a fost simbolul de credință 
niceo-constantinopolitan, aflat astăzi în uzul 
liturgic și doctrinar al tuturor confesiunilor 
creştine, precum al Bisericilor vechi orientale. 
Simbolul de credință poate avea și explicația 
sensului propriu al termenului de simbol, 
adică aceea ca un text de dimensiuni reduse 
să simbolizeze o amplă învățătură de credință. 
În teologie s-a utilizat termenul de simbol și 
în sensul filosofic, anume felul în care o reali- 
tate este exprimată cuprinzător, dar într-o 
formă restrânsă. Școala alexandrină s-a ocupat 
cu predilecție, în metodologia sa, de sensurile 
alegorice, care evident trimiteau la ideea de 
simbol. Explicaţiile Sf. Părinți capadocieni la 
Sf. Scripturi marchează existența simbolului 
ca procedeu adresat înțelegerii duhovnicești, 
mature ale devenirii omului în ceea ce privește 
Revelația. Utilizarea verbelor „a închipui”, „a 
arăta”, „a desluși”, dar și a termenilor „înţeles”, 
„tâlc”, etc., atât în erminiile la Sf. Scripturi, dar 
și în limbajul ritualic, certifică funcția simbo- 
lului și valoarea lui. 


Părinții Bisericii au văzut în armonia creaţiei, 
un simbol al lucrării lui Dumnezeu. Inteligi- 
bilitatea creaţiei este un simbol al înțelepciunii 
lui Dumnezeu, tot așa cum și omul în viziunea 
Sf. Maxim Mărturisitorul este un simbol al 
Bisericii, dar și al Cosmosului. Opera părin- 
telui mai sus amintit arată că lumea, în sine, 
poartă un caracter simbolic, adică face trimi- 
tere către ceva mai înalt, dincolo de aceasta. 
Raţionalităţile create ale lucrurilor, așa cum 
limba greacă le numește ot Aoyot - oi /ogoi, se 
actualizează sau se împlinesc prin chipul lor 
sădit în ele. Teologia chipului implică negreșit 
o funcţie simbolică, deoarece asemănarea 
dintre tip și Arhetip se bazează pe o asemănare 
structurală simbolică. În teologie, simbolul nu 
are vreun caracter fictiv, și nici nu induce ideea 
irealității planului de observaţie epistemică. 
Simbolul, în teologie, face trimitere doar către 
realitate, precum spune Sf. Apostol Pavel, că 
vederea de acum, adică cunoașterea actuală, 
a omului nedesăvârșit concurge real într-o 
formă intuitivă către cunoașterea lucrurilor de 
săvârșite: „Căci vedem acum, ca prin oglindă, 
în ghicitură, iar atunci, faţă către față; acum 
cunosc în parte, dar atunci voi cunoaște pe 
deplin”. Omul, căzut în păcatul strămoșesc, 
poartă cu sine și un caracter opac al vederii 
lumii create, aceasta reducându-se pentru el 
doar la planul materialist-empiric. Dar prin 
intermediul simbolului, concepția materialistă 
a Universului capătă un sens real, deoarece 
materia nu are un sens în sine în absența rațio- 
nalităţii ei, respectiv în absența simbolismului 
pe care-l face cunoscut conștiinței create. 
Intuiţia lucrurilor nevăzute se realizează prin 
existența lucrurilor care simbolizează, ceea ce 
pe plan eshatologic încă nu percepem, deci 
simbolul face trimitere către un plan esha- 
tologic. Vederile dumnezeiești, darurile Sf. 
Duh, darul prorociei, precum și celelalte sunt 
anticipate prin vederea simbolică a realităților. 
În teologia ortodoxă, există un univers întreg 
impregnat de simboluri, un sistem în care 
realitățile se pun în evidență unele pe altele, 
și toate fac trimitere către Dumnezeu ca și 
„Cauză a tuturor celor cauzate”. 

Capacitatea evocării reale a simbolului se 
observă în primul rând în Sf. Euharistie, care 
are simultan atât o valoare reală, deci Pâinea și 
vinul sunt și Trup și Sânge, dar și una anamne- 
tică. Asemenea, Sf. Evanghelie este nu numai un 
obiect de cult, ci real Cuvântul lui Dumnezeu, 
Hristos Domnul care vorbește dincolo de planul 
temporal-istoric. Prin simbol, planul mistic este 
adus împreună cu cel istoric, momentan, clipa 
capătă valoare în veșnicie, fapta planului prag- 
matic devine prin simbol trăsătură a chipului 
din veșnicie. În teologie, simbolul dezvăluie o 
realitate, și el însuși este o realitate. 

În religia creștină, simbolul a însemnat și un 
semn de recunoaștere a celor ce au crezut și 
cred în lisus Hristos. Astăzi acest semn este 
crucea. Creștinii din primele veacuri se recu- 
noșteau între ei prin simboluri folosite pentru 
reprezentarea Mântuitorului: desenul unui 
peşte, al unui miel, al viței de vie și chiar pasărea 
Phoenix, simbol al renașterii la păgâni, devenit 
pentru creștini simbolul învierii Domnului. 
Mielul și vița de vie sunt simboluri bazate pe 
texte din Sf. Scriptură: Sf. loan Botezătorul se 
referă la jertfa Mântuitorului când îl numește 
»Wielul lui Dumnezeu, Cel ce ridică păcatul 
lumii” Un 1, 29). Referindu-se la propovădu- 
irea învățăturii Sale, Mântuitorul se compară 
simbolic cu butucul viței de vie: „Eu sn viza, 
voi mlăditele. Cel ce rămâne în Mine şi Eu în el, 
acela aduce roadă multă, căci fără Mine nu puteţi 
face nimic Un 15, 5). Creştinii mai foloseau și 
alegoria „b/nu/ui păstor”, despre care se vorbește 
în Vechiul și Noul Testament, ca de o prefigu- 
rare a Mântuitorului: „Eu sunt păstorul cel bun... 
şi sufletul îmi pun pentru oi...” zice însuși despre 
Sine (n 10, 14 și 15). Așa era reprezentat în 
catacombe (în fresce) și este reprezentat și 
azi în iconografia creștină. Chipuri/e ascerice și 
spiritualizate ale sfinților zugrăviți pe icoane 
sau pe pereţii bisericilor (în stilul bizantin), 
cu privirile aţintite parcă spre lumea cerească, 
reprezintă imaginea vie a umanității în efortul 
ei de înălțare spirituală și de apropiere de 
Dumnezeu. Icoana înfricoșatei Judecăți de apoi, 
pictată pe pereții exteriori sau în pronaosul 
vechilor biserici, are un scop eshatologic, căci 

prin reprezentarea raiului și iadului reușește 
să sugereze antropomorfic, să facă inteligibilă 
imaginea celor ce se vor întâmpla la sfârșitul 
lumii. Icoana devine astfel zn simbol, mijloc de 
înălțare spirituală, nu un scop în sine. 

Simbol liturgic — se numește orice formă de 
cult prin care, în virtutea unor analogii, se 
sugerează sau se închipuie o idee religioasă, 
o învățătură de credință, un fapt abstract din 
istoria mântuirii sau ceva din cele nepercepti- 
bile. Prin simboluri se înțeleg cuvinte, gesturi 
și materii sensibile, care nu numai semnifică, 
ci și cuprind în chip neînțeles anumite reali- 
tăți spirituale. Simbolurile sunt niște învelișuri 
care acoperă mai mult sau mai puţin „rațiunile” 
tainelor. Pentru cei care le săvârșesc (clerul), ele 
sunt descoperite, dar pentru cei pentru care se 
săvârşesc, ele rămân ascunse. Astfel au căpătat 
caracter de simbol: mazerii/e folosite la săvârșirea 
cultului, numite și simboluri naturale: pâinea, 
apa, vinul, tămâia, lumânarea etc.; geszuri/e 
liturgice: închinarea, îngenuncherea, metania; 
formule din rânduiala Liturghiei („Uși/e, ușile”, 
„Să luăm aminte...” ş.a.), au primit treptat 
semnificații sau înțelesuri derivate, superioare, 
strict religioase, spirituale. Cu timpul, ele au 
fost puse în legătură cu anumite dogme sau 
adevăruri de credință, cu idei și concepte din 
domeniul transcendentului. Așa, de ex., apa ca 
element curățitor concret, a devenit și simbo/ 
religios, 4/ curăției sufletești și trupești cu care 
omul este dator să se apropie de Dumnezeu în 
rugăciune; /umina lumânării, a candelei, este 
nu numai aceea care înlătură întunericul, ci și 
simbol al cunoaşterii şi înțelepciunii și totodată 
al strălucirii divine; geszu/ îngenuncherii, al 
închinăciunii, este expresia umilinței omului în 
fața lui Dumnezeu, simbolu/ respectului față de 
Creatorul Atotputernic. Simbolurile. religioase 
sunt realizate și prin mijlocirea artei (arhitec- 
tură, sculptură, pictură, muzică) pusă în slujba 
cultului. Arta religioasă spiritualizează materia, 
dând formelor estetice sensuri înalte, care să 
ajute la înțelegerea unor realități neperceptibile 
pe căile naturale ale simțurilor omenești. În 
cultul ortodox, acest rol îl îndeplinește mai ales 
pictura (iconografia). 

Simboluri naturale - se numesc în Liturgică 
acele mijloace materiale cu caracter simbolic, 
folosite în cultul Bisericii creștine ortodoxe 
pentru a exprima cât mai concret ideile și 
adevărurile religioase abstracte și a le face înţe- 
lese de credincioși. Aceste materii care devin în 
cult mijloace ale cinstirii lui Dumnezeu sunt: 
pâinea, vinul, apa, untdelemnul, tămâia, lumâ- 
narea și lumina în general. Pâinea și vinu/ sunt, 
în cult, materia Sfintei Eubaristii, instituite ca 
atare de Hristos însuși, Care le-a întrebuințat 
la Cina cea de Taină; ele sunt folosite și la alte 
Taine și lerurgii: la cununie, la slujba litici, la 
sfințirea bisericii, la slujbele funebre (colacii 
la înmormântare și parastase). Și în Vechiul 
Testament, pâinea este folosită ca materie de 
jertfa, simbolizând recunoștinza faţă de bine- 
facerile lui Dumnezeu; o prefigurare a Jertfei 
Euharistice o găsim aici în pâinea și vinul cu 
care regele-preot Melchisedec l-a întâmpinat 
pe Avraam. În cultul creștin, pâinea și vinul 
simbolizează trupul şi sângele lui Hristos, în 
care se prefac prin sfinţirea Darurilor, la Sf. 
Liturghie. Apa care se amestecă cu vinul în 
Sf. Potir, simbolizează apa care a curs odată cu 
sângele din coasta lui Hristos pe cruce; apa și 
vinul au devenit astfel cele două izvoare ale 
vieții harului: apa Botezului și sângele Sfintei 
Împărtășanii (zice Sf. Simeon al Tesalonicului). 
Apa ca element natural de spălare a necură- 
ţiilor avea un rol important în Vechiul Testa- 
ment, așa cum prin potop Dumnezeu a curățat 
pământul de fărădelegile oamenilor. În primele 
veacuri creștine se practica spălarea mâinilor 
într-un bazin din faţa bisericii (atrium), înainte 
de intrarea credincioșilor în biserică, ceea ce 
simboliza curăția spirituală. Obiceiul s-a păstrat 
până în veacul al VI-lea, credincioșii practicând 
spălarea mâinilor și înainte de a lua Sf. Împăr- 
tășanie. Practica a rămas până azi numai pentru 
preoții slujitori, care-și spală mâinile în diferite 
momente ale Sfintei Liturghii, aceasta simboli- 
zând atât curăția trupească, cât mai ales curăția 
sufletească pe care trebuie să o aibă preotul în 
slujirea celor sfinte (așa cum arată și Psalmul 
25, 6-11, care se citește la începutul Liturghiei, 
în timpul spălării mâinilor). În ritul ortodox 


al Botezului, pruncul se afundă de trei ori în 
apă, în întregime, ca simbo/ al curăției trupești 
și sufletești, iar apoi preotul își spală mâinile 
pentru săvârșirea Tainei Ungerii cu Sf. Mir, 
care se administrează îndată după Botez. 
Bibliografie. Aca, Victor, Simbolistica biblică şi creş- 
fină-Dicționar Enciclopedic, Ed. Învierea”, Arhiepi- 

Emil Cioară, Mihai Burlacu 


SIMBOL DE CREDINȚĂ. Mărturisire 
a credinţei creștine, concentrată într-un text 
scurt și cuprinzător, ce atinge toate temele 
doctrinare importante, precum și o anumită 
perspectivă despre realitate, în conformitate cu 
Revelația dumnezeiască. 

Simbolurile de credință apar ca acte de mărtu- 
risire solemnă și oficială ale Bisericilor din 
primele veacuri, pentru a se delimita de crezu- 
rile sau concepțiile personale ale unor filosofi, 

gânditori sau diverse grupări eterodoxe, care nu 
sunt conforme cu Revelația dumnezeiască sau 
care nu păstrează legătura cu Tradiţia Aposto- 
lică, ce este garantă autenticității ei. 

Crezurile Bisericii au apărut devreme, primul 
Simbol de acest fel fiind cel apostolic. Urmă- 
toarele Simboluri, au urmat acest model și au 
dezvoltat în limbaj comun conținutul Revela- 
ției, sau anumite aspecte ale sale. Deși conţi- 
nutul credinței este același, anumite Biserici 
au dezvoltat totuși o formulare proprie, până 
la Sinodul ecumenic de la Niceea, când Bise- 
ricile Ortodoxe s-au delimitat de arianism sau 
celelalte forme de credință subordinaţioniste 
ori antitrinitare, propunând uniform un singur 
simbol de credință ce atestă divino-umanitatea 
lui Hristos, precum și consubstanțialitatea Lui 
cu Tatăl. La acest Simbol niceean s-au mai 
adăugat și alte câteva articole, în anul 381, la 
Sinodul al II-lea Ecumenic de la Constanti- 
nopol, întregind, astfel, un simbol de credință 
mărturisit azi în Bisericile Ortodoxe, în Bise- 
rica Romano-Catolică, precum și în Bisericile 
necalcedoniene. 


SIMBOLICĂ. Este o disciplină compara- 
tivă, utilizată în teologia sistematică, în care se 
pun alături doctrinele confesiunilor creștine, 
subliniindu-se atât punctele lor comune, cât și 
distincţiile lor. 

Aceasta apare ca utilizare începând cu secolul 
XVII, după contrareformă, atunci când dialogul 
interconfesional creștin solicită de la comi- 
siile mixte de dialog, punctele dogmatice care 
diferențiază confesiunile respective. O atare 
punere alături a doctrinelor confesionale creș- 
tine, se numește simbolică. Lucrări simbolice 
au existat și înainte de consacrarea propriu-zisă 
a termenului; spre exemplu, lucrarea „Mista- 
gogia Duhului Sfânt”, a Patriarhului Fotie, 
unde compară doctrina creștin-ortodoxă cu cea 
plină de repercursiuni, pe plan trinitar, a adao- 
sului Filioque. Confesiunile creștine ulterioare 
au adus în prim plan specificul lor doctrinar 
fapt ce a condus către o teologie comparativă, 
către una simbolică — în acest context simbolică 
semnifică comparația privitoare la simbolurile 

lor de credință. În ansamblu, simbolica este 
o disciplină teologică prezentă nu numai în 
cadrul dialogurilor interconfesionale, ci și 
didactică, școlară, care are ca obiect de studiu, 
în mod fundamental, simbolurile de credință, și 
în mod general doctrinele dezvoltate de acestea. 
Simbolica nu admite o comparaţie între religii, 
între doctrinele lor, deoarece sursele lor și 
obiectul credințelor lor sunt diferite. În această 
direcție, istoria religiilor dezvoltă studii compa- 
ratiste, privitoare la doctrinele religioase, însă 
simbolica este specifică strict creștinismului, 
deoarece în creștinism dogmele au valoare sote- 
riologică, credința manifestată se repercutează 
asupra faptelor și deci asupra omului. Dat fiind 
acest fapt, valoarea soteriologică a simbolicii 
derivă din necesitatea uniformizării credințelor 
doctrinare interconfesionale în acord cu Reve- 
laţia dumnezeiască. Simbolica este o disciplină 
actuală, și o practică prezentă în cadrul întâlni- 


rilor interconfesionale. 
Răzvan lonescu, Adrian Lemeni 


SIMBOLUL APOSTOLIC. Simbol de 
credință ce datează din primele secole creștine, 
și care are ca origine mărturisirea de credință a 
Sfinţilor Apostoli. 

Symbolum Apostolorum este menţionat pentru 
prima oară într-o scrisoare a Sinodului din 
Milano (390) către papa Siricius, redactată 
probabil de Sf. Ambrozie al Milanului. În 
comentariul la Sim/o/u/ Apostolic, redactat de 
Rufin de Aquileea, în 404, primul de acest fel, 
este prezentată tradiția conform căreia Sfinţii 
Apostoli, înainte de a pleca în misiune, plini 
fiind de Sfântul Duh, s-au strâns la un loc și 
au rostit fiecare câte un articol din acest crez. 
Această înţelegere a originii acestui simbol a 
rămas valabilă până la sfârșitul Evului Mediu 
când umaniștii și reformatorii au demonstrat 
originea mai târzie a acestuia decât perioada 
apostolică. Actualul Zexzus receptus al Simbo- 
lului Apostolic s-a redactat în sud-vestul Galiei, 
în secolul al VII-lea. 

Originile Crezului Apostolic, în varianta 
sa actuală, folosită în Apus (numită Zexzus 
receptus) trebuie căutate în vechiul Crez Roman 

(Romanum), păstrat în formă interogativă în 
Traditio Apostolica, atribuită lui Ipolit al Romei 
(începutul secolului al III-lea), și citat pentru 
prima oară, în formă declarativă, într-o epistolă 
din 341 a lui Marcel al Ancyrei către papa Iuliu. 
Cercetătorii contemporani au adus două noi 
ipoteze privitoare la originea Crezului Roman. 
Markus Vinzent a avansat ipoteza confrom 
căreia Crezul Roman i-ar aparține de fapt lui 
Marcel de Ancyra, care l-a prezentat papei 
Iuliu al Romei în 341 cu ocazia exilului său la 
Roma, iar Biserica Romei l-a adoptat. Liuwe 
H. Westra, plecând de la datarea Crezului din 
Traditio Apostolica, în veacul al IV-lea, la fel 
ca și Crezul Roman citat de Marcel al Ancyrei, 
le consideră pe ambele „surori” derivate dintr-o 
formă datată la începutul secolului al III-lea, 
numită proto-Romanum şi reconstituită de el. 
Identificarea Simbolului Roman cu Symbo/um 
Apostolorum şi transmiterea sa de către Biserica 
Romei, singura de origine apostolică în Apus, 
au condus la impunerea lui ca crez baptismal 
în întreg Occidentul. În Orient, acest Crez 
a rămas necunoscut de-a lungul veacurilor, 
Crezul Niceo-Constantinopolitan, fiind atât 
crez baptismal (folosit în cateheza catehume- 
nală și în practica propriu-zisă a botezului), cât 
și crez euharistic și liturgic în general. 
Simbolul Apostolic a fost folosit liturgic și 
comentat de teologi de limbă latină conside- 
rați sfinți în Biserica Ortodoxă, precum Sf. 
Ambrozie al Milanului sau Sf. Niceta de Reme- 
siana, în forma sa romană nedezvoltată, ceea ce 
îi conferă automat autoritate și din punctul de 


vedere al tradiției ortodoxe. 

ntnis. Studien zur sogenannten „Traditio Apostolica”, zu den 
„Interrogationes de fide” und zum „Rămischen Glaubensbe- 
Xenntnis”, Walter de Gruyter, Berlin-New York, 1999, 
pp. 185-410; VInzENT, Markus, Der Ursprung des Apos- 
folikums im Urteil der kritischen Forschung, (Forschungen 

zur Kirchen- und Dogmengeschichte, Band 89), Vanden- 
hoeck & Ruprecht, Gâttingen, 2006; Voxes, Frederick 
Ercolo, „Apostolisches Glaubensbekenntnis. I. Alte 
Kirche und Mittelalter”, în: 7Beo/ogische Rea/enzyklopădie, 
III (1978), pp. 528-554; WesrRA, Liuwe H., pe Aposz/es” 
Creed. Origin, history, and some early commentaries, 
(Instrumenta Patristica et Medievalia, 43), Ed. Brepols, 
'Turnhout, 2002. 

Daniel Benga 


SIMBOLUL ATANASIÂN. Simbol de 
credință atribuit Sf. Atanasie al Alexandriei. 
Simbolul Atanasian este o formulă de credință 
care a ridicat nenumărate probleme cercetă- 
torilor. Despre Arhanasianum sau Quicungue 
vult (Oricine voiește...), după cuvintele sale de 
început, nu posedăm până azi nici o certitudine 
despre autorul său sau despre timpul și locul 
redactării sale (Roger John Howard Collins). 
Deși a fost atribuit Sf. Atanasie cel Mare (373) 
s-a demonstrat prin argumente de nezdrun- 
cinat că nu poate fi atribuit marelui teolog 
alexandrin din veacul al IV-lea. 4/panasianum 
combate erezia lui Nestorie, astfel că ferminus 
a quo pentru redactarea lui este anul 430, și 
este folosit în cadrul Sinodului al III-lea de la 
Toledo (589), ceea ce face ca ferminus ad guem 
să devină acest an. Cercetătorii indică secolele 
V şi VI, ca timp al redactării lui, iar structura și 
înrudirea teologică cu alte mărturisiri spaniole 
conduc la presupunerea că locul în care a fost 
alcătuit trebuie să fie Spania. Se consideră că ar 
fi fost conceput de un episcop pentru a instrui 
preoțimea din eparhia sa. 

Textul simbolului este compus din 42 de arti- 
cole. Partea trinitară este cuprinsă în artico- 
lele 3-28, care descriu relația dintre ființa și 
persoanele Sfintei Treimi, iar partea hristolo- 
gică se întinde de la articolul 29 la 41 și are 
în centru întruparea și învierea Mântuito- 
rului. În forma sa latină conţine și particula 
filioque. Nu este introdus prin cuvintele „cred” 
sau „credem”, caracteristice crezurilor, ci prin 
formula „Oricine voiește să se mântuiască...”. 
Deși intenţia lui este una soteriologică și deli- 
mitativă față de ereziile vremii, totuși textul 
nu este potrivit pentru a fi rostit public, fiind 
mult mai lung decât orice alt crez cunoscut 

până azi, ci se potrivește mai mult unei cate- 
heze, urmată de comentarii și explicaţii. Cu 
toate acestea, a fost folosit, începând cu secolul 
al VIII-lea, în tipicul liturgic occidental, fiind 
rostit în cadrul oficiului Ceasului I, ajungând 
în secolul al XIII-lea să fie acceptat ca al treilea 
crez normativ alături de cel niceo-constantino- 
politan și de cel apostolic în Apus. 

Simbolul Atanasian a fost tradus în secolul 
al XII-lea în limba greacă, bineînţeles fără 
filiogue, teologii greci considerând textul o 
creaţie a Sfântului Atanasie, în care apusenii 
au adăugat atât de controversatul adaos. 
Astfel, a fost considerat ca un martor impor- 
tant al vechii tradiții a Bisericii începând 
din secolul al XIV-lea. Patriarhul Ghenadie 
Scholarios al Constantinopolului considera 
acest simbol ca având autoritate, deoarece a 
fost formulat de Sfântul Atanasie la Sinodul 
de la Niceea din 325. 

La sfârșitul secolului al XVII-lea acest crez 
figura ca apendice la Psaltire în Biserica Rusă, 
iar în veacul al XIX-lea grecii l-au atașat la sfâr- 
șitul Ceaslovului. După descoperirea originii 
sale occidentale și a dependenţei teologiei 
sale de cea a Fericitului Augustin, deja ediţiile 
grecești de la sfârșitul secolului al XIX-lea 
l-au eliminat. Astăzi, Simbolul atanasian nu 
există în nici o carte de cult ortodoxă, dar este 
considerat de teologia dogmatică ca normativ 


pentru credință. 
Bibliografie. AnpRuȚos, Hristou, Sim/ofica, trad. Patri- 
arhul Justin Moisescu, Episcopia Argeșului și Musce- 
lului/Ed. Anastasia, București, 2003; CoLuns, Roger, 
HowaRbp, John, „Athanasianisches Symbol”, în: ZBeo/o- 
gische Realenzyklopădie, IV (1979), pp. 328-333; BApcocK, 
F.]., pe History of the Creeds, London, 21938; Kerry, 
John, NoRmMAN, Davidson, 7Be Afanasian Creed, London, 
1964; May, Gerhard, „Athanasian Creed”, în: Ze Ency- 
chopedia of Christianity, vol. L, 1999; LAURENT, Vitalien, 
„Le Symbole «Quiqumque» et PEglise byzantine. Notes 
et documents”, în: Fchos d'Orient, vol. XXXV, 1936, Pp. 
385-404; PALMIERI, A., Peologia dogmatica orthodoxa, vol. 
I: Prolegomena, Florentiae, 1911. 

Daniel Benga 


SIMBOLUL NICEEÂN. Simbol de credință 


al cărui conţinut reflectă concepția Sfinților 
Părinţi de la Sinodul de la Niceea. 

Cearta ariană și disputele legate de dumneze- 
irea lui lisus Hristos au condus la tendința de 
a justifica ortodoxia sau dreapta credință prin 
mărturisiri de credință dezlipite din contextul 
baptismal în care erau folosite și întrebuin- 
ţarea acestora în disputele teologice. Crezul 
Niceean (325) este primul crez sinodal cu 
valoare universală sau ecumenică, redactat de 
părinţii sinodali ai primului sinod ecumenic 
de la Niceea, care sintetizează într-o formulare 
precisă întreaga taină a Preasfintei Treimi. Se 
pare că un prim prototip al Crezului Niceean 
a fost mărturisirea de credință a celor 56 de 
episcopi răsăriteni redactată la Sinodul din 
Antiohia din 324/325, păstrată până azi în 
limba siriană. Această mărturisire condamnă 
arianismul, dar folosește doar expresii biblice 
pentru întemeierea dumnezeirii Logosului, 
fără să utilizeze conceptul „deoființă”. Mărtu- 
risirea de la Antiohia se încheia cu anatema- 
tisme, care condamnau punct cu punct învă- 
țături prezente în Baja lui Arie. Plecând de 
la o scrisoare a lui Eusebiu de Cezareea către 
comunitatea sa, trimisă imediat după înche- 
ierea Sinodului | Ecumenic, vechea istorio- 
grafic şi cercetare simbolică, reprezentată de A. 
Hort, A. E. Burn și A. von Harnack, a acceptat 
că Crezul Niceean nu este nimic altceva decât 
crezul local din Cezareea Palestinei, revizuit 
de o comisie sinodală, care a adăugat termenul 
omoousios, iar mai apoi a realizat și alte modi- 
ficări în text. Analiza comparativă a celor două 
Crezuri (cel din Cezareea și cel de la Niceea), 
realizată de importanţi cercetători arată deose- 
biri fundamentale între cele două simboluri, 
care nu pot fi argumentate doar prin adăugirea 
unor expresii antiariene în textul provenit din 
Cezareea. Ultimele cercetări au arătat că nu 
se poate preciza cu exactitate arhetipul folosit, 
ci doar aria de proveniență a acestuia. Părinții 
sinodali s-au orientat, la alcătuirea Simbolului 
Niceean, după simboluri mai vechi, apropiate 
de tradiţia ierusalimiteană. 

Pe lângă problematica legată de arhetipul 
folosit de sinodali pentru Crezul Niceean, o 
altă discuţie se poartă în jurul autorului sau 
autorilor de fapt ai formulei finale. Sursele 

contemporane sau imediate sinodului numesc 
printre posibilii autori pe Alexandru al Alexan- 
driei, Osius de Cordoba, Atanasie cel Mare, 
Hermogene al Cezareei Capadociei. 

Simbolul niceean se caracterizează printr-o 
structură trinitară asimetrică, în sensul în care 
articolul dedicat Fiului este de câteva ori mai 
mare și mai explicit decât cele dedicate Tatălui 
și Duhului Sfânt. Această structură confirmă 
ipoteza conform căreia la baza nașterii crezu- 
rilor a stat o formulă trinitară, augumentată în 
articolul dedicat Fiului printr-un sumar hris- 
tologic. În cazul Simbolului Niceean spațiul 
generos dedicat elaborării și precizării statu- 
tului Fiului în cadrul Sfintei Treimi a impus 
dezvoltarea articolului hristologic prin precizări 
antitrinitare. Cât de complicată a fost redac- 
tarea articolului hristologic al Crezului de la 
Niceea ne arată și nenumăratele repetiții rămase 
până azi în text, atunci când se descrie modul 
nașterii Fiului din ființa Tatălui: „Dumnezeu 
din Dumnezeu, lumină din lumină, Dumnezeu 
adevărat din Dumnezeu adevărat, născut nu 
făcut”. Aceste descrieri succesive ale proveni- 
enței Logosului permit presupunerea că textul 
a fost mereu augumentat prin adăugiri și noi 
descrieri din ce în ce mai exacte. Crezul Niceean 
este urmat de cinci anatematisme, ce combat 
idei ariene foarte răspândite la acea vreme. 
Primul articol al Crezului, precum și înce- 
putul celui de-al doilea (credința în Dumnezeu 
Tatăl creator și în lisus Hristos ca Fiu al lui 
Dumnezeu), erau proprii vechilor crezuri 
baptismale, având rezonanțe biblice. Expre- 
siile prin care a fost descrisă egalitatea de ființă 
dintre Tatăl și Fiul au fost următoarele: „adică 
din ființa Tatălui”, adăugată imediat după 
„născut din Tatăl, singurul născut”; „Dumnezeu 
adevărat din Dumnezeu adevărat”; „deoființă 
cu Tatăl”. Simbolul se încheia prin cuvintele: 
„Credem și în Duhul Sfânr”. 

Simbolul Niceean nu era pentru cei ce l-au 
apărat o simplă prezentare teoretică și abstractă 
a unei filosofii religioase, ci prin o7oousios, 
părinții mărturiseau dumnezeirea Celui pe care 
îl invocau în cultul și Liturghia Bisericii. Arienii 
erau îndemnați de Sf. Ambrozie al Milanului 


să nu se mai închine Fiului, pe care l-au trecut 
în rândul făpturilor create, deoarece nu le este 
permis să se închine unei creaturi fără să cadă în 
idolatrie. Astfel, Crezul Niceean salva mântuirea 
în Hristos și întregul cult adus lui Dumnezeu 
Tatăl prin Fiul Cel de o ființă, Care „pentru 
noi oamenii și pentru a noastră mântuire S-a 
coborât și S-a întrupat”. Receptarea Simbolului 
Niceean în întreaga biserică s-a realizat abia în a 
doua jumătate a secolului al IV-lea. 
Bibliografie. CnrrăR, Nicolae, „Formularea și apro- 
barea Crezului niceean de la Sinodul I Ecumenic”, în: 
Anuarul Facultăţii de Teologie Ortodoxă „Patriarhul Justi- 
nian”, X (2010), pp. 116-117; CnirăR, Nicolae, Isforia 
creștinismului, vol. IL, Ed. Trinitas, lași, 2000, pp. 11-46 
cu bogată bibliografie; Dosserri, Giuseppe Luigi, I/ 
Simbolo di Nicea e di Constantinopoli. Edizione critica, EA. 
Herder, Roma/Freiburg/Basel/Barcelona/Wien, 1967; 
DumirrRAșcu, Nicu, Cefe șapte personalități de la Niceea 
(325). Rolul lor în cadrul primelor frământări ecumenice 
majore ale lumii creştine, Ed. Napoca Star, Cluj-Na- 
poca, 2003; GRILLMEIER, Alois, Jesus der Christus îm 
G/auben der Kirche, vol. |: Von der Apostolischen Zeit bis 
zum Konzil von Chalcedon (451), Ed. Herder, Freiburg/ 
Basel/Wien, 1979; PerikAN, Jaroslav, Ho'rcnkrss, 
Valerie (ed.), Creeds €5 Confessions of Faith in the Chris- 
fian Tradition, vol. |: Rules of Faith in the Early Church. 
Eastern Orthodox Aflirmations of Faith. Medieval Western 
Statements of Faith, Yale University Press, New Haven 
— London, 2003; PeLikAnN, Jaroslav, Zradifia creștină. O 
istorie a dezvoltării doctrinei, |: Naşterea tradiției univer- 
sale (100-600), trad. S. Palade, Fd. Polirom, 2004; Rămu- 
REANU, loan, „Lupta Ortodoxiei contra arianismului de 
la Sinodul I ecumenic până la moartea lui Arie”, în: ST, 
XIII (1961), 1-2, pp. 13-31; RĂMUREANU, loan, „Sinodul 
I Ecumenic de la Niceea de la 325. Condamnarea ereziei 
lui Arie. Simbolul Niceean”, în: S7, XXIX (1977), 1-2, 
pp. 15-61; SĂRĂȘAN, A., Sinodul I Ecumenic de la Niceea 
(325) şi actualitatea sa în contextual ecumenismului actual, 
Ed. Crisserv, Mediaș, 2009; Tunnea, C.A., Zfistory and 
Use of Creeds and Anathemas, London, 1910. 

Daniel Benga 


SIMBOLUL NICEO-CONSTANTINO- 
POLITÂN. Simbolul de credință cel mai 
important formulat de Biserică, și reprezintă 
încununarea unui secol de dezbateri și formu- 
lări cu privire la relaţiile dintre Persoanele 
Preasfintei Treimi. 

Acest Simbol a fost elaborat și promulgat în 
forma de azi de părinții sinodali de la Sinodul II 
Ecumenic din Constantinopol (381). Deoarece 

actele sinodale s-au pierdut, iar prima citare a 
textului său are loc la Sinodul IV Ecumenic 
de la Calcedon (451), au existat nenumărați 
cercetători (Hort/Harnack) care au negat acest 
lucru. Cercetările din ultimii ani cu privire la 
Crezul Niceo-Constantinopolitan au fost reali- 
zate în special de savanți germani. Cercetătorii 
afirmă într-un mod sau altul legătura dintre 
Simbolul Niceo-Constantinopolitan și Sinodul 
II Ecumenic, chiar dacă unii susțin posibilitatea 
ca acesta să fi fost redactat în Antiohia, în 379, 
iar mai apoi asumat la Constantinopol în 381, iar 
alții consideră că a fost redactat în 381, dar a mai 
fost prelucrat după aceea, fără să poată preciza în 
ce a constat această prelucrare și cine a realizat-o. 
Aceasta este o mutație majoră, în comparaţie cu 
situația de la începutul secolului al XX-lea, când 
teoria Hort/Harnack domina studiile simbo- 
lice, și confirmă vechea tradiție a Bisericii. Noile 
cercetări confirmă ipoteze propuse în urmă cu 
aproape 100 de ani de către englezul F.]. Badcock 
și de ortodocșii A. P. Lebedev și Chr. Papadopo- 
ulos, care au jucat un rol central în a demonstra 
paternitatea constantinopolitană a Simbolului. 
Actele Sinodului IV Ecumenic (451), mărturiile 
Sf. Grigorie Teologul din De vita sua, precum 
și alte documente păstrate răsfirat la istoricii 
bisericești ai vremii confirmă fără echivoc că 
Simbolul  Niceo-Constantinopolitan aparţine 
celor 150 de Părinți adunaţi la Constantinopol 
în 381. Simbolul a fost redactat înainte ca Sf. 
Grigorie Teologul să părăsească sinodul, fiind 
folosit ca text de dezbatere în dialogul purtat cu 
macedonienii în scopul câștigării acestora pentru 
Biserică, aspect la care împăratul Teodosie ţinea 
foarte mult. FEh/esisu/ de la Constantinopol 
381 avea o introducere, după care urma Crezul 
Niceo-Constantinopolitan, urmat de conţinutul 
doctrinar al FE4zhesisului în care era prezentată 
pe larg învățătura și terminologia referitoare la 
Sfânta 'reime, după cum reiese din Epistola 
sinodală din 382, urmată de Can. 1, în care se 
făcea condamnarea ereziilor apărute înainte și 
după Niceea (325) și de celelalte canoane. 
Analiza atentă a Simbolului Niceo-Consta- 
tinopolitan, în comparaţie cu cel Niceean, 
ne arată că primul nu este o augmentare a 

ultimului cu cinci articole, așa cum se susține 
adesea. Diferenţele dintre cele două formule de 
credință sunt următoarele: Crezul Niceo-Con- 
stantinopolitan nu conţine patru formule 
prezente în Crezul Niceean: „adică din ființa 
Tatălui”; „Dumnezeu din Dumnezeu”; „cele 
din cer și cele de pe pământ”. În același timp, 
în primele șapte articole, Crezul Constanti- 
nopolitan conţine o serie de adăugiri, pe care 
le prezentăm mai jos în ordinea articolelor: 
„cerului și al pământului”; „înaintea tuturor 
vecilor”; „din ceruri”; „de la Duhul Sfânt și din 
Fecioara Maria”, „și S-a răstignit pentru noi 
sub Pontiu Pilat”; „și a fost îngropat”; „după 
Scripturi”; „și şade de-a dreapta Tatălui”; „iarăși 
cu slavă”; „a Cărui împărăție nu va avea sfârșit”. 
Pentru a formula dumnezeirea Sfântului Duh, 
sinodalii constantinopolitani au trecut mult 
dincolo de formula niceeană „Și întru Duhul 
Sfânt”, adăugând următoarele: „Domnul, de 
viaţă făcătorul, Care din Tatăl purcede, Care 
împreună cu Tatăl și cu Fiul este închinat și slăvit, 
Care a grăit prin proroci”. Egalitatea dumneze- 
irii Fiului cu Tatăl era exprimată în partea hris- 
tologică a Crezului Niceean prin deoființime, 
păstrată și în Crezul Niceo-Constantinopolitan. 
Controversele purtate de-a lungul mai multor 
decenii pentru receptarea termenului 07004 
sios, precum și dorința de a-i recâștiga pe pnev- 
matomahi (reprezentaţi prin 36 de episcopi la 
Constantinopol 381) i-au determinat pe sino- 
dali să aleagă a altă modalitate teologică de a 
exprima identitatea de dumnezeire a Sfântului 
Duh cu Tatăl și cu Fiul, anume omozimia. Dacă 
Duhul Sfânt este slăvit și închinat (adică i se 
cuvine închinare n.n.) împreună cu Tatăl și cu 
Fiul, aceasta înseamnă că se bucură de aceeași 
cinste (ommofimia) și demnitate ca aceștia. Cu alte 
cuvinte, egalitatea în cinstire stă pe același plan 
cu identitatea de ființă. 

Mărturisirea credinței în Biserică, precum și 
în botez, iertarea păcatelor, învierea morților și 
viața veșnică erau părți componente ale unor 
crezuri anterioare celui de la Constantinopol. 
Astfel, putem presupune că aceste elemente 
de credință au fost preluate în textul Simbo- 
lului de la Constantinopol din alte crezuri mai 

vechi. Cercetările din ultimii ani au demon- 
strat că Simbolurile Niceean, Roman și lerusa- 
limitean au fost izvoarele acestui Crez sinodal, 
ecumenic și universal. 

Receptat în rânduiala baptismală a Bisericilor 
din Răsărit, începând cu secolul al IV-lea, iar 
mai apoi introdus în Sfânta Liturghie la înce- 
putul secolului al VI-lea, Simbolul Niceo-Con- 
stantinopolitan a câștigat o autoritate și o 
normativitate de care nu se bucură nici un alt 
text doctrinar al Bisericii Ortodoxe. Există 
chiar și icoane ale Simbolului Niceo-Con- 
stantinopolitan, care arată că credința poate 
fi mărturisită nu doar prin cuvinte, ci și prin 
grafia culorilor. În versiunea sa latină a fost 
completat cu adaosul f/iogue, conducând din 
secolul al IX-lea la nenumărate controverse și 
dezbateri teologice între Răsărit și Apus. 
Bibliografie. CnrrăR, Nicolae, Isforia creşzi- 
nismului, vol. II, Ed. Trinitas, Iași, 2000, pp. 
47-72; DossErri, Giuseppe Luigi, 1/ Simbolo 
di Nicea e di Constantinopoli. Edizione critica, 
Ed. Herder, Roma/Freiburg/Basel/Barcelona/ 
Wien, 1967, GaBoR, Adrian, Biserică şi star 
în timpul lui Teodosie cel Mare, Ed. Bizantină, 
București, 2004; GaLeRIv, C., „Sinodul II 
Ecumenic și învățătura despre Duhul Sfânt”, 
în: Orz, XXXIII (1981), 3, pp. 386-40%; 
GERBER, Simon, Jheodor von Mopsuestia und das 
Nicânum: Studien zu den katechetischen Homi- 
Jien, (Supplements to Vigiliae Christianae), Ed. 
Brill, Leiden/Boston, 2000; Perrkan, Jaroslav, 
Horcnkiss, Valerie (ed.), Creeds £5 Confessions 
of Faith în the Christian Tradition, vol. L: Rules 
of Faith in the Early Church. Eastern Orthodox 
Aflirmations of Faith. Medieval Western State- 
ments of Faith, Yale University Press, New 
Haven - London, 2003; RămuREANU, loan, 
„Sinodul al II-lea Ecumenic de la Constanti- 
nopol (381). Învățătura despre Sfântul Duh și 
Biserică, Simbolul Constantinopolitan”, în: ST, 


XXI (1969), 5-6, pp. 327-386. 
Daniel Benga 


SIMONIE. (lat. simonia) Fapta prin care 
se încearcă, în schimbul unor sume de bani, 
bunuri sau avantaje (influenţe), cumpărarea 


harului Duhului Sfânt (hirotonia) sau dobân- 
direa de funcții și distincţii bisericești. 

Denumirea acestui păcat vine de la vrăjitorul 
samarinean Simon Magul, botezat formal la 
creștinism în urma predicii diaconului Filip. 
Văzând minunile pe care le făceau Apostolii 
Petru și loan, prin punerea mâinilor și împăr- 
tăşirea Duhului Sfânt, Simon Magul s-a dus la 
aceștia și, oferindu-le bani, a cerut să-i se vândă 
și lui puterea de a împărtăși harul peste cei 
care-și va pune mâinile (£48,9-22). Atitudinea 
lui a fost considerată o gravă impietate, fiind 
aspru sancționată de către Apostolul Petru prin 
cuvintele: „Piară banii tăi și tu împreună cu ei, 
pentru că ai socotit că darul lui Dumnezeu se 
dobândeşte cu bani. În chemarea aceasta tu nu 
ai parte și nici moștenire, pentru că inima ta nu 
este dreaptă înaintea lui Dumnezeu”. Duhul 
Sfânt este darul prin excelență a lui Dumnezeu, 
de aceea nu poate face obiectul niciunei tran- 
zacții (materiale sau nemateriale). Norma de 
drept divin pozitiv, care consacră acest prin- 
cipiu, a fost instituită de către Mântuitorul 
Iisus Hristos: „În dar ați luat, în dar să daţi” 
(Mz 10, 8). Sfintele canoane socotesc vinovaţi 
de păcatul simoniei nu numai pe cei ce oferă și 
cei ce acceptă, dar și pe cei care intermediază 
astfel de acte. Calcedon, Can. 2: „Dacă vreun 
episcop ar săvârși hirotonia pentru bani și ar 
coborâ, între lucrurile de vânzare, harul care 
nu se vinde, și ar hirotoni episcop ori horepi- 
scop, ori presbiter, ori diacon, ori altcineva 
dintre aceia care se numără în cler, sau pentru 
bani ar înainta econom, sau avocat bisericesc, 
sau paramonar, sau pe oricine din cler pentru 
câștig, rușinos pe seama sa, cel dovedit că a 
făcut aceasta să se primejduiască în privința 
propriei sale trepte, iar cel hirotonit să nu aibă 
nici un folos din hirotonia sau înaintarea aceea 
din negoţ; ci să fie străin de vrednicia sau de 
slujba pe care a dobândit-o prin bani. lar dacă 
cineva s-ar vădi ca mijlocitor în astfel de apucă- 
turi rușinoase și nelegiuite, să cadă și acesta din 
treapta sa, dacă ar fi cleric, iar dacă ar fi laic sau 
călugăr, să fie dat anatemei”. Dispoziţii simi- 
lare găsim și în următoarele norme canonice: 


Can. 29 Ap, Can, 22 Trul., Can. 5 Niceea II, 

Enciclica lui Ghenadie, patriarhul Constantino- 
Polului şi sinodului cel împreună cu dânsul, către 
foți preacuvioşii mitropoliți şi către papa Romei 
(458), precum și Scrisoarea /ui Tarasie, patri- 
arhul Constantinopolului, Roma cea nouă, către 
Adrian, papa Romei cele vechi (806). 

În dreptul particular la Bisericii Ortodoxe 
Române, condiționarea săvârșirii celor sfinte 
de plata vreunei sume de bani este asimilată 
simoniei (Regu/amentul de procedură al instan- 
Zelor disciplinare şi de judecată ale Bisericii Orto- 
doxe Române, art. 23: „Preotul care ar pretinde 
sau ar impune cu silă plată pentru orice slujbă 
religioasă, va fi pedepsit cu pedeapsa canonisirii 
la mănăstire sau la Episcopie, până la o lună”). 
Bibliografie. „Regulamentul de procedură al instan- 
ţelor disciplinare și de judecată ale Bisericii Ortodoxe 
Române”, în: Legiuirile Bisericii Ortodoxe Române — extras, 
București, Ed. Institutului Biblic și de Misiune al Bise- 
ricii Ortodoxe Române, 2002, pp. 57-96; Foca, loan 
N., Canoanele Bisericii Ortodoxe. Note şi comentarii, Sibiu, 
32005; Micaș, N., Canoanele Bisericii Ortodoxe însoțite de 
comentarii, vol. 1, II, 2, II, Arad, Tipografia Diecezana, 
1930-1936; PRoropoeEscuv, Loma D., Simonia din punct 
de vedere canonic, București, 1900; RopoeouLos, Pantele- 
imon, An overview of orthodox canon law, Ed. Rollinsford, 
New Hampshire, 2007. 


loan Cozma 


SINÂI. Munte sacru, foarte cunoscut în istoria 
biblică, deoarece este locul unde Dumnezeu 
s-a revelat mai întâi lui Moise din rugul aprins, 
pentru ca mai apoi să se odihnească efectiv pe 
el, spre a vorbi cu eliberatorul evreilor din robia 
Egiptului și a lăsa întregii umanități Decalogul. 
Munte situat în Peninsula cu același nume, 
situată între Asia și Africa, numit între local- 
nici și cu numele de „Jebel Musa”, adică 
„Muntele lui Moise”. 

Începuturile creștinismului sianitic se pierd 
în timp, triburile nabateenilor și faraniților 
așezându-se pe aceste locuri după anexarea lor 
la Imperiul roman, în anul 106 d. Hr. Popula- 
ţiile nomade din această regiune sunt numite 
în izvoarele antice „saracini”, denumire care 
se va păstra și după secolul al VII-lea când va 
desemna orice trib musulman. Primii anaho- 
reți s-au așezat la poalele Muntelui Sinai în 
secolul al IV-lea, iar jurnalele de călătorie ale 

pelerinilor precum Simeon Palaois (cel bătrân), 
Iulian Sabas, sau a celebrei Egeria, ne ajută 
să pătrundem mai bine în spiritualitatea și 
viața creștinismului din acest spațiu. La baza 
muntelui se află, parcă uitată de lume și de timp, 
mănăstirea Sfânta Ecaterina, în care odihnesc 
moaștele Sfintei, așteptând venirea din nou a 
Mântuitorului. Aici pelerinii vin cu inimile 
cuprinse de emoție și de bucurie. Mănăstirea 
a fost construită în vremea împăratului Justi- 
nian cel Mare, cca. 548-564. În ciuda zidu- 
rilor defensive, complexul monahal rămâne 
vulnerabil în latura aflată spre zona muntoasă. 
Accesul vizitatorilor este permis numai în inte- 
riorul basilicii, unde este înmormântată Sfânta 
Ecaterina. Basilica are o structură cu trei nave, 
iar în interior se remarcă mozaicurile absidei, 
ce datează din secolul al VI-lea. Munţii din 
preajmă parcă nu se mai termină, piatra parcă 
este plină de viață, ocupând tot locul. Mănăstirea 
pare singura urmă de viață din acest loc pietros. 
Pe vârful muntelui, câteva capele amintesc de 
evenimentul primirii Tablelor Legii. Capelele 
sunt și mai solitare decât mănăstirea de la 
poalele peretelui de stâncă. La mică distanță 
de mănăstirea Sfânta Ecaterina se află mai 
multe hoteluri cu toate cele necesare, mâncare 
specifică zonei și alte facilităţi. Toate acestea 
sunt susținute parcă prin minune. Turismul dă 
viață acestor pietre, iar mănăstirea umple acest 
spațiu arid prin rugăciunile neîncetate ale 
vieţuitorilor ei. Peninsula Sinai a fost cucerită, 
în întregime, de israelieni, în 1967, dar a fost 
restituită Egiptului în 1982. In ultima peri- 
oadă s-au adus o serie de clarificări privitoare 
la legăturile pe care le-au avut Ţările Române 
cu schituri și mânăstiri de la Sinai. Din 1497, 
când avem prima mărturie documentară a 
unui contact româno-sinait, legăturile noastre, 
mai ales cu mănăstirea Sfânta Ecaterina au 
fost aproape neîntrerupte. Domnitori, boieri, 
simpli credincioși au închinat diverse lucruri, 
sume de bani, pământuri, însuflețiți în gestul 
lor de un spirit creștin de solidaritate ieșit din 
comun. Cercetarea mărturiilor existente arată 
impresionanta dărnicie a românilor față de 
acest loc de închinare. 

Emanoil Băbuș 


SINAXĂR. (gr. sinaxarion — adunare) Carte 
liturgică bizantină, cu date mai bogate sau mai 
sintetice privitoare la sărbătorile fixe și viețile 
sfinților, pentru fiecare zi a anului liturgic; 
pasaje din Minei, care cuprind vieţile sfinților, 
redate sintetic, pentru fiecare zi a anului liturgic; 
în Liturghier și Molitfelnic — calendar ortodox 
general, care indică sărbătorile și prăznuirea 
sfinților, pe luni și pe zile, utilizat pentru otpus- 
turi sau pomenirea sfinților la diverse slujbe; în 
Ceaslov — calendar ortodox general, care indică 
sărbătorile și prăznuirea sfinților, pe luni și pe 
zile și care cuprinde troparele și condacele cele 
mai importante; în erminia picturii bizantine — 
registrele iconografice reprezentând scene din 
viețile sfinților, zugrăvite în pronaos. 

Bibliografie. Prooagele, vol. I-II, Ed. Mitropoliei Olte- 
niei, Craiova, 1991; BĂLAN, loanichie, Sinaxar ortodox 
general şi Dicţionar aghiografic, Ed. Episcopiei Romanului, 
1998; DerAHavE, H., Synaxaires byzantins, menologes, 
îypica, Londra, 1997; PernacHE, Tatiana, Dicţionar enci- 


clopedic al numelor de botez, cu un tabel alfabetic al sfinților 
ortodocşi, Ed. Anastasia, București, 1998. 


Lucian Petroaia 


SINCRETISM. (gr. sinhretizin — a combina) 
Doctrină religioasă care combină anumite 
elemente doctrinare din mai multe religii, în 


detrimentul unui sistem inteligibil. Denatu- 
rarea dialogului de orice fel (inclusiv a dialo- 
gului dintre teologie și știință) prin amestecuri 
difuze şi confuze. 

Sincretismul implică o dublă pierdere, a adevă- 
rului și a identității. Din păcate, în contem- 
poraneitate există tendința ca dialogul dintre 
teologie și știință să fie folosit ca un pretext 
pentru impunerea unei gnoze sincretice. În 
mod special, rezultate din fizica cuantică sunt 
amestecate cu elemente ale religiilor orientale, 
cu concepţii din diferite tradiții religioase și 
filosofice, rezultând un amalgam sincretic. 
Armonia dintre noua fizică și mistica orientală 
apare explicit în demersul lui Fritjof Capra, 
în Tăofizica. El își afirmă explicit adeziunea 
la mistica orientală: „Misticul și fizicianul 
ajung la aceeași concluzie, unul pornind de 
la lumea interioară, celălalt de la cea exteri- 
oară. Și acest acord nu face decât să confirme 
străvechea înțelepciune indiană după care 
Brahman, absolutul obiectiv, și Atman, abso- 
lutul subiectiv, sunt identice.” 

Experiențele extatice îl fac pe savant să perceapă 
lumea nu ca o multitudine de ființe și lucruri 
individualizate, ci ca pe o energie continuă care 
conectează toate realităţile existente. Astfel 
de experienţe sunt descrise de marii inițiați ai 
lumii. Cunoașterea științifică, într-o asemenea 
percepție, capătă tendințe oculte și magice, 
specifice gnozelor păgâne. Această știință este 
ermetică și destinată doar iniţiaţilor, având 
un profund caracter elitist. Tot Capra mărtu- 
risește: „Mă aflam pe malul oceanului, într-o 
după-amiază de vară târzie, priveam valurile 
rostogolindu-se și-mi ascultam propria respi- 
rație când, deodată, am avut revelația între- 
gului meu univers angajat într-un dans cosmic 
gigant. Fiind fizician, știam că nisipul, pietrele, 
apa și aerul din jurul meu sunt formate din 
molecule și atomi în vibraţie, iar acestea, la 
rândul lor, din particule care interacționează, 
producând sau distrugând alte particule. [...] 
"Toate acestea îmi erau familiare din cercetările 
mele în fizica energiilor înalte, dar până în acel 
moment le receptasem numai la nivelul grafi- 
celor, diagramelor și teoriilor fundamentate 

matematic. |...] am văzut atomii elementelor 
și pe aceia ai propriului meu corp prinși în 
dansul cosmic al energiei; i-am simțit ritmul și 
i-am auzit muzica și în acel moment am știut 
că acesta era dansul lui Shiva, zeul dansatorilor, 
cel divinizat de hinduși.” Mai mulți savanți 
au fost influențați în cercetările lor de noua 
viziune. Amintim pe Ilya Prigogine, Abraham 
Maslow, Stanislav Graf, Rupert Sheldrake, 
Lynn Margulis, Peter Russell. Bruno Wiirtz, 
în remarcabila lui carte New Age, menționează: 
„Noul tablou cosmologic, universal vibratoriu, 
cu infinita sa mulțime de interferenţe codifica- 
toare de informaţie, nu mai exclude nimic din 
experiența umană, întrucât își integrează onto- 
logic până și viziunile mistice, cele oriental-spi- 
rituale și cele paranormal-transpersonale. 
Fritjof Capra consemnează că reprezentările 
despre proces, de transformare și fluctuație în 
taoism, spre exemplu, joacă un rol de impor- 
tanță excepțională. Fluctuaţia, ca temelie a 
oricărei ordini — idee introdusă de Prigogine în 
științele moderne ale naturii — reprezintă tema 
principală a tuturor textelor taoiste.” 

Atât materialismul, cât și idealismul sunt 
văzute în noul context ca simple unilateralități. 
Creștinismul, de fapt, ca oricare religie sau filo- 
sofie, în sine, nu prezintă decât o reprezentare 
reducționistă a lumii și a vieţii. Pentru a înțe- 
lege cosmosul și viața este nevoie de integrarea 
tuturor religiilor, filosofiilor și științelor într-o 
nouă gnoză, atotcuprinzătoare. Mântuirea 
înseamnă pentru gnostici cunoaștere, ilumi- 
nare. Nu mai avem o mântuire în Hristos, ci o 
automântuire, generatoare de infinită încredere 
în capacitatea omului. Atât gnozele antice, cât 
și cele actuale au în comun faptul că ele sunt 
separate de Hristos. Și o gnoză fără Hristos 
este de fapt o pseudocunoaștere, o iluzionare, 
o amăgire. Nu întâmplător Sfinţii Părinţi au 
condamnat cu asprime ereziile gnostice. Aceste 
concepţii, prin intelectualismul exacerbat, nu 
reflectă realitatea. Gnosticul ne prezintă o falsă 
realitate, care nu este decât o proiecţie a realului 
în propria lui minte. Prin gnoză ne separăm de 
real și aceasta pentru că ființăm doar în măsura 
în care ne raportăm la Hristos. 


DICŢIONAR DE TEOLOGIE ORTODOXĂ 


Creștinismul este deasupra oricărei ideo- 
logii, este cunoaștere ființială. El are în 
centru Persoana lui Hristos. Singur Hristos, 
Dumnezeu — omul ne-a încredinţat o învă- 
țătură cu valabilitate veșnică și care poate fi 
întrupată, la modul concret, în orice moment 
al istoriei, în dialog nuanţat cu cultura lumii. 
Este trist că rezultatele științei actuale tind să 
fie confiscate de mentalitatea new-age-istă, 
care vrea să demonstreze că este posibilă auto- 
mântuirea. Ni se propune o mântuire în care nu 
mai avem nevoie de Hristos, pentru care este 
suficient doar să cunoaștem. Și totuși astăzi 
cultura științifică reprezintă o coordonată 
semnificativă pentru lumea contemporană, față 
de care adevărata teologie nu poate fi decât 
într-o atitudine de deschidere, dar într-un mod 
onest, adică la adăpost de orice fel de interes 
ideologic. Pentru a se articula mai bine la 
problematica actuală, teologia nu poate să facă 
abstracție de această cultură. În acest context al 
culturii științifice este de o importanță crucială 
ca teologia să știe să valorifice ca un instrument 
apologetic rezultatele științifice, în misiunea ei 
de propovăduire a Revelaţiei, dar nu ideologic, 
ci ca exprimare a eventualelor convergențe 
între două demersuri cu competențe specifice 
și care pot arăta complementaritate. 

Între dialogul dintre teologie și ştiinţă trebuie 
să se evite sincretismul. O asociere a misticii 
(orientale) cu știința (microfizica) constituie o 
gravă confuzie în perspectivă ortodoxă, un fel 
de panteism-amestec de identități până la gravă 
confuzie și comună identificare. Un asemenea 
sincretism aduce prejudicii atât religiei, cât și 
științei. Un dialog poate fi fecund cu condiţia ca 
fiecare parte să-și păstreze identitatea. În această 
ordine de idei putem menţiona diferența dintre 
ecclesia și comunitatea ştiinţifică. În cazul ecele- 
siei, Adevărul este Logosul întrupat și poate fi 
dobândit și experimentat într-un mod personal 
ca rod al comuniunii, într-un cadru marcat de 
Revelația divină. Pentru comunitatea științifică 
adevărul este rodul unei osteneli individuale 
sau colective, dar în orice caz fără să se înscrie 
într-un demers al Revelaţiei, fiind lipsit și de 
aprofundarea unor relații personale. 

Răzvan lonescu, Adrian Lemeni 


SINERGIE. (gr. sin — împreună; erga — lucrare; 
sinergia — conlucrare) Răspunsul credinciosului 
la chemarea lui Dumnezeu spre mântuire, 
adică la cooperarea tainică și liberă a omului cu 
harul lui Dumnezeu. 

Mântuirea personală nu este numai un act al lui 
Dumnezeu sau un act exclusiv al omului, ci ea este 
un act sinergic. Dumnezeu este liber în relația 
Sa cu omul, iar harul nu poate deveni posesi- 
unea omului. Pe de altă parte, voința sau puterea 
naturală a omului nu este capabilă, prin sine, să 
obțină harul, dar ea aspiră spre Dumnezeu și are 
capacitatea de a conlucra cu Dumnezeu prin 
har. Altfel spus, realitatea care pune în mișcare 
sinergia este harul dumnezeiesc, care nu este un 
merit al omului, ci i se dă acestuia în dar. Sinergia 
nu anulează libertatea personală a omului, ci o 
presupune și o leagă de responsabilitate. 

Marii Părinţi ai Bisericii au subliniat faptul că 
conlucrarea omului cu Duhul Sfânt nu este o 
simplă deprindere morală, ci ea este atașarea 
deplină față de Dumnezeu, participare directă la 
viața dumnezeiască făcută accesibilă oamenilor 
prin lisus Hristos în Tainele Bisericii. Astfel, 
sinergia pune în valoare manifestarea perso- 
nal-ontologică a omului. Realitatea sinergiei 
este pusă în evidență de Sfinţii Apostoli, care 
o văd ca pe o conlucrare a lor cu Duhul Sfânt. 
Câteva exemple în acest sens: Apostolii vorbesc 
despre noi și Duhul Sfânt (FA 5, 32); atunci 
când Apostolii au luat decizii, urmând Duhului 
Sfânt, au spus „părutu-s-a Duhului Sfânt și 
nouă” (EA 5, 28). Apostolii Pavel și Timotei sunt 
opriți de Duhul Sfânt să propovăduiască în Asia. 
Duhul lui lisus cel înviat nu i-a lăsat să meargă 
în Bitinia, dar îi cheamă să propovăduiască în 
Macedonia (FA 16, 7). Procesul îndumnezeirii 
omului în Biserică este strâns legat de sinergia 
harică dintre Dumnezeu și om. 

Taina Botezului are o importanță centrală 
în iconomia desăvârșirii persoanei umane în 
Hristos, întrucât „fără harul lui Hristos, dat prin 


Botez este cu neputinţă să fie biruit păcatul”. 
Deci, încă de la început putem afirma că desăvâr- 
șirea omului nu se realizează în chip autonom și 
autosuficient, ci prin sinergie. Sf. Marcu Ascetul 
răspunde unor deviații privind importanța Bote- 
zului în iconomia desăvârșirii persoanei umane. 
După unii, Botezul nu este desăvârșit, ci desă- 
vârșşirea se dobândește prin nevoințe, harul lui 
Dumnezeu nefiind altceva decât răsplata nevo- 
ințelor. Altfel spus, păcatul adamic era șters, prin 
nevoințele omului, și nu prin harul Botezului, 
har primit de cel botezat în dar. Dar, păcatul lui 
Adam — potrivit spiritualității biblice și patris- 
tice - este șters prin harul Botezului, nevoințele 
omului fiind condiția descoperirii acestui har 
care tainic se află în om prin Botez. „Dar harul 
acesta se află în noi în chip ascuns de la Botez, 
însă nu ni se va face văzut decât atunci când, 
după ce vom fi străbătut bine drumul porun- 
cilor, vom aduce ca jertfă Arhiereului Hristos 
gândurile cele sănătoase ale firii noastre, nu pe 
cele mușcate de fiare”. 

Cei care susțineau că Botezul este nedesăvârșit, 
tăgăduiau de fapt Întruparea, Moartea și Învi- 
erea lui Hristos, opera Sa răscumpărătoare și 
statutul celui botezat de „nou Adam cu harul 
lui Hristos”. În Hristos, omul este curățit și 
așezat în Raiul Bisericii, într-o stare mai înaltă 
decât cea a lui Adam în Rai, dar care presu- 
pune sinergie cu harul lui Hristos și al Duhului 
primit în Botez în vederea desăvârșirii. Omul 
conștientizează profunzimea și bogăţia acestui 
dar și îl experimentează în libertate și, experi- 
mentându-l, îl descoperă. Dinamismul Tainei 
Botezului este clar afirmat și în măsura în care 
cel botezat înțelege și experiază poruncile, 
descoperă și actualizează roadele Botezului, 
desăvârșindu-și viața. Marcu Ascetul accentu- 
ează rolul voinței omului în procesul desăvâr- 
șirii care stă în raport sinergic cu harul. Pentru 
el, Botezul “este desăvârșit, dar nu desăvâr- 
șește pe cel ce nu împlinește poruncile”. Rolul 
voinței implică libertatea care se câștigă doar 
prin orientarea omului în conformitate cu 
exigenţele Botezului, cu împlinirea poruncilor 
și nu cu propriile sale fantezii, patimi și plăceri. 
„Sfântul Botez este desăvârșit și prin el ni s-a 

dat harul, însă stă ascuns în chip nearătat, aștep- 
tând ascultarea noastră și împlinirea poruncilor, 
pentru care am primit putere prin el”. 

Dacă darul Botezului este desăvârșit, cel care îl 
primește nu este încă desăvârșit, ci prin sinergie 
- nu autonom - își poate dobândi desăvârșirea. 
Cel botezat în Hristos este chemat în vederea 
desăvârșirii sale să dea /ucrarea pentru care a 
primit puterea și va vedea arătarea Celui ce locu- 
iește întru el. Sinergia constituie centrul vieții 
duhovnicești, prin care omul ajunge la desăvâr- 
șire, nici numai singur, nici numai prin harul 
Duhului, ci sporind lucrarea pentru care a primit 
puterea. Marcu Ascetul atrage atenția asupra 
tendinței omului de a nu se raporta autonom și 
autosuficient la urcușul său duhovnicesc, ci să 
recunoască puterea harului primit prin Botez. 
„.„.dacă vreunul dintre credincioși, fiindcă a 
împlinit poruncile, află în sine oarecare lucrare 
duhovnicească pe măsura viețuirii sale, să creadă 
că a luat mai înainte puterea pentru ea, întrucât a 
primit prin Botez harul Duhului, pricina tuturor 
virtuților, adică nu numai a virtuților ascunse și 
duhovnicești, ci și a celor arătate; și nimenea 
dintre cei virtuoși să nu-și închipuie că a făcut 
vreun bine oarecare numai prin puterea lui. Căci 
omul bun, zice Cuvântul, nu de la sine, ci „din 
vistieria cea bună a inimii scoate cele bune”. 
lar prin vistierie înțelege prin Duhul cel Sfânt 
ascuns în inima credincioșilor”. 

Sinergia este relaționată cu îndumnezeirea, 
prin sinergie care are ca și început și model 
actul Întrupării lui Hristos, omul ajunge 
la  îndumnezeire. Dar îndumnezeirea nu 
înseamnă schimbarea caracterului creat al celor 
ce se împărtășesc de ea, ci ridicarea creaturii 
într-o altă stare, mai presus de fire, rămânând 
pe mai departe creatură. Îndumnezeirea nu se 
realizează în mod autonom, prin forțe proprii, 
ci întotdeauna prin împărtășirea harică a crea- 
turii din harul lui Dumnezeu. Sf. Simeon Noul 
Teolog reia și aprofundează maxima patristică 
„Dumnezeu s-a făcut om, pentru ca omul să 
devină Dumnezeu”, dându-i conotaţii perso- 
naliste interioare, care revelează Împărăția 
lui Dumnezeu, nu într-un timp nedeslușit și 
abstract, ci chiar înlăuntrul omului, într-un 

timp prezent. Deci, în viziunea Sfântului 
Simeon scopul iconomiei întrupării Fiului lui 
Dumnezeu „nu este decât acela ca împărtășin- 
du-se de ale noastre să ne facă pe noi părtași de 
ale Sale. Căci, Fiul lui Dumnezeu de aceea s-a 
făcut Fiu al omului ca să ne facă pe noi oamenii 
fii ai lui Dumnezeu, ridicând după har neamul 
nostru la ceea ce este EI după fire, născându-se 
de sus în Duhul Sfânt și introducându-ne 
îndată în Împărăţia cerurilor; mai bine zis, dăru- 
indu-se să o avem pe aceasta înlăuntrul nostru 
(Le 17,21), ca să nu avem numai nădejdea de a 
intra în ea, ci având-o încă de acum, să strigăm: 
„Viaţa noastră este ascunsă cu Hristos în 
Dumnezeu” (Co/3, 3). O notă specifică a teolo- 
giei Sfântului Simeon este teologia luminii care 
are în vedere îndumnezeirea omului în lumina 
lui Hristos, înțeleasă ca prezență și lucrare 
personală a lui Hristos. Această îndumnezeire 
în lumina lui Hristos o mărturisesc sfinții prin 
viețile lor, lumina aceasta a lui Hristos neavând 
formă, ci se caracterizează ca fiind o prezență 
reală a lui Hristos, prezență personală cu care 
sfinții intră în comuniune, o simt și se împăr- 
tășesc de iubirea și bunătatea ei. Cei ce intră în 
comuniune de viață cu această Lumină, devin 
la rândul lor lumină. După cum Fiul se naște 
din Tatăl „lumină din lumină”, tot așa și sfinții 
se nasc, după har, lumină din Lumina lumii, 
lisus Hristos. Dar, pe de altă parte Hristos 
se formează în sfinţi, ca și pruncul în pânte- 
cele mamei sale (Ga 4, 19). Și acesta este rodul 
sinergiei dintre Dumnezeu și om. 

Dată fiind unitatea omului trup-suflet, omul se 
unește duhovnicește și trupește cu Dumnezeu, 
împărtășindu-se de strălucirea Luminii lui 
Dumnezeu Cel 'Iriipostatic. Experienţa luminii 
este una exzazică, personalistă-conștientă și trans- 
figuratoare-curăţitoare. Experiența luminii este 
legată de /inișzire (isihie), rugăciune și /acrimi şi 
are drept consecințe bucuria, simțirea spirituală, 
dulceata nemaiîntâlnită, libertatea şi ridicarea 
deasupra gândurilor lumești, cunoaşterea modului 
ieșirii din această viață. 

Sinteza pe care o realizează palamismul este 
una fundamentală pentru soteriologie, ea depă- 
șind pe de-o parte dualismul dintre sensibil și 

inteligibil și trasează, pe de altă parte,o linie clară 
de demarcaţie între creat și necreat, afirmând 
totodată posibilitatea creaturii de a se împăr- 
tăși sinergic și deplin, în har, de Dumnezeu 
ca Viaţă a lumii. Sf. Grigorie Palama insistă 
asupra distincţiei care trebuie făcută între lumi- 
nile creaţiei și lumina necreată și îndumne- 
zeitoare, care iradiază îndeosebi din Persoana 
lui Hristos cel întrupat și înviat. Astfel, el 
distinge în Tomu/ aghioritic între lumina sensi- 
bilă, lumina inteligenței și lumina necreată. 
Întâlnim în gândirea palamită, distincția, dar 
nu separaţia, între ființă, persoane și energii, 
precum și afirmarea autentică a modului unirii 
omului cu Dumnezeul Treimic, nu după ființă, 
nici după ipostas, aceasta fiind proprie numai 
Cuvântului, Dumnezeului-Om Hristos, ci 
după energii, lucrări. Gândirea palamită subli- 
niază cu insistență că „prin făpturi nu se vede 
ființa, ci lucrarea creatoare a lui Dumnezeu” și 
„nu lucrarea se cunoaște din ființă, ci fiinţa se 
cunoaște din lucrare, dar se cunoaște că este, nu 
însă și ce este”. 

Sf. Grigorie Palama nu afirmă o cantonare în 
domeniul creatului, ci prin distincția dintre 
creat și necreat, afirmă transfigurarea celui 
dintâi prin prezenţa în el fără confuzie a celui 
din urmă. Însă această prezență presupune o 
antinomie, o perspectivă paradoxală care nu 
poate fi percepută simplu, doar cu puterile și 
luminile rațiunii. Este vorba despre antinomia 
privind posibilitatea de a cunoaște sau de a nu 
cunoaște în mod real pe Dumnezeu și își are 
punctul de plecare în distincţia fundamentală 
între ființa și energiile divine. Gândirea varlaa- 
mită nu era dispusă acceptării antinomiei, ci 
doar unei unilateralități a gândirii care prin 
nedepășirea dualismului antic dintre sensibil și 
inteligibil se afunda în imanență. 

Sf. Grigorie Palama afirmă că vederea nu este 
inferioară înțelegerii, cunoștinței, ci o cuprinde 
pe aceasta, în timp ce Varlaam și exponenții 
raționalismului scolastic afirmau inferioritatea 
vederii față de cunoștință. Dacă Sf. Grigorie 
Palama vedea mintea în deschiderea harică în 
Duhul spre vederea lui Dumnezeu în sens parti- 
cipativ, Varlaam închidea mintea în vederea ei 


proprie, ca putere pur naturală de a vedea pe 
Dumnezeu. Sf. Grigorie Palama nu exclude 
cunoașterea naturală și nici cadrul cosmic în 
care se realizează aceasta, ci vorbește despre o 
cunoaștere care o depășește pe aceasta fără să 
o anuleze, o cunoaștere sinergic-experimentală, 
în care este implicată întreaga persoană umană 
care participă în har la tainele lui Dumnezeu, 
devenite accesibile pentru om, în cadrul crea- 
ției. După Varlaam nu exista o vedere a luminii 
în ipostas, ci singura lumină de care are parte 
mintea este cunoașterea deductivă, raționalistă, a 
lui Dumnezeu, prin creaturi, și în acest sens „tot 
cel ce nu se ocupă cu învățătura despre natură a 
lui Aristotel, cu teologia lui Platon și cu astro- 
logia lui Ptolemeu este întunecat și necurat”. 
Această lumină — în mărturisirea isihaștilor - 
este necreată, nu este simbol sau ghicitură, ci 
este numită Jumnezeire şi îndumnezeitoare, este 
lumina unei persoane, nu una abstractă, ci atot- 
strălucitoare, nesfârșită și atotdumnezeiască, 
este lumina veacului viitor și netrecător. Evitând 
panteismul neoplatonic, și luând drept model 
evenimentul Schimbării la Faţă a Domnului 
Hristos pe Tabor, Sf. Grigorie Palama se 
plasează în continuitatea celor mărturisite de 
Sfânta Scriptură prin evenimentul convertirii 
lui Saul pe drumul Damascului și de Sf. Simeon 
Noul 'eolog referitor la caracterul personal 
al acestei lumini. „Dar lumina acestei vederi 
este văzută subzistând în ceva (EvwnooTăToc), 
lucrând înţelegător și vorbind duhovnicește și 
în chip tainic celui îndumnezeit”. 

De asemenea el afirmă în mod clar și fără 
confuzie prezenţa lui Dumnezeu în creație și 
în om. Sinergia implică dinamismul creaturii 
spre Creator prin participarea celei dintâi în 
har la viaţa și bogăţia de sens a Dumnezeului 
celui viu și mântuitor. Fiecare om este chemat 
să facă această experiență sinergică în har încă 
începând cu Taina Botezului, urmând a o apro- 
funda în viaţa ascetică și mistică a Bisericii. 
Bibliografie. Baia, lon,, Zrazar de Ttologie Dogmatică şi 
Ecumenică, Ed. România Creștină, București, 1999; BRIA, 

Cristinel loja 


SINGHELIE. Actul prin care episcopul epar- 
hiot îl numește și îl trimite pe preot ca să func- 
ționeze într-o anumită parohie. 

În Compendiu de drept canonic (Sibiu, 1868), 
mitropolitul Andrei Șaguna precizează: „prin 
singhelie se dă lui (preotului) darul exercitării 
funcțiunilor sfinte”. Referința este la exerci- 
tarea puterii bisericești sub întreitul ei aspect, 
învățătorească, sfinţitoare și conducătoare. 
Singhelia nu are valoare sacramentală, ci doar 
una canonic-administrativă, care dă preotului 
dreptul de a-și exercita puterea bisericească 


primită la hirotonie. 

Bibliografie. Foca, loan N., Drept canonic ortodox. 
Legislaţie şi administrație bisericească, București, 1990; 
Micaș, Nicodim, Dreptul bisericesc oriental, București 
1915; ȘAcuNA, Andrei, Compendiu de Dreptulu Canonicu 
alu unei sântei sobornicesci si apostolesci Biserici, Sibiu, 1868. 


Irimie Marga 


SINOÂDE ECUMENICE.  Întrunirile 
episcopilor din toate Bisericile creștine, în 
anumite momente critice, pentru a dezbate 
anumite probleme de importanță capitală din 
punct de vedere doctrinar. 

În Biserica primelor veacuri, sinoadele sau 
întrunirile (obvoS5ot) ordinare sau extraor- 
dinare ale episcopilor dintr-o provincie erau 
responsabile să delibereze și să adopte decizii 
normative în privinţa problemelor teologice 
și disciplinare care necesitau o urgentă clari- 
ficare. Sinoadele au apărut, așadar, din necesi- 
tatea de a păstra ortodoxia doctrinei și rigoarea 
disciplinei în aria de jurisdicție a episcopilor 
participanţi. Prototipul sinoadelor din Bise- 
rica primară îl constituie Sinodul apostolic de 
la Ierusalim (cca 50, FA 15, 6-29), care a decis 
exceptarea creștinilor dintre neamuri de la 
împlinirea prescripțiilor legii mozaice. În epoca 
pre-niceeană, asemenea întruniri ocazionale 
ale episcopilor erau mai degrabă evenimente 
liturgice decât foruri deliberative: „împreuna 
lucrare” sau „împreuna-mergere” (6Vvo50q) 
a episcopilor avea drept finalitate, cel mai 
adesea, hirotonirea unui ierarh sau, mai obiș- 
nuit, săvârșirea Sfintei Euharistii. Nu lipsesc, 
însă, situațiile în care asemenea întruniri ale 
episcopilor sunt convocate de urgență, pentru a 
formula adevărul Bisericii, ameninţat de erezie 
sau schismă. În secolul al II-lea al erei creștine, 
combaterea montanismului (Asia Mică, cea 
170) și reglementarea datei prăznuirii Paştilor 
(Asia Mică, Palestina, Gallia și Roma, cca 190) 
au necesitat convocarea unor asemenea sinoade. 
În secolele următoare, sinoadele s-au instituți- 
onalizat, iar frecvenţa lor a crescut, întruniri ale 
reprezentanților Bisericii având loc cu o mai 
mare regularitate: Cartagina (cca 220), Roma 
(cca 230-250), Synnada și Iconium (cca 230), 
Cartagina (cca 240-250), Antiohia (264, 268), 
Elvira (cca 300-306), Arles (aug. 314), Ancyra 
(314), Alexandria (320) Neocezareea. 

Pacea constantiniană a permis întrunirea unor 
sinoade care să reprezinte — în teorie — episco- 
patul întregului Imperiu. Pe de altă parte, împă- 
rații romani, începând cu Sf. Constantin cel 
Mare (306-337), preluând teoria politică elenis- 
tică și considerându-se mandatari ai divinității, 
responsabili de bunăstarea statului, de puritatea 
dogmei și de armonie în Biserică, au fost inte- 
resați de convocarea unor sinoade generale sau 
universale, menite a lichida crizele teologice 

și disputele disciplinare care perturbau pacea 
Bisericii. Pe de altă parte, statul avea nevoie de 
o regula fidei pentru a-și defini atitudinea față 
de grupurile eretice și schismatice, organismele 
bisericești fiind incapabile să-și pună singure în 
aplicare deciziile. 

Sinoadele la care participau reprezentații 
episcopatului din întreg Imperiul s-au numit 
astfel ecumenice, universale sau generale, chiar 
imperiale (ovwvooi Oikovuevikai, vecvmenica 
concilia, Reichkonzilien, de la oixovpuevn Yă 
— „pământul locuit”, lumea locuită și civili- 
zată). Imperiul era în teoria politică romană și 
bizantină universal, identificându-se cu întreg 
universul; odată cu Teodosie I cel Mare (379- 
395), Biserica devenise coextensivă cu Imperiul. 
Împărații bizantini au avut inițiativa convo- 
cării Sinoadelor Ecumenice (niciun Sinod 
Ecumenic nu a fost convocat de papă!), au 
facilitat desfășurarea lor, au ratificat hotărâ- 
rile sinodale și le-au învestit cu forţa legii, au 
supravegheat punerea în aplicare a canoanelor 
eclesiastice și au făcut uz de mijloace seculare 
de coerciție împotriva celor care respingeau 
hotărârile sinodale. Libertatea de conștiință a 
ierarhilor întruniți într-un Sinod Ecumenic 
era garantată de puterea seculară; deși aveau 
un rol proeminent, suveranii nu aveau privile- 
giul de a vota, iar participarea lor nu impieta 
asupra bunei desfășurări a lucrărilor. Dreptul 
suveran de a decide în chestiuni relative la 
ortodoxia doctrinară și rigoarea disciplinară era 
rezervat episcopatului. Abuzurile suveranilor 
sunt nefericite excepţii. Sinoadele Ecumenice 
rămân esențialmente sinoade episcopale, deși 
este atestată uneori prezența preoților, diaco- 
nilor și chiar laicilor la deliberări, ca observa- 
tori sau consilieri ai episcopilor participanți. 
Hotărârile se adoptau „în spiritul unanimi- 
tății”. Rămânând în continuare „evenimente 
harismatice ocazionale” (G. Florovsky), dreptul 
canonic bizantin nu a formulat reguli precise în 
privinţa convocării, componenţei sau desfășu- 
rării Sinoadelor Ecumenice. Biserica Orientală 
a recunoscut ecumenicitatea unui număr de 7 
Sinoade, toate convocate de împărații bizan- 
tini și desfășurate între 325-787. Schisma a 


înlăturat posibilitatea întrunirii unor Sinoade 
Ecumenice, cu toate că mai multe concilii 
latine au revendicat ecumenicitatea și au fost 
recunoscute ca atare în Occident. Cât privește 
criteriile pe care un sinod trebuie să le întru- 
nească pentru a dobândi statutul de ecumenic, 
Biserica Romano-Catolică susţine că este 
absolut necesară validarea hotărârilor sale de 
către Papă; alți teologi susțin că participarea 
reprezentanților Pentarhiei la un Sinod justi- 
fica acordarea titlului de ecumenic. Unii teologi 
ortodocși au subliniat că Biserica soborni- 
cească, ca instituție dumnezeiască, este cea care 
conferă ecumenicitatea unor Sinoade, recunos- 
când că acestea au mărturisit Adevărul deplin 
al Bisericii, în vreme ce alte sinoade (conci/ia- 
bula, conventicula, latrocinia), în ciuda ecume- 
nicităţii lor formale (extindere geografică), 
au fost condamnate, întrucât au dogmatizat 
împotriva Adevărului. Cele 7 Sinoade Ecume- 
nice au formulat dogmele credinței creștine, 
stabilind limitele adevărului Bisericii, „punând 
un hotar între acest adevăr și deformarea sa de 
către erezie” (C. Yannaras). Întrucât în acest 
Dictionar de Teologie Ortodoxă fiecărui Sinod 
Ecumenic i s-a dedicat un amplu articol, vom 
face aici numai o trecere în revistă a acestora: 

(1) Sinodul de la Niceea (Niceea 1), convocat de 
Sf. Constantin cel Mare (25 iul. 306-Ţ22 mai 
337), şi-a desfășurat lucrările între 20 mai/19 
iunie și cca 25 august 325, a condamnat aria- 
nismul, care postula o diferență ontologică între 
Logos și Dumnezeu Tatăl și condiţia creaturală 
a Cuvântului. Sinodul a exprimat taina pater- 
nității și filiației dumnezeiești prin termenul 
nescripturistic de /omoousios (probabil sugerat 
de episcopul Hosius de Cordoba), deoființă, 
consubstanţial, afirmând astfel și distincția 
personală/alteritatea celor Trei Ipostasuri, dar 
și deoființimea, comunitatea/identitatea de 
natură a Persoanelor Sfintei Treimi. Termenul 
Pomoousios a fost inserat și în Crezul de la 
Niceea, un simbol de credință având ca nucleu 
formula baptismală a Bisericii din Cezareea 
Palestinei. În ce priveşte disputa quartodeci- 
mană, Sinodul de la Niceea a decis prăznu- 
irea Paştilor, după computul alexandrin, în 

prima duminică de după luna plină ce urmează 
echinocțiului de primăvară. Can. 4-6 puneau 
fundamentele unei structuri administrative 
bisericești care calchia împărțirea adminis- 
trativă a statului; Can. 6 recunoștea scaunelor 
Alexandriei, Romei și Antiohiei prerogativele/ 
privilegiile (1ă npeopeia) vechimii, aposto- 
licităţii fundării și autorității și le transforma 
într-o putere juridică (77v E&ovoiuv) în respec- 
tivele eparhii. Actele acestui Sinod Ecumenic 
nu s-au păstrat; cât privește numărul sinoda- 
lilor, tradiția Bisericii a impus cifra simbolică 
de 319 (cf Re 14,14). 

(2) Primul Sinod de la Constantinopol 
(Constantinopol 1), convocat de Teodosie ] cel 
Mare (19 ian. 379-117 ian. 395), s-a desfășurat 
între mai - 9 iunie 381, a reconfirmat dogma 
niceeană, a condamnat apolinarismul și sabe- 
lianismul (monarhianism modalist/patripasia- 
nism) și subordinaţionismul extrem pnevma- 
tomah, afirmând dumnezeirea și deplina deofi- 
ințime a Duhului Sfânt cu Dumnezeu Tatăl și 
cu Dumnezeu Fiul. Deși nu participau ierarhi 
occidentali și papa Damasus 1 (366-384) nu 
era reprezentat, statutul de Sinod Ecumenic 
i-a fost recunoscut de Sinodul de la Calcedon 
(451). Canonul al treilea acorda episcopului 
Constantinopolului întâietatea de onoare (ră 
mpespeia Tis Tipic) după episcopul Romei, 
dar înaintea Alexandriei, întrucât capitala era 
Noua Romă (5ă 70 eivor avriv vtav Pounv). 
Nu se păstrează actele acestui Sinod Ecumenic. 
(3) Sinodul de la Efes, convocat de împă- 
ratul 'Teodosie al II-lea cel Tânăr (408-450), 
și-a desfășurat lucrările între 22 iunie și 22 
iulie 431, în biserica Preasfintei Născătoare 
de Dumnezeu, cu participarea a aproximativ 
150 de ierarhi. Sinodul al III-lea Ecumenic a 
condamnat pelagianismul și dioprosopismul 
arhiepiscopului Nestorie al Constantinopo- 
lului (428-431), care, insistând pe realitatea 
și desăvârșirea naturii umane a Domnului 
Hristos, sfâșia unitatea Persoanei Sale, suge- 
rând existența unei diade de Fii — Fiul lui 
Dumnezeu și fiul „teofor” al Mariei, templu, 
vehicul și receptacul al Logosului — ipostasuri 
distincte, unite printr-o legătură volitivă sau 

morală. Sinodul a aprobat teologia Sf. Chiril 
al Alexandriei (18 oct. 412-127 iun. 444) și a 
proclamat maternitatea divină a Preasfintei 
Născătoare de Dumnezeu (prin recunoașterea 
titlului de Qe67okoc). 

(4) Sinodul de la Calcedon (Chalkedsn, 
Kadikây), convocat de împăratul Marcian 
(450-457), şi-a desfășurat lucrările (17 
şedinţe) între 8 și 31 octombrie 451, în bise- 
rica Sfânta Euphemia, cu participarea a peste 
500 de ierarhi. Sinodul al IV-lea Ecumenic a 
condamnat  monofizitismul arhimandritului 
Eutihie (cca 370-Ţ451/454),care refuza să recu- 
noască Persoanei Mântuitorului o umanitate 
întocmai cu a noastră. Nu există în Persoana Sa 
- potrivit lui Eutihie - două consubstanțialități, 
natura Sa umană fiind înghițită de Dumne- 
zeirea Sa (umanitatea Sa nu ar fi în această 
ipoteză decât o aparență = dochetism), astfel 
încât Hristos Domnul nu este deoființă cu noi 
după omenitate, ci numai deoființă cu Tatăl. 
Definiţia dogmatică (5oypuourik6c 6poc, 25 oct. 
451) a Sinodului de la Calcedon a proclamat 
credința ortodoxă, a condamnat nestori- 
anismul, apolinarismul și  monofizitismul, 
subliniind identitatea și unitatea Persoanei 
lui Hristos și dualitatea firilor unite ipostatic 
în chip neamestecat, neschimbat, neîmpărțit, 
nedespărțit (... mărturisim într-un glas... 
pe Unul și Același Hristos, Fiu, Domn, Unul 
Născut, cunoscut în două firi în chip neames- 
tecat, neschimbat, neîmpărțit, nedespărțit, 
deosebirea firilor nefiind nicidecum desfi- 
inţată din cauza unirii, ci salvându-se mai 
degrabă proprietatea fiecărei firi și concurgând 
într-o Persoană și într-un Ipostas”). Sinodul al 
IV-lea Ecumenic a anulat hotărârile sinodului 
„tâlhăresc” (/azrocinium) de la Efes (449) și a 
condamnat brutalitățile patriarhului Dioscor al 
Alexandriei (444-451, 1451) față de sinodalii 
diofiziți. Canoanele acestui Sinod Ecumenic 
au consfințit consolidarea autorităţii Scaunului 
Constantinopolului, care a primit dreptul de 
a judeca apelurile mitropoliţilor, de a hirotoni 
mitropoliți în eparhiile Pont, Asia, Ihracia și 
în „ţinuturile barbare” (Can. 9, 17). Can. 28 
reconfirma „privilegiile egale (7ă ica npeoPeia) 

ale preasfântului Scaun al Noii Rome” cu ale 
Vechii Rome (rîjc npeopvrepoc Pouns), din 
cauza statutului acesteia de capitală imperială 
(Să 70 Boouevew rhv 26 Ekeivnv), și lega- 
liza puterea jurisdicțională (canonică) pe care 
episcopul capitalei o avusese până atunci de 
facto asupra provinciilor Asiei Mici și a părții 
sudico-orientale a Peninsulei Balcanice. 

(5) Al doilea Sinod de la Constantinopol 
(Constantinopol II), convocat de lustinian 1 
cel Mare (527-565), și-a desfășurat lucrările 
(opt sesiuni) între 5 mai-2 iunie 553, în cate- 
drala Sfânta Sofia, a condamnat postum „cele 
trei capitole” (scrierile lui Teodor, episcop de 
Mopsuestia, 392-cca 428; scrierile anti-chiri- 
liene ale lui Teodoret, episcop de Cyr, 423-cca 
466, şi scrisoarea lui Ibas, episcop de Edessa, 
433-449, 451-128 oct.457, către Mari, episcop 
de Ktesiphon/Seleukeia), preț al unei iluzorii 
reconcilieri cu monofiziţii, pe Origen (cca 
185-254?) şi pe cei mai extremiști origeniști 
(isochristoi, Evagrie Ponticul, cca 345-1399). 
Papa Vigilius 1 (537-555) a acceptat, în cele 
din urmă, hotărârile Sinodului (dec. 553). 

(6) Al treilea Sinod de la Constantinopol 
(Constantinopol III, concifium Trullanum), 
convocat de împăratul Constantin al IV-lea 
(668-685), s-a desfășurat între 7 noiembrie 
680 și 16 septembrie 681, a restabilit ortodoxia 
hristologică și a condamnat monotelismul și 
monoenergismul și pe promotorii acestora. 
Sinodul quinisext (7evOE7y, guinisextum, în 
Trullo), convocat de lustinian al II-lea (685- 
695, 705-711), desfășurat după 1 septembrie 
691 și 1 septembrie 692, este considerat o 
continuare a Sinoadelor al V-lea și al VI-lea 
Ecumenice, iar în unele colecţii bizantine de 
canoane dispoziţiile disciplinare ale sinodului 
guinisext (102) sunt considerate ca fiind formu- 
late de Sinodul al VI-lea Ecumenic. 

(7) Al doilea Sinod de la Niceea (Niceea II), 
convocat de împărăteasa regentă Irina (regentă 
— 9 sept. 780-dec. 790, asociată la tron — dec. 
790-15 aug. 797, basileus! — 15 aug. 797-31 oct. 
802, 19 august 803) și de minorul Constantin 
al VI-lea (780-797), și-a desfășurat lucrările 
între 24 septembrie și 23 octombrie 787, în 


biserica Sfânta Sofia din metropola Bithy- 
niei. Al VII-lea Sinod Ecumenic a condamnat 
iconoclasmul; a proclamat legitimitatea zugră- 
virii icoanei Domnului Hristos, îndreptățită 
teologic de Intrupare, și a sfinților, a operat 
o distincție netă între icoană și prototip, între 
proskynesis şi latreia, oferind icoanei cult relativ, 
„sărutare și închinare de cinstire”, rezervând 
adorarea exclusiv lui Dumnezeu. 
Alături de aceste Sinoade menţionate mai 
sus, Biserica Romano-Catolică a recunoscut 
ecumenicitatea unor concilii bizantine sau 
apusene fără relevanță pentru întreaga Bise- 
rică: Sinodul constantinopolitan din 869-870, 
Lateran 1 (1123), Lateran II (1139), Lateran 
III (1179), Lateran IV (1215), Lyon | 
(1245), Lyon II (1274), Vienne (1311-1312), 
Konstanz (1414-1418), Basel/Ferrara-Flo- 
renţa (1431-1445), Lateran V (1512-1514), 
Trento (1545-1563, cu intermitențe), Vatican 
I (1870); Vatican II (1962-1965). 
Bibliografie. Mansi: LucEnsIs, Joannes Dominicus 
(ed.), Sacrorum conciliorum nova, et amplissima collectio, 
vol. I-XIII, Ed. Expensis Antonii Zatta, Firenze, 1759- 
1767 (reed. H. Welter, Paris, 1901-1927; Akademische 
Druck-und  Verlagsanstalt, Graz, 1960); LamBERz, 
Erich (ed.), Concifium Universale Nicaenum Secundum, 
(Acta conciliorum oecumenicorum. sub auspiciis Acade- 
miae Scientiarum Bavaricae, Series secunda, volumen 
tertium, partes 1-2), I: Conci/ii Actiones I-III, II: Concilii 
Actiones IV-V, Ed. Walter de Gruyter, Berolini, 2008- 
2012; RiEDINGER, Rudolf (ed.), Concifium universale 
Constantinopolitanum tertium, (Acta conciliorum oecu- 
menicorum. sub auspiciis Academiae Scientiarum Bava- 
ricae, Series secunda, volumen secundum, partes 1-2), 
I: Concilii actiones I-XI, IL: Concilii actiones XII-XVIII, 
epistulae, indices, Ed. Walter de Gruyter, Berolini, 1990- 
1992; ScnwaRrz, Eduardus (ed.), Acza Conciliorum 
Oecumenicorum: Concilium universale Ephesenum, (Acta 
conciliorum  oecumenicorum iussu atque mandato. 
Societatis Scientiarum Argentoratensis, lomus 1), vol. I: 
Acta Graeca, 1-5, Ed. Walter de Gruyter, Berolini, 1927- 
1938; SchwARTZ, Eduardus (ed.), Concilium universale 
Chalcedonense, (Acta conciliorum oecumenicorum iussu 
atque mandato. Societatis Scientiarum Argentoratensis, 
Series Prima, Tomus II), 1-6, Ed. Walter de Gruyter, 
Berolini, 1932-1938; SrnavB, ]. (ed.), Conci/ium univer- 
sale Constantinopolitanum sub lustiniano babitum, (Acta 
Conciliorum  Oecumenicorum, edenda instruxit E. 
Schwartz, continuavit ]. Straub, Series prima, Tomus IV, 
volumen 1), Berlin, 1971. 

Sebastian Nazâru 

SINOD. Organismul colegial de conducere în 
Biserică, ce constă în adunarea unor membrii ai 
Bisericii în vederea luării unor decizii comune 
pentru viitorul Bisericii, decizii cu caracter 
dogmatic, liturgic sau canonic. 

Termenul de sinod derivă din gr. Xvvo5o, care 
înseamnă „cale comună, adunare”. Sinoadele se 
întrunesc sub semnul Sfântului Duh, dar nu 
toate iau decizii inspirate de Duhul Sfânt. Infaili- 
bilitatea deciziilor unor sinoade derivă din infai- 
libilitatea Bisericii, adică numai acele sinoade au 
fost infailibile în hotărârile lor dogmatice, care 
au fost receptate de întreaga Biserică. Cu alte 
cuvinte, infailibilitatea unor sinoade nu este o 
caracteristică apriorică, ci o constatare aposteri- 
orică. Sinoadele care au dobândit caracter infai- 
libil, deci normativ pentru întreaga Biserică, au 
fost Sinodul apostolic de la Ierusalim (an. 50) și 
sinoadele ecumenice. 

Sinoadele se pot clasifica după multe criterii. 
După componenţă, sinoadele sunt arhierești, 
adică numai cu participarea episcopilor, sau 
mixte la care participă și clerici și laici. După 
modul de întrunire sinoadele se împart în 
sinoade permanente, sinoade periodice și 
sinoade ocazionale. După jurisdicție și parti- 
cipare, sinoadele se împart în sinoade locale, 
sinoade endemice și sinoade ecumenice. Cea 
mai restrânsă formă de sinod în Biserica Orto- 
doxă este Adunarea Parohială, care ia decizii 
pentru comunitatea parohială de credincioși, 
iar cea mai largă formă de sinod este sinodul 
panortodox. 

Sinoadele se întrunesc ori de câte ori este 
nevoie, sfintele canoane obligă întrunirea 
sinoadelor locale cel puţin de două ori pe an 
(Can. 37 Ap., Can..3 Sin. 1 Ec., Can. 19 Sin. 
IV Ec., Can. 20 Ant.). În caz că acest lucru nu 
este posibil, atunci cel puţin o dată pe an (Can. 
8 Sin. VI Ec., Can. 6 Sin. VII Ec., Can. 73 
Cart.). La rândul ci, sinodalitatea panortodoxă 
nu poate înceta niciodată, de aceea în Biserica 
Ortodoxă se vorbește de Viitorul Sfânt și Mare 
Sinod al Ortodoxiei, care se află de mai multe 
decenii în pregătire și care are ca misiune rezol- 
varea problemelor actuale cu care se confruntă 
Biserica Ortodoxă. 


DICŢIONAR DE TEOLOGIE ORTODOXĂ 


O problemă încă deschisă este problema 
convocării sinoadelor. În trecut, sinoadele erau 
convocate fie de autoritatea bisericească, fie de 
autoritatea civilă (împăratul, exarhul, regele 
ș.a.). Astăzi sinoadele nu mai pot fi convocate 
de nici o autoritate civilă. Dacă la nivel local 
convocarea sinoadelor este clar reglementată, 
convocarea unui sinod panortodox este încă o 
problemă nerezolvată. 

Bibliografie. Arexe, Gheorghe, „Catolicitatea în 
înțelesul ei ortodox”, în: MO, 7-8/1967, pp. 624-628; 
Cnrrescu, N., „Sobornicitatea Bisericii”, în: ST, 
3-4/1955, pp. 150-168; CroBorEa, Dan-llie, „Înţelesu- 
rile conciliarităţii ortodoxe și participarea credincioșilor 
la ea astăzi”, în: Or4, 4/1988, pp. 113-135; CoMAN, loan, 
„Organizarea Sinodală a Bisericii Ortodoxe Române în 
paralelă cu cezaro-papismul catolic”, în: ST, 1-2/1950, 
pp. 40-64; Foca, loan N., Drepr canonic ortodox. 
Legislație şi administrație bisericească, București, 1990; 
Foca, loan N., „Sobornicitatea, sinodalitatea, univer- 
salitatea sau catolicitatea, ecumenicitatea Bisericii”, în: 
Or, 3/1982, 3, pp. 408-414; STAN, Liviu, Biserica şi 
Dreptul. Izvoarele dreptului canonic, Sibiu, 2012; Mancu, 
Grigorie, „Ideea de sinodalitate și prioritate apostolică 
în Noul Testament”, în: S7, 7-8/1974, pp. 522-533; 
Mancu, Grigorie, „Principiul sinodalităţii în viața 
bisericească a veacului apostolic”, în: Ze/egraful Român, 
34-36/1951; San, Liviu, „Despre Sinodalitate”, în: ST, 
3-4/1969, pp. 155-163; Srănrroat, D., „Natura sino- 
dicităţii”, în: ST, 9-10/1977, pp. 605-615; STĂNILOAE, 
D., „Organizarea sinodală a Bisericii Ortodoxe în para- 
lelă cu cezaro-papismul catolic”, în: ST, 9-10/1950, pp. 
541-555; SrănILoAE, D., „Sfântul Duh și sobornicitatea 
Bisericii”, în: Ors, 1/1967, pp. 32-48; SrănrLoat, D., 
„Sobornicitatea deschisă”, în: Or, 2/1971, pp. 165-180; 
ȘEsAN, Milan, „Sinodalitatea ortodoxă postecumenică 
în veacurile IX-XII”, în: MA, 3-5/1964, pp. 210-229; 
VâLcuv, Virgil, „Convocarea Sinoadelor ecumenice”, în: 
MMS, 7-8/1979, , pp. 478-491; Vonnrcescu, Nestor, 
„Principiul sinodalităţii în viaţa Bisericii Ortodoxe 
Române”, în: ST, 5-6/1973, pp. 309-317. 

SINODALITÂTE. Principiu fundamental al 
dreptului canonic ortodox ce constă în rându- 
iala potrivit căreia autoritățile superioare bise- 
ricești sunt întotdeauna cele colegiale (sinoa- 
dele), nu cele individuale. 

Sinodalitatea are ca urmare firească principiul 
organic șagunian, conform căruia elementele 
constitutive ale unui organism nu pot func- 
ţiona decât împreună, respectiv colegial. 

Sinodalitatea are ca principal temei dogmatic 
chipul Sf. Treimi. Omul creat după chipul 
treimic nu poate trăi, mai ales în Biserică, 
decât comunitar. Temeiul istoric îl constituie 
Sinodul apostolic de la Ierusalim (an. 50), prin 
care Apostolii au lăsat ca moștenire și modul 
în care Biserica trebuie să hotărască pentru 
viitorul ei. Temeiul canonic îl găsim în toate 
sfintele canoane, mai ales în Can. 34 Ap. 
care prevede ca episcopii să lucreze în comun 
între ei, dar și cu tot poporul, căci „numai 
astfel va fi înţelegere și se va mări Dumnezeu 
prin Domnul în Duhul Sfânt: Tatăl și Fiul și 
Sfântul Duh”. Neînţelegerea corectă a sino- 
dalităţii a dus la două extreme: monarhismul 
religios (primatul papal) și federalismul 
protestant. La mijloc se află echilibrul celor 
care preţuiesc autentic comuniunea sinodală 
după chipul treimic. 

Bibliografie. Arexe, G., „Catolicitatea în înţelesul ei 
ortodox”, în: MO, 7-8/1967, pp. 624-628; CnirEscu, 
N., „Sobornicitatea Bisericii”, în: S7, 3-4/1955, pp. 
150-168; CroBorEa, Daniel, „Înţelesurile conciliarităţii 
ortodoxe și participarea credincioșilor la ea astăzi”, în: 
Orz, 4/1988, pp.113-135; Coman, loan, „Organizarea 
Sinodală a Bisericii Ortodoxe Române în paralelă cu 
cezaro-papismul catolic”, în: ST, 1-2/1950, pp. 40-64; 
Foca, loan N., Drepr canonic ortodox. Legislaţie şi 
administrație bisericească, Bucureşti, 1990; Foca, loan 
N., „Sobornicitatea, sinodalitatea, universalitatea sau 
catolicitatea, ecumenicitatea Bisericii”, în: Or, 3/1982, 
pp. 408-414; Mancuv, G., „Ideea de sinodalitate și prio- 
ritate apostolică în Noul Testament”, în: ST, 7-8/1974, 
pp. 522-532; Maacv, G., „Principiul sinodalității în 
viața bisericească a veacului apostolic”, în: Ze/egraful 
Român, 34-36/1951; SAN, Liviu, „Despre Sinoda- 
litate”, în: ST, 3-4/1969, pp. 155-163; STAN, Liviu, 
Biserica şi Dreptul. Izvoarele dreptului canonic, Sibiu, 
2012; SrănILoaE, D., „Natura sinodicităţii”, în: ST, 
9-10/1977, pp. 605-615; Srănrroae, D., „Organizarea 
sinodală a Bisericii Ortodoxe în paralelă cu cezaro-pa- 
pismul catolic”, în: ST, 9-10/1950, pp. 541-555; STăNI- 
LOAE, D., „Sfântul Duh și sobornicitatea Bisericii”, în: 
Or, 1/1967, pp. 32-48; Sănrroae, D., „Sobornici- 
tatea deschisă”, în: Orz, 2/1971, pp. 165-180; ŞEsAN, 
M., „Sinodalitatea ortodoxă postecumenică în veacu- 
rile IX-XII”, în: MA, 3-5/1964, pp. 210-229; VâLcu, 
V., „Convocarea Sinoadelor ecumenice”, în: MMS, 
7-8/1979, pp. 478-491; VoRnrcEescu, Nestor, „Princi- 
piul sinodalităţii în viaţa Bisericii Ortodoxe Române”, 
în: ST, 5-6/1973, pp. 309-317. 

SINODUL 1 ECUMENIC. Sinod desfă- 
șurat la Niceea între 20 mai - 25 august 325, 
și convocat de împăratul Constantin cel Mare 
pentru a combate arianismul. 

Participarea a fost numeroasă, tradiția consem- 
nând numărul de 318 de episcopi din toate 
provinciile imperiului și chiar din afara lui 
(Armenia Mare, Caucaz, Persia, Gothia, 
Crimeea și Schytia Minor). Papa Silvestru I al 
Romei (314-335) a fost reprezentat de preoții 
Vitus și Vincentius, cărora li s-a încredințat 
misiunea de a participa la lucrările sinodului 
condamnând arianismul în numele episcopa- 
tului apusean. Împăratul Constantin cel Mare, 
socotit „episcop pus de Dumnezeu pentru 
treburile din afară ale Bisericii”, a fost președinte 
de onoare la ședința la care a participat direct, 
președinția efectivă fiind exercitată de episcopii 
Eustatie al Antiohiei şi Alexandru al Alexandriei. 
Pe parcursul desfășurării lucrărilor sinodului 
s-au remarcat în mod deosebit episcopii 
Eustatie al Antiohiei, Alexandru al Alexan- 
driei, Marcel al Ancyrei, Macarie al Ierusali- 
mului, Eusebiu al Cezareei Palestinei, Cecilian 
al Cartaginei, Osius de Cordoba în Spania, 
Nicolae al Mirei din Lichia, Spiridon al Trimi- 
tundei din Cipru (sfinţi care sunt făcători de 
minuni), lacob de Nisibi (taumaturgul) și 
Leonţiu al Cezareei Capadociei (care avea 
darul profeţiei). 

Deși era numai diacon al episcopului Alexandru 
al Alexandriei, Sfântului Atanasie avut un 
rol determinant pentru clarificarea adevă- 
rului de credință privind dumnezeirea Fiului 
și egalitatea și consubstanțialitatea Lui cu 
Tatăl. Arie era susţinut de Secundus de Ptole- 
maida, Iheonas de Marmarica, Meletie de 
Teba, Eusebiu de Cezareea Palestinei, Aetius 
de Lida, Paulum de Tyr, Grigorie de Berit 
(Beirut), Vasile de Amasia, Iheognis de Niceea, 
Maris de Calcedon, Eusebiu de Nicomidia și 
Teodor de Heracleea. 

Cea mai importantă problemă discutată la 
Niceea a fost erezia ariană. Nu se poate stabili 
cu certitudine dacă Arie a fost prezent la discu- 
ţiile în plen sau numai la cele premergătoare 
sinodului. Dintre documentele sinodului s-a 

păstrat numai Simbolul de credință niceean, 
lista episcopilor participanți la sinod, canoanele 
sinodului și scrisoarea sinodală trimisă tuturor 
Bisericilor. Pe baza acestor documente se pot 
reconstitui învățăturile doctrinare promovate 
de Arie și argumentele folosite de părinţii sino- 
dali pentru combaterea lor. Părinții sinodali au 
mărturisit dumnezeirea Fiului și egalitatea și 
consubstanţialitatea Lui cu Tatăl și cu Duhul 
Sfânt. Fiul nu este o parte din Dumnezeire, ci 
Tatăl și Fiul și Duhul Sfânt formează împreună 
un singur Dumnezeu în trei fețe sau ipostasuri. 
Dintre argumentele scripturistice folosite de ei 
reținem următoarele: „La început era Cuvântul 
și Cuvântul era la Dumnezeu și Dumnezeu 
era Cuvântul” (In 1, 1); El este „Unul-Născut 
din Tatăl, plin de har și de adevăr” (n 1, 14), 
prin Care toate s-au făcut (In 1, 3); El este 
„Unul- Născut, Care este în sânul Tatălui” (n 
1, 18); „Cel ce M-a văzut pe Mine, a văzut pe 
Tatăl” (n 14, 9); „Eu și Tatăl una suntem” (n 
10, 30); „Să știți și să cunoaşteţi că Tatăl este 
întru Mine și Eu întru E” (n 10, 38); „Nimeni 
nu cunoaște pe Fiul, decât numai Tatăl, nici 
pe “Tatăl nu-L cunoaște nimeni, decât numai 
Fiul” (Me 11, 27); „Precum Mă cunoaște Tatăl, 
și Eu cunosc pe Tatăl” (n 10, 15); „Căci Eu 
sunt Domnul, Eu nu Mă schimb” (Ma 3, 6); 
„lisus Hristos, ieri și azi și în veci, este același” 
(Eor 13, 8); „Latăl nu judecă pe nimeni, ci toată 
judecata a dat-o Fiului. Ca toți să cinstească pe 
Fiul, precum cinstesc pe Tatăl, care L-a trimis” 
(n 5, 22-23); „Hristos este strălucirea slavei și 
chipul ființei lui Dumnezeu” (For 1, 3); „chipul 
Dumnezeului celui nevăzut” (Co/ 1, 15; 2 Cor. 
4,4, Flp 2, 6) şi în EI „locuiește trupește toată 
plinătatea Dumnezeirii” (Co/ 2, 9). 

Aceste argumente și dezbaterile care au avut 
loc au convins pe sinodali că Iisus FIriszos este 
Fiul lui Dumnezeu- Tatăl, Dumnezeu adevărat 
şi consubstanțial sau deoființă cu Tatăl. Arie și 
adepții învățăturii lui au fost declarați eretici și 
anatematizați. 

La alcătuirea Simbolului de credință care să 
afirme într-o formă scurtă și precisă Dumne- 
zeirea Fiului, egalitatea și consubstanţiali- 
tatea Lui cu Tatăl, să explice sensul și scopul 

întrupării Fiului lui Dumnezeu și semnificația 
jertfei Lui pentru răscumpărarea și mântu- 
irea tuturor, unii sinodali au avut reţineri față 
de folosirea termenului Zeofiinză, motivând 
că nu este întâlnit în Sfânta Scriptură sau că 
ar reactiva antitrinitarismul subordinaţionist, 
promovat de Pavel de Samosata, primul care 
folosește acest termen în sens eretic. Dimpo- 
trivă, Sfântul Atanasie considera că este cel 
mai potrivit termen care înlătură orice fel de 
interpretare ariană și, împreună cu Marcel de 
Ancyra, Eustatie al Antiohiei și episcopii occi- 
dentali, a demonstrat că el a fost folosit în sens 
ortodox de părinți și scriitori bisericești cum ar 
fi Clement Alexandrinul, Origen, Dionisie al 
Alexandriei, Tertulian, Dionisie al Romei ș.a. 
În final, s-a ajuns la un consens general. 

Pe parcursul discuţiilor s-au profilat trei 
direcții: o majoritate în frunte cu episcopii 
Alexandru al Alexandriei, Osius de Cordoba și 
diaconul Atanasie, care susținea dumnezeirea 
Fiului și egalitatea și consubstanțialitatea Lui 
cu Tatăl; un grup de peste 20 de episcopi în 
jurul lui Secundus de Ptolemaida și Iheonas 
de Marmarica, susținând învățătura lui Arie; 
un grup format în jurul lui Eusebiu de Nico- 
midia, alcătuit din câțiva episcopi, pledând 
pentru o formulă intermediară între Ortodoxie 
și arianism, conform căreia Mântuitorul lisus 
Hristos ar fi asemănător după ființă cu Tatăl și 
nu deoființă cu Tatăl, numită mai târziu semia- 
rianism. Eusebiu de Cezareea a prezentat și el 
o formulă proprie care trăda un subordinațio- 
nism moderat. 

În urma confruntărilor teologice, sinodalii au 
respins toate încercările de a diminua dumneze- 
irea Fiului și au mărturisit că EI este Dumnezeu 
adevărat și om adevărat, egal și consubstanțial 
cu “Tatăl. Această mărturisire de credință a fost 
expusă în 7 articole de credință care formează 
Simbolul de credinţă niceean: 

„Credem într-unul Dumnezeu, Tatăl Atotpu- 
ternic, Făcătorul tuturor celor văzute și nevăzute. 
Și într-unul Domn lisus Hristos, Fiul lui 
Dumnezeu, Unul-Născut din "Tatăl, adică 
din fiinţa (ousia) Tatălui, Dumnezeu din 
Dumnezeu, lumină din lumină, Dumnezeu 

adevărat din Dumnezeu adevărat, născut, 
nu făcut, deoființă (omousios) cu Tatăl, prin 
Care toate s-au făcut cele din Cer și cele de 
pe pământ. 

Credem în Cel Care pentru noi oamenii și 
pentru mântuirea noastră S-a pogorât din Cer 
și S-a întrupat și S-a făcut om și a suferit și 
a înviat a treia zi; S-a suit la Cer și vine ca să 
judece pe cei ce trăiesc și pe cei morți. 

Credem și în Duhul Sfânt”. 

lar pe cei care spun că: a fost un timp când 
nu era, că a fost înainte de a fi născut, precum 
că a fost din cele ce nu există, sau că este 
dintr-un ipostas, sau substanță, sau zic că Fiul 
lui Dumnezeu este schimbător și nu mereu 
același, Sfânta Biserică sobornicească și apos- 
tolică îi anatematizează”. (cf. Scrisoarea episco- 
Pului Eusebiu de Cezareea către Biserica din 
Cezareea Palestinei, la Leodoret de Cyr, Istoria 
bisericească, |, 12). 

Simbolul de credință niceean, care în prima 
parte mărturisește dumnezeirea Fiului și egali- 
tatea și consubstanţialitatea Lui cu Tatăl, iar în 
a doua parte anatematizează ideile principale 
ale ereziei lui Arie, constituie primul document 
scris care trebuie respectat și crezut, după Sfânta 
Scriptură, pentru că prezintă adevărul revelat de 
Dumnezeu într-o formă precisă și concisă. 
Simbolul de credință trebuia pecetluit cu 
semnăturile episcopilor. Împăratul Constantin 
cel Mare a hotărât ca cei care nu vor subscrie 
acestui document, indiferent de treapta cleri- 
cală pe care o deţin, să fie exilați. Cu excepția 
episcopilor Secundus de Ptolemaida, Theonas 
de Marmarica și a preotului Arie, toți părinții 
sinodali au semnat Simbolul de credință. Chiar 
și episcopii Eusebiu de Nicomidia, Iheognis de 
Niceea și Maris de Calcedon, care au încercat 
să se sustragă, semnând un alt text care definea 
raportul dintre Fiul și Tatăl prin termenul 
asemănător după ființă, au semnat până la urmă. 
Arie şi cei doi episcopi egipteni, împreună 
cu alți preoți și diaconi depuși din funcţii 
pentru apartenența la arianism, au fost exilați 
în Illyricul Occidental, în apropiere de Singi- 
dunum (Belgrad), unde au reușit să atragă la 
arianism pe episcopii Ursacius de Singidunum 

și Valens de Mursa (Osiec). Aceștia vor avea 
un rol important în disputele ariene din Illyric 
în secolul al IV-lea. În afară de combaterea 
arianismului, care a constituit problema funda- 
mentală a Sinodului | ecumenic, la Niceea au 
fost rezolvate și problemele legate de schisma 
melitiană din Egipt, schisma novațiană din 
Cartagina și Roma și data serbării Paştilor, 
hotărând ca toți creștinii de pretutindeni să 
serbeze Paștile în prima duminică după lună 
plină care urmează echinocțiului de primăvară, 
dar dacă acea duminică ar coincide cu Paștile 
iudaice (14 Nissan), Paștile creștinilor să se 
amâne pentru duminica următoare. 

Părinţii de la Niceea au alcătuit și aprobat 20 
de canoane care reglementau diferite probleme 
privind organizarea și disciplina Bisericii. În 
legătură cu disciplina clerului, s-a stabilit să 
fie excluși de la hirotonie cei care se fac eunuci 
de bunăvoie (Can. 1), neofiţii (Can. 2), cei care 
au săvârșit crime sau au apostaziat în timpul 
persecuției lui Liciniu (Can. 9-14). Se inter- 
zicea clericilor perceperea dobânzii pe împru- 
muturi (Can. 17), părăsirea bisericilor lor 
pentru a merge la altele și era declarată nulă 
hirotonia făcută de un alt episcop decât titu- 
larul eparhiei respective (Can. 15 și 16). La 
hirotonia episcopului trebuiau să fie prezenți 
cel puţin trei episcopi, iar ceilalți din cuprinsul 
mitropoliei să-și dea consimțământul (Can. 4). 
Caterisirile făcute de un episcop nu puteau fi 
invalidate de alt episcop, ci doar în cazuri de 
abuz numai de sinodul provincial, care urma să 
se întrunească de două ori pe an (Can. 5). Can. 
6 confirma drepturile mitropoliților din Roma, 
Alexandria și Antiohia față de episcopii aflați 
sub jurisdicţia lor și stabilea aria jurisdicțio- 
nală a episcopului Alexandriei în Egipt, Libia 
și Pentapole, pentru că se bucura de aceleași 
drepturi ca episcopul Romei, iar Can. 7 acorda 
întâietate de onoare episcopului Ierusalimului 
față de episcopul Cezareei Palestinei. Can. 8 
stabilea criteriile privind reprimirea ereticilor 
și schismaticilor în Biserică, impunând rebote- 
zarea ereticilor antitrinitari. Diaconiţelor [i se 
reamintea că nu aparțin tagmei clericale, deoa- 
rece ele nu au primit hirotonia. 

Discutându-se despre moralitatea membrilor 
clerului, s-a propus ca episcopii și preoții căsă- 
toriți să-și părăsească soțiile lor. Cerându-se 
părerea sinodalilor, a luat cuvântul venerabilul 
episcop Pafnutie din Tebaida de Sus - Egipt, 
persecutat în timpul împăratului Maximian 
Daia (305-313), care a spus „că nu trebuie pus 
clericilor un jug atât de greu”, apărând demni- 
tatea căsătoriei. El propunea ca cei intrați în 
cler necăsătoriți să nu se mai căsătorească, dar 
cei care s-au căsătorit înainte de hirotonie să 
fie liberi să-și păstreze soțiile lor. Sinodalii au 
acceptat propunerea episcopului Pafnutie, „un 
bărbat care n-a fost căsătorit și n-a cunoscut 
familie, căci din copilărie și-a petrecut viața 
în mănăstire”, interzicând clericilor căsătoriți 
să-și părăsească soțiile lor. 

Canoanele Sinodului I ecumenic au fost 
primele hotărâri ale Bisericii în materie de 
disciplină și administraţie, care au servit ca 
model pentru celelalte sinoade ecumenice și 
locale. De asemenea, au fost alcătuite unele 
scrisori prin care erau comunicate deciziile 
dogmatice și canonice stabilite la Niceea. Scr;- 
soarea sinodală către Biserica Alexandriei, Libiei 
și Pentapolei comunica clerului și credincio- 
șilor din Egipt condamnarea ereziei lui Arie 
și hotărârile privitoare la data serbării Paştilor 
și la schisma melitiană. Aceleași idei le găsim 
și într-o scrisoare circulară adresată Bisericilor 
care n-au trimis reprezentanți la sinod. Împă- 
ratul Constantin cel Mare a trimis o scrisoare 
Bisericii Alexandriei, precizând că “cei peste 
trei sute de episcopi ...reuniți prin înțelepciune 
și pricepere, au confirmat că este una și aceeași 
credință, după adevărurile autentice ale legii lui 
Dumnezeu și numai Arie s-a arătat cuprins de 
înșelăciunea diavolului, ...răspândind acest rău 
prin nelegiuita lui doctrină. Ceea ce au hotărât 
părinţii este adevărul lui Dumnezeu, căci ei au 
fost călăuziți de puterea Duhului Sfânt, care 
i-a ajutat să ajungă la înțelegere și unire.” (cf. 
Socrate, Iszoria bisericească, |, 9). 

Împotriva lui Arie și a adepților lui s-au luat 
măsuri severe, iar scrierile ariene, în special 
Thalia, au fost arse. Împăratul Constantin 
cel Mare era convins de justeţea hotărârilor 

Sinodului 1 ecumemic și dorea distrugerea 
completă a arianismului care a provocat atâta 
tulburare în Biserică și a pus în pericol chiar 
unitatea imperiului. Cei care nu respectau hotă- 
rârile acestui sinod și nu subscriau anatemati- 
zării lui Arie erau exilați. Astfel, la trei luni după 
închiderea lucrărilor Sinodului 1 ecumenic, au 
fost exilați în Galia și episcopii Eusebiu de 
Nicomidia, Iheognis de Niceea și Maris de 
Calcedon, care deși au semnat hotărârile sino- 
dului au refuzat să rostească anatema asupra lui 
Arie și au îndemnat pe arieni să militeze pentru 
ideile lor. Impăratul a confirmat hotărârile 
Sinodului l ecumenic și le-a dat valoare de lege 
civilă. Ele au fost acceptate și respectate de toate 
Bisericile din Răsărit și Apus. 

SINODUL AL II-LEA ECUMENIC. 
Sinod desfășurat la Constantinopol în anul 381, 
și convocat de împăratul Teodosie cel Mare 
pentru a combate erezia pnevmatomahilor. 

La sinod au participat 150 de episcopi, în majo- 
ritate răsăriteni, excepție făcând câțiva episcopi 
din dioceza Macedonia, în frunte cu Ascholius 
al Tesalonicului, care aflându-se sub jurisdicția 
Bisericii Romei putea reprezenta la sinod pe 
papa Damasus. Ceilalți episcopi illyrieni și 
apuseni urmau să se întrunească în sinodul 
de la Aquileea. Cu toate acestea, sinodul de la 
Constantinopol a fost recunoscut ca Sinodul 
al II-lea ecumenic datorită importanței deci- 
ziilor dogmatice formulate de el și recunoscute 
unanim de întreaga Biserică. 

Președinția sinodului a fost asigurată mai întâi 
de episcopul Meletie al Antiohiei, iar după 
moartea acestuia, de Sf. Grigorie de Nazianz. 
Retragerea sa a adus la conducerea sinodului pe 
Nectarie, noul episcop al Constantinopolului. 
Lucrările sinodului s-au deschis la începutul 
lunii mai 381. 

Înainte de a discuta problemele teologice, 
sinodalii au analizat canonicitatea alegerii Sf. 
Grigorie de Nazianz ca episcop al Constan- 
tinopolului. Deși Can. 15 Sin. 1 Ec., și Can. 
1, 2, 11 și 12 Sard., din anul 343, interzi- 
ceau transferările episcopilor titulari dintr-o 
eparhie în alta, sinodul a considerat că nu se 
pot imputa Sfântului Grigorie astfel de porniri, 
iar alegerea lui a fost motivată de verticali- 
tatea ortodoxă și erudiția sa. Ca urmare, el 
l-a recunoscut în unanimitate ca episcop al 
capitalei. După moartea episcopului Meletie 
al Antiohiei președinția sinodului a preluat-o 
Sfântul Grigorie. El a încercat să pună capăt 
schismei  antiohiene, susținând  recunoaș- 
terea lui Paulin ca episcop al Antiohiei, fiind 
în acord cu Biserica Romei, Biserica Alexan- 
driei și cu Sf. Ambrozie de Mediolanum. Din 


păcate, episcopatul antiohian îl considerau un 
impostor, hirotonit necanonic de episcopul 
Lucifer de Cagliari, în anul 362, și l-au ales ca 
episcop pe Flavian, schisma antiohiană prelun- 
gindu-se încă mai mulți ani. 

Marcat profund de aceste evenimente, Sfântul 
Grigorie s-a confruntat și cu refuzul episco- 
pilor egipteni, în frunte cu Timotei al Alexan- 
driei și al celor din Macedonia grupaţi în jurul 
lui Ascholius al Tesalonicului, abia sosiți la 
sinod, de a recunoaște canonicitatea alegerii 
lui ca episcop al Constantinopolului. În semn 
de protest, ei au refuzat să participe la Sfânta 
Liturghie oficiată de Sfântul Grigorie, ceea ce 
însemna o nouă escaladare a conflictului între 
sinodali și indirect compromiterea sinodului. 
În aceste condiţii, Sfântul Grigorie s-a hotărât 
să demisioneze și din scaunul episcopal și de 
la președinția sinodului. A părăsit Constanti- 
nopolul probabil la 31 iunie 381 și s-a retras la 
Nazianz, sacrificându-se pentru pacea Bisericii. 
În locul lui, sinodalii l-au ales pe bătrânul 
Nectarie (381-397). Alegerea lui Nectarie ca 
episcop al Constantinopolului, cu acordul 
unanim al sinodalilor și al împăratului Teodosie, 
încredințându-i-se și președinția sinodului, a 
creat premisele trecerii la discutarea problemelor 
teologice. Discuţiile cu episcopii pnevmatomahi, 
pe care sinodalii și împăratul căutau să-i câștige 
pentru Ortodoxie, s-au soldat cu eșec. Respin- 
gând crezul niceean și învățătura ortodoxă 
despre Sfântul Duh, ei au părăsit sinodul. Deoa- 
rece hotărârile dogmatice și simbolul constan- 
tinopolitan trădează contribuţia unui teolog de 
mare profunzime, iar primele patru canoane 
nu reflectă influența episcopilor alexandrini, 
conduce la concluzia că ele sunt rezultatul discu- 
țiilor teologice purtate de sinodali sub preșe- 
dinţia și coordonarea teologică a Sf. Grigorie 
de Nazianz, iar sub președinția lui Nectarie 
ele au fost doar definitivate. Actele sinodului 
s-au pierdut, păstrându-se numai Simbolul de 
credință constantinopolitan, cele 4 canoane și 
lista participanților redactată ulterior. 

Deși definiția dogmatică integrală a Sinodului 
al II-lea ecumenic s-a pierdut, un rezumat al 
ei este cuprins în Scrisoarea Sinodului de la 

Constantinopol din anul 382, trimisă papei 
Damasus și episcopului apusean: „Noi... ne-am 
sprijinit pe credința evanghelică, cea întărită la 
Niceea Bithyniei de către cei trei sute optspre- 
zece Părinţi. Aceasta trebuie să fie primită și 
de voi și de noi toţi, cei care nu denaturăm 
cuvântul credinţei celei adevărate, ca una ce 
este foarte veche și care însoțește botezul. 

Ea ne învaţă să credem în numele Tatălui și a 
Fiului și al Sfântului Duh, adică să fie crezută 
o dumnezeire, o putere și o ființă a Tatălui și a 
Fiului și a Sfântului Duh, de o cinstire egală și 
de împărăție împreună veșnică, în trei iposta- 
suri desăvârșite, sau în trei persoane complete, 
ca să nu găsească loc nici erezia lui Sabelic, 
care amestecă ipostasurile și înlătură astfel 
însușirile fiecărui ipostas și nici să se întărească 
blasfemia eunomienilor, arienilor și pnevma- 
tomabhilor, după care substanța sau firea sau 
dumnezeirea se desparte și se introduce astfel 
în Treimea cea necreată, deoființă și împreună 
veșnică, ceva făcut mai târziu sau creat, sau 
de o altă fire. Noi păstrăm neatinsă învăță- 
tura despre înomenirea Domnului, neaccep- 
tând existența trupului lui Hristos, nici ca fără 
de suflet, nici ca fără minte omenească, nici 
necomplet (cum zice Apolinarie), ci știin- 
du-l perfect întru totul, căci este Dumnezeu 
Cuvântul înainte de veci, dar Care s-a făcut 
om desăvârșit în zilele cele mai de pe urmă 
pentru mântuirea noastră” (Leodoret de Cyr, 
Istoria bisericească, V, 9, 10-13). 

Prin urmare, sinodalii de la Constantinopol din 
anul 381 n-au analizat și condamnat numai 
diferitele nuanţe ariene și pnevmatomahismul, 
ci și apolinarismul. 

Apolinarie, episcop de Laodiceea, dorind 
să explice unirea ipostatică a celor două firi, 
dumnezeiască și omenească, în persoana 
Mântuitorului lisus Hristos, folosindu-se de 
trihotomismul platonic — omul este compus 
din trup material, suflet animal și suflet rați- 
onal, a ajuns la concluzia greșită conform căreia 
la întrupare, Mântuitorul Hristos a primit 
numai trupul omenesc și sufletul animal, iar 
locul sufletului rațional și nemuritor l-a luat 
Logosul divin, Cuvântul lui Dumnezeu. Prin 

aceasta nu se recunoștea integritatea firii Sale 
omenești și se relativiza sau chiar distrugea 
opera Sa mântuitoare. 

Simbolul de credință constantinopolitan este o 
parte a definiției dogmatice a Sinodului al 
II-lea ecumenic care completează prin adao- 
suri și corecturi dogmatice și stilistice Simbolul 
de credință de la Niceea din anul 325. Cele mai 
importante adaosuri sunt cele cinci articole 
referitoare la învățătura despre Sfântul Duh, 
despre Biserică, despre botez, despre învierea 
morților și viața veșnică. 

Articolul 8 mărturisește credința despre 
dumnezeirea Sfântului Duh, Domnul de viață 
făcătorul, care își are existența din veșnicie prin 
purcedere din Tatăl, care a vorbit prin proroci 
și care este egal și consubstanţial cu Tatăl și cu 
Fiul. Părinţii sinodali s-au ferit să mai folo- 
sească pentru a mărturisi consubstanțialitatea 
Duhului Sfânt cu Tatăl și cu Fiul termenul 
nescripturistic omousios, adoptând formularea 
patristică doxologică: „Cel ce împreună cu 
Tatăl şi cu Fiul este adorat și mărit”, prin care 
se exprimă clar și direct egalitatea, unitatea 
și consubstanțialitatea celor trei persoane ale 
Sfintei Treimi. 

Articolul 9 mărturisește unitatea, sfințenia, 
apostolicitatea și sobornicitatea Bisericii, așa 
cum se întâlnește în simbolurile de credință 
anterioare ale Bisericilor locale. 

Articolul 10 mărturisește unicitatea botezului 
pentru a combate pe cei care nu respectau 
prevederile Sinodului 1 ecumenic, care rezol- 
vase disputa baptismală din Biserica primară, 
și pentru a arăta necesitatea absolută a Tainei 
Botezului pentru a deveni creștin și membru 
al Bisericii. 

Articolul 11 mărturisește credința în învierea 
morților, învățătură apărată de apologeții creș- 
tini în fața filosofiei păgâne. 

Articolul 12 mărturisește credința în viața 
veșnică hărăzită de Dumnezeu celor care vor 
moșteni împărăţia cerurilor. 

Corecturile și îndreptările dogmatice pe 
care sinodalii le-au făcut simbolului niceean 
au fost determinate de experiența Părinților 
apărători ai Ortodoxiei niceene în confruntare 

cu interpretările ariene posterioare Sinodului 
I] ecumenic, cât și de necesitatea combaterii 
altor erezii. 

Simbolul de credință constantinopolitan este 
cel mai prețios tezaur de credință pe care l-a 
transmis vechea Biserică ecumenică nedes- 
părțită, întrucât el cuprinde, într-o expunere 
concentrată, scurtă, precisă și substanțială 
toate adevărurile fundamentale ale Revelaţiei 
dumnezeiești, toate punctele principale ale 
credinţei adevărate și ale teologiei creștine. 
Simbolul de credință constantinopolitan, care 
a constituit fundamentul doctrinar al celor- 
lalte sinoade ecumenice, a fost introdus în 
rânduiala Sfintei Liturghii mai întâi la Anti- 
ohia de patriarhul monofizit Petru Gnafevs 
sau Fullo, după anul 471, în timpul împăra- 
tului bizantin Leon I (457-474). 

Patriarhul Timotei al Constantinopolului 
(512-518) a dispus ca Simbolul niceean să 
se rostească la fiecare slujbă, înlocuind astfel 
vechea practică de a fi rostit numai o dată pe 
an, în Vinerea Patimilor, când catehumenii 
primeau botezul. În anul 567, împăratul 
bizantin lustin al II-lea (565-578) a înlocuit 
printr-un edict Simbolul niceean cu Simbolul 
constantinopolitan sau niceo-constantinopo- 
litan, valabil până astăzi în Bisericile Ortodoxe, 
Simbolul de credință fiind rostit nu numai 
la Sfânta Liturghie, ci și la toate celelalte 
servicii religioase. 

Deși colecţiile de canoane grecești atribuie 
Sinodului al II-lea ecumenic 7 canoane, în reali- 
tate el a formulat și aprobat numai primele 4 
canoane, celelalte 3 fiind adăugate ulterior. Cel 
mai important și „în același timp, controversat 
a fost Can. 3 care nu stabilește episcopului 
Constantinopolului, capitala Imperiului roman 
de Răsărit, jurisdicție specială asupra celorlalți 
episcopi răsăriteni, ci îl scoate de sub jurisdicția 
mitropolitului de Heracleea și-i conferă întâi- 
etate onorifică după episcopul Romei. E] a fost 
gândit în spiritul Can.6 Sin.1 Ec. care conferea 
întâietate onorifică scaunelor episcopale de la 
Roma, Alexandria și Antiohia. Datorită Can. 
3, Biserica Romei a refuzat timp îndelungat să 
integreze în colecţiile ei de canoane dispozițiile 


canonice ale Sinodului al II-lea Ecumenic. 
Atunci când a făcut-o a adăugat următoarea 
notă: „Canonul acesta este dintre acelea pe 
care Scaunul apostolic roman nu l-a primit de 
la început, ci mult timp în urmă” (cf. Decrefum 
magistri Gratiani, Distincto XXII, cap. 3). 
Lucrările Sinodului al II-lea ecumenic s-au 
încheiat la 9 iulie 381. Împăratul Teodosie cel 
Mare a publicat la Heracleea, la 30 iulie 381, 
un edict, cu următorul conţinut: „Poruncim, ca 
toate bisericile să fie imediat înapoiate episco- 
pilor care mărturisesc că Tatăl, Fiul și Duhul 
Sfânt au aceiași maiestate, putere, mărire și 
strălucire, nefăcând nici o deosebire, printr-o 
împărțire nelegiuită, ci respectând ordinea 
Treimei, existenţa persoanelor și unitatea 
Dumnezeirii, aceștia vor sta în comuniune și 
dragoste cu Nectarie, episcopul Bisericii de 
Constantinopol; cu Timotei al Alexandriei, 
în Egipt; în părțile Orientului, cu Pelagiu de 
Laodiceea și Diodor de Tars; în Asia procon- 
sulară și dioceza Asia, cu Amfilohie, episcop 
de Iconium și Optimus, episcop de Antiohia 
(Pisidiei), în dioceza Pontului cu Helladios, 
episcop de Cezareea, cu Otreios de Melitene 
și Grigorie, episcop de Nyssa; cu Terennius 
(pentru 'erentius) episcopul Sciţiei (corect 
episcop de omis, în Seythia Minor) cu 
Martyriu, episcop de Marcianopole (în Tracia). 
Toţi cei care nu sunt în comuniune cu cei mai 
sus menţionaţi să fie consideraţi eretici decla- 
rați și, prin urmare, scoși din Biserică” (Codex 
Teodosianus, XVI, 1, 3; Sozomen, Isforia biseri- 
cească, VII, 9). 

Sinodul de la Aquileea, deschis oficial la 3 
septembrie 381, în prezența reprezentanților 
împăratului Graţian și a 35 de episcopi din 
Italia, Illyricum, Galia și Africa, nu a prejudiciat 
cu nimic importanța sinodului de la Constan- 
tinopol din anul 381, care a fost considerat în 
Răsărit, chiar de la început, sinod ecumenic, ci 
a confirmat combaterea pnevmatomahismului. 
Împăratul Teodosie cel Mare a făcut o ultimă 
încercare de câștigare a arienilor și pnevmato- 
mahilor pentru Ortodoxie, convocând Confe- 
rința de la Constantinopol în anul 383, la 
care au fost invitați Eunomie, reprezentantul 

arienilor extremiști, Demofil, reprezentantul 
arienilor omieni și Fleusius de Cizic, repre- 
zentantul pnevmatomahilor. Refuzul acestora 
de a recunoaște hotărârile celor două sinoade 
ecumenice l-a determinat pe împărat să declare 
obligativitatea respectării în întreg imperiul 
său a credinţei ortodoxe stabilită la Niceea în 
anul 325 și la Constantinopol în anul 381, și a 
condamnat pe toţi „care despart reimea”. La 
25 iulie și 3 septembrie 383 și la 21 ianuarie 
384 el a publicat noi legi care interziceau întru- 
nirile ereticilor. Sinodul al II-lea ecumenic are 
o mare importanță pentru istoria creștinismului 
pentru că a condamnat pe arieni, pe pnevma- 
tomahi și pe apolinariști, dar mai ales pentru 
că a stabilit învățătura ortodoxă, formulată 
clar, concis și precis în Simbolul de credință 
constantinopolitan, cea mai prețioasă definiție 
de credință după Sfânta Scriptură, formulată 
și transmisă de Biserica una, sfântă, soborni- 
cească și apostolică de pretutindeni. 

Nicolae Chifăr 


SINODUL AL III-LEA ECUMENIC. 
Sinod desfășurat la Efes între 22 iunie — 31 
iulie 431, și convocat de împăratul Teodosie al 
II-lea pentru a combate erezia nestoriană. 

Sf. Chiril al Alexandriei, având și acordul papei 
Celestin, se considera îndreptățit să-l înfrunte 
definitiv pe Nestorie și să condamne învăță- 
tura lui. A venit la Efes însoţit de cincizeci de 
episcopi sufragani și de un mare număr de mari- 
nari și călugări egipteni care întreţineau o atmo- 
sferă defavorabilă lui Nestorie. De partea sa erau 
și Memnon al Efesului împreună cu episcopatul 
din Asia și Juvenal al Ierusalimului, împreună 
cu episcopii palestinieni. De asemenea, cei trei 
delegați ai papei Celestin, episcopii Proiect, 
Arcadie și preotul Filip, primiseră misiunea de 
a i se alătura de la început. 

Nestorie, însoţit de câțiva episcopi, a venit la 
Efes, contând pe sprijinul lui loan al Antiohiei 
și al episcopilor orientali. Comisul Candidian, 
delegatul împăratului, tergiversa deschiderea 
sinodului în speranța unei mai ample susțineri 
pentru Nestorie. 

Sosind episcopii Alexandru de Apameea și 
Alexandru de leropolis, care au anunţat că 
loan al Antiohiei mai întârzie și roagă să nu 
fie așteptat, Sfântul Chiril, în ciuda protes- 
telor comisului Candidian, ale lui Nestorie și 
aliaților lui, a deschis lucrările sinodului, în 
calitate de președinte, la 22 iunie 431, în bise- 
rica Sfintei Fecioare Maria din Efes. Au fost 
prezenţi 198 de episcopi. Au lipsit Nestorie, 
loan al Antiohiei cu sufraganii lui și delegații 

papei Celestin. Din ținuturile dunărene au 
participat episcopul Timotei al Tomisului care 
a semnat anatematismele Sfântului Chiril și 
condamnarea lui Nestorie, în timp ce lulian 
de Sardica, Dorotei de Marcianopolis, Petro- 
nius de Novae și Marcianus de Abrittus s-au 
pronunțat în favoarea lui. 

Discuţiile s-au desfășurat sub autoritatea Sfân- 
tului Chiril. Sinodul, bazându-se pe învățătura 
de credință formulată de el în cele 12 anatema- 
tisme și pe alte texte patristice, a mărturisit că 
în Iisus Hristos sunt două firi, una divină şi una 
umană dar o singură persoană, cea divină a Fiului 
lui Dumnezeu. Unirea celor două firi este o unire 
firească, ipostatică, nu una morală. Hristos, Fiul 
lui Dumnezeu, este consubstanţial cu Tatăl după 
Dumnezeire şi consubstanţial cu noi după umani- 
Zatea pe care a primit-o în sânul Fecioarei Maria. 
Datorită unirii celor două firi în persoana 
Logosului întrupat, Sfintei Fecioare Maria i se 
cuvine demnitate de Născătoare de Dumnezeu 
(bofokos). Nestorie a fost depus din orice 
demnitate preoțească și excomunicat. 

Sosind loan al Antiohiei cu sufraganii săi 
și aflând despre condamnarea lui Nestorie 
și poziția autoritară a Sfântului Chiril, a 
deschis lucrările unui nou sinod la care cei 
43 de episcopi s-au pronunțat în favoarea lui 
Nestorie, condamnând cele 12 anatematisme 
și deciziile sinodului din 22 iunie și excomu- 
nicându-i pe Sfântul Chiril, pe Memnon al 
Efesului și pe toți partizanii lor, învinuindu-i 
de apolinarism. Primind rapoartele celor două 
sinoade și fiind informat despre poziția auto- 
ritară a Sfântului Chiril, împăratul Teodosie 
al II-lea comunică episcopilor că declară nule 
deciziile sinodului din 22 iunie și solicită redis- 
cutarea problemei. Între timp, sosind delegații 
papali, s-au mai ținut încă șase ședințe, tot sub 
președinția Sfântului Chiril. Reanalizându-se 
învățăturile lui Nestorie, sinodalii au aprobat 
la 11 iulie deciziile ședinței din 22 iunie și 
au excomunicat pe Nestorie, loan al Antio- 
hiei și pe susținătorii lor. De asemenea, a fost 
condamnat pelagianismul și susținătorii lui 
(Pelagiu, Celestin, lulian de Eclanum și alții) la 
16 iulie, iar la ultima ședință din 31 iulie au fost 

aprobate cele 8 canoane, importanță deosebită 
prezentând ultimele două: Can. 7 interzicea 
adăugiri sau modificări la sinodul de credință 
niceo-constantinopolitan, iar Can. 8 confirma 
autocefalia Bisericii din Cipru față de Patri- 
arhia Antiohiei, acesta fiind primul act de acest 
fel din istoria Bisericii. 

De această dată, împăratul comunica episco- 
pilor o nouă decizie imperială: depunerea 
din treapta episcopală și arestarea nu numai 
a lui Nestorie, ci și a Sfântului Chiril și a lui 
Memnon al Efesului, sperând în felul acesta să 
împace cele două tabere. Intervenţia reprezen- 
tanţilor sinodalilor și nemulțumirea clerului și 
monahilor din Constantinopol au determinat 
schimbarea deciziei împăratului. Sfântul Chiril 
și Memnon al Efesului au primit aprobarea de 
a-şi menţine scaunele episcopale, iar Nestorie 
se putea retrage în mănăstirea Sf. Fuprepiu 
din Antiohia, unde fusese tuns în monahism. 
Ca episcop al Constantinopolului a fost ales 
Maximian (431-434). Pentru a slăbi rezistența 
nestorienilor, împăratul a ordonat, în anul 435, 
exilarea lui la Petra, în Arabia, iar apoi la Oasis 
în Egipt, unde a murit în anul 450. Aici a scris 
Cartea lui Feraclid din Damasc, care conţine 
învățătura sa hristologică. 

Deși încheiate lucrările Sinodului al III-lea 
ecumenic de la Efes în octombrie 431, dispu- 
tele teologice au continuat. Episcopul loan 
al Antiohiei, format în școala antiohiană, și 
episcopatul oriental nu agreau condamnarea 
lui Nestorie, pe care o considerau drept o înjo- 
sire a prestaţiei teologice a școlii din Antiohia. 
Pe de altă parte, episcopul loan era interesat 
de refacerea comuniunii cu Roma, Constanti- 
nopol, Alexandria și Ierusalim, considerând că 
disputele teologice nu sunt cauzate de fondul 
problemei, ci de folosirea unor termeni sau 
formule diferite pentru a reda adevărul de 
credință. În același fel gândea şi Sfântul Chiril, 
iar pentru împăcarea celor doi era foarte inte- 
resat împăratul Teodosie al II-lea, care i-a 
și convocat la o întrunire teologică la Nico- 
midia. Deși întrevederea n-a avut loc, printr-o 
corespondență intensă s-a ajuns la împăcare. 
Episcopul loan al Antiohiei și sufraganii lui 

recunoșteau depunerea lui Nestorie și alegerea 
lui Maximian ca episcop al Constantinopo- 
lului, condamnarea nestorianismului și admi- 
terea apelativului Născătoare de Dumnezeu, iar 
Sfântul Chiril nu cerea recunoașterea expresă a 
celor 12 Anatematisme. La 12 aprilie 433 se 
semna de către cei doi formula de unire, fiind 
refăcută astfel comuniunea dintre Alexandria și 
Antiohia (Textul în Anexă). 

Formula de unire semnată în anul 433 este 
foarte prețioasă pentru că a împăcat în parte 
cele două mari Biserici ale Răsăritului și 
concentrează hristologia alexandrină și antio- 
hiană într-o sinteză care sacrifică terminologia 
fiecăreia din cele două școli teologice. Deși 
nu a rezolvat în totalitate problema hristolo- 
gică, Sinodul al III-lea ecumenic și Simbolul 
de unire din anul 433 constituie o importantă 
bază teologică între hristologia precalcedo- 
niană și cea calcedoniană și o sinteză ideală 
a gândirii patristice până la Sinodul de la 
Calcedon. Termenii și formulările folosite la 
Efes și în hristologia alexandrină și antiohiană 
își vor găsi de acum utilizarea, definirea precisă 
și statuarea lor ca limbaj tehnic pentru expu- 
nerea fără echivoc a adevărului despre unirea 


ipostatică a celor două firi în Iisus Hristos. 

SINODUL AL IV-LEA ECUMENIC. 
Sinod desfășurat în biserica Sfânta Fufimia 
din Calcedon între 8-30 octombrie 451, și 
convocat de împăratul Marcian pentru a 
combate monofizismul. 

Pentru a evita tulburările provocate la sinoa- 
dele anterioare privind președinția sinodului, 
împăratul și-a rezervat-o sieși prin comisarii 
săi. Importanța și măreția sinodului nu a fost 
dată de numărul mare de episcopi prezenți 
(între 520-630), ci de prestaţia lui teolo- 
gică și juridică, fiind instanță de judecată, 
for dogmatic și adunare legislativă. Aducând 
în capitală trupul episcopului Flavian, mort 
în exil în urma condamnării din anul 449, 
împăratul dezvăluia intenţiile curții impe- 
riale de a condamna eutihianismul printr-un 
sinod ecumenic. De asemenea, se constata 
că episcopul Anatolie al Constantinopolului, 
deși fusese ales cu acceptul lui Dioscor, era 
împotriva monofizitismului eutihian. 

Fiind un sinod eminamente oriental, papa Leon 
I dorea să-și impună autoritatea ca „episcop 
apostolic al Romei, care este capul tuturor 
Bisericilor”. Împăratul Marcian și o parte din 
episcopi, în frunte cu Anatolie al Constanti- 
nopolului, au intuit acest lucru și au procedat 
în consecință, deciziile dogmatice și canonice 
de la Calcedon fiind produsul unor dezbateri 
teologice sinodale de mare profunzime. După 
ce a fost citit Tomosul de credință al papei Leon 
I, s-a recunoscut ortodoxia episcopului Flavian 
condamnat la Efes în anul 449. Dioscor a fost 
depus din treapta episcopală pentru brutalitatea 
și despotismul cu care a condus sinodul de la 
Efes. Era acuzat de nerespectarea canoanelor 

Bisericii, respingerea condamnării eutihianis- 
mului, ignorarea Tomosului de credință papal și 
excomunicarea papei Leon I. Faptul că sinodul 
de la Calcedon nu i-a imputat și erori dogma- 
tice, a dat prilej adepților lui să-l considere 
ortodox și astfel să respingă deciziile dogmatice 
ale Sinodului al IV-lea ecumenic. Episcopii 
egipteni rămași fără conducător spiritual și 
obișnuiți cu supunere necondiționată față de 
episcopul Alexandriei, deși au fost de acord cu 
condamnarea eutihianismului și au demascat 
abuzurile săvârșite de Dioscor, au rugat să nu 
li se condiționeze participarea în continuare la 
sinod de semnarea anatematizării lui Eutihie și 
a Tomosului de credință al papei Leon I până 
se va alege un nou episcop pentru Alexandria. 
Eutihienii s-au folosit de lipsa unei condam- 
nări de natură doctrinară a lui Dioscor pentru 
a continua răspândirea monofizitismului. 

În şedinţa a doua s-a hotărât elaborarea unei 
mărturisiri de credință, care să aibă la bază 
următoarele texte: Simbolul niceean (325), 
Simbolul constantinopolitan (381), Epistola a 
IV-a a Sfântului Chiril către Nestorie, Scri- 
soarea a XL-a a Sfântului Chiril către loan al 
Antiohiei, conţinând și formula de unire din 
anul 433 și Tomosu/ de credință al papei Leon | 
către Flavian al Constantinopolului. Elaborarea 
mărturisirii de credinţă a fost încredințată unui 
grup de episcopi sub coordonarea episcopului 
Anatolie al Constantinopolului. La 25 octom- 
brie 451, în prezența perechii imperiale care 
prezida onorific ședința, a suitei de la curtea 
imperială, a senatului și a unei adunări de peste 
600 de episcopi, s-a proclamat solemn formula 
dogmatică sau mărturisirea de credință a sino- 
dului de la Calcedon, aprobată de sinodali în 
ședința anterioară. 

Textul repetă mai întâi simbolul de credință 
niceean și pe cel constantinopolitan ca bază 
neclintită a credinţei. Sinodul declară că ar fi 
fost suficiente aceste mărturisiri de credință, 
dar pentru că s-au ridicat unii eretici care 
fie că au negat taina întrupării și denumirea 
de Născătoare de Dumnezeu dată Fecioarei 
Maria, făcând din Hristos un simplu om, fie că 
au învățat că în FHristos s-a făcut o contopire 


a firilor și consideră trupul și dumnezeirea o 
singură fire, făcând astfel dumnezeirea păti- 
mitoare, sinodul se opune acestor frustrări ale 
adevărului și hotărăște că rămân nezdrunci- 
nate atât credința mărturisită de cei 318 Sfinți 
Părinţi de la Niceea, cât și a celor 150 Sfinţi 
Părinţi de la Constantinopol. Cu privire la cei 
care încearcă să denatureze taina întrupării, 
susținând cu nerușinare că Cel născut din 
Fecioara Maria a fost un simplu om, sinodul 
păstrează neschimbată credința mărturisită de 
Sfinţii Părinţi la Efes în anul 431 și admite 
scrisorile sinodale ale Fericitului Chiril al 
Alexandriei către Nestorie și către loan al 
Antiohiei și episcopii orientali, proprii pentru 
combaterea nestorianismului și pentru lămu- 
rirea acelora care doresc să înțeleagă simbolul 
de unire din anul 433. De asemenea, sinodul 
admite epistola dogmatică a papei Leon către 
episcopul Flavian al Constantinopolului cu 
privire la eliminarea ereziei lui Eutihie. După 
acest preambul urmează formula hristologică 
propriu-zisă: „Sinodul se opune acelora care 
încearcă să împartă taina întrupării într-o 
dualitate de Fii, îndepărtează de la comuni- 
unea Bisericii pe cei care îndrăznesc să afirme 
că dumnezeirea Unuia-Născut este pătimitoare 
și stă împotriva celor care născocesc amestecul 
sau contopirea celor două firi ale lui Hristos. 
Sinodul respinge pe cei care, în nebunia lor, 
susțin că chipul de rob luat de Hristos din noi 
este de esenţă cerească sau de altă esență decât 
a noastră. El anatematizează pe cei care fabu- 
lează, spunând că au fost două firi ale Domnului 
înainte de unire (întrupare), dar își imaginează 
că după unire a fost o singură fire. Urmând 
Sfinţilor Părinţi, noi toți unanim învăţăm să 
mărturisim unul și același Fiu: Domnul nostru 
lisus Hristos, desăvârșit în dumnezeire și desă- 
vârșit în umanitate, Dumnezeu adevărat și om 
adevărat, pe Același din suflet rațional și trup, 
deoființă cu Tatăl după dumnezeire și deofi- 
ință cu noi după umanitate, asemenea nouă în 
toate afară de păcat, născut înaintea veacurilor 
din Tatăl după dumnezeire, iar în zilele de pe 
urmă, născut pentru noi și pentru a noastră 
mântuire, după umanitate, din Fecioara Maria, 

Născătoare de Dumnezeu, unul și același 
Hristos, Fiu, Domn, Unul-Născut, cunoscut 
în două firi în chip neamestecat și neschimbat, 
neîmpărțit și nedespărțit, deosebirea firilor 
nefiind nicidecum distrusă prin unire, păstrân- 
du-se mai ales însușirea fiecăreia și întâlnin- 
du-se împreună într-o singură persoană și un 
singur ipostas, nu în două persoane, împărțit 
sau despărțit, ci Unul și același Fiu, Unul- 
Născut, Dumnezeu-Cuvântul, Domnul lisus 
Hristos. Așa ne-au învăţat mai înainte despre 
El prorocii și Însuși Domnul nostru isus 
Hristos și așa ne-a transmis Simbolul Părin- 
ţilor noștri” (Mansi, 7, 116 AC). 

Textul definiției dogmatice se încheie cu inter- 
dicția oricărei modificări a acestui simbol de 
credință, prevăzând și sancţiuni în caz de neas- 
cultare. Această formulă, care poartă 452 de 
semnături, rezolva toate disputele hristologice 
din secolele IV și V de la Apolinarie până la 
Eutihie și dădea expresie definitivă hristo- 
logiei ortodoxe. Din nestorianism, formula 
hristologică de la Calcedon înfiera învățătura 
despre doi Fii și despre două persoane, din 
eutihianism, ea combătea amestecarea firilor, 
teopashismul, originea neomenească a trupului 
Mântuitorului, două firi înainte de întrupare, 
dar una singură după întrupare. Pentru comba- 
terea nestorianismului sinodul a folosit ca 
documente fundamentale Scrisorile Sfântului 
Chiril către Nestorie și către loan al Antio- 
hiei aprobate la cele două sinoade de la Efes 
din anii 431 și 449, iar pentru combaterea 
eutihianismului s-a folosit de Epistola dogma- 
tică a papei Leon I către episcopul Flavian al 
Constantinopolului. Erau documente oficiale 
de o deosebită importanţă, care reliefau presti- 
giul de care se bucurau Sfântul Chiril și papa 
Leon ca autorităţi teologice în faţa sinodului. 
În ședința a șaptea, sinodul a aprobat un număr 
de 30 de canoane.O primă problemă a constitu- 
it-o impunerea ordinii în monahism. Prin Can. 
4 sinodul hotăra ca toți călugării să se supună 
autorității episcopale și să nu ridice mănăstiri 
fără aprobarea episcopului, iar prin Can. 7 se 
interzicea clericilor și monahilor participarea 
la acțiuni militare și politice, părăsind misiunea 

lor bisericească. Cele mai discutate canoane 
erau legate de reglementarea juridică a dreptu- 
rilor și prerogativelor scaunului episcopal din 
Constantinopol. Astfel, Can. 9 și 17 prevedeau 
ca orice litigiu dintre un episcop și mitropolit 
să fie rezolvat de exarhul diocezei (ca instanță 
laică) sau de episcopul Constantinopolului. 
În şedinţa din 29 octombrie, fiind prezenți 
185 de episcopi, majoritatea lor din diocezele 
Pont, Asia și Tracia, dar lipsind legaţii papali, 
s-a reactualizat și dezvoltat Can. 3 Sin. II ec., 
astfel, Can. 28 Sin. IV Ec. (Calcedon) hotă- 
rând următoarele: 

„Urmând în toate privințele hotărârilor Sfin- 
ților Părinţi și cunoscând canonul citat mai 
înainte al celor 150 de Dumnezeu prea iubi- 
tori episcopi, întruniți în cetatea împărătească 
a Constantinopolului, în Roma cea nouă, 
în zilele Marelui Teodosie, fericitul împărat 
de pioasă cinstire, aceleași le dispunem și le 
hotărâm și noi în privinţa prerogativelor acele- 
iași prea sfinte Biserici a Constantinopolului, 
Roma cea nouă; deoarece Părinții au conferit 
prerogative și scaunului Romei celei vechi cu 
drept cuvânt, fiindcă aceea era cetate împără- 
tească. Îndemnaţi de aceeași intenție, cei 150 
de Dumnezeu prea iubitori episcopi au conferit 
prerogative identice și prea sfințitului scaun al 
Romei noi, cu drept cuvânt judecând că cetatea 
care este demnă de împărat și de senat și care 
se bucură de prerogative identice vechii Rome 
împărătești, să se înalțe ca aceea și în lucrurile 
bisericești și să fie a doua după aceea. Mitro- 
poliţii diocezelor Pont, Asia și Tracia precum 
și episcopii din ținuturile barbarilor trebuie 
să fie hirotoniți de episcopul sfintei Biserici a 
Constantinopolului. Mitropoliţii diocezelor 
amintite, în comuniune cu episcopii eparhiei, 
vor hirotoni episcopii eparhiei sale cum prevăd 
sfintele canoane. Cum am spus, mitropoliţii 
diocezelor amintite trebuie să fie hirotoniți de 
arhiepiscopul Constantinopolului după ce în 
prealabil a fost înștiințat, cum este firesc, despre 
decizia alegerii lor”. 

Canonul reafirmă, prin urmare, egalitatea celor 
două scaune episcopale, Roma și Constanti- 
nopol, iar prin conferirea dreptului de hirotonie 

a mitropoliților din diocezele Pont, Asia și 
Tracia se făcea un pas hotărâtor în extinderea 
jurisdicției Bisericii din Constantinopol asupra 
acestor dioceze. În ședința din 30 octombrie, 
când a fost reluată discuția asupra Can. 28, 
legaţii papali s-au opus acceptării lui. În scri- 
soarea din luna martie 453, după o lungă tergi- 
versare, care putea fi interpretată ca respingere 
a tuturor deciziilor sinodului de la Calcedon, 
papa, adresându-se împăratului și participan- 
ților la sinod, confirma canoanele Calcedonului 
cu excepția Can. 28. Deși la 29 mai 454 papa 
Leon I a acceptat acest canon, el rămânea pe 
mai departe discutabil. 

Sinodul al IV-lea ecumenic a făcut dreptate 
și scaunului episcopal din Ierusalim. În înțe- 
legere cu episcopul Maxim al Antiohiei și cu 
aprobarea sinodului, scaunul episcopal al leru- 
salimului obținea autocefalia față de Anti- 
ohia, jurisdicție asupra Palestinei, Feniciei (2 
provincii) și Arabiei, precum și locul al cincilea 
în ordinea ierarhică stabilită prin Can. 28. Ca 
urmare a Can. 28 cele cinci scaune episcopale 
au fost ridicate la rang de patriarhii, formând 
pentarhia, care păstra constituția federală și 
sinodală a Bisericii. Ea apăra primatul de 
onoare, însă respingea primatul juridic și de 
putere cum dorea scaunul roman. 

Pe cât de mare și importantă a fost opera 
dogmatică și canonică a acestui sinod, pe atât 
de controversată a rămas problema receptării 
lui până astăzi. S-a apreciat că hristologia Sfân- 
tului Chiril a fost sacrificată în fața celei a papei 
Leon I. În realitate, sinodul a preluat în mod 
expres din hristologia leoniană doar învățătura 
despre păstrarea proprietăților specifice fiecărei 
firi. În rest, formula calcedoniană este o sinteză 
a gândirii patristice, în care predomină teologia 
chiriliană. Condamnarea eutihianismului, care 
opera cu unele formule chiriliene împinse la 
extrem, nu permitea însușirea acelei termino- 
logii chiriliene care, mutilată sau eronat inter- 
pretată, putea fi revendicată de ereticii mono- 
fiziți. În nici un caz sinodul de la Calcedon 
nu a desființat sau negat hotărârile Sinodului 
al III-lea ecumenic de la Efes, iar cu excepția 
expresiei „în două firi” mărturisirea de credință 


este, în mare parte chiar textual, chiriliană. 
Calcedonul s-a opus nestorianismului, nu 
formulei de unire și a combătut eutihianismul 
și nu hristologia chiriliană. 

Formula hristologică a Sinodului al IV-lea 
ecumenic a menținut doctrina Bisericii ferită de 
greșelile celor două direcţii teologice, antiohiană 
și alexandrină, a completat opera dogmatică 
a sinoadelor ecumenice anterioare și a întărit 
Simbolul de credință niceean. Prin opera sa 
canonică, Sinodul al IV-lea ecumenic a eliminat 
neregulile și abuzurile în plan administrativ și 
disciplinar. Can. 28 făcea un act de dreptate atât 
Constantinopolului umilit la Efes în anul 449, 
cât și lerusalimului. Primului întărindu-i privile- 
giile și egalitatea cu scaunul Romei exprimată la 
Sinodul al II-lea ecumenic prin Can. 3, iar pe cel 
de-al doilea scoțându-l de sub jurisdicţia Antio- 
hiei și subordonarea față de Cezareea Palestinei, 
alăturându-l celor patru mari scaune episcopale 
ridicate de acum la rang; de patriarhii. 

Prin sinodul de la Calcedon, Biserica Orto- 
doxă și-a păstrat față de eterodocși doctrina, iar 
față de papalitate organizația și independența. 
Fiind ultimul sinod în care cele două imperii și 
Biserici, orientală și occidentală, s-au întâlnit 
și au colaborat normal, el a fixat, prin definiția 
lui dogmatică, acel cadru definitiv al învățăturii 
despre raportul dintre dumnezeirea și umani- 
tatea Mântuitorului nostru lisus Hristos, după 
ce sinoadele de la Niceea și Constantinopol 
lămuriseră problema raportului dintre Logosul 
întrupat și persoanele dumnezeiești ale Sfintei 
Treimi. Hristologia Calcedonului este una 
dintre cele mai preţioase comori ale credinței 
noastre pentru care au luptat, au gândit și s-au 
rugat generaţii de Părinţi ai Bisericii. 

Nicolae Chifăr 


SINODUL AL V-LEA ECUMENIC. Sinod 
desfășurat la Constantinopol între 5 mai - 2 
iunie 553, convocat de împăratul Iustinian 1 
pentru a condamna „Cele trei Capitole”, adică 
a trei autori de scrieri hristologice (Teodor al 
Mopsuestiei, Teodoret al Cyrului și Ibas de 
Edesa), ce ofereau monofiziţilor o bază de 
argumentare a ereziei lor. 

Președinția sinodului a fost exercitată de patri- 
arhul Futihie al Constantinopolului. Deși era 
în Constantinopol, papa Vigiliu nu a participat. 
Au fost prezenţi 150 de episcopi, printre care 
numai 8 occidentali. Patriarhatele orientale 
erau reprezentate de Apolinarie al Alexandriei, 
Domnus al Antiohiei și trei delegaţi ai patri- 
arhului Eustohie (Eutihie) al Ierusalimului. 
În mesajul său, împăratul declara că dorește 
refacerea unităţii bisericești afectată de erezii, 
recunoașterea celor patru sinoade ecumenice și 
condamnarea lucrărilor eretice ale lui Teodor 
de Mopsuestia și pe cele ale lui Teodoret de 
Cyr și Ibas de Edesa împotriva Sfântului Chiril 
și a Sinodului al III-lea ecumenic, pe care el 
personal le condamnă și le anatematizează. 

Sinodul acordă mare atenţie cazului Teodor de 
Mopsuestia. EI a respins propunerea în legătură 
cu condamnarea operei, dar nu și a persoanei, 
motivând că un eretic rămâne eretic și după 
moarte și că datorită ereziei promovate, el s-a 
rupt de comuniunea Bisericii pentru totdeauna, 
sinodul de la Mopsuestia ștergându-i numele 
din diptice. De aceea, în legătură cu Leodor 
s-a formulat următoarea anatemă: „Cine apără 
pe prea nelegiuitul “Teodor și scrierile sale, în 
care el a turnat blasfemiile menționate și altele 
nenumărate împotriva marelui Dumnezeu și 
Mântuitorul nostru lisus Hristos și nu-l anate- 
matizează pe el, lucrările sale nelegiuite și pe cei 
care-l primesc, îl apără sau susţin că el a învăţat 
ortodox, sau care a scris despre el și despre scri- 
erile sale nelegiuite și care gândesc sau au gândit 
cândva la fel și au rămas până la sfârșit într-o 
asemenea erezie, să fie anatema” (Anatema XII, 
Mansi, 9, 385 AB). În legătură cu Teodoret de 
Cyr, sinodul a condamnat acele lucrări care s-au 
opus hristologiei Sfântului Chiril și hotărârilor 
dogmatice ale Sinodului al III-lea ecumenic și 
au apărat învățătura lui Nestorie. 

Cât privește scrisoarea atribuită lui Ibas din 
Edesa către episcopul Maris de Ardașir, în 
Persia, sinodul a examinat-o în comparație 
cu hristologia Sinodului de la Calcedon și a 
constatat că are conținut complet nestorian, 
fapt pentru care a condamnat-o. În ședința din 
26 mai, sinodul a discutat asupra cazului papei 
Vigiliu. Acesta, refuzând să se prezinte la sinod, 
a alcătuit un memoriu numit Consfifufum, prin 
care respingea condamnarea Ce/or trei Capitole 
în formula următoare: nu condamna persoana 
lui Teodor de Mopsuestia și Teodoret de Cyr, 
ci toate tezele lor care se opuneau învățăturii 
de credinţă stabilită de sinoadele ecumenice. În 
legătură cu scrisoarea lui Ibas el susţinea că a 
fost acceptată la Calcedon. Împăratul trimitea 
sinodului mai multe documente emise de papa 
(scrisori adresate perechii imperiale, decretul 
Judicatum) prin care erau condamnate Ceje 
/rei Capitole, decizii asupra cărora revenise 
prin Constitutum. E] trimitea de asemenea un 
proiect de condamnare a papei care prevedea 
ștergerea acestuia din diptice, dar menţinerea 

legăturilor cu scaunul episcopal roman. 
Sinodul l-a condamnat ca eretic nestorian și l-a 
excomunicat până se va îndrepta. Din ordinul 
împăratului, el a fost exilat, la 14 iulie 553, pe o 
insulă din Marea Marmara. 

În ședința din 2 iunie, sinodul a formulat și 
aprobat cele 14 anatematisme. Era confirmată 
condamnarea lui Arie, Macedonie, Apoli- 
narie, Nestorie, Eutihie și Origen, împreună 
cu Didim cel Orb și Evagrie Ponticul pentru 
că au aderat la apocatastaza origenistă, iar în 
legătură cu Ce/e zrei Capitole sinodul preciza 
următoarele: „Anafematizăm aşadar Cele trei 
Capitole amintite, adică pe nelegiuitul Teodor 
de Mopsuestia, cu scrierile sale blestemate, 
ceea ce a scris nepios leodoret și Scrisoarea 
nelegiuită atribuită lui Ibas, apoi pe apărătorii 
acestora, care au scris sau scriu în apărarea lor 
sau pretind că susţin o cauză dreaptă, ori au 
apărat sau încearcă să apere nelegiuirea lor cu 
numele Sfinților Părinţi sau a Sfântului Sinod 
de la Calcedon” (Mansi, 9, 375C-376AB). 

În legătură cu problema Origen și origenism, 
Sinodul al V-lea ecumenic nu s-a ocupat decât 
tangenţial. Condamnarea lui Origen și a orige- 
nismului s-a făcut prin tratatul-edict al împă- 
ratului Justinian 1 din anul 543 și prin cele 
15 anatematisme ale unui presinod ţinut la 
Constantinopol în lunile martie - aprilie 553, 
la care au participat episcopii veniți să discute 
problema Ce/or zrei Capitole, dar care n-au 
mai participat la sinodul propriu-zis din luna 
mai. În timp ce Origen era condamnat în anul 
543 pentru erori ca apocatastaza și preexis- 
tența sufletelor, în anul 553 origenismul era 
condamnat în legătură cu filosofia păgână din 
care s-a inspirat, Origen fiind situat alături de 
Pitagora, Platon și Plotin. 

Prin condamnarea lui Origen și a origenis- 
mului, era condamnată de fapt filosofia plato- 
nică și neoplatonică. Creștinismul răsăritean 
mai păstra concepte neoplatonice încreștinate 
prin mistica promovată de Sf. Dionisie Areo- 
pagitul și Sf. Maxim Mărturisitorul, deoarece 
gândirea teologică adaptată la filosofia formei 
și a categoriilor aristotelice fusese deja postu- 
lată prin Leonţiu din Bizanţ. 


Sinodul al V-lea ecumenic se închidea la 2 iunie 
553, însușindu-și punctul de vedere imperial în 
problema origenismului și a Ce/or trei Capitole. 
Împăratul confirma printr-un edict hotărârile 
sinodale, dându-le astfel putere de lege. Deși 
apreciat în general negativ (considerându-se 
că prin condamnarea Ce/or 7rei Capitole s-a 
slăbit autoritatea Sinodului de la Calcedon), 
Sinodul al V-lea ecumenic a avut un mare rol 
în precizarea termenilor, în purificarea expre- 
siilor de interpretări nesigure și în închegarea 
unei hristologii ortodoxe cu valoare normativă. 
El nu a dat formule noi, ci le-a clarificat și le-a 
impus definitiv pe cele definite la Calcedon. 
Un rol decisiv în acest sens l-a avut împăratul 
teolog Justinian 1 care, prin Mărzurisirea de 
credință adresată sinodului și însușită de acesta, 
a făcut o sinteză de mare profunzime a teolo- 
giei ortodoxe postulată de cele patru sinoade 
ecumenice. Fa împacă hristologia calcedoniană 
cu cea chiriliană și stabilește definitiv raportul 
dintre fire și persoană explicat prin conceptul 
de enipostasiere a lui Leonţiu din Bizanţ, care 
l-a găsit într-o formă primară la Sf. Chiril 
al Alexandriei. 

Papa Vigiliu și-a menţinut Constitutum-ul 
până la 8 decembrie 553, când a trimis o scri- 
soare patriarhului Eutihie al Constantinopo- 
lului prin care, motivând că a studiat mai bine 
părerile Sfinților Părinți, condamnă Ce/e zrei 
Capitole cu condiția să rămână neatinsă autori- 
tatea Sinodului al IV-lea ecumenic. Condam- 
narea oficială și solemnă a Ce/or zrei Capitole a 
făcut-o la 23 februarie 554 printr-un al doilea 
Constitutum adresat episcopatului occidental 
în care arată că aprobă hotărârile Sinodului al 
V-lea ecumenic și deciziile bisericești ale împă- 
ratului Justinian I. 

Deși nu tot episcopatul apusean a aderat la 
condamnarea Celor zrei Capitole, toleranța 
arătată de împărat spre sfârșitul vieții a dus 
în final la recunoașterea generală a sinodului. 
Opoziția episcopilor din Africa, Galia, Italia 
și Dalmația nu era îndreptată atât împotriva 
sinodului, ci mai mult împotriva inconsecvenței 
papei. Așa s-a ajuns ca episcopii din Veneţia 
și Istria să-și aleagă un patriarh propriu în 

persoana arhiepiscopului de Aquileea, care și-a 
stabilit reședința la Grado. Schisma istro-vene- 
țiană a durat până în anul 607. 
Bibliografie. Coman, I.G., „Probleme dogmatice ale 

Nicolae Chifăr 


SINODUL AL VI-LEA ECUMENIC. 
Sinod desfășurat la Constantinopol (numit 
și Sinodul Constantinopol III) între anii 
680-681, fiind convocat de împăratul bizantin 
Constantin al IV-lea (sept. 668-110 iul? 
685), cu menirea să restabilească ortodoxia 

hristologică și să lichideze monoenergismul 
și monotelismul, născute în sânul cercurilor 
conducătoare bizantine, dornice să se conci- 
lieze cu disidenţii monofiziți. 

Papa Agathon (27 iun. 676-10 ian. 681) a 
susținut inițiativa basileului, convocând concilii 
locale în provinciile occidentale (Italia — Milano, 
Roma, Britania - Hatfield). Deşi nu fusese 
proiectat ca un Sinod Ecumenic, ci ca unul al 
ierarhilor sufragani Scaunelor de Constanti- 
nopol și Antiohia, Sinodul și-a dobândit acest 
statut încă de la prima sa ședință, la care parti- 
cipau și delegaţii Patriarhiilor Alexandriei și 
Ierusalimului, aflate sub stăpânire musulmană. 
Cele optsprezece ședințe ale Sinodului s-au 
desfășurat între 7 noiembrie 680-16 septem- 
brie 681, în sala boltită (7po5440g) a Marelui 
palat imperial, de unde și numele de conci/ium 
frullanum sau „primul sinod în frulo” sub care 
este cunoscut acest Sinod Ecumenic. Numărul 
sinodalilor participanţi a sporit constant; dacă 
la primele ședințe nu erau prezenţi decât numai 
47 de ierarhi, minutele ultimei sesiuni au fost 
semnate de 174 de arhierei. Basileul a asistat la 
primele unsprezece ședințe și la ședința festivă 
de încheiere a lucrărilor sinodului. Partida 
monotelită era reprezentată în Sinod de patri- 
arhul Macarie al Antiohiei (nov./dec. 669-7 
mart. 681) și discipolul său Ștefan. 

Primele trei ședințe ale Sinodului al VI-lea 
Ecumenic (7, 10, 13 nov. 680) au fost dedi- 
cate examinării actelor Sinoadelor al III-lea, al 
IV-lea și al V-lea Ecumenic, sinodalii revizuind, 
în sensul restabilirii autenticității, mărturiile 
patristice invocate la Sinodul al V-lea Ecumenic. 
Sesiunile V-X (7 dec. 680, 12 și 13 febr., 7, 8 și 
18 mart. 681) au fost dominate de examinarea 
florilegiilor compuse de partida monotelită/ 
monoenergistă și, respectiv, diotelită/dioener- 
gistă. În timpul ședinței a VIII-a (7 mart.), 
dezbateri furtunoase s-au dezlănţuit când a fost 
lecturat nucleul Zypos-ului; mai mulți clerici 
suspectaţi de erezie au fost obligați să-și probeze 
ortodoxia. În cadrul aceleiași ședințe, patriarhul 
Macarie al Antiohiei a fost invitat să compară 
înaintea Sinodului, pentru a face o profesiune 
de credință, prezentând o mărturisire orală și 

una scrisă. Lucrările patriarhului antiohian au 
fost examinate pe durata sesiunilor a XI-a și a 
XII-a (20, 22 mart.), autorul fiind condamnat 
și depus, întrucât nu admitea două lucrări 
naturale și două voințe naturale, susținând, în 
schimb, existența unei „singure voințe și lucrări 
teandrice” (pia &v&pyera 0eavăpui). Şedinţele 
a IX-a și a X-a (8, 18 mart.) au fost rezervate 
analizării unor mărturii patristice anti-mo- 
notelite și anti-monoenergiste și ale pasajelor 
relevante din scrierile ereziarhilor monoteliți 
și monoenergiști. Sesiunea a XIII-a (28 mart.) 
a fost consacrată lecturării unor fragmente din 
scrierile lui Teodor de Pharan, papei Honorius] 
(625-638) și patriarhilor capitalei Pyrrhos (638- 
641,654), Pavel al II-lea (641-653), Petru (654- 
666), loan al V-lea (669-675) şi Constantin | 
(675-677) şi examinării actului unirii alexan- 
drine (633). Cazul fanaticului monotelit 
Polychronios a fost dezbătut în cadrul sesi- 
unii a XV-a (26 apr.), Sinodul concluzionând 
ca acesta să fie anatematizat. Proxima ședință 
a Sinodului (9 aug.) a fost dedicată exami- 
nării cazului preotului Constantin de Apamea 
(Siria), care susținea că natura umană, implicit 
voința și lucrarea naturale, a fost dezbrăcată la 
Înviere, împreună cu „Trupul și Sângele Său”. 
La sfârșitul acestei ședințe au fost anatematizați 
toți susținătorii monoenergismului și monote- 
lismului: papa Honorius I (27 oct. 625-12 oct. 
638), patru patriarhi defuncți constantinopo- 
litani — Serghie I (18 apr. 610-8/9 dec. 638), 
Pyrrhos (dec. 638-sept. 641; 8/9 ian.-1 iul. 654), 
Pavel al II-lea (oct. 641-dec. 653) și Petru (iun. 
654-oct. 666) —, patriarhul Kyros al Alexan- 
driei (631-121 mart. 642), patriarhul Macarie 
al Antiohiei (cca 669/670-7 mart. 681) şi disci- 
polul său Ștefan, episcopul Teodor de Pharan, 
Poychronios și un oarecare Apergios de Perge, 
ce trebuie probabil identificat cu mitropolitul 
Constantin de Perge, cu care Sfântul Maxim a 
avut o dispută în 653. Mărturisitorii ortodoxiei 
hristologice și adversarii monotelismului, sfinții 
Maxim Mărturisitorul (580-113 aug. 662), 
Sofronie, patriarhul Ierusalimului (633/634-11 
mart. 638), şi papa Martin 1 (649-653, 16 sept. 
655), triumfau postum. 

În pofida insistențelor patriarhului Gheorghe I 
(nov./dec. 679-ian./feb. 686), care stăruia să nu 
fie condamnată memoria predecesorilor săi și să 
fie numai denunțate rătăcirile lor, la presiunile 
legaţilor romani (preoţii Teodor și Gheorghe și 
diaconul loan), patriarhii constantinopolitani 
au fost condamnați in persona. Pe de altă parte, 
nici papa Honorius nu a putut fi exceptat de la 
o anatematizare postumă. Honorius răposase la 
12 octombrie 638, fără a putea retracta formula 
sa pro-monotelită din 634 și fără să fi fost 
condamnat de conciliul de la Lateran (649). 
Ultimele ședințe sinodale (11 și 16 sept.) au 
fost dedicate formulării și adoptării definiției 
dogmatice și festivităților care celebrau unani- 
mitatea sinodală și-l aclamau pe împărat ca un 
„nou David” (70 vov 4avi5). 

Condamnarea unui pontif roman de către un 
Sinod Ecumenic infirmă indirect înfailibili- 
tatea pe care suveranii pontifi și-o arogă, infai- 
libilitate dogmatizată de Conciliul 1 Vatican 
(1870). Dorind să concilieze „dogma” infaili- 
bilității papale și condamnarea pronunțată de 
un Sinod Ecumenic împotriva lui Honorius, 
savanții catolici au argumentat ingenios că 
acesta din urmă nu s-a exprimat ex cathedra, 
ci, mai degrabă, ex sese. Leon al II-lea (682- 
683), succesorul papei Agatho, a aprobat toate 
hotărârile Sinodului, declarându-se de acord 
cu anatematizarea postumă a predecesorului 
său, întrucât „acesta nu s-a străduit să păstreze 
imaculată Biserica apostolică, în cadrul 
credinței apostolice și, cu o îngăduință incon- 
știentă, a permis ca puritatea Bisericii Romane 
să fie întinată”). Succesorii lui Honorius, până 
în secolul al XI-lea, îl blamau pe Honorius, 
în mărturisirea de credință pe care o semnau 
înainte de întronizare, pentru incapacitatea de 
a preveni propagarea ereziei. 

Loială moștenirii Sinodului al IV-lea 
Ecumenic (Calcedon, 8 oct.-1 nov. 451), defi- 
niția dogmatică ("Exeo nioTeog) a acestui 
Sinod Ecumenic, semnată de cei 174 de 
ierarhi participanţi la a XVIII-a ședință (16 
sept. 681), subliniază realitatea celor două 
voințe (5Vo pvorkăg Beinoerc îjrov 0einuara 
Ev 0010) și lucrări naturale (5Vo pvoikăc 

&vepyeiauc) unite în Ipostasul unic al Mântu- 
itorului Hristos: „Propovăduim, de asemenea, 
potrivit învățăturii Sfinților Părinţi, și două 
voințe naturale și două lucrări naturale, în mod 
nedespărțit, neschimbat, neîmpărțit, neames- 
tecat  (GS10upETOG,  GTPENTOG,  GuepioToc, 
G6VYXVTEG), două voințe naturale nu opuse/ 
contrare (să nu fie!), precum ziceau ereticii, 
ci voința Lui umană urmând și nu împo- 
trivindu-se sau luptându-se, ci mai degrabă 
supunându-se voinței Lui divine și atotputer- 
nice,..... și două lucrări naturale, adică o lucrare 
dumnezeiască și o lucrare omenească în 
Același Domn al nostru Iisus Hristos, adevă- 
ratul Dumnezeul nostru, în mod nedespărțit, 
neschimbat, neîmpărțit şi neamestecat” (AvVo 5 
PoIăG EvepyelaG GSOIpETOG, GTPENTOG, 
ANEPIOTOG, AOVIXVTOG EV UVTO TO Kvplo 
NuOv). Afirmarea persistenţei voinţei umane a 
lui Hristos și a lucrării naturale umane, și după 
unire apăra deplina umanitate a lui Hristos, 
„desăvârşirea Înomenirii Unuia Domn lisus 
Hristos, Dumnezeul nostru” (10 T&derov Tic 
Evodponoeog Tod avTod Evoc kvpiov lecobd 
Xpuiorod 705 Beod nuâv), în fața „ereziei unei 
unice voințe și unice lucrări pentru cele două 
naturi ale Unuia din Sfânta Treime” (Ev5g 
Geinuarog Koi uiag Evepyeiac Eni Tâv 6vo 
pvoeov Tod Evog Tiic Gyiac Tpia6oG Xp1o7od 
Tod Gândwod 0eo0d nuâv), care avea drept 
corolar ideea că trupul Său înzestrat cu suflet 
rațional este lipsit de voință și de lucrare 
(âBeimrov EvredOev Kai Gvevepynrov Thv 
vospâs Epoxou&vnv avTod c&pku). Voința Sa 
umană, deși îndumnezeită („mântuită”), nu a 
fost anulată, anihilată, suprimată, dar nici nu 
se manifestă contrar voinței Sale divine, nu se 
împotrivește și nu intră în conflict cu aceasta, 
ci urmează și „se supune voinței Lui divine și 
atotputernice”. În rezumat, Sinodul proclamă 
că „două sunt naturile Lui, strălucind în unicul 
Său Ipostas, întru care a arătat în întreaga Sa 
viețuire în trup și minunile și patimile, nu în 
aparență/după închipuire, ci în realitate/după 
adevăr, deosebirea naturală fiind cunoscută 
în același Ipostas prin faptul că fiecare natură 
vrea și lucrează cele proprii cu comuniunea 

celeilalte, drept pentru care slăvim două voințe 
și lucrări naturale, conlucrând spre mântuirea 
neamului omenesc”. 

Sinodul în Zru/lo (penthekte synodos, quini- 
sextum), convocat de împăratul Iustinian 
al II-lea (sept. 685-695, 705-7 nov. 711) și 
desfășurat între 691 și 1 septembrie 692, în 
aceeași sală boltită a palatului imperial în care 
s-au derulat lucrările Sinodului al VI-lea, a 
completat hotărârile Sinoadelor al V-lea și al 
VI-lea Ecumenice, formulând canoane disci- 
plinare (102). 

Actele Sinodului al VI-lea Ecumenic pot fi 
consultate în ediţiile: ]. D. Mansi, Sacrorum 
Conciliorum Nova et Amplissima  Collectio, 
Florentiae, Expensis Antonii Zatta, tomus 
XI, 1765, col. 189-922; Concilium universale 
Constantinopolitanum tertium (Acta concili- 
orum oecumenicorum. sub auspiciis Academiae 
Scientiarum Bavaricae, Series secunda, v. 2), 
Pars prima, Concifii actiones I-AI, Pars secunda, 
Concilii actiones XII-XVIII, epistulae, indices, 
edidit Rudolf Riedinger, Berolini, în aedibus 
Walter de  Gruyter, 1990-1992. "ExOeorc 
zioteoc, în: Conciliorum oecumenicorum decreta, 
Josef Wohlmuth (Hrsg.), Bd. 7. Konzilien des 
ersten Jabrtausends: vom Konzil von Nizăa 
(325) bis zum vierten Konzil von Konstanti- 
nopel (869/70), im Auftrag, der Gârres-Gese- 
Ilschaft ins Deutsche ubertragen und heraus- 
gegeben unter Mitarbeit von Gabriel Sunnus 
und Johannes Uphus von Josef Wohlmuth, 3., 
durchgesehene Auflage, Paderborn, F. Schs- 


ningh, 2002, pp. 124-130. 

Sebastian Nazâru 


SINODUL AL VII-LEA ECUMENIC. 
Sinod desfășurat în biserica Sfânta Sofia 
din Niceea între 24 septembrie - 28 octom- 
brie 787, şi convocat de împătăteasa Irina și 
fiul ei minor, Constantin al VI-lea, pentru a 
condamna iconoclasmul. 

Președinția a fost exercitată de patriarhul 
Tarasie al Constantinopolului, prezenți fiind 
legaţii papei Adrian I (protopresbiterul Petru și 
egumenul Petru de la mănăstirea Sfântul Sava 
din Roma), reprezentanţii Patriarhiilor Răsă- 
ritene (ieromonabhii loan și Toma) și 330 de 
episcopi sau reprezentanți ai acestora, precum 
și a unui impresionant număr de arhimandriți, 
egumeni și călugări. 

Primele trei ședințe (24, 26 și 28 septembrie) 
au fost rezervate reprimirii episcopilor icono- 
claști în comuniunea Bisericii, menţinerea 
scaunelor episcopale și recunoașterea hiroto- 
niilor lor, citirii în faţa sinodului a scrisorilor 
papei Adrian I către împărat și către patriarhul 
Tarasie (papa cerea condamnarea iconoclas- 
mului și reabilitarea cultului icoanelor, cât și 
refacerea legăturilor economice și diplomatice 
dintre Roma și Constantinopol) și a scrisorilor 
trimise de patriarhii răsăriteni. Prin aceasta s-a 
realizat înțelegerea dintre episcopii partici- 
panţi, element fundamental pentru buna desfă- 
șurare și reușită a sinodului, și s-a evidențiat 
acordul pentarhiei pentru restabilirea cultului 
icoanelor. Astfel, se putea trece la expunerea 
citatelor biblice și patristice în favoarea cultului 
icoanelor și la formularea primei mărturisiri de 
credință a sinodului referitoare la cinstirea icoa- 
nelor semnată de 465 de participanţi, printre 
care și unii preoți și monahi fără drept de vot. 
Deși unii istorici sunt de părere că Sinodul al 


VII-lea ecumenic s-ar fi putut încheia după 
această ședință, considerând că a fost restabilită 
comuniunea de credință și în cadrul episcopa- 
tului bizantin și între Constantinopol și cele- 
lalte scaune patriarhale, și că prin condamnarea 
iconoclasmului și formularea unei învățături de 
credință a fost reabilitat cultul icoanelor, apre- 
cierea nu poate fi acceptată, deoarece valoarea 
teologică a Sinodului al VII-lea ecumenic 
în condamnarea iconoclasmului o constituie 
ședința a VI-a, în care a fost combătută punct 
cu punct definiția dogmatică a sinodului de la 
Hieria din 754 și ședința a VII-a, în care s-a 
formulat și adoptat hotărârea dogmatică finală 
referitoare la cinstirea icoanelor. 

Combaterea teologiei iconoclaste s-a derulat 
sub forma unui dialog la care episcopul Grigorie 
de Neocezareea, prezent la Hieria, citea câte un 
paragraf care era apoi combătut de formularea 
ortodoxă, mult mai vastă, al cărei autor este după 
toate probabilitățile patriarhul Tarasic. 

La 3 octombrie 787, în prezența a 343 de episcopi 
și a multor preoți și călugări, episcopul Teodor 
de 'Tauriana in Bruttium a dat citire definiției 
dogmatice a Sinodului al VII-lea ecumenic. 
După ce a fost rostit simbolul de credință 
niceo-constantinopolitan, au fost citite definițiile 
dogmatice ale celor șase sinoade ecumenice și au 
fost anatematizați toți eretici, s-a declarat : „Noi 
păstrăm toate predaniile, scrise sau orale, printre 
care și cea referitoare la sfintele icoane, care stă 
în armonie cu vestirea Evanghelici, căci Logosul 
divin s-a întrupat în realitate și nu în aparență. 
Urmând calea împărătească, învățăturilor inspi- 
rate de Dumnezeu ale Sfinților Părinților noștri și 
predaniei Bisericii universale, în care sălășluiește 
Sfântul Duh, mărturisim, cu toată convingerea 
și claritatea că, precum semnul sfintei și de viață 
făcătoarei Cruci, tot așa și sfintele icoane demne 
de cinstire, să fie pictate sau lucrate în mozaic sau 
din alt material și să fie așezate în sfintele biserici 
ale lui Dumnezeu, pe sfintele vase și veșminte, ca 
fresce sau icoane portabile, în case sau la răspântii, 
fie că este icoana dumnezeiescului nostru Stăpân 
și Mântuitor lisus Flristos, fie că sunt icoanele 
neprihănitei Stăpânei noastre, Sfintei Maicii Sale, 
ale sfinților îngeri, ale tuturor sfinților și drepţilor 

(...) căci, cu cât sunt mai des contemplate aceste 
reprezentări biblice, cu atât mai mult este îndreptat 
credinciosul să-și amintească de prototip, să-i 
urmeze exemplul, să-i aducă cucernică venerare 
prin manifestări pioase, fără a fi aceasta înțeleasă 
ca adorare, care se cuvine numai lui Dumnezeu, 
ci ca acea venerare adusă semnului sfintei și de 
viață făcătoarei Cruci, Sfintei Evanghelii și altor 
sfinte obiecte, adică prin tămâiere și aprindere 
de lumânări și candele, cum ne învață vechea 
Tradiţie, căci cinstea adusă icoanei se ridică la 
cel reprezentat în icoană. Cine cinstește icoana, 
cinstește persoana zugrăvită pe ca” (Mansi, 
13,374 DB); 

În final, sunt anatematizaţi toţi cei care ar 
îndrăzni să distrugă vasele și obiectele litur- 
gice sau sfintele icoane, Sfânta Cruce și Sfânta 
Evanghelie, pentru că ar avea pe ele icoane, sau 
ar da mănăstirilor o întrebuințare profană. Au 
fost anatematizaţi toți ereticii, inclusiv icono- 
claștii, și au fost reabilitați Sfinții Gherman, 
patriarhul Constantinopolului, loan Damas- 
chinul și Gheorghe din Cipru. Deciziile au fost 
semnate de 302 episcopi și se crede că autorul 
lor este tot patriarhul Tarasie. Ultima ședință, a 
VIII-a (28 octombrie), în care au fost adoptate 
în mod oficial definiția dogmatică și cele 22 de 
canoane, s-a desfășurat în palatul Magnaura 
din Constantinopol, în prezența împăraţilor 
Constantin și Irina, care au și prezidat-o. Cele 
22 de canoane au avut menirea de a reașeza 
ordinea și disciplina în Biserică, deoarece în 
timpul crizei iconoclaste s-au înregistrat nenu- 
mărate abuzuri, mai ales în ceea ce privește 
alegerea episcopilor, ascultarea clerului și viața 
monahală. Deoarece cultul icoanelor a fost 
restabilit la Niceea, pe baza teologiei hristolo- 
gice calcedoniene, iar sinodalii au demonstrat că 
iconoclaștii, prin respingerea icoanelor, răstăl- 
măcesc hristologia calcedoniană și trădează 
tendințe maniheic monofizite, se poate spune 
că Sinodul al VII-lea ecumenic, prin definiția 
dogmatică formulată și aprobată, a dezvăluit 
și combătut ultimele încercări de infiltrare în 
Biserică a tendinţelor necalcedoniene. Icoana 
devine astfel un garant al înțelegerii și mărturi- 
sirii corecte a unirii ipostatice în lisus Hristos. 

După sinodul de la Niceea, icoanele nu consti- 
tuie doar o tradiţie veche și statornică a Bise- 
ricii, ci ele își primesc adevăratul sens. Ele sunt 
o mărturie a Întrupării lui Hristos. Din aceasta 
rezultă și menirea lor, adică aducerea aminte de 
iconomia mântuirii noastre și întărirea credinței. 
Criza iconoclastă a cunoscut o nouă răbufnire 
între anii 815-842. Fără îndoială că o contri- 
buţie importantă la revenirea iconoclasmului 
a avut-o atât poziţia Bisericilor din Apus față 
de hotărârile sinodului, cât și criza politică 
și bisericească cu care se confrunta Imperiul 
bizantin și populaţia Constantinopolului la 
începutul secolului al IX-lea. Regele Carol cel 
Mare, informat asupra hotărârilor Sinodului al 
VII-lea ecumenic, și primind o traducere defec- 
tuoasă a actelor lui (termenii adorare și venerare 
erau traduși cu același cuvânt — adoratio, ceea 
ce făcea să se înțeleagă că sinodalii n-au făcut 
nici o distincţie între adorarea lui Dumnezeu 
și venerarea icoanelor), a cerut teologilor franci 
să facă o analiză judicioasă asupra problema- 
ticii icoanelor. Astfel sinodul de la Niceea a fost 
aspru criticat în lucrarea intitulată Capifu/are de 
imaginibus sau Libri Carolini. 

Pe baza celor prezentate de Libri Carolini, 
sinodul de la Frankfurt, din luna iunie 794, 
chiar în prezența legaţilor papali, a respins atât 
sinodul iconoclast de la Hieria din anul 754 
cât și Sinodul al VII-lea ecumenic pentru că 
a hotărât că icoanelor Ii se cuvine adorare ca 
lui Dumnezeu. Începutul domniei împăratului 
Leon al V-lea Armeanul (813-820) a însemnat 
și schimbarea politicii religioase imperiale în 
favoarea iconoclasmului. E] a cerut unei comisii 
să întocmească un florilegium patristic împo- 
triva cultului icoanelor. Patriarhul Nichifor, 
prezent la această discuţie, a condamnat acțiu- 
nile iconoclaste, a scris cele două tratate Anfirr- 
Peseis împotriva iconoclaștilor și a condus 
procesiunea cu icoane din 25 decembrie 814. 
Pentru toate acestea, împăratul a dispus înlocu- 
irea și exilul lui în primăvara anului 815. 

Noul patriarh, Teodot Melisinos Casitera, a 
convocat sinodul iconoclast în catedrala Sfânta 
Sofia din Constantinopol în anul 815. Actele 
sinodului, care au fost reconstituite parțial din 

lucrările polemice ale patriarhului Nichifor, 
dezvăluie o listă de citate patristice și definiția 
dogmatică sinodală care condamnă cultul icoa- 
nelor. Au fost respinse hotărârile Sinodului al 
VII-lea ecumenic și reconfirmate hotărârile 
sinodului iconoclast de la FHieria. Icoanele 
trebuiau arse sau în alt mod distruse. Cei mai 
reprezentativi apărători și teologi ai icoanelor 
în secolul al IX-lea au fost patriarhul Nichifor 
I al Constantinopolului și Sf. Teodor Studitul. 
Ei au demonstrat că icoana este expresia reali- 
tății Întrupării lui Hristos, iar cinstirea ei este 
fundamentată pe învățătura hristologică a 
Bisericii. Împreună cu alți episcopii, ei au fost 
întemnițați, maltrataţi și exilați. 

Papa Pascal al II-lea s-a opus cu vehemență 
reactivării iconoclasmului, apărând Sinodul 
al VII-lea ecumenic și arătând că cinstirea 
icoanelor este fundamentată pe întruparea lui 
Hristos, consecință a unirii ipostatice a celor 
două firi într-o singură persoană. De asemenea, 
iconoclasmul bizantin a fost condamnat de 
patriarhiile orientale prin sinodul de la leru- 
salim din anul 836. Iconoclasmul a continuat 
și sub împărații Mihail al II-lea Rhangabe 
(820-829) şi Teofil (829-842). Episcopatul 
franc s-a pronunțat în sinodul de la Paris, din 
1 noiembrie 825, pentru pictarea icoanelor, dar 
nu pentru venerarea lor. lconoclasmul revigorat 
de împăratul Teofil a fost condamnat oficial 
de patriarhii Hristodul al Alexandriei, lov al 
Antiohiei și Vasile al Ierusalimului în sinodul 
ţinut la lerusalim în anul 836. 

Împărăteasa Teodora, îngrijorată că soţul ei 
a murit sub anatema iconodulilor, a hotărât 
convocarea unui sinod care să restabilească 
cultul icoanelor. A ordonat chemarea din 
exil a iconodulilor, iar scaunul patriarhal din 
Constantinopol l-a încredinţat lui Metodie, 
persecutat de împăratul Mihail al II-lea. 
Patriarhul Metodie a declarat în faţa sino- 
dului convocat în Constantinopol, care a 
anatematizat pe iconoclaști, că împăratul 
Teofil nu a fost iconoclast convins, și că tainic 
a crezut în cultul icoanelor, iar împărăteasa 
a depus mărturie că pe patul de moarte a 
cerut să i se aducă icoane pe care le-a cinstit 

cu evlavie. Cei prezenţi au fost de acord ca 
împăratul să fie dezlegat de anatemă și să se 
facă rugăciuni pentru odihna sufletului lui. 
Sinodul de la Constantinopol din 11 martie 
843 a condamnat cele două sinoade icono- 
claste, Hieria (754) și Constantinopol (815), 
și a confirmat hotărârile celor șapte sinoade 
ecumenice, aprobând cultul icoanelor și 
anatematizând pe iconoclaști. Episcopii care 
n-au respectat aceste hotărâri au fost înlătu- 
rați și înlocuiți cu iconoduli care au pătimit 
în timpul persecuției iconoclaste. Restau- 
rarea cultului icoanelor s-a făcut în cadrul 
unei Liturghii festive oficiată la 11 mai 843 
în catedrala Sfânta Sofia din Constantinopol. 

Nicolae Chifăr 


SINODUL APOSTOLIC. Sinod care s-a 
desfășurat la Ierusalim în jurul anului 48 d.Hr., 
iniţiat de Sfinții Apostoli pentru lămurirea unor 
chestiuni legate de Biserică și de necesitatea 
tăierii împrejur a creștinilor care nu erau evrei. 

Întorși din misiune în Antiohia Siriei, Pavel 
și Barnaba și-au continuat și aici activitatea 
lor de evanghelizare. În sânul comunității 
din Antiohia s-a produs însă tulburare, din 
cauza unor iudei-creștini, veniți din ludeea, 
care învățau că păgânii convertiți la crești- 
nism trebuie să respecte și Legea mozaică, 
primind circumciziunea. Astfel, s-a născut 
disputa despre valabilitatea Legii mozaice 
sau disputa despre respectarea ceremoniilor 
iudaice în Biserică. În anul 48 sau, după unii, 
50, Pavel și Barnaba, însoţiţi de Tit și de unii 
membri ai comunității antiohiene, merg ca 
delegaţi ai Bisericii din Antiohia la Ierusalim, 
ca să supună chestiunea și celorlalți Apostoli 
(FA 15, 1-29; Ga 2, 1-10). A fost un moment 
critic și important pentru misiunea creștină. 
În anul 48, Sinodul Apostolilor, presbite- 
rilor și credincioșilor din Ierusalim, în frunte 
cu Iacob, fratele Domnului, Petru și loana, 
considerați „stâlpi” ai Bisericii, au ascultat 
cele transmise de comunitatea din Antiohia 
și au hotărât, în numele Sfântului Duh, să nu 


se impună creștinilor dintre neamuri „jugul” 


Legii mozaice, ci ei să se ferească „de cele 
jertfite idolilor, de sânge, de animalele sugru- 
mate și de desfrânare” (EA 15, 29). Primirea 
și respectarea Legii iudaice nu era, deci, obli- 
gatorie pentru creștinii dintre păgâni, iar ca 
semn al comuniunii, lacob, Petru și loan au 
strâns mâinile lui Pavel și lui Barnaba (Ga 2, 
9), de față cu grupul celor pe care Pavel i-a 
numit „fraţi falși” (Ga 2, 4), întrucât susțineau 
obligativitatea circumciziunii. Tot aici s-a 
hotărât ca Pavel și Barnaba să facă misiune 
între păgâni, iar Apostolii din Ierusalim între 
iudei (Ga 2, 9), ceea ce nu înseamnă că aceștia 

nu vor face misiune și în afara Palestinei. lar 
ultima hotărâre, aceea de a veni cu ajutoare 
în sprijinul comunității din Ierusalim, a fost 
îmbrățișată de către Pavel cu entuziasm: (Ga 
2, 10). Avem aici începuturile diaconiei creș- 
tine: venirea în ajutorul semenilor, care se 
va dezvolta apoi prin Sf. Vasile cel Mare, în 
așa-numitele „vasiliade”. Aceste hotărâri înțe- 
lepte ale Apostolilor au produs mare bucurie 
în Biserica Antiohiei și a ușurat mult misiunea 
creștină printre neamuri. Atitudinea lui Petru 
care, la puțin timp după sinodul apostolic, s-a 
dus la Antiohia și s-a ferit, de teama iudaizan- 
ților, să mănânce la mesele creștinilor dintre 
păgâni, a provocat mustrarea lui publică de 
către Apostolul Pavel (Ga 2, 11-14). Sinodul 
Apostolic a devenit model pentru sinoadele 
următoare, ale căror definiţii vor fi luate sub 
asistența Sfântului Duh, potrivit formulei 
scripturistice „părutu-s-a Duhului Sfânt și 
nouă” (FA 15, 28). Sinodalitatea va deveni 
una din caracteristicile Bisericii Ortodoxe 


dintotdeauna. 
Bibliografie. BasaRAB, Mircea, „Das Apostelkonzil 
(Apg 15) als Bezugspunkt konziliarer Entscheidun- 
gsfindung in der Kirche”, în Die Okumenischen Konzi- 
lien und die Katholizităt der Kirche. Das elfte Gesprăch im 
bilateralen theologischen Dialog zwischen der Rumânischen 
Orzhodoxen Kirche und der Evangelischen Kirche în Deut- 
schland, Beiheft zur Okumenischen, Rundschau 83, Verlag 
Otto Lembeck, Frankfurt am Main, 2009, pp. 23-42; 
Hann, F., „Die Bedeutung des Apostelkonvents fir 
die Einheit der Christenheit einst und jetzt”, în Auf der 
Wege der Versăbnung. Festschrift II. Fries, Freiburg, 1982, 
pp. 15-44; LEcassE, Simon, „Paulus und der christliche 
Universalismus”, în: Luce Pietri (ed.), Die Geschichte des 
Christentums, vol. I: Die Zeit des Anfangs (bis 250), Ed. 
Freiburg-Basel-Wien, 2003, pp. 123-125; LUDEMAN, 
Gerd, „Apostelkonzil”, în: RGG 1, 1998, p. 648; Nrxo- 
LAKOPOULOS, K., „Prinzipien der Synodalităt nach dem 
Neuen Testament. Insbesondere am Beispiel des Apos- 
telkonzils”, în: Or/hodoxes, Seria Forum, (1991), 2, pp. 
203 ș.u.; WEIsEeR, Alfons, „Apostelkonzil”, în: L75K, 1, 
1993, p. 865; Zizrouas, ]., Lerre ecclesia, Ed. Labor et 
Fides, Geneva, 1981. 

loan Vasile Leb 


SINODUL STOGLÂV. (rus. sf glav - 100 


capitole) Sinod convocat de către mitropolitul 
Macarie al Moscovei (1542-1563), ce avea 

ca scop anumite reforme ale Bisericii Ruse, 
și ale cărui lucrări s-au desfășurat în palatul 
ţarului Ivan al IV-lea cel Groaznic al Rusiei 
(1533/47-1584). 

Țarul însuși a ţinut o scurtă cuvântare în care și-a 
exprimat îngrijorarea față de starea de atunci a 
bisericii ruse, precum și intenția scrisă de a între- 
prinde reforme cuprinzătoare, neapărat necesare 
pentru întreaga viață bisericească. Sinodul, la 
care a participat întregul episcopat, precum și 
personalități proeminente din clerul negru și 
din clerul alb, s-a consultat asupra unui catalog 
de probleme ridicate de către țar. Concluziile 
discuţiilor au fost grupate într-un catalog cu 100 
de întrebări și răspunsuri (sfo g/av = 100 capitole), 
care conțin adeseori o argumentare teologică 
foarte serioasă. De aici și numele de Szog/av, cu 
care acest sinod este cunoscut în istorie. Docu- 
mentul, numit și el tot Sfog/av, mai puțin siste- 
matic, grupează materialul în următoarele șase 
probleme principale: 1. Probleme privind slujbele 
divine. Loate slujbele trebuie să fie ţinute corect 
și după prescripţiile bisericești (zs72v); cărțile de 
slujbă trebuie să fie corectate și greșelile elimi- 
nate, pictura bisericească, arhitectura și obice- 
iurile bisericești trebuie să fie uniformizate. În 
special, s-a insistat asupra prescripțiilor privind 
însemnarea cu semnul Sfintei Cruci (cap. 31) 
și cântarea întreită Aliluia (cap. 42). Stoglavul 
cerea să se facă cruce cu două degete și să se cânte 
Aliluia doar de două ori, cum vor obişnui rascol- 
nicii pe la mijlocul secolului al XVII-lea. Era o 
hotărâre ce se va schimba în timpul reformei 
patriarhului Nikon (1605-1681), care va prelua 
practica grecească și, contrar Stoglavului, va 
introduce semnul crucii cu trei degete și cântarea 
întreită Aliluia; 2. Conducerea eparhiilor de către 
episcopi. Mai amănunțit decât oricând, docu- 
mentul cere organe de supraveghere a clerului 
inferior, întrucât au fost aduse multe acuzații 
privitoare la nivelul religios și moral scăzut al 
acestuia. Au fost emise, de asemenea, prescripții 
privind impozitele și taxele bisericești, precum 
și competențele funcționarilor episcopali 3. 
Jurisprudenţa bisericească. Preoții și monahii nu 
pot fi judecaţi de către instanțele laice, ci numai 
de către episcopii de care aparțin; 4. Despre viața 


clerului superior și inferior. În vederea ridicării 
nivelului teologic și moral al clerului parohial 
este nevoie de fondarea de școli; 5. Mănăstiri și 
monahi. Bunurile mănăstirilor au fost declarate 
ca fiind legale, însă abuzurile privind folosirea 
proprietăţilor mănăstirești trebuie eliminate. 
Moralitatea călugărilor și a călugărițelor trebuie 
ridicată, fiind eliminate beţia și decăderea morală 
a mănăstirilor, 6. O serie de alte hotărâri privesc 
viața religioasă și morală a laicatului. Nimeni nu 
se gândea pe atunci că tocmai aceste probleme 
pe care Stoglavul credea că le-a rezolvat ar putea 
genera la scurt timp o schismă care nu a fost 


înlăturată nici în zilele noastre. 
Bibliografie. DoNnNERT, Erich, Rf/and (8360-1917). Von 
den Anfăngen bis zum Ende des Zarenzeit, Verlag Pustet 
Regensburg, — Siidosteuropa-Gesellschaft,  Miinchen, 
1998; DucnesnE, E. (ed.), Le Sfoglav ou Jes cent chapitres. 
Recuei] des decisions de /'assemblee ecclesiastigue de loscou, 
1551 (Bibliotheque de Pinstitut francais de Petrograd 
5), Paris, 1920; Ducnesne, E., „Le Concile de 1551 et 
le Stoglav”, în: Reoue bistorigue, 132/1919, pp. 39-63; 
HAUPTMANN, P., A/frussischer Glaube. Der Kampf des 
Protopopen Avvakum gegen die Kirchenreformen des 17. 
Jabrhunderis, Vandenhoeck & Rupprecht in Gâttingen, 
1963; HauPrMANN, P., STRICKER, G., Die Orzhodoxe 
Kirche in Rufland. Dokumente ibrer Geschichte (8360-1980), 
Gsttingen, 1988; Onascn, K., Rossische Kirchengeschichte, 
col. Die Kirche în Ihrer Geschichte, Ein Handbuch, Ed. 
Vandenhoeck & Rupprecht, Gâttingen, 1967. 

loan Vasile Leb 


SINOPSIS. (gr. sinopsis — prescurtare, rezumat) 
Carte cu slujbele prescurtate,din necesităţi prac- 
tice (de ex. Octoihul Mic, Micul Molitfelnic, 
Micul Agheasmatar); în Biserica Romano-Ca- 


tolică, în uz, carte de rugăciuni-breviar. 
Bibliografie. BRanișrE, Ene, Lifurgica Generală, vol. |, Ed. 
Episcopiei Dunării de Jos, Galaţi, 2002; BRanrșrE, Ene, 
Liturgica Ttoretică, Ed. Institutului Biblic și de Misiune al 
Bisericii Ortodoxe Române, București, 2002. 

Lucian Petroaia 


SINUCIDERE. Păcat capital de moarte prin 
care nu mai este posibilă pocăința și prin care o 
persoană umană își ia propria viață, direct sau 
prin intermediul altor persoane. 

Viața este dar de la Dumnezeu și acest dar nu 
avem dreptul să-l respingem, fără a-L leza pe 
Dăruitor. Omul nu se naște când vrea și nu 

are voie să moară când dispune el. Cei ce-și 
iau viața păcătuiesc împotriva lui Dumnezeu, 
mai exact împotriva Duhului Sfânt, iar păca- 
tele împotriva Duhului Sfânt nu se iartă nici în 
veacul acesta, nici în cel ce va să vie (M/ 12,31). 
Biserica a condamnat dintotdeauna păcatul 
sinuciderii și pe cei ce-l săvârșesc, ca pe cei ce 
se leapădă de credință și îl renegă pe însuși 
Dumnezeu. "Totuși, Biserica a făcut diferență 
între sinuciderea conștientă și sinuciderea celui 
care „a fost ieșit din minţi”. Cel din urmă nu este 
vinovat de acest păcat. Singurul canon care se 
referă la sinucidere este Can. 18 Lim. Alex., care 
prevede ca clericul să cerceteze situația, dacă cel 
ce s-a sinucis a fost conștient sau nu, dacă cei ce 
mărturisesc despre sinucigaș sunt sinceri sau nu. 
Astfel, sinucigașilor Ii se face slujba înmormân- 
tării numai prin iconomie, cu tipic restrâns, spre 
mângâierea aparținătorilor îndurerați, iar sinu- 
cigașilor inconștienți (bolnavi psihic) li se poate 
face înmormântarea normală. 

Bibliografie. Foca, loan N., Canoanele Bisericii Orto- 


doxe. Note şi comentarii, Sibiu 1993; Mrncea, loan, „Cultul 
morţilor în Biserica Ortodoxă după Sfânta Scriptură și 
Sfânta Tradiţie”, în: Orz, 3/1985; Manin, IPS Nicolae, 
et alii, Zeologia Morală Ortodoxă, vol. L, București, 1979; 
Ranv, D., „Moartea, judecata particulară și rugăciunile 
Bisericii pentru cei adormiţi”, în: MMS, 1-2/1979. 
Irimie Marga 


SLAVOSLOVIE. Cântare, imn de slavă, 
doxologie. v. DOXOLOGIE. 


SLUJBĂ BISERICEASCĂ. Rânduieli litur- 
gice cu caracter general în Biserica Ortodoxă, 
care indică ordinea corectă a momentelor 
oficiilor cultului divin pentru altar și strană, 
prin care slujitorul sfințit și întreaga comu- 
nitate aduc lui Dumnezeu laude, mulțumire 
și cereri pentru cele de folos vieţii și pentru 
dobândirea mântuirii. 

Schema generală a unei slujbe bisericești este: 
introducere (binecuvântarea mică sau mare, 
rugăciunile începătoare, cele mici sau ectenie), 
cuprins (conţinutul propriu-zis al slujbei) și 
încheierea (otpustul sau apolisul). Rânduiala 
propriu-zisă a slujbelor este o succesiune de 
elemente și momente, exprimate în diverse 

forme, care ilustrează funcţiile (harismatică, 
latreutică și didactică) cultului: rugăciunea, 
formula  sacramentală ce definește scopul 
respectivei slujbe, cânzarea (tropare, condace, 
stihiri, canoane, catavasii, laude), /eczura biblică 
(psalmi, paremii, Apostol, Evanghelie), /eczura 
patristică (sinaxar, cuvinte de folos, predici, 
cateheze), aczu/ liturgic (binecuvântarea popo- 
rului, semnul sfintei cruci, închinarea, metania, 
vohodul), mărfurisirea de credință (prin rostirea 
Crezului niceo-constantinopolitan sau a altor 
definiții dogmatice, în formă imnografică). 
După destinatar, slujbele bisericești sunt: cz 
adresare comunitară (Sfintele Liturghii ale 
Sfinţilor loan Gură de Aur, Vasile cel Mare 
și Grigorie Dialogul, laudele bisericești — 
Vecernia, Pavecernița, Miezonoptica, Utrenia 
cu Ceasul I, Ceasurile III, VI, LX ) și ce adresare 
personală (Sfintele Taine, unele ierurgii). După 
amploarea lor, slujbele bisericești sunt: rzgă- 
ciuni, rânduieli și slujbe propriu-zise. După loc 
și scop, slujbele bisericești au caracter periodic 
(Laudele bisericești, acatistul, paraclisul, rugă- 
ciunile de seară) — care se săvârșesc zilnic sau 
cu o anumită periodicitate sau ocazional (ierur- 
giile legate de momente din viața creștinului); 
unele au caracter de unicitate pentru viața creș- 
tină (unele Taine — de ex. Botezul, ierurgii - de 
ex. slujba înmormântării sau rânduieli — de 
ex. punerea numelui pruncului), altele permit 
repetabilitatea. Cea mai importantă dintre 
toate slujbele bisericești este Sfânta Liturghie, 
care are în centrul ei momentul dumnezeiesc al 
prefacerii darurilor de pâine și vin în Trupul și 
Sângele Mântuitorului Hristos, care Se oferă 
euharistic, spre sfințirea vieții și mântuirea 
credincioșilor. 

Bibliografie. BRanrşrE, Ene, „Unitate și varietate în cultul 
liturgic al Bisericilor Ortodoxe Autocefale”, în: S7, VII 
(1955),7-8, pp.423-444; BRanișrE, Ene, Lifurgica Specială, 
Ed. Lumea credinţei, București, 2005; FAncașIu, Lucian, 
„Cultul liturgic ortodox istoric și structură; conţinut și 
spiritualitate”, în: Zzo/ogia, VI (2002), 2, pp. 54-75. 


Lucian Petroaia 


SLUJBĂ  CUVÂNTĂTOARE.  Expresie 
liturgică ce apare de trei ori în Liturghia Sf. 
loan Gură de Aur, odată în textul epiclezei și de 

două ori în rugăciunea dipticelor, iar în Litur- 
ghia Sf. Vasile cel Mare ea apare în debutul 
anaforalei euharistice. 

Aceasta sintagmă se denumește în greacă 
goi Aarpeia — /oghiki latria și are origine 
biblică, fiind menţionată de Sf. Apostol Pavel 
în Epistola către Romani 12, 1 („Vă îndemn 
fraților.. să înfățișați trupurile voastre ca jertfă 
vie, sfântă, bineplăcută lui Dumnezeu, slujirea 
voastră cuvântătoare..”) a constituit pentru 
cercetarea liturgică românească obiectul unor 
studii consacrate (P. Vintilescu, D. Stăni- 
loae, E. Braniște, Pr. Pavel Florensky). Ambii 
termeni, atât adjectivul d.oyuh, cât și substan- 
tivul Aarpeia sunt polisemantici ( Lampe, pp. 
793; 809-811). În limba română durpeia poate 
desemna un act de cult, o slujbă, fiind echiva- 
lentul cuvintelor Sakovia și Aeirovpyia. Atri- 
butul două, fiind derivat al substantivului 
6 AGyoc, care înseamnă atât „cuvânt” cât și 
„raţiune”, este asociat termenului de Aarpeia 
pentru se exprima astfel specificul cultului 
ortodox: slujirea care se aduce lui Dumnezeu 
prin Sfânta Liturghie este în același timp una 
„cuvântătoare”, adică se săvârșește prin cuvânt, 
prin intermediul cuvântului cântat și rostit, dar 
este și una „rațională”, „înțelegătoare”, care are 
loc prin participarea rațiunii, a minții, fiind 
o „închinare în duh și în adevăr”. Lraducerea 
acestei expresii ar putea astfel fi: „slujbă duhov- 
nicească”, cum este menţionată în ediţia Litur- 
ghierului de la București din 1937, sau „slujbă 
cuvântătoare” așa cum apare în edițiile actuale 
ale cărților de cult. 

Sensul expresiei „Slujbă cuvântătoare” în scrierile 
patristice. Sfinţii Părinți ai Bisericii au preluat 
și explicat această sintagmă paulină din Rp 12, 
1 arătând că adevărata adorare a lui Dumnezeu 
este cea conștientă, voită și personală ce are loc 
prin atât prin cuvânt, cât și prin praxis, prin 
lucrarea sfintelor porunci, prin asceză, prin 
întreaga orientare a ființei umane spre Zidi- 
torul ei. Expresia aceasta este de 11 ori folo- 
sită de Sf. Vasile cel Mare în scrierile sale. În 
Regulile mici, Sf. Vasile cel Mare dă o defi- 
nire unică a sensului expresiei „slujbă cuvân- 
tătoare” spunând: „Slujire este, după părerea 


mea, cinstirea angajată, continuă și neclăti- 
nată a Celui adorat. Diferenţa dintre slujirea 
cuvântătoare și cea necuvântătoare ne-o înfă- 
țișează Apostolul, spunând câte odată: Știţi că 
atunci când erați păgâni erați târâți, ca și cum 
erați mânați, iar altă dată: Să înfățișați trupu- 
rile voastre ca jertfă vie, sfântă, bineplăcută lui 
Dumnezeu, slujirea voastră cuvântătoare. Cel 
care este târât ca și cum ar fi mânat aduce slujire 
necuvântătoare, pentru că, pe de o parte, el nu 
se conduce din îndemn și intenție proprie sub 
îndrumarea rațiunii, iar pe de altă parte este dus, 
fără voia lui spre ceea îl duce autoritatea celui 
care îl târăște. Cel care însă cu minte sănătoasă 
și cu bună cugetare tinde întotdeauna și în orice 
împrejurare către ceea ce place lui Dumnezeu 
și săvârșește această, acela împlinește porunca 
slujirii cuvântătoare...” (PG 31, 1236 BC) 
De asemenea, remarcabil este și pasajul din 
Comentariul la cartea Profetului Isaia 1, 24, 
în care Sf. Vasile cel Mare definește și mai 
precis această expresie: „Ce-mi folosește, zice, 
mulțimea jertfelor voastre? Și mulțimea [jert- 
felor] nu o primeşte [Dumnezeul: o singură 
jertfă cere. Să se aducă fiecare însuși pe sine lui 
Dumnezeu, înfățișându-se pe sine ca jertfă vie, 
bineplăcută lui Dumnezeu, prin jertfă cuvân- 
tătoare, jertfind lui Dumnezeu jertfă de laudă.” 
(PG 30, 165B). 

Pentru Sf. Grigorie de Nyssa expresia paulină 
din Rm 12, 1 se referă la împărtășirea crești- 
nilor din starea de jertfă a umanităţii curate a 
lui Hristos, „Care S-a adus pe Sine dar și jertfă 
pentru noi și deci prin aceasta învăţăm că și cel 
care privește spre Acela Care S-a adus pe Sine 
dar și jertfă şi S-a făcut Paștele [nostru], și el se 
va înfățișa lui Dumnezeu jertfă vie, sfântă, bine- 
plăcută, devenind slujire cuvântătoare...” (De 
Perfectione Christiana ad Olympium monachum, 
W. Jaeger, p. 186) 

Însemnarea cu semnul cinstitei și de viață 
făcătoarei Cruci este pentru Sf. loan Gură de 
Aur prilej de a îndemna pe creștini la trăirea 
jertfei lui Hristos: „când te pecetluiești [cu 
semnul Crucii], umple-ţi fruntea cu îndrăz- 
neală [nappnoia], iar pieptul, ochii și toate 
mădularele să le înfățișezi jertfă bineplăcută lui 

Dumnezeu. Acesta este slujirea cuvântătoare” 
(De adoratione pretiosae crucis, PG 52, 838BC) 
În comentariul la Epistola către Romani, 
același inspirat sfânt părinte definește sintetic 
ce este slujirea cuvântătoare, arătând că ea 
este „slujire duhovnicească și viețuire după 
Hristos” [H nvevuoru Siokovia, 1] noiureio 
1 Kară Xpio7ov], o predare totală a omului lui 
Dumnezeu atât prin participarea la viața sacra- 
mentală a Bisericii, cât și prin viața de asceză 
și prin împlinirea poruncilor. (În episzu/am ad 
Romanos, PG 60, 597B) 

În comentariul la Epistola către Evrei tot Sf. 
loan Gură de Aur definește și mai îndeaproape 
această expresie, arătând că ea desemnează un 
mod nou de viețuire, viețuirea în Hristos: „Ce 
este slujirea cuvântătoare? “Toate cele făcute 
cu sufletul, toate cele făcute cu duhul, toate 
câte nu au nevoie de trup, de unelte, de locuri, 
precum milostivirea, înțelepciunea, facerea de 
bine, nerăutatea, îndelunga răbdare, smerenia.” 
(n epistulam ad Hebracos, PG 63, 92C). 

Sf. Chiril al Alexandriei, în una din omiliile sale 
pascale, astfel explică semnificația sintagmei 
pauline din Rm 12, 1: „Scris este: <înfățișați 
trupurile voastre ca jertfă vie, sfântă, bineplă- 
cută lui Dumnezeu, slujirea voastră cuvântă- 
toare»... Înţelege, dar, că slujire cuvântătoare 
numește [Apostolul] sfințirea omului...” 
[Aoyuv dorpeiav Tăv Tod &vOponov koiei 
Kodtpoowv] (Episzu/ae paschales sive Homiliae 
paschales (epist. 1-30, PG 77,864 BC). 

Pentru Sf. Teolipt al Filadelfiei trăirea unei vieți 
dăruită în întregime lui Dumnezeu este sensul 
profund al expresiei folosite de Sf. Apostol 
Pavel în Epistola sa către Romani: 

„În legea veche era poruncită aducerea jertfei 
animalului mort, în legea harului însă [e porun- 
cită] omorârea mădularelor trupului aplecate 
spre faptele patimilor și păzirea nemișcată a 
puterilor sufletului spre mișcările cele strică- 
cioase, dispoziţia grabnică întotdeauna spre 
împlinirea voilor divine, aducerea pe buze cu 
înțelegere a imnelor dumnezeiești și lucrarea 
rugăciunii cu mintea în trezvie. Aceasta este 
jertfa vie și bineplăcută și slujba cuvântătoare.” 
(Orafiones monasticae 4, p. 247) 

Din toate aceste scurte pasaje patristice se 
poate vedea faptul că sintagma paulină din 
Rom 12,1 a fost interpretată de Părinții Bise- 
ricii ca fiind o referire sintetică la impera- 
tivul Evangheliei de jertfire a întregii vieți lui 
Dumnezeu, de trăire a noii vieți a lui Hristos 
dăruită creștinilor prin Sfintele Taine și de 
împropriere a acestui nou mod de viață prin 
asceză și prin împlinirea poruncilor. Creștinii 
pot face acest act de aducere, de dăruire inte- 
grală lui Dumnezeu, atât cu trupul, cât și cu 
sufletul, doar primind sacramental, dar și etic, 
ascetic, puterea jertfirii din umanitatea curată 
a lui Hristos. Astfel, pentru tradiția patristică, 
omul fiind prin excelență cuvânt cuvântător, 
creat după chipul Cuvântului lui Dumnezeu, se 
poate menține ca jertfă vie înţelegătoare doar 
prin dragostea aratată prin cuvânt și prin faptă, 
doar prin dialogul viu și personal cu Acesta, și 
doar într-o dăruire totală Acestuia. 

Sensul expresiei „Slujbă cuvântătoare” în textele 
liturgice. Sensul acestei sintagme biblice este 
însă în tradiția euhologică a Bisericii mult mai 
profund decât poate sugera simpla ei tradu- 
cere gramaticală. Această expresie este asociată 
jertfei euharistice în anaforaua Sf. loan Gură 
de Aur, căci la cuvintele prin care se prezintă 
darurile aduse pentru a fi prefăcute în Trupul 
și sângele Mântuitorului: „Ale Tale dintru ale 
Tale aducându-i, în toate și pentru toate pe 
Tine te lăudăm, pe Tine te binecuvântăm...” 
[Tă că E T6v 66&v o00i 1poopEpovTEG KaTĂ 
NOTA Koi Stă năvra] se mai adaugă și această 
propoziție: „Încă aducem Ție această slujbă 
cuvântătoare și fără de sânge” [7hv Aoyuhv 
ravrmv kai &voiuokrov Aorpeiav] (Parenti, 
S.,Velkovska, E, Codicele Barberini, p. 78) 
stabilindu-se un paralelism perfect între jertfa 
euharistică și jertfa de laudă pe care o aduc 
credincioșii, pentru a se arăta astfel că adevă- 
rata latrie sau adorare a lui Dumnezeu se face 
prin actualizarea jertfei instituite de Mântu- 
itorul la Cina cea de Taină. Referindu-se la 
acest pasaj, prin care este introdusă epicleza 
în Liturghia Sf. loan Gură de Aur, Părintele 
Dumitru Stăniloae sugerează că particula Ei 
trebuie tradusă de fapt cu „încă”, dar cu sensul 

de „în plus”, dând frazei următorul înțeles: „În 
plus îți aducem și darurile acestea, care prin 
venirea Sfântului Duh vor fi prefăcute în Jertfa 
lui Hristos” (Stăniloae, p. 286), astfel încât 
darul credincioșilor și răspunsul lui Dumnezeu 
la acest dar prin prefacerea lui devin o unică 
și tainică realitate: „Comunitatea dăruiește 
nu numai pâinea și vinul, deci toate ale ei lui 
Dumnezeu, ci și pe ea însăși, pentru ca pâinea 
și vinul să treacă la starea de trup și sânge al lui 
Hristos. Însă ea se dăruiește și prin rugăciune, 
în măsura în care înălțăm toate ale noastre, ele 
sunt prefăcute mai sigur în trupul și sângele lui 
Hristos Cel deplin înălţat” (Stăniloae, p. 286) 

Prin folosirea expresiei „AoyIh Aorpeiu” în 
epicleză se arată că rugăciunea preotului și a 
comunității își atinge în acest moment suprema 
eficiență ca slujire sau „jertfă cuvântătoare” 
prin unirea ei cu cererea Cuvântului întrupat, 
prin suprema întâlnire a slujirii cuvântătoare 
a omului cu slujirea cuvântătoare a Cuvân- 
tului prin Duhul Sfânt: „Hristos cere Tatălui 
împreună cu preotul, spune Părintele Dumitru 
Stăniloae, și cu comunitatea liturgică, rugat de 
aceștia, prefacerea pâinii și vinului prin Duhul 
în trupul și sângele Său, dar o și lucrează aceasta 
pentru a le oferi pe de o parte Tatălui pentru ci, 
pe de altă parte pentru a le întoarce lor prefă- 
cute astfel, pentru că darurile acestea au devenit 
ale Lui la cuvintele : «Ale Tale dintru ale Tale, 
Ţie Ți-aducem de toate și pentru toate». Dar 
comunitatea 1 le-a dăruit prin preot cu scopul 
ca EI să și le asimileze complet și să le înapoieze 
ca Trupul și Sângele Lui, după ce le-a oferit EI 
însuși Tatălui și prin cererea și lucrarea cerută 
de preot și de comunitate a înfăptuit prefacerea 
lor prin Duhul. Cererea Lui către Tatăl este 
totodată lucrare, dar lucrare nu numai a celui 
ce cere, ci și a Celui de la care se cere. Deci, 
într-un anumit fel, Hristos se interesează mai 
departe de darurile ce 1 le-a adus comunitatea. 
Ele sunt, oarecum, comune comunității și lui 
Hristos. Rugat de comunitate, El cere Tatălui, 
împreună cu comunitatea să le prefacă prin 
Duhul sfânt în Trupul și Sângele Lui --și prin 
aceasta El însuși contribuie la prefacerea lor 
— pentru a le preda ca jertfă a Sa și ca darul 


comunităţii, Tatălui, dar și pentru a le întoarce 
ci” (Stăniloae, p. 292). 

Daca în literatura patristică sintagma din 
Rm 12, 1 se referă la jertfirea totală, atât cu 
sufletul, cât și cu trupul, pe care omul trebuie 
să o aducă lui Dumnezeu, în textele euholo- 
gice ale anaforalelor euharistice bizantine, acest 
sens este adâncit, prin raportarea lui la Jertfa lui 
Hristos, indicându-se astfel că împlinirea exis- 
tenței umane constă în perpetua dăruire a ei lui 
Dumnezeu, din și cu puterea Jertfei Mântui- 
torului. Jertfă cuvântătoare este necontenitul 
schimb de daruri dintre Dumnezeu și om ce 
are loc în fiecare Sfântă Liturghie. Creștinii 
își aduc propriile lor vieți ofrandă Ziditorului, 
împreună cu Ofranda cea mare pe care Hristos 
o aduce necontenit în cer Tatălui. Această 
aducere se face prin rațiune și prin cuvântul 
buzelor, care este rugăciunea, ca jertfă și ca 
izvor al întregii jertfelnicii. „Predarea întregii 
noastre vieți lui Hristos, constituie epicleza 
continuă, interioară, cu fapta, a harului Sfân- 
tului Duh, afirmă Părintele Dumitru Stăniloae. 
În momentul epiclezei aducerea tuturor celor 
ale noastre Lui, pentru toate atrage harul; ea 
constituie rugăciunea, cererea și implorarea 
adresată Tatălui de a trimite Duhul sfânt.” 
(Stăniloae, p. 293) Astfel, epicleza nu este o 
simplă rostire de cuvinte, ci este o invocare și 
o cerere cu o eficiență maximă, căci în ea se 
întâmplă o supremă întâlnire a slujirii cuvân- 
tătoare a omului ca dăruire totală a sa lui 
Dumnezeu cu slujirea cuvântătoare a Cuvân- 
tului prin Duhul, ca izvor al întregii jertfelnicii. 
„Fiind într-o continuă stare de jertfă pentru noi 
Hristos «coboară» în Liturghie la noi în stare 
de jertfă întrucât, la cererea noastră și a Lui, 
Tatăl preface prin Duhul, pentru noi, pâinea și 
vinul în Trupul și Sângele Său jertfit pentru a 
ne urca și pe noi cei ce ne împărtășim de El, 
acolo unde este EI. Este un act de iubire înnoit 
faţă de noi, dar și față de Tatăl împreună cu noi, 
făcut pentru noi” (Stăniloae, p. 295) 

Jertfă cuvântătoare este întreaga Liturghie, căci 
doar prin Jertfa euharistică se încheie circuitul 
real și ontologic al dialogului de dragoste între 
Dumnezeu și om, între Tatăl, Fiul și noi, prin 

jertfa Fiului Său. Sintagma paulină exprimă 
sintetic întreaga dinamică a acestui dialog de 
iubire desăvârșite ce se arată prin jertfă, căci 
„doar prin jertfa Fiului lui Dumnezeu ne putem 
preda "Tatălui, părăsind trăsăturile egoismului 
nostru, unindu-ne în ea cu Fiul; prin împărtă- 
șirea cu ea ni se dă mai deplin Fiul, cu dragostea 
Lui față de Tatăl și de noi ca să putem relua la 
alte Liturghii, la o treaptă mai înaltă, această 


reciprocă dăruire...” (Stăniloae, p. 297). 
Bibliografie. BnanrșrE, Ene, „Explicarea Sfintei Litur- 
ghii după Nicolae Cabasila”, teză de doctorat, București, 
1943; FLonENsKkY, Pavel, „Slovesnie slujenie”, în: Journa/ 
Moskousckoi Patriarhii, 4/1977, pp. 63-75; JAEGER, W,, 
„Gregorii Nysseni opera”, vol. VIII, 1, Ed. Brill, Leiden, 
1963; Lamee, G.W.H., A Parristic Greek Lexikon, Oxford, 
At the Calderon Press, 2003; PARENTI, S., VeLkovsKA, 
E., L/Eucologio Barberini Gr. 336. Seconda editione rive- 
duta. Con traduzione în lingua italiana (BELS 80), Roma, 
2000; Srrănrroae, Dumitru, Spiritualitate şi comuniune în 
Liturghia ortodoxă, Craiova, 1986; Ineoeerus, Phila- 
delphiensis, „Orationes monasticae”, în R.E. Sinxewicz 
(ed.), ZBeoleptos of Philadelphia, The Monastic Discourses 
(ed. crit.), Studies and Texts 111, Pontifical Institute of 
Medieval Studies, Toronto, 1992; VinriLescu, Petre, 
Expresiunea „slujba cuvântătoare” din Liturghierul român, 
București, 1939. 

Ciprian Streza 


SMIRNA. Cetate și port la Marea Egee, pe 
coasta Lidiei din Asia Mică. Smirna este una 
din cele șapte Biserici ale Asiei Mici, care avea 
episcop (înger), cărora le scrie apostolul loan 
câte o scrisoare. „lar îngerului Bisericii din 
Smirna scrie-i: Acestea zice Cel dintâi şi Cel de pe 
urmă, Cel care a murit şi a învia? (4p 1,11;2,8). 
Cetatea de odinioară se numește azi Izmir și se 


află pe teritoriul Turciei. 
Emil Cioară 


SMIÎRNĂ. Substanţă rășinoasă extrasă din 
scoarța unui arbore exotic (Styrax benzoin), 
care arde răspândind un miros caracteristic, 
plăcut, și care se folosește în medicină, în parfu- 
meric, la ceremoniile religioase și la îmbălsă- 
marea morților. 

După mirosul ei plăcut este simbolul faptelor 
bune și al înălțării rugăciunilor către Dumnezeu 
(4p 8, 4), iar după amărăciunea ei smirna este 
chipul abnegaţiei, al mortificării corpului și al 

patimilor. Smirna, ca dar al magilor, simboli- 
zează, după unii tâlcuitori, firea omenească a lui 
lisus. Termenul este folosit de trei ori în Noul 
Testament: M4 2, 11; Me 15, 23; In 19, 39. În 
primul se arată că magii de la Răsărit, venind să 
se închine Pruncului Împărat-lisus, I-au adus 
daruri: aur, tămâie și smirnă. După E. Ziga- 
ben-Farmichides: aurul este simbolul împă- 
răției, tămâia simbolul dumnezeirii și smirna 
simbolul morţii. Aur ca unui împărat, tămâie 
ca unui Dumnezeu - considerându-L o ființă 
dumnezeiască, și smirnă ca unui muritor, având 
să moară cu trupul răstignit pe cruce pentru 
mântuirea omenirii. Al doilea text arată că la 
Golgota, lui lisus, înainte de a fi răstignit pe 
cruce, „l-au daz să bea vin amestecat cu smirnă, 
dar El n-a lua?” (Me 15,23). 

Ultimul text (In 19, 39) vorbește de trupul lui 
lisus mort, coborât de pe cruce și îmbălsămat cu 
„amestecul de smirnă şi aloe” (ca la o sută de litre), 
adus de Nicodim. Ei au înfășurat, trupul lui 
lisus în giulgiu cu miresme precum era obiceiul 
la înmormântare la iudei. Amestecul de smirnă 
și aloe, numit miresme, servea la neutralizarea 
mirosului rău, mai ales la înmormântări. 
Tămâia și smirna erau folosite în temple și în 
palatele faraonilor din Egipt, chiar pe la jumă- 
tatea mileniului II î.d.FHr. Săpăturile arheolo- 
gice au arătat că, în Mesopotamia antică, aceste 
aromate erau folosite pentru ghicirea viitorului; 
ghicitorii ardeau tămâie într-un vas așezat pe 
genunchi și ghiceau după mișcarea fumului. 
Incepând din sec. VIII—VI î.Hr., când se 
dezvoltă comerțul cu aceste aromate, ele sunt 
tot mai mult folosite, devenind nelipsite în cult 
din marile temple ale centrelor urbane (Ninive, 
Babilon, lerusalim, Susa, Damasc). Profetul 
Ezechiel vorbește despre comerțul orașului 
Tyr cu Saba, de unde importa tămâie. Pliniu, 
scriitor latin din sec. I, a lăsat în scrierile sale 
date importante despre comerțul cu smirnă 
și tămâie și despre drumurile de comerț cu 
acestea și alte mirodenii, arătând cât de mult 
încărca costul lor multiplele taxe la care erau 
supuse pe parcursul transportului, încât când 
ajungeau la Roma erau foarte scumpe, iar 
smirna, chiar mai mult decât tămâia. Smirna 

și tămâia sunt nelipsite ca ofrande ce însoțesc 


rugăciunile către Dumnezeu, în cultul creștin. 

Bibliografie. Aca, Victor, Simbolistica biblică şi creşti- 
nă- Dicționar Enciclopedic, Ed. „Învierea”, Arhiepiscopia 
Timișoarei, 22005; BRanișrE, Ene, BRANIȘTE, Ecate- 
rina, Dictionar Enciclopedic de Cunoştinţe Religioase, Ed. 
Diecezană Caransebeș, 2001; Croganv, Radu, Mic Zicfi- 
onar de cultură religioasă, Ed. Helicon, Timișoara, 1994; 
Dictionar explicativ ilustrat al Limbii Române, Ed. Arc şi 
Gunivas, 2007; Mincea, loan, Dicfionar a/ Noului Testa- 
ment, A-Z, Ed. Institutului Biblic și de Misiune al Bise- 


ricii Ortodoxe Române, București, 1995; Secue, Luiza, 
SecHE, Mircea, Dicfionarul de Sinonime al Limbii Române, 


Ed. Academiei RSR, București, 1982. 


Emil Cioară 


SOBOR. (slav. sobor — adunare, catedrală) |. 
Sinod; v. SINOD. 

II. Slujbă săvârșită de un număr mai mare 
de trei clerici - slujbă în sobor; sărbătoare ce 
urmează unor praznice împărătești și sunt 
în directă legătură cu acestea (Soborul Sfin- 
ților Ioachim și Ana, 9 septembrie - în legă- 
tură cu praznicul Nașterii Maicii Domnului, 
8 septembrie; Soborul Născătoarei de 
Dumnezeu, 26 decembrie - în legătură cu 
praznicul Nașterii Domnului nostru lisus 
Hristos, 25 decembrie; Soborul Sfântului 
loan Botezătorul, 7 ianuarie - în legătură cu 
praznicul Botezului Domnului, 6 ianuarie; 
Soborul dreptului Simeon și al prorociţei Ana, 
3 februarie - în legătură cu praznicul Întâmpi- 
nării Domnului, 2 februarie; Soborul Sfinţilor 
Apostoli, 30 iunie - în legătură cu praznicul 
Sfinţilor Apostoli Petru și Pavel, 29 iunie). 
Alte soboare, din cursul anului bisericesc: 
Pomenirea soborului Sfinților Măriţilor Apos- 
toli, cei 70 la număr - 4 ianuarie, Soborul celor 
zece mii de Sfinți Îngeri - 11 ianuarie, Soborul 
Sfântului loan Evanghelistul - 8 mai, Pome- 
nirea soborului Sfântului Arhanghel Gavriil 
din Adin - 11 iunie, Pomenirea Soborului 
Preasfintei Stăpânei noastre de Dumnezeu 
Născătoarei de cea parte la Maranachiu - 
15 iunie; Soborul mai - marelui Arhistrateg 
Mihail, aproape de Sf. Iulian din For - 18 
iunie, Pomenirea soborului drepţilor Zaharia 
și Elisabeta - 24 iunie, Pomenirea soborului 
Arhanghelului Gavriil - 13 iulie, Soborul 


Sf. Mucenic Acachie la Eptascala - 21 iulie, 
Soborul Sf. Mucenic Elefterie, aproape de 
Xirolof - 21 iulie, Soborul Preasfintei Născă- 
toare de Dumnezeu întru ale lui Armatie - 21 
iulie; în spaţiul slav, nume generic, atribuit 
catedralelor și bisericilor așezate sub ocrotirea 
Maicii Domnului (SoZoru/ Maicii Domnului). 
Bibliografie. BaAnrșTrE, Ene, Lifurgica Gene- 
rală, Ed. Episcopiei Dunării de Jos, Galaţi, 2002. 


Lucian Petroaia 


SOBORNICITĂTE. (slav. sobornii, sobor- 
nost - catolicitate, sinodalitate, universalitate) 
Termen slav care traduce grecescul katolike 
(referitor la Biserică) și prezentat în Crez ca 
al treilea atribut al Bisericii, făcând referire, 
adunarea (sinaxa) euharistică, poate desemna 
și locașul de cult, dar și la adunarea membrilor 
Bisericii în slujirea liturgică. 

Fiinţa umană a fost creată cu deschidere spre 
comuniune cu semenii și cu Dumnezeu Sfânta 
Treime, Structura  desăvârșitei  comuniuni 
interpersonale (In 17, 20-23). Biserica este 
sobornicească ca Trup al Fiului lui Dumnezeu 
făcut Om, pentru că în El se recapitulează 
ontologic întreaga fire umană ipostaziată 
în persoane, de la Adam și până la sfârșitul 
veacurilor. Fiinţa Bisericii constă în extensi- 
unea vieţii de comuniune a Sfintei Treimii, în 
Hristos și prin împărtășirea harului de către 
Duhul Sfânt, în Biserică, prin Sfintele Taine, 
în trăirea sobornicească a tuturor credincioșilor. 
Deci, sobornicitatea Bisericii decurge chiar din 
însăși ființa sa, după modelul veșnic al Prea 
Sfintei Treimi, revelată în istorie, propovă- 
duită de Sfinţii Apostoli și Sfinţii Părinţi, așa 
cum reiese din hotărârile sinoadelor (soboa- 
relor) ecumenice sau locale. Biserica sobor- 
nicească este cea care adună și unește pe toți 
membrii săi, clerici și mireni. Așa a fost de la 
începutul ei istoric din ziua Rusaliilor (FA 2, 
1), toţi la un loc, întreg în părți și părțile ca 
întreg (7 Co 12, 14). Taina Bisericii, ca întreg, 
o reprezintă natura și conţinutul sobornicității, 
în care mădularele nu se despart din Trupul lui 
Hristos, ci sunt unite prin împărtășirea acelu- 
iaşi Duh Sfânt, prin aceeași viață liturgică și 

duhovnicească, învățătură mărturisită și rugă- 
ciune reciprocă, între cer și pământ, ca expresie 
continuă a comuniunii sfinților. Sobornicitatea 
eclesială este exprimată, aici pe pământ, prin 
responsabilitatea comună a tuturor credincio- 
șilor în lupta cu păcatul, conștienți că un păcat 
săvârșit, o suferință umană, se răsfrânge asupra 
întregii umanităţi, iar în eshaton, prin fericita 
comuniune a tuturor sfinților (1 Tes 4, 17). 
Bibliografie. Cnrrescu, Nicolae, „Sobornicitatea Bise- 
ricii”, în: ST, XXII (1970), 3-4, pp. 150- 168; Foca, loan, 
„Sobornicitatea (sinodalitatea sau catolicitatea, ecumeni- 
citatea) Bisericii. Poziţii critice”, în: Ors, XXXIV (1982), 
3, pp. 408-414; Homrakov, Alexis, Biserica este una, trad. 
E. Derevici, L. Mureșan, Ed. Reîntregirea, Alba Iulia, 
2004; Srăniroag, Dumitru, „Sfântul Duh și sobornici- 
tatea Bisericii”, în: Or4, XIX (1967) 1, pp. 32-48; STĂNI- 
LOAE, Dumitru, „Rugăciunile pentru alţii și sobornicitatea 
Bisericii”, în: ST, XXII (1970), 1-2, pp. 29-39; STĂNI- 
LOAE, Dumitru, „Sobornicitate deschisă”, în: Or4 XXIII 
(1971), 2, pp. 165-180. 

Mihai Himcinschi 


SOLEE. (gr. so/ea — solee, cor) Locul din faţa 
absidei altarului, supraînălțat cu o treaptă sau 
mai multe față de nivelul naosului, care leagă 
naosul de absida altarului și unde credincioșii 
nu au dreptul să calce. 

În vechime, se numea și „co7”, întrucât de aici 
cântăreții bisericii dădeau răspunsurile litur- 
gice, la slujbe. În arhitectura bisericilor vechi, 
soleea era mai spațioasă, astfel ca pe ea să poată 
sta împăratul și împărăteasa, cu suita lor când 
participau la slujbe, toți membrii clerului infe- 
rior (cântăreții, anagnoștii, ipodiaconii) și, pe 
scaune speciale, ctitorii bisericii. Într-o a doua 
etapă, în unele catedrale chiar până astăzi, pe 
solee a rămas doar tronul episcopului. Soleea 
are o certă funcţie liturgică: pe ea se susține o 
parte însemnată din Sfânta Liturghie și din 
alte slujbe (ectenii, citirea Sfintei Evanghelii, 
predica, împărtășirea poporului). 

Bibliografie. BRANIșTE, Ene, Lizurgica Generală, vol. II, 
Ed. Episcopiei Dunării de Jos, Galaţi, 2002; NecuLa, 
Nicolae, „Simbolismul locașului de cult în opera litur- 
gică a Sfântului Simeon, Arhiepiscopul Tesalonicului 
(sec. XIV), în: GB, XLII (1983), 9-12, pp. 634-650; 
PerRoAlA, Lucian, „Simbolistica locașului de cult”, în vol. 
Teologie şi istorie la Dunărea de Jos, Ed. Episcopiei Dunării 
de Jos, Galaţi, 2000, pp. 287-299; Uspenski, Leonid, 

„Simbolismul bisericii”, în: MMS, XXXV (1960), 5-6, 
pp. 311-325; Vinrirescu, Petre, „Arhitectura religioasă 
bizantină”, în: BOR, LXXXIV (1966), 9-10, pp. 584-601. 


Lucian Petroaia 


SOROC. (slav. suroku — termen) Termen ce se 
calculează de la ziua când omul și-a dat duhul, 
pentru pomenirea individuală a celui decedat. 
În tradiţia ortodoxă, soroacele de pomenire a 
celui decedat sunt următoarele: /a zrei zi/e- în 
ziua înmormântării, pentru care se mai numește 
și fărâna — întru pomenirea Învierii Domnului, 
cea de a treia zi, arvuna învierii noastre, și 
întru adorarea Preasfintei Treimi, izvorul vieții 
veșnice; ziua a noua — întru pomenirea ceasului 
al nouălea, când Mântuitorul Și-a dat sufletul 
pe Cruce, făgăduind tâlharului raiul și pentru 
ca sufletul celui mort să se sălășluiască între 
cetele cerești, în număr de nouă și a douăzecea 
sau 4 douăzeci şi una — mai ales în Moldova, 
când se încheie călătoria sufletului prin Rai, 
după care, însoțit de îngeri, este dus la iad; ziza 
a patruzecea (la şase săptămâni) — întru pome- 
nirea Înălţării Domnului la Cer și pentru ca 
sufletul să dea răspuns bun la Judecata parti- 
culară la care este chemat în această zi de la 
desprinderea din trup; la zrei, șase, nouă luni 
— după un simbolism care arată ce se petrece 
cu trupul în această perioadă, prin prezentarea 
în sens invers a modului în care pruncul s-a 
dezvoltat în pântecele maicii sale; la n an de la 
moarte — după tradiția pomenirii martirilor în 
Biserica primară, care se făcea în fiecare an de 
la trecerea lor la cer; Jin an în an, până la şapte 
ani, când se face dezgropăciunea — sorocul care 
arată cum trupul se face pământ, dar că vocaţia 
omului este raiul, rost ce se va împlini deodată 
cu trecerea prin Judecata Universală și așezarea 
drepţilor în ceruri; 

Bibliografie. Aposror, Mihai, „Despre stâlpii care se 
citesc la morţi”, în: GB, XIII (1957), 4-5, pp. 265-278; 
BRANIȘTE, Ene, Lizurgica Generală, vol. |, Ed. Episcopiei 
Dunării de Jos, Galaţi, 52002; Connorv, Andrei, „Rugă- 
ciunile Bisericii sau pomenirile pentru cei repausaţi în 
Domnul”, în: BOR, XXVI (1902), 2-3, pp. 256-268 și 4, 
pp. 373-383; Macea, loan, „Cultul morţilor în Biserica 


Ortodoxă, după Sfânta Scriptură și Sfânta 'Tradiţie”, în: 
Orz, XXXVII (1985), 3, pp. 465-495; Vieru, Marian, 

Sensurile teologice și realităţile liturgico-practice”, în: 
Almanahul Bisericesc al Arhiepiscopiei Târgoviștei, Ed. 
Arhiepiscopiei Târgoviștei, 2012, pp. 49-56; Zuenav, |., 
Cultul morților. Comemorarea lor (studiu liturgic-pastoral), 
Cernăuţi, 1937. 


Lucian Petroaia 


SOTERIOLOGIE. (gr. soziria — mântuire) 
Secţiune tematică din teologia dogmatică 
sau sistematică, ce abordează noţiunea de 
mântuire și felul cum se realizează aceasta. v. 


MÂNTUIRE, ÎNDREPTĂÂRE. 


SPERJUR. (can.) Încălcarea unui jurământ 
sau unui vot (făgăduință, legământ) pe care 
un creștin, de bună voie, l-a depus în fața lui 
Dumnezeu și a oamenilor. 

El este un păcat condamnat de Biserică. Cu 
privire la acesta, Sf. Vasile cel Mare prevede 
următoarele: „lar călcătorii de jurământ, dacă 
de nevoie și prin constrângere au călcat jură- 
mintele, se supun la epitimii mai ușoare, așa 
că aceștia să se primească după șase ani. lar cei 
ce fără de constrângere au vândut credința lor, 
doi ani să se tânguiască, și doi să asculte, și în al 
cincilea prosternându-se să se roage, și alți doi 
fără de proaducere primindu-se la împărtășirea 
rugăciunii, așa în sfârșit, arătând firește pocăința 
corespunzătoare, se vor așeza iarăși la împărtă- 
șirea trupului lui Hristos” (Can. 82 Vasile). 

Din punct de vedere canonic sperjurul are mai 
multe aspecte. Mai întâi, sperjur este încăl- 
carea legământului depus la hirotonie, de aceea 
nu există demisie din cler. Demisia este un 
abandon și se pedepsește cu caterisirea (Can. 
36 Ap., Can.29 Sin. IV Ec., Can. 17 Ant., Can. 
3 Chiril). O altă formă a sperjurului privește 
lepădarea de voturile monahale, care se pedep- 
sește cu afurisirea, respectiv cei care nu mai 
ascultă, sau se căsătoresc, sau dobândesc averi 
personale (Can. 4 Sin. 1-11). Tot sperjur trebuie 
privit și adulterul, ca abandon față de legă- 
mântul de la Taina Cununiei și care poate duce 
la divorţ. De aceea, cei care divorțează se supun 
canonisirii bisericești (Can. 7 Neocez.). 
Bibliografie. Foca, loan N., Canoa- 
nele Bisericii Ortodoxe. Note şi comentarii, 


Sibiu, 1993; Mranin, Nicolae ș.a., Teologia 


Moarală Ortodoxă, vol. 1, București, 1979; 
SACHELARIE, Nicodim, Pravila bisericească, 
Buzău, 1999. 

Irimie Marga 


SPIRITISM. (fi. spiritisme) Doctrină filoso- 
fică creștină apărută în Franța la mijlocul sec. 
al XIX-lea, aparținând pedagogului Denizard 
Rivail, sub pseudonimul Allan Kardec, și care 
susținea posibilitatea comunicării dintre lumea 
materială și spirituală. 

Termenul a fost atribuit ca distinctiv doctrinei 
pe care urma să o publice, dar datorită faptului 
că derivă dintr-un cuvânt din limbajul comun, 
a fost repede încorporat în uzul normal și 
este folosit pentru a denumi și alte doctrine. 
Kardec a folosit empirismul științific pentru 
a cerceta fenomenul, raționalitatea filosofică, 
pentru a discuta cu ceea ce părea a fi suflete 
și a analiza ce comunicau, și a căutat o cale 
de a extrage din aceste dialoguri concluzii de 
natură socială și etică, folositoare pentru om. 
Astfel, a pus bazele spiritismului, sistematizat 
în prima versiune a Cărţii Spiritelor (1857). 
Cele două caracteristici principale ale mișcării 
spiritiste sunt: propunerea de a asigura accesul 
la cunoaștere pentru toți oamenii (cf. Come- 
nius), în locul ermetismului, care hrănea 
cunoașterea științifică și filosofică la acea 
vreme, și convingerea că relația dintre om și 
spiritual nu are nevoie de mediere instituți- 
onalizată; o spiritualitate naturală (cf. Rous- 
seau) este de ajuns și mai potrivită pentru om. 
O parte a intelectualităţii din Europa și Statele 
Unite a îmbrățișat spiritismul ca explicaţie 
logică a realităţii, incluzând teme legate de 
transcendență, ca Dumnezeu și viața de apoi. 
Au fost înființate mii de societăți spiritiste în 
ambele continente, iar ideile spiritiste au fost 
răspândite în așa măsură, încât în unele țări au 
apărut voci care susțineau includerea spiritis- 
mului în programa școlară. Cu toate acestea, 
o dată cu ascensiunea regimurilor totalitare 
în prima jumătate a secolului al XX-lea, în 
Europa a avut loc o puternică opresiune a 
spiritismului, ca și a altor mișcări filosofice și 
politice. În America de Sud, totuși, activitatea 

câtorva propovăduitori a reușit să se consti- 
tuie într-o fundaţie solidă, deși spiritismul a 
devenit aici mai mult o doctrină religioasă și 
mistică. Această transformare a fost mai puter- 
nică în Brazilia, unde mai mult de 4 milioane 
de oameni se declară „spiritiști Kardeciști” 
(conform ultimului recensământ al Instituto 
Brasileiro de Geografia e Estatistica), ceea ce 
face din Brazilia cea mai mare țară spiritistă 
din lume. Spiritismul a influenţat în Brazilia 
sincretisme ca Umbanda, Raționalismul 
creștin, Uniâo do Vegetal și Valea Răsăritului 
(Vale do Amanhecer). Datorită manifestării 
sale, spiritismul se încadrează din punct de 


vedere religios în categoria vrăjitoriei. 
Gelu Călina 


SPIRITUALITĂTE. Irăirea conştientă 
și liberă a harului lui Dumnezeu, de către 
persoana umană. 

Omul este alcătuit din trup material și suflet 
(spirit). Sufletul uman deţine trei facul- 
tăți spirituale: rațiune, voință și sentiment. 
Dumnezeu este ființă spirituală absolută, având 
Raţiune, voinţă, energie sau lucrare, Dumne- 
zeirea fiind ipostaziată, întreagă și deodată și 
din veci. în trei Persoane: Tatăl, Fiul și Duhul 
Sfânt. Sfânta Treime este baza spiritualității 
ortodoxe. 'Transcendent total față de lumea 
materială, Dumnezeu împărtășește creaturii, în 
mod gratuit și universal, harul dumnezeiesc și 
îndumnezeitor. Entităţile raționale create, prin 
voia liberă, își dau acceptul privind primirea, 
sau receptarea, harului. Acum începe procesul 
de spiritualizare, sau: îndumnezeire, înduhov- 
nicire, sofianizare, pnevmatizare etc. Creaţia, 
prin spiritualizare, devine mediu deplin trans- 
parent prezenței, reale și personale, a Sfintei 
Treimi. La om, acest proces începe la Botez și 
se continuă în viața veșnică, treaptă cu treaptă, 
într-un proces epectatic, din slavă în slavă, din 
treaptă în treaptă, din har în har (n 1, 16), 
fiecare moment al procesului împărtășind o 
stare de fericire/bucurie conformă cu scopul 
aducerii la ființă de către Creator. În cazul 
naturii iraționale, spiritualizarea, sau sfințirea 
acesteia, se realizează prin mijlocirea harului 

de către slujitorii Bisericii în vederea salvării 
ci din starea de stricăciune (coruptibilitate) ca 
urmare a penetrării păcatului și în materiali- 
tate (Fe 3, 18). Fără har, natura înconjurătoare 
suspină (Rm 8, 19-22) şi aşteaptă binecuvân- 
tarea omului înduhovnicit în calitatea sa de 
preot al întregii creații. In Biserica Ortodoxă, 
la adevărata spiritualitate se ajunge prin trei 
etape: purificarea de patimi, iluminarea prin 
harul divin și desăvârșirea vieţii. Harul, energie 
dumnezeiască necreată, este împărtășit de 
Duhul Sfânt, din voia Tatălui și lucrarea soteri- 
ologică a Fiului întrupat, în Biserică prin Sfin- 
tele “Taine, prin mijlocirea preoţiei slujitoare 
și a poporului dreptcredincios. Doar această 
dogmă îndreptățește apelativul de spiritualitate 
ortodoxă. În paralel cu aceasta, în teologia creș- 
tină, se poate vorbi și de alte spiritualități (cato- 
lică, protestantă, neoprotestantă) în funcţie de 
gradul de îndepărtare de la Adevărul și viața în 
Duh a Bisericii. 
Bibliografie. Bara, Ion, „Spiritualitate pentru timpul 
nostru”, în: ST, XLIV (1992), 3-4, pp. 3-24; Coman, 
loan Gh., „Sfinţii Părinţi și spiritualitatea ortodoxă 
română”, în: Ort, XXVII (1975),4, pp. 586-598; PLĂMĂ- 
DEALĂ, Antonie, Zradiție şi libertate în spiritualitatea 
românească, Sibiu, 1983; Srăniroae, Dumitru, Spiri- 
tualitate şi comuniune în Liturghia ortodoxă, Ed. Mitro- 
poliei Olteniei, Craiova, 1986; Srăniroae, Dumitru, 
Teologia IVlorală ortodoxă pentru Institutele Teologice, vol. 
INI: Spirizualitatea ortodoxă, Bucureşti, 1981; STĂNI- 
LOAE, Dumitru, Re/fexii despre spiritualitatea poporului 
român, Ed. Scrisul românesc, Craiova, 1992; STĂNI- 
LOAE, Dumitru, „Semnificaţia luminii dumnezeiești 
în spiritualitatea și cultul Bisericii Ortodoxe”, în: Orz, 
XXVIII (1976), 3-4, pp. 433-446; Srănrroae, Dumitru, 
„Vechimea și spiritualitatea termenilor creștini români 
în solidaritate cu ale limbii române în general”, în: BOR, 
XCLII (1979), 3-4, pp. 563-590; SrrănroaE, Dumitru, 
„Jertfa lui Hristos și spiritualitatea noastră prin împăr- 
tășirea ei în Sfânta Liturghie”, în: Ors, XXXV (1983), 
1, pp. 104-118; Srănrroag, Dumitru, „Spiritualitatea 
Bisericii nedivizate (O contribuţie la reîntâlnirea Bise- 
ricii din Răsărit și din Apus), în: Or4, XXIV (1972), 
2, pp. 304-308; Srănrroae, Dumitru, „Spiritualitatea 
și cultura românească în lumina credinței ortodoxe”, 
în: A/manahul capelei ortodoxe române Mihail Sturza şi 
al parohiilor ortodoxe române din R.FG., 1980, Baden- 
Baden, pp. 81-86; VinriLescu, Petre, „Sfânta împărtă- 
șanie în spiritualitatea creștină”, în: ST, V (1953), 5-6, 
pp. 381-406. 

SPOVEDÂNIE. Una din cele şapte Taine ale 
Bisericii, instituită de Însuși Mântuitorul lisus 
Hristos ca semn de iubire pentru creștini în 
chiar ziua Învierii Lui, odată cu Taina Preoției, 
când a zis Apostolilor: „Lazi Duh Sfânt; cărora 
veți ierta păcatele, le vor fi iertate şi cărora le veţi 
fine, vor fi ținute” n 20, 22-23). 

Sfinţii Apostoli au început a o exercita abia 
de la Cincizecime, când au primit prin Duhul 
Sfânt „putere de sus” (Lc 24, 49, 52) care i-a 
investit, adică au primit preoția sacramentală 
sau lucrătoare. 

Mărturisirea păcatelor în fața preotului 
duhovnic constituie partea principală a Tainei 
Pocăinţei sau Spovedaniei, prin care credin- 
ciosul dobândește iertarea păcatelor săvâr- 
șite după botez, și prin care se împacă cu 
Dumnezeu și cu Biserica. Spovedania a mai 
fost numită și al doilea botez, pentru că lacri- 
mile pocăinței ţin locul apei botezului. Taina 
pocăinţei constă din: căinza sau părerea de rău 
pentru păcatele săvârșite, mărfurisirea păca- 
Zelor, adică spovedania, îndeplinirea canonului 
de pocăință (numit epifimie sau certare) dat de 
preotul 4uhoonic (preotul care a primit mărtu- 
risirea) și dez/egarea sau iertarea păcatelor, pe 
care o dă Sf. Duh prin duhovnic. Spovedania 
sau mărturisirea păcatelor se face ori de câte ori 
credinciosul creștin își simte sufletul împovărat 
de păcate. Toţi creștinii trebuie să se mărtu- 
risească, pentru că toți sunt păcătoși, precum 
bolnavul își descoperă boala trupească medi- 
cului său, tot așa și credinciosul bolnav sufle- 
tește își mărturisește boala sufletească, adică 
păcatele, în faţa duhovnicului său. Conform 
poruncii a patra a Bisericii, mărturisirea păca- 
telor trebuie să se facă de patru ori pe an, adică 
în cele patru posturi din cursul anului biseri- 
cesc (al Paştilor, al Crăciunului, al Sfintei Mării 
și al Sfinţilor Apostoli Petru și Pavel), sau cel 
puţin o dată pe an (în postul Paştilor, numit și 
Postul Păresimilor sau Patruzecimii). Nu numai 
mirenii, ci și clericii (diaconi, preoți și arhierei) 
sunt obligați să se spovedească. Doar copiii 
până la șapte ani nu sunt supuși la obligația 
mărturisiri, ci primesc Sf. Împărtășanie fără 
spovedanie. După fiecare mărturisire urmează 


primirea Sfintei Euharistii (dacă preotul 
duhovnic dă dezlegare). Rânduiala mărturisiri 
este cuprinsă în cartea de slujbă bisericească 
numită Mofifve/nic. Canonul rânduit de preotul 
duhovnic penitentului care s-a spovedit nu este 
pedeapsă pentru păcat, cum greșit înțeleg unii 
credincioși, ci este medicament spiritual pentru 
vindecarea sufletului rănit de păcate. Are, deci, 
un rol terapeutic. Preotul duhovnic este obligat 
prin canoanele (legile, rânduielile) bisericești 
să păstreze secretul spovedaniei. În acest sens, 
Regulamentul de disciplină al Bisericii Orto- 
doxe Române prevede înlăturarea din preoție a 
duhovnicului care a trădat secretul spovedaniei. 
Pocăinţa este tipul judecății și al dreptăţii divine, 
precum și simbolul îndurării nemărginite a lui 
Dumnezeu. Rugăciunile (molitvele) pentru 
penitent, rostite de către preotul duhovnic, 
simbolizează cererea darului și a milei lui 
Dumnezeu, pentru penitent, care să-l ajute pe 
acesta spre a-și mărturisi păcatele complet și cu 
căință, precum și cererea pentru venirea Sfân- 
tului Duh, spre a primi mărturisirea făcută de 
acesta și, totodată, iertarea păcatelor. Duhov- 
nicul, în decursul mărturisirii, șade în scaun, în 
jeț, însemnând că el este locţiitorul dreptului 
judecător. De aceea, la mărturisire, preotul 
duhovnic este îmbrăcat în epitrahil și felon, 
simbolizând, astfel, că săvârșește judecata cu 
deplină putere ierarhică. Duhovnicul privește 
cu față veselă pe penitent, închipuind iubirea 
de oameni a lui Dumnezeu. Penitentul înge- 
nunchează, simbolizând, astfel, că stă în fața lui 
Dumnezeu (care este prezent în chip nevăzut), 
și Lui i se mărturisește. Mai înainte de a începe 
mărturisirea, penitentul își face semnul crucii, 
arătând, astfel, că-și pune toată încrederea în 
crucea izbăvitoare a Domnului. Duhovnicul 
îl înseamnă pe cap cu semnul sfintei cruci, ca 
formă de binecuvântare și de cerere a ajuto- 
rului de sus spre sinceritatea mărturisirii. 
După spovedanie preotul așază epitrahilul și 
mâna dreaptă pe capul penitentului, simboli- 
zând, astfel, pogorârea darului iertării de sus, 
de la Dumnezeu (mâna preotului simbolizând 
prelungirea mâinii lui Dumnezeu peste capul 
penitentului) și îi rostește rugăciunea de iertare. 

Dezlegarea o face duhovnicul printr-o formulă 
specială cuprinsă în Molitvelnic, și prin facerea 
semnului crucii pe capul penitentului, ceea ce 
arată că dezlegarea o face în numele Sfintei 
Treimi. După dezlegare, penitentul își face 
semnul crucii în chip de mulțumire pentru că 
a fost învrednicit să primească sfânta taină, și 
apoi, sărută epitrahilul duhovnicului și Sfânta 
Cruce, simbolizând adâncă reverență, și spre 
aducere aminte de femeia bolnavă din Sf. Evan- 
ghelie (Lc 8, 43), care s-a atins de poala hainei 
lui lisus și s-a tămăduit. Pocăinţa, ca Taină, a 
fost prefigurată încă din Vechiul Testament 
(păcătosul punea mâna pe coarnele anima- 
lului de jertfa, ca semn de mărturisire). Sfântul 
loan Botezătorul a predicat botezul pocăinței. 
Însuși Mântuitorul iartă păcatele lui Zaheu, ale 
orbului, ale Mariei Magdalena, ale tâlharului 
penitent și ale altora. Prin dezlegarea văzută se 
desăvârșește iertarea nevăzută. 

Mărturisirea păcatelor are și un aspect subiectiv; 
este o necesitate sufletească a oricărui creștin 
autentic, care are conștiință și este mustrat de 
cuget (Lc 5, 8; In 8, 7—10), atunci el nu se ruși- 
nează a-și mărturisi păcatele la duhovnic spre 
a-și ușura sufletul și a-și liniști conștiința care-l 
apasă. Mărturisirea păcatelor era practicată la 
început de cei care veneau să primească botezul 
creștin; apoi Biserica a extins această Taină, 
ca o pregătire deosebită a celor ce voiau să se 
împărtășească cu Trupul și Sângele Domnului. 
Bibliografie. Dicţionar explicativ ilustrat al Limbii 
Române, Ed. Arc și Gunivas, 2007; Aca, Victor, Simbo- 
Jistica biblică şi creştină - Dicționar Enciclopedic, Ed. „Învi- 
erea”, Arhiepiscopia "Timișoarei, 22005; ANDREICUȚ, 
Andrei, Spovedanie și Comuniune, Ed. Episcopiei, Alba 
Iulia, 1998; BRanrșrE, Ene, BRANIȘTE, Ecaterina, Dicfi- 
onar Enciclopedic de Cunoştinţe Religioase, Ed. Diecezană 
Caransebeș, 2001; Booș, Cristian, GoRGAN, Gabriel, 
Dicţionar teologic-ortodox, Ed. Dacia, Cluj Napoca, 2006; 
BRANIȘTE, Ene, Lizurgica Specială, Ed. Nemira, București, 
32002; Bara, on, Dictionar de Teologie Ortodoxă A-Z, Ed. 
Institutului Biblic și de Misiune al Bisericii Ortodoxe 
Române, București, 1994; CroARă, Emil, Duhovnicul 
şi Taina Spovedaniei în Biserica Ortodoxă, Ed. Universi- 
tăţii din Oradea, 2007; CroBanv, Radu, Mic dicționar de 
cultură religioasă, Ed. Helicon, Timișoara, 1994; LAncA, 
Tertulian, Credo Dicţionar Teologic creştin din perspectiva 
ecumenismului Catolic, Ed. Dacia, Cluj-Napoca, 1997; 
Mincea, loan, Dicfionar a/ Noului Testament, A-Z, Ed. 

Institutului Biblic și de Misiune al Bisericii Ortodoxe 
Române, București, 1995; Necura, Nicolae D., „Când 
trebuie să ne spovedim în timpul unui an bisericesc?”, în 
Tradiţie şi înnoire în slujirea liturgică, vol. L, pp. 164-168; 
NecuLa, Nicolae D., „Ce este canonul sau epitimia și 
cum procedăm la fixarea lui”, în Zradizie şi înnoire în 
slujirea liturgică, vol. |, pp. 174-179; NecuLa, Nicolae 
D., „Ce este mărturisirea publică și dacă este permisă 
asemenea practică în Biserica noastră?”, în Tradifie şi 
înnoire în slujirea liturgică, vol. |, pp. 171-174, NecuLA, 
Nicolae D., „Ce este Spovedania după după pravilă?”, în 
Tradiţie şi înnoire în slujirea liturgică, vol. |, pp. 168-171; 
Pova, Irineu, Convorbiri despre Spovedanie, Ed. Ramida, 
București, 1996; Sava, Viorel, „Funcţia educativă a Tainei 
Mărturisiri”, în Educaţie şi Valori, Ed. Spiru Haret, lași, 
1997, pp. 148-156; Sava, Viorel, Zaina Mărturisirii 
în riturile liturgice actuale, Ed. Trinitas, lași, 1999, Ed. 
Golia, ași, 22004; Sava, Viorel, „Preotul duhovnic și 
Taina Spovedaniei”, în: Ztologie și Viază, Il (1993), 1-3, 
pp. 25-38; Sava, Viorel, „Taina Mărturisirii în Biserica 
Siriană lacobită”, în: Teologie şi Viaţă, X (LXXVI), (2000) 
1-6,pp. 57-68; Secue, Luiza, SecHE, Mircea, Dicrionarul 
de Sinonime al Limbii Române, Fd. Academiei RSR, 
București, 1982; Seviciu, Timotei, „Scaunul mărtu- 
riei”, în: MB, XXVII (1977) 7-9, pp. 468-472; SrRezA, 
Laurenţiu, „Despre rânduiala și semnificația Sfintei 
Taine a Mărturisiri în Biserica Ortodoxă”, în: MO, XLI 
(1989), 3, pp. 24-32; Vieru, Marian, „Taina Mărturisiri 
în viaţa Bisericii”, în 4/manah Bisericesc, Ed. Episcopiei 
Giurgiului, Giurgiu, 2008, pp. 62-77; Vieru, Marian, 
„Spovedania ca Taină a tămăduirii omului și a restaurării 
vieţii”, în Daru/ sacru al vieții şi conştientizarea responsabi- 
lității umane pentru acesta, Ed. „Valahia” University Press, 
Târgoviște, 2007, pp. 192-201. 


Emil Cioară 


STATUT. (can; lat. statutum) Act sau 
ansamblu de dispoziţii cu caracter oficial, 
prin care se reglementează scopul, structura și 
modul de funcționare al unei organizații, soci- 
cetăți, asociații, etc. 

În terminologia biblică, statutul desemnează o 
lege dată fără niciun motiv. În prezent, orice 
organizație sau asociaţie, fie ea religioasă, poli- 
tică sau socială, se guvernează după anumite 
legiuiri adunate într-un așa numit statut de 
organizare și funcționare. De asemenea, în 
cadrul statutelor diferitelor culte, se pot include 
și noțiuni specifice de doctrină, în special cu 
referire la săvârșirea actelor sacramentale. 
Bibliografie. Popa, Nicolae, Ztoria generală a dreptului, 


Ed. Actami, București, 1994. 
Gelu Călina 

STAVROPIGHIE. "Termen ce desemnează 
mănăstirea și biserica ce inițial era direct sub 
jurisdicția Patriarhului de Constantinopol, iar 
mai târziu, al întâistătătorului unei Biserici 
locale, cu acest sens fiind întâlnit atât în izvoa- 
rele de Drept bisericesc, cât și în literatura de 
specialitate. 

Etimologic, termenul „stavropighie” vine de la 
grecescul s/zvropeghion, care, în traducere lite- 
rală, înseamnă „așezare a unei cruci” și se referă 
la crucile folosite pentru a marca un hotar. În 
context liturgic, stavropighionul era crucea 
așezată de episcop la temelia unei noi biserici, 
indiferent că era vorba de crucea patriarhului 
sau a episcopului respectivei eparhii. 

Astfel, dacă în vechime se bucurau de statutul 
de stavropighie doar mănăstirile sau bisericile 
la care patriarhul trimitea crucea la punerea 
temeliei, în zilele noastre, poate fi stavropighie 
orice mănăstire sau biserică, dacă îi se conferă 
de către patriarh, în interesul Bisericii, acest 
statut. Aceasta a făcut ca în Bisericile Orto- 
doxe locale să apară stavropighii sau mănăstiri 
patriarhale, care, din punct de vedere jurisdic- 
țional, sunt independente față de episcopul 
locului, fiind subordonate direct întâistătăto- 
rului (patriarh, mitropolit sau arhiepiscop) sau 
delegatului său. Din punct de vedere adminis- 
trativ-bisericesc, patriarhul se bucură de toate 
prerogativele canonice de care se bucură chiri- 
arhul în eparhia sa. 

Despre aceasta se vorbește și în comentariul 
la Can. 31 Ap. din Pidalion, subliniindu-se 
drepturile în virtutea cărora patriarhul poate 
înființa stavropighii în eparhiile din Biserica 
pe care o păstorește. În acest sens, se spune că 
„patriarhiceștile stavropighii ale mănăstirilor și 
bisericilor care, în osebite mitropolii și arhiepi- 
scopii și episcopii, se zidesc, acestea nu sunt alte 
jertfelnice, nici ce zidesc pe acestea nu se supun 
certărilor Apostolescului Canonului acestuia, 
după Balsamon. Că, de vreme ce toate mitro- 
poliile și arhiepiscopiile s-au împărțit patriar- 
hilor, și toți mitropoliţii și arhiepiscopii supuși 
fiind ocârmuirii patriarhilor, după Can. 6 și 7 
al Soborului I, și 2 și 3 ale Soborului al II-lea, 
pomenesc la sfinţitele slujbe numele acelora, 

pentru aceasta, după cuprinderea acestor sfin- 
ţite canoane, au dreptate patriarhii și eparhiile 
mitropoliilor și ale arhiepiscopiilor cele împăr- 
țite lor să dea stavropighii și să se pomenească 
numele lor într-însele...”. Aceasta trebuie să se 
facă în duhul dragostei creștine și al doctrinei 
canonice, care, încă din primele secole, stabilea 
ca „episcopii fiecărui neam să nu facă nimic mai 
de seamă fără încuviințarea celui dintâi ierarh”, 
după cum vedem consfințit în Can. 34 Ap. 

În majoritatea Bisericilor locale, instituția 
stavropighiei este reglementată în Statutele 
de organizare și funcționare ale lor. Statutul 
BOR actual cu privire la stavropighie, prevede 
următoarele: În mod exceptional şi cu motivații 
justificate, în acord cu tradiția ortodoxă şi cutuma 
românească, Patriarhul poate întemeia Stravro- 
Pighii în interes bisericesc, cu acordul prealabil 
al chiriarbului locului și cu aprobarea Sfântului 
Sinod, pe care le organizează şi administrează 
prin delegații săi (art. 26, lit. w). 

Bibliografie. Bnpaș, Emilian, „Stavropighia în Dreptul 
bisericesc”, în: GB, 3-4/1955;, GoREAnv, Veniamin, 
„Instituţia stavropighiei în Biserica Ortodoxă”, în: Ziaru/ 
Lumina, (2008), 5 martie; MunrEANu, Vasile, „Organi- 
zarea mânăstirilor românești în comparaţie cu cele bizan- 
tine, în: ST, 1-2/1984, pp. 14-93, 3-4/1984, pp. 169-233. 


Irimie Marga 


STÂLPI. Slujbă religioasă care se săvârşeşte 
acolo unde este depus trupul neînsuflețit al celui 
adormit, seara, înainte de slujba înmormântării. 
Aceasta constă în citirea unui număr de peri- 
cope evanghelice care se găsesc grupate și 
rânduite în cartea Panihidei, în Molitfelnic 
sau Aghiasmatar, în două grupe, mai întâi 
cele 11 Evanghelii ale învierii, urmate, mai 
apoi, de alte 15 pericope, al căror conținut are 
un înţeles teologic legat de acest moment al 
înmormântării. Citirea stâlpilor de către preot 
la casa mortului reprezintă începerea prive- 
gherii de peste noapte celui adormit, priveghi 
la care, potrivit tradiţiei, participă familia și 
apropiații acestuia. 

Cărţile de slujbă amintite mai sus nu preci- 
zează câte pericope evanghelice să se citească, 
lăsându-se la latitudinea preotului stabilirea 
numărului lor, ţinând seama de specificul și 


Coordonatori: Pr. Prof. Dr. Ştefan Bucnrv, Pr. Prof. Dr. loan TuLcaN 


nevoia pastorală pe care le presupune parohia 
respectivă. De regulă, se optează pentru 
numere simbolice: 4 - ce aduce aminte de cei 
patru evangheliști, 7 — cele șapte daruri ale 
Sfântului Duh, 12 - cei doisprezece apostoli 
etc. Cert este că denumirea de stâlpi se referă la 
cele patru Sfinte Evanghelii, considerate stâlpii 
pe care se sprijină creștinismul și Biserica înte- 
meiată de Mântuitorul Hristos. 
Bibliografie. BRanișrE, Ene, BRANIȘTE, Ecaterina, 
Dicționar de cunoștine religioase, Ed. Diecezană, Caran- 
sebeș, 2002; Baanrșre, Ene, Lifurgica Specială, Ed. 
Lumea credinţei, București, +2005; MITROFANOVICI, 
Vasile, Lifurgica Bisericii Ortodoxe, Ed. Consiliului 
eparhial ortodox român din Bucovina, Cernăuţi, 1929; 
NeEcuLa, Nicolae, „Care este semnificaţia slujbei stâl- 
pilor?”, în Zradiție şi înnoire în slujirea liturgică, vol. |, Ed. 
Dunării de Jos, Galaţi, 1996; Vieru, Marian, „Rugăciu- 
nile pentru cei adormiţi în Biserica Ortodoxă. Sensurile 
teologice și realităţile liturgico-practice”, în: A/manabul 
Bisericesc al Arhiepiscopiei Târgoviștei, Ed. Arhiepiscopiei 
Târgoviștei, 2012, pp. 49-56. 

Marian Vâlciu 


STÂLPNIC. Monah care alege să trăiască 
în solitudine în vârful câte unui stâlp, unde se 
putea ajunge de la pământ printr-o scară. 

Acest mod de viețuire nu este absolut original, 
fiind cunoscute exemplele asceților păgâni din 
apropiere de Hierapolis (sec. II î. Hr.). Acești 
stâlpi variau în înălțime și în suprafață, unele 
beneficiind de mici acoperișuri împotriva 
intemperiilor (vânt, ploaie, zăpadă), în unele 
cazuri având un mic parapet în care stiliții 
se puteau sprijini pe durata odihnei. Pentru 
a intensifica viețuirea ascetică pentru care 
optaseră unii alegeau să poarte lanţuri. Fina- 
litatea pentru care preferau să își ducă viața 
în vârful unui stâlp era aceea de a rupe toate 
contactele cu păcatele acestei lumi materiale, 
căutând liniștea printre elementele pure. Cu 
toate acestea, unii dintre stiliți au fost impli- 
cați direct în viața politică a Imperiului, fiind 
cunoscut cazul Sf. Daniil Stâlpnicul, care a 
coborât de pe stâlpul său pentru a conduce o 
revoltă în Constantinopol. În mod obișnuit, 
mâncarea stiliților cădea în însărcinarea disci- 
polilor și a admiratorilor acestor vieţuitori. 
Dincolo de rugăciune aceștia dedicau mult 

timp îndrumărilor spirituale, împăcării dușma- 
nilor, și adesea disputelor teologice. Aria de 
răspândire a acestor monahi solitari a fost Siria, 
Palestina, Mesopotamia, Egipt, Asia Mică 
și Grecia. Fondatorul acestui tip de vieţuire 
monahală este considerat Sf. Simeon Stâlp- 
nicul cel Bătrân (459). Pe măsură ce creștea 
cinstea acordată de pelerini acestor vieţuitori, 
aceasta a căpătat note iconodule: Teodoret 
al Cyrului afirmă că icoane reprezentându-l 
pe Sf. Simeon atârnau la intrarea în unele 
ateliere de lucru (ergaszeria) nu doar din spaţiul 
oriental, ci chiar până la Roma. Suveniruri, sub 
forma unor pandantive, reprezentându-l pe Sf. 
Simeon Stâlpnicul cel Tânăr, erau achiziţionate 
de către pelerini. Foarte probabil, iconoclasmul 
a cauzat reducerea considerabilă a numărului 
stiliților din Imperiul bizantin. Ulterior, spre 
sfârșitul secolului al IX-lea, mișcarea stilită s-a 
revigorat, fiind cunoscute în secolul următor 
exemplele călugărilor Luca Stilitul și Lazaros 
de pe Muntele Galesios. Acest tip de vieţuire 
monahală poate fi urmărit până în epoca 
modernă, însă exemplele au devenit din ce 
în ce mai izolate. Un elogiu al monahismului 
stilit (44 sylizam guemdam Tbessalonicensem) 
a fost scris de către Eustatius de Tesalonic 


('c.1193-1198). 


Bibliografie. Les Szyf/izes syriens, col. Publications du 
Studium Biblicum Franciscanum. Collectio Wlinor 16, Fran- 
ciscan Printing Press, Milano, 1975; Derenave, H., Les 
Saints Stylites, col. Subsidia Hagiographica 14, Socit€ des 
bollandistes/A. Picard, Bruxelles/Paris, 1923, trad. H. 
Delehaye, Sfinţii Stâlpnici, Ed. Partener, Galaţi, 2005; 
KârrInG, B., „Das Wirken der ersten Styliten in der 
Ofentlichkeit”, în: Zeitschrift fiir Wlissionsavissenschaft, 
37/1953, pp. 187-197. 


Ionuţ Tudorie 


STEA. (Jizurg.) Obiect liturgic format din 
două arcuri mici sau semicercuri emisferice, 
unite la mijloc printr-un șurub (cui) surmontat 
de o mică cruce sau iconiță metalică în relief, 
în așa fel încât steluța să se poată închide și 
deschide după voie. 

Ea se întrebuinţează la slujba Proscomidiei, 
după scoaterea Sf. Agneţ și a miridelor, când 
este așezată pe Sf. disc, formând o mică boltă, 

pentru ca acoperămintele (pocrovețele) ce 
se pun peste disc să nu se atingă de cinstitele 
daruri. După ce Sf. disc este transportat la 
Sf. Masă în timpul Vohodului Mare, steluța 
rămâne deasupra miridelor până la ecfonisu/ 
„Cântarea de biruință...”, când preotul (sau 
diaconul, dacă este) face cu ea semnul Sf. Cruci, 
atingând-o în patru laturi ale discului, după 
care o pune deoparte. După împărtășire, ea 
este așezată din nou pe Sf. disc, închisă fiind, și 
apoi dusă la proscomidiar, odată cu acesta spre 
finalul Sf. Liturghii. Acolo, steluța se păstrează, 
de obicei, alături de celelalte sfinte vase. 
Vechimea ei în ritualul liturgic este conside- 
rabilă, după părerea unora dintre tâlcuitorii 
Liturghiei, ea a fost introdusă în serviciul divin 
de către Sf. loan Gură de Aur. Se pare însă, 
că originea ei nu este atât de veche, deoarece 
un astfel de obiect era absolut necesar numai 
după formarea ritualului scoaterii Sf. Agneţ 
din prescură, adică aproximativ sec. VII-VIII; 
și mai ales după ce s-a introdus practica scoa- 
terii miridelor la Proscomidie (aproximativ 
sec. X-XI). În cele mai vechi Evhologii-ma- 
nuscrise păstrate steluța nu este pomenită și 
nici tâlcuirea liturgică a patriarhului Gherman 
al Constantinopolului nu amintește nimic 
referitor la ea. Prima menţiune documen- 
tară despre folosirea ei o găsim abia în sec. al 
XII-lea, în Tâ/cuirea liturgică atribuită patriar- 
hului Sofronie al lerusalimului, care vorbește 
despre rostul ei. 

La Proscomidie, steluța ne aduce aminte 
de steaua minunată după care s-au condus 
magii din Răsărit către Betleem la Nașterea 
Domnului. Tocmai de aceea, la Proscomidie, 
așezarea steluței deasupra Sf. Agneţ este 
însoțită de cuvintele: „Și venind steaua, a stat 
deasupra, unde era pruncul” (Matei 2, 9). De 
asemenea, după Vohodul Mare steluța simbo- 
lizează sigiliul (pecetea) pus pe mormântul 
Domnului. 

Bibliografie. BRanișrE, Ene, BRANIȘTE, Ecaterina, 
Dicționar de cunoștințe religioase, Ed. Diecezană, Caran- 
sebeș, 2002; Braniște, Ene, Lifurgica Generală, Ed. 
Partener, 12008; CaBasica, Nicolae, Ză/cuirea Dumne- 
zeieștii Liturghii, Ed. Arhiepiscopiei Bucureștilor, Bucu- 
rești, 1989; CIREșANU, Badea, Zezauru/ liturgic al Sfintei 


Biserici Creştine Ortodoxe, vol. IL, Tipografia Gutenberg, 
București, 1911; MrrRorAnovici, Vasile, Lifurgica Bise- 
ricii Ortodoxe, Ed. Consiliului eparhial ortodox român 
din Bucovina, Cernăuţi, 1929; SIMEON AL IESALONI- 
CULUI, SF., Despre Sfânta Liturghie, cap. 85, PG CLV, 264; 
SOFRONIE AL IERUSALIMULUI, SF., Zâ/cuirea liturgică, PG 
LXXXVII, 3985. 


Marian Vâlciu 


STIH. (gr. szihos — şir, vers) Verset complet sau 
parţial, preluat din Psalmi, care precede o strofă 
imnografică sau citirea Apostolului, pe care îl 
și succede. 

De exemplu, la Vecernia de sâmbătă seara, 
când stihirile se așază „pe zece”, se folosesc 
stihurile: „Scoate din temniţă sufletul meu...; 
Pe mine mă așteaptă drepții...; Dintru adân- 
curi am strigat către Tine, Doamne...; Fie 
urechile Tale cu luare aminte...; De Te vei uita 
la fărădelegi, Doamne...; Pentru numele Tău 
Te-am așteptat, Doamne...; Din straja dimi- 
neții până în noapte...; Că la Domnul este milă 
și multă mântuire la E[...; Lăudaţi pe Domnul 
toate neamurile...; Că s-a întărit mila Lui 
peste noi.... La Utrenie, la cântarea troparelor, 
se rostesc stihurile: „Lăudaţi pe Domnul că 
este bun...; Înconjurând, m-au înconjurat...; 
Nu voi muri, ci voi fi viu...; Piatra pe care nu 
au băgat-o în seamă ziditorii...”. La citirea 
Apostolului, se rostește un stih înainte — de 
ex. „Certând m-a certat Domnul, dar morții 
nu m-a dat” și unul la final — de ex. Mântu- 
iește, Doamne, poporul Tău și binecuvintează 
moștenirea Ta (Apostolul din Duminica a treia 
după Pogorârea Sfântului Duh). Se folosesc 
stihuri la momente bine precizate din rânduiala 
Vecerniei (stihoavna), Utreniei (binecuvântă- 
rile Învierii, Polieleul, Mărimurile Fecioarei, 
Laude, stihoavnă), a celorlalte Laude biseri- 
cești, a Sfintelor Taine și icrurgii. 

Bibliografie. BRanIșTE, Ene, „Slujba Utreniei — istorie și 
explicare”, în: ST, XXIV (1972), 1-2,pp. 70-89; BRANIȘTE, 
Ene, Liturgica Specială, Ed. Lumea Credinței, București, 
12005; BaanșrE, Ene, „Istoria și explicarea slujbei Vecer- 
nici”, în: BOrzodoxă Română, LXXXIV (1966), 5-6, pp. 
513-532; VINTILESCU, Petre, „Oficiul Utreniei”, în: GB, 
XXIII (1963), 7-8, pp. 683-699; Vinrirescv, Petre, 
Liturghierul explicat, Ed. Institutului Biblic și de Misiune 


al Bisericii Ortodoxe Române, București, 1998. 
Lucian Petroaia 

STIHĂR. (gr. sfiharion) Veşmânt liturgic 
comun tuturor celor trei trepte ale slujirii 
(diacon, preot, arhiereu), în forma unei 
cămăși largi și lungi până la călcâie, folosit la 
oficierea Sfintei Liturghii sau a altor slujbe. 
Denumirea vine de la ornamentele de 
purpură sau broderie (gr. orixor) cu care 
stiharul era ornamentat în vechime. Stiharul 
este de două feluri: Jiaconesc — veșmânt exte- 
rior, confecționat din material mai consis- 
tent, folosit și pentru felonul sau epitrahilul 
preoţesc, cu mâneci largi, de culoare diversă 
(alb, purpuriu, albastru etc), imprimat cu 
diferite motive liturgice și preozesc sau arhi- 
eresc — veșmânt interior, confecționat din 
pânză de in, de regulă de culoare albă, sau 
asortat cromatic cu celelalte veșminte, care 
se iau peste el. Înveșmântarea cu stiharul 
amintește slujitorului de înălțimea morală și 
curăția sufletească la care trebuie să se ridice 
în actul slujirii; diaconii îmbrăcați în stihare 
simbolizează îngerii care neîncetat slujesc lui 
Dumnezeu și care se arată oamenilor înveș- 
mântați în lumină. 

Bibliografie. BRAnișTE, Ene, Lizurgica Generală, vol. I, 
Ed. Episcopiei Dunării de Jos, Galaţi, 52002; BRANIȘTE, 
Ene, Lifurgica Teoretică, Ed. Institutului Biblic și de 
Misiune al Bisericii Ortodoxe Române, București, 2002; 
VaAsILE, Gregorian, Veșminfele liturgice în Biserica Orto- 


doxă, Craiova, 1941. 
Lucian Petroaia 


STIHIRĂ. (gr. sfibira — strofă) Compoziţie 
imnografică în formă de strofe grupate în serii, 
precedate de stihuri, care se cântă într-un tact 
anume  (stihiraric) la Vecernie (la „Doamne 
sfrigat-am...”,  Lătie,  Stihoavnă), Utrenie 
(Sedelne, Laude) sau în rânduiala unor Sfinte 
Taine și ierugii. După conţinutul lor, stihirile 
sunt: ale Preasfintei Treimi, ale Învierii („ale lui 
Anatolie, patriarh al Constantinopolului” sau 
„anatolicești”), ale Crucii, ale Născătoarei de 


Dumnezeu, ale unui sfânt. 

Bibliografie. BaRanișrE, Ene, „Slujba Utreniei — 
istorie și explicare”, în: ST, XXIV (1972), 1-2, pp. 
70-89; BRANIȘTE, Ene, Liurgica Specială, Ed. Lumea 
Credinței, București, 12005; BRANIȘTE, Ene, „Istoria 
și explicarea slujbei Vecerniei”, în: BOR, LXXXIV 
(1966), 5-6, pp. 513-532; Vinriescu, Petre, „Oficiul 

Utreniei”, în: GB, XXIII (1963), 7-8, pp. 683-699; 
VINTILESCU, Petre, Liturghierul explicat, Ed. Insti- 
tutului Biblic și de Misiune al Bisericii Ortodoxe 
Române, București, 1998. 

Lucian Petroaia 


STIHOÂVNĂ. v. APOSTIH. 


STIL. Formă de clasificare specifică muzicii 
psaltice în funcție de ritmul acesteia. 

În ceea ce privește stilurile muzicii bizan- 
tine, menționăm că ele sunt de patru feluri, și 
anume: 1. Papadic arată o mișcare foarte rară, 
corespunzând în muzica liniară tempoului 
numit Adagio sau Largo. 2. Szihiraric arată o 
mișcare ceva mai rapidă decât papadicul, cores- 
punzând în muzica liniară tempoului Andante, 
Larghetto; 3. Irmologic arată o mișcare potri- 
vită, spre repejor, corespunzând în muzica 
liniară tempoului Moderato și Allegretto; 4. 
Recitatiu arată că execuţia trebuie să se apropie 


de o vorbire cântată. 
Nicu Moldoveanu, Stelian Ionașcu 


STILIȘTI.v. ANTICALENDARIÎȘTI. 
STILIT. (gr. srilos — stâlp) v. STÂLPNIC. 


STRÂNĂ. (slav. szrana — parte) |. Scaune fixe, 
cu brațe, așezate în șir, perimetral, de-a lungul 
pereţilor interiori ai bisericii, în naos și pronaos. 
II. Piesă de mobilier bisericesc, în formă de 
suport, mobilă, pe care se așază cărțile de cult 
necesare cântărețului. 
III. Grup de psalți care, conform specificaţiilor 
din Liturghier sau Molitfelnic, dă răspunsurile 
liturgice a sfintele slujbe. 
În catedrale chiriarhale sau în mănăstiri, există 
două grupuri de psalți/cântăreți bisericești, care 
dau răspunsurile liturgice alternativ: cântă /a 
două strane. Strănile erau conduse de domes- 
tici, până în sec. al XVIII-lea, când locul lor 
este luat de protopsalt, la strana dreaptă, și de 
lampadar, la strana stângă. Muzica de strană, 
termen apărut după introducerea muzicii 
corale în biserici, definește muzica bizantină 
tradițională, psaltică. 

Nicu Moldoveanu, Stelian Ionașcu, Lucian Petroaia 

SUBIECT. 1. Persoană sau ipostas, purtător de 
conștiință și care își poate exercita în deplină 
cunoștință libertatea şi voința. v. IPOSTÂS, 
PERSOÂNĂ. 

Numim subiect al cunoașterii pe cel care împli- 
nește acţiunea de a cunoaște. Atât subiectul 
cunoașterii teologice, cât și al celei științifice 
este persoana umană. De aici provine și sensul 
larg răspândit al conceptului de subiectivi- 
tate înțeles ca însușire de a fi subiectiv, adică 
de a exprima dimensiunea (de particularitate) 
personală în actul cunoașterii. 

Dacă prin gestul științei omul își proiec- 
tează atenţia din interior către exterior (în 
vederea observării universului fizic la dife- 
rite niveluri, corespunzând diferitelor nive- 
luri de percepție ale omului: infinit mic, scală 
umană, infinit mare), prin gestul teologiei 
omul își adună atenția din exterior către 
interior (în vederea întâlnirii cu Dumnezeu 
și cu sine-însuși, în taina inimii). Astfel că, 
dacă spaţiul de acţiune al științelor pare a fi 
cu precădere cel exterior omului (universul 
fizic), spaţiul teologiei este prin excelență 
spaţiul interiorităţii umane (inima omului). 
Teologia se petrece în „altarul” lăuntric, în 
cămara inimii, acolo unde prin tot gestul de 
pocăință și de rugăciune se „întrupează” în 
om împărăția cerurilor. În acest sens, teologia 
este „revenirea în sine” din împrăștierile de 
tot felul, pătimașe și pervertite, este persona- 
lizarea omului ca „adunare din risipire”, gest 
orientat dinspre exterior spre interior, spre a 
deveni el însuși. Este o lucrare posibilă prin 
prezența harului, garant absolut al libertății 
omenești și al ieșirii desăvârșite din condi- 
ționările pricinuite de păcat. Experiența și 
practica rugăciunii la Părinți dă mărturie 
asupra gestului absolut necesar de „retragere” 
a lucrării minții dinspre cele din afară către 
cele din interior: „Ajungerea minţii la starea 
rugăciunii curate presupune ca „mintea să se 
întoarcă de la lucrurile din afară în lăuntrul 
său, spre „inima” sa, părăsind orice obiect. 
Prin minte se înțelege desigur lucrarea 
minții, revărsată spre lumea sensibilă, după 
cum explică Sf. Grigorie Palama”. 


Departe de a fi depersonalizantă, „umplerea” 
cu Hristos prin gestul rugăciunii personali- 
zează pe om până la măsurile dumnezeiești, 
întrucât în el se împlinește persoana unică 
și irepetabilă pe care Hristos a chemat-o 
din neființă la a ființa. În perspectiva crești- 
nismului, sfântul este persoana împlinită la 
măsuri dumnezeiești. Or, tot gestul teologic 
în Hristos este personalist și personalizant, 
ca unul care duce către sfinţenie: „Punctul de 
plecare creștin pentru a aborda orice lucru este 
Numele „EU SUNT”. Noi nu căutăm deplina 
„obiectivitate”, slobodă de orice este subiectiv, 
adică omenesc. Acum, la toate nivelele stării 
noastre fiinţiale a cunoașterii și a contem- 
plării, neschimbat este prezentă personalitatea 
noastră. În felul matematic de gândire, pentru 
a rezolva probleme de ordin tehnic este cu 
putință, psihologic, a se sustrage de la elemen- 
tele subiective și a se baza exclusiv pe logica 
impersonală. Dar aceasta nu trece nicicum 
dincolo de fenomenele naturale, determinate. 
Însă, în sfera nedeterminată a duhului logica 
abstractă nu are acces. Acolo, orice cunoaștere 
poartă un caracter personal, și nu obiectiv”. 
II. lemă sau noţiune care este urmărită analitic 
în teologia teoretică și didactică. 

Bibliografie. SanARov, Sofronie, arhim., Nașzerea înrru 
împărăția cea neclătită, Ed. Reîntregirea, Alba Iulia, 2003; 
S'TĂNILOAE, D., Spiritualitatea ortodoxă — ascetica şi mistica, 
Ed. Institutului Biblic și de Misiune al Bisericii Ortodoxe 


Române, București, 1992. 
Răzvan lonescu, Adrian Lemeni 


SUBIECTIV. Însuşire atribuită cunoașterii, 
atunci când aceasta reflectă în mod defectiv o 
limită corespunzătoare particularităţii subiec- 
tului cunoscător. 

Ortodoxia ne obișnuiește cu o ambivalență a 
noțiunii de subiectivitate: pe de o parte, există 
o bună „subiectivitate” a gestului teologic, și 
anume, cea legată de existenţa și de manifes- 
tarea omului, ca „persoană”, în chipul perso- 
nalismului dumnezeiesc trinitar; pe de altă 
parte, constatăm o rea subiectivitate, păti- 
mașă, ca fiind cea care se exprimă prin defor- 
mările pătimașe ale rațiunilor „obiective” 
(adică a sensurilor încifrate de Dumnezeu 

în creaţia Sa, rațiuni a căror „lecturare” prin 
harul dumnezeiesc le arată vectori către 
Dumnezeu), şi care constituie „[...] refrac- 
ţiile adevărului celui unic în receptacole 
strâmbate de patimi, care sunt diferiții indi- 
vizi.” „După părinţii răsăriteni, adevărul nu 
este subiectivitate [...], ci cea mai obiectivă 
realitate. Pentru a-l afla trebuie, dimpotrivă, 
biruită orice subiectivitate. Desigur, adevărul 
nu se află pe o cale pur teoretică, printr-o 
rațiune care se detașează de trăirea integrală 
a insului concret. O asemenea detaşare este 
cu neputinţă. O rațiune în sine, uniformă la 
toți oamenii, nu se poate afla de fapt. Pati- 
mile au făcut-o alunecoasă. lar în măsura 
despătimirii, ea sporește de la om la om în 
cunoașterea adevărului obiectiv. Din acest 
punct de vedere, cunoașterea depinde și de 
o stare „subiectivă” a raţiunii. Dar subiec- 
tivitatea cea mai adevărată este cea mai 
conformă cu „obiectivitatea” adevărului. În 
omul care nu s-a purificat de patimi rațiunea 
este întotdeauna în slujba patimilor și jude- 
căţile ei strâmbă adevărul. Această „subiecti- 
vitate” păcătoasă trebuie biruită.” 

Cu alte cuvinte, dacă omul oglindește curat 
pe Dumnezeu în conștiința Sa, el manifestă 
subiectivitatea cea bună ca gest de cunoaștere 
personală a lui Hristos, după cum dacă oglin- 
dește deformat pe Dumnezeu, această rău-su- 
biectivă deformare alterează prezența Adevă- 
rului-Hristos, care în Sine este „obiectiv”, 
ca Unul necondiţionat de nimic din trăirea 
omului. De altfel, experiența proprie spațiului 
Bisericii mărturisește că omul, nu prin rați- 
unea exprimată în logică formală și dorit 
obiectivată prin renunțarea la ceea ce ţine de 
personal, se poate împărtăși din Dumnezeu, 
ci dimpotrivă, ființa întreagă primește împăr- 
tășire din ceea ce Dumnezeu îi descoperă, 
tocmai împlinindu-se sub aspect personal. 
lată, deci, logica antinomică a unei deveniri 
întru Dumnezeu - Cel „obiectiv” prin exce- 
lență, ca Unul la adăpost de orice condițio- 
nare a lumii, și cu atât mai mult la adăpost 
de tot gestul de interacțiune om-Dumnezeu 
strâmbat „subiectiv” prin păcat - prin gestul 

împlinirii omului ca persoană, și care poartă 
astfel „subiectivitatea” cea bună a exprimării 


sale ca „sine-însuși” în lumina harului. 
Răzvan lonescu, Adrian Lemeni 


SUBORDINAŢIONISM. Erezie antitrini- 
tară care poziţiona cea de-a doua Persoană a 
Sfintei Treimi, Dumnezeul Fiul, în raport de 
inferioritate față de Dumnezeul Tatăl, precum 
și pe Sfântul Duh în raport de subordonare față 
de Dumnezeu Tatăl și Dumnezeu Fiul. 

Această percepţie greșită a dogmei trinitare 
reprezintă o tendință specifică primelor trei 
secole creștine (în special în secolele II-III), 
regăsindu-se și la unii Părinţi ai Bisericii: Sf. 
Justin Martirul și Filosoful, Tertulian și Sf. 
Irineu de Lugdunum, dar și la alți scriitori 
bisericești precum Origen sau Novaţian. Moti- 
vaţiile pentru această manieră de interpre- 
tare sunt multiple: pe de o parte, tendința în 
favoarea unei unități și a unei transcendențe 
absolute a lui Dumnezeu Fiul, comună de altfel 
tuturor exprimărilor teologice care utilizează 
categoriile specifice filosofiei grecești, iar pe de 
altă parte, fidelitatea extremă față de mono- 
teism, care nu trebuia compromis prin teologia 
trinitară. De asemenea, interpretarea literară a 
unor pasaje biblice (In 14, 28; Mc 10, 18; Me 
13, 32) a oferit argumente suficiente pentru 
înțelegerea relațiilor intratrinitare în manieră 
subordinaţionistă. Dogma ortodoxă în privința 
învățăturii despre Sfânta Treime, care a fost 
fixată pe parcursul secolului al IV-lea, în cadrul 
primelor două Sinoade Ecumenice (Niceea, 
325; Constantinopol, 381), a evidenţiat ca 
eretică poziţiile exprimate de subordinațio- 
niști, care negau consubstanțialitatea Persoa- 
nelor Sfintei Treimi. Această problemă a fost 
rezolvată în mod explicit în conflictul generat 
în spaţiul alexandrin de către preotul Arie 
și ucenicii acestuia, care susțineau că Fiul nu 
este Dumnezeu prin natură, ci prin har, Acesta 
fiind creat de Dumnezeu Tatăl mai înainte de 
timp. Chestiunea subordonării Sfântului Duh 
în raport cu celelalte două Persoane ale Treimii 
a fost discutată în a doua jumătate a secolului 
al IV-lea, odată cu ideile promovate de ereticul 

pnevmatomah  Macedonius.  Subordinaţio- 
nismul a fost condamnat cu autoritate maximă 
în cadrul lucrărilor Sinodului II Ecumenic 
(Constantinopol, 381). Părinţii Bisericii care 
au clarificat dogma ortodoxă trinitară sunt 


Sf. Atanasie cel Mare, Sf. Vasile cel Mare, Sf. 


Grigorie de Nazianz și Sf. Grigorie de Nyssa. 
Bibliografie. Bannes, T., „A Note on the Term Flomo- 
ioousios”, în: Zeitschrift fiir Antikes Christentum, 10/2007, 
pp. 276-285; GRILLMEIER, A., Le Christ dans la tradi- 
tion chretienne, vol. |: De /'âge apostoligue au concile de 
Chalcedoine (451), Ed. Cerf, Paris, 22003; Mancus, W., 
Der Subordinatianismus als bistoriologisches Phânomen. 
Ein Beitrag zu unserer Kenntnis von der Entstehung der 
altchristhischen „ Iheologie” und Kultur unter besonderer 
Beriicksichtigung der Begrifje Oikonomia und Theologia, 
M. Hueber, Miinchen, 1963; RĂMUREANU, L., „Sinodul 
al II-lea Ecumenic de la Constantinopol (381) — 1600 
de ani de la întrunirea lui”, în: ST, XXXIII (1981), 3, pp. 
285-336; RĂMUREANU, [., „Sinodul I Ecumenic de la 
Niceea de la 325. Condamnarea ereziei lui Arie. Simbolul 
Niceean”, în: ST, XXIX (1977), 1-2, pp. 15-61; Vorcu, C., 
„Problema homoousios la Sfântul Atanasie cel Mare”, 
MO, XV (1963), 1-2, pp. 3-20. 


Ionuţ Tudorie 


SUCCESIUNE APOSTOLICĂ. Principiu 
legat de canonicitatea unei Biserici și de vali- 
ditatea clerului și implicit a Tainelor, ce presu- 
pune succesiunea neîntreruptă a hirotoniilor de 
la Sfinţii Apostoli până în ziua de astăzi. 

În primul rând, prin succesiune se înțelege 
moştenire. În acest înţeles Biserica este în 
întregimea ci moștenirea rămasă de la Apostoli 
și, datorită acestui act de transmitere a ei prin 
Apostoli, însăși moștenirea a primit numele de 
apostolică. Toţi membrii Bisericii, clerici laici 
și monahi, sunt moștenitori și deținători ai 
succesiunii apostolice, fiecare potrivit locului și 
rolului pe care îl deţine în Biserică. Episcopii 
sunt urmași direcți ai Apostolilor, deținători 
ai puterii depline sacramentale, învățătorești și 
cârmuitoare. Preoţii, într-o măsură mai redusă 
decât episcopii, ca lucrători ai mântuirii, prin 
puterea pe care o deţin, sunt și ei urmași ai 
Sfinţilor Apostoli pe linie indirectă, adică prin 
intermediul episcopilor, de către care au fost 
și sunt instituiți, până astăzi. Același lucru se 
poate spune, într-o altă formă, și despre diaconi, 
care în calitate de ajutători sacramentali ai 


episcopilor și al preoţilor, participă în mod 
corespunzător harului, puterii și lucrării lor, la 
aceeași succesiune apostolică. 

Biserica a fost întemeiată de Mântuitorul și 
Apostolii au făcut parte din Biserică și nu au 
fost nici anteriori, nici posteriori Bisericii. Ei au 
primit mai întâi putere harismatică — puterea 
de a săvârși minuni — și puterea de a propo- 
vădui în mod infailibil adevărul de credință, de 
a-l păstra, de a-l răspândi și de a-l apăra, apoi 
puterea sacramentală sau harică de a săvârși 
lucrări sfinte prin care să sfințească viața, și, în 
fine, puterea pastorală de cârmui întreaga Bise- 
rică prin adevărul de credință, prin lucrările 
sfinte și prin rânduielile privind organizarea și 
disciplina vieții bisericești. 

Această putere au exercitat-o fiecare dintre 
Apostoli în întreaga Biserică, neavând nici 
unul mai mult decât altul, nedeținând-o nici 
unul numai parțial și nefiind legați nici unul de 
o anumită cetate sau regiune, ci având fiecare 
jurisdicție deplină și universală. Puterea fiecărui 
Apostol a fost transmisă în mod deplin Bisericii 
în întregimea ei, iar nicidecum vreunuia dintre 
urmașii Sfinţilor Apostoli la cârmuirea Bise- 
ricii, adică nici unuia dintre episcopi. Astfel, 
puterea harismatică, ca dar propriu al fiecăruia 
și al tuturor, adică puterea de a face minuni, 
aceea de a învăţa infailibil (WM 10; In 14, 26, 
16, 13, etc.), ca și alte harisme, nu a moștenit-o 
nici unul dintre episcopi, ci numai Biserica în 
întregimea ei, care deține și își afirmă mereu 
în mod vizibil harisma infailibităţii, iar în mod 
latent ca potentă, deține și celelalte harisme, de 
care niciodată nu a fost lipsită și de care a făcut 
uz prin «vasele alese ale Duhului», prin ceata 
sfinților Săi. Fără a moșteni individual vreuna 
din aceste harisme, episcopii urmași ai Apos- 
tolilor nu le-au moștenit nici în grup sau toți 
împreună. Așa încât, infailibilitatea rămâne o 
însușire a Bisericii determinată de harisma 
respectivă, iar nu o putere a episcopilor și nici a 
episcopatului în întregimea lui. Ei au moștenit 
puterea de a propovădui sau de a învăța cuvântul 
adevărului, pe aceea de a săvârși Sfintele Taine 
și orice lucrare sfântă, precum și puterea de a 
cârmui Biserica prin rânduielile de drept și prin 

măsurile disciplinare. Această putere, episcopii 
au primit-o fiecare numai pentru teritoriul care 
li s-a încredințat păstoririi lor, cu mandatul de 
a o exercita în întreaga Biserică numai în chip 
solidar, iar nu individual. 

Succesiunea apostolică înseamnă și transmi- 
terea, fără nici un hiatus, a puterii bisericești de 
la Sfinţii Apostoli până la cel din urmă episcop 
din vremea noastră. Această păstrare neîntre- 
ruptă a formelor succesiunii a fost socotită, și 
pe drept cuvânt, ca o garanţie a transmiterii 
reale a învățăturii adevărate și a puterii biseri- 
cești și deci a păstrării acestora fără întrerupere 
în Biserică, și iarăși, ca urmare a acestei păstrări, 
ca o garanţie că Biserica își continuă lucrarea 
sa mântuitoare în lume. Despre ea vorbesc în 
sensul arătat, o seamă dintre scriitorii vechi ai 
Bisericii, începând cu Hegesip, Irineu, Tertu- 
lian, Eusebiu al Cezareei, etc. 

Hegesip (sec. II) spune că a verificat succe- 
siunea apostolică a episcopilor Bisericii din 
Corint și a celei din Roma și conchide că în 
cazurile tuturor succesiunilor episcopale, și în 
fiecare cetate, se păstrează și dreapta credință 
(Eusebiu, Fliszoria Eccleisae, LV, 22). Irineu (sec. 
II), arătând pe unde au predicat unii dintre 
Apostoli, ca Matei, Petru, Pavel, apoi ucenicii 
lor Marcu și Luca, adaugă, că prin tradiția 
Apostolilor s-a păstrat credința cea adevărată 
în fiecare biserică, și că se poate demonstra 
pe firul succesiunii apostolice, de la episcopii 
așezați de către Apostoli până în vremea sa, că 
nimeni n-a învăţat și n-a cunoscut învățăturile 
ereticilor. (Adversus Faeresis, 3, 3, 1). Lertulian, 
răfuindu-se tot cu ereticii, ca și Irineu, folosește 
aceeași manieră pentru a demonstra că învă- 
țăturile ereticilor sunt scorniri târzii de după 
epoca apostolică, despre care nici urmă nu se 
găsește, nici în învățătura Apostolilor, și nici în 
aceia a urmașilor acestora, episcopii apostolici, 
ca Policarp al Smirnei și Clement Romanul, 
adică episcopii așezați direct de Apostoli. 
Căci, precum Apostolii n-au învăţat lucruri 
prin care să se deosebească între ei, ci unul și 
același adevăr, tot așa și urmașii lor, au ţinut 
aceiași credință (De praescriprione haereticorum, 
32, 36). Eusebiu al Cezareei, în primele 7 cărți 

ale Istoriei sale, urmărește, în mod principal, să 
arate toate succesiunile apostolice despre care 
i-a fost posibil să găsească dovezi. De altfel, 
chiar cuvintele cu care își începe Istoria sa, par 
să indice preocuparea lui deosebită cu succesi- 
unea apostolică (Eusebiu, Zlisforia FEccleisae, |, 
1, 1). Astfel, el arată numele episcopilor care 
au păstorit în succesiune apostolică Bisericile 
din lerusalim, Roma, Antiohia și Alexandria. 
De asemenea, prin menţiuni sporadice, arată 
existența aceleiași succesiuni în Bisericile din 
Efes, din Creta, Atena, Smirna, etc. (Eusebiu, 
Historia Eccleisae, 2, 4. 5; 3, 4, 5; 3, 36, 1 șia) 
și constantă că este imposibil să se enumere 
nominal toți aceia care cei dintâi au dobândit 
succesiunea apostolică în întreaga Biserică 
sau în Biserica ecumenică (Eusebiu, /lisforia 
Eccleisae, 3, 37,4 sq). 

În ceea ce privește confinutul succesiunii apos- 
tolice, ea constă atât în transmiterea puterii 
sacramentale, pe firul unor neîntrerupte hiro- 
toniri care își au începutul în Sfinţii Apoos- 
toli, dar și în succesiunea în credință, alături de 
succesiunea în har. Într-un mod precis și cate- 
goric ne învață Sf Vasile cel Mare, că acolo unde 
s-a pierdut credința, s-a pierdut și a încetat și 
succesiunea apostolică. În epistola către Amfi- 
lohiu din Iconiu, scrisă la anul 374, și al cărei 
cuprins este trecut în primele 15 canoane ce 
ni s-au păstrat sub numele lui, scrie: „Despre 
botezul Pepuzienilor, «cei vechi au hotărât să 
se primească acel botez, neabatându-se ei întru 
nimic de la credință» - totuși, aceștia accep- 
tând și abateri de la credință, botezul lor nu 
mai trebuie primit, «căci nu sunt botezați cei ce 
nu s-au botezat întru cele predanisite nouă...», 
«iar cei ce s-au lepădat de Biserică n-au mai 
avut harul Duhului Sfânt peste ei, căci a lipsit 
comunicarea lui prin întreruperea succesi- 
unii». Căci - zice el - «cei ce aveau hirotoniile 
de la Părinți, şi prin punerea mâinilor peste ei 
aveau harul duhovnicesc, dar cei ce s-au rupt 
(de Biserică prin erzie) devenind mireni, n-au 
avut putere nici de a boteza nici de a hirotoni, 
nici nu puteau da altora harul Duhului Sfânt, 
de la care ei au căzut; pentru aceasta, Părinţii 
au hotărât ca cei botezați de dânșii... viind la 

Biserică să se curăţească din nou cu adevăratul 
botez al Bisericii»” (Can. 1 Vasile). De altfel, 
atitudinea vechii Biserici în chestiunea între- 
ruperii succesiunii apostolice sacramentale 
prin căderea de la credință, adică prin pier- 
derea succesiunii în credință, este exprimată și 
în hotărârile canonice ale Bisericii și anume în 
Can. 46, 47, 68 Ap.; 7, 11 Sin. 1 Ec.; 95 rul. 
etc. - care prevăd rebotezarea ereticilor și hiro- 
tonirea din nou a clericilor acestora de orice 
grad - episcopi, prezbiteri sau diaconi. Can. 68 
Ap. prevede: «Dacă vreun episcop sau presbiter 
sau diacon, ar primi de la cineva a doua hiro- 
tonie, să se caterisească și el și cel ce l-a hiro- 
tonit, fără numai dacă ar dovedi că de la eretici 
are hirotonia. Fiindcă cei ce sunt botezați sau 
hirotoniți de către unii ca aceștia, nu pot fi nici 
credincioși (mireni), nici clerici». Ca urmare, în 
niciun chip succesiunea sacramentală nu poate 
fi imaginată fără succesiunea în credință. 

În Biserica veche, succesiunea în credință s-a 
pus de către Ciprian din Cartagina, în legă- 
tură cu botezul ereticilor, de Vasile cel Mare 
în legătură tot cu botezul și cu preoţia ereti- 
cilor, de Fericitul Augustin și de numeroși 
alți scriitori bisericești și ierarh, ca Ignatie al 
Antiohiei, Justin Martirul, Irineu, Hegesip, 
Tertulian, Ieronim, etc., apoi și de Părinţi 
alcătuitori ai Can.: 46-47, 68 Ap., 8, 19, 
Sin. ] Ec., 7 Sin. II Ec., 95 'Irul., etc. Ulte- 
rior succesiunea în credință s-a mai pus în 
raporturile dintre catolici și ortodocși, în 
legătură cu sinoadele unioniste de la Lyon 
(1274), Constanz (Germania, 1414 — 1418) 
și Ferrara - Florența (1438-1439), la care au 
fost invitați, și au luat parte, și episcopii orto- 
docși, recunoscându-li-se episcopilor catolici 
succesiunea apostolică de către ortodocși, și 
invers. Pe același temei al recunoașterii reci- 
proce a succesiunii apostolice a episcopilor, au 
fost invitaţi episcopii ortodocși și la sinodul 
Vatican (1870), fără a lua însă parte. În rapor- 
turile dintre ortodocși și protestanți s-a pus 
problema succesiunii apostolice, în legătură cu 
validitatea Botezului tuturor ramurilor protes- 
tante, și apoi, în special, în legătură cu validi- 
tatea tainei Preoţiei anglicane. După pr. prof. 


Liviu Stan problemele principale, în legătură 
cu care se pune și astăzi problema succesiunii 
apostolice, ar putea fi considerate următoarele: 
1. Problema Bisericii însăși, a Bisericii adevă- 
rate, care nu poate sta decât pe „temelia Apos- 
tolilor” (£f 2, 20), pe cea a succesiunii apos- 
tolice. 2. Problema intercomuniunii în sacris a 
credincioșilor care aparțin diverselor Biserici 
sau confesiuni creștine. Înfăptuirea sau admi- 
terea acesteia este condiționată de succesiunea 
apostolică, întrucât numai pe baza ei se poate 
admite existența preoţiei sacramentale, care 
este indispensabilă pentru o astfel de interco- 
muniune. 3. Problema unirii unor Biserici sau 
confesiuni, problemă atât de actuală oricând, 
este și ea dintre acelea a căror soluționare justă 
depinde, în primul rând, de succesiunea apos- 
tolică, în sensul că unirea - ca o etapă superi- 
oară și ultimă - care ar urma după stabilirea 
intercomuniunii în sacris, presupune în mod 
necesar existența succesiunii apostolice în 
toate Bisericile sau confesiunile care urmează 
să se unească. 4. Problema recunoașterii vali- 
dităţii tainelor Bisericilor eterodoxe (catolică, 
armeană, coptă, etiopiană, etc.) - și în special 
a Tainelor Botezului și Preoţiei. 5. Problema 
administrării unor Taine sau ierurgii de către 
slujitorii ortodocși, unor creștini din afara 
Bisericii Ortodoxe. 6. Problema unui viitor 
sinod ecumenic, în sensul că membrii unui 
astfel de sinod nu pot fi în primul rând decât 
episcopii cu succesiune apostolică. 

Biserica veche, ca și cea din vremea noastră, 
arată un interes deosebit succesiunii aposto- 
lice, condiţionând de ea păstrarea credinței 
adevărate și deținerea reală a puterii bisericești 
de către urmașii Sfinţilor Apostoli, mai ales 
de către episcop, dar și de ceilalți membri ai 
clerului părtași la preoție, și deci garanția că se 
asigură mântuirea prin lucrarea preoțească în 
cadrul Bisericii. Pentru conștiința credincio- 
șilor și pentru conștiința clerului succesiunea 
apostolică oferă o certitudine care temeluiește 
nădejdea mântuirii și zidirii continue a Bise- 
ricii. Lipsa ei ar însemna deznădejde și destră- 
mare morală, ca și o destrămare a vieţii biseri- 
cești în general. 

Irimie Marga 


SUFLET. Concept religios referitor la faptul 
că persoana umană este de fapt o entitate 
imaterială, nevăzută, dar care rezidă în trup 
material ca parte constitutivă a sa, și este întru- 
câtva circumscrisă acestuia. 

Potrivit învățăturii Bisericii Ortodoxe, omul 
are o structură dihotomică trup-suflet. Și 
trupul și sufletul au fost create de Dumnezeu, 
sufletul fiind nemuritor, dar această nemurire 
nu o are prin sine în mod autonom, ci prin 
puterea lui Dumnezeu. 

În limba ebraică, noţiunea de psycle (suflet) avea 
corespondent substantivul nefeș, care deose- 
bindu-se de rza/ (duh), semnifica elementul 
individual al manifestării sensibile a omului, el 
nefiind principiul sau cauza vieții omului, ci doar 
manifestarea acesteia. Atât nefeș, ruab și nesama 
sunt foarte rar folosiți în Sfânta Scriptură ca și 
componentă nematerială distinctă de trup. După 
învățații Talmudului, sufletul omului este cate- 
goric despărțit de trup, ei stabilind o analogie 
privind relaţia lui Dumnezeu cu lumea și a sufle- 
tului cu trupul. La Platon, psyce înseamnă ca și 
nefeș, puterea vitală, însă alături de acest „suflet 
inferior” există nous-ul, adevăratul suflet (duhul) 
care este sediul rațiunii (/ogos-ului) și care se 
opune trupului (soma), acesta fiind „mormânt” 
(semna) al nous-ului. Sf. Apostol Pavel și Părinţii 
Bisericii, folosind cele două noțiuni: psychE și 
nous, au arătat, spre deosebire de gândirea plato- 
nică, că acestea sunt două puteri al aceleiași 
părți spirituale din om, iar pe de altă parte că 
trupul și duhul nu sunt două principii contrare și 
coeterne, ci ele exprimă unitatea duală a omului, 
integralitatea ființei sale. 

Sufletul este o substanță reală, vie, spirituală, 
nemuritoare, nemurire pe care o are prin 

puterea lui Dumnezeu care l-a creat. Omul, 
prin sufletul său, este cineva și nu simplu ceva, 
este un subiect capabil de comuniune, comu- 
niune a care participă și trupul. Prin sufletul 
său omul este înzestrat cu libertate, conștiință, 
voință, rațiune, sentimente, ridicându-se asupra 
celorlalte viețuitoare nu numai prin sufletul ci 
și prin trupul său. 

În Sfânta Scriptură natura spirituală a omului 
este numită uneori suflet psyche, alteori duh, 
pnevma. Erezia apolinaristă fundamentân- 
du-se pe filosofia lui Platon și Plotin susținea 
concepția  trihotomistă privitoare la om, 
concepție potrivit căreia omul ar fi compus 
din trup, suflet și duh. Cei care susțin trihoto- 
mismul invocă în special textele din 7 es 5, 23 
și Eur 4, 12 în care Sf. Apostol Pavel amintește 
trei componente ale omului: trup, suflet, duh. 
Dar, cuvintele de „suflet” și „duh” vizează același 
element spiritual al structurii omului care este 
dihotomică, nu trihotomică. În aceste texte nu 
este vorba de două principii deosebite, ci doar 
de două funcțiuni sau puteri ale aceleași naturi 
spirituale a omului: puterea vieţii organice și 
puterea vieții spirituale care este indicată prin 
suflet și duh. Astfel, aceeași natură spirituală 
umană se numește suflet când se raportează la 
cele ale trupului, îndeplinind funcţii organice și 
se numește duh, când se raportează a cele strict 
spirituale, îndeplinind funcții din sfera spiri- 
tualului, a duhovnicescului. Opoziția paulină 
dintre omul psihic/trupesc și omul duhovni- 
cesc/spiritual din 7 Co 2, 14-15; 15, 45; Ga 5, 
17 nu este fiinţială, ci morală. 

Refuzând dualismul, antropologia biblică și 
patristică arată că trupul omului este însu- 
flețit, iar sufletul omului întrupat, nelăsând nici 
măcar impresia unei rupturi între trup și suflet, 
ci mai degrabă o armonizare a raporturilor lor. 
]. C. Larchet arată că la Sfinții Părinți omul 
nu este numai suflet, nici numai trup, ci una și 
alta laolaltă, de nedisociat. Părintele Dumitru 
Stăniloae spune că „a sfinți trupul înseamnă 
a sfinți și sufletul sau a-l face mediu tot mai 
străveziu și organ tot mai adecvat al prezenței 
dumnezeirii. Orice gest al trupului are reper- 
cusiuni asupra vieții sufletești și orice gest sau 

simţire din suflet se repercutează în trup. (...) 
Este cu neputinţă de a desprinde total din 
suflet rădăcinile trupului, precum este cu nepu- 
tință de a vedea în trup numai materie”. 
Pentru teologia ortodoxă, cuvântul „suflet” 
este echivalentul lui psycfe din limba greacă 
și înseamnă suflarea divină de viață sau forța 
spirituală care menține în viață trupul. Sufletul 
este darul lui Dumnezeu făcut omului, în cali- 
tatea Lui de viaţă şi dătător de viață. În această 
calitate a Sa, Dumnezeu poate cere oricând 
sufletul omului, așa cum întâlnim în Evan- 
ghelie: „Nebune! În această noapte vor cere de 
la tine sufletul tău și cele ce ai pregătit ale cui 
vor fi?” (Le 12, 20). Fiind darul lui Dumnezeu, 
omul trebuie să se bucure de sufletul lui și 
trebuie să iubească pe Dumnezeu din toată 
inima, cugetul și sufletul lui (VW 22, 37). Prin 
sufletul lui omul reprezintă o mare valoare 
înaintea lui Dumnezeu, fiind mai de preț decât 
toată lumea (MV/z 16, 26; Mc 8, 35-37) Pentru 
mântuirea lui a fost nevoie să se întrupeze 
însăși Fiul lui Dumnezeu și să-și dea sufletul 
Lui ca preţ de răscumpărare pentru mulți (MV/ 
20, 28; Me 10, 45). Prin Jertfa şi Patimile și 
Învierea Mântuitorului și prin harul Sfintelor 
Taine, sufletul omului se primenește și se sfin- 
ţeşte, dacă omul are credință și râvnă pentru 
împlinirea poruncilor lui Dumnezeu (Me 16, 
164 7.Pir1,9, 22) 

Când este întărit și luminat de har, sufletul 
omului îl preamăreşte neîncetat pe Dumnezeu 
prin cuvânt și prin jertfele duhovnicești aduse 
Lui și prin jertfelnicia și slujirea lui Dumnezeu 
și a aproapelui. Sufletul din om are o impor- 
tanță excepțională pentru că numai prin el 
omul este o ființă personală, liberă și nemuri- 
toare. „Pentru că ce-i va folosi omului dacă va 
câștiga lumea întreagă iar sufletul îl va pierde! 
Sau ce va da omul în schimb pentru sufletul 
său” (MI 16, 26). Sufletul este creat din voinţa 
lui Dumnezeu, prin suflarea divină, într-un 
mod pe care-l cunoaște numai Creatorul 
însuși. Sufletul este primit de la Dumnezeu 
prin suflarea de viață divină odată cu trupul, în 
timpul zămislirii, astfel că ființa umană apare 
în lume ca unitate psiho-somatică. Sufletul 


omenesc nu trebuie să fie confundat nici cu 
puterea vitală, imanentă care există în ființele 
necuvântătoare. E] este subiectul sau suportul 
personal al energiei vitale a trupului, individu- 
alizând firea umană într-un subiect distinct. 
De aceea, sufletele descendenților lui Adam nu 
sunt conţinute în sufletul lui Adam. În calitate 
de protopărinte al neamului omenesc, Adam 
cuprinde în sine pe toți urmașii săi, dar fiecare 
își primește o existență individuală printr-un 
suflet nou, creat de Dumnezeu pentru el. Prin 
moartea trupească, sufletul se desparte de trup 
pentru un timp cu nădejdea vieții veșnice și în 
așteptarea învierii trupului (Ecc 12, 7). 

SUPERSTIȚIE. Credinţă eronată, iraţio- 
nală, care nu are fundament în revelaţie și care 
parazitează credința adevărată. Superstiţia s-a 
născut în păgânism și din influențele păgâne 
asupra creștinismului, care nu folosește, ba 
chiar poate periclita mântuirea. 

Cel ce îmbrățișează superstițiile dovedește 
slăbiciune în credință și dezorientare pe calea 
mântuirii. De aceea, Biserica a condamnat 
superstițiile și pe cei ce cred în ele și a cultivat 
mereu cunoașterea teologică (catafatică și 
apofatică), potrivit cuvintelor Mântuito- 
rului care zice: „Viaţa veșnică este aceasta: 
să Te cunoască pe Tine, singurul Dumnezeu 
adevărat, și pe lisus Hristos pe Care L-ai 
trimis” (n 17, 3). lar Can. 61 Trul. prevede: 
„Cei ce se dau pe mâna ghicitorilor, sau a celor 
ce se numesc sutași, sau a altora de acest fel, 
ca de la aceia să înveţe ceea ce ei ar voi să le 
descopere lor, sa cadă sub canonul de 6 ani, 
după cele ce s-au orânduit mai înainte de către 
părinți despre aceștia. La aceleași pedepse 
trebuie să fie supuși și cei ce trag după ei urși 
sau alte astfel de dobitoace spre înveselirea și 
vătămarea celor simpli, și cei ce spun norocul 
și urmează spița neamului și o mulțime de alte 
oarecare ziceri de acest fel, care sunt numite 
după vorbele cele deșarte ale rătăcirii, și pe cei 
ce se numesc gonitori de nori, și vrăjitori, și 
cei făcători de talismane și ghicitori. Cei ce 
stăruie în acestea și nu se schimbă și nu se 
feresc de astfel de meșteșuguri, pierzătoare și 
păgânești, orânduim să fie lepădaţi cu totul din 
Biserică, precum rânduiesc și sfintele canoane. 
Căci ce împărtășire are lumina cu întune- 
ricul?, precum zice Apostolul, sau ce împreună 
petrecere are Biserica lui Dumnezeu cu idolii? 
Sau ce parte are credinciosul cu necredin- 
ciosul? Sau ce potrivire este între Hristos și 
Veliar?” (2 Co 6, 14-16). 

Bibliografie. Foca, loan N., Canoanele Bisericii Orto- 
doxe. Note şi comentarii, Sibiu, 1993; MLAnin, Nicolae 
ș.a.» Teologia Moarală Ortodoxă, vol. |, București, 1979; 
SACHELARIE, Nicodim, Pravi/a bisericească, Buzău, 1999; 
STAN, L., „Superstiţiile și obscurantismul mistic”, în: ST, 
2-6/1956. 

SUPRAVENERĂRE. v. IPERDULIE. 


SUPUNERE CANONICĂ. Ascultarea pe 
care trebuie să o acorde orice membru al Bise- 
ricii faţă de organele superioare de condu- 
cere. Supunerea canonică este actul prin care 
se recunoaște și se concretizează autoritatea 
ierarhiei bisericești. Acolo unde încetează 
supunerea canonică, încetează și ierarhia, și 
Biserica. Supunerea canonică are ca funda- 
mente principale libertatea și credința, fără 
acestea două supunerea canonică devine fie 
constrângere, fie nonsens. 

Prin libertate, omul ajunge la credință și prin 
credință transpune în practică ascultarea față 
de mai-marii lui, potrivit cuvintelor Sf. Ap. 
Pavel care zice: “Ascultaţi de mai-marii voştri 
și supuneți-vă lor, că ei priveghează pentru 
sufletele voastre, ca unii ce au să dea seamă de 
ele” (Evr 13, 17). 

Semnul liturgic al supunerii canonice este 
funderea părului, pe care Biserica o practică, 
după model biblic (FA 21, 23-27), la botez, 
la hirotonie și la depunerea voturilor mona- 
hale. Prin urmare și supunerea canonică este 
graduală, în funcţie de tunderea pe care creș- 
tinul o acceptă și la care se supune de bună 
voie, respectiv: 

a) supunerea canonică a mireanului faţă de 
Biserică, în baza tunderii de la botez. Este 
supunerea cea mai lejeră, lipsită de orice 
constrângere, bazată pe credință și pe dorința 
de mântuire. 

b) supunerea canonică a clericilor faţă de supe- 
riorii lor, în baza tunderilor de la botez și de 
la hirotonie. Este o supunere crescută, condi- 
ţionată de legământul de la hirotonie, dar care 
nu poate fi totală, întrucât nu poate să excludă 
responsabilitatea personală a clericilor -— 
fiecare în treapta lui — în misiunea bisericească 
încredințată lor. 

C) supunerea canonică a călugărilor faţă de supe- 
riorii lor (stareţii), în baza tunderilor de la 
botez, de la depunerea voturilor monahale și, 
acolo unde este cazul, de la hirotonie. Această 
supunere canonică este totală, care merge până 
la tăierea deplină a voii personale. 

Toate sfintele canoane dau dispoziţii care 
pleacă de la supunerea canonică. Acolo unde 
încetează supunerea canonică, încetează și 
puterea sfintelor canoane. Pe de altă parte, 
sfintele canoane condamnă pe cei care resping 
supunerea canonică, ca o lepădare de la făgădu- 
ința exprimată prin tunderea liturgică. Astfel, 
mirenii pot fi excomunicați sau afurisiți, clericii 
pot fi certați până la caterisire, iar călugării pot 
fi excluși din monahism, până la excluderea 
totală din Biserică. 

Supunerea canonică nu poate fi invocată atunci 
când autoritatea bisericească vrea să-și exer- 
cite prin ea abuzul de putere. De aceea, sfintele 
canoane condamnă clericii care abuzează de 
puterea bisericească (Can. 4 Sin. VII Ec.), iar 
cei aflați în ascultare nu pot fi trași la răspun- 
dere pentru nesupunere canonică, atunci când 
semnalează abuzul, ba chiar sunt îndemnați să 
ceară ajutorul unor instanţe superioare (Can. 12, 
Cart.). Călugării, fără a fi condamnaţi ca neas- 
cultători, pot chiar să părăsească mânăstirile lor 


atunci când starețul nu mai respectă rânduielile 
bisericești sau devine eretic (Can. 17 Nichifor). 
Supunerea canonică cere responsabilitate. și 
dreaptă socoteală atât pentru autorități, cât și 
pentru cei în ascultare. Supunerea canonică 
asumată echilibrat și convingător pentru toți 
membrii Bisericii, înseamnă înaintare pe calea 
mântuirii, împărtășire de lucrarea sacramentală 
a Bisericii și creștere în virtuți spre dobândirea 
vieții veșnice. 

Bibliografie. Foca, loan N., Canoane/e Bisericii Orto- 
doxe. Note şi comentarii, Sibiu 1993; Foca, loan N., 
„Caterisirea în Dreptul bisericesc ortodox”, în: S7,5/1987; 
Foca, loan N., Drepr canonic ortodox. Legislație și admi- 
nistrație bisericească, vol. Il, București, 1990; Mranin, IPS 
Nicolae ș.a., Teo/ogia Moarală Ortodoxă, vol. |, București, 
1979; SACHELARIE, Nicodim, Pravila bisericească, Buzău, 
1999; SrrăncuLescu, loan F., „Ascultarea canonică”, în: 
ST, 7-8/1962, pp. 471-488. 

ȘEOL. Locuinţa morţilor în care, potrivit 
credinţei veterotestamentare, ajungeau sufle- 
tele celor răposați. 

Originea termenul șeo/ este necunoscută. 
Specialiștii au emis diverse ipoteze care 
sugerau fie o sorginte asiro-babiloniană, fie 
una akadiană. Astfel, că sursa cuvântului 
ebraic a fost identificată în: suâ/u — /umea de 
dincolo; saăl — a consulta un oracol sau a vorbi 
cu morții; Silu— un tel de cameră sau saâlu — a 
cere, a decide. Se pare că ultima variană este cea 
mai plauzibilă, deoarece prin derivarea de la 
rădăcina 5» — a cere, Şeolul este perceput drept 
un spațiu al interogării, care cere mereu, care 
niciodată nu se satură, oricât de multe suflete 
ar înghiți. Cuvântul șeol apare de aproximativ 
66 de ori în Vechiul Testament: Fe 35, 5; 42, 
38; 44, 29, 31; Nm 16, 30, 33; Dr 32, 22; 1 
Rg2, 6; 22, 6; 3 Rg 2,6, 9; lov 7,9; 11, 8; 14, 
135 17, 13, 16:21, 13; 24, 19,26,6;P;6,8:9, 
13; 15, 10; 29, 4; 30, 18; 48, 15-16, 54,16; 85, 
13; 87, 4; 88, 49; 114, 3; 138, 8; 140,7, Pr1, 
12: 5,5: 7,279,18; 15, 11; 23, 14; 27,20;-30, 
16; Cânz 8, 6; Excc 9, 10; Is 5, 14; 10, 29, 14, 
911, 15; 28, 15,18; 38, 10, 18;57,9; 1 51, 
15-17, 32, 21, 27, Os 13, 14; Am 9, 2; Iona 2, 
3; Aoc 2, 5; Tob 13, 2; Bar 2, 17; 3, 11, 19; Tin 
1, 65; So/ 16, 17; Sir 41,7, 3 Mac 6, 31. Atât 
în scrierile canonice, cât și în cele anaghinos- 
comena, șeolul corespunde grecescului Pades și 
latinescului înferzo. Singura excepție o consti- 
tuie textul din 7 Rg 22, 6 unde Septuaginta 
traduce prin 7anafon. 

Din textele scripturistice reiese că șeolul este 
un loc subteran (Is 7, 11, Iz 31, 14; Ps 85,13), 
o peșteră mare (Is 57, 9), un fel de mormânt 
în adâncime (Is 14, 15). Este extrema cea mai 
îndepărtată a creației, un loc extrem de adânc 
(Pr 9,18) care contrastează cu înălțimea cerului 
(lov 11, 8; Am 9, 2); de aici ideea coborârii și 
intrării în cele mai adânci ale pământului (Is 
14, 15). Acest loc este închis și străjuit de porți 
de aramă (lov 17, 16; 38, 17; Is 38, 10; Ps9, 
13), este compartimentat în mai multe părți 
(Pr 7, 27) şi cuprinde locuri extrem de înde- 
părtate (Iz 32, 23). lov percepe șeolul ca pe un 
loc oribil, o „tară a întunericului”, un ținut al 
neorânduielii în care lumina este beznă (10, 
21-22). Cel care ajunge în acest loc nu va mai 
vedea lumină și nu va mai putea ieși niciodată 
(48, 15-16), pentru aceasta este casa lui veșnică 
(Ecc 12, 5). Cu toate că șeolul este caracte- 
rizat de țărână (ov17, 16; 21, 26; Ps 7, 5; cf. 
Fe 3, 19), acesta este asociat adesea cu diverse 
imagini ale apei. Cel mai potrivit exemplu este 
conturat de profetul Iona (2, 3-6) care descrie 
pântecele locuinței morţilor ca pe un adânc de 
ape cu mări, râuri, unde, talazuri, și valuri neîn- 
cetate care se împresoară peste cel aruncat în 
mijlocul lor. În locuinţa morţilor domneşte o 
liniște supremă (Ps 30, 18; Ec 9, 10; Is 47,5) şi 
prin urmare Dumnezeu nu poate fi lăudat (Ps 
29,9; Is 38, 15). În șeol se adună toţi oamenii 
indiferent de statutul lor social (bogaţi și săraci, 
stăpâni și slujitori) sau de calitățile lor sufletești 
(buni sau răi, credincioși sau necredincioși), 

fiindcă acesta este casa tuturor celor vii (Iov 
30, 23; Ps 88, 49). Cei morți continuă aici 
să trăiască într-o anumită măsură viaţa lor 
pământească: lacob îl va jeli pe fiul său Iosif 
(Fe 37, 35; 42, 38), iar vitejii își vor avea armele 
cu ei, cu toate că ei sunt numai umbre (Is 14,9; 
24,14). În mentalul iudaic, Șeolul ca și moartea 
este personalizat; acestuia i se atribuie o poftă 
nesăţioasă de a înghite sufletele oamenilor (Is 
5, 14; Ave 2, 5; Pr 27, 20; 30, 15-16). Totuși, 
supremaţia lui Dumnezeu asupra locuinței 
morţilor este indiscutabilă (47 9, 2; Os 13, 14; 
Dr 32, 22; 1 Rg 2, 6). E are puterea să scoată 
de acolo pe cine consideră că merită să fie scutit 
de chinurile acestui loc situat la periferia crea- 
ției (lov 26, 2; Pr 15, 11; Ps15, 10). Nimeni nu 
se poate fugi de la faţa Sa (Ps 138, 8) pentru 
că mânia Lui ajunge chiar și pe cei ascunși în 
adâncurile șeolului (47 9,2). 

În scrierile patristice se subliniază faptul că 
sufletul duce cu sine tot ceea ce a agonisit în 
viața pământească și stăruie în cele în care a 
fost găsit în ceasul morţii. Acest fapt este și 
o formă de păstrare a identității personale. 
„Suflete celor adormiţi, scrie arhimandritul 
Iustin Popovici, intră în viaţa de dincolo cu tot 
ceea ce poartă în ele [...] merg dincolo cu toate 
gândurile și simţurile lor, cu virtuți cu patimi, 
cu cele bune ale lor și cu cele rele, cu întreaga 
lor lume morală. Adică așa cum sunt și așa 
cum au ieșit din acest trup și din viața pămân- 
tească”. Veșnicia chinurilor din șeol menţionată 
de Isaia la fine profeţiilor sale prin sintagmele 
„focul nu se va stinge” şi „viermele nu va muri” 
(66, 24) oglindește durerea și mustrarea pe 
care sufletul o simte datorită vieţuirii lui păcă- 
toase. Memoria conștiinței nu se mai stinge 
și nu poate fi îndepărtată în niciun fel: „Să 
ne gândim la amara durere din iad, ce se va 
sălășlui în suflet prin conștiință, de amintirea 
celor rău făcute de el în trup. [...] Cine va putea 
măsura plânsul netăcut și acele lacrimi amare și 
fără folos și scrâșnirea dinților și durerile celor 
copleșiți de chinul părerii de rău statornicită în 
inima lor și sfâșiind cu dreptate adâncul sufle- 
tului” (Sf. Maxim Mărturisitorul, Epistola 7, 
în: PG 91, 381D-3844A). Cu toate că lumina 

izvorâtă de Dumnezeu pătrunde până în adân- 
curile locuinței morților, suflete păcătoase nu 
au parte de ea. Aceasta nu se datorează decât 
neputinței celor de acolo, care și-au ferecat 
ființa la raza harului, prin voia lor statornicită 
în rău. Totuși, Dumnezeu este drept și celor 
osândiți le rânduiește pedeapsa pe potriva 
faptelor lor: „...se poate ca unul să fie vrednic de 
focul cel nestins, și acesta să-l ardă mai domol 
sau mai tare, iar altul, vrednic de viermele care 
nu moare, și acesta de asemenea îl va roade mai 
blând sau cu cruzime, după răutatea lui; și altul 
poate să fie vrednic de gheenă care are munci 
diferite: unul merită întunericul cel mai dina- 
fară, altul este numai în plângere, iar altul și în 
scrâșnirea dinților, pentru adaosul de chin ce-l 
îndură” (Sf. Vasile cel Mare, Regz/ije monahale 
mici, 267). 

Bibliografie. FneeoMAn, David N. et alii, Ferdmans 
Dictionary of the Bible, W. B. Eerdmans, Grand Rapids, 
2000; FReepMAN, David N., fe Anchor Bible Dictionary, 
vol. II, Ed. Doubleday, New York, 1996; LARcHET, Jean- 
Claude, Zradiția ortodoxă despre viața de după moarte, trad. 
M. Bojin, Ed. Sophia, București, 2006; Popovici, lustin, 
Dogmatique de l'Egliseorthodoxe, trad. ].L. Palierne, vol. 
V, Ed. „La Lumiere du 'Thabor”, Lausanne, 1997; www. 


jewishencyclopedia.com. 


Ioan Chirilă 
ȘEZÂNDĂ. v. SEDEÂLNĂ. 


ȘTIÎNȚĂ. (lat. scienzia — cunoaștere) Corpul 
de cunoștințe având un obiect determinat și 
recunoscut și o metodă proprie pentru dezvol- 
tarea cunoștințelor. 

Știința este domeniul organizat al cunoașterii. 
Este cunoașterea exactă, universală și verifi- 
cabilă exprimată prin legi. Ca orice demers 
de cunoaștere, știința presupune un obiect al 
cunoașterii (universul fizic, natura), un subiect 
cunoscător (omul) și o metodă de dezvoltare a 
cunoașterii (metoda științifică de cunoaștere). 
Știința se diferenţiază în chip fundamental 
de alte moduri de cunoaștere prin metoda sa, 
rezultat al unui proces istoric evolutiv și care 
a presupus eficientizarea continuă și critică a 
demersului de investigare în vederea obținerii 
obiectivității maxime. 

La modul general, prin știință desemnăm 
astăzi un spectru larg de discipline științi- 
fice, cu obiecte de cercetare distincte. Metoda 
științifică de cunoaștere se aplică nu atât 
într-o manieră invariantă, cât adaptată nevo- 
ilor particulare ale fiecărei discipline în parte. 
Spre exemplu, distingem clase de științe, cum 
sunt științele formale (matematica, logica), în 
care ponderea o au raționamentele, ori științele 
experimentale, care se bazează în mare parte pe 
experiment (fizica, chimia, biologia), ori știin- 
ţele umane, care au ca obiect de cunoaștere 
omul văzut prin prisma diferitelor sale dimen- 
siuni (psihologie, sociologie, istorie, economie 
politică). În contextul unităţii metodologice, 
distincția de față are rolul de a sugera unitatea 
în diversitate a științei. 

Paradigma științei contemporane oferă în 
diferite domenii mutații semnificative față 
de o mentalitate autosuficientă și exclusivistă 
conform căreia știința poate să ofere răspun- 
suri exhaustive în planul cunoașterii. Sunt 
semnificative cercetările din fizică, matematică, 
neurobiologie și cosmologie care evidențiază 
limitele interne ale metodei științifice bazate 
pe cercetare analitică și pe experiment. Știința 
contemporană recuperează dimensiunea tele- 
ologică existentă în cunoașterea ancorată în 
interiorul unei tradiții religioase. Depășirea 
viziunii deterministe propuse de Laplace, 
pretenţia absolută a lui Hilbert de a găsi o 
soluție finală prin care să fie rezolvate toate 
problemele logicii ori concepția materialistă 

din Omul neuronal al lui Jean-Pierre Changeux 
sunt depășite la acest început de mileniu trei. 
Paradigma științei contemporane oferă cadrul 
generos al unui posibil dialog dintre teologie și 
știință, în care aspectele specifice al cunoașterii 
științifice și religioase se reconciliază într-o 
perspectivă unificatoare. Această perspectivă 
integrativă nu anulează distincţiile, ci subli- 
niază complementaritatea dintre teologie și 
știință. Astfel, poziţiile unilaterale și extre- 
miste sunt depășite. O abordare schematică și 
facilă, marcată de prejudecăţi care duc fie spre 
un concordism forțat, fie spre o separare abso- 
lută între știință și teologie, este depășită prin 
încurajarea unui dialog în care sunt păstrate și 
valorificate competențele specifice. 

Știința contemporană oferă șansa depășirii unei 
viziuni cantitative generate de știința modernă, 
recuperând din puterea cunoașterii simbolice 
ce operează în cadrul gândirii tradiționale. 
Bibliografie. Le Peri Robert — dicfionnaire 
de la langue franţaise, Ed. Dictionnaires le 
Robert, Paris, 2000; LEMENI, Adrian, IONESCU, 
Răzvan, Teologie ortodoxă și știință, Ed. Insti- 
tutului Biblic și de Misiune al Bisericii Orto- 
doxe Române, București, 2007; NrcoLescu, 
Basarab, Noi, particula şi lumea, Ed. Junimea, 
lași, 2007; SAUNE, Jean, Science er gucre de 
sens. Le rencontre entre les connaissances les plus 
răcentes et des intuitions millenaires, în Science 
and Religion. Antagonism or complementarity?, 


Ed. XXI: Eonul Dogmatic, București, 2003. 

TABERNĂCOL. 
CHIVOT. 


(lat. 


fabernacullum) v. 


TACIT. Acţiunea de stabilire a numărului și 
duratei timpilor dintr-o lucrare muzicală. În 
muzica bisericească este sinonim cu bătaia sau 


baterea măsurii. 
Nicu Moldoveanu, Stelian Ionașcu 


TÂINĂ. (gr. misfirion, lat. sacramentum, 
slav. Zainfsve — ascuns, tainic, neîneles) |. 
(dezambig.: Sfintele Taine) Lucrări comune 
dintre Dumnezeu și oameni, concretizate sub 
forma unor slujbe bisericești, prin care, în chip 
văzut, se împărtășește credincioșilor harul lui 
Dumnezeu cel nevăzut, spre sfințirea vieţii și 
mântuirea sufletelor. 

Întemeiate de Mântuitorul Hristos, Sfintele 
Taine sunt în număr de șapte, iar lucrarea lor 
în Biserică este întemeiată pe Sfânta Scrip- 
tură: Botezul (WM 28, 19-20), Mirungerea (2 
Co 1,21), Împărtășania sau Euharistia (M/ 26, 
26-28; Me 14, 22-23, Le 22, 19-20, 1 Co 11, 
24-25), Spovedania, Pocăinţa sau Mărturisirea 
(Mz 18, 18; In 20, 22-23, lac 5, 16), Preoţia sau 
Hirotonia ( Me 28, 19-20; In 20, 21; FA 6,6; 
EA 14, 20-23; 1 Tim 3, 1-7; 1 Tim 4, 14, Tit 
1,5; 1 Prr2,9; 1 Prr 5, 1), Cununia sau Nunta 
(Fi 1,28; FA 2, 18; Mz 19, 5-6; In 2, 1-11; Ef 
5, 31-32), Maslul (Me 6, 13; Mc 16, 17-18; 
Iac 5, 16). Adevăratul și tainicul săvârșitor al 
Sfintelor “Taine este Mântuitorul Hristos, dar 
săvârșitorul văzut al acestor sfinte lucrări este 

preotul sau arhiereul. Primitorii sunt creș- 
tinii pregătiți pentru a primi harul respectivei 
Taine. Timpul săvârșirii este determinat de 
necesităţile duhovnicești ale credincioșilor, dar 
Biserica a rânduit ca Sfintele Taine să se săvâr- 
șească legate de Sfânta Liturghie, în contextul 
(Euharistia, Preoţia) sau în prelungirea aces- 
teia (Botezul, Mirungerea, Cununia, Maslul), 
în sfântul lăcaș sau la casele credincioșilor sau 
în diverse așezăminte de asistență socială, cum 
ar fi spitalele, azilurile de bătrâni, orfelinatele 
(Botezul, Spovedania, Maslul) — în cazul unor 
situaţii de urgență. 

II. Lucru neștiut, nevăzut sau imposibil 
de gândit sau conceptualizat; apofatic. v. 


APOFATISM. 

Bibliografie. Baanișre, Ene, Lifurgica Specială, Ed. 
Lumea Credinței, București, *2005; NecuLa, Nicolae 
D., „Este îngăduit să operăm schimbări sau prescurtări 
în rânduiala Sfintelor Taine și ierurgii ?”, în Zradizie şi 
înnoire în slujirea liturgică, vol. IV, Ed. Cuvântul Vieții, 
București, 2010, pp. 33-38; Sava, Viorel, Sfinze/e Tăine în 
fradiția liturgică romano-catolică — prezentare şi evaluare 
din perspectivă ortodoxă, Ed. Performantica, lași, 2007; 
STĂNILOAE, Dumitru, Teologia Dogmatică Ortodoxă, vol. 
III, Ed. Institutului Biblic și de Misiune al Bisericii Orto- 
doxe Române, București, 1997; Vieru, Marian, „Biserica, 
Sfintele “Taine și comuniunea cea întru Hristos”, în vol. 
Trivium, București, 2006, pp. 182-200. 


Lucian Petroaia 


TĂIERE ÎMPREJUR. (/izurg.) Sărbătoare 
care prăznuiește în chip doxologic evenimentul 
tăierii împrejur a Domnului, în a opta zi de la 
nașterea Sa. 

Praznicul acesta este legat de cel al Nașterii 
Domnului, fiind sărbătorit la 8 zile după acesta, 
respectiv în 1 ianuarie. 

La început, creștinii obișnuiau să postească 
în această zi, deosebindu-se prin aceasta de 
păgânii care, în aceeași zi, sărbătoreau pe lanus, 
zeul păcii și al războiului, precum și începutul 
Anului Nou (Ca/endae Ianuarii sau sărbătoarea 
Calendelor), zi care coincidea și cu sfârșitul 
sărbătorii Saturnaliilor. Ecouri ale acestor vechi 
sărbători păgâne se resimt până astăzi în ospe- 
țele din noaptea Anului Nou sau a Revelio- 
nului. Împotriva unor astfel de obiceiuri, Sfinții 
Părinţi din sec. al IV-lea și al V-lea au ţinut 
cuvântări rămase celebre până astăzi. Obiceiu- 
rile păgâne amintite au persistat multă vreme, 
chiar după biruința creștinismului. Tocmai de 
aceea Sinodul Trulan din 692, prin Can. 62 ia 
măsuri împotriva unor astfel de manifestări. 
Odată cu dispariția păgânismului și cu uitarea 
sărbătorilor amintite, creștinii au încetat să mai 
postească la 1 ianuarie, începând să prăznuiască 
Tăierea Împrejur a Domnului cu bucurie, ca de 
altfel și pe celelalte Praznice Împărătești. 

La sfârșitul sec. al IV-lea, pe 1 ianuarie, alături 
de Praznicul Intâmpinării Domnului s-a 
adăugat și sărbătoarea Sfântului Vasile, arhiepi- 
scopul Cezareei Capadociei (f1 ianuarie 379), 
a cărui Sfântă Liturghie se săvârșește în această 
zi. Totodată, ziua de 1 ianuarie corespunde și 
începutului anului civil, pe care Biserica și l-a 
însușit chiar în rânduiala sa liturgică, consa- 
crând în sensul acesta slujba Ze Dewm-ului care 
se săvârșește în Biserici în această zi, la sfârșitul 
Sfintei Liturghii. 

Bibliografie. AMBROZIE AL MILANULUI, SF., Sermo VII, 3 
în: PL XVII, 639A; AsTERIE AL AMASIEI, Cuvânt împo- 
zriva sărbătorii Calendelor, în ASTERIE AL AMASIEI, Omilii 
şi Predici, trad. Pr. D. Fecioru, București, 1946; AucusTIn, 
FERICITUL, Sermones CĂCVII, CĂXCVIII (De Calendis 
Ianuariis), în PL 38, col. 1021 ș.u.; BRANIșTE, Ene, 


Liturgica Generală, Ed. Institutului Biblic și de Misiune 
al Bisericii Ortodoxe Române, București, 1993; CezAR 
DIN ARLES, Sermones I, 4 şi II, 3 (De Calendis Januariis), 
în PL 39, col. 2002, 2004; Fancașru, Lucian, „Ieologia 
imnografică a Praznicului Tăierii Împrejur a Domnului”, 
în vol. Tradizie şi modernitate în Știintele umaniste şi sociale, 
Ed. Mirton, 2004, pp. 457-467; Fancașru, L., „Praznicele 
Împărăteşti ale Mântuitorului legate de ciclul Nașterii. 


Consideraţii istorico-liturgice”, în: 7to/ogia, X, 4, pp. 
381-101; Foca, loan N., Canoanele Bisericii Ortodoxe. 
Note şi comentarii, Sibiu, 1992; loAN GURĂ DE AUR, SF, 
Ornilia la Kalende (Împotriva celor care respectă lunile noi şi 
duc coruri în cetate), în PG 48, col. 953 ș.u. (trad. rom. Puzu/ 
Sfântului loan Gură de Aur, Buzău, 1833); PRocLu, PATRI- 
ARHUL CONSTANTINOPOLULUI, Flomifia în Circumcisione, 
în PG 55, col. 837-840; Sava, Viorel, „Sărbătorile împără- 
tești ale Mântuitorului în Biserica Ortodoxă — evaluare în 
perspectiva dialogului ortodox — romano-catolic”, în „În 
Biserica Slavei Tale”. Studii de teologie și spiritualitate litur- 
gică, vol. II, Ed. Golia, Iași, 2004, pp. 31-50. 


Lucian Farcașiu 


TĂMÂIE. (gr. 7imiama) Seva (rășina) solidifi- 
cată a arborelui exotic Bossavelia serrata/ Flori- 
bunda papyrifesa, care creşte în țări din extremul 
Orient sau din Africa și care, amestecată cu alte 
arome, servește la susținerea actelor de cult. 

Pentru Biserica Creștină, argumentele folo- 
sirii tămâii în cult se află în Sfânta Scriptură; 
în Vechiul "Testament, evreii foloseau tămâia la 
slujbele de la Templu — „Să se îndrepteze rugă- 
ciunea mea, că tămâia înaintea Ia” (Ps 140). La 
nașterea după trup a Domnului nostru Iisus 
Hristos, magii l-au adus în dar „aur, smirnă și 
tămâie...” (Mz 2, 11), iar Apocalipsa (8, 3-4) 
prezintă imaginea îngerului care aduce o cădel- 
niță de aur și i s-a dat lui tămâie multă, ca să o 
aducă, împreună cu rugăciunile tuturor sfinților, 
pe altarul de aur dinaintea tronului. În cultul 
Bisericii, a intrat încă de la început, iar Lizur- 
ghierul cuprinde chiar o rugăciune a tămâii — 
„Lămâie Îţi aducem Ţie, Hristoase, Dumnezeul 
nostru, întru miros de bună mireasmă duhovni- 
cească, pe care, primind-o întru jertfelnicul Tău 
cel mai presus de ceruri, trimite-ne nouă harul 
Preasfântului Tău Duh” — și binecuvântarea 
tămâii care se pune în cădelnițe la slujbe: „Bine- 
cuvântată este tămâia sfinţilor Tăi, Doamne, 
totdeauna, acum și pururea și în vecii vecilor”. 
Folosirea tămâii în cultul creștin este întemeiată 
pe texte din primele veacuri creștine: Consfiu- 
ziile Sfinților Apostoli, Liturghia Sfântului Lacov, 
operele unor Sfinți Părinți. Tămâia este simbolul 
adorării drepte și corecte a lui Dumnezeu; 
folosirea ei în cult creează atmosfera de rugă- 
ciune, prin mireasma pe care o imprimă în 
spaţiul unde este arsă. Pentru arderea tămâii în 

casele particulare se folosește un obiect liturgic 
numit căţuie sau tămâierniță, iar pentru cultul 
divin public este folosită mai ales cădelnița. În 
vechime, pentru calitățile ei aromatice și terape- 
utice, tămâia era folosită și în medicină. 

Bibliografie. BRanrșrE, Ene, BRANIȘTE, Ecaterina, Diczi- 
onar enciclopedic de cunoștințe religioase, Ed. Diecezană, 


Caransebeș, 2001. 


Lucian Petroaia 


'TÂMPLĂ. v. ICONOSTAS. 


TÂRNOSEALĂ. Bucăţele pătrate (cca. 7x7 
cm), din pânză de în, înmuiate în ceară topită 
și aromată, care se împart credincioșilor parti- 
cipanți la slujba târnosirii, ca binecuvântare și 
având ca utilitate sfințirea caselor și chemarea 
păcii și a binecuvântării lui Dumnezeu, în 
unele situaţii dificile ale familiei (momente de 
spaimă, boală sau cataclisme — cutremur, vijelii), 


prin arderea și tămâierea ei. 
Lucian Petroaia 


TÂRNOSIRE. (slav. fronosafii — a sfinți, a 
consacra) Sfinţirea mare a unei biserici, după 
lucrări de construcție din temelie sau de recon- 
strucţie, consolidare și reparaţii. Aceasta se 
săvârșește după o rânduială specială, de ierarhul 
locului sau un delegat al său. 

Bibliografie. CRăcrun, | CAs1AN, „De ce îmbracă episcopul 
cămașă albă peste veșminte, a târnosirea bisericii?”, în vol. 
Poarta Cerului, Ed. Episcopiei Dunării de Jos, Galaţi, 1999, 
pp.20-21; CnăcIuN, | CasIAN, „Sfințirea și binecuvântarea 
bisericii ” în vol. Poar/a Cerului, Ed. Episcopiei Dunării de 
Jos, Galaţi, 1999, pp. 17-19; SIMEON AL TESALONICULUI, 
Sr., Tratat asupra tuturor dogmelor credinței noastre orto- 
doxe, după adevăratele principii puse de Domnul nostru Lisus 
Hristos şi urmaşii Săi, vol. I-IV, Ed. Arhiepiscopiei Sucevei 
și Rădăuților, Suceava, 22003. 


Lucian Petroaia 


TEANDRIE. (gr. ZBeos — Dumnezeu, andros 
— bărbat, om) Împreună-lucrarea dintre 
Dumnezeu și om, realizată în virtutea comu- 
niunii dintre aceștia și prin care omul parti- 
cipă la un mod dumnezeiesc de existenţă, 
îndumnezeindu-se. 

Teandria este realizată în mod fundamental 
în Persoana lui lisus Hristos, între firea Sa 

dumnezeiască și cea omenească, și de aici 
această conlucrare se prelungește și în Biserică, 
în ea fiind implicați, în primul rând, Dumnezeu 
și, în al doilea rând, componenta umană a Bise- 
ricii, adică oamenii. Leandria este realizată și în 
Sfintele Taine, prin împreună-lucrarea dintre 
Hristos și sacerdot, dar și la nivel mistic, lăun- 
tric, în efortul personal al desăvârșirii în fiecare 
persoană umană care conlucrează cu harul lui 
Dumnezeu și-i răspunde într-o măsură mai 
mare sau mai mică. De asemenea, realizarea 
sfințeniei în oameni este rodul teandriei sau al 
conlucrării divino-umane. 

Taina mântuirii neamului omenesc nu a fost 
posibilă fără ca Dumnezeu Însuși să coboare 
în planul umanității, mai precis, mântuirea a 
presupus asumarea de către Cuvântul cel veșnic 
al Tatălui a firii umane căzute, pe care a asumat-o 
în Ipostasul Său veșnic. Fiul lui Dumnezeu 
Însuși este Cel Care preia din Fecioara Maria 
umanitatea pe care o desăvârșește în Ipostasul 
Său devenit după Întrupare un ipostas compus, 
divino-uman. Din acest punct de vedere, putem 
vorbi despre caracterul teandric al Persoanei lui 
lisus Hristos. Acest caracter presupune conlu- 
crarea dintre dumnezeirea Fiului și umanitatea 
asumată de EI din Fecioara Maria, conlucrarea 
care se manifestă prin ascultarea firii umane de 
cea divină, în vederea îndumnezeirii celei dintâi. 
Paul Evdokimov subliniază centralitatea lui 
Hristos în istoria și destinul omenirii: „Hristos 
este măsura absolută a teandrismului universal. 
Dogma de la Calcedon este lămuritoare pentru 
orice teologie a istoriei: subiectul absolut al 
istoriei este Hristos și numai referindu-se la 
EI, numai în Hristos, hristificată, omenitatea 
este și ea subiect al istoriei. Hristos ia asupra Sa 
toate transformările, iar dacă în El nu mai este 
nici grec, nici evreu, aceasta înseamnă că orice 
neam, orice cultură își află propriul lor chip în 
Hristos. Adevărul are toate modurile de expresie 
și vorbește în toate limbile (4p 7, 9), iar acest 
adevăr este în Biserică”. Astfel, în modul teandric 
de existență, viața în toate aspectele ei este inte- 
grată în metabolismul divino-uman al Persoanei 
lui Hristos, pentru a fi redimensionată, reînnoită 
și transfigurată în întregul ci. 

Plecând de la realitatea teandrică a Persoanei 
lui Hristos, exprimată în dogma de la Calcedon 
prin cele patru atribute — neîmpărțit, nedes- 
părțit, neamestecat, neschimbat -—, orice 
dualism maniheist sau despărțire nestoriană, 
orice monofizism al divinului separat sau al 
umanului separat, luate fiecare în parte, devin 
condamnabile. Această dogmă determină 
aceeași relație și în ceea ce privește Biserica și 
lumea, cultura, istoria, devenind model tean- 
dric al acesteia. În acest caz, în mod real, soci- 
etatea și cultura trebuie să aibă ca fundament 
nu principii autonome, ci dogma care poate să 
exprime și exprimă, dincolo de orice separatism 
sau confuzii, un echilibru excepțional la nivelul 
lumii. Lumea și cultura ei, fără un asemenea 
echilibru ca cel expus în formula dogmatică 
de la Calcedon, echilibru pe care, în definitiv, 
îl exprimă caracterul teandric al Persoanei lui 
Hristos, fie va renunța la Împărăţie și nemurire 
în schimbul utopiilor de rai pe pământ, fie va 
abandona pământul, istoria și cultura, contem- 
plând în mod platonic și maniheic cerul. Nici 
instalarea în istorie, în sensul istoricismului 
rupt de eshatologie, nici desprinderea de istorie 
sau anularea istoriei, în sensul hipereshatolo- 
gismului sau apocalipticului, ci toate trebuie 
privite din perspectiva Întrupării, Învierii şi 
Inălțării lui Hristos-Logosul. 

Pentru că la fundamentul Bisericii este așezată 
Persoana divino-umană a lui Hristos, putem 
vorbi și despre constituția teandrică a Bise- 
ricii. Biserica, având o structură teandrică, îi 
păstrează distincţi pe cei uniți în ea, adică pe 
Dumnezeu și pe oameni, după chipul comu- 
niunii trinitare, care păstrează concomitent 
unitatea și distincţia Persoanelor Treimice. 
Teologia ortodoxă mărturisește că unitatea 
Bisericii în Hristos este atât teandrică, cât și 
perihoretică, adică are ca model atât chipul 
unirii ipostatice în Persoana lui Hristos, cât și 
chipul unirii interpersonale a Sfintei Treimi. 
Scopul Întrupării este Biserica, ca extin- 
dere a lui Hristos în umanitate prin Duhul 
Sfânt. Modul de existență teandric, care a fost 
introdus în creație prin Intrupare, înțeleasă ca 
fiind nedespărțită de celelalte evenimente ale 


Răscumpărării, a devenit modul propriu de 
existență al Bisericii. În acest sens, „Biserica 
se întemeiază pe întrupare sau este o întru- 
pare continuă și prin aceea că are menirea și 
puterea să actualizeze în fiecare credincios și în 
toți împreună unirea cu Dumnezeu prin har, 
după modelul teandric al lui Hristos”. Unirea 
dintre divin și uman în Persoana lui Hristos 
se răsfrânge și în Biserică, ea fiind, după aceste 
model, un organism teandric. Astfel, Biserica 
este un organism în două firi, cu două voințe 
și cu două lucrări unite în mod neîmpărțit, 
nedespărțit, neamestecat și neschimbat. 
Există trei mari Iaine care au drept scop 
atoateunitatea, după cum precizează Părin- 
tele Stăniloae: cea dintâi este creația, în care 
omul și cosmosul sunt una, fără confuzie, cea 
de-a doua este întruparea, în care divinul și 
umanul se unesc fără confuzie în Persoana 
lui Hristos și cea de-a treia este Biserica, 
unde, după modelul teandric al Întrupării, 
divinul și umanul coexistă fără confuzie. Între 
aceste "Taine există o strânsă legătură. Această 
unitate teandrică ce se realizează în spaţiul 
eclesial, avându-și modelul suprem în Logo- 
sul-Hristos, se reflectă și la nivel cosmologic 
și antropologic. 

Teandria este prezentă și în Tainele Bisericii 
și, mai ales, în Sfânta Liturghie. Biserica — în 
calitate de organism teandric, ca Trup al lui 
Hristos extins în istorie —, după modelul lui 
Hristos, ne oferă modelul coexistenţei și relației 
dintre rațiune și taină, însă la un nivel mult mai 
accentuat decât cel existent la nivel cosmologic 
și antropologic. Așadar, în Biserică, rațiunea 
și taina, divinul și umanul sunt atât de unite, 
„încât în Biserică nu poate fi văzut unul fără 
altul și nu se poate vorbi despre unul fără de 
celălalt [...]. Orice vorbire despre unul implică 
pe celălalt și invers”. Pierderea dimensiunii 
teandrice a Bisericii din conștiința creștinilor 
deschide larg ușa secularizării și pietismului în 
Biserică și în viaţa creștină. Conștiinţa dimen- 
siunii teandrice a Tainelor și a Liturghiei Bise- 
ricii determină o atitudine vie, comunională a 
omului în Biserică și în lume, după modelul 
teandric al Persoanei lui Hristos. 

Prezenţa și lucrarea energiilor necreate în 
Biserică are un caracter antinomic, fiind expri- 
mată ca lumină și taină. Dar Biserica prezintă 
în fiinţa sa caracterul antinomic al identi- 
tății și diversităţii simultane nu numai din 
perspectivă hristologică, așa cum am subliniat 
adineauri, ci, mai ales, din perspectivă triado- 
logică, ea având sau realizând o existență după 
chipul Sfintei Treimi. 

Relaţia dintre văzut și nevăzut în Biserică ne 
face să înţelegem relaţia dintre raționalitate și 
taină, coexistența lor, precum și posibilitatea 
ca nevăzutul să transfigureze ceea ce vedem 
și considerăm că este rațional: „Nevăzutul în 
Biserică e numai o latură a întregului văzut. 
Dar văzutul în ea se prelungește în nevăzut, 
nevăzutul penetrează văzutul cu dumnezeirea 
lui. Văzutul este un chip subtil al nevăzutului, 
este plin de nevăzut. Propriu-zis, văzutul 
capătă o semnificație nouă, în lumina nevă- 
zutului. EI devine, pentru ochii credinței, vas 
al nevăzutului. lar nevăzutul devine văzut, 
într-un fel prin partea văzută a Bisericii, 
căci multe se arată în Biserică transfigurate 
(trupul oamenilor duhovnicești). Dar chiar 
cele care nu se arată transfigurate, credem că 
sunt transfigurate prin efectele ce le au asupra 
credincioșilor (apa sfințită, pâinea și vinul 
euharistic etc.). De aceea, în Biserică, văzutul, 
fiind transfigurat, este mai mult decât văzut, 
fără să fie desființat ca văzut”. 

După acest model teandric al Bisericii, și 
cunoașterea duhovnicească are un caracter 
teandric, care ne reliefează faptul că la baza 
imanentului stă transcendentul, iar între 
imanent și transcendent există o întrepătrun- 
dere, o relaţie reciprocă, fără confuzie. Astfel, 
pe de-o parte, omul încearcă, plecând de la 
imanență spre transcendență, să pătrundă 
Taina, pe de altă parte Taina se revelează, cobo- 
rând iubitor din transcendent spre imanent, 
pentru a fi cunoscută și iubită de către om. 
Astfel, şi la nivel eclesiologic, întâlnim exis- 
tența unei relații între rațiune și taină, deoarece 
constituția Bisericii este teandrică și are drept 
model atât aspectul triadologic, cât și cel hris- 
tologic al teologiei. De asemenea, antinomiile 

prezente la nivelul cosmologiei și antropolo- 
giei — despre care am discutat deja — își găsesc 
sensul, scopul și împlinirea în Biserica Trup al 
lui Hristos în Duhul Sfânt. 

Teandrismul teologiei patristice se opune, prin 
definiție, dihotomiei materie-spirit, formă- 
esență, semn-realitate. Părintele Stăniloae 
arată în acest sens că „Iainele nu sunt acte pur 
văzute, sau acte investite numai de subiectivi- 
tatea noastră cu unele puteri imaginare, ci în 
ele sunt puteri dumnezeiești independente de 
noi, fie că sunt, fie că nu sunt trăite, ca atare, de 
subiectivitatea noastră. Puterea dumnezeiască 
din Hristos se întinde și în elementele văzute 
ale cosmosului, de care este legată viaţa credin- 
ciosului, pentru a pătrunde prin ele în această 
viaţă. Tainele sunt, în alcătuirea lor vizibilă, și 
în actele vizibile prin care se săvârșesc, pline de 
lucrarea lui Dumnezeu”. 

Cultul Bisericii are o dimensiune catafa- 
tic-apofatică, întrucât „nu este numai un 
complex de imnuri, gesturi, de acțiuni, de 
cântări — melodii —, aceasta este numai partea 
externă, formală, însă forma exprimă o realitate 
nevăzută, o prezență divină, de aceea cultul este 
un mister. Misterul cultic constă în prezența 
reală a lui Hristos în formele cultice. Această 
prezență reală în formele cultice nu este numai 
ceva general, ci într-un anumit fel este prezența 
întregii vieți a lui Hristos. Prin cult nu numai 
ne aducem aminte de ceea ce s-a întâmplat în 
timpul vieţii lui Hristos, ci, într-un mod tainic, 
faptele vieții lui lisus și ale vieții Lui pămân- 
teşti devin prezente, sunt actualizate — astfel 
că, prin cult, devenim contemporani cu viața 
lui lisus”. Creștinii care sunt prezenți în cadrul 
misterului cultic nu trebuie să se oprească în 
manifestarea credinței lor doar la cuvinte, 
gesturi, melodii, ci trebuie să sesizeze în acestea 
și, plecând de la acestea, prezența tainică a lui 
Hristos ca Mântuitor în aceste forme și dincolo 
de ele într-o dimensiune apofatică. Această 
trecere dinspre catafatic spre apofatic în cadrul 
cultului este esenţială: „Esenţialul este actuali- 
zarea prezenţei lui lisus și experiența mistică a 
prezenţei Lui (dacă apreciezi corul și predica și 
treci cu vederea pe Hristos, atunci nu folosește 

la nimic). Gesturile, cuvintele, declarațiile 
Tainei ţin de dimensiunea catafatică, rațională 
a exprimării tainei pe cât este posibil, în timp 
ce dimensiunea apofatică se realizează printr-o 
întâlnire reală cu Hristos în Biserică și trans- 
figurarea celui ce participă la această întâlnire 


care ține de experiență, de apofatic. 
Bibliografie. Bucnru, Ștefan, Cunoașterea apofătică în 
gândirea Părintelui Stăniloae, Ed. Libra, București, 2002; 

Biblic și de Misiune al Bisericii Ortodoxe Române, 
București, 1996; FoRovsKr, George, Biserica, Scriptura, 

Raţiune și mistică în Teologia Ortodoxă, Ed. Universităţii 

TEISM. (gr. Zeos — Dumnezeu) Doctrină filo- 
sofică ce susține că divinitatea este personală, 
că Dumnezeu este personal. 

„Leismul este credința în existenţa unei 
puteri supranaturale care se manifestă în chip 
personal. Termenul este adesea folosit ca 
sinonim al monoteismului. Luat însă în sensul 
său generic, cuprinde o varietate largă de poziții 
metafizice care se opun ateismului: politeism 
(credința în mai mulți dumnezei), monoteism 
(credința într-un unic Dumnezeu), deism 
(credința într-un Dumnezeu Creator care nu 
are nicio influență asupra lumii) şi panenteism 
(credința că lumea este în Dumnezeu, iar pe 
de altă parte Dumnezeu este mai mult decât 
lumea). Teismul contrastează cu înţelegerea 

impersonală a realității ultime, cum e legea 
karmei sau vidul din budism”. 

Bibliografie. Crav'ron, Phillip, „Iheism”, în ]. WENTZEL 
et al. (eds), (Gale) Encyclopedia of Science and Religion, 
Macmillan, New York, 2003. 

TELEOLOGIE. (gr. felos — scop și logos 
— discurs) Ramură a discursului filosofic și 
teologic care abordează ființele și obiectele din 
perspectiva scopului sau a finalității lor. 
Termenul este folosit pentru prima oară de 
filosoful german Christian Wolff în lucrarea sa, 
Philosophia rationalis sive logica (1728). 'Lele- 
ologia, o propunere de gândire în termeni de 
cauze finale, prelungește reflecția aristoteliană 
privind cauzele finale (ge ce-ul obiectului) și 
formale (natura obiectului), prin care cauza 
finală este văzută ca realizarea deplină a cauzei 
formale. În perspectiva lui Aristotel, prin 
transformările și dezvoltarea al căror subiect îl 
constituie, obiectele tind, în fapt, a-și împlini 
adevărata lor natură, astfel încât, prin extensie, 
prin argumentarea de tip teleologic, „ordinea 
și complexitatea puse în evidență în univers 
sunt atribuite unei cauze de tip scop, finalitate 
mai curând decât unui proces nedirecționat, 
orb. Istoric, în căutarea evidenţei finalității, 
argumentul teleologic s-a focalizat pe lume în 
dimensiunea lui de întreg, pe legile sale și pe 
structurile din univers (o structură notabilă: 
viaţa). Argumentul teleologic are două expresii 
contemporane. Una angajează principiul 
antropic și se focalizează pe acel fine-running 
sau just-so aspect al universului fizic observat de 
observatorii umani. Celălalt constituie o renaș- 
tere a gândirii finalist-teoretice din biologie și 
poartă numele de inze/ligent design”. 

Născută în câmpul reflecției filosofice și impor- 
tată, ulterior, în științe prin intermediul biolo- 
giei sec. al XIX-lea, teleologia rămâne astăzi 
pentru actorii științei un subiect de contro- 
versă. Nu puţini sunt cei care o resping sub 
acuzaţia de ingerință a metafizicii sau a teolo- 
giei în demersul științific: „Pentru a se debarasa 
de conotaţiile teologice, biologii contemporani 
au introdus noi concepte și cuvinte, profitând 
de dezvoltarea ciberneticii și de apariția unor 

automate care simulează de o manieră mai 
satisfăcătoare performanța organismelor natu- 
rale. De acum, este mașina și nu organismul cel 
care este modelul determinant, iar influența 
teoriilor informaţiei (noţiunea de program, de 
cod...) este decisivă. Acest limbaj teleologic ar 
prezenta avantajele epistemologice ale teleolo- 
giei fără inconvenientele sale metafizice”. 

Avantajele gândirii teleologice sunt însă și 
ele manifeste. Spre exemplu, în biologie, este 
limpede că organul poartă o funcție și o finali- 
tate, iar numeroase mecanisme fiziologice arată 
că ţintesc un scop precis. Tot acest context de 
respingere-acceptare a teleologiei a determinat 
pe unii cugetători contemporani din spațiul 
filosofiei științelor să propună soluţii. Unii 
împart teleologia în două branșe: cea externă, 
impusă de o activitate umană, și cea internă, 
care se impune după examenul unei structuri 
biologice. Cea externă ar fi destinată respingerii, 
fiind judecată în biologie incompatibilă gestului 
științific, mai ales odată cu postularea evoluți- 
onismului (în sens larg, începând cu moderni- 
tatea), în timp ce cea internă este acceptabilă. 
Să fie însă această perspectivă cea mai viabilă? 
Laureatul premiului Nobel în fizică, Alfred 
Kastler, oferă o viziune diferită asupra realității: 
„Dacă observarea răbdătoare a faptelor biolo- 
gice impune ideea că un organ al ființei vii se 
află aici pentru a îndeplini o funcție, pentru a 
sluji un scop, de ce să se respingă această idee 
și să se refuze a vorbi în termeni de finalitate? 
[...] În fond, voi merge chiar până la a spune 
că nu este neraţional să recunoaștem existența 
unui proiect sau program în faptele lumii fizice 
neînsuflețite [...]. De exemplu, dacă fermionii 
n-ar asculta de principiul de excluziune a lui 
Pauli, care rămâne neexplicat, ar putea exista 
un număr infinit de fermioni într-o stare cuan- 
tică dată. Materia s-ar prăbuși într-o văpaie 
de energie. Principiul de excluziune asigură 
construirea structurii nucleelor, apoi a struc- 
turii învelișurilor electronice, baza identității 
și a diferențierii elementelor chimice. "Toată 
structura universului material se sprijină pe 
acest principiu. Este oare el un principiu de 
cauzalitate sau de finalitate? Tare abil sau prea 

sigur de categoriile sale de gândire ar fi cel care 
ar putea să o spună!”. El adaugă: „Mărturisesc 
că nu prea înțeleg pe omul de știință care deifică 
principiul cauzalității și diabolizează principiul 
finalităţii. Și unul și celălalt sunt construcții 
ale spiritului omenesc, pe care acesta le supra- 
pune observaţiei naturii”. lată, astfel, una din 
rațiunile pentru care, în câmpul științelor, tele- 
ologia rămâne un concept controversat, o enti- 
tate percepută mai curând ca aparținând acelui 
no-mens land — graniță între cugetarea empirică 
și cea metafizică ori teologică. De unde reac- 
țiile distincte privind utilizarea sa, care solicită 
la unii fie un demers de „deparazitare” de orice 
încărcătură metafizică sau teologică, iar la alții 
să fie un demers de acceptare a ei ca atare, cu 
toate posibilele sale implicaţii ex-științifice. 
Prin demersul său creator, artistul se investește 
în opera sa. Opera se structurează prin prisma 
personalității autorului, opera exprimă autorul. 
In consecință, lecturarea unei creaţii artistice 
favorizează întâlnirea cu autorul ei. Deme- 
rsul de lecturare în cheie de lectură teologică 
a lumii întregi, a fenomenelor lumii — toate 
acestea înțelese ca operă a lui Dumnezeu — 
favorizează întâlnirea cu Creatorul lor, este 
ceea ce exprimă viziunea teleologică din spaţiul 
teologiei: „Cerurile spun slava lui Dumnezeu și 
facerea mâinilor Lui o vestește tăria” (Ps 18, 1). 
Sf. Irineu de Lyon exprimă acest fapt spunând 
că „lucrul însuși arată pe meșterul său și 
ordinea lumii vestește pe cel care o conduce”, 
iar Fericitul Augustin afirmă că „observând 
lumea, simetria din ea, varietatea și frumu- 
sețea ei, oricine va mărturisi că ea n-a putut 
fi făcută decât de Dumnezeu Cel nespus de 
mare și frumos”. 

Teleologia este „învățătura conform căreia 
universul are o finalitate, un scop precis. Ea 
constituie una dintre «dovezile» existenţei 
unui Dumnezeu Creator. Premisa ei majoră 
este că fiecare lucru creat servește unui scop 
și reprezintă o mică parte dintr-un plan mai 
mare”. Natura adevărată a teologiei nu este 
însă demersul de căutare al „dovezilor” despre 
existența lui Dumnezeu, ci experierea directă 
a întâlnirii cu Dumnezeu prin lucrarea harului 

dumnezeiesc. Dar nu mai puţin adevărat 
este faptul că acest urcuș este gradat. Părinţii 
vorbesc de trei trepte: despătimirea, contem- 
plarea lui Dumnezeu în creație și contemplarea 
nemijlocită a lui Dumnezeu. 'Teleologia, ca 
demers autentic teologic, adică ajutat de har 
și nu gest circumscris competențelor naturale, 
ţine de treapta a doua a urcușului duhovnicesc. 
Ea conduce către „unirea tainică cu Dumnezeu, 
situată la capătul final al acestui urcuș”, care „nu 
este o stare dobândită pe urma unei debilități a 
rațiunii și a unei ignorări a rațiunilor lucrurilor, 
ci de pe urma depășirii tuturor posibilităților 
rațiunii, dusă la suprema forță și agerime, ca și 
de pe urma cunoașterii complete a înţelesurilor 
raționale din lucruri”. Exerciţiul rațiunii prin 
care strălucește lecturarea teleologică a reali- 
tății nu oferă „evidențe” din punct de vedere 
intelectual privind existența lui Dumnezeu. Ea 
mărturisește despre Dumnezeu numai cui are 
urechi să audă și ochi să vadă teologic, întrucât 
este vorba de exercițiul rațiunii înduhovnicite: 
„faptul că după sfinții Părinți, pentru descope- 
rirea rațiunilor din lucruri se cere o îndelungată 
purificare de patimi și un îndelungat exercițiu, 
ne arată că nici rațiunea, în înțelesul ei comun, 
nu este aceea care sesizează rafiuni/e lucrurilor 
și, prin ele, pe Dumnezeu, ci este vorba de o 
rațiune care se exercită și prin alegerea faptelor 
raționale cerute de poruncile dumnezeiești și 
prin rafionalizarea treptată a omului dobândită 
prin virtuți”. 

De aceea, și vehicularea argumentului tele- 
ologic, numit și fizico-teologic, cu scopul de 
a aduce un plus de credibilitate și de întărire 
demersului teologic în planul minţii, pare mai 
curând un demers de prostituare a teologiei, 
de pervertire. Întâlnirea cu Dumnezeu nu va 
fi niciodată prin demonstrare intelectuală, ci 
prin credință: „Cunoștinţele lucrurilor își au 
rațiunile proprii, unite fizic cu ele, spre demon- 
strarea lor. Prin acestea, primesc în chip natural 
definiția lor [...]. Toate existenţele se numesc 
inteligibile, întrucât principiile cunoașterii pot 
fi demonstrate. Dumnezeu însă e numit neîn- 
țelesul, pentru că e crezut numai că există, pe 
baza celor ce pot fi înţelese. [...]. Dumnezeu 


însă este numai crezut că există, pe baza raţi- 
unilor din lucruri [...]. El dăruiește celor evla- 
vioși o credință în existența Lui mai întemeiată 
decât orice demonstraţie. Căci credinţa este o 
cunoaștere adevărată, întemeiată pe principii ce 
nu pot fi demonstrate, ca una ce este temelia 


lucrurilor mai presus de minte și de rațiune. 

TEMPLU. (dezambig. TEMPLUL DIN 
IERUSALIM; lat. femplum) Edificiu public 
rezervat cultului unui zeu (în lumea păgână) 
sau sanctuarul unic al lui Israel (în iudaism). 
Din Antichitate și până în zilele noastre, istoria 
a înregistrat numeroase temple celebre, dar 
niciunul nu a jucat rolul celui din Ierusalim, 
nici nu a cunoscut slava acestuia. Istoria sa se 
împletește strâns cu cea a poporului ales și, 
implicit, cu cea a iconomiei dumnezeiești de 
mântuire a lumii. 

Numele. În iudaism, templul era desemnat fie 
prin substantivul de origine akadiană /eka/ 
(palat, construcție impunătoare), fie prin 
termenul odeș (sanctuar), fin prin expresia 
berh Yhb (casa lui Iahve). În Septuaginta și 
în literatura de limbă greacă, sunt folosiți doi 
termeni, naos (sanctuar)și Pieron ([loc] sfânt). 
În general, când vorbim despre templul din 
lerusalim, ne referim fie la unul dintre cele 
trei edificii care, succesiv, au îndeplinit rolul 
de centru al vieții spirituale a poporului ales, 
fie la semnificaţiile teologice comune celor 
trei. Toate au fost zidite pe același loc, pe 

Muntele Moria din Ierusalim, și după același 
plan general. Existenţa lor se întinde pe o peri- 
oadă de aproximativ 1000 de ani, între 960 
î.Hr. (data probabilă a consacrării Templului 
lui Solomon) şi anul 70 d.Hr. (data distrugerii 
Templului lui Irod). 

Templul lui Solomon. După cartea Cronici, 
David a vrut să înlocuiască Cortul Sfânt cu o 
construcție măreaţă și durabilă, dar a renunţat 
la planul său atunci când Profetul Natan i-a 
arătat că este voia Domnului ca un astfel de 
proiect să nu fie realizat de un războinic ca 
el, ci de fiul său, Solomon (2 Rg 7, 5 ș.u.; 7 
Par 17, 1-14; 22, 7 ş.u.). După 1 Par 22-28, 
David a avut totuși o contribuţie importantă 
la construcția templului. El a conceput planul 
edificiului, a alocat o sumă impresionantă 
pentru materiale și lucrători, a pregătit o mare 
parte dintre materialele de construcție (piatră 
fasonată, lemn, metale, marmură, 7 Par 22, 
1-19; 28, 1 — 29,9) și, mai ales, a rânduit servi- 
ciile liturgice (7 Par 23-26). 

După ce a urcat pe tron, Solomon a cerut 
ajutorul regelui 'Tirului, Hiram (980-946 
î.Hr.) pentru construirea templului (3 Rg 
5, lâsiua 2 Pap 2, 2 sau); În schimbul unor 
cantități însemnate de grâu, untdelemn și vin, 
Hiram i-a furnizat lui Solomon lemn, aur, dar 
și meșteri pricepuți. La sfârșitul lucrărilor, 
Solomon i-a mai dat lui Hiram douăzeci de 
cetăți din Galileea (2 Rg 9, 11). Lucrările de 
construcție au durat șapte ani, încheindu-se în 
anul al unsprezecelea al domniei lui Solomon 
(cca, 957 î. Hi 3. Re6, 38). 

Arheologii nu au reușit să identifice nimic din 
templul lui Solomon, însă impresia pe care a 
făcut-o contemporanilor și care a rămas în 
tradiția iudaică ne spune multe despre splen- 
doarea acestui edificiu realizat din piatră faso- 
nată, marmură, lemn nobil și metale prețioase. 
Fusese proiectat ca parte a unui complex regal 
care includea și palatul suveranului, un tribunal 
și un palat pentru una dintre soțiile lui Solomon, 
fiică a faraonului egiptean (3 Rg 7). Sanctuarul 
propriu-zis nu era foarte mare. Planul său urma 
împărțirea Cortului Mărturiei: din pridvor se 
intra în Sfânta, unde se aflau altarul tămâierii, 

masa punerii înainte și zece candelabre din 
aur. Câteva trepte conduceau din Sfânta spre 
perdeaua care o separa de partea cea mai sacră 
a sanctuarului, numită Sfânta Sfintelor, unde se 
păstrau Chivotul Legământului, care adăpostea 
Tablele Legii (3 Rg 8, 9). În Sfânta Sfintelor, 
nu aveau acces preoții, ci numai arhiereul, și 
acesta numai o dată pe an, în Ziua Ispășirii 
(lom Kipur). 

Jertfele se aduceau în curtea templului, pe 
altarul de bronz situat chiar în fața intrării în 
sanctuar. În partea sudică a altarului se găsea 
un bazin imens din bronz, destinat spălărilor 
rituale. Acest bazin avea diametrul de zece coți 
și era sprijinit pe doisprezece tauri de bronz, 
dispuși în patru grupe de câte trei (3 Rg 7, 
23-26). În ziua consacrării, un nor strălucitor 
— simbol al prezenței Domnului — a umplut 
Templul (3 Rg 8, 10-11). Ceremonia a fost 
condusă chiar de Solomon, care a binecuvântat 
poporul în două rânduri (8, 14, 55-61) și a 
rostit rugăciunea de consacrare, în care găsim 
un interesant accent universalist, sanctuarul lui 
Israel fiind destinat și păgânilor. Dumnezeul 
lui Israel este rugat să-i asculte și pe păgânii 
care se vor ruga acolo, astfel încât aceștia să-L 
cunoască și, prin mărturia lor, toate popoarele să 
aibă parte de acest dar (8, 41-43). De-a lungul 
istoriei sale de aproape patru veacuri, Templul 
lui Solomon a fost iubit, dar și contestat (ca 
unic loc potrivit pentru cultul adevăratului 
Dumnezeu, după apariția Regatului de Nord, 
sub leroboam); a fost îngrijit de regi evlavioși, 
dar a trecut și prin evenimente nefericite. Au 
fost momente când a cunoscut idolatria (7 Rg 
16, 10-18; 21,4-9; Iz 8, 3-18). De câteva ori, a 
fost jefuit de regi străini (3 Rg 14, 25-26; 4 Rg 
12, 18; 14, 14; 18, 15-16). Când Ierusalimul a 
căzut sub babilonieni, în anul 586 î.Hr., Nabu- 
codonosor a jefuit templul, apoi a ordonat 
distrugerea lui. Toate odoarele sanctuarului 
au fost luate în Babilon (7 Rg 25, 8-9; 13-17). 
Aceeași soartă au avut-o cei mai mulți dintre 
locuitorii țării (4 Rg 25, 11-12). 

Templul lui Zorobabel. După căderea Babilo- 
nului sub perși, noul suveran, Cirus cel Mare 
(576-530 î.Hr.) a permis întoarcerea evreilor 

exilați în țara lor. Mai mult, el a aprobat și a 
susținut rezidirea Templului, hotărând ca toate 
obiectele de cult jefuite de Nabucodonosor să 
înzestreze noul lăcaș (Ezr 6, 3-5). Prin stră- 
daniile arhiereului Iosua și ale guvernatorului 
Zorobabel, lucrările de construcție au început 
în anul 538 î.Hr., dar consacrarea sanctuarului 
a avut loc douăzeci și doi de ani mai târziu, în 
anul 516 î.FHr., la 70 de ani după distrugerea 
celui dintâi. 

Profeţii Agheu și Zaharia au jucat un rol impor- 
tant în ridicarea acestui templu, mobilizând 
poporul în jurul celor doi conducători, spre 
restaurarea cultului adevăratului Dumnezeu. 
Deși constructorii n-au avut mijloacele pentru 
a-i da strălucirea celui dintâi, templul acesta a 
ocupat un loc special în inimile evreilor, căci el 
constituia semnul renașterii naţionale și, după 
profanarea de către Antioh al IV-lea și apoi 
curățirea lui prin zelul lui luda Macabeul (164 
î.FHr.), al rezistenței în fața păgânismului. 
Templul lui Irod. rod ldumeul (37-4 î.Hr.), 
cunoscut mai ales ca autor al masacrului din 
ţinutul Betleemului (MV 2, 16-18), a rămas în 
istorie și în calitate de ctitor al celui de-al treilea 
templu. Deși nu a fost iubit de supuși, atât din 
cauza originii sale idumeene, cât și a modului în 
care a administrat țara, istoriografia i-a acordat 
supranumele nemeritat de „cel Mare“ din 
motive ușor de identificat: Irod a avut o domnie 
lungă (33 ani); a asigurat ţării sale stabilitate 
și pace; a lărgit cât se putea de mult hotarele 
regatului său; și, nu în ultimul rând, s-a făcut 
cunoscut ca un mare constructor. Construcţii 
monumentale, expresie a megalomaniei și a 
admiraţiei pentru arta elenistică a suveranului, 
au fost ridicate în multe părți ale regatului. A 
restaurat Samaria și i-a dat numele Sebaste 
(după numele împăratului: Sebastos, în greacă, 
este echivalentul latinescului Augustus; losIr 
FLavIus, Anfichităti iudaice, XV, 8, 5; Războiul 
iudaic, |, 21, 2); la fel a făcut cu cetatea numită 
Turnul lui Straton, care, rezidită din temelii, a 
primit numele Cezareea (tot în cinstea împă- 
ratului; losrr Favius, Anfichizăți iudaice, XV, 
9, 6). Această cetate a devenit principalul port 
al țării la Marea Mediterană și, mai târziu, aici 

s-a stabilit reședința procuratorilor romani. 
La Ierusalim, a ridicat palatul care îi va purta 
numele, în partea de vest a orașului, fortăreața 
Antonia, la nord de templu, un teatru și un 
hipodrom. În orașele elenistice, a zidit temple 
dedicate împăratului, teatre și stadioane. 

Ambiţia lui Irod de a-și lega numele de 
monumente durabile nu putea să ocolească 
cel mai important simbol al iudaismului. În 
momentul venirii lui pe tron, numele leru- 
salimului era indisolubil legat, de aproape un 
mileniu, de prezenţa Templului între zidu- 
rile sale, fapt ce făcea din capitala lui David 
centrul spiritual al Iudaismului. În anul 20 
î.Hr. a început lucrările la cel mai ambițios 
proiect al său: reconstrucția templului din 
Jerusalim (losrr FavIus, Anfichizări iudaice, 
15,2, 1). Deși partea principală a fost inaugu- 
rată cu șase ani înainte de moartea sa, lrod nu 
a apucat să vadă lucrările finalizate. Acestea se 
vor încheia abia în anul 63 d.FHr., cu doar șapte 
ani înainte de distrugerea totală și definitivă a 
acestui monument (70 d.Hr.). Proiectul noului 
templu era atât de grandios încât părea că Irod 
voia să împlinească profeția lui Agheu (2, 9), 
care vestea că slava celui din urmă va fi mai 
mare decât a celui dintâi, adică a celui zidit 
de Solomon. Și, într-adevăr, el îl va depăși pe 
cel dintâi, nu numai ca realizare arhitectonică, 
ci mai ales prin faptul că Dumnezeu-Omul 
lisus Hristos i-a călcat pragul, l-a cinstit 
(Le 2, 49) şi l-a curăţit (n 2, 14 ș.u. și par.). 
Ideea construirii unui nou templu nu a fost 
bine primită de către iudei. Cu timpul, însă, 
încă din timpul construcției, atitudinea s-a 
schimbat. Irod, care de multe ori s-a arătat 
nepăsător față de sensibilitățile supușilor săi, a 
avut grijă ca lucrările la părțile sacre ale edifi- 
ciului să fie realizate numai de preoți special 
instruiți în acest scop (numai preoții puteau 
intra în sanctuar și în curtea interioară). Mai 
mult, a luat toate măsurile necesare pentru 
ca activităţile de construcţie să nu împiedice 
desfășurarea cultului. Astfel, în toți anii zidirii 
nu s-a înregistrat nicio zi în care slujbele să 
nu se fi săvârșit după rânduială! Fiecare părti- 
cică din vechiul edificiu era înlocuită îndată 

după distrugere. Arhitecţii au pornit de la 
planul Templului lui Solomon, dar au încercat 
să dea edificiului trăsăturile templului descris 
în viziunea profetului Ezechiel (cap. 40-43; 
571 î.Hr.). Cu toate acestea ei au rămas 
tributari arhitecturii greco-romane a vremii: 
colonadele, capitelurile, frontonul triun- 
ghiular confereau ansamblului un pronunțat 
caracter elenistic. Acoperișul, acoperit cu 
metal aurit, era împrejmuit de o balustradă 
din marmură albă fin sculptată. lar pentru ca 
impresionanta-i strălucire să nu fie afectată de 
păsări, întreaga suprafață a fost protejată cu o 
mulțime de țepușe aurite. 

Ceea ce numim "Templul lui Irod era, de fapt, 
un imens complex de construcţii ce ocupa 
aproximativ o pătrime din suprafața lerusali- 
mului. Sanctuarul propriu-zis nu ocupa decât 
o mică parte din suprafața întregului edificiu. 
Întregul ansamblu era înconjurat de un zid 
impunător, aproape dreptunghiular, având 
lungimea totală de 1.550 m. De-a lungul 
zidului exterior se desfășurau patru pridvoare, 
câte unul pe fiecare dintre cele patru laturi 
ale sale. Acoperișurile acestor pridvoare erau 
susținute de coloane monolitice din marmură, 
înalte de 12,5 m. Capiteluri corintice dădeau 
un plus de eleganță impresionantelor coloane. 
Două pridvoare (cel vestic și cel nordic) aveau 
câte două rânduri de coloane; cel estic, numit 
Pridvorul lui Solomon (In 10, 23; FA 3,11; 5, 
12) şi cel sudic, numit Pridvorul regal, aveau 
patru rânduri. În timpul sărbătorilor iudaice, 
soldaţii din garnizoana orașului foloseau 
acoperișul pridvoarelor pentru a urmări eveni- 
mentele din interiorul zidurilor. 

Interiorul spaţiului delimitat de aceste prid- 
voare era împărțit în patru curți. Prima era 
cea mai largă. Ea se desfășura pe patru laturi, 
între cele patru pridvoare și incinta interi- 
oară rezervată doar israeliților. Această curte 
constituia singurul spațiu al edificiului care 
era accesibil și păgânilor, de aceea era numită 
în mod curent Curtea Neamurilor (Păgâ- 
nilor). Doar aici puteau intra și israeliți cărora 
le era interzis accesul în incinta interioară, fie 
din cauză că erau impuri din punct de vedere 

ritual, fie că erau excluși din comunitatea 
mozaică. Aici se găseau negustorii și schim- 
bătorii de bani menţionaţi în Evanghelii. Dar 
spațiul nu era rezervat doar păgânilor, celor 
impuri sau activităților comerciale. În egală 
măsură, era un loc al întâlnirilor, al învățăturii 
și al dezbaterilor teologice (Le 2,46; 19,47; Mc 
11, 27). Cu acest spaţiu se întâlneau pelerinii 
nerăbdători să ajungă la sanctuar, îndată ce 
scăpau de mulțimea de cerșetori care-i asaltau 
în imediata vecinătate a zidurilor edificiului. 
Următoarea incintă, care cuprindea și sanctu- 
arul propriu-zis, era situată mai sus de Curtea 
Neamurilor și era despărțită de aceasta printr-o 
balustradă din marmură. Inscripții în latină și 
greacă interziceau, sub amenințarea pedepsei 
cu moartea, accesul păgânilor în această incintă. 
Una dintre aceste inscripții, descoperită în anul 
1871, se găsește în Muzeul Arheologic din 
Istanbul. Ea cuprinde următoarea avertizare: 
„Niciun străin să nu treacă balustrada în curtea 
care înconjoară Locul Sfânt. Oricine este prins 
răspunde de fapta lui, căci urmează pedeapsa 
cu moartea”. Incinta aceasta interzisă păgânilor 
era împărțită în alte trei incinte, una destinată 
femeilor, alta bărbaţilor și una preoților. În 
centrul celei din urmă se afla sanctuarul, având 
forma literei T. 

La fel ca sanctuarele precedente, și acesta era 
împărțit în trei zone: din pridvorul cu coloane 
se intra în Sfânta, iar de aici în Sfânta Sfân- 
telor. În Sfânta intrau doar preoții aleși prin 
tragere la sorți pentru slujire. Aici se aflau trei 
obiecte sacre: masa destinată pâinilor punerii 
înainte, sfeșnicul cu șapte brațe și altarul tămâ- 
ierii, pe care se aducea de două ori în fiecare zi 
(dimineața și seara) jertfa de tămâie. O perdea 
groasă despărțea Sfânta de Sfânta Sfintelor 
(Kadoş hakedoșim), în care numai Arhiereul 
putea intra, numai o dată pe an, în Ziua Ispă- 
șirii. În Templul lui Solomon, aici se păstra 
Chivotul Legământului, care a dispărut odată 
cu distrugerea edificiului, în anul 586 î.Hr. În 
Templul lui Zorobabel, Sfânta Sfintelor era 
un loc gol, fapt ce l-a uimit pe Pompei, care, 
după ce a cucerit lerusalimul (63 î.Hr.),a ţinut 
să vadă cu ochii lui tainele locului preasfânt 

al iudeilor. În Templul lui Irod, aici, era doar 
o piatră pe care arhiereul așeza cădelnița cu 
tămâie în Ziua Ispășirii. 

Deși din Templul lui Irod nu se mai păstrează 
decât ceea ce numim astăzi Zidul Plângerii, 
mărturiile contemporanilor și ale tradiției 
iudaice ne lasă să înțelegem că acesta constituia 
unul dintre cele mai magnifice edificii ale Anti- 
chității. Episto/a lui Aristeu (apocrifă iudaică din 
prima parte a sec. | d.Hr.) susţine că Templul 
lui Irod este mai frumos decât monumentele 
Egiptului. După Iosif Flavius, el l-a impresi- 
onat profund și pe generalul roman Titus, care 
a condus asediul Ierusalimului în anii 69-70. 
Văzându-l din afara zidurilor cetăţii, probabil 
de pe Muntele Măslinilor, Titus decide să facă 
tot posibilul pentru ca această minune a lumii 
de atunci să nu fie afectată în cursul conflic- 
tului (Războiul iudaic, VL, 4, 3-7; din nefericire, 
ordinul generalului a fost nesocotit atunci când 
legionarii romani au ajuns să se confrunte cu 
rezistența zeloţilor refugiaţi în templu). 

Aceste mărturii sunt confirmate de tradiția 
iudaică. După 7a/mudul Babilonian, „cine nu a 
văzut zidirea lui Irod [= Templul], nu a văzut 
niciodată o construcție frumoasă” (Bava Barra, 
4a). Impresia puternică pe care o lăsa asupra 
pelerinilor sau vizitatorilor este reţinută și în 
Evanghelii. La Marcu, unul dintre Apostoli 
exclamă: „Priveşte, Învăţătorule, ce pietre!, ce 
zidiri!” (Me 13, 1; cf. M4 24, 1; Le 21, 5). lar 
Mântuitorul răspunde profețind distrugerea 
acestui edificiu și a Ierusalimului (Me 13, 2 
ș.u.; Le 21, 6 ș.u.). Cuvintele Domnului se vor 
împlini în vara anului 70 d.FHr., când lerusa- 
limul a căzut sub forța armatei romane condusă 
de viitorul împărat Titus. Pe Arcul lui Titus din 
Roma sunt reprezentați ostași romani purtând 
obiecte din Templu ca pradă de război. 

De la templul material la templul spiritual. 
Evangheliile ne arată că Domnul a cinstit în 
mod deosebit Templul. Părinţii Săi L-au dus 
la Templu în a patruzecea zi de la naștere (Le 
2, 22), deși Legea nu prevedea această obli- 
gaţie. Apoi, după ce s-au mutat în Nazaret, 
în fiecare an urcau la lerusalim (Le 2, 41), 
de sărbătoarea Paştilor, pentru a participa la 


slujbele de la Templu. La vârsta de doispre- 
zece ani, copilul Iisus este găsit de părinţi „în 
templu, stând în mijlocul învăţătorilor, ascul- 
tându-i și întrebându-i” (Le 2, 46). Mustrat 
de părinţii care-l căutaseră trei zile, răspunde: 
„Oare nu știaţi că întru cele ale Tatălui Meu 
trebuie să fiw” (Le 2, 49). În cursul activității 
Sale publice (anii 27/28-30 d.Hr.), Îl găsim 
de câteva ori la Templu. De două ori îl vedem 
curăţind Templul (In 2, 14-16; Mz 21, 12-13; 
Me 11, 15-17). Templul este „casa Tatălui” 
Său (n 2, 16), „casă de rugăciune pentru toate 
neamurile” (Me 11, 17). În Templu, Mântui- 
torul se roagă, învață, vindecă și se confruntă 
cu fruntașii lui Israel. 

Cu puţin înainte de Pătimiri, Mântuitorul 
profețește distrugerea templului (Me 13, 1-4). 
În faţa lui Caiafa este acuzat că ar intenționa 
să dărâme Templul (Mc 14, 58). Acuzaţia avea 
la origine o interpretare tendențioasă a cuvân- 
tului Său din In 2, 19. Evanghelistul loan 
notează că Domnul nu se referea la sanctuarul 
din Ierusalim, ci la „templul trupului Său” Q, 
21). Prin aceasta atrăgea atenția asupra faptului 
că în trupul Său se găsește tot ceea ce contem- 
poranii Săi credeau că simbolizează Templul, 
din moment ce „întru El locuiește toată depli- 
nătatea dumnezeirii” (Co/2, 9). 

Sfântul Luca relatează că, după Înălțarea 
Domnului, ucenicii au continuat să frecven- 
teze Templul (Ze 24, 53: „în toată vremea 
erau în Templu, lăudând și binecuvântând pe 
Dumnezeu”). Cincizecimea nu a marcat înce- 
tarea acestei practici (FA 2, 46). În Faptele 
Apostolilor, îi vedem pe Apostolii Petru și loan 
suindu-se la Templu pentru rugăciunea ceasului 
al nouălea (3, 1). În Templu, ei ÎL propovăduiesc 
pe Hristos (3, 12 ș. u.) și tot acolo sunt ares- 
taţi pentru că „vestesc întru lisus învierea din 
morți” (EA 4, 2). Arestat, Sfântul Ștefan este 
acuzat în fața sinedriului de blasfemie împo- 
triva Templului (6, 13). La mai bine de 20 de 
ani de la moartea martirică a Sfântului Ștefan, 
Biserica din Ierusalim se afla încă în strânsă 
legătură cu Templul. Cu ocazia ultimei vizite 
la lerusalim (58 d.Hr.), Sfântul Pavel însuși, 
supunându-se cerinței Sfântului Iacov, plătește 

cheltuielile a patru bărbaţi care depuseseră un 
vot de nazireat și apoi îi însoțește în împlinirea 
ritualurilor de purificare, după care aduc jertfa 
rânduită de Lege pentru astfel de situaţii (FA 
21, 23-26, vezi Nm 6, 13 ş.u). 

Totuși, nu Templul este în centrul cultului 
creștin. Duhul Sfânt se pogoară peste ucenici 
pe când erau într-o casă (FA 2, 2). În case 
săvârșesc Sfânta Euharistie (FA 2, 46). lar din 
momentul în care Templul a dispărut, ei nu 
i-au mai simțit lipsa, căci înțeleseseră că trăiau 
timpul unei noi iconomii dumnezeiești, în care 
Ierusalimul nu mai era adăpost al singurului loc 
de pe pământ al prezenței slavei lui Dumnezeu 
(n 4, 26). Mântuitorul identificase trupul 
Său ca adevăratul templu (2, 19, 21), adică în 
calitate în loc desăvârșit al prezenței slavei lui 
Dumnezeu. După Cincizecime, ucenicii au 
înțeles că fiecare credincios este un templu (7 
Co 3,16; 6,19), aşa cum și Biserica este Templu, 
accesibil tuturor credincioșilor, în toate locurile 
(Eor 6, 19; 10,20). Epistola către Evrei explică 
că Hristos este împlinirea tipologiei Templului 
și a ritualurilor acestuia. Autorul Apocalipsei ne 
spune că în Noul lerusalim nu a văzut templu 
pentru că „Domnul Dumnezeu Atotţiitorul și 


Mielul sunt templul lui” (4p 21, 22). 

TEMPO. (muz. ) Termen ce exprimă gradul de 


iuţeală cu care trebuie executată o lucrare muzi- 
cală. Termenii de mișcare de origine italiană și 

germană sunt foarte numeroși și foarte nece- 
sari. În muzica bisericească, pentru recitativ se 
folosește un T (7empus), cu digorgon deasupra, 
pentru irmologic, un T cu gorgon deasupra, 
pentru stihiraric, un 'T cu argon deasupra, iar 


pentru papadic, un T cu diargon deasupra. 
Nicu Moldoveanu, Stelian Ionașcu 


'TEOFANIE. v. EPIFANIE. 


TEOLOGIE. (gr. /heologia — discursul, vorbirea 
despre Dumnezeu, Iheos — Dumnezeu, logos — 
vorbire, cugetare) |. Domeniu disciplinar din 
cadrul științelor umanist-vocaţionale care se 
ocupă cu studiul conceptului de Dumnezeu și a 
chestiunilor legate de Revelația dumnezeiască. 
II. Concept specific teologiei sistematice, care 
se referă la ceea ce este Dumnezeu în Sine și la 
planul aseității Sale, în opoziţie cu ideea mani- 
festării Sale în creaţie sau a iconomici Lui. 
III. (pazro/og.) Concepţie articulată despre 
zei în literatura și filosofia elină precreştină, 
dar adaptată la creștinism în primele veacuri 
patristice, ce pune problema cunoașterii 
lui Dumnezeu din perspectiva experienței 
personale mistice. 

Cuvântul „teologie” apare mai întâi în Anti- 
chitate, nefiind întâlnit în Sfânta Scriptură. 
Sensul teologiei în lumea antică avea mai mult 
conotaţii mitologice sau filosofice. Denumirea 
de 7heo-logos era dată poeților și filosofilor greci 
și, în acest sens, teologia era o simplă cunoaș- 
tere a miturilor și a reprezentărilor tradiționale 
ale popoarelor. Vechii greci au numit teologie 
miturile și învățăturile filosofice despre zei și 
raportul lor cu lumea. Unii poeți ca Orfeu, 
Linus, Homer, Hesiod, care cântau poeme 
zeilor, purtau și numele de teologi. Pentru 
Platon și Plutarh, teologii sunt cei mai vechi 
înţelepţi și inițiați în învățăturile despre zei. 
Preoţii păgâni, ghicind viitorul după mărun- 
taiele jertfelor și zborul păsărilor, erau consi- 
derați ca făcând teologie, fiind numiți teologi. 
Aristotel considera teologia ca o știință inferi- 
oară filosofiei, la fel cum o considerau și natu- 
raliștii și materialiștii antici ca Thales, Anaxi- 
mandru, Anaximene, teologia fiind asimilată 

cu mitologia. Termenul „teologie” intră destul 
de anevoios în aria conceptuală a creștinis- 
mului primelor secole, întrucât primii creștini 
aveau rezerve față de ceea ce desemna acesta în 
contextul religiilor păgâne. 

În lumea creștină, termenul apare în sec. al 
III-lea la Origen, potrivit căruia teologi sunt 
cei care vorbesc despre Dumnezeu, fiind plini 
de Duhul Sfânt, așa cum au fost Moise și 
profeţii. În veacul al IV-lea, Eusebiu de Ceza- 
reea numește teologi pe toți creștinii, deoarece 
ei cântă imnuri lui Dumnezeu. Teologi au fost 
numiți, mai ales, didascalii Bisericii, întrucât ei 
învățau cunoașterea adevărului lui Dumnezeu. 
Cu timpul, termenul de teologie nu s-a referit 
numai la Dumnezeu cel închinat în trei Feţe, ci 
și la învățătura despre dumnezeirea lui Hristos 
și a Sfântului Duh, dar și cu referire la întreaga 
iconomie, Dionisie Areopagitul extinzân- 
du-l și asupra Vechiului și Noului Testament. 
Teodoret de Cyr este cel care dă termenului de 
teologie un conţinut mai larg, introducând în el 
eshatologia și soteriologia. 

Cuvântul teologie provine din grecescul //eos 
— Dumnezeu și /ogos — cuvânt, rațiune. Luate, 
aceste două cuvinte, împreună dau cuvântul 
teologie, care înseamnă cuvântul sau învăță- 
tura despre Dumnezeu. Înțeles numai din 
punct de vedere etimologic, cuvântul 7eo/ogie 
nu exprimă caracteristica și specificul acesteia, 
întrucât cultivarea și dezvoltarea teologiei are 
loc în Biserică și de către Biserică. Conţinutul 
termenului de zeo/ogie trebuie aplicat întregii 
sale semnificaţii. În acest sens, teologia este 
cuvântul sau învățătura despre Dumnezeu și 
despre lucrările dumnezeiești. Teologia nu 
este o știință ca oricare alta, ci ea are o speci- 
ficitate aparte, întrucât ea pretinde credința 
în adevărurile revelate și participarea oame- 
nilor la acestea. Prin urmare, spunem despre 
teologie că ea reprezintă și expunerea știin- 
țifică a revelaţiei creștine sau că este știința 
care studiază creaturile pe temeiul revelației 
dumnezeiești, întrucât acestea se află într-o 
legătură directă cu Dumnezeu, Creatorul lor. 
Prin urmare, teologia studiază revelaţia referi- 
toare la Dumnezeu și la lucrările Sale, precum 


și toate cele ce există în lumea văzută și nevă- 
zută, întrucât acestea se află într-o legătură cu 
Dumnezeu. Dar 7eo/ogia în sens clasic ortodox 
este unirea omului cu Dumnezeu, în comu- 
niunea de iubire, ea având prin excelență o 
dimensiune liturgică, doxologică, duhovni- 
cească. Când se zice că „îngerii teologhisesc” 
nu înseamnă că ei fac speculaţii teologice, ci 
că „văd fața lui Dumnezevw”. A face teologie 
înseamnă „a trăi în Duhul lui Dumnezeu” 
pentru că „nimic nu este mai sărac decât 
cugetarea, care stând afară de Dumnezeu, filo- 
sofează despre Dumnezew”. 

În tradiţia ortodoxă, numele de teologi se atri- 
buie Sf. loan Evanghelistul, datorită înălțimii 
gândirii sale despre Logos, Sf. Grigorie de 
Nazianz, datorită celor 5 cuvântări teologice 
ţinute în Biserica Anastasia din Constantinopol 
și Sf. Simeon Noul Teolog, datorită învățăturii 
sale despre experienţa lui Dumnezeu în lumină. 
În Ortodoxie, teologia nu înseamnă doar o 
cunoaștere abstractă, teoretică a lui Dumnezeu 
și a lucrării Sale mântuitoare, ci ea este totodată 
o experiență a misterului Dumnezeului celui 
viu și personal și a tainei Sale mântuitoare. 
Teologia este o harismă, întrucât nu înseamnă 
atât de mult căutarea și analiza de către noi 
a existenței lui Dumnezeu, cât căutarea și 
analiza conștiinței noastre de către Dumnezeu, 
așa încât nu atât de mult cunoaștem noi, cât 
cunoaște El despre noi, Dumnezeu fiind nu 
un obiect de analizat, cât un subiect care, în 
comuniune cu noi, Se revelează, cunoscân- 
du-ne totodată mai mult decât o putem face 
noi. Teologia este și o taină deoarece nu numai 
că transcende posibilităţile gândirii noastre, 
fiind invitați pentru o pătrundere în câmpul ei 
să utilizăm exprimări paradoxale, ci și pentru 
că în adâncirea conținutului ei experiem unirea 
apofatică cu Dumnezeu cel personal, unire pe 
care încercăm pe cât posibil să o exprimăm în 
concepte catafatice sau raționale. 

Prin urmare, natura adevărată a teologiei este 
experiența vie, dincolo de cuprinderea minții, 
a prezenţei lui Dumnezeu. Fondul vieţii teolo- 
gice este experiența participării la viața pe 
care Însuși Dumnezeu o împărtășește omului. 

„Aceasta este viaţa veșnică: să le cunoască 
pe Tine, singurul Dumnezeu adevărat, și pe 
Iisus Hristos, pe Care L-ai trimis” (n 17, 3). 
Teologia este, în fapt, experiență de pregus- 
tare a vieţii veșnice. Cercetarea dogmelor, a 
textelor sacre, a Tradiţiei este, desigur, extrem 
de importantă, ca raportare interioară la 
sursele care relatează experiența dumnezeirii, 
dar nu constituie finalitate în sine. 

Teologie înseamnă, deopotrivă, vorbire 
despre Dumnezeu. Constatând însă cât este 
de greu, dacă nu chiar imposibil, în condiții 
de minimă onestitate, a vorbi despre cineva 
fără să-l cunoști personal, este limpede că 
vorbirea despre Dumnezeu se împlinește 
(doar) în condiţiile cunoașterii Lui prin expe- 
riență nemijlocită, adică în urma vorbirii ca 
Dumnezeu. Dumnezeu este Prezenţă perso- 
nală Care cere, în vederea cunoașterii, gestul 
întâlnirii directe. E] se adresează omului lăun- 
tric: „Leologia, desigur, este piază, iar teolog 
este acela în inima căruia vorbește Dumne- 


zeu-Cuvântul (0 Beos Logos)”. 

Bibliografie. BRA, Ion, Dicfionar de Ttologie Ortodoxă, 
Ed. Institutului Biblic și de Misiune al Bisericii Orto- 
doxe Române, București, 21994; FLoRovskI, George, 
Biserica, Scriptura, Tradiţia. Trupul viu al lui Eristos, trad. 
F. Caragiu, G. Mândrilă, Ed. Platytera, București, 2005; 
STĂNILOAE, Dumitru, Zo/ogia Dogmatică Ortodoxă, vol. 
], Ed. Institutului Biblic și de Misiune al Bisericii Orto- 
doxe Române, București, *2003; Vracnos, Hierotheos, 
„Orthodox 'Iheology and Science”, în: Greek Orzhodox 
Theological Review, 44/1999, pp. 131-148; Wane, 
Kallistos, „Eastern Orthodox 'Iheology”, în Adrian 
HasrInes et al. (eds), 7pe Oxford Companion to Christian 
Thought, Ed. OUP, 2000, Oxford, pp. 184-187. 

TEOLOGUMENĂ. (gr. feologumena) Învă- 
țătură creștină cu fundament revelațional, 
dar care nu a dobândit consensul Bisericii 
(consensus Ecclesiae dispersae), cu toate acestea 
avea mare circulație printre teologi. Exemple 
de teologumene: timpul creării îngerilor, durata 
zilelor creației, transmiterea păcatului strămo- 


șesc, vămile văzduhului etc. 

Bibliografie. 7to/ogia Dogmatică și simbolică, Manual 
pentru Institutele teologice, Ed. Institutului Biblic și 
de Misiune al Bisericii Ortodoxe Române, Bucuresz, 
1958; Be, Valer, Dogmă și Propovăduire, Ed. Dacia, 

Cluj-Napoca, 1994; Srănrroag, Dumitru, „Noţiunea 
dogmei”, în: ST, XVI (1964), 9-10, pp. 533-571. 
Mihai Himcinschi 


TEORIE. (gr. ZBeăria — contemplare, observare, 
speculație) |. Contemplare fructificată în trăirea 
teologică, în experiența legăturii personale cu 
Dumnezeu. 

Theoria — contemplarea teologică este vedere 
harismatică: nu anihilare și paralizare a minții 
prin încetarea oricărui raționament, ci, dimpo- 
trivă, activarea ei la un nivel de supraputere, 
desprinderea minţii prin puterea rugăciunii 
de orice determinare limitativă și antrenarea 
acesteia în acel adânc de supraprezență a 
lui Dumnezeu. Iheoria este încadrare peste 
puterile minţii într-o lucrare de întâlnire cu 
Dumnezeu pe un teritoriu unde omul nu poate 
ajunge singur, în virtutea puterilor sale natu- 
rale, ci numai învrednicit de puterea îndum- 
nezeitoare a harului. Într-o accepțiune mai 
largă, orice „vedere” a adevărului dumnezeiesc 
comunicat Bisericii prin Duhul Sfânt este 
theoria. lar cum comunicarea adevărului se 
face în Biserică prin cuvânt, theoria se relevă 
ca principiu fundamental de interpretare a 
oricărui text revelat, cu puterea harului. Această 
putere nu face decât să prelungească la infinit 
momentul Cincizecimii în sensul unei pătrun- 
deri întru înțelegere prin Duhul Sfânt. De 
altfel, numai inspirația Duhului Sfânt aduce la 
a fi cu adevărat comprehensibile cuvintele lui 
Hristos. În acest context, thedria devine cheia 
esenţială de lectură a textului revelat, favori- 
zând o erminie a Duhului: „O premisă greșită 
stă la baza ideii că exegeza este, în mod esen- 
ţial, o știință în sensul modern al cuvântului: 
ideea că istoria însăși cuprinde adevărul ultim. 
Theoria, însă, înțelege evenimentul istoric ca 
pe un vehicul esenţial al acestui adevăr, un vas 
pământesc care conţine o comoară veșnică”. 
Theoria este o viziune participativă în lume cu 
puterea harului. Fa nu produce o imagine-re- 
prezentare statică a lumii, ci deschide lumea 
unei priviri în duh, dinamice: „7hedria oferă o 
viziune asupra realității nevăzute, care se va 
sustrage neîncetat cercetărilor minuțioase ale 

științelor empirice. Această vedere în adân- 

curile ascunse ale revelaţiei dumnezeiești este 

oferită interpretului care își asumă conștient 

și cu credință o atitudine de contemplaţie sau 

de rugăciune. Adevăratul teolog, ne amintesc 
=» 


Părinţii, este omul care se roagă”. 
Rugăciunea este vehiculul devenirii teologice, 


care pe treptele ei cele mai înalte este „vedere” 


a lui Dumnezeu. În celebrele dispute isihaste, 
Sf. Grigorie Palama apără în fața lui Varlaam, 
de orice interpretare umanist-raționalizatoare, 
experiența vederii luminii dumnezeiești acce- 
sibile prin darul lui Dumnezeu creștinului 
avansat pe treptele rugăciunii curate. Vederea 
luminii necreate este o covârșitoare și prea 
deplină prezență a Domnului care îmbrăți- 
șează din interior sufletul rugătorului. În acest 
sens, apofatismul este expresia prin excelență 
a treptei celei mai înalte a teologiei, întrucât: 
„Lucrarea aceasta mai presus de minte este 
superioară celei din cadrele minții; ei (monahii, 
n.n) nu cunosc pe Dumnezeu nu în sensul că 
nu văd nimic, cum fac cei ce-L cugetă prin 
negație, ci prin vederea însăși văd ceea ce-i mai 
presus de vedere”. 

Dacă în perspectiva lui Varlaam „întunericul 
divin” de care vorbește Sf. Dionisie Areopagitul 
este un fel de vid absolut, realizat de minte prin 
negarea a orice, pentru Sf. Grigorie Palama 
acesta nu este altceva decât acea supraabun- 
dență luminoasă de care creștinii se bucură prin 
fheăria — contemplaţie. La această contemplare 
este chemat tot sufletul însetat de curăţie și de 
mântuire. Doar în prezența harului dumne- 
zeiesc omul se întâlnește cu adevărat cu sine 
însuși, în taina pocăinței, care este începutul 
oricărei contemplări: „Fără o tainică, adică 
ascunsă ochilor noștri, sau vădită lucrare a 
Luminii nefăcute, omul nu își poate cunoaște 
păcatul în ce chip s-ar cuveni. A-și vedea 
propriul păcat constituie începutul contem- 
plării. Neapărat trebuie subliniat că acesta este 
cu putință pretutindeni, în orice vreme, în orice 
condiție exterioară. Nici fuga în pustie, nici 
îndepărtarea de oameni, nici teologia științi- 
fică, nici vreo psihanaliză atentă, nici concep- 
tualizarea filosofică sau abordarea rațională a 


Evangheliei, nimic asemănător celor enume- 
rate mai sus nu constituie esența contemplării 
duhovnicești. Bineînţeles că și ieșirea în pustie 
sau zăvorârea, precum și alte mijloace de a se 
însingura se pot arăta a fi un privilegiu prețios, 
căci constituie niște condiţii prielnice pentru o 
adâncă pocăință, în afara căreia toată lucrarea 
noastră, precum și orice chip al nevoinței se 
prefac într-o simplă întreprindere omenească, 
în esență puţin folositoare mântuirii. Prin 
acea dureroasă pocăință se pogoară harul 
Sfântului Duh peste om, ducându-l în sfera 
Vieţii dumnezeiești. Cu cât mai încordată este 
tânjirea pocăinței, cu atât mai puternic lucrează 
în noi Însuși Dumnezeu, atingându-Se de noi 
şi Însuși împărtășindu-Se zidirii Sale într-un 
chip numai Lui cunoscut. În starea unui astfel 
de har, omul, cu toată ființa sa, trăiește realită- 
țile lumii dumnezeiești și le contemplă ca pe 
niște lucruri vădite”. 

II. Sistem de afirmaţii care reflectă o concepție 
sau o cunoaștere despre un anumit lucru, obiect 
sau ființă. 

III. Plan epistemic care ţine de domeniul 
deducţiei logice, opus cunoașterii experimentale 
sau practice. Acest fapt se referă la speculație, 
ceea ce a dat mai târziu, începând cu moder- 
nitatea, accepțiunea științifică a termenului. 
Aceasta din urmă exprima gestul de repre- 
zentare abstractă, dezvoltat strict cu ajutorul 
mijloacelor intelectuale, a unui fenomen. 
Adaptarea perfectă a termenului la exigen- 
țele științei moderne îl definește astăzi ca 
structură dezvoltată la nivel mental, imagine 
intelectuală, traductibilă în propoziţii logice 
și verificabile. Teoria este o interpretare care 
încearcă să se constituie în coloană vertebrală 
pentru fapte experimentale disparate. Este 
coerenţa interioară a unui puzzle de fapte 
care au nevoie de un principiu integrator 
pentru a fi înțelese în ansamblul lor. Este un 
ansamblu de idei, de noţiuni abstracte, mai 
mult sau mai puţin organizate, care se aplică 
unui domeniu bine identificat de cunoaș- 
tere. Este o construcţie intelectuală metodică 
și organizată, cu caracter ipotetic și sintetic. 
Este o supoziţie sau un sistem de idei care 

intenționează să explice ceva, în general pe 
baza unor principii generale, independente 
de obiectul pe care îl explică. Este o „schemă 
mentală a ceva ce trebuie făcut”. 

Teoria științifică, interpretare explicativă de 
fapte experimentale, poate fi evaluată prin două 
caracteristici: una care ține de relaţia cu feno- 
menul studiat, care este raportarea externă, și 
alta care ține de structura interioară, de „simpli- 


=» . 


tatea logică” a premiselor, și pe care Finstein o 
numește „perfecțiunea internă”. Alegerea între 
mai multe teorii, care explică același fenomen, 
se face printr-o soluție de compromis între cele 
două caracteristici enunțate mai sus. 

Vorbind despre trăsăturile fundamentale ale 
teoriilor științifice, Albert Einstein exprimă 
exigența calitativă a necesităţii unei anume 
fincți și, deopotrivă, rigori în utilizarea teoriilor 
în raport cu faptele experimentale: „teoria nu 
are voie să contrazică faptele experienței. Pe cât 
de vădită apare la prima vedere această cerință, 
pe atât de subtil se structurează ea în aplicare. 
Astfel, putem, deseori, poate chiar întotdeauna, 
să menţinem o temelie teoretică generală, în 
măsura în care facem posibilă adaptarea ei la 
fapte prin ipoteze suplimentare, introduse în 
mod artificial”. 

Theoria este, pentru trăitorul creștin, nu 
gestul de reprezentare abstractă, cât cel de 
contemplare. Evagrie Ponticul vede viața 
creștină structurată în două etape: prima 
este faza „activă”, „practică”, iar a doua este 
cea „contemplativă”, de „cunoaștere”. Prima 
presupune urcușul duhovnicesc de trecere de la 
comportamentele pervertite, pătimașe, la cele 
care dau viață, adică la virtuțile duhovnicești. 
A doua exprimă gustarea tot mai deplină a 
prezenței lui Dumnezeu prin rugăciune. Unii 
Părinţi o subîmpart pe aceasta din urmă în 
etapa contemplării lui Dumnezeu prin inter- 
mediul naturii și, respectiv, în cea a teologiei, 
adică a contemplării tainice a lui Dumnezeu, 
nemijlocite. Faptul că prima etapă este numită 
„activă” nu înseamnă nicidecum că a doua ar fi 
„pasivă”. Eventual, putem vorbi de „pasivitate” 
în sensul apofatismului ortodox: o supraabun- 
denţă a prezenței dumnezeiești, care copleșește 

iniţiativa umană, este „pătimire” a iniția- 
tivei dumnezeiești, a celei care, prin inten- 
sitate, face să pălească inițiativa omenească. 
Contemplarea nu este nicidecum o stare de 
lenevie, ci este gestul evanghelic al fiului risi- 
pitor, cel care, după ce parcurge drumul de 
reîntoarcere acasă (etapa activă), se aruncă în 
braţele Celui pe care nu mai îndrăznea să-L 
numească Părinte din cauza vieţii cheltuite în 
păcat și rămâne „contemplând”, adică nemai- 
săturându-se de prezenţa Lui. Este o revenire 
acasă, în plenitudinea prezenței părintești, este 
Înviere prin pocăință, este trecere de la starea 
de rob și de înstrăinat la cea de fiu: „Cel ce nu 
crede taina aceasta mare a harului celui nou 
și nu caută spre nădejdea îndumnezeirii nu 
va putea disprețui plăcerea cărnii, a banilor, a 
avuţiei și mărirea de la oameni. Sau chiar de-ar 
putea-o face pentru scurtă durată, îl cucerește 
mândria că a ajuns desăvârșirea, prin ceea ce 
este târât iarăși în rândul celor necurățiți. Cel 
ce caută însă spre ea, chiar de-ar dobândi tot 
lucrul bun, având mereu înaintea privirii sale 
desăvârșirea care trece peste orice margini 
și care nu poate fi niciodată încheiată, nu se 
socotește să fi realizat ceva și se face tot mai 
smerit; [...] strigă plângând cu Isaia: «vai, mie, 
că necurat fiind și buze necurate având, am 
văzut cu ochii mei pe Domnul Savaot> (îs 6, 
5). lar plânsul acesta înmulțește curăţia, căreia 
Domnul harului îi dăruiește mângâierea și 
luminarea sa. De aceea, zice loan (Scărarul, 
n.n), cel ce învață din experienţă: «abisul 
durerii a văzut mângâierea; iar curăţenia inimii 
a primit luminarea». 

Bibliografie. Le Peri Robert — dictionnaire de la langue 
franţaise, Ed. Dictionnaires le Robert, Paris, 2000; 
ARHIM. SOFRONIE, Nașterea întru împărăția cea neclătită, 
Ed. Reîntregirea, Alba-Iulia, 2003; Beck, John, Puzerea 
Cuvântului în Biserica dreptmăritoare, Ed. Institutului 
Biblic și de Misiune al Bisericii Ortodoxe Române, Bucu- 
rești, 1999; EINSTEIN, Albert, Cum văd eu lumea. Teoria 
relativității pe înzelesul tuturor, Ed. Fhamanitas, București, 
1996; STăNILoAE, Dumitru, Spiritualitatea ortodoxă — 
ascefica şi mistica, Ed. Institutului Biblic și de Misiune al 
Bisericii Ortodoxe Române, București, 1992; STĂNILOAE, 
Dumitru, Viaţa şi învățătura sfântului Grigorie Palama, 
Ed. Scripta, București, 1993. 

TEOTOKĂR. (gr. 7Beotokarion) Carte 
de slujbă ce cuprinde Canoanele Maicii 
Domnului. 

În pustiul Kapsala din Sfântul Munte Athos, 
Sf. Nicodim Aghioritul a întocmit și a adunat, 
de la diferiți imnografi (Andrei Criteanul, loan 
Damaschin, Teofan Graptul, al Niceii, Iosif 
Imnograful, loan al Evhaitelor, Mitrofan din 
Smirna, Teodor Studitul, Fotie al Constanti- 
nopolului, Gheorghe al Nicomidiei, Teoctist 
Studitul, Pavel Amoreul, Nicolae Catasche- 
pinul, Atanasie al Constantinopolului, Ignatie 
al Constantinopolului, Marcu al Efesului, 
Teodor Lascaris, Manuil Retorul, Clement, 
Ilie Ecdicul, Calinic de Heracleea, „celălalt 
Nicolae”, Tecla) 62 de canoane de preacin- 
stire a Maicii Domnului, împărțite în 2.450 de 
tropare, structurate pe cele opt glasuri, pe care 
le-a așezat sub titlul „Iheotokarion”. Este o 
carte de cult care se folosește la Sfântul Munte, 
de către călugări, la pravila zilnică. Nu este încă 


tradusă în limba română. 

Bibliografie. Dronisrarur, Teoclit, Maica Domnului 
în teologia și imnografia Sfinților Părinţi, Ed. Bizantină, 
București, 2002. 


Lucian Petroaia 


TEOTOKOLOGIE. Ramură a teologiei 
dogmatice ce are ca temă persoana Maicii 
Domnului. 

Termenul este derivat din limba greacă, de 
la Gsorokoc, care înseamnă Născătoare de 
Dumnezeu. În teologia contemporană, mai are 
în paralel o altă denumire relativ echivalentă: 
Mariologie. Diferenţa este că acesta din urmă 
provine de pe o filieră teologică occidentală, 
unde Maica Domnului este numită adesea 
simplu: „Maria” sau „Maria, mama lui lisus”, 
ori „Fecioara Maria”. Există, totuși, o diferență 
confesională sesizabilă între cele două denu- 
miri, care implică și conţinutul învățăturilor. 
Denumirea Maicii Domnului, după apelativul 
nominal, adică Maria, indică pe de o parte o 
abordare relaxată, chiar familiară a sfintei sale 
persoane. Dar aceasta nu este definitorie pentru 
a evidenția rolul său în lucrarea lui Dumnezeu 
de mântuire a lumii, ci trebuie ca aceasta să fie 
pusă în relație cu Persoana lui Hristos, Fiul 


Său, născut în mod feciorelnic, Care este Însuși 
Mântuitorul. De aceea, pentru a nu exclude 
și nici pentru a centra persoana sa în afara 
iconomiei dumnezeiești, Maica Domnului 
este numită Născătoare de Dumnezeu, sau 
Teotokos. Denumirea de Teotokos a fost mai 
comună teologiei răsăritene din acel context al 
disputelor hristologice ale sec. al V-lea, unde 
teologii dioprosopiști contestau această denu- 
mire, spunând că Maica Domnului este doar 
Născătoare de om, prin aceasta crezându-se că 
se salvează integritatea firii umane în Hristos. 
Părinţii de la AI III-lea Sinod Ecumenic, au 
stabilit la Efes că denumirea de Teotokos este 
potrivită, deoarece ea rezumă concepţia esen- 
țială a ortodoxiei despre unirea ipostatică și, 
mai ales, despre comunicarea însușirilor firilor 
din Ipostasul Cuvântului. Așadar, în Răsărit, în 
teologia de rit ortodox, a fost preferată această 
denumire în locul numelui propriu, pentru că 
astfel Persoana Maicii Domnului este pusă în 
strictă legătură cu Fiul Său și, mai cu seamă, 
evocă participarea acesteia la lucrarea mântu- 
itoare a Lui. De aici vine și oportunitatea de a 
extinde denumirea asupra disciplinei teologice 
ce are ca subiect persoana Maicii Domnului. 
În paralel, Maica Domnului mai poartă și 
alte denumiri în acest spațiu ortodox: Stăpâna 
noastră, Împărăteasă a Cerului, Mireasă nenun- 
tită, și multe alte asemenea, care fac trimitere la 
rolul său în cadrul mântuirii oamenilor. Refe- 
rințele occidentale sunt mai puţin preferabile, 
fiindcă, netrimițând către relația de har cu 
Fiul ei, pun accentul pe meritele personale ale 
Maicii Domnului, iar acest fapt este dovedit de 
dogma Imaculatei concepții, care nici acum nu 
aduce o lămurire privitoare la rolul de Maică 
a lui Dumnezeu, ci la forma excepţională a ei 
însăși de a se naște în absența păcatului stră- 
moșesc. Acest fapt este eronat din punctul de 
vedere al credinței creștine, pentru că Hristos a 
trebuit să asume păcatul strămoșesc. Teotoko- 
logia introduce, prin denumirea sa, și contextul 
unei dispute istorice hristologice. 

Dintre ideile principale ale teotokologiei 
amintim: nașterea Maicii Domnului care a 
fost rodul unei lucrări dumnezeiești, unde 

Domnul deschide pântecele Anei; pururi 
fecioria Maicii Domnului, atât înainte, cât și 
după nașterea Fiului său dumnezeiesc; „sufletul 
prin care a trecut sabie” prorocit de dreptul 
Simeon, dovadă a faptului că există o răstig- 
nire interiorizabilă a Maicii Domnului odată 
cu Fiul Său, dar și o răstignire mistică pentru 
această lume a tuturor celor ce vor crede lui 
Hristos; oportunitatea denumirii de Teotokos; 
confirmarea pentru întruparea Cuvântului a 
întregii umanități recapitulate în expresia „Fie 
mie după cuvântul Tău!”, rostit arhanghelului 
Gavriil; nașterea „fără de sămânță bărbătească”, 
o naștere minunată; rolul universal mijlocitor 
al Maicii Domnului prefigurat la nunta din 
Cana Galileii, adormirea Maicii Domnului 
și ridicarea ei cu trupul la cer. Mai regăsim 
și prefirări ale Maicii Domnului în simbo- 
luri vechitestamentare comentate de Părinții 
primelor veacuri: cortul sfânt, rugul aprins, 
scara lui lacov, trecerea neudată a israeli- 
ților prin Marea Roșie, ploaia de pe lână etc. 
Dar pe lângă acestea, găsim și ideea preacin- 
stirii Maicii Domnului, care este „mai cinstită 
decât Heruvimii și mai mărită fără de asemă- 
nare decât Serafimii”, caracterul supraangelic 
arătând cinstea de care s-a învrednicit înaintea 
lui Dumnezeu, exprimată iconologic prin 
șederea de-a dreapta Fiului ei, uneori împreună 
cu Sf. loan Înaintemergătorul (Deisis). Există, 
cu siguranță, și idei eronate privitoare la Maica 
Domnului, care nu concordă cu învățătura de 
credință a Părinților Bisericii și care sunt rodul 
unor concepţii eronate despre Hristos. O hris- 
tologie defectuoasă se răsfrânge adesea și într-o 


teotokologie sau mariologie defectuoasă. 
Bibliografie. Bucniu, Ștefan, Inzroducere în feotoko- 
logia ortodoxă, Ed. Sigma, București, 2006; CHIRIL AL 
ALEXANDRIEI, SF., 12 anatematisme împotriva lui Nestorie, 
în Anatematismele Sf. Chiril al Alexandriei, trad. Pr. O. 
Căciulă, Ep. Cărţilor Bisericești, București, 1937. 

Ștefan Buchiu, Mihai Burlacu 


TEOTOKOS. (gr. Beotokos) Termen provenit 
din limba greacă, care desemnează persoana 
Maicii Domnului. 

Maica Domnului este persoana cea mai 
însemnată dintre toţi sfinții, deoarece a 

binevoit ca Fiul lui Dumnezeu să ia trup din 
ca și să se nască din ea. 

Zămislirea și nașterea Fiului este un act care 
pune în valoare voința Maicii Domnului de a 
se face ascultătoare voinței dumnezeiești. În 
acest sens, expresia pe care o găsim la Sf. Evan- 
ghelist Luca, „Fie mie după cuvântul tău!”, este 
socotită consimțământul întregii firi omenești, 
glăsuit prin consimțământul personal al Maicii 
Domnului. Expresia „iată roaba Domnului” 
semnifică conștiința robiei eliberatoare a lui 
Dumnezeu, ieșirea din robia păcatului prin 
robia față de Dumnezeu. 

Fiul lui Dumnezeu este Persoana a doua a 
Sfintei Treimi, Care a venit în creaţie nu într-o 
formă neconvenţională, ci într-una firească firii 
însăși: prin întrupare și naștere. Acesta este 
modul firesc al venirii în lume a oricărui om, 
semn al marii preţuiri a lui Dumnezeu, prin 
care Acesta Se identifică cu condiția umană, 
cercetată de EI din intimitatea ei. Ca să fie 
mântuită, dar în primul rând ca să fie deplin 
îndumnezeită, firea umană trebuia asumată 
personal de Fiul, pentru ca Acesta să dea posi- 
bilitatea relaționării cu Dumnezeu a oamenilor, 
în măsura în care aceștia relaționează unii cu 
alții. Pentru a asuma firea umană prin naștere, 
Fiul a binevoit să-Și ia trup din Fecioara Maria, 
o persoană curată înaintea lui Dumnezeu, și de 
la Duhul Sfânt. De aceea, zămislirea și nașterea 
Fiului sunt lucrări dumnezeiești, care ampli- 
fică starea de curățire și de sfințenie a Maicii 
Domnului. Maica Domnului mai este numită 
și Fecioară sau Fecioara Maria. Aceasta este 
prima denumire evanghelică pe care o găsim 
consemnată amănunţit în Evanghelia după 
Sfântul Luca. Îngerul Domnului, Arhanghelul 
Gavriil, a fost trimis în Nazaret la o fecioară 
al cărei nume era Maria să-i vestească voia 
lui Dumnezeu: din ea să se nască „Fiul Celui 
Preaînalt”. Acesta îi spuse „bucură-te cea plină 
de har! Domnul este cu tine, binecuvântată 
ești tu între femei și binecuvântat este rodul 
pântecelui tău!” (Lc 1, 28). Aceasta întreabă 
cum va fi cu putință aceasta din moment ce nu 
cunoaște bărbat, la care îngerul îi răspunde că 
Duhul Sfânt va veni peste ea și puterea Celui 

Preaînalt o va umbri. Aici se consemnează 
faptul că nașterea lui Hristos a fost mai presus 
de fire, adică fără bărbat, deci Maica Domnului 
este fecioară și după naștere, la fel ca înainte 
de naștere. Această pururea-feciorie a Maicii 
Domnului este una dintre calităţile distinc- 
tive a persoanei sale sfinte, fapt pentru care 
este lăudată în toată tradiția creștină pentru 
calitatea de maică feciorelnică. Acest caracter 
paradoxal este adesea evocat în imnologia ritu- 
alică, în dogme, precum și în celelalte monu- 
mente ale Sfintei Tradiţii, reprezentând un 
simbol pentru mântuirea omenească în general. 
Precum Maica Domnului rămâne fecioară după 
naștere, și omul după îndumnezeire rămâne tot 
om. Această lucrare minunată a lui Dumnezeu, 
dincolo de „rânduiala firii”, este anticipată de 
profeția lui Isaia în mod explicit: „lată, Fecioara 
va lua în pântece și va naște fiu și vor chema 
numele lui Emanuel (Is 7, 14). 

Tradiţia patristică și exegeza primelor secole 
consemnează multe simboluri în providența 
specială a lui Dumnezeu cu poporul evreu, 
care fac trimitere la pururea fecioriei Maicii 
Domnului. Astfel, găsim o preînchipuire a 
pururea fecioriei ei în rugul aprins, pe care l-a 
văzut Moise și nu se mistuia, apoi în Marea 
Roșie, prin care poporul evreu a trecut cu 
„picioare neudate”, în Sfânta Sfintelor, atât în 
cortul mărturiei, cât și în templul lui Solomon, 
care adăpostea în sine Chivotul Legii. Maica 
Domnului este numită după numele ei propriu 
care era Maria (în greacă Mapuu, iar în ebraică 
îo€i - vocalizat Miriam). Tradiţia creștină 
consemnează adesea acest nume ca fiind însoțit 
simplu de calificativul „sfântă”, deci „Sfânta 
Maria”. Această denumire simplistă se întâl- 
nește adesea nu în cultura teologică scrisă, cultă 
ori ritualică, ci în cea populară. 

Denumirea de Maica Domnului este accesi- 
bilă și înglobează în sine dogma înomenirii lui 
Dumnezeu. Este vorba despre Maica pămân- 
tească a lui Dumnezeu, prin aceasta înțelegân- 
du-se cum un Ipostas dumnezeiesc poate avea 
maică atunci când își asumă umanitatea. Simila- 
ritatea dintre nașterea lui Dumnezeu și nașterea 
oamenilor este adusă în discuţie în cadrul 


disputelor hristologice privitoare la dumneze- 
irea lui Hristos. Când se ajunge la consecin- 
țele coexistenței dumnezeirii și umanității din 
persoana lui Hristos, vedem că acestea implică 
și evenimentul nașterii Sale mai presus de fire, 
dar și persoana Maicii Domnului. Una dintre 
consecințele unirii ipostatice este denumirea 
de 'Teotokos, care în limba greacă înseamnă 
Născătoare de Dumnezeu (de la grecescul 
GeoTokoc, unde ToKEo înseamnă „a naște” sau 
„a da naștere”). Această denumire s-a consacrat 
pe fondul proporţiei dintre caracterul uman și 
cel dumnezeiesc al Persoanei lui Hristos. În 
ce raport erau firile între ele sau cum trebuia 
înțeleasă unitatea firilor erau chestiuni care 
se repercutau subtil și asupra evenimentului 
nașterii Sale din Fecioara Maria. Astfel, şcoala 
antiohiană, prin reprezentantul său de seamă, 
Nestorie, care ajunsese patriarh al Constan- 
tinopolului în 428, abolește denumirea de 
Teotokos, preferând-o pe cea de Antropotokos 
sau Născătoare de om. Rațiunea pentru care el 
susținea acest lucru era ideea de a se feri de o 
umanitate minimalistă persoana lui Hristos. 
Probabil că exemplul umanității minimaliste 
a lui Apolinarie din Laodiceea lăsase urme 
adânci în conștiința teologică a sec. al IV-lea, 
de aceea precauția extremă era că Hristos este 
om într-o măsură atât de amplă și completă 
încât este ipostaziabil aparte de Logosul. 
Astfel, după Teodoret de Cyr, un alt reprezen- 
tant de seamă al școlii antiohiene, Ipostasul 
lui Hristos era unul compus, la rândul lui, din 
două ipostase adiacente, unul dumnezeiesc, 
altul uman, ori după alte expresii Hristos era 
un Ipostas dumnezeiesc care includea în sine 
un ipostas uman mai mic, pentru a salva ideea 
că umanitatea din Hristos era completă când 
era ipostaziabilă într-o persoană (prosopon) 
umană de sine, distinctă de cea dumnezeiască. 
Această teorie poartă denumirea de dioproso- 
pism. O consecință firească a dioprosopismului 
sau a maximalismului antropologic a fost aceea 
a nașterii Fiului doar după ipostasul sau proso- 
ponul uman, unde Fecioara Maria a născut un 
Hristos fracționat, i-a născut doar firea umană. 
Dintre cei care au apărat denumirea de 

Teotokos, se distinge Sf. Chiril al Alexandriei, 
care, în 428, scrie despre Maica Domnului 
că naște nu o fire umană, ci un ipostas, adică 
Ipostasul Cuvântului. Nașterea nu este văzută 
aici ca un act al firii, cum este nașterea oame- 
nilor unii din alții, ci este un act de liber- 
tate al voinței lui Dumnezeu și al acceptării 
Fecioarei Maria. De aceea, nu se poate spune 
despre Fecioara că este Maica unui om, ci este 
Născătoare de Dumnezeu. Pe același drum 
argumentativ merg și Părinţii capadocieni și, 
ulterior, teologii alexandrini. Fecioara Maria 
este numită Născătoare de Dumnezeu în 
virtutea comunicării inconfundabile a firilor 
dumnezeiești și omenești în Ipostasul Cuvân- 
tului. În imnologia bisericească şi teologia 
clasică greacă, Maica Domnului este denu- 
mită cu predilecție Teotokos, adică Născătoare 
de Dumnezeu, tocmai pentru a preveni un 
eventual minimalism antropologic în Hristos. 
Valoarea acordată Maicii Domnului în Bise- 
rică este direct proporțională cu calitatea de 
Teotokos, căci prin acest har de a fi Născă- 
toare a lui Dumnezeu ea este locul rezidenței 
depline a lui Dumnezeu. Prin aceasta ea este 
„plină de har” sau „mai cinstită decât heruvimii 
și mai mărită fără de asemănare decât sera- 
fimi” 
înțeleasă ca o suplinire a meritelor personale, ci 
ca o complementaritate a curăției ei, de a cărei 
frumuseţe a fecioriei, Gavriil, mirându-se, i-a 
strigat „bucură-te!. 

Calitatea centrală a persoanei sale în Biserică 
asigură o amplă mijlocire către Fiul ei, către 
Făcătorul tuturor. Mijlocirea este atestată în 
literatura ascetică și mistică, aceasta fiind o cali- 
tate ce ține de planul eshatologic. Mijlocirea se 
face în virtutea unei continuităţi de fire. Astfel, 
Fiul ei dumnezeiesc, având din ea umani- 
tatea, ascultă rugăciunile sale pentru ceilalți. În 
virtutea mijlocirii, Născătoarea de Dumnezeu 
este numită ... „biserică sfin- 
ţită” şi „rai cuvântător”. În Sfânta Liturghie este 
menționată o titulatură completă: „Preasfânta, 
Preacurata, Preabinecuvântata, mărita Stăpâna 
noastră, de Dumnezeu Născătoarea și pururea 
Fecioara Maria”. 

Alte denumiri date Maicii Domnului este 
Mnrnp Tov Qeov sau Osounrnp, adică Maica 
lui Dumnezeu. Această denumire are aproxi- 
mativ aceeași valoare ca și Teotokos. În majo- 
ritatea limbilor slave, i se spune Bogorodița 
(adică Boropomua ) cu mici variaţii de la 
acesta (Bogurodiţa în poloneză, Bahorodi&ka 
în cehă, Baharodiţa în bielorusă). 

Cultul ritualic al Bisericii menţine această 
poziție centrală a Maicii Domnului alături de 
Fiul ei. De aceea, în majoritatea reprezentă- 
rilor plastice, ea nu este reprezentată singură, 
ci alături de Hristos prunc. Așadar, calitatea de 
Maică este nedisociabilă de prezenţa Fiului ei. 
Reprezentările alături de Hristos prunc sunt 
cele în care Pruncul este ţinut în brațe, fie la 
mijloc, într-un medalion, fie având în dreptul 
pântecelui un medalion cu alt fond decât 
veșmintele unde Hristos prunc stă cu fața bine- 
cuvântând. În alte icoane, pruncul stă în meda- 
lionul respectiv într-un potir, având expunere 
doar de la brâu în sus. Icoanele în care Maica 
Domnului mai apare alături de Fiul ei sunt cele 
alături de Fiul matur care stă pe tron, fie alături 
de Sf. loan Înaintemergătorul și Botezătorul, 
numită și Deisis, fie alături de Hristos Jude- 
cător sau Hristos Arhiereu. Maica Domnului 
este poziționată iconografic doar de-a dreapta 
Fiului ei. O altă reprezentare a Maicii 
Domnului alături de Hristos matur este aceea 
a crucificării, unde stă la baza crucii Fiului ei, 
tot de-a dreapta, iar în partea simetrică ei stând 
Sf. loan Evanghelistul. Această reprezentare 
arată extensia caracterului ei maternal asupra 
tuturor celor ce-L iubesc pe Fiul ei, deci asupra 
întregii Biserici. Alte reprezentări ale Maicii 
Domnului sunt cele ale unor scene colective 
cum sunt Înfricoșătoarea Judecată în detaliu, 
scenă întâlnită pe fresce de dimensiuni mari, 
cum sunt cele de pe peretele exterior de apus 
al Bisericii. O altă scenă este cea de la nunta 
din Cana Galielii, unde își dezvăluie din nou 
caracterul mijlocitor. Altă scenă ar fi Nașterea 
din Betleem, în care apare într-un tablou 
completat de mai multe personaje: păstori, 
magi, îngeri, animale, Dreptul Iosif. Reprezen- 
tările mai rare ale Maicii Domnului sunt acelea 

în care nu apare alături de Fiul ei, ca de pildă 
alături de dumnezeieștii ei părinți, loachim 
și Ana, când era pruncă sau când este adusă 
la templu. Altă scenă este cea a Bunei Vestiri 
alături de Arhanghelul Gavriil, care are o 
profundă încărcătură hristologică. O altă scenă 
rară este Maica Domnului singură într-o cris- 
telniță, ce reprezintă Izvorul Tămăduirii, care 
se pomenește în perioada săptămânii luminate. 
Acest tablou reia tema mijlocirii, subliniate 
clar și în troparele Paraclisului său: „bogăție 
de tămăduiri reverși Fecioară”. O scenă adesea 
întâlnită este cea Maicii Domnului la Cincize- 
cime, alături de Sfinţii Apostoli, apoi la Ador- 
mirea ei. De asemenea, o scenă rară este aceea 
a Maicii Domnului singură, care are un omofor 
ce-l ţine întins frontal ori peste anumiți drepți, 
sfinți, chivote, biserici, obiecte votive, cetăţi 
reprezentate miniatural sau locuri etc. Acope- 
rirea cu sfântul și cinstitul omofor ţine tot 
de dimensiunea Sfintei Tradiţii, manifestată 
în istorie într-un mod minunat, harismatic, 
dar cu o anumită continuitate până în ziua 
de azi. Lucrarea harismelor în Biserică este 
evocată prin punerea sub caracterul protector 
al omoforului ei. Deși reprezentarea omofo- 
rului este una fără persoana lui Hristos, totuși 
nicio exprimare plastică a Maicii Domnului nu 
este una extrahristologică. Unde este zugră- 
vită Maica Domnului, acolo este, implicit, 
și Hristos, prin însemnele literale unde scrie 
Maica Domnului sau Mizir 7ou Theou (adesea 
prescurtat MP 0Y), dar mai ales prin specificul 
veșmântului inconfundabil. 

Dintre sărbătorile închinate Maicii Domnului, 
un loc aparte îl ocupă Adormirea sa. Eveni- 
mentul are o amploare mare, explicabilă 
prin numeroasele Biserici care îl au ca hram. 
Plecarea din această lume a Maicii Domnului 
nu se găsește consemnată în Sfânta Scriptură, 
ci în Sfânta Tradiţie, în Sinaxarul Bisericii 
mari din Constantinopol. La Adormire, a venit 
Însuși Fiul ei să ia sufletul către veșnicele lăca- 
șuri și, în chip minunat, toţi Apostolii au fost 
aduși pe loc în chip minunat, fiecare de unde 
propovăduia. lar Toma, venind după trei zile, 
au deschis mormântul să se închine și el, dar 


au văzut că trupul nu mai era, ci a fost mutat 
la cer. Aceasta este o anticipație a învierii de 
obşte, care determină omul să se confrunte cu 
ponderea enormă a eshatonului, sub însemnul 


căruia se desfășoară și clipa de față. 

Bibliografie. Bucniv, Ștefan, Maica Domnului — o 
introducere în teotokolgia ortodoxă, Ed. Bren, 2008; LoAN 
DamascHIN, Sr., Dogmatica, Ed. Scripta, București, 
1996; SrănIroAE, Dumitru, Zeo/ogia dogmatică ortodoxă, 
vol. II-III, Ed. Institutului Biblic și de Misiune al Bise- 
ricii Ortodoxe Române, București, 2006. 


Ștefan Buchiu, Mihai Burlacu 


TESTAMENT. (can.) Act prin care o 
persoană stabilește destinația unor bunuri sau 
valori personale după decesul său. 

II. (spiriz.) Moștenirea spirituală pe care cineva 
o lasă urmașilor săi. Aici se mai adaugă și sensul 
de „legământ”, adică porunca și promisiunea că 
moștenirea va fi preluată, păstrată, fructificată 
și transmisă mai departe. 

III. (4524) Legământ, alianță sau înţelegere 
(pact) (Ga/ 4, 24) între Dumnezeu și oameni. 
Primul testament-legământ, cel vechi, este 
încheiat de Dumnezeu la alegerea poporului 
evreu. Noul testament a fost prezis cu mult 
înainte și a fost încheiat de Hristos Mântui- 
torul prin legea Sa cea nouă, prin sângele Său 
vărsat pe cruce, și actualizat continuu în jertfa 
euharistică, potrivit cuvintelor: „Beţi dintru 
acesta toţi, acesta este sângele Meu, al legii 
celei noi, care pentru voi și pentru mulți se 
varsă spre iertarea păcatelor” (M/ 26, 26-28). 
Noul 'Lestament nu înseamnă rupere de cel 
Vechi, ci împlinirea prorociilor și desăvârșirea 
lui. Noul Testament este un testament veșnic 
(Eor 13,29), el are instituţii noi, o preoţie nouă 
izvorâtă din preoţia lui Hristos-Arhiereul (For 
7 11-44), 

În canoane găsim câteva referiri la testament, 
aparent numai în sens juridic, dar în esență cu 
un profund substrat creștin. Astfel, episcopul 
poate să-și transmită prin testament propria lui 
avere cui dorește el (Can.40 Ap.; Can.24 Ant.), 
cu condiţia ca moștenitorii să fie ortodocși 
(Can. 22 Cart.), în caz contrar este scos din 
pomeniri (Can. 81 Cart.). Averea bisericească 
nu poate fi lăsată prin testament nimănui, ci 

rămâne a Bisericii (Can. 35 Trul.). Monabhii nu 
pot avea nimic al lor propriu, de aceea nu au 
ce să transmită prin testament, ci totul rămâne 


mânăstirii (Can. 22 Cart.). 
Bibliografie. Ivan, lorgu D., Bunuri/e bisericeşti în primele 
șase secole. Situatia lor juridică şi canonică, București, 1937; 
Minoc, Vasile, „Eclesiologia Noului Testament”, în: 
ST, 3-4/1977; Mincea, loan, Dicfionar al Noului Testa- 
ment, Bucureşti, 1984; Prruescu, lon et al., Dicfionar de 
fermeni juridici uzuali, Bucureşti, 1996. 

Irimie Marga 


TETRACORD. (muz; gr. ferra — patru, bordi 
— coardă) Grup coordonat de patru sunete 
consecutive, ascendente sau descendente, ale 
cărui extreme formează o cvartă. În Antichi- 
tate, grecii aveau tetracordul interval de bază, 
mai târziu pentacordul și, mult mai târziu, 


heptacordul, până au ajuns la disdiapason. 
Nicu Moldoveanu, Stelian Ionașcu 


TETRAEVANGHEL. v. 
EVANGHELISTĂR. 


TETRAPOD.v. ANALOG. 
THEOSIS. v. ÎNDUMNEZEIRE. 


TIMP. (lat. zempus — fimp, vreme) Ritm prin 
care se definește mișcarea sau devenirea fiin- 
țelor și obiectelor și prin care se succed eveni- 
mentele. Întrucât fiecare persoană percepe 
scurgerea timpului în mod diferit, în funcție de 
stările sufletești (nerăbdare, teamă, bucurie etc.) 
sau de vârstă, se crede că timpul este o capaci- 
tate interioară a ființei de a se raporta la succe- 
siunea cu care evenimentele exterioare sieși se 
desfășoară. Datorită acestei raportări subiective 
și personale, oamenii au căutat mereu repere 
exterioare, stabile, a căror ritmicitate să poată 
fi observabilă și cuantificată de o comunitate 
cât mai largă. Timpul este un concept filosofic, 
dar abordat și în teologia patristică, făcând 
referire la planul lumii create și fiind propriu 
acestuia. Datorită faptului că Dumnezeu este 
necreat și firea Sa dumnezeiască este simplă 
și absolută, neafectată de schimbare, El este 
deasupra timpului sau în afara acestuia. Timpul 

este definit și ca o modalitate de manifestare a 
ființei, așa cum afirmă Sf. Maxim Mărturisi- 
torul, fapt recunoscut și de filosofia modernă, 
prin teoria interdependenței dintre ființă și 
timp a lui Martin Heidegger, reafirmată prin 
analiza pertinentă a Părintelui Dumitru Stăni- 
loae în lucrarea sa, Zto/ogia Dogmatică Orto- 
doxă, şi unde se pune în evidență timpul ca 


dimensiune proprie fiinţei create. 
Dumitru Vanca, Mihai Burlacu 


TIMP LITURGIC. "Totalitatea  momen- 
telor și duratelor specifice dedicate slujirii lui 
Dumnezeu în cadrul cultului bisericesc. 
Timpul, la fel ca spaţiul de altfel, este o condiţie 
a existenței umane, fiind concomitent o reali- 
tate obiectivă și subiectivă. Cum reperul cel 
mai stabil și obiectiv părea să fie ciclicitatea 
aștrilor, oamenii s-au folosit de ritmul aces- 
tora pentru a măsura zilele, anotimpurile și 
anii (Ft 1, 14) şi a construi calendare care să-l 
orienteze în lumea obiectiv-materială, dar mai 
cu seamă în cea subiectiv-spirituală. Pentru 
creștini, care căutau să păstreze vie memoria 
Mântuitorului și a faptelor Sale ori a sfinților 
sau a evenimentelor care au marcat viaţa Bise- 
ricii, necesitatea stabilirii unor reguli și a unor 
date precise, unanim și uniform acceptate, a 
fost o preocupare permanentă. De aceea, Bise- 
rica și-a construit calendarul liturgic pe de-o 
parte în jurul marilor sărbători: Paștile, Rusa- 
liile, Crăciunul, care au și determinat apariția 
unor cicluri liturgice cu reguli diferite, pe de 
altă parte în jurul diviziunilor astronomice 
oferite de calendarul civil; ziua, săptămâna, 
luna, anul, pe care de-a moștenit din practica 
iudaică și cea romană. 

Spre deosebire Iudaism, unde timpul este 
perceput ca răstimpul de așteptare dintre creație 
și împlinirea promisiunii eshatologice, în Creș- 
tinism promisiunea este împlinită în Hristos, 
de aceea El umple timpul, îl ordonează și îi 
dă un nou ritm — ritmul creșterii și înaintării 
făpturilor raționale spre unirea cu Dumnezeu. 
De aceea, pentru creștini timpul nu mai are 
valoare decât în perspectiva veșniciei și în 
virtutea participării omului la realitățile divine 

cele mai presus de fire. Umplând timpul prin 
prezența Sa în lucrările sacramentale ale Bise- 
ricii, Hristos transfigurează timpul (și spațiul), 
lumea devenind astfel o „icoană a veșniciei”. 
Astfel, fiecare sărbătoare nu este doar timp al 
comemorării unui eveniment din viaţa Lui ori 
a Bisericii, ci un timp al prezenței Sale. 

Ziua liturgică. Măsurând, din punct de vedere 
astronomic, durata unei rotiri complete a 
Pământului în jurul propriei sale axe, ziua astro- 
nomică nu este identică cu cea liturgică. Conti- 
nuând tradiția iudaică, ziua liturgică începe 
seara, nu cu miezul nopţii cum socotim noi azi: 
„Şi a fost seară și a fost dimineaţă: ziua întâi” (Fe 
1,5). Datorită acestui fapt, ziua liturgică începe 
cu oficiul slujbelor de seară — Vecernia, care 
este cea dintâi dintre Laudeje bisericești. Lot din 
ludaism, Biserica a moștenit împărțirea zilei în 
ceasuri (fiecare ceas având aproximativ 3 ore) și 
în străji nocturne, ca la romani. Cartea de cult 
care reglementează oficiul liturgic pe parcursul 
unei zile este Ceas/ovu/, ce cuprinde serviciul 
liturgic al Laudelor bisericești. 

Săptămâna liturgică. Fracţiunea temporală 
de șapte zile a fost moștenită de la evrei, cele 
șapte zile ale creaţiei fiind modelul revelat (Fe 
1) al ritmului activităţii umane, cu șase zile de 
lucru și una de odihnă (sabat). Cum pentru 
creştini Învierea lui Hristos este o nouă piatră 
de hotar, ziua de duminică devine noua zi de 
odihnă (Bor 4, 8-9), zi a noii creaţii și zi a noii 
odihne (Sf. Iustin Martirul), deopotrivă ziua 
întâi și ziua „a opta” a săptămânii. De aceea, 
săptămâna liturgică începe cu duminica, mai 
exact cu vecernia zilei de duminică. Din punct 
de vedere sacramental, cea mai importantă 
săptămână a anului este Săptămâna Mare, 
care devine model liturgic al tuturor celorlalte 
săptămâni, iar Săptămâna Luminată model 
imnografic al acestora. 

În cadrul săptămânii creștine, fiecare zi este 
dedicată unui eveniment important din lucrarea 
răscumpărătoare a Mântuitorului și este închi- 
nată unor categorii de sfinți: Dominica — a 
Învierii; Luni — a Sfinţilor Îngeri; Marţi — a 
Sfinţilor Prorocii și Sf. loan Botezătorul; Mier- 
curi şi Vineri — a Sfintei Cruci și a Patimilor 


Domnului Hristos; Joi — a Sfinţilor Apostoli 
și Sfântului Nicolae; Sâmbăza — martirilor/ 
morților. Cele mai importante zile liturgice 
ale unei săptămâni sunt duminica, denumită 
metaforic paști/e săptămânal, precum și zilele 
de miercuri și vineri, zile de post ce amintesc 
de pătimirile Domnului Hristos. 

Cartea cea mai importantă, care reglementează 
oficiul liturgic săptămânal (în afara Postului 
Mare și a Penticostarului), este Oc/oihu/, în care 
imnurile și cântările de strană sunt rânduite în 
funcție de unul dintre cele opt glasuri, repetate 
ciclic pe parcursul săptămânilor din anul liturgic. 
Luna liturgică. Are o mică importanță în 
dezvoltarea serviciului liturgic. Durata unei luni 
civile, neavând o corespondență reală cu durata 
unui ciclu lunar (Ja sinodică), nu poate avea 
o stabilitate decât în funcţie de ordinea zilelor 
care o compun (prima, a douăzecea, a treizeci și 
una etc.) și care au fost marcate cu evenimente 
din viaţa Bisericii, în special moartea unor 
martiri ori a unor episcopi, a căror comemorare 
a dus la nașterea martirologiilor și a sinaxarelor. 
Pentru a comemora virtuțile și viața exemplară 
a acestor sfinți, Biserica le-a dedicat diferite 
tipuri de imnuri (tropare, condace, icoase), care 
au ajuns să formeze, cu timpul, cele douăspre- 
zece Minee (Minei, din gr. unv, -os — lună), 
corespunzătoare fiecăreia din cele 12 luni ale 
anului. 

Anul liturgic. Spre deosebire de anul civil sau 
anul bisericesc, (varianta bizantină a anului 
civil care începea la 1 septembrie) și care are 
365/366 de zile, anu/ liturgic poate avea mai 
multe sau mai puţine zile (44-58 săptămâni), 
deoarece măsoară răstimpul dintre sărbătoarea 
Sfintelor Paști a doi ani consecutivi. Sărbă- 
toarea Paştilor devine, sacramental, taina unui 
nou început (nu întâmplător textul Evangheliei 
pascale proclamă întruparea lui Hristos), căci 
Biserica ne dă an de an șansa de a retrăi mistic 
lucrarea mântuitoare împlinită de EI și de a-L 
asculta vorbindu-ne prin Evanghelie. 

Așa cum este structurat azi, anul liturgic este 
compus din trei perioade a căror durată este 
reglementată de sărbătoarea Paştilor, centrul 
întregului an. Aceste trei perioade și-au luat 

numele de la cărțile de strană cele mai folo- 
site în perioada respectivă (7ri;od, Penticostar, 
Octoih): Perioada Triodului (10 săptămâni: 
începând cu Duminica Vameșului și sfârșind 
cu Sâmbăta Mare), Perioada Penticostarului 
(8 săptămâni: de la Duminica Învierii până la 
Duminica I-a după Rusalii), Perioada Octoi- 
hului (26-40 săptămâni: din lunea de după 
Duminica l-a după Rusalii până în sâmbăta 
dinaintea Duminicii Vameșului). Fiecare din 
aceste perioade are ca centru de gravitație 
un eveniment important din viața Bisericii 
(Invierea; Pogorârea Sfântului Duh; Nașterea 
Domnului) și accentuează o latură a activității 
Sale (sacramentală, profetică și didactică). 
Bibliografie. BRapsnaw, Paul (ed.), Lifurgy €5 Worship 
(Be Nea Westminster Dictionary), John Knox Press, Louis- 
ville-Londra, 2002; BaanișrE, Ene; BRANIȘTE, Ecaterina, 
Dicţionar enciclopedic de cunoştinte religioase, Ed. Diecezană, 
Caransebeș, 2001; BRANIșTE, Ene, Lizurgica Generală, vol. 
I, Ed. Episcopiei Dunării de Jos, Galaţi, 2002; CroBorEa, 
PF DANIEL, „Limpul și valoarea lui pentru mântuire 
în Ortodoxie”, în: Orz, XXIX (1977), 2, pp. 196-207; 
Cnăcrun, Î.P.S. CAs1AN, „Sensul sacru al timpului”, în vol. 
Candelele credintei, Ed. Episcopiei Dunării de Jos, Galaţi, 
2005, pp. 397-407; Necura, Nicolae, „Data Paștelui și 
problema calendarului”, în 4/manab bisericesc, Ed. Arhiepi- 
scopiei Târgoviștei, Târgoviște, 2001, pp. 87-93; NecuLa, 
Nicolae, „Despre calendar. Stil nou și stil vechi”, în vol. 
Îndrumător pastoral, Ed. Episcopiei Sloboziei și Călăra- 
șilor, Slobozia, 1996, pp. 10-12; NecuLa, Nicolae, „Despre 
calendar”, în vol. Îndrumător pastoral, Ed. Episcopiei 
Sloboziei și Călăraşilor, Slobozia, 1994, pp. 6-8; NecuLa, 
Nicolae, „Importanţa anului liturgic în viața credincio- 
șilor”, în 4/manab bisericesc, Ed. Episcopiei Sloboziei și 
Călăraşilor, Slobozia, 1997, pp. 30-33; SARroRE, Dome- 
nico; TRiAccA, Achile M.; CrB1En, Carlo (eds), Lifargia 
(Dizionario di), Ed. San Paolo, Milano, 2001; 'TALey, 
Thomas ]., Ze Origins of zhe Liturgica! Year, New York, 
Pueblo Publishing Company, 1986; VAnca, Dumitru, 
„Limpul sacru în creștinism”, în: 4/farul Reîntregirii, Xl 
(2005), 2, pp. 71-82; VAnca, Dumitru A., Inzroducere 
în Teologia liturgică, Ed. Reîntregirea, Alba Iulia, 2009; 
Vieru, Marian, „Precizări referitoare la problema calen- 
darului”, în: Analele Universității „Valabia” — Facultatea de 
Teologie, Lârgoviște, 2011, pp. 77-86. 


Dumitru Vanca 


TIPIC. (gr. zipos — formular, normă) “Lota- 
litatea rânduielilor și a regulilor după care 
Biserica își desfășoară cultul divin, precum și 
consemnarea lor. 


DICŢIONAR DE TEOLOGIE ORTODOXĂ 


Tipicul are două părți: I — cuprinde rânduiala 
serviciului divin al Sfintei Liturghii și al celor 
șapte Laude, pe parcursul întregului an biseri- 
cesc; II — cuprinde rânduiala Sfintelor Taine și 
lerurgii și alte precizări privind unele practici 
(rânduiala clopotelor, a toacei, a cădirilor) sau 
ritualuri bisericești (scoaterea Sfintei Cruci la 
Denia din Joia Pătimirilor, scoaterea Sfântului 
Agneţ pentru bolnavii de peste an). Tipicul 
cuprinde și excepţiile de la regula generală, cât 
și combinaţiile ce se realizează la unele sărbă- 
tori, în legătură cu cărţile de cult (Minei, Triod, 
Octoih, Penticostar). Pentru a ajunge la forma sa 
de astăzi, Tipicul a cunoscut mai multe etape și 
are mai mulți autori. Primul dintre Părinţi care 
a adunat și notat regulile de cult este Sf. Hariton 
Mărturisitorul (sec. al III-lea), completat în 
lucrarea sa de Sfântul Eftimie cel Mare (sec. al 
IV-lea). Rolul major în alcătuirea Tipiconului 
îl are Sfântul Sava (sec. V-VI), după acesta, au 
mai adăugat anumite rânduieli Sf. Sofronie al 
Ierusalimului, Sf. Cosma de Maiuma și Sf. loan 
Damaschin (sec. VII-VIII). În secolul al IX-lea, 
Cuviosul Marcu Savaitul a adăugat capetele 
sale, iar Sf. Teodor Studitul a generalizat Tipi- 
conul în zona Constantinopolului, cu anumite 
precizări și completări. Procesul de desăvârșire 
a Tipiconului a luat sfârșit în sec. al XVI-lea, 
când apare prima ediție tipărită, opera ieromo- 
nahului loasaf de Nauplia, sub titlul Tipiconz/ 
Sfântului Sava, aşa precum era cunoscut și mai 
înainte. EI a fost rânduit, în linii mari, de Sfinţii 
Apostoli, în sec. |. Compunerea lui este atribuită 
însă Sfântului Sava (sec. al V-lea), care a preluat 
regulile de la Cuv. Eftimie și Teoctist (sec. al 
IV-lea), după cum și ei, la rândul lor, le primi- 
seră de la Sf. Hariton Mărturisitorul (Ț270). În 
Biserica Ortodoxă Română, normele de tipic 
au fost cu strictețe respectate, dar au circulat 
sute de ani sub formă de manuscris. Prima 
ediție românească a Tipicului, cu titlul Tipicu/ 
cel Mare sau mănăstiresc, a fost tipărită la Iași, 
în anul 1816, iar ultima la București, în 1976. 
Această ultimă ediţie a fost retipărită la Alba 
Iulia și în alte centre. Tipicul cel mare al Sfân- 
tului Sava a fost tipărit la Suceava, la Editura 
„Bucovina istorică”, în 2002. 

Bibliografie. Tipic bisericesc, Ed. Institutului Biblic și de 
Misiune al Bisericii Ortodoxe Române, București, 1974; 
Tipicul Sfântului Sava. Text și comentariu liturgic, Ed. 
Credinţa noastră, Galaţi, 2003; EnBrceANU, Constantin, 
„Tipicul în Biserica Ortodoxă”, în: BOR, XVI (1892), 7, 
pp. 429-434, 530-544, 631-637, Necura, Nicolae D., 
„Este îndreptăţită practica înconjurării bisericii la slujba 
Utreniei Învierii?”, în Tradizie și înnoire în slujirea litur- 
gică, vol. |, Ed. Institutului Biblic și de Misiune al Bisericii 
Ortodoxe Române, București, 2001, pp. 34-35; NecuLa, 
Nicolae D., „Când se ridică mâinile la rugăciune, în 
timpul sfintelor slujbe>”, în Țradifie şi înnoire în slujirea 
liturgică, vol. INI, Ed. Institutului Biblic și de Misiune al 
Bisericii Ortodoxe Române, București, 2004, pp. 49-55; 
NeEcuLa, Nicolae D., „Ce lucruri esenţiale trebuie să 
cunoaștem la rânduiala slujbei în sobor?”, în Zradizie şi 
înnoire în slujirea liturgică, vol. Il, Ed. Institutului Biblic 
și de Misiune al Bisericii Ortodoxe Române, București, 
2004, pp. 41-48; Necura, Nicolae D., „Este îngăduit 
a se îngenunchea în zilele de duminici în biserică?”, în 
Tradiţie şi înnoire în slujirea liturgică, vol. |, Ed. Institu- 
tului Biblic și de Misiune al Bisericii Ortodoxe Române, 
București, 2001, pp. 35-38; Necura, Nicolae D., „Se 
îngenunchează și se fac metanii în perioada dintre Paști 
și Rusalii?”, în Zradizie şi înnoire în slujirea liturgică, vol. |, 
Ed. Institutului Biblic și de Misiune al Bisericii Ortodoxe 
Române, București, 2001, pp. 38-42; NecuLa, Nicolae 
D., „Cum se aplică principiul «după cum vrea cel mai 
mare»?”, în Zradiție şi înnoire în slujirea liturgică, vol. |, 
Ed. Institutului Biblic și de Misiune al Bisericii Ortodoxe 
Române, București, 2001, pp. 20-22; Sava CEL SFINȚIT, 
Sr., Tipicon, Ed. „Bucovina istorică”, Suceava, 2002. 
Lucian Petroaia 


TIPICON. v. TIPIC. 


TÎPLOTĂ. (ar. TEPLOTĂ; slav. zop/i — 
cald) Vasul în care se încălzește apa caldă sau 
căldura ce se așază în Sfântul Potir, după frân- 
gerea Sfântului Agncţ și așezarea părții „IIS” 
în Sfântul Sânge, binecuvântată cu formula: 
„Binecuvântată este căldura sfinţilor “ăi, 
Doamne, totdeauna. ..”. În timpul turnării, este 
rostită formula: „Căldura credinței, plină de 
Duhul Sfânt. Amin”. Este confecționat adesea 
din metal, având forma unei căni mici sau a 


unui ibricel, și este păstrat la proscomidiar. 
Lucian Petroaia 


TOLERÂNȚĂ REIGIOASĂ. (fr. zo/rance) 
Principiu de drept comun conform căruia reli- 
giile sau sistemele religioase care interferează 


într-un spațiu social comun își recunosc reci- 
proc dreptul de exercitare instituțională. 

Acest termen comportă diferite înțelesuri 
datorită polisemiei sale și a fost definit atât de 
teologi, cât și de alte categorii de specialiști — 
între aceștia trebuie să-i enumerăm mai ales 
pe cei ai filosofiei, ai științelor politice, ai soci- 
ologiei, ai psihologiei, ai istoriei ideilor etc. În 
spaţiul nostru, luat în sensul de zo/eranză religi- 
oasă, acest principiu este adesea folosit în sensul 
de renunțare la un drept sau a o responsabilitate 
religioasă în favoarea cuiva inferior din punct 
de vedere doctrinar. Nu trebuie să confundăm 
planul religios de dezbatere față de acest cuvânt 
cu alte planuri care rezidă în puncte de vedere 
secularizate, în sensul că transcendența religiei 
nu este validată de acest discurs, motiv pentru 
care întreaga dezbatere despre toleranță este 
purtată numai pe baze psihologice, umaniste și 
fără nicio viziune trans-istorică, fiind îndrep- 
tată mai ales către dreptul de intervenţie al unei 
autorități care este pus în discuţie în baza liber- 
tății de a alege a persoanei ce derivă din liber- 
tatea de conștiință. Libertatea de a alege se află, 
la rândul ei, în centrul dezbaterii dintre spațiul 
public și spațiul privat și, evident, de jurisdicția 
care derivă de aici. Toleranţa este un fundament 
al culturii democratice, unde adevărurile sunt 
relative și diferențele sunt considerate un drept 
legitim. Pentru John Locke, toleranța înseamnă 
a înceta să mai lupți cu ceva pe care nu poți să-l 
schimbi. În alt registru, înseamnă acceptarea 
altora, indulgență, permisivitate, înțelegere, 
minte deschisă. Termenul poate, de asemenea, 
să exprime simpatie sau indulgență față de alte 
credințe, convingeri sau practici religioase sau 
socio-comportamentale ori o deviere de la un 
standard. Prin referire la corpul uman, poate să 
arate capacitatea cuiva de a răspunde la un trata- 
ment sau o substanță administrată de medic în 
timp ce caracterul tolerant este descris de lite- 
ratura modernă ca fiind atitudinea prin care se 
permite sau se acceptă ceva care este dăunător 


sau neplăcut în general. 

Bibliografie. BLomMAERT, Jan; VERSCHUEREN, Jef, 
Debating diversity. Analysing the discourse of tolerance, Ed. 
Routledge, Londra, 1998; Maarin, D., „Ihe religious 
and the political”, în E. BARKER, ].. RicHARDsON, (ed.), 

The Centrality of Religion în Social Life: Essays în Flonour of 
James A. Beckford, Ed. Aldershot and Burlington, Ashgate, 
2008; SAapA-GENDRON, Julie, La /o/erance, Ed. Flamma- 
rion, Paris, 1999. 

Gelu Călina 


'TOMOS. Act ce cuprinde o hotărâre cu 
valoare panortodoxă, emisă de o autoritate 
bisericească autocefală. 

Cele mai cunoscute tomosuri sunt cele cu 
privire la recunoașterea autocefaliei sau auto- 
nomiei unor noi Biserici locale sau cele cu 
privire la canonizarea unor noi sfinți. Majori- 
tatea tomosurilor bisericești cu valoare istorică 


au fost emise de Patriarhia Ecumenică. 
Bibliografie. CrogorEa, Ilie-Dan, „Autocefalia biseri- 
cească: unitate de credință și libertate responsabilă”, în 
MB, 5-6/1985, pp. 290-298; CrucuR, Marcel, „Dreptul 
de acordare a autocefaliei în Biserica Ortodoxă”, în: 
ST, 5-8/1977, pp. 536-542; STAN, Al.L., „Autocefalia și 
viața bisericească”, în: GB, 5-6/1985, pp. 298-305; STAN, 
Liviu, „Autocefalia și autonomia în Biserica Ortodoxă”, 
în: MMS, 7-8/1962, pp. 567-579; STAN, Liviu, „Auto- 
cefalia și autonomia în Ortodoxie”, în: JO, 5-6/1961, 
pp. 278-316; STAN, Liviu, „Despre autocefalie”, în: Or, 
3/1956, pp. 369-396; San, Liviu, „Despre autonomia 
bisericească”, în: S7, 5-6/1958, pp. 378-393; STAN, 
Liviu, „Obârșia autocefaliei și autonomiei”, în: MO, 
1-4/1961, pp. 80-113; TaLâzin, V., „Sobornicitate și 
autocefalie” (trad. Mgr. M. Plătică), în: MMS, 7-8/1960, 
pp. 451-455; ZAINEA, PS PIMEN, „Autonomie și auto- 
cefalie în picturile bisericilor din Moldova”, în: MMS, 
4-6/1985, pp. 306-311. 


Irimie Marga 


TRADIȚIE. v. SFÂNTA TRADIȚIE. 


TRADUCIANISM. Concepţie ce afirmă că 
sufletul omului provine din sufletele părin- 
ţilor, ca născut din ele, așa cum este nașterea 
trupurilor. 

Conform acesteia, sufletele poartă în sine carac- 
terele părinţilor, după cum și trupurile poartă 
în ele asemănarea cu părinții. Argumentul de 
bază al acestei teorii este dat de observația 
statistică, astfel explicându-se transmiterea 
păcatului strămoșesc. 

Etimologic, termenul provine de la latinescul 
Zrado, -ere, tradidi, traditum, care înseamnă a 
fransmite, a conduce, dar pe filiera lui zradux, 
Zraducis, un derivat de la acest verb, care 

înseamnă coarda de viţă de vie ce conduce 
seva către mlădiţe. Traducianismul își găsește 
fundamentare pe concepțiile despre suflete. 
Astfel, în filosofia greacă antică exista opinia 
că sufletul are o consistență materială subtilă 
sau cvasi-materială precum cea a trupului, de 
aici rezultând ideea transmiterii sufletului din 
părinți concomitent cu trupul. De aici s-a 
inspirat probabil Origen, a cărui operă avea 
oarecare influențe neoplatonice, dar mai ales 
Tertulian. În acesta își va găsi traducianismul 
exprimarea inteligibilă, motivat de asemănarea 
cu felul în care caracterele trupului se moște- 
nesc de la înaintași. Fericitul leronim susținea 
că majoritatea orientalilor au o concepție 
traducianistă despre suflet, însă acestea aveau ca 
motivaţie nu o asemănare analogică cu carac- 
terele trupești, precum susţinea Tertulian, ci o 
concepție emanaţionistă, care se regăsește și în 
concepţiile gnostice și panteiste. Dintre aceștia, 
mai cunoscut este Apolinarie din Laodiceea. 
Majoritatea Părinților răsăriteni, la fel ca Feri- 
citul Augustin, nu au avut o poziţie clară în 
această privință, fie afirmând voalat un traduci- 
anism moderat, fie nepronunțându-se. Poziţia 
teologilor scolastici, cu excepţia lui Alexandru 
de Halles, a fost aceea creaționistă. Teologia 
protestantă și cea catolică contrareformistă au 
redeschis studiile privitoare la traducianism, 
arătând că există mai multe nuanţe. Există un 
traducianism materialist, combătut de "Loma 
de Aquino, un traducianism analogic, care a 
fost criticat de majoritatea scolasticilor, dar și 
de Calvin, și un traduciansim emanaţionist, 
specific culturii orientale gnostice. Dincolo 
de clasificările acestea, teologia modernă și 
contemporană arată că pot fi motive pentru 
care pot fi luate în considerare atât traducia- 
nismul (este vorba despre cel analogic), cât și 
creaționismul, fiecare venind cu un registru 
propriu de argumente recoltate din constatarea 
simplă a asemănării de caracter dintre părinți 
și copii. Totodată, este valabilă și teoria crea- 
ționistă care aduce argumentul asemănării 
după chip a omului cu Dumnezeu, dar această 
asemănare chip-Arhetip este una structuralistă, 
nu una analogică. 

Probabil de aceea, traducianismul și creaţio- 
nismul nu au aprofundat tema chip-arhetip. 
Pr. Dumitru Stăniloae arată că firea omenească 
este risipită de la greșeala lui Adam, de aceea 
nu este continuă și subțiată între ipostasele 
omenești. Având ca model de transmitere 
nașterea din veci a Fiului din Tatăl, nașterea 
omenească trebuia să comunice și ea, asemenea 
cum Iatăl comunică Fiului întreaga dumne- 
zeire, continuitatea unei firi depline. Dar odată 
ce firea s-a împărțit prin păcat, nașterea nu a mai 
păstrat o continuitate de fire și, de aici, indivizii 
diferiți. Deci în cazul firii unite vorbim de o 
origine cvasi-traducianistă a sufletului omului, 
iar în cazul doctrinei antropologice despre chip, 
vorbim despre creaționism antropologic. Pe de 
altă parte, o altă explicaţie ar fi aceea că tradu- 
cianismul, la fel ca creaționismul, se argumen- 
tează defectuos, deoarece asemănarea chip-ar- 
hetip reprezintă clar o relaţie iconică, nu una de 
continuitate de ființă de la sufletele părinților 
la copii. Concepţia ortodoxă susține o asemă- 
nare pe linie filială a sufletelor, dar aceasta nu 
este dată de experiența individual-personală a 
părinţilor, ci de o tendință apriorică a firii. 

Bibliografie. ORrcEN, Despre principii, în coll. PSB 8, Ed. 
Institutului Biblic și de Misiune al Bisericii Ortodoxe 
Române, București, 1982; STĂNILoAE, Dumitru, Zto/ogia 
Dogmatică Ortodoxă, vol. Il, Ed. Institutului Biblic și de 
Misiune al Bisericii Ortodoxe Române, București, 2006; 
TERTULIAN, Despre sufleț, în coll. PSB 3, Ed. Institutului 
Biblic și de Misiune al Bisericii Ortodoxe Române, 


București, 1981. 
Ștefan Buchiu, Mihai Burlacu 


TRANSFER. (can.) Actul de schimbare a 
jurisdicției încredințate unui cleric la hirotonie. 
Încredințarea jurisdicției la hirotonie a fost 
comparată cu o căsătorie. Așa cum mireasa 
lui Hristos este Biserica, tot așa mireasa celui 
hirotonit este jurisdicția lui încredințată. La 
un sinod de la Alexandria, din anii 338-339, 
pornindu-se de la cuvintele Sf. Apostol Pavel 
„Eşti legat de soție? Nu încerca să strici legă- 
tura” (7 Cor 7, 27), părinţii au adăugat urmă- 
toarele: „Dacă aceasta s-a zis despre soţie, 
cu cât mai mult trebuie zis despre Biserică 
și episcopul său”. Legătura dintre episcop și 


eparhia lui, ca o legătură de căsătorie, rezultă 
și din expresia de „Biserică văduvită”, folo- 
sită pentru eparhiile vacante, de exemplu în 
Can. 25 Sin. IV Ec. Din această perspectivă, 
schimbarea jurisdicţiilor, prin transferare, este 
privită ca un act necanonic, act asemănat cu 
schimbarea soției, prin divorț și recăsătorie. 
Sfintele canoane condamnă transferul dintr-o 
jurisdicție în alta, mai ales Can. 14 Ap., care 
prevede: „Nu este îngăduit ca un episcop, pără- 
sindu-și eparhia sa, să pună stăpânire pe alta, 
chiar dacă ar fi constrâns de către mai mulți 
episcopi, fără numai dacă ar fi o cauză binecu- 
vântată care-l silește să facă aceasta, și anume, 
numai dacă ar aduce celor de acolo vreun folos 
mai mare în ceea ce privește dreapta credință. 
Dar și aceasta să nu o facă de la sine, ci prin 
chibzuința multor episcopi și cu cea mai mare 
rugăminte”. Problema transferării a fost reluată 
la mai multe sinoade și în mai multe canoane. 
Can. 21 Ant. prevede: „Episcopul să nu se 
mute de la o eparhie la alta, nici din voia sa, 
nici silit de popor, nici constrâns de episcopi, 
ci să rămână la Biserica (eparhia) pentru care a 
fost sortit încă de la început de Dumnezeu, și 
să nu se strămute de la e/”. Această problemă a 
fost dezbătută şi la Sinodul din Sardica (343), 
de către Episcopul Osiu de Cordoba, și apare 
în Can. 1 Sard., care spune: „Osiu, episcopul 
cetății Cordobei zise: Nu atât obiceiul cel rău, 
cât mai ales corupţia cea preavătămătoare a 
cârmuirii treburilor bisericești trebuie să se 
dezrădăcineze chiar din temeliile ei, ca niciu- 
nuia dintre episcopi să nu-i fie iertat a se muta 
dintr-o cetate mică în altă cetate. Căci este 
vădit pretextul acestei cauze, pentru care se fac 
unele ca acestea. Căci niciodată nu s-a putut 
afla vreunul dintre episcopi care să fi năzuit a 
se muta de la o cetate mai mare la o cetate mai 
mică, ceea ce dovedește că unii ca aceștia s-au 
aprins de un înfocat chip al lăcomiei după averi 
și au slujit mai mult trufiei, ca să arate că au 
câștigat stăpânire mai mare”. 

Interdicţia transferurilor de jurisdicție trebuie 
privită, însă, și din perspectiva principiului 
iconomiei din Biserica Ortodoxă, care lasă 
loc întotdeauna dreptei socoteli, pentru a nu 

se produce un rău mai mare. De aceea, tran- 
sferurile au fost îngăduite din motive binecu- 
vântate, în cazuri de excepție, așa după cum 
reiese și din canoanele deja amintite. Cano- 
nistul bizantin Theodor Balsamon, în lucrarea 
Despre transferări, susţinea că stabilitatea în 
Biserică era norma generală, iar transferările 
erau acceptabile numai pentru cauze foarte 
stringente și la rugămintea multor episcopi. În 
Biserica apuseană, interdicția transferărilor a 
fost, în general, bine respectată, nu numai de 
episcopi, ci și de ceilalți clerici. În Biserica răsă- 
riteană, această regulă s-a ținut mai riguros în 
cazul episcopilor. Incepând din sec. al XII-lea, 
transferările episcopilor aveau să se înmul- 
țească, unele justificate de tulburări politice, 
altele mai puţin justificate. În epoca modernă și 
contemporană, practica diferă de la o Biserică 
locală la alta. Până pe la sfârșitul sec. al XVI-lea, 
în Rusia, transferările se făceau foarte rar. 
Chiar și ulterior, ele nu erau foarte frecvente. 
În sec. al XIX-lea, situaţia s-a schimbat radical, 
întâlnindu-se transferări multiple, chiar siste- 
matice. Cu toată intervenţia sinodului local al 
Bisericii Ruse din februarie 1918, care a stator- 
nicit iarăși principiul stabilităţii, totuși transfe- 
rările nu au încetat până astăzi. În Patriarhia 
de Constantinopol, tot de prin sec. al XIX-lea, 
transferările au început să fie foarte frecvente. 
În Biserica Greciei, unde tema a stârnit o vie 
controversă, încercarea de a impune o stabili- 
tate strictă episcopilor s-a dovedit a fi un efort 
zadarnic. În Biserica Bulgară, s-a respectat cel 
mai bine principiul statorniciei, întrucât mitro- 
poliții sunt inamovibili, singura excepţie fiind 
promovarea la rangul de patriarh. În Biserica 
Ortodoxă Română, în trecut, transferările se 
făceau numai în cazuri de excepţie. Situaţia s-a 
schimbat din sec. al XIX-lea, când transferările 
au devenit o regulă. Noile legiuiri ale Bisericii 
Ortodoxe Române au restabilit parțial vechiul 
principiu jurisdicțional al statorniciei, prin 
aceea că s-au interzis transferările episcopilor 


la același nivel. 

Irimie Marga 


TRANSFIGURĂRE. (gr.  mefamorphosis) 
Creaţia întreagă are implementată în structura 
ci sensul transfigurării. Prin urmare, termenul 
transfigurare se referă la om și la cosmos, iar 
din punctul de vedere al teologiei ortodoxe 
aceasta se realizează în Hristos și în Biserică. 

Evenimentul coborârii lui Moise de pe muntele 
Sinai (ș 34, 29-35), dar mai ales evenimen- 
tele Schimbării la Faţă (M 17, 1-8) și Învierii 
Domnului Hristos în lumină (M/ 28, 1-8) stau 
mărturie peste veacuri despre esența și destinul 
omului și a cosmosului. Această temă a transfi- 
gurării omului și cosmosului în lumină străbate 
ca un leitmotiv al desăvârșirii omului întreaga 
spiritualitate a Răsăritului creștin, fiind întâl- 
nită cu preponderență în abordările asceti- 
co-mistice ale Părinților Bisericii. Sf. Macarie 
Egipteanul, plecând de la exemplul lui Moise 
pe Sinai, afirmă posibilitatea transfigurării 
trupurilor în lumină, ca preînchipuire a învi- 
erii viitoare, eshatologice. Totodată, subliniază 
faptul că, pentru a ajunge la o asemenea stare, 
nu este necesară numai hrana trupească, ci mai 
ales cea duhovnicească, omul angajându-se 
într-un adevărat proces ascetico-mistic, care 
deși se desfășoară în cosmos și pentru cosmos, 
ţine în primul rând de Dumnezeu, de sinergia 
dintre om și Dumnezeu. Iar în alt loc, afirmă cu 
aceeași claritate realitatea transfigurării trupu- 
rilor sfinților în lumină, după chipul trupului 
transfigurat al lui lisus Hristos pe Tabor: 
„După cum trupul Domnului, atunci când S-a 
suit pe munte a fost slăvit și s-a transformat 
în strălucire divină și într-o lumină nemărgi- 
nită, la fel vor fi slăvite trupurile sfinților și vor 
străluci. Și după cum slava cea dinlăuntru a lui 
Hristos i-a acoperit trupul și acesta a strălucit, 

la fel și în cazul sfinților, puterea lui Hristos 
care este înlăuntrul lor, în ziua aceea se va 
revărsa în afară peste trupurile lor. Pentru că, 
încă de acum, ei participă cu mintea lor la ființa 
și natura Lui. Că s-a scris: «Cel ce sfințește și 
cei ce se sfinţesc dintr-Unul sunt toţi» (Evr 2, 
11). Încă și aceasta: «Slava pe care Mi-ai dat-o, 
Eu le-am dat-o lor» (n 17, 22). Și după cum 
dintr-un singur foc se aprind multe făclii, iar 
acestea sunt la fel, în mod firesc trupurile sfin- 
ților, fiind mădulare ale lui Hristos, devin de 
aceeași natură ca și cea a lui Hristos”. 

Posibilitatea transfigurării omului și cosmo- 
sului în lumină încă din această viață, ca prefi- 
gurare a stării eshatologice, Sfântul Maxim o 
întrezărește ca având fundamentul în Schim- 
barea la Faţă a lui Hristos pe Tabor. Ucenicii, 
văzând schimbarea la Faţă a lui Hristos în 
lumină, au fost transfigurați și ei prin cură- 
țirea simțirilor trupului și sufletului. Întregul 
cosmos a fost transfigurat pe Tabor. Sfântul 
Maxim vede „veșmintele înălbite” ca având un 
dublu înțeles simbolic: unul în ceea ce privește 
cuvântul Scripturii, revelația prin cuvânt, care 
este descoperită, luminată în toată înțelegerea 
ei, și celălalt în ceea ce privește creaţia, reve- 
laţia naturală, care „vestește prin felurimea 
înțeleaptă a diferitelor forme care o alcătuiesc 
și o descoperă, asemenea unui veșmânt, demni- 
tatea Celui ce poartă puterea Raţiunii crea- 
toare”. Dintre diferitele interpretări care sunt 
date lui Moise și Ilie, o reținem pe cea cosmo- 
logic-eshatologică, care arată creația inteligi- 
bilă și sensibilă a Cuvântului Creator. „Moise 
înfățișează raţiunea celei sensibile, ca cel supus 
facerii și stricăciunii, cum arată istoria referi- 
toare Ia el, care povestește nașterea și moartea 
lui. Căci așa este și zidirea sensibilă, având un 
început cunoscut al facerii și nădăjduind un 
sfârșit produs prin descompunere. Iar Ilie, pe 
cea inteligibilă, întrucât istoria referitoare la 
el nu povestește nașterea lui, chiar dacă s-a 
născut, și nu face să se aștepte descompunerea 
prin moarte, chiar dacă va sfârși să existe în 
forma omenească. Căci așa este și zidirea inte- 
ligibilă, care nu are nici începutul facerii vădit 
oamenilor, chiar dacă s-a făcut și a început și 


a fost adusă din neexistență la existență, și nu 
așteaptă nici un sfârșit determinat al existenței 
prin descompunere”. 

Punând în contrast evenimentul transfigurării 
materiei de pe Tabor și evenimentul dezin- 
tegrării materiei de la Hiroshima, Părin- 
tele Profesor Dumitru Popescu comentează 
într-un ton aproape profetic: „Contrastul este 
izbitor. Dacă Hristos ne-a arătat calea prin care 
materia poate fi transfigurată, Hiroshima arată 
calea prin care materia poate fi dezintegrată. 
De o parte viața, de cealaltă moartea. Opţi- 
unea pentru una sau cealaltă implică viitorul 
omenirii și al planetei noastre”. 

Posibilitatea transfigurării nu se înregistrează 
numai în cosmologie, ci, în primul rând, în 
antropologie, omul având o adevărată vocaţie 
cosmică în a transfigura creaţia întreagă, 
îndumnezeindu-se prin comuniunea cu Crea- 
torul, în cadrul ei. După modelul lui Hristos, 
în Care umanitatea a fost transfigurată și 
îndumnezeită în lumină, omul are menirea 
și posibilitatea de a-și transfigura în Hristos 
prin Duhul Sfânt, în Biserică, propriul trup în 
lumină și de aici întreaga creație. Părinţii Bise- 
ricii insistă asupra faptului că trupul omului 
înainte de cădere, deși era material, era țesut 
din lumină, din harul și slava Creatorului său. 
Căderea omului în păcat a produs o răsturnare 
în ceea ce privește raportarea sa la viață, care 
mai înainte era constitutivă lui. Acum, viaţa 
s-a schimbat în supraviețuire, omul trăiește o 
viață în moarte, el amânând moartea și pentru 
aceasta este îmbrăcat cu „haine de piele” (FA 
3, 21). Deci, hainele de piele „nu reprezintă 
trupul (soma) omului, ci ele reprezintă «morza- 
Jitatea biologică» (nekrotes), privită de Părinţii 
Bisericii «ca o a doua natură a omului de după 
cădere»”. Panagiotis Nellas evidențiază într-un 
mod excepțional tradiția biblică și patristică 
ce arată că „hainele de piele au fost adăugate 
omului după cădere și că astfel ele nz repre- 
zintă un element constitutiv natural al lui. Ceea 
ce observația empirică numește «naturalitatea» 
omului este, pentru învățătura biblică și patris- 
tică, o stare u/ferioară, de după cădere, nu însăși 
natura lui originară și, prin urmare, adevărată”. 

Se înțelege, așadar, că hainele de piele (derma- 
finoi chitones) ţin de mortalitatea omului, care a 
fost răscumpărată obiectiv de către Hristos, iar 
subiectiv de către fiecare om în parte în Bise- 
rică, prin asceză și mistică, prin Sfintele Taine. 
Această morfalifate cuprinde întregul organism 
psiho-somatic al omului, adică nu numai trupul 
care devine dens și solid, ci și funcțiile psihice, 
care devin corporale. Această marerialitate poate 
fi însă transfigurată, omul ajungând în Hristos 
la starea cea dintâi sau chiar mai sus, omul 
dobândind în Hristos „har peste har” (n 1,16). 
Sf. Grigorie de Nyssa afirmă: „Acolo prorocul 
dă de înțeles, prin simbolul zilei a opta, ziua 
învierii; curățirea arată întoarcerea din nou la 
curățirea cea după fire a omului întinat; și tăierea 
împrejur înseamnă lepădarea pielii moarte, pe 
care am îmbrăcat-o după ce ne-am făcut goi 
de viață prin neascultare. Aici, fericirea a opta 
este așezarea din nou în ceruri a celor căzuți 
în robie, a celor chemaţi din nou din robie în 
Împărăţie”. În Taina Botezului, omul îi cere lui 
Dumnezeu, prin gura preotului: „Dă-mi mie 
haină luminoasă, Cel Ce te îmbraci cu lumina 
ca și cu o haină”. Veșmintele albe de la Taina 
Botezului nu simbolizează altceva decât posibi- 
litatea revenirii la trupurile duhovnicești, ţesute 
din lumină, transfigurarea materiei trupului, 
posibilitatea revenirii prin Hristos în Duhul 
Sfânt la adevărata natură a omului. Sf. Simeon 
Noul Teolog afirmă, în acest sens, posibilitatea 
și modalitatea transfigurării trupurilor sfin- 
ților: „Astfel, sfinţii din veac, cei de odinioară 
și cei de acum, privind duhovnicește, nu privesc 
o formă, sau un chip, sau o reproducere, ci o 
lumină fără formă, precum și ei sunt lumină din 
lumina Duhului. Dar, făcându-se astfel fiecare 
dintre sfinți, nu se fac și trupurile lor îndată 
nestricăcioase și spirituale; ci precum fierul care 
este ars de foc se împărtășește de lumina lui și 
leapădă îndată negreala sa, dar despărțindu-se 
de foc se face și se vede iar rece și negru, așa 
și trupurile sfinților, împărtășindu-se de harul 
unit cu sufletul lor sau cu focul dumnezeiesc, 
se sfințesc și, arzând, se fac și ele străvezii și 
luminoase și se fac mult deosebite și cu mult 
mai de cinste decât celelalte”. În acest sens, se 

pot da nenumărate exemple care evidențiază 
posibilitatea și realitatea transfigurării trupului 
și materiei. Astfel, avva Pamvo a fost preaslăvit 
de Dumnezeu așa încât nimeni nu se putea uita 
la faţa lui din pricina strălucirii ei. Tot la fel și 
avva Siluan și avva Sisoe și avva Arsenie. 

Este elocventă, în acest sens, întâlnirea dintre 
Motovilov și Sf. Serafim de Sarov, întâlnire 
care debordează de un realism mistic propriu 
dobândirii Duhului Sfânt și experierii Lui în 
lumină. Putem afirma cu tărie continuitatea 
experiențelor mistice în Răsăritul creștin, 
fundamentate pe teologia luminii și a energi- 
ilor divine necreate, așa cum sunt ele prezentate 
în Sfânta Scriptură (evenimentul Schimbării la 
Faţă de pe Tabor și al Învierii Domnului) și 
experimentate de nenumărații oameni sfinți, 
în decursul istoriei Creștinismului răsăritean, 
până în sec. al XIV-lea (Sf. Grigorie Palama și 
isihaștii), al XVIII-lea (Sf. Serafim de Sarov) și 
chiar până astăzi. De aceea, lumea este desti- 
nată transfigurării ei prin omul sfânt, care stă în 
relaţie de iubire și de ascultare cu Dumnezeu. 
Teologia ortodoxă subliniază faptul că trans- 
figurarea lumii prin om nu înseamnă doar o 
simplă chemare, ci reprezintă o vocaţie, care 
este dotată în vederea realizării ei cu toate 
darurile și dimensiunile compatibile realizării 
unei astfel de vocaţii. 

Din punct de vedere ortodox, transfigurarea 
omului și a cosmosului nu se poate realiza 
în afara dimensiunii ascetic-mistice și litur- 
gic-sacramentale a Bisericii. Sensul spiritual 
al materiei poate fi evidenţiat prin înțelegerea 
lumii ca dar al lui Dumnezeu făcut oamenilor. 
Înțelegerea lumii pe coordonatele darului 
face ca lumea și omul, care este în legătură 
cu Dumnezeu prin lume, să progreseze spiri- 
tual. Astfel, transfigurarea materiei este direct 
proporțională cu înțelegerea lumii pe coor- 
donatele darului, care înglobează o atitudine 
euharistică a omului în creație, atitudine pe 
care acesta o deprinde în Biserică și, mai apoi, 
o extinde în întreaga creație. Înstrăinarea de 
această atitudine, suprimarea concepției lumii 
ca dar, care postulează existența unui Dăru- 
itor, prin profesarea unei acțiuni autonome a 

omului în lume, duce inevitabil la o despiri- 
tualizare a materiei, la o golire a materiei de 
substratul și fundamentul ei spiritual, de sensul 
și de scopul ei de a fi mediu de relație și comu- 
niune a omului cu Creatorul său și a omului cu 
semenii săi. Actualizarea unei atitudini sacra- 
mentale în creaţie este vocaţia și misiunea creș- 
tinilor, a celor care primesc de la Hristos direct 
puterea de a face din toate o multumire. Dar și 
în Biserică, la fel ca în Eden, relația omului cu 
Dumnezeu se realizează în libertate, prin inter- 
mediul unui eveniment de mâncare și băutură. 
Acest fapt are conotaţii speciale și în ceea ce 
priveşte viaţa omului de zi cu zi (practicarea 
ascezei, raportarea lui la bunurile lumii, exploa- 
tarea lor, consumarea lor), de unde putem 
afirma că există o perspectivă hristică, eclesială, 
euharistică asupra creației și o perspectivă care 
ţine exclusiv de determinarea materială a lumii, 
de patimile lumii, de idolatrizarea lumii prin 
dimensiunea hedonistă și consumistă a ei, de 
acțiunile și orientările lui Jozo economicus în 
lumea postmodernă. Euharistia oferă omului 
contemporan posibilitatea realizării dimensi- 
unii paradoxale a existenţei sale, în sensul că 
în ea nu ne hrănim cu o hrană moartă, deși 
sub formă materială, nu ne desfătăm de hrana 
stricăciunii, deși ne folosim de ea pentru a fi 
eubaristiată, nu sperăm nimic de la vremelnicie, 
deși suntem vremelnici pe acest pământ. Astfel, 
nu părăsim creația, ci experiem în cadrul ei și 
făcând apel la unele aspecte ale ei, într-un mod 
nedeplin încă, tainele vieții în Dumnezeu. 

Euharistia și întreaga Liturghie a Bisericii 
mărturisesc că toate lucrurile lumii au o finali- 
tate liturgică, că omul este chemat să le trans- 
figureze, să le descopere scopul pentru care au 
fost create, să le devulgarizeze și să alunge de 
pe ele imaginea caricaturală a unei lumi căzute. 
Euharistia arată omului postmodern că lumea 
nu este scop în sine și singura soluție în fața 
morții este Hristos, Pâinea Vieţii și Taina Bise- 
ricii. Din această perspectivă, îndumnezeirea, 
salvarea și „săturarea” omului nu se realizează 
în autonomia sa, în calitate de consecință a 
unor proiecte, diversificări și creșteri econo- 
mice, ci în relație cu Hristos și în Biserică, dar 


și în lume, ca extindere a dimensiunii de viață 
eclesial-euharistică până la marginile pămân- 
tului. Comuniunea omului cu Hristos, în sfânta 
Biserică, are menirea să transforme și atitu- 
dinea acestuia față de creaţie, care dobândește, 
în locul unei dimensiuni opace, o dimensiune 
personală, omul devenind preotul creației, iar 
creaţia, prin elementele euharistice, se trans- 
formă în trup al lui Hristos. Vedem, așadar, 
că nu numai omul, ci și cosmosul întreg nu se 
poate înnoi decât în relaţie cu Biserica, centru 
liturgic al întregii creaţii, care crește în lume, în 
măsura în care omul se împărtășește de viața 
liturgică și sacramentală a ei. Tainele Bise- 
ricii constituie inima vieții cosmice, deoarece 
materia supusă morții primește, în și prin ele, 
puterea vieții, a unei noi vieți. 

Separarea și opacitatea sunt înlăturate în Sfin- 
tele “Taine, în timp ce materia — apa, pâinea, 
vinul, untdelemnul — răspunde vocației sale 
originare de a fi sacrament al comuniunii dintre 
om şi Dumnezeu. În și prin Tainele Bisericii, 
omul are posibilitatea să dezbrace „tunicile 
de piele” — viața biologică, animală, care este 
ceva adăugat naturii — cu care a fost îmbrăcat 
de Dumnezeu după cădere, revenind la haina 
luminoasă a harului lui Dumnezeu și transfi- 
gurând, astfel, întregul cosmos. Potrivit teolo- 
giei ortodoxe, toate dimensiunile vieţuirii — 
profesională, artistică, intelectuală — pot și sunt 
chemate să se altoiască pe viața sacramentală, 
devenind din simple facultăți de a trăi, „simțiri 
și funcţii spirituale”, mijloace prin care omul 
asumă, încorporează și transfigurează cosmosul 
în Biserică. 

Cristinel loja 


'TRAPEZĂ. (gr. zrapeza — masă, mâncare) 
Locul unde se ia masa într-o mănăstire. Deși 
pare un loc pur funcțional, trapeza a căpătat 
cu timpul și o funcțiune didactică, deoarece, în 
timpul mesei, unul dintre frații rânduiți citește, 
în auzul tuturor, texte din literatura duhovni- 
cească. Astăzi, cele mai multe trapeze au pereții 
pictaţi cu scene biblice, ceea ce împreună cu 
liniștea impusă și cu lectura duhovnicească 


creează o atmosferă de cvasi-sacralitate. 
Dumitru Vanca 


TREPTE BISERICEȘTI. v. IERARHIE. 
Concretizări ale principiului ierarhic după care 
se conduce Biserica. Ierarhia bisericească este 
de două feluri, și anume: ierarhia bisericească 
sacramentală, de instituire divină, și ierarhia 
bisericească jurisdicțională, de instituire umană. 
Treptele bisericești sunt consecințele corespun- 
zătoare acestor ierarhii. 

1. Ierarhia bisericească sacramentală este insti- 
tuită direct de Mântuitorul Hristos și, indirect, 
tot de Acesta, prin Sfinții Apostoli. Treptele 
bisericești ce rezultă din această ierarhie sunt: 
episcopii, preoții și diaconii. 

a. Episcopii sunt urmașii direcți ai Sfinților 
Apostoli, hirotoniți de aceștia prin punerea 
mâinilor,  transmițându-le puterea  harică 
deplină în Biserică. 

În Noul Testament, termenul episcopos nu se 
întâlnește niciodată cu însemnătatea restrânsă 
pe care o are astăzi, datorită evoluţiei termino- 
logice ce se încheie abia către sfârșitul epocii 
apostolice. Noul Testament menţionează trei 
episcopi, lacov, Timotei și Tit, dar fără îndo- 
ială că, alături de aceștia, au fost hirotoniți de 
Apostoli și alți episcopi. Sf. Evanghelist loan 
pomenește despre cei șapte „îngeri” ai Biseri- 
cilor din Efes, Smirna, Pergam, Tiatira, Sardes, 
Filadelfia și Laodiceea (4p 2-3) care, desigur, 
dacă nu toți, cel puțin unii au fost episcopii 
acestor cetăți. 

Episcopii aveau, după Noul Testament, o 
întreită misiune, de a săvârși lucrurile sfinți- 
toare, de a învăța și de a conduce pe credin- 
cioși spre mântuire. Spre deosebire de preoți, 
episcopii aveau dreptul și datoria de a săvârși 
hirotonia. Prin episcopi s-a asigurat succe- 
siunea apostolică, garantându-se păstorirea 
credinței și continuându-se  împărtășirea 
harului mântuitor. 

b. Preoții sunt a doua treaptă a ierarhiei bise- 
ricești sacramentale. În Noul Testament, se 
vorbește prima dată despre preoți în cartea 
FA 11, 30, cu prilejul istorisirii unei trimiteri 
de ajutoare de către creștinii din Antiohia și 
Ierusalim. 

După modelul Bisericii din Ierusalim, Sfântul 
lacov se referă la treapta a doua a ierarhiei 
bisericești, atunci când îndeamnă pe bolnavi 
„să cheme preoții Bisericii și să se roage 
pentru ei, ungându-i cu untdelemn în numele 
Domnului” (Jac 5, 14). lar Sf. Apostol Petru, 
după ce îndeamnă pe creștini, în general, să 
trăiască viața cea nouă în Hristos, dă nume- 
roase poveţe și preoţilor (7 Prr 5, 1-4). Sf. 
Evanghelist Luca ne-a redat știrea că Pavel 
și Barnaba, străbătând ţinuturile Asiei Mici 
pentru a vesti cuvântul dumnezeiesc, hiro- 
tonea preoți în orașele prin care treceau. 
Sfântul Pavel „trimițând din Milet la Efes, a 
chemat la sine preoţii Bisericii” (FA 10, 17), 

înaintea cărora a rostit cea mai frumoasă 
dintre cuvântările sale pastorale. 

Preoţii trebuiau recrutați din rândurile crești- 
nilor cu alese virtuți și plini de evlavie. Condi- 
ţiile pentru intrarea în cler sunt înșirate de 
Apostol în 7 Tim 3, 2-12. Preoţii au fost inves- 
tiți cu o întreită misiune: de a săvârși lucrările 
sfințitoare, de a învăța cuvântul Evangheliei și 
de a păstori pe credincioși. Sf. Apostol Petru 
îi îndeamnă pe preoți să-și îndeplinească 
această misiune cu multă sârguință: „Pe preoții 
ce dintre voi îi rog [...] păstoriți turma lui 
Dumnezeu, dată în paza voastră, cercetând-o 
nu cu silnicie, ci cu voie bună, după Dumnezeu, 
nu pentru câștig urât, ci din dragoste” (7 Pr 
5,1-2). Slujirea preoțească este indispensabilă 
pentru viața religioasă a comunităţilor creștine 
și de aceea Epistola către Evrei adresează creș- 
tinilor îndemnul de a asculta și de a se supune 
preoților (Evr 13, 17, 24). 

c. Diaconii reprezintă primul act în direcția 
instituirii ierarhiei de către Sfinţii Apostoli, 
după voinţa Mântuitorului (FA 6, 1-6). Acest 
lucru duce la concluzia că Sfinții Apostoli s-au 
lăsat determinaţi de considerente practice, 
în organizarea ierarhiei bisericești, căutând 
să satisfacă necesităţile Bisericii lui Hristos, 
dându-i astfel structura cea mai potrivită. 

La fel ca ceilalți slujitori ai Bisericii, pentru 
a se ridica din rândul credincioșilor și a intra 
în ierarhia bisericească, diaconii trebuie să 
primească harul divin prin taina hirotoniei. 
La aceasta nu erau îngăduiți decât cei care 
se distingeau prin viața lor creștină. Primii 
diaconi cunoscuți în Biserica creștină sunt 
cei șapte bărbați despre care vorbește Sfântul 
Luca în FA 6, 1-6 că au fost așezați în treapta 
diaconiei prin „rugăciune” și „punerea mâinilor 
Apostolilor” și care a avut loc curând după 
Cincizecime, înainte de convertirea lui Saul, 
adică înaintea anului 36. 

Misiunea la care au fost chemaţi cei șapte 
diaconi nu era o simplă slujire la mese, mai ales 
că aceste mese erau agape, mese ale dragostei, 
care aveau loc, oarecum în cadrul liturgic, 
urmând îndată după împărtășirea credincio- 
șilor. Această slujire avea caracter liturgic, 


neputând fi împlinită de simpli credincioși, de 
aceea slujirea diaconilor a fost sacramentală, iar 
instituirea lor s-a făcut prin hirotonie. 

2. Ierarhia bisericească jurisdictională este de 
instituire umană și a apărut în decursul isto- 
riei bisericești, cu scopul eficientizării activi- 
tăţii bisericești. Această ierarhie nu are caracter 
haric, ci doar administrativ bisericesc. În Bise- 
rica Ortodoxă Română, treptele ierarhiei juris- 
dicţionale sunt structurate în felul următor: 

a. Treptele ierarhiei jurisdicționale deri- 
vată din treapta de episcop: arhiereu-vicar, 
episcop-vicar, episcop titular, arhiepiscop, 
mitropolit și patriarh. 

b. Treptele ierarhiei jurisdicţionale derivată 
din treapta de preot: preot paroh, protopop 
și preot în administraţia eparhială (inspector, 
consilier, vicar). 

c. Treptele ierarhiei jurisdicţionale derivată din 
treapta de diacon: protodiacon și arhidiacon. 
Bibliografie. Cruprn, N., „Lemeiurile biblice și patristice 
ale ierarhiei bisericești”, în: S7, 3-6/1950, pp. 198-217; 
Foca, loan N., Drept canonic ortodox, legislaţie şi admi- 
nistrație bisericească, Bucureşti, 1990; GăInă, Dumitru 
1., „Unele rânduieli canonice privitoare la episcopi”, în: 
GB, 9-10/1965, pp. 815-824; Gărnă, Dumitru [., „Sfinţii 
Apostoli și episcopii”, în: ST, 9-10/1962, pp. 582-597; 
GneEoRGHE, Constantin, „lerarhia bisericească după 
Epistolele Sfântului Apostol Pavel”, în: S7, 7-8/1971, pp. 
497-505; Ică, loan I., „lerarhia bisericească sacramen- 
tală după Sfânta Tradiţie”, în vol. Îndrumătorul Bisericesc, 
Cluj, 1980, pp. 69-77; Ică, loan I., „Slujirea preoțească 
după Sfânta Scriptură și Sfânta Tradiţie, ierarhia bise- 
ricească și puterea disciplinară”, în: MO, 1-2/1975, pp. 
6-16; IzvoRAnu, S$., „lerarhia bisericească după scrierile 
bărbaţilor apostolici”, în: MMS, 8-9/1957, pp. 615-630; 
Mancv, Grigorie T., „Excurs exegetic-filologic neotes- 
tamentar privitor la înțelesurile posibile ale termenului 
Swokovog”, în: MA, 7-8/1962, pp. 449-468; MARINA, 
Eugen, „Despre preoţi și diaconi după Sfintele Canoane”, 
în: BOR, 11-12/1965, pp. 1063-1076; Minoc, Vasile, 
„Preoţia după Noul Testament”, în: MA, 4-6/1974, p. 
256; Mrncea, loan, „Apostolatul după Noul Testament”, 
în: ST, 7-8/1970, pp. 547-564; Minon, Dan, „Principii și 
rânduieli morale privitoare la cler în canoanele Sinoadelor 


Ecumenice”, în: ST, 9-10/1970, pp. 689-703; Mois, 
Al., „Despre ierarhia bisericească”, în: Ze/egrafu/ Român, 
7-8/1972; Srănioae, Dumitru, „Lemeiurile teologice 
ale ierarhiei și ale sinodalității ei”, în: ST, 3-4/1970, pp. 
165-178; VERZAN, Sabin, „Cârmuirea Bisericii în epoca 


apostolică”, în: ST, 5-6/1955, pp. 336-352. 

TRIADICĂLE. (muz.) Cele douăsprezece 
tropare de pe glasul glas al II-lea din slujba 
miezonopticii din duminici, închinate Sfintei 
Treimi. 

Bibliografie. BRAnIșTE, Ene; BRANIȘTE, Ecaterina, 
Dicţionar enciclopedic de cunoștințe religioase, Caransebeș, 
Ed. Diecezană, 2001. 


Dumitru Vanca 


TRIADOLOGIE. v. SFÂNTA TREÎME. 
Capitol al teologiei dogmatice care are ca 


obiect studiul dogmei Sfintei Treimi. 
Mihai Burlacu 


TRICHER. (gr. zrikeri) Sfeșnic mic portabil, 
cu trei lumânări, folosit de episcop pentru 
binecuvântare la slujbele arhierești, în momen- 
tele cele mai importante mai ales din Liturghie. 
Tricherul simbolizează cele trei Persoane ale 


Sfintei Treimi. 
Bibliografie. BRANIȘTE, Ene, Lifurgica Generală, Ed. 
Partener, 2008; BaRANIșTE, Ene; BRANIȘTE, Ecaterina, 
Dicționar de cunoștine religioase, Ed. Diecezană, Caran- 
sebeș, 2002. 

Nicolae D. Necula 


TRIHOTOMISM. Concepţie potrivit căreia 
structura omului este triplă: trup, suflet și duh. 


v. SUFLET. 
Mihai Burlacu 


TRIOD. (gr. Zriodion) |. Perioadă liturgică 
din cursul anului bisericesc, cuprinsă între 
Duminica Vameșului și a Fariseului și Sâmbăta 
Patimilor, alcătuită din trei săptămâni premer- 
gătoare Postului Mare și cele șapte săptămâni 
ale Păresimilor; 

II. Carte de cult care cuprinde slujbele ce se 
oficiază în bisericile ortodoxe, în perioada 
Triodului. Denumirea provine din compusul 
TpelG și OÂI (7rei cântări) şi prezintă carac- 
teristica structurală a acestei cărți: dacă în 
celelalte cărți de cult canoanele sunt de nouă 
cântări, Iriodul are canoane triodice — de trei 
cântări. Conţinutul Triodului este opera colec- 
tivă a mai multor Sfinți Părinţi (Teodor și losif 
Studitul) și rezultatul aproximativ unui mileniu 
de sinteză teologică și creație imnografică. Pe 
lângă textul imnografic al zilelor din această 
perioadă, Triodul conţine, la sfârșit, și Viaza 

Sfintei Cuvioasei Maicii noastre Maria Egip- 
feanca, scrisă de Sf. Sofronie al lerusalimului, 
Tipicul sau Capetele lui Marcu (îndrumări tipi- 
conale aparținând Cuviosului Marcu) și îndru- 
mări privind culoarea veșmintelor liturgice din 
această perioadă și precizări pentru alte slujbe. 
Triodul înflorit este o altă denumire, mai veche, 
dată Penticostarului, perioadă liturgică ce 
începe deodată cu noaptea pascală și durează 
până la Duminica Tuturor Sfinţilor (prima 
după Rusalii), răstimp în care se folosește 
cartea cu același nume — Penticostar. Prin Triod 
se înțelege, așadar, și cartea ce cuprinde cântă- 
rile și citirile din perioada Triodului. Denu- 
mirea este dată de faptul că numărul odelor 
canoanelor de la Utrenie, în această perioadă, 
nu este de opt, ca în perioada Octoihului, ci din 
trei. Cel care a compus aceste canoane se pare 
că este Sf. Teodor Studitul (826), împreună 
cu fratele său, losif (830). Din sec. VII-VIII, 
Triodul făcea parte din colecția numită Tropo- 
loghion, unde se afirma ca parte distinctă. 
Există Triodul mare, numai cu text, precum și 
volum de cântări selectate, scrise pe o notație 


sau pe dublă notație 

Bibliografie. Fncașru, Lucian, „Semnificaţia teologi- 
co-duhovnicească și rânduiala liturgică a duminicilor 
premergătoare Postului celui Mare”, în: Zeoogia, IX 
(2005), 2, pp. 48-64; Gera, Gheorghe, „Iriodul”, în: 
MB, VI (1956), 4-6, pp. 22-31; Manorrescu, Natalia, 
„Sensurile dogmatice și duhovnicești ale Triodului”, în 
vol. Duhul Sfânt în spiritualitatea ortodoxă, Ed. Renaş- 
terea, Cluj Napoca, 2005, pp. 22-36; NecuLa, Nicolae 
D., Pocăință și Înviere în Triod”, în: GB, LII (1996), nr. 
5-8, pp. 10-18; MAxARIOS SIMONOPETRITUL, Zriodu/ 
explicat. Mistagogia timpului liturgic, Ed. Deisis, Sibiu, 
2000; Tucă, Nicușor, „Hristologia Triodului”, în: Sfânzu/ 
Apostol Andrei, Il (1998), 3, pp. 117-131; Tucă, Nicușor, 
„Semnificaţia perioadei Triodului”, în: Îndrumător pasto- 
ral-Episcopia Tulcii, IL (2010), 2, pp. 220-234; ViLcrv, 
Marian, „Învățătura despre Sfânta Cruce în cartea Trio- 
dului”, în: Analele Universității „Valahia” — Facultatea de 
Ttologie, Târgovişte, 2002, pp. 345-370. 


Lucian Petroaia 


TRIODE. v. CANON, DIODE. 
TRISAGHION. Termen ce desemnează 


atât imnul liturgic „Sfinte Dumnezeule, Sfinte 
tare, Sfinte fără de moarte, miluiește-ne pre 

noi”, care se cântă după ieșirea cu Evanghelia 
(Vohodul mic), înainte de citirea Apostolului, 
cât și cântarea îngerească: „Sfânt, Sfânt, Sfânt, 
Domul Savaot” din Is 6, 3-6 ce a fost preluată în 
creștinism și introdusă în anaforaua euharistică 
între Rugăciunea teologică și cea hristologică. 
Trisaghionul liturgic („Sfinte Dumnezeule...”) 
a fost introdus și generalizat oficial, în rându- 
iala Liturghiei, între anii 450-453, în vremea 
lui Proclu, patriarhul Constantinopolului, și 
a împăraţilor "Teodosie al II-lea și Pulcheria. 
Acest imn este menţionat prima dată în actele 
Sinodului al IV-lea Ecumenic de la Calcedon 
și poate fi găsit, în prezent, în liturghiile bizan- 
tine, dar și în Liturghia de rit galican (Franţa), 
și la monofiziți (armeni, sirieni, iacobiţi, etio- 
pieni), copți (Egipt), care-l cântă cu adaosul: 
„Cela ce Te-ai răstignit pentru noi”. 
Introducerea  Zrisaghionului biblic  („Sfânt, 
Sfânt, Sfânt...”) în anaforaua euharistică 
reprezintă o dilemă încă nerezolvată pentru 
cercetarea liturgică actuală. În marea majo- 
ritate a vechilor anaforale euharistice, acest 
imn apare în rugăciunea de mulțumire pentru 
împlinirea iconomiei mântuirii, însă în unele 
texte euhologice străvechi precum: Digahia 
celor 12 Apostoli (Prex Eucharistica, pp. 66-67), 
Tradiția Apostolică a lui Ipolit (Prex Eucharis- 
fica, pp. 80-81), Testamentum Domini (Prex 
Eucharistica, p. 219) şi anaforaua Sf. Epifanie 
al Salaminei el lipsește cu desăvârșire. (R. Taft, 
pp. 304-306) Primii creștini au fost în mod cert 
familiarizați cu Trisaghionul biblic din Js 6, 3, 
pentru că acest fragment biblic a fost folosit în 
cultul sinagogal. Qedussah sau Irisaghionul 
biblic apare în cultul sinagogal iudaic, în prima 
binecuvântarea a dimineţii, Yozser Or (Tu, Cel 
care a-i făcut lumina), care prefaţează citirea 
Shemei Israel (Prex Eucharisfica, p. 37), în cea 
de-a treia cerere a Shemon Fsreh sau Tefillah 
sau rugăciunea celor 18 cereri (Prex Eucharis- 
fica, pp. 41-54) şi în Qedussah de Sidra, în bine- 
cuvântarea de la sfârșitul rugăciunii dimineții. 
Mărturii despre uzul Sanctusului în Biserica 
primelor veacuri apar în prima Epistolă a Sf. 
Clement Romanul, (A. Jaubert, pp. 155-156) 
în relatarea martirajului Sfintelor Perpetua și 

Felicitas (C. van Beek, p. 32), în De orafione 
a lui Tertulian (E. Dekkers, p. 259), în actele 
apocrife ale lui loan fiul lui Zevedeu (Prex 
Eucharistica, pp. 74-75) şi în actele apocrife 
ale lui Toma (Prex Eucharistica, pp. 76-79). 
Referiri clare ale folosirii Sanctusului în cadrul 
anaforalei euharistice pot fi găsite și în Isforia 
bisericească a lui Eusebiu de Cezareea, în cartea 
a X-a (G. Bardy, pp. 81-104), în Cazeheze/e 
mistagogice (Cateheza 5.6) ale Sf. Chiril al leru- 
salimului (A. Picdagnel, p. 154), în anaforaua 
lui Serapion de 'Ihmuis (Prex Eucharistica, pp. 
128-133), în Constituţie Apostolice VIII, 12,27 
(Prex Eucharistica, pp. 82-95). În sec. al V-lea, 
Sanctusul era deja o componentă structurală a 
anaforalei euharistice atât în Răsărit, cât și în 
Apus, despărțind rugăciunea teologică de cea 
hristologică. Sunt cunoscute două forme sau 
tipuri de Sanctus, care corespund celor două 
mari tradiții liturgice, cea egipteană și cea anfi- 
obiană sau siriană. Ldentificarea acestor două 
tipuri de Sanctus distincte a condus la apariția 
în cercetarea liturgică a două mari teorii privind 
originea și evoluţia Trisaghionului biblic în 
textul anaforalei euharistice. Prima teorie, cea 
egipteană, a fost făcut cunoscută de Gregory 
Dix și ea considera că la originea introducerii 
Trisaghionului biblic în anaforaua euharistică a 
stat tradiția cultică a Alexandriei, unde se pare 
că a fost folosit pentru prima dată pe la mijlocul 
sec. al III-lea, fapt menţionat de scrierile De 
principiis | şi IV ale lui Origen. Această teorie 
a fost mai apoi nuanțată de Georg Kretschmar, 
care a afirmat că, în timpul lui Origen, Sanc- 
tusul nu a fost folosit în anafora, dar el a fost 
introdus în secolul al III-lea în textul euharistic, 
sub influenţa teologiei marelui învăţat alexan- 
drin (G. Kretschmar, pp. 24-28). A doua teorie 
a fost prezentată de E.C. Ratcliff, într-un eseu 
important din 1950, în care autorul a pornit 
de la premisa că, în mediul cultic siriac, a fost 
pentru prima dată inserat Sanctusul în anafo- 
raua euharistică (E.C. Ratclift, pp. 29-36, 
125-134). În opinia lui Ratclift, rugăciunea 
teologică a fost la început o anafora în sine, 
căreia foarte devreme i-a fost adăugat Trisaghi- 
onul biblic, ca o concluzie a textului euharistic. 

Majoritatea liturgiștilor consideră că 'Irisa- 
ghionul biblic ar fi o adăugire făcută textului 
anaforalei euharistice în sec. III-IV. Cu toate 
acestea însă, în unele texte euhologice, Sanc- 
tusul pare a fi o parte componentă a nucleului 
originar, ceea ce duce la presupunerea că, inițial, 
datorită rolului mare pe care improvizaţia l-a 
jucat în cultul primelor veacuri, a existat o vari- 
etate de „modele” de texte euharistice și nu doar 
un singur arhetip originar din care au derivat 
toate Liturghiile cunoscute astăzi. Aceasta este 
și explicaţia de ce nu toate vechile Liturghii 
cunoscute conţin risaghionul biblic. Anafora- 
lele fără Sanctus precum Tradiţia apostolică a 
lui Ipolit și Zestamentum Domini sunt mărturii 
ale unor vechi tradiții liturgice în care Sanc- 
tusul nu a fost introdus. 

Improvizaţia și caracterul oral al cultului creștin 
al primelor veacuri a făcut ca și anaforalele care 
conţin Irisaghionul biblic să fie diferite între ele, 
reflectând în esență două mari tipuri sau tradiţii: 
cea egipteană și cea siriană. În Egipt, Sanctusul 
nu conţine binecuvântarea finală (Benedictus) 
și este perfect încadrat în structura p/eni/vere — 
plenum/imple a textului euharistic, așa cum apare 
ea în Liturghia Sfântului Marcu și în cea a lui 
Serapion de Ihmuis. Acest fapt militează pentru 
o posibilă dată timpurie a adoptării Sanctusului 
în tradiția liturgică egipteană, în vremea fixării 
în scris a textului euharistic. Cu toate că nu 
poate demonstra acest lucru, Robert Taft este 
de părere că Sanctusul a fost introdus în Egipt 
pentru prima dată în textul euharistic, iar ideea 
introducerii lui în Liturghia altor provincii ar 
proveni tot din tradiția cultică egipteană. În 
Siria, mai precis în partea ei de răsărit, cultul 
creștin a fost dintru început mult influențat de 
cel iudaic. Astfel se explică și faptul că cea mai 
veche atestare (certă!) a folosirii Sanctusului 
în textul euharistic apare în anaforaua siriacă a 
Sf. Apostoli Addai și Marji, ce a fost datată ca 
provenind din sec. al III-lea, având însă rădă- 
cini ce coboară până în sec. al II-lea. Sanctusul 
acestui formular cuhologic nu conţine binecu- 
vântarea finală, după cum și în tradiția cultică 
iudaică Irisaghionul poate să apară și cu, dar și 
fără Benedictus. 

Deși nu există un consens în definirea originii 
Sanctusului în anafora, totuși trebuie subliniat 
faptul că, în mod cert, contextul cultic iudaic 
în care a apărut și s-a dezvoltat creștinismul 
primar a lăsat urme în tradiția liturgică a Bise- 
ricii primelor veacuri. Elemente din cultul 
sinagogal au fost preluate, au fost prelucrate 
și adaptate la noua realitate eshatologică a 
cultului creștin, însă comunitățile primare nu 
s-au simţit obligate de a adopta sau a folosi 
aceste formulare cuhologice iudaice, dovadă 
fiind modul diferit în care au fost receptate 
în fiecare regiune, adoptate și folosite aceste 
elemente ale cultului iudaic, ceea ce explică 
și diversitatea dintru început a anaforalelor 
euharistice. Un astfel de element preluat de 
Biserica primelor veacuri a fost și Irisaghionul 
biblic (Qedussa) care a pătruns foarte devreme 
în Liturghia creștină, fie cu sau fără Benedictus. 
Tradiţia liturgică locală a fiecărei regiuni a dictat 
modul în care a fost integrat sau nu Irisaghi- 
onul biblic în textul euharistic creștin. În unele 
regiuni, precum Egiptul și Siria, el a fost foarte 
devreme acceptat, devenind parte componentă 
a textului euharistic. În alte regiuni însă, Trisa- 
ghionul a fost introdus mai târziu în secțiunea 
de mulțumire a anaforalei euharistice. Doar 
astfel pot fi explicate cele două mari tipuri de 
Sanctus ce apar în textele euhologice cunoscute 
până în prezent. 

Trisaghionul biblic a cunoscut o evoluţie în 
decursul timpului. La origini, el a fost adresat 
lui Dumnezeu-Tatăl, la fel ca întregul text al 
anaforalei. Toate celelalte accente _trinitare 
sau hristologice aduse lui sunt adăugiri făcute 
mai târziu. La mijlocul sec. al IV-lea, polemica 
antiariană a dus, mai întâi în Egipt, iar mai apoi 
și în celelalte provincii ale Răsăritului ortodox, 
la o interpretare trinitară a Sanctusului. În 
Antiohia, însă, și în zonele ei de influență, 
precum Capadocia, a avut loc o interpretare 
hristologică a Sanctusului ce a adus cu sine și 
înlocuirea în Benedictus a pasajului din 2 3, 12 


cu cel din Mz 21,9. 

Bibliografie. Beer, C. van (ed.), Passio Perperuae er Feli- 
citatis, Nijmegen, 1936; Borre, B., „Fragments d'une 
anaphore inconnue attribuce a S$. Epiphane”, în: Le 


Muscon, 73/1960, pp. 311-315; CyRILLE DE JERUSALEM, 

Catecheses mystagogigues, în coll. Sources Chretiennes, 
vol. XVI bis, Ed. A. Piedagnel, Paris, 1966; DEKKERS, 
E. (ed.), Zerfu/fiani Opera, I, în coll. Corpus Christi- 
anorum Series Latina, vol. |, Tarnhout, 1954, FusEBe DE 
CESAREE, FIistoire ecc/&siastique, în coll. Sources Chreti- 
ennes, vol. LV, Ed. G. Bardy, Paris, 1958; Hânecr, Anton, 
IRMGARD, Pahl (eds), Prex Eucharistica, Fribourg, 1968; 
JAUBERT, A., Clement de Rome. Epitre aux Corinthiens, 
în coll. Sozrces Chretiennes, vol. CLXVII, Paris, 1971; 
KnaerscHmMAR, G., „Die friihe Geschichte Jerusalemer 
Liturgie”, în: Jabrbuch fir Liturgik und Hymnologie, 
2/1956, pp. 24-28; Lambe, E., A Parristic Greek Lexikon, 
Clarendon Press, Oxford, 2003, p. 1409; Ranmani, L.E. 
(ed.), Teszamentum Domini nostri Jesu Christi, Mainz, 
1899; Rarcuurr, E.C., „Ihe Sanctus and the Pattern of 
the Early Anaphora”, în: Journal of Ecclesiastical History, 
1/1950, pp. 29-36, 125-134; Tarr, R., „Ihe Interpo- 
lation of the Sanctus into the Anaphora: When and 
Where? A Review of the Dossier”, Î, în: Orienralia 
Christiana Periodica, 57/1991, pp. 304-306. 


Ciprian Streza 


TROEȘNIC. (zar. TROÎȘNIC) Imn sub 
formă de canon imnografic, în nouă cântări, 
aflat în Octoih, în cadrul slujbei Miezonopticii 
de Duminică, compus întru adorarea Preas- 
fntei "Treimi. Nu trebuie confundat cu Tria- 
dicalele — troparele Preasfintei Treimi — sau cu 
Rugăciunea către Preasfânta Treime a lui Marcu, 


elemente care se află în cadrul aceluiași canon. 
Lucian Petroaia 


TROIȚĂ. Cruce votivă, complexă, de cele 
mai multe ori din lemn sau piatră, formată din 
îmbinarea a trei cruci, amplasată la răspântii, 
pentru a aminti călătorilor de Dumnezeu și 
de rugăciune. Prin extensie, termenul a trecut 
asupra oricărei cruci amplasate la răspântii 
pentru lauda lui Dumnezeu sau pentru amin- 
tirea unor evenimente istorice importante. 
Astfel de troițe din lemn s-au ridicat în majori- 
tatea orașelor după Revoluţia din 1989, pentru 
a marca evenimentul sau în amintirea celor care 
au murit în acele zile. În unele zone ale Româ- 
nici, sărbătoarea Sfintei Treimi (lunea după 


Rusalii) este numită Troiță. 

Bibliografie. BennEA, Horia, Mapa CRUCEA, Muzeul 
Tăranului Român, 1993; NrcoLae, Jan; DUuMITRAN, 
loan; Cucur, Elena; Rusrorv, loana, Crucea în parri- 
moniul județului Alba, Ed. Altip, Alba Iulia, 2010; Sava, 


Viorel, „Sfânta Treime — temei și centru al cultului 

divin ortodox”, în „În Biserica Slavei Tule”. Studii de 
teologie şi spiritualitate liturgică, vol. IL, Ed. Golia, lași, 
2004, pp. 9-30. 


Dumitru Vanca 


TROPĂR. (gr. Zroparion) Imn bisericesc de 
întindere moderată, intonat pe glasuri sau citit 
în cadrul slujbelor. 

E] este „cea mai veche, mai mică și mai simplă 
formă a poeziei imnografice, închegată unitar 
prin dezvoltarea unei invocații, aclamații ori 
exclamaţii, cântată (citită) la sfârșitul Vecer- 
nici, începutul și sfârșitul Utreniei, la Vohodul 
mic al Sfintei Liturghii și la Slujba Ceasurilor. 
Intercalat între psalmi, troparul era destinat să 
caracterizeze sărbătoarea zilei și să întrerupă — 
printr-o cântare mai ritmată — psalmodia”. 
Originea termenului este mult discutată, 
emițându-se mai multe păreri: a) potrivit 
tradiţiei eline (Pindar), troparul era melodia 
unei cântări, sens adoptat în Evul Mediu occi- 
dental, melodia unui imn, iar mai apoi, însuși 
imnul; b) tropos (zropos — mod de a fi) poate 
însemna modul de cântare, melodia ori „chipul” 
(icoana vieţii Sfântului), descrierea sărbătorii, 
c) zropaion (ptrofeu”), semnul biruinței lui 
Hristos; zrope („schimbare”), în sensul cântului 
alternativ, antifonic; zropeo („mă întorc spre 
ceva”), pentru că, în execuţia lor, troparele „se 
întorceau” după melodia irmosului și pe toate 
ehurile (Marcu din Efes și Zonaras). 

Tropare se numesc și strofele din canoane, 
precum și așa-zisele stihiri. Autori de tropare 
au fost: Anatolie Imnograful (sec. al V-lea), 
Antim "Timocle (sec. al V-lea), Chiril al 
Alexandriei și Roman Melodul (sfârșitul sec. 
al V-lea și începutul sec. al VI-lea), prin care 
genul atinge apogeul. 

Troparul este o compoziţie imnografică, în 
textul original grecesc având rimă și ritm, 
sinteză de slăvire vieţii și faptelor unui sfânt 
sau de cinstire a unui praznic, fiind forma 
veche, fundamentală a poeziei imnografice. 
În cultul Bisericii Ortodoxe de astăzi, desem- 
nează o strofă izolată, care prezintă pe scurt 
viața și faptele unui sfânt sau semnificația unei 
sărbători. Troparele se cântă la slujba Sfintei 
Liturghii, a Vecerniei, Utreniei și Ceasurilor. 


Coordonatori: Pr. Prof. Dr. Ştefan Bucnrv, Pr. Prof. Dr. loan TuLcaN 


Cele mai vechi tropare sunt cele anatolicești 
(atribuite lui Anatolie al Constantinopolului), 
al căror conţinut evocă Pătimirile și Învierea 
Domnului Hristos. Cele mai cunoscute tropare 
sunt: cele ale glasurilor (I — Piazra fiind pecer- 
luită...; LL — Când Te-ai pogorât la moarte... LUI 
— Să se veselească cele cerești...; IV — Propovă- 
duirea Invierii... V — Pe Cuvântul cel împreună 
fără de început... VI — Puterile îngerești la 
mormântul Tău... VI — Stricat-ai cu Crucea 
Ta moartea...; VIII — Dintru înăltime Te-ai 
pogorât, Milostive...), cel de la Litie (Născătoare 
de Dumnezeu, Fecioară, bucură-te...), ale unor 
sfinți (la un cuvios — Întru fine, Părinte...; la 
un mucenic — Mucenicul Tău, Doamne...), ale 
Născătoarei-ale Învierii. Tropare sunt conside- 
rate și alte genuri imnografice: ipacoi, idiomela, 


automela, podobia, sedealna. 

Bibliografie. Vinriescu, Petre, Despre poezia imnogra- 
fică din cărțile de ritual şi cântare bisericească, Ed. Partener, 
Galaţi, 22006. 


Lucian Petroaia 


TROPOLOGHION. (dar. TREFOLO- 
GHIU) v. ANTOLOGHION. Colecţie de 


tropare. Primele colecţii de acest fel au apărut 


în sec. V-VI. 


Lucian Petroaia 


TRUP. Partea constitutivă materială a omului, 
perceptibilă cu simţurile. Constituţia mate- 
rială a vieţuitoarelor. (fg.) Parte materială, 
instrumentală, a unei ființe raționale, prin care 
aceasta își exercită voința. 

Potrivit învățăturii biblice și patristice, omul 
este o ființă dihotomică formată din trup și 
suflet. Trupul are valoare soteriologică, fiind 
chemat dimpreună cu sufletul la desăvârșire, 
prin trupul transfigurat, pnevmatizat, transfi- 
gurându-se întregul cosmos. 

Echivalentul cuvântului grecesc soma este în 
limba latină cuvântul corp, corpus. În limba 
ebraică, avem termenul Zasar-— termen ce presu- 
pune un trup viu, în care este prezent sufletul. 
In Noul Testament, întâlnim mai multe refe- 
rințe cu privire la trup: „nu toate trupurile 
sunt același trup, ci unul este trup oamenilor 
și altul trupul dobitoacelor și altul este trupul 

păsărilor și altul este trupul peștilor” (7 Co 15, 
39). Pentru toate aceste patru feluri de trupuri 
de ființe cuvântul folosit pentru trup este cel 
de sarx, care înseamnă carne, dar înseamnă, în 
același timp, și trup sau chiar persoană umană 
(Mz 19, 5, 24, 22; 26, 41; Mc 10, 8; 3,6; In 1, 
14; Rm 3,20; 1 Co 6, 16). Prin trup se înțelege, 
în general, aspectul văzut al persoanei umane 
create de Dumnezeu din materia pământului, 
căreia i-a dat sufletul prin suflarea de viață 
divină (Fe 2, 7; 1 Co 15, 45). În urma păcatului 
neascultării, în trupul omenesc s-a instaurat 
moartea și, astfel, trupul curat dintru început 
a devenit „trupul păcatului” (Rp, 1, 24; 6, 6) şi 
trup muritor (Rm 1, 12; 1 Co 15,53-54). Pentru 
ca omul să poată fi readus a starea cea dintâi 
din care a căzut prin neascultare, Dumnezeu 
a trimis în lume pe Fiul Său ca să Se întru- 
peze. Luând acest trup, El S-a supus legii (Ga 
4, 4), întru asemănarea trupului păcatului (Rr 
8, 3). În Noul Testament, întâlnim expresia 
„trup firesc” și „trup duhovnicesc”, primul fiind 
trupul firii umane moștenit de la Adam care 
este pământesc, vieţuitor în această lume trecă- 
toare. Cel de-al doilea este „trupul duhovnicesc” 
sau ceresc al creștinului (7 Co 15, 44-48), care 
va fi asemenea trupului lui Hristos cel înviat 
și preamărit. Acesta este trupul în care sălășlu- 
iește încă de aici Duhul Domnului sau Duhul 
Sfânt, ca într-un templu (7 Co 3, 16-17; 6,16). 
Trupul nu există înainte de suflet sau după 
suflet ca realitate separată, ci el apare simultan 
cu sufletul, ca parte constitutivă a ființei umane. 
Fără suportul său personal, trupul se distruge 
așa cum spune Sf. Apostol Petru: „tot trupul 
este ca iarba” (7 Prr 1,24). 

Pe linia „teologiei chipului” a Sf. Apostol 
Pavel, Părinţii Bisericii au făcut distincția 
fundamentală între Hristos, Care este chipul 
lui Dumnezeu, și omul creat după chipul lui 
Hristos, arătând prin aceasta că omul prin 
creație este „chip al chipului”, iar antropo- 
logia dobândește o dimensiune hristologică. 
Hristos-Logosul este originea, centrul și sfâr- 
șitul creației și omului, ca preot și împărat al 
ei. Această dimensiune hristologică a antro- 
pologiei implică și expresia „omul, ființă 


943 


rațională în trup”, deoarece acesta a fost 
zidit după chipul Logosului FHristos, Care 
este Rațiunea, Cuvântul ipostatic al Tatălui. 
Panagiotis Nellas arată că „arhetipul omului 
nu este pur și simplu Logosul, ci Logosul 
întrupat”. Asumarea trupului de către Fiul lui 
Dumnezeu demonstrează valoarea acestuia și 
sensul său soteriologic. 

Astfel, a defini omul ca „ființă raţională în 
trup” înseamnă a-l defini — așa cum am menți- 
onat — „după chipul Logosului întrupat”, adică 
Hristos, chipul implicând înrudirea specială 
dintre om și Logosul divin. Dar „raționalitatea 
omului” nu poate fi redusă pur și simplu doar 
la o facultate sau putere a sufletului sau la o 
parte din om, ci ea acoperă, în mod cuprin- 
zător, întregul specific uman în menirea lui 
de a fi asemenea Logosului întrupat. Omul, 
ca ființă rațională, implică o raționalitate care 
se referă nu numai la suflet, ci și la trup, „care 
are de la început în sine lucrarea specifică a 
sufletului imprimată în el cu toată complexi- 
tatea activităților raționale și a formelor lui de 
sensibilitate”. De aceea, „este cu neputinţă de 
a desprinde total din suflet rădăcinile trupului, 
precum este cu neputinţă de a vedea în trup 
numai materie”. Părintele Dumitru Stăni- 
loae continuă a accentua distincția dintre 
materia cosmosului și trupul uman care este 
„materie subiectivizată”: „Dacă raționalitatea 
materializată a ordinii minerale, vegetale și 
animale își are originea într-un act creator al 
lui Dumnezeu care a dat o existență proprie 
acestei raționalități prin plasticizare [...], în 
trupul omenesc această raționalitate plastici- 
zată își atinge complexitatea maximă”. Putem 
spune că „trupul omului nu este numai materie 
sau numai raționalitate plasticizată ca obiect, 
ci materie subiectivizată participând la subiect 
ca subiect. În realitatea trupului este ceva care 
transcende ceea ce s-ar putea numi materiali- 
tatea lui și mișcările ei pur automate, ceva ce nu 
se poate reduce la proprietățile lui materiale. 
Există o non-obiectivitate parțială a trupului”. 
Sf. Chiril al Ierusalimului, pe linia teologiei 
patristice, evidențiază frumuseţea, armonia și, 
implicit, raționalitatea trupului: „Ce-i lipsește 


oare în frumuseţe? Ce nu este iscusit în alcă- 
tuirea sa? Oare nu trebuiau să se uite la struc- 
tura cu totul strălucitoare a ochilor? La urechile 
așezate de o parte și de alta a capului, care 
primesc fără de nicio piedică sunetul? La nasul 
ce slujește la distingerea și perceperea miro- 
surilor? La limba care este slujitoare a două 
funcțiuni: a gustului și a vorbirii? La plămânii 
așezați înlăuntrul corpului, care respiră neîn- 
cetat aerul? Cine a pus bătaia fără întrerupere 
a inimii? Cine a împărţit în corp atâtea vene 
și artere? Cine a împletit cu atâta înțelepciune 
oasele cu nervii? Cine este cel care a dat ca 
o parte de hrană să servească la întreținerea 
corpului, iar altă parte să fie eliminată în chip 
discret? Cine a ascuns mădularele de rușine 
în locurile cele mai potrivite? Cine a făcut ca 
omeneasca fire, care în chip firesc se pierde, să 
se perpetueze printr-o simplă împreunare”. 
Legătura strânsă, specială, dintre suflet și trup 
îi dă posibilitatea celui din urmă să participe 
la raționalitatea Logosului pe de-o parte, iar 
pe de altă parte îi dă posibilitatea transfigu- 
rării lui și prin ela întregului cosmos, întrucât 
temeiul acestei transfigurări se află în Iisus 
Hristos, de unde primesc și oamenii această 
putere. Datorită legăturii inseparabile dintre 
Logos și om, dintre Logosul divin și logosul 
uman, acesta din urmă devine „conștiința 
lumii” și „factorul de valorificare a raționali- 
tății lumii”, implicând și dimensiunea cosmică 
a mântuirii, care este înțeleasă, plecând de la 
Hristosul cosmic, într-o perspectivă comuni- 
tară, interpersonală și dialogală. 

Atenţia Sf. loan Scărarul în procesul despăti- 
mirii se focalizează asupra omului în integrali- 
tatea fiinţei sale, afirmând totodată modalitatea 
prin care patimile trupului își pun amprenta 
asupra sufletului și patimile sufletului își pun 
amprenta asupra trupului. Prin trup, omul 
stă într-o apropiere imediată față de cosmos. 
Sf. loan Scărarul evidenţiază asceza trupului, 
care implică o atitudine și o viziune ascetică în 
cosmos și asupra cosmosului, asupra materiei 
cosmosului. Asceza trupului implică, în primul 
rând, smerenia și paza inimii și a minții. Acestea 
duc a liniștirea trupului, la o „bună așezare a 

purtărilor și simțurilor lui”, iar într-un asemenea 
om liturghisesc în sens dialogic puterile înțele- 
gătoare, îngerii, cel liniștit fiind chipul pămân- 
tesc al îngerului. Această curăţie presupune 
o stăpânire a duhului omului asupra trupului 
și nu invers, o reașezare a condiției umane în 
rostul ei văzut de Creator și nu o rămânere a ci 
în cadrul antropologic distorsionat generat de 
păcat. În acest cadru, trupul nu se mai hrănea 
din „valorile” sufletului și nici sufletul din cele 
dumnezeiești, ci sufletul se hrănea din valorile 
trupului, iar trupul din cele ale firii cosmice, 
descoperind astfel moartea. „Nu e curat cel ce 
și-a păzit lutul neîntinat, ci cel ce și-a supus în 
chip desăvârșit mădularele acestuia, sufletului”. 
Astfel, „cel ce a biruit trupul, a biruit firea. lar 
cel ce a biruit, negreșit a ajuns mai presus de 
fire. Şi cel ce s-a făcut așa «micșoratu-s-a cu 
puţin față de îngeri» (Evr 2, 7), ca să nu zic că 
deloc”. Biruirea trupului nu înseamnă descon- 
siderarea lui, desființarea lui, ci disciplinarea 
lui, plasarea lui într-o scară a valorilor voite de 
Creator, depășirea mișcărilor iraționale din el. 
Această biruință înseamnă o ridicare a trupului 
din condiția căderii adamice, o scoatere a lui de 
sub influența pieritoare a morții prezente încă 
în creaţie, o lepădare a veșmintelor de piele ale 
lui. Din această perspectivă, trupurile Sfinților 
devin Sfinte Moaște; legea care domină în 
aceste trupuri transfigurate nu mai este legea 
morții, stricăciunii și a descompunerii, ci legea 
cea de viaţă a Duhului Sfânt. 

Cosmosul este chemat la îndumnezeire, care 
se va realiza prin mijlocirea omului constituit 
din trup și suflet. Dumnezeu îndumnezeiește 
cosmosul prin sufletul uman care stă în legă- 
tură cu trupul, care, la rândul său, stă în legătură 
cu cosmosul. Peste toate acestea, sufletul stă în 
relație cu Dumnezeu, relație din care trupul și 
cosmosul nu lipsesc. Omul este atât un micro- 
cosmos, cât și mai ales adevăratul macrocosm, 
întrucât, în gândirea sa, poate să cuprindă și să 
depășească toate, le poate unifica pe toate cele 
sensibile prin puterea spirituală a ființei sale 
care nu este despărțită de trup. 

Biserica mărturisește credința în învierea trupu- 
rilor transfigurate prin harul Duhului Sfânt 

(1 Tes 4, 14-17). Întruparea Fiului lui 
Dumnezeu înseamnă asumarea trupului 
omenesc, ca temelie a îndumnezeirii tuturor. 
lisus Hristos S-a înălțat la cer cu trupul și va 
veni cu el, ca să judece vii și morţii. Prin lucrarea 
mântuitoare a lui Hristos, trupul omenesc are 
o altă perspectivă, aceea de a deveni templu 
al Duhului Sfânt. Întrucât Hristos a distrus 
păcatul în trup, trupul este mort pentru păcat 
(Rm 8, 3, 10), adică el nu mai trăiește în mod 
necesar în ordinea păcatului. Sf. Macarie Egip- 
teanul arată că: „După cum trupul Domnului, 
atunci când s-a suit pe munte a fost slăvit și s-a 
transformat în strălucire divină și într-o lumină 
nemărginită, la fel vor fi slăvite trupurile sfin- 
ților și vor străluci. Și după cum slava cea dină- 
untru a lui Hristos i-a acoperit trupul și acesta 
a strălucit, la fel și în cazul sfinților, puterea lui 
Hristos care este înlăuntrul lor, în ziua aceea se 
va revărsa în afară peste trupurile lor. Pentru 
că, încă de acum, ei participă cu mintea lor la 
natura, ființa și natura Lui”. 

Nu numai Taborul constituie model al transfi- 
gurării trupului în lumină, ci și Sinaiul. Moise 
devine model al misticului care, trecând prin- 
tr-un exerciţiu ascetic, dobândește „slava” lui 
Dumnezeu ca preînchipuire a transfigurării 
finale a materiei, slavă care strălucește tainic în 
inimile creștinilor și care, la înviere, va acoperi 
și trupurile lor ca o îmbrăcăminte. Trupul 
lui Hristos, transfigurat pe “Tabor, descoperă 
ordinea Învierii și a stării eshatologice la care 
omul este chemat să participe cu toată ființa 
sa. Pozitivitatea trupului este afirmată fără 
echivoc de Sfântul Macarie, numindu-l „buna 
haină a sufletului”, expresie pe care o întâlnim 
și la alți Părinți ai Bisericii. Sufletul există și are 
viață veșnică nu prin sine, ci prin Dumnezeu, 
hrănindu-se cu mâncare și băutură duhovni- 
cească, aceasta venind de la Duhul Sfânt, după 
cum trupul se hrănește din cosmos, fără de care 
nu poate vieţui. Această condiție nu este una 
autonomă. Irupul nu trebuie să rămână la cele 
oferite de propria fire, după cum nici sufletul 
nu trebuie să rămână la cele oferite de propria 
fire. Sfântul Macarie îl i-a drept exemplu 
pe Moise, afirmând înveșnicirea materiei 

transfigurate a trupului alături de suflet, adică a 
omului în integralitatea ființei sale, încă de aici. 
„De această slavă creștinii se învrednicesc încă 
de acum în chip tainic, însă atunci la înviere se 
va arăta pe trupul lor. Că slava pe care, încă de 
acum, o au cei sfinți în sufletele lor, acea slavă 
va acoperi și va îmbrăca trupurile cele goale și 
le va răpi la ceruri, iar de aici încolo ne vom 
odihni cu Domnul în veci, în împărăția Sa cu 
trupul și cu sufletul”. 

Materia nu a existat din veșnicie în Dumnezeu, 
nici undeva în afara Lui, ci a fost adusă din 
neființă la ființă prin voința creatoare și înțe- 
leaptă a Creatorului. Sf. Grigorie de Nyssa 
arată că materia este constituită dintr-o serie 
de calităţi adunate într-un întreg: „Așadar, dacă 
Dumnezeu poate totul, înseamnă că atunci 
când a creat lumea, din vrerea Lui deopotrivă 
de înțeleaptă și atotputernică, El a pus în ea 
toate însușirile fizice de ușor și de greu, de dens, 
rar, moale, aspru, umed, sec, rece, cald, dându-i 
culoare, formă limită, distanță. În ele însele toate 
acestea sunt tot atâtea simple idei și noțiuni și 
niciuna dintre ele nu formează materia, ci ea 
este prezentă abia când sunt adunate toate 
acestea laolaltă”. EI specifică faptul că fiecare 
dintre aceste calități este logos. „Despre acestea 
nu spunem decât că niciuna dintre însuși- 
rile materiei nu formează materia însăși, nici 
forma, nici culoarea, nici greutatea, nici poziția 
în spațiu, nici cantitatea, nici altceva din cele ce 
determină materia, ci fiecare din aceste însu- 
șiri își au rostul lor, abia alcătuirea și unirea lor 
laolaltă spunem că formează trupul”. 

Prin urmare, în cosmologia Sf. Grigorie 
de Nyssa, aceste „raţiuni” nu numai că dau 
calitate materiei, făcând-o cosmos sensibil, 
ci și constituie materia însăși, ele începând 
să existe prin voinţa lui Dumnezeu. Deși a 
utilizat mult filosofia platonică și stoică, totuși 
Sfântul Grigorie construiește o altă concepţie 
cosmologică, în care materia își are originea 
la Dumnezeu printr-un act creator și nu prin 
emanaţie. Neidealizând materia, o apropie de 
spirit, fără însă a-L confunda pe Dumnezeu 
cu materia sau, altfel spus, materia are o struc- 
tură spirituală, are un fundament spiritual, 


care este prezent în ea, stă la baza ei, fără însă 
să se confunde cu ea sau să o anuleze. Materia 
este constituită dintr-o serie de calităţi, sinte- 
tizate într-un întreg, care nu ar putea exista 
fără vreuna dintre acestea. Astfel, materia se 
naște numai când aceste calități se întâlnesc 
împreună și fiecare dintre ele este logos. 

În același fel descrie și alcătuirea trupului 
omenesc. Astfel, niciuna dintre însușirile 
trupului nu este prin ea însăși trup, nici forma, 
nici culoarea, nici greutatea, nici înălțimea, 
nici mărimea, nici vreo altă însușire, ci fiecare 
dintre acestea este Logos, conlucrarea lor și 
unirea devine însă trup. Sensul materiei constă 
în transfigurarea ei, transfigurare care va avea 
loc la înviere, prin unirea trupului cu sufletul. 
„În alcătuirea fiinţei noastre, partea din suflet 
care se aseamănă cu Dumnezeu rămâne 
legată nu de ceea ce se scurge în alterare și 
schimbare, ci de ceea ce rămâne statornic 
și mereu identic cu noi înșine. Tocmai felul 
în care se fac aceste combinări ale materiei 
produce «înfățișarea exterioară» a diferitelor 
forme, iar propriu-zis aceste combinări nu-s 
altceva decât amestecul elementelor primare 
(așa numim elementele care alcătuiesc atât 
universul întreg, cât și trupul omenesc însuși) 
de aceea, întrucât «înfățișarea exterioară» 
a trupului rămâne în suflet așa cum chipul 
cuiva se întipărește în masa de ceară a sufle- 
tului, urmează că nici materialele care au 
servit la formarea figurii pe pecete nu rămân 
străine de suflet, ci în clipa învierii sufletul 
primește din nou în el tot ce se leagă de urma 
întipăririi în el de forma sau «înfățișarea exte- 
rioară» a trupului. lar legătură deplină poate 
avea sufletul numai cu elementele care au 
format încă de la început această «înfățișare 
exterioară». Așadar, s-ar putea prea ușor ca 
din masa comună, ceea ce se ţine propriu-zis 
de suflet, o parte să se întoarcă la fiecare din 
aceste elemente”. El vorbește despre un fel de 
memorie a sufletului care recunoaște părțile 
și elementele trupului, memorie imprimată 
în ceea ce privește trupul în unitatea cu el în 
această viaţă și de care se va folosi în recu- 
noașterea elementelor lui la înviere. 

În Dialog despre suflet şi înviere, Sfântul 
Grigorie subliniază rolul sufletului în trupul 
omenesc precum și rolul sufletului în real- 
cătuirea trupului omenesc prin puterea lui 
Dumnezeu la înviere. Pentru episcopul Nyssei, 
învierea nu este altceva decât „restaurarea firii 
noastre în starea ei de la început” și chiar mai 
mult. Dimensiunea eshatologică a creaţiei va 
revela omului un trup transfigurat, având ca 
model trupul îndumnezeit și deplin pnevma- 
tizat al lui lisus Hristos. Această transfigurare a 
trupului implică o viziune eshatologică asupra 
cosmosului, care și el va pătimi starea cerului 
nou și al pământului nou. „Irupul nostru va 
deveni întocmai, adică la fel cu trupul Celui 
Ce șade de-a dreapta Tatălui, al Celui închinat 
de îngeri, al Celui înaintea Căruia stau puterile 
cele netrupești! Va fi la fel cu trupul Aceluia 
Care șade mai presus de toate Stăpâniile și 
Puterile!”. Moartea nu distruge trupul, care este 
opera Creatorului, ci stricăciunea trupului și de 
aceea vederea stricăciunii ne îndreptățește — 
plecând și de la nenumăratele exemple cosmice 
a semințelor — să filosofăm despre înviere. De 
aceea, lupta duhovnicească în vederea desăvâr- 
șirii nu este împotriva trupului sau a cosmosului, 
ci împotriva „duhurilor răutății din văzduhuri” 
și a mișcărilor iraționale intrate în lume prin 
neascultare. Trecerea omului de la lume spre 
Dumnezeu coincide, la Sfântul Maxim, cu 
trecerea de la dualitate spre unitate. Astfel, 
dualitatea pe care alipirea trupului de materie 
o produce în structura omului este depășită în 
omul sfânt, care desprinde trupul din mrejele 
materiei, legându-l de valorile sufletului care 
stă în relaţie cu 'Treimea, omul dobândind 
astfel unitatea ființei sale și depășind dualismul 
amintit, se îndumnezeiește prin participarea la 
unitatea tripersonală a Dumnezeirii. 

Rezidirea noii creaţii în lisus Hristos, prin 
Întruparea, Moartea, Învierea și Înălțarea Sa 
la cer și pogorârea Duhului Sfânt, în această 
creație răscumpărată în Hristos, constituie 
arătarea în creație a Bisericii, înțeleasă ca Trup 
al lui Hristos și Templu al Duhului Sfânt. În 
acest organism divino-uman, în care Duhul 
este prezent, se realizează sinergic mântuirea 

creaţiei, a omului și a cosmosului. Astfel, noţi- 
unea de „trup” are implicații hristologic-ecle- 
siologice profunde. Chiar omul, nu numai 
Biserica, este văzut ca templu al Duhului 
Sfânt în Hristos. Omul în Hristos devine 
Biserică în care sălășluiește Duhul Sfânt. Pe 
linia teologiei pauline, Părinții Bisericii insistă 
asupra ideii de Biserică trup al lui Hristos și de 
prezență permanentă a Duhului Sfânt în acest 
Trup. Astfel, este evidenţiată relaţia, recipro- 
citatea dintre cap și trup în sensul că trupul 
este împlinirea capului și capul împlinirea 
trupului. Plecând de la aceste considerente, 
Biserica are un aspect divino-uman. Biserica, 
în calitate de trup al lui Hristos constituit în 
Duhul, arată că lucrarea Duhului se manifestă 
în ea și nu este izolată de lucrarea lui Hristos, 
ci o actualizează, o face prezentă pe acesta în 
ea. Observăm o relație perihoretică, de între- 
pătrundere, de coexistență fără confuzie a lui 
Hristos și a Duhului. Așadar, fundamentul 
Bisericii, nu este doar hristologic, nici doar 
pnevmatologic, ci amândouă aceste aspecte 
sunt luate împreună, în unitate fără confuzie. 
Astfel, Sfântul Duh este cel care susține Bise- 
rica — Trup al lui Hristos ca o unitate în diver- 
sitate și unește în Hristos membrele Trupului 
Său într-o unitate fără confuzie. Sfântul Duh 
este puterea interioară a Bisericii și forța ei 
constitutivă, ca unitate organică a Trupului 
lui Hristos. Trupurile credincioșilor, devenind 
mădulare ale Trupului lui Hristos în Duhul, 
ele sunt în același timp și temple ale Duhului 
Sfânt, Care locuiește în Trupul lui Hristos 
și deci al credincioșilor, care sunt mădulare 
ale acestui Trup. Prin urmare, Sfântul Duh 
este prezent în noi tocmai datorită faptului 
că suntem integrați prin Taine în Trupul lui 
Hristos, care este Biserica. Așadar, Biserica 
este, în acest sens, nu numai Trup al lui Hristos, 
ci și templu al Duhului Sfânt prin sălășluirea 
Duhului în Trupul lui Hristos, a cărui mădu- 
lare suntem noi împreună. Biserica este rodul 
lucrării Fiului și Duhului, trimiși în lume de 
Tatăl, iar relaţia perihoretică dintre Hristos și 
Duhul în Treime se reflectă în Biserică înţe- 
leasă ca Trup tainic al lui Hristos și templu al 

Duhului Sfânt, sau Trupul lui Hristos consti- 
tuit în Duhul. Putem afirma că în relația 
dintre Fiul și Duhul Sfânt în Biserică există 
o mișcare ce corespunde perihorezei în viața 
intratrinitară. 

Bibliografie. GRrcoRIe DE Nyssa, Sr., Dia/ogu/ despre 
suflet şi înviere, în Scrieri, LL, în coll. PSB 30; GRIGORIE 
DE Nyssa, Sr., Despre facerea omului, XXVII, în Scrieri, 
vol. II, în coll. PSB 30; loan ScăRARUL, SF., Scara 
dumnezeiescului urcuş, în Filocalia, vol. IX, trad. Pr. D. 
Stăniloae, Ed. Institutului Biblic și de Misiune al Bise- 
ricii Ortodoxe Române, București, 1980; Loga, Cris- 
tinel, Cosmologie şi soferiologie în gândirea Părinților 
răsăriteni, Ed. Universităţii „Aurel Vlaicu”, Arad, 2008; 
loga, Cristinel, Raziune și mistică în Teologia Ortodoxă, 
Ed. Universităţii „Aurel Vlaicu”, Arad, 2008; Lossky, 
Vladimir, În he Image and Likeness of God, St. Vladi- 
mir's Seminary Press, Crestwood, 1985; MACARIE 
EGIPTEANUL, SF., Omilii duhovnicești, XV, 38, în coll. 
PSB 34, trad. Pr. C. Corniţescu, Ed. Institutului Biblic 
și de Misiune al Bisericii Ortodoxe Române, Bucu- 
rești, 1992; MANTZARIDIS, Georgios I., Ihe Deificarion 
of Man: St. Gregory Palamas and the Orthodox Tradi- 
fion, St. Vladimir's Seminary Press, Crestwood, 1984; 
NeELLas, Panagiotis, Deification în Christ: Orthodox 
Perspective on the Nature of the Human Person, St. Vladi- 
mir's Seminary Press, Crestwood, 1987; STĂNILOAE, 
Dumitru, Teologia Dogmatică Ortodoxă, vol. |, Ed. 


Institutului Biblic și de Misiune al Bisericii Ortodoxe 
Române, București, 32003. 
Cristinel loja 


TUNDERE. (Zizurg.) Cu origini precreștine, 
tunderea este semnul văzut al unei promisiuni 
(EA 18, 18). În Creștinism, tunderea  litur- 
gică este simbolul iniţierii într-o nouă stare; 
de aceea este prezentă în ritualul botezului, al 
hirotoniei (treptele inferioare) sau în mona- 
hism. Semnificaţia sa este multiplă, fiind înţe- 
leasă ca făgăduință, jertfă sau renunțare. Spre 
deosebire de Creștinismul occidental, unde 
tunderea se aplică prin raderea totală a părului 
din creștetul capului (tonsura), Creștinismul 
răsăritean cunoaște doar tonsura simbolică, sub 
forma tunderii a patru șuvițe de păr, în cruciș. 
Bibliografie. Mo/izfelnicul, Bucureşti, Ed. Institutului 
Biblic și de Misiune al Bisericii Ortodoxe Române, 
București, 2000; GHERMAN AL CONSTANTINOPOLULUI, 
Istoria Bisericii şi contemplație mistică, 65, 69; PLĂMĂ- 
DEALĂ, f' ANTONIE, Li/erțate și spiritualitate în tradiția 
Bisericii Ortodoxe Române, Ed. Reîntregirea, Alba Iulia, 
2006; Sprpuick, Tomas, Manua/ul de feologie sistematică, 
vol. III: Monabismul, Ed. Deisis, Sibiu. 


Dumitru Vanca 

TÂRCOVNIC. v. PSALT. Regionalism care 


desemnează în Oltenia, cântărețul bisericesc. 

UMANITĂTE. v. OM.I. Totalitatea persoa- 
nelor umane, în accepțiunea cumulativ-nume- 
rică a termenului, și dimensiunea ontologică 
specifică acestora. 

II. lermen dogmatic, întrebuințat în teologia 
hristologică, sinonim cu „omenitate”, refe- 
rindu-se la firea omenească în general, și în 
particular, la firea omenească ipostaziată de 
Cuvântul, Fiul lui Dumnezeu. În teologia 
românească, „umanitate” este un neologism 
întrebuințat pentru desemnarea neamului 
omenesc, nu doar în accepțiunea de fire umană 
comună, sau fond comun, ci pentru totalitatea 
oamenilor ca sumă a indivizilor ei. Omenitate 
este utilizat cu predilecție pentru a desemna 


firea umană a lui Hristos. 
Mihai Burlacu 


UNGERE. Actul liturgic ritual prin care se 
aplică uleiul sfinţit sau Sfântul și Marele Mir, 
ca semn văzut al puterii divine nevăzute ori a 
harului divin. În accepțiunea biblică, ungerea se 
administra în scopul consacrării unor obiecte 
pentru necesităţi liturgice și instituirii persoa- 
nelor alese ori desemnate pentru a îndeplini 
anumite funcțiunii publice (arhiereul și preoții, 
regele). Cel uns prin excelență este Mântuitorul 
Hristos (gr. xpio — a unge). În fapt, numele 
Hristos este traducerea grecească a ebraicului 
Maşiab, transliterat în textele biblice Mesia. Ca 
semn al prezenței harului, în creștinism unge- 
rile sunt prezente la Botez (o transformare a 
vechiului rit al punerii mâinilor) și la Sfântul 

Maslu, dar și la alte rânduieli cum sunt sfințirea 
caselor, punerea temeliei bisericii, înmormân- 
tarea etc., ori ca semn al binecuvântării după 
încheierea Sfintei Liturghii (miruirea). 
Bibliografie. BRANIșTE, Ene, Liturgica Specială, Bucu- 
rești, Ed. Institutului Biblic și de Misiune al Bisericii 
Ortodoxe Române, 1985; Juncă, Eugen, Rifua/u/ Sfân- 
fului Botez, Ed. Marineasa, Timișoara, 2005; NicoLae 
CaBasILa, SF., Despre viața în Hristos, trad. IL. Bodogae, 
București, Ed. Institutului Biblic și de Misiune al Bise- 
ricii Ortodoxe Române, 2001; SIMION AL 'TESALONI- 
CULUI, SF., Zratat asupra tuturor dogmelor credinței noastre 
ortodoxe, după principii puse de Domnul nostru Iisus Hristos 
şi urmaşii Săi, Ed. Arhiepiscopiei Sucevei și Rădăuţilor, 
Suceava, 2002-2003; Sraeza, PS Laurenţiu, Bozezz/ în 
diferite tradiții liturgice, Ed. Trinitas, lași, 2002. 

Dumitru Vanca 





UNIATISM. IAŢIE) 
ceput astăzi ca având o conotaţie peiorativă, ce 
definește modalitatea prin care o parte dintre 
creștinii din Răsăritul Europei sau din Orient 
a trecut sub jurisdicția Papei de la Roma, dar 
care păstrează diferitele tradiții liturgice sau 
rituri din care provin: alexandrin, antiohian, 
armean, bizantin sau sirian. Termenul greco-ca- 
folic se referă doar la acea parte a catolicilor 
care provin din Biserica Ortodoxă și păstrează 
tradiția liturgică bizantină/ritul bizantin. 

În documentele oficiale ale Vaticanului, în 
locul termenilor de iz sau greco-catolic, se 
folosește denumirea de cazolic de rit oriental, iar 
Bisericile respective sunt numite Biserici Cato- 
lice Orientale. După statutul canonic, acestea 
sunt Biserici Parriarhale (Biserica Maronită, 

Greco-Catolică Melchită, Armeană, Calde- 
eană, Coptă și Siriană), Arhiepiscopii Majore 
(Greco-Catolică Ucraineană, Siro-Malabareză, 
Greco-Catolică Română și Siro-Malankareză), 
Mitropolii  (Etiopiană/FEritreană, Bizantină/ 
Ruteană din Statele Unite ale Americii) și alte 
Biserici sui Juris (Greco-Catolicii Ruteni, din 
fosta Yugoslavie, Biserica Greco-Catolică din 
Ungaria, Slovacia, Bulgaria, Grecia și Turcia și 
Biserica Greco-Catolică Italo-Albaneză). În 
total, există 22 de Biserici Catolice Răsăritene. 
După Marea Schismă, au existat mai multe 
încercări de refacere a unității bisericești între 
Catolici și Ortodocși (Lyon 1274, Ferrara-Flo- 
renţa 1438), dar fără nici un rezultat. Ulterior, 
Biserica Romano-Catolică s-a confruntat cu 
Reforma religioasă și ieșirea de sub autoritatea 
Papei a Bisericilor Protestante. În aceste împre- 
jurări, s-a încercat atragerea la unirea cu Bise- 
rica Romei a ortodocșilor, mai ales a celor aflați 
sub stăpânirea unor regi sau împărați catolici. 
Uniatismul a fost motivat religios de eclesio- 
logia exclusivistă a Bisericii Romano-Catolice, 
specifică sinodului tridentin, potrivit căreia 
cine nu era în comuniune cu Papa de la Roma 
nu se putea mântui. Pentru ca ortodocșii să 
accepte jurisdicția religioasă a Romei, nu li s-a 
impus de la început să accepte întreaga teologie 
catolică. În cazul Transilvaniei, de exemplu, 
românilor i s-a cerut doar recunoașterea celor 
patru puncte florentine: primatul papal, Fili- 
oque, purgatoriul și azimele. Unirea cu Roma 
a fost acceptată de o parte dintre ierarhii orto- 
docși, preoți și credincioși din motive politice, 
economice și sociale, mai puțin din convingere 
religioasă. Asupra lor s-au făcut presiuni, atât 
din partea iezuiţilor, cât și a autorităților poli- 
tice de credință catolică. 

Prima unire cu Biserica Romei a avut loc în 
Statul Polono-Lituanian, fiind consfinţită prin 
Sinodul de la Brest din anul 1596. Biserica 
Ortodoxă din teritoriile rutene,(Ruzenia este 
traducerea latină a cuvântului Rozs, preferat 
de Roma denumirii de Ucraina, apărută în 
anul 1187) subordonată Patriarhiei Ecume- 
nice de la Constantinopol, a trecut în secolul 
al XVI-lea printr-o perioadă de criză internă: 


numirea episcopilor și chiar a stareților era 
controlată de rege și de nobili, preoţii aveau 
un nivel scăzut de educaţie, la care se adăugau 
încălcarea moralei și a canoanelor și simonia. 
Regele influenţa justiţia bisericească, convoca 
sinoade și emitea chiar și dispoziţii interne 
privind viața spirituală a clerului. La această 
situaţie, credincioșii laici au răspuns prin înfi- 
ințarea unor Frății Ortodoxe cărora Patriarhul 
ecumenic leremia al II-lea, aflat în trecere prin 
Ucraina, le-a acordat statutul de stavropighii. 
Totodată, a numit un nou mitropolit și apoi 
un exarh patriarhal. Hotărârile patriarhului au 
nemulțumit profund ierarhia ortodoxă ruteană, 
care, între anii 1590-1596, a ţinut mai multe 
sinoade în care au discutat posibilitatea trecerii 
sub jurisdicţia Papei. Astfel, ei au fost de acord 
cu reînnoirea unirii stabilite la Sinodul de la 
Florența: recunoșteau învățătura catolică despre 
Purgatoriu, despre Purcederea Sfântului Duh 
și erau de acord cu introducerea calendarului 
îndreptat. În schimb, au formulat 33 de articole 
care cuprindeau condițiile intrării în comu- 
niune cu episcopul Romei: menținerea tradi- 
țiilor și a ritualurilor răsăritene, inviolabilitatea 
proprietăţilor mănăstirilor, catedralelor episco- 
pale și supunerea preoților față de episcopii lor 
ortodocși, loc în dietă și senat pentru episcopi, 
anularea imunităţii frăţiilor, hirotonirea episco- 
pilor să se facă de către mitropolitul Kievului, 
episcopii ortodocși să fie egali în drepturi cu cei 
de rit latin. 

În anul 1595, doi dintre ierarhii ruteni i-au 
prezentat Papei Clement al VIII-lea dorința 
Bisericii lor și condițiile semnării unirii. Însă 
constituția apostolică Magnus Dominus și scri- 
soarea Decer Romanum Pontificem, prin care a 
luat naștere Biserica Greco-Catolică ruteană, 
ignorând cele 33 de articole, acceptau, în prin- 
cipiu, păstrarea întregului rit și a ceremoniilor, cu 
precizarea câză vreme nu se opun credinței catolice 
şi nu exclud comuniunea cu Biserica Romei. Dacă 
episcopii ortodocși ruteni au conceput unirea 
ca pe o schimbare de jurisdicție sau ca o alianță 
între două Biserici, fără a schimba credința și 
ritul, papalitatea a urmărit o supunere deplină 
față de Episcopul Romei, conform principiilor 

Contra-Reformei, în spiritul Conciliului 
Tridentin. În anul 1596 au avut loc la Brest două 
sinoade, unul care a consfințit unirea cu Roma, 
și altul ortodox, care a condamnat-o și i-a depus 
din scaun pe episcopii care au semnat-o. De-a 
lungul istoriei, relaţiile dintre greco-catolici și 
ortodocși au fost tensionate, dar nici relațiile 
greco-catolicilor cu catolicii de rit latin nu au 
fost întotdeauna frățești. Dimpotrivă, episcopii 
romano-catolici nu au acceptat egalitatea cu cei 
uniți, ba chiar au militat pentru anularea unirii 
și convertirea ortodocșilor la ritul latin. Unirea 
de la Brest este actul de naștere al Bisericilor 
Greco-Catolice de astăzi din Ucraina și Belarus. 
În anul 1646, în oraşul Ujhorod din regiunea 
Transcarpatia, a avut loc o altă unire religi- 
oasă cu Biserica Romei, în condiţii similare 
celei de la Brest, cu deosebirea că ea nu a 
fost semnată de vreun episcop, ci doar de un 
număr de 63 de preoți. În anul 1664 a fost 
semnată o altă unire, la Mukacevo. Schim- 
bările istorice și politice au făcut ca o parte 
din greco-catolici rezultați din aceste uniri să 
fie, astăzi, răspândiţi în Ucraina, Slovacia sau 
Ungaria. La aproximativ un secol după Unirea 
de la Brest, a avut loc Unirea cu Roma a unei 
părți a românilor ardeleni. Ea s-a petrecut în 
condiții asemănătoare, după ce Transilvania a 
fost ocupată de Imperiul Habsburgic (1688). 
Românii de aici aveau o mitropolie ortodoxă 
la Alba Iulia, aflată sub protecția mitropoliţilor 
și a domnitorilor Țării Românești. În decursul 
secolului al XVII-lea, Biserica Ortodoxă din 
Transilvania s-a confruntat cu o puternică 
politică de calvinizare. După intrarea sub 
autoritatea împăraţilor catolici de la Viena, 
românii au fost atrași spre unirea cu Biserica 
Romei. Nu există o părere unanimă în istorio- 
grafia ortodoxă și cea greco-catolică cu privire 
la începutul Bisericii Române Unite cu Roma. 
Potrivit istoriografiei greco-catolice, unirea cu 
Roma s-ar fi semnat încă din timpul mitropo- 
litului Teofil, în anul 1697. În mod cert, însă, ea 
s-a definitivat în timpul lui Atanasie Anghel 
(1698-1713), ultimul mitropolit ortodox și 
primul episcop greco-catolic. Actul semnării 
unirii, având trei file, datează din 7 octombrie 

1698. Cuprinde un text în limba română, unul 
în limba latină și semnăturile a 38 de proto- 
popi. Actul condiţionează acceptarea unirii de 
păstrarea neschimbată a legii, adică ritul, învă- 
țătura și disciplina. La fel ca și în cazul ucrai- 
nenilor, și aici, în schimbul acceptării jurisdic- 
ției Papei de la Roma, se cereau drepturi egale 
cu clerul romano-catolic. Mai mult, eventuala 
schimbare a legii atrage după sine anularea 
semnăturilor și a unirii cu Roma. La începutul 
anului 1701 Atanasie Anghel era prezent la 
Viena, unde a fost hirotonit din nou preot și 
episcop în ritul latin. Unirea a fost sprijinită 
de împăratul Leopold I (1658 - 1705), care a 
promis drepturi atât preoților, cât și credincio- 
șilor uniți. A fost numit un teolog iezuit care 
să controleze activitatea episcopului român 
unit, sufragan al Arhiepiscopiei romano-cato- 
lice de Esztergom. 

Uniatismul a fost acceptat doar de o parte a 
clerului și credincioșilor, și, după o scurtă peri- 
oadă de timp, a fost restabilită ierarhia ortodoxă. 
În Transilvania au existat puternice mișcări 
anti-unioniste (Visarion Sarai, Sofronie de la 
Cioara), ultima fiind reprimată de generalul 
Adolf von Buccow, responsabil de distrugerea a 
zeci de mănăstiri și schituri ortodoxe. Unul din 
cei mai importanți ierarhi ai Bisericii Române 
Unite cu Roma a fost Inochentie Micu (1729- 
1751), un militant pentru drepturile poporului 
român, promise la acceptarea unirii, dar neacor- 
date, și un opozant al latinizării Bisericii sale. 
Reprezentanţii Școlii Ardelene, mișcare cultu- 
rală apărută în sânul Bisericii Unite, au luptat 
pentru independenţa Bisericii și unitatea reli- 
gioasă a poporului român, fiind antilatinizanți. 
La mijlocul secolului al XX-lea, Bisericile 
Greco-Catolice din Ucraina (1946), România 
(1948) şi Slovacia (1950) au fost scoase în afara 
legii de către regimurile comuniste, situație 
care a durat până la începutul anilor 1990. Tot 
din sânul Bisericii Ortodoxe provine actuala 
Biserică Catolică Melchită. Datorită misiunii 
călugărilor iezuiți, capucini și carmeliţi, în anul 
1724, când scaunul patriarhal al Antiohiei 
a rămas vacant, au fost aleși doi titulari, unul 
pro-catolic și altul ortodox. Patriarhul Chiril 


lei, 


al IV-lea, recunoscut de către papă în anul 
1729, s-a refugiat în Liban deoarece Impe- 
riul Otoman a recunoscut Patriarhia Melchită 
abia în anul 1848, când și-a putut stabili sediul 
la Damasc. În secolul al XIX-lea relaţiile cu 
Roma au fost tensionate din cauza procesului 
de latinizare. Patriarhul Grigorie al II-lea a 
părăsit Conciliul Vatican I înainte de votarea 
constituției Pasfor Aefernus. Ulterior, patriarhul 
a semnat actul cu condiţia respectării tuturor 
drepturilor patriarhilor răsăriteni. La Conciliul 
Vatican II, Patriarhul Maxim al IV-lea s-a opus 
cu toată puterea procesului de latinizare și a 
solicitat o mai mare deschidere față de tradițiile 
răsăritene, mai ales în ceea ce privește eclesio- 
logia. Sinodul Bisericii Melchite a stabilit că, 
în eventualitatea reconcilierii dintre Catolici 
și Ortodocși, Biserica Melchită va trebui să se 
reintegreze în Patriarhia Ortodoxă a Antiohiei. 
Misionarii catolici au încercat extinderea juris- 
dicției papale, prin uniatism, nu doar asupra 
ortodocșilor, ci și asupra celorlalte comunități 
creștine din Orient: nestorienii și necalcedo- 
nienii. Astfel, există cinci Biserici Catolice de 
rit oriental, provenind din rândul Bisericilor 
Necalcedoniene: Armeană, Coptă, Etiopiană, 
Siriană și Siro-Malankareză. Ele au apărut 
ca urmare a activităţii misionare a călugă- 
rilor catolici iezuiți, dominicani, franciscani și 
capucini. Atragerea armenilor sub jurisdicția 
Romei s-a datorat misiunii călugărilor domi- 
nicani, astfel că, în anul 1742, Papa Grigorie 
al XIV-lea a numit un Patriarh pentru ei cu 
sediul în Liban, la Beirut. În Egipt, ca urmare 
a misiunii făcute de franciscani, capucini și 
iezuiți, Roma a numit, în anul 1741, un vicar 
apostolic, iar în anul 1824 a înființat o Patri- 
arhie cu sediul în Cairo, al cărei prim titular a 
fost ales abia în anul 1899. Doar din anul 1947 
există o ierarhie neîntreruptă. În Etiopia, unia- 
tismul se datorează iezuiţilor portughezi, unul 
dintre ei fiind numit patriarh în anul 1626. 
Ulterior, iezuiţii au fost alungați din ţară, iar 
actuala structură ierarhică catolică datează din 
anul 1961. Biserica siriană-catolică datează din 
anul 1662, când pe scaunul patriarhal al Bise- 
ricii lacobite misionarii iezuiți și capucini au 


impus alegerea unui patriarh catolic. În anul 
1782 a fost ales patriarh iacobit, Jarweh, care, 
după instalare, s-a declarat catolic și s-a stabilit 
în Liban. În anul 1926, doi episcopi iacobiți din 
India au trecut sub jurisdicţia Romei, cerând 
în schimb păstrarea ritului și rămânerea în 
scaunul episcopal. 

Din Bisericile Nestoriene au apărut două Bise- 
rici Catolice Orientale: Biserica Caldeeană 
și Biserica Siro-Malabareză. O parte dintre 
episcopii nestorieni, nemulțumiți că scaunul 
patriarhal se moștenea, și-au ales un alt întâis- 
tătător, hirotonit la Roma, în anul 1553, cu 
titlul de Patriarh al Caldeilor. După moartea 
lui, comunitatea a revenit la Biserica Mamă. În 
1830, Roma a numit un nou patriarh, azi cu 
sediul la Bagdad. Biserica Catolică Siro-Ma- 
labareză a apărut după anul 1498, când portu- 
ghezii, ajunși în Malabar, au impus ritul latin. 
Din această cauză, în anul 1653 s-a rupt comu- 
niunea cu Roma, restabilită în anul 1663, ca 
urmare a misionarilor carmeliți. Abia în anul 
1896 a fost numită o ierarhie indigenă, iar Papa 
Pius al XI-lea a susținut mișcarea de restabi- 
lire a specificului oriental al cultului. În anul 
1992 Biserica Siro-Malabareză a fost ridi- 
cată la rangul de Arhiepiscopie Majoră. De-a 
lungul istoriei lor, în Bisericile Unite cu Roma 
a avut loc un proces treptat de latinizare și 
occidentalizare, vizibil la toate palierele vieții 
bisericești. Din punct de vedere teologic, a fost 
însușită învățătura de credință catolică, cultul a 
fost sensibil influențat de ritul latin (în rându- 
ieli și chiar în vocabularul rugăciunilor), chiar 
și arhitectura bisericilor, în spiritualitate au 
pătruns forme și modele de evlavie occidentale 
(cultul Inimii lui Iisus, adorarea Ostiei), iar din 
punct de vedere canonic, o schimbare majoră a 
avut loc în anul 1990 când a intrat în vigoare, 
pentru toți catolicii de rituri răsăritene, Codex 
Canonum  Ecclesiarum  Orientalium. Pentru 
teologii ortodocși, acesta reprezintă un pas 
spre deplina latinizare. Nemulțumiţi de unele 
aspecte ale relaţiilor cu Vaticanul, reprezen- 
tanţi ai Bisericii Greco-Catolice din Ucraina 
susțin aplicarea modelului de Biserici Surori 
între ei și romano-catolici, după modelul 

Bisericilor Particulare din primul mileniu 
creștin. Deși Vaticanul folosește denumirea de 
Biserici Catolice Orientale, totuși, unele Bise- 
rici preferă propria titulatură., cum ar fi Bise- 
rica Română Unită cu Roma, Greco-Catolică, sau 
Biserica Greco-Catolică din Ucraina. 

Din punct de vedere eclesiologic, Bisericile 
Catolice Orientale nu sunt Biserici de sine 
stătătoare, ci există ca parte a Bisericii Catolice 
Universale. Chiar dacă păstrează ritul răsări- 
tean, și acesta profund latinizat, ele mărturisesc 
credința catolică, de aceea, în mod oficial, sunt 
numite Biserici Catolice Orientale. Mult timp, 
ele au fost considerate Biserici de rang infe- 
rior; abia la Conciliu II Vatican, prin Decretul 
Ecclesiarum  Orientalium, li s-a recunoscut 
și apărat identitatea. Însă identitatea lor nu 
mai este una răsăriteană; ele nu sunt Biserici 
Ortodoxe în comuniune cu Biserica Romei, 
ci Biserici Catolice de origine răsăriteană. La 
slujbele care au avut loc în cadrul dialogului 
teologic catolic-ortodox, reprezentanții Biseri- 
cilor Unite cu Roma au participat doar la cele 
ale Romano-Catolicilor, niciodată la ale orto- 
docșilor. Dialogul teologic oficial are loc între 
două Biserici, nu trei. Ortodocșii consideră că 
folosirea ritului liturgic, a veșmintelor, tradi- 
țiilor răsăritene de către greco-catolici nu se 
justifică. Mai mult, poate fi o formă de proze- 
litism, deoarece se manifestă ca ortodocșii dar 
nu sunt ortodocși. Un exemplu în acest sens 
poate fi faptul că Paștele la greco-catolici este 
prăznuit la aceeași dată cu ortodocșii. Cultul nu 
este altceva decât expresia credinței; între cult 
și credință există o legătură organică. Cultul 
exprimă credința în complexitatea ei, nu poate 
fi separat de ea. 

Chiar dacă uniatismul se vrea o punte între 
catolici și ortodocși, în realitate este un obstacol, 
sursa celor mai puternice resentimente dintre 
ortodocși și catolici. Uniatismul nu poate fi 
model, deoarece el reprezintă o stare de provi- 
zorat. Finalitatea lui este contopirea în ritul 
latin sau revenirea la ortodoxie. Prin interme- 
diul lui, pe de o parte Biserica Romei a încercat 
convertirea ortodocșilor, iar pe de altă parte cei 
care l-au acceptat au urmărit câștigarea unor 

drepturi. Nici unii, nici alții nu au obținut ce 
au dorit. Starea de provizorat a uniatismului 
poate fi remarcată și din faptul că pe același 
spaţiu canonic, există ierarhie paralelă, latină și 
greco-catolică. Criza identitară a uniatismului 
reiese și din faptul că uneori greco-catolicii 
susțin că diferența dintre ei și ortodocși stă în 
principal în acceptarea primatului papal, iar 
alteori susțin că doar formal există asemănări 
cu biserica Ortodoxă, în esență ei fiind catolici. 
Reapariţia Bisericilor Unite cu Roma, la sfâr- 
șitul secolului al XX-lea, a făcut ca relațiile 
dintre greco-catolici și ortodocși să fie extrem 
de tensionate, în special din cauza revendică- 
rilor patrimoniale. Problemele apărute la nivel 
local au pus în dificultate și dialogul teologic 
oficial catolic-ortodoxo. Astfel, la a patra întru- 
nire a Comisiei Mixte de Dialog Teologic 
Catolic-Ortodox de la Bari (Italia, 1987) s-a 
propus înființarea unei subcomisii speciale 
pentru studierea uniatismului. Membrii subco- 
misiei, întruniți la Viena (26-31 ianuarie 1990), 
au căzut de acord că uniatismul nu mai poate 
constitui model de unire al Bisericilor, el fiind 
rodul unei eclesiologii străine tradiției Bisericii 
nedespărțite. Modelul refacerii unității biseri- 
cești trebuie să fie cel al Bisericilor Surori. La 
a șasea întâlnire (Freising, Germania, 1990) 
uniatismul a fost respins ca metodă de refacere 
a unității creștine întrucât se opune tradiției 
comune a Bisericii. A fost pentru prima dată 
când catolicii au recunoscut, în mod oficial, 
că uniatismul este un eșec. A șaptea adunare a 
Comisiei Mixte de Dialog (Balamand, Liban, 
1993), dedicată în mod special problemei unia- 
tismului, s-a încheiat cu un document foarte 
important, intitulat Uniazismul, metodă de unire 
din trecut, şi căutarea actuală a deplinei comu- 
niuni. Din nou, uniatismul a fost respins ca 
metodă de refacere a unităţii bisericești, dar a 
fost recunoscut dreptul la existență al Biseri- 
cile Orientale Catolice, ca parte a comuniunii 
catolice, și de a activa pentru nevoile credincio- 
șilor lor. Ele au fost rupte din sânul Bisericilor 
Ortodoxe, sub presiunea unor factori politici, 
sociali, economici, devenind în cele din urmă 
sursă de conflicte și suferințe. Unirile cu Roma 

sunt urmarea prozelitismului catolic, generat de 
o eclesiologie exclusivistă, potrivit căreia doar 
cei aflați în comuniune cu Papa se pot mântui. 
Această concepție a fost abandonată la Conci- 
liul Vatican II, astfel că uniatismul a devenit 
anacronic. Nici în Biserica Ortodoxă și nici în 
cea Catolică nu a existat o poziție unitară față 
de acest document. Uniatismul rămâne, așadar, 
una din problemele cele mai delicate în rela- 
țiile dintre ortodocși și catolici. Prin faptul că 
au fost realizate uniri religioase ale catolicilor 
cu comunități din toate ramurile creștinismului 
răsăritean, se poate interpreta că papalitatea 
era interesată doar de extinderea jurisdicției 
sale, iar pentru împlinirea acestui scop se trecea 
peste diferențele dogmatice, acceptându-se 
necondiționat comuniunea euharistică. Istoria 
arată, totuși, că uniatismul a fost un compromis 
al catolicilor prin care, în schimbul recunoaș- 
terii primatului papal, au urmărit latinizarea 
treptată, impunerea întregii teologii latine celor 
care acceptau unirea religioasă. 

UNICITÂTE. (Jogm.)Atribut conferit lui 
Dumnezeu, prin care se arată caracterul unic 
al Acestuia. Unicitatea este un termen utilizat 
atât în teologie, dar mai ales în filosofie și știin- 
țele matematice pentru a evidenția irepetabi- 
litatea, imposibilitatea unei dubluri a lucrului 
sau ființei care sunt caracterizate drept unice. 
Unicitatea lui Dumnezeu pune în discuție și 
noţiunea de exclusivitate a Sa, adică de inexis- 
tență aunui Cineva similar Lui. Concepţia 
unicității lui Dumnezeu a fost contestată de 
sistemele religioase ale dualismului persan, 
apoi al dualismului maniheic, conform cărora 
coexistă două principii antagonice unul bun și 
unul rău, uneori personalizate. Aceste principii 
coeterne se mai regăsesc fragmentar și în filo- 
sofiile antice vedice și extremorientale, dar nu 
atât de bine conturate precum în filosofia gnos- 
tică timpurie. Critica acestor sisteme dualiste 
constă în ideea de perfecțiune, atotputernicie, 
care nu pot fi repetabil prezente în prin- 
cipii distincte. Critica dualismului și evidența 
Unului, ca principiu Absolut, a fost afirmată 
de filosofia presocratică, de Aristotel și neopla- 
tonici, și confirmată de către creștinism prin 
Revelaţie. Argumentul filosofic decisiv pentru 
admiterea Unului și nu a multiplului ca prin- 
cipiu al perfecțiunii este acela că perfecțiunea 
repetabilă sau reduplicabilă nu mai este perfec- 
ţiune. De aceea, se impune ca perfecțiunea să 
poartă marca unicității, altminteri este tangibilă 
și deci relativă. Acest argument este regăsit și 
în „Dogmatica” Sf. loan Damaschinul, unde cel 
de necuprins nu poate fi concurent cu Sine. Tot 
aici, se insistă și pe ideea că Dumnezeu fiind 
Treime unită sau Unime întreită, nu încalcă 
principiul unităţii, ci el este rodul unei intersu- 
biectivităţi. Pluripersonalitatea Sfintei Treimi 
înțeleasă intersubiectiv, conferă unicitate și 
unitate lui Dumnezeu, iar teologia scolastică a 


956 Coordonatori: Pr. Prof. Dr. Ștefan Bucur, Pr. Prof. Dr. loan TuLcaN 


arătat că unicitatea rămâne integrală chiar în 
diversitatea ei. 

Din punct de vedere teologic, unicitatea lui 
Dumnezeu este percepută diferit, uneori 
ambiguu, în cadrul ereziilor creștine. Teologia 
răsăriteană înţelege unicitatea lui Dumnezeu 
ca fiind intersubiectivitatea Persoanelor Sintei 
Treimi și dumnezeirea lor care este una și 
aceeași. Însă dumnezeirea nu poate fi gândită 
decuplat de ipostazierea ei, și de aceea, crești- 
nismul ortodox când face referire la unicitatea 
lui Dumnezeu înţelege de obicei monarhia 
Tatălui ca „izvor al dumnezeirii”, după cum 
afirmă Sf. Grigorie de Nazianz. Din această 
cauză, în creștinismul ortodox, dar și în cel 
romano-catolic unicitatea lui Dumnezeu 
este văzută ca unitate a Lui. Totuși, teologia 
romano-catolică a abordat diferit noțiunea de 
unicitate, înțelegând prin aceasta dumnezeirea 
ca fire și nu intersubiectivitatea celor trei Ipos- 
tase în cadrul firii. Decuplând firea de carac- 
terul. ipostatic al ei, dumnezeirea devine un 
reper pentru o abordare esenţialistă a unicității 
lui Dumnezeu. Această tendință este vizibilă 
de la perioada scolastică și până în secolul XIX. 
Majoritatea opiniilor protestante merg Sf. 
Scriptură, dar și pe o judecată natural deductivă 
că Dumnezeu nu poate fi decât Unul. Unitatea 
este în acest caz implicită unicităţii, iar acest 
atribut este catalogat în Studiile de Teologie 


Dogmatică ca unul natural al lui Dumnezeu. 

UNITÂTE. (ecclez.; dezambig. UNITÂTEA 
BISERICII) Insușire a Bisericii de a exista 
structural și funcțional într-un singur plan 
unitar, definit de unitatea Persoanei divino-u- 
mane a lui lisus Hristos. 

Unitatea Bisericii nu este o doctrină teologică 
sau o ideologie, ci ea este rezultatul fundamental 
al revelaţiei în istorie a lui Dumnezeu în comu- 
niunea Ireimii. Treimea şi unitatea Bisericii 
se află într-o strânsă legătură. Sfânta Treime 
reprezintă adevărul de credință atotcuprinzător 

manifestat în cultul liturgic al Bisericii cu 
implicaţii pentru întreaga creație. Biserica este 
una, întrucât ea reprezintă Trupul extins al 
Cuvântului lui Dumnezeu făcut om. Fiul lui 
Dumnezeu S-a întrupat, S-a răstignit și înviat, 
ca să adune pe toți cei dezbinați în iubirea atot- 
cuprinzătoare față de Tatăl și a Tatălui față de 
E]. Lucrarea aceasta unificatoare, săvârșită de 
lisus Hristos, constituie însăși esența mântu- 
irii. lar Dumnezeul cel viu, care S-a întrupat 
în istorie și a lucrat mântuirea oamenilor, este 
EI însuși Unul. Primul fundament al unităţii 
Bisericii este unitatea lui Dumnezeu Însuși în 
comuniunea Sfintei Treimi. „Este un trup și un 
Duh, precum și chemaţi ați fost la o singură 
nădejde a chemării voastre. Este un Domn, 
o credinţă, un botez, un Dumnezeu și Tatăl 
tuturor, care este peste toate, întru toate și întru 
toţi” (EF4, 4-6). 

Fundamentându-se pe Dumnezeul Cel unic 
și viu în iubirea veșnică a Sfintei Treimi, Bise- 
rica însăși este înțeleasă în Ortodoxie ca mister 
al comuniunii cu Sfânta Treime, fiind cadrul 
divino-uman în care se realizează iconomia 
Sfintei Treimi, pentru mântuirea tuturor oame- 
nilor. După învăţătura ortodoxă, Ireimea nu 
este înțeleasă ca o doctrină abstractă sau ca 
simplă speculație, ci ea are consecințe directe 
și concrete în viața Bisericii și a mădularelor ei. 
Prin urmare, unitatea Bisericii este o unitate 
personală care nu se poate împărți sau separa, 
ci este o unitate după chipul Sfintei Treimi. A 
vorbi despre Sfânta Treime înseamnă a vorbi 
despre unitatea Bisericii. 

Cel care coboară această dinamică a vieții trini- 
tare în umanitate este însuși Fiul lui Dumnezeu 
întrupat. De aceea, Întruparea este un al doilea 
element constitutiv al unităţii Bisericii. Mulţi 
Sfinți Părinţi ai Bisericii între care Sfântul 
Irineu, au elaborat o adevărată teologie a Întru- 
pării, cu implicații directe în unitatea Bisericii. 
Intruparea reprezintă întemeierea virtuală a 
Bisericii, deoarece numai prin Întrupare nu s-a 
realizat încă comuniunea desăvârșită actuală 
între Dumnezeu și oameni. Abia prin întreaga 
Sa viață, adică prin învățătura, Patimile, Moartea 
și Învierea Sa și Șederea Sa de-a dreapta Tatălui, 

Fiul lui Dumnezeu a putut să comunice celor ce 
cred în EI viaţa de comuniune a Sfintei Treimi. 
Hristos este acela care continuă după Înălțarea 
Sa la cer lucrarea de adunare și unificare a oame- 
nilor în EL. Astfel, Hristos devine fundamentul 
deplin al unităţii Bisericii, abia după parcurgerea 
tuturor actelor Sale mântuitoare. lisus Hristos 
este fundamentul unităţii Bisericii și pentru 
faptul, că în EI s-a unit Dumnezeu și oamenii, 
iar această unitate divino-umană se extinde și se 
lărgește în și prin Biserică. 

Puterea care concretizează această articulare a 
vieții divino-umane a Mântuitorului în oameni 
este Duhul Sfânt, care a coborât la Cincize- 
cime și a făcut să rodească lucrarea mântuitoare 
săvârșită de lisus FHristos. Și Duhul Sfânt este 
fundamentul unității Bisericii pentru faptul că 
lucrarea Lui nu depășește unitatea divino-umană 
a Trupului eclesial și nici toate virtualităţile care 
decurg, din aceasta pentru întreaga umanitate și 
creaţie. Duhul Sfânt este prezent, prin Tainele 
Bisericii, în fiecare credincios și în întreaga 
Biserică. Prezenţa Sa în cei credincioși se mani- 
festă în diferite daruri, care îi mențin pe aceștia 
în unitate. Fiecare dar are nevoie de comple- 
tarea prin celălalt dar. În felul acesta, se stimu- 
lează unitatea diferitelor daruri ale mădularelor 
trupului lui Hristos prin puterea Duhului Sfânt 
(1 Co 12, 12-27). Deci, Duhul Sfânt este factorul 
unificator și creator de comuniune în Biserică, 
deoarece în planul vieții intratrinitare EI aparține 
atât Tatălui, cât și Fiului, iar în plan eclesial este 
prezent în fiecare mădular al Trupului Bisericii, 
structurând unitatea întregului Trup. 

Unitatea Bisericii nu este asigurată, astfel, de 
o putere juridică, exterioară sau de o auto- 
ritate umană, ci de adevăr și de iubire și se 
manifestă prin mărturisirea aceleași credințe 
și prin împărtășirea cu aceleași Sfinte Taine 
ale Bisericii. Astfel, unitatea de credință este 
o premisă a însăși unităţii Bisericii. În același 
timp, strâns legată de unitatea de credință, 
este și unitatea în aceeași viață sacramentală 
sau în cultul divin, care este o a doua premisă a 
unității Bisericii. Unitatea Bisericii se reflectă 
și în aceeași organizare sinodală, soborni- 
cească, canonică a Trupului lui Hristos. 


Păcatul, dezbinarea, ereziile îi pot așeza pe unii 
membrii ai ei în afara unității depline a Bisericii. 
Obstacolele de acest fel, dacă nu sunt înlăturate, 
pot să distrugă unitatea văzută a Bisericii. Bise- 
rica, este pe cale spre Împărăţia lui Dumnezeu, 
de aceea unitatea ei este și o permanentă chemare 
sau misiune. Unitatea Bisericii nu poate fi ruptă 
de timp și spațiu, căci aceasta nu este limitată la 
cei ce trăiesc acum pe pământ, ci ea este comuni- 
unea îngerilor, a drepţilor și a sfinților din toate 
timpurile și locurile. 
Bibliografie. BRA, Lon, Dicfionar de Teologie Ortodoxă, 
Ed. Institutului Biblic și de Misiune al Bisericii Ortodoxe 
Române, București, 21994; Bara, lon, Trazar de Ttologie 
Dogmatică și Ecumenică, Ed. România Creștină, Bucu- 
rești, 1999; Cnrrescu, Nicolae, „Aspecte ecleziologice în 
opera Sf. Vasile cel Mare”, în Sfântul Vasile ce/ Mare. La 
1600 de ani de la săvârşirea sa, Bucureşti, 1980; C1oBoTEA, 
Daniel, Doru/ pentru Biserica nedespărțită sau apelul tainic 
și irezistibil al Sfintei Treimi, în: Ort, XXXIV (1982), 
4; Homracov, A., Biserica este una, în: MMS, XXXV 
(1960), 9-12; Popescu, Dumitru, Iisus Hristos Pantocrator, 
Ed. Institutului Biblic și de Misiune al Bisericii Orto- 
doxe Române, București, 2005; Srănrroag, Dumitru, 
Teologia Dogmatică Ortodoxă, vol. , Ed. Institutului Biblic 
și de Misiune al Bisericii Ortodoxe Române, București, 
32003; 'TuLcan, loan, Unitatea Bisericii manifestata în 
unitatea de credinta şi în Taine, în: Ort, XXXIV (1982), 4; 
TuLcan, loan, Misterul mântuirii în Hristos şi în Biserică, 
Ed. Universităţii „Aurel Vlaicu”, Arad, 32007, "Turcan, 
loan, Unizatea Bisericii şi temeiurile ei dogmatice în Teologia 
Ortodoxă şi Evanghelică-Luterană mai nouă, Arad, 1999. 
Ioan Tulcan 


UNIVERSALISM. Curent, tendință sau 
procedeu de a concepe elementele componente 
ale lumii în ansamblul lor, integrate în totali- 
tatea unui întreg. 

Universalismul este o metodă de cunoaștere 
în care identitățile lucrurilor nu se conturează 
prin ele însele, ci sunt definite de ansamblul 
din care fac parte. Faptul că lucrurile se pot 
defini prin ele însele, detașat de orice din afara 
identităţii lor, constituie un impas atât pentru 
natura lor. Cât și pentru gândirea filosofică 
a lor, și cu atât mai mult în creștinism, unde 
lucrurile sunt valorificabile unele prin altele, 
niciodată luate autonom în ele însele. Valoarea 
lucrului dincolo de sine, este o expresie, care se 
conturează în creștinism, și vizează utilitatea 

unui lucru prin raporturile exurgice ale aces- 
tuia. În acest sens, valoarea lui nu mai este 
definită preponderent de sinea proprie, ci de 
„ieșire acestuia din ascundere”. Verbul latin 
existere, în limba română „a exista”, arată, 
prin componenţa lui lexicală, că are particula 
ex, care trimite către acea „ieșire din ființa 
proprie”, către o manifestare în afară, altmin- 
teri, nu este vizibil și deci, imposibil de evaluat. 
În creștinismul ortodox, cele create stau într-o 
legătură subtilă unele cu altele, dar mai ales 
cu Dumnezeu Cuvântul, Care este Creatorul 
lor. Sf. Maxim Mărturisitorul arată că rațio- 
nalitatea lucrurilor create privește atât lucrul 
în sine, dar mai ales lucrul din perspectiva 
Celui care le-a creat, potrivit fiecare cu rostul 
său. Această raționalitate face conformă firea 
lucrurilor cu ele însele, unele cu celelalte, dar 
mai ales cu Cuvântul. Lucrurile stau în deplină 
armonie, fapt pentru care termenul grecesc 
„Cosmos” înseamnă „armonie”. 

Universalismul nu este un termen specific 
teologiei creștine, dar în limbaj modern Tradiţia 
Bisericească afirmă acest caracter universa- 
list, el făcând referire la creaţie și mai puțin 
la Creator, deoarece Dumnezeu și dumneze- 
irea se situează dincolo de categoria concep- 
tuală a universalului. Deci, Sf. Tradiţie recu- 
noaște caracterul universal al creației, dar nu-l 
numește ad nominem „universalism”. Din punct 
de vedere semantic, a fost utilizat un echiva- 
lent al acestuia în teologia Sf. Părinți capado- 
cieni, numind prin adjectivul Pazo/ike cele ce 
poartă în sine această marcă a universalității. 
Sf. Maxim Mărturisitorul arată că valența 
universală a lucrurilor este conferită prin actul 
creatural al acestora. Modelul lucrurilor create 
sunt acele raționalități create numite /ogoi, ele 
oferind un caracter unic fiecărui lucru creat și 
punându-le în legătură unele cu celelalte și cu 
Dumnezeu- Logosul. Logositatea creată afirmă 
prin teologia Sf. Maxim și a Sf. Dionisie Areo- 
pagitul caracterul universal al lor. Aici univer- 
salitatea este înțeleasă ca relaţie între cele ce 
sunt, și între acestea și Făcătorul lor. 

Nici teologia modernă și contemporană nu 
afirmă alt înțeles universalității creaturale, decât 

cel înțeles de Sf. Tradiţie. Concepţia modernă 
despre universalism este inspirată și preluată 
din cea a Părinților Bisericii. Este posibil ca 
teologia scolastică de după Toma de Aquino să 
lase să se înţeleagă universalitatea în sensul de 
absolutism, sau caracter absolut, propriu evident 
lui Dumnezeu și pe care Acesta îl conferă 
lucrurilor create, în special creaţiei îndreptate. 
Din punct de vedere sistematic, universa- 
lismul este o noţiune care se regăsește în cadrul 
dogmelor eclesiologice, și arată caracterul 
catolic, sau după caz, în cadrul creștinismului 
ortodox și caracterul soornicesc al Bisericii. În 
primul caz, catolicitatea face trimitere către o 
înţelegere taxonomică, ordinală a universalității 
în sensuri multiple: de la totalitatea numerică a 
Bisericii, și până la conformaţia ierarhică a ei. 
În al doilea caz, sobornicitatea este înţelegerea 
universalității în sens de complementaritate, 
de caracter universal care dăinuiește în ciuda 
împărțirii local-administrative a Bisericii. 
Bibliografie. ABeLARD, Paul, Comenzarii la Porfir. Despre 
universalii împreună cu fragmente corespondente din Porfir, 
Boethius şi loan din Salisbury, (bilingv.) trad. S. Vucu, notă 
introductivă, tabel cronologic și note de Claudiu Mesaroș 
şi Simona Vucu, Ed. Polirom, Iași, 2006; Dronisre AREO- 
PAGITUL, SF., Opere complete, trad. Pr. D. Stăniloae, Ed. 
Paidea, București, 1996; Maxim MĂRTURISITORUL, SF., 
Ambigua, Ed. Institutului Biblic și de Misiune al Bisericii 


Ortodoxe Române, București, 1995. 
Mihai Burlacu 


UNTDELEMN. (gr. e/eon; lat. oleum; slav. 
miaslo — ulei) Ulei cu întrebuințare rituală, 
obţinut adesea din măsline, adus ca jertfă sau 
dar la templu (Zi 2, 15-16). Acesta era folosit și 
la ungerile rituale de învestitură: a regelui (7 Rg 
10, 1), a clerului și a obiectelor consacrate (Îș 30, 
25-32) ete. În creştinism, acompaniat de felu- 
rite rugăciuni, uleiul este folosit pentru diverse 
ungeri rituale sau terapeutice cum sunt cele de la 
Botez și de la Maslu sau de la sfințirea bisericilor 
ori a antimiselor. De asemenea, uleiul este folosit 
și ca element de bază în prepararea Sfântului 
și Marelui Mir, materie liturgică ce exprimă 
prezența Sfântului Duh, afirmă simbolic auto- 
nomia unei Biserici și mărturisește sinodalitatea 
ei. În mod simbolic, uleiul liturgic este semnul 

harului lui Dumnezeu, reprezintă pacea, bine- 
cuvântarea (Fe 8, 11; 3 Rg 19, 16), belșugul (D77, 
13), bucuria (Ps 44, 9), înțelepciunea, virtuțile 
(Mz 25, 1-13) etc. 
Bibliografie. BRANIșTE, Ene, Lizurgica Generală, Galaţi, 
Ed. Episcopiei Dunării de Jos, 2002; BaanrșrE, Ene, 
BRANIȘTE, Ecaterina, Dicţionar enciclopedic de cunoștine 
religioase, Caransebeș, Ed. Diecezana, 2001. 

Dumitru Vanca 


UȘI ÎMPĂRĂTEȘTI. Ușile sau porțile de 
acces ale tâmplei înspre altar, utilizate în cultul 
Bisericii Ortodoxe. De regulă, în număr de trei, 
una centrală și mai mare, formată din două 
canaturi, și două laterale, mai mici, ușile sunt 
folosite de personalul clerical în timpul funcți- 
unilor liturgice. În principiu, arhiereul le folo- 
sește doar pe cele centrale, în timp ce diaconul 
le folosește frecvent pe cele mici, numite din 
acest motiv „uși diaconești”. Deşi se consi- 
deră că ușile împărătești își trag numele de la 
momentul liturgic al transferului darurilor de 
la Proscomidiar în Altar, imagine asociată cu 
intrarea Împăratului ceresc, sau prin împru- 
mutarea denumirii de la icoanele mari de pe 
tâmplă — numite icoane împărătești, denumirea 
își are originea cel mai probabil în porţile 
centrale de acces în biserică, căci la catedrala 
Sfânta Sofia din Constantinopol erau desti- 
nate doar accesului împăratului și patriarhului. 
Aici era rostită odinioară și rugăciunea Szapâne, 
Doamne, Dumnezeul nostru, |...] fă ca împreună 
cu intrarea noastră sa fie şi intrarea sfinților Lăi 
îngeri [...], după care procesiunea liturgică intra 
în biserică. Datorită dispariţiei procesiunilor și 
mai ales prin traducere în limba română s-a 
pierdut dimensiunea și locul iniţial al acestei 
rugăciuni, de aceea ea este rostită azi nu în fața 
vechilor uși împărătești, ci în fața celor ale alta- 
rului, numite impropriu uși împărătești. 
Bibliografie. BRAnIșTE, Ene, Lizurgica Genera/ă, Galaţi, 
Ed. Episcopiei Dunării de Jos, 2002; Tarr, Robert, Rizz/ 
bizantin, trad. D. A. Vanca, A. Mehes, Ed. Reîntregirea, 
Alba Iulia, 2007. 


Dumitru Vanca 
UTRENIE. (gr. orfozros — auroră, zorii zilei; 
slav. zzrom — dimineață)Una dintre cele şapte 
Laude din cultul ortodox, care se săvârșește 

dimineaţa, înainte de răsăritul soarelui, în 
pregătirea Sfintei Liturghii, ca mulțumire 
adusă lui Dumnezeu, Cel Care ne-a arăzazt nouă 
lumina. La mănăstiri se săvârșește noaptea, 
după miezonoptică, împreună cu Ceasul |. 
La catedrale și bisericile se săvârșește seara, în 
cadrul Privegherii, după Litie. Utrenii speciale 
sunt Deniile (de la slav. Bmenua), care se 
săvârșesc în Postul Mare, în săptămâna a V-a 
și în Săptămâna Patimilor, în toate locașurile 
ortodoxe de cult, seara. Prin conţinutul său, ca 
simbolistică, Utrenia amintește de Patimile pe 
care Mântuitorul le-a suferit în timpul nopții: 
prinderea, ducerea la judecată, drumurile de la 


Ana la Caiafa, batjocurile îndurate de E]. 
Bibliografie. Vinrirescu, Petre, „Oficiul Utreniei”, 
în: GB, XXIII (1963), 7-8, pp. 125-147; VINTILESCU, 
Petre, Liturghierul explicat, Ed. Institutului Biblic și de 
Misiune al Bisericii Ortodoxe Române, București, 1998; 
BRANIȘTE, Ene, „Slujba Utreniei-istorie și explicare”, în: 
ST, XXIV (1972), 1-2, pp. 70-89; BRAnIșTE, Ene, Lifur- 
gica Specială, Ed. Lumea Credinței, București, 12005; 
Mareos, Juan, Uzrenia bizantină, Ed. Renașterea, Cluj 
Napoca, 2009; FAncașIv, Lucian, „Semnificaţia teolo- 
gico-liturgică a rânduielii Utreniei”, în: Zeo/ogia, VII 
(2003), 3-4, pp. 115-125. 


Lucian Petroaia 


UTRENIER. Carte de cult, cuprinzând 
cântările bisericeşti ale Utreniei Învierii, pe 
cele opt glasuri, așezate pe note. În Biserica 
Ortodoxă Română, primul Utrenier a fost 
tipărit de Macarie leromonahul, la Bucu- 
reşti, în 1827. În vederea susținerii cântării 
omofone în biserici, s-a întreprins un mare 
proiect misionar în anii grei pe care i-a parcurs 
Biserica Ortodoxă Română în timpul dicta- 
turii comuniste, iniţiat de Patriarhul Justinian 
Marina. La îndemnul acestuia, profesorul 
Nicolae Lungu și o echipă de colegi au dat 
școlilor teologice și stranei românești, în 1957, 
prima ediția a Utrenierului uniformizat, care 
s-a republicat în 1974. Ulterior, pr. prof. dr. 
Nicu Moldoveanu a supravegheat apariția mai 


multor ediții, îndreptate. 
Bibliografie. BRANIșTE, Ene, Lizurgica Generală, Galaţi, 
Ed. Episcopiei Dunării de Jos, 2002; BnRAnrșTE, Ene, 
BRANIȘTE, Ecaterina, Dicţionar enciclopedic de cunoștinte 
religioase, Caransebeș, Ed. Diecezana, 2001. 

Lucian Petroaia 


Coordonatori: Pr. Prof. Dr. Ştefan Bucnrv, Pr. Prof. Dr. loan TuLcaN 


VÂSE LITURGICE. Vase de cult, sfințite, 
necesare săvârșirii Sfintei Liturghii (potirul, 
discul, steluța, copia, linguriţa, acoperămintele) 
și celorlalte Taine, ierurgii sau servicii bisericești 
(chivotul, cădelnița, candelele, litierul, cristelnița, 
căldărușa pentru agheasmă, recipientul pentru 
Sfântul și Marele Mir, cutiuța cu care preotul 
duce Sfânta Împărtășanie la bolnav). Toate se 
sfințesc, prin rugăciuni speciale sau prin stropirea 
cu agheasmă. Ele, conform Can. 21 Laod., nu 
pot fi folosite în alte scopuri decât cele liturgice, 
și au un simbolism foarte bine precizat. Cele mai 
multe dintre ele se păstrează în lăcașul de cult și 


sunt sub grija unui diacon sau eclesiarh. 
Bibliografie. BRANIșTE, Ene, Lifurgica Generală, Galaţi, 
Ed. Episcopiei Dunării de Jos, 2002; BRANIșTE, Ene, 
BRANIȘTE, Ecaterina, Dicţionar enciclopedic de cunoștințe 
religioase, Caransebeș, Ed. Diecezana, 2001. 

Lucian Petroaia 


VÂRSTĂ CANONICĂ. Vârsta la care se pot 
administra credincioșilor unele taine sau ierurgii. 
În concret, se face referință la următoarele patru 
aspecte: vârsta matrimonială, vârsta la care se 
poate săvârși hirotonia, Vârsta spovedaniei și vârsta 
funderii în monahism. 

1. Vârsta matrimonială a mirilor este o condiţie 
fizico-biologică la întemeierea unei familii, care 
are un profund caracter moral. O căsătorie înche- 
iată la o vârstă indecentă (prea timpurie sau prea 
înaintată) este în primul rând o imoralitate, abia 
apoi o ignorare a stării psiho-somatice a eventu- 
alilor miri. Condiţia morală a vârstei matrimo- 
niale are, însă, trei aspecte, și anume: 

a) Mai întâi, este vorba de vârsza matrimonială 
minimă. În privinţa aceasta, tradiția canonică a 
Bisericii nu a fost, cum este și firesc, uniformă. 
Ea a depins, și depinde încă, de condiţiile sociale, 
de gradul de cultură și civilizație, de procesul 
obiectiv al maturizării omului. De aceea, între 
prevederile Bisericii și prevederile statului a 
existat și există mereu o întrepătrundere și o 
influență reciprocă. În general, statul, care n-a 
avut o etică socială constantă, a fost mai indul- 
gent decât Biserica, dar, în cele din urmă, s-a 
născut principiul ca statul și Biserica să aibă 
prevederi identice, pentru a elimina unele dezori- 
entări și conflicte. În țările românești, Moldova și 
Muntenia, potrivit principiului pravilnic (nomo- 
canonic), prevederile cuprinse în pravile erau 
valabile și pentru Biserică și pentru stat. În Tran- 
silvania, Biserica Ortodoxă respecta prevederile 
civile locale. Odată cu reformele lui Alexandru 
loan Cuza, care impuneau căsătoria civilă ante- 
rior Cununiei religioase, s-a încetățenit princi- 
piul, valabil până astăzi, ca Biserica să accepte ca 
vârstă minimă pentru Cununie, vârsta prevăzută 
de legislaţia civilă pentru căsătorie. Astfel, astăzi 
Biserica Ortodoxă Română acceptă ca vârstă 
minimă pentru Cununie, prevederile din Codul 
Familiei din România, și anume, 18 ani pentru 
bărbat și 16 ani pentru femeie, cu posibilitatea de 
a se da acesteia dispensă pentru vârsta de 15 ani. 
b) În privința vârstei matrimoniale maxime 
legislația civilă românească nu prevede, în acest 
sens, nici o limită. Din punct de vedere crești- 
nesc, Biserica a considerat ca imorale căsătoriile 

încheiate la vârste prea înaintate. Astfel, Can. 
24 Vasile prevede că văduva care a ajuns 60 de 
ani, de ar voi iarăşi să vietuiască cu bărbat, nu se 
va învrednici de împărtăşirea Celui Bun, iar Can. 
88 al aceluiași prevede că bărbatul ce/ ce a ajuns 
de 70 de ani să nu viefuiască în patimi cu o femeie. 
Căsătoriile peste vârsta de 60 de ani la femei și 
peste 70 de ani la bărbaţi se fac numai cu dezle- 
gare, prin iconomie, în funcție de necesitate, iar 
nu ca ceva obișnuit și firesc, ca nu cumva, la baza 
lor, să stea interese imorale și materialiste. Altfel, 
Cununia riscă să cadă într-o binecuvântare nele- 
giuită. Dezlegarea de la acest canon o poate da 
episcopul sau preotul, cercetând cazul și sfătuind 
spre ceea ce este bun și moral. La persoanele în 
vârstă, căsătoria nu mai stă sub semnul nece- 
sității, nici al rânduielii firii, pentru că nu mai 
poate fi vorba de naștere de prunci, de aceea, cei 
care își doresc aceasta trebuie să se gândească la 
a-și ușura viața, fără a-și îngreuia mântuirea. Aici, 
mai trebuie menționat faptul că Taina Cununiei 
se poate săvârși oricând, la orice vârstă, asupra 
soților căsătoriți civil cu mult timp în urmă, dar 
care au trăit necununați, tocmai pentru a-i aduce 
la moralitate și pentru a-i împăca cu Biserica 
înainte de plecarea din lumea aceasta. 

c) Cel de-al treilea aspect se referă la 4;ferenza de 
vârstă dintre miri. Cu privire la aceasta, Biserica 
a căutat să înlăture imoralitățile, de aceea, tradiția 
bisericească a condamnat căsătoriile înche- 
iate între soți a căror diferență de vârstă depă- 
șeşte 10 ani, ca unele care sunt contrare firii și 
bunelor moravuri. Legislaţia de stat nu prevede 
nimic în acest sens. Totuși, Biserica atrage atenţia 
asupra acestui aspect, ca unul care smintește și 
care poate duce la răzbunarea firii. În acest sens, 
Pravila Mare (Târgoviște, 1652), în glava 198, 
scrie: Să se păzească cum se cade de vârstă, să nu 
„fie bărbatul bătrân şi muierea tânără, nice muierea 
bătrână şi bărbatul tânăr, ce să fie amândouă părțile 
deopotrivă de ani. _ 

2. Vârsta la care se poate săvârși birotonia. |n primele 
veacuri creștine, problema vârstei minime cano- 
nice la hirotonie era lăsată în seama înțelepciunii 
conducătorilor bisericești, să primească în cler și 
să pună în diferite trepte ierarhice, prin înțelep- 
ciune, ţinând seama de interesele Bisericii. Prima 

dispoziție canonică în această privință a avut 
rostul eliminării abuzurilor și se găsește în Can. 
11 Neocez. (preluată apoi și de Can. 14 Trul.), și 
anume, vârsta minimă pentru diacon a fost stabi- 
lită la 25 de ani, iar pentru preot la 30. Pentru 
episcop, Constifufiile apostolice (UI, 1) au prevăzut 
vârsta de 50 de ani, dar aceasta nu s-a respectat, 
iar istoria Bisericii ne arată că vârsta de 30 de ani 
era considerată potrivită pentru episcopat. 
Legislaţia civilă bizantină a redus vârsta candi- 
daţilor la episcopat de la 50 la 35 de ani, prin 
Novela 123 (din anul 546), apoi la 30 de ani, prin 
Novela 137 (din anul 564). 

Practica ulterioară a Bisericii cu privire la vârsta 
minimă canonică a admiterii în toate treptele 
clerului, s-a orientat după prevederile canoanelor, 
dar și după principiul că cineva poate fi admis în 
serviciul public al Bisericii, la vârsta la care poate 
fi admis în funcțiunile publice ale statului, adică 
fie majoratul civil, fie cel militar, fie cel politic. 
Acest obicei bisericesc s-a respectat și în țările 
române. Astăzi, în Biserica Ortodoxă Română, 
condiția admiterii la hirotonia întru diacon sau 
preot este vârsta majoratului (18 ani), iar la hiro- 
tonia întru episcop Szazutul pentru organizarea 
și funcționarea BOR prevede vârsta de 35 de ani 
(art. 130, par. 1). 

3. Vârsta la care începe creștinul să se Spovedească 
este prevăzută de Can. 18 Tim. Alex., „penzru 
unii de la vârsta de 10 ani, iar la alții de la mai 
mare vârstă”, dar principiul este că duhovnicul 
trebuie să ţină cont de „cz/noșzința și înțelepciunea 
fiecăruia”. Pravila Mare (Târgovişte, 1652) a 
stabilit prin glava 321, că Spovedania trebuie să 
înceapă la 12 ani pentru fete și la 14 ani pentru 
băicți. Astăzi, maturizarea copiilor este mult mai 
precoce ca în trecut, de aceea, duhovnicii încep 
să-i spovedească pe copii la vârsta începerii 
școlii, respectiv 6-7 ani. Aceasta nu înseamnă că 
copii nu pot fi spovediți și mai repede, ba chiar 
este recomandat ca copilul să fie învăţat de mic 
să dialogheze cu preotul, dar responsabilitatea 
asupra păcatelor intervine mult mai târziu. 

4. Vârsta tunderii în monahism. St. Vasile cel Mare 
a stabilit ca intrarea în monahism să se facă /2 
maturitatea judecății, ca persoana în cauză să fie 
stăpâna gândurilor sale, şi numai după ce cercetată 

fiind mai mult, totuşi a rămas statornică în intenția 
sa, şi stăruind în rugăminţile sale de a fi primită, 
numai pesfe 16 sau 17 ani (Can. 18). Lunderea 
în monahism cere maturitate, seriozitate, stator- 
nicie, perioadă corespunzătoare de noviciat, 
de aceea, cu cât persoana este mai înaintată în 
vârstă, cu atât decizia aceasta este mai respon- 
sabilă. Pentru situaţii de excepţie, Can. 40 Trul. 
prevede coborârea vârstei până la 10 ani, când se 
va putea accepta intrarea în mânăstire, urmând 
ca abia /4 împlinirea minţii novicele să fie tuns în 


monahism. 

Bibliografie. Bonoranv, D.G., Drepru/bisericesc, pp. 
214-215; Ivan, lorgu D., „Vârsta hirotoniei clericilor”, în: 
BOR, 1-2/1937, Mimoc, Constantin, Zăina Căsătoriei şi 
familia creștină în învățăturile marilor Părinţi ai Bisericii din 
secolul IV, Ed. Leofania, Sibiu, 2002; Miraș, N., Drepru/bi- 
sericesc, STAN, Liviu, „Lradiţia pravilnică a Bisericii. Însem- 
nătatea și folosul cunoașterii legilor după care se conduce 
Biserica”, în: ST, 5-6/1960, pp. 339-368; ŞAGUNA, Andrei, 
baron de, „Cunoştinţe folositoare despre trebile Căsători- 
ilor, spre folosul Preoţimii și al Scaunelor protopopești”, în: 
Tipografia diecezană, $ 18, (în scriere cirilică), Sibiu, 1854. 


Irimie Marga 


VECERNIE. (gr. espera — seară, slav. vecerom; 
lat. Vesperina collecta — rugăciune de seară) Prima 
dintre cele șapte Laude, în Biserica Ortodoxă, 
care se săvârșește înainte de lăsarea serii, „la 
apusul soarelui” (ceasul al zecelea), cu care începe 
noua zi liturgică. În mănăstiri sau la catedrale 
și în bisericile de enorie - la hramuri sau praz- 
nice - se săvârșește în cadrul Privegherii, unită 
cu Litia și Utrenia. Se poate săvârși dimineaţa, în 
cazuri speciale: în Postul Mare - când este unită 
cu una din cele trei Liturghii, în Vinerea Mare, la 
Pogorârea Sfântului Duh. Prin conținutul Psal- 
mului inițial 103 și prin alte părți ale rânduielii 
sale, Vecernia invită credinciosul la contemplarea 
Creaţiei și la adorarea Creatorului, iar simbo- 
lismul slujbei constă în mulțumirea pe care creș- 
tinii o aduc Domnului, pentru ziua trecută și în 


cererea de a trece, cu pace, seara ȘI noaptea ce vin. 
Bibliografie. BRAnIșTE, Ene, LifurgicaSpecială, Ed. Lumea 
Credinței, București, 12005; BRANIşTE, Ene, „Istoria și 
explicarea slujbei Vecerniei”, în: BOR, LXXXIV (1966), 
5-6, pp. 513-532; Fancașrv, Lucian, „Semnificaţia liturgi- 
co-teologică a rânduielii Vecerniei”, în: Ztologia, VII (2003), 
2, pp. 47-57, PașcAnu, PS Sebastian,„Laude bisericești 

în: GB, LVII (1997), 9-12, pp. 215-237, Vinrinescu, Petre, 
Liturghierul explicat, Ed. Institutului Biblic și de Misiune al 
Bisericii Ortodoxe Române, București, 1998. 

Lucian Petroaia 


VEDENIE.v. VEDERE DUMNEZEIASCĂ. 


VEDERE DUMNEZEIASCĂ. Capacitate 
ocazională sau permanentă dăruită omului de 
către Dumnezeu în mod excepţional, de a vedea 
sau a înțelege anumite lucruri neobișnuite lumii 
văzute, dar proprii lumii nevăzute. 

Părinţii Bisericii nu ezită, de altfel, să numească 
vederea duhovnicească adevărată împărtășire 
din prezența și din viața dumnezeiască, culmi- 
nând cu măsurile ultime ale unirii cu Dumnezeu. 
Pentru creștin, mântuirea înseamnă unire 
reală cu Dumnezeu prin care „vom vedea pe 
Dumnezeu precum este”. Gestul teologiei este 
gestul credinței ca experimentare a unei vederi 
mai presus de vedere și prin care vine înlăuntrul 
omului încredințarea de netăgăduit a întâlnirii 
cu Însuși Dumnezeu: „A răspuns Toma și a zis: 
Domnul meu și Dumnezeul meu. lisus i-a zis: 
Pentru că M-ai văzut ai crezut. Fericiţi cei ce n-au 
văzut și au crezut” (In 20, 28-29). Recunoașterea 
lui Dumnezeu, prin vederea duhovnicească, se va 
permanentiza în istorie prin gestul jertfei litur- 
gice (instituit de Hristos la Cina cea de taină): 
„și, când a stat împreună cu ei la masă, luând El 
pâinea, a binecuvântat, și, frângând, le-a dat lor. 
Și s-au deschis ochii lor și L-au cunoscut; și EI 
s-a făcut nevăzut de la fața lor” (Le 24, 30-31). 
Repetarea gestului liturgic prin împărtășirea 
cu Hristos este, astfel, laboratorul recunoașterii 
dumnezeiești în om, respectiv al permanentizării 
sesizării prezenţei Sale în lume. 

Încă dintru începuturi creștinismul a dat 
mărturia posibilității reale de îndumnezeire a 
omului. Mistica ortodoxă este mistica împăr- 
tășirii din prezența dumnezeiască. Irăirea lui 
Dumnezeu este trăirea Celui de dincolo de 
simțuri, dar accesibil prin iconomie dumne- 
zeiască prin intermediul simțurilor, care sunt 
chemate prin înduhovnicirea omului la o lucrare 
ce se situează mai presus de puterea lor naturală. 
Astfel, omul poate trăi o vedere duhovnicească 
prin intermediul simțului vederii, acesta din 


963 


urmă „dilatat” - ridicat la o putere mai presus 
de natura sa. Vederea duhovnicească implică 
participarea întregii făpturi umane: „Sufletul, nu 
fără frică, își ia asupră-și a vorbi despre Lumina 
care luminează pe omul ce însetează a vedea 
Faţa Celui Fără-de-început. Tainică este firea 
ci; și în ce chipuri să o înfățișăm? Dincolo de 
simţuri, nevăzută - ea uneori se face văzută, iată, 
chiar cu acești ochi trupești. Lină și gingașă - ea 
trage către sine și inima, și mintea, astfel încât 
uiţi pământul, răpindu-te în altă lume. Aceasta 
se întâmplă și în plină zi, și în întunericul nopții. 
Blândă, ea este, însă, mai puternică decât tot ceea 
ce ne înconjoară. Ea, curios, îmbrățișează omul 
din afară; însă văzând-o, atenţia se adânceşte 
înlăuntrul omului, în inima încălzită de dragoste, 
dragoste uneori compătimitoare, alteori plină de 
mulțămită. Se întâmplă să nu mai simți mate- 
rialitatea: nici cea proprie, nici cea a realității ce 
te înconjoară, și însuţi te vezi ca lumină. Fuge 
toată durerea, uitate rămân grijile pământului; 
îngrozirile sunt înghiţite de o dulce pace. [...] 
Când Lumina [...] ne îmbărbătează din afară și 
pătrunde înlăuntrul sufletului nostru, atunci și 
noi devenim ca și în afara vremii.” 

Datorăm Sf. Grigorie Palama o primă sinteză 
a gândirii patristice privind posibilitatea reală 
din partea omului de experimentare a harului 
dumnezeiesc (energie necreată divină). Sfântul 
oferea, la epoca sa, această sinteză, ca răspuns 
la presiunea umanismului filosofic, care tindea 
să pervertească înțelegerea adevăratei naturi a 
trăirii teologice. Experierea luminii necreate 
este posibilă în cei care își curăță inimile spre a 
deveni altare ale prezenței Dumnezeului celui 
Preaînalt, este prelungire a împărtășirii luminii 
necreate pe muntele Tabor de către ucenici, a 
slavei dumnezeiești. Dumnezeu poate fi în chip 
real întâlnit în gestul rugăciunii, iar prezența Lui, 
manifestă prin harul dumnezeiesc, este premisa 
mutării omului de la vremelnic la veșnic (încă 
de acum și de aici) ca gest de pregustare ale 
celor ce vor fi în veșnicie: „Oare nu reiese clar 
că lumina văzută de apostoli pe Tabor, cea care 
se vede în sufletele curățite, și ipostasul bunurilor 
viitoare, e una și aceeași lumină dumnezeiască? 
Doar de aceea a numit și Vasile cel Mare lumina 


de la Schimbarea la Faţă a Domnului pe Tabor 
preludiu al slavei lui Hristos de la a doua venire. 
“Tot el zice în alt loc: „Puterea dumnezeiască a 
Domnului a străbătut la suprafață prin trupul 
Său, luat dintre noi, ca o lumină dumnezeiască 
printr-o pieliță transparentă, luminând celor ce 
aveau ochii inimii curățiți.” 

Este limpede că lumina dumnezeiască nu se 
adresează organului vizual, ci făpturii întregi, ca 
una care este dincolo de posibilitățile de experi- 
mentare ale firii umane. Este o lumină „înțele- 
gătoare”, care împărtășește omului ca înțelegere 
ceva din viaţa dumnezeiască: „[...] această lumi- 
nare este mai presus de rațiune și de cunoștință. 
Chiar de-o numește cineva și înţelegere, ca una 
ce este dată prin minte de Duhul Sfânt, totuși se 
gândește la altfel de înţelegere, la ceva duhovni- 
cesc, ce nu încape nici chiar în inimile credin- 
cioșilor, dacă nu se curățesc prin fapte. De aceea, 
Însuși Cel ce e văzut și dă putință de-a vedea, 
adică Dumnezeu, lumina inimii curate, zice: 
„fericiţi cei curați cu inima, că aceia vor vedea pe 
Dumnezeu” (MM 5, 8). Cum sunt, deci, aceștia, 
de aceea, fericiți, dacă vederea de care e vorba 
este cunoștința pe care o avem și noi cei necu- 
rățiți? Bine a zis, așadar, acela care a fost luminat 
și a descris această luminare, că: „Luminarea nu 
este cunoștință, ea este lucrare negrăită, văzută 
nevăzut, nu sensibil, și înțeleasă neștiut, nu 
rațional”. 

Orice „vedere” a adevărului dumnezeiesc comu- 
nicat Bisericii prin Duhul Sfânt este contemplare 
și împărtășire din prezența dumnezeiască: „[...] 
/heăria oferă o viziune asupra realității nevăzute, 
care se va sustrage neîncetat cercetărilor minu- 
țioase ale științelor empirice. Această vedere în 
adâncurile ascunse ale revelației dumnezeiești 
este oferită interpretului care își asumă conștient 
și cu credință o atitudine de contemplaţie sau 
de rugăciune. Adevăratul teolog, ne amintesc 
Părinţii, este omul care se roagă”.Omul rugător 


experimentează vederea lui Dumnezeu. 

Bibliografie. Beck, John, Puterea Cuvântului în Biserica 
dreptmăritoare, Ed. Institutului Biblic și de Misiune al Bise- 
ricii Ortodoxe Române, București, 1999; Lossky, Vladimir, 
Vederea lui Dumnezeu, Ed. Deisis, Sibiu, 1995; NepevscHr, 
Sergiu, Prelucrarea imaginilor şi recunoaşterea formelor, Ed. 
Albastră, Cluj-Napoca, 1998; SanAnRov, Sofronie, arhim., 

Vom vedea pe Dumnezeu precum este, Ed. Sofia, București, 
2005; Simon, Gerard, „Vision”, în: Dicfionnaired bistorie 
ef philosophie des sciences (sous la direction de Dominique 
Lecourt), Ed. Quadrige/PUF, Paris, 1999; SrăNILOAE, 
Dumitru, Viaza şi învățătura sfântului Grigorie Palama, FA. 
Scripta, București, 1993. 

Răzvan lonescu, Adrian Lemeni 


VELICÂNII. (var. VENICEÂNII, VENI- 
CEÂRII) v. MĂRIMURI. 


VENERĂRE. (lat. veneror) Termenul tehnic 
prin care se exprimă modul de închinare față de 
sfinți și implicit cinstea adusă lor. 

Termenii prin care au fost definite modurile 
de închinare față de persoanele sfinte (/areia, 
douleia, hiperdouleia) a fost explicat și clarificat 
mai întâi de către Sf. loan Damaschin, în timpul 
disputei iconoclaste, și aprobate și confirmate de 
către sinodul VII Ecumenic (Niceea, 787). Vene- 
rarea este un cult dependent de cultul suprem (de 
adorare, latreia - pe care îl datorăm persoanelor 
Sfintei Treimi) și deci, subordonat și relativ. Pe 
sfinți îi venerăm nu pentru ei înșiși (căci și ei sunt 
fiinţe create), ci venerăm într-înșii darurile supra- 
naturale pe care le-au primit de la Dumnezeu 
pentru vrednicia vieţii lor. Cultul sfinților se 
referă direct sau indirect la Dumnezeu însuși: 
„Cinstim pe sfinții Tăi, care sunt chipul şi asemă- 
narea Taj iar pe ei cinstindu-i, pe Tine Te cinstim 
şi Te mărim, ca pe chipul cel dintâi...“ (Molitfelnic, 
1965, p. 480). 


Bibliografie. BRANIșTE, Ene, Lifurgica Generală, Ed. 
Episcopiei Dunării de Jos, Galaţi, 2002; loan Damas- 
CHINUL, SF., Cu/ful Sfintelor icoane, trad. D. Fecioru, Cernica, 
1937; STĂNILOAE, Dumitru, Zto/ogia Dogmatică Ortodoxă, 
Ed. Institutului Biblic și de Misiune al Bisericii Ortodoxe 
Române, București, 2003; VAnca, Dumitru A., Icoana și 
Cateheza, Alba Iulia, Ed. Reîntregirea, 2004. 


Dumitru Vanca 


VESPERINĂ. v. VECERNIE. 


VEȘMINTE LITURGICE. Veșminte îmbră- 
cate de clerici în cadrul cultului. 

Veşmintele liturgice sunt diferite, în funcţie de 
treapta ierarhică a clericului. Astfel, diaconul are 
stihar, mânecuţe (naracliţe sau rucaviţe) și orar. 
Preotul se înveșmântează cu stihar, mânecuţe, 

epitrahil (popular patrahir sau patrahil), brâu 
(poas), felon (sfită). Veșmintele arhiereului sunt: 
stihar, mânecuţe, bederniță (nabederniță sau 
epigonat), epitrahil, brâu, sacos, omofor mare și 
mic, ornate (crucea și engolpionul), mitră, cârjă 
cu pateriță, vultur (potnojă). Argumentele biblice 
arată ce veșminte rituale foloseau și levitul, preotul 
și arhiereul din Vechiul Testament (1528 și 39). 
Argumentul teologic al veșmintelor liturgice din 
Biserica Creștină îl constituie veșmântul Mântu- 
itorului, strălucind de lumină, arătând Persoana 
Sa transfigurată, pe Tabor, la Schimbarea la Faţă. 
Folosirea veșmintelor în cultul creștin, în special 
în cel ortodox, dă fast slujbelor și creează atmo- 
sferă duhovnicească. După confecționare, ele 
sunt sfințite prin rugăciuni speciale și prin stro- 
pire cu agheasmă, iar la înveșmântare, diaconul, 
preotul și arhiereul le îmbracă, rostind rugă- 
ciuni care arată rostul și simbolismul fiecăruia 
dintre ele. Credincioșii le sărută și le cinstesc cu 
mare evlavie, având conștiința că ele participă la 
cele mai înalte momente de sfințenie și că sunt 
purtătoare și împărtășitoare de har. Veșmintele 
se păstrează în veșmântar sau diaconicon și sunt 


date în grija unui diacon sau a unui ecleziarh. 
Bibliografie. BRAnIșTE, Ene, Lifurgica Ttorerică, Ed. Insti- 
tutului Biblic și de Misiune al Bisericii Ortodoxe Române, 

Liturghie?”, în Tyadifie și înnoire în slujirea liturgică, vol. |, 
pp. 145-148; NecuLa, Nicolae, D., „Odoarele bisericești - 
tezaur religios și național”, în Îndrumător pastoral, Arhiepi- 
scopia Bucureștilor, București, 1981, pp. 264-269; VAsILe, 
Gregorian, Veșmintele liturgice în Biserica Ortodoxă, Craiova, 
1941. 


Lucian Petroaia 


VIAŢĂ DUHOVNICEASCĂ. Mod de 
viețuire în care omul valorizează întreaga exis- 
tență și realitate nu în funcție caracterul ei văzut 
sau trupesc, așa cum este tendința generală 
umană, ci în funcție de necesitatea raportării la 
Dumnezeu și la voinţa Acestuia, sau la dimensi- 
unea lumii nevăzute. 

În perspectiva Tradiţiei Răsăritene, viața duhov- 
nicească este generată, susținută și desăvârșită de 
realitatea liturgică. Actul liturgic este intervenția 

lui Dumnezeu în lumea noastră, este lucrarea 
și tainica viață a Sfintei reimii ce se împărtă- 
şește mădularelor lui Hristos (Bisericii). Prin 
dimensiunea liturgică, viața morală, departe 
de a fi chiar o „imitatio Christi”, și cu atât mai 
puţin o conformare la un cod comportamental, 
este strălucirea tainei lui Dumnezeu în om. În 
esenţa ci, viaţa duhovnicească, în prisma Tradi- 
ţiei creștine ortodoxe, este cultico-doxologică. Ea 
se definește și se realizează printr-o participare 
la lucrarea tainică a lui Dumnezeu în lume prin 
Sfintele Slujbe, căci actul liturgic unește lumea 
văzută cu cea dumnezeiască, aducându-L real 
pe Dumnezeu oamenilor și ridicând pe oameni, 
prin har, la Dumnezeu. Liturghia Bisericii, înțe- 
legând prin acest termen Liturghia Euharistică și 
întreaga taină a cultului ortodox, este pătrunderea 
și statornicirea Creatorului în inima făpturii. Sf. 
Irineu de Lugdunum numește Tainele „lucrările 
lui Dumnezeu în lume”, iar Nicolae Cabasila: 
„lucrări dumnezeiești... în care se află Hristos”; 
„sălașul lui Hristos înlăuntrul creștinilor”; unirea 
omului cu Hristos în chip mai profund decât 
unirea omului cu sine însuși; unirea desăvârșită 
cu Hristos „încât devenim părtași și împreună 
vieţuitori cu E], făcându-ne mădulare ale Lui și 
formând un singur trup cu EI. La fel, Sfântul 
Ambrozie consideră că actul liturgic al Tainei 
înseamnă prezența și lucrarea dumnezeirii în 
lume: „acolo este de față prezența dumnezeirii. 
Crezi în lucrarea Ei și nu crezi în prezența ei? De 
unde ar rezulta lucrarea, dacă nu ar fi dinainte 
prezența”. „Actele liturgice sunt prelungiri ale 
lui Hristos în noi prin harul Duhului care se 
împărtășește” (Odo Casel). 

Viaţa duhovnicească este cu putință doar prin 
realismul liturgic eclesial care permanentizează 
și actualizează lucrarea iconomică a Sfintei 
Treimi în creaţie. Ortodoxia creștină nu vede în 
cultul bisericesc un ritual artificial și abstract (ca 
formulă religioasă) și nici doar un cadru de mani- 
festare a pietăţii individuale, ci o reală și perma- 
nentă manifestare și lucrare a lui Dumnezeu în 
lume și cu lumea, așa încât, actul liturgic este o 
reală întâlnire și unitate dintre Dumnezeu și om, 
dintre Cel neajuns și cel zidit. Prin Liturghia 
Bisericii, Dumnezeu Însuși pășește ca subiect 


în fața omului, pătrunzându-i și umplându-i 
întreaga existență prin prezența și lucrarea Sa. 
Prin cultul bisericesc, Dumnezeu este realmente 
prezent cu noi, este implicat în existența noastră 
și, prin aceasta, provoacă existența morală la a 
fi o arătare a eternului în timp. Aceasta pentru 
că actul liturgic, ca Taină a Prezenţei și Lucrării 
lui Dumnezeu în lumea noastră, iniţiază în om 
o nouă temelie, o nouă origine, aptitudini noi, 
viață nouă, duhovnicească. Realismul liturgic al 
cultului face ca slujbele Bisericii să realizeze o 
„retopire integrală a umanului și o refacere a lui 
în Duhul lui Hristos”. 

Ziua liturgică este fragmentul temporal prin 
care Dumnezeu împărtășește omului lucrarea Sa 
izbăvitoare. Fiecare Ceas liturgic, fiecare Laudă 
cultică, sunt forme concrete prin care un aspect 
sau o etapă a lucrării de mântuire împlinite de 
Hristos se împărtășește nouă și lumii. Liturghi- 
sirea Ceasurilor și a Laudelor transformă timpul 
dintr-o realitate ce înregistrează degradarea 
ireversibilă a omului și a zidirii, în timp al relației, 
în timp al prezenţei lui Dumnezeu care izbăvește 
Creaţia. Aceasta înseamnă liturghia timpului. 
Sensul deplin al Zilei liturgice depășește posi- 
bilitatea liturghiei timpului. El este legat de 
Liturghia euharistică spre care tinde liturghia 
timpului și căreia îi este integrată și subordonată. 
Pentru că Liturghia euharistică este expresia 
lucrării mântuitoare ajunsă la apogeu! Trupul 
euharistic este „trupul întins pe Cruce, trupul 
care în preajma chinurilor din urmă a tremurat, 
s-a zbătut, s-a scăldat în dureri, a fost vândut, 
încătușat... care a suferit biciuiri pe spatele Său, 
iar prin palmele mâinilor și prin picioare s-a lăsat 
străpuns de cuie și prin coastă de suliță, trup care 
s-a crispat de dureri și a gemut când a fost ținut 
pe lemn. Același este și Sângele care țâșnind din 
vine, a întunecat soarele, a cutremurat pământul, 
a sfințit văzduhul și întreaga lume a spălat-o de 
necurăția păcatului” (Nicolae Cabasila). Litur- 
ghia euharistică este manifestarea Împărăției 
realizate și dăruite lumii, este ridicarea sinaxei 
euharistice întru Slava Împărăției, este Lucrarea 
și Persoana lui Hristos prezente în chipul cel mai 
real aici și acum. De aceea, liturghisirea Ceasu- 
rilor și a Laudelor împlinesc un întreit rost: întâi, 

împărtășesc un aspect sau o lucrare din iconomia 
mântuitoare realizată de Dumnezeu cu lumea, 
apoi, prin ceea împărtășesc (o etapă a mântu- 
irii), se constituie într-o pre-anafora (obliga- 
torie pentru accesul la Liturghia cuharistică) și, 
în al treilea rând, orientează și finalizează zilele 
săptămânii întru Liturghia euharistică a Dumi- 
nicii. Tradiţia răsăriteană consideră că liturghia 
timpului și cea euharistică sunt într-un raport 
organic inextricabil. Viaţa religios-morală ca 
viață în Hristos, sau ca viața întru care lucrarea 
și persona lui Hristos devin lucrarea și persoana 
credinciosului, nu poate exista autentic decât 
prin încadrarea liturgică. Neîncadrarea liturgică a 
efortului etic uman reduce moralitatea la subiec- 
tivism, arbitrariu și psihism. 
Bibliografie. Lizurghier, Ed. Institutului Biblic și de 
Misiune al Bisericii Ortodoxe Române, București, 1974; 
AMBROZIE, SF., Despre Sfintele Tăine, Il, 8, trad. E. Braniște, 
în coll. PSB 53, Ed. Institutului Biblic și de Misiune al Bise- 
ricii Ortodoxe Române, București, 1994; BoBRINSKOY, 
Boris, Zăina Preasfintei. Treimi, trad. M. Alexandrescu, 
A. Alexandrescu, Ed. Institutului Biblic și de Misiune al 
Bisericii Ortodoxe Române, București, 2005; BOBRINSKOY, 
Boris, Împărășirea Sfântului Dub, trad. M. Alexandrescu, 
A. Alexandrescu, Ed. Institutului Biblic și de Misiune al 
Bisericii Ortodoxe Române Ed., București, 1999; CasEL, 
Odo, Le mystere du cult dans le Christianisme, trad. ]. Hild, 
A. Liefooghe, Ed. Cerf, Paris, 1964; CLEMENT ROMANUL, 
Epistola către Corinteni, (|), XL, 1-4, în coll. PSB 1, trad. D. 
Fecioru, Ed. Institutului Biblic și de Misiune al Bisericii 
Ortodoxe Române, București, 1979; CoNIARIs, Anthony 
M., Introducere în viața și credința Bisericii Ortodoxe, trad. 
C. Făgețan, Ed. Sophia, București, 2001; Evpoxrmov, Paul, 
Ortodoxia, trad. Dr. 1. Popa loan, Ed. Institutului Biblic și 
de Misiune al Bisericii Ortodoxe Române, București, 1996; 
MACARIE, EGIPTEANUL, Omi/ii duhovniceşti, Omilia 18, în 
coll. PSB 34, trad. Pr. C. Corniţescu, Ed. Institutului Biblic 
și de Misiune al Bisericii Ortodoxe Române, București, 
1992; NrcoLat CABAsILA, SF., Despre Viaţa în Hristos, trad. 
T. Bodogae, Ed. Institutului Biblic și de Misiune al Bise- 
ricii Ortodoxe Române, București, 1997; SCHMEMANN, 
Alexander, Introducere în Teologia liturgică, trad. V. Bârzul, 
Ed. Sofia, București, 2002; ScHMEMANN, Alexander, Perzzrz 
viața lumii. Sacramentele şi ortodoxia, trad. A. ]ivi, Ed. Insti- 
tutului Biblic și de Misiune al Bisericii Ortodoxe Române, 
București, 2001; ScHMEMANN, Alexander, Poszu/ ce/ mare, 
trad. A. Stroe, L. Constantin, Ed. Univers Enciclopedic, 
București, 1995; ScHMEMANN, Alexander, Lizurgy and 
Life, Dept. of Religions Education, Orthodox Curch în 
America; YANNARAS, Christos, L.iherzatea moralei, trad. M. 
Cantuniari, Ed. Anastasia, București, 2002. 

Vasile Vlad 

VIAȚĂ VEŞNICĂ. v. RAI. 


VICĂR. (lat. vicarius — locțiitor) Persoana care 
ţine locul unui episcop. Instituţia vicarului nu 
se poate preciza când a apărut în Biserică, dar 
este clar că a fost necesară atunci când episcopul 
titular nu mai făcea față solicitărilor din eparhie. 
În Biserica Ortodoxă Română vicarii sunt de 
mai multe feluri, și anume: 

a) vicarul eparhial, adică preotul care ţine 
locul unui episcop eparhiot, în situații bine 
reglementate. 

b) arhiereul-vicar, adică episcopul care ţine locul 
unui episcop eparhiot. 

c) episcopul-vicar, adică episcopul care ţine locul 
unui arhiepiscop eparhiot. 

d) episcopul-vicar patriarhal, care ţine locul unui 
patriarh. 

Episcopii vicari au apărut în Biserică încă din 
vechime. Momentul apariției lor nu poate fi 
precizat cu exactitate, iar motivele au fost variate, 
mai mult omenești, contrar prevederilor cano- 
nice și fără fundament teologic. De aceea, unele 
Biserici locale nu au mai acceptat episcopi vicari 
în structura lor organizatorică. 

În Biserica Ortodoxă Română, în vechime „n-au 
existat arhierei vicari propriu-ziși. N-au existat 
pentru că nici n-au fost în tradiția noastră biseri- 
cească și apoi nici n-a fost nevoie de dânșii”. Ei au 
apărut târziu, mai întâi din milă față de arhiereii 
greci care fugeau de persecuțiile turcești și care 
rămâneau în țările române ca vicari, decât să se 
mai întoarcă acasă. Apoi au apărut din motive de 
slăbiciune omenească, pentru că episcopul epar- 
hiot nu mai făcea față problemelor sale, eparhia 
fiind prea mare, și apela astfel la ajutorul episco- 
pilor vicari. În Transilvania, au apărut episcopi 
vicari după „modelu/” de dincolo de munți, abia 
după 1921. 

Statutele BOR din 1925, 1948 și 2008 au legi- 
ferat existența episcopilor vicari. Chiar dacă 
episcopilor vicari li se adaugă un supranume 
legat de un oraș din cadrul eparhiei, dar diferit 
de orașul unde rezidă episcopul eparhiot, totuși 
acest fapt nu acoperă necanonicitatea statutului 
lor. Aceste supranume (de genul „Ploieșteanul”, 
„Ilfoveanul”, „Rășinăreanul”, „Bistriţeanul” etc.) 

încearcă scoaterea episcopului vicar de sub inci- 
dența Can. 8 Sin. 1 Ec., care prevede ca să nu 
fie doi episcopi într-o cetate (oraș). Necanonici- 
tatea episcopilor vicari nu se rezolvă, însă, numai 
cu „fiz/urile oficiale”, şi acest lucru se vede și din 
faptul că ei nu pot apărea niciodată în diptice, 
adică pomenirea lor nu are încadrare litur- 
gică, fiindcă la Liturghie se pomenește numai 
episcopul locului (cel mult episcopul vicar este 
pomenit după episcopul locului, numai dacă 
este de față). Practic, episcopii vicari nici nu au 
dreptul să poarte cârjă arhierească, semn clar al 
jurisdicției. Instalarea oficială a oricărui episcop 
titular se concretizează prin înmânarea cârjei, 
fapt care nu are loc în cazul episcopilor vicari 
care nu pot beneficia de actul liturgico-canonic 
al înscăunării. Problema episcopilor vicari este o 
problemă panortodoxă, de aceea prima Confe- 
rință panortodoxă de la Rodos din 1961 a înscris 
pe lista de teme a viitorului Sfânt și Mare Sinod 
al Bisericii Ortodoxe și subiectul: „Episcopii 
ajutători şi episcopii vicari”, când, probabil, această 
situație va primi soluția canonică și teologică 
corespunzătoare. În Biserica Catolică noțiunea 
de „vicar” se folosește la adresa papei care este 
considerat „vicar Christi”, adică „locţiitorul lui 
Hristos (pe pământ)”, învăţătură considerată 
eretică și respinsă de Biserica Ortodoxă. 
Bibliografie. ConneAnu, IPS Nicolae, „Episcopii vicari în 
Biserică”, în: MB, 1-4/1976, pp. 3-5; Manea, Irimie, „Prin- 
cipiul jurisdicţional în Biserica Ortodoxă. I. Definiţia și 
sensul teologic al principiului jurisdicţiona!”, în: RT,2/2004, 
pp.171-182; Manea, Irimie, „Principiul jurisdicţional în 
Biserica Ortodoxă. II. Probleme canonice actuale legate 
de principiul jurisdicțional”, în: RT, 2/2004, pp. 55-68; 
Mania, Eugen C., „Episcopii ajutători și episcopii vicari”, 
în: ST, 7-8/1965, pp. 418-440; Pocrran, PS Veniamin, 
Arhiereii vicari în Biserica Ortodoxă Românească. Vicarii 
Arhiepiscopiei Bucureştilor, < Mitropoliei.“ Ungro-Vlahiei şi 
Patriarhiei Române, Bucureşti, 1937. 

Irimie Marga 


VIRTUTE. (lat. vituris) Calitatea duhovni- 
cească a deprinderii în bine și a conformării cu 
voința lui Dumnezeu prin intermediul stăruin- 
ţelor ascetice și cu ajutorul harului dumnezeiesc. 
Ea are rolul de a lucra la realizarea asemănării 
omului cu Dumnezeu și de a înnobila întreaga 
ființă umană cu darul sfințeniei. 


Sf. Maxim Mărturisitorul spune că ființa virtu- 
ților este Însuși Dumnezeu, iar pe măsură ce 
credinciosul colaborează cu harul dumnezeiesc 
la împlinirea virtuții, acesta participă la viața 
dumnezeiască și se împărtășește în mod haric de 
Dumnezeu: „Dumnezeu care este cu adevărat 
lumină după ființă, se face cu adevărat lumină în 
cei ce umblă în EI prin virtuți” (Răspunsuri către 
Tălasie, 8, în: Filocalia 3, p. 55). 

Tocmai de aceea, din perspectiva Spiritualității 
ortodoxe, virtutea nu se reduce la un simplu 
aspect moral de împlinire a poruncilor divine, ci 
are un profund caracter ontologic care presupune 
participarea și deschiderea întregii ființe umane 
faţă de lucrarea lui Dumnezeu: „În morala creș- 
tină, virtutea nu este înțeleasă ca însușire psiho- 
logică, ci ca relaţie ontologică; este conformare 
cu voia lui Dumnezeu și participare la harul 
necreat și la bunătatea Lui. Fără această confor- 
mare și participare nu există virtute reală” (Geor- 
gios Mantzaridis, Mora/a creştină, vol. II, p. 58). 
Pentru Sf. Atanasie cel Mare, viaţa duhovni- 
cească poate fi concepută doar în dimensiunea 
virtuţilor, iar la Sf. Simeon Noul Teolog virtuțile 
sunt prezentate drept acele calități dumnezeiești 
care duc la realizarea omului duhovnicesc. La 
rândul său, Sf. Antonie cel Mare afirmă că numai 
prin virtute putem să ne menţinem în comuniune 
cu Dumnezeu. Astfel, virtutea apare ca cea care 
asigură creșterea duhovnicească și plasează exis- 
tența umană în sfera vieții dumnezeiești: „ar cel 
ce cultivă adevărata virtute nu participă la nimic 
altceva decât la Dumnezeu, pentru că Acesta 
este virtutea desăvârșită” (Sf. Grigorie de Nyssa, 
Despre viața lui Vloise, în coll. PSB 29, p. 23). 

Ca hrană a sufletului (Sf. Evagrie Ponticul), 
virtutea realizează dezvoltarea autentică a 
persoanei umane în conformitate cu voința și 
chemarea lui Dumnezeu. Sfinții Părinți spun, 
în acest sens, că virtuțile sunt lucrările sufletului 
și ale trupului care se desfășoară în favoarea firii 
umane. Dacă patimile acționează împotriva firii, 
virtuțile activează potrivit firii și în conformitate 
cu natura acesteia (KoTăpVoWw) pentru a realiza 
creșterea duhovnicească a tuturor elementelor 
psiho-somatice. Sf. loan Gură de Aur spune că 
virtuțile sunt adevăratele minuni care-L aduc pe 

Dumnezeu în viața omului. După acest Sfânt 
Părinte al Bisericii, noi devenim oameni cu 
adevărat numai prin virtute. 

Așa cum afirmă Clement Alexandrinul, menirea 
ontologică a omului este virtutea. E] este creat 
pentru virtute, pentru a dobândi binele, însă 
virtutea devine prezentă în ființa sa numai în 
măsura conlucrării cu harul dumnezeiesc. În 
acest sens, Spiritualitatea ortodoxă învață că 
adevărata virtute se realizează numai în dimen- 
siunea colaborării dintre eforturile duhovnicești 
ale credinciosului — consimțite în mod liber — 
și harul dumnezeiesc. Astfel, virtutea nu apare 
drept opera exclusivă a omului și nici a harului, 
ci ea este rezultatul comun al acțiunii pe harul 
o produce prin intermediul voinței și al tuturor 
capacităților umane: „Cine ar putea, întreb, să 
suporte fără nicio laudă a oamenilor, sprijinit 
numai de puterile sale, asprimea singurătăţii și 
hrana zilnică cu pâine uscată, mulțumindu-se 
doar cu atâta? Cine, fără mângâierea Domnului, 
ar putea să rabde neîntrerupta sete de apă, să 
răpească ochilor omenești acel dulce și desfătător 
somn de dimineață și să îngrădească prin regulă 
permanentă, mărginind la patru ore, toată odihna 
sa de noapte? Cine, fără harul lui Dumnezeu, ar 
fi în stare să se achite de obligaţia cititului neîn- 
cetat, a muncii neîntrerupte, neavând niciun 
interes pentru foloasele prezente? Acestea toate 
nu pot fi nici dorite de noi mereu fără insuflarea 
dumnezeiască, și nici înfăptuite fără ajutorul ei... 
n-ajungem la ceea ce ne-am propus, dacă nu ne-a 
fost dată de mila Domnului puterea înfăptuirii”. 
În Spiritualitatea ortodoxă colaborarea dintre 
harul divin și libertatea umană este cunoscută 
sub numele de sinergism. lar ca proces dinamic 
permanent, sinergismul presupune din partea 
credinciosului o stăruință și o silință deosebită 
pe calea binelui. Numai cel ce stăruie în bine 
și dorește cu toată ființa virtutea primește, prin 
ajutorul harului dumnezeiesc, noi și noi capa- 
cități duhovnicești de creștere în asemănarea cu 
Dumnezeu: „Loate le pot întru Hristos, Cel care 
mă întărește” (Fp 4, 13). Sf. Macarie Egipteanul 
spune că numai silința împlinirii binelui, reali- 
zată în lumina ajutorului lui Dumnezeu, este cea 
care duce la deprinderea virtuții. 

Virtuţile nu se dobândesc dintr-o dată, ci numai 
pe măsura renunțării la patimi și la pornirile și 
dorințele păcătoase. Raportul dintre prezența 
virtuților și absența patimilor în viața omului 
este comparat de Sfinții Părinți cu raportul 
dintre sănătate și boală, și precum însănătoșirea 
se produce numai prin dispariția bolii, tot așa și 
virtutea se dobândește numai în măsura în care 
se elimină patima: „Virtuţile nu iau naștere din 
ascunderea, ci din alungarea viciilor”. 

Vorbind despre genealogia virtuţilor, Sfinții 
Părinţi susțin că acestea se nasc unele din altele. 
Sf. Simeon Metafrastul spune că virtuțile se 
prezintă ca zalele unui lanţ sfânt, iar Sf. Macarie 
Egipteanul afirmă că virtuțile se nasc unele 
din altele și se cuprind unele în altele și numai 
împreună duc la starea de virtutea. 

Prezentările Sfinţilor Părinţi au la bază învăță- 
tura Sf. Ap. Petru din Cea de-a doua sa epistolă 
sobornicească. Aici, progresul în starea de virtute 
este prezentat ca realizându-se prin sinergism și 
amplificarea continuă a puterilor virtuților deja 
dobândite. Sf. Ap. Petru, asemenea Sf. Ap. Pavel 
(2 Co 10, 12), vorbește despre o creștere în virtute 
care se realizează printr-o adăugare continuă de 
stăruință din partea credinciosului și printr-o 
valorificare activă a virtuţilor dobândite până în 
acel moment: „Puneți și din partea voastră toată 
sârguința și adăugați la credința voastră: fapta 
bună, iar la fapta bună: cunoștința, la cunoștință: 
înfrânarea; la înfrânare: răbdarea; la răbdare: 
evlavia; la evlavie: iubirea frățească, iar la iubirea 
frățească: dragostea. Căci dacă aceste lucruri sunt 
în voi și tot sporesc, ele nu vă vor lăsa nici trân- 
davi, nici fără roade în cunoașterea Domnului 
nostru Iisus Hristos” (1, 5-8). 

La Sf. loan Sinaitul se găsește o adevărată scară 
a virtuților, cu un număr de treizeci de trepte, 
pe care credinciosul se înalță la comuniunea cu 
Dumnezeu: „Virtuţile cuvioase se aseamănă 
scării lui Iacov... legându-se una de alta, urcă 
pe cel ce voiește la cer” (Scara dumnezeiescului 
urcuş, LX, 1, în Filocalia, vol. IX, p. 195). Această 
scară cuprinde în componenţa sa următoarele 
virtuți: fuga de lume, despătimirea, înstrăinarea, 
ascultarea, pocăința, aducerea aminte de moarte, 
plânsul, blândețea, neţinerea de minte a răului, 

neosândirea, tăcerea, grăirea doar a adevărului, 
agerimea sufletească, postul, castitatea sau curăția 
trupească, nepreocuparea de cele materiale, 
aspra nevoință, rugăciunea, privegherea, frica 
de Dumnezeu, paza limbii și disprețuirea slavei 
deșarte, smerenia, evitarea preocupărilor diavo- 
lești spre hulă, blândețea și nevinovăția, smerita 
cugetare, dreapta socoteală, isihia, rugăciunea, 
nepătimirea și, în final, cele trei virtuţi teologice: 
credința, nădejdea și dragostea. 

Pentru Sf. Maxim Mărturisitorul, virtuțile se 
împart în sufletești și trupești: „Virtuţile sufle- 
tului sunt acestea: iubirea, smerenia, blândețea, 
îndelunga răbdare, îngăduința, nepomenirea 
răului, nemânierea, neînfurierea, nezavistia, neju- 
decarea, necăutarea la slăvi, milostenia, neprihă- 
nirea, neiubirea de argint, compătimirea, lipsa 
de trufie, lipsa de mândrie, străpungerea inimii. 
Iar virtuțile trupului sunt: culcarea pe jos, prive- 
gherea, postul, înfrânarea, sărăcia, neîmprăști- 
erea” (Întrebări şi răspunsuri, |, în Filocalia, vol. Il, 
p. 206; Cele patru sute de capete despre dragoste, IL, 
57, în Filocalia, vol. IL, p. 79). 

Schema clasică a virtuţilor adoptată de Spiri- 
tualitatea ortodoxă este preluată tot de la Sf. 
Maxim Mărturisitorul, și aceasta cuprinde un 
număr de șapte virtuți, și anume: credința, frica 
de Dumnezeu, înfrânarea, îndelunga răbdare, 
nădejdea, nepătimirea și dragostea (Ce/e paru 
sute de capete despre dragoste, |, 2, în Filocalia, vol. 
II, p. 54). 

Progresul pe calea virtuţii este fără de sfârșit în 
viața pământească. Dobândirea fiecărei virtuți 
creează în sufletul credinciosului o stare de sfin- 
țenie care-l face capabil să se avânte cu o mai 
mare putere spre cultivarea altor virtuţi, dar în 
același timp îl și responsabilizează spre păstrarea 
și aprofundarea virtuţilor dobândite. Tocmai de 
aceea, la Părinţii filocalici, creșterea în virtute 
presupune atât o cultivare a fiecărei virtuți, cât 
mai ales o interiorizare calitativă a întregii stări 


de virtute. 

Bibliografie. GnecoRros, Paulos, Cosmic Man — be Divine 

Misiune al Bisericii Ortodoxe Române, București, 1992. 

VIZITE CANONICE. Vizitele pe care 
ierarhul le face în propria eparhie cu scopuri 
misionar-pastorale sau administrative. 

Sfintele canoane obligă pe fiecare episcop să 
facă vizite pastorale în parohiile subordonate, să 
învețe, să sfințească și să conducă poporul (Can. 
52 Cart.). Cei care neglijează astfel de vizite și 
nu desfășoară o activitate pastorală corespunză- 
toare, să fie supuși certării canonice de episcopii 
învecinați sau de sinodul din care fac parte (Can. 
121 și 123 Cart.). În acest sens, Statutul actual al 
BOR prevede următoarele: Art. 88, par. (1), lit. 
h: Chiriarhul „efectuează vizite canonice și pastorale 
în eparhie cu scopul de a intensifica viața duhouni- 
cească a clerului şi credincioșilor, precum şi dinamica 
activității liturgice, social-misionare şi administra- 
fiv-gospodărești a eparhiei'. 

Prin vizite canonice se mai înțeleg și vizitele 
pe care le face ierarhul superior în eparhiile 

sufragane, dar acestea se fac la invitaţia episco- 
pului sufragan. Condiţia invitaţiei este necesară 
pentru ca autonomia episcopului sufragan să nu 
fie lezată de ierarhul superior. Cu privire la acestea, 
Statutul actual al BOR prevede următoarele: 
Art. 114, par. (4), lit. f:Mitropolitul „efectuează 
vizite canonice (statutare) în eparhiile din mitro- 
polie, la invitația chiriarhiloracestora”, respectiv 
Art. 26, lit. i: Patriarhul »efectuează vizite canonice 
(statutare) în eparhiile Bisericii Ortodoxe Române, 


Ia invitația chiriarbilor acestora”. 

VOHOD. (slav. vobod — ieșire) Acest cuvânt 
denumește actul de ieșire a slujitorilor din 
Sfântul Altar pe partea din miazănoapte în 
naos, și apoi de intrare prin ușile împărătești, 
purtând anumite obiecte liturgice în funcție 
de felul slujbei sau de momentul acesteia: Sf. 
Evanghelie, Sfintele Daruri, cădelnița, Sf. 
Cruce, Sf. Epitaf, etc. 

Vohoadele ce au loc în timpul Sf. Liturghii 
sunt două la număr, numite Vohodu/ mic şi 
Vobodul Mare. 

Vohodul mic constă în purtarea solemnă a Sf. 
Evanghelii prin mijlocul bisericii, ce se face în 
timpul cântării Antifonului al treilea. Preotul 
face trei închinăciuni în fața Sf. Mese, ia cu multă 
evlavie Sf. Evanghelie și pune Sf. Cruce în locul 
ci, deasupra Sf. Antimis închis, ocolește Sf. Masă 
prin partea dreaptă, ținând Sf. Evanghelie în 
dreptul frunții și iese pe ușa dinspre miazănoapte 
a altarului până în mijlocul naosului, sub poli- 
candru, precedat fiind de un purtător de lumină. 
Aici rostește o rugăciune specială, binecuvintează 

intrarea, sărută Sfânta Evanghelie și se îndreaptă 
spre altar printre sfeșnicele împărătești. Se 
oprește înaintea ușilor împărătești ale Sf. Altar 
și când la strană s-a terminat de cântat Anti- 
fonul III (Fericirile sau troparul), preotul înalță 
Sf. Evanghelie zicând „Întelepciune, dreptil”. Apoi 
intră Sf. Altar și așazăSf. Evanghelie la locul ei 
pe Sf. Masă. 

Ieșirea cu Sf. Evanghelie simbolizează epifania 
sau arătarea Domnului Hristos în lume, mai întâi 
prin botezul în lordan, când a fost mărturisit de 
glasul Tatălui din ceruri, și prin începutul activi- 
tății Sale publice, sau prin propovăduirea Evan- 
gheliei (Me 1, 14). De altfel, în cadrul Sf. Litur- 
ghii îl descoperim pe Dumnezeu în mod treptat. 
Primele două antifoane ne dezvăluie pe Tatăl 
ceresc și lucrarea răscumpărătoare a Fiului, iar în 
timpul celui de-al treilea antifon această desco- 
perire se concretizează prin vederea Mântuito- 
rului, ce ajunge în mijlocul poporului și care se 
reîntoarce în slavă în împărăția cerească, adevăr 
mijlocit în mod liturgic de Vohodul cu Sfânta 
Evanghelie (Sf. Altar). Așadar, Sf. Evanghelie, ca 
una ce cuprinde viața, activitatea pământească și 
învățătura predată de Domnul, îl întruchipează 
la acest moment pe Hristos Însuși. De aceea, 
slujitorii și credincioșii se pleacă înaintea ei, ca 
înaintea Mântuitorului Însuși, cântând: „Veniri să 
ne închinăm şi să cădem la Hristos...”. lar preotul 
(protosul sau episcopul) o sărută cu evlavie, ca 
și cum ar săruta mâna sau picioarele Domnului. 
Luminile ce sunt purtate în procesiune înaintea 
Sf. Evanghelii simbolizează lumina spirituală 
adusă de lisus Hristos, Fiul lui Dumnezeu, prin 
Sfânta Evanghelie. 

Vohodul Maresau ieșirea cu Cinstitele Daruri 
are loc la Începutul Liturghiei credincioșilor 
(euharistică), după cântarea Heruvicului. După 
rostirea rugăciunii Heruvicului și cădirea mică a 
bisericii, urmate de obișnuita închinarea a preo- 
tului înaintea Sf. Mese cu sărutarea Sf. Antimis, 
a Sf. Mese și a Sf. Cruci, preotul merge la pros- 
comidiar și ia Sf. Vase, pe care sunt așezate 
Cinstitele Daruri. Ţinând Sf. Disc în mâna 
stângă (în dreptul inimii) și Sf. Potir în dreapta, 
merge solemn în mijlocul naosului, însoțit de 
un purtător de lumină. Aici, stând cu faţa spre 

credincioși, face pomenirile speciale, cuprinse în 
Liturghier. La finalul lor, preotul binecuvintează 
pe credincioși cu Sf. Potir și se întoarce în Sf. 
Altar prin ușile împărătești, aşezând Darurile pe 
Sf. Masă. 

După unii tâlcuitori ai Liturghiei, Vohodul Mare 
aduce aminte de ultimul drum făcut de Mântu- 
itorul Hristos înainte de patima și moarte Sa pe 
cruce, din Betania până la Ierusalim, și intrarea 
Sa triumfală în Ierusalim, unde avea să se jert- 
fească. După părerea altor liturgiști (părere mai 
apropiată de adevăr), acest act liturgic reprezintă 
cortegiul funebru de la răstignirea și îngoparea 
Domnului, adică transportarea Sf. Său Trup de la 
locul răstignirii (Golgota) la locul unde era săpat 
mormântul. 

La acest moment al Vohodului Mare, proscomi- 
diarul simbolizează locul răstignirii, iar Sf. Disc 
semnifică patul sau năsălia pe care a fost așezat 
trupul Domnului. Slujitorii ce participă la Vohod 
închipuie pe losif Arimatianul și pe Nicodim, 
cei care s-au ocupat de coborârea de pe cruce și 
îngroparea lui lisus. Ceilalți preoți care participă 
la Vohodul Mare poartă în mâini cruci, copia și 
lingurița, buretele, acestea aducând aminte de 
momentul patimilor și al răstignirii, ca și când 
l-ar însoți pe Hristos pe drumul calvarului sau 
al mormântului. Pomenirile din mijlocul bise- 
ricii aduc aminte de rugămintea tâlharului de 
pe cruce: „Pomenește-mă, Doamne, când vei 
veni întru împărăţia Ta!” (Le 23, 42), adresată 
Mântuitorului Hristos, în urma căreia a primit 
făgăduinţa Raiului. Altarul și Sf. Masă închi- 
puie grădina în care era săpat mormântul, iar 
Sf. Antimis reprezintă mormântul Domnului. 
Așezarea Cinstitelor Daruri pe el înseamnă 
punerea Domnului în mormânt, simbolism 
subliniat și prin troparele funebre rostite de 
liturghisitori în taină: „losif cel cu bun chip...”, 
„În mormânt cu trupul...” și „Ca un purtător de 
lumină...”. Cădirea Darurilor după așezarea lor 
pe Sfântul Altar, aduce aminte de aromatele cu 
care a fost uns trupul Domnului și de miresmele 
aduse de femeile mironosițe la îngropare. Steluţa, 
care rămâne pe Sf. Disc, simbolizează pecetea 
pusă pe piatra mormântului, iar închiderea ușilor 
împărătești semnifică pogorârea Mântuitorului 


la iad cu sufletul. Tragerea dverei la încheierea 
Vohodului aduce aminte de întărirea mormân- 


tului cu straja cerută de căpeteniile iudeilor. 
Bibliografie. BRanişrE, Ene, BRANIȘTE, Ecaterina, Dizi- 
onar de cunoştinţe religioase, Ed. Diecezană, Caransebeș, 
2002; BaanișrE, Ene, Lifurgica Specială, Ed. Lumea 
credinței, București, 12005; CIREșANU, Badea, Tezaurul 

VOSCREASNĂ. v. LUMINÂNDĂ. 


VOT. Făgăduinţă sau un legământ pe care creș- 
tinul se leagă de bună voie, în fața lui Dumnezeu, 
fie să facă o faptă deosebită, fie să împlinească o 
anumită ascultare în Biserică. 

Votul nu se referă la faptele pe care omul este 
îndatorat, prin poruncă, a le împlini, și nici la 
faptele lipsite de valoare morală. Votul poate fi 
făcut de orice om credincios și este un mijloc 
pentru întărirea voinței în virtuți, pentru arătarea 
evlaviei adevărate și înaintarea spre desăvârșirea 
morală. 

În Sfânta Scriptură găsim multe pilde de făgă- 
duințe făcute de bărbați evlavioși. De exemplu, 
Sf. Ap. Pavel și-a tuns părul capului său pentru 
împlinirea unei făgăduințe (4 21, 23-27). 
Odată făcută făgăduinţa trebuie îndeplinită, căci 
altfel înseamnă lipsă de credință și de respect față 
de Dumnezeu, după cum zice Scriptura: „lar de 
te vei lega cu făgăduință Domnului Dumne- 
zeului tău, să nu întârzii a plini, căci curând va 
cere Domnul Dumnezeul tău de la tine și va fi 
ție păcat” (Dz 23, 21-22). Din punct de vedere 
canonic intrarea în cler însemnă și depunerea unei 
făgăduințe, a unui legământ în vederea împlinirii 
misiunii preoțești și a ascultării canonice condi- 
ționate față de superiorii ierarhici. Monahismul 
se întemeiază și el pe depunerea celor trei voturi 
monahale, a ascultării, a înfrânării conjugale și a 
sărăciei de bună-voic. 

Bibliografie. Băsuș, Grigorie, „Regulile monahale ale 


972 Coordonatori: Pr. Prof. Dr. Ștefan Bucur, Pr. Prof. Dr. loan TuLcaN 


Sfântului Vasile cel Mare privitoare la cult și rugăciune”, în: 
GB, (1958), pp. 446-453; Brapaș, PS Emilian, „Originea 
istorică a voturilor monahale”, în: GB, 9-10/1954, pp. 
511-523; Cânsrorv, loan, „lemeiuri netestamentare 
pentru voturile monahale”, în: GB, 1-2/1985, pp. 59-69; 
CoLaBă, Mihai, „Regulile monahale la Sfântul Vasile 
cel Mare în istoria vieții religioase monahale și a cultului 
creștin”, în: ST, 3-4/1965, pp. 241-253; CRăcIUN, PS 
Casian, „Importanţa regulilor monahale”, în: MA, 5/1987, 
pp. 83-90; Mice, Veniamin, „Despre monahismul ortodox 
român anterior secolului al XIV-lea”, în: GB, 3-4/1978, 
pp. 300-316; MunNTEANV, Vasile, „Organizarea mânăs- 
tirilor românești în comparaţie cu cele bizantine (până la 
1600), teză de doctorat, în: S7, 1-2/1984, pp. 14-93/3-4, 
pp. 169-233; Nicoraescv, N., „Sinodul al IV-lea ecumenic 
și organizarea vieţii monastice”, în: Orz 2-3/1951, pp. 
459-479; PRescuRE, Vasile, „Viaţa monahală creștină după 
„Regulile monahale” ale Sfântului Vasile cel Mare”, în: MO, 
7-9/1979, pp. 528-534; SACHELARIE, Ovid, „Moștenirea 
monahilor în vechile noastre orânduieli”, în: GB, 1-2/1969, 
pp. 103-110; San, Liviu, Heussr, Karl, Originea monahis- 
mului, Tăbingen, 1936, (în Ib. germană) în: Ors, 2/1955, pp. 

VOTURI MONAHÂLE. Făgăduințele pe 
care un creștin le depune la intrarea în mona- 
hism. Cele trei voturi monahale sunt: 

a) Votul ascultării necondifionate faţă de stareţul 
mânăstirii. Aceasta înseamnă a-ți tăia voia 
proprie în toate situațiile, ca început al desă- 
vârșirii morale, și a împlini numai ce îţi este dat 
spre ascultare, potrivit cuvintelor Mântuitorului 
care spune: „Cel ce vă ascultă pe voi, pe mine mă 
ascultă” (Le 10, 16). 

b) Vozul înfrânării conjugale, ca jertfă personală 
spre iertarea păcatelor și spre dobândirea mântu- 
irii, potrivit cuvintelor Mântuitorului care spune: 
„Sunt fameni care s-au făcut pe ei înșiși fameni, 
de dragul împărăției cerurilor”(M 19, 12). 

c) Votul sărăciei de bună voie, care înseamnă 
renunțare spre deplină libertate a monahului 
față de orice limitare pe care o aduce posesia de 
bunuri, potrivit cuvintelor Mântuitorului care 
spune: „Nu este nimeni care să-și fi lăsat casă [...] 
și să nu primească [...] în veacul ce va să vină, 
viaţă veșnică” (Ve 10, 29-30). 

După sfintele canoane voturile monahale sunt 

valide când se depun de cel ce a ajuns la “matu- 
ritatea judecării” (Can. 18 Vasile). Cei care au 
intrat în monahism nu se mai pot căsători, iar 
dacă se căsătoresc lepădând voturile, atunci să fie 
excomunicați. Episcopul locului însă are „puterea 
de a dispune umanitar față de aceștia” (Can. 16 
Sin. IV Ec.). Voturile depuse în afara Bisericii nu 
sunt valide din punct de vedere canonic (Can. 
20 Vasile). Bisericile tradiţionale (ortodoxe, 
vechi-orientale, catolice) păstrează, până astăzi, 
tradiția monahală a Bisericii primare, în timp ce 
Bisericile de tip protestant au renunțat la această 
tradiție. 
Bibliografie. Băguș, Grigorie, „Regulile monahale ale Sfân- 
tului Vasile cel Mare privitoare a cult și rugăciune”, în: GB, 
(1958), pp. 446-453; Binpaș, PS Emilian, „Originea isto- 
rică a voturilor monahale”, în: GB, 9-10/1954, pp. 511-523; 
Cânsroru, loan, „Lemeiuri netestamentare pentru voturile 
monahale”, în: GB, 1-2/1985, pp. 59-69; CoLiă, Mihai, 
„Regulile monahale la Sfântul Vasile cel Mare în istoria vieții 
religioase monahale și a cultului creștin”, în: ST, 3-4/1965, 
pp. 241-253; CRăcIuN, PS Casian, „Importanța regulilor 
monahale”, în: MA, 5/1987, pp. 83-90; Miere, Veniamin, 
„Despre monahismul ortodox român anterior secolului 
al XIV-lea”, în: GB, 3-4/1978, pp. 300-316; MUNTEANU, 
Vasile, „Organizarea mânăstirilor românești în comparaţie 
cu cele bizantine (până la 1600), teză de doctorat, în: ST, 
1-2/1984, pp. 14-93/3-4, pp. 169-233; NrcoLaescu, N., 
„Sinodul al IV-lea ecumenic și organizarea vieții monastice”, 
în: Or4, 2-3/1951, pp. 459-479; PnescuRE, Vasile, „Viaţa 
monahală creștină după „Regulile monahale” ale Sfântului 
Vasile cel Mare”, în: MO, 7-9/1979, pp. 528-534; SAcHE- 
LARIE, Ovid, „Moștenirea monahilor în vechile noastre 
orânduieli”, în: GB, 1-2/1969, pp. 103-110; San, Liviu, 
Heussr, Karl, Originea monabismului, Lăbingen, 1936, (în 
Ib. germană) în: Or, 2/1955, pp. 277-281; SrAn, Liviu, 
„Lubește pe aproapele tău: mărturii creștine pentru traiul în 
comun”, în: MO, 12/1959, pp. 547-570; VoRnrcEscu, PS 
Nestor, „Începutul vieţii de obște în monahism”, în: MMS, 
5-7/1957, pp. 416-430. 

Irimie Marga 


VOVIDENIE, v. INTRÂREA ÎN BISERICĂ 
A MĂICII DOMNULUI. 


VRĂJITORIE. (slav. vrai4i) Reprezintă acţi- 
unea ritualică a unei persoane care manipu- 
lează, sau încearcă să manipuleze o prezență sau 
putere sacră, ori un anumit tip de spiritualitate în 
favoarea unor scopuri proprii. 

Cuvântul vrajă are o utilizare la scara larga și 

tinde să înlocuiască cuvântul farmec. Vrăjitoria, 
în variate contexte istorice, religioase și mitice 
este folosirea unor presupuse puteri suprana- 
turale sau magice. O vrăjitoare este o persoană 
care practică vrăjitoria. În contexte moderne de 
practicare a vrăjitoriei, în special în cel Wicca, și 
bărbaţii pot fi încadrați drept „vrăjitori”. Cere- 
moniile de inițiere ale vrăjitorului cuprindeau 
adesea, la populaţiile vechi, momente ce simbo- 
lizau moartea și învierea acestuia, ca urmare a 
intrării spiritelor în corp. Mai târziu, formula de 
inițiere magică primitivă a fost modificată de 
sacerdoți - care își atribuiau rolul de interme- 
diari între credincioși și zei - sacerdoți care se 
vor înconjura de numeroase mistere pentru a 
apăra puterile castei. Ei, fie că erau preoți indieni, 
egipteni sau greco-romani, ajunseseră să posede 
cunoștințele științifice ale omenirii și deţineau 
calculele calendarelor, prevedeau timpul și eclip- 
sele. Vrăjitoria apare încă din paleolitic. În dese- 
nele rupestre din peștera Irois-Freres (Franța) 
sau de pe stâncile din 'Iassili (Sahara) apar 
imaginile unor vrăjitori străvechi în exercițiul 
activităţii lor, total asemănători cu cei din zilele 
noastre la populaţiile subdezvoltate. Imaginile 
din peșteră arată un vrăjitor deghizat într-un 
animal ciudat, semănând cu un iepure având 
coarne de cerb. Îmbrăcămintea lor dă impresia 
unor apariții îngrozitoare: om-bizon, om-cal 
sau om fără nas, gură și urechi, de exemplu 
așa numitul MVlare/e zeu marțian de la Jabbaren 
(Africa). Recuzita vrăjitorului paleolitic este 
bogată și variată. Dispune de unelte și culori 
preparate de către acesta pentru tatuajele rituale. 
Confecționează figurine și păpuși, în general 
reprezentări de animale, pe care le înzestrează 
cu puteri magice, în cadrul unui ceremonial. 
Acest obicei se mai păstrează și azi în Sicilia, 
Asia sau America de Sud și la multe triburi poli- 
neziene sau africane. Recuzita mai cuprindea 
baghete magice, unele dintre ele fiind adevărate 
opere de artă. Astfel de obiecte au fost găsite în 
grota Isturitz (Basses-Pyrenees). Vrăjitorii mai 
folosesc și capcane pentru spiritele rele numite 
zectiforme, un fel de colivii. În vrăjitorie ei mai 
folosesc anumite semne magice - triunghiuri, 
dreptunghiuri, ovale, serii de puncte, etc. Acestea 


erau desenate în paleolitic pe pereții peșterilor. 
Practicile vrăjitorești au fost întotdeauna înso- 
ţite de dansuri și cântece, alături de declamaţii 
ritmate, așa cum apare pe pereții unei peșteri din 
Ariege (Franţa). Din punct de vedere teologic, 
prin cuvântul vrăjitorie înțelegem invocarea 
puterii demonice în ajutorul oamenilor, în locul 
lui Dumnezeu, cu scopul împlinirii anumitor 
dorințe omenești. Vrăjitoria s-a practicat, atât la 
poporul evreu în timpul Legii Vechiului esta- 
ment, cât și la creștinii din Legea Darului, până 
în vremea noastră. În Legea Veche, regele Saul 
a cerut ajutorul diavolului, apelând la vrăji- 
toare, fapt pentru care a fost aspru pedepsit de 
Dumnezeu. Biserica creștină s-a aflat încă de la 
începuturi împotriva unor astfel de manifestări 
(FA XIII, 8-11). Apogeul a fost atins în peri- 
oada Inchiziției - din Evului Mediu - când s-a 
declanșat o așa numită „vânătoare de vrăjitoare” 
sau „luptă împotriva vrăjitorie”. Din cate- 
goria vrăjitoriei fac parte: invocarea demonilor, 
ghicitul de orice fel, descântecul, spiritismul, 


astrologia, etc. 
Bibliografie. Bucăne, Gheorghe, CoNsTANTINEsCcU-Do- 
BRIDOR, Gheorghe, Diczionar de arhaisme și regionalisme, Ed. 
Saeculum Vizual, București, 2002. 

Gelu Călina 


VULTUR. (Jizurg.) Covor rotund, cu caracter 
liturgic, folosit numai în timpul slujbelor la care 
participă arhiereul, pe care este brodat un vultur 
bicefal. Originea istorică a vulturului liturgic se 
află în strânsă relație prezența împăratului la 
slujbele desfășurate în catedrala Sfânta Sofia, a 
cărui loc în timpul ceremoniilor era rezervat prin 
amplasarea unei stele aurii ori a unui mozaic 
purpuriu pe paviment, ori chiar a unui covoraș 
cu însemnul imperial. Când Imperiul Bizantin a 
căzut definitiv, parte din demnitățile și preroga- 
tivele pământești ale împăratului au fost preluate 
de patriarh, acesta preluând și vechiul obicei de 
a marca locurile rezervate prin vechiul simbol al 
Imperiului. Cu timpul, obiceiul de a sta pe un 
vultur bicefal, amplasat în punctele cheie ale 
ceremoniilor liturgice, a fost preluat și de ceilalți 
episcopi. În uzul liturgic există două tipuri ale 
acestui covor: 1) ou/furul mare — un covor de 
dimensiuni mai mari, pe care este brodat/ţesut 

imaginea unui vultur planând deasupra unei 
cetăţi așezate pe vârf de munte, din care curg trei 
râuri; 2) vulfurul mic — o „abreviere” a primului 
model în care este reprezentat doar vulturul fără 
celelalte elemente. Vulturul mic are mai mult un 
caracter orientativ, pentru a rezerva locul în care 
arhiereul zăbovește puțin mai mult în timpul 
funcţiunii sale liturgice: în fața sfintei mese, pe 
solee în dreptul ușilor centrale ale altarului, în 
mijlocul bisericii sub policandru, pe podiumul 
scaunului arhieresc etc. Vulturul mare, folosit 
numai la hirotonia arhiereului, are însă o semni- 
ficaţie liturgică mai adâncă. Vulturul îl repre- 
zintă pe însuși arhiereul așezat deasupra cetății 
(eparhia) pe care va trebui să o păstorească și 
asupra căreia veghează ridicându-se la înălțimea 
unei trăiri superioare. Cele trei șuvoaie pot fi 
și imaginea întreitei slujiri la care este chemat 
arhiereul: de a sfinţi, de a învăţa și de a conduce 

eparhia încredințată, dar pot fi puse și în legătură 
cu cele trei întrebări canonice care i se pun viito- 
rului arhiereu și care trebuie să evidenţieze atât 
ortodoxia învățăturii profesate de acesta, cât și 
relația sa cu Tradiţia Bisericii. Totodată, vulturul 
mai aduce aminte și de Sf. Evanghelist loan (al 
cărui simbol este vulturul), căci arhiereul este 
chemat la înălțimea, curăția și dreptatea cuvân- 
tării de Dumnezeu cu care s-a învrednicit și acest 


sfânt evanghelist. 

Goe, Alin, Veşminze/e liturgice. Istoric. Semnificație. Simbo- 

